
Exc.mus P. D. Pericles Felici, arch. tit. Samosatensis, Ss. Con- 
cilii secretarius generalis : 

Moderabitur congregationem generalem centesimam vigesimam ter- 
tiam em.mus ac rev.mus D. card. Petrus Gregorius Agagianian. 

Patres venerabiles, communico vobis piissimam mortem exc.mi D. Od- 
donis Bernacchia, ep. tit. Sebeliensis, olim episcopi Thermularum. 

Em.mus P. D. Eugenius card. Tis serant: De profundis... 

Secretarius generalis-. Patres venerabiles, omnibus mature perpensis, 
visum est moderatoribus em.mis non esse necessariam congregationem 
pomeridianam, nam horae pomeridianae dedicandae sunt studio, exa- 
mini propositionum quae suffragandae sunt; quae suffragationes erunt 
plurimae in hac hebdomada et quandoque videri possunt etiam confu- 
sae, quia sunt multa argumenta. Quapropter necessarium est ut, horis 
pomeridianis, argumentis bene studeatur, ita ut, in congregatione gene- 
rali, Patres prompti sint ad responsiones suas dandas. 

Videatis, Patres: irrepsit aliquis error, vel potius excidit aliquod 
quaesitum in fasciculo qui continet Modos respicientes cap. III de Eccle- 
sia. Nostri typographi omnem laudem merentur [plausus]. Laborant 
diu noctuque, et scire debetis hunc fasciculum, de quo loquor, correctum 
et impressum fuisse horis nocturnis, ita ut Patres praesto illum haberent 
sabbato et ita possent bene examinare quae in fasciculo continentur, 
sive die dominica, sive hodie, sive crastina quando suffragatio habebitur. 

Excidit igitur quaesitum, quod ceterum est in omnibus fasciculis, 
et quaesitum est — addatis per vosmetipsos, Patres, — in pag. 64: 
« An placeat expensio facta a commissione doctrinali circa Modos cap. III 
respicientes cum correctionibus supra indicatis? ». 

Ut videtis, quaesitum est omnino idem, mutatur tantum caput, ut 
evidens est; et huic quaesito erit respondendum crastina, ut iam nun- 
tiatum est. 

Nunc bene attendatis, Patres. Habeo vobis dandas communicationes 
maximi ponderis. Hae communicationes postea typis imprimentur et 
vobis singulis dabuntur: 

I 

Aliqui Patres exceptionem moverunt apud Superiorem Auctoritatem 
quod in disceptando et suffragando capite tertio de Ecclesia Ordo Con- 
cilii celebrandi observatus non fuisset: iidem Patres dubia quaedam de 
doctrina in eodem capite exposita anxie proposuerunt. 

Quod attinet ad proceduram, re districte examinata, possunt supra- 
dicti Patres certiores fieri Ordinem Concilii celebrandi fuisse penitus 
observatum: omnesque decisiones quoad procedendi modum fuisse a 
competenti auctoritate, maturo examine, latas. 

Dubia vero circa doctrinam quod spectat, eadem fuerunt competenti 
Commissioni doctrinali delata debitoque examini subiecta. 

II 

Quaesitum pariter est quaenam esse debeat qualificatio theologica 
doctrinae, quae in schemate de Ecclesia exponitur et suffragationi subi- 
citur. 

Commissio doctrinalis quaesito responsionem dedit, ut videre est 
in pag. 8 fasciculi Modos continentis, qui se referunt ad tertium caput 
schematis De Ecclesia. 

« Ut de se patet, textus Concilii semper secundum regulas generales, 
ab omnibus cognitas, interpretandus est. Qua occasione Commissio Doc- 
trinalis remittit ad suam Declarationem 6 martii 1964, cuius textum 
hic transcribimus: 

« Ratione habita moris conciliaris ac praesentis Concilii finis pasto- 
ralis, haec S. Synodus ea tantum de rebus fidei vel morum ab Ecclesia 
tenenda definit, quae ut talia aperte ipsa declaraverit. 

« Cetera autem, quae S. Synodus proponit, utpote Supremi Ecclesiae 
Magisterii doctrinam, omnes ac singuli christifideles excipere et amplecti 
debent iuxta ipsius S. Synodi mentem, quae sive ex subiecta materia sive 
ex dicendi ratione innotescit, secundum normas theologicae interpre- 
tationis ». 

III 

Superiore denique Auctoritate communicatur Patribus nota explica- 
tiva praevia ad Modos circa caput tertium schematis de Ecclesia, ad 
cuius notae mentem atque sententiam explicari et intelligi debet doctrina 
in eodem capite tertio exposita. 

NOTA EXPLICATIVA PRAEVIA 

« Commissio statuit expensioni Modorum sequentes observationes 
generales praemittere. 

1° Collegium non intelligitur sensu stricte iuridico, scilicet de coetu 
aequalium, qui potestatem suam praesidi suo demandarent, sed de coetu 
stabili, cuius structura et auctoritas ex Revelatione deduci debent. Qua- 
propter in Responsione ad Modum 12 explicite de Duodecim dicitur 
quod Dominus eos constituit « ad modum collegii seu coetus stabilis ». 
Cf. etiam Mod. 53, c. — Ob eandem rationem, de Collegio Episcoporum 
passim etiam adhibentur vocabula Ordo vel Corpus. Parallelismus inter 
Petrum ceterosque Apostolos ex una parte, et Summum Pontificem et 
Episcopos ex altera parte, non implicat transmissionem potestatis extra- 
ordinariae Apostolorum ad successores eorum, neque, uti patet, aequa- 
litatem inter Caput et membra Collegii, sed solam proportionalitatem 
inter primam relationem (Petrus - Apostoli) et alteram (Papa - Episcopi). 
Unde Commissio statuit scribere, pag. 63, lin. 16-19, non eadem sed 
pari ratione. Cf. Modum 57. 

2° Aliquis fit membrum Collegii vi consecrationis episcopalis et com- 
munione hierarchica cum Collegii Capite atque membris. Cf. pag. 63, 
linn. 33-36. 

In consecratione datur ontologica participatio sacrorum munerum, ut 
indubie constat ex Traditione, etiam liturgica. Consulto adhibetur voca- 
bulum munerum, non vero « potestatum », quia haec ultima vox de pote- 
state ad actum expedita intelligi posset. Ut vero talis expedita potestas 
habeatur, accedere debet canonica seu iuridica determinatio per auctori- 
tatem hierarchicam. Quae determinatio potestatis consistere potest in 
concessione particularis officii vel in assignatione subditorum, et datur 
iuxta normas a suprema auctoritate adprobatas. Huiusmodi ulterior norma 
ex natura rei requiritur, quia agitur de muneribus quae a pluribus sub- 
iectis, hierarchice ex voluntate Christi cooper antibus, exerceri debent. 
Evidens est quod haec « communio » in vita Ecclesiae, secundum adiuncta 
temporum, applicata est, priusquam in iure velut codificata fuerit. 

Quapropter signanter dicitur, requiri hierarchicam communionem 
cum Ecclesiae Capite atque membris. Communio est notio quae in anti- 
qua Ecclesia (sicut etiam hodie praesertim in Oriente) in magno honore 
habetur. Non intelligitur autem de vago quodam affectu, sed de realitate 
organica, quae iuridicam formam exigit et simul caritate animatur. Unde 
Commissio, fere unanimi consensu, scribendum esse statuit: « in hierar- 

chica communione ». Cf. Modum 40 et etiam illa quae dicuntur de mis- 
sione canonica, sub n. 24, p. 67, linn. 17-24. 

Documenta recentiorum Summorum Pontificum circa iurisdictionem 
Episcoporum interpretanda sunt de hac necessaria determinatione pote- 
statum. 

3° Collegium, quod sine Capite non datur, dicitur: « subiectum quo- 
que supremae ac plenae potestatis in universam Ecclesiam existere ». 
Quod necessario admittendum est, ne plenitudo potestatis Romani Pon- 
tificis in discrimen poneretur. Collegium enim necessario et semper Caput 
suum cointelligit, quod in Collegio integrum servat suum munus Vicarii 
Christi et Pastoris Ecclesiae universalis. A. v. distinctio non est inter 
Romanum Pontificem et Episcopos collective sumptos, sed inter Roma- 
num Pontificem seorsim et Romanum Pontificem simul cum Episcopis. 
Quia vero Summus Pontifex est Caput Collegii, ipse solus quosdam actus 
facere potest, qui Episcopis nullo modo competunt, v. gr. Collegium 
convocare et dirigere, normas actionis approbare, etc. Cf. Modum 81. 
Ad iudicium Summi Pontificis cui cura totius gregis Christi commissa 
est, spectat, secundum necessitates Ecclesiae decursu temporum variantes, 
determinare modum quo haec cura actuari conveniat, sive modo perso- 
nali, sive modo collegiali. Romanus Pontifex ad collegiale exercitium 
ordinandum, promovendum, approbandum, intuitu boni Ecclesiae, se- 
cundum propriam discretionem procedit. 

4° Summus Pontifex, utpote Pastor Supremus Ecclesiae, suam pote- 
statem omni tempore ad placitum exercere potest, sicut ab ipso suo mu- 
nere requiritur. Collegium vero, licet semper existat, non propterea per- 
manenter actione stricte collegiali agit, sicut ex Traditione Ecclesiae con- 
stat. A. v. non semper est « in actu pleno », immo nonnisi per intervalla 
actu stricte collegiali agit et nonnisi consentiente Capite. Dicitur autem 
« consentiente Capite », ne cogitetur de dependentia velut ab aliquo 
extraneo ; terminus « consentiens » evocat e contra communionem inter 
Caput et membra, et implicat necessitatem actus qui Capiti proprie 
competit. Res affirmatur explicite, p. 64, lin. 11 ss., et explicatur ibid., 
linn. 29-43. Formula negativa « nonnisi » omnes casus comprehendit: 
unde evidens est quod normae a suprema Auctoritate approbatae sem- 
per observari debent. Cf. Modum 84. 

In omnibus autem apparet quod agitur de coniunctione Episcopo- 
rum cum Capite suo, numquam vero de actione Episcoporum indepen- 
denter a Papa. In quo casu, deficiente actione Capitis, Episcopi agere ut 
Collegium nequeunt, sicut ex notione « Collegii » patet. Haec hierar- 
chica communio omnium Episcoporum cum Summo Pontifice in Tradi- 
tione certe solemnis est. 

N. B. Sine communione hierarchica munus sacramentale-ontologi- 
cum, quod distinguendum est ab aspectu canonico-iuridico, exerceri non 
potest. Commissio autem censuit non intrandum esse in quaestiones de 
liceitate et validitate, quae relinquuntur disceptationi theologorum, in 
specie quod attinet ad potestatem quae de facto apud Orientales seiunc- 
tos exercetur, et de cuius explicatione variae exstant sententiae ». 

Et satis de communicationibus, quae, ut dixi, typis imprimentur et 
vobis distribuentur; non hodie, non est possibile, sed crastina, ante suf- 
fragationem. 

Lego nomina eorum qui verbum facere postulaverunt circa schema 
de institutione sacerdotali : em. mi ac rev.mi DD. cardd. Antonius Cag- 
giano, arch. Bonaerensis in Argentina, et Antonius Bacci. 

Deinde, nomine plurium, exc.mi DD. Iacobus Komba, ep. aux. Pe- 
ramihoensis in Tanganyka (sed non dicitur Tanganyca ...); Dionysius 
Hurley, arch. Durbanianus in Africa Meridionali; Benedictus Zorzi, ep. 
Caxiensis in Brasilia; Paulus Schmitt, ep. Metensis in Gallia; Antonius 
Anoveros, ep. Gadicensis et Septensis in Hispania; Antonius Pawlowski, 
ep. Vladislaviensis in Polonia; Arturus Rivera, ep. aux. S. Salvatoris in 
EI Salvador; Andreas Charue, ep. Namurcensis in Belgio; Ioannes Weber, 
ep. Argentinensis in Gallia; Aemilius Benavent, ep. eoad. Malacitanus in 
Hispania; Ludovicus Rodriguez, ep. S. Crucis in Bolivia; Raimundus 
Bogarin, ep. S. Ioannis Baptistae a Missionibus in Paraguay; Ioannes 
Klooster, ep. Surabaiensis in Indonesia; Ioseph Cserhati, ep. adm. ap. 
Quinque Ecclesiensis in Hungaria; Sergius Mendez, ep. Cuernavacensis 
in Mexico; Ioseph Bank, ep. aux. Jaurinensis in Hungaria; Paulus 
Barrachina, ep. Oriolensis-Lucentinus in Hispania; Ioseph Reuss, ep. aux. 
Moguntinus in Germania; Ioseph Pronti, ep. Nucerinus-Tadinensis in 
Italia; Ignatius Krause, ep. Scioenteanus in Sinis; Ioannes Ferreira, praef. 
ap. Guineae Lusitanae in Africa; Aurelius dei Pino, ep. Illerdensis in 
Hispania. 

Deinde, nomine tantum proprio: Nicolaus Margiotta, arch. Brun- 
dusinus in Italia; Franciscus Simons, ep. Indorensis in India; Eduardus 
Martinez, ep. Zamorensis in Hispania; Dinus Tomassini, ep. Isclanus 
in Italia. 

Nunc, Patres, transeamus ad VII suffragationem de religiosis. Textum 
habeatis in pag. 14: nn. 15-17 \cf. vol. III , pars VII, pag. 149-150 ]. 
Placet, non placet, an placet iuxta modum ? 

Moderator : Continuatur disceptatio circa schema propositionum de 
institutione sacerdotali ; et velit loqui em.mus D. Antonius Caggiano, 
card. arch. Bonaerensis in Argentina. 

PERIODUS III 


1 

Em.mus P. D. ANTONIUS card. CAGGIANO 
Archiepiscopus Bonaerensis 

Em. mi Patres , venerabiles Patres , ce t erique adstantes, 

Inter optima, quae in hoc schemate de institutione sacerdotali 1 ha- 
bentur, ea quae de studiis ecclesiasticis recognoscendis pertractant pro- 
cul dubio adnumeranda sunt... 2 

Liceat tamen mihi modeste proponere nonnulla quae ... 3 conferre 
poterunt ad confirmanda et complenda illa quae ibi dicuntur vel in- 
nuuntur. 

1. Optime affirmatur studia completa ecclesiastica esse debere aptata 
ad integram formationem sacerdotum, vi cuius idonei ministri Evange- 
lii ad propriam et aliorum salutem evadant. 

Quae quidem efformatio, traditionalis et nova esse debet, i. e.: 
renovata et attentis accessionibus atque exigentiis nostrorum temporum 
respondens. Uno verbo, ut simul colligat bona acquisita et probata, 
adhuc tamen vigentia praeteritorum tempora, et quae nova tempora 
invexerunt et accesserunt, dummodo sufficienter explorata sint et eorum 
veritatem certe comprobata sit. 

Haec est enim lex fundamentalis viventium, ut iugiter adquirendo 
nova renoventur, simulque indolem propriae naturae servent. Renova- 
tio nempe, non transformatio vel evolutio ita 4 radicalis, cum propriae 
naturae mutatione et amissione. 

Utrumque, totum studiorum curriculum, tam philosophicorum quam 
theologicorum, simul efficere debet. 

Quam ad rem recte praecipitur ut uterque cursus melius inter se 
coordinentur. 

2. Huiusmodi melior coordinatio in eo est, ut cursus philosophicus 
sit revera propaedeuticus ad cursum theologicum. Quomodo introduce- 
ret et pararet ad cursum theologicum, si doctrinas et ideas doceret fidei 
divinae contrarias vel minus concordes aut penitus disparatas? Omnino 
requiritur ut veras et probatas doctrinas proponat aptasque ad melius 
intelligenda et exponenda dogmata fidei. 

Et haec est christiana philosophia per saecula in Ecclesia agnita et 
ab ea adoptata, quae potissime est philosophia S. Thomae prout in eius 
principiis rationalibus tum gnosiologiae tum metaphy sicae continetur. 
Haec enim principia sunt « prae ceteris consentanea veritatibus a Deo 
revelatis et in omnes aetates duratura », ut ait Ioannes XXIII... 5 

« Cum enim — etiam scripsit Paulus VI — ipsas rerum essentias 
exprimat, non clauduntur tempore neque spatio, sed omnia tempora am- 
biunt et ad omnes terrae plagas porriguntur et ad omnium hominum in- 
telligentiam accommodantur, tam occidentis quam orientis, tam prae- 
teritorum quam novorum temporum » ... 6 

In operibus S. Thomae, sicuti in omnibus operibus aliorum scrip- 
torum, dantur etiam quaestiones disputatae in ordine philosophico et 
theologico. Certe Ecclesiae mens non est ut etiam quaestiones disputa- 
tae teneantur sed illae quae certitudine obiectiva pollent. 

Ad rem meminisse iuvat exemplum praeclari illius viri, qui eximius 
inter discipulos S. Thomae fuit, iuris internationalis praecursor, Fran- 
ciscus de Victoria. Qui, cum suis temporibus de iuramento defendendi 
doctrinam S. Thomae « usque ad unguem » ageretur, sic se habuit. 

In quaestionibus disputatis, minime hoc iuramentum praestandum 
esse asseruit. Et solummodo si validiores rationes apparerent ex altera 
parte, S. Doctoris opiniones relinquendas esse dixit. 

Quid tunc dicendum cum de veritatibus fundamentalibus agatur? 
E. g., cum agatur de valore obiectivo idearum universalium, iudicio- 
rum generalium et argumentorum metaphysicorum ad Dei existentiam 
certe demonstrandam in ordine rationali? 

3. Uterque cursus integram doctrinam debet exponere, scii, uni- 
versam, non tantum partem; secus formatio manca et mutila esset. 

Ambo tamen cursus potius formationem quam informationem alum- 
norum intendere debent. Ad hoc autem obtinendum « doctrina Docto- 
ris Angelici, ait Leo XIII, mire facta est ad conformandas mentes, 
mire usum parit commentandi, philosophandi, disserendi presse invic- 
teque » ... 7 

4. Cursus vero theologicus, ita tradi debet ut ad fontes sacrae 
theologiae semper fiat recursus. 

Porro hoc obtineri non potest nisi ipsa theologia eiusque studium 
renovetur et restituatur ad illam dignitatem, profunditatem et unita- 
tem quae habebat in summis magistris et doctoribus, iuxta quos fuit 
simul speculativa et practica, dogmatica et moralis, ascetica et mystica, 
scientifica et pastoralis etiam* 

At haec sublimitas et foecunditas S. Theologiae, imminuta et ob- 
scurata est ultimis temporibus ex nimia quadam vivisectione et divi- 
sione disciplinarum theologicarum, quae nonnumquam confini cuiusdam 
separationis et segregationis attingit. 

Oportet ergo ad unitatem illam altiorem et diviniorem redire, ut 
Sacra Theologia integralem aptitudinem intellectualem sacerdotibus of- 
ferat, eosque ad omne opus bonum instructos reddat. 

Ad quod, quam maxime theologia S. Thomae iuvavit, praesertim 
« Summa Theologica », in qua spiritus plene evangelicus et supernatu- 
ralis latet et evidens semper 9 est, non obstante litteraria cortice indolis 
scholasticae. Quod autem praevalet semper est medulla et spiritus. 

Ideoque iure et merito Paulus VI theologiam S. Thomae quam 
maxime commendavit . 10 « Magistri et discipuli — inquit — vocem 
Ecclesiae Doctorum reverenter auscultent, inter quos divus T hornas 
praecipuum obtinet Idcum. Angelici enim Doctoris tanta est ingenii vis, 
tam sincerus veritatis amor ac tanta sapientia in altissimis veritatibus 
pervestigandis, illustrandis aptissimaeque 11 unitatis nexu colligendis, 
ut ipsius doctrina efficacissimum sit instrumentum non solum ad fidei 
fundamenta in tuto collocanda, sed etiam ad sanae progressionis fruc- 
tus utiliter et secure percipiendos... ». Dicta sunt haec in Allocutione 
ad magistros et discipulos Universitatis Gregorianae, die 12 mensis 
martii huius anni} 1 

Neque putandum est theologiam hucusque in Ecclesia traditam, 
quaeque ideo traditionalis dicitur, totam sitam et clausam esse in scho- 
lis vel factionibus scholasticis, quas appellant, quasi doctrinam revela- 
tam et communem Ecclesiae negligerent, et totos suos nervos impende- 
rent in rixis et colluctationibus sterilibus et interminabilibus fovendis. 
Hoc verum non est, et caricaturam potius quam veram effigiem theolo- 
giae exhibet. 

Equidem abusus quondam irrepsisse hac in re negari non potest: 
ipsi tamen non afficiunt neque conmaculant veram naturam theologiae, 
neque summis eius magistris et cultoribus imputari possunt. Dixi. 
Gratias. 


In textu scripto tradito : 1 deest. 2 (nn. 12-15, pag. 7-8). 3 mea 

humili opinione. 4 deest. 5 (Allocutio ad eos qui interfuerunt con- 

ventui thomistico Romae habito die 16-IX-1960: A.A.S., 52 [1960], p. 821). 
6 (Epistola ad rev.mum P. Anicetum Fernandez, mag. gen. O.P. die 7-III-1964). 
Qua de causa S. Thomas iure appellatus est « omnium horarum homo ». 7 (Enc. 

Officio sanctissimo ad archiepiscopos et episcopos Bavariae die 22-XII-1887; Acta 
Leonis , ed. Bonne Presse, t. I, pag. 128). 8 deest. 9 deest. 10 com- 
mendat. 11 aptissimoque. 12 (Allocutio ad magistros et discipulos 

Universitatis Gregorianae, die 12-III-1964; UOsservatore Romano die 14-III-1964, 
pag. 1, coli. 4-6). 

Secretarius generalis : Lego textum suffragationis VIII; videatis 
pag. 15 nn. 18 - 19 : [c/. vol. III , pars VII, pag. 150]. Placet, non placet 
an placet iuxta modum? 

2 

Em.mus P. D. ANTONIUS card. BACCI 
Vatres venerabiles, 

Brevissime loquor 1 de hoc schemate, et quidem de n. 15, h. e. circa 
studium philosophiae perennis, seu thomisticae in seminariis. Quam 
ad rem has, quae sequuntur, animadversiones demisso animo propono. 

1. Mihi recogitanti, non sine animi perturbatione, ea quae dicta 
sunt in congregatione generali elapsi sabbati hac super causa, opinor 
neminem ex vobis, venerandi Patres, voluisse in vestris orationibus 
posthabere, respuere, atque e seminariorum scholis amandare doctrinam 
S. Thomae, doctoris communis, quem octoginta Summi Pontifices a 
saec. xiii usque ad regnantem Pontificem (cf. Ep. Ap. Summi Dei ver- 
bum regnantis Pontificis et alia documenta) magnis laudibus extulerunt; 
ac voluere in nostris scholis veluti magistrum et ducem in re philosophica 
haberi. 

Etenim qui hoc asseverare audeat, idem est ac si audeat hoc Con- 
cilium non modo supra Romanos Pontifices, sed etiam contra Romanum 
Pontificem constituere; quod quidem nemo certo certius ex vobis, ve- 
nerandi Patres, asseverat, ac ne recogitat quidem. 

2. Ex altera vero parte considerandum est scientiam philosophicam, 
sicut ceteras omnes disciplinas, progressionem facere et decursu tem- 
poris cotidie magis augeri ac perfici. Quamobrem nemo certo ex vobis, 
qui philosophiam perennem seu thomisticam alacriter doctissimeque de- 
fendit, ea tantummodo ratione inculcare contendit, ut ceteri philoso- 
phiae doctores, quos Ecclesia approbat, et qui suis elucubrationibus, 
pervestigationibus et scriptis, philosophiae incrementum dederunt, ne- 
gligendi sint, cum contra omnes intento animo sint pervestigandi, et in 
iis quae nova ac perfectiora protulerunt, si recta ratione protulerint, 
sacrorum alumnorum studio diligenter proponendi sint. Humanae enim 
disciplinae omnes semper aliquid bonum ac verum, etsi interdum erro- 
ribus infectum, habent, quod oportet excernere ac seligere ad mentis 
culturam perficiendam. 

3. Quamobrem propono ut in hac paragrapho clare dicatur philo- 
sophiam perennem seu thomisticam a nostris sacrorum alumnis summo 
in honore habendam esse, ea quidem ratione qua Summi Pontifices, mul- 
tis praeclarisque datis documentis, commendarunt, et summo studio 
summaque diligentia discendam esse; non esse tamen neglegenda opera 
philosophica, quae ceteri Doctores elucubrando perfecerunt ad nostra 

usque tempora, debito tamen modo ut errores a veritate decernantur; 
ita quidem ut haec philosophica studia nostrae huius aetatis necessitati- 
bus ac nostrorum hominum ingenio et indoli magis magisque respon- 
deant. 

4. Ad propositam autem peculiarem commissionem constituendam 2 
quod attinet, quae debeat seminariorum studia ceterasque res semina- 
riorum 3 moderari, res mihi valde inopportuna videtur. Habetur enim 
hac praecipua de causa Sacra Congregatio Seminariis praeposita, quae 
hanc rem ex peculiari sibi credito 4 munere a Sancta Sede 5 curare 
debet. Quodsi haec commissio constituatur, oportet id fiat apud ean- 
dem Sacram Congregationem, et ab ipsa dirigatur. 

Haec habui, venerandi Patres, quae demisso animo considerationi, 
prudentiae ac sapientiae vestrae proponerem. 


In textu scripto tradito-. 1 loquar, ut soleo. 2 deest. 3 deest. 

4 concredito. 5 deest. 

Secretarius generalis : Lego textum IX et ultimae suffragationis 
huius schematis de religiosis ; pag. 16, n. 20 \cf. vol. III, pars VII , 
pag. 150-151]. Placet, non placet, an placet iuxta modum? 

3 

Exc.mus P. D. IACOBUS KOMBA 
Episcop. tit. Thignicensis, aux. abb. null. Peramihoensis 

Venerabiles Patres, carissimi ad st antes omnes, 

Loquor nomine quadraginta episcoporum ex terris missionum } 

Pro schemate de institutione sacerdotali, quod in genere placet, 
emendando, aliquas animadversiones mihi liceat proponere, quarum 
prima in laudem schematis; secunda respicit titulum, tertia prooemium, 
et quarta n. 13 textus. 

1. Particulari gratitudine nos, episcopi in terris missionum, salu- 
tamus propositionem primam, quae conferentiis episcoporum dat facul- 
tatem et etiam obligationem exarandi peculiarem « Rationem institutio- 
nis sacerdotalis », in singulis nationibus vel regionibus. 

Sacerdos est quidem ante omnia « homo Dei », sed de ipso valet 
etiam illud « pro hominibus constitutus »; et quidem non pro homini- 
bus quasi in abstracto, sed pro hominibus suae aetatis, suae culturae ... 
Candidati ad sacerdotium igitur sic formandi sunt, ut homines ad quos 
mittentur eorumque condiciones culturales et sociales et religiosas ap- 

prime cognoscant. Exinde patet illas varias condiciones in toto forma- 
tionis cursu sedulo attendendas esse. Optima proinde apparet illa pro- 
positio prima, quae est velut clavis pretiosa totius schematis. 

2. Ad titulum. Schema constitutionis a commissione praeparatoria 
prius exaratum titulum habuit « De sacrorum alumnis formandis ». In 
schemate propositionum, ad quas postea textus prior reductus est, alius 
titulus invenitur, scii, de institutione sacerdotali; huius vero mutationis 
nullibi ratio indicatur. In relatione de schemate propositionum nondum 
emendato, pag. 24, sub b), dicitur commissionem sequentem titulum 
elegisse: « De alumnis ad sacerdotium instituendis », cum schema de 
solis futuris sacerdotibus instituendis agat. Revera autem tum in textu 
priori tum in textu emendato alius titulus apparet, scii. De institutione 
sacerdotali. lamvero hic titulus mihi non aptus videtur et quidem ex 
sequentibus rationibus: 

a) Voces « instituere, institutio » magis respiciunt instructionem 
scientifcam in schola, cum educatio futurorum sacerdotum tam instruc- 
tionem scientificam quam educationem characteris comprehendat. 
Utrumque exprimitur vocabulis « formare, formatio ». 

Revera in ipso textu schematis emendato pluries vocabula « formare, 
formatio » hoc sensu adhibentur, v. g.: pag. 13 , 16, et ita porro. 2 

Distinctio inter meram institutionem et veram formationem in ipsa 
relatione ad priorem textum omnino agnoscitur. 

Ubi vero 3 de instructione scientifca agitur, relatio adhibet vocabula 
« instituere, institutio », v. g. pag. 21, 25, et ita porro 3 

Ubi vero non tantum de instructione scientifica, sed maxime 5 etiam 
de educatione characteris agitur, ipsa relatio saepe utitur voce « forma- 
tio », v. g. pag. 13, 14 et ita porro. 6 

Mihi ergo, propter rationes allatas, in titulo verbum « formare » 
aptius adhiberi videtur quam verbum « instituere ». 

b) Etiam adiectivum « sacerdotalis » in titulo adhibitum minus 
aptum videtur. « Sacerdotalis » nempe hic vox ambigua est, cum signifi- 
care possit institutionem « a sacerdote datam vel dandam » aut « pro 
futuris sacerdotibus datam vel dandam », aut « more sacerdotum datam 
vel dandam ». Melius ergo sermo sit de futuris sacerdotibus. 

Propono igitur, ut titulus « De institutione sacerdotali » substitua- 
tur sequenti titulo: « De futuris sacerdotibus formandis », vel « De can- 
didatis ad sacerdotium formandis ». 

3. Ad prooemium. Textus praesentis prooemii, quo schema tanti 
momenti incipit, mihi aliquantulum aridus et iuridicus videtur. 

Textum a nobis propositum tradam secretariae generali 3 

4. Ad n. 13 textus emendati, ... 8 ubi « de studiis praeviis apte 

disponendis » agitur, haec mihi notanda videntur. Maximi momenti est, 
ut alumni seminariorum omnino libere eligant vel relinquere possint 
statum ecclesiasticum, si vere vocati non sunt. Libertas autem vera tunc 
habetur, si alumni sacerdotii omnes absolverunt totum curriculum insti- 
tutionis humanisticae et scientificae cum examinibus a gubernio suae 
nationis praescriptis. Secus, enim, experientia teste, facile fiet, ut aliqui 
alumni propterea sacerdotium eligant, quia propter defectum studiorum 
et examinum a gubernio praescriptorum extra sacerdotium obtinere non 
possunt illum statum vitae et condicionem socialem, ad quam aspirant. 
Ut ergo electio status ecclesiastici vere libere fiat et excludantur a sacer- 
dotio alumni, qui statum ecclesiasticum tantum propter commoda altio- 
ris condicionis socialis eligerent, mihi necessarium videtur, ut non tan- 
tum coetus episcoporum vel novus Codex luris Canonici, sed ipsum 
Concilium explicite declaret futuros alumnos sacerdotii rite absolvere 
debere totum curriculum institutionis humanisticae et scientificae cum 
examinibus a respectivo gubernio praescriptis. Tali declaratione con- 
ciliari efficacius obtinebitur, ut ubique talis institutio alumnorum exiga- 
tur, qua illis, qui non sunt vere vocati ad sacerdotium, transitus ad 
congruum statum laicalem possibilis et facilis reddatur. 

Concludo et propono igitur, ut textus n. 13 hoc vel simili modo 
emendetur: « Antequam Sacrorum alumni studia proprie ecclesiastica 
aggrediantur, ea humanistica et scientifica studia cum examinibus a gu- 
bernio praescriptis absolvant quibus iuvenes in sua cuiusque natione 
ad superiora studia peragenda praeparari solent ». Dixi. Gratias. 


In textu scripto tradito ; 1 deest. 2 pag. 13, lin. 4 (« in seminariis 

praesertim maioribus integra clericorum formatio... »); pag. 13, lin. 7 (« quare 
ad sacerdotalia ministeria spiritu Christi obeunda sacrorum alumni formandi sunt »); 
pag. 16, linn. 21-22 (« Ut formatio spiritualis solidiore ratione fundetur... ». 
3 nempe. 4 lin. 4; pag. 25 sub d); pag. 27, n. 4. 5 deest. 6 sub 

titulo a) n. 1; pag. 14, n. 3; pag. 19 sub III a); pag. 20 sub b)\ pag. 21, lin. 9; 
pag. 22, linn. 9-20; pag. 30, n. 10; pag. 35, n. 23. 7 Quod evitari posset, 

si ex primo schemate verba quaedam praeponerentur, quae in relatione citata 
inveniuntur pag. 26, n. 1. Propono ergo ut textus prooemii sic incipiat: « Christus 
Dominus, Summus Sacerdos, Supremus Magister, ac Bonus Pastor, cum Ecclesiae 
suae dedit mandatum opus Suum redemptionis ad saeculorum usque occasum 
perpetuandi, ut omnes homines salvi fierent, voluit homines sui sacerdotii parti- 
cipes fieri, qui in isto opere ministerium suum praestarent, eo spiritu animati, 
quem ipse verbo et exemplo docuit. Ideo Sancta Synodus probe noscens illam 
tantopere a se optatam Ecclesiae renovationem a sacerdotum ministerio magna 
ex parte pendere, gravissimum formandi sacerdotes momentum proclamat... » 
(cf. textus emendatus pag. 11). 8 pag. 16-17. 

4 

Exc.mus P. D. DIONYSIUS EUGENIUS HURLEY 

Archiepiscopus Durbanianus 

V ener abites Patres , ceterique adstantes omnes , 

Qua sodalis commissionis de seminariis et educatione catholica, non 
possum non gaudere de modo benigno quo Patres conciliares schema 
hoc de institutione sacerdotali usque eo acceperunt. Inter eius merita 
speciali modo commendata est unitas organica quam institutioni illi 
impertiri intendit. Quamvis periculum incurram patientia vestra abu- 
tendi, liceat mihi per aliquot momenta hoc thema iterum illustrare. 

Ad hanc unitatem fovendam schema sequenti modo procedit: 

Finem totius institutionis sacerdotalis in par. 4 clare exponit, 
qui finis nihil aliud est nisi formatio sacerdotum vere pastoralium seu 
apostolicorum. In ceteris paragraphis subsequentibus, schema indicare 
conatur quomodo hic finis obtineri possit per integrationem harmonicam 
trium elementorum institutionis: spiritualis, scii., intellectualis et prac- 
tico-pastoralis. 

1. Relate ad institutionem intellectualem evidens est sollicitudo 
de hac integratione harmonica. Requirit enim schema ut ante omnia, 
ante etiam philosophiam, fiat cursus introductorius qui animos alumno- 
rum dirigat ad « Mysterium Christi quod totam generis humani historiam 
afficit, in Ecclesiam iugiter influit et in ministerio sacerdotali imprimis 
operatur ». 

Vult praeterea ut sacra doctrina ita tradatur ut alumni discant eam 
« ex divina revelatione accurate haurire, profunde penetrare, propriae 
vitae spiritualis alimentum reddere atque in ministerio sacerdotali an- 
nuntiare, exponere et tueri ». Doctrina sit igitur inspiratio et vitae spi- 
ritualis et vitae pastoralis. Optima integratio. 

Sacra Scriptura veluti anima universae theologiae esse debet; quae 
theologia locum congruum tribuens per modum unitatis dynamicae et 
organicae cognitioni Patrum, historiae dogmatum et elaborationi scho- 
lasticae ad « signa temporum » quoque respicere debet; ut alumni du- 
cantur « ad mysteria salutis in cultu et vita Ecclesiae agnoscenda et ad 
humanorum problematum solutiones sub luce revelationis quaerendas, 
mutabili rerum humanarum condicionibus applicandas et modo coaevis 
aptato communicandas ». Non est hic quaestio de theologia mere spe- 
culativa sed de theologia etiam biblica et liturgica, ecclesiali et perso- 
nali, historica et pastorali, vitali et dynamica. 

2. Sollicitudo pastoralis quae institutionem intellectualem pervadit, 
etiam suam expressionem practicam invenire debet in comparatione 
artium pastoralium, et hoc evidenter solum exercitiis practicis perfici 
potest. Quapropter insistit schema, in par. 19 ad 21, ... 2 ut pro talibus 
exercitiis in curriculo studiorum tempus inveniatur. Notandum est haec 
exercitia cum institutione intellectuali et spirituali componenda esse, 
ad hoc ut ipsa valorem suum inde plene obtineant et vicissim novum 
impulsum studiis et vitae spirituali conferant. 

3. Denique relate ad institutionem spiritualem, schema desiderat 
ut haec arcte cum formatione doctrinali et pastorali connectatur, ut 
fontes eius sint Verbum Dei et sacra Liturgia, ut Mysterio Ecclesiae 
profunde imbuatur et ut persuasioni innitatur quod sacerdos propriam 
perfectionem, i. e., configurationem ad Christum, prosequi debet in 
servitio membrorum ipsius Christi Domini, pauperum praesertim et 
peccatorum, et etiam incredulorum. Hoc modo vita ipsa sacerdotis prae- 
dicatio Verbi et cultus divinus erit. Seminarii disciplina, ut in par. 11 ... 3 
innuitur, ad formationem spiritualem conferat oportet, alumnos adiu- 
vando ut « gradatim sibimetipsis moderari, libertate sapienter uti, sponte 
naviterque agere et cum confratribus et laicis sociam praestare operam 
addiscant » et generatim ut solidam formationem sic dictam humanisti- 
cam simul cum christiana et sacerdotali acquirant. 

Ita triplex elementum institutionis sacerdotalis, intellectualis, scii., 
pastoralis et spiritualis, ad finem formationis sacerdotis apostolici con- 
currere oportet. Indoles autem apostolica institutionis nullo modo ad 
momentum studii profundi minuendum nec valores scholasticos despi- 
ciendos ducere debet. 

Cum em.mo card. Suenens concordo quod locus tribuendus philo- 
sophiae in ratione studiorum iterum examinandus est, ut melius intelli- 
gatur quaenam partes eius, et quibus gradibus et methodis formationi 
clericorum integrari debeat. Philosophiam ipsam scholasticam autem ne 
parvipendamus, quia quaedam eius themata ita essentialia sunt menti 
philosophicae catholicae ut ea derelinquere non possimus quin pericu- 
lum incurramus portas aperiendi notionibus philosophicis cum fide ca- 
tholica incompatibilibus. Cum S. Thoma profiteri debemus quod non 
datur duplex veritas, una philosophica alteri theologicae contradicens. 

Propter hoc sane non raro nobis obiicitur quod philosophi esse 
non possumus, quia plena libertate inquirendi non gaudemus. Si talis 
libertas illimitata ad essentiam philosophi pertinet, concedamus. Fide 
enim divina tenemur. ... 4 Nullo modo autem 5 concedimus quod catho- 
licus fide divina illuminatus, non potest modo philosophico de Deo, 
de homine et de universo inquirere, et quidem in luce notionum et prin- 

cipiorum scholasticorum, sed habita quoque ratione propriae culturae 
atque conclusionum hodiernae scientiae, inter quas eminere videtur per- 
suasio de natura evolutionistica totius realitatis creatae ... 6 

Crescente hoc spiritu in Ecclesia, crescat etiam influxus eius in mo- 
dum docendi philosophiam in seminariis et facultatibus catholicis ad hoc 
ut alumni placitis fundamentalibus philosophiae scholasticae toto corde 
adhaerere discentes, tamquam aspectibus veritatis cum revelatione in 
mente philosophica catholica arcte connexis; discant pariter illas asser- 
tiones luce crescentis scientiae humanae evolvere et cum magna liber- 
tate et facilitate lingua hodierna exprimere. Ita parati erunt ad collo- 
quium cum mundo ineundum. 

Credo talem modum agendi secundum spiritum S. Thomae esse, 
qui spiritus in plena et aequilibrata sacerdotum formatione suas partes 
habere debet. 

Concordo cum exc.mo D. Sauvage, ep. Anneciensi, de necessitate 
sermonem de philosophia in schemate ampliandi, ut aliquid plus dicatur 
de eius fine, munere, methodo et habitudine ad theologiam. Dixi. 


In textu scripto tradito : 1 (pag. 12). 2 (pag. 19-20). 3 (pag. 16). 

4 Et revera quis non aliqua fide tenetur? Etiam agnosticus profundissimas suas 
persuasiones fide aliqua humana tenet: et si obscuritas ad essentiam fidei perti- 
net, eiusque intensitati proportionata exsistit, maior est fides existentialistae quam 
thomistae. 5 deest. 6 Philosophus catholicus problematibus certo 

non caret, et inter ea exstat illud maximum et quandoque dolorosissimum conci- 
liandi libertatem inquisitionis cum fide divina a magisterio Ecclesiae auctorita- 
tive enuntiata. Hic datur locus colloquio. Magisterium enim debet intelligere pro- 
blema philosophorum et philosophi debent intelligere problema magisterii. Neque 
potest colloquium in puro iuridismo fundari, sed in « veritate facienda in cari- 
tate » ( Eph . 4, 15). 


5 

Exc.mus P. D. BENEDICTUS ZORZI 
Episcopus Caxiensis 

Venerabiles Patres , ceteri omnes qui me auditis, 

Loquor nomine meo, et etiam centum et duorum episcoporum, prae- 
sertim ex Brasilia, in altera parte huius sermonis. 

Hoc schema Propositionum de institutione sacerdotali, paucis rebus 
exceptis, mihi placet. 

1. Mihi placet quia « institutionis sacerdotalis ratio » oportet ne 
sit nimis arcta sed accommodata diversis circumstantiis et locis prout, 

decurrente tempore, necessitates pastorales exigunt; attamen semper 
sub ductu coetuum episcoporum, Sede Apostolica approbante. 

2. Etiam placet quia in fovendis vocationibus ad totius Ecclesiae 
necessitates respicitur et in seligendis vocationibus vigilans cura com- 
mendatur. 

3. Placet illa determinatio quae, salva institutione scientifica com- 
muni, communitates magnas seminariorum in communitates parviores 
distribuit ad meliorem sacerdotalem formationem faciendam. 

4. Valde etiam schema hoc mihi placet quia in studiis recognoscen- 
dis ad studium attenditur linguae latinae, quod certo est maximi mo- 
menti ad complendam culturam alumnorum, praesertim ex occidente. 

Schema mihi minus placet: 1. Cum agit de institutione spirituali 
excolenda quia, etsi ibi omnia bene dicta sint, attamen deest, meo 
humili iudicio, aliquid essentiale: in universa formatione sacerdotali 
futuri sacerdotis, immo et in tota vita sacerdotali adesse debet illa Stella, 
quae ducit ad Iesum, Eius Mater et Mater nostra quam « alter Christus » 
ut alter Mariae filius, filiali pietate quotidie excolere debet. 

Ergo humiliter propono ut in n. 8, in pag. 15, lin. 5, post vocabula 
« et Eucharistia » haec verba addantur: « in devotione vere filiali erga 
Summi et Aeterni Sacerdotis Matrem quae speciali modo sacerdotis 
Mater est ». 

2. Etiam mihi minus placet id quod schema refert circa institutio- 
nem apostolicam seu missionariam. Verum est quod in praesenti sche- 
mate de hac re plus dicitur quam in schemate priori; sed haec res est 
tanti momenti pro vita Ecclesiae in mundo quod si multum dicitur non 
nimis dicitur. Oportet igitur ut haec res in nostro schemate appareat 
modo vividiori et cum fundamento theologico. 

Aliquas considerationes de hoc argumento faciam antequam ad 
emendationem veniam: si inde a primis annis vitae in seminario deactae 
alumni non imbuantur vero et firmo spiritu apostolico, in vanum pasto- 
res collegialitatem episcopalem cum omnibus suis consequentiis prae- 
dicabunt. E contra, si nostra seminaria et pro clero saeculari et pro clero 
regulari hoc spiritu imbuuntur, non tantum aderit maior numerus sa- 
cerdotum, parati propter Christum ad ultimum terrae venire, sed in 
ceteris erit maior perseverantia, etiam in vocationibus ecclesiasticis, 
maior zelus et maior progressus spiritualis quia si generosi erga Deum 
erimus, Deus generosior nobiscum erit. Immo ipsa distributio cleri in 
mundo modo magis naturali quam coacto fiet. 

Parcatis mihi, Patres venerabiles, si vobis testimonium afferam: 
Dioecesis in qua ministerium exerceo, an. 1934 condita, semper aper- 

tas habuit ianuas erga congregationes religiosas, quae iam suos alumnos 
in universum mundum miserunt, et erga dioeceses pauperiores. Immo 
duodecim abhinc annis etiam sacerdotes e clero saeculari cum aliquibus 
seminaristis, alias dioeceses, praesertim seminaria parvula, adiuvant. Vo- 
cationes et pro vita religiosa et pro clero dioecesano ullo modo minutae 
sunt; e contra, auctae sunt. Dioecesis facta est velut puteus ubi multi 
aquam hauriunt et aqua non deficit. Attamen dioecesis de qua loquor 
non dives est: sumus minus pauperes inter pauperes; ex ore nostro ali- 
quid auferimus in bonum eorum qui egestate et fame spirituali pereunt, 
quae maior caritas nobis videtur quam famelicis donare quod ex lauto 
prandio superfuit. 

Patres venerabiles, his ultimis annis multum accepit nostra Ame- 
rica Latina a dioecesibus et ab ordinibus et congregationibus religiosis 
Europae et Americae Septemtrionalis; propterea gratias quam maximas 
agimus pro hoc magno beneficio; sed ne cesset hoc beneficium; ne sit 
in vestris dioecesibus et ordinibus seu congregationibus religiosis ava- 
ritia spiritualis; pandite praecordia cordis vestri; date nobis et dabitur 
vobis; aqua vocationum, i. e. gratia Dei, non deficiet in vestris dioece- 
sibus et familiis religiosis, immo et purior et salubrior erit. Experientia, 
magistra vitae, docet. 

Nunc ad emendationem veniam, quam humiliter propono, iuxta de- 
siderium centum et duorum episcoporum ex diversis nationibus, prae- 
sertim ex Brasilia, quorum subsignationes iam diebus peractis commis- 
sioni de seminariis tradidi: in pag. 20, in n. 20, lin. 6, ubi legitur: 
« atque eo spiritu vere catholico imbuantur, quo propriae dioecesis, na- 
tionis, vel ritus fines transcendere et totius necessitates Ecclesiae respi- 
cere assuescant », sic emendetur: « atque, ut veri collegii episcopalis 
cooperatores qui in Christo Iesu illuminare et salvare debent omnem 
hominem venientem in hunc mundum, eo spiritu vere catholico im- 
buantur et formentur quo propriae dioecesis, nationis, vel ritus fines 
transcendere et totius necessitates Ecclesiae respicere assuescant, parati 
ad Evangelium praedicandum et ad oves quaerendas usque ad ultimum 
terrae ». Dixi. Gratias. 

Animadversiones additae : 

Pag. 6, n. 6, lin. 15: in fine phraseos, quae ita sonat « Integra clericorum in- 
stitutio eo tendere debet, ut ad Divini Pastoris exemplar, alumni veri animarum 
pastores formentur », haec verba addantur: — parati ad Evangelium praedicandum 
et ad oves perditas quaerendas usque ad ultimum terrae ut veri cooperatores Colle- 
gii Episcopalis quod cum suo Capite ad salutem quaerere debet omnem hominem 
venientem in hunc mundum. 

Et similiter in lin. 17 eiusdem numeri, ubi legitur « ad hunc pastoralem finem 



26 


ACTA CONC. VATICANI II - PERIODUS III 


ordinentur », post vocabulum « pastoralem » haec vocabula addantur: « et missio- 
narium » — ad hunc pastoralem et missionarium finem... 

[ Subscripserunt ] Benedito Zorzi, bispo de Caxias; Belchior da Silva Neto, 
bispo tit. de Cremna; Candido Padim OSB, bispo tit. de Tremitonte; Jose La- 
martine Soares, bispo tit. de Fussala; Severino Mariano de Aguiar, bispo de 
Pesqueira; Jose Thurler, bispo tit. de Capitoliade; Clemente Jose Carlos Isnard 
OSB, bispo de Nova Friburgo; Jose Dalvit, bispo de S. Mateus; Joao de Souza 
Lima, arcebispo de Manaus; Alberto Ramos, arcebispo de Belem; Agnelo Rossi, 
arcebispo de Ribeirao Preto; Helder Camara, arcebispo de Olinda e Recife; Aniger 
Francisco Maria Melillo, bispo de Piracicaba; Aristides Pirovano, prelado de Ma- 
capa; Adolfo Luiz Bossi, prelado de Grajau; Jose Maria Pires, bispo de Arassuai; 
Carlos M. Cafferata, bispo de S. Luiz Argentina; Aeacio Rodrigues Alves, bispo de 
Palmares; Aloisio Lorscheider, bispo de S. Angelo; Milton Correa Pereira, bispo 
auxiliar de Belem; Henrique Gelain, bispo de Vacaria; Roberto Caceres, bispo 
de Melo Uruguai; Joao Hoffmann, bispo de Frederico Westphalen; Aloisio Hen- 
riquez, bispo auxiliar de Caracas Venezuela; Felipe Tiago Broers, bispo de Carave- 
las; Nivaldo Monte, bispo auxiliar de Aracaju; Hamleto De Angelis, bispo de 
Viana; Giocondo Maria Grotti, OSM, prelado nullius do Acre Purus; Armando 
Cirio, bispo de Toledo; Agostinho Jauffres, bispo tit. de Arcennaria Franca; Hono- 
rato Piazzera, Bispo de Nova Iguagu; Anselmo Pietrulla, bispo de Tubarao; Can- 
dido Julio Bampi, bispo auxiliar de Caxias; Avelar Brandao Vilela, arcebispo de 
Teresina; Alonso Silveira de Melo, bispo tit. de Nasai; Jose Nicomedes Grossi, 
bispo de Bom Jesus de Lapa; Augusto Petro, bispo de Uruguaiana; Afonso Maria 
Ungarelli, prelado nullius de Pinheiro; Gabriel Paulino Bueno Couto, bispo tit. 
de Leuce; Gregorio Warmeling, bispo de Joinville; Adelmo Cavalcante Machado, 
arcebispo de Maceio; Luiz Gonzaga Peluso, bispo de Cachoeira do Itapemirim; 
Pedro Paulo Koop, bispo de Lins; Jose de Medeiros Leite, bispo de Oliveira; 
Jaime Luiz Coelho, bispo de Maringa; Claudio Colling, bispo de Passo Fundo; Paulo 
Rolim Loureiro, bispo de Mogi das Cruzes; Manoel Pedro da Cunha Cintra, bispo 
de Petropolis; Vicente de Araujo Matos, bispo de Crato; Eugenio de Araujo Sales, 
administrador apostolico de S. Salvador e Natal; Caetano Antonio Lima dos San- 
tos, bispo de Ilheus; Climerio Alves de Andrade, bispo de Vitoria da Conquista; 
Walfrido Vieira, bispo tit. de Laranda; Jose D’Angelo Neto, arcebispo de Pouso 
Alegre; Guido Maria Casullo, bispo tit. de Utica; Jackson Berenguer Prato, bispo 
de Feira de Santana; Joao Jose da Motta e Albuquerque, arcebispo de S. Luiz Ma- 
ranhao; David Picao, bispo coadfutor de Santos; Bernardo Jose Bueno Mielli, bispo 
tit. de Bararo; Jose Almeida Batista Pereira, bispo de Guaxupe; Paulo Hipolito de 
Souza Liborio, bispo de Parnaiba; Antonio Campelo de Aragao, bispo de Petrolina; 
Jose Varani, bispo de Jaboticabal; Jose de Medeiros Delgado, arcebispo de Forta- 
leza; Fernando Gomes dos Santos, arcebispo de Goiania; Antonio Fragoso, bispo 
de Crateus; Waldir Calheiros de Novais, bispo auxiliar do Rio de Janeiro; Joao 
Rezende Costa, arcebispo coadjutor de Belo Horizonte; Orlando Chaves, arcebispo 
de Cuiaba; Altivo Pacheco Ribeiro, bispo de Barra do Pirai; Walmor Battu Wi- 
chrowski, bispo tit. de Felbes; Joaquim de Lange, prelado de Tefe; Diogo Parodi, 
prelado de Balsas; Amadeo Gonzales Ferreros, bispo tit. de Metre; Tose Vicente 
Tavora, arcebispo de Aracaju; Vicente Scherer, arcebispo de Porto Alegre; Jose 
Adelino Dantas, bispo de Garanhuns; Luiz Victor Sartori, bispo de Santa Maria; 
Jose Alberto Lopes de Castro Pinto, bispo auxiliar do Rio de Janeiro; Afonso 

Niheues, bispo coadjutor de Lages; Edmundo Luiz Kunz, bispo auxiliar de Porto 
Alegre; Jose de Aquino Pereira, bispo de Presidente Prudente; Jose Eugenio Correa, 
bispo de Caratinga; Manoel Pereira da Costa, bispo de Campina Grande; Fran- 
cisco Austregesilo de Atayde, bispo de Afogados de Ingazeira; Francisco Zayek, 
bispo titular de Callinico; Othon Motta, bispo de Campanha; Otavio Aguiar, bispo 
de Palmeira dos Indios; Geraldo Maria de Moraes Penido, arcebispo de Juiz de 
Fora; Manuel Tato, bispo de Santiago dei Estero, Argentina; Alberto Devoto, bispo 
de Goya, Argentina; Michel Ntuyahaga, bispo de Usumbura, Africa; Arcangelo 
Cerqua, bispo tit. de Olbia; Joao Gazza, bispo tit. de Circesio; Vicente Marchetti 
Zioni, bispo de Bauru; Pedro Felipak, bispo de Jacarezinho; Ruy Serra, bispo de 
Sao Carlos; Geraldo Fernandes, bispo de Londrina; Jorge Marcos de Oliveira, 
bispo de Santo Andre; Wilson Laus Schmidt, bispo de Xapeco; Manuel da Silveira 
D’Elboux, arcebispo de Curitiba; Alexandre Cesario Minalli, bispo prelado de 
Carolina; Alberto Etges, bispo de Santa Cruz do Sui. 


6 

Exc.mus P. D. PAULUS IOSEPH SCHMITT 

Episcopus Me tensis 

V enerabiles Patres et Fratres , 

Schema de institutione sacerdotali in genere placet. Si eius prae- 
scripta sine ulla mora applicantur, cras Ecclesiae erunt sacerdotes vere 
idonei ad eius renovationem participandam. A sacerdotibus enim magna 
ex parte pendebit illa exsequi quae Concilium statuerit. 

Liceat mihi tamen tres animadversiones generales de educatione 
fidei alumnorum sacrorum 1 proponere. Animadversiones particulares 
secretariatui scripto tradam. 

Prima animadversio: Sacrorum alumni in firmitate fidei educentur. 
Sacrorum alumni orti sunt ex mundo et vivunt in mundo quo diversitas 
mentium et religionum viget. Ut in his condicionibus futurus sacerdos 
muneri suo possit esse fidelis, gaudere debet fide personali profundiore 
quam in saeculis praeteritis: sacerdos enim a communitate christiana 
hodie iam non portatur. 

Fide ergo radicetur in Christo mortuo et resuscitato, Alpha et Omega, 
saeculorum Domino. Illi vitam totam tradat ut cum Apostolo possit 
dicere: « Scio cui credidi ». Hac fide Dominum semper et ubique attin- 
gere poterit, etsi vivere debeat inter infideles et subiectus esse multis 
laboribus et aerumnis. 

Haec fides est bonus nuntius qui vitae nostrae et universo orbi dat 
sensum. Dei contemplatione nutritur qui semper in mundo operatur. 

Seminarium autem solum ad hanc fidem alumnos ducere non poterit. 

Vita enim in seminario est nimis artificiosa et ab omni periculo contra 
fidem praeservata. Oportet alumnos probativum ministerium ad tempus 
exercere, etiam in regione in qua maior pars a fide defecit, ut probetur 
et profundius radicetur eorum fides. Hoc ministerium fiat per gradus et 
a sacerdote, experientia praedito, dirigatur. 

Secunda animadversio: Sacrorum alumni ad fidem missionariam edu- 
cantur. Nostra aetate infidelitatis sacerdos debet praesertim fidem in 
cordibus hominum suscitare et educare, ut temporibus apostolicis. 

Ad hoc autem postulatur scientia profunda tam nuntii transmittendi 
quam hominum qui evangelizandi sunt. 

Institutio traditionalis in seminario praesertim scientiam nuntii spec- 
tabat. Quae quidem etiam hodie omnino necessaria est in sua forma 
scholastica, sed ampliari debet secundum theologiam historicam et con- 
cretam a Paulo VI commendatam. 

Non minus necessaria est sacerdoti scientia hominum ad quos mit- 
titur. Haec scientia non sit mere theoretica; non tantum ex libris hau- 
riatur; sit concreta et practica; sit magis positiva quam negativa. Sit 
investigatio facultati uniuscuiusque accommodata, considerans serio du- 
bia, contestationes, interrogationes hominum huius temporis difficilli- 
morum. Agnoscat alumnus valores istorum hominum plus quam eorum 
defectus. Illos valores aestimet et homines, qui eis utuntur, diligat! 

Acquiritur haec scientia exercitationibus psychologiae, paedagogiae, 
sociologiae. Sed hoc non sufficit. Discat clericus attente audire! Homo 
qui evangelizandus est non est quasi aliquod nihilum spirituale. Spiritus 
Dei qui orbem replet in illo operatur. Hominibus aurem dare, est dare 
aurem Spiritui Dei. 

Discat ergo alumnus condiscipulos audire et dialogum habere cum 
magistris! Discat ab eis aliquid discere! Discat simpliciter discere! 
Discat in serium convertere problemata hominis coaevi! Discat scrutare 
signa temporum et eventuum significationem per quos Deus nobis lo- 
quitur! Discat discernere elementa immutabilia quae semper et ubique 
servanda sunt a mutabilibus quae rerum humanarum condicioni respon- 
dent, ut patet Ecclesiae historia. Sic sacerdos fiet homo dialogi cum 
mundo moderno. Per totam vitam, suam assuetus erit actionem suam 
considerare et coram Deo contemplari. 

Tertia animadversio: Sacrorum alumni fide vere ecclesiali radicentur : 
sentiant in et cum Ecclesia. Nomine Ecclesiae sacerdos suum ministe- 
rium exercet. Tota ergo Ecclesia localis responsabilitatem tenet in insti- 
tutione sacerdotum. Hierarchia hoc onus non reclinet in moderatores 
et magistros seminariorum. 

Pastores animarum intenti esse debent institutioni eorum qui cum 
eis ministerium exercebunt et eis succedent. 

Laici non tantum fructum facere debent ex ministerio sacerdotum, 
sed ad eorum educationem conferant! Tota Ecclesia est missionaria: 
omnes fideles responsabilitatem tenent in formatione eorum qui cras 
missionarii Ecclesiae erunt. Quomodo hoc fiet? 

Primo: Vita clericorum in seminario non sit nimis seiuncta a vita 
fidelium, immo et mundi. Ne degant in seminario vitam quae monachis 
propria est. 

Deinde: Alumni participent experientiam parochorum et laicorum! 

Sic clericus experietur suam fidem esse participatam cum tota com- 
munitate Ecclesiae. Sic paratur sacerdos qui numquam solus aget. Erit 
homo dialogi cum episcopo cuius adiutor est in evangelizando dioece- 
sim. Erit homo dialogi cum confratribus quorum collegio per ordinem 
sacrum adiungitur. Illi eum experientia sua spirituali et pastorali adiu- 
vabunt. Erit homo dialogi cum laicis qui eum cogent fidem suam et 
methodum pastoralem semper recognoscere. 

Conclusio. 1. Nova institutio sacerdotalis sit tam profunda quam 
aperta necessitatibus hominum huius temporis. Sic efficitur tam urgens 
unitas totius sacerdotis vitae, scii, spiritualis, intellectualis, apostolicae. 

2. Nova institutio sacerdotalis, praeter fundamentalem culturam 
theologicam, habitum dabit futuris sacerdotibus, per totam vitam, actio- 
nem pastoralem considerare. Haec inquisitio, in parvis coetibus cum 
aliis fratribus incepta, nutrit personales convictiones et habilitat ad stu- 
dium personale. 

3. Nova institutio sacerdotalis providere debet, quomodo pastores 
ex ministerio paroeciali et aliis ministeriis necnon et competentes laici 
cooperare possint non quidem ad directionem seminarii, sed ad elabo- 
randum novam rationem studiorum et novum institutionis sacerdotalis 
regimen. Dixi. Gratias. 


In textu scripto tradito-. 1 deest. 

Animadversiones additae-. 

Ad propositionem 4: Linn. 6 et 15 mutentur nomina Pastorem et Pastoris. 

Proponam Regem (lin. 6) et ministerium educationis et caritatis (lin. 15). Ratio 
haec est: ut optime affirmabat textus prior in propositione 6, titulus Pastoris est 
titulus globalis, totam mediationem salutis amplectans et non solum tertiam 
partem istius mediationis et missionis, ut in redactione emendata invenitur quae 
non placet. 

Ad propositionem 8: Alumnis proponenda est theologia vera et clara de 
vocatione sacerdotis. Distincta est enim a vocatione laici; cognoscat suum esse 

specificum, ne se sentiat laicis inferior aut superior. Sic vitatur illud incommo- 
dum quod multi sacerdotes iuniores experiuntur qui nesciunt quem locum teneant 
inter episcopum et laicos. 

Ad propositionem 20: Optatur ut aliquid dicatur de vacationis temporibus, 
quibus perdurantibus alumni pastoralem formationem cum fructu acquirire possunt. 

Ad propositionem 22: Cum institutio cleri numquam terminata sit, per totam 
vitam erit perficienda. Sic non solum clerus iunior, sed etiam maior natu ad 
conventus periodicos invitandus est ut capax fiat munus suum melius adimplendi. 

\_Sub scripserunt etiam ] L. A. Elchinger, eoad. Strasbourg; P. Boillon, ep. 
Verdun; C. Flusin, ep. Saint-Claude; J. Guyot, ep. Coutances; B. Hoffmann, ep. 
Djibouti; V. Malenczuk, exarcha ap. in Gallia; J. Vilnet, ep. Saint-Die; R. Boudon, 
ep. Mende; F. Bougon, ep. Moulins; A. Bontems, ep. S. Jean de Maurienne; 
P. Theas, ep. Tarbes et Lourdes; E. Pirolley, ep. Nancy; A. Pioger, ep. Sees; 
P. Puech, ep. Carcassonne; P. Chevalier, ep. Le Mans; P. Gouyon, arch. Rennes; 

G. Bannwarth, ep. Soissons; Ch. Gachet, ep. Castries; A. Roy, ep. tit. Ambia; 
J. Badre, aux. Paris; G. Huyghe, ep. Arras; S. Desmazieres, aux. Bordeaux; 
A. Atton, ep. Langres; M. Vial, ep. Nevers; R. Kerautret, ep. Angouleme; P. Ro- 
bert, ep. Les Gonaives; A. Boussard; A. Malbois, aux. Versailles; R. Michon, 
ep. Chartres; J. Goupy, ep. Blois; A. Gand, eoad. Lille; J. de Cambourg, aux. 
Bourges; L. Ferrand, arch. Tours; J. P. Vincent, ep. Bayonne; B. Collin, ep. 
Digne; G. Jacquot, ep. Gap; J. Menard, ep. Rodez; H. Donze, ep. Tulle; P. Vi- 
gnancour, ep. Valence; A. de la Brousse, ep. Dijon; J. Sauvage, ep. Annecy; 
A. Couderc, ep. Viviers; A. Jauffres, ep. tit. Arsennaria; A. Fauvel, ep. Quimper; 
J. Bellec, ep. Perpignan; V. Fave, aux. Quimper; F. Kerveadou, ep. St. Brieuc; 
J. Patria, aux. Beauvais; P. Brot, aux. Paris; R. Fourrey, ep. Belley; St. Courbe, 
aux. Paris; L. de Bazelaire, arch. Chambery; G. Guibert, ep. Reunion; P. Bouque, 
ep. tit. Abbir Germaniciana; J. Reuss, aux. Mainz; B. Gantin, arch. Cotonou; 

H. Tenhumberg, aux. Miinster; J. Fresno L., ep. Copiapo; C. A. Lima dos Santos, 
ep. Ilheus; N. Riezzo, ep. Castellaneta; H. Jenny, aux. Cambrai; M. Riopel, 
aux. Rennes; J. Martin; J. Urtasun, arch. Avignon; J. Dozolme, ep. Le Puy; 
H. Varin de la Bruneliere, ep. Fort de France; P. Martin, vic. ap. Nouvelle Cale- 
donie; L. Julliard, vic. ap. Nouvelles Hebrides; M. Dubois, arch. Besancon; 
E. Bartoletti, aux. Lucca; J. van Dodewaard, ep. Haarlem; A. Mendoza Castro, 
ep. Abancay. 


7 

Exc.mus P. D. ANTONIUS ANOVEROS ATAUN 
Episcopus Gadicensis et Septensis 

Venerabiles Patres , carissimi omnes, 

Schema in genere teneri potest Ideo iam in par. 1 laudandus ad- 
modum est sensus pastoralis quo imbuitur. Vere quidem inter populos 
plane diversa sunt adiuncta traditionis religiosae, psychologiae, culturae, 
vitae socialis, ambitum familiae atque processus historici; ... 2 et diffe- 
rentiae climatologicae, geographiae et stirpis. 

Necesse est ut propriae conferentiae episcopales accommodent et 
adaptent, cuilibet casui, communes normas ac dispositiones quae dantur 
ad suum clerum instituendum. 

Animadversiones ad par. 3 , n. 5 . Illud placet cum dicitur, quod 
magis aestimantur homines qui, ut moderatores et professores, semina- 
riis praesunt, quam normae et constitutiones quibus reguntur. 

1. Gravis monitus est improvisationi moderatorum; ex qua multae 
defectiones in seminaria venerunt. 

Quoties vidimus ... 3 moderatores aut superiores / bonae indolis in- 
tellectualis, sed nimium iuvenes, institutionis paedagogicae destituti et 
usus pastoralis ignari, qui misere periculum aetatis et pubertatis cum 
defectu vocationis confundebant! Ex hoc quidem errores consilii et 
directionis eveniebant. 

2. Maximi momenti est ut « seminariorum moderatores et magi- 
stri... solida doctrina, congrua experientia pastorali et peculiari institu- 
tione spirituali et paedagogica diligenter praeparentur ». 

Maximi momenti est haec institutio et dispositio; sed ne praetermit- 
tamus hominem suis propriis conditionibus humanis et sua formatione 
radicali, et spiritus et mentis, esse quidem quod substitui non posse... 5 

3 . Innuit schema ut institutiones promoveantur et 6 cursus forma- 
tioni fovendae moderatorum. Quae opportunum videtur ut a conferentiis 
episcopalibus promoveantur et moderentur. 

Ad par. 3, n. 7. 7 Etiam et in regionibus ubi vocationes abundant et 
quamvis dioeceses minus parvae non sint, convenientia existimo semi- 
naria maiora regionalia, ubi alumni ex diversis dioecesibus congregentur, 
salvo influxu episcopi proprii in formatione suorum seminaris tarum, his 
de causis: 

1. Facilior redditur electio moderatorum atque professorum, v. g. 
in Hispania; melius enim inter mille sacerdotes quinque dioecesium 
seligitur quam inter ducentos unius dioecesis. 

2. Erectio et expensum seminariorum unicuique dioecesi magnum 
pecuniae gravamen supponit, quae saepissime a fidelibus feruntur, iam 
oppressis in oeconomia ex adiunctis temporum evolutionis oeconomicae. 
Exemplare esset praeterea ingentes « inversiones » in seminariis dioece- 
sanis consumptas aliis necessitatibus atque operibus distribuere, quas 
sive in propria dioecesi aliisve regionibus augentibus, iura boni commu- 
nis vel caritatis vel iustitiae socialis postulant, ut vidimus in discussione 
praestantissimi schematis XIII. 

3. Seminaria regionalia favent dotationi seminariorum, remunera- 

tioni professorum, moderatorum et famulorum. Ex hinc professores in- 
tensius vacare possunt studio atque muneri docendi. 

4. Consuetudinem etiam alumnorum ex diversis dioecesibus conve- 
nientem existimo eorum institutioni; hi contactus, cognitione problema- 
tum et communiore aptatione, indoli personarum favent. 

5. Existimo grave onus conscientiae in nostris temporibus esse 
contrahere numerum sacerdotum in dioecesi ut mitti possint in Ame- 
ricam, in missionum regiones, ad emigrantium curam, etc. 

Observationem facere audemus ad maximam convenientiam insti- 
tuendi seminaria regionalia, vel nationalia, vel internationalia, iis desti- 
nata qui sero in vita sua a Domino vocantur, qui aetate matura semina- 
ria adeunt, nonnulli postquam curriculos in Universitate Status perfe- 
cerunt. Certis de causis, etiam psychologicis, et adaptatione in studiis, 
propria et peculiari norma tractandi sunt, etiam et informandi, ut con- 
venienter dispositi ad propria seminaria tempore opportuno veniant. 

Ad par. V , n. 13 . 8 Plausu dignissimum videtur indicium schematis 
ut alumni humanistica et scientifica institutione augeantur qua iuvenes 
in sua cuiusque natione ad superiora studia peragenda praeparari so- 
lent. Magnum medium est autoselectionis vocationum et christianae sol- 
licitudinis eorum qui intempestive e seminariis discedunt, neque aliunde 
periculum videtur ut ipsi seminarium relinquant. Si tamen aliquibus 
esset fortasse nobis dicendum periculum opportunum. Opes in his alum- 
nis expensae non evanuerunt. Non erunt quidem sacerdotes, sed filii no- 
stri erunt, Ecclesiae eorum matri corde et animo grato... 9 

Ad n. 18 hoc propono: ut tum moderatores tum professores harum 
facultatum superiorum 10 semper prae oculis habeant multum interesse 
scientiam et scientificam institutionem eorum iuvenum qui superioribus 
scholis intersunt, sed latius patere ut verus homo Dei integre et funditus 
efiormetur... 11 Dixi. Gratias. 


In textu scripto tradito : 1 Difficultates video colligendi summatim et stylo 
conciliari, i. e. brevibus propositionibus, complexionem quaestionum amplissimo- 
rum, quae institutionem sacerdotalem spectant. 2 Ecclesiae orientales non 

sunt latinae. Etiam considerandae sunt varietates. 3 et passi sumus. 

4 deest. 5 Huic condicioni postea advenit praeparatio specifica de qua 

loquitur, immo et dispositiones obiectivae actionis, quae simul aptabiles esse 
oportet. 6 ut. 7 tota haec animadversio deest. 8 tota haec 

animadversio deest. 9 Ad par. V, n. 13: Addendum videtur praeter studia 

linguae latinae, propria et specifica studia linguae graecae. Seminarium quidem 
facultas universitatis ecclesiasticae non est, sed abesse nequit institutio in lingua 
graeca, ita necessaria ut melius cognoscatur et interpretetur Sacra Scriptura necnon 

scripta Patrum, quae omnia fontes theologiae constituunt. 10 disciplina- 
rum. 11 Denique, ad par. VIII n. 22 hoc suadere audeo; ut via efficax 

perficiendi institutionem iuvenum sacerdotum, quod, pro dioecesis necessitatibus 
et indole personali, simul habitent hi iuvenes sacerdotes, per aliquod tempus, 
sub vitae communis regimine, cum parochis, consiliariis, adsessoribus operum apo- 
stolorum, qui suis virtutibus et indole pastorali simul niteant. 

[Subscripserunt etiam ] J. Flores, ep. Barbastrensis; Eduardus, ep. Zamoren- 
sis; Antonius, ep. Canariensis; Ferdinandus card. Quiroga; Felix, ep. Giennensis; 
Michael, aux. Compostellanus; J. Lecuona, ep. tit. Vagadensis; Ioannes Petrus, 
ep. Placentinus in Hispania; Daniel, ep. Segobiensis; Antonius, ep. Lucensis in 
Hispania; Pablo, ep. Bilbao; Eugenio, ep. Santander; Jacinto, ep. Mondenedo; 
E. Corripio, ep. Tampico; Emmanuel, ep. Angrensis; A. Fresnel, ep. Fort-Dau- 
phin; R. Sundaram, ep. Tanjore; M. Bergonzini, ep. Volterra; A. Zapiana Bel- 
lizza, ep. Tacna; Sanctus, ep. Abulensis; Iosephus, ep. Palentinus; Secundus, arch. 
Burgensis; Angelus ep.; Saturninus, ep. Oxomensis-Sorianus; Gregorius, arch. 
Barcinonensis; Raymundus, ep. Urgellensis; Innocentius, ep. Cuenca; Demetrius, 
ep. Civitatensis; Laureanus, ep. Seguntinus-Guadalajarensis; Anastasius, aux. To- 
letanus; Emmanuel, ep. Corduba; Pedro, arch.; Marcelo, ep. Astorga; Ioseph, ep. 
tit. Drusilianensis; N. Jubany, ep. Gerona; Abilius, ep. Calagurritanus; Vincen- 
dus, arch. Oviedo; Iosephus, ep. Segobricensis-Castellionensis; B. Fey, ep. tit. 
Philadelphia minor; N. Adam, ep. Sion. 


8 

Exc.mus P. D. ANTONIUS PAWLOWSKI 
Episcopus Vladislaviensis 

Venerabiles Patres, carissimi omnes, 

Nomine episcoporum Poloniae loquor. Recta formatio alumnorum 
in seminariis quoddam problema gravissimum ac subtilissimum censeri 
debet. Quam gravitatem plurima documenta a Romanis Pontificibus 
nostris diebus prolata enixe subnotant ac probant ... 1 

Proinde, cum ipsa sors Ecclesiae ab hac alumnorum formatione ex 
magna parte dependeat, structura seminariorum non per saltus neque 
per vehementes mutationes reformari debet, sed paulatim, quamvis con- 
stanter et consequenter, indoles doctrinalis, spiritualis et pastoralis se- 
minarii evolvenda est. Eo vel magis id tenendum videtur, quia ipsa insti- 
tutio seminariorum eorumque conamina et utilia et fructuosa saeculis 
elapsis sese demonstraverunt. 

Si nostris diebus seminaria examini critico, et acriter quidem, sub- 
iiciantur, id fit praecipue in iis coetibus hominum, ex quibus minimae 
vocationes sacerdotales procedunt. Experientia enim plurium regionum 

satis clare docet vocationes plurimas et optimas quidem provenire ex 
classibus pauperioribus et saepe saepius ex familiis, quae prole foecunda 
notantur, ubi nempe plures filii insimul vivunt et a parentibus recto 
spiritu christiano imbuuntur. 

Si iam in educatione hominis generatim sumpta maximi momenti 
censeatur idoneitas educatorum, id eo vel magis attendendum est in hac 
instructione et educatione speciali, debita nempe formatione praeparato- 
ria ad sacerdotium. Placent igitur, quae in textu emendato schematis pro- 
positionum sub n. 5 dicta sunt. Addere tamen mihi liceat, quod curan- 
dum est, ut ii quibus formatio cleri dioecesani committitur, familiam 
quasi constituere quaerant alumnosque paterne ament ac libenter et exem- 
plariter cum ipsis conversentur... 2 

Munus vero formationis non est reponendum in manibus modera- 
torum tantum, Rectoris videlicet et Magistri Spiritualis, sed omnes qui 
de seminario responsabilitatem habent ad hoc omnibus viribus conten- 
dere debent, ut continue et permanenter, etiamsi discrete, in candidatos 
ad sacerdotium influxum fructuosum exerceant ad eorum evangelicam 
et ecclesiasticam formationem perficiendam. 

In schemate, n. 17, formaliter occurrit mentio de arte didactica eius- 
que methodibus in disciplinis sive philosophicis sive theologicis expo- 
nendis. Animadvertendum est, quod ad rectam alumnorum formationem 
non sufficit, ut scientia ipsis diffuse exponatur ipsique se mere receptive 
ad hanc scientiam habeant, sed omni conatu et quidem ab unoquoque 
praeceptorum id prosequendum est, ut sacrorum alumnis momentum doc- 
trinae propositae seu valor vitalis innotescat atque indoles quaedam at- 
trahens insuper clare pateat, in mentem et voluntatem totamque eorum 
personalitatem ita agens, ut sacerdotio aucti pares sint et suam vitam se- 
cundum hanc scientiam ducere et eam fidelibus aliisve convenienter et 
efficaciter tradere seu ad fines pastorales eam fructuose applicare. 

Claritatis causa duo exempla afferam. Itaque in Scripturis Sacris 
exponendis praeceptores maximam partem praelectionum suarum ad no- 
tiones introductorias illustrandas et ad systemata critica investiganda de- 
stinant, dum iis qui munus sacerdotale suscepturi sunt quam maxime 
ipsa exegesis et theologia biblica necessaria est, ad propriam scii, vitam 
spiritualem et praecipue vero ad praxim homileticam et catecheticam. 

Aliquid simile de Sacra Liturgia dicere possumus. Recte quidem de 
ea tamquam de disciplina in programmate de seminariis dicitur. Sedulo 
tamen curandum est, ut sacrorum alumni vitam liturgicam sincere et 
profunde vivant et in ea diversas formas suarum orationum cotidianarum 
fundent ex eaque spiritum ecclesiasticum et zelum apostolicum per totam 
vitam sacerdotalem hauriant. 

Hac in re ad duo sane attendendum est: 

1. Ne futuris sacerdotibus ex variis et frequentibus mutationibus, 
etiamsi a legitima auctoritate introductis, aliquid relativismi irrepserit. 
Ad hoc periculum praecavendum, id quod substantiam Liturgiae Sacrae 
constituit cordibus alumnorum profunde inserere oportet, amorem scii, 
et praxim sacrificii, tum laudis tum altaris ipsiusque Crucis Christi. 

2. Iis qui saepe saepius paternalismum sacerdotibus obiiciunt relin- 
quimus, ut designent quid sub hoc nomine intelligant. Attamen liturgica 
instructio ac efformatio clericorum ad hoc tendere debet, ut ad mentem 
ipsius revelationis evangelicae et authenticae spiritualitatis christianae 
educentur ad paternitatem, quae nempe in eo consistit, quod fideles sibi 
in officio sacerdotali commissos tamquam familiam Dei recognoscant, erga 
quam ipsi veluti patres veri ac solliciti sint suamque responsabilitatem pro 
salute animarum prae oculis habeant. 

In efformatione sacerdotali clericorum, prudenter quidem sed absque 
nimia haesitatione, componenda sunt vetera et immutabilia cum novis, 
mundo hodierno accommodatis, ad mentem normarum quae in singulis 
regionibus statuenda videbuntur in conferentiis episcoporum, de quibus 
n. 1 schematis sermo fit. Sic enim alumni instruendi sunt, quo modo ad 
fines apostolicos et missionarios sui sacerdotalis officii modernis mediis 
technicis, ut puta audiovisivis, quae dicuntur, uti possint ac debeant... 3 

Denique, ut ex alumnis sacrorum ministri usque ad finem suae vitae 
fideles Christo Domino et Ecclesiae eveniant, in eorum pietatem tempore 
formationis seminaristicae peculiariter quoque inseminandum est: 

1. quanti momenti sint, quae fragilitati humanae in sacramentali 
poenitentia bene peracta suppeditantur et quam necessaria ac salutaris 
sit pro vita interna sacerdotis prudens directio spiritualis atque sincera 
eidem subiectio, ut nempe iis auxiliis et ipsi fructuose uti sciant et alios 
confratres efficaciter adiuvare valeant; 

2. ut mentem, voluntatem atque cor suum sincere filiali devotioni 
erga Virginem Deiparam applicent. Ipsa enim optima et amantissima 
Magistra vitae est. Proinde in schola Mariae tutissima via ad rectam 
solidamque efformationem sacerdotalem seu ad fidelem et frugiferam 
in Sacerdotio Christi participationem omnibus sacrorum alumnis sterni- 
tur. Dixi. Gratias. 


In textu scripto tradito-. 1 Sufficit commemorare, quae in hac re a P. Pio XII, 
Ioanne XXIII necnon etiam a feliciter nobis regnante Vicario Christi Paulo VI 
pronuntiata sunt. 2 Etenim in vita quotidiana seminariorum illud celeber- 

rimum axioma S. Thomae Aquinatis de « pulchritudine honestae conversationis » 

ab omnibus applicetur oportet. Id enim maximam vim paedagogicam osten- 
dit. 3 Iis vero perpensis quae n. 10 proponuntur, secundum humile meum 

iudicium, ad conscientem ac deliberatam electionem sacerdotii obligationumque 
cum eo connexis sufficere videtur generalis matrimonii cognitio, quae in ordinario 
cursu seminaristico habetur. Potius ad ea attendendum est quae P. Paulus VI 
sapientissime profert in epistola apostolica Summi Dei Verbum, quod scii. « Pe- 
culiarissimum ac necessarium indicium » vocationis divinae « in recto proposito... 
in manifesta et firma voluntate, qua quis in divinum famulatum se totum dedere 
exoptet» quaerendum est (A.A.S., 55 [1963], p. 987). 

9 

Exc.mus P. D. ARTURUS RIVERA DAMAS 
Episcopus tit. Legiensis , aux. S. Salvatoris in America 

V enerabiles Patres, 

Hoc schema ad propositiones reductum optima synthesis apparet 
non solum firmorum principiorum, diuturna experientia probatorum, 
quibus formatio cleri perenniter inniti debet, quaeque igitur opportune 
rursus et explicite affirmantur; verum etiam ea nova sapienter introdu- 
cit, quae in hodiernis adiunctis et necessitatibus, in hac tam gravi insti- 
tutione, peculiari et novo modo observari debent. 

Liceat mihi ... 1 quasdam tamen animadversiones proferre, ea inten- 
tione ductus, ut propositiones magis ac magis ex omni parte a commis- 
sione competenti perpoliri possint. 

1. Ratione habita momenti institutionis spiritualis expedit, ut sin- 
gulae eius partes clarius et pressius determinentur idque in concreto 
sicut factum erat in schemate quod in appendice, pag. 30 ss., legitur. 
Quod fiat tamen forma syntbetica iuxta indolem propositionum. 

Nihil enim, e. g., de Officio Divino; pietatis exercitia in novo textu 
emendato, pag. 15, lin. 9, commendantur quidem, sed valor eorum humi- 
liatur fere explicite phrasi sequenti; in propositione de castitate verbis 
quibus inculcatur clara cognitio matrimonii ad electionem caelibatus recte 
faciendam, nimis et aequivoce urgetur dicta cognitio ... 2 ac si voluntatis 
firmitas a profunda cognitione unice dependeat, quod falsum est ut co- 
tidiana experientia demonstrat. 

2. Lacuna sat gravis videtur adesse in descriptione vitae disciplina- 
ris in seminariis degendae. Nam quidam fructus tantum disciplinae enu- 
merantur qui hodiernae menti necessariae quidem sunt sed fere exclu- 
sive placent. Nos autem episcopi, experientia dolenda quoque edocti, non 
ignoramus quod firma principia rectae disciplinae de quibus propositio 
schematis loquitur hodie practice et etiam iam theoretice non raro ab 

ipsis sacrorum alumnis in dubium vocantur tamquam libertatis iniusta 
impedimenta et personae humanae iniuriosae et damnosae coercitiones. 
Mirum est, quod huiusmodi errores nullo modo in propositionibus in- 
nuuntur. Hoc silentio inducere possumus suspicionem quod nos time- 
mus, ne adulescentes his veritatibus offendantur aut quod gravissima 
mala, ex his erroribus rectae sacrorum alumnorum formationi imminen- 
tia leviter diiudicemus. 

Qua de causa, propono, ut de his erroribus eo vel simili modo quo 
optime et positive in praecedenti schemate factum erat (uti in pag. 30 
appendicis ad schema propositionum legitur), in propositionibus loqua- 
tur explicando aliquomodo illa « firma rectae disciplinae principia » an- 
tequam de fine particulari et de fructibus magis acceptis sermo fiat. 

3. Ut redimatur spatium et verba quae huic additamento proposito 
necessaria sunt, ex propositione 16 plura deleri possunt, quae minime 
indoli huius propositionum schematis conveniunt: ibi enim ad res omnino 
particulares descenditur, quae ad rationem studiorum potius quam ad 
principia generalia pertinent: pag. 18, a lin. 10 loco novi textus qui 
incipit « Sacrae Scripturae studio » usque ad lin. 34 verbis « communi- 
care discant », resumatur prior textus brevior, in quo omnia quae pro- 
positionis indoli respondent satis clare continentur. 

Haec praeprimis suggerenda mihi videntur, ut propositiones tam 
salutares quam perfectissimae evadant. Dixi. 


In textu scripto tradito: 1 etiam nomine plurium Patrum. 2 res peri- 

culosa et damnosa. 


10 

Exc.mus P. D. ANDREAS M. CHARUE 
Episcopus Namur censis 

Venerabiles Patres, 

Rogatus a pluribus Patribus ut mentem meam aperiam de propositio- 
nibus quae institutionem sacerdotalem spectant, simpliciter testimonium 
tradam sat nunc diuturnae experientiae. Quod non sine verecundia fa- 
ciam, cum ego ipse a plerisque vestrum doceri possem et deberem. De 
cetero statim venio ad practicas conclusiones quas vobis expono. 

1. Est factum quod non raro, immo frequentius saltem apud nos, 
sacerdotes lapsi labore pastorali ac variis occupationibus cogebantur, 
immo aliquando nimius onerabantur. Opportunis cum suis sodalibus re- 
lationibus plures non carebant, immo quandoque in communitate vive- 

bant. Saepe accusatur solitudo, quae sine dubio periculosa est, sed soli- 
tudo sub periculosa forma haberi potest in vita communi. Ut clarius rem 
exprimere possim, dicam gallice: « Solitude n’est pas necessairement iso- 
lement, et vice versa ». 

2. Quoties audivi, exprobatione facta, sacerdotem confitentem se 
reliquisse orationem et ita in spiritualem languorem incedisse et pede- 
tentim gravius decessisse! Quo in casu, aliter et aliter sequitur: sunt 
qui in moralem depressionem cadunt, sunt qui suam fidem misere 
aspernantur, sunt etiam qui alicui mystico-carnali syncretismo indul- 
gent, etc. ... 

Quidquid sit, ego pro certo habeo magis ac unquam necessariam esse 
spiritualem formationem seminaristarum, formationem, inquam, pro- 
fundam et austeram, et hoc propter duas rationes ad quas feliciter allu- 
ditur in nostro schemate. 

Primo: Ratio habenda est recentiorum sanae psychologiae et paeda- 
gogiae inventorum. Revera, vigilandum est ut iuvenes ad sacerdotium 
accedant ut adulti et ab omni infantilismi specie arceantur. 

Secundo: Oportet ut iam in seminario quaedam sit initiatio vitae 
quae a sacerdotibus nostrae aetatis ducitur, ut proinde notanter ad apo- 
stolatum et varias sacri ministerii formas initientur. 

Hoc tamen dicendum videtur quod exaggerationis periculum facile 
existit et episcoporum est ad hoc sedule? attendere in conficiendo textu 
conciliari. 

Ex una parte, coaevi nostri multum praeoccupantur, ut aiunt, effi- 
cientia (« 1’efficience »). Quod est optimum, modo non fiat in detrimen- 
tum necessariae praeparationis spiritualis et intellectualis. Quo maior 
est turris aedificanda, eo profundiora debent esse fundamenta. Unde 
opportune dicitur in schemate quod tota seminarii ratio pietatis et si- 
lentii studio perfundi debet. Unde etiam insistitur in studiis peragendis. 
Semper verum est axioma: « Haec oportet facere et illa non omittere ». 

Deinde, nostris diebus, magis extollitur sic dicta spiritualitas actio- 
nis, notanter ubi de sacerdotali et pastorali actione agitur. Tali spiritua- 
litati actionis libenter adhaereo, modo sane intelligatur ac proponatur. 
Etiam servus Dei Eduardus Poppe, presbyter dioecesis Gandavensis, in 
Belgio, dicere iam solebat: « Oportet ad sanctitatem incumbere pro suo 
apostolatu et per suum apostolatum. - II faut se sanctifier pour et par 
son apostolat ». Etiam in nostro schemate de Ecclesia dicitur gregis 
Christi pastores habere in adimplendo eorum ministerio « praecelsum 
sanctificationis medium ». 

Sed praecise, textus sic legitur: « Gregis Christi pastores imprimis 
oportet ut, ad imaginem summi et aeterni sacerdotis, pastoris et episcopi 

animarum nostrarum sancte et alacriter , humiliter et fortiter exsequan- 
tur ministerium suum, quod ita adimpletum, etiam pro eis erit praecel- 
sum sanctificationis medium ». 

Ut patet, non qualecumque apostolatus exercitium laudatur et ut 
medium sanctificationis et apostolatus extollitur, sed utique ministerium 
illius qui sancte et alacriter, humiliter et fortiter ei se devovet. Unde 
concludo. Verum est quod spiritualitas cleri non est aliqua transcriptio 
plus minusve felix religiosorum spiritualitatis. Perspectivae sunt tantum 
diversae. Et in hoc insistendum est in moderandis seminariis. Sed ex 
altera parte strenue retinendus est primatus formationis spiritualis quae 
authentiam et sanctitatem actionis, etiam apostolicae actionis, firmare 
debet. Quando Iesus coetum duodecim apostolorum fecit, intendebat ut 
mitteret eos praedicare, et iam misit statim 1 praedicare, sed prius etiam 
voluit ut essent cum Illo. 

Breviter dicam pro formandis sacerdotibus: Optandum est, immo 
necessarium est, ut apostolatui citius initientur, sed esse cum Christo 
magis adhuc importat quod apostolica opera exerceri. Scio mysticum 
Ruysbroek dixisse Deum in orationem relinquendum esse ut Deo inser- 
viatur in pauperibus. Sed sermo meus est de formatione seminaristarum. 

Concludo. Schema propositionis de institutione sacerdotali mediam 
quasi viam optime 2 sequitur. Plura quae dicta sunt in aula utilia erunt 
ad ultimam textus praeparationem, maxime ad apostolicam formationem 
quod attinet. Sed in genere textus mihi placet et opto ut largissimam 
approbationem habeat. Dixi. 


In textu scripto tradito : 1 non statim misit eos. 2 deest. 


11 

Exc.mus P. D. IOANNES IULIANUS WEBER 
Archiepiscopus-episcopus Argentinensis 

Liceat mihi, venerabiles Patres, ex experientia viginti et quinque 
annorum in seminario parisiensi peractorum, testimonium valde favo- 
rabile afferre super schema de institutione sacerdotali et aliquas animad- 
versiones adiungere. 

In ista quaestione duo excessus vitandi sunt. Ex una parte, desideria 
omnia diruendi quae a sanctis viris post Concilium Tridentinum statuta 
sunt, v. g. in Italia 1 a S. Carolo Borromaeo, in Gallia 2 a SS. Vincentio 
a Paulo et Ioanne Eudes, et a venerabili sacerdote Ioanne Iacobo Ol- 

lier; quae per quatuor saecula multos fructus protulerunt, et per Sum- 
mos Pontifices a S. Pio X usque ad ... 3 Paulum VI sancita sunt. Ex al- 
tera parte, reluctatio ad quamcumque renovationem quam mutatio tem- 
porum et mentium postulat, ita ut de praeteritis 4 institutionibus cantari 
possit: « Sicut fuit sit iugiter saeclum per omne ». 

Textus qui nobis proponitur brevis est, et commentarium exigit, 
quem habemus in schemate mensibus octobris et novembris praeteriti 
anni confecto et quod Concilio non submissum est. Attamen in sua 
brevitate viam aequam et sapientia refertam aperit, permanentia ele- 
menta retinendo et nova proponendo ad mentem S. Concilii. 

1. In n. 1 et passim statuit principium competentiae coetuum epi- 
scoporum et episcoporum singularium dioecesium ad leges condendas, 
ita ut institutio sacerdotalis semper respondeat pastoralibus necessita- 
tibus. Quod hodie in Italia aut in Gallia 5 bonum est, forsan alibi non 
convenit et aeternum non est. 

2. In nn. 2 et 3, bene tractat de vocatione ad sacerdotium, de in- 
fluxu familiae (per formationem traditam et haereditatem etiam), de 
munere sacerdotum ad vocationes reperiendas et formandas, et de semi- 
nariis minoribus. Optandum est tamen 6 ad finem n. 3 addatur aliquid 
amplius de vocationibus suscitandis etiam in scholis non ecclesiasticis 
(lyceis, scholis technicis, universitatibus...), eo magis quod iuvenes ex 
his institutis orti saepe maturiores sunt quam alii qui sub alis maternis 
Ecclesiae aduleverunt. 

3. Optima mihi videntur dicta de ratione studiorum et formatione 
pastorali in nn. 8 ad 22. 

4. Paragraphus IV loquitur de institutione spirituali impensius exco- 
lenda. Insistere vellem in munus superioris eiusque adiutorum in for- 
mandis futuris sacerdotibus, nam generatim seminarium valet quod 
valent eius moderatores. 

a) ut rectores seminariorum eligantur sacerdotes qui vere apti et 
omnimodo praeparati sunt ad hoc munus, devoti , 7 in fide radicati, aliqua 
experientia pastorali praediti, vera competentia muniti in diversis scien- 
tiis sacris, apti ad spiritualem formationem spiritualem tradendam, tam 
in foro externo quam in foro interno. Ne se etiam ab aliis sacerdotibus 
dioecesanis nec a laicis christianis secludant. 

b) Efforment inter se verum « Collegium », quod collegialiter, 
sub auctoritate episcopi et directione superioris, seminarium ut veram 
familiam regere queat; qui constantem contactum cum suis discipulis 
teneat, ita ut eos realiter cognoscat et formet. Maximae difficultates in 
seminariis oriuntur ex dissidentiis inter rectores, aut ex absentia dia- 
logi, sub diversis formis, inter ipsos et studentes. 

c ) Ad bonum domus seminarii quam maxime consequendum, in- 
terest ut superior in suis collationibus mentes discipulorum recte et viri- 
liter formet ad omnes virtutes humanas, christianas et sacerdotales. In 
foro interno, moderatores spirituum satagant ut suos alumnos cogno- 
scant, ament, eorum vocationem probent, eosque omnimodo adiuvent 
ut ad sacerdotium, si ad hanc gratiam revera vocati sunt, feliciter et 
laeti perveniant. Libertatem suorum discipulorum educent, etiam in 
vocatione sequenda, coactionibus, si necesse est, amotis, etiam, maternis , 8 
Sed etiam eos excitent sub gratia Dei 9 ut invitationi Christum in sacer- 
dotio sequendi, si vere adest, toto corde respondeant, sine perpetua 
haesitatione et dubitatione, quae saepe nostris temporibus animos iuve- 
num inficit, ex diversis causis. 

Hae sunt animadversiones quas vobis, venerabiles Patres, pando. 
Mutationes in textu quae inde oriuntur secretario tradam. Dixi. 


In textu scripto tradito : 1 deest. 

2 deest. 

3 Ioannem XXIII 

et. 4 his. 5 deest. 

9 gratia Dei suffulti. 

6 deest. 

7 pii. 8 deest. 


Animadversiones additae : 

Pag. 12, ad finem n. 3 addatur: « Ne negligantur scholae non ecclesiasticae 
(ut Lycea, scholae technicae, Universitates...) ubi optimae vocationes reperiri et 
colere oportebit per ministerium sacerdotum ad eorum servitium spirituale de- 
putatos. 

Pag. 14, lin. 1 legatur: « ... superiorum seminariorum et etiam professorum 
et spiritus moderatorum conventus promoveantur... ». 

Pag. 14 ad calcem n. 6 addatur: « Ad haec promovenda absolute necessaria 
est intima coadunatio omnium rectorum seminarii, eorumque cum discipulis con- 
iunctio; ita ut seminarium sit velut familia in vera caritate unita ». 

Optandum est ut hic resumatur quod in supplemento I schematis, pag. 31 
legebatur: « Praecipua rectoris cura sit ut in seminario vita spiritualis potissimam 
partem habeat et cetera ita ordinentur ut in eius fastigium componatur. Haec 
vera institutio assiduam moderatoris spiritus operam postulat qui, sive unus 
sit in seminario, sive plures sint, servata semper spiritualis directionis unitate, 
singulos alumnos cognoscere et efficaciter curare debet ». 

Optandum est etiam hic resumere quod pag. 27 eiusdem documenti legitur: 
« Per ministerium Rectoris et spiritualis rectoris illi qui supernum vocationis do- 
num acceperunt et in quibus spem suam collocat Ecclesia, monentur ut huic 
singulari Dei gratiae libere et magno animo respondeant, sibi persuasum habentes 
rem Deo gratissimam ac proprio totiusque Ecclesiae bono utilissimam se facturos 
esse ». 

Pag. 15. In finem n. 9 ponatur id quod in praecedenti forma schematis legi- 
tur: « Huius futurae missionis luce tota seminarii ratio perfundatur oportet, ac 
praesertim discendi ardor, silentii custodia et vitae interioris amor, suique abne- 
gandi exercitium ». 

Pag. 16. In medio n. 11 post « operam addiscant », addatur quod in pristina 
forma textus exstat: « Necessaria a mundi separatio congruam cum familia con- 
suetudinem ac prudentem rerum humanarum experientiam ne excludat, ita ut 
homines ad quos mittendi sunt, convenienter cognoscant ». 

Pag. 16, ad finem n. 11 addatur: « Ne artificiose seminarium segregetur a pro- 
pria dioecesi, sed in contactu maneat cum sacerdotibus in sacro ministerio ser- 
vientes et cum laicis qui sunt etiam de “ Populo Dei ” cui futuri sacerdotes 
destinantur ». 

Pag. 19, n. 19, lin. 4 legatur: «Ut alumni spiritu vere missionario imbuti, 
diligenter... 


12 

Exc.mus P. D. AEMILIUS BENAVENT ESCUIN 
Episcopus tit. Cercinitanus, Coad. s. d. Malacitanus 

V enerabiles Patres, 

Multa et praeclara iam dicta sunt a multis Patris, quibus toto corde 
adhaereo, circa maturitatem, obiectivam cognitionem mundi huius tem- 
poris et spiritum pastoralem , l ut scopum institutionis sacerdotalis. 

Ideoque, tantum aliqua breviter , 2 ad modum conclusionum, mihi 
addere 3 liceat. 

Ad maturitatem assequendam, oporteret: 

1. Ut in seminariis non nimis arceantur alumni a sua vita familiari 
et a iuvenili mundo normali inter laicos, nullo modo exclusis servitiis 
socialibus etiam onerosis. 

2. Ordinatio sacerdotalis ipsis non conferatur nisi saltem duobus 
annis post expletum curriculum theologicum. His vero annis, alumni, 
iam diaconi, ... 4 apostolatui vacent cum aliis sacerdotibus, cum quibus in 
communi vitam agant. 

Ad vitalem cognitionem mundi huius temporis, peropportunum 
esset: 

1 . Saltem 5 tempore vacationum seminaristas inter pauperes convi- 
vere et eos iuvare ut et ipsi seipsos iuvent ad propria problemata sol- 
venda. 

2. Candidatos ad sacerdotium accurate instrui, iuxta vehementer 
optatum a Ioanne XXIII, sanctae memoriae, in Encyclica Mater et Ma- 
gistra, in doctrina sociali Ecclesiae quae non est nisi Evangelii lucis 
proiectio ad nostri temporis quaestiones. 

Tandem, ad verum spiritum pastoralem obtinendum, meo iudicio, 
multum iuvaret statuere: Novum Testamentum semper prae oculis ha- 
beri debere ab illis qui ad sacerdotium efformantur a primis annis ut 

materia studii, lectionis, reflexionis et orationis; et in cursu theologico 
etiam ut obiectum praedicationis. Ita ut homiletica veluti cardinalis 
materia habeatur, versus quam omnes aliae dirigantur et ordinentur. 

Argumentatio et rationes, quibus hae paucae ac modestae conclusio- 
nes nituntur, scriptis tradam secretariae generali Concilii. Dixi. 


In textu scripto tradito : 1 missionarium. 2 deest. 3 urgere. 

4 alicui. 5 deest. 

[ Subscripserunt etiam ] Raphael, arch. Granada; Raphael, aux. Valenda; 
J. Flores, ep. Barbastrensis; Antonius, ep. Gadicensis et Septensis; Ioannes 
Petrus, ep. Placentinus in Hispania; A. Quintanilla, ep. Kweiteh; Ioseph, ep. tit. 
Drusilianensis; Raphael, ep. Guadix; Alfonsus, ep. Almeria; Felix, ep. Giennen- 
sis; J. Guerra, ep. tit. Muzia; M. Menendez, ep. San Martin; R. Kerautret, ep. 
tit. Areopoli; M. Vial, ep. Nevers; S. Desmazieres, aux. Bordeaux; A. Atton, 
ep. Langres; J. de Cambourg, aux. Bourges; R. Boudon, ep. Mende; A. Collini, 
eoad. Ajaccio; M. Darmancier, vic. ap. Wallis and Futuna; L. Julliard, vic. ap. 
New Hebrides; P. Martin, vic. ap. Nouvelle Caledonie; H. Varin de la Brune- 
liere, ep. Port de France; A. Breheret, ep. Cahors; A. Fougerat, ep. Grenoble; 
J. Mouisset, ep. Nice; J. Guilhem, ep. Laval; G. Leuliet, ep. Amiens; G. de 
Milleville, arch. tit. Gabala; L. Rastouil, ep. Limoges; G. Riobe, ep. Orleans; 
J. Patria, aux. Beauvais; A. Gand, eoad. Lille; P. Gouyon, arch. Rennes; P. Vin- 
cent, ep. Bayonne; J. Urtasun, arch. Avignon; G. Huyghe, ep. Arras; J. Dozolme, 
ep. Le Puy; P. Pierard, ep. Chalons; H. Wittler, ep. Osnabriick; J. Gargitter, ep. 
Bolzano-Bressanone; P. Tenreiro, ep. Guanare; J. Castro, ep. San Felipe; B. Schra- 
der, aux. Osnabriick. 

Animadversiones additae-. 

Aequum non esset ignorare seminaria fuisse efficaces institutiones ad edu- 
cationem. 

In Hispania, et ubique, patentes sunt fructus. Permulti enim sunt sacerdotes 
maturioris aetatis vere exemplares. Clerusque iuvenis est, ab aliquibus iam abhinc 
annis, unus ex coetibus socialibus qui meliori ac velociori modo fecit in omnibus 
progressus. 

Evidens tamen est traditionales methodos ad sacerdotes efformandos penitus 
et urgenter recognoscendos esse. 

Schema nostrum valiosa et non pauca affert elementa ad necessariam renova- 
tionem; sed insufficientia et diffuso modo. 

Potius quam normae generales (quae difficillime deducentur in praxi propter 
adiunctorum diversitatem), oporteret ut schema, ab initio et perspicuo modo, sco- 
pos universales in efformatione sacerdotali assequendos proponeret, i. e., metas 
necessarias sacerdotalis efformationis omnibus in adiunctis. 

Et adhuc melius esset si, dum metas statuit, aliquas etiam vias traderet, iuxta 
hodiernam psychologiam, ac paedagogiam, ut efficaciter illae consequerentur. Ita 
vero ut episcopis semper sit sufficiens libertas ad probanda media concreta ut effi- 
caciora retineant. 

Nunc autem: dicti scopi, seu metae, omnis efformationis sacerdotalis qui in 

schema extolli deberent, sunt, meo iudicio, a) personalis maturitas; b) mundi et 
rerum ambientium vera cognitio; c) spiritus pastoralis et missionarius. 

A) Personalis maturitas. Omnino necessaria est sacerdoti, tam ut fidelis sem- 
per sit suis obligationibus quam ut possit homines apostolice lucrari Christo. 

Personalitas enim adhuc iuvenilis et hypersensibilis et instabilis producit 
angustias et deordinatas reactiones, quae infidelitati et inconsequentiae ansam 
praebere possunt. 

Alia ex parte, influxus mundi rerumque ambientium, earum maxime quae a 
mediis diffusionis communicantur, quae veram personalitatem destruunt et ho- 
mines in « massam » convertunt, profundius penetrant in hominibus immaturis 
qui ita labiles sunt ut non solum non influunt sed potius alienis influxibus cedunt. 

Sacerdos autem debet esse homo et talis personalitatis ut alios iuvet ad hoc 
ut vere homines sint immo et christiani homines. 

Ad hanc autem maturitatem adipiscendam nihil aptius quam propria familia. 
Bonum est partem habere in difficultatibus et in conatibus familiaribus, quae 
omnibus hominibus communes sunt. 

E contra, conveniens non est a reali vita alienum esse et sine ulla responsabi- 
litate vivere. 

Oporteret, ergo, ut in seminariis non nimis arceantur candidati ad sacerdotium 
a sua vita familiari et a iuvenili mundo normali inter laicos. Episcoporum autem 
erit efformationem sacerdotalem statuere modo magis familiari qui possibilis sit. 

B) Quod attinet ad obiectivam cognitionem, insufficiens videtur, quod in 
n. 15 schematis proponitur. 

Non sufficit enim referentia quaedam, necessario summaria, Philosophiae vi- 
gentis uniuscuiusque regionis. Mens enim positiva et technica hominum hodierni 
temporis systematicis propositionibus non facile percipitur. 

Periculosae, ergo, possunt esse syntheses. Cum enim perspiciatur earum inadae- 
quatio cum reali vita, quam facillime possunt desillusionis reactiones suscitare. 

Problemata propria rerum ambientium ab hominibus, qui iis afficiuntur, ma- 
nifestantur. 

Edocendum ergo est ut audiantur et simul comprehendantur; ii, praesertim, 
qui lugent et ii qui meliori ratione conscii sunt propriae responsabilitatis; non 
ita qui verbis nimis abundant multoque minus qui ad proprium commodum 
sive litterarie sive politice problemata trahunt. 

Principia Philosophiae perennis, cum exclusione inutilium quaestionum quae 
in scholis discutiuntur, si progressive tradentur, conformiter ad maturitatem 
intellectualem alumnorum, utilia abs dubio erunt. 

Maxime autem assimilatio doctrinae pontificiae, quae non est nisi Evangeli- 
cae lucis proiectio ad nostri temporis problemata. 

Immo vero, ut parentur ad exaudiendos homines, peropportunum esset ut 
candidati ad sacerdotium (tempore scholarum vacationum), per aliquot tempus 
inter pauperes conviverent iisdemque operam praestare ut et ipsi seipsos supe- 
rare et propria problemata solvere possint. 

C) Efformatio sacerdotalis debet, ut praecipuum eius finem, spiritum vere 
pastoralem et missionarium tradere et quidem verum, constantem, abnegatum, 
ardentem. 

Hic autem spiritus de amore Christi oritur et Eius missionis evangelizatricis, 
quam sacerdos inter homines prosequi debet. 

Relate ad hunc spiritum, optima tradunt propositiones schematis. 

Existimo, vero, necessarium adhuc esse magis magisque insistere in Evangelii 
reflexiva ac vitali lectione et in profunda ac conscia erga Eucharistiam devotione. 
Ambo enim sunt nutrimentum praecipuum illius amoris Christi qui fons est spi- 
ritus missionarii. 

Novum testamentum semper prae manibus habere debent qui ad sacerdotium 
efformantur. A primis annis, ut materia studii, lectionis, reflexionis et orationis. 
Cum autem ad cursum theologicum adeunt, tamquam obiectum praedicationis. 

Ideo homiletica considerari oporteret veluti cardinalis materia versus quam 
omnes aliae diriguntur et ordinantur. Et non tantum theoretice sed practice. Sa- 
cerdos, enim, ante omnia, minister est verbi. Sicut et minister Sacrificii. Hac de 
causa, tota eius vita posita esse debet, tamquam in centro, in Evangelio et in 
Eucharistia. Usque dum perfecta assimilatio spiritus Christi consequatur. 

Assimilatio personalis tam authentica ut idealia, criteria habitualia, intimae 
reactiones futuri sacerdotis eadem sint ac Christi. 

In seminariis enim discendus est Christus. Illum discere ut sacerdos dicere 
possit « mihi vivere Christus est »... Et illum vivere ut vita Iesu, eiusque Evan- 
gelium et salus, hominibus manifestentur. 

Moderator: V enerabiles Patres , Moderatoribus visum est iam quae- 
rere a vobis utrum placeat finem imponere disceptationi circa schema 
propositionum « de institutione sacerdotali ». 

Patres quibus placet ut finis imponatur velint surgere et manere 
stantes; quibus vero non placet velint manere sedentes in suis locis. 

[Intervallum]. 

Secretarius generalis: Audite, Patres! Plures Patres petierunt qua 
ratione imitari valerent exemplum Summi Pontificis, qui suam tiaram 
egenis et pauperibus summa magnanimitate donavit. 

Re mature examinata, visum est congruentius atque opportunius 
provideri posse pauperum necessitatibus offerendo Sancto Patri pecu- 
niae summam. Id iam a Sacro Cardinalium Collegio egregie factum est; 
factum pariter est ab exc.mis secretariis Concilii. Patres qui volunt suas 
oblationes facere, directe ad Secretariam Status eas remittant. 

Cum iam exacta sit disceptatio circa schema de institutione sacer- 
dotali, crastina fiet suffragatio praeliminaris, quam bene novimus. Quodsi 
haec suffragatio fuerit positiva, statim procedetur ad suffragationes 
singulas. 

Uti scitis, suffragatio praeliminaris est per placet et non placet. Suf- 
fragationes vero supra singulis articulis erunt per triplicem formulam: 
placet , non placet et placet iuxta modum. 

Indicatur iam hodie ordo suffragationum singularum; semper si fue- 
rit positiva suffragatio praeliminaris, in hypothesi, igitur: 

l a erit circa Prooemium et n. 1. 

2 a super nn. 2 et 3. 

3 a super nn. 4, 5, 6, 7. 

4 a super nn. 8, 9, 10, 11, 12. 

5 a erit super nn. 13, 14, 15. 

6 a super nn. 16, 17, 18. 

T et ultima erit super nn. 19, 20, 21, 22. 

Fient crastina et etiam in congregatione generali feriae IV. 

Nunc audiatis nomina vel — melius — ordinem episcopatus qui a 
Sanctissimo Domino coram admittentur crastina, scii, feria III, hora 19. 

Sunt episcopatus: ex Argentina, ex Bolivia, ex Cile, ex Aequatore, 
ex Guyana, Paraguay, Peru, Uruguay, Venezuela. 

Eodem die, scii, crastina, sed hora 17, Summus Pontifex coram 
admittet episcopatus ex Mexico, Colombia, Costa Rica, EI Salvador, 
Guatemala, Honduras, Isola Curagao, Nicaragua, Panama, Portorico, 
Santo Domingo, Haiti et ex reliquis Insulis Antillarum. 

Et denique ... — vere raucae factae sunt fauces meae hodie, Patres 
venerabiles! — communico vobis exitum suffragationum peractarum mane. 


VII Suffragatio: 

Praesentes votantes 2.122 

Dixerunt placet . . . 1.833 

non placet 63 


placet iuxta modum 226 

Ergo textus est approbatus a congregatione generali, sed Modi exa- 


minabuntur, ut iam scitis. 

VIII Suffragatio: 

Praesentes votantes 2.117 

Dixerunt placet 1.936 

non placet 50 


placet iuxta modum 131 

Etiam hic textus placuit congregationi generali. 


IX Suffragatio et ultima: 

Inter Patres 2.112 

Dixerunt placet 1.639 

non placet 50 

placet iuxta modum 419 

Vota nulla 4 


Etiam hic textus placuit, sed modi examinabuntur. 

Denique, Patres venerabiles, iam moderatores dispensaverunt Patres 
a congregationibus vespertinis, sed, si necesse erit, congregatio matu- 
tina, his diebus, protrahetur usque ad horam decimam tertiam. Hoc iam 
scitote. Gratias. 

Moderator. Proxima congregatio generalis: crastina die, hora nona. 

Em.mus P. D. Eugenius card. Tis serant: Reponatur Sacrosanc- 
tum Evangelium. 

Exc.mus P. D. Pericles Felici, arch. tit. Samosatensis, Ss. Con- 
cilii secretarius generalis : 

Congregationem generalem 124 moderabitur em.mus ac rev.mus 
P. D. card. Iacobus Lercaro, arch. Bononiensis. 

Vobis, Patribus, distribuuntur nunc, in primis Intimatio pro sessione 
publica ubi omnes notitiae haberi possunt circa coeremoniam sabbati pro- 
ximi. Nam aliqui Patres explicationes aliquas quaesierunt; responsum 
possunt habere legendo attente hanc intimationem. Deinde typis im- 
pressae dantur notificationes quas heri ex hoc ambone ego feci. Et di- 
stribuitur etiam fasciculus continens schema declarationis « de libertate 
religiosa, seu de iure personae et communitatum ad libertatem in re reli- 
giosa » de quo schemate fiet suffragatio iuxta modum, quem in hac con- 
gregatione postea indicabo, feria quinta proxima. 

Ordo agendorum in hac congregatione hic est. Fient suffragationes 
tres circa schema de Ecclesia, vel melius circa modos respicientes capita 
schematis de Ecclesia. Deinde fiet suffragatio praeliminaris quoad schema 
« de institutione sacerdotali » et si exitus fuerit positivus, procedetur ad 
singulas suffragationes de eodem schemate, quoad tempus permittet. 
Postea suffragationes hae prosequentur in congregatione crastina. Inter- 
ea prosequetur disceptatio, in primis de institutione sacerdotali, circa 
quam adhuc petierunt loqui, nomine 70 virorum, tres Patres. Postea 
transitus fiet ad discutiendam declarationem de educatione christiana. 

Antequam finis imponatur disceptationi de institutione sacerdotali, 
aliquis parochus, nomine suorum collegarum, ad Patres conciliares verba 
faciet. 

Lego nunc ergo nomina eorum qui loqui in hac hodierna congrega- 
tione generali postulaverunt: circa schema de institutione sacerdotali, 
nomine 70 loqui postulaverunt: exc.mi DD. Gabriel Garrone, arch. To- 
losanus in Gallia; Sergius Mendez, ep. Cuernavacensis in Mexico; Ioseph 
Maria Reuss, ep. aux. Mogun tinus in Germania. 

Circa schema de educatione christiana loqui postulaverunt, post- 
quam lecta fuerit praescripta relatio, em. mi DD. cardd. Franciscus 

Spellman, arch. Neo-Eboracen. in Stat. Foeder. Americae Septemtr., et 
Ioseph Ritter, arch. S. Ludovici in Stat. Foeder. Americae Septemtr. 

Deinde ( nomine plurium) exc.mi DD. Leo Elchinger, ep. eoad. Ar- 
gentinen. in Gallia; Paulus Gouyon, arch. Rhedonen. in Gallia; Ioan- 
nes Cody, arch. adm. ap. Novae Aureliae in Stat. Foeder. Americae 
Septemtr.; Iacobus Malone, ep. aux. Youngstonien. in Stat. Foeder. 
Americae Septemtr.; Arturus Rivera, ep. aux. S. Salvatoris in San Sal- 
vador; Lucas Olu Nwaezeapu, ep. Warrien. in Nigeria; Aloisius Hen- 
riquez, ep. aux. Caracen. in Venezuela; Georgius Beck, arch. Liverpoli- 
tan. in Anglia; Nicolaus Schneiders, arch. Makassaren. in Indonesia; 
Hoa Hien, ep. Dalaten. in Vietnam; Paulus Munoz-Vega, ep. eoad. 
Quiten. in Aequatore; Ioannes Pohlschneider, ep. Aquisgranen. in Ger- 
mania; Godefridus Okoye, ep. Portus Harcurten. in Nigeria; Antonius 
Abed, arch. Tripolitan. Maronitarum in Libano; Antonius Nwedo, ep. 
Umuahiaen. in Nigeria; Ioseph Dammert, ep. Cajamarcen. in Peruvia; 
Benignus Chiriboga, ep. Latacungen. in Aequatore. 


SCHEMA CONSTITUTIONIS DOGMATICAE 
DE ECCLESIA 

MODI 

a Patribus conciliaribus propositi 

A COMMISSIONE DOCTRINALI EXAMINATI 

III 

Caput III 

De constitutione hierarchica Ecclesiae 

ET IN SPECIE DE EPISCOPATU 

RELATIO GENERALIS * 

A die 21 septembris usque ad diem 29 septembris 1964 factae sunt 
suffragationes in aula de capite III schematis de Ecclesia , secundum 
ordinem statutum in fasciculo « Quaesitum circa modum suffragandi 
schema constitutionis De Ecclesia ». Exitus autem fuit sequens. 


* Huiusmodi fasciculus Patribus distributus fuit in congregatione generali 
CXXII, die 14 novembris 1964. 

Num. 

votantium 

Placet 

Non placet 

Vota nulla 

N. 

18 

Suffr. 

V 

2200 

2166 

53 

1 

N. 

19 

Suffr. 

2 a 

2206 

2012 

191 

3 

N. 

19-20 Suffr. 3* 

2221 

2103 

106 

2 

N. 

20 

Suffr. 

4 a 

2207 

2091 

115 

1 

N. 

20 

Suffr. 

5 a 

2248 

2198 

50 

0 

N. 

21 

Suffr. 

6 a 

2246 

2201 

44 

1 

N. 

21 

Suffr. 

T 

2240 

2117 

123 

0 

N. 

21 

Suffr. 

8 a 

2247 

1917 

328 

2 

N. 

21 

Suffr. 

9 a 

2243 

2085 

156 

2 

N. 

22 

Suffr. 

10 a 

2243 

1918 

322 

3 

N. 

22 

Suffr. 

ll a 

2213 

1898 

313 

2 

N. 

22 

Suffr. 

12 a 

2201 

2114 

90 

1 

N. 

22 

Suffr. 

13 a 

2224 

1927 

292 

5 

N. 

22 

Suffr. 

14 a 

2254 

1943 

307 

4 

N. 

22 

Suffr. 

15 a 

2251 

2096 

152 

3 

N. 

22 

Suffr. 

16 a 

2245 

2114 

127 

4 

N. 

22 

Suffr. 

17 a 

2214 

2006 

204 

4 

N. 

23 

Suffr. 

18 a 

2220 

2163 

56 

1 

N. 

23 

Suffr. 

19 a 

2226 

2162 

64 

0 

N. 

23 

Suffr. 

20 a 

2228 

2205 

23 

0 

N. 

23 

Suffr. 

21 a 

2226 

2147 

77 

2 

N. 

24 

Suffr. 

22 a 

2225 

2189 

35 

1 

N. 

24 

Suffr. 

23 a 

2221 

2177 

43 

1 

N. 

25 

Suffr. 

24 a 

2203 

2152 

51 

0 

N. 

25 

Suffr. 

25 a 

2198 

2134 

63 

1 

N. 

25 

Suffr. 

26 a 

2192 

2159 

32 

1 

N. 

25 

Suffr. 

2T 

2187 

2140 

46 

1 

N. 

25 

Suffr. 

28 a 

2187 

2139 

46 

2 

N. 

25 

Suffr. 

29 a 

2180 

2155 

25 

0 

N. 

26 

Suffr. 

30 a 

2162 

2139 

21 

2 

N. 

27 

Suffr. 

31 a 

2176 

2088 

86 

2 

N. 

27 

Suffr. 

32 a 

2169 

2155 

14 

0 

N. 

28 

Suffr. 

33 a 

2164 

2125 

38 

1 

N. 

28 

Suffr. 

34 a 

2168 

2157 

11 

0 

N. 

29 

Suffr. 

35 a 

2152 

2055 

94 

3 

N. 

29 

Suffr. 

36 a 

2148 

1903 

242 

3 

N. 

29 

Suffr. 

37 a 

2228 

1523 

702 

3 

N. 

29 

Suffr. 

38 a 

2229 

1598 

629 

2 

N. 

29 

Suffr. 

39 a 

2211 

839 

1364 

8 


[ 4 ] 

[4] Omnes igitur partes capitis III a Congregatione generali approbatae 
sunt, praeter membrum phraseos, in suffragatione 39 a : « (diaconatus 
permanens conferri potest) iuvenibus idoneis quibus non imponitur lex 
caelibatus ». 

Exinde textus approbatus, inde a suffragatione 38 a ita legendus est 
(cf. Schema De Ecclesia, pag. 75; Relatio, ib., pag. 107; Quaesitum, 
pag. 28): 

« De consensu Romani Pontificis, hic diaconatus viris maturioris aeta- 
tis etiam in matrimonio viventibus conferri poterit, necnon iuvenibus, 
idoneis, pro quibus tamen lex caelibatus firma remanere debet ». 

Die autem 30 septembris 1964 facta est suffragatio de integro capite, 
et quidem, de consensu Congregationis generalis, per duas partes, qua- 
rum prima respicit numeros 18-23, id est suffragationes 1-21; altera 
vero numeros 24-29, id est suffragationes 22-39, cum supradicta modifi- 
catione de diaconis. Exitus autem fuit sequens: 


Prima pars: 
Altera pars: 


Praesentes 


Non 

Placet 

Vota 

votantes 

Placet 

placet 

iuxta modum 

nulla 

2242 

1624 

42 

572 

4 

2240 

1704 

53 

481 

2 


Integrum itaque caput cum omnibus suis partibus a Congregatione 
generali approbatum est. Modi autem propositi imprimis examinati sunt 
in Subcommissione, praeside Exc.mo Charue, a Praeside Commissionis 
delegato, a Secretariis Commissionis una cum Em.mo Koenig, pro nu- 
meris 18-21 (Suffr. 1-9), Exc.mo Parente, pro numeris 22-27 (Suffr. 10- 
32), Exc.mo Roy et Henriquez, pro numeris 28-29 (Suffr. 33-39), utpote 
qui in respectivis Subcommissionibus praesides vel relatores fuerunt. 
Etiam Exc.mus Franic invitatus fuit. 

Plures Patres proponunt in Modis suis considerationes generales, 
quas hic summatim referimus. 

a) Sex Patres dicunt totum caput esse retractandum, quia plura ele- 
menta ibi contenta, propter obscuritatem aliasve rationes, non conve- 
niunt. Alii tres volunt ut omnia quae de colle gialitate dicuntur auferantur, 
dum rursus tres ideam ad solam caritatis sollicitudinem reducere volunt. 
Quae propositiones cum normis generalibus non concordant. 

b) Septem Patres postulant ut in capite quod de Episcopis agit, vi- 
tentur declarationes nimis frequentes de Romano Rontifice. 

Quatuor Patres insuper loco « Romani Pontificis » suggerunt expres- 
sionem « Successor Petri » vel aliam aequivalentem. De qua propositione 
statuendum est in singulis textibus particularibus. 

c ) Septem Patres inserere vellent declarationem de Praelatis nullius W 
et Abbatibus ; immo unus loqui vult de sacr istis. Haec autem ad decla- 
rationem doctrinalem generalem non spectant. 

d) Plures Patres, nempe 13, volunt ut Concilium declaret se quae- [5] 
stiones controversas dirimere non velle. E contra unus alius requirit pro- 
prie dictam « definitionem ». De quibus dicetur in Relatione de parti- 
cularibus. 

NOTA EXPLICATIVA PRAEVIA 


Cf. pag. 11-13. 

RELATIO DE PARTICULARIBUS [7] 

AD NUMERUM 18 

Suffragatio V 

1 — Pag. 59, lin. 2-3: Obiicitur contra expressionem «ad Populum 

Dei pascendum semperque augendum », quod Ecclesia non ne- 
cessario semper augetur. 

R. — In textu non agitur de facto continui augmenti Populi Dei, sed 
de finalitate institutionis variorum ministeriorum a Christo. 
Propterea textus servatur. 

2 — Pag. 59, lin. 8-10: Proponitur in fine additio: «et alii nondum 

credentes ad fidem adducantur ». 

R. — Res iam affirmatur in textu, ut ex responsione ad Modum 1 pa- 
tet. Ideo nihil addendum. 

3 — Pag. 59, lin. 12: Deleatur «solemniter cum eo docet...». 

R. — Scribatur: « docet et declarat », secundum verba Vaticani I. 
Denz. 1822: «Docemus itaque et declaramus...». 

4 — Pag. 59, lin. 16: loco «quorum successores Episcopos», scriba- 

tur « successores qui Episcopi dicuntur ». 

R. — Scribatur: « quorum successores, videlicet Episcopos ». 

5 — Pag. 59, lin. 20: Expressio «in ipso» est ambigua, quia potest 

referri tum ad Episcopatum (lin. 18), tum ad Petrum (lin. 19). 

R. — Ad tollendam ambiguitatem, dicatur: «beatum Petrum ceteris 
Apostolis praeposuit, in ipso que instituit... fundamentum». 

6 — Pag. 59, lin. 24: Loco «vi ac ratione sacri Apostolici primatus», 

scribatur: « vi ac ratione Petri successoris primatus », vel « sacri 
Apostolici primatus, qui in Romano Pontifice subsistit », vel ad- 
hibeatur formula aequivalens. 

[7] R. — Scribatur: « vi ac ratione sacri primatus Romani Pontificis de que 

eius infallibili Magisterio ». 

[8] 7 — Pag. 59, lin. 26: Expressio: «doctrinam (Vaticani I) ... suam 

jacit » caret elegantia, et ita sonat ac si Ecclesia hoc hucusque 
nondum fecisset. 

R. — Deleantur verba: «suam jacit eamque », utpote non necessaria. 

8 — Pag. 59, lin. 29: Plures Patres scribere volunt: «sub», vel 

«sub et cum successore Petri ». 

R. — Satis provisum passim in textu Capitis III. 

9 — Pag. 59, lin. 30: Quidam Patres scribere volunt: «successore 

Petri, primo Christi Vicario »; vel « eminenter Vicario Christi », 
vel addere volunt: « Coryphaeo et ». 

R. — Quia sub n. 27, pag. 71, lin. 3 etiam Episcopi vocantur Vicarii 
Christi, titulus pro Romano Pontifice evidenter modo eminenti 
intelligitur. Titulus « Coryphaeus », ne in Oriente quidem, est 
titulus ordinarius pro successore Petri. Unde in textu nihil im- 
mutandum. 

10 — Pag. 60, lin. 3: in fine numeri, circa 160 Patres addere volunt 
declarationem de qualificatione theologica, ita ut dicatur Con- 
cilium non intendere quaestionem inter theologos controversas 
dirimere. Alius Pater, e contra, positivo modo declarare vult, 
expositionem de Episcopis, successoribus Apostolorum, tanquam 
ad doctrinam catholicam pertinentem a Concilio proponi. 

R. — Ut de se patet, textus Concilii semper secundum regulas gene- 
rales, ab omnibus cognitas, interpretandus est. Qua occasione 
Commissio Doctrinalis remittit ad suam Declarationem 6 mar- 
tii 1964, cuius textum hic transcribimus: 

« Ratione habita moris conciliaris ac praesentis Concilii finis 
pastoralis, haec S. Synodus ea tantum de rebus fidei vel morum 
ab Ecclesia tenenda definit, quae ut talia aperte ipsa decla- 
raverit. 

« Cetera autem, quae S. Synodus proponit, utpote Supremi 
Ecclesiae Magisterii doctrinam, omnes ac singuli christifideles ex- 
cipere et amplecti debent iuxta ipsius S. Synodi mentem, quae 
sive ex subiecta materia sive ex dicendi ratione innotescit, se- 
cundum normas theologicae interpretationis ». 

AD NUMERUM 19 [9] 

Suffragatio 2 a 

11 — Pag. 60, lin. 12: Proponit unus Pater ut post «ut essent cum 

Illo », addatur: « et essent testes vitae et resurrectionis eius ». 

R. — Additio non est necessaria. 

12 — Pag. 60, lin. 14: Loco expressionis: «ad modum collegii insti- 

tuit », 99 Patres proponunt ut dicatur: « ad modum coetus sta- 
bilis instituit», dum 152, e contra, proponunt: «ad modum 
collegii seu coetus stabilis instituit». 10 Patres suggerunt for- 
mulam: « ad modum cuiusdam collegii », dum 9 alii diversas 
variantes minores eiusdem formulae inducere vellent. 10 denique 
Patres formulam ipsam delendam esse aestimant. 

R. — Secundum illa quae dicuntur in Relatione, pag. 81, C, scribatur: 

«ad modum collegii seu coetus stabilis instituit». 

13 — Pag. 60, lin. 15: Proponunt 3 Patres ut in formula «cui ex 

iisdem electum Petrum praefecit », verba « ex iisdem electum » 
deleantur. 

R. — Modus loquendi congruit cum modo loquendi Vaticani I (cf. 
Denz. 1821: «beatum Petrum ceteris Apostolis praeponens»); 
non dicit, ut supponere videntur Patres, « ex eodem (collegio) 
electum », sed « ex iisdem (apostolis) electum ». Ceteroquin ita 
loquendo sequimur ordinem narrationis evangelicae. 

14 — Pag. 60, linn. 16-17: Dicatur: «eos ad filios Israel primum et 

deinde ad omnes gentes misit ». 

R. — Modus dicendi noster fideliter sequitur textum Rom. 1, 16. 

15 — Pag. 60, lin. 18: Plures Patres dolent quod post verba: «ut 

suae participes potestatis », ablata sint verba: « summi Prophe- 
tae, Sacerdotis et Pastoris » quae occurrebant in priori textus 
forma, et quae continent fundamentum christologicum triplicis 
potestatis episcopalis, de qua in sequentibus sermo fit. 

R. — Textus tamen clare loquitur de participatione potestatis ipsius 
Christi, etsi, in suo tenore praesenti, ulteriorem specificationem 
de triplici forma huius potestatis non explicite indicat, ne phra- 
sis, iam satis longa, nimis oneretur. Ceteroquin providetur in 
n. 21, pag. 63, lin. 9, ubi enumerantur tria munera. 

16 — Pag. 60, linn. 22-23: Loco « eamque sub ductu Domini mini- [ 10 ] 

strando pascerent », dicatur: « eamque sub ductu Petri », vel 
« eamque sub ductu Domini eius que visibilis Vicarii ». 

R. — Et Apostoli et Petrus in suo ministerio agunt nomine Christi, 
quae intentio christologica textus omnino servanda est. 

[ 10 ] 17 — Pag. 60, lin. 25: Proponit unus Pater, in fine lin. 24, post verba 

« ad consummationem saeculi », additionem: « Praeter Aposto- 
los ... alii magistri non sunt». 

R. — Additio videtur superflua. 

Suffragatio 3 a 

18 — Pag. 60, linn. 34-36: Loco: «quam Dominus in Apostolis con- 

didit et supra beatum Petrum, eorum principem, aedificavit », 
24 Patres volunt legere: « quam Dominus supra Petrum aedifi- 
caverat et Apostolis sub ipso ubique terrarum exstruendam 
commiserat ». Ratio est quia secus textus affirmare videtur Ec- 
clesiam prius super Apostolos et deinde super Petrum esse 
fundatam. 

R. — Locutio haec a Commissione consulto deprompta est e liturgia. 
Ordo, quem sequitur textus liturgicus, est ascensivus: Apostoli, 
Petrus, Christus. 

19 — Pag. 60, lin. 34: Proponunt 2 Patres ut in formula «quam 

Dominus in Apostolis condidit », deleantur verba : « in Aposto- 
lis condidit et ». 

R. — Iam provisum in responsione ad Modum 18. 

20 — Pag. 60, lin. 34: Proponit unus Pater ut in formula «quam 

Dominus in Apostolis condidit », addatur « Iesus » post « Do- 
minus ». 

R. — Additio non est necessaria: deest ceteroquin in textu liturgico 
citato. 

AD NUMERUM 20 

21 — Pag. 61, linn. 15-19: 5 Patres proponunt ut, in citatione textus 

Epist. S. Clementis, Ad Cor. 44, 2, « ut cum decessissent, mini- 
sterium eorum alii viri probati exciperent », scribatur: « suum » 
loco « eorum », quia haec translatio magis corresponderet textui 
graeco. 

[ 11 ] R. — Textus graecus sic se habet: «Dia tauten oun ten aitian pro- 

gnosin eilephotes teleian katestesan tous proeremenous kai 
metaxu epinomen dedokasin, opos, ean koimethosin, diadexon- 
thai eteroi dedokimasmenoi andres ten leitourgian auton ». 
Grammaticaliter sane versio « suum » possibilis est. Quia tamen 
haec interpretatio, quae successioni apostolicae magis favet, non 
ab omnibus eruditis admittitur, maluit Commissio impraecisio- 
nem textus intactam relinquere. 

Suffragatio 4 a [ 11 ] 

22 — Pag. 61, lin. 35: Loco textus: «Sicut autem permanet munus 

a Domino singulariter Petro ut primo Apostolorum concessum 
et successoribus eius transmittendum », 99 Patres proponunt 
ut dicatur: « Sicuti ... singulariter Petro ut suo Vicario », 157 
vero: «ut suo Vicario et fundamento Ecclesiae », 6 adhuc, «ut 
principi Apostolorum », vel aliquid huiusmodi (v. gr. « ut om- 
nium christianorum Capiti visibili »), 15 demum ut textus sim- 
pliciter deleatur. 35 alii Patres affirmant textum eis non placere, 
quin dicant quomodo sit emendandus. 

R. — Difficultas longe maioris partis horum Patrum videtur provenire 
ex appositione «Petro ut primo Apostolorum»; proponitur ergo 
ut particula « ut » simpliciter deleatur et scribatur: « Sicut autem 
munus singulariter Petro, primo Apostolorum, concessum et 
successoribus eius transmittendum ». 

Suffragatio 5 a 

23 — Pag. 61, linn. 39-41: Proponunt 3 Patres ut post primum mem- 

brum phraseos: «Proinde docet Sacra Synodus Episcopos ex 
divina institutione in locum Apostolorum successisse », dicatur: 

« quatenus et quamdiu pertinent ad ordinem Episcoporum ». 

R. — Res patet ex sese; ergo additio est inutilis. 

24 — Pag. 62, lin. 1: Proponunt plures Patres ut loco «tamquam 

Ecclesiae pastores », dicatur: « tamquam fidelium pastores ». 

R. — Haec mutatio posset admitti, sed non est necessaria. Stet igitur 
textus. 


AD NUMERUM 21 [12] 

Suffragatio 6 a 

25 — Pag. 62, lin. 7: Unus Pater proponit ut loco «adest» dicatur 

« operatur », ne episcopi nimis identificentur cum Christo. 

R. — Textus schematis fere ad litteram e S. Leone Magno desumitur. 

Ergo stet textus. 

26 — Pag. 62, lin. 11: Deleatur verbum «eximium», quod, in con- 

textu, saperet laudem propriam. 

R. — Verbum consulto appositum est, non ut persona Episcopi sed 
ut eius munus extollatur. 

27 — Pag. 62, lin. 12: Proponitur ut post verba «per eorum eximium 

servitium verbum Dei », addatur: « primo in territorio indicato 
a Summo Pontifice, deinde omnibus gentibus praedicat». 

[12] R. — Tales determinationes hic necessariae non sunt. 

28 — Pag. 62, lin. 13: Proponitur ut post verbum «praedicat», ad- 

datur: « operante Spiritu Sancto ». 

R. — Hoc in textu subauditur et alibi pluries dicitur (v. gr. sub 
num. 24). 

29 — Pag. 62, linn. 16-17: Loco «sapientia et prudentia» dicatur: 

« monitis et exemplis ». 

R. — Verba consulto apposita sunt, ad describendas qualitates , non 
actiones, quae ex parte Episcoporum requiruntur . 


Suffragatio T 


30 

R. 

31 

R. 

[13] 32 

R. 

33 


R. 


34 


— Pag. 62, lin. 28: Proponit unus Pater ut deleatur citatio Act. 1, 8 , 
utpote iam adhibita. 

— Referentia bic certo iustificatur ex contextu. 

— Pag. 62, lin. 32: Proponunt 4 Patres ut loco: «quod usque ad 
nos in episcopali consecratione transmissum est », dicatur: « quod 
usque ad nos in sacramento Ordinis transmissum est ». 

— « Sacramentum ordinis » posset accipi de ordinatione presbyte- 
rali. Concilium Tridentinum ceteroquin dicit «per sacram ordi- 
nationem »; stet ergo textus. 

— Pag. 62, linn. 33-38: Unus Pater reprobat phrasim: « Docet autem 
Sancta Synodus ... sacri ministerii summa nuncupatur», dum 
alius rogat ut simpliciter deleatur. 

— Esset notabilis expunctio, quae admitti non potest. 

— Pag. 62, lin. 33: Duo Patres proponunt ut deleantur verba: « Do- 
cet Sacra Synodus » et dicatur simpliciter: « Episcopali consecra- 
tione confertur »; duo volunt ut eis substituatur alia formula, 
nempe: «Antiquissima Traditio Ecclesiae docet»; alius vero ut 
roborentur verba per additionem: «Docet Sacra Synodus, ut 
doctrinam catholicam in Ecclesia tenendam... ». 

— Difficultates horum Patrum respiciunt qualificationem theologi- 
cam doctrinae propositae; iamvero huic difficultati iam provisum 
est in responso ad modum 10. Propositiones ceteroquin contra- 
dictoriae sunt. Stet ergo textus. 

— Pag. 62, linn. 33 ss.: 133 Patres, qui considerant episcopalem 
consecrationem tanquam supremum complementum sacramenti 
Ordinis, sequentem textus immutationem proponunt: «Docet 
autem Sancta Synodus episcopa lem consecratiow^w ad Sacramen- 
tum Ordinis , ut supremum eius complementum, pertinere ». 3 
alii Patres quasdam huius formulae variantes proponunt, loquen- 



CONGREGATIO GENERALIS CXXIV 


61 


do de Episcopatu tanquam de «perfectiore participatione Sacra- 
menti Ordinis >>, vel tanquam de « ministerii Christi summa ». 

Unus tandem consecrationem episcopalem ad Sacramentum ordi- 
nis pertinere dicit, « ut eiusdem complementum ac plenitu- 
dinem ». 

R. — Mutatio proposita ipsum sacerdotium ut plenitudinem Sacra- 
menti Ordinis considerat, cuius complementum esset episcopalis 
consecratio. Quae conceptio ergo differt ab ea quae in textu 
supponitur, quippe quae sacerdotium ut participationem, in suo 
gradu, plenitudinis episcopalis considerat. Episcopatus ceteroquin 
in pluribus textibus liturgicis sacerdotii plenitudo dicitur. Stet 
ergo textus. 

35 — Pag. 62, post lin. 38: Duo Patres petunt ut textus attendat ad 

casum illius qui, etsi nondum Episcopus est, in Romanum Ponti- 
ficem eligeretur. Quaenam est eius potestas ante eius consecra- 
tionem? 

R. — Textus, qui est ordinis generalis, casum tam particularem non 
considerat. In hoc casu sui generis Electus, inde a sua accepta- 
tione, immediate a Deo fit caput Ecclesiae, et in eo supponitur 
saltem voluntas accipiendi consecrationem. Ulteriores determi- 
nationes pertinent ad explicationem theologicam. 

Suffragatio 8 a 1 14 1 

36 — Pag. 62, lin. 38 - Pag. 63, lin. 1: Totus textus suffragationis 

huius deleatur (18 Patres) vel per omnino alium substituatur 
(2 Patres). 

R. — Propositio decisioni Congregationis Generalis contradicit. 

37 — Pag. 62, lin. 38 ss.: Unus Pater petit ut explicitius indicentur di- 

stinctiones et ulteriores specificationes de diversis muneribus, de 
validitate ac liceitate, etc. 

R. — In textu non praebetur nisi assertio generalis de muneribus Epi- 
scopi. Ulteriores distinctiones hic non sunt necessariae. De Or- 
thodoxis, cf. infra sub Modo 40 et 43. 

38 — Ib. Unus Pater proponit ut scribatur potestatem docendi ac 

regendi ex potestate sanctificandi derivare : 10 Patres autem epi- 
scopalem consecrationem conferre munus sanctificandi, quocum 
alia munera intime connectuntur . 

R. — Textus approbatus solus statuit factum generale de collatione 
munerum; et in quaestionem de eorum inter se connexione non 
intrat. 

[ 14 ] 39 — Ib. Plures Patres (52) proponunt ut dicatur consecrationem epi- 

scopalem conferre munus sanctificandi, et ita subiectum dispo- 
nere et aptum efficere, ad munera docendi ac regendi. Alii (48) 
proponunt: haec munera radicaliter vel aptitudinaliter conferun- 
tur. Rursus alii (57) dicunt: radicitus; 7: secundum aptitudinem; 
4: dispositive; 3: virtualiter ; 4: in potentia vel in actu primo; 
9: datur gratia in ordine ad illa munera. 

R. — Omnes illae lectiones variantes textui approbato contradicunt, 
quippe qui affirmat consecratione conferri, cum munere sanctifi- 
candi, etiam munera regendi ac docendi, cum hac quidem restric- 
tione quod haec ultima extra communionem exerceri non pos- 
sunt. Ad quam restrictionem (quae pag. 63, linn. 34-36 recurrit), 
hi Patres probabiliter non satis attenderunt. Unde stet textus. 

40 — Ib. Alii Patres (17, quibus accedunt alii 5) addendum propo- 

nunt: ... nonnisi in communione cum Collegii Capite et membris 
atque iuxta ordinationes supremae Ecclesiae auctoritatis exerceri 
possunt. Alii duo addere volunt accedente missione canonica; 12 
autem: mandato accepto a Christi Vicario, vel per provisionem 
canonicam, vel missione accepta a successore Petri, vel Commu- 
nione a Capite Collegii concedenda. 

[ 15 ] R. — Additio non est necessaria, quia res satis exprimitur per verba 

praecedentia de requisita communione. Qui enim contra ordina- 
tiones supremae Auctoritatis procedere vellet, certe a commu- 
nione recederet. Istiusmodi autem ordinationes ex natura rei 
necessariae sunt, quia agitur de pluribus subiectis qui commu- 
niter agere debent. Quod fieri nequit sine normis a suprema auc- 
toritate approbandis. Cf. relatio de Modis generalibus, sub n. 2. 

41 — Ib. Plures ex praecedentibus Patribus insuper addere vellent: mu- 

nera quoque apostolica ( ordinaria ) confert... 

R. — Ita intraretur in quaestionem complexam, quae novas discus- 
siones excitaret. Responsum autem substantiale praebetur, ubi 
dicitur permanere in Episcopis munus Apostolorum pascendi 
Ecclesiam, pag. 61, linn. 37-38. 

42 — Ib. Unus Pater delere vult primam partem sententiae (munera 

quoque confert), alius vero alteram partem (quae tamen...); 
alius vult delere natura sua; rursus alius vult substituere haec 
verba per ex ipsa Christi institutione ; quod in idem redit ac 
« natura sua ». 

R. — Coram illis propositionibus, quarum prima affirmationem textus 
restringit, altera vero eam extendit, retinenda sunt duo membra 
phraseos. 

43 — Ib. In fine textus, 31 Patres scribere volunt: «perfecte exerceri [15] 

possunt», propter rationes oecumenicas. Alii 15 similiter dicere 
volunt (deleto nonnisi ): «exerceri debent », propter considera- 
tionem Orthodoxorum. 

R. — Verbum perfecte suscitaret multas ambiguitates. Observatum est 
ceterum, in Relatione, pag. 86, litt. H, quod textus Commissio- 
nis, a Congr. Generali approbatus, in explicationem theologicam 
et canonicam de sacra potestate apud Orthodoxos non intrat. 

Stet ergo textus. 

44 — Pag. 63, lin. 1: unus Pater addere exoptat: exerceri possunt 

in universam Ecclesiam. 

R. — De relatione Episcoporum ad universam Ecclesiam agitur in nu- 
mero 23. Ideo hic nihil addendum. 

45 — Ib. Plures, nempe 157 Patres, addere volunt: «Haec tamen 

S. Synodus quaestiones de immediata derivatione potestatum 
magisterii et iurisdictionis (ac de charactere) dirimere non in- 
tendit ». 

R. — Conferantur antea dicta de qualificatione theologica, in respon- [16] 
sione ad Modum 10. Declaratio proposita competentiam Com- 
missionis excedit; ergo ad textum addi non potest. 

Suffragatio 9 a 

46 — Pag. 63, linn. 2-12: 6 Patres volunt supprimere hunc textum; 

unus autem postulat omnino novam redactionem. 

R. — Hi Modi normis generalibus contradicunt. 

47 — Pag. 63, linn. 4-7: Plures, nempe 139 Patres proponunt ut scri- 

batur: consecrationem episcopalem ita conferri, vel ad hoc con- 
ferri, ut Episcopi partes Christi sustineant. Delent verba «ma- 
nuum impositione et verbis consecrationis episcopalis », necnon 
verba de charactere. 

R. — Patres qui hunc Modum proponunt generatim sunt illi qui etiam 
Modo 39 subscripserunt. Cf. ib. Descriptio ritus nempe manuum 
impositio cum verbis, merum factum exprimit. De charactere 
infra dicetur, sub Modo 49. 

48 — Pag. 63, linn. 6-9: Unus Pater addere vult: « nisi obex adsit». 

R. — Hoc de se patet, unde inutiliter adderetur. 

49 — Pag. 63, linn. 7-8: Patres 5 proponunt varias lectiones de cha- 

ractere, qui « disponeret » vel « compleret et roboraret » subiec- 
tum consecrationis. 

R. — Statuit Commissio in quaestiones controversas de ulteriori expli- 



64 


ACTA CONC. VATICANI II - PERIODUS III 


[ 16 ] 


50 

R. 

51 


[17] R. 


52 

R. 


catione characteris non esse intrandum. Cf. Relationem pag. 87, 
litt. K. 

— Pag. 63, lin. 10: Proponit unus Pater, ut addatur: «et per 
Spiritum Sanctum in Eius persona agant ». 

— Satis provisum passim in textu. 

— Pag. 63, linn. 10-12: Unus Pater proponit ut scribatur: «Epi- 
scoporum est ... assumere». Alii plures, numero 221, loco «in 
corpus episcopale assumere », proponunt: « consecrationem epi- 
scopalem conferre ». Quibus accedunt 26 alii cum formulis fere 
aequi valentibus. Quatuor Patres scribunt: « ex antiqua tradi- 
tione assumere solent», quibus accedunt 13 alii, qui scribunt: 
« consecrant » vel « assumunt » vel « assumere solent ». Tres alii 
addunt: « in communione cum Capite ». Alii denique has lineas 
supprimere volunt. 

— Suppressio normis generalibus contradicit. Intentio Commissio- 
nis est solum factum historicum asserere; unde loco « Quare soli 
Episcopi... » statuit simpliciter scribere, sicut primus Pater no- 
tavit: « Episcoporum est...». Affirmatio autem de assumptione 
in corpus episcopale ex praecedentibus iustificatur, ideoque diffi- 
cultatem non suscitat. De necessaria communione cum Capite 
providetur in praecedentibus, pag. 62, lin. 41, et in sequentibus, 
pag. 63, linn. 35-36. 

— Pag. 63, lin. 12: Duo Patres addere volunt, Corpus episcopale 
inniti in gratia et charactere sacramentali. 

— Additio ex una parte non est necessaria , et ex altera parte defi- 
ciens est, quia negligit necessitatem servandi Communionem. 


AD NUMERUM 22 
Modi ordinis generalis 

53 — Pag. 63, lin. 13 ss.: Rogat unus Pater ut Concilium Vaticanum II, 
in sua loquendi ratione, melius exprimat mentem Concilii Vati- 
cani I, in quo definitum est erga primatialem Petri et eius suc- 
cessorem potestatem, « cuiuscumque ritus et dignitatis Pastores 
atque fideles, tam seorsim singuli quam simul omnes, officio 
hierarchicae sub ordinationis veraeque oboedientiae obstringi » 
(Denz. 1827). Constanter haec relatio subordinationis expri- 
menda esset per particulam « sub ». 

Timet ne ex textu deducatur supremam auctoritatem Romano 
Pontifici, ut et Petro, competere qua et quatenus, reduplicative, 
est Caput Collegii Episcoporum. 

Admittit existentiam Collegii 12 Apostolorum, sed putat [17] 
collegium illud per eorum mortem cessasse. Denique affirmat 
collegium proprie dictum Episcoporum non posse probari ex 
S. Scriptura et aestimat argumenta allata in n. 22 solummodo pro- 
bare ius ecclesiasticum, non divinum, collegialitatis Episcoporum. 

R. — S. Synodus iteratim et solemniter inculcat doctrinam Vaticani I, 
inde a numero 18 et deinceps. Particula «sub» pluries adhibe- 
tur, sive explicite, sive aequivalenter per verba « cum Capite », 
quod evidenter stat supra. 

Diserte vitata est dictio secundum quam Romanus Pontifex 
formaliter ut caput Collegii auctoritatem suam obtineret. 

Quod Collegium non intelligitur ut coetus aequalium, qui 
potestatem suam Praesidi demandarent, iam apparet ex respon- 
sione ad Modum 12, ubi dicitur « ad modum collegii seu coetus 
stabilis ». Sententia huius Patris iam nota erat quando Commissio [ 18 ] 
statuit dicere Collegium Apostolorum in Corpore Episcoporum 
usque ad finem temporum esse perduraturum, ut patet ex Scrip- 
tura, praesertim ex Mt. 28, 20, et Traditione. Cf. num. 20. 

54 — Pag. 63, lin. 13 ss.: Quatuor Patres textui actuali num. 22, 

pag. 63 (suffr. 10-11), linn. 13-36, substituere volunt novum 
textum, omnino diversum a textu iam in commissione et in con- 
gregatione generali approbato. 

R. — Propositio non concordat cum normis generalibus. 

55 — Pag. 63, lin. 13 ss.: Septem Patres rogant ut totus numerus 22 

reficiatur, his attentis: 

a) collegium, de quo agitur, non esse tale in sensu strictiore; 

b) collegium non habere potestatem in universam Ecclesiam 
nisi Romano Pontifice ipsum invitante ad deliberandum, vel sal- 
tem Romano Pontifice approbante deliberata; 

c) aliquem Corporis Episcopalis membrum non constitui uni- 
ce et simpliciter « vi sacramentalis consecrationis et communione 
cum Collegii Capite atque membris». 

R. — a) De Collegio non intelligendo sensu stricte iuridico de coetu 
aequalium, iam dictum est in Resp. ad Modum 53. 

b) De officio necessario Rdmani Pontificis explicite dicitur po- 
stea in numero 22, pag. 64, linn. 29-43. 

c) Tertia observatio directe contradicit textui approbato, 
pag. 63, linn. 33-36, in quo textu tamen inseritur vox: «hierar- 
chica communione». De quo cf. Modus 62. 


5 

[18] Suffragatio 10 a 

56 — Pag. 63, linn. 14-16: 144 Patres aestimant in N. T. tantum affir- 

mari factum existentiae collegii apostolici, quin ibi clare sermo 
fiat de voluntate Domini instituendi illud, aut saltem de aliqua 
institutione post mortem Apostolorum ex voluntate Domini con- 
tinuanda. Tres ex illis proponunt ut deleantur verba: « Statuente 
Domino». 141 Patres, e contra, ut dicatur: «Sicut disponente» 
(60 P.), vel « Sicut providente Domino » (81 P.). 82 ex illis Pa- 
tribus insuper proponunt ut loco verbi: « constituunt », in lin. 16, 
dicatur: « constituerunt » (quia, dicunt, agitur de facto prae- 
terito). 

Quaenam nunc particularia in hac parte phraseos: 

— in lin. 16 loco: «unum collegium apostolicum », proponunt 
3 Patres ut dicatur: « unum coetum », unus autem: « ad modum 

[19] collegii », unus tandem: « collegium apostolicum seu coetum 
stabilem »; 

— in lin. 16, post: «constituunt», proponit unus Pater ut 
addatur : « quod Christus ut maneat usque ad consummationem 
saeculi voluit ». 

R. — Nemo dubitare potest de voluntate Domini instituendi 12 Apo- 
stolos ut collegium stabile. Commissio Biblica explicite respondit: 
« S. Scriptura probatur-, statuente Domino, sanctum Petrum et 
ceteros Apostolos unum collegium constituisse ». Unde stet tex- 
tus. Difficultas praedictorum Patrum videtur oriri ex altera parte 
phraseos, ubi de parallelismo cum Papa et Episcopis agitur. Quae 
quaestio in Modo sequente solvitur. — Particularibus vero pro- 
positionibus iam provisum est antea, sub n. 19, pag. 60, lin. 14: 
« ad modum collegii seu coetus stabilis ». 

57 — Pag. 63, linn. 16-19: 381 Patres admittunt quidem aliquem 

parallelismum inter collegium apostolicum et collegium episco- 
pale existere, sed non parallelismum perfectum. Quapropter 5 ex 
illis proponunt ut deleantur verba: « eadem ratione », dum 376 P. 
potius rogant ut eis substituantur aliae formulae, v. gr. « simili 
modo », vel « simili ratione », vel « pari ratione » vel « similiter », 
vel « ita etiam », vel « ita ». 1 tandem P. proponit: « exinde 
R. Pontificem, successorem Petri, et Episcopos, successores Apo- 
stolorum, inter se coniungi oportere concluditur ». 

R. — Scribatur: «pari ratione », ut 376 Patres satisfactionem obti- 
neant. Expressio « pari ratione » enuntiat proportionalitatem in 
structura utriusque collegii, non vero perfectam identitatem. 

58 — Pag. 63, lin. 18: post « successores Apostolorum », proponit unus [19] 

Pater ut addatur: « arcte inter se coniunguntur ». — Ibidem pro- 
ponunt duo Patres ut loco: «et Episcopi», dicatur: «et ceteri 
Episcopi », vel « ceterique Episcopi ». Ex modo enim dicendi 
videretur sequi quod Romanus Pontifex Episcopus non sit. 

R. — Ad 1) Additio non est necessaria. - Ad 2) De se propositio ad- 
mitti posset, sed non videtur opportuna. 

59 — Pag. 63, post lin. 19: 4 Patres proponunt ut adiungatur: «Haec 

collegialis natura Episcopatus elucet in praerogativa qua Episcopi 
per orbem dispersi pollent, in solidum inter se et cum Romano 
Pontifice, eorum Capite, fidelibus infallibiter veritates fidei pro- 
ponendi ab eisque oboeditionem fidei et vitae exigendi ». Ratio 
haec indicatur: Magisterium ordinarium est iuris divini; concilia 
autem sunt iuris ecclesiastici. 

R. — De magisterio infallibili postea ex professo agitur, scilicet sub [20] 
num. 25. Nullo autem modo in textu affirmatur quod magisterium 
ordinarium sit actus collegialis proprie dictus. 

Suffragatio ll a 

60 — Pag. 63, linn. 19-36: 9 Patres proponunt ut supprimatur tota pa- 

ragraphus. Alii vero ut notabilis eiusdem pars omittatur: 3 pro- 
ponunt ut expungantur linn. 29-32 («Eandem vero ... habe- 
rent»), 13 denique Patres aestimant in linn. 26-27 verba: «or- 
dinis ... significant» esse delenda. 

R. — Tales propositiones vel textui iam probato contradicunt vel no- 
tabiliter in eodem textu expunctionem supponunt et ideo admitti 
non possunt. In lin. 29 ceteroquin dicitur: « innuit », non « de- 
monstrat ». 

61 — Pag. 63, lin. 26: Proponit unus Pater ut post verba: «ordinis 

episcopalis », scribatur: « quandam indolem ». 

R. — Haec additio est superflua eique ceteroquin in antecedentibus iam 
provisum est. 

62 — Pag. 63, linn. 33-36: 170 Patres proponunt suppressionem horum 

verborum. Ratio est quia ex textu, prout iacet, sequeretur ali- 
quem posse Caput Collegii Episcoporum fieri, quin actu sit mem- 
brum Collegii, v. gr. si aliquis nondum consecratus episcopus, 
immo laicus, ut Summus Pontifex eligeretur et hanc electionem 
acceptaret: ab hoc ipso momento esset Caput Collegii. 34 Patres 
exigunt novam textus redactionem, quin tamen formulam prae- 
beant, dum adhuc 63 alii hanc redactionem proponunt: « mem- 
brum corporis episcopalis aliquis constituitur per communionem 

[20] cum Collegii Capite ». 3 alii Patres proponunt ut huic novae for- 
mulae addatur: « et sacramentali consecratione ». 

R. — Difficultati, quae ab illis Patribus movetur, iam sufficienter provi- 
sum est in responsione ad modum 35. Nova redactio proposita 
omittit unum ex duobus elementis, — sacramentalem nempe 
consecrationem, — quae a Commissione consulto in textu appo- 
sita sunt. Ceteroquin phrasis, prout in textu iacet, post longam 
disceptationem, in praesenti forma redacta est. Non admittitur 
suggestio ut dicatur: « membrum corporis episcopalis aliquis 
plene constituitur... », sed dicitur, in conformitate cum Resp. ad 
Modum 40: «et hierarchica communione ». 

[21] 63 — Pag. 63, linn. 34-36: Plures Patres lectiones variantes pro parte 

huius phraseos proponunt: 

A) Tres suggerunt ut scribatur: « in communione », loco: «et 
communione», 3 alii: «communioni», loco: «communione»; 
unus ut potius dicatur: «Membrum aliquis plerumque consti- 
tuitur ». 

B) Plures novam formulam proponunt pro: « et communione 
cum Collegii Capite atque membris », dicendo sive (1 P.): « mis- 
sione habita et communione cum Collegii Capite », sive (1 P.): 
« si tamen de voluntate Papae ipsa peragatur », sive (1 P.): « qua 
ille Christo sacerdoti unitur et per Ipsum et in Ipso in communio- 
nem cum Collegii Capite atque membris ingreditur ». Alii, e con- 
tra, Patres ideam de exercitio potestatis in textum inducere vo- 
lunt, dicendo, loco: «et communione... membris», sive (1 P.): 
«ut autem munera sua pastoralia exercere queat, communionem 
cum Collegii Capite atque membris servare debet», sive (2 P.): 
« exercitium vero potestatis in Ecclesia universali (1 P. addit: « de 
iure ») habetur communi6ne cum Collegio eiusque Capite (1 P. 
addit: «atque membris»). 

C) Duo tandem Patres, in ulteriorem textus determinationem 
intrare intendentes, proponunt ut dicatur, loco: «vi sacramenta- 
lis... membris», sive: «consecratione episcopali rite accepta per 
communionem cum Collegii Capite », sive: «vi consecrationis 
episcopalis quae natura sua communionem cum Collegii Capite 
atque membris includit ». 

R. — In genere respondere debemus textum solummodo post longam 
disceptationem in Commissione, in qua omnes illae suggestiones 
notae erant, praesentem formam induisse. Ad particularia autem 
quod attinet: 

Ad A) Prima suggestio minus clare utrum que elementum in [21] 
lucem ponit; secunda potius suggereret utrumque elementum 
eiusdem ordinis esse; tertia, dicendo «plerumque », nimium mo- 
mentum tribuit casibus exceptionalibus. Cf. ceter um Resp. ad 
Modum 35. 

Ad B) In prima formula deest unum ex duobus elementis 
(consecratio episcopalis); secunda aliis verbis ideam communionis 
cum Capite Collegii exprimit, dum nihil dicit de communione 
cum aliis membris; tertia autem additionem inutilem proponit. 

Aliae tandem observationes ideam de exercitio potestatis in 
textum inducunt, qui hac de re agere non intendit. 

Ad C) Inopportunum videtur in tales ulteriores distinctiones 
intrare. 

64 — Pag. 63, lin. 35: Proponit unus Pater ut dicatur, loco: «com- [22] 

munione cum Collegii Capite atque membris», «cum episcopali 
Collegio, scilicet cum Capite eius atque membris ». Ratio: colle- 
gium episcopale aliquod totum constituit et non est summa 
Capitis et membrorum. 

R. — Explicatio haec non videtur necessaria. 

65 — Pag. 63, lin. 36: Proponit unus Pater ut in fine paragraphi ad- 

datur: « Si quis forte eligatur Summus Pontifex, qui nondum 
sit Episcopus et proinde ad episcopale collegium nondum perti- 
neat, ipsa sua acceptatione Summi Pontificatus, in qua voluntas 
continetur consecrationem episcopalem recipiendi, fit collegii epi- 
scopalis membrum et quidem Caput ». 

R. — Ideae, in hac additione propositae, sane verissimae sunt, sed non 
videntur introducendae in textum, qui tales casus exceptionales 
non considerat. Cf. ceteroquin ea quae iam dicta sunt in respon- 
sione ad Modum 35. 

Suffragatio 12 a 

66 — Pag. 63, linn. 36 ss.: Deleantur omnia usque ad pag. 64, lin. 4; 

vel saltem usque ad pag. 63, lin. 42. 

R. — Non concordat cum normis generalibus. 

67 — Pag. 63, linn. 36 s.: Loco «auctoritatem non habet», dicatur: 

« non est », quia Romanus Pontifex non tantum auctoritatem, sed 
ipsam existentiam Collegio tribuit (3 Patres). 

R. — Haec mutatio contradicit textui, in quo supponitur quod agere 
sequitur esse, et non e converso. Ex quo tamen non sequitur 
collegium semper motu proprio ad exercitium transire posse. 

69 

R. 

71 


R. 

73 


Hoc enim facere non potest nisi « in hierarchica communione », 
id est secundum normas a suprema auctoritate approbatas, ut po- 
stea explicite dicitur, in fine numeri 22. Neque sequitur collegium 
semper esse « in actu pleno ». Cf . Nota explicativa praevia, sub 
n. 4. 

Ib.\ 4 Patres suggerunt ut adhibeatur formula positiva', «auc- 
toritatem habet quando... ». Invocant casum Papae qui haereticus 
vel schismaticus fieret. Formula negativa, aiunt, difficultates su- 
scitaret sub respectu oecumenico. 

— Propositio debilitaret textum. 

— Pag. 63, lin. 39: 3 Patres postulant ut dicatur: «sub Romano 
Pontifice» vel: «dependenter ab eo»; vel ut scribatur: «ut 
Capiti suo ». 

— De «sub» et «cum» iam antea provisum est: cf. Modum 8. 
Dictio: « cum Capite suo », linn. 39-40, posset aequivocationem 
inducere. 

— Pag. 63, lin. 40 ss.: Unus Pater eam sententiam vellet delere, ut 
vitetur nimia insistentia in praerogativis Romani Pontificis. E 
contra alius Pater suadet ut affirmetur potestas Romani Pontificis 
in Ecclesiam « et in ipsum Concilium, vi muneris sui, scilicet 
successoris Petri, principis Apostolorum, Vicarii Christi et totius 
Ecclesiae, summi Pastoris (vel Capitis) ». Cui consentiunt tres alii, 
dum rursus alii tres volunt ut deleantur verba «Vicarii scilicet 
Christi... ». 

— Affirmatio de potestate Romani Pontificis hoc loco est oppor- 
tuna, sed non oportet eam nimiis titulis onerare. 

— Pag. 63, lin. 42: Unus Pater, post «fideles», addere vellet: 
« tam seorsim singulos, quam simul omnes ». 

— Additio non est necessaria. 

— Pag. 64, lin. 1: Unus Pater desiderat, loco: «in Ecclesia», 
ut scribatur: «in Ecclesk », dum e contra alius vult: «in uni- 
versam Ecclesiam ». 

— Stet textus, qui post deliberationem ita redactus est. 

— Pag. 64, linn. 2-3: Loco: « plenam potestatem », 4 Patres volunt: 
« totam plenitudinem supremae potestatis ». Alii duo volunt in- 
super: « immediatam potestatem ». 

— Additio non est necessaria. 

— Pag. 64, lin. 3: Duo Patres addere volunt: «quam ad bonum 
commune semper libere exercere valet». Alius vult ut tota in- 
cisa deleatur; alius rursus ut addatur: « semper libere per 
se ipsum exercere valet ». 

R. — Propositiones non admittuntur, quia restrictivae sunt. Prima [23] 
insuper sive ut finalitas sive ut conditio intelligi posset: unde 
oriretur aequivocatio. 

Suffragatio 13 a [24] 

74 — Pag. 64, linn. 4-13: Sex proponuntur Modi ordinis generalis, 

qui vel suppressionem totius paragraphi expostulant, vel correc- 
tiones inducendas esse aestimant, quin tamen formulas concre- 
tas suggerant. 

R. — Suppressio totius paragraphi admitti nequit; ceteris difficulta- 
tibus in infra dicendis providebitur. 

75 — Pag. 64, linn. 4-7: 14 Patres proponunt ut loco: «Ordo autem 

Episcoporum... succedit, immo... perseverat», dicatur: «Cor- 
pus quoque Episcoporum quod collegio apostolico succedit, uno 
cum...». Proponunt ergo ut loco «Ordo» dicatur: «Corpus 
quoque», supprimunt verba: «in magisterio et regimine pa- 
storali», et (cum uno adhuc alio Patre): «immo in quo corpus 
apostolicum continuo perseverat ». 

R. — Vocabulum « ordo » consulto in textum inductum est, ne sem- 
per sermo fiat de collegio; nulla videtur ratio cur verba: « in 
magisterid et regimine pastorali » delenda sint, dum verba: 

« immo in quo corpus apostolicum continuo perseverat » expresse 
addita sunt a Commissione. 

76 — Pag. 64, lin. 6: Tres Patres proponunt ut post verba: «in ma- 

gisterio », addatur: « ordinario ». 

R. — Nulla videtur adesse pro hac additione ratio stringens. 

77 — Pag. 64, lin. 7: Proponunt 276 Patres ut post verbum: «per- 

severat», addatur: «quando agit» (34), vel: « quando agit una 
cum Capite suo Romano Pontifice et iuxta eiusdem Capitis or- 
dinationem» (80), vel: «quando colle gialiter agit» (161), vel 
adhuc: « quando colle gialiter agit iuxta Capitis ordinationem » 

(1), ad exprimendam ideam collegium episcopale non semper 
actu existere, vel saltem non semper agere. 

R. — Textus clare affirmat corpus apostolicum continuo in corpore 
episcopali perseverare, etiamsi corpus illud, ut in responso ad 
modum 67 dictum est, non semper, vel immo raris intervallis, 
stricte collegialiter agat. Unde nihil immutandum. 

78 — Pag. 64, lin. 7: Plures Patres proponunt ut formula: « una cum 

Capite suo » vel mutetur vel roboretur. Octo proponunt ut 
dicatur: « subordinatus est Capiti suo Romano Pontifici, a quo 

[24] dependet , tum quoad potestatem iuris dictionis , tum quoad usum 

[25] et exercitium eius», tres vero: «una cum et sub (vel depen- 
dens) ». 

R. — Dicendo Romanum Pontificem esse Caput collegii idea subor- 
dinationis aliorum membrorum sufficienter exprimitur. 

79 — Pag. 64, linn. 7-10: A 165 Patribus proponitur ut deleantur 

verba: « et numquam sine hoc Capite », sed ob motiva diversa. 
161 Patres additionem proponunt in lin. 7: «quando colle- 
gialiter agit », dum 4, e contra, suppressionem postulant tum 
ob motiva historica, tum quia formula positiva iam sufficiens 
esset. 

R. — Quia additio in lin. 7 proposita non fuit admissa (cf. Modum 77), 
verba: « et numquam sine hoc Capite » servari debent. Verum 
est in prioribus saeculis non omnia concilia oecumenica a Summo 
Pontifice convocata fuisse, sed omnia a successore Petri vel ut 
talia confirmata vel saltem recepta fuere. Textus ergo receptus 
necessarius videtur. 

80 — Pag. 64, linn. 9-11: 16 Patres clarius dicere vellent unum tan- 

tum subiectum supremae potestatis in Ecclesia existere. Tres ex 
ipsis proponunt ut dicatur: « subiectum indivisum vel inadae- 
quate distinctum », 2 ut dicatur loco: «subiectum... existit», 
«suprema potestate pollet», alii autem duo: «charisma divini- 
tus collatum habet quo, Romano Pontifice ad hoc invitante vel 
in hoc consentiente , subiectum quoque supremae ac plenae po- 
testatis in universam Ecclesiam fiat»-, 10 tandem ut in linea 9 
deleatur adverbium « quoque ». 

R. — Commissio non voluit intrare in quaestionem disputatam de 
unico subiecto potestatis supremae vel de duobus eiusdem po- 
testatis subiectis inadaequate distinctis. Stet ergo textus, qui, 
post longas discussiones in Commissione, praesentem formam 
recepit. 

81 — Pag. 64, lin. 10: 164 Patres proponunt ut deleatur vocabulum: 

« plenae », ne plenitudo potestatis Summi Pontificis in discri- 
mine ponatur. 

R. — Textus agit de suprema potestate, quam tribuit collegio, una 
cum et sub Capite suo, Romano Pontifice: talis potestas neces- 
sario dicenda est plena. Per suppressionem vero propositam, ipsa 
plenitudo potestatis Romani Pontificis in discrimine poneretur. 
Collegium enim necessario et semper Caput cointelligit; a. v. di- 
stinctio non est inter Romanum Pontificem et ceteros Episcopos 



CONGREGATIO GENERALIS CXXIV 


73 


collective sumptos, sed inter Romanum Pontificem seorsim et [26] 
Romanum Pontificem simul cum Episcopis, ut dicitur in Nota 
explicativa praevia, sub n. 3. 

82 — Pag. 64, lin. 11: Duo Patres proponunt ut loco: «in universam 

Ecclesiae» dicatur: «in universa Ecclesia». 

R. — Etiam in pag. 64, lin. 1, ubi sermo fit de suprema Romani Pon- 
tificis potestate, « in Ecclesia » scribitur. Cf . ceteroquin Rei. 
pag. 91, sub Litt. O. Stet ergo textus. 

83 — Pag. 64, lin. 11: Plures Patres difficultatem habent ex usu ver- 

bi: «existit». Duo proponunt ut loco: « existit », dicatur: 
«praebetur», 27 vero ut addatur: «habitualiter existit»; 2 
tandem ut scribatur: «constituitur tunc quando Summus Pon- 
tifex eum ad colle gialem actionem vocat ». 

R. — Prima formula minus clara videtur quam formula recepta; se- 
cunda, nempe de « habitualiter » difficilius intelligitur et novas 
difficultates creat; tertia denique textui anteriori contradicit et 
redit ad modum sub numeris 67 et 77 expositum. 

84 — Pag. 64, lin. 11: 19 Patres proponunt ut post verbum: «exi- 

stit », addatur: « de consensu Capitis exercenda », dum 4 alii 
Patres proponunt: «iuxta ordinationes Pontificis exercendae ». 

Vel: « a Capite Collegii determinanda vel specificanda ». 

R. — Scribatur: « quae quidem potestas nonnisi consentiente Romano 
Pontifice exerceri potest». Particula negativa «nonnisi» omnes 
omnino casus comprehendit. Unde etiam evidens fit quod haec 
potestas normas ab auctoritate suprema approbatas observare 
debet. Cf. Nota explicativa praevia, sub n. 4. 

85 — Pag. 64, linn. 11-13: 5 Patres expostulant ut deleantur hae li- 

neae. 

R. — Ut exponitur in Relatione, 1. c. pag. 91, sub Litt. O, haec verba 
consulto a Commissione apposita sunt. 

86 — Pag. 64, lin. 12: 25 Patres proponunt ut in textu addatur: 

« perfecte exerceri nequit». 

R. — Quod illi Patres intendunt, includitur in formula adhibita. 

« Perfecte » insuper aequi vocationem inducere posset. 

87 — Pag. 64, linn. 11-12: 5 Patres proponunt ut loco: «indepen- [27] 

denter... nequit» scribatur: «in unione cum Romano Pontifice 
exerceri debet ». 

R. — Formula negativa de se est explicitior. Ceterum haec potestas 
non semper actu pleno exerceri debet. Cf. etiam Resp. ad Modos 
generales, sub n. 4. 

[27] Suffragatio 14 a 

88 — Pag. 64, linn. 13-20: Plures modi ordinis generalis proponuntur. 

20 Patres aestimant totam paragraphum esse delendam. 36 Pa- 
tres petunt ut Sacra Scriptura accuratius adhibeatur, dum 33 
proponunt ut iterum consuletur Commissio Biblica. Unus Pa- 
ter rogat ut textus corroboretur ex Traditione , alius autem ut 
subiectio Episcoporum relate ad Romanum Pontificem melius 
exprimatur. Quinque denique Patres textum differentem pro 
integra hac paragrapho proponunt. 

R. — Notabilis expunctid secundum normas admitti non potest. Com- 
missio curam egit de accurato Sacrae Scripturae usu et Com- 
missio Biblica mentem suam clare aperuit. Argumento ex tradi- 
tione sufficienter provisum est in Relatione, pag. 91 ss., sub 
litt. Q., sicuti etiam subiectioni Episcoporum relate ad Roma- 
num Pontificem. Denique contra normas esset, textui recepto 
redactionem totaliter novam substituere. 

89 — Pag. 64, linn. 13-20: 221 Patres sequentem textus redactionem 

proponunt: «Dominus unum (quae additio adhuc a 42 aliis 
Patribus expostulatur) Simonem ut petram et clavigerum Eccle- 
siae posuit (cf. Mt. 16, 18-19), eumque fr atrum confirmatorem 
in fide (cf. Lc. 22, 32), atque Pastorem totius sui gregis con- 
stituit (cf. Io. 21, 15 ss.) (14 vero alii Patres expostulant ut 
haec ultima incisa omittatur); collegio autem Apostolorum suo 
Capiti coniuncto (14 alii Patres variantem proponunt: «omnibus 
simul Apostolis suo Capiti coniunc/A ») potestatem (quod etiam 
14 alii Patres exoptant) ligandi ac solvendi tributae esse constat ». 
Per illam novam textus redactionem expungitur e textu in lin. 18 
particula « quoque », et exciditur parallelismus inter Petrum et 
collegium apostolicum quantum ad potestatem ligandi ac sol- 
vendi. 

R. — Particula « enim » in initio phraseos delenda est, ut patet ex 
Relatione, pag. 61, litt. Q. Admittitur in lin. 13 additio « unum », 
sed deletur «uni» in lin. 17. Idea de Petro, confirmatore fra- 
trum suorum, infra (pag. 68, linn. 34 ss.) in textu exprimitur. 

[28] Textus biblicus de collatione potestatis primatus uni Petro 
(cf. Io. 21, 15 ss.) omitti non potest. Commissio consulto, loco: 
« potestatem », vocabulum «munus» elegit. Verba autem de 
ligando et solvendo in Evangelio de Petro dicuntur: ergo delen- 
da non sunt. 221 ergo illi Patres, quibus 10 alii accedunt, volunt 
supprimere particulam « quoque », quia parallelismus non est 

perfectus. Commissio Biblica autem parallelismum admittit (at- [28] 
tendendo etiam ad Mt. 28, 16-20). Addit vero quod exegetae 
non concordant de ultima determinatione et extensione huius po- 
testatis. Quod extenditur super totam Ecclesiam conficitur ex 
Traditione. Stet ergo textus, hoc modo: «Dominus unum Si- 
monem... », addito in fine: Mt. 28 16-20). 

90 — Pag. 64, lin. 14: Proponit unus Pater ut dicatur: « primum 
clavigerum ». 

R. — Talis locutio est inconsueta et redundans. 

91 — Pag. 64, linn. 16-20: Diversae adhuc proponuntur lectiones va- 
riantes. Duo Patres suppressionem huius secundae partis phra- 
seos rogant, unus desiderat ut saltem verba: « ligandi ac sol- 
vendi » omittantur, alii ut 'eis substituantur verba: « pascendi » 

(1 P.), vel: «sanctificandi omnes gentes» (1 P.). 28 Patres 
proponunt: «Petro personaliter », duo vero alii sequentem for- 
mulam suggerunt: «de illo autem ligandi ac solvendi munere , 
quod uni Petro datum est (cf. Mt. 16, 19), collegium quoque 
Apostolorum, suo Capiti coniunctum, particeps jactum est (cf. 

Mt. 18, 16) ». 

R. — Suppressio huius partis phraseos esset contra normas; verba de 
ligando ac solvendo, ut iam dictum est, in Evangelio de Petro 
proferuntur et ideo in textu delenda non sunt. «Petro persona- 
liter » redundat, quia sermo fit de uno Petro. Ultima denique 
propositio tangit quaestionem in quam intrare Commissio non 
intendit. Verba Mt. 18, 16 diriguntur ad omnes Apostolos si- 
mul, qui Hierarchiam in Ecclesia constituunt. 

92 — Pag. 64, lin. 16: Duo Patres proponunt ut addatur: «illud uni- 

versale munus ». 

R. — Additio inutilis videtur. 

93 — Pag. 64, lin. 19: Unus Pater proponit ut loco: «Capiti coniun- 

cto » dicatur: «quando cum suo Capite agit». 

R. — Illa additio supponere videtur quod collegium, cuius Caput est 
Romanus Pontifex, collegialiter agere posset absque suo Capite , 
quod sensum non habet. 

94 — Pag. 64, lin. 20: Duo Patres proponunt ut deleatur citatio ex [29] 

Mt. 18, 18, tres vero ut ei addatur Mt. 28, 18-20. 

R. — Prima suggestio inspiratur ab idea de insufficienti parallelismo 
inter Mt. 16, 18-19 et Mt. 18, 18: ei iam sufficienter provisum 
est in responso ad Modum 89. Citatio Mt. 28, 18-20 iam inve- 
nitur in textu, in quo per errorem omissa erat. 

[29] Suffragatio 15 a 

95 — Pag. 64, lin. 20: Tres Patres proponunt ut loco: «collegium 

hoc», scribatur, sive (1 P.): «collegium Episcoporum », sive 
(1 P.): «hic ordo Episcoporum», sive (1 P.): «Corpus Episco- 
porum ». 

R. — Mutationes propositae non clarificant textum, sed eum obscu- 
rant: Romanus enim Pontifex includitur in collegio de quo 
sermo fit. Stet ergo textus. 

96 — Pag. 64, linn. 22-24: Proponit unus Pater ut loco: «sub uno 

Capite... exprimit», scribatur: «in communione cum Capite 
collectum, fde cantate que unitatem gregis Christi exprimit ». 
Ratio: textus propositus tantum agit de grege collecto sub Ca- 
pite. Atque unitas gregis efficitur et exprimitur in notione com- 
munionis, iuxta totam traditionem, ne unitas concipiatur modo 
mere humano et quasi physico. Ergo addenda est notio essen- 
tialis communionis, quae ad naturam compaginis pro grege 
pertinet. 

R. — Ut antea dictum est, in responsione ad Modum 40, « commu- 
nio » intelligitur ut « hierarchica », a. v. non mere consistit in 
affectu caritatis, sed nititur in exstructione, organis et normis 
praedita; quae quidem compago caritate animatur. Evidens est 
autem quod haec « communio » in vita Ecclesiae applicata est, 
priusquam in iure velut codificata fuerit. Cf. Nota explicativa 
praevia, sub n. 2. 

97 — Pag. 64, linn. 23-24: Proponunt duo Patres ut loco «unitatem 

gregis Christi exprimit », dicatur: « ad unitatem gregis Christi 
efficiendam dispositum est ». Ratio: sic melius distinguitur func- 
tio propria et characteristica Capitis a functione corporis epi- 
scopalis. 

R. — Rursus observandum, quod in Corpore cointelligitur Caput. 
Unde additio explicativa proposita affirmationem de unitate sub 
Capite debilitaret. 

[30] 98 — Pag. 64, linn. 24-25: Proponit unus Pater ut loco: «primatum 

et principatum Capitis sui », scribatur: « In ipso Episcopi, eccle- 
sialem communionem fideliter servantes, ... ». 

R. — Haec etiam mutatio textum debilitaret. 

99 — Pag. 64, lin. 25: Proponit unus Pater ut post «Capitis sui», 
dicatur: « et Ecclesiae ». 

R. — Additio est inutilis et potius confusionem induceret. 

100 — Pag. 64, lin. 27: Duo Patres proponunt ut deleantur verba: P0] 

« immo totius Ecclesiae ». 

R. — Incisa non potest tolli. Episcopi enim etiam bonum totius Ec- 
clesiae prae oculis habere debent. 

101 — Pag. 64, lin. 27: 13 Patres proponunt ut loco: «immo totius 

Ecclesiae » scribatur: « immo conciliari potestate in bonum 
totius Ecclesiae... ». Unus alius Pater, ut potius inserantur 
verba: «in oecumenica synodo congregati». Ratio: non con- 
stat utrum corpus Episcoporum in Concilio propria an a Ro- 
mano Pontifice communicata potestate gaudeat, praesertim cum 
in compluribus anterioribus Conciliis multi Patres Episcopi non 
fuerint. 

R. — Affirmatio textus non restringenda est ad solum Concilium, sed 
est universalis. Textus non intrat in quaestionem, quinam ad 
Concilium invitari possint: affirmatio agit de potestate Episco- 
porum. 

102 — Pag. 64, linn. 26-27: Unus Pater proponit ut loco: «propria 

potestate ... funguntur», scribatur: « non solum propria pote- 
state in bonum fidelium suorum funguntur, sed etiam totius 
Ecclesiae boni sunt sponsores ». Ratio: propria potestas Episco- 
porum directe respicit particulares eorum Ecclesias. 

R. — Hic agitur praecise de relationibus Episcoporum ad totam 
Ecclesiam. Unde additio non est necessaria. 

Suffragatio 16 a 

103 — Pag. 64, linn. 29-37: Duo ex modis propositis ordinis generalis 

sunt. A) Unus Pater incongruentiam in textu adesse aestimat: 
ex una enim parte, linn. 32-33, dicitur: « Romani Pontificis prae- 
rogativa est concilia ... convocare », ex alia autem parte, per 
illud: « vel saltem receptum », in lin. 37, videtur supponi Pa- 
pam quandoque Concilium non convocare: B) Duo alii Patres, [31] 
restructurationem proponunt pro lineis 32-43 (quae sese refe- 
runt, tum ad suffragationem 16, tum ad suffragationem 17), 
quas sequenti modo immutare vellent: «Concilium oecume- 
nicum /mmquam datur, quod a Successore Petri non sit ut tale 
confirmatum vel saltem receptum; et Romani Pontificis prae- 
rogativa est haec Concilia convocare, eisdem praesidere et eadem 
confirmare ». Similem inversionem proponunt pro sententia se- 
quenti. Ratio: hac ordinis inversione nihil quoad doctrinam 
immutatur. Sed primo loco ponitur id quod sine dubio est iuris 
divini et quod per totam historiam verificatur, sci. quod Con- 

[ 31 ] 


[32] 


cilium oecumenicum non est sine approbatione vel saltem re- 
ceptione Papae. Secundo autem loco ponitur id quod non certo 
est iuris divini et quod in historia non semper verificatur, sci. 
quod praerogativa Papae est Concilia convocare etc. Ordo rerum 
in textu impresso est quodammodo praeposterus. Primo enim 
loco ponit formas magis explicitas quibus ius primatus exerce- 
tur, postea autem, quasi necessitate historica coactus, retrogre- 
ditur ad formas minus explicitas, sed magis essentiales. 

R. — Ad A) Nulla adest incongruentia in textu, nisi quis confundat 
ordinem iuris et ordinem facti. Ad B) Correctio proposita ad- 
mittitur, pro prima non vero pro altera sententia. 

104 — Pag. 64, linn. 29-30: Duo Patres proponunt ut loco: «in uni- 

vers am Ecclesiam», scribatur: «in universa Ecclesia» (1 P.), 
vel: «in Ecclesia» (1 P.). 

R. — Huic emendationi iam provisum est in responso ad Modos 71 
et 82. 

105 — Pag. 64, lin. 30: Unus Pater proponit ut post «potestas qua», 

addatur. « dum colle gialit er agit ». 

R. — Iam provisum est in responso ad Modum 77. 

106 — Pag. 64, linn. 30-31: 167 Patres aestimant hoc unicum certum 

esse, scilicet: collegium supremam potestatem habere, quando 
colle gialit er agit. 4 Patres proponunt ut verba: « qua istud col- 
legium pollet » deleantur; duo ut immutentur, dicendo: «dita- 
tur », vel: « ditari potest ». 147 ut scribatur: « pollere potest »; 
14 denique ut post « pollet », addatur: « dum in verum colle- 
gium, ex motione Capitis, erigitur». 

R. — Suppressio verborum: « qua istud collegium pollet » destrueret 
sensum a phrasi intentum. Propositiones restrictivae non sunt 
admissibiles, ut ex supradictis patet. Collegium Episcoporum 
una cum Capite suo supremam potestatem habet, etiam quando 
eam actu non exercet. 

107 — Pag. 64, lin. 31: 8 Patres timent ne insufficienter provideatur 

auctoritati Romani Pontificis relate ad Concilium. Quare pro- 
ponunt ut post verbum: «pollet», addatur (1 P.): «unice et 
solemni modo ». Alii dicunt: « dependenter a Romano Ponti- 
fice » (1 P.), vel: «salva auctoritate Summi Pontificis convo- 
candi etiam non Episcopos» (1 P.). Alii vero proponunt: «so- 
lemni et perfecto modo exercetur» (1 P.), vel: «Suprema po- 
testate ... pollet Corpus episcopale (contradistinctum a Papa) 
eamque solemni modo exercet dum in Concilio oecumenico 
Episcopi de voluntate Papae conveniunt» (3 P.). 

R. — Prima propositio est contra substantiam textus : suprema enim [32] 
potestas, qua collegium episcopale, una cum Capite suo, pollet, 
non in solo Concilio exercetur. Propositio de non-Episcopis 
quaestionem tangit in quam Concilium non intrare intendit. 
Sufficienter etiam dictum est in textu collegium episcopale pote- 
statem suam exercere non posse independenter a Romano Pon- 
tifice. 

108 — Pag. 64, linn. 32-37: Proponit unus Pater ut verba: «Romani 

Pontificis praerogativa ... vel saltem receptum» simpliciter 
expungantur. Ratio: res, immediate antea, in eadem pagina, 
bis vel ter (nempe linn. 8-9; 11-12; 16-19) iam affirmatur. 

R. — Hic specificatur potestas Romani Pontificis relate ad Concilium. 

Ergo stet textus. 

109 — Pag. 64, lin. 32: Duo Patres proponunt ut dicatur: «Unius 

Romani Pontificis est... ». 

R. — Inutilis mutatio, quia in idem redit. 

110 — Pag. 64, linn. 32-33: Modi diversi a 12 Patribus propositi obti- 

nere volunt: a) quod textus remaneat in sphaera dogmatica, 
quin inseratur affirmatio iuridica\ b ) quod textus non intret in 
difficillimas quaestiones historicas (quod in textu affirmatur 
historice non fuit verum pro 7 prioribus saeculis). Unus Pater 
proponit ut deleatur vocabulum « praerogativa »; 7 vero dicen- 
dum esse aestimant: «Romani Pontificis nunc praerogativa 
est »; 4, e contra: « Romano Pontifici praerogativa reservatur », 
vel (unus alius Pater): «Romani Pontificis praerogativa est 
sibi reservandi». 

R. — Applicatio iuridica nititur in doctrina. Historicae considera- [33] 
tiones non negantur, sed hic nonnisi indirecte tanguntur. Cf. 
ceteroquin Resp. ad Modum 103. 

111 — Pag. 64, lin. 33: Proponunt 6 Patres ut post verba: «concilia 

convocare », addatur : « membra alia quam Episcopos convo- 
care ». 

R. — Ut iam dictum est in responso ad Modum 107, Concilium in 
tales quaestiones intrare non intendit. 

112 — Pag. 64, linn. 34-37: Unus Pater proponit ut deleantur verba: 

«nec Concilium ... receptum». Ratio: verba illa pro praesenti 
nihil aliud dicunt quam antecedentia, pro praeterito vero sunt 
discussa. 

R. — De acceptatione antiquorum Conciliorum non dubitatur. 

[33] 113 — Pag. 64, lin. 37: Unus Pater proponit ut deleantur verba: « vel 
saltem receptum ». 

R. — Incisa necessaria est propter rationes historicas. 


Suffragatio 17 a 


114 — 


R. — 

115 — 

R. — 

116 — 


R. — 
[34] 117 — 


R. — 
118 — 


R. — 

119 — 

R. — 

120 — 


Pag. 64, linn. 37-43: Plures proponuntur modi ordinis gene- 
ralis: 4 Patres proponunt ut tota paragraphus deleatur; 2 ut 
fiat restructuratio cum fine paragraphi praecedentis (de qua iam 
in modo 103 B); unus tandem rogat ut in textum inducatur 
idea magisterii ordinarii. 

Prima propositio non concordat cum normis generalibus; se- 
cundae iam provisum est in responso ad modum 103; de magi- 
sterio ordinario agitur postea, sub num. 25. 

Pag. 64, lin. 37: Proponit unus Pater ut loco: «Eadem pote- 
stas », scribatur: « munus collegiale ». 

Non videtur ratio mutandi. 

Pag. 64, linn. 37-38: Unus Pater proponit ut loco: «una cum 
Papa », dicatur: « dependens a Papa ». Duo alii Patres propo- 
nunt: «una cum Papa et sub ipso ». Tertius autem addit post: 
« eadem potestas », « per Papam omnibus Episcopis commu- 
nicata ». 

Sufficienter provisum. 

Pag. 64, lin. 38: Unus Pater proponit ut loco: «exerceri po- 
test », scribatur: « exercetur ». Ratio: in incisa actuali potestas 
collegialis apparet ac si esset mera possibilitas hypothetica. 
Haec potestas non semper exercetur. Ergo maneat textus. 
Pag. 64, lin. 39: 4 Patres rogant ut loco: «in orbe terrarum 
degentibus », scribatur: « per orbem dispersis ». Ratio: modus 
loquendi dicere videtur episcopos in concilio oecumenico coadu- 
natos non in orbe terrarum degere. 

Nemo de ratione allata dubitat. « Degentes in orbe terrarum » 
est expressio classica pro Episcopis non coadunatis, vel « di- 
spersis », ut dicitur in lin. 41. 

Pag. 64, linn. 39-43: Unus Pater rogat ut tota haec incisa 
deleatur («dummodo Caput collegii eos... efficiatur»), quia 
idem iam pluries aliis verbis antea dictum est. 

Sic mutaretur sensus. Remaneat ergo textus. 

Pag. 64, linn. 39-40: Plures Patres aestimant locutionem: « dum- 
modo Caput collegii Episcopos ad actionem collegialem vocet », 
esse immutandam, quia Romanus Pontifex non ut Caput coi- 

legii Episcoporum, sed ut Caput totius Ecclesiae Concilium con- [ 34 1 
vocat. Quare proponunt 12 ut dicatur: «Romanus Pontifex», 
unus: « Vicarius Christi», alius adhuc: «Summus Pontifex», 

155 denique: «Ipse». 

R. — Textus non dicit Papam Episcopos ad actionem collegialem 
vocare ut Caput collegii, sed modo assertivo de « capitalitate » 
Romani Pontificis in collegio loquitur. Cf. ceteroquin Rei. 
pag. 92, sub litt. T. De cetero iam provisum est in anteceden- 
tibus. 

121 — Pap. 64, lin. 39: Tres Patres proponunt ut loco: «dummodo», 

dicatur: « quoties ». 

R. — Patres illi videntur supponere collegium episcopale non exi- 
stere nisi quando agit. Huic autem difficultati iam provisum 
est in responso ad Modum 77. « Dummodo » ceterum restric- 
tionem implicat. 

122 — Pag. 64, lin. 39: Iuxta 156 Patres, ad tuendam libertatem Ro- 

mani Pontificis, post: «Caput collegii» (quod ceteroquin mu- 
tant in « Ipse »), addendum esset : « uni Domino devinctus » 

(vel, ut ait unus Pater, «quoad responsabilitatem uni Domino [35] 
devinctus »). 

R. — Huic difficultati sufficienter provisum est in Rei. pag. 92-93, 
sub litt. V. 

123 — Pag. 64, linn. 40-43: 9 Patres proponunt ut hae lineae deleantur, 

inde a: «vel saltem... efficiatur»; 3, e contra, ut solummodo 
ultima incisa, «vel libere recipiat, ita ut... efficiatur», aufera- 
tur. Unus Pater suggerit ut loco: « recipiat », dicatur: « reco- 
gnoscat », quia in iure terminus: « recipiat » fere non inve- 
nitur. Tres tandem Patres proponunt ut loco: « vel saltem li- 
bere recipiat », dicatur: « et libere recipiat ». 

R. — Expunctiones propositae admitti non possunt, quia contradi- 
cunt normis generalibus. Textus fuit a Commissione, post acu- 
tam inspectionem, compositus sicut nunc apparet. Cf. cetero- 
quin Rei. pag. 93, sub litt. V. Electa est vox: «recipiat », quia 
non requiritur vox stricte iuridica. 


AD NUMERUM 23 

Suffragatio 18 a 

124 — Pag. 65, linn. 1-5: Proponit unus Pater ut hae lineae auferantur. 
R. — Pater ille existentiam collegii Episcoporum non admittit. Stet 
ergo textus. 

[35] 125 


R. 

126 


[36] R. 


127 


R. 


128 

R. 

129 

R. 


— Pag. 65, lin. 2: Proponit unus Pater ut loco: «collegialis 
unio », scribatur: « collegialis communio », quia sic clarius 
apparet unionem fundatam esse in corpore mystico et super- 
naturalibus bonis. 

— Mutatio in contextu non est necessaria. 

— Pag. 65, linn. 5-8: Proponunt 8 Patres ut ante verba: «Roma- 
nus Pontifex », addantur : « Collegium episcopale est vinculum 
unitatis in Ecclesia », quia, admissa collegialitate, collegium 
episcopale simul poni debet ut fundamentum unitatis. Unus 
Pater proponit ut addatur : « Romanus Pontifex, ut Principis 
Apostolorum successor, est episcopatus et, per cohaerentes 
sihi invicem episcopos, fidelium multitudinis unitatis princi- 
pium ». Idem quoque alii Patres, formulis aequivalentibus, pro- 
ponunt, secundum verba Concilii Vaticani I (Denz. 1821). 
4 tandem Patres proponunt ut scribatur: « visibile princi- 
pium ». 

— Iam in num. 18 dictum est de Romano Pontifice relate ad 
unitatem Episcoporum, secundum Concilium Vaticanum I. Idea 
de unitate per Episcopos exprimitur in linn. 13-16. Scribatur 
autem: « perpetuum ac visibile principium et fundamentum », 
sicut in pag. 59, linn. 21-22. 

— Pag. 65, linn. 8-13: Proponit unus Pater ut dicatur: « ... Episcopi 
autem singuli principium et centrum sunt communionis in 
Ecclesiis ». Alius proponit: « Episcopi autem singuli, aposto- 
lorum successores, visibile principium et fundamentum sunt 
unitatis in suis Ecclesiis », quia, ait, vox centrum non est theo- 
logica. Unus denique proponit ut loco: «Ecclesiis particulari- 
bus », dicatur: « Ecclesiis peculiaribus » (vel: localibus ), quia 
vox « particularis » reservari debet Ecclesiis quae ritibus et 
disciplina ecclesiastica distinguuntur. 

— Additiones non sunt necessariae. De Episcopis, propter paral- 
lelismum, dicatur: « visibile principium et fundamentum ». De 
usu verborum « particulares vel peculiares Ecclesiae » notetur 
quod Commissio « De Regimine Episcoporum » cum nostro 
modo loquendi conformis est. 

— Pag. 65, lin. 14: Proponunt 2 Patres ut loco «simul cum Pa- 
pa », dicatur: « sub Papa ». 

— Iam antea provisum. 

— Pag. 65, lin. 15: Proponit unus Pater ut loco: «in vinculo pa- 
cis », scribatur: « in communione pacis ». 

— « In vinculo pacis » est expressio biblica. 

Suffragatio 19 a l 36 ! 

130 — Pag. 65, lin. 17 ss. : Quatuor Patres proponunt plus minusve 

conspicuas ampliationes , in quibus agunt de Episcoporum po- 
testate vel sollicitudine in solidum exercenda. Observant in- 
super regimen pastorale Episcoporum residentialium ex natura 
sua ad totam Ecclesiam spectare. 

R. — Ampliationes de se sunt vitandae. Expressio in solidum in 
contextu non convenit; significat enim obligationem natam ex 
deficientia alterius. « Regimen pastorale », ut patet, intelligi- 
tur de iure Episcopi proprios subditos obligandi. 

131 — Pag. 65, lin. 17: Unus Pater proponit omissionem verborum: 

« Quando particularibus Ecclesiis praeficiuntur », quae sonant 
ac si hoc per accidens fieret. Proponit: « Singuli Episcopi propria [ 37 ] 
potestate regimen suum ... ». 

R. — Ut vitetur inconveniens ... scribatur: «Episcopi qui ... ». De 
facto enim non omnes Episcopi particularibus Ecclesiis praefi- 
ciuntur. « Propria potestate » est expressio minus clara. 

132 — Pag. 65, linn. 20-21: Duo Patres proponunt omissionem ver- 

borum: «non super alias Ecclesias... exercent»; unus Pater ro- 
gat ut ista verba corrigantur , ita ut sint consona cum pag. 64, 
linn. 9-11; 37-39. Alius denique addere vult: «actu exer- 
cent ». Observant quod sollicitudo universalis Episcoporum 
habet aliquid de natura « regiminis ». 

R. — In praecedentibus sermo fuit de Collegio qua tali, nunc autem 
sermo fit de singulis membris, et quidem de Episcopis residen- 
tialibus. Ideo omissio proposita nequit admitti. Episcopi, de 
universa Ecclesia solliciti, in regimen aliarum Ecclesiarum in- 
trare non possunt. Additio vocis « actu » non est necessaria. 

133 — Pag. 65, linn. 21-24: 16 Patres proponunt ut omittantur verba: 

« qua membra collegii episcopalis », et scribatur: « Sed qua 
legitimi apostolorum successores, singuli, una cum ceteris epi- 
scopis, ea m sollicitudinem pro universa Ecclesia ex Christi in- 
stitutione participare tenentur »; participant scilicet de sollici- 
tudine Romani Pontificis. Duo alii Patres proponunt lectiones 
paululum diversas. 

R. — Sollicitudo communis ex parte singulorum infertur ex eo quod 
Episcopi corpus quoddam constituunt. Unde mutationes non 
sunt admittendae. Connexio cum Romano Pontifice exhibetur 
pag. 64, linn. 6-11. 

134 — Pag. 65, linn. 25-26: Proponunt 44 Patres ut deleatur vox: 

[ 37 ] 


R. 

135 

R. 

[38] 136 


R. 

137 

R. 

138 

R. 


« exercitium » iurisdictionis et loco eius scribatur: « iuris- 

dictio»; alius autem suggerit: «iurisdictionis potestas»-, alius 
adhuc: « quae, etiamsi per actum iurisdictionis non exercea- 
tur ». Tres Patres, e contra, volunt delere totam incisam. 

— Suppressio non iustificatur. Admittitur vero ultima emendatio , 
qua textus melius currit. 

— Pag 65, lin. 33: Proponit unus Pater additionem de exemplo 
paupertatis ab Episcopis proferendo. 

— De exemplo ab Episcopis dando alibi agitur, sub n. 27 et 41. 

— Pag. 65, linn. 38-39: Proponit unus Pater ut omittantur verba: 
« Ut portionem Ecclesiae universalis », quia inutilia. Tres Pa- 
tres, e contra, proponunt ut nexus Ecclesiae particularis cum 
Ecclesia universali clarius indicetur per verba: «bene regendo 
propriam Ecclesiam in Ecclesia universali », vel: « bene re- 
gendo propriam Ecclesiam in mente Ecclesiae universalis ». 
Denique duo Patres hanc formulam suggerunt: «propriam 
Ecclesiam, in qua mysterium Ecclesiae universalis repraesen- 
tatur ». 

— Utilis est haec idea, quae ceterum in textu breviter expri- 
mitur. Amplior autem descriptio invenitur supra, pag. 65, 
linn. 10-13. 

— Pag. 65, linn. 41-42: Duo Patres proponunt ut deleantur ver- 
ba: « Quod est etiam Corpus Ecclesiarum ». 

— Idea a Patribus affirmatur. Cf. nota 34. 

— Pag. 65, lin. 42: Proponit unus Pater longam additionem hi- 
storicam de unione cum Romano Pontifice, speciatim in An- 
glia. 

— Additio, de se vera et pulchra, hic non requiritur. 


Suffragatio 20 a 

139 — Pag. 66, linn. 1-19: Rogat unus Pater ut tota paragraphus de 

novo apparetur. 

R. — Non concordat cum normis. 

140 — Pag. 66, linn. 3-9: Rogat unus Pater ut, lin. 3, omittatur vox: 

« in commune », ut vitetur tautologia. Unus alius Pater rogat, 
ut, lin. 6-7, scribatur: «Unde omnes Episcopi, utpote membra 
unius Episcopatus...». Alii duo praeferunt linn. 7-9: «Sin- 
guli Episcopi, ultra suam perfunctionem muneris pascendi Ec- 
clesias sibi commissas, in laborum quoque societatem venire 
tenentur inter se et maxime cum Successore Petri... ». Denique 

unus delere vult citationem de S. Coelestino, quia testimonia [38] 
recentium Pontificum non adducuntur. Tres alii variantes lec- 
tiones proponunt, vel contra vocem « propria », in lin. 7, cri- 
ticam movent. 

R. — Retineatur « in commune », propter oppositionem cum « sin- 
gulis », lin. 6. Additio vero redundat. Testimonio S. Coele- 
stini ostenditur praeoccupationem esse antiquam; Encyclicae 
recentes in Nota 35 citantur. Vox: « propria » in contextu [39] 
evidenter significat: in Ecclesia sibi commissa. Stet igitur 
textus. 

141 — Pag. 66, linn. 10-11: Unus Pater, loco: « singulari modo », pro- 

ponit: «praecipue», quae particularia ex C.I.C., can. 1327, 
commendatur. Duo alii addere volunt: «... et qui in verbo Dei 
ubique praedicando (singulare) munus habet omnium conatus 
moderandi ». 

R. — « Singulari modo » explicatur eo quod successor Petri est su- 
premus Pastor totius Ecclesiae. Additio, quae applicationem 
concretam respicit, hic non requiritur. 

142 — Pag. 66, linn . 16-19: Duo Patres novam redactionem propo- 

nunt, in qua agunt de collectis et oblationibus Summo Pontifici 
ad distributionem mittendis. 

R. — Iam provisum lin. 9. Descriptio formae concretae ferendi auxi- 
lium hic non requiritur. 

Suffragatio 21 a 

143 — Pag. 66, lin. 20: Tres Patres proponunt ut loco: «Divina Pro- 

videntia», scribatur: «A Christo Iesu, Pastore et Episcopo per- 
manente Ecclesiae, factum est, per Spiritum eius ». Aestimat 
unus Pater expressionem de « Providentia » magis deisticam 
esse quam christianam. 

R. — Quia in sequentibus plura mere historica elementa indicantur, 
affirmatio directe de actione Christi dici nequit. Stet ergo textus. 

144 — Pag. 66, lin. 24: 5 Patres proponunt ut addatur : «fidei et 

communionis unitate ». 173 Patres, e contra, proponunt ut loco: 

« salva fidei unitate », dicatur: « cum Petri cathedra servata com- 
munione». Quibus accedunt 13 alii cum aequivalentibus for- 
mulis. Tres additionem volunt: « salva fidei, sacramentorum et 
regiminis ( Ecclesiae per totum orbem diffusae) unitate ... ». 

R. — Primatus Summi Pontificis ad fidem pertinet. Scribitur tamen 
explicite: « salva fidei unitate et unica divina constitutione uni- 

[39] 


145 


[40] 


R. 

146 


R. 


versalis Ecclesiae ». Textus hanc unitatem componit cum di- 
versitate in disciplina et ritu particulari. 

— Pag. 66, lin. 31: Post verba: « connectuntur » proponunt duo 
Patres ut addatur : « quorum antiqua privilegia et iura, iuxta 
decretum unionis in Concilio Florentino prolatum, salva om- 
nino remaneant ». In eadem linea 6 Patres proponunt, cum le- 
vioribus variantibus, mentionem fieri de Fatriarchatibus. 

— In linea 27 scribatur: «inter quas aliquae, notatim antiquae 
Fatriarchales Ecclesiae, veluti matrices fidei... ». De iuribus et 
privilegiis Patriarchatuum hic non videtur speciatim agendum. 

— Pag. 66, linn. 34-37: Proponit unus Pater ut hic textus delea- 
tur. Alius suggerit in fine addendum : « dummodo communionem 
servent cum successore Petri ». Tertius non brevem additionem 
postulat de pastorali unitate. 

— Prima et tertia propositio non concordant cum normis. Secun- 
dae autem iam satis provisum est. 


AD NUMERUM 24 

Suffragatio 22 a 

147 — Pag. 66, lin. 38 ss.: Unus Pater delere vult totam sententiam 

usque ad pag. 67, lin. 4. 

R. — Non concordat cum normis. 

148 — Pag. 66, lin. 39: Proponit unus Pater ut addatur, post: «Epi- 

scopi », verba: « legitime electi et constituti ». 

R. — Additio inutilis. Res de se patet. 

149 — Pag. 67, linn. 6-8: Proponit unus Pater ut dicatur: «Christus 

Dominus ipsis (Episcopis) in Apostolis, Sanctum promisit Spi- 
ritum, cuius virtute...». 

R. — Dictio nimis implicata. Episcopi in ipsa paragrapho: «Aposto- 
lorum successores » dicuntur; cf. pag. 66, lin. 39. 

150 — Pag. 67, lin. 11: Proponit unus Pater ut, loco Apoc. 10, 11, 

citetur Act. 9, 15, quia textus Apoc. de profetia contra gentes 
agit. Referentia autem ad Act. 9, 15 est ad rem. 

R. — Admittitur propositio. 

151 — Pag. 67, lin. 16: Proponit unus Pater ut addatur : «quod mi- 

nisterium primo debetur pauperibus, afflictis et viam salutis 
quaerentibus ». 

R. — Alibi provisum. 

Suffragatio 23 a [ 41 J 

152 — Pag. 67, lin. 18-20: Verba illa uni Patri non placent, quia timet 

abusus pro futuro in variis partibus mundi. Tres Patres, diver- 
sis formulis, proponunt additionem : «Consuetudines saltem 
implicite acceptatas ». 

R. — Agitur de Ecclesiis catholicis Orientis. Consuetudo legitima non 
revocata de se saltem implicite acceptatur: unde additio est 
inutilis. 

153 — Pag. 67, linn. 22-24: Tres Patres verba: «quo renuente ... », 

delere volunt, quia claritate carent. Unus Pater proponit: « in- 
consulto et non annuente ». Alii duo volunt: « auferente », cum 
additione, in fine: « vel in eo permanere nequeunt ». 

R. — Pro Orientalibus catholicis remittitur, in Nota 38, ad Cod. Iur. 
pro Eccl. Orient. De orientalibus seiunctis non directe agitur. 

Pro illis invocari posset sive non-revocatio antiquae consuetu- 
dinis, sive alia theologica explicatio. Mutationes et additio sunt 
superfluae. Cf. etiam Rei. pag. 95, sub litt. G, ubi duae expres- 
siones « renuente » vel « communionem Apostolicam denegante » 
dicuntur aequivalentes. 

AD NUMERUM 25 

Suffragatio 24 a 

154 — Pag. 67, lin. 26: Quatuor Patres, loco: «Praecipuum », volunt: 

« inter praecipua Episcoporum munera eminet praedicatio Evan- 
gelii ». Etenim celebratio eucharistica etiam est praecipuum 
munus. 

R. — Decreta disciplinaria Concilii Tridentini, in nota 39 citata, di- 
cunt: «praecipuum», modo assertivo, non exclusivo. Ideo 
correctio admitti potest, sicut proponitur. 

155 — Pag. 67, lin. 36: Proponit unus Pater duas versiones alicuius 

additionis, quae agit de relationibus Ecclesiae praedicantis cum 
potestate civili et de extensione praedicationis moralis ad legem 
naturalem. 

R. — Haec materia hic ad rem non pertinet. 

156 — • Pag. 67, lin. 38: Proponunt 5 Patres ut addatur : «Episcopi 

in communione cum Romano Pontifice aliisque Episcopis docen- 
tes », vel: « ceteris que Episcopis ». 

R. — Non necessarium; edicitur pag. 68, lin. 16. [42] 

157 — Pag. 67, lin. 40 ss.: Patres 155, quibus accedunt alii 10 cum 

[ 42 ] 


R. 

158 

R. 

159 


R. 

160 


R. 

161 

R. 


parvis variantibus formulis, scribere volunt: « fideles autem sui 
Episcopi sententiam ... debent venerari », vel: « cum reverentia 
et oboedientia suscipere ». Insuper obligationem relate ad Ro- 
mani Pontificis magisterium explicite asserere volunt de omni- 
bus, tam episcopis quam fidelibus. 

— Expressio textus approbati est aptior. Obligatio Episcoporum 
de se est evidens. 

— Pag. 67, linn. 40-41: Proponunt duo Patres ut loco: «de huius- 
modi rebus », dicatur: « de fide et moribus », quia non bene 
videtur quid significet illud « huiusmodi ». 

— Admittitur propositio. 

— Pag. 68, linn. 2-3: Tres Patres invocant casum particularem, sal- 
tem theoretice possibilem, in quo eruditus quidam, coram doc- 
trina non infallibiliter proposita, ob fundatas rationes interne 
assentire non potest. Unus Pater longam additionem de hac 
quaestione proponit. 

— De hoc casu consuli debent probatae expositiones theologicae. 

— Pag. 68, lin. 9: Proponunt tres Patres ut scribatur: «... et sen- 
tentiis ab eo prolatae sincere, quamvis non assensu absoluto et 
irreformabili, adhaerere», quia clare distingui debet assensus 
praestandus magisterio infallibili ab assensu magisterio authen- 
tico sed non infallibili praestando; de cetero remittit ille Pater 
ad observationem R. P. Hiirth in eodem sensu (anno 1952). 

— Magisterium ordinarium saepe proponit doctrinas quae ad ipsam 
fidem catholicam iam pertinent. Ergo additio proposita rursus 
complenda esset. Ideo melius remittitur ad probatos auctores. 

— Pag. 68, lin. 12: Proponit unus Pater ut post verba: «ex di- 
cendi ratione » addantur quaedam de libertate relinquenda pro 
investigatione ulteriori et progressu doctrinae. 

— Observatio vera est, sed non necessaria hic inducenda. 


Suffragatio 25 a 

162 — Pag. 68, linn. 13-16: Aestimat unus Pater quod necesse est 
super dependentiam a Romano Pontifice insistere. 159 Patres 
petunt ut invertantur affirmationes : « communionis nexum cum 
[43] successore Petri et inter se »; unus Pater proponit suppressio- 

nem verborum « inter se ». 

R. — De prima observatione iam satis provisum est. Textus servari 
potest, quia quaestiones non semper statim ad auctoritatem su- 
premam referuntur. 

163 — Pag. 68, linn. 17-20: Proponunt 159 Patres, iidem ac supra, ut [43] 

dicatur: «... inter se servantes, authentice res fidei vel morum 
docentes, omnes in unam sententiam tanquam de fide tenendam 
conveniunt, haec unanimitas signum infallibile constituit talem 
sententiam ad fidem pertinere ». Ratio est, ne vox: « enunciant », 
in lin. 20, ut actus proprie collegialis intelligatur. Patres 5 sug- 
gerunt leves variantes. 

R. — Textus approbatus, ut iam in Resp. ad Modum 59 dictum est, 
nullo modo suggerit hunc actum esse stricte « colle gialem ». In 
hanc quaestionem Concilium non intrat; solum factum infallibi- 
litatis hic enunciat, de quo omnes concordant. 

164 — Pag. 68, linn 23-24: Proponunt 4 Patres, cum parvis varianti- 

bus, ut dicatur: « quorum definitionibus, ex sese irreformabili- 
bus, fidei obsequio est adhaerendum », sicut ceterum dicitur in 
Nota N, pag. 98, sub litt. e. 

R. — Haec irreformabilitas asseritur etiam de definitionibus Corporis 
Episcoporum cum successore Petri, pag. 69, lin. 7 ss. Melius vi- 
detur explicationem illius « ex sese » relinquere ubi nunc est, 
scilicet in alinea sequente. 

165 — Pag. 68, linn. 23-24: Proponit unus Pater ut addatur, post: 

«adhaerendum»: «si tamen intentionem habeant fidei doctri- 
nam ultimo definiendi ». 

R. — Res patet ex se per vocem: « definitionibus ». 

Suffragatio 26 a 

166 — Pag. 68, linn. 25-30: Relate ad integram suffragationem, obser- 

vant 4 Patres quod in textu nihil dicitur de « infallibilitate Ec- 
clesiae circa connexa cum Deposito Revelationis ». 

R. — Dicitur aequivalenter ib. linn. 28-30. 

167 — Pag. 68, linn. 25-27: Proponunt duo Patres ut deleantur verba: 

« qua divinus Redemptor Ecclesiam suam in definienda doctrina 
de fide et moribus instructam esse voluit », ne, secundum dicta 
pag. 69, lin. 5, infallibilitas Romano Pontifici a Corpore Episco- [44] 
pali communicata videretur. Alius Pater proponit ut scribatur: 
«Haec autem infallibilitas, qua Divinus Redemptor Episcopo- 
rum Corpus in definienda doctrina de fide et moribus instructae 
esse voluit, tantum... ». Ratio est fere eadem: in infallibilitate 
Ecclesiae computatur etiam, immo praecipue, infallibilitas per- 
sonalis Vicarii Christi. Unus tandem Pater proponit ut scribatur: 

« Ecclesiam suam in credendo, docendo et definiendo ». Ita 

enim, ait, attingitur omnis infallibilitas Ecclesiae, nempe et 
sensus fidelium, et magisterium ordinarium Episcoporum, et 
definitiones Summi Pontificis, et definitiones Conciliorum. 
Verba quae proponuntur ut expungenda sunt ipsius Concilii 
Vaticani I. Nullo modo suggeritur quod infallibilitas Romani 
Pontificis ei communicaretur ab Episcopis vel ab Ecclesia. In 
sententia approbata agitur de obiecto infallibilitatis; unde ulti- 
ma observatio non est ad rem. 

Suffragatio 2 T 

168 — Pag. 68, linn. 30-32: Proponunt 259 Patres ut post «Romanus 

Pontifex », deleantur verba: « Collegii Episcoporum Caput », 
quia baec suppressio, postulata in propositionibus a Paulo VI 
transmissis (cf. pag. 97, litt. M) iustificata est: Romanus enim 
Pontifex non est infallibilis vi muneris Capitis Collegii. Inter 
hos Patres, 10 postulant ut verba simpliciter deleantur, dum 
65 postulant ut loco eorum scribatur: « Vicarius scilicet Chri- 
sti », et 185 alii proponunt: «totius Ecclesiae Caput», vel: 
« totius Ecclesiae Summus Pontifex ». Unus adhuc suggerit ut 
dicatur: « Vicarius Christi et Collegii Episcoporum Caput », cum 
additione, secundum unum alium Patrem: « quod fratres suos 
in fide confirmat ». 

R. — Ut dicitur in Relatione, pag. 97, litt. M, incisa « Collegii Ca- 
put » nullo modo habet indolem restrictivam, sed requiritur 
ex connexione cum obiecto totius paragraphi, quae nempe de 
munere docendi Episcoporum agit. Ceterum statim, nempe 
pag. 69, linn. 3-4, dicitur quod Papa est « universalis Ecclesiae 
magister supremus», et pag. 68, lin. 34, quod «fratres suos 
confirmat ». Linea 32, post verbum Caput , addenda est virgula. 

169 — Pag. 68, linn. 30-33: 9 Patres proponunt ut post verba: «gau- 

det, quando », addatur : « ut Sacrae Er aditionis testis », quia 
sic explicatur Romanum Pontificem non novam revelationem 
dare, sed sacram Traditionem interpretari, quod etiam oecume- 
nice magni momenti est. Tandem proponit unus Pater ut de- 
[45] leantur verba: « omnium Christifdelium », cum explicatione 

Notae M, quia vox « christifideles » protestantes et orthodoxos 
non respiceret. 

R. — Non admittenda est restrictio formulae propositae, etiam ne 
videatur excludi progressus dogmaticus. Quaestio de concordia 
cum Revelatione et Traditione statim infra tractatur: pag. 69, 
lin. 14 ss. - Definitiones fidei imprimis ad catholicos diriguntur. 

170 — Pag. 68, lin. 35: Proponunt 3 Patres ut addantur , post « doctri- [45] 

nam de fide vel moribus », verba: « ab Ecclesia semper et ubique 
confessam ». 

R. — Videatur responsum ad modum praecedentem. 

171 — Pag. 68, linn. 37-38: Proponunt 5 Patres ut post verbum: « con- 

sensu», addatur verbum : «posteriori», vel: «ulteriori». Sic 
sensus iuridicus formulae magis praecisus apparet et magis con- 
formis iis de quibus in linn. 40-41, necnon sensui Vaticani I, 
quod respicit declarationem gallicanam; sic, denique, textus 
conformior redditur aliquibus interventionibus in sessione altera 
Vaticani II (ex. gr. Exc. D.ni Descuffi et Shean). 

R. — Verbum « ulteriori » vel « posteriori » in citatione litterali Con- 
cilii Vaticani I inseri nequit. 

172 — Pag. 69, linn. 2-3: Proponunt 2 Patres ut scribatur: «... senten- 

tiam ultima facie...». Etenim maximi momenti est ut dicatur 
Su mm um Pontificem sententiam proferre ad terminandam ali- 
quam controversiam et non ad definiendam doctrinam novam. 

R. — Spectata alinea 2 eiusdem paragraphi, pag. 69, additio est 
inutilis. 

173 — Pag. 69, linn. 3-4: Proponit unus Pater ut dicatur: «magister 

ac pastor supremus ». 65 Patres rogant ut loco: « in quo cha- 
risma infallibilitatis ipsius Ecclesiae singulariter inest », dicatur: 

« charismate infallibilitatis singulariter gaudens (vel: pollens) ». 

Non enim identificatur infallibilitas personalis R. P. cum infal- 
libilitate totius Ecclesiae vel Collegii. 5 Patres, e contra, pro- 
ponunt ut dicatur: « in quo actu charisma infallibilitatis totius 
Ecclesiae exercetur », vel: «... singulariter exercetur », vel adhuc: 

« in quo charisma veritatis totius Ecclesiae et nonnisi bono eius 
(actu) exercetur» (1 P.). Rationes huius additionis inveniunt 
in Relatione, pag. 98, sub litt. N, ubi reassumitur explicatio ab 
Exc. Gasser data in Cone. Vat. I (cf. De Ecclesia, textus prior, 
1963, pag. 42, n. 51). 

R. — Propositiones illae sunt inter se oppositae. Ergo stet textus. [46] 
Quod agatur de actu patet etiam ex verbis lin. 6: « exponit vel 
tuetur ». 

Suffragatio 28 a 

174 — Pag. 69, lin. 7 ss.: Duo Patres, ne infallibilitas concipiatur ut 

forma quae intellectui Episcoporum inesset, proponunt : « Etiam 
corpus Episcoporum infallibilitate Ecclesiae promissa pollet, 
quando in Concilio Oecumenico supremum... ». Alius Pater 

[46] addit : « quando in Concilio Oecumenico Papa potestatem cum 
Episcoporum Corpore communicat». Etiam alii 17 Patres affir- 
mationem ad solum Concilium restringunt. Rursus alii 145 Pa- 
tres addunt, variis formulis, « ex mandato Romani Pontificis », 
vel: « requirente Romano Pontifice ». 8 denique Patres delere 
volunt particulam: « quoque ». 

R. — Formula: «inest» etiam pro Romano Pontifice adhibetur, 
lin. 5. - Affirmatio non est restringenda ad solam formam Con- 
cilii, quia etiam aliae formae possibiles sunt, v. gr. iudicium 
in scriptis prolatum. - «Potestas a Papa Concilio communi- 
cata » intrat in quaestionem theologicam, a qua textus abstinet. - 
Mandatum Romani Pontificis ad convocationem Concilii iam 
supra, pag. 64, lin. 32 ss. exprimitur. - Particula: « quoque » 
non dirimit quaestionem de uno vel duplici subiecto, ut iam 
dictum est, in Responso ad Modum 80. Unde stet textus, qui 
videtur clarus. 

175 — Pag. 69, lin. 10: Proponit unus Pater ut loco: «autem», di- 

catur: « ergo ». 

R. — Sententia exprimit, non conclusionem, sed explicationem. Prin- 
cipium unitatis fidei est assistentia Spiritus Sancti. 

Suffragatio 29 a 

176 — Pag. 69, lin. 15: Proponunt 3 Patres ut mutetur vox « Conci- 

lium », in: « Corpus Episcoporum cum Ipso sententiam defi- 
niunt », quia assertio non necessario formam Concilii exigit. 

R. — Admittitur, dummodo agatur de proprie dicta « definitione ». 

177 — Pag. 69, linn. 18-19: Proponit unus Pater ut scribatur: «scripta 

et tradita » (loco: « vel »), ne Traditio a Scriptura separata 
videatur. 

R. — In Vaticano I ambae adhibentur locutiones. Unde stet textus. 

[47] 178 — Pag. 69, lin. 25: Proponit unus Pater additionem, post verba 

« operam navant »: « Praeter Apostolorum legitimos successores, 
scilicet Romanum Pontificem et Episcopos, non habentur in Ec- 
clesia alii magistri iure divino ». 

R. — Additio, utpote non necessaria, non admittitur. 

179 — Pag. 69, linn. 25-28: Aestimat unus Pater quod inepte dicitur: 
«novam revelationem ... non accipiunt», cum nova revelatio 
publica dari non possit. 

R. — Quia subiectum logicum totius phraseos est « Rom. Pontifex 
et Episcopi », forma « non accipiunt » servatur. 

AD NUMERUM 26 [47] 

Suffragatio 30 a 

180 — Pag. 69-70: Tota paragraphus 4 Patribus displicet, quia stylus 

est nimis verbosus et quasi « meditativus », et quia materia 
tanti momenti minus arcte tractatur. 

R. — Paragraphus, quae etiam indolem pastoralem habet, totaliter 
mutari non potest. 

181 — Pag. 69, linn. 33-34: Proponit unus Pater ut addatur: «prae- 

sertim in celebratione Eucharistiae, quam ipse offert vel offerri 
curat, et qua maxime vivit, crescit et manifestatur Ecclesia ». 

R. — Additiones non sunt necessariae. 

182 — Pag. 69, linn. 35-39: Proponit unus Pater ut hae lineae delean- 

tur, quia proponitur mysterium praesentiae Ecclesiae univer- 
salis in ecclesiis localibus modo non satis enucleato. Duo Patres, 
e contra, proponunt ut loco: «adest», in lin. 35, dicatur: 

« inest ». 

R. — Doctrina satis clara est, ut patet ex S. Paulo. Ecclesia particu- 
laris gaudet omnibus mediis salutis. Unde servetur: adest. 

183 — Pag. 70, linn. 15-16: Proponunt duo Patres ut loco «dirigitur 

ab Episcopo », dicatur: « in communione Episcopi », vel, sicut 
alius proponit, «peragitur in unione cum»\ alius denique pro- 
ponit formulam: «per semetipsos vel per sacerdotes ». 

R. — Agitur de directione generali Episcopi, seu de eius administra- 
tione relate ad cultum, ut immediate postea, lin. 18, dicitur. 
Unde stet textus. 

184 — Pag. 70, linn. 19-21: Proponunt 145 Patres ut hae lineae [48] 

deleantur, quia potestas Episcopi circa leges liturgicas non 
potest verbis tam amplis exprimi. Episcopus non potest Litur- 
giam moderari, nisi « ad normam iuris » (cf. Const. de S. Lit. 

22 , § 1 ). 

R. — Consulto in textu dictum est: « secundum praecepta Domini 
et Ecclesiae leges ». Unde stare potest textus. 

185 — Pag. 70, linn. 30-31: Proponit unus Pater ut, loco: «quo re- 

galis ... conceditur», scribatur: «quo regeneratio filiorum Dei 
efficitur » : non enim apparet causa cur hic non notetur primus 
et obvius effectus baptismi, sci. regeneratio spiritualis. 

R. — Non omnia ubique dici debent. In toto contextu agitur de 
munere sacerdotali. 

186 — Pag. 70, lin. 31: Proponunt duo Patres ut, loco: «ministri 

originarii », scribatur: « ipsis reservatum est ». 

[48] R, — Observatio disciplinam existentem non accuratim exprimit. 

187 — Pag. 70, linn. 36-37: Proponit unus Pater ut etiam mentio fiat 

de extrema unctione et matrimonio. 

R. — Non omnia possunt enuntiari. 

188 — Pag. 70, linn. 39-41: Proponit unus Pater ut loco «et quan- 

tum...», scribatur: «forma facti gregis ex animo ( 1 Pt. 5, 3) 
constanter in omnibus se praebeant exemplum bonorum operum 
{Jit. 2, 7), in verbo, in conversatione, in caritate, in fide, in 
castitate ( 1 Tim. 4, 12), ut ad vitam... ». 

R. — De hac materia agitur sub num. 41. 


AD NUMERUM 27 

Suffragatio 31 a 

189 — Pag. 71, linn. 2-3: Duo Patres proponunt ut deleatur locutio: 

« Vicarii Christi », quia ille titulus, tradi tionali et communi usu, 
Romano Pontifici reservatur; unus, e contra, proponit ut scri- 
batur: « Episcopi vicarii et legati Christi », quia Episcopi sunt 
vicarii et legati Christi non tantum in suas Ecclesias regendo, 
sed in omnibus muneribus et officiis i. e. etiam in sollicitudine 
pro universa Ecclesia et in cura dilatandi Evangelium. Alius 
adhuc Pater petit ut scribatur: « Episcopi dioecesium Eccle- 
sias », quia Vicarii Apostolici et Praefecti, etsi charactere epi- 
scopali insigniti, has Ecclesias nomine Romani Pontificis regunt. 

R. — « Vicarius Christi » non exclusive de Romano Pontifice dicitur. 
Verba textus accuratim selecta sunt. Dicatur autem: «Ecclesias 
particulares sibi commissas », quia agitur de Ecclesiis complete 
exstructis. 

190 — Pag. 71, linn. 12 ss.: Plurimi Patres insistere volunt in depen- 

dentia essentiali ipsius potestatis Episcoporum, et non tantum 
exercitii eiusdem, a Romano Pontifice. Proponunt varias addi- 
tiones, v. gr.: «licet a suprema auctoritate Ecclesiae, ex insti- 
tutione Christi, essentialiter dependeat (vel: ei subsit ) ... intuitu 
unitatis et utilitatis Ecclesiae ». Vel secundum 50 Patres: «licet 
a suprema Ecclesiae auctoritate regatur» (sine: «ultimatim »). 
Potestas Episcoporum, secundum eos, a Romano Pontifice etiam 
invalidari potest. Alii vero duo Patres, loco: «regatur», pro- 
ponunt: « coordinandum sit», vel «ordinetur». Unus Pater 
suggerit: « Huius potestatis, qua in persona Christi funguntur, 
exercitium ». 

R. — In quaestiones theologicas controversas, v. gr. de invalidatione, 1^9] 
non est intrandum. - « JJltimatim regatur », secundum Relatio- 
nem, pag. 99, litt. C, sub num. 27, consulto selecta est prae 
expressione: « coordinandum sit ». - Additiones oppositas 

praeoccupationes manifestant. Potius standum est textui. 

191 — Pag. 71, lin. 18: Proponit unus Pater ut addatur : «ad cultus, 

morum apostolatusque », quia necessarium est ut Episcoporum 
munus regendi etiam mores attingat. 

R. — « Leges » et « iudicia » evidenter etiam mores respiciunt. Unde 
additio inutilis. 

192 — Pag. 71, lin. 20: Proponit unus Pater ut deleantur verba: 

«pastoralis seu habitualis et cotidiana ovium suarum ». 

R. — Haec descriptio concreta videtur omnino utilis. Etiam pro 
Vicariis Apostdlicis de « ovibus eorum » loqui possumus. 

193 — Pag. 71, lin. 22: Proponunt tres Patres ut deleantur verba: 

« neque Vicarii Romani Pontificis putandi sunt », quia non bene 
sonant. 

R. — Ut in Nota 39 refertur, verba sunt R. P. Leonis XIII. 

Suffragatio 32 a [50] 

194 — Pag. 71, lin. 33 ad 72, lin. 14: Unus Pater animadvertit quod 

sub hac paragrapho adhuc remanent plura elementa quae vere et 
proprie reponi deberent sub numero: « de munere sanctifican- 
di» (ex. gr. pag. 71, lin. 31 usque ad pag. 72, lin. 14). 

R. — Tria munera non possunt separari. Etiam regimen intendit 
sanctificationem . 

195 — Pag. 71, lin. 33 ad 72, lin. 14: Ista pars capituli agit de exhorta- 

tionibus quae, ut videtur, pertinent ad asceticam episcopalem 
et non ad constitutionem hierarchicam Ecclesiae (1 P.). 

R. — Ratio habeatur intentionis pastoralis. 

196 — Pag. 71, lin. 32: Unus Pater proponit ut deleantur verba: 

«Missus ... familiam suam», quia ad rem non pertinent. 

R. — Modus dicendi in Relatione, pag. 100, litt. F, iustificatur. 

197 — Pag. 71, linn. 38-40: Verba Hebr. 5, 1-2 perperam adhibentur 

de Christo: Apostolus describit sacerdotium Aaronicum, quo 
deinde ostendit multo superius esse sacerdotium Christi. Unus 
alius Pater dicit: « condolet iis », ut textus fidelius sequatur 
verba Pauli. 

R. — Textus Ep. ad Hebr. non negat possibilitatem applicandi ea 
quae ibi dicuntur ad sacerdotes Novae Legis. Unde stet textus. 

[50] AD NUMERUM 28 

Suffragatio 28 a 

198 — Pag. 72, linn. 15 ss.: Proponuntur tres modi ordinis generalis. 

Duo Patres petunt ut ordo paragraphi mutetur, ut melior pa- 
rallelismus habeatur cum iis quae de Episcopis dicuntur. Alius 
vero rogat ut S. Synodus clare definiat quomodo presbyteri in 
Sacramento ordinis partem habeant et quomodo presbyterorum 
sacerdotium ab illo Episcoporum differat. Alius denique Pater 
proponit ut quae hic dicuntur pag. 72, linn. 18-24, inserantur 
in Prooemio, pag. 59, lin. 10, post verba: «ad salutem per- 
veniant ». 

R. — Primus Modus non concordat cum normis generalibus; ei ta- 
men aliqua satisfactio datur per quasdam textus clarificatio- 
nes, ut, ex responsis ad plures ex sequentibus Modis, patebit. 

D 1 ] Secundus Modus obiectum de quo tractatur excedit. Tertius 

autem normis generalibus contradicit. 

199 — Pag. 72, linn. 18 ss.: Rogant tres Patres ut iam ab initio huius 

paragraphi clare dicatur sacerdotium presbyterale derivatum 
esse a Sacerdotio Christi et ut in lucem ponatur eius indoles 
intrinsece apostolica et missionaria. Quare proponunt ut textus 
in linn. 18-24, sequenti modo, emendetur : «Christus, quem 
Pater sanctificavit et misit in mundum {Io. 10, 36), et qui 
unctus est a Spiritu Sancto ut evangelizaret pauperibus (cf. Lc. 
4, 18) consecrationis missionisque suae Apostolos suos parti- 
cipes effecit, qui rursus invicem successoribus suis, Episcopis 
nempe, munus ministerii sui tradiderunt. Episcopi autem in 
adiutorium suum diversos ministros sumunt... ». 

R. — Idea ab his Patribus proposita retinenda videtur et explicitius 
in textum induci potest hoc modo: « Christus , quem Pater 
sanctificavit et misit in mundum {Io. 10, 36), consecrationis 
missionisque suae, per Apostolos suos, edrum successores, vide- 
licet Episcopos, participes effecit, qui munus ministerii sui, 
vario gradu variis subiectis in Ecclesia legitime tradiderunt ». 
Altera phrasis textus recepti: «Sic ministerium ... vocantur» 
(linn. 21-24), retinenda est, quia de diversis ordinibus tractat, 
qui in hoc capite de constitutione hierarchica Ecclesiae conside- 
rantur. 

200 — Pag. 72, linn. 18-21: Duo Patres proponunt ut textus sic lega- 

tur: « Potestas ordinis sacri, quae ex instituto Christi in Epi- 
scopis residet, vario gradu variis subiectis in Ecclesia partici- 

patur». 130 alii Patres petunt ut deleantur verba: «quae ex [ 51 ] 
missione Christi in Episcopis residet », ne tangantur quaestio- 
nes disputatae de modo immediato derivationis potestatis iuris- 
dictionis. 

R. — Utrique petitioni, ex accepta modificatione textus sub Modo 
199, iam satisfactum est. 

201 — Pag. 72, lin. 25: Unus Pater proponit ut loco: «Pontificatus 

apicem», dicatur: « plenitudinem Sacramenti Ordinis». Prae- 
terea suggerunt tres Patres ut, post: «presbyteri», addatur : 

« cum Episcopis sacerdotali honore coniuncti » (cf . Cypr. Ep. 

61, 3: Hartel p. 696). 

R. — Textus de « pontificatus apice » desumitur ex Epistula Inno- 
centii I ad Decentium: cf. Denz. 98 (215). Ergo stet textus. 
Additid autem ex S. Cypriano admittitur. 

202 — Pag. 72, linn. 26-27: Proponunt duo Patres ut dicatur: «In [52] 

potestate sua legitime exercenda ab Episcopis pendeant », quia 
ratione ordinis potestas est immediate a Christo. 

R. — Dicatur: «in potestate sua exercenda ab Episcopis pendeant»; 

« legitime » vero redundat et rem complicaret. 

203 — Pag. 72, linn. 30-31: Plures Patres petunt ut in his lineis me- 

lius in lucem ponatur triplex munus sacerdotale. Quidam pro- 
ponunt ut post vocem: «consecrati», addatur : «et ad ver- 
bum divinum praedicandum gregemque Domini pascendum 
ordinati, vero sacerdotio ministeriali junguntur. Vi huius mu- 
neris in Eucharistico cultu personae Christi agunt Eiusque 
mysterium proclamant..». Sic etiam, aiunt, melius indicatur 
quod vi Ordinis sacerdotes habent munus praedicandi et pa- 
scendi. Alii rogant ut dicatur: « ad divinum Evangelii ministe- 
rium ordinati et ad christianum cultum publice celebrandum 
consecrati, veri... ». 

R. — Commissio proponit ut scribatur: « ad Evangelium praedican- 
dum jidelesque pascendos et ad divinum cultum celebrandum 
consecrati, ... ». Unde textus ita resultat: «Presbyteri, quam- 
vis pontificatus apicem non habeant, et in exercenda sua po- 
testate ab Episcopis pendeant, cum eis tamen sacerdotali hono- 
re coniuncti sunt (64), et vi sacramenti Ordinis (65)... ad Evan- 
gelium praedicandum jidelesque pascendos et ad divinum cultum 
celebrandum consecra ntur, ut veri sacerdotes Novi Testamen- 
ti (66)». 


7 



98 


ACTA CONC. VATICANI II - PERIODUS III 


[52] 204 — Pag. 72, linn. 31-32: Proponunt duo Patres ut post: «veri 

sunt», dicatur: «in sacerddtio Novi Testamenti Apostolorum 
successores » (cf. Trid. 938, 949, 957). 

R. — Omnes sacerdotes participant missionem Episcoporum succes- 
sorum Apostolorum, sed directe non dicuntur: « successores 
Apostolorum », ne quidem in textibus allatis, qui de successo- 
ribus Apostolorum in sacerdotio eatenus agunt, quatenus om- 
nes sacerdotes N. T., vi suae ordinationis, a Domino potesta- 
tem obtinent consecrandi, offerendi et ministrandi corpus et 
sanguinem Eius, necnon et peccata dimittendi et retinendi. 

205 — Pag. 72, linn. 40-42: Proponit unus Pater ut in lin. 41, inter 

verba: « repraesentant » et « et applicant », inserantur verba: 
« mystice renovant» (cf. Cone. Trid., Denz. 950; Leo XIII bis 
et Pius XII, Mediator Dei). 

[53] R. — Verba adhibita deprompta sunt ex Concilio Tridentino, Denz. 

938, ubi «repraesentare» significat: «praesens reddere», ideo- 
que iam ideam exprimit quam ille Pater, per additionem, in 
textum inducere vellet. Ceteroquin eadem verba adhibita sunt 
in Const. De Sacra Liturgia, Cone. Vat. II, sub nn. 7 et 47. 
Cf. Nota 68. 

206 — Pag. 72, lin. 32 - pag. 73, lin. 2: Proponunt 3 Patres ut ordo 

huius pericopae immutetur, ita ut activitas praedicationis, de 
qua in linn. 41 ss., praecedat activitatem proprie sacramen- 
talem, et ut quaedam locutiones textus corrigantur, et quidem 
hoc modo: «Omnibus debitores (cf. Rom. 1, 14), fidelibus 
et infidelibus Christum annuntiant. Maxime vero munus sacrum 
exercent in Eucharistico cultu vel synaxi, quo in persona Chri- 
sti agentes Eiusque mysterium proclamantes, vota fidelium 
sacrificio ipsorum Capitis coniungunt, Christi scilicet sese Pa- 
tri immaculatam hostiam semel offerentis (cf. Hebr. 9, 14-23), 
cuius mortem usque ad adventum Domini annuntiant (cf. 1 Cor. 
11, 26). Pro fidelibus peccantibus vel...». Correctiones propo- 
sitae sic iustificantur: additur: « vel synaxi », ut momentum 
communitarium in lucem ponatur: loco verborum: «cum fide- 
libus, devotione et vita Capiti suo coniunctis, unicum sacri- 
ficium N. T. » quae non valde clara sunt, proponitur alia tradi- 
tionalis et liturgica expressio (nempe: de « votis fidelium »), 
quae idem dicit et forsan melius; tandem textus 1 Cor. 11, 26 
magis litterali ter adhibetur. 

R. — Melius esset activitatem praedicationis in initio pericopae po- 
nere, servando tamen verba textus recepti, quia de sollicitudine 

sacerdotum erga fideles et infideles expresse sermo fit, pag. 74, [53] 
linn. 10 ss. Additio de «synaxi» et mutatio pro linn. 35-37 
retineri possunt, dum ultima additio proposita (« cuius mortem 
annuntiant») iam alibi pluries in textum inducitur et hic in 
mentem vocatur per verba « usque ad adventum Domini ». Ad- 
missis his propositionibus textus sequenti modo legeretur: 
«Muneris unici Mediatoris Christi (1 Tim. 2, 5) participes 
in suo gradu ministerii, omnibus verbum divinum annuntiant. 
Suum vero munus sacrum maxime exercent in Eucharistico 
cultu vel synaxi, quo in persona Christi agentes (67) Eiusque 
mysterium proclamantes, vota fidelium sacrificio ipsorum Ca- 
pitis coniungunt, ... Christi scilicet sese Patri immaculatam 
hostiam semel offerentis (cf. Hebr. 9, 14-28), in sacrificio 
Missae ... usque ad adventum Domini (cf. 1 Cor. 11, 26) ... 

Pro fidelibus autem poenitentibus vel aegrotantibus ministerio 
reconciliationis ... funguntur». 

207 — Pag. 73, linn. 6-11: Proponunt 3 Patres ut verba: «Eumque in [54] 

spiritu ... imitantes quod docuerint» (linn. 6-11), transferantur 
post lin. 15 eiusdem paragraphi (post vocem: « adducunt »), 
et introducantur his verbis: «Quam ob rem, propter exigen- 
tias sacri ministerii... ». Ratio: ita actus sacri ministerii clarius 
resumuntur sub titulo trium munerum et quidem iuxta ordinem 
generaliter observatum docendi, sanctificandi et regendi. 

R. — Propositio videtur iustificata, sed lemma introductorium non 
videtur necessarium. Legatur textus sequenti modo: 

« Munus Christi Pastoris et Capitis pro sua parte auctoritatis 
exercentes (nunc 69 loco 70), familiam Dei, ut fraternitatem 
in unum animatam (70 loco 71), colligunt et per Christum in 
Spiritu ad Deum Patrem adducunt. In medio gregis Eum in 
spiritu et veritate adorant (cf. Io. 4, 24). In verbo demum 
et doctrina laborant (cf. 1 Tim. 5, 17), credentes quod in lege 
Domini meditantes legerint, docentes quod crediderint, imi- 
tantes quod docuerint (71 loco 69)». 

208 — Pag. 73, lin. 16: Unus Pater observat vocem: «complemen- 

tum » non bene adaptari. 

R. — Dicatur: «adiutorium». 

209 — Pag. 73, lin. 19: Unus Pater proponit: «unum presbyterium 

sub et cum Episcopo, Patre suo, constituunt »; alii propo- 
nunt: « cum episcopo dioecesano », alii adhuc: « cum Episcopo 
proprio ». 

[54] R. 

210 

R. 

211 

R. 

212 

[55] R. 
213 


R. 

214 


R. 


215 


— Scribatur: «unum presbyterium cum suo Episcopo consti- 
tuunt ». 

— Pag. 73, lin. 33: Proponit unus Pater ut post: «student», 
addatur paragraphus de vita communi instauranda. 

— Huic petitioni iam provisum est in textu, pag. 74, lin. 4. 

— Pag. 73, lin. 35: Proponunt plures Patres ut loco: «oboe- 
diant», scribatur: «filialem oboedientiam et reverentiam , una 
cum exhibitione consilii et operis praestent ». 

— Talis additio non videtur retinenda; scribatur tamen loco: 
« oboediant », « reverenter oboediant ». 

— Pag. 73, linn. 36-37: Proponit unus Pater ut dicatur: «Episco- 
pus vero sacerdotes suos ut filios et amicos et consiliarios ha- 
beat (loco: « consideret »). 

— Minus bene de omnibus sacerdotibus dici potest; ergo stet 
textus. Dicatur tamen: « sacerdotes, cooperatores suos ». 

— Pag. 73, lin. 39: Proponunt tres Patres ut post finem cita- 
tionis et ante verba « Cum hoc corpore », inserantur sequen- 
tia: « Cum eis in disquisitionibus de re pastorali libenter com- 
municet, ita ut secundi ordinis sacerdotes, oboediendo Praelato 
suo, fidentius cum eo collaborent atque iucundius concordent ». 
Ratio: hic adspectus deest in textu. 

— Ea quae dicuntur vera sunt, sed potius pertinent ad Schema 
De Regimine R astor ali Episcopdrum. Esset ceteroquin additio 
satis longa, quae ergo normis contradicit. 

— Pag. 73, linn. 39-42: Plures Modi proponuntur qui tractant de 
relationibus inter corpus Episcoporum et sacerdotes religidsos. 
Plures Patres petunt ut lineae illae simpliciter deleantur, vel 
(7 alii) ut in lin. 16 addatur : «Presbyteri omnes, sive dioece- 
sani sive religiosi, ordinis...». Unus vult ut verba maneant, 
sed lin. 40 deleatur particula: « etiam »; duo ut verba ma- 
neant sed inserantur in lin. 20, post: « officiis mancipatum »; 
4 alii ut fiat insertio in lin. 30, post: « opem afferunt ». Aliae 
etiam lectiones variantes proponuntur in eundem sensum. 

— Expunctio linearum esset contra normas. Sed ut illis Patribus 
satisfactio daretur, scribatur, linn. 39 ss.: «Corpori igitur Epi- 
scoporum, ratione ordinis et ministerii, omnes sacerdotes, tum 
dioecesani tum religiosi, cooptantur et bono totius Ecclesiae... ». 

— Pag. 74, lin. 7: Proponunt tres Patres ut deleatur vox: « lo- 
calis », ut non praeiudicetur de indole communitatis, quae alia 
esse potest ac parochialis. 

R. — « Localis » non necessario idem est ac parochialis. Ergo stet [55] 
textus. 

216 — Pag. 74, lin. 12: Proponunt tres Patres ut, loco: «ministerii 

ecclesiastici », dicatur: «faciem ministerii vere sacerdotalis et 
pastoralis », quia vox: « ecclesiastici » nimis ieiuna, nimis frigida 
videtur. 

R. — Propositio admittitur. 

217 — Pag. 74, lin. 15: Proponitur ut addatur : «et quaerere etiam 

omnes qui non sunt de hoc ovili ». 

R. — Iam provisum in linn. 10-12. 

218 — Pag. 74, lin. 18: loco: «sub ministerio », scribatur: «sub [56] 

auctoritate ». 

R. — Scribatur: « sub ductu ». 

AD NUMERUM 29 

219 — Pag. 74, linn. 21 ss.: Aestimat unus Pater totam materiam 

suffragationum 35-39 ad solum Summum Pontificem pertinere. 

4 alii Patres dolent quod in hoc capite nil dicitur de ordinibus 
minoribus : proponunt ut textui recepto haec verba addantur : 

« Ordines minores ab Ecclesia instituti, ab ea supprimi possunt, 
vel iis conferre qui officio correspondente funguntur ». 

R. — Prima observatio est contra textum. Ad alteram propositionem 
quod attinet, aestimat Commissio in hanc quaestionem non esse 
intrandum. 

Suffragatio 35 a 

220 — Pag. 74, linn. 23-24: Duo Patres aestimant locutionem: «non 

ad sacerdotium sed ad ministerium » esse ambiguam, nam 
sacerdotium est ministerium. 

R. — Verba desumuntur ex Statutis Eccl. Ant., ut dicitur in Nota 74, 
pag. 79 et significant diaconos non ad corpus et sanguinem Do- 
mini offerendum, sed ad servitium caritatis in Ecclesia ordinari. 

221 — Pag. 74, linn. 30-31: Proponit unus Pater ut post verba: «Eu- 

charistiam servare et distribuere », addatur : « Sanctissimum sa- 
cramentum pro publica veneratione exponere et cum Illo fideles 
benedicere». Ratio: utile esset pro illis regionibus in quibus 
sacerdotes desunt. 

R. — Haec additio non videtur retinenda, quia in res nimis particu- 
lares intrat. 

[56] 222 


R. 

[57] 223 
R. 

224 
R. 

225 

R. 


— Pag. 74, lin. 31: 4 Patres rogant ut deleantur verba: « matrimo- 
nio Ecclesiae nomine adsistere et benedicere », unus autem sola 
verba: « et benedicere ». Ratio: Haec quaestio pertinet ad Com- 
missionem cui nova redactio C.I.C. attributa est. 

— Haec incisa in textum introducta est, quia a multis Patribus 
expressis verbis postulabatur. 

— Pag. 74, linn. 35-36: Duo Patres rogant ut deleantur verba: 
« funeri et sepulturae praeesse », quia quod proponunt contra- 
dicit iuri hodie vigenti in Ecclesia latina. 

— Eadem responsio ac ad Modum praecedentem. Sub respectu 
latinitatis melius tamen scribitur: « ritui funem et sepulturae 
praeesse ». 

— Pag. 74, linn. 28-36: Unus Pater rogat ut pro omnibus muneri- 
bus expositis inde a lin. 28 diaconus caelebs uxorato praeferatur. 

— Talis ulterior determinatio pertinet ad auctoritatem, de qua in 
pag. 75, linn. 7-11. 

— Pag. 74, lin. 36: Unus Pater proponit ut post verbum: «prae- 
esse », addatur : « mensis ministrare », quia hoc ultimum munus 
in Act. Apost. videtur ratio institutionis diaconatus. 

— Haec additio non videtur retinenda, quia hodie vix intellige- 
retur. 


Suffragatio 36 a 

226 — Pag. 75, linn. lss.: 15 Patres aestimant totam hanc paragra- 

phum, « Cum vero haec munera ... firma remanere debet », esse 
delendam. Unus putat illam potius inserendam esse in Decreto 
de Pastorali Episcoporum munere, quia hoc comma non est 
indolis doctrinalis sed potius iuridicae et pastoralis. Unus deni- 
que proponit ut dicatur diaconatum ut proprium gradum hie- 
rarchiae restitui posse ut periodum probationis pro aspirantibus 
ad sacerdotium. 

R. — Prima et secunda propositio normis contradicunt; id quod sug- 
geritur in tertia a textu recepto non negatur. 

227 — Pag. 75, linn. 2-3: Unus Pater proponit ut deleantur verba: 

« in disciplina Ecclesiae latinae hodie vigenti », quia hoc schema 
debet agere de tota Ecclesia et etiam in quibusdam Ecclesiis 
orientalibus diaconatus permanens in desuetudinem venit. 

R. — Quod dicitur de quibusdam Ecclesiis orientalibus sese refert ad 
praxim, non ad ius: stet ergo textus. 



CONGREGATIO GENERALIS CXXIV 


103 


228 — Pag. 75, linn. 4-6: Unus Pater proponit ut textus, post verba: [57] 

« difficulter possint », sequenti modo immutetur. « alii viri bonis 
moribus probati facultatem a Sancta Sede recipiant ad haec opera 
implenda, sine tamen Ordine Diaconatus . Huiusmodi privilegia 
seu facultates concedi possunt vel ad tempus determinatum, vel [58] 
ad casum, v. gr. facultas distribuendi communionem, ita ut alii 
viri hac facultate gaudere possint occasione magnarum celebra- 
tionum seu festorum ». Rationes: ut sacramentum Ordinis ab 
omnibus in summo honore habeatur et vitetur invidia inter viros 
eiusdem paroeciae vel dioeceseos; huiusmodi facultates cetero- 
quin semper auferri possunt, si quis horum virorum sese non 
iam bene gesserit. 

R. — Propositio, si sensu exclusivo intelligitur, contradicit textui, qui 
ceteroquin non negat hoc etiam fieri posse. 

229 — Pag. 75, lin. 6: Proponit unus Pater ut post verba: « tanquam 

proprius », praesenti textui sequens textus substituatur'. « gra- 
dus hierarchiae restitui poterit (deletur ergo: « et permanens »), 
in casibus tamen particularibus et nonnisi approbante Summo 
Pontifice, cuius erit determinare utrum et ubinam talis restitutio 
opportuna sit et sub qualibus conditionibus, retenta autem pro 
diaconis lege caelibatus». 

R. — Haec propositio est contra textum approbatum in suffragatio- 
nibus 36 et 37. 

230 — Pag. 75, lin. 6: Unus Pater proponit ut loco: « restitui poterit », 

dicatur: «institui» poterit. Ratio: Historice non constat ali- 
quando exstitisse diaconatum permanentem ut intelligitur in 
schemate. 

R. — Diaconatus permanens in antiqua Ecclesia exstitit, licet forsan 
non cum omnibus illis formis, quae nunc a textu recepto, pag. 74, 
linn. 28-36, praevidentur. Ergo stet textus. 

231 — Pag. 75, lin. 6: Duo Patres proponunt ut post: «poterit», 

addatur, sive: « ad quem ordinari posse statuitur solos Fratres 
religiosos et alios qui aliunde iam ad caelibatum tenentur », sive: 

« Sola auctoritas competens est R. Pontifex, ad quem spectat 
decernere utrum et ubinam, pro cura animarum, huiusmodi dia- 
conos institui opportunum sit ». 

R. — Modus primus propositus, in sua forma exclusiva, textui contra- 
dicit. Superiorum maiorum erit iudicare utrum opportunum sit 
etiam Fratres religiosos ad diaconatum permanentem admittere. 
Secunda propositio contradicit textui approbato in suffragatio- 
ne 37. 

[59] Suffragatio 37 a 

232 — Pag. 75, lin. 6 ss. : 8 Patres proponunt ut omnia quae sequun- 

tur deleantur. 

R. — Esset contra normas. 

233 — Pag. 75, lin. 6 s.: 55 Patres, variis formulis, proponunt ut dica- 

tur ad Romanum Pontificem , ipsumque solum, spectare decer- 
nere utrum et ubinam diaconos permanentes institui opportu- 
num sit, simulque diversis formulis munus coetuum Episcoporum 
in hac materia circumscribere conantur. 

R. — Omnes hi Modi contradicunt textui suffragationis 37. 

234 — Pag. 75, lin. 8: Unus Pater rogat ut post verbum: «coetus», 

addatur : « aut, ubi coetus huius modi non habentur, ad episco- 
pum, approbante ... ». 

R. — Est quaestio de iure, quae hic tractari non debet. 

235 — Pag. 75, lin. 8: Unus Pater proponit ut deleatur incisa: « appro- 

bante ipso Summo Pontifice ». 

R. — Propositio contradicit textui. 

236 — Pag. 75, lin. 9: 3 Patres proponunt ut post verbum: «decer- 

nere », addatur : « ubi adsit vera necessitas, et semper manente 
lege caelibatus »; alius Pater rogat ut ibi addatur : «quam cau- 
tissime et quidem in casibus bene perpensis ». 

R. — Prima propositio restringit textum, ideo admitti nequit; secunda 
videtur inutilis, quia res ex se patet. 

237 — Pag. 75, lin. 10: Unus Pater proponit ut: «opportunum sit», 

mutetur in: « neces se sit ». 

R. — Et haec propositio textui contradicit. 

238 — Pag. 75, lin. 11: Unus Pater proponit ut, post: «institui», 

addatur : « et quanam disciplina ecclesiastica regi debeant » 
(in hac propositione linn. 11-17 textus recepti delendae es- 
sent). Alius vero ut hoc loco addatur : «In territoriis autem 
Missionum, ad Ordinarios respectivi territorii Missionum, ap- 
probante ipso Summo Pontifice, spectat decernere utrum et 
ubinam, pro cura animarum, huiusmodi diaconos institui op- 
portunum sit ». 

[ 60 ] R. — Prima propositio textui contradicit. Secunda autem additio 

quaestionem de iure implicat, quae hic tractari non debet. 

239 — Pag. 75, lin. 11 ss.: 24 Patres rogant ut deleatur tota para- 

graphus. 20 alii non attendunt quod per exitum suffragationis 
37, verba: « Supremae auctoritati competit » nunc e textu 

excidunt , ut clare dicitur pag. 75, in nota explicativa, et in [ 60 1 
Relatione, pag. 107 (ubi scribitur: si exitus tertiae suffraga- 
tionis, nempe 37 ae , est positivus, textus Concilii ita exprimitur: 

« Hic diaconatus viris maturioris aetatis etiam in matrimonio 
viventibus conferri poterit »). Proponunt hi Patres ut, loco: 

« Supremae Auctoritatis », quae verba non iam sunt in textu, 
dicatur: « Romanus Pontifex ». 

R. — Prima series modorum contradicit normis; secunda propositio 
nunc obiecto caret, ut patet ex textu pag. 64. 

240 — Pag. 75, lin. 12: 18 Patres ulteriores specificationes in textum 

inducere vellent, sive a) relate ad qualitates generales requi- 
sitas ab illis viris maturioris aetatis, addendo : «pietate et zelo 
animarum probatis », vel mutando textum in: « viris vitae pro- 
batae christianae necnon apostolicae », aut: « viris idoneis et 
rite formatis », aut: « viris maturioris characteris »; b) sive 
relate ad aetatem horum virorum, addendo « multis annis chri- 
stiane viventibus », aut: « id est, non infra 35 annos » aut: 
«saltem 40 annorum »; c) sive relate ad eorum vitam coniu- 
galem, addendo : «servata tamen iuxta ininterruptam Ecclesiae 
traditionem continentia », aut: « servata tamen, iuxta ininter- 
ruptam Ecclesiae Latinae traditionem, continentia ». 

R. — Textus propositus est ordinis generalis; ulteriores determina- 
tiones, quales in omnibus his Modis proponuntur, spectant ad 
competentes territoriales Episcoporum coetus, approbante 
S. Pontifice. Ultima suggestio contradicit textui. 

241 — Pag. 75, lin. 14: 5 Patres Modos proponunt qui respiciunt 

adiuncta institutionis diaconatus permanentis. Addere vellent, 
post verbum: «possit» sive: «ex Ecclesiae necessitate », sive: 

« ratione maximae necessitatis et praesertim in missionibus », 
sive: « tantum in missionibus », sive: « tantum ob causam pa- 
storalem valde gravem ». 

R. — Omnes hi Modi restringunt textum et ideo admitti non pos- 
sunt. 

242 — Pag. 75, lin. 14: 10 Patres proponunt ut in fine paragraphi [61] 

aliquid addatur de lege caelibatus. Duo suggerunt ut dicatur: 

« Quibus quoque in casibus firmam Sancta Synodus esse de- 
cernet sacram caelibatus legem pro ceteris in maioribus ordi- 
nibus constitutis »; 8 autem: «Hac nacta occasione Sancta 
Synodus solemniter proclamat firmitatem et sanctitatem caeli- 
batus pro sacerdotio catholico ». Unus tandem Pater rogat ut 

[ 61 ] explicite affirmetur in textu quod, qui diaconi ordinati sunt, 

non possint postea matrimonium contrahere. 

R. — Propositiones illae non videntur ad rem. Ultima determinatio 
ad dispositionem iuris spectat. 


Pag. 59, 

Pag. 59, 
Pag. 59, 

Pag. 59, 


Pag. 60, 

Pag. 61, 

Pag. 62, 
[62] Pag. 63, 

Pag. 63, 


CORRECTIONES ADMISSAE 
in Capite III 

Num. 18 

linn. 11-12: Haec Sacrosancta Synodus, Concilii Vaticani primi 

vestigia premens, cum eo docet et declarat... 

lin. 16: Quorum successores, videlicet Episcopos... 

lin. 20: Beatum Petrum ceteris Apostolis praeposuit in ipso- 

que instituit... 

lin. 23 ss.: Quam doctrinam de institutione, perpetuitate, vi 
ac ratione sacri primatus Romani Pontificis deque eius infal- 
libili Magisterio, Sacra Synodus cunctis fidelibus firmiter cre- 
dendam rursus proponit. 

Num. 19 

lin. 14: (Dominus Iesus Apostolos) ad modum collegii seu 
coetus stabilis instituit. 

Num. 20 

lin. 35: Sicut autem permanet munus a Domino singulariter 
Petro, primo Apostolorum, concessum et successoribus eius 
transmittendum, ... 

Num. 21 

lin. 41 ss.: ... quae tamen natura sua nonnisi in hierarchica 
communione cum Collegii Capite et membris exerceri possunt, 
linn. 10-12: Episcoporum est per Sacramentum Ordinis novos 
electos in corpus episcopale assumere. 

Num. 22 

lin. 14 ss.: Sicut, statuente Domino, sanctus Petrus et ceteri 
Apostoli unum Collegium apostolicum constituunt, pari ra- 
tione Romanus Pontifex, successor Petri, et Episcopi, succes- 
sores Apostolorum, inter se coniunguntur. 

Pag. 63, lin. 34-35: Membrum Corporis episcopalis aliquis constituitur [62] 
vi sacramentalis consecrationis et hierarchica communione cum 
Collegii Capite atque membris. 

Pag. 64, lin. 11: ... quae quidem potestas nonnisi consentiente Romano 
Pontifice exerceri potest. 

Pag. 64, linn. 13-20: Dominus unum Simonem ut petram et clavigerum 
Ecclesiae posuit (cf. Mt. 16, 18-19), eumque Pastorem totius 
sui gregis constituit (cf. Io. 21, 15 ss.); illud autem ligandi ac 
solvendi munus, quod Petro datum est (Mt. 16, 19), collegio 
quoque Apostolorum, suo Capiti coniuncto, tributum esse 
constat (Mt. 18, 18; Mt. 28, 16-20) (28). 

Pag. 64, lin. 32-36: Concilium Oecumenicum numquam datur, quod 
a Successore Petri non sit ut tale confirmatum vel saltem re- 
ceptum; et Romani Pontificis praerogativa est haec Concilia 
convocare, iisdem praesidere et eadem confirmare (29). 

Num. 23 

Pag. 65, linn. 5-10. Romanus Pontifex, ut successor Petri, est unitatis, 
tum Episcoporum tum fidelium multitudinis perpetuum ac 
visibile principium et fundamentum. Episcopi autem singuli 
visibile principium et fundamentum sunt unitatis in suis Ec- 
clesiis particularibus, ... 

Pag. 65, lin. 17: Singuli Episcopi, qui particularibus Ecclesiis praefi- 
ciuntur, regimen suum ... 

Pag. 65, linn. 23-26: (Episcopi) ea sollicitudine pro universa Ecclesia 
ex Christi institutione et praecepto tenentur (33), quae, etiamsi 
per actum iurisdictionis non exerceatur, summopere tamen 
confert ad Ecclesiae universalis emolumentum. 

Pag. 66, lin. 24: ... salva fidei unitate et unica divina constitutione 
universalis Ecclesiae. 

Pag. 66, linn. 26-27: Inter quas aliquae, notatim antiquae Vatriarchales 
Ecclesiae, veluti matrices fidei, alias pepererunt ... 

Num. 24 

Pag. 67, linn. 10-11: (Cf. Act. 1 , 8; 2, 1 ss.; 9, 15). 

Num. 25 [63] 

Pag. 67, linn. 26-27: Inter praecipua Episcoporum munera eminet prae- 
dicatio Evangelii (39). 

67, lin. 41 ss.: Fideles autem in sui Episcopi sententiam de fide 
et moribus nomine Christi prolatam concurrere ... debent. 
69, linn. 14-16: Cum autem sive Romanus Pontifex sive Corpus 
Episcoporum cum eo sententiam definiunt, eam proferunt se- 
cundum ipsam Revelationem... 

Num. 27 

Pag. 71, linn. 2-3: Episcopi Ecclesias particulares sibi commissas ut 
vicarii et legati Christi regunt... 

Num. 28 

Pag. 72, lin. 18 ss.: Christus, quem E ater sanctificavit et misit in mun- 
dum (Io. 10, 36), consecrationis missionisque suae per Apo- 
stolos suos eorum successores, videlicet Episcopos participes 
effecit; qui munus ministerii sui, vario gradu, variis subiectis 
in Ecclesia legitime tradiderunt (62). Sic ministerium eccle- 
siasticum divinitus institutum diversis ordinibus exercetur ab 
illis qui iam ab antiquo Episcopi, Presbyteri, Diaconi vocan- 
tur (63). Presbyteri, quamvis pontificatus apicem non habeant 
et in exercenda sua potestate ab Episcopis pendeant, cum eis 
tamen sacerdotali honore coniuncti sunt (64) et vi sacramenti 
Ordinis (65), ad imaginem Christi, summi atque aeterni Sacer- 
dotis (Hebr. 5, 1-10; 7, 24; 9, 11-28), ad Evangelium prae- 
dicandum fidelesque pascendos et ad divinum cultum celebran- 
dum consecrantur, ut veri sacerdotes Novi Testamenti (66). 
Muneris unici Mediatoris Christi (1 Tim. 2, 5) participes in 
suo gradu ministerii, omnibus verbum divinum annuntiant. 
Suum vero munus sacrum maxime exercent ut Eucharistico 
cultu vel synaxi, quo in persona Christi agentes (67) Eiusque 
mysterium proclamantes, vota fidelium sacrificio Capitis ipso- 
rum coniungunt, et unicum sacrificium Novi Testamenti, Chri- 
sti, scilicet sese Patri immaculatam hostiam semel offerentis 
(cf. Hebr. 9, 14-28), in sacrificio Missae usque ad adventum 
Domini (cf. 1 Cor. 11, 26) repraesentant et applicant (68). Pro 
fidelibus autem poenitentibus vel aegrotantibus ministerio 
reconciliationis et alleviationis summa funguntur, et necessi- 
tates ac preces fidelium ad Deum Patrem afferunt (cf. Hebr. 5, 
1-4). Munus Christi Pastoris et Capitis pro sua parte auctori- 
tatis exercentes (69), familiam Dei, ut fraternitatem in unum 
animatam, (70) colligunt et per Christum in Spiritu ad Deum 


[63] Pag. 
Pag. 


[64] 

Patrem adducunt. In medio gregis Eum in spiritu et veritate [®4] 
adorant (cf. Io. 4, 24). In verbo demum et doctrina laborant 
(cf. 1 Tim. 5, 17), credentes quod in lege Domini meditantes 
legerint, docentes quod crediderint, imitantes quod docue- 
rint (71). 

Notae: 64 [Additur]: S. Cyprianus, Epist. 61, 3: 
Hartel, p. 696. Nota 69 fit 71. Nota 70 fit 69. Nota 71 
fit 70. 

Pag. 73, linn. 16-19: Presbyteri, ordinis episcopalis providi coopera- 
tores, eiusque adiutorium et organum, ad Populo Dei inser- 
viendum vocati, unum presbyterium cum suo Episcopo consti- 
tuunt ... 

Pag. 73, linn. 35-37: Presbyteri Episcope vere ut pat rem suum agno- 
scant eique reverenter oboediant. Episcopus vero sacerdotes 
cooperatores suos, ut filios et amicos consideret... 

Pag. 73, linn. 39-41: Corpori igitur Episcoporum, ratione Ordinis et 
ministerii, omnes sacerdotes, tum dioecesani tum religiosi, 
coaptantur... 

Pag. 74, lin. 12: (Memores sint se) ... faciem ministerii vere sacerdo- 
talis et pastoralis exhibere. 

Pag. 75, lin. 18: ... coniuncta cura et ope, sub ductu Episcoporum et 
Summi Pontificis, omnem rationem dispersionis elidant. 

Num. 29 

Pag. 74, linn. 35-36: ... sacramentalia ministrare, ritui funeris ac sepul- 
turae praeesse... 

Pag. 75, linn. 11-17: De consensu Romani Pontificis, hic diaconatus 
viris maturioris aetatis etiam in matrimonio viventibus con- 
ferri poterit, necnon iuvenibus idoneis, pro quibus tamen lex 
caelibatus firma remanere debet. 

CAPUT IV * 

DE LAICIS 

RELATIO GENERALIS 

Die 30 septembris 1964 facta est suffragatio in Aula de Capite IV 
Schematis De Ecclesia , cum sequente exitu: 

Praesentes votantes 2236 


Placet 2152 

Non placet 8 

Placet iuxta modum 76 


Integrum ergo Caput IV a Congregatione Generali approbatum est. 
Modi autem propositi imprimis examinati sunt in subcommissione tech- 
nica, praeside Exc.mo Charue, a Praeside Commissionis doctrinalis de- 
legato, ab Exc.mo Wright, Relatore huius Capitis, et a Secretariis Com- 
missionis doctrinalis. 

MODI GENERALES 

1 — Duo Patres rogant ut ordo capitum, inde a IV usque ad VII to- 

taliter mutetur. Duo alii petunt ut textus completus reficiatur. 
Unus denique criticam movet contra ordinis logici deficientiam, 
repetitiones, inaccuratas considerationes vel citationes, etc. 

R. — Duabus prioribus postulationibus satisfieri nequit. Tertiae autem 
in responsionibus ad particularia providebitur. 

RELATIO DE PARTICULARIBUS 
AD NUMERUM 30 

2 — Pag. 117, lin. 3: Proponit unus Pater ut loco: «statui illorum», 

scribatur: « ad eos fideles qui laici nuncupantur ». 

R. — Laici in Ecclesia reapse « statum » constituunt. 

3 — Pag. 117, linn. 11-12: Duo Patres rogant ut vitentur formulae 

quae increpare videntur ministros sacros. Loco: « ignorare non 
possunt », ponatur: « probe noverunt ». 


* Huiusmodi fasciculus Patribus distributus fuit in congregatione generali 
CXXII, die 14 novembris 1964. 

R. — Admittitur. P1 

4 — Pag. 117, lin. 20: Proponit unus Pater ut loco citationis Eph. [6] 
4, 15-16, ponatur: Eph. 4, 11: «Posuit quosdam Apostolos... 
in opus ministerii ». 

R. - — Eph. 4, 11 agit de ministris; Eph. 4, 15-16, e contra, de om- 
nibus fidelibus. 


AD NUMERUM 31 

5 — Pag. 117, lin. 29 - pag. 118, lin. 5: Plures Patres descriptio- 

nem magis completam rogant de laicis. Duo proponunt ut, 
pag. 117, lin. 33, loco: « christifideles », ponatur: «homines ». 
Unus rogat ut, lin. 31, post verba: « status religiosi », inseratur: 
« in quantum indoles institutorum propria exceptionem exi- 
git ». Alius dolet quod elementum fundamentale praetermitta- 
tur in descriptione, nempe: « ut fdii adoptionis ». Denique, duo 
Patres, distinctione facta inter E opulum Dei et Ecclesiam, pro- 
ponunt ut dicatur: «Populo Dei aggregati... pro parte sua mis- 
sionem Ecclesiae in ipsa Ecclesia et in mundo exercent ». 

R. — Non placet vox « homines », quia solum de fidelibus agitur. 
Additio de indole Institutorum in rem controversam intraret. 
Incorporatio in Christum evidenter comportat filiationem adop- 
tivam. In textu Schematis, Populus Dei idem sonat ac Ecclesia. 
Unde nulla ratio mutandi. 

6 — Pag. 118, linn. 12-15: Plures Patres non accipiunt has lineas. 

Unus proponit ut deleantur ; 9 Patres, observantes quod totius 
Populi Dei est « transfigurare mundum » et quod indoles spe- 
cifica vitae religiosae non est praxis consiliorum neque « spiri- 
tus Beatitudinum », quae ad omnes spectant, proponunt: « Dum 
religiosi... testimonium reddunt, cum a mundo per professionem 
externam consiliorum separati, resurrectionem exspectatam et 
gloriam Regni praenuntiant . Laici vero in saeculo vivunt, sci- 
licet in omnibus... » (6 Patres), vel: « spiritu consiliorum ev an- 
gelicorum» (1 Pater), vel: «dum religiosi suo statu bona cae- 
lestia iam in hoc saeculo praesentia clarius manifestant et vitam 
aeternam testificant », vel adhuc: « dum religiosi qui, suo statu 
mundo revera renuntiant, aperte demonstrant, Regnum Christi 
non esse de hoc mundo (cf. Io. 18, 36) ». 

R. — Textus affirmat Religiosos hoc testimonium praebere specifice 
per statum suum (cf. lin. 12). De Religiosis fusius agitur in nu- 
mero 44. Proinde hic nihil immutandum. 



112 


ACTA CONC. VATICANI II - PERIODUS III 


[7] 7 — Pag. 118, linn. 15-17 (addita lin. 6 a ): 5 Patres timent ne indoles 

saecularis laicorum nimis exclusive proponatur. Lin. 6, scribere 
volunt: « quaedam saecularis indoles ». Lin. 15, volunt addere: 
«Laici plerique », et lin. 17, delere : «omnibus et singulis », 
et post lin. 17 interponere: «Sic autem missio Ecclesiae adim- 
pletur ». 

R. — Scribatur: Laicorum est, ex vocatione propria, res temporales 
gerendo et secundum Deum ordinando, regnum Dei quaerere. 

8 — Pag. 118, linn. 27-31: Proponit unus Pater ut hae lineae delean- 

tur, ad repetitionem vitandam, additione facta in lin. 17: «ad 
res temporales gerendas secundum Deum et Christum illumi- 
nandas et ordinandas vocantur in laudem Creatoris et Redemp- 
toris ». 

R. — Hac suppressione ac transpositione non melioratur textus. 

AD NUMERUM 32 

9 — Pag. 119, linn. 17-20: Rogant tres Patres ut melius distinguatur 

« aequalitas » relate ad vocationem, gratiam, dignitatem, ab 
« inaequalitate », relate ad aedificationem Corporis Christi. Unus 
Pater his lineis substituere vult formulam: «omnes tamen vo- 
cantur ad eandem aedificationem Corporis Christi ». 

R. — Consulto dicitur: « quoad actionem cunctis fidelibus communem 
circa aedificationem Corporis Christi », ut scilicet ratio servetur 
differentiae in modo cooperandi. 

10 — Pag. 119, lin. 22: Non placet uno Patri expressio: «membra 

populi », cum vox: « membrum » in Epist. Paulinis ad Corpus 
semper sese referat. 

R. — Dicatur: « et reliquum E opulum Dei ». 

11 — Pag. 119, lin. 26: Proponit unus Pater ut dicatur, loco: «reli- 

quo Populo ministrent», « fidelibus ministrent». 

R. — Scribatur: « aliisque fidelibus ». 

12 — Pag. 119, lin. 35 ss.: Timent duo Patres ne «inopportunae 

menti democraticae » indulgeatur et laici obliviscantur se re- 
vereri debere tria munera Pastorum, dum alius proponit ut 
lin. 40, post verba: « docendo, sanctificando », addatur verbum: 

[8] « et regendo ». Alius Pater, lin. 35, loco: « ex divina dignatio- 
ne », vult scribere: « ex divina gratia sanctificante ». 

R. — Admittitur, lin. 40, additio: «et regendo». De oboedientia po- 
stea explicite agitur in num. 37, pag. 124, lin. 36. Ultima muta- 
tione non melioratur textus. 

AD NUMERUM 33 |8J 

13 — Pag. 120, lin. 9: Unus Pater proponit ut addatur verbis: «qui- 

cumque sunt », verba: « veluti palmites in communione cum 
Patre , qui agricola est, et cum Christo, vite ». 

R. — Citatio Io. 15, 1 ss. hic non est ad rem. 

14 — Pag. 120, linn. 14-16: De apostolatu laicorum, tres Patres volunt 

ut clarius indicetur origo eius et character eius particularis. Duo 
proponunt ut scribatur: «Apostolatus autem laicorum est par- 
ticipatio ipsius salvificae missionis Ecclesiae, quae a missione 
Filii missioneque Spiritus Sancti procedit. Ad hanc Ecclesiae 
missionem omnes... ». Alius, proponit ut simpliciter dicatur: « est 
participatio quaedam ». 

R. — Ex toto contextu patet hic tractari de missione apostolica sensu 
latiore. Additio est inutilis. Unde nihil est immutandum. 

15 — Pag. 120, lin. 22: Unus Pater proponit ut loco: «ut praesen- 

tem et actuosam reddant Ecclesiam», ponatur: «ut actuosam 
repraesentent Ecclesiam ». 

R. — Locutio esset minus clara. Stet ergo textus. 

16 — Pag. 120, linn. 25-26: Proponit unus Pater ut, lin. 25, deleatur 

vox: « testis », et, lin. 26, vox: « totius »: laicus enim non potest 
esse testis totius missionis Ecclesiae, siquidem non potest pera- 
gere ea quae sunt in Ecclesia principaliora. Addit quod citatio 
Eph. 4, 7 non esset ad rem. 

R. — Etiam laici testimonium praebent. Citatio Eph. 4, 7 est accu- 
rata. Scribatur autem linn. 26-27: «vivum instrumentum missio- 
nis ipsius Ecclesiae ». 

17 — Pag. 120, lin. 33: Proponunt duo Patres animadversiones circa 

« vocationem », vel sic dictum « mandatum » ad apostolatum. 

Alius Pater rogat ut declaretur clare: « mandatum » non esse 
reservatum uni associationi, sed extendi ad omnes associationes [9] 
ab Ecclesia recognitas. 

R. — Redactio consulto vitat controversias de vocabulario. Ulterio- 
res determinationes ad Schema De Apostolatu Laicorum per- 
tinent. 

18 — Pag. 120, linn. 36-40: Proponit unus Pater ut haec verba delean- 

tur, quia coincidunt cum dictis in lineis 30-33. 

R. — Agitur hic de alia categoria, nempe de illis qui munera eccle- 
siastica exercent, v. gr. oeconomi in institutione religiosa, cate- 
chistae stricte dicti, etc. 


8 

[9] 19 — Pag. 120, lin. 39: Proponit unus Pater ut post lin. 39 addatur 

longa expositio de variis formis quibus laici cum Hier archia 
cooperantur. 

R. — Huiusmodi ampliatio admitti nequit. 

AD NUMERUM 34 

Pag. 121, linn. 8-23 (de tota paragrapho): Plures Patres in ti- 
tulo volunt « sacerdotium commune » loco: « universalis ». In 
lin. 13 duo Patres volunt « participationem », loco: «partem». 
Alius proponit ut vox: « character » inseratur in secunda para- 
grapho, linn. 12-13. 

Admittitur: « sacerdotium commune ». « Partem tribuere » vel 
«sumere», latine indicat «participationem». De «charactere» 
non est loquendum. 

Pag. 121, lin. 16: Unus Pater aestimat sententiam esse «mi- 
ram », quia videtur laicus passive se habere. 

Sensus est aperte acceptativus seu receptivus. 

Pag. 121, lin. 17: Unus Pater proponit ut expungantur verba: 
« conversatio coniugalis et familialis ». 

Omnino admitti nequit. 

Pag. 121, linn. 22-23: Proponit unus Pater ut deleantur verba: 
«Sic et laici... consecrant», quia iam sufficienter dictum est 
antea. 

Phrasis ponitur per modum conclusionis recapitulativae. 

[ 10 ] AD NUMERUM 33 

24 — Pag. 121, linn. 27-30: Duo Patres proponunt animadversiones 

contra munus propheticum laicorum, utpote non satis clare di- 
stinctum a munere Hierarchiae. Alius Pater putat citationes 
lin. 30 non ad rem esse. 

R. — Differentia cum Hier archia enuntiatur in lin. 28. Citationes 
Scripturae respiciunt omnes fideles. 

25 — Pag. 121, linn. 38-40: Unus Pater dicit quod non intelligitur 

comparatio cum sacramentis. 

R. — Comparatio est in praenuntiatione futurorum bondrum. 

26 — Pag. 122, lin. 17: Rogant duo Patres praecisiones circa «offi- 

cia sacra » quae laici possunt supplere. 

R. — Agitur de baptismo conferendo, Eucharistia deferenda etc. 

27 — Pag. 122, linn. 20-22: Plures Patres postulant clariorem ex- 

plicationem circa formationem intellectualem et theologicam lai- 


20 — 

R. — 

21 — 

R. — 
22 — 

R. — 
23 — 

R. — 

eorum. 6 proponunt additionem : «pro sua quisque intellectuali P®1 
cultura », vel, secundum textum priorem: « pro sui temporis 
quaestionibus », vel: « quaestionibus ad cleri informationem 
competentem atque aliquando suppletivam in rebus theologiae 
ac philosophiae ». Auditores laici hoc postularent. 

R. — In textu exprimuntur principia generalia; non proponuntur nor- 
mae agendi. 

AD NUMERUM 36 

28 — Pag. 122, lin. 27: Proponunt 8 Patres ut, loco: « subiiciuntur », 

scribatur: « subiicienda sunt », quia propter peccata non omnia 
adhuc de facto Christo subiciuntur. 

R. — Observatio videtur nimis subtilis. 

29 — Pag. 122, linn. 30-31: Plures Patres observant dominium Chri- 

sti participari non posse a fidelibus; Dominus illud exercet, ut 
fideles ad libertatem perveniant. 

R. — Haec libertas est quaedam regalitas. Textus nititur in dictis 
Patrum. Cf. in Relatione, pag. 132, litt. B. 

30 — Pag. 122, lin. 40: Proponunt 9 Patres ut post verba: «In quo [11] 

Regno...», addatur: «cum post resurrectionem carnis plenis- 
sime advenerit ». 

R. — Processus ille liberationis iam aliquo modo incepit; in fine 
autem consummabitur. Pag. 123, lin. 1, verbum: «liberabitur », 
ponitur in futuro. 

31 — Pag. 123, linn. 7-10: Proponunt 9 Patres ut ad verba: «Fide- 

les... adiuvare debent», addatur : «in laudem Dei ordinabilem et 
ordinandam », necnon: « sub influxu gratiae et caritatis », ut 
repellatur error naturalismi. 

R. — Additiones non sunt necessariae. Gratia Dei evidenter sup- 
ponitur. 

32 - — Pag. 123, lin. 16: Unus Pater vult specificare hanc activitatem: 

agitur de industria, iustitia erga proximos, zelo pro bono com- 
muni, etc. 

R. — Omnia concreta exempla enumerari nequeunt. Cf. ceterum 
lin. 12. 

33 — Pag. 122, linn. 27-31: Aestimat unus Pater hic haberi repetitio- 

nem cum linn. 15-27. 

R. — Hic agitur de activitate non individuali, ut antea, sed de collec- 
tiva actione, 

— Pag. 123, linn. 31-36: Unus Pater confitetur se nescire: «quis- 


34 

[11] nam sit ille nuntius pacis qui videtur ex agro mundi in Eccle- 

siam introire ». 

R. - — Duplex adhibetur comparatio. Scribatur: « quibus -praeconium 
pacis in mundum introeat ». 


AD NUMERUM 37 

35 — Pag. 124, lin. 17 (et 33): Proponit unus Pater ut deleantur 

verba: « sicut omnes fideles ». 

R. — Res valet etiam de clericis et religiosis. Scribatur: « christifi,- 
deles ». 

36 — Pag. 124, linn. 21-26: Unus Pater proponit ut hae lineae de- 

leantur, utpote «pastoribus offensivae ». 

[12] R. — Optata et postulationes fidelium Pastores non offendunt, sed eis 
inserviunt. 

37 — Pag. 124, lin. 17 ss.: Proponit unus Pater ut deleantur verba: 

« si casus ferat, per instituta ad hoc ab Ecclesia stabilita », et 
lin. 29 delere vult « fortitudine ». 

R. — Non agitur de «institutis opinionis publicae» sed de regulari 
colloquio. 

38 — Pag. 124, lin. 30 - pag. 125, lin. 3: Observat unus Pater quod 

in Hebr. 13, 17 agitur de oboedientia, non vero de precibus. 
R. — Etiam textus schematis agit de oboedientia. Cf. lin. 36. Cum 
oboedientia connectuntur preces. 


AD NUMERUM 38 

39 — Pag. 125, lin. 29: Proponunt duo Patres ut, loco: «resurrec- 

tionis et vitae », ponatur, vel: « mortis et resurrectionis », vel: 
« testis vitae et resurrectionis ». 

R. — Resurrectio supponit mortem et ducit ad novam vitam. 

40 — Pag. 125, lin. 35: Proponit unus Pater ut addantur 15 lineae 

ex Encyclica M ater et Magistra (circa finem, n. 273). 

R. — Non expedit. 

CORRECTIONES ADMISSAE 
in Capite IV 

Num. 30 

Pag. 117, linn. 11-12: Pastores enim sacri probe norunt quantum laici 
ad bonum totius Ecclesiae conferunt. 

Num. 31 

Pag. 118, linn. 15-17: Laicorum est , ex vocatione propria, res tem- 
porales gerendo et secundum Deum ordinando, regnum Dei 
quaerere. 

Num. 32 

Pag. 118, linn. 21-26: Distinctio enim quam Dominus posuit inter sa- 
cros ministros et reliquum populum Dei, secum fert con- 
iunctionem... Pastores Ecclesiae, exemplum Domini secuti, 
sibi invicem aliis que fidelibus ministrent... 

Pag. 118, lin. 38 ss.: (Laici) fratres habent eos, qui in sacro ministe- 
rio positi, auctoritate Christi docendo, sanctificando et re- 
gendo familiam Dei ita pascunt... 

Num. 33 

Pag. 120, linn. 26-27: (Laicus) testis simul et vivum instrumentum mis- 
sionis ipsius Ecclesiae existit. 

Num. 34 

Pag. 121, lin. 7 (in titulo): De participatione laicorum in sacerdotio 
communi et cultu. 

Num. 36 

Pag. 123, lin. 35: Ecclesiae latius patent portae, quibus praeconium 
pacis in mundum introeat. 

Num. 37 

Pag. 124, lin. 17 et lin. 33: Laici, sicut omnes C&m/zfideles, ... 

QUAESITUM 

An placeat expensio facta a Commissione Doctrinali circa Modos, 

Caput IV respicientes, cum correctionibus supra indicatis ? 

CAPUT V 

DE UNIVERSALI VOCATIONE AD SANCTITATEM IN ECCLESIA 

RELATIO GENERALIS 

Die 30 septembris 1964 facta est suffragatio: «Utrum instituendum 
sit caput speciale de Religiosis ». Exitus fuit sequens: 

Numerus votantium . . . . . 2.210 


Placet 1.505 

Non placet 698 

Vota nulla 7 


Suffragatio de numeris 39-42, qui exinde Caput V constituunt, se- 


quentem exitum habuit: 

Numerus votantium 2.177 

Placet 1.856 

Non placet 17 

Placet iuxta modum 302 

Vota nulla . 2 


Integrum ergo Caput V, cum omnibus suis partibus, a Congregatione 
Generali est approbatum. 

Omnes Modi, a Patribus introducti, diligenter examinati sunt in Com- 
missione technica, praeside Exc.mo Charue, a Praeside Commissionis 
Doctrinalis delegato, ab Exc.mo F. Seper, fungente munere praesidis 
Subcommissionis pro hac parte, et a secretariis Commissionis Doctrinalis. 


MODI GENERALES 

1 — Tres Modi ordinis generalis propositi fuere. Quidam Patres ro- 
gant ut retineatur unicum caput et novum materiae ordinem pro- 
ponunt. 584, e contra, Patres petunt ut totum caput reponatur 
post caput II De Populo Dei. Unus tandem Pater postulat ut 
e novo textu clarius appareat Christum esse exemplar et fontem 
sanctitatis pro omnibus, immo, accedente uno alio Patre, ut de 
altioribus vitae gratiae gradibus mentio fiat. 

R. — Prima propositio decisioni Congregationis Generalis contradicit. 
Etiamsi rationes non spernendae afferuntur pro secunda propo- 

sitione, ipsa tamen propter decisionem Congregationis Generalis [1^1 
et propter rationes practicas, urgente praesertim tempore, exse- 
cutioni mandari nequit. Propositis in tertio Modo iam sufficien- 
ter provisum est in textu: cf. v. gr. pag. 139, linn. 5 ss.; de altio- [ 18 ] 
ribus autem vitae gratiae gradibus non est agendum. 

Licet Votum a 584 Patribus introductum, die 15 Septem- 
bris 1964, stricte loquendo «Modus» non sit, quia «votantes 
iuxta Modum », die 30 septembris erant 302 tantum, nihilo- 
minus Subcommissio technica omni qua par est cura documen- 
tum rationesque in eo expositas examinavit. 

1) Post approbationem completam Capitis II, De Populo 
Dei, cum suis Emendationibus, a Congregatione Generali, die 
30 octobris 1964, mutationes in eo introducere non amplius licet. 

2) De translatione Capitis V immediate post Caput II supra 
iam dictum est. De rationibus autem pro ea invocatis liceat se- 
quentes observationes proponere, ut petentibus pro posse sa- 
tisfaciamus: 

a) Absolute omnes in Ecclesia ad sanctitatem vocari, expli- 
cite dicitur in Prooemio huius Capitis V, nempe pag. 139, 
linn. 10-14, et deinde ex professo docetur in num. 40: «De uni- 
versali ad sanctitatem vocatione ». Haec vocatio igitur apparere 
nequit quasi reservata Religiosis. 

b) De statu Religiosorum in Ecclesia, spectato momento 
huius status, agitur in capite speciali et distincto, nempe VI. 

c) Quamvis ordo capitum, qualiter nunc exstat, non sit sub 
omnibus aspectibus perfectus, iustificatur tamen considerationi- 
bus allatis in Relatione, pag. 178 s., ubi inducuntur etiam Docu- 
menta Pontificia. 

3) Ad particularia quod attinet, i. a. de aspectu ecclesiolo- 
gico Religiosorum, sedulo curam egimus, ut ex expensione Mo- 
dorum adhuc clarius apparebit. 

4) Declarationes S. S. Pauli VI, die 23 maii 1964, de valore 
perenni vitae religiosae, de consecratione eius specifica, de reno- 
vatione prudenter in ea inducenda, de relatione vitae interioris 
cum apostolatu, et de concordia cum Sacra Hierarchia, in de- 
cursu textus sedulo honorantur et adhibentur. Citationes autem 
longiores in textum inserere non concordat cum normis gene- 
ralibus. Quapropter illae Declarationes in Notis accuratim re- 
feruntur. 

[ 18 ] RELATIO DE PARTICULARIBUS 

AD NUMERUM 39 

2 — Pag. 139, linn. 1-26: A pluribus Patribus rogatur quaedam re- 

tractatio Prooemii, quia: a) prooemium nimis adhuc pendet ab 
anteriore divisione; b) quia clarius exponenda esset idea directrix, 

[ 19 ] sci. sanctitatem esse perfectionem caritatis; c) quia tota expositio 
nimis adhuc occupatur de consiliis. 

R. — Ad a) Prooemium pro descriptione sanctitatis in genere certe 
valet; ad b) Proponit commissio ut linn. 18-19, loco: « qui in suo 
vitae ordine ad fastigium caritatis, aedificantes alios, accedunt », 
scribatur: « qui in suo vitae ordine ad perfectionem caritatis, 
aedificantes alios, tendunt »; de caritate insuper dicitur pag. 140, 
linn. 31-32 et pag. 144, linn. 2-5; ad c ) Consilia euangelica 
etiam a non-religiosis observari possunt. 

3 — Pag. 139, lin. 11: Proponit unus Pater ut loco: «pascantur », 

dicatur: «ministrantur », quia haec vox melius correspondet 
menti hodiernae hominum. 

R. — Propositio non videtur fundata. Stet ergo textus. 

4 — Pag. 139, lin. 12: Duo Patres proponunt ut post: «sanctita- 

tem», addatur : « seu caritatis perfectionem ». 

R. — Providetur in lin. 18 et rursus postea. 

5 — Pag. 139, linn. 13-14: Unus Pater affirmat textum 1 Thess. non 

esse ad rem. Alius proponit citare Eph. 1, 4-6 («Elegit nos in 
Ipso ante mundi constitutionem, ut essemus sancti et immacu- 
lati in conspectu eius in caritate »), utpote mire exprimens om- 
nia de sanctitate. 

R. — Textus 1 Thess. revera est ad rem. Addatur autem referentia 
ad Eph. 1, 4 (deletis tamen verbis «in caritate», quae ad v. 5 
pertinent et cum sequentibus in textu ideis cohaerent). 

6 — Pag. 139, linn. 14-17: 5 Patres rogant ut, propter ordinem logi- 

cum, linn. 14-17 ante linn. 10-14 ponantur, inducendo in textum 
quasdam modificationes. . 

R. — Haec modificatio non videtur ameliorare textum. 

7 — Pag. 139, lin. 17: 5 Patres proponunt ut post: «manifestari 

debet », addatur : « imprimis ope caritatis », ut idea centralis 
totius capitis melius appareat. 

R. — Huic petitioni providetur in linn. 18-19. 

8 — Pag. 139, lin. 19: 10 Patres proponunt ut post verbum: «ac- 

cedunt », addatur : « inter media vero ad caritatem perfectam 

ordinata, peculiariter (vel, iuxta 3 Patres: “proprio quodam t 1 ^] 
modo ") numeratur observantia consiliorum quae evangelica ap- [20] 
pellari consueverunt ». 

Ratio : Prooemium fere unice agit de consiliis, non de prae- 
ceptis, etc. 

R. — Ratio allata non fundatur in textu. Admittitur, tamen, ut loco: 
«peculiariter », scribatur: « proprio quodam modo». 

9 — Pag. 139, lin. 20: 10 Patres petunt ut loco: « praxi », dicatur: 
«observantia », 6 autem ut scribatur: «professio ». 

R. — Prima propositio non admittitur. « Professio » adhibetur tantum 
de religiosis; res intenta autem valet etiam de laicis. 

10 — Pag. 139, lin. 23: 3 Patres rogant ut: «a quibusdam », deleatur, 

nam observantia consiliorum, iuxta ipsam Relationem, pag. 147- 
148, omnibus proponitur. Unus suggerit ut positivo modo di- 
catur: «omnibus christianis proposita», propter eandem ra- 
tionem. 

R. — Loco: «quibusdam», dicatur: «multis». Quod consilia omni- 
bus proponuntur, hic nullo modo negatur. 

11 — Pag. 139, lin. 24: 10 Patres suggerunt ut loco: «ab Ecclesia», 

dicatur: «in Ecclesia», ut vox «Ecclesia» servet sensum quem 
habet lin. 10. 

R. — Admittitur, ob rationes historicas. 


AD NUMERUM 40 

12 — Pag. 140, lin. 4: Textus biblicus, iuxta unum Patrem, non est 

ad rem: agit de caritate erga inimicos. 

R. — Textus Mt. 5, 48 est summa totius sermonis praecedentis in Mt. 

13 — p a g. 140 , linn. 9-10: Proponunt 7 Patres ut loco: « et ut invicem 

diligant sicut et Christus dilexit nos », dicatur: « et proximum 
diligant, ambulantes in dilectione sicut et Christus dilexit eos 
et tradidit semetipsum pro eis (cf. Eph. 5, 2) ». 

Ratio : ita melius exprimitur amor proximi et non ad invicem. 

R. — Stet textus, qui fideliter verba Scripturae sequitur. 

14 — Pag. 140, lin. 16: Unus Pater proponit ut loco: «sanctificatio- 

nem », dicatur: « sanctitatem », vel: « iustitiam ». 

R. — Nulla adest ratio mutandi textum. 

15 — Pag. 140, lin. 28: Proponunt 4 Patres ut post citationem Mt. 6, [21] 

12, addatur : « et dignum fructum poenitentiae facere ». 

R. — Nulla adest ratio hoc addendi, quia idea iam est in textu. 

[21] 16 — Pag. 140, lin. 33: Duo Patres rogant ut loco: « altiora bona 

humaniori modo promoventur », scribatur, claritatis et simplici- 
tatis causa, « modus vivendi humanior ». 

R. — Scribatur: «humanior vivendi modus promo vetur». 

17 — Pag. 140, lin. 38: Unus Pater proponit ut post verba: «Eiusque 

imagini conformes effecti », addatur: « in Eo incorporati », ut 
alludatur semel ad boc fundamentum obligationis ad sanctitatem. 
R. — Nulla adest ratio boc addendi. 

AD NUMERUM 41 

18 — Pag. 141, lin. 4: Unus Pater rogat ut post, «qui», addatur-. 

«Christo incorporati». 

R. — Iam provisum in responso ad Modum 17. 

19 — Pag. 141, lin. 24: 8 Patres rogant ut aliquid dicatur de sancti- 

tate personali Episcoporum, et textum inserendum proponunt. 
R. — Sufficienter dicitur sive in hac alinea (« Pastores », de quibus 
in lin. 12 agitur > sunt Episcopi), sive in n. 26, p. 70, linn. 37 ss. 

20 — Pag. 141, lin. 27: Unus Pater rogat ut loco: «sacerdotes », di- 

catur: « presbyteri », quia hic de relatione presbyterorum ad 
Episcopos agitur. 

R. — Haec propositio admittitur. 

21 — Pag. 142, lin. 27: Proponit unus Pater ut deleantur verba: 

« a Deo electi... ». 

R. — Consulto in textum inducta sunt; stet ergo textus. 

22 — Pag. 142, linn. 31 ss,: 3 Patres rogant ut amplificentur ea quae 

de coniugibus dicuntur; unus Pater petit ut melius indicetur mo- 
mentum sacramenti matrimonii in vita coniugum et sequentes 
mutationes proponit: a) lin. 32, loco: « proprium iter», dicatur: 
«proprium donum», vel: «propriam vocationem »; b) lin. 33, 
post «decursu», addatur : «sicut in momento sacramentalis ce- 
lebrationis matrimonii seipsos sancti f caverunt, ita »; c) lin. 36, 

[22] loco: «indefessi », dicatur: « super natur alis »; d) lin. 40, post 
«signum», addatur: «et participationem». 

R. — Primae propositioni sufficienter provisum est in textu. Ad alte- 
ram autem quod attinet, aestimat Commissio mutationes et pri- 
mam additionem propositas non esse necessarias. Loco tamen 
« proprium iter », scribatur propriam viam. Admittitur denique 
quod lin. 40, post: «signum», addatur-, «et participationem». 
— Pag. 142, lin. 41 et ante lin. 42: Rogant 12 Patres ut mentio 
fiat de aliis adhuc categoriis Christianorum, sive (1 Pater) de 


23 

institutoribus et institutricibus, sive (11 Patres ) de innuptis et [22] 
viduis. Relate ad has ultimas personas, sequens proponitur 
textus: « Viduae autem et innuptae , in traditione christiana 
frequenter celebratae et etiam in praesenti operositate caritativa 
vel missionaria Ecclesiae tam efficaces, in conditione sua aspera, 
ad sanctitatem et operositatem in Ecclesia haud parum con- 
ferunt». 

R. — Non possumus de omnibus categoriis loqui. Admittitur tamen 
ut mentio fiat de viduis et innuptis, ob eorum numerum ingen- 
tem et locum in traditione christiana, sed abbreviando textum: 

« Simile exemplum alio modo praebetur a viduis et innuptis, qui, 
ad sanctitatem et operositatem in Ecclesia et ipsi haud parum 
conferre possunt ». 

24 — Pag. 142, lin. 42: 4 Patres rogant ut scribatur: «Ii vero, qui 

cuiusvis generis, praesertim autem duris laboribus incumbunt», 
ne aliqui operarii excludi videantur, dum 2 alii Patres petunt 
ut etiam de artium liberalium cultoribus mentio fiat. 

R. — Scribatur: « laboribus saepe duris incumbunt »; additio autem 
non admittitur, ne enumeratio nimis extendatur. 

25 — Pag. 143, lin. 1: 3 Patres proponunt ut post: «humanis ope- 

ribus», addatur: « in caritate peractis ». 

R. — Repetitio inutilis. 

26 — Pag. 143, lin. 19: Unus Pater rogat ut mentio fiat de iuvenibus. 

R. — Providetur in De Apostolatu Laicorum et in Schemate 13 . 

27 — Pag. 143, lin. 22: 3 Patres petunt ut loco: « sanctificabuntur », 

dicatur: «se sanctificari sciant », quia melius et nervosius. 

R. — Mutatio non videtur necessaria. 

AD NUMERUM 42 [23] 

28 — Pag. 143, lin. 41: Unus Pater rogat ut post: « suiipsius », adda- 

tur: «imprimis suis adimplendo officiis». 

R. — Additio non videtur necessaria. 

29 — Pag. 144, lin. 2-5: 4 Patres conqueruntur de obscuritate illius 

pericopae, sequentemque proponunt mutationem: «Vinculum 
enim perfectionis est caritas atque plenitudo novae legis (cf. Rom. 

13, 10; Coi. 3, 14), quae omnia sanctificationis media regit, 
informat ad finemque perducit. Unde caritate tum in Deum, tum 
in proximum signatur verus Christi discipulus ». 

R. — Admittuntur ideae in additionibus propositae; scribatur autem, 
ut textus Scripturae fidelius adhibeantur: «Caritas enim ut vincu- 



124 


ACTA CONC. VATICANI II - PERIODUS III 


[23] 


30 — 
R. — 

31 — 

R. — 

32 — 

R. — 

33 — 

R. — 

34 — 

R. — 
[24] 35 — 

R. — 
36 — 


R. — 

37 — 

R. — 

38 — 


lum perfectionis et plenitudo legis (cf. Coi. 3, 14; Rom. 13, 10), 
omnia sanctificationis media... perducit. Unde caritate ... disci- 
pulus ». 

Pag. 144, lin. 4: Unus Pater proponit ut loco: «sanctificationis 
media» dicatur: «omnes virtutes». 

Talis mutatio non esset iustificata: in formula adhibita omnia 
sanctificationis media intelliguntur. 

Pag. 144, lin. 23: 4 Patres proponunt ut post: «sanctitas», 
addatur: « et caritas Ecclesiae ». 

Opportunum non est. Ergo stet textus. 

Pag. 144, linn. 23-25: Unus Pater petit ut deleatur tota incisa, 
quia confusionem gignit (praxis consiliorum, ait, non est uni- 
versalis). 

Agitur de omnibus consiliis, et non tantummodo de castitate 
virginali, paupertate et oboedientia. Ergo stet textus. 

Pag. 144, lin. 24: 10 Patres rogant ut deleatur locutio: «multi- 
plicibus consiliis », nam, aiunt, praeter tria classica omnia alia 
sunt de facto praecepta. 

Observatio non est recta. Ergo stet textus. 

Pag. 144, linn. 23-25: Plures Patres pro tota hac alinea novum 
textum proponunt. 

Propositio normis generalibus contradicit. 

Pag. 144, lin. 27: Unus Pater proponit ut deleantur verba: 
« quod a Patre quibusdam datur ». 

Locutio fundatur in textu Evangelii citato. Stet ergo textus. 
Pag. 144, lin. 36: 4 Patres petunt ut post verba: «Ecclesia 
etiam », addatur : « monitum Domini in memoria tenens de ma- 
xima difficultate eorum qui pecunias habent introeundi Regnum 
Dei ( Mc . 10, 23) », ut melius introducatur materia de paupertate. 
Additio non est necessaria. 

Pag. 145, lin. 1: Unus Pater proponit ut post: «humilitatis», 
addatur : « oboedientiae », alius vero: « paupertatis ». 

Provisum iam est in lineis antecedentibus et providetur in im- 
mediate sequentibus. 

Pag. 145, linn. 7-11: 4 Patres pro hac pericopa sequentes muta- 
tiones proponunt (ut melius appareat differentia inter consilia 
paupertatis et oboedientiae): «...Dei libertate pro conditione 
sua suscipiant. Domini tamen fideles, per professionem cdnsi- 
liorum illorum magis ac magis liberi, sentientes in se quod et in 
Christo Iesu, qui “ semetipsum exinanivit formam servi acci- 

piens, ...factus dboediens usque ad mortem ” (Phil. 2, 7-8), pro- [24] 
priis voluntatibus in assidua legum praeceptorumque propriorum 
uniuscuiusque statum regentium abrenuntiare satagant, ut Chri- 
sto oboedienti sese plenius conforment ». 

R. — Haec mutatio, ceteroquin sat ampla, elementa proponit quae iam 
antea (pag. 144, linn. 39 ss.) in textum inducta sunt. Ergo stet 
textus. 

39 — Pag. 145, lin. 9: Unus Pater proponit ut deleantur verba*, «in 

re perfectionis ultra mensuram praecepti », quia essent inutilia. 

R. — Consulto in textum inducta sunt, post longam disceptationem in 
Commissione. 

40 — Pag. 145, lin. 13: Proponunt 4 Patres ut addatur : «prosequen- 

dam sic invitantur ». 

R. — Scribatur: «Omnes igitur christifideles... ». 

41 — Pag. 145, lin. 15: Proponitur ut addatur mentio de spiritu 

paupertatis. 

R. — Scribatur: « ...ne usu rerum mundanarum et adhaesione ad divi- 
tias contra spiritum paupertatis evangelicae a caritate perfecta 
prosequenda impediantur, ... ». 


CORRECTIONES ADMISSAE [25] 

in Capite V 

Num. 39 

Pag. 139, linn. 18-19: (Ecclesiae sanctitas) multiformiter exprimitur 
apud singulos, qui in suo vitae ordine, ad perfectionem cari- 
tatis, aedificantes alios, tendunt. 

Pag. 139, lin. 14: (1 Tbess. 4, 3; Eph. 1, 4). 

Pag. 139, linn. 19-20: (Haec Ecclesiae sanctitas) proprio quodam modo 
apparet in praxi consiliorum. 

Pag. 139, linn. 22-26: (Quae consiliorum praxis) a multis christianis 
assumpta, sive privatim sive in conditione vel statu in Ec- 
clesia sancitis, praeclarum in mundo fert, et ferre oportet, 
eiusdem sanctitatis testimonium et exemplum. 

Num. 40 

Pag. 140, linn. 32-34: ...qua sanctitate, in societate quoque terrena, 
humanior vivendi modus promdvetur. 

[25] Num. 41 

Pag. 141, lin. 27: Presbyteri in similitudinem ordinis Episcoporum... 
in Dei amore crescant. 

Pag. 142, linn. 31-32: Coniuges autem parentesque christiani oportet 
ut propriam viam sequentes... se invicem in gratia susti- 
neant... 

Pag. 142, linn. 38-41: (Ita coniuges) foecunditatis Matris Ecclesiae te- 
stes et cooperatores existunt, in signum et participationem 
illius dilectionis, qua Christus Sponsam suam dilexit Seque 
pro ea tradidit. Simile exemplum alio modo praebetur a viduis 
et innuptis, qui, ad sanctitatem et operositatem in Ecclesia, 
et ipsi haud parum conferre possunt. 

Pag. 142, lin. 42: Ii vero qui laboribus saepe duris incumbunt... 


Num. 42 

Pag. 144, linn. 2-5: Caritas enim, ut vinculum perfectionis et plenitudo 
legis (cf. Coi. 3, 14; Rom. 13, 10), omnia sanctificationis 
[26] media regit, informat ad finemque perducit. Unde caritate 

tum in Eleum tum in proximum signatur verus Christi disci- 
pulus. 

Pag. 145, lin. 13: Omnes igitur christifideles ad sanctitatem... tenentur. 

Pag. 145, lin. 15: ...ne usu rerum mundanarum et adhaesione ad 
divitias contra spiritum paupertatis evangelicae a caritate 
perfecta prosequenda impediatur, ... 


QUAESITUM 

An placeat expensio facta a Commissidne Doctrinali circa Modos ad 
Caput V pertinentes, cum correctionibus supra indicatis ? 

CAPUT VI 
DE RELIGIOSIS * 

RELATIO GENERALIS 

In suffragatione de integro Capite VI Schematis De Ecclesia, die 
30 septembris 1964, sequens exitus apparuit: 


Praesentes votantes 2189 

Placet . 1736 

Non placet 12 

Placet iuxta modum 438 

Vota nulla 3 


Integrum ergo caput VI, cum omnibus suis partibus, a Congrega- 
tione Generali approbatum est. Omnes Modi, a Patribus introducti, 
praevie examinati sunt praeside Exc.mo Charue, a Praeside Commis- 
sionis Doctrinalis delegato, a Rev.mo P. Butler, loco Rev.mi P. Gut, 
Relatoris Capitis VI, qui his diebus impeditus fuit et a secretariis Com- 
missionis Doctrinalis. 


MODI GENERALES 

1 — Pag. 155: De Titulo: Septem Patres movent difficultates de 
titulo capitis, quae oriuntur praesertim ex inconvenientia inclu- 
dendi Instituta saecularia sub nomine « religiosorum », et ex 
existentia formarum consecrationis quae sine votis perficiuntur 
(ex. gr. eremitae). 4 Patres proponunt tamquam titulum: «De 
professidne consiliorum evangelicorum in Ecclesia », 2 vero: 
«De consecratis », vel: «De fidelibus Deo consecratis », alius: 
De statu ( particulari ) evangelicae perfectionis in Ecclesia », 
alius adhuc: « De consiliis euangelicis »; duo denique postulant 
ut omnino vitentur vocabula: « Religiosi » et «Vita religiosa». 

R. — A Commissione Doctrinali, consentiente Commissione de Reli- 
giosis, statutum est, terminum generalem de Religiosis adhibere, 
non intrando in ulteriores specificationes. 


* Huiusmodi fasciculus Patribus distributus fuit in congregatione generali 
CXXII, die 14 novembris 1964. 

[3] 2 — Pag. 155 ss.: Unus Pater postulat ut integrum hoc caput ame- 

lioretur inducendo sententias praestantiores allocutionis S. S. 
Pauli VI, die 23 maii 1964. 

R. — Citationes longiores induci nequeunt. Referentiae ad Alloc. 

[4] S. S. Pauli VI in Notis accuratim referentur. 

3 — Pag. 155 ss.: Unus Pater insistit in suggestionem iam scripto 

exhibitam circa relationes inter religiosos et Episcopum loci. 
R. — Provisum in num. 28, pag. 73, linn. 39 ss. In quaestiones autem 
iuridicas intrare non possumus. 

4 — Pag. 155 ss.: Unus Pater postulat ut addatur nova paragraphus 

de vita religiosa in Missionibus, eo sensu ut inculcetur necessitas 
efformandi clerum religiosum autochtonum. 

R. — Hoc thema melius tractatur in Schemate De Missionibus. 

5 — Pag. 155 ss.: Unus Pater proponit ut ea quae aspectum eccle- 

siologicum status perfectionis exprimunt (ex. gr. potior pars 
n. 43 et n. 47) transeant ad Cap. V; cetera vero Cap. VI sensu 
proprio ad Schema De Religiosis pertinent. 

R. — Nova structura practice realisari nequit. 

6 — Pag. 155 ss.: Duo Patres proponunt ut fere totum caput VI, 

simul cum cap. V, transferatur post cap. II, De Populo Dei. 
Hic autem non servarentur nisi illa quae pertinent ad structu- 
ram iuridicam status religiosi. 

R. — Provisum est in responso ad Modum 5. 

AD NUMERUM 43 

7 — Pag. 155, linn. 1 ss.: Unus Pater quaerit cur iam ab initio Schema 

sese refert ad consilia euangelica, cum ratio ipsa primordialis 
status religiosi inveniatur in consecratione ad Deum, specialiter 
ab Ecclesia sancita. 

R. — Manet textus. De consecratidne explicite agitur in num. 44, 
p. 156, linn. 12 ss. 

8 — Pag. 155, linn. 2-4: 3 Patres postulant ut deleantur verba: «casti- 

tatis Deo dicatae, paupertatis et oboedientiae », quia videntur 
excludere vitam eremiticam et novas formas vitae religiosae, quae 
oriri possunt in iunioribus Ecclesiis. 

R. — Agitur de descriptione generali. Etiam eremitae suo modo con- 
silia profitentur. De quibus explicite agitur in eadem pagina, 
lin. 14. 

9 — Pag. 155, lin. 3: 2 Patres volunt ut loco: «castitatis Deo di- 

catae », scribatur: « caelibatum propter regnum caelorum ». 

Priora verba non sunt biblica et insuper castitas tum solutorum [5] 
tum in matrimonio viventium est etiam Deo dicata. Unus Pater 
proponit ut addatur : « castitatis virginalis ». 

R. — Propositiones non admittuntur. 

10 — Pag. 155, lin. 9: Unus Pater proponit ut inseratur definitio 

vitae religiosae, quae omnia instituta perfectionis includit: « Sta- 
tus religiosus est vivendi modus ab Ecclesia recognitus quo 
fideles propriam vitam Deo speciali modo consecrant ad per- 
fectionem caritatis prosequendam in servitio Ecclesiae ». 

R. — Quia strictae « definitiones » difficillimae sunt, praesertim quan- 
do plura elementa adhuc controvertuntur, Commissio consulto 
a « definitionibus » abstinuit, tum pro Laicis, tum pro Religiosis. 

11 — Pag. 155, linn. 9-11: 4 Patres proponunt ut loco: «Ad ipsum 

quoque... constituere», scribatur: «Ecclesia vero hierarchica 
eorum praxim moderata est et stabiles etiam inde vivendi formas 
sancivit », quia agitur de delineatione historica. Insuper inter- 
pretatio consiliorum saepe a fundatoribus facta est, moderante 
sane Hierarchia. Alius Pater postulat ut scribatur: «Ad Eccle- 
siae vero magisterium pertinet...», quia lin. 7, vox «Ecclesia» 
habet sensum universalem. 

R. — Descriptio historica nonnisi lin. 11 incipit. Lin. 9 scribatur: 

Ipsa autem auctoritas Ecclesiae, duce Spiritu Sancto, ea inter- 
pretari curavit, eorum...». 

12 — Pag. 155, lin. 11: 7 Patres postulant additionem ex primo 

Schemate De Ecclesia desumptam (ed. 1962, cap. V, p. 32, 
linn. 29 ss.): « ...constituere. Spiritus Sancti namque gratia mul- 
tos fideles urgere numquam desinit, ut et vitam supernae lerusa- 
lem, quantum in carne possibile est, inchoatam ducant, et propin- 
quiorem Christi imitationem prosequantur. Quo factum...». Sic 
melius servatur nexus idearum et memoratur influxus Spiritus 
Sancti atque iam ab initio innuuntur aspectus eschatologicus et 
finis huius vocationis, scii, imitatio Christi. 

R. — De Spiritu Sancto iam provisum est sub 11. Cetera elementa 
postea tractantur. 

13 — Pag. 155, lin. 15: Unus Pater postulat ut post vocem «com- 

munis », addatur : « vel in ipso saeculo professae », vel aliquid 
simile, propter Instituta saecularia. 

R. — Idea in textu non negatur. Explicite sermo fit de variis formis. 

14 — Pag. 155, linn. 18-25: 5 Patres proponunt sat longam amplifica- [6] 

tidnem, quae etiam de vita communi in primitiva Ecclesia agit. 

R. — Talis descriptio particularis non requiritur. 

[6] 15 


R. 

16 


R. 

17 

R. 

18 


R. 

19 


R. 


Pag. 155, lin. 22: Unus Pater proponit ut loco: «libertatis per 
oboedientiam amplificatae », scribatur: « multiplicis auxilii ex 
oboedientia provenientis », 3 alii vero: «libertatis per oboe- 
dientiam confirmatae (vel: roboratae) », quia vox « amplificata » 
nimis subtilis videtur. 

Loco: «amplificatae», scribatur: « robdratae » . 

Pag. 155, lin. 22: 372 Patres volunt ut post verbum: «progre- 
diantur », addatur sequens propositio ex Allocutione S. S. Pauli VI 
ad Religiosos, die 23 maii 1964: «Status huiusmodi, qui e voto- 
rum evangelicorum professione indolem propriam accipit , est, 
secundum exemplum et doctrinam Iesu Christi, perfecta vivendi 
ratio, quippe quae eo spectet ut caritas augescat et ad absolu- 
tionem perducatur ». 

Referentia ad Alloc. S. S. Pauli VI additur in Nota 2. Ideae 
autem in textu approbato iam indicatae sunt. 

Pag. 155, linn. 26-32: Unus Pater postulat ut tota haec alinea 
deleatur. 

Non concordat cum normis. 

Pag. 155, lin. 29: Unus Pater animadvertit quod raro clerici 
statum religiosum amplectuntur, nam res se habet potius vice- 
versa. Ideoque proponit ut legatur: « sed quidam christifideles, 
sive clericale servitium suscipiant, sive non , a Deo vocantur». 
Specificatio haec non est necessaria. 

Pag. 155: 2 Patres postulant ut huic numero addatur nota : 
« Quae in hoc capite dicuntur de exemplaritate vitae religiosae, 
assertive et non exclusive accipienda sunt », nam etiam sacer- 
dotes et laici exemplum praebere possunt. 

Iam provisum est in Capite V. 


AD NUMERUM 44 

20 — Pag. 156, passim: 15 Patres rogant ut in toto numero 44 termi- 
nologia mutetur, non adhibendo solummodo vocem: « vota », 
[7] sed alternis vicibus dicendo sive: «vincula», sive: «ligamina», 

vel simpliciter ei substituendo: « professio consiliorum evangeli- 
corum » (9 P.). 

Ratio: Ne sodales Societatum sine votis sibi persuasum ha- 
beant se non esse implicatos in tota hac paragrapho. 

R. — Scribatur lin. 2: «Per vota aut alia sacra ligamina, votis propria 
sua ratione assimilata, quibus christifidelis ad tria praedicta con- 
silia evangelica se obligat, Deo summe dilecto totaliter manci- 

patur, ita ut ipse ad Dei servitium Eiusque honorem novo et 17] 
peculiari titulo referatur...». Lin. 10: «Consiliorum ev angeli- 
corum professione in Ecclesia , liberari intendit... ». Lin. 13: de- 
leatur «iisdem votis». Lin. 15: «firmiora et stabiliora vin- 
cula... ». Monitio, quam plures hac de re in ipsum textum in- 
serere vellent, non est necessaria. « Sacra vincula » quae suo 
modo votis assimilantur, est expressio etiam pro Orientalibus 
perspicua et ab eis applicabilis. 

21 — Pag. 156, lin. 3: Unus Pater, loco: «religiosus», scribere po- 

stulat: « christi fidelis », quia ante professionem quis nondum est 
religiosus. 

R. — Stet textus, qui adhibet modum loquendi normalem. 

22 — Pag. 156, lin. 6: Unus Pater obiicit religiosum votorum simpli- 

cium proprietatem « omnium suorum (scii, bonorum) » retinere. 

R. — Non agitur de norma iuridica, sed de consecratione. 

23 — Pag. 156, linn. 11-12: Unus Pater, pro «cultus divini perfectio- 

ne » postulat « sacrae liturgiae » vel: « divinorum officiorum 
perfectione », quia vox cultus est vitanda. 

R. — « Cultus » consulto adhibetur cum addito: «divinus ». 

24 — Pag. 156, lin. 13: Unus Pater observat vocem: «consecrare» 

indicare actionem divinam; pro actione humana dicendum est 
devovere vel mancipare. 

R. — Textus novus est: «per eadem vincula divino obsequio intimius 
consecratur », sub forma passiva, subintelligendo «a Deo». 

25 — Pag. 156, linn. 14-17: Proponunt 6 Patres ut hae lineae delean- 

tur, quia ambiguae. 

R. — Maior perfectio affirmatur de forma vitae, non de individuo, qui 
eam observat. 

26 — Pag. 156, linn. 14-17: 370 Patres proponunt ut, post verba: t 8 ] 

« intimius consecrantur », addantur verba excerpta ex solemni Al- 
locutione Pauli VI ad religiosos, die 23 maii 1964: «Professio 
votorum euangelicorum adiungitur prdinde consecrationi, quae 
propria est baptismatis, et hanc quasi quaedam consecratio pecu- 
liaris complet, eo quod Christifidelis se Deo penitus committit 
ac devovet, totam vitam suam efficiens eius unius famulatum ». 

R. — Iam provisum in Resp. ad Modum 2 et 16. Post verbum «con- 
secratur » (lin. 16), inseritur referentia ad Notam 2. 

27 — Pag. 156, linn. 18-29: Proponit unus Pater novam structuram 

pro tota paragrapho, ut ordo magis logicus obtineatur. 

R. — Ordo in textu propositus servari potest. 

28 — Pag. 156, linn. 27-29: Duo Patres proponunt ut deleantur hae 

[8] lineae (quia Ecclesia de facto quaedam Instituta suppressit), dum 
alius, ut scribatur: «Unde et in Ecclesia propria indolem vario- 
rum Institutorum protegitur et fovetur », ne vox Ecclesia adhi- 
beatur de sola Hierarchia. 

R. — Vox Ecclesia intelligitur de tota Ecclesia, scilicet de Pastoribus 
et fidelibus. 

29 — Pag. 156, lin. 31: Proponit unus Pater ut post vocem: «pro- 

fessio», addatur : «si sincere revera adimpleatur ». 

R. — Patet ex se. 

30 — Pag. 156, lin. 37: Proponunt 3 Patres ut loco: «magis», scri- 

batur : « peculiariter » . 

R. — Textus stare potest. 

31 — Pag. 156, lin. 36 necnon pag. 157, lin. 12: Proponunt 4 Patres 

ut loco «status religiosus », dicatur: «consiliorum professio ». 
Duo alii petunt ut pag. 157, linn. 12-14 verba: «Status reli- 
giosus ... inconcusse pertinet», deleantur, quia non sunt clara. 
Alius adhuc Pater ibidem proponit ut dicatur, sive: « licet ... non 
spectet, nec unica sit via christianae perfectionis attingendae, ad 
Ecclesiae tamen... », sive: « ..., nec tanquam unica attingendae 
perfectionis via habendus sit, ad Ecclesiae tamen... ». 

R. — In textu non proponitur consiliorum professio ut unica via, sed 
ut peculiaris via. Pag. 156, lin. 36, servetur: « status religiosus »; 
pag. 157, lin. 12, scribatur: « Status ergo qui professione con- 
siliorum evangelicorum cdnstituitur » . 

[9] 32 — Pag. 157, lin. 7: Proponit unus Pater ut post: « necessitudines », 

addatur: «suo modo». 

R. — Scribatur: « peculiari modo ». 

33 — Pag. 157, lin. 14: Proponit unus Pater ut deleatur: «incon- 

cusse », quia assertio est theologice et historice falsa. 

R. — Affirmatio de professione consiliorum, quae statum in Ecclesia 
agnitum constituit, certe stare potest. 

AD NUMERUM 45 

34 — Pag. 157, linn. 15-16: Proponit unus Pater ut in titulo, loco: 

« Sub auctoritate Ecclesiae », dicatur: « Sub auctoritate Hierar- 
chiae », ne vox « Ecclesia » de sola Hierarchia adhibeatur. 

R. — Nulla possibilis aequivocatio. 

35 — Pag. 157, linn. 18-22: Proponunt 5 Patres ut loco: «ad ipsam 

spectat ... moderari», dicatur: «ad ipsam spectat, evangel icorum 
consili orum praxim et professionem, votis firmatam, legibus suis 

sapienter moderari». Auctoritas enim non ipsa consilia sed eo- [9] 
rum praxim moderatur. 

R. — Scribatur: « evangelicor^ consiliorum praxim », servatis tamen 
aliis verbis textus. 

36 — Pag. 157, lin. 21: Proponit unus Pater ut dicatur, loco: «etiam 

votis firmatam », « etiam votis vel quavis alia forma firmatam ». 

R. — Additio est inutilis. 

37 — Pag. 157, linn. 23-26: Proponit unus Pater ut deleantur verba: 

«Ipsa etiam ... approbat», quia suggerunt Ecclesiam infalli- 
bilem esse in recognoscendis regulis. 

R. — De infallibilitate nullus sermo fit. Maneat ergo textus. 

38 — Pag. 157, linn. 26-28: Unus Pater proponit ut post verbum: 

« approbet », addatur : « eas vitae Ecclesiae in dies aptando ». 

Alius Pater rogat ut locutioni « omni modo », substituantur 
verba « spiritui germano fundatdrum semper fidelis». 

R. — Primae petitioni providetur in Schemate de Religiosis. Scribatur 
«ut secundum spiritum fundatorum crescant atque floreant». 

39 — Pag. 157, lin. 29: Rogat unus Pater ut aliquid addatur ad fo- [ 10 ] 

vendas vocationes ad statum religiosum. 

R. — Haec quaestio ad expositionem dogmaticam non pertinet. 

40 — Pag. 157, lin. 30 - pag. 158, lin. 3: Omnes hi Modi tractant 

de exemptione religiosorum. Prima series est ordinis generalis. 

Unus Pater proponit ut tota pericopa deleatur ; alius, notabilis 
saltem eius pars (linn. 30-38); tertius denique, novam totius pa- 
ragraphi redactionem proponit, ne significatio exemptionis nimis 
urgeatur. 373 Patres, e contra, in eiusdem significationem in- 
stantes, additionem 12 linearum ex Allocutione ad Religiosos 
S. S. Pauli VI (23 maii 1964) proponunt. 

Secunda series de particularibus agit. Tres Patres proponunt 
ut linn. 32-35, loco «ratione sui... possunt», dicatur «ratione 
sui... primatus iurisdictionis , intuitu boni communis, ab Ordi- 
nariorum locorum iurisdictione eximi et sibi subiici possunt »; 
unus aestimat verba « ab Ordinariorum loci iurisdictione exi- 
mi » esse delenda, dum alius suppressionem incisae « intuitu 
utilitatis communis » postulat; alius adhuc, pro linn. 30-36, « Quo 
autem... subiici possunt », novum textum proponit. Tres denique . 
Patres in alium sensum procedunt; primus proponit ut lin. 35, 
loco « soli », dicatur « et collegio Episcoporum »; secundus 
ut, lin. 37, post verba « auctoritatibus patriarchalibus », adda- 
tur «vel territdrialibus coetibus Episcoporum»-, tertius denique 
ut lin. 36, post «subiici possunt», addatur «Attamen Sum- 

[10] mus Pontifex hanc iurisdictionem ex ratione pastorali et propter 
bonum animarum in Ordinarium loci transferre potest ». 

R. — Ad primam seriem: Propositiones cum normis generalibus non 
concordant. Ceterum textus approbatus est generalis et pruden- 
ter ac sine ulla intentione polemica conscriptus. De inducenda 
Allocutione S. S. Pauli VI iam provisum est supra; referentia 
in Nota 6 addetur. 

Ad alteram seriem: Indicatio de primatu, ut iacet, sufficit. 
Dicatur autem, lin. 33: «ratione ipsius in universam Ecclesiam 
primatus ». Ceterae ideae propositae, quoad rem, in textu pro- 
bato iam enuntiantur vel ad particularitates iuridicas pertinent, 
in quas hic intrare non oportet. 

41 — Pag. 157, linn. 38-41: Hi Modi potius de relatione inter Episco- 

pos et Religiosos « exemptos » agunt. Unus Pater proponit ut, 
lin. 38, post: « committi », addatur : « Cum vero Ecclesiam uni- 
versalem non ingrediatur nisi per Ecclesiam localem, ipsi agno- 
scant se in Ecclesia locali partem habere et animatricem ipsius 

[11] communitatis pdrtionem constituere »; alii tres proponunt ut, 
lin. 40, post « oboedientiam », addatur « tamquam sacerdotes 
dioecesani, prompte et fideliter, secundum canonicas leges... »; 
unus alius addit «et maximam cooperationem ( omittendo : se- 
cundum canonicas leges) praestare debent... auctoritatem pasto- 
ralem agnoscendam et ob necessariam... ». 

Duo adhuc alii Patres in linn. 40-41, omissionem verborum 
« secundum canonicas leges » postulant, dum unus, post vocem: 
«Episcopi», in lin. 41, proponit ut addatur : «et in omnibus 
quae attinent ad apostolatus exercitium Ordinario loci subiiciun- 
tur, ob eius in Ecclesia particulari... unitatem» (omittendo ergo 
in pag. 158, lin. 3: «et concordiam »). 

R. — Additiones non sunt opportunae, quia de his ideis iam satis pro- 
visum est in textu. Ex altera parte, observatio: « secundum leges 
canonicas » est necessaria. Similiter idea de concordia requiri- 
tur. Stet ergo textus. 

42 — Pag. 158, linn. 4-9: Unus Pater movet difficultatem contra vo- 

cem: « Ecclesia » in sensu Hierarchiae; contra vocem « religio- 
sam », utpote nimis restrictam; contra vocem: « consecratum », 
quia latiore sensu sumptam; contra vocem: «exhibet », quia 
professio religiosa, secundum Const. De S. Liturgia est « sacra- 
mentale». Proponit sequentem emendationem: «In Ecclesia 
autem professio consiliorum non tantum iuridica sanctione ad 
status canonici dignitatem erigit ur, sed ad statum Deo conse- 

cratum etiam actione liturgica elevatur. Ipsa enim Ecclesia, per [11] 
legitimos suos ministros , profitentium vota suscipit ». Alio modo 
tres Patres proponunt: « ...sed eam ut statum a Deo consecra- 
tum etiam actione sua liturgica efficit ». 

R. — De usu vocabulorum iam provisum est supra. Vox: « exhibet » 
omnino de aliquo sacramentali dici potest. Parvae additiones 
non sunt necessariae. Stet ergo textus. 

43 — Pag. 158, linn. 6-7: Petit unus Pater ut in nota dicatur «quod 
exemplaritas vitae religiosae debet declarari assertive non ex- 
clusive ». 

R. — Iam provisum in praecedentibus. Cf. Modum 19. 


AD NUMERUM 46 [ 12 ] 

44 — Pag. 158, lin. 15: Aestimat unus Pater titulum emendatum 

proponi debere: «Aestimanda est professio consilidrum evange- 
licorum », propter rationes antea iam expositas. 

R. — Admittitur. 

45 — Pag. 158, lin. 16 (et lin. 40): Proponit unus Pater ut loco 

vocis « religiosi », terminus generalior adhibeatur, nempe « con- 
silia pro fit entes », propter rationes iam allatas ad Modum 20. 

R. — Iam provisum loco citato et alibi. 

46 — Pag. 158, linn. 35-36: Proponunt 3 Patres ut loco: «praesertim 

ad genus vitae virginalis et pauperis», scribatur: «praesertim 
ad genus vitae virginalis, pauperis et oboedientis », quia in vita 
religiosa « oboedientia perfectius et plenius holocaustum ipsius 
hominis est ». 

R. — Oboedientia non facit genus vitae speciale. 

47 — Pag. 159, lin. 10: Unus Pater proponit ut post verba «vel in 

scholis», addatur «vel in institutis socialibus » ; alius Pater pro- 
ponit additidnem sequentem: « Sorores, quae et in patria et in 
missionibus, vel in scholis et nosocomiis, vel in monasteriis et 
in saeculo, vel quacumque activitate, fideli et humili... ». 

R. — Omnia enumerari nequeunt: quae proponuntur intelliguntur 
exemplative , non exclusi ve. Ceterum enumerantur potius varii 
loci quam variae activitates. 

48 — Pag. 159, lin. 12: Quia non placent verba: «consecrationis 

praxi », proponit unus Pater ut dicatur: « constanti et humili 
fidelitate in praedicta consecratione ». 

R. — Admittitur propositio. 

[ 12 ] AD NUMERUM 47 

49 — Pag. 159, linn. 15-22: Animadvertunt 6 Patres quod paragraphus 

illa potius est conclusio capitis V, «De Vocatione ad sanctita- 
tem », quam cap. VI, « De Religiosis ». Tres proponunt aliam 
redactionem: « Unusquisque igitur Religiosus sedulo curet, ut 
in propria vocatione permaneat , quam a Deo accepit , ut in eam 

[ 13 ] excellere satagat , constanti et perfecta Constitutionum et Regu- 
larum sui Instituti observantia. Haec est enim pro Religiosis 
unica recta et secura via exsequendi divinam voluntatem , ad 
uberiorem Ecclesiae sanctitatem patefaciendam, et ad maiorem 
gloriam unius et individuae Trinitatis, quae in Christo et per 
Christum est omnis hominum sanctitatis fons et origo ». 

R. — Amplificatio non est necessaria. Dicatur, lin. 16: «Unusquisque 
autem ad professionem consiliorum vocatus sedulo curet, ut in 
quam vocationem a Deo vocatus est, in ea permaneat ». 

50 — Pag. 159, lin. 18: Observat unus Pater quod verba: « ut in quam- 

cumque vocationem a Deo vocatus est, in ea permaneat », sunt 
forte nimis absoluta. 

R. — Affirmatio est generalis. 

CORRECTIONES ADMISSAE 
in Capite VI 

Num. 43 

Pag. 155, linn. 9-10: Ipsa autem auctoritas Ecclesiae, duce Spiritu Sanc- 
to, ea (Consilia evangelica) interpretari, eorum praxim mode- 
rari et etiam stabiles inde vivendi formas constituere curavit. 

Pag. 155, lin. 22: ...libertatis per oboedientiam robdratae, ... 

Num. 44 

Pag. 156, lin. 2: Per vota aut alia sacra ligamina, votis propria sua ra- 
tione assimilata, quibus christifidelis ad tria praedicta consilia 
evangelica se obligat, Deo summe dilecto totaliter mancipatur, 
ita ut ipse ad Dei servitium Eiusque honorem novo et pecu- 
liari titulo referatur... Lin. 10: Consiliorum evangelicorum 
professione in Ecclesia, liberari intendit... Lin. 13: (retrahere 
possent,) et divino obsequio intimius consecratur... Lin. 15: 

per firmiora et stabiliora vincula magis repraesentatur Chri- [13] 
stus... 

Pag. 157, linn. 5-7: Regni Dei... necessitudines peculiari modo pate- 
facit. 

Pag. 157, lin. 12, scribatur: « Status ergo qui professione consiliorum 
evangelicorum constituitur , licet... 

Num. 45 [14] 

Pag. 157, linn. 21-22: (Ad Hierarchiam spectat) evangelicorum consilio- 
rum praxim... sapienter moderari. 

Pag. 157, linn. 26-28: ...ut (instituta) secundum spiritum fundatorum 
crescant atque floreant... 

Pag. 157, lin. 33: ...ratione ipsius (Summi Pontificis) in universam Ec- 
clesiam primatus... 

Num. 46 

Pag. 158, lin. 15: [Aestimanda est professio consiliorum evangelico- 
rum :]. 

Pag. 159, lin. 12: (Fratres et Sorores) constanti et humili fidelitate in 
praedicta consecratione Sponsam Christi condecorant. 

Num. 47 

Pag. 159, lin. 16: Unusquisque autem ad professionem consiliorum 
vocatus sedulo curet, ut in quam vocationem a Deo vocatus 
est, in ea permaneat. 

NOTAE 

(Ibis) [remittendo ad pag. 157, in fine lin. 25] Paulus VI, Alloc. 

Magno gaudio, 23 maii 1964: A.A.S., 56 (1964), p. 566. 

(2 bis) [remittendo ad pag. 156, lin. 14]: Paulus VI, l. c., p. 567. 

6 [additio]: Paulus VI, l. c., pp. 570-571. 

QUAESITUM 

An placeat expensio facta a Commissidne Doctrinali circa Modos, 

Caput VI respicientes, cum correctionibus supra indicatis ? 

CAPUT VII * 

DE INDOLE ESCHATOLOGICA ECCLESIAE PEREGRINANTIS 
EIUSQUE UNIONE CUM ECCLESIA CAELESTI 

RELATIO GENERALIS 

Die 19 octobris 1964 factae sunt suffragationes in Aula de variis 
partibus Capitis VII schematis de Ecclesia, cum sequente exitu: 

Prima suffragatio, de n. 48. 

Votantes 2135 

Placet 2099 

Non placet 20 

Vota nulla 16 

Secunda suffragatio, de n. 49. 

Votantes 2132 

Placet 2121 

Non placet 8 

Vota nulla 3 

Tertia suffragatio, de n. 50. 

Votantes . 2121 

Placet 2104 

Non placet . 8 

Vota nulla 9 

Quarta suffragatio, de n. 51. 

Votantes 2077 

Placet 2067 

Non placet 8 

Vota nulla 2 

Die 20 octobris 1964 facta est suffragatio de integro textu Capitis, 
cum sequente exitu: 

Votantes 2184 

Placet 1921 


* Huiusmodi fasciculus Patribus distributus fuit in congregatione generali 
CXXII, die 14 novembris 1964. 

Non placet 29 

Placet iuxta modum 233 

Votum nullum 1 

Integrum ergo Caput cum omnibus suis partibus est a Congrega- 
tione generali approbatum. Modi autem propositi a Subcommissione 
Technica examinati sunt, praeside Exc. Cbarue, a Secretariis Commis- 
sionis Doctrinalis una cum R. P. Molinari, relatore pro boc Capite. Ipsa 
Commissio sequentia Responsa statuit. 


MODI 

ad Caput VII De Ecclesia 
MODI GENERALES 

1 — Unus Pater petit ut quando Ecclesia appellatur « Corpus Christi » 

dicatur semper « Corpus Christi mysticum » ad vitandam con- 
fusionem. 

R. — Cum ex contextu in singulis locis ambiguitas tollatur, additio 
non videtur necessaria. 

2 — Duo Patres putant textum citationibus scripturisticis nimis abun- 

dare. 

R. — Indoles biblica saepenumero postulata fuit. 

3 — Unus Pater addit textum triumphalismo laborare atque non esse 

sufficienter pastoralem. 

R. — Observatio nimis vaga videtur. De charactere pastorali Sche- 
matis notetur ad finem capitis normas pastorales dari. 


RELATE AD TITULUM 

4 — Tres Patres proponunt: « De Ecclesiae peregrinantis unione cum 
Ecclesia caelesti». Alius proponit: «De termino ultimo vocatio- 
nis nostrae ad Ecclesiam caelestem et de nostra unione cum 
eadem »; et 42 Patres proponunt: « De Ecclesiae militantis uni- 
tate cum Ecclesia triumphante et purgante ». 

R. — Maneat titulus sicuti est, cum post longas disputationes in Com- 
missione admissus fuerit. 

[4] RELATIO DE PARTICULARIBUS 

AD NUMERUM 48 

5 — Pag. 3, linn. 2-4: Plures Patres (68) petunt ut dicatur « Sanctitas 

ad quam in Christo Iesu vocamur omnes et quam gratia Dei in 
Ecclesia acquirimus », ut melior coniunctio cum praecedentibus 

[5] fiat, et etiam quia non potest dici christianos vocari (in prae- 
senti) ad Ecclesiam, in qua iam sunt. 

R. — Maneat textus quia revera Deus omnes vocat ad Ecclesiam; 
« omnes » comprehendit etiam eos qui nondum in Ecclesia sunt. 

6 — Pag. 3, lin. 4: Unus Pater vult ut loco « sanctitatem acquirimus » 

dicatur « in sanctitate nascimur et progredimur ». 

R. — Non admittitur, quia non sufficienter tueri videtur doctrinam 
de peccato originali. 

7 — Pag. 3, linn. 7-10: Unus Pater petit ut supprimantur yt rba « atque 

cum genere humano universus quoque mundus, qui intime cum 
homine coniungitur et per eum ad finem suum accedit perfecte 
in Christo instaurabitur ». Timor est ne haec verba sumantur 
ut affirmatio salutis [totius] generis humani cum universo mundo 
(quod est error Origenis). Eandem suppressionem petunt tres 
alii Patres quia exegesis de renovatione physica mundi non est 
certa. 

R. — Textus retineatur 1) quia non loquitur de salute totius generis 
humani; 2) quia negari nequit mundum cum genere humano 
connecti et 3) quia instauratio non necessario est renovatio 
physica. 

8 — Pag. 3, lin. 11: Unus Pater petit introductionem longae para- 

graphi pro extollenda indole historica eschatologiae christianae. 
R. — Talis additio est contra normas generales. 

9 — Pag. 3, lin. 11: Unus Pater proponit ut inter citationes etiam 

introducatur referentia ad 2 Petr. 3, 10-13 ne citando unice 
Eph. 1 , 10 et Coi. 1 , 20 videamur forsan favere opinioni eorum 
qui putant hunc mundum transiturum esse in gloriam qualis ab 
hominibus constitutus est. 

R. — Referentia ad 2 Petr. 3, 10-13 inseritur. 

10 — Pag. 3, linn. 12-21: A 57 Patribus petitur suppressio verborum 
«Christus... participes», quia unitatem rumpunt, mere repe- 
tendo quae in capite 1° iam dicta sunt. 

R. — Suppressio esset contra normas generales. 

11 — Pag. 3, linn. 12-13: Duo Patres petunt ut loco «omnia traxit [5] 

ad seipsum», dicatur «omnes traxit». Ratio : sic sonat textus 
graecus. 

R. — In textu ponatur « omnes » et in citatione addatur Gr. 

12 — Pag. 3, linn. 18-19: Unus Pater vult ut dicatur: «Ut homines [6] 

ad Ecclesiam perducat arctius^&e per Ecclesiam sibi coniungat ». 
Solum hoc modo affirmatio textus est completa. 

R. — Modus admittitur; dicatur tamen « arctiusque per eam sibi con- 
iungat ». 

13 — Pag. 3, linn. 23-24: Unus Pater rogat ut dicatur: «provehitur in 

missione Spiritus Sancti et per Ipsum pergit in Ecclesia... ». 
Ratio : missio Spiritus Sancti non est mere eventus historicus 
sed constanter perdurat et agit in Ecclesia. 

R. — Insertio admittitur quia ditat textum; sed loco « per Ipsum » 
dicatur « per Eum ». 

14 — Pag. 3, lin. 25: Duo Patres petunt ut dicatur: « de sensu quoque 

unicae vitae nostrae temporalis edocemur », ut reincarnationismus 
damnetur. 

R. — Providebitur in n. 30. 

15 — Pag. 3, linn. 25-26: Unus Pater exoptat ut dicatur: «de sensu 

quoque vitae nostrae temporalis edocemur, dum signa temporum 
perscrutantes ... ». 

R. — Additio videtur superflua cum pluries hac de re alibi agatur. 

16 — Pag. 4, linn. 1-2: Unus Pater timet ne verba « Iam ergo fines 

saeculorum ad nos pervenerunt » intelligantur tamquam prophe- 
tia de imminenti fine mundi. 

R — Ex contextu clare patet hac de re non agi. 

17 — Pag. 4, linn. 2-6: Unus Pater proponit substitutionem textus per 

alium a se elaboratum. 

R. — Standum est textui secundum normas generales. 

18 — Pag. 4, lin. 5: Unus Pater in sententia: «Ecclesia iam in terris 

vera sanctitate licet imperfecta insignitur », vult verba « licet 
imperfecta » supprimi. Imperfectio non ad Ecclesiam, sed ad fi- 
deles pertinet. 

R. — Adhibendus est etiam in nostro Capite modus loquendi in Capi- 
tibus praecedentibus adhibitus. Maneat ergo textus sicuti est. 

19 — Pag. 4, linn. 6-7: Duo Patres timent ne expressiones biblicae 

« novi caeli et nova terra, in quibus iustitia habitat » sensu 
nimis materiali intelligantur. 

R. — Stet textus qui nonnisi verba S. Scripturae reproducit. 

[ 7 ] 


[ 8 ] 


20 — Pag. 4, linn. 8-9: Unus Pater vult ut dicatur: «Ecclesia pere- 

grinans in suis sacramentis, ministeriis et institutionibus » ne 
textus sapiat iuridismum. 

R. — Non est cur « institutiones » solum sensu iuridico intelligantur. 

21 — Pag. 4, linn. 8-14: Unus Pater proponit quaedam verba deleri et 

in novam formulam mutari. 

R. — Longior substitutio contradicit normis generalibus. 

22 — Pag. 4, linn. 9-10: 59 Patres petunt suppressionem verborum 

« ad hoc aevum pertinentibus », ne in una sententia, eadem idea 
tautologice ter repetatur. 

R. — Textus remaneat quoad rem; legatur tamen « quae ad hoc aevum 
pertinent ». 

23 — Pag. 4, linn. 8-13: Unus Pater petit ut haec verba tantum retine- 

antur: «Ecclesia peregrinans in suis sacramentis et institutioni- 
bus ad hoc aevum pertinet ». Ratio : textus Epistulae ad Roma- 
nos non loquitur de creaturis, sed de universa creatione; neque 
illa quae a Paulo ibi dicuntur dici possunt de Ecclesia. 

R. — Textus videtur retinendus, nam 1. c. terminus paulinus « creatio » 
(ktisis) non significat actionem creativam sed id quod creatum 
est; terminus igitur bene potest verti in plurali. Neque apparet 
cur dici nequeat Ecclesiam degere inter creaturas. 

24 — Pag. 4, linn. 12-13: Duo Patres volunt ut in textu supprimantur 

vel saltem explicentur verba « et parturiunt usque adhuc » (quia 
fidelibus male sonarent) et un loco verbi « revelationem » dicatur 
« redemptionem ». 

R. — Non est cur a citatione biblica discedamus. 

25 — Pag. 4, lin. 14: Unus Pater petit insertionem longae paragraphi 

sat complexae de novitate vitae quae per gratiam in nobis efficitur. 
R. — Talis insertio non potest admitti propter normas generales. 

26 — Pag. 4, linn. 25-29: Quattuor Patres proponunt substitutionem 

textus Schematis per textum ab illis elaboratum. 

R. — Videantur ea quae sub numero praecedenti dicta sunt. 

27 — Pag. 4, lin. 28: Unus Pater vult ut ad verba «Contendimus 

ergo in omnibus » addatur « in campo omnis activitatis humanae 
sive indi vidualis aut familiaris sive socialis, oeconomicae aut 
civicae ». 

R. — Non videtur necessarium: « In omnibus » significat « in omni- 
bus », neque necessarium est ad particularia descendere de quibus 
in Schemate XIII agitur. 

28 — Pag. 4, linn. 28-29: Tres Patres volunt ut loco «contendimus» 

et « induimus » dicatur exhortative « contendamus » et « indua- [®] 
mus ». 

R. — Forma exhortativa et paraenetica consulto evitata est. 

29 — Pag. 4, lin. 33: Unus Pater proponit ut post verba «neque 

horam » fiat explicita mentio mysterii paschalis. 

R. — Mentio mysterii paschalis non videtur necessaria, immo in con- 
textu attentionem distraheret. 

30 — Pag. 4, lin. 34: 123 Patres volunt ut post verba «vigilemus 

oportet ut » addatur: « expleto unico terrestris huius vitae cur- 
su », ut affirmetur unicitas huius vitae terrestris contra reincar- 
nationistas. 

R. — Propter rationes pastorales modus admittitur, addita referentia 
ad Hehr. 9, 27 et deleta referentia ad Mt. 25, 1-13. 

31 — Pag. 4, lin. 41: Unus Pater loco «Etenim antequam cum Christo 

Glorioso regnemus » vult dici « Etenim antequam cum Christo 
Glorioso sancti conregnent ». Ratio est, quia si supponitur nos 
(omnes) cum Christo regnaturos esse, absurde ponitur ad finem 
phrasis disiunctio « qui bona fecerunt » « qui vero mala egerunt ». 

R. — Consulto in textu non dicitur «regnabimus», sed «regnemus»-, 
sensus ergo obvius est: antequam possimus regnare, omnes ma- 
nifestabimur. 

32 — Pag. 5, lin. 3: Unus Pater post verba « sive bonum sive malum » 

vult addi: « specialiter erga pauperes, esurientes, sitientes, ... etc. 

(Mt. 25, 40 »). 

R. — Additio conspicua pugnat cum normis generalibus. 

33 — Pag. 5, lin. 4: Tres Patres suggerunt ut omittantur verba «in 

fine mundi » ne videatur doceri retributionem non esse imme- 
diate post mortem. 

R. — De retributione immediate post mortem sermo est explicite in [9] 
n. 49 Schematis. Verba « in fine mundi » sunt retinenda, ut clarius 
appareat retributionem consummatam etiam quoad corpus haberi 
in resurrectione, quae nonnisi in fine temporum erit. 


AD NUMERUM 49 

34 — Pag. 5, linn. 29-31: Unus Pater vult ut omittantur vel corrigantur 
verba « Universi qui Christi sunt, Spiritum Eius habentes, in 
unam Ecclesiam coalescunt », quia ipse putat talia verba non 
clare enuntiare doctrinam catholicam de membris Ecclesiae. 

R. — Hic non agitur de dirimenda quaestione quid requiratur ut quis 
sit membrum Ecclesiae. Cf. n. 14. Maneat ergo textus. 

[9] 35 — 

R. — 


36 


R. — 
37 — 

R. — 


38 — 

[10] R. — 

39 — 


R. — 


40 — 
R. — 


Pag. 5, lin. 32 ss.: Tres Patres volunt hic damnationem evoca- 
tionis spirituum (spiritismi) immitti. Duo ex illis timent ne textus 
praesens huic errori ansam praebeat. 

In textu evidenter sermo est de supernaturali communione Sanc- 
torum, non vero de evocatione illa qua cum spiritibus vel ani- 
mabus separatis sensibilis communicatio humanis industriis pro- 
vocari intenditur ad varias notitias variaque auxilia consequenda. 
Propter rationes pastorales addita est Nota (1-bis). 

Pag. 5, lin. 38: Tres Patres malunt ut loco «totum populum 
Dei», dicatur «totam familiam Dei». Ratio: in contextu imme- 
diato sermo est de «fratribus», non de concivibus (linea 33); 
denominatio « populi Dei » in numero sequenti occurrit (pag. 7, 
linea 19). 

Aliquid veri in hac animadversione habetur; solutio tamen pro- 
ponitur in Responso ad numerum sequentem. 

Pag. 5, lin. 39: Unus Pater censet ambiguam esse expressionem 
« cultum quem ipse (quis? Christus? populus?) offert »; proponit 
ergo ut dicatur « cultum quem populus offert ». 

Ad omnem ambiguitatem auferendam textus inde a linea 38 sic 
mutetur: « totam Ecclesiam in sanctitate firmius consolidant, 
cultum quem ipsa hic in terris Deo exhibet nobilitant ac multi- 
pliciter ad ampliorem eius aedificationem contribuunt ». 

Pag. 5, lin. 39: Alius Pater putans verbum « offert » ad Chri- 
stum referri petit clausulam deleri vel corrigi, quia nulla crea- 
tura potest nobilitare cultum quem offert Christus. 

Subiectum non est Christus sed Ecclesia; hoc modo quaelibet 
causa obscuritatis iam sublata est. 

Pag. 5, lin. 39: Unus Pater vult ut loco «cultum» dicatur «sa- 
cram Liturgiam ». Ipse enim putat verbum « cultus » non subli- 
neare nisi aspectum latreuticum Liturgiae, non vero sacramen- 
talem et sanctificantem. 

Non videtur admittenda ratio emendationis. Ipsa Constitutio de 
Sacra Liturgia expresse docet: « sacramenta ordinantur ad sancti- 
ficationem hominum, ad aedificationem Corporis Christi, ad cul- 
tum denique Deo reddendum ...» (Constitutio de Sacra Liturgia, 
n. 59). 

Pag. 5: Unus Pater vult aliquam sententiam introduci ex qua 
appareat reprobos de facto haberi (ne damnatio ut mera hypo- 
thesis maneat). 

Propositum non quadrat cum hoc contextu. Ceterum in n. 48 

Schematis citantur verba evangelica quibus Dominus ipse in 
forma grammaticaliter futura de reprobis loquitur. 

41 — Pag. 6, lin. 4: Unus Pater petit explicitam bic mentionem fieri 

de intercessione speciali B. M. Virginis et proponit introductio- 
nem alicuius longae paragrapbi hac de re agentis. 

R. . — De bac materia opportunius agitur in Capite de Beata Maria 
Virgine. 

42 — Pag. 6, linn. 7-9: Duo Patres proponunt mutationes grammati- 

cales circa participia « servientes » « adimplentes »; unus ex illis 
vult praeterea ut expressio « in omnibus » supprimatur, quia non 
est vera, sicut ex experientia constat. 

R. — Textus est clarus et grammaticaliter rectus. Expressio « in om- 
nibus » non significat nisi servitium Dei in omni campo vitae 
humanae a Sanctis praestitum esse et non solum in adimpletione 
eorum quae desunt passionibus Christi. 

AD NUMERUM 50 

43 — Pag. 6, linn. 14-16: Unus Pater vult ut loco «Hanc commu- 

nionem totius Iesu Christi mystici Corporis...» dicatur «Hanc 
communionem sanctorum... ». Ad idem plus minusve redit quae- 
stio generica ab alio Patre facta. 

R. — Standum est textui utpote claro ac recto. Extensio termini « Com- [11] 
munio Sanctorum » contro vertitur. 

44 — Pag. 6, linn. 21-22: Quattuor Patres volunt ut reditus fiat ad 

textum priorem ita ut post verba « suffragia pro illis obtulit » 
dicatur: « vicissim se orationibus eorum sedulo commendando », 

(vel: « commendavit »). Unus ex illis proponit ut loco « suffragia 
etiam » dicatur « etiam suffragia », quia grammaticaliter particula 
« etiam » debet afficere id quod immediate sequitur, non id quod 
praecedit. 

R. — Haec ultima suggestio accipitur propter rationes grammaticales. 
Commissio iam antea suppressit incisum « vicissim se orationibus 
eorum sedulo commendavit (vel commendando) », ne quaestio- 
nem disputatam videretur derimere. 

45 — Pag. 6, lin. 25: Unus Pater petit suppressionem verbi «arctius», 

ne affirmetur graduatio vel hierarchia unionis beatorum in caelo 
cum fidelibus adhuc in terra degentibus: apostoli et martyres, 
virgines et paupertate insignes, reliqui sancti Dei. 

R. — Graduatio vel hierarchia, quae ibi supponitur descripta, in textu 


10 

[11] nec habetur nec intenditur. Adverbium «arctius», in textu ad 
omnes categorias Sanctorum applicatur. 

46 — Pag. 6, lin. 31: Unus Pater vult supprimi verbum «tandem», 

ne videatur sanctitas eorum qui vivunt in matrimonio esse 
inferior. 

R. — Stet textus, qui solum intendit describere ordinem historicum, 
iuxta quem cultus Sanctorum in Ecclesiam introductus est. 

47 — Pag. 6, lin. 31: Unus Pater vult ut post «virginitatem et pau- 

pertatem » addatur « et oboedientiam ». 

R. — Textus solum intendit describere ordinem historicum cultus sanc- 
torum. Iamvero devotio historica erga sanctos in primis tempo- 
ribus ad hunc aspectum non tantopere attendebat. 

48 — Pag. 6, lin. 31: Tres Patres post verba «erant imitati» volunt 

addi-. « atque plenius sui ipsorum holocaustum humilitate et 
oboedientia obtulerunt Deo, qui humiliavit semetipsum factus 
oboediens usque ad mortem (cf. Lc. 2, 51; Phil~ 2, 8)». 

R — Etsi idea pulchra est, propositioni iam respondetur in n. 47. 

[12] 49 — Pag. 6, lin. 37: Unus Pater vult ut loco «futuram» legatur 

« venturam ». 

R. — Stet textus propter fidelitatem erga textum biblicum. 

50 — Pag. 7, linn. 22-23: 64 Patres petunt ut loco «debitas pro ipsis 

Deo rependamus gratias » legatur « debitas ipsis rependamus 
gratias ». In ipso textu dicitur Sanctos esse benefactores nostros 
et ideo debemus gratias eis agere pro beneficiis quae ipsi, ratione 
suae unionis cum Christo, obtinuerunt pro nobis intercedendo. 
R. — Retineatur textus qui desumitur ex Liturgia. Notetur tamen for- 
mulam liturgicam adhibitam in textu nullo modo excludere quod 
ipsis Sanctis gratias rependamus; immo, ex ipso textu in quo 
Sancti dicuntur esse nostri benefactores in Christo sequitur nos 
gratum animum etiam erga ipsos exhibere debere, ut correspon- 
det traditioni et praxi Ecclesiae primaevae. Ad hunc finem addita 
est Nota (12-bis). 

51 — Pag. 7, lin. 32: Unus Pater vult omitti verba « qui est mirabilis 

in sanctis suis », quia in Ps. 67, 36 illa verba non significant in 
personis sanctis, sed in rebus sanctis, id est, in sanctuario. 

R. — In Relatione ad Schema emendatum iam dicebatur verba retenta 
esse quia in Liturgia adhibentur et in Nota omissam esse referen- 
dam ad Psalmos 67, 36 et 88, 8. 

52 — Pag. 7, linn. 36-37: 67 Patres petunt ut omittantur verba «dum 

virtus Spiritus Sancti per signa sacramentalia super nos agit», 
ne videatur omnis actio liturgica sacramen talis esse; alius idem 

petit ne videatur dici Spiritum Sanctum solum intra liturgiam l 1 ^] 
agere. Iterum alius Pater novam formulam proponit, ad vitan- 
dam primam difficultatem. 

R. — Ad vitandas difficultates mutetur textus sic: «Nobilissima vero 
ratione unio nostra cum Ecclesia caelesti actuatur, cum, praeser- 
tim in sacra Liturgia, in qua virtus Spiritus Sancti per signa 
sacramentalia super nos agit, divinae maiestatis laudem socia 
exsultatione concelebramus... ». 

53 — Pag. 7, lin. 42 et pag. 8, lin. 1: Unus Pater vult, ut loco « Sanc- 

tissimam Trinitatem magnificamus », dicatur: « Deum unum et 
trinum magnificamus », ut locutio sit magis personalis. 

R. — Placet suggestio. 

54 — Pag. 8, linn. 2-3: Unus Pater, ubi dicitur «cultui Ecclesiae cae- [13] 

lestis », dicendum praefert « adorationi » vel « laudibus », quia 
vox « cultus » in Vulgata et in traditione primi millennii, ubi 
agitur de latria christiana, vitatur. 

R. — Standum est textui. Verbum « cultus » sensu christiano est fre- 
quentissimum apud Patres latinos, in specie apud S. Augustinum. 

55 — Pag. 8, lin. 3: Unus Pater vult ut loco vocis « caelestis », legatur 

« triumphantis » vel quid simile. 

R. — Nulla videtur ratio pro bac mutatione. 

56 — Pag. 8, lin. 6: Unus Pater petit ut post verba «et beati Ioseph » 

addatur « eiusdem Virginis sponsi », quia sic habetur in canone 
Missae. E contra alius Pater vult mentionem S. Ioseph supprimi. 

R. — Verba Canonis Missae invocantur, quin complete citentur. Stet 
textus. 

57 — Pag. 8, lin. 7: 40 Patres petunt post verba «et omnium sancto- 

rum» introductionem cuiusdam paragraphi de efficacitate suffra- 
giorum pro animabus defunctorum. 

R. — De illis suffragiis agitur pag. 6, lin. 17 ss. 

58 — Duo Patres volunt ut in hoc numero dicatur unicam viam ad 

communionem cum defunctis esse illam quam Ecclesia mani- 
festat, ut saltem implicite spiritismus damnetur, ut etiam tres 
alii Patres (n. 35) petiverant. 

R. — Stet textus, quia de hac re iam provisum est in n. 35. 


AD NUMERUM 51 

59 — Pag. 8, lin. 11: Unus Pater vult ut loco «qui in caelis sunt vel 
adhuc post mortem etc. », dicatur « qui in gloria caelesti sunt... », 
ut differentia magis in statu quam in loco ponatur. 

[13] R. — Modus acceptatur, quia textum clariorem facit. 

60 — Pag. 8, lin. 15: Unus Pater vult ut omittantur verba « denuo con- 
firmat » et eorum loco dicatur « memorat », ne expressio sit ni- 
mis solemnis. 

R. — Dicatur: « rursus proponit », sicuti iam antea in Capite III 
factum est. 

[14] 61 — Pag. 8, lin. 20: Tres Patres post verbum «instaurent», volunt 

ut addatur: «nec pretextu cultus Sanctorum vel eorum festivi- 
tatum, incitamenta peccati promoveri sine damnatione patiantur ». 
R. — Res est tam evidens ut mentione in textu non indigeat. 

62 — Pag. 8, lin. 20: Post verbum «instaurent» unus Pater desiderat 

additionem novae paragraphi in qua legitima expositio ac vene- 
ratio imaginum Sanctorum commendetur. 

R. — Sufficienter provisum est per explicitam mentionem Concilii Ni- 
caeni II et decreti Concilii Tridentini, in linea 14-15. 

63 — Pag. 8, lin. 21: Tres Patres petunt additionem incisi respicientis 

animas in Purgatorio detentas, ut etiam necessitates earum in 
exhortationibus pastoralibus congruum locum habeant. 

R. — Iam provisum in numero 50, pag. 6, linn. 19-21. 

64 — Pag. 8, lin. 23: Unus Pater loco «intensitate amoris» vult ut 

dicatur «perfectio amoris». Ratio : intensitas amoris dicitur po- 
tius de actibus appetitus sensitivi. 

R. — Non admittitur. « Intensitas » dicitur etiam de actibus appetitus 
intellectivi seu voluntatis; vox « perfectio amoris » nimium di- 
ceret. 

65 — Pag. 8, linn. 23-24: Duo Patres volunt ut aperte dicatur in quo 

consistat « amor iste actuosus » et quod hoc fiat verbis ipsius 
liturgiae « ut imitemur quod colimus ». 

R. — Iam habetur in textu, statim postea, per verba, ex ipsa liturgia 
desumpta (n. 51, pag. 8, linn. 24-27). 

66 — Pag. 8, lin 28: Unus Pater aestimat dictionem claritate carere. 
R. — Ad vitandas ambiguitates dicatur: «Ex altera vero parte in- 
struant fideles... ». 

67 — Pag. 8, lin. 31: Unus Pater loco «latreuticum cultum» vult 

dici « adorationem et laudem » ut locutio sit potius biblica quam 
scholastica. 

R. — Locutio «latreuticum cultum» non est scholastica, sed technica 
et adhibetur iam a S. Augustino (cf. De Civitate Dei 10, 1, 2 
et passim). Insuper hoc in loco requiritur ad vitandam ambigui- 
tatem. Stet ergo textus. 

68 — Pag. 8, linn. 36-37: Unus Pater praefert ut dicatur «Dei unius [ 15 ] 

et trini » loco « sanctissimae Trinitatis », ut expressio sit magis 
personalis. 

R. — Stet textus. 

69 — Pag. 8, linn. 40-41: Unus Pater vult ut loco «Quando enim 

Christus apparebit et gloria mortuorum resurrectio erit etc. », 
dicatur « Quando autem Christus apparebit et corporum mor- 
tuorum resurrectio erit... ». Pro reliqua parte pericopae ille Pater 
praefert verba in praesenti ne quis cogitet illam liturgiam nunc 
non haberi in caelo; loci ex Apoc. sunt in praesenti, non in futuro. 

R. — Substitutio verbi « enim » per « autem » nexum logicum solveret. 
Verbum « gloriosa » retinendum est, quia in hoc contextu solum 
de resurrectione gloriosa sermo est; additio autem adiectivi « cor- 
poralis » est superflua. Pro reliqua parte pericopae verbum in 
futuro videtur retinendum; in contextu enim agitur de liturgia 
consummatae gloriae. Textus ex Apocalypsi, licet in praesenti, 
sensum habent propheticum, ideoque futurum. Ceterum iam 
aliis in locis in Schemate sermo fit de liturgia caelesti, quae 
etiam nunc habetur (v. g., n. 50, pag. 8, linn. 2-3). 

70 — Pag. 9, lin. 1: Unus Pater vult ut loco «caelestem» dicatur 

« gloriosam » vel « venturam ». Ratio: vox caelestis ambigua est. 

R. — Ambiguitas tollitur ex loco citato Apocalypsi, ubi expressio 
aequivalens invenitur: «descendentem de caelo» {Apoc. 21, 2; 

21 , 10 ). 


EMENDATIONES ADMISSAE 
secundum Modos a Patribus introductos 

Num. 48 

Pag. 3, lin. 11: [additur referentia ad] 2 Petr. 3, 10-13. 

Pag. 3, linn. 12-13: Christus quidem exaltatus a terra omnes traxit ad 
seipsum (cf. Io. 12, 32, gr.). 

Pag. 3, linn. 18-19: ut homines ad Ecclesiam perducat arctius que per 
eam sibi coniungat. 

Pag. 3, linn. 23-24: [Restitutio] provehitur in missione Spiritus Sancti 
et per Eum pergit in Ecclesia... 

Pag. 4, linn. 9-10: Ecclesia peregrinans in suis sacramentis et institu- [16] 
tionibus, quae ad hoc aevum pertinent, portat figuram huius 
saeculi... 

[1®] Pag. 4, linn. 34-36: ut, expleto unico terrestris nostrae vitae cursu 
(cf. Hebr. 9, 27) cum Ipso ad nuptias intrare et cum benedictis 
connumerari mereamur (cf. Mt. 25, 31-46), ... 


Num. 49 

Pag. 5, lin. 36: additur nota (1-bis). 

Pag. 5, linn. 38-41: totam Ecclesiam in sanctitate firmius consolidant, 
cultum quem ipsa hic in terris Deo exhibet nobilitant ac multi- 
pliciter ad ampliorem eius aedificationem contribuunt. 

Num. 50 

Pag. 6, lin. 21: etiam suffragia pro illis obtulit. 

Pag. 7, lin. 23: additur nota (12-bis). 

Pag. 7, linn. 34-39: Nobilissima vero ratione unio nostra cum Ecclesia 
caelesti actuatur, cum , praesertim in sacra Liturgia, in qua virtus 
Spiritus Sancti per signa sacramentalia super nos agit, divinae 
maiestatis laudem socia exsultatione concelebramus ... 

Pag. 7, lin. 42 et pag. 8, lin. 1: uno cantico laudis Deum unum et 
trinum magnificamus. 

Num. 51 

Pag. 8, lin. 11: qui in gloria caelesti sunt... 

Pag. 8, lin. 15: [Decreta Sacrorum Conciliorum...] rursus proponit. 

Pag. 8, lin. 28: Ex altera vero parte instruant fideles... 


NOTAE 

(1 bis) Praeter documenta antiquiora contra quamlibet formam evocationis 
spirituum inde ab Alexandro IV (27 sept. 1258), cf. Encycl. S. C. S. Officii, 
De magnetismi abusu, 4 aug. 1856: A.S.S., (1865), pp. 177-178, Denz. 1653-1654 
(2823-2825); responsionem S. C. S. Officii, 24 apr. 1917: A.A.S., 9 (1917), 
p. 268, Denz. 2182 (3642). 

(12 bis) Quoad gratitudinem erga- ipsos Sanctos, cf. E. Diehl, Inscriptiones 
latinae christianae veteres, I, Berolini 1925, nn. 2008, 2382 et passim. 


QUAESITUM 

An placeat expensio facta a Commissione Doctrinali circa Modos 
Caput VII respicientes, cum supradictis correctionibus ? 

CAPUT VIII * 

DE BEATA MARIA VIRGINE DEIPARA 
IN MYSTERIO CHRISTI ET ECCLESIAE 

RELATIO GENERALIS 

In suffragatione de integro Capite VIII Schematis De Ecclesia, die 


29 octobris 1964, sequens exitus apparuit: 

Praesentes votantes . . 2091 

Placet 1559 

Non placet 10 

Placet iuxta modum 521 

Votum nullum 1 


Integrum ergo Caput VIII, cum omnibus suis partibus, a Congrega- 
tione Generali approbatum est. Omnes Modi, a Patribus introducti, prae- 
vie examinati sunt a Commissione technica, praeside Exc.mo Charue, a 
Praeside Commissionis Doctrinalis delegato, ab Exc.mo Roy, Relatore 
huius Capitis, a Secretariis Commissionis Doctrinalis et a R. P. Balic. 


MODI GENERALES 

1 — Relate ad materiae dispositionem : 22 Patres rogant ut Caput VIII 

inseratur inter capita I et II. 

R. — Totus ordo capitum est a Congregatione Generali approbatus, 
et etiam propter difficultates practicas mutari non potest. 

2 — Relate ad titulum : Alii proponuntur tituli a 24 Patribus: 

De Maria Matre Ecclesiae (6 Patres) 

De B. M. V. Ecclesiae Matre (1 Pater) 

De Beata Virgine Deipara et Matre Ecclesiae (1 Pater) 

De B. M. V. Matre Christi et Matre Ecclesiae (3 Patres) 
De B. M. V. Matre Ecclesiae (13 Patres). 

R. — Titulus prout iacet, iterum iam approbatus, accuratim materiae 
expositae respondet. Non tantum de relatione B. Virginis ad Ec- 


* Huiusmodi fasciculus Patribus distributus fuit in congregatione generali 
CXXII, die 14 novembris 1964. 

[3] clesiam agitur, sed etiam de eius relatione ad incarnationem Verbi. 
Haec ultima relatio est fundamentum omnium ceterorum. 

3 — Relate ad usum textuum S. Scripturae, rogat unus Pater ut ver- 
siones Vulgatae in unoquoque casu ad lucem scientiae philolo- 
gicae recognoscantur. 

R. — In singulis casibus providebitur. 

[4] 4 — Relate ad quaedam particularia : 

a) Unus Pater petit ut S. Pontifex renovet consecrationem 
Russiae et totius generis humani Cordi Immaculato Mariae; 

b) Alius petit utrum melius sit dicere: « Genitrix » an « Ge- 
netrix »? 

c ) Alius postulat ut pronomina pro B. M. Virgine adhibita 
non scribantur maiusculis; 

d) Unus Pater petit ut saltem semel aliquis textus S. Ephraem 
adhibeatur; 

e) Idem postulat ut semper idem dicendi modus adhibeatur 
in designandis baptizatis acatbolicis (suggerit ipse: « fratres aca- 
tholici »). 

R. — Ad a) Haec quaestio ad Commissionem Doctrinalem non spectat. - 
Ad b) et c) Hae observationes ad meram ortographiam spec- 
tant. Pronomina pro B. Virgine aliquando cum maiuscula scri- 
buntur propter solam claritatem. - Ad d) Authenticitas textuum 
S. Ephraem apud plures adhuc contro vertitur. Unde melius vi- 
detur a citationibus abstinere. - Ad e) Illa quae iam antea appro- 
bata sunt, non possumus mutare. 

RELATIO DE PARTICULARIBUS 
AD NUMERUM 52 

5 — Pag. 3, lin. 3: Unus Pater postulat ut pro verbis «complere 

volens », dicatur: « intendens », quia Pater intendit, Filius vero 
Incarnatus complevit. 

R. — Stet textus, quia « volens » est plus quam « intendens ». 

6 — Pag. 3, linn. 9-11: Idem Pater postulat ut pro verbis: « Quod sa- 

lutis ... in Ecclesia», scribatur: «quod mysterium salutis per 
Ecclesiam ipsam Christus exsequi continuat. In Ecclesia porro 
fideles Christo Capiti adhaerent et cum omnibus sanctis commu- 
nicantes, memoriam venerantur etc. ... ». 

Ratio: quia aliter periodus confusa esset. 

R. — Textus approbatus est magis stringens. 

AD NUMERUM 53 [5] 

7 — Pag. 3, linn. 19-22: Idem Pater proponit ut pro verbis: « ...Ma- 

ria ... honoratur», scribatur: «Maria, cum Angelo nuntiante 
Verbum Dei corde et corpore suscepmV et Vitam mundo pro- 
tul erit, ut vera Mater... ». Sic evidentior esset nexus causalis. 

R. — Iam sufficienter expressum in textu approbato. 

8 — Pag. 3, linn. 22-23: 120 Patres postulant ut loco: «Filio suo», 

scribatur: « A Patre intuitu meritorum Filii sui sublimiore modo 
redempta »: Maria enim redempta fuit quando mater Christi non- 
dum erat; ergo non potuit redimi a Filio suo qua tali (cf. Inef- 
fabilis Deus). 

R. — Scribatur: «Intuitu meritorum Filii sui sublimiore...». 

9 — Pag. 3, lin. 27: Unus Pater postulat ut expungantur verba: « quo 

eximio gratiae dono », quia sunt inintelligibilia; 92 Patres vero 
petunt ut dicatur: « quo gratuito dono ». Ratio est ut non con- 
fundatur donum divinae Maternitatis cum dono gratiae sanctifi- 
cantis. 

R. — Gratia de se est gratuita. Oportet insuper sublineare quod est 
eximia , sicut imponitur a contextu in fine phraseos. 

10 — Pag. 4, lin. 2: Unus Pater proponit ut loco verborum: «simul 

autem... », dicatur: « Quae porro... », quia ad aliud transitus fit. 

R. — « Simul » est necessarium: B. Virgo enim, licet longe excelsa sit 
super alios homines, simul tamen est coniuncta cum eis. 

11 — Pag. 4, linn. 2-4: 19 Patres postulant ut loco verborum: « Simul 

autem ... fideles», scribatur: «Maria cum hominibus salvandis 
invenitur coniuncta, quatenus Adae filia et a Christo redempta; 
sed insuper divinum adimplens propositum, ipsis qua mater con- 
iung itur quia cooperata est caritate ut fideles... ». Agentes enim, 
dicunt hi Patres, de relationibus Mariam inter et Ecclesiam, Eius 
significationem et munus in oeconomia salutis considerare de- 
bemus. 

R. — Illud munus relate ad Ecclesiam in fine phraseos explicite indica- 
tur. Stet ergo textus. 

12 — Pag. 4, lin. 4: 102 Patres postulant ut non dicatur: «immo», 

sed: « Spiritu plane Mater eorum, quia cooperata est caritate... », 
secus enim non potest concludi cum: « quapropter » et ad mater- [6] 
nitatem spiritualem; citatio ceterum S. Augustini in vera luce 
ponitur si modo magis completo exhibetur. 

R. — Potest accipi. Scribatur ergo: « immo, plane mater membro- 
rum (Christi), ... quia cooperata est...». 

[6] 13 — Pag. 4, linn. 6-12: Unus Pater proponit inversionem textus, quam 

a logica expostulari reputat: « Quam ergo Catholica Ecclesia a 
Spiritu Sancto edocta , filiali pietatis affectu tanquam Matrem 
amantissimam prosequitur eandemque ut supereminens ... sa- 
lutat ». 

R. — Inversio sat complicata non videtur opportuna. 

14 — Pag. 4, lin. 8: Dum unus Pater postulat ut post vocem: «fide», 

addatur : «spe», 108 Patres postulant ut deleantur verba: «In 
fide et caritate » quia non tantum in his virtutibus Maria est typus 
Ecclesiae. 

R. — Exhibentur praeclarissima exempla, quae ceterum sensu non ex- 
clusivo proponuntur. 

15 — Pag. 4, linn. 9-12: Modi circa has lineas propositi in oppositum 

sensum procedunt. Sunt enim, ex una parte, 1 1 Patres qui petunt 
ut B. M. Virgo aperte dicatur: « Mater Ecclesiae », addendo , sive 
in lin. 9, post « salutatur, verba: « immo ut Mater Ecclesiae 
amantissima nominatur» (1 P.), sive, lin. 11, « tamquam matrem 
suam... » (5 P.), sive: « tamquam veram Matrem... » (3 P.), sive, 
lin. 12, post «prosequitur», «nam et dicitur et est vera Mater 
Ecclesiae » (2 P.). 

Alii, econtra, 22 Patres postulant ut textus tali modo mu- 
tetur ut clarius appareat Concilium non adhibere formulam : « Ma- 
ter Ecclesiae » vel aliquid aequivalens. Unus Pater proponit ut 
textus prior restituatur (omittendo verba: «tamquam ... prose- 
quitur »); 4 alii ut in phrasi sermo fiat non de Ecclesia Catholica 
sed de « christi fdelibus » (1 P.) vel de: «universae Catholicae 
Ecclesiae membris» (3 P.); vel ut dicatur, secundum petitionem 
7 aliorum Patrum, « Ecclesia Catholica, id est universa membra 
Corporis Christi », ad vitandam inconcinnitatem (Maria ut « sin- 
gulare membrum Ecclesiae » non cum ipsa Ecclesia sed cum aliis 
vel universis membris Ecclesiae comparari debet) et ambiguitatem 
(ex omissione vocis: « suam »). Ob eodem motivo, proponit unus 
Pater ut scribatur: «tanquam matrem omnium...», vel: «tan- 
quam matrem amantissimam sive pastorum sive fidelium », dum 
9 alii suggerunt: « tanquam matrem amantissimam omnium fide- 
lium ». 

[7] R. — Coram illis postulatis, quae ad invicem opponuntur, stet textus, 

qui post longam de his omnibus rationibus disceptationem ita 
statutus est. 

AD NUMERUM 54 [7] 

16 — Pag. 4, linn. 13-16: 18 Patres postulant ut his lineis sequentia 

substituantur'. « Ideo Sacrosancta Synodus, Divinae innixa Re- 
velationi atque Sacri Magisterii vestigia terens, postquam doctri- 
nam de Ecclesia exposuerit, sedulo iam illustrare intendit... ». 

Ratio est ut debitus rependatur honor S. Scripturae et Tradi- 
tioni necnon normae proximae in catholica doctrina. 

R. — Textus approbatus doctrinam de B. Virgine melius connectit 
cum doctrina de Ecclesia. Illa quae proponuntur ut addenda non 
sunt necessaria: valent enim de omni et tota declaratione con- 
ciliari. Scribatur autem: « Sacrosancta Synodus » (sine: « Gene- 
rali »), secundum modum loquendi consuetum. 

17 — Pag. 4, lin. 15: Unus Pater postulat ut hae lineae expungantur, 

utpote inutilis repetitio. 

R. — Incisa non est inutilis, quia connectit B. Virginem cum toto 
mysterio redemptionis. 

18 — Pag. 4, linn. 19-20: 16 Patres proponunt ut loco: «matrem fide- 

lium», dicatur: «Matrem Ecclesiae », quia maternitas Mariae 
omnes complectitur, non tantum fideles, cum opus redemptionis a 
Filio eius consummatum omnes homines respiciat. 

R. — Scribatur: « et matrem hominum, maxime fidelium ». 

19 — Pag. 4, linn. 20-27: Unus Pater postulat ut totus hic textus ex- 

pungatur, 4 ut quaedam eius partes deleantur, sive, linn. 21-23, 
verba: «neque quaestiones ... dirimere» (2 P.), quia, dicunt, 
aliter actum est in quaestione de collegialitate, sive, linn. 23-27, 
verba: «Servantur itaque in suo iure ... maxime propinquum» 

(quia ansam praebere possunt confusioni vel suspicionem indu- 
cere quasi omnia quae dicuntur de B. M. V. liberae controver- 
siae obnoxiae essent). Tres autem Patres proponunt ut in initio 
linn. 23-27 : addatur : « Itaque, salva mente huius Constitutionis, 
servantur... » (ad indicandum non parvi faciendum esse mentem 
huius Constitutionis). 

R. — Notabiles expunctiones normis contradicunt. In textu approbato 
clare exponuntur « dogmata » de B. Virgine. Remanent tamen 
quaestiones quaedam nondum plene maturae. Similis distinctio in [8] 
omnibus partibus Constitutionis observatur. Additio: «salva 
mente... » non est necessaria, quia res de se evidens est. Cf. insu- 
per Declaratio Commissionis Doctrinalis, die 6 martii 1964, de 
qua in Cap. III, in responso ad Modum 10. 

[8] AD NUMERUM 55 

20 — Pag. 4, lin. 28 - pag. 5, lin. 8: 13 Patres novam redactionem pro- 

ponunt quae parum differt a textu emendato: « Sacrae Litterae 
Veteris Testamenti, si ut oportet, sub luce revelationis christianae 
considerantur , Librique Novi Testamenti et veneranda Traditio 
munus Matris Salvatoris ... veluti conspiciendum proponunt, et 
quidem ab initio historiae salutis in libris V. T. descriptae, qua 
Christi in mundum adventus lento gradu praeparatur, et clarius 
pedetentim in lucem profertur figura Mulieris, matris Redempto- 
ris. Si primaeva documenta (...) leguntur qualiter in Ecclesia 
semper lecta sunt, B. Virgo iam adumbratur in promissione, lap- 
sis in peccatum primis parentibus data, de victoria super serpen- 
tem (cf. Gen. 3, 15). Similiter, haec est Virgo quae conceptura 
et paritura erat Filium, cuius nomen vocaretur Emmanuel ... ». 
Ratio: Hoc modo vitatur infelix confusio inter processum histo- 
ricum divinae revelationis et illam pleniorem intelligentiam eius- 
dem revelationis, quam post Christum et praelucente Spiritu 
Sancto nunc habere possumus. 

R. — Incisa de modo legendi veteres Scripturas collocetur in initio 
phraseos, hoc modo: «Sacrae Litterae ... proponunt. Libri qui- 
dem Veteris Testamenti historiam salutis, qua Christi in mun- 
dum adventus lento gradu praeparatur describunt. Quae primaeva 
documenta, qualiter in Ecclesia leguntur et sub luce ulterioris 
plenae revelationis intelliguntur, clarius pedetentim in lucem pro- 
ferunt figuram Mulieris, matris Redemptoris. Ipsa, sub hac luce, 
iam prophetice adumbratur ... Similiter, haec est Virgo... ». 

21 — Pag. 4, lin. 38: Tres Patres proponunt ut loco: «ut oportet», 

scribatur: «ut in thedlogia (vel: in theologia catholica ) oportet ». 
R. — Melius dicitur ut in textu iuxta Modum praecedentem correcto. 

22 — Pag. 5, lin. 3: 144 Patres proponunt ut pro verbo « adumbratur », 

scribatur: «designatur », et provocant ad Bullam Ineffabilis 
Pii IX. E contra, 13 Patres petunt ut expressio debilior adhi- 
beatur. 

[9] R. — Consulto ponitur « prophetico adumbratur », quod accuratim 

respondet oraculo. 

23 — Pag. 5, lin. 5: 34 Patres rogant ut textus de locis Veteris Testa- 

menti roboretur. Tres rogant ut deleatur « Similiter », quia pu- 
tant textum Is. 7, 14 explicite agere de Maria; quod certissi- 
mum est de Mt. 1, 22-23. Alius, loco « Similiter », proponit: 
« Ita etiam ». 

R. — « Similiter » sese refert ad « sub eadem luce » sententiae praece- t 9 l 
dentis. De sepsu citationis Isaiae in Mt. 1, 22-23 non est dubium. 

Sed exegetae de sensu litterali textuum Veteris Testamenti non 
plene concordant. Exinde, secundum desiderium 12 Patrum, 
referendae ita indicantur: cf. Is. 7, 14; Mich. 5, 2-3; Mt. 1, 22-23. 

24 — Pag. 5, lin. 11: Unus Pater postulat ut post verba: «praecelsa 

filia Sion », addatur : « Templum Dei et arca Novi Foederis ». 

R. — Non opportunum. 

25 — Pag. 5, linn. 11-13: 12 Patres proponunt additionem-. Cum ipsa 

tandem ... eaque gratiae et divinae ordinationi cooperante ... 
complentur tempora ». Alii 88 Patres: « Cum ipsa tamen praecelsa 
Filia Sion, gratiae et divinae ordinationi cooperante , post diutur- 
nam exspectationem promissionis complentur tempora ». Ratio 
est quia B. Maria Virgo non se habuit quasi passive sed prorsus 
active in praebendo suo concursu. 

R. — Haec omnia infra explicantur. 

26 — Pag. 5, linn. 15-16: Proponunt duo Patres ut loco: «ut myste- 

riis... liberaret » scribatur: « ut per passionem et mortem et resur- 
rectionem a peccato hominem liberaret ». Ratio est quia haec 
dicenda sunt in concreta definitaque sententia. 

R. — Ut in Relatione p. 18 explicatur, adhibetur expressio: «mysteria 
carnis suae », ad insistendum super realitatem incarnationis ex 
Maria. 

AD NUMERUM 56 

27 — Pag. 5, lin. 19: Tres Patres proponunt ut post verba: «praede- 

stinatae Mariae », addatur-. « tanti mysterii consciae » (vel: con- 
sciae et illuminatissimae ), ut vitetur suspicio de imperfecta incar- 
nationis intellectione ex parte Beatae Mariae Virginis. 

R. — Propositio non admittitur. 

28 — Pag. 5, lin. 21: 106 Patres rogant ut in lin. 21 repetatur vox [10] 

« femina », claritatis causa. 

R. — Admittitur. 

29 — Pag. 5, linn. 21-24: 13 Patres volunt explicitam enuntiationem 

de Immaculata Conceptione. Unus Pater, lin. 26, inserere postu- 
lat: « et speciali Dei privilegio ab omni peccati labe praeservatam 
immunem». Duo Patres verba linearum 27-28: «quasi a Spi- 
ritu Sancto plasmatam novamque creaturam formatam », trans- 
ferre volunt in lin 22. Alii 5, lin. 23, loco: «ipsam Vitam», 
scribere volunt: «Auctorem Vitae», vel: «Iesum, qui ipsa vita 
est ». 

[ 10 ] R. 


30 


R. 

31 


R. 

32 

R. 

33 


[ 11 ] 


R. 

34 


R. 

35 

R. 


— De Immaculata Conceptione agitur pag. 7, linn. 32-34, cum verbis 
Pii IX. Haec verba Patribus Ecclesiae adscribi nequeunt. E con- 
tra verba: « a Spiritu plasmatam novamque creaturam forma- 
tam » ad Patres Ecclesiae pertinent. Unde inversio fieri nequit. 
Linea autem 23 scribitur: «Vitam», cum maiuscula, ad indi- 
candum Christum. 

— Pag. 5, linn. 21-24: 109 Patres, loco: « praecellentissime » 
(lin. 22), proponunt: «mirabiliter in dignissima Matre Iesu». 
Tres eorum postulant potius: « quod perfecte (vel: plene) adim- 
pletur in Matre Iesu ». 

— Expressiones illae minus praegnantes sunt quam: praecellentis- 
sime. 

— Pag. 5, linn. 21-24: 101 Patres exprimere volunt principium 
quod « Maria habere debuit quidquid dignitatem Matris Dei 
decebat», addendo insuper: «atque Heva secunda novi Adami 
constituta ». Unus Pater proponit ut redeatur ad textum prio- 
rem. 

— De Nova Heva infra fit sermo, p. 6, linn. 6-14. Addatur in lin. 24: 
«...effudit, et a Deo donis tanto munere dignis praedita est». 

— Pag. 5, linn. 28-29: Rogant 12 Patres ut loco: «singularis pror- 
sus sanctitatis splendoribus ditata», scribatur: « singulari sancti- 
tate ditata », ut vitetur tonus panegyricus. 

— Stet textus. 

— Pag. 5, linn. 31-32: Relate ad verba: « kecharitomene », Patres in 
diversas veniunt propositiones. Duo proponunt: « gratia plenis- 
sima », vel: «gratia perfecte impleta», vel: «gratia perfecte in- 
formata ». E contra, 22 alii Patres, proponunt ut pro « gratia 
plena » saltem tollatur referentia ad Evangelium Lucae. Denique 
17 Patres postulant: « Summe Deo grata seu gratia plena ». 

— Remittimus ad Relationem, pag. 18, ubi invocatur usus in Ec- 
clesia maxime diffusus. 

— Pag. 5, linn. 40-41: Proponunt 39 Patres ut loco: «mysterio 
redemptionis inserviens», dicatur: «mysterio redemptionis con- 
sociata inserviens », quia factum corredemptionis affirmandum est 
etsi eius modus non exprimatur. 

— Idea satis clara. Stet ergo textus. 

— Pag. 5, lin. 41: Rogant 32 Patres ut deleantur verba: «merito 
igitur », et ponatur: « reapse », ut magis eluceat nexus logicus 
affirmationis huiusmodi. 

— Stet textus, quia satis clarus. 

36 — Pag. 6, lin. 2: Rogant 33 Patres ut post verba: «libera fide et [*U 

oboedientia » addatur: « necnon actuosa participatione », eo quod 
Maria Christo indissolubili vinculo unita est. 

R. — Provisum in Modo praecedenti. 

37 — Pag. 6, lin. 3: Proponunt 33 Patres ut, loco: «censebant», 

dicatur: «censuerunt» vel: «censent»: ut affirmetur perennis 
valor doctrinae Patrum. 

R. — Ponatur: « censent ». 


AD NUMERUM 57 


38 — Pag. 6, linn. 18-20: Dicatur, petunt 16 Patres: «Haec, novae 

veluti Hevae cum novo Adam consociatio in redemptionis opere, 
a tempore virginalis conceptionis », quia, aiunt, textus, data opera, 
silet de associatione Mariae in opere salutis. 

R. — Esset repetitio praecedentium. Cf. etiam quae infra de associa- 
tione Mariae dicuntur. 

39 — Pag. 6, lin. 23: Unus Pater rogat ut post «ab ea», addatur: 

« ob electionem et dignitatem benedicta et»; 12 alii Patres vo- 
lunt ordinem clausularum inversum: primo signum gaudii Prae- 
cursoris, deinde salutationem ab Elisabeth. 

R. — Textum biblicum fideliter sequimur. 

40 — Pag. 6, lin. 25: Unus Pater rogat ut post «exultavit», addatur: [12] 

« Spiritu Sancto repletus», propter Lc. 1, 15. 

R. — Inutilis additio. 

41 — Pag. 6, linn. 30-33: Unus Pater petit ut addantur aliqua ad com- 

memorandam fugam in Aegyptum. 

R. — Non omnia possumus enumerare. 

42 — Pag. 6, linn. 36 ss.: Quomodo, rogat unus Pater, agitur de 

«parentibus», cum antea nihil de S. Ioseph dictum est? Pro- 
ponit ut addatur: « Maria et Ioseph ». 

R. — Fideliter sequimur textum biblicum. 

43 — Pag. 6, lin. 38: Unus Pater petit ut deleatur vox: « occupatum », 

propter incertitudinem de sensu Lc. 2, 49. 

R. - — Remaneat textus. Discussio exegetica non dirimitur. 

44 — Pag. 6, lin. 38: Unus Pater rogat ut loco: «Filii» scribatur 

« Eius ». 

R. — Scriptum est « Filii » ad claritatem. 

45 — Pag. 6, lin. 38: Unus Pater petit ut loco: «verba», dicatur: 

« verbum », sicut in Lc. 2, 50. 

[12] R. 
46 

R. 


Scribatur: verbumque. 

Pag. 6, lin. 39: Unus Pater petit ut aliquid dicatur de persecu- 
tione Herodis. 

Non omnia possunt dici. 


47 — 

R. — 

48 — 

R. — 
[13] 49 — 

R. — 

50 — 

R. — 

51 — 

R. — 

52 — 

R. — 

53 — 

R. — 

54 — 


AD NUMERUM 58 

Pag. 7, linn. 2-3: Unus Pater proponit ut deleatur. « signanter », 
quia novum est et Evangelica synoptica una sola vice mentionem 
Matris Iesu in vita publica Christi faciunt. 

Potest stare, spectato Evangelio Io. 

Pag. 7, lin. 4: Duo Patres rogant ut deleantur verba: « miseri- 
cordia permota » quia gratuite dicitur. 

Maneat textus. 

Pag. 7, lin. 5: Observat unus Pater quod effusiones gratiae mes- 
sianicae iam in vita Iesu infantis enarrantur. 

Scribatur: « initium signorum Iesu Messiae », secundum Io., 
2 , 11 . 

Pag. 7, lin. 6: Unus Pater rogat ut deleatur: « intercessione 
sua», ne dirimatur a Concilio quaestio ab exegetis libere di- 
sputata. 

Stet textus. 

Pag. 7, lin. 7: Unus Pater suggerit ut loco: «accepit» dicatur: 
« suscepit » quia melius exprimit actionem internae receptionis. 
Admittitur propositio. 

Pag. 1, linn. 12-14: 105 Patres petunt ut redeatur ad textum 
priorem, qui fuit lucidior et aptior; insuper expressio: « in pere- 
grinatione fidei » est insolita, obscura et ambigua. 

Textus prior secundum indicationes Patrum mutatus est. « Pere- 
grinari in fide » est expressio quae a Biblia inspiratur. 

Pag. 7, lin. 14: Unus Pater rogat ut loco « sustinuit», ponatur: 
« servavit ». 

Verbum « sustinuit » est magis expressivum. 

Pag. 7, lin. 19: 35 Patres rogant ut post « amanter consentiens », 
addatur: « illamque ut pretium redemptionis nostrae, cum Ipso 
et per Ipsum magno animo o fer ens », propter documenta Magi- 
sterii. Cf. Leo XIII, Litt. Apost. lucunda semper, 8 sept. 1894; 
Pius X, Litt. Encycl. Ad diem illius, 2 febr. 1904; Benedic- 
tus XV, Litt. Apost. Inter sodalicia, 29 mart. 1918; Pius XI, 
Litt. Encycl. Miser entis simus Redemptor, 8 maii 1928; Pius XII, 
Litt. Encycl. Mystici Corporis, 1943. 

R. — Ad Encycl. Mystici Corporis refertur in Nota 11. Ad S. Pium X [13] 
et Pium XI, in Nota 16. 

55 — Pag. 7, lin. 22: 12 Patres rogant ut omittatur: «fidelium figu- 

rae », quod non certo constat nec ex sacro textu nec ex documentis 
Traditionis. Unus Pater, ex alia parte, petit ut loco « data est », 
dicatur: « declaratur » vel « proclamata est ». 

R. — Scribatur: «...uti Mater discipulo his verbis data est: Mulier 
ecce filius tuus! » (cf. Io. 19, 26-27). «Data est » videtur locutio 
magis expressa et intimior. 

AD NUMERUM 59 [14] 

56 — Pag. 7, lin. 25: Unus Pater petit ut dicatur: «non ante solemni- 

ter manifestare»; quia iam per tres annos sacramentum salutis 
pluries manifestabatur. 

R. — Admittitur propositio. 

AD NUMERUM 60 

57 — Pag. 8, lin. 1: Unus Pater petit ut in titulo, loco: «ancilla Do- 

mini », dicatur: « alma socia Christi ». 

R. — Stet titulus. 

AD NUMERUM 61 

58 — Pag. 8, lin. 21: Proponit unus Pater ut deleantur vocabula: 

« humilis » et « ancilla Domini », quorum loco ponatur « alma »: 
in N. T. Maria dixit se esse ancillam non Verbi sed Patris. 

— Ibidem proponunt 120 Patres ut insuper sequentes emenda- 
tiones introducantur: «Beata Virgo, ab aeterno ... tamquam Ma- 
ter Dei Salvatoris Nostri , superno Providentiae consilio, his in 
terris exstitit alma eiusdem Redemptoris mater, humilis ancilla 
et singulariter prae aliis generosa socia », ne videatur divina 
praedestinatio ad maternitatem, in terris redacta ad simplicem fa- 
mulatum. 

R. — Scribatur: « his in terris exsistit alma divini Redemptoris mater, 
singulariter prae aliis generosa socia et humilis ancilla Domini ». 

59 — Pag. 8, linn. 25-26: «Duo Patres rogant ut magis indicetur co- 

operatio ad Redemptionem, dicendo vel: «Maria Virgo operi 
Redemptionis humani generis cooperata est », vel: « operi Sal- 
vatoris intime et singulari modo unita et associata est» (1 P.). 

Alius vero proponit ut lin. post « Operi Salvatoris singulari mo- 
do cooperata est » deleantur, quia obscurant conceptum. 30 Pa- 


u 

[14] tres rogant ut post verba: « singulari prorsus modo », addatur. 
« copulata cooperata est ». Alius, e contra, minus urgere vult par- 
ticipationem Mariae in opere redemptionis et loco: «cooperata 
est », proponit: « sociata est ». 

R. — Sufficit: « Operi Salvatoris singulari prorsus modo cooperata est » 
(linn. 25-26). 

[15] 60 — Pag. 8, lin. 27: Rogant 31 Patres ut post verba: «flagranti 

caritate », addatur : « pleno intimoque consortio, etsi Christo Iesu 
subor dinato ». 

R. — Additio non est utilis. 

61 — Pag. 8, lin. 29: Proponit unus Pater ut, loco: «Mater nobis in 
ordine gratiae exsistit », dicatur: « Mater est nostra », quia tex- 
tus indicare debet cooperationem Mariae ad Redemptionem non 
tantum subiectivam sed etiam obiectivam. 

R. — In explicationes theologicas non intramus. 


AD NUMERUM 62 

62 — Pag. 8, linn. 35 ss.: In Modo aliquo generali, 10 Patres dicunt 

mediationem B. M. Virginis ad solam intercessionem reduci non 
debere; via aperta manere debet pro ampliori explicatione. Tres 
alii Patres dicunt quod non sufficit in Schemate « devotionem po- 
puli non reprobare » et aestimant restrictivum modum loquendi 
provenire ex falso oecumenismo. 

R. — Modus loquendi non est restrictivus. Quae dicuntur, assertive, 
non exclusive proponuntur. 

63 — Pag. 8, linn. 37-38: Proponunt duo Patres ut, loco: «multiplici 

intercessione », dicatur: « multiplici interventu », quia « inter- 
ventus » latius patet quam « intercessio ». 

R. — Textus assertive intelligendus est, et consulto sermo fit de mul- 
tiplici intercessione. 

64 — Pag. 8, linn. 37-38: Proponunt 37 Patres ut post verba: «donis 

nobis conciliandis », addatur : « omnium gratiarum administra et 
dispensatrix» (2 P.) vel: «omnium gratiarum administra et di- 
spensatrix, eo quod Christo sociata fuit in illis acquirendis » 
(35 P.); haec dicunt pertinere ad communem doctrinam. 

R. - — Implicant tamen explicationes theologicas, de quibus textus non 
iudicat. 

65 — Pag. 9, lin. 2: Proponit unus Pater ut loco «contra peccatum 

luctantibus », dicatur: « peregrinantibus necnon in periculis et 
angustiis laborantibus », vel: «in periculo aeternae salutis adhuc 

versantibus », quia B. Virgo etiam de illis qui non luctant con- [*5] 
tra peccatum curat. 

R. — Scribatur: « peregrinantibus necnon in periculis et angustiis ver- 
santibus ». 

66 — Pag. 9, linn. 3-8: Proponit unus Pater textum paululum emen- 

datum, cum additione : « Iesus, ut ait S. Ambrosius, non egebat 
adiutore ad redemptionem omnium, qui omnes sine adiutore ser- 
vavit » et « suscepit quidem affectum parentis, sed non quaesivit 
alterius auxilium ». 

R. — Additio non est necessaria. 

67 — Pag. 9, linn. 3-6: Sequuntur plurimi modi postulantes magis com- 

pletam et fortem affirmationem mediationis (« secunda Eva», 
«Mater Ecclesiae », «Mundi Regina»), vel, e contra, postulantes 
suppressionem vocis « Mediatrix », vel substitutionem eius per 
aliam (sicut «Sequestra»), vel denique proponentes formulatio- 
nes novas, quae melius in tuto ponerent unicam mediationem 
Christi. In particulari: 

1) In sensu affirmationis fortioris : Proponunt 132 Patres ut, 
loco «Propterea B. Maria Virgo in Ecclesia», dicatur: «Propte- 
rea B. Maria Virgo ab Ecclesia », quia tituli isti, aiunt, frequen- 
tissime, etiam in documentis pontificiis occurrunt. Ex illis 132, 

121 Patres proponunt insuper insistendam : « Propterea B. M. V. 
ab Ecclesia nedum titulis Advocatae, Auxiliatricis et Adiutricis, 
sed etiam titulo Mediatricis merito (vel: iuste et pie) invocatur ». 
Iidem Patres proponunt amplificationem : «Sancta Ecclesia, Dei 
genitricis gldriam ac Evae secundae munus considerans , Beatam 
Virginem Matrem Ecclesiae, auxilium Christianorum, veram sub 
Christo mundi Reginam agndscit », ne textus immerito conde- 
scendat irenismo, et nimis timide procedat. Occurrunt locutiones 
variantes : « necnon et Ecclesiae, seu totius populi Dei, Ma- 
tris », etc. 

2) In sensu affirmativo pro mediatione, sed attendendo magis 
ad servandam unicam mediationem Christi, insimul considerando 
problema oecumenicum et exprimendo clarius quod intendebatur 
in «tertia solutione» (de qua in Relatione, pag. 32), propo- 
nunt 15 Patres: « Quando B. Virgo in Ecclesia titulis Advocatae, 
Auxiliatricis, Mediatricis invocatur, hoc ita intelligitur ut digni- 
tati... ». 

3) In sensu solutionis secundae rogant 61 Patres ut vox 
« Mediatrix » deleatur, quia ansam praebet aequivocationi circa 

[16] unicam mediationem Christi et est lapis offensionis pro separatis 
ex Oriente et Occidente. Ab illo termino disputato, aiunt, in 
Concilio abstinendum omnino est. 

Proponunt 8 Patres, ex sua parte, ut loco: « Mediatricis », 
dicatur: « sequestrae », quem terminum dicunt a Pio XII mu- 
tuatum. 

[17] R. — Quia ex utraque parte moventur difficultates, apparet quod textus 

probatus revera viam mediam sequitur, et concludendum vide- 
tur solum textum illum solidam spem praebere, ut obtineatur 
concordia quae ab omnibus desideratur. 

68 — Pag. 9, linn. 6-8: Plures Patres hanc sententiam delere volunt, 

quia opprobrium ingereret catholicis et scandalo esset Protestan- 
tibus. Vel inserere volunt: «prout indesinenter tenuit et docuit 
Sancta Mater Ecclesia». Vel suggerunt ut dicatur: « Quod tamen 
ita intelligitur, ut unicae mediationi Christi nihil in se deroget, 
nihil superaddat». Quia, dicunt, a sanctis et imprimis a B. Vir- 
gine, in mediatione Christi applicanda, aliquid addi potest. Vel 
dicunt: «Quod evidenter ita intelligitur, ut dignitati Christi nihil 
possit derogare aut superaddere ». 

R. — Suppressio esset contra normas. Additio non est necessaria. Con- 
sideratio de additione ad applicationem mediationis est ad minus 
controversa et de additione quasi ab extrinseco admitti nequit. 
Ultima suggestio est sat complicata. Unde standum est textui. 

69 — Pag. 9, lin. 9-22: Rogant 114 Patres ut deleantur lineae 9-17, 

vel totaliter vel quoad varias partes, quia haec explicatio esset 
superflua et materiam controversam attingeret. 8 Patres propo- 
nunt aliam explicationem : « Mediatrix, quia cum Christo et sub 
Christo mediatore cooperata est redemptioni generis humani et 
cooperatur applicationi eiusdem»-, ita, aiunt, describitur / actum 
mediationis B. Virginis et non natura facti. Unus Pater textum ad 
alium locum vellet transferre, v. gr. ad n. 60, pag. 8, linn. 1-17, 
ne videamur nos excusare de usu tituli Mediatricis. 

R. — Suppressio esset contra normas. Nova explicatio non vitat dispu- 
tationem. Translatio rem complicaret. Explicatio a Commissio- 
ne consulto apposita est, nec in minimis quidem videtur mutanda, 
ne concordia in discrimen vocaretur. 

70 — Pag. 9, lin. 10: Rogant 118 Patres ut, loco: «Nulla creatura 

cum Redemptore connumerari potest », scribatur: « aequari », 
quia nos creaturae inter Eius membra, vel inter Eius oves connu- 
meramur. 

R. — Rationes allatae non probant intentum. 

71 — Pag. 9, lin. 17: Proponit unus Pater ut introducatur longa cita- [1?] 

tio Pii XII de Matre misericordiae, A.A.S., 1946, pagg. 264, 266. 

R. — In Notis indicabitur. 

72 — Pag. 9, lin. 18: Unus Pater hanc sententiam aestimat nimis [ 18 ] 

parum de B. Virgine edicere. Alius delere vult vocem: « subordi - 
natum », quasi iniuriosum pro ea. 

R. — Oppositio caret fundamento. 

AD NUMERUM 64 

73 — Pag. 10, lin. 7: Rogat unus Pater ut clarius explicetur quid 

verba: « a baptismo » exprimere velint. 

R. — Est mendum typographicum pro: «ac baptismo». 

74 — Pag. 10, lin. 9: Rogat unus Pater ut vox: « Generat » deleatur, 

quia «generatio vitae supernaturalis habetur in baptismo; quae 
vita fovetur Eucharistia, praedicatione, etc. ». 

R. — Textus stare potest. Addere aliquid est inutile. 

75 — Pag. 10, lin. 11: Rogat unus Pater ut loco: «et imitans Do- 

mini sui Matrem, et virtute...», dicatur: «et Domini Dei sui 
Matrem imitatur, virtute Spiritus Sancti virginaliter servans... ». 

R. — Scribatur: «Et ipsa est virgo, quae fidem Sponso... custodit, et 
imitans Domini sui Matrem, virtute Spiritus Sancti virginaliter 
servat integram fidem... ». 

AD NUMERUM 65 

76 — Pag. 10, linn. 14 ss.: Proponunt 104 Patres ut «inter Mariae vir- 

tutes ab Ecclesia imitandas recenseantur castitas et fortitudo ». 

R. — Non omnia enumerari possunt; principaliora, cum virtutibus theo- 
logicis, citantur in linn. 34-35. 

77 — Pag. 10, lin. 15: Proponit unus Pater ut, loco: «Dum autem 

Ecclesia in Beatissima Virgine ad perfectionem iam pertingit », 
ponatur: «Dum autem Ecclesia ut B. Virgo... ». 

R. — Sensus est: Ecclesia nondum glorificata iam pertingit in B. Vir- 
gine ad totalem perfectionem. 

78 — Pag. 10, lin. 20: Proponit unus Pater ut addantur : «...quae, 

conditione vitae suae terrestris, nobis propinquissima, toti electo- 
rum communitati... », quia multi fideles falsam et idealizatam de 
Mariae vita terrestri imaginem sibi efformant; verba ceteroquin [ 19 ] 
similia adhibita sunt a Paulo VI in Alloc. die 4 dec. 1963. 

R. — Huiusmodi plura addi possent. 

79 — Pag. 10, linn. 36-39: Plures Patres petunt ut phrasis: «...quae 

[ 19 ] genuit... crescat», deleatur vel corrigatur, quia non est clara. 

Dicendum non esset conceptionem et nativitatem Filii Dei fieri 
ratione nativitatis Eius spiritualis in cordibus hominum. 

R. — Idea est patristica. Pro claritate scribatur: «Unde etiam in ope- 
re suo apostolico Ecclesia ad Eam merito respicit, quae genuit 
Christum, ideo ... natum, ut per Ecclesiam in cordibus quoque 
fidelium nascatur et crescat ». 

80 — Pag. 10, linn. 39-40: Duobus Patribus non placet, quod omnis 

activitas apostolica maternd affectu dicatur animanda, praeser- 
tim quando agitur de viris. Petunt exinde ut, loco: «materno 
affectu », scribatur: « eximiae illius caritatis ». 

R. — Maternus affectus est velut apex sententiae. De viris non est 
difficultas ut patet ex modo loquendi S. Pauli. Cf. Gal. 4, 19. 

81 — Pag. 10, lin. 40: Unus Pater proponit ut, post: «in vita exsti- 

tit», addatur «quod perdurat, materni illius affectus...», quia 
exemplum illius materni affectus est perpetuum. 

R. — Additio non est necessaria. 

82 — Pag. 11, linn. 1-3: Unus Pater proponit ut corrigatur mendum, 

ita: «quo cunctos oportet... ». 

R. — Scribatur potius: « cuncti... animentur oportet ». 


AD NUMERUM 66 

83 — Pag. 11, linn. 6-7: Proponunt 96 Patres ut addatur vox: « sanctis- 

sima »: «utpote sanctissima Dei Mater», quia unum de praeci- 
puis fundamentis cultus est sanctitas. 

R. — Admittitur. 

84 — Pag. 11, linn. 9-12: Proponit unus Pater ut formula ditior fiat 

per additionem : «Et sane ab antiquissimis temporibus B. Virgo 
sub titulo Deiparae colitur, sub cuius praesidium fideles in 
cunctis periculis et necessitatibus suis filiali fiducia depre- 
cantes confugiunt. Quia Maria mater est misericordiae et, sicut 
[20] ait S. Bernardus, « omnipotentia supplex apud Iesum, Filium 

suum et Redemptorem (vel: Salvatdrem ) nostrum ». 

R. — Admittitur additio-, «et necessitatibus suis», ex prece «Sub 
tuum praesidium ». Non introducitur citatio S. Bernardi. 

85 — Pag. 11, lin. 14: Unus Pater proponit ut, loco: «mirabiliter cre- 

bruit », dicatur: « mirabiliter crevit », quod verbum facilius in- 
telligitur. 

R. — Admittitur propositio. 

86 — Pag. 11, lin. 19: Proponunt duo Patres ut inseratur incisa: 

« exstitit, et aptissima est ad perfectionem christianam promo- [20] 
vendam, singularis... ». 

R. — Esset complicatio, quae phrasim interrumperet. 

AD NUMERUM 67 

87 — Pag. 12, lin. 3: Rogant 39 Patres ut mentio fiat Rosarii, addendo: 

«quorum eminet Rosarium» (vel: «Rosarium cum meditatione 
mysteriorum vitae Christi et B. M. Virginis »), quia Rosarium bre- 
viarium est pauperum et humilium. 

R. — De Rosario dicitur in Relatione, pag. 25. 

88 — Pag. 12, linn. 8-21: Plurimi Patres rogant ut hae lineae deleantur 

vel saltem notabilis earumdem pars (sive linn. 8-12, sive linn. 
17-21). Alii mutationes in textu proponunt. Tres rogant ut, 
linn. 8-12, invertatur ordo dicendi de « angustia » et « superla- 
tione ». 119 Patres rogant ut, linn. 12-13, addatur : « Studium Sa- 
crae Scripturae, sacrarum Orientis Occidentisque liturgiarum, 
Sanctorum Patrum... », quia Liturgia est summa cultus expressio. 

R. — Suppressio esset contra normas. Inversio non admittitur, quia 
phrasis exscripta est ex documento Pii XII. Scribatur: « ...Sanc- 
torum Patrum et Doctorum, Ecclesiae que liturgiarum... ». 

89 — Pag. 12, lin. 19: Proponit unus Pater, ut loco: «fratres seiunctos 

aliosve » dicatur: « homines in universum ». 9 alii Patres delere 
postulant: « vel aversionem », vel ut dicatur: « Sedulo curent ne 
quaecumque fiant quae sive... ». 

R. — Scribatur: « quaecumque... fratres seiunctos vel alios quoscumque 
in errorem circa veram Ecclesiam doctrinam inducere possent ». 

90 — Pag. 12, linn. 21-27 : In hac pericopa, 2 Patres rogant ut delean- [21] 

tur linn. 22-24 («neque consistere sed»); 3 rogant ut loco ver- 
borum in lin. 22: «neque in sterili», dicatur: «neque in solo 
sensibili ». Lin. 26, proponunt 3 Patres ut addatur : « ad firmum 
et filialem ». 

R. — Deletio esset contra normas. Verba: «sterili et transitorio affec- 
tu » consulto apposita sunt. — Filialis affectus de se intelligitur 
ut firmus. 

AD NUMERUM 68 

91 — Pag. 12, lin. 34: Proponit unus Pater ut loco: «imago et initium 

est Ecclesiae », dicatur: « imago et primitiae Ecclesiae », quia 
verbum « initium » haud clarum est. 

R. — « Primitiae » (quod in Scriptura de Christo dicitur), hic esset 
potius obscurum. 

[21] AD NUMERUM 69 

92 — Pag. 13, lin. 1: Animadvertit unus Pater quod loco: «Generali 
Synodo » dici deberet: « Oecumenicae Synodo ». Similiter in 
num. 54, lin. 14. 

R. — Propositum: Ut antea dictum est, simpliciter scribatur: « Sacro- 
sanctae huic Synodo ». 

93. — Pag. 13, lin. 8: Rogant 4 Patres ut, post verba: «supplicationes 
instantes » dicatur: « praesertim per Rosarium Marianum ». 

R. — Iam antea provisum. 

94 - — Pag. 13, linn. 10-12: Rogant 124 Patres ut, loco: «nunc quoque 

in omnium sanctorum communione... intercedat», scribatur: 
« Nunc quoque in caelo , cum Filio regnans et super sanctos exal- 
tata, apud Christum Dominum intercedat ». Duo alii proponunt 
formulam Missae de Assumptione: « exaltata super choros Ange- 
lorum ad caelestia regna ». 

R. — Scribatur: « nunc quoque, in caelo super omnes beatos et angelos 
exaltata, in omnium Sanctorum communione ... ». 

95 — Pag. 13, lin. 13: Unus Pater proponit ut, loco: «sive christiano 

nomine decorantur, sive Salvatorem... », scribatur: « sive quae ... 
sive quae ». 

R. — Admitti potest. 

[22] CORRECTIONES ADMISSAE 

in Capite VIII 

Num . 53 

3, linn. 22-23: Intuitu meritorum Filii sui, sublimiore modo re- 
dempta Eique arcto... vinculo unita. 

4, linn. 3-6: Simul autem cum omnibus hominibus salvandis in 
stirpe Adam invenitur coniuncta, immo « plane mater membro- 
rum (Christi), ... quia cooperata est caritate, ut fideles in Ec- 
clesia nascerentur, quae illius Capitis membra sunt ». 

Num. 54 

Pag. 4, linn. 13-14: Ideo Sacrosancta Synodus... 

Pag. 4, linn. 19-20: ... matrem Christi et matrem hominum, maxime 
fidelium. 


Pag. 

Pag. 

Num. 55 [22] 

Pag. 4, lin. 33 - pag. 5, lin. 3: «Libri quidem Veteris Testamenti hi- 
storiam salutis, qua Christi in mundum adventus lento gradu 
praeparatur, describunt. Quae primaeva documenta, qualiter in 
Ecclesia leguntur et sub luce ulterioris ac plenae revelationis in- 
telliguntur, clarius pedetentim in lucem proferunt figuram mu- 
lieris, matris Redemptoris, Ipsa, sub hac luce, iam prophetice 
adumbratur ... 

Pag. 5, linn. 7-8: (Cf. Is. 7, 14; Mich. 5, 2-3; Mt. 1, 22-23). 

Num. 56 

Pag. 5, linn. 20-23: ...Quemadmodum femina contulit ad mortem, ita 
etiam femina conferret ad vitam. Quod praecellentissime valet 
de Matre Iesu, quae ipsam Vitam, omnia renovantem, mundo 
effudit, et a Deo donis tanto munere dignis praedita est. 

Pag. 6, lin. 3: Merito igitur sancti Patres... censent... 

Num. 51 

Pag. 6, lin. 38: ... verbumque Filii non intellexerunt (parentes Eius). 

Num. 58 [23] 

Pag. 7, lin. 5: misericordia permota, initium signorum Iesu Messiae in- 
tercessione sua induxit. 

Pag. 7, lin. 7: in decursu praedicationis Eius suscepit verba quibus Fi- 
lius... beatos proclamavit. 

Pag. 7, linn. 19-22: Ac demum ab eodem Christo Iesu in cruce moriente 
uti mater discipulo his verbis data est: Mulier, ecce filius tuus! 

(Cf. Io. 19, 26-27). 

Num. 59 

Pag. 7, lin. 25: Cum vero Deo placuerit humani salutis sacramentum 
non ante sollemniter manifestare, ... 

Num. 61 

Pag. 8, linn. 20-23: (Beata Virgo) his in terris exstitit alma divini Re- 
demptoris mater, singulariter prae aliis generosa socia et humilis 
ancilla Domini. 

[23] Num. 62 

Pag. 9, lin. 2: Materna sua caritate de fratribus Filii sui adhuc peregri- 
nantibus necnon in periculis et angustiis versantibus curat... 

Num. 64 

Pag. 10, linn. 9-13: Et ipsa est virgo, quae fidem Sponso datam integre 
et pure custodit , et imitans Domini sui matrem, virtute Spiri- 
tus Sancti, virginaliter servat integram fidem, solidam spem, 
sinceram caritatem. 

Num. 65 

Pag. 10, linn. 36-39: Unde etiam in opere suo apostolico Ecclesia ad 
eam merito respicit, quae genuit Christum, ideo ... ideo ... 
natum, ut per Ecclesiam in cordibus quoque fidelium nascatur 
et crescat. 

Pag. 11, linn. 1-3: ... Cuncti in missione apostolica Ecclesiae cooperan- 
tes ad regenerandos homines animentur oportet. 

Num. 66 

Pag. 11, linn. 6-7: (Maria) utpote sanctissima Dei Mater, ... 

Pag. 11, linn. 10-12; ... sub cuius praesidium fideles in cunctis periculis 
et necessitatibus suis deprecantes confugiunt. 

[24] Pag. 11, linn. 13-15: cultus populi Dei erga Mariam mirabiliter crevit 

in veneratione et dilectione ... 

Num. 67 

Pag. 12, linn. 12-14: Studium Sacrae Scripturae, Sanctorum Patrum 
et doctorum Ecclesiaeque liturgiarum sub ductu Magisterii ex- 
colentes ... 

Pag. 12, linn. 17-21: Sedulo arceant quaecumque sive in dictis sive in 
factis fratres seiunctos vel alios quoscumque in errorem circa 
veram Ecclesiae doctrinam inducere possunt. 

Num. 69 

Pag. 13, lin. 1: Sacrosanctae huic Synodo... 

Pag. 13, linn. 10-12: (Maria) nunc quoque in caelo super omnes beatos 
et angelos exaltata, in omnium sanctorum communione apud 

Filium suum intercedat, donec cunctae familiae populorum, [24] 
sive quae christiano nomine decorantur, sive quae Salvatorem 
suum adhuc ignorant ... congregentur. 

Ad Notam 16 [addendum] Pius XII, Nuntius Radioph., 13 maii 1946: 
A.A.S., 38 (1946), pag. 266. 


QUAESITUM 

An placeat expensio facta a Commissione doctrinali circa Modos, 
Caput VIII respicientes, cum correctionibus supra indicatis ? 

Secretarius generalis : Nunc, Patres, procedamus ad I suffragationem 
faciendam quoad Modos qui respiciunt cap. 3 schematis de Ecclesia, quod 
inscribitur de constitutione hierarchica Ecclesiae et in specie de episco- 
patu. Lego emendationes seu correctiones admissas. Videatis pag. 61. 
Sunt aliqui errores typographici, quos benigne velitis emendare dum ego 
lego textum correctionum admissarum [ cf . pag. 106]. 

Iam vero, Patres Venerabiles, quaeritur a vobis: « an placeat expen- 
sio facta a Commissione doctrinali circa modos caput tertium respicientes 
cum supradictis correctionibus ». Responsio duplex tantum esto: placet, 
non placet. 


PATRUM ORATIONES 
(De institutione sacerdotali) 


1 

Exc.mus P. D. GABRIEL GARRONE 
Archiepiscopus Tolosanus 

Venerabiles Patres et Fratres, 

Placet schema de institutione sacerdotali. Et apprime quidem ob 
structuram suam : manifestat enim voluntatem Concilii, et directiones 
imperative et efficaciter assignat in quas quaerenda erit applicatio doc- 
trinae alibi, scii, in schemate de Ecclesia, traditae. Liceat dicere: utinam 
in pluribus aliis schematibus hoc clare perspectum fuisset! Evitatae fuis- 
sent difficultates quasi 1 insolubiles. Datis enim, ut nobis videtur, sche- 

mate de Ecclesia necnon et schemate de Ecclesia in mundo hodierno, 
unum nobis restat inquirendum, in 2 unoquoque septo actionis Ecclesiae 
de sacerdotibus, de laicis / etc.: quid inde agendum? Quid inde acturi 
sumus? Quod si non dixerimus / media pars operis Concilii pendebit in- 
terrupta ... 

Schema de institutione sacerdotali laudandum est quod hoc bene 5 
perspexerit, et clare lineas agendi ponere intenderit. Inter quas laudandus 
mihi videtur 6 art. I, de quo pauca dicere liceat. 

Articulus enim primus schematis peropportune « rationem studio- 
rum » ad proprias concredit conferentias conficiendam, ut secundum 
veras necessitates institutio sacerdotum procuretur. 

At inde consectarium deducendum videtur quoad organum centrale, 
Romae constitutum, de studiis et seminariis. Ex eo enim quod decentra- 
lizatio quaedam 7 ad perfectionem institutionis admittitur, aliquo modo 
augetur sed etiam mutatur Congregationis opus et officium. 

Plus enim 8 quam prius confluens simul et fons fieri debet erga insti- 
tutiones locales, nova autonomia iam f ruentes. Haec enim relativa auto- 
nomia non independentiam significat, sed collaborationem appellat ex 
utraque ... 9 strictiorem. 

Igitur, ad bonum Ecclesiae et profectum seminariorum, et ad hoc 
ut articulus supradictus intentum suum bonum 10 adipiscatur, optandum 
videtur ut renovetur Congregatio in structura ut 11 apta fiat: 1) ad novas 
percipiendas necessitates, et 2) ad progressus scientiarum iugiter per- 
cipiendos. 

1. Ad percipiendas necessitates. Ex eo enim quod unaquaeque natio 
necessitates proprias discernere debeat quas quotidie experitur, simul 
potest et debet Congregatio capax fieri: problemata Ecclesiae exinde 
distincte percipere, quae in unaquaque natione iam discernenda erunt, 
ut propria « Ratio studiorum » recte conficiatur. Unde videntur duo 
deducenda: 

1) Ut Congregatio iam transcendere valeat campum intemporalem 
et potius negativum in quo usque modo laborare solebat. 

2) Ut organice religetur Congregatio de Studiis et Seminariis cum 
Congregatione quae de Sacerdotibus agit: ab ea enim cognosci possunt 
conditiones vivae vitae sacerdotalis ad quam iuvenes instituuntur. 

Quae obtineri iam non videntur nisi ad Congregationem vocentur 
viri ex diversis mundi regionibus, experientiarum localium experti. 

2. Ad progressus percipiendos. Ex nova dispositione rerum iam me- 
lius cognosci poterunt evolutiones et progressus specialiter scientiarum 
quae institutionem clericorum respiciunt. 

Crescunt enim scientiae et inter se arcte connectuntur : tum scien- 
tiae theologicae et philosophicae, tum scientiae theologicae inter se, 
tum scientiae istae 12 ad scientias profanas. 

Oportet igitur ut Congregatio ita renovetur ut viros peritos in 
omni gradu etiam superiori scientiarum, implicet, eiusdem saltem qua- 
lificationis scientificae quam isti qui in diversis regionibus ad institu- 
tionem sacerdotum operantur, speciali modo gradu secundario et etiam 
superiori , 13 

Accidere enim potest aliter ut non recte percipiatur proportio et 
hierarchia problematum, ... 14 ut problemata vera quidem 15 sed minora 
problematibus maioribus praeponantur — ut est integratio culturae 
modernae in institutione sacerdotis qui homines hodiernos edocturus est. 

Ut igitur dispositio art. I effectus suos felices obtineat, mihi videtur 
isti articulo addendum quod sequitur: « Inde optanda est renovatio Con- 
gregationis de Studiis et Seminariis, ut iugiter et efficaciter cooperari 
cum institutionibus localibus possit, ad perspiciendas necessitates et 
conditiones rerum et progressus etiam scientificos perspiciendos: 

1. Ad hanc igitur vocentur viri ex diversis mundi partibus scien- 
tiarum et conditionum socialium omnino periti. 

2. Relatio organica instituatur vel etiam fusio fiat inter Congre- 
gationem de instituendis sacerdotibus et illam quae de ipsis sacerdoti- 
bus agit ». Dixi. 


In textu scripto tradito : 1 deest. 2 de. 3 circa sacerdotes et 

laicos. 4 factum fuerit. 5 deest. 6 deest. 7 deest. 

8 etiam. 9 parte. 10 bonum intentum. 11 Congregationis struc- 
tura et. 12 theologicae. 13 sive in gradu ut dicitur secundario sive in 

gradu superiore. 14 ita. 15 deest. 

Secretarius generalis : Patres venerabiles, transeamus ad cap. IV 
schematis de Ecclesia. Videatis fasciculum, qui continet modos respi- 
cientes capp. IV et V, pag. 13. Correctiones admissae in cap. IV ... 
[cf. pag. 117]. 

Quaeritur a Patribus: An placeat expensio facta a commissione doc- 
trinali circa Modos, cap. IV respicientes, cum correctionibus supra in- 
dicatis. Place t an non placet? 

2 

Exc.mus P. D. SERGIUS MfiNDEZ ARCEO 
Episcopus Cuernavacensis 

Venerabiles Patres, 

Propositiones quae prae manibus habemus longe superant priores 
propositiones et laude digna sunt quia conscientia problematum subin- 
telligitur, remedia quaedam innuuntur; sed praesertim locus datur re- 
novationi locali vel regionali necnon adaptationi. 

Attamen in nonnullis valde negativae sunt et iuridicae, sed non im- 
moror in aliis 1 cum assentiam, in linea generali, dictis card. Leger et 
Dopfner. Sed 2 in animo habeo attentionem vestram, venerabiles Fra- 
tres, ad paragraphum de castitate, quae expuncta a schemate a. 1963, 
novi ter immutata subintroducitur sub n. 10. 

Haec sunt capita doctrinae ibi contentae 3 : a) per modum unius trac- 
tatur quaestio de castitate matrimoniali et de castitate caelibatus; dicitur 
enim phrasi intellectu non facili, sacerdotes « secundum proprias vario- 
rum rituum leges » vi huius castitatis Deo inservire, impetrarique auxi- 
lium ad ministerium. 

b) Castitas statim consideratur tamquam occasio periculorum, 
contra quae seminaristae praemuniri debent « aptis praesidiis » quin 
quae sint haec apta praesidia saltem insinuetur. 

c) Dignitas et momentum matrimonii a seminaristis cognita esse 
debent; 

- d ) ut possint praeferre indivisum Dei amorem; 

e) et Regno Dei dilatando quoque semetipsos offerant hostiam 
viventem, sanctam, Deo placentem. 

Nescio quo pacto, post hanc analysim huius brevis paragraphi possit 
sustineri hic afferri non « compromissum » quoddam, sed « organicam 
et vitalem synthesim » et « halitum vigorosae renovationis », sicut in 
relatione effertur. 

Ambiguitas huius tractationis sensum responsabilitatis in excolenda 
castitate generare nequit in iuvenibus. 

Radix huius ambiguitatis est psychologica, incertitudo nempe utrum 
de castitate loquendum esset necne. Incertitudo haec facile deducitur 
ex facto quod tam in propositionibus de sacerdotibus, quam in propo- 
sitionibus de religiosis, quam in his de institutione vitae sacerdotali, 
prout supra notavimus, tractatio de castitate prius expungebatur et ite- 

rum introducebatur, propter voces confusas (exposuit relator de vita 
sacerdotali) de possibili legis caelibatus abolitione. 

Hoc « tabu » est ratio cur habeamus mancam et timidam expositio- 
nem, sine « synthesi », sine « halitu ». 

Sed praeterea paupertas huius paragraphi procedit a mere iuridica 
consideratione «legis» caelibatus; ibi enim halitus revera invenitur, ubi 
sermo aliunde decurrit, prout habetur in n. 9 de religiosis, ubi, etsi con- 
fuse, biblica doctrina de virginitate extollitur. 

Pro sacerdotibus dioecesanis, ideoque et pro sacrorum alumnis, per- 
spicue exponenda esset doctrina S. Pauli de caelibatu, ita ut dicamus, 
« apostolico », qui ab apostolo commendatur liberae electioni hominum 
Deo mancipatorum ut perfectius vacare possint servitio in salutem ho- 
minum ut « tempus utile », « hora Dei » (kairos), « urgens » in iis quae 
sunt ad Deum insumerent et proficerent. Hoc « tempus utile », « hora 
Dei » a Concilio quam maxime extolli posset quia revera signum ma- 
ximum est huius temporis in quo ad tempora S. Pauli, i. e. ad Evange- 
lium reverti volumus, invitationem Sancti Patris Ioannis XXIII amplec- 
tentes et vestigia eius sectantes. Sed sincere etiam docendum esset se- 
cundum doctrinam S. Pauli hanc abstinentiam a matrimonio ex se perpe- 
tuam non esse, sed sicut libere suscipi etiam libere relinqui posse, nam 
consilium est. Deinde etiam sincere et aperte exponendum esset praxim 
Ecclesiae pro sacerdotibus virginalem statum exigere, in quo unio inter 
Christum et Ecclesiam significata in matrimonio, realis efficitur, post- 
quam culmen in B. M. Virgine attigit, et futura unio cum Deo in caelo 
« ubi neque nubent neque nubentur » ... 4 nuntiatur; status nempe in 
quo complementum personalitatis, quod est mulier in vita familiari, a 
solo Deo requiritur, etsi pondus naturale maneat, ideoque virginitas 
sacrificium Christi repraesentet, annuntiet et compleat. Status i. e. re- 
sponsio libera, sed voto firmata. 

Sed sincere etiam et fortiter docendum esset virginitatem esse do- 
num Dei quod non valent intelligere nisi ii quibus datum est ... 5 a Deo, 
quod nonnisi «propter regnum caelorum» appetendum est... 6 , quod 
neque ab episcopo donari potest, sed a Deo impetrari debet. 

Exinde sequitur semel pro semper finem imponendum esse dispa- 
ritati in exponenda castitate sacerdotali et religiosa: sacerdotes omnes 
Ecclesiae Occidentalis enim 7 monaci de facto sumus. Haec unitaria, co- 
haerens, renovatrix et simul evangelica conceptio ad has consequentias 
practicas nos duceret: 

1. Periculum maximum pro statu virginitatis est solitudo, tam fre- 
quens nostris diebus in quibusdam regionibus ob diminutum numerum 
sacerdotum. Remedium non est necessario vita stricte communis, sed 

saltem commercium fraternum, usus loquelae apertae et veracis, adiu- 
torium mutuum apostolicum inter sacerdotes. 

2. Alia remedia praecipua sunt bona praeparatio et integratio perso- 
nalitatis in dignitate et responsabilitate, enthusiasmum apostolicum, 
gaudium consecrationis sui ipsius et sine dubio modestia, mortificatio et 
oratio; sed praeterea 

3. Liberatio ... 8 a possibili obsessione psychologica, evacuatio scii, 
antinomiae nunc insolubilis legis humanae caelibatus, de qua proprieta- 
tes legis humanae praedicari nequeunt, per dispensationem opportunam 
iustam et aequam, sicut factum est pro religiosis, pro quibus a rigiditate 
primaeva absoluta ad legem ordinariam dispensationis deventum est. 
De hac lege ordinaria sacrorum alumni edocerentur et populus christia- 
nus certior fieret. 

4. Episcopus, qui sacerdotes suos generavit, quos cooperatores vo- 
cavit non ut laqueum ipsis inficeret ... 9 , dispensare eos valeat a voto vir- 
ginitatis cum reductione totali et perpetua ad statum laicalem confir- 
mante quidem Romano Pontifice, ut negotium pro rei gravitate maturius 
expendatur. 

5. Si in hac via progrederetur accederet emolumentum oecumenicum 
maximum, nam doctrina de caelibatu non amplius divideret Orientem 
ab Occidente. 

6. Haec doctrina et haec praxis caelibatum non infirmaret, sed e 
contra puriorem redderet, luce clariori perfunderet, corda dilataret, 
pacem afferret, authenticitatem vitae manifestaret, vocationes multipli- 
caret. 

7. Quaestiones vero anthropologicae, psychologicae, etc. deman- 
dentur commissioni de qua cardinalis Suenens locutus est, in Congrega- 
tione renovata secundum dicta nunc 10 ab episcopo Garrone, ut inter 
plura haec profundius investigentur: elementa integrationis personali- 
tatis, valor et applicatio sic dictorum « test », valor et opportunitas me- 
thodorum analysis psychologicae, discordia inter evolutionem biologi- 
cam sexualitatis et evolutionem psychologicam, aetas et signa matura- 
tionis pubertatis ... n 

Moderator-. Doleo exc.me Pater, tempus tuum exaustum esse. Fe- 
stina concludere. 

Orator-. Conclusio. Anxius et anceps sum, nam qualitates propositio- 
num me movent ad placet proclamandum; sed defectus, necnon deman- 
datio propositionum de vita sacerdotali ad commissionem, et praeterea 
cum in hac tertia Sessione hae propositiones approbari nequeant, haec 

omnia me inducunt ad non placet, vel melius placet ad modum ... n , et 
modus est: ut iterum 13 in proxima Sessione simul discutiantur in aula 
propositiones de vita sacerdotali et propositiones de institutione sacro- 
rum alumnorum. Dixi. 


In textu scripto tradito-. 1 deest. 2 deest. 3 deest. 4 ( Mt . 22, 30). 
5 (Mt. 19, 21). 6 (Mt. 12, 12). 7 deest. 8 ab ultimo « tabu » et. 

9 (1 Cor. 7, 35). 10 deest. 11 8. Inde educatio ad integrandam perso- 

nalitatem et normae generales circa maturitatem psychologicam et affectivam eius- 
que probationem, etiam forsitan per vota temporalia, e. g. occasione Ordinum 
Minorum emittenda. 12 dicendum. 13 deest. 

Secretarius generalis : Communico vobis Patribus exitum suffragatio- 


nis circa Modos respicientes cap. III de Ecclesia. 

Praesentes Votantes 2146 

Dixerunt placet 2099 

non placet 46 

placet iuxta modum ... 1 


Nullum est suffragium iuxta modum. Ergo expensio modorum con- 
gregationi generali placuit. Antequam legam correctiones admissas circa 
cap. V, rogo vos Patres, ne assignatores locorum, praesertim bis diebus, 
tabellonarios vestrarum epistolarum faciatis. Nam multus est labor, ut 
videtis, et urget nos, quapropter hic superadditus labor implicat etiam 
ipsas suffragationes quae sunt multi momenti. Gratias. 

Ergo lego correctiones admissas quoad cap. V schematis de Ecclesia, 
quod inscribitur de universali vocatione ad sanctitatem in Ecclesia. Vi- 
deatis paginam 25 [ cf . pag. 125]. Quaeritur Patres: An placeat ex- 
pensio facta a commissione doctrinali circa Modos ad cap. V pertinentes, 
cum correctionibus supra indicatis. Placet an non placet? 


3 

Exc.mus P. D. IOSEPH REUSS 
Episcdpus tit. Sinopenus, aux. Moguntinus 

V enerabiles Patres, 

Ex eis quae ad dicendum praeparavi haec eligo x : 1. In institutione 
sacerdotali alumni non solum, ut in schemate dicitur, n. 19, in cultu 
liturgico instrui debent, sed etiam sacrae liturgiae vis formans futuros 


12 

sacerdotes, quae magni habenda est, in schemate apto modo enuntietur 
iuxta constitutionem de sacra liturgia. 

2. Respectu eorum quae de caelibatu dicta sunt, magni momenti 
mihi esse videtur imprimis visio positiva caelibatus , 2 quae in schemate 
quidem invenitur, sed amplius desideratur. Visio enim positiva caelibatus 
indispensabiliter necessaria est, ne caelibatus alumnis principaliter appa- 
reat ut renuntiatio et quasi charta permittens licentiam, ut ordinentur, 
charta licet per se ingrata, sed necessaria pro ordinatione accipienda. 
Sacerdotalis caelibatus propter regnum caelorum consistit fundamentaliter 
in speciali modo, quo homo vestigia Iesu Christi premens se totum Deo 
in Christo Iesu in ministerium hominum tradit sicut Ecclesia pro homi- 
nibus seipsam Christo devovet; matrimonio renuntiare signum constitu- 
tivum huius specialis deditionis est. Cura eorum, qui alumnis adsunt, 
ergo 3 id contendat, ut iuvenes bene instructi et plene sibi conscii, cui 
bono renuntiant, gratia Dei excitati et adiuti optione mature deliberata 
amore Dei et proximi Iesum Christum in caelibatu propter regnum cae- 
lorum magnanimiter et tamquam viri secuturi sint non obstante in 
omnem vitam acerba renuntiatione matrimonio. 

3. et ultimo. In disceptatione huius schematis in hac aula dictum 
est superiores seminariorum desiderare singulariora praescripta et alum- 
nos decretis generalibus formari non posse. Ut episcopus qui usque in 
hunc diem rector seminarii maioris est et quidem ab undeviginti annis 
dicere audeo: Nec alumni nec superiores amplo schemate, quo multa 
dicuntur, et regulis, quae omnia usque ad singularia etiam minima prae- 
scribere intendunt, vere adiuvantur. E contra opus est principiis funda- 
mentalibus penitus in natura sacerdotii fundatis, ubique terrarum vigen- 
tibus, clare breviterque expressis, super quae accommodate ad diversas 
gentes, culturas, diversa loca nostraque tempora institutio sacerdotalis 
extrui possit. Propositiones nobis propositae certe non multa, sed mul- 
tum dicentes et talia principia fundamentalia tum breviter tum profunde 
exhibent et in tota institutione sacerdotali — ut utar verbis exc.mi rela- 
toris — « actionem unitariam » inspirant ideoque « quamcumque vivi- 
sectionem in universa activitate formativa » devitant. Si, venerabiles 
Patres, vestrum « Placet » cum aliquibus non multis 4 modis ornatis sche- 
mati donatis, ipsis alumnis et superioribus seminariorum donum datis. 
Dixi. Gratias. 


In textu scripto tradito-. 1 Nomine 127 Patrum, quorum subscriptiones die 
14 nov. tradidi. Quamquam schema emendatum adhuc aliquibus — certo non 
multis — modis melius effici poterit, tamen schema ideo ut laudandum et accep- 
tandum consideratur, quia, ut alia laudanda silentio praetereantur, haec tria sche- 

mate proponuntur: 1. Sana decentralizatio totius institutionis sacerdotalis. Talis 
decentralisatio pro sincera et integra institutione sacerdotali decisivi momenti est, 
quia talis institutio et in principiis fundamentalibus ubique terrarum valentibus 
posita et ad locorum et gentium et culturarum necessitates accommodata esse 
debet. 2. Schema continet apta principia pro studiis certe necessario recognoscendis. 
Eminent haec principia eo quod suo sono enuntiant maiorem unitatem studiorum, 
quae omnia fundamento Sacrae Scripturae niti debere declarantur. 3. Valde placet 
ut novi accentus pro alumnorum formatione humana et spirituali — ab invicem 
non separanda! — ponantur. 2 Pro formatione humana et spirituali magni 

momenti visio positiva caelibatus est. 3 deest. 4 deest. 

Secretarius generalis : Communico exitum suffragationis respicientis 
Modos cap. IV, de Ecclesia , uti patet: 


Praesentes votantes 2144 

Dixerunt placet 2135 


non placet 8 

Et suffragium nullum 1 

Ergo etiam haec expensio placuit congregationi generali. 


Exc.mus P. D. IOSEPH CARRARO 
Episcopus Veronensis 

Relatio conclusiva disceptationis 
Venerandi Patres , 

Laeto et sincero animo, totius commissionis certus interpres, plu- 
rimas gratias omnibus profero, qui in hac tam serena tamque construc- 
tiva disceptatione suis interventibus operam adiutricem nostris labori- 
bus praestiterunt. 

Haec disceptatio confirmavit, si opus esset, institutionem sacerdo- 
talem et seminaria esse vere, hac quoque nostra aetate, episcoporum 
cor cordis quia omnes animadversiones, etiamsi discrepantes, lucidum 
testimonium ostendebant actuosae maternaeque sollicitudinis Ecclesiae 
seu pastorum, ut verbis Pii Pp. XI utar, pro idonea suorum conforma- 
tione sacerdotum. 

Paucis verbis « ad modum conclusionis », ne synthetizari quidem 
possunt omnia quae dicta sunt: alia in laudem (et sit laus Deo), alia 
plura in emendationem et expolitionem; et alia, perpauca, ni fallor, 
in integram refectionem schematis. Omnia cooperantur in bonum quia 
omnes quaerimus bonum diligentes Deum. 

Sodales commissionis laetanter animadverterunt quod per discepta- 
tionem ea mens confirmata et approbata est, quae commissioni fuit in 
apparandis propositionibus: scii, ut de institutione sacerdotali vel de 
sacrorum alumnis formandis altiora principia et normae, quae hodie 
magis urgentur et aptiora videntur in actualibus rebus adiunctis, secun- 
dum spiritum nostri Concilii et in stricta connexione cum ceteris docu- 
mentis conciliaribus, melius in lucem ponerentur, et presso eloquio pro- 
clamarentur, ut essent quasi faces indicativae itineris percurrendi sive 
in laboribus postconciliaribus sive in conferendis episcopalibus pro 
singulis regionibus et ab ipsis episcopis in sua quaque dioecesi. 

Ad hunc finem propositiones nostrae, non genericae et incertae, sed 
potius flexibiles seu adaptabiles consulto factae sunt sicuti a pluribus 
Patribus laete agnitum est; ut ita viam pararent accommodationibus 
quae spectant ad conferendas episcopales secundum exigentias locorum 
et temporum. 

Schema nostrum vestris animadversionibus, venerandi Patres, per- 
ficiendum et perpoliendum iam diximus in relatione introductoria. 

Ea ergo omnia, sive emendationes sive vota et suggestiones, quae 
sapienter dicta sunt circa formationem humanam et supernaturalem, 
intellectualem et spiritualem, personalem et communitariam, cultura- 
lem et pastoralem non per partes divisas, seu ut mos est dicere dico- 
thomice vel trichothomice sed organice et unitarie omnium moderatorum 
et docentium cordibus et viribus unitis promovendam, debitis adhibitis 
mediis et methodis hodiernae aetati magis consentaneis, commissio, ma- 
xima cum diligentia, perpendet et comparabit et seliget proferens de 
thesauro Ecclesiae nova et vetera. 

Elementa a vobis praebita per interventus orales vel scriptos ma- 
teriam sufficientem, ut mihi videtur, offerunt ad perficiendum schema 
iuxta placita Concilii eo magis quod per Patres qui nomine plurium lo- 
cuti sunt plurimorum Patrum desideria et opiniones nobis nota sunt. 

Venerandi Patres, pro certo habeatis quod « ne particula quidem 
boni doni a vobis praestiti nos praeteribit » ut hoc documentum conci- 
liare in manibus vestris validum instrumentum eveniat ad fovendas et 
colendas vocationes, ad dignos Christi ministros et idoneos in vinea 
Domini operarios efformandos. 

Nunc vestram sententiam expectamus, audentes confidere ne nostrae 
propositiones, ad suffragationem admissae (quod firmiter speramus) postea 
acervo modorum obruantur. 

Spiritus Sancti gratia, quam imploramus per intercessionem B. Ma- 
riae Virginis, clericorum dulcissimae Matris, cuius nomen et cultum 
in textu inseremus sicut erat in priore schemate et iure expostulatum 

est, dirigat corda nostra et intelligentias nostras necnon et calamos no- 
stros magneticos, et omnibus nobis, sodalibus commissionis non exceptis 
consolationem afferat. Dixi. Gratias. 

Moderator. Gratias plurimas agimus exc.mo relatori necnon omni 
commissioni. Loquatur nunc exc.mus D. secretarius generalis. 

Secretarius generalis : Proponitur vobis, venerabiles Patres, hoc quae- 
situm (quod respicit schema mox disceptatum): « an placeat Patribus, 
ut post disceptationem schematis de institutione sacerdotali , transeatur 
ad suffragationem faciendam? ». Responsio duplex esse potest: placet, 
non placet. Respondeatis ergo. 

Moderator'. Nunc autem, antequam transitus fiat ad disceptationem 
« de declaratione circa educationem christianam », audiamus admodum 
R. D. Aloisium Marcos, parochum Sanctae Mariae a Doloribus Matriti, 
in Hispania. 

ORATfO 

Rev. D. ALOISII MARCOS 
[ Nomine omnium parochorum Cdncilii Auditorum ] 

Em. mi ac exc.mi Patres Conciliares , dilectissimi in Christo fra- 
tres, observatores, periti, auditrices et auditores, assignatores, invitati ! 

Cum absoluta discussione de institutione sacerdotali, nobis 1 paro- 
chis auditoribus Concilii Vaticani secundi in aula conciliari mea voce 
mentem suam aperire liceat, primum sit Sanctissimo Patri Paulo VI, 
quem Deus sospitem servet, testimonium offerre gratitudinis, amoris 
filialis, reverentiae et oboedientiae non tantum nostrae, sed etiam omnium 
parochorum et omnium sacerdotum totius mundi quos aliquo modo re- 
praesentamus. Sit etiam vobis, venerabiles Patres, hoc nostrum obse- 
quium propter magnam erga nos benevolentiam et ... 2 quia, remittendo 
schema de vita et ministerid sacerdotali ut denuo elaboretur, vestram vo- 
luntatem efficaciter ostendistis illud futurum esse completum sacerdotii 
et ministerii sacerdotalis expositionem. 

Non sine speciali animi commotione legimus in schemate de Ecclesia 
presbyteros, ordinis episcopalis providos cooperatores, unum presbyte- 
rium constituere, munera et sollicitudinem episcopi cura quotidiana 
exercere, eosque propter hanc sacerdotii et missionis participationem 
episcopos ut patres agnituros et oboedituros et ab episcopis ut filios et 
amicos considerandos esse. Nos enim presbyteri medii stamus inter epi- 
scopum et laicos. Simul cum reliquis hominibus vestrae sumus sollicitu- 

elini commendati. At, munus pastorale episcoporum participantes, vobis 
amici et cooperatores, atque fidelibus quoque et nos patres, magistri, 
pontifices et pastores efficimur. Occasione ergo huius nostrae publicae 
interventionis in Concilio, liceat nobis pauca recolere nostrae praeoccu- 
pationis pastoralis aut etiam nostrorum votorum quae humiliter vestrae 
subiicimus considerationi. 

In votis nempe nobis est ut schema de vita et ministerio sacerdo- 
tali luculenter ostendat magnitudinem sacerdotii ebristiani in genere et 
in specie presbyterii dioecesani in uno eodemque sacerdotio cum epi- 
scopo communicantis; atque simul explicite declaret positionem cleri 
dioecesani relate ad statum perfectionis theologice consideratum. Hoc 
enim nostrae vitae et ministerio sacerdotali validissimum adiutorium 
erit utpote quod rationem ostendet nostrae Deo consecrationis et ple- 
nae nostrae deditionis in servitium Ecclesiae et animarum salutem atque 
nostrae specificae spiritualitatis cleri dioecesani. In luce horum princi- 
piorum apparere debet 3 iuridica structuratio presbyterii ut participis 
sacerdotii et magisterii et regiminis sui episcopi. Sic etiam ratio oboe- 
dientiae, motivum paupertatis, sensus castitatis sacerdotalis sunt theo- 
logice enucleanda, ne simpliciter ut officia iuridica imponantur sed ut 
intimae exigentiae vel consequentiae 4 nostri sacerdotii praeprimis osten- 
dantur. 

Et quia nos parochi electi sumus ad praesentiam in Concilio quasi 
germanam sacerdotum dioecesanorum repraesentationem, putamus, et 5 
nos et omnes sacerdotes dioecesani, in nobis? et ipsam institutionem 
paroecialem Romanus Pontifex et Concilium voluerint honorare. Unde 
etiam expectamus ut tum in Concilio tum postea aliquid in specie de 
paroecia declaretur; nempe de eius theologico fundamento, ut est com- 
munitas fidelium quae verbum Dei proclamat, Eucharistiam celebrat, 
ac ita divinam vitam diffundit et caritate Christi adunata peregrinatur 
in caelum. Quae ut melius a paroecia praestari possint, lineae fundamen- 
tales declarentur futurae ordinationis ad hodierni temporis conditioni- 
bus paroeciam accommodandam, quo ipsa ut cellula basica Corporis 
Christi mystici vere familiam filiorum Dei constituat. 

Si aliquas adhuc animadversiones addere licet, nos libenter fatemur 
bene intelligere rationes quae inamovibilitatem in officio dissuadere vi- 
dentur; at, ipso schemate conciliari dicente quamdam stabilitatem re- 
quiri ad bonum animarum, expectamus in novo iure canonico con- 
dendo huic stabilitati sufficienter provideri. 

Praeterea multis ex nobis opportunum visum fuit reverenter 7 pro- 
ponere ut ... 8 parochis permissum sit sacramentum confirmationis non 
tantum in mortis periculo administrare, sed quoties id, iudicio episcopi, 

animarum saluti conveniat. Quod et praxis ecclesiarum orientalium, et 
opportunitas non nimis protrahendi huius sacramenti administrationem, 
et facilitas aptioris praeparationis pastoralis suadet. Sic etiam nostrum 
sacerdotium in bonum animarum plenius exercetur atque paroecia ple- 
nam vitam spiritualem fidelium ampliori efficacitate curat. 

Pariter bonum animarum, occasione faciliorum communicationum, 
nobis suadere videtur ut in nova disciplina statuenda omnes sacerdotes, 
iuxta licentias sui episcopi, etiam extra dioecesim, saltem intra terminos 
eiusdem nationis, debitis conditionibus, confessiones audire possint. 

Tandem, quia nos parochi in prima linea invenimur laboris pasto- 
ralis, populi sensus et vota et quaerimonias frequentius sentimus, unde 
noster spiritus sacerdotalis vivide excitatur. Populus nempe et christia- 
nus et infidelis, scienter necne, Christum quaerit qui est via, veritas 
et vita. Propter quod attente inspicit Concilium ut a vobis, venerabiles 
Patres, haec Christi imago in Ecclesia luculenter monstretur, ut prae- 
sertim eius ministri 9 in humilitate, in paupertate, in servitio, sicut Chri- 
stus qui « descendit de caelis » et nos ad omnes homines descendamus ... 10 

Haec quidem ratio praecipua fuit huius Concilii Vaticani II, pro 
pastorali scopo praesertim congregato. Propter quod populus christia- 
nus et universus mundus spectat, venerabiles Patres, ut haec linea pa- 
storalis efficacitatis sollerter et plene ad finem usque perficiatur, iuxta 
mentem Summi Pontificis Pauli VI, qui gressus insequi voluit Sanctis- 
simi Papae Ioannis XXIII, cuius etiam memoria a nobis parochis animi 
commotione honorari vult. 

Ita nos cum universo populo christiano vobis libenter plaudimus 
pro vestro labore, vobiscum in Concilio et post Concilium adlaborare 
promittimus ut decreta et dispositiones conciliares iuxta ipsius mentem 
Concilii in praxim deducantur, ac tandem nostra omniumque sacerdo- 
tum et fidelium fervidas preces cum filiali amore nunc et pro semper 
obtestamur. Dixi. Gratias. 


In textu scripto tradito-. 1 deest. 2 propter tot ac tanta quae de sacer- 

dotio, de presbyteris et de presbyterio dioecesano dixistis, atque. 3 apparebit. 
4 deest. 5 in. 6 deest. 7 reverenter audemus. 8 nobis. 

9 Via nempe qua. 10 Veritas etiam, quam sincere in omni nostra vita et 

activitate praebeamus, testimonium Christi nostris operibus reddentes ut potius 
vita quam verbo evangelium praedicemus. Vita tandem est Christus quam nos 
omnibus hominibus communicare debemus; vita, qua filii Dei effecti, ut veri filii 
vivant, ac fraterna caritate totum mundum amplectentur, ad promotionem huma- 
nam hominum laborent, humanae personae dignitatem efficaciter affirment, liber- 
tatem defendant, pacem statuant, iustitiam foveant, solidaritatem inter populos 
consequantur, mundum denique Deo consecrando. 

Moderator : Gratias agimus A. R. D. Aloisio Marcos necnon omni- 
bus parochis quorum nomine nobis locutus est. Loquatur nunc exc.mus 
D. secretarius generalis. 

Secretarius generalis : Communico, Patres, exitum suffragationis ter- 
tiae circa Modos respicientes cap. V de Ecclesia. 


Praesentes votantes 2.146 

Dixerunt placet 2.142 

non placet 4 


et, mirum! nullum votum iuxta modum et nullum votum nullum! 
Patres venerabiles, audire velitis quomodo facienda sit suffragatio sche- 
matis de libertate religiosa feria quinta proxima. Erunt quatuor suffra- 
gationes circa singula puncta. 

l a respiciet nn. 1, 2, 3, nempe libertatis religiosae generalis 

ratio; 

2 a respiciet nn. 4 et 5: doctrina de libertate religiosa ex ratione 
desumpta; 

3 a respiciet nn. 6, 7, 8, 9; et sunt consequentiae practicae; 

4 a respiciet nn. 10, 11, 12, 13, 14 nempe doctrina libertatis 
religiosae sub luce revelationis. 

Hae 4 suffragationes fient tantum per placet et non placet. Denique 
fiet suffragatio finalis complectens totum schema et haec suffragatio fina- 
lis fiet per triplicem formulam: placet, non placet, placet iuxta modum. 
Ergo feria V proxima, incipiemus has suffragationes. 

Aliqui Patres petierunt utrum in sessione publica sabbati proximi, 
possent suum suffragium dare per alium Patrem. Respondetur: nega- 
tive. Suffragium datur personaliter, si quis Pater est procurator alius, 
potest subsignare folia constitutionis forte approbatae. Sed non potest 
dare suffragium pro alio Patre. 

Ergo intimantur omnes pro sessione publica sabbati proximi, quem- 
admodum iam non semel dictum est, votum est personale; non datur 
per delegationem. Gratias. 

Moderator : Nunc autem fit transitus ad disceptationem circa rela- 
tionem de educatione christiana et ante omnes, audiamus exc.mum 
D. Iulium Victorem Daem, ep. Antverpiensem, relatorem. 

DISCEPTATIO 

1 - SCHEMA PROPOSITIONUM 
DE SCHOLIS CATHOLICIS * 

1. Prdoetnium. Gravissima educationis et scholarum causa merito 
nostris diebus omnium mentes occupat, imprimis parentum et eorum 
qui supremum populorum principatum tenent vel rerum paedagogica- 
rum periti sunt iuriumque humanae personae propugnatores. 

Ecclesia Christi cuius est nuntium salutis mundo praedicare, parvi- 
pendere minime unquam potuit nec potest gravissimum momentum 
educationis, qua omnes humanae personae vires excoluntur, tota societas 
promovetur atque rerum universitas a Creatore hominis usui destinata 
perfectius cognoscitur. Ipsam igitur educationem Evangelii lumine pe- 
netrare atque nobilitare Ecclesia per omnem suae historiae decursum 
quam maxime studuit. Instrumentum vero huic fini praecipue aptum 
semper habuit scholam christianam, in omnibus eius formis et gradi- 
bus, ab inferioribus usque ad Universitates studiorum. 

Censet igitur Sancta Synodus opus educationis inniti solido funda- 
mento non posse, nisi, in bonum totius humanae communitatis, quaedam 
universaliora principia, educationem et scholam respicientia, sancte ser- 
ventur. Educatio enim, ac proinde schola, totum hominem respiciat opor- 
tet, eius ad familiam, societatem et Deum relationes clare perspectas 
habeat, ultimumque finem assequendum consideret. 


* Initio huiusmodi fasciculi invenitur-. 

Ss.mus Dominus Noster Paulus Pp. VI, in Audientia hac die infrascripto im- 
pertita, statuere dignatus est ut hoc schema, de quo in Concilio Oecumenico Vati- 
cano Secundo deliberabitur, ad eiusdem Concilii Patres transmitteretur. 

Ex Aedibus Vaticanis, die xxvii mensis aprilis, anno mcmlxiv. 

Hamletus Ioannes Card. Cicognani 
a publicis Ecclesiae negotiis 


Verba, initio singulorum numerorum litteris inclinatis posita, in redactione 
definitiva tollentur. 

[5] Principia 

20 2. Imprimis illud principium pro fundamento ponendum est, om- 

nem hominem, utpote anima spirituali et immortali praeditum, digni- 
tate pollere personae, ideoque iura et officia a sua ipsius natura pro- 
fluentia inviolabilia esse. 

Quae humanae personae dignitas ex veritatibus divinitus revelatis 
25 ex eo clarius effulget, quod homines superna gratia filii et amici Dei 
sunt facti, aeternaeque gloriae heredes constituti. 

3. Ob hanc suam humanam dignitatem, homo, cuiusvis stirpis, con- 
dicionis et aetatis, ius habet ad omnium facultatum adaequatam educa- 
tionem, sicuti officio tenetur munera sibi imposita implendi et fines 
30 sibi proprios assequendi. 

[6] 4. Cui humanae condicioni quaevis educationis instrumenta re- 
spondeant oportet. Finis igitur etiam scholae imprimis reponendus est 
in adaequata hominis educatione, cuius veluti centrum et anima est mo- 
ralis et religiosa formatio. 

5 5. Inde libertas tum condendi tum regendi scholas, quam, morali 

ordine communique omnium utilitate servatis, familia, Ecclesia, socie- 
tates privatae itemque singuli homines iure merito postulant, non solum 
ad inalienabilia hominis iura pertinet, sed etiam necessaria est censenda 
ad rectam educationem et ad ipsum bonum commune tuenda. Ideoque 
io quodvis scholae monopolium nativis personae humanae iuribus adver- 
satur. 

6. Iura parentum, iustitia distributiva et ipsum bonum societatis 
postulant ut communitatis pecunia eiusque media vel subsidia ad scho- 
larum sustentationem destinata, in omnes scholas, quae bono communi 

15 nocivae non sint, erogentur, absque ulla personarum acceptione vel 
discrimine. 

7. Parentum imprimis ius et officium est, a natura datum, educandi 
filios; deinde vero, titulis tamen diversis, Ecclesiae, Rei Publicae, cete- 
rarumque humanarum consociationum. Omnes tamen in hoc iure et of- 

20 ficio exercendo, concordi ratione procedere debent, prae oculis habentes 
unitatem hominis educandi, connexionem et subordinationem finium 
consequendorum, diversam naturam auctoritatis exercendae, et princi- 
pium subsidiarietatis. 

De Scholis Cathdlicis in genere 

8. Ad educationis officium implendum Ecclesia catholica pluribus 
25 pollet mediis, inter quae recensenda est scholarum catholicarum insti- 

tutio cuiusvis generis et gradus; ministerium autem quod in eis exer- [ 6 ] 
cetur veri nominis apostolatum constituit, et quidem nostris tempori- 
bus maxime congruentem et necessarium. 

Schola catholica reapse adiuvat alumnos ut maturitatem assequan- 
tur per evolutionem humanam cum perfectione christiana coniunctam. 30 
Ipsa enim, non minus quam aliae scholae, fines culturales et sociales pro- 
sequatur oportet; ab aliis autem distinguitur spiritu quo animatur, sa- 
pientia christiana quam communicat, institutione religiosa quam imper- 
tit sub ductu maternaque Ecclesiae vigilantia. 

9 . Ecclesia, dum gratissimam se profitetur erga laicos, religiosos, [ 7 ] 
religiosas et sacerdotes, qui evangelica sui deditione, in immensum 
educationis et scholarum opus incumbunt, adhortatur iuvenes aptis doti- 
bus praeditos, ut libenter operam praestent in scholis catholicis, quae 
hodie quam maxime indigent magistris tam religiosis quam laicis. Simul- 5 
que parentes christianos commonefacit de officiis quae eis incumbunt, 

ad educationem quod attinet, peculiarique modo de officio concredendi 
liberos scholis catholicis, quantum fieri potest, atque cum magistris qui- 
bus educationis opus commiserunt, sociam praestandi operam, ope asso- 
ciationum et conventuum fovendam. 10 

10 . Ecclesia denique gravissimum persentit officium promovendi 
formationem religiosam suorum filiorum, qui in aliis scholis instituuntur, 
ac propterea illas auctoritates et communitates civiles dilaudat, quae 
ipsam in hoc munere explendo adiuvant. 

De Catholicis studiorum Universitatibus 

11 . Universitates studiorum inter scholas speciali modo eminent 15 
et particulares fines habent. Cum summopere Ecclesia et proficiat et 
gaudeat, si uberiore polleat veritatis divinae et humanae cognitione, ve- 
hementer haec sacrosancta Synodus exoptat ut studiorum catholicae Uni- 
versitates foveantur, in quibus et sacrae disciplinae, quae ad christianae 
religionis illustrationem directe pertinent, et etiam profanae, quae ad 20 
mundi hominisque cognitionem spectant, excolantur, ad testandam ple- 
nam illam fidei cum ratione concordiam, cuius magister exstitit S. Tho- 
mas Aquinas. Omni nisu in catholicis Universitatibus scientiae investi- 
gentur, eaedemque alte perspectae succrescenti iuventuti tradantur, at- 
que illi homines docti efformentur, qui et gravioribus officiis in societate 25 
obeundis optime sint parati et testes fidei in Ecclesia et in mundo ex- 
sistant. 

12 . Universitates et Facultates catholicae ab omnibus christifideli- 
bus viribus consociatis promovendae, potius quam numero, doctrinae 

[7] 30 studio eniteant. Commendat autem S. Synodus ut quaedam huiusmodi 
studiorum domicilia convenienti distributione, quam Ecclesiae utilitas 
iuxta locorum temporumque adiuncta postulat, in diversis terrae parti- 
bus habeantur. 

Universitates et Facultates catholicae, ut ad scientiae profectum 
35 efficaciore usque ratione contribuant, peculiaria Instituta investigationi 
scientificae destinata maxima cura foveant. 

In omnibus Universitatibus catholicis habeatur Facultas S. Theo- 
logiae, quae totius Universitatis veluti centrum sit, aut saltem S. Theo- 
logiae Institutum vel Cathedra, in qua lectiones laicis quoque studenti- 
bus aptatae tradantur. 

5 13. Universitatum catholicarum aditus alumnis dotibus congruis 

praeditis facile pateat, iis in primis qui maioris sunt spei, etsi tenuioris 
fortunae. Spiritu vere catholico excipiantur, qui aliis ex gentibus, prae- 
sertim ex novis nationibus veniunt; quibus etiam peculiaria subsidia 
praebeantur. 

io In Universitatibus catholicis praeter accuratam in variis disciplinis 

institutionem, alumnorum institutio religiosa, moralis ac socialis dili- 
genter curanda est; illae quaestiones investigentur, quae a cultura pro- 
prii temporis christiano homini proponuntur. 

Episcoporum est spirituali studentium bono convenienter prospi- 
15 cere, centra universitaria ac hospitia instituendo; quae spiritualia sub- 
sidia peculiari cura, congruo ad hoc deputato numero sacerdotum ex 
utroque clero nec non laicorum, parentur etiam pro studentibus, qui 
Universitates non catholicas frequentant. 

14. Ecclesiae Pastores et Christifideles, sua cuiusque opera, altiora 
20 studia in bonum societatis et Religionis etiam extra Universitates catho- 
licas promoveant. 

Docti catholici veritati perscrutandae, sive investigationibus scien- 
tificis ac docendi munere etiam in Universitatibus et Institutis non ca- 
tholicis, sive assiduo commercio cum viris doctrina egregiis, dent operam. 
25 Universitates catholicae inter se et cum aliis Universitatibus con- 

iunctae conferant operam ad scientiae progressum et ad alumnorum 
scientificam institutionem. Iuvenes praeclarioris ingenii sive catholi- 
carum sive aliarum Universitatum, qui ad docendum et investigandum 
aptiores videantur, peculiari cura excolantur et ad magisteria suscipienda 
30 promoveantur. 

15. Quam maxime exoptat Sancta Synodus ut in Universitatibus 
et Facultatibus studiorum ecclesiasticorum sacrae scientiae et cum sa- 
cris connexae impensius promoveantur et ad altiores investigationes 
auditores instituantur, recentioribus methodis et auxiliis adhibitis. 

Rationes studiorum, a singulis Universitatibus et Facultatibus Ec- 35 [8] 
clesiasticis observandae, conficiatur, Sede Apostolica approbante, ad 
peculiares locorum conditiones accommodatae, in primis autem respectu 
habito ad Missiones et ad Ecclesiae Orientalis territoria. 

Distinguantur in sacris studiis cursus fundamentales a cursibus spe- pj 
cializationis, quos vocant, in quibus singulae disciplinarum partes per 
congruum tempus pervestigentur. 

Ordinarii quos ex clericis scientiis colendis aptiores et eximia pie- 
tate commendatos cognoverint, formandos committant Universitatibus 5 
et facultatibus catholicis, ubi adsint, praesertim studiorum ecclesiasti- 
corum. 

16. Ut in universa Ecclesia scientiae sacrae efficacius provehantur, 
Seminaria maiora et familiarum religiosarum domus studiorum, quae 
particulari institutione praecellunt, cum Universitatibus et Facultatibus io 
affiliatione quam vocant utiliter consociantur. 

17. Conclusio. Sancta Synodus omnibus populis declarare vult sin- 
ceram suam voluntatem adiutricem praestandi operam in universo educa- 
tionis ac investigationis opere, ut uniuscuiusque populi filii educationem 
propriae indoli ac culturae patriisque traditionibus accommodatam reci- 15 
piant, et ad altiorem veritatis naturalis et supernaturalis cognitionem 
perducantur. 

Gratias deinde Ecclesia persolvit maximas iis magistris christianis, 
qui propria scientia et experientia auxilium praestant adolescentibus il- 
larum Nationum, quae nuper plenam potestatem suis legibus vivendi 20 
adeptae sunt. 

Denique Sancta Oecumenica Synodus pondus educationis conside- 
rans et prae oculis habens hodiernum scholae momentum tum paedago- 
gicum, sociale, morale ac religiosum, tum pastorale ac missionarium, 
atque, ad Universitates quod attinet, etiam scientificum, exoptat ut etiam 25 
in Codice luris Canonici recognoscendo normae de scholis catholicis 
enucleatius tradantur. 



190 


ACTA CONC. VATICANI II - PERIODUS III 


APPENDIX 

RELATIO 

circa rationem qua « Propositiones de Scholis Catholicis » 

elaboratae sunt 


I. De origine Documenti 

Ex schemate De Scholis Catholicis a Commissione Praeparatoria « De 
Studiis et Seminariis » prius exarato, a Commissione Conciliari autem reco- 
gnito et iussu Ioannis PP. XXIII f. r. mense maii 1963 Patribus transmisso, 
in praesenti documento quaedam principalia argumenta seliguntur et pro- 
ponuntur. A Commissione de Concilii laboribus coordinandis, litteris diei 
23 ianuarii 1964 haec norma data erat. « Lo schema De Scholis Catholicis 
sia ridotto ad un “ voto ”, il quale sottolinei Pimportanza delPeducazione 
cattolica e della scuola, indichi i principi fondamentali ai quali 1’educazione 
e 1’insegnamento devono ispirarsi e, quindi, auspichi una adeguata legisla- 
zione nella prossima revisione dei Codice ». Eadem autem Commissio in 
sessione diei 17 aprilis 1964 statuit ut schema formam « Propositionum » 
indueret. 

Ut Propositionum momentum et fines clarius perspiciantur breviter Vobis 
exponendum est quodnam sit momentum argumenti tractati; qua ratione con- 
sideratum sit a Commissione Praeparatoria et a Commissione Conciliari; quae- 
nam fuerit mens Commissionis in redigendis propositionibus. 


II. Momentum argumenti 

Peropportunum omnino videtur ut Concilium Oecumenicum Vaticanum II 
de educatione et scholis solemne edat documentum, ob tres praecipuas rationes: 

a) maius culturae educationisque studium ubique fervidum ideoque 
latior campus pro apostolatu exercendo; 

b ) perniciosae doctrinae grassantes, quae liberum iurium exercitium 
impediunt; 

c) ignorantia doctrinae, iurium et obligationum qua ipsi quoque chri- 
stifideles afficiuntur. 

Insuper haec quaestio apud omnes populos, ubique terrarum acriter agi- 
tatur; tot opiniones apud omnes coetus, iuxta diversas factiones politicas 
proferuntur; tanta est sententiarum discrepantia atque contentio inter ipsos 
quoque qui christiana professione censentur; tanta inimicorum oppugnatio; 
tot et tanta denique ipsi scholae catholicae imminent pericula, ut Ecclesia, in 

Concilium Oecumenicum coadunata, de scholarum catholicarum conditione, [ 13 ] 
iuribus, obligationibus silere nequeat. 

Huius rei scholasticae momentum ac periculum iam in Concilio Vaticano I 
ab Episcopo Sangallensi indicabantur: « Quaestionem de scholis rem gravis- 
simam innuere ipsi religionis hostes nota ea sententia confitentur: cuius sunt [ 14 ] 
scholae, ipsius sunt tempora futura...». De nostra autem aetate Pius XII 
docebat: « Mai come oggi la educazione giovanile ha assunto piii decisa e vitale 
importanza ». 

Ipsa igitur Commissio Centralis, cum Commissioni de Studiis thema De 
Scholis Catholicis concredidit, aperte adiungere voluit: « Huiusmodi argu- 
mentum ex integro pertractetur ». Ipse vero E. mus Cardinalis Carolus Confa- 
lonieri, in Commissione de Concilii laboribus coordinandis munere Relatoris 
functus, mense ianuarii 1963 haec de momento quaestionis scholarum edixit: 

« £ tale 1’impottanza della scuola ai tempi nostri, sia nei paesi di cosi detta 
civilta cristiana, come nei paesi da poco assurti a indipendenza nei vari conti- 
nenti di diversa tradizione religiosa, che il Concilio stimera utile, come e pre- 
vedibile, di affermare la dottrina e prendere posizione ». 


III. Qua ratione schema elaboratum sit 
1. In Commissione Praeparatoria 

Schema Constitutionis in pluribus coetibus plenariis Commissionis discus- 
sum, sex habuit editiones, in dies emendatas. Singulae paragraphi vigilanti 
cura pluries exaratae sunt. Attamen nonnulla peculiari attentione tractata atque 
in coetibus plenariis ampliori discussioni subiecta sunt, cuiusmodi sunt natura 
publica scholarum ab auctoritate ecclesiastica conditarum necnon rationes 
quibus libertas scholae vindicatur. 

Schema Constitutionis, mense martio 1962 a Commissione Praeparatoria 
unanimi suffragio approbatum, et typis impressum, post breve prooemium 
in septem dispertitur capita: quorum primum praecipua educationis principia 
exponit; secundum scholae catholicae momentum et dotes describit; tertium 
familiae et Ecclesiae iura circa scholas definit; quartum de magistrorum for- 
matione, officiis et iuribus agit; quintum rationem ac necessitatem scholarum 
catholicarum fovendarum edocet; sextum media scholarum catholicarum su- 
stentandarum recenset; septimum denique centralem ordinationem scholarum 
catholicarum et universalem omnium cooperationem in re scholastica auspi- 
catur. 

a) In hoc schemate non solum doctrina seu principia de educatione et 
schola atque de iuribus in hac materia unicuique propriis traduntur, sed tota 
Constitutio intendit esse revera dynamica, vult nempe ad actionem promptam 
ac efficacem mentes et voluntates compellere, ostendendo viam, coadunando 
vires, et demonstrando media. 

Constitutio enim id praecipue studet: 

1) ut omnes clare edoceantur de absoluta necessitate libertatis scholae, 
quae inter praecipuas libertates civiles est recensenda; 

2) ut praecipue catholici doctrinam, iura et officia ad scholas quod 
attinet, probe noscant et ad iura propugnanda et ad officia adimplenda stimu- 
lentur; 

3) ut subsidia oeconomica ad scholas catholicas sustentandas vindi- 
centur; 

4) ut schola functionem socialem educativam apoliticam exerceat; 

5) ut denique ratio scholarum catholicarum completa ac bene ordinata, 
omnes scholas complectens, ubique promoveatur atque instauretur. 

b ) Praeterea hac in Constitutione elementa quaedam nova, vel saltem 
nova in forma proposita, reperiuntur: 

1) Statuitur imprimis clara distinctio inter educationem et scholam sive 
quoad doctrinam sive quoad iura. Quamvis enim educatio et schola — uti finis 
et instrumentum — inter se arcte cohaereant, talis distinctio perutilis est ad 
iura eorumque fundamentum clare discernenda. 

2) Ob eandem rationem statuitur clara distinctio inter utrumque munus 
scholae: schola enim medium est et educationis impertiendae et communican- 
dae veritatis. Nam Ecclesia non solum quatenus ipsa est Mater et Magistra 
veritatum supernaturalium habet ius scholas condendi, sed etiam eo quod 
possidet veritates naturales et culturam ac scientiam catholicam, a catholicis 
catholice tradendas, habet ius scholas aperiendi et quidem ab omnibus libere 
frequentandas. 

3) Ex quo iam quasi sponte sua oritur declaratio iurium quae ex ipsa 
lege naturae Ecclesiae competunt, sive quoad educationem, sive quoad scholas. 

4) Neque silentio praetereundae sunt instantia renovandae scholae 
catholicae in suis methodis organisque non secus ac in suis magistris, et 
instantia vindicandae iustitiae distributivae, quae subsidia oeconomica scholis 
non statalibus concedenda postulat. 

Specialem considerationem merentur: Paragraphus 6, in qua continetur 
declaratio iuridica scholas catholicas Ecclesiae esse natura sua scholas publicas 
eodem iure ac publicae sunt scholae Status, cum ambae a publica auctoritate 
conditae sint; et paragraphus 8, in qua nomine veritatis, educationis et con- 
scientiae, libertas scholae vindicatur, quae tandem aliquando quasi nucleum 
totius quaestionis constituit et in hac Constitutione primas partes agit. 


2. In Commissione Centrali 

Pontificia Commissio Centralis schema De Scholis Catholicis disceptationi 
subiecit diebus 12 et 13 iunii 1962. Animadversionibus plurimis tunc factis 
Secreteria Commissionis « De Studiis et Seminariis » respondit die 9 iulii 1962, 
accipiendo plures ex emendationibus propositis et exhibendo quosdam textus 
notabiliter mutatos, imprimis ad Prooemium, necnon ad educatorum officia 
et iura (nr. 3) et libertatem scholae (nr. 8) quod attinet. Subcommissionem 

vero Centralem « De schematibus emendandis » fere omnes has responsiones [15] 
et emendationes ratas habuisse, Commissioni de Studiis et Seminariis signifi- 
catum est die 15 decembris 1962. Textus Constitutionis De Scholis Catholicis, 
hac ratione emendatus et iterum typis impressus invenitur in collectione cui 
titulus Schemata Constitutionum et Decretorum ex quibus argumenta in Con- 
cilio disceptanda seligentur, Series IV, Typis Polyglottis Vaticanis 1963, 
pagg. 279-343. Schema ibidem, additis quibusdam decretis quae prius separa- [ 16 ] 
tim accurate confecta sunt, sequenti ordine disponitur: 

Pars I: De Scholis Catholicis 

Pars II: De Studiis Academicis 

Pars III: De obsequio erga Ecclesiae Magisterium in tradendis disci- 
plinis sacris. 

3. In Commissione Conciliari 

In sessione habita 3 decembris 1962 Commissio unanimi consensu censuit 
schematis Constitutionis tertiam partem, quae agit de obsequio erga Ecclesiae 
Magisterium in tradendis disciplinis sacris, melius in alio contextu (in Con- 
stitutionibus dogmaticis De Ecclesia et De Fontibus Revelationis) tractan- 
dam esse. 


A) ELABORATIO SCHEMATIS DE SCHOLIS CATHOLICIS 
MENSE MAII 1963 PATRIBUS TRANSMISSI 

Ratio laboris a Commissione praestandi circa schema De Scholis Catholicis 
a Commissione de Concilii laboribus coordinandis determinata est hoc modo 
(litteris d. d. 30 ian. 1963): 

a) De hoc argumento redigatur schema breve, quod tamen late pateat, 
servato rerum ordine Codicis I. C., ita ut fundamentalia doctrinae principia 
enuntientur et normae pastorales de hac re impertiantur. 

b ) Quae in schemate primigenio pertinent ad practicam executionem 
et ad normas particulares, remittantur ad Instructiones de hac re auctoritate 
Concilii promulgandas. 

c) Seligantur normae, quae potius pertinent ad materiam Codicis, ut 
eiusdem Codicis recognitioni inservire possint. 

d) Materia, quae in fasciculo De obsequio erga Ecclesiae Magisterium 
continetur, ne tractetur in Concilio; de hac re sermo erit ad modum principii 
in schemate De Ecclesia. 

Sub auspiciis harum normarum Commissio de Seminariis, de Studiis et de 
Educatione Catholica, conventu habito a die 21 februarii ad diem 2 martii 
1963 funditus recognovit schema a Commissione Praeparatoria exaratum. 
Schema recognitum die 25 martii 1963 examini Commissionis de Concilii 
laboribus coordinandis subiectum est; iuxta animadversiones ab illius Com- 

[ 16 ] missionis Membris factas schema novo Prooemio instructum et in aliquibus 
paragraphis brevius redactum est, atque sic recognitum iterum typis impres- 
sum et mense maii 1963 iussu Ioannis PP. XXIII omnibus Patribus Conci- 
liaribus transmissum est. 

Notae huius schematis propriae sic perstringi possunt: 

a) Novum schema in omnibus suis partibus redactum est modo magis 
concinno. Plures determinationes in praecedenti schemate magna cura redac- 
tae (e. gr. de compositione hierarchica scholarum, de mediis capessendi opi- 
nionem publicam, de coeducatione, de cursibus et gradibus in Facultatibus 

[ 17 ] Studiorum ecclesiasticorum) e schemate ablatae et ad Instructiones remissae 
sunt. Id necessarium videbatur, et ut documenti brevitati consuleretur et ut, 
mente Patrum de principalioribus quaestionibus accuratius cognita, ulteriores 
determinationes perfectiore cum aequilibrio statui possent. 

b) Schematis dispositio clarior effecta est: 

In prima parte principia de educatione (iam in Litteris encyclicis Divini 
Illius Magistri luculenter exposita) paucis tantummodo perstringuntur ut 
habeatur fundamentum pro tota Constitutione. 

In parte centrali quae de scholis catholicis in genere agit, attendenda 
est subdivisio: 

A) Fundamentalia de scholis principia. 

B) Peculiares de scholis catholicis normae. 

Ex hac materiae distributione consequitur ut clara in luce ponatur amplus 
campus in quo doctrina Ecclesiae de schola concordat cum sententia plurimo- 
rum qui hodie defendunt iura scholae non-statalis. 

Ipsa definitio scholae catholicae (in nr. 11, pag. 11, linn. 1-6) data forsitan 
nimis rigida apparet, consideratis circumstantiis peculiaribus in quibus non 
paucae scholae catholicae inveniuntur imprimis in Africa et Asia. In schemate 
a Commissione Praeparatoria exarato dictum erat: « Ea dumtaxat schola 
perfecte catholica est censenda etc. ». Sic insinuabatur non omnes scholas 
debere esse pari iure catholicas (cf. notam 22 schematis Commissionis Prae- 
paratoriae). 

In tertia parte considerantur Universitates Catholicae quippe quae pe- 
culiarem sollicitudinem Ecclesiae mereantur. Notatur in nova schematis 
redactione antecedentem separationem inter Universitates Catholicas et Stu- 
diorum ecclesiasticorum Universitates iam non vigere: ambae nunc compre- 
henduntur sub titulo communi Universitates Catholicae. 

c) Commissio Conciliaris eo spectavit, ut etiam in hac materia tot con- 
troversiis obnoxia, in modo dicendi evitaretur omnis asperitas. lura Ecclesiae 
statuuntur sine ulla ambiguitate sicut oportet, sed etiam nulla contentiosa et 
pugnaci oratione adhibita. Imprimis Prooemium ita redactum est ut Ecclesiae 
de scholis doctrina et actio non tam in luce iuris vindicandi, sed servitii in 
verum etiam consortii humani emolumentum appareret. 



CONGREGATIO GENERALIS CXXIV 


195 


B) RECOGNITIO SCHEMATIS IUXTA ANIMADVERSIONES [ 17 ] 

A PATRIBUS MISSAS 

Altera Concilii sessione, mensibus octobri et novembri 1963, Commissio 
Conciliaris iterum schema examinavit, habita ratione animadversionum, quas 
Patres Conciliares et Conferendae Episcoporum ad Secretariam miserant. 
Plurimae instantiae ac postulata Patrum iterum atque iterum redibant ad 
quaestiones et doctrinas quae in prioribus schematis editionibus, praesertim 
in schemate a Commissione Praeparatoria approbato, iam consideratae erant, [ 18 ] 
postea autem omissae sunt, eo quidem consilio ut schema brevius evaderet. 

Animadversiones Patrum hoc modo comprehendi possunt: 

a) Animadversiones circa titulum , structuram, stylum. 

1) De titulo. Nonnullis Patribus titulus Schematis non placebat et alios 
substituendos proponebant, ex. gr. De educatione catholica vel De educatione 
catholica in scholis tradenda vel quid simile. 

Quia reapse non agebatur de simplici ludu verborum, Subcommissio com- 
petens rem attente perpendit, ac tandem ad hanc conclusionem pervenit: 
inde ab initio argumentum huic schemati adsignatum respiciebat doctrinam 
et problemata cum scholis catholicis cohaerentia, quae per se argumentum 
sufficiens pro schemate, hodiernis praesertim temporibus, constituunt. Tamen 
in nova schematis recognitione plura de educatione quoque introducta sunt. 

2) De structura. Circa structuram schematis non habebantur animadver- 
siones vel propositiones maioris momenti. Commissioni structura cohaerens 
visa est ac proinde servanda. 

3) De stylo et indole. Desideriis a pluribus Patribus expressis obsecuta, 
competens Subcommissio censuit stylum schematis esse recognoscendum ut 
magis pastoralis, minus iuridicus evaderet. 

4) De adnotationibus . Plures animadversiones conquerebantur de defectu 
adnotationum. Subcommissio existimavit schema iterum notulis esse ornan- 
dum. Defectus enim notularum ipsi detrimentum attulit, nam multa quae in 
animadversionibus proponuntur, in notulis iam inveniebantur, et plurimis 
obiectionibus responsum quoque ibidem iam datum erat. 

b) Quaedam animadversiones maioris momenti. 

1) Animadversio praecipua, a nonnullis Patribus facta, et quae totum 
schema sumptum tangit, haec est: Schema non placet, quia nihil novi affert; 
est nullius momenti, non constituit novam doctrinae catholicae elaborationem 
huius aetatis quaestionibus rerumque adiunctis accommodatam. 

Hoc iudicium negativum autem nullatenus exprimebat sententiam com- 
munem Patrum; imo multo plures Patres de schemate iudicia valde positiva 
protulerunt. 

2) Plures Patres expetiverunt ut schema ampliorem tractationem conti- 

[ 18 ] neret de educatione in genere, de educatione christiana et catholica in specie, 
de eius principiis ac methodis necnon de philosophia educationis. 

3) Peculiares dein obiectiones movebantur: 

a) contra prooemium (nn. 1-5) quod nimis longum iudicatur ut ali- 
quantulum triumphalismum redolens; 

b) contra n. 6, qui continere deberet definitionem educationis magis 
claram et distinctam; 

c) contra n. 10 in quo agitur de sustentandis scholis et principium 
iustitiae distributivae propugnatur; 

d) contra n. 11, in quo, potius quam definitio idealis et idealistica, 

[ 19 ] danda esset amplior definitio scholae catholicae, quae omnes scholas, quocum- 
que modo educationi catholicorum vel causae Ecclesiae deservientes, com- 
plectatur. 

4) Tandem plures Patres quaedam addenda proponebant. Praeter iam 
commemorata Patres petiverunt: 

a) ut definiretur in schemate finis specificus scholae catholicae; 

b) ut expressa mentio fieret pauperum, puerorum catholicorum alias 
scholas frequentantium, eximii laboris magistrorum catholicorum in aliis scho- 
lis educationi operam navantium; 

c) ut commendaretur erectio scholarum catholicarum pro formandis 
magistris. 

Omnes istae animadversiones a competenti Subcommissione attento exa- 
mini subiectae sunt. Immo, quia non omnium Patrum animadversiones pro- 
stabant, Commissio mense decembris 1963 exquisivit sententias ab illis Con- 
ferendis episcopalibus, quae nondum mentem suam aperuerant. Omnibus 
perpensis, textus ita recognitus est ut Patrum optatis melius responderet. 
Qui textus in hac Relatione includitur ut Episcoporum coetibus plurimisque 
Patribus satisfiat qui suis animadversionibus ad eius emendationem non pa- 
rum contribuerunt. 


C) TEXTUS SCHEMATIS 

IUXTA PATRUM ANIMADVERSIONES RECOGNITI 
Prooemium 

1. Nostra aetate homines comperimus maxime laborantes ut veritas et 
scientia de rebus creatis in pleniorem omnium gentium fruitionem veniant; 
nationalibus atque internationalibus inceptis, ignorantiam simul et famem ac 
pauperiem vincere conantur; atque litterarum et artium cultum extollere; 
magis in dies rerum naturam perscrutantur et penetrant, vitam pluris faciunt 
eamque melius firmant et tuentur, atque socialem ordinem aptius ordinare 
student. 

Quae omnia etsi ad personae humanae dignitatem plurimum conferant, 
non tamen sufficiunt. Divina enim providentia sic disponente, in praesenti 

ordine salutis natura cum gratia ita copulatur ut in personae humanae integra [19] 
perfectione educenda nullum humanum bonum praetermitti liceat, nullaque 
divina virtus aliena putanda sit. 

Iure merito, proinde sancta Christi Ecclesia in hac universali virium con- 
iunctione suas partes habere debet: ipsa enim ex Divini Conditoris mandato 
« euntes ... docete » munus habet annuntiandi omnibus hominibus myste- 
rium salutis, ipsaque sua apostolica et missionaria virtute indesinenter 
agitur ad omnia instauranda in Christo, hominum sanctificatione et mundi 
consecratione. 

2. Unica via ad humanae personae dignitatem evehendam eiusque iura [20] 
tuenda necnon ad bonum communitatis promovendum est educatio, quae in- 
tegram hominis conformationem, tamquam metam assequendam, prosequitur. 
Scholae autem recenseri debent inter praecipua subsidia ad huiusmodi ple- 
nam educationem impertiendam. 

Nihil igitur mirandum si saeculorum decursu subsequentes hominum gene- 
rationes, communitates humanae et ipsa Ecclesia tot scholarum genera totque 
educationis instituta erexerint ad parentes in educationis officio iuvandos et 
ad iuvenes instituendos et muneribus in societate exercendis praeparandos. 

3. Cum autem huius nostrae aetatis signum et honor sit amplissima scho- 
larum varietas, Sancta Mater Ecclesia, quae catholicas scholas existimat verum 
apostolatum sanctumque ministerium in Dei honorem hominumque servitium, 
educationis causam ad omnium populorum bonum promovere exoptans, et 
cum hominibus bonae voluntatis ad cooperandum semper parata, primaria 
de educatione et ampliora de scholis principia declaranda censuit. 


I. De educatione 

4. Quaevis recta educatio, ex qua ordinata hominis vita et socialis ordo 
pendent, ut perfecta dici possit, integra esse debet. Quare totum hominem 
ipsa complectatur oportet, ex anima spirituali et corpore coalescentem, in do- 
mestico consortio civilique et ecclesiastica societate vitam agentem, a Christo 
Domino redemptum et ad vitam supernaturalem vocatum. 

Omnis enim homo, cuiusvis stirpis, sexus, aetatis, condicionis ethnicae, 
socialis vel oeconomicae, est sui iuris: ideoque iure primario et nativo gaudet 
ad illam plenam educationem, sine qua officia sibi imposita implere et fines 
sibi proprios assequi nequit. Constans igitur Ecclesiae doctrina magis in dies 
etiam in universalibus humanorum iurium declarationibus aperte agnoscitur. 

5. Educationis impertiendae munus est officium societatis, a societate 
nempe et in societate exercendum, quod familiae, Ecclesiae, politicae Com- 
munitati, ceterisque humanis consociationibus, quamvis titulis et mensura 
diversis, competit; non quidem independenter et quasi ab invicem separatim, 
sed concordi et efficaci cooperatione executioni demandandum, habita ratione 
unitatis subiecti, subordinationis finium consequendorum, diversae auctori- 
tatis exercendae et principii subsidiarietatis. 

[20] a) Prae ceteris omnibus hoc munus ex lege naturali Familiae competit, 
quae verum germanumque educationis sacrarium efficit. Parentes enim, qui 
vi naturalis fecunditatis vitam filiis contulerunt, vi auctoritatis ex procreatione 
consequentis prolem educandi et gravissima obligatione tenentur et inviolabili 
ac inalienabili iure fruuntur, quae eas tantum patiuntur limitationes, quas ipsa 
lex naturalis vel divina positiva postulant. Quae educatio in sinu familiae a 
parentibus tradenda tanti ponderis est ut, ubi desit, vix aliter suppleri possit. 
Quod si parentes, iustis de causis, prolis educandae munus aliis commiserint, 
sibi tamen integrum officium educationis prolis incumbere sciant seque gravi 

[21] obligatione semper teneri universum opus educationis vigilanti cura probandi 
et assiduo iuvandi concursu. 

b ) Singulari deinde ratione, hoc officium ad Ecclesiam spectat, cui ex 
positiva institutione divina concredita sunt spiritualis maternitatis munus 
atque infallibile et universale magisterium. Ei competit docere omnes homi- 
nes in creaturis inspiciendum esse Creatorem, in ordine rerum divinam ordi- 
nationem percipiendam, atque omnes humanae vitae actus, etiam ad ordinem 
naturalem spectantes, spiritu christiano imbuendos ut fidem, spem et carita- 
tem exprimere valeant. 

Quapropter de filiorum suorum educatione, quomodocumque vel a quo- 
cumque impertienda, Ecclesia, Mater et Magistra, sollicita sit oportet. 

Eis autem qui fidem nondum adepti sunt, Ecclesia, cum omnibus homi- 
nibus bonae voluntatis ad cooperandum parata, suam doctrinam experien- 
tiamque suam in hominum servitium non imponit, sed libenter proponit. 

c) Neque sola familia et Ecclesia, quamvis titulis ac iure diversis, edu- 
candi officio tenentur, sed ceteris quoque humanis consociationibus, imprimis- 
que ipsi Rei Publicae, uti instrumento civilis communitatis, officia et iura, ex 
natura et amplitudine proprii officii temporalis definienda, hac in re tribuenda 
sunt: proprium ac nativum circa ea quae hunc finem consequendum proprie 
respiciunt; subsidiarium vero quoad cetera omnia, iura nempe prolis, familiae 
et Ecclesiae tuendo; causam educationis et instructionis non solum negative, 
sed etiam positive, adhibitis quoque materialibus subsidiis, promovendo, 
inceptis familiae et Ecclesiae opitulando, ipsamque educationis operam, in 
defectu familiae et Ecclesiae perficiendo. 

Cum autem haec triplicis ordinis munera ad idem subiectum referantur, 
familia, Ecclesia, Communitas civilis, ceteraeque humanae consociationes, 
in educatione impertienda, cooperentur oportet, peculiaribus quoque, si casus 
ferat, initis conventionibus. 

II. De Scholis in genere 

A) Fundamentalia de omnibus scholis principia. 

6. Inter praecipua educationis subsidia agnoscitur schola, quippe quae, 
natura sua, efficax instrumentum sit cum veritatis communicandae tum educa- 
tionis impertiendae. 

Ipsius proinde finis neque in sola instructione, cognitione veritatis rerum- [21] 
que creatarum pervestigatione fovenda, positus est neque in solis viribus 
physicis, moderato corporis exercitio evolvendis, neque solum in artium dexte- 
ritate acquirenda, neque in sola humanarum virtutum praxi, sed in harmonica 
et integra totius hominis omniumque eius facultatum educatione consistit, 
ita ut probi efformentur homines qui proprii officii conscientia ducti, dome- 
sticam vitam et socialem actionem in bonum materiale et spirituale dirigere 
haud nesciant. 

Cum autem moralis ac religiosa hominis educatio formationem humanam [22] 
potius quam complere intrinsece constituere videatur, et ad bonum commune 
dignitatemque humanam tantopere conferat, publicae auctoritatis est rerum 
adiuncta ita ordinare ut huiusmodi moralis ac religiosa educatio omnibus pos- 
sibilis fiat. 

7. Cum veritas commune patrimonium sit et iura conscientiae numquam 
violari liceat, libertas scholae non secus ac ceterae humanae libertates ad 
inalienabilia hominis iura pertinet, dummodo in alumnorum vel boni com- 
munis detrimentum ne vertat, et salvo semper iure inspectionis ex parte aucto- 
ritatis civilis quoad conditiones materiales et hygienicas aedificiorum ceteraque 
legitima postulata iure civili requisita. Haec scholae libertas, quam Ecclesia, 
familiae, societates privatae itemque singuli homines iure meritoque exoptant 
atque auspicantur, respicit tam scholarum erectionem et rectam earum elec- 
tionem quam ipsarum scholarum moderamen, magistrorum nominationem, 
discipulorum admissionem, instrumentorumque designationem et usum; atque 
necessaria quoque est censenda ad ipsius educationis libertatem, humanae 
personae dignitatem et libertatem religiosam tuendas. 

Propterea publicae auctoritatis officium est res ita disponere ut ad ipsius 
boni communis emolumentum, parentes et cives in eligenda schola hac vera 
gaudeant libertate. Quare dum laudibus cumulatur Res Publica quae scholas 
multiplicat earumque progressum omni ope procurat, validum parentibus 
praestans auxilium ac bonum commune efficaciter promovens, scholae mono- 
polium reprobatur, quippe quod ex errata iurium originis et naturae opinione 
procedat, legitimae conscientiae libertati obstet, ideoque in recentioribus quo- 
que internationalibus conventionibus merito reicitur. 

8. Ius ad scholae libertatem consequitur ius ad oeconomica subsidia reci- 
pienda ut omnes scholae omnibus, praesertim vero pauperibus, libere pateant, 
nullumque, ratione scholae, classium socialium discrimen habeatur. 

Quapropter, quamvis sumptus scholis sustentandis suppeditare per se 
quidem parentum foret, tamen debitis per communitatem solutis taxis, id 
munus publico aerario imprimis attribuendum est, salva semper legitima scho- 
lae libertate et habita ratione numeri scholarum, alumnorum et professorum, 
naturae quoque ac gradus scholarum ceterarumque rerum quae ad scholas 
referuntur. Ipsa enim iustitia distributiva postulat ut in oneribus imponendis 
ac beneficiis distribuendis intra communitatem, necessitatum, meritorum ac 
facultatum uniuscuiusque civis et uniuscuiusque classis ratio habeatur. Ideo- 

[22] que communitatis pecunia, pro scholarum sustentatione collecta, ad omnes 
pueros in Natione degentes educandos erogari debet, et quidem absque ulla 
personarum acceptione vel discriminatione, nulloque habito respectu ad fidem 
religiosam quam singuli profitentur. 

B) Peculiares de scholis catholicis normae. 

9. Scholae non ex una dumtaxat ratione catholicae dicuntur. Imprimis ea 
schola perfecte catholica censenda est in qua tota instructio ac doctrina, eius- 

[23] que ordinatio tota christiano spiritu sint imbuta atque insuper religiosa sub 
Ecclesiae ductu instructio impertiatur. 

Quae strictior scholae catholicae perfectio, ad quam omnes scholae catho- 
licae adspirare debent, nullatenus impedit quominus catholicarum nomine 
merito decorentur, non solum scholae ab ipsis fidelibus eorumque associatio- 
nibus conditae et directae, vel scholae in terris praesertim missionum exstan- 
tes, quamvis non omnes illas conditiones perfecte adimpleant et a pueris quo- 
que infidelibus frequententur, sed etiam scholae a civili auctoritate conditae 
eique subiectae, in quibus filii catholicorum catholicam educationem recipiunt. 

Illae vero scholae quae a publica ecclesiastica auctoritate approbantur vel 
eriguntur eique plene subsunt, sive ab auctoritate pontificia vel dioecesana 
directe et immediate, sive mediante auctoritate religiosis familiis aequiparatis- 
que in iure societatibus praeposita hoc fiat, scholae iuris publici ecclesiastici 
sunt et stricto sensu Ecclesiae scholae vocantur. 

10. Schola catholica infidelibus Ecclesiam Matrem et Magistram mani- 
festat, et sic Evangelium proponit. In christianis autem, qui filii Dei nomi- 
nantur et sunt, supernaturales virtutum et donorum divitias excolit, quin 
ipsi ullam perfectionem humanam amittant. 

Schola catholica proinde minime contradicit principiis et finibus scholae qua 
talis, sed potius illis principiis et finibus utitur, ut ea perficiat et compleat atque, 
non secus ac naturam gratia, in altiorem ordinem deducat; et ita homines chri- 
stianos efformare studeat, qui sibi et proximis sanctitatem, mundo vero con- 
secrationem et humanis quaestionibus christianas solutiones praebere possint. 

11. Cum scholae tantum momentum non solum paedagogicum, sociale, 
morale ac religiosum, sed etiam pastorale ac missionale habeant, Sancta Oecu- 
menica Synodus summopere commendat ut pro rerum ac locorum adiunctis, 
habitoque respectu ad uniuscuiusque scholae momentum, scholae catholicae 
ubique impense foveantur. Quae specialis commendatio imprimis spectat ad 
omnes scholas inferioris ordinis et medias, ac in hodiernis praesertim socie- 
tatis condicionibus, ad scholas quae professionales et technicae nuncupantur, 
aliaque instituta sive erudiendis adultis sive iis qui ob naturae defectum pe- 
culiari cura indigent, destinata. 

Ne augendus scholarum numerus in earundem detrimentum cedat, dili- 
genter invigilandum erit ut scholae catholicae eis condicionibus obsequantur, 
quae ad educandi munus rite obeundum omnino requiruntur, legitimisque 
auctoritatis civilis praescriptis accommodentur. 

Schola catholica tunc erit perfecta si hominem et christianum perfectum, [23] 
ad imaginem Christi conformaverit. Ad hanc autem perfectionem attingendam 
omnia subsidia adhibeantur omnesque adiu tricem operam praestent. 

Sint ergo magistri scientia praediti, arte educandi et auctoritate ditati, cari- 
tate perfusi atque spiritu apostolico imbuti. Qui sociam cum aliis educatori- 
bus, imprimis parentibus praestent operam, quaerant et seligant aptas metho- 
dos, didactica subsidia, disciplinae auxilia et si quae sint alia quae profectui 
cum intellectus tum indolis favere valeant. 

Prae omnibus, autem, nostra aetate, mutuam alumnorum ipsorum operam [24] 
suscitare satagant, ita ut isti per seipsos scientiam ardenter acquirere conentur, 
ad iudicia iusta proferenda se exerceant, edocta active discant, cogitata sincere 
exprimant, socialem vitam et amicalem cooperationem discant, et sic paula- 
tim, sicut personae christianae plene sui iuris, proprio motu, in fide, spe et 
caritate sese gerere assuescant ad suam sanctitatem, omnium hominum salutem 
et regni Domini Iesu Christi instaurationem. 

12. Scholae superiores maximeque universitates, ob earum momentum 
tum paedagogicum tum praesertim ad doctrinae pervestigationem quod spec- 
tat, summopere commendantur et valde sanctificatrici Ecclesiae missioni con- 
gruunt. Ipsae enim perscrutatione rerum creatarum, quarum Deus est Auctor, 
scientiarum progressum promovere student, quarum Deus quoque est Domi- 
nus, et profundiore veritatum cognitione non solum concordiam inter ratio- 
nem et fidem demonstrare et defendere possunt, sed etiam atheae materialismi 
interpretationi altiorem philosophicam ac theologicam scientiarum visionem 
opponere, et ita ipsius scientiae consecrationem eiusque in Christo instaura- 
tionem apparare. 

13. Officium est eorum qui rei scholasticae praesunt diligenter providere 
accuratae magistrorum efformationi religiosae, scientificae et paedagogicae, 
etiam titulis academicis, si opus fuerit, comprobandae. Eidem auctoritati com- 
petit prospicere ut magistri sui status iuribus, imprimis quoad iustam suam 
mercedem et rectam veritatis profitendae libertatem, gaudeant. Magistri autem 
propriam formationem in dies perficere conentur ut susceptum opus perfectius 
exercere valeant, atque spiritu apostolico exornati et sincero erga discipulos 
amore, sensum Christi eiusque Ecclesiae cum iis communicare studeant eorum- 
que socialem ac civicam formationem sedulo promoveant. 

Peculiari vero cura religionis professores, sive sacerdotes sive religiosi vel 
religiosae, sive laici, tam pro scholis quam pro catechetica institutione tra- 
denda, praeparentur; qui non secus ac ceterarum disciplinarum magistri, titu- 
lis academicis praediti sint oportet. Ad quam formationem in sacris disci- 
plinis rite obtinendam, superiora instituta et facultates erigantur, quae iure 
concedendi titulos academicos seu didacticos, ab ipsa quoque auctoritate 
civili agnitos, polleant. 

14. Sedulo doceantur parentes circa naturam et gravitatem obligationis, 
qua, attentis rerum adiunctis, tenentur liberos suos, si fieri potest, ad scholas 
catholicas mittere, vel eorundem formationem moralem et religiosam oppor- 

[24] tune perficere. Curandum quoque ut parentum consilia et associationes con- 
stituantur, quibus mutuae familias inter et scholas operae faveatur. 

Si vero parentes beneficio scholae catholicae renuntiare cogantur, sive ob 
defectum scholae catholicae sive ob alias graves rationes mature perpensas, 
lumine fidei et de consilio prudentis pastoris, invigilabunt, a pastoribus adiuti, 
ut nihil fidei liberorum suorum his in scholis adversetur; instructionem reli- 
giosam solidam alumni recipiant, vitae liturgicae, actionis apostolicae et spi- 

[25] ritus missionalis Ecclesiae participes fiant, et rerum temporumque adiunctis 
Religioni propitiis domi f ruantur. 

15. Praeterea tota communitas christiana in variis regionibus momentum 
educationis christianae ac finem scholae catholicae discat et agnoscat oportet 
eaque ut rem gravissimi momenti tractet atque scholae libertatem et instruc- 
tionem religiosam ac moralem cordi habens verbis factisque procuret. 

16. Insuper haec Sancta Synodus peculiari sollicitudine et amore cunctos 
magistros catholicos prosequitur qui in quibusvis scholis docendi muneri in- 
cumbunt, eosque enixe hortatur, ut in tanto munere laudabiliter exequendo 
rectae educationi impertiendae indefatigabilem operam navent. Quod ut effica- 
cius obtineatur, curent animarum pastores, ut ii magistri singulari adiumento 
spirituali fruantur, et, si casus ferat, in associationes capacitate iuridica etiam 
civili praeditas coalescant. 

17. Cum illa cohaerentiae necessitas quae in rebus nationalibus et inter- 
nationalibus altius in dies exprimitur, etiam in re scholastica sese manifestet, 
scholarum catholicarum coordinatio dioecesana et regionalis, nationalis et 
internationalis, omni ope curanda est ab episcopis et a coetibus episcopalibus, 
sub Apostolicae Sedis moderamine, ad scholarum aptationem et renovationem 
magnopere fovendam, propria tamen indole atque iuribus servatis scholarum 
tum episcopalium et religiosorum tum laicorum consociationum. 

Quare clerus dioecesanus, familiae religiosae, parentes et magistri in edu- 
cationis opere mutuum sibi adiutorium efficaciter praebeant, omnesque insu- 
per una cum fidelibus, qui operibus apostolatus sese devovent, unanimiter 
procedant. Impense quoque foveatur cooperatio Auctoritatibus civilibus prae- 
standa, atque cum illis institutis nationalibus et internationalibus, quae iura 
hominis, praecipue vero puerorum, defendere sincero animo conantur, amica 
habeatur necessitudo, ut ita non solum iniustae normae vel usurpationes effi- 
cacius praecaveantur, sed ipsa etiam christianae instructionis et educationis 
causa maius in dies capiat emolumentum. 


III. De Universitatibus Catholicis 

18. [De momento superiorum studiorum in Ecclesia ]. Inter omnes scholas 
catholicas Ecclesia particulari cura prosequitur Universitates studiorum, in 
quibus non solum sacras disciplinas, quae ad fidei illustrationem directe perti- 
nent, sed etiam profanas, quae ad mundi hominisque cognitionem spectant, 
impense colere nititur ad pleniorem veritatis inquisitionem, hominis perfec- 

tionem ac societatis progressum. Sane quidem cum veritas veritati non oppo- [25] 
natur, proprium est Universitatum catholicarum ea quae Deus sive per opera 
creationis sive per verbum revelationis manifestavit, omnibus viribus investi- 
gare discipulisque summa cura tradere, ita ut in Ecclesia et in mundo homines 
vere docti, ad propria officia optime praeparati et strenui fidei testes efficiantur. 

19. [ De studiorum Universitatum et Vacuitatum erectione ]. Studiorum 
Ecclesiasticorum Facultates erigere aut approbare unius est Apostolicae Sedis, 
quae sola quoque concedit facultatem gradus academicos, qui effectus cano- [26] 
nicos in universa Ecclesia habent, conferendi. 

Universitates sive Facultates studiorum saecularium, ut nomine Univer- 
sitatis aut Facultatis Catholicae nuncupari valeant, ab Apostolica Sede aut ab 
Episcoporum Conferentiis de consensu S. Sedis erigi aut approbari debent. 

Sancta haec Synodus exoptat ut, quatenus id pro locorum ac temporum 
adiunctis expediat, in omnibus terrarum partibus Universitates vel Facultates 
catholicae habeantur, ut ita promoveatur illa rerum universarum recta inqui- 
sitio atque interpretatio, quae christianae revelationis quoque rationem ha- 
beat, variisque in disciplinis impertiatur institutio christiano spiritu repleta. 

Enixe etiam Episcoporum sollicitudini ac favori commendat quae in 
civilibus Universitatibus quarundam nationum, cum consensu Auctoritatis 
Ecclesiasticae, debitis cautionibus datis, erectae sunt aut erigentur Facultates 
Studiorum Ecclesiasticorum, quippe quibus inter varias scientiae disciplinas 
ipsae scientiae sacrae debito honore habeantur. 

Dum enixe gratiae aguntur singulis hominibus, consociationibus et Aucto- 
ritatibus civilibus quae subsidiis scientificis, auxiliis moralibus et pecuniariis 
Universitates catholicas iam adiuvant, haec Sancta Synodus mandat ut omnes 
christifideles de Universitatum Facultatumque summo momento plenius do- 
ceantur et catholicarum virium consociatio ad uberiora paranda pro studiis 
academicis subsidia quam maxime foveatur. 

20. \_De Universitatibus et Facultatibus Studiorum Ecclesiasticorum ]. 
Imprimis Ecclesia promovet Universitates et Facultates studiorum ecclesia- 
sticorum, quippe quorum obiectum sint disciplinae sacrae necnon cum sacris 
connexae et quae praecipue a clericis celebrantur, qui destinantur ad magiste- 
rium in Seminariis et in Universitatibus exercendum, ad ipsas sacras discipli- 
nas propria opera promovendas, ad peculiaria ecclesiastica munera obeunda. 

Specialia pro his Universitatibus et Facultatibus habeantur statuta ab 
Apostolica Sede approbata, quibus tota ratio studiorum accurate determi- 
netur; imprimis distinguantur cursus fundamentales a cursibus specialisatio- 
nis quos vocant, in quibus singulae disciplinarum partes per congruum tem- 
pus altius pervestigentur; exercitationes inculcentur quibus alumni in opus 
scientificum moderantibus magistris gradatim inducantur. 

Cum scientiarum progressus congruentem potissimum requirat rationem 
ac viam, eadem Sancta Synodus enixe hortatur ut omnes magistri cum in 
tradendis tum in investigandis disciplinis, propriae methodi quam accuratis- 
sime rationem habeant. 

[26] 21. [De Universitatibus et Vacuitatibus Studiorum saecularium\. Uni- 
versitates et Facultates Catholicae studiorum saecularium maxima quoque 
excolantur cura, proprium cuiusque obiectum scientifica ratione investigantes. 
Praeter accuratam in variis disciplinis institutionem, alumnorum formatio 
quoque religiosa necnon moralis ac socialis diligenter foveatur et illorum pro- 
blematum investigatio promoveatur, de quibus et profanae et sacrae suo modo 

[27] agunt scientiae, ita ut fidei cum ratione consensio eluceat. In omni Universi- 
tate Catholica habeatur Facultas S. Theologiae, quae totius Universitatis 
veluti centrum sit, aut saltem S. Theologiae Institutum vel Cathedra, in qua 
lectiones laicis discipulis quoque aptatae tradantur. 

22. [De Institutis investigationis scientificae]. Cum scientiae per inve- 
stigationes peculiares altioris scientifici momenti praecipue proficiant, in Uni- 
versitatibus et Facultatibus catholicis instituta maxime foveantur, quae pri- 
mariae investigationi scientificae promovendae inserviant. Hisce institutis 
praesto sint viri vere periti, opportuna subsidia, aptae cooperationis rationes, 
ita ut non solum altior veritatis cognitio obtineatur, sed etiam fructus uberes 
in utilitatem cum ipsius operae scientificae tum apostolatus percipiantur. 

23. [De Universitatum et Vacuitatum catholicarum frequentatione~\. Cu- 
rent praeterea Ordinarii ut, quos ex clericis scientiis colendis aptiores cogno- 
verint, eos formandos mittant ad Universitates et Facultates Catholicas, ubi 
adsint, praesertim Studiorum Ecclesiasticorum. 

Pariter sedulo moneant fideles ut catholicas Universitates et Facultates, 
ubi exstant, frequentent. Earum aditus alumnis congruis dotibus praeditis 
facile pateat, iis imprimis qui maioris sunt spei etsi tenuioris fortunae. Spiritu 
vere catholico ac fraterno recipiantur qui aliis ex nationibus adveniunt, ita 
ut litteris scientiisque alte instituti ac simul religione moribusque convenien- 
ter formati, in patriam reversi, propriis rite fungantur muneribus ad maius 
cum Ecclesiae tum Societatis civilis bonum. 

24. [De socia Vacuitatum et Universitatum opera promovenda ]. In qua- 
vis Facultate diversae disciplinae, in omni autem Universitate variae Facul- 
tates mutuam sibi, prout obiectum siverit, praestent operam. Immo ipsae 
Universitates mutua inter sese operae coniunctione conspirent, conventus 
internationales una simul promovendo, scientificas pervestigationes inter sese 
distribuendo, inventa ad invicem communicando ac magistros ad tempus inter 
se permutando et cetera quae ad maiorem adiutricem operam conferant pro- 
vehendo. 

25. [De Universitatibus Catholicis supplendis ubi erigi nequeunt\. In 
Urbibus universitariis animarum Pastores congruum procurent auxilium iis 
qui civiles Universitates frequentant, ac Centra universitaria instituant, quae 
spirituale auxilium praestent atque, hospitiis pro studiosa iuventute erectis, 
morale praesidium offerant, et disciplinarum studium promoveant congrua 
fidei et scientiae consensione, theologico quoque magisterio, ubi opportune 
fieri possit, in ipsa civili Universitate instituto. 

26. [De scientifica actione extra Universitates catholicas ]. Summopere 

quoque Sancta Synodus commendat ut docti catholici etiam extra Universi- [27] 
tates catholicas veritatem perscrutandam in bonum commune sedulo promo- 
veant, cum investigatione scientifica et docendi munere in civilibus Universi- 
tatibus, tum constanti scientifico commercio cum viris scientia egregiis. Cu- 
randum quoque est ut iuvenes praeclarioris ingenii sive catholicarum sive 
civilium Universitatum, qui ad docendum et investigandum aptiores sint, pe- 
culiari cura excolantur et ad magisteria in Universitatibus suscipienda pro- [28] 
moveantur, quo latius et penitius veritatis fructus praebere atque plurimos 
ad lucem quoque Evangelii accipiendam perducere valeant. 


IV. Explicantur « propositiones de Scholis Catholicis » 

Sicut in initio huius Relationis iam commemoratum est, Commissio de 
Concilii laboribus coordinandis litteris datis die 23 ianuarii 1964 statuit ut 
schema De Scholis Catholicis reduceretur ad formam alicuius « Voti » quo 
fundamentalia educationis et instructionis principia enuntiarentur; optandum 
vero ut eadem in Codice luris Canonici recognoscendo respiciantur. 

Commissio igitur de Seminariis, de Studiis et de Educatione Catholica in 
coetu plenario celebrato diebus 3-10 martii 1964 huiusmodi documentum 
exaravit, non sine quadam haesitatione. Difficultas exorta est eo quod opinio- 
nes circa naturam ipsius voti a Commissione proponendi in diversas partes 
abierunt. Quidam enim putabant naturam voti satis esse definitam in praelau- 
data epistola; in voto scilicet, praeter momentum educationis et scholae, 
principia declaranda esse, quibus utraque se aptare deberet, et expostulandam 
esse accuratam circa hoc argumentum legislationem in C.I.C. recognoscendo. 
Alii e contra existimabant votum potius continere debere quendam veluti 
nuntium circa educationem et scholam. Tandem non defuerunt qui defende- 
rent in voto proponendum esse elenchum difficultatum, quae hodie in re 
paedagogica inveniuntur; deinde de diversis mediis ad eas solvendas atque 
de variis educationis instrumentis agendum esse. 

Post plura tentamina et discrimina rerum, Commissio Conciliaris decrevit 
votum iuxta primam formulam esse conficiendum; agendum igitur esse magis 
proprie de educatione et scholis catholicis, de quibus in schemate iam sermo 
fuerat. 

Quapropter visum est documentum exarandum sequentibus partibus con- 
stare debere: 

— prooemio 

— principiis generalibus de educatione et scholis 

— principiis de scholis et universitatibus catholicis 

— auspiciis votisque ad Codicem luris Canonici recognoscendum quod 
attinet. 

Ipsa vero Commissio de Concilii laboribus coordinandis in sessione habita 
die 17 aprilis 1964 censuit documentum de scholis Concilio exhibendum esse 

[28] in forma « Propositionum »; id quod fit in textu supra posito qui modo sal- 
tem paucis illustrandus est. 

Ad n. 1: In Prooemio breviter proclamatur tum momentum educationis, 
quae gravissimum problema hodiernum constituit, tum momentum scholae, 
quatenus educationis impertiendae instrumentum est. 

Ad nn. 1-7 : In prima propositionum parte perstringuntur principia, quae 
non solum ad scholas catholicas, sed ad scholae institutum in genere spectant; 

[29] quae quidem arcte cohaerent cum principiis contentis in schemate de libertate 
religiosa, cuius libertas educationis et scholae est veluti postulatum vel, si 
ita praefertur, legitimum consectarium. 

Ad nn. 8-10 : Secunda pars propositionum paucis enuntiat quasdam prae- 
cipuas normas de educatione et de schola catholica; quae ut recte intelligan- 
tur, prae oculis habendae sunt graviores obiectiones quae hodie moventur 
contra operam quam schola catholica exercet. Dicitur enim: 

a) ad Ecclesiam non pertinere, ut promoveat educationem in disciplinis 
profanis, cum eius mandatum ad praedicandum Evangelium restringatur; 

b ) Ecclesiam olim quidem in scholarum provincia utile praestitisse ser- 
vitium, hodie autem idem servitium plene a Statu absolvi, cum quo Ecclesia 
competere nequeat; 

c ) Ecclesiam nimium virium in propriis scholis impendere eamque 
proinde imparem evadere aliis officiis maioris momenti explendis; 

d) alumnos in scholis catholicis nullatenus melius institui quam disci- 
pulos aliarum scholarum, qui insuper instructionem catecheticam recipere 
possunt in familiis et in ecclesiis; 

e) maiorem partem puerorum et iuvenum catholicorum de facto edu- 
cari in scholis non catholicis. 

Propositiones proinde: 

— plene agnoscunt scholas catholicas non exhaurire operositatem quam 
Ecclesia in campo educationis praestat (nr. 8); 

— • defendunt autem particularem scholae catholicae efficacitatem moralem 
et spiritualem simulque eius officium fines culturales et sociales eadem per- 
fectione ac aliae scholae prosequendi (nr. 8, in secunda paragrapho); 

— vindicant ministerio in schola catholica, sicut oportet, exercito, indo- 
lem apostolatus veri nominis (nr. 8) et dilaudant quotquot hodie quoque huic 
ministerio evangelica deditione se devovent (nr. 9); 

— declarant in numeris quarto, quinto et sexto principia quae hodie 
non a sola Ecclesia, sed magis in dies ab aliis quoque coetibus tenentur; inde 
spes arridet fore ut scholis catholicis maiora subsidia concedantur, sicut in 
pluribus nationibus reapse contigit; 

— respiciunt illorum multitudinem qui in scholis non catholicis instituun- 
tur et commonent ut eorum formationi religiosae et morali efficacius consula- 
tur (nr. 9). Quod Universitates catholicas attinet, in tertia parte propositionum 
satis clare asseritur earum operositati in genere spectatae summum convenire 
momentum, eas autem non ubique aequa ratione esse necessarias; eo diligen- 

tius esse providendum, ut Ecclesiae iuvenes Universitates non catholicas fre- [29] 
quentantes congruum accipiant adiutorium intellectuale, morale et religiosum. 

Ne documentum longum fieret, plura de se utilia, sed magis particularia 
omissa sunt, cuiusmodi sunt: definitio catholicae ita determinanda, ut 
etiam scholas de educatione christiana imprimis in terris missionum optime 
meritas comprehendat; normae circa magistrorum accuratam formationem, 
iustam eorum mercedem atque rectam veritatis profitendae libertatem; offi- 
cium scholae catholicae se adaptandi legitimis auctoritatis civilis praescriptis; [30] 
creatio Institutorum superiorum in quibus scientiae sacrae pro laicis utrius- 
que sexus traduntur, considerata etiam valde mutata condicione mulieris in 
recentiore societate. 

Ad nn. 11-16 : In tertia parte propositionum respiciuntur peculiari cura 
Universitates Catholicae, quippe quae inter scholas catholicas varios ob titu- 
los emineant. Universitas Catholica enim stabilem ac universalem praesentiam 
mentis christianae in omnibus scientiae partibus efficit; necnon sive supe- 
riore iuvenum institutione spiritu christiano informata, sive penitiore doctri- 
narum pervestigatione, scientiarum ac litterarum diffusionem et progressum 
in fidei catholicae lumine promovet. 

Commissio Praeparatoria « De Studiis et Seminariis » de quaestionibus 
Universitates respicientibus exaraverat schema particulare cui prius fuerat 
titulus De Studiis Academicis ab Universitatibus tum catholicis tum Ecclesia- 
sticis provehendis. Post disceptationem a Pontificia Commissione Centrali 
institutam, illud schema, imprimis quod ad alterum eius caput de Studiorum 
ecclesiasticorum Universitatibus attinet, recognitum est et schemati Consti- 
tutionis De Scholis Catholicis insertum (cf. Schemata Constitutionum et De- 
cretorum ex quibus argumenta in Concilio disceptanda seligentur, Series IV, 

Typis Polyglottis Vaticanis 1963, pp. 307-325). 

Commissio Conciliaris « De Seminariis, de Studiis et de Educatione Ca- 
tholica » in conventu generali celebrato a 21 februarii ad 2 martii 1963, se- 
cundum normas a Commissione de Concilii laboribus coordinandis impertitas 
textum funditus recognovit, multa magis particularia ad futuras instructio- 
nes vel ad C.I.C. recognoscendum remisit necnon sub unico titulo De Univer- 
sitatibus Catholicis tractavit tum de Universitatibus studiorum saecularium 
tum de Universitatibus ac Facultatibus studiorum ecclesiasticorum. (Cf. nu- 
meros 18-26 schematis De Scholis Catholicis quod mense maii 1963 iussu 
Ioannis PP. XXIII Patribus Conciliaribus transmissum est). 

Secunda Concilii sessione (mensibus octobri et novembri 1963) Commis- 
sio hunc textum iuxta animadversiones a Patribus scripto transmissas novo 
examini subiecit et imprimis ea quae de studiorum Universitatum et Facul- 
tatum erectione agunt (cf. nr. 19) penitus recognovit. Ex textu sic emendato, 
qui supra in ipsa hac Relatione invenitur, quaedam maioris momenti asserta 
desumpta sunt in « Propositionibus ». 

Ad n. 12: Ac primum quidem incrementum Universitatum Catholicarum 
omnibus Ecclesiae Membris commendatur. Propositiones autem insuper ca- 

[ 30 ] vent ne in re tanti ponderis quae optimos magistros et ingentia quoque 
subsidia scientifica ac pecuniaria expostulat, inconsulto Universitatum vel 
Facultatum numero augendo magis prospiciatur quam studiorum perfectioni 
promovendae. Altera ex parte utilitas proclamatur curandi ut quaedam 
huiusmodi superiorum studiorum domicilia catholica habeantur in diversis 
mundi partibus, ponderato consilio disposita. Notandum est enim, Uni- 
versitates Catholicas, in quibusdam nationibus nimis multiplicari, in aliis 

[ 31 ] regionibus autem nimis pauca haberi; id quod de Africae regionibus potis- 
simum asseverari potest. 

Nostra aetate alicuius disciplinae cognitio per studia particularia in appo- 
sitis Institutis scientiae pervestigationi destinatis maxime promoveri solet. 
In Ecclesia huiusmodi Instituta magna ex parte desiderabantur; altera ex parte 
constat ea difficulter tantum sustineri posse nisi sint cum Universitatibus et 
Facultatibus apte coniuncta. 

Etsi optandum omnino est ut in magnis Catholicis Universitatibus Fa- 
cultas theologica habeatur, hoc nequit omnibus imponi; exigi autem potest 
et debet ut aliquod Institutum vel saltem aliqua Cathedra Theologica consti- 
tuatur. Eius structura non ulterius determinatur quia diversis condicionibus 
accommodari debebit. 

Ad n. 13: Propositiones considerant grave problema iuvenum studentium 
ex regionibus Asiae, Africae, Americae Meridionalis ad Europae vel ad 
Americae Septemtrionalis Universitates venientium, attentis insidiis ab Eccle- 
siae inimicis his iuvenibus paratis. 

Praecipue commendant formationem spiritualem, moralem et socialem stu- 
dentium in Universitatibus sive catholicis sive non catholicis. Momentum 
huiusmodi apostolatus depromi potest ex verbis Summi Pontificis Pii XII: 
« La direzione della societa di domani e principalmente riposta nella mente e 
nel cuore degli universitari di oggi » (sermo ad Studium Urbis, 15 iunii 1952). 

Ad nn. 14 et 17: Schola catholica, dum promovere studet perfectam et 
completam educationem iuventutis ipsi concreditae totius quoque societatis 
servitium constituat oportet. Exinde exoptatur spiritus collaborationis non 
tantum inter ipsas scholas catholicas, sed etiam cum aliis scholis. Haec neces- 
sitas sociam cum aliis praestandi operam peculiari ratione urget in campo 
ahiorum studiorum; eorum enim progressus hodie est tam grandis et tam 
velox, subsidia autem ad scientiae studia provehenda necessaria sunt tam in- 
gentia, ut nonnisi sincera et generosa laboris praestandi consortione fructus 
obtineri possint. De se patet quanti momenti sit monitum, ut Ecclesiarum 
Pastores peculiarem curam gerant de iis iuvenibus qui ad magisteria academica 
obtinenda videantur aptiores. Dolendum sane esset si extra Ecclesiam parti- 
culare auxilium illis iuvenibus praestandum efficaciore modo praestaretur. 

Ad n. 15: Inter Universitates Catholicas peculiari consideratione dignae 
sunt illae quae altiora studia sacra promovent. In propositionibus asseritur 
opportunitas recognoscendi Rationem studiorum in his Institutis vigentem, 
clariore inducta distinctione inter cursus fundamentales et cursus specializa- 

tionis quos vocant; maiore etiam habito respectu ad particularia locorum [31] 
adiuncta, imprimis ad Ecclesiae Orientalis et Ecclesiarum noviter condita- 
rum territoria quod attinet. 

Ad n. 16: Ut multorum episcoporum optatis prospiciatur, propositiones 
expetunt ut aliae domus studiorum sacrorum, si perfectiore institutione 
praecellunt, cum Universitatibus et Facultatibus affiliatione quam vocant 
coniungantur, eo quidem consilio ut qualitas studiorum ecclesiasticorum [32] 
etiam extra Facultates in dies elevetur. 

Ad n. 17: Auspicium totum documentum concludens, quo congrua in re 
legislatio exoptatur, ad particularia non descendit, quia quaedam saltem res 
maioris momenti in ipso documento perstricta sunt, multo plura vero in 
Schemate continentur quod, secundum Patrum animadversiones recognitum, 
in hac Relatione iam exhibitum est. 


2 - RELATIO 

SUPER SCHEMA DECLARATIONIS 

DE EDUCATIONE CHRISTIANA * 

(OLIM SCHEMA PROPOSITIONUM DE SCHOLIS CATHOLICIS) 
Venerabiles Patres, 

Nostra aetate omnes nationes extraordinarios peragunt nisus in cam- 
po educationis et institutionis. Consciae necessitatis quae singulis homi- 
nibus incumbit perveniendi ad personalem formationem et ad propriae 
culturae bona participanda, variis utuntur mediis ut condiciones socia- 
les et quae ad doctrinam pertinent progrediantur. Nationes insuper me- 
lius quam antea mutuam navant operam in ex omni natione institutis 
quae de educatione curam habent. Immo parentum et puerorum iura 
in documentis publicis consignaverunt. 

Quibus bene perpensis, Concilium Oecumenicum Vaticanum II 
grave persentit officium quaedam de missione Ecclesiae in educationis 
et institutionis campo proferendi. Vera enim Mater est Ecclesia, quippe 
quae homines huius terrae ad vitam Civitatis Dei generet. Ipsa proprios 
filios mysterii salutis participes facit; omnibus hominibus « Panem 
veritatis » offert non solum ut homo de eo una cum aliis vivat sed ut 
sanctificationem mundi vitaeque perficiat. Haec sanctificatio supponit 

* Huiusmodi fasciculus Patribus distributus fuit in congregatione generali 104, 
die 19 octobris 1964. 

[5] synthesim inter res humanas et divinas, quae in nostra aetate, scientiis 
et arte technica magis evoluta, omnibus et praecipue iunioribus prae- 
betur. Cui grandi officio et immenso servitio, tota communitas eccle- 
sialis, totus populus Dei, sub hierarchiae vigilantia, suam operam prae- 
stare debet. 

I. CURNAM SCHEMA PROPOSITIONUM « De SCHOLIS CATHOLICIS » 

MUTATUM SIT IN « SCHEMA DECLARATIONIS DE EDUCATIONE 

CHRISTIANA ». 

Ad praesens documentum quod attinet, imprimis animadvertendum 
est textum qui nunc Vestro iudicio submittitur, et quoad materiam et 
quoad titulum, quo inscribitur, differre a Propositionibus de Scholis 
Catholicis quae mense maii 1964 Vobis transmissae sunt. 

Huius mutationis rationes sunt sequentes: 

1. Argumentum vastissimum de Scholis Catholicis quod Commis- 
sioni Praeparatoriae funditus examinandum erat atque a Commissione 

[6] Conciliari concinniore schemate pertractatum erat, iuxta mandatum Com- 
missionis de Concilii laboribus coordinandis ad paucas propositiones 
restringendum erat. Data materiae amplitudine et condicionum varie- 
tate id fere impossibile visum est; attamen Commissio mandatum re- 
ceptum ad effectum ducere conata est. 

2. Sicut a Commissione iam provisum erat, plures Patres in pro- 
priis de illis Propositionibus commentis animadverterunt, thema de 
scholis catholicis examinandum esse una cum ampliore argumento de 
educatione christiana. Reapse tum Commissio Praeparatoria tum Com- 
missio Conciliaris non paucas passae sunt difficultates quia studia ad 
solas scholas catholicas restringere debebant. Schola enim quae est 
quasi familiae continuatio et productio, non est unicum medium edu- 
cationis, etsi efficacius; dantur enim alia media inter quae variae iuven- 
tutis associationes, societates ad ludicra corporis exercitia pertinentes 
(« sportive »), instrumenta communicationis socialis et alia huiusmodi. 
Commissio autem omnino admisit illam ampliorem rei visionem in 
paucis Propositionibus prius Vobis exhibitis digne exponi non potuisse. 

3. Propterea Commissioni praeferendum esse videbatur quod Con- 
cilium daret mandatum ut res ab aliqua Commissione post-conciliari 
altius pertractaretur ita ut postea Episcoporum coetibus opportunae 
rerum et locorum adiunctis accommodationes concredi possent. Ad 
quam Commissionem etiam laici vere periti, praesertim ii qui in campo 
nationali et internationali de educatione et de scholis optime meriti 
sunt, cooptari poterunt. 

4. Attento autem argumenti momento vitali, Commissioni opportu- [®1 
num videbatur quod ipsum Concilium concinnam saltem de educatione 
christiana declarationem ederet qua, quaedam primaria futurorum stu- 
diorum lineamenta statueret, parentibus imprimis catholicis sed et toti 
consortioni humanae suam collaborationem confirmaret, Ecclesiae autem 
filiis qui evangelica deditione in immensum educationis opus incum- 
bunt, animum adderet. 


II. Rationes seu « Dimensiones » in novo documento prae 

OCULIS HABITAE. 

Declarationis Prooemium insistit in condicionibus nostrae aetatis 
scientiarum disciplinis technicaeque inventis praestantis, quae aspectum 
oeconomicum, socialem et culturalem nostrae societatis urgent. In campo 
etiam educationis nova nostra tempora Ecclesiae novas offerunt quae- 
stiones, cum spiritu iustitiae et caritatis examinandas. Quae quidem 
quaestiones oriuntur e novis operis educationis « dimensionibus » quae 
dicuntur. De iis igitur quaedam dicenda sunt, ut Vobis melius pateant [7] 
rationes (« les perspectives ») quibus Declaratio apparata sit. 

1. « Dimensid » universalis educationis. 

Concilium Oecumenicum Vaticanum II, minime neglectis diversis 
condicionibus in variis mundi partibus, ita tractare debet de educatio- 
ne ut revera formationi filiorum suorum in universo orbe degentium 
inservire possit. 

Quaestio de educatione id genus est quod universam hominum con- 
sortionem respicit. Ingentes conatus populorum et Ecclesiae in rebus de 
educatione Concilium agnoscere decet. Ipsum conscium sit oportet im- 
mensae necessitatis hodiernae in campo educationis vigentis. Has illu- 
strare liceat sequenti repertorio quod hausimus ex ephemeridibus « In- 
ternational Review of education » anni 1960. 

Inter 860.000.000 iuvenum a 5° aetatis anno usque ad 19 um , 30 pro 
centesima parte scholas primarias frequentant et 7 pro centesima parte 
scholas secundarias. De his 37 pro centesima parte iuvenum, 79 pro 
centesima parte scholas secundarias, 3 pro centesima parte scholas su- 
periores frequentant. Saepe homines adhuc loquuntur de scandalo saeculi 
xix, quod optime omnes cognoscimus; nonne pro nostra aetate loqui 
liceret de quodam scandalo saeculi xx? Nonne tristitia affligimur quo- 
ties in mentem revocamus tot iuvenes esse in mundo qui nullam vel 
fere nullam educationem aut instructionem recipiunt? 

17] Meminerimus insuper oportet in scholis catholicis a primariis usque 
ad Universitates, alumnorum numerum 10 ad 20 pro centesima parte 
iuniorum totius mundi attingere. Quod significat permultos iuvenes 
catholicos adire alias scholas publicas et privatas, atque speciale officium 
nobis incumbere ut de illis debitam curam christianam habeamus. 

Quae omnia ostendunt permagnas atque graves esse necessitates 
hodiernas in provincia educationis christianae; necnon operae coniunctio- 
nem inter Ecclesiam et societates civiles hac in re magis ac magis fo- 
vendam esse atque ipsam ad mutuam inter societates civiles operam 
magnopere conferre. 

2. « Dimensiones » humanae et sociales. 

Nostrates, diversis opinionibus imbuti in societate pluralistica quam 
dicunt, vivunt et laborant; coadunantur in communitates nationales 
quarum moderatores, alii alio modo, missionem adimplent publica ser- 
vitia ordinandi et omnium civium operam pro bono communi ad uni- 
tatem redigendi. In varios et multos coetus conveniunt qui ad ipsorum 
laborem vel culturam vel religionem ordinantur et diversis doctrinis et 
spiritu imbuuntur. Oportet tamen omnes homines mutuam ac pacificam 
[8] consuetudinem habeant cum aliis et ad bonum omnium concivium con- 
ferant, propria adhibita opera. 

Ecclesiae est adlaborare ut haec societas vere humana ideoque paci- 
fica ad rem deducatur, ei praebendo nempe nuntium salutis Christi 
Redemptoris et vitae suae testimonium, colendo etiam omnem valorem 
humanum et divinum necnon probando omnes nisus validos a quacum- 
que parte ipsi proveniant. Quae ut efficiat, Ecclesia educationem ordinat 
et provehit omniaque fovet media, quae veram humanitatem et rectum 
sensum socialem et christianum promovere valeant. 

3. « Dimensio » apostolica. 

Educatio quam Ecclesia filiis suis dare intendit eo spectat ut per- 
fectos christianos efformet « in mensuram plenitudinis Christi » {Eph. 
4, 13) et ut iidem conscii fiant apostolatus in mundo explendi « in aedi- 
ficationem Corporis Christi » (Eph. 4, 12). 

In opere apostolatus iam a teneris annis oportet iuvenes exerceantur. 
Ad quod autem requiritur, ut, quoad fieri possit, foveatur cooperatio 
inter familiam et instituta educationis necnon omnia adhibeantur media 
ad hoc obtinendum idonea. 

Ecclesia exemplum Christi sequens, praedilectionem suam erga par- 
vulos, iuvenes aberrantes, pauperes et aegrotos manifestare debet, eo- 

rumdem educationem vigilando, atque curando ut omnes vocationis suae [®1 
ad vitae christianae plenitudinem et caritatis perfectionem conscii, corda 
actioni Spiritus Sancti aperiant. 

4. « Dimensio' » iuridica. 

Hac nostra moderna aetate societates civiles saepius quam antea 
varia ac nova incepta in rebus educationis suscipiunt, quae boni com- 
munis gratia, tenentur non solum ad aestimanda et sustentanda pa- 
rentum vel aliorum incepta, sed ad proprias etiam institutiones ita ordi- 
nandas ut revera educatio et institutio christiana perfici valeant. 

Commissio nostra opportunum immo necessarium duxit, attentis 
nostri temporis adiunctis, officia et iura primaria ad educationem quod 
attinet affirmare. Enimvero historia nos docet quantum genus humanum 
plerumque passum sit vel patiatur aut ob tolerantiae defectum aut ob 
essentialium iurium despectum. 

Concilio Oecumenico Vaticano II incumbere videtur onus, ad pacem 
in mundo fovendam et ad maximum bonum innumerae iuvenum multi- 
tudinis promovendum, in memoriam breviter revocare parentum et Ec- 
clesiae ius inalienabile educandi et docendi atque scholas ad educationem 
et institutionem perficiendam condendi, servatis omnibus quae in ordine 
ad bonum commune ab ipsis societatibus civilibus statuta sunt; ius ina- 
lienabile liberorum ad integram formationem; ius parentum, in conscien- 
tia ipsius personae humanae fundatum, proprios liberos committendi [9] 
scholis libere electis atque parentum Christianorum officium liberos suos 
concredendi scholis catholicis, quando et ubi ipsi possint; officium so- 
cietatum civilium, salvis iuribus propriis, parentibus in exercitio sui of- 
ficii auxilium praestandi eisque subveniendi, attentis iustitiae distributi- 
vae necessitatibus. 


III. Specialis commendatio operae ab Universitatibus Catho- 
licis PRAESTANDAE. 

In phasi praeparatoria duo parata erant schemata de Universitatibus 
Catholicis et Ecclesiasticis agentia. Commissio nostra suadet ut Conci- 
lium Oecumenicum Vaticanum II saltem innuat peculiare momentum 
Vacuitatum et Universitatum Cathdlicarum . 

In Universitatibus iam non agitur de simplici communicatione scien- 
tiae acquisitae sed de initiatione ad laborem personalem creativum et ad 
investigationem scientificam. Hoc studiorum genus ad finem suum de- 
duci debet ope eruditionis vere qualificatae et ope qualificationis pro- 

[9] fessionalis ipsius laboris, qui est ipse fons qualificationis investigationum. 
Agitur hic de investigatione veritatis et de investigatione in ordine ad 
cognoscendam cohaerentiam inter humana et divina. 

Formatio universitaria obligat igitur universitatem catholicam ut se 
aperiat investigationi, obiectivationi et cooperationi intra ipsius institu- 
tionis septa atque cum tota societate in quam inserta est. 

Haec formatio talis esse debet ut iuvenes ad communitati humanae 
plene inserviendum apti efficiantur. 

Summus Pontifex Pius XII, f . r. — in congressu consociationis « Pax 
Romana », mense augusti 1950 — alumnis atque scientiarum cultoribus 
universi mundi has duas obligationes in memoriam revocavit: « pre- 
sence a la pensee contemporaine, service de 1’Eglise ». Quibus verbis 
addidit: « Oui, soyez partout presents a la pointe du combat de Pintelli- 
gence a 1’heure ou celle-ci s’efforce d’envisager les problemes de 1’homme 
et de la nature aux dimensions nouvelles ou iis se posent desormais ». 

Peculiari cura facultates et universitates catholicas prosequitur Ec- 
clesia quippe quae cordi habeat ut veritas melius cognoscatur et effor- 
mentur homines vere docti, vere testes fidei. Papa Paulus VI haec pul- 
cherrima verba protulit in sua allocutione diei 6 octobris anni 1963 
coram viris in arte medica peritissimis: « L’homme est pour Nous et 
pour vous, messieurs, dans le monde sensible, la valeur supreme ... le 
souci de 1’Eglise pour le salut moral et spirituel de 1’homme ne doit pas 

[10] etre considere comme un obstacle, mais comme une protection, une ga- 
rantie, une aide pour la conquete de ses fins ultimes ». 

Haec Sancta Synodus fiduciam reponit non solum in scholarum, fa- 
cultatum, universitatum catholicarum magistris, sed etiam in Ecclesiae 
filiis qui educationi, institutioni et investigationi se devovent in aliis 
scholis. 

IV. Monitum universalis cooperationis promovendae 

Declaratio denique momentum cooperationis et coordinationis in re 
scholastica urget in campo nationali et internationali. Educationis et 
institutionis enim progressus potissimum dependent a mutua opera et 
coordinatione, quippe quae experimentorum communicationem possibi- 
lem reddant nationalem et internationalem aptationi et renovationi edu- 
cationis non parum inservientem. Insuper si Ecclesia praesens esse velit 
educationis officio, oportet, postquam in proprio ambitu mutuam ope- 
ram perfecerit, cum aliis extra degentibus sincere et efficaciter suam 
operam praestet. 

Venerabiles Patres, [10] 

Sancta Synodus gratam se exhibet erga omnes qui in opus educa- 
tionis et institutionis, scientiarum investigationis incumbunt et qui in 
optatis habent ut Ecclesia integrum suum munus absolvere valeat. 

£& Iulius Victor Daem 

Episcopus Antverpiensis 

3 - DECLARATIO [ 11 ] 

DE EDUCATIONE CHRISTIANA 1 
(Olim Schema Propositionum De Scholis Catholicis) 

[Prooemium]. 

Sancta Oecumenica Synodus attente perpendit gravissimum educationis 
momentum in vita hominis eiusque influxum semper maiorem in socialem 
mundi moderni evolutionem; etenim late multiplicantur scholae atque alia 
educationis instituta, celeriter crebrescit alumnorum numerus; simul vero 
miro modo evolvitur ars technica et scientifica inquisitio progreditur, ac 
generosi ubique conatus fiunt ad opus educationis magis magisque promo- 
vendum. 

Cum vero Ecclesia vi divinae suae missionis mundi transformationi ac 
praesertim educationis evolutioni atque ampliationi opem ferre nunc quo- 
que debeat, Sancta Synodus fundamentalia quaedam principia declarat, quae 


1 Nota introductiva: Cum maxima iuvenum pars non instituatur in scholis 
catholicis, opportunum visum est praecedentem titulum « De scholis catholicis » 
in novum titulum « De educatione christiana » mutare, ut de omnibus scholis 
ageretur, catholicis et non catholicis, neque negligerentur alia educationis media, 
etsi inter omnia peculiare semper momentum servat schola. 

Ob materiae amplitudinem, praecipua tantum capita indicantur, fusiore trac- 
tatione remissa ad Commissionem postconciliarem, cuius erit argumentum digne 
evolvere et tractare, apta etiam habita consideratione condicionum in singulis 
regionibus vel nationibus sat variarum. 

Etsi brevis, opportuna videtur Declaratio cum Concilium gravissimum educa- 
tionis problema silentio praeterire nequeat, sed fovere debeat opus quod tota Ecclesia 
(id est totus populus Dei, tum Hierarchia tum Laici) praestat sive directe sive 
collaborando cum parentibus et societate civili. 

In memoriam etiam revocare iuvat, quaedam ad educationem pertinentia in 
aliis quoque Concilii Decretis tractari, sicut in Decretis « De instrumentis commu- 
nicationis socialis », « De apostolatu laicorum », « De Ecclesia in mundo huius 
temporis » et propterea repetenda non videntur. 

[ 11 ] a speciali post Concilium Commissione fusius evolvenda erunt atque ab 
Episcoporum Coetibus ad diversas regionum condiciones applicanda. 

1. [De educationis christianae fine]. Educatio christiana eo tendit ut 
homines ad perfectionem humanam simul et religiosam perveniant ita ut, 

[ 12 ] mysterio Christi Redemptoris participantes, salutem a Christo accipiant et, 
suae altioris vocationis conscii, consecrationi mundi collaborent, qua natura- 
les valores in completa hominis a Christo redempti consideratione assumpti, 
ad totius societatis bonum magnopere conferunt. 

2. [De Ecclesiae collab oratione in universo educationis campo]. Quare 
Ecclesia omnibus populis confirmat sinceram suam voluntatem adiutricem 
praestandi operam in universo educationis campo, ut uniuscuiusque populi 
filii educationem propriae indoli ac culturae, patriisque traditionibus accom- 
modatam recipiant et ad altiorem veritatis cognitionem perducantur. Omni- 
bus enim hominibus cuiusvis stirpis, condicionis et aetatis utpote dignitate 
personae pollentibus aequale est ius inalienabile ad adaequatam omnium 
facultatum educationem. 

3. [De variis educationis mediis]. Ad hunc finem Ecclesia de omnibus 
educationis instrumentis quam maxime sollicita est sicuti sunt communica- 
tionis socialis media, iuvenum consociationes, multiplices corporis animi- 
que exercitationum coetus, quae ad animos excolendos hominesque forman- 
dos magnopere conferunt. 

4. [De scholae momento et de parentum iuribus]. Cum vero inter omnis 
educationis instrumenta peculiare momentum habeat schola, Ecclesia li- 
benter collaborationem iugiter praebet parentibus. His enim primum et 
inalienabile officium et ius est filios educandi ideoque scholas libere con- 
dendi et eligendi, quovis scholae monopolio excluso, quod nativis personae 
humanae iuribus adversatur; necnon necessaria subsidia a societate civili 
obtinendi. 

5. [De cooperatione cum societate civili]. Societati quoque civili ad cuius 
munera pertinet parentum officia et iura tueri eisque adiumentum praebere, 
educationis et scholarum opus promovendo, catholici collaborationem ultro 
praestare debent tum ad aptas educationis methodos studiorumque rationes 
inveniendas, tum ad magistros efformandos qui iuvenes recte educare va- 
leant. 

6. [De educatione morali et religiosa]. Gravissimum praeterea officium 
persentiens moralem et religiosam educationem suorum filiorum sedulo cu- 
randi, in quacumque instituantur schola, Ecclesia omnia media inquirere et 
adhibere intendit tum ad magistros praebendos, qui religionem doceant 
alumnos cuiusvis gradus scholarum, ratione aetati et adiunctis aptata, tum ad 
spirituale auxilium praestandum opportunis inceptis pro rerum temporum- 
que condicione. 

Parentibus autem sollemniter recolit grave officium quod eis competit 
omnia disponendi vel etiam exigendi ut filii sui illos magistros adire possint 

et formatione christiana eodem gressu ac profana progrediantur. Propterea [121 
illas auctoritates et societates civiles dilaudat, quae familias in hoc munere 
explendo adiuvant. 

7. [De scholis catholicis ]. Conscia quoque proprii iuris scholas cuiusvis 
ordinis et gradus libere condendi atque regendi, Ecclesia catholicas scholas, 

pro suis viribus et locorum adiunctis, impense fovet, in quibus alumni eam [13] 
perfectionem humanam simul et christianam assequantur qua exemplaris et 
apostolicae vitae exercitio salutare veluti fermentum humanae communitatis 
efficiantur. 

Quare hoc ministerium veri nominis apostolatum, nostris quoque tempo- 
ribus maxime congruentem et necessarium, declarat, simulque verum ser- 
vitium societati praestitum; et parentibus christianis officium memorat li- 
beros suos concredendi, quando et ubi possunt, scholis catholicis easque pro 
viribus sustinendi. 

8. [De variis scholarum catholicarum speciebus]. Inter scholas catholicas 
eas studiose fovet Ecclesia quae inferioris et medii ordinis sunt atque edu- 
cationis fundamentum constituunt; et in hodiernis praesertim societatis con- 
dicionibus scholas commendat quae professionales et technicae nuncupantur 
necnon instituta erudiendis adultis destinata et scholas in quibus educantur 
qui ob naturae defectum peculiari indigent cura. 

9. [De Vacuitatibus et Universitatibus Catholicis']. Superiores pariter 
scholas, praesertim Facultates et Universitates Ecclesia sedula prosequitur 
cura, organica stabilique ratione intendens ut singulae disciplinae propriis 
principiis, propria methodo atque propria inquisitionis scientificae libertate 
excolantur ut profundior in dies humanarum divinarumque rerum intelli- 
gentia obtineatur, fidei cum ratione concordia; eaque alumnis ita tradantur 
ut homines vere docti formentur, gravioribus officiis in societate obeundis 
parati, atque fidei testes in mundo exsistant. 

Quare Sancta Synodus valde commendat ut haec studiorum superiorum 
domicilia, in diversis terrae partibus convenienter distributa, promoveantur 
ac, potius quam numero, doctrinae studio eniteant, eorumque aditus facile 
pateat alumnis maioris spei, etsi tenuioris fortunae iis praesertim qui e no- 
vis adveniant nationibus. 

10. [De scientiarum sacrarum Facultatibus]. Una cum scientiis profanis, 
scientias sacras et cum sacris connexas Ecclesia sibi carissimas habet, et 
vult ut ecclesiasticae Facultates et Universitates eas impense promoveant et 
ad altiores investigationes auditores instituant, recentioribus quoque metho- 
dis et auxiliis adhibitis, earumque legibus opportune recognitis. 

A scientiarum sacrarum progressu multum exspectat Ecclesia, cum pro- 
fundior Sacrae Revelationis cognitio uberes allatura sit fructus tam pro 
omnimodo apostolatu tam pro oecumenico dialogo. 

11. [De coordinatione in re scholastica fovenda]. Cum cooperatio, quae 
in ordine nationali et internationali altius in dies exprimitur, etiam in re 

[13] scholastica maxime sit necessaria, omni ope curanda est tum scholarum ca- 
tholicarum coordinatio, tum earumdem cum omnibus aliis scholis, prae- 
sertim superioribus collaboratio, quam universae hominum communitatis 
bonum requirit. 

[14] [Conclusio]. 

Ecclesia, dum gratissimam se profitetur erga sacerdotes, religiosos, reli- 
giosas et laicos, qui evangelica sui deditione in immensum educationis et 
scholarum cuiusvis generis et gradus opus incumbunt, eos vehementer hor- 
tatur ut in suscepto munere generose perseverent et tum in arte paedago- 
gica tum in scientiarum studio ita excellere nitantur ut beneficam Ecclesiae 
praesentiam in mundo intellectuali moderno servent et augeant. 


4 - RELATIO 

Exc.mi P. D. IULII VICTORIS DAEM 
Episcopi Antverpiensis 

Venerabiles Patres , 

Conscius sum ardui mei officii vobiscum agendi de educatione chri- 
stiana et praesertim « de scholis et de universitatibus » in hac ultima 
hebdomada huius sessionis. Iam enim ex longo itinere conciliari defati- 
gati sumus et oculos vertimus ad alias regiones quas oportet evangeli- 
zare, nempe dioeceses nostras. Quapropter non longum textum relatio- 
nis quem ante oculos habetis legam sed modo magis concinno vos in de- 
clarationem commissionis nostrae introducam. Rogo tamen vos ut hanc 
patientiam erga me exercere velitis qua tantopere alios relatores honora- 
vistis. Agitur enim hic de iuniorum educatione et institutione quae 
omnes homines tangunt et de servitio pastorali quod Ecclesia in his prae- 
standum habet. 

Claritatis causa, ponam quatuor quaestiones quibus brevi respon- 
debo. Hae quaestiones sunt sequentes: 

1. curnam schema propositionum « de scholis catholicis » mu- 
tatum sit in schema declarationis « de educatione christiana ». 

2 quaestio: quaenam sunt elementa ut ita dicam constitutiva 
declarationis nostrae? 

3 quaestio: quaenam sunt actualia in nostra declaratione? 

4 quaestio: quaenam est propositio practica commissionis no- 
strae? 

Ad 1 quaestionem: Cumam schema propositionum de scholis ca- 
tholicis mutatum sit in « schema declarationis ». 

a) Commissio praeparatoria, venerandi Patres, sat amplum schema 
« de scholis catholicis » elaboraverat quod tamen postea 1 refici debuit 
quia nimis staticum, nimis iuridicum, nimis Europeanum et nimis lon- 
gum visum est. 

h) Commissio conciliaris aliud schema magis concinnum elabora- 
vit in quo rationem habuit de Patrum animadversionibus in scriptis no- 
bis traditis. 

c) Etiam hoc secundum schema, de mandato commissionis de Con- 
cilii laboribus ordinandis restringi debuit ad aliquas propositiones quas 
habetis in fasciculo vobis mense maio anno 1964 transmisso. 

d) Plures Patres autem ad commissionem nostram novas ani- 
madversiones miserunt in quibus ampliorem visionem nobis proposue- 
runt. Aestimabant enim argumentum de scholis examinandum esse cum 
ampliore argumento de educatione christiana. Commissio hanc visionem 
admisit. Uti indicatur in relatione nostra scripta 2 pag. 6, n. 4, oppor- 
tunum ei videbatur Concilio proponere declarationem de re educativa 
et scholari in qua 

1) quaedam primaria futurorum studiorum linteamina statueret, 

2) parentibus imprimis catholicis et toti communitati humanae 
suam collaborationem confirmaret, 

3) Ecclesiae autem filiis qui evangelica deditione in immensum 
opus educationis incumbunt animum adderet. 

2 quaestio: Quaenam sunt elementa ut ita dicam constitutiva no- 
strae declarationis? 

a) In prooemio indicantur hodierna evolutio et ampliatio edu- 
cationis quibus Ecclesia opem suae divinae missionis ferre debet. 

b) In n. 1 describitur finis educationis christianae: perfectio hu- 
mana simul ac religiosa, participatio mysterio Christi et praeparatio ad 
collaborationem consecrationi mundi. 

c) In nn. 2, 3, 4 et 5 affirmatur sincera voluntas Ecclesiae prae- 
standi operam in universo educationis campo atque insistitur in ser- 
vitio quod Ecclesia offert 1) populis; 2) parentibus et 3) societati 
civili. 

d) Ex n. 6 apparet quod Ecclesia curam habet de omnibus filiis 
suis, quoquo sint, sive in scholis catholicis sive non catholicis. 

e) In n. 7 affirmatur quod scholarum catholicarum opus est ve- 
rus 3 apostolatus Ecclesiae, apostolatus veri nominis et hoc debet, ad 
nostrum sensum, hoc debet 4 nostris diebus ... 5 atque iterum affirmari; 

in n. 8 in luce ponitur cura specialis Ecclesiae pro iis scholis quae socie- 
tatis hodiernae exigentiis maxime conveniunt. 

/) In nn. 9 et 10. Facultates et Universitates catholicae specia- 
tim tractantur praesertim quoad earum naturam et finem. In memoriam 
vestram revocare mihi liceat venerandi Patres, 6 verba Pii XII piissimae 
memoriae « Presence a la pensee contemporaine, service de PEglise... 
au moment ou celle-ci s’efforce d’envisager les problemes de 1’homme 
et de la nature aux dimensions nouvelles ou iis se posent desormais ». 

g) In n. 11 exprimitur necessitas, urgens necessitas / coopera- 
tionis scholarum catholicarum in campo nationali et internationali atque 
collaborationis in re educationis inter catholicos et non catholicos. 

h) In n. 12 S. Synodus grato animo recordatur omnium qui operi 
educationis et scholarum cuiusve generis et gradus incumbunt et qui 
ita excellere nituntur ut beneficam Ecclesiae praesentiam in mundo ser- 
vent et augeant. 

i) Elementa iuridica (i. e. iura et officia parentum, societatum 
civilium et Ecclesiae) passim in memoriam vocantur in declaratione 
nostra 8 praesertim in nn. 2, 4, 5, 6, 7, ratione habita necessitatis tem- 
poris hodierni ad rem educationis et institutionis quod attinet. 

3 quaestio: Suntne quaedam actualia in nostra declaratione? Re- 
sponsio ad hanc quaestionem est affirmativa. Etenim 

a) insistitur in praesentia Ecclesiae evolutioni et ampliationi edu- 
cationis in mundo hodierno (cf. prooemium); 

b) insistitur etiam in contributione educationis christianae ad 
praeparandos iuniores ut, facta eorum maturatione, consecrationem 
mundi huius temporis cordi habeant ... 9 

c ) in luce ponitur cura Ecclesiae ut uniuscuiusque populi filii edu- 
cationem altiorem accipiant, humanam ac religiosam, propriae indoli 
ac culturae patriisque traditionibus accommodatam ... 10 

d) insistitur in formatione morali et religiosa etiam in scholis 
non catholicis quas magistri Ecclesiae adire possunt ... n 

e) indicatur momentum scholarum professionalium et technica- 
rum et aliarum scholarum pro defectu naturae patientibus immo insti- 
tutorum pro adultis ... 12 

/) declaratio affirmat urgentem collaborationem et coordinatio- 
nem scholarum sub vigilantia evidenter 13 auctoritatum territorialium 
vel S. Sedis et in collaboratione Ecclesiae cum societatibus civilibus et 
cum institutionibus internationalibus (v. g. Unesco) ... 14 

g) declaratio sublineat triplicem missionem facultatum et Uni- 
versitatum catholicarum, nempe: 1) formationem scientificam nitentem 
in libera investigatione huic formationi propria; 2) praeparationem ad 

munus obeundum cum competentia et spiritu christiano; 3) formatio- 
nem ad graviora officia in societate obeunda ... 15 

Si haec bene perpenditis, venerandi Patres, clare vobis apparet quod 
rationes seu « dimensiones », de quibus tractatur in relatione nostra 
pag. 6, 7, 8 et 9, revera in mente habebamus in elaboratione textus. 

4 et ultima quaestio: Propositio concreta nostrae commissionis. 
Uti in pag. 6 relationis, in n. 3 legi potest, attento momento vitali argu- 
menti educationis christianae et praesertim scholarum et universitatum, 
commissioni nostrae opportune videbatur quod Concilium daret man- 
datum ut res a nova aliqua commissione postconciliari altius pertracta- 
retur ita ut postea episcoporum coetibus opportunae rerum et locorum 
adiunctis accommodationes concredi possent. 

Ad hanc commissionem, quae quam primum erigi posset, quidam laici 
vere periti deberent cooptari, praesertim ii qui in campo internationali 
de educatione et de institutione optime meriti sunt, v. g. membra Foe- 
derationis Internationalis Scholarum Catholicarum (Office International 
de PEnseignement Catholique) et Foederationis universitatum catho- 
licarum (Federation des Universites catholiques) et etiam membra officii 
quod gallice denominatur « Bureau international de PEnfance », Sunt 
inter membra harum foederationum quae revera statum educationis in 
familiis et in scholis in diversis mundi partibus optime cognoscunt et 
quae saepe participes fuerunt laborum institutionum internationalium, 
v. g. Unesco, Bureau International de PEnseignement et ceterarum. 

Rogo Vos, venerandi Patres, 1) ut hanc nostram concretam pro- 
positionem de nova commissione creanda accipere velitis. Commissio 
nostra aestimat quod nova commissio magnopere contribuere posset ad 
« aggiornamento » educationis christianae. 

2) Rogo vos, Patres, ut suffragium vestrum sit positivum, ita ut 
secundum animadversiones vestras textus declarationis a nostra com- 
missione compleri et expoliri possit et revera una cum schemate nostro 
mensis maii anni 1964 pro laboribus novae commissionis seria basis 
esse possit. 

Venerabiles Fratres, multa omittendo quae in nostra relatione ... 16 
quae certo iam legistis sic concludo. Commissioni imprimis id cordi 
fuit ut Concilium expectationi fidelium et totius mundi satisfaciens, 
saltem mandatum daret ut quaestiones de educatione, tam momentosae 
pro vita Ecclesiae et universae societatis, funditus examinarentur in 
luce hodiernarum societatum necessitatum in dies crescentium. 

Velitis igitur hoc bene prae oculis habere: brevis haec nostra 17 de- 
claratio non est documentum... 18 quo Concilium integram suam doc- 
trinam de educatione christiana suis filiis et mundo proclamaret. Decia- 

ratione indicare tantum intendimus principalia themata quae in futuro 
documento quam accuratissime consideranda erunt. 

Membra commissionis nostrae 19 essent felicissimi hominum, si hu- 
mili suo labore aliquid contribuere possint ad certiorem reddendam to- 
tam communitatem christianam de sua gravissima responsabilitate in 
re educationis. Dixi. Gratias quam maximas. 


In textu scripto tradito : 1 deest. 2 deest. 3 veri nominis. 4 * deest. 
5 iterum. 6 deest. 7 deest. 8 deest. 9 (cf. n. 1). 10 (cf. n. 2). 

11 (cf. n. 6). 12 (cf. n. 8). 13 deest. 14 (cf. n. 11). 15 (cf. n. 1 

et n. 11). 16 sunt et. 17 deest. 18 ut ita dicam in se stans. 

19 deest. 

Moderator. Gratias agimus tibi, exc.me relator, et gratias agimus 
commissioni. Nunc loquatur exc.mus D. secretarius generalis. 

Secretarius generalis : En Patres venerabiles, exitum suffragationis 
praeliminaris circa schema de institutione sacerddtali. Sed interea velitis 
omnes Patres ad vestra subsellia redire ita ut fieri possint commode suf- 
fragationes circa hoc schema. 


Praesentes votantes 2.117 

Dixerunt placet 2.076 

non placet 41 


Ergo potest fieri transitus ad suffragationes singulas. Et lego textum 
primae suffragationis, videatis fasciculum, pag. 11 a latere dextro 
[cf. vol. III , pars VII, pag. 538-539]. Placet, non placet, an placet iuxta 
modum? 


PATRUM ORATIONES 
{de educatione christiana ) 

4 

Em.mus P. D. FRANCISCUS card. SPELLMAN 

Archiepiscopus Neo-Eboracensis 

Venerabiles Patres, 

Attento fine huius schematis, ut in ipso prooemio notatur, nempe 

proponere « fundamentalia quaedam principia » de educatione christiana, 

debemus dicere commissionem quam optime hunc finem attigisse. 

Propono unam emendationem circa verba, quibus schema utitur, 
ut intentio Concilii ex textu clarius appareat. 

Intentio schematis est directa ad iura puerorum et eorum parentum 
affirmanda, non necessarie ad pecunias ex aerario publico pro ipsis scho- 
lis religiosis petenda. Pluribus in nationibus, propter rationes histori- 
cas, sociologicas necnon politicas, haec quaestio de subsidiis pro scholis 
est vere perdifficilis et involuta. Hac de causa propono emendationem 
sequentem ad n. 4 in pag. 12 addendam: « Parentes in elegendis scho- 
lis pro pueris suis vera libertate gaudere debent. Propter hanc electio- 
nem tamen iniusta onera oeconomica sustinere non debent quae hanc 
elegendi libertatem diminuerent. Cum sit munus potestatis publicae ad 
libertates civiles tuendas ac defendendas, iustitia aequitasque postulant 
ut aequa mensura subsidii publici sit parentibus ad scholas sustentan- 
das quas pro pueris suis seligant. 

« Si hae scholae, praeterea, finibus publicis educationis popularis 
inserviant, factum ipsum ut sint religiosae in earum orientatione eas 
ab aequa mensura subsidii publici excludere non debet ». 

Hanc emendationem propono ut intentio Concilii clarius appareat; 
ideoque spero fore ut inutiles lites de schematis verbis in futuro vi- 
tentur. 

Stat, tamen, quaestio magis fundamentalis. Estne possibile hoc 
Concilium vel aliquam commissionem post-conciliarem vel commissio- 
nem ad Codicem luris Canonici recognoscendum tradere normas quae 
applicabunt principia fundamentalia huiusmodi ad omnia problemata 
actualia scholarum catholicarum et educationis christianae? Mea opi- 
nione, spectata varietate scholarum de loco in locum cum consequenti 
diversitate problematum, nulla commissio potest statuere omnes nor- 
mas particulares per totum mundum vel definitive operam suam pro- 
fiteri ad scholas omnium nationum eorumque difficultates. 

Proinde, commissionem ad solutionem practicam in prooemio pro- 
ponendam libenter commendo, nempe, ad specialem commissionem post- 
conciliarem constituendam quae problemata involuta de educatione chri- 
stiana exquirat. Quae commissio participantes non tantum ex regionibus 
principalibus mundi sed etiam vere expertos in omni parte educationis, 
laicis inclusis necnon sacerdotibus, religiosisque utriusque sexus annu- 
merare debet. Commendatur etiam ac suadetur ut practica applicatio ho- 
rum principiorum generalium in coetus episcoporum orbis terrarum 
competentia ponatur secundum Sanctae Sedis mandatum. 

Haec declaratio, ergo, cum aliquibus emendationibus quoad modum 
expressionis, in mea opinione, suffragium « placet » merite digna est. 
Dixi. 

5 

Em. mus P. D. IOSEPH card. RITTER 
Archiepiscopus S. Ludovici 

Venerabiles Patres , 

Schema declarationis de educatione christiana mihi valde placet. Multa 
de eo vere laudanda sunt, inter quae pauca sequentia commemorare 
velim. 

1. In genere. Schema se restringit intra fines possibilitatis actualis. 
Sane educatio christiana, missioni Ecclesiae omnes gentes docendi tam 
intime associata, ampliorem et accuratiorem meretur considerationem. 
Quae tamen impossibilis videtur huic Concilio propter magnam subiecti 
implicationem. Educatio christiana, iam in seipsa omnibus aliis prae- 
clusis, obiectum est perdifficile tractatu: siquidem requirit non solum 
educationis theologiam et philosophiam, sed etiam scientias artesque 
paedagogicas intellectas. 

Circumstantiis huius temporis consideratis, labor evadit fere impos- 
sibilis. Discrepantia culturarum, varii divitiarum gradus, diversi vivendi 
modi, omnia haec, quae nationes ab invicem distinguunt, declarationi 
obstant quae principia educationis specifica contineat. Immensitas la- 
boris etiam magis evidens fit quando consideramus diversitatem quae 
describit relationes inter Ecclesiam et Statum in singulis nationibus. 

Iure meritoque ergo schema, facilem sed erroneam viam compro- 
missionis fugens quae neminem adiuvaret, nemini prodesset, sed e contra 
ipsam libertatem periclitari posset, duo expostulat: 

a) institutionem commissionis postconciliaris specialis quae, stu- 
diis necessariis et aptis peractis, principia pauca hic tradita evolvat et 
declarationem accuratiorem praeparet; 

b ) libertatem pro episcoporum coetibus ad res particulares de- 
terminandas. 

2. Commemorare velim pauca quae, ut mihi videtur, laudem spe- 
cialem merentur. Mihi valde placet novus titulus, quia sollicitudo Ec- 
clesiae educativa multa alia comprehendit praeter scholas exstruendas 
et administrandas; se extendere debet etiam ad illos qui educationem 
quaerunt in scholis non catholicis. Proinde schema mentionem specia- 
lem debet facere omnium illorum qui, sive singillatim sive collective, 
se insumunt educationi christianae dandae illis qui extra scholas catho- 
licas versantur. 

Mihi placet quod schema libertates multimodis suadet in educatio- 
nis campo. Tractando autem de parentum iure scholas libere eligendi, 
schema declarare debet etiam ius et officium parentum in scholarum ad- 
ministratione. Simili modo, quae dicuntur in par. 9 de inquisitionis 
scientificae libertate, schema debet magis clare et distincte urgere. Si 
enim Ecclesia docet veritatem unam esse, si credit omnem veritatem ad 
Deum ducere, et si profitetur veritatem homines facere liberos, scholae 
et universitates catholicae debent esse exemplaria illius libertatis ger- 
manae quae discipulis et magistris valde prodest. 

In fine, propono ut schema magis explicite et late consideret natu- 
ram et fines scholarum catholicarum. Scholae nostrae non institutae 
sunt ut catholicos ab aliis separent vel ut nostros pueros puellasque a 
vita foroque publico custodiant; institutae sunt potius ut parentes, sa- 
cerdotes, religiosi, atque laici catholici, sua sponte magnoque cum sa- 
crificio, tum Deo et generi humano, tum Ecclesiae et familiae, melius 
servirent. Etenim scholae catholicae debent magno usui esse communi- 
tatibus in quibus versantur et ipsae societati humanae. Aliter titulo 
« scholae catholicae » indignae essent. 

Unde, Patres venerabiles, praesens schema ex imo corde commendo 
vestrae considerationi et acceptationi. Mihi placent tum principia ge- 
netica in illo statuta tum propositum ad commissionem postconciliarem 
instituendam quae haec principia magis evolvat. Dixi. 

6 

Exc.mus P. D. LEO ARTURUS ELCHINGER 
Episcopus tit. Antandrinus , eoad, c.i.s. Argentinensis 

Venerati Patres et dilecti Fratres, 

Ut Concilium in futurum Ecclesiae influxum revere habeat, post- 
conciliaris iuvenum educatio praeparanda est. Insufflari quidem debet 
Concilii spiritus in ipsa iuventutis educatione christiana. 

Schema hoc infeliciter confectum est tempore quo ratio haberi non 
potuit eorum quae in Concilio dicta sunt, praesertim de Ecclesia in 
mundo huius temporis, de apostolatu laicorum, de Oecumenismo, de 
libertate religiosa et de Ecclesiae habitudine ad religiones non christia- 
nas. Quamobrem, hoc sub aspectu, textus noster fere penitus recogno- 
scendum videtur. 

Ad meam partem quod attinet, tria animadversiones, inter alias, 
facere vellem. 


15 

1. Introducendus est Concilii spiritus in ipso educationis christia- 
nae fine. Concilium hoc oecumenicum non semel affirmavit absolutam 
necessitatem ut Ecclesia sit missionaria. Ex quo deducitur, educationem 
revera christianam esse non posse, nisi iuvenes ad hunc spiritum mis- 
sionarium assequendum praeparet. Qui spiritus missionarius non con- 
sistit in quodam supplemento proselytismi, sed reapse significatur certa 
quadam fidei qualitate. Haec quidem fides non debet incitare iuvenes 
ut sese quasi abscondant, solo ducti praeservationis timore. Efformandi 
enim sunt iuvenes, ut vitam suam ducant in societate pluralistica et 
spiritu oecumenico imbuta. Ex eo, duo necessaria apparent: 

Primo quidem: necesse est educatio ad fidem, cuius ipsi iuvenes 
erunt sponsores. Agitur ergo de fide quae non mera cognitione constat; 
quae non est simplex dispositio pietismo laborans; agitur de fide quae 
ut continuae conversionis fermentum operatur; de fide quidem quacum 
coniungitur responsabilitas integrae vitae personalis atque communita- 
riae; agitur de fide etiam quam iuvenes aliis ipsi declarare valent ex 
quo eamdem profundius possideant atque opere proprio cognoscant. 

Moderator : Velis excusare, exc.me Pater, loquitur nunc exc.mus 
D. Secretarius generalis. 

Secretarius generalis-. Propono textum II suffragationis quoad sche- 
ma de institutione sacerdotali. Videatis pag. 12 [cf. vol. III, pars VII, 
pag. 539-540']. Placet, non placet, an placet iuxta modum. 

Moderator-. Velit prosequi exc.mus D. Leo Elchinger! 

Orator-. Secunda conditio ut introducatur Concilii spiritus in ipso 
educationis christianae fine -fi necessaria est fides quae ad dialogum trans- 
ire potest: dialogum quidem, qui non tantum catholicorum problemata 
sed etiam non catholicorum, immo et non credentium, aggreditur. Qui 
dialogus, non disceptationis apologeticae formam induere debet quae 
forte triumphalismum sapiat, sed ad amicale colloquium deveniat opor- 
tet, in quo appareat tum cura mutuae cognitionis atque aestimationis, 
tum humile desiderium communicandi fidei et spei christianae gaudium. 
De his autem schema silet! 

2. Introducendus est Concilii spiritus in sollicitudine quam ma- 
gistrorum omnium schdlarum habere debemus. Etenim, non tantum de 
iuvenibus, in educatione, pastoralem curam Ecclesia habeat oportet, sed 
ipsorum magistrorum. Horum, reapse, curam Ecclesia tantum habet 
quatenus in institutione religiosa partem habent. Et tamen, perpulchra 
et gravissima est eorum omnium vocatio, quippe quorum officium est 

ut iuvenes ad veritatem ducant. Cum enim ad veritatis inquisitionem 
magistri vitam suam impendant, maiores respectu fidei persentient dif- 
ficultates, quas ad solvendas minime sufficient simplices monitiones 
immo nec condemnationes; sed requiretur profundior eorumque mentis 
efformatio. 

Propter eorumdem influxum, non tantum in ipsos iuvenes, sed et 
in alios magistros, immo et in totam nationem, adiuvandi sunt — non 
quidem spiritu dominationis sed spiritu servitii — , ut veri fieri valeant 
testes vitae christianae evangelice renovatae. De quibus schema iterum 
silet! 

3. Introducendus est Concilii spiritus in ipsa determinatione offi- 
ciorum et iurium quae statui in materia educationis competunt. Certe, 
nequeo in paucis momentis quaestionem tam complexam explanare. 
Itaque, nonnullas tantum rationes propono. 

1) Responsabilitatem primariam educationis christianae assumunt 
parentes, et quidem erga Deum. Eis nulla unquam potestas humana hoc 
eorum officium denegare valet. 

Cum autem institutio atque educatio inseparabiliter sunt coniuncti, 
ipsis parentibus christianis ius est, ut eligant pro eorumdem filiis scho- 
las christianas, si quidem in adiunctis sociologicis institui valeant. 

Quia autem nostris praesertim temporibus, iuvenum institutio onera 
secum ferat in dies crescentia, cumque multis in regionibus penes sta- 
tum sint maximae divitiae, aequitati immo et iustitiae distributivae 
congruit ut status onera suscipiat etiam scholarum christianarum; quippe 
quae servitia publica constituant. 

2) Cum vero status sit iura haec primaria parentum tueri, ipsius 
quoque erit, in scholis suis si quas habet, partim culturam religiosam 
fovere. Quo tamen nullum onus supplementarium parentibus, saltem 
pauperibus, imponi licitum est. Eadem ratione, parentum non creden- 
tium libertatem conscientiae societas politica tutari omnino debet. 

3) Magistri quidem parentum locum tenent; sed non in omnibus 
ab ipsis mandatum accipiunt. Etiam magistri vices gerunt societatis i. e. 
communitatis humanae in quantum est heres hodiernus patrimonii cul- 
turalis quod generationes praeteritae accumulaverunt. 

Insuper, ipsi statui, in omnibus scholis, et publicis et privatis, com- 
petit saltem ius intuendi rationem studiorum, in quantum necessarium 
est ut iuvenes ad officia vitae civilis sufficienter praeparentur. 

4) Infantium aut iuvenum nemo est possessor: nec status, nec 
societas, nec Ecclesia, nec immo ipsi parentes. Omnes eisdem inser- 
vire debent, unusquisque pro suo cuiusque munere. Itaque status, 

quatenus etiam scholas suas habet, iniuste ageret si in institutione scho- 
lari propriam imponeret ideologiam, quam quidem status tenere non 
potest, cum unice bono communi societatis i. e. communitatis inservire 
debet. Evangelii spiritus omnem totalitarismum damnat. 

5 et ultimo. Quidquid sit de status officiis, minime licet parenti- 
bus, ut statui vel societati civili relinquant propriam quam habent re- 
sponsabilitatem in materia educationis religiosae. Societas enim civilis 
aut status, nec parentum, nec Ecclesiae iurium inalienabilium locum te- 
nere possunt. 

Insuper, sub respectu paedagogico atque pastorali, erroneum es- 
set, integram iuvenum religiosam institutionem relinquere organisationi 
scholari — etiam in scholis christianis — , quia si cultura religiosa cum 
disciplina scholari identificari possit, cum hac aequiparari non valet ipsa 
fidei educatio. 

Etiam de his omnibus schema silet! 

Conclusio. Non desunt, qui censuerunt nullius utilitatis esse hoc 
schema, aestimantes momentum non habere ut doctrina praeterita tam 
succincte reassumatur. Quinimmo omnino requiritur de educatione chri- 
stiana schema, quippe quo futurum praeparari debeat, ut renovatio Ec- 
clesiae in iuvenum mentibus ac moribus introducatur. 

Quod si christiana educatio, sapienti audacia, profundius non re- 
formetur, dici potest Concilium, utpote effectu debito carens, inutile 
fuisse. Quod Deus avertat! 

Sed longa quidem nobis remanet via. Dixi. 


In textu scripto tradito-. 1 deest. 

Secretarius generalis : Lego textum III suffragationis; videatis pag. 13, 
nn. 4-7 \cf. vol. III , pars VII, pag. 540-542]. Placet, Patres venerabiles, 
non placet an placet iuxta modum ? Et nunc communico exitum I suffra- 


gationis, particularis ut patet. 

Praesentes votantes 1.857 

Dixerunt placet . 1.731 

non placet 3 


placet iuxta modum 123 


Ergo primus textus suffragandus placuit congregationi generali. 

7 

Exc.mus P. D. PAULUS GOUYON 
Archiepiscopus Rhedonensis 

Venerabiles Patres, 

Praesens declaratio de educatione christiana, etsi ad aliquas lineas 
generales retractetur, mihi placet saltem iuxta modum, cum voto com- 
missionis post-conciliaris cuius hodie expresse locutus est exc.mus re- 
lator } Etenim si quis, cum cura, ipsissima verba sua examinat, videt ea 
esse plenissima quoad substantiam ... 2 . Potius quam declaratio consi- 
deret primo aspectu scholas, considerat 3 rationem superiorem educa- 
tionis christianae quae debet respici in omnibus adiunctis. Sic declara- 
tio memorat grave officium primorum educatorum naturalium qui sunt 
genitores ita ut filiis suis beneficium illius educationis praebeant. Non 
ignorat factum hodiernum multiplicationis alumnorum et scholarum. 
In campo ubi status rerum in concreto valde diversi sunt, sapienter re- 
linquit conferendis episcopalibus curam de minimis ordinandis. Atta- 
men opportune in mentem revocat « parentibus christianis officium, con- 
credendi liberos suos scholis catholicis, quando et ubi possunt ». Testi- 
monium sic affert accommodationis et simul firmitatis. 

His dictis, nomine plurium loquor / mihi et illis 5 videtur scopum 
specificum educationis christianae, scii, educationem fidei personalis, 
non sufficienter expressum esse, nec media ad eum assequendum sat 
clare indicata esse. Hoc attentioni vestrae subiicere vellem ut reproba- 
tiones frequentes in educationem christianam et speciatim in scholas 
catholicas ad nihilum redigantur. 

1) Scopus educationis christianae. Timendum est, ne multi ex illis 
qui educationi operam impendunt, non sese interrogaverint de modo, 
quo formandi sunt christiani hodierni. Mea sententia, non sufficit huius- 
modi declaratio: « educatio christiana eo tendit, ut homines ad per- 
fectionem humanam simul et religiosam perveniant ». Etenim, scopus 
essentialis educationis christianae est, ut imprimis fidem ad suam ma- 
turitatem perducat. Et sub nomine « fidei » intendo, non solum adhae- 
sionem claram veritatibus a Christo et eius Ecclesia proclamatis, sed 
etiam fiduciam integram personae Christi exhibitam, generosam accep- 
tationem eius legis amoris et principaliorum praeceptorum eiusdem le- 
gis, ut in Beati tudinibus summatim exprimuntur necnon dedicationem 
in servitium eius Ecclesiae, i. e., eius Corpus mysticum, per aposto- 

latum quem adimplere debemus vi Baptismi nostri et Confirmationis. 
Ita ut christianus alter Christus efficiatur. Hic est modus verus, quo 
iuvenes christiani eodem tempore perfectionem humanam et religiosam 
assequi poterunt. 

Ex hoc sequitur quod in textu nostro mentio explicita educationis 
in fide christiana deficit. Quaero ut talis mentio efficiatur. Christianus 
seipsum agnoscit, non in testimonio cuilibet sapientiae reddito, sed in 
eo quod « ex fide vivit ». 

2) Media educationis christianae. Ipso facto, media quibus uti de- 
bet educatio christiana non sunt imitatio mechanica illorum, quae in 
usu sunt, ubi optima educatio ad mentem huius mundi edocetur. Mea 
sententia quattuor saltem sunt, extra necessariam et aptam institutio- 
nem catecheticam et biblicam. 

1. Educatio ad orationem personalem. Sane, minime de hoc agitur, 
ut exercitia pietatis multiplicentur, quippe quae, nimis protracta et 
monotona, formalismum et fastidium producunt. Eo cito devenitur, ut 
oratio recitetur sicut scholae lectio, i. e., non revera Deus oratur. In- 
cipiendum ergo esset cum educatione orationis, orationis scii, quae dia- 
logus sit cum Deo, a quo venit semper responsio; debent genitores et ma- 
gistri, cum suo exemplo, docere quomodo ad Deum orandum sit. Ipsa 
oratio conclusionem normalem habet in sacramentis poenitentiae et 
Eucharistiae. 

Moderator : Velis excusare, exc.me Pater, loquitur nunc exc.mus 
secretarius generalis. 

Secretarius generalis : Antequam legam textum IV suffragationis, no- 
mino nationes, quorum episcopatus coram admittentur a Summo Pon- 
tifice crastina, i. e. feria IV, hora 19. 

Sunt episcopatus ex Germania, Austria, Svizzera, Danimarca, Fin- 
landia, Norvegia, Svezia, Danzica. 

Lego textum IV suffragationis; videatis pag. 14, nn. 8-12 [ cf . 
vol. III , pars VII , pag. 542-544]. Placetne, Patres, non placet, an 
placet iuxta modum? Et haec est ultima suffragatio, pro hoc mane. 

Orator : Post hoc primum medium verae educationis christianae, 
cuius allocutus sum, educatio ad orationem personalem, venit se- 
cundum 6 : 

2. Ambitus collectivus sinceritatis, fraternae caritatis. Exemplum 
autem in educatione tunc valorem habet, et verum testimonium con- 
stituit, solummodo si ambitus familiae et scholae imbuitur halitu sin- 

ceritatis, laboris et gaudii; halitu praesertim caritatis fraternae. Cum 
iuvenis transit ex schola non religiosa ad institutionem catholicam, mi- 
ratione plenus esse deberet, talem spiritum familiarem inveniendo. 
Quaevis schola christiana, quaevis sectio scholae, nuncupari deberet vera 
« fraternitas ». 

3. Ratio habenda mddo peculiari personae alumni educandi. Quia 
progressus fidei in unaquaque persona viam sequitur propriam (Spiri- 
tus ubi vult spirat), educatio christiana, tum in familia, tum in schola, 
salva semper vita communitaria necnon disciplina ei consentanea, etiam 
amore attento prosequitur personas ipsas, ad instar ipsius Domini Dei, 
qui nos singulatim diligit modo peculiari, et singulis impertitur per gra- 
tias actuales quidquid est necessarium. 

4. lam a primordiis initiatio ad apostolatum. Fides autem subsi- 
stere nequit sine dedicatione practica in servitium Dei et proximi. Ergo 
debent genitores et magistri christiani discipulos suos ita regere, ut 
propria experientia miseros adiuvent cum spiritu reapse evangelico. 
Proinde exhortandi sunt, ut Actioni Catholicae sese adscribant, quae 
aptissime iuvenes disponit ad apostolatum exercendum corde uno cum 
episcopis. 

Huiusmodi educatio non sibi primo proponitur, ut discipuli effi- 
ciantur « viri clarissimi », sed imprimis ut sibi conscii sint missionis 
ab eis adimplendae, necnon vocationis ab eis sequendae. Mihi ergo gra- 
tum esset, si schema nostrum verbum faceret de mediis in educatione 
christiana utendis. Dum sic scopum suum plene intelligeret, et media 
specifica rite adhiberet, in casu particulari, scholae christianae ita ut 
« seminarium » efficeretur veri nominis Christianorum, in quo etiam 
florescerent pulcherrimae vocationes ad sacerdotium. Dixi. 


In textu scripto tradito : 1 placet. 2 et quod prudens est ea perpendere 

antequam reiiciantur. 3 consideret. 4 deest. 5 deest. 6 deest. 


8 

Exc.mus P. D. IOANNES PATRICIUS CODY 
Archiepiscopus tit. Bostrensis, eoad, c.i.s. et adm. ap. Novae Aureliae 

V enerabiles Fratres, dilectissimi observatores et auditores, paro- 
chi, fideles, solertissimi assignatores locorum, 

Loquor nomine plurimorum episcoporum Civitatum Foederatarum 
Americae Septemtrionalis, necnon nomine plurimorum exc.morum qui 

in missionibus adlaborant, atque ut praeses Consociationis quae vulgo 
vocatur: National Catholic Educational Association. 

Commissio de seminariis, studiis et educatione catholica, iuxta in- 
structiones a commissione de Concilii laboribus coordinandis acceptas, 
schema sexdecim paginarum de scholis catholicis — episcopis missum 
anno elapso 1 iussu Summi Pontificis Ioannis XXIII ... 2 , — denuo re- 
tractavit, illud ad nonnullas propositiones redigens, quae mense maio 
huius anni vobis 3 missae sunt. 

E responsis ab exc.mis episcopis acceptis, perspicuum fuit praefatas 
propositiones episcopis generatim non placuisse; quare commissio ... 4 , 
magno quidem labore, omnia consilia ab episcoporum coetibus, a sin- 
gulis episcopis et a peritis prolata attente examinavit in plurimis con- 
ventibus initio praesentis sessionis conciliaris habitis. 

Praesens documentum, nostro iudicio nunc submissum, i. e. decla- 
ratio de educatione catholica, tribus tandem constans paginis, clare de- 
monstrat quantum commissio pro seminariis adlaboravit in eius mu- 
nere absolvendo. 

Cum autem quaestio de educatione catholica tam difficilis multi- 
plexque sit, nostris praesertim temporibus, propter evolutionem quan- 
dam in methodis docendi — sive ex parte hominum, sive ex parte syste- 
matum technicorum — commissio optime suggerit quod, post accepta- 
tionem praesentis declarationis , 5 utpote « Magna Charta » christianae 
educationis, commissio post-conciliaris fusius accuratiusque examinet 
omnes aspectus problematis. Quod certe fieri non potest paucis hebdoma- 
dibus vel mensibus, neque id a commissione post-conciliari « a priori » 
faciendum est; sed antea in unaquaque Natione varia problemata ab 
episcoporum coetibus pertractanda erunt — adiuvantibus variis peritis 
sive religiosis sive laicis — qui programma quoddam exarent iuxta prin- 
cipia a declaratione statuta, submittendum postea commissioni post- 
conciliari, ad coordinationem habendam cum diversis programmatibus 
aliarum Nationum. 

Mihi liceat asserere quod talis procedendi modus optimus videtur, 
sive propter praesentem angustiam temporis, sive propter complexita- 
tem problematum, quae accurato et diligente 6 studio indigent. Quare 
declaratio, cum approbata sit uti speramus , 7 opportunitatem offert om- 
nibus episcopis momentosum problema de educatione melius tranquil- 
liusque examinandi in luce peculiaris condicionis propriae Nationis, ibi- 
que suggestiones dare quae utiliores videntur ad quaestiones solvendas, 
postea examinandas a commissione post-conciliari, quae omnes episco- 
patus repraesentabit. 

Duae praesertim quaestiones mentes eorum qui supremum regimen 

detinent occupatas hodie 8 tenent: defensio scii, et educatio. Ex una 
enim parte, semper timentes ne bellum exoriatur, innumeram pecuniam 
impendunt in constructione armorum; ex alia vero parte, cum incolae 
continuo crescant numero, a guberniis extruendae sunt, numero quo- 
tidie maiore, aulae scholares, universitates, etc. Ecclesia sane, exemplum 
Divini Fundatoris sequens, semper efficaciterque munus suum docendi 
exercuit; attamen nihil utilius mihi nunc videtur — praesertim si spi- 
ritum pastoralem atque oecumenicum Concilii attendamus — quam 
approbatio huius declarationis, quae fulgenter universo mundo demon- 
strat desiderium Ecclesiae cooperandi — sive nationali sive internatio- 
nali modo — in solvendis tam gravibus problematibus nostri temporis. 
Solummodo enim si homines bene exculti sunt possunt difficultates 
aliorum intelligere, desideria et adspirationes populorum bene noscere, 
atque bonum proprium immo et societatis fovere, curare ac promovere. 

Mea humili dpinione 9 videtur insuper Concilium Vaticanum II non 
posse approbationem suam denegare huic declarationi, quae arcte nexa 
est cum aliis schematibus iam in hoc Concilio examinatis. Educatio enim 
intime nectitur cum schemate de Ecclesia in mundo huius temporis , de 
apostolatu laicorum, de activitate missionali Ecclesiae , de instrumentis 
communicationis socialis , de pastorali episcoporum munere in Eccle- 
sia etc. Si Concilium non ageret de educatione catholica, non est dubium 
quin hoc causa sit magnae admirationis atque moeroris, cum principia 
ad educationem catholicam spectantia fundamentum sint praefatarum 
schematum, necnon ipsius missionis apostolicae et sanctificatricis Eccle- 
siae in mundo universo. 

Liceat insuper adnotare quod si Concilium non ageret de educatione 
catholica, certe offensam gravem inferret innumerabilibus laicis catho- 
licis, qui, non raro cum magno sacrificio, generose Ecclesiam sustentant 
in exercendo munere magisteriali sive in universitatibus catholicis, sive 
in scholis primariis — tum paroecialibus tum privatis 10 — , in scholis se- 
cundariis, in Collegiis, quae scholae saepe non sine lacrimis vel sanguine 
a christiano populo exstructae sunt. 

Si de educatione catholica non loquimur, quomodo, venerabiles Pa- 
tres, conferre nos possumus ad plurimos sacerdotes, religiosos, sorores, 
laicos, quotidie augescentes, qui vires suas generose pro educatione ca- 
tholica impendunt? Declaratio nostra, accurate a commissione exarata, 
animos excitabit laicorum ad scholas catholicas adiuvandas ac defen- 
dendas; consolatione ac solacio erit sacerdotibus, religiosis, laicis, qui 
non raro cogitant eorum apostolatum non sufficienter aestimatum esse; 
incitamento erit magistris laicis, quorum auxilio magis ac magis in dies 
indigemus in scholis nostris; ac tandem declaratio erit sollemnis con- 

firmatio Ecclesiam nostrae aetatis, forsitan magis quam antea, implere 
velle divinum mandatum: « Docete omnes gentes ». 

Ignoscatis mihi, venerabiles Patres, si de Foederatis Americae Sep- 
tem trionalis Civitatibus loqui audeo. Declaratio enim, a Concilio appro- 
bata, gaudium sincerum afferret nostris 45.000.000 catholicorum, qui 
13.655 scholas catholicas sustentant excipientes 10.500.000 alumnos 
in omni gradu educationis, istis scholis 11 praesunt 191.000 12 sacerdotes, 
fratres, sorores et magistri laici. 

Declaratio tandem, quae institutionem scholarum catholicarum urget 
ubi possibile est, multum activitatem missionariam Ecclesiae adiuvabit. 
Magistri laici, quorum auxilio indigemus, ut plurimae nostrae scholae 
vivant et florescant 13 sacerdotes, fratres, sorores, sentirent se revera par- 
ticipes fieri missionis apostolicae Ecclesiae, atque providos cooperatores 
esse episcoporum, sicuti iam in schemate de pastorali episcoporum mu- 
nere in Ecclesia dictum est ... 14 

Venerabiles fratres, auditis ab exc.mo relatore rationibus pro con- 
venientia huiusmodi declarationis loco propositionum quae antea para- 
tae fuerant; atque prae oculis habito momento quaestionis educationis 
catholicae in mundo nostrae aetatis, suggerere audeo ut declaratio a 
commissione nunc exarata a vobis Patribus benigne 15 acceptetur, cum 
solida basis appareat pro felici exercitio muneris pastoralis ab hoc Con- 
cilio saepe saepius exoptati. Gratias. Dixi. 


In textu scripto tradito : 1 die 22 aprilis a. D. 1963. 2 immortalis me- 
moriae. 3 episcopis. 4 pro seminariis. 5 schematis. 6 deest. 

7 deest. 8 deest. 9 mihi. 10 abbatialibus. 11 quibus. 

12 191.126. 13 floreant. 14 « Varia media ad doctrinam christianam 

annuntiandam adhibere episcopi satagant in hodierno tempore quae praesto sunt, 
videlicet imprimis praedicationem et catechisticam institutionem, quae quidem 
semper principem tenet locum, sed et propositionem doctrinae in scholis, in aca- 
demiis, conferentiis ... etc. quibus ad Christi Evangelium nuntiandum omnino 
oportet ». 15 de seminariis, studiis et educatione catholica exarata a Patribus. 

Secretarius generalis’. Notum facio exitum II suffragationis de insti- 


tutione sacerdotali: 

Praesentes votantes 1.880 

Dixerunt placet 1.721 

non placet 10 


placet iuxta modum 149 

ergo textus est a congregatione generali probatus. 

En exitum III suffragationis: 

Patres qui suffragium dederunt 1.966 


Dixerunt placet 1.808 

non placet 4 


placet iuxta modum 154 

etiam hic textus est a congregatione generali probatus. Satis. 

Moderator. Proxima congregatio generalis erit crastina, feria IV, 
hora 9. 

Em.mus P. D. Eugenius card. Tis serant: Reponatur Sacrosanc- 
tum Evangelium. 

De institutione sacerdotali 





ANIMADVERSIONES SCRIPTO EXHIBITAE 


Quoad schema propositionum 
De institutione sacerdotali* 


1 

Em.mus P. D. MICHAEL card. BROWNE 

Momentum par. 15 praescribentis ut alumni formentur secundum prin- 
cipia philosophiae perennis (pag. 17, linn. 32-40) est valde magnum. 

Si enim alumni formarentur secundum placita alicuius philosophiae quae 
non esset illa perennis, seu philosophia entis realis, formarentur vel ad skep- 
sim, vel ad aliquam formam philosophiae meri phoenomeni vel ad aliquam 
formam philosophiae ipsius fieri seu fluxus universalis et continui seu evolu- 
tionis absolutae. 

Unde expositi essent ad periculum errorum in sacra doctrina vel forte in 
fide ipsa. 

Ex iudicio Summorum Pontificum, praecipue recentiorum (Leonis XIII, 
S. Pii X, Benedicti XV, Pii XI, Pii XII, Ioannis XXIII, Pauli VI), inter ma- 
gistros philosophiae perennis summus est Angelicus Doctor a cuius doctrina, 
maxime in re metaphysica, valde periculosum est, recedere. 

Ecclesia suo iure divinitus dato utitur quando in documentis Summorum 
Pontificum et in sacris canonibus praescribit sacros alumnos formandos esse 
a professoribus qui philosophiam « omnino pertractent ad Angelici Doctoris 
rationem doctrinam et principia, eaque sancte teneant » (can. 1367, § 2). 

Quoad modum institutionis theologicae in par. 16 propositum, consentire 
non possum. Ibi dicitur « singuli tractatus dogmatici ita disponantur ut ante 
omnia ipsa themata biblica proponantur; quid Patres ad singulas Revelationis 
veritates fideliter transmittendas et enucleandas contulerint necnon ulterior 
dogmatis historia ». 

Ante omnia proponatur Ecclesiae doctrina, Magisterio hausta, eaque 
demonstretur ex S. Scriptura et ex S. Traditione, eaque tunc exponatur et 
penetretur ex doctrina Angelici Doctoris. 


* Huiusmodi textus lecti non sunt, quia Patres vel, scripto exhibito, loqui 
non petierunt, vel iuri loquendi renunciaverunt, vel disceptatio interrupta est. 

2 

Em.mus P. D. IOSEPH card. RITTER 
Archiepiscopus S. Ludovici 

In n. 16. « Manuducantur alumni ... seiunctae, ut fratres iuvare possint 
ad unitatem a Domino nostro expostulatam » (pag. 18, linn. 37-41). 

« Introducantur etiam ... vulgatas, quo melius id quod boni, Deo dispo- 
nente, habent, agnoscant, errores refellere discant et plenum veritatis lumen 
non habentibus communicare valeant » (pag. 18, lin. 42 ad pag. 19, lin. 5). 

Laudandi sunt auctores huius schematis eo quod multa proficientia et 
sana paucis paginis enucleent. Unicam emendationem, forsitan minorem, sug- 
gerere velim, scilicet de lineis citatis. In se et abstractive sumpta, illa quae 
dicuntur bona sunt; attamen, actis huius Concilii consideratis, modus dicendi 
aliqua ex parte videtur quoad spiritum oecumenicum deesse. 

Proinde propono ut schema in his lineis loquatur magis de aestimatione 
et comprehensione mutuli fovenda quam de erroribus refellendis, magis de 
cooperando cum aliis ad unitatem quam de aliis iuvandis. 

Desiderandum est quod schema tum institutioni tum exercitio in Oecu- 
menismo faveat pro alumnis in seminariis maioribus: activitas oecumenica 
enim partem haud minimam ministerii pastoralis his diebus constituit. 


3 

Exc.mus p. d. aloisius almarcha hernandez 

Episcopus Legionensis 

Quaestio gravissima. Insufficientia sacerdotum necnon vocationum sacer- 
dotalium in non paucis sive Europae sive Americae nationibus est una ex 
gravissimis difficultatibus quae, nostris diebus, evangelicae praedicationi 
obstant. 

In ipsa aula conciliari voces nonnullorum pastorum auditae sunt, quae, 
suos angores exponentes, auxilia ad solutionem huius difficultatis postula- 
verunt. 

Ad Americam meridionalem quod attinet, ipsi Romani Pontifices, prae- 
sertim Pius XII et Ioannes XXIII, hispanicos episcopos saepius et instanter 
hortati sunt ad hoc ut illis nationibus tam intime, tum sanguine tum lingua, 
sibi unitis, subvenirent. 

Solutiones propositae. Ad hanc tam gravissimam difficultatem solven- 
dam, aliquae propositiones exaratae sunt, inter quas praecipuas in memoriam 
revocamus: 

1. Ut diaconatus tamquam proprius ac permanens gradus hierarchiae 
institueretur ita ut, iuxta competentes varii generis territoriales Episcoporum 
coetus, etiam viris uxoratis conferri possit. 

Quin immo, etiam qui mitigationem legis caelibatus pro ipsis presbyteris 
innuerint, non defuerunt. 

2. Ut dioeceses qui in melioribus conditionibus se gerunt egentibus 
voluntaria generositate succurrerent. 

3. Ut normae de incardinatione et excardinatione ita recognoscantur 
ut cleri dioecesani distributio facilius et efficacius reddatur. 

Haec omnia, etsi ad difficultates hodiernas aliquantulum mitigandas va- 
lida sint, ad plenam problematis solutionem insufficientia iudicamus. 

Aliqua solutio historica. In decursu historiae Ecclesia similes difficultates, 
diversis tum temporibus tum regionibus, saepius experta est. Et ad has diffi- 
cultates apte solvendas media et subsidia diversa usurpata sunt. 

Iam vero, quoniam historia est « magistra vitae » perutile erit illas solu- 
tiones quae magnum successum habuerunt in mentem revocare. 

Unam ex iis solutionibus illam esse censemus quae in Hispania, saecu- 
lis xviii et xix vertentibus adhibita est. 

Imminutio vocationum sacerdotalium. In Hispania, in fine s. xvm et toto 
s. xix, magna egestas vocationum sacerdotalium et consequenter sacerdotum 
subsecuta est. 

Ut praecipuae causae assignari possunt perniciosae ideae encyclopedista- 
rum, undequaque pervasae, labor antireligiosus sectarum et alia facta uni- 
versalia, quibus in Hispania aliae luctuosae circumstantiae addendae sunt, 
nempe: bellum contra invasores gallicos, bella interna, et atheistica legislatio 
guberniorum, quae usque ad diffamationem, immo et ad veram persecutio- 
nem necnon exclaustrationem religiosorum et seminariorum clausuram per- 
venerunt. 

Solutiones transitoriae . Anno 1792, causa magnae perturbationis socialis 
in eorum natione ortae, sacerdotes gallici, numero tribus circiter millibus, 
Hispaniam ingressi sunt. Magna cum caritate ab episcopis suscepti et ad 
ministerium pastorale assumpti sunt. Horum quidem labore pastorali, insuf- 
ficientia sacerdotum, quae tunc iam inceperat, aliquantulum mitigata est. 

Anno 1836 generalis exclaustratio religiosorum eorumque domorum 
expoliatio a potestatibus civilibus decreta est. Etiam tunc religiosi exclau- 
strati ab episcopis accepti et in curam pastoralem et alia ecclesiastica mini- 
steria assumpti sunt. Quo quidem etiam insufficientiae sacerdotum subvenitur. 

Attamen huiusmodi auxilia fuerunt transitoriae tantum solutiones ad 
insufficientiam sacerdotum solvendam. 

Ideo aliae solutiones magis idoneae cogitatae sunt. 

Indefessus labor ad vocationes suscitandas. Praeter seminaria, alia insti- 
tuta ad vocationes ecclesiasticas fovendas et seligendas, iuxta circumstantias 
temporum et locorum, erecta sunt. Cogitabatur enim insufficientiam sacer- 


16 

dotum in futurum solvi non posse, nisi abundantia et selectione vocationum. 
Et hae vocationes praecipue inter pauperes inventae sunt. 

Collegia pro pauperibus. Inter haec instituta tunc temporis erecta, « col- 
legia pro pauperibus » censenda sunt, in quibus sive gratuito sive modicis- 
sima pensione, iuvenes pauperes instituebantur. Ita viam ad sacerdotium 
apertam invenerunt illi omnes qui ex probatissimis familiis orti et ad eccle- 
siasticam vocationem inclinati, ob difficultates oeconomicas, ad sacerdotium 
numquam pervenirent. 

Ceteroquin multi ex iis alumnis, qui ex operariis et agricolis familiis 
saepe originem ducebant, austeritate, humilitate et paupertate educati, tum 
laboriositatis, tum pastoralis abnegationis necnon et penetrationis socialis, 
eximia exempla devenerunt. 

Fraeceptoriae. Nomine « praeceptoriae » veniunt cathedrae in ruralibus 
paroeciis per territorium dioecesanum convenienter distributae et in quibus 
sub ductu et magisterio alicuius sacerdotis vel alicuius probatissimi saecularis 
viri, studia latinitatis et humanitatis praebebantur. Magistri, vulgo « prae- 
ceptores », simul cum vita culturali et morali, vocationem sacerdotalem inter 
pueros tum ingenio tum moribus praestantiores, fovere enixe curabant. 
Alumni quidem qui signa vocationis prae se ferebant, post unum alterumve 
annum studiorum in seminarium ingrediebantur ad ecclesiastica studia per- 
ficienda. 

Huiusmodi methodus ut efficacissima ad vocationes excitandas et seli- 
gendas inventa est. Haec praeceptoriarum saecularis institutio, in septemtrio- 
nalibus Hispaniae dioecesibus, iis nempe, quae vocationibus ditiores sunt, 
adhuc existit, et ex eis magna pars alumnorum seminariorum minorum pro- 
veniunt. 

Collegia mixta. Ita vocabantur instituta quaedam in quibus alumni con- 
veniebant qui sive civilia sive ecclesiastica studia prosequi in animo habe- 
bant, ita ut simul, seu « mixte », institutionem humanisticam ab iisdem magi- 
stris impertitam recipiebant. Etiam in iis institutis, tum vita religiosa et mo- 
rali accuratiori, tum exemplis alumnorum qui ad studia ecclesiastica conten- 
debant, tum denique paternalibus consiliis magistrorum, semina vocationis 
sacerdotalis iaciebantur. Et revera, etiam in iis domibus, probatissimae vo- 
cationes non defuerunt. 

Cursus brevis. Ut velut complementum, ut ita dicam, illorum instituto- 
rum ad vocationes fovendas et seligendas erectorum, cursus brevis studiorum 
ecclesiasticorum institutus est, tribus annis humanitatis, uno philosophiae 
et duobus theologiae constans. 

Pro cursu brevi seligebantur alumni: a) qui maiore aetate divinam voca- 
tionem sequebantur, parva institutione praediti, sed probatissimis moribus 
ornati; b) alumni nonnulli ex collegiis pro pauperibus provenientes; c) alumni 
parvi ingenii, sed qui propter suam humilitatem, eximiam pietatem et boni- 
tatem, ad ministerium sacerdotale subeundum ut digni deputati. 

Hi alumni, libris vulgari sermone exaratis sed claritate et soliditate doc- 
trinae praeditis, a praestantissimis magistris edocebantur. 

Cultura humanistica et scientia theologica quae tali institutione asseque- 
bantur, fundamentalis et solida erat et sufficiens tum ad ministerium sacer- 
dotale digne implendum tum maxime ad catecheticam institutionem imper- 
tiendam populo rurali, ad cuius curam pastoralem praecipue destinabantur. 

Cursus brevis, Ecclesiae hispanae, in tam difficillimis circumstantiis tunc 
temporis constitutae, magnum numerum sacerdotum praebuit qui, humilitate 
ac simplicitate pleni, austeritate et paupertate vitae vere exemplares, populo 
proximiores et in huius catechetica institutione vere efficaces et ad arduiora 
denique ministeria semper dispositi, fuerunt veluti instrumenta providen- 
tialia ad vitam christianam alendam et ad vocationes ecclesiasticas fovendas 
et seligendas. Et non defuerunt ex iis sacerdotes nonnulli qui propter suam 
prudentiam et eximiam virtutem ad altiora munera implenda nuncupati sunt. 

Conclusio. Sub luce huius solutionis historicae qua insufficientia voca- 
tionum in iis circumstantiis, magno quidem cum exitu, superata est, innuitur 
utrum in illis regionibus ubi sacerdotes numero sufficienti desunt, excogitari 
possit convenientia creationis institutorum similium — mutatis mutandis — 
apta ad vocationes efficacius fovendas et ad sacerdotes breviori tempore ef- 
formandos. 

Petitur ergo, ut competentibus varii generis territorialibus episcoporum 
coetibus, facultas tribuatur ut, si necessitas ferat, similes solutiones in pra- 
xim deducere valeant. 

4 

Exc.mus P. D. GARABED AMADOUNI 
Episcopus tit. Amathusius in Cypro 

In textu, sub n. 2, ubi agitur de V ocationibus Sacerdotalibus instantius 
fovendis, in fine articuli legitur: « Opus fovendarum vocationum fines sin- 
gularum dioecesium, nationum atque rituum dilatato corde transcendat opor- 
tet atque universalis Ecclesiae necessitates respiciat, ut illis regionibus auxi- 
lium afferri possit, ubi Domini vinea instantius advocat operarios ». 

Visio seu perspectiva universalis huius formulae, in se, in abstracto, 
apparet optima, inquantum transcendit fines dioecesium, nationum et etiam 
rituum, quoad selectionem vocationum sacerdotalium. Haec bonitas tamen, 
in concreto, ex fructibus diiudicanda est. Transcendentia enim finium ritus 
cum magna cautela sumenda est. 

Usus communis huius termini « Ritus », in documentis ecclesiasticis et 
hic in schematibus Concilii, secumfert duplicem sensum. 

Quandoque significat complexum Liturgiae, administrationis sacramen- 
torum et sacramentalium, Divini Officii proprii alicui Ecclesiae particulari. 
Hic est sensus proprius et strictus. Quandoque autem significat ipsam Eccle- 
siam particularem quae utitur hac Liturgia, quae habet etiam disciplinam et 

spiritualitatem propriam et regitur sub ductu proprii Patriarchae. Ita saepe 
saepius quando agitur de Ecclesiis Orientalibus, vel etiam de Ecclesia Occiden- 
tali contradistincta per ritum proprium et disciplinam propriam, ab Orientali. 

In textu praecitato certe sumitur « ritus » hoc ultimo sensu potius quam 
priore sensu. 

Hac acceptione, visio illa universalis seu dilatatio cordis praefigurata in 
textu, potest evadere et evadit, absque dubio, nociva vitae ecclesiali et evolu- 
tioni Communitatum Ecclesiarum Orientis, nisi intelligatur sensu unilaterali , 
non autem reciproco, sci. vocationes conscribendae seu reclutandae sint, sub 
hac visione universali, inter fideles ritus Occidentis pro Oriente, mutatione 
ritus originis et debita formatione sacerdotali in ritu assumpto et submissione 
hierarchiae eiusdem Ecclesiae particularis cuius in vinea adlaborare debet. 

Secus, admissa reciprocitate sive inter ritus ipsos orientales, sive inter 
aliquem ritum orientalem et latinum, effectus illius textus erit vel termina- 
bitur per absorptionem debilioris a fortiori parte. Ratio cur S. Sedes tuita 
est iura et fines rituum hucusque. 

Tanta liberalitas in hoc campo absque dubio inducit confusionem. Om- 
nino est antioecumenica. Eo vel magis quod non paucae ex Communitatibus 
Orientalibus, iniuria temporum versantur in emigratione in regionibus Occi- 
dentis, ubi fortior adhuc est attractio. Adeo ut, si textus ille remanet prouti 
est, ipso facto creatur systema aliquod, quod vocarem italice pompa aspi- 
rante, qua pars debilior absorbetur a parte fortiori. 

Quoniam textus intendit « illis regionibus auxilium afferre, ubi vinea 
Domini instantius advocat operarios », deberet potius creare pro Oriente 
systema vasium communicantium; vas quod plus possidet fidelium et voca- 
tionum, communicet alteri quod minus habet. 

Conclusio : Aut supprimendus est a textu terminus « ritus », ita ut fines 
inter ritus quoad vocationes sacerdotales in statum pristinum restituatur 
iuris, iuxta disciplinam traditionalem Ecclesiae; aut, si haec abrogatio finium 
ritus remanebit in textu, applicetur exclusive pro solo ritu occidentali, om- 
nino unilaterali sensu. Oriens Christianus, hodie et forsitan perdiu adhuc, 
manebit in conditione egestatis Tertii Mundi cui fraterne adiuvandum est; 
est de facto in conditione viduae unius numismatis, cui auferre illud unum 
quod possidet, nonne erit spoliatio authentica? 

.5 

Exc.mus p. d. henricus angelelli carletti 

Episcopus tit. Lystrensis, aux. Cordubensis in Argentina 

Argumentum de Institutione sacerdotali, est maximi momenti ut iam, 
pluries, dictum fuit in hac aula. 

Etenim: 1) Si dicitur: « nihil sine Episcopo », etiam dicendum, nihil 
sine sacerdotibus, ut audivimus in hac aula. 



ANIMADVERSIONES SCRIPTAE - DE INSTITUTIONE SACERDOTALI 


245 


2) Concredita est missio, etiam sacerdotibus, cum Episcopo et sub 
Episcopo, munerum: docendi-sanctificandi-regendi Populum Dei, et Prae- 
conium Paschale nuntiandi Mundo Hodierno. 

3) Constitutiones, Decreta et Determinationes Concilii, non solum 
Episcopis, sed etiam sacerdotibus, opus est in exsecutionem mandarent, ad 
hoc ut non fiant littera mortua, sed generent vitam et quidem abundantem. 

4) Munus erit sacerdotum efformandi Communitates Christianas et 
laicos apostolicos et missionarios, testificantes vultum evangelicum Ecclesiae 
Christi. Ut sint vere praecones Evangelii Christi — homines Dei et homines 
hominum. 

Sed quaeritur: Seminaria et Instituta Religiosorum efformandi sacer- 
dotes, hodierna die, sunt, revera, apta, ad procurandos tales sacerdotes? 
Id est, sacerdotes Ecclesiae et Societatis Vaticani Secundi? Sincero animo, 
debemus dicere quod gravibus difficultatibus subiiciuntur in suis structuris 
et methodis. 

Opus peractum a Concilio Tridentino, in suo Decreto de Seminariis , 
certe laudandum esset a nobis Patribus Conciliaribus. Sed conditiones tem- 
porum mutatae sunt. Requiruntur, hodie, Seminaria quae respondeant iis 
scopibus Concilii Vaticani, prae oculis habendo experientiam et sapientiam 
temporis elapsi, ut possimus esse fideles muneribus pastoralibus in mundo 
hodierno. 

Aliquae considerationes et propositiones. 1) Seminarium efformare debet 
sacerdotem, in diversis aspectibus, humano, intellectuali, spirituali et pasto- 
rali, ita ut eius mentalitas et personalitas sacerdotalis efformetur, non a solis 
categoriis fundamentalibus valorum absolutorum, permanentium et aeterno- 
rum, sed etiam, a categoriis relativis, temporis et spatii, incarnationis, adap- 
tationis et progressus. Ipsum Verbum Aeternum sese accommodavit etiam iis 
categoriis in Eius Incarnatione et in Opere Redemptionis. Concilium Vati- 
canum II, est verum testimonium de hac re, qui manifestare vult, Ecclesiam 
Aeternam, mundo hodierno sese accommodando ad intra et ad extra. 

2) Loquimur frequentissime de dialogo. Sed valde difficilis est. Defectus 
dialogi in Ecclesia, habetur, multoties, ex ipsa formatione seminariorum et 
Institutorum Religiosorum. Datur efformatio satis individualistica, et in con- 
ceptione Ecclesiae et societatis, potius in aspectu statico quam dynamico 
fundata. 

3) Hac de causa humiliter propono: si unum esset sacerdotium, qui 
exercendum erit in unitate actionis apostolicae unius Presbyterii, cum Epi- 
scopo, a seminaristis et alumnis religiosorum: 

a) Praebere formationem, in conceptione unitatis, solidis fundamentis, 
fundatam a Scriptura Sacra, Patribus et Theologia. Creare verum et actuo- 
sum sensum Communitatis, humanae, christianae et sacerdotalis. 

b ) Fovere conventus, frequenter, inter seminaristas et alumnos reli- 
giosorum ita ut, ab annis formationis, vincula unitatis in caritate fundentur; 

conscii sint, eumdemque sacerdotium adepturi, quamvis exercitium, diversis 
responsabilitatibus erit in Populo Dei. Initietur dialogus vere humanus, 
christianus et sacerdotalis, quia necessarium esset in vita apostolica. 

c) Unitas formationis et orientationis in omnibus suis diversis aspec- 
tibus, fiat modo unitario a moderatoribus et professoribus, prae oculis ha- 
bendo: Christus Pastor et Mediator inter Patrem et Homines. 

d) Foveantur Conventus, et quidem frequenter, a moderatoribus et 
professoribus Seminariorum et Institutorum Religiosorum, ut intimius pe- 
netretur sensus ecclesialis et pastoralis vitae sacerdotalis in unico presbyterio. 
Vincula unitatis in caritate firmentur; criteria spiritualia, intellectualia, pa- 
storalia et humana, elucidentur et uniformentur. Semper prae oculis habendo 
bonum totius Ecclesiae. 

e) Necessaria est, ad optimum munus fungendum, praebere Semina- 
ristis, testimonium permanens, viventis verae communitatis sacerdotalis, mo- 
deratorum et professorum. Seminaristae reclamant a suis moderatoribus, ut 
sint patres, amici. Fiducia apud illos clima familiae creari debet, vera consi- 
deratio earum personarum. Ne timeatur quod amittitur auctoritas, si fecun- 
ditas paternitatis elargiatur erga eos, et instauratur dialogus fecundus, sacer- 
dotalis, intimus, patris cum filio, inter moderatores et seminaristas. 

/) Tota Communitas Seminarii, centrum et fons unitatis in caritate 
inveniri debet in celebratione eucharistica, testificans, Seminario et Dioecesi, 
existentia autentica communitatis in Mysterio Paschali fundata. In hac vi- 
ventia communitaria, efformarentur sacerdotes ad actuosam et veram unita- 
tem Presbyterii in vita pastorali. 

3) Firmetur criterium, ne erigantur seminaria maiora, ubi desunt copia 
moderatorum et numerus sufficiens seminaristarum, ad optimum munus fun- 
gendum. Curetur seligendi moderatores et professores ex optimis sacerdoti- 
bus, et si necessarium sit, ex diversis dioecesibus, quamvis relinquatur pro- 
visio alicuius officii ecclesiastici. Curetur eorum praeparatio sacerdotalis, intel- 
lectualis, pastoralis etc., in Institutis et Universitatibus, etiam statalibus. 

4) Non invenitur integralis solutio problematum sacerdotum, praeser- 
tim iuniorum, anno, sic dicto, pastorali ; requiritur tota efformatio sacerdo- 
talis quae elargitur, habeat, modo immanenti, sensum pastoralem, in diversis 
suis aspectibus formationis, immo, ab initio philosophiae, ita ut vere Pastor 
Populi Dei efformetur. 

5) Requiritur ut clarificetur melius finis Seminarii Minoris. Etenim, 
multoties, impostatio totius formationis fit, primarie, ex aspectu sacerdotali, 
secundarie, ex aspectibus humano et christiano. Frequenter, ex ista imposta- 
tione, oriuntur crisis in ipsis alumnis philosophiae et theologiae, quia deest 
maturitas humana et christiana. Immo, problemata in ipsa vita caelibataria 
sacerdotali oriuntur, ex defectu maturitatis et necessariae relationis humanae 
in ipso Seminario, et Minore et Maiore. 

6) Schema deberet clariore modo praesentare omnia elementa formatio- 
nis, in relatione ad Christum, ad Episcopum, ad Presbyterium, ad Populum 

christianum, ad mundum hodiernum, ut inveniuntur in schemis de Ecclesia , 
de Ecclesia et inundo hodierno, in constitutione de liturgia, ut appareat, vere, 
Homo Dei et Homo Hominum. 

7) Humiliter propono ut constituantur commissiones in unaquaque Con- 
ferentia Episcopali, ut sint auxiliares Episcoporum, circa institutiones sacer- 
dotes efformandi. Adsint: Episcopi, Moderatores Seminariorum et Instituto- 
rum Religiosorum, theologi, sacerdotes ex vita pastorali degentes, iuristae, 
psychologi, sociologi, laici periti, et praesentia familiae. 

Conclusio : Detur facultas conferentiis episcopalibus, ad experientias fa- 
ciendas in earum seminariis, ita ut inveniri possint lineamenta et fundamen- 
tales orientationes seminariorum, quae requiruntur hodierna societate et 
Ecclesia Vaticani II; etiam extra structuras classicas. 

6 

Exc.mus P. D. FERNANDUS AZCARATE DE ANDRADE 
Episcopus tit. Cefalensis, aux. S. Christophori de H ab ana 

Admodum placet quod in hoc schemate, sub numero 6, cum agitur de 
selectione candidatorum ad Sacerdotium, expressa mentio fiat de eorum ne- 
cessaria valetudine psychica. Desideratur tamen, attento praesertim fine pa- 
storali huius Sanctae Synodi, atque eius intentione procurandi illud quod- 
dam sic dictum « aggiornamento », ut verbum quoque dicatur de mediis 
psychologicis ad idoneitatem psychicam discernendam. Liceat nobis, quaeso, 
de hac re agere, atque imprimis de momento idoneitatis psychicae in candi- 
datis ad Sacerdotium, postea vero de ipsa investigatione psychologica, immo 
et psychiatrica ad illam discernendam. 

Ad primum quod attinet, nemo est qui non videat momentum quaestio- 
nis. Sane scientia et experientia ducti affirmare non veremur, unam ex prae- 
cipuis causis tot a vocatione defectionum, tam tempore studiorum in Semi- 
nariis, quam post ipsas Ordines susceptas, — quod quidem multo magis do- 
lendum est — , in eo reponendum esse, quod defuerit in candidatis illa ido- 
neitas psychica, illud « aequilibrium emotionale », uti dicitur, quod in voca- 
tione sacerdotali, magis quam in omni alia vocatione, exigendum videtur. 
Pro certo quidem habendum est, quod ii qui morbo laborant psychico cuius- 
cumque sit generis, sive « psychotico » — ut terminis utamur technicis — , 
sive « neurotico », immo et qui sic dictis « conflictis » laborant psychologicis, 
praesertim si sint indolis sexualis, omnino non sunt apti ad vitam sacerdo- 
talem. Nemini autem fugit, quam late huiusmodi psychicae deordinationes 
nostris praecise temporibus pateant. 

Quae cum ita sint, cur non accurrendum, venerabiles Patres, ad rite 
examinandas vocationes etiam sub luce modernarum scientiarum Psycholo- 
giae et Psychiatriae?, cur non investigatio vere scientifica ad idoneitatem 
psychicam candidatorum instituenda? Certe de hac re non semel Sancta Sedes 

locuta est. At cum tot adhuc grassentur praeiudicia contra modernas illas 
scientias, verbum putamus de hac re in schemate nostro includendum esse. 

Fatendum quidem est scientias illas esse novas, immo et periculis plenas, 
nisi ipsae caute et a viris vere peritis adhibeantur. Nemo autem qui eas revera 
calleat dicere auderet, non esse iam nunc temporis aptas ad auxilium nobis 
praebendum, et quidem maximum in hac re. Non utique quod per illos sic 
dictos « tests » psychologicos, vocationem « detectare » — sit venia verbo — 
possimus. Nemo sane est qui per illos « tests » vocationem ipsam « detec- 
tare » intendat. Vocatio enim sacerdotalis ad ordinem spectat supernatura- 
lem. Attamen non adeo ut non simul importet elementum quoque naturale, 
idoneitatem scilicet physicam et psychicam. Quodsi ad discernendam idonei- 
tatem physicam licet accurrere ad Medicum sic dictum Clinicum, seu in Me- 
dicina Generali peritum, et ad media et instrumenta Medicinae Organicae 
propria, cur non ad Psychologum et Psychiatram, si viri periti et honesti 
sint, immo melius et catholici, et ad media et instrumenta Psychologiae et 
Psychiatriae propria, ad discernendam idoneitatem psychicam candidatorum? 
Eo vel magis, quod ex illa investigatione pluries praeterea falsae subconsciae 
motivationes elucere possunt. 

Sunt profecto qui dicant, quod per illos « tests » psychologi et psychia- 
trae eruere possunt, et nonnunquam de facto eruunt, quoscumque velint 
morbos, quascumque velint abnormalitates. Utique, Venerabiles Patres, non 
pauca peregrina ac disparata dicta et facta sunt nomine Psychologiae et Psy- 
chiatriae. At non a viris honestis et peritis. Utique « tests » illos quid obscu- 
rum apparent, ac difficilis interpretationis. At nonne idemque obscurum quid 
sunt, lucibus et umbris complexae, sic dictae « radiographiae ». Nemo tamen 
dicere auderet, istae « radiographiae » nullum reportare adiutorium sanae 
Medicinae. Iam vero, « tests » psychologici sunt ad Psychologiam et Psychia- 
triam, quod « radiographiae » ad Medicinam Clinicam: pro nobis quidem 
obscurum quid, pro peritis vero adeo clarum, ut ipsi ex illis diagnosticum 
exactum educere possint. 

Venerabiles Patres, nolo interventioni meae finem imponere, quin ver- 
bum quoque dicam de momento harum scientiarum pro munere pastorali 
sacerdotum. Est qui iam in hac aula de hac re locutus sit. Sed momentum 
quaestionis nos urget, ut prout in nobis est, iterum de illa, etsi breviter, 
loquamur. Certo nos nullo pacto evenire debemus psychologi vel psychiatrae 
in iuvandis animis. Sacerdotes simus oportet, non aliud. Attamen callere 
quantum fieri potest has scientias, atque illis uti in directione spirituali ani- 
marum, nos procul dubio aptiores redderet ad nostrum munus pastorale 
exercendum, saltem ut casus normales a pathologicis distinguere, in iisque 
cum psychiatris cooperare, in normalibus denique efficacius procedere possi- 
mus. Ideo illas includi proponimus sub n. 20 nostri schematis, ubi agitur 
de disciplinis auxiliaribus ad institutionem pastoralem futurorum sacerdo- 
tum. Nec tantum disciplinam psychologicam, uti iam in textu apparet, verum 
etiam psychiatricam. Non quod munus pastorale reducere velimus ad com- 

mentum quoddam mere naturalisticum. Certo certius primas partes in hac re 
semper habebunt principia supernaturalia nostrae Asceticae Christianae. At 
modernae illae disciplinae psychologicae et psychiatricae eousque evolutae 
iam sunt, ut auxilium efficax praestare possint sacerdotibus in directione spi- 
rituali animarum. Sic dicti « dynamismi » seu « mechanismi » psychici revera 
iidem sunt in casibus normalibus atque in abnormalibus, etsi modus illorum 
procedendi sit diversus. Scire ergo quomodo mechanismi illi procedant in 
casibus pathologicis, maximae utilitatis erit ad plene cognoscendos, et effi- 
cacius dirigendos, casus normales. 

Conclusio : 1) In n. 6 schematis aliquomodo inseratur, suggerimus, para- 
graphus his vel similibus verbis exarata: « Ad hanc autem psychicam ido- 
neitatem discernendam accurrere oportet, prout casus id exigat, ad psycho- 
logos et psychiatras, viros honestos, immo et si fieri potest catholicos, atque 
in eorum scientiis vere peritos ». 

2) N. 20 sic redigi potest: « Subsidiis quoque uti edoceantur, quae disci- 
plinae tum paedagogicae, tum psychologicae et psychiatricae, tum sociologi- 
cae, afferre valent ... », etc. 


7 

Exc.mus P. D. IOSEPH BANK 
Episcopus tit. Materianensis , aux. laurinensis 

Inde a 20 annis doceo in quadam Facultate Theologica, ideo ea quae dic- 
turus sum, ex propria experientia hauriebam. 

I. Circa formam externam schematis. Multi iam hac in aula dixerant quam 
necessarium sit educationem cleri iunioris innovare, immo reformare. Hae 
autem modestae propositiones quas prae manibus habemus, vix ad hunc finem 
assequendum sufficientes videntur. Neque obliviscendum est, executionem 
legum ab hoc Sacro Concilio latarum iuste meritoque a sacerdotibus iunio- 
ribus expectari. Ideo humillime propono, venerabiles Patres, ut unanimi 
voto decernatis — legislatores enim estis — ut loco harum propositionum 
Decretum speciale conficiatur a competenti commissione de institutione cle- 
ricorum, seu nova quodammodo edatur constitutio seminariorum. Ita maio- 
rem vim et auctoritatem habebunt ea, quae hac in re decernuntur. 

II. Circa materiam schematis haec sunt notanda. Textus emendatus longe 
perfectior est quam primus, ideo Commissio laudem meretur. Tamen liceat 
quaedam addere. 

Ad n. 2 de penuria vocationum. Nobis sciendum est, opus vocationum 
non tantum ad familias atque ad fideles nostros pertinere, verum nostrorum 
sacerdotum esse ut ita dicam munus sanctissimum atque personalissimum. 
Maximi ergo momenti esset, puto, si ex hoc Sacro Concilio motus quidam uni- 
versalis seu aemulatio sancta ortum sumeret, secundum quem nemo sacerdos 

ex seminario egressus suum locum ibidem vacuum relinquat, et semper se 
inquietum sentiat, quosque huic sacro officio satis non fecerit. 

Si enim quilibet nostrum unum tantum iuvenem misisset in seminarium, 
non esset penuria clericorum. Haec sancta aemulatio et responsabilitas pro 
futura vocatione, iam ipsis seminaristis implantari debet. 

Ad n. 5 de educandis educatoribus: schema optime dicit moderatores 
seminarii ex optimis viris ecclesiasticis seligendos et apte praeparandos esse. 
Sed non dicit quomodo. Iuvenes domum relinquentes paternam, in seminario 
vitam revera familiarem inveniant oportet, idque maxima ex parte ab ipsis 
educatoribus dependet. Sed ad hoc munus omnino speciale, ipsi educatores 
educandi sunt. Ergo humillime propono ut pro superioribus Seminarii im- 
primis vero pro directore spirituali , de quo schema proh dolor silet, speciales 
cursus instituantur, quibus absolutis, in theologia spiritualitatis, in psycho- 
logia, psychopatologia, paedagogia etc. documentum quoddam seu habilita- 
tem obtinebunt ad munus directoris spiritus etc. exercendum. Electio ceterum 
superiorum methodo scientifica fiat. Maximi momenti est ut munus supe- 
rioris non sit munus quoddam accidentale vel secundarium. Superiores ergo, 
qui in omnibus alumnis exemplo sint oportet, ab omnibus aliis muneribus 
releventur, ut se totos et indivisos seminaristis educandis tradere valeant. 
Sint praetera magis patres, quam domini eorum, caritate, humilitate spiritu- 
que sacrificii praediti, quorum in manibus alumni sine timore et tremore 
vitam suam plena fiducia ponere valeant. Sint praeterea inter se concordes, 
perpetuo novam, perfectiorem, efficacioremque educandi formam quaerentes, 
ut ad imaginem Christi revera zelosi sacerdotes educentur. 

Ad n. 8 de institutione spirituali seu de pietate colenda. 

Iuvenes ad sacerdotium vocati duabus vicibus mentis perturbationem, 
seu crisim quandam patiuntur. Primo ingredientes in seminarium, secundo 
egrediendo ex eodem. Superiores falso saepe supponunt, iuvenes ex familiis 
et circumstantiis christianis venire in seminarium et hac falsa suppositione 
ducti statim ad vitam supernaturalem aedificandam manus admovent. Vene- 
rabiles Patres veritas haec est. Pueri maxima ex parte inde a tenerrima aetate 
sub influxu modernae communicationis instrumentorum subiacent (vulgo ra- 
dio, film, televisio, etc.) et ideo in eorum conscientia omnino specialis infra- 
structura oritur, eaque laicisata seu saecularisata. Seu radix ipsa in istis 
pueris non amplius christiana sed saecularisata est. Ergo in iuvenibus qui in 
seminarium ingrediuntur primo haec infrastructura transformanda est, seu 
humus pro fructibus praeparari debet. Ideo valde necessarium foret, sicut 
iam a quodam Patre insinuatum est, ut in quolibet seminario (vel pro pluribus 
unus) novitiatus quidem vel Introductio in vitam spiritualem per trimestre 
vel per semestre institueretur, ubi alumni ad vitam spiritualem praepararen- 
tur (oratio, meditatio, spiritualitas, ascetica etc.). In primis virtutes naturales 
excolendae essent, sicuti iam Beatissimus Pater edixerat; clericus sit primo 
totus homo , ut dein totus sacerdos fieri possit. Gratia enim supponit natu- 
ram et quidem sanam. « Honeste vivere, neminem laedere, suumque cuique 

tribuere » etiam sacerdotibus necessarium fundamentum est ad supernatu- 
rale conficiendum. 

Ad n. 8 de obedientia: Omnibus notum est, spiritum obedientiae et 
reverentiae in iuventute fere ubique terrarum valde desiderari. Iuventus in- 
dependens, autonoma omnino fieri contendit. Hac occasione notare velim, 
mihi valde displicet ille sensus quidam anti-iuridicus, immo quandoque despec- 
tus iuris, qui in his ultimis annis proh dolor etiam a theologis haud parvi 
ponderis scripto et verbo praedicatur. 

Hic modus agendi — nemo non videt — persaepe ad laxismum immo ad 
disciplinam ecclesiasticam labefactandum conducit. In novissima constitu- 
tione de Ecclesia recte extollitur indoles pneumatica et eschatologica Eccle- 
siae, sed obliviscendum non est, ius ad ipsam essentiam visibilitatis Ecclesiae 
pertinere, Ecclesiamque caritatis et iuris eandem esse Ecclesiam. Sine obe- 
dientia et disciplina nunquam erimus « acies bene ordinata ». 

Hucusque dicta reassumendo: Seminarium modernum sit non hortus con- 
clusus altissimis muris circumdatus, neque turris quaedam eburnea, sed revera 
domus paterna, ubi iuvenes mente et corpore sani a Deo vocati, in spiritu 
abnegationis et caritatis ad servitium populi Dei huius temporis aptissime 
praeparantur. 

Ad nn. 14-17 de studiis theologicis. Propositiones humiles: 

1. Recta sit proportio inter theologiam speculativam et positivam. 
Quaestiones hucusque traditae revideantur. Historia utique necessaria est, 
sed loco earum rerum, quae nonnisi reminiscentiae sunt anteactorum saecu- 
lorum fusius tractentur problemata huius temporis. 

2. In omnibus disciplinis theologicis rite determinetur, quid sit neces- 
sarium seu essentiale, quid sit vero accidentale, neque alumni superfluis iniuste 
onerentur. 

3. In disciplinis confinibus recta ratio adhibeatur. Sunt enim quae- 
stiones quae nullibi, aliae vero tribus quoque in locis et quidem diverso modo, 
traduntur. 

4. Etiam scientiae naturales quae cum theologia relationem habent, 
apte doceantur. 

5. Praeter linguam latinam et gr aecam alumni unam saltem linguam 
vivam, praeter maternam modo obligatorio discant, ut scientias sacras colere 
et cum Ecclesiae diversis partibus communicare possint. Valde utile esset si 
inter diversarum nationum seminaria amicalis quaedam relatio foveretur et 
ad linguam discendam tempore vacationum alumni ad invicem mutuo mit- 
terentur. 

6. Theologia pastoralis ubique disciplina principalis evadat, in qua 
decreta huius Sacri Concilii et praesertim problemata huius temporis scien- 
tifice et practice docentur. 

Eloquentia sacra seu Homiletica in quolibet Seminario principalem obti- 
neat locum; in quolibet anno praelectiones et exercitationes sint ex hac ma- 
teria, ita ut curriculo transacto Seminarii, iuvenes sacerdotes, non solum 

disciplinis sed etiam arte loquendi optime praediti exire valeant. In hoc sol- 
lemni conventu id quoque nobis observandum est, verbi Dei praedicationem 
ubique terrarum in maximo discrimine versari, cum ratione formae, tum 
ratione materiae. 

Coram Deo et hominibus responsabiles sumus ut verbi Dei praedicatio 
quae non semel maxima possibilitas fidem praedicandi existat, in pristinum 
splendorem restituatur, eo vel magis quia Constitutio de sacra Liturgia prae- 
scripsit ut homilia habeatur in qualibet missa. Conveniens igitur esset ut a 
S. Concilio vel alia auctoritate decretum quoddam ederetur de hac re ma- 
ximi momenti. Id quoque inculcandum esset ut ordo quidem praedicandi in 
parochiis introduceretur, et transacto v. g. triennio principaliores doctrinae 
fidei et morum apte fidelibus traderentur. 

Ad n. 22 « de institutione post seminarium »: 

Iuvenes sacerdotes e seminario egressi ulterius curae episcoporum sint 
oportet, in vita spirituali et intellectuali. 

a) In vita spirituali: In qualibet dioecesi constituatur director spiritus 
generalis, forsan a sacerdotibus ipsis libere electus et ab episcopo confirma- 
tus, qui ter quaterve in anno visitabit iuvenes sacerdotes, cui ratio reddenda 
erit de vita spirituali (meditatio, confessio etc.). Huius directoris spiritus erit 
porro iuvenes in fluctibus vitae iactantes exhortari, fortificare, et consolari. 
Maximi est momenti ut iuvenes sacerdotes ne sentiant se esse solos et dere- 
lictos. Etiam episcopus semel saltem in anno personaliter loquatur cum illis 
tanquam pater cum filiis. 

b) In vita intellectuali: Sacerdotes qui nondum quindecim annos ordi- 
nati sunt, quolibet saltem triennio cum sacris forsan exercitiis spiritualibus 
cursibus specialibus interesse debeant in quibus quaestiones recentissimae 
disciplinarum theologicarum earumque methodi novae atque litteratura nec- 
non quaestiones pastorales et vitae spiritualis a competentibus magistris 
traduntur. 

Concludo: Novus sacerdos, Ecclesiae sit revera missionarius pietate et 
scientiis bene praeditus. Nam scientia sine vita clericum arrogantem super- 
bumque reddit, vita vero quandoque exemplaris sine scientia eundem inuti- 
lem facit. 


8 

Exc.mus p. d. alfonsus gerardus bannwarth 

Episcopus Suessionensis 

Propositiones de institutione sacerdotali in genere placent. Quamvis enim 
earum textus valde reductus sit, tangunt non solum ad quaestiones princi- 
pales, sed et conceptae sunt in spiritu sat aperto et universali ut diversis con- 
ditionibus locorum et temporum accommodari valeant. Attamen, si in specie 
respiciantur, saepius apparent ut nimis generales, insufficienter fundatae et 

aliquos aspectus vitales non satis in lucem ponentes. Quare debent, mea 
humili sententia, in pluribus compleri et perfici. Dum varias emendationes 
scripto tradam secretariatu, liceat mihi hic ad quatuor tantum puncta, maioris 
momenti, animum intendere. 

1. De vocationibus sacerdotalibus instantius fovendis. Hic titulus para- 
graphi secundi apparet quidem ut valde conveniens, sed ipse textus eiusdem 
paragraphi, meo sensu, absolute insufficiens est. Nam quasi nihil habet de 
instanti necessitate vocationes sacerdotales fovendi nec sat ample et profunde 
de modo et mediis quibus promoveri debent loquitur. Et tamen agitur hic 
de quaestione urgentissima a cuius solutione progressus Ecclesiae in mundo 
maxime pendet. Nonne pluries audivimus in hac aula, in praesenti sessione 
sicut et in praecedentibus, quam parvus sit numerus sacerdotum tam in qui- 
busdam partibus Europae quam praesertim in regionibus longinquis Africae, 
Asiae et Americae meridionalis? Nonne — quod prima vice tam clare do- 
cetur — episcopi vi suae consecrationis et insertionis in collegium episcopale 
responsabilitatem pastoralem habent non solum incrementi Ecclesiae in suo 
proprio territorio, sed et in universo mundo, ita ut solliciti esse debent, et 
quidem ex officio, non tantum de sufficienti numero vocationum sacerdota- 
lium pro sua dioecesi, sed et pro tota Ecclesia? Nonne etiam scimus quod, 
etsi apostolatus laicorum totis viribus promovendus sit et nobis spem prae- 
beat pretiosissimi auxilii, requiruntur tamen semper, et ad provectum huius 
apostolatus confirmandum, et ad opus salutiferum Ecclesiae complendum 
sacerdotes magis magisque numerosi? De facto omnia quae hucusque in 
nostro Concilio dicta sunt de missione Ecclesiae, de promotione laicatus 
christiani, de efficaci pastoratione dioecesium maxime pendent a numero et 
qualitate sacerdotum, et quidem ultimo a numero et qualitate vocationum 
sacerdotalium. Atqui hoc in nostra paragrapho secunda, tanquam ratio et 
incitamentum instantis et universalis conatus ad vocationes fovendas, expli- 
cite dici deberet. 

Explicite etiam affirmandum esset quod, si missio a Christo Ecclesiae 
suae tradita tam arcte cum sacerdotio connectitur, Deus non potest in sua 
Providentia, saltem si res in universim consideratur, non praebere vocationes 
sacerdotales sat multas ut necessitatibus huius missionis efficaciter obveniri 
possit. Sub hoc respectu speciatim insistendum esset in eo quod, ex parte 
Dei, vocationes quidem adsunt plurimae, saltem in potentia, quae vero, ut 
in actum transeant vel ad suum finem perveniant, data debilitate humana et 
influxu mali, egent auxilio et sustentaculo Ecclesiae circumstantis. 

Unde consequitur — et hic aspectus fortissime extollendus est — quod 
Ecclesia tam universalis quam dioecesana summe curare debet ut omnibus 
mediis conditiones optimae adimpleantur quae stimulent et adiuvent voca- 
tiones sic in germine existentes. Inter haec media imprimis notanda sunt: 
vitalitas profunda et irradians communitatum christianarum nostrarum — 
labor constans ut omnes christiani solliciti fiant de vocationibus fovendis, 
speciatim ii qui, sacerdotes, laici seu religiosi, in aliquo campo responsabili- 

tatem apostolicam tenent — coniunctio simul et coordinatio omnium mini- 
steriorum in dioecesi, sive quoad pueros et iuvenes, sive quoad adultos cuius- 
cumque status socialis, ut communi conatu provectus vocationum intendatur. 
Sed ut hoc fieri possit, requiritur in omnibus dioecesibus actio intensiva et 
systematica, in sana doctrina vocationum fundata et banc ipsam doctrinam 
diffundens, qua tota pastoratio in omnibus suis gradibus et campis imbuenda 
est. Requiritur quod gallice dicitur: une pastorale des vocations. Quae vero 
vix institui potest sine aliquo organismo centrali, ut est v. g. commissio dioe- 
cesana vel centrum dioecesanum vocationum cui incumbat totam hanc 
actionem sustentare per universam dioecesim et omnia instituta pastorationis 
dioecesanae. In pluribus dioecesibus talis organismus iam existit, sed necesse 
esset in hoc schemate eius institutionem postulare pro Ecclesia universali. 

Etiam quod dicitur in nostro textu de familia christiana et de testimonio 
sacerdotali, nimis generale et breve est. Deberet imprimis notari quod familia 
non solum spiritu christiano imbuenda est, sed et quod parentes officium 
habent pueros adiuvandi ut suam vocationem propriam, speciatim si adsint 
signa vocationis sacerdotalis, attingere possint. Et quoad testimonium sacer- 
dotale insistendum esset ut quam optime puerorum et iuvenum profundis- 
simis aspirationibus generositatis, doni totalis et vitae summe fructuosae 
respondeat. 

Venerabiles Patres. In hac paragrapho se nobis offert occasio gratissima 
ut problema acutissimum de vocationibus sacerdotalibus fovendis — a quo, 
ut scimus, tanta pendent pro vita Ecclesiae — pressius et profundius consi- 
deretur. Sumatur proinde haec occasio et compleatur textus ita ut, exposi- 
tione ampliore tam urgentiae quaestionis quam remediorum pro eius solu- 
tione, actioni universali ad vocationes fovendas novum et ingens stimulum 
dare valeat. 

2. In par. III, De Seminariorum maiorum ordinatione , n. 4 bene evol- 
vitur finis essentialiter pastoralis totius institutionis sacerdotalis. Attamen 
in duobus punctis numerus iste perficiendus videtur. 

1) Ut finis pastoralis institutioni assignatus non appareat nimis theo- 
reticus et abstractus, explicite affirmandum est — forse in fine numeri 4 — 
quod tota alumnorum formatio hic descripta debet intime esse coniuncta cum 
problematibus et necessitudinibus mundi et hominum quibus ut pastores 
mittendi sunt. Unde requiritur ut eis simul praebeatur cognitio sat lata et 
apta sive conditionum mundi sive mentali tatis hominum sui temporis. 

2) Ipse modus loquendi in aliquibus perficiatur. Sed emendationes de 
hac re scripto secretariatui tradam. 

3. In eodem par. III, De Seminariorum maiorum ordinatione , n. vero 5 
ubi tractatur de moderatoribus et magistris, quaestio est tantummodo — et 
hoc modo valde brevi et generali — de eorum selectione et praeparatione. 
Ne verbum quidem invenitur — quod est valde mirum — de eorum functione 
et officio. 

Nihil speciatim de eorum necessaria unanimitate, quoad lineas funda- 
mentales, relate ad alumnorum formationem tam intellectualem quam spi- 
ritualem et pastoralem. Nihil de eorum communitate actionis et mutuae 
cooperationis — de coordinatione conatuum et activitatum uniuscuiusque ad 
communem finem assequendum. 

Nec aliquid dicitur de necessitate et qualitate relationum — quae tamen 
maximi momenti sunt — inter moderatores seu directores et ipsos alumnos; 
nihil praesertim de modo et spiritu quibus isti ab illis adiri debent — om- 
nino nihil de tam necessario dialogo. 

Denique nec allusio quidem habetur — immo haec perspectiva totaliter 
a schemate abesse videtur — ad relationes quae omnino excoli debent inter 
seminarios eorumque moderatores et eos qui, sacerdotes seu laici, cum epi- 
scopo responsabilitatem pastoralem dioeceseos participant. Nam seminaria, 
quamvis certe adsint exigentiae studiorum et silentii, non possunt, praesertim 
hodierno tempore, esse instituta in se clausa et separata a vita vel activitate 
pastorali pro qua praecise in eis formatio valida et apta danda est. 

Quomodo enim fieri posset ut, dum tam in schemate de Ecclesia quam 
in illo de pastorali episcoporum munere firmissime insistatur in necessitate 
laboris sacerdotalis communis, hic, ubi explicite tractatur de formatione fu- 
turorum sacerdotum, nihil dicatur de relationibus et labore communi, sive 
directorum Seminariorum inter se, sive cum aliis, sive etiam cum illis qui 
extra Seminarium responsabilitatem dioecesanam pastorationis portant! 

4. Agitur de art. IV: De institutione post seminarium perficienda. Tan- 
gitur hic quaestio gravissima quae vero in nostro textu n. 22 duodecim dimi- 
diatis lineis absolvitur: quod omnino insufficiens videtur. 

Certe modi concreti quibus sacerdotalis institutio post seminarium per- 
ficienda est, secundum nationes vel regiones diversi erunt et, qua tales, ut 
recte dicitur, coetibus episcoporum determinandi relinquuntur. Sed sunt 
tamen quaedam communia de quibus in nostro textu longius et praecisius 
loquendum esset. 

1) Deberentur, saltem summatim, indicari rationes principales cur, 
in recentioris societatis adiunctis, institutio sacerdotalis post seminarium tan- 
tum momentum habet: scilicet, mutatio civilisationis profundissima, trans- 
formatio generalis habitudinum hominum inter se et relate ad mundum, 
pondus materialismi simul ac saecularisatio magis magisque progrediens, mo- 
bilitas, instabilitas et insecurantia vitae hodiernae: quibus omnibus vita 
sacerdotalis non potest, saltem aliquomodo, non affici. 

2) Quoad ipsam institutionem sacerdotalem post seminarium, tres 
aspectus, ut mihi videtur, considerandi sunt. Et de tribus aliquid in nostro 
textu, saltem breviter, dicendum esset. Nempe 

a) De maxima sollicitudine qua provideri debet ut in primo mu- 
nere ad quod neo-sacerdos nominatur, inveniat apud sacerdotem vel sacer- 
dotes confratres sustentationem moralem et spiritualem quae ei transitum 

inter seminarium et vitam pastoralem in mundo faciliorem et fecundiorem 
reddat. 

b) De speciali complemento formationis quod magis magisque ho- 
diernis temporibus ubique curandum est, sive pro neo-sacerdotibus et sacer- 
dotibus iunioribus, sive pro adultioribus et aetate magis provectis. 

c ) Tandem non obliviscenda est formatio personalis in studio et me- 
ditatione aptis, sicut et illa quae obtinetur sive per ipsam apostolicam actio- 
nem (e. g. contactus et congregationes cum laicis), sive in ordinatis conven- 
tibus sacerdotalibus. 

Conclusio. Si schema in sensu dicto completur et etiam quaedam aliae 
emendationes a nobis et ceteris patribus propositae in textum assumuntur, 
tunc spes erit ut iste, tanquam documentum Concilio Vaticano II dignum, 
suum finem obtinere possit: nempe ut simul actionem pro vocationibus 
sacerdotalibus efficaciter stimulet et ipsam renovationem institutionis sacer- 
dotalis accurate et feliciter foveat. 


9 

Exc.mus P. D. ALOISIUS BARBERO 
Episcopus Viglevanensis 

Concilia sunt veluti specula alicuius aetatis quorum peculiaria in singulis 
schematibus inveniuntur. 

Nullo modo hoc in nostro schemate reperitur ubi nihil dicitur de proble- 
mate quod hodie tam acriter tangit et angit Ecclesiam nempe: de inopia 
ecclesiasticarum vocationum quae Ecclesiae vitalitatem in suo afficit fonte. 

Deo gratiae sunt certe agendae si, secus ac heri, peculiaris hodie non 
adest reformationis necessitas; si Sacerdotium nullimode cursus bonorum 
et beneficiorum ianua aestimatur, sed preces permultae ad Deum sunt diri- 
gendae si iuvenes non pauci, peculiariter a Deo dilecti, etsi non divites, divi- 
tem illum imitantur cui Christus dixerat: « Veni et sequere me ». 

In huiusmodi problemate repetere iuvabit quod S. Thomas de filiis asse- 
rebat: 1° ut sint; 2° ut bene sint. 

1. Ut sint. Clare ac perspicue in schemate hoc erit tractandum utpote 
radix ac condicio ut postea bene sint sacerdotali institutione. Ex parte Dei 
nullus est ambigendi locus. Qui enim homines salvos fecit humanam susci- 
piendo naturam, qui omnes homines vult salvos fieri, quique in redemptione 
applicanda hominibus egere voluit, hos homines, nempe Sacerdotes, abun- 
danter semper suscitavit, suscitat et omni tempore suscitabit. 

Non est Dominus bonorum distributor exiguus, neque in vita superna- 
turali procuranda donator avarus qui vitam naturalem tam largiter et ubique 
diffundit. « Veni ut vitam habeant et abundantius habeant » (Io 6, 64). 

Absque dubio Dominus dabit benignitatem, sed terra nostra fructum 
suum donet omnino oportebit. Quae terra non tantum constat christiana 

communitate, familia, Sacerdotum exemplo et zelo, ut dicitur in schemate 
(pag. 12, linn. 6-9), sed Scholis etiam et Religiosorum familiis. 

Scholis hoc munus peculiari ratione incumbit quippe quae saepe aequam, 
interdum etiam maiorem, ac familiae educatricem operam navant. « Quam- 
obrem, ut pueri atque adulescentes aequam sacerdotalis vitae aestimationem 
faciant ac foveant, eorumque animi ad eam amplectendam sancto ardore 
incendantur, necesse est, ut idoneae ad id condiciones, cum intra domesticas 
parietes tum in studiorum domiciliis, pariantur » dixit S. Pont. Paulus VI f. r. 
in Ep. Catholica Summi Dei Verbum. Et alio in loco: « Quae cum ita sint, 
quomodo evenient, ut plurimi iuvenes, iidemque recta voluntate permoti, 
sacra capessendi propositum imbibant si in domestico convictu, vel in scholis, 
ubi adescunt, nonnisi profanarum artium praestantiam atque beneficia lau- 
dibus efferri audierint? » 

Quod ad Religiosorum attinet opus, quid in eorum schemate circa voca- 
tiones continetur meminisse iuvabit (pag. 16, n. 20). « Sacerdotes, educato- 
resque christiani seria conamina adhibeant ut vocationibus religiosis novum 
detur incrementum. Etiam in praedicatione ordinaria saepius agatur ... de 
statu religioso amplectendo ». 

Ratione reciprocitatis, immo et alicuius interni seu domestici oecume- 
nismi, etiam Religiosi vocationibus sacerdotalibus studere debent. 

Hisce rationibus instatur quia a sacerdotibus non tantum totius Ecclesiae 
pendet renovatio ut dicitur in prooemio schematis sed et totius mundi cum 
sal terrae, lux mundi et civitas supra montem posita esse debeant. 

Arctam connexionem sacerdotes inter et mundi renovationem disertis signi- 
ficavit verbis S. P. Pius XI: « Quod ad salutem humani generis tam interest 
quam maxime; siquidem quae mundo parta sunt a Iesu Christo Redemptore 
immensa beneficia ea non cum hominibus nisi per Ministros Christi et 
dispensatores mysteriorum Dei communicantur » (Ep. Ap. O fidorum om- 
nium, 1922). 

2. Ut bene sint. Optima et, ni fallor, principaliora omnia in schemate 
continentur, sed mihi liceat aliquam suggestionem manifestare ut aliquid de 
Seminariis, et de eorum momento in Ecclesia ex professo dicatur. 

Nemo sane ignorat celeberrimum illud Decretum De Reformatione Tri- 
dentinae Synodus veluti quamdam consummationem sexdecim saeculorum 
Ecclesiae experientiae necnon cardinem praesentis ac futurae clericorum re- 
formationis et institutionis extitisse. 

Nemo pariter ignorat quae Patres postquam unanimibus suffragiis De- 
cretum illud adprobaverunt, senserunt atque dixerunt: « Multi profiteri non 
dubitaverunt etiamsi nihil commodi praeter hoc e Concilio perceptum esset, 
ad ipsum satis omnium laboribus et curis respondisse; utpote ut tanquam 
instrumentum omnium praestantissimum esset habendum ad perditos mores 
corrigendos; siquidem in quavis republica hoc evenit communiter, ut tales 
habeamus cives, quales finxerimus (Sforza-Pallavicino, I storia dei Con- 
cilio di Trento). 


17 

Ut Seminariorum momentum in schemate indicetur immo et extollatur 
nonne quarti centenarii, hoc anno recurrentis, primi Seminarii Mediolani a 
S. Carolo constituti, circumstantia nos impellit? 

Immo qui in Decreto illo exarando indeque applicando tam impense ac 
generose adlaboravit ut omnium primus ab omnibus omnino habeatur, nonne 
dignus erit qui in schemate nostro indicetur et habeatur ut Seminariorum 
caelestis Protector? Est quod humiliter proponere audeo. 

Ergo prius studendum omnino est ut, omnium consociata opera, quas 
Deus certe suscitat habeantur vocationes, nempe: ut sint - dein ut bene sint, 
aptam scilicet Sacerdotalem institutionem eis cotidie patienter impertiendo. 

10 

Exc.mus P. D. PAULUS BARRACHINA ESTEVAN 
E pisco pus Oriolensis-Lucentinus 

Schema, in par. 2, aggreditur unum ex maximis problematibus Ecclesiae, 
vocationum nempe. Sed totam quaestionem paucis lineis absolvit, et quidem 
forma elementari. 

Res est admodum implicata; ideo profundius agere fas est: ut orationi 
urgenti addatur labor adaequatus. Et sic fructum, cum vera fiducia in poste- 
rum, sperare poterimus. 

I. Urgens est quod theologia vocationum, quae iam incepit structurari, 
ope omnium — theologorum, moralistarum, sociologiae — totaliter struc- 
turetur. Cathechesis vocationalis, quae non est nisi applicatio illius theologiae 
ad loca et diversas categorias personarum, est medium necessarium, conditio 
sine qua non. Et ideo debet pervenire ad Populum Dei in genere, et in con- 
creto, ad paroecias, ad scholas, ad familias, ad individua. Nobis non licet 
loqui de aspirantibus ad sacerdotium, uti communiter fit diebus speciali modo 
Seminario dicatis: vel ad quaerendam pecuniam, primo; vel ad curandum 
tantum de nostris vocationibus, aut saecularibus aut religiosis; vel omittendo 
vel parvi pendendo quae ad vocationem in genere referuntur. 

1) Prima veritas enuntianda est voluntas Dei salvifica, quae vitam et 
historiam populorum dirigit, in genere et in concreto. 

2) Sicut Deus in Vetere Testamento populum sibi elegit, Israel nempe, 
ita hodie Ecclesia est populus Dei, communitas christiana. In qua, quia « di- 
visiones gratiarum multae sunt », sunt multae vocationes communes, ut ita 
dicam, christianae. Quare nobis non licet vocationes illas temporales parvi 
pendere; immo, illas debemus considerare ut iter uniuscuiusque in Deum, 
in Ecclesia. Sic omnis vocatio maximum momentum habet, individualiter, 
socialiter, ecclesialiter. 

3) In hoc contextu voluntatis salvificae divinae: dirigentis historiam, 
constituentis suum populum et generantis omnes vocationes temporales, ideo- 
que christianas, collocanda est vocatio ad sacerdotium. 

Rem tractare absque hoc nexu doctrinali: est loqui modo fragmen tario 
et ideo inintelligibili; immo, est ansam praebere ut populus iudicet nobis non 
interesse nisi propria, scilicet vocationes sacerdotales vel religiosas. 

II. Vocatione sacerdotali sic posita in toto suo contextu, de illa loquen- 
dum est doctrinaliter, et quidem sub triplici capite: theologia electionis di- 
vinae, theologia responsionis humanae, et theologia fidelitatis. 

Sub quibus capitibus, exsistit problematum series, quae non possumus 
ignorare. 

1) Omnes nos, saepe saepius, oppressi sumus his anxietatibus, quae 
ad theologiam electionis divinae referuntur: Deus vocat hodie ad sacerdo- 
tium ...? Magis vel minus quam temporibus praeteritis ...? Quando vel in 
qua aetate vocat...? In adulescentia, vel potius in iuventute ...? Sacerdotes 
debent expectare ut pueri vel adulescentes se sponte offerant ...? Vel ipsi, 
cum debita prudentia, debent insinuare possibilem vocationem ...? Haec 
problematum series, eorumque solutio sub luce theologiae, in mente et in 
corde cuiuscumque sacerdotis praesens esse debet. Tantum sic, utpote apo- 
stoli vocationum, quaeremus amicitiam adulescentium et iuvenum, ut voca- 
tio adumbretur, si forte sit. 

2) Theologia responsionis. Non raro vocatio divina auditur, sed ab 
electo non acceptatur. Ex datis statisticis, in Hispania, in Gallia, in Belgio et 
in Hibernia habitis, constat: inter pueros, adulescentes et iuvenes, plus quam 
quinquaginta per centum de vocatione cogitavisse; nihilominus illam secuti 
non sunt. Sacerdotes, ante facta huius generis, levitate vel incomprehensione 
ducti, putant illos iuvenes defecisse defectu generositatis. Quod multoties 
falsum est omnino. Vocati, saepe, non possunt respondere favorabiliter: 
fortasse ex defectu condicionum idonearum propriae familiae vel societatis 
quam frequentant; sed praesertim ex ignorantia catechesis electionis divinae 
et propriae responsionis. 

3) Theologia denique fidelitatis rectam ordinationem Seminarii respi- 
cit, ut copiosior perseverantia in vocatis habeatur. 

Hoc problema fundamentale omnia alia problemata implicat. Et est ratio 
anxietatis Episcopi et Superiorum Seminarii. 

Historia Seminariorum duplicem nobis dedit responsionem, quas obli- 
vioni mandare non possumus, ob amorem erga primam dioecesanam insti- 
tutionem: nonnulli, inordinato desiderio perseverantiae decepti, vitam semi- 
narii fundarunt in relaxatione vitae intellectualis, socialis et, praesertim, 
spiritualis; alii, autem, et merito quidem, ducentes iuvenes levitas ad sacer- 
dotii sublimitatem, vires suas roborarunt, studium, orationem et vitam huic 
maximo fini accommodantes. Iuvenes, enim, e Seminario expellit clima me- 
diocritatis vitam nimis facilem reddens. 

Loculentissime scripsit Pius XII pro Seminario Apuliae: seminarium 
ideale est illud cuius alumni, in sensu responsabilitatis efformati, omnes vires 
et facultates impendunt ut sublimitatem sacerdotii assequantur. 

III. Et quando agitur de penuria sacerdotum, non possumus simpliciter 
dolere de illa situatione etiamsi extrema. Haec forma nos gerendi, negativa, 
nullum fructum affert. 

Urgens est ut, simul cum catechesi, sociologiam religiosam nostrae dioe- 
cesis applicemus, ut causas illius situationis inveniamus. 

1) Non possumus agere de insufficienti numero sacerdotum uti de re 
burocratica vel administrativa. Hoc erit prior error. Penuria vocationum non 
est simplex factum consignandum numeris. Est problema fecunditatis. Est 
factum internum, connotans levitatem vitae, vel melius, eius carentiam. Et 
hoc multiplici ex capite fortasse: paroeciarum, familiarum, scholarum etc. 

2) Sed studium non potest esse tantum quantitativum, sed et quali- 
tativum. Debet inquirere de forma sentiendi, loquendi et agendi fidelium. 
Ita ut studium sese extendat ad qualificandas minorias sociales et ecclesiales 
sui territorii. 

Quibus attentis, rationes illius penuriae cognoscemus ut catechesim, 
postea et per gradus, applicare possimus. 

IV. Quae omnia in praxim deducenda sunt, modo constanti et organizato, 
per validum subsidium, sic dictum « Opus Pontificium Vocationum Ecclesia- 
sticarum » a Pio XII fundatum, Motu proprio « Cum Nobis », anno 1941, 
cuius erunt filialia opera dioecesana et paroecialia. 

Venerabiles Patres, ex omnibus dictis, puto nos non posse exspectare 
solutionem huius maximi problematis vocationum, in tempore magis proximo 
vel remoto, si prius: a) doctrinaliter, theologia vocationum per catechesim 
non efformet novam mentalitatem circa sacerdotium et seminarium; b) prac- 
tice, sociologiae religiosae studium — dioecesis in genere, territorii particu- 
laris et paroeciarum — non patefaciat causas et circumstantias illius status; 
c) et si, modo organico, coordinato et constanti, haec non fiant, ope subsidii 
sic dicti « Opus Vocationum Ecclesiasticarum ». 

Ut conclusionem, sequentem proponimus correctionem schematis, in 
par. 2: 

2. Vocationum theologia structurari debet ut catechesis medium sit re 
vera ad omnem conscientiam efformandam, et ut fovendarum vocationum 
opus ad totam christianam communitatem pertinere intelligatur, quae, vita 
plene christiana, precationibus, poenitentiae operibus aliisque subsidiis, vo- 
catos iuvet ad audiendam vocem Dei vocare non desinentis. Tamen maxime 
in id conferant oportet tum familiae quae, suae dignitatis et missionis plene 
consciae, aptas pariant condiciones ad sacerdotalis vitae aestimationem fo- 
vendam, tum sacerdotum exemplum et apostolicus zelus. 

Haec ... (sequitur textus, sicut in schemate) ... consecret. « Opus vero 
Vocationum Ecclesiasticarum », pontificio titulo ornatum, ope sociologiae 
religiosae adhibita, fines singularium dioecesium, nationum atque rituum dila- 
tato corde transcendat oportet atque ad universalis Ecclesiae necessitates respi- 
ciat, ut illis regionibus auxilium afferri possit, ubi Domini vinea instantius 
advocat operarios. 

Exc.mus p. d. stanislaus hamilcarus battistelli 

Episcopus Aprutinus et Hatriensis 

In textu emendato de institutione sacerdotali cum de institutione spiri- 
tuali impensius excolenda in seminariis, ne verbum quidem invenitur de 
devotione erga B. M. V. necnon erga Summum Pontificem et Apostolicam 
Sedem; Ss. Eucharistia vix nominatur. 

Cum in praeparatione alumnorum ad sacerdotium haec omnia valde utilia 
sint, immo et necessaria, humillime proponere audeo ut ad cap. IV, n. 7, 
pag. 15, lin. 5 quae sequuntur addantur: « imprimis in Eucharistia, quae 
vere caelestis panis quotidianus pro alumnis habendus sit; in filiali amore 
erga B. Mariam Virginem Deiparam et nostram Matrem; in Summo Pontifice 
Christi Vicario; in episcopo etc. (ut in schemate). 


12 

Exc.mus P. D. MICHAEL BLECHARCZYK 
Episcopus tit. Jotanus, aux. T 'arnoviensis 

Ad pag. 9, n. 19. Ecclesia, Mater providentissima et de omnibus sacer- 
dotibus Christi multum sollicita, specialem tamen curam gerit presbytero- 
rum, qui recens ordinati onus sacerdotii « ipsis angelicis humeris formidan- 
dum » susceperunt; non enim ignorat faustis et fortunatis ipsorum sacer- 
dotalis vitae primordiis optimam spem fundari solidae virtutis et fructuosi 
in posterum laboris in vinea Domini; et — e contrario — praematuros eorum 
lapsus certos esse nuntios imminentis ruinae spiritualis. Ideo firmiter per- 
suasum habeo multorum me votis satisfacere necnon plurium vulneribus 
salubre remedium parari, cum praesentibus scriptis duo proponere audeo: 

1. ut pro hisce sacerdotibus, per primos quinque annos inde ab ordina- 
tione in singulis dioecesibus institutum quoddam, ad instar Seminarii clerico- 
rum, constituatur, quod ipsos, in diversis locis dispersos, multis et quandoque 
gravissimis periculis expositos, in una congreget viva et organica societate 
iuridice formata, in una spirituali familia. 

2. ut institutum hoc sequentes quinque normas ac obligationes his 
sacerdotibus imponat: a) occupationes pastorales notabiliter limitatas; b) mo- 
deramen spirituale; c) strictam observationem exercitiorum pietatis; d) stu- 
dium quaestionum selectarum e s. theologia; e) curam infirmorum ac pau- 
perum. 

Exc.mus P. D. RAIMUNDUS PASTOR BOGARIN ARGARA 
Episcopus S. Io annis Baptistae a Missionibus 

In ultimis congregationibus generalibus grato audivimus animo, prae- 
clara et practica ab em.mis card. Suenens, Dopfner, Leger, De Barros Camara, 
Bueno Monreal, et ab exc.mis Colombo, Sauvage, Hurley, Schmitt, Benavent, 
et aliis ... 

In his, enim, interventis clare apparuit quousque aurea novae renova- 
tionis a Spiritu proveniens novam Ecclesiae vitam indesinenter demonstret. 
Etenim, ad quid praeclarae Constitutiones approbatae aut approbandae inser- 
virent, si neque laicos apostolos, neque sacerdotes, dioecesanos et religiosos, 
vere instructos, capaces, spiritu ferventes, dynamicos haberemus qui nobis 
adiutorio essent ad praxim optima Sacri Concilii statuta reducenda. 

Plane adhaereo his quae a supralaudatis Patribus praeclare dicta sunt. 
Haec proprio nomine dixi. 

Et nunc verbotenus legam ea, quibus subscripserunt 81 Patres ex diversis 
nationibus. 

Schema de Institutione Sacerdotali placet, sequentes ob rationes: 

1. quia breve, concisum, profundum atque ordinatum; prae oculis 
habet magna problemata pastoralia, paedagogica et psychologica nostrae 
aetatis, et in eorum luce proponit opportunam renovationem ipsius Instituti 
Seminariorum; 

2. quia disponit ut quaerantur meliores methodi ad clerum dioece- 
sanum efformandum et instituendum, secundum sat varias conditiones in 
mundo hodierno existentes; 

3. quia praeterea clare exigit ut huiusmodi methodi certis temporibus 
recognoscantur; nam, hoc modo, evitari poterunt gravia incommoda quae 
Ecclesiae attulit pronitas rigide conservandi eas institutionis formas quae, 
etsi aliquando utiles, volventibus temporibus, iam minus aptae factae sunt; 

4. quia in propositione prima Conferendis Episcopalibus committitur 
munus exarandi peculiarem rationem institutionis sacerdotalis. 

Ut hoc schema optimos fructus renovationis in Seminariis totius orbis 
producat, perutile videretur constitutio alicuius Commissionis Post-Conci- 
liaris, Episcopis constitutae, qui non solum sublimitatem vocationis sacer- 
dotalis plene perspectam habeant, sed etiam profunde calleant problemata 
educationis iuventutis hodiernae, psychologiam educationis et paedagogiani. 
Cui Commissioni opem ferre deberent homines periti in rebus paedagogicis, 
in psychologia educationis et in institutione vitae spiritualis et pastoralis 
mundo hodierno correspondentium, ex omnibus regionibus orbis electi. 

Necessitas constitutionis huiusmodi Commissionis Post-Conciliaris eo ma- 
gis patet, si consideretur in unaquaque natione non semper inveniri posse 



ANIMADVERSIONES SCRIPTAE - DE INSTITUTIONE SACERDOTALI 


263 


viros in campo spirituali, pastorali, paedagogico et psychologico peritissimos. 

In hoc munere explendo, Commissio Post-Conciliaris sequentia principia, 
meo iudicio maximi momenti, prae oculis habeat oportet: 

a) illi qui sacerdotes dioecesani esse intendunt, instituendi sunt in 
ordine ad ambitum ubi proprium ministerium explere debent. Proinde semi- 
narii ratio, quam maxime, conditionibus vitae in quibus sacerdotes agent, 
proxima sit, devitando omnino constitutionem ambientis artificialis; 

b) determinato fine missionis et ministerii sacerdotii dioecesani, ea 
concreta media exquirantur quae huic fini aptius inserviunt; 

c ) imprimis inveniantur ea media quae adiuvant in vita spirituali sacer- 
dotis dioecesani propria concilianda cum exercitio actionis pastoralis, tota- 
liter populi Dei servitio deditae; 

d) vita in seminario talis esse debet ut in ea seminarista fere impel- 
latur: ad bonum suae voluntatis usum, intra sanam libertatem exercendum; 
ut Dei vir sit, plenae responsabili tatis in oneribus assumptus; ut plenus ini- 
tiativa sit, speciali modo cum necesse erit se humili ceterorum servitio tra- 
dere; ut totam fiduciam in Dei Providentia ponat, atque etiam hominis volun- 
tati, a gratia adiuti, confidat, specialiter si alicui nobili ideali serviendo se 
tradit; ut vitam dignam et virilem degat, ab omni mendicitatis spiritu alienam. 

Conclusio: 1. Schema ut basis laboris acceptari potest. Ut competens 
autem Commissio modo concreto adlaborare possit, proponimus ut praesens 
schema, saltem per capita numeris romanis indicata, suffragationi Patrum 
subiciatur. 

2. Commissio Post-Conciliaris constituatur modo dicto, cuius erit: 

a) validissima renovationis principia, quae in schemate enucleata inve- 
niuntur, ampliori et vividiori modo evolvere, praesertim in iis quae ad fun- 
damentalia studia sacerdotalia et in iis quae ad quaestiones psychologicas et 
paedagogicas attinent; 

b) haec principia iam explicitata ad concretas applicationes in effor- 
matione sacerdotis dioecesani, prout hisce temporibus Ecclesia indiget, forma 
practica et organica adducere; 

c ) quae studia, Conferendis Nationalibus Episcoporum uti pretiosa 
adiumenta offerre valeat (minime autem imponantur!). Episcoporum Coetus 
in ipsis inniti, rationem efformationis sacerdotalis pro uniuscuiusque nationis 
vel regionis exigentiis, quam optime aptatam, ita efficaciter applicare possent. 

* * * 

Peropportuna mihi videtur ea quae in prop. 10 dicuntur de genuina edu- 
catione ad caelibatum. Immo haec aliquatenus evolvi possent. 

Corrigendus videtur modus quo in seminariis haud raro caelibatus pro- 
ponitur et modus quo alumni instituuntur in ordine ad caelibatum. For- 
matio enim ad caelibatum servandum aliquando concipitur mere tamquam 

educatio ad non peccandum contra castitatem. Ita autem suggeritur caeliba- 
tum consistere praesertim in aliqua re negativa. Tali modo procedendi prae- 
valenter negativo iuvenes caelibatum de facili habent statum detruncatae 
perfectionis humanae. Iam tempore formationis communicanda est alumnis 
conceptio et habitudo genuina erga vires sexuales et alterum sexum. Sacer- 
dotes quorum perseverantia postea in discrimen vocatur, non sine ulla ratione 
conqueruntur se ignorasse momentum vitale obligationis caelibatus, se fuisse 
quasi deceptos in statu caelibatus suscipiendo. Ut vis huiusmodi accurationis 
infirmetur, non sufficit eis in memoriam revocare iuramentum ante subdia- 
conatum praestitum de scientia habita obligationis caelibatus. Tales « solu- 
tiones » utpote mere formales ipsam quaestionem revera non solvunt nec 
multum conferunt ad crises posteriores praecavendas. 

Sine dubio etiam aliae causae permultae concurrunt ad sacerdotem a 
recta via detrahendum; non potest tamen negari frequens influxus causae 
indicatae, id est defectus genuinae institutionis theoreticae et practicae in 
ordine ad caelibatum observandum. 

Institutio theoretica sit immunis ab ideis, quae non sunt genuine chri- 
stianae, sed sapiunt manichaeismum; initiatio potius inspiretur oportet vera 
anthropologia christiana, quae hominem totum cum omnibus viribus habet 
creatum a Deo, qui hominem creavit masculum et feminam. Sacra Scriptura 
de hac sphaera agit modo aperto, simplici. Nihil hic habetur devalutationis 
et habitudinis « complexus ». 

Institutio practica inspirata sit principiis sanae psychologiae, momentum 
positivum virium sexualium pro fere tota vita humana, etiam et praesertim 
pro vita mentali-spirituali attendatur: perfectio personalis integrationem 
qualitatum exigit; polaritas sexuum natura et fine suo auxilium praestat ad 
qualitates humanas spirituales evolvendas ita, ut veram harmoniam consti- 
tuant. Certo caelibatus excludit relationes familiaritatis cum personis alterius 
sexus; neque potest satis efferri necessitas sincerae renuntiationis hac in re. 
Eo magis autem caelibatus exigit habitudinem genuinam, scilicet simplicem, 
interne liberam, fundatam in veritate et coniunctam cum reverentia et disci- 
plina suiipsius. 

Caelibatus est et manet sacrificium perpetuum. Hoc sacrificium clare 
indicari debet instructione de bonis matrimonii, quae sunt vere talia pro 
homine. Attamen genuina institutione supposita sacrificium ponitur, ubi est; 
non iam ponitur ubi non est. Vere experientia teste talis modus rem consi- 
derandi iuvat ad libertatem internam efformandam et ita ad maiorem dedi- 
tionem erga Deum habendam, in qua theologice est essentia caelibatus, de 
qua nunc aliqua dicenda sunt. 

De finalitate theologica caelibatus efferenda. Clerici in sacris ordinibus 
constituti ad mentem Litt. Enc. Pii XII Sacra Virginitas in statu virginitatis 
versantur (A.A.S., 46 [1954], p. 163); vere finis caelibatus — renuntiationis 
matrimonii — est virginitas tamquam deditio integra animae et corporis ad 
Dominum, quia sacerdotium exigit — etsi non absolute, tamen tamquam 

statum summe convenientem — statum virginitatis seu « quoddam spiritualis 
matrimonii genus, quo animus Christo coniungitur » {ibid. 166). 

Ipse can. 132 par. 1 C.I.C. hunc finem positivum caelibatus indicat tan- 
tum modo negativo, quatenus violationes castitatis habet sacrilegia. Forte 
convenit etiam in textu canonis hunc finem positivum caelibatus indicare. 

Dato sacrificio, quod caelibatus exigit, candidati aperte instruendi sunt, 
quod quoad viam virginitatis agitur de consilio, non de praecepto, quod 
electio inter matrimonium et virginitatem est electio inter bonum et maius 
bonum, non autem inter bonum et malum; quod consequenter plena libertate 
personali hanc electionem facere possunt et debent; quod igitur libere sacros 
ordines declinare possunt, quin peccatum committant; quod autem ordinibus 
receptis obligationi admissae fideliter stare debent. 

Caelibatus seu potius virginitas ita in luce posita etiam hodie allicit 
iuvenes bonae voluntatis, si elatio virginitatis non involvat devalutationem 
matrimonii, si aperte fiat sermo de sacrificio, sine quo caelibatus stare nequit, 
si appelletur ad generositatem, ad amorem generosum erga Dominum, quo 
hic status plena libertate est eligendus. 


14 

Exc.mus P. D. PLACIDUS M. CAMBIAGHI 
Episcopus Novariensis 

Schema pro magna parte placet. Expedit tamen novas emendationes 
afferre ut quaedam huius schematis partes magis ac magis explicita fiant. 

Ad pag. 12, lin. 8, addendum erit post verba «... seminarium consti- 
tuant »: « et scholae in quibus, ope Orientationis educationalis ac professio- 
nalis, vocationis germina invenienda sunt et mediante institutione spirituali 
colenda sive in privatum sive in parvis coetibus ut apta maturaque ad semi- 
nariorum ingressum inveniantur ». 

Ad pag. 12, lin. 15, addendum erit post verba «... signis agnitis »: « ope 
medicinae, psychologiae et, si casus quaerat, psychiatriae ». 

Ib., post lin. 24, nova paragraphus addenda, et scii.: « Deus vult omnes 
homines salvos fieri et in universo mundo vocationis germina sufficientia ad 
perficiendum opus salvificum, a Filio suo Unigenito feliciter inceptum largitur. 
Hominum proprium autem est germina haec fideliter colere atque aequo modo 
in toto orbe distribuere. Sicut nationes et regiones ditiores auxilia pauperio- 
ribus praestare tenentur, eodem modo nationes et regiones, quae vocationum 
copia fruuntur, enixe pauperioribus oportet suppeditare. Quae omnia signifi- 
cant novam sacerdotum ac religiosorum virium in universo mundo distribu- 
tionem instituere, inspectis imprimis plurium regionum necessitatibus, ut 
etiam pro hac parte inaequalitates exstinguantur. 

Itaque hunc circulum vitiosum effugiemus, nempe: vocationum carentia 
e sacerdotum exiguitate, qui illas detegant et colant, originem trahit; pariter 



266 


ACTA CONC. VATICANI II - PERIODUS III 


sacerdotum exiguitas e vocationum carentia. Ut autem quam primum et effi- 
caciori modo mundi necessitates sacerdotales attendamus, oportet non solum 
rectam sacerdotalium religiosarumque virium distributionem instituere, sed 
etiam condere “ Pastorale dfinsieme ”, ad vocationes in omni paroecia et 
schola fovendas ». 

Ibid. ad lin. 31, post verba « et sanae », addendum erit: « medicinae ... ». 

Ibid. post lin. 37 nova paragraphus addenda erit, et scii.: « Seminariorum 
Minorum erectio iustificationem suam invenit eo tantum in casu, cum alum- 
norum familiae ad idoneam institutionem spiritualem et intellectualem confe- 
rendam mediis aptis careant. Quam ob rem seminaria hanc institutionem 
modo suppletivo exercent. Unde moderatores ne obliti sint, se ab alumnorum 
familiis tantum delegatos esse, quae ex legis naturae prioritate, ius liberos 
suos educandi servant. Curent moderatores in praedictis Institutis discipulis 
suis spiritum familiae colere et educationem integralem, scii, spiritualem et 
intellectualem, physicam, socialem et civicam praebere, ut in singulis disci- 
pulis integra personalitas efformetur et in communitate humana se inserere 
valeant ». 

Ad pag. 17, lin. 20 addendum erit: «Ut efficacius hoc ministerium om- 
nes clerici adimplere possint, totam studiorum et institutionis rationem a 
futuro munere pastorali specificetur ». 

Ad pag. 16, post lin. 20, nova paragraphus addenda erit, scii.: « Perop- 
portunum igitur videtur in decursu formationis, ac praesertim vacationum 
tempore, clericos in ministerio pastorali magnopere incumbere, duce presby- 
tero laudata experientia praedito. Pro ministerio pastorali, hic intendimus 
opificum, agricolarum et puerorum adsistentiam et alia huiusmodi. 

Finis autem huius experientiae erit, ut nostri alumni problemata tem- 
poris penitus ac vitaliter attingant; qua experientia edocti, discere possint 
quibus auxiliis indigeant, cum ad perficiendam suam formationem tum ad 
fidelium necessitates obeundas ». 


15 

Exc.mus P. D. IRENAEUS CHELUCCI 
Episcopus Ilcinensis 

Ego infrascriptus episcopus Ilcinensis mei officii conscius, quamvis longe 
a Roma detentus, nondum perfecte sanitate corporis restituta, potui tamen 
attente perlegere ac meditari schema de institutione sacerdotali quod ex toto 
corde probo sincero animo gratulans iis qui eius compositioni operam na- 
varunt. 

Cum totam paene vitam transegerim in educandis Seminarii Pistoriensis 
alumnis qua praeceptor, qua rector priusquam Episcopatus onus reciperem 
et post Episcopatum receptum qua studiorum Commissarius apud Pontifi- 
cium Seminarium Regionale Senense, candide exponam diuturnam meam 
experientiam sive in Seminario regendo sive in Commissarii munere exer- 
cendo. Quod attinet ad Seminarii procurationem mihi maximae curae fuit 

ut inde ab initio omnia spectarent ad vocationem sacerdotalem excolendam, 
pietas, disciplina, studia ipsa, removendo ea quae obsona essent ab hoc sanc- 
tissimo fine. Si quis dubiae erat vocationis mittebatur ad publicas scholas 
examen subeundi causa, non iam ceteri de quibus nullum aderat dubium. 
Hinc factum est ut perpauci Seminarium relinquerent et brevi tempore pium 
Institutum floresceret bonis vocationibus, et ad sacerdotium pervenirent non 
iam unus quarto vel quinto quoque anno sed decem vel quindecim singulis 
annis. Anno millesimo trigesimo nono plures quam viginti ordinati sunt sa- 
cerdotes, hodie decus et praesidium Dioecesis cum numero tum doctrina et 
animarum zelo, si duo excipias, non iam, ut reor, propter vocationis de- 
fectum, sed quia, statim post sacerdotium adeptum, in solitaria loca missi 
sunt ab o m ni remota possibili vigilantia et sine spirituali praesidio cuiuslibet 
directionis. 

Huc redit, ut minus sapiens dico, vetus et semper novum argumentum 
de necessitate tirocinium instituendi, quo sacerdotes novensiles apte praepa- 
rentur ad sacrum ministerium exercendum viris peritissimis auctoribus expe- 
rientia, doctrina, vitae integritate maxime commendatis, vel potius pro omni- 
bus sacerdotibus vitam communem instaurandi qua multiplices partes mini- 
sterii pastoralis pro uniuscuiusque ingenio, viribus, facultatibus dividi, rectius 
spiritualibus necnon materialibus necessitatibus consuli possit, bonorum admi- 
nistratione honestis et peritis laicis commissa. 

Quod attinet ad munus Commissarii haec potissimum animadverti: ratio- 
nem studiorum nihil differre ab ea quae in scholis publicis viget, cum iidem 
sint libri, eaedem disciplinae, maxima cura, ne dicam unicam, examinis ad- 
missionis ad lycaeum vel maturitatis, ut aiunt, classicae, omni alia re quamvis 
magni momenti posthabita. Diplomata autem verum periculum arcessunt 
vocationibus, cum iuvenes haud raro quadam obsidione parentum premuntur 
stimulantium ad professiones laicales amplectendas utpote magis lucrosas. 

Haud raro ad hos stimulos adduntur tentationes quas saeculi corrupti 
mores praebent iuvenibus iam spiritualiter profano genere studiorum debi- 
litatis. 

Ut finem hisce observationibus qualescumque sunt imponam profecto 
errarem si vocationum defectus vellem tantum causis supra allatis tribuere. 
Aliae causae adsunt inter quas praeter mores corruptos quos fovent hedo- 
nismus vitae, materialismus practicus, spectacula inhonesta praesertim cine- 
matographica et actionis moralis ac religiosae Ecclesiae extenuatio. 

Verum est Ecclesiae aditum in publicas scholas non negari, sed aditus 
efficacia minuitur pluribus ex causis, inter quas laicismus praeceptorum, 
permixtio masculorum et feminarum, athletismus. Quibus malis haud facile 
remedium afferri potest cum satis temporis iuvenibus non detur ut Eccle- 
siam frequentare possint. 

Postremo mihi liceat parvae dioecesis Episcopo non sine anxietate aliqua 
considerare eius probabilem exstinctionem, non quod attinet ad meam hu- 
millimam personam sed ad bonum Ecclesiae. Fecunditas enim sacrarum vo- 

cationum qua floruit praeteritis temporibus etiam hodie florescere pergit. 
Ut non loquar de vocationibus religiosis, vocationes cleri saecularis tales 
sunt ut nonnulli sacerdotes alibi exerceant sacrum ministerium: unus apud 
Seminarium Regionale, unus in dioecesi Faesulana, unus apud milites ita- 
licos, sub iurisdictione Ordinarii Castrensis, cuius cura frequentat Universi- 
tatem Studiorum Lutetiae Parisiorum, duos in dioecesi Liburnensi. 

Quae de mea dioecesi exposui dicenda, credo, sunt de aliis parvis dioe- 
cesibus, cum parvae dioeceses, si opibus carent, facilius curari possint quam 
magnae quas nec invisere, ut par est, nec cognoscere possunt, etiamsi nec 
laboribus nec impensis parcant, Pastores. 

Si Sanctus Alfonsus Maria de Ligorio affirmare solebat sibi videri in 
pectore portare tot montes quot essent paroeciae dioecesis, quid dicant Pa- 
stores magnarum dioecesium? Non omnes arbusta iuvant humilesque myri- 
cae, sed et ipsa iuvant homines sapientiores. 

Et recte quidem. Est humilitas in hominibus et humilitas est in rebus. 
Utramque dilexit Christus, dilexit humiles corde, dilexit etiam Bethlehem, 
dilexit Nazareth. 

Hisce de causis haud abs re erit putare eum diligere cum magnis etiam 
parvas dioeceses eis assignando specialem missionem curandi humiliores 
inter fideles, quos eo magis Deus respicit quo magis despiciunt superbi. 

Summum igitur Pontificem qui vivam refert imaginem Divini Pastoris, 
etiamsi circumscriptiones dioecesium iure meritoque recensendas statuerit, 
enixe precor ut haec vota exaudiat quae sunt vota esurientium quos Deus, 
Virgine concinente Matre, bonis implevit. 

16 

Exc.mus P. D. ALFREDUS CIFUENTES GCMEZ 
Archiepiscopus Serenensis 

Schema, generatim sumptum, placet, speciatim post emendationes allatas; 
amplius enim est et quasdam materias singularis momenti, ut sunt, verbi 
gratia, Seminaria Minora, pressius tractat. 

Solummodo tres observationes humiliter verbis efferre audeo. 

a) Ad pag. 12, n. 2: Ad fomentandas vocationes sacerdotales quod 
attinet, aestimo valde convenire quod commendetur modo speciali sic dictum 
« Opus Pontificium ad Vocationes Sacerdotales fovendas », ita ut opera detur 
eius institutione in omnibus dioecesibus, necnon eius organisatio etiam natio- 
naliter, hoc est, totam aliquam nationem complectens, perficiatur. Ratio est: 
si non organisatur et coordinatur labor propagationis, cultionis et auxilii 
vocationum sacerdotalium, conatus particulares disperguntur, et multi chri- 
stifideles, quamvis indubitanter ita prompti sint ut hoc grave problema eis 
curae et cordi esse possit, eiusque solutioni conferre possint, de facto ei non 
conferunt, quia « nemo eos conduxit », quia nemo eos invitavit. 

Haec institutio dioecesana et organisatio nationalis Operis vocationum 
sacerdotalium, in multis fidelibus suscitabit cognitionem huius problematis 
simul ac sollicitudinem pro eius solutione, maxime in iis qui ei omni ope 
inniti possunt: in familiis, in paroeciis, in collegiis et scholis, in Actionis Ca- 
tholicae associationibus, etc. Organisentur et ad effectum adducantur « Dies 
vocationum sacerdotalium » vel « biduum » aut « triduum », vel tota heb- 
domada vocationalis. Sed organisatio haec et ad effectum adductio solum- 
modo possibilis est ope organisationis dioecesanae et nationalis. Experientia 
constat talem organis ationem unitariam, dioecesanam et nationalem in om- 
nibus partibus uberrimos solantesque fructus dedisse. 

b) Ad pag. 16, n. 12. Fatendum est transitum abruptum a Seminario 
Maiori ad plenam activitatem apostolicam interdum sacerdotibus iuvenibus 
detrimento esse. Hoc specialiter evenit in America Latina aliisque regioni- 
bus, ubi, propter sacerdotum penuriam, episcopi necessitate coguntur ut 
nonnumquam sacerdotes nuper ordinatos, parochos constituant in locis re- 
motis et separatis, ubi illis valde difficile, si non impossibile sit, cum epi- 
scopo et fratribus in sacerdotio communicare. Certum quidem est quod 
schema proponit intervallum — sed intra cursum theologicum — profun- 
diori formationi spirituali dedicatum; sed nonne forsan melius esset, sicut 
fit in aliquibus partibus, approbante et fovente Sacra Congregatione pro 
Seminariis et Universitatibus Studiorum, cursui theologico addere aliud 
spatium temporis, nempe periodum aliquot mensium post quartum annum 
Theologiae peractum? Haec periodus tribus minoribus tractibus temporis 
absolvi posset: 1) formatione profundiore in vita spirituali; 2) cursu, bre- 
viter contracto, Theologiae, magis ad praxim ordinato, praesertim ad prae- 
dicationem et catechesim; 3) praxi pastorali in aliqua paroecia, sed conser- 
vando, pro parte, vitam communem Seminarii. Talis periodus aliquot men- 
sium esset velut « novitiatus » qui impediret transitum violentum ad vitam 
ministerii pastoralis universe. 

c) Ad pag. 18, n. 16. Optandum est ut in cursu Theologiae singulare 
momentum tribuatur studio Theologiae Asceticae et Mysticae, non solum 
pro ipsa vita spirituali futurorum sacerdotum, sed etiam ut postea directores 
animarum veri nominis esse possint. Magnum momentum datur — et iuste 
quidem — actioni pastorali in campo liturgico, catechetico, sociali, assisten- 
tiali, etc. Ea omnia magna ex parte tempus, cogitationem et animum sacer- 
dotis occupant, sed quaeri potest num adsint multi directores spirituales, 
multi duces animarum? Forsitan habentur confessarii qui poenitentem auscul- 
tant, ei aliquod consilium generale dant deindeque absolvunt: hi sunt « da- 
tores absolutionum ». Sed nulla admonitio, nulla stimulatio, nulla exhortatio 
ad verum progressum, ad aspirationem ad perfectionem, ad sanctitatem, 
quod certo maximum est ministerium sacerdotale. Et animae permanent in 
eodem statu. In unaquaque paroecia, in unaquaque communitate sunt ani- 
mae capaces maximae virtutis, immo et sanctitatis, sed dicentes cum para- 
lytico Evangelii: « hominem non habeo ». Profecto, ad sanctitatem pertin- 



270 


ACTA CONC. VATICANI II - PERIODUS III 


gere est opus Dei, sed adiutores sunt et debent esse: sacerdotes. S. Theresia, 
S. Margarita-Maria, et multi alii et aliae habuerunt hos adiutores. Et revera, 
fermentum in Ecclesia, fermentum in societate sunt: sancti. Etiam nunc, 
in medio hodierno, pleno paganismi, laicismi, vanitatis et sensualitatis, sancti 
erunt verum et efficax fermentum et testes Ecclesiae in mundo huius temporis. 


17 

Exc.mus P. D. FRANCISCUS AEMILIUS M. CLERET DE LANGA VANT 

Episcopus tit. Mactant anus 

Certe, quae in hoc schemate continentur sunt valde bona. In his paucis 
paginis tractatur de electione professorum, de formatione alumnorum, de 
formatione spirituali, de studiis apte disponendis, de coordinatione studio- 
rum, de studiis philosophicis, de institutione theologica ... etc. 

Attamen unum ibi deest et quidem aliquid essentiale. Nihil dicitur de 
formatione seu de initiatione clericorum ad celebrationem Missae et recita- 
tionem divini Officii. Haec omissio gravior apparet, praesertim quia eadem 
fuit in schemate de sacerdotibus. 

Sacerdos constituitur in iis quae sunt ad Deum. Oportet sacerdos offerre 
sacrificium, Missasque celebrare. Functio primaria sacerdotii est adoratio 
Deo debita — cultus divinus — gloria Dei. Haec finis primaria obtinetur 
primum per sacrosanctum sacrificium Missae; etiam autem per Officium Di- 
vinum — quae sunt sicut anima vitae sacerdotalis. De his duobus nihil dicitur 
in schemate; ergo concludi potest quod nihil dicendum est per sex annos in 
seminario. 

Et revera, quid fit, vel quid fiebat in multis seminariis? Materia studenda 
est ampla nimis; quotidie tempus stricte « minutatum » est et alumni quasi 
manu ducuntur ab ortu usque ad occasum solis ... et etiam corporum ... 
vox campanae vox Dei est ... nullum momentum remanet vacuum aut liberum. 

Et sic progreditur usque ad ultimum annum cursus theologiae. Tunc 
omnes hortatur ut magis ac magis operam dento ad examina praeparanda. 

Et in die ordinationis, subdiaconus recipit breviarium Divini Officii reci- 
tandi et simul iniunctionem illud recitandi omni die ... per totam vitam 
suam ... Quando? ... Quomodo? ... De hoc non curat Pontifex, nec Superior, 
nec professores. 

Ita, hoc officium quod ardenter desiderabat subdiaconus et quod debebat 
esse gaudium et esca animae suae, fit, a prima hebdomada, causa anxietatis 
et onus exasperans. Et quot sunt sacerdotes qui per totam vitam suam pa- 
tiuntur de hac obligatione. 

Nostrum Concilium, Venerabiles Patres, potuit minuere psalmos, lectio- 
nes et etiam horas minores ... sed quid ad rem? ... minuimus tantum tempus 
paenitentiae. 



ANIMADVERSIONES SCRIPTAE - DE INSTITUTIONE SACERDOTALI 


271 


Nonne vidistis aliquando sacerdotem quemdam qui volens orare claudit 
breviarium suum, iungit manus et iam non potest orare quia cor eius vacuum 
est, nescivit enim nutrire orationem suam in divina lectione. 

Considerationes aliquae, vel lectiones de Liturgia aut de Scriptura Sacra 
non possunt sufficere ad rem mutandam — spiritus est qui mutandus est. 

In seminario initiatus est olim subdiaconus ad suum Officium quam 
citius absolvendum. In seminario oportet nunc illum instruere tali modo ut 
in recitatione Officii inveniat fortitudinem, gaudium et pacem pro anima sua. 

Quomodo fiet istud? 1) Ante omnia opus est ut haec recitatio habeat 
locum proprium in horario diei. Habetur etiam tempus ad surgendum e lecto, 
ad orationem mentalem, ad auditionem Missae, ad varias lectiones, et etiam 
ad manducandum. Cur non ad Officium divinum persolvendum? 

2) Tempus determinatum. Quotidie per dimidiam horam, omnes de- 
bent in ecclesia absolvere Horas Matutinas; nihil proderit acceleratio reci- 
tationis, quia non exierunt, nisi post dimidiam horam peractam. (Ad coenam 
enim, si quis velociter manducat debet expectare finem coenae omnium alio- 
rum). Idem erit pro aliis horis Officii et, quod valde importat, necesse est 
ut professores seminarii exemplum praebeant. 

3) Pluries in hebdomada Officium in psalmodia recitetur, verbi gratia 
in dominicis et festis. Haec psalmodia dirigatur a quodam perito cuius officium 
sit vigilandi ad perfectionem executionis et simul explanandi pulchritudinem 
alicuius textus psalmorum, lectionum aut orationum. 

4) Optandum est etiam ut psalmi magis ac magis integrentur in ora- 
tione personali, sive per meditationem psalmorum, sive per citationes multas 
in libris meditationis. 

5) Tandem in Conferentiis et in tirociniis spiritualibus potissima pars 
dari debet ad obligationem adorationis Maiestatis divinae, ad commentaria 
precum Missae, ad proclamationem gloriae Dei quia ibi et non alibi sunt 
fontes primarii totius vitae sacerdotalis. 

Ultima notatio. In genere, sacerdos est fidelis ad Officium divinum plus 
quam ad alia exercitia pietatis. Derelinquebit enim successive, examen, ora- 
tionem mentalem, lectiones, coronam marialem, confessionem, non autem 
recitationem breviarii. In die autem quo hoc ultimum opus derelinquetur, 
vicina erit finis. 

E contra si ille sacerdos didicisset secretum inveniendi in hac recitatione 
omne et omnia quae continentur in aliis exercitiis, tunc quantum essem secu- 
rus de sua perseverantia! 

Quae cum ita sint humiliter peto ut in proximo Directorio ad usum semi- 
nariorum inserantur haec quinque puncta supra citata. 

Praeterea instanter etiam peto ut in hoc schemate de « institutione sacer- 
dotali » una paragraphus inseratur quam sic propono: « Cum primum offi- 
cium sacerdotis sit cultus Dei, curandum est ut in seminariis maxima solem- 
nitas detur officiis liturgicis. 

Qui ordinandi sunt ad presbyteratus ordinem, accurate initientur ad 
caeremonias rite persolvendas. 

Initientur etiam subdiaconi ad Officium divinum “ pie, attente ac devote ” 
recitandum tali modo ut haec recitatio sit digna laus Dei et simul fons vitae 
et alimentum animabus suis. 

Necesse est ut haec recitatio integretur in horario diei ita ut nulla ha- 
beatur tentatio praecipitationis inadequatae ». 

18 

Exc.mus P. D. ALBERTUS COSME DO AMARAL 
Episcopus tit. T agariensis , aux. Portugallensis 

Omnis ratio institutionis sacerdotalis deducitur in schemate ex solo mi- 
nisterio exercendo et proinde sacerdos consideratur sub aspectu tantum 
functionali. 

Verum est quod sacerdoti ministerium sacrum traditur: offerre S. Sacri- 
ficium, sacramenta ministrare, praedicare, etc. Attamen operibus praeponenda 
est persona sacerdotis. Primum quaerendum est quid sit sacerdos; deinde 
quid facturus sit. 

Ratio institutionis sacerdotalis igitur deducenda est in primis ex ipsa 
natura sacerdotii. Sacerdos est ex hominibus assumptus, consecratus, distinc- 
tus ab omnibus. Per characterem sacerdos constituitur unicus inter omnes 
homines et etiam inter baptizatos; proinde in oeconomia supernaturali per- 
tinet ad alium ordinem ontologicum. Quae differentiatio entitativa exigit 
differentiationem moralem et vitalem. 

Ex hac radice eruendus est totus labor educationis in seminariis nostris. 
Si post ordinationem neosacerdos statim invalidus fieret ad ministerium 
exercendum nec eo minus sacerdos esset cum obligatione sanctitatis ex ipso 
sacerdotio decurrente. Institutio sacerdotalis igitur non tantum nec princi- 
paliter intendere debet necessitates pastorales, peculiaria locorum temporum- 
que adiuncta sed etiam et in primis profundiores exigentias in qualibuscum- 
que conditionibus prementes quaeque oriuntur ex ipsa natura sacerdotii. 
Exinde propono ut in textu alia propositio inseratur quae in ordine primum 
locum obtineat et in qua haec omnia dicantur. 

19 

Exc.mus P. D. IOSEPH CSERHATI 
Episcopus tit. Melzitanus, adm. ap. Quinque Ecclesiensis 

Experientia in labore educationis atque instructionis theologicae cleri- 
corum per 20 annos maturata mihi persuadet ad schema de institutione sacer- 
dotali sequentem animadversionem generalem quoad mentalitatem totius 

schematis afferre. Cum secundum propositionem schematis in prooemio « op- 
tata Ecclesiae renovatio a sacerdotum ministerio magna ex parte pendeat », 
res a Concilio graviter ponderanda esset et assentiendo dictis exc. Colombo 
puto ante omnia linea vel idea centralis totius educationis clericalis decla- 
randa esset. Velim hanc ideam cardinalem cum indole educationis familiaris 
indicare. 

In schemate optima fundamenta totius institutionis sacerdotalis ponun- 
tur, nempe Divini Pastoris exemplar et mysterium Ecclesiae. Haec quamvis 
non sint nova, tamen conceptibus populi Dei et mystici Corporis Christi a 
Concilio Vaticano II nova luce et vigore vitali instaurata fuerunt. Ita schema 
clare enuntiare potuerat praeter leges antiquas educationis et instructionis, 
praesertim a Cone. Tridentino inauguratas nova principia introducenda, quae 
a temporis nostri necessitatibus commendantur. In cap. IV, n. 11, legimus: 
« Christianae educationis normae sancte serventur et recentioribus sanae 
psychologiae et paedagogiae inventis rite compleantur ». Ad haec addere 
liceat illa, quae a mentalitate totius humanitatis hodiernae optantur. 

Quae cum ita statuta fuerint, liceat mihi totius educationis sacerdotalis 
animam vel indolem sub conceptu « educationis familiaris » resumere. In 
schemate expressio haec non invenitur. Putare velim introducendam esse. 
Quod enim dogmatice et biblice certum videtur et insuper adhuc experientia 
et scientia fulcitur atque ab idea aetatis nostrae expectatur, omnino accep- 
tandum est. 

Schema, dum principia generalia educationis sacerdotalis quaerat, non 
facit distinctionem inter saeculares et religiosos. Fateri debemus educationem 
religiosorum ideo saepe a saecularibus valde aestimari, immo admirari, quia 
omnia elementa educationis ad unum compactum vel complexum familiari- 
tatis coalescere fecit. 

Crisis, quae in educatione cleri saecularis iam a multis decenniis obser- 
vatur, de qua multum loquitur et adhuc plus scribitur, secundum opinionem 
meam causam suam praecipue in omissione vel negligentia educationis fami- 
liaris habet. Educatio sic dicta conventionalis in seminariis erat vel nimis 
individualis i. e. sibi relinquens alumnum, vel superficialiter « conductio 
massae ». Aliquando seminarium non videbatur plus esse quam schola nuda 
aut asylum iuvenum sese ad officia clericalia praeparantium. 

Argumentum pro educatione familiari ad verum apostolatum conducenti 
in seminariis statuenda sic sonat: mysterium Ecclesiae considerari debet tam- 
quam continuatio incarnationis divinae. Deus autem incarnabatur, ut servi- 
tium Dei hominumque restauraret. Clerus in populo Dei ad munus Christi 
vocabatur et instituebatur. Dicit schema: « alumni seminarii veri animarum 
pastores formari debent », inde secundum cap. III, n. 4: « Omnes institu- 
tionis rationes, spiritualis, intellectualis, disciplinaris, consociata actione ad 
hunc finem ordinentur ». Debent ergo clerici sane discere essentiam muneris 
vel vitae sacerdotalis in continuatione servitii Christi consistere. Ergo non 
sufficit tantum scire, quid sit illud servitium, sed vocati debent animum ser- 

vitii exercendo sibi ad hodiernum apostolatum proprium facere, eodem modo, 
sicuti in seminario « consuescant caste vivere, vel fidem, spem et caritatem 
continuo exercitio sibi acquirere ». 

Quod ex conceptibus populi Dei et mystici Corporis Christi dogmatice 
clare educitur, nempe quod vita nostra sacerdotalis tamquam servitium Dei 
et proximi concipienda sit, etiam scientiarum inventis necnon magisterio 
historiae evolutionis humanitatis hodiernae fulcitur. Tota humanitas ope pro- 
gressus technici paulatim unicam familiam constituere videtur. 

Psychologia et paedagogia hodierna nos edocent educationem familiarem 
continere omnia elementa, quae ad formationem hominis individualis et 
socialis necessaria sunt. Dein psychologice constat neminem sine familia, non 
quidem omnino materialiter sumpta, sed spiritualiter concepta, vivere non 
posse. Omnes desiderio intimo vel conscio vel inconscio ad aliquam commu- 
nitatem pertinere protendimus. Cur non adhiberemus ergo structuram spiri- 
tualem vel forse psychologicam ipsius familiae ad nostram educationem in 
seminariis? Anima vel structura psychologica familiae consistit in mutuo 
servitio vitae, ideoque continet in se sensum communitatis, sensum obiecti- 
vitatis, aequalitatis et responsabilitatis. Haec omnia ad aliquam speciem 
caritatis naturalis proximorum non tantum ligamine sanguinis, sed etiam 
vinculo vocationis, laboris et finis communis coniunctorum reducuntur. 

A schemate bene statuitur nucleum educationis sacerdotalis iam in familia 
christiana inveniri debere, cum familia veluti primum seminarium constituat. 
Si res ita se habet, tunc educatio seminaristica aestimanda est complemen- 
tum et perfectio illorum quae in germine iam familia ipsa praestare valet. 

In seminariis ergo requiritur vera educatio familiaris. Educatores non 
tantum sint idonei, id est perfecta scientia et optimo spiritualismo pleni, 
sed sint in sensu familiari servitii veri « charismatici », queant enim substi- 
tuere patrem, matrem et fratres, vel aliter: evadant omnibus alumnis sine 
discrimine omnia, ut etiam hi postea christifidelibus omnia praestare possint. 
Vita communitatis cum spiritu servitii discenda est, sicuti quaevis praxis in 
munere sacerdotii. Sine exercitio ex charactere habitus vel virtus nunquam 
oriri potest. 

Nunc ad conclusionem iterum revoco ad elementa constitutiva psycho- 
logiae familiae nempe ad sensum communitatis, obiectivitatis, aequalitatis 
et responsabilitatis. Haec omnia etsi implicite propria animae humanae sint, 
in educatione seminariorum studio atque exercitio evolvenda habeantur. 
Quot pericula et damna inhaerent subiectivismo et extravagantiae individuali 
aliquorum sacerdotum. Persuasio mea est, si in aliquo alumno non inveni- 
retur indoles communitatis vel socialis, melius esset si ex seminario dimit- 
teretur. Quomodo talis homo serviat aliis, quomodo se subiiciat legibus et 
auctoritati, quomodo evadat membrum familiae sacerdotalis et organum acti- 
vum solidarismi christiani mystici? Tantum spiritu familiaritatis iterum atque 
iterum alumnis inculcato solutio saltem ex una parte facilitatur illius sic 
dictae « pugnae generationum », quae inter iuniores et seniores in clero 

hodierno viget. Qui in seipso incapax probatur ad verificationem legem 
Christi, « alter alterius onera portate », quomodo ille hanc legem aliis prae- 
dicet. Ad hos fructus bonos obtinendos requiritur, ut coetus educatorum 
prius veram constituat familiam, « uno animo et corde » coadunatam, aliter 
enim familia sacerdotalis ad apostolatum hodiernum apta ex seminariis in 
vanum expectaretur. 

[ Subscripserunt etiam\ Jose, arch. Fortaleza; Jose, ep. Penedo; B. Bueno 
Miele, ep. tit. Bararo; M. Tavares de Araujo, ep. Caico; M. Lisboa, ep. Nazare; 
A. Carvalho, ep. Caruaru; M. Pereira, aux. Belem; A. Alves, ep. Palmares; A. 
Hamvas, arch. Kalocsa; V. Kovacs, adm. ap. Vac; P. Brezanoczy, ep. tit. Rotaia; 
J. Ijjas, adm. ap. Csanad; J. Winkler, ep. tit. Dadima; J. Bank, ep. tit. Materiana; 
Helder Pessoa Camara, arch. Olinda et Recife; Fernando, ep. Goiania; Jose Vi- 
cente, arch. Aracaju; E. Kunz, ep. tit. Tolemaide de Fenicia; L. Sartori, ep. 
S. Maria; J. Lopes de Castro Pinto; ( W. Battii Wichrowski, ep. tit. Felbes; B. da 
Mota e Albuquerque, arch. Vitoria; E. Pereira da Costa; J. Costa Campos, ep. 
Valencia; V. Calheiros de Novais, aux. Rio. 


20 

Exc.mus P. D. IOSEPH D’AVACK 
Archiepiscopus tit. Leontopolitanus in Pamphylia 

Schema bonum et pulchrum; sed, pro hodierna rei gravitate nimis remis- 
sum, debile, vagum. 

Omnes nos Patres — et ego fui residentialis per duodeviginti annos — 
habemus in mente et in corde nostros sacerdotes: eorum labores, et munera, 
et pericula; ideas quandoque serpentes inter iuniores: sanctam eorum volun- 
tatem; et problema tremendum de « lapsis », qui sunt — fere dicerem — 
in inferno viventes. 

Videtur igitur cum apostolico vigore consulendum, inter cetera, de selec- 
tione et de formatione, praesertim spirituali, sacerdotum. 

Duo facta meditanda. 1 ) Obligationes sacerdotum saecularium revera non 
sunt minores obligationibus religiosorum. Punctum centrale est caelibatus, 
idem utrisque. Atqui religiosi, licet tam valide muniti per regulam, vitam 
communem, amovibilitatem etc., insuper habent saltem annum integrum 
— non intro in iudicium num quandoque novitiatus fiat minus accurate vel 
aetate praematura — habent annum integrum ad ponenda fundamenta vitae 
spiritualis. Sacerdotes ne quidem mensem unum habent, cum illa continui- 
tate et completa vacatione ab aliis curis, quibus quaevis anima — religiosi 
vel non — eget ad tale immane fundamentale opus. (Notandum quod novi- 
tiatus fit etiam, immo fortasse vel severius, a modernis institutis quorum 
vita tam similis est vitae sacerdotis saecularis; et nunquam efformatio novi- 
tiatus zelum apostolicum generosum impedivit vel irretivit aut deformavit 
in religiosis!). 

2) S. Ignatius a Loyola, pro suis finibus apostolicis volens valde atte- 
nuare rigorem vitae communis, imposuit valde longiorem et severiorem effor- 
mationem, eam immo interrumpendo per aliquot annos, per experimenta 
cuiusvis generis (a docendo in scholis usque ad peregrinationes mendicando), 
ita ut sacerdotium attingatur non ante trigesimum annum. Et exitum videtur 
comprobare systema, quod vero alia grandia instituta gradatim faciunt suum. 

An non oporteret aliquid simile imponi in institutione sacerdotum? Posset 
forsan prolungari periodus diaconatus. Nonne in paroeciis multa opera sunt 
quibus minime necessarium est character sacerdotalis, et quae opportune com- 
mitti possent diaconibus, in providum auxilium sacerdotibus qui possint sic 
incumbere solis operibus stricte sacerdotalibus, in providum experimentum 
ex parte iuvenum et ex parte superiorum? 

Aliud grave considerandum. Quandoque « lapsi » volentes se iustificare, 
dicunt: « Non cognoscebamus ea quibus per subdiaconatum renuntiavimus ». 
Ex parte credo; experientia constat hodie iuvenem viginti trium annorum, 
praesertim si educatum in seminario, esse omnino immaturum (et fortasse 
praesumptuosum). Sed vel potius dicere deberent: « Nesciebamus ea ad quae 
animae nostrae se pandebant per sacrum caelibatum; et nunc, facti carnales 
homines, nondum capaces sumus ut ea sapiamus ». 

Sacrus caelibatus valde magis ostendendus est sub aspectu positivo et 
integro. Per eum, non nobis vetamus amorem! sed potius, praetermisso quo- 
libet amore creato, licet bono sed semper inferiori et caduco et post pecca- 
tum periculoso (siquidem ipsi coniuges « in resurrectione » erunt sicut An- 
geli Dei qui non nubent - Mt. 22, 30), nos pandimus ad amorem omnino 
ardentiorem beatiorem fecundiorem, sci. ad perfectionem caritatis divinae, 
infusae. 

Sacrus caelibatus praesupponit et exigit paupertatem; nisi enim viceri- 
mus in exterioribus et facilioribus, non poterimus vincere in intimis et tam 
magis arduis. Et revera sacerdos, a Deo singulariter « vocatus » et « conse- 
cratus » ad opus supremum, ad dispensanda infinita merita Christi, debet 
se considerare totaliter mancipatum Deo; unde et sua bona debet conside- 
rare tamquam non suam proprietatem sed proprietatem Dei, a Deo sibi com- 
missa pro sua sustentatione, suo ministerio, et pro satisfaciendo suis mune- 
ribus si forte revera coram Deo habeat v. g. erga familiam. En vera pau- 
pertas evangelica. 

Item caelibatus, uti diximus, ordinatur ad perfectam caritatem (cf. Enc. 
Sacra Virginitas), quae ad effectum adducitur: 

1) per oboedientiam (nam: « Si quis diligit Me, sermonem meum 
servabit »: qui « sermo » Christi invenitur in Episcopo de quo Christus 
loquendo Apostolis dixit: « Qui vos audit, Me audit »); 

2) per orationem personalem, et intimam unionem cum Deo, ad quam 
accuratissime per totum tempus institutionis educandi sunt sacerdotes, et 
quae fiat revera vita intima sacerdotis et anima orationis liturgicae; 

3) per zelum: zelum ardentem invincibilem; siquidem laboramus 

propter amorem Dei tantum; 2 elum disponibilem et docilem: siquidem 
cooperamur Deo pro animabus quas ipse primario diligit, ubi quomodo et 
quando Deus a nobis postulat praesertim per oboedientiam; et ideo zelum 
supremae efficientiae supernaturalis. 

Vix innui — sed spero non omnino insufficienter — ad ideale sacerdotale 
excelsum id est plenum; in quo radix solutionis omnium problematum vitae 
sacerdotalis etiam materialis; in quod — si bene attendatur — convergit 
universa institutio intellectualis, theologica, philosophica, psychologica, et vita 
intima et vita relationis sacerdotum. Ad hoc plenum ideale, omnimode con- 
tinuo inculcatum opportune importune, oportet educare iuvenes per conve- 
nientem periodum formationis fundamentalis exclusive spiritualis, et per 
totum opus efformativum seminarii. 

Ideale arduum; sed ad illud Deus vocat sacerdotes; pro illo igitur dat 
gratiam. Saltem nos Patres, audeo dicere, habeamus fidem! Quo sanctiores 
efformaverimus sacerdotes, eo abundantius fluet gratia, praesertim quoad 
vocationes. Ceteroquin iuvenes, natura generosi qui sunt, magis quam per 
ideale mediocre allicientur per ideale excelsum. 

Nostrum schema — audeo ardenter rogare — non remaneat, uti est, pul- 
chra sed, plus minusve, simplex pia adhortatio; sed pro gravitate huius 
temporis fiat revera documentum imperativum fundamentale, prout decet 
sollemnem circumstantiam, Concilium Oecumenicum! 


21 

Rev.mus P. D. ODEMARUS DEGRIJSE 
Superior generalis C.I.C.M. 

1. Quoad prooemium. Occasione itinerum meorum per orbem proble- 
matibus sacerdotis et eius institutione bene studere potui. Meo sensu pro- 
fundo, hoc problema sacerdotis ex maximis et urgentissimis Ecclesiae ho- 
diernae esse sentio. 

Sors boni eventus Concilii et renovationis Ecclesiae in manibus sacer- 
dotis ponitur. Sacerdotis est renovatio et aptatio doctrinae Ecclesiae, vitae 
christianae, liturgiae et catecheseos. Vivificatio apostolica laicorum necnon 
elaboratio doctrinae socialis Ecclesiae apud eum incipit. Plura Ecclesiae no- 
cumenta imputari possunt deficientiae fidei, deficientiae zeli animarum et 
sensus Ecclesiae, necnon ignorantiae sacerdotum. Ista nocumenta sua vice 
imputari possunt institutioni sacerdotum. 

Problema formationis sacerdotum futurorum mihi videtur unum ex 
maioribus problematibus Ecclesiae hodiernae. Haud oblivisci possumus ma- 
gnum numerum sacerdotum nostri temporis, respectu renovationis pastoralis 
Ecclesiae — rem mere psychologice considerando — « inconvertibiles » esse. 

Nullibi in schemate, neque in schemate de religiosis, sermo est de for- 

matione sacerdotum-religiosorum. Cur in lin. 11 post verba « cuiusvis ritus » 
non addatur « sive dioecesanis, sive suo modo etiam religiosis necessaria est »? 

2. Quamvis schema optima continet et uti magna evolutio haberi potest 
pro formatione seminaristica, mihi videtur deficere in elemento essentiali 
formationis sacerdotalis: formatione nempe apostolico-pastorali. Nimis timide 
hac in re sermo est. Ecclesiae renovatio, quae a sacerdotibus inspirari et dirigi 
debet, magna ex parte hoc elemento subest. 

Formatio pastoralis, de qua sub VI pagg. 19-20 non magna convictione 
accipi videtur et sub praecedentibus numeris ex memoria deposita est. Verbi 
gratia-. 

1) Sub n. 3: Doctrina huius numeri in multis deficit. Experientia mea 
multorum seminariorum in multis regionibus mundi me convinxit maximam 
lacunam seminariorum minorum aeque ac maiorum esse: deficientia forma- 
tionis apostolicae. Hoc factum magnum nocumentum fuit Ecclesiae. Formatio 
sese determinans formationi mere intellectuali (humanae) et spirituali, indi- 
vidualistica est, et efficit ut seminarista tantummodo propriam personam con- 
sideret. Discat sese aliis dare, hominibus obviam esse et indigentias Ecclesiae 
detegere: servitium Ecclesiae cum zelo animarum praecise essentia sacerdotii 
est! Oportet seminaristam sacerdotium detegere! 

Sacerdos essentialiter apostolus est, et non fit apostolus theoria sed praxi. 
Quapropter necesse est spiritualitas seminarii minoris fiat spiritualitas apo- 
stolica et formatio apostolica sit tertium elementum essentiale formationis, 
aequo modo ac aspectus intellectualis et spiritualis. 

Praxis apostolica, limitata, aptata et progressiva, realizata parvis in coe- 
tibus, in programmate seminarii inseratur et hoc, modo obligatorio pro 
omnibus. 

Non inauditum est schema nihil dicere de apostolatu seminaristarum 
minorum, dum nos sacerdotes docere debemus omnem baptizatum ius mu- 
nusque ad apostolatum habere et efficere ut iuvenes in aliis scholis sint veri 
apostoli! Etiam in plano formationis humanae iuventus debet habere possi- 
bilitatem sese animo generoso aliis dandi. 

Multis in regionibus, praesertim in missionibus, necesse mihi videtur 
ad novum conceptum seminarii minoris veniatur; nominentur « scholae for- 
mationis apostolicae ». Data statistica patefaciunt quod plurimis in regioni- 
bus tantummodo 10% candidatorum ad sacerdotium perveniunt. Sequitur 
quod: dare istis iuvenibus praeparationem ad sacerdotium et spiritualitatem 
sacerdotalem est dare formationem falsam: maxima pars istorum iuvenum 
non est vocata ad sacerdotium. Cur non ab initio dicitur quod pauci solum- 
modo ad sacerdotium vocati sunt, sed quod ex alia parte omnes ad apostolatum 
vocati sunt et quod ii qui exeunt ex seminario sequi debent vocationem suam 
apostoli laici. Formatio sit ergo apostolica et ecclesialis, fundata in sinceritate 
et veritate. Pro certo habeo quod tali modo plures iuvenes ad sacerdotium 
pervenirent. Valde dolendum est quod tanti ex-seminaristae exeunt e semi- 
nario, persuasi infideles esse vocationi, et quod praecise ex istis tanti catholici 

tepidi fiunt et non veri apostoli, quamvis meliora elementa suae aetatis fue- 
runt. Sic Ecclesia, propter formationem deficientem magnum numerum apo- 
stolorum laicorum perdit. 

Seminarium ulterius adiuvet istos « seminaristas » in formatione eorum 
apostolica. 

Puto quod ista formula in linea doctrinae Concilii de populo sacerdotali 
Dei, composito e sacerdotibus et laicis, bene poni potest. 

2) N. 4, pag. 13, lin. 23, post « intellectualis » addatur « apostolica ». 

3) N. 8, pag. 15, linn. 8-12: « Dum enixe ... vivere ». Haec paragra- 
phus vel clarius explicitetur, vel omittatur. Contra textum ut stat plures 
obiectiones moveri possent. 

4) Nn. 16 et 17 pagg. 18-19: Videtur expositio esse nimis intellec- 
tualistica et non satis dynamica et pastoralis. Institutio theologica intendit 
formare futuros sacerdotes. Essentia vocationis sacerdotalis est ut sit pastor, 
apostolus, deputatus in servitium aliorum. Seminarista debet formari ad 
annuntiandum et communicandum ea in quibus instruitur. 

3. De institutione pastorali stricte dicta. Meo sensu schema nimis timide 
et incomplete hac in re loquitur. Quod formatio pastoralis attinet hoc dice- 
rem: praeter formationem intellectualem et spiritualem, institutio seminarii 
maioris tertium elementum continet quod aeque essentiale est: formationem 
nempe apostolicam, quae sic dirigitur ut seminarista et spiritum apostolicum 
et methodos apostolatus futuri acquirat. Hoc autem per expositiones theore- 
ticas, praesertim autem per praxim sibi acquirat; aliquis enim fit apostolus 
efficiendo apostolatum. 

Quod tamen sic intelligendum est: agitur tantummodo de initiatione (seu 
exercitio) limitata et aptata (ad aetatem et progressum in scientia v. g.), pro- 
gressiva. Actio fiat organizata per parvos coetus et post actionem in coetu 
(sub ductu moderatoris ad hoc) fiat relatio et discussio. Supponitur modera- 
tores et professores spiritum apostolicum habere et etiam ipsos in coetu 
consociatim agere ut activitatem apostolicam iuniorum inspirent et organizent. 

Rationes : 1) Sacerdos, in servitium Ecclesiae demandatus, essentialiter 
apostolus est et ergo spiritu apostolico indiget. Ad hoc formari debeat annis 
formationis perdurantibus et non solummodo postea. 

2) Non paucis in regionibus, speciatim in missionibus, animadversus 
sum quod non raro sacerdotes minimum zelum animarum habent, quod 
egent spiritu missionali et ecclesiali, quod parum curant coetum dechristianiza- 
torum vel paganorum. Ratio primordialis mihi videtur magna lacuna in for- 
matione seminarii minoris et maioris, de qua supra. Per 12 vel plures annos 
eis dedimus formationem individualisticam, docuimus eos tantummodo semet- 
ipsos curare sine aliqua donatione plena suiipsius in servitio aliorum. Quo- 
modo isti, e seminario exeuntes, subito zelo animarum inflammarentur? 

3) Concilium in schemate de Ecclesia docet omnem baptizatum voca- 
tionem et gratiam ad apostolatum habere. Quomodo theologice defendi potest 

seminaristas per 12 annos ab hoc apostolatu excusari, dum iste apostolatus 
requiritur apud laicos eiusdem aetatis? 

4) Labor pastoralis hodie coniunctim fieri debet, per coetus (pastorale 
d’ensemble, travail en equipe, teamwork): est exigentia nostri temporis, 
quia problemata pastoralia nimis multa et complicata, dum numerus sacer- 
dotum simul decrescit. Renovatio Ecclesiae impossibilis videtur nisi sacer- 
dotes ubique coniunctim operentur. Actio communitaria deinde exigitur ex 
natura communitaria Ecclesiae, sicut elucet e schemate de Ecclesia. 

Mea convictio est quod « travail en equipe » est aliquid valde difficile; 
ad eum non sufficiet cohabitatio. Aliud est « con-vivere » aliud est « colla- 
borare ». Collaboratio supponit ascesim specialem, ergo educationem specia- 
lem. Haec autem in seminario danda est activitate apostolica per coetus facta. 

5) Magnus numerus sacerdotum tantummodo pro media parte in mu- 
nere sacerdotali fructus faciunt, vel quia non cognoscunt methodos aptatas, 
vel quia quasdam categorias hominum timent (v. g. non cognoscentes psy- 
chologiam dialogi), vel simpliciter quia Ecclesiae indigentias totaliter igno- 
rant. Culpa huius rei in formationem conferenda est. 

6) Notum est quod spiritus criticismi et infantilismi periculum reale 
constituit pro omnibus communitatibus clausis. Contactus cum hominibus 
eorumque problematibus seminaristis sensum realismi et virilitatem dat. 

7) Saepius apostolatus sacerdotum partim infructuosus est propter 
ignorantiam realitatis vitae humanae, propter formationem vitae normali 
extraneam. Apostolatus debet eis dare contactum cum realitatibus vitae. 

8) Seminarista qui non didicit modum animandi et formandi laicos, 
fit sacerdos qui peccabit clericalismo. Ut supra dixi: apostolatus laicorum 
ab animatione sacerdotis pendet. Non esset aliqua contradictio si in schemate 
de Ecclesia diceretur quod omnes baptizati, omnia membra populi Dei, vo- 
cati sunt ad apostolatum, et in schemate de Institutione sacerdotali omitte- 
retur quod omnes sacerdotes futuri animare debent istos laicos? 

9) Si in seminario venia datur iuvenibus apostolatum faciendi et 
datur aliqua responsabilitas in hoc campo, et si ista activitas apostolica in 
coetibus (en equipe) examine subicitur, tunc seminarista indolem suam inti- 
mam melius manifestabit et sic multo melius iudicari poterit de eius aptitu- 
dine ad sacerdotium. 

10) Experientia docet quod exercitium apostolicum, moderatum et 
controllizatum minime nocet vitae spirituali, sed e contra eam profundiorem 
et ditiorem reddit. Neque studiis nocet, quae e contra fructuosius assimi- 
lantur. Patet quod invigilatio (« control ») et organizatio semper necessariae 
sunt, secus et disciplinae et studiis damnum fiet. 

4. De Institutione post seminarium ejficienda. Omnino assentio cum his 
quae hic dicuntur. A multis annis curavi ut omnibus missionariis meis daretur 
haec ulterior formatio spiritualis et pastoralis, post 7 annos laboris mis- 
sionalis. 

Haec formatio utilissima est et optimos fructus habet pro renovatione 
laboris pastoralis et etiam pro renovatione vitae internae. Puto quod etiam 
valde utile est meliores sacerdotes, magnas responsabilitates habentes, libe- 
rari ad nova studia pastoralia in re catechetica, liturgica et sociali incipienda 
durante uno vel pluribus annis. Haec studia magis fructuosa videntur quam 
studia ante experientiam pastoralem facta. 

Haec sufficiant ... velint Patres excusare meam prolixitatem. 


22 

Exc.mus P. D. ISIDORUS MARIUS EMANUEL 
Episcopus Spir ensis 

Motu omnino proprio et nomine tantum meo animadversiones quasdam 
proferre velim, quas etiam aliis Patribus cordi esse opinor. 

1. Schema placet imprimis, quia nota pastoralis nostri Concilii pervadere 
videtur istas propositiones. Sic legitur pag. 11, lin. 24: « ut sacerdotalis in- 
stitutio semper respondeat pastoralibus necessitatibus illarum regionum, in 
quibus ministerium exercendum est ». Pag. 17, linn. 20-26 postulatur cursus 
introductorius, in quo mysterium salutis ita proponatur candidatis, ut inde 
ab initio « sensum studiorum ecclesiasticorum eorumque finem pastoralem 
conspiciant ». Sequenti pag. 18 linn. 28 ss. exigitur, ut alumni doceantur 
mysteria salutis semper in cultu et vita Ecclesiae praesentia et operantia 
agnoscere. Denique pag. 19, linn. 25 ss. expresse dicitur, pastoralem illam 
sollicitudinem debere integram prorsus clericorum institutionem informare 
et numerantur in specie disciplinae pastorales, quibus alumni diligenter 
instruantur. 

2. Placet hanc notam pastoralem etiam introductam esse in textum emen- 
datum pag. 19, linn. 16 ss., ubi sermo est de « Episcoporum cura, ut iuvenes 
melioris indolis et ingenii ad peculiaria Instituta, Facultates vel Universitates 
mittantur ». Finis practicus horum studiorum peculiarium in textu sic enun- 
tiatur: « Praeparentur sacerdotes altiore ratione scientifica instructi, qui 
variis apostolatus necessitatibus satisfacere valeant ». Ergo etiam studia al- 
tiora et specialia finibus pastoralibus moderantur. 

Patet vero episcopos vel superiores ordinum, qui alumnos suos vel sa- 
cerdotes iuvenes ad tales Facultates et Universitates mittunt, pastoribus 
ordinariis necnon professoribus istorum institutorum magnam confidentiam 
praestare, quae etiam alteram partem nobili obligatione adstringit. Praesules 
alumnos suos selectos quasi in fideicommissum tradentes iure merito exspec- 
tant studia in illis Universitatibus et institutionem in collegiis ad mentem 
huius Concilii ita componi, ut candidati in patriam reduces exigentiis aposto- 
latus nostri temporis vere pares esse valeant. 

3. Plane liquet hoc exspectari quoque de studiis sacris in Universitatibus 
et Facultatibus huius almae Urbis peragendis. Studia Romana ipsa Ecclesia 

semper magni fecit et commendavit. De facto episcopi et superiores religio- 
sorum ex toto orbe terrarum alumnos bonae indolis et spei Romam mittunt 
ad institutionem ecclesiasticam quasi authenticam recipiendam. Nonne im- 
mensus fundus confidentiae totius Ecclesiae committitur Institutis Romanis 
in tot millenis clericis studiosis! Procul dubio rectores et professores sunt 
memores conditionis suae ac omnia impendunt, ut alumni ad ministerium 
apostolatus sacerdotalis quam optime praeparentur. Certo certius etiam cu- 
ram habebunt, ut decreta et praecepta huius Concilii candidatis rite inti- 
mentur tum in ordine intentionis tum in ordine exsecutionis. 

4. Patet reipsa rectores collegiorum et professores facultatum quoad in- 
stitutionem practicam et pastoralem sicut ubique terrarum etiam hic Romae 
summopere indigere adiumento parochorum aliorumque pastorum animarum. 
Iuvenes theologi non tantum aures audiendi habent, ut audiant praelectiones, 
sed etiam utuntur oculis videndi et vident satis vigilanter, quae in ecclesiis 
publicis fiunt vel non fiunt et quomodo fiant. Prorsus legitime desiderant 
videre cultum divinum ad normas huius Concilii rite efformatum, scilicet 
cum viva illa et actuosa participatione populi Dei. 

Nolunt candidati sanctuarii videre tantum « ecclesiam silentem » mere 
passivam. Ad superabundantiam autem viderunt diebus dominicis nuptias 
illas pomposas, quales iam in libro I Macchabaeorum (9, 37-39) describun- 
tur ita: « ducunt sponsam ... cum ambitione magna ... et ecce tumultus et 
apparatus magnus ». Non fugit alumnos decreta Concilii data esse « Urbi et 
orbi » et vacationem legis brevi tantum tempore circumscribi. Sane non 
decet filios monere matrem. Hoc competit soli patri. Et pater optimus, Iohan- 
nes Papa XXIII s. m. animo candido hoc fecit, cum in Constitutione Aposto- 
lica de Prima Romana Synodo promulganda clero suo Romano in mentem 
revocaret verba illa gravia sancti Bernardi dicentis: « Primo quidem clerum 
illum ordinatissimum esse decet, ex quo praecipue in omnem Ecclesiam 
cleri forma processit » (De consid. lib. IV, cap. II). 

Conclusio. Intime exoptant episcopi et superiores, ut hodie quoque 
alumni Romam missi formentur in Urbe principum Apostolorum genuino 
spiritu apostolico, ita ut in patriam reduces inveniantur non tardi frenatores, 
sed ferventes promotores renovationis christianae. 

Faxit Deus, ut sicut nobis veteranis post decennia ministerii sacri in 
dissitis terrae partibus haec alma Roma etiam illis permanserit omnibus « pa- 
rens, magistra, patria! ». 


23 

Exc.mus P. D. ARMANDUS FARES 
Archiepiscopus Catacensis et episcopus Squillacensis 

Licet maxima ratione synthetica noviter elaborata sint quae iam parata 
erant in praecedenti schemate, propositiones ita redactae in genere placent. 
Exemplum Domini secuti, qui vitam publicam fere totam consumpsit in 

electione et institutione Apostolorum, quam per Spiritus Sancti adventum com- 
plevit, etiam Concilium Oecumenicum pastorale in institutione sacerdotali 
totis viribus adlaborare debet, ut digni Ecclesiae ministri habeantur qui 
omnia impendant et semetipsos superimpendant pro animabus in viam salu- 
tis Christi adducendis. 

Quaedam adnotare desidero ut profundiore luce perfundantur quae in 
prooemio et 19 numeris continentur. 

1. Ad n. 2: Christus Dominus ante electionem Apostolorum « erat per- 
noctans in oratione Dei » (Lc. 6, 12). Tota Ecclesia, omnes sacerdotes et 
fideles numquam ab oratione cessent ut Ecclesia dignis et sanctis ministris 
fruatur. Aptius hoc officium, quo omnes tenentur, in textu inculcetur. 

2. Ad n. 3: ne dedignentur episcopi et superiores seminariorum, hac 
nostra aetate, penitiore cura « de congrua valetudine physica et psychica » 
candidatorum considerationem habere. Gratia supponit naturam, eique inhae- 
ret ipsam sanando et adiuvando: sed non omnis sanatio efficit subiectum 
aptum ministerio sacerdotali, quod est munus publicum in Ecclesia. 

3. Ad n. 7: quae optime dicuntur in hoc numero de institutione spiri- 
tuali impensius excolenda, applicanda sunt inde a vita candidatorum in 
seminariis minoribus, per rectam et convenientem catecheticam instructionem 
una cum initiatione ad historiam salutis — seu sacram — in Vetere et Novo 
Testamento contentam, et ad historiam Ecclesiae addiscendam. 

4. Ad nn. 13-14: ampliori ratione proponatur, sive in studiis philoso- 
phicis, sive in theologicis, necessitas sequendi rationem et viam methodum 

S. Thomae, qui semper « studiorum Dux » agnoscitur in Ecclesia, salva 
reverentia in alios Doctores Ecclesiae catholicae. 

Insuper desiderarem — quod iterum dico — ut qui studia theologica 
recte peregerint — quae, in comparatione cum studiis laicorum post scho- 
las medias superiores curriculo universitario comparari iure possunt — sa- 
cerdotes effecti, donentur titulo academico quo iuxta statuta et consuetudines 
cuiusvis nationis decorantur quotquot universitates studiorum in aliqua fa- 
cultate frequentant; salvo quod dicitur in n. 15 de studiis superioribus 
ecclesiasticis, ad quae mittendi sunt qui Magistri in universitatibus et in 
seminariis maioribus adscisci volunt. 

5. Ad nn. 16-18. Probanda sunt omnia quae dicuntur in his numeris, sed 
vitentur exaggerationes, cum non sit possibile simul studiis theologicis serio 
incumbere, et dare operam actionibus pastoralibus. S. Paulus, antequam in 
ministerium apostolatus adnumeraretur, per multum temporis in deserto 
fuit (ipse enim ait: « sed abii in Arabiam: deinde post annos tres veni Iero- 
solymam videre Petrum... » Gal. 1, 17-18) ad meditandum in revelationibus 
et doctrina Domini: et postea factus est Gentium Apostolus. Ideoque, si quae 
exercitia pastoralia velut tyrocinium praestanda sunt a clericis, reserventur 
opportunis temporibus feriarum autumnalium, et in ultimis annis cursus 
theologici. 

Rev.mus P. D, ANICETUS FERNANDEZ 
Magister generalis O.P. 

Praeprimis magnopere gaudendum est de textu emendato istius sche- 
matis « Propositionum » nuper nobis distributo et qui exhibetur nunc in 
aula Concilii ad eius discussionem. Et sincere gratulandum est commissioni 
propter hunc optimum laborem refectionis reelaborationisque schematis, 
quam ipsa commissio perfecit « secundum facultatem ab auctoritatibus Con- 
cilio praesidentibus communi deliberatione concessam », ut ait nova Relatio. 

Etenim nunc ultro fatendum est textum istum emendatum dignum esse 
qui a Concilio approbetur, additis quibusdam correctionibus. Sane prior 
textus « Propositionum » insufficiens plane iam primo fronte videbatur. Eius 
siquidem propositiones redactores excerptas collegerunt ex praecedenti sche- 
mate De sacrorum alumnis formandis, sed modo adeo summario et con- 
tracto ut summis tantum digitis et quantum ad generalia quaedam eius 
sensum quandoque reddebant. Deerant etiam quaedam fundamentalia in re 
tam maximi momenti pro bono Ecclesiae promovendo. 

Immo quandoque propositio excerpta sensum reflectebat partim opposi- 
tum vero sensui qui in originali unde desumpta erat, nempe in schemate fu- 
siori, tam recte continebatur. Ideo aliquae ex his propositionibus impressio- 
nem dabant quasi quaedam essentialia in institutione sacerdotum iam non 
amplius in vigore exstare. 

Laetandum igitur quod commissio per textum emendatum plura resti- 
tuat ex priori illo textu, et alia quoque summi momenti addat ex animadver- 
sionibus Patrum, ex quibus iam synthesis ac schema normarum magis cohae- 
rens et aequilibris apparet. Nam scopus pastoralis atque renovationis et ac- 
commodationis ad hodierna tempora ita in omnibus extolluntur, ut tamen 
integre retineantur alia quae substantiam institutionis sacerdotum efficiunt, 
ut primatus valorum spiritualium atque exercitii vitae orationis et supernatu- 
ralium virtutum, completa efformatio intellectualis, etc. 

1. Specialiter et grato ac laeto animo hoc comperimus in iis quae ad in- 
stitutionem in scientiis sacris attinent. Nam in priori textu « Propositio- 
num » ita truncate et vago modo quaedam excerpebantur ex optimo textu 
schematis constitutionis De sacrorum alumnis formandis (nn. 20-22), ut 
impressio relinquebatur quasi philosophiae perennis studium ad quaedam 
principia comparanda reduceretur, praeter accuratiorem notitiam systematum 
modernorum, theologiae vero universae ad quamdam contemplationem my- 
steriorum salutis in S. Scriptura. 

Textus autem emendatus res denuo restituit ad substantialem sensum con- 
stitutionis anteactae, expresse declarans universae theologiae disciplinas ma- 
teriam efficere sacerdotalis institutionis, et quidem intime penetrandas et 
cognoscendas ex fontibus Revelationis duce Magisterio Ecclesiae, n. 16. 

2. Ad hoc ipsum paucis me permitto attentionem convertere. Nam textus 
retinet et reafErmat institutionem theologicam quantum ad speculativam il- 
lustrationem atque intimiorem penetrationem dogmatum fieri debere « S. Tho- 
ma magistro ». Quae conciliaris agnitio magistralis ductus S. Thomae in re 
theologica approbat quidem saecularem Traditionem in Ecclesia voce una- 
nimi Pontificum firmatam, et intimum gaudium nobis afferret. 

Ut autem praedicta declaratio normativa non evadat inanis et reducatur 
ad vagam imitationem figurae exemplaris Angelici Doctoris, et non ad eius 
doctrinam apprime cognoscendam sequendamque etiam hodierno tempore, 
ut plures nunc ac saepius interpretari autumant, oportet atque postulatur 
enixe ut declaratio expressior fiat qualis integre habebatur in priori sche- 
mate De sacrorum alumnis formandis , et a quo illa verba desumpta sunt. 

Enimvero ibi dicebatur, n. 20: « In cursu philosophico philosophia pe- 
rennis, secundum S. Thomae rationem, doctrinam et principia... ita tradatur 
ut eius absolutam cohaerentemque synthesim alumni acquirant ». Et idipsum 
repetitur fieri debere in theologia ad « mysteria salutis quantum fieri potest 
illustranda » et penetranda « ope speculationis S. Thoma magistro, sicut de 
philosophia dictum est », n. 22. 

Ex hac indubia ac perspecta assertione theologicae atque philosophicae 
auctoritatis S. Thomae proculdubio tota theologica sacerdotum institutio ro- 
boraretur atque ad solvenda problemata hodierni temporis magis apta red- 
deretur. 

3. Si vero non aestimaretur necessarium tam expressam iniunctionem ad- 
dere, videtur adhuc opportunum retinendum et edendum illud antiquum 
schema constitutionis De sacrorum alumnis formandis, ad modum officialis 
commentarii actualis Schematis Vropositionum. Hoc siquidem iustum et ra- 
tionabile videtur, cum istae propositiones ex illius fusiori textu exscriptae 
sunt. Verum inde valor sensusque illarum propositionum sub luce ipsius 
contextus rectius perpenderetur. Nam schema constitutionis praedictum, quod 
ex plurimis animadversionibus Patrum fuerat recognitum, habere videtur 
veram auctoritatem textus conciliaris. 

Et haec quidem methodus etiam commendanda videtur pro aliis schema- 
tibus quae, eadem gratia brevitatis, ad breviorem formam propositionum 
reducta sunt: notanter schemata De religiosis, De activitate missionali Ec- 
clesiae, De scholis catholicis, De matrimonii sacramento. Cur enim solum 
schema De Ecclesia in mundo huius temporis editur ditatum fusis Adnexis 
ad commentarii officialis se habentibus, quae tamen non recipiunt discussio- 
nem in aula, sed solum animadversiones Patrum? 

Hac igitur sola ratione dicta schemata, ad tam brevem modulum propo- 
sitionum constricta, in sua plena doctrinae luce apparere possent. 

Rev.mus P. D. IOANNES FERREIRA 
Praefectus Apostolicus Guineae Lusitanae 

1. Nostrum schema exordiens a principio quod magna ex parte renovatio 
totius Ecclesiae a ministerio sacerdotis pendet, proclamat, logice, institutio- 
nem sacerdotalem momentosissimam esse. Et quidem recte. Exinde, prin- 
cipiis ab experientia saeculorum traditis suffultus ac simul cum novis tem- 
porum exigentiis cohaerens, dicit hanc viam schema selegisse. Quod propo- 
situm clarissimus Relator, clare et methodice, sub pag. 7 suae relationis, con- 
firmat. 

2. Redactio tamen, forsan quia contra cursum programmatis initialis 
in propositiones reduci debuit, has exigentias propositas satisfactorie non at- 
tingit. Profecto, commissionis strenuo labore non obstante, Concilium lineas 
fundamentales et necessarias pro nova formatione clericorum promovenda 
prae manibus nondum habet. 

3. Concilii programma est inter alia actualizatio seu apertura mentis Ec- 
clesiae ad novos valores spirituales nostri temporis. Haec apertura datur 
docendo et audiendo. Si tamen Concilium decrevit de formatione clericorum 
loqui, non debet simpliciter ea quae historia temporis transacti tradit, reti- 
nere. Illa sunt iam bene codificata et expressa in documentis pontificiis, prae- 
cipue a Pio X usque ad Paulum VI. 1 

4. Quia res mere disciplinares et iuridicae vel a Summis Pontificibus 
dictae sunt vel ad Commissionem Revisionis Codicis luris Canonici remit- 
tendae sunt, videtur Concilium pro se reservare debere aliquid specifici, scii.: 
1) doctrina de vocatione sacerdotali ; 2) doctrina de formatione sacerdotali ; 
3) doctrina de indole pastorali formationis clericalis. Rationes sunt sequentes: 

Sacerdos est homo Dei. Hoc theologice certum est. Et fideles id quae- 
runt ab eo. Sacerdos est ergo homo consecratus ad res divinas et his rebus 
spiritualiter inhaerens. Ex hoc, fundamentum conscientiae sacerdotalis, va- 
lidis rationibus theologicis apud seminaristas importat instaurare. Optandum 
est proinde, ut schema declaret theologice, ecclesiastice et humane, sensum 
concretum huius vocationis, huius formationis et huius finis pastoralis pro 
seminaristis nostri temporis, consideratis principiis proprii individui necnon 
principiis socialibus in quibus eius actio incarnatur, in conditione humana. 
Adolescentes hodierni in seminariis commorantes mentalitatem activam ha- 
bent. Loquuntur de actualizatione (« aggiornamento ») Ecclesiae, de dialogo, 
de oecumenismo, de evolutione et praesentia Ecclesiae in mundo, de novis 


1 Cf. Documenta et acta Summorum Pontificum. Seminaria Ecclesiae Catholicae, ed. Sacra 
Congr. de Seminariis; UOrdinamento dei Seminari da S. Pio X a Pio XII, Vat. 1958; Enchi- 
ridion Clericorum. 

formis humanismi et de efficaciori didactica et paedagogia. Illi sciunt quod 
sacerdos est filius Dei, vocatus ad sanctitatem; sed simul animadvertunt ne- 
minem eos dispensare de eius actione et apostolatu intra mundum, in cir- 
cumstantiis duris et non raro heroicis. Sese interrogant quomodo compos- 
sibilis sit eorum vocatio, formatio necnon finis pastoralis eorum actionis. De 
hac re multa attendunt a Concilio. 

Seminaristae hodierni aliam dimensionem mentalem habent quam in tem- 
poribus transactis. Hoc factum novas exigentias in aequilibranda personalitate 
sacerdotis nostrae aetatis supponit. Legunt et audiunt plura, praeter lectio- 
nes magistri et superioris, moderna instrumenta communicationis socialis de 
principalibus orientationibus in campo sive philosophico sive sociali, sive litte- 
rario sive artistico. Hoc non possumus ignorare. Illi sciunt quod Ecclesia valores 
humanos aestimat et de theologia realitatum terrestrium loquitur. Sciunt etiam 
quod inter doctrinam scholasticam et modernos errores, terra virgo adhuc 
exstat, ubi multae veritates continentur et ubi Christus adesse debet. Volunt 
seminaristae hodierni esse adulti tam in fide quam in consecratione, sacrificio 
et responsabilitate. Libenter ergo audiunt a Concilio quomodo testes, exempla, 
apostoli et dialogantes in Domino effici possunt. Quaerunt quomodo com- 
positio inter fidem et rationem, inter evangelium et praxim terrestrem effici 
debeat. In quibusdam coetibus Ecclesiae adhuc notio statica, ingenua et mere 
ascetica vocationis est. Seminaristae anxie et in dubio vivent, et seminaria in 
crisi erunt dum quaedam methodus directionis spiritualis, quaedam principia 
formationis (scii. « deformationis ») et tales ac tales textus sic dicti manuales 
exstiterint. 

Valores sacerdotales hi sunt indiscutibiles : 1) Christus et eius doctrina 
ut principium; 2) Liturgia ut expressio sensibilis relationis humano-divinae; 
3) Caritas ut flamma pastoralis; 4) Exemplum vitae ut personalis argumentum. 

Hanc quaestionis dimensionem hodie nemo ignorare potest. 

Si tamen defectus permulti in institutione sacerdotali adsunt, concludere 
licet aliquid esse extra locum. Forsan quia non sufficienter magni fit forma- 
tio humana in experientiis vitalibus. Forsan quia indirecte fovetur ille typus 
educationis ubi sensus responsabilitatis ex abrupto oriri debet in die ordina- 
tionis sacerdotalis tanquam charisma e caelo depromptum. 

Complere (non suspendere neque contrariare!) valores culturales et so- 
ciales in se bonos, est initium formationis moralis et exitus totius realizatio- 
nis. Hoc sub respectu, promoveantur convivia cum sacerdotibus eiusdem 
dioeceseos vel cum sacerdotibus religiosis, ut cum eis seminaristae communi- 
cent experientias et meditationes habitas in activitate sacerdotali. Post ordi- 
nationem, ut bene recordatur sub propositione 19, habeantur cursus obliga- 
torii et circuli activi de rebus pastoralibus, methodis aptis adhibitis, ita ut 
transitus seminarii ad vitam ministerialem ordinetur ad bonum individui et 
Ecclesiae. 

Item desideratur ut Universitates et Instituta praesertim pontificia et 
catholica qui magistros seminaristarum efformant, praeter scientiam abstrac- 

tam et schematicam, sensum problematum una cum methodo adlaborandi in- 
ter homines praebeant. Tandem, optamus ut in nullo casu seminarista sit in 
plano inferiori relate ad Status programma studiorum, sicut iam Pius XII 
in exhortatione Menti nostrae (23-IX-1950) memoravit. 

5. Ad concludendum, carissimi Patres, dicam quod schema « initium iti- 
neris » (cf. relationem, p. 9 e) in aliquibus propositionibus praebere videtur. 
Non tamen volumus simplices propositiones ubi analysis nondum data fuit, 
sed solidum schema ubi doctrina theologica valida de vocatione sacerdotali, 
de eius nutritione seu formatione et de consequenti eius fine pastorali ha- 
beatur. 

Nova visio Seminarii niti debet in dynamico conceptu Ecclesiae, quem 
Sancta Synodus in propria constitutione instauravit, et etiam in adnexis et 
congeminis decretibus Conciliaribus. 

Aliquod adagium populare sic sonat: talis filius, talis pater. Hodie mun- 
dus iudicat Matrem Ecclesiam per suos filios. Profecto videatur forma qua 
seminarii efficaciores reddi possunt in unitate paedagogiae Christi pro nostro 
tempore. 

[ Subscripserunt etiam~\ A. Cardosa Cunha, ep. tit. Baris in Pisidia; Ioao, 
ep. Lamego; Polycarpus, ep. Guarda; L. Yanez, ep. Los Angeles; J. Landreau, 
praef. ap. S. Louis du Senegal; A. de Castro, ep. tit. Ombi; M. Gomez Frande, 
praef. ap. S. Miguel de Sucumbios. 


26 

Exc.mus P. D. IOANNES FERRO 
Archiepiscopus Rheginensis 

Dignum laude censeo propositum commissionis non omnia exponendi ad 
exhauriendum argumentum De institutione sacerdotali ut potius principia 
tantum essentialia stabiliantur, ex quibus normae in posterum sumantur, sive 
a commissionibus post-concil., sive a conferentiis episcoporum singularum 
Nationum et ab ipsa commissione luris Canonici recognoscendi. 

Quod sane emolumentum non parvi ponderis etiam erit Sacrae Congrega- 
tioni de Seminariis in moderandis iis quae ubique sunt seminaria pro clericis 
rite instituendis. 

Quare adprobandum videtur hoc schema, quo nos, in Concilio congregati, 
complere et perficere quodammodo intendimus magnum illud opus pro 
Sanctuarii alumnis instituendis a Concilio Tridentino quattuor abhinc saecula 
feliciter inchoatum. Neminem fugit quot immensa beneficia in decursu quat- 
tuor saeculorum Ecclesiae Dei obvenerint, cum progredientibus annis fere 
ubique tot Summis Pontificibus, episcopis et sacerdotibus cooper antibus, Do- 
mino confirmante, seminaria, scientiae et sanctitatis coenacula facta sint, quo- 
rum splendor adhuc perseverat, umbras desiciens, si quae ortae sunt. 

Quapropter in necessaria renovatione veterum seminariorum, et in novis 
instituendis pro Ecclesiis nuperrime fundatis, magna aestimatio facienda est 
de praeclaris gestis eorum, quos vere Patres appellare decet, atque eorumdem 
diligenter servanda exempla et dicta, immo et illae consuetudines, quae robur 
retinentes humani ac supernaturalis valoris, eo quod eos tam dignos habeant 
auctores, veram nobilissimam traditionem praeseferunt. 

Ideo ad tantum bonum fideliter asservandum, atque ad decus Ecclesiae 
Dei augendum, scripto conserventur oportet memoriae tot illustrium virorum, 
e quibus alii seminaria fundaverunt, alii doctrina et sanctitate eadem or- 
naverunt. 

Quae si generose peragentur, ut sperare licet, patrimonium pretiosissi- 
mum antiquae dioeceses Occidentis et Orientis inter se communicabunt, et 
ad Ecclesias nuper fundatas, fraterni amoris signum praebere gaudebunt. 

Hoc mihi videtur faciendum, non tantum ad complenda quae iam peracta 
sunt in celebratione IV evoluti saeculi ab Institutione Seminariorum, sed ad 
id praecipue ut qui in illis educantur alumni sanctissima hortamenta et exem- 
pla haurire possint, quibus instructi vitam pietate et doctrina instituant, ad 
suam fratrumque animas Christo lucrifaciendas. 

His breviter dictis proponere audeo ut ad ea quae in fine num. 16, pag. 18 
optime dicuntur « manuducantur alumni ad plenius cognoscendas eas com- 
munitates quae christiano nomine decorant etc. » addatur hortatio ut sanctae 
traditiones religiose serventur, maiorum vestigia fideliter prosequendo. 

Praeterea verbum addendum censeo in schemate, ut ditissimum thesaurum 
Summorum Pontificum Magisterii omnes prae oculis habeant moderatores et 
alumni, in primis quae in pluribus documentis docuerunt de philosophicis 
disciplinis tradendis « Ad Angelici Doctoris rationem, doctrinam et princi- 
pia » (C.I.C., 1366, 2), ut appareat Ecclesiam de praecipuis veritatibus cum 
Revelatione arcte connexis idem semper sensisse. 

Peropportunum videtur hac ratione modum servare illius rerum novarum 
studii, quod quidem insitum est humanae naturae ad scientiam acquirendam, 
sed periculum levitatis et erroris praeseferre solet omnibus hominibus hisce in 
terris peregrinantibus, praesertim iu venibus experientia haud praeditis. 

Non novitas est urgenda, sed potius veritas indefesso studio quaerenda, 
quae semper iuvenescit, veritas quae fructus in dies praebet dulciores cum 
caritate coniuncta, quaeque neque in falsi nominis scientia, neque in super- 
bia vitae inveniri potest, sed in humilis spiritus libertate filiorum Dei; cuius 
fulgore iustorum corda illustrantur, ut opera lucis compleant ad omnium in 
ecclesiastica ac civili societate aedificationem. 

Sane non parvi momenti fructus obtinebunt sui laboris moderatores et 
magistri, qui in Christo et in Ecclesia ad reverentiam et gratitudinem erga 
maiores et sanctiores viros, iuvenes sibi commissos educare contenderint. 

Verumtamen quae de eximiis traditionibus particularis et universalis 
Ecclesiae firmiter servandis affirmamus, nullo modo intelligenda sunt ad omnia 
praeterita indiscriminatim extollenda et retinenda, more laudatorum tem- 

poris acti, quin immo plurima obsoleta prorsus erunt relinquenda et abro- 
ganda etiam in seminariis, nec unquam minuenda actuosa voluntas in dies 
progrediendi, cum in divinarum humanarumque rerum scientia novisque ra- 
tionibus earumdem tradendarum, tum praecipue in renovationis spiritualis 
studio, ut, gratia Dei cooperante, sapientibusque magistris moderantibus, 
strenui cooperatores episcopalis ordinis rite formentur. Sic nullo labori par- 
cendum erit in optimis seligendis rerum spiritualium ceterarumque discipli- 
narum utriusque cleri magistris. 

Etiam ex laicis doctis viris, praeclaris virtutibus praeditis, deficientibus 
sacerdotibus, nonnulli quandoque vocandi erunt ad quasdam disciplinas in 
seminariis docendas. Qui, absque dubio, dum suo munere egregie funguntur, 
Christo et Ecclesiae intimius adhaerent, ita ut aptiores evadant ad fidem inter 
homines profitendam et ad actuosum apostolatum exercendum. 

Haec ne pigeat nos recolere et sine ambiguitate tradere iis, qui in semina- 
riis instituuntur, ut permanentes in iis quae praedita sunt eis perfecti fiant 
Dei homines (cf. 2 Tim. 3, 14, 17). 

Ad n. 4, pag. 13, a lin. 15 ad 21, periodus melius videtur componenda: 
« Ut sciant omnium fieri servi, Christi vestigia sequentes, qui non venit ut 
sibi ministraretur, sed ut ministraret et daret animam suam redemptionem 
pro multis » ( Mc . 10, 45; cf. Io. 13, 12-17). 

Ad n. 13, pag. 17 quae dicuntur de lingua latina pro alumnis latini ri- 
tus, videntur dici posse de linguis orientalibus pro alumnis Ecclesiarum 
Orientalium, quae tot praeclara documenta Patrum possident. 


27 

Exc.mus P. D. AUGUSTINUS FROTZ 
Episcopus tit. Coradenus, aux. Coloniensis 

Schema in genere placet. Liceat mihi, quae sequuntur, proponere: 

1. Pag. 14, cap. III, n. 7 textus emendati, lin. 32, post verbum « provi- 
deatur » addatur: « indoles sociales magis excolantur et vera confraternitas 
exerceatur ». Ratio : 1. Non pauci alumni ex familia proveniunt, in qua sunt 
unicus filius. Qua de causa indoles socialis saepe non bene evoluta est. 
Dum in communitate magna isti alumni facile vitam suam privatam gerere 
possunt, in communitate parva ad indolem socialem evolvendam plus vel 
minus coguntur, quod necessarium est pro vita pastorali. 

2. Confraternitas inter sacerdotes vere maximi momenti est. In com- 
munitate parva sese melius evolvit, sed exerceri debet. 

1 et 2 pertinent quidem ad formationem personalem, de quo in textu, 
sed melius videtur, ut expresse dicatur, quod desideratur. 

II. Pag. 17, cap. V, n. 13 textus emendati, lin. 9, post verbum « adhibere 
possint » addatur: « et insuper unam vel alteram linguam modernam ita di- 

scant, ut in vita sacerdotali fidelibus etiam aliarum nationum inservire va- 
leant ». Ratio: patet ex evolutione societatis modernae, quae homines omnium 
nationum et populorum diversis et multiplicibus rationibus per breve vel lon- 
gius tempus in terras alienas adducit. Utile esset, si in textu schematis huic 
necessitati pastorali provideretur. 

III. Pag. 19, cap. V, n. 16 novi textus emendati, lin. 45, post verba 
« communicare valeant » addatur: « Praeterea alumni conditiones vitae homi- 
num, intime cum problemate infidelitatis modernae vel abstinentiae a vita 
ecclesiastica coniunctas, melius cognoscere discant, situationem Ecclesiae 
in mundo hodierni temporis eiusque missionem in eo profundius intellegant 
et hoc modo ad dialogum et auxilia necessaria proferenda magis idonei fiant ». 
Ratio : multi alumni cognitionem immediatam et practicam conditionum vitae 
hominum non habent vel habere non possunt. Ratio vitae in propria familia 
et in seminario saepe « unilateralis » est, ita ut, alumni non raro falsam opi- 
nionem de vitae conditionibus hominum habeant et sic in vita sacerdotali 
non bene procedunt. Proinde episcopis et moderatoribus seminarii directio 
saltem aliqua indicetur, ut vias aptas ad melius cognoscendas conditiones 
vitae, e. g. operariorum in officiis suis practice inveniant. 

IV. Pag. 19, cap. V, n. 17. Nova alinea vel novus numerus addatur, 
qui hanc cogitationem continet: « Ad ambitum “ visionis ” alumnorum am- 
plificandum, ad zelum studiorum vivificandum, ad communitatem fraternam 
interdioecesanam experiendam et colendam cursus theologici instituantur, 
quos alumni etiam aliarum dioecesium nationalium et internationalium nec- 
non societatum religiosarum, missionalibus non exceptis, participant. Expe- 
dit, ut ad hos conventus etiam laici apti et periti invitantur. Ratio : Expe- 
rientia docet, tales cursus multum ad formationem intellectualem et spiri- 
tualem alumnorum iuvare. Alumni hodierni temporis non minus quam stu- 
dentes laici contactu vivo et vivificante cum aliis alumnis etiam aliorum po- 
pulorum indigent. 


28 

Rev.mus P. D. IUCUNDUS M. GROTTI 
Praelatus null. Acr ensis et Puruensis 

1. Animadversiones generales. 1. Non est clarum an « Institutio » sacer- 
dotes non tantum saeculares, sed et regulares respiciat: quod certe esse de- 
beret, cum omnes aequaliter sint sacerdotes; ideoque, sub sacerdotali respectu, 
aequaliter aut valde similiter instituendi. Si ita est, aptari, scilicet compleri, 
debet textus Prologi et I. 

2. Fortasse lugendum est Concilium nostrum ter saltem de sacerdotibus 
agere: in capite peculiari de Ecclesia, in « De sacerdotibus », hic in « De in- 
stitutione sacerdotali ». Nonne melius fuisset aut esset, haec omnia accurate 
iterum perpendere atque forsitan ad unitatem, scilicet ad unum caput, re- 

digere? Forsan vitarentur repetitiones et expositio magis completa et ordi- 
nata, ideoque et efficacior evaderet. 

3. Fortasse, immo, non incongruum foret si tota haec de Presbyteris ma- 
teria iterum consideretur, attentis Pii X, XI et XII documentis, ita ut in 
unico « de Presbyteris » capite, licet presse expressum, nihil desit ex iis 
quae sapienter ac practice illi Romani Pontifices protulerunt, inducto Spiritu 
quem in Concilium Ioannes XXIII immisit quemque Paulus VI servandum 
voluit, atque additis iis quae novissimorum quoque temporum verae scientiae 
et pastoralis experientia suggerunt. 

4. Peculiari cura recognoscenda seu aptanda sunt quae hic de institutione 
philosophica ac theologica proferuntur. 

5. Totus dein recognitionis labor, quocumque modo fiat, prae oculis iugi- 
ter habere debet schemata hucusque adprobata, ut omnia cum eis congruant, 
sive sub materiae sive sub spiritus respectu. 

II. Animadversiones particulares. Pag. 11, lin. 1: in schematis initio, sem- 
per integre dicendum est, pro posteris, de qua agatur synodo. Unde scriben- 
dum videtur: « Sancta Synodus (Oecumenica) Vaticana Secunda ». 

Pag. 11, lin. 11: nonne scribendum est: « omnibus sacerdotibus sive 
saecularibus sive regularibus cuiusvis ritus... », ob rationes supra dictas in 
Animadv. generali 1? 

Pag. 11, lin. 19: consequenter ad supra indicata, addenda esset mentio 
superiorum maiorum religiosorum. Verbi gratia, ita: « ab episcoporum ac 
moderatorum coetibus concorditer statuenda... », vel meliori modo. 

Pag. 12, lin. 2: post « pertinet » ponatur virgula. 

Pag. 12, linn. 2-3: advertendum, vocem « christiana » bis repeti duabus 
alineis. Elegantiae causa, una ex his est per aliam commutanda. E. g. « cre- 
dentium (ut in Actibus) communitatem ». 

Pag. 12, linn. 1-24: tota huius numeri (2) materia forsan esset aliter 
disponenda et aliis concretis exemplis ditanda, ne unice quae omnes sciunt 
dicat. 

Forsitan ergo, ob logicas rationes quae intuentibus apparent, ita textus 
iste disponi posset, ordine scilicet trium periodorum parumper mutato: 

a) Actuosa ad vocationes ... consecret. 

b) Opus vero ... operarios. 

c) Hoc autem fovendarum vocationum opus ad totam quidem creden- 
tium communitatem pertinet, quae vita ... promovere debet. 

d) Inter varia autem subsidia, profecto adnumerari queunt selectorum 
presbyterorum aliarumque personarum, ad vocationes quaerendas et congre- 
gandas, huc illucque accedentium, incessabilis auctuositas; librorum, epheme- 
ridum, foliorum ve, a praedictis aliisque peritis, per episcoporum superiorum- 
que maiorum coetum deputatis, congrua praeparatio ac latissima pervulgatio; 
congressuum, ad causas penuriae vocationum investigandas atque ad aptiores 
eas suscitandi fovendique methodos statuendas inducendasque, adunatio; ci- 
nematographei et undarum electricarum ope, apta sermonum imaginumque 

de re ad vocationes spectante, transmissio; Sacrarum Ordinationum, ad sacer- 
dotium potissime, competenti praedicationis cursu praemisso, sollemnis col- 
latio, diebus quibus fideles ad ecclesiam numerosiores confluere solent; ac 
tandem publica decoraque iubilaeorum sacerdotalium celebratio. 

e) Tamen ad fovendarum vocationum opus maxime conferant oportet 
tum familiae ... tum sacerdotum exemplum atque apostolicus zelus. 

Pag. 13, lin. 26: Si haec Instructio, ut suo loco dictum est, ad religiosos 
quoque se extendit, textus ita complendus est: «... episcopi aut superioris 
maioris auctoritati ... ». 

Pag. 14, linn. 16-32: Si hoc de Institutione sacerdotali schema, religiosos 
quoque respiciat, utpote veros futuros sacerdotes, sacris quoque missionibus 
haud raro addicendos, pariter mutationes, iuxta ea quae supra protuli, essent 
inducendae. Idem dicendum quoad pag. 16, linn. 21-34. 

Pag. 15, linn. 19-20: « illuminato ». Fortasse aptius dicitur: « illu- 
strato ». 

Pag. 16, lin. 34: hoc aliove aptiore loco, addendum est aliquid de alumnis 
non plane segregandis sed congrue manuducendis ad considerandum ea quae 
in posterum, etiam qua pastores, scire debebunt, quaeque ad rem socialem et 
politicam, nationalem et internationalem, ad spectacula et gymnicas similes- 
que contentiones (sport) referuntur. Instituendi proinde, etiam his de rebus, 
ita erunt, ut eas non mundana mente communibusque oculis considerent, 
easve avide quaerant aut de iisdem ardenter disputent, sed ut, iuxta Apostoli 
hortamentum, quaecumque bona probent et opportune sectentur, de malis 
vero serene recteque iudicare addiscant, eisque remedium afferre optent, iam- 
que fortasse, pro ipsorum modulo, de facto afferant. 

Pag. 17, linn. 4-9: Si hoc quoque decretum universam, et non latinam 
dumtaxat, respicit Dei Ecclesiam, cur de uno latino idiomate sermo est? Et 
quidem tempore quo liturgici libri in vulgares vertuntur linguas? Ideo, con- 
sultum videtur, ut post « linguae latinae » (lin. 5) addatur: « et graecae atque 
hebraicae, ... quibus ... ». 

Quibus positis, fortasse verba: « atque, si ... possint » (linn. 8-10) deleri 
possent; quod Oecumenismo prodesset, vel saltem aptari. 

Pag. 17, linn. 21-29: bene perpendendum an illa Introductio necessaria 
aut utilis revera sit, ne disciplinae cursusque adhuc multiplicentur (cf. pag. 19, 
lin. 13). 

Pag. 17, linn. 30-40: quae de philosophicis traduntur disciplinis, satis 
bene confecta videntur. Sed quia praevidendum est quosdam aut multos Pa- 
tres conciliares (eorumve peritos) ad S. Thomam, sicut infra pro S. Theo- 
logia, appellaturos esse, in hac hypothesi non censeo ad I. C. aliasve docu- 
mentorum iam latas leges simpliciter redeundum esse, at quae sequuntur, vel 
adhuc meliora, animadvertenda ac statuenda esse: 

« Philosophia perennis ita tradatur ut alumni plena cohaerentique syn- 
thesi doctrinae ad methodum et principia S. Thomae instituantur. Ita autem 
in Angelici incumbendum erit philosophiam, ut quae, ob scientiarum progres- 

sum, amplius teneri non possunt, reverenter seponantur; quae vero in ea 
desiderantur, sed ab aliis cuiusvis epochae sapienter prolata sunt, libenter as- 
sumantur. 

Sed quia haec exigentia elementa quaedam seponendi aliaque assumendi 
necessitatem secumfert consuetam synthesim in quibusdam emendandi, in 
aliis perficiendi vel noviter conficiendi, ideo huic operi ita insudandum erit 
ut, iuxta Ecclesiae normas, quantum ad omnia, pro temporum et personarum 
adiunctis, quam maxime sit accommodatum. 

Ex hoc autem doctrinae corpore diversa philosophorum, sive antiquorum 
sive recentiorum, systemata examinentur et diiudicentur ». 

Pag. 18, linn. 1-36: Ea quae de scientia sacra dicuntur satis bona sunt, 
at indigent quodam complemento et quadam expolitione. 

Indigent imprimis quodam complemento, quia, dum de S. Scriptura sermo 
est ac de tractatibus dogmaticis, nihil de Sacra Liturgia ut Traditionis teste, 
ideoque ut eorundem tractatuum fonte, et nihil de tractatibus moralibus; et 
fere nihil de re pastorali. 

Indigent insuper quadam expolitione, sive quoad plura, sive praesertim 
quia ea quae de Sacra Scriptura, linn. 10-17, dicuntur, sunt quidem egregia 
in se, at quae aliqualiter nexum rumpunt inter ea quae linn. 4-10 (ex Sedes 
Sapientiae, art. 45, § 2, fere ad litteram deprompta) et quae linn. 17-36 
traduntur. 

Age nunc ad singula! 

Lin. 7: loco «haustam», videtur dicendum (ut in Sedes Sapientiae ) 
« hauriant ». Sicque legendum: «... doctrinam catholicam accurate hauriant, 
profunde penetrent, ... ». Ita enim manifestius fit fundamentalem theologi 
operationem in hoc consistere ut ad Revelationem accedant et ex eadem 
abunde hauriant. Econtra dicendo: «... doctrinam catholicam accurate hau- 
stam profunde penetrent ... », manifestius esset praecipuam theologi opera- 
tionem in speculatione potissimum residere: quod certe alienum videtur a 
mente et agendi ratione Sacri huius Oecumenici Concilii. 

Lin. 10: post « valeant » et ante « Sacrae Scripturae », nonne introduci 
deberet aliquid de ipso Ecclesiae Magisterio, quod universorum tractatuum 
catholicorum lux et dux esse debet vel deberet, aiente hoc eodem Concilio, 
linn. 4-5: « duce Ecclesiae Magisterio »? Agatur ergo de duce, antequam de 
ductis; ne, deficiente ducis luce, interpretantes in foveam cadant ... 

Quoad Ecclesiae magisterium, ita aut meliori adhuc modo scribi posset: 
« Doctrina Magisterii ecclesiastici universalis sollemnis et ordinarii, allatis 
praecipuis documentis pro unoquoque tractatu dogmatico vel morali, aut 
saltem pro unaquaque ampliori quaestione, ita non fragmentarie at panora- 
mice exhibeatur, ut catholicae fidei doctrinaeque et stabilitas pateat et iugis 
in explicatione progressus, ac proin determinetur quid, quove certitudinis 
gradu, hodie credendum, tenendum, docendum, defendendum et ad praxim 
traducendum sit. 

(Sub luce autem ac ductu huius Magisterii Ecclesiae, docens atque alumni 

S. Scripturam ac Traditionem adibunt, aliasque theologicas operationes per- 
agent). 

Quibus praestitis, ipsa divinae Revelationis themata biblica proponantur; 
quid Sacrae Orientis Occidentisque Liturgiae, quidve maiores Patres Docto- 
resque ad singulas eiusdem Revelationis veritates fideliter transmittendas at- 
que enucleandas contulerint necnon ulterior dogmatis historia — considerata 
quoque ipsius relatione ad generalem Ecclesiae historiam — alumnis aperia- 
tur; deinde ad mysteria salutis integre quantum fieri potest illustranda ac 
vindicanda, ea ope -perennis philosophiae, S. T horna aliisve melioris notae 
magistris, necnon aliarum veri nominis scientiarum (e. g.: biologiae, medici- 
nae, etc.) 1 secundum tractandarum rerum naturam, intimius ... discant ». 

Lin. 34: hic forte introducendum esset aliquid circa necessitatem trac- 
tatus theologicos, sive dogmaticos sive morales, sub luce Dei inquantum est 
Caritas seu Amor, instaurandos. Dici autem posset his quae sequuntur vel 
aliis aptioribus verbis: « Tractatus autem universi ita instaurentur ut pateat 
Deum Caritatem, seu Amorem esse; universaque Dei opera, Incarnationem, 
nempe, Redemptionem, Sancti Spiritus effusionem, ipsaque praecepta et sacra- 
menta ex eodem caritatis fonte manasse atque ad caritatem, peccato amissam, 
restituendam adipiscendamque atque in perpetuum servandam divinitus or- 
dinari ». 1 2 

Quibus dictis, huc transferrem ea quae de Bibliae studio, tamquam 
speciali materia, dicuntur linn. 10-17: ibi enim, ut dixi, nexum logicum ali- 
quatenus rumpunt, fortasse. 

Perpendendum autem puto an conveniat adhuc asserere (linn. 10-11) Sa- 
cram Scripturam esse debere universae Theologiae « animam »: nonne haec 
anima est Revelatio divina vel Spiritus Sanctus, quae sunt in Bibliis, at non 
tantum in eis sed et in tota Ecclesia? 

Pag. 19, lin. 16: Si haec Instructio clericos quoque religiosos, ut a me 
supra dictum est, respicit, addatur, post « episcoporum »: « ac superiorum 
maiorum ». Idem addendum esset pag. 20, linn. 24-25. Non videtur enim 
cur « Institutio sacerdotalis » religiosos futuros sacerdotes respicere non de- 
beret, scii, eos qui, magno numero, ad ipsum verissimum apostolatum desti- 
nabuntur in ipsis missionibus exercendum! 

★ ii * 

Schema in genere placet. Haec sunt elementa quae possent textum ditio- 
rem reddere: 

1. Habeatur diversa ratio agendi pro seminaristis minoribus et maiori- 
bus et pro saecularibus et religiosis. 

2. In educatione seminaristica, ponere constanter seminaristas in statu 


1 Cf. quoad trivium et quadrivium, Augustinum, De Doctrina Christiana, Hugonem de 
S. Victore, etc. 

2 Ampliora videsis in: C. M. Berti, O.S.M., Methodologiae theologicae elementa, Desclee, 
1955, pp. 213-221, Scripta Professorum Facultatis Theologicae « Marianum ». 

liberae electionis ita ut, si fieri posset, ne unus quidem proficiscatur ductus 
tantummodo ab impetu rerum (corrente o circostanze ambientali). 

3. In educatione, ditare seminaristas, diversis in temporibus, spirituali 
formatione aetati congrua. 

4. Seminaristas docere artem orandi ita ut orationes vivant et non tan- 
tum repetant! Unio cum Deo scilicet potius quam oratio est fovenda. 

5. Educatio sexualis detur iuvenibus aetati propria et, si possibile, cri- 
sis excitetur ne vota fiant in tempore quietis et observanda sint in tempore 
tempestatis! 

6. Educatio debet hominem, qua talem, aedificare, in corpore scilicet 
et anima. Proinde vitetur nimius angelismus et nimius materialismus. Quae 
bona sunt, pluries dictum est, nostra sunt; proinde non sunt simpliciter ar- 
cenda neque simpliciter amplectenda sed, in quantum bona et utilia ad finem, 
amplectenda (ita v. g. usus TV). 

7. Mirum est nostri seminaristae non gaudere sufficienti fiducia ut sal- 
tem in quibusdam ministeriis ponantur quando a) coaetanei insumunt frequen- 
tissime onera graviora, v. g. in matrimonio, et adulti censentur; b) a laicis, 
quibus minus datur, magis exposcitur (cf. schema proprium!). 

Uno verbo: ad maturitatem proveniunt seminaristae non ordinatione 
sed educatione: necessaria proinde est educatio ad responsabilitatem et 
responsabilitas est aliquid exquirendum exercitio non studio tantum! 

8. Seminaristae maiores non debent tantummodo certiores fieri de pro- 
blematibus nostri temporis et praesertim illius loci in quo suum ministerium 
exercebunt, sed ad ipsorum problematum solutionem, pro viribus, convocare. 

9. Educatio debet esse positiva etsi negativa elementa non sint praeter- 
mittenda, ita ut seminaristae habeant fiduciam in Deo sed etiam in seipsis et 
videant suam vocationem potius ut totalem sui realizationem quam vitae 
renuntiationem! 

10. Instruantur seminaristae in « dialogo » constanter habendo ita ut 
possint: a) quae bona sunt ubicumque sumere; b) quae mala vitare et dam- 
nare; c) in omnibus et ad omnes veritatis et caritatis lucem afferre. 

11. Biennium post sacerdotium superfluum videtur si educatio datur 
iuvenibus ut in praecedentibus numeris adnotavi. 

12. Expleto philosophiae curriculo, seminaristae possent, ad annum, 
varia munera exercere in seminariis minoribus vel in vita paroeciali. 

Forsan utilius esset hic annus quam biennium post sacram ordinationem, 
tum quoad educationem in se tum quoad subsequentem educationis par- 
tem, nam collecta haberi possent elementa plurima ad ultima et decisiva 
conamina (« ritocchi »). 

13. In educatione clerici religiosi, detur suum locum « professioni »; 
nam isti clerici fiunt, fere semper, prius religiosi et postea sacerdotes (ne 
amplius contingat quod professi laici, cito, ut religiosi veri nominis, ponantur 
in activitate, dum clerici qui plus acceperunt servantur in quiete formationis 
seminaristicae!). 

14. Numerus seminaristarum in seminario non sit exaggeratus ita ut im- 
possibile evadat contactus personalis cum superioribus. Extrema sunt vi- 
tanda: Antiqui: formatio individualis apud aliquem sacerdotem; Moderni: 
formatio « in serie » per paucos veros contactus cum formatoribus in amplis- 
simis seminariis. 


29 

Exc.mus P. D. CAROLUS VILLELMUS HARTL 
Episcopus tit. Stratonicensis in Caria, vic .ap. Araucanieensis 

Ad propositionem 13: Placet modus moderatus quo studium linguae la- 
tinae praecipiatur. In hac quaestione momentosa concedantur mihi quaedam 
verba circa Constitutionem Apostolicam Veterum Sapientia, quae tractat « de 
latinitatis studio provehendo » in clericorum formatione. 

Ante omnia explicitis verbis declarare peropto, si adhuc opus esset, nos 
missionarios nihil antiquius habere quam in omnibus nostris laboribus arctis- 
simam unionem conservare cum Summo Pontifice atque Romana Ecclesia. 
Quapropter ex animo approbamus finem quem Const. Apostol. Veterum Sa- 
pientia persequi intendit, cum et nobis omnino persuasum sit linguam la- 
tinam optimum ac efficax esse medium hanc unionem tuendi atque promo- 
vendi in illa parte Ecclesiae quae ritu latino utitur. 

Nihilominus, nos missionarii, unice solliciti de vero bono Ecclesiae, haud 
dissimulare possumus ad plenam Constitutionis Apostolicae Veterum Sa- 
pientia eiusque Ordinationum exsecutionem gravissimas quasdam difficultates 
obstare. Hae autem difficultates, quas cum debita reverentia huic Sacrae Sy- 
nodo perpendendas submittimus, sunt sequentes: 

1. Postulata scientifica, quae in hac Constitutione ab omnidus alumnis 
promiscue exiguntur, tam alta sunt ut vires intellectuales illorum iuvenum, 
qui a cultura latina omnino sunt alieni, excedere reputari debeant. Et ideo, 
si integra et universalis huius Constitutionis eiusque Ordinationum exsecu- 
tio ubique est urgenda, plures, forsan multi ex istis alumnis, licet probi ac 
bonae indolis et magno animarum zelo praediti, a proposito suo desistere 
cogerentur. Ceterum, in ipsa prima propositione praescribitur, et rectissime 
quidem, « ut sacerdotalis institutio pastoralibus exigentiis, respondeat illarum 
regionum in quibus ministerium exercendum est ». 

Nemo non videt quantopere talis rerum conditio commovere debeat 
animum eorum, qui in terris missionum, ipsa suprema auctoritate ecclesia- 
stica recte omnino impellente, omnibus viribus ad hoc laborant ut Ecclesia 
ibidem clerum autochtonum obtineat. 

Vis autem istius rationis adhuc melius perspicietur si quis perpendet quam 
gravissimum onus imponeretur clericis latinis, si addiscere deberent linguam 
sinensem, et quidem eodem modo ac nunc clerici sinenses linguam latinam 
sibi assimilare obligantur iuxta Ordinationes Const. Apost. Veterum Sapientia. 

Et tamen obliviscendum non est regionem Sinarum occupare quartam par- 
tem mundi! 

Hic etiam remitti liceat ad sapientissima verba quae de hoc gravi proble- 
mate profert in suo libro Ultime Foglie em. card. Celso Costantini, f. r., re- 
rum missionalium, praesertim Sinensium, ex triginta annorum experientia 
quam peritissimus (cf. Ultime Foglie, Roma 1953, v. g. pp. 209-210, 228- 
230, 341, 376-380). 

2. Plena ac fidelis Constitutionis Veterum Sapientia exsecutio ipsam 
quoque rationem studiorum tali modo aggravare censetur, ut parvum tem- 
poris spatium relinquatur ad addiscendum plures alias disciplinas etiam sa- 
cerdoti necessarias. De hisce disciplinis quoque agitur in hoc schemate, ubi 
candidatis ad sacerdotium ea instructio impertienda esse imponitur « qua 
iuvenes in sua cuiusque natione ad superiora studia peragenda praeparari 
solent » (Propos. 13, pag. 17, linn. 2 s.). 

Quapropter multi episcopi missionarii censent exigentias, ab Ordinatio- 
nibus Const. Apost. Veterum Sapientia requisitas, clericis alius culturae ac 
latinae tam graves evadere ut integra huius Constitutionis exsecutio cum 
ratione studiorum pro eorum seminariis redacta vix componi posse dicenda 
sit, etiamsi adhibeantur « normae transitoriae » in eadem Constitutione sug- 
gestae. 

Praetermittere hic non possum plures alios episcopos, operi missionali 
non addictos, manifestasse easdem rationes etiam valere pro suis regionibus. 

Conclusio. Ob rationes supra expositas proponitur: 

1) Concilium Vaticanum II quaestionem circa modum et mensuram, 
quibus haec Constitutio Apostolica « Veterum Sapientia » eiusque ordinatio- 
nes in praxim reduci debeant, conferentiis episcopalibus relinquat deter- 
minandam. 

2) Quaeritur ut huius notae mentio fiat in Actibus Concilii. 

[ Subscripserunt etiam ] R. Bogarin, ep. S. Juan Bautista de las Misiones; 
V. Roig y Villalba, vic. ap. Valledupar; M. Aurrecoechea, vic. ap. Machiques; 
E. S. Mari, vic. ap. Riohacha; C. Gomez Villa, vic. ap. Caroni; J. Coronado Caro, 
praef. ap. Ariari; A. Zambrano Palacios, vic. ap. Canelos. 


30 

Exc.mus P. D. FRANCISCUS HENGSBACH 
Episcopus Essendiensis 

Interventio mea brevis pertinet ad partem VI, nn. 19 ad 21. Deesse 
mihi videtur explicita commemoratio institutionis ad opera socialia in Ec- 
clesia promovenda. Commemoratio operum caritatis et apostolatus laicorum 
quidem habentur, sed haec sufficere non videtur. In Litteris Encyclicis, v. g. 
Quadragesimo anno talis institutio urgetur. Permulti episcopi desideraverant, 

ut de hac parte formationis quaedam dicerentur in schemate de apostolatu 
laicorum. Res tamen ad praeiacens schema remissum est. 

Haec commemoratio etiam ex ea ratione necessarium est, quia persaepe 
sacerdotes aliquam insecuritatem relate ad activitatem socialem Ecclesiae 
demonstrant. Haec insecuritas haud raro in eo fundatur, quod sacerdotes 
futuri suum apostolatum exercere debent in aliquo ambitu sociali, qui distinc- 
tus est ab eo, ex quo veniunt. Immo ipsa socialis condicio eorum per sacer- 
dotium mutatur. Ergo sua institutione in seminario debent praeparari. Ex 
hac ratione etiam in ultimis decenniis in variis regionibus practicae exercita- 
tiones introductae sunt, ex quibus optimi fructus sperari possunt. 

Quapropter non sufficit in textu dicere, finem talium exercitationum esse, 
ut apostolatus exercendi artem « practice addiscant et propria responsabili- 
tate agere valeant », sed requiritur etiam, ut suas sociales responsabilitates 
assumant. Verum quidem est, tales exercitationes pro adiunctis locorum ma- 
xime varias esse posse, tamen utile esset, saltem principium aliquod commune 
ponere. 

Propono igitur, ut in n. 19, lin. 32, dicatur: « in actione sociali et in ope- 
ribus caritatis » et insuper in n. 21, lin. 13 post « responsabilitate » addatur: 
« et socialiter » vel simile quid. 

31 

Exc.mus P. D. IOSEPH HILTL 
Episcopus tit. Constantiniensis , aux. Ratisbonensis 

Si ego tamquam pristinus moderator seminarii maioris ad propositiones 
de institutione sacerdotali pauca verba profero, non fit intentione corrigendi 
aut emendandi has propositiones, quae cum summa diligentia et praecisione 
exaratae sunt. 

Additamenta tantum duo liceat mihi proponere ad art. 2 « De vocationi- 
bus sacerdotalibus fovendis et augendis ». 

Cum fovendarum vocationum opus ad totam christianam communitatem 
pertineat, reticeri non licet: 

I. « Opus Pontificium vocationum sacerdotalium » a Papa Pio XII piae 
memoriae fundatum et commendatum « Motu proprio » die 4 nov. 1941. 

Plena huius operis efficacia tum demum elucebit, cum in diversis dioe- 
cesibus, et quantum fieri potest, in quaque paroecia initiatum et bene orga- 
nizatum fuerit. 

Initio cuiusque mensis feria V vel sabbato (« Priestersamstag ») christi- 
fideles huic operi inscripti laudabiliter ad celebrandum Eucharistiae sacrifi- 
cium conveniunt, brevi adhortatione de dignitate et vocatione sacerdotali 
audita, munera et eleemosynam pro seminariis et studiosis egentibus ad altare 
deponunt et post missam peculiares preces effundunt in litania pro sacerdo- 
tibus vocandis et sanctificandis. 

Mira est plenitudo fructuum, quae ex hoc opere emanat ad impetrandas 
et augendas vocationes sacerdotales. 

II. « Dies mundialis precum pro vocationibus ecclesiasticis ». Dies iste 
est exclusive dies precum, non collectionis pecuniae. Omnes christifideles 
surit invocati et invitati in causa urgente Ecclesiae de vocatione ecclesiastica 
supplices preces Deo offerre. Efies iste promulgata est die 11 februarii anni 
millesimi nongentesimi sexagesimi tertii missis ad omnes dioeceses. 

Dies iste est dies precum pro omnibus vocationibus ecclesiasticis, non 
solum sacerdotalibus. 

Dies iste est dies dominica II post Pascha, dominica Boni Pastoris, ergo 
precationis pro omnibus, qui in Ecclesia munere pastoris fungi debent: sa- 
cerdotibus et diaconis, monachis et monialibus, sodalibus congregationum 
et instituti saecularis. 

Quod si dies Boni Pastoris ut dies precum in sensu et intentione Summi 
Pontificis celebrabitur, multum afferret fructum ut oratio Domini Salvatoris 
impleatur: « Rogate Dominum messis ut operarios mittat in messem suam » 
(Mt. 9, 37). 

Concludo : In propositione de institutione sacerdotali in art. II, lin. 25, 
addatur: Huic scopo magni momenti responderi potest in affirmatione: 
« Motu Proprio »: Operis Pontificii vocationum Papae Pii XII et institutio- 
nis diei mundialis precum pro vocationibus ecclesiasticis. 

Exc.mus P. D. IOANNES KLOOSTER 
Episcopus Surabaiensis 

Nomine 30 episcoporum Indonesiae vellem proferre sequentia de pro- 
positionibus de institutione sacerdotali. 

Multa, quae hic proponuntur, apta esse videntur ad renovandos semina- 
rariorum fructus. 

Ita ratio institutionis sacerdotalis, tam pro seminariis dioecesanis quam 
regionalibus, recte demandatur statuenda conferendis episcopalibus. Tali 
enim modo debite ratio haberi potest diversitatis gentium ac regionum. 

Quoad seminaria minora prae oculis habetur, quod eorum alumni non- 
dum evacuaverunt ea quae sunt adolescentis. Ideo sapienter statuitur edu- 
catio, quae correspondeat eorum aetati ac psychologiae. Item recte urgetur, 
ne vita in seminario alumnos alienet a rebus humanis et propria familia. 

Suadentur tirocinium spirituale et pastorale. 

Sacra Scriptura proponitur ut anima theologiae. 

Formatio in seminario tam minore quam maiore ordinatur ad Iesum 
Christum, Divinum Pastorem et Sacerdotem. 

Quae omnia putamus elementa, quae profutura sunt renovationi institu- 
tionis sacerdotalis. 

Sequentia autem emendanda vel complenda esse videntur. 

Ad n. 4, lin. 26. Verba « Episcopi auctoritati fideliter obsequentes » 
omittantur. Alibi enim iam satis de auctoritate nostra tractatur. 

Praeterea ad eundem numerum, post ultimam alineam, addantur sequen- 
tia: « Ut ex una parte finis pastoralis securius obtineatur et institutioni per- 
sonali melius provideatur, atque ne altera ex parte alumni alieni fiant a sua 
natione, urgetur, ut hi alumni studia, sacerdotio praevia, in propria natione 
absolvant et tunc solummodo, si casus fert, ad terras longinquas mittantur ». 

Ad n. 6, lin. 12. Non auderemus afiirmare id quod hic dicitur, nempe 
quod « Deus Ecclesiam suam ministris carere non sinit, si digni promovean- 
tur ». Haec sententia, quae sapit fiduciam temerariam, deleatur. 

Ad n. 11, linn. 17 ss. Hae lineae omittantur, nam id quod in praeceden- 
tibus lineis evolvitur, iam sufficit. 

Ad n. 13. In hoc numero pro alumnis maioris ingenii commendetur stu- 
dium linguae etiam graecae, quippe quae conferat familiaritatem cum Novo 
Testamento. 

Ad n. 15. Primum comma huius numeri scribatur ut sequitur: « Philo- 
sophicae disciplinae ita tradantur, ut alumni principia sanae philosophiae, 
tam veterum quam modernorum, clare perspiciant eiusque cohaerentem syn- 
thesini pro viribus acquirant ». Hoc proponimus eo fine: 

1. Ut sana moderna systemata philosophica in suo valore agnoscantur. 

2. Ne sacerdotes studio unilaterali philosophiae temporis acti retar- 
dentur neque alieni fiant a sana mente suae aetatis. 

Hic liceat referre ad ea, quae em. card. Lercaro ad schema XIII in lucem 
posuit de Ecclesia et cultura. 

Ad n. 16, linn. 24 ss. Loco huius commatis scribatur « Deinde mysteria 
salutis intimius penetrare eorumque nexum perspicere alumni discant, ma- 
gistris S. Doctoribus tam orientalibus quam occidentalibus ». Rationes sunt: 
1) Ne orientalibus, qui propriis gaudent Doctoribus, imponatur doctrina 
scholastica; 2) Ne ipsum Concilium praeferat S. Thomam prae e. g. S. Augu- 
stino et S. Bonaventura. 

Ceteroquin propono, ut textus prior huius numeri restauretur utpote 
magis concinnus ac vigorosus; attamen in casu restaurationis addantur duae 
posteriores alineae textus emendati. 

Exc.mus P. D. IGNATIUS KRAUSE 
Episcopus Scioenteanus 

Schema propositionum de institutione sacerdotali in genere placet; non 
obstante eius brevitate, ipsum normas summi momenti pro tota Ecclesia 
statuit, quae si in praxim deducentur, optimi fructus pro nostris seminariis 
exspectari poterunt. 

Hodierna institutio seminaristica in duplici linea ordinanda est: ex una 
parte quam maxime expostulatur ut formatio seminaristica hodiernis rerum 
adiunctis sat mutatis aptetur; ex altera parte vero necessarium, immo indi- 
spensabile est ut iuvenes formentur veri pastores ad imaginem Christi. 

Institutio sacerdotalis utique respicere debet « tantam nationum, cultu- 
rarum, conditionum socialium, traditionum varietatem », sed hoc praecep- 
tum, ut mihi videtur, intelligendum est tantum de methodo instituendi cleros, 
minime vero de ipsis principiis essentialibus institutionis. Ideoque clerici 
omnes, cuiuscumque nationis sint, ita institui debent ut rigida uniformitas 
in principiis essentialibus spiritus sacerdotalis semper in tuto ponatur. 

Quae exigentia clara effulget ex ipsa Revelatione. Et quidem: 

1. Dominus Iesus (Io. 17) Patrem suum instantissime orat, ut apostoli 
— ideoque et sacerdotes omnes — caritatis vinculo semper et ubique unum 
sint , tum ut personalem suam divinizationem — gratia adiuvante — adipi- 
scantur, tum, ut Ecclesiae unitatem, Domino cooperante ( Mc . 16, 20), et 
virtute Spiritus Sancti suffulti (Acta, 1, 8), causent atque tueantur (Io. 17, 
12 et 20-21; etiam prooemium schematis). 

2. Apostolus Paulus in Epistula ad Hebraeos, 7, indicat in rege et 
sacerdote Melchisedech, quatenus sine patre, sine matre, sine genealogia, 
typum Sacerdotis Aeterni Christi Domini, et propter hoc typum etiam sacer- 
dotii Novae Legis. Praeterea in capite septimo eiusdem Epistulae ad He- 
braeos Divus Paulus circumscribit naturam sacerdotii nostri in visione vere 
divina, nam: 

a) significationem plenam dat suae de «sacerdote» definitioni: «ex 
hominibus assumptus, pro hominibus constituitur in iis quae sunt ad Deum » 
(ibid. 5, 1); 

b) rationem assignat propriam praeclarae suae reclamationis ad Co- 
rinthios: « sic nos existimet homo ut ministros Christi et dispensatores my- 
steriorum Dei ... » (1 Cor., 4, 1); 

c) argumentum revelat sui mandati ad Timotheum: «... non neophy- 
tum, ne in superbiam elatus, in iudicium incidat diaboli » (1 Tim. 3, 6) et 
« Manus cito nemini imposueris » (ibid. 5, 22) quod paulinum mandatum 
sacrosanctum erat missionariis in sinensibus regionibus, quatenus ad presby- 
teratum non promovebantur nisi indigenae christiani tertiae generationis. 

Ex quibus consequitur, ut mihi videtur, in bona et supernaturali logica, 
superandam omnino esse in institutione sacerdotali illam « tantam nationum, 
culturarum, condicionum et traditionum varietatem » (dicamus clarius: « di- 
versitatem »). Utique huiusmodi varietas est condicio realis ex qua, scientia 
psychologica praeeunte, incipiamus oportet ut puer vel vir efficiatur sacerdos 
Christi, immo et alter Christus, immo et post Deum, terrenus Deus; at minime 
respici debet ut condicio necessaria et immutabilis, quae institutioni sacerdo- 
tali cohonestari et sacramento Ordinis consecrari debeat. 

Quapropter iniustum videtur loqui de influxu latinitatis — clarius — 

Ecclesiae latinae in institutionem sacerdotalem tamquam de colonialismo 
ideologico, ex altera vero parte evitandum est periculum nimii nationalismi. 
Proinde formatio sacerdotalis respondeat oportet et necessitatibus uniuscuius- 
que nationis et insimul principiis essentialibus ipsius institutionis sacerdotalis. 

Quibus consideratis et expositis inter ea quae optime in schemate propo- 
sitionum enumerantur et commendantur, duo mihi necessaria videntur, quae 
a Sacrosancta Synodo strictius et clarius et omnibus cuiuscumque nationis 
praecipiantur: 

1. Linguae latinae cognitio quam perfectissima, non solum ob argumenta 
maximi ponderis in propositione decima tertia enumerata, sed etiam ut ma- 
gis ac magis, linguae latinae usu faveatur illi humanae et supernaturali con- 
suetudini inter sacerdotes, quae est argumentum revera pretiosum credibili- 
tatis externae nostrae religionis; quod copiosissime ego ipse expertus sum in 
missionibus exteris (cf. Io. 17; Const. Apost. Ioannis XXIII, V eterum sa- 
pientia). 

2. Philosophia perennis secundum multa documenta pontificia ad men- 
tem divi Thomae tradatur, ne clerici — cum Sacrae Theologiae studere inci- 
piunt — potius quam ament, doctorem Angelicum irrideant. 

Historia Ecclesiae perabundanter demonstrat haereses omnes originem 
duxisse ab institutione philosophica erronea vel ambigua. Ideoque alumni 
sacri tali Magistro indigent, qui eos doceat amorem illum in veritatem, qui 
viros humiles et prudentes gignit et facit. Et quidem doctor Angelicus vere 
dignior est, qui cleros catholicos et sacerdotes ipsos regat in sacram scientiam 
addiscendam et praedicandam. 

Nos, venerabiles Patres, cum diaconos ad onus presbyterii ordinamus, 
ipsos sequentibus verbis alloquimur: « Agnoscite quod agitis; imitamini 
quod tractatis; quatenus mortis dominicae mysterium celebrantes, mortifi- 
care membra vestra a vitiis et concupiscentiis omnibus procuretis ». Essen- 
tialis sacerdoti mortificatio ea est, qua nostrum intellectum nostramque vo- 
luntatem Sanctae Matris Ecclesiae voluntati subicimus; praeeunte Domino 
Iesu, qui exinanivit semetipsum, factus oboediens usque ad mortem, ut sem- 
per et in omnibus voluntatem Patris faceret. 

[ Subsignaverunt etiani\ J. L. Neves, ep. Assis; C. Boiardi, ep. Apuania; 
F. Janssen, vic. ap. Gimma; Jose Garcia Villas, ep. S. Pedro Sula; E. Vallejo, praef. 
ap. Tierradentro; J. Klooster, ep. Surabaia; Tulio Botero Salazar; C. Rossi, ep. 
Biella; B. Dabrowski, ep. tit. Adrianotere; W. Wicisk, ep. tit. Cesarea di Numidia; 
J. Le Couedic, ep. Troyes; P. Tobar Gonzales, ep. Cuttack. 

Exc.mus P. D. IOSEPH LAMARTINE SOARES 
Episcopus tit. Fussalensis, aux. Olindensis et Recifensis 

Quam summi momenti et omnino actualis sit quaestio de reformatione 
seminariorum, nemo est qui non videat. Quadringentos abhinc annos, Sacro- 
sancta Tridentina Synodus ad necessitates pastorales tunc temporis rite im- 
plendas, specialem attentionem institutionibus sacerdotalibus dedit. Et opti- 
mos eius fructus ad nos usque pervenerunt. 

Attamen iam tempus est ut ea omnia quae secundum mentem Triden- 
tini statuta fuerunt, accuratae revisioni nunc subiciamus. Hoc autem, proh 
dolor non ab omnibus factum est. Experientiae enim in hoc sensu hinc illic 
exortae, particulares quidem sunt. Et quod est dolendum nec benigno animo 
laudatae fuerunt, nec adhuc minus incitamenta a competentibus auctorita- 
tibus receperunt. Quaedam tamen existunt experimenta, ope quorum nunc 
iam exoptare possumus ut a nostro Concilio novae iam pandantur viae, quae 
legitimis aspirationibus eorum qui in seminariis laborant, respondere valeant. 

Quae vobis nunc proponere audeo, non in abstracto excogitata sunt, sed 
experientiis innituntur maioris seminarii archidioecesis Olindensis et Re- 
cifensis. 

Et ut modo ordinato procedam, loquar tantummodo de tribus quaestio- 
nibus, scii.: a) de exigentiis paedagogicis, b) de formatione spirituali et 
c) de exigentiis culturalibus, quae mihi maximi videntur momenti, et prae 
oculis semper habendae ab illis qui de ordinatione institutionis sacerdotalis 
disceptantur. 

I. De exigentiis paedagogicis. Fatendum omnino est in hoc non paucas 
fuisse deficientias formationis nostrorum seminariorum. Desunt enim nobis 
accurata scientiae paedagogicae nec non et psychologicae principia, quae vere 
respondeant exigentiis genuinae formationis sacerdotalis. In seminariis enim 
multum quidem insistitur in efformanda intelligentia ac voluntate alumno- 
rum; quod quidem omnino est laudandum. Attamen fere semper negligitur 
eorum ajfectivitatis accuratam formationem. Scimus autem maturitatem affec- 
tivam multum conferre pro aequilibrio psychologico et pro plena evolutione 
personalitatis, praesertim illorum qui, amore Christi et Eius Ecclesiae ducti, 
vitam Deo consecrare intendunt, imo et volunt. 

Sed magis quam de deficientiis, hic loqui potius velim de iis, quae mihi 
et essentialia et maioris videntur momenti pro integra ac plena educatione 
personalitatis alumnorum. Inter quae (ceteris multis praetermissis) tria po- 
tius sunt notanda: 

1) De educatione sensus responsabilitatis. Hoc est omnino quaerendum, 
ut alumni conscie et libere omnia criteria tum naturalia tum supernaturalia 
eorum activitatis in mundo et in Ecclesia assumere valeant. Totus enim edu- 

cativus processus non ab extra imponendus, sed potius ab intra evolvendus 
est, ut processus quidam vitalis realizationis personae humanae. Sic omnino 
evitatur et vigilantia illa sic dicta « militaris » (vigilanda policial) quae tot 
ac tantas nefastas consequentias secum fert, insuper et creatur nova quaedam 
atmosphera (clima) sinceritatis, qua et relationes inter alumnos et superiores 
et plena evolutio totius personalitatis intensius foventur. 

2. De spiritu communitario promovendo. Etiam quoad hoc oportet fateri 
seminaria nostra in multis defecisse. Unde dolendus ille spiritus individuali- 
sticus qui fere semper in nostris institutionibus dominatur cum nefastis se- 
quelis etiam pro vita pastorali. Nemo ignorare potest quam necessarium sit 
spiritum communitarium fovere, praesertim inter illos heroicos sacerdotes, 
qui in dissitis nec non et desertis laborant regionibus. Experientia enim 
teste, possumus sane affirmare longe maiorem partem defectionum e vita 
sacerdotali, carentiae istius vitae communitariae deberi, qua quidem sacer- 
dotes non modo mutuo inter se adiuvantur sed etiam efficaciorem ac uberio- 
rem activitatem pastoralem in Ecclesia exercere valent. Si hoc igitur tam raro 
in ministerio invenitur, certo certius existimandum est talem defectum defi- 
cientiis formationis in seminariis receptae imprimis tribuendum esse. 

3. Spiritus ille communitarius videtur etiam exigere ut in seminariis ma- 
gis ac magis contactus apostolici alumnos inter et laicos promoveantur, nec 
non et ipsorum alumnorum cum communitatibus humanis in quibus labo- 
rant, vel saltem in futuro ministerium suum adimpleturi erunt. Sacerdotes 
enim, modo semper originali ac novo, unicum ac aeternum Domini Nostri 
Iesu Christi Sacerdotium incarnare debent, in communitatibus humanis qui- 
bus destinantur. Hoc autem nullatenus fieri potest si sacerdotes ignorant 
communitates humanas ab ipsis evangelizandas. Nec labor iste improvisari 
potest. Oportet igitur ut seminaristae maiores, quam citius in istis contacti- 
bus humanis initientur, ut et ipsi paulatim cognoscere, comprehendere et 
praesertim amare discant omnes illos homines, qui postea pastoralibus eorum 
curis committentur. 

II. De formatione spirituali. Quoad institutionem spiritualem excolendam 
pauca tantum dicam, cum schema, modo admirabili multa valde bona iam 
contineat. Peropportunum tamen mihi videtur insistendum esse in elabora- 
tione spiritualitatis prorsus activae , quae vitam seminarii et fundari et vivifi- 
care queat. Talis enim spiritualitas, ut opinor, maioribus istis characteribus 
determinari posset: 

a) Primo quidem personalis cognitio ipsius Christi, velut fundamen- 
tum totius vitae spiritualis et apostolicae. Sic fecerunt primi Apostoli ab 
ipso Christo selecti ac formati. Cognitio ista, ut omnes norunt, facilis qui- 
dem non est. Nec pro apostolis facilis quidem fuit. Ad illam igitur obti- 
nendam 

b) Diuturnus ac constans contactus cum Evangelio exigitur. Tunc 
tantum possibilis erit conformatio illa spiritualis cum ipso Christo sacerdote, 
ad quam obtinendam seminaristae omnes suas vires impendere debent. 

c) Dein, in spiritualitate sacerdotali primatum teneat caritas , quae 
quidem perfectissima expressio totius vitae christianae est, quaeque sponte 
tum erga Deum (in cultu liturgico) tum erga homines (in vita apostolica) 
manifestatur. 

d) Tandem, in spiritualitate ista excolenda oportet ut alumni magis 
ac magis verum habeant sensum Ecclesiae. Tota enim vita seminarii in rythmo 
pulsationis ipsius vitae Ecclesiae et sub luce eius Mysterii et firmanda et 
evolvenda erit. 

III. De exigentiis culturalibus . Dialogus Ecclesiae cum mundo hodierno, 
qui magna exigentia pastoralis est Concilii Vaticani II, exigit ut studia semi- 
nariorum penitus reformentur, ut exigentiis culturalibus nostri temporis con- 
formari valeant. Re enim vera, fere omnes sacerdotes dolent seminaria non 
rite eos paravisse ad munera pastoralia obeunda. Reapse studia nostra et 
philosophica et theologica fere reducuntur ad investigandas quaestiones olim 
a scholasticis excogitatas, quae quaestiones etiamsi praestantissimae sunt, 
tamen problematibus mundi hodierni non amplius respondent, immo nec 
respondere valent. 

Quinimmo etiam quando agitur de quaestionibus illis essentialibus, quae 
quidem semper actuales sunt, modus scholasticus quo illae exponuntur haud 
raro dialogum cum hominibus nostri temporis omnino impossibile reddunt. 
Conamina multa summopere laudanda a viris nostris doctissimis (quorum 
magna pars hodie inter emeritos peritos nostri Concilii inveniuntur) mul- 
toties ut suspecta diudicata fuerunt, et haud raro eorum scripta alumnis 
nostris prohibita fuerunt. Quod sane omnino dolendum est. In studiis prae- 
sertim theologicis modus ille abstractus, theoreticus ac systematicus divor- 
tium perniciosissimum introduxit studia inter et vitam cum funestis conse- 
quentiis etiam pro vita pastorali sacerdotum. 

Quare exoptandum est ut studia theologica pertractentur sub luce totius 
Historiae nostrae Salutis et cum eis ceterae omnes disciplinae cursus theolo- 
gici ita coordinentur ut studium Sacrae Theologiae pars integralis evadat 
vitae illorum qui ad hoc ut Deum et quem Ipse misit Iesum Christum toto 
corde diligant, Eum magis ac magis intime cognoscere summopere iuvabit. 

Concludo : Venerabiles Patres, sors Concilii Vaticani II magna ex parte 
invenitur in manibus illorum qui in institutionibus sacerdotalibus nunc pa- 
rantur ad Ecclesiam Dei implantandam in mundo nostro hodierno, qui tot 
ac tantis revolvitur transformationibus. Si hodie longe maior pars sacerdo- 
tum dolent se non idonee paratos fuisse ad munera pastoralia in mundo 
obeunda, quid non erunt dicturi illi qui nunc in seminariis edocentur ad 
applicanda ea omnia quae a nobis in hoc Concilio approbantur; quid non 
erunt dicturi, inquam, si nos, cum prudentia utique sed etiam cum fortitu- 
dine, veram ac profundam reformationem seminariorum immediate non 
statuamus? Ne sub nomine prudentiae timiditatem excolamus, quia timi- 
ditas nostra non raro vera traditio est. Funditus igitur renoventur seminaria 

si sacerdotes vere idoneos volumus ad praestantissimum opus Ecclesiae in 
mundo nostri temporis perficiendum. 

[, Subscripserunt etiam\ J. V. Tavora, arch. Aracaju; D. Picao, eoad. Santos; 
W. Teixeiras Vieira, ep. tit. Laranda; H. Pessoa Camara, arch. Olinda et Recife; 
C. Padin, aux. Rio de Janeiro; B. Bueno Miele, ep. tit. Bararo; F. Austregesilo 
Mesquita, ep. Afogados da Ingazeira; Severino Mariano, ep. Pesqueira; A. Car- 
valho, ep. Caruaru; E. Pereira Da Costa, ep. Campina Grande. 

Exc.mus P. D. STEPHANUS LASZLC 
Episcopus Sideropolitanus 

Schema nostrum in nn. 2 et 3 de vocationibus sacerdotalibus fovendis 
agit. Sine dubio ibi de re maximi momenti agitur. Nemini occultum est, 
quam valde nos hodie penuria vocationum sacerdotalium et etiam aliarum 
vocationum religiosarum premit. Omnes ergo iure exspectant, ut Concilium 
aliquam viam ex hac necessitate nobis pandat. 

Quae in n. 2 dicuntur, certe bona et recta sunt. Sed ut mihi videtur, 
non satis conditiones hodierni temporis supponere videntur. Propono ergo, 
ut in nn. 2 et 3 non tantum hae rationes (nempe christiana communitas, 
familia et sacerdotes) nominentur, quae vocationes directe et proxime pro- 
movent, sed etiam illae, quae eas indirecte et remote praepediunt, aut, iis 
deficientibus, suo modo maxime fovent. 

1. Inter primas talium rationum spiritus hodierni temporis ponendus 
est, qui se maxime materialismo et paganismo exprimit. Per se patet, talibus 
circumstantiis multas vocationes perire. 

Verum est, saeculum nostrum infantis et iuventutis saeculum nomina- 
tum fuisse et saepe nominari. Permulta de facto pro infantibus et iuvenibus 
eiusque profectu corporali et spirituali facta sunt, quae iure recognosci debent. 
Sed proh dolor, forte etiam praesenti saeculo non pauciora, ut non dicam 
plura quam aliis saeculis delicta contra infantes et iuventutem perpetrata 
sunt. Quod tum de vita corporali cum etiam de vita spirituali valent. Quae 
omnia etiam non sine consequentiis pro vocationibus, maxime religiosis, 
remanere possunt. 

2. Minor in familiis numerus infantium quam prioribus temporibus est 
alia ratio, propter quam vocationes magis magisque regrediuntur. Quot voca- 
tiones ecclesiasticae saepe in familiis cum multis infantibus inveniuntur, et 
quam raro tales in familiis cum uno aut forte duobus liberis sunt! Proh dolor 
tali aut talibus infantibus saepe minus recta educatio a suis parentibus prae- 
betur. Amorem suum ita ostendendum esse putant, ut liberis suis omnia 
desideria, saepe ad eorum damnum, implent, pro quibus parentes non raro 
tantum ingratitudinem percipiunt. 

3. Renuntiatio et sacrificium , sine quibus vocatio sacerdotalis impleri 
nequit, proh dolor saepe apud nos non hanc aestimationem habent, quae 
eis conveniat. Quia mundus haec verba non libenter audit, multi propaga- 
tores fidei de his nihil aut fere nihil loquuntur, ita ut videri possit, ac si vita 
christiana, praeprimis sacerdotalis, etiam his deficientibus possibilis esset, 
quod autem pro praesenti vita humana non valet. 

4. Non sine consequentia pro eligenda vocatione remanere potest, ut 
instituta publica pro erudiendis iu venibus magis magisque augescant. E. g. 
ante nonnullos annos in nostra dioecesi tantum 3 scholae mediae (una ex 
his pro seminaristis) fuerunt, intra breve tempus 7 erunt. Multi, qui usque 
adhuc in nostrum seminarium venerunt, pro futuro unam aut aliam ex his 
novis scholis frequentabunt et ita forte vocationem suam sacerdotalem aut 
perdent aut saltem in periculum ponent. Quia hoc incrementum scholarum 
mediarum problema genericum est, in futuro hac connexione videri debeat, 
ne etiam ita vocationes minuentur. 

5. Qua in connexione etiam aliquod phaenomenon psychologicum , fere 
ubique valens, evehi debet, quod nempe decisiones in vocatione hodie non 
in aetate puerili, sed saepe in maiore aetate tantum fieri. Quae tam saepe fit, 
ut in nonnullis regionibus seminaria propria pro talibus vocationibus erecta 
aut erigenda sunt. Experientia docet, tales vocationes, quibus non raro diffi- 
ciles conditiones vitae praeibant, saepe firmiores sunt, quam illae, quae in 
pueritia peractae sunt. Verum est, de his in nostro n. 3 tractari, sed per tan- 
gentem tantum, non cum hac gravitate, quae eis pro hodierno tempore 
conveniret. 

Propono ergo in specie , ut textus noster sub his respectibus saltem sup- 
pleatur, et quidem ut schema nostrum 

1. hac in connexione, de vocationibus sacerdotalibus fovendis, vocem 
suam pro infantibus et iuvenibus nostri temporis extollat et in omnibus 
adultis responsabilitatem revocet, a qua, impleta aut praetermissa, bonum 
futurum non tantum iuventutis futurae sacerdotalis, sed totius nostrae iuven- 
tutis dependeat, 

2. se ad parentes convertat eosque ad amorem erga infantes incitet 
simulque eos ad rectam atque religiosam educationem liberorum suorum 
adhortetur, 

3. ut renuntiationi et sacrificio hic valor denuo tribuatur, qui eis in vita 
christiana conveniat, et propagatores- fidei sibi opem dent, eorum valorem 
etiam hodie verbis convenientibus suis auditoribus explanare et propriis factis 
comprobare, quod maxime ita fieri possit, ut munus suum sacerdotale ita 
vivant, quod iuvenem ad imitationem moveat et non forte, tamquam incon- 
veniens pro hodierno tempore, ab eo deterreat, 

4. ut iuxta seminaria, quae etiam pro nostro tempore in suo valore 
remanent, etiam alia instituta, uti sunt praeprimis scholae publicae, magis 
quam in nostro textu evehantur et denique, 

5. ut vocationibus in maiore aetate maior textus quam praeiacens, forte 
sub proprio commate, tribuatur. 

Pro novo textu (sublineato), qui certe adhuc non est optimus et com- 
pletus, hunc propono: 

N. 2 in primo commate sic sonet: Fovendarum vocationum opus ad totam 
quidem christianam communitatem pertinet quae vita plene christiana, pre- 
cationibus, paenitentiae operibus aliisque pro loco et tempore aptis conami- 
nibus atque subsidiis id promovere debet; tamen maxime in id conferant 
oportet tum familiae, quae suae dignitatis et missionis plene consciae rectam 
atque religiosam educationem suis liberis praebeant et ita veluti primum 
seminarium constituant, tum sacerdotum exemplum atque apostolicus zelus, 
quae apta sint, amorem erga gravem vitam sacerdotalem procreare et pro- 
movere. 

N. 3 ita suppleatur: In seminariis minoribus ... transeunt. 

Iuxta alumnos in seminariis aut similibus institutis degentes satis pro- 
videantur etiam ii, qui alias scholas, aut publicas aut privatas, frequentant, 
nihilominus autem sacerdotium assequuntur . Parochus aut alius sacerdos 
competens curam pro his assumet iisque viam ad sacerdotium pandet. 

Experientia docet, hodie plures pluresque in maiore aetate exstantes 
sacerdotium assequi. Pastores tales amore assumant eosque consilio suo 
iuvent. Peculiari cura praeterea foveantur instituta aliaque incepta pro eis qui 
maiore aetate divinam sequuntur vocationem. 

36 

Exc.mus P. D. LUCIANUS LEBRUN 
Episcopus Augustodunensis 

In textu emendato schematis de institutione sacerdotali asseritur (n. 2, 
p. 12), quod vocationes sacerdotales valde foventur in ambitu communitatis 
christianae, in familia, et per exemplum sacerdotum. 

Liceat mihi adhuc clarius in lucem adducere missionem providentialem 
sacerdotis, in excitandis et colendis vocationibus inter iuniores christianos, 
suae curae pastorali concreditos. 

Schema in mentem evocat, quod ipse Deus aliquas animas seligit, ut 
sacerdotii hierarchici Christi participes efficiantur. Hoc fit ex parte Dei per 
donum gratuitum illarum dispositionum necnon qualitatum, quae necessariae 
sunt; sed Deus committit Ecclesiae curam et responsabilitatem discernendi 
existentiam et genuinitatem horum signorum in animis. 

Hoc in casu, per Ecclesiam intenditur, procul dubio, ipse episcopus, 
quatenus ei competit, post plurimos annos praeparationis, vocare et conse- 
crare candidatos ad sacerdotium. 

Sed quoad initium vocationis, per Ecclesiam intenditur ipse sacerdos, 
quatenus pater est animarum, quarum curam habet in sacro suo ministerio. 

Saepe saepius, sacerdos apparet tanquam nuntius tacitus Dei, et etiam 
inconscius, ad vocationes excitandas, per exemplum totius suae vitae, gaudio 
supernaturali perfusae, bono animarum dedicatae. Quanti pueri, missae inser- 
vientes, seminarium adierunt, quia observare potuerunt, cum quali fide ra- 
diosa eorum parochus sanctum sacrificium offerebat! 

Sed sacerdos debet adhuc magis facere. Forsan oblivioni tradidimus, 
quod Deus vult habitualiter causas secundas adhibere, ad quamlibet voca- 
tionem dirigendam. 

Ideo, cum sacerdos aliquem iuvenem invenit, in quo refulget pietas pro- 
funda, inclinatio ad religionem, amor simplex et rectus Domini, sensus 
caritatis erga proximum, voluntas ambulandi in puritate vitae, certe debet 
sacerdos, modo delicato et opportuno, talem iuvenem edocere de via, per 
quam multi baptizati usque ad sacerdotium perveniunt. 

Si revera, ut saepe accidit, iuvenis ille in corde suo habebat talem cogi- 
tationem, quam nemini audebat patefacere, omnis difficultas solvitur, et 
iuvenis in seminarium recipietur. 

Eodem modo sacerdos poterit consilium dare iuveni christiano, de via 
seligenda praeoccupato, ut exercitia spiritualia generose faciat, ad volunta- 
tem Dei agnoscendam. Quanti adolescentes, post talia exercitia, sibi conscii 
effecti sunt, lumine divino suffulti, quod omnibus donis praediti erant, quae 
ad sacerdotium praedestinant! Hoc in casu, solus influxus in eorum liber- 
tatem ille fuit ipsius gratiae divinae, sed invitatio ad exercitia occasio fuerat 
talem gratiam inveniendi. 

Quod ex sacerdote exspectatur, est quod ex corde suo loquatur, secun- 
dum veritatem, ita ut omnes sciant quanta sit eius felicitas, in intimitate 
Christi totam suam vitam perducendi, omnibus omnia sese faciendi, et casti- 
tatem ita colendi, ut cor suum et brachia sua omnibus fratribus suis in 
Christo sint aperta, potiusquam restricta ad unam solam creaturam privile- 
giatam (ut mihi nuper dicebat unus ex amicis meis, qui membrum est com- 
munitatis in Taize). 

Non desunt vocationes. A Deo praeparantur in numero sufficienti ut ne- 
cessitatibus Ecclesiae provideatur. Quanto maiores numero sunt laici in 
mundo huius temporis tanquam testes Christi, eo magis a nobis petunt, ut 
sacerdotes in eorum servitium designemus. Ut nuper aiebat exc.mus episco- 
pus Lourdensis, quanto magis Ecclesiae suae missionali sese dedicaverit, eo 
magis sacerdotibus indigebit. 

Ad sacerdotes hodiernos spectat, sacerdotes futuros praeparare, per fide- 
litatem muneri suo proprio, providentiali et a nemine substituendo, quod 
in eo consistit, ut vocationes excitent et foveant. 

Exoptamus ut in schemate proclametur, verbis claris et concisis, haec gra- 
vis responsabilitas omnium sacerdotum Christi. 

37 

Exc.mus P. D. IULIANUS LE COUEDIC 
Episcopus Trecensis 

Schema de institutione sacerdotali mihi firmissimum videtur quoad sub- 
stantiam, etsi quoad expressionem reduci posset ad formam concisiorem. 

Attamen duas observationes facere vellem circa duo puncta quae, mea 
sententia, gravis sunt momenti, et in textu omittuntur, n. 11 pag. 16 et n. 15, 
pag. sequenti. 

Prima mea observatio respicit virtutes naturales , quae ab alumnis eccle- 
siasticis requiruntur, et quidem merito, quia virtutes supernaturales tanquam 
fundamentum necessarium habent naturam cum suis qualitatibus, ita ut si 
quis sacerdos excelleret, vel excellere putaret, in fide, spe et caritate, sed 
deficeret in sinceritate, in stricta iustitia vel in modestia (sicut, proh dolor! 
nonnunquam accidit), tunc mirationem et scandalum afferret fidelibus. 

Bene ergo notaverunt redactores textus nostri virtutes fundamentales 
educationis in seminariis nostris, sed e contra omiserunt aliquas vere neces- 
sarias, ut sunt assiduitas et sensus et gustus in laborando, quas proinde hic 
illustrare vellem ob sequentes rationes. 

1. Quod ab alumnis, maioribus vel minoribus, requiritur, non est primum 
mirabilis acies spiritus, nec fulgens facultas sentiendi, sed disciplina animi, 
attentio mentis, et abnegatio suiipsius in bonum aliorum. 

Nunc autem, talis formatio moralis obtinetur solummodo ope intensae 
applicationis ad laborem, per quam integra natura hominis imbuitur, flectitur 
et ad bonum inducitur. 

Notandum est aliunde, quod in officiis vitae civilis non sunt, salvis excep- 
tionibus rarissimis, intelligentissimi viri qui ad functiones clarissimas perve- 
niunt, sed illi qui labori sunt addictissimi, quia proprie per disciplinam me- 
thodicam adepti sunt prae omnibus aliis gradum superiorem experientiae. 

2. Merito edicitur in numero decimo: pericula quae eorum castitati in 
huius temporis societate occurrunt. Talia pericula sane omni tempore inve- 
niuntur, sed praesertim hisce nostris diebus, propter impetum actualem he- 
donismi et erotismi. Nunc autem, huiusmodi pericula devinci nequeunt, 
praesertim ratione habita naturae minus temperatae puerorum vel iuvenum 
hodiernorum, nisi modo habituali adest conatus ad seipsum dominandum, 
nisi modo normali et methodico tenditur per laborem ad scopum nostrum 
supremum. Hoc sane significatur in axiomate sapientiae antiquorum: « labor 
improbus omnia vincit ». 

3. Hodie plus quam antea opinatur, hominem tunc tantum habere valo- 
rem, si ex omnibus viribus suis sese ad laborem dedicat. Olim admittebatur, 
iuxta falsam consuetudinem antiquitus receptam, quod aliqui ordines socia- 
les otio secundum quid indulgere poterant. Nostro autem tempore minime 

honorantur vel aestimantur illi, qui panem suum non obtinent in sudore 
vultus sui, et quasi invincibiliter enuntiatur verbum Pauli Apostoli: « qui 
non laborat nec manducet ». 

Secunda mea observatio respicit n. 15 ubi agitur: « de studiis philoso- 
phicis recognoscendis ». 

Mihi prudens videtur edicere et etiam instanter asserere quanti momenti 
sit cognitio systematum philosophiae hodiernae; attamen, hoc fieri debet 
magna cum prudentia, ob duas rationes: 

1. Iuvenes, pondus sequentes propriae naturae, ad res novas inclinantur, 
et proinde tale pondus non accelerandum sed potius moderandum est. 

2. Praesertim pro certo habere oportet, imprimis quando agitur de mo- 
deratoribus in seminariis (moderator etenim in antiqua lingua latina, v. g. 
apud Caesarem idem est ac superior) quod systemata opinionum, quae iam 
a Descartes viguerunt, spiritum quidem certissime ornaverunt, sed etiam 
turbaverunt, et per continuas mutationes necnon contradictiones, ipsam logi- 
cam menti nostrae inhaerentem diruperunt. 

3. Aliunde, talia systemata transeunt, dum spiritus eo indiget quod per- 
mansurum est. Atqui, ut dixit Bergson, philosophia peripatetica, quam asse- 
cutus est Divus Thomas cum tanto vigore et tanto splendore, « immutabiles 
tractus intelligentiae humanae delineat ». 

Primum ergo necessarium est philosophiam ad mentem sancti Thomae 
altius exponere, et deinde tantum phoenomenologiam, psychologiam experi- 
mentalem, etc. ut exigitur a scientiis hodiernis; sed eis non magis tempus 
concedatur (talia systemata sic extollendo, ut hodie saepius accidit), quam 
philosophiae traditionali, quae fundamentum remanet sicurissimum Meta- 
phy sicae et Theologiae speculativae. 

Concludendo exoptarem: 1) Ut in n. 11, pag. 16, linn. 15-16, addatur 
virtutibus naturalibus enuntiatis « sensum specificum laboris », sine quo, 
ut dicit S. Matthaeus (25, 26 et 41) servi pigri « ibunt in ignem aeternum »; 
2) Ut in n. 15 praecisius dicatur quod systemata philosophica transeunt, 
philosophia autem perennis in praesenti et in futurum permanebit. 

38 

Exc.mus P. D. NICOLAUS MARGIOTTA 
Archiepiscopus Brundusinus 

Loquor de institutione sacerdotali et praesertim « Ut formatio spiritua- 
lis solidiore ratione fundetur » de qua in cap. IV, in n. 12, pag. 16 praefati 
schematis. 

In Ecclesiae vita alumnorum sacrorum formatio tanti momenti est ut 
ei diligenter provideri debeat. Sacerdos vere « Minister Christi et dispen- 
sator Mysteriorum Dei » ( 1 Cor. 4, 1) est; ac proinde necesse est praeditus 

sit ea sanctitate quam singulis animis et Christi gregis parti sibi commissae 
exemplo esse possit. 

Ex Concilii Tridentini temporibus Ecclesia semper suas vires sacerdoti- 
bus suis praebuit. Mutatis tamen temporibus, animi inclinationibus, mori- 
bus, cogitandi vivendique modo, in quo bona terrena priores partes habent 
in hominum actionibus, usque ad reiectionem sensus religionis et pietatis 
ab hominum societate, futurorum alumnorum sacrorum formatio singularem 
et novam sagacitatem postulat. Nam etiam si formatio alumnorum sacrorum 
pretiosa et minime substituibilis sit, perfecta tamen esse non potest, quia 
candidatus sacerdotio caret contactu vivo et immediato cum fidelibus, ex 
quo trahere debeat altas cogitationes erga futurum officium. Cognoscere 
etenim res humanas huius temporis, ut sunt revera, non sufficit. Praeterea 
habitus castitatis deest certa experientia psychologica, physiologica et sociali 
quae tantum in tardiore aetate et in adiunctis vitae pastoralis in mundo exsur- 
gunt. Verum est quod in propositione emendata Episcopis datur facultas 
instaurandi « temporis intervallum pro impensiore tirocinio spirituali, vel 
adaequatum tirocinium spirituale disponendi ut sacerdotii candidatorum pro- 
bationis satius consulatur » vel « deliberandi de augenda aetate a iure com- 
muni pro sacris Ordinibus expostulata »; sed, si normae particulares a Concilio 
definirentur et in revisione luris Canonici statuerentur, multae difficultates 
eliminarentur, facilior esset munus episcoporum et plane ad effectum de- 
duceretur. 

Ideoque propono: a) Post curriculum studiorum et ante ordinationem 
sacerdotalem candidati ad sacerdotium, per duos saltem annos tamquam dia- 
coni, curriculum exercitationis pastoralis perficiant, ad duos praesertim for- 
mationis defectus, de quo supra, eliminandos, b) Ut nullo modo aetatis di- 
spensatio amplius concedenda sit. 

Ex hoc quod proponitur, iure copiosi fructus sperantur (nam queritur 
nonnullos alumnorum sacrorum — et non sunt pauci! — contactu vivo cum 
coetu fidelium deficere a muneribus susceptis, praesertim a castitate). 

Hoc modo omnibus subsidiis adiutus, de quibus in n. 22 schematis prae- 
fati disseritur, alumnus sacer altius perscrutari atque periclitari poterit suam 
vocationem. Si quis eam non probet, revertetur; adiuvabitur ipse, sed non 
erit sacerdos qui vestem tunicam abicere possit. 

Illa auxilia, de quibus in praedicto numero vigesimo secundo schematis 
loquitur, utiliora efficacioraque erunt ante ordinationem sacerdotalem, diaco- 
natus tempore, neque in posterum deserentur. Neque videtur validum esse 
argumentum quod adfirmet dilationem aetatis reddere difficilius prospicere 
necessitatibus populi, nostris quidem temporibus, quibus lamentamur exigui- 
tatem cleri, sicut bene declaratur in cap. III in n. 6. 

Qua ex re nos omnes confidimus fore ut sacerdotes non amittantur aut 
ab officio deficiant in eorum itinere; contra recte speramus nostros sacerdotes 
perfectiores, corroboratos futuros esse: scandala erroresque hoc tantum modo 
vitari poterunt. 

39 

Exc.mus P. D. OCTAVIANUS MARQUEZ TORIZ 
Archiepiscopus Angelorum 

Ad puncta practica schematis nostri statim ut deveniam, ea quae sequun- 
tur sapienti vestro iudicio subiicere intendo: 

1. In hac sacrosancta Synodo episcoporum dignitas, auctoritas, potestas, 
in clariore luce magis magisque positae sunt. Et prima vice in Ecclesiae 
historia, conferendis episcopalibus, praesertim nationalibus, facultates non 
parvae tribuuntur. Iamvero quando de futurorum sacerdotum institutione 
res agitur, quis non videt in tot tantisque populorum ac circumstantiarum 
diversitatibus maximam exsurgere difficultatem in legum ecclesiasticarum 
omnino aequali applicatione? 

Unde cum gaudio salutamus propositionem primam schematis. Ut mihi 
videtur, res maximi momenti et nobilis innovatio proclamatur. Coetibus enim 
episcoporum (ideoque conferendae nationales includuntur) facultas tribuitur 
rationem sacerdotalis institutionis conficiendi pro propria ditione, dein ab 
Apostolica Sede approbandam. 

Leges etenim iam optimas habemus; plura Romanorum Pontificum docu- 
menta, sicuti Litterae Encyclicae exstant, Epistulae, Allocutiones; Sacrae 
Congregationis de seminariis habentur Instructiones, Ordinationes, etc. Ex 
alia vero parte, episcopales conferendae, quae optime indolem, necessitates, 
adiuncta propriae nationis norunt, talem institutionis sacerdotalis rationem 
apprime conficere possunt iuxta praefata propria adiuncta, siquidem, uti iam 
latinus aiebat vates: « non omnis fert omnia tellus ». 

Neque periculum adest gressus extra rectam viam faciendi, sive propter 
venerandam conferendarum experientiam et prudentiam, sive praesertim 
quia omnia supremae Sanctae Sedis auctoritati eiusque approbationi sub- 
iicientur. 

2. Saepe saepius, immo continuo, de sacrorum administrorum paucitate 
in multis regionibus conquerimus, vel de sacerdotum decrescenti numero. 
Unde Summorum Pontificum et episcoporum vox continuo levatur, ad ne- 
cessitatem ostendendam augendi clerum seu ad vocationes sacerdotales ubi- 
que fovendas. 

Opus sine dubio excellentissimum est ut dioeceses ac nationes quae maio- 
rem copiam habent sacerdotum, catholica caritate permotae in adiutorium 
veniant earum quae exiguitate laborant. De illis, numquam sufficientes lau- 
des et gratiarum actiones, sicuti nuperrime Ss.mus Pater Paulus Papa VI 
repetebat. Sed remedium hoc, etsi undequaque laudabile et pro nunc apprime 
necessarium, aliud supponit: laborem, inquam, indefessum in propria dioe- 
cesi ad vocationes suscitandas et fovendas. Laborem dico in quo tota dioe- 
cesis veluti in statu « generalis mobilizationis » (parcatis verbo) ponatur, 

cum omnibus institutionibus eius et cum omnium mediorum supernatura- 
lium et naturalium auxilio, ad vocationes sacerdotales suscitandas, et alendas. 

Unde laudibus cumulanda est 2 schematis propositio (in pag. 12) in qua 
clare asseritur vocationum opus « ad totam christianam communitatem » 
pertinere. Haec verba, ni fallor, non tantum consociationes ad vocationes 
specifice promovendas includunt, sed omnes catholicas institutiones, immo 
et familias et personas. 

Quantum, e. g., nostris in terris Americae Latinae benemerita Actio Ca- 
tholica in vocationibus fovendis adiuvat et adlaborat! Quantum in hac re 
optima illa consociatio virorum, quae vulgo « Serra Club » seu « Serra In- 
ternational » appellatur, iuvamen in multis Americae dioecesibus pro voca- 
tionibus affert! Quantum — si de familia vere christiana agitur, prout in hac 
propositione asseritur — Ecclesia catholica exspectat a consociationibus pro 
vita christiana in familia roboranda, verbi causa a sic dicto hispanice « Mo- 
vimiento Familiar Cristiano »! 

Et quia vis unita fortior, utinam institutiones omnes quae in hoc tam 
sacro agro excolendo adlaborant, Operi Pontificio, a Sancta Sede creato, pro 
vocationibus, sese adhaereant! 

3. In aliquibus orbis regionibus quaestio agitatur de seminariis minori- 
bus. Sunt qui contra illa obiectiones moveant, immo aliquando radicaliter 
impetant. Iamvero multi episcopi testes sumus quomodo seminaria minora 
non tantum utilissima, sed necessaria in quamplurimis nationibus sint. Prae- 
supposita enim familia christiana, immediatus fons ex quo maxima pars alum- 
norum qui seminarium maius ingreditur, seminarium minus exstat. Sic in 
Italia, Gallia, Hispania, et fere in omnibus Americae Latinae ditionibus. 
Quid, quaeso, contingeret si illis in regionibus seminaria minora tollerentur? 
Praeterea, in sat multis Bullis pro novis dioecesibus erigendis, Summus Pon- 
tifex iubet ut Seminarium, saltem minus quamprimum erigatur. 

Placet ergo 3 schematis propositio, in qua seminariorum minorum exi- 
stentia affirmatur et roboratur. Verum est, ut sapienter notabat em.mus card. 
Bueno Monreal, propositionem hanc adhuc perficiendam esse. Sed ut mihi 
videtur iam in ea summa principia (synthetico, utique, sed nervoso modo) 
statui pro nova seminariorum minorum ordinatione, ex quibus optima et 
maximi momenti consectaria erui debent. 

In eis etenim non qualiscumque institutio fieri potest; secus minime a 
quocumque iuvenum saecularium seu laicorum catholico instituto distin- 
guerentur. In eis particularis religiosa conformatio plane requiritur, ita ut 
iuvenes capaces sint sanctam vocationem sequendi. 

Neque silentio praetereundum est in hac adulescentium efformatione 
directionem spiritualem principem obtinere locum. Scimus, enim, animam 
educationis christianae — magis adhuc ecclesiasticae formationis — direc- 
tionem seu moderationem esse spiritualem. Quot, inquam, vocationes, adhuc 
in minoribus seminariis tenerae, salvarentur si inde ab initio accuratissimam 
et vere personalem directionem spiritualem habuissent! Quantum revera in 

iuvenilibus animis prudens ac zelans moderator spiritus facere potest, donec 
in eis Christus Iesus, exemplar totius perfectionis, efformetur! 

Non deest, praeterea, in schemate explicita mentio de sanae paedagogiae 
et psychologiae normis applicandis; de accurata consideratione aetatis, indo- 
lis et evolutionis tam mentis quam corporis alumnorum. Et ne transitus ex 
familia in seminarium ex abrupto fiat, prudens cum propria familia consue- 
tudo affirmatur, immo et prudens rerum humanarum sana cognitio, ne iuve- 
nes caeco modo versus sacerdotium iter arripiant, neque ullo modo, nec 
minimo, ad illud amplectendum cogantur, sed maxima omnino cum libertate 
propria et personali decisione procedant. 

4. Quia iuvenilis aetas adhuc debilis est, et quia episcopus nemini manus 
cito imponere potest, vocationes sacerdotales probandae ac roborandae sunt. 
Ideo, inter alia adiumenta, hisce nostris temporibus saepe saepius de tiro- 
cinio aliquo ac de interruptione studiorum in seminario, ad vitam spiri- 
tualem magis magisque fovendam, atque ad vocationem firmandam, sermo 
factus est. 

Iam non paucis abhinc annis in pluribus religiosorum institutis viget 
praxis haec de studiis interrumpendis ante theologiam, eo praesertim fine 
ut sodales, futuri sacerdotes, sese in magisterio excerceant. In aliquibus 
pariter dioecesibus non sine parvo fructu praxis illa introducta est. Inter 
alia bona, verae vocationes dignoscuntur et roborantur. 

Sed in schemate nostro, in propositione 12 (pag. 16) alius praestantis- 
simus et maximi momenti finis intenditur. Proponitur nempe studiorum in- 
terruptio, de iudicio episcopi, ad vitam stricte spiritualem specialissime co- 
lendam. De institutione enim spirituali sacerdotum, numquam satis. Quis 
non videt similitudinem cum religiosorum novitiatu, attamen sub luce spi- 
ritualitatis omnino propriae cleri diocesani? Si pro religiosis iuvenibus pro- 
bationis tempus per duos integros annos protrahitur, cur pro clero dioece- 
sano, qui in maioribus saepe periculis versatur et maioribus indiget auxiliis, 
aliquid simile fieri non posset? Si episcopo placuerit, intervallum illud e. g. 
per integrum annum haberi posset, sive immediate ante theologiam, sive 
immediate ante philosophiam. Intensior orationis studium et praxis, virtu- 
tum excercitium etiam cum pauperibus extra seminarium, aegrotis, indigen- 
tibus; amplior sacerdotii catholici cognitio; conspectus introductorius sive 
totius theologiae, sive totius philosophiae, methodo semper christocentrica; 
vocationis propriae probatio ac roboratio; et infusio illius ardentis amoris 
erga Iesum Christum, ex quo omnia alia pro futuro sacerdote facile con- 
sequentur. 

Placent ergo valde ea quae in propositione 12 statuuntur, sive de iam 
dicto spirituali tirocinio, sive de alio ad pastoralem animum acquirendum, 
sive de facultate conferendarum episcopalium (haec est innovatio summi 
momenti etiam) ad augendam aetatem requisitam pro sacris Ordinibus. 

5. In dies magis magisque ubique persentitur necessitas novellis sacer- 
dotibus paterne, pastoraliter, peramanter in eorum spirituali vita iuvandi. 

Unde praeter ea quae iam optime dicta sunt, et circa ea quae in ultima pro- 
positione schematis huius valde bene, quamvis synthetice, statuuntur, in 
mentem revocare volo experimenta illa fructifera in aliquibus dioecesibus 
in usu: de cursibus dico per integrum mensem protractis, pro determinato 
numero sacerdotum, iuvenum praesertim. In eis, post exercitia spiritualia 
speciali cura peracta, diversae quaestiones pastorales pertractantur et vita 
spiritualis laeto animo in novo vigore roboratur et floret. 

Scimus ex lugenda experientia quot crisis in iuvenibus sacerdotibus, non 
immediate post sacerdotalem ordinationem, sed generatim post tres vel quin- 
que annos. Valde opportunum videtur illos iuvenes sacerdotes speciali modo 
iuvare. Quot beneficia in praefatis cursibus seu conventibus accipiunt! Quot 
mala peropportune praecaventur! Quantum vita vere sacerdotalis, pastoralis, 
apostolica, adaugetur! 

Tacere, denique, non possum momentum quod pro omnibus sacerdoti- 
bus habent consociationes, praesertim pro vita spirituali alenda et semper 
roboranda. Recordamini, Patres venerabiles, quot laudibus et commendatio- 
nibus S. Pius X aliique Pontifices, usque ad Ss.mum Patrem Nostrum Pau- 
lum VI, consociationibus sacerdotalibus pro vita spirituali fovenda cumula- 
verint. Utinam verbum aliquod de illis, pro institutione post seminarium 
perficienda, in schemate nostro adderetur! 

Conclusio: Ex immo corde optamus ut Concilium hoc Vaticanum II 
iubeat ut Directorium accuratissimum et valde practicum conficiatur, in quo 
optimae propositiones huius schematis fusius evolvantur, quod valde utile 
erit non tantum pro seminariis ipsis, sed et pro conferentiis episcopalibus. 

Schema hoc, etsi adhuc communi sollerti cooperatione fraterna perpo- 
liendum, mihi valde laudandum et probandum videtur. 


40 

Exc.mus p. d. eduardus martinez gonzales 

Episcopus Z amor ensis 

Quaestionem vitalem et practicam solutionem proponere intendo, ma- 
ximi momenti et actualitatis in Ecclesia. 

Non tantum in hoc schemate sub n. 2, sed et in schemate De vita et mi- 
nisterio sacerdotali sub n. 7, et in schemate De pastorali episcoporum mu- 
nere in Ecclesia sub n. 6, quam maxime urgetur et commendatur necessitas 
fovendi vocationes sacerdotales, easque efficaciter promovendi et accurate 
seligendi. Talis autem sollicitudo dicitur speciatim incumbere episcopis, sa- 
cerdotibus et familiis christianis. Ratio in aperto est et omnibus patet et 
probatur. Etenim via est et modus ordinarius seminaristas comparandi, qui 
tandem suo tempore sacerdotes evadant. 

Insuper instantia haec tum Episcopis tum sacerdotibus proponitur fun- 
data in sollicitudine omnium Ecclesiarum eis propria, quam adquirunt per 

consecrationem episcopalem et per participationem in universalem et sal- 
vificam missionem sacerdotii Christi, vi ordinationis sacerdotalis. 

Tandem consequentia practica et vitalis, quae ex praecedentibus deduci- 
tur, ea est, ut quisque pro sua possibilitate et modo satagat omnibus viribus 
curare sacerdotum distributionem apte et generose fovere, tum inter regio- 
nes cleri penuria laborantes, tum inter populos infideles quos per missiona- 
rios suos Ecclesia ad evangelii lumen, salutem et vitam trahere conatur. 

Atque haec omnia apprime dicta et statuta omnes invenimus. Sed ut in 
praxim deduci possint, ratio agendi ordinate est componenda. Forte enim 
accidit ut aliqua dioecesis bonorum naturalium penuria laborans, tali voca- 
tionum numero et dono a Deo ditata sit, ut in seminario dioecesano propter 
capacitatis insufficientiam eas colligere nequeat. Unde fit ut singulis annis 
plures reiicere cogatur; immo ut nequidem intensum fomentum exercere 
audeat, eo ipso quod deinde eas reiicere compulsus inveniatur. Res quidem 
lugenda quum Ecclesia tanta sacerdotum penuria et necessitate laborat. 

Quid ergo? Solutio prompta videtur apparere: extruantur novae aedes 
ampliores, quae capaces sint omnes vocatos colligendi. Sed undenam quaeso, 
pauper dioecesis, licet optima voluntate praedita, sumptus necessarios adeo 
ingentes obtinebit ad seminarium dilatandum? En grave et urgens problema 
solvendum. Neque enim dicere fas est: mittantur qui supersunt in alia semi- 
naria. Eruntne seminaria alia in eadem natione quae eos capere possint? Quia 
quum de pueris agatur, qui vocationem formatam et firmam nondum habent, 
extemporaneum esset eos alibi mittere. 

Quapropter, quum problema sit universam Ecclesiam afficiens, uno alte- 
rove modo omnium cooperatione et sacrificio solvi debet. Qua ratione? Una- 
quaeque dioecesis afferat quod habet et possit: quae vocationibus abundant, 
vocationes afferat; quae sumptibus materialibus fruuntur, eos tradant ut 
hac ratione opus commune perficiatur. Fatendum est non deficere quosdam 
qui exemplari generositate conantur tale problema mederi. At omnibus in 
animo sit, qui mediis pecuniariis cooperantur, sibimetipsis tandem aliquando 
dare, siquidem cum ingenti supernaturali lucro ea in sacerdotes conversa 
erunt accepturi. 

Nisi huiusmodi cooperationem praestent quicumque possint, impossibile 
evadet sacerdotes tradere eis qui tanta cum angustia eos petunt, quia sacer- 
dotes deficient. Haec, venerabiles Patres conciliares, attente consideremus 
ut solutionem inveniamus, eamque in aliquo ex schematibus in quibus de re 
tam gravi disseritur, clare et concrete consignemus ut in praxim deinde 
deducamus. 

Exc.mus P. D. FRANCISCUS MARTY 
Archiepiscopus Remensis 

Sectio nostri schematis « de vocationibus sacerdotalibus instantius foven- 
dis » nullam facit mentionem duarum rerum, quae tamen ad materiam pluri- 
mum conferunt. 

1. Quae iuvenes christiani de sacerdotio sentiunt, ea non habent ex quo- 
vis tractatu theologico, sed ex viva cognitione illorum sacerdotum quos ex 
occasionibus vitae suae frequentaverunt. Quibuscum conversantes, paulatim 
experiuntur quid sit sacerdotis munus sive erga populum christianum sive 
erga mundum evangelizandum. Vitam ergo concretam sacerdotum intuen- 
tes, paulatim intelligunt quo sensu sacerdos dici possit testis Dei et vir ora- 
tionis et pastor et missionarius; coniiciunt etiam utrum adsit vera unitas 
inter diversas partes vitae cuiusdam sacerdotis, necnon utrum ille felicitatem 
et gaudium e sacerdotio suo hauriat. 

Hodiernis autem temporibus plurimi ad sacerdotium vocati simul con- 
scii sunt se ad missionem vocatos esse. Attamen saepe videtur operam vere 
missionariam de facto laicis magis quam sacerdotibus concreditum esse. Unde 
iuvenes christiani saepe vitam laicalem potius quam sacerdotalem amplecti 
cupient, quin illis desit quidquam sive generositatis sive fidelitatis erga 
Deum vocantem. 

Qui vero ad missionem sunt vocati, sacerdotium amplectentur, cum omni- 
bus clare apparebit sacerdotem revera et directe inter non-christianos opus 
missionarium exercere. 

Ergo in mente habeamus hoc in fovendis vocationibus maximi ponderis 
esse: quaenam pars in opere evangelizationis ad sacerdotium de facto perti- 
net aut cras pertinebit? 

2. Dominus ad sacerdotium vocat non solum quosdam iuvenes e chri- 
stianis familiis vel coetibus, sed etiam quosdam pertinentes ad coetus vel po- 
pulos vix imbutos evangelio, quales sunt praecipue in Occidente iuvenes ex 
opificum coetu. 

Hodie autem impedimentum gravissimum obest itineri talium iuvenum, 
impedimentum quod in dies magis ac magis percipitur, scilicet quali cultura 
in sacerdotibus instituendis utamur. Quamdiu enim institutio philosophica vel 
theologica dari non poterit nisi iis qui antea imbuti sunt cultura humanistica 
et « classica », ut dicunt, tamdiu eligent tales iuvenes statum laici missiona- 
rii potius quam sacerdotis; timent enim ne paulatim, si seminarium ingressi 
fuerint, propriam suam culturam derelinquere cogantur, ita ut postea inca- 
paces fiant evangelii apte praedicandi fratribus suis eiusdem originis. 

Experientia constat iuvenes opifices — praesertim si iam sunt solidi ac 
virilis ingenii — obnoxios esse gravissimis difficultatibus et discriminibus, 

ita ut saepe in via deficiant. Quod quidem accidit etiam in seminariis in 
quibus multa temporibus nostris aptata sunt. Talia enim saepe vidi in semi- 
nario « Missionis Galliae » quod iam plures annos auctoritati meae com- 
missum est. 

Nec levis est quaestio. Certo quidem curandum est ut accessus ad thesau- 
ros vivae traditionis Ecclesiae omnibus pateat, praesertim illis quibus labor 
missionarius exercendus erit; missio enim non fit nisi homines per eam in- 
ducantur in traditionem Ecclesiae. Attamen seminarium debet quoque iuve- 
nes aptare ad Evangelium salutis hominibus sui temporis suaeque culturae 
annuntiandum. 

Inde exoritur seminariorum instituto quaestio valde complexa, quae non 
solvetur immediate nec per paucas mutationes superficiales. Oportet autem 
sine intermissione quaerere quid sit mutandum et aptandum. 

Cuius rei maximum est momentum. Hoc enim agitur: poteruntne plures 
iuvenes ad sacerdotium pervenire et fratribus suis ab evangelio maxime alie- 
nis verbum Dei nuntiare? 


42 

Exc.mus P. D. EDUARDUS MASON 
Episcopus tit. Rusicadensis , vic. ap. de EI Obeid 

De novo numero addendo: De usu linguae latinae tanquam « medium » 
instructionis et linguae communicationis pro clero. 

Timeo ne introductio linguarum vernacularum in Liturgia, uti sancitum a 
constitutione liturgica, facile cedat in damnum linguae latinae, quae ab alum- 
nis sacris despicietur tanquam obsoleta et mortua, si eius studium imme- 
diate non fulciatur ut medium instructionis in seminariis et medium commu- 
nicationis pro clero totius mundi. 

Ad hoc malum vitandum mihi videtur necessarium esse ut in praesenti 
schemate aliquid ad hoc statuatur ex Veterum Sapientia Papae Ioannis XXIII 
desumpto. 

Hoc fulcimentum linguae latinae, tria sequentia poterit includere: 

1. Clare statuatur quod lingua latina adhuc permanet ut basis vitae 
liturgicae et praecipue ut « lingua franca » Ecclesiae ideoque necessariam 
esse clericis ut medium communicationis.. 

2. Fortiter innuatur quod methodus docendi latinum in seminariis 
est radicitus reformanda. Ratio est quia methodus in praesenti a plerisque 
adhibita est nimis antiqua, irrationalis et vera causa cur multi alumni 
avertantur ab amore discendi latinum. 

3. Exhortentur omnes cultores clericos linguae latinae ut relinquant 
scriptores latinitatis paganae (Ciceronem, Horatium, Virgilium et ceteri) 
Academiis et Curiis, et sequantur pro alumnis seminariorum Patres Ecclesiae 

Augustinum, Ambrosium, Leonem et Gregorium, pro latino faciliori et sim- 
pliciori, et ita « aggiornato » non verbis kilometricis ex Bacci desumptis sed 
verbis (parole) modernis cuiuscumque generis graeco vel latino declinatis vel 
etiam indeclinatis. 

Rogo commissionem ne consideret has ideas velut nugas, cum agatur de 
re magni momenti, de medio scilicet communicationis pro clero totius mundi. 

Mea sententia, hoc desiderium instaurandi latinum in Ecclesia, minime 
applicari debet studiis alumnorum Afro-Asiaticorum qui bene poterunt instrui 
lingua ipsis faciliori, sed latinum et ipsis inculcari debet pro illis qui ad facul- 
tates Academiarum et Universitatum accedunt et pro medio communicationis 
internationalis. 


43 

Exc.mus P. D. EMMANUEL MOLL Y SALORD 
Episcopus Dertosensis 

Infrascriptus, Emmanuel Moli, ep. Dertosensis, in Hispania, qui per 36 
annos incubuit in clericos efformandos in seminariis et in operibus pro vo- 
cationibus sacerdotalibus fovendis, sequentia demisse exponit: 

Quidam Pater in aula conciliari, dum de schemate de institutione sacerdo- 
tali ageretur, proposuit ut e schemate expungerentur verba « vocationis signis 
agnitis », quae habentur in pag. 12, n. 2, lin. 15. 

Meo autem iudicio praefata verba sunt omnino retinenda. Ut enim Ec- 
clesia, nos scii, episcopi, tuta conscientia possimus ad Ordines vocare, de- 
bet nobis constare de idoneitate candidatorum, nempe, debemus prius 
agnoscere signa eorum vocationis. Signa, quae sunt eorum qualitates spiri- 
tuales, morales, intellectivae. « Nemini manus cito imposueris », dicit divus 
Paulus. 

Idem Pater dixit se non intelligere quid significetur per illa verba « ger- 
mina vocationis », quae habentur in eadem pagina et eodem numero, 
linn. 25-26. Valde mirum! Haec germina sunt praecise illa signa quae no- 
tantur in pueris bonae indolis: pietas, puritas, docilitas, oboedientia, intelli- 
gentia, inclinatio ad res seu officia sacra, etc. Certe haec omnia non sunt vo- 
catio; sed utique signa, germina vocationis, quae si foveantur et perficiantur, 
optimos candidatos ad sacerdotium efformare possunt ut ab Ecclesia vocentur. 

Proponere, ut fecit idem Pater, praeferendas esse familias christianas se- 
minariis minoribus, ut in illis efformentur et maturentur, ut dicitur, vocatio- 
nes sacerdotales, est, salva reverentia, aliquid absurdum: certo certius amitte- 
retur et disperderetur maxima vocationum pars. 

Bonum est quidem ut foveatur vocatio sacerdotalis inter eos qui sunt 
maioris aetatis. Nullo autem modo spernatur, immo omnino praeferatur pra- 
xis illa suscitandi vocationes inter pueros, quae traditionalis est in Ecclesia 
et in documentis ecclesiasticis et in ipso Codice luris Canonici (can. 1353) 
enixe commendatur. 


21 

Exc.mus P. D. FRANCISCUS NUNES TEIXEIRA 
Episcopus Quelimanensis 

Ad n. 12, pag. 16. Mihi videtur maximi momenti ut candidati ad sacer- 
dotium, post diaconatum, per integrum annum, sub cura sollicita et valde 
amorosa cuiusdam sacerdotis pii et zelo commendati, tirocinium pastorale pa- 
teretur et non antea. 

En rationes. Ita diaconus, munera pastoralia exercens et cum christifide- 
libus tractans, facilius ostendere posset utrum sensu communi seu prudentia 
praeditus sit, utrum patiens et moderatus et moderator aliorum, mansuetus 
et obediens sit necne. 

Si haec praxis pastoralis et praesertim hic contactus cum populo chri- 
stiano non patiatur post diaconatum cum praeterea iam utilior esse possit 
parocho, candidatus, in quovis alio modo experientiae ante ordinationem, 
tantum aget quod ipsi iubeatur et cum superiore in passiva obtemperatione 
convivet sine coeptis personalibus et sine problematibus, quin sese videat 
irretitum his difficultatibus, quae frequenter in sacro ministerio inveniuntur. 

In huiusmodi practico ministerio post diaconatum, facilius aestimari pos- 
set utrum candidatus ad sacerdotium illis dotibus voluntatis et intelligentiae 
quae requiruntur praeditus sit necne et habeat illam scientiam theologicam 
necessariam et capax sit eam in praxim deducere. 

Integrum annum et non minus hoc tirocinium ita faciendum esset, ut 
habitus laboris ministerialis expeditum eum evadet et ostendat utrum pro- 
gressus sit an contra manserit ut erat vel in peius detraxerit. 

Si ita luculenter incapacitatem ad sacerdotium ostenderet, Apostolica 
Sedes, ut iam mos est ultimis temporibus, faciliter et opportune ab oneri- 
bus caelibatus et divini Officii candidatus ille, qui in illo experimento inca- 
pacem sese praebuit, dispensationem concederet. 


45 

Exc.mus P. D. IOSEPH PETRALIA 
Episcopus Agrigentinus 

Schema novum de institutione sacerdotali, si cum praecedenti schemate 
comparatur, proculdubio aptius finem suum assequitur et plenius varias argu- 
menti partes adimplet. Aliqua tamen mihi videntur melius posse componi 
et alia necessaria adiungenda. 

I. Bene n. 2 exprimitur necessitas vocationum sacerdotalium fovenda- 
rum opera praesertim familiarum et sacerdotum; quae opera divinae Provi- 
dentiae actioni respondet, quosdam homines seligentis ad sacerdotium Christi 

hierarchicum participandum. Et bene etiam dicitur Ecclesiae a Deo munus 
esse commissum signa vocationis agnoscendi et candidatos recta intentione 
praeditos et plena libertate fruentes vocandi et Sancti Spiritus sigillo in aeter- 
num consecrandi. 

Sed haec, etsi pulchra, nonne sunt generaliora? Ad solemne documentum 
conciliare spectat, ut mihi videtur, definire — sub lumine recentioris psycho- 
logiae quae artis asceticae potest esse valida auxiliatrix — quae sint tandem 
aliquando hae dotes sive naturales sive supernaturales quae signa, ut ita di- 
cam, vocationis subiectiva constituunt. 

Nec satis est. Sed post tot doctas elucidationes problematis vocationis 
sacerdotalis necnon post claras declarationes pontificias, exspectandum est ab 
hac Sacrosancta Synodo ut, sua qua gaudet summa auctoritate, definire signa 
haec subiectiva non sufficere nisi accedat obiectiva episcopi vocatio, quae 
ultimo est ratio vere formalis ipsius vocationis ad sacerdotium. 

II. Ad n. 4. Quae hoc numero continentur non suo loco posita videntur. 
Nam haec pars, vere fundamentalis, in qua agitur « de integra institutione 
sacerdotali fini pastorali aptanda » ponenda esset initio IV partis, videlicet 
ubi sermo est « de institutione spirituali impensius excolenda ». 

Hinc ordo concinnior oriretur. Nam primum est ponendum principium 
et fundamentum, quod est: « Integra clericorum formatio prosequatur opor- 
tet ipsum Dominum Nostrum Iesum Christum Magistrum, Sacerdotem et 
Pastorem, etc. ... ». Ab hoc principio descendit omnis forma institutionis 
spiritualis, quae nn. 8-12 describitur et inculcatur. 

III. Quantum ad n. 10, liceat mihi animadvertere hic nimis iuridice et 
modo ut ita dicam frigido fieri sermonem de educatione ad castitatem. Bene 
describitur castitas ut integra animi et corporis deditio ad Domino inser- 
viendum et, inferius, ut indivisus amor. Sed, meo pauperrimo iudicio, iuve- 
nibus in sortem Domini vocatis castitas sacerdotalis describenda est etiam ut 
altissima et pulcherrima inter optiones quas iuvenes ipsi, ardentibus amoris 
stimulis perculsi, facere unquam possunt, scilicet ut responsio amoris ad 
Amorem, ut integra corporis et cordis et spiritus adhaesio Verbo humanitate 
induto, Christo nempe, qui non tantum est « speciosus prae filiis hominum », 
sed summum Bonum, suprema Bonitas, Lux vera, Pulchritudo ineffabilis, 
Amicus, ut David de Jonatha canit, redamandus super amorem omnium mu- 
lierum. Tantum huiusmodi institutione iuvenes clerici castitatem dulcissimo 
animi motu amplectentur nec retro amplius respicient ad caepas et allia 
Aegyptiorum. 

IV. Insistendo in castitatis argumento, aliud problema mihi videtur esse 
ponendum: scilicet de periculis quae ex ipso convictu (convivenza) enasci 
possunt et reapse enascuntur. Vita communis, quam Tridentina Synodus in- 
stituit in Seminariis, absque dubio, uberrimos et dulcissimos sanctitatis sa- 
cerdotalis fructus, ubi alumni scientia et pietate apte et vigilanter instituuntur, 
per saecula produxit. Sed neminem latet, qui seminarii moderator fuerit, quam 

saepe, ex hoc ipso convictu tot adulescentium passionibus ferventium et ebul- 
lientium, illae morbosae « amicitiae particulares » erumpant, quae, nisi at- 
tente detegantur et corrigantur, originem dare possunt teterrimis inversioni- 
bus et perversionibus, quas aliquoties lugemus in sacerdotibus. 

Proinde nonne necesse est Sacrosanctam hanc Synodum decernere ut auc- 
toritas competens in Ecclesia commissionem quamdam post-conciliarem insti- 
tuat, viris in theologia morali et in scientiis psychologicis et physiologicis pe- 
ritis efformatam, quae vitam communem in seminariis recognoscat et instruat 
eis modis eisque remediis quae harum pestium pericula avertere possint? 

V. Ad n. 11, ubi fit sermo de christiana educatione et de inventis sanae 
psychologiae et paedagogiae applicandis, aliquid censeo inserendum de bona 
valetudine alumnorum Sanctuarii procuranda; nam saepe fit ut intensus 
labor cui ipsi subiiciuntur pro sua ipsorum spirituali et intellectuali forma- 
tione, non aequa reficiatur alimentatione et animorum relaxatione: unde pres- 
byteri novelli ex seminariis exeunt fere omnes mala valetudine affecti. Semi- 
nariorum alumni ut filii carissimi sunt tractandi; et quidquid ab episcopo, 
a parochis, a sacerdotibus, a fidelibus omnibus pro ipsis expenditur n imium 
numquam dici potest. Praeter bonam alimentationem et relaxationem, quae 
etiam exercitationibus gymnicis multum adiuvatur, imponenda est visitatio 
medica ineunte anno scholari et periodice per annum; insuper instituendum 
est in omni seminario centrum psycho-paedagogicum, quod magnopere cum 
moderatoribus adlaborare potest non tantum in efformanda mente sana in cor- 
pore sano sed etiam in detegendis dotibus negativis vel positivis, nempe ad 
vocationes genuinas discernendas et ineptos reiciendos. 

VI. Ultimo venio ad n. 22. Optimum hic enunciatur principium directi- 
vum, ut nempe « sacerdotalis institutio ... etiam post seminarium prosequenda 
atque perficienda sit », ad quem finem assequendum nonnulla media sugge- 
runtur. Sed aptissimum medium esse puto creationem Collegii Ecclesiastici, 
in quo post ordinationem novi presbyteri suam formationem sub ductu pe- 
ritissimorum magistrorum et optimorum moderatorum perficiant et grada- 
tim ad apostolatum sacerdotalem se praeparent, varia ministeria, praesertim 
dominicis et festivis diebus, iuxta episcopi prudentiam, exercendo. 


46 

Exc.mus P. D. EDUARDUS PIRONIO 
Episcopus tit. Caeciritanus, aux. Piat ensis 

Quaestio haec primi momenti est in Concilio. Incipit enim nova « era » 
in Ecclesia. Incipere debet etiam nova era in formatione sacerdotum, cum 
maxima fidelitate Christo, Ecclesiae renovatae et mundo hodierno. 

Quaestio momentosa propter tria: a) Essentialiter sacerdotium invenitur 
in corde ipso Ecclesiae; b) Sacerdotes — et seminaristae hodierni — exse- 

cutioni mandabunt hoc Concilium. Ab ipsis praesertim pendet quod mundo 
praesentetur vultus Ecclesiae renovatae; c ) Formatio laicorum, qui christiane 
debent animare mundum, pendet essentialiter a formatione sacerdotum. 
Schema 13 exigit a sacerdotibus comprehensionem et amorem redemptivum 
mundi hodierni. 

Ex altera vero parte nemo est qui non videat actuales structuras semina- 
riorum — quoad disciplinam, studia et vitam spiritualem — non amplius 
respondere necessitatibus mundi nec psychologiae iuvenum huius temporis. 
Plures defectiones, inter dilectos fratres nostros sacerdotes, debentur incom- 
pletae seu inadaequatae formationi in seminario. Et non solum defectiones 
maiores (vulgo « apostasiae »), sed et frequentes casus sacerdotum qui in 
mediocritate vivunt, aut in angustia et tristitia pondus sacerdotale potius 
sustinent quam vitam sacerdotalem ardenter diligant ac in gaudio et opti- 
mismo mysterium suae consecrationis evidenter manifestent. Haec est una 
ex principalioribus causis — quae in schemate non affirmatur — diminutionis 
vocationum sacerdotalium. Quid igitur faciendum? 

I. In genere. Clima generale seminarii debet esse: serenitas, dialogus, 
fiducia. 

Serenitas : vitentur tensiones inutiles (vel ob nimiam multiplicationem 
praeceptorum, vel ob inadaequatam expositionem spiritualitatis, vel ob ency- 
clopedicam accumulationem studiorum). 

Dialogus-, in contacto directo et permanenti — sensu « paternali » sed 
non « paternalistico » — superior intime cognoscat suos alumnos, et libenter 
eos audiat, etiam quando ipsi dura aut inexacta quaedam proferunt. Ad hoc 
necessariae sunt parvae communitates in seminario. 

Fiducia : foveatur sensus responsabilitatis et liberae initiativae. In com- 
munitate vere fraterna sese sentiant alumni dilecti et vere animati a superio- 
ribus. Moderatores sese praebeant magis « patres » quam « superiores ». 
Ipsi vero sese sentiant tranquilli et laeti in suo munere, polleant plena fiducia 
sui episcopi et ab eo frequenter animentur. 

II. In specie. Concilium non potest nimias particularitates determinare. 
Hoc competere debet conferendis episcopalibus aut episcopo locali. Attamen 
quaedam principia debent animare generalem et urgentem renovationem 
nostrorum seminariorum in clima totius Ecclesiae renovatae. 

1. Quoad seminaria minora. Foveatur in ipsis fundamentalis evolutio 
vocationis christianae. Potius quam insistere in vocatione sacerdotali specifice 
tali insistendum est in evolutione progressiva gratiae baptismatis et confir- 
mationis. Tradatur spiritualitas eminenter theologalis, christocentrica et litur- 
gica. Formatio intellectualis sit solida et completa, sed non encyclopedica. 
Foveatur formatio humana integra (quoad affectivitatem praesertim) me- 
diante permanenti contactu cum propria familia aut aliis familiis christianis. 
Non nimis separetur adulescens a mundo. Quin immo, opportunum est ut 
iuvenes scholas etiam publicas frequentent ad profana studia peragenda. 

Peculiari modo colantur vocationes sic dictae « adultae ». Curetur ut 
breviori tempore formationem maturam assequantur, tum in ordine intel- 
lectuali tum praesertim in ordine spirituali et apostolico. Aliquando enim 
iuvenes — christiani exemplari et veri apostoli in mundo — in seminariis 
nostris infantilismum patiuntur et generosam energiam spiritualem amittunt. 

2. Quoad philosophiam. In hoc tempore continuare debet evolutio voca- 
tionis christianae, in solida spiritualitate theologali, christocentrica et litur- 
gica. Etiam plena formatio in virtutibus humanis: sensus responsabilitatis, 
fidelitatis, verae amicitiae, spiritus servitii, sinceritatis et veritatis. Quoad 
studia ipsa, non nimis separentur a theologia: inter philosophiam et theo- 
logiam continua intercommunicatio est iterum iterumque stabilienda. In 
penetratione intellectuali et spirituali Sacrae Scripturae, et in participatione 
activa in S. Liturgia, vere alumni sapide experiantur mysterium salutis. Ita 
et studia ipsa philosophiae impregnantur spiritu christiano et evangelico. 

3. Quoad theologiam. Est momentum praecipuum in formatione sacerdo- 
tali. Quapropter — super solidam structuram humanam — construatur unitas 
inter solidam instructionem intellectualem, profundam vitam spiritualem et 
activam generositatem apostolicam. 

Quoad instructionem intellectualem : sit revera theologia « sapida scien- 
tia ». Id est, penetratio viva et personalis in Verbum Dei revelatum (Sacra 
Scriptura et Patribus), immo non ipsissimam Personam Verbi Dei. Quin amittat 
proprium rigorem scientificum, sit revera theologia religiosa penetratio in 
realitatem vivam. 

Quoad spiritualitatem. Debet centrari in Mysterio Paschali Christi. Sa- 
cerdos enim — in vita, opere et doctrina — continuo proclamat mortem 
et resurrectionem Domini Nostri Iesu Christi. Quapropter oportet ut spiri- 
tualitas sit biblica, theologica, liturgica. Locum praecipuum occupent vir- 
tutes theologales (continuo sacerdotium praesentetur ut mysterium fidei, 
spei et caritatis) vivide informatae donis Spiritus Sancti. Configuratio in 
Christum, ope virtutum castitatis, paupertatis et oboedientiae, tali modo 
praesentetur ut sit revera proclamatio Mysterii Paschalis Christi atque anti- 
cipatio eschatologiae. Tota denique spiritualitas spontanee profluat ex ipsis- 
simis studiis theologicis et ardentem dimensionem apostolicam manifestet. 

Quoad activitatem apostolicam. Sensus pastoralis invadere debet totam 
formationem — tum intellectualem^ tum spiritualem — sacerdotum. In in- 
tima connexione cum episcopo et in continuo contacto cum toto populo Dei 
et mundo redimendo discant seminaristae cognoscere « signa temporum » 
et audire vocem Spiritus in Ecclesia et mundo loquentis. Tota enim formatio 
sacerdotalis, in annis praesertim theologiae, debet dari ex duplici perspectiva: 
a) perspectiva aeterna : penetratio intellectualis et spiritualis in Christum, 
in totam historiam salutis; b) perspectiva temporalis : intima cognitio mundi 
hodierni quem diligere debet amore essentialiter redemptivo. 

Ita haberetur plena fidelitas Christo, Ecclesiae et mundo. 

Conclusio-. 1. Novum schema praeparetur iuxta praecedentes observa- 
tiones. In commissione competenti admittantur periti qui sint actualiter mo- 
deratores et professores seminarii. 

2. In novo schemate solummodo delineentur principia generaliora ad 
renovationem institutionis sacerdotalis, iuxta spiritum totius Ecclesiae re- 
novatae. 

3. Constituatur commissio post-conciliaris quae attente consideret pro- 
fundiorem reformationem — ad modum « Consilii » pro re Liturgica — 
in tota institutione sacerdotali. 

[ Subscripserunt etiam\ A. Devoto, ep. Goya; A. Quarracino, ep. Nueve de 
Julio; A. Aguirre, ep. S. Isidro; V. Zazpe, ep. Rafaela. 

47 

Exc.mus P. D. IOSEPH PRONTI 
Episcopus Nucerinus Todinensis 

Schema quaestiones expendendas proponit, quae maxime omnes sacros 
Pastores sollicitos tenent. Propositiones elaboratae laude dignae videntur 
quoniam praesertim initium potius constituunt non brevis itineris, quod a 
commissionibus post-conciliaribus explendum erit, nec non a commissione 
luris Canonici et, in primis, a conferentiis episcopalibus in singulis Nationibus. 

Normae quaedam summi momenti in iisdem continentur, quae ipsis fini- 
bus a Concilio intentis eiusque notis characteristicis congruunt, atque simul 
non parum uniformitati disciplinae conferunt in universa Ecclesia. Hae prae- 
cipuae attendendae videntur. 

1. Munus sacerdotale iure merito tamquam Ecclesiae servitium configu- 
ratur, ideoque tota institutio fini pastorali cohaerenter aptatur, e. g., studio- 
rum ratio, qua studia philosophica melius cum curriculo theologico coordi- 
nantur; ipsaque studia theologica intimius connectuntur cum alumnorum 
vita spirituali eorumque futuro munere pastorali; opportuna, si opus sit, 
studiorum interruptio. 

2. Peculiaribus necessitatibus et locorum realitatibus in efformandis sa- 
cerdotii candidatis iure consulitur. Conferentiis enim episcopalibus datur 
facultas, immo mandatum, exarandi pro proprio territorio Rationem institu- 
tionis sacerdotalis. Ita ergo continuo attenditur ad laudabiles nationum, cul- 
turarum, traditionum varietates, ut rigida quaedam uniformitas omnino 
devitetur. 

3. Propositiones non omnium certo optatis et placitis satisfacere possunt, 
et ob documenti brevitatem et ob conatum viam quandam mediam inveniendi, 
inter propensionem omnia fere mutandi et propensionem rigidas consuetu- 
dines conservandi. At haec aequilibrata synthesis procul dubio laudi ducitur 

schemati proposito, praesertim si ad varia optata et Patrum opiniones atten- 
datur. Pari modo et « passivismus », quem vocant, et « autonomia » vitatur, 
adeo ut in universa activitate formativa vera organica et vitalis synthesis 
habeatur. 

4. In schemate, tamen, non omnes praecipui aspectus institutionis sacer- 
dotalis adaequate attinguntur. Sacerdos, e. g., iure praedicatur et desideratur 
homo « pro hominibus constitutus », at non sufficienter homo « ex hominibus 
assumptus ». Ut ille « homo Dei » efformari queat, traditio ecclesiastica 
magis in dies docet quanti facienda sit spiritualis alumnorum institutio, prae- 
sertim spiritus mortificationis, humilitatis et oboedientiae. Et oboedientiae, 
dico; quae virtus apud nonnullos hodie non in debito honore colitur, velut 
si iuvenum personalitatem cohibeat atque coerceat. 

Huc pertinent quae nostris temporibus palam proferuntur, variis quidem 
nominibus, doctrinae, quarum est tantum ferme cuiuslibet eruditionis fun- 
damentum in eo ponere, ut pueris integrum sit sese informare, ipsoque 
ingenio atque arbitratu plane suo, vel repudiatis maiorum praeceptorumque 
consiliis (cf. Enc. Divini Illius Magistri, Pn Pp. XI, pp. 69-70). 

Quapropter, ab iis qui sacrorum alumnis erudiendis dant operam acri 
animo pericula perpendantur, quae artem educandi, in seminariorum usum 
nunc receptam, eiusque efficacitatem extenuare possunt. Illud imprimis incu- 
sandum est, vel minimos natu nullum ferre vinculum velle, sive a lege natu- 
rae sive ab auctoritatibus vel ecclesiasticis vel civilibus iniectum. 

Quae praxis et doctrinae, nisi opportuno tempore reprehendantur, quis 
fore non prospiciat, ut iidem iuvenes in posterum multa quidem iura sibi 
vindicent, pauca vero officia recipiant? 

Itaque, probe noscant sacrorum alumni sese Christo, qui est sacerdos 
et hostia, conformari debere; « Qui sunt Christi carnem suam crucifixerunt ... » 
{Gal. 5, 24). Ii quorum interest, proinde, nec quidquam de debita severitate 
remittant eo ducti metu, ne sacerdotum copia minuatur; « Deus numquam 
ita deserit Ecclesiam suam, quin inveniantur idonei ministri sufficientes ad 
necessitatem plebis, si digni promoverentur et indigni expellerentur » 
( S . Thomas ). 

5. Amplior, insuper, desideratur tractatio circa grave officium, quod om- 
nibus sacerdotibus incumbit vocationibus sacerdotalibus fovendis, exemplo 
imprimis ac sollerti pastorali cura. Quomodo enim adulescentes, aequa aesti- 
matione, sacerdotalis officii perpendant dignitatem, si in sacerdotes oculos 
conicientes, exinde perfecti exempli formam sumere nequeant quam imiten- 
tur? Non semel ipse sacrorum alumnos, et ex optimis quidem, dicentes audivi: 
« Recuso laborem, ne forte indignus sacerdotio fungar, sicut nonnulli quorum 
causa, malo fato, luget Mater Ecclesia! ». 

Venerabiles Patres! Negotium de quo agimus communia consilia certo 
certius et sollicitudines totius Ecclesiae postulat, at procul dubio momentosae 
quaestiones, quae pressius vocationes spectant, hoc pacto tantummodo ad 
felicem exitum deducentur, si ex utroque clero sodales, exemplo suo impri- 

mis, contendant ut iuvenes, ad sacerdotium inclinatos, et reperiant, et con- 
gregent et instituant. 

Conclusio : Ex hucusque dictis, libenter voto iam ab aliis Patribus ex- 
presso adhaereo, ut scii, schema tamquam fundamentum laboris agnoscatur, 
et Patrum suffragationi submittatur. 


48 

Exc.mus P. D. SANCTUS QUADRI 
Episcopus tit. V illanov ensis , aux. Pineroliensis 

Clarius et fortius exprimatur opportunitas interrumpendi studia quando 
proficuum videtur pro maturatione psychologica alumni in ordine ad electio- 
nem definitivam status sacerdotalis. 


49 

Exc.mus P. D. VICTOR IOSEPH REED 
Episcopus Oklahomensis et Tulsensis 

1. Primo quidem has propositiones de institutione sacerdotali laudare 
vellem propter ipsarum tenorem propositionum et propter facultates amplis- 
simas attributas conferentiis episcopalibus, ad futuros sacerdotes formandos 
quod attinet. 

Huiusmodi norma permittit adaptationem opportunam ad varia locorum 
adiuncta necnon adaequata experimenta quibus ea subsidia et novae rationes 
innotescunt quae in seminariis renovandis meliores fructus ferre valeant. 

2. Ante omnia autem commissioni competenti gratias agere vellem pro 
n. 3 de seminariis minoribus et similibus institutis. Immo vellem quaedam 
suggerere quibus textus huius numeri fortior et utilior reddatur. Pluribus ex 
rationibus Concilium de illo studio praeparatorio silere nequit: 

a) Fere tres ex quattuor partibus omnium seminaristarum inveniuntur 
in seminariis minoribus vel in institutis similibus. In toto mundo, ne mi 
fallor, sunt plus quam duo centum triginta novem millia, dioecesanis et reli- 
giosis simul sumptis; sunt plus quam triginta tria millia in Statibus Foede- 
ratis Americae Septemtrionalis. 

b) Nostris diebus iuvenes citiils maturiores fiunt et rebus magis adultis 
immiscentur, non semper quidem sine periculo. Exinde oportet ut ipsi iam 
hoc tempore iuvenili invitationem Christi clare percipere valeant. 

c) In seminariis minoribus iuvenes degunt illa vitae periodo qua pe- 
culiari modo aperti sunt erga directores spiritus et generosiore nisu ad sancti- 
tatem aspirant. Sub apta directione et servatis normis psychologicis haec 
generositas ita excoli potest, ut firma et fortis voluntas apostolica efformetur. 

d ) Haec instituta Ecclesiae iam dederunt bonos sacerdotes et episco- 
pos. Quod magni momenti videtur ut seminaria minora etiam nostris tem- 
poribus idonea effici possint ad fovendas vocationes ecclesiasticas. Dico « ido- 
nea effici possint » quia hoc automatice realizari nequit. Sicut omne huma- 
num institutum ita etiam seminarium minus inefficax evadere posset si ab 
ipsa auctoritate ecclesiastica negligeretur. Propterea quaedam suggerere vel- 
lem circa moderatores, alumnos et ipsum curriculum seminarii minoris. 

Moderatores et professores sint oportet viri in scientia et praxi pastorali 
experti, in scientia psychologiae vere periti, viri apti ad fovendum spiritum 
amoris Christi, viri qui vitae intellectuali impulsum dent et alumnos ad chri- 
stianum apostolatum excitare valeant. 

Alumni vero se exerceant oportet in personali initiativa et responsabili- 
tate. Arcta etiam fiat cooperatio inter parochos, parentes' et moderatores ut 
simul sumpti in formationem iu venis christiani adlaborent. Alumni etiam 
sint sufficienti liberate praediti, et opportunitates in apostolatum sibi aptum 
habeant. 

Curriculum studiorum aequale sit illi quod viget in melioribus scholis 
regionis. Optima bibliotheca inserviat oportet solidae institutioni in studiis 
humanisticis atque scientificis. Ubicumque respublica vel aliae organizationes 
tribuunt scholis « agnitionem » officialem, huiusmodi agnitio etiam a semi- 
nario acquirenda est. 

Propterea propono ut , optimus textus propositionis tertiae sequentibus 
animadversionibus perficiatur: 1. Professores debent esse optime praeparati 
et instructi competentibus titulis academicis; 2. Alumni ita instituendi sunt 
ut crescat in ipsis sensus personalis responsabilitatis, capacitas opera sponte 
suscipiendi (anglice, « spirit of initiative ») et spiritus apostolicus; 3. Studia 
in seminariis ita ordinentur ut ab auctoritate civili, ubi fieri potest, agno- 
scantur. 

Venerabiles Patres, omnia a nobis facienda sunt in seminariis minoribus 
et similibus institutis ut formentur iuvenes in spiritu christiano radicati, com- 
petenti institutione intellectuali, sive humanistica sive scientifica, exculti. For- 
mentur iuvenes aperti erga veros valores huius mundi; desiderio sint inflam- 
mati hos ipsos valores consecrandi in Regnum Christi. 

Conclusio : Schema propositionum De institutione sacerdotali ut funda- 
mentum laboris agnoscendum videtur et Patrum suffragationi submittendum, 
saltem secundum quinque argumenta principalia numeris romanis indicata, 
ita ut a commissione competenti modo concreto expoliri et emendari valeat. 

50 

Exc.mus P. D. LUDOVICUS RODRIGUEZ PARDO 
Episcopus S. Crucis de Sierra 

A) Attento momento primordiali quod institutioni sacerdotali oppor- 
tune instaurandae omnino convenit, schema quadam laborat brevitate. Tamen 
propositiones generarim placent; immo quaedam valde placent. 

1. Sine haesitatione proclamatur necessitas maioris accommodationis ad 
locorum temporumque adiuncta; quapropter conferentiis episcopalibus con- 
ceditur congrua libertas id praestandi; simul utiles hac in re suggestiones eis 
praebentur. 

2. In re disciplinari praepropera omnia fere mutandi propensio non mi- 
nus vitatur quam rigida traditarum consuetudinum conservatio; recte tempe- 
ratur congrua cum familia et societate humana consuetudo atque necessaria 
a mundo separatio. 

3. In studiis recognoscendis valde placent normae de Sacra Scriptura 
quae totam institutionem theologicam animare debet; de studiis philosophi- 
cis melius cum curriculo theologico coordinandis, de ipsis studiis theologicis 
intimius connectendis cum vita spirituali alumnorum et cum futuro munere 
pastorali; de recognoscendis methodis didacticis. 

4. Omnino placet tandem sapiens moderatio quoad studium linguae la- 
tinae; non enim imponuntur onera quae portari a plurimis nequeant et tri- 
stem crisim oboedientiae ac sinceritatis provocarent; exempli gratia non exi- 
gitur, ut disciplinae philosophicae latino sermone doceri debeant; alia ex 
parte bonae dantur rationes, ne studium linguae latinae negligatur. 

B) In schemate emendando tamen desiderata magni momenti remanent: 

1. Explicite mentio fiat de aliqua commissione post-conciliari consti- 
tuenda, cuius erit accuratius perpendere recognitionem studiorum atque to- 
tius formationis ecclesiasticorum, ita ut doctrina et spiritus Concilii Oecu- 
menici quam citius et efficacius fructus ferat; adhibitis consiliis in re compe- 
tentium ex toto orbe terrarum, ab ea, exempli gratia, evolvantur normae de 
singulis disciplinis aptius componendis, praeparentur subsidia vere apta ad 
cursum introductorium, de quo in propositione 14. Eiusdem commissionis 
erit, utilia coepta suggerere vel etiam disponere de moderatoribus melius 
suo muneri parandis; experimenta in diversis regionibus mundi bono cum 
fructu facta cum omnibus ita communicare, ut singulae conferentiae episco- 
pales ea eligere valeant quae propriis conditionibus melius congruere vi- 
dentur. 

2. Considerato momento quod convenit constitutioni de sacra Liturgia 
ab hac Sancta Synodo promulgatae desiderari potest ut, quaedam quae in 
praecedentibus redactionibus schematis « de sacrorum alumnis formandis » 

dicebantur de formatione liturgica vitae spiritualis clericorum, restituantur. 
Cum autem in Institutione nuperrime promulgata ad « executionem constitu- 
tionis de sacra Liturgia ordinandam » (c£. nn. 14-17) plura hac in re optime 
disponantur, sufficere potest brevis allusio, ex qua clare eluceat cum sacro- 
sanctis Ecclesiae mysteriis communicationem non solum curriculum studio- 
rum theologicorum sed totam formationem futurorum ministrorum sacrorum 
permeare debere. 

3. In propositione 16 commendatur magisterium S. Thomae in penetra- 
tione speculativa mysteriorum salutis. Optime et grato animo Concilium re- 
cognoscit magna merita eximiamque exemplaritatem S. Thomae, sed difficile 
intelligitur quomodo in Synodo Oecumenica, quae praesertim de unitate 
omnium christianorum cogitat, clericis totius orbis terrarum ex diversis ritibus 
atque culturis et scholis, unicum magistrum commendet cum sint in Ecclesia 
alii doctores et magistri qui clarescunt et clarescere possunt cum nostro optimo 
ac veneratissimo magistro S. Thoma. 

Proinde, dicatur in pag. 18, lin. 26: « magnis Ecclesiae Doctoribus ma- 
gistris, praesertim S. Thoma et S. Augustino ». 


51 

Exc.mus P. D. MAXIMINUS ROMERO LEMA 
Episcopus tit. Hortensis , aux. Matritensis 

In schemate sunt plura quae omnino placent, et aliqua, quae ampliore 
tractatione indigent. Hoc votum, quod vestrae considerationi trado, respi- 
cit punctum fundamentale quod non satis clare apparet in schemate, id est 
distinctio essentialis inter formationem sacerdotalis vocationis, et ipsam for- 
mationem sacerdotalem stricte dictam. Quamvis in propositione tertia agi 
videatur de germinibus vocationis colendis et in aliis de formatione sacer- 
dotali, schema tamen non superat veterem illam confusionem, quae ad nor- 
mas ipsas et institutiones hodiernas formationis sacerdotalis sese extendit. 

Aliud enim est colere germina vocationis, et aliud sacerdotem directe 
efformare. Ideoque duo momenta seu tempora distinguenda sunt, quorum 
unumquodque habet suum specificum finem, et quidem diversa media, quae 
in certis adiunctis sibi invicem adversari possint. Pauca igitur dicam de utro- 
que momento. 

1. Primum momentum : de germinibus vocationis colendis, i. e. tempus 
maturationis humanae et christianae candidati. 

Vocatio normaliter est gratia quae lente maturescit, ut ait Summus Pon- 
tifex Paulus VI. Quando haec gratia in prima infantia apparet, eius evolutio 
accommodatur ad normalem evolutionem ipsius personalitatis humanae et 
christianae. Quum vero haec gratia in aetate maturiori apparet, indiget etiam 

certo tempore et quibusdam auxiliis, praesertim ut ad maturitatem christianam 
perveniat. 

A) Quod ad maturitatem humanam attinet, requiritur 

— maturitas psychologica, scilicet iudicii, voluntatis, affectivitatis; 

— maturitas sociologica, scilicet civilis, professionalis, culturalis: civilis'. 
cultus humanarum virtutum quas hodie mundus magni aestimat, et responsa- 
bitis cognitio propriarum obligationum et iurium; professionalis: possessio 
artis seu muneris, quo quis libertate sociali gaudeat; culturalis: accommo- 
data scilicet hominibus sui temporis et regionis. 

Haec omnia faciunt ut ipse se sentiat partem illius communitatis huma- 
nae, cui serius Evangelium nuntiaturus est. 

B ) Nunc vero de maturitate christiana. 

Gratia vocationis est gratia supernaturalis. Requiritur ergo maturitas 
christiana ut responsio vocationi divinae sit responsio ex fide et per fidem, 
et valeat percipere sensum vocationis divinae eiusque postulata. Haec ma- 
turitas christiana non obtinetur nisi iuvenis plene incorporetur suae com- 
munitati ecclesiali et Ecclesiae universali. Haec vero incorporatio certe in- 
cludit spiritum apostolicum authenticum, in qualibet forma exercitum. 

Ad hanc autem maturitatem christianam attingendam non est medium 
aptum anticipatio quaedam formationis stricte sacerdotalis, quae in hoc casu 
comparanda foret methodis adhibitis ut flores vel plantae artificiali modo 
praemature crescant; quod quidem praecipue timendum esset in formatione 
virtutis castitatis. 

2. Secundum momentum seu tempus formationis stricte sacerdotalis. Ad 
formationem stricte sacerdotalem requiritur ut homo qui vocationem accep- 
tat, iuxta exempla in Sacris Bibliis et traditione christiana tradita recedat ab 
humano consortio et Deo intime adhaereat. Hac de causa mihi videtur schema 
imperfectum esse, quoniam non satis patefacit hanc formationem exigere tem- 
pus minime breve meditationis et separationis a mundo, ut candidatus inte- 
rioritatem religiosam adipiscatur et vere ad « ea quae sunt ad Deum » as- 
suefiat. 

In hoc sensu propositio 12 non bene distinguit inter formationem huma- 
nam et christianam, et formationem stricte sacerdotalem. Nam revera, si in 
primo momento colendae vocationi destinato, candidatus iam illam maturi- 
tatem humanam et christianam adeptus est, non videtur necessaria illa in- 
terruptio formationis stricte sacerdotalis, quae tota deberet esse intenta ad 
illam religiosam interioritatem. 

Uno verbo: sacerdos est « homo Dei » « ex hominibus assumptus », 
ideoque eius spiritualitas inter hos duos polos continetur: Deus et homi- 
nes. Relatio inter utrumque non est alternativa: « aut Deus aut homines », 
sed dialectica: « et Deus et homines ». Si ergo volumus ut sacerdos novi tem- 
poris profundius cum hominibus cohaereat, necesse est ut etiam profundius 
cum Deo vivat. 

Ut vero haec synthesis attingatur, requiritur ut prius duo illa momenta 
analytice distinguantur: quorum primum potius destinetur humanae illi et 
christianae maturitati; secundum autem principalius intentum sit ad illam 
cum Deo et divinis intimitatem et familiaritatem obtinendam. 

Hoc vero secum fert ut ordines sacri protrahantur. 

Beat.mus P. D. MAXIMUS IV SAIGH 
Patriarcha Antiochenus Melchitarum 

Les remarques qui suivent nous semblent d’autant plus importantes que 
le Schema s’adresse a PEglise toute entiere, dans le pluralisme de ses rites, 
et le pluralisme des cultures, des regions, des peuples dans lesquels elle 
s’insere pour y porter le Message du Christ dont l’objet est tout homme. 

1. «de studiis praeviis apte ordinandis ». — « Ac praeterea eam linguae 
latinae ... ». II faudrait ajouter: « praeterea optandum est ut non negligetur 
studium linguae graecae quae est lingua Novi Testamenti et Monumentorum 
antiquioris Traditionis Ecclesiae ». 

Le grec reste la langue source non seulement des byzantins, mais aussi 
de tous les Orientaux et, pour la periode primitive, de PEglise Occidentale 
elle-meme. 

En outre, nous proposons d’ajouter: « Dans les Seminaires des rites orien- 
taux, une place de choix sera reservee a Petude de la langue liturgique propre, 
tant pour une meilleure celebration des offices liturgiques que pour une mise 
en valeur plus grande, au profit de 1’Eglise universelle, du patrimoine laisse 
par les Peres et les Ecrivains ecclesiastiques dans cette langue ». 

2. « Philosophia perennis ». Pourquoi tenir toujours, surtout dans un do- 
cument conciliaire, a cette distinction, sinon a cette opposition entre « philo- 
sophia perennis » et « systemata philosophica, praesertim moderna »? 

La philosophie, comme toute Science, est une. A partir de donnees fon- 
damentales, elle evolue, elle ne cesse de s’enrichir par des apports nou- 
veaux, mettant davantage en lumiere tel ou tel aspect de Petre. Pourquoi ac- 
corder a la pensee philosophique scolastique toute cette place dans PEglise? 
Elle fut un stade dans 1’evolution de la pensee philosophique, a une epoque 
donnee et dans une civilisation, une culture donnee. 

C’est pourquoi, on propose une redaction qui serait dans ce sens: « Une 
formation philosophique aussi solide que vaste tant pour la culture, que 
pour une preparation plus profonde a 1’ensemble des disciplines ecclesias- 
tiques ainsi qu’a Papologetique et a Papostolat du pretre dans le monde mo- 
derne ». 

Enseignement de la Theologie: 

a) « S. T horna Magistro ... ». Dans PEglise, il existe de droit et de 

fait plusieurs courants theologiques, sans prejudice de 1’identite fonciere du 
dogme. Plusieures manieres d’exprimer humainement le meme donne re- 
vele. On ne peut limiter la Revelation divine, de soi universelle, a une 
pensee humaine, quels que soient son merite et sa richesse, parce qu’elle 
est solidaire elle-meme d’une civilisation particuliere. Nous proposons donc 
de dire; « Vestigia prementes illustrium Doctorum Ecclesiae aeque Orientalis 
ac Occidentalis ». 

h) Insistance sur l’Ecriture, la Theologie patristique, tant orientale 
qu’occidentale, ainsi que sur 1’Histoire ecclesiastique: en raison de la notion 
meme de theologie : donne revele, enseigne et vecu par 1’Eglise; raison 
oecumenique. 

c) Connaissance des Eglises non-catholiques. Une connaissance plus 
grande, dans la charite du Christ, de nos freres qui ne sont pas en pleine 
communion avec le Siege de Rome, outre qu’elle nous enrichit des valeurs 
chretiennes authentiques qu’ils portent, est a la base de toute estime et de 
toute action en vue de notre rencontre dans le Christ. 

2. Formation du clerge marie dans les rites orientaux. Dans ce Schema 
devrait figurer un paragraphe sur la formation du clerge marie, encore en 
vigueur dans les rites orientaux. Quoique depuis 1’introduction de certaines 
reformes disciplinaires en Occident, surtout depuis le Concile de Trente, il 
repugne aux theologiens latins de parier de « clerge marie », 1’institution 
traditionnelle de ce clerge en Orient est cependant une realite canonique vi- 
vante, fort utile et que 1’Orient, dans son ensemble n’est dispose a aban- 
donner. C’est pourquoi, un paragraphe sur la formation de ce clerge marie 
devrait figurer dans ce Schema. Nous proposons qu’il soit ainsi redige: « En 
proclamant la superiorite du conseil evangelique de la chastete parfaite et 
la doctrine du celibat ecclesiastique, le Concile respecte la tradition des 
Eglises d’Orient, relativement a la promotion aux ordres sacres d’hommes 
lies par le sacrement de mariage. II ordonne, en outre, que le plus grand 
soin soit apporte a leur recrutement et a leur formation sacerdotale, tant 
durant leur sejour dans les seminaires appropries a leur condition, qu’apres 
leur ordination, conformement aux saints canons en vigueur dans les dites 
Eglises ». 

Exc.mus P. D. VICTOR SARTRE 
Archiepiscopus tit. Beroensis 

Propositiones de Institutione sacerdotali , etsi nimis reductae, optima ar- 
gumenta praebent circa formationem alumnorum in seminariis. 

Speciatim delineatur introductio generalis ad studia ecclesiastica, qua 
alumni hodierni modo magis paedagogico ad arcana philosophiae vel theolo- 
giae adduci poterunt. Praescribitur etiam impensius tirocinium spirituale 

in educandis candidatis ad sacerdotium. De hoc tirocinio, quod mihi videtur 
maximi momenti, tantum aliquas observationes proponere velim. 

1. De tempore tirocinii. Meo humili sensu, melius coniungeretur tiro- 
cinium spirituale cum introductione ad studia ecclesiastica, durante primo 
anno seminarii maioris. Etenim, quando exponitur mysterium salutis ut 
alumni vocationem laeto animo amplectantur et studiorum sensum, ordinem 
et finem pastoralem plane perspiciant, nonne opportunum est ut simul ra- 
tiones vitae spiritualis quae est propria sacerdotis addiscant et ad praxim 
vitae interioris assuefiant? Insuper in initio studiorum, cum novam viam ag- 
grediuntur alumni aptiores sunt generatim ad altiorem spiritualitatem ag- 
grediendam. 

2. Quidquid sit de ordine rerum — nam diversae sunt conditiones ho- 
minum et educationis — formatio spiritualis debet locum omnino primum 
obtinere et servare. Agitur de formatione sacerdotali, de homine Dei et 
ministro Iesu Christi. Omnes scimus difficultates quae in apostolatu ho- 
dierno multiplicantur. Novimus etiam quod si vita interior est deficiens, multa 
periclitantur; si e contra est profunda atque constans, mirabiles fructus col- 
liguntur. Propterea nihil carius, nihil utilius pro sacerdotibus quam consue- 
tudo cum Deo et firmitas in eius voluntate implenda. 

3. Quomodo magistri et moderatores possint communicare candidatis 
ad sacerdotium talem vitam interiorem? Haec est quaestio fundamentalis 
seu cardo totius educationis in seminariis, praesertim in seminariis maio- 
ribus. 

Iuvat animadvertere quod problema ponitur sive in missionibus, sive 
in aliis territoriis. Sane iuxta conditiones locorum aliter se habent seminari- 
stae, sed ob varias rationes, ubique requiruntur renovatio et adaptatio maior 
mediorum ad finem, magis ac magis urgere videtur institutio impensioris 
tirocinii spiritualis, ita ut sacerdotes fiant tamquam illa « arbor plantata iuxta 
rivos aquarum quae fructum praebet tempore suo » (Ps. 1). 

Etenim secundum usum adhibitum in multis seminariis, formatio spiri- 
tualis continuatur, quasi eadem intensitate, per totum studiorum tempus, 
simul cum lectionibus philosophiae vel theologiae. Sane ac methodo alitur 
et augetur cognitio et doctrinae spiritualis et praxis vitae interioris, sed 
propter conatus in studiis ordinariis progressus spiritualis, secundum opi- 
nionem plurimorum et experientiam, retardatur et plus minusve impeditur. 
Consequenter radices vitae spiritualis non resultant sat profundae nec sta- 
biles. 

Oportet ergo ut spiritus Christi iam ab initio studiorum totam vitam 
alumnorum illuminare, penetrare, pervadere possit. Unde necessarium est 
determinare tempus conveniens scilicet per plures menses, aut per annum, 
in quo seminaristae methodice et intensive doctrinam spiritualem plenius 
addiscant circa vitam sacerdotalem et ita exerceantur ut perveniant ad ora- 
tionem personalem, consuetudinem cum Christo, ad oblationem sui ipsius 
pro Ecclesiae servitio et animarum salute, seu aliis verbis, ad vitam vere in- 

teriorem. Necesse est ut lectiones, exhortationes, exercitationes omnes ordi- 
nentur ad hunc finem assequendum. Per convergentiam aut concentrationem 
conatuum melius alumni vitam spiritualem intensiorem acquirere valent. 

Ne dicat quis: tirocinium spirituale ad religiosos pertinet! Non est quae- 
stio hic de comparatione inter vitam religiosam et sacerdotalem, sed de vita 
spirituali qua omnes sacerdotes et religiosi, etsi mediis forsan diversis, Christo 
conformes fieri debent et eius regnum promovere. Si Congregationes Religio- 
sae docent absque mora suos candidatos mentem et praxim proprii Instituti, 
cur candidati ad sacerdotium non statim discerent in seminario maiore spiri- 
tualitatem vere sacerdotalem quae consistit essentialiter in cognitione perso- 
nali et generosa imitatione Summi Sacerdotis Iesu Christi? 

Conclusio. Instituatur quam primum impensius tirocinium spirituale quod 
seminaristis profundam vitam interiorem praebeat et ad fructum totius acti- 
vitatis sacerdotalis permanenter inserviat. 

Exc.mus P. D. FRANCISCUS SIMONS 
Episcopus Indor ensis 

1. Ad pag. 6, n. 4: Ubi id utiliter fieri potest, seminaria minora constent 
hospitiis tantum in quibus unus vel duo sacerdotes optimi eorum curam gerunt 
spiritualem. Attendant scholam mediam catholicam publicam. 

Rationes: 1. Seminaristarum educatio fit magis aperta, minus ab aliis 
catholicis et mundo hodierno aliena, cum studia sint a republica agnita. Rela- 
tiones retinent cum catholicis laicis educatis quod etiam in vita sacerdotali 
posteriore multum iuvare potest. 2. Probatio fit magis seria et tempestiva 
et profundior. 3. Expensa tum in sacerdotibus adhibitis tum in pecuniis 
valde minuuntur. 

2. Ad pag. 7, n. 11: Studia latina in iis tantum terris omnibus semina- 
ristis imponatur in quibus etiam in scholis publicis lingua latina adhuc docetur 
et in quibus cultura vel et lingua nationalis pro magna parte fundatur in la- 
tinitate ... In ceteris terris, praesertim autem in missionibus, lingua latina 
doceatur in academiis vel cursu speciali pro iis qui pro linguis adipiscendis 
maiorem aptitudinem et amorem habent. 

Rationes: 1. Non solent sacerdotes legere textus latinos, sed refugium 
habent ad translationes. 2. Documenta Ecclesiae, quae valorem habent gene- 
raliorem, non tantum lingua latina, sed etiam linguis praecipuis modernis 
edantur. 3. Iam debent seminaristae in terris missionum unam, vel etiam 
duo, linguam exteram bene ediscere. Ii, qui non habent specialem aptitudi- 
nem et amorem pro linguis, tempus consumunt in adipiscenda lingua latina 
sine congruenti utilitate. 

3. Ad pag. 8, nn. 13 et 14: Iam duo vel tres anni consumuntur in disci- 
plinis philosophicis adipiscendis ... Ea problemata philosophica quae influxum 

habent in homines hodiernos et quae valorem habent ad formandum opinio- 
nem rectam de mundo et homine (Weltanschauung) in unum cursum orga- 
nicum componantur cum quaestionibus relatis dogmaticis. Cetera in acade- 
miis vel cursu speciali tractentur pro iis tantum seminaristis qui veram apti- 
tudinem et amorem habent pro istis quaestionibus. Pro aliis sunt perditio 
temporis. 

Sic multum tempus servatur pro disciplinis quae maius momentum prac- 
ticum habent pro sacerdotibus nostri temporis. 


55 

Exc.mus P. D. ANTONIUS TEDDE 
Episcopus Uxellensis et Terralbensis 

Mihi liceat amaritudinem meam aperto animo profiteri, cum renovatum 
schema de institutione sacerdotali perlegens nomen B. V. Mariae non inve- 
nerim. 

Ne unum quidem verbum in toto nostro emendato schemate de insti- 
tutione sacerdotali fit de Beatissima Virgine Maria, Ecclesiae et Cleri Matre 
amantissima omniumque Christianorum Auxiliatrice patientissima. 

Quam magni momenti et ponderis in dies institutio sacerdotalis habenda 
sit, difficillimis his temporibus, neminem fugit. 

Quid, ergo, sine B. M. Virgine, Apostolorum Regina prudentissima, quam 
nobis Matrem Christus in Cruce dedit? 

Bene et secure ambulat qui Mariam in corde portat et Iesum invenit et 
apud Iesum et in Iesu mansionem facit: per Mariam ad Iesum. 

Quanto perfectioribus quis instat studiis et nobilioribus se subdit ma- 
gistris. 

Quae B. M. Virgine, divinitus facta Nazareth Christi Iesu Magistra sa- 
pientissima, nobilior cleri magistra? 

Quod B. M. Virgine omnium virtutum et totius sanctitatis lumen nobi- 
lius? Peto, igitur, humillime ac instantissime ut saltem in n. 10, lin. 38 nostri 
schematis verbum fiat de B. M. Virgine hoc modo: Post verba « ad perfec- 
tam caritatem in ministerio exercendam » haec adiungantur verba: «... adiu- 
vante Beatissima Virgine Maria, Ecclesiae Matre et Cleri Regina ac Magistra 
amantissima, cuius materna caritate, in cotidianis periculis, mentes et corda 
alumnorum seminariorum fulciuntur ac suavissime roborantur ». 

Sed et brevis paragraphus optatur in qua concinne dicatur de necessitate 
sinceri cultus erga B. V. Mariam ad vocationem sacerdotalem efficaciter fo- 
vendam. 

Exc.mus P. D. HENRICUS TENHUMBERG 
Episcopus tit. E huburnicensis , aux. Monasteriensis 

Schema propositionum in genere placet. Duo dumtaxat animadversiones 
facere sive puncta complementaria addere velim: 

1. Schema istarum sat brevium propositionum cum altero schemate bre- 
vissimo et nimis contracto de vita et ministerio sacerdotali in unum redigatur 
forsan sub titulo: de institutione, vita et ministerio sacerdotali, vel potius 
de presbyterorum institutione, vita et ministerio, vel simpliciter de sacer- 
dotibus. Rationes sunt-. 

a) Perplures iam Patres proprium schema de sacerdotibus iterum et 
iterum postulaverunt. 

b) Ambo schemata quoad thema et finem intime sunt connexa, ut vel 
sint coniungenda vel pluria puncta in ambobus essent iteranda. 

c) Tum pro cognitione intentionum huius Sacrae Synodi tum pro earum 
realisatione intima amborum schematum connexio est exoptanda nisi ne- 
cessaria. 

2. Pluribus in terris episcopi magna cum cura animadverterunt vocatio- 
nes sacerdotales ad statum religiosum nimis incongruenter esse numerosiores 
quam vocationes ad presbyteratum dioecesanum, ita ut saepe saepius etiam 
hic in Europa sacerdotes religiosi, muneribus peculiaribus abalienati, paroe- 
cias et munera parochorum suscipere tenentur. Curiosum e. g. et etiam do- 
lendum est, si in aliqua Congregatione sacerdotali pro missionibus fundata 
plus quam dimidium, immo duo fere ex tribus partibus certe variis ex causis, 
sed etiam propter deficientem numerum sacerdotum in patria manentes vo- 
cationem suam peculiarem et indolem propriam congregationis vel ordinis 
vix indirecte in actum deducere possunt. Rationes autem, cur vocationes pro 
clero saeculari relate ad clerum regularem decrescunt, certe sunt variae, una 
autem ex iis secundum multorum peritorum experientiam et persuasionem 
in eo exstat, quod nostris temporibus indoles et idea presbyteratus dioece- 
sani propria et originalis minime est evoluta, vix conscia et relate ad spiri- 
tualitatem peculiarem sat imperfecte a moderatoribus et professoribus est 
culta. 

Ideo nostro schemati addatur paragraphus, in qua de hac natura speciali 
presbyteratus dioecesani eiusque spiritualitate originali et peculiari tractetur. 
Elementa principalia autem indolis et naturae propriae sacerdotii dioecesani, 
e quibus et spiritualitas specialis emanare possit, inter alia esse videntur, 
quae sequuntur: 

1) Communio cum episcopo et participatio specialis missionis et mu- 
nerum episcopi per Ordinis gratiam, qua sacerdos dioecesanus immediate ad 

episcopum suum est ordinatus; ideo in formatione spirituali sacerdotis my- 
sterium Christi, in episcopo eiusque muneribus praesens, principalem locum 
obtinere debet. Paternitati episcopi pietas filialis sacerdotis et paternitas 
sua erga fideles correspondere debet. Haec communio et participatio per 
liturgiam, praesertim in celebratione eucharistiae realisatur, renovatur, re- 
praesentatur. Ideo concelebrabo episcopi cum presbyteris suis est significatio 
eminens huius communionis. 

2) Participatio specialis missionis et munerum episcopi realisatur etiam 
incardinatione in dioecesim episcopi. Ordinatio sacerdotis dioecesani ergo 
non solum relationem personalem episcopum inter et sacerdotem secumfert, 
sed etiam dedicationem pro distincto territorio, id est pro ecclesia partiali 
utpote membri partialis totius Corporis Christi Mystici. Ergo momentum 
theologicum et pastorale huius incardinationis per professores et moderatores 
studiorum in clariorem lucem esset exponendum. Mea humili opinione e. g. 
incardinatione sacerdotis in distinctam dioecesim quaedam filialis, sed vere 
solidaris responsabilitas sacerdotum dioecesanorum cum episcopo pro territorio 
circumscripto exprimitur. Antiqua consuetudo Ecclesiae, nempe ut presby- 
teratus alicuius dioecesis in eligendo novo episcopo aliquo modo saltem per 
repraesentantes cooperet, in ista dedicatione et mancipatione sacerdotis dioe- 
cesani pro dioecesi sua fundamentum theologicum habet, et consuetudo ista, 
ubi non iam viget, instaurari optandum est. Certe nostris temporibus sacer- 
dotes saepe saepius nimis se sentiunt ut cooperatores individuales vel solum- 
modo ut instrumenta episcopi et quivis modus mere impersonalis inter epi- 
scopum et sacerdotes, necnon inter curiam episcopalem et pastores hanc no- 
tionem nimis angustam indolis sacerdotis dioecesani fovet. 

3 ) Presbyteratus ergo uniuscuiusque dioecesis sub episcopo et una cum 
episcopo in solidum responsabilitatem, certe distinctam et iure ecclesiastico 
circumscriptam, pro tota Ecclesia dioecesis exercere debet. Ex ista commu- 
nione cum episcopo et cum toto presbyterato — ergo ex fundamento theo- 
logico — novae formae et methodi actionis communis inveniri possunt. Con- 
ditio, sine qua non, pro talibus operibus solidarietatis et actionibus coope- 
rativis in clero dioecesano haec est: ut in seminariis maioribus spiritus com- 
munitarius super hoc fundamento theologico excitetur et nutriatur. Spiritum 
fraternitatis in suo clero episcopus tum paternitate sua tum agnitione digni- 
tatis et responsabilitatis presbyteratus in sua dioecesi fovere teneatur. 

4) Denique sacerdos dioecesanus per communionem cum episcopo suo 
paterno munere boni pastoris erga totum populum Dei in distincta regione 
gaudet. Dum clerus regularis generatim apostolatum specialem colit, presby- 
ter dioecesanus quasi universali modo pro omnibus indigentiis totius populi 
Dei fungitur. Iuvenes et senes, parentes et liberi, divites et pauperes, boni 
et mali, viri et feminae, homines cuiuslibet ambitus ei sunt commendati. 
Elementum speciale ergo spiritualitatis suae haec cura universalis et munus 
paternum boni pastoris esse debet, in quo munere paternitatem Dei et epi- 
scopi hominibus significat et praestat. 

Conclusio-. Breviter saltem in schemate nostro elementa principaliora 
indolis propriae et spiritualitatis peculiaris presbyteratus dioecesani enuclea- 
tur oportet, e. g. saltem hoc vel simili modo (forsan in propria paragrapho): 
Indoles propria et spiritualitas peculiaris presbyteratus dioecesani fundatur 
in speciali communione cum episcopo et participatione missionis eius, in 
incardinatione in Ecclesiam dioecesanam, in fraterna responsabilitate cum 
presbyteratu dioecesano, in paterno et universali munere pastorali pro toto 
populo Dei in regione sibi commissa. 


57 

Exc.mus P. D. IOSEPH THURLER 
Episcopus tit. Capitoliensis, eoad, c.i.s. Sorocabanus 

Schema de institutione sacerdotali, quod nunc emendatum nobis discep- 
tationibus proponitur in genere placet quia accurato modo de iis omnibus 
agit quae essentialia sunt ad veram formationem sacerdotalem. 

Attamen, quaedam et notanda et corrigenda proponere velim, ut ea quae 
bona iam sunt meliora evadant et efficaciorem faciant necessariam nostro- 
rum seminariorum reformationem. Ita 

1. iam in prooemio peropportunum mihi videtur explicite asserere pri- 
maria illa principia reformationis secundum mentem et spiritum Concilii Va- 
ticani II esse tradenda ut in moderandis nostris alumnis semper prae oculis 
habeamus ea omnia quae in hoc Concilio et declarata et approbata fuerunt. 

Quinimmo auderem etiam proponere quod sicut fuit in potestate Con- 
cilii Tridentini seminaria instituere ad pastorales necessitates tunc temporis 
vigentes rite satisfaciendas, ita et nunc in potestate immo et in officio Va- 
ticani II sit non solum seminaria reformare sed etiam, ubi necessitas ferat, 
inspicere utrum forsitan aliquid aliud a seminario diversum et magis ne- 
cessitatibus nostri temporis accommodatum, excogitari possit. 

Velim etiam ut ea quae in schemate dicuntur, congrua congruis referendo, 
religiosis etiam seminaristis applicarentur, cum perplurimi sint religiosi qui 
in paroeciis laborant quique una cum episcopo aliisque sacerdotibus dioece- 
seos unum efformant collegium presbyterale. 

2. Quoad ea quae « de sacerdotalis institutionis ratione in singulis na- 
tionibus ineunda » optime dicta sunt in schemate unum tantum animadver- 
tere velim, scii.: ut ratio ab episcoporum coetibus statuta, certis temporibus 
recognoscenda, ne a solis episcopis elaboretur, sed in ea etiam partes habeant 
et moderatores seminariorum, et sacerdotes munere pastorali fungentes, immo 
et laici. Oportet enim ut omnes qui portionem illam dioecesanam populi Dei 
constituunt, sciant responsabilitatem quoque habere in tota formatione sa- 
cerdotum. 

3. Quoad seminaria minora attinet, ut omnes norunt, eorum necessitas 



342 


ACTA CONC. VATICANI II - PERIODUS III 


non ab omnibus episcopis recognoscitur. In aliquibus regionibus Europae 
seminaria illa non exsistunt. Nec desunt etiam in America Latina qui existi- 
mant seminaria minora non amplius esse necessaria. Ne igitur in textu con- 
ciliari claudatur via eorum experientiis, quae fructuosissimae videntur. Ubi 
autem eorum necessitas ac utilitas ab episcopis agnoscatur, curent modera- 
tores ut alumni, magis ac magis conscii exigentiarum tum Baptismatis tum 
Confirmationis, veri efformentur christiani qui generoso ac apostolico animo 
ad Christum sequendum componantur. Peropportunum igitur erit modera- 
tores istorum seminariorum prae oculis semper habere finem praecipuum 
eorum esse etiam veros christianos formare et quidem spiritu apostolico ita 
imbutos ut quaecumque sit via ab ipsis postea ingredienda semper et ubique 
ut veri christifideles vivere ac laborare valeant. 

4. Quoad seminariorum maiorum ordinationem quod attinet haec mihi 
videntur animadvertenda: 

a) moderatorum magistrorumque seminariorum est totas suas vires 
impendere et sedulo curare ut in suo modo vivendi veram ac sacerdotalem 
communitatem efforment, memorantes Sacras Litteras docere « fratrem qui 
a fratre adiuvatur tamquam civitas firmari ». Quot fructus ex hac ratione 
vivendi orituri sunt in bonum totius seminarii, nemo est qui non videat. 
Alumni enim verum spiritum communitarium, quod quidem omnino est 
desiderandum, eo tantum acquirent, quando in ratione vivendi suorum supe- 
riorum hoc exemplum nitide perspexerint. Verba enim volant. Exempla vero 
trahunt; 

b) respectu eorum quae de institutione spirituali impensius excolenda 
rite asseruntur quaedam adhuc mihi videntur explicitanda melius esse: ita 
tota ratio seminarii luce futurae missionis pastoralis perfundari oportet ita 
ut integra clericorum institutio eo tendat ut alumni veri animarum pastores 
formentur. Hoc melius in priori textu affirmabatur. 

Nova propositio desideranda est quae melius de spiritu paupertatis in 
seminario excolendo loquatur. Etenim fatendum est in hoc seminaria nostra 
multum deficere. Praeterea si seminaria spiritu Vaticani II volumus in hoc 
erit magis insistendum ut alumni verum ac evangelicum spiritum paupertatis 
acquirant, eo vel magis quia hoc erit unum ex praecipuis testimoniis Ecclesiae 
in mundo nostri temporis, ut saepe iam dictum est in hac aula conciliari. 

In edocendo alumnos ad sacerdotalem castitatem curent moderatores 
ne modo nimis negativo procedant (ut proh dolor haud raro evenit) et me- 
mores etiam sint non sufficere monere ut vitentur pericula, nec castitas ita 
praesentetur perinde ac si esset conditio imposita sacerdotibus, sed potius 
ita edoceantur alumni ut in castitate ipsi discernant liberum testimonium 
amoris eorum qui totaliter emancipatos volunt ad servitium Dei et Ecclesiae. 
Sola caritas ostendit verum sensum et valorem castitatis et tantummodo sic 
castitas non iugum sed liberatio et gaudium spiritus erit. 

c ) quoad studia vero ecclesiastica, propositiones schematis, meo iudi- 
cio, funditus sunt reformandae et reficiendae. Etenim: Quoad studia philo- 

sophica, ea quae in schemate praebentur nullatenus ostendunt verum mo- 
mentum studii philosophici nec eius necessitatem tum pro ipsa formatione 
humana nostrorum seminaris tarum tum pro exigentiis pastoralibus dialogi 
cum mundo hodierno instituendi. Re enim vera omnino non sufficit ut alumni 
synthesim tantum philosophiae perennis acquirant. Quamquam principia es- 
sentialia philosophiae scholasticae sint servanda, tamen cursus philosophiae 
in seminariis funditus renovandus est. 

Praeterea in iis omnibus quae studia scholastica respiciunt mentem pror- 
sus quam litteram scholasticorum et praesertim S. Thomae sequamur, non 
obliviscentes S. Thomam, in adiunctis vere difficilibus sui temporis, tradi- 
tionalem doctrinam a maioribus transmissam et renovare et reformare stu- 
duisset. In hoc igitur veri discipuli Sancti Thomae erimus, si nos etiam exem- 
plum suum sequentes sincerum dialogum cum philosophia moderna facere 
non timeamus, ut ea omnia et bona et vera quae in illa inveniuntur sedulo 
perpendamus memorantes quod « verum a quocumque dicatur, semper a 
Spiritu Sancto est ». 

Advertamus etiam methodum docendi in nostris seminariis, ubi longe 
maior pars alumnorum vocationem potius pastoralem quam proprie intellec- 
tualem habent, ita disponi debere ut quaestiones illae pure speculativae et 
nimis abstractae quam possibile sit vitentur, et sedulo methodus adhibeatur 
in qua nexus ostendatur inter problemata philosophica et problemata realia 
ipsius vitae. Hoc omnino est faciendum ne studia philosophica inutilia pror- 
sus videantur. 

Denique, quoad studia vero theologica, unum tantum animadvertere ve- 
lim, scii.: optima illa quae in numero decimo sexto schematis exoptantur, 
nempe: « in cursu theologico scientia sacra ... ita tradatur ut alumni doctri- 
nam catholicam ex divina revelatione haustam profunde penetrent, propriae 
vitae spiritualis reddant alimentum, atque in ministerio sacerdotali annun- 
tiare, exponere atque tueri valeant »; optima ista, inquam, eo tantum mihi 
videntur possibilia, si methodus illa traditionalis expositionis systematicae , 
quae usque nunc fere in omnibus seminariis adhibetur, methodo potius 
historico-hiblica substituatur. Sic tota theologia sub lumine historiae ipsius 
salutis exponi potest. 

Venerabiles Patres, hae sunt considerationes quas vestro iudicio subiicere 
volebam. Existimo me essentialia saltem dixisse quae omnino confirmant 
necessitatem reformandi ac renovandi nostra seminaria. Hoc a nobis episco- 
pis in hoc Concilio omnino est statuendum ut idoneos habeamus sacerdotes 
qui mysteria Dei in Christo hominibus revelata mundo nostro hodierno et 
annuntiare et dispensare valeant. 

Exc.mus P. D. DINUS TOMASSINI 
Episcopus Isclanus 

Si disceptatio in anla conciliari fiet supra schema propositionum de insti- 
tutione sacerdotali, peto loqui de n. 4 eiusdem schematis, scii, de melius 
seligendis et efficacius praeparandis seminariorum moderatoribus et magi- 
stris. Textus mei interventus sequens est: 

In omnibus disceptationibus usque nunc habitis in tribus sessionibus 
Concilii, directe vel indirecte dictum aut suppositum est episcopos et sacer- 
dotes oportere praeditos esse et sanctitate et virtutibus et scientia et expe- 
rientia et zelo et multiplici atque actuosa pastoralitate ut moderna societas, 
sese velociter evolvens, evangelizari et salvari possit. Unde sequitur fere 
omnia practice pendere a valore episcoporum et sacerdotum. 

Sed ubi episcopi et sacerdotes propriae formationis spiritualis, doctri- 
nalis et pastoralis fundamentum accipiunt? Nonne in seminariis? Et in semi- 
nariis a quibus? A superioribus et magistris, qui exemplis, consiliis, exhorta- 
tionibus, lectionibus et multiplicibus aliis incitamentis quotidie, per pluri- 
mos annos, formationis sacerdotalis principia donant et incrementum dant 
ut in spem Ecclesiae iuvenes levitae accrescant. 

Sed quae institutiones, quae adiumenta hodie, concrete, praestantur his 
qui ad arduum ministerium moderatorum et magistrorum advocantur in se- 
minariis? Homines et mulieres, qui in scholis publicis prima elementa pueris 
tradunt, scientia paedagogica et didactica imbuti sunt et debitas exercitatio- 
nes, suo tempore, fecerunt. Quas paedagogicas et didacticas scientias appre- 
henderunt, quas et quantas exercitationes fecerunt qui non primas notiones 
pueris sed artem ministrandi Deo, regendi Ecclesiam, evangelizandi mundum, 
salvandi homines edocere debent eos qui locum Christi coram caelo et terra 
tenebunt? Est haec lacuna gravissima in Ecclesia divini magistri! 

Varie conquesti sumus in hac aula de defectibus nostrae vitae, nostrae evan- 
gelizationis, nostrae relationis cum mundo hodierno, nostrae actionis pasto- 
ralis. Sed quomodo, a quibus, qua arte formati sumus? Multi sancti supe- 
riores et magistri fuerunt et sunt in seminariis, sed quanti veri educatores? 
Quanti vere periti in cognoscendis iu venum animis, in dirigendis vocatis a 
Domino, in dignoscendis veris a falsis vocationibus, in organizanda, vivifi- 
canda et dynamicizanda monotona seminariorum vita, in servandis iuvenibus 
a vitae conclusae complexibus, in trahenda doctrina quae vera sit scientia 
et verum fermentum pastorale? Quanti qui noscant exigentias temporis et 
praevideant exigentias temporis futuri ut praeparare valeant sacerdotes se- 
cundum obiectivas necessitates locorum et aetatum quibus a Divina Provi- 
dentia destinantur? 

Deberet ergo esse magna et urgens in Ecclesia sollicitudo de reperiendis 
et efformandis sapientibus, prudentibus et efficacibus moderatoribus et ma- 

gistris seminariorum, qui vere idonei evadant ad educandos sacerdotes sub 
quocumque respectu optimos pro suis temporibus. 

Concilii Oecumenici fructus, ex maxima parte, pendent ab actione quae 
in seminariis, proximis annis, fiet: episcopi et sacerdotes, qui Concilii con- 
stitutiones veluti fermentum in mundum immittere debent ut mundus super- 
naturaliter vivificetur et salvetur, nunc iam parantur et sequentibus annis 
parabuntur in seminariis: necesse est ut sapientissime et opportunissime 
efformentur ut valeant profundam et amplissimam renovationem a Spiritu 
Sancto per Concilium inceptam in portum optatum adducere. 

Concilium Tridentinum donum incomparabile Ecclesiae dedit quando 
praecepit seminaria: demus complementum valde perfectivum dono Con- 
cilii Tridentini, scilicet ordinamentum excellentissimum et efficacissimum 
per quod omne seminarium habere possit optimum collegium moderatorum 
et magistrorum: foret donum magnum, forsitan maximum huius Concilii 
pro Ecclesia sancta Dei. 

Humili meo iudicio quae statuuntur in numero quarto schematis propo- 
sitionum de institutione sacerdotali, non sufficiunt. Statuere oporteret ut 
omnes qui ad officium moderatorum vel magistrorum in seminariis destinari 
videntur, rite praeparentur saltem per regulares cursus pluriennales in oppor- 
tunioribus anni temporibus dispositos. Simplices periodici conventus, a nu- 
mero quarto admissi una cum institutis paedagogicis, omnino insufficientes 
retinentur: utiles esse possent tantum pro « aggiornamento ». Propterea 
propono ut numerus quartus schematis sic aut similiter, a lin. 5 in pag. 6, 
mutetur et compleatur: « Instituta ergo et pluriennales organici cursus, in 
convenientibus anni temporibus pro participantium utilitate indicendi ad hunc 
finem promoveantur et obligatoria reddantur saltem pro his qui ad princi- 
paliores responsabilitates sive in dirigendo sive in docendo ascendere debent. 
Pro iis autem, qui instituta vel cursus debite frequentarunt, periodici con- 
ventus, pro “ aggiornamento ”, teneantur ». 

Exc.mus P. D. ERNESTUS UNTERKOEFLER 
Episcopus tit. Latopolitanus , aux. Richmondiensis 

A memorandum on Minor Seminaries in the United States. 

In the current discussion of seminaries it may be of help to review some 
facts regarding Minor Seminaries in the United States so that ali the elements 
and circumstances may be known and the potentialities of these institutions 
fully explored. 

1. Age of entering students. In the United States the boys are not received 
until they have completed eight years of elementary schooling; this means, 
generally, that they are in their fourteenth year. It is my understanding that 
this would correspond to the 3rd or 4th year of the European gymnasium. 

2. Division of students. Whereas minor seminaries in the United States 
used to follow the European system of grouping the entire six years under 
one discipline and program of studies, today they generally divide the 
group in accordance with our American school system into four years, 
corresponding to our “ High Schools” and a two year period, corresponding 
with our “Junior Colleges”. More and more these last two years are 
joined with the two Philosophy years of the Major Seminary so as to form 
a four year college, thus better fitting our national education pattern. This 
would resuit in what is called a 4-4-4 system, four years of high school, 
four of college (including philosophy) and four of theology. Otherwise 
Minor Seminaries generally follow a 4-2 pattern. 

3. Residence. United States minor seminaries almost universally give 
the students a three months summer vacation at horne with the family, and 
also vacations of one or two weeks at Christmas and Easter, and other days 
at horne throughout the year. Thus even in seminaries where students are 
full time boarders they spend about four months or 1/3 of each year at 
horne with the family. In the high school years (the first four which 
correspond to the 4-8 of the gymnasium) many dioceses have the arrangement 
whereby boys live at home and come to the seminary each day for classes; 
where this is not the case, they provide for frequent visits home and for 
the parents of the boys to visit the seminary frequently — all of this in 
addition to the vacations mentioned above. In the college years the students 
generally live in the seminary, this is a situation closely corresponding with 
the condition of students at secular colleges. 

4. Numbers of students and seminanes. In the United States there are 
more than 33,000 students in the minor seminary years; this figure includes 
about 19,000 diocesan students and about 14,000 religious students. These 
are in the 4 years of high school and 2 years of junior college. There are 
some 60 diocesan minor seminaries and some 139 religious order minor 
seminaries. Many of these diocesan seminaries have been founded since 
World War II; they represent a considerable amount of financial sacrifice 
on the part of the people and the conviction of many bishops and vocation 
workers that such institutions are neces sary in our situation. 

5. Way of life of the students. United States seminary authorities are 
increasingly aware of the psychological dimensions of their work in minor 
seminaries. There is a careful avoidance of making the students into ‘Tittle 
priests”; rather the emphasis is on the development of the whole man, 
a balanced, well-rounded youth in whom there is developed a loving and 
generous desire to serve Christ in His people. Personal initiative and the 
development of a sense of responsibility are goals much sought for in the 
many experimental programs currently being developed in the U.S. Minor 
Seminaries. 

6. Relation to family. These seminaries do not operate on the principle 
that the boy’s family is “bad ”, “secular” or a source of disturbance to his 

vocation. If such were the case, the boy would very likely not be accepted 
for reason of his poor background. On the contrary our minor seminary 
authorities try to work with the family, to introduce fruitful areas of seminary- 
family relationships. Indeed because of the smaller numbers involved in 
the seminaries, parent- teacher-student relationships are frequently much 
closer than in many large high schools which the students would otherwise 
attend. We regard the Christian family as indispensable tool in the formation 
of the future priest. 

7. Patterns of education in the United States. In many parts of the 
country Catholic high school education is co-educational, and universally 
throughout the country public (state) education is co-educational. Even in 
areas where separate high schools for boys are available, the mores of the 
prevalent co-educational system pattern are dominant. Such mores include 
a great independence of the horne, school activities consume most of the 
day — generally the boy is gone from horne from 8 in the morning until 5 
in the afternoon, and frequently evenings are taken with athletics, school 
parties, activities of one kind or another. Early dating with girls is the 
rule; steady dating (i. e. with one exclusive girl friend) is almost a norm 
in many sections of the country, and this from the second or third year of 
high school. In many public high schools free and easy attitude toward 
sex obtains; indecent literature is easily available, and the development of 
Christian purity becomes extremely difficult. This attitude, although to a 
lesser degree is not absent from our Catholic youth even in Catholic schools. 
Important also is the concept of discipline prevalent in so much of public 
education today. The emphasis is on self-determination, freedom with little 
responsibility, a determination not to “bruise the psyche” of the student. 
This makes for an attitude toward authority that frequently bears bad fruit. 
Certainly such an attitude is harmful to a developing personality, and, 
unfortunately, it is not uncommon even in many Catholic high schools. 

8. Academic subiects. The educational pattern in our non-seminary high 
schools, especially in many public (state) schools is increasingly pupil- 
centered; insufficient attention is given to such subjects as Latin which is 
taught often in a minimal way or not at ali. It frequently happens that 
good study habits are not developed. The schools attempt to have most of 
the studying done in the school itself; if assignments are given at horne, 
the student must contend with the radio and television which frequently 
occupy much of his time at horne. 

9. Standards in Minor Seminanes. For many years the Minor Seminaries 
have been working to improve the quality of their studies. More and more 
seminaries receive “accreditation” from the public or professional agencies 
which handle these matters in the United States. In not a few minor 
seminaries the accrediting rating is higher than that of many Catholic high 
schools which they would otherwise be attending. Certainly it does not 
happen that young men continue in the Minor Seminary because they cannot 

transfer to another high school. Annual meetings of Minor Seminary 
authorities discuss ways and means o£ constantly improving the seminary 
curriculum and of having it best correspond to the needs of future priests. 
Criticism levelled against Minor Seminary studies is frequently based on the 
experience of some fifteen or twenty years ago before the special work 
undertaken by the Catholic University. 

10. Necessity of a Minor Seminary system in the United States. Many 
bishops, vocation directors and seminary authorities believe minor seminaries 
are a necessity for the following reasons: 

a) These years of the boy’s life (14-20) are years of special formation 
as to character , spiritual attitude, and choice of a life vocation. Without 
separating the boys from their families any more than necessary, it is 
important to give the students the needed spiritual and psychological guidance 
without which they would so easily become involved in the predominant 
secularism, hedonism and materialism of our prevailing mores. This is 
especially the case in our public (state) schools where so many of our seminary 
candida tes would have to go unless we had minor seminaries. To a degree 
disappointing to admit, this is also the case with many Catholic high schools 
which the boys would otherwise frequent. 

b) If a boy is to be prepared in the academic subjects needed for 
the study of philosophy and theology, with special emphasis on Latin, it is 
almost impossible to educate him except in a minor seminary high school. 

c) Training in the minor seminary gives a special opportunity for 
a sane and fundamental spiritual direction suited to a boy’s needs and 
temperament and at a time when he is most susceptible to a direction, before 
he has acquired a certain sophistication and reserve. 

d) If the Church in the United States were to rely only on graduates 
from non-seminary high schools, the vocation outlook would be very dark 
indeed. Even with the help of a strong Catholic family, the fact remains 
that he is largely outside the influence of that family once he enters high 
school. Whereas European mores may tend to keep the teen-age boy more 
largely at horne, the way of life in the United States increasingly surrenders 
him to the influence of the school and of his companions there. The school 
influence and companions in secular life are seldom such as to foster a 
vocation. For that reason American bishops and vocation directors have 
been stressing the minor seminary. 

e) Later vocations have always been a source for the clergy, and 
we are enlarging efforts to receive them. But any large increase can scarcely 
be hoped for in view of the formation which so many receive in their 
adolescent years. 

11 . Some admitted problems in Minor Seminary work. Minor Seminary 

authorities are well aware of the potential dangers in the system if it is not 
well conducted. Among such dangers are: a) over-withdrawal and too 

great isolation from the world; b) unnecessary separation from family life; 
c ) ignorance of the necessities of the world of work; d) an unwholesome 
introspection and fear of sexuality that may warp their priestly and Christian 
ontlook. These and other problems can be mentioned. But the vast majority 
of seminaries are much aware of these and are taking means to counteract 
them. Everything possible is being done to strengthen the boy-family 
relationship. Frequent opportunities are being given to seminarians to 
mingle with boys and girls of their own age and to work with them in 
meaningful and challenging relationships. Jobs during the summer vacations 
are encouraged and give many chances to learn the realities and difficulties 
of life. A growing body of institutes, meetings, and literature provides 
seminary authorities and especially spiritual directors with psychological 
guidelines suited to combat the problems. 

12. Experimentation. Many present critics of seminaries appear to reject 
all seminary “structures” in proposing theoretical Solutions to the question 
of training young men for the priesthood. It is to be hoped that, using 
the authority of local Episcopal Conferences, there may be a series of truly 
scientific experiments in the field of such education. Scientiftc Controls, 
similar to those employed in other educational projects should be employed, 
and, over the years, a body of real facts developed. It is to be feared 
that untried theories seek to substitute themselves without such previous 
experimentation. Such a course seems dangerous and immature. 

13. Present state of the clergy. Without denying any faults, it must 
stili be admitted that the clergy of the United States, so many of whom 
were trained in the Minor Seminaries, are not inferior to those in parts of 
the world where minor seminary training does not obtain. 

In summary may I offer these points: 

1) Minor seminaries are by no means the same all over the world. The 
troubles and difficulties assigned to them in those countries are not necessarily 
the fault of all minor seminaries but rather the resuit of the way in which 
some such institutions were administered. 

2) Minor seminaries are not opposed to healthy, warm family relationship. 

3) In the United States minor seminaries are increasingly recognized by 
the bishops and vocation directors as a real necessity, especially in view of 
current and foreseeable school conditions. 

4) Criticism of minor seminaries without making distinction of countries, 
systems and divergence of administration is to criticize without taking into 
account all the elements of the situation. General criticism which does not 
make the necessary distinctions can inflict. much harm on many institutions 
which are doing a good job in training young men for the priesthood of Christ. 

Exc.mus P. D. ALFONSUS URIBE JARAMILLO 
Episcopus tit. Aureliopolitanus in Asia , aux. Carthaginensis in Columbia 

Schema propositionum de sacerdotali institutione nobis traditum, per- 
plura sapienter cogitata et utilia continet. 

Recte, inter alia, peculiaris sacerdotalis institutionis ratio, ab episcopo- 
rum coetibus statuenda, certis temporibus recognoscenda atque ab Aposto- 
lica Sede approbanda, indicitur. 

Media et criteria ad vocationes sacerdotales instantius fovendas et seli- 
gendas necessaria et utilia commendantur. 

Institutionem alumnorum, tum in maioribus, tum in minoribus semi- 
nariis, ab idoneis educatoribus magis quam a sapientibus legibus pendere, 
affirmatur. 

Integram clericorum institutionem eo tendere debere ut alumni veri 
animarum pastores formentur, et ad hoc obtinendum, spiritualem institu- 
tionem cum pastorali et doctrinali arcte connectendam, merito dicitur. 

Et sic etiam de studiis ecclesiasticis recognoscendis, iterum de institu- 
tione stricte pastorali promovenda et de institutione post seminarium per- 
ficienda, multa recte asseruntur. 

Liceat mihi tamen quaedam pauca indicare quae utilia ad scopum attin- 
gendum puto. 

1. In seminaristarum educatione et in eorum efformatione, tam intellec- 
tuali quam pastorali, omnino necessarium est non oblivisci quam pauci alumni 
sacerdotium attingunt. Ut tam ingens labor, et seminariorum et seminarista- 
rum non sit casus illis accuratiorem efformationem intellectualem praebere 
debemus, simulque eos ad apostolatum, iam inde ab initio, aptos et capaces 
efficere. Vitandum est ut seminaristae, sacerdotali vocatione carentes, frau- 
dati se sentiant quando e seminariis egrediuntur. Sed contra, tempus commo- 
rationis in seminario ad authenticam et solidam formationem et praeparationem 
ut veri sint Christi apostoli in mundo avide proficiendum est. Hucusque sane, 
proh dolor ingens ex seminaristarum numerus optime qualificatus, fere nihil 
profuit Ecclesiae quia unica meta seminariorum sacerdotium fuit. 

Utinam omnes seminaristae, etsi non sacerdotes, veri apostoli devenirent. 
Tunc iam umquam labor seminariorum tamquam inanis haberetur. 

2. Experientia in seminaristarum efformatione, praesertim in seminario 
pro adultis (vulgo vocaciones tardfas) me docuit, initiationem pastoralem, 
recte orientatam et paulatim in praxim ductam, esse, non solum perutile 
medium ad futuros sacerdotes in re pastorali efformandos, sed etiam aptissi- 
mum elementum ad ipsam vocationem tuendam et alliciendam, necnon et 
ad illam agnoscendam, nam pastoralis praxis recte adhibita et vividum amorem 
erga sacerdotium, et stimulus est ad virtutes et qualitates proprias sacer- 
dotii adipiscendas. 

3. Omnes noscunt urgentem necessitatem Ecclesiae esse erectionem insti- 
tutorum specialium pro formatione superiorum, professorumque seminario- 
rum, speciatim directorum spiritualium. Haec erectio solutio esset multo- 
rum problematum actualis disciplinae seminariorum. 

4. Etiam dicere audeo, vobis omnibus, venerabiles patres consentienti- 
bus, paucissimis exceptionibus non omissis, usque nunc debitam attentionem 
presbyterorum post eorumdem sacram ordinationem valde neglectam fuisse. 
Magnus error esset credere institutionem seminaristicam, etsi optimam, pro 
tota vita sacerdotali sufficere. Apostolatus enim sacerdotalis cautelis et debitis 
adiumentis orbatus, saepe saepius in ruinam sacerdotis convertitur. 

Utinam ergo, inter media tam sapienter in schemate commendata, inclu- 
deretur praxis revisionis vitae spiritualis et pastoralis sacerdotum, commen- 
daretur labor in communi (vulgo trabajo en equipo) et vitaretur quod sacer- 
dotes recenter ordinati, et vivant et adlaborent in solitudine. 

Exc.mus P. D. HENRICUS VION 
Episcopus Pictaviensis 

Schema de institutione sacerdotali laudandum, et a congregatione conci- 
liari sane comprobandum est. Quinque puncta quae in relatione praeannun- 
tiata sunt, non theoretica permanserunt, sed vere in rem transierunt. Textus 
aequilibrio pollet, et etiam amplitudine. 

Mihi speciatim opportunum videtur momentum pastorale schematis. 

Attamen, emendatio aliqua mihi videtur necessaria, salva substantia sche- 
matis, propter characterem ut ita dicam « intemporalem » in titulo sexto 
magis visibilem, sed etiam integrum textum obnubilantem. Certe, intentio 
redactorum erat, ut formarentur pastores, sed non sufficienter eo tendebat, 
ut formarentur pastores hodierni ex alumnis hodiernis. Et sic omissae sunt, 
vel saltem non satis clare exprimuntur aliquae exigentiae magni momenti 
hac nostra aetate, necnon forsan omni tempore. 

I. Titulus VI: de institutione stricte pastorali promovenda, de quo locu- 
turus sum, non plane negativus est. 

Iam in par. 19 exigitur « ut alumni diligenter instruantur in iis quae 
peculiari ratione ad sacrum ministerium spectant »; in par. 20 instanter 
quaeritur, ut formatio sit practica et non solum theoretica. 

Dolendum est attamen, quod non indicantur tres aspectus qui necessarii 
sunt, mea sententia, ad formationem hodierni sacerdotis, scilicet: 1) dispo- 
sitio ad dialogum; 2) educatio ad vitam cum aliis, ut gallice dicitur: « la vie 
d’equipe »; 3) contactus arctior cum vita laicorum. 

1. Dispositio ad dialogum. Quod pastor huius temporis ad dialogum 
promptissimus esse debeat, evidentissime innotescit ex exhortationibus En- 

cyclicae « Ecclesiam suam >>, necnon ex iis omnibus quae in hac aula dicta 
sunt, et proinde hac in re non est insistendum. 

Nunc autem, dialogus aliud non est quam fructus ex spiritu profundo 
maturescens, et etiam ars quaedam. Timeo ergo ne sacerdos, cum ad ministe- 
rium accedit, non praeparatus sit ad talem artem exercendam, si iam in semi- 
nario non sese formaverit normali modo ad dialogum cum co-alumnis, vel 
cum ipsis moderatoribus, vel etiam cum laicis et cum episcopo. Mirandum 
ergo mihi est, quod sive in titulo sexto, sive per decursum schematis, nec 
nominetur quidem talis dialogus. 

2. Vastor hodiernus vocatur etiam ad vitam cum aliis. Hoc respondet suis 
propriis inclinationibus, sicut et inclinationibus hominum huius aetatis; 
exigitur etiam ratione muneris pastoralis, magis magisque complicati hisce 
nostris diebus. 

Nunc autem, in vita cum aliis, scilicet in coetu confratrum suorum, sa- 
cerdos invenit, non imprimis medium quoddam salutis (ne dicam refugium 
pro sua pigritia vel sua incapacitate), sed potius verum instrumentum aposto- 
latus, sicut fornacem in qua efformatur apostolus per orationem et reflexio- 
nem communem, per revisionem in communi factam vitae pastoralis unius- 
cuiusque, ita ut labor denuo assumatur insimul et consociatis viribus. 

Sic intellecta, illa vita fraterna cum aliis, illa « vie d’equipe », apparet 
tanquam maturatio ad quam generatim accedere possunt solummodo ii, qui 
ad eam exercitati sunt a iuventute sua. 

Mihi ergo iterum mirationi est, quod in capite VI ne uno quidem verbo 
nominetur huiusmodi vita cum aliis fraterne condivisa, quae etiam multum 
conferre posset formationi generali futuri sacerdotis, et ipsi institutioni alum- 
norum in seminariis. 

Hoc mihi confessi sunt multi sacerdotes iam ministerio pastorali fungen- 
tes: in seminario minime efformati sumus ad vitam et activitatem cum aliis 
perducendam, et nunc tardius est. Difficultates, quibus obnoxia est actio pa- 
storalis communis proveniunt praesertim ex tali forma mentis, non aptata 
vitae cum aliis in coetu fraterno. 

3. Pastor hodiernus , plus quam antea, praesertim si curam habet laico- 
rum qui operam impendunt motibus apostolatus, omnes fideles suos, impri- 
mis militantes, ad fidem educare debet ratione habita eorum vitae concretae; 
et proinde eos attente cognoscere debet prout reapse vivunt in eorum ambitu 
sociali et in eorum genere activitatis personalis; hac nostra aetate urget nos 
instantius exemplum Christi Domini: « Ego sum Pastor bonus et cognosco 
oves meas » {Io. 10, 14). 

Nunc autem plurimi sacerdotes novelli perturbantur propter exigentias 
huiusmodi educationis in ipsa vita concreta suorum fidelium, quia dum in 
seminario efformabantur ad ministerium sacerdotale, minime instructi sunt 
ad vitam realem sub hoc respectu practico considerandam. 

Libenter admitto, quod impossibile et etiam inopportunum esset omnia 
facere in seminario; attamen ibi oportet fundamenta ponere, ibi oportet 



ANIMADVERSIONES SCRIPTAE - DE INSTITUTIONE SACERDOTALI 


353 


animum excitare, spiritum promovere, ita ut postea experientia possit com- 
plementum necessarium afferre. 

Haec quaestio gravis, et magni momenti, certe non deest in intentione 
nostri schematis, ut videtur ex aliquibus suggestionibus in paragraphis 11, 
12, 21. Sed timidae mihi videntur tales suggestiones, et fugaces, et ad rem 
non plene pertinentes; exercitationes pastorales alumnorum in parochiis, 
contactus diversi cum motibus apostolicis, non parvi pendendi sunt; in multis 
casibus, iudicio episcopi et moderatorum seminarii, et sub horum ultimorum 
ductu, procurandus est futuris sacerdotibus arctior contactus cum personis 
ex eorum ambitu vitae et laboris. 

II. Character pastoralis schematis in genere. Deficientia prospectivae in 
titulo sexto necessario influxum habuit in totum ipsum schema; etenim, 
secundum id quod legitur in n. 19: « Pastoralis sollicitudo integram cleri- 
corum institutionem informare debet ». Hoc patet dum considerantur, etiam 
per modum rapidi conspectus, propositiones quae spectant ad formationem 
spiritualem et intellectualem, ad vitam in communi, ad ingressum progres- 
sivum in ministerium pastorale. 

1. Titulus IV: « De institutione spirituali ». Hic sane optima edicuntur. 
Attamen, multa exoriuntur problemata urgentiora, quando agitur de for- 
matione pastorum pro mundo huius temporis. 

Permulti sacerdotes, parum postquam ad Presbyteratum promoti sunt, 
raptim declinant in sua vita pietatis, speciatim ad orationem quod attinet. 
Nonne causa huiusmodi delapsus inquirenda est in quadam formatione spi- 
rituali, quae nimis adhaeret motui quotidiano et communitario? In semi- 
nario, ut mihi videtur (et hoc certe fusius explicandum esset), efformari 
debent alumni eo modo, ut magis aequilibrium personale servetur in eorum 
vita spirituali, etiam in vita orationis sub vigilantia moderatoris spiritualis 
uniuscuiusque. 

2. Titulus V disserit de formatione intellectuali. Dum merito magni facit 
institutionem a magistro effectam, nimis timide agit de labore assimilationis 
ab ipso alumno peragendo, in n. 17. Nunc autem, in schemate apparere de- 
berent in plena luce duo puncta quae sunt hodie absolute necessaria, scilicet: 
habitudo et methodus laboris, sive personalis, sive cum aliis. 

3. De vita in communi deest in schemate titulus specialis, et haec est 
secundum me deficientia gravis. 

Dicet forsan quidam, hoc pertinere ad omne quod in vita spirituali, intel- 
lectuali et in formatione pastorali includitur. Pro parte verum est, sed nihi- 
lominus vita communitaria obiectum habet proprium. Sane de ea sermo fit 
cum agitur de oboedientia, speciatim in paragrapho de disciplina servanda, 
sed modo nimis fugitivo et incompleto, quasi per transennam. 

Auderem ergo exoptare: 1) ut titulus specialis efficiatur pro vita com- 
munitaria; 2) ut in tali titulo sermo fiat modo claro et vigorato de coope- 
ratione activa alumnorum ad vitam seminarii, et hoc quidem non solum 

quando agitur de rebus minimis; sed etiam quoad id quod respicit vitam 
profundam communitatis, salva ut decet auctoritate moderatorum. 

In vita communitaria sic intellecta, in qua vere attenditur responsabili- 
tati personarum et oboedientiae activae, et mentes diriguntur ad dialogum 
et ad vitam consociatam, futurus sacerdos sese praeparare potest iam in 
seminario ad ministerium quod sit vere consentaneum exigentiis presbyterii. 

4. Directiones in cap. VII expositae: « de institutione post seminarium 
perficienda » schemati conclusionem conferunt quam optimam. Attamen ul- 
timum votum exponerem. Textus noster magis completus et efficax esset, si 
aliquibus saltem verbis enuntiaret, quomodo media adhibita pro ingressu 
progressivo in sacrum ministerium, in periculum veniunt vim suam amittendi, 
si non inseruntur in conatum dioecesanum ad actionem pastoralem ducen- 
dam, conditionibus hodiernis aptatam. 

Et sic nostras facimus praeoccupationes schematis « de munere episcopo- 
rum », quia verissimum est quod problema seminariorum necnon vocationum 
sacerdotalium intime coniungitur problemati sacerdotum iam ministerio 
fungentium. 

Conclusio. Bonum est schema de « institutione sacerdotali ». Opto tan- 
tum, iuxta observationes supra factas, quod formatio futurorum sacerdotum 
magis magisque fiat in sensu formationis pastoralis hodierni sacerdotis, qualis 
esse debet in hac hora Concilii. 

Exc.mus P. D. FRANCISCUS ZAK 
Episcopus S. Hippolyti 

Schema propositionum de institutione sacerdotali in genere valde placet. 
Duas animadversiones tantum proponere mihi liceat. 

1. Ad n. 2: In dioecesi nostra de vocationibus sacerdotalibus quaestio- 
nem statisticam habuimus, in qua quaestione non sine aliqua miratione cer- 
tiores facti sumus, quod plurimae vocationes non semper tantum in regio- 
nibus, ubi vita religiosa floret, habentur, sed potius in eis paroeciis, etsi aliqua 
infirmitate laborantibus, ubi sacerdotes sedulam curam erga vocationes et 
vocatos gerunt. 

Ulterius ex experientia statistica constet, vocationes sufficientes in populo 
christiano haberi, tamen proh dolor saepe saepius ad effectus et fines suos 
non deduci, quia nemo pueros aptos excitat et ad seminaria dirigit, vel alio 
modo vocationes fovet. Munus sacerdotum curam animarum gerentium, 
ni fallor, pulcherrimum gravissimumque est vocationes fovere et se ad opus 
fovendarum vocationum praecipue convertere. Vocationes sacerdotales optimi 
apostolatus sacerdotalis fructus sunt. Hac in re secundum meam opinionem 
non sufficit utique omnino necessarium « sacerdotum exemplum atque apo- 
stolicus zelus » (uti dicitur pag. 12, linn. 8 et 9). Propositio secunda expres- 

sis verbis omnibus sacerdotibus ostendere debet, ut libenti animo et zelo 
assiduo hoc munus impleant. 

2. Ad n. 7: Inter seminaria « interdioecesana » (uti dicam) peculiari 
modo nominentur instituta pro eis, qui maiore aetate divinam sequuntur 
vocationem. De istis institutis quidem in n. 3, sed tantum per transennam 
locutio fit. Sicut experientia ultimis decenniis docet, praedicta instituta bene 
progrediuntur et augentur; ea de causa specialiter nostra animi attentione 
egent. 

Propono ergo, ut in n. 7, pag. 14, lin. 23, post verbum « consulatur » 
sequentia (vel similia) inserantur: « Hoc peculiari modo convenit institutis 
pro eis, qui maiore aetate divinam sequuntur vocationem ». 

Neminem fugit, alumnos istorum institutorum maturiores alumnis ex 
Seminariis minoribus esse et maiori cum constantia vocationem suam servare. 
Gratias agere debemus providentiae Dei, quae nostris temporibus per viam 
extraordinariam plures quam antea vocationes largitur. 

QUIDAM EXC.MI PATRES CONCILIARES 

Ego infrascriptus Pater conciliaris schemata de institutione sacerdotali et 
de christiana educatione, iuxta plus quam centum documenta Romanorum 
Pontificum ita censeo perficienda ut doctrina S. Thomae, saltem in suis prin- 
cipiis, nedum in S. Theologia sed et in Philosophia tradenda in omnibus 
scholis catholicis sancte servetur. 

[ Subscripserunt ] M. card. Browne; I. card. Ferretto; A. card. Ottaviani; 
Paulus card. Marella; Iacobus A. card. Copello; Henricus Dante, arch. Carpasien.; 
Arcadius M. card. Larraona; Franciscus card. Roberti; Aloisius card. Traglia; 
Franciscus card. Bracci; Femandus card. Cento; card. J. da Costa Nunes; I, card. 
Antoniutti; card. Giuseppe Pizzardo; card. Efrem Forni; B. card. Aloisi-Masella; 
G. P. card. Agagianian; card. Paolo Giobbe; Dinus Staffa, arch. tit. Caesarien. 
in Palestina; Anicetus Fernandez, Magister Gen. Ord. Praed.; Dinus Romoli, 
ep. Pescia. 

CONFERENTIA EPISCOPORUM DE MADAGASCAR 

N. 6, pag. 14, lin. 10: Post verbum: « severitate » addatur: « tutiores 
partes semper sequendo ». Rationes : Saepius ratio casuum lugendorum sa- 
cerdotum qui in peccato etiam habituali scandali et cooperationis, vel etiam 
in apostasiam a statu clericali prolapsi sunt, est eorum incapacitas ad onera 
status sacerdotalis ferenda et error praepositorum vel confessariorum qui de 
vocatione divina eos securos reddebant, falsa misericordia moti erga ipsos, 

qui sacerdotium instanter petebant, et decepti in eorum iudicio benigniori- 
bus sententiis circa ea quae necessaria sunt ad iudicium positivum ferendum 
de dono vocationis divinae. Necessarium ergo est ut Concilium in hoe nu- 
mero, qui ad inquisitionem et iudicium de vocatione sacerdotali refertur, 
revocet in mentem omnium eorum qui de vocatione sacerdotali in foro sive 
externo sive interno ferre debent in casu applicandum esse principium tutio- 
rismi, iuxta declarationem a Pio XI factam in Encyclica Ad Catholici Sacer- 
dotii ( A.A.S. , 28 [1936], p. 41). 

N. 8, pagg. 14-15: Conformiter ad ea quae sacrum hoc Concilium in 
n. 17 constitutionis de S. Liturgia iam statuit, explicitius in hoc loco dicen- 
dum est formationem vitae spiritualis candidatorum ad sacerdotium spiritu 
liturgico imbui debere. 

N. 9, pag. 15: Explicite in hoc numero, vel in numero distincto, spiritus 
missionarius commemorandus et commendandus est. Sicut enim Episcopi 
« qua membra collegii episcopalis et legitimi Apostolorum successores sin- 
guli ... sollicitudine pro universa Ecclesia ex Christi institutione tenentur » 
(Const. de Eccl. , n. 24) ita etiam, congrua congruis referendo, sacerdotes qui 
sunt « Ordinis episcopalis providi cooperatores » (Const. de Eccl., n. 28). 

N. 11, pag. 16, linn. 13-16: Loco « illae quoque virtutes ... iustitiae 
cura » dicatur: Nec parvipendant, sed e contra peculiariter curentur ... iusti- 
tiae cura. Rationes : Sinceritas et cura iustitiae sunt virtutes naturales om- 
nino fundamentales, sine quibus institutio sacerdotalis impossibilis est; atqui, 
experientia teste, aliquando apud alumnos seminariorum hae virtutes de- 
siderantur. 

N. 13, pag. 17, lin. 8: Post verba: « ... alumnis agatur » addatur: et si 
eorum lingua vernacula a latina derivatur. Rationes : Pro Sinensibus, Iapo- 
nensibus etc. lingua latina perdifficilis est. 

N. 16, pag. 18, lin. 19: Post verbum « Patres » addatur: « sive Occi- 
dentales sive Orientales ». 

\_Subscripserunt~\ J. Wolff, arch. Diego-Suarez; A. Tsiahoana, ep. tit. Abtugni; 
Ad. Messmer, ep. Ambanja; J. Puset, ep. Tamatave; F. Vollaro, ep. Ambaton- 
drazaka; J. Rakotomalala, arch. Tananarive (excepto n. 13); F. Thoyer, arch. tit. 
Odesso (excepto n. 13); C. Rolland, ep. Antsirabe; J. Zimmermann, ep. Morombe; 
F. Rajaonarivo, ep. Miarinarivo; C. Chilouet, ep. Farafangana; J. David, ep. 
Majunga; A. Martinez, ep. Tsiroanomandidy; M. Canonne, ep. Tulear; G. Rama- 
nantoanina, arch. Fianarantsoa. 

CONFERENTIA EPISCOPORUM NEERLANDIAE 

Quoad propositionem 1 : Omnino recte coetibus episcoporum conceditur 
facultas statuendi rationem sacerdotalis institutionis. Qua in ratione leges 
universales accommodandae sunt ad peculiaria locorum temporumque ad- 
iuncta, de quibus tamen ipse coetus episcoporum modo aptissimo iudicare 

potest. Incongruum proinde videtur ius rationem approbandi Sedi Aposto- 
licae attribui. Expedire videtur, ut Sedi Apostolicae ius rationem recogno- 
scendi attribuatur, quo ipsa Sancta Sedes pollet quoad acta et decreta a 
Conciliis plenariis et provincialibus edita, quae leges universales ad pecu- 
liaria locorum temporumque adiuncta accommodant (cf. can. 291). 

Quare proponitur, ut in pag. 11, linn. 19-21, legatur: « ab episcoporum 
coetibus statuenda, certis temporibus revisenda atque ab Apostolica Sede re- 
cognoscenda ». 

Quoad propositionem 2: Modus, quo sacerdotes vocationibus fovendis 
conferre possunt, amplificetur. De magistris hic quoque sermo sit. 

Quare proponitur ut pag. 12, linn. 8-9, sic legatur: « tum sacerdotes, 
qui zelum apostolicum in fovendis vocationibus quam maxime ostendant 
necnon propria ipsorum vita, mutua sacerdotali caritate ac fraterna operae 
consortione adolescentium animos ad pastoris animarum munus amplec- 
tendum trahant, quique eos, qui se ad sacerdotium vocatos existimant, cura 
speciali prosequantur, tum magistri omnesque, qui puerorum iuvenumque 
institutionem quovis modo curant quique adolescentes sibi concreditos ita 
excolere studeant, ut vocationem divinam percipere et libenter sequi valeant 
(cf. schema constitutionis mensibus octobri et novembri 1963 recognitum 
num. 3). 

Quoad propositionem 3: Hic sermo est solummodo de seminariis mino- 
ribus et de institutis aequipollentibus. Nil dicitur de iuvenibus, qui alias 
scholas medias adeunt seseque vocatos ad sacerdotium opinantur. Istorum nu- 
merus in diversis nationibus de die in diem crescit. Quare proponitur, ut 
in pag. 12, lin. 34, post verbum « transeunt » addatur: « Quam maxime 
quoque germina vocationis colenda sint alumnorum, qui extra scholas prae- 
dictas degunt ». 

Quoad propositionem 13: Iure meritoque studium linguae latinae com- 
mendatur. Ne praetermittatur tamen studium linguae graecae, quae cognitioni 
Novi Testamenti necnon operum Patrum graecorum magnopere confert. Quare 
proponitur, ut in pag. 17 lin. 9 post verbum « possint » addatur: « Magni 
quoque habenda sit cognitio linguae graecae, quae multum valet ad intel- 
ligendum Novum Testamentum necnon Patrum graecorum ». 

Quoad propositionem 14: Recte ponitur in propositione 14 disciplinas 
philosophicas et theologicas ita componendas esse, ut mentibus alumnorum 
mysterium Christi magis magisque aperiri possit. Quod autem ad philoso- 
phicas disciplinas attinet, hoc certo certius non obtinetur quando istae ita 
traderentur, ut alumni quaedam principia et cohaerentem synthesim eorum 
acquirerent, sicuti dictum est in propositione 15 (pag. 17, linn. 32 ss.). 

Quapropter proponitur, ut in pag. 17 linn. 32-40 sic legantur: « Alumni 
studio philosophiae auctorum tum veterum tum recentiorum acquirant opor- 
tet solidam cognitionem tum hominis tum mundi, in quibus mysterium sa- 
lutis sese evolvit ». 

Quoad propositionem 16: Non intelligitur, cur S. Thomas modo exclu- 
sivo magister nominetur. Neque praetermittendi sunt doctores orientales, 
S. Augustinus, S. Bonaventura etc. Quare proponitur, ut in pag. 18, lin. 26, 
loco verborum « S. Thoma magistro » legatur: « vestigia sanctorum in Ec- 
clesia tam Orientali quam Occidentali doctorum prementes ». 

Cognitio earum communitatum quae christiano nomine decorantur sed 
ab Apostolica Sede sunt seiunctae, non tantum apologetice valde utilis est, 
ut in textu dicitur, sed praeprimis necessaria est ad intelligendas quaestiones 
apud illas vigentes et aestimandos valores ecclesiales in illis communitatibus 
praesentes. 

Quare loco linn. 40 s. melius scribatur: « ut melius ad verum dialogum 
cum fratribus separatis praeparentur ». Idem valet de cognitione religionum 
aliarum. 

PLURES EXC.MI PATRES CONCILIARES 

Optimum schema mihi videtur, praesertim afflatu eminenter spirituali 
et pastorali quo animatur. Tamen humiliter audeo sequentes suggestiones 
proponere ad illud spectantes. 

I. Quoad vocationes reperiendas schema agit tantummodo de pueris ac 
iuvenibus (cf. pag. 5, lin. 22, et appendicem 26-27, par. 3). Sed valde oppor- 
tunum videtur etiam vocationes adultorum promovere (quae per errorem a 
multis « tardivae » dicuntur: gratia Dei non habet tempora!). Cura nostra 
ad tales vocationes excitandas et reperiendas extendi oporteret ad omnes so- 
ciales coetus, eo magis quod hae vocationes sacerdotales magnae utilitatis 
erunt pro ipsis coetibus a quibus vocationes proveniunt. Et igitur in sche- 
mate de hoc tractetur. 

II. Quoad par. 7 appendicis, pag. 29, necessaria consequenter apparet 
institutio aptorum seminariorum pro praedictis vocationibus, aut saltem locus 
determinatus ad fovendam earum formationem deputetur in communibus 
seminariis. De hoc vero in schemate dicitur solummodo quoad seminaria mi- 
nora (cf. Append. par. 5, linn. 7-8, pag. 28). 

III. Optime dicitur in schemate de moderatoribus seligendis et praepa- 
randis. Tamen pro supradictis vocationibus peropportunum videtur quod 
ipsi moderatores sint « adultae vocationes ». 

IV. Quoad docentes rem pastoralem perutile videtur meminisse quod 
ipsi, pro posse, personalem experientiam habeant de quibus tractare debent. 
Eventualiter aliquae quaestiones speciales de re pastorali (e. g. operariorum, 
scholae, turismi) tradantur a sacerdotibus vere de hoc peritis. 

V. Prae mente habendo momentum sic dictae « pastorale d’ensemble », 
optandum est quod in omnibus nationibus vel regionibus instituatur semi- 

narium ad formationem specificam tradendam clericis qui propensionem et 
capacitatem manifestant ad varias et singulas formas eiusdem pastoralis. Et 
hoc ad evitandum quod necessitatibus hodiernis, v. g. pastoralis cura ope- 
rariorum, vel studentium, vel turistarum etc., deputentur sacerdotes minime 
ad hoc parati. Et hoc ad fovendam sic dictam « specializationem » quae evi- 
dentissime hodie apparet indispensabilis, praesertim ut cura animarum plu- 
ribus necessitatibus magis ac magis mutantibus reapse efficacior evadat. 

VI. Explicite recognoscatur in ratione studiorum pro seminariis necessi- 
tas practicae cognitionis linguarum vernacularum ad subveniendas necessi- 
tates apostolatus et ad fovendum dialogum cum omnibus et ubicumque ex 
crescentibus peregrinationibus, causa emigrationis, commercii, turismi etc. 

VII. Novo incremento apostolatus laicorum spectato, in institutione se- 
minaristarum de ipso tractetur expresse, necnon de condicionibus socialibus 
ubi laici militantes opus suum explicare debent, quod quomodocumque ad 
formationem vere humanam, concretam et psychologicam magis completam 
certe iuvat. 

VIII. Institutio pastoralis, etiamsi bene in seminario tradita, per se in- 
sufficiens erit stantibus condicionibus societatis semper magis magisque mu- 
tantibus. Ideoque valde opportuna videntur Instituta Pastoralia non tantum 
pro neosacerdotibus, sed etiam pro aliis sacerdotibus ut, post congruum 
tempus ministerii, comparationem facere valeant inter quae de re pastorali 
didicerunt in seminario et ipsorum practicam experientiam curae animarum 
necnon a docentibus vere peritis sic dictum « aggiornamento » consequantur. 

[Subscripserunt'] Cordeiro, arch. Karachi; Paolo Carta, arch. Sassari; Vit- 
torio Cecchi, vesc. Fossombrone; Guglielmo Motolese, arch. Taranto; Francesco 
Minerva, vesc. Lecce; Enrico Bartoletti, aus. Lucca; Salvatore Nicolosi, vesc. 
Lipari; Clemente Gaddi, arch.-vesc. Bergamo; Giovanni B. Pardini, vesc. Iesi; 
G. Bentivoglio, arch. Catania; Paolo Philippe, segr. S. Congreg. dei Religiosi; 
Francesco Cialeo; N. Jubany, vesc. Gerona; Raoul Primatesta, vesc. San Rafael; 
Alfredo Viola, vesc. Salto; Dino Tomasini, vesc. Ischia; Hnilica S. J. (Cecoslovac- 
chia, residente a Roma); Antonio Pirotto, vesc. Troia; Emilio Pizzoni, vesc. Ter- 
racina; C. Manziana, vesc. Crema. 

Exc.mus P. D. Pericles Felici, arch. tit. Samosatensis, Ss. Concilii 
Oecumenici secretarius generalis : 

Congregationem generalem 125 moderabitur em.mus ac rev.mus 
D. card. Iacobus Lercaro, arch. Bononiensis. 

In hac congregatione distribuetur declaratio de Ecclesiae habitudine 
ad religiones non-christianas , de qua fiet suffragatio, iuxta formam quae 
durante congregatione indicabitur, feria VI proxima. 

Hodie hic erit ordo procedendi: fient suffragationes circa modos 
respicientes reliqua capita de Ecclesia, nempe capp. VI, VII et VIII; 
deinde procedetur ad reliquas suffragationes circa propositiones singulas 
schematis de institutione sacerdotali; et prosequetur, uti patet, discepta- 
tio circa schema declarationis de educatione christiana. 

Quidam Patres aliquas explicationes scripto et oretenus postulave- 
runt circa habitum deferendum in sessione publica ab episcopis. Iam 
descriptus est in Ordine Servando in sessione publica, et etiam in 
Intimatione; sed ad maiorem claritatem dico habitum episcoporum, ab- 
batum, esse rochetum, amictum, pluviale album et mitram ex tela alba. 
Sic omnia dubia sublata sunt. 

Communico vobis, Patres, exitum suffragationis ultimae, heri perac- 
tae, circa schema de institutione sacerdotali ; ni fallor erat IV. 


Praesentes votantes 1.996 

Dixerunt placet 1.773 

non placet 10 

placet iuxta modum 213 


et, ut video, nullum suffragium nullum, nisi forte errem. 

Lego nomina eorum qui verbum facere postulaverunt circa schema 
declarationis de educatione christiana : em.mus ac rev.mus D. card. Pau- 
lus Aemilius Leger, arch. Marianopolitanus in Canada; et, nomine plu- 
rium, exc.mi DD. Iacobus Malone, ep. aux. Youngstoniensis in Stat. 
Foederatis Americae Septemtrionalis; Arturus Rivera, ep. aux. S. Salva- 

toris in San Salvador; Lucas Olu Nwaezeapu, ep. Warriensis in Nigeria; 
Aloisius Henriquez, ep. aux. Caracensis in Venezuela; Georgius Beck, 
arch. Liverpolitanus in Anglia; Nicolaus Schneiders, arch. Makassarensis 
in Indonesia; Hoa Hien, ep. Dalatensis in Vietnam; Paulus Munoz-Vega, 
ep. eoad. Quitensis in Aequatore; Ioannes Pohlschneider, ep. Aquisgra- 
nensis in Germania; Godefridus Okoye, ep. Portus Harcurtensis in Ni- 
geria; Antonius Abed, arch. Tripolitanus Maronitarum in Libano; An- 
tonius Nwedo, ep. Umuahiaensis in Nigeria; Ioseph Dammert, ep. 
Cajamarcensis in Peruvia; Benignus Chiviboga, ep. Latacungensis in 
Aequatore; Augustinus Lopes, ep. Portalegren.-Castri Albi in Lusitania. 

Deinde, nomine tantum proprio, exc.mi D. D. Eugenius Beitia, ep. 
Santanderiensis in Hispania; Carmelus Canzonieri, ep. Calatayeronensis 
in Italia; Laurentius Jager, arch. Paderbornensis in Germania; Placidus 
Cambiaghi, ep. Novariensis in Italia; Bernardinus Pinera, ep. Temucen- 
sis in Chilia; Hugo Donohoe, ep. Stocktoniensis in Statibus Foed. Ame- 
ricae Septemtrionalis; Ioannes McEleney, ep. Kingstonensis in Jamaica; 
Marcus McGrath, ep. S. Iacobi Veraguensis in Panama; Syrus Silvestri, 
ep. Fulginatensis in Italia; Bohdan Bejze, ep. aux. Lodzensis in Polonia. 

Patres venerabiles, exc.mi Patres conciliares, qui concelebraturi sunt 
cum Summo Pontifice sabbato proximo et qui iam omnes admoniti sunt, 
rogantur venire in hanc Basilicam crastina, hora 17 ut, cum magistris 
caeremoniarum, experimentum aliquod faciant concelebrationis. 

Si ingressus principalis huius Basilicae est clausus, poterunt introire 
in portam quae dicitur a Sancta Martha, ubi est imago mortis, ita ut 
bene intelligant, nam vocabatur praecise « porta mortis » illa; sed in hoc 
casu est porta vitae, uti patet. 

Lego nunc textum suffragationis circa modos respicientes cap. VI 
schematis de Ecclesia. Videatis pag. 13 [ cf . pag. 136-137 ]. 

His omnibus lectis, Patres venerabiles, quaeritur a vobis: An placeat 
expensio facta a commissione doctrinali circa Modos, cap. VI respicien- 
tes cum correctionibus supra indicatis? Patres venerabiles, rogo vos ut 
vestris sedibus, quantum possibile est, stetis, ita ut numerus suffragan- 
tium sit semper idem. Gratias. 

Moderator : Nunc proceditur ad disceptationem circa declarationem 
de educatione christiana. 

1 

Em.mus P. D. PAULUS AEMILIUS card. LEGER 

Archiepiscopus Marianopolitanus 

Venerabiles Patres, 

Rebus omnibus bene perpensis, puto melius esse hoc schema com- 
missioni remittere ipso primo scrutinio ut, Patrum animadversionibus 
auditis, commissio illud profunde melioret pro proxima sessione. 

Haec mea opinio fundatur primo in analysi circumstantiarum con- 
cretarum in quibus hoc momentosum schema in disputatione venit. 
Mihi apparet nos non amplius tempus sufficiens nec forsitan vires ne- 
cessarias habere ad hoc schema debita cum cura examinandum, ad emen- 
dationes adaequatas praeparandas atque Patribus proponendas. 

Non decet, fateor, in nimia celeritate textum approbare qui pro 
multis annis erit, ut ita dicam, charta educationis christianae iuventutis 
et studiorum superiorum in Ecclesia. Iam dictum est in hac aula nos 
non satis attentionem praebuisse iuventuti; altera ex parte, sat evidens 
est pluribus, haberi in Ecclesia aliqua crisis studiorum superiorum. 

Praeterea, dum multum 1 incommodum video in remittendo schema 
commissioni immediate post disceptationem, timeo ne schema spem 
decipiat multorum qui in campo educationis vel investigationis scientifi- 
cae laborant. 

Sane, textus schematis quasdam optimas propositiones continet quae 
servari poterunt. Tamen, schema inspiratione caret atque multa e gra- 
vissimis problematibus educationis praetermittit vel nonnisi superficia- 
liter tractat. 

Nunc, autem, in mea oratione, duo dicere vellem relate ad studia 
superiora in Ecclesia: 

1. Problema coordinationis et cooperationis universitatum catholi- 
carum. Miror schema nihil concretum proponere ad coordinationem et 
cooperationem universitatum catholicarum promovendas. Nemo est qui 
non videt momentum cooperationis et coordinationis virium catholica- 
rum in campo indagationis scientificae praesertim in scientiis theolo- 
gicis, biblicis, philosophicis, sociologicis. Hodie potestates publicae agno- 
scunt modo valde concreto momentum particulare talis coordinationis 
in scientiis quae progressum Civitatis respiciunt. Eodem modo non est 
parvi momenti pro Ecclesia curare de planificatione indagationis scien- 
tiarum sacrarum, si problemata sua doctrinalia apte et sine mora sol- 
vere firmiter intendit. 

Propono ergo ut praecipuum munus Sacri Dicasterii qui de studiis 
curat sit illam cooperationem et coordinationem multis et diversis me- 
diis modernis fovere, praesertim instituendo congressus et consultatio- 
nem scientistarum atque proponendo attentioni universitatum catholi- 
carum totius mundi problemata urgentiora doctrinae vel vitae scientifi- 
cae Ecclesiae. 

2. Problema libertatis investigationis scienti fcae. Iam plures Patres 
rogaverunt in hac aula ut Concilium proclamet necessitatem sanae liber- 
tatis investigationis scientificae. Haec vota Patrum, vota subsequantur 
ipsorum multorum scientistarum qui inde ab initio huius Concilii sperant 
Vaticanum II quaedam principia de libertate indagationis scientificae 
prolaturum esse. Haec vota Patrum et scientistarum, nisi fallor, non 
adhuc in textibus Concilii inscripta sunt. Praesens autem schema quod 
de studiis superioribus tractat, optimus locus est ubi expleri possunt 
haec vota. 

Animo peculiariter attento, Commissio considerare deberet quae- 
stionem libertatis in campo scientiarum sacrarum. Irreparabilia damna 
oriri possent pro Ecclesia, si haec libertas in tuto non poneretur. Ete- 
nim, in mundo nostro ubi omnia et praesertim scientiae tam celeriter 
evolvunt, magis magisque in dies nova et numerosa problemata et qui- 
dem quandoque difficillima ponuntur Ecclesiae. Haec autem problemata 
Ecclesia recte solvere sperare non poterit, nisi debita c um libertate pe- 
riti studia sua prosequi possunt. In nostra enim humana conditione, uti 
saepe dictum est, libertas indagationis est conditio sine qua non pro- 
gressus omnium scientiarum. 

Sane, novae tendentiae et inventa quae, necessario, ex investigatione 
in campo scientiarum sacrarum exsurgunt a competenti Ecclesiae aucto- 
ritate diiudicanda sunt ut distinctio fiat inter, ut ita dicam, zizaniam et 
frumentum. Haec praesentia Magisterii in campo investigationis est 
originale, perutile, immo necessarium elementum scientifici progressus 
in Ecclesia. 

Ut autem illa Magisterii praesentia omnes fructus afferat, necesse 
est, uti patet, ne praepropere nec cum diffidentia agatur, sed ut imprimis 
investigatio excitetur et foveatur. Incitamenta enim quae ab auctoritate 
dantur ad investigationes prosequendas dialogum fovent inter theologos 
et ipsam auctoritatem, mutuas incomprehensiones tollunt, reprehen- 
siones inutiles vel saltem faciliores reddunt et ita verum progressum 
promovent. 

Omnibus patet quantum adiutorium fuit nostro Concilio benevola 
hortamenta ab auctoritate ecclesiastica data apud illos qui in campo litur- 

gico, biblico et oecumenico laboraverunt. Quantum nostro Concilio pro- 
fecerunt illa verba a Pio XII prolata de libertate illorum qui res biblicas 
investigant: « Ne restano dunque molte, e di grande importanza, nella 
cui discussione e spiegazione si puo e si deve liberamente esercitare l’in- 
gegno e 1’acume degli interpreti cattolici, perdie ognuno per la sua 
parte rechi il suo contributo a vantaggio di tutti, a un crescente progresso 
della sacra dottrina, a difesa e onore della Chiesa »... 2 

Proponerem ergo ut in eodem sensu, prudenter sed clare, proclame- 
tur in nostro schemate libertas indagationis in omnibus scientiis sacris. 
Ad huius modi declarationem formulandam quaedam elementa, sane 
latius exponenda et etiam complenda, apud Secretariatum tradam. Dixi. 


In textu scripto tradito : 1 nullum. 2 (A.A.S., 35, p. 346). 

Animadversiones additae-. 

In doctrinis de quibus certe constat quod sint de fide tenendae, cultores 
scientiarum sacrarum libertate frui et uti debent. Illis pertineat cum zelo, pru- 
dentia et fidelitate investigare ea omnia quae ad doctrinam et institutionem Ec- 
clesiae pertinent, sicut et ea quae, ab Ecclesia definita, tamen meliorari et com- 
pleri possent. 

IV. De institutione catechetica. Institutio catechetica est sicut anima totius 
educationis christianae et scholae. Non decet ergo in schemate de scholis catholicis 
problemata institutionis catecheticae praetermitti. His ultimis annis, ortum est 
in Ecclesia, uti scimus, desiderium magnum alicuius renovationis in hoc campo 
quod magna spes fit. Sicut loquimur de motu liturgico et de motu biblico ita etiam 
loqui possumus de motu catechetico. Oportet ergo ut Concilium occasionem ra- 
piens huius schematis, impetum etiam maiorem det huic motui. Et hoc quidem 
non sine magna necessitate. Fides enim alicuius hominis in periculo ponetur in 
aetate suo adulto si inadaequatam institutionem catecheticam in pueritia sua 
recipit. Scio problema institutionis catecheticae iam in schemate « De pastorali 
episcoporum munere » tractatum esse. Credo tamen de novo ibi et quidem fusius 
tractandum esse, ratione attenta praesertim officiorum illorum qui immediate in 
scholis responsabilitatem huius institutionis assumunt. Propono ergo ut, ex pro- 
fesso, institutio catechetica in aliqua paragrapho tractetur. 

Secretarius generalis : Procedamus, Patres venerabiles, ad suffraga- 
tionem circa Modos respicientes cap. VII schematis de Ecclesia , scii., 
« De indole eschatologica Ecclesiae peregrinantis eiusque unione cum 
Ecclesia caelesti ». Videatis pag. 15 \cf. pag. 149-150 ]. 

Porro quaeritur, Patres: An placeat expensio facta a commissione 
doctrinali circa Modos cap. VII respicientes, cum supradictis correctioni- 
bus? Placet an non placet? 



368 ACTA CONC. VATICANI II - PERIODUS III 

2 

Exc.mus P. D. IACOBUS MALONE 
Episcopus tit. Alabandensis , aux. Y oungstoniensis 

Fratres conciliares et amici adstantes, 

Loquor nomine 80 Patrum ex diversis nationibus, praesertim tamen 
ex Statibus Foederatis Americae Septemtrionalis. 

Intra limites schematis, nunc ad quasdam propositiones reducti, 
declaratio de christiana educatione nobis acceptabilis esse videtur. Proin- 
de, nobis placet. Attamen liceat mihi indicare suggestiones tres sequen- 
tes, quibus forsan schema ameliorari possit: 

1. Melius esset si documentum, de quo agitur, ad mentem ipsius 
commissionis, formam ampliorem haberet. 

2. Distinctio societatem inter et rem publicam seu statum, praecise 
etiam in consequentiis quoad educationem prolis, sublimetur. 

3. Relationes inter eos, qui de educatione prolis curam habere tenen- 
tur, profundius indicentur. 

En ratione: Ad primum, i. e. ad evolutionem schematis: Osten- 
dantur melius rationes cur ii, qui de educatione curam gerunt, officium 
et ius ad educationem prolis habeant. Detur et ratio philosophica et 
theologica, ita ut schema appareat ut synthesis quaedam officiorum et 
iurium ad educationem spectantium, quae non tantum a catholicis, sed 
etiam ab omnibus hominibus bonae voluntatis intelligi possit. 

Ad secundum, i. e. ad distinctionem inter societatem et rem publi- 
cam et ad consequentias huius distinctionis: Societas, conceptus socia- 
lis, designat etiam ipsum populum unitum, sicuti anglice dicitur: « We 
the people ». Alia ex parte, res publica seu status est instrumentum so- 
cietatis immo politicum. Status seu res publica est brachium politicum 
ipsius societatis seu populi uniti. Tali in consideratione, societas et 
status non simpliciter coincidunt. 

Status tenetur servire populo unito. Non est sibi finis, nec omnia iura 
societatis habet. Status hoc in sensu non est dominus civium suorum. 
Functio status determinatur a populo unito, i. e., a societate ipsa. 

Haec distinctio, ad educationem prolis applicata, sequentia im- 
portat: 

a) status non habet sic dictum monopolium educationis. Ubi 
autem e contra status et societas identificantur, status non raro, immo 
saepe monopolium educationis tenet et exercet; 

b) ex distinctione inter societatem et statum sequitur, statum 
non habere ius originale proprie dictum ad educationem ipsam. Quam- 
vis, una ex parte, status voluntatem populi de re educationis sequi tenea- 
tur. Alia ex parte, status ius et officium habet, ad curandum, ut cives 
sicut cives, ad officia in statu ipso praeparentur; 

c) ex ipsa hac distinctione inter societatem et statum, clare se- 
quitur refutatio monopolii status de re educationis, e. g., contra digni- 
tatem et officia parentum, qui libere scholam pro prole sua eligere de- 
bent. Sequitur etiam in re publica pluralistica, parentes habere ius obti- 
nendi iustitiam et aequitatem, ita ut munus suum implere possint, sicuti 
iam ab em.mo card. Spellman dictum est. 

Ad tertiunr. i. e. ad explanationem relationum eorum ad invicem, 
qui partes in educatione habent. Schema clariorem perspectivam exhi- 
beat relate ad relationes, quae inter eos vigent qui partes in educatione 
tenent. Nominatim nominentur Ecclesia, status, familia, et parentes, 
associationes privatae, scholae, magistri et educatores, necnon educa- 
trices, administratores et ipsi educandi. Relationes istae ad mentem 
Litterarum Ency dicarum Papae Pii XI, Divini Illius Magistri, explanari 
possent. Evolutio harum relationum necessaria esse videtur, quia schola 
non simpliciter extensio familiae, magistri non simpliciter mere delegati 
familiae, schola denique non est simpliciter instrumentum status, et 
ita porro. 

Conclusio : Omni cui cura est de educatione, tenet officium proprium 
et legitimum in ipsa educatione praestanda et unusquisque sub suo pro- 
prio respectu ad educationem ordinatur et, per hoc, etiam ab aliis in 
competentia sua limitatur. Fundamentalis ergo distinctio inter ipsum 
populum unitum et brachium suum politicum, i. e. statum, inservire 
potest ut confusiones in materia educationis melius vitentur. Dixi. 

Secretarius generalis-. Patres venerabiles, vobis notum facio exitum 


suffragationis peractae: 

Praesentes votantes . . . . . . . . . 2.131 

Dixerunt placet 2.114 

non placet 12 

placet iuxta Modum 4 

Suffragium nullum . . . . . . . . . 1 


Ergo expensio modorum quoad cap. VI est probata a congregatione 
generali. Nunc velitis audire correctiones admissas circa cap. VIII et 
ultimum. Videatis fasciculum, pag. 22 [ cf . pag. 168-171]. 


24 

Ergo quaeritur, Patres: An placeat expensio facta a commissione 
doctrinali circa Modos, cap. VIII respicientes, cum correctionibus supra 
indicatis? Placet an non placet? 


3 

Exc.mus P. D. ARTURUS RIVERA DAMAS 
Episcopus tit. Legiensis, aux. S. Salvatoris in America 

Venerabiles Patres, 

Loquor nomine plus quam 40 episcoporum. Exc.mus relator qui 
textum novissimum declarationis de educatione christiana nobis expli- 
cavit et commendavit, de eius vexata elaboratione quaedam innuit. 
Quibus attente perspectis fieri non potest quin commissioni de studiis 
et seminariis de labore diuturno peracto ex toto corde gratiae agantur 
et una simul petitio exhibeatur, ut accurate et benigne consideret vota 
nova quae proferre liceat circa ipsius textus definitivam redactionem. 

1. Non videntur validae rationes quibus mentio explicita de scholis 
ex titulo declarationis expuncta est, cum ipsa commissio hunc titulum 
vindicaret, et recte quidem, in examine animadversionum a Patribus 
missarum, ut in priore schemate Propositionum legitur, pag. 18. 

Nunc autem de « Educatione » tantum christiana titulus loquitur 
et quaestio gravissima et actualis de scholis catholicis fere abscondita 
exhibetur, quod multis Patribus displicet, qui valde desiderant, ut pro- 
blema fere ubique urgens, sincere et aperte a Concilio nostro tractetur. 
Eo vel magis quod inde ab initio hoc argumentum in omnibus praece- 
dentibus redactionibus schematis ex unico titulo, scii. « de scholis catho- 
licis » in lucem ponebatur. Educatio christiana multo latius patet quam 
schola catholica, de qua praecipue sermo fieri debet. Sufficere videtur, ut 
de educationis principiis agatur veluti in introductione vel in prolego- 
menis ex quibus fundamenta doctrinae de scholis hauriuntur. Si haec 
res ardua est et difficultatibus plena eo magis urgetur conciliaris decla- 
ratio secura, certa, clara. 

2. Stylus et modus loquendi huius novae declarationis in non pau- 
cis magis pastoralis et oecumenicus evasit quod laudandum est. Sed hac 
in re saepius ultra modum commissio processisse videtur, ita ut haec 
declaratio appareat documentum nimis infirmum et debile. E. g., in n. 2 
loco affirmationis apertae et firmae iuris nativi et divini Ecclesiae in 
opere educationis propriorum filiorum, de quo tantum ex obliquo in n. 6, 
et relate ad cuiusvis confessionis scholas sermo fit, habetur tantum obla- 

tio adiutricis operae educationis erga omnes gentes. Item quoad scholas, 
Ecclesia collaborationem tantum offert parentibus proprium ius ad 
scholas condendas et eligendas prosequentibus (n. 4); catholicorum offi- 
cium urgetur collaborationem praestandi societati civili in istius munere 
educandi et instituendi cives (n. 5). De proprio iure Ecclesiae scholas 
condendi et regendi iterum ex obliquo tantum in n. 7 tractatur: fovendo 
tantum — idque cum clausulis — scholas catholicas. Non pauca alia 
momentosa de scholis indirecte vel implicite tantum tanguntur uti liber- 
tas, media sustentationis, scholae neutrae, confessionales, mixtae etc. 
Gravissima quaestio de habitudine auctoritatis civilis in societate plura- 
listica ad ius et factum educationis et institutionis ne innuitur quidem. 
Tota declaratio hac forma exarata apparet pia exhortatio, benevola obla- 
tio et cauta affirmatio, potius confusa et velata. 

In aliis schematibus manifesta fit huiusmodi spiritus remissionis; 
sed in hac declaratione verum nocumentum evadit: nam inimicos ad 
risum movet et ad actionem infensam in materia scholarum prosequen- 
dam vel instituendam fere provocat; indifferentes in societate hodierna 
pluralistica religionum et confessionum ab iniustitia sociali hac in re 
nullatenus retrahit; amicos autem et fideles , qui, propter liberalismi laici 
diffusam mentem, de scholis catholicis iam saepe non recte sentiunt, 
non solum non confirmat in vera doctrina et strenua promptaque actuo- 
sitate, verum etiam infirmitate et animi demissione afficit, quatenus hac 
declaratione potius bona voluntas urgetur quam vindicatio iuris nativi 
quod gravissimum officium imponit. Quod potius maximum periculum 
pro educatione et institutione catholica secumfert praesertim nostris in 
regionibus. 

3. Peropportunum esse videtur, ut Concilium Oecumenicum in hac 
declaratione explicitam mentionem faciat de maximo momento quod 
scholis attribuendum est in opere propagationis et defensionis fidei. 
Quamvis enim in non paucis regionibus haec operositas ab auctoritate 
civili quoque iam 1 impugnetur, forti animo difficultatibus occurrendum 
est, cum diuturna experientia teste certe constet, apud non paucos po- 
pulos praesertim recentioris progressionis unicam fere vel saltem effica- 
ciorem viam societatis christianae aedificandae seu conservandae consi- 
stere in christiana institutione puerorum et puellarum; quod fieri potest 
sive in scholis litterariae conformationis sive etiam in sic dictis scholis 
professionalibus, quibus adulescentes et futuri operarii a materialismo 
atheo servantur. 

Nobis successoribus apostolorum munus incumbit, ut strenue veri- 
tatis testes simus in mundo. Mundus autem et fideles nostri in hoc gra- 
vissimo negotio scholarum quod maximum habet momentum pastorale 

quia maximum est instrumentum educationis et formationis christianae, 
doctrina et norma omnino clara et firma indigent. Nostrum est, vene- 
rabiles Patres, hanc doctrinam et normam sine ambagibus, prudenter 
quidem, sed viriliter et genuine declarare tamquam boni pastores qui 
gregem forti animo defendunt et substantiali cibo pascunt ...\ Dixi. 


In textu scripto tradito-. 1 deest. 2 Concludo: Cum agatur de « de- 

claratione » tantum, non datur locus enucleandi in ea doctrinam de re schola- 
stica. Verum, omnia huius rei capita quae nostris diebus momentum pastorale 
grave induunt, brevibus, claris et certis verbis edicantur, ut commissioni et la- 
bori postconciliari aptum et substantiale fundamentum praebeatur. Quod ut fiat, 
commissionis conciliaris membra enixe rogamus. 

Secretarius generalis-. Patres venerabiles, transeamus ad suffragatio- 
nes reliquas circa propositiones schematis de institutione sacerdotali. 
Velitis videre pag. 16, nn. 13-15 [ cf . vol. III, pars VII, pag. 544-545]. 
Placet, non placet an placet iuxta modum ? 

4 

Exc.mus p. d. lucas olu chukwuka nwaezeapu 

Episcopus Varriensis 
Venerabiles Patres, 

Licet decisionem laudemus quaestionem tractandi de educatione 
christiana et non tantummodo de scholis catholicis, timemus nihilominus 
ne in ampliore hac consideratione, momentum urgensque necessitas scho- 
larum catholicarum in lucem vix ponerentur. Nam in Patria nostra didi- 
cimus magna beneficia a scholis catholicis collata, proptereaque vellemus 
venerabilibus Patribus exponere quae nos peculiari modo hac in re experti 
sumus, quam multis ex rationibus universalis applicationis esse credimus. 

1. Quam vere dictum est in declaratione nostra quod ministerium 
scholae catholicae sit apostolatus veri nominis! Aptissimum instrumen- 
tum revera est ad evangelizandos et salvandos homines. Inde ab initio, 
evangelii praecones in finibus nostris scholam aedificare solebant in qua 
missam pro pusillibus suorum gregibus celebrabant. Praetereuntibus an- 
nis, circa hanc scholam communitas christiana pedetentim aucta est. Ubi 
in principio habebatur solummodo schola una eaque parva, hodie multae 
scholae, veraque multitudo fidelium necnon magnae ecclesiae videntur. 
Immo, parentes pagani libenter mittunt filios suos ad scholas catholicas. 

Hodie multi qui scholas nostras frequentant sunt non-christiani qui 

dum primis litterarum elementis imbuentur in fidem catholicam instruen- 
tur. Alii parentes filios suos adducunt adhuc infantes ut baptizentur, 
firmiter iam in animis habentes eos postea ad scholam catholicam mit- 
tere. Omnes sex episcopi in Nigeria nati, non solum e scholis catholicis 
sunt profecti sed etiam uno excepto in domibus achristianis erant nu- 
triti. Ad has scholas a parentibus nostris nos Africani missi sumus eo 
quod christianos nos fieri volebant. Procul dubio hi parentes nostri, 
tum christiani tum non-christiani studio scholarum catholicarum ardent 
easque catholicas remanere ex animo peroptant. 

2. In declaratione nostra parentes catholici admonentur de officio 
suo mittendi filios ad scholas catholicas si hae adsunt. Attamen, si 
schola, v. g., est inferior nomineque tantummodo catholica, quomodo 
possumus parentes coercere ad huiusmodi scholam filios suos mittere? 
Niti debemus ut scholae nostrae catholicae sint praestantissimae et 
valor earum omnibus clare eluceat. Parentibus debent bonis rationibus 
instrui cur omnino oportet filios suos mittere ad scholas catholicas, et 
has in declaratione nostra inscribi volumus. Haud necessarium in Ni- 
geria videtur ut parentes de obligatione sua admonerentur, nam cum 
gaudio mittunt filios suos ad scholas catholicas propter institutionem 
cum intellectualem tum religiosam tum moralem. Quod si non quidem 
crederent, non committerent filios suos ad scholas catholicas quia aliae 
scholae non desunt. Etiam parentes Islamici filios suos mittunt ob mo- 
ralitatem et disciplinam quam ibi inveniri putant. Si cum his qualita- 
tibus scholae nostrae floreant tunc parentes eas pro filiis semper desi- 
derabunt. 

3. Pergratum nobis esset si Concilium affirmaret etiam quod schola 
catholica non est instrumentum proselytizendi per media improba et 
inhonesta. Etenim vero in scholis nostris fidem catholicam utique do- 
cemus sed nunquam alumnis nolentibus neque eis quorum parentes 
sunt inviti. Libertas religiosa observatur et observari debet in scholis 
catholicis. Parentes achristiani qui mittunt filios suos ad scholas nostras 
volunt eos baptizari et vivere ut catholicos; dicunt enim: « Nosmetipsi 
nimis in aetate sumus provecti, at filios nostros libenter damus ». Pro- 
testantes vel Islamistae qui filios suos mittunt, eos separare possunt 
hora instructionis religiosae ad suam propriam fidem sequendam. Et 
cum multae scholae catholicae per orbem terrarum alumnos habent 
acatholicos, Concilium hanc rem omnibus clarare debet ... 1 

4. Dicitur in relatione solum decem vel viginti pro centesima parte 
puerorum catholicorum educari in scholis catholicis. At in patria nostra 
fere omnes pueri catholici in scholis catholicis sunt. Gratias propterea 

agimus Deo et etiam variis rei publicae gubernatoribus in Foederatione 
Nigeriae qui semper magna cum generositate opes scholis praestant et 
quidem semper agnoverunt iura parentum in educatione prolis. Cre- 
dimus nos quod commoda tum populi tum patriae maxime promoven- 
tur quando Ecclesia et parentes cum harmonia cooperantur inter se et 
cum rei publicae moderatoribus in operibus educationis, et quod con- 
fiscatio scholarum catholicarum a Statu esset non tantummodo contra 
commoda omnium sed et contra iustitiam ipsam. 

5 et ultimo. Alii forte sunt episcopi qui putant onus scholarum ca- 
tholicarum nimis esse onerosum; considerent tamen experientiam prae- 
teritorum centum et quinquaginta annorum! Ubi systema scholarum 
sine religione impositum erat ibi multi fidem amiserunt. Ubi sunt ma- 
gnae multitudines hominum ex stirpe christiana qui non amplius sunt 
christiani ibi videtis malos et nefastissimos effectus systematis quod 
Deum non agnoscit. E contra, in aliis communitatibus ubi scholae catho- 
licae florent cum auxilio et benevolentia rei publicae, ibi invenitis ma- 
gnum fervorem apud populum, multasque vocationes tum sacerdotales 
tum religiosas. Verum omnino est quod penes Ecclesiam praeter scho- 
lam catholicam alia habentur instrumenta educationis christiana; atta- 
men, sine scholis educatio christiana revera esset valde difficillima et 
periculo infidelitatis obnoxia. Dixi. Gratias. 


In textu scripto tradito-. 1 Etiam de libertate religiosa Concilium debet clare 
dicere quod ubi exsistit systema scholarum statalium, ibi moderatores rei publicae 
debeant instructionem religiosam puerorum secundum voluntatem parentum pro- 
movere et custodire. Ecquidem haec est ius parentum naturale, perniciosis mori- 
bus hac in re aliquarum nationum non obstantibus. 

Secretarius generalis : En textum suffragationis VI, pag. 18, nn. 16-18 
[cf. vol. III, pars VII, pag. 545-547]. Placet, non placet, placet iuxta 
modum? 

Attendatis, Patres! Lego exitum suffragationis II et III hodie per- 
actae, nempe quoad modos respicientes capp. VII et VIII schematis 
de Ecclesia. 

Cap. VII: Praesentes votantes 2.131 

Dixerunt placet 2.127 

non placet 4 

Ergo expensio modorum quoad cap. VII placuit. 



CONGREGATIO GENERALIS CXXV 


375 


Quoad cap. VIII et ultimum. 

Praesentes votantes 2.120 

Dixerunt placet 2.096 

non placet 23 

Suflragium nullum 1 


Ergo omnia capita schematis de Ecclesia f plausus ] probata sunt. Sed 
non sufficit, Patres. 

Iam cum hoc ordo permittat, moderatoribus visum est suffragationi 
supponere integrum schema. Quod fiet crastina. Et hodie distribuetur 
vobis iam paratum totum schema ita emendatum de Ecclesia... distri- 
buetur vobis. Revera typographi miracula fecerunt [plausus]. Super 
illud schema fiet crastina initio congregationis suffragatio finalis con- 
gregationis generalis cum duplici formula, placet et non placet. 

In libello iam scriptum est « de quo disceptabitur in sessione pu- 
blica ». Sed hoc hypothetice dictum est, si placuerit congregationi ge- 
nerali crastina et Summus Pontifex in hoc consenserit. Sed non poterat 
fieri bis idem labor. Quapropter illa phrasis interpretanda est sensu 
hypothetico. Crastina igitur fiet suffragatio finalis schematis de Ecclesia 
cum duplici formula, placet et non placet. Et erit ultima in congrega- 
tione generali. Gratias. 

5 

Exc.mus p. d. aloisius eduardus henriquez JIMENEZ 

Episcopus tit. Lamdiensis, aux. Caracensis in Venezuela 

V enerabiles Patres , Observatores et Auditores! 

Schema propositionum de educatione cathdlica parum placet, quia 
nimis conservativum, parcatis mihi verbulum\ 1 quod hucusque factum 
fere canonizat, quaestiones gravissimas effugit et nihil novi affert pro 
renovatione, « aggiornamento », educationis catholicae. 

Certe, si duobus prioribus schematibus de scholis catholicis compa- 
retur, hae propositiones progredere videntur; nam illic tota solutio 
gravissimi problematis evangelizationis et educationis hodiernae iuven- 
tutis tantum in scholis sic dictis confessionalibus collocare videbatur. 
Nam 2 hae propositiones totum ambitum educationis respicere inten- 
dunt, ut scribitur enim in prooemio, et in n. 2. 3 

Attamen in bonis intentionibus remanet; in his bonis intentionibus, 
quae, ut aiebat S. Theresia a Iesu, inferno replent. Ea etenim 4 quae 
sub n. 5 traduntur non vere 5 videntur sufficientia. 

Puncta vero 6 fundamentalia, neuralgica ut sic dicant, non tangun- 
tur; et quia, a saeculis factum, totum pondus evangelisationis et educa- 
tionis iuventutis in scholis catholicis reponitur, quamquam hodie ma- 
xima pars iuventutis, etiam catholicae, in nostris scholis non educetur. 

In campo educationis, gravia problemata tam in ordine iuris, quam 
in ordine facti ante nos insurgunt. 

Ecclesia a Christo Domino missionem accepit evangelizandi omni 
creaturae usque ad consummationem mundi. Iterum, utpote mater fide- 
lium, officium et ius habet filios educandi in fide ad vitam divinam par- 
ticipandam, ideoque ut ad vere humanam et supernaturalem perfectio- 
nem perveniant. 

Ad hanc missionem et officium adimplenda scholae certe sunt media, 
sed tantum media ad evangelizationem, et in ordine mediorum rema- 
nere debent; quamvis nonnumquam tamquam fines in se ipsis tractare 
viderentur. 

Exinde patet tantopere uti debent, ipsisque prae aliis mediis pri- 
matum praebere, in quantum vere efficaces sunt ad mundi hominum- 
que evangelizationem; e contra, si in determinatis adiunctis, vel regio- 
nibus vel temporibus, ipsae scholae confessionales minus efficaces ap- 
pareant ad missionem et munus evangelizationis adimplendum, ipsis 
etiam derelictis, alia media efficaciora invenire oportet. Ipsa missio 
divina a Christo accepta ad hoc nos cogit. 

In medio Aevo, quia societas civilis impervia erat, Ecclesia, ut mu- 
nus suppletorium, mundi occidentalis totam educationem assumit. Sed 
in modernis civilibus societatibus, hoc munus Status reassumit, qui 
etiam ad illud implendum media efficacissima, sive technica sive pecu- 
niaria possidet. 

Immo Status hodierni conscii sunt officium habere promovendi opera 
educationis et culturae et non tantum « ad parentum ius et officia tuenda 
atque ipsis adiutorium praebendum », sed et praecipue ad proprios 
cives efformandos secundum mores, traditionesque nationales, et hoc 
ut postulatum boni communis. Et non tantum sunt conscii, sed, proh 
dolor! in non paucis nationibus ius ad educationem exclusivum habere 
contendunt. 

Quamvis totalitarismum educationalem Status reiicere debemus; 
tamen hodiernae societati civili ius ad proprios cives convenienter effor- 
mandos negare non possumus. 

Omnibus consideratis clarissime patet in societate hodierna, munus 
suppletivum Ecclesiae in campo educationali magis magisque restringi; 
cum e contra munus et officium evangelizationis in toto ambitu educa- 
tionali et culturali, graviora et urgentiora fieri. 

Praesentia Ecclesiae totum ambitum educativum et culturalem, velut 
ad intra, luce Christi illuminare oportet. 

Maxima pars puerorum et iuvenum, etiam catholicorum, scholas 
publicas frequentant; numerus vero alumnorum nostrarum scholarum, 
ne quidem in proportione incrementi catholicorum in mundo, crescit. 
Ne fallamur, Ecclesia, neque numero neque mediis technicis et pecu- 
niaribus societati civili in campo educativo aemulari potest. Nostrae 
scholae sunt et erunt perpulchri « horti conclusi » nimio amore culti, 
sed quorum fructus ad evangelizationem mundi in dies, proh dolor!, 
decrescere videntur. 

Proinde, quamvis scholae confessionales in mundo hodierno adhuc 
ad evangelizationem, christianamque educationem aptam instrumenta 
remaneant; attamen, in Concilio, sereno ac vigilanti animo studere de- 
bemus an scholae nostrae ad totius iuventutis evangelizationem ac edu- 
cationem et ad totius ambitus educationis christianam transformatio- 
nem omnino sufficientes, et efficaces sint. Nam de ipsarum sufficientia 
dubia nos torqueri poterunt, si maxima pars puerorum et iuvenum 
etiam catholicorum extra nostras scholas educentur, et si in non paucis 
nationibus aditus ipsarum pauperibus fere clausus sit, quia stipendia, 
pensiones ut aiunt, solvere non possunt. Ideoque educationem catho- 
licam fideli crisi subiicere debemus ut in toto campo educationali prae- 
sentia Ecclesiae non solum technice, sed etiam caritatis et evangelicae 
paupertatis testimonio efficacior evadat. Autocritica nos cogere debe- 
ret, ut inefficacibus derelictis, insufficientia compleamus et efficaciora 
ad evangelizationem amplectemus. 

Ecclesia fere abest ab scholis publicis, quae hucusque cum diffiden- 
tia, suspicione, ac timore, et non solum quia periculum ideologicum, 
sed quia velut aemulae, visae sunt. Valde solliciti pro nostris scholis, 
magnum agrum educationis in mundo derelinquimus. Si ab educatione 
ad culturam ascendimus praesertim ad artes et litteraturam, Ecclesiam 
fere totaliter absentem in ipsis invenimus. Publicas scholas ut aemulas 
considerantes magistros et professores catholicos, qui ipsas ab intra 
transformare poterint, sufficienti numero efformare non curavimus. Ipsi 
in scholis publicis et in universitatibus civilibus veluti ut derelicti a 
nobis, immo fere ut proditores educationis catholicae, aliquomodo se 
sentiunt. 

Nunc vero in Concilio alte et clare nostrum gratum animum ipsis 
patere debemus, nam si Ecclesia adhuc in campo educationali et culturali 
societatis civilis praesens sit, ab ipsis, quae in scholis et publicis univer- 
sitatibus, testimonium Iesu Christi praebentibus, maxima in parte de- 
betur ... 7 . 

Concludo. Quoad propositiones propono quas etiam 132 Patres 
inter quos cardinales subscripserunt . 8 

1 ) Nos educationi catholicae 9 sincera et fideli crisi subiciatur, ut 
ipsa vere idonea et efficax pro evangelizatione mundi efficiatur. 

2) Ad magisterium in scholis publicis necnon in universitatibus ci- 
vilibus, inter nostros iuvenes, vocationes suscitentur, ad ipsum assu- 
mendum alliciantur, culturaliter, scientifice, et apostolice efformentur, 
et ad hunc finem ubi desunt, etiam instituta apta constituantur. 

3) Mediis socialis communicationis, praesertim radio televisivis, in 
ambito educationali et praesertim in evangelizatione et instructione ca- 
techetica utentur, et ad hoc organizationes etiam internationales consti- 
tuantur, vel foveantur. 

4) Ut sacerdotes ad evangelizationem et munera pastoralia desti- 
nentur, laici catholici pro nostris scholis numero semper maiori assu- 
mantur. 

5) Omnium nostrarum scholarum aditus pauperibus re vera pa- 
teant; si selectio fiat, qualitativa sit non chrematistica. 

6) Ut in omnibus nostris scholis verum testimonium caritatis et 
paupertatis mundo praebeatur. Dixi. Gratias. 


In textu scripto tradito : 1 deest. 2 Nunc. 3 Scribitur enim in 

prooemio: « Ecclesia vi divinae suae missionis transformationi ac praesertim edu- 
cationis evolutioni atque ampliationi opem ferre nunc quoque debeat » ... et in 
n. 2: « Ecclesia omnibus populis confirmat sinceram suam voluntatem adiutricem 
praestandi operam in universo educationis campo, ut uniuscuiusque populi filii 
educationem propriae indoli ac culturae, patriisque traditionibus accommodatam 
recipiant et ad altiorem veritatum cognitionem perducantur. 4 vero. 

5 deest. 6 deest. 7 Multa in hoc Concilio de praesentia Ecclesiae 

in mundo locuti sumus; sed de praesentia Ecclesiae in publica educatione obliti 
fuimus. Et hic, ubi Ecclesia deficit, praesentia marxismi est vere actuosa et multi- 
plex. In mundo occidentali communismus, non inter operarios, sed inter studen- 
tes et intellectuales et artistas maxime progreditur. Si in mundo hodierno cen- 
tena millionum puerorum ac iuvenum attingere non possumus, quousque tandem 
fere omnes nostras vires impendentes pro sequemur in nostris « hortis conclusis » 
cultivandis, dum in vera et ampla evangelizatione iuventutis deficimus? Et alia 
quaestio. Sacerdotum numerus magis magisque imminuitur, sed necessitates pa- 
storales et evangelizationis de die in diem crescunt. Decena millium sacerdotum in 
scientias et artes profanas docendo occupantur. Cura ipsa spiritualis etiam in no- 
stris scholis catholicis, ut ex fructibus dignoscitur, non raro deficit. Hinc quae- 
stiones: 1. Defectus vocationum sacerdotalium, qui a non paucis scholis catho- 
licis patiuntur, an forte non oriatur a deficienti cura spirituali alumnorum, vel 
a selectione alumnorum non propter dotes morales et intellectuales, sed propter 

divitias re vera facta? 2. An urgentibus necessitatibus pastoralibus, cum « paupe- 
res petunt panem et non est qui frangeret eis », adhuc fovere debeamus per 
multos sacerdotes in nostris scholis profana docentes, an e contra ad ipsas laicos 
catholicos aptis dotis praeditos, assumere et vocare debeamus, sacerdotibus curam 
spiritualem relinquendo? 3. An in omnibus nostris scholis, collegiis et universi- 
tatibus caritatis et evangelicae paupertatis verum et reale testimonium mundo 
praebeatur? 8 Ad modum conclusionis haec propono: Schema penitus 

reficiatur. 9 Ut educatio catholica. 

[ Subscripserunt etiam\ Raul card. Silva Henriquez; J. Humberto card. Quin- 
tero, arch. Caracas; L. Manresa Formosa, ep. Quezaltenango; J. Sison, eoad. Nueva 
Segovia; J. Rojas, aux. Trujillo in Venez.; E. Corripio, ep. Tampico; S. Garcia, vic. 
ap.; A. Henriquez, aux. Caracas; J. J. Bernal, arch. Ciudad Bolivar; J. Pulido, 
arch. tit. Cirro; F. Gonzales, ep. Maracay; J. Ali Lebrun, ep. Valencia Venez.; 
R. Primatesta, ep. San Rafael; A. Perez, ep. Barcelona in Venez.; J. Mayer, ep. 
Santa Rosa in Arg.; A. Zarza, ep. Linares; V. Costantini, ep. Sessa Araunca; V. 
Alvarez Tena, ep. Apatzingan; J. Patria, aux. Beauvais; J. Landriault, ep. Hearst; 
M. Tato, ep. Santiago dei Estero; G. Almici, aux. Brescia; A. Granados, aux. 
Toledo; M. McGrath, ep. Santiago di Veraguas; F. Spanedda, ep. Bosa; J. Robles, 
ep. Tulancingo; F. Romo, ep. Torreon; A. Szymanski, ep. tit. Cerasonte; A. Lo- 
pez Avina, arch. Durango! S. Mendez Arceo, ep. Cuernavaca; E. Lopez, arch. Ja- 
lapa; E. Talamas Camandari, ep. Ciudad Juarez; P. P. Tenreiro, ep. Guanare; 
D. Roa, ep. Maracaibo; S. Quezada, ep. Aguascalientes; C. Cabrera Cruz, ep. 
San Luis Potosi; F. Gomez, arch. Antequera; J. Navarrete, arch. Hermosillo; 
C. Isnard, ep. Nova Friburgo; J. Costa Campos, ep. Valenga Bras.; J. Bezerra 
Coutinho, ep. Estancia; W. Battu Wichrowski, ep. tit. Felbes; V. Scherer, arch. 
Porto Alegre; Josephus, arch. Fortaleza; Candido Padin; A. L. de Castro Pinto, 
aux. Rio de Janeiro; W. Calheiros de Novais, aux. Rio de Janeiro; N. Monte, aux. 
Aracaju; M. Tavares de Araujo, ep. Caico; Ioseph, ep. Garanhuns; Fernando, 
arch. Goiania; P. Rolim Loureiro, ep. Mogi das Cruzes; W. L. Schmidt, ep. 
Chapeco; A. Zattera, ep. Pelotas; Gregorio, ep. Joinville; A. Pirovano, ep. tit. 
Adriani; A. Gonzalez, ep. tit. Metre; A. Lima dos Santos, ep. Ilheus; O. de 
Oliveira, arch. Mariana; E. Kunz, aux. Porto Alegre; W. Teixeira Vieira, ep. tit. 
Laranda; D. Parodi, ep. tit. Centenaria; A. Pacheco Ribeiro, ep. Barra de Pirai; 
T. Vaquero, ep. Sao Joao da Boa Vista; J. d’Angelo Neto, arch. Pouso Alegre; 
L. Sartori, ep. Santa Maria; B. Bueno Miele, ep. tit. Bararo; D. Picao, eoad. 
Santos; R. Roberti, ep. tit. Belali; R. Sarmiento, ep. Ocana; J. Gazza, ep. tit. 
Circesio; A. Arteaga Yepes; J. Carrizo V., ep. Chitre; I. Arroyo, ep. Tuxpan; 
F. Santiago Benitez, aux. Assuncion; R. Arrieta, ep. Tileran; J. Dominguez, ep. 
Matanzas; P. Correa Leon, ep. Cucuta; M. Santos, ep. Valdivia; L. Proano, ep. 
Riobamba; V. Maya, praei, null. EI Oro; B. Pinera C., ep. Temuco; J. Laschi 
Gonzalez, adm. ap. Concepcion in Parag.; S. A. Haro A., ep. Ibarra; A. Zam- 
brano Palacios, vic. ap. Canelos; C. Mosquera, arch. Guayaquil; V. Garaygordo- 
bil, praei, null. Los Rios; R. Caceres, ep. Melo; A. Garcia Rodriguez, vic. ap. 
Tucupida; J. Valle G., aux. Iquique; M. Mendiharat, eoad. Salto; A. Maricevich, 
eoad. Villarrica; A. Uribe, aux. Cartagena in Coi.; A. Duran, ep. San Carlos de 
Ancud; F. Valenzuela, ep. Antofagasta; M. Sanchez, arch. Concepcion; E. Ange- 
lelli, ep. tit. Listra, aux. Corduba; A. Devoto, ep. Goya; H. Podesta, ep. Avella- 
neda; V. Zazpe, ep. Rafaele; J. Medina, ep. tit. Termesso. 

Secretarius gener alis : Lego textum VII et ultimae suffragationis sche- 
matis de institutione sacerdotali [ cf . vol. III , pars VII , pag. 547-549, 
nn. 19-22]. 

Venerabiles Patres, placet, non placet, an placet iuxta modum ? 

6 

Exc.mus P. D. GEORGIUS ANDREAS BECK 
Archiepiscopus Liverpolitanus 

Venerabiles Patres, 

Nomine loquor plurimarum conferentiarum episcopalium et aliorum 
fere 35 Patrum praesertim 1 linguae anglicae. 

Praesens documentum, ut iam notavit exc.mus relator, cum praeviis 
commissionis propositis haud congruit. In principio schema constitutio- 
nis de scholis catholicis instructum est; nunc autem brevis declaratio est, 
et quidem valde generalis et inaequalis, de educatione christiana. Haec 
mutatio lugenda aestimamus. 

Tres animadversiones facere velim. 

1. Clarius et fortius textus loqui debet de iure naturali parentum 
in iis quae ad filiorum educationem pertinent. Parentes enim ius habent 
liberos educandi secundum propriam conscientiam. In declaratione mentio 
huius iuris prima invenitur tantum in par. 4 textus. Tam fundamentalia 
tamen haec iura sunt ut locum invenire debeant in ipso initio declara- 
tionis. lura parentum in mentem revocare magni momenti practici est, 
duplici quidem ratione: 

a) Nostris temporibus Ecclesia seipsam ostendere debet ut defen- 
sorem iurium parentum omnium et non tantum catholicorum — catholi- 
corum quidem, sed non tantum catholicorum. 

Ecclesia parentesque catholici minime iura exclusiva sibi vindicant 
condendi et regendi scholas quae dicuntur confessionales. Omnis pater- 
familias, omnis parens ius habet ex iustitia naturali liberos suos educandi 
in fide religiosa secundum dictamina propriae conscientiae. Ut optime 
dixit Summus Pontifex Ioannes XXIII, « In parentibus vero potissimum 
ius residet alendi et educandi filios » ... 2 . Ideoque si circumstantiae 
practicae favent, parentes in hunc finem ab auctoritate publica adiuvan- 
tur. Valde exopto ut par. 6 schematis praevii de scholis catholicis in 
nostra declaratione inseratur. Hic textus ita sonat, « Iura parentum, iu- 
stitia distributiva, et ipsum bonum societatis postulant ut communitatis 
pecunia eiusque media vel subsidia ad scholarum substentationem desti- 

nata, in omnes scholas quae bono communi nocivae non sint, erogentur, 
absque ulla personarum acceptione vel discrimine ». 

b) Parentes catholici pleno sensu cives sunt. Taxa et vectigalia 
sicut alii concives solvunt. Eorum iura a moderatoribus reipublicae agno- 
sci debent. Et de facto — et exemplum valde bonum est 3 — in plurimis 
regionibus iura haec saltem ex parte in praxi agnoscuntur ita ut paren- 
tes catholici liberos suos scholis catholicis commendare possint con- 
scientia tranquilla et sine onere impensae nimis gravis aut inaequalis. 

2. Declaratio in par. 7 in ultimis lineis pag. 12 4 recte notat Eccle- 
siam consciam esse « proprii iuris scholas libere condendi atque re- 
gendi ». Attamen fundamentum huius iuris nullibi explicatur. Nulla 
mentio fit Domini Nostri commissionis apostolis suis et Ecclesiae ut 
omnes homines doceant fidei veritates, « Euntes ergo docete omnes 
gentes ». Haud lucide enunciantur Ecclesiae iura ut societatis perfectae 
praesertim quando agitur de relationibus cum potestate civili. Ex indu- 
stria auctorum, sine dubio, haec omissio facta est. Difficile sane videa- 
tur iura Ecclesiae vindicare apud eos qui auctoritatem et revelationem 
Christi Domini non accipiunt. Mihi tamen videtur hic magnum defectum 
esse in documento conciliario, et in declaratione de educatione christiana. 

3. Textus ad pag. 13 optime notat verum servitium quod scholae 
catholicae societati in genere praestant. Si scholae catholicae conditae 
non essent, potestati civili onus incumberet alias scholas ex propriis 
suis redditibus condendi. Insuper in scholis nostris educatio moralis et 
religiosa pueris datur quae in totam societatem bonum influxum exercet. 
Adest hic aliud argumentum pro subsidio ( publico 5 ) scholis catholicis 
praebendo, saltem ex parte, e syngraphis publicis. Argumentum quidem 
non ex iustitia stricta proponitur, sed ex grato animo eorum qui rempu- 
blicam dirigunt. Similiter quando gubernatores civiles scholis confessio- 
nalibus itaque favent seipsos in praxi fautores esse demonstrant prin- 
cipii libertatis religiosae et tolerantiae, etiam erga minor it at es! 1 

Certum est in mundo huius temporis, in nova dimensione, educatio- 
nis universalis, ut notat relatio, valde necessarium fore ut scholae ca- 
tholicae fere ubique numero crescant. Instrumentum quidem esse possint 
pretiosissimum illius « aggiornamento » quod vere ratio huius Concilii 
est. Adiumentum etiam offerre possint moderatoribus reipublicae ex 
omni natione et populo. Gratias itaque agere debemus iis moderatoribus 
civilibus qui iam haec beneficia educationis christianae agnoscunt, et 
auxilium pecuniarium scholis catholicis praebent. Apud nos in Anglia, 
sicut et in Scotia, in Hibernia, in Hollandia et in aliis mundi partibus 
gubernatores iura parentum et valorem scholarum confessionalium agno- 
scunt. Laeto animo gratias in hac aula ago rectoribus reipublicae nostrae 

in Anglia 7 pro adiumentis non solum scholis datis, sed etiam pro insti- 
tutis ut dicitur anglice “ teacher training colleges ” ad educatores catho- 
licos seu 8 institutrices et institutores catholicos formandos. Etenim, ut 
optime notat declaratio in ultima paragrapho, gratias maximas agere 
debemus omnibus institutoribus et institutricibus sacerdotibus, religio- 
sis et laicis 9 qui educationem christianam ex pulchra sed mera theoria 
generoso et devoto animo convertunt in aliquid reale et maximae utili- 
tatis. In manibus eorum manet efficacitas educationis christianae. Dixi. 


In textu scripto tradito-. 1 deest. 2 (Pacem in terris-. A.A.S., 1963, 

p. 261). 3 deest. 4 deest. 5 deest. 6 deest. 7 deest. 

8 deest. 9 deest. 

[ Subscripserunt etiam\ N. T. Gilroy; Th. McCabe, ep. Wollongong; J. Too- 
hey, ep. Maitland; H. Boyle, ep. Johannesburg; F. Geraldton; L. Goody, ep. Bun- 
bury; A. Fox, ep. tit. Rinocorura; J. Jobst, vic. ap. Kimberleys; B. Stewart, ep. 
Sandhurst; M. Beovich, arch. Adelaide; J. Gleeson, arch. tit. Aurusuliana; T. 
Cahill, ep. Cairns; D. Stuyvenberg, ep. tit. Dionisiade; L. Lemay, ep. tit. Agbia; 
J. Mangers, ep. Oslo; J. Rodgers, ep. tit. Sbida; T. Wade, ep. tit. Barbalisso; 
P. Martin, vic. ap. Nova Caledonia; L. Julliard, vic. ap. New Hebrides; M. Dar- 
mancier, vic. ap. Wallis and Futuna; G. Pearce, vic. ap. Samoa and Tokelau Islands; 
C. Buswell, ep. Pueblo; J. Heenan, praes, conf. Angliae; A. Fernandes, secr. gen. 
conf. Indiae; R. Guilly, secr. conf. Carribian. 

7 

Exc.mus p. D. NICOLAUS MARTINUS SCHNEIDERS 
Archiepiscopus Makassarensis 


Nos omnes, Patres venerabiles, per multos annos instructionem et 
educationem in scholis recepimus; omnes nos multum tempus in scam- 
nis scholaribus traduximus et forsan vocationem nostram debemus alicui 
institutori pio et apostolico qui nobis viam ostendit. 

Pro nobis missionariis schola non tantum est aliquod opus sociale 
et utilissimum pro societate in qua laboramus, sed etiam et magis est 
opus apostolicum praestantissimum: nonnulli enim iuvenes nondum bap- 
tizari, viam veritatis inveniunt et libere sequuntur per educationem quam 
recipiunt in scholis catholicis, et qui de facto baptismum non petunt, 
generarim erga ecclesiam se benevolos et amicos praebent et spiritu chri- 
stiano aliquatenus iam imbuuntur. De his patet momentum universale 
huius schematis. 

Nomine episcoporum Conferentiae Indonesiae liceat mihi sequentes 
animadversiones proponere: 

Pag. 11 n. 1, lineis infimis: dicitur quod educatio christiana eo tendit 
ut homines ad perfectionem humanam simul et religiosam perveniant; in 
hac definitione negligitur diligentia et activitas personalis hominis edu- 
candi, et ex alia parte nimis dicitur, quia pervenire ad perfectionem non 
videtur possibile in hoc mundo} Proponimus ergo ut dicatur: « Educa- 
tio christiana eo tendit ut pueri et iuvenes iuventur et manu ducantur 
in addiscendo sua libertate quam optime uti et ita, semel adulti, eam 
perfectionem humanam simul et religiosam prosequantur, ut mysterio 
Christi Redemptoris participantes » etc., sicut in schema } 

In pag. 12 n. 4 dicitur: « His (nempe parentibus) primum et 
inalienabile officium et ius est filios educandi ideoque scholas libere con- 
dendi ». Conclusio haec nulla apposita conditione videtur latius hos. 
Etiam radio et televisio magni sunt momenti in educandis vel, proh 
dolor, corrumpendis iuvenibus et adolescentibus, sed ex hoc non sequi- 
tur quod unusquisque et unaquaeque familia 4 ius habet condendi installa- 
tiones et emittere programmata radiophonica vel televisionis. 

lura parentum et familiae suos terminos habent propter iura societa- 
tis et bonum commune, sicuti de cetero in relatione huius schematis no- 
tatur. Etiam experientia docet, quod aliqua supervisio a gubernio civili 
quoad qualificationem institutorum et professorum, programma scholae, 
conditionem hygienicam localitatum e. a. scholis privatis non nocet, sed 
e contra magnopere prodest. 

Immo omnino constat quod nostris temporibus in quibus scholae ne- 
cessariae sunt ad reipublicae progressum et ad educationem socialem iu- 
ventutis per conversationem cum aliis membris eiusdem societatis, gu- 
bernium civile etiam ius habet statuendi conditiones aptas et aequas in 
regimen et moderationem omnium scholarum. His non obstat ius pa- 
rentum, quod etiam confitetur declaratio iurium humanorum Nationum 
Unitarum (The declaration of human rights) art. 26, quae sic sonat: 
« parentes primarium ius habent eligendi genus educationis quod filiis 
suis dabitur » (lingua anglica: Parents have a prior right to choose the 
kind of education that shall be given to their children). Quapropter 
proponimus, ut textus allatus sic compleatur: « His enim (parentibus) 
primum et inalienabile officium et ius est filios educandi ideoque scholas 
libere eligendi, etiam condendi observatis tamen 5 conditionibus a guber- 
nio civili rationabiliter et iuste statutis, quovis scholae monopolio ex- 
cluso ». 

Tandem, Patres venerabiles, concedatis mihi addere aliquam obser- 
vationem nomine aliquorum episcoporum et proprio nomine. 

In variis regionibus catholicis plerique iuvenes educationem catho- 
licam recipiunt et non tantum ab institutoribus laicis, sed saepe etiam 

a religiosis et sacerdotibus. Sed revera sic res se habet, quod post edu- 
cationem completam, maior pars ex-alumnorum aut in indifferentismum 
cadit, aut totaliter a fide deficit. Si nos 6 iuste affligimur tristitia propter 
tot iuvenes in hoc mundo 7 qui nullam educationem recipiunt, quonam 
dolore non oportet nos vexari propter tam magnam defectionem iuven- 
tutis catholicae? 

Quid, Patres venerabiles , 8 prodest schemata theoretica proferre et 
de eis disputare, si nos episcopi, non propter sollicitudinem vere aposto- 
licam et pastoralem, viam ostendamus hanc infelicem et miseram situa- 
tionem in melius mutandi? Proponimus ergo, ut aliqua commissio post- 
conciliaris obiectivas et profundas investigationes instituat circa hoc vi- 
tium 9 in educatione christiana et remedia opportuna proponat ad eius 
sanationem. Dixi. Gratias. 


In textu scripto tradito-. 1 deest. 2 deest. 3 Fere idem valet 

pro pag. 13, a lin. 1 ad 4, ubi dicitur quod alumni eam perfectionem assequan- 
tur qua veluti fermentum humanae communitatis efficiantur. Proponimus ut lega- 
tur: « in quibus alumni eam formationem humanam simul et christianam asse- 
quantur... » etc. 4 deest. 5 deest. 6 deest. 7 deest, 

8 deest. 9 de hoc vitio. 


8 

Exc.mus P. D. SIMON HOA NGUYEN VAN HIEN 
Episcopus Dalatensis 

Venerabiles Patres, 

Velim loqui de scholis catholicis in locis missionum} « Veni ut vitam 
habeant et abundantius habeant », ait Dominus ... 2 Ecclesiae missio est 
Christum mundo annuntiare, communicare et in cordibus fidelium con- 
servare. 

Mihi tamen 3 videtur quod in schemate propositionum de educatione 
catholica, magis attenditur ad scholas in regionibus iam evangelizatis et 
non satis in luce 4 ponitur quaestio de scholis in locis missionum in qui- 
bus christifideles sunt tantum in minoritate. 

I. Pacta. Ad societatem promovendam, ad mundum profanum Deo 
consecrandum, ad evangelium apud infideles propagandum, ad fidem in 
fidelibus conservandam, uno verbo ad omnia in Christo instauranda, in 
locis missionum, schola catholica est medium efficacissimum apostolatus. 
Etenim mediante schola christiana, multae familiae attingi possunt, qua- 
rum parentes, praesertim in Asia christianam moralem doctrinam in ho- 

nore habentes, filios suos scholis catholicis educandos committere prae- 
ferunt, maxime quando directores et magistri sunt sacerdotes et religiosi 
laici totaliter huic operi dediti et quarum filii, omni sub respectu edu- 
cati, ... 5 quasi in ambitu familiari, sese sentiunt in dies crescere sub pa- 
terna magistrorum vigilantia, in fraterna communione cum condiscipulis. 

Praeter materias ab officiali programmate obligatas, religiosa instruc- 
tio non negligitur. Talis tamen instructio traditur diversimode iuxta con- 
ditiones psychologico-politicas cuiusque regionis. 

a) In regionibus ubi doctrina moralis christiana magni aestimatur 
et parentes minime timent quin eorum filii sint in religione catholica in- 
structi, sicut in nostra regione 6 Vietnam, catechismus omnibus alumnis 
explicatur, modo quidem summario pro non christianis, facta tamen li- 
bertate pro iis qui ad eam lectionem venire nolint vel quorum parentes 
hoc renuant. 

Notandum est quod in aliquibus casibus alumni non christiani pro- 
testati sunt contra discriminationem in hac materia inter catholicos 
et non catholicos atque saepe saepius in nostris scholis 7 non-christiani 
primum praemium tulerunt in instructione religiosa. 

Praeterea cultus liturgicus bene exercitus cui libenter assistunt cum 
suis parentibus, non parvum influxum beneficum in eis producit. 

b) Ubi tamen adest religio nationalis alia quam christiana ac 
simul agnoscitur libertas religiosa, in nostris scholis, datur instructio reli- 
giosa pro catholicis obligatoria, sed ... 8 facultativa pro aliis; non desunt 
tamen non christiani qui libenter ei assistunt, sive propter sympathiam 
sive propter curiositatem, sive propter religiosum sensum ... 9 Porro in 
hac materia distribuenda, doctrina catholica non christianis praesentatur 
non ut dogma accipiendum sed ut fundamentum vitae moralis ac obiectum 
utilis cognitionis. 

c ) Quando vero politica conditio non sinit, iam non traditur doc- 
trina christiana sed vitae moralis regula principiis christianis inspirata in 
materia civica et sociali. Omnibus in circumstantiis, educatio christiana 
in nostris scholis distributa bonis exemplis in abnegationis spiritu ma- 
gistrorum maxime religiosorum fulcita, semper magni aestimatur ac pro- 
fundam bonamque impressionem in alumnis producit. 

II. Effectus, a) Iuvenes hodierni ad veritatem anhelantes, gustum de 
re religiosa omnino non amittunt; exigunt tamen ut veritates praesertim 
religiosae, eis apto modo vivide praesententur. Et quod in iuventute didi- 
scunt, tenacius retinere solent. 

Quotannis aliqui alumni adulti, apud nds 10 cum parentum licentia, 
ad baptismum accedunt 11 ; multi alii non baptizati facti sunt tamen 12 


25 

hominum piscatores ac baptizatores; fere omnes christianismum bene 
cognoscentes, erga Religionem sympathiam nutriunt et per totam vitam 
contra detractores eam defendunt. 

b) Mediantibus filiis alumnis, faciliores et frequentiores contac- 
tus cum eorum parentibus ac amicis obtineri possunt. 

c) Cum nostri ex-alumni in variis officiis tum publicis tum pri- 
vatis inserviunt, doctrina socialis Ecclesiae iam antea in scholis discita et 
postea in colloquiis clarius exposita, efficacius in societate civili propa- 
gatur. 

III. Vota. Quanta sit utilitas et efficacitas scholarum christianarum 
in locis missionum, nemo non videt. Ad Dei maiorem gloriam, ad anima- 
rum salutem, ad societatum promotionem optamus ut 

1. in terris missionum, multiplicentur scholae catholicae gradus 
elementaris et secundarii. 

2. In centris cuiusque regionis et nationis, condantur scholae nor- 
males ad bene formandos magistros authoctonos praesertim in materiis 
religiosa, paedagogica, sociali, historica et philosophica. 

3. Ad religionem docendam, optimi magistri deputentur contra 
ordinariam praxim qua instructio religiosa saepe committebatur magistris 
minus habentibus vel senio affectis, ad aliud inutilibus . 13 

4. Experientia constat scholas directas a Religiosis laicis docenti- 
bus magnam aestimationem apud gentes non christianas acquisisse. Sed 
proh dolor! Eorum vocationes religiosae in dies decrescunt. In Concilii 
schematibus nihil speciale de eis agitur. Utinam in schematibus de religio- 
sis et de educatione christiana, specialis de eis mentio habeatur cum laude 
ac omine ut hae vocationes totaliter educationi iuventutis deditae in dies 
multiplicentur. Dixi. Gratias. 


In textu scripto tradito : 1 deest. 2 « Haec est vita aeterna ut cognoscant 
Te solum Deum et quem misisti Iesum Christum ». 3 deest. 4 lucem. 

5 sive intellectuali, sive corporali, sive morali, sive religioso. 6 deest. 

7 deest. 8 omnino. 9 Ad hanc bonam dispositionem illustrandam, 

praesto sit exemplum nuper datum Bangkok Thailandiae: Candidatus quidam ad 
lauream, buddhista religione, ab examinatore interrogatus in qua schola humani- 
taria studia fecerit, respondit se fuisse in scholis Fratrum S. Gabrielis, ibi tamen 
non frequentasse instructionem religiosam catholicam. « Stultus fuisti, ait exami- 
nator, quia bonam occasionem cognoscendi christianismum nactus eam non arri- 
puisti ». 10 deest. 11 admittuntur. 12 deest. 13 deest. 

9 

Exc.mus P. D. PAULUS MUNOZ-VEGA 
Episcopus tit. Ceramensis, eoad. s.d. Quitensis 

Venerabiles PP. Conciliares y 

In mundo huius temporis tria eminent facta in campo educationis 1 
quae vitam et missionem Ecclesiae modo transcendenti afficiunt et quae 
proinde a Concilio modo eorum gravitati proportionato tractari debent. 

1 factum : momentum et influxus decisivi quos nostra aetas tribuit 
educationi in ordine ad evolutionem socialem et politicam mundi. 
Omnes populi, sive 2 in apice ... 3 prosperitatis oeconomicae sive 4 in via 
promotionis, progressum futurum vere authenticum spectant praepri- 
mis ab educatione in omni suo gradu. 

2 factum : tendentia Status moderni ad monopolium scholae et edu- 
cationis, ex quo provenit ut novae adolescentium et iuvenum catholico- 
rum generationes, deficiente ipsa basi educationis christianae, subeant 
pericula religiosa et moralia maiora quam antea. Sat universaliter erro- 
nea conceptio circa originem et naturam iurium educationis et scholae 
duxit opinionem publicam, etiam in nationibus traditionis catholicae, 
ad convictionem de primatu iurium Status prae ipsa familia. 

3 factum : Pendentia mundi intellectualis hodierni ad fulciendum 
divortium absolutum inter religionem et scientiam , seu ad excludendum 
ab altiori conceptione scientiae omnem possibilem accessum ad transcen- 
dendam divinam, ex quo provenit progrediens dechristianizatio cul- 
turae. Institutio universitaria 5 sub influxu marxismi-leninismi ducta in 
aliquibus nationibus intendit 6 fidem christianam ex consortio civili eli- 
minare potissimum cultu scientiae atheae. 

Si haec facta prae oculis habeantur et in tota sua gravitate sentian- 
tur, facile erit intueri quatuor adesse pro Ecclesia in re educationali 
gravissima problemata. 

1. Quaestio de recte formanda conscientia populi Dei in iis quae 
spectant ad officia et iura educationis christianae. 

2. Necessitas vindicandi in mundo hodierno libertatem scholae 
tamquam unam e praecipuis libertatibus civilibus quae in iuribus ina- 
lienabilibus personae humanae fundantur, et sine qua ipsa libertas reli- 
giosa in discrimen poneretur ineluctabiliter. 

3. Necessitas « instaurandi in Christo » scientiam modernam, seu 
necessitas actionis culturalis vi cuius mens christiana sit praesens in 

hodierna Universitate et in inceptis quibus disciplinae scientificae altius 
progrediuntur. 

4 problema. Consequenter necessitas renovandi et aptandi ratio- 
nem studiorum praesertim in disciplinis theologicis et philosophicis, 
ut ... 7 magistros et viros doctos praeparent qui huic magnae instaurationi 
incumbant. 

Haec principaliora problemata tanti ponderis sunt ut documentum 
requirant, ut mihi videtur , s ex parte Concilii maioris roboris et efficaci- 
tatis quam praesens schema. Etsi enim actualis eius redactio non pauca 
bona elementa retinuerit ex laboriosa tractatione schematum praeceden- 
tium, nihilominus propter successivas reductiones, quae commissio per- 
ficere debuit, nimis extenuatus est textus in partibus valde praecipuis 9 
propter excessivam simplificationem. 

Exemplum talis simplificationis habetur v. g. in n. 10, in quo sermo 
est de Universitatibus studiorum ecclesiasticorum. In re tanti momenti 
qualis est haec de necessaria scientiarum sacrarum promotione et Facul- 
tatum ecclesiasticarum renovatione, nostrum schema tria haec profert 
asserta: a) Ecclesiam multum amare scientias sacras et velle ut Universi- 
tates eas impense promoveant; b) Ecclesiam multum ex earum progressu 
spectare; c) Leges Facultatum ecclesiasticarum esse opportune recogno- 
scendas. Tria asserta, ut constat, prorsus 10 trita. Quamnam efficaciam 
possunt habere ad studia ecclesiastica universitaria evehenda ipsisque 
infundendam illam adaptatam renovationem quam exigunt magnae quae- 
stiones quas praesens Concilium prae oculis habet? 

Reapse problemata huius schematis nequeunt solvi hac ratione. Id- 
circo meam facio propositionem quae postulat ut post hoc Concilium 
efformetur ampla commissio cui hic tantus labor concredatur. At etiam 
in hoc casu, opus est ut declaratio praeparetur multo plenior et con- 
gruentior quam praesens. 

Pro futura eius redactione haec suggerenda habemus. 

1. Optimum est ut in schemate non tantum de scholis catholicis 
pertractetur, sed ampliori visione quaestio integra de educatione chri- 
stiana. Evidens est Ecclesiam sollicitam esse debere non solum de ado- 
lescentibus et iuvenibus quibus in propriis scholis christianam educa- 
tionem impertire possit, sed aequali materna cura de ceteris omnibus 
suis filiis qui in scholis statalibus educantur. 

Cum haec sit longe maior pars adolescentium, opus est aggredi 
strenue quaestionem de novis viis et mediis quibus Ecclesia ius suum 
et officium providendi christianae eorum institutioni efficaciter explere 12 
valeat. 

2. Schema tradere debet veritatem integralem circa libertatem scho- 
lae ita ut conscientiae, etiam catholicorum, plenius illuminentur. Constat 
enim catholicos periculose 13 dividi circa hanc quaestionem. 

Viget in mundo hodierno quaedam opinio publica potentissima quae, 
dum omnibus viribus propugnat libertatem conscientiae ut necessariam 
in societate pluralistica, acerrime contradicit libertati scholae in hac 
eadem societate. Hoc ipso anno, quadam veluti consigna internationali, 
principium de schola laica ab Statu imponenda intensius in pluribus 
nationibus 14 propugnatur et actione politica sustinetur ... 1S 

3. In schemate pari sollicitudine exponenda est veritas integralis 
circa missionem 16 Ecclesiae quoad educationem et scholas. Clarum sit 
Ecclesiam non exigere nec quaerere privilegia; sed quia educatio spectat 
funditus ad vitam moralem et socialem, competit Ecclesiae in ea partes 
habere vi suae constitutionis 17 tum in quantum est societas institutionis 
divinae positivae, tum in quantum est societas humana perfecta atque 
completa ... 18 

4. Hoc supposito, schema tradere debet concinne et nervose orien- 
tamenta quae requiruntur ad collaborationem Ecclesiae cum auctorita- 
tibus civilibus et cum organisationibus nationalibus et internationalibus 
in ordine ad sequentes fines: eliminatio analphabetismi in mundo ho- 
dierno; promotio adaptata educationis mediae gratuitae et educationis 
technicae et professionalis in favorem familiarum tenuioris fortunae; 
promotio educationis universitariae pro iuvenibus bene aptis quin un- 
quam obstent discriminationes provenientes ex paupertate, ex stirpe 
vel aliis similibus obstaculis; promotio culturae ad mentem schema- 
tis XIII. 

Concludo. Nova redactio contineat omnia puncta substantialia quae 
juturae commissioni necessaria erunt ut ad mentem Concilii labori in- 
cumbant apparandi magnum documentum de educatione et institutione 
scientifca praesertim universitaria in Christo instaurandis , 19 Dixi. Gratias. 


In textu scripto tradito-. 1 deest. 2 quicumque sit status eorum evolu- 
tionis oeconomicae. 3 videlicet. 4 aut. 5 Universitates. 

6 positae intendunt. 7 Universitates nostrae. 8 deest. 9 appa- 
ret nihilominus nimis extenuata. 10 patet, omnino. 11 conciliaris. 

12 exercere. 13 magis magisque. 14 deest. 15 Haec situatio pe- 

riculis plena est in pluribus nationibus pro ipsa applicatione declarationis de iure 
ad libertatem religiosam, de qua nostrum Concilium omni attentione agit. Qualis 
enim esse posset libertas religiosa authentica quamdiu absolutismus statalis do- 
minetur totum ambitum educationis ope monopolii scholaris?... 16 ius et 

officium. 17 missionis. 18 Factum dominationis plus minusve absolutae, 

quam Status moderni detinent in institutione adolescentium et in institutione uni- 
versitaria, non debet obscurare vera principia circa authentica iura et officia in 
hac re nec illa debiliora reddere in actione pastorali. 19 deest. 

Secretarius generalis : Communico imprimis exitum suffragationis 


sextae et septimae schematis de institutione sacerdotali. 

Suffragatio VI: 

Praesentes votantes 1.960 

Dixerunt placet 1.644 

non placet 8 

placet iuxta modum 307 

Suffragium nullum 1 

Suffragatio septima et ultima eiusdem schematis: 

Praesentes votantes 1.943 

Dixerunt placet 1.845 

non placet . 6 

placet iuxta modum 93 

Votum nullum 1 


Ergo uterque textus est in congregatione generali probatus. Sed 
modi examinabuntur, uti patet. 

Nunc communico vobis, Patres, modum suffragandi textum de edu- 
catione catholica quando absoluta fuerit discussio. Fiet imprimis, et 
quidem crastina, si moderatores id statuent, suffragatio praeliminaris. 
Si suffragatio fuerit positiva, transitus fit statim ad has singulas suf- 
fragationes. 

I suffragatio comprehendit prooemium et nn. 1, 2, 3. 

II suffragatio nn. 4, 5, 6. 

III suffragatio nn. 7, 8. 

IV suffragatio nn. 9, 10, 11 et conclusionem. 

Et ecce modus suffragandi declarationem de Ecclesiae habitudine ad 
religiones non-christianas , quae fiet feria sexta proxima ... Uti patet, 
quoad schema prius de educatione christiana suffragatio praeliminaris 
fiet per placet et non placet. Deinde singulae suffragationes cum triplici 
formula solita: placet, non placet, placet iuxta modum ... Quoad decla- 

rationem de Ecclesiae habitudine ad religiones non-christianas fient circa 
totum textum duae suffragationes. 

I suffragatio comprehendit prooemium, n. 2 «De diversis religio- 
nibus non-christianis », et n. 3 «De Musulmanis ». 

II vero suffragatio comprehendit n. 4 «De Iudaeis » et n. 5 « De 
fraternitate universali ». 

Hae duae suffragationes fient per placet vel non placet. Habebitur 
deinde tertia suffragatio super integram declarationem per placet , non 
placet et placet iuxta modum. Quod fiet, uti dixi, feria VI proxima. 

Nunc audiatis, Patres, de mandato praesidis et moderatorum. Multi 
Patres hanc instantiam Consilio Praesidendae exhibuerunt, formula 
diversa sed substantialiter in hunc sensum: « Infrascripti Patres Con- 
ciliares reverenter postulant ut concedatur congruum temporis spatium 
ad normam art. 30, § 2, Ordinis Concilii Oecumenici Vaticani II cele- 
brandi, ad consilia capienda, maturanda iudicia, et determinanda suf- 
fragia circa schema declarationis de libertate religiosa, quippe cum aga- 
tur de re maximi momenti doctrinalis et practici necnon textus Patribus 
nuperrime exhibitus ita a priori differat ut reapse textus novus dici 
debeat et proinde ad normam art. 33 eiusdem Ordinis vigentis examini 
subici debeat ante eiusdem textus suffragationem ». Subsequuntur sub- 
signationes. 

Porro praeses em. mus ac em. mi moderatores ut rem dirimerent sta- 
tuerunt rem remittendam esse congregationi generali. 

Quapropter crastina fiet, antequam praescriptae et praedictae suf- 
fragationes circa schema de libertate religiosa fiant, praemittetur suf- 
fragatio praeiudicialis an procedendum sit ad suffragationes faciendas. 
Evidenter responsio poterit esse duplex: placet et non placet. 

Hoc statutum est ab em.mo decano praeside et em.mis moderato- 
ribus. Dixi. 

Sed adhuc communicare debeo exitum suffragationis V, nam dicunt 
eam non fuisse publicatam. Sic scribit sub-secretarius; tam multa hodie 
dicta sunt, ut difficile sit meminisse rerum quae dicta fuerint. 

Si legi, bene est; si non legi, prima vice lego. Ergo V suffragationem 


schematis de institutione sacerdotali : 

Praesentes votantes 1.943 

Dixerunt placet 1.618 

non placet 5 

placet iuxta modum 319 

Et suffragium nullum 1 

Adhuc, Patres venerabiles, die 19 huius mensis, nempe crastina, 
ni fallor, hora 17 coram admittentur a Summo Pontifice episcopatus ex 
Spagna, Portogallo, Isole Capo Verde, Mozambico, Angola. Et satis 
superque dixi. 

Moderator : Proxima congregatio generalis erit crastina, hora nona. 

Em.mus P. D. Eugenius card. Tis serant: Reponatur Sacrosanc- 
tum Evangelium. 

Exc.mus P. D. Pericles Felici, Ss. Concilii Vaticani II secretarius 
generalis : 

Congregationem generalem 126 moderabitur em. mus ac rev.mus 
D. card. Iulius Dopfner, arch. Monacensis. 

Annuntio vobis, Patres venerabiles, piissimum obitum exc.mi ac 
rev.mi D. Augustini Olbert, ep. Zimtaovensis, Tsingtao, in Sinis. Ore- 
mus pro anima ipsius. 

Em.mus P. D. Eugenius card. Tis serant: De profundis clamavi 
ad te Domine ... 

Secretarius generalis : Distribuitur vobis, Patres amplissimi, fascicu- 
lus continens modos a Patribus conciliaribus propositos, a commissione 
de Ecclesiis Orientalibus examinatos, et textum emendatum iuxta eos- 
dem modos. 

Crastina fiet suffragatio supra modos. Est duplex quaesitum, ut vi- 
dere potestis in pag. 6. Fiet prima suffragatio quoad I quaesitum; et 
secunda suffragatio super II quaesito, cum duplici possibili respon- 
sione: placet an non placet expensio modorum. 

Deinde, si suffragatio fuerit positiva, fiet suffragatio super integro 
schemate, quod iam est impressum in eodem fasciculo, in fine, a 
pag. 55 et ss. 

Lego nomina eorum qui verba facere postulaverunt circa schema 
de educatione christiana : Nomine plurium, exc.mi DD. Ioannes 
Pohlschneider, ep. Aquisgranen. in Germania; Godefridus Okoye, ep. 
Portus Harcurten. in Nigeria; Antonius Abed, arch. Tripolitan. maro- 
nitarum in Libano; Antonius Nwedo, ep. Umuahiaensis in Nigeria; 
Ioseph Dammert, ep. Cajamarcen. in Peru; Honoratus Van Waeyen- 
bergh, ep. aux. Mechlinien.-Bruxellen. in Belgio; Benignus Chiriboga, 
ep. Latacungen. in Aequatore; Augustinus Lopes de Moura, ep. Por- 
talegren. Castri Albi in Lusitania; Sergius Mendez, ep. Cuernavacen. 
in Mexico. 

Deinde nomine proprio, exc.mi DD. Eugenius Beitia, ep. Santande- 
rien. in Hispania; Carmelus Canzonieri, ep. Calatajeronen. in Italia; 

Laurentius Jager, arch. Paderbornen. in Germania; Placidus Cambia- 
ghi, ep. Novarien. in Italia; Bernardinus Pinera, ep. Temucen. in Chile; 
Hugo Donohoe, ep. Stocktonien. in Statibus Foederatis Americae Sep- 
temtrionalis; Ioannes McEleney, ep. Kingstonen. in Jamaica; Marcus 
McGrath, ep. S. Iacobi Veraguen. in Panama; Sirus Silvestri, ep. Ful- 
ginaten. in Italia. 

Deinde loqui postulaverunt, nomine 70 Patrum, exc.mus D. Bohdan 
Bejze, ep. aux. Lodzen. in Polonia; rev.mus P. Anicetus Fernandez, sup. 
gen. Ordinis Praedicatorum. 

Sed antequam prosequatur haec disceptatio, propono vobis, Patres 
venerabiles, suffragationem de integro schemate de Ecclesia. 

Bene attendatis: haec suffragatio fit iuxta notificationes a me factas, 
superiori auctoritate, in congregatione generali 123, die 16 novembris 
an. 1964. Et ita fiet suffragatio etiam in sessione publica. Ideo distri- 
butum est folium separatum, quod valet semper, et hae notificationes 
sunt in Actis Concilii Oecumenici Vaticani II. 

Deberem legere totum textum de Ecclesia [cf. pp. 784 ss. ], sed 
parcite mihi, Patres venerabiles. Lego tantum prima verba et ultima. 

Sunt 8 capita. Ergo cap. I: De Ecclesiae mysterio. « Lumen gen- 
tium cum sit Christus, haec Sacrosancta Synodus in Spiritu Sancto 
congregata, omnes homines claritate eius, super faciem Ecclesiae re- 
splendente, illuminare vehementer exoptat, omni creaturae Evangelium 
annuntiando ...» et reliqua, usque ad verba « ...licet sub umbris fide- 
liter tamen in mundo revelet, donec in fine lumine pleno manife- 
stabitur ». 

Deinde cap. II: De Populo Dei : « In omni quidem tempore et in 
omni gente Deo acceptus est quicumque timet Eum et operatur iusti- 
tiam ...» et reliqua, usque ad verba «... ita autem simul orat et la- 
borat Ecclesia ut in populum Dei, corpus Domini et templum Spi- 
ritus Sancti totius mundi transeat plenitudo et in Christo, omnium 
Capite, reddatur universorum Creatori ac Patri omnis honor et gloria ». 

Deinde cap. III: De constitutione hierarchica Ecclesiae et in spe- 
cie de Episcopatu : « Christus Dominus ad populum Dei pascendum 
semperque augendum in Ecclesia . sua varia ministeria instituit, quae 
ad bonum totius Corporis tendunt ... » et reliqua, usque ad verba « ... de 
consensu Romani Pontificis hic diaconatus viri maturioris aetatis etiam 
in matrimonio viventibus conferri poterit necnon iuvenibus idoneis, 
pro quibus tamen lex caelibatus firma remanere debet ». 

Cap. IV: De laicis : « Sancta Synodus, muneribus Hierarchiae de- 
claratis, libenter animum vertit statui illorum christifidelium qui laici 

nuncupantur » et reliqua, usque ad verba «... uno verbo, quod anima 
est in corpore hoc sint in mundo christiani ». 

Cap. V: De universali vocatione ad sanctitatem in Ecclesia: « Ec- 
clesia, cuius mysterium a Sancta Synodo proponitur, indefectibiliter 
sancta creditur ...» et reliqua, usque ad verba «... qui utuntur hoc 
mundo in eo ne sistant, praeterit enim figura huius mundi ». 

Deinde cap. VI: De religiosis: « Consilia evangelica castitatis Deo 
dicatae, paupertatis et oboedientiae, utpote in verbis et exemplis Do- 
mini fundata et ab Apostolis et Patribus Ecclesiaeque Doctoribus et Pa- 
storibus commendata sunt donum divinum, quod Ecclesia a Domino suo 
accepit et gratia Eius semper conservat ... » et reliqua, usque ad verba 
« ... ad maiorem gloriam unius et indivisae Trinitatis, quae in Christo 
et per Christum est omnis sanctitatis fons et origo ». 

Deinde cap. VII: De indole eschatologica Ecclesiae peregrinantis 
eiusque unione cum Ecclesia caelesti: « Ecclesia, ad quam in Christo 
Iesu vocamur omnes, et in qua per gratias Dei sanctitatem acquirimus, 
nonnisi in gloria caelesti consummabitur, quando veniet tempus restitu- 
tionis omnium atque cum genere humano universus quoque mundus 
qui intime cum homine coniungitur et per eum ad finem suum accedit 
perfecte in Christo instaurabitur ... » et reliqua, usque ad verba «... una 
voce proclamans: sedenti in throno et agno benedictio et honor et glo- 
ria et potestas in saecula saeculorum ». 

Denique cap. VIII: De B. Maria Virgine Deipara in mysterio Chri- 
sti et Ecclesiae: « Benignissimus et Sapientissimus Deus, mundi redemp- 
tionem complere volens, ubi venit plenitudo temporis misit Filium suum 
factum ex muliere ut adoptionem filiorum reciperemus ...» et reliqua, 
usque ad verba finalia «... meminerint porro fideles veram devotionem 
neque in sterili transitorio affectu neque in vana quadam credulitate 
consistere sed a vera fide procedere, qua ad Dei Genetricem excellen- 
tiam agnoscendam adducimur et ad filialem erga Matrem nostram amo- 
rem eiusque virtutum imitationem excitamur ». 

Attendatis. Est adhuc titulus quintus, qui terminat his verbis « sive 
quae Salvatorem suum adhuc ignorant cum pace et concordia in unum 
populum Dei feliciter congregentur ad gloriam sanctissimae et indivi- 
duae Trinitatis ». Ergo placet vel non placet vobis hoc schema de 
Ecclesia? 

Moderator: Continuatur nunc disceptatio super schemate de educa- 
tione christiana. 

PATRUM ORATIONES 
(De educatione christiana) 

1 

Exc.mus P. D. IOANNES POHLSCHNEIDER 
Episcopus Aquis granensis 

Venerabiles Patres conciliares, 

Loquor nomine plus quam 70 episcoporum ex diversis nationibus 7 

I - a) Concilium Vaticanum II primo loco prosequitur fines pasto- 
rales et apostolicos. Ubi autem munera pastoralia maioris momenti adim- 
plenda sunt quam in campo educationis et institutionis iuvenum? ... 2 

Ab educatione scholastica magna ex parte pendet salus Ecclesiae 
et mundi. 

Hac ex causa difficiliter intelligendum est, quare hoc schema ... 3 , 
de educatione christiana ad schema Propositionum coarctatum sit ... 4 

b) Si autem iam revera coarctatio schematis ad brevem declara- 
tionem tamquam opportunum consideratur, cur tunc titulus anterior 
de schdlis catholicis immutatus est in titulum de educatione christiana ? 
Conceptus « educatio » certe multo latior et amplior est. Quomodo de 
educatione generaliter sermo fieri potest, quin momentum maximum 
educationis in familia ostendatur, quin de sic dicta instructione adulto- 
rum nostro tempore tam exculta, de influxu associationum iuvenum, 
mediorum communicationis socialis, de institutionibus culturalibus cuius- 
vis generis loquamur? 

c) Si autem — quod obvium est — in brevi schemate de edu- 
catione lato sensu agi nequit, tunc restrictio thematis etiam in titulo 
exprimenda esset. Titulus de scholis catholicis ex ea causa — sicut in 
nota introductoria ... 5 schematis dicitur — relictus est, quia schema 
etiam de scholis non-catholicis edicere vult. 

Forsan tamquam titulus eligi potest: « De iuventutis educatione in 
scholis ». 

II - Valde optandum est, ut declarationi detur saltem brevis fun- 
datio theologica et biblica. 

In memoriam revocare possumus verbum S. Pontificis Pauli VI, 
quod die 6 mensis octobris anni elapsi ad viros doctos scientiae medi- 

cinae locutus est: « In hoc mundo » — dicebat — « In hoc mundo 
visibili pro nobis et vobis homo est summus valor ». 

Mentio fieri deberet de duplici principali munere vitae hominis, 
i. e. terram sibi subiciendi et per vitam christianam ad aeternum finem 
veniendi. 

Necnon omittenda sunt exemplum et verba Domini Nostri Iesu 
Christi qui dicit: « Sinite pueros venire ad me, et nolite vetare eos, 
talium est enim regnum Dei » ... 6 

Et illud aliud verbum: « Qui susceperit unum parvulum talem 
in nomine meo, me suscipit » ... 7 

III - a) Laudandum est, schema nostrum saltem brevibus verbis 
clare exprimere, quod parentibus primum et inalienabile oficium et ius 
competit filios educandi ideoque scholas libere condendi et eligendi, 
et reprobatur quodvis scholae monopolium tamquam nativis personae 
humanae iuribus contrarium. Potius etiam Res publica subordinationem 
finium consequendorum et principium subsidiaritatis prae oculis habere 
debet. 

Etiam ius parentum ad subsidia « necessaria » a societate civili ob- 
tinenda affirmatur. 

Mihi quidem videtur, quod melius esset, si clarius et magis con- 
crete diceretur Rem publicam ex iustitia distributiva obligatam esse, 
ut etiam scholas catholicas, si aequi valoris sint, aequali modo adiu- 
vet ac scholas proprias seu publicas. 

Adhaereo omnino iis quae dixit heri exc.mus arch. Beck . 8 

b ) Expresse dicatur etiam scholas i. e. scholas publicas nequa- 
quam ex natura rei debere esse laicisticas, nempe a religione abstrahen- 
tes quin etiam non raro veritatem religiosam impugnantes. Hic con- 
ceptus laicismi est magna haeresis nostri temporis. Tandem aliquando 
societas hodierna non constat solummodo ex hominibus non-christianis 
et atheisticis sed etiam ex fidelibus christianis, qui ius ad educationem ... 9 
etiam in scholis publicis habent. 

Ideo — et hoc est maximi momenti — Res publica in sic dicta 
societate pluralistica etiam quoad suas proprias scholas debet fines sibi 
ponere. Potest — et generatim hoc erit necessarium — externas con- 
ditiones materiales et organizatorias pro re scholastica praebere, prin- 
cipia autem interna educationis et fundamenta religiosa secundum con- 
scientiam genitorum statuenda sunt. Haec est vera et sincera libertas 
religiosa ab omni gubernio erga cives suos, etiam erga christianos exer- 
cenda. Parentibus catholicis autem non sufficit schola, in qua solum 
instructio de religione adhibetur, sed potius secundum Encyclicam 

Pii Papae XI Divini illius Magistri religio christiana debet esse funda- 
mentum et incoronatio totius doctrinae et educationis. 

Ceterum oportet, ut mundus cognoscat, quam fructuosa fiat edu- 
catio prolis, si hoc in campo auctoritates civiles et Ecclesia harmonice 
cooperantur. Timendum non est, ne inter fidem et rationem sit con- 
tradictio; potius, uti dixit iam Concilium Vaticanum I, « opem ... sibi 
mutuam ferunt », dummodo de vera scientia agatur ... 10 

c) Tandem — et haec est ultima mea animadversio — schema 
magis quam hucusque factum est loquatur de magistris scholarum. 

Nemo dubitare potest scholam catholicam nasci et exstingui cum 
magistro catholico. Ideo quoque educatio magistrorum, ubicumque hoc 
fieri potest, instituenda est supra fundamentum religiosum omnino 
clarum ... u 

Ceterum in schemate Ecclesia gratissima se profitetur erga magi- 
stros catholicos et quidem pleno iure. Boni enim magistri catholici sunt 
nobis episcopis simul cum sacerdotibus cooperatores apostolici pretio- 
sissimi, quibus nullo modo carere possumus. Ideo ipsi — quod iis 
iterum iterumque dicamus — confidere debent verbo Sacrae Scripturae: 
« Qui ad iustitiam erudiunt multos, quasi stellae in perpetuas aeterni- 
tates » ... I2 Dixi. Gratias. 


In textu scripto tradito-. 1 deest. 2 Fere tota iuventus catholica ubique 

terrarum in scholis formatur et educatur. Ideo. 3 de scholis catholicis , re- 

spective. 4 Concilium hac in re mundo documentum vere saeculare edere 

debuisset. Hic habuisset occasionem demonstrandi quod Ecclesia mundi proble- 
mata fundamentalia adire et vias pro eorum solutione ostendere capax est. 
5 pag. 11. 6 ( Lc . 18, 16). 7 ( Mt . 18, 5). 8 Hoc valet, ut 

apparet, sub conditione quod omnes reipublicae cives cum vectigalibus suis 
proportionali ter ad sustentationem rerum scholasticarum suam partem afferant. 
9 et institutionem prolis secundum propriam conscientiam. 10 Nec Eccle- 

sia ullo modo scientiae inimica est, ut innumerabiles scholae et universitates ca- 
tholicae ubique in mundo demonstrant. Semper Ecclesia studia scientiarum pro- 
movit, immo tempora habebantur quibus Ecclesia fere unica magistra iuventutis 
fuit. 11 Solus magister, qui fidem christianam in tota eius plenitudine et 

pulchritudine cognovit et propriam suam vitam ex hac fide format, homines 
revera christianos formare et educare poterit. 12 {Dan. 12, 3). 

Animadversiones additae : 

Secundum interventionem in aula conciliari a me factam rogo humiliter, ut de- 
claratio de educatione christiana sequentibus modis mutetur respective compleatur: 

1. Titulus declarationis sit: « De iuventutis educatione in scholis ». 

2. In quantum possibile est, brevis fundatio theologica et biblica addatur 
(cf. interventionem). 

3. In fine n. 4 adiungatur: « Iustitia distributiva postulat, ut societas civilis 

omnes scholas, etiam sic dictas privatas, si aequi valoris sint, aequali modo ac 
scholas proprias seu publicas pecunia et aliis subsidiis adiuvet. 

In omnibus res publica connexionem et subordinationem finium consequen- 
dorum, diversam naturam auctoritatis exercendae et principium subsidiaritatis prae 
oculis habeat ». (Hoc ultimum legebatur iam in schemate de scholis catholicis ). 

4. In n. 6 in fine I partis post verba « temporumque condicione » addatur: 
« Etiam scholae status, i. e. scholae publicae, nequaquam ex natura rei debent 
esse laicisticae nempe a religione eiusque veritatibus et principiis moralibus abs- 
trahentes. Quamquam societas civilis externas conditiones materiales et organi- 
satorias pro re scholastica praebet, tamen principia interna educationis et prae- 
primis fundamenta religiosa secundum conscientiam genitorum statuenda sunt ». 

5. Declaratio in fine laudans magistros scholarum concludere potest cum verbo 
ex libro Danielis: « Qui ad iustitiam erudiunt multos, quasi stellae in perpetuas 
aeternitates » (Dan. 12, 3). 

2 

Exc.mus P. D. GODEFRIDUS OKOYE 
Episcopus Portus Harcurtensis 

Venerabiles Patres , 

Loquor in nomine omnium 1 episcoporum Nigeriae necnon multo- 
rum aliorum Patrum . 2 Volo indicare quaedam puncta quae secundum 
nostram opinionem in schemate nostra inserere debentur. 

1. Matrimonium est naturalis institutio, habens ut finem prima- 
rium procreationem et educationem prolis. Dum autem in dies cre- 
scunt filii, patet parentes de seipsis non posse suppeditare totam illam 
instructionem et formationem quibus indigent parvuli. A. v., prolis in- 
diget educatione quae excedit capacitatem institutionis familiaris. Prin- 
cipale medium huius educationis est schola. 

2. Ex ipso fine scholae, sequitur quod qualitas educationis quae 
parvulis datur est res summi momenti. Sequitur iterum quod parentes 
qui enixe filiis invigilant, debent maxima cura seligere scholam apprime 
idoneam, ad necessitates parvulorum curandas. 

In communitate ubi nulla existit schola ad hoc apta, parentes ha- 
bent ius et officium communi suo opere scholam condendi, aut auxilium 
ad hoc petendi ab auctoritate in tali re competenti. 

3. Et certe ab ipsa Ecclesia parentes libere possunt auxilium im- 
petrare ad scholas pro parvulis fundandas. Semper enim parata est 
Ecclesia in hac re practicam praebere cooperationem. Aperte et fortiter 
Ecclesia docet parentes teneri obligatione curandi prolis educationem, 
eosque commonet quod talis institutio debet et religiosam et spiritua- 
lem formationem parvulorum complecti. Sui etenim peculiaris muneris 
docendi fidem populo Dei semper conscia est. 


26 

Parvuli in teneris annis educandi, maxime egent religionis doctrina, 
necnon spiritus formatione. Officium suum et familia et Ecclesia modo 
perfectissimo implent per scholas catholicas. 

4. Actus seligendi scholam catholicam, secumfert implicitam et in- 
timam cohaerentiam finium educationis necnon ipsius vitae humanae. 
Homo debet plenam vitam humanam degere ut vitam aeternam adipi- 
sciat. Educatione instruitur mens parvuli et apta redditur ad veritatem 
tum naturalem tum supernaturalem attingendam. Finis vitae humanae, 
etiam secundum veteres philosophos, est actus summae in homine fa- 
cultatis, scii, mentis, erga summum eius obiectum, quod est Deus. Ita 
processus educationis quae mentem in veritatem ducit eo ipso vel aperte 
vel latenter hominem ad contemplationem Dei diriget. Finis educatio- 
nis ultra seipsum ad finem ipsius vitae humanae tendit. Itaque hi duo 
fines separari nec debent nec moraliter possunt. Extra scholam catho- 
licam autem talis formatio parvulos ad visionem Deo parens, aut insuffi- 
cienter impertitur aut omnino deest. 

Status ut suum obiectum habet temporalem bonorum suorum sub- 
ditorum, quod bonum educationem complectitur. Status quidem ius 
et officium habet invisandi ut saltem minimus gradus educationis parvu- 
lis omnibus offeratur. Immo, ubi deest parentibus facultas directe vel 
indirecte scholas condendi, eos Status debet adiuvare ad scholas con- 
dendas, neque ullo modo Statui licet parentibus scholas imponere quae 
hi ut nocivae proli iudicant. 

5. Cum parentes ius habent scholas per se vel auxiliante Ecclesia 
condere, cumque ius hoc exercent mittendo prolem ad catholicam scho- 
lam, sequitur quod Status debet his scholis subsidia pecuniaria dare. 
Quae quidem subsidia cum revera adsunt propter taxa soluta a civi- 
bus, catholicis parentibus non exclusis, ad hoc destinantur ut tempo- 
rali bono civium consulatur. Ad hoc enim bonum assequendum prae- 
eminet educatio. Status ergo debet omnes scholas a parentibus electas, 
pecunia adiuvare, neque ullo modo licet parentibus onerari iniustis 
sumptibus. Iniustitia enim est denegare subsidium scholis catholicis 
cum parentes faciunt nihil aliud quam ius suum inviolabile exercere, 
scii, pro prole sua scholas catholicas seligendo. 

Conclude Declaratio nostra ergo aperte fortiterque debet asserere 
ius Ecclesiae scholas condendi et moderandi, quae ius in iuribus paren- 
tum fundatur. Declaratio debet etiam ius parentibus vindicare sub- 
sidium pro his scholis ex pecuniis Status impetrandi. Dixi. Gratias. 


In textu scripto tradito : 1 deest. 


2 deest. 

3 

Exc.mus P. D. ANTONIUS ABED 
Episcopus Tripolitanus Maronitarum 

Venerabiles Patres , 

Nomine Commissionis Episcopalis de Scholis Catholicis in Libano, 
loquor. 

Liceat mihi perprius, venerabiles Patres, obsequium ferre et gratias 
agere, coram hac ornatissima corona, omnibus in omni loco operam 
navantibus pro schola catholica, sive episcopis, sive sacerdotibus, sive 
religiosis viris et mulieribus, sive omnibus fratribus pro scholis , sive 
etiam laicis / pro bono quod faciunt pueris et iuvenibus. 

Liceat etiam gratias agere commissioni pro labore peracto in con- 
ficiendo nostro schemate, quod in genere placet. Aliqua tamen principia 
vellem memorare, ut schema nostrum perfectius evadat ... 2 

1. Ante omnia, opus est quadam declaratione, enuntiante criteria 
iuxta quae aliqua scholaris institutio dignosci valeat, ut vere catholica. 
Praesentia Ecclesiae in mundo, per scholas, secumfert caritatis irradia- 
tionem et mentes iuvenum ad veritatem allicit, illorumque corda ad 
bonum movet. Hisce indiciis dignoscitur schola ut vere catholica, si 
per eam Ecclesiae missio fructuose adimpletur. Secus mera commercia- 
lis institutio esset. 

2. Haec Ecclesiae missio recte adimpleta, cum ad gratiarum actio- 
nem disponat, apparet tanquam providentiale medium ad dialogum in- 
staurandum, modo in documento Ecclesiam Suam optato. Dialogus in- 
stitui potest sive cum ipsis iuvenibus, rerum cognoscendarum cupidis, 
sive cum illorum parentibus, etiam non catholicis aut non christianis. 
Isti enim, nisi aestimationem educationis catholicae habuissent, Eccle- 
siae catholicae pueros educandos non commisissent. Firmetur ergo no- 
stra caritate illorum fiducia, et instauretur cum illis, prudentia debita, 
sincerus dialogus. 

3. Pariter laicorum apostolatus, in scholis catholicis, magnum in- 
citamentum invenire debet. Opportunum est ut haec Sacrosancta Syno- 
dus ad omnes magistros, qui suam adiu tricem operam praestant, in 
scholis catholicis, invitamentum mittat ut a directoribus simul et ma- 
gistris laicis, efformentur associationes ad testificandum Evangelium co- 
ram iuvenibus, qui, Ecclesiae commissi, crescere debent non tantum 
aetate et scientia sed etiam sapientia. 

4. Opportunum etiam videtur in memoriam revocare quod Eccle- 
sia, quando sibi vindicat libertatem docendi, hoc non facit, nisi ad di- 
vinam suam missionem exercendam, et ad iura parentum tuenda. No- 
stro enim tempore, non desunt gubernia, etiam proh dolor, in catholi- 
cis nationibus, quae, propter varios praetextus, magis prona sunt, ad 
operam scholae catholicae limitandam quam ad illam tuendam et fa- 
vendam. 

Cum libertatem religiosam declaramus, ne obliviscamur eamdem li- 
bertatem pro nostra fide et nostris scholis requirere et defendere. Cum 
etiam iustitiae leges declaramus et iustitiam requirimus pro omnibus, 
ne obliviscamur a societate civili requirere, pro schola etiam privata 
dicta, idem subsidium et adiutorium illi debitum ac scholae publicae 
dictae. 

5. Ecclesia catholica, cupiens veram caritatem exercere erga omnes 
homines, sese offert ad servitium et perfectam sui deditionem sine ulla 
discriminatione populi, ritus et religionis. Hanc autem viam sequitur 
ad erudiendos animos in spiritu sacrificii et deditionis sui, ut et ipsi 
discipuli possint in futuro concurrere ad firmandum regnum pacis, fra- 
ternitatis et iustitiae. 

6 et ultimo: Schola catholica, ut iam dixi, multas difficultates pati- 
tur praesertim ex penuria subsidii. Cur ad hanc difficultatem solvendam 
non constituatur aliquis internationalis comitatus cuius benefica actio 
ad totum orbem extenderetur extra omnem considerationem linguae et 
nationis. 

Concludo : ... 3 1. Affirmetur necessitas scholae catholicae; 2. Decla- 
rentur scholae catholicae notae genuinae; 3. Scholae catholicae missio 
protendatur ad completam hominis institutionem, culturalem nempe, 
spiritualem, moralem, humanam et etiam civilem; 4. Constituatur in- 
ternationalis comitatus ad scholas catholicas per totum orbem promo- 
vendas et adiuvandas; et ultimo / schola dicta privata debet habere a 
societate civili idem subsidium et adiutorium illi debitum ac scholae 
publicae dictae ... 5 Dixi. 


In textu scripto tradito : 1 deest. 2 Nos omnes, venerabiles Patres, qui 

in nostris dioecesibus continuo vivimus, certiores efficimur de scholae catholicae 
necessitate, non tantum ad instructionem promovendam, sed etiam ad actionem 
pastoralem efficacius prosequendam. Tempora praeterita demonstrant quoque scho- 
lam catholicam fuisse, in vita populorum et nationum, fidei gubernaculum et 
fundamentum. Principia et normae quae proponere vellem ad haec reducuntur. 

3 Ea quae fusius dicta sunt, possunt sequentibus propositionibus comprehendi. 

4 5. 5 6. Scholae catholicae missio sit testimonium ferre pro Deo coram 

omnibus hominibus. 

Exc.mus P. D. ANTONIUS GOGO NWEDO 
Episcopus Umuahiaensis 

Venerabiles Patres , 

Loquor nomine episcoporum Nigeriae. In omnibus institutionibus 
mediae et superioris educationis Ecclesia catholica praesentiam effecti- 
vam manifestare debet. 

1. Renovationem in omnibus vitae Ecclesiae ... 1 in scholis mediis 
et in collegiis superioribus perscrutari et vias ad talem renovationem 
promovendam proponere ut praesentia eius magis effectiva et ad tem- 
pora nostra magis adaptata fiet. Qua perscrutatione facta, multitudinem 
scholarum superiorum et institutionum catholicarum in quibus coetus 
sacerdotum disciplinas profanas docent invenimus. Nihilominus per- 
multas scholas medias omnino sine influxu esse sacerdotis confiteri 
debemus. 

2. Characterem suam catholicam retinere et educationem haud mi- 
nus pretiosam praebere possunt scholae mediae catholicae quando laici 
idonei maiori parte munerum in schola funguntur, dummodo sacerdo- 
tes in numero sufficienti ad organizationem scholae et ad necessitates 
spirituales alumnorum retinentur. Cuius propositi rationes sunt se- 
quentes: 

a) Sacerdotes, a necessitate quotidiana docendi soluti, liberi es- 
sent ad laborem apostolicum in aliis campis suscipiendum secundum 
propositum Concilii de redistributione clericorum. 

b) Congrueret etiam cum principium subsidiaritatis. Ecclesia 
nempe laicis reliquit quod eorum facultatem iacet. 

c ) Conveniret quoque temporibus nostris cum multi laici catho- 
lici bene formati dicunt se in scholis catholicis munera obtinere non 
posse. 

3. Multi catholici scholas acatholicas vel neutrales frequentant. Isti 
alumni catholici partem populi Dei constituunt et illuminatione doc- 
trinae catholicae sollicitudineque spirituali sacerdotis indigent. En cam- 
pum magnum apostolatus valde neglectum! Nullo modo resolutum est 
hoc problema cum Ecclesia vetat catholicos ne scholas acatholicas fre- 
quentent. Longe prudentior esset possibilitates formationis religiosae 
his alumnis intra scholam non catholicam comparare. Variis modis hoc 
fieri potest, e. g.: 

a) Designando sacerdotem gradu academico praeditum ut munus 
in schola assumeret, etiam ad disciplinam saecularem docendam. Ex 
praesentia eius sane sequeretur quod alumni de problematibus suis 
eum consultare possint et quod cursus catechismi extra horas occupa- 
tas organizare possit. 

b) Proponendo ut religio vel sacra scriptura in curriculo scho- 
larum ut materia pro examinibus introduceretur et designando sacer- 
dotem, vel si non adest sacerdos, laicum bene formatum ad eam do- 
cendam. 

Per alterutrum istorum modorum Ecclesia praesentiam effectivam 
in talibus scholis acquireret. Aliae possibilitates apostolatus dein pa- 
terent illis sacerdotibus qui a muneribus in scholis mediis catholicis 
liberentur. 

4. Dissuadet Concilium ne Universitates catholicae sine necessitate 
fundarentur, iis facultatibus ecclesiasticis exceptis quae scientias sacras 
docent. Suadet potius declaratio nostra ut sacerdotes catholici necnon 
laici periti nonnulla munera in Universitatibus Status assumerent, ut 
cathedra vel facultates philosophiae scholasticae in omnibus universita- 
tibus statalibus crearentur, ut alberghi studentibus catholicis ubique 
providerentur. Rationes huius propositionis facile videri possunt. 

a) Status ... 2 opes amplas ad universitates modernas aedifican- 
das, instruendas, et sustinendas et ad professores gradibus academicis 
altissimis praeditos solvendos disponere posset. Ecclesia autem neque ... 3 
pecunias necessarias ad talia opera perficienda possidet. 

b) In societate pluralistica nostra decet ut alumni traditionum 
in communitate diversarum congrediantur. Quando ad gradum univer- 
sitatis pervenitur haud magnum est periculum perversionis, quod proinde 
praecaveri potest cum per praesentiam apostolicorum catholicorum in 
coetu docentium tum per apostolatum laicorum in ambitu universitarii. 

5. Quod de sacerdotibus in institutionibus saecularibus pro pueris 
iuvenibusque dicitur, valet etiam pro mulieribus apostolicis in institu- 
tionibus pro puellis. 

6. Conclusio. Multi inter nos, in territoriis missionum laborantes, 
de indigentia sacerdotum pro muneribus apostolicis et in ministerio 
scholarum valde conscii sumus. Commoti sumus videntes, ergo permul- 
tos sacerdotes in scholis catholicis munera implere quae laici aequo modo 
implere possint. Poscimus ergo ut Patres conciliarii haec sequentia clare 
declarent: 

a) Non solum characterem suam religiosam a scholis catholicis 

esse retinendam sed etiam maximam partem munerum laicis esse tra- 
dendam. 

b) Scholas medias acatholicas 4 campum maximi esse momenti 
pro apostolatu nostro. 

c) Universitates catholicas non promovendas esse sed potius in 
Universitatibus Status praesentiam effectivam assumere debere. Dixi. 
Gratias. 


In textu scripto tradito-. 1 manifestationibus Concilium postulat. Proinde de- 
bemus iterum locum Ecclesiae. 2 vero. 3 professores aptos neque. 

4 non-catholicas. 

Moderator-. Audiant Patres! Cum visum fuerit moderatoribus mate- 
riam propositionum « De Institutione christiana » opportune tractatam 
esse, quaeritur an placeat Patribus ut disceptatio finiatur. Qui propo- 
sitioni huic assentitur, hi Patres rogantur ut surgant de sedibus suis. 
Secus remaneant sedentes. 

[ Intervallum . Vere omnes Patres surgunt ]. 

Loquatur nunc exc.mus D. secretarius generalis. 

Secretarius generalis-. Patres venerabiles, annuntio vobis exitum 
suffragationis super integro schemate de Ecclesia : 


Praesentes votantes 2.145 

Dixerunt placet 2.134 

non placet 10 

Suffragium nullum 1 


Ergo totus textus de Ecclesia est a congregatione generali probatus et 
de eo ultima suffragatio fiet cum probatione, ut speramus, in sessione pu- 
blica sabbati proximi coram nostro amatissimo Patre Summo Pontifice. 

Moderator : Qui loqui velint nomine 70 Patrum de propositioni- 
bus de educatione christiana, nunc loquantur. 

5 

Rev.mus P. D. ANICETUS FERNANDEZ 
Magister generalis Ordinis Praedicatorum 

Venerabiles Patres , 

Loquor nomine plus 100 Patrum, qui ad 20 nationes pertinent 
tum ex Occidente tum ex Oriente. 

... 1 Singularis momenti sunt ea, quae de catholicis studiorum Uni- 
versitatibus dicuntur in schemate. 

Pauca dicam ... 2 : l. De nomine. Denominatio haec, Universitas ca- 
tholica, non videtur esse omnino apta et opportuna quia videtur appel- 
lare ex alia parte, ut contradistinctam, Universitatem acatholicam, aut 
si placet, non-catholicam. Et ideo ceterae omnes Universitates, praeter 
eas, quae in hoc schemate indicantur et recoluntur, dicendae essent 
non-catholicae vel acatholicae. 

Quod tamen non est sine ambiguitate, et ansam praebere potest 
querelis et concertationibus inter ipsos catholicos, prout revera contigit 
abhinc non plures annos ... 3 

Melius esset adhibere denominationem claram et inaequivocam: 
v. g., hinc Universitates ecclesiasticas inde Universitates civiles, ut de 
facto innuitur in textu priori ... 4 ; vel etiam una ex parte Universitates 
Ecclesiae, ex alia vero Universitates Status. Quae ultima denominatio 
videtur praeferenda ... 5 

2. De re. ... 6 Ambae tamen Universitates Ecclesiae debent esse ta- 
les, ut aequentur in suo genere Universitatibus Status vel eas superent, 
et nullo modo eis inferiores exsistant. 

Habeant ergo tot Facultates quot necessariae sunt ad integram et 
perfectam formationem laicorum vel clericorum, secundum exigentias 
et postulata officiorum et munerum rite implendorum ab utrisque ... 7 

3 8 Placent autem multum ea quae dicuntur in n. 11 ... 9 , de studio 
naturalium et sacrarum disciplinarum in eodem domicilio Universitatum 
Ecclesiae pro laicis, ut, dum vestigandis naturalibus veritatibus operam 
navant totosque nervos suos intendunt, exinde ad Deum creatorem as- 
surgere discant et conentur, immo et ad divina mysteria revelata cre- 
denda et utcumque intelligenda praeparent viam ... 10 

Et iure quidem dicitur quod S. Thomas exstitit ... n plenae concor- 
diae inter philosophiam et fidem Magister aemulandus et imitandus, 

siquidem, ut ait Leo XIII, « nulla profecto sanior , nulla securior et Ma- 
gisterio Ecclesiae conformior doctrina philosophica quam illa quae in 
Thomae voluminibus continetur » ... 12 

Et Pius XII ... 13 : « ipsius doctrinam cum divina revelatione quasi 
quodam concentu consonare, atque ad fidei fundamenta in tuto collo- 
canda efficacis simam esse, necnon ad sanae progressionis fructus utili- 
ter ac secure colligendos » ... 14 

Qua de causa fuit appellata a Benedicto XV « philosophia secun- 
dum Christum » ... 1S 

Unde et Pius XII iure dixit quod haec philosophia non habet aucto- 
ritatem mere humanam unius hominis, sed « altioris ordinis, quia ipsum 
Magisterium Ecclesiae, eius principia et praecipua asserta ... ad ipsius 
divinae revelationis trutinam revocavit » ... 16 

Et Pius XI ,.. 17 : « in Thoma honorando maius quiddam quam E ho- 
rnas ipsius existimatio vertitur, idest Ecclesiae docentis auctoritas » ... 18 

Equidem verum est locum ab auctoritate quae fundatur super ra- 
tione humana esse infirmissimum, ut ipse S. Thomas docet cum Boe- 
thio ... 19 sed auctoritas S. Thomae, quae hic commendatur et pondera- 
tur, non est Thomae solius, sed ipsius Magisterii Ecclesiae iterum ite- 
rumque graviter commendantis et praecipientis, et ideo multo altioris 
ordinis. 

Verum quoque est philosophiam non consistere in investigando 
quid quis cogitaverit vel dixerit, sed in quaerenda ipsa rerum veritate 
prout in se est. Id, quod vel ipse Thomas iterato docuit et in praxim 
deduxit. « Studium Philosophiae, inquit, non est ad hoc quod sciatur 
quid homines censerint, sed qualiter se habeat veritas rerum » ... 20 « Non 
enim pertinet ad perfectionem intellectus mei quid tu velis vel quid 
tu intelligas cognoscere sed solum quid rei veritas habeat » ... 21 

Et ideo, si quid recipit ab aliis philosophis, ut ipse fortiter affirmat, 
« non recipit ea propter auctoritatem dicentium, sed propter rationem 
dictorum. Unde bene dicta recipit ; et alia respuit » ... 22 

Consequenter, secundum ... 23 S. Thomam et rei veritatem, doctrina 
S. Thomae non est simpliciter et extemplo admittenda ea sola ratione 
quia ipse dixit, sed quia et quando et in quantum vera dicit. Dicit autem 
vera quantum ad principia et lineamenta fundamentalia metaphysica 
et theologica, ut sincere quaerenti et vestiganti veritatem rerum natu- 
ralium et supernaturalium patet, et Magisterium Ecclesiae ordinarium 
persaepe affirmavit ... 24 

Quia ergo haec philosophia et theologia S. Thomae non ducit prae- 

cise ad ipsum Thomam disserentem, sed ad res et rerum veritatem, 
studium eius non sistit in mera auctoritate humana disserentis, sed ad 
ipsam rerum veritatem manuducit. Et ideo nullum est his periculum 
fetichismi aut pythagorismi, sed plena responsabilitas plenaque libertas 
in veritate. 

Ceterum, per commendationem S. Thomae, non excluduntur ceteri 
doctores et sapientes, sed potius adsciscuntur. Sine dubio, in aliis doc- 
toribus praecedentibus vel coaevis vel posterioribus j 25 immo in aliis 26 
philosophis non-catholicis, sunt multi 27 aspectus veritatis quae melius 
et amplius quam in S. T horna inveniuntur , 28 Ipse enim Thomas nullum 
habebat exclusivismum, sed spiritum valde apertum et comprehensi- 
vum erga omnes, seu philosophos seu theologos, qui aliquid veritatis 
invenerunt. 

Erat enim unice veritatis amator, et veritatem accipiebat grato animo 
undecumque veniebat vel se offerebat. Et in hoc eodem sensu com- 
mendat Ecclesia Magisterium S. Thomae. 

Neque iterum vestigatio et adinventio veritatis conclusa est cum 
S. Thoma, sed multae et magnae veritates post eum inventae sunt, quae 
admitti debent ab eius discipulis. Et multae et novae scientiae ortae 
sunt sicut ipse et S. Albertus iam praevidebant. 

Indeque apparet quod cum S. Thomas proponitur ut Magister et 
Dux studiorum philosophicorum et theologicorum in Ecclesia, omnino 
iniuste et illogice infertur quod tunc Ecclesia esset Ecclesia unius Doc- 
toris, eo quod non est ipse solus et unicus, qui agnoscitur et commen- 
datur ab Ecclesia, licet sit praecipuus et praecipue commendatus. 

Postremo ... 29 verbulum quoddam dicere liceat ad eos qui putant 
satius et prudentius esse recolere ac declarare S. Thomam Magistrum 
omnium, non tamen quantum ad eius doctrinam antiquatam et obsole- 
tam, sed quantum ad exemplum quod ipse dedit studendi et aptandi 
doctrinam ad adiuncta et conditiones proprii temporis. Quod nempe ipse 
fecit pro suo tempore, idipsum nos facere debemus pro nostro. 

Equidem Thomas exemplo suo docet omnes quomodo debeant stu- 
dere et laborare. At non est satis; quia, praeter modum exemplarem 
studendi et vestigandi, tradidit etiam doctrinam obiective veram et in 
aevum valituram. Et hoc est praecipuum in eius magisterio, quia Tho- 
mas non docebat directe et ex intentione seipsum, sed res. Quod si 
doctrina, pro qua ipse insudavit et consumpsit ... 30 

Moderator : Rev.me Domine, velis ad conclusionem venire, quia 
tempus exhaustum est. 

Orator. Itaque pleno iure S. Thomas declarandus et suscipiendus 
est ut Magister et Dux studiorum philosophicorum et theologicorum 
in Universitatibus Ecclesiae pro laicis, et a fortiori in Universitatibus 
et seminariis ecclesiasticis pro clericis ... 31 Dixi. 


In textu scripto tradito-. 1 Hoc schema, operose elaboratum, multa continet 
optima, et in genere placet. 2 Ampliora secretariae tradam. Et ideo liceat 

mihi nonnullas animadversiones proponere circa hanc rem, quae fortasse utiles 
aestimari poterunt. 3 Dari enim potest status catholicus, qui suas proprias 

universitates studiorum habeat, et in quibus auctoritates academicae, professores 
et studentes sint omnes catholici nomine et re, ac insuper tradatur in eis doctrina 
catholica, vel saltem omnino concordans cum ipsa et in nullo eam offendens; et 
tamen huiusmodi universitates non possent dici catholicae, sed non-catholicae vel 
acatholicae. Quod iniustum videtur esse, et offensivum catholicis ibi docentibus 
et addiscentibus catholicam doctrinam. Nisi quis, hoc in casu, distinguere malit 
inter universitates catholicas et universitates catholicorum, eo simili modo quo 
theologi distinguere solent inter actus humanos et actus hominum (cf. S. Thomas, 
Summa Theol. I-II, q. 1 a. 1 c). Sed talis modus loquendi non est consuetus, et 
forte non bene intelligeretur ab hominibus huius temporis. Simul tamen iuvat 
agnoscere denominationem illam provocatam esse ac fere postulatam a titulo 
generali totius schematis, quod est de scholis catholicis. Inter scholas autem 
adnumerantur, et quidem in gradu superiori, universitates studiorum. Utut sit. 
4 n. 26 (Appendix pag. 27 circa finem). 5 Rursus huiusmodi universitates 

Ecclesiae iure distinguuntur in universitates studiorum ecclesiasticorum et in uni- 
versitates studiorum saecularium (n. 15, p. 8, lin. 32, una cum nn. 20-21 textus 
prioris pag. 26-27). Quae tamen fortasse melius dicerentur universitates studiorum 
pro clericis et universitates studiorum pro laicis. Nam et in illis traduntur plura 
quae non sunt specifice sacra vel ecclesiastica; v. g. Litterae, Scientiae et Philoso- 
phia ipsa: et in his docentur vel doceri debent aliqua quae non sunt specifice sae- 
cularia, ut S. Theologia, cuius integra facultas, vel saltem una cathedra, commen- 
datur et praescribitur. « In omnibus universitatibus catholicis habeatur facultas 
S. Theologiae, quae totius universitatis velut centrum sit, aut saltem S. Theologiae 
Institutum vel Cathedra in qua lectiones laicis quoque studentibus aptare tradan- 
tur (n. 12, pag. 8, linn. 1-4). 6 a). 7 b) Et quidem universitates Ec- 

clesiae pro laicis mediae quodammodo esse debent inter universitates Ecclesiae 
pro clericis et universitates status. Aliquid enim habere debent de utrisque. De 
universitatibus status habere debent, saltem, principaliores et fundamentaliores 
facultates, immo et omnes, si possibile sit, ne inferiores illis exsistant, neve laici 
catholici eas frequentantes minus docti et parati sint quam alii frequentantes uni- 
versitates status. De universitatibus autem Ecclesiae pro clericis debent habere in- 
tegram facultatem S. Theologiae, vel saltem Institutum aut Cathedram eius. Ex 
quo illud consequitur, has universitates ita esse medias inter universitates Ecclesiae 
pro clericis et universitates status, ut plus participent de his quam de illis. De his 
enim omnes vel saltem potiores facultates, de illis autem unam tantum vel saltem 
unam eius cathedram, c) Itaque istae universitates Ecclesiae pro laicis habeant sal- 
tem facultatem Litterarum, Historiae, Scientiarum Naturalium et Mathematicarum 

secundum diversas earum sectiones vel ramificationes, Scientiarum socialium et 
oeconomicarum, luris, Philosophiae et, si possibile sit, Theologiae Sacrae, vel saltem 
unius Cathedrae eius. Universitates vero Ecclesiae pro clericis debent etiam habere 
facultates Litterarum et Scientiarum Naturalium et Mathematicarum, vel saltem 
Instituta, quantum necesse sit pro integrali formatione eorum, at praesertim Hi- 
storiae Ecclesiasticae, Scientiarum socialium, luris Canonici, Philosophiae, maxime- 
que S. Theologiae integrali ter sumptae cum omnibus suis partibus ab Exegesi 
Biblica usque ad Liturgiam et Pastoralem. His enim disciplinis theologicis po- 
tiores partes tribuere debet una cum philosophicis, quae viam illis parare de- 
bent. 8 d). 9 pag. 7, linn. 15-26. 10 Et hac ratione, sacras et 

profanas seu humanas disciplinas, quae ad mundi hominisque cognitionem spec- 
tant, excolentes, habiles et parati reddantur « ad testandam plenam illam fidei cum 
ratione concordiam , cuius magister exstitit S. Thomas Aquinas » (linn. 20-23). 
Quae sane concordia plena non solum viget et testari debet inter veritates fidei 
et nova adinventa scientiarum vere et solide probata, sed etiam, et quidem 
maxime inter philosophiam veri nominis et veritates a Deo revelatas. Hisce enim 
universitatibus debet quam maxime excoli philosophia. « Neque enim — ut sa- 
pienter docet Pius XI — cum ambae a Deo, summa aeternaque veritate, profici- 
scantur, et ratione illa, haec fidei documenta reddat exhibeatque, inter se pugnare 
queunt, ut nonnulli delirando contendunt; immo etiam tam amice conspirant, ut 
altera alteram compleat. Unde sequitur, ex inscio imperitoque philosopho fieri 
nunquam doctum theologum posse, et qui divinarum rerum sit prorsus ieiunus, 
eidem perfecte philosophari nullo pacto licere » (Epist. Ap. Unigenitus Dei Filius , 
ad supremos Moderatores Ordinum Religiosorum data die 19 martii 1924: A.A.S., 
16 [1924], pp. 144-145). 11 huiusce. 12 (Enc. Aeterni Patris-. Acta 

Leonis , ed. Bonne Presse, t. I, p. 70). 13 similiter edixit. 14 (Enc. 

Humani generis-. A.A.S., 42 [1950], p. 571). 15 (Motu Proprio Non multo 

post die 31 dec. 1914: A.A.S., 7 [1915] pp. 6-7). Non autem esset secundum 
Christum neque plene concordaret cum veritatibus fidei, si vera non esset; quia 
nunquam falsitas est secundum Christum, neque plene consonare potest cum veri- 
tatibus fidei. Falsum vero concordare non potest, maxime si istud verum sit divi- 
num et omnino infallibile. 16 (Enc. cit.; Denz.-Schon. N. 3892). 17 con- 
gruenter. 18 (Enc. Studiorum ducem die 29 iun. 1923: A.A.S., 15 [1923], 

p. 324). 19 ( Summa Theol. I, q. 1, a. 8 ad 2). 20 (In I de Caelo et 

Mundo, lect. 22 n. 8). 21 (Summa theol. I, q. 107, a. 2 c). 22 (In libr. 

Boethii De Trinitate, Prooem. q. 2 a. 3 ad 8). 23 ipsum. 24 Haec 

doctrina, ut ait Pius XI, non est constructio quaedam artificialis et subiectiva, sed 
naturalis et eminenter obiectiva, ideoque in omne tempus valitura: « non verra mai 
meno il valore della dottrina tomistica, perche bisognerebbe che venisse meno il 
valore delle cose » (Alloc. ad studentes universitarios, mense febr. 1927; apud 
M. Cordovani, O. P., San Tommaso nella parola di Pio XI, in Angelicum 6, 
1929, 10). « Dai suoi libri attingerete sempre la verita » (Alloc. ad professores et 
studentes Instituti « Angelicum » habita die 12 nov. 1924; apud Xenia thomistica 
t. III, p. 600). 25 deest. 26 deest. 27 deest. 28 melius et 

amplius scripti quam in S. Thoma. 29 — ne plura consecter — . 30 omnes 

vires suas, esset penitus falsa et derelinquenda, iam eius magisterium esset pure 
et vere verbale, non reale, et nonnisi per aequivocationem vel irrisionem appel- 
lari posset magister, ad instar pharisaeorum de quibus lepide ait S. Ioannes Chry- 

sostomus: Iesum vocant magistrum, cuius nolunt esse discipuli. 31 Qua in 

re omnino adhaereo his quae in disceptatione de Institutione sacerdotali dixerunt 
em.mi cardd. Rufini, Bacci et Caggiano, et exc.mi DD. Stafla et alii. 

[Subscripserunt etiam~\ P. De La Fuente, praei, n. Batanes and Babuyan 
Islands; J. B. Velasco, ep. Amoy; D. Romoli, ep. Pescia; A. Torres, ep. Catamar- 
ca; X. Ariz, ep. tit. Bapara; R. Addazi, arch. Trani et Barletta. 


6 

Exc.mus P. D. BOHDAN BEJZE 
Episcopus tit. Idas sensis, aux. Lodzensis 

Illustrissimi Patres, 

Educatio est maximi momenti problema vitae socialis. Semper et 
ubique verum apparet propositum, videlicet: ... 1 futurae societatum ... 2 
res ex educatione iuventutis dependent. In mundo huius temporis 
iuventus praecipuas animosque perturbantes, periculosas difficultates 
experitur. De hac gravi crisi religionis, in qua iuventus nostra versatur, 
testimonium perhibet optimum e. g. nimis exiguus numerus vocationum 
ad sacerdotium, qui etiam apud societates iam diu christianas conspi- 
citur. 

Quae habet iuventus difficultates Concilium videre debet et in quan- 
tum hoc fieri possit, pariter tollere, eo modo v. g. ut Concilium indicia 
clara de re paedagogica praebeat. Ita enim Concilium iuventuti auxilio 
veniret atque etiam omnibus, quorum magni interest, ut res futurae 
mundi prospere eveniant. 

Eiusdem gravitatis ac educatio ponitur problema institutionis seu 
formandi intellectus, problema nempe veritatis tradendae. Haud diu 
est, venerabiles Patres, et maxime motu oecumenico orto, cum mo- 
mentum caritatis magis ac magis consideratur tamquam medium opti- 
mum ut vita christiana et universus orbis renoventur. Caritas maximi 
aestimatur valorisl At cavendum est, ne veritatis gravitas minuatur. 
Iterumque dicendum est, quod veritas semper et ubique inaestimabilis 
remanet atque in mundo huius temporis causa gravis fractionis homi- 
num, ex variis ideologiis ortae, ... 4 veritatis momentum in dies invale- 
scit. Idem valet, quod clarius patet momentum formandi intellectus 
seu gravitas scholarum. 

Quae cum ita sint, illustrissimi Patres, plane videtur, quaestioni 
de christiana educatione atque scholis catholicis dedicare schema in sin- 
gulis rebus et praesentibus elaborandum oportet. Huius schematis eia- 

boratio exigit cooperationem ab hominibus in rebus educationis ac eru- 
ditionis peritis una cum illis, qui diversis in regionibus inter iuventu- 
tem nostri temporis operam dant et igitur iuventutis difficultates et exi- 
gentias facile cognoscunt. 

Illustrissimi Patres / praeter ea quae dixi, attentionem meam in par. 9 
et 10 in textu declarationis (vide pag. 13) adhuc dirigere velim. Propo- 
sita, quae ibi continentur, ... 6 omnino placent. Quod tamen non impedit, 
quominus declaratio « De educatione christiana » ... 7 in amplius schema 
evolvenda sit. Puto enim contentum paragraphorum de quo nunc agi- 
tur profecto placere omnibus, quorum magni interest, ut scientiarum 
progressus appareat atque vera concordia fidem inter et rationis exigen- 
tias fiat. Attamen aliquod supplementum textus necessarium esse vide- 
tur. Namque in par. 10 legitur primum, quod « scientias sacras et cum 
sacris connexas Ecclesia sibi carissimas habet »; verumtamen in se- 
quenti proposito nihil aliud dicitur nisi, quod « a scientiarum sacra- 
rum progressu multum exspectat Ecclesia ». 

Procul dubio quidem Ecclesiae interest, ut non tantum ipsae scien- 
tiae sacrae progrediantur, verum etiam disciplinae cum scientiis sacris 
connexae, uti philosophia christiana, historia, archeologia etc. eviden- 
tem progressum adipiscant. Quarum scientiarum incrementum earumque 
divulganda cognitio hodie magni ponderis sunt. Multi namque nostri 
temporis homines veram scientiae revelatae cognitionem neglegunt. Quem 
neglectum plane demonstrat, e. g. nimis parva hominum frequentia 
in ecclesiis, ubi scii, diebus festis Evangelium praedicatur. Attamen 
fieri potest, ut homines isti in problemata Dei, et animae immortalis , 8 
sese incumbant ante omnia ope investigationis mere rationalis. Huius- 
modi enim investigationes faciunt philosophia christiana, historia et 
ceterae cum scientiis sacris disciplinae connexae. 

Quibus attente perspectis, proponere audeo, ut in extremam par. 10 
sequens vel simile propositum referatur, nempe: « Etiam philosophiae 
christianae, historiae aliarumque disciplinarum, quae cum scientiis sa- 
cris connectuntur, verum progressum Ecclesia sibi carissimum habet. 
Quae igitur disciplinae in animis hominum rerum divinarum studium 
excitant atque illos ad revelationem amplectendam praeparant ». Dixi. 


In textu scripto tradito-. 1 in quantum homines influxum exercent in sortes 
singularum societatum necnon Ecclesiae, in tantum. 2 et Ecclesiae. 3 tanti 
aestimatur valoris, ut impossibilis omnis exaggerata notio et commendatio cari- 
tatis videantur. 4 necnon gratia motus oecumenici. 5 Patres con- 
scripti. 6 mihi. 7 — mea sententia — . 8 animae immortalis, 

Ecclesiae. 

Moderator : Loquetur nunc em.mus D. Decanus Sacri Collegii ut 
praeses Consilii Praesidendae Concilii Oecumenici. 

Em.mus P. D. Eugenius card. Tis serant: Quoad suffragationem 
schematis declarationis de libertate religiosa plures Patres exceptionem 
fecerunt quod congruum tempus datum non fuerit ad maturanda con- 
silia, ad deliberationes capiendas attento praesertim quod novus textus, 
iudicio quoque secretariatus ad unitatem christianorum fovendam in 
relatione expresso, novam structuram exhibeat et nova enuntiet. 

Re maturius perpensa, visum est consilio praesidentiae, negotium 
quod Ordinem Concilii celebrandi tangit non posse a congregatione ge- 
nerali per suffragationem decerni. Idcirco, idem consilium praesidentiae 
statuit, post auditam relationem, non esse procedendum ad suffragatio- 
nem in hac Concilii sessione. Patres autem qui volunt suas animadver- 
siones proponere, id faciant scriptis intra diem 31 ianuarii anni 1965. 

7 

Exc.mus P. D. HONORATUS M. VAN WAEYENBERG 
Episcopus tit. Gilbensis, aux. Mechliniensis-Bruxellensis 

Venerabiles Patres et omnes praesentes hic, 

Hucusque, complures ob rationes, diligentissime opportunum duxi 
me personalem et directam partem in decursu solemnium sessionum ..- 1 
Concilii vitare. Persuasam nam mihi erat sat multis Patribus maxima 
auctoritate fruentibus etiam ex Belgio 2 facultatem nobis 3 datam esse ut 
nobis sententias suas traderent. ... 4 Cum autem per annos fere 25 mu- 
nere Rectoris Magnifici universitatis catholicae Lovaniensis functus sim 
et cum ab anno 1949 i. e. a creatione 5 foederationis internationalis uni- 
versitatum catholicarum per 1 1 annos annuente Summo Pontifice Pio XII 
venerabilis memoriae eius praeses fuerim, congruens credidi quasdam 
animadversiones sed cum consensu plurium episcoporum 6 proprio no- 
mine circa schema de scholis catholicis in cap. III de universitatibus 
catholicis proponere posse ... 7 

Sane, primum membris commissionis gratulari velim laborem prae- 
stitum. Nam hunc textum, mea humili opinione, uberiorem duco quam 
credi posset. Principia mihi 8 enim revocat quae continentur in litteris 
encyclicis, iure canonico, recentibus declarationibus Summorum Pon- 
tificum ... 9 Quae omnia dilucide ordinantur cum voto suscepto ut in 
codice iuris canonici, pressius et clarius exprimantur. Utique omnes 
legimus documenta de hac materia publicata a Summis Pontificibus inde 

a Leone XIII usque ad Paulum VI in Ecclesiam Suam. Utile esset 
textus ... 10 excerptos hic citare sed ad hoc tempus deest. Refero ad illam 11 
encyclicam quam prae oculis habetis; ex alia parte iuvat me illas elo- 
quentes litteras revocare missas ab illo magno 12 Papa Pio XII conven- 
tibus Pax Romana annis 1952 et 1958 ex quibus paucas sententias in 
lingua authentica praelegam: « Cette mission de luniversite qui rap- 
proche les hommes et les peuples dans une pacifique collaboration des 
intelligences serait decevante si elle ne s’achevait en une progressive 
coordination des connaissances entre elles. La communion des esprits 
pourrait-elle se faire utilement hors de Punite de la verite? ... 13 Mission 
delicate, toute de fermete et de discretion, a laquelle nous convions 
specialement nos universites catholiques, illuminees dans leur tache 
par les splendeurs de la foi. ... 14 II est bon de proclamer les veritables 
libertes de 1’esprit et d’en assurer la protection contre toutes formes 
abusives de pressions politiques, sociales ou philosophiques. Vous aime- 
rez, ce faisant, a montrer a quel point 1’Eglise sert les progres du savoir 
humain quand, fidele a la mission de son divin fondateur de rendre 
temoignage a la verite elle garde tantot ses fils de funestes abus de 
la liberte et tantot revendique pour eux les justes franchises de la vie 
intellectuelle et le droit de connaitre et de repandre ce qui est vrai » ... 16 
« Puis-je ajouter moi-meme que la Science reconnaisse les erreurs et se 
corrige parce qu’elle sait qu’ errare humanum est, perseverare autem dia- 
bolicum. Et que ce n’est en cette matiere pas seulement VEglise qui 
peut se trdmper et se redresser comme elle a toujours fait. La Science 
experimentale n’ oserait plus enseigner aujourd’hui ce qu } elle a soutenue 
il y a 60 ans, lorsque Vusage des forces electrique s commenqait a trou- 
ver des applications pratiques. Que dira-t-on dans un demi siecle de 
Venergie nucleaire? ». 

Oblivisci non possum nonnullos venerabiles Patres in sessione diei 
4 novembris in qua tractabatur problema de Ecclesia coram cultura 
dilucide attentos nos fecisse de variis aspectibus investigationis scien- 
tifcae. Inter eos nominare possum exc.mos et rev.mos D. Talamas, 
De Provencheres, Zoa, Elchinger, Proana qui locuti sunt de natura in- 
dicationum de prudentia atque de libertate necessaria. Item schema de 
institutione sacerdotali mentionem facit de studiis universitariis . Et in 
hac disceptatione em.mus card. Leger et exc.mus D. Dant, mentionem 
fecerunt de foederatione universitatum catholicarum , 17 Ipse Summus 
Pontifex Paulus VI feliciter regnans die 3 octobris sessioni Academiae 
Pontificiae officium investigationis scientificae praescripsit ut in omni- 
bus rebus veritatem detegeret simulque suggessit apertam ac sinceram 
cooperationem cum institutis etiam non confessionalibus quae immensa 18 

absque dubio viget in selectione sodalium, in compositione et in activi- 
tate istius academiae. Talem conceptionem investigationis scientifcae 
etiam exposuit Summus Pontifex cum recenter recepit delegationem con- 
gressus canceriologiaeT 

1. Prima animadversio mea spectat ordinem ac tenorem textus quem 
mallem clariorem, breviorem magis concretum, lam allatum est etiam 
emendatus minus placet ob nimiam partem universitatibus reservatum. 
Ob deficientes claras et momentosas considerationes e. g. de iure et offi- 
ciis status ut iam dictum est ab aliis et de activitatibus et de existentia 
foederationis inter nationalis catholicarum universitatum etc. Plusquam 
magna instituta potest et debet ista foederatio in re scientifca audire non 
catholicos et immo non christianos possit ut clare exposuit em. mus card. 
Leger commissionis Concilii utilis esse per coordinatam cooperationem 
inter universitates cum plura libertate ( non dico independentia ) 20 quin 
inutilibus restrictionibus refringatur. Vera et efficaci fiducia ... 21 maior 
fiet proventus eius in apostolatu scientifico qui differt ab inopportuno 
proselytismo. Experientia docet melius imponderabilia etiam apostolica 
agere posse f 2 

Secundo 23 optarem ut clarius exprimatur ius Ecclesiae, de facto no- 
mine primaevi iuris parentum agentis ut a Iesu Christo fuit dictum : 24 
« Euntes docete omnes gentes » cum iure instituendi, fruendi, libere do- 
cendi 25 ut cognoscatur et ametur ubique ille qui dixit: « Ego sum veri- 
tas » et quem S. Ioannes ... 26 ostendit « plenum gratiae et veritatis ». 

Optamus tertio ut sint universitates numerosae sed magis adhuc in 
votum est ut sint dignae et seriaed 1 Institutionis universitariae cor et me- 
dulla semper est labor ipse absconditus, probus, protractus, inquisitionis 
acutissimae et perscrutationis indefessae realitatis, cuiusvis generis sit 
in ordine physico, historico, sociali, humano, immo divino. Si nostrae 
universitates non intendunt alumnos serie et probe instruere et formare 
personalem investigationem, ad considerationem fidelem et possessionem 
criticam realitatis et 28 veritatis ad conscientiam plenam professionis exer- 
cendae 29 non eveniunt nisi scholae secundariae, absque spiritu, absque 
methodo verae universitatis. Quod 30 verteret in magnum detrimentum 
pro Ecclesia quae illas institutiones ut suas commendaret. Tales e contra 
educi debent alumni ut vere respondeant quaestioni 31 iam allatae... 32 

Moderator : Exc.me Domine, velis venire ad conclusionem, quia 
tempus tuum exhaustum est. 

Orator : Conclusio mea est quod non possum propter tempus atten- 
tionem exigere pro vero spiritu cantare sacrificii quod nos omnes debe- 


ri 

mus esse parati , laborare in hortu christianae vitae immo usque ad sacri- 
ficium vitae ut dederunt missionarii belgae in Congo. Puto , posse hic 
commemorare 20 socios congregationis Spiritus Sancti qui in Kongolo 
die prima 1962 fuerunt interfecti et puto etiam cdmmemorare posse 
2 socios passionistas belgas qui interfecti fuerunt die 23 octobris re- 

,33 

cente. 

Vere et sincere S, Sedi devotissimus ob illum amorem Dei et anima- 
rum repeto et rogo 34 ut Concilium consecrare dignetur ... 

Moderator : Exc.me Pater, finias, quaeso. 

Orator : ... hanc libertatem in indagatione cuiusque scientiae qua 
anima frui debet hic 35 qui bonum quaerens vera apostolica sollicitudine 
ducitur qua indagatio veritatis in omnibus rebus ornetur ... 36 Dixi. 


In textu scripto tradito-. 1 huius. 2 deest. 3 deest. 4 Prae- 

terea in memoriam revocare placet magnas partes quas habent exc.mi ac rev.mi 
episcopi Belgii necnon eruditissimi viri periti qui in nostris facultatibus docent. 
Iste honor nostro veteri Instituto tributus, nos utique gaudio sed etiam periculosa 
superbia replere posset. 5 ab initio. 6 deest. 7 Et eo maiore 

libertate quod exc.mi episcopi Belgii, approbante Summo Pontifice, me nuper ob 
legem aetatis ab omni officio in Universitate Uberarunt. 8 deest. 9 nem- 

pe: uniuscuiusque ius ad institutionem mentis et animi; iura parentum et missio- 
nem Ecclesiae; momentum Catholicae universitatis et sua diffusio ab Ecclesia per 
totum orbem terrarum, dummodo adsint opes et viri periti; momentum sacrarum 
facultatum in universitate et earum salutaris influxus in ceteras facultates humanas 
et etiam sic dictas positivas; officium subsidiarium Status bene et efficaciter reco- 
gnoscendi et adiuvandi institutiones liberas, condendi talia instituta quo deficerent; 
et stimulandi investigationem scientificam; mutuum auxilium universitatum catho- 
licarum et generalis cooperatio earum etiam cum non-catholicis institutionibus 
praesertim in alta investigatione scientifica etc. 10 inde. 11 tamen 

ad recentem. 12 deest. 13 « Universite, observions-nous naguere, ne 

dit pas seulement juxtaposition de facultes etrangeres les unes aux autres, mais 
synthese de tous les objets du savoir ... Et les progres modernes, les specialisations 
toujours plus poussees rendent cette synthese plus necessaire que jamais » (Dis- 
cours a 1’Institut catbolique de Paris, 21 sept. 1950). A vrai dire, iis le rendent 
aussi plus difficile et plus fragile. Et Puniversite se doit de la preserver de deux 
ecueils contraires. Le premier serait Pingerence indue de 1’Etat qui, outrepassant 
ses pouvoirs, pretendrait imposer a l’enseignement, pour des fins politiques ou 
ideologiques, Punite factice d’une philosophie arbitraire. Mais, a Pinverse, Puni- 
versite servirait mal sa mission en s’abandonnant au pluralisme ou a un syncre- 
tisme superficiei; au seul plan de la connaisance naturelle, il lui appartient de 
depasser la diversite des disciplines, de promouvoir une sagesse et de former la 
personnalite intellectuelle de 1’etudiant: qu’elle se garde donc de faillir a sa 
plus haute mission, qui est de donner a de jeunes esprits le respect de la ve- 



CONGREGATIO GENERALIS CXXVI 


419 


rite, de les guider vers les libres demarches indispensables a leur maturite intellec- 
tuelle. 14 elles seules peuvent poursuivre 1’effort de synthese jusqu’a la clef 

de voute de 1’edifice, car « cette unite ne tendra vers sa perfection que dans la 
mesure ou elle se cherchera en Dieu, dans la charite eclairee par la science, selon 
la verite unique de 1’Evangile, sous la conduite de 1’Eglise une et sainte ». Au 
Service de la jeunesse etudiante, de telles universites, couronnees par 1’enseigne- 
ment de la philosophie chretienne et de la theologie, seront des ecoles de verite; 
elles seront aussi des maltresses de vie chretienne, morale, civique et sociale » 
{Acta Pii XII , 12-8-1952, p. 729, vel etiam L’Osservatore Romano , 31-8-1958, 
p. 1: Message au 24 e Congres): 15 {Io. 18, 87). 16 C’est un fait 

que par 1’autorite que vous conferent votre culture et la competence acquise dans 
votre profession, vous constituez pour votre entourage une question et une re- 
ponse (Discours du 27 avril 1957: A.A.S., 49, p. 298) ... Et si l’on vous questionne, 
sachez repondre de votre foi. Que votre culture religieuse soit proportionnee a vos 
connaissances profanes, que votre charite soit toujours disponible aux besoins de 
vos freres ». 17 deest. 18 confessionalibus. Quae mens. 19 deest. 

20 Sed si adsunt iterationes, quaedam momentosae considerationes deficiunt. lura 
e. g. et officia Status etsi in relatione nominentur, minus dilucide exprimuntur 
quam in Litteris Encyclicis. Praeterea liceat mihi dolere quod, in proposito textu, 
ne mentio quidem facta sit de Foederatione Internationali Universitatum Catholi- 
carum de qua supra. Et tamen, plus quam quodvis aliud institutum, nata est ut per 
orbem terrarum in re scientifica contactus habeat cum non-catholicis, immo cum 
non-christianis. Quare in votis est ut magis libera — non dico independens — 
agere possit. 21 quae ei convenit. 22 Perutile puto in memoriam revo- 

care efficacem auctoritatem quam ob firmitudinem veritatis nixam, nostri sodales 
sibi conciliaverunt in Congressu Internationali Associationis Universitatum in 
civitate Mexicana a. 1950 habito. 23 2) Deinde. 24 sed missione inni- 

tentis illi a D.N.I.C. data: . 23 Ex qua missione oritur illius ius instituendi, 

fovendi (testimoniis recognitis, subventionibus, libertate) libere docendi, dum in 
omnibus rebus et ubique efficiat. 26 in intio Evangelii sui nobis. 27 3) Sa- 
ne universitates catholicae non tam numerosae quam verae, authenticae, omni- 
mode seriae exspectantur. 28 vel. 29 deest. 30 Et hoc. 31 de- 
scriptioni. 32 a Pio XII propositae: « Par 1’autorite de votre culture et la 

competence acquise dans votre fonction, vous constituez pour votre entourage 
une question et une reponse » (Pie XII, discours du 27 avril: A.A.S., 49, p. 298). 
Labores in officinis in rebus quae pertinent ad scientias positivas, itemque discepta- 
tiones in scientias positivas, itemque disceptationes in scientiis sic dictis humanis, 
interdum efficere valent ut, per errores qui saepe illis investigationibus proprii sunt, 
aliquo modo mysteria quae nos circumdant revelentur. Em. mus D. card. Mercier, 
clarissimum exemplar vitae interioris, eruditissimus professor invitatus a Summo 
Pontifice Leone XIII ut partes sumeret in restauranda philosophia ad mentem 
divi Thomae, amantissimus Patriae in rebus asperis defensor, laudem tribuit 
errori quem vir scientiarum evertere et restituere conatur, statim ac conversio ne- 
cessaria suspicatur. Quod supponit libertatem mentis in omni serena probitate et 
proinde necessitatem moralem cooperandi cum aliis doctis viris quin nimis strictae 
normae suffocent illos qui proprio nomine aliquid novi exquirere audent. Illa li- 
bertas agnoscit auctoritatem alienam et observantiam opinionum quae nituntur 
recta conscientia. Ex caritate christiana universitates nostrae tenentur eandem li- 

bertatem observare dum beneficiis fruuntur quae ipsa vitae morali veri indagato- 
ris praebet. Id decet cunctas veras universitates. En sensus exclamationis altis- 
simi angoris S. Augustini: « inquietum est cor meum donec acquiescat in Te, 
Domine » ( Confess . I, 1). Inde vera caritas scientifica hac norma, saepe S. Augu- 
stino tributa, exprimitur: « In necessariis unitas, in dubiis libertas, in omnibus 
caritas ». Summus Pontifex feliciter regnans Paulus VI illam libertatem laudavit 
in litteris encyclicis suis Ecclesiam Suam, cum locutus est de dialogo cum Chri- 
stianis (p. 51 Libenter). Antiqua nostra universitas per plus quam quinque saecula, 
praesertim temporibus persecutionis, tribulationis vel destructionis, semper Ec- 
clesiam defendit. Haec tamen fortitudo nunquam impedivit quominus perpetuo 
contactus haberet in isto spiritu verae caritatis quam oecumenicitas suadet. Qua 
in re universitas non debet considerari nec regi ut seminarium et distinctio haec 
semper prae oculos habenda est. In decursu nostrae historiae amplissimas distinc- 
tiones academicas contulimus eminentissimis viris, regibus ac principibus, sum- 
mis Ecclesiae dignitatibus ac eruditissimis professoribus, in re politica praeclaris- 
simis viris ac exercituum ducibus, immo et benefactoribus multis; tamen nunquam 
ab illis praevia fidei professio fuit expetita. Cum anno elapso, in conventu pu- 
blico ac solemni, archiepiscopum anglicanum Cantuariensem, Doctorem Ramsey 
in universitate nostra excepimus, non dubitavi illum ex corde salutare et meo 
nomine orationem habere potuissem quam ille nobis edidit. Nonne hoc nuper- 
rime hic laudavit in libertate scholarum in Brittania rev.mus D. Heenan, arch. 
Westmonasteriensis? 33 deest. 34 devotissimi, petimus et rogamus. 

35 quo unusquisque animus frui debet. 36 Venerabiles Patres Conciliares, 

vobis locutus sum mente libera ac recta verecundia, absque ullo mandato. Quae 
hic protuli, meo nomine et unica mea parva auctoritate dixi. 

Animadversiones additae: 

P. 4, ad b) ultimam lineam. Puis-je ajouter moi-meme que la science recon- 
nait ses erreurs et se corrige, parce qu’elle sait qu’errare humanum est perseve- 
rare autem diabolicum et que ce n’est en cette matiere pas seulement 1’Eglise 
qui peut se tromper et se redresser, comme elle 1’a toujours fait. La science expe- 
rimentale n’oserait plus enseigner aujourd’hui ce qu’elle a soutenu il y a soixante 
ans, lorsque 1’usage des forces electriques commen^aient a trouver des applica- 
tions pratiques. Que dira-t-on dans un demi-siecle de 1’energie nucleaire (Sa- 
vannah)? 

P. 4 ou 5. Oblivisci non possum nonnullos venerabiles Patres in sessione diei 
4 novembris, in qua tractabatur problema de Ecclesia coram cultura, dilucide at- 
tentos nos fecisse de variis adspectibus investigationis scientificae. Inter eos no- 
minari possunt exc.mi ac rev.mi DD. Talamas, episcopus Mexicanus, de Proven- 
cheres, ep. Aquensis, Zoa, ep. Yaundensis in Cameroun, Elchinger, ep. Argento- 
ratensis, Proana, ep. Rivibambensis in Ecuador; qui locuti sunt de natura inda- 
gationum, de prudentia deque libertate necessaria, de possibilitatibus diffusionis, 
de analphabetismo in Africa et in America Latina, de sic dicto « imperialismo 
dogmatico »? Nihil prorsus aliud facere possum nisi illis gratias agere quam 
maximas: itaque ipse ego urgere non debeo. Item schema de institutione sacer- 
dotali mentionem facit de studiis universitariis (n. 18). 

P. 7. Et, si, rebus sic stantibus et mediis vel professoribus deficientibus, 

impossibile videtur universitatem condere, consilium dare audeo quod, iam paucis 
annis elapsis, em.mis cardd. Frings et Cerejeira suggessi, de creatione Instituti 
extra Universitatem sed ei coniuncti, pro scientiis religiosis, pro scientiis sociali- 
bus ad mentem encyclicarum, ac pro philosophia, ad instar institutorum in quibus- 
dam universitatum catholicarum iam existentium. 

P. 8, in fine. Mihi hic liceat in memoriam revocare quae em.mus D. card. 
Wyszynski dixerit de obligatione quae incumbit societatibus scientificis et Ec- 
clesiae (i. e. ergo seminariis et universitatibus) ut studiis et commentariis melius 
intelligantur magnae Litterae En cyclicae Summorum Pontificum, praesertim no- 
vissimorum temporum. Satis dictum erit de caritate christiana, sed minus dictum 
est eam caritatem christianam praesupponere iustitiam socialem et internationalem 
ut affirmant inde a Papa Leone XIII omnes Encyclicae sociales. Quae iustitia 
socialis implicat non solum saniorem repartitionem bonorum et earum rerum 
ad vitam necessarium, sed etiam — nec minus — veram observantiam, ex amore, 
dignitatis humanae in persona eorum hominum qui sunt pauperrimi et eheu 
miserrimi. Quem amorem nuper actu generosissimo exaltavit Summus Pontifex, 
obediens doctrinae saepissime a Domino Nostro Iesu Christo prolatae. 

Si, in actione sociali ut vocatur, mihi licet evocare quae mihi propria fuerunt, 
liquido scio quanti momenti fuerint activitates ut v. g. « Iuventus Operaria Chri- 
stiana » (I.O.C.) de qua hic locutus est eius Praeses Internationalis, et Actio 
« Patronum Christianorum ». Quibus operibus nascentibus in nostra patria adesse 
et incipientibus operam praestare mihi feliciter contigit. Si de iis loqui audeo, me- 
morare volo conditores harum consociationum ut est vel erant v. g. pro I.O.C. 
Rev.mus D. Cardijn et amicissimi mei, qui in Dachau martyrium subierunt, Fer- 
nandus Tonnet et Paulus Garcet, ut, ex altera parte, promotores Patronum Catho- 
licorum, v. g. Leo Bekaert defunctus. Illi auctores operum ut fundamentum ponere 
intenderunt vitam spiritualem interiorem tamquam animum omnis apostolatus, 
« L’ame de tout apostolat » ut scripsit Dom Chautard. 

Quo spiritu duci debet vera catholica Universitas et puto, pro Universitate 
Catholica Lovaniensi et pro Universitate Lovanium ab ipsa in Leopoldville (Congo) 
fundata, confirmare posse se magis magisque spiritu veritatis, sub tutela Patro- 
nae suae « Sedis Sapientiae », nullam molestiam invenire si, ut agricola et opera- 
rius, clare et firmiter proclamant fiduciam et fidem: in protectionem et directio- 
nem Sancti Spiritus per Providentiam ut hic asseruit em.mus card. Dopfner; 
in Ecclesiam unam sanctam catholicam et apostolicam; in traditionem antiquam 
adorationis et visitationis Sanctissimi Sacramenti non tamen quasi absconditi in 
quadam ignota parte Ecclesiae; in venerationem Beatae Mariae Virginis per non 
ridiculam, ut quidam moderni fideles aiunt, recitationem Rosarii, quam nobis 
etiam expostulavit recenter pro Polonia em.mus card. Wyszynski; in veram 
caritatem christianam quam Ecclesia tam ad intra quam ad extra coli vult ab 
omnibus per totum orbem terrarum. Recordari mihi sit adhuc venia, quia tam 
facile obliviscamur, exemplum datum a viginti sociis Congregationis Sancti Spi- 
ritus ex nostra regione, inhumaniter die 1 ianuarii 1962 in Kongolo interfecti. 
Gratia et honor a Deo mihi data fuerunt duos ex illis per ordinationem in sacer- 
dotium introducere. Iuvat me illorum episcopum, quondam meum alumnum, 
S. Exc. mons. Bouve fraterne et cum respectu hic praesentem consalutare. 

Recordor etiam illos duos Patres Passionistas Belgas, die 23 octobris elapsa, 
in Katako-Kombu trucidatos. 

Recordor tantos et tantas in Kongo et in aliis regionibus terrae crudeliter 
interfectos. 

Nimis fortasse hic mensura amoris erga Deum et erga Beatam Mariam Vir- 
ginem explorata fuit: ipsi et ipsae proclamare actibus suis potuerunt quod asse- 
ruit S. Augustinus: « Mensura amoris est amare absque mensura ». 

Secretarius generalis : Patres venerabiles, velitis audire attente. Cra- 
stina fiet suffragatio finalis schematis de Oecumenismo. Attamen lego 
folium quod vobis nunc distribuitur, parcite nobis, non est typis im- 
pressum. Est tantum dactylographice scriptum propter sollicitudinem 
quam debemus ferre in his rebus. In hoc folio ita legitur: « Praeter 
emendationes iam introductas iuxta modos a Patribus conciliaribus ac- 
ceptos, etiam quae sequuntur introducta sunt ad maiorem claritatem 
textus, a secretariatu ad christianorum unitatem fovendam, qui hoc modo 
excepit suggestiones benevolas auctoritative expressas ». 

Mutationes hae sunt. Postea vos videbitis in folio et introducetis 
in textu quem certissime domi habetis. 

Pag. 5, lin. 5 (lego fortius quae mutata sunt ita ut iam nunc intel- 
ligere possitis). 

Pag. 5, lin. 5: « discipuli quidem Domini omnes se esse profiten- 
tur ac diversa sentiunt ... etc. » 

Pag. 5, lin. 20: « Fere omnes tamen ... ». 

Pag. 7 , lin. 35: « ad unicam Christi Ecclesiam iure pertinent ». 

Pag. 8 , lin. 5: « quae Ecclesiae catholicae concredita est ». 

Pag. 8, lin. 15: « Qui populus ... quamvis in membris suis pec- 
cato obnoxius maneat ». 

- Pag. 8, lin. 21: «afflante Spiritus Sancti gratia». 

Pag. 9, lin. 15: « cum utrumque ex Dei mirabili dispositidne pro- 
cedat ». 

Pag. 9, lin. 40: « Divitias Christi et virtutum opera ». 

Pag. 10, lin. 3: « quaecumque Spiritus Sancti gratia in fratribus 

seiunctis efficiuntur ». 

Pag. 19, lin. 7: «in Occidente ortae sunt...». 

Pag. 19, lin. 26: , « particulares ... ab ipsis Apostolis ortum habere 

gloriantur ». 

Pag. 20, lin. 5: «ex Virgine Maria incarnato ... ». 

Pag. 20, lin. 11: «propter defectum etiam mutuae comprehen- 
sionis ». 

Pag. 20, lin. 14: « plenae communionis optatae ». 

Pag. 21, lin. 6: «ut Catholici frequentius accedant». 

Pag. 21, lin. 21: «totius Ecclesiae, facultatem habere se... ». 

Pag. 21, lin. 33: « formulae non raro potius inter se compleri ... ». 

Pag. 23, lin. 23 : « Spiritum Sanctum invocantes in ipsis Sacris 
Scripturis Deum inquirunt quasi sibi loquentem in Christo ... ». 

Pag. 24, lin. 13: « genuinam atque integram substantiam Myste- 
rii Eucharistici ». 

Bene, hae omnes emendationes vel praecisationes vobis videre erit 
in fasciculo qui distribuetur crastina et est in typographia. Attamen 
iam nunc introducetis in textu quem habetis ita ut meditari possitis et 
votum ferre crastina super totum caput cum his modificationibus vel 
clarificationibus introductis. Gratias. Rogamini Patres ut vestris locis 
stetis quia imminet suffragatio praeliminaris circa schema quod nunc 
discutitur nempe an transitus fieri debeat ad suffragationes particula- 
res. Gratias. 


Exc.mus P. D. IULIUS VICTOR DAEM 
Episcopus Antverpiensis 

Conclusio disceptationis 
Venerabiles Patres, 

Gaudeo quod mihi liceat quaedam verba facere in fine huius sere- 
nae et apertae disceptationis circa declarationem de educatione chri- 
stiana. Certus sum mentem commissionis interpretari, gratissimum ex- 
primendo animum pro optimis vestris animadversionibus. Ante omnia 
autem sinatis me in memoriam vestram revocare quod titulus primi et 
secundi schematis atque etiam schematis propositionum, et quidem no- 
bis impositus, erat de scholis catholicis, non autem de educatione chri- 
stiana. Non mirum igitur quod in declaratione praesertim agatur de 
scholis. 

Liceat mihi quasdam difficultates nunc brevissime vobis exponere et 
postea solutionem quae nobis melior videtur proponere. 

Patres in disceptatione varias animadversiones proposuerunt qua- 
rum aliquae multum favebant schemati, aliquae e contra minus favora- 
biles erant. Hoc consistit magnam difficultatem attamen 1 omnes illae 
animadversiones vere fundamentum habent et plures ex illis in nostra 
commissione iterum atque iterum consideratae sunt et revera, illarum 
causa, commissio nostra loco schematis propositionum aliquam meram 
declarationem conficiendam censuit. 

Difficultas quas tam diversae animadversiones constituunt , 2 quas 
brevitatis causa non enumerabo 3 manifestant quam diversus sit rerum 
status in diversis mundi partibus, ita ut, sicut optime notaverunt plures 

episcopi ex Statibus Foederatis et ex aliis nationibus, non conveniat Con- 
cilio documentum completum exarare, sed melius sit brevem declara- 
tionem facere et fusiorem tractationem huius tam magni et intricati pro- 
blematis ad commissionem post-conciliarem remittere. Haec commissio, 
cum auxilio peritorum, etiam laicorum, ex diversis mundi partibus, po- 
terit documentum quasi completum apparare in quo imprimis tractari 
poterunt omnia argumenta a Patribus indicata et ea evolvi ratione habita 
aliorum documentorum Concilii, ita ut orientationes pro educatione chri- 
stiana habeantur vere aptatae nostri temporis exigentiis. 

Hoc non impedit quominus iam nunc in ipsa nostra declaratione 
ea quae maioris momenti sunt inserantur secundum desideria a Patri- 
bus expressa ... 4 

Quare, venerabiles Patres, haec est nostra propositio: 

1 ) Sicut in prooemio declarationis iam dicitur, remittatur ad 
commissionem post-conciliarem praeparatio documenti magis completi 
de educatione christiana quod exigentiis nostri temporis vere satisfaciat 
atque inserviat conferentiis episcoporum ad problemata de educatione 
et de institutione christiana in singulis nationibus consideranda et di- 
rimenda. 

2) Interea, venerabiles Patres* acceptetur praesens schema tam- 
quam basis pro ulteriore et perfectiore labore nostrae commissionis. Si 
enim hoc schema declarationes 5 reicitis, commissio redibit ad statum 
quo erat ante duos annos et non poterit scire quid Concilium velit quia 
non paucae 6 animadversiones in hac disceptatione a Patribus propositae 
inter se opponuntur. 

3) Vestrum erit post acceptationem schematis in suffragiis ad 
singulas propositiones modos indicare secundum quos desideratis ut sin- 
gulae propositiones corrigantur vel perficiantur ita ut commissio perpo- 
litam declarationem in proxima sessione vobis proponere possit, quod 
vestris desideriis plene satisfaciat. Dixi. Gratias. 


In textu scripto tradito-. 1 deest. 2 Etenim, e. g. quidem Patres maxi- 

mum momentum scholarum catholicarum illustraverunt dolentes quod argumen- 
tum de scholis catholicis minus appareat in praesenti declaratione de educatione 
christiana. Alii e contra affirmaverunt momentum scholarum catholicarum dimi- 
nutum esse et magis in dies vires convertendas esse ad influxum exercendum in 
publicis scholis quae in pluribus nationibus frequentantur a maxima parte pue- 
rorum et iuvenum catholicorum. Quidam Patres petiverunt ut fortius et clarius 
in schemate affirmetur quod Status subsidia oeconomica omnibus scholis et 
propterea etiam scholis catholicis dare debeat. Alii e contra, et hoc saepe accidit 
in nostra commissione, petiverunt ut haec obligatio Status modo magis discreto 

affirmaretur, sicut in schemate fit, ne in certis nationibus auctoritates offendantur 
et status scholarum catholicarum difficilior evadat. Hae difficultates et multae 
aliae. 3 enumero. 4 v. g. melior descriptio educationis christianae 

cuius scopus specificus sit formatio ad fidem personalem; introductio spiritus 
missionarii et oecumenici in totum opus educationis; latior enucleatio missionis 
primariae familiae in educatione; indicatio fundamenti iuris Ecclesiae ad scholas 
condendas; maior determinatio iurium tum parentum tum societatis civilis; parti- 
cipatio totius communitatis christianae operi educationis; apta praeparatio magi- 
strorum sive sacerdotum sive religiosorum sive laicorum; diligens cura ut qui in 
scholis catholicis student vere fiant, sicut iam in schemate dicitur, spirituale 
« veluti fermentum » totius humanae communitatis et « fidei testes » in mundo 
exsistant. 5 deest. 6 deest. 

Moderator : Agimus gratias maximas exc.mo relatori pro sua rela- 
tione initiali et finali, etiam commissioni pro labore strenuo. 

Secretarius generalis-. Venerabiles Patres, vobis proponitur suffra- 
gatio praeliminaris circa schema declarationis de educatione christiana. 
An placeat Patribus, ut post disceptationem schematis declarationis de 
educatione christiana transeatur ad suffragationem faciendam. Votum 
est placet vel non placet. Gratias. 

SCHEMA DECLARATIONIS 
DE LIBERTATE RELIGIOSA 

SEU 

DE IURE PERSONAE ET COMMUNITATUM AD LIBERTATEM 
IN RE RELIGIOSA * 


Textus prior 

Pag. 29 

Declaratio Prior 
DE LIBERTATE RELIGIOSA 

SEU 

DE IURE PERSONAE ET COMMUNITATUM 
AD LIBERTATEM IN RE RELIGIOSA 


25. Huius declarationis momentum nemi- 
nem fugit, qui attendere velit, quantum recta 
libertatis religiosae consideratio conferat ad 
contactus et relationes sereno et pacato animo 
instaurandos inter Christianos; huiusmodi enim 
consideratio est condicio omnino necessaria ut 
dialogus oecumenicus haberi possit. 


N. 26, pag. 29, linn. 9-15 

26. [Natura libertatis religiosae describi- 
tur ]. Homines ad imaginem Dei formati et 
ad consortium divinae naturae vocati officium 
et honorem habent ut, secundum dictamen 


Textus emendatus 
Declaratio 

DE LIBERTATE RELIGIOSA 

SEU 

DE IURE PERSONAE ET COMMUNITATUM 

AD LIBERTATEM IN RE RELIGIOSA 

I. Libertatis religiosae generalis ratio 

1. [ Rerum status hodiernus ]. Dignitatis 
personae humanae hac nostra aetate homines 
magis magisque conscii fiunt. 1 Exigunt liber- 
tates civiles, ut possint in societate vitam age- 
re homine dignam. Itemque postulant iuridi- 
cam limitationem potestatis publicae, ne fines 
honestae libertatis personalis nimis circumscri- 
bantur. Quae libertatis postulatio maxime ea 
respicit, quae ad religionem spectant. In per- 
multis publicis civitatum constitutionibus ci- 
vium libertas in re religiosa instituta est tam- 
quam stabile regimen. 2 

Libertas religiosa communiter hodie intelli- 
gitur esse verum ius, in dignitate humana fun- 
datum, quod debet in iuridica et politica com- 
positione societatis ita agnosci, ut ius civile 


* Hic fasciculus Patribus distributus est in congregatione generali 124, die 17 novembris 1964. 

Textus prior 

conscientiae, voluntatem Creatoris et Salvato- 
ris in re religiosa sequantur. Inde exoritur ius 
ad libertatem religiosam in societate, vi cuius 
homines religionem suam privatim et publice 
exercere valent nec ulla coactione ab ea exer- 
cenda prohiberi possunt. Haec libertas religiosa 
postulat ut in humana societate condiciones 
necessariae promoveantur, in quibus omnes, 
vel singillatim vel in coetibus religiosis con- 
iuncti, vocationi divinae libere et integre re- 
spondere possint. 


N. 26, pag. 29, linn. 16-20 

Per libertatem religiosam homo a Dei po- 
testate nullo modo emancipatus est, quasi fal- 
sum et verum posset aeque aestimare, vel ab 
omni erga Summum Numen obligatione solu- 
tus esset, vel ipsi officium non incumberet re- 
ctam sibi de rebus religiosis conscientiam for- 
mandi, vel sibi pro libito statuere valeret utrum 
et in qua religione Deo servire velit. 


Textus emendatus 

evadat. Percipitur insuper esse ius, secundum 
quod homines debent liberi seu immunes esse 
a coercitione ex parte hominum et cuiusvis po- 
testatis mere humanae, non solum in sua con- 
scientia efformanda de re religiosa, sed etiam 
in religionis libero exercitio. Quod quidem 
exercitium religionis agnoscitur liberum esse 
debere duplici sensu, ut scilicet in re religiosa 
nemo cogatur ad agendum contra suam con- 
scientiam, neque impediatur quominus iuxta 
suam conscientiam agat, intra limites qui certa 
norma morali et iuridica determinantur. Deni- 
que intelligitur tutelam huius iuris tum ad sin- 
gulos homines tum maxime ad potestates pu- 
blicas pertinere. 

Per hanc igitur iuridicam libertatis religio- 
sae notionem, quae nostra aetate gener atim 
agnoscitur, nullatenus significatur hominem 
nulla obligatione in re religiosa teneri aut a 
Dei potestate emancipari. Non enim concipitur 
ac si persona humana falsum et verum possit 
aeque aestimare, vel ipsi officium non incum- 
bat formandi veram sibi de rebus religiosis 
sententiam vel arbitrario statuere valeat utrum, 
in qua religione et quanam ratione Deo servire 
velit. 3 

2. [ Quaestio historica ]. Patet igitur liber- 
tatem religiosam hodie non eodem modo ac 
olim considerari. Revera saeculo decimo nono 
in multis nationibus invalere coepit ideologia, 
laicismus nuncupata. 4 Nitebatur in placito ra- 
tionalistico de absoluta autonomia individualis 
rationis humanae, secundum quod homo est 
sibi ipsi lex et Deo nullatenus subiicitur. 5 Ex 
hoc placito philosophico derivata est quaedam 
notio libertatis religiosae, in qua omnimodus 
relativismus atque indifferentismus in re reli- 

giosa latebat . 6 Hanc libertatis religiosae notio- 
nem eiusque praemissam philosophicam Eccle- 
sia reprobavit. Componi enim non potest no- 
tio haec cum dignitate humana, quae maxime 
consistit in eo, quod homo, ad imaginem Dei 
factus, Deum vivum et verum cognoscat Eique 
soli serviat . 7 

Porro cum placito philosophico laicismi 
cohaerebat placitum politicum de omnipoten- 
tia status etiam in re religiosa . 8 Hoc placito 
innixi, non pauci tunc temporis moderatores 
reipublicae legale libertatis religiosae regimen 
statuebant, quo Ecclesia Catholica intra ipsum 
ordinem temporalem ita a statu concludeba- 
tur, ut esset omnipotenti status potestati sub- 
iecta . 9 Reprobavit Ecclesia hoc regimen eius- 
que praemissam politicam. Gravissime enim 
violant Ecclesiae nativam libertatem. Praeterea 
componi cum hominis libertate in societate non 
potest affirmatio totalis autonomiae potestatis 
publicae sine modo sine lege, cum quo totalita- 
rismus hodiernus intime connecti tur . 10 

Utraque haec damnatio, olim lata, hodie 
manet integra et immutabilis . 11 Mutantur ta- 
men tempora et ideologiae. Etenim his nostris 
diebus hoc rude rationalismi genus, quod 
saeculo decimo nono proprium fuit, iam gra- 
vioribus erroribus locum fere cessit. Quod 
maius est, ex eo tempore totalitarismus status, 
libertati humanae prorsus infensus, in multis 
orbis regionibus praevalere coepit. Praeterea 
Ecclesia, novis problematibus exsurgentibus 
et perspectis, e principiis, quae semper eadem 
manent in suo sensu et sua sententia, ampliorem 
doctrinam de re sociali et civili continuo evol- 
vit, de thesauro suo proferens nova et vetera. 
In hac doctrina firmius in dies persona humana 
asseritur esse et esse debere totius vitae socia- 
lis fundamentum, finis, subiectum . 12 Itemque 

N. 26, pag. 29, linn. 21-25 

His prae oculis habitis, Sacra Synodus, dum 
hominum a Deo dependentiam affirmat, liber- 
tatem simul in societate circa res religiosas ab 
omnibus ubique terrarum agnoscendam et ob- 
servandam esse bac declaratione manifestare 
intendit. 


Textus emendatus I 

in luce ponitur hominem, prout est persona, 
officiis teneri iuribusque gaudere, quae exsur- 
gunt e suiipsius natura. 3 * * * * * * * * * 13 Hoc valet in omni- 
bus partibus vitae atque activitatis humanae, 
ac praecipue in iis, quae ad religionem spe- 
ctant. 14 Tandem clarius in dies affirmatur, prae- 
cipuum potestatis publicae munus in eo esse 
quod omnium civium naturalia iura tueatur, co- 
lat, vindicet. 15 

Cum historiae decursu igitur exorta est 
nova quaedam quaestio de libertate religiosa. 
Hodie enim agitur de observanda conservan- 
daque dignitate personae humanae ac proinde 
de efficaciter tuendis eius iuribus, quorum pri- | 
mum est hominis ius, ut sit in re religiosa 
immunis a coercitione, praesertim ex parte po- 
testatis publicae. 16 


3. [ Declaratio ]. His positis, haec Sacra 

Synodus hac sua Declaratione exponere in- 

tendit quid de hodierno libertatis religiosae 

regimine sentiat. Primo affirmat et docet, iuxta 

constantem Ecclesiae doctrinam, non liberum 

esse unicuique homini quam quisque maluerit 

sequi in vita religiosa sententiam, sed unam 

religionem veram esse, quam Deus et Pater 
Domini nostri Iesu Christi per Filium suum 

incarnatum revelavit atque Ecclesiae custodien- 

dam et omnibus hominibus evangelizandam 

tradidit; homines vero gravi teneri officio ve- 
ritatem in re religiosa inquirendi et cognitam 

sectandi. Insuper declarat haec Sacra Syno- 
dus, hanc catholicam de unica vera religione 

doctrinam nullatenus adversari libertati hu- 
manae et civili in vita religiosa ducenda. Veri- 

tas enim evangelica est in societate humana 
fermentum, quod plura honestae libertatis be- 
neficia per saecula protulit; praeterea Eccle- 

N. 29, pag. 30, linn. 34-37 

29. [ Religiosa personae libertas in socie- 
tate ]. Libertatem religiosam non tantum a 
Christianis et pro Christianis, sed ab omnibus 
et pro omnibus hominibus et coetibus religio- 
sis in societate humana observandam esse Ec- 
clesia catholica asserit. 


N. 29, pag. 31, linn. 21-26 

Quum libertas religiosa elemento essentia- 
li privaretur et inanis evaderet, si publice exer- 
ceri non posset, ab Ecclesia catholica vindica- 
tur non tantum libertas opinionis, nec tantum 
libertas adimplendi ritus propriae religionis, sed 
verum propriumque personae ius ad servanda 
et testanda officia sua privata et publica erga 
Deum et homines, sive singulares sive collective 
sumptos, 


Textus emendatus 

siae doctrina de hominis dignitate, quatenus ex 
ipso rationis fonte depromitur, libertatem civi- 
lem in re religiosa firmiter sustentat et com- 
mendat. 

Cum igitur Ecclesiae incumbat munus, ut 
honestae hominis in civitate libertati patrocine- 
tur eamque sua doctrina atque auctoritate robo- 
ret, haec Sacra Synodus declarat regimen iuri- 
dicum hodiernum libertatis religiosae, quippe 
quod principiis rationis humanae fulcitur, esse 
in se honestum et vere necessarium ad custo- 
diendam in societate hodierna hominis digni- 
tatem et personalem et civilem. Affirmat insu- 
per libertatem religiosam, sensu iam descripto, 
esse verum ius, in ipsa dignitate personae hu- 
manae fundatum, quod omnes homines omnes- 
que communitates religiosae possunt sibi legi- 
time vindicare. 17 

II. Doctrina de libertate religiosa 

EX RATIONE DESUMPTA 

4. [ Fundamenta libertatis religiosae]. 

a) ( Integritas personae ). Homo, qui per- 
sona est, natura sua est socialis. Proinde in 
eius activitate aspectus socialis inseparabiliter 
connectitur cum aspectu interiore. Ergo iniu- 
ria homini fit, si quis interiorem hominis per- 
sonalem libertatem in re religiosa agnoscat, 
simulque ei liberum in societate religionis exer- 
citium deneget. Hoc modo enim violaretur ipsa 
integritas personae. Nexus inter libertatem in- 
teriorem et eius manifestationem socialem est 
omnino indissolubilis. Libertas religiosa est 
una, indivisa et indivisibilis, uni subiecto in- 
tegre sumpto inhaeret, et ad duo simul spectat: 
nempe ad libertatem interiorem seu conscien- 
tiae et ad liberum exercitium religionis. 

N. 29, pag. 30, lin. 38 - pag. 31, lin. 6 

Vocatio enim divina, quae homini iter ad 
Deum et ad salutem in Deo assequendam ape- 
rit atque praescribit, maximam revera perso- 
nae humanae dignitatem constituit. Quapropter 
in sociali convictu libertas sequendi hanc vo- 
cationem sine ulla imposita vel impediente co- 
actione cum maximum et unicuique proprium 
bonum tum aliarum libertatum fundamentum 
ac tutelam constituit, atque ideo ab unoquo- 
que tamquam verum strictumque ius erga eos 
quibuscum vitam degit habenda et observan- 
da est. 

N. 29, pag. 31, linn. 7-20 

Huius autem vocationis hominis seu inte- 
grae necessitudinis ad Deum norma est lex di- 
vina, quae est aeterna, obiectiva, absoluta, uni- 
versalis. Unusquisque ergo tenetur ad hanc Dei 
ordinationem omni studio recte cognoscendam 
ut se libere ei conformare valeat. 

Homo tamen dum his in terris vitam degit, 
voluntati Dei obtemperare potest tantummodo 


Textus emendatus 

b) ( Inquisitio veritatis). Homo habet of- 
ficium et ius quaerendi veritatem. Veritatem 
autem quaerere, eique iam inventae firmiter 
adhaerere tenetur humano modo, libera scilicet 
inquisitione atque assensu personali. Insuper, 
cum homo sit natura sua socialis, veritas quae- 
ritur et invenitur per magisterium seu institu- 
tionem et per communicationem inter homines, 
in qua alii aliis exponunt veritatem quam in- 
venerunt vel se invenisse iudicaverint. 18 Quae 
omnia maxime valent de veritatibus in re reli- 
giosa. Quare ad debitam hominis libertatem 
religiosam pertinet ut non impediatur in suis 
persuasionibus de re religiosa in dialogo expo- 
nendis. 

c) ( Indoles religionis). Ex ipsa religio- 
nis indole, exercitium eius consistit primario 
in actibus interioribus prorsus voluntariis at- 
que liberis, quibus homo sese ad Deum directe 
ordinat, eo quidem animo ut suam necessitu- 
dinem ad Deum agnoscat et debita oboedien- 
tia adhaereat voluntati divinae. Actus autem 
religionis interiores sua ipsorum indole, quae 
cum natura sociali hominis cohaeret, in actus 
exteriores prodeunt. Exinde sequitur quod ho- 
mo ius habet, ut in sua religione publice exer- 
cenda immunis sit a coercitione sive legali 
sive sociali. 

d) ( Conscientia humana). Suprema hu- 
manae vitae norma est lex divina, quae est 
aeterna, absoluta, obiectiva, universalis. Homo 
autem legi divinae obtemperare tantummodo 
potest, secundum quod illam sui ipsius con- 
scientiae dictamine percipit. Neque finem suum 
ultimum consequi potest, nisi certa conscien- 
tiae iudicia, mediis adhibitis idoneis, sibi pru- 

Textus prior 

prout legem divinam sui ipsius conscientiae di- 
ctamine percipit, et finem suum ultimum obti- 
nere nequit nisi iudicium conscientiae sibi pru- 
denter efformando eiusque dictamen fideliter 
sequendo. Ideo qui conscientiae suae sincere 
oboedit, ipsi Deo, etsi quandoque confuse vel 
inscie, oboedit et honore dignus aestimandus 
est. Si quis igitur, quantumvis conatus sit recte 
videre quid Deus in concreto ab ipso petat, in 
erroneam interpretationem incidat, nullus ho- 
mo nec ulla humana potestas ius habet illum 
inducendi ad operandum contra suae conscien- 
tiae dictamen. 

N. 30, pag. 33, linn. 4-7 

Civiles potestates nullam directam capaci- 
tatem et competentiam ad determinandas vel 
moderandas relationes civium cum Creatore ac 
Salvatore suo possident, ideoque non possunt 
Communitates religiosas temporalibus finibus 
reipublicae subordinare. 


N. 29, pag. 31, linn. 29-40 

Exercitium iurium in re religiosa propter 
naturam socialem hominis limitatum est et eam 
mensuram excedere non potest sine qua nec 


Textus emendatus 

denter efformet et his dictaminibus fideliter 
oboediat. Inde sequitur principium morale ab- 
solutum, quod vetat, ne quis in re religiosa 
cogatur ad agendum contra suam conscien- 
tiam. 19 Hisce autem nostris diebus, aucto sen- 
su dignitatis humanae, personalis et civilis, 
aliud insuper exigitur, ne scilicet quis in so- 
cietate humana impediatur, maxime a pote- 
state publica, quominus agat in re religiosa 
secundum suam conscientiam, salvo ordine pu- 
blico, qui partem essentialem totius boni com- 
munis constituit. Quae quidem exigentia est 
prorsus rationi consentanea et homine digna. 20 


e) (Moderatio civitatis). Actus religio- 
si, quibus homines privatim et publice sese 
ad Deum ex intima sententia personali ordi- 
nant, temporalem et terrestrem rerum ordinem 
transcendunt. Ideo in his actibus ponendis ho- 
mo non subest potestati civili, cuius compe- 
tentia ob ipsum eius finem ad ordinem terre- 
strem et temporalem restringitur, 21 et cuius 
potestas legifera solummodo ad actus exteriores 
extenditur. 22 Potestas ergo publica, quae de 
interioribus actibus religiosis nequit iudicare, 
nequit pariter publicum religionis exercitium 
coercere aut impedire, salvis tamen exigentiis 
ordinis publici. Libertas debet homini agnosci 
quam maxima fieri potest ac non restringenda 
est nisi in quantum est necessarium. 23 Ipsa om- 
nino limites suos excedit, si in regimen ani- 
morum aut in curam animarum sese quovis 
modo immisceat. 24 

5. [Limites libertatis religiosae]. 

a) ( Norma moralis). Ius ad libertatem 
in re religiosa exercetur in societate humana, 
ideoque quibusdam normis limitantibus ob- 

Textus prior 

dignitas essentialis personae humanae illaesa 
maneret, nec re vera possibilis esset societas 
hominum qui, utpote libero arbitrio praediti et 
sequelis peccati originalis contaminati, errare 
possunt. Id exercitium limitari non licet nisi 
in quantum graviter contradicit fini societatis, 
qui constat complexu earum vitae socialis con- 
dicionum, quibus homines suam ipsorum per- 
fectionem possunt plenius et expeditius conse- 
qui 12 ac simul fideliter observare inalienabilia 
iura a Deo hominibus in communi tributa. 

Si igitur in sensus religiosi manifestationi- 
bus usus inveniantur perversi, qui personae 
dignitati et iuribus aliorum clare noceant, po- 
pulorum rectores secundum prudentiae regu- 
las iis obstent oportet. 


N. 29, pag. 32, linn. 9-14 

Publicae rei moderatores ex alia parte te- 
nentur ius personae ad libertatem in re reli- 
giosa efficaciter tueri ipsumque apte promove- 
re. Reipublicae enim proprium est personae 
iura non tantum agnoscere et observare, sed 
etiam eorum exercitium facilius reddere et im- 
pedire quominus hominibus huiusmodi iura 
exercentibus difficultates ponantur. 

N. 29, pag. 31, lin. 41 - pag. 32, lin. 8 

Contra vero, publicae rei moderatoribus 
nefas est imponere civibus professionem vel 


Textus emendatus 

noxium est. Quarum prima est principium mo- 
rale responsabilitatis personalis erga alios. Et- 
enim in iuribus suis exercendis unusquisque 
debet rationem habere iurium aliarum perso- 
narum suorumque officiorum erga alios, qui- 
buscum est ei agendum secundum iustitiam 
et humanitatem. 

b) ( Norma iuridica ). Societas civilis ius 
habet sese protegendi contra abusus, qui per- 
petrari possint adducto titulo libertatis reli- 
giosae. Pertinet praecipue ad potestates publi- 
cas huiusmodi protectionem praestare, non ta- 
men modo arbitrario, sed secundum normas 
iuridicas, quae constituuntur exigentiis ordinis 
publici. Qui ordo publicus est illa pars essen- 
tialis boni communis, quae committitur pote- 
stati publicae, ut praecipue vi coercitiva legis 
protegatur. Exercitium religionis in societate 
a coercitiva interventione status immune esse 
debet, nisi quando exercitium religionis gravi- 
ter noceat ordini publico sive per perturbatio- 
nem pacis publicae, sive per violationem mo- 
ralitatis publicae, sive per laesionem iurium 
civilium aliorum. 

III. Consequentiae practicae Id 

6. [Cura libertatis religiosae]. Inviolabi- 
lia hominis iura tueri praecipuum est cuiusvis 
potestatis publicae officium. Debet igitur po- 
testas publica, per iustas leges, efficaciter su- 
scipere tutelam curamque libertatis religiosae 
omnium civium. Itemque a potestate publica 
providendum est, ne civium aequalitas in ordi- 
natione iuridica laedatur propter rationes re- 
ligiosas. 

Ex quibus sequitur nefas esse potestati pu- 
blicae, per vim vel metum civibus imponere 


28 

fi Textus prior 

reiectionem cuiuscumque religionis tamquam 
condicionem, qua plene vel partialiter vitae na- 
tionali et civili participare possint. Pariter haec 
libertas religiosa offenditur damnatione ad pae- 
nas propter rationes religiosas; atque etiam 
laeditur quando, religionis causa, peragitur 
spoliatio bonorum, privatio rerum quae ad vi- 
tam decentem requiruntur, negatio aequalita- 
tis socialis et nationalis, recusatio accessus ad 
actus civiles et exercitii iurium fundamenta- 
lium quae, hodie praesertim, concorditer et 
universaliter agnoscuntur. 

N. 30, pag. 32, linn. 33-37 

His perpensis, haec Sacra Synodus decla- 
rat vim quamlibet ad religionem ipsam de- 
lendam sive in toto genere humano, sive in ali- 
qua regione, sive in determinato coetu reli- 
gioso, manifestissime et gravissime laedere vo- 
luntatem Creatoris et Salvatoris hominum, at- 
que ipsa sacra personae humanae et familiae 
gentium iura. 

N. 30, pag. 33, linn. 7-10 

Quo magis autem societas civilis propitias 
suppeditat condiciones ad vitam religiosam fo- 
vendam, eo magis ipsa fruetur bonis quae un- 
1] dequaque proveniunt ex fidelitate hominum 
erga vocationem suam divinam. 

N. 30, pag. 32, linn. 14-24 

30. [ Libertas coetuum religiosorum in so- 
cietate]. Ius ad libertatem religiosam, quod 
singulis personis competit, etiam coetibus agno- 
scendum est. Hi enim constituuntur libera 
personarum voluntate, imperante conscientia; 
praeterea requiruntur sociali hominum natura 
et dignitate, ut ipsi religionem revera vivere 
possint. 


Textus emendatus 

professionem aut reiectionem cuiusvis religio- 
nis. Eo magis contra voluntatem Dei et contra 
sacra personae et familiae gentium iura agitur, 
quando vis adhibeatur ad religionem ipsam 
delendam vel cohibendam sive in toto genere 
humano sive in aliqua regione sive in determi- 
nato coetu religioso. Immo vero huic Sacrae 
Synodo in votis est, ut ius personae humanae 
ad libertatem religiosam in omnibus per orbem 
terrarum civitatibus agnoscatur et efficaci tu- 
tela iuridica muniatur. 25 Quo magis enim so- 
cietas civilis propitias suppeditat condiciones 
ad veritatem divulgandam vitamque religiosam 
fovendam, eo magis ipsa fruetur bonis, quae 
undequaque proveniunt ex fidelitate hominum 
erga Deum Eiusque sanctam voluntatem. 26 


7. [Libertas communitatum religiosarum ]. 
Libertas religiosa, quae singulis personis com- 
petit, etiam communitatibus agnoscenda est. 
Hae namque a sociali natura tum hominis, tum 
ipsius religionis requiruntur. 

textus prior 

Ipsis igitur, intra supra dictos limites a 
fine societatis imponendos, ius competit ut 
secundum proprias leges sese regant, Deum 
cultu publico honorent, membra sua in vita re- 
ligiosa exercenda adiuvent et doctrina susten- 
tent easque institutiones promoveant, in qui- 
bus membra inter se adiuvent ad vitae activi- 
tates secundum sua principia religiosa ordi- 
nandas. 


N. 30, pag. 32, lin. 38 - pag. 33, lin. 3 

Ius pariter coetibus religiosis competit ut 
sincerae honestaeque propagationi seu annun- 
tiationi religionis studeant, vitato tamen « pro- 
selytismo » quippe qui mediis impropriis et 
inhonestis utatur. Illi coetus impediri nequa- 
quam possunt quominus rationes suae religio- 
nis proponant, ut apud auditores persuasio 
religiosa oriatur, qua moti sese libere eorum 
Communitati adsocient. 


N. 29, pag. 31, linn. 22-28 

... ab Ecclesia catholica vindicatur ... verum 
propriumque personae ius ad servanda et te- 
standa officia sua privata et publica erga Deum 
et homines sive singulares sive collective sump- 
tos, ad totam scilicet vitam suam secundum 
postulata suae religionis ordinandam in re fa- 


T ex tus emendatus [ 

Illis igitur iure debentur independentia et 
immunitas, ut secundum proprias leges sese re- 
gant, Deum cultu publico honoret, membra sua 
in vita religiosa exercenda adiuvent et doctrina 
sustentent atque eas institutiones promoveant, 
in quibus membra cooperentur ad vitam pro- 
priam secundum sua principia religiosa ordi- 
nandam. 

Communitatibus religiosis pariter competit 
ius, ne mediis legalibus vel actione admini- 
strativa status impediantur in suis propriis mi- 
nistris seligendis atque educandis, in commu- 
nicando cum auctoritatibus religiosis in aliis 
orbis terrarum partibus degentibus, necnon in 
bonis acquirendis et f ruendis. 

Communitates religiosae ius etiam habent, 
ne impediantur in sua fide, ore et scripto, pu- 
blice docenda atque testanda. In fide autem 
religiosa spargenda et usibus inducendis absti- 
nendum semper est ab omni actionis genere, 
quod coercitionem vel suasionem inhonestam 
aut minus rectam sapere videatur, praesertim 
quando de pueris vel rudioribus agitur. 

Tandem ad libertatem religiosam spectat 
quod communitates religiosae libere possint 
ostendere singularem valorem veritatis religio- 
sae in ordinanda societate et in tota activitate [ 
humana dirigenda. 

8. [ Libertas religiosa familiae ]. Cuique fa- 
miliae, utpote quae est societas proprio iure 
gaudens, competit ius ad libere ordinandam 
religiosam vitam suam domesticam, sub mo- 
deratione parentum. Parentibus autem compe- 
tit ius ad determinandam rationem institutionis 

miliari, educati va, culturali, sociali, caritativa religiosae liberis tradendae. Parentibus insu- 
et in aliis humanae vitae activitatibus. per a publicis potestatibus agnoscendum est 

ius eligendi, vera cum libertate, scholas vel 
alia educationis media. Propter hanc autem 
electionis libertatem non sunt eis iniusta one- 
ra imponenda. 


N. 30, pag. 32, linn. 23-32 

Homines ergo qui, iuxta dictamen con- 
scientiae suae in Ecclesia catholica fidem suam 


9. [ Libertas associationis religiosae ]. Per- 
sonae humanae ius inest ne a potestate civili 
impediatur quominus communitatem religio- 
sam ingrediatur aut relinquat. Praeterea in na- 
tura hominis sociali atque in ipsa natura reli- 
gionis fundatur ius, quo homines possint, sal- 
vis iuribus aliorum, conventus vel associationes 
ad fines religiosos, educativos, culturales, ca- 
ritativos, sociales prosequendos sibi libere con- 
stituere. 


IV. Doctrina libertatis religiosae 

SUB LUCE REVELATIONIS 

10. [ Libertas Ecclesiae]. In bonis Eccle- 
siae, quae ubique semperque conservanda sunt 
ab omnique iniuria defendenda, illud certe 
praestantissimum est, tanta ipsam perfrui agen- 
di liberate, quantam salus hominum curanda 
requirat. Haec enim est libertas divina, ab 
Unigenito Dei Filio auctore profecta, qui Ec- 
clesiam sanguine fuso excitavit. Atque adeo 
propria est Ecclesiae, ut qui contra eam fa- 
ciunt libertatem, iidem contra Deum faciunt. 
Iuxta totam traditionem catholicam, libertas 
Ecclesiae est principium fundamentale in iis, 
quae spectant ad relationem inter Ecclesiam et 
ordinem civilem vitae humanae. 27 

Ecclesia sibi in societate humana et coram 
quavis potestate publica vindicat libertatem, 

Textus prior 

profiteri volunt, a rei publicae moderatoribus 
exspectare possunt et debent ut suae Ecclesiae 
libertas religiosa agnoscatur. Ipsi enim ius ha- 
bent vivendi in societate quam libera volun- 
tate elegerunt, quaeque ex ipsorum animi per- 
suasione, a Deo volita et a Christo fundata 
est tamquam institutio sine qua integra vita 
christiana dari non potest, quandoquidem ad 
essentiam vitae christianae pertinet ut vivatur 
in populo seu in communitate instrumentis sa- 
lutis praedita. 


N. 28, pag. 30, linn. 27-33 

Ecclesia catholica praecipit ne ullus invitus 
cogatur ad amplexandam fidem catholicam. 
Quae traditionalis norma Ecclesiae pro una- 
quaque persona valet et ab ipsa natura actus 
fidei postulatur. Homo enim a Salvatore re- 
demptus et « in adoptionem filiorum per Iesum 
Christum » (Eph. 1, 5) vocatus, revelationi 
divinae adhaerere non potest nisi ex una parte 
Pater traxerit eum et ex altera rationabile 
ac liberum Deo praestiterit fidei obsequium. 


Textus emendatus P 

utpote quae est auctoritas spiritualis, a Christo 
Domino constituta, cui soli ex divino mandato 
incumbit officium, ut in mundum universum 
eat atque evangelium praedicet omni creatu- 
rae (cf. Mc. 16, 15; Mt. 28, 10-20). 28 Pariter 
libertatem sibi vindicat Ecclesia, prout est 
etiam societas hominum divinitus convocata, 
quorum omnes et singuli in societate civili iure 
gaudent vivendi ad rationis conscientiaeque 
christianae praescripta. 29 

Iamvero ubi reapse viget hodiernum regi- 
men libertatis religiosae, ipsa Ecclesia stabilem 
obtinet condicionem et iuris et facti plenamque 
independentiam in missione divina exsequenda, 
quae ei soli ex mandato Christi committitur. 30 
Praeterea Christifideles iure civili gaudent ne 
impediantur in vita ducenda iuxta fidem ca- 
tholicam. Concordia igitur datur inter liberta- 
tem, quam Ecclesia sibi mandato Christi vin- 
dicat, et libertatem religiosam illam quam Ec- 
clesia postulat pro omnibus hominibus et com- 
munitatibus ut verum ius, ipsius rationis lu- 
mine comprobatum. 

1 1 . [ Libertas fidei ] . Doctrina fundamenta- 
lis catholica est, in verbo Dei contenta et a 
Patribus constanter praedicata, 31 hominem ha- 
bere veram responsabilitatem in credendo, ne- 
minem tamen invitum esse cogendum ad am- 
plexandam fidem catholicam. 32 Etenim ipsa 
sua natura actus fidei christianae liber est. 
Namque homo, a Christo Salvatore redemptus 
et in adoptionem filiorum per Iesum Christum 
vocatus {Eph. 1, 5), Deo sese revelanti adhae- 
rere non potest, nisi Pater traxerit eum {Io. ['. 
6, 44) et rationabile liberumque Deo praesti- 
terit fidei obsequium. Unde etiam sequitur, 

] Textus prior Textus emendatus 

quod fides eo magis est genuina, quo magis 
libera est et personalis. 

Indoli ergo fidei christianae oppositum est 
quodvis in re religiosa genus coercitionis ex 
parte humanae potestatis. Ideo in regimine 1L 
bertatis religiosae condiciones dantur, in qui- 
bus exigentiae doctrinae catholicae in hac ma- 
teria observantur. 

12. [ Doctrina euangelica ]. Libertas reli- 
giosa, prout hodie intelligitur, altas radices 
habet in verbo Dei. Libertas, quam Christus 
praedicavit, donum Dei est quo homo, libera- 
tus a lege peccati ( Rom . 8,2), directe ordinatur 
ad Deum Patrem per Iesum Christum ( 1 Cor. 
8, 6). Libertas autem religiosa a societate po- 
stulata innititur in dignitate personae, ad quam 
Christus semper spectavit in conducendis ho- 
minibus ad perfectam libertatem filiorum Dei. 

Etenim Iesus, qui Christus et Dominus est 
( Act . 2, 36) idemque mitis et humilis corde 
(Mt. 11 , 29), in ministerio suo peragendo di- 
scipulos allexit quidem et invitavit, numquam 
vero coegit (Mt. 4, 19; 11, 28-30; 19, 16- 
22; Io. 6, 68). Miracula fecit ut auditores 
fide verbo suo adhaererent; tamen consulto 
prodigia illa patrare iterum iterumque renuit, 
quibus homines ad assentiendum quodammo- 
do cogerentur (Mt. 12, 38-39; Io. 6, 30-33). 
Revera Satanas huiusmodi prodigia proposuit 
Christo, tentans Eum (Mt. 4, 5-7); 33 Iudaei 
pariter talia signa petebant (Lc. 11, 16; Io. 
2, 18): quae omnia recusavit Iesus (Lc. 11, 
16 ss.; Io. 4, 48). Respuit prodigia illa quae 
violentiam redolerent, ut quando Apostoli, a 
Samaritanis non recepti, Ei proposuerunt: 
« Domine, vis dicimus ut descendat ignis de 
caelo et consumat illos? », quemadmodum tem- 
pore Eliae prophetae factum est. Severe eos 

Textus prior Textus emendatus [ 

increpavit Dominus dicens: « Nescitis cuius 
spiritus estis. Filius hominis non venit ani- 
mas perdere, sed salvare » ( Lc . 9, 54-56). 
Christus semper fuit ille perfectus Servus 
Yahweh {Is. 42, 1-4) qui harundinem quassa- 
tam non confringit neque linum fumigans ex- 
tinguit (Mt. 12, 20). Venit ut ministraret {Me. 
10, 45) et ut testimonium perhiberet veritati 
{Io. 18, 37), quod tandem summopere praesti- 
tit sanguine suo. Exaltatus a terra, omnes vi 
amoris traxit ad seipsum. 

Quod Christus fecit et docuit, Apostoli 
secuti sunt. Ab ipso Ecclesiae initio discipuli 
Christi laboraverunt ut homines ad Deum con- 
verterent non per actionem coercitivam nec 
per artificia inhonesta, sed per virtutem verbi 
Dei. Sicuti Christus, Apostoli quoque intenti 
fuerunt, ut testimonium redderent veritati Dei, 
abundantius audentes coram populo et princi- 
pibus « sine timore verbum Dei loqui » {Phil. 

1, 14; Act. 4, 13-20). Firma fiducia tenebant, 
ipsum evangelium revera esse virtutem Dei in 
salutem omni credenti {Rom. 1, 16). Omnibus 
ergo spretis « armis carnalibus », exemplum 
mansuetudinis et modestiae Christi sequentes, 
verbum Dei praedicaverunt plene confisi in di- 
vina huius verbi virtute ad potestates Deo 
adversas destruendas et homines ad fidem et 
obsequium Christi reducendos (2 Cor. 10, 
3-5). 

Iuxta mentem ergo Christi Eiusque prin- 
cipia agit Ecclesia, quando hodie, aucto in ho- 
minibus sensu propriae dignitatis, regimen li- 
bertatis religiosae tuetur, eique fovet pro pa- 
storali sua erga libertatem humanam sollici- 
tudine. 

>] Textus prior 

N. 27, pag. 29, lin. 26 - n. 28, pag. 30, lin. 26 

27. [Munus Ecclesiae]. Ecclesia catholi- 
ca, ut divino obtemperet mandato: « docete 
omnes gentes... docentes eos servare omnia 
quaecumque mandavi vobis » (Mt. 28, 19-20), 
impensa cura adlaborare debet « ut sermo Dei 

>] currat et clarificetur » (2 Thess. 3, 1) et omnes 
unanimes, uno ore honorificent Deum et Pa- 
trem Domini nostri Iesu Christi. 

Obsecrat igitur Ecclesia a filiis suis « pri- 
mum omnium fieri obsecrationes, orationes, 
postulationes, gratiarum actiones pro omnibus 
hominibus... Hoc enim bonum est et acceptum 
coram Salvatore nostro Deo, qui omnes homi- 
nes vult salvos fieri et ad agnitionem veritatis 
venire » (1 Tim. 2, 1-4). Insuper ipsos horta- 
tur ut, in sapientia ambulantes ad eos, qui fo- 
ris sunt, « in Spiritu Sancto, in caritate non 
ficta, in verbo veritatis » (2 Cor. 6 , 6-7) lumen 
vitae diffundere satagant auxiliis naturae et gra- 
tiae quibus ipse Dominus usus est, praedica- 
tione nempe doctrinae, exemplo vitae et te- 
stimonio perhibito veritati, etiam usque ad san- 
guinis effusionem. 

28. [Ad amplectendam fidem nemo coga- 
tur]. Dum vero discipuli Christi in statu viae 
sunt, cum officio veritatem annuntiandi et de- 
fendendi coniunctam semper et ubique habent 
obligationem agendi amanter, prudenter et pa- 
tienter cum hominibus qui in erroribus circa 
fidem versantur. Etenim ab ipsis agnoscendus 
et admittendus est modus suavis et humanae 
naturae aptatus, quo Deus homines sensim ad 
suum amorem allicit. Respiciendum igitur est 
et ad officia erga verbum vivificans, quod prae- 
dicandum est, et ad iura personae et ad mensu- 
ram gratiae, quae a Deo tribuuntur homini qui 
ad fidem libere admittendam invitatur. 


Textus emendatus 


13. [ Munus Ecclesiae ] . Ecclesia Catholica, 
ut divino obtemperet mandato: « docete omnes 
gentes ... docentes eos servare omnia quaecum- 
que mandavi vobis » (Mt. 28, 19-20), impensa 
cura adlaborare debet « ut sermo Dei currat 
et clarificetur » (2 Thess. 3, 1) et omnes uno 
animo et ore honorificent Deum et Patrem Do- 
mini nostri Iesu Christi. 

Obsecrat igitur Ecclesia, a filiis suis « pri- 
mum omnium fieri obsecrationes, orationes, 
postulationes, gratiarum actiones pro omnibus 
hominibus... Hoc enim bonum est et acceptum 
coram Salvatore nostro Deo, qui omnes ho- 
mines vult salvos fieri et ad agnitionem veri- 
tatis venire » ( 1 Tim. 2, 1-4). 


Christifideles in sua efformanda conscien- 
tia diligenter attendere debent ad sacram cer- 
tamque Ecclesiae doctrinam. 34 Dei enim vo- 
luntate Ecclesia Catholica magistra est veritatis, 
eiusque munus est, ut veritatem, quae Christus 
est, explicet atque authentice doceat, simul- 
que principia ordinis moralis, ex ipsa natura 
humana profluentia, auctoritate sua declaret 
atque confirmet. Insuper Christiani, in sapien- 
tia ambulantes ad eos qui foris sunt, « in Spi- 
ritu Sancto, in caritate non ficta, in verbo ve- 
ritatis » (2 Cor. 6, 6-7), lumen vitae cum 
omni fiducia ( Act . 4, 29) et fortitudine apo- 
stolica, ad sanguinis usque effusionem, diffun- 

Textus prior 

Haec est ratio cur Ecclesia filios suos hor- 
tatur ut, veritatem facientes in caritate, sem- 
per curent ut, dum homines ad fidem veram ad- 
ducere conantur, ab ipsis assensus ne detur nisi 
cum plena libertate et sine animi reprehen- 
sione. Error reiciendus est, veritas praedicanda, 
intellectus illustrandus. In annuntianda autem 
veritate ab omni directa vel indirecta coactio- 
ne abstinendum est. 


N. 31, pag. 33, linn. 11-29 

31. [Libertas religiosa praesenti aetate]. 
Postquam Sacra Synodus hac sua declaratione 
affirmavit personae humanae et Ecclesiae alia- 
rumque Communitatum religiosarum ius ad li- 
bertatem religiosam in societate ubique et ab 
omnibus observandum esse, omnes huius aeta- 
tis homines denique adprecatur ut considerent 
quantopere libertas religiosa in praesentibus 
adiunctis agnoscenda et defendenda sit. 


Textus emendatus 

dere satagant auxiliis naturae et gratiae, quibus 
ipse Dominus unus est, praedicatione nempe 
doctrinae, exemplo vitae et testimonio perhi- 
bito veritati. 

Etenim discipulus gravi adstringitur offi- 
cio erga veritatem Christi, ut eam nimirum 
plenius in dies cognoscat, fideliter annuntiet, 
strenue defendat. Simul tamen caritas Christi 
urget eum ut amanter prudenter patienter agat 
cum hominibus, qui in errore circa fidem ver- 
santur. 35 Adhibendus est modus suavis et hu- 
manae naturae aptatus, quo ipse Deus et Pater 
Domini nostri Iesu Christi homines sensim ad 
suum amorem allicit. Respiciendum igitur est 
tum ad officia erga verbum vivificans quod 
praedicandum est, tum ad humanae iura per- 
sonae, tum ad mensuram gratiae a Deo per 
Christum tributam homini, qui ad fidem libere 
accipiendam et profitendam invitatur. Error 
reiiciendus est, veritas praedicanda, intellectus 
illustrandus, persona humana debita reverentia 
prosequenda. 

14. [Conclusio]. Constat igitur praesen- 
tis aetatis homines, quacumque cultura im- 
buantur, magis in dies optare ut libere possint 
religionem privatim publiceque profiteri; pa- 
tet etiam libertatem religiosam in plerisque 
constitutionibus iam ut ius civile declarari. 

Non desunt tamen regimina in quibus, etsi 
in ipsa eorum constitutione ius ad cultum Deo 
praestandum agnoscitur, tamen ipsae publicae 
potestates conantur cives a religione profitenda 
removere et communitatibus religiosis vitam 
perdifficilem ac periclitantem reddere. 

Illa fausta huius temporis signa laeto ani- 
mo salutans, haec vero deploranda facta cum 
moerore denuntians, Sacra Synodus christifi- 

Textus prior 


Manifestum enim est genus humanum ma- 
gis magisque in dies unum fieri, arctiores fieri 
relationes quibus homines diversae culturae et 
religionis inter se connectuntur, augeri apud 
omnes conscientiam propriae cuiusque respon- 
sabilitatis, rem publicam ob ipsam etiam iuri- 
dicam sui regiminis configurationem ineptam 
esse ad iudicia de veritate circa rem religiosam 
ferenda. Pacifica cohabitatio et iusta concordia 
in familia humana hodie ut cum maxime dari 
non possunt, nisi ubique terrarum suprema et 
sanctissima Dei vocatio atque suprema homi- 
num iura et officia ad vitam religiosam libere 
in societate ducendam observentur. Faxit igitur 
Deus et Pater omnium ut familia humana, di- 
ligenter servata sociali libertate religiosa in 
societate, per gratiam Christi et virtute Spiritus 
Sancti adducatur ad superiorem illam ac peren- 
nem libertatem « qua Christus nos liberavit » 
(Gal. 5, 1). 


Textus emendatus 

deles adhortatur et huius aetatis homines uni- 
versos adprecatur ut perattente considerent 
quantopere libertas religiosa necessaria sit in 
praesentibus potissimum vitae humanae adiun- 
ctis. 

Manifestum est enim cunctas gentes magis 
magisque in dies unum fieri, homines diversae 
culturae et religionis arctioribus inter se de- 
vinciri relationibus, augeri conscientiam pro- 
priae cuiusque responsabilitatis. Proinde ut 
pacificae relationes et concordia in genere hu- 
mano instaurentur et firmentur, omnino requi- 
ritur ut ubique terrarum libertas religiosa effi- 
caci tutela iuridica muniatur et suprema ho- 
minum officia et iura ad vitam religiosam libere 
in societate ducendam observentur. Faxit igi- 
tur Deus et Pater omnium ut familia humana, 
diligenter servato regimine libertatis religio- 
sae in societate, per gratiam Christi et virtu- 
tem Spiritus Sancti adducatur ad sublimiorem 
illam ac perennem libertatem « qua Christus 
nos liberavit » (Gal. 5, 1). 


NOTAE 

1 Cf. Ioannes XXIII, Litt. Encycl. Vacem in terris , 11 aprilis 1963: A.A.S., 
55 (1963), p. 279, ubi Summus Pontifex ad realitates hodiernas animadvertit: 
« At hae, de quibus diximus, animorum appetitiones illud etiam manifesto testantur, 
nostro hoc tempore homines magis magisque fieri dignitatis suae conscios, atque 
adeo incitari cum ad reipublicae administrationem participandam, tum ad poscen- 
dum, ut propria inviolabiliaque iura in publica civitatis disciplina serventur. Neque 
haec satis; nam homines nunc illud insuper poscunt, ut nempe civitatis auctoritates 
et ad normam publicae constitutionis creentur, et sua munera intra eiusdem termi- 
nos obeant ». Cf. ibid., p. 265: « Illud praeterea humanae dignitas personae exigi- 
tur, ut in agendo homo proprio consilio et libertate f ruatur. Quocirca, si de civium 
coniunctione agitur, est profecto cur ipse iura colat, officia servet, atque, in innu- 
meris operibus exercendis, aliis sociam tribuat operam, suo praesertim impulsu 

et consulto; ita scilicet ut suo quisque instituto, iudicio, officiique conscientia agat, [18] 
iam non commotus coercitione vel sollicitatione extrinsecus plerumque adductis; 
quandoquidem, si qua hominum societas una ratione virium est instituta, ea nihil 
humani in se habere dicenda est, utpote in qua homines a libertate cohibeantur, 
qui contra ad vitae progressus, ad perfectionemque assequendam apte ipsi inci- 
tandi sunt ». 

Quod pertinet ad dignitatem illam civilem, secundum quam dignitas humana 
in publicum prodit; cf. Pius XII, Nuntius radiophonicus , 24 dec. 1944: A.A.S., 37 
(1945) p. 14: « In un popolo degno di tal nome il cittadino sente in se stesso la 
coscienza della sua personalita, dei suoi doveri e dei suoi diritti, della propria li- 
berta congiunta coi rispetto della liberta e della dignita altrui ». Hoc loco com- 
mendat Romanus Pontifex etiam illud « ideale di liberta e di uguaglianza » (loc. 
cit.), quod in Statu democratico, iuxta sana rationis principia ordinato, obtineat 
necesse est, quodque postulat, ut hominis ius in societate ad liberum exercitium 
religionis plene agnoscatur, colatur, defendatur. 

2 Giannini A., Le Costituzioni degli Stati dei Vicino Oriente, Roma 1931; 
Peaslee Amos S., Constitutions of Nations, New Jersey (USA) 1950; Mirkine- 
Guetzevitch B., Le Costituzioni Europee, Milano 1954; Zamora A., Digesto 
Constitutional Americano, Buenos Aires 1958; Lavroff D. G. et Peiser G., Les [19] 
Constitutions Africaines , Paris 1963; Stramacci M., Le Costituzioni degli Stati 
Africani, Milano 1963. 

3 De conceptu libertatis religiosae, ut ab aliis Christianis intelligitur cf. docu- 
menta Consilii Mundialis Ecclesiarum (World Council of Churches): « Declar ation 
on Religious Liberty » (Assembly Amsterdam, 1948), « Statement on Religious 
Liberty » (Assembly New Delhi, 1961). 

4 Istiusmodi ideologiam brevius exposuit Leo XIII in Litt. Encycl. Immor- 
tale Dei, 1 nov. 1885: A.5.X. (1885), pp. 170-171, dein fusius in Litt. Encycl. 
Libertas praestantissimum, 20 iunii 1888: A.S.S., 20 (1887), pp. 600-609. 

5 Cf. Pius IX, Syllabus, 8 dec. 1864, Denzinger-Bannwart, Enchiridion Sym- 
bolorum, n. 1703: «Humana ratio, nullo prorsus Dei respectu habito, unicus est 
veri et falsi, boni et mali arbiter, sibi ipsi est lex et naturalibus suis viribus ad ho- 
minum ac populorum bonum curandum sibi sufficit ». Cf. Leo XIII, Litt. Encycl. 
Libertas praestantissimum, 20 iunii 1888: A.S.S., 20 (1887), p. 600: « Iamvero 
totius rationalismi humanae principatus rationis caput est: quae oboedientiam di- 
vinae aeternaeque rationi debitam recusans, suique se iuris esse decernens, ipsa 
sibi sola efficitur summum principium et fons et iudex veritatis. Ita illi, quos dixi- 
mus, liberalismi sectatores in actione vitae nullam contendunt esse, cui parendum 
sit, divinam potentiam, sed sibi quemque esse legem ». 

6 Cf. Pius IX, Syllabus, 8 dec. 1864, Denzinger-Bannwart, Enchiridion 
Symbolorum, n. 1715: « Liberum cuique homini est eam amplecti ac profiteri reli- 
gionem, quam rationis lumine quis ductus veram putaverit ». Cf. ibid., n. 1716. 

7 Cf. Leo XIII, Libertas praestantissimum, 20 iunii 1888: A.S.S., 20 (1887), 
p. 603: « Ac primo illud in singulis personis videamus, quod est tantopere virtuti 
religionis contrarium, scilicet de libertate uti loquuntur, cultus. Quae hoc est veluti 
fundamento constituta, integrum cuique esse, aut quam libuerit aut omnino nullam 
profiteri religionem. Contra vero ex omnibus hominum officiis illud est sine dubita- 
tione maximam ac sanctissimam, quo pie religioseque Deum colere homines iube- 
mur » ( Libertas praestantissimam: A.S.S., 20 [1887], p. 603). 

8 Cf. Pius IX, Syllabus, 8 dee. 1864, Denzinger-Bannwart, Enchiridion 
Symbolorum, n. 1739: « Reipublicae status, utpote omnium iurium origo et fons, 
iure quodam pollet nullis circumscripto limitibus » (Denzinger, n. 1739). Ad vitium 
totalitarismi in ideologia laicistica saepius attendit Leo XIII; cf., e. g., Litt. Encycl. 
Humanum genus, 20 aprilis 1884: A.S.S., 16 (1906), p. 426: « Fontes omnium 
iurium officiorumque civilium vel in multitudine inesse vel in potestate guber- 
nante civitatem, eaque novissimis informata disciplinis ». 

9 Cf. Leo XIII, Litt. Encycl. Immortale Dei , 1 nov. 1885: A.S.S., 18 (1885), 
p. 171: « Ad summam sic agunt cum Ecclesia ut societatis perfectae genere et iuri- 
bus opinione detractis, plane similem habeant ceterarum communitatum, quas res 
publica continet. Ob eamque rem si quid illa iuris, si quid possidet facultatis ad 
agendum legitimae, possidere dicitur concessu beneficioque principum civitatis... 
Ita Ecclesia in hoc rerum publicarum statu, qui nunc a pluribus adamatur, mos et 
voluntas est, aut prorsus de medio pellere Ecclesiam aut vinctam adstrictamque 
imperio tenere ». 

10 Cf. Leo XIII, Libertas praestantissimum, 20 iunii 1888: A.S.S., 20 (1887), 
p. 609: « Contra Liberalismi fautores, qui herilem atque infinite potentem faciunt 
principatum, vitamque nullo ad Deum respectu degendam praedicant, hanc de quo 
loquimur coniunctam cum honestate religioneque libertatem minime agnoscunt. 
Cuius conservandae causa si quid fiat, iniuria et contra rempublicam factum cri- 
minantur. Quod si vere dicerent, nullus esset tam immanis dominatus, cui subesse 
et quem ferre non oporteret ». 

11 Cf. Pius XI, Epist. Encycl. Maximam gravissimamque, 18 ianuarii 1924: 
A.A.S., 16 (1924), p. 10: « Ea enim, quae Pius X damnavit, Nos pariter damna- 
mus. Quotiescumque autem in “ laicitate ”, ut dicunt, sensus inest vel propositum 
Deo et religioni infestum adversumque, a Deo et a religione alienum, “ laicitatem ” 
ipsam omnino improbamus atque improbandam esse aperte declaramus ». 

12 Cf. Io annes XXIII, Litt. Encycl. Pacem in terris, 11 aprilis 1963: A. A. S., 
55 (1963), p. 263: «Nam, quemadmodum Decessor noster fel. rec. Pius XII ait, 
tantum abest ut homo, uti talis, habendus tamquam vitae socialis obiectum vel iners 
quoddam elementum, ut magis eiusdem sit existimandus subiectum, fundamentum, 
finis ». Cf. Pius XII, Nuntius radiophonicus, 24 dec. 1944: A.A.S., 37 (1945), 

p. 12. 

13 Cf. Ioannes XXIII, Litt. Encycl. Pacem in terris, 11 aprilis 1963: A.A.S., 
55 (1963), p. 259. 

14 Cf. Ioannes XXIII, Litt. Encycl. Pacem in terris, 11 aprilis 1963: AA.S., 
55 (1963), pp. 260-261: « In hominis iuribus hoc quoque numerandum est, ut 
et Deum, ad rectam conscientiae suae normam, venerari possit, et religionem pri- 
vatim publice profiteri». Cf. Pius XII, Nuntius radiophonicus, 24 dec. 1942: 
A.A.S., 35 (1943), p. 19, ubi inter « iura fundamentalia personae » hoc etiam col- 
locatur: « il diritto al culto di Dio privato e pubblico, compresa 1’azione caritativa 
religiosa». Cf. Pius XII, Litt. Encycl. Mit brennender Sorge, 14 martii 1937: 
A.A.S., 29 (1937), p. 160: «Der glaubige Mensch hat ein unverlierbares Recht, 
seinen Glauben zu bekennen und in den ihm gemassen Formen zu betatigen. Ge- 
setze, die das Bekenntnis und die Betatigung dieses Glaubens unterdriicken oder 
erschweren, stehen in Widerspruch mit einem Naturgesetz ». Cf. Leo XIII, Litt. 
Encycl. Libertas praestantissimum, 20 iunii 1888: Acta Leonis XIII 8 (1888), 
pp. 237-238: « Illa quoque magnopere praedicatur, quam conscientiae libertatem 

nominant; quae si ita accipiatur ut suo cuique arbitratu aeque liceat Deum colere, [20] 
non colere, argumentis, quae supra allata sunt, satis convincitur. Sed potest etiam 
in hanc sententiam accipi, ut homini ex conscientia officii Dei voluntatem sequi 
et iussa facere, nulla re impediente, in civitate liceat. Haec quidem vera, haec 
digna filiis Dei libertas, quae humanae dignitatem personae honestissime tuetur, est 
omni vi iniuriaque maior, eademque Ecclesiae semper optata ac praecipue cara ». 

15 Cf. Ioannes XXIII, Litt. Encycl. Vacem in terris, 11 aprilis 1963: A.A.S., 55 
(1963), pp. 273-274: « Verum cum nostra hac aetate commune bonum maxime in 
humanae personae servatis iuribus et officiis consistere putetur, tum praecipue in 
eo sint oportet curatorum rei publicae partes, ut hinc iura agnoscantur, colantur, 
inter se componantur, defendantur, provehantur, illinc suis quisque officiis facilius 
fungi possit. Etenim “ inviolabilia iura tueri, hominum propria, atque curare, ut 
facilius quisque suis muneribus defungatur, hoc cuiusvis publicae potestatis offi- 
cium est praecipuum ” ». Cf. Pius XII, Nuntius radiophonicus, 1 iunii 1941: 
A.A.S., 33 (1941), p. 200. 

16 Hoc loco memoranda est distinctio, facta a Ioanne XXIII, Litt. Encycl. 

Vacem in terris, 11 aprilis 1963: A.A.S., 55 (1963), p. 300: «Inde deinceps par 
omnino est, a falsis philosophorum placitis de natura, de origine, de fine mundi et 
hominis plane incepta distinguere, quae sive res oeconomicas et sociales, sive ingenii 
cultum, sive civitatis temporationem contingunt, etiamsi incepta hoc genus ab illis 
placitis originem et incitamentum ducant; quoniam dum formula disciplinae, post- 
quam definite descripta est, iam non mutatur, incepta illa, utpote quae in mutabilibus 
rerum condicionibus versentur, his non possunt quin sint admodum sane obnoxia. 

De reliquo quis eat infitias, in hisce inceptis, quatenus videlicet cum rectae rationis 
praeceptis congruant, et iustas hominis appetitiones referant, posse aliquid boni 
et probandi inesse? ». Quod valet in praesenti materia. Distinctio potest et debet 

iam nunc fieri inter ipsum regimen libertatis religiosae et placita laicismi, unde [21] 
regimen quondam originem suam duxit in quibusdam civitatibus. 

17 Recentius de hac materia scripserunt G. De Broglie, S. I., Le Droit natur el 
a la liberte religieuse (Paris, Beauchesne, 1964); L. Janssens, Liberte de conscience 
et liberte religieuse (Paris, Desclee de Brouwer, 1964). 

18 De dialogo seu colloquio circa veritates religiosas, cf. Paulus VI, Litt. 
Encycl. Ecclesiam suam, 6 aug. 1964, Typis Polyglottis Vaticanis, 1964, pp. 35-45. 

19 Perdurante aevo post Reformationem, eo usque tandem pervenit communis 
hominum sensus, ut agnoscat, neminem esse a potestate publica cogendum, ut agat 
contra conscientiam, neminemve esse propter conscientiam puniendum; cf. J. Lecler, 

S. I., Histoire de la tolerance religieuse au siecle de la Reforme, Paris, Aubier, 
Editions Montaigne, 1955, tom. II, fere passim. Nova tamen nostris temporibus 
exorta est quaestio, utrum homo quavis vi prohibeatur, quin agat in societate civili 
iuxta conscientiam. 

20 Cf. Ioannes XXIII, Litt. Encycl. Vacem in terris-. 11 aprilis 1963: A.A.S., 

55 (1963), p. 289: « Quin et illud accedit quod mutuae rerum publicarum ratio- 
nes ad libertatis normam sunt ordinandae ». Cf. ibid., pp. 266, 297. 

21 Cf. Leo XIII, Epist. Encycl. Cum multa, 8 dec. 1882: A.SS., 15 (1898), 
pp. 242-43: « Igitur oportet rem sacram remque civilem, quae sunt genere natura- 
que distincta, etiam opinione iudicioque secernere. Nam hoc genus de rebus civili- 
bus, quantumvis in honestum et grave, si spectetur in se, vitae huius, quae in terris 
degitur, fines nequaquam praetergreditur. Contra vero religio, nata Deo et ad Deum 

[ 21 ] referens omnia, altius se pandit caelumque contingit... Quapropter religionem et 
quidquid est singulari quodam vinculo cum religione colligatum, rectum est supe- 
rioris ordinis ducere ». Traditionem iteravit Pius XI, Litt. Encycl. Non abbiamo 
bisogno, 29 iunii 1931: A.A.S., 23 (1931), p. 303: « La Chiesa di Gesu Cristo 
non ha mai contestato i diritti e i doveri dello Stato circa 1’educazione dei citta- 
dini e Noi stessi li abbiamo ricordati e proclamati nella recente Nostra Lettera 
Enciclica sulla educazione cristiana della gio ventu; diritti e doveri incontestabili 
finche rimangono nei confini delle competenze proprie dello Stato; competenze 
che sono alia loro volta chiaramente fissate dalle finalita dello Stato; finalita cer- 
tamente non soltanto corporee e materiali, ma di per se stesse necessariamente 
contenute nei limiti dei naturale, dei terreno, dei temporaneo ». 

22 Cf. S. Thomas, Summa Theologica, I-II, q. 91, a. 4 c: « De his potest homo 
legem ferre de quibus potest iudicare. Iudicium autem hominis esse non potest de 
interioribus actibus, qui latent, sed solum de exterioribus actibus, qui apparent »; 
cf. II-II, q. 104, a. 5 c: «In his quae pertinent ad interiorem motum voluntatis, 
homo non tenetur homini oboedire sed solum Deo ». Cf. Ioannes XXIII, Litt. 
Encycl. Pacem in terris, 11 aprilis 1963: A.A.S. , 55 (1963), p. 270: « Sed quoniam 
omnes homines in naturali dignitate sunt inter se pares, tum nemo valet alium ad 
aliquid intimis animi sensibus efficiendum cogere; quod quidem unus Deus potest, 
utpote qui unus arcana pectoris consilia scrutetur ac iudicet ». 

23 Sic redditur aliis verbis nota regula iuris canonici, ex iure romano quoad 
sensum deprompta, « Odia restringi et favores convenit ampliari ». Cf. V. Bartoc- 
cetti, De regulis iuris canonici (Angelo Belardetti Editore, Roma 1955), p. 73. 

24 Cf. Leo XIII, Litt. Encycl. Sapientiae christianae, 10 ianuarii 1890: A.S.S. , 
22 (1889-90), p. 396: « Dubitari vero salva fide non potest, istiusmodi regimen 
animorum Ecclesiae esse assignatum uni, nihil ut in eo sit politicae potestati loci; 
non enim Caesari, sed Petro claves regni caelorum Iesus Christus commendavit ». 

25 Cf. Ioannes XXIII, Litt. Encycl. Pacem in terris, 11 aprilis 1963: A.A.S., 
55 (1963), pp. 295-296, ubi, quibusdam defectibus non obstantibus, commendatur 
Professio Universalis Iurium Humanorum, die 10 dec. 1948 a Foedaratarum Natio- 

[ 22 ] num Coetu Generali rata habita: « Nihilominus Professionem eandem habendam 
esse censemus quemdam quasi gradum atque aditum ad iuridicialem politicamque 
ordinationem constituendam omnium populorum, qui in mundo sunt. Siquidem ea 
universis prorsus hominibus solemniter agnoscitur humanae dignitas personae, atque 
iura cuivis homini asseruntur veritatem libere quaerendi, honestatis sequendi nor- 
mas, iustitiae officia usurpandi, vitam exigendi homine dignam, alia deinceps cum 
hisce coniuncta ». 

26 Cf. Leo XIII, Litt. Encycl. Immortale Dei, 1 nov. 1885: A.S.S., 18 (1885), 
p. 161: « Immortale Dei miserenti opus, quod est Ecclesia, quamquam per se et 
natura sua salutem spectat animorum adipiscendamque in caelis felicitatis, tamen 
in ipso etiam rerum mortalium genere tot ac tantas ultro parit utilitates, ut plures 
maioresve non posset, si in primis et maxime esset ad tuendam huius vitae, quae 
in terris agitur, prosperitatem institutum ». Quod quidem thema, e S. Augustino 
derivatum, saepe saepius evolvere solebat Leo XIII. 

27 Cf. Leo XIII, Litterae Officio sanctissimo , 22 dec. 1887: A.S.S., 22 (1887), 
p. 269: « In bonis autem Ecclesiae, quae Nobis ubique semperque conservare debe- 
mus, ab omnique iniuria defendere, illud certe praestantissimum est, tantam ipsam 
perfrui agendi libertate, quantam salus hominum curanda requirat. Haec nimirum 

est libertas divina, ab Unigenito Dei Filio auctore profecta, qui Ecclesiam san- 
guine fuso excitavit; qui eam perpetuam in hominibus statuit; qui voluit ipsi ipse 
praeesse. Atque adeo propria est Ecclesiae, perfecti divinique operis, ut qui contra 
eam faciunt libertatem, iidem contra Deum et contra officium ». Ut olim Grego- 
rius VII, sic temporibus modernis exstabat Leo XIII propugnator libertatis Ec- 
clesiae. Cf. Litterae Ex litteris, 7 aprilis 1887: A.S.S., 19 (1886), p. 465: «Nos 
quidem vel ab initio nostri pontificatus multo et serio cogitare de vobis instituimus, 
atque, ut ratio Nostri ferebat officii, consilium cepimus omnia conari, si qua ratione 
liceat, pacatam tranquillitatem cum libertate legitima catholico nomini restituere ». 
In sexaginta fere documentis, quae relationes inter rem sacram remque civilem 
tractant, octoginta vices occurrit formula verborum, « libertas Ecclesiae », vel for- 
mula aequipollens. Ipsi enim Leoni XIII, sicut toti traditioni catholicae, libertas 
Ecclesiae principium est fundamentale in iis, quae spectant ad relationem inter 
Ecclesiam et instituta omnia ordinis civilis. 

28 Cf. Pius XII, Litt. Encycl. Summi P ontifcatus , 20 oct. 1939: A.A.S., 31 
(1939), pp. 445-46: « Quamobrem Nos, ut eius in terris vices gerimus, qui a 
sacro vate “ Princeps pacis ” appellatur (Is. 9,6), civitatum rectores eosque omnes, 
e quorum opera quovis modo publica res pendet, compellamus vehementerque 
obtestamur ut Ecclesia plena semper libertate fruatur debita, qua suam possit 
educationis operam exsequi, ac veritatem impertire mentibus, animis inculcare 
iustitiam, eosque divina Iesu Christi refovere caritate ». 

29 Cf. Pius XI, Litterae Firmissimam constantiam, 28 martii 1937: A.A.S., 29 
(1937), p. 196: « Proposita eiusmodi aestimandarum rerum mensura, conceden- 
dum sane est, ad christianam vitam explicandam externa quoque praesidia, quae 
sensibus percipiuntur, esse necessaria, pariterque Ecclesiae tamquam hominum 
societati opus omnino esse, ad vitae usuram atque incrementum, iusta agendi liber- 
tate, ipsosque fideles iure gaudere in societate civili vivendi ad rationis conscien- 
tiaeque praescripta ». 

30 Cf. Pius XII, Allocutio Ci riesce, 6 dec. 1953: A.A.S., 45 (1953), p. 802, 
ubi fines clare definiuntur, quos Ecclesia prae oculis habet in ineundis Concor- 
datis: « I Concordati debbono quindi assicurare alia Chiesa una stabile condi- 
zione di diritto e di fatto nello Stato, con cui sono conclusi, e garantire ad essa la 
piena indipendenza nelPadempimento della sua divina missione ». Exinde insuper 
constat, nihil esse in doctrina de libertate religiosa, quod cum praxi hodierna 
Concordatorum quovis modo pugnat. 

31 Lactantius, Divinarum Institutorum, lib. V, 19: ed. S. Brandt et G. 
Laubmann, CSEL 19, p. 463; PL 6, 614 (cap. 20): « Non est opus vi et iniuria, 
quia religio cogi non potest, verbis potius quam verberibus res agenda est, ut sit 
voluntas ». 

Op. cit. : CSEL 19, p. 464; PL 6, 614: « Itaque nemo a nobis retinetur in- 
vitus — inutilis est enim Deo qui devotione ac fide caret — et tamen nemo discedit 
ipsa veritate retinente ». 

Op. cit.: CSEL 19, p. 465; PL 6, 616: «Nihil est enim tam voluntarium 
quam religio, in qua si animus sacrificantis aversus est, iam sublata, iam nulla est ». 

S. Ambrosius, Epistola ad 'Valentinianum Imp., Ep. 21: PL 16, 1047: 
« Dei lex nos docuit quid sequamur, humanae leges hoc docere non possumus. Ex- 
torquere solent timidis commutationem fidem inspirare non possunt ». 

S. Augustinus, Contra litteras Petiliani, lib. II, cap. 83: ed. M. Petschenig, 

[23] CSEL 52, p. 112; PL 43, 315; cf. C. 23, q. 5, c. 33 (ed. Friedberg, coi. 939): 
« Augustinus respondit: Ad fidem quidem nullus est cogendus invitus; sed per 
severitatem, immo et per misericordiam Dei tribulationum flagellis solet perfidia 
castigari ». 

S. Gregorius Magnus, Epistola ad Virgiliutn et Theodorum Episcopos Mas- 
silliae Galliarum, Registrum Epistolarum, I, 45: ed. P. Ewald et L. M. Hartmann, 
MGH Ep. 1, p. 72; PL 77, 510-11 (lib. I, ep. 47): «Dum enim quispiam ad 
baptismatis fontem non praedicationis suavitate, sed necessitate pervenerit, ad 
pristinam superstitionem remeans inde deterius moritur, unde renatus esse vide- 
batur ». 

Epistola ad lohannem Episcopum Constantinopolitanum , Registrum Episto- 
larum, III, 52: MGH Ep. 1, p. 210; PL 77, 649 (lib. III, ep. 53); cf. D. 45, 
c. 1 (ed. Friedberg, coi. 160): « Nova vero atque inaudita est ista praedicatio, 
quae verberibus exigit fidem ». 

Conc. Tolet. IV, c. 57: Mansi 10, 633; cf. D. 45, c. 5 (ed. Friedberg, 
coi. 161-162): «De Iudaeis hoc praecepit sancta synodus, nemini deinceps ad 
credendum vim inferre; cui enim vult Deus miseretur, et quem vult indurat. Non 
enim tales inviti salvandi sunt, sed volentes; ut integra sit forma iustitiae: sicut 
enim homo proprii arbitrii voluntate serpenti oboediens periit, sic vocante gratia 
Dei, propriae mentis conversione homo quisque credendo salvatur. Ergo non vi, 
sed liberi arbitrii facultate, ut convertantur suadendi sunt, non potius impel- 
lendi... ». 

Clemens III, Litterae Decretales: X., V, 6, 9, ed. Friedberg, coi. 774: 
«... Statuimus enim ut nullus Christianus invitos vel nolentes Iudaeos ad bapti- 
smum (per violentiam) venire compellat. Si quis autem ad Christianos causa fidei 
confugerit, postquam voluntas eius fuerit patefacta, Christianus absque calumnia 
efficiatur: quippe Christi fidem habere non creditur, qui ad Christianorum bapti- 
smum non spontaneus, sed invitus cogitur pervenire... ». 

Innocentus III, Epistola ad Arelatensem Archiepiscopum , X, III, 42, 3: 
ed. Friedberg, coi. 646: «...Verum id est religioni Christianae contrarium, ut 
semper invitus et penitus contradicens ad recipiendam et servandam Christiani- 
tatem aliquis compellatur... ». 

32 Cf. C.LC., c. 1351; cf. Pius XII, Alloc. ad Praelatos auditores ceterosque 
officiales et administros Tribunalis S. Romanae Rotae, 6 oct. 1946: A.A.S., 38 
(1946), p. 394, ubi citatur a R. P. Pro Memoria Secretarius Status ad Legationem 
Yugoslaviae ad Sanctam Sedem: « D’apres les principes de la doctrine catholique, 
la conversion doit etre le resultat, non pas de contraintes exterieures mais de 

[24] r adhesion de Fame aux verites enseignees par 1’Eglise catholique. Cest pour cela 
que 1’Eglise catholique n’admet pas dans son sein les adultes, qui demandent a y 
entrer ou a y faire retour, qu’a la condition qu’ils soient pleinement conscients 
de la portee et des consequences de 1’acte qu’ils veulent accomplir ». Idem, Litt. 
Encycl. Mystici Corporis, 29 iunii 1943: A.A.S., 35 (1943), p. 243: «At si cupi- 
mus non intermissam eiusmodi totius mystici Corporis comprecationem admoveri 
Deo, ut aberrantes omnes in unum Iesu Christi ovile quam primum ingrediantur, 
profitemur tamen omnino necessarium esse id sponte libenterque fieri, cum nemo 
credat nisi volens. Quamobrem si qui, non credentes, eo reapse compelluntur ut 
Ecclesiae aedificium intrent, ut ad altare accedant, sacramentaque suscipiunt, ii 
procul dubio veri Christifideles non fiunt; fides enim, sine qua “ impossibile est 

placere Deo ” ( Hebr . 11, 6), liberrimum esse debet “ obsequium intellectus et vo- 
luntatis ” (Conc. Vat., Const. de fide catholica , cap. 3). Si igitur aliquando con- 
tingat, ut contra constantem Apostolicae huius Sedis doctrinam, ad amplexandam 
catholicam fidem aliquis adigatur invitus, id Nos facere non possumus quin, pro 
officii nostri conscientia, reprobemus ». 

33 Tentationes Christo a Satana propositae simul ac petitiones prodigiorum 
a Iudaeis oblatae provenerunt ex aestimatione populari Messiae tamquam regis 
fortis et mirabilis. Si Christus his consiliis acquievisset, dereliquisset consilio 
Patris Eum iubentis ut munus messianicum exsequeretur per indolem mitem et 
humilem Servi Yahweh. 

34 Cf. Pius XII, Nuntius radiophonicus-. A.A.S., 44 (1952), pp. 270-78, de 
conscientia christiana efformanda. 

35 Cf. Io annes XXIII, Iitt. Encycl. Vacem in terris, 11 aprilis 1963: A.A.S., 
pp. 299-300: « Omnino errores ab iis qui opinione labuntur semper distinguere 
aequum est, quamvis de hominibus agatur, qui aut errore veritatis aut impari 
rerum cognitione capti sint, vel ad sacra ad optimam vitae actionem attinentium. 
Nam homo ad errorem lapsus iam non humanitate instructus esse desinit, neque 
suam umquam personae dignitatem amittit, cuius ratio est semper habenda. Prae- 
terea in hominis natura numquam facultas perit et refragandi erroribus et viam 
ad veritatem quaerendi. Neque umquam hac in re providentissimi Dei auxilia 
hominem deficiunt. Ex quo fieri potest, ut, si quis hodie vel perspicuitate egeat, 
vel in falsas discesserit sententias, possit postmodum, Dei collustratus lumine, ve- 
ritatem amplecti ». 


Exc.mus P. D. AEMILIUS IOSEPH M. DE SMEDT 
Episcopus Brugensis 

RELATIO 

Venerabiles Patres , 

Textus quem hodie vestris suffragationibus praesentamus, valde dif- 
fert a textu de quo in aula discussio habita est. Emendationes oraliter 
et in scriptis propositae profundissimo examini subiectae sunt. Ipsae 
Commissionem adduxerunt ad amplificandum argumentum, ad largio- 
rem expositionem consequentiarum practicarum, immo ad mutationem 
ipsius structurae Declarationis. Haec tamen omnia substantiam nostrae 
expositionis non mutaverunt. Ideo vobis hodie offerimus eamdem doctri- 
nam, sed, ut speramus, enucleatam modo magis claro, accurato et 
prudenti ... 1 

I 

Liceat mihi ante omnia vobis synthetice exhibere textum 

I. Introductionis gratia in parte prima (nn. 1 et 2) describitur ho- 
diernus status quaestionis et brevis conspectus historicus de modo quo 

[25] saeculis xix et xx in documentis ecclesiasticis de libertate religiosa ser- 
mo est. 

Affirmata porro (in n. 3) missione Ecclesiae praedicandi veritatem 
et defendendi veram suam et hominum libertatem, proceditur asserendo 
Ecclesiam iuxta munus suum agere, quando facit hanc Declarationem. 
Ipsa interrogatur a mundo moderno de legitimitate regiminis in quo 
omnis coercitio humana in materia religiosa prohibetur et iuridice ex- 
cluditur. Quid respondet Ecclesia? Asseritur quod tale regimen nequa- 
quam infringit doctrinam catholicam, e contrario quod est legitimum, in 
ipsa dignitate personae humanae fundatum, verum ius humanum. 

II. 1°) Haec affirmatio stabilitur primo, non doctrina revelata ut- 
pote quae directe de hac quaestione non agit, sed principiis e ratione 
humana desumptis. Fundamenta (n. 4) libertatis religiosae inveniri di- 
cuntur in quinque diversis aspectibus independentiae quam sibi vin- 
dicare potest persona humana in societate posita, nempe: 

a) in iis quae exiguntur ut integritas personae humanae servetur; 

b) in officio et iure hominis quaerendi veritatem eique inventae 
personaliter adhaerendi; 

c) in ipsa indole religionis, cui homo non sese conformat nisi 
interne simul et externe Deo cultum tribuat; 

d) in iuribus conscientiae humanae, quibus vetatur personam in 

[26] societate coerceri ad agendum contra conscientiam suam vel impediendi 
quominus agat iuxta eius dictamina; 

e) demum in recta moderatione civitatis, cui non competit de 
internis religionis actibus eorumque externis manifestationibus iudicare 
vel statuere, salvo tamen ordine publico. 

2°) Postea (in n. 5) examinatur utrum homini liceat in societate 
iure suo uti sine ulla restrictione. Respondetur hoc ius limitari duabus 
normis: a) Norma moralis vetat hominem infringere iura aliorum; 
b) norma iuridica importat exercitium iuris a potestate publica prohi- 
beri posse in casu ubi haec limitatio vere necessaria est ad servandum 
ordinem publicum in materia gravi. 

III. In tertio capite exponuntur consequentiae practicae sive pro 
cura libertatis religiosae ex parte potestatis publicae (n. 6), sive pro vita 
communitatum religiosarum (n. 7), sive pro familia (n. 8), sive pro re- 
lationibus personarum cum coetibus religiosis (n. 9). 

IV. In quarta denique parte quaestio examinatur in luce doctrinae 
revelatae. 

1°) Regimen libertatis religiosae suppeditat condiciones quibus Ec- 
clesia in societate indiget ut suam divinam missionem adimplere possit 

cum independentia quae ei competit: a) in quantum est auctoritas spi- [26] 
ritualis a Deo instituta, b) in quantum est coetus hominum quibus de- 
betur ut libere alicui religiosae societati adhaerere possint (n. 10). 

2°) Adhaesio fidei et oboedientia praeceptis fidei actum liberum, di- 
vina gratia suffultum, requirunt ideoque ingestionem ex parte potestatis 
publicae prohibent (n. 11). 

3°) Doctrina Evangelii stricte loquendo directe non tangit problema 
libertatis religiosae; haec tamen immunitas ab externa coercitione altas 
radices habet in Scriptura et in exemplo Christi Eiusque Apostolorum. 

Iesus praedicat, invitat, praecipit, numquam autem cogit (n. 12). 

4°) Postremo affirmatur auctoritates in Ecclesia et omnes fideles ca- 
tholicos teneri ad apostolatum. In hoc autem apostolatu attendere de- 
bent insimul et ad Verbum vivificans quod praedicandum est, et ad 
iura personae humanae a qua Deus exspectat responsum libera voluntate 
praestitum. Persona humana semper debita reverentia est prosequenda, 
quod concordat cum regimine in quo libertas religiosa iuridice stabilitur 
(n. 13). 

V. In Conclusione affirmatur hoc regimen nostris diebus ubique 
magis necessarium fieri (n. 14). 


II 

Haec summatim est doctrina qua nostrum documentum respondet 
quaestioni mundi moderni: quid censet Ecclesia de modo quo libertas 
religiosa in vita sociali et civili hodie plerumque ordinatur et stabilitur? 

Revera, venerabiles Patres, Ecclesia a mundo moderno interrogatur. [27] 
Vos omnes animadvertistis quanta attentione et sensibilitate omnia quae 
his duobus ultimis annis in Concilio circa libertatem religiosam agantur, 
adamussim examinantur in universitatibus, in conventibus intellectua- 
lium, in coetibus christianis et non-christianis, in congressibus, in perio- 
dicis, in diariis. Mundus universus responsum expectat ex parte Ec- 
clesiae. Textus noster huic interrogationi respondet. 

Anterior redactio ansam dedit animadversionibus quae, ni fallor, 
sub duobus capitibus veniunt. 

1. Sunt qui admittant doctrinam propositam, sed quibus quaedam 
ex argumentis allatis, vel modus procedendi, vel quaedam expressiones 
non sat clara, non sat prudentia aut completa visa sunt. Mutationes nu- 
merosissimae quae introductae sunt, ostendunt quanti fecerimus cunctas 
has observationes. Speramus fore ut novum documentum nostrum ipsis 
nunc sufficienter castigatum et expolitum appareat. 

[27] 2. Ex alia parte non desunt Patres qui in conscientia arbitrantur se 
non posse probare ipsam doctrinam. In secundae relationis secunda parte 
de his difficultatibus agitur (pag. 36). In hac materia valde attendendum 
est ad statum quaestionis prout exacte ponitur. 

In Declaratione nostra non directe tractatur materia iuridica relatio- 
num inter Ecclesiam et statum, neque data opera examinatur problema 
theologicum de iure et missione ipsius Ecclesiae in Evangelio annun- 
tiando, neque exponitur doctrina moralis qua christianus erga non-chri- 
stianos duci debet et qua exigitur virtus moralis tolerantiae. Patet in his 
omnibus doctrinam Ecclesiae 2 tenendam esse. Haec tamen directe non 
sunt res nostra. 

Schema nostrum tractat de libertate religiosa quae personae debetur 
in iuridica organisatione societatis et civitatis. In vita actuali Catholici 
quotidie commiscentur cum asseclis aliarum religionum et cum atheistis. 
Nonne ... 3 communicationes omnis generis efficiunt ut in toto mundo iam 
nulla detur insula catholica? In nostra societate pluralistica cordati ho- 
mines servare vel restituere volunt pacem religiosam. Et nunc interro- 
gant Ecclesiam quid censeat de modo quo ipsi ex parte sua ordinare vo- 
lunt vitam saecularem. Ipsi iuridice instituerunt vel institui exigunt re- 
gimen ... 4 in quo nullus homo, nulla religiosa communitas potest esse 
obiectum coercitionis in sacra religionis materia. Estne tale regimen le- 
gitimum et necessarium? Haec est quaestio quae agitur. Hoc modo poni- 
tur status quaestionis. 

In documento nostro respondetur: In re religiosa nullus homo potest 
esse obiectum coercitionis ex parte aliorum. Certo non est ius status, 
non est munus societatis ut personam humanam dirigat vel coerceat in 
re religiosa. Libertas religiosa ipsa humana dignitate exigitur. Religio est 
supra competentiam rei publicae. Status debet liberum religionis exerci- 
tium suorum civium — omnium suorum civium — agnoscere et defen- 

[28] dere, non ... 5 eorum religionem dirigere vel comprimere. Regimen istud 
est legitimum et ab hominibus exigi potest ut verum ius quippe quod 
principiis rationis humanae fulcitur, et est omnino necessarium ad custo- 
diendam in societate hodierna hominis personalem et civilem dignitatem. 

3. Verbum addere liceat de difficili quaestione quae in multis emen- 
dationibus tangitur . 6 

In exterioribus manifestationibus suae vitae religiosae, persona hu- 
mana sibi vindicare non potest iura illimitata. Ut in praecedenti relatione 
iam diximus, difficile est ad hos limites describendos formulas invenire 
quibus potestates publicae religioni hostiles abuti non possent ad iustifi- 
candam inadmissibilem repressionem vitae religiosae. 

Ratione habita multarum vestrarum emendationum, limites libertatis 

religiosae ex duplici capite inveniri affirmamus in n. 5 nostri documenti. [28] 
Normae dantur duae. Prima venit norma moralis: homini in exercitio ex- 
terno suae libertatis non licet infringere iura aliarum personarum nec 
deesse suis officiis erga alias personas. Numquam potest praetergredi exi- 
gentias iustitiae et humanitatis. Secunda norma est norma iuridica: ho- 
mini non licet hoc modo religionem exercere ut in societate inde oriatur 
magna et inadmissibilis perturbatio ordinis publici. Potestates publicae 
manifestationes vitae religiosae prudenter et moderate limitare possunt, 
si hoc est revera necessarium ad servandum ordinem publicum. 

In redactione nostrae Declarationis anno elapso propositae affirma- 
vimus exercitium libertatis religiosae limitari bono communi. Sed iure- 
merito permulti Patres ostenderunt quod haec norma nimis late patet et 
viam aperiret ad multiplices abusus. 

... 7 Secundum communem sententiam iurisperitorum et in re politica 
doctorum competentia status in hac re limitatur ad ordinem publicum 
conservandum. Est enim 8 ordo publicus illa pars essentialis boni commu- 
nis quae potestati publicae committitur, ut vi coercitiva legis vel actione 
custodum publicorum (police) protegatur. Triplex porro bonum complec- 
titur ordo publicus: bonum politicum, quod est pax publica; bonum mo- 
rale, quod est debita custodia moralitatis publicae; bonum iuridicum, quod 
est concordia inter cives in suis iuribus exercendis. Hanc doctrinam expo- 
suit Pius XII in allocutione Ci riesce, 6 dec. 1953: A.A.S., 35 (1953), 
p. 797, ubi dicit, exercitium religionis immune esse debere ab interven- 
tione status, nisi legibus poenalibus determinatae civitatis contradicat. 


III 

Haec Declaratio non dicenda est indulgere positivismo quia argu- 
menta haurit ex hodierna profundiore aestimatione personae humanae. 
Agnoscere facta sicuti sunt non est positi vismus sed realismus. 

Neque accusandi sumus opportunismi, ac si hodie Ecclesia aliter vide- 
retur loqui quam in praeterito. Etiam pro potestatibus publicis mutatae 
sunt res inde a tempore quando affirmabant: cuius regio eius religio; vel [29] 
quando saeculo xix religionem in suum servitium redigere conabantur. 
Ceteroquin in materia sociali non minor mutatio introducta est inde a 
tempore quo servitus considerabatur ut institutio socialis legitima usque 
ad hodiernam socialem legislationem. Haec est res: in decursu saeculo- 
rum, progrediente cultura, increvit aestimatio dignitatis humanae, melius 
intellecta et efficacius vindicata sunt religiosa iura personae, quae iam in 
multis constitutionibus sunt inscripta. 

[29] Quando hodie generaliter affirmatur homini agnoscendam esse liber- 
tatem a coercitione in re religiosa, haec exigentia auribus Ecclesiae sonat ut 
vox nova, ut vox iucunda, ut signum progressus in intellectione iurium 
personae humanae. Laetatur Ecclesia de facto quod ita iam non repetere 
debet suas reprobationes saeculo decimo nono prolatas contra potestates 
publicas quae introducere intendebant rationalismum et laicismum omni 
religioni infensum. 

Libenter agnoscit maturationem in conscientia hominum peractam et 
probat libertatem religiosam hodie in societate vindicatam. Est-ne hoc 
opportunismus? Non est opportunismus, sed sapientia, sicuti sapientia est 
quando parentes eadem sua principia diverso modo applicant in educa- 
tione iuxta aetatem educandorum. 

Affirmatio libertatis religiosae contradicit-ne iuribus Ecclesiae? Sane 
Ecclesia Catholica habet auctoritatem a Iesu Christo institutam, organisa- 
tionem a Deo volitam. Ipsa est instrumentum gratiae ad instaurandum re- 
gnum Christi in universo mundo. Sed quid est melius, quid dignius pro 
hac Ecclesia quam ut possit omnino libere et independenter munus suum 
exercere? Hoc praecise postulatur libertate religiosa de qua loquimur, ut 
nempe nemo in fide et ad fidem cogatur atque ut Ecclesia ipso iure immu- 
nis sit a coactione in civitate et societate. 

In hac aula audivimus Patrem conciliarem loquentem nomine episcopo- 
rum qui in sua patria, olim religionis conflictibus dolorose dilacerata, ex- 
perti sunt quid de facto significet regimen libertatis religiosae etiam in casu 
quando Catholici sunt numero minores. Ex eius praeclaro testimonio elu- 
cet veram pacem religiosam inter diversas religiosas communitates, immo 
in tota civitate florere, quando libertas religiosa, quam descripsimus, sin- 
cere et fideliter observatur. 

Libertas religiosa non impedit quominus in determinata civitate ubi 
Catholici numero praevalent, Ecclesiae Catholicae quaedam privilegia aut 
etiam officialis agnitio tribuatur. Talis privilegiata condicio si aliquando 
divina Providentia et hominum bona voluntate suppeditatur, de se non 
excludit, quod etiam aliae communitates religiosae vera religiosa libertate 
gaudere possint. Verae libertati religiosae non opponitur, dummodo cau- 
tum sit quod non-Catholici non sint obiectum coercitionis. Contrarium 
ceteroquin verum est: Ecclesia, ubi in minoritate est, non arbitratur sua 

[30] iura laesa esse si non omnia privilegia amplioris communitatis religiosae 
participat, dummodo ipsa liberam queat ducere vitam. 

Libertas religiosa est praestantis simum bonum et necessarium regimen 
ut in civitate moderna fides vera profunde et firmiter proficiat. Fiducia 
Ecclesiae Christi non est ponenda in potestate saeculari . . . 9 In suis difficul- 
tatibus et aerumnis non debet refugium quaerere in brachiis potestatis 

publicae. Personali homini moderno Ecclesia se ostendat personalem et [30] 
liberam. Optimum testimonium pro veritate Evangelii praebebit Ecclesia 
si ipsa ostendit se suam fiduciam ponere in virtute ipsius veritatis. Pro- 
tectio nostra invenienda est in Deo et in fortitudine omnium fidelium, 
praesertim eorum qui cultura praestant. Iuremerito aliquis Patrum in hac 
aula asseruit: « Rei publicae moderatores sese abstinere debent ab omni 
immixtione in problematibus religiosis solvendis; sed eorum officium est 
ut omnibus civibus libera pateat via ad expositionem veritatis in quam 
credunt, et ut Ecclesiae plena pateat via ad doctrinam salutis annuntian- 
dam. — Neque ex hoc timendum est ... 10 ne veritas ab errore vincatur. 
Veritas quae ex Deo est et ipsius divinae maiestatis quaedam manifestatio 
est, fortis est, vincens omnem humanam debilitatem vel mentis angustiam, 
immo et malitiam. Quia vero adiuvatur a gratia Dei, « qui vult omnes ho- 
mines salvos fieri et ad agnitionem veritatis venire » ( 1 Tim. 2, 4), fieri 
non potest quin ipsa demum omnes inimicos suos in hominibus bonae 
voluntatis non vi vel politicis mediis sibi submittat, sed per arma iustitiae 
et virtutis Dei ». 

Venerabiles Patres, textus quem vestro suffragio submittimus, appro- 
batus est unanimiter ab omnibus membris Secretariatus ad Christianorum 
unitatem fovendam. Praeterea examinatus est a quibusdam Patribus et 
Peritis in theologia et re iuridica specialiter versatis. 

Emendatio nostri decreti parata erat die 24 octobris. Litteris suis 
diei 16 octobris 1964 Eminentissimus Praeses Commissionis Coordina- 
tionis mandavit ut, ad normam art. VI n. 3 Ordinis Concilii Vaticani II 
celebrandi, doctrina nostrae Declarationis examinanda traderetur quin- 
que designatis membris Commissionis « De doctrina fidei et morum ». 
Quod factum est. Unus Pater iudicavit doctrinam admitti non posse; ce- 
teri quattuor responderunt nihil in ea inveniri contra fidem et mores. 
Postea, iubente eodem Praeside Commissionis Coordinationis, textus no- 
ster missus est ad Praesidem Commissionis « De doctrina fidei et mo- 
rum », qui 11 ipsum omnibus membris huius Commissionis examinandum 
tradidit. In adunatione generali, die 9 novembris habita, textus noster plus 
quam duabus tertiis partibus membrorum huius commissionis placuit, 
nonnullis tamen ex parte maioritatis observationibus factis. Harum obser- 
vationum quaedam in scriptis ad nos missae sunt. De ipsis rationem habui- 
mus in quantum non contradicebant textui quem Secretariatus unanimiter 
confecit iuxta emendationes in aula petitas a Patribus Conciliaribus u 

Ad haec omnia peragenda fere tres hebdomadas adhibuimus et nunc [ 31 ] 
in fine huius Sessionis vobis hunc textum emendatum proponere possu- 
mus. Eritne possibilis ante finem tertiae Sessionis definitiva votatio et 
promulgatio huius Declarationis quae in Ecclesia et universo mundo tan- 

[31] topere expectatur? Non omnis spes evanuit. Examen modorum si numerosi 
sunt, est opus immensum, sed, in quantum possibile remanet illud per- 
ficiemus , 13 

Et nunc, venerabiles Patres, vos iudicabitis. Spiritum Sanctum ora- 
mus ut vos illuminet. 


In oratione : 1 * Brevitatis causa primam partem omitto. In pag. 26 pars II. 
2 catholicam. 3 televisio, radio, diaria, itinera. 4 i. e. modum simul 

vivendi. 5 autem. 6 Quaedam dico de non illimitatis iuribus hominis 

in hac libertate religiosa. 7 Quare. 8 servandum; sed quid est ordo 

publicus? Est. 9 et tutela. 10 ait ille Pater. 11 hic praeses, 

em.mus praeses. 12 vestras emendationes in aula petitas. 13 deest. 


[32] RELATIO DE ANIMADVERSIONIBUS PATRUM 

Secretariatus ad Christianorum unitatem fovendam, non solummodo 
orationes Patrum in aula habitas, sed etiam omnes observationes scriptas, 
ei regulariter inde a publicatione textus transmissas, diligenti cura 
examinavit. Ita documenta perspecta plus quam centum et quadraginta 
numerantur. Notandum quod plura inter illa sunt collectiva, sicut verbi 
gratia octo ex quadraginta sex orationibus in aula habitis. 

Ex ista inquisitione, sequentes conclusiones omnino generales pro- 
ferre fas est: 

1) Patres unanimiter (duobus exceptis) exoptant declarationem quam- 
dam Concilii circa libertatem religiosam. 

2) Eadem fere unanimitate hanc declarationem proponi desiderant 
in sermone quem homines hodierni intelligere possint. 

3) Longe maiori parti Patrum, his tantummodo exceptis qui infra 
(sub V, A) enumerantur, declaratio in aula proposita placuit in genere. 
Multi inter illos laudes non parvas protulerunt. 

4) Animadversiones Patrum plerumque circa correctionem vel ex- 
pletionem declarationis versabantur. 

I - De Titulo emendando 

Sequentes tituli propositi sunt: 

— De officio et iure personae et communitatis in religione : 

GG, 28. 

— De libertate profitendi religionem, vel: De libero exercitio 

religionis : GG, 30. 

II - De structura declarationis in melius mutanda [32] 

Aliqui postulaverunt mutationes structurae: 

a) Declaratio sit practica, sine argumentis theologicis: GG, 49, 
quod a pluribus approbatum est: GG, 85; 618, 636, 714. 

b) Declaratio omnino separanda est a schemate de Oecumenismo: 

GG, 9. 

c ) Declaratio debet esse brevis et practica, cum introductione de 
principiis sequentibus: 

— de dignitate hominis et religionis legitimitate; 

— de conscientia; 

— de Ecclesia; 

— de aliis religionibus; 

— de errore invincibili; [33] 

— de hominis iure in profitenda religione; 

— de munere Status in tuenda libera civium conviventia: GG, 85. 

Alius ordo, qui ab illo parum differt, proponitur in GG, 87. 

d) Duplex fiat documentum: declaratio, et commentarium huius 
declarationis: GG, 74. 

e) Ad duo principia declaratio reduci potest: 

— principium theologicum iuris Ecclesiae ad praedicandum Evan- 
gelium; 

— principium politicum aequitatis seu aequalitatis civilis, quo 
Ecclesia debet pro omnibus civilibus proclamare id quod pro suis pro- 
clamat, nempe libertatem religiosam: GG, 89. 

/) Sequens ordo materiae proponitur: 

— libertas religiosa est ius nativum hominis; 

— libertati religiosae libertas civilis necessaria est; 

— libertas Ecclesiae non est eiusdem ordinis ac libertas aliorum 
coetuum religiosorum: hoc in ordine theologico; 

— in ordine iuridico civitatis, tamen, aequa libertas sit pro 
omnibus: GG, 90. 

g) Sequens ordo proponitur: 

— ius naturale ad veritatem inquirendam; 

— obligatio sectandi dictamen conscientiae certae; 

— libertas et supernaturalitas fidei Christianae; 

— obligatio inquirendi veritatem mediis aptis; 

— valor veritatis revelatae pro ordine civitatis: GG, 94. 

III - Animadversiones ad declarationem perficiendam 

A) Quaedam generaliter proposita: 

— Mens declarationis videtur nimis individualistica, subiectivi- 
stica, existentialistica: GG, 52. 

— Declaratio sit magis biblica et theologica: GG, 2; GG, 7; 
GG, 23; GG, 42; GG, 57; 549; 635; 652. Exempla adhibeantur ex 
vita Iesu Christi: GG, 55; GG, 63. 

— Declaratio confusa et ambigua est: 580; 583; 586; 695; 697; 
698; 700. 

B ) Quaedam de insufficienti fundamento theologico declarationis: 

a) Negative: 

i° Vocatio divina non bonum fundamentum affert, quia est nimis 
obscura: GG, 16; GG, 39; 696; quia non valet pro omnibus homini- 
bus vel ab omnibus capi potest: GG, 9. 

ii° Libertas actus fidei libertatem supernaturalem probat, non 
autem libertatem hominum in societate: GG, 10. 

iii° Exigentia cultus Dei non sit fundamentum, quia sunt reli- 
giones, sicut Buddhismus, quae nullum cultum Dei habent: GG, 1. 

b) Positive: Fundamentum praebere posset: 

— caritas Corporis Christi erga membra potentialia: GG, 5; 

— persona humana ut fundamentum boni communis: GG, 2; 

— bonum commune: GG, 27; GG, 84; 

— veritas Ecclesiae: GG, 30; GG, 46; GG, 35; GG, 36; GG, 41; 

— natura humana: GG, 40; GG, 42; GG, 47; GG, 62; 

— iustitia: GG, 40; GG, 89; 

— conscientia ut proxima regula moralitatis: 708; 

— recta conscientiae suae norma: GG, 9. 

IV - De variis addendis ad explendam declarationem 

A) Postulatur creatio alicuius Commissionis ad declarationem uni- 
formiter applicandam in toto orbe terrarum: GG, 26; 619; 704. 

B) Oportet clare sublineare quod: 

a) triplex libertas habetur : humana, religiosa, theologica: GG, 12; 

b ) sola veritas ius reale habet, error tantum ius putativum: 
GG, 29; 

c) Ecclesiae titulus ad libertatem non idem est ac titulus aliorum: 
GG, 16; 

d) Ecclesia suos ab errore tuendi ius habet: GG, 7; 

e) Deus iura inamissibilia habet: GG, 5; GG, 7; 

/) nec homo nec Status negligere possunt veritates religionis: 

GG, 2; 

g) religio essentialiter socialis est: GG, 2; GG, 3. 

C) Damnare oportet: 

a) nationalismum, qui frequenter radix est suppressionis liber- 
tatis religiosae: GG, 2; 

b) indifferentismus: GG, 17 et plures alii; 

c ) hodiernas persecutiones: GG, 16; GG, 30; GG, 32; 385; 

619; 652; 692; 713. 

D) Oportet explicite proponere distinctionem inter: 

a) libertatem actus interni et actus externi: GG, 35; GG, 41; 

GG, 47; 696; 697; 702; 

b ) libertatem subiectivam et obiectivam: GG, 25; 

c ) libertatem conscientiae et libertatem religiosam: GG, 16; 

GG, 34; 

d ) conscientiam veram et rectam et conscientiam invincibiliter 
erroneam: GG, 28; 

e) plenam libertatem, quae soli Ecclesiae competit, et aliam li- 
bertatem: GG, 81; GG, 90; GG, 93; 

/) ius naturale ad libertatem et alias normas ex iure divino-posi- [35] 
tivo sumptas: GG, 23; 

g) « planum » theologicum et « planum » iuridicum: GG, 34; 

GG, 47. 

E) Aliqua alia etiam addenda sunt: 

a) explicatio notionis boni publici: GG, 20; 

b) explicatio et definitio coactionis: GG, 23; 

c) ius parentum et Ecclesiae iuvenes educandi: GG, 37; GG, 63; 

d ) notio metaphysica libertatis: 701; 

e) explicatio iuris propagandi falsam religionem, quod tantum 
admitti potest ex necessitate conviventiae pacificae : 693; 697; 702; 580; 
et quod non est ius strictum: 695, 697; 698; 702; 

/) affirmatio libertatis parentum in Ecclesia et libertatis partis 
acatholicae in matrimonio mixto: GG, 43; 

g) explicatio iurium societatis religiosae ut talis et non tantum ut 
coetus hominum: GG, 12; 

h) specialis mentio iuris ministros religionis formandi: GG, 30; 

i) expositio doctrinae plenae et solidae de homine; seu anthro- 
pologia theologica: GG, 59; 

[35] j) expositio dimensionis historicae doctrinae de libertate: GG, 70; 

k) explicita mentio de permanenti valore doctrinae Leonis XIII 
et de voluntate Concilii nihil mutandi in hoc campo: GG, 73: 

l) argumenta ex constitutione iuridica multarum gentium, ex in- 
competentia potestatis civilis, ex pace et concordia tuendis: GG, .55; 

m) postulatio ut Nationes Unitae obligationem proclamant liber- 
tatis religiosae observandae: GG, 51. 

F ) Aliqua dubia solvenda sunt: 

a) Utrum valeat declaratio de atheismo? 583; 

b) quis potestatem habet de perversis formis religionis iudican- 
di? GG, 5; 

c) utrum Status possit de his iudicare, si est incompetens in reli- 
gione? GG, 78. 

V - Animadversiones quae principiis declarationis adversantur 

A) Sequentibus exceptis, uti iam innuimus, omnes qui mentem suam 
aperuerunt, declarationem in genere placere dixerunt. Hi quibus non pla- 
cuit sic sententiam suam expresserunt: 

a) Declaratio est simpliciter reiicienda: GG, 61; 618; 620; 637; 
639; 599. 

b) Declaratio est totaliter retractanda: GG, 69. 

c) Declaratio debet e Concilio removeri et problema libertatis re- 
ligiosae ad Conferentias Episcopales remitti: GG, 24; 706. 

[36] d) Declaratio non sit actus conciliaris, sed tantum actus Patrum 
Concilii: 629. 

j B) Rationes adductae contra diversas affirmationes vel probationes 
quae in declaratione inveniuntur. 

a) Contra revelationem: GG, 38; 698; 703; contra traditionem: 
616, contra doctrinam et praxim Ecclesiae: GG, 86; contra Ius Cano- 
nicum de iurisdictione Ecclesiae super omnes baptizatos: GG, 86; contra 
Magisterium: GG, 41; GG, 46; GG, 52; 706; contra praxim Sanctae 
Sedis concordatos approbandi: GG, 30 et plures alii; contra historiam, 
quia de facto Ecclesia libertatem pluries restrinxit: GG, 25. 

b) Quaestio nondum sufficienter maturata est: 599. 

c) Ecclesia potest tolerantiam, non autem libertatem religiosam 
approbare: GG, 8; GG, 19; GG, 25; GG, 27; GG, 1. Notat unus 
Pater quod supponere bonam fidem in agnosticis est contra Vaticani I 
doctrinam de Dei cognoscibilitate: GG, 19. 

d ) Dolent aliqui quod plura asserta declarationis liberalismo re- 
ligioso nimis favent: GG, 86; quod nata sunt promovere revolutionem: 

GG, 52; inoboedientiam subditorum contra auctoritatem ecclesiasticam: [36] 
GG, 20; obiectionem conscientiae: GG, 20. Alius dolet quod declaratio 
ad promovendos valores humanitati communes exhortat, quae saepe sae- 
pius isti valores mere materiales sunt et possunt contra Ecclesiam uti: 

GG, 19. 

•k ic -k 


Circa singulos numeros, permultas observationes quae curant de textu 
corrigendo vel perficiendo sive in ideis sive in latinitate, attente exami- 
navimus; et pro maxima parte novo textui inclusimus. Inutile tamen 
visum est illas multas et saepe minutas emendationes typis mandare, quia 
nova redactio sat difiert a textu in aula disceptato. 


Ratio habetur obiectionum maiorum 

Obiectiones seu difficultates maiores ex his sequentibus fontibus de- 
rivari maxime videntur. 

1. [ Notio iuris]. Plures difficultates ex eo ortae sunt, quod non 
bene intelligebatur, quonam praecise sensu libertas religiosa diceretur 
ius. Quasdam ergo explicationes addere forsan iuvabit. 

Primo, quamvis ius hominis in re religiosa numeratur inter iura eius 
civilia, est tamen ius sui generis. Plurima enim iura humana respiciunt 
vitam civilem qua talem; cogita ius proprietatis privatae. Alia vero iura 
respiciunt personam humanam quatenus non secundum se totam ordina- 
tur ad fines societatis sed ulterius ad finem perfectionis suae propriae; 
cogita ius artes colendi. Ius vero hominis in re religiosa respicit eius vitam 
religiosam privatam et publicam, quae ordinem civilem finesque terre- [37] 
stres societatis humanae omnino transcendit. In eo enim fundatur hoc 
ius, quod homo directe ad Deum ordinatur, cui tandem soli solus ratio- 
nem vitam suae reddere tenetur. Ergo de iuribus hominis religiosis non 
est prorsus eodem modo arguendum sicut in re aliorum iurium. 

Secundo, duplici sensu sumi potest ius. Primo sensu ius dicitur fa- 
cultas moralis aliquid agendi, facultas scilicet qua quis ab intrinseco 
positivam auctoritatem habet (empowerment, Ermachtigung, autorizza- 
zione) ad agendum. In Declaratione non adhibetur ius hoc sensu, ne quae- 
stiones oriantur quae ad rem non sunt, e. g., quaestio speculativa de 
iuribus conscientiae erroneae, quae versatur extra statum quaestionis 
iuridicum de libertate religiosa, prout in Declaratione tractatur. Altero 
sensu ius dicitur facultas moralis exigendi, ne quis constringatur ad agen- 
dum neve impediatur, quominus agat. Quo quidem sensu ius significat 

[37] immunitatem in agendo et excludit coercitionem sive constringentem sive 
impedientem. Unice hoc altero sensu sumitur ius in Declaratione. 

Exinde constat quod, affirmando libertatem religiosam esse verum 
ius hominis, nullatenus affirmatur, omnes religiones eamdem aequalem 
auctoritatem positivam habere, a Deo receptam, ut exsistant seseque pro- 
pagent. Quod absit; saperet enim pessimum indifferentismum religiosum. 
Neque affirmatur, potestati publicae licere omnibus religionibus positi- 
vam auctoritatem dare, ut aequo iure in societate gaudeant. Quod etiam 
absit; saperet enim pessimum istud totalitarismum status, qui proprius 
erat laicismo. E contra, Declaratio agit de personis humanis, sive singil- 
latim sive collective sumptis, qui omnes aequo iure dignitatem humanam 
induunt ac proinde aequo iure exigunt, ut in re religiosa liberi seu immu- 
nes sint a coercitione. 

2. [Illatid falsa]. Quidam Patres priorem textum criminabantur, eum 
falsam illationem ducere ex ordine subiectivo conscientiae ad ordinem 
obiectivum iuris. Methodus autem procedendi in nova redactione textus 
clarius ostendit periculum subiectivismi non adesse. Exordium enim su- 
mitur e rerum condicione hodierna quoad iuridicam compositionem om- 
nium fere civitatum. Ponitur deinde quaestio concreta, utrum regimen 
libertatis religiosae sit aestimandum tanquam in se honestum atque aptum 
et necessarium ad dignitatem hominis et personalem et civilem tuendam. 
In argumento autem nullus fit transitus ex ordine subiectivo ad ordinem 
obiectivum. Namque eiusmodi transitus falsam philosophiam suppone- 
ret, ac si homo prius esset quoddam individuum, propriam vitam inte- 
riorem degens, et solummodo deinceps seu quasi in altero instanti fieret 
ens sociale, iuribus in societate gaudens. E contra, argumentum respicit 
personam concretam integram, prout est in ordine obiectivo, et integram 
indolem religionis, etiam prout in ordine obiectivo est. Iam ab initio 
argumentum in ordine obiectivo totum versatur, ubi persona humana 

[38] exsistit. Neque igitur sermo esse potest de duplici iure, quorum aliud 
subiectivum esset, aliud vero obiectivum. Uni enim personae integrae 
competit ius unum in re religiosa, quod spectat ad immunitatem quoad 
exterius religionis exercitium in societate, qua simul in tuto ponitur im- 
munitas conscientiae interioris. 

Quodsi quis dicat, hominem utique gaudere libertate in foro interno 
atque etiam in foro domestico, ita tamen ut manifestationes sociales re- 
ligionis subsint legitimae auctoritati publicae societatis, ad quas pertinet 
publicum exercitium religionis cohibere, respondetur distinguendo. Ad 
potestatem publicam iure pertinet publicum religionis exercitium in casu 
cohibere, si ordini publico graviter noceat. Sic enim agit potestas publica 

in ordine civili, non autem in ordine religionis qua talis. Ex altera tamen [38] 
parte, non licet potestati publicae publicum exercitium cuiusvis religionis 
lege vel actione administrativa cohibere, ea ratione innixae, quod haec 
vel illa religio iudicatur esse falsa, vel quod eiusque exercitium e con- 
scientia erronea procedit, vel quod bono Ecclesiae nocet. Sic enim actio 
coercitiva potestatis publicae versaretur in ordine religionis qua talis, 
quod nefas est. 

3. [ Libertas propria Ecclesiae]. Obiectio facta est quod prior textus 
non sufficienter distinxit inter fundamentum libertatis Ecclesiae eiusque 
fidelium et fundamentum libertatis religiosae omnium in societate homi- 
num atque communitatum religiosarum. Nova redactio huic obiectioni 
satisfacit. Clare enim effertur quod Ecclesia sibi vindicat libertatem ex 
mandato Christi, secundum quod soli Ecclesiae munus et officium incum- 
bunt praedicandi Evangelium in universo orbe. Ex altera parte, libertas 
religiosa sensu hodierno ita describitur ut clare appareat, eam esse certam 
et indubiam exigentiam rationis humanae, quae his nostris diebus pro- 
fundius perspexerit exigentias ipsius naturae dignitatisque humanae, quae 
postulant ut homo sit in exercitio religionis liber seu immunis a coerci- 
tione legali et sociali. 

4. [Confessionalismus status]. Si res bene intelligitur, doctrina de 
libertate religiosa non contradicit conceptui historico sic dicti status con- 
fessionalis. Etenim regimen libertatis religiosae prohibet intolerantiam 
istam legalem, secundum quam quidam cives vel quaedam communitates 
religiosae in inferiorem condicionem redigerentur quoad iura civilia in re 
religiosa. Non tamen prohibet, quin religio catholica iure humano pu- 
blico agnoscatur tamquam communis religio civium in quadam regione, 
seu quin religio catholica iure publico stabiliatur tamquam religio status. 

In hoc tamen casu, cavendum est ne ex instituto religionis statalis deri- 
ventur consequentiae sive iuridicae sive sociales, quae in re religiosa 
aequalitati omnium civium in iure publico damnum inferret. Verbo, si- 
mul cum regimine religionis statalis observandum est regimen libertatis [39] 
religiosae. 

5. [Concordata]. Regimen libertatis religiosae bene componitur cum 
praxi hodierna Sanctae Sedis circa Concordata. Quod patet, si ad fines 
essentiales Concordatorum accurate attenditur. Eo enim fine hodie ineun- 
tur Concordata, ut libertas Ecclesiae eiusque fidelium, quae iis ex man- 
dato Christi debetur, in tuto collocetur. Iamvero cum plena libertate 
Ecclesiae omnino componitur regimen libertatis religiosae, et ita quidem 
ut haec illi illaque huic invicem faveant. Verum utique est, quod tempo- 

[39] ribus praeteritis quaedam Concordata alios fines prosequi solebant, verbi 
gratia, exclusionem legalem cultuum non-catholicorum e quadam regione, 
privilegia legalia varii ordinis, et ita porro. Quod tamen evenit propter 
determinatas circumstantias historicas et sociales, propterque rei publi- 
cae conformationem, quae tum temporis obtinebat. 

6. [Traditio Ecclesiae]. A quibusdam conqueritur, in hac Declara- 
tione derelictam esse doctrinam traditionalem, prout praecipue a Leo- 
ne XIII efformata est. Quod tamen, si bene perspicitur ipsa indoles tra- 
ditionis catholicae in hac re, non est verum. Ipsi enim Leoni XIII cordi 
summopere erat notum axioma « Vetera novis augere et perficere ». Mul- 
timodis ipse vetera auxit et perfecit, eo quod ad rerum condicionem histo- 
ricam attendit novasque illas quaestiones solvit, quae eius temporibus 
exsurgebant. Quod autem fecit ipse, etiam his diebus fieri licet, immo 
vero debet fieri. Etenim circa libertatem religiosam nova nostris tempo- 
ribus quaestio exorta est, mutato quaestionis statu, qui saeculo decimo 
non obtinebat. Cui quidem quaestioni respondet haec Declaratio. Neque 
vetera derelinquit sed e contrario ea auget, doctrinamque Leonis XIII 
perficit in sensu suo suaque sententia. 

7. [lura veritatis]. Saepius appellatur ad principium quod quasi 
axiomatico statuitur, veritatem scilicet iura exclusiva habere, errorem 
vero iura nulla. Si qui vero in hoc trito axiomate sensus iuridicus insit, 
huc tantum redit, falsum nempe et malum non eodem titulo ordinem 
humanum iuridicum introire ac verum et bonum. Quod enim verum et 
bonum est licite potest ab auctoritate humana positive sanciri; quod vero 
falsum et malum est non potest nisi permitti seu tolerari. Neque est inter 
catholicos, ne dicam inter homines cordatos, de hoc sensu iuridico istius 
axiomatis ambigendum. Nimis enim evidens est, potestatem humanam 
efficere non posse, ut falsum sit verum neque ut malum sit bonum. Quod 
ne Deus quidem efficere potest. His positis, ulterius dicendum est, axio- 
ma istud in re libertatis religiosae sensu hodierno nihil omnino valere. 
Hodiernum enim regimen libertatis religiosae nullatenus importat quod 
auctoritas publica positive affirmat religiones falsas esse veras. Sub regi- 

[40] mine enim libertatis religiosae iure publico simpliciter agnoscitur, ne- 
minem esse constringendum ut agat contra conscientiam neve impedien- 
dum, quin secundum conscientiam agat. Quidquid alias valeat sermo de 
iuribus diversis veritatis et erroris, nullus est ei hic locus. 

8. [Tolerantia]. Contra Declarationem obiicitur, Ecclesiam posse 
tolerantiam approbare, non tamen libertatem religiosam. Quodsi accu- 
rate intelligitur status quaestionis hodiernus, haec opinio non iam potest 

sustineri. Etenim de hodierno instituto libertatis religiosae nequit dici [40] 
quod, etsi in se sit malum, potest tamen tolerari ut minus malum ob 
maius bonum consequendum. E contra, hoc institutum affirmandum est 
ut in se honestum, cum in dignitate hominis et personali et civili solide 
fundetur. Ceterum tolerantia est animi habitus moralis, qui cum pru- 
dentia et caritate nectitur. Manet igitur urgenda, et ab Ecclesia adhuc 
urgetur, ad relationes personales inter concives quod attinet. 

9. [Pericula]. Efferuntur a quibusdam pericula, ad quae haec Decla- 
ratio aditum possit patefacere. At si de periculis agatur oportet, non 
sunt negligenda pericula illa, quae Ecclesiae imminerent, si haec Declara- 
tio non promulgaretur hominibus eam diu exspectantibus, sive catholici 
sunt sive non. Ceteroquin in vita Ecclesiae pericula latent undique. Illis 
autem forti animo obviam fieri. Ecclesiae munus est. 

Conclusio 

Ut vobis ex praedictis patet, venerabiles Patres, Secretariatus ad 
Christianorum unitatem fovendam, pro suum posse, accurate rationem 
habuit de observationibus circa primum Declarationis textum factis et 
de emendationibus propositis. 

Antequam vestrae suffragationi proponeretur, textus a pluribus in 
theologia et in re iuridica specialiter versatis Patribus et peritis adamus- 
sim examinatus et approbatus est. Secretariatus sperat fore ut etiam 
vobis placeat haec nostra de libertate religiosa Declaratio, quae, ut ne- 
minem huius Synodalis Coetus fugit, undique in mundo exspectatur. 

Utinam ipsa multum conferre possit ut vera mutua existimatio et 
authentica pax religiosa crescant in cunctis orbis civitatibus et denique 
pro universa familia humana aurora fiat illius fraternae unitatis in pace 
Christi, quae ab Angelis nuntiata est hominibus a Deo dilectis. 

Moderator: Enixe gratias agimus quam maximas Relatori, pro rela- 
tione sua, et commissioni, pro labore in hac materia difficili et simul mo- 
mentosa. Dolemus quidem durante sessione tempus non sufficiat perfi- 
ciendum schema. Speramus tamen tempore opportuno ad optatum finem 
venturum esse. Interea transitus fit ad disceptationem Voti de matri- 
monio et praelegat secretarius generalis nomina eorum Patrum qui ver- 
bum petierunt. 

Secretarius generalis : Circa schema voti de matrimonii sacramento 
verbum facere postulaverunt: em.mi ac rev.mi DD. cardd. Normannus 
Gilroy, arch. Sydneyensis in Australia; Ernestus Ruffini, arch. Panormi- 


30 

tanus in Italia; Ioseph Bueno, arch. Hispalensis in Hispania; Iulius 
Dopfner, arch. Monacensis et Frisingensis in Germania; Ioseph E. Ritter, 
arch. S. Ludovici in St. Foed. Am. Sept. 

Deinde nomine plurium em.mus card. Franciscus Spellman, arch. 
Neo-Eboracensis; exc.mi ac rev.mi DD. Ioannes Krol, arch. Philadel- 
phien. in Statibus Foed. Americae Sept.; Alexander Renard, ep. Ver- 
saliensis in Gallia; Franciscus Charriere, ep. Lausannen. Geneven. et Fri- 
burgen. in Helvetia; Paulus Taguchi, ep. Osaken. in Iaponia; Ioannes 
Heenan, arch. Westmonasterien. in Anglia; Lucas Sangare, arch. Bama- 
koen. in Mali; Petrus Moors, ep. Ruremonden. in Neerlandia; Villel- 
mus Conway, arch. Armachanus in Hibernia; Adrianus Djajasepoetra, 
arch. Djakartan. in Indonesia; Simon Lourduswamy, ep. aux. Bangoloren. 
in India; Hermannus Tillemans, ep. vic. ap. Merauken. in Indonesia. 

Et lego, Patres venerabiles, exitum suffragationis praeliminaris circa 


schema de educatione christiana. 

Praesentes votantes 1.879 

Dixerunt placet 1.457 

non placet 419 

placet iuxta modum 1 

Suffragia nulla 2 


Ergo potest procedi ad ulteriores suffragationes et legitur textus 
primae suffragationis. 

Exc.mus P. D. Villot, subsecretarius : Procedamus nunc ad I suf- 
fragationem, scii, de prooemio et tribus primis numeris, p. 11, a verbis: 
« Sancta oecumenica Synodus attente perpendit gravissimum educatio- 
nis momentum in vita hominis... », usque ad verba « ad hunc finem 
Ecclesia de omnibus educationis instrumentis quam maxime sollicita est 
sicuti communicationis socialis media, iuvenum consociationes, multipli- 
ces corporis animique exercitationum coetus, quae ad animos excolen- 
dos hominesque formandos magnopere conferunt » [cf. pag. 275-216]. 
An placet , non placet vel placet iuxta modum hic textus. 

Moderator : Loquatur nunc em.mus D. card. Benedictus Aloisi Ma- 
sella, uti praeses commissionis competentis, et faciet introductionem 
schematis. 

1 - VOTUM 

DE MATRIMONII SACRAMENTO * 


Textus prior 

1. Matrimonium iam inde ab humani ge- 
neris exordio ut sacrum amoris foedus ad di- 
gnam hominum propagationem sacramque vi- 
tae legem tuendam a Deo institutum, Christus 
Dominus ad sacramenti dignitatem ita evexit 
ut mirabili modo particeps fieret sanctitatis et 
firmitatis sui Novi et Aeterni Foederis cum 
Ecclesia (cf. Eph. 5, 32). 

Qui ergo iam per baptismum sunt Christo 
iuncti et configurati, per matrimonii sacramen- 
tum Christum peculiari modo induant oportet 
eo amore, quo Ille Ecclesiam redemit ac red- 
didit matrem viventium fidelem, et illi fiunt 
amoris Ecclesiae erga Christum participes. 

Profecto matrimonium, utpote humanae 
consortionis principium et fundamentum, ci- 
vilem quoque societatem spectat; sed cum ma- 
trimonium inter christianos initum adnumere- 
tur inter Novae Legis sacramenta, disciplina 
eius et cura, quod ad integritatem sanctitatem- 
que attinet, a Christo Ecclesiae Sponsae suae 
commissae sunt. 

2. Ecclesiae autem officium est non solum 
ius divinitus revelatum et sancitum firmiter 
tenere et docere, sed etiam pro temporum lo- 
corumque necessitatibus eius observantiam 
tueri ac promovere per additas ecclesiasticas 
leges diversis condicionibus accommodatas, si- 


T ex tus emendatus 

1. [ Sacramenti matrimonii dignitas ]. Ma- 
trimonium iam inde ab humani generis exordio 
ut sacrum amoris foedus ad dignam hominum 
propagationem sacramque vitae legem tuen- 

5 dam a Deo institutum, Christus Dominus ad 
sacramenti dignitatem ita evexit ut mirabili 
modo particeps fieret sanctitatis et firmitatis 
sui Novi et Aeterni Foederis cum Ecclesia 
(cf. Eph. 5, 32). 

io Qui ergo iam per baptismum sunt Christo 
iuncti et configurati, per matrimonii sacramen- 
tum Christum peculiari modo induant oportet 
eo amore, quo Ille Ecclesiam redemit ac red- 
didit matrem viventium fidelem, et illi fiunt 
15 amoris Ecclesiae erga Christum participes. 

Profecto matrimonium, utpote humanae 
consortionis principium et fundamentum, ci- 
vilem quoque societatem spectat; sed cum ma- 
trimonium inter christianos initum adnumere- 
20 tur inter Novae legis sacramenta, disciplina 
eius et cura, quod praesertim ad integritatem 
sanctitatemque attinet, a Christo Ecclesiae 
Sponsae suae commissae sunt. 

2. [ Ecclesiae erga disciplinam matrimonii 
25 officium ]. Ecclesiae autem officium est non so- 
lum ius divinitus revelatum et sancitum firmi- 
ter tenere et docere, sed etiam pro temporum 
locorumque necessitatibus eius observantiam 
tueri ac promovere per additas ecclesiasticas 


* Hic fasciculus Patribus distributus est in congregatione generali 119, die 10 novembris 1964. 

Textus prior 

ve pastorale ministerium reddendo expeditius, 30 
sive eiusdem pericula remediis opportunis prae- 
cavendo. 

3 . Sacrosancta Synodus Oecumenica Vati- 
cana II in Spiritu Sancto congregata animum 
convertit ad vigentes hodiernae vitae socialis 
mores rationesque sentiendi et cogitandi, quae 
in rebus multis nec levibus legitime ab iis dif- 5 
ferunt, quae anteactorum temporum propria et 
consueta erant; item ad condiciones vitae, qui- 
bus plures novi populi evolvuntur, plures iu- 
venes et familiae natale solum relinquere co- 
guntur, ut vel urbes vel longinquas regiones 10 
petant, et homines diversae quoque stirpis et 
religionis una simul vivunt et ideo plurimis 
periculis obnoxii sunt, quibus vel ipsa nuptia- 
rum validitas labefactari potest. 

Concilium igitur exoptat ut futura legisla- 15 
tio canonica ad matrimonium quod attinet, 
magis consentanea curae animarum fiat, in iis 
praesertim quae in hoc Voto continentur, prout 
sequitur: 

a) Cum reformationis principium e sim- 20 
pliciore disciplina desumendum sit, legislatio 
de matrimonii impedimentis ad nova temporis 
adiuncta accommodetur oportet, abrogatis im- 
pedimentis gradus minoris, sublata multipli- 
citate quorumvis impedimentorum, ceteris- 25 
que impedimentis retractatis. 


Textus emendatus 

leges diversis condicionibus accommodatas, si- 
ve pastorale ministerium reddendo expeditius, 
sive matrimdnii pericula remediis opportunis 
praecavendo. 

3 . [Ecclesiae cura de matrimoniali disci- 
plina ]. Sacrosancta Synodus Oecumenica Vati- 
cana II in Spiritu Sancto congregata animum 
convertit ad vigentes hodiernae vitae socialis 
mores rationesque sentiendi et cogitandi, quae 
in rebus multis nec levibus legitime ab iis 
differunt, quae anteactorum temporum propria 
et consueta erant; item prae oculis habet condi- 
ciones vitae, quibus plures novi populi evol- 
vuntur, plures iuvenes et familiae natale solum 
relinquere coguntur et homines diversae quo- 
que stirpis et religionis una simul viventes, plu- 
rimis periculis sunt obnoxii, quibus vel ipsa 
nuptiarum validitas labefactari potest. 

Concilium igitur exoptat ut futura legisla- 
tio canonica ad matrimonium quod attinet, ma- 
gis consentanea curae animarum fiat, in iis prae- 
sertim quae in hoc Voto continentur. 

4 . [De matrimonii impedimentis ]. Cum 
legislatio de matrimonii impedimentis ad nova 
temporis adiuncta accommodetur oporteat , re- 
formationis principium e simpliciore disciplina 
desumendum erit. 

Itaque : 

a) Impedimenta gradus minoris abro- 
gentur. 

b) Impedimenta consanguinitatis et af- 
finitatis ne multiplicentur. 

c) Votum quodlibet privatum, impe- 
dimentum canonicum ne constituat. 

d) Omne votum publicum perpetuum 
castitatis perfectae, in professione religiosa, 

Textus prior 


b) Quo opportunius condicioni persona- 
rum consulatur, ad matrimonia mixta quod 
attinet, salvis exigentiis iuris divini, leges ca- 
nonicae de impedimentis mixtae religionis et 
disparitatis cultus accommodentur attentis pe- 
culiaribus normis quae Sacrosancta Synodus 
statuit de Oecumenismo. 


T extus emendatus I 

tum solemni tum simplici, emissum, impedi- 
mentum dirimens matrimonii constituat. 

5 . [De matrimoniis mixtis]. Ad matrimo- 
nia mixta quod attinet, quo opportunius, sal- 
vis exigentiis iuris divini, leges canonicae con- 
dicioni personarum consulant, ad mentem De- 
creti de Oecumenismo necnon declarationis de 
libertate religiosa, optandum est praecipue, ut [ 
separentur praescripta circa matrimonium par- 
tis catholicae cum parte baptizata non catho- 
lica et partis catholicae cum parte non bapti- 
zata. Dein vero sequentia serventur : 

a) In omnibus matrimoniis mixtis ad 
impetrandam dispensationem impedimenti, 
pars catholica, graviter onerata conscientia, 
promissionem sinceram praestare debebit se, 

10 in quantum poterit, baptismum et educationem 
catholicam universae prolis esse curaturam. 

De his promissionibus a parte catholica 
faciendis, partem non catholicam (tempestive) 
mdneri oportebit, atque constare eam illis non 
t5 repugnare; item certior pars non catholica fiat 
de finibus et proprietatibus essentialibus ma- 
trimonii a neutro contrahente excludendis. 

b) Mixtae nuptiae forma canonica con- 
trahendae sunt. Si autem graves huic servandae 

20 formae difficultates obstent, ne eae quae con- 
sensu vere matrimoniali publice celebrabun- 
tur effectu validitatis careant, Ordinariis loco- 
rum facultas a forma canonica dispensandi tri- 
buatur. 

25 c) Matrimonium mixtum inter baptiza- 

tos, nisi iusta causa a celebratione Missae ex- 
cuset, intra Missam celebretur. Matrimonium 
vero inter partem catholicam et partem non 
baptizatam, cum Missa et benedictione nuptiali 
30 celebrari poterit, si Ordinarius loci, attentis cir- 
cumstantiis, id opportunum censuerit. 

] Textus prior 


c) Sancte servato principio de vitanda 
matrimoniorum clandestinitate sive de matri- 
moniis non exponendis periculo invaliditatis, 
forma substantialis celebrationis matrimonii 
ita retractetur ut et formae ordinariae usus fa- 
cilior reddatur, et forma extraordinaria extra 
:] mortis periculum non omnino subtracta sit 
vigilantiae Ordinariorum. 


Textus emendatus 

d) Excommunicatio in iure hodierno 
lata contra ineuntes matrimonium coram mi- 
nistro acatholico abrogetur. 

35 6. [De forma celebrationis matrimonii ]. 

Sancte servato principio sive de vitanda clan- 
destinitate matrimoniorum sive de matrimo- 
niis non exponendis periculo invaliditatis, for- 
ma canonica celebrationis matrimonii ita re- 
40 tractetur ut et formae ordinariae usus facilior 
reddatur, et forma extraordinaria extra mortis 
periculum non sit omnino subtracta vigilan- 
tiae Ordinariorum. Unde, salvo iure proprio 
parochorum et loci Ordinariorum valide et li- 
5 cite assistendi matrimoniis in propriis territo- 
riis: 

a) Tarochus et loci Ordinarius cuilibet 
sacerdoti facultatem etiam generalem conce- 
dere valeant ut, intra fines sui territdrii, ma- 
10 trimoniis valide assistat. Ea autem facultate, 
nullus qui non sit vicarius cooperator licite uti 
valebit, nisi parochus vel loci Ordinarius in 
singulis casibus licentiam quoque assistendi 
dederit. 

15 b) Matrimonium contractum coram sa- 

cerdote, contra imis praescripta, validum de- 
claretur, dummodo sacerdos non sit per sen- 
tentiam excommunicatus vel interdictus vel 
suspensus aut talis declaratus vel ab Episcopo 
20 prohibitus, et matrimonium in Ecclesia vel ora- 
torio publico celebretur. 

c ) Ad validum contrahendum matrimo- 
nium coram solis testibus extra periculum mor- 
tis, praeter condiciones praescriptas in iure vi- 
is genti, requiratur : 

1) ut petitio Ordinario facienda, in 
quantum fieri poterit, omissa non fuerit, vel 
matrimonium non celebretur nisi post mensem 
ab interposita petitione sine responsione; 

textus prior 


d) Expeditior habeatur cursus causarum 
matrimonialium et, ad abusus praecavendos, 
disciplina processus matrimonialis congruis 
munimentis fulciatur. Nova statuatur horum 35 
processuum disciplina, in qua praecipue provi- 
sum cautumque sit tum de praeparatione et 
electione iudicum idoneorum, qui rerum ac 
personarum non sint ignari, tum de munere 
advocati gratuito exercendo, quantum fieri 40 
possit. 

Casus qui in vigenti disciplina canonica a 
processu sollemni excipiuntur, modo definito 
amplientur. 

In iis vero omnibus legibus ferendis elu- 
ceat spiritus caritatis et mansuetudinis Christi, 5 
qui semper aurea et perennis regula Ecclesiae 
est, et leges iudiciaque ecclesiastica informare 
debet. 

4. Patres denique Sacrosancti Oecumenici 
Concilii Vaticani II, de tanti Sacramenti et di- 10 
gnitate et influxu in vitam christianam apprime 
conscii, tum pastoribus tum christifidelibus in 
memoriam revocant grave officium curandi 
aptam matrimonii praeparationem: 


Textus emendatus 1 

2) ut matrimonium non celebretur con- 
tra Ordinarii vetitum. 

7 . [De processu matrimoniali ] . Expeditior 
habeatur cursus causarum matrimonialium et, 
ad abusus praecavendos, disciplina processus 
matrimonialis congruis munimentis fulciatur. 
Nova statuatur horum processuum disciplina, 
in qua praecipue provisum cautumque sit tum 
de praeparatione et electione iudicum idoneo- 
rum, qui rerum ac personarum non sint igna- 
ri, tum de munere advocati gratuito exercen- 
do, quantum fieri possit. 

Casus qui in vigenti disciplina canonica a [ 
processu sollemni excipiuntur, modo definito 
amplientur. 

In iis vero omnibus legibus ferendis elu- 
ceat spiritus caritatis et mansuetudinis Christi, 
qui semper aurea et perennis regula Ecclesiae 
est, et leges iudiciaque ecclesiastica informare 
debet. 

8. [De necessitate praeparationis nuben- 
dorum ad matrimonium ]. Patres denique Sa- 
crosancti Oecumenici Concilii Vaticani II, de 
tanti Sacramenti et dignitate et influxu in fami- 
liarum totiusque societatis vitam apprime con- 
scii, tum pastoribus tum christifidelibus in me- 
moriam revocant gravissimum officium curan- 
di aptam matrimonii praeparationem, tam re- 
motam quam proximam. 

a) Vastor es animarum frequenter in me- 
moriam parentum revocent obligationem cu- 
randi filidrum educationem, ut in ipsis infor- 
mentur virtutes et humanae et christianae. Ad 
parentes imprimis pertinet tum prudenter et 
gradatim et tempestive filios instituere quoad 
mysterium vitae propagandae; tum curare ut 
filii discant in quo verus amor consistat, eum 


472 


ACTA CONC. VATICANI II - PERIODUS III 


] Textus prior 


16 ] 


a) Pastores omnes conscientia tenentur, 
ut munus impertiendi catecheticam institutio- 
nem, aliis quoque sacerdotibus vel, si res po- 
stulet, etiam laicis viris ac feminis huic mini- 
sterio idoneis in auxilium vocatis, fideliter et 
impense adimpleant. De animarum salute sol- 
liciti, nupturientes tamquam oves sibi concre- 
ditas cognoscant eosque ad fidem, in qua bap- 
tizati sunt, strenue profitendam excitent atque 
ad amorem erga Christi Ecclesiam fovendum 
inducant sincero cordis affectu. 


Textus emendatus 

experiendo exercendoque erga familiares soda- 
lesque studiorum ac laboris. 

Doceant etiam iuvenes coniugem eligen- 
dum esse non caeco instinctu, sed vero ac recto 
30 et sincero affectu, eos fines in matrimonio pro- 
sequendo propter quos illud est a Deo consti- 
tutum. 

Quod propositum precibus suis frequenter 
Deo commendent. 

35 Vastor es animarum, sereno animo et debi- 

ta observantia acatholicis servata, fideles suos 
tempore Opportuno edoceant graves difficulta- 
tes, quas in matrimonio mixto tum pro parti- 
bus ipsis tum pro prole inesse possunt. 

40 b) Praeparatio proxima ad matrimonium 

peropportunam praebet pastoribus occasionem 
non solum ad futuros coniuges instruendos, sed 
etiam ad fidem in qua baptizati sunt excitan- 
dam et amdrem erga Christum et Ecclesiam 
fovendum. Cum eis se praebeat parochus be- 
'5 nignus atque indulgentia et caritate plenus. 

Et eis concedat tempus congruum ad fru- 
ctuosum colloquium. 

c) Pastores officii sui conscientia tenen- 
tur ut munus impertiendi catecheticam instru- 
10 ctionem adimpleant iuxta locorum, persona- 
rum ipsarumque nuptiarum adiuncta, secun- 
dum normas a competenti auctoritate ecclesia- 
stica tradendas. 

Huius institutionis moderatores parochi 
15 habeantur, vocatis in auxilium aliis sacerdoti- 
bus et etiam laicis viris vel feminis huic ministe- 
rio idoneis. Valde probantur industriae multa- 
rum synodorum dioecesanarum atque provin- 
cialium, et Conferentiarum Episcopalium, quae 
20 aptis modis futuros coniuges edocere atque 
iuvare contendunt. 

Ubi agatur de matrimonio mixto, peculiari 
modo adaptata catechesis habeatur. 

Textus prior 

b) Parochi canonicas praescriptiones 
circa praeparanda et investiganda ante matri- 25 
monium numquam omittant ac nulla de causa 
matrimonio assistant vel aliis sacerdotibus as- 
sistere permittant, nisi legitime sibi de libero 
constiterit statu contrahentium. 

c ) Pastores autem animarum summam 30 
praeterea curam habeant de parandis caere- 
moniis celebrationis matrimonii ut dignitas, 
pietas, significatio ritus sacramentalis eluceat 

et, coniuges imprimis, sed etiam ceteri ad- 
stantes, actuose participent. 35 

5. Neque post coniugii celebrationem ces- 
set pastorum sollicitudo. 

Coniuges post nuptias subsidiis utantur, 
quibus vita christiana nutritur et augetur, ani- 
morum coniunctio in caritate magis magisque 
fovetur ac solidatur, filiorum educationi consu- 
litur et Ecclesia aedificatur. 


Textus emendatus [ 

d) Parochi canonicas praescriptiones 
circa praeparanda et investiganda ante matri- 
monium numquam omittant ac nulla de causa 
matrimonio assistant vel aliis sacerdotibus as- 
sistere permittant, nisi legitime sibi de libero 
constiterit statu contrahentium. 

e) Pastores autem animarum summam 
praeterea curam habeant de parandis caere- 
moniis celebrationis matrimonii ut dignitas, 
pietas, significatio ritus sacramentalis eluceat 
et, coniuges imprimis, sed etiam ceteri adstan- 
tes, actuose participent. 

9. [De cura pastorali coniugum post nup- 
tias ]. Neque post coniugii celebrationem ces- 
set pastorum sollicitudo. Curent propter ea ut 
coniuges post nuptias subsidiis utantur, qui- [ 
bus vita christiana nutritur et augetur, animo- 
rum coniunctio in caritate magis magisque fo- 
vetur ac solidatur, filiorum educationi consuli- 
tur et Ecclesia aedificatur. 


NOTAE 

De forma celebrationis matrimonii 

De forma ordinaria. - Nullum dubium esse potest de necessitate retinendae 
formae canonicae celebrationis matrimonii. Attamen usus huius formae, prouti in 
Codice luris Canonici determinatur, in praxi haud leves difficultates quandoque 
genuisse omnes norunt qui ministerio paroeciali incumbunt aut causas matrimo- 
niales ex defectu formae pertractant. 

Maior enim pars nullitatum matrimoniorum ex formae defectu, hodie originem 
habet ex delegatione vel invalide concessa vel carente in sacerdote, qui nuptiis 
forma ordinaria contrahendis assistit. Praeterea nulli tates habentur ob incertum 
munus sacerdotis assistentis, ob assistentiam rectoris ecclesiae non paroecialis vel 
cappellani militum, ob delegationem concessam extra fines competentiae delegantis, 
ob incertos paroeciae fines. 

Aliquod remedium in quibusdam casibus attulit applicatio canonis 209 C.I.C. 
de errore communi, praesertim post authenticam interpretationem datam die 
26 martii 1952, qua declaratur praescriptum canonis 209 applicandum esse in casu 
sacerdotis qui matrimonio assistit sine delegatione. Sed neque haec interpretatio 
omnes tollit incerti tudines, cum dubia habeantur circa limites et extensionem erro- 
ris communis. 

Ad has diversas difficultates eliminandas, plures Episcopi in suis propositio- 

[ 17 ] nibus ad Pontificiam Commissionem Antepraeparatoriam Concilii diversas propo- 
nebant rationes. Quidam enim petebant ut melius definiretur applicatio canonis 209, 
vel ut eius usus prohiberetur; alii proponebant mitigationem praescripti de neces- 
sitate delegationis faciendae sacerdoti determinato ad matrimonium determinatum; 
alii proponebant ut forma celebrationis matrimonii non esset ad validitatem, sed 
solum ad liceitatem; iterum alii, ut delegatio extendi posset ad omnes sacerdotes 
iurisdictione praeditos, vel ad quemlibet sacerdotem approbatum intra limites dioe- 
cesis, vel ad omnes sacerdotes paroeciae quomodocumque addictos, et non solum 
ad vicarios paroeciales; quidam denique proponebant ut quodlibet matrimonium 
quocumque modo et loco coram aliquo sacerdote celebratum validum esset (cf. Acta 
et Documenta Concilio Oecumenico Vaticano II apparando , Series I, Appendix 
Voluminis II, pp. 166-174). 

Cum Pontificia Commissio de disciplina Sacramentorum haec omnia bene per- 
pendisset eorumque agnovisset fundamentum, solutionem quamdam praeparavit, 
quae bono communi et convenientiae iurisdictionis ecclesiasticae satisfacere posset 
(cf. Schema Decreti De matrimonii sacramento, p. 15). 

In hac solutione: 

1) imprimis sustinetur necessitas formae canonicae pro validitate matrimonii, 
atque etiam ipsa celebratio tanquam functio propria parochi et loci Ordinarii. 

2) Extenditur regimen delegationum. Quod si quis non videat necessitatem 

[ 18 ] licentiae parochi, post obtentam delegationem, ad assistendum singulis matrimo- 
niis, attendat oportet delegationes generales consulere quidem matrimoniorum va- 
liditati, non vero liceitati, quippe quae postulet expletionem omnium quae ius 
constituit pro libertate status comprobanda. 

Haec autem a parocho vel loci Ordinario vel de eorum auctoritate peragi debent. 

Licentia igitur est pro quodam « nihil obstat » quominus matrimonium cele- 
bretur, omnino necessaria, ne ex nova inducta disciplina delegationum generalium, 
abusus irrepere possint. 

Delegationes ad singula matrimonia, communiter licentiam quoque includunt; 
at delegationes generales solum iis in casibus, omnino extraordinariis, eam inclu- 
dunt, in quibus vel dignitas personae delegatae vel alia peculiaris circumstantia id 
suadeat. 

3) Providetur ut matrimonium celebratum coram quolibet sacerdote, certis 
tamen condicionibus, sit validum, etiamsi hic delegatione careat. Ita practice exclu- 
ditur usus erroris communis. Sed cum assistere matrimonio sine debita delegatione 
et licentia parochi vel Ordinarii sit res gravis, sacerdoti qui ita scienter (« ausus 
fuerit ») assistat, gravis poena statuitur. 

Hoc schema legislationis in Schemate Decreti De matrimonii sacramento san- 
ciri proponebatur. In praesenti Voto ad duo principia reducitur (cf. n. 6, lit. a) et b) 
in futura legislatione necessario complenda. 

De forma extraordinaria. - Forma canonica in celebratione matrimonii, quia 
iure positivo ecclesiastico praescripta, generatim servanda est, nisi in aliquo casu 
iuri naturali opponatur. Dantur autem casus, nec rari, in quibus observatio formae 
ordinariae impossibilis est, sive absolute sive relative. 

Tunc vero, ex principio quo lex humana cum gravi incommodo obligare non 
potest, obligatio eam servandi cessat, cum opponatur iuri naturali quo omnis homo 
gaudet; in quo conflictu, ius naturale praevalere debet; et matrimonium contractum 
non servata forma a lege ecclesiastica praescripta, validum et licitum est. 

Qua de causa, etsi per legem de forma canonica ordinaria valde bono publico 
consulatur, ea tamen non est ita urgenda, ut nimis coarctet naturale ius contrahendi 
nuptias; secus lex nociva et perniciosa evaderet. 

Ut hisce casibus occurratur, exceptiones a forma ordinaria in iurisprudentia 
SS. Congregationum efformatae sunt. Dein Decretum Ne Timere et Codex luris 
Canonici (can. 1098) illas in leges traduxerunt. 

Necessitatem statuendi hanc formam extraordinariam in missionibus, ipsa rerum 
adiuncta vehementer suadebant. Paulatim vero etiam in regionibus ubi hierarchia 
catholica ordinaria constituta est, applicationem invenit in pluribus casibus, in qui- 
bus, pro animarum salute, matrimonii celebratio urgeat, nec forma ordinaria cano- 
nica iniri possit nisi actus civilis praemittatur; cuius positioni graves difficultates 
atque etiam impossibilitates, plerumque obstant. 

At in applicatione formae extraordinariae plures abusus fiunt. Ut enim alii di- 
versi abusus omittantur, sufficiat prae oculis habere hos tantum casus. Casus mi- 
norum, qui forma extraordinaria contrahunt quia parochus, attento canone 1034, 
eorum matrimonio assistere non vult. Casus coniugum qui nullitatem iam contracti 
matrimonii in tribunali probare non possunt et novum aliquando matrimonium 
forma extraordinaria contrahunt, inducti saepe a confessario, qui nullitatem eorum 
matrimonii cognoscit. 

Omnes isti casus unum commune habent: quod ea via disseminantur matri- 
monia clandestina, quae adeo severe reprobavit Concilium Tridentinum. 

Ad hos abusus impediendos, et practice clandestinitatem tollendam, remedium 
opportunum in eo invenitur, ut haec matrimonia aliquo modo vigilantiae Ordina- 
riorum subdantur, introducendo condicionem ad validitatem, recursum nempe ad 
Ordinarium, in quantum fieri possit. 

Hoc autem exoptabant plures Episcopi in suis propositionibus ad Concilium, 
quibus haec diversis modis postulare videntur (cf. Acta et Documenta Concilio 
Oecumenico Vaticano II apparando, Series I, Appendix Voluminis II, pp. 170-172). 

Si innovatio prouti in Voto proponitur introducetur, legislationis ordinatio 
melior fieri, publicum Ecclesiae bonum aptius conservari atque cum iure ad nuptias, 
quod singuli habent, satius componi posse videretur. 


2 - Em.mus P. D. BENEDICTUS card. ALOISI MASELLA 
Praeses Commissionis de Sacramentorum disciplina * 

INTRODUCTIO 

V enerabiles Patres, 

Commissio Conciliaris de disciplina Sacramentorum coram Vobis ad- 
stat cum humili Voto circa Matrimonii Sacramentum. Ne displiceat Vo- 
bis, venerabiles Patres, de exiguitate huius schematis quamdam explica- 
tionem me praebere velle paulo ampliorem, quam ea ab Excellentissimo 


* Fasciculus, typis exscriptus, Patribus distributus est die 10 novembris 1964, 
in congregatione generali CXIX. 

[3] Commissionis Relatore pro sua sollertia atque prudentia accurate scripta 
et mox legenda. 

Cum de praeparandis quaestionibus actum est quae huic Concilio 
Oecumenico proponerentur, Beatissimus Pater Ioannes XXIII f. r. circa 
disciplinam Sacramentorum eas elegit quae in statu hodierno Ecclesiae 
maioris momenti esse videbantur. Videlicet, de Confirmatione, de Poeni- 
tentia, de Ordine, de Matrimonio, ac de sacerdotibus qui defecerunt. Pro 
singulis hisce argumentis quaedam speciales vitae ecclesiasticae neces- 
sitates significabantur, quibus satisfacere non exigui momenti pro vita 
pastorali erat. 

Cogitate, venerabiles Patres, ex. gr., de gravibus quaestionibus circa 
aetatem administrandae confirmationis, quae renovationem pastoralem 
huius Sacramenti penitus insinuant; de necessitate agiliorem reddendi 
disciplinam pro audiendis confessionibus novis huius aetatis aptatam mo- 
ribus, qui disciplinam confessariorum penitus fere novam requirunt. 

Haec Sacrosancta Synodus in schemate constitutionis de Ecclesia de 
restauratione diaconatus permanentis egit, circa quam Vos, Patres vene- 
rabiles, disserentes audivimus sententiasque proferentes. Meum officium 
esse duco indicare nostram Commissionem Praeparatoriam de re am- 
plissime egisse atque praeparavisse extensum schema, in quo non solum 
de principiis illius restaurationis agebatur, verum etiam de gravibus quae- 
stionibus quae cum eo connectuntur. Quin etiam, totam quaestionem 
de ordinibus minoribus Commissio retractavit, quia eorum instauratio 
iuxta veterem praxim expedire videbatur. 

Ad sacramentum matrimonii quod attinet, Commissio praeparatoria 
pleraque capita confecit; scilicet: de impedimentis matrimonialibus, de 
matrimoniis mixtis, de consensu matrimoniali, de forma celebrationis 
matrimonii, necnon de principiis fundamentalibus, in quibus futurus 
processus matrimonialis inspirari deberet. Ad quae adiectum fuit caput, 
in quo de praeparatione nupturientium ad matrimonium satis extense 
et modo omnino pastorali sermo factus fuit. 

Denique, Commissio praeparatoria quaestionem de sacerdotibus qui 

[4] defecerunt fuse tractavit, requisitis votis per consultationes apud peritis- 
simos sive theologos, sive psychiatras, sive psychologos. Numerabantur 
doctores decem et octo qui benigne quaestionibus a Commissione propo- 
sitis responderunt. Quae omnia una simul cum studiis ac conclusionibus 
a Commissione deductis, Superiore Auctoritate requirente, Secretariae 
Generali Concilii tradita fuerunt. 

Haec quae modo dixi, non ut merita extollam Commissionis Praepa- 
ratoriae de disciplina Sacramentorum protuli, sed ut Patres Conciliares 
de gravibus argumentis apud nos tractatis informarentur} 

Cum post primam huius Concilii Sessionem, quaestionum in eo tra- [4] 
ctandarum novus elenchus factus est, Commissioni Conciliari de disci- 
plina Sacramentorum contingit agere solum de Sacramento Matrimonii. 

Nec eidem propositum est de hoc Magno Sacramento sub omni aspectu 
tractare, prout quidam credere videbantur, sed de solo disciplinari, si- 
quidem aliis Commissionibus demandatae erant quaestiones doctrinales 
vel morales. 

Commissio Conciliaris in quaestionibus a Commissione Praeparato- 
ria iam discussis ac paratis alacriter laboravit ut eas ad unum schema 
reduceret, prout litteris diei 25 ianuarii 1963 a Commissione de Con- 
cilii laboribus coordinandis nobis datis facere iubebamur. Non defue- 
runt difficultates, cum agatur de argumento in quo concordari debet 
disciplina communis totius Ecclesiae cum illis quae in variis mundi plagis 
diversimode aguntur. Est enim matrimonii institutum a legibus quoque 
civilibus disciplinatum, atque nostra legislatio ne multum ab illa disce- 
dat, quantum potest, curari oportet. Argumentum praecipuum, seu de 
matrimoniis mixtis, quomodo et quibus difficultatibus retractatum sit, 
Exc.mus Ioseph Schneider, Archiepiscopus Bambergensis, Relator Com- 
missionis, in sequentibus tradet. 

Gratias, autem, ex corde ago Patribus Conciliaribus, qui suas ani- 
madversiones ad nos transmiserunt. Multum enim profuerunt, ut nostrum 
argumentum sapientibus eorum consiliis progrederetur, atque ad quam- 
dam maturitatem veniret. Rogo Vos, Patres venerabiles, ut attente le- 
gatis ea de quibus in Relatione ad schema prioris Voti adiecta, circa 
examen praecipuarum animadversionum, fuse disseritur. 

Novissime autem circa textum propositi Voti aliae animadversiones 
nobis factae sunt. Eas quoque Commissio omni sollicitudine perpendit. 

Cum autem illas haud parvi momenti esse aestimaverit / Commissio in 
eam sententiam venit, ut novum textum Voti, iuxta Patrum significa- 
tiones emendatum et auctum, Patribus Conciliaribus offerret. 

Confidimus fore ut Commissio de Codice luris Canonici reforman- 
do, ad quam remittere iussi sumus executionem eorum quae in sche- 
mate Voti continentur, principia seu Vota a nostra Commissione effor- 
mata, si Concilium Oecumenicum ea approbare dignabitur, in leges ap- 
positas traducat. Quod faxit Deus, cum de disciplina agatur, quae in 
vita 3 Ecclesiae tanti sit momenti, atque ab eadem sanitas et valetudo [5] 
spiritualis familiae christianae non parum pendere videatur. 

Venerabiles Patres, 

Post hanc enucleationem laborum sive Commissionis Praeparatoriae, 
sive Commissionis Conciliaris de Sacramentorum disciplina, nihil mihi 

[5] restat nisi gratias referre quam maximas omnibus clarissimis Commis- 
sionis Sodalibus, et imprimis diligentissimo Secretario, Rev.mo P. Rai- 
mundo Bidagor, S. I., Professori in Pontificia Universitate Gregoriana, 
necnon Peritis ac Consultoribus, qui impigre mecum laboraverunt, atque 
scientiam, vires sollicitudinesque suas in commune opus contulerunt. 

Etsi nostrum Votum modestam prae se ferat speciem, nostrum gau- 
dium in eo reponitur quod de laboribus a nobis peractis, in nonnullis 
schematibus huic Concilio propositis, necnon in activitate quorumdam 
Dicasteriorum Romanae Curiae fructus quidam iam percipiuntur, et re- 
liquos Commissio de reformando Codice luris Canonici, praesertim in 
actis nostrae Commissionis abundanter recolere poterit. 

Dixi. Gratias. 


In oratione : 1 deest. 2 existimaverit. 3 vitae. 

Moderator : Loquatur nunc exc.mus D. secretarius. 

Exc.mus P. D. Villot, subsecretarius : Summus Pontifex coram ad- 
mittet, crastina die, feria sexta, sequentes coetus episcoporrum: Primo: 
hora decima septima: Gallia, Belgium, Luxembourg, Monaco, Turchia, 
hora decima septima, a cinq heures; Secundo: hora decima nona cum 
quadrante, alie sette e un quarto: Britannia, Irlandia seu potius Hi- 
bernia, Islanda, Gibraltar, Malta. 

Procedamus nunc ad II suffragationem super partes declarationis 
de educatione christiana, scii, super nn. 4, 5, 6, pag. 12, incipiendo 
a verbis « De scholae momento et de parentum iuribus: Cum vero inter 
omnis educationis instrumenta peculiare momentum habeat schola » 
usque ad verba « propterea illas auctoritates et societates civiles dilaudat 
quae familias in hoc munere explendo adiuvant » \cf. pag. 216]. Placet , 
non placet , vel placet iuxta modum. 

Moderator : Loquatur nunc exc.mus D. Ioseph Schneider, arch. Bam- 
bergensis, uti relator nostri schematis. 

3 - Exc.mus P. D. IOSEPH SCHNEIDER 
Archiepiscopus Bambergensis 

RELATIO 

Venerabiles Patres , 

I. De ratione schematis ejformandi. 

1. Schematis Voti De Matrimonii Sacramento Relationem facturus, 
sermonem meum incipiendum duco a ratione seu causa enucleanda 
cur Commissio Conciliaris de Sacramentorum disciplina formam Voti 
in argumento proponendo adoptaverit; quod quorumdam admirationem 
forsitan excitavit. 

Verum ita factum est, quia Commissio de Concilii laboribus coordi- 
nandis nostrae Commissioni mandatum dedit ut schema decreti De Ma- 
trimonii Sacramento ab eadem exaratum « ad aliquod Votum reducere- 
tur ». Quod Votum ... 2 recensere debebat necessitatem aut opportuni- 
tatem accommodandi ad nostram aetatem matrimonii disciplinam ca- 
nonicam circa impedimenta, matrimonia mixta, formam celebrationis 
matrimonii, necnon circa processum matrimonialem. 

Significare quoque iubebamur, quod in proxima Codicis luris Ca- 
nonici recognitione leges ferrentur congruentes huiusmodi desideriis 
Concilii votisque. 

Complendum autem erat Votum clara apertaque praescriptione ad 
omnes animarum Pastores lata, ut in praeparandos ad matrimonium 
nupturientes sedulo incumberent (cf. Appendicem ad schema Voti, 
pag. 13). 

2. Commissio, cui iussum fuit talem dispositionem constrictam se- 
qui, intellexit se in proponendis accommodationibus disciplinae matri- 
monialis non iam ad singula et particularia descendere debere. 

Exinde censuit Votum novam formam ... 3 assumere oportere: expo- 
nendi nempe ea, quae in singulis schematis partibus seu capitibus eo- 
rumque statutis tamquam fundamenta iacebant, ut super eadem, ad 
instar principii, futura legislatio matrimonialis extrueretur. 

In his exponendis, Commissio maximum tribuit pondus Animad- 
versionibus, quas Patres Conciliares sollicite ad nos miserunt, quas ... 4 
omnes attente examinavit; de iis in Appendice Voti prioris fuse dis- 
seritur. 

Postquam ... 5 Votum, hoc modo redactum, typis impressum et Patri- 
bus missum est, plures Patres scripto, plures adhuc oretenus Votum 



480 


ACTA CONC. VATICANI II 


PERIODUS III 


arguebant, quod scilicet nimis breve sit, nihil concreti pro futura legis- 
latione provideat, omniaque in indecisis et in obscuro relinquat. 

Commissio ... 6 fundamentum illarum animadversionum agnoscens, in 
coetu die 14 octobris 1964 habito, eis satisfaciendum esse duxit. Quem 
in finem Commissio statuit, ut Votum a numero 3, litt. a, usque ad 
finem retractaretur ita, ut summa quaedam eorum praeberetur, quae in 
priore schemate decreti tam ad innovandum ius quam ad accommo- 
dandam actionem pastoralem praevisa ... 7 fuerant. 

Insimul patet ... 8 prae oculis habenda fuisse ea, quae inde a tempore, 
quo schema prius ... 9 compositum erat, a Patribus, cum ad schema ... 10 
tum ad Votum, animadversa sunt ... n 

II. De Voti structura. 

3. Votum, non secus ac schema decreti, incipit Prooemio , ,.. 12 in quo 
brevi consideratione attinguntur essentia, dignitas, fines matrimonii, et 
peculiariter matrimonii christiani, necnon auctoritas, quae Ecclesiae in 
illud competit; item ... 13 necessitas atque scopus disciplinae canonicae ... 14 
circa matrimonium. Has autem considerationes ... 1S quadantenus perstrin- 
gere opus fuit. 

In praecedente schemate decreti, sicut omnes Patres legerunt, va- 
riis in locis, scilicet in prooemio et in singulis capitibus (cf. nn. 2, 5, 
11, 12, et praeambulo cap. 5, n. 19), necessitas disciplinae accommo- 
dandae illustrabatur. 

Illa vero 16 Votum verbis concisis numeri 3 comprehendere studet. 
Ne autem Concilium ,.. 17 « laudator temporis acti » appareret, mutationes- 
que praesertim vitae socialis nonnisi lamentatione quadam deplorare vide- 
retur, quod nec verum nec iustum esse Animadversiones nobis factae 
edixerunt, Votum nostrum conditiones breviter indicat quae in prae- 
senti magis urgent ad disciplinam matrimonii reformandam. Propter quod 
significanter 18 dicit talia ab anteactorum temporum consuetudinibus in 
multis nec levibus hodie legitime differre (cf. n. 3, lin. 23 s.). ... 19 

4. Quod recognitionem iuris circa impedimenta matrimonialia atti- 
net, Commissio putavit normam generalem statuendam esse tanquam 
principium quod sequi oporteret. Nempe simplicior disciplina reddatur 
praesertim per abrogationem quorumdam impedimentorum. 

In textu emendato magis concrete quam in Voto priori derogationes 
praecipuae proponuntur. Quando dicimus-, votum privatum impedi- 
mentum canonicum ne constituat , nullatenus negatur tale votum in sua 
obligatione morali subsistere ac nuptias prohibere donec rite solutum 
fuerit. 20 

5. Circa matrimonia mixta, i. e. matrimonia mixtae religionis et [7] 
disparitatis cultus, imprimis commemorandum esse censuimus, legem 
ecclesiasticam Legi Divinae semper subesse, cui servire debet. 

Animadversiones nonnullorum Patrum conscientiam nupturientium [8] 
potius quam Legem Divinam appellandam esse suggerebant; cum autem 
id veram Ecclesiae missionem ac rei veritatem celare posse censeremus, 
illam admittere non potuimus. Itaque Divinae Legis exigentias in ge- 
nere insinuamus. 

Dum autem in Voto priori peculiaria quoad Legem Divinam item- 
que particulares innovationes in lege Ecclesiae inducendae, brevitatis 
causa, non distincte exponebantur, sed ... 21 sola lineamenta generalia indi- 
cabantur, in textu emendato ... 22 praeterea iam capita fundamentalia inno- 
vationis aperiuntur. 

Quod sic dictas cautiones attinet, modus commendatur, qui magis 
consentaneus appareat aestimationi, quam homines nostrae aetatis re- 
sponsabilitatis propriae ... 23 habere consueverunt. 

Quod formam attinet, norma suggeritur, quae validitati matrimonii 
mixti itemque 24 communioni conservandae inter nupturientem catholicum 
et pastorem animarum caveat, quando forma canonica propter pecu- 
liares difficultates non servetur ... 2S 

Quod ritum celebrationis ... 26 attinet, proponitur ordo, ex quo pate- 
fiat mutatio, quae in mundo christiano ac in relationibus communitatum 
Christianarum feliciter obtinuit. 

Ex eadem ratione abrogatio poenae can. 2319, § 1, n. 1, deside- 
ratur. 

6. Quoad formam canonicam celebrationis matrimonii ordinariam, a 
multis optabatur ut occurreretur defectibus, qui identidem ratione stri- 
ctioris iuris vigentis orti sunt. Hinc in Voto emendato breviter indicantur 
normae, quae condiciones validae assistentiae minus constringunt, quin 
tamen periculo abusus viam pandant. 

Quoad formam vero extraordinariam fines applicationis accuratius 
efformandi edicuntur. 

7. De eis, quae Votum quoad processum matrimonialem optat, ob- 
servare mihi liceat haec: ex Animadversionibus Patrum videre erat vix 
quemquam propositis in priore schemate emendationibus quantum ad 
substantiam contradicere. Hae facile proinde, summarie collectae, Voto 
inseri potuerunt. 

8. Veniam denique ad praescriptiones, quae ex iussu nobis facto 
pastorale munus respicere debuerunt. Votum hac in parte ex Instructione 
Pastorali schemati priori adnexa sola principaliora assumere potuit. Ea 


31 

sunt quasi summa adagia, quibus et pastores animarum et christifideles, 
quoad praeparationem futurorum coniugum remotam et proximam, di- 
rigi oportet. Ulterior explicatio directorio cuidam reservanda erit. 

9. Ad finem demum Voti paucis verbis attingitur momentum, quod 
et curae pastorali coniugatorum et vitae cbristianae ipsorum coniugum 
inest. 

10. Quidam Patres conquesti sunt Votum non referre mentem Ec- 
clesiae de gravi quaestione « prolis regulandae », sive de fine et usu 
matrimonii, cum tamen in hac re mundus excitetur verbumque Concilii 
exspectet. 

Commissio Conciliaris de Sacramentorum disciplina ad haec respon- 
det: sui iuris non esse illas quaestiones dirimere, cum ad doctrinam fidei 
et morum, non autem ad disciplinam sacramenti matrimonii pertineant. 

11. Concludendo dicere mihi liceat haec: Votum prout emenda- 
tum nunc exstat, formam Voti adhuc servat, sicuti mandatum fuit Com- 
missioni nostrae a Commissione de Concilii laboribus coordinandis. 
Adhuc quoque brevi tantum conspectu praebet ea, quae in disciplina 
sacramenti matrimonii innovanda censentur. 

Commissio dum sperat se et mandato sibi officio et animadversio- 
nibus ac aliis quibusdam desideriis Patrum ex aequo satisfecisse, iudicio 
Patrum iudicandum et benevolentiae Patrum approbandum exhibet et 
commendat id, quod ipsa studio et patientia perficere sategit. 


In oratione : 1 vel potius recolenda. 2 ex iussu Commissionis. 3 scii, 
a forma decreti diversam. 4 Commissio. 5 tamen. 6 nostra. 

7 et fusius exposita. 8 in hac nova retractatione. 9 decreti. 10 de- 
creti. 11 Haec quoad historicum processum Voti praeiacentis. 12 quod 

continetur in n. 1 et. 13 attingitur. 14 in genere. 15 quasi prae- 
vias. 16 omnia. 17 hac in re. 18 Et de eis signanter. 19 Nunc 

ad singulas partes accommodationum. 20 deest. 21 quoad. 22 nunc. 
23 et sic dignitatis suae. 24 ex una parte itemque ex altera parte. 25 Quod 


formam in matrimoniis mixtis sequendam attinet, maioris forsitan claritatis tan- 
dem causa, liceat mihi addere sequentia: 1. Agitur in hoc articulo de facultate 
ipsorum iudicum. Quod iudicium diversum erit, immo esse debebit, secundum 
diversas variarum regionum et personarum circumstantias. 2. Agitur de facultate 
quae iam habetur in quibusdam terris missionum, et quae nunc in nostro voto 
extendenda dicitur ad omnes Ordinarios locorum; ipsa haec facultas de facto in 
certis casibus magnum iuvamen praebebit curae pastorali ad melius solvendum 
problemata aliqua adeo vexantia in materia matrimonii mixti. 26 in matri- 

moniis mixtis. 

Durante oratione exc.mi relatoris, exc.mus P. D. Villot, subsecre- 
tarius, monuit-. Procedamus nunc ad III suffragationem, scii, de nn. 7-8 

declarationis de educatione christiana, a verbis, pag. 12, ultimis lineis, 
« De scholis catholicis. Conscia quoque proprii iuris scholas cuiusvis 
ordinis et gradus libere condendi atque regendi » usque ad « et in ho- 
diernis praesertim societatis conditionibus scholas commendat quae pro- 
fessionales et technicae nuncupantur necnon instituta erudiendis adultis 
destinata et scholas in quibus educantur qui, ob naturae defectum, pecu- 
liari indigent cura» [cf. pag. 217]. An placet, non placet vel placet 
iuxta modum hic textus. 

Moderator. Gratias agimus et em.mo praesidi et exc.mo relatori, pro 
relationibus suis, et commissioni, pro labore optime perfecto. Et nunc 
loquatur exc.mus D. secretarius. 

Exc.mus P. D. Villot, sub secretarius-. Procedamus nunc ad IV et 
ultimam suffragationem, scii, super nn. 9-10 necnon super conclusionem 
declarationis de educatione christiana, a verbis « De Facultatibus et Uni- 
versitatibus catholicis. Superiores pariter scholas praesertim Facultates 
et Universitates Ecclesia sedula prosequitur cura » usque ad ultima verba 
declarationis « eos vehementer hortatur ut in suscepto munere generose 
perseverent et tum in arte paedagogica tum in scientiarum studio ita 
excellere nitantur ut beneficam Ecclesiae praesentiam in hoc mundo 
intellectuali moderno servent et augeant » [cf. pag. 217]. Placet, non 
placet, vel placet iuxta modum hic textus. 


8 

Em.mus P. D. NORMANNUS THOMAS card. GILROY 
Archiepiscopus Sydneyensis 

Venerabiles Patres et omnes adstantes, 

Votum de matrimonii sacramento quasdam normas particulares et 
quidem valde practicas, in redactione luris Canonici adoptandas, pro- 
ponit eo fine laudabili ut contractus matrimonialis stabilius firmetur, 
praecavendo scii, ne matrimonium propter ignorantiam legis vel negli- 
gentiam adeo facile invalide ineatur. Quod quidem schema nostrum facit 
tum abrogando nonnulla impedimenta dirimentia iuris mere ecclesia- 
stici, tum etiam noviter disponendo de sacerdote qui matrimonio valide 
(etsi non semper licite) assistere possit. Quaedam tamen eaque pauca, 
quanquam non levioris momenti, indicare velim ut finis intentus effi- 
cacius, ut opinor, attingatur et matrimonii sanctitati melius consulatur. 

1. Ad matrimonia mixta quod attinet. Recte quidem manet Eccle- 
siae prohibitio, ita ut absque dispensatione auctoritatis competentis ec- 
clesiasticae contrahi non possint. Omnino enim requiritur ut matrimonia 
mixta sub auctoritatis ecclesiasticae vigilantia maneant propter rationes 
pastorales. 

2. Antequam permittatur matrimonium mixtum, postulatur certi- 
tudo moralis — quantum de actibus humanis futuris certitudo haberi 
potest — de absentia periculi perversionis coniugis catholici et prolis. 

Quodsi tale periculum adsit, ipsa lege divina matrimonium vetitum 
manet. Ad iudicium vero prudens efformandum, et quidem iudicium 
moraliter certum, evidentia haberi debet. Proponitur in schemate ut 
loco cautionum regulariter in scriptis faciendarum, ut in lege vigente re- 
quiritur, pars catholica promissionem sinceram praestare debeat, se, in 
quantum potuerit, baptismum et educationem catholicam universae pro- 
lis esse curaturam; et ut pars non-catholica moneatur de his promissioni- 
bus a parte catholica faciendis, et ut constet eam illis promissionibus 
non repugnare. Regulariter, in istis circumstantiis certitudo haberi potest 
de perversionis periculi absentia. Tamen ut de promissionibus a parte 
catholica datis et de consensu partis acatholicae in foro externo con- 
stari possit, propono quod promissiones coram parocho vel eius delegato 
praestentur; similiter, ut monitio a parocho vel eius delegato parti aca- 
tholicae detur, cui sacerdoti etiam constare debeat partem acatholicam 
rem bene intellexisse et libenter consentire. 

3. Ad servandam validitatem consensus matrimonialis, tota quaestio 
de forma canonica examini profundiori subiciatur, attentis adiunctis Ec- 
clesiae in mundo moderno, ita ut si supremae auctoritati ecclesiasticae 
placuerit, consensus qui traditur et acceptatur tali modo ut minime celari 
possit, omnia matrimonia, sive mixta sive inter catholicos, contracta 
cum sollemnitatibus quae iure civili postulantur, quaeque publico docu- 
mento probari possint, tamquam valida, quamquam illicita habeantur, 
dummodo, uti patet, non obstat impedimentum dirimens. 

Matrimonia huiusmodi dici nequeunt sensu stricto clandestina, nam 
publice celebrantur. Ex altera parte, si invalida habeantur, filii effecti- 
bus canonicis privantur, et — quod ad salutem animarum maxime per- 
tinet — partes manent in proxima occasione peccati. Uti patet, ex rei 
natura, scandalum reparandum erit, modo in novo iure statuendo. 

4. Non placet ut facultas Ordinario tribuatur in Ecclesia Latina di- 
spensandi, ita ut matrimonium coram officiali vel ministro acatholico li- 
cite contrahatur. Ut videtur, hoc sine scandalo et indifferentismi periculo 
permitti non posset. Insuper onus sat magnum et continuum equidem 

conscientiae Ordinarii imponeret. Propono, igitur, ut paragraphus (b), 
numeri quinti a schemate deleatur. 

5. Ne matrimonia mixta sat frequenter ex alio capite, scii, propter 
impedimentum disparitatis cultus, invalida reddantur, fiat impedimentum 
« disparitatis cultus » unum idemque impedimentum ac impedimentum 
« mixtae religionis », quod matrimonium non dirimit. In novo Iure 
« mixta religio » sic definiri possit: « matrimonium inter duas personas, 
quarum una est catholica, altera vero acatholica ». 

Et sic non amplius vigeret impedimentum « disparitatis cultus ». 

6 et ultimo. Loco par. 5, c, substituatur forma simplicior, scii. « Ma- 
trimonium mixtum cum Missa et Benedictione Nuptiali celebrari poterit, 
si Ordinarius Loci, attentis circumstantiis, id opportunum censuerit ». 

Haec, Patres venerabiles, sincere et humiliter considerationi vestrae 
propono, sperans fore ut post maturam deliberationem, in proxima Oecu- 
menici Concilii sessione res fusius tractari possit, ad stabilitatem matri- 
monii magis firmandam eiusque sanctitatem efficacius custodiendam. 
Dixi. Gratias. 

Exc.mus P. D. Villot, suhsecretarius\ Communico vobis, venera- 
biles Patres, exitum I suffragationis super declarationem de educatione 
christiana, scii, super prooemium et tres primos numeros. 

Suffragium tulerunt Patres 1.891 

Dixerunt placet 1.592 

non placet 157 

placet iuxta modum 140 

Suffragia nulla 2 

Ergo hic textus approbatus est a congregatione generali. 

Moderator. Proxima congregatio erit crastina die, hora nona. 

Em.mus P. D. Eugenius card. Tis serant: Reponatur Sacrosanc- 
tum Evangelium. 

Quoad declarationem de educatione christiana * 


1 

Em.mus P. D. NORMANNUS THOMAS card. GILROY 
Archiepiscopus Sydneyensis 

Toto corde haereo verbis em.mi D. Francisci card. Spellman, die 17 no- 
vembris in aula prolatis, circa iustitiam a Statu Civili parentibus reddendam 
qui pueros ad scholas a Statu independentes mittunt. 

Scio ita quoque sentire omnes Australiae episcopos qui et privatim et 
publice mentem eorum super hac re multoties aperuerunt. 

Propterea rogo ut in schemate emendato, n. 4, pag. 12, in fine, ponantur 
ea verba quae in textu priori, n. 6, hanc magni momenti quaestionem expli- 
cite tangebant. Non sufficit enim implicita indicatio quae in novo textu in- 
venitur. 

Eae enim plures hierarchiae quae per plures pluresque decemplices an- 
norum pro praedicta iustitia strenue et indesinenter laboraverunt, et adhuc 
laborant, ius habent ut ab ipsis Concilii Patribus haec res iudicetur. 


2 

Em.mus P. D. LAUREANUS card. RUGAMBWA 
Episcopus Bukobaensis 

« Ego veni, ut vitam habeant et abundantius habeant » (Io. 10, 10). 
Quamvis haec verba Christi imprimis agant de vita gratiae, cuius participes 
facti sumus, certe tamen vita divina totum hominem attingere et renovare 
debet, quia Dominus totum hominem redimere et liberare vult. Neque du- 
bium est, quin educatio praecipuis eiusmodi liberationis instrumentis annu- 
meretur. 

Laudanda est relatio praevia, qua novae dimensiones educationis in luce 
ponuntur. In ipso quoque textu declarationis multa principia optima propo- 
nuntur, quae sunt veluti cardines educationis (anglice: key principies; gallice: 


* Huiusmodi textus lecti non sunt, quia Patres vel, scripto exhibito, loqui 
non petierunt, vel iuri loquendi renuntiaverunt, vel disceptatio interrupta est. 

principes cies). Sed quaeri potest, num pro re tanti momenti simplex pau- 
corum principiorum declaratio sufficiat. 

Quod attinet ad textum declarationis, liceat mihi quaedam enucleare 
principia, quae ubique terrarum et speciatim etiam apud nos in terris mis- 
sionum valent. 

Commissio bene fecit, quod titulum declarationis ad integram educatio- 
nem christianam extendit. Nam « educatio christiana » 1) totam vitam hu- 
manam respicit et 2) quibuslibet utitur methodis aptis ad institutionem et 
formationem filiorum Dei; inter quas methodos iure ac merito eminent 
scholae catholicae optime meritae et merentes de educatione christiana. 

Nequaquam tamen educationem finibus scholae circumscribamus. Probe 
etiam novimus scholas catholicas propter rerum adiuncta aliquando servari 
non posse. Praeter scholas catholicas aliae quoque viae explorari debent, ut 
Ecclesia cunctos filios ad vitam christianam educare possit. Sic in regionibus, 
in quibus desunt scholae catholicae, parentes catholici pro viribus providere 
debent de filiorum educatione vere christiana. 

Tota nostra consideratio innititur dignitati personae humanae ex qua 
« maxima debetur puero reverentia » (Iuvenalis, Satira XIV, 47). Proinde 
ab omnibus agnoscendum est ius nativum ad integram educationem, quod 
habet omnis homo cuiusvis stirpis vel sexus, ita ut plenam vitae suae per- 
fectionem consecutus vocationi divinae respondere possit. 

Sed gravissima agitatur quaestio, cuinam officium et ius hanc educationem 
curandi primo et directo competat. Ad educationem filiorum ex iure naturae 
a Divina Providentia prae ceteris designati sunt parentes, qui numquam hac 
obligatione exonerari possunt, quaecumque subsidia familiae ab Ecclesia vel 
a Statu suppeditantur. 

Bene ergo in numero quarto declarationis de parentibus notatur: « His 
primum et inalienabile officium et ius est filios educandi ideoque scholas 
libere condendi et eligendi, quovis scholae monopolio excluso, quod nativis 
personae humanae iuribus adversatur; necnon necessaria subsidia a societate 
civili obtinendi ». 

In internationali charta iurium hominum, qua conscientia hominum no- 
strae aetatis exprimitur, sollemniter proclamatur libertas parentum in edu- 
candis filiis, quae est quasi radix et nucleus omnis libertatis, cum sine ea 
libertas familiae asseri nequeat. Sine hac libertate omnis libertas concidit. 
Propterea reprobandum est quodvis scholae monopolium, sub quocumque 
praetextu instaurandum, quia libertati humanae et speciatim libertati con- 
scientiae adversatur. 

Status vero officium et ius habet adiuvandi pro sua facultate educationem 
integram civium, omnibus nativis personae humanae iuribus servatis. Sic 
necessaria subsidia familiis praebere debet, ne, contra quam legitime ma- 
lint, moraliter ad status scholas liberos suos mittere cogantur (cf. Pius XI, 
Divini illius magistri : Denz., ed. 1963, n. 3694). 

lam quaedam de Missionibus addere mihi propono. Ecclesia, quae ver- 

tentibus saeculis culturas semper servavit et provexit, etiamnunc ubique est 
mater et magistra veritatis. Ex historia certissime constat statum culturae 
humanae vixdum Evangelio praedicato elevari. Quam veritatem Pius Papa XI 
confirmabat hoc praecepto: « Primo loco scholae condantur, et solummodo 
postea ecclesiae aedificentur ». Nam schola christiana est germen vitae divi- 
nae et culturae humanae. Ceterum in regionibus, quae hodie sui iuris sunt 
et in autonomia ad rei oeconomicae ac culturalis incrementa tendunt, pro- 
gressus culturae et ipsa libertas seu autonomia ex magna parte scholae Chri- 
stianae debentur. Saepissime enim schola christiana fuit prima regionis 
schola, in qua semina fidei et excultioris vitae modernae sparsa sunt. Plurimi 
ex eis, qui hodie liberae rei publicae praesunt vel in artibus ac doctrinis emi- 
nent, initio vitae primam institutionem in scholis christianis acceperunt. 
Etiamnunc multi parentes non-christiani scholis christianis filios concredunt, 
ut eorum formatio integra tam moralis quam intellectualis in tuto ponatur. 
Profundus et firmus nostrarum nationum progressus ex incrementis scholae 
christianae magnum incitamentum capiet. 

Appellamus ergo omnes nationes, quae nos adiuvare possunt et speciatim 
Universitates, ut urgentissimis nostris necessitatibus subveniant. 

Gubernatoribus autem nostrarum rerum publicarum sincere affirmamus 
nos expostulare libertatem et necessaria auxilia, ut parentes officium educa- 
tionis a Deo sibi commissum libere adimplere possint. Ecclesia vero habet ius, 
quod abdicare, et officium, quod deserere nequit, spiritualem filiorum suorum 
educationem rite perficiendi et parentes in munere educationis adiuvandi. 
Nam educationem filiorum nostrorum curare volumus et debemus. In animo 
est officia nostra atque partes suscipere in opere immenso, ad quod vix 
omnium vires sufficiunt. 

Ecclesia, quae privilegia et monopolium recusat, nativa parentum iura 
semper tutatur atque defendit et iustam libertatem sibi vindicat, ut homines 
ubique adiuvare possit in inquirenda veritate et in prosequendo progressu. 
Ita fiet, ut libertas et veritas in omnibus serventur. 


3 

Exc.mus P. D. EUGENIUS BEITIA ALDAZABAL 
Episcopus Santanderiensis 

Paucissimis verbis unum proponere vellem, ut magis magisque firmatos 
in suo labore educationali se sentiant, qui divinam prosequentes vocationem 
tam optime de Ecclesia sunt hucusque meriti. 

Et quidem merito in n. 9 Ecclesia se profitetur gratissima erga religiosos 
et laicos utriusque sexus, qui sanctissimo ac omnino necessario operi de 
iuventute christiane educanda, se tradunt. Merito insuper eos adhortatur ad 
operam in scholis catholicis in dies impensius praestandam. 

Non est cur hic extollamus sublimitatem ac necessitatem tanti muneris, 

quod iam egit Summus Pontifex Pius XI in Encyclica Divini illius Magistri, 
31 decembris 1929 (A.A.S., 22, pp. 49-86). 

At ob peculiaria nostri temporis adiuncta liceat mihi iudicare opportunum 
esse ut Oecumenicum Concilium Vaticanum II specialem det locum, in hoc 
de scholis catholicis schemate, iis Institutis Religiosis virorum laicalibus, qui 
tamquam proprium et praecipuum, quin immo unicum, ministerium hoc de 
christiana iuventute educanda, profitentur. 

Eorum Sancti Conditores, quamvis forte ipsi sacerdotes fuerint, tamen 
non sacerdotium, non officia sacerdotalia pro filiis suis quaesierunt, sed prae- 
tulerunt ut in statu laicali semper viventes se totos ac totum tempus huic 
praeclarissimo operi dicarent. 

« Religiosa sodalitas, ait Pius Papa XII, quamvis fere unice ex iis constet, 
qui peculiari Dei vocatione, sacerdotii dignitati iisque solatis quae ex eo 
oriuntur, renuntient, magno tamen apud Ecclesiam in honore est, ac sacros 
ministros in christiana iuventutis conformatione, summopere adiuvat » (Epist. 
ad Card. Valeri, 31 mart. 1954: A.A.S., 46, p. 202). 

Porro quis recensere valeat horum Institutorum merita, et uberrimam 
spem in eorum prosperitate fundatam, his praesertim temporibus quibus 
iuniorum multitudo institutione indigentium in dies crescit, et quos aliunde 
schola athea a christiana educatione avertere conatur? Quis dinumerare poterit 
quot S. Ecclesiae cardinales, episcopi, sacerdotes, religiosi ex illorum scholis 
prodierint? Quot viri laici qui summa officia cum laude in societate civili 
sunt adepti? 

Sine numero dixeris animarum Pastores, qui ab Institutis laicalibus reli- 
giosis virorum optimos educatores efflagitant; at forte non desint qui talia 
Instituta, ut par esset, non aestiment, quod quidem Supremi illarum Con- 
gregationum Moderatores deplorant; quo etiam fit quandoque ut quidam 
religiosi dubium concipiant de vero valore suae functionis educatricis. 

Adde quod, occasione huius Concilii Vaticani II, quidam harum Religio- 
num sodales scripta receperunt quibus propugnatur quorumdam ex eis quasi 
« ascensus » ad sacerdotium, aut saltem ad diaconatum.. Quod quidem in 
detrimentum pacis et concordiae internae, et integritatis Religionis ipsius 
facile vergeret. Hoc ipsi Supremi Institutorum Moderatores merito timent. 

Quibus perpensis haec proponenda humiliter censuimus. Post n. 9 sche- 
matis, novus addatur numerus quo sequentia indicentur: 

a) ob specialia adiuncta hodierni temporis Sacrum Concilium peculia- 
rem attentionem praestandam statuit, iis Institutis Religiosis laicalibus, qui 
educationi iuventutis incumbunt. 

b) Fratres educatores horum Institutorum proclamentur conciliariter 
vero et pleno sensu canonico religiosi (can. 488, n. 7), iisdem vel similibus 
verbis ac fecit Pius XII, in memorata epistola ad card. Valeri. 

c ) Eis agnoscatur ius ut in conventibus et institutis cuiusvis generis 
de diversis statibus perfectionis agentibus, partem illam habeant quam eorum 
competentia propria sinat. 

d ) Edoceantur fideles circa ea quae vocationem specificam huiusmodi 
Fratrum spectant, ut ad eam amplectendam alliciantur, prout Dei voluntas 
sese manifestaverit. 

e) Animarum Pastoribus enixe commendetur ut magni faciant haec 
Instituta, eis quantum fas sit faveant, eorum opere libere utantur; etenim hi 
sodales religiosi opus apostolatus praestant, quod a Concilio agnoscitur 
tamquam insignis participatio operis pastoralis in Ecclesia. 

/) Ipsi denique sodales harum Religionum suam vocationem magni 
aestiment, eaque Deo et Ecclesiae impense inservire satagant, certi de retri- 
butione a Deo, de efficacia singulari laboris et de gratitudine iusta, ex parte 
societatis totius et praesertim omnium, qui ipsos ut magistros in adolescentia 
nostra audivimus. 


Schema emendatum declarationis de educatione christiana, olim de scho- 
lis catholicis nimiam forte brevitatem prae se fert. Faxit Deus ut revera haec 
pauca principia a Concilio Oecumenico summa auctoritate edicta conferant 
ut hoc « grande officium » et « immensum servitium » educationis in multi- 
plici sua « dimensione » scii, universali in extensione, humana et sociali, apo- 
stolica et iuridica, ampla accipiat incrementa et tota communitas ecclesialis, 
totus populus Dei, sub hierarchiae vigilantia, suam operam in dies intensio- 
rem praestet. 

Quod ut melius fiat, aestimo faciendam esse quasi recapitulationem 
— utique generalem et non minimam in enumeratione — « exercitus » pa- 
cifici educatorum et scholarum christianarum a prima schola, nomine et re 
materna, ut est familia, a primis magistris iure docendi a natura inditis ut 
sunt parentes usque ad apicem scholarum et magistrorum in facultatibus et 
universitatibus. Aliquid per modum conclusionis dicitur in ultima paragrapho 
declarationis sed illa « viginti verba » et duae alineae maiorem extensionem 
postulant, attenta praecipue dimensione pastorali schematis et erectione animi 
educatorum omnium, quae expectari potest ut fructus ipsius. 

Liceat mihi — nomine tantum proprio loquenti, sed votis annuenti Su- 
periorum generalium septem Institutorum Religiosorum a Scholis, Educatione 
et Instructione Christiana, circiter 40 millia religiosorum virorum complexive 
numerantium — , enixe rogare ut in praedicto perbrevi et laudatorio elencho 
pacifici exercitus educatorum fiat expressa mentio Fratrum docentium, non 
sacerdotum. 

In disceptatione uberrima alius schematis, de vita religiosa, seu « de ac- 
commodata renovatione » eiusdem, petitum est ut explicite innueretur crite- 
rium de excellentia vitae religiosae in se, etiam cum non sit coniuncta cum 
sacerdotio, vel ministeriali apostolatu. 

Et quamvis tali observationi apposite responsum sit sufficere tenorem 
schematis, tamen ipsa commissio fatetur: « Non est autem negandum adesse 
specialem necessitatem inculcandi vitam religiosam sine sacerdotio, aliquid 

completum et per se stans constituere, praesertim erga illos, qui asserunt 
Fratres docentes ad sacerdotium accedere debere » (Appendix, pag. 15). 

Forsan hic melius quam illic haec « necessitas » a Commissione recognita 
provideri possit. Extra tentamen ullum polemicum. Cum simplici et lauda- 
toria relatione, paucis verbis, stylo directo. 

Merito quidem Ecclesia se profitetur gratissimam erga omnes — religio- 
sos et laicos — utriusque sexus, qui sanctissimo et omnino necessario operi 
de christiana iuventute educanda, se totos tradunt. Merito utique eos adhor- 
tatur ad laborem in dies progredientem in scholis catholicis magis magisque 
conferendum. 

Non est ergo cur extollamus hic sublimitatem tanti ministerii, quod iam 
egit Pius Papa XI in Encyclicis Litt. Divini illius, abhinc 30 annis (31 decem- 
bris, 1929: A.A.S., 22, pp. 49-86). 

At ob peculiaria adiuncta nostri temporis — recolantur verba Commis- 
sionis ante relata — iudicarem oportere ut Oecumenicum Concilium Vatica- 
num II specialem attentionem praestet iis Institutis Religiosis virorum lai- 
calium, qui tamquam proprium, immo unicum munus, hoc de christiana edu- 
catione iuventutis amplexi sunt. 

Sancti eorum Fundatores, forte sacerdotes et ipsi, tamen non sacerdotium, 
non officia sacerdotalia filiis suis quaesierunt, sed praetulerunt ut in statu 
laicali semper manentes integras vires et totum tempus huic docentiae summo 
operi dicarent. 

Ad rem apposite Pius Pp. XII fel. rec.: « Religiosa sodalitas quamvis 
fere unice ex his constet, qui peculiari Dei vocatione, sacerdotii dignitati, 
iisque solatiis, quae ex eo oriuntur renuntient, magno tamen apud Ecclesiam 
in honore est, ac sacros ministros in christiana iuventutis conformatione sum- 
mopere adiuvat » (Ep. ad card. Valeri 31 martii 1954: A.A.S., 46, p. 202). 

Et quidem quis recensere valeat horum Institutorum merita, his praeser- 
tim temporibus, quibus iuniorum multitudo, institutione indigentium — et 
humana et supernaturali — in dies crescit et quos aliunde atheismus a recto 
ordine avertere conatur ( Verba Relatoris, p. 7). 

Quis poterit dinumerare quot S. R. Ecclesiae cardinales, episcopi — quos 
inter ego — , sacerdotes et religiosi ex illorum scholis prodierunt? Quot viri 
laici qui summa officia in societate civili et in operibus pietatis caritatis et 
apostolatus ubique sunt adepti? 

Innumeri sunt utique animarum Pastores qui ab istis Institutis laicalibus 
virorum, quam optimos efflagitant educatores. At forte non desunt qui talia 
Instituta minus aequo aestiment; immo iisdem obicem in eodem munere 
exercendo quandoque ponant. Quod quidem Supremi illarum Congregationum 
Moderatores deplorant. Quo etiam fit — et hoc quidem adhuc plus dolen- 
dum — ut quidam ex his religiosis dubium concipiant de vero valore suae 
functionis educatricis immo et suae vocationis. 

His adde quod occasione Concilii nostri, quidam accesserunt, scripto et 
ore, ad ipsos sodales, propugnantes accessum ad ordines sacros — ad presby- 

teratum vel saltem ad diaconatum — istorum religiosorum. Quod quidem in 
detrimentum pacis et concordiae, intra domestica saepta, et in iacturam fide- 
litatis ad spiritum primaevum fundationis ipsius sine dubio vergeret. Hoc 
et ipsi supremi harum Religionum Moderatores formidant. 

Quapropter auderem proponere ut explicita citatio fratrum laicalium do- 
centium fieret in conclusione huius declarationis, quando « Ecclesia gratis- 
simam se profitetur erga sacerdotes, religiosos, religiosas et laicos qui sui 
deditione evangelica in immensum educationis opus incumbunt. Facilis et 
simplex est additio quam suggero. 

Sic, ut puto, vacillantes confirmabuntur in sua vocatione, fideles allicien- 
tur ad hanc perfectionis et apostolatus viam aggrediendam, animarum Pa- 
stores operam dabunt ut cuncta sint prospera in his Institutis et auctoritate 
Concilii complebitur quod disertis verbis dixit suo tempore Pius Pp. XII. 

Spero quod tot episcopi, qui ut hic minimus qui haec verba facit coram 
Concilio, primam institutionem christianam ab istis fratribus acceperunt in 
suis scholis, mecum consentient in hoc Voto. 


4 

Exc.mus P. D. PETRUS BIRCH 
Episcopus Ossoriensis 

Principia in hac declaratione statuta non omnino placent, praesertim vero 
quia non sunt completa. Declaratio de educatione christiana agit, sed eius 
principia non ad educationem sed ad scholas respiciunt. Nulla ratio habetur 
aliorum educationis mediorum, quorum primum idque maximi momenti est 
familia. 

Verum est quod in n. 4 parentes dicuntur « primum et inalienabile offi- 
cium » habere, et in n. 6 de eorum « gravi officio » fit mentio. In utroque 
autem casu agitur de eorum libera electione scholae, deque eorum officio 
filios suos ad scholam mittendi. Hoc tamen non sufficit. Parentes enim ius et 
officium habent partem magis personalem agendi in filiis suis educandis, nec 
possunt hoc officium in scholas totaliter transferre. 

Ius et officium parentum filios suos educandi fluit ex consideratione fa- 
miliae et societatis, et pro christianis significationem profundiorem desumit 
ex consideratione sacramenti matrimonii. His diebus magna ex parte edu- 
catio in scholis fit, et regulariter fieri debet. Sed existit pars educationis quae 
est maximi momenti et quae nonnisi a parentibus et in familia fieri potest. 

In societate nostri temporis familia multis modis impugnatur. Uno autem 
modo praeter expectationem fulcitur. Studia enim recentiora in re psycholo- 
gica et in re sociali demonstrant pueros rite educari non posse nisi habean- 
tur et vita familialis quae sana sit, et parentes qui obligationes suas fideli- 
ter impleant. Hoc in mente haberi debet, quia homines huius temporis in- 
vestigatione scientifica facilius sibi persuadent quam ratiocinatione deductiva. 

Hae scientiae recentes confirmant opiniones quae traditionaliter receptae 
sunt de educatione iuvenum a parentibus debito modo danda. E. g., demon- 
strant puerum amore et cura parentum indigere ut bene maturescat. Si in 
hoc eorum munere parentes defecerint, puer detrimentum patietur. Immo 
etiam iniuriam gravem ex negligentia parentum per totam vitam pati potest. 
Sed etiam societas nocumentum patietur, quia saepe quando persona est 
sibi animo male compositus (anglice “maladjusted”) vel quando agit contra 
societatem, hoc oritur ex eo quod parentes in munere filios educandi defe- 
cerint. Praeterea psychologia educationis monstrat puerum probabiliter non 
posse plenum fructum educationis in schola datae percipere, si conditiones 
familiae suae erant inadaequatae. 

Quae omnia probant scholam non esse nisi unum ex variis educationis 
instrumentis. 

Scholae sunt quidem necessariae et maioris in dies momenti fiunt. Quare 
omnino necesse est ut ubique parentur bonae scholae, quae educationem in- 
tegram et captui puerorum aptatam praebeant. Existunt regiones quae inopia 
rerum laborant et in quibus familiae et parentes pauperiores sunt quam qui 
munus filios educandi adimplere possint. In his regionibus ipsae scholae ma- 
gna ex parte vicem familiae supplere debent, sed affirmandum est princi- 
pium supra iam statutum, nempe, munus educandi filios pertinere ad pa- 
rentes. 

Aliud quoque problema existit, quod in regionibus magis excultis emer- 
git. Propter tendentias sociales et oeconomicas nostri temporis, difficile, immo 
fere impossibile est parentibus munera sua propria adimplere. Hoc est unum 
ex signis temporis quorum ratio haberi debet a peritis in re educationis. 
Pueri qui cura matris orbantur singulis diebus per aliquot horas (anglice 
“part-time orphans”) praebent problema novum, cuius solutio nobis quae- 
renda est. Ad consulendum pueris et ipsi societati, parandae sunt conditiones 
sociales in quibus parentes obligationes suas percipere et implere possint. 

Parentibus auxilia dare debemus, sed non tantum auxilia necessaria ad 
scholas parandas vel ad institutionem religiosam impertiendam. Ut iuvenes 
educationem integram recipiant, necesse est ut in domo et in familia sua 
praebeantur illae conditiones in quibus obtineant amorem et curam et for- 
mationem necessariam ut in dignitatem adolescant. Ambitus quoque familiae 
debet esse auxilium educationis desiderandae, non autem impedimentum, ita 
ut pueri opportunitatem habeant adolescendi cum mente sana in corpore 
sano. Parentes his omnibus auxiliis una cum scholis indigent. Omnino necesse 
est ut parentes huius temporis munera sua rite implere possint. 

Quod attinet ad educationem christianam, hic et illic in aliis schematibus 
inveniuntur principia magni momenti, quae cum campo educationis connecti 
debent. In schematibus de Ecclesia , de pastorali episcoporum munere, de ma- 
trimonio, de Ecclesia in mundo huius temporis, ea quae in his documentis 
attingenda exponuntur non possunt in effectum deduci nisi educatio dari 
potest in familia et in scholis bonis. 

Rogo igitur ut in hac declaratione clare enuntietur filios ius habere ad 
debitam curam et formationem a parentibus suis obtinendam, parentes vero 
ius habere ad omnia subsidia quae necessaria sunt ut ipsi plene et efficaciter 
partem suam agere valeant in iu venibus educandis. 

5 

Exc.mus P. D. PLACIDUS M. CAMBIAGHI 
Episcopus Novariensis 

Relationem super schema declarationis de educatione christiana cum gau- 
dio audivi, quia inter permulta argumenta plus minusve luculenter pertractata 
in hac tertia Concilii Vaticani II sessione etiam agitur de christiana educa- 
tione iuventutis, pro qua per triginta fere annos laeto animo adlaboravi. 

Item attente rationes perpendi ob quas pristinum schema de scholis ca- 
tholicis in supradictam declarationem mutatum sit, quibus rationibus libenter 
assentior. 

Tamen, cum hoc argumentum vastissimum sit et maximi momenti in 
nostra aetate et apud omnes nationes, simplex declaratio mihi videtur non 
esse sufficiens, etiamsi in ea propositiones contineantur quae vere principia 
theologica et naturalia circa christianam educationem concinne proponant 
sed non aptae apparent ad plene illustrandam Ecclesiae mentem eiusque ope- 
ram in hoc apostolatus campo. 

Pariter mirandum est quod tum in relatione tum in tota declaratione 
nulla explicita mentio fiat de Encyclica Summi Pontificis Pii Papae XI Divini 
illius Magistri quae iure meritoque magna charta christianae educationis con- 
siderari potest quaeque etiam nostrorum temporum necessitatibus respon- 
dere valet. 

His praemissis liceat mihi quaedam animadvertere ad nn. 5 et 7 declara- 
tionis. 

Circa n. 5. In postremis verbis huius numeri affirmatur Ecclesiam coope- 
rationem suam cum civili societate dare posse in efformandis magistris qui 
iuvenes recte educare valeant. Quae affirmatio veritati quidem respondet 
sed nimis vaga et incerta videtur. Nam Ecclesia non solum cooperare potest 
et debet in hac re cum societate civili sed ipsa ius et officium habet opus 
tanti momenti promovendi in sua educativa missione explenda. Quod prac- 
tice effici potest sive iuvenes magnopere hortando, praesertim Actionis Catho- 
licae socios, ut hunc apostolatum amplectantur, sive fundatione a coetibus 
nationalibus episcoporum collegiorum ad instar seminariorum, in quibus huius- 
modi magistri recte efformentur, sive denique fovendo sodalicia atque insti- 
tuta religiosa saecularia quae operam suam in scholis etiam statalibus sensu 
apostolico navent. 

Circa n. 7. De scholis catholicis haec animadvertenda censeo: 

1. Cum inter omnis educationis instrumenta ad christianam iuventutem 

instituendam magnum momentum schola habeat, procul dubio Ecclesiae non 
solum ius est scholas cuiusque ordinis et gradus libere condendi ac regendi 
sed etiam officium est invigilare pro viribus ut reapse scholae catholicae pro- 
prium finem vere attingant, scilicet — ut scribit Pius XI — « Germanus 
et perfectus christianus efficiatur homo cum gratia Dei conspirando ». Nam 
— aiebat em. mus card. Montini, olim arch. Mediolanesis in quodam con- 
ventu « De scholis catholicis » — « E necessario che le nostre scuole pre- 
parino un filone di gioventu dalle idee forti, chiare, sane, operanti con un 
ideale saldo, coerente, capace di resistere alie prove della vita e gia immuni 
da idee e opinioni false circolanti o capaci di reagire cristianamente di fronte 
ad esse ». Quapropter haec probe sciant, haec meditentur sive parentes et 
alumni sive superiores et docentes, totisque viribus omnes adlaborent ut 
hunc finem vere consequi valeant; episcopi vero sive per se sive per alios 
sedulo invigilent ne scholae Ecclesiae tantum « catholicae » quoad nomen 
sint, sicut — proh dolor — saepe accidit. 

2. Plura notanda esse de necessitate renovandae rationis institutionis in 
scholis catholicis, quamvis despiciendae non sint antiquae traditiones paeda- 
gogicae. Sed sermo iste longior fieret. 

Liceat tamen pauca verba facere de intima cooperatione parentum alum- 
norum cum his qui in scholis catholicis vel praesunt vel docent: quae coope- 
ratio ad tria reduci potest. Etenim parentum est: 

a) animos disponere filiorum educatione religiosa atque morali in fa- 
milia tradita, ne evadant — ut ait poeta italicus — « Materia sorda » educa- 
tioni christianae cum detrimento proprio vel ceterorum in schola quam ad- 
eunt; 

b ) operam navare una cum educatoribus scholae non tantum ad scien- 
tiam profanam capessendam sed etiam in efformanda conscientia christiana; 

c) ita vitam familiarem instituere ut consona sit cum principiis in 
scholis catholicis traditis ne in familia destruatur quod in schola aedificatur. 

Ergo mihi videtur valde necessaria actio pastoralis ab his exercenda qui 
scholis catholicis praesunt ut parentes alumnorum suam cooperationem li- 
benter et efficaciter praestent. 

Insuper sive magistri sive educatores, conscii iuven tutis institutionem 
vere apostolicam esse et nostrae aetati maxime congruentem, incumbere de- 
bent christiano atque religioso studio ut schola « templum sit non spelunca » 
scientes — ut ait Pius XII — saepe aeternam animarum salutem a recta 
institutione pendere. 

3. Etsi in scholis catholicis multa adhibeantur media ad christianam edu- 
cationem assequendam (e. g. instructio religiosa, frequentia sacramentorum, 
adsistentia spiritualis) tamen dubium non est quin maximam efficaciam ad 
mentes et corda alumnorum educanda, disciplinarum scholasticarum tradi- 
tio exerceat. Meminisse iuvabit sive laicistas sive communistas alumnorum 
animos attrahere ad sua dogmata adniti non tantum doctrinis suis tradendis 
quam detorquendis omnibus disciplinis ad suam falsam ideologiam. 

Quapropter mihi videtur in schemate necesse esse aperte affirmare ma- 
gistros omnes qui se catholicos profitentur, disciplinas sive litterarias sive 
scientificas et technicas tradere debere serie, recte, auctoritative quidem, sed 
semper sub specie christiana\ seu, ut Pius XI scribit in Encyclica Divini illius 
Magistri « Oportet ut tota institutio ac doctrina, scholae ordinatio tota, nempe 
magistri, studiorum ratio, libri ad quamvis disciplina quod pertinet christiano 
spiritu imbuta sint ac polleant ». 

Concludo tria vota proponendo: 1) Scholae catholicae pollere debent non 
tantum alumnorum numero, instrumentis scientificis, commoditate, luxu do- 
morum sed praecipue proposito firmissimo absolvendi mandatum ab Ecclesia 
accepto quod non solum consistit in conservanda et protegenda vita chri- 
stiana alumnorum sed in viris efiormandis qui virtute praediti fermentum sint 
vitae christianae in societate novo paganismo imbuta; 2) secura conscientia 
efformetur in familiis alumnorum quoad rationes quibus filios suos scholis 
catholicis committunt; ideoque libenter parentes cooperentur cum educato- 
ribus atque magistris ad propositum finem assequendum; 3) tota institutio 
atque educatio in scholis catholicis vere sensu christiano redoleant et — post- 
posita quavis alia consideratione, v. g. oeconomica vel culturali — huic 
peculiari fini omnia coordinentur, ita ut Ecclesiae mens in hoc argumento 
plene et adamussim servetur. 


6 

Exc.mus P. D. CARMELUS CANZONIERI 
Episcopus Calatayeronensis 

Ad complementum doctrinae huius declarationis, mihi videtur explicite 
introducendam esse distinctionem inter laicitatem Status et laicitatem scholae, 
ad reiciendam doctrinam, quae dicat Statum unice scholas laicas erigere et 
sustentare posse. 

Plures enim sunt, et fere omnes, Status qui, nunc temporis, se laicos 
proclamant; et potest talis affirmatio rectam significationem habere. Sed ex 
laicitate Status non sequitur laicitas scholae. 

Nullam vero rectam significationem habere potest laicitas scholae. Talis 
enim propositio recta esse potest quando de Statu loquitur, quia Status, nisi 
ad totalitarismum pertingere velit, ex natura sua non debet finem hominis 
seligere, neque civibus ostendere quibus mediis unusquisque suum finem ul- 
timum pertingat. 

In scholis, e contra, integra significatio educationis iuvenum iam com- 
plectitur rationem ideologicam, i. e. finem et media ad finem prosequendum, 
quae omnia de essentia sunt ipsius iuvenum ad vitam praeparationis. 

Sine hac distinctione laicistae, sic dicti, adhuc persistent affirmantes quod 
Status laicus nequeat nisi scholas laicas sustentare. Deducitur, e contra, ex 
ipsa natura Status laici et scholae, quod et Status laicus possit et debeat omnes 
scholas sustentare, praecisione facta ab earum confessionalitate, ut dicunt, 

vel ab earum ideo logia, dummodo hae scholae adimpleant functionem pu- 
blicae utilitatis, et pertingant illum culturae gradum, quem leges uniuscuius- 
que Status exigunt. 

Potest utique Status scholas laicas instituere, si parentes inveniuntur qui 
suis filiis tales scholas eligant, quae nullum valorem vitae exquirant, quod 
esset denique aliquis modus iuvenum educandi etsi negativus. Debet tamen 
Status alias scholas sustentare, quibus effectiva evadat libertas parentum ad 
scholas eligendas, quas aptas putent pro suis quique filiis. 

Etiam pro scholis affirmandum est hanc Sacram Synodum libertatem 
omnium defendere, non tantum catholicorum. Sic veritas huius doctrinae 
magis elucescet, et ostendet omnes laicistas libertatem verbis tantum procla- 
mare, re tamen impedire. 


7 

Exc.mus P. D. BENIGNUS CHIRIBOGA 
Episcopus Latacungensis 

« Artem artium et scientiam scientiarum iuvenum educationem » Sanc- 
tus Gregorius Nazianzenus appellat. 1 Merito ergo Sancta haec Synodus con- 
stituit, de gravissima et amplissima educationis materia, « fundamentalia 
saltem quaedam principia declarare ». Nota omnibus nobis sunt gravia pro- 
blemata et acervae controversiae, quae in re de educatione agitantur, atque 
« nunquam forte, ut nostris temporibus de educatione tantopere disceptatum 
est ». 2 Oportet igitur ut Concilium, pro dignitate et auctoritate sua, principia 
saltem maiora de hac re definitive statuat. 

Sincere tamen fateor declarationem hanc, in re tanti momenti, incom- 
pletam, timidam, ieiunam atque insufficienter in revelatione fundatam mihi 
videri. 

1. Clare imprimis et fidenter affirmanda essent principia, ex deposito 
fidei deprompta, quibus aperte pateant notio ipsa, finis, necessitas, obligatio 
et ius educationis christianae. Hoc esset ut fundamentale principium stabi- 
liendum, nam haec omnia a multis vel in dubium vocantur vel aperte 
negantur. 

Praetermitto ea, quae atheistae militantes propagant: religionem nempe 
omnem et imprimis christianam esse venenum soporiferum, quo nativae ho- 
minis vires enervantur. Silentio autem praeterire non possumus ea quae a 
laicistis, ubique terrarum, non solum theoretice, sed etiam practice tenaciter 
propugnantur. Educatio pro illis non est nisi e ductio formae de potentia 
et viribus solius naturae. Quidquid ergo titulo quolibet supra naturali adiun- 
gere intendit Ecclesia non ad ipsam educationem fovendam conducit, sed 


1 Greg. Naz., Orat. 2: PG 35, 426. 

2 Pius XI, Divini illius Magistri-. A.A.S., 22, p. 50. 



ANIMADVERSIONES SCRIPTAE - DE EDUCATIONE CHRISTIANA 


501 


potius ad impediendam eius liberam et efficacem expansionem. Ideoque 
theoriae omnes supernaturalisticae obsoletae iam sunt et directe opponuntur 
essentiali educationis indoli, quae necesse est ut sit sui iuris, ad optimisticum 
vigorem liberum infundendum, non ad inertem passivitatem servilem in 
animis iuvenum creandam. Unde laicistae concludunt: omnem iuvenum 
educationem neutram vel laicam esse debere, ab omni nempe mythico et 
pessimistico religionis influxu prorsus immunem. 

Merito cum Pio XI tenere debemus, « gravissimam huiusmodi laicismi 
pestem », quae inde a temporibus Pii IX et Leonis XIII publicas scholas 
nationum etiam christianarum invasit, omni conamine a mentibus et ab 
actione christianorum omnium eradicandam esse. 3 Etenim verus christifidelis 
minime res in hac vita gerendas abdicat nec inditas a Deo naturae vires com- 
primit, ut laicistae calumniantur, sed contra easdem ab enervanti peccato 
liberat, atque ita in suo nativo vigore eas fovet, alit et perficit, ut etiam ad 
heroicam in agendo perseverantiam totus homo divina gratia vel maxi m e 
impellatur, quemadmodum universalis Ecclesiae historia et Sanctorum mira- 
bilis vita luculenter demonstrant. Oportet igitur ut Concilium bene, effica- 
citer et aperte statuat principia philosophica et theologica ex divina revelatione 
promanantia, ex quibus clare appareant rationes, quae Ecclesiam cogunt ut 
sibi vindicet munus et officium, potestatem et obligationem procurandi et 
impertiendi hominibus christianam educationem. 

In schematis autem nn. 1-5 solummodo sermo est de collab oratione vel 
cooperatione, quas Ecclesia sponte offert operi educationis familiae et Status, 
ut aliae philanthropicae associationes faciunt. Attamen Ecclesia non mera 
philanthropia, sed potius munere, officio, potestate et obligatione , sibi a Deo 
demandatis et impositis, christianam educationem fovere tenetur, titulo 
nempe peremptorii mandati Christi « docendi omnes gentes servare omnia 
quaecumque Ipse mandavit »; 4 titulo verae maternitatis spiritualis, qua cre- 
dentes in Christum baptismo regeneravit novaque nativitate donavit; titulo 
etiam sua historia acquisito, qua in saeculorum decursu insignia educationis 
beneficia omnibus populis impertivit. 

2. Accuratius definiendi essent conceptus et finis christianae educationis 
qua talis. Humana enim veri nominis educatio nulla esse potest, quae ad 
finem hominis supremum, sibi a Creatore destinatum, non ordinetur tota. 
Et postquam Deus se Ipse in Unigenito suo revelavit ut unica salutis homi- 
num « via, veritas et vita », 5 plena ac perfecta educatio dari nequit nisi ea 
quae christiana vocatur, christiana nempe, quia eo proprie et proxime tendit, 
ut divina cum gratia conspirando, germanum ac perfectum christianum effi- 
ciat hominem: ut Christum scilicet ipsum exprimat et effingat in illis, qui 
sunt baptismate regenerati. Christiana ergo educatio eo tota dirigitur, ut 


3 Cf. Pius XI, Divini illius Magistri-. A.A.S., 22, p. 77. 

4 Mt. 28, 19-20. 

5 Io. 14, 6: Act. 4, 12. 

secundum Christi exempla et doctrinam integra hominis vita regatur et per- 
ficiatur. Hic, et non alius, proprius est finis christianae educationis, ad quem, 
Deo mandante, tendere tenetur Ecclesia. Ex hac clara notione infertur di- 
stinctio, quam schema non satis declarare videtur, distinctio, inquam, chri- 
stianae educationis, ab instructione et eruditione in litteris, artibus et scien- 
tiis humanis. Hanc distinctionem prae oculis habere oportet, etenim perfecta 
educatio christiana dari bene potest et saepe datur in Christi fidelibus, qui 
divina gratia ornati et christianis virtutibus praediti, vitam vere sanctam 
ducunt, quamvis ceterum minima instructione et eruditione in humanis disci- 
plinis potiantur, ad exemplar sanctissimae Familiae Nazarethanae. 

3. Clare etiam dicendum esset aliquid de finibus, intra quos educatio 
christiana continetur. Schema enim de hoc tacere videtur. Laicistae autem 
Ecclesiae attribuunt in hac re cupiditatem omnia dominandi et sibi faciendi 
obedientem ipsum Statum. Urgent, ante legem gratiae Statui competere cu- 
ram etiam rerum religiosarum. 6 Cum autem gratia minime naturam destruat, 
iure consequitur ad Statum pertinere educationis religiosae curam, neque in 
hac re sibi Ecclesia ius vindicare potest nisi subsidiarium erga familiam et 
Statum. Longissime sane a nostra aetate abest periculum ne quis tenere 
audeat id quod medio aevo plures auctores et aliqui Pontifices asseruerunt: 
« sicut luna nullum lumen habet, nisi quod recipit a sole, sic nec aliqua 
terrena potestas aliquid habet nisi id quod ab ecclesiastica potestate reci- 
pit ». 7 Attamen oporteret in memoriam revocare principium, ex quo sine 
ulla aequivocatione pateat, potestatem inalienabilem, quam iure divino posi- 
tivo sibi Ecclesia vindicat, restringi ad res fidei et morum et ad ea quae cum 
rebus fidei et morum necessariam connexionem habent. Ergo in omnibus 
aliis, « in quibus fidei depositum nec directe nec indirecte attingitur, Ecclesia 
plane liberam peritorum disceptationem permittit », quia « ad ea quae artis 
sunt, seu pure technica, Ecclesia nec mediis aptis est instructa nec officio prae- 
dita », prout a Summis Pontificibus Pio XI et Pio XII dictum est. 8 Concilium 
autem Vaticanum I solemniter edixit, Ecclesiam agnoscere iustam libertatem, 
ut disciplinae omnes humanae, in suo quaeque proprio ambitu, propriis utan- 
tur principiis, et propria methodo legitimas suas conclusiones eruant. 9 Si ergo 
ita manifeste Ecclesia agnoscit humanarum artium et scientiarum libertatem 
in toto ambitu suorum principiorum, suae methodi, suarumque legitimarum 
conclusionum, evidenter patet amplissimam esse libertatem, quam Ecclesia 
artium et scientiarum cultoribus agnoscit, atque solum invigilat ne, proprios 
limites transgredientes ea quae sunt fidei vel morum perturbent. 

Ex dictis patet Ecclesiae plane et plene, ex divino mandato, reservatum 


6 Cf. Pius XII, Vous avez voulu-. A.A.S., 47, p. 677. 

7 L. c., p. 678. 

8 Pius XI, Quadragesimo anno-. A.A.S., 23, p. 190; Pius XII, Humani gene- 
ris-. A.A.S., 42, p. 512. 

9 Cone. Vatie. I, Sess. III, cap. IV. 

esse iudicium circa ea quae revelata sunt vel cum iis necessario connectun- 
tur. Attamen Ecclesia sibi praeterea vindicat ius docendi etiam disciplinas 
pure profanas in suis scholis. Quo ergo iure hoc facit? Non quidem iure di- 
vino revelato, sed iure naturae. Nam quod ad ceteras attinet humanas disci- 
plinas, quia per se communis omnium iuris sunt, singulorum civium nimirum, 
singularumque particularium societatum, ipsiusque societatis tam familiaris 
quam civilis, ideo facultatem habet etiam Ecclesia hisce quoque disciplinis li- 
bere utendi, iusta quidem servata concordia iurium suorum cum aliorum 
iuribus familiae praesertim ac Civitatis publicae. Oportet autem ut etiam hoc 
accurate in schemate nostro includatur. 

4. lura ab Ecclesia decursu historiae in campo educationis merito acqui- 
sita, oportet etiam ut in schemate affirmentur et stabiliantur. Ecclesia enim, 
in medio aevo, fere integram Europae culturam suis humeris portavit et ab 
interitu salvavit. Educationem vero et instructionem prope omnem eorum- 
dem populorum per suos clericos, in scholis praesertim cathedralibus et ab- 
batialibus ita sustinuit et adeo ad perfectionem evexit, ut ipsa revera fuerit 
creatrix vel altrix magnarum illarum veri nominis Universitatum, Parisiis 
nempe, Bononiae, Salmanticae, Oxoniae, aliarumque usque ad triginta et 
novem ante saeculum decimum sextum erectarum, quae ab Apostolica Sede 
principium vel efficax incrementum acceperunt, et quas nominatim recensuit 
Pius XI in Constitutione Apostolica « Deus scientiarum Dominus ». 10 

Insignia haec Ecclesiae merita de populorum educatione et cultura eru- 
ditissimus historiator Civitatis Romae mediaevalis, protestanticus Gregoro- 
vius aperte agnovit et summis laudibus cumulavit scribens : 11 « Historia non 
possidet sufficientem copiam titulorum heroicorum et magnificorum, ut apte 
celebrare posset immensam operositatem, grandia gesta, imperituram gloriam 
creatricem Pontificum Romanorum... Lunga eorum series fastigium tenet in 
gloriosa historia humanae culturae, atque efformat quoddam systema, cuius 
splendor obscurat omnem aliam seriem Principum et Regentium populorum ». 

5. Denique oporteret ut etiam principia statuerentur quibus fundatur 
Ecclesiae ius: a) Ad extendendum suum educandi munus etiam ad populos 
nondum christianos. b) Ad ultimo decidendum de relationibus, quae interesse 
debent inter Ecclesiam, familiam, societatem civilem et alias societates in hac 
communi materia de educatione, c) Ad iudicandum de extensione et limitibus 
iurium diversarum entitatum, quae educationi dant operam. 

Conclusio. Igitur meo humili iudicio schema de educatione christiana fun- 
ditus reficiendum esse censeo, nam prout iacet non mihi videtur satis dignum 
ut auctoritate Oecumenici Concilii sanciatur. 


10 A.A.S., 23, p. 243. 

11 G. Gregorovius, Storia della Citta di Roma nel medio evo, vers. R. Man- 
zato, vol. VIII, cap. VII, § 6, Epilogo, p. 820. 

8 

Exc.mus p. d. ubaldus evaristus cibrian fernandez 

Episcopus tit. Bidensis, praei, null. Corocorensis 

De secunda parte tantum declarationis de educatione christiana loqui ve- 
lim: Ante omnia ex toto corde assentio iis Patribus qui mutationem tituli 
aegre ferunt. Nam argumentum huic Concilio propositum est caput gravissi- 
mum de scholis catholicis, cuiusvis speciei et gradus, de quibus hodie multae 
ambages multaque dubia passim serpent et vulgantur, sine cunctatione fu- 
ganda, quarumque renovationi et progressui omni ope studendum est. 

Proh dolor, comparatione instituta inter schemata praecedentia et « De- 
clarationem » praesentem statim occurrit gravis defectus circa scholas supe- 
riores, quarum brevissima tantum mentio in solis duobus numeris (nn. 9 et 10) 
fit, qui insuper lamentabili laborant eclecticismo quem vocant, quod necessi- 
tatibus Ecclesiae valde praeiudicat. 

Scholae enim superiores i. e. Universitates et Facultates, sive profanis 
sive sacris scientiis deditae, veluti radices relate ad spiritum scholarum infe- 
riorum atque educationis christianae iudicari possunt quae quasi arbores ex 
radicibus nascuntur et crescunt. 

Neminem revera fugit quanti momenti semper fuerint et hodie quoque 
sint superiores scholae in efformatione totius mentis populorum, universae 
culturae, praesertim animorum, rationum, voluntatum eorum qui populos di- 
rigunt et regunt. 

In toto mundo hodie de reformatione studii superioris et Universitatum 
tractatur, ut viae novae inveniantur quibus iuvenes aptius necessaria scientia 
altiore imbuantur. Quamvis scientiae sacrae ecclesiasticaeque Facultates et 
Universitates minore indigeant reformatione nihilominus studia sacra altiora 
in multis aptari debent novis et modernis postulatis, de quibus in redactio- 
nibus praecedentibus schematis de scholis bonus sermo factus est. 

Expedit omnino, ut ex his redactionibus in declaratione nonnulla alia 
principia summa huius necessariae accommodationis, iuxta ea quae ibi iam 
habentur, tam expresse quam breviter edicantur: generalis necessitas altius 
instituendi aptiores clericos in variis scientiis sacris, reordinatio curriculi aca- 
demici relate ad curriculum institutionale et pastorale, utilitas et necessitas 
institutorum investigationis scientificae sive in finem proprium scientificum 
sive in finem practicum actionis efficacis, criteria fundationis novarum Uni- 
versitatum et incrementi iam exsistentium. Quoad Universitates et Facul- 
tates scientiarum profanarum multum interest, ut iuvenum populorum quo- 
que studentes eas eligant in quibus sana doctrina traditur et docentes spiritu 
christiano imbuti praeparentur. 

Si haec principia in ipsa Declaratione Conciliari enuntiantur, fundamentum 
aptissimum constitui possunt auctoritatis non solum pro Instructionibus post- 

conciliariis sed etiam pro retractatione Rationum et ipsarum legum constitu- 
tivarum altiorum studiorum. 

Ita sperandum est fore ut scientia sacra promoveatur non tam libellis 
divulgationis et suasionis quam potius tractatibus ex omni parte absolutis 
sicut veritatem decet non sicut voluntati placet. 

9 

Exc.mus P. D. IOSEPH ANTONIUS DAMMERT BELLIDO 
Episcopus Cajamarcensis 

1. Las « propositiones » presentadas manifiestan gran interes por los 
asuntos de la educacion catolica; avanzan en muchas cosas sobre la actual 
legislacion vigente en el derecbo de la Iglesia y reafirman practicamente la im- 
portanda de la pastoral en la Iglesia dei trabajo de la educacion. 

2. Subyacente a las proposiciones esta la idea de que la Iglesia tiene 
un sistema propio de ensenanzas, propio en el sentido de que es de ella 
y es diverso dei sistema oficial. 

El sistema abarca desde la escuela elemental hasta la universidad. El 
sistema es numerosisimo, 143.854 planteles que educan a 26.138.814 alum- 
nos y si se calcula un minimo de 5 maestros por Instituto tenemos 719.270 
maestros. 

3. Todo este esfuerzo no llega a toda la poblacion catolica en edad 
escolar de ningun pais aun donde el sistema escolar esta mas desarrollado; e 
incluso resulta paradojico pensar que en paises como Estados Unidos donde 
hay mas de dos millones en los colegios y universidades de la Iglesia, dos 
veces mas, es decir mas de cuatro millones, es la poblacion que esta en los 
« colleges » dei Estado. En mi patria, el Peru, se calcula que para atender 
a 1.500.000 alumnos en los planteles dei Estado, la Iglesia necesitaria em- 
plear en el tiempo equivalente a varios centenares de profesores sacerdotes, 
religiosos y religiosas, pero que si el tiempo que todos ellos en conjunto de- 
dicaban a la ensenanza religiosa en los planteles dei Estado no llegando a 
juntar el tiempo equivalente al de 100 profesores de dedicacion exclusiva. 

AI mismo tiempo se constata que para 119.000 alumnos que la Iglesia 
tenia en sus escuelas habia 1.000 profesores, religiosos, religiosas y sacerdo- 
tes de dedicacion exclusiva. La desproporcion es claramente significativa. 

Considerando la realidad que estas estadfsticas palidamente reflejan, mu- 
chos se han preguntado si el esfuerzo que se hace para mantener el sistema 
de escuelas catolicas esta bien orientado, — se trata dei esfuerzo que actual- 
mente hace la Iglesia para educar a solo una minoria con tanto costo de 
personas, de recursos, e incluso de eficacia social. El hecho de que muchos 
de los alumnos catolicos no puedan educarse en los colegios de la Iglesia da 
origen a numerosas criticas como si el sistema propio favoreciese la discri- 
minacion social. 

4. Las razones que se dan para defender el sistema propio de ensenanza 
de la Iglesia son muy variadas; algunas y las mas hondas son la expresion 
de principios dogmaticos tales como el derecho de la Iglesia a ensenar, etc. 

Otras razones son de orden historico: es innegable que la Iglesia se 
organizo culturalmente mucho antes que la sociedad civil y por eso de ella 
nacieron las escuelas, colegios, universidades, etc. Pero ya desde el siglo xm 
hay una pugna latente entre el clerigo, hombre de Iglesia, y el laico, hombre 
de la sociedad civil, por determinar cual es el « mester » o ministerio propio 
de cada uno de ellos, es decir dei laico o dei clerigo. Y en la ensenanza 
ha sido sobre todo donde se han experimentado las dificultades y tensiones 
entre la clerecia y el estado o magisterio civil. 

Hay por ultimo una razon de prudencia o estrategia apostolica: ensenar 
es una forma eficaz de asegurar la direccion de la juventud. 

4. Pero el analisis de esas razones en la situacion contemporanea debe 
ponderarse antes de tomar una decision. 

La declaracion preparada para el sufragio dei Concilio parece aun indicar 
que la decision debe ser: continuar la Iglesia con su sistema propio y preparar 
grupos eficaces que intervengan y esten presentes en el sistema oficial de 
ensenanza de cada uno de los paises. 

Varias preguntas surgen de esta solucion: 

I. ({Cual de las dos partes de ella debe preferirse y en cual poner 
mas actividad, mas trabajo por consiguiente y mas personal? 

II. ({Que criterios deben primar en la eleccion de una parte sobre 
la otra, es decir por que se va a dedicar mas personal a atender el sistema 
oficial de ensenanza que a establecer el sistema propio? 

III. ({Puede haber una solucion comun para todos los paises donde 
la Iglesia sirve a las almas o deben considerarse diversas soluciones? 

Para ponderar estas cosas se anade como dato importante la necesidad 
de considerar la situacion historica de los paises. Por ejemplo lo que pudo 
hacer en la Francia dei siglo xix un grupo de politicos racionalistas y laicis- 
tas; lo que en este siglo han hecho, por ejemplo, en America latina grupos 
organizados eficazmente de maestros laicistas. Hay paises de America Latina, 
por ejemplo, donde el partido comunista no ha gastado un solo centavo en 
la edificacion de una escuela, preparacion de un maestro y tiene sin em- 
bargo una eficaz direccion de la educacion. 

6. Soluciones. Es dificil resolver este asunto sin: 

a) una intensa campana de opinion dentro de la Iglesia cuyo tema 
podria ser el derecho dei bautizado a la instruccion religiosa correspondiente 
a su desarrollo cultural y humano; 

b) la invitacion o mandato de la Jerarquia a los Institutos Religiosos 
docentes a considerar el ministerio de la ensenanza aun fuera de los propios 
establecimientos educacionales como parte de su labor; 

c) en el planeamiento apostolico que las diocesis deben hacer, consi- 

derar este ministerio como excepcionalmente urgente, puesto que en el Peru, 
por ejemplo, existen 10.665 escuelas oficiales y 1593 escuelas particulares, 
la mayor parte de estas ultimas de la Iglesia; y 

d) despues dei debate sobre la presencia de la Iglesia en el mundo 
actual queda plantado el interrogante ^Como servir la Iglesia a la sociedad 
moderna? ^Desde un sistema propio o dentro dei sistema oficial, o mante- 
niendo la simultaneidad de su accion en las dos partes? 

En conclusion: considero que la « declaratio de educatione christiana » 
debe volver a comision para resolver los puntos que he planteado. 


10 

Exc.mus P. D. ALOISIUS DEL ROSARIO 
Archiepiscopus Zamboangensis 

Desiderantur, nisi fallor, normae practicae servandae in scholis catholicis 
mediis circa coeducationem utriusque sexus, iuxta principia a Pio Papa XI 
in Enc. Divini illius Magistri, et a S. C. Concilii et de Religiosis in suis de- 
cretis et instructionibus tradita. 


11 

Exc.mus P. D. HUGO ALOISIUS DONOHOE 
Episcopus Stocktoniensis 

Declaratio de educatione christiana valde placet. Schema fusius enucleari 
necesse est autem secundum mentem et propositum commissionis ipsius quae 
proposuit specialem « ad hoc » commissionem post-conciliarem constituendam 
ad opus vere professionale conficiendum. 

I. In n. 4 dicitur parentes primarium et inalienabile ius habere ad scholas 
pro suis filiis eligendas. Propterea, cum parentes etiam cives sint, ii iure 
gaudent in aequalitate et aequitate iuxta nationis leges ad tales scholas seli- 
gendas et nullo modo hoc ius amittunt ratione religionis quam tenent, neque 
ratione generis scholarum electarum pro suis. Itemque, sicut status seu po- 
testas publica debet, ita Ecclesia etiam ad parentes in hac adimplenda obli- 
gatione educationali adiuvandos libenter stat. 

Zelo autem permota ad familiae tali modo subveniendum, Ecclesia tamen 
scholas ipsas sicut scholas oblivisci non oportet. Minime sufficit ut nomen 
seu libellum « catholicum » pro schola adhibeatur; itemque pro administra- 
tione et magistris; aeque necesse est ut excellentia ipsa sit et meta et finis 
primarius scholae catholicae, administrationis atque magistrorum. Ecclesia 
catholica et catholici ipsi ne decipiantur simplice quoad numeros scholarum 
vel liberorum scholas frequentantium sed scholas tum qualitate tum prae- 
stantia superiores ordinare omnem operam dent necesse est. Qualitas edu- 

cationis ad quantitatem sacrificari vel tyrannidi mathematicae numquam 
subiicere debet. Progressus a statisticis non necessario mensuratur. 

II. Itemque scholae Ecclesiae arma defensiva non sunt in refugium et 
protectionem alumnorum segregatorum a foro et mundo sicut plantae in 
plantario calido. Potius, hae scholae familiae et liberis ipsis praecise inser- 
viunt per alumnorum praeparationem ad locum proprium in mundo susci- 
piendum ut sint testes Christi non tantum audacter et sine timore sed etiam 
in scientia et intellegentia. 

Papa Ioannes XXIII in Vacem in Terris, n. 153, declarat quod quaedam 
carentia proportionis saepe habetur inter fidem religiosam christifidelium eo- 
rumque activitates in rebus temporalibus praesertim propter rationem caren- 
tiae educationis solide christianae. Saepe saepius, dixit ille, iusta proportio in- 
ter educationem scientificam et religiosam notabiliter deest. Clarum est, ergo, 
ut Ecclesia una ex parte, quandocumque scholas administret, sese dedicare 
debeat excellentiae omnibus in disciplinis, et non tantum in religione ipsa, 
et, altera ex parte, quandocumque educationem religiosam assumat eorum qui 
in Ecclesiae scholis non stent, eadem cum dedicatione tali excellentiae pariter 
se devoveat oportet. 

Declaratio ista sermonem facit de scholis catholicis tamquam de vero 
apostolatu. Nonne esset melius ut haec idea apostolatus ad omnes scholas 
extendatur sive sint sub Ecclesiae ductu, sive Status, sive associationum pri- 
vatarum? Ad quosnam insuper pertinet hic apostolatus? Non tantum certe 
ad sacerdotes solos et religiosos sed etiam ad laicos, praesertim illos laicos 
devotissimos qui magistri in Status scholis et aliis sunt. Maxima pars libe- 
rorum catholicorum totius mundi apud scholas saeculares vel statales sistunt 
et ut obiectum huius apostolatus vere considerari debent, praesertim ab ipso- 
rum magistris. 

III. Participatione laicali et iure parentum relate ad scholas, nos prae- 
parare debemus ad munus parentum agnoscendum in rationibus modisque 
agendi intra scholam catholicam ipsam. Similiter, laicos accipiamus non tan- 
tum sicut magistros scholarum sed etiam sicut administratores et praesides 
institutionum nostrarum. 

IV. Cum libertatem ad scholas eligendas parentibus recte vindicemus, 
itemque necesse est etiam ut scholae nostrae intra parietes proprios exempla- 
ris libertatis christianae sint. Libenter et cum fiducia asserimus quod scholae 
nostrae dedicantur veritati, sicut praecise Christus se ipsum Veritatem no- 
minavit. Itemque asserimus quod veritas una est et integra et in contradic- 
tionem contra se ipsam stare nequit. Timori et metui, igitur, indulgere non 
debemus in scientiae quaesitu, in veritatis inquisitione, nam Veritatem illam 
prosequimur quae secundum Evangelium nos liberos faciet. 

V. In zelo nostro pro parentum iuribus autem caveamus ne aliorum 
agentium educationis obliviscamur. Monopolium status seu potestatis pu- 
blicae in educatione dimicare non possumus affirmatione simplici monopolii 



ANIMADVERSIONES SCRIPTAE - DE EDUCATIONE CHRISTIANA 


509 


parentum seu familiae. Scholae ipsae solis parentibus non pertinent, nec ex- 
clusi ve pertinent Ecclesiae vel statui, neque simpliciter associationibus pri- 
vatis, neque univoce societati soli. 

Unusquisque secundum competentiam propriam et intra iustitiae aequi- 
tatisque limites in alumnorum educatione interest. 

Schema nova loquatur in lingua pastorali de muneribus agentium in edu- 
catione ad claram et fusiorem synthesim. Hoc in modo documentum con- 
ciliare de educationis rebus contributio optima fiet. 

Conclusio : Christus dixit Eum ipsum esse Viam, Veritatem et Vitam. 
Audacter schema obviam ire debet huic quaestioni toto in orbe urgenti in 
spiritu servitii familiae, nationis, societatis et Ecclesiae. 


12 

Exc.mus P. D. IOANNES DOZOLME 
Episcopus Anniciensis 

Titulus novae declarationis, nempe de educatione christiana, longe differt 
a titulo propositionum de scholis catholicis. Sed, materia declarationis titulo 
suo nunc non apte correspondet. Etsi obiter de diversis educationis mediis 
mentio fit, tamen essentialiter tractatur de educatione in scholis. Itaque hu- 
militer propono tituli modificationem, v. g. Declaratio de educatione christiana 
praesertim in scholis, vel etiam: De educatione christiana in mundo scho- 
larum. 

Valde mihi placet quod declaratio nostra omnes iuvenes respicit, turba 
iu venum magna, quorum alii catholicas scholas, alii non catholicas frequen- 
tant. Etsi brevissima et nimis contracta, talis declaratio valde opportuna 
esset. 

« Scholarizatio », ut aiunt, distinctum est nostri temporis phaenomenon, 
tum in regionibus magis evolutis, tum etiam in regionibus a progressu retar- 
datis. Alumnorum numerus semper progreditur. Educatio ergo christiana 
debet hodie huius facti rationem habere. 

Sane laetandum est, quod commissio post-conciliaris hoc gravissimum pro- 
blema studere possit. Sed interdum urgens est documentum conciliare, quod 
directiva principalia parentibus, magistris et pastoribus ipsis tradat et eos 
confortet et stimulet. 

Ad textum perficiendum et complendum tres animadversiones propono: 

A) Dum Synodus nostra eo tendit, ut iuventutem in Ecclesia renovet et 
delineamenta humanismi christiani pro nostro tempore determinet, rite de- 
bet in mente habere educationem christianam iuventutis, et quando tractat 
de educatione christiana animum convertere debet imprimis ad scholas ca- 
tholicas. 

Schola catholica sane in permultis regionibus minorem iuvenum partem 

amplectitur. Remanet tamen in recta linea Fidei; paternitatem christianorum 
parentum complet et adiuvat. Immo pro suo modo libertatem religiosam 
manifestat et, pro sua parte, est signum et praesentia Ecclesiae in mundo, 
praesentia, dico, institutionalis. In lucem vero ponit maternitatem spiritua- 
lem Ecclesiae quae est revera Mater et Magistra. 

Schola autem catholica insimul praebere debet et humanam disciplinam 
maximi valoris et christianam educationem maximi pretii. Hic iacet et diffi- 
cultas et momentum missionis eius. In uno eodemque fidei spiritu, nuntium 
evangelicum et culturam humanam tradit. Liceat mihi illis omnibus, qui 
apostolica sui deditione in opus scholarum catholicarum incumbunt, portan- 
tes onus diei et aestus, salutem humilem et ferventissimum exprimere: sa- 
cerdotibus, religiosis et laicis. 

Iure ergo, mea sententia, declaratio nostra memorare debet missionem et 
locum scholarum catholicarum in educatione christiana, atque momentum 
quod eis tribuere debent parentes, pastores omnisque populus Dei. 

B) Educatores scholae christianae, necnon omnes educatores qui sunt 
in aliis scholis, ex solis suis viribus impares sunt ad totam alumnorum edu- 
cationem procurandam. Nam, catholica educatio totam vitam penetrare debet. 

Propterea et pro ipsis scholae magistris tempus est dialogi: Dialogum 
cum alumnis suis et cum aliis magistris; dialogum cum aliis educatoribus 
eorumdem iuvenum et imprimis cum parentibus, cum parochis et cum iis 
qui munus educationis habent in coetibus catholicis. 

Educatio vero christiana hodie magis magisque aliquo modo collegialiter 
efficienda est. Sicut in familia pueri et iuvenes suave ligamen sunt inter 
parentes, ita in catholica communitate nexum esse debent inter omnes educa- 
tores, ut fiat labor communis et apte coordinatus in cura christianae edu- 
cationis. 

Hic autem labor communis saepe adhuc in rem non transit. Oportet ergo 
ut declaratione nostra breviter sed clare necessitas huius communis laboris 
affirmetur. 

C) Hodie vero, in regionibus diversis, organizatio, ut aiunt, scholaris de 
die in diem progreditur. Iuvenes saepe in amplioribus scholis congregantur, 
cuiusvis gradus; ita ut paulatim efformetur mundus ut ita dicam « schola- 
ris », id est mundus iuventutis discentis. 

Ad hunc mundum christiane educandum, vel etiam evangelizandum, non 
sufficiunt incepta dispersa: opus immensum ante nos iacet nec adimpleri 
potest sine apta coordinatione pastorali non tantum in dioecesi, sed etiam 
in regione et in natione. 

Et hoc insuper notandum est: alumni ipsi in propria sua educatione 
partem habere debent: haec iuvenum participatio activa ad suam educatio- 
nem christianam magis magisque hodie necessaria est et immo apostolatus 
iuvenum apud iuvenes. 

Mihi ergo videtur quod haec participatio activa iuvenum breviter com- 
mendanda est in nostra declaratione. 

Tandem valde exopto ut manifestus fiat amor Ecclesiae erga iuvenes. In 
nostro textu gratitudo nostra declaratur erga educatores, et merito quidem, 
sed oportet insuper declarare quod iuvenes amamus et quod in eis spem 
multam ponimus. 

N. 1, textus sic mutetur: « Educatio christiana est imprimis educatio fidei 
personalis, ita ut homines ad perfectionem humanam simul et religiosam per- 
veniant. Hoc modo mysterio Christi participantes, salutem a Christo acci- 
piunt, et suae altioris vocationis conscii, consecrationi mundi collaborant, qua 
naturales valores in completa hominis a Christo redempti consideratione as- 
sumpti, ad totius societatis bonum magnopere conferunt. 

« Ad talem scopum assequendum mediis sequentibus utitur scilicet: edu- 
catio ad orationem personalem; ambitus collectivus sinceritatis et fraternae 
caritatis; ratio habenda modo peculiari personae alumni educandi; initiatio iam 
a primordiis ad apostolatum et, ut patet, institutio catechetica ac biblica 
aptata ». Ratio : in vetere textu scopus educationis christianae non satis in- 
dicatur. 

N. 2, ordo sic mutetur: « Omnibus enim hominibus cuiusvis stirpis, con- 
dicionis et aetatis utpote dignitate personae pollentibus aequale est ius inalie- 
nabile ad adaequatam omnium facultatum educationem. Quare Ecclesia omni- 
bus populis... etc. ». Ratio : ordo novus videtur magis logicus. 

N. 4 sic mutetur: « Parentibus pertinet primum et inalienabile officium 
filios educandi. Illud officium, soli adimplere non possunt. Requiritur auxilium 
peritorum qui inveniri possunt in institutionibus sive privatis, sive publicis seu 
a guberniis constitutis. Notatur tamen quod officium educationis in paren- 
tibus permanet etiamsi supradictis peritis adiuvantur. 

His etiam parentibus ius est scholas libere condendi et eligendi, quovis 
scholae monopolio excluso, quod nativis personae humanae iuribus adversa- 
tur, necnon necessariis subsidiis a societate civili obtinendi ». Ratio : ius pa- 
rentum est primarium et illud ponendum est priusquam de scholis loquatur. 

Ad n. 6. 1) Par. 2 sic incipiet: « Multi pueri instructionem et educatio- 
nem accipiunt in scholis catholicis. Multi tamen et etiam numerosiores do- 
centur in scholis publicis quae saepe saepius neutralitatem religiosam servare 
debent. Illos autem baptizatos ut suos agnoscit Ecclesia et pari affectu diligit. 
Parentibus autem sollemniter recolit... ». Ratio: sic manifestatur dilectio Ec- 
clesiae pro omnibus sine attentione ad scholam a pueris et parentibus electam. 

2) In fine n. 6 addatur: « Item requiritur vera cooperatio inter diversos 
agentes qui influxum habent in formationem adolescentium scii, speciatim: 
familiam, magistros, capellanos, paroecias, associationes ita ut opus christia- 
nae educationis sit effectus omnium ad virum perfectum efficiendum ». 

« Et hoc insuper notandum est: alumni ipsi in propria educatione partem 
habere debent; haec iuvenum participatio activa ad suam educationem Chri- 
stianam, magis magisque hodie necessaria est et immo apostolatus iuvenum 
apud iuvenes ». Ratio: scopus educationis melius attingitur propria participa- 

tione educandorum et sic melius apparet necessitas cooperationis in toto am- 
bitu educationis. 

N. 7. Post verba « impense fovet » dicatur: « in quibus alumni in omnibus 
profanis disciplinis sub lumine fidei eamque perfectionem bumanam simul ac 
christianam assequantur qua exemplaris et apostolicae vitae exercitio salutare 
veluti fermentum humanae communitatis efficiantur ». Ratio : logice fides po- 
stulat ut omnes disciplinae cognitionis humanae sub lumine Revelationis do- 
ceantur: haec est autem ratio specifica omnium Christianarum scholarum. Nisi 
alumni litteris et scientiis in lumine fidei studeant, eorum « instructio » 
omnino non potest christiana dici, etiamsi aliunde eorum educatio in familia 
vel paroecia principiis christianis imbuta sit: instructio enim ab educatione 
separari nequit, cuius est pars praestantissima. 

N. 8. In fine n. 8 addatur: « Ad hunc mundum christiane educandum, 
vel etiam evangelizandum, non sufficiunt incepta dispersa: opus immensum 
ante nos iacet nec adimpleri potest sine apta coordinatione pastorali non tantum 
in dioecesi, sed etiam in regione et in natione ». Ratio: ad obtinendam melio- 
rem cooperationem omnium educatorum et scholarum. 


13 

Exc.mus P. D. IULIANUS GROBLICKI 
Episcopus tit. Rhiladelphiensis in Arabia, aux. Cracoviensis 

Ad pag. 12, nn. 3-6: Quia vix ultimis diebus venire potui ob potestatis 
communistarum impedimentum, nec textum schematis habui, liceat mihi 
nunc opinionem meam ad rem exponere. 

Schema in numeris ut supra placet mihi iuxta modum. Obiectionem in- 
troducere oportet, quoniam schema enumerando in pag. 3 diversa educatio- 
nis media, de uno maximae importantiae, scii, de familia, tacet. Postea, non 
sufficienter eiusdem familiae iura obligationesque educationis sublineat, prae- 
sertim quod educationem religiosam respicit. Necesse est scire, in regionibus 
sub dominio communistarum manentibus familiam saepissime unicum edu- 
cationis medium esse. Obligatio educationis pro parentibus suum princi- 
pium fundamentumque in eorum generatione habet atque per fidem, quam 
confitentur, confortata est. Papa Pius XII, f. r. in sua Encyclica de Ecclesia 
ter hanc obligationem revocavit. Hoc in momento imprimis apostolatum, ad 
quem omnis fidelis quidem vocatus est, exercent. Profundius latiusque opor- 
teret exprimere atque exponere obligationes ac iura parentum ad educatio- 
nem religiosam, quoniam: 1. illud christifidelibus sua iura poscentibus ar- 
gumentum praebebit, atque 2. ad conscientiam parentum formandam et vim 
sentiendi magis capacem in hoc respectu serviet. 

Educatio illa difficillima est, cum parentes ad iuventutem religiose edu- 
candam saepe saepius haud parva sacrificia debeant ponere, nec non ipsaque 
iuventus. Clarum est, atheistas Ecclesiae catholicae doctrinam non respicere, 

tamen christifideles adiumentum excellens in iura sua naturalia deposcenda 
invenient. In regionibus sub dominio communistarum degentibus, nulla 
est epistula episcoporum vel homilia, quae hoc problema, valde dolorosum 
non tangat. Has obligationes iuraque ex lege naturae atque ex decretis Sum- 
morum Pontificum, praesertim Pp. Leonis XIII, Pii XI, Pii XII arguimus, 
sed evidens est, quod decretum Concilii maximam suam importantiam ha- 
beat. Cum Concilium ad finem pastoralem intentum sit, necesse est, ut 
clarius expressiusque problema tangat, problema illud, a quo alii Concilii 
fines dependent, prout disceptationes in aula conciliari dicunt. In hoc tra- 
mite futurum Ecclesiae decernitur in toto orbe terrarum, praesertim in orbe 
sub communistis. 

Una propositio in pag. 4 (His enim primum ...) et in pag. 6 (secundo 
acapite) problema vix tangit. Quod verecundandum esset, si Charta Hominis 
Legum ab Organisatione Nationum Unitarum per clariorem iurium paren- 
tum expositionem plus procederet quam schema in praesenti sua forma. 

14 

Rev.mus P. D. IUCUNDUS M. GROTTI 
Praelatus nullius Acrensis et Puruensis 

1. Textum vere in melius mutavit commissio, et laudanda est pro labore. 
Sequentia tamen adnotare vellem ad textum ditiorem reddere. 

2. Proprie loquendo, non invenitur in schemate declarationis, quid sit 
educatio christiana et in quo consistit. Insuper, meo humili iudicio, decla- 
ratio nimis videtur separare educationem humanam a religiosa educatione 
(« anima humana naturaliter christiana »! Tertullianus), nam apparent haec 
verba: a) educatio humana et religiosa (n. 1); b) perfectio humana et chri- 
stiana (n. 7); c) scientia profana et sacra (n. 10). 

3. Principium positum sub fine n. 2, est optimum, tamen, meo iudicio, 
extra chorum, nam in inscriptione numeri legitur: « De Ecclesiae collabo- 
ratione ». 

Emendari posset, forsan istis vel similibus verbis, « Ecclesia insuper 
principium affirmat: omnibus (sine enim) hominibus etc. ... ». 

4. In n. 7 affirmatur necessitas scholarum sine ulla restrictione, quod 
bonum, mihi, non videtur. Nam: a) si societas vere christiana esset; b) si 
magistri vere christiani essent, forsan declaratio non ita dixisset! Ideo ne- 
cessaria est schola ubi christiani, qua tales, sunt fragiles et ubi civile guber- 
nium non omnes attingit, ut accidit in missionibus. 

5. Quattuor vicibus dicitur « Ecclesia cooperari » cum ceteris in educa- 
tione (in nn. 2, 4, 5, 11) et numquam de ipsa Ecclesia dicitur esse Magistra. 

Ecclesia differt in hoc a Gubernio civili: ipsa est mater, ergo magistra; 
illud minime vocari potest magister quia pater non est, valet tantummodo 
parentes adiuvare sed nequit eos substituere! 


33 

Hic conceptus, forsan, esset nostro in schemate, meliori in luce po- 
nendum! 

6. Forsan vox «gravissimum» (unica nota negativa in integro numero 
primo!) primae lineae prooemii esset auferenda vel per aliam substituenda, 
v. g., « maximum, magnum » vel alia simili! 

7. Commissio post-conciliaris serio perpendet a) educationem in scholis 
primariis (est fundamentum ex quo omnia et sine quo fere nihil!); b) educa- 
tionem in scholis « magistralibus » in quibus efformantur magistri primarii; 
c) methodum educationis in scholis catholicis, quia e scholis: religiosorum, 
permulti evadunt indifferentes; religiosarum, permultae evadunt meretri- 
ces; d) taxas et omnia pecuniae adnexa in scholis catholicis; e) possibilitatem 
parandi in unaquaque natione religionis magistros et qua tales eos susti- 
nendi; /) possibilitatem conferendi sacrum Chrisma in aetate adulta (18 an- 
norum natis), imponendo subiectis quoddam tirocinium, militaris servitii 
ad instar. 


15 

Rev.mus P. D. PAULUS IOSEPH HOFFER 
Superior generalis Societatis Mariae 

II n’est pas question de modifier la structure generale du schema: il a 
ete accepte par le Concile comme base de discussion. Du reste, il me semble 
que la structure generale est bonne. Le principal defaut c’est que le schema 
est squelettique et que les idees essentielles ne sont pas suffisamment de- 
veloppees. Je crois qu’on a fort bien fait de partir de 1’importance de l’edu- 
cation de nos jours. Apres cela on parle de la mission de 1’Eglise, qui est 
de donner l’education chretienne a tous les enfants catholiques, en quelque 
ecole qu’ils soient. On definit ensuite en quoi consiste cette education chre- 
tienne. Elie doit etre la preoccupation principale, non seulement de 1’Eglise, 
mais aussi des parents. Ceux-ci doivent etre aides dans cette tache par l’Etat, 
car une liberte scolaire dont les parents ne pourraient pas profiter faute de 
ressources, serait une liberte vaine. L’Eglise doit avoir la possibilite d’ap- 
procher ses enfants catholiques meme dans les ecoles officielles. Et on re- 
mercie les Etats qui 1’aident dans cette tache. C’est seulement apres cela 
qu’on parle des ecoles proprement catholiques, pour insister sur 1’idee que 
c’est dans les ecoles catholiques que 1’education chretienne integrale peut 
etre donnee avec le plus de succes. 

Il y a donc une suite d’idees assez rationnelle. Cependant: 

1. On pourrait mettre un peu plus d’ordre a 1’interieur de ce schema. 
Ainsi les titres du n. 1 et du n. 6 sont semblables. Le n. 2 pourrait devenir 
le n. 1. Apres avoir dit que 1’Eglise offre ses Services a toutes les nations, on 
pourrait parier des fins et de la nature de 1’education chretienne. 

2. Il faut surtout approfondir et developper la substance de certains 

articles, afin qu’ils puissent etre vraiment une charte de 1’education chre- 
tienne. Je donne quelques exemples des points qui seraient a developper: 

a) Approfondir, a l’aide des interventions du Concile et des « modi » 
presentes, la fin et la nature de 1’education chretienne. Le n. 1 qui donne 
la definition, touche le probleme seulement par le dehors. II faudrait bien 
definir la nature de 1’education chretienne et les buts qu’elle poursuit: for- 
mation d’une foi vraiment personnelle; donner le sens de la priere; initier 
a la vie liturgique et a la reception des sacrements etc. L’intervention de 
Mgr. Gouyon au Concile donne pas mal d’idees. Je crois qu’une petite page 
sur ce theme ne serait pas de trop. Elie donnerait une orientation a l’educa- 
tion chretienne et permettrait aux directeurs des ecoles d’insister aupres 
des maitres sur la realisation d’une telle tache. 

b ) Je crois qu’il ne faudrait pas, comme certains le pensent, develop- 
per davantage le droit des parents de fonder les ecoles conformes a leur 
conscience. Ces droits sont sufEsamment indiques. Cependant on pourrait 
ajouter l’idee qu’une liberte qui n’a pas les moyens de s’exercer est une li- 
berte vaine. 

c ) Pour les ecoles catholiques proprement dites, c’est bien peu ce 
que disent les nn. 7 et 8. Tout cela est a refaire. II faudrait en particulier 
insister sur le role et Fesprit des ecoles proprement catholiques. Ce sur quoi 
il faut insister le plus, c’est que 1’ecole catholique soit essentiellement un 
foyer ou se preparent les elites catholiques. Une ecole doit etre missionnaire, 
ou elle n’a plus sa raison d’etre. De fait, on y consacre un argent et un per- 
sonnel considerable pour eduquer a peine le cinquieme des enfants catho- 
liques. II faut donc que ce cinquieme soit forme de veritables apotres. 

d) Au n. 8 et dans la conclusion, de belles choses sont dites par 
rapport a 1’apostolat de 1’enseignement et aux maitres qui s’y devouent. 
On pourrait developper encore davantage et le dire d’une maniere plus 
chaude. Pour faire comprendre cette vocation on pourrait ajouter que meme 
en enseignant des matieres purement profanes, un maitre chretien fait de 
1’apostolat, parce qu’on eduque, humainement et chretiennement, par l’exem- 
ple et la presence de sa personne, plus que par les paroles. De meme qu’un 
maitre athee, parce qu’il a du prestige aupres de ses eleves, peut leur faire 
perdre la foi, sans dire un mot contre la religion, de meme un maitre chretien 
admire de ses eleves, fait passer tout son message a travers sa personne. 

Je pense que ce sont la les points principaux qu’il faudrait developper. 
De cette maniere le schema deviendrait une charte pour les educateurs, en 
quelque endroit qu’ils soient places. Je n’ai personnellement aucune con- 
fiance dans les travaux possibles d’une commission post-conciliaire. Ce que 
ce schema ne fera pas, ne sera jamais fait. II y a d’ailleurs tellement de 
differences dans 1’education suivant les pays dans lesquels on est, qu’il n’est 
guere possible de faire davantage que 7 ou 8 pages qui puissent s’appliquer 
absolument a tout le monde. Cest le schema et non le travail d’une com- 
mission post-conciliaire qui pourra faire cela. 

Je pense que f exprime bien la pensee de la plupart des Peres conciliaires 
avec lesquels j’ai pu parier. Si on a vote en faveur du schema, c’est parce 
qu’on avait promis de le developper et de 1’etoffer. Corriger simplement 
par-ci par-la quelques mots, c’est aller contre la pensee des Peres conciliaires 
et s’exposer a un rejet pur et simple du schema lors de la prochaine session. 


16 

Exc.mus P. D. LAURENTIUS JAGER 
Archiepiscopus Paderbornensis 

Schema in multis placet; quaedam tamen proposita adhuc clarius expri- 
menda liceat mihi commendare. 

I. Partis, quae cum n. 11, pag. 7 incipit, mutetur titulus. Loco verbo- 
rum « De catholicis studiorum Universitatibus » potius dicatur « De stu- 
diorum Universitatibus ». Ratio : de facto haec pars loquitur etiam de Uni- 
versitatibus non catholicis, et quidem iure meritoque. Nam in mundo uni- 
verso ex centum iuvenibus catholicis circiter nonaginta frequentant Univer- 
sitates non catholicas. Quibus iuvenibus aptis mediis provideri debet quan- 
tum ad eff ornationem catholicam. Nec dicatur eos adire debere Universitates 
catholicas, quia ista vel desunt in multis regionibus vel nimis distant a 
domestica sede. Missioni nostrae omnino esset contrarium, si nos solum- 
modo de illis curam haberemus, qui Universitates catholicas frequentant. Nam 
Ecclesiae mandatum incumbit, ut dialogum cum mundo hodierno instituat, 
et ideo gravibus urgentibus rationibus cum ambitu academico, ex quo illi 
proveniunt, qui postea tantum valent auctoritate ad mentes et cogitationes 
et actiones omnium fere aliorum. 

II. In eadem pag. 7, sub n. 12, sapienter dicitur, quod Universitates et 
Facultates catholicae potius quam numero, doctrinae studio eniteant. Hoc 
iure meritoque dicitur. Ad hanc postulationem confirmandam post verbum 
« doctrina » adhuc adiungantur verba: « et investigatione scientifica ». Ra- 
tio: in eo est, quia Universitates non solummodo doctrinam iam acquisitam 
tradere, sed etiam eius profectum procurare per investigationes scientificas 
debent. Omnino autem oportet, ut catholicae Universitates et Facultates 
hac in re adaequent alia huiusmodi Instituta et nequaquam illis sint in- 
feriores. 

III. In n. 12, pag. 8, linn. 1-4 iure meritoque desideratur, ut in omni- 
bus Universitatibus catholicis habeatur Facultas theologica vel saltem sacrae 
Theologiae Institutum. 

Haec postulatio valde placet et omnino debet retineri in definitiva huius 
schematis redactione. Ratio: Sacrae Theologiae facultas est ipsum culmen 
omnium facultatum. Et ipsa sacra doctrina est omnino necessaria praeter 
alias disciplinas, ut docet S. Thomas in primo articulo totius suae Summae 

Theologiae. Experientia docet, Facultatem Theologiae radiare in omnes alias 
facultates et idoneam esse ad instaurandam illam cum aliis scientiis dialogum, 
de quo loquitur Paulus Papa VI in sua Encyclica Ecclesiam suam. Ut uno 
verbo omnia comprehendam: Universitas catholica sine Facultate theologica 
non repraesentat universalitatem scientiarum; deest enim illa scientia, quae 
est centrum et culmen et princeps omnium aliarum. 

IV. Quae in pag. 8, n. 13 linn. 14-18 de episcoporum peculiari cura pro 
bono spirituali studentium dicuntur, sub speciali numero post n. 14 ponan- 
tur. Ratio: ita clarescit hanc curam adhibendam esse etiam studentibus, qui 
Universitates non catholicas frequentant. Ut iam dictum est, longe maior 
pars catholicorum hisce in Universitatibus studia sua peragit. Ut patet, eorum 
vitae spirituali et institutioni religiosae speciali modo provideatur oportet. 

V. In n. 14 eadem in pag. 8 valde laudanda sunt illa, quae dicuntur 
de praeparatione iuvenum ad docendum et investigandum tam in Universita- 
tibus catholicis quam in aliis Universitatibus. Ratio : summi momenti est 
efformatio illorum iuvenum, qui postea professores alicuius disciplinae in 
Universitatibus et catholicis et non catholicis erunt. Ab eorum mente prae- 
cipue dirigitur studentium habitudo tam intellectualis quam practica ad 
christianam religionem. 

VI. Quae nunc in n. 15 pag. 9 linn. 4-7 inveniuntur, possint ad n. 14 
pag. 8 post lin. 30 adiungi. Ratio: cohaerent intime cum illis, quae in n. 14 
in fine dicuntur. 

VII. Quae in n. 15 pag. 8 linn. 31-34 dicuntur apte possint inseri in 
n. 12 pag. 7 post lin. 36. Ratio: quia de eadem re loqui videntur. 

* * * 

Declaratio quantum ad substantiam placet. Quamvis haec declaratio 
brevis esse debet, tamen quaedam delineamenta ex priore schemate « De 
scholis catholicis » saltem brevissimo modo inserantur oportet, ut Commissio 
postconciliaris iam quasdam normas magis concretas habeat. 

1. N. 9, in pag. 13, inscribitur titulus « De Facultatibus et Universita- 
tibus catholicis ». Quamvis hic titulus inter uncos positus postea tolletur, 
tamen indicat textum huius numeri noni nonnisi de catholicis Facultatibus 
et Universitatibus tractare. Attamen in Relatione iam sapienter dictum est, 
Concilium curam habere debere etiam de multo maiore numero iuvenum, 
qui Universitates non catholicas frequentant et efformatione catholica imbui 
debent. Ideo addatur brevis phrasis, quae fere verbaliter ex priore schemate 
desumpta est: « Episcopis speciale officium incumbit, ut christianam curam 
habeant etiam de iuvenibus, qui Facultates et Universitates non catholicas 
frequentant ». Vel simili modo: « Episcoporum est convenienter providere 
spirituali bono et religiosae efformationi etiam illorum studentium, qui Uni- 
versitates non catholicas frequentant ». Ratio: in ipsa nostra declaratione 

sub n. 6 iam generaliter dicitur, Ecclesiam persentire officium sedulo curandi 
religiosam educationem filiorum suorum in quacumque instituantur schola. 
Quod principium hic convenienter applicetur. 

2. In pag. 13, sub n. 9, sapienter dicitur, ut studiorum superiorum do- 
micilia « potius quam numero, doctrinae studio eniteant ... ». Ad hanc po- 
stulationem confirmandam post verbum « studio » inserantur verba « et in- 
vestigatione scientifica ». Ratio : in eo est, quia Universitates non solum- 
modo doctrinam iam acquisitam tradere, sed etiam eius profectum procurare 
per investigationes scientificas debent. Omnino autem oportet, ut catholicae 
Universitates et Facultates hac in re adaequent alia huiusmodi Instituta et 
nequaquam illis sint inferiores. 

3. In schemate de scholis catholicis , sub n. 12, pag. 13, linn. 1-4, po- 
stulabatur: « in omnibus Universitatibus catholicis habeatur Facultas Sacrae 
Theologiae, quae totius Universitatibus veluti centrum sit, aut saltem Sacrae 
Theologiae institutum vel cathedra, in qua lectiones laicis quoque studentibus 
aptae tradantur ». 

Doleo hunc textum penitus deletum esse. Haec nostra nova Declaratio 
solummodo sat generaliter de momento S. Theologiae loquitur nec ullum 
verbum dicit de dialogo inter sacram doctrinam et alias scientias instituendo 
neque mentionem facit de aditu laicorum ad praelectiones theologicas. Ra- 
tio: S. Thomas in primo articulo totius Summae Theologiae docet, sacram 
theologiam omnino necessarium esse praeter alias disciplinas. Ideo Universitas 
catholica sine Facultate theologica non repraesentat universalitatem scientia- 
rum, quia deest illa scientia sacra, quae est centrum et culmen et princeps 
omnium aliarum. Experientia insuper docet, sacram theologiam vivo modo 
edoctam radiare in omnes aliarum scientiarum Facultates. Permulti laici 
hodie ardenter desiderant, ut aditum habeant ad praelectiones sacrae Theo- 
logiae et iam plurimi eorum exinde profundiore fidei intelligentia ac maiori 
fidei firmitate imbuti sunt. Rogo ergo instanter, ut illud incisum supra memo- 
ratum in hanc declarationem rursus introducatur. 

4. Valde laudanda sunt quae in schemate de scholis catholicis in fine 
n. 14 dicebantur, nempe: « Iuvenes praeclarioris ingenii sive catholicarum 
sive aliarum Universitatum, qui ad docendum et investigandum aptiores vi- 
deantur, peculiari cura excolantur et ad magisteria suscipienda promoveantur » 
(pag. 8, linn. 27-30). 

Hoc incisum retineri debet in nostra Declaratione, nam summi momenti 
est efformatio illorum iuvenum, qui in futurum erunt professores alicuius 
disciplinae in Universitatibus et catholicis et non catholicis. Ab iis praecipue 
diriguntur studentes in intellectuali et practica habitudine ad religionem chri- 
stianam. Multum iam querebatur de quadam catholicorum minoritate vel in- 
ferioritate in publicis Institutionibus scientificis, et hoc non sine causa dici- 
tur, ut statisticae probant. Ideo omnino oportet ut iuvenes apti tam in ca- 
tholicis quam in aliis Universitatibus scientificae investigationis progressu 
adiuventur. Hac in re Ecclesia transgredi debet propria instituta, ut omnibus 

sit coniunctissima. Sed quia de hac materia in schemate de Ecclesia in mundo 
huius temporis iam quaedam sat praeclara dicta sunt, hic supra dicta brevis 
significatio sufficiat. 

Conclusio. Multis mecum episcopis cordi est, ut haec principia in sche- 
mate de scholis catholicis iam fere omnia exarata in nova declaratione reti- 
neantur et adhuc magis confirmentur. Hoc summi momenti erit pro ulte- 
rioribus competentis commissionis studiis in elaborando textu definitivo. 


17 

Exc.mus P. D. STEPHANUS LASZLO 
Episcopus Sideropolitanus 

Schema in genere placet. In specie sequentes animadversiones profero: 

Ad n. 6. Propono, ut in hoc numero praeter institutionem moralem et 
religiosam in scholis expresse etiam de tali institutione extra scholam ali- 
quid dicatur, quod in praesenti textu deest aut tantum implicite continetur. 

Quae institutio scholaris, de qua in textu sermo fit, certe magni momenti 
est, praeprimis, quia se ad multos discipulos vertere potest, et propterea 
omnibus mediis promovenda est. Experientia autem docet, multos homines 
institutionem religiosam in scholis recepisse, non tam multos autem fidem 
suam etiam in vita exercere. Quo pro defectu certe plures causae afferri 
possunt. Sine dubio ratio etiam in hoc invenienda est, quod tempore insti- 
tutionis scholaris scientia religiosa et praxis christiana non satis coniunctae 
fuerunt, et propterea eruditio religiosa scholaris in vita posteriori, proh do- 
lor, saepe non continuatur. 

Necesse ergo est: 1) ut eruditio scholaris etiam cum convenienti labore 
extra-scholari coniungatur et ita ista coniunctio necessaria inter scientiam reli- 
giosam et praxim christianam iam in tenera aetate exerceatur et 2) ut insti- 
tutio religiosa in schola altera institutione religiosa post-scholari (in lingua ger- 
manica « zweiter Bildungsgang ») suppleatur et continuetur, quae aetati, 
culturae et aliis circumstantiis singulorum correspondeat. 

Institutio religiosa scholaris ita tantum fiet efficax in vita posteriori di- 
scipulorum scholarium. 

Ad n. 8. Propono, ut inter scholas, quae ab Ecclesia fovendae sunt, etiam 
illae, quae pro futuris magistris erudiendis destinatae sunt, recipiantur. 

Sine dubio scholae, « quae inferioris et medii ordinis sunt atque educa- 
tionis fundamentum constituunt » magni momenti sunt. Pari modo autem 
aestimandae sunt etiam illae scholae, in quibus futuri magistri et magistrae 
educantur, qui postea ad illud « fundamentum educationis » ponendum apti 
sunt. Ecclesia in genere non multas, sed magis insignes scholas instituet, inter 
quas certe illae « paedagogicae » peculiari modo numerandae sunt, et quibus 
Ecclesia etiam magnum effectum « in latitudinem » (in lingua germanica 
« Breitenwirkung ») consequi potest. 

18 

Exc.mus P. D. AUGUSTINUS IOACHIM LOPES DE MOURA 
Episcopus Eortalegrensis-Castri Albi 

Ad par. 1 sic sonantem: (De educationis christianae fine): « Educatio 
christiana eo tendit ut homines ad perfectionem humanam simul et religio- 
sam perveniant ita ut, mysterio Christi Redemptoris participantes, salutem 
a Christo recipiant et, suae altioris vocationis conscii, consecrationi mundi 
collaborent, qua naturales valores in completa hominis a Christo redempti 
consideratione assumpti, ad totius societatis bonum magnopere conferunt ». 

Venerabiles Patres: « In omnibus respice finem » iam olim commenda- 
batur et, hac nostra aetate actualitate adhuc gaudere nemo est qui non 
videat. 

Et quidem, cum finis inter cognitionis causas seu rationes primatum 
teneat, summi momenti erit ut ea quae a nostra sacra Synodo docenda erunt 
circa educationis christianae finem, vigilanti cura, ponderentur et expri- 
mantur. 

Ne tempus teram, textum nobis propositum circa educationis christianae 
finem, sub numero primo, crisi non subiciam etiam quia quae ibi vel desunt 
vel redundantia apparent nimis evidenter conspiciuntur: v. g. de Deo sim- 
pliciter nec verbum, de Christo, autem, de quo absolute loquendo nunquam 
satis, tribus vicibus nominatur in una eademque assertione. 

Igitur, ut cum perspicuitate procedatur, necessarium apparet quod in 
primis educatio hominis in genere per essentialia in luce ponatur; conse- 
quenter, autem, educatio christiana specificetur ut inter errores in hac ma- 
teria serpentes, veritas, claritate qua fulget, incedat. 

Conabor, proinde, venerabiles Patres, alium textum vestro sapienti iudi- 
cio proponere, nixus vestra benevolentia necnon auctoritate 104 Patrum qui 
mecum consentiunt et subscribunt: 

Educatio in genere in eo tendit ut homo, eius subiectum, per seipsum, 
moderatoribus adiuvantibus, fiat quod est, scii., est ad imaginem et simili- 
tudinem Dei per creationem, talis veraciter efficiatur, sive per intellectum 
veritatem communicantem, sive per voluntatem omne vere suum bonum li- 
bere amplectantem, quovis individui tyrannico determinismo, a persona sic 
se perficienti, superato. 

Ad finem autem educationis christianae quod attinet, praeter ea quae 
ad finem educationis in genere respiciunt, haec specificativa addantur: « Edu- 
catio christiana, tota in Christo suffulta, quia Ipse est figura Substantiae Dei 
(. Hebr . 1, 3), verus Deus et verus Homo, pro omnibus hominibus Redemptor 
et Salvator, eo tendit ut homo christianus personaliter Eum qui est via, 
veritas et vita per fidem recipiat, testis eius in sua humana activitate sese 
exhibeat », vivum instrumentum missionis Ecclesiae exsistat, consecrationem 

mundi promoveat, communi bono societatis inserviat, suaeque altiori voca- 
tioni respondeat, et sic aeternam salutem adipiscat. 

Quae omnia magnopere conferre sive ad valores naturales assumendos, 
sive ad valores supernaturales non praetermittendos, vobis, venerabiles Pa- 
tres, compertum omnino est. 

19 

Exc.mus P. D. CAROLUS MACCARI 
Archiepiscopus-episcopus Montis Regalis in Vedemonte 

Momentum huius declarationis neminem fugit. At sincere dolendum est 
multos dies consumptos fuisse sermonibus sine fine dicentibus in discepta- 
tione de Ecclesia in mundo hodierno, et temporis spatium omnino angu- 
stum relictum fuisse pro tractatione huius problematis, inter alia nostrae 
aetatis sane gravissimi, quod sollicitudinem pastoralem prae primis urgere 
debet quodque suavi spe una cum magna tristitia cotidie nos afficit. Ea quae 
iuven tutem eiusque tentationes, exigentias spirituales et morales, pericula 
et exspectationes respiciunt, Vaticanum II non ut decebat consideravit. 
Agitur de lacuna revera gravi, cum sors iuventutis intime connexa sit futurae 
sorti Ecclesiae et humanae societatis. Declaratio quidem lacunam hanc ex 
parte complet, sed propter suam ipsam naturam, non adaequate rei momento. 

Quibus praemissis, veniam ad aliquas adnotationes circa schema: 

1. Optimo consilio, ut puto, prius schema « de scholis catholicis » nova 
materiae ordinatione novoque titulo ita mutatum est, ut non amplius ad 
problemata adolescentium scholas stricte catholicas celebrantium restringatur, 
sed totam multitudinem studentium — quae magis magisque fit multitudo 
iu venum — amplectatur. 

2. Talis peropportuna schematis renovatio nullam debet ansam praebere 
interpretationi, iuxta quam schola catholica tempus suum fecisset, irrever- 
sibili quodam motu ad ... occasum praecipitans, in omnibus et ubique a 
schola statali supplantata. Laudanda igitur est commissio, quia principia ite- 
rum iterumque a magisterio ecclesiastico enunciata, concise in textu inseruit. 
Attamen iura quae civili societati in schemate attribuuntur, praesertim sub 
n. 5, sermone magis accurato definienda essent, ne mens moderna — etiam 
intra catholicos aliquando sese insinuans — fovenda videatur, quae ius et 
munus educandi, in scholis et extra scholas, exclusive vel saltem principaliter 
reipublicae adsignat. 

3. Etsi declaratio non ignorat delicatas et implexas quaestiones, educa- 
tionem iuvenum extrascholasticam respicientes, non videtur eisdem tribuere 
decisivum momentum quod in solutione totius problematis habent. Quae sub 
nn. 2 et 3 dicuntur, huic gravi exigentiae, meo humili iudicio, non satis- 
faciunt. Quamvis schola « inter omnia peculiare semper momentum servat » 
— ut iure in nota introductiva legitur — immo et servare debet, nullum 

tamen dubium est problema educationis christianae non posse infra septa 
scholae fere unice circumscribi. Si ergo volumus colloquium apertum et 
constructivum cum iuventute, praesertim scholas superiores quae celebrat, 
sollicite efficaciterque instaurare, perspectivas apostolicas atque incepta inde 
consequentia ultra scholam, etsi cum ea opportune colligata, dilatemus opor- 
tet. Verba enim, notiones, ideae, exempla, amicitiae, in aula ab alumnis 
hausta, sunt veluti semina bona vel minus bona, quorum vis educativa vel 
corruptiva extra aulas, in quotidiana vita familiari et sociali, producere 
solet effectus practicos profunde incidentes. Munus quidem familiae esset 
huiusmodi effectus intra fines positive formativos continere, et missio edu- 
cativa familiae, proh dolor, in dies enervatur magisque ardua fit. Sequitur 
inde ambitum actionis apostolicae in campo iuvenili latiorem dimensionem 
assumere, cui generose ac fiduciose navitas nostra respondere debet. Liceat 
mihi, diuturna infra iuvenes studentes experientia innixus, vestro sapienti 
iudicio haec humiliter submittere: 

a) ad integrandam et, si casus ferat, corrigendam functionem educa- 
tivam scholae, magno fortique animo creanda sunt omnia illa incepta (circuli, 
centra, clubs etc.) quae in genere ambitum stricte paroecialem excedunt, 
omnibus studentibus patent eorumque moderamini — sub prudenti vigi- 
lantia spirituali sacerdotis idonei — committuntur, eo fine ut omnes iuvenes 
vivas ipsorum quaestiones serene agitent sub luce veritatis eaque solvere 
nitantur iuxta christianam vitae conceptionem, veritatem facientes in cari- 
tate; hae consociationes agiles et apertae, quin opponantur sodaliciis Actio- 
nis Catholicae vel id genus, eosve substituant, cum ipsis cooperantur, sive 
in eas inserendo iuvenes magis selectos ad profundiorem formationem, sive 
ab eis postulando adiutricem fraternamque operam, ita ut quasi pons ex- 
struatur, per quem Ecclesia omnes filios suos materne adloqui possit eosque 
benigne audire et comprehendere; 

b) haec apostolica activitas, in multitudinem iuvenum protensa, ur- 
gentior apparet hodiernis temporibus, quae duplici gravi phaenomeno « cha- 
racterizantur »: ex una parte inceptum systematicum ingentibusque mediis 
praeditum, quo societas civilis campum educationis universum « monopoli- 
zare » nititur; ex altera organizatio capillaris eaque insidiosissima quia aliena 
veste induta (« camuffata ») qua partes marxistarum iuvenes alliciunt; 

c ) cum agatur de apostolatus formis, haud semel novis semperque 
arduis, sacerdotes et laici — praesertim qui munus docendi explent — 
speciali ratione parentur oportet ad munus hoc efficaciter aggrediendum, 
repulsa tamen omni diffidentia omnique timore erga iuvenes, qui maiorem 
fiduciam petunt merentque. 

Relinquentes igitur querimonias minus opportunas- de exemplari iuven- 
tute temporis acti, corda nostra suavissimo amore fragrantia convertamus 
ad immensam iuventutis multitudinem nostri temporis, eam adloquendo eam- 
que amplectendo sublimi Christi dispositione, qua Magister bonus iuvenem 
occurrentem excepit: « Intuitus eum, dilexit eum» (Mc. 10, 21). 

20 

Exc.mus P. D. IOANNES IOSEPH McELENEY 
Episcopus Kingstonensis 

Commissio quae hoc schema praeparavit sine dubio meretur nostram 
gratitudinem ob suum laborem sollicite impensum. Ex alia tamen parte, ve- 
lim quaedam de hoc schemate observare, sperans fore ut utilia sint ad 
documentum adhuc melius elaborandum. 

1. In prooemio, pag. 5, linn. 9 ss., dicitur: « Ipsam igitur educationem 
Evangelii lumine penetrare atque nobilitare Ecclesia per omnem suae historiae 
decursum quam maxime studuit. Instrumentum vero huic fini praecipue 
aptum semper habuit scholam christianam, in omnibus eius formis et gra- 
dibus, ab inferioribus usque ad Universitates studiorum ». Puto in his as- 
sertionibus non satis evitari notam « triumphalismi », quatenus non tantum 
dicatur Ecclesiam semper habuisse officium grave circa educationem, sed in- 
sinuari videatur Ecclesiam semper hoc officium sufficienter implevisse. Puto 
melius esse si emphasis ponatur in officium quod habet Ecclesia ut stu- 
dium quam maximum habeat de educatione, cum salus hominum tam in- 
time dependeat ab eorum educatione. 

2. In n. 2, pag. 5: puto bonum esse ut hoc loco allusio fiat ad « Declara- 
tionem Universalem Iurium Humanorum ». 

3. In n. 5, pag. 6, lin. 7, affirmatur etiam singulos homines ius habere 
scholas condendi et regendi. Puto hoc affirmari posse tantummodo de illis 
individuis qui omnes qualitates requisitas habeant ad tale munus susci- 
piendum. 

4. In n. 8, pag. 6, linn. 26-27: explicite dicendum est munus docendi 
etiam disciplinas saeculares in scholis catholicis esse apostolatum dignum ut 
a sacerdotibus et religiosis exerceatur, ut sic excludatur opinio contraria quae 
hodie non raro auditur. 

5. In n. 8, pag. 6, linea ultima: in loco vocis « vigilantia » propono ut 
substituatur vox « sollicitudo » vel alia quae non habeat connotationes vocis 
« vigilantia ». 

6. In n. 12, pag. 8, lin. 1, puto melius esse ut dicatur: « habeatur vel 
Facultas S. Theologiae ... vel saltem S. Theologiae Institutum vel Cathe- 
dra ... ». Sedulo enim evitanda est multiplicatio Facultatum S. Theologiae 
ubi non adsit numerus sufficiens professorum qui ad hoc munus adaequate 
sint praeparati. Ex alia parte, optandum est ut in omni universitate catho- 
lica adsint professores sat bene praeparati qui omnibus alumnis tradant scien- 
tiam theologicam ipsis accommodatam, eo modo ut theologia habeat locum 
honoris inter disciplinas universitatis. 

7 et ultimo. Hoc schema propositionum de scholis catholicis mihi videtur 
non tale esse documentum quod promulgari debeat tamquam sententia huius 

Concilii Oecumenici, circa quaestionem gravissimam educationis catholicae 
in mundo hodierno. Hae propositiones, enim, cum non adaequeant difficul- 
tati et complexitati problematum quae tractant, vix aptae sunt ut impressio- 
nem desideratam habeant apud peritos et professionales in campo educatio- 
nis. Praesertim ea quae spectant Universitates deficiunt, tum obiectivitate tum 
attentione sufficienti ad magnas differentias quae adsunt inter systemata edu- 
cationis universitariae in diversis partibus mundi. 

Has ob rationes, mihi videtur melius ut hoc Concilium Oecumenicum 
simpliciter exprimat votum suum esse ut tota haec quaestio de educatione 
catholica fiat obiectum studii profundioris apud commissionem peritorum, 
et sub ductu commissionis post-conciliaris promulgetur fructus huius studii, 
qui magni momenti esse debet educatoribus tum catholicis tum etiam non- 
catholicis. 


21 

Exc.mus P. D. MARCUS GREGORIUS McGRATH 
Episcopus S. lacobi V er aguensis 

Schema certe melior factus est in nova redactione. At scimus ex testi- 
monio membrorum commissionis competentis quam celeriter facta est nova 
redactio per paucos dies quin tempus utile fuisset pro debita consideratione 
rei tanti momenti non tantum ex parte membrorum commissionis sed etiam 
peritorum ex potioribus regionibus mundi. Liquet autem nobis tam sol- 
lemne documentum, charta quaedam pro educatione cbristiana in posterum, 
sicut apte animadvertit em .mus card. Leger, non debere suffragio Patrum 
proponi nisi post longiorem considerationem commissionis, consultis etiam 
omni cum debita attentione multis peritis; et dico, denuo consultis, ex hoc 
quod scopus schematis non iam tantum de scholis catholicis agit sed etiam 
de tota educatione christiana. Nisi fallor etiam commissio competens volue- 
rit aliam redactionem schematis parare antequam ad suffragium proponatur; 
et nulla est ratio quare illis opportunitatem non demus, reficiendo simplici- 
ter praesens schema, de quo ceterum nullum suffragium Tiisi generale pos- 
sumus facere propter angustiam temporis. 

Liceat mihi indicare aliqua elementa quae, mea saltem opinione, corri- 
genda essent in nova redactione: 

1. Melius aptetur schema novo titulo «de educatione christiana». Se- 
dulo legenti apparet schema tantum superficialiter de educatione christiana 
in genere agere, nempe in brevissimo prooemio et duabus primis declaratio- 
nibus, ex quibus transitus fit in omnes alias declarationes quae explicite de 
scholis et universitatibus catholicis agunt. 

2. Expositio de educatione christiana, ut vere nobis utilis sit, debet 
omnino considerare statum realem educationis in mundo actuali et finem 
proprium educationis catholicae. Agitur, nempe, de renovatione educationis 

christianae a nobis indicanda. Ad hoc, autem, paucum refert mera descriptio, 
et quidem potius abstracta, de mediis quibus magis Ecclesia nunc utitur, 
nempe scholis et universitatibus catholicis, nisi post analysim status rerum 
in mundo et finis seu missionis Ecclesiae ut magistra in hac nova situatione. 

a) Analysis status actualis rerum multo melius fit in relatione, pa- 
gina sexta et sequentibus, quam in ipso schemate, cuius textus tam generi- 
cus remanet ut potuisset applicari indifferenter quocum saeculo historiae. 
Patet autem quod iti nostro saeculo situatio educationis omnino nova est: 
quantum ad ingentes massas educandas; quantum ad nova media quae fa- 
ciunt ut sit pro prima vice realiter possibilis ut omnis homo idoneam educa- 
tionem recipiat, ita ut eius ius ad huiusmodi praeparationem pro vita non 
in vanum affirmetur; quantum ad structuram technicam et visionem scientifi- 
cam quae ubique methodum ac contentum curriculi scholarum profunde im- 
mutat; quantum ad agnosticismum et materialismum practicum qui ex hac 
exclusiva insistentia in technica et scientia experimentali exoritur; quantum 
ad occasum philosophiae veri nominis inter scientificos et educatores huius 
temporis; et, denique, ut non nimia alia dicam, quantum ad media commu- 
nicationis (radio, cine, « stampa », televisio, etc.) quae plerumque plus influunt 
in educatione nostrum coaetaneorum quam familia, schola et Ecclesia, et quae 
in genere, non ut media educationis in pretium habentur, sed potius sine 
debita responsabilitate fines sive lucri sive potestatis politicae inserviunt. 

b) Ex eo quod schema non explicitius ex initio de fine seu missione 
Ecclesiae in educatione, generatim sumpta, loquitur, habetur ut media edu- 
cationis christianae, et praesertim scholae catholicae, tractantur ac si essent 
finis ipse et non potius media plus minus ve apta ad finem consequendum. 
Omnino hae scholae fovendae sunt, ubi opportunitas et libertas hoc permit- 
tit. Quid autem de tantis regionibus ubi nec opportunitas nec libertas ad hoc 
existit? Et quomodo reformandae seu renovandae sunt scholae catholicae 
nisi clara luce missionis Ecclesiae in educatione totali omnium praesertim 
christianorum examinentur? Multae sunt graves quaestiones quae ponuntur 
de nostris scholis hodie (de ingentibus expensis fidelium pro illarum manuten- 
tione, de occupatione sacerdotum et religiosorum in disciplinis secundariis 
et mere profanis, de practica exclusione, in aliquibus nationibus, pauperum 
ab illis, de dedicatione magnae partis cleri et religiosorum in scholis pro mi- 
nima parte iuventutis in nationibus ubi maxima pars populi nullam vel quasi 
nullam attentionem religiosam recipit, et ita porro). Quomodo consideran- 
dae sunt hae quaestiones nisi annuntietur inde ab initio schematis modo con- 
creto et explicito munus Ecclesiae ut magistra gentium esse verbum Dei omni- 
bus hominibus praedicare, mediis aptioribus adductis ad hunc finem? 

Sub hoc respectu, unam considerationem addam de universitatibus. Ali- 
qua optima dicta sunt in schemate de illis. De theologia, autem, quae est ra- 
tio quasi essendi universitatum catholicarum, nullum indicium clare affir- 
matur de omnino necessario munere nostrarum universitatum catholicarum 
visionem christianam afferendi ad potiora problemata mundi et hominum 

huius temporis. Dialogus cum mundo, qui in schemate « De Ecclesia in 
mundo huius temporis » initium felicem habebit, ubi melius colendum quam 
in et ex universitatibus catholicis? E contra, omnes novimus hunc dialogum 
nec intra ipsas universitates plerumque bene fieri, ubi sic dicti cursus religio- 
nis mediocres sunt et sine ulla relatione viva cum aliis disciplinis in ipsamet 
universitate traditis. Scholae theologicae, etiam quando seorsim ab aliis facul- 
tatibus universitatis existunt, et magis quidem quando una cum illis inve- 
niuntur, debet audire de aliis de problematibus magnis quae proponunt, et 
lumen doctrinae Ecclesiae afferre ut ex communi labore efformetur visio chri- 
stiana huius mundi in quo Deum et salutem quaerimus. 

Concludo: Schema esset reficiendum et iterum ad Concilium pro discep- 
tatione proponendum, non autem nisi post debitum studium tum missionis 
Ecclesiae in educatione, ut finis clare stabilietur, et conditionis realis educa- 
tionis in nostro tempore, ad quod studium vocandi essent maximi periti ex 
pluribus nationibus. Alioquin nonnisi generalia dicemus de educatione chri- 
stiana quae parum adiuvare possunt catholicis, praesertim educatoribus no- 
stris, qui a nobis non laudem tantum sed etiam lumen petunt. 


22 

Exc.mus P. D. HENRICUS NICODEMO 
Archiepiscopus Barensis 

Schema declarationis de educatione christiana, sive ob principia enun- 
ciata sive ob ordinem servatum, valde placet. Placet, praecipue, quod non 
tantum de scholis catholicis, sed de christiana educatione Concilium verbum 
faciat. Omnes sane scimus quanti momenti sit pro vita christiana recta edu- 
catio, cum haec essentialiter in formatione christiani integralis consistat, 
nempe in indicando iis qui per Baptismum habitum fidei, spei et caritatis ac- 
ceperunt, quid christianus agere debeat ut testimonium propriae christianae 
professionis continuo exhibeat et finem suum supernaturalem consequi va- 
leat. Ipsum Concilii opus, quod ad vitae christianae renovationem tendit, 
effectus, quos sibi proponit, non attingeret nisi congrua daretur pueris, 
adulescentibus et iuvenibus educatio. 

Aliqua tamen animadvertenda censeo, quae iudicio vestro humiliter pro- 
ponam. 

1. Antequam de fine educationis christianae agatur, explicite affirmandum 
esset ius et officium Ecclesiae educationem impertiendi et consequenter omnia 
media adhibendi, quae in ordine ad educationem necessaria vel utilia videntur. 

Ideo fundamenta biblica et theologica huius iuris-officii hic, etsi per- 
breviter, revocanda sunt. Potissimum nexus in lucem ponendus venit cum 
doctrina, quae in constitutione de Ecclesia et in decreto de apostolatu laico- 
rum habetur. Ita haec declaratio non quid per se stans, sed quid ex doctrina 

a Concilio tradita profluens et organice contextui totius Concilii insertum 
apparebit. 

2. In n. 1 recte dimensiones christianae educationis assignantur, sed 
puto explicitius dimensionem apostolicam et communitariam indicandam 
esse; quae apostolica et communitaria dimensio educationis christianae uti 
canon fundamentalis sui muneris tenenda esset ab omnibus educatoribus, 
qui e contra non raro educationi sat individualisticae et pietisticae indulgent. 
Bene scio haec fusius tractari posse a commissione postconciliari, sed perutile 
erit in declaratione hoc basilare principium innuere. 

3. Ad media educationis quod attinet, absque dubio scholae catholicae 
uti validissima educationis media censenda sunt. Optime in n. 7 ius Ecclesiae 
condendi atque regendi scholas cuiusvis ordinis et gradus affirmatur et decla- 
ratur hoc ministerium esse veri nominis apostolatum, nostris quoque tem- 
poribus maxime congruentem et necessarium, simulque verum servitium so- 
cietati praestitum. At fortasse hic non tantum memorandum venit officium 
parentum liberos concredendi, quando et ubi possunt, scholis catholicis eas- 
que pro viribus sustinendi, sed etiam omnium christifidelium, praesertim eo- 
rum qui in vita publica responsabilitatem habent, officium scholas catholicas 
fovendi et sustinendi uti irrenuntiabilem manifestationem vitalitatis Eccle- 
siae. Evidens est Ecclesiam tot scholas condere non posse quot fidelium ne- 
cessitatibus praesto esse queant. Haec est ratio cur Ecclesia maximam curam 
habet christianae educationis omnium scholarum alumnorum. 

Sed scholae catholicae munere quoque fungi debent specimen offerendi 
integralis educationis humanae in luce fidei, specimen scilicet humanismum 
christianum in actum deducendi. 

Quod officium omnium christifidelium, eorum praesertim qui responsa- 
bilitatem in vita publica habent, necessario videtur hic affirmandum, cum 
non desint inter catholicos qui retineant et sustineant in praesentis temporis 
conditionibus Ecclesiam tempus terere in defendendo, relate ad ordinationem 
hodiernae societatis, iure scholas condendi et regendi, cuius iuris exercitium 
hodie impar omnino esset Ecclesiae muneri veritatem docendi. 

4. In n. 8, ubi de scholis catholicis inferioris et medii ordinis agitur, 
utpote quae educationis fundamentum constituunt, opportuna videtur non 
tantum generica commendatio, sed enixa adhortatio ut, quantum fieri potest, 
istius generis scholae apud paroecias instituantur. Scimus enim quantum in- 
ceptum hoc christianae formationi fidelium, quae sane munus est cui paroecia 
totis suis viribus incumbere debet, semper contulerit. Quod quidem et dialogo 
Ecclesiae cum mundo absque dubio maxime favebit, cum ope scholasticae 
institutionis influxus paroeciae ad familias etiam a praxi religiosa alienas 
benefice dilatabitur. 

5. Valde igitur optandum ut inter uberiores huius Sacrosancti Concilii 
fructus scholae catholicae cuiuscumque ordinis et gradus exstent, quae in 
dies crescant atque floreant. 

Exc.mus P. D. CANDIDUS PADIN 
Episcopus tit. Tremithusius, aux. S. Sebastiani Fluminis lanuarii 

Pauca paucis. Pauca dicenda de tam paucis verbis dictis. 

Revera, non multum necesse est dicere de pauperrimo textu quod nunc 
nobis subiicitur. 

Si a Concilio desideratur ut simplicem declarationem approbet, forsan 
melius esset ut relationem a commissione factam approbaret. Quia ipsa cla- 
riore modo ante oculos nostros viam pastoralem indicat, quam Ecclesia no- 
stris temporibus eligere debet. Textus autem Declarationis non perfecte con- 
gruit cum relatione. Figura namque scholae catholicae, quae in Declaratione 
invenitur, est adhuc ut quaedam insula vel « ghetto », ut dicitur. Quae bene 
dicuntur in relatione de dimensione universali educationis, in principiis De- 
clarationis sufficienter non apparent. Nam principium de iure scholas cuiusvis 
ordinis et gradus libere condendi, necessario debet componi cum exigentiis 
boni communis totius societatis. Si Ecclesia iam non vult insula esse in 
societate, sed potius fermentum quod totam massam penetrat, tunc aliena 
non potest esse ab exigentiis huius temporis quae planificationem educatio- 
nis omnino expostulant. Hic non loquimur, ut patet, de formatione religiosa, 
vel potius catechetica, quae ab Ecclesia semper libere exerceri debet. 

Loquimur autem de necessaria participatione christianorum in operibus 
educationis omnium hominum in societate pluralistica. Sed illa opera nullo 
modo possunt compleri sine accurata planificatione, saltem pro singulis na- 
tionibus. Cum autem haec planificatio valde technica est, norma pastoralis 
pro Ecclesia erit aliquos christianos excitare ac iuvare ad hanc missionem am- 
plectendam. Solummodo sic societati vere demonstrabimus amorem erga 
omnes homines, et non tantum erga christianos. 

Et consequentia huius principii erit, quod christianis incumberet magnam 
partem habere, praesertim in nationibus non plene evolutis, in educatione 
basica adultis destinata (gallice « education de base ») et in promotione sic 
dictae culturae popularis. Quia praesens momentum historicum exigit ab Ec- 
clesia maxima cura pro humilibus hominibus qui adhuc vivunt abalienati a 
vera cultura humana. 

Multa alia desideranda essent in documento quod Concilium Oecumeni- 
cum mundo praesentare vult. Haec autem sufficiunt ut intelligamus quod 
textus Declarationis funditus reficiendus est. 

[ Subscripserunt etiam~\ Helder Pessao Camara; Cl. J. C. Isnard; B. Bueno 
Miele, ep. tit. Barara; J. Lamartine Soares, ep. tit. Fussala; E. de Araujo Sales. 

Exc.mus P. D. ROBERTUS P0B02NY 
Episcopus tit. Neilenus , adm. ap. Rosnaviensis 

Propositum schema declarationis de educatione christiana sequenti modo 
placet: 

1. Sub hoc oecumenistico aspectu: accepit rectum nomen: de educa- 
tione christiana. Loqui enim tantum de catholica educatione tempore oecu- 
menismi, diebus unionis cum ceteris christianis est quidam anachronismus, 
qui vitandus est, quando unitatem quaerimus et ad hanc unionem tendit 
S. Synodus. 

Quo quidem ex capite verbum: catholicum est substituendum conse- 
quenter in hoc schemate verbo unionistico: christiano. In schemate pro- 
miscue legitur educatio catholica, educatio, schola christiana. Sic in n. 5 
legatur: christiani — non catholici — collaborationem ultro praestare de- 
bent ... etc. In n. 8: Quare hic ministerium (christianae nempe educationis) 
veri nominis apostolatum, nostris quoque temporibus maxime congruentem 
et necessarium, decernit simulque verum servitium societati praestitum; et 
parentibus christianis officium memorat liberos suos concredendi, quando et 
ubi possunt, scholis christianis easque pro viribus sustentandi. (Minus recte 
utitur schema verbo: sustinendi, quod non est rectum; terminus technicus 
in lingua latina est in casu: sustentatio scholae). Deinde in n. 11: ...omni 
ope curanda est tum scholarum christianarum coordinatio ... loco catholi- 
carum ... 

Hoc nomen: christianus est nomen nostrum e S. Scriptura sumptum, 
origine tenus ex inspiratione Spiritus Sancti, ubi apparet ex Actibus aposto- 
lorum: de Barnaba et Saulo legitur: Docuerunt multam turbam, ita ut cogno- 
minarentur primum Antiochiae discipuli Christi: christiani (Act. 11, 25-26). 
Nomen catholicum nostrum est iunioris aetatis et prima vice legitur in epi- 
stula S. Ignatii Antiocheni E. M. ad Smyrnaeos hoc in contextu: Ubi epi- 
scopus, ibi multitudo; ubi Iesus Christus, ibi catholica Ecclesia. Et multum 
iuvat adnotare Dominum Iesum Christum Eucharisticum hic intelligi tam- 
quam signum christianitatis catholicae, ubi iste Sanctus et fidem et testimo- 
nium deponit de ipsa transsubstantiatione, quod affirmat in Slovaca versione, 
translatione epistularum S. Ignatii quidam professor theologiae evangelicae 
confessionis Ecclesiae. 

Est etiam sub hoc historico respectu omnino iustum adhibere in hoc 
schemate nomen oecumenicum: christiana educatio, christiana schola. 

2. Non placet in schemate, quod sit vel esset schema declarationis. Age- 
retur tantum de declaratione? Est quidem dignior denominatio, quam pro- 
positiones, prout fuit primum nomen decisionis S. Synodi. Tamen adhuc 
dignior categoria decisionum S. Synodi est eligenda, adaequata ad digni- 

tatem ipsius christianae educationis. Educatio, formatio iuventutis est nego- 
tium summi momenti, quod attinet ipsam Sanctam Matrem Ecclesiam. Omnino 
specialis, singularis relatio est inter scholam, educationem, et Ecclesiam. Ec- 
clesia scholam nominat suam filiam; est enim filia Ecclesiae. Maternitas foe- 
cunda, fructuosa Sanctae Matris Ecclesiae dependet ab educatione, ab indivi- 
duali educatione in familia et a collectiva educatione in schola. Quod maxime 
dolentes sentimus nos nostris in regionibus, ubi scholae atheisticae militantes 
vastant et destruunt non tantum christianam educationem collectivam, sed 
destruunt omnes religiones, praesertim in educanda iuventute. Sollemnior 
forma decisionis est necessaria, ut ostendat S. Synodus coruscam aestimatio- 
nem christianae educationis. Sic et Ius Canonicum decisionem S. Synodi in 
can. 227 Decretum vocat, nullibi declarationem. 

Hinc nomen schematis recte sit: schema decreti de educatione christiana. 
Et consequenter dicatur in n. 1 : Sancta Synodus fundamenta quaedam decer- 
nit et non declarat tantum, prout in textu habetur. 

3. Ex ipsa denominatione decreti de christiana educatione fluit, sequitur 
omnino spontanee: non sufficit tantum in sinu S. Matris Ecclesiae manere 
et sic agere ergo latius diffundatur haec actio pro educatione christiana. Sit 
vere christiana haec actio. Non sufficit tantum post S. Synodum habere spe- 
cialem commissionem infra limites Ecclesiae. 

Sic iam anno Domini 1938 fuit inter nonnullos catholicos viros emotio 
qui operam navabant circa educationem christianam iuventutis in scholis. Et 
quidem in Westminster, Amsterdam, Diisseldorf et Bratislava, ut internatio- 
nalis societas christianae educationis condatur, erigatur et nomen anglicum 
debuisset obtinere: International Society of Christian Education. Ob singu- 
laria adiuncta tunc temporis. Quae actio lucem videre non potuit. Bellicus 
furor suffocavit in embryone eam et solus vivus mansi ex istis viris, qui hac 
sollemni, omnino exceptionali occasione utitur, ut haec internationalis socie- 
tas christianae educationis hic Romae, in corde christianitatis condatur, 
erigatur. 

Atque impense rogo S. Synodum: mandet isti postconciliari commissioni 
suae, ut de erectione huius societatis curam habeat, eam foveat, protegat sub 
alis Sanctae Matris Ecclesiae, ut exinde maiora bona veniant pro Sancta Ec- 
clesia, pro societate humana, pro christiano mundo nostri temporis et omnium 
temporum. 

Hinc concludo: sit ubique verbum christianum in toto Decreto adhibi- 
tum; sit non propositio, non declaratio sed sollemnius Decretum, sit etiam: 
ista postconciliaris commissio mandatum accipiat a S. Synodo de erigenda 
Internationali Societate Christianae Educationis. 

Cetera Deus Optimus providebit. 

Exc.mus P. D. ANTONIUS QUARRACINO 
Episcopus S. Dominici Novem Iulii 

De educatione christiana et de scholis catholicis agentes, magno cum rea- 
lismo problema magni momenti memorandum est. Nemo est qui nesciat quot 
animae consecrationem Deo in docentia fecerunt et faciunt, quot pecuniae quan- 
titas in isto labore impertitur et quot tempus in isto opere dilabitur. Nemo 
est qui neget sacrificium magnum quod haec omnia supponunt et holocaustum 
vitarum quod Deo offertur in labore tacito, continuo et exigenti. Sed quaestio 
est: utrum effectus respondeant his omnibus sacrifiiciis. Mea humilis opinio 
— sincere et dolenter dico — est negativa. Et tunc surgit alia quaestio: agitur 
de defectibus scholarum nostrarum aut significat quod revera institutio scho- 
larum — ut fit — est opus quod maxime his temporibus non est ab Ecclesia 
curandum, vel saltem est alio modo attendendum? 

Responsum directe huic quaestioni nolo praebere, sed utique desiderium 
exprimo quod commissio post-conciliaris de qua loquitur in prooemio de- 
clarationis, membris experimentatis in rebus pastoralibus et educationis com- 
posita, funditus cum realismo et sinceritate studeat et consideret quomodo 
se habeat hodie schola catholica, utrum exigentiis et caracteristicis temporis 
hodierni respondeat, et praesertim ubi et quibus adiunctis Ecclesia curam 
habere debeat de scholis, numquam obliviscentes missionem eius essentialem 
esse praedicationem fidei Evangelii et distributionem vitae divinae ope sa- 
cramentorum. 

His dictis, tria propono redactioni finali declarationis, relate ad scholas 
sic vocatas « catholicas ». 

1. Clarius et concretius determinanda est finalitas scholae catholicae. 
Puto quod schola catholica sibi proponere debet, tamquam finalitas concreta, 
authenticorum dirigentium laicorum formationem. Tamquam finalitas dico, 
vel meta, in quam omnia tendere oportet, scientes — sine dubio — non 
omnes alumnos certe valiosos dirigentes futuros esse. Hac finalitate subli- 
neata, statim dicendum est authenticum laborem formativum possibilem non 
esse si — ut multoties accidit — alumni in collegio per centenas et etiam 
millia numerantur. Seria labor forma tiva numquam potest esse massiva. 
Quoties visibiliter laetamur quando alumnorum numerum nostrorum colle- 
giorum dicimus; sed non dicimus quot veri dirigentes communitatum huma- 
narum ex-alumni sunt; vel quot vere anticlericales ... vel quid egissent inimici 
nominis Dei si haec collegia in suis manibus fuissent vel essent ... De his 
prudenter tacimus ... Postea etiam dicendum est quod criterium selectionis 
alumnorum in schola quae dicitur catholica esse debet eorum positivus valor 
humanus, et nullo modo possibilitates oeconomicae. 

2. Labor formativus modo speciali a religiosis est faciendus; tunc dedu- 
citur ex una parte, quam necessaria sit vera capacitatio; ex altera autem 

parte, sequitur traditio laicis docentiae multarum assignatarum. Videtur quod 
praesertim hodie, possibile non est religiosum — virum vel mulierem — 
totam suam vitam degere in docendo mathesim, geographiam vel gramma- 
ticam ... Quod respicit ad altam directionem collegii, et praesertim quod 
attinet ad formationem spiritualem et moralem alumnorum, necessarium et 
logicum est quod cura religiosorum sit; sed est etiam logicum quod admini- 
stratio et magna pars docentiae scientificae sit in cura laicorum peritorum. 
Forsitan quis dicere posset hoc nunc possibile non esse; sed revera puto 
Concilium in multis loqui pro futuro, sine « immediatismi » anxietate. 

3. Nullo modo deesse potest in declaratione verbum hortationis et alitus 
fervorosi erga laicos catholicos in scholis et universitatibus statalibus docen- 
tibus; ibi laicatus Ecclesiae magnam habet missionem, et suum personale te- 
stimonium — una cum magna capacitate scientifica — valde efficax erit. 
Tempus est enim examinandi utrum Ecclesia non debeat maiores conatus 
impendere in praeparatione horum laicorum — verum fermentum in fa- 
rina — quam in constructione suorum collegiorum et in multiplicationem 
suarum universitatum. Non haec excludo, principaliter quando agitur de vera 
applicatione principii subsidiarietatis, sed recordari debemus illius primi la- 
boris, quod sine cum magna patientia et intelligentia revera non fit. 

[ Subscripserunt etiam~\ A. Devoto, ep. Goya; A. Aguirre, ep. San Isidro; 
M. Tato, ep. Santiago dei Estero; V. Zazpe, ep. Rafaela; E. Pironio, ep. tit. Ce- 
dri; G. Huyghe, ep. Arras. 

26 

Exc.mus p. d. ioseph calasanctius rosenhammer 

Epscopus tit. Amporensis, vic. ap. Chiquitosensis 

Inter signa huius temporis censeri posse videntur: crisis moralis iuven- 
tutis et augmentum criminum inter iuvenes. 

Mala tam obnoxia per educationem christianam, ad quam patres familiae 
ius et obligationem habent, restringi et evitari possunt. 

Sed his temporibus haec educatio coarctatur et frustratur per duos fon- 
tes malorum — per educationem laicam et per propagationem sexualem im- 
mundam. 

Qua de causa Concilium Vaticanum II quod omnes homines adloquitur 
appellationem vigorosam et claram ad omnes homines, nationes et organi- 
zationes nationales et internationales dirigere debet, ut haec duo gravissima 
mala expurgentur. 

Necesse est, ut ius educationis religiosae et perinde conscientiae et fidei 
iuvenum salvetur per instructionem religiosam in omnibus scholis etiam 
statalibus, nam non omnibus patribus familiae possibile est, ut filios suos 
ad scholas confessionales mittant. 

Educatio vero sine Religione ad perditionem fidei et inde conscientiae 
perducit et viam ad crimen pandit. 

Necesse est, ut educatio christiana non frustretur per commercium im- 
morale sive impressis sive televisione sive cinematographo. Appellatio ur- 
gens ad omnes homines bonae voluntatis mundus exspectat nam patres fa- 
miliae maximis angustiis de educatione filiorum vexantur, quia filii sui vix 
illis propagationibus immundis quae omni modo omnibus mediis libere offe- 
runtur et exponentur, evadere possunt. 

Clamor iste non inanis erit et, si clamori facta sequuntur, mundus a tam 
gravibus liberabitur. 

27 

Exc.mus P. D. ALEXANDER SCANDAR 
Episcopus Lycopolitanus 

Hoc schema mihi in genere placet, sed in quibusdam perfici potest. Quas- 
dam mihi liceat animadversiones proponere. 

Ante omnia deberet in lucem poni quid intelligitur per ista vocabula 
« scholae catholicae ». Etenim ut schola catholica reapse sit non sufficit no- 
mine tantum catholico ornari et honorari, sed potius catholica esse debent in 
suis magistris, principiis, doctrina et educatione; uno verbo ambitus, vulgo 
ambiance, debet esse vere et realiter spiritu catholico ita imbutus ut alumni 
ibi inveniant veram vitam christianam secundum veritates fidei et principia 
moralitatis christianae. Tantummodo hoc modo scholae nostrae finem suum 
obtinent si una cum disciplinis profanis cor etiam et characterem christianum 
tradere valent. 

Unde elucet opportunitas immo et necessitas scholae catholicae pro for- 
matione iuvenum et totius populi christiani. 

Exinde patet ius quod habet Ecclesia ad scholas instituendas et dirigendas, 
quod ius saepe saepius ei a guberniis civilibus denegatur aut exerceri impe- 
ditur. Concilium nostrum proclamare debet solemniter hoc ius, ne gubernia 
sibi arrogent ius exclusivum instituendi et dirigendi scholas. Status civilis 
potest utique leges ferre ad obligandos cives ad scholas frequentandas, ius 
habet ad vigilandum pro bono ordine servando in scholis et institutiones 
tradenda; sed ius non habet imponendi doctrinas et institutiones offendentes 
iura parentum et conscientiam alumnorum. 

Ius habet Ecclesia docendi etiam in scholis et praesertim iuvenibus quos 
dilexit quam maxime Christus Dominus. Ipse enim nobis manifestavit men- 
tem suam circa formationem parvulorum in via recta cum contra scandalum 
praebentes pueris poenas quam maximas invexit. 

Inde ab initiis Ecclesia ius suum vindicavit et exercuit, scholas suas ha- 
buit in quibus magistri utriusque sexus, laici et religiosi vere fuerunt et 
sunt milites Christi et propagatores doctrinae christianae, omni considera- 
tione et laude digni sunt. Silentio nobis non licet praeterire, instituta et as- 
sociationes quae decursu saeculorum erectae quae munus suum exercent pro 
bono Ecclesiae in educatione iuventutis quae est spes Ecclesiae in futuro. 

Parentes primarium et inalienabile ius habent seligendi pro educatione 
prolis suae scholas quas maluerunt, illas dico quae eorum convictioni reli- 
giosae magis aptae. Et ideo ius Ecclesiae denegari nequit sine magno damno 
religionis christianae. Exinde patet monopolium scholarum in commodum 
status civilis admitti nequit. 

Haec omnia clare in lucem poni debent in schemate nostro ut sit vere 
documentum solemne pro futura activitate scholarum catholicarum. 

Pergratum mihi est hic mentionem facere institutorum quae tamquam 
finem specificum habent educatio iu venum in scholis christianis ut e. g. Fra- 
tres Scholarum Christianarum Sancti Ioannis Baptistae de la Salle et alia 
similia instituta. Sodales istorum institutorum magno cum zelo adlaborant 
in sacro ministerio verbi, tradendo una cum scientiis profanis, moralem edu- 
cationem verbo et praesertim exemplo. Exemplum magis trahit quam prae- 
cepta. Et ideo schema nostrum fovere debet vocationes in illis institutis addic- 
tis doctrinae christianae tradendae. Efformare debemus militiam salutis ad 
transmittendam et diffundendam vitam christianam. Professores isti etsi ad 
sacerdotium non promoveantur tamen pretiosum opus salutiferum Eccle- 
siae Dei praestant. Huiusmodi institutoribus applicari possunt verba Christi 
dicentis: « Ego elegi vos ut eatis et fructum afferatis » et alibi « Euntes 
docete omnes gentes ». 

Notiones religiosae et morales quae ab infantili aetate accipiuntur, firmae 
manent et maximum influxum exercent usque ad provectam aetatem. 

Ad concludendum duas propono emendationes: 1) Maiori cum solemni- 
tate in schemate declaretur ius divinum Ecclesiae in scholas catholicas con- 
dendas et dirigendas secundum sua principia. Et ubi hoc ius ei denegatur 
conari debet per hierarchas locorum et praesertim per nuntios et internun- 
tios ad vindicandum ius sacrum; 2) exhortationem facere ad suscitandas 
vocationes in institutis religiosis ad christianam doctrinam tradendam ad- 
dictis. 

28 

Exc.mus P. D. SYRUS SILVESTRI 
Episcopus Fulginatensis 

Quandoquidem Concilium Oecumenicum Vaticanum II conceptum est 
et re convocatum pastorali potissimum proposito fieri non poterat quin de 
educatione scholastica tractaret. 

Pastorale enim officium vel magna reperit in schola auxilia vel magnas 
difficultates. 

Scimus praeterea solum christianam plane educationem atque solum di- 
sciplinam cui christiana mundi species lumen proferat, comparare posse sub- 
stratum primum ad pastorale munus efficaciter profitendum. 

Ceterum Ecclesiae bis mille annorum experientia hoc quidem demonstrat, 
homines qui plus ponderis habuerunt ad humanae societatis christianam 

progressionem excolendam, ex christianis scholis prodiisse. Sed schema quod 
nobis proponitur et qui inscribitur Declaratio de christiana educatione et 
substituit propositiones de scholis catholicis, minus placet. 

Declaratio mihi videtur nimis generica et forsan non necessaria. 

Insuper videtur periculosa. Non est valida ad repellendos errores qui gras- 
santur circa scholas Ecclesiae et circa ius Ecclesiae ad educationem christia- 
nam impertiendam. 

Idea centralis schematis est servitium scholasticum Ecclesiae servitium 
quod praestat familiae et communitati. 

Hoc quidem verum est sed si nihil aliud adiungatur in huius temporis 
adiunctis schema potest in discrimen adducere ius Ecclesiae ad scholas insti- 
tuendas et regendas. Hac nostra aetate nonnulli etiam christiani catholici in 
quaestionem vocaverunt an necesse sit Ecclesia prosequatur suas proprias 
scholas conservandi et creandi consilium: nam Ecclesiam ibi ad hoc facien- 
dum impelli ubi rei publicae consortium ad id non valet, facile est intel- 
lectu; sed facere velle ubi scholis satis potest a rei publicae consortio provi- 
deri, hoc est minus facile, dicunt, ad intellegendum. 

Excellentissimus relator postulat nomine commissionis, mandatum Con- 
cilii ad conficiendum sollemne documentum aliquod postconciliare. Quod 
quidem mihi valde placet. Sed tunc declaratio nostra aut supprimatur aut 
habeat saltem aliquod essentiale principium ne interea damnum capiant scho- 
lae catholicae in quibusdam nationibus. 

Principium essentiale non praetermittendum mihi videtur esse ius naturale 
Ecclesiae ad scholas habendas, quod principium habebatur in n. 5 praeceden- 
tis schematis. 

Sollemnis pronuntiatio de iure naturali Ecclesiae ad suas scholas erigen- 
das et regendas adiumento erit profecto in difficultatibus quibusdam vin- 
cendis. 

Namque licebit ab hominibus, undique gentium, dummodo iis aliquan- 
tum sit recti iudicii et probitatis, hoc sane repetere, postulationem religionis 
et declarationem (la esigenza e la espressione religiosa) atque inde religiosam 
educationem, atque inde scholam educationis huius instrumentum, ad natu- 
ralia hominis iura pertinere. 

Schola videlicet catholica existendi ius habet, non modo ad missionale 
munus explendum, quod Ecclesiae Divinus eius Conditor commisit, sed etiam 
sub naturali aspectu; homo enim iure f ruitur humanam recipiendi educationem 
humanumque cultum quae religioni scilicet elementa et impulsus complecti 
debeant. 

Talis necessitudo cum naturali iure erit utique facultas ut interponatur 
ubicumque scholae catholicae infesto quodam animo, etsi non sine aliqua 
interdum libertate, laicorum principia (laicismo) minantur. 

Ex hac praecipua ratione semper, in qualibet Natione, aliqua definienda 
« Charta scholastica civis » poterit initium capere. 

Quae Charta a conferentiis episcopalibus confici poterit et si omnibus 

utatur potestatibus quas naturale ius et ius positivum seu leges praebent, ef- 
ficiet ut ea iura vindicentur quae singulis hominibus, singulis familiis, et Ec- 
clesiae inalienabilia et necessaria censentur. 

Charta autem iuris scholastici civium haec contineat. 

1. Ius civis ad suam educationem. Omnis civis ius habet recipiendi edu- 
cationem, idest rectum incrementum corporeum et intellectivum, religiosum, 
morale et civicum. 

Omnis civis ius habet ut rei publicae consortium, etiam quod attinet ad 
educationem et scholam, omnia removeat, in ordine rerum seu oeconomica- 
rum seu socialium, impedimenta quae libertatem et aequilibritatem immi- 
nuendo, obstant quominus suum plenum profectum hominis persona con- 
sequatur. 

Omnis civis videlicet ius habet talem recipiendi educationem quae ex toto 
curet corporis et spiritus exigentias. 

Et quoniam hominis persona quae ex corpore et anima immortali con- 
stat, non in terrestri ambitu vitam exhaurit neque ad suam quisque perfectam 
felicitatem in illo pervenit, debet eius educatio trans terreni atque aeterni 
finis adeptionem commodare. 

Oritur ea de re civis debitum hanc persequendi, quantum potest edu- 
cationem. 

2. lura parentum. Parentes ius habent, necnon etiam officium, educandi 
atque erudiendi filios iuxta ea quae de Religione sentiunt philosophicisque 
rationibus. 

Tale ius-officium parentum se convertit in ius-officium condendi sua 
sponte scholas aut sibi consortii rei publicae cura suppeditandi, in quibus 
generalis descriptio rationis studiorum (programmi) atque praeceptorum opera 
non discordent cum ipsorum educandi normis, quin etiam confirment, prout 
est institutioni scholasticae proprium et peculiare. 

Non possunt extra noxiam parentes se hoc iure abdicare suumque hoc 
officium neglegere informandi filiorum vitam ad privatam suam sententiam 
suaeque conscientiae monita. 

Ultima adnotatio: de characterizatione scholae catholicae. Sententiam 
exprimam ac desiderium ut singularem characterizationem — ut dicunt — 
scholae catholicae habeant, scii, distincta quaedam alacrizatio alumnorum ad 
apostolatum. 

Schema de apostolatu laicorum nos commonuit omnem vocationem chri- 
stianam esse ad apostolatum vocationem et christianam ergo educationem esse 
ad apostolatum educationem debere. 

Scholae catholicae centrum sint naturale, ubi haec ad apostolatum edu- 
catio suppeditari possit. 

Conclusiones: 1) Affirmetur ius Ecclesiae ad suas scholas in iure naturae 
esse fundatum; 2) suggeratur conferendis episcoporum redactio Chartae iu- 
rium scholasticorum pro civibus ; 3) declaretur characterizatio scholae catho- 
licae ut centrum educationis ad apostolatum. 

29 

Exc.mus P. D. HENRICUS TENHUMBERG 
Episcopus tit. Thuburnicensis, aux. Monasteriensis 

1. Propositiones singulae plus minusve placent. Generatim autem dolen- 
dum est, quod campus educationis, de quo in tota societate humana huius 
temporis, in omnibus fere terris, in permultis associationibus, in partibus po- 
liticis non solum discutitur, sed etiam immensae difficultates et impugnatio- 
nes gravissimae sunt exortae quae saepe saepius relationes inter Ecclesiam 
et statum aggravant, hic in nostro schemate ad quaestiones quasdam de scho- 
lis catholicis restringitur. In singulis punctis vix melius et latius quid dicitur, 
quod non iam in Encyclica Pii XI, piissimae memoriae, et in aliis docu- 
mentis ecclesiasticis pronuntiatum est. Sed hac de causa commissionem de 
scholis catholicis accusare vel inculpare non licet, quia ista commissio man- 
datum « commissionis de coordinandis Concilii laboribus » optime complevit 
et inter limina certe severissime a commissione sic dicta coordinationis prae- 
scripta in paucissimis paene quinque paginis quaestiones gravissimas magna 
cum claritate et prudentia tractavit et opus mirandum Concilio proposuit. 

2. Sed melius esset — et populus Dei in Ecclesia et omnes homines 
bonae voluntatis hoc certe exspectant — si haec sacra synodus curam habe- 
ret ut hae propositiones idoneo modo amplificentur et istis nempe elementis 
doctrinae et vitae catholicae, quae hodierna adiuncta et circumstantias edu- 
cationis melius et latius respiciunt, hodiernis necessitatibus expresse respon- 
dent vel responsum sic dictum modernum excitant et suggerunt. 

3. Certe tunc loco propositionum nimis brevium proprium schema esset 
elaborandum. Quid enim prodesset declaratio sollemnis Concilii, si neque 
intra nec extra Ecclesiam audiretur et mundo hodierno minus adaptata intel- 
ligeretur. Puncta amplificationis optata sunt: 

a) de momento educationis catholicae in sinu familiae , de hodiernis 
adiunctis, periculis et facultatibus huius educationis; de mediis et subsidiis 
familiae praestandis; de formatione parentum pro munere suo in educandis 
liberis; de debita subsidiis familiae a tota societate et ab Ecclesia praeben- 
dis, etc. 

b) De educatione prae scholari in institutionibus saepe saepius ab Ec- 
clesia fundatis a religiosis et laicis moderatis, etc. 

c) In propositionibus nostris praeter ius parentum, Ecclesiae, rei pu- 
blicae munus et ius paedagogorum fere omnino in obliquo manere videtur. 
Revera autem status, substantia, valor et processus scholae catholicae a ma- 
gistris catholicis eorumque spiritualitate pendet. Sacra Synodus teneri mihi 
videtur, ut dignitatem et merita paedagogorum catholicorum et omnium 
paedagogorum bonae voluntatis utriusque sexus et omnium scholarum et 
institutionum in campo educationis summa cum aestimatione in plenam lucem 

poneret et principia de eorum formatione necnon de eorum iuribus in campo 
paedagogico elucescere faciat. 

d) Denique, si in schemate nostro solummodo de educandis liberis 
tractaretur, Concilium pro dolor demonstraret, vel saltem opinionem foveret, 
Ecclesiam latissimum campum educationis nondum vidisse vel in laboribus 
suis pro « aggiornamento » prae oculis non habuisse. Et in scientiis paeda- 
gogicis et in praxi plurimarum nationum iam multis ab annis praeter libe- 
rorum educationem theoria et praxis educationis adultorum locum suum 
tenet. 

Institutiones educationis adultorum hodie ubique valde foventur, immo 
gubernia partes politicae, syndicatus operariorum associationes civiles necnon 
saepius pseudoreligiosae dictas institutiones fundare et propagare intendunt. 
Aliquae species educationis adultorum indifferentes, religionem non respi- 
cientes, necessitatibus fidelium minime satisfaciunt; immo perpluries Ec- 
clesiae periculum necnon damnum gravissimum parant. Ex altera parte autem 
instituta catholica pro formandis adultis optimam occasionem praebent pro 
isto dialogo Ecclesiae cum mundo hodierno et cum omnibus hominibus bo- 
nae voluntatis, de quo et in hac aula conciliari saepe saepius sermo factus 
est et de quo Sanctissimus Pater Paulus VI in Encyclica Ecclesiam Suam 
argumenta principaliora lucide demonstravit. 

Efformatio enim religiosa per scholas elementares generatim fidelibus non 
dat eruditionem sufficientem ad implenda omnia officia vitae privatae et 
publicae. 

Praecipue e. g. media publicationis (diaria vel periodica typis impressa, 
radiophonica, cinematographa, televisio) non solum in iuvenes sed etiam 
in adultos maximam vim exercent. Institutiones autem catholicae ad eru- 
diendos adultos optima remedia ad efformationem sanae conscientiae se 
praebent. Haec speciatim valent apud nationes, quae nuper ad autonomiam 
pervenerunt, respective quarum autonomia mox est expectanda. Fideles in- 
stitutis praedictis catholicis optime eruditi, praeprimis in regionibus terrae 
sic dictis evolvendis, efformare religiosa una cum meliore eruditione ad 
professionem exercendam muniti, uniuscuiusque nationis vitam socialem, po- 
liticam, culturalem, oeconomicam recta via promovere queunt. Perplures 
res publicae, imprimis in partibus terrae evolvendis a periculo communismi 
vel aliarum associationum pseudo-religiosarum tuendae sunt. Ad haec pe- 
ricula vincenda efformatio catholicorum adultorum, systematice peracta, effi- 
caciter adiuvare valebit. 

Opera ad erudiendos adultos, ab unitis nationibus (UNESCO) aliisve 
associationibus internationalibus coordinata, nisi Ecclesia cum operibus ca- 
tholicis sufficientem participationem ibidem praebere valet, viam Ecclesiae 
hostilem vel saltem indifferentem persequentur. Cooperatio autem Ecclesiae 
efficax solummodo possibilis evadet, si tota Ecclesia munus laicorum in insti- 
tutionibus paroecialibus et supraparoecialibus in toto mundo sufficienter 
aestimat et adiuvat. 

Itaque necessarium videtur a) Ecclesiam ubique terrarum opera et orga- 
nisationes pro educatione adultorum fundare, fovere, prudenter et patienter 
ad effectum perducere debere, b) Ecclesiam cum iis institutis, quae legem Dei 
verentur, secundum principia Ecclesiae cooperare ad bonum commune fo- 
vendum. 

Actiones istae uti egregium officium laicis competunt catholicis, coope- 
r antibus quidem intime cum sacerdotibus iis destinatis, ad hoc munus rite 
adimplendum (cf. allocutionem Pii Papae XII de die 19-3-1953 ad docen- 
tes et discentes institutionis sic dictae « Volksbildungsschule »). Vera et 
efficax praesentia Ecclesiae in mundo huius temporis talem apostolatum edu- 
cationis fortissime expostulat. 

4. Ergo proponere mihi liceat, ut « propositiones » nostrae commis- 
sioni competenti reddentur, ut eas amplificet et denuo Concilio proponat. 
Certe labor iste spatium temporis sat longum postulat. Sed sententiae ab 
exc.mo ep. Ioseph Stangl in hac aula die 15 oct. prolata accedo: homines 
futuri saeculi Concilium nostrum non diiudicant quoad celeritatem discus- 
sionum, votationum, emendationum, sed quoad veritatem, opportunitatem, 
idoneitatem decretorum Concilii pro reformanda et renovanda vita Ecclesiae 
in mundo huius temporis et pro eius servitio in mundo futuro. 

30 

Re v . mus P. D. RENATUS ZIGGIOTTI 
Rector maior Societatis S. Francisci Salesii 

Loquor nomine quadraginta episcoporum familiae salesianae et plurium 
superiorum congregationum quae iuvenum educationi praesertim sunt con- 
secratae. 

Placet in hoc schemate de scholis catholicis titulum immutare, conside- 
rando problema magis generale « educationis christianae ». Iamvero, etiam 
ratione habita intentionis ex parte commissionis post-conciliaris exarandi do- 
cumentum magis amplum et adaequatum, mihi videtur declarationem prout 
iacet nimis fuisse restrictam cum praeiudicio claritatis et efficaciae documenti. 

Forma enim propria educationis est habitualis et rectus usus libertatis 
in ordine ad ultimum finem — nempe educatio moralis et religiosa — quia 
talis usus libertatis est id quod hominem specificat, in quantum agit ut 
homo. In hac educatione ad libertatem et mediante methodo usus progres- 
sivi libertatis, iure meritoque agnoscitur instantia paedagogica magis viva 
nostrorum temporum. 

Essentia educationis statuta, elucet unitas educationis , vi cuius v. g. 
nullo modo instructio separanda est ab educatione proprie dicta et schola 
debet esse vere educativa; ex quo ulterius deducitur officium parentum Chri- 
stianorum eligendi, quatenus fieri potest, pro suis filiis scholam quae chri- 
stiane educativa sit, neque oportet ut sit religiosa praeter quam humana 

— sicut textus nobis propositus videtur dicere — sed quod consideret ex- 
presse hominem ut elevatum ad ordinem supernaturalem in Christo et in 
Ecclesia et quod tendat ad formandum Christum in educando, « donec for- 
metur Christus in vobis » (Gal. 4, 19). Educatio christiana tamen remanet 
vera et perfecta hominis educatio et pro tanto non solum non respuit sed 
includit et elevat omnem authenticum valorem humanum, ita ut ille qui 
christiano more educatus fuerit, paratus sit ad consecrationem mundi promo- 
vendam, quia vix intelligi potest educatio christiana quae non sit praeparatio 
ad apostolatum et ad officium adlaborandi pro constructione mundi magis 
humani, idest iusti et fraternalis, iuxta spiritum Evangelii. 

Missio educativa Ecclesiae : intime connectitur cum eius missione funda- 
mentali nuntiandi salutem quae est in Christo, nam christianus non construi- 
tur nisi super homine, praesertim in eo quod est homini specificum, nempe 
eius vita moralis et religiosa. 

Schola undequaque catholica est necessitas, quae exsurgit in societate 
pluralistica sicut est hodierna, ad hoc ut servetur libertas parentum catholi- 
corum eligendi pro suis filiis scholam quae christianam educationem praestet 
et quacum intime collaborare possint. Atqui talis libertas effectiva non est 
pro omnibus, idest talis non est pro iis qui suis sumptibus scholam susti- 
nere non valent, sine subsidio oeconomico Status. Oportet modo perspicuo 
affirmari non esse iustitiae distributivae conforme pauperiores non posse 
scholam pro filiis suis seligere iuxta proprias persuasiones morales et reli- 
giosas; ita etiam vitari potest ut scholae catholicae ut scholae divitum ha- 
beantur. 

Multum placet ministerium educativum dici in schemate veri nominis 
apostolatum, nam hoc in vocatione sua confortat sacerdotes, religiosos et lai- 
cos qui in hoc opus incumbunt; ipsis tamen commendetur ut munus suum, 
etiam quando de profana disciplina agatur, animo apostolico absolvant et 
Superiores ecclesiastici eorum formationem et ad diem accommodationem 
(aggiornamento) sive psychologicam, sive paedagogicam et didacticam, cum 
omni cura promoveant, non exclusa frequentia cursus superioris de his di- 
sciplinis. 

Quid dicam de educatione sic dicta professionali? In schemate ne ver- 
bum quidem! Et hodiernis temporibus haec debet esse nova praeoccupatio 
Ecclesiae: salvare operarios a materialismo atheo, a propaganda communista- 
rum, educando ad varias professiones nostros iuvenes catholicos ut sint ope- 
rarios excultos et perfectos mente et opere, in societatibus et associationi- 
bus paroecialibus validi defensores doctrinae socialis catholicae, apostolos 
laicos in omnibus locis et in ipsis missionibus. 

Adnotare quoque vellem ex multiplici atque diuturna experientia, apud 
infideles populosque primitivos puerorum puellarumque christianam educa- 
tionem seu institutionem viam sternere ad formationem societatis christianae 
efficacius quam per adultorum conversionem. 

Quibusdam in missionibus spatio quadraginta vel quinquaginta annorum, 

tempore videlicet duarum generationum, per novas familias hic inde rite 
constitutas, uberrimos fructus vitae christianae colligere licuit. 

Concludendo, aestimo schema esse saltem in prima parte emendandum, 
ita ut prius exponatur conceptus adaequatus educationis humanae et sermo 
fiat de iuribus et officiis familiae et societatis civilis relate ad educationem, 
deinde fiat transitus ad christianam educationem enucleandam et ad eius 
habitudines ad valores humanos; demum tractetur de missione educativa 
Ecclesiae et de scholis catholicis in genere et quoad diversos gradus et typos. 
Quod, puto, fieri potest quin nimium declaratio extendatur. 


31 

Exc.mus P. D. IOANNES ZOA 
Archiepiscopus Y aundensis 

Mihi valde placet quod expressio de educatione christiana substituta est 
expressioni de scholis catholicis. Attamen contentum propositionum plus mi- 
nus ve contradicit intentioni tituli mutatione proclamatae. Cum mutatione 
tituli reales consequentias proponere et scrutare debemus. Nonne oportuis- 
set factum scholaritatis in mundo hodierno et eius evolutionem per prius 
enuntiare, ut clarius appareat missio universalis Ecclesiae? Mihi videtur quod 
valde insufficientes sunt illae declarationes extollentes valorem scholarum ca- 
tholicarum vel « de 1’enseignement libre », quando non examinatur quid 
debeat facere Ecclesia pro evangelizatione mundi scholaris. Quare reficiendas 
esse has propositiones puto, et ad clarificandam meam positionem — quae 
est positio permultorum episcoporum in regionibus in celeri progressu evol- 
ventibus — aliquas animadversiones breviter exponere velim. 

1 . Scholae catholicae sunt servitia quae Ecclesia reddit constanter popu- 
lis in celeri progressu evolventibus. Quae servitia hodie Ecclesia debet magis 
magisque facere, cum agnitio iuris pro unoquoque homine ad culturam ac- 
cedendi vehementer postulatur, cumque ut scandalum percipitur adhuc maio- 
rem partem hominum hac intellectuali et sociali miseria affici, quae analpha- 
betismus nuncupatur. 

Illum modum agendi semper habuit Ecclesia ab Imperio Romano dis- 
soluto. Quare permulti catholici existimant quod haec opera suppletiva Ec- 
clesiae quae sunt scholae catholicae sunt missioni Ecclesiae essentialia. Mihi 
videtur quod valde insufficienter distinguuntur educatio christiana et schola 
catholica. 

Educationem christianam semper necessariam esse affirmat et affirmare 
debet Ecclesia, sed educatio christiana non aequiparatur scholae catholicae: 
educatio vere principium est, quo Ecclesia tenetur, sed schola catholica est 
tantum expressio relativa, conditionata historicis situationibus huius prin- 
cipii. Confusio inter principium et applicationem relativam enutriet gravis- 

sima obstacula ad evangelizationem mundi. Hodie enim societates civiles 
magis magisque consciae sunt suae responsabilitatis in educationis campo; 
putant se omnes habere ius vel potius vocationem ad iuvenes instituendos 
et educandos. Quod factum catholici considerari debent cum perspicacitate 
desiderantes exigentias autonomiae ordinis temporalis et processum distinc- 
tionis et diversitatis propriarum competentiarum. Nonne permulti oblivi- 
scuntur quod in Encyclica Divini illius Magistri Papa Pius XI affirmaverit tres 
responsabilitates in educatione, familia, status et Ecclesia. Melius tamen esset 
si clarius distinguerentur Status et societas civilis. 

Si illa puncta prae oculis habeamus, certe dolebimus si Status nostras 
scholas ad suum servitium nationalizatione vel quocumque modo assumat. 
Sed hoc esse maximam calamitatem et totalem ruinam pro Ecclesiae munere, 
putare non deberemus. 

Immo, si universalitas missionis Ecclesiae erga omnes iuvenes agnosce- 
retur, Ecclesia poterit sponte scholas suas offerre novis statibus qui aliquando 
putant nos potentiam politicam quaerere mediantibus scholis confessiona- 
libus. 

2. Consequentia immediate apparet: scholae nostrae quando existunt in- 
tegrandae sunt in plano generali expansionis populi. Impossibile est pro illis 
extra illius motus manere. In campo educationis non debet Ecclesia, ut aiunt 
gallice: « faire bande a part », i. e. sola manere cum suo opere. Si ita ma- 
neret et si tantum per medium scholarum catholicarum ageret in hoc mundo 
scholari, magna calamitas esset, nam segregaretur et absens esset ab omnibus 
aliis regionibus ad scholam spectantes. Quam magnum periculum existit pro 
evangelizatione mundi, si Ecclesia « dans son coin » manet, cum hodie iuve- 
nes % humanitatis sint! 

Ecclesia, recognoscens necessitates socializationis, ut commendat Ency- 
clica Mater et Magistra, poterit facilius recognitionem suae missionis univer- 
salis erga omnes iuvenes poscere. Necesse est ut christiani magis ac magis 
in campo scholari praesentes sint. Quomodo possunt christiani absentes esse 
a magnis decisionibus a novis statibus statuendis? 

3. Necesse est ut, in nova situatione mundi, affirmetur ubique missio 
universalis Ecclesiae erga mundum scholarum: si schola catholica consideratur 
ut solum medium evangelizationis, hoc valde erroneum est. Nam iuvenes quos 
Ecclesia evangelizare debet sunt pro maiori parte in scholis publicis. 

Melius esset pro evangelizatione mundi si fratres vel sorores qui ad edu- 
cationem promovendam vocati sunt, in scholis publicis essent vel si ad edu- 
cationem fidei tempus suum darent: Ecclesia exigere debet ut in omnibus 
scholis possibilitas detur educationis religiosae et magistros catecheseos for- 
mare. Ex his quae iam dicta sunt apparet necessitas novae doctrinalis et pa- 
storalis visionis. 

32 

CONFERENTIA EPISCOPORUM INDONESIAE 

Pag. 11, n. 1, lin. infima: « educatio christiana eo tendit ut homines ad 
perfectionem humanam simul et religiosam perveniant ... »; legatur: « edu- 
catio christiana eo tendit ut homines ad perfectionem humanam simul et re- 
ligiosam formentur ». Ratio: ad perfectionem humanam simul et religiosam 
pervenire non est de hoc mundo. 

Pag. 12, n. 4, linn. 3 ss.: « His enim ... ius est filios educandi ideoque 
scholas libere condendi ... »; scribatur: « scholas libere eligendi, etiam con- 
dendi observatis conditionibus a gubernio civili rationabiliter et iuste sta- 
tutis, quovis ... ». Ratio: experientia docet quod aliqua supervisio a gubernio 
v. g. quoad qualificationem institutorum, conditionem localitatum hygienicam 
e. a. scholis particularibus proficiunt. 

Pag. 13, n. 7, linn. 1 ss.: « ... in quibus alumni eam perfectionem hu- 
manam simul et christianam assequantur qua ... »; legatur: « ... in quibus 
alumni eam formationem humanam simul et christianam assequantur ... ». 
Ratio: verbum « perfectio » nimis grave sonat, scii, ad eam religiosi tendere 
debent. 


33 

PLURES EXC.MI PATRES CONCILIARES 

We, the undersigned Bishops, disturbed at a report that we are doubtful 
and divided on the question of schools, hereby wish to assure the Commission 
de Seminariis, de Studiis et de Educatione Catholica that we are unanimous 
in wishing to retain our Catholic Schools as defined in No. 9, page 22 of the 
Schema Propositum de Scholis Catholicis. 

[ Subscripserunt ] A. — J. Theunissen, arch. Blantyre; A. Kozlowiecki, arch. 
Lusaka; W. Dunne, ep. Kitui; J. Corboy, ep. Monze; C. Chabukasansha, aux. 
Fort Rosebery; H. Winkelmolen, praef. ap. Same; H. van Elswijk, ep. Morogoro; 
M. Mihayo, arch. Tabora; N. Agnozzi, aux. Ndola; C. Davies, praef. ap. Ngong; 
J. Komba, ep. tit. Tignica; J. Cesana, ep. Gulu; M. Maradan, ep. Port Victoria; 
C. Chitsulo, ep. Dedza; J. De Reeper, ep. Kisumu; E. Mchonde, ep. Mahenge; 
C. Kihangire, aux. Gulu; A. van Oorschot, ep. Mbeya; J. Siedle, ep. Kigoma; 
J. Houlihan, ep. Eldoret; E. Butler, ep. Mombasa et Zanzibar; G. Nkalanga, aux. 
Bukoba; E. McGurkin, ep. Shinyanga; A. Fiirstenberg, ep. Abercorn; A. Lanctot, 
ep. Rulenge; E. Spiess, ep. tit. Cemerinianus; L. card. Rugambwa; F. Mazzieri, ep. 
Ndola; J. Vos, vic. ap. Kuching; J. Ireland, praef. ap. Falkland Islands; H. Te 
Riele, praef. ap. Malakai; J. Boerkamp, praef. ap. Kashmir et Jammu; N. Hettinga, 
ep. Rawalpindi; J. Buis, vic. ap. Jesselton; F. Hali, ep. tit. Castra Nova; J. Peeters, 
ep. Buea; V. Billington, ep. Kampala; G. Mahon, sup. gen. MHM; A. Cotey, ep. 
Nachingwea; G. Bertrand, ep. Navrongo; T. 0’Shea, ep. Livingstone; J. A. Pesce; 

F. Lacoursiere; F. Esser; J. Trudel; V. Haelg, ep. tit. Baia; P. Winters, ep. 
Mblulu; E. Maranta, arch. Dar-es-Salaam; L. Bessone, ep. Mera; C. Cavallera, 
ep. Nyeri; A. Cuniberti, vic. ap. Florenda; J. Nepote, praei. Roraima; F. Niza 
Ribeiro, ep. Tete; H. Golland Trindade, arch. Botucatu; D. Fiorina, sup. gen. 
IMC; C. Re, ep. tit. Aspona; D. Durning, ep. Arusha; T. Brosnahan, ep. Freetown 
and Bo; J. Reddington, ep. Jos; Th. McGettrick, ep. Ogoja; J. Moynagh, ep. 
Calabar; M. Moloney, ep. Bathurst in Gambia; W. Field, ep. Ondo; G. Okoye, 
ep. Port Harcourt; W. Mahony, praef. ap. Ilorin; J. Whelan, ep. Owerri; 
A. Nwedo, ep. Uamahia; J. Mendon^a, ep. Tiruchirappalli; T. Cotter, praef. ap. 
Maiduguri. 

B. — V. McCauley, ep. Fort. Portal; J. Ogez, ep. Mbarara. 


34 

QUIDAM EXC.MI PATRES CONCILIARES 

We, the undersigned Bishops, earnestly ask the Commission de Semina- 
riis, de Studiis et de Educatione Catholica that the Declaratio de Educatione 
Christiana include: 

1. A definition of Catholic Schools as in No. 9, page 22 of the Schema 
Propositionum de Scholis Catholicis. 

2. A ciear statement on the following points: 

a ) The ChurclTs right to institute and manage schools. 

b) The sacred and inalienable rights of parents to choose such schools 
as are best suited for the religious and moral training of their children. 

c ) The citizen rights of Catholics and other religious groups as tax- 
payers (especially in the light of religious liberty) to a fair share of any 
financial assistance provided by the State for the education of its citizens. 

3. An amendment to the Declaratio de Educatione Christiana of October 
lst as follows: In art. 5, line 3, after the words “ praestare debent ” add 
“provided that the rights of parents are safe-guarded”. 

[ Subscripserunt ] A. — Cf. supra , pag. 543. 

B. — J. Anayogu, ep. Enugu; A. McCann, arch. Capetown; M. Daubechies, 
ep. Kasama. 

35 

PLURES EXC.MI EPISCOPI MEXICANI 

I. Natura problematis educationalis. - Nec exclusive nec primario con- 
sistit in exiguo scholarum et magistrorum numero relate ad ingentem nu- 
merum educandorum, sed est essentialiter problema morale et sociale, a 
cuius debita solutione pendet felicitas temporalis et aeterna educandorum 
et consequens vera unitas et prosperitas Nationis. 

II. Institutiones quibus opus educationis competit. - Tres sunt praeci- 
puae communitates, in quibus puer nascitur et evolvitur: Familia, scilicet, 
Status et Ecclesia. 

Familia: Iure naturae familia est prima societas ad quam puer, ad ima- 
ginem et similitudinem parentum natus, pertinet; a parentibus accipit ali- 
menta, aliaque ad evolutionem physicam, intellectualem et moralem neces- 
saria subsidia. 

Consequenter tale ius est naturaliter primarium et inalienabile, puer enim 
est aliquid parentum ad eosque vi generationis pertinet, priusquam civita- 
tem ut eius membrum et civis ingrediatur. 

Negare familiae naturale ius seligendi pro suis filiis formam qua ipsis 
educatio praebeatur, gravissimus est error! Ecclesia catholica semper hoc 
sacrum et naturale ius defendit, dum e contra, totalitaria gubernia illud igno- 
ravere et absorbere tentarunt. 

Patrumfamilias ius, ad educationem filiorum, a Nationibus quae in suis 
legibus naturale ius reverentur, sollemniter proclamatum est in Declaratione 
Universali Nationum Unitarum (10 dec. 1948, Art. 26): «Patres familias 
praeferens ius habent seligendi genus educationis propriis filiis impertien- 
dae ». Grave officium est parentum tale ius exercendi, tum intra propriae 
domus parietes, tum institutionum scholarium fundatione cuiusque ordinis, 
quae pretiosi fructus existunt privati conaminis, qui a Statu sustineri, invi- 
gilari et etiam oeconomice sustineri debet. 

Hoc ius exercere debent parentes et defendere, curare ut publice ipsis 
legibus et de facto hoc ius agnoscatur, educandi filios suos ad normam pro- 
priae rectae conscientiae: necque perperam intellecta nationalis unitas neque 
defectus praeparationis ad munus educandi implendum causa sufficiens esse 
possunt ut suo iure naturali priventur. 

Gravissimum parentum officium est impertire et ut impertiatur propriis 
filiis conari religiosa educatio, non modo in sinu familiae, aut in templis, sed 
in ipsa schola: omnis quippe educationis forma, a quacumque institutione im- 
pertiatur, merito aestimari debet prolongatio operis educativi familiae. 

Status. Natura sua Status humanae personae inservit, individualiter et 
socialiter considerato. Ex ipsa Status natura profluit immediate quale munus 
adiuvandi et supplendi ipse habeat in opere educationis. Finis quem Status 
prosequitur, bonum scilicet commune nequaquam potest haberi ut finis ulti- 
mus: bonum commune est medium pro bono et dignitate personae humanae. 

Ratione boni communis Statui competit munus, auctoritate qua exercet, 
tuendi sustinendi et ad ordinatam cooperationem dirigendi activitatem com- 
munitatum et institutionum privatarum et publicarum ipsius potestati subiec- 
tarum, educativam missionem implentium, semper earum servatis iuribus et 
legitima autonomia. 

Debet Status invigilare ad hoc unaquaeque institutio vel communitas ita 
suam actuositatem dirigat in servitium infantiae et iuventutis, ut omnibus 
concurrentibus compleatur opus instructionis et educationis. 


35 

Ipsi Statui pariter competit activitate sua uti, ut suscitet, ubi non adest, 
collabor ationem, ut ab omnibus civibus habentibus responsabilitatem quam- 
dam erga formationem puerorum, exigat obligationum adimpletionem. 

« Praeterea praecipere Civitas potest — ait Pius XI — ac proinde curare 
ut cives omnes cum civilia et nationalia iura perdiscant, tum a scientia, 
doctrina, morum physicisque ludis instructi sint quantum decet atque hisce 
nostris temporibus commune bonum reapse postulat » (Enc. Divini illius 
Magistri). 

Ubi labor aliorum institutorum educationalium non protenditur, ibi in 
suo munere suppletorio hoc opus suis scholis et institutis sibi propriis com- 
plere debet, Civitas siquidem « magis quam ceteri opibus pollet quas sibi pro 
communibus omnium necessitatibus traditas, aequum omnino est et consen- 
taneum ut in eorum utilitatem, a quibus accepit, impendat » (Enc. Divini 
illius Magistri). 

Quum genitores libertatem docendi exigunt, expetunt ius naturale a 
Statu in tuto collocandum; adstruere ideo possibilitatem libertatis docendi 
est impensabile patrimonium ab omnibus hominibus bonae voluntatis defen- 
dendum, quaecumque aliunde sit eorum religiosa fides. 

Ecclesia. Ex divino Fundatoris eius expresso praecepto, munus et ius 
Ecclesia habet docendi quidquid ad fidem et ad bonos mores, aliis nempe 
verbis, quidquid ad instructionem religiosam et ad formationem moralem 
pertinet. 

Ecclesia, aliunde, non mera humana societas religiosa est, verum vitam 
supranaturalem hominibus communicat, conservat et fovet, eis auxilia prae- 
stando tam externa quam interna, quae eos adiuvent in realizationem finis 
supremi, salvationis sc. animarum, in ordinem ad quam eius educatrix mis- 
sio clare apparet. 

Consequenter ius habet invigilandi ut omnis forma educationis imper- 
tiendae filiis suis, non fidei moribus ve bonis contraria sit. 

Habet Ecclesia communitas sc. christiana, ius quoque ad exigendas cuius- 
vis disciplinae scholas, non modo elementares, sed mediae quoque superio- 
risque disciplinae, sic temporis decursu, et nostris quoque temporibus cum 
mirando profectu pro humano progressu et fecit et facit. 

III. Bases ad solutionem. - Vera quidem problematis scholaris consistit 
solutio in concordia iurium et obligationum earum institutionum quae ex sua 
natura in educationem interveniunt, consistit scii, in pace scholari. Verae 
civilizationis indicium revera adest ubi in regimine scholari cunctarum insti- 
tutionum societatem efformantium, iura et obligationes et exercentur et inter 
se componuntur. 

Sub diversis revera modalitatibus possunt sese ostendere nobis relationes 
Ecclesiam inter et scholam. Hoc sane a natura gradu que uniuscuiusque na- 
tionis culturae, ab inceptis quoque, a spiritu collabor ationis impraesentiarum 
pendet. Unaquaeque situatio propriam exigit solutionem. 

Tempus advenisse putamus quo, practicam quaerentes solutionem non 

debemus in mutua ignorantia versari quicumque missionem educativam evol- 
vimus. Nec familia, nec Ecclesia amplius ignorari debent uti educatrices in- 
stitutiones. 

Aliquid novi exurgere debet. Ut reformatio de qua sermo est, in actu 
deduci possit, circumdata esse debet propitio climate, athmosphaera sincerae 
comprehensionis, bonae voluntatis et pacis; tale nostrum desiderium est. 
Ita tantummodo eveniet bonum, pax et profunda inter nationes unitas. 

In tuto posito fundamentali iure libertatis docendi — inaestimabile pa- 
trimonium ab omnibus hominibus bonae voluntatis defendendum, quaecum- 
que sit eorum religiosa convictio — , inveniri possunt diversae formulatio- 
nes practicam habentes applicationes. Sive relationis scholam publicam inter 
et scholam privatam, inter utramque et patres familias; sive interventus sub- 
sidiarii et interventus civitati proprii; sive loci disciplinae religionis in in- 
structione, programmatum studii, librorum textus; haec omnia attente consi- 
derari debent quaerentes accurate tam servare unitatem moralem nationum, 
quam iura patrisfamiliarum tueri. 

Magnae et parvae nationes non paucae, sive non habuerint luctas religio- 
sas, sive sciverint errorum, discordantiarumve praeteritarum saepe transilire, 
pacem in scholis invenerunt plus minusve harmonicam, plus minusve firmam, 
plus minusve idealem, in qua conscientiae libertas ac dignitas personae hu- 
manae, sub diversis quidem formis, traditiones et circumstantias locales ser- 
vantibus, locum suum invenerunt, tali modo organicum progressum lucrantes. 

Necesse ideo omnino est ut omne praeiudicium reicientes deponentesque 
discordias, omnes quibus interest problemati urgenti i. e. puerorum et iuve- 
num educationi praebeat solutionem, una simul coadunatis viribus suis con- 
spirent ut pax scholaris statuatur in historia uniuscuiusque nationis innixa, 
cum iusta momenti instantis evaluatione et cum clara futuri temporis visione. 

Ad hoc tendit praecise haec expositio eorum principiorum quibus regi 
debet istius problematis compositio; quod quidem facimus nostrum pastorale 
munus adimplentes. 

[ Subscripserunt ] F. Gomez, arch. Antequera; A. Szymanski, adm. ap. S. An- 
dres Tuxtla; I. Arroyo, ep. Taxpan; J. Alba Palacios, ep. Tehuantepec; D. Ruiz, 
ep. Chiapas; F. Romo, ep. Torreon; F. Cortes, ep. Chilapa; Alfonso M., ep. 
Papantla. 




CONGREGATIO GENERALIS CXXVII 
20 novembris 1964 

Exc.mus P. D. Pericles Felici, Arch. tit. Samosatensis, Ss. Con- 
cilii Oecumenici Vaticani II secretarius generalis : 

Patres venerabiles, celebratur hodie congregatio generalis 127, quae 
est ultima huius sessionis, et eam moderabitur em. mus ac rev.mus D. 
card. Iulius Dopfner, arch. Monacensis. 

In hac congregatione, dabitur vobis, Patres, et tantummodo vo- 
bis, aliquod veluti mnemosynon huius sessionis; est numisma aureum, 
referens effigiem nostrae dulcissimae Matris [plausus"]. Ne pennis alio- 
rum pulchri fiamus, dicimus statim hoc mnemosynon oblatum fuisse 
tum ob devotionem erga nostram Matrem, tum ob reverentiam erga 
Patres Concilii a quibusdam christifidelibus cultoribus Beatae Mariae 
Virginis, qui sine nomine manere cupiunt; sed, si sine nomine manere 
cupiunt, ipsorum nomina certe sunt scripta in libro vitae et nostrae 
gratitudinis [ plausus ] . 

In hac congregatione, hi fasciculi distribuentur: Imprimis — et iam 
est in distributione, ni fallor — schema decreti de Oecumenismo, de quo 
erit mox suffragatio. Deinde: Rescriptum Pontificium, quo supremis 
moderatoribus religionum clericalium iuris pontificii atque abbatibus 
praesidibus congregationum monasticarum facultates quaedam ab Apo- 
stolica Sede delegantur. Si erit tempus, hoc rescriptum legam, secus pro 
lecto habeatis. 

Deinde schema decreti de ministerio et vita presbyterorum, textus 
emendatus et relationes; et schema constitutionis dogmaticae de divina 
revelatione. 

Ut comprehendere potestis, Patres venerabiles, non possumus suf- 
fragationi subicere haec tam momentosa schemata. Sed dantur vobis 
ita ut possitis vestras animadversiones intra diem 31 ianuarii proximi 
anni ad nostram secretariam mittere; et ita labor discussionis vel suffra- 
gationis in proxima sessione facilior erit. 

Revera sodales commissionis de disciplina cleri et populi multum 
adlaboraverunt et spem fovebant fore ut hoc schema in hac sessione 
discuteretur et suffragationi subiceretur, sed non fuit possibile, Patres 
venerandi. 

Ita non fuit possibile suffragationi subicere modos respicientes ca- 
pita schematis de Episcopis (ut brevius dicam). Commissio iam totum 
laborem perfecerat et nobis erat traditura hoc opus ut typis imprimere- 
tur, sed forsan nonnisi hodie vel crastina vel post duos tresve dies fuisset 
promptus hic labor. Ergo extra tempus. Ceterum, quoad illud schema, 
suffragandi sunt tantum modi et hoc fiet in proxima sessione. 

Labor, ut videtis, fuit ingens in hac sessione, sed tempus momentis 
computatur et momenta sunt quae sunt ...; non possunt protrahi nostro 
arbitrio. 

In fine huius congregationis necessario finem habere debet discep- 
tatio schematis voti de sacramento matrimonii. Et, in fine disceptationis, 
moderatoribus visum est hoc quaesitum Patribus proponere (et propo- 
netur suo tempore, sed bene attendatis iam nunc): « An, post discus- 
sionem, placeat Patribus totam materiam hoc Votum respicientem cum 
animadversionibus factis a Patribus deferre Summo Pontifici ut ipse, 
per organa competentia, provideat ». 

Agitur enim de materia iuridica, plerumque. Ergo hoc quaeretur a 
Patribus: remittere totam materiam cum animadversionibus Patrum ad 
Summum Pontificem, ut ipse per organa competentia, quae sibi bene 
visa fuerint, decernat de his materiis, quae, uti videtis, sunt etiam ma- 
ximi momenti, praesertim cogitate ad matrimonia mixta. Sed haec quae- 
stio proponetur suo tempore, in fine disceptationis. Sed iam nunc cogi- 
tare potestis ad responsionem, quae uti patet erit tantummodo placet et 
non placet. Agitur de voto, non est neque declaratio, neque decretum, 
neque constitutio. An placeat hoc votum? Certissime, si aderunt etiam 
aliae observationes, poterunt Patres mittere intra terminum qui dicetur; 
sed sensus suffragationis hic est: potestis respondere placet vel non placet 
cum omni libertate. 

Lego nunc exitum suffragationum heri peractarum, quarum exitus 


nondum communicatus est. 

En exitum secundae suffragationis: 

Praesentes votantes 1.906 

Dixerunt placet 1.465 

non placet 159 

placet iuxta modum 280 

et suffragia nulla 2 


Ergo textus placuit, sed modi examinandi sunt. 

Tertia suffragatio: 

Praesentes votantes 1.891 

Dixerunt placet 1.592 

non placet 155 

placet iuxta modum 141 

et suffragia nulla 3 

Ultima demum suffragatio de educatione christiana : 

Praesentes votantes 1.873 

Dixerunt placet 1.588 

non placet 173 

placet iuxta modum 110 

et suffragia nulla 2 


Etiam hi textus ergo sunt a congregatione probati, sed modi exami- 
nabuntur. 

Patres venerabiles, peto veniam ob errorem quem commisi (multos 
errores forsan commisi, sed hic est ultimus!). Dixi — mea intentio erat 
omnino alia — , dixi quod experimenta pro Missae concelebratione fieri 
deberent feria V, et revera Patres convenerunt in hanc Basilicam hora 
quinta heri, sed invenerunt Basilicam cum suo silentio. Nullum inve- 
nerunt qui experimenta moderaretur. Forsan culpa est mea. Sed hoc 
experimentum fiet certissime, sine dubio, hoc vespere, item hora quinta; 
ergo velint iidem Patres convenire in hanc Basilicam, ad quam certo 
semper libenter convenitur. Hora quinta vespere. 

Praefecti apostolici quaesierunt quo vestitu deberent participare 
sessioni publicae, quae crastina celebrabitur. Mihi dictum est habitum 
horum Praefectorum eundem esse ac praelatorum nullius qui non sint 
episcopi; hoc mihi dictum est, et hoc refero. Quapropter conveniant 
modo meliori quo poterint! 

Ordo nostrae congregationis ultimae, Deo favente, in hac sessione, 
hic erit. Imprimis fient duo suffragationes quae respiciunt schema 
de Ecclesiis Orientalibus et quae sunt circa modos; dein fiet suffragatio 
totalis, globalis super schemate de Oecumenismo, cum clarificationibus 
introductis, quas vos videre potestis in libello, de quibus notitiam dedi- 
mus heri. Post hanc suffragationem, procedemus ad suffragationem tota- 
lem, intuitu quidem sessionis publicae, schematis de Ecclesiis Orienta- 
libus. Formulas suffragandi dicam suo tempore pro unaquaque suffra- 

gatione, sed iam vos scitis. Postea fiet transitus ad suffragandum schema 
de Ecclesiae habitudine ad religiones non-christianas\ sunt, uti dixi, duo 
suffragationes: per placet et non placet ; deinde suffragatio totalis per 
triplicem formulam. 

Exeunte autem congregatione, versus hora 12, habebitur illa suf- 
fragatio circa Votum de matrimonii sacramento. Interea prosequetur 
disputatio, disceptatio circa hoc schema Voti. 

Habeo alias communicationes faciendas, Patres, sed faciam exeunte 
hac congregatione, quia respiciunt etiam sessionem publicam, quae cra- 
stina celebrabitur. 

Tandem lego nomina eorum, qui verbum facere postulaverunt su- 
pra schemate de matrimonii sacramento. Sunt em.mi ac rev.mi DD. Er- 
nestus Ruffini, arch. Panormitanus in Italia; Ioseph Bueno, arch. Hi- 
spalensis in Hispania; Iulius Dopfner, arch. Monacensis et Frisingensis 
in Germania; Ioseph Ritter, arch. Sancti Ludovici in Statibus Foede- 
ratis Americae Septemtrionalis. 

Deinde, nomine plurium, em.mus D. Franciscus Spellman, arch. Neo- 
Eboracensis in Stat. Foed. Americae Sept.; exc.mi DD. Ioannes Krol, 
arch. Philadelphiensis in Stat. Foed. Americae Sept.; Alexander Renard, 
ep. Versaliensis in Gallia; Franciscus Charriere, ep. Lausannensis, Gene- 
vensis et Friburgensis in Helvetia; Paulus Taguchi, ep. Osakensis in 
Japonia; Ioannes Heenan, arch. Vestmonasteriensis in Anglia; Petrus 
Moors, ep. Ruremondensis in Neerlandia; Villelmus Conway, arch. Arma- 
chanus in Hibernia; Adrianus Djajasepoetra, arch. Djakartanus in Indo- 
nesia; Simon Lourduswamy, ep. aux. Bangalorensis in India; Hermannus 
Tillemans, ep. vic. ap. Meraukensis in Indonesia. 

Deinde, nomine proprio, exc.mi DD. Franciscus von Streng, ep. Ba- 
sileensis et Luganensis in Helvetia; Narcissus Jubany, ep. Gerundensis 
in Hispania; Ioannes Amissah, arch. Litoris Capitis in Ghana; Leontius 
Van Peteghem, ep. Gandavensis in Belgio; Ioseph Bank, ep. aux. Jauri- 
nensis in Hungaria; Robertus Bezac, ep. Aturensis et Aquae Augustae 
in Gallia; Ioannes Willebrands, ep. tit. Maurianensis; Laurentius Bere- 
ciartua, ep. S. Sebastiani in Hispania. 

Nomine autem 70 Patrum, exc.mi DD. Gordonius Gray, arch. 
S. Andreae et Edimburgensis in Scotia; Vincentius Scherer, arch. Por- 
talegrensis in Brasilia; Hermannus Volk, ep. Moguntinus in Germania. 

Et hic, Patres venerabiles, finis est chartaeque viaeque. Gratias. 

Em.mus P. D. Eugenius card. Tis serant: 

. Venerabiles Patres, multi Patres, magno dolore affecti quod habita 
non sit suffragatio schematis declarationis de libertate religiosa, sup- 

plices Summo Pontifici porrexerunt preces, ut suffragatio quocumque 
modo fieret antequam haec sessio finem haberet. 

Nomine Summi Pontificis haec communico: noverint hi Patres di- 
lationem in suffragando fuisse a Consilio Praesidendae concessam, quia 
ad normam Ordinis Concilii celebrandi concedenda erat. 

Eam insuper postulabat reverentia quaedam erga libertatem Patrum 
Conciliarium, quibus maxime cordi est rite et profunde schema tanti 
momenti examinare atque perpendere. 

Itaque schema declarationis de libertate religiosa in proxima Con- 
cilii sessione tractabitur, et si possibile sit, antequam alia schemata 
tractentur. 

Moderator : Transeamus, nunc, ad disceptationem de schemate voti ... 
Excusatum me habeatis. Loquatur nunc prior exc.mus secretarius ge- 
neralis. 

Secretarius generalis: Proponitur, Patres venerabiles, primum quae- 
situm circa modos respicientes schema decreti de Ecclesiis Orientalibus 
Catholicis. 

SCHEMA DECRETI 

DE ECCLESIIS ORIENTALIBUS CATHOLICIS * 

MODI 

A PATRIBUS CONCILIARIBU S PROPOSITI 
A COMMISSIONE DE ECCLESIIS ORIENTALIBUS EXAMINATI 

[3] 1 - MODI PROPOSITI ET EXAMINATI 

RELATIO GENERALIS 

Suffragatio : 

Schema decreti « De Ecclesiis Orientalibus » die 15 oct. a. c. 
in Aula conciliari introductum fuit, de quo diebus 15, 16, 19 et 
20 disceptatum est. Disceptatione peracta, die 20 suffragata fuit 
quaestio: « An placeat Patribus, ut, post expletam disceptatio- 
nem, procedatur ad suffragationem de singulis partibus sche- 
matis decreti? ». 

Responsum vero Patrum fuit: praesentes in Aula 2180; 
placet dixerunt 1911; non placet 265; iuxta modum 1; vota nul- 
la 3. Schema proinde diebus 21 et 22 suffragationi Patrum sub- 
missum, sequens obtinuit responsum: 



Praesentes 

Placet 

Non placet 

Iuxta m. 

Nulla 

I Suffragatio 
(tit. -f n. 1) 

2176 

1790 

119 

265 

2 

II Suffragatio 
(nn. 2-4) 

2170 

1373 

73 

719 

5 

III Suffragatio 
(nn. 5-6) 

2172 

2005 

31 

136 

— 

IV Suffragatio 
(nn. 7-11) 

2167 

1790 

183 

186 

8 

V Suffragatio 
(nn. 12-18) 

2146 

1920 

103 

118 

5 


* Huiusmodi fasciculus Patribus distributus est in congregatione ge- 
nerali 126, die 19 novembris 1964. 

VI Suffragatio 2157 

(nn. 19-23) 

2104 

22 

27 

4 

[3] 

VII Suffragatio 2154 
(nn. 24-29) 

1841 

111 

195 

7 



Modi: 

Modis ad Commissionem transmissis et coordinatis, appa- 
ruit 1446 Patres ad totum schema 1920 modos proposuisse, qui 
omnes considerari et examinari a Commissione vel potuissent 
vel debuissent. Item clare apparuit, modos ad unum eundem- [4] 
que textum propositos potius per quamdam diffusionem pauco- 
rum modorum ad plures Patres, quam per quamdam conver- 
gendam plurium Patrum in unum eundemque modum proces- 
sisse. Hoc factum examen facilius reddidit, ideoque Commis- 
sio statuit omnes modos attento subicere examini. 

Examen modorum: 

Ad examen hoc expeditius exsequendum, Commissio 5 Sub- 
commissiones selegit, quae constabant 3 Membris et 2 Peritis 
Commissionis. Prima Subcommissio constabat Beatissimo S. Si- 
darouss, Praeside, et Exc.mis DD. G. Bukatko et Asrate Ma- 
riam Yemmeru, Membris, nec non RR. PP. A. Mitnacht et 
P. Stephanou, Peritis; huic Subcomm. adsignatus fuit n. 1, 
titulus et conclusio; II Subcomm. constabat Exc. D. M. Bau- 
doux, Praeside, et EE. DD. A. Baraniak et Y. Gad, Membris, 
cum duobus Peritis: RR. PP. M. Wojnar et B. Talatinian; assi- 
gnatos vero sibi habuit nn. 2-6, seu suffragationem II et III. Ter- 
tia Subcommissio pro praeside habuit Beatissimum P. Cheikho, 
et pro Membris EE. DD. N. Edelby, A. Sapelak, nec non R. P. 
Abbatem I. Hoeck, quibus adlaborabant duo Periti: Ill.mus 
S. Chereath et R. P. I. Khalife; huic Subcomm. adsignati fue- 
runt numeri schematis 7-11, seu suffragatio IV. Quarta Sub- 
commissio, sub praesidentia Beatissimi I. P. Batanian, coopta- 
tos habuit EE. DD. I. Bucko et I. Perniciaro pro Membris et 
Ill.mum C. De Clercq et R. P. I. Malak pro Peritis, ad nn. 12-23 
examinandos. Tandem V Subcommissio constabat: EE. DD. 

I. Slipyj, Praeside, et C. De Provencheres et G. Thangalathil, 
Membris, nec non RR. PP. E. Eid et D. Faltin, Peritis. Huic 
Subcommissioni suffragatio VII, seu nn. 24-29 adsignati sunt. 

Pluribus sessionibus habitis, ordinatio, coordinatio et examen 

[4] factum fuit a Subcommissionibus, et dein sessionibus plenariis 
Commissionis submissa fuit expensio modorum, quae, septem 
sessionibus plenariis habitis, et omnibus recte examinatis, 
quaedam probavit, et quaedam admittere non valuit. 

Ratio modorum examinatorum : 

Visis omnibus modis propositis et debite examinatis, Com- 
missio in sequentibus stetit: 

1) Cum schema decreti, exceptis paucissimis excipien- 
dis (n. 4, linn. 6-10), in Congregatione generali probatum sit, 
eius substantia quoad textum et formam conservanda est; 

2) Cum character schematis sit disciplinaris et dispositi- 
vus, visum fuit eius destinatarium praecisius determinare, ad- 
dendo in titulo determinationem « catholicis », salvis manen- 
tibus iis omnibus declarationibus quae omnibus Orientalibus 
communes sunt, sive catholicis sive fratribus seiunctis; 

[5] 3) Ob difficultates in usu dictionis « Ecclesiae particula- 
res », opportunum visum fuit dictionem hanc aequiparare aliae, 
nempe «Ritibus», quae hucusque in usu est tum canonico 
tum quotidiano, tum etiam in ipso schemate proposito; hoc 
modo maior claritas obtinetur tum quoad alia schemata tum 
quoad usum quotidianum; ubi dictio «ritus» sensu liturgico 
adhibetur, id clare notatur; 

4) Quoad libertatem pro acatholicis transeundi ad alium 
ritum, Commissio, ob rationem oecumenicam, conservationem 
proprii ritus commendat, pari tamen tempore necessitatibus 
personarum singularum, communitatum vel etiam regionum 
providere cupit, recursum amplissimum ad superiorem Aucto- 
ritatem commendando in casibus peculiaribus personarum, 
communitatum, regionum, quibus Sedes Apostolica vel de eius 
mandato aliae Auctoritates viciniores providere valeant; re- 
cursus enim ad superiorem auctoritatem non est considerandus 
ut limitatio libertatis, sed ordinatus eiusdem libertatis usus, 
bono communi prae oculis etiam habito. Exinde sequentem 
« compromissum » in textum induxit: « Omnes denique et sin- 
guli catholici, necnon baptizati cuiusvis Ecclesiae vel commu- 
nitatis acatholicae, ad plenitudinem communidnis catholicae 
convenientes, proprium ubique terrarum retineant ritum eum- 
que colant et pro viribus observent; salvo iure recurrendi ad 
Sedem Apostolicam in casibus peculiaribus personarum, com- 
munitatum vel regionum, quae, uti Suprema relationum inter- 

ecclesialium Arbitra, providebit necessitatibus in spiritu oecu- 
menico, ipsa vel per alias Auctoritates, datis opportunis nor- 
mis, decretis vel rescriptis » (Votum Comm. plenariae fuit pro 
hoc « compromisso »: 19 placet, 2 non placet, 1 iuxta modum); 

5) Quoad institutum patriarchale, Commissio stetit pro 
textu probato, quaedam perpoliendo, exactius determinando, 
hac potius ratione ducta, quod res agatur de praesenti statu 
rerum, et quidem quoad patriarchas catholicos et donec in fu- 
turo meliori modo provideatur de hoc instituto pro universa 
Ecclesia, concurrentibus omnibus iis, qui hodie a communio- 
ne Sedis Romanae adhuc seiunguntur; 

6) Circa « conversationem cum fratribus Ecclesiarum se- 
iunctarum », ratio habita fuit eius characteris ecclesialis, et non 
solum necessitatis singulorum; ideo expresse admissa est ne- 
cessitas dialogi in hac materia cum Ecclesiis seiunctis; 

7) Tandem Commissio censuit opportunum, ut decreto 
quaedam conclusio addatur, in qua valor dispositionum cano- 
nicarum disciplinarium pressius determinetur, et communi- 
bus precibus omnium negotium ecclesiasticae unitatis omnium 
Christianorum commendetur ac divinum solatium fratribus ob 
Christi nomen patientibus imploretur. 


His praemissis, Patribus Concilii proponuntur haec quae- 
sita: 


PRIMUM QUAESITUM 

An placeat textus emendatus nn. 2-4 cap. I schematis decreti 
« de Ecclesiis Orientalibus Catholicis »? (pag. 55-57, nn. 2-4, 
textus emendati). 


SECUNDUM QUAESITUM 

An placeat expensio facta a Commissione circa Modos ad Sche- 
ma decreti « de Ecclesiis Orientalibus Catholicis » perti- 
nentes, cum correctionibus in textu emendato indicatis ? 
(pag. 55-65). 


N. B.: Ut clarius pateat sensus et momentum « modorum » a 
Commissione admissorum, hi modi directe in textum intro- 
ducti attentioni Patrum praesentantur, litteris MAIUSCU- 
LIS notati. 

2 - RELATIO PARTICULARIS 
AD TOTUM SCHEMA 

14 Patres petierunt ut schema « funditus » recognosce- 
retur a Secretariatu ad unionem christianorum foven- 
dam, in spiritu schematis « De Oecumenismo ». 

Schema iam a Congregatione generali approbatum est. 
2 Patres schematis suppressionem, potius quam modos, 
proponunt, petentes ut variae schematis partes ad alia 
remittantur schemata (De Oecumenismo, De pastorali 
Episcoporum munere, etc.). 

Schema a Congregatione gen. quoad suam existentiam 
et substantiam iam approbationem obtinuit. 

4 Patres petunt ut schema comparetur cum schematibus 
« De Ecclesia » et « De pastorali Ep. porum munere » ad 
vitandas repetitiones et divergentias. Idem petit alius 
Pater addens citatis schematibus etiam illud «De Oe- 
cumenismo ». 

In schemate « De Oecumenismo » sermo fit de Ecclesiis 
Orientalibus quae communionem cum Sede Apostolica 
non habent, et in contextu omnino diverso ac in nostro 
schemate. Quoad alia schemata, iam provisum fuit per 
explicationes datas occasione examinis modorum ad 
nn. 2-6. 

2 Patres optant ut dicatur relationes inter varios ritus 
inspirari debere sensibus charitatis et benevolentiae. 
Provisum in schemate, in n. 4, pag. 6, linn. 2-6. 


AD TITULUM DECRETI 

95 Patres optant ut titulo addatur vox « catholicis ». 
Quia de facto schema agit de catholicis Ecclesiis. 
Commissio posuit hunc generaliorem titulum ob enun- 
tiationes seu declarationes quae in schemate inveniuntur, 
quaeque etiam fratres seiunctos indirecte respiciunt, ut 
e. gr. de patrimonio spirituali. Hoc praemisso, admitti- 
tur a Commissione additio, ne maneat quoddam dubium 
de dispositionibus disciplinaribus decreti. 

6 — 17 Patres proponunt ut titulus sic sonet: « De Ecc. Orien- [8] 

talibus communionem cum Sede Apostolica habentibus ». 

R. — Provisum in praecedenti modo accepto; de eadem re 
agitur. 

7 — 1 Pater petit ut titulus sit: « De Ecclesiis particularibus ». 

R. - — Schema non agit de Ecclesiis particularibus quibuscum- 
que, sed praecise de orientalibus, propter rationes in 
prooemio adductas. 

8 — 31 Patres, quamvis diversimode, omnes tamen petunt ut 

vox « ritus » introducatur in titulo. 

R. — Provisum per emendationem acceptam (sub 5). 


AD NUMERUM 1 (Prooemium) 

9 — 70 Patres petunt ut textus ita modificetur ut non videa- 
tur distinguere Ecclesias Orientales ab Ecclesia Catho- 
lica. Ad hos reducendi sunt et alii 57 Patres, qui propter 
eandem rationem petunt ut loco « Ecclesia catholica » 

(lin. 2) dicatur «Sancta Synodus». Eidem difficultati 
obviam ire desiderant alii 5 Patres, qui primas tres lineas 
supprimentes, addunt: «In Ecclesiis Orientalibus cum 
Sede Apostolica iunctis, utpote veneranda antiquitate 
praeclaras elucet...». 

R. — Ecclesiae Orientales quamvis pars sint Ecclesiae Catho- 
licae, ab illa tamen distinguuntur distinctione inadaequa- 
ta, sicut membra corporis, quamvis omnes in corpore 
sint et simul corpus componunt, a corpore tamen distin- 
guuntur. Ideo Commissio censuit prooemium esse ser- 
vandum, etiam ob respectum debitum maioritati, quae 
ei assensum iam dedit. 

10 — 2 Patres petunt ut omittantur lineae 5-11, quia eadem 

dicunt ac illa quae in schemate « De Oecumenismo » sunt. 

R. — Non sunt supprimendae, quia diversus est in duobus 
casibus et sensus et contextus. 

11 — 5 Patres desiderant ut omittantur verba «divinitus tra- 

diti », quia peculiaritates patrimonii orientalium non per- 
tinent ad « divinitus tradita ». Nam, arguunt obiicientes, [ 9 ] 
quae divinitus tradita sunt, ad universam pertinent Ec- 
clesiam. 

R. — In schemate non tantum de « peculiaritatibus » patri- 
monii orientalium sermo fit. Immo, etsi omnia quae divi- 


36 

[9] nitus revelata sunt universae pertinere Ecclesiae, sed 
divina disponente Providentia, per Patres et per Orien- 
tales Ecclesias multa sunt quae universae Ecclesiae tra- 
dita et servata existunt (ex. g. de Chrismate conferendo 
a sacerdote simplici, etc.). 

12 — Accedunt quidam tres modi, qui textum gravant, nihil 

novi afferentes. 

13 — 5 Patres petunt ut conficiatur quidam epilogus. 

R. — Provisum per epilogi redactionem (n. 30). 

14 — 3 Patres petunt fluentiorem dictionem et citationem tex- 

tuum S. Scripturae. 

R. — Instructiones Commissionis de coordinandis laboribus 
textus brevissimos praescripserunt, quae legitima aucto- 
ritate emanatae sunt. 

15 — 19 Patres, non attendentes ad emendationes a Commis- 

sione iam ante disceptationem in Aula probatas et intro- 
ductas (Relatio, pag. 14-16), eas iterum proponunt. 

16 — 13 sunt praeterea modi sine debita subscriptione. 

17 — 23 Patres textum infra transcriptum inserendum pro- 

ponunt: «De rebus disciplinaribus Ecclesiarum Orien- 
talium, quamvis ordinarie non sit Conciliorum Oecume- 
nicorum decernere, cum iuxta traditionem ipsae de 
hisce providendi ius habeant et officium, tamen, votis 
plurimorum Patriarcharum et Hierarcharum orientalium 
obsecundans, haec S. Synodus his quae sequuntur urgen- 
tioribus decisionibus libentissime praebet assensum». 

R. — Concilia Oecumenica supremam in Ecclesia potestatem 
legislativam constituunt, ideoque pleno iure de Ecclesia 
universali et, a fortiori, de Ecclesiis particularibus decer- 
nunt. De facto Concilia Oecumenica et de fide et de disci- 
plina Orientalium non minus quam Occidentalium de- 
creverunt. Illa praeterea quae in hoc decreto continentur, 
Romani Pontificis iussu, a Commissione ab ipso inde ab 
initio praeparationis Concilii constituta, exarata et con- 

[ 10 ] gregationi generali Concilii praesentata fuerunt. Ideo 
Commissio censuit textum hunc inseri non posse. 

18 — 1 Pater proponit ut in linea 4 (pag. 5) dicatur: « ea quae 

ab Apostolis per Patres est traditio quaeque partem con- 
stituit divinitus revelati atque indivisi...». 

R. — Admittitur utpote dictio politior (evitatur repetitio: tra- 
ditio-traditi). 

19 — 1 Pater notat verbum « spectare » (linn. 8-9) in eadem [10] 
structura logica diverso sensu usurpari. Proponit se- 
quentem dictionem: «... haec S. Synodus cupiens ut 
eaedem floreant et, novo robore apostolico, concreditum 
sibi munus absolvant (omissis quae sequuntur), capita 
quaedam statuere...». 

R. — Admittitur solummodo dictio « cupiens », ceterum ma- 
neat textus. 


DE ECCLESIIS PARTICULARIBUS 

(Suffragatio: praesentes 2170; placet 1373; non placet 73; pla- 
cet iuxta modum 719; suffr. nulla 5). 

AD SUBTITULUM 

20 — Loco « De Ecclesiis particularibus » quattuor suggerun- 

tur tituli: 

9 Patres proponunt ut dicatur: «De Patriarchatibus »; 

9 Patres suggerunt etiam ut dicatur: «De Coetibus Ec- 
clesiarum »; 

3 Patres proponunt: « De Ecclesiis Rituum Orientalium ». 

Ratio omnibus communis est: Schema « De Ecclesia » 

(n. 23) et schema «De pastorali Episcoporum munere» 

(n. 11) significationem «ecclesia particularis» attribuit 
«dioecesi»; in schemate «de Ecclesia» dictio «coetus 
Ecclesiarum » adhibetur ad significandum hoc, quod in 
nostro schemate sub nomine « Ecclesiarum particula- 
rium » exprimitur. 

21 — 2 Patres proponunt titulum: «De Ecclesiis Patriarcha- 

libus, Archiepiscopalibus seu Metropolitanis ». 

Ratio : Natura Ecclesiarum particularium nullatenus 
differt inter omnes ecclesias catholicas; insuper, cardo 
Ecclesiarum Orientalium est institutio patriarchalis seu [ 11 ] 
archiepiscopalis vel metropolitana. 

R. — Omnes hi tituli non placent. Ab immemorabili invaluit 
usus dictionis « Ecclesia », etiam « Ecclesia particularis ». 

Est terminus analogus et est in usu ad denominanda 
templa (ecclesia-aedes), usque ad «Ecclesia universalis». 

Nihil obstat, quod in aliis schematibus etiam dioecesis 

[11] vocatur «Eccl. particularis». Sensus nostri termini est 
determinatus claris verbis in n. 3. Nulla proinde con- 
fusio timenda est. Si tamen placeret etiam dictio « ritus », 
posset poni hic titulus: « De Eccl. particularibus seu Ri- 
tibus »; hoc modo tum una tum alia dictio sese ad in- 
vicem collustrarent. In nostro schemate una et alia est 
in usu, permiscue et eodem sensu. 

AD NUMERUM 2 

22 — 1 Pater desiderat suppressionem huius numeri; quia 

continet materiam schematis «De Ecclesia» (n. 23) et 
« De Oecumenismo » (n. 14), sapit ecclesiologiam latinam 
(Corpus Christi Mysticum), expressio « eodem regimi- 
ne» veritati plene non respondet, et quae in linn. 17-20 
scribuntur, offendunt Orientales. 

R. — Commissio iam de hoc expresse egit, et standum est pro 
eius decisione. 

23 — 8 Patres existimant hunc numerum iuxta schemata «De 

Ecclesia » et « De Pastorali munere Epp. » esse recogno- 
scendum, ut concordia inter schemata Concilii appareat 
et repetitiones vitentur. 

R. — Adest concordia, praeterquam in dictione « ecclesiarum 
particularium », quae voces tamen complendae sunt (ut 
dictum est ad titulum); repetitiones vero necessariae sunt 
ex ipsa rei natura. 

24 — 1 Pater vult ut expresse dicatur Ecclesiam latinam esse 

Ecclesiam particularem. 

R. — Non videtur necessarium, cum schema agit de omnibus 
Ecclesiis, latina haud exclusa, quod affirmatur expresse 
in n. 3. 

25 — 9 Patres modificant textum (pag. 5, linn. 14-15) hoc modo: 

«... quique in varias portiones Episcopo iunctos coale- 
scentes, particulares Ecclesias constituunt. Diversae au- 
tem particulares Ecclesiae, decursu temporum, in varios 

[ 12 ] coaluerunt coetus, qui organice coniuncti, propria disci- 
plina, proprio liturgico usu, theologico spiritualique pa- 
trimonio gaudent quique Patriarchatus vocantur. Ho- 
rum Ecclesiarum coetuum varietas...», etc. 

R. — Non vult schema nostrum loqui de dioecesibus, sed de 
illa realitate, quae in schemate «De Ecclesia» (n. 23) 



CONGREGATIO GENERALIS CXXVII 


565 


aequivalet «coetui Ecclesiarum»; quoad «Ecclesiae par- [12] 
ticulares » provisum ut supra, in titulo. 

26 — 4 Patres censent addenda post « Ecclesias constituunt » 

(pag. 5, lin. 15) sequentia: «inter se mirabili modo com- 
munionem efformantes ». 

R. — Haec additio iam facta est, prout ad calcem Relationis, 
pag. 14. 

27 — 1 Pater vellet ut de « communione » ad mentem Orienta- 

lium fusius tractetur; cum haec tractatio desit, ideo pa- 
ragraphus (nn. 2-4) insufficiens est. 

R. — Nostrum schema agit de communione inter omnes Ec- 
clesias. Non necessaria tamen videtur tractatio de hac 
communione ad mentem Orientalium. 

28 — 1 Pater desideraret ut in nostro textu sermo fieret de Ri- 

tibus, v. g. De ritibus orientalibus Ecclesiae, et non de 
Ecclesiis, quia Ecclesia est unica. 

R. — Dictio « ritus » sensu stricto in nostro schemate refertur 
ad res liturgicas, et unum tantummodo est ex elementis 
quae constituunt « ritum » sensu latiori sumpto, seu pro 
quadam particulari Ecclesia. In nostro schemate hoc 
secundo sensu utimur pluribus in locis, ut dictione aequi- 
valente. 

29 — 1 Pater vult emendare lin. 17, et loco «declarat » ponit: 

«eam potius efficit pulchriorem; ideo Ecclesia...». 

Ratio : Quia «varietas» non potest declarare «unita- 
tem », sed conferre ad « pulchritudinem »; ideo Ecclesia 
servat varietatem. 

R. — Schema nostrum instat potius in unitate, et non in pul- 
chritudine. Ratio vero existentiae varietatis in Ecclesia 
non ex sola deducitur pulchritudine, sed potius ex ipsa 
necessitate, ex traditione, etc. 

30 — 9 Patres loco «particularis Ecclesiae» (pag. 5, lin. 18) 

ponunt « coetus Ecclesiarum ». 

R. — Rationes et responsiones iam supra propositae sunt. 


AD NUMERUM 3 [ 13 ] 

31 — Patres qui postulaverunt, ut numerus 2 recognosceretur 
(cf. n. 2, mod. 23), idem postulant etiam quoad nume- 
rum 3 et speciatim pro usu vocis « coetus Ecclesiarum ». 

R. — Idem ac supra ad numerum 2. 

[ 13 ] 


[14] 


32 — 1 Pater sic dicit: « Cum omnes Ecclesiae Orientales uni- 

tae realitatem primatus Petri scrupulose admittant, et 
de primatu Petri iam in aliis schematis sat sermo est, 
melius esset hic in spiritu traditionis orientalis unitatem 
sublineare communionis ecclesiarum orientalium inter 
se, fundatam in SS. Eucharistia et in Collegio Episco- 
porum ». 

R. — Non agitur tantummodo de Ecclesiis Orientalibus, verum 
etiam occidentalibus. Quoad primatum Petri, Commis- 
sio non vidit dictiones superfluas in textu. 

33 — 1 Pater suadet suppressionem totius numeri 3, quia: 

a) iam satis provisum in materia in schemate « de Oecu- 
menismo », b) lineae 23-24 non respondent veritati histo- 
ricae, eo quod non eadem ratione concreduntur Ecclesiae 
Orientales gubernio R. Pontificis, ac occidentales, c) li- 
neae 25-28 non respondent veritati historicae, eo quod 
olim R. Pontifex non moderatus est propagationem fidei, 
d) verba « ad propagandam fidem catholicam » sapit pro- 
selytismum erga Orientales et illos offendit. 

R. — Non est mera repetitio schematis «De Oecumenismo »; 
agitur de iure R. Pontificis in primatu, non de eiusdem 
evolutione historica et exercitio; paritas omnium Eccle- 
siarum in propaganda fide, nullomodo potest offendere 
Orientales. 

34 — 2 Patres postulant additionem post « particulares Ec- 

clesias » (pag. 5, lin. 21) sequentium verborum: «cum 
Orientis tum Occidentis ». 

R. — Provisum iam antea (cf. Relatio, pag. 14). 

35 — 1 Pater addit post « patrimonio spirituali » (pag. 5, lin. 22) 

«et doctrinali». 

R. — Non placet, quia oppositionem quamdam creat inter pa- 
trimonium spirituale et doctrinale, cum econtra doctri- 
nale continetur in patrimonio spirituali. 

36 — 2 Patres modificant lineas 22-28 (pag. 5) ita: « ... diffe- 

rant tum inter se, tum ab Ecclesia latina, eiusdem tamen 
Ecclesiae Catholicae partes integrantes sunt in commu- 
nione cum Ecclesia Romana. Pari proinde pollent di- 
gnitate omnes Ecclesiae cuiusvis ritus, atque iisdem 
f ruuntur iuribus et tenentur obligationibus, praesertim 
ad propagandam fidem ». 

R. — Substantia huius emendationis iam adest in emendatione [N] 
antea admissa a Commissione (Relatio, pag. 14). 

37 — 2 Patres loco «pastorali gubernio» ponunt: «pastorali 

sollicitudini » vel « pastorali curae et responsabilitati », 
quia faveret menti oecumenicae, et quia vox «guber- 
nium» est nimis iuris latini (pag. 5, lin. 23). 

R. — Non placet, quia mutat sensum textus, qui verbo «gu- 
bernio » vult significare potestatem R. Pontificis. 

38 — 1 Pater, post «tamen modo» addit: «eodem modo ac 

Ecclesia Occidentalis» (pag. 5, lin. 23). 

R. — Provisum iam in textu emendato, in principio numeri. 

39 — 1 Pater, post « differant » (pag. 5, lin. 23) sequentia addit: 

« omnes tamen aequo iure constituant Ecclesiam, quae 
concreditur pastorali gubernio », etc. 

R. — Idea iam continetur in textu, unde additio superflua est. 

40 — 17 Patres desiderant ut supprimantur lineae 23-25: 

«aequali tamen modo... succedit». Et in fine lin. 28 ad- 
dunt: « Successoris Petri », quia hoc modo evitatur quae- 
stio disputata « de aequali modo » et tamen servatur pri- 
matus R. Pontificis. 

R. — Pluries de hoc tractavit Commissio, et iterum renuit 
suppressionem suffragio expresso, quia agitur de sub 
stantia textus iam probati. 

41 — 1 Pater post « differant » (pag. 5, linn. 23-24) ita modificat 

textum: « omnes tamen iure divino eadem ratione con- 
creduntur pastorali gubernio Romani Pontificis ». 

R. — Cum in textu agatur de organizationibus ecclesiasticis 
hierarchice constitutis, v. g. de patriarchatibus, etc. (et 
non de dioecesibus), non est intentio Concilii quaestio- 
nem de his organizationibus dogmatice definire. 

42 — 1 Pater desiderat suppressionem linn. 25-28, utpote su- 

perfluarum. 

R. — Non sunt superfluae, sed est res opportuna ad vitandos [15]' 
quosdam abusus. 

43 — 1 Pater vult retinere verba textus non emendati, scii. 

«ad propagandam fidem catholicam» (pag. 5, lin. 27). 

R. — Textus emendatus (Relatio, pag. 14) desumptus est ex 
Evangelio. 

44 — 1 Pater desiderat ut deleantur verba: «sub moderamine 

R. Pontificis » (pag. 5, lin. 28), quia superflua, nimis fre- 
quens recordatio R. Pontificis, quae frequentia suggerit 

[15] quamdam suspicionem acsi doctrina de primatu non satis 
agnita sit. 

R. — Non placet, quia adsunt rationes gravissimae huius mo- 
deraminis in hoc gravissimo negotio propagationis fidei. 

AD NUMERUM 4 

Numerus hic maximo notatur numero modorum, prae- 
sertim in ultima eiusdem parte, scii. pag. 6, linn. 6-10. 

A) Quoad primam partem eiusdem numeri 4 (de in- 
cremento et conservatione Eccles. p.). 

4 5 — 94 Patres substituere cupiunt hanc partem (pag. 5, linn. 

29-30) usque pag. 6, linn. 1-2 hoc textu ex schemate « De 
pastorali Epp. munere» (n. 21, ad 3) desumpto: «Pro- 
videatur... incremento omnium Ecclesiarum coetum, sive 
per sacerdotes aut paroecias eiusdem ritus, sive per Vi- 
carium episcopalem aptis facultatibus instructum et, si 
casus ferat, etiam charactere episcopali ornatum, sive 
per ipsum Ordinarium diversorum rituum proprio mu- 
nere fungentem, sive per propriam cuiusque hierarchiam, 
ubi id bonum spirituale, iudicio Apostolicae Sedis, po- 
stulat fidelium ». 

R. — Huic desiderio opponi videtur tam n. 9 emendatus nostri 
schematis, quam n. 11 cap. II schematis «De pastorali 
Epp. munere», ubi expresse dicitur: «Episcopi tamen 
agnoscant iura, quae sive patriarchis Ecclesiarum Orien- 
talium sive aliis hierarchicis Auctoritatibus legitime com- 
petunt ». 

46 — 12 Patres desiderant simpliciter unum Ordinarium in 

territorio. 

R. — Provisum. 

[ 16 ] 1 Pater desiderat ut statim provideatur huic incre- 
mento (pag. 5, lin. 29), uti habetur in n. 9 de Patriarcha- 
rum iuribus. 

R. — Haec omnia excedunt competentiam Commissionis. Ad 
Comm. post-conc. 

47 — 8 Patres postulant, ut post verba « ubi id » (pag. 6, lin. 1) 

addatur: « revera postulat ». 

R. — Non videtur necessaria additio. Subintelligitur. 

48 — 1 Pater desiderat ut post verbum «fidelium» (pag. 6, 

lin. 2) addantur haec: « quando hoc fieri possit sine de- P 6 ! 
trimento hierarchiae localis aut alius ritus fidelium ». 

R. — Additio superflua, quia haec omnia subintelliguntur. 

B) Quoad secundam partem eiusdem numeri 4 U (de 
collaboratione interrituali ) . 

49 — 9 Patres desiderant ut redeatur ad textum schematis « de 

pastorali Episcoporum munere», n. 38, ad 6™, qui sic 
sonat: 

« Enixe commendatur ut Praesules Orientalium Ec- 
clesiarum, in disciplina propriae Ecclesiae in Synodis 
promovenda et ad opera in bonum religionis efficacius 
fovenda, rationem etiam habeant boni totius territorii, 
ubi plures Ecclesiae diversorum rituum extant, consiliis 
in conventibus interritualibus collatis, iuxta normas a 
competenti Auctoritate statuendas ». 

R. — Non placet mutatio, quia a) noster textus latius patet, 
quia considerat omnes Ecclesias, latina haud exclusa, 
b) agit de relationibus et collaboratione interrituali, quae 
etiam infra Synodos et conferendas episcopales valet, 
i. e. etiam in singulis dioecesibus et fere quotidie actua- 
tur, ubi opus est. 

50 — 2 Patres desiderant ut dicatur loco « conferendis » (pag. 6, 

lin. 4) « conventibus ». 

R. — Admittitur emendatio. 

51 — 49 Patres (ex quibus 2 passum de laicis omiserunt) desi- 

derant ut addatur post verbum « tuendum » (pag. 6, lin. 6) 
sequens textus: 

« Hierarchae provideant etiam, ut ascendentes ad 
Ordines sacros bene instruantur de ritibus et praesertim 
de normis practicis in materiis interritualibus, immo et 
laici in instructione catechetica de ritibus, eorum mo- 
mento et de libera communione secundum normas Ec- [ 17 ] 
clesiae Universalis doceantur». 

R. — Admittitur, quibusdam melius aptatis: « Omnes clerici 
et ascendentes ... de ritibus eorumque normis doceantur ». 

C) Quoad tertiam partem eiusdem numeri, scii, de 
servando proprio ritu (linn. 6-10). 

Plures de hoc textu agunt et varii varia proponunt 
(circa 620 Patres). De his omnibus Commissio examen 

[17] instituit et difficultatem per suffragationem horum mo- 
dorum solvere conata est. Loco enim verborum: «om- 
nes denique ... observent » (pag. 6, linn. 6-10) haec propo- 
sita fuerunt: 

52 — 355 Patres desiderant talem textum: 

« Omnes denique et singuli fideles proprium ubique 
terrarum retineant ritum eumque colant et pro viribus 
observent, salvo iure, pro acatholicis baptizatis ad Ec- 
clesiam convenientibus, eligendi alium ritum, si hoc ab 
eis ut conditio necessaria interponatur». 

Ex his 1 Pater id ad latinum ritum tantum applicat; 
1 Pater omisit « ubique terrarum », et addidit post « salvo 
iure»: «recurrendi ad S. Sedem in casibus particulari- 
bus et...»; 1 Pater omisit verbum «necessaria». 

R. — Textus hic placuit 8, non placuit 14 Membris Commis- 
sionis. 

53 — 131 Patres proponunt talem textum: 

« Omnes denique et singuli fideles proprium ubique 
terrarum retineant ritum, salvo iure in casibus particu- 
laribus recurrendi ad Sedem Apostolicam, eumque co- 
lant et pro viribus observent. Baptizati tamen acatholici 
ad Ecclesiam catholicam convenientes ritum quem ma- 
luerint amplecti possunt; optandum tamen ut ritum pro- 
prium retineant ». 

54 — 78 Patres sic proponunt: 

«Omnes denique... observent, salvo iure, pro aca- 
tholicis baptizatis ad Ecclesiam convenientibus, eligendi 
alium ritum ». 

R. — Modus placuit 7, non placuit 15 Membris Commissionis. 

55 — 23 Patres talem textum proponunt, quoad ultimam par- 

tem textus: «Baptizati acatholici ritus orientalis, qui ad 
catholicam Ecclesiam admittuntur, ritum quem malue- 
rint amplecti possunt; optandum tamen ut ritum pro- 
prium retineant». Textus est talis qualis can. 11 MP. 
«Cleri sanet.». 

[ 18 ] R. — Est lex vigens. Modus placuit 8, non placuit 14 Membris 

Comm. 

56 — 15 Patres hanc vel similem formam proponunt: 

« Omnibus et singulis fidelibus necnon baptizatis aca- 
tholicis ad Ecclesiam catholicam convenientibus conce- 
ditur plena libertas ritum quem maluerint amplectendi ». 

Unus autem Pater et talem adiungit rationem: « Ri- 
tus debent esse territoriales (et utinam ad paucos redu- 
cantur in Oriente); si omnes eandem fidem habemus, 
cur non debent mutare ritum ii, qui mutant territo- 
rium? » Alter vero Pater sic et simpliciter petit ut restitua- 
tur libertas eligendi ritum, ut videtur, pro omnibus. 

R. — Modus placuit 2, non placuit 20 Membris Commissionis. 

57 — 5 Patres sunt pro libertate eligendi ritum a baptizatis 

acatholicis extra territoria proprii ritus; 1 Pater et se- 
quentem proponit textum: 

«Baptizati autem acatholici ad catholicam Ecclesiam 
convenientes, in territoriis sui proprii ritus degentes, ser- 
vant ritum proprium; extra vero territoria sui proprii 
ritus versati, ritum viciniorem suo proprio assumant, 
salvo tamen iure ob gravissimas causas ad alium trans- 
eundi ». 

R. — Modus placuit 1, iuxta modum 2, non placuit 19 Membris 
Comm. 

58 — Modi peculiares-. 1 Pater est pro libertate eligendi ritum 

a minorennis ante 21 aetatis annum; 1 Pater petit liber- 
tatem eligendi ritum iis, qui ab infantia ritum proprium 
non exercent. 

R. — Sunt casus peculiares, de quibus provideatur in Codice 
iuris canonici. 

59 — Modi quoad formam recursus-. 1 Pater est pro recursu 

ad Delegatum Apostolicum; tres P. ad Ordinarium novi 
ritus eligendi, si necessitas ad hoc urget; unus tandem 
quaestionem totam remittit ad codicem iuris canonici. 

R. — Sunt casus de quibus Sedes Apostolica providere potest, 
salvo decreto conciliari pro retentione ritus. 

60 — Correctiones textus schematis-. 

a) Loco «ad Ecclesiam catholicam» (pag. 6, lin. 7) 
dicatur: « ad unitatem Ecclesiae convenientes ». 

R. — Provisum in sequenti emendatione. [19] 

b) Corrigantur lineae 6-7 sic: Omnes et singuli fide- 
les, nec non baptizati cuiusvis Ecclesiae acatholicae ad 
plenitudinem communionis catholicae convenientes...». 

R. — Magis placet haec dictio, quae favet oecumenismo. 

61 — Quaedam additiones proponuntur: 

a) Post «acatholici» (lin. 7) addatur: «ritus orien- 
talis» ( 1 Pater). 

R. — Non placet additio, quia limitativa ad solos Orientales. 

b) 1 Pater vult addatur in fine: « Salvoque iure mu- 
lieri baptizatae acatholicae transeundi ad ritum catholi- 
cum suis coniugis in actu contrahendi matrimonii aut eo 
perdurante ». 

R. — Non placet, quia est casus peculiaris, de quo provideatur 
in Codice iuris. 

c ) 1 Pater proponit ut dicatur: «Omnes denique et 
singuli fideles catholici... ». 

R. — Placet additio, et magis adhuc placeret omisso verbo 
« fideles ». 

d) Dicatur expresse hoc decretum nullam praebere 
basim pro unione orthodoxorum (2 Pater). 

R. — Non placet; provisum in decreto «De Oecumenismo ». 

62 — Omnibus « modis » circa libertatem eligendi ritum pro 
acatholicis examinatis et suffragationibus debitis subie- 
ctis, nullus praescriptam maioritatem suffragiorum ob- 
tinuit (i. e. 2-3 partes), imo omnes maioritate absoluta 
reiecti sunt. His ita stantibus, proponente Secretario 
Commissionis sequens compromissum, Commissio ipsum 
probavit. Textus vero sequens est: « Omnes denique et 
singuli catholici , nec non baptizati cuiusvis Ecclesiae vel 
communitatis acatholicae ad plenitudinem communio- 
nis catholicae convenientes, proprium ubique terrarum 
retineant ritum eumque colant et pro viribus observent ; 
salvo iure recurrendi ad Sedem Apostolicam in casibus 
peculiaribus personarum, communitatum vel regionum, 
quae, uti Suprema Arbitra relationum interecclesialium, 
providebit necessitatibus in spiritu oecumenico, ipsa vel 
per alias Auctoritates, datis opportunis normis, decretis 
vel rescriptis ». 

Responsum fuit: Placuit 19, non placuit 2 Membris 
Commissionis, et 1 voluit ulteriorem modum proponere. 

DE SPIRITUALI ECCLESIARUM ORIENTALIUM [20] 

PATRIMONIO SERVANDO 

(Suffragatio III: praesentes 2172; placet 2005; non placet 31; 
placet iuxta modum 136) 


AD NUMERUM 5 

63 — Observationes nonnullorum Patrum ut numerus reco- 

gnoscatur iuxta schemata « De Ecclesia » et « De Oecu- 
menismo », iam examinatae sunt sub n. 2, et responsum 
datum. 

64 — 1 Pater optat ut in hoc n. notetur character transitorius 

normarum datarum, ut minoritates paulatim evanescant 
et ut in unoquoque territorio unus tantum adsit Epi- 
scopus. 

R. — Ecclesia non vult destructionem Ecclesiarum «particu- 
larium », verum delectatur earum varietate. Cetera supe- 
rant limites Commissionis. 

65 — 1 Pater censet numerum esse nimis laudativum Orien- 

talium, et desiderat ut ritus orientales ad pauciores re- 
ducantur. Insuper ut in uno territorio sit tantummodo 
unus Episcopus. 

R. — Idem ac sub n. 2. 

66 — 3 Patres cupiunt ut lineae 11-12 (pag. 6) supprimantur 

et loco linn. 13-14 sequens ponatur textus: « Patrimonium 
ecclesiasticum et spirituale Ecclesiarum Orientalium ut- 
pote ab Apostolis, Patribus et Conciliis Oecumenicis tra- 
ditum, Sacrosancta Synodus non solum aestimatione de- 
bita prosequitur, sed...». 

R. — De hoc iam dictum in prooemio. 

67 — 1 Pater post verbum «considerat» (pag. 6, lin. 16) ulte- 

riorem textum hoc modo modificat: « Propter eandem 
causam, sicuti cum sollemnitate hortatur Orientales 
omnes ut suos legitimos ritus suamque disciplinam pro- 
priam melius in dies cognoscant et servent, eodem modo 
vehementer optat ut illi, qui...», ne statuatur officium 
quod ante hanc declarationem iam existebat. 

R. — Iteratio obligationum in Conciliis non est res nova. 

68 — 1 Pater vult ut adverbium « sollemniter » auferatur, quia [21] 

[ 21 ] 


[22] 


hoc adhibetur in declarationibus dogmaticis (pag. 6, 
lin. 16). 

R. — Positum ad exprimendum sincerum respectum PP. Con- 
cilii erga omnes Ecclesias Orientales. 

69 — 1 Pater vult ut retineantur verba « Ecclesias Orientales », 

prout in textu. 

R. — Textus emendatus fuit, instantibus aliis, et ob doctrinam 
in nn. 2-3 contentam. 

70 — 1 Pater vult expungantur verba «et occidentales» 

(pag. 6, lin. 16), quia referentia non pertinet ad rem. 
R. — Exacte est sermo de Eccl. orientalibus, sed contraponitur 
similitudo Ecclesiarum occidentalium. 

71 — 1 Pater in fine lin. 17 addit: «intra fines sui territorii», 

quia, extra, mores et conditiones vitae valde differunt. 
R. — Quae stricte ad ritus pertinent, sunt leges personales 
ubique terrarum obligantes. 

72 — 11 Patres loco linn. 17-20 sequentia sufficiunt: « ... peculia- 

res regendi, quae veneranda antiquitate commendatur, 
moribus suorum fidelium sunt congruae atque ad bonum 
animarum consulendum aptae videantur ». Etiam 2 alii 
Patres malunt omittere formas comparativas « magis con- 
gruae », « aptiores », sicut et verba « officio teneri », quia 
non sunt omnia talia, ut ex. gr. disciplina coelibatus; 
unde sufficit notare ius retinendi propriam disciplinam ». 
R. — Quoad « officio teneri » — standum pro textu, quia Con- 
cilium potest iterare praecepta iam obligantia; quoad 
modos comparativos, notandum in textu eos referri ad 
mores orientales proprios, quin affirmetur quid absolu- 
tum vel in genere. 

73 — 1 Pater proponit ut auferantur lineae 16-20, i. e. dictio: 

« Quamobrem ... videatur», quia hoc ius est sat indeter- 
minatum, fundamenta allegata non sufficiunt, in litur- 
gicis et disciplinaribus disponat Codex. Alioquin etiam 
Ecclesiae particulares occidentales possent sese regere 
secundum propriam disciplinam cum periculo Ecclesia- 
rum nationalium, et moderamen est necessarium ob ne- 
cessariam unitatem. 

R. — Non videtur adesse ratio timendi ex his quae dicta sunt 
in nostro schemate. 

74 — 2 Patres inde a «moribus suorum» (pag. 6, linn. 18-20) 

sequentem textum substitutivum proponunt: «Maxima 

igitur prudentia aptandae sunt, attentis rerum condi- [22] 
tionibus, ne mutationes mirationem populi suscitent, 
praesertim in Ecclesiis eiusdem ritus». Quia «de factis 
non est statuendum. Insuper porta non est claudenda 
adaptationibus, nec immobilitas ponenda est ut princi- 
pium ». 

R. — In numero 6 satis provisum est ad vitanda mala ex mu- 
tatione provenientia. Hae fieri debent ex organico pro- 
gressu. 

AD NUMERUM 6 

75 — Ea quae dicta sunt initio numeri 5 circa recognitionem 

faciendam, valent etiam de praesenti numero 6. 

76 — 1 Pater vult expungere verbum « debere » (pag. 6, lin. 22). 

R. — Ratio non apposita, nec Commissio eam videt. 

77 — 1 Pater vult suppressas lineas 21-23 (pag. 6), quia inu- 

tiles et adulationem quamdam continent. 

R. — Rationes allatae non habent fundamentum in nostro 
textu; immo valde absunt a sensu eiusdem. 

78 — 2 Patres desiderant supprimantur dictiones «proprii» 

(lin. 23) et «debere» (lin. 22), quia Orientales in muta- 
tionibus inducendis debent habere rationem non solum 
proprii progressus, sed etiam conditionum universalis 
Ecclesiae. 

R. — Non placet suppressio, quia in textu non excluditur hoc 
desiderium Patrum. 

79 — 1 Pater praefert praecedentem dictionem «convenientis 

progressus » loco « organici ». 

R. — Non affertur ratio et Commissio satisfecit antea ratio- 
nabili propositioni aliorum Patrum. 

80 — 2 Patres desiderant ut deleantur lineae 21-28 (usque ad 

«satagant», pag. 6), quia «vel iam dictum est, vel pa- 
ternalismum sapit et insinuatur Orientales sua culpa ali- 
quando defecisse ». 

R. — Orientales non se existimabunt iniuria affectos esse. 

81 — 1 Pater praefert ut dicatur in lin. 31 (pag. 6): loco accepti [23] 

nunc « instituantur » « magis magis que in dies crescant ». 

R. — Melius videtur loqui de hac re modo magis absoluto. 

Proinde maneat textus. 

82 — 3 Patres loco textus in linn. 34-35 ponunt hunc alium: 

« ut aptioribus mediis hierarchiam orientalem adiuvent 

[23] ad maiorem apostolatus efficaciam ». Quia « saepe saepius 
fratres Orthodoxos suspicio et diffidentia afficiunt specta- 
culum clericorum ritus latini qui in cleros orientalis ritus 
mutati sunt, nam in hac ratione faciendi timent ne insi- 
diae et proselytismus lateat. Proinde melius videtur ut 
quisquis in proprio ritu maneat, ut motui oecumenico 
obstaculum non obiciatur ». 

R. — Quidquid sit de rationibus allatis, textus propositus est 
nimis vagus in comparatione cum forma concreta sche- 
matis. 

83 — 1 Pater in lin. 34 verba textus sic mutat: « cum maior 

efficacia apostolatus id exigat », quia « non potest sic 
modo absoluto statuere semper efficaciam apostolatus 
rem propositam postulare ». 

R. — Emendatio videtur superflua. Est tamen ratio princi- 
palis. 

84 — 1 Pater exoptat post verbum «constituant» (lin. 35) ad- 

datur: « quas cultura et indole orientali imbuant ». 

R. — Provisum per emendationes iam acceptas, in Relatione, 
pag. 14. 

85 — 12 Patres in fine lineae 35 haec addunt: « de consensu 

Patriarchae vel Hierarchae eiusdem ritus». 

Ratio : «Ne dentur abusus latinizationis vel “ concur- 
rendae ”, et ut cooperatio bene evadat ». 

R. - — Commissio de his ample egit, et propositiones similes 
reiecit iam ante diem 15 octobris a. c. 

86 — 73 Patres petunt, ut quod statuitur de domibus ritus la- 

tini, statuatur etiam de domibus ritus orientalis inter 
latinos, et quidem vel: 

a) modo generali: «Quae dicta sunt de Religionibus 
et Associationibus latini ritus, valent etiam pro Religio- 
nibus orientalibus inter latinos operantibus » vel: 

b) modo specifico: « et e converso, Religionibus et 
Associationibus orientalis ritus, quae in regionibus de- 
terminatis inter fideles latinos operam praestant, enixe 

[24] commendatur, ut ad maiorem apostolatus efficaciam do- 
mos aut etiam provincias latini ritus, quantum fieri po- 
test, constituant ». Et quidem ratione paritatis inter om- 
nes Ecclesias, ut vitetur omnis discriminatio, et ne Orien- 
tales minoribus aequiparari et tutela indigere videantur. 

R. — Etsi rationes allatae non sunt spernendae, tamen est res 

nimis nova et particularis ut hoc Concilium eam de- [24] 
cernat. 

87 — 5 Patres post ultimum verbum «constituant» (lin. 35), 

sequentia addunt: «Denique persuasum sibi habeant 
omnes fideles se per rectam cognitionem huius patrimonii 
spiritualis Orientalium, sinceram venerationem et fide- 
lem conservationem revera multum conferre ad plenitu- 
dinem traditionis christianae custodiendam et reconci- 
liationem inter Orientem et Occidentem perficiendam ». 

R. — De hoc iam sufficienter provisum in n. 4, et in decreto 
« De Oecumenismo ». 

DE PATRIARCHIS ORIENTALIBUS 

(Suffragatio IV: praesentes 2167; placet 1790; non placet 183; 
placet iuxta modum 186; suffr. nulla 8) 

AD NUMEROS 7-11 

Observationes generales de textu et de titulo recogno- 
scendo'. 

88 — Petitur ab uno Patre, ut ea omnia, quae de Patriarcha- 

tibus et Patriarchis agunt, omnino omittantur, quia in- 
stitutum « antiquatum » est et nullum sensum hoc tem- 
pore habet et ortum est ex causis practicis et politicis. 

R. — Modus contradicit Decretis iam acceptis et expressae in- 
tentioni et historiae Ecclesiae, ergo reiciendum. 

89 — Petitur a 3 Patribus, « ut schema funditus recognoscatur 

a Secretariatu ad unionem Christianorum fovendam in 
spiritu Schematis de Oecumenismo». Pater sub n. 1418 
suppressit verbum « funditus ». 

R. — Textus iam votatus est et approbatus; praeterea huius- 
modi recognitio non fuit imposita ab organo competenti, 
sc. a Commissione de coordinandis laboribus Concilii. 

90 — Petitur ab 1 Patre, ut « recognoscatur totum istud caput [25] 

a Commissione mixta, ad mentem interventus facti a 
Rev.mo Abbate Hoeck, O.S.B. in aula conciliari die 19 
octobris 1964 ». 

R. — Suggestio tardius venit, cum textus iam approbatus sit. 

91 — Petitur a 3 Patribus, ut caput istud mutetur vel reco- 


37 

[25] i gnoscatur «ad mentem interventionis in aula Rev.mi Ab- 

batis Hoeck ». 

R. — Hoc in singulis numeris ad effectum deductum est, in 
quantum possibile erat. 

92 — Petitur ab 1 Patre, ut caput istud de Patriarchis « trans- 

feratur in Schema de Ecclesia (cap. III) post adaptatio- 
nem (sc. factis necessariis emendationibus)». 

R. — In Schemate De Ecclesia (cap. III, n. 23) iam habetur 
aliqua introductio historico-theologica de Patriarchati- 
bus. Caput nostrum est indolis disciplinaris, sicut totum 
Schema De Ecclesiis Orientalibus. 

93 — Petitur a 4 Patribus, ut nn. 7-9 transferantur in Decre- 

tum De Episcopis , quia institutio patriarchalis pertinet 
ad totam Ecclesiam et retinenda est ex rationibus prae- 
sertim oecumenicis. Ideo etiam vox « Orientalis » ubi- 
que delenda. 

R. — Res et rationes iustae quidem sunt, sed institutio pa- 
triarchalis nunc temporis et de facto viget fere tantum 
in Oriente; ideo hoc caput melius pertinet ad Schema 
« De Eccl. Or. ». 

94 — 22 Patres proposuerunt circa integrum istud caput re- 

dae lionem novam, quae includit tum praecipuas partes 
textus iam probati tum novas emendationes propositas. 
Illa redactio nova, quae tribuitur Rev.mo Patri Hoeck 
O.S.B., continetur in modis n. 1326-1347, et paragraphos 
complectitur a 7 a , ad 12 am . Aliqui tamen Patres expunxe- 
runt in textu proposito unam aliamve paragraphum. De 
his omnibus ratio habetur in excutiendis singulis modis 
ad unamquamque paragraphum. 

95 — Iidem 22 (et 1) Patres proponunt, ut titulus huius ca- 

pitis sic tantum sonet: «De Patriarchis» (omissa voce: 
« Orientalibus »). 

[26] R. — Etsi ex ipso loco in nostro schemate patet agi de Patriar- 

chis orientalibus, tamen ne fiat quoddam dubium, pla- 
cuit Commissioni hanc retinere dictionem. 

96 — 1 Pater proponit ut in tota hac parte (nn. 7-11) tollatur 

dictio «orientalis»; 1 Pater desiderat hoc quoad n. 7; 
4 Patres quoad nn. 7, 8, 9; unus item quoad nn. 8, 9, 11. 
R. — Haec dictio non potest deleri sic et simpliciter ubique, 
sed debet adhiberi quando agitur de rebus, quae perti- 
nent ad solos Patriarchas orientales. 

Observationes particulares [26] 

AD NUMERUM 7/A 

Textus: « Ab antiquissimis temporibus in Ecclesia 
viget institutio patriarchalis, iam in primis Synodis 
oecumenicis agnita». 

97 — 2 Patres proponunt aliquam introductionem historico- 

theologicam ad totum istud caput: 

« Ius agnoscit iurisdictionem conservatam aut acqui- 
sitam a quibusdam episcopis ultra eorum particulares 
Ecclesias. Qui episcopi vel metropolitae sunt vel pa- 
triarchae et autocephales et archiepiscopi. Congregatio 
enim particularium Ecclesiarum apud Orientales prae- 
sertim fit in patriarchatu, id est in communitate parti- 
cularium traditionum a particulari iure recta. Patriar- 
chatus vero non est nisi determinatae regionis episco- 
patus, unificatus in persona praesidis aut in synodo epi- 
scoporum, et omnibus facultatibus ab Apostolis obtentis 
sine canonica obice pollens ». 

R. — Haec introductio non convenit indoli disciplinari nostri 
Decreti. Similis vero introductio continetur in Schemate 
De Ecclesia cap. III n. 23. 

98 — 24 Patres post vocem « agnita », addere volunt aliquid 

circa ordinem sedium patriarchalium hoc (vel simili) 
modo: « et quidem hoc ordine : prima Sedes Romana, 
deinde Constantinopolitana, Alexandrina, Antiochena, 
Hierosolymitana». Pater sub numero 1336 adiungere 
proponit: « Quibus sedibus aliae decursu temporis le- 
gitime adiunctae sunt ». 1 Pater etiam iuniores Patriar- 
chatus nominandos esse censet. 

99 — 56 Patres proponunt ut, post vocem « agnita », sic com- [27] 

pleatur sententia: «in qua primum tenet locum Roma- 
nus Pontifex », cui addi deberet iuxta 1456 et 1432: « tam- 
quam Patriarcha Occidentis», vel iuxta 1459: «dux to- 
tius Ecclesiae», vel iuxta 1415: «Successor Petri». 

100 — Alii 3 Patres commendant, ut sedes patriarchales no- 

minentur (sed hoc ponunt initio numeri 8). Pater sub 
n. 1475 praebet etiam formulam sequentem: «secun- 
dum primaevam Ecclesiae traditionem et oecumenico- 

[27] rum conciliorum decreta, hi sunt tituli et ordo maio- 
rum sedium patriarchalium: Prima Sedes Romana Beati 
Petri principis Apostolorum, secunda Constantinopo- 
litana, tertia Alexandrina, quarta Antiochena, quinta 
Hierosolymitana ». 

R. — Quia decretum agit de statu praesenti rerum orienta- 
lium, non expedit enumeratio sedium; ordo sedium pa- 
triarchalium Synodorum oecumenicarum manet sem- 
per in vigore; eius vero perfectio vel mutatio reservatur 
temporibus plenae communionis omnium Ecclesiarum. 

101 — 1 Pater proponit ut in nota 8 (pag. 11) deleatur mentio 

can. 28 Chalcedonensis in Ecclesia Latina numquam 
agniti. 

R. — Quidquid sit de historia huius canonis, notae non con- 
stituunt partem textus conciliaris. Potest hic citari sal- 
tem ut documentum historicum. 

AD NUMERUM 7/B 

Textus-. «Nomine vero Patriarchae orientalis venit 
episcopus, cui canones tribuunt iurisdictionem in om- 
nes episcopos, haud exceptis metropolitis, clerum et 
populum territorii vel ritus, ad normam iuris et salvo 
primatu Romani Pontificis exercendam». 

102 — Unus Pater proponit, ut deleatur vox «Orientalis». 

R. — Non potest haec vox deleri, quia in statu rerum prae- 
senti alia est notio Patriarchae in iure canonico latino. 

103 — 1 Pater proponit, ut loco «cui... episcopos» dicatur: 

« cuius est honor primatus super omnes episcopos », 
quia secundum ipsum primatus iurisdictionis contra- 
dicit collegialitati, qua omnes episcopi sunt aequales 
excepto S. Pontifice. 

[28] R. — Patriarchatus non est primatus honoris nec contradicit 

collegialitati episcoporum, immo illam melius exprimit, 
quia patriarchatus est coordinatio laboris apostolici epi- 
scoporum alicuius regionis vel ritus. 

104 — 2 Patres proponunt, ut post «canones tribuunt» ad- 

datur: « una cum sua Synodo ». 

R. — Non convenit mentio Synodi in hoc loco, quia Synodus 
non habet, stricte loquendo, iurisdictionem in episcopos, 
clerum et populum. 

105 — 1 Pater proponit, ut post verba « ad normam iuris » ad- [28] 

datur: « vi cuius iurisdictio Patriarchalis limitatur a 
S. Synodo, cui ille praeest et quacum Ecclesiam suam 
regit ». 

R. — Cf. modum antecedentem. Ceteroquin, verba « ad nor- 
mam iuris » sufficiunt, quia ius determinat modum 
exercitii potestatis patriarchalis. 

106 — 1 Pater proponit, ut supprimantur verba «salvo pri- 

matu S. Pontificis », quae semper supponuntur. 

R. — Semper primatus R. Pontificis supponitur, sed conve- 
nit ut hic expresse nominetur. 

107 — 10 Patres proponunt, ut loco « salvo primatu S. P. » 

dicatur: « sub Romano Pontifice », ne nimis spastice 
exprimatur timor, quod ille primatus de facto negare- 
tur. Accedit 1 Pater (1472) cum formula: « sub ductu 
Rom. Pontificis ». 

R. — Formula Schematis videtur melior. 

108 — 1 Pater proponit, ut post verba « salvo primatu » adda- 

tur: « iurisdictionis », claritatis causa. 

R. — Certe non agitur de primatu honoris. Sed notio pri- 
matus clare definitur in aliis Schematibus. 

109 — 1 Pater proponit, ut in lin. 6 addatur: «Sic dicta auto- 

nomia vero, praesertim in nominatione episcoporum 
non est doctrina Ecclesiae». 

R. — Iuxta disciplinam orientalem designatio episcoporum 
non necessario reservatur Romano Pontifici. 

110 — 22 Patres proponunt novam redactionem, quae tribui- 

tur R. P. Hoeck: «Nomine vero huiusmodi Patriarchae 
venit episcopus, cui una cum sua Synodo competit (alii 
dicunt: « canones tribuunt ») plena autonomia canonica [ 29 ] 
et disciplinaris in suo territorio et iurisdictio in omnes 
episcopos, metropolitis non exceptis, clerum et popu- 
lum (omissis: “ territorii vel ritus ” et “ ad normam 
iuris ”), salvo tamen primatu R. P. » (omissa voce: 
«exercenda» vel «exercendam»). 

R. — a) Melius est pressius exprimere, quod agitur tantum de 
Patriarchis orientalibus; b) de mentione synodi, vide 
supra ad modos 3 et 4; c ) «competit» melius exprimit 
originem consuetudinariam iurium patriarchalium; d) 
formula « autonomia canonica et disciplinaris » videtur 
ansam praebere falsis interpretationibus; e) melius est 

[29] 

retinere verba: « territorii vel ritus » /) « ad normam iu- 
ris » et potest omitti et potest dici; g) melius est omit- 
tere verbum «exercendam». 

111 — 3 Patres proponunt, ut dicatur: «clerum et populum 

proprii territorii vel ritus...», sed ratio emendationis 
non datur. 

112 — 1 Pater proponit, ut omittantur verba «vel ritus» et 

dicatur simpliciter: «clerum et populum territorii, ad 
normam iuris ... », quia, inquit, non convenit, ut iuris- 
dictio episcopi extendatur extra sui territorii fines. 

R. — Hoc non potest admitti, quia, in praesenti statu rerum, 
omnes Patriarchae non necessario habent territorium 
proprium, sed habent semper saltem ritum proprium. 

113 — Circa unificationem Vatriarchatuum vel iurisdictionis 

in Patriarchatibus 2 Patres proponunt iisdem verbis, 
ut « unicuique. Patriarchatui territorium proprium li- 
mitandum sit , ut unitas iurisdictionis in eodem ter- 
ritorio habeatur ». Alius (1484) scribit: « Ideo omnino 
vitandum est , ut in eodem territorio sint plures. Unus 
tantum pro una sede. Unus pro uno territorio. Si sint 
rationes pro statuendo alio Hierarcha, detur alius ti- 
tulus, sitque Patriarchae subordinatus, non Patriar- 
cha». Alius refert (1363) realitatem hodiernae situatio- 
nis, cum dicit: « Non videtur, quomodo finis detur prae- 
sentiae multarum iurisdictionum in eodem territorio ». 

R. — Concilium in hodiernis adiunctis non potest resolvere 
hanc spinosam quaestionem. 

[30] AD NUMERUM 7/C 

Textus : «Ubique Hierarcha alicuius ritus consti- 
tuitur, manet aggregatus hierarchiae patriarchatus eius- 
dem ritus, etiam extra fines territorii patriarchalis ». 

114 — 20 Patres proponunt novam redactionem, quae tribuitur 

R. P. Hoeck: 

«Etiam Hierarchae, qui extra fines territorii ali- 
cuius ritus constituuntur, aggregantur hierarchiae pa- 
triarchatus vel territorii respectivi ». 

R. — Dicere: « extra fines territorii alicuius ritus » non suf- 
ficit, quia debet supponi existentia vel patriarchatus 
vel archiepiscopatus maioris. In commate finali « ag- 

gregantur hierarchiae patriarchatus vel territorii », me- [30] 
lius est dicere «vel ritus ». 

115 — Aliam redactionem proponit 1 Pater (1914): 

«Ubicumque Hierarcha alicuius ritus extra fines 
territorii patriarchalis constituitur, manet aggregatus 
hierarchiae patriarchatus eiusdem ritus in rebus ad li- 
turgiam pertinentibus ad normam iuris communis ». 

Ratio autem est « ne verbum aggregatus videatur im- 
plicare iurisdictionem Patriarcharum super hierarchas 
a Sancta Sede constitutos ». 

R. — Verba « in rebus ad liturgiam pertinentibus » nimis li- 
mitant hanc aggregationem. Ille hierarcha potest etiam 
admitti, v. g., in deliberationibus vel electionibus sy- 
nodi patriarchalis, sicut iam admittitur in praxi Sanc- 
tae Sedis. 

116 — 1 Pater dubium exprimit, dicens: «Quid praecise signi- 

ficat terminus ille “ aggregatus ” sensu iuridico? ». 

R. — Ius canonicum postea determinabit modum illius « ag- 
gregationis » quae exprimit generico modo nexum cum 
hierarchia patriarchatus. 

117 — 1 Pater notat quod « aggregatio de qua hic sermo est 

(sc. ad hierarchiam Patriarchatus eiusdem ritus) non 
debet intelligi de communitatibus iam existentibus cum 
hierarchia propria et characteribus propriis, etsi ratione 
originis ritus aliquid commune habeant cum alio ». 

Sensus huius animadversationis hic est: textus vi- 
detur submittere potestati Patriarchae omnes hierar- 
chas eiusdem ritus, etsi pertineant ad alias Ecclesias. 

R. — In nostro Schemate, « ritus », non pro ritu liturgico, sed [ 31 ] 
pro « Ecclesia particulari » hierarchice constituta sumi- 
tur. Ceteroquin, quod dicitur de patriarchatibus valet 
etiam, congruis referendo, de archiepiscopatibus maio- 
ribus. 

118 — 9 Patres petunt ut omittatur tota haec paragraphus (in- 

troducta per emendationem) de aggregatione hierar- 
charum extra territorium patriarchale, ut vitetur «per- 
mixtio Ordinariorum in eodem territorio; si autem 
huiusmodi hierarcha constituatur, sit oportet omnino 
sui iuris, Sanctae Sedi immediate subiectus » (1471). 
Praeterea, dicit Pater sub n. 1466, «praxis pastoralis, 
etiam apud Ecclesias orientales, in regionibus occiden- 

[32] 


talibus valde differt a praxi in Oriente ... Bonum ani- 
marum Ecclesiae orientalis in Occidente ab iis qui de- 
gunt in Oriente difficile promovetur. Aggregatio pro- 
posita proponit actionem in distans ». 

R. — Modus contradicit textui iam approbato. Ceteroquin, 
non agitur nec de iurisdictione proprie dicta, sed de 
aliquo nexu, a iure determinando, inter huiusmodi hie- 
rarchas et Ecclesiam matrem seu ritum originalem. 

119 — 1 Pater eundem effectum obtinet proponendo ut omit- 

tantur tantum verba: « etiam extra fines territorii pa- 
triarchalis ». 

R. — Nulla difficultas habetur, si hierarcha constituitur intra 
fines territorii patriarchalis. Textus Schematis aliud 
quid respicit. 

AD NUMERUM 8 

Textus: « Patriarchae Ecclesiarum Orientalium, li- 
cet alii aliis tempore posteriores, omnes tamen aequales 
sunt ratione dignitatis patriarchalis, salva inter eos 
praecedentia honoris legitime statuta ». 

120 — 22 Patres novam redactionem proponunt huius numeri, 

quem, alia ex parte, postponunt alio numero de iuri- 
bus patriarcharum: « Ceterum omnes Patriarchae qua 
tales excepto Romand Pontifice , licet alii aliis sint tem- 
pore posteriores, omnes tamen aequales sunt ratione 
dignitatis patriarchalis, salvis privilegiis singulis pro- 
priis ». 

R. — Post votationem Commissionis super totum caput, op- 
portunum erit ut revideatur ordo paragraphorum, quia 
in n. 7 agitur de iuribus Patriarcharum, et in n. 9 de 
iisdem iuribus denuo tractatur, dum n. 8 stat in medio. 
Ceteroquin, nova redactio non convenit perspectivae 
nostri Schematis quod de Patriarchis praesertim orien- 
talibus loquitur. 

121 — De aequalitate Patriarcharum, 1 Pater petit ut «omnes 

Patriarchae, sine ulla omnino distinctione, aequo ho- 
nore aestimentur». 

R. — Hoc convenire videtur cum textu Schematis, nisi in- 
tendat ille Pater supprimere etiam ius praecedentiae, 
id quod contradiceret textui approbato. 

122 — Praecedentiam tribui Patriarchis ante Cardinales pe- 

tunt 3 Patres: «Patriarchae habeant praecedentiam an- 

te Cardinales post Papam». Ex his, duo (1438, 1424) [32] 

pressius determinant sic dicendo: «Patriarchae Antio- 
chiae, Constantinopolis et Alexandriae habeant praece- 
dentiam...», dum modus sub n. 1480 loquitur de Pa- 
triarchis in genere, pro quibus petit praecedentiam an- 
te Cardinales « dans les sessions ou reunions cecume- 
niques de toute PEglise ». 

R. — Res relinquitur Romano Pontifici. 

123 — Dignitatem patriarchalem aequiparari dignitati car- 

dinalitiae volunt 3 Patres, his formulis: «Patriarchae 
aequiparentur in dignitate et honore Cardinalibus Ec- 
clesiae Romanae » (1362); vel addatur in n. 9, post verba 
«singulari honore»: « S. R. E. Cardinalibus aequipa- 
rato»; vel ad finem n. 9: « In specie censet dignitatem 
Patriarcharum aequiparandam esse dignitati Cardi- 
nalium ». 

R. — Res relinquitur Romano Pontifici. 

124 — Patriarchas constituere in Sacro Collegio primum et 

specialem ordinem Cardinalium Patriarcharum petunt 
2 Patres his formulis: « Optandum est ut, si ita Summo 
Pontifici placeat, instituatur ordo Cardinalium Patriar- 
charum qui sit primus in Purpuratorum Patrum coe- 
tu... Hoc non valet de Archiepiscopis » (1357); vel: 

« Patriarchae Orientales polleant etiam dignitate car- 
dinalitia atque efforment in Sacro Collegio “ Ordinem 
Cardinalium Patriarcharum ” cum et sub Patriarcha 
Occidentis Summo Pontifice». 

125 — A 2 Patribus proponitur, ut Patriarchae sint Cardinales [33] 

et quidem Cardinales Episcopi. 

R. — Res relinquitur Romano Pontifici. 

126 — lus eligendi Romanum Pontificem maioribus Patriar- 

chis tribui vult 1 Pater (1417), hac formula: «Maximi 
Patriarchae ius Summum Pontificem eligendi obiective 
et subiective habeant ». Idem pro omnibus Patriarchis 
proponunt 2 Patres (1325, 1461) dicendo: «Sint mem- 
bra Conclavis ». 

R. — Res relinquitur Romano Pontifici. 

127 — A 4 Patribus proponitur, ut « Patriarchae ipso iure sint 

membra Senatus Ecclesiae a Summo Pontifice insti- 
tuendi ». 

R. — Res relinquitur Romano Pontifici. 

[33] AD NUMERUM 9/ A 

Textus: « Secundum antiquissimam Ecclesiae tra- 
ditionem, singulari honore prosequendi sunt Eccle- 
siarum Orientalium Patriarchae, quippe qui suo quis- 
que patriarchatui tamquam pater et caput praesint ». 

128 — 2 Patres proponunt hanc emendationem: « quippe qui 

in sedibus apostolica origine (sic!) suo Patriarchatui 
praesint tamquam signum unitatis. Ideo servanda est 
consuetudo Synodi Vatriarchalis ». 

R. — Indoles apostolicitatis et institutio patriarchalis sunt 
res distinctae. Mentio synodi iam fit sub n. 9/D, quando 
sermo est de exercitio potestatis patriarchalis. 

AD NUMERUM 9/B 

Textus: « Ideo statuit haec Sancta Synodus ut eo- 
rum iura atque privilegia quamprimum restituantur, 
iuxta antiquas traditiones uniuscuiusque Ecclesiae et sy- 
nodorum oecumenicorum decreta ». 

129 — 22 Patres sequentem modum proponunt: « Statuit ergo 

haec S. Synodus, ut, ubi haec iura decursu temporum 
obsoleta vel restricta sint, quam primum restituan- 
tur...». 

[34] R. — Hic modus idem affirmat, sed hypothetice. Revera haec 

iura ubique restricta sunt. Hypothesis non videtur ne- 
cessaria. 

130 1 Pater proponit sequentem textum: «Statuit S. Syno- 
dus ut iura Patriarchatuum ubi decursu temporum 
restricta sunt, restituantur» (omisso «quamprimum»), 

R. — Dictio « patriarchatuum » minus exacta videtur; de 
«quamprimum » provisum per emendatum textum. 

131 — 3 Patres proponunt ut paragraphus sic concludatur: 

« Iuxta antiqua uniuscuiusque Ecclesiae (omittitur 
vox: «traditiones») et synodorum oecumenicarum de- 
creta ». 

R. — Textus schematis videtur melior, in quantum distin- 
guit inter ius consuetudinarium et canones synodorum. 

132 — 1 Pater proponit ut, loco «haec autem iura et privile- 

gia... restituantur», dicatur: 

«Haec enim iura et privilegia... redintegrentur ... ». 

Ratio: 1) Dicitur «enim» quia videtur dari ratio, 1^4] 
cur restituenda sint iura ac privilegia, 2) melius «red- 
integrentur », ne videatur argui S. Sedes de furto ». 

R. — Adiunctio verbi « enim » non est ad rem, quia auctor 
modi confundit duas ultimas phrases. Verbum « redin- 
tegrentur » significat: « restaurare in integrum », ideo 
idem dicit. Provisum per dictionem: « instaurentur ». 

133 — 4 Patres sunt contra restitutionem iurium patriarcha- 

lium, quia, dicit Pater sub n. 1483: «Concilium non 
potest ullum limitem imponere potestati Romani Pon- 
tificis », vel quia, dicunt Patres sub nn. 1490 et 1493, 
per huiusmodi verba, «reverentia erga Sanctam Sedem 
minus servatur; ista verba fere supponunt haec omnia 
quasi iniuste ablata fuisse ». Ideo proponit Pater sub 
n. 1479, ut maneat textus prior, sc. dicatur: «ut eorum 
iura atque privilegia salva maneant », nec dicatur: 

« quamprimum restituantur ». 

R. — In aliqua restitutione disciplinae ecclesiasticae, v. g. 
in restitutione diaconatus vel iurium episcoporum etc. ..., 
nulla fit iniuria competenti auctoritati ecclesiasticae. 
Ceteroquin, ipse Summus Pontifex cum Concilio de- 
cernit. Verba « salva maneant » non satis exprimunt 
reformationem seu restaurationem iurium patriarcha- 
rum, quam Concilium intendit. 

134 — 1 Pater proponit, ut adiungatur in fine huius paragra- [35] 

phi: «et Patriarchae in suis sedibus habitualiter resi- 
deant ». 

R. — Modus non est clarus. Residentia est certe obligatio pro 
omnibus Hierarchis. 

AD NUMERUM 9/C 

Textus: «Haec autem iura et privilegia sunt illa 
quae in unione Orientis et Occidentis viguerunt, etsi 
ad nostra tempora aliquando aptanda sint, minime vero 
minuenda ». 

135 — In nova redactione totius capitis quam obtulerunt 22 

Patres sequens modus proponitur, quem amplexus est 
etiam Pater, qui obtulit modum n. 1474: 

« quamprimum restituantur, et quidem uti vi- 
guerunt toto millenario unionis Orientis et Occidentis, 

[35] etsi ad nostra tempora sint aliqualiter aptanda » (omit- 
titur: « minime vero minuenda »). 

R. — « Millenarium unionis » non valet historice de omnibus 
Ecclesiis. Melius dicitur: «tempore unionis...». Ex- 
pressio « minime vero minuenda » sapit aliquam suspi- 
cionem, igitur delenda videtur, eo magis quod conti- 
netur in verbo « restituantur ». 

136 — 2 Patres alium modum proposuerunt: 

« ...restituantur (omisso verbo “ quamprimum ”) ad 
pristinam formam primi millenarii ». Ratio autem est, 
dicunt illi Patres, quod « secus unio est impossibilis ». 

R. — Provisum. 

137 — 1 Pater novam redactionem proponit: 

« Ut eorum iura atque privilegia, illa nempe quae in 
unione Orientis et Occidentis viguerunt, etsi a suprema 
vel competenti auctoritate ecclesiastica ad nostra tem- 
pora aliquando aptanda, iuxta antiquas uniuscuiusque 
Ecclesiae traditiones et synodorum oecumenicarum de- 
creta salva tectaque serventur ». 

R. — Obvium est aptationem iurium patriarchalium fieri non 
posse nisi a Suprema Auctoritate vel a competenti auc- 
toritate. Alia expressio « salva tectaque serventur » non 
satis indicat ideam restaurationis. 

138 — Positionem aliquantulum contrariam assumpserunt 

4 Patres (sc. contra assertam necessitatem restaurandi 

[36] iura patriarchatuum sicut tempore unionis viguerunt) 
simulque petierunt aliquod « aggiornamento » iurium 
patriarchalium: 

Pater de quo in n. 1455 vult ut haec omnia remit- 
tantur Codici luris Canonici, « nam agitur de institu- 
tione mere ecclesiastica et melius convenientiae pasto- 
rales attendi possunt ». 

Alius de quo in n. 1359 petit ut « recognoscatur doc- 
trina de patriarchatu. Si patriarchatus est forma valida 
adhuc, cur non introducendus esset etiam in Ecclesiam 
occidentalem? Si vero est forma obsoleta, cur non sup- 
primendus esset etiam in Ecclesiis orientalibus? ». Pu- 
tat idem Pater patriarchatum aequiparari posse, nostris 
diebus, conferentiis episcopalibus et vice versa. 

Alius de quo in n. 1355 putat quod « tanta Patriar- 
charum iura etiam super Episcopos videntur non bene 

convenire cum Collegialitate Episcoporum... Ad quid [36] 
ergo tot privilegia, si hodie necessaria amplius non 
sunt? 

Alius de quo in n. 1352 petit ut «iura atque privi- 
legia institutionis patriarchalis sint illa, quae conve- 
niunt ordinationi Ecclesiae in nostris temporibus ». 

R. — Concilium non agit tantum de institutis iuris divini. 
Patriarchatus aequiparari non potest conferendis epi- 
scopalibus, nec mere constituitur privilegiis, nec con- 
tradicit collegialitati episcoporum. Aliqua aptatio huius 
instituti ad nostra tempora iam in textu praevidetur. 

139 — 3 Patres petunt ut deleatur comma finale : « minime 

vero minuenda ». 

Rationes: a) quia est repetitio inutilis, cum asse- 
ratur, quod iura patriarchalia salva manere debent, 
b) est quasi suspicatio de animo sincero huius decreti 
vel Sanctae Sedis, c) portam omnino claudit ad futu- 
ram et possibilem diminutionem iurium et privile- 
giorum Patriarcharum a competenti auctoritate, si no- 
vae conditiones hoc petant, sc. necessitas aptationis ad 
tempora nostra. 

R. — Iam provisum. 

140 — Alii 6 Patres petunt, ut tota haec paragraphus tollatur. 

Sapit enim desiderium retinendi privilegia antiquata; 

Ecclesia non est «corpus mumificatum». Reiciatur 
ergo emendatio et fiat reditus ad textum anteriorem 
Schematis. 

R. — Hic modus contradicit votationi Concilii. Non agitur [37] 
de conservando « corpore mumificato », sed de « insti- 
tuto revivificando ». 

141 — 1 Pater econtra non approbat textum «nisi emendatio 

p. 15 Relationis in textu inseratur». 

R. — Emendatio est iam inserta. 

AD NUMERUM 9/D 

Textus : «Patriarchae, cum suis Synodis, superio- 
rem constituunt instantiam pro quibusvis negotiis pa- 
triarchatus, non excluso iure constituendi novas epar- 
chias atque nominandi episcopos sui ritus ubicumque 

hoc opportunum videbitur, salvo inalienabili Romani 
Pontificis iure in singulis casibus interveniendi ». 

142 — 4 Patres volunt, ut deleatur tota baec paragraphus, uti 

excessiva. 

R. — Hic modus contradicit votationi Concilii. 

143 — 2 Patres volunt, ut haec quaestio remittatur ad beni- 

gnitatem S. Sedis, quae « singula in concordia cum Pa- 
triarchatibus disponet». 

R. — Concilium ad hoc convocatur, ut tractet buiusmodi 
quaestiones maioris momenti pro vita Ecclesiae. 

144 — 3 Patres loquuntur de concedenda Patriarchis cum eo- 

rum synodis autonomia canonica : 

a) Primus Pater proponit haec verba vel similia: 
«Debent omnes Patriarchae Orientales iterum habere 
iurisdictionem pastoralem autonomam in suos fideles, 
sine recursu ad Sedem Apostolicam. Sic erat per quasi 
mille annos antea». 

b) Secundus Pater hoc proponit: «Dicatur resti- 
tuenda esse unicuique patriarchatui non solum ex- 
terna honoris signa, sed autonomiam, salvo Primatu 
Summi Pontificis et iuxta antiquas traditiones. Nulla 
admittatur iurisdictio subtracta auctoritati Patriarchae 
et eius Synodi » . 

c ) Tertius Pater proponit, ad modum definitionis, 
sequentem formulam: «Patriarchae suae que Synodo 
competit plena autonomia canonica et disciplinaris in 
suo territorio, et iurisdictio in omnes episcopos, metro- 
politis non exceptis, clerum et populum, salvo tamen 
primatu Romani Pontificis ». 

[38] R. — Expressio « autonomia canonica » ansam praebere po- 
test falsis interpretationibus. Igitur vitanda videtur. 
Ceterum hi modi nil novi adiungunt textui Schematis. 

145 — 1 Pater proponit novam redactionem totius paragraphi: 

« Patriarchae, cum suis synodis, salvis Romani Pon- 
tificis re servationibus, superiorem constituunt instan- 
tiam pro negotiis (omittitur « quibusvis ») Patriarcha- 
tus, non secluso iure, intra fines territorii patariarchalis, 
novas eparchias constituendi atque episcopos sui ritus 
nominandi, iuxta normas a suprema auctoritate eccle- 
siastica editas ». 

R. — Ius « interveniendi » sensum melius exprimere videtur P®] 
quam ius « reservandi ». « Intra fines territorii patriar- 
chalis » retinenda videtur, sed addi debet aliquid de 
huiusmodi iure extra fines territorii patriarchalis. Ul- 
tima phrasis superflua videtur. 

146 - — 1 Pater proponit, ut loco « ture constituendi » dicatur 

« negotio constituendi », sed non dat rationem. 

R. — Haec competentia est verum ius, non solum negotium. 

147 — 1 Pater proponit, ut loco « nominandi » episcopos dica- 

tur: «Sanctae Sedi praesentandi episcopos nominan- 
dos ». 

Ratio : Quia nominatio episcoporum uni Sanctae 
Sedi reservatur. 

R. — Hoc contradicit sanae disciplinae et historiae. 

148 — 3 Patres proponunt, ut post verba « constituendi novas 

eparchias atque nominandi episcopos sui ritus, ubicum- 
que hoc opportunum videbitur » addatur haec clausula: 

« intra limites sui territorii sui ritus orientalis traditio- 
nalis ». 

Ratio est, quia auctoritas Patriarchae exerceri non 
potest nisi in suo territorio, et quia pluralitas iurisdic- 
tionis in eodem territorio est gradatim reducenda, non 
amplificanda. 

R. — Provisum est in n. 9/D. 

149 — 1 Pater petit, ut post verba « ubicumque hoc opportu- 

num videbitur» addatur haec clausula: «cum consensu 
Conferendarum episcopalium localium quibus inter est ». 

R. — Provisum dicendo: «de consensu Romani Pontificis». 

130 — - 1 Pater petit, ut tollantur verba « in casibus particula- [39] 

ribus ». 

R. — In textu non dicitur « in casibus particularibus », sed 
« in singulis casibus » (quod non est idem). 

131 — 1 Pater petit, ut haec paragraphus «concordetur cum 

iis, quae dicuntur de creatione novarum eparchiarum in 
Schemate de Regimine Episcoporum ». 

R. — Concordantia habetur in verbis « de consensu Romani 
Pontificis » (cf. Schema de pastorali munere episcopo- 
rum cap. II, n. 23/3, p. 38, linn. 38-39, ubi dicitur: 

«iudicio Apostolicae Sedis»), 

132 — 1 Pater petit, ut Ratriarchatus mere titulares aboleantur. 

R. — Hoc non pertinet ad nostram Commissionem. 

[ 39 ] 


[ 40 ] 


AD NUMERUM 10 (De Archiepiscopis maioribus) 

153 — 6 Patres petunt, ut deleatur hic numerus, quia, ait Pater 

quidam, « inutilis, immo nocivus pro unione Ecclesiae in 
Oriente » vel quia « Archiepiscopus maior non est pa- 
triarcha sic et simpliciter ». 

R. — Contradicit textui probato. 

154 — 22 Patres novam redactionem proponunt: « Quae de Pa- 

triarchis dicta sunt, valent etiam congrua congruis refe- 
rendo (vel mutatis mutandis) pro Archiepiscopis maio- 
ribus, qui ... ». 

R. — Admittitur vox « valent », quia melior quam « perti- 
nent ». Loco aliarum expressionum dicatur « ad normam 
iuris» post verbum « etiam». 

155 — 2 Patres quandam distinctionem faciendam censent in- 

ter iura Patriarcharum et Archiepiscoporum maiorum 
et proponunt ut dicatur: « Quae de Patriarchis sunt 
dicta, aliquo modo pertinent... ». 

R. — Expressio « aliquo modo » est nimis vaga nec satis deco- 
rosa. 

156 — 1 Pater proponit definitionem Archiepiscopi maioris: 

«Nomine Archiepiscopi maioris venit Episcopus, qui 
universae cuidam Ecclesiae particulari non patriarchali 
praeest, cuique tribuuntur quaedam iura atque privile- 
gia patriarcharum secundum antiquam uniuscuiusque 
Ecclesiae particularis traditionem servandam, necnon 
iuxta normas a Suprema Auctoritate ecclesiastica sta- 
tutas exercendas ». 

R. — Est potius descriptio, quae in iure dari non solet. Bre- 
vius dici potest substantia rei addendo textui « ad nor- 
mam iuris ». Cf. supra. 


AD NUMERUM 11 

157 — 2 Patres proponunt aliquam veluti introductionem doc- 
trinalem circa ius condendi novos patriarchatus : 

« Pastoralium necessitatum causa Ecclesia potest no- 
vos patriarchatus aut novas regiones autonomas creare, 
eis auctoritatem tribuens edictandi proprium ius, quod 
nec episcoporum dioecesanorum praerogativis obstat nec 
Summi Pontificis. Propriae traditiones antiquorum pa- 

triarchatuum non impediunt, quominus, novis rerum 
conditionibus attentis, sibi formam novam dent. Nec 
illi patriarchatus institutionis venerabilis recentibus 
Conferentiis Episcoporum ullo modo obstant vel no- 
cent ». 

R. — Est potius expositio quam dispositio stricte dicta. Ergo 
non pertinet ad formam disciplinarem huius Decreti. 

158 — 21 Patres proponunt redactionem P. Hoeck, quae sic 

sonat: 

« Cum institutum patriarchale in Ecclesia (omissa 
voce « Orientalibus ») sit forma regiminis traditionalis 
inde a primordiis Ecclesiae, haec Sancta Synodus (omis- 
sa voce « et Oecumenica ») exoptat, ut ubi opus sit, novi 
patriarchatus erigantur, et quidem non tantum in Ec- 
clesiis Orientalibus, sed et in Ecclesia Latina, appro- 
bante utique Oecumenica Synodo vel Summo Pontifice ». 

R. — Modus non placuit Commissioni, quia in quibusdam im- 
plicat iudicium de historia, in aliis excedit ambitum 
schematis; acceptum fuit ut dicatur « ubi opus sit », loco 
« si opus sit ». 

159 — 1 Pater postulat, ut post verba «novi erigantur patriar- 

chatus » addatur: « in Ecclesiis Orientalibus ». 

R. — Hoc per se patet, quia Decretum dirigitur tantum ad Ec- 
clesias Orientales. 

160-4 — 5 Patres desiderant, ut magis explicite tractetur de 
erectione novorum patriarchatuum. Ideo proponunt, ut 
loco verborum « si opus sit» substituatur haec locutio: 
« erigantur patriarchatus in omnibus Ecclesiis Orienta- 
libus, quae adhuc hanc institutidnem non habent, et si 
eam indigeant ... ». 

R. — Est quaestio nimis particularis, quae exigit profundam 
inquisitionem adiunctorum sive personarum sive loco- 
rum sive temporum. 

165 — 1 Pater explicite proponit, ut Archiepiscopus maior 
Ucrainorum necnon Archiepiscopi Malabariorum et Ma- 
lancar ensium dignitate patriarchali polleant. 

R. — Commissio Praeparatoria votum simile iam submisit 
Summo Pontifici r 


166 — 1 Pater optat, ut titulo «Patriarchae» insignentur om- 
nes Archiepiscopi Orientales in nova quadam structura 
totius Ecclesiae, in qua hier archia Orientalis cum Oc- 


[ 40 ] 


38 

cidentali aequiparetur. Simul Patriarchae Occidentales 
titulares aboleri debent. 

R. — Spectat ad reformationem funditus novam totius orga- 
nisationis ecclesiasticae, quae non pertinet ad nos. 

167 — 7 Patres proponunt, ut in lin. 19, post verbum: «tra- 

ditionalis », addantur haec verba: « nec desit in Ecclesia 
Latina ». 

R. — Normas dare de Ecclesia Latina non pertinet ad nos. 

168 — 1 Pater censet institutionem patriarchalem magis quam 

Collegium Cardinalium favere collegialitati Episcopo- 
rum. Ergo mundus universus dividendus est in patriar- 
chatus, abs tractione facta a ritu. Patriarchae senatum 
Romani Pontificis constituant et electores Papae fiant. 
R. — Non pertinet ad nos, quia esset mutatio totius organi- 
sationis ecclesiasticae. 

169 — 8 Patres sunt contra erectionem novorum patriarcha- 

tuum, quare proponunt, ut n. 11 deleatur. 

R. — Modus contradicit textui iam approbato. 


[42] DE DISCIPLINA SACRAMENTORUM 

(Suffragatio V: praesentes 2146; placet 1920; non placet 103; 
placet iuxta modum 118; suffr. nulla 5). 


OBSERVATIONES GENERALES 

170 — 7 Patres proponunt ut nn. 12-18 remittantur ad Directo- 

rium « De Oecumenismo »; 

4 Patres desiderant ut nn. 12-17 remittantur ad compe- 
tentiam Patriarcharum; 

3 Patres cupiunt ut nn. 12-23 remittantur ad Patriar- 
chas cum Synodo, vel ad Conferentias Episcopales. 

R. — Commissioni visum fuit hos modos esse contra suffraga- 
tionem Patrum. 

AD NUMERUM 12 (De instauranda disciplina) 

171 — 1 Pater proponit ut dicatur tantummodo: «Synodus 

confirmat» (pag. 7, lin. 24), reliqua omittendo. 

R. — Debet servari textus, quia instauratio respicit ea quae 
non respondent antiquae disciplinae. 

AD NUMERUM 13 (De Ministro S. Chrismatis) [42] 

172 — 1 Pater petit ut dicatur pag. 7, lin. 29: «ordinarie 

fidelibus sui ritus ». 

R. — Haec propositio videtur esse contra numerum 14. 

173 — 2 Patres proponunt ut dicatur, in pag. 7, lin. 27, loco: 

«plene instauretur» hoc modo: «ubi viget, conservari 
potest ». 

R. — Provisum in numero 12 schematis, ubi confirmatur et 
laudatur vetus disciplina Orientalium de sacramentis 
in genere. 


AD NUMERUM 14 (idem) 

174 — 1 Pater vult ut post verbum « separatim » (pag. 8, lin. 1), 
addatur: « in proprio territorio ». 

R. — Haec additio potest gignere confusionem. 

173 — 1 Pater vult ut restringatur facultas ad fideles proprii [43] 
ritus. 

R. — Propositio non videtur conformis menti generali sche- 
matis. 

176 — 2 Patres proponunt ut auferantur verba « sive una cum 

baptismo sive separatim ». 

R, — Ratio apposita valet pro Latinis, non vero pro Orien- 
talibus. 

AD NUMERUM 15 (De Ss.ma Eucharistia) 

177 — 5 Patres proponunt ut obligatio adimpletionis inde a 

vigilia extendantur ad ritum latinum. 

R. — Hoc est extra ambitum competentiae Commissionis. 

178 — 2 Patres dicunt: insistendum est in primis pro Missa, 

deinde pro Divinis Laudibus; dicatur proinde: « iuxta 
proprium ritum». 

R. — Admittitur, quia res fit clarior et magis conformis di- 
versis ritibus. 

179 — 3 Patres proponunt ut dicatur: « concedi potest ab Hie- 

rarcha loci», loco «conceditur». 

R. — Restrictio non videtur opportuna. 

180 — 1 Pater proponit ut dicatur: «Assistentia laudibus tan- 

tummodo casu quo deest sacerdos celebrans ». 

[43] R. — Propositio non videtur retinenda; si deest sacerdos, nul- 

la adest obligatio. 

181 — 3 Patres volunt ut deleatur possibilitas praeceptum 

adimplendi « inde a vigilia ». 

R. — Modus est contra mentem schematis, quae est, ut faci- 
lior reddatur adimpletio obligationum christianarum. 

182 — 2 Patres proponunt ut dicatur: «tempus utile pro hoc 

praecepto adimplendo decurrit inde a...». 

R. — Admittitur, quia textus fit clarior. 

[44] AD NUMERUM 16 (De Ministro S. Poenitentiae) 

183 — 1 Pater proponit ut hic numerus remittatur ad Com- 

missionem Codificationis. 

R. — Est contra suffragium Patrum. 

184 — 1 Pater proponit ut expungantur verba: «... nisi Hie- 

rarcha loci, quoad loca sui ritus expresse renuerit », 
quia esset confusio: fideles enim nescirent plerumque 
mentem Hierarchae. 

R. — Ratio non valet: sacerdoti pertinet noscere mentem Hie- 
rarchae. 

AD NUMERUM 17 (De Diaconatu et Ordinibus minoribus) 

185 — 1 Pater vult ut tollatur prima pars; alii duo desiderant 

ut auferatur secunda pars. 

R. — Propositiones sunt contrariae suffragio Patrum. 

186 — 2 Patres proponunt ut dicatur: «... instaurari poterit, 

si competenti auctoritati expedire videatur »; hoc modo 
concordia haberetur cum Const. «De Ecclesia». 

R. — Provisum per verbum «exoptat» (pag. 8, lin. 22). 


AD NUMERUM 18 (De matrimoniis mixtis) 

187 — 26 Patres proponunt: «Conservetur textus primitivus; 

reiciatur emendatio, quae videtur damnosa indissolu- 
bilitati, sanctitati, necnon stabilitati familiae ». 

188 — 1 Pater dicit: «Satis provisum est per facultatem di- 

spensandi»; alius vult ut potestas sit delegabilis pa- 
rochis; 1 vult ut inseratur in schemate legislatio MP 
«Crebrae allatae»; item alius dicit: nihil stabiliatur 



CONGREGATIO GENERALIS CXXVII 


597 


antequam normae generales in materia promulgandae [44] 
cognoscantur. 

R. — Omnes isti modi videntur contra probatam substantiam 
textus. 

189 — 11 Patres proponunt ut supprimatur «Orientis» et di- 

catur: « catholici cuiusvis ritus », ita ut consuletur vali- 
ditati matrimoniorum latinorum cum acatholicis orien- 
talibus baptizatis. 

R. — Propositio videtur extra ambitum schematis, quod agit [45] 
de Orientalibus catholicis. 

190 — 4 Patres proponunt ut dicatur: «... facultas conceditur 

dispensandi a forma, tantum ad liceitatem requisita »; 

1 Pater dicit: «... obligat tantum ad liceitatem, et qui- 
dem sub levi»; alius vult ut dicatur: «... forma est 
tantum valde commendata ». 

R. — Non videtur opportunum Commissioni similia affirmare. 

191 — 1 Pater proponit ut dicatur loco «ministri sacri», «sa- 

cerdotis », ut tollatur ambiguitas. 

R. — Non admittitur haec restrictio, et ut latius pateat possi- 
bilitas, pro necessitatibus diversarum Ecclesiarum. 

192 — 2 Patres volunt ut addatur «in Oriente tantum», quia 

in Occidente sensus communis hac de re est alius. 

R. — Non videtur opportunum, quia solos tangit Orientales. 

193 — 1 Pater observat: non licet legem conficere non audita 

altera parte. 

R. — Ecclesia facit quod in se est in bonum animarum sibi 
commissarum. 

194 — 1 Pater assentit textui, dummodo emendatio in textu 

inseratur. 

R. — Iam provisum, prout ad calcem Relationis, pag. 15. 

195 — 1 Pater commendat ut caute procedatur quoad matri- 

monia mixta. 

R. — Provisum in textu schematis. 

Proponit commissio emendationem dictionis: «serva- 
tis aliis de ritu servandis » in aliam « servatis aliis de 
iure servandis ». Quia hoc modo melius videtur provi- 
sum et aliis requisitis ad validitatem matrimoniorum. 

[46] DE CULTU DIVINO 

(Suffragatio VI: praesentes 2157; placet 2104; non placet 22; 
placet iuxta modum 27; suffr. nulla 4) 

AD NUMERUM 19 (De temporibus sacris) 

196 — 1 Pater dicit: supprimatur «Orientalibus», vel mute- 

tur « particularibus ». 

R. — Provisum in textu emendato. 

197 — 2 Patres proponunt ut dicatur «Ecclesia universalis». 
R. — Non videtur necessarium. 

198 — 1 Pater proponit ut deleatur «Praeter Apostolicam Se- 

dem »; agitur enim de re minoris momenti. 

R. — Provisum in textu, ubi nullimodo limitatur potestas 
inferioris. 

AD NUMERUM 20 (De celebratione Paschatis) 

199 — 1 Pater proponit ut numerus amplectetur totam Eccle- 

siam. 

2 Patres volunt ut extendatur haec ordinatio ad dies 
festos et ieiunii. 

R. — In praxi difficilius obtineri potest uniformitas. Et haec 
provisio est tantummodo ad tempus. 

200 — 1 Pater proponit ut excludatur possibilitas intromis- 

sionis auctoritatis civilis. 

R. — Admittitur, addendo post «Auctoritatibus» (lin. 11) 
verbum « ecclesiasticis ». 

201 — 1 Pater dicit: «non placet bic numerus». 

R. — Contrarium voto Patrum Concilii; ipse non affert ullam 
rationem, et pro Oriente est res magni momenti. 

202 — 1 Pater vult ut Pascha celebretur eadem die cum La- 

tinis, saltem ad tempus. 

R. — Est extra ambitum schematis, et in hodierno statu re- 
rum res omnino difficilis. 

[47] 203 — 1 Pater proponit ut addatur in fine huius numeri, post 

verbum « conveniant », hoc: « actis ab Apostolica Sede 
approbatis ». 

R. — Non placet ob rationem oecumenicam et practicam, cum [47] 
agatur de pertractationibus etiam cum fratribus seiun- 
ctis; ex parte catholica est res prudentiae certiorare 
Auctoritatem superiorem. 

AD NUMERUM 23 (De usu linguarum vern.) 

1 Pater vult ut addatur: « ad Conferentiam episcopa- 
lem cuiusque ritus ». 

Provisum in textu. 

1 Pater timet quamdam confusionem, cum dicatur « vel 
supremae cuiusque Ecclesiae auctoritatem ». 

Quia dicitur « Ecclesiae », nulla timenda est confusio. 

1 Pater proponit ut addatur post « nec non » (lin. 26) 
hoc: « facta relatione ad Sedem Apostolicam probandi ». 
Admittitur, ne diversae fiant versiones eiusdem linguae. 

DE CONVERSATIONE ECCLESIASTICA 
CUM FRATRIBUS SEIUNCTIS 

(Suffragatio VII: praesentes 2154; placet 1841; non placet 111; 
placet iuxta modum 195; suffr. nulla 7) 

AD TITULUM ARTICULI 

207 — 49 Patres petierunt ut titulus sic immutetur: « De con- 

versatione cum fratribus Ecclesiarum Orientalium seiun- 
c tarum ». 

R. — Placet, utpote magis clarus atque materiae tractatae 
apprime aptus, et etiam propter rationem oecumenicam. 

208 — 2 Patres desiderant ut dicatur: « De conversatione cum 

Ecclesiis orthodoxis ». 

R. — Provisum per emendationem priorem. 

AD NUMERUM 24 (De unitatis ecclesiasticae studio) [ 48 ] 

209 — 1 Pater simpliciter petit, ut numerus deleatur, ullam 

rationem adducendo. 

R. — Est contra votum PP. Conciliarium. 

210 — 19 Patres sequentem proponunt emendationem: «Ad 

Ecclesias Orientales, communionem cum Sede Aposto- 


204 — 

R. — 

205 — 

R. — 

206 — 

R. — 

[48] 


lica Romana habentes, peculiare pertinet munus om- 
nium christianorum unitatem, orientalium praesertim, 
fovendi, precibus imprimis assiduis, tam publicis quam 
privatis, ad Matrem. Dei Mariam fiducialiter invocando , 
vitae exemplis, religiosa erga antiquas traditiones orien- 
tales fidelitate, mutua et meliore cognitione tum per 
studia rerum orientalium acquisita tum per contactus 
personales, apostolatum unionis variis modis, praeser- 
tim per associationes catholicas promovendo, in omni- 
bus mutuum auxilium ac fraterna rerum animorumque 
aestimatio vigeat ». 

R. — Provisum in decreto « De Oecumenismo », et provide- 
bitur infra (cf. n. 213). 

211 — 2 Patres cupiunt delere verbum «peculiare» (pag. 9, 

lin. 29), nulla valida ratione adducta. 

R. — Manet dictio, quia non habet sensum exclusivum, ut 
patet ex textu. 

212 — 6 Patres proponunt hanc emendationem: «... peculiare 

pertinet munus unitatem orientalium fovendi ». 

R. — Non expedit limitare hoc munus ad solos Orientales, 
sed extendi ad omnes christianos ad magis affirmandam 
universalitatem Ecclesiae catholicae. 

213 — 19 Patres exoptant ut post verbum « fovendi » (pag. 24, 

lin. 31) addatur: «iuxta principia decreti huius S. Sy- 
nodi de Oecumenismo», precibus... etc. 

R. — Omnibus attente perpensis, placet additio, qua etiam 
aliis PP. fit satis. 


AD NUMERUM 25 

214 — 46 Patres desiderant ut numerus 25 deleatur, quia «hic 

non est locus loquendi de reunione singulorum et ne 
proselytismum fovere videamur». 

R. — Numerus a PP. Concilii praescripta maioritate proba- 
tus est. Non agitur de proselytismo, sed ut satis fiat con- 
scientiis singulorum. 

215 — 18 Patres proponunt sequentem emendationem: «Ab 

Orientalibus seiunctis, in unitatem catholicam sub in- 
fluxu gratiae Spiritus Sancti convenientibus, ne plus 
exigatur quam quod simplex fidei catholicae professio 
exigit ». 

R. — Placet emendatio proposita. [49] 

216 — 2 Patres petunt ut verbum «simplex» supprimatur, 

quia interpretari possit de quadam professione « com- 
pendiosa ». 

R. — Precise in intentione Commissionis est, ne sit compen- 
diosa, sed brevis, etsi sufficiens et singulis accommodata. 

217 — 4 Patres proponunt, ut loco «facultas sit» (pag. 10, 

lin. 4) dicatur: «detur a suo hierarcha facultas pro- 
prium Ordinem exercendi ... ». 

R. — Provisum in eodem numero per dictionem: « iuxta nor- 
mas a competenti Auctoritate statutas ». 

AD NUMEROS 26-29 (De communicatione in sacris) 

218 — Antequam respondeatur ad singulos « modos » propo- 

sitos, in genere de quibusdam animadversionibus Pa- 
trum sequentia notare iuvat. 

Nemo est qui non videat maximum momentum pasto- 
rale et oecumenicum communicationis in sacris. Inde 
peculiaris cura Patrum de hac materia. Animadversio- 
nes eorum dividi possunt in tres classes, quarum una 
peccat per defectum, altera per excessum, et ultima viam 
mediam selegit, emendationes concretas proponendo. 

Per defectum peccare videntur qui proponunt restric- 
tionem disciplinae de comm. in sacris hucusque vigen- 
tem, et quidem aliqui eam limitatam volunt ad terri- 
toria et regiones orientales, alii petunt ne detur facultas 
catholicis petendi Sacramenta a ministris schismaticis, 
aliqui denique volunt eam limitare ad identicum ritum 
et tandem aliqui censent disciplinam in schemate pro- 
positam nimis laxam esse. - Ad hanc classim modi 8 Pa- 
trum pertinent. 

Per excessum peccare videntur duo Patres, quatenus 
propendunt pro omnimoda libertate, sine ulla limita- 
tione. 

R. — Evidens est, huiusmodi propositiones admitti non pos- [50] 
sunt. Ratio patet. Viam mediam emendationis textus 
secuti sunt sequentes Patres, et quidem: 

[ 50 ] 


[51] 


AD NUMERUM 26 

219 — 46 Patres proponunt emendationem primae partis hunc 

in modum: 

« Quamvis doctrina catholica teneat “ communica- 
tionem in sacris ”, quae dicitur, lege divina prohiberi, 
si formalem errori adhaesionem vel periculum aberra- 
tionis in fide, scandali et indifferentismi includit, ta- 
men praxis pastoralis demonstrat ...» etc. (inde a lin. 10, 
pag. 10). 

220 — 46 Patres alii desiderant ut integer numerus 26 sic mu- 

tetur: 

« Praxis pastoralis demonstrat “ communicationem 
in sacris ” cum Orientalibus seiunctis saepe pericula 
aberrationis in fide, indifferentismi et scandali non in- 
cludere, immo etiam varia considerari posse adiuncta 
in quibus quamdam communicationem necessitas sa- 
lutis et bonum spirituale animarum commendat. Ita- 
que, donec perveniatur inter Ecclesias ad optatam con- 
ventionem de ratione agendi in his rebus, Sancta Sy- 
nodus «ne impedimento...» (ut in schemate). Quia 
textus impressus aliqua mente oecumenica caret. 

221 — 23 Patres proponunt ut omittantur prima tria verba 

(Doctrina catholica tenet), ceteris omnibus servatis 
prout in schemate. His adnumerandi sunt praeceden- 
tes 46 Patres, qui sic dicunt: « Si textus non modifice- 
tur sicut propositum, saltem tria prima verba omit- 
tantur et sic legatur: «Communicatio in sacris...» 
(prouti in schemate). 

R. — Huic propositioni, quae 69 Patribus satisfacit, Commis- 
sio libenter adhaeret. Ne videantur opponi: doctrina 
et praxis pastoralis. 

222 — 1 Pater proponit ut loco « extrema necessitas salutis » 

dicatur «magna utilitas» (pag. 10, lin. 13). 

R. — Auferendo dictionem « extrema », provisum videtur dif- 
ficultati. 

123 — 1 Pater proponit ut expungantur verba « et testimonium 
caritatis inter christianos», et linea 15-16 sic legatur: 
«rationem agendi, salutis media omnibus praebens...». 

R. — Non placet, quia textus non dicit mitiorem disciplinam 

esse instrumentum, ut Pater intellexit, sed testimo- [51] 
nium caritatis. 

224 — 44 Patres desiderant ut loco « inter christianos » 

(pag. 10, lin. 20), dicatur: « cum Ecclesiis seiunctis ». 

R — Placet emendatio, propter rationem oecumenicam. 

225 — 1 Pater proponit ut post verba: « sequentem agendi ra- 

tionem » addantur haec: « in regione vel territorio orien- 
tali » (pag. 10, lin. 20). 

R. — Non placet limitatio, quia praeiudicialis illis communi- 
tatibus orientalibus, quae in aliquo territorio propriam 
hierarchiam constitutam non habent. De abusibus pro- 
visum in n. 29. 

226 — Subcommissio, consideratis votis Patrum, ut caput hoc 

magis spiritu oecumenico, in conformitate cum decreto 
« de Oecumenismo », imbuatur, proponit ut in lin. 7 
deleatur dictio: « cum fratribus a nobis seiunctis », et 
simpliciter dicatur: « Communicatio in sacris, quae ... ». 

AD NUMERUM 27 

227 — 19 Patres petunt ut loco «separati» dicatur « seiunc- 

ti» (lin. 21), maioris claritatis causa, ut dicunt. 

R. — Emendatio iam fuit accepta. Cf. Relatio, pag. 16. 

228 — 47 Patres desiderant ut loco « in quorum confessione » 

(lin. 25) dicatur: «in quorum Ecclesia», propter ratio- 
nem oecumenicam. 

R. — Placet emendatio propter eandem rationem. 

229 — Patres proponunt ut statim post verba « si sponte » 

(lin. 22), statim addatur: «et cum permissu propriae 
Ecclesiae id petant...». 

R. — Aliquo modo provisum sub numero 29 emendato, in 
quo alii quamplurimi simile quid petierunt. 

230 — 15 Patres desiderant ut deleantur verba « aut vera spi- 

ritualis utilitas » (lin. 26). 

R. — Commissio hanc quaestionem profunde examinavit plu- [52] 
ribus vicibus, et propositiones reiecit. Aliunde, alii Pa- 
tres ampliores adhuc facultates dare cupiunt. 

231 — 25 Patres postulant ut deleantur verba «vel moraliter» 

(lin. 27), quia perdifficile est iudicare de morali impossi- 
bilitate adeundi sacerdotem catholicum. 

[52] R. — Non placet, ob eandem rationem ac supra. Sunt etiam 

Patres, qui facultatem extendere volunt. 

232 — 1 Pater vult ut loco «Orientalibus» (lin. 21) dicatur 

« baptizatis », ut possint includi etiam protestantes in 
Oriente degentes. 

R. — Schema limitatur ad Orientales, ne confusio et ulterio- 
res difficultates exsurgant in hac gravi materia; de aliis 
modo peculiari providendum erit. Hanc distinctionem 
et considerationem decretum « De Oecumenismo » sup- 
ponit (pag. 20, linn. 36-40, et pag. 24, linn. 11-18). 

233 — Quidam Patres proponunt ut omnia Sacramenta, Or- 

dine excepto, secundum disciplinam propositam con- 
ferri possint. 

R. — De baptismo lege generali iam provisum; de matrimo- 
niis tractat nostrum schema (n. 18); Ordo excluditur 
ab ipsis proponentibus; quod spectat Confirmationem, 
non agitur de necessitate salutis. 

AD NUMERUM 28 

1 Pater petit ut numerus hic simpliciter deleatur, quia, 
ut dicit ipse, « deest ratio sufficiens ». 

Propositio contraria est suffragio PP. Conciliarium. 

3 Patres ancipi tes haerent circa hunc numerum, quia 
ex tali communicatione seu participatione oriri pos- 
sent anxietates, indifferentismus, et perplurima dubia. 
Provisum per dispositiones numeri 29. Proinde stan- 
dum est pro textu, qui utilis videtur Orientalibus. 

AD NUMERUM 29 

236 — 66 Patres proponunt, ut in lin. 32 loco « cum fratribus 

separatis orientalibus » dicatur: « cum fratribus Ec- 
clesiarum Orientalium seiunctarum ». 

[53] R. — Admittitur, prout etiam supra admissum est quoad 

titulum. 

237 — 1 Pater proponit, ut in lin. 33, post verba: «Hierar- 

charum locorum », addatur*. « gravata eorum con- 
scientia ». 

R. — Additio videtur superflua, quia gravitas negotii patet. 


234 — 

R. — 

235 — 

R. — 

238 — 1 Pater proponit, ut post verba «collatis inter se con- [53] 

siliis », addatur: « consentientibus », ad uniformitatem 
actionis pastoralis. 

R. — Unanimitas actionis pastoralis in materia est in inten- 
tione et dispositione schematis de conferendis consi- 
liis, sed non imponitur, ne praepediantur bona singu- 
larum communitatum, ob defectum unanimitatis, quae 
saepe difficulter obtineatur. 

239 — Cum 46 Patres (cf. modum 220) et alii 47 (cf. modum 

229) desiderant ut quaedam concordantia habeatur cum 
Hierarchis Ecclesiarum seiunctarum in hac materia, 
et quidem ob rationem oecumenicam, 2 Patribus id ad 
verbum petentibus, Commissio consentit, ut in n. 29, 
lin. 34, post verbum « collatis inter se consiliis » dicatur: 

« et, si casus ferat, auditis etiam Hierarchis Ecclesia- 
rum seiunctarum, opportunis...» (pag. 10). 


N. B.: Ut clarius et melius pateat sensus modorum a Commissione ad- 
missorum, hi directe in textum emendatum introducti sunt, litte- 
ris MAIUSCULIS adnotati. Expensio modorum proinde ex hoc 
textu emendato eruitur. 

3 - TEXTUS EMENDATUS 


Schema Decreti 

« DE ECCLESIIS ORIENTALIBUS CATHOLICIS » 


Textus propositus * 

1. [Prooemium]. Orientalium Eccle- 
siarum instituta, ritus, traditiones ec- 
clesiasticas atque vitae christianae di- 
sciplinam Ecclesia catholica magni facit. 
In eis enim, utpote veneranda antiqui- 
tate praeclaris, elucet ea quae ab Apo- 
stolis et ea quae a Patribus est traditio, 1 
quaeque partem constituit divinitus tra- 
diti atque indivisi universae Ecclesiae 
patrimonii. Ecclesiarum igitur Orienta- 
lium, quae huius traditionis testes sunt 
vivi, sollicitudinem gerens, haec Sancta 
et Oecumenica Synodus id spectans ut 
eaedem floreant et novo robore aposto- 
lico concreditum sibi munus absolvant, 
praeter ea, quae ad universam spectant 
Ecclesiam, capita quaedam statuere de- 
crevit, ceteris ad providentiam Synodo- 
rum orientalium nec non Sedis Aposto- 
licae remissis. 


Textus emendatus ** 

1. [ Prooemium ]. Orientalium Eccle- 
siarum instituta, ritus LITURGICOS, 
traditiones ecclesiasticas atque vitae chri- 
stianae disciplinam Ecclesia catholica 
magni facit. In eis enim, utpote vene- 
randa antiquitate praeclaris, elucet ea 
quae ab Apostolis PER PATRES est tra- 
ditio, 1 quaeque partem constituit divi- 
nitus REVELATI atque indivisi univer- 
sae Ecclesiae patrimonii. Ecclesiarum 
igitur Orientalium, quae huius traditionis 
testes sunt vivi, sollicitudinem gerens, 
haec Sancta et Oecumenica Synodus CU- 
PIENS ut eaedem floreant et novo robore 
apostolico concreditum sibi munus ab- 
solvant, praeter ea quae ad universam 
spectant Ecclesiam, capita quaedam sta- 
tuere decrevit, ceteris ad providentiam 
Synodorum orientalium nec non Sedis 
Apostolicae remissis. 


* Textus in Aula propositus die 15 oct. a. c.; litteris s. d. cursivis notantur textus iam ante 
hanc diem a Commissione admissi in textu priori, et suffragationi Patrum propositi. 

** Litteris s. d. MAIUSCULIS notantur « modi » in textum emendatum introducti post exa- 
men modorum peractum. 

DE ECCLESIIS PARTICULARIBUS SEU RITIBUS P 5 ] 


Textus propositus 

2. Sancta et catholica Ecclesia, quae 
est corpus Christi Mysticum, constat ex 
fidelibus, qui eadem fide, iisdem sacra- 
mentis et eodem regimine in Spiritu 
Sancto organice uniuntur, quique in va- 
rios coetus hierarchia iunctos coalescen- 
tes, particulares Ecclesias constituunt. 
Inter eas mirabilis communio viget, ita 
ut arietas in Ecclesia nedum eiusdem 
noceat unitati, eam potius declarat; Ec- 
clesiae enim catholicae hoc propositum 
est, ut salvae et integrae maneant legiti- 
mae uniuscuiusque particularis Ecclesiae 
traditiones, eademque pariter vult suam 
vitae rationem aptare variis temporum 
locorumque necessitatibus. 2 

3. Huiusmodi particulares Ecclesiae, 
tum Orientis tum Occidentis, licet riti- 
bus, ut aiunt, nempe liturgia, ecclesia- 
stica disciplina et patrimonio spirituali 
partim inter se differant, aequali tamen 
modo concreduntur pastorali gubernio 
Romani Pontificis, qui Beato Petro in pri- 
matu super universam Ecclesiam divini- 
tus succedit. Eaedem proinde pari pollent 
dignitate ita ut nulla earum ceteris prae- 
stet ratione ritus, atque iisdem f ruuntur 
iuribus et tenentur obligationibus, etiam 
quod attinet ad Evangelium praedican- 
dum in universum mundum (cf. Mc. 16, 
13), sub moderamine Romani Pontificis. 

4. Provideatur igitur ubique terrarum 
tuitioni atque incremento omnium Eccle- 


Textus emendatus 

2. Sancta et catholica Ecclesia, quae 
est corpus Christi Mysticum, constat ex 
fidelibus, qui eadem fide, iisdem sacra- 
mentis et eodem regimine in Spiritu 
Sancto organice uniuntur, quique in va- 
rios coetus hierarchia iunctos coalescen- [56] 
tes, particulares Ecclesias SEU RITUS 
constituunt. Inter eas mirabilis viget 
communio, ita ut varietas in Ecclesia ne- 
dum eiusdem noceat unitati, eam potius 
declarat; Ecclesiae enim catholicae hoc 
propositum est, ut salvae et integrae ma- 
neant uniuscuiusque particularis Eccle- 
siae SEU RITUS traditiones, eademque 
pariter vult suam vitae rationem aptare 
variis temporum locorumque necessita- 
tibus. 2 

3. Huiusmodi particulares Ecclesiae, 
tum Orientis tum Occidentis, licet riti- 
bus, ut aiunt, nempe liturgia, ecclesia- 
stica disciplina et patrimonio spirituali 
partim inter se differant, aequali tamen 
modo concreduntur pastorali gubernio 
Romani Pontificis, qui Beato Petro in pri- 
matu super universam Ecclesiam divini- 
tus succedit. Eaedem proinde pari pollent 
dignitate ita ut nulla earum ceteris prae- 
stet ratione ritus, atque iisdem f ruuntur 
iuribus et tenentur obligationibus, etiam 
quod attinet ad Evangelium praedican- 
dum in universum mundum (cf. Mc. 16, 

15), sub moderamine Romani Pontificis. 

4. Provideatur igitur ubique terrarum 
tuitioni atque incremento omnium Eccle- 

[56] Textus propositus 

siarum particularium, ac propterea con- 
stituantur paroeciae atque propria hie- 
rarchia, ubi id postulat bonum spirituale 
fidelium; Hierarchae vero variarum Ec- 
clesiarum particularium in eodem terri- 
torio iurisdictionem obtinentes, curent, 
collatis consiliis in periodicis conferendis, 
unitatem actionis fovere, et viribus uni- 
tis, communia adiuvare opera, ad bonum 
religionis expeditius promovendum et 
cleri disciplinam efficacius tuendam . 3 


[57] 

Omnes denique et singuli fideles, nec- 
non baptizati acatholici ad Ecclesiam 
catholicam convenientes, proprium ubi- 
que terrarum retineant ritum, salvo iure, 
in casibus particularibus, recurrendi ad 
Sedem Apostolicam, eumque colant et 
pro viribus observent . 4 


Textus emendatus 

siarum particularium ac propterea con- 
stituantur paroeciae atque propria hie- 
rarchia, ubi id postulat bonum spirituale 
fidelium. Hierarchae vero variarum Ec- 
clesiarum particularium in eodem terri- 
torio iurisdictionem obtinentes, curent, 
collatis consiliis in periodicis CONVEN- 
TIBUS, unitatem actionis fovere, et, vi- 
ribus unitis, communia adiuvare opera, 
ad bonum religionis expeditius promo- 
vendum et cleri disciplinam efficacius 
tuendam . 3 CLERICI OMNES ET 
ASCENDENTES AD ORDINES SA- 
CROS BENE INSTRUANTUR DE RI- 
TIBUS ET PRAESERTIM DE NORMIS 
PRACTICIS IN MATERIIS INTERRI- 
TO ALIBUS, IMO ET LAICI IN INSTI- 
TUTIONE CATECHETICA DE RITI- 
BUS EORUMQUE NORMIS DOCEAN- 
TUR. Omnes denique et singuli CA- 
THOLICI, necnon baptizati CUIUSVIS 
ECCLESIAE VEL COMMUNITATIS 
ACATHOLICAE AD PLENITUDINEM 
COMMUNIONIS CATHOLICAE conve- 
nientes, proprium ubique terrarum reti- 
neant ritum eumque colant et pro viribus 
observent ; 4 salvo iure recurrendi ad Se- 
dem Apostolicam in casibus PECULIA- 
RIBUS PERSONARUM, COMMUNITA- 
TUM, VEL REGIONUM, QUAE, UTI 
SUPREMA RELATIONUM INTEREC- 
CLESIALIUM ARBITRA, PROVIDE- 
BIT NECESSITATIBUS IN SPIRITU 
OECUMENICO, IPSA VEL PER ALIAS 
AUCTORITATES, DATIS OPPORTU- 
NIS NORMIS, DECRETIS VEL RE- 
SCRIPTIS. 

DE SPIRITUALI ECCLESIARUM ORIENTALIUM PATRIMONIO SERVANDO [57] 


Textus propositus 

5. Historia, traditiones et plurima ec- 
clesiastica instituta praeclare testantur 
quantopere de universa Ecclesia Orienta- 
les Ecclesiae meritae sint. 5 Quapropter 
Sancta Synodus patrimonium hoc eccle- 
siasticum et spirituale non solum aesti- 
matione debita et iusta laude prosequi- 
tur, sed etiam tamquam patrimonium 
universae Christi Ecclesiae firmiter con- 
siderat. Quamobrem sollemniter decla- 
rat, Ecclesias Orientis sicut et Occiden- 
tis iure pollere et officio teneri se secun- 
dum proprias disciplinas peculiares re- 
gendi, utpote qua veneranda antiquitate 
commendentur, moribus suorum fidelium 
magis sint congruae atque ad bonum 
animarum consulendum aptiores videan- 
tur. 

6. Sciant ac pro certo habeant omnes 
Orientales, se suos legitimos ritus litur- 
gicos suamque disciplinam semper ser- 
vare posse et debere, ac nonnisi ratione 
proprii et organici progressus mutatio- 
nes inducendas esse. Haec omnia, igi- 
tur, maxima fidelitate ab ipsis Orientali- 
bus observanda sunt; qui quidem harum 
rerum cognitionem in dies maiorem 
usumque perfectiorem acquirere debent, 
et si ab iis ob temporum vel persona- 
rum adiuncta indebite defecerint, ad avi- 
tas traditiones redire satagant. Illi vero 
qui ratione sive muneris, sive apostolici 
ministerii frequens cum Orientalibus Ec- 
clesiis aut cum earum fidelibus habeant 
commercium, in cognitione et cultu 


Textus emendatus 

5. Historia, traditiones et plurima ec- 
clesiastica instituta praeclare testantur 
quantopere de universa Ecclesia Orienta- 
les Ecclesiae meritae sint. 5 Quapropter 
Sancta Synodus patrimonium hoc eccle- 
siasticum et spirituale non solum aesti- 
matione debita et iusta laude prosequi- 
tur, sed etiam tamquam patrimonium 
universae Christi Ecclesiae firmiter con- 
siderat. Quamobrem sollemniter decla- 
rat, Ecclesias ORIENTIS SICUT ET OC- 
CIDENTIS iure pollere et officio teneri 
se secundum proprias disciplinas pecu- 
liares regendi, utpote quae veneranda 
antiquitate commendentur, moribus suo- 
rum fidelium magis sint congruae atque 
ad bonum animarum consulendum aptio- 
res videantur. 

6. Sciant ac pro certo habeant omnes 
Orientales, se suos legitimos ritus litur- 
gicos suamque disciplinam semper ser- [58] 
vare posse et debere, ac nonnisi ratione 
proprii et ORGANICI progressus muta- 
tiones inducendas esse. Haec omnia, igi- 
tur, maxima fidelitate ab ipsis Orientali- 
bus observanda sunt; qui quidem harum 
rerum cognitionem in dies maiorem 
usumque perfectiorem acquirere debent, 

et si ab iis ob temporum vel persona- 
rum adiuncta indebite defecerint, ad avi- 
tas traditiones redire satagant. Illi vero 
qui ratione sive muneris, sive apostolici 
ministerii frequens cum Orientalibus Ec- 
clesiis aut cum earum fidelibus habeant 
commercium, in cognitione ET CULTU 


39 

[58] Textus propositus Textus emendatus 


rituum disciplinae, doctrinae, historiae 
atque indolis Orientalium accurate, pro 
gravitate officii quod gerunt, instituan- 
tur. 6 Religionibus vero et associationibus 
latini ritus, quae in regionibus orienta- 
libus vel inter fideles orientales ope- 
ram praestant, enixe commendatur, ut, 
ad maiorem apostolatus efficaciam, do- 
mos aut etiam provincias orientalis ri- 
tus, quantum fieri potest, constituant. 7 


rituum, disciplinae, doctrinae, historiae 
atque indolis Orientalium accurate, pro 
gravitate officii quod gerunt, instituan- 
tur. 6 Religionibus vero et associationibus 
latini ritus, quae in regionibus orienta- 
libus vel inter fideles orientales ope- 
ram praestant, enixe commendatur, ut, 
ad maiorem apostolatus efficaciam, do- 
mos aut etiam provincias orientalis ri- 
tus, quantum fieri potest, constituant. 7 


DE PATRIARCHIS ORIENTALIBUS 


7. Ab antiquissimis temporibus in Ec- 
clesia viget institutio patriarchalis, iam 
a primis Synodis Oecumenicis agnita. 8 

Nomine vero Patriarchae orientalis 
venit episcopus, cui canones tribuunt 
iurisdictionem in omnes episcopos, haud 
exceptis metropolitis, clerum et populum 
territorii vel ritus, ad normam iuris et 
salvo primatu Romani Pontificis exer- 
cendam. 9 

Ubique Hier archia alicuius ritus con- 
stituitur, manet aggregatus hierarchiae 
patriarchatus eiusdem ritus etiam extra 
fnes territorii patriarchalis. 

[59] 8. Patriarchae Ecclesiarum Orienta- 

lium, licet alii aliis tempore posteriores, 
omnes tamen aequales sunt ratione di- 
gnitatis patriarchalis, salva inter eos 
praecedentia honoris legitime statuta. 10 

9. Secundum antiquissimam Ecclesiae 

traditionem, singulari honore prosequen- 
di sunt Ecclesiarum Orientalium patriar- 


7. Ab antiquissimis temporibus in Ec- 
clesia viget institutio patriarchalis, iam 
a primis Synodis Oecumenicis agnita. 8 

Nomine vero Patriarchae orientalis 
venit episcopus, cui COMPETIT iuris' 
dictio in omnes episcopos, haud exceptis 
metropolitis, clerum et populum PRO- 
PRII territorii vel ritus, ad normam iuris 
et salvo primatu Romani Pontificis. 9 

UBICUMQUE Hierarcha alicuius ri- 
tus EXTRA FINES TERRITORII PA- 
TRIARCHALIS constituitur, manet ag- 
gregatus hierarchiae patriarchatus eius- 
dem ritus AD NORMAM IURIS. 

8. Patriarchae Ecclesiarum Orienta- 
lium licet alii aliis tempore posteriores, 
omnes tamen aequales sunt ratione di- 
gnitatis patriarchalis, salva inter eos 
praecedentia honoris legitime statuta. 10 

9. Secundum antiquissimam Ecclesiae 
traditionem, singulari honore prosequen- 
di sunt Ecclesiarum Orientalium patriar- 

Textus propositus 

chae, quippe qui suo quisque patriarcha- 
tui, tamquam pater et caput praesint. 

Ideo statuit haec Sancta Synodus, ut 
eorum iura atque privilegia quampri- 
mum restituantur , iuxta antiquas tradi- 
tiones uniuscuiusque Ecclesiae et Syno- 
dorum Oecumenicarum decreta. 11 

Haec autem iura et privilegia sunt il- 
la quae in unione Orientis et Occidentis 
viguerunt, etsi ad nostra tempora ali- 
quantum aptanda sint, minime vero mi- 
nuenda. 

Patriarchae cum suis synodis superio- 
rem constituunt instantiam pro quibus- 
vis negotiis patriarchatus, non secluso 
iure constituendi novas epar chias atque 
nominandi episcopos sui ritus ubicum- 
que hoc opportunum videbitur, salvd ina- 
lienabili Romani Pontificis iure in singu- 
lis casibus interveniendi. 

10. Quae de Patriarchis sunt dicta, 
pertinent etiam ad Archiepiscopos maio- 
res, qui universae cuidam Ecclesiae par- 
ticulari seu ritui praesunt. 12 

11. Cum institutum patriarchale in 
Ecclesiis Orientalibus sit forma regiminis 
traditionalis, Sancta et Oecumenica Sy- 
nodus exoptat ut, si opus sit, novi eri- 
gantur patriarchatus, quorum constitu- 
tio Synodo Oecumenicae vel Romano 
Pontifici reservatur. 13 


T extus emendatus 

chae, quippe qui suo quisque patriarcha- 
tui tamquam pater et caput praesint. 

Ideo statuit haec Sancta Synodus, ut 
eorum iura atque privilegia INSTAU- 
RENTUR, iuxta antiquas traditiones 
uniuscuiusque Ecclesiae et Synodorum 
Oecumenicarum decreta . 11 

Haec autem iura et privilegia sunt il- 
la, quae TEMPORE UNIONIS Orientis 
et Occidentis viguerunt, etsi ad HODIER- 
NAS CONDITIONES aliquantum ap- 
tanda sint. 

Patriarchae cum suis synodis superio- 
rem constituunt instantiam pro quibus- 
vis negotiis patriarchatus, non secluso 
iure constituendi novas eparchias atque 
nominandi episcopos sui ritus INTRA 
FINES TERRITORII PATRIARCHA- 
LIS, salvo inalienabili Romani Pontificis 
iure in singulis casibus interveniendi. 

10. Quae de Patriarchis sunt dicta, 
VALENT etiam, AD NORMAM IURIS, 
de Archiepiscopis maioribus, qui univer- 
sae cuidam Ecclesiae particulari seu ri- 
tui praesunt. 12 

11. Cum institutum patriarchale in 
Ecclesiis Orientalibus sit forma regiminis 
traditionalis, Sancta et Oecumenica Sy- 
nodus exoptat ut, UBI opus sit, novi eri- 
gantur patriarchatus, quorum constitu- 
tio Synodo Oecumenicae vel Romano 
Pontifici reservatur. 13 

[60] DE DISCIPLINA 

Textus propositus 

12. Veterem disciplinam de sacra- 
mentis apud Orientales Ecclesias vigen- 
tem, itemque praxim quae ad eorum ce- 
lebrationem et ministrationem spectant, 
Sancta Oecumenica Synodus confirmat 
et laudat, et si casus ferat, exoptat ut 
eadem instauretur. 

13. [De Ministro S. Chrismatis ]. Di- 
sciplina de ministro S. Chrismatis inde ab 
antiquissimis temporibus apud Orienta- 
les vigens plene instauretur. Idcirco pre- 
sbyteri hoc sacramentum conferre valent, 
adhibito Chrismate a patriarcha vel epi- 
scopo benedicto. 14 

14. Presbyteri omnes orientales hoc 
sacramentum, sive una cum Baptismo 
sive separatim, valide conferre possunt 
omnibus fidelibus cuiusvis ritus, latino 
haud excluso, servatis ad liceitatem prae- 
scriptis iuris tum communis tum parti- 
cularis. 15 Presbyteri quoque latini ritus, 
secundum facultates quibus gaudent cir- 
ca ministrationem huius sacramenti, va- 
lent illud etiam fidelibus Ecclesiarum 
Orientalium ministrare, sine praeiudicio 
ritui, servatis quoad liceitatem praescrip- 
tis iuris sive communis sive particula- 
ris. 16 

15. [De SS.ma Eucharistia ]. Iuxta 
praescripta aut consuetudinem proprii 
ritus, fideles obligatione tenentur diebus 
Dominicis et festis Divinae Liturgiae aut 
celebrationi Divinarum Laudum interes- 


SACRAMENTORUM 

Textus emendatus 

12. Veterem disciplinam de sacra- 
mentis apud Orientales Ecclesias vigen- 
tem, itemque praxim quae ad eorum ce- 
lebrationem et ministrationem spectant, 
Sancta Oecumenica Synodus confirmat 
et laudat, et, si casus ferat, exoptat ut 
eadem instauretur. 

13. [De Ministro S. Chrismatis ]. Di- 
sciplina de ministro S. Chrismatis inde ab 
antiquissimis temporibus apud Orienta- 
les vigens plene instauretur. Idcirco pre- 
sbyteri hoc sacramentum conferre valent, 
adhibito Chrismate a patriarcha vel epi- 
scopo benedicto. 14 

14. Presbyteri omnes orientales hoc 
sacramentum, sive una cum Baptismo 
sive separatim, valide conferre possunt 
omnibus fidelibus cuiusvis ritus, latino 
haud excluso, servatis ad liceitatem prae- 
scriptis iuris tum communis tum parti- 
cularis. 15 Presbyteri quoque latini ritus, 
secundum facultates quibus gaudent cir- 
ca ministrationem huius sacramenti, va- 
lent illud etiam fidelibus Ecclesiarum 
Orientalium ministrare, sine praeiudicio 
ritui, servatis quoad liceitatem praescrip- 
tis iuris sive communis sive particula- 
ris. 16 

15. [De SS.ma Eucharistia ]. FIDE- 
LES OBLIGATIONE TENENTUR DIE- 
BUS DOMINICIS ET FESTIS INTE- 
RESSE DIVINAE LITURGIAE AUT, 
IUXTA PRAESCRIPTA VEL CONSUE- 

Textus propositus 

se. 17 Quo facilius hanc obligationem 
adimplere valeant, eisdem conceditur 
hoc praeceptum implere inde a vesperis 
vigiliae usque ad finem diei Dominicae 
vel festi. 18 Enixe commendatur fidelibus, 
ut his diebus, immo frequentius ac vel 
etiam quotidie, Sacram Eucharistiam su- 
scipiant. 19 


16. [De Ministro S. Poenitentiae]. Ob 
quotidianam permixtionem fidelium di- 
versarum particularium Ecclesiarum in 
eadem regione vel territorio orientali, 
facultas presbyterorum cuiuscumque ri- 
tus excipiendi confessiones, a propriis 
hierarchis rite et sine ulla restrictione 
concessa, ad totum territorium extendi- 
tur concedentis necnon ad loca et fideles 
cuiuscumque ritus in eodem territorio, 

nisi hierarcha loci, quoad loca sui ritus, 
• 20 

expresse renuerit. 

17. [De Diaconatu et Ordinibus Mi- 
noribus]. Ut antiqua sacramenti Ordinis 
disciplina in Ecclesiis Orientalibus ite- 
rum vigeat, exoptat haec Sancta Syno- 
dus, ut institutum diaconatus permanen- 
tis, ubi in desuetudinem venerit, instau- 
retur. 21 Quoad subdiaconatum vero et 
Ordines inferiores eorumque iura et obli- 
gationes, provideat Auctoritas legislativa 
uniuscuiusque Ecclesiae particularis. 22 

18. [De Matrimoniis mixtis ] . Ad prae- 
cavenda matrimonia invalida, cum ca- 
tholici orientales cum acatholicis orien- 


T extus emendatus [60 J 

TUDINEM PROPRII RITUS, CELE- 
BRATIONI DIVINARUM LAUDUM. 17 
Quo facilius fideles hanc obligationem 
adimplere valeant, STATUITUR TEM- 
PUS UTILE, PRO HOC PRAECEPTO 
ADIMPLENDO, DECURRERE INDE a 
vesperis vigiliae usque ad finem diei Do- [ 61 ] 
minicae vel festi. 18 Enixe commendatur 
fidelibus, ut his diebus, imo frequentius 
ac vel etiam quotidie, Sacram Euchari- 
stiam suscipiant. 19 

16. [De Ministro S. Poenitentiae]. Ob 
quotidianam permixtionem fidelium di- 
versarum particularium Ecclesiarum in 
eadem regione vel territorio orientali, 
facultas presbyterorum cuiuscumque ri- 
tus excipiendi confessiones, a propriis 
hierarchis rite et sine ulla restrictione 
concessa, ad totum territorium extendi- 
tur concedentis necnon ad loca et fideles 
cuiuscumque ritus in eodem territorio, 

nisi hierarcha loci, quoad loca sui ritus, 

• 20 

expresse renuerit. 

17. [De Diaconatu et Ordinibus Mi- 
noribus]. Ut antiqua sacramenti Ordinis 
disciplina in Ecclesiis Orientalibus ite- 
rum vigeat, exoptat haec Sancta Syno- 
dus, ut institutum diaconatus permanen- 
tis, ubi in desuetudinem venerit, instau- 
retur. 21 Quoad subdiaconatum vero et 
Ordines inferiores eorumque iura et obli- 
gationes, provideat Auctoritas legislativa 
uniuscuiusque Ecclesiae particularis. 22 

18. [ De Matrimoniis mixtis ] . Ad prae- 
cavenda matrimonia invalida, cum ca- 
tholici orientales cum acatholicis orien- 

[61] Textus propositus Textus emendatus 


talibus baptizatis matrimonium ineunt, 
et ad consulendum nuptiarum firmitati 
et sanctitati nec non domesticae paci, 
Sancta Synodus statuit formam canoni- 
cam celebrationis pro his matrimoniis 
obligare tantum ad liceitatem; ad vali- 
ditatem sufficere praesentiam ministri 
sacri , servatis aliis de ritu servandis 21 


talibus baptizatis matrimonium ineunt, 
et ad consulendum nuptiarum firmitati 
et sanctitati nec non domesticae paci, 
Sancta Synodus statuit formam canoni- 
cam celebrationis pro his matrimoniis 
obligare tantum ad liceitatem; ad vali- 
ditatem sufficere praesentiam ministri 
sacri, servatis aliis de IURE servandis. 23 


[62] DE CULTU DIVINO 


19. [De temporibus sacris\ Dies fe- 
stos pro omnibus Ecclesiis Orientalibus 
communes in posterum constituere, 
transferre aut supprimere unius est Sy- 
nodi Oecumenicae vel Sedis Apostolicae. 
Dies vero festos pro singulis Ecclesiis 
particularibus constituere, transferre aut 
supprimere, praeter Apostolicam Sedem, 
competit Synodis patriarchalibus aut ar- 
chiepiscopalibus, debita tamen ratione 
habita totius regionis, ceterarumque Ec- 
clesiarum particularium. 24 

20. Donec perveniatur ad optatam in- 
ter omnes christianos conventionem de 
unico die, quo festivitas Paschatis ab 
omnibus celebretur, interim ad unitatem 
inter christianos in eadem regione vel 
natione degentes fovendam, Patriarchis 
vel Supremis in loco Auctoritatibus com- 
mittitur, ut, unanimi consensu et colla- 
tis consiliis cum iis quorum interest, de 
festo Paschatis eadem die Dominica ce- 
lebrando conveniant. 25 

21. Singuli fideles extra regionem vel 
territorium proprii ritus versantes, quoad 
legem de temporibus sacris, ad discipli- 


19. [De temporibus sacris\ Dies fe- 
stos pro omnibus Ecclesiis Orientalibus 
communes in posterum constituere, 
transferre aut supprimere unius est Sy- 
nodi Oecumenicae vel Sedis Apostolicae. 
Dies vero festos pro singulis Ecclesiis 
particularibus constituere, transferre aut 
supprimere, praeter Apostolicam Sedem, 
competit Synodis patriarchalibus aut ar- 
chiepiscopalibus, debita tamen ratione 
habita totius regionis, ceterarumque Ec- 
clesiarum particularium. 24 

20. Donec perveniatur ad optatam in- 
ter omnes christianos conventionem de 
unico die, quo festivitas Paschatis ab 
omnibus celebretur, interim ad unitatem 
inter christianos in eadem regione vel 
natione degentes fovendam, Patriarchis 
vel Supremis in loco Auctoritatibus com- 
mittitur, ut, unanimi consensu et colla- 
ris consiliis cum iis quorum interest, de 
festo Paschatis eadem die Dominica ce- 
lebrando conveniant. 25 

21. Singuli fideles extra regionem vel 
territorium proprii ritus versantes, quoad 
legem de temporibus sacris, ad discipli- 

Textus propositus 

nam in loco ubi degunt vigentem se plene 
conformare possunt. In familiis mixti ri- 
tus hanc legem servare licet iuxta unum 
eundemque ritum. 26 

22. [De Officio Divino\. Clerici et re- 
ligiosi orientales celebrent iuxta propriae 
disciplinae praescripta et traditiones 
Laudes Divinas, quae inde ab antiqua 
aetate magno in honore fuerunt apud 
omnes Ecclesias Orientales. 27 Fideles quo- 
que, exempla maiorum secuti, in Divi- 
nas Laudes pro viribus et devote incum- 
bant. 

23. [De usu linguarum vernacula- 
rum ]. Ad Patriarcham cum Synodo vel 
ad Supremam cuiusque Ecclesiae Aucto- 
ritatem cum Consilio hierarcharum, ius 
pertinet moderandi usum linguarum in 
sacris actionibus liturgicis nec non pro- 
bandi versiones textuum in linguam ver- 
naculam. 28 


Textus emendatus [62] 

nam in loco ubi degunt vigentem se plene 
conformare possunt. In familiis mixti ri- 
tus hanc legem servare licet iuxta unum 
eundemque ritum. 26 

22. [De Officio Divino\. Clerici et re- 
ligiosi orientales celebrent iuxta propriae 
disciplinae praescripta et traditiones 
Laudes Divinas, quae inde ab antiqua 
aetate magno in honore fuerunt apud 
omnes Ecclesias Orientales. 27 Fideles quo- 
que, exempla maiorum secuti, in Divi- 
nas Laudes pro viribus et devote incum- 
bant. 

23. [De usu linguarum vernacula- [63] 
rum\. Ad Patriarcham cum Synodo vel 

ad Supremam cuiusque Ecclesiae Aucto- 
ritatem cum Consilio hierarcharum, ius 
pertinet moderandi usum linguarum in 
sacris actionibus liturgicis nec non, FAC- 
TA RELATIONE AD SEDEM APOSTO- 
LICAM, probandi versiones textuum in 
linguam vernaculam. 28 


DE CONVERSATIONE CUM FRATRIBUS ECCLESIARUM SEIUNCTARUM 


24. Ad Ecclesias Orientales, commu- 
nionem cum Sede Apostolica Romana ha- 
bentes, peculiare pertinet munus omnium 
Christianorum unitatem, orientalium 
praesertim, fovendi, precibus imprimis, 
vitae exemplis, religiosa erga antiquas 
traditiones orientales fidelitate, mutua et 
meliore cognitione, collaboratione ac fra- 
terna rerum animorum aestimatione. 29 


24. Ad Ecclesias Orientales, commu- 
nionem cum Sede Apostolica Romana ha- 
bentes, peculiare pertinet munus omnium 
christianorum unitatem, orientalium 
praesertim, fovendi, IUXTA PRINCI- 
PIA DECRETI HUIUS S. SYNODI 
« DE OECUMENISMO », precibus im- 
primis, vitae exemplis, religiosa erga an- 
tiquas traditiones orientales fidelitate, 
mutua et meliore cognitione, collabora- 
tione ac fraterna rerum animorumque 
aestimatione. 29 

[ 63 ] Textus propositus 

25. Ab Orientalibus seiunctis, in uni- 
tatem catholicam convenientibus, ne plus 
exigatur quam quod simplex fidei catho- 
licae professio exigit. Et cum apud eos 
sacerdotium validum servatum sit, cle- 
ricis orientalibus, in unitatem catholicam 
convenientibus, facultas est proprium 
Ordinem exercendi, iuxta normas a com- 
petenti Auctoritate statutas. 30 

26. [De communicatione in sacris ] . 
Doctrina catholica tenet « communicatio- 
nem in sacris cum fratribus seiunctis », 
quae unitatem Ecclesiae offendit aut for- 
malem errori adhaesionem vel periculum 
aberrationis in fide, scandali et indiffe- 
rentismi includit, lege divina prohiberi. 31 
Praxis tamen pastoralis demonstrat, ad 
fratres orientales quod spectat, varia 
considerari posse et debere singularum 

[ 64 ] personarum adiuncta, in quibus nec uni- 
tas Ecclesiae laeditur, nec pericula vitan- 
da adsunt, sed extrema necessitas salu- 
tis et bonum spirituale animarum urgent. 
Ideo Ecclesia catholica, pro temporum, 
locorum et personarum adiunctis, mitio- 
rem saepe adhibuit et adhibet rationem 
agendi, salutis media et testimonium ca- 
ritatis inter christianos omnibus prae- 
bens, per participationem in sacramen- 
tis aliisque in functionibus et rebus sa- 
cris. His attentis, Sancta Synodus, « ne 
impedimento propter sententiae severita- 
tem simus iis qui salvantur » 32 et ad ma- 
gis magisque fovendam unionem inter 
christianos, sequentem agendi rationem 
statuit. 


Textus emendatus 

25. Ab Orientalibus seiunctis, in uni- 
tatem catholicam SUB INFLUXU GRA- 
TIAE SANCTI SPIRITUS convenienti- 
bus, ne plus exigatur quam quod simplex 
fidei catholicae professio exigit. Et cum 
apud eos sacerdotium validum servatum 
sit, clericis orientalibus, in unitatem ca- 
tholicam convenientibus, facultas est pro- 
prium Ordinem exercendi, iuxta normas 
a competenti Auctoritate statutas. 30 

26. [De communicatione in sacris ] . 
COMMUNICATIO in sacris, quae unita- 
tem Ecclesiae offendit aut formalem errori 
adhaesionem vel periculum aberrationis 
in fide, scandali et indifferentismi inclu- 
dit, lege divina prohibetur. 31 Praxis vero 
pastoralis demonstrat, ad fratres orien- 
tales quod spectat, varia considerari pos- 
se et debere singularum personarum ad- 
iuncta, in quibus nec unitas Ecclesiae 
laeditur, nec pericula vitanda adsunt, 
sed necessitas salutis et bonum spirituale 
animarum urgent. Ideo Ecclesia catho- 
lica, pro temporum, locorum et persona- 
rum adiunctis, mitiorem saepe adhibuit 
et adhibet rationem agendi, salutis me- 
dia et testimonium caritatis inter chri- 
stianos omnibus praebens, per participa- 
tionem in sacramentis aliisque in functio- 
nibus et rebus sacris. His attentis, Sancta 
Synodus, « ne impedimento propter sen- 
tentiae severitatem simus iis qui salvan- 
tur » 32 et ad magis magisque fovendam 
unionem CUM ECCLESIIS ORIENTA- 
LIBUS A NOBIS SEIUNCTIS, sequen- 
tem agendi rationem statuit. 

Textus propositus 

27. Positis memoratis principiis, 
Orientalibus, qui bona fide seiuncti in- 
veniuntur ab Ecclesia catholica, si sponte 
petant et rite sint dispositi, sacramenta 
Poenitentiae, Eucharistiae et Unctionis 
Infirmorum conferri possunt; imo, etiam 
catholicis eadem sacramenta licet petere 
ab iis ministris acatholicis, in quorum 
confessione habentur valida sacramenta, 
quotiescumque id necessitas aut vera spi- 
ritualis utilitas suadeat, et accessus ad 
sacerdotem catholicum physice vel mo- 
rali ter impossibilis evadat. 33 

28. Item, positis iisdem principiis, 
communicatio in sacris functionibus, re- 
bus et locis inter catholicos et fratres 
seiunctos orientales iusta de causa per- 
mittitur. 

29. Haec mitior communicationis in 
sacris cum fratribus seiunctis orientali- 
bus ratio vigilantiae et moderamini hie- 
rarcharum locorum committitur, ut, col- 
latis inter se consiliis, opportunis effica- 
cibusque praeceptis et normis Christiano- 
rum moderentur conversationem. 


Textus emendatus [64] 

27. Positis memoratis principiis, 
Orientalibus, qui bona fide SEIUNCTI 
inveniuntur ab Ecclesia catholica, si 
sponte petant et rite sint dispositi, sacra- 
menta Poenitentiae, Eucharistiae et Un- 
ctionis Infirmorum conferri possunt; 
imo, etiam catholicis eadem sacramenta 
licet petere ab iis ministris acatholicis, 
in quorum ECCLESIA habentur valida 
sacramenta, quotiescumque id necessitas 
aut vera spiritualis utilitas suadeat, et 
accessus ad sacerdotem catholicum phy- 
sice vel moraliter impossibilis evadat. 33 

28. Item, positis iisdem principiis, 
communicatio in sacris functionibus, re- 
bus et locis inter catholicos et fratres 
SEIUNCTOS orientales iusta de causa 
permittitur. 

29. Haec mitior communicationis in 
sacris cum fratribus ECCLESIARUM 
ORIENTALIUM SEIUNCTARUM ratio 
vigilantiae et moderamini hierarcharum 
locorum committitur, ut, collatis inter 
se consiliis, ET, SI CASUS FERAT, AU- 
DITIS ETIAM HIERARCHIS ECCLE- 
SIARUM SEIUNCTARUM, opportunis 
efficacibusque praeceptis et normis Chri- 
stianorum moderentur conversationem. 


CONCLUSIO (textus novus) [ 65 J 

30. Magnopere laetatur Sancta Synodus de fructuosa et actuosa col- 
laboratione Orientalium et Occidentalium Ecclesiarum Catholicarum, 
simulque declarat: hae omnes iuris dispositiones pro praesentibus con- 
ditionibus statuuntur, usquedum Ecclesia catholica et Ecclesiae Orien- 
tales seiunctae ad plenitudinem communionis convenient. 

Interim tamen omnes christiani, Orientales nec non Occidentales, 
enixe rogantur, ut ferventes atque assiduas, immo quotidianas preces Deo 
fundant ut, Sanctissima Deipara auxiliante, omnes unum fiant. Orent 
quoque, ut tot christianis cuiuscumque Ecclesiae, qui, strenue profi- 
tentes Christi nomen, patiuntur et angustiantur, Spiritus Sancti Para- 
clyti adfluat plenitudo confortationis et solatii. 

Omnes caritate fraternitatis invicem diligamus, honore invicem 
praevenientes ( Rotn . 12, 10). 


NOTAE 

1 Leo XIII, Litt. Ap. Orientalium dignitas, 30 nov. 1894: Leonis XIII Acta, 
vol. XIV, pp. 201-202. 

2 S. Leo IX, Litt. In terra pax, an. 1053: «Ut enim»; Innocentius III, 
Synodus Lateranensis IV, an. 1215, cap. IV: «Licet Graecos»; Litt. Inter qua- 
tuor, 2 aug. 1206: « Postulasti postmodum »; Innocentius IV, Ep. Cum de 
cetero, 27 aug. 1247; Ep. Sub catholicae, 6 mart. 1254, prooem.; Nicolaus III. 
Instructio Istud est memoriale, 9 oct. 1278; Leo X, Litt. Ap. Accepimus nuper, 
18 maii 1521; Paulus III, Litt. Ap. Dudum, 23 dec. 1534; Pius IV, Const. 
Romanus Pontifex, 16 febr.1564, § 5; Clemens VIII, Const. Magnus Dominus, 

23 dec. 1595, § 10; Paulus V, Const. Solet circumspecta, 10 dec. 1615, § 3; 
Benedictus XIV, Ep. Enc. Demandatam , 24 dec. 1743, § 3; Ep. Enc. Allatae 
sunt, 26 iun. 1755, §§ 3, 6-19, 32; Pius VI, Litt. Enc. Catholicae communionis, 

24 maii 1787; Pius IX, Litt. In suprema, 6 ian. 1848, § 3; Litt. Ap. Ecclesiam 
Christi, 26 nov. 1853; Const. Romani Pontificis, 6 ian. 1862; Leo XIII, Litt. Ap. 
Praeclara, 20 iun. 1894, n. 7; Litt. Ap. Orientalium dignitas, 30 nov. 1894, 
prooem.; etc. 

3 Pius XII, Motu proprio Cleri sanctitati, 2 iun. 1957, can. 4. 

4 Pius XII, Motu proprio Cleri sanctitati, 2 iun. 1957, can. 8: « sine licentia 
Sedis Apostolicae », sequendo praxim saeculorum praecedentium; item quoad bap- 
tizatos acatholicos in can. 11 habetur: « ritum quem maluerint amplecti possunt »; 
in textu proposito disponitur modo positivo observantia ritus pro omnibus et 
ubique terrarum. 

5 Cf. Leo XIII, Litt. Ap. Orientalium dignitas, 30 nov. 1894, Ep. Ap. Prae- 
clara gratulationis, 20 iun. 1894, et documenta in nota 2 allata. 

6 Cf. Benedictus XV, Motu proprio Orientis catholici, 15 oct. 1917; Pius XI, 
Litt. Enc. Rerum orientalium, 8 sept. 1928, etc. 

7 Praxis Ecclesiae catholicae temporibus Pii XI, Pii XII, Ioannis XXIII mo- 
tum hunc abunde demonstrat. 

8 Cf. Synodum Nicaenam I, can. 6; Constantinopolitanam I, can. 2 et 3; Chal- 
cedonensem, can. 28; can. 9; Constantinopolitanam IV, can. 17; can. 21; Latera- 
nensem IV, can. 5; can. 30; Florentinam, Decr. pro Graecis; etc. 

9 Cf. Synodum Nicaenam I, can. 6; Constantinopolitanam I, can. 3; Constan- 
tinopolitanam IV, can. 17; Pius XII, Motu proprio Cleri sanctitati, can. 216, 
§ 2 , 1 °. 

10 In Synodis Oecumenicis: Nicaena I, can. 6; Constantinopolitana I, can. 3; 
Constantinopolitana IV, can. 21; Lateranensi IV, can. 5; Florentina, decr. pro 

Graecis, 6 iul. 1439, § 9. Cf. Pius XII, Motu proprio Cleri sanctitati, 2 iun. 1957, [66] 
can. 219, etc. 

11 Cf. supra, nota 8. 

12 Cf. Synodum Ephesinam, can. 8; Clemens VII, Decet Romanum Pontifi- 
cem, 23 febr. 1596; Pius VII, Litt. Ap. In universalis Ecclesiae, 22 febr. 1807; 

Pius XII, Motu proprio Cleri sanctitati, 2 iun. 1957, can. 324-327; Syn. Cartha- 
ginem, an. 419, can. 17. 

13 Syn. Carthaginem, an. 419, can. 17 et 57; Chalcedonensis, an. 451, can. 12; 

S. Innocentius I, Litt. Et onus et honor, a. c. 415: « Nam quid sciscitaris »; 

S. Nicolaus I, Litt. Ad consulta vestra, 13 nov. 866: « A quo autem »; Inno- 
centius III, Litt. Rex regum, 25 febr. 1204; Leo XII, Const. Ap. Petrus Aposto- 
lorum Princeps, 15 aug. 1824; Leo XIII, Litt. Ap. Christi Domini, an. 1895; 

Pius XII, Motu proprio Cleri sanctitati, 2 iun. 1957, can. 159. 

14 Cf. Innocentius IV, Ep. Sub catholicae, 6 mart. 1264, § 3, n. 4; Syn. 
Lugdunensis II, ana. 1274 (professio fidei Michaelis Palaeologi Gregorio X oblata); 
Eugenius IV, in Syn. Florentina, Const. Exsultate Deo, 22 nov. 1439, §11; Cle- 
mens VIII, Instr. Sanctissimus, 31 aug. 1595; Benedictus XIV, Const. Etsi pa- 
storalis, 26 maii 1742, § II, n. 1, § III, n. 1, etc.; Synodus Laodicena, an. 347/381, 
can. 48; Syn. Sisen. Armenorum, an. 1342; Synodus Libanen. Maronitarum, 
an. 1736, P. II, Cap. III, n. 2, et aliae Synodi particulares. 

15 Cf. S. C. S. Officii, Instr. (ad Ep. Scepusien.), an. 1783; S. C. de Prop. 

Fide (pro Coptis), 15 mart. 1790, n. XIII; Decr. 6 oct. 1863, C, a; S. C. pro 
Eccl. Orient., 1 maii 1948; S. C. S. Officii, resp. 22 apr. 1896 cum litt. 

19 maii 1896. 

16 C.I.C., can. 782, § 4; S. C. pro Eccl. Orient., Decretum « de Sacramento 
Confirmationis administrando etiam fidelibus orientalibus a presbyteris latini ritus, 
qui hoc induito gaudeant pro fidelibus sui ritus », 1 maii 1948. 

17 Cf. Syn. Laodicen., an. 347/381, can. 29; S. Nicephorus CP., cap. 14; 

Syn. Duinen. Armenorum, an. 719, can. 31; S. Theodorus Studita, sermo 21; 

S. Nicolaus I, Litt. Ad consulta vestra, 13 nov. 866: « In quorum Apostolorum »; 

« Nos cupitis »; « Quod interrogatis »; « Praeterea consulitis »; « Si die Domi- 
nico »; et Synodi particulares. 

18 Novum quid, saltem ubi viget obligatio audiendi S. Liturgiam; ceterum 
cohaeret diei liturgicae apud Orientales. 

19 Cf. Canones Apostolorum, 8 et 9; Syn. Antiochena, an. 341, can. 2; Timo- 
theus Alexandrinus, interrogat. 3; Innocentius III, Const. Quia divinae ; 

4 ian. 1215; et plurimae Synodi particulares Ecclesiarum Orientalium recentiores. 

20 Salva territorialitate iurisdictionis, canon providere intendit, in bonum ani- 
marum, pluralitati iurisdictionis in eodem territorio. 

21 Cf. Syn. Nicaena I, can. 18; Syn. Neocaesarien., an. 314/325, can. 12; Syn. 
Sardicen., an. 343, can. 8; S. Leo M., Litt. Omnium quidem, 13 ian. 444; Syn. 
Chalcedonem, can. 6; Syn. Constantinopolitana IV, can. 23, 26; etc. 

22 Subdiaconatus consideratur apud Ecclesias Orientales plures Ordo minor, 
sed Motu proprio Pii XII, Cleri sanctitati, ei praescribuntur obligationes Ordinum 
maiorum. Canon proponit ut redeatur ad disciplinam antiquam singularum Eccle- 
siarum quoad obligationes subdiaconorum, in derogationem iuris communis « Cleri 
sanctitati ». 

23 Cf. Pius XII, Motu proprio Crebrae allatae, 22 febr. 1949, can. 32, § 2, [67] 

n. 5° (facultas patriarcharum dispensandi a forma); Pius XII, Motu proprio Cleri 
sanctitati, 2 iun. 1957, can. 267 (facultas patriarcharum sanandi in radice); S. C. 
S. Officii et S. C. pro Eccl. Orient., an. 1957 concedunt facultatem dispensandi 
a forma et sanandi ob defectum formae (ad quinquennium): « extra patriarchatus, 
Metropolitis, ceterisque Ordinariis locorum ... qui nullum habent Superiorem infra 
Sanctam Sedem ». 

24 Cf. S. Leo M., Litt. Quod saepissime , 15 apr. 454: « Petitionem autem »; 
S. Nicephorus CP., cap. 13; Syn. Sergii Patriarchae, 18 sept. 1596, can. 17; 
Pius VI, Litt. Ap. Assueto paterne, 8 apr. 1775; etc. 

25 Cf. Syn. Vaticana II, Const. De Sacra Liturgia, 4 dec. 1963. 

26 Cf. Clemens VIII, Instr. Sanctissimus , 31 aug. 1595, § 6: «Si ipsi 

graeci »; S. C. S. Officii, 7 iun. 1673, ad 1 et 3; 13 mart. 1727, ad 1; S. C. de 

Prop. Fide, Decret. 18 aug. 1913, art. 33; Decret. 14 aug. 1914, art. 27; Decret. 

27 mart. 1916, art. 14; S. C. pro Eccl. Orient., Decret. 1 mart. 1929, art. 36; 
Decret. 4 maii 1930, art. 41. 

27 Cf. Syn. Laodicen., 347/381, can. 18; Syn. Mar Issaei Chaldaeorum, an. 410, 
can. 15; S. Nerses Glaien. Armenorum, an. 1166; Innocentius IV, Ep. Sub 
catholicae, 6 mart. 1254, § 8; Benedictus XIV, Const. Etsi pastoralis, 26 maii 
1742, § 7, n. 5; Instr. Eo quamvis tempore, 4 maii 1745, §§ 42 ss.; et Synodi 
particulares recentiores: Armenorum (1911), Coptorum (1898), Maronitarum 
(1736), Rumenorum (1872), Ruthenorum (1891), Syrorum (1888). 

28 Ex traditione orientali. 

29 Ex tenore Bullarum unionis singularum Ecclesiarum orientalium catholi- 
carum. 

30 Obligatio synodalis quoad fratres seiunctos orientales et quoad omnes Ordi- 
nes cuiuscumque gradus tum iuris divini tum ecclesiastici. 

31 Haec doctrina valet etiam in Ecclesiis seiunctis. 

32 S. Basilius M., Epistula canonica ad Amphilochium, PG 32, 669 B. 

33 Fundamentum mitigationis consideratur: 1) validitas sacramentorum; 2) bo- 
na fides et dispositio; 3) necessitas salutis aeternae; 4) absentia sacerdotis proprii; 
5) exclusio periculorum vitandorum et formalis adhaesionis errori. 

34 Agitur de s. d. « communicatione in sacris extrasacramentali ». Concilium est 
quod mitigationem concedit, servatis servandis. 

Secretarius generalis : Videatis pag. 6 fasciculi: Primum quaesitum: 
An placeat textus emendatus nn. 2-4, cap. I schematis decreti de Eccle- 
siis Orientalibus catholicis. Hic refertur pagina, potestis videre. Placet 
an non placet? 

PATRUM ORATIONES 
(De matrimonii sacramento ) 

1 

Em. mus P. D. ERNESTUS card. RUFFINI 
Archiepiscopus Panormitanus 

Venerabiles Patres, 

In praesenti schemate plura mihi videntur laudabilia, praesertim 
quae dicuntur de sponsorum praeparatione ad matrimonium, de pasto- 
rali coniugum cura post nuptias, nec non quae proponuntur de eccle- 
siasticis matrimonii impedimentis minuendis et de causis matrimonia- 
libus — disciplina congruis munimentis fulta — expeditius agendis, 
quamvis normae peculiares ad futurum codicem luris Canonici, ut opi- 
nor, melius conferrentur. 

Spe autem ductus, ut soleo, me adiuvare posse ut schema ipsum 
perfectum expletumque fiat, haec demisse animadverto. 

1. Pag. 11, linn. 1-5, n. 1. Vocabulum « sacrum », cui in theologia 
catholica vis subest peculiarissima, inepte adhibetur sine ulla deminu- 
tione, de matrimonio ante Christum inito. Tunc enim in matrimonio 
quiddam tantum inerat sacrum et religiosum et id, vere proprieque, non 
quia a Deo institutum est ut amoris foedus ad dignam hominum pro- 
pagationem et vitae legem tuendam, sed maxime quia ab initio fuit 
quaedam incarnationis Verbi Dei adumbratio. 

2. Item non omnino accurata nec satis clara sunt quae in eadem 
pagina, linn. 6-9 scripta inveniuntur: « Christus Dominus (matrimo- 
nium) ad sacramenti dignitatem ita evexit ut mirabili modo particeps 
fieret sanctitatis et firmitatis sui Novi et aeterni Foederis cum Ecclesia ». 

Secundum testimonii S. Pauli ad Ephesios interpretationem, quam 
a Patribus, inde a S. Augustino, et a Summis Pontificibus, in primis 
Leone XIII ... J et Pio XI ... 2 certe accepimus, matrimonium christianum 
verum est sacramentum Novae Legis quod gratiam sanctificantem, sicut 
reliqua sacramenta, confert, quatenus a Christo constitutum est symbo- 
lum seu signum — utique sensibile et efficax — rei sacratissimae nempe 
magni mysterii unionis Christi cum Ecclesia; ad quod mirabile exem- 
plar christianorum coniugium necesse est sanctitate et firmitate confor- 
metur. 

Existimo doctrinam istam magis theologicam et pastoralem esse, 
utpote clariorem, quam quae in textu profertur. 

3. Denuo pag. 11, linn. 16-23: «...Disciplina eius (i. e. matrimo- 
nii) et cura, quod praesertim ad integritatem sanctitatemque attinet, a 
Christo Ecclesiae suae commissae sunt ». 

Si verba in textu priore « quod ad integritatem sanctitatemque atti- 
net » quandam Ecclesiae potestatis imminutionem oblique significare 
poterant, in novo textu quod in textu priore imperfectum habebatur, 
adverbio « praesertim » non perficitur, immo forsan peius factum est. 

Omnis aequivocatio vel dubitatio in quaestione tanti momenti de 
Ecclesiae et Reipublicae potestate in matrimoniis regendis securius vita- 
retur, si tritum in Ecclesiae doctrina principium, can. 1016 C.I.C. san- 
citum, iteretur, nimirum Christum « totam matrimoniorum disciplinam 
Ecclesiae suae credidisse et commendasse; salva competentia civilis po- 
testatis circa mere civiles cuiusvis matrimonii effectus ». 

Paulo aliter Leo XIII, in laudatis Encyclicis, auctoritate apostolica 
asseruit: « iure civili res tantummodo ordinari atque administrari posse, 
quas matrimonia efferunt ex sese in genere civili »; quos civiles effectus 
Ecclesia libenter agnoscit. 

Utinam Ecclesia et societas civilis — ubicumque fieri potest — 
mutua concordia et amico foedere ad commune utriusque societatis bo- 
num coniungantur et consocientur! ... 3 

4. Pag. 13, litt. d)\ « Excommunicatio in iure hodierno lata contra 
ineuntes matrimonium coram ministro acatholico abrogetur ». 

Aboleatur quidem — si placet — excommunicatio, sed confirmetur 
graviter prohiberi quominus id fiat, scii, quominus catholici matrimo- 
nium contrahant coram ministro acatholico. 

5. Pag. 14, litt. b ), linn. 15 s.: « Matrimonium contractum coram 
sacerdote, contra iuris praescripta , validum declaretur etc. ... ». 

Putaverim tantam licentiam neque in cogitationem cadere potuisse. 
Pluries sane in hac aula audivimus naturam Concilii nostri Oecumenici 
esse pastoralem, non, proprie, iuridicam; ast ne ponatur munus pasto- 
rale contra iuris praescripta! 

Perficiatur ergo textus, et attente perpendatur quomodo normae 
necessariae ad ipsam matrimoniorum validitatem tuendam certe serva- 
rentur, si ea contrahi ... 

Moderator : Em .me Domine, excusatum me habeas, pro verbo exc.mi 
secretarii generalis. 

Secretarius generalis'. Proponitur ergo secundum quaesitum: adhuc 
super Modos respicientes schema decreti De Ecclesiis Orientalibus Ca- 
tholicis, pag. 6: « An placeat expensio facta a Commissione circa Modos 

ad schema decreti De Ecclesiis Orientalibus Catholicis pertinentes, cum 
correctionibus in textu emendato indicatis »? Placet an non placet? 

Orator. Perficiatur — dicebam — ergo textus, et attente perpen- 
datur quomodo normae necessariae ad ipsam matrimoniorum validita- 
tem tuendam certe servarentur, si ea contrahi possent coram quocum- 
que sacerdote (qui forsan impedimenta dirimentia ignorat vel negligit), 
— utique adiiciuntur conditiones 4 — , « modo non sit per sententiam 
excommunicatus vel interdictus vel suspensus aut talis declaratus vel ab 
episcopo prohibitus et matrimonium in Ecclesia vel Oratorio publico 
celebretur ». Sed hae 5 conditiones, ut mihi videtur, non sufficiunt. 

Demum in parvitate mea exopto sincere ut, Summorum Pontificum 
vestigia prosequendo, admonitio quaedam fiat, etsi paucis verbis, contra 
divortium civile, longe lateque diffusum. 

Felix est occasio affirmandi suaviter ac simul fortiter: « quanta 
mala in se divortia contineant; eorum enim causa maritalia foedera 
facile mutabilia fiunt, extenuatur mutua benevolentia, tuitioni atque 
institutioni prolis graviter nocetur » ... 6 

Interventum concludens, mihi cordi est gratias plurimas agere, ve- 
nerabiles Patres, qui me benigne audire saepe dignati estis. Concilium 
Oecumenicum magis in dies nos mutua aestimatione, fraterna dilec- 
tione, communi veritatis studio — Deo miserante et B. M. V. prote- 
gente — arcte coniunxit, qui est iam fructus uberrimus nostri Concilii. 
Dixi. 


In textu scripto tradito'. 1 Enc. Litt. Arcanum divinae Sapientiae, 10 febr. 
1880: Leonis XIII Acta, 2 (1882), p. 16. 2 Enc. Litt. Casti connubii, 31 dee. 

1930: A.A.S., 22 (1930), p. 552. 3 Ita, Deo providente, factum est in so- 

lemni conventione inter Sanctam Sedem et Italiam. Cf. Concord. art. 34: A.A.S., 
21 (1929), p. 290. 4 deest. 5 Quae. 6 (Leo XIII). 


2 

Em.mus P. D. IOSEPH card. BUENO Y MONREAL 
Archiepiscopus Hispalensis 

Venerabiles Patres , 

Ut brevior fiam omittam praeambula quaeque et commentaria, et 
veniam ad ea quae optarem in ordinatione iuridica matrimonii} 

Optarem nempe } praeter rationem sacramenti, ratio etiam magis 3 
habeatur matrimonii utpote officium naturae, in civili etiam societate 

statum iuridicum constituens, quod hodie magis quam antea apud gen- 
tes consideratur. Quaeratur ergo, quatenus lex divina et animarum bo- 
num patiatur, ut disciplina ecclesiastica civili disciplinae consona red- 
datur, et quaelibet inter utramque dissidia, quae fere semper damnosa 
sunt, pro posse vitentur. 

Optarem 4 ut indissolubilitas matrimonii magis exaltetur contra tot 
pericula disgregationis familiarum quae divortio aluntur. Clare deter- 
minetur haec indissolubilitas prouti competit diversis formis matrimo- 
nii, nempe: matrimonii rati sub 5 sacramento; matrimonio non consum- 
mato; matrimonio legitimo; matrimoniis, quae in favorem fidei solvun- 
tur, iuxta privilegium Paulinum et illud, sic dictum, Petrinum. 

Optarem 6 tandem quod ecclesiastica disciplina simplicior fiat quoad 
praecepta iuris mere ecclesiastici, praesertim quoad impedimenta et 
formam canonicam. Et magis ratio habeatur realitatis naturalis et offi- 
ciorum quae iure naturae et naturalis probitatis exsurgunt ex unionibus 
initis de facto maxime si procreatione filiorum firmatae sint. Quaeque 
vero nimis durum est si invalidae habeantur ex defectu alicuius forma- 
litatis iuris mere humani. 

Quoad vero textum schematis sequentes emendationes proponam . 7 

1. De matrimonii impedimentis. Aetas ad valide contrahendum de- 
terminetur ab unaquaque episcoporum conferentia, ratione habita aeta- 
tis ab auctoritate civili statutae. Ratio est quod physiologica et etiam 
animi pubertas, si ita loqui licet, non eadem aetate habetur apud di- 
versas mundi plagas, nec expedit ut ordinatio ecclesiastica et civilis dis- 
sentiant in aestimanda re mere naturali. 

Gradus consanguinitatis in linea collaterali et affinitatis, matrimo- 
nium dirimentes aut mere impedientes, determinandi relinquantur etiam 
conferendis episcoporum, habita pariter ratione legis civilis. Facultas 
vero dispensandi super his impedimentis competat Ordinario locorum 
iuxta determinationem ipsius conferendae. 

Ex motivo religioso, sint tantum impedimenta dirimentia : sacer 
ordo presbyteratus , et votum solemne; dispensabile, illud, a Sancta Sede 
tantum; hoc 8 vero ab Ordinario. Alia vota publica et sacri ordines dia- 
conatus et subdiaconatus, sint tantum impedimenta impedientia ab Or- 
dinario dispensabilia. Schema aggravat hodiernum ius, statuendo im- 
pedimentum dirimens pro iis qui vota simplicia nuncuparunt in reli- 
gione, quod nimis videtur. 

2. De matrimoniis mixtis. Impedimentum disparitatis cultus non 
amplius dirimens sed mere impediens habeatur, et ab Ordinario dispen- 
sabile, sicuti etiam impedimentum mixtae religionis. Si vero matrimo- 

nium mixtum contrahatur, absque dispensatione a forma canonica, co- 
ram civili magistratu aut coram ministro acatholico, validum tamen ha- 
beatur; pars vero catholica extra ecclesiasticam communionem maneat 
donec resipiscat. 

3. De forma celebrationis matrimonii. Forma canonica a Tridentino 
inducta fuit ut clandestina matrimonia vitarentur, tempore quo Status 
formam civilem legitimam non habebat pro matrimonio. Res vero valde 
mutatae sunt. Et hodie fere omnes populi civiles obligatorio aut saltem 
facultativo modo, matrimoniale foedus submittunt formae legitimae. 
Ita ut uniones matrimoniales clandestinae iam non admittantur. Iam- 
vero quot gravissima damna oriantur ex hac duplicitate formae iuridicae, 
ecclesiasticae nempe et civilis, pro catholicis nemo non videt. Non desunt 
enim qui infeliciter legem Ecclesiae negligunt et foedus mere civile 
ineunt, validum quidem coram Statu et plerumque etiam in considera- 
tione sociali; invalidum vero coram Ecclesia, et proinde liberi manentes 
ad aliud foedus canonice contrahendum, quod nimis durum et contra 
naturalem probitatem videtur cum ex illa civili unione vera officia iuris 
naturalis oriantur, sive ad 9 alteram partem sive praesertim erga filios. 
Puto quod valde expediret hoc inconveniens dissidium tollere hoc vel 
simili modo: Catholici omnes gravi quidem obligatione tenentur legem 
Ecclesiae servare in matrimonio contrahendo. Ast si, inoboedientes, 
foedus mere civile ineant, tale foedus, modo non obsit impedimentum 
dirimens iuris divini, validum ratumque habeatur etiam ab Ecclesia. 
Contrahentes vero extra communionem ecclesiasticam maneant donec 
resipiscentes auctoritati Ecclesiae se submittant. 

Vellem praeterea ut expungantur e textu verba pag. 14, linn. 17-21, 
nempe « dummodo sacerdos non sit per sententiam ... etc. ». Gravibus 
etiam poenis corripiatur sacerdos qui absque debita delegatione matri- 
monio assistat. 

4. De processu matrimoniali. Expeditior cursus causarum magnopere 
curandus exigit ut solemnitates nimis formales apparatus iudicialis sim- 
pliciores fiant. Dummodo veritas factorum plene investigetur. Iudices, 
non tantum bene 10 competentes in iure, sed et sensu pastorali imbuti 
sint oportet, cum de re agatur animarum salutem proxime et graviter 
respiciente. 

5. De necessitate praeparationis nubendorum ad matrimonium. Mi- 
nus placent verba pag. 15, linn. 20-27 . Cum amor erga familiares et 
sodales qui experiendus et exercendus commendatur, alterius prorsus 
indolis sit ac amor qui communioni coniugali viam parat. Institutio 
filiorum comprehendat etiam naturam et dignitatem communionis con- 

iugalis qua communio et amor Christi erga Ecclesiam significatur, atque 
qualitates et virtutes corporis et animae quae requiruntur ad officia et 
onera matrimonialis vitae sancte sustinenda. Dixi. 


In textu scripto tradito-. 1 Valde laudanda est commissio conciliaris de disci- 
plina sacramentorum, eo quod post impensum laborem in apparando amplo sche- 
mate cum quaestionibus iam a commissione praeparatoria discussis aliisque animad- 
versionibus a Patribus conciliaribus missis, tamen adest coram nobis cum humili 
voto ut morem fideliter gerat mandatis commissionis de Concilii laboribus ordi- 
nandis. Equidem Concilium nostrum magno valde animo ingens opus aggressum 
fuit ab initio, quando de omni re scibili agendum in Concilio videbatur; quando 
vero fines Concilii magis praecise definiti sunt, maxime vero quando spes arridebat 
opus consumandi in hac tertia sessione, impositae fuere rigidissimae restrictiones, 
quibus aliquot schemata exiguitate vere lamentabili laborant, Hodie vero iam pro 
certo habemus quod saltem quarta sessio, Deo favente, adunabitur, ut schemata 
illa magni momenti de apostolatu laicorum, de revelatione, de Ecclesia in mundo 
hodierno aliaque minoris, sed non parvi, momenti absolvantur. Non ergo iam 
amplius adeo urget tempus ut exigua schemata non possint convenienter refici ea 
amplitudine quam rei momentum et dignitas Concilii consulunt. Quod et huic 
praesenti schemati voti de matrimonii sacramento applicandum est, eo vel magis 
quod de re agatur valde respiciente renovationem vitae christianae, in qua familia 
quae per matrimonium constituitur, proprias et momentosas quidem partes habet. 
Optandum ergo 1. ut antea iam quidam Patres petierant, ut matrimonium magis 
efferatur ut intima et permanens amoris et caritatis unio atque adeo ut hoc caritatis 
coniugalis signum elatioribus verbis describatur quatenus caritatis perfectionem in 
casto connubio exaltat. 2 Optandum 2. ut. 3 deest. 4 Optan- 
dum 3. 5 matrimonio rato seu. 6 Optandum. 7 propono. 

8 impedimenta dirimentia solus sit sacer ordo presbyteratus tantum a S. Sede di- 
spensabile; et votum solemne dispensabile. 9 erga. 10 vere. 

3 

Em.mus P. D. IULIUS card. DOPFNER 
Archiepiscopus Monacensis et Frisingensis 

Venerabiles Patres, 

Brevitatis causa et ut ad finem optatum perveniamus, vel potius 
etiam ut quam plurimi Patres possint loqui, omitto ea quae praeparavi, 
sed trado secretariatui et etiam emendationes quasdam. Subito veniam 
ad conclusionem. 

In quaestione matrimonii mixti quae vera est crux in relatione inter 
christianos, schema nostrum respicit, ut mihi videtur, postulata simul 
legis divinae, sed insuper correspondet principiis quae in schemate de 
Oecumenismo et de Libertate Religiosa proferuntur. Propterea placet 

et grato animo salutatur ut votum de iure postea condendo. Cum vero 
revisio codicis canonici ante plures annos perfici nequeat, et quaestio 
de matrimoniis mixtis urgens sit pro Catholicis nostris et etiam pro 
multis fratribus et sororibus christianis, propono rogandum esse Sum- 
mum Pontificem ut ius de matrimoniis mixtis quam primum Motu 
Proprio secundum propositiones a Patribus in voto prolatas recogno- 
scere dignetur. Dixi. 


Textus scripto traditus: 

Votum de matrimonii sacramento, etsi modestam prae se ferat speciem, pondere 
est gravissimum ac omni laude dignum. Nova legislatio de iure matrimoniali quidem 
non datur atque vix synodaliter perfici potest; attamen votum propositum ostendit 
lineas fundamentales ad disciplinam de matrimonii sacramento recognoscendam et 
pressius iam agit, quod a pluribus Patribus postulatum est, de matrimoniis mixtis. 
E relatione, quam em.mus ac rev.mus D. Aloisi Masella fecit, immensus labor 
elucet, quem commissiones et praeparatoria et conciliaris in schematibus praepa- 
randis praestiterunt, et nemo est, qui non aestimet sacrificium commissioni de 
sacramentorum disciplina impositum iussu, ut schema de matrimonio ad formam 
voti reducatur. Fructus huius laboris, qui ad universam disciplinam de Sacramentis 
spectat, in efformando Codice luris Canonici percipientur. 

Propositiones directivae ad ius condendum in schemate praeiacenti exhibitae, 
quas relator commissionis illustravit, in connexione cum propositionibus prioris 
schematis de matrimonii sacramento legi et intelligi debent. Hoc modo adhuc clarius 
perspici possunt. 

Propositiones directivae ad matrimonia mixta quae attinent novam politiorem 
formam induerunt, qua aequilibrium responsabile inventum esse puto. Vere hic 
versamur in quaestione difficillima et fere insolubili. Lamentabilis conditio Chri- 
stianorum e scissionibus orta gravissime sentitur in matrimonio mixto inter per- 
sonas baptizatas minus quidem ab eis qui a fide christiana totaliter recesserunt vel 
indifferentes facti sunt, vehementer vero ab eis, qui firma animae persuasione fidem 
christianam profitentur atque existentiam suam christianam credunt necessario de- 
pendere a communione cum propria cuiusque communitate. Evidens est matri- 
monium mixtum inter personam fidelem catholicam et fidelem non-catholicam con- 
tractum sive unam sive alteram partem in certamen conscientiae intolerabile prae- 
cipitare atque interne impossibile esse. Quae calamitas scissione christianorum per- 
durante nec theologice ideoque nec iuridice auferri potest. Inde patet matrimonia 
mixta vix ductura esse ad restaurationem unitatis Ecclesiae. Neque possunt reputari 
medium idoneum ad Oecumenismum exercendum vel promovendum. Immo idea 
veri Oecumenismi prohibet, ne matrimonium mixtum ineatur; nam ea quam Oecu- 
menismus ex essentia sua exigit reverentiam conscientiae alterius partis, vix ob- 
servari potest, saltem ubi de educatione prolis agatur. Sunt ergo matrimonia mixta 
vera crux, qua omnes christiani inter se divisi magnos dolores patiuntur. In qua 
persuasione certe omnes conveniunt. 

Experientia autem constat, quod in hodiernis praesertim adiunctis matrimonia 
mixta saepe evitari nequeunt. Ideo Ecclesia succurrere debet, ut crux matrimonii 
mixti tolerabilior evadat. Multa fiunt consilia qua via hoc intentum attingi possit. 

Patet tamen, ineptas esse omnes eas vias, quae secumf errent periculum laesionis 
vel obnubilationis legis divinae. Ipsa lex divina exigit, ne pars catholica se exponat 
periculo proximo a fide deficiendi, exigit pariter, ut pars catholica parata sit ad 
facienda omnia, quae potest, ut universa proles catholice baptizetur et educetur. 
Istae exigentiae legis divinae omni in casu adimplere debent ideoque Ecclesia num- 
quam ab eis dispensare potest. Praescripta ergo legis ecclesiasticae semper ad hoc 
tendere debent, ut pars catholica efficaciter iuvetur ad mandata legis divinae fide- 
liter servanda. 

Cum lege divina intime quoque connexa est forma, qua mixtae nuptiae contra- 
huntur. Quare Ecclesia, licet legislatio de forma canonica matrimonii sit iuris 
ecclesiastici ideoque per se mutari possit, respectivas leges non pro lubitu ferre 
potest. Forma obligatoria a Concilio Tridentino pro Ecclesia latina statuta est, 
ut vinculum matrimonii in tuto ponatur et matrimonia clandestina evanescant. 
Forma ergo imprimis prosequitur hunc scopum, ut tueatur lex fundamentalis matri- 
monii, sci. indissolubilitas. Iam ex hac ratione Ecclesia non potest simpliciter agno- 
scere valida illa matrimonia mixta, quae non sunt contracta in forma ecclesiastica, 
cum plures communitates non-catholicae admittant solutionem vinculi propter adul- 
terium necnon aliis ex causis atque hodie quaestionem de solutione vinculi gene- 
rarim in competentiam Reipublicae ponant. 

Insuper Ecclesia pro sua missione pastorali quantum fieri potest in id tendat 
oportet, ut natura religiosa celebrationis matrimonii hominibus quam clarius innote- 
scat. Proh dolor, in pluribus locis viget systema matrimonii civilis obligatorii, ita 
ut matrimonium ecclesiastice celebrari nequeat, antequam actus civilis factus fuerit. 
Patet quod haec coactio adhuc longe abest a principiis quae in decreto de libertate 
religiosa statuuntur. Si tamen Ecclesia pro matrimoniis mixtis simpliciter abrogaret 
formam canonicam, celebratio matrimonii in tot casibus eo ipso auctoritate civili 
derelinqueretur et magnum periculum crearetur ne fundamentalis habitudo Ec- 
clesiae relate ad matrimonii sacramentum obnubiletur. 

Quare admittimus principium in schemate enuntiatum, quod mixtae nuptiae 
forma canonica contrahendae sunt. 

Attamen omni studio, uti iam diximus, nitendum est, ut crux matrimonii mixti 
tolerabilior evadat. Ad quod propositum optima auxilia iam praebentur in decreto 
de Oecumenismo et in declaratione de libertate religiosa. Hae documenta imprimis 
monstrant, quomodo ipsi coniuges crucem diversae fidei portent ita ut calamitas 
eis et ipsis communitatibus ecclesialibus ad quas pertinent, in bonum vertatur, eo 
quod ferant scissionem cum patientia et caritate. 

Sed et legislatio Ecclesiae ad principia in illis documentis enuntiata accommo- 
detur oportet. Unde plene approbamus, quae in nostro schemate relate ad cautio- 
nes proponuntur. Haec de lege divina nihil detrahunt et simul principiis illis bene 
respondent. 

Placent etiam, quae in schemate de introducenda facultate dispensandi a forma 
canonica exhibentur. Nam fatendum est, obligationem formae canonicae saepius 
difficultates secumferre, quibus nonnisi dispensatione a forma servanda providere 
potest. Necessitas dispensandi pro quibusdam terris missionum in praxi Aposto- 
licae Sedis iam agnita est. Evolutio industrialis, crescens in dies numerus e patria 
expulsorum et fugitivorum necnon aliae causae etiam aliis in regionibus similem 
necessitatem adduxerunt. Itaque in voto provisum est ut Ordinariis locorum facul- 
tas a forma canonica dispensandi tribuatur. Agitur hic de facultate qua Ordinarius 

loci libere potest uti vel non uti secundum proprium suum iudicium. Facultas 
quae iam habetur in quibusdam terris missionum nunc extendatur ad omnes Ordi- 
narios locorum pro libero eorum usu. 

Concludendo : Schema voti de matrimonii sacramento om nin o placet. Parvas 
quasdam emendationes in appendice scripto trado secretariatui generali Concilii. 
Cum revisio Codicis luris Canonici ante plures annos perfici nequeat et quaestio 
de matrimoniis mixtis urgens sit, propono rogandum esse Summum Pontificem, ut 
ius de matrimoniis mixtis quam primum Motu Proprio secundum propositiones in 
voto prolatas recognoscere velit. 

1. N. 5, litt. b, pag. 13, lin. 24: Addantur verba: « qua facultate uti nequeunt 
nisi pars catholica parata sit ad facienda omnia, quae potest, ut universa proles 
catholice baptizetur et in fide catholica educetur ». Ratio : obligatio faciendi omnia, 
ut universa proles catholice baptizetur et in fide catholica educetur provenit ex iure 
divino. 

2. N. 5, litt. b, pag. 13, lin. 24: In fine addatur: « Insuper provideatur, ut 
dispensatio concessa sine ulla mora in baptismali libro inscribatur ». Ratio : ne 
nova species matrimonii clandestini oriatur! 

3. N. 6, litt. a, pag. 14, lin. 11: Deleantur verba: « qui non sit vicarius coope- 
rator ». Ratio : competentia parochi sarta tectaque manere debet. Ne confundatur 
licentia assistendi, in quantum incompetentiam supplet, cum facultate assistendi! 

Secretarius generalis-. Patres venerabiles, proponitur nunc suffra- 
gatio finalis super schemate decreti de Oecumenismo. Iam libellus est 
vobis distributus [cf. pp. 845 ss. ]. Quaeritur proinde: An placeat Pa- 
tribus schema Decreti De Oecumenismo? Responsio duplex tantum est: 
placet vel non placet. 


4 

Em. mus P. D. IOSEPH card. RITTER 
Archiepiscopus A. Ludovici 

Venerabiles Patres, 

Loquor nomine meo proprio et nomine plurimorum V atrum ex variis 
nationibus} 

Schema voti de matrimonii sacramento ..} valde placet, praesertim 
in novis dispositionibus quae matrimonia mixta respiciunt. 

In par. 5, votum duas mutationes maximi momenti introducit in 
lege vigenti: altera respicit cautiones, altera formam canonicam. 

Nova dispositio de cautionibus, ut mihi videtur, tum veritati tum 
caritati multum confert; proinde maxime commendanda est. In hac re, 
sollicitudo Ecclesiae respicit legem divinam servandam et ius personae 
tuendum. Quod nova dispositio ius personale ad matrimonium melius 

tueatur quam lex vigens, iam evidens est. Sed nova dispositio etiam 
legi divinae servandae melius inserviet. Praescripta codicis iuris cano- 
nici saepe saepius obscurabant realitates divinae legis et, processibus 
iuridicis nimium insistendo, legem ecclesiasticam extra modum expri- 
mebant. Nova dispositio, responsabilitati personali pro fide tum pro- 
pria tum puerorum insistendo, legem divinam demonstrat modo magis 
claro et magis concreto. Eodem modo, Ecclesia maiorem observantiam 
poterit praebere conscientiis et personis nostrorum fratrum separatorum. 

Schema sapienter et prudenter procedit etiam quoad dispositiones 
novas super forma canonica. Viam mediam invenit inter duo extrema 
rigiditatis et relaxationis totalis. Sine dubio utrumque extremum habet 
suos fautores; mihi autem videtur viam mediam melius respondere ne- 
cessitatibus huius temporis. Ex una parte, schema in genere retinet 
necessitatem formae catholicae pro validitate matrimonii mixti, quod 
nonnullis patribus minime placet: matrimonia enim clandestina, con- 
tra quae forma canonica instituta est, problema non iam praesentant. 
Attamen in aliquibus regionibus exortum est aliud problema aeque pa- 
storale, contra quod, ut mihi videtur, retinenda est necessitas formae 
catholicae: scii., matrimonia inconsulta inter iuvenes quae saepius in 
divortia desinunt. 

Ex altera parte, ad observantiam pro dignitate humana demonstran- 
dam et ad principia oecumenismi applicanda, schema expostulat ut, in 
casibus gravis difficultatis, Ordinariis locorum facultas a forma cano- 
nica dispensandi tribuatur. Quae dispositio nihil implicat contra natu- 
ram vel contra dignitatem matrimonii, sicuti patet. Nam in initio ipsius 
decreti Tametsi quod matrimonia extra formam proscripsit sub poena 
nullitatis, Synodus Tridentina, matrimonia iam contracta considerando, 
statuit: (citatio) «... dubitandum non est clandestina matrimonia, con- 
trahentium consensu facta, vera esse matrimonia quamdiu Ecclesia ea 
irrita non facit; et proinde iure damnandi sunt illi, et eos sancta Syno- 
dus damnat, qui vera ac rata esse negant ... » ... 3 (finis citationis). Ex 
divina lege, ergo, forma catholica requiritur neque ad validitatem neque 
ad sacramentalitatem matrimonii. 

Unicam additionem schemati velim proponere. Illi qui in Ecclesia 
catholica baptizati sunt sed ab infantili aetate sine educatione catholica 
adoleverunt neque teneantur ad catholicam matrimonii formam servan- 
dam neque restringantur ab impedimentis iuris mere ecclesiastici. Ta- 
lem dispositionem, ut mihi videtur, requirunt probitas et aequitas. 

In fine, Patres venerabiles, urgenter rogo ut schema voti vestram 
approbationem recipiat; urgentissime expostulo ut dispositiones supra- 
dictae valere incipiant statim post earum approbationem et promulga- 

tionem. In hac re, veritati, aequitati et caritati serviamus; commodita- 
tem propriam ac fastidium procedurale transcendamus. Dixi. 


In textu scripto tradito-. 1 deest. 2 mihi. 3 (Denz. 990). 

[ Subscripserunt etiam ] A. Lopez Avina, arch. Durango; Michael, ep. Maza- 
tlan; S. Mendez Arceo, ep. Cuernavaca; E. Lopez Estrada, arch. Jalapa; F. Ferreira, 
ep. Texcoco; J. Bernal Ortiz, arch. Ciudad Bolivar; J. card. Garibi, arch. Guadala- 
jara; J. Pulido Mendez, arch. tit. Cirro; A. Perez Cisneros, ep. Barcelona in Venez.; 
R. Primatesta, ep. San Rafael; L. Manresa Formosa, ep. Quezaltenango; J. Robles, 
ep. Tulancingo; F. McSorley; G. Mongeau; A. Jordan; L. Scheffer; W. Vervoort; 
E. Mabathoana; R. Koppman; F. 0’Grady; J. Taylor; I. Phakoe; P. Piche; 
P. Dumouchel. 

5 

Em.mus P. D. FRANCISCUS card. SPELLMAN 
Archiepiscopus Neo-Eboracensis * 

Venerabiles Patres, 

Interventio haec est em. mi ac rev.mi D. Francisci Spellman, arch. 
Neo-Eboracensis in Statibus Foederatis Americae Septemtrionalis. 1 

Loquor nomine plus quam centum episcoporum e Civitatibus Foe- 
deratis Americae qui in hoc Concilio adsunt. 

Commissio de sacramentis gratiam et laudem nostram meretur, 
quas quidem libenter referimus, ob labores suos arduos nodososque 
atque eorum effectum quod in schemate de matrimonii sacramento exhi- 
betur. Laeto enim animo salutamus omnem conatum quo efferantur ma- 
trimonii dignitas sanctitasque quae in mundo huius temporis tam palam 
lacessuntur et tam saepe negantur. 

Schema autem quaedam proposita continet quae revera praecipiunt 
ut quaedam in legibus nostris de matrimonio vigentibus ita mutentur 
ut bono spirituali patriae nostrae graviter noceant. Etiamsi hae muta- 
tiones quibusdam nationibus fortasse profuturae sint, non est cur aliis 
nationibus imponantur. Insuper oportuisset nobis sat temporis antea 
concedi ut parochos nostros in tanti momenti rebus pastoralibus consu- 
leremus. Suadeo ut ipsa quoque commissio parochos e variis nationibus 
de mutationibus relatis consulat, praesertim parochos e nationibus in 
quibus societas, ad religionem quod attinet, est « pluralistica ». 


* Textus lectus est ab exc.mo P. D. Ioanne M. Fearns, ep. tit. Geritano, 
aux. Neo-Eboracensi. 

Schema vere tot defectibus et rebus inconstantibus laborat ut a 
commissione recognosci debeat. Hi noti manifesti defectus advertendi 
sunt: 

1. Dispensatio a forma matrimonii in nuptiis mixtis quae in n. 5, 
par. b, fertur, efficiet in nostra societate « pluralistica » ut honor seu 
reverentia in qua matrimonium atque sacrum ministerium parochi ha- 
bentur minuatur. Nam populus noster catholicus persentit indolem sa- 
cram matrimonii propter quam petitur ut coram sacerdote celebretur 
aut in aliqua ecclesia catholica aut in presbyterio, non vero in qualibet 
ecclesia acatholica vel in tabulario civili. Quae persuasio ita ad vitam 
nostram religiosam pertinet ut lex civilis eam agnoscat; civitas enim 
nostra non poscit ut ullus officialis civilis nuptiis adsistat. 

2. Rationes in paragrapho citata allatae ut dispensatio a forma 
matrimonii concedatur, nempe « graves difficultates », tam ambiguae 
sunt ut nova huiusmodi lex revera aboleret formam in matrimonio mixto 
usque nunc praescriptam. Si enim sponsi matrimonium coram sacerdote 
celebrare recusant, haec iam est ratio sufficiens ad dispensationem con- 
cedendam. Ergo nova huiusmodi lex significaret finem formae nunc in 
matrimoniis mixtis observandae, itaque obstaret ne parochus consilium 
spirituale, quod adeo necessarium est, sponsis daret, neque curaret ut 
promitterent se prolem, si quae oriatur, in religione educaturos esse. 
Si igitur quae regiones sunt ubi tales dispensationes sunt necessariae, 
oportet episcopos illos huiusmodi facultatem, rationibus expositis, a 
Sancta Sede petere. 

3. Proposita nova lege praetermittitur bonum quod legibus nunc 
vigentibus comparatum est potissimum quod attinet ad statum religio- 
sum liberorum e matrimoniis mixtis ortorum. Praetermittuntur quoque 
veritates psychologicae in matrimoniis mixtis observandae, atque prin- 
cipia primi ordinis ministerii pastoralis ad talia matrimonia spectantia. 

4. Difficultates quae in matrimonio praevideri possunt, praeser- 
tim difficultates religiosae, dirimi deberent ante nuptias, non postea, 
uti omnes consiliarii matrimoniales monent. Proposita vero lex non 
poscit, sat magna ex parte, ut huiusmodi difficultates sapienti et pru- 
denti cum cura ante nuptias praecaveantur. 

5. Lex in n. 6, par. b, proposita, responsabilitatem parochi in re 
matrimoniali periculose minueret. Immo, lex in discrimen adduceret 
potestatem quam Ordinarius habet in matrimonia dioecesis suae, nam 
quivis sacerdos, nisi manifeste impeditus sit, matrimonio valide sancire 
posset etiam contra praescripta legis. 

In schemate patere debet haec proposita destinata esse ad dirigen- 
dam et ducendam commissionem de Codice luris Canonici recognoscendo. 

Sane sunt rationes cur mutationes in legibus matrimonialibus per- 
pendamus, sed huiusmodi mutationes responsabilitatem parochorum di- 
minuere vel grave damnum spirituale quibusdam nationibus sine neces- 
sitate inferre non debent. Dixi. 


In textu scripto tradito : 1 deest. 


6 

Exc.mus P. D. IOANNES IOSEPH KROL 
Archiepiscopus Philadelphiensis Latinorum 

V enerahiles Patres, 

Commissioni de disciplina sacramentorum, gratulationes meritas 
proferendae sunt. Haud facile enim concordari potest disciplina com- 
munis totius Ecclesiae cum illis quae in variis plagis diversimode agun- 
tur, haud facile 1 accommodare disciplinam de matrimonio ad nova tem- 
poris adiuncta; et ad mentem decreti de Oecumenismo, et declarationis 
de libertate religiosa, quando approbata erit. Quapropter, animadver- 
siones quas nomine plurimorum propono, prolatae sunt cum spe emen- 
dationis, potius quam reiectionis schematis a commissione parati. 

Finis Concilii tam pastoralis quam oecumenicus est. Recte quidem, 
attenti sumus necessitatibus oecumenicis. Attamen, non possumus mi- 
nus attente incumbere curae pastorali eorum qui, — revera multi — , in 
periculo indifferentismi et « saecularismi » versantur; qui nulla fere ha- 
bent religiosa principia, et nullae adhaerent confessioni religiosae. Isti 
homines, raro Ecclesiam ex professo adversantur, et propter ignoran- 
tiam rerum ad religionem spectantium, idonei non sunt ad dialogum 
oecumenicum. Ideo, fere nulla ab eis exspectari potest oecumenica 
responsio. 

E. g., in Statibus Foederatis Americae Septemtrionalis, plus quam 
sexaginta milia milium (sexaginta « miliones hominum — i. e. quasi 
tertia pars totius populi — nullam ecclesiam frequentant, et nulli reli- 
gioni adhaerent. Isti, fere nullum signum externum fidei religiosae ma- 
nifestant et manent (partim saltem), ignari suae spiritualis naturae, atque 
superni finis hominis. De eorum statu bene dicitur in schemate de Ec- 
clesia in mundo huius temporis : « ignorant vocationem et sensum pro- 
priae vitae ». 

Nonne Ecclesiae officium est hos homines inspirare ut saltem eorum 
proles religiose instituantur? Nonne ab eis requirenda est cooperatio 
— modo positivo — ad formationem religiosam puerorum? Nonne 

tandem, invitandi sunt ab Ecclesia ut ipsi, non tantum permittant sed 
promittant filiorum religiosam educationem? Ecclesia enim minime 
potest confirmare eos qui non credunt, et nullam religionem colunt, in 
indifferentismo. 

Schema voti de Matrimonio , nullam facit distinctionem inter homi- 
nes qui in re religiosa vere « analphabetae » sunt et eos qui ex corde 
religionem profitentur. Constat ex experientia pastorali quod isti ho- 
mines areligiosi, spondent suas promissiones praenuptiales plena liber- 
tate, easque sancte tenent ac frequenter ad fidem ipsi perveniunt. Ideo 
patet necessitas omnes non catholicos in caritate monendi de promissis 
quae catholica pars assumpsit, atque aliquam affirmationem positivam 
exposcere qua eorum voluntas probetur de consensu in hac re cum parte 
catholica. 

Quibus rationibus permoti, enixe rogamus, ut servetur disciplina 
de promissionibus ... 2 etiamsi, per modum exceptionis, facultas Ordi- 
nario loci concedatur, dispensandi aliquomodo in casibus ubi agatur de 
non catholicis qui religiose sentiunt et vitam religiosam profitentur. 
Haec procedendi ratio, integrum servabit respectum libertatis conscien- 
tiae debitum atque actionem oecumenicam promovebit, salvo tamen 
officio veritatem evangelicam non credentibus praedicandi, quo officio 
Ecclesia obstringitur. 

Schema voti proponit ut Ordinario concedatur facultas dispensandi 
a forma canonica in matrimoniis mixtis « si graves huic servandae for- 
mae difficultates obstent ». Experientia docet quod facilitas in dispen- 
satione, cum ab omnibus cognoscitur, invitationem praebet ad dispen- 
sationem petendam et ambae partes illas sic dictas 3 « graves difficulta- 
tes » praesentabunt in subiectivis ac temerariis rationibus fundatas. Qua- 
propter, ipsa dispensatio, necnon diversa praxis in eius concessione, 
fiet causa scandali et confusionis. Talis ergo propositio in Ecclesia intro- 
duci nequit sine praevia matura consideratione gravissimi detrimenti 
spiritualis cuius causa esse posset. 

Schema voti, perspicue exponit condiciones requisitas ad validam 
et licitam assistendam matrimonii ex parte sacerdotis. In sequenti para- 
grapho autem proponitur ut ad validam assistentiam, praesentia cuiusvis 
sacerdotis sufficiat, dummodo ab excommunicatione, interdicto vel su- 
spensione sit immunis. Nonne hoc infirmatio — ne dicat contradictio — 
legis? Nonne hoc modo minuitur disciplina et auctoritas ecclesiastica? 
Nonne hoc modo datur incitamentum clericis « vagantibus »? Quo- 
modo potest certus fieri sacerdotem extraneum et forsan ignotum libe- 
rum esse ab omni censura? Immo, quomodo potest certus fieri quod 
de vero sacerdote agatur? 

In aliquibus civitatibus, lex civilis requirit a ministro vel praecone 
competente, ut agnoscatur ab aliquibus loci officialibus priusquam ma- 
trimonio assistat. 

Prudentia pastoralis postulat ad validam assistentiam, ut sacerdos 
saltem notus sit personaliter competenti auctoritati. 

Disciplina autem pastoralis postulat suppressionem par. 6-b, quia 
dispositionem 6 -a infirmat. 

Quamvis schema voti non est decretum Conciliare, per nostram ap- 
probationem adquiret vim quasi-mandati Sacrosancti Concilii. Quaprop- 
ter enixe rogamus: 

In primis-. 4 ut maneant normae generales adhuc vigentes circa pro- 
missiones ... 5 in matrimoniis mixtis, salva facultate Ordinarii ... 6 , ab eis 
dispensandi aliquomodo in casibus ubi agatur de non catholicis qui reli- 
giose sentiunt et vitam religiosam profitentur. 

Porro: 7 ut forma canonica matrimonii firma maneat, et Ordinarii 
concedatur facultas permittendi e. g. ut coniuges se sistant etiam coram 
ministro acatholico, pro rationibus vere oecumenicis. 

Deinde : 8 ut ad matrimonii validam assistentiam ex parte sacerdotis 
requiratur ut in dioecesi, ubi assistit, probatus sit ab Ordinario loci vel 
parroco. Dixi. Gratias. 


In textu scripto tradito: 1 necnon. 2 praematrimonialibus. 3 deest. 

4 1. 5 praematrimoniales. 6 loci. 7 2. 8 3. 

Animadversio addita : Placet iuxta modum. Modus autem est ad mentem in- 
terventionis a me in aula factae et ad mentem interventionum card. Spellman, 
archiepiscopi Heenan et Conway. 

Secretarius generalis : Communico exitum suffragationum circa mo- 


dos schematis de Ecclesiis Orientalibus Catholicis : 

Ad primum quaesitum responderunt Patres . 2.129 

quorum dixerunt placet 1.841 

non placet 283 

placet iuxta modum ... 1 

Suffragia nulla 4 

Quoad secundum quaesitum: 

Votum protulerunt 2.115 

Dixerunt placet 1.923 

non placet 188 

Suffragia nulla 4 

Ergo expensio modorum placuit Patribus. 

Nunc fieri potest transitus ad suffragandum totum schema. Schema 
vos habetis, Patres, in calce libelli et praecise pag. 55, ubi legitur: 
« Textus emendatus schema decreti de Ecclesiis Orientalibus Catholi- 
cis » [cf. pag. 606-618]. 

Lego, vestra venia, tantum initium et finem. « Orientalium Ecclesia- 
rum instituta, ritus liturgicos, traditiones ecclesiasticas atque vitae chri- 
stianae disciplinam Ecclesia catholica magni facit. In eis enim, utpote 
veneranda antiquitate praeclaris, elucet ea quae ab Apostolis per Patres 
est traditio, quaeque partem constituit divinitus revelati atque indivisi 
universae Ecclesiae Patrimonii. Ecclesiarum igitur Orientalium quae 
huius traditionis testes sunt vivi, sollicitudinem gerens, haec Sancta et 
Oecumenica Synodus cupiens ut eaedem floreant et novo robore apo- 
stolico concreditum sibi munus absolvant, praesertim ea quae ad uni- 
versam spectant Ecclesiam, capita quaedam statuere decrevit, ceteris ad 
providentiam Synodorum orientalium nec non Sedis Apostolicae re- 
missis ». 

Deinde sequitur « De Ecclesiis particularibus seu ritibus »; « De 
spirituali Ecclesiarum Orientalium patrimonio servando »; « De Pa- 
triarchis Orientalibus »; « De disciplina Sacramentorum »; « De cultu 
divino »; « De conversatione cum Fratribus Ecclesiarum seiunctarum »; 
et conclusio habetur in pag. 65, his verbis: « Magnopere laetatur Sancta 
Synodus de fructuosa et actuosa collaboratione Orientalium et Occi- 
dentalium Ecclesiarum Catholicarum, simulque declarat: hae omnes 
iuris dispositiones pro praesentibus conditionibus statuuntur, usquedum 
Ecclesia catholica et Ecclesiae Orientales seiunctae ad plenitudinem com- 
munionis convenient. 

Interim tamen omnes christiani, Orientales nec non Occidentales, 
enixe rogantur, ut ferventes atque assiduas, imo quotidianas preces Deo 
fundant ut, Sanctissima Deipara auxiliante, omnes unum fiant. Orent 
quoque, ut tot christianis cuiuscumque Ecclesiae, qui, strenue profiten- 
tes Christi nomen, patiuntur et angustiantur, Spiritus Sancti Paracliti 
adfluat plenitudo confortationis et solatii. 

Omnes caritate fraternitatis invicem diligamus, honore invicem 
praevenientes ». 

Patres venerabiles, placetne hoc schema vel non placet? Duplex 
tantum responsio: placet vel non placet. 

Lego, Patres, exitum suffragationis circa schema de Oecumenismo : 
suffragationis finalis, definitivae pro congregatione generali. 

Praesentes votantes 
Dixerunt placet 


2.129 

2.054 

non placet 64 

placet iuxta modum 6 

Suffragia nulla . 5 


Ergo schema de Oecumenismo est probatum a congregatione generali. 

Moderator : Interea dabit relationem circa schema emendatum de 
Ecclesiae habitudine erga religiones non christianas, em.mus D. card. 
Augustinus Bea. 


1 - DECLARATIO 

DE ECCLESIAE HABITUDINE 
AD RELIGIONES NON-CHRISTIANAS * 


Textus prior Textus emendatus 

1. [Prooemium]. Nostra aetate, in qua ge- 
nus humanum in dies arctius unitur et necessi- 
tudines inter varios populos augentur, Ecclesia 
attente considerat quae sit sua habitudo ad reli- 
5 giones non-christianas. 

Una enim communitas sunt omnes gentes, 
unam habent originem, cum Deus omne genus 
hominum inhabitare fecerit super universam 
faciem terrae; 1 unum etiam habent finem ulti- 
io mum, Deum, cuius providentia ac bonitas te- 
stimonium et consilia salutis ad omnes se ex- 
tendunt, 2 donec uniantur electi in Civitate San- 
cta, quam claritas Dei illuminabit, ubi gentes 
ambulabunt in lumine eius. 3 
15 Homines a variis religionibus responsum 
exspectant de reconditis conditionis humanae 
enigmatibus, quae sicut olim et hodie corda ho- 
minum intime commovent: quid sit homo, quis 
sensus et finis vitae nostrae, quid bonum et quid 
20 peccatum, quae sit via ad veram felicitatem 
obtinendam, quid mors, iudicium et retribu- 


Huiusmodi fasciculus Patribus distributus est in congregatione generali 125, die 18 novembris 1964. 

Textus prior Textus emendatus 

tio post mortem, quid demum illud ultimum 
et ineffabile mysterium quod nostram existen- 
tiam amplectitur, ex quo ortum sumimus et 
25 quo tendimus. 

2. [De diversis religionibus non-christia- 
nis\. Iam ab antiquo apud diversas gentes inve- 
nitur quaedam perceptio illius arcanae virtutis, 
quae cursui rerum et eventibus vitae humanae 
30 praesens est, immo aliquando agnitio Summi 
Numinis ac Patris. Religiones vero cum pro- 
gressu culturae connexae subtilioribus notioni- 
bus et lingua magis exculta ad easdem quae- 
stiones respondere satagunt. Ita in Hinduismo 
5 homines mysterium divinum scrutantur et ex- 
primunt inexhausta foecunditate mythorum et 
acutis conatibus philosophiae, atque liberatio- 
nem quaerunt ab angustiis nostrae conditionis 
per formas vitae asceticae, per profundam me- 
io ditationem, necnon per refugium ad Deum cum 
amore et confidentia. In Buddhismo radicalis 
insufficientia mundi huius mutabilis agnoscitur 
et via docetur qua homines, animo devoto et 
confidente, se abnegando et purificando a rebus 
15 transitoriis liberari et statum permanentis quie- 
tis attingere valeant. Sic ceterae quoque reli- 
giones, quae per totum mundum inveniuntur, 
inquietudini cordis hominum variis modis oc- 
currunt proponendo vias, doctrinas scilicet ac 
20 praecepta vitae, necnon ritus sacros. 

Ex numero 33: 

Hac caritate erga fratres nostros compulsi, Ecclesia catholica nihil eorum, quae in his 

magna cum observantia consideremus opiniones religionibus vera et sancta sunt reicit. Annuntiat 
et doctrinas quae quamvis a nostris in multis enim indesinenter Christum, qui est « via, veri- 

discrepent, tamen in multis referunt radium tas et vita » (Io. 14, 6) et in quo Deus omnia 

illius Veritatis quae illuminat omnem hominem 25 sibi reconciliavit. 4 De variis salutis dispositio- 
venientem in hunc mundum. nibus edocta, 5 sincera cum observantia conside- 

rat modos agendi et vivendi, praecepta et do- 
ctrinas, quae quamvis ab iis quae ipsa proponit 

Textus prior 


Ex numero 33: 

Sic amplectamur imprimis etiam Musulma- 
nos qui unicum Deum personalem atque remu- 
neratorem adorant et sensu religioso atque per- 
multis humanae culturae communicationibus 
propius ad nos accesserunt. 


Textus emendatus 

in multis discrepent, referunt tamen radium il- 
30 Hus Veritatis quae illuminat omnes homines. 

Filios suos hortatur igitur, ut per colloquia 
et collaborationem cum asseclis aliarum religio- 
num, salva integritate fidei catholicae, illa bona 
spiritualia et moralia necnon illos valores socio- 
35 culturales qui apud eos inveniuntur servent et 
promoveant. 

3. [De Musulmanis]. Cum aestimatione 
quoque Musulmanos respicit Ecclesia qui uni- 
cum Deum adorant, viventem et subsistentem, 
omnipotentem, Creatorem caeli et terrae, ho- 
mines allocutum, cuius occultis etiam decretis 
toto animo se submittere student, sicut Deo se 

5 submisit Abraham ad quem fides Musulmana li- 
benter sese refert. Iesum, quem quidem ut 
Deum non agnoscunt, ut Prophetam tamen ve- 
nerantur, matremque eius virginalem honorant 
Mariam et aliquando eam devote etiam invo- 
lo eant. Diem insuper iudicii expectant cum Deus 
omnes homines resuscitatos remunerabit. Exin- 
de Deum colunt maxime in oratione, eleemosy- 
nis et ieiunio; vitam quoque moralem tam indi- 
vidualem quam familialem et socialem in obse- 
15 quium Dei ducere conantur. (A) 

Quodsi in decurso saeculorum inter Chri- 
stianos et Musulmanos non paucae dissensiones 
et inimicitiae exortae sint, Sacrosancta Synodus 
omnes exhortatur ut, praeterita obliviscentes, 
20 se ad comprehensionem mutuam sincere exer- 
ceant et pro omnibus hominibus iustitiam socia- 
lem, bona moralia necnon pacem et libertatem 
communiter tueantur et promoveant. (B) 

4. [De Iudaeis]. Mysterium Ecclesiae per- 
25 scrutans, Sacra haec Synodus meminit vinculi, 

quo populus Novi Testamenti cum stirpe Abra- 
ham coniunctus est. (A). 

Textus prior 

32. [De communi patrimonio Christiano- 
rum cum ludaeis ]. Ecclesia Christi libenter 
agnoscit fidei et electionis suae initia iam apud 30 
Patriarchas et Prophetas, iuxta salutare Dei my- 
sterium, inveniri. Confitetur enim omnes Chri- 
stifideles, Abrahae filios secundum fidem (cf. 
Gal. 3, 7), in eiusdem Patriarchae vocatione 
includi et in populi electi exitu e terra servitutis 35 
salutem Ecclesiae mystice praesignari. Quare 
nequit Ecclesia, nova in Christo creatura (cf. 
Eph. 2, 15) et populus Novi Foederis, oblivisci 
se continuationem esse populi illius, quocum 
olim Deus ex ineffabili misericordia sua Anti- 40 
quum Foedus inire dignatus est, et cui revelatio- 
nem in Libris Veteris Testamenti contentam 
concredere voluit. 

Neque obliviscitur Ecclesia ex populo Iudai- 
co Christum natum esse secundum carnem, na- 
tam esse Christi Matrem, Mariam Virginem, et 5 
natos esse Apostolos, Ecclesiae fundamentum et 
columnas. 

Verba quoque Apostoli Pauli semper habet 
et habebit prae oculis Ecclesia de ludaeis « quo- 
rum adoptio est filiorum et gloria et testamen- io 
tum et legislatio et obsequium et promissa» 

( Rom . 9, 4). 

Memoria insuper dignum est adunationem 
populi Iudaici cum Ecclesia partem spei Christia- 
nae esse. Ecclesia enim, docente Apostolo Paulo 15 
(cf. Rom. 11 , 25), fide inconcussa ac desiderio 
magno accessum huius populi exspectat ad ple- 
nitudinem populi Dei, quam Christus instau- 
ravit. 

20 

Cum igitur tantum patrimonium Christiani 
ex ludaeis acceperint, Sacra haec Synodus mu- 
tuam utriusque cognitionem et aestimationem, 
quae et studiis theologicis et fraternis colloquiis 
obtinetur, omnino fovere vult et commendare, 25 


Textus emendatus 

Ecclesia enim Christi grato animo agnoscit 
fidei et electionis suae initia iam apud Patriar- 
chas, Moysen (B) et Prophetas, iuxta salutare 
Dei mysterium, inveniri. Confitetur omnes Chri- 
stifideles, Abrahae filios secundum fidem, 6 in 
eiusdem Patriarchae vocatione includi et salu- 
tem Ecclesiae in populi electi exitu de terra ser- 
vitutis mystice praesignari. Quare nequit Ec- 
clesia oblivisci se a populo illo, quocum Deus 
ex ineffabili misericordia sua Antiquum Foedus 
inire dignatus est, Revelationem Veteris Testa- 
menti accepisse et nutriri radice bonae olivae, in 
quam inserti sunt rami oleastri Gentium. 7 Cre- 
dit enim Ecclesia Christum, Pacem nostram, 
per crucem fudaeos et Gentes reconciliasse et 
utraque fecisse unum. 8 (C) 

Semper quoque prae oculis habet Ecclesia 
verba Apostoli Pauli de cognatis eius, « quorum 
adoptio est filiorum et gloria et testamentum et 
legislatio et obsequium et promissa, quorum 
patres et ex quibus est Christus secundum car- 
nem » {Rom. 9, 4-5), filius Mariae Virginis. Re- 
cordatur etiam ex populo iudaico natos esse 
Apostolos, Ecclesiae fundamenta et columnas, 
atque plurimos illos primos discipulos, qui 
Evangelium Christi mundo annuntiaverunt. (D) 

Etsi fudaei magna parte Evangelium non 
acceperunt, tamen, Apostolo testante, Deo, 
cuius dona et vocatio sine poenitentia sunt, ad- 
huc carissimi manent propter patres. 9 Una cum 
Prophetis eodemque Apostolo Ecclesia diem 
Deo soli notum expectat, quo populi omnes una 
voce Dominum invocabunt et « servient ei hu- 
mero uno » ( Soph . 3, 9). 10 (E) 

Cum igitur adeo magnum sit patrimonium 
spirituale Christianis et ludaeis commune, Sa- 
cra haec Synodus mutuam utriusque cognitio- 
nem et aestimationem, quae praesertim studiis 
biblicis et theologicis atque fraternis colloquiis 

Textus prior 

atque insuper, sicut iniurias hominibus ubicum- 
que illatas severe reprobat, ita etiam odia et 
vexationem contra Iudaeos deplorat et damnat. 


Ideo curent omnes ne, sive in catechesi im- 
pertienda et Verbi Dei praedicatione sive in 
quotidianis colloquiis, populum iudaicum ut 
gentem reprobatam exhibeant, neve aliud quid 
dicant aut faciant, quod animos a Iudaeis alie- 
nare possit. Caveant praeterea ne Iudaeis no- 
strorum temporum quae in Passione Christi 
perpetrata sunt imputentur. 


33. [Omnes homines Deum ut Patrem ha- 
benti. Dominus Iesus omnium hominum Pa- 
trem esse Deum, sicut iam Scripturae Veteris 
Testamenti statuunt et ipsa innuit ratio, lucu- 
lenter confirmavit. Nequimus vero Deum om- 
nium Patrem vocare vel orare, si erga quosdam 
homines, ad imaginem Dei creatos, fraterne nos 
gerere renuimus. Ita enim arcte connectuntur 
habitudo hominis ad Deum Patrem et eiusdem 
habitudo hominis ad homines fratres, ut omnis 
negatio humanae fraternitatis negationem ipsius 
Dei, apud quem non est acceptio personarum 
(cf. 2 Par. 19, 7; Rom. 2, 11; Eph. 6, 9; Coi. 3, 
25; 1 Pt. 1, 17), secumferat vel ad eam ducat. 
Nam prius mandatum cum altero ita coalescit, 
ut nobis nequeant dimitti debita nostra, nisi nos- 
metipsi ex corde debitoribus nostris dimitta- 


T ex tus emendatus 

obtinetur, fovere vult et commendare. Prae- 
terea iniurias hominibus ubicumque inflictas 
severe reprobans, Synodus, huius patrimonii 
communis memor, odia et persecutiones con- 
30 tra Iudaeos, sive olim sive nostris temporibus 
perpetratas, deplorat et damnat. (F) 

Ideo curent omnes ne in catechesi imper- 
tienda seu in Verbi Dei praedicatione aliquid 
doceant, quod in cordibus fidelium odium aut 
35 despectionem erga Iudaeos gignere possit; num- 
quam populus iudaicus ut gens reprobata vel 
maledicta aut deicidii rea exhibeatur. Ea enim 
quae in passione Christi perpetrata sunt mi- 
nime toti populo tunc viventi, multo minus 
40 hodierno populo imputari possunt. Ceterum 
semper tenuit et tenet Ecclesia, Christum volun- 
tarie propter omnium hominum peccata pas- 
sionem suam et mortem immensa caritate 
obiisse. Ecclesiae praedicantis ergo est annun- 
tiare crucem Christi tamquam signum univer- 
salis Dei amoris et fontem omnis gratiae. (G) 

5 5. [De fraternitate universali , quavis di- 

scriminatione exclusa]. Nequimus vero Deum 
omnium Patrem invocare, si erga quosdam ho- 
mines, ad imaginem Dei creatos, fraterne nos 
gerere renuimus. Habitudo hominis ad Deum 
io Patrem et habitudo hominis ad homines fra- 
tres ita connectuntur: qui non diligit, non no- 
vit Deum. 11 


15 


20 


41 

Textus prior 

mus. Iamvero in Lege Veteri dicitur: « Num- 
quid non Pater unus omnium nostrum? num- 
quid non Deus unus creavit nos? quare ergo 
despicit unusquisque nostrum fratrem suum? » 
{Mal. 2, 10); idque in Nova Lege clarius affir- 
matur: « Qui non diligit fratrem suum quem 
videt, Deum quem non videt quomodo potest 
diligere? Et hoc mandatum habemus a Deo ut 
qui diligit Deum diligat et fratrem suum » 
( 1 Io. 4, 20-21). 

34. [ Omnis species discriminationis dam- 
natur\. Fundamentum ergo tollitur omni theo- 
riae vel praxi quae inter hominem et hominem, 
inter gentem et gentem discrimen quoad hu- 
manam dignitatem et iura exinde dimanantia 
inducunt. 

Abstineant ergo necesse est omnes bene 
cordati homines et praesertim Christiani a qua- 
vis hominum discriminatione aut vexatione 
] propter stirpem eorum, colorem conditionem 
vel religionem. At contra Christifideles Sacra 
Synodus ardenter obsecrat ut « conversationem 
inter gentes habeant bonam » (1 Pt. 2, 12) 
si fieri potest, quod in eis est, cum omnibus 
hominibus pacem habeant (cf. Rom. 12, 18); 
immo eisdem praescribit ut diligant, non tan- 
tum proximum suum, sed et inimicos, si quos 
se habere censeant, ita ut vere sint filii Patris 
qui in caelis est et qui solem suum oriri facit 
super omnes (cf. Mt. 5. 44-45). 


Textus emendatus 


25 


30 

Fundamentum ergo tollitur omni theoriae 
vel praxi quae inter hominem et hominem, 
inter gentem et gentem, discrimen quoad hu- 
35 manam dignitatem et iura exinde dimanantia 
inducunt. 

Abstineant ergo necesse est omnes homines 
et praesertim Christiani a quavis hominum di- 
40 scriminatione aut vexatione propter stirpem 
eorum, colorem, condicionem vel religionem. 
At contra, Christifideles Sacra Synodus, vesti- 
gia Sanctorum Apostolorum Petri et Pauli pre- 
mens (A), ardenter obsecrat ut « conversatio- 
5 nem inter gentes habentes bonam » ( 1 Pt. 2, 
12) si fieri potest, quod in eis est cum omnibus 
hominibus pacem habeant, 12 ita ut vere sint 
filii Patris qui in caelis est. 13 

to 


NOTAE 

1 Cf. Act. 17, 26. 

2 Cf. Sap. 8, 1; Act. 14, 17; Rom. 2, 6-7; 1 Tim. 2, 4. 

3 Cf. Apoc. 21, 23 s. 

4 Cf. 2 Cor. 5, 19. 

5 Cf. S. Irenaeus, Adv. Haer., IV, 28, 2; PG 7, 1062. 

6 Cf. Gal. 3, 7. 

7 Cf. Rom. 11, 17-24. [10] 

8 Cf. Eph. 2, 14. 16. 

9 Cf. Rom. 11, 28-29. 

10 Cf. Is. 66, 23; Ps. 65, 4; Rom. 11, 11-32. 

11 Cf. 1 Io. 4, 8; 2, 9-11; Lc. 10, 25-37. 

12 Cf. Rom. 12, 18. 

13 Cf. Mt. 5, 44. 


2 - RELATIO DE EMENDATIONIBUS [11] 

De textu in genere 

In disceptatione textus schematis, quod tunc inscribebatur « Decla- 
ratio altera de Iudaeis et de non-Christianis », plura a Patribus proposita 
sunt, ex quibus alia ipsam substantiam schematis, alia eius titulum, stru- 
cturam et dein multa particularia spectant. 

Quoad substantiam textus, pauci putaverunt textum esse suppri- 
mendum, et quaestiones in eo tractatas alibi inserendas esse, sive in 
Constitutione De Ecclesia, sive in schemate De Ecclesia in mundo huius 
temporis. 

Quoad materiam tractandam plures Patres putaverunt scopum tex- 
tus esse dilatandum, ut scilicet aliquid dicatur de magnis mundi religio- 
nibus, praeter Musulmanos et Iudaeos; immo aliqui censuerunt religio- 
nes Africae et Asiae aliquando Ecclesiae propinquiores esse quam Mu- 
sulmanos. 

Quoad titulum, aliqui Patres censuerunt eum non esse aptum, cum 
et Iudaei non-Christiani sint, hinc potius dicendum esse « De Iudaeis et 
de aliis non-Christianis » seu simpliciter « de non-Christianis ». 

Secretariatus conatus est hisce desideriis, quantum fieri potest, sa- 
tisfacere. 

1. Quoad substantiam Declarationis censuit Secretariatus: propter 
urgentiam quaestionum, et propter naturam omnino peculiarem pro- 
blematum, quae in textu tractantur, declarationem specialem omnino 
necessariam esse, nec sufficere ut materia, de qua in textu agitur, aliis 
schematibus inseratur. Item putavit textum non ut appendicem ad 
schema De Oecumenismo adiungendum esse, cum de quaestionibus sat 
diversis agatur. Censuit Ecclesiam debere in hoc Concilio speciali decla- 
ratione de sua relatione ad alias religiones explicite agere, et mundum 
iure talem declarationem expectare. 

2. Quod scopum Declarationis spectat, Secretariatus suam fecit opi- 



644 


ACTA CONC. VATICANI II - PERIODUS III 


[11] nionem eorum, qui eius extensionem universaliorem ad omnes religio- 
nes mundi desideraverunt. Problemata enim mutuae relationis inter re- 
ligiones omnino universalia sunt et contactum cum omnibus coetibus 
religiosis spectant. Censuit vero Secretariatus ut ea quae speciatim de 
Musulmanis et de Iudaeis dicenda sunt, expresse et distinctim in textu 
exhibeantur. Sperandum est ut hac universaliore et cohaerente tracta- 

[12] tione relationis Ecclesiae ad alias religiones omnis associatio politica 
definitive ab hoc textu removeatur, et clare appareat Ecclesiam solum 
de sua habitudine religiosa et sociali ad coetus alios religiosos agere 
velle. 

3. Quoad finem Declarationis, Secretariatus explicationem dogmati- 
cam de religionibus non-christianis dare noluit, sed practicas et pastorales 
normas, in revelatione fundatas, ad agendum cum non-Christianis propo- 
nendas esse censuit. 

4. Quod titulum spectat, Secretariatus censuit, totam materiam in 
Declaratione tractandam comprehensive exprimendam esse, sine men- 
tione alicuius religionis. Hinc titulus simpliciter sonat: Declaratio de 
Ecclesiae habitudine ad religiones non-christianas. 

5. Propter novum et universaliorem scopum, structura textus mu- 
tanda et additiones quaedam faciendae erant. Ut enim Declaratio tam- 
quam documentum independens proponatur necessarium erat, ut quae- 
stiones tractandae per prooemium introducantur (n. 1), quod est novum. 
Item novus textus de religionibus diversis non-christianis conficiendus 
erat (n. 2). 

6. Quoad dispositionem materiae haec placebant: Praemisso prooe- 
mio (n. 1), primo agitur de diversis religionibus non-christianis, e qui- 
bus duo, Hinduismus scilicet et Buddhismus, nominatim inducuntur 
(n. 2). Sequuntur dein hae religiones, ad quas Ecclesia specialem rela- 
tionem habet, et quidem primo Musulmani propter eorum absolutum 
monotheismum et relationes varias ad revelationem biblicam (n. 3), et 
dein Iudaei, propter eorum singularem destinationem in consiliis sa- 
lutis (n. 4). Dum paragraphus de Musulmanis secundum desideria Pa- 
trum fusius elaborata sit, textus de Iudaeis cum aliquibus mutationibus 
infra explicatis in novum schema assumptus est. 

Sequitur dein n. 5, exhortatio de fraternitate universali, quavis 
discriminatione exclusa, in qua quoad substantiam ea dicuntur quae in 
priore schemate numeris 33 et 34 habebantur. Textus vero ad breviorem 
formulam reductus est tum quia ideae huius numeri iam in aliis para- 
graphis novae redactionis Decreti exprimebantur, tum quia, secundum 
desideria Patrum aliqui textus scripturistici post cautiorem examinatio- 
nem omissi sunt. 

De singulis numeris [ 12 ] 

Ad Prooemium. 

Materia huius Declarationis sub triplici aspectu introducitur: 1) nova 
conditio mundi, arctius in dies uniti, necessitatem reflexionis de rela- 
tione Ecclesiae ad alias religiones urgenter postulat; 2) fundamentum 
vero ultimum huius reflexionis non est sola practica necessitas, sed ipsum 
consilium divinum quo Deus universum genus humanum amplectitur 
et ad suum finem perducit; 3) e parte hominum fundamentum concre- [13] 
tum mutui dialogi habetur in communi conditione generis humani, et 
in quaestionibus iisdem vitae solvendis, quod in singulis religionibus 
diverso modo fit. 

Ad numerum 2. 

Transitus dein fit ad diversas religiones mundi. Primo loco pauca 
dicuntur de religionibus, quae primitivae nuncupantur, minus sci. orga- 
nisatis, quae tamen suo modo inde ab antiquo hominibus viam ad sol- 
venda aenigmata humana indicabant, et aliquando profundas notiones 
religiosas et ethicas continent. Sequitur dein transitus ad magnas reli- 
giones quibus nationes culturae altioris nomen dant. Indicantur breviter 
principales viae liberationis propositae ab Hinduismo, cum profundis 
notionibus religiosis, cum strenua methodo vitae asceticae, et cum via 
devotionis. Exponitur dein nota principalis Buddhismi, sci. aversio a 
mundo mutabili et conatus attingendi ad statum permanentis quietis. Ce- 
terae religiones non speciatim nominantur; in genere vero dicitur eas 
hominibus providere variis modis, sci. per doctrinas, per praecepta, 
per ritus. 

Enuntiatur in secunda paragrapho habitudo fundamentalis Ecclesiae 
ad has religiones quae in schemate n. 33 (p. 48, linn. 17-20) habebantur, 
sed paulo fusius proponuntur' propter magnum momentum quaestionis. 

1 ) Fundamentale principium enuntiatur, religiones alias non simplici- 
ter esse spernendas, sed quidquid valoris ethici et religiosi in eis inve- 
nitur, agnoscendum et servandum esse. 2) Fundatur haec habitudo in 
mysterio Christi, quod sub duplici aspectu consideratur: Christus est 
tota et universalis revelatio Patris, est via, veritas et vita; ita tamen 
venit ut in eo creatura non destruatur, sed assumatur, et Deo reconci- 
lietur. 3) Hinc Ecclesia, secundum traditionem antiquam, cuius testis 
Irenaeus affertur, in diiudicandis religionibus et in practica relatione im- 
primis ea respicit, quae sunt falsa; in earum valoribus positivis veri- 

[13] tatem agnoscit, quae ex Deo oritur, sci. radium luminis aeterni illumi- 
nantis omnes homines. 

In ultima paragrapho conclusio huius considerationis continetur 
sci. exhortatio ad collaborationem cum asseclis aliarum religionum in 
promovendis valoribus spiritualibus et moralibus, ad fovendos illos va- 
lores socio-culturales quae culturis cum hisce religionibus connexis pro- 
prii sunt, servandi vero in contactu cum aliis religionibus integritatem 
fidei. 

Ad numerum 3. 

In genere: 

Patres, quibus textus in genere placuit, quasi unanimes erant, ut 
ille longiore et profundiore consideratione amplificetur. Aliquae emen- 

[14] dationes a Patribus propositae sunt, quarum plures a Secretariatu accep- 
tatae atque in nova redactione textui insertae sunt. Particularia infra 
notantur. 

Tamen in deiudicandis emendationibus, quae ab aliquibus Patribus 
inserendae esse putantur, Secretariatus censuit caute procedendum esse. 
Verum enim est aliquando terminos nostrae linguae theologicae propin- 
quos a Musulmanis adhiberi, ut v. gr. Iesum esse Verbum Dei seu Ver- 
bum veritatis, seu eum esse a Spiritu Sancto conceptum, seu Mariam 
esse matrem Musulmanorum, seu eam esse immaculate conceptam, seu 
eam esse mulierem super omnes alias exaltatam. Hi termini vero a Mu- 
sulmanis alio sensu intelliguntur ac in nostra doctrina, et hinc non sim- 
pliciter ut elementa similitudinis introduci possunt. 

In particularibus: 

(A) Haec descriptio religionis musulmanae composita est ex ele- 
mentis, quae partim a Patribus conciliaribus partim a peritis a Secreta- 
riatu ad hoc speciatim accersitis proposita sunt. Hic tantum rationem 
reddimus circa vota Patrum. Musulmani dicuntur colere unum et uni- 
cum Deum, omnipotentem, Creatorem (secundum votum unius Patris), 
venerari Iesum ut prophetam atque Mariam matrem eius virginalem 
(secundum vota 3 Patrum), sequi viam moralitatis et oboedientiae (se- 
cundum vota 2 Patrum). 

(B) Hoc incisum, ut 3 Patres postulaverunt, habitudinem et officia 
Christianorum erga Musulmanos in lucem posuit. Ecclesia enim deside- 
rat, ut relationes pacificae et cooperativae cum Musulmanis ubique ha- 
beantur, quae communi patrimonio religioso correspondent et in condi- 
tione nostrae aetatis tam urgenter postulantur. 

Ad numerum 4. [ 14 ] 

In genere: 

Textus de Iudaeis a permultis Patribus ut opportunus, immo neces- 
sarius in Aula laudatus est. Pauci tantum, praesertim ex proximo Orien- 
te provenientes, talem Declarationem non opportunam esse putaverunt. 

Plures Patres textum, qui sessioni secundae Concilii ut caput 4 sche- 
matis De Oecumenismi praesentatus fuit, meliorem et magis idoneum 
existimaverunt. In eo nempe, ut dixerunt illi Patres, maior erat spiritus 
amoris et fortior condemnatio contra Iudaeorum persecutionem. Ob 
hanc rationem pluries in praesenti redactione verba ex textu illo desump- 
ta adhibentur. 

Multi Patres rogaverunt, ut valores religiosi Iudaeorum nostrae 
aetatis et ideo eorum patrimonium nobiscum commune amplius descri- 
bantur; alii vero, pauci numero, ut cautius de his sermo fiat, petierunt. 
Secretariatui visum est textum in hoc non mutandum esse. 

Quidam Patres rogaverunt ut fiat confessio culparum a Christianis 
in habitudine erga Iudaeos contractarum. Alii vero existimaverunt tex- [ 15 ] 
tum moderatiorem reddendum esse. Secretariatus textum Concilio pro- 
positum ut aptum retinendum esse censuit. 

Alia vota a Patribus prolata in sequenti relatione de particularibus 
considerantur. 

In particularibus: 

(A) Haec phrasis addita est, secundum placitum unius Patris, ut 
clare dicatur Ecclesiam de Iudaeis tractare non propter causas extrin- 
secas, sed ratione ipsius mysterii Ecclesiae exponendi. 

(B) Mentio Moysis addita est, secundum votum iustum unius 
Patris. 

(C) Pluribus Patribus non placuit quod prior redactio loquitur de 
Ecclesia ut « continuatione » veteris Israel; postulaverunt ut potius 
adhibeatur figura bonae olivae, in qua inserti sunt rami oleastri Gentium 
(cf. Rom. 11, 17-24). Alii Patres rogaverunt ut denuo allusio fieret ad 
verba Sancti Pauli in Epist. ad Eph., ubi Christus dicitur pax nostra 
faciens utraque unum; et ideo phrasis ex textu originali, in sessione se- 
cunda praesentato, fere verbatim restaurata est. 

(D) Propter nexum logicum, secundum placita aliquorum Patrum, 
ordo phrasium nunc inversus est. Ita etiam clarius indicatur, ut volunt 
plures Patres, versiculos 4-5 capitis 9 ex Epist. ad Romanos respicere 
immediate illum populum iudaicum, ex quo natus est Christus et Ec- 
clesia. Propter consecutionem idearum hic alio modo ac in priori textu 

[15] exprimitur Mariam ad eundem populum pertinere. Secundum votum 
unius Patris, dicitur primos Christianos, qui Evangelium mundo praedi- 
caverunt ex eodem populo ortos esse. 

(E) Paragraphus de spe eschatologica Ecclesiae mutata est. Permulti 
enim Patres rogaverunt, ut in expressione huius spei, cum agatur de my- 
sterio, vitetur quaevis species proselytismi. Alii petierunt, ut etiam 
spes christiana omnes populos respiciens aliquomodo exprimatur. Prae- 
senti paragrapho omnibus his votis satisfacere voluimus. 

(F) Multi Patres rogaverunt, ut fortior condemnatio antisemitismi, 
quae in textu originali habebatur, denuo in nova redactione adhibeatur, 
quod fecimus. 

(G) Secundum placita permultorum Patrum explicite respuuntur 
falsae contra Iudaeos accusationes quandoque a Christianis prolatae. Di- 
stinguimus clare inter planum historicum, ubi nequeunt attribui populo 
ut tali ea quae in passione Christi perpetrata fuerunt, atque planum 
theologicum, ubi mors Domini ut fons salutis et misericordiae expli- 
canda est. 

[16] Ad numerum 5. 

In genere: 

Numerus quintus contractus est e numeris 33 et 34 schematis. Con- 
tinet exhortationem urgentem ad fraternitatem universalem, quae vigere 
debet inter omnes homines, et quae omnem discriminationem quoad di- 
gnitatem humanam et iura inde dimanantia excludit. Textus incipit cum 
universali paternitate Dei, ex qua habitudo fraternitatis inter homines 
derivatur. Hominum relatio ad Deum, et eorum habitudo ad fratres se- 
iungi non possunt. Citationes S. Scripturae ad confirmandam universalem 
paternitatem Dei erga omnes homines secundum desideria plurium Pa- 
trum caute examinatae et eae solum servatae sunt, quae characterem vere 
universalem habent. 

In particularibus: 

(A) Verba « vestigia Sanctorum Apostolorum ... premens » addan- 
tur, ut Concilium haec consilia Apostolorum in mentem revocet et denuo 
inculcet. 

3 - RELATIO em. mi P. D. AUGUSTINI BEA t 17 ] 

Praesidis Secretariatus ad christianorum unitatem fovendam 

V enerabiles Patres, 

Huic Declarationi iure applicari potest imago biblica de grano sina- 
pis. Primitus enim agebatur de simplici aliqua brevi declaratione quae 
respiciebat habitudinem Christianorum ad populum Iudaicum. Decursu 
autem temporis, et maxime per discussionem in hac aula habitam, hoc 
granum vestro merito, fere arbor evasit, in qua multae aves iam nidum 
sibi inveniunt, id est in qua, saltem aliquo modo, omnes religiones non 
christianae locum proprium obtinent, eodem fere modo quo Summus 
Pontifex fel. reg. in litteris Encyclicis Ecclesiam suam omnes non Chri- 
stianos complectitur: « sequaces religionis Veteris Testamenti, Mahome- 
tanos, sectatores religionum Africanarum et Asiaticarum » (p. 49). Non 
erat adeo facile haec omnia spatio paucarum paginarum complecti. Unde 
primo loco enixas ago gratias omnibus, qui sive ore sive scripto ad hanc 
Declarationem melius elaborandam contulerunt. Secretariatus noster 
omnes animadversiones aequo et sincero animo considerare studuit, ut 
optimo, quo fieri potest, modo documentum conficeret dignum tum 
amplissimo hoc argumento tum Concilio. Vestrum erit iudicare, num 
et quo gradu ei hoc feliciter contigerit. 

Ut autem hoc melius praestare possitis, pauca quaedam animadver- 
tenda censeo. Utique non agam de multis illis punctis particularibus, 
quae in Relatione a Secretariatu diligenter confecta legistis, sed tantum 
aliqua magis generalia et maioris momenti tangere vellem, quae iuvent 
ad iudicium aequum et ponderatum de hac Declaratione efformandum. 

Ac primum quidem Consilium Praesidum Concilii et Commissio pro 
Laboribus Concilii Coordinandis una cum Eminentissimis Moderatori- 
bus censuerunt Declarationem nectendam esse cum Constitutione « De 
Ecclesia ». Id quod ipso quoque actuali titulo Declarationis suadetur, 
quippe quae agat de habitudine Ecclesiae ad religiones non-christianas. 

Ne autem fluxus expositionis in dicta Constitutione impediretur neve 
prompta suffragatio et promulgatio eiusdem Constitutionis hac nova De- 
claratione retardaretur, visum est, Declarationem in fine Constitutionis 
« De Ecclesia », ut Appendicem, adnectere ...\ Quae inclusio Declaratio- 
nis in Constitutione « De Ecclesia » illud quoque boni habet, ut contra j-jgj 
quamcumque Declarationis interpretationem politicam eius character pure 
religiosus efferatur ... 2 . Simul autem pondus et momentum Declarationis 
eo crescunt, quod additur Constitutioni alicui dogmaticae, etsi finis pro- 
prius Declarationis non sit stricte dogmaticus, sed potius 3 pastoralis. 

[1®] Secundo loco maiorem amplitudinem notare oportet qua Declara- 
tio nunc gaudet. Pluribus enim animadversionibus, iam inde ab anno 
elapso hic in Aula expressis, obsequens Secretariatus — superiore aucto- 
ritate probante — totum ambitum relationum Ecclesiae ad religiones 
non christianas, comprehendere statuit. Unde natum est documentum, 
quod totum hunc amplissimum campum complectitur. Qua de re paulo 
infra aliqua dicam. 

Etsi autem Secretariatus omnes animadversiones et desiderata serio 
considerare studuit, patet impossibile fuisse, ut omnibus satisfaceret. 
Secretariatus noster utique conatus est, ut omnium desideriis quantum 
fieri potest satisfaceret. Agitur enim de consilio salvifico Dei eiusque 
beneficii agnoscendis, de odio et iniuriis omnino damnandis atque in 
posterum vitandis ... 4 . Ecclesia igitur et proinde etiam Concilium, man- 
dato suo fungi debebat et debet, nec tacere potest. Qua in re Secretaria- 
tus noster utique memor erat moniti Apostoli Gentium: « Nemini dan- 
tes ullam offensionem » (2 Cor. 6, 3), simul tamen etiam alterius exhor- 
tationis eiusdem Apostoli meminerat: « Si fieri potest, quod ex vobis 
est , cum omnibus hominibus pacem habentes ... » ( Rom . 12, 18), id quod, 
uti patet non semper est possibile. Etiam in nostro casu impossibile 
erat Declarationem conficere, quae a nemine in ulla eiusdem parte 
perperam interpretaretur simulque 5 alii parti omnino satisfaceret. Prae- 
terea meminisse oportet maioris momenti esse, ut habeatur talis sol- 
lemnis Declaratio Concilii, quam ut ipsa — etiamsi hoc possibile esset — • 
omnibus satisfaciat. 

In necessitate huius Declarationis diiudicanda hoc quoque perpen- 
dendum est: magni momenti esse, quod Ecclesia (immo et mundus chri- 
stianus et « opinio publica» mundialis) problemata hic exposita ex 
occasione huius Declarationis animadvertat et multum consideret. Ita 
enim fiet, ut Christifideles, immo et omnes homines ... 6 , parentur ad hanc 
Declarationem profundius intellegendam et in opus ducendam. Decla- 
ratio enim efficacem actionem suscitare debet, ut principia et ipse spi- 
ritus in ipsa expressus ab omnibus christifidelibus, immo ab omnibus 
hominibus in vita propria exerceantur atque ita dialogus ille institua- 
tur de quo Summus Pontifex in litteris Encyclicis Ecclesiam suam agit. 
Hac in re, id est in fructibus quos Declaratio post Concilium ferre debet 
et certo feret, stat eius momentum et summus valor. 

Liceat adhuc magis in particulari efferre momentum Declarationis 
quatenus respicit religiones non-christianas . De his ni fallor nunc prima 
vice in Ecclesiae historia Concilium aliquod tam sollemniter principia 
[ 19 ] exponit. Est ergo maximi momenti, ut huius rei pondus plene assequa- 
mur. Agitur enim de illis plus quam mille milionibus hominum, qui 

Christum eiusque opus Redemptionis aut nondum noverunt aut non [19] 
agnoscunt. Illi autem 7 nihilominus salvari possunt, si conscientiae dicta- 
minibus oboediant. Ecclesiae tamen ... 8 incumbit gravissimum officium, 
cum illis hac in re omni, omni quo potest, modo apto dialogum inire. 

Hoc autem efficere potest, prouti dicitur in nostra Declaratione, valores 
spirituales et morales qui in singulis religionibus adsunt agnoscendo atque 
asseclas harum religionum sincere aestimando. Hi enim, qui secundum 
dictamen propriae rectae conscientiae vivunt, implicita fide — uti dicitur 
in nota illa Epistula S. Officii ad Archiepiscopum Bostoniensem — cum 
Christo eiusque Corpore Mystico uniuntur (cf. Denz.-Schonmetzer, 

N. 3872), usquedum divitias Christi plene agnoscant et participent. 
Nullum autem dubium est, quin Ecclesia ita agendo efficaciter operam 
det, ut ad explicitam et plenam participationem divitiarum Christi reapse 
perveniant. 

* y? * 

Concludo : Hoc temporis momento, quando ipse Christi in terris 
Vicarius iter suscepturus est ad magnum illum populum invisendum, 
qui — uti ipse aiebat — ei est veluti imago innumerarum gentium et 
nationum totius continentis Asiatici, certo certius maxime consenta- 
neum esset? si per gratiam Dei liceret 10 hanc Declarationem definitive 
promulgari. Ipsa enim 11 quasi tessera esset 12 Ecclesiae coram his omnibus 
gentibus, a Christo alienis; Secretariatus noster certe ex parte sua om- 
nibus nitetur viribus, ut haec promulgatio possibilis evadat, id quod 
certe vos ipsi quoque desideratis , 13 Faxit Deus, per intercessionem Beatae 
Virginis et omnium Sanctorum Patronorum Concilii, ut haec multorum, 
in Concilio et extra Concilium, vota adimpleantur , 14 Dixi. 


In oratione : 1 postquam approbata fuerit. 2 iterum dico, eius character 

pure religiosus. 3 deest. 4 ergo de re summopere morali et religiosa. 

5 neque. 6 bonae voluntatis. 7 quidem. 8 i. e. nobis. 9 fuis- 
set. 10 licuisset. 11 id quod proh dolor in praesenti fieri nequit; tamen 

etiam ea quae hucusque parari potuerunt magni sunt momenti. Haec enim decla- 
ratio. 12 est. 13 deest. 14 multorum, tam in Concilio tam extra 

Concilium, de hac declaratione votis quam citissime satisfiant. 

Moderator'. Agimus gratias em.mo relatori, pro relatione eximia, et 
toti commissioni, pro labore diligenter confecto. 

Secretarius generalis : Propono textum I suffragationis circa schema 
declarationis de Ecclesiae habitudine ad religiones non-christianas . Vi- 
deatis pag. 5 [cf. pag. 637-639, nn. 1-3]. Placetne, Patres, hic textus 
an non placet? Duplex tantum responsio. 

PATRUM ORATIONES 
(De matrimonii sacramento ) 

7 

Exc.mus P. D. ALEXANDER RENARD 
Episcopus V er saliensis 

Venerabiles Patres et Parochi dilecti, 

1. Loquar in nomine 100 episcoporum Galliae. In nonnullis regio- 
nibus ... 1 celebrationem matrimonii petunt nupturientes « in catholica 
Ecclesia baptizati » ... 2 . Iamdiu adimpletionem officiorum religionis ... 3 
neglexerunt, vel sine ulla catechetica institutione adoleverunt, vel con- 
tendunt se nunc fidem amisisse, quin tamen iuridice inter apostatas re- 
censeri debeant. Saepius ... 4 sponsi matrimonium aestimant meram for- 
malitatem quam subeunt impulsi pressu familiae vel communitatis ad 
quam pertinent, non advertentes matrimonium esse sacramentum et for- 
tasse ne conscii quidem connubium esse rem sacram. 

2. Admitturi praedictos nupturientes ad matrimonium , 5 multi pa- 
stores gravi angore vexantur ... 6 : a) sponsi male dispositi videntur in- 
digni, ita ut infructuosum remaneat sacramentum a Christo institutum 
ut fons gratiarum ad vitam coniugalem; b) assistentia matrimonio horum 
sponsorum affert scandalum fidelibus qui facile iudicant Ecclesiam mi- 
nimi facere matrimonium ... 7 

3. Ad haec mala, in quantum possibile sit, evitanda, multi pastores 
ingenti desiderio « revalorizandi matrimonium », ut aiunt, urgentur, 
proponentes et non raro adhibentes ... 8 : a) praeparationem matrimonii per 
diuturnissimum tempus protractam: sed etiam 9 b) denegationem matri- 
monii, si sponsi hanc praeparationem recusant. 

4. E contra, aliqui parochi sponsos, quamquam male dispositos, ad- 
mittunt facillime et sine ulla praeparatione, ne, ut dicunt, hi nupturien- 
tes, iam in fide vacillantes, ab Ecclesia irrevocabiliter discedant, dilatione 
vel denegatione matrimonii offensi. 

5. Non est dubitandum hos parochos ... 10 cum studio animarum 
agere, sed recta actio pastoralis ex rectis principiis defluit. Summi Pon- 
tifices, Pius XI et Pius XII, strenue defenderunt « ius coniugii natu- 
rale ... u » pertinens ad omnes homines qui nullo impedimento deti- 
nentur ,.. 12 . Atqui in disciplina nostra canonica omnes catholici formae 
iuridicae matrimonii astringuntur. Itaque, si non admittuntur ad cele- 

brationem coram parocho, impediuntur ne exerceant ius ad coniugium. 
Talis exitus perpendendus est ne, cum gravi iniustitia, a matrimonio ar- 
ceantur sponsi... 13 dicti «mali catholici», qui 14 consensum matrimo- 
nialem, sine ulla illegitima exclusione, emittere volunt ... 15 

6. ... 16 Ius canonicum ... 17 coniunctum cum theologiae moralis prin- 
cipiis, aliquas normas ad solutionem difficultatum praebet, sed in multis 
hae normae videntur ... 18 necessitatibus hodiernis non satis accommoda- 
tae. Atqui pastores a nobis multa exspectant, sperantes Concilium ,.. 19 
principia pastoralia praebiturum esse. ... 20 Inter quaestiones, de mandato 
Concilii, commissionibus post-conciliaribus et conferentiis episcopalibus 
proponendas, haec mihi videtur recensenda, sicut quaestio collationis 
baptismi pueris quorum parentes exercitationem religiosam deseruerunt 
(gallice: enfants de catholiques non pratiquants). 

Conclusio. Opto: 1. Quod instructio pastoralis de praeparatione nu- 
bendorum explicite intueatur casum supradictorum sponsorum et pro- 
ponat normas pastorales pertinentes ad admissionem, praeparationem, 
dilationem vel denegationem matrimonii. 

2. Quod commissio de Codice revisendo edictet dispositiones ... 21 de 
hac re, permittentes, e. g. emissionem consensus matrimonialis coram 
parocho et testibus sine ullo ritu sacro, si nupturientes de quibus hic 
agitur ... 22 indigni remanet post infructuosum inceptum formationis pa- 
storalis. Dixi. 

In textu scripto tradito-. 1 a parochis. 2 (cf. can. 1099, § 1). 3 pe- 
nitus. 4 huiusmodi. 5 matrimonii celebrationem. 6 sequentes 

considerationes advertentes. 7 a quo non arcentur indigni. 8 duas vias, 

scii. 9 per unum annum et amplius. 10 omnes. 11 et primige- 
nium. 12 vel ad hoc ius libere non renuntiaverunt. 13 qui, etsi. 

14 deest. 15 (cf. can. 1086, § 2). 16 Equidem. 17 praesertim in 

can. 1065 et 1066. 18 insufficientes et. 19 Vaticanum II de hac difficili 

materia. 20 principia, dico, quia Concilium alloquitur Ecclesiam universam 

ubi varia sunt adiuncta. 21 disciplinares. 22 caerimoniam religiosam 

recusant, vel etiam. 

Secretarius generalis-. En, Patres, exitum suffragationis finalis pro 
congregatione generali schematis de Ecclesiis Orientalibus Catholicis. 


Praesentes votantes 2.104 

Dixerunt placet 1.964 

non placet 135 

placet iuxta modum 1 

et suffragia nulla 4 


Ergo hoc schema est a congregatione generali probatum. 

Cum venia em.mi moderatoris, lego textum II suffragationis sche- 
matis de Ecclesiae habitudine ad religidnes non-christianas. Videatis 
pag. 7, nn. 4-5: \cf. pag. 639-642]. Placet vel non placet, Patres? 


8 

Exc.mus P. D. FRANCISCUS CHARRIERE 
Episcopus Lausannensis, Genevensis et Friburgensis 

Venerabiles Patres, adstantes omnes, 

In nomine episcoporum Helvetiae loquor relate ad matrimonia 
mixta. Problemata matrimonii mixti sunt inter difficiliora quae solvere 
debemus. Non sufficeret exspectare renovationem Codicis luris Canonici. 
Ideoque multa in genere placent quae a commissione de sacramentis in 
suo textu emendato nobis recentissime proposita sunt et quae plene 
concordant cum decreto de Oecumenismo. Maxime tamen curare debe- 
mus de modo explicandi propositiones nostras christifidelibus. Eo vel 
magis pro nobis 1 cum notitiae erroneae diariis catholicis Helvetiae ... 2 
missae fuerunt, quae scandalum et exasperationem inter catholicos pro- 
vocaverunt. 

Quaedam generalia, brevitatis causa, omitto d ... 4 Quod attinet ad di- 
visiones religiosas realitas profunde paulatim modificata est. In initio 
habuimus 5 bellum quandoque atrocissimum inter catholicos et membra 
communitatum separatarum. A multis annis fere ubique transitio facta 
est ad coexistentiam magis ac magis pacificam. Hodie iam ulterius pro- 
gredimur et reconciliationem toto corde quaerimus in dialogo cum aca- 
tholicis qui nobiscum etiam 6 pacem appetunt. Ideoque non possumus 
easdem regulas iuridicas observare erga eos qui nobiscum pacifice vivere 
volunt quam erga eos, si qui sint, qui bellum vellent prosequi. Aliter 
agere non esset veram traditionem servare sed innovare et quidem falso i 1 

Haec omnia in mente retinendo descendimus ad singulas observatio- 
nes quas opportunas credimus circa n. 5, pag. 12-13 et n. 8, pag. 15-16. 

Circa n. 5: sub littera a) Approbamus propositum non amplius exi- 
gendi a parte acatholica ut praestet coram parocho cautiones quae hucus- 
que exiguntur. Haec obligatio praestandi cautiones saepius magis alie- 
nabat ab Ecclesia mentes coniugum cum detrimento animarum. Pars 
catholica vero graviter onerata conscientia promissionem sinceram prae- 
stare debebit se baptismum et educationem catholicam universae prolis 
esse curaturam. Ab hac obligatione iuris divini eam liberare non pos- 
sumus d Haec obligatio est ..d ita gravis ut credimus esse supprimenda 

verba in schemate , quae dicunt 10 : « in quantum poterit ». Haec verba 
etenim in mentes fidelium aliquam attenuationem obligationis secum- 
ferre possent. 

Ut recte vero proponit schema pars catholica monere debebit partem 
non catholicam de obligationibus quas habet. 

Sub littera b) Approbamus quae ponuntur relate ad formam cano- 
nicam contrahendi matrimonium. Aliqui revera 11 proposuerunt ut Ec- 
clesia agnoscat tamquam valida matrimonia mixta extra ipsam celebrata. 
Hoc generaliter admitti, ut putamus, 11 non potest quia difficilius esset 
certiores fieri de validitate matrimonii. Ordinariis vero 13 locorum tribua- 
tur facultas a forma canonica dispensandi. 

Sub littera c) Gaudemus eo quod in futurum si schema admittitur 
coniuges matrimonium mixtum intra Missam contrahere poterunt. Atta- 
men non deberet Ecclesia tales coniuges ad Missam obligare. Pro ali- 
quibus certe hoc non esset gratum. Ideo libertas ipsis nupturientibus 
relinquenda est. 

Sub littera d ) Recte in schemate proponitur abrogatio excommuni- 
cationis contra ineuntes matrimonium coram ministro acatholico. Immo 
proponimus ut quaelibet poena in hac materia abrogetur quia istae sanc- 
tiones canonicae scopum suum non amplius obtinent sed e contra aver- 
sionem erga Ecclesiam augent. 

Hac occasione proponimus ut permittatur sponsis, celebrato matri- 
monio in Ecclesia catholica, ut adeant quoque ministrum acatholicum, 
non tamen ad novum contractum celebrandum sed ad preces fundendas. 
Stante etenim hodierna pace oecumenica haec praxis non amplius signi- 
ficaret aversionem a fide catholica, nec haberet rationem proprie dictae 
communicationis in sacris. 

Circa n. 8. Quae in n. 8 de necessitate praeparationis matrimonii 
dicuntur maiori adhuc exigentia requiruntur in casu matrimonii mixti. 

Etenim, in societate coniugali, quae est fundamentum omnium alia- 
rum, introducitur per divisionem in re religiosa, vis explosiva cuius ef- 
fectus graviores sunt quam aestimari possunt. Ideo speciali cura indigent 
nupturientes et coniuges. 

Optandum est ut parochus et etiam 14 minister acatholicus, dummodo 
in veritate et caritate collaborent , 15 istas familias adiuvent. 

Conclusio. Fere a viginti annis episcopus sum in regione mixtae 
religionis. Scio familias protestanticas, quae B. Mariam Virginem non 
solum venerantur, sed etiam invocant ad pacem inter christianos restau- 
randam. Novi familias mixtae religionis in quibus graves dissentiones 
ortae sunt et quae denique tandem, ipsis aperte fatentibus, pax vera 
procurata est per invocationem B. Mariae Virginis. B. Mariam Virginem, 



656 


ACTA CONC. VATICANI II - PERIODUS III 


ergo, Patres venerabiles, invocare ne timeamus ad pacem religiosam pro- 
curandam. Munus enim Matris est pacem inter filios restaurare. Dixi. 


In textu scripto tradito : 1 deest. 2 ex Roma. 3 Antequam descen- 

damus ad singula, quaedam generalia vellem praemittere. Deus nobis episcopis, in 
consecratione nostra et missione canonica, Ecclesiam suam, sub Petro et semper 
cum eo, tradidit custodiendam. Renovare, adaptare utique eam debemus, eo praecise 
fine ut semper eadem in sua essentia remaneat. Difficultas in eo est ut clare perci- 
piatur quid ad essentiam pertinet et irreformabile est, quid vero accidentale, et 
modificari potest, immo quandoque debet. Ut hoc melius cognoscatur, requiritur 
praeprimis ut Deum audiamus. Requiritur etiam ut homines nostri temporis inter- 
rogemus. Ipsos debemus alloqui lingua quam possint intelligere. « Cognosco oves 
meas » dicit Christus, et continuo adiunxit « cognoscunt me meae ». Oves nostrae 
audient vocem nostram si per prius eas cognoverimus. 4 Iamvero. 5 fuit. 
6 deest. 7 Aequaliter tractare res inaequales non est aequalitatem procurare, 

sed inaequalitatem et iniustitiam. Iustitia et vera fidelitas erga legem divinam exi- 
git ut inaequaliter tractentur res inaequales! 8 deest. 9 iure divino. 

10 quae in schemate sub linea a) inveniuntur. 11 iam anno elapso. 12 deest. 
13 deest. 14 deest. 15 in veritate et caritate collaborantes. 


9 

Exc.mus P. D. PAULUS YOSHIGORO TAGUCHI 
Episcopus Osakensis 

Venerabiles Patres , 

Votum emendatum de matrimonii sacramento placet in genere ../ 

Liceat tamen 2 aliquas facere animadversiones, pro terris Missionum 
praecipue valituras. 

Loquor etiam in nomine plurimorum episcoporum laponiae et alia- 
rum nationum , 3 

Circa n. 4 desideratur ut addatur canonizatio quorundam impedi- 
mentorum civilium. 

Optandum esset ut, ad firmitatem matrimonii tutandam et prolis 
iura sustinenda, necnon et ad bonas inter Ecclesiam et Statum relationes 
fovendas, vigeant pro fidelibus eadem impedimenta quibus, vi legis 
civilis, ligantur non baptizati: quae quidem rationabilia habeantur. 

Circa n. 5. Cum in nostris regionibus, quoad maximam suam partem, 
non christianis, matrimonia mixta, quae, per se, gravibus periculis lo- 
cum dant, sunt non raro conversionum ad fidem catholicam fons, vel 
saltem adiumentum non spernendum in apostolatu missionario, si bene 
omnia praeparentur; iure meritoque textus emendatus dicit ut, « ad 
mentem decreti de Oecumenismo necnon declarationis de libertate reli- 

giosa, separentur praescripta circa matrimonium partis catholicae cum 
parte baptizata non catholica et partis catholicae cum parte non bap- 
tizata ». 

a) Relate ad formam canonicam mixtarum nuptiarum, Ordinariis 
locorum sit facultas ab ea dispensandi, gravibus stantibus difficultatibus 
ad eam servandam: v. g., si sacerdos absens est et res urgeat; si popu- 
lus celebrationem canonicam ut quid habet non decens, etc. 

b) Quoad cautiones matrimoniales * : Promissio solum exigitur a 
parte catholica ... 5 

Parti acatholicae datur solum informatio de hac re simulque de obli- 
gationibus quae cum matrimonio contrahuntur et de finibus et proprie- 
tatibus essentialibus matrimonii a neutro contrahente excludendis. Ubi 
notandum est, in nostris regionibus, partem non christianam fere sem- 
per nobis dicere: « Omnis homo habet libertatem conscientiae. Compar s 
catholica suam colat religionem. Filii vero nascituri, ad maturam aetatem 
perventi, libere eligere possunt religionem catholicam, neque huic ullum 
obicem ponam ». In hac bypothesi, si cautiones formales exigerentur et 
eas praestiterit haec pars non christiana, non essent sincerae. 

c) Quod Ordinarii loci possint, in matrimoniis mixtis, permit- 
tere consuetas caeremonias ecclesiasticas, Missae celebratione non ex- 
clusa, ideo admittendum est ut quaelibet auferatur suspicio, in non catho- 
licis, minoris affectus Matris Ecclesiae erga christifideles qui matrimonio 
uniuntur mixto. Immo, docet experientia, solemnem hanc celebrationem 
matrimonii mixti valde conferre ad fidei propagationem, quatenus assi- 
stentes non christiani, ritus s. Liturgiae sequentes, erga religionem catho- 
licam nostram bene moventur. 

Circa n. 7. Propono sequentia addenda: « Ad maiorem uniformita- 
tem in expediendis causis de dissolutione vinculi, vinculi naturalis prae- 
sertim, in favorem Fidei, pro revisione Codicis luris Canonici, apte 
coordinentur et clarius exponantur leges vigentes, consuetudines Congre- 
gationum et Officiorum romanorum, Facultates apostolicae necnon praxis 
S. Sedis in rescriptis concedendis ». 

Praeterea, ad celeriorem pertractationem harum causarum, inclusis 
etiam causis de dispensatione super rato et non consummato, exoptatur 
ut in quibusdam casibus facilioribus et bene determinatis, dissolutio 
concedatur a Summo Pontifice, ipso iure, ad modum privilegii Pau- 
lini. Dixi. 


In textu scripto tradito-. 1 cum mihi bene perspectum sit quibus de causis 
commissio tandem evenerit in illud redigendum; quod obiective consideratum, plu- 
ribus nimis videtur restrictum. 2 proinde. 3 deest. 4 deest. 


42 

5 i. e., pars catholica, graviter onerata conscientia, promissionem sinceram prae- 
stare debebit, se, in quantum potuerit, baptismum et educationem catholicam uni- 
versae prolis esse curaturam. 

10 

Exc.mus P. D. IOANNES CARMELUS HEENAN 
Archiepiscdpus W estmonasteriensis 

Venerabiles Fratres , 

Ratione brevitatis omittam introductionem in qua dixissem quod 
schema in pluribus partibus ita excellit ut litteris aureis scribi debuisset. 

Gratias agere voluissem membris commissionis , quae schema confecit 
et praesertim, ut patet, peritis. Transeo ergo statim ad corpus inter- 
ventionis meae} Toto corde quod de celebratione matrimonii mixti pro- 
ponitur adprobo. Hucusque in aliquibus regionibus caeremoniae huius- 
modi matrimoniorum ita sollemnitatibus signisque gaudii nudari solent 
ut magis exsequiis quam nuptiis aptae videantur. Sine anuli benedictione, 
absque candelis et floribus et — quod sponsae lacrimas excitat — sine 
organorum musica. Nonne clarum esse debet quod si Ecclesia dispensa- 
tionem concedat, benigne, liber aliter, et spiritu magnanimo agere debeat? 
Diem nuptialem oportet pulcherrimam esse et felicissimam etiam quando 
celebratur matrimonium mixtum. Ecclesia tum parti catholicae tum parti 
acatholicae monstret se esse matrem. 

Nemo tamen ignorat summam difficultatem in matrimoniis mixtis 
versari de religione prolis ... 2 

Antequam proposita in schemate considerare aggrediemur, realitas 
rerum de matrimoniis mixtis perspicienda est et scrutanda. Nostris 
saltem regionibus longe maior pars matrimoniorum mixtorum non de 
facto inter catholicos et veri nominis protestantes contrahitur. Fere sem- 
per pars acatholica nullam ecclesiam frequentare solet. Expertus hac in 
re loquor cum per viginti annos essem parochus in regione populari 
Londinii. Rarissime, dico, pars acatholica membrum activum est alicuius 
communitatis religiosae. Quamobrem vix unquam cautiones de prole 
catholice educanda aegre fert. Melius ergo esset propter bonum prolis 
cautiones ut normam legis relinquere. Pro matrimoniis partis catholicae 
cum parte protestantica (sit venia verbi) « practicante », i. e. sectae suae 
vere addicta, regulae speciales sunt conficiendae in schemate emendando. 

In eiusmodi casibus verum sane problema exoriri potest. Alioquin 
autem difficultates de prolis baptismate et educatione catholica vix 
habentur propter indifferentismum religiosum in nostris regionibus. 
Quod dico de Anglia, ni fallor, validum esset in Australia, Nova Ze- 
landia, et ut exc.mus D. Krol nuper dixit} de Statibus Foederatis Ame- 

ricae Septemtrionalis, et in Canada saltem in partibus loquelae angli- 
cae. Experientia nos docuit quod etiam protestantes ecclesiae suae ad- 
dicti saepe saepius — non dico semper, sed saepe saepius — non repu- 
gnant educationi catholicae prolis. Non debemus oblivisci, venerabiles 
Fratres, quod non necessario contra conscientiam agere debet acatho- 
licus qui prolis educationi catholicae assentitur. Aliae enim ecclesiae 
christianae se esse unice veras non asserunt. Catholici autem Ecclesiam 
esse unam sanctam catholicam profitentur. Sed nescio an futurum sit 
ut in quarta sessione haec propositio ut perniciosa damnabitur . 4 

Si pars acatholica promissiones de educatione catholica prolis bona 
conscientia facere non potest, nullo modo coerceri debet. Sufficit ut 
pars acatholica non repugnet promissioni a parte catholica factae. Textus 
autem schematis hoc in loco non adeo est clarus. Vult dicere, ut opi- 
nor, quod pars acatholica non impedit quominus pars catholica promis- 
sionem de prolis educatione catholica adimpleat. Ut autem in textu 
iacet, pars acatholica emissioni sed non adimpletioni promissionis con- 
stare potuisset. Clarificetur ergo textus schematis ante sessionem pro- 
ximam . 5 

Et nunc ad secundam et ultimam considerationem . 6 Pars catholica 
a schemate requiritur sinceram praestare promissionem, graviter one- 
rata conscientia, de baptismo et educatione catholica universae prolis. 
Non video rationem cur additur in schemate 7 « in quantum poterit ». 
Nemo enim ad impossibile tenetur. Sed si vult dicere 8 quod pars catho- 
lica non tenetur sub nimio incommodo promissionem adimplere, omnino 
est reicienda phrasis. Alioquin aequivalenter diceret Ecclesia: « Non 
necessarium est pugnare pro prolis fide. Si ad pacem domesticam ser- 
vandam adiuvare id poterit, festinanter destituenda est fides catholica 
liberorum tuorum ». Quod sane nova et mira esset doctrina in Ecclesia 
catholica. 

Venerabiles Fratres, Concilium Vaticanum a bono Papa Ioanne ad 
renovandam, non ad destruendam Ecclesiam, congregatum est. 

Dicere denique vellem quod textus si vere oecumenicus esse vult, 
debet aliquid dicere de celebratione matrimonii mixti sicubi pars aca- 
tholica communitati alicui religiosae sit addicta. Mea sententia — et 
nunc nomine aliorum non loquor — mea sententia nihil obstare debet 
quin post matrimonium in ecclesia catholica celebratum sponsi ad ora- 
tiones fundendas et benedictionem accipiendam in ecclesiam partis aca- 
tholicae accedant. Dixi. 


In textu scripto tradito-. 1 In nomine loqnor totius hierarchiae Angliae et 
Cambriae et plurimorum episcoporum multarum nationum. 

Ut saepe iam dictum est in aula his diebus de aliis schematibus, bonum et opti- 
mum est schema nostrum, sed nimis exiguum est, et indignum rei tanti momenti. 
Sacramentum enim matrimonii summae est dignitatis et est quasi centrum vitae 
socialis Christianorum. Ut ait B. Paulus ad Ephesios, « Sacramentum hoc magnum 
est, ego autem dico in Christo et in Ecclesia » (Eph. 5, 32). Tractatus vere nobilis 
et pulcher confici debuisset. Plene de aspectibus theologicis, biblicis, et praesertim 
pastoralibus schema tractare debet. Nonnulla quae in famoso schemate decimo tertio 
continentur hic locum aptiorem invenirent. Sed fortasse de illo schemate iam satis 
alia die sum locutus. 

Valde gaudeo de omnibus quae schema nostrum proponit de praeparatione 
nupturientium et de processu matrimoniali. Litteris aureis debent scribi illa verba 
pag. 15, linn. 35 ss., « Pastores animarum sereno animo et debita observantia aca- 
tholicis servata, fideles suos tempore opportuno edoceant graves difficultates quae 
in matrimonio mixto tum pro partibus ipsis tum pro prole inesse possunt ». Lit- 
teris, dico, aureis scribi debent haec verba, duplici ratione: Primo, quia nupturien- 
tibus hoc primum colloquium cum parocho summi est momenti. Si, ut schema 
nostrum suadet, parochus se praebet benignum atque indulgentia et caritate ple- 
num, Ecclesia ut vera mater sponsis apparebit. Bona voluntas partis acatholicae, 
fortasse hac prima vice sacerdoti catholico obviam venientis, facile vel acquiri 
vel amitti poterit. Secundo, optime schema in mentem revocat quod ex natura rei 
in matrimonio mixto graves inesse possunt difficultates. Hae difficultates haud mi- 
nus reales apparent his diebus oecumenicis. Immo aliquo modo maiores evaserunt. 
Nam propter modum loquendi nonnullorum oecumenistarum simplices fideles fa- 
cile credunt quod non diutius datur distinctio iudaei et graeci, catholici et prote- 
stantis. Post tamen matrimonium initum, sponsi plures distinctiones adhuc manere 
discunt. Melius ergo omnino est, ut sapienter schema declarat, monere iuvenes 
ne caeco instinctu coniugem eligant. 2 Talis difficultas non semper ex fide 

vel pietate sponsi et sponsae exoritur. Traditiones familiarum necnon praeiudi- 
cia ex una aliave parte oriunda, sunt causae discordiae. 3 deest. 4 dam- 
netur. 5 loco citato. 6 Proponere etiam vellem omissionem phraseos 

« in quantum poterit » pag. 13, lin. 10. 7 addi debeat. 8 significatio 

verborum est. 


11 

Exc.mus P. D. PETRUS IOANNES ANTONIUS MOORS 
Episcopus Ruremondendis 

Venerabiles Patres , Adstantes omnes carissimi, 

Nomine conferendae episcoporum neerlandicae quoad schema vod 
de matrimonii sacramento sequenda proferre velim. 

1. Matrimonium inter baptizatos initum ratione sacramenti, di- 
sciplinae et curae Ecclesiae commissum est. Matrimonium, utpote huma- 
nae consortionis principium ac fundamentum, civilem quoque societa- 
tem adspectat. Quare in condenda lege matrimoniali officium Ecclesiae 
est attendendi necnon, in quantum fieri possit, assumendi ea omnia, quae 

ex parte societatis civilis quoad matrimonium proferantur. Antinomia 
inter Ecclesiam et Statum civilem quoad matrimonium saltem in qui- 
busdam regionibus decrescere videtur, ita ut in hac materia via ad dia- 
logum instituendum aperienda sit. 

Moderator: Exc.me Domine, sinas tempus pro exc.mo D. secretario. 

Secretarius generalis: Communico exitum suffragationum factarum 
circa schema de habitudine Ecclesiae ad religiones non christianas. 


I suffragatio: 

Praesentes votantes 1.987 

Dixerunt placet 1.838 

non placet 136 

placet iuxta modum (sed hic non est 

locus) 4 

et Suffragia nulla 9 

II suffragatio: 

Praesentes votantes 1.969 

Dixerunt placet 1.770 

non placet 185 

placet iuxta modum 7 

et Suffragia nulla 7 


Ergo duae propositiones fuerunt approbatae a congregatione ge- 
nerali. 

Nunc transitus fit ad III suffragationem circa declarationem de Ec- 
clesiae habitudine ad religiones non christianas [ cf . pag. 637-642]. 

Parcatis mihi, Patres, non lego totum textum, qui nuper est lectus, 
sed quaeritur circa totum textum declarationis: utrum placeat, non pla- 
ceat, an placeat iuxta modum. Qui modum apponit, potest modos vel 
cum schedula assignatoribus tradere, vel etiam mittere ad secretariatum 
intra diem 31 ianuarii proximi anni, ita statuerunt em.mi moderatores. 
Ergo: placet, non placet, vel placet iuxta modum ? 

Moderator: Continues, exc.me Domine. 

Orator: Quae canonizatio legis civilis maxime urget quoad impe- 
dimenta aetatis, consanguinitatis in secundo gradu lineae collateralis et 
affinitatis in primo gradu lineae collateralis, eo quod haec impedimenta 
praecipue matrimonio uti officio naturae obstent ... 2 

2. 3 In n. 5 agitur de distinctione necnon separatione facienda inter 

praescripta quoad matrimonia cum impedimento mixtae religionis con- 
trahenda et praescripta quoad matrimonia cum impedimento disparitatis 
cultus contrahenda ... 4 

Neminem fugit in reali obiectivitate rerum necnon sub aspectu theo- 
logico et proinde in praxi pastorali magnum discrimen esse inter casum 
matrimonii cum impedimento mixtae religionis contrahendi et casum 
matrimonii cum impedimento disparitatis cultus contrahendi. Quaeri 
tamen potest, utrum distinctio, et separatio ita in iure canonico assu- 
menda sit, ut impedimentum mixtae religionis matrimonium impediat 
ac prohibeat, dum impedimentum disparitatis cultus matrimonium in- 
validet. 

Qua distinctione servata investigandum est, utrum baptismus partis 
acatholicae valide collatus est. Valor enim matrimonii pendet a valore 
baptismi. Qua in investigatione imprimis videndum est, in quanam ec- 
clesia vel communitate ecclesiali baptismus collatus sit. Quoad aliquas 
acatholicas ecclesias vel communitates ecclesiales dubium de valore bap- 
tismi ibi administrati resolvi non posse videtur. Hanc investigationem 
de valore baptismi, quae vix secreto fieri potest, ecclesiae et communi- 
tates ecclesiales a nobis seiunctae aegre ferunt eo quod implicite quidem 
sed luce clarius indicatur Ecclesiam catholicam saltem dubitare, quin 
baptismus in quadam ecclesia vel communitate ecclesiali valide collatus 
sit. Ob eandem rationem fratres a nobis seiuncti aegre ferunt dispensa- 
tionem concedi super impedimento mixtae religionis et ad cautelam 
disparitatis cultus. 

Hisce in temporibus, in quibus dialogus inter ecclesias instituatur 
ad obtinendam unitatem Ecclesiae a Christo expostulatam, perpenden- 
dum esse videtur, utrum valor matrimonii dependere debet a facto vel 
a valore baptismi, de quo nonnisi aegre iudicium proferri possit, perpen- 
dendum est 5 an potius impedimentum disparitatis cultus constituatur 
impedimentum impediens ... 6 

3 7 Ad n. 5 a. Attenta declaratione de libertate religiosa in lin. 10, 
pag. 13, post verba « inquantum poterit » addatur « debita quoque 
observantia parti acatholicae servata ». Verba « atque constare eam illis 
(nempe promissionibus) non repugnare », verba ista 8 sensum ambiguum 
habere videntur. Quae verba indicare videntur partem acatholicam non 
repugnare sive emissioni promissionum quae a parte catholica faciendae 
sunt sive exsecutioni talium promissionum. Ad evitandam omnem am- 
biguitatem proponitur, ut linn. 12-15 ita legantur: « De his promissio- 
nibus a parte catholica graviter onerata conscientia faciendis, partem 
non catholicam (tempestive) moneri oportebit »; et deleantur verba 
« atque constare eam illis non repugnare » ... 9 

4. 10 Quoad matrimonia mixta sequentia quoque proferenda esse vi- 
dentur: Hisce in matrimoniis fieri potest, ut iura libertatis religiosae, 
quibus gaudent pars tum catholica tum acatholica, difficiliter componi 
possint. Partes in sua unione tam intima ac personali persentiunt scis- 
suras inter Ecclesias. 

Quare proponitur, ut, attentis decreto de Oecumenismo necnon de- 
claratione de libertate religiosa , perpendatur, utrum sequentia in n. 5 
addantur: « Pars tum catholica tum acatholica mutuum ius libertatis 
religiosae magni habeant; unitis viribus omni ope nitantur, ut obtineatur 
unitas Ecclesiae a Christo expostulata » ... u 

Cetera secretariatui generali scripto tradere velim. 12 Dixi. Gratias. 


In textu scripto tradito-. 1 1. Variis in locis Concilium iam egit de matrimonio. 
In schemate praeiacente praecipue de lege canonica condenda quoad matrimonium 
agitur; quaedam adiuncta sunt de apta matrimonii praeparatione; perpauca dicun- 
tur de sollicitudine erga iam coniugatos. Quod in prooemio notare iuvat. Ita im- 
peditur quominus idea falsa oriatur acsi matrimonium christianorum imprimis esset 
institutum iuridicum. Quare proponitur ut in pag. 11, n. 1 post lin. 15 addatur: 
« Synodus postquam variis in locis de matrimonio iam egit, hic quaedam vota pro- 
ferre vult de lege condenda quoad matrimonium, de apta matrimonii praeparatione 
necnon de sollicitudine Ecclesiae erga iam coniugatos. 2. In n. 1 agitur de digni- 
tate sacramenti matrimonii, dum in n. 2 tractatur de officio Ecclesiae erga di- 
sciplinam matrimonii. In ultima alinea n. 1 tamen iam sermo est de competentia 
Ecclesiae quoad disciplinam et curam matrimoniorum, quae inter baptizatos con- 
trahuntur. Quare haec alinea (pag. 11, linn. 16-24) ad n. 2 transferenda esse vi- 
detur. 2 Meminisse hic iuvat ius vigens legem civilem iam canonizasse quoad 

impedimenta ex cognatione legali ortum. Sane canonizatio legis civilis in re matri- 
moniali ansam pluribus difficultatibus praebere potest, uti commissio conciliaris 
recte animadvertit. In legislatione civili neerlandica plurima impedimenta efformant 
categoriam intermediam inter impedimentum impediens et impedimentum dirimens. 
Matrimonium cum tali impedimento contractum vi legis civilis illicitum quidem 
est, sed matrimonium provisorie validum est i. e. donec ad instantiam quarundam 
personarum, quae in lege taxative assignatae sunt et intra tempus praefixum sese 
matrimonio opponere debent, matrimonium a iudice civili rescinditur. Difficultates 
ortae ex eo quod impedimenta iuris civilis impedimentis canonicis aequiparari non 
possunt, superari posse videntur. Ita v. g. impedimentum canonicum aetatis se- 
quenti modo statui potest: « Vir ante decimum sextum aetatis annum completum, 
mulier ante decimum quartum item completum, matrimonium validum inire non 
possunt, nisi lex civilis in territorio vigens aetatem maiorem vel minorem requirat 
ut matrimonium valide et licite contrahi possit ». Neque praetereundum esse videtur 
facultatem dispensandi, quae superiori ecclesiastico competit, remedium afferre 
posse in casibus, in quibus canonizatio legis civilis ansam difficultatibus praebeat. 
Ad ordinem magis logicum obtinendum, sequentia proponuntur: linn. 18-24 pag. 11 
ad n. 2 transferantur, qui initium capit verbis: « Cum matrimonium inter Christia- 
nos i. e. inter baptizatos initum ». Prosequantur linn. 25-33 pag. 11 textus propo- 
siti. Addatur post lin. 33 pag. 11: « Profecto matrimonium, utpote humanae con- 

sortionis principium ac fundamentum, civilem quoque societatem spectat. Quare 
Ecclesia in condenda matrimoniali legislatione sui officii esse tenet ea omnia per- 
pendere et, in quantum fieri potest, assumere, quae ex parte societatis civilis quoad 
matrimonium proferuntur ». 3. Ad n. 4 addatur sub e: « Perpendendum est in 
quantum leges civiles quoad matrimonii impedimenta aetatis, consanguinitatis in 
secundo gradu lineae collateralis et affinitatis in primo gradu lineae collateralis in 
ius canonicum assumi possint ». Vide supra sub 2. 3 4. 4 In disci- 

plina vigenti ita impedimenta praefata distinguuntur, ut impedimentum mixtae reli- 
gionis matrimonium tantum prohibeat, impedimentum disparitatis cultus matrimo- 
nium invalidet. Schema proponit ut iis in casibus quoad formam liturgicam discri- 
men faciatur. 5 deest. 6 Si tamen distinctio inter impedimentum im- 

pediens mixtae religionis et impedimentum dirimens disparitatis cultus servanda sit, 
incommoda praefata evitari possunt, si in lege modo generali statuatur, dispensa- 
tionem super impedimento mixtae religionis etiam valere pro impedimento dispa- 
ritatis cultus (cf. can. 1052, C.I.C.). Hae animadversiones, quae imprimis naturae 
iuridicae sunt et codificationem legis tangunt, ideoque iure merito iudicio commis- 
sionis pontificiae ad Codicem luris Canonici reformandum relinquendae sunt, hic 
proferuntur ut serio perpendatur utrum linn. 36 pag. 12 ad 5 pag. 13 deleantur 
necnon. 7 5. 8 deest. 9 6. Ad evitandam immo speciem pres- 

sionis parti acatholicae illatae acsi haec quodammodo induceretur ut matrimonium 
intra Missam celebretur, linn. 25-27 pag. 13 deleantur, et linn. 27-31 pag. 13 ita le- 
gantur: « Matrimonium inter partem catholicam et partem acatholicam cum Missa et 
benedictione nuptiali celebrari poterit, si Ordinarius loci, attentis circumstantiis, id 
opportunum censuerit ». 7. Ad n. 5 d. Excommunicatio contra ineuntes matrimo- 
nium coram ministro acatholico lata abrogatur eo quod haec poena iniuria est tum 
acatholicis Ecclesiis vel communitatibus ecclesialibus, tum fratribus a nobis seiunc- 
tis. Perpendendum esse videtur, utrum praescriptum can. 1063 C.I.C. et cap. 53 
Motu proprio Crebrae allatae de disciplina sacramenti matrimonii pro Ecclesia 
Orientali d. d. 22 febr. 1949 delendum sit ut offensivum tum acatholicis Ecclesiis 
vel communitatibus ecclesialibus tum fratribus a nobis seiunctis, quo fit ut praedicta 
excommunicatio ipso facto abrogatur. Perpendendum quoque esse videtur, utrum 
pars catholica quae matrimonium mixtum cum dispensatione super forma canonica 
contrahit, adhortanda sit ut partes se sistant coram Ecclesia ad confirmandum 
matrimonium, iam contractum, in facie Ecclesiae et ad obsecrandam Dei benedictio- 
nem, ita ut celebratio matrimonii indolem eiusdem religiosam retineat. Quare 
proponitur ut perpendatur utrum linn. 32-34 pag. 13 delendae sint, necnon ut 
post lin. 24 pag. 13 addatur: « Abrogatis praescriptis can. 1063 C.I.C. et cap. 53 
Motu Proprio Crebrae allatae, pars catholica quae matrimonium mixtum cum di- 
spensatione super forma canonica contrahit, adhortetur ut partes sese coram 
Ecclesiam sistant ad confirmandum matrimonium iam contractum in facie Ec- 
clesiae necnon ad impetrandam Dei benedictionem ». 10 8. 11 Ita 

ipso facto c. 1062 abrogatur de conversione partis acatholicae prudenter curan- 
dae. 12 9. Uti S. P. Pius XII in allocutione ad auditores S. R. Rotae die 

2 oct. 1944 habita disertis verbis declaravit, defensoris vinculi est suo modo 
concurrere ad detegendam veritatem; quare vanas et inutiles animadversiones in 
favorem vinculi non proferat; immo defensori vinculi dignitas muneris causa 
ius attribuendum est declarandi se actis causae bene perpensis nullam animadver- 
sionem rationabilem in favorem vinculi proferre posse (cf. A.A.S., 36 [1944], 

pp. 284-285). Omnino inutile, immo saluti animarum nocivum esse videtur, si de- 
fensori vinculi, qui nullam animadversionem in favorem vinculi proferre potuit, 
obligatio imponitur appellandi ad superius tribunal a prima sententia, qua decla- 
ratur nullitas matrimonii, uti ius vigens praescribit (cf. can. 1986, C.I.C., can. 493 
Motu Proprio Sollicitudinem nostram de iudiciis pro Ecclesiis Orientalibus d.d. 
6 ian. 1950). Quare iudicio prudenti seu conscientiae defensoris vinculi relin- 
quatur, utrum prima sententia, qua declaratur nullitas matrimonii appellationem 
ad superius tribunal interponat an non. Haec facultas iure vigenti (cf. can. 1987, 
C.I.C.; can. 495 Motu Proprio Sollicitudinem Nostram) defensori vinculi attribui- 
tur post secundam sententiam, quae matrimonii invaliditatem confirmavit. Schema 
proponit, ut casus a processu sollemni excepti amplientur. Hisce in casibus defen- 
sori vinculi non imponitur obligatio appellandi a prima sententia, qua matrimonii 
nullitas declaratur; ei competit tamen facultas appellandi (can. 1991, C.I.C.; 
can. 499 Motu Proprio Sollicitudinem Nostram). Qui casus a sollemni processu 
excipiuntur, eo quod in certo et authentico documento, quod nulli contradictioni 
vel exceptioni obnoxium est, nullitas matrimonii probari potest. Quare hi casus 
difficile ampliari videntur. 

Si prudenti iudicio defensoris vinculi relinquatur, utrum a prima sententia, 
qua nullitas matrimonii declaratur, appellationem ad superius tribunal interponat 
an non, parum ius esto contrahendi novum matrimonium, si a sententia, qua nul- 
litas matrimonii declaratur, intra tempus utile non appellatur. Ita expeditior cur- 
sus causarum matrimonialium habetur, qui saluti animarum, supremae legi in Ec- 
clesia, magnopere providet. 

Quare proponitur, ut loco linn. 1-3 pag. 15 legatur: « Prudenti iudicio defen- 
soris vinculi relinquatur, utrum a prima sententia, qua nullitas matrimonii decla- 
ratur, appellationem ad superius tribunal interponat an non. Partium ius est con- 
trahendi novum matrimonium, si a sententia, qua nullitas matrimonii declaratur, 
intra tempus utile appellationem ad superius tribunal interposita non est ». 

10. In lin. 19, pag. 11, loco « matrimonium inter christianos » legatur « ma- 
trimonium inter baptizatos initum ». Ita ratio sacramenti matrimonii clarius indi- 
catur, a qua competentia Ecclesiae in re matrimoniali deducitur. 

In lin. 26, pag. 11, loco «ius divinitus revelatum et sancitum » legatur « ius 
divinum ». Ius divinum complectit tum ius naturale tum ius divinum positivum. 

In lin. 29, pag. 15, verba « non caeco instinctu » deleantur utpote superflua et 
offensiva. 

Animadversiones additae: 

Ad n. 1. Addatur: « Synodus, postquam variis in locis de matrimonio iam egit, 
hic quaedam vota proferre vult de lege matrimoniali condenda, de apta matrimo- 
nii praeparatione necnon de sollicitudine Ecclesiae erga iam coniugatos ». Ita ma- 
teria schematis magis determinatur. 

In lin. 19 loco verborum « inter christianos initum » legatur « inter baptizatos 
initum ». Ita ratio sacramentalitatis matrimonii enuntiatur, de qua competentia 
Ecclesiae quoad matrimonium deducitur. 

Linn. 16-24 ad n. 2 transferantur. In n. 1 agitur de dignitate sacramenti ma- 
trimonii; in n. 2 tractatur de officio Ecclesiae, erga disciplinam matrimonii. In 
linn. 16-24 autem agitur de disciplina et cura Ecclesiae quoad matrimonium. 

Quoad n. 2. N. 2 initium capit verbis « cum matrimonium » linn. 18-24, 

pag. 11. Agitur de disciplina Ecclesiae quoad matrimonium necnon de fundamento 
competentiae Ecclesiae in hac materia. 

Loco verborum lin. 26 « ius divinitus revelatum et sancitum » legatur « ius 
divinum ». « Ius divinum » complectit tum ius naturale tum ius divinum positivum. 

Post lin. 33 legatur: « Profecto matrimonium utpote humanae consortionis 
principium ac fundamentum, civilem quoque societatem spectat. Quare Ecclesia 
in condenda legislatione matrimoniali sui officii esse tenet ea omnia perpendere et, 
in quantum fieri potest, assumere, quae ex parte societatis civilis quoad matrimo- 
nium proferuntur ». Ratione sacramenti Ecclesiae iurisdictio quoad matrimonia 
inter baptizatos inita competit. In exercenda hac potestate Ecclesiae est rationem 
habere eorum, quae a societate civili proferuntur, cum matrimonium societatem 
civilem quoque spectat. 

Ad n. 4. Addatur « perpendendum est, in quantum leges civiles quoad impe- 
dimenta aetatis, consanguinitatis in secundo gradu lineae collateralis, affinitatis in 
primo gradu lineae collateralis in ius canonicum assumi possint ». Haec impedi- 
menta imprimis matrimonio uti officio naturae obstant. 

Ad n. 5. Deleantur verba: « Optandum est ... Dein vero » (linn. 1-5, pag. 13). 
Agitur de quaestione imprimis iuridica, quae codificationem legis tangit, ideoque 
Commissioni Pontificiae ad Codicem I. C. reformandum relinquenda est. 

In lin. 10, pag. 13 post verba « in quantum poterit » addatur « debita quoque 
observantia parti acatholicae servata ». Additio est ad mentem declarationis de 
libertate religiosa. 

In lin. 12, pag. 13 post verba « a parte catholica » addatur « graviter onerata 
conscientia ». Deleantur verba linn. 14-15: « atque constare eam illis non re- 
pugnare ». Pars acatholica moneri oportet tum de promissionibus a parte catho- 
lica faciendis tum de momento promissionum quoad partem catholicam. Verba de- 
lenda sunt ambigua et superflua. 

N. 5 c sic legatur: « Matrimonium inter partem catholicam et partem non ca- 
tholicam cum Missa et benedictione nuptiali poterit, si Ordinarius loci, attentis 
circumstantiis, id opportunum censuerit ». Nullo modo pars acatholica, etiam bap- 
tizata, inducenda est, ut matrimonium cum Missa et benedictione nuptiali cele- 
bretur. 

Ad n. 7. Loco linn. 1-3, pag. 15 legatur: « Prudenti iudicio defensoris vinculi 
relinquatur, utrum a prima sententia, qua nullitas matrimonii declaratur, appella- 
tionem apud tribunal superius interponat annon. Partium ius est contrahendi no- 
vum matrimonium, si a sententia, qua nullitas matrimonii declaratur, intra tem- 
pus utile appellatio ad tribunal superius interposita non est ». Ratio dignitatis 
muneris defensoris vinculi obligatio non est imponenda appellandi a prima senten- 
tia, qua nullitas matrimonii declaratur. Ita habetur expeditior cursus causarum 
matrimonialium. Casus a solemni processu excepti, extendi non posse videntur, 
eo quod iis in casibus nullitas matrimonii probari potest certo et authentico 
documento, quod nulli contradictioni vel exceptioni obnoxium est. 

Ad n. 8. Deleantur in lin. 29, pag. 15, verba « non caeco instinctu, sed ... ». 
Haec verba sunt superflua et offensiva. 

Exc.mus P. D. VILLELMUS CONWAY 
Archiepiscopus Armachanus 

V enerabiles Patres, 

Loquor nomine plus quam 80 Patrum variarum nationum } 

Velim loqui de par. 5, de matrimoniis mixtis. Iis quae habeo dicenda 
praefari velim quod egometipse inter acatholicos natus sum et in parte 
septemtrionali dioecesis meae dimidia circiter populationis pars est aca- 
tholica. Hos vero propria experientia scio, et libenter palam profiteor, 
bonos christianos esse, homines honestos qui amorem Domini Nostri 
habent in cordibus suis. Ex aliqua igitur familiaritate loquor et cum ma- 
gna et sincera erga fratres separatos benevolentia. 

Age porro. Omnes admittunt matrimonia mixta non esse deside- 
randa, immo fideles ab eis pro viribus avertendos esse propter pericula 
in iisdem inhaerentia: periculum disharmoniae, periculum separationis, 
periculum indifferentismi religiosi, tam in sponsis ipsis quam in prole. 
Praeterea, et hoc debet bene notari, fratres ipsi seiuncti nobiscum in 
hac re plene consentiunt: ipsi enim matrimonia mixta, aeque ac nos, et 
ob similes rationes, deplorant. 

Problema matrimoniorum mixtorum est problema reconciliandi haec 
elementa quae ad bonum animarum maxime pertinent cum exigentiis 
spiritus oecumenici. Omnes enim sincere volumus eliminare, in quan- 
tum possumus, quidquid fratribus nostris 2 offendiculo sit. 

Nemo tamen putet, venerabiles Patres, hoc problema matrimonio- 
rum mixtorum 3 esse problema tantum diplomatiae vel urbanitatis — est 
problema quod intime tangit salutem animarum, quod involvit pericu- 
lum indifferentismi religiosi in pueris qui sunt agni Christi; est pro- 
blema quod tangit ipsum bonum religionis qua tale. 

Certe nonnulla possumus facere. Dubitari potest, e. g., utrum excom- 
municatio qua talis unquam aliquem effective avertit a matrimonio 
quod iam coram Ecclesia invalidum fore rescivit. Iam multa sunt argu- 
menta quibus persuasum nobis habere possumus quod Ecclesia caere- 
monias liturgicas digniores solemnioresque permittere, tam ob motivum 
oecumenicum quam ad ipsam matrimonii dignitatem ostendendam. 

Sed cum exinde ad quaestiones formae et cautionum deveniamus 
res iam multo magis complexa fit. Considerandi enim sunt non tantum 
effectus concreti novarum legum sed effectus psychologici, singulis casi- 
bus, ipsius mutationis qua talis. E. g., in schemate nostro relate ad pro- 

missionem a parte catholica dandam dicitur quod promittere debet « in 
quantum potest». Haec verba non sunt explicite 4 in lege vigenti sed 
certissime subintelliguntur, quia subintelliguntur in omni obligatione 
positiva. Quinam erit effectus psychologicus introductionis mentionis 5 
explicitae horum verborum in nova lege? 

Relate ad partem acatholicam dicitur in schemate quod constare 
debet « eam non repugnare » promissionibus a parte catholica factis. 
Sed quomodo constare debet? An sufficit opinio partis catholicae an 
requiritur assertio explicita a parte acatholica? Nam si de facto non est 
unio animorum et voluntatum inter partes de hac quaestione, nempe de 
educatione religiosa puerorum , 6 ipsum matrimonium initium sumit cum 
problemate summae gravitatis irresoluto. 

Alias difficultates et suggestiones habeo de forma canonica in hac 
re quas longius esset hic exponere et quas secretariatui scripto tradam. 

Concludendo vero 7 hoc vellem dicere, quoad formam voti Summo 
Pontifici deferendi de qua hac mane audivimus. 

Hic vellem dicere de quaestione / nempe utrum hoc votum debet 
continere vel non approbationem nostri schematis. 

... 9 Venerabiles Patres — praesens schema nonnisi octo dierum spatio 
in manibus habemus, dierum sane non otio solum nec quietae reflectioni 
deditarum. Per aliquot tantum horas schema disceptare possumus. Si 
qua par est gravitate rem gravissimam tractare intendimus an possumus 
approbare, etiam provisorie tantum, mutationem substantialem legis 
in re tam complexa simul et tanti momenti pro salute animarum? Mea 
humili opinione, nullum parlamentum in mundo, nulla assemblea natio- 
nalis ut dicitur, de re tam gravi tamque subtili et complexa mutationem 
legis approbaret post paucarum tantum dierum examinationem et pau- 
carum horarum disceptationem. Hoc dico, non quia nullam mutatio- 
nem legis in hac materia admitterem, e contra 10 ut iam dixi, sed quia 
timeo pro istis bonis — stabilitas institutionis matrimonii et bonum 
religionis qua tale — quae fratres nostri seiuncti, aeque ac nos, prote- 
gere volunt. Dixi. 


In textu scripto tradito-. 1 deest. 

5 deest. 6 deest. 7 deest. 


2 seiunctis. 
8 deest. 


3 deest. 
9 Sed. 


4 deest. 
10 deest. 

13 

Exc.mus P. D. HADRIANUS DJAJASEPOETRA 
Archiepiscdpus Djakartanus 

Venerabiles Patres et Adstantes dilectissimi, 

Loquor in nomine plurium Patrum Concilii et quidem ex diversis 
nationibus, utique sane ex Indonesia. 

Schema voti de matrimonii sacramento agit praesertim de aspectu 
iuridico matrimonii et ponit in numero primo descriptionem seu defi- 
nitionem matrimonii tam naturalis quam supernaturalis. Quod est rec- 
tissimum. Descriptio autem matrimonii naturalis sic sonat: « sacrum 
amoris foedus ad dignam hominum propagationem sacramque vitae 
legem tuendam a Deo institutum ». N. 1, pag. 11, linn. 3-5. 

Si tamen hanc descriptionem comparamus cum concretis formis ma- 
trimonii, quales inveniuntur in campis culturae non occidentalis, sicut 
in Indonesia vel etiam in Africa, Pakistan, India, China, etc., reperi- 
mus, quod in descriptione matrimonii naturalis in schemate proposita 
non satis habetur ratio formarum matrimonii, quae in usu sunt in 
regionibus supra dictis. Reminiscamini, venerabiles Patres, illorum ver- 
borum cuiusdam mulieris Pakistanae ad homines occidentales: « Vos 
matrimonium contrahitis, quia amatis; nos, amamus, quia matrimonio 
sumus coniuncti ». 

Quapropter proponimus descriptionem matrimonii naturalis hanc: 
« Sacrum ac humanum vitae consortium inter virum et mulierem ad 
constituendam familiam a Deo institutum ». 

Exponamus paulisper: 1. Accentus principalis non est ponendus 
in actu matrimonii contrahendi (« contractus », « foedus »), sed in per- 
manente associatione totius vitae (« vitae consortium »). Hoc autem 
consortium est — sacrum, inquantum coniuges conscii sunt se uniri 
vinculo inviolabili et quodammodo sopramundano seu divino (« a Deo 
institutum »); — humanum i. e. plene humanum, inquantum includit 
unionem totius vitae et totius personae, scii, animarum, affectuum, sol- 
licitudinum et corporum. 

2. Non primo loco ponendus est amor inter coniuges, quia extra 
culturam occidentalem matrimonium plerumque non contrahitur ex mu- 
tuo amore contrahentium, qui saepe se invicem vix norunt, sed ex vo- 
luntate parentum vel stirpis. Foedus ergo saepe non ex amore. Sed 
potius amor mutuus tamquam fructus matrimonii paulatim mature- 
scens habetur. 

3. Primum quod in matrimonio intenditur, est apud multos, ut 
familia constituatur nova, et ita stirps perpetuetur. 

Venerabiles Patres, nostram descriptionem matrimonii naturalis pro- 
positam repeto: « Sacrum ac humanum vitae consortium inter virum 
et mulierem ad constituendam familiam a Deo institutum ». Dixi. 
Gratias. 


[Subscripserunt etiam\ Q. Pessers, praef. ap. Kiangchow; N. Schneiders, arch. 
Makassar; G. Legeland, praef. ap. Weetebula; H. Tillemans, vic. ap. Merauke; 
T. Broers, ep. Caravelas; G. Kramer, ep. Luanfu; M. ORomendy, aroh. Malaca- 
Singapore; P. Kerketta, arch. Ranchi; A. van den Hurk, arch. Medan; J. Bilis, 
ep. tit. Astipalea; A. Thyssen, ep. Larantuka; N. Verhoeven, ep. Manado; J. Klooster, 
ep. Surabaia; P. van Diepen, praef. ap. Manokwari; R. Staverman, vic. ap. Sukar- 
napnra; H. Mekkelholt; W. Sillekens, ep. Ketapang; N. Geise, ep. Bogor; J. Dar- 
majuwana, arch. Semarang; A. Sol, eoad. Amboina; T. van Valenberg, ep. tit. 
Comba; P. Sani, ep. Denpasar; Th. van den Tillaert, ep. Atambua; J. Soudant, 
ep. Palembang; A. Hermelink, ep. Tandjung-Karang; J. Romeijn, ep. Samarinda; 
L. van Kessel, ep. Sintang; W. Demarteau, ep. Bandjarmasin; N. van. der Westen, 
ep. Pangkalpinang. 

Moderator. Audiant Patres, tempore urgente, visum est modera- 
toribus ut proponatur Patribus quaestio: an placeat ut finiatur discussio 
de schemate voti de matrimonio, ut postea fiat suffragatio indicata; qui 
assentiunt huic propositioni surgant in locis suis, quibus autem non 
placet maneant in sedibus. 

Loquatur nunc exc.mus D. secretarius generalis. 

Secretarius generalis : Proponitur ergo, Patres venerabiles, ultima 
suffragatio et patientiam habeatis. Quaesitum ita sonat: « An placeat 
Patribus ut votum de matrimonii sacramento in Concilio disceptatum, 
cum omnibus animadversionibus factis a Patribus, remittatur ad Sum- 
mum Pontificem, ut ipse de iis quae in voto continentur et in Concilio 
disputata sunt, decernat? ». 

Repeto, sed ad maiorem claritatem. Dico observationes de quibus 
fit sermo posse ad nostram secretariam mitti intra finem huius mensis, 
nam res quantocius deferenda est Summo Pontifici. Ergo observationes 
de quibus loquimur sunt observationes factae vel ore vel scripto a 
Patribus hucusque et etiam eae quae fient scripto intra diem ultimam 
huius mensis. Ergo repeto quaesitum: 

« An placeat Patribus ... ». Responsio duplex tantum esse potest: 
placet et non placet. 

Oportet, Patres venerabiles, exspectare ut schedae conficiantur, au- 

ferantur, machinis mechanographicis elaborentur, ut dicitur, et exitus 
habeatur. 

Hoc tempus non curret inaniter, nam aliquas communicationes dan- 
das ego habeo. Et imprimis lego vobis, Patres, epistolam aliquam quae 
refert aliquas voces Patrum conciliarium, qui sunt impediti quominus 
in Concilium venerint et veniant. Hanc vocem nos maxima reverentia 
audiamus, et erga fratres nostros sensus venerationis amoris et gratitu- 
dinis iam promimus. 

« Venerabiles Patres, animo commoto, vobis, venerabiles Patres, 
pro credito mihi officio annuntio quaedam testimonia fraternae carita- 
tis quae inter hanc sessionem Concilii ad nos missa sunt a non paucis 
exc.mis Fratribus nostris in episcopatu qui impediuntur ne munus epi- 
scopale sibi mandatum libere exerceant. Ut probe nostis, ii singuli vo- 
cati sunt ad participandum commune hoc opus nostrum, sed propter 
rerum conditiones et adiuncta, lugenda omnibusque nota, iisdem non 
est data facultas se conferendi ad sepulchrum S. Petri et nobis se iun- 
gendi ». 

Ex his testimoniis patefit, verbis quidem animum reapse permo- 
ventibus quae omnia hic afferre non possum, illos fratres nostros spi- 
ritu hic esse praesentes, eosque preces fundendo et dolores corporis et 
animi quotidie Deo offerendo laboribus nostris interesse, laboribus, scii., 
ut unus ex eisdem asseverat, qui ad pacem in mundo conciliandam et 
ad eius salutem procurandam pertinent. 

« Omnes vos complector fraternae caritatis affectu — ita alius ex 
iis exclamat — , vobisque significo obsequium meum coniunctum cum 
fide inconcussa in Christum, cum fidelitate quam defutura erga Eccle- 
siam et coniunctum cum lacrimis et doloribus qui acriores redduntur 
quod mihi non licet quidquam operis facere ». 

Ii dilectissimi Fratres nostri, venerabiles Patres, certi sunt et fiden- 
tes nos sui memoriam agere ad altare Domini, atque una nobiscum 
Deo omnipotenti preces adhibent eumque implorant, ut Ecclesiae in 
suis regionibus tranquilliora tempora concedat. Ac persuasum sibi ha- 
bent operam Ecclesiae eiusque pastorum eo contendere ut homines 
singuli moraliter et spiritualiter nobilitentur atque adeo populi ad veri 
nominis progressum et ad bonum firmum ac stabile perducantur. His 
animi sensibus etiam nos, exemplum secuti Summi Pontificis qui in 
sermonibus, quibus has sessiones est auspicatus, illos fratres in epi- 
scopatu paterno amore est recordatus iisque salutem dixit, cupimus 
respondere. 

« Quod quidem omnium nomine facere volo illorum memoriam hic 
recolendo, consociatam cum iis voluntatem nostram significando, maxime 

vero preces fundendo, quod peculiari modo in Eucharistico sacrificio 
fiet, quod cras pro illis pastoribus et fidelibus offeretur qui Christi causa 
dolores patiuntur. Utinam Deus iis adsit eos protegat et confirmet et 
utinam exempla fortitudinis eorum nos impellant ut officium pastorale 
impensius et efficacius in dies geramus. Quod quidem officium eo 
pertinet ut pax in toto terrarum orbe incrementis augeatur non solum 
inter populos sed etiam intra singularum nationum fines. Pacem dici- 
mus, quae innitatur in iustitia, veritate, caritate et observantia, quibus 
omnes fruantur oportet etiam catholici » [plausus]. 

Nunc, Patres, alias communicationes do minoris momenti. Quoad 
schemata, vel discussa vel distributa, haec prae oculis habeatis. (Pote- 
stis scribere notas si vultis). Quoad schema de divina revelatione , nihil 
aliud faciendum est nisi ut exspectetur proxima Concilii sessio, in qua 
suffragationi subiicietur expensio modorum facta a commissione. Ergo 
non sunt observationes mittendae, tantum modi expendendi sunt et hoc 
fieri debet in congregatione generali. 

Quoad schema de habitudine Ecclesiae ad religiones non christianas 


nunc lego exitum suffragationis finalis: 

Praesentes votantes 1.996 

Dixerunt placet 1.651 

non placet 99 

placet iuxta modum 242 

Suffragia nulla 4 


Ergo textus est probatus in congregatione generali sed modi, ut 
moris est, examinabuntur a commissione; uti dixi, hi modi vel iam 
exhibiti sunt vel exhiberi etiam possunt amplius intra diem 31 ianuarii 
anni proximi, ad maximum; nam bene est ut modi mittantur prius, ita 
ut commissio eos expendere possit. 

Prosequor: de ministerio et vita presbyterorum , mitti possunt ob- 
servationes seu animadversiones intra diem ultimam mensis ianuarii 
anni proximi. 

Pariter observationes mitti possunt intra eundem terminum quoad 
schema de libertate religiosa prouti heri ab em.mo Praeside dictum est. 

Et nunc, Patres, cogitemus ad sessionem publicam quae crastina 
die fiet; iam intimationem habuistis, dubia etiam soluta habuistis; et 
si quod remanet per vos solvatis. Omnes stent in hac aula praeter eos 
qui comitari debent Summum Pontificem, hora 8 cum dimidio. Attamen 
sollemnis caeremonia incipiet hora 9. 

Postquam concelebratio facta fuerit, incipiet sessio sollemnis pu- 

blica iuxta ordinem qui descriptus est in libello apposito et quem vos 
habetis, spero, Patres. Aliquid spectat ius, aliquid caeremonias; quod 
spectat ius habetur in Ordine Concilii celebrandi, quod spectat caeremo- 
nias in Ordine quem protulit initio huius Concilii Praefectus caeremo- 
niarum apostolicarum. 

Sed quod magni momenti est, oportet ut Patres recordentur quo- 
modo suffragatio facienda sit. Imprimis, quaenam constitutiones vel 
decreta? Summus Pontifex concessit ut in sessione publica ageretur de 
constitutione dogmatica de Ecclesia , de decreto de Ecclesiis Orientalibus 
Catholicis, et de decreto de Oecumenismo. 

Quapropter erunt tres suffragationes; spero fore ut celerius omnia 
fiant quam in anteacta sessione publica, quamvis etiam tunc celerrime 
factum sit. A. v., non exspectabimus pro legendo sequenti decreto ut 
primae suffragationis exitus cognitus sit. Faciemus ut in nostra congre- 
gatione: postquam facta fuerit suffragatio super primo documento, nempe 
super constitutione dogmatica de Ecclesia, quin exspectetur exitus, pro- 
ponetur pro suffragatione secundum documentum, et ita porro. Postea, 
exitus omnium suffragationum prout statuet Summus Pontifex, uti patet, 
communicabuntur Summo Pontifici qui suum votum dabit et, si erit 
positivum, ipse iubebit promulgationem. 

Ergo omnia ex ordine fiant; spero vehementer fore ut nullum sit 
votum iuxta modum vel votum nullum. Nam totus mundus nos conspi- 
cit et audit, ut videtis. Bene. 

Postquam suffragatio facta fuerit assignatores locorum dabunt Pa- 
tribus folia quibus suas subsignationes apponent. Episcopi, vel Patres 
conciliares, qui sunt procuratores aliorum Patrum possunt statim suas 
subsignationes tamquam procuratores etiam apponere. Reliqui procu- 
ratores qui non sunt Patres subsignationes apponent in nostris officiis, 
in officiis secretariae, intra proximam hebdomadam. Sed haec omnia, 
Patres, hypothetice dicta sunt, nonne? si omnia probabuntur a Summo 
Pontifice; hoc patet. 

Subsignatio — lente dico, non solum ut intelligatis, quia bene in- 
telligitis, sed quia exspecto exitum suffragationis — subsignatio, ut 
iam scitis, fit hac formula: « Ego — cum nomine, cognomine et ti- 
tulo — Primas, Archiepiscopus, Episcopus, Abbas, Praelatus Nullius, 
Praefectus, Superior Generalis etc.; et qui sunt ex ordine episcopali 
apponent crucem ante nomen. Cardinales eminentissimi iam sciunt. Sed 
etiam pro iis forma est: « Ego, etc. ». In primis subsignabunt Cardi- 
nales iuxta ordinem praecedentiae et postea iuxta ordinem quae est 
subselliorum subsignabunt alii Patres. Hic praecedentia observatur se- 
cundum modum, non potest observari perfecte; sed non puto esse ne- 

cessarium ad validitatem documenti. Ego iam nihil habeo aliud di- 
cere, sed ... 

Moderator : Tunc, exc.me Domine, me sinas loqui! 


V enerabiles Patres , carissimi Fratres et Sorores. 

Ad finem cum pervenerimus ultimae nostrae congregationis gene- 
ralis, breve verbum mihi permittatis, nomine collegarum meorum mo- 
deratorum, gratiarum actionis. 

Primum animum vertere placet ad Dominum Ecclesiae in cuius Spi- 
ritu specialiter eramus congregati quod, post labores, praeoccupationes, 
anxietates, donavit Ecclesiae suae messem uberem quae crastina, ses- 
sione publica, introducetur in horrea tribus schematibus perfectis, uti 
modo audivimus. Alia autem schemata diversis gradibus sunt introducta 
hac sessione quasi in via ad finem qui, durante quarta Concilii sessione, 
speratur a nobis omnibus. 

Filialis gratitudinis sensus offerre iuvat hoc momento amantissimo 
Patri nostro Paulo VI, qui, pluries [ plausus ] erat inter nos, Concilii 
viam tanta diligentia curaque prosequebatur et insuper, non obstante 
tanta mole laboris, tot episcopos coram se paterne accepit. 

Nunc autem vobis omnibus gratias agere oportet, diversis diversi- 
mode, sed omnibus ex toto corde. Meminimus grato animo commissio- 
num praesidum, earum membrorum ac etiam — et speciali gratitudine — 
peritorum \_ plausus], qui aestum et pondus Concilii portabant et fun- 
damenta iecerunt operi perficiendo vel iam perfecto. Veniamus ad secre- 
tariatum. Exc.mus D. secretarius generalis, qui intrepida opera [ plau- 
sus ] laborabat et toties nos amabiliter alloquebatur eiusque collegae 
speciales merentur gratias nostras [plausus]. Sed ne obliviscamur multos 
cooperatores, qui in abscondito vel palam (uti assignatores) opus suum 
perutile perficiebant [plausus]. Gratias agimus maximas Observatori- 
bus, qui fraterne nobiscum erant [plausus] benevole audientes inter- 
ventus nostros prosequentes laborem nostrum necnon toties inspirantes 
laborem Concilii. 

Gratias agimus parochis, confratribus nostris [plausus] aliisque 
sacerdotibus in clero saeculari et regulari, qui nobis pro presbyterio in 
Domino coniuncto stant, tanto zelo et tanto labore. 

Gratias agimus etiam Auditoribus et Auditricibus [plausus] qui, 
vel quae, repraesentantes populum Dei in statu laicatus, nobis diversis 
modis nostrum adiuvabant opus et insuper nobis semper ostenderunt 
cuinam servitium opusque totum Concilii servire velint. 

Denique omnibus vobis, Patres venerabiles, fraterna cum caritate 
gratias pro cooperatione vestra pro fine Concilii essentiali, pro compre- 
hensione et etiam patientia quae habuistis etiam cum nobis moderato- 
ribus. Domum, post crastinum gaudiosum diem B. Mariae Virginis, 
salvi redeatis et viribus renovatis labore pastorali ditati, revertamur 
Romam feliciter, ut possimus, adiuvante Domino, feliciter perficere quod 
nomine suo coepimus. Dixi. 

Secretarius generalis-. Patres venerabiles, gratias agamus omnes 
em.mis moderatoribus [plausus], et lego exitum ultimae suffragationis. 


Praesentes votantes 2.024 

Dixerunt placet 1.592 

non placet 427 

placet iuxta modum 2 

Suffragia nulla 3 


et cum suffragiis nullis terminamus nostras congregationes. 

Em.mus P. D. Eugenius card. Tis serant: Reponatur Sacrosanc- 
tum Evangelium. 




ANIMADVERSIONES SCRIPTO EXHIBITAE 
QUOAD SCHEMA VOTI DE MATRIMONII SACRAMENTO 




ANIMADVERSIONES SCRIPTO EXHIBITAE 
QUOAD SCHEMA VOTI DE MATRIMONII SACRAMENTO * 


1 

Em.mus P. D. LEO IOSEPH SUENENS 
Archiepiscopus Mechliniensis-Bruxellensis 

Supprimatur paragraphus sub n. 6, lit. b: « Matrimonium contractum 
coram sacerdote ... celebretur ». Rationes: 

Dispositio haec est eversiva sanae disciplinae pastoralis , iuxta quam nempe 
potius urgenda videtur reservatio parocho iuris assistendi matrimonio suo- 
rum subditorum. 

Ex adoptione textus propositi, timendum est ne abusus permulti irrep- 
serint. Nam facultas vel delegatio de qua sub littera a) eiusdem numeri non 
iam apparet ut conditio validae assistentiae sed licitae tantum. Eo quod 
licentia, ex se, datis utique dandis praesumi potest, timendum est ne sacer- 
dotes sat numerosi, religiosis non exclusis, nimis facile praesumant sese 
licite agere non recusando ministerium expostulatum. Exinde grave profluit 
periculum quod matrimonia contrahentur non adimpleto processiculo de 
libero statu nupturientium; pariter grave periculum quod augeantur matri- 
monia clandestina, cum sacerdotes absque delegatione aut licentia ad matri- 
monium valide assistentes, culpam suam revelare non audeant. 

Ratio quam affert schema, in nota adiuncta, nempe quod ita practice exclu- 
ditur usus erroris communis quod ad assistendum matrimonio attinet, nihil 
valet. Etenim ratio huiusmodi invocari nequit nisi fundata in interpretatione 
manifeste extensiva, quin dicam laxista, responsi Commissionis Pontificiae 
d. 26 martii 1952. Quodsi haec interpretatio esset legitima, ob rationes 
supraexpositas potius expostulanda esset revocatio responsi quam eius con- 
firmatio a SS. Concilio. 

[■ Subscripsit etiam\ L. van Peteghem, ep. Gandavensis; A. Renard, ep. Ver- 
saliensis. 


* Huiusmodi textus iecti non fuerunt, vel quia Patres, scripto exhibito, loqui 
non petierunt, vel iuri loquendi renuntiaverunt, vel disceptatio interrupta est. 

2 

Exc.mus P. D. IOSEPH HENRICUS ALBERS 
Episcopus Lansingensis 

1) The dispensation from the form of marriage for mixed marriages as 
contained in Paragraph 5b will resuit, in our religiously pluralistic society, 
in a decrease in respect for marriage and the sacred ministry of the parish 
priest. 

2) The reasons stated in Paragraph 5b for granting such dispensations 
from the form are so vague that the legislation would practically abolish the 
form of mixed marriages. 

3) The proposed legislation does not adequately safeguard the spiritual 
welfare of the children of mixed marriages. 

4) Foreseeable problems in marriage, especially religious problems, should 
be taken care of before, not after, marriage, and the proposed legislation does 
not make adequate provision for the exercise of such prudence. 

5) The proposed legislation will not foster ecumenism (one of its stated 
purposes) in our country. Because we have about 60,000,000 Americans not 
enrolled in any church (according to Protestant and secular sources), the 
failure at least to propose the cautiones to any partner in a mixed marriage 
could confirm a person not afEliated with any church in his indifference toward 
religion. 

6) The proposal contained in Paragraph 6b (enabling any priest to witness 
validly a marriage, even against the prescriptions of canon law) dangerously 
diminishes the responsibility of the pastor and parish assistants for marriage. 
Furthermore, it diminishes effective control by the Ordinary of the marriages 
in his diocese. 

7) Such changes in marriage legislation could be referred to the national 
conference of bishops of a country. 


3 

Exc.mus P. D. FRANCISCUS ALDEGUNDE DORREGO 
Archiepiscopus Tingitanus 

Super tribunali competenti in causis matrimonialibus. Tribunal Vicariatus 
huius almae Urbis gaudet competentia in causis matrimonialibus etiam ratione 
merae praesentiae Romae, ut ei tribuitur in can. 1562, par. 1. 

Partes interesse habentes inveniunt sic medium perfacile ad effugiendam 
iurisdictionem propriam et normalem tribunalis dioecesani competentis, in 
quo maxima et immediata copia probationum exstat ad cognoscendam et diri- 

mendam causam nullitatis, praesertim cum in loco tribunalis dioecesani notae 
sint circumstantiae personales et occasionales tum contrahentium, tum testium 
adductorum. 

Ex eo praesertim capite, oratores seu accusatores matrimonii renuunt 
tribunalis competentiam proprii Ordinarii, et advocatorum consilio non sem- 
per bona fide ductorum instructi, ex professo visitationis causa apparente, 
veniunt Romae eo deliberato proposito ut advocari possint competentiam tri- 
bunalis istius vicariatus. 

Inde sequitur, ut non raro accidit, quod nonnulla matrimonia, quorum 
validitas extra dubium in loco habebatur, magno scandalo fidelium ad exitum 
declarationis nullitatis perveniant; quod minime adipisci coniugibus persua- 
sum erat apud proprium tribunal dioecesanum. Hoc insuper multis fidelibus 
et aliquando non fidelibus ansam praebet ad pravas cogitationes circa impar- 
tialitatem et rectitudinem tribunalis romani, ac si hoc veritati responderet, 
eo vel magis quod fere semper agitur de coniugibus divitiis affluentibus. 

Ea omnia meo humili iudicio, suadent convenientiam suppressionis istius- 
modi competentiae accidentaliter tributae Tribunali Vicariatus Romani. 

Pro abrogatione impedimenti disparitatis cultus. Notum est validitatem 
matrimonii inter partem catholicam et partem non baptizatam initi, in praxi 
pendere ex sinceritate promissionum seu cautionum quas praestare debet 
usque adhuc pars non baptizata, propterea quod ex ipsa sinceritate promis- 
sionis pendeat validitas dispensationis impedimenti. 

Iam vero, in casibus particularibus anxietatibus conscientiae frequenter 
angitur qui dispensationem concedit quia non ex toto potest habere certitu- 
dinem circa veracitatem promissionis. Et quamvis sufficiat moralis certitudo 
de sinceritate promissionis ad dispensationem concedendam, magis firmum 
et certum est quod, si forte deficiat ipsa sinceritas, dispensatio nulla est, et 
consequenter, matrimonium ipsum. 

Insuper et inde, talibus in adiunctis, semper remanet matrimoniis huius- 
modi possibilitas et periculum promovendi ex hoc capite causam nullitatis. 

Eadem vero quaestio exsurgit, sive sit parti non baptizatae, sive parti 
catholicae cui iniungatur obligatio de promissionibus praestandis, si tamen ad 
validatem dispensationis exiguntur. 

Igitur ad consulendum magis ac magis huic gravi problemati, salvis exi- 
gentiis iuris divini, et ad mentem decreti de Oecumenismo, abrogetur lex eccle- 
siastica quae sancit tanquam dirimens impedimentum sic dictum disparitatis 
cultus. 

Exc.mus P. D. CAROLUS IOSEPH ALTER 
Archiepisco pus Cincinnat ensis 

In view of the many and substantial differences which exist in the various 
countries of the world concerning the spiritual welfare of the Catholic faithful 
who propose to enter a mixed marriage, I strongly recommend that any 
changes in the existing laws of the Church be submitted first to the National 
Episcopal Conferences for judgment before being incorporated in the revised 
Code of Canon Law. 

I am particularly concerned that there be no dispensation allowed from 
the form of marriage for Catholics in our country. The power of giving 
broader delegation to priests who have the faculties within a particular 
diocese could be advantageous, but the investigation of freedom to marry and 
the “cautiones” should be required in writing from the Catholic party and 
at least by the pledged word of the non-Catholic party to the marriage. 


5 

Exc.mus P. D. CUSTODIUS ALVIM PEREIRA 
Archiepiscopus de Lourengo Marques 

Comma relatum in pag. 14, n. 6, litt. b), linn. 15-22, expungatur. Ratio 
est quia forma proposita occasionem dare potest gravissimis incommodis. 


6 

Exc.mus P. D. IOANNES KODWO AMISSAH 
Archiepiscopus Litoris Capitis 

Schema propositum, prouti iacet, dignum est quod probetur. Si quid 
tamen opinari licet, aliquali indiget, sub diversis respectibus, declaratione et 
completione. Pauca suggeram relate ad artt. 3 et 4 ut melius iidem articuli 
postulatis art. 2 respondeant. 

Generali huius Vaticani II Concilii Oecumenici scopo pastorali et accom- 
modationis plene consentaneum, schema sub discussione, praeter Ecclesiae 
officium firmiter tuendi et docendi ius divinitus revelatum et sancitum, in 
art. 2 clare exprimit ipsius Ecclesiae officium tuendi necnon promovendi 
huiusce iuris observantiam pro temporum locorumque necessitatibus, per 
additas leges ecclesiasticas diversis conditionibus accommodatas, idque « ut 
pastorale ministerium expeditius reddatur et pericula et minacia remediis 

opportunis praecaveantur ». Ut his desideratis satis fiat, schema totam matri- 
monialem legislationem sub quattuor titulis conclusit eo consilio ut esset 
« magis consentanea curae animarum et diversis locorum temporumque con- 
dicionibus accommodata ». 

Incomplete tamen schema adsequitur finem suum in redactione art. 3 b) 
qui est de promiscuis connubiis, mixtae scii, religionis et disparitatis cultus. 
Sub hoc respectu magnopere peroptatur ut commissio cui Codicis reformatio 
concredita est, cum agatur de legibus matrimonialibus renovandis atque ac- 
commodandis, prae oculis sedulo habeat non tantum condiciones illarum 
regionum quae Christo et Ecclesiae acquisitae feliciter iam fuerunt, verum 
etiam condiciones ceterarum regionum in quibus Ecclesia est plantanda et 
constabilienda, regionum nimirum missionarum. Quae quidem urgent prae- 
sertim in legislatione exaranda circa mixta connubia. 

Etenim can. 1060 vigentis Codicis diserte asserit: « quod si adsit per- 
versionis periculum coniugis catholici aut prolis, coniugium ipsa etiam lege 
divina vetatur ». Haec adeo generalis ac vaga assertio nonne ad trutinam a 
commissione pro Codicis renovatione revocanda esset ut aptiori formulatione 
exprimantur quae magis consentanea sint conditionibus plurimarum regionum 
de quibus ipsum nostrum schema de matrimonio in artt. 2 et 3 mentionem 
fecit necnon postulatis aut desideriis prolatis in schemate de Oecumenismo? 

Ast, quod ulterius investigari oportebit a peritis theologis et canonistis 
est ipsa substantia canonis 1060. Quosque enim pertingit illa divina lex quae 
huiusmodi promiscua connubia vetat? Ex his quae recenter declarata fuerunt 
a Sancta Sede in quibusdam responsionibus, nonnulli arguunt ius naturale ad 
matrimonium ineundum, iuri divino fidem servandi, in quibusdam circum- 
stantiis praevalere. Verumtamen, circumstantiae huiusmodi quae exceptio- 
nales utique sunt in regionibus sic-dictis catholicis, quotidie occurrunt in re- 
gionibus missionariis in quibus catholici numero admodum pauci sunt. De re 
adeo momentosa schema, praesertim vero codex reformatus, aliqua delibare 
deberet quo melius ac securius animarum Pastores qui casibus intricatissimis 
coangustiantur, aptas solutiones invenire valeant. 

Exprimi ergo oporteret generali quadam ratione in schemate de matri- 
monio, pressius vero in Codice reformato, quibus sub condicionibus ha- 
beantur iuris naturalis praelationes super exigentias iuris divini et iuris eccle- 
siastici, si quae revera sint huiusmodi iuris naturalis praelationes. Sane, nec 
desunt classici ac solidissimi auctores, nulla suspicione irretiti, qui palam et 
sine ambagibus non sunt cunctati asserere « multo verius esse non esse id 
matrimonium (scii, fidelis cum infideli) irritum aliquo iure naturali divino, 
aut divino positivo, sed solo iure ecclesiastico » (Sanchez, De Sancto Matri- 
monii Sacramento, T. II, Lib. VII, Disputatio LXXI, nn. 5 et 7). 

Haec ulterior rei declaratio ac determinatio necessaria reputatur eo quod 
verbis canonis citati extraordinaria insit vis: « Severissime Ecclesia ubique 
prohibet ...» « ...coniugium ipsa etiam divina lege vetatur ». Merito anima- 
rum Pastores cunctantur dispensationem ab impedimento petentibus elargiri 

propriam persentientes conscientiam gravissime oneratam. Quo fit ut sae- 
pissime dum dispensationes ad periculum defectionis a fide praecavendum 
denegentur, coniuges de facto ab Ecclesia deficiunt vitam maritalem concu- 
binario more instituendo aut civile tantum matrimonium ineundo coram 
Magistratu quando a matrimonio coram Ecclesia arcentur. 

Quae de generali principio delibavimus in superioribus circa can. 1060, 
animadverti quoque debent de can. 1061 quoad illam moralem certitudinem 
de cautionum implemento quae exigitur ut dispensatio concedi valeat. Non 
levis mentium confusio orta est de vi et ambitu et extensione buius prae- 
scripti, praesertim post recentes editas S. Congregationis S. Officii respon- 
siones. Candide fateor non esse cur Oecumenicum Concilium de his peculia- 
ribus quaestionibus curet aut decernat; sed non videmur a scopo nostro 
exulare si desiderium modeste proferamus quod in Codicis reformatione, 
Concilio petente aut proponente, obiectum huius moralis certitudinis accu- 
ratius determinetur, formula apta et inaequivoca. 

Eo magis haec urgent quod in plurimis regionibus pene impossibile est 
ut animarum Pastores hanc moralem certitudinem de cautionum implemento 
sibi acquirent; obstant enim contrariae populorum consuetudines ac hodiernae 
societatis praevalens opinandi modus. Quibus in casibus et subauditis his 
rerum condicionibus, locorum Ordinarii dubitari possunt de cautionum adim- 
pletione quin tamen habeant moralem certitudinem non-adimpletionis cautio- 
num, quae est res sane diversa. 

Integra ergo legislatio matrimonialis profunde ad trutinam esset revo- 
canda ut aptae solutiones ac formulae inveniantur quibus simul et bono ani- 
marum prospiciatur et scopus propter quem Vaticanum Concilium II coac- 
tum fuit plene in posterum et apud omnes quippe gentes adsequetur. Eaprop- 
ter oportebit ut commissio ad Codicis canones revisendos deputata, prae 
oculis sedulo habeat condiciones gentium ac populorum diversae indolis ac 
culturae, ut lex sit vere generalis ac universalis qualis ab omnibus peroptatur. 

Circa formam vero matrimonialem hoc unum esset quoque perpenden- 
dum a peritis canonistis: Nonne oporteret ut forma matrimonii iuxta ius 
consuetudinarium aut ius scriptum uniuscuiusque populi ac gentis formam 
canonicam suppleat, aut saltem eidem canonicae formae inseratur, iuxta 
prudens ac ponderatum Ordinariorum singulorum vel episcopalium confe- 
rendarum iudicium, Sancta Sede approbante? Nemo enim est qui ignoret 
momentum huius formae consuetudinariae apud quosdam populos propter 
eminentem significationem socialem quam induit. Nullatenus expedit Eccle- 
siam, quae apud nullam gentem stirpemque est aliena, huiusmodi consuetu- 
dines ignorare aut parvi pendere. Ceterum, haec quae proponuntur consen- 
tanea sunt diuturnae doctrinae ipsius Sanctae Sedis planeque congruunt lit- 
terae ac spiritui constitutionis de sacra Liturgia, artt. 37 et 77, in quae ma- 
gnopere commendatur inclusio caeremoniarum aut consuetudinum unius- 
cuiusque gentis ritui matrimoniali catholico. Profecto, huiusmodi locales usus, 
ab omni superstitionis ac immoralitatis lue purgati, quam maxime conferre 

possunt ad illam actuosam populi participationem in cultu quam ipsa litur- 
gica Constitutio peroptat. Ut exemplum afferam, anulorum benedictio ac 
impositio pro plurimis populis quavis significatione caret quia usu non ve- 
niunt anuli, dum alii locales usus aut caeremoniae eloquentius idem sugge- 
runt ac denotant. 

Quibus breviter praemissis, qua par est modestia ac reverentia, haec 
tria vota Patrum benignitati commendo: 

1. Quia de re agitur in qua summum plerumque animarum discrimen 
vertitur, velit Concilium Sacrosanctum Sanctissimo Domino Nostro supplices 
porrigere preces ut quantocius, quin Codicis renovatio exspectetur, Motu 
Proprio congrua disciplina de huiusmodi promiscuis nuptiis edatur, qua ani- 
marum Pastores securis in re criteriis uti valeant. 

2. In his vero quae spectant artt. 3 et 4 schematis de Matrimonio , 
periti canonistae reformationi Codicis addicti ultro et libenter experientia 
utantur episcoporum et missionariorum qui in missionum territoriis in uni- 
verso mundo operam apostolatus navant. 

3. In hunc finem velit tandem Concilium Oecumenicum postulatum 
exprimere ut omnia scripta, studia, ponentiae ac interventus huius Concilii 
argumentum de mixtis matrimoniis tractantia, ad commissionem pro Codicis 
reformatione opportune transmittantur, eo consilio ut periti ipsi qui operi 
reformationis incumbere debent, copiam habeant quam confertam proble- 
matis aspectuum, quo aptiorem undique legislationem parare queant ad 
maiorem Dei gloriam ipsiusque Sanctae Matris Ecclesiae bonum ac incre- 
mentum. 


7 

Exc.mus P. D. IOSEPH BANK 
Episcopus tit. Materianensis, aux. Jaurinensis 

Cum inde a viginti annis doceo ius canonicum in quadam Facultate 
Theologica liceat mihi in hac materia quae mihi tam cordi est, etiam ad 
particularia descendere (cf. Bank, Connubia canonica , Romae, Herder, 
1959). 

I. Vraenotamen. Valde dedecet ipsum sacrum matrimonii sacramentum, ut 
sicuti schema facit, totam rem summi momenti duabus paginis absolvat. 

Nostra interlocutio respicit numerum tertium et quartum istius voti 
schematis. 

Nemo non videt, quam in maximo discrimine versetur sacrum matri- 
monii institutum fere in toto orbe terrarum. Maximum periculum atque 
discrimen in divortio est positum, quod per portam matrimonii civilis late 
latiusque apertam, in fere omne regnum mundi irrepebat. Homines sensua- 
les matrimonium ratione libidinis spectant, quin ex culmine spiritualitatis 
spectent. Individualismus extremus docet legem familiarum felicitate tantum 

individuorum statui. Quod tamen omnino falsum est. Matrimonium absque 
servitio seu absque sacrificio non potest existere. 

Nunc quaeritur, boc institutum quod tantis vulneribus secus viam vo- 
lutatur, quomodo possit ab Ecclesia samaritana mederi? 

1. Indoles sacra matrimonii, omni quo fieri potest modo, restituenda est. 

2. Legislatio nova canonica de matrimonio magis simplex et curae ani- 
marum magis consentanea sit. Salvis legibus iuris divini, sive naturalis, sive 
positivi, tollantur praescripta iuris positivi ecclesiastici, quae iam in mundo 
huius temporis aliena et antiquata censentur. 

3. Quaestiones disputatae in hac re denique authentice solvantur. 

II. Propositiones concretae : a) Ad n. 4 de praeparatione ad matrimo- 
nium. Intolerabilis, immo scandalosa est illa ignorantia atque lentitudo, cum 
qua nupturientes ad matrimonium contrahendum accedunt. Saepe saepius 
cito et ex improviso accedunt ad altare nuptiale. Ad primam communionem 
atque ad confirmationem requiritur praevia praeparatio, in Ordinibus et 
Congregationibus religiosis votum perpetuum, praevio tantum novitiatu, prae- 
viisque votis temporariis emitti potest. Tantum in ordine religioso seve- 
rissimo, nempe in matrimonio emittitur votum quoddam perpetuum et in 
aeternum insolubile, sine praevia praeparatione. Et ideo iuvenes matrimonium 
contracturi nesciunt quid jaciunt. 

Quomodo fiat, venerabiles Patres, nova praeparatio ad matrimonium? 
En duo modi. 

Restituatur desponsatio (sponsalitia) seu promissio matrimonialis. Si 
enim ante matrimonium contractum ad tempus v. g. tres menses obligatoria 
esset promissio formalis matrimonio, adesset tempus ad explorandos mores 
circumstantiasque contrahentium. Non solum partes sed etiam parentes et 
propinqui videre possent an sponsi ratione habita ideologiae, characterolo- 
giae atque biologiae specialis in harmonia, pace et felicitate spirituali possint 
vivere necne? In hoc tempore nupturientes rite praepararentur ad sacrum 
matrimonii sacramentum digne suscipiendum. 

Ubi vero restitutio obligatoria promissionis matrimonialis qualibet ex 
causa impossibilis est, instructio et examen sponsorum a parochis competen- 
tibus severissime exigatur. Ita ut parochus aliusque sacerdos, qui absque 
praevia eaque seria instructione alicui matrimonio assistere audeat, ab Or- 
dinario gravissime puniatur, non excepta, si casus ferat, suspensione ab 
officio. Ceterum nova edatur Instructio practica de examine et instructione 
sponsorum. 

b) De impedimentis. Schema recte promittit abolitionem impedimento- 
rum gradus minoris, quae sunt: consanguinitas in tertio gradu, affinitas in 
secundo gradu, publica honestas in secundo gradu, cognatio spiritualis, cri- 
men ex adulterio cum promissione vel attentatione matrimonii. 

Sed praeterea alia impedimenta mihi delenda videntur. Sic v. g. impe- 
dimentum impediens voti simplicis, et impedimentum raptus. Prius raris- 
sime, alterum vero fere nunquam in hoc tempore occurrit. 

c) Disparitas cultus eodem modo definiatur atque in iure orientali, ubi 
locum habet inter partem ubique baptizatam et non baptizatam. Ex diversa 
enim disciplina ambiguitas et incertitudo iuridica evenit. Ceterum expres- 
sio in can. 1070 et 1099, baptizatus in Ecclesia catholica nullibi authentice 
determinata est. 

d) De dispensationibus. Leges super quibus facillime dispensatur, haud 
serio sumuntur. Ideo in dispensationibus concedendis novus modus intro- 
ducatur. Ex causis canonicis (1877, Fontes luris Canonici, VIII, n. 4891) 
quae sunt sexdecim et ex causis non canonicis (Dataria Ap. 1902: A.S.S., 
34, 34) quae sunt tredecim, novus et unicus isque scientificus conficiatur 
catalogus causarum canonicarum, sine quibus dispensatio valide concedi 
non posset. Item nova eaque hodiernis temporibus accommodata Instructio 
edatur a competenti auctoritate de declaratione et praesumptione mortis, 
qua liber nupturientium firmatur status. Ante centum annos edita Instruc- 
tio S. Officii iam obsoleta est. 

e) De errore. Ad deceptiones in dies crebriores atque ad divortia ex 
hoc praecise capite obtenta lege positiva ecclesiastica statuatur: error circa 
qualitatem personae irritat matrimonium si quis graviter et dolose de alte- 
rius partis qualitatis magni momenti deceptus matrimonium ineat, quod 
revera aliter non esset contracturus, v. g. delictum grave patratum, mores 
corrupti, sterilitas, graviditas, homosexualitas, morphinismus, etc. (c. 1083). 
Error vero circa conditionem servilem personae quippe quae non amplius 
occurrit, auferendus esset. 

f) Quaestio disputata, de exclusione iuris vel usus iuris circa qualitates 
matrimonii tandem aliquando solvatur. Vel ad normam iuris orientalis di- 
catur matrimonia sub conditione et adderem cum simulatione contrahi ne- 
queunt. Sic numerus processuum plerumque hoc de capite illico ad mini- 
mum reduceretur. 

g) Cum iuxta doctrinam acatholicorum matrimonium natura sua solu- 
bile sit, matrimonium a duobus acatholicis contractum invalidum praesu- 
mendum foret (et contrarium probandum); divortio enim obtento, huiusmodi 
cum parte catholica facillime contrahere possent matrimonium. Vel si hoc 
fieri nequeat, nullitas matrimonii duorum acatholicorum processu summario 
vel via administrativa declarari possit. 

h) Ceterum processus isque matrimonialis simplicissimus reddatur ne 
partes decem annos expectare debeant ad sententiam assequendam. 

i) Item processiculus conficiatur isque completus et scientificus de sepa- 
ratione a thoro et mensa, de matrimonio rato et consummato, de Privilegio 
Paulino et Petrino. 

j) De matrimoniis mixtis quaedam verba facienda sunt. Fratres sepa- 
rati saepe saepius intransigentiae et intolerantiae accusant Ecclesiam ca- 
tholicam cum praeviis tantum cautionibus parata sit assistere matrimoniis 
mixtis. Id quoque asserunt huiusmodi modus agendi spiritui oecumenismi 
obstare eo vel magis, quia huiusmodi matrimonia saltem in Germania ( Provida , 

18 ian. 1906) et in Hungaria (Instr. Labruschiana, 30 apr. 1841 et exten- 
sio Providae ad Hungariam, die 27 febr. 1909) valida erant. Ergo cur pro- 
hibetur post editum Codicem? Nemo fratrum quoque separatorum negare 
potest matrimoniis mixtae religionis indijferentismum promoveri in fami- 
lia. Quidam pastor acatholicus Hungarus scripsit: « Calvinista firmae con- 
victionis cum catholico item firmo et vicissim, nunquam, vel rarissime tan- 
tum matrimonium inibit. Firma eos persuasio absterrebit: felicem vitam 
coniugalem religionibus dissidentibus expectare non posse ». Similiter locuti 
sunt episcopi lutherani anno 1958 (cf. Herderkorrespondenz, XII (1937), 
58, 518). 

Sed ubi sunt nunc huiusmodi firmae religionis nupturientes? 

In regionibus mixtae religionis permulta contrahuntur matrimonia mixta 
ob neglectam formam canonicam invalida. Permulti coniuges catholici in 
conscientiae angustiis cruciantur, quia non possunt accedere ad sacramenta. 
Quomodo his infelicibus Ecclesia succurrere poterit qui a Concilio quasi red- 
emptionem animarum suarum expectent. 

Pro praeterito. 1. Invalida haec matrimonia mixta quae ante decem 
saltem annos contracta sunt a Concilio in radice sanentur. 

2. Poena excommunicationis (c. 2319) qua plectuntur partes coram pa- 
store acatholico matrimonium attentantes deleatur. Neque enim matrimo- 
nium civile tali censura punitur. Ceterum in utroque casu prohibentur par- 
tes, quominus ad sacramenta accedant. 

3. In casibus extraordinariis a conferentiis episcoporum in determinato 
territorio taxative determinatis concedatur tantum ordinariis facultas ut a 
forma canonica relate ad mixta matrimonia dispensare valeant, si partes ad 
cautiones dandas nullo modo induci valeant. Sacramenta sunt propter 
homines! ! 

Ad n. 5 schematis. De cura matrimoniorum. Magna pars neonupturien- 
tium v. g. octoginta ex centum diu post matrimonium contractum alienantur 
a vita religiosa. Ideo parochorum erit tempore baptismi et primae communio- 
nis puerorum, et occasione mortis familias visitare easque sancte munire 
et saecularizationem familiarum saltem impedire vel retardare. 

In quadam parochia quolibet anno fiat triduum de familia, in quo se- 
paratim maritis separatim mulieribus et separatim iuvenibus nupturientibus 
sacra doctrina Ecclesiae de matrimonio et familia proferuntur. Familia est 
basis ubi iuvenes et senes in naturali communitate inveniuntur, et invicem 
adiuvare possunt in fine temporali et aeterno assequendo. 

Exc.mus P. D. PETRUS VILLELMUS BARTHOLOME 
Episcopus S. Clodoaldi 

I. Because the Sacrament of Matrimony is so fundamental and basic 
to society, both civil and ecclesiastical, the world expects and deserves 
a more profound and fuller treatment of it from the Council. It is the most 
urgent, pressing problem of mankind; a few statements will be insufficient 
to accomplish an “aggiornamento” in modern man’s approach to marriage. 

II. Greater stress should be placed on the relationship of marriage to 
the family, since the family is the purpose and end of marriage. It should 
be made ciear that people have a right to enter the marriage state, not 
when they are only biologically and sexually competent, but when they 
are suited and competent to handle all the responsibilities and duties of 
supporting and raising a family. Great stress must be put on personal, 
emotional and psychological maturity, as well as social and economic maturity. 

III. It should be made ciear that local Ordinaries have the right and 
duty to prevent contemplated marriages when the parties are immature 
and unsuited for bearing the responsibilities of founding and raising a 
family. This is necessary for the salvation of souls, the supreme law of 
the Church. Experience and social studies show that immaturity and lack 
of readiness and preparation are the chief cause for the failure of marriages. 
In the U.S.A., one-third of all marriages end in divorce, and one-half of all 
teen-age marriages end in divorce. The basic cause is the immaturity of 
those entering the marriage state. 

IV. In keeping with the purpose of the Council — which is pastoral, — 
the schema needs to be basically pastoral in tone, instead of legalistic and 
juridical, as it is now. Our main concern must be to make lasting, stable, 
happy marriages and Christian homes, and not concentrate only on the 
validi ty of marriage. 

V. It would be more beneficial to eliminate the proclamation of the 
banns, and to have, instead, a declaration and announcement of intention 
to marry, to be made two months before the time of the marriage. This 
would be a deterrent to hasty marriages, and would impress upon all, espe- 
cially the youth, the necessity for a careful preparation for the marriage state. 

Nn. 1, 2, 3. Amplianda sint. 

N. 4. Placet, sed provision should be made to raise the canonical age 
of marriage, if not for the whole Church, at least for regions within the 
Church, to be determined by the Regional Episcopal Conferences. 

N. 5 a. Non placet. This would lead to laxism and indifferentism, it 
would not foster ecumenism. The present discipline is much more favorable 
in bringing converts to the Church. The proposed legislation does not 
adequately safeguard the spiritual welfare of the children of mixed marriages. 


44 

Foreseeable problems in marriage, especially religious problems, should 
be taken care of before, not after, marriage, and the proposed legislation 
does not make adequate pro vision for the exercise of such prudence. 

N. 5 b. Non placet. If this faculty is granted Ordinaries, there will 
be many people who will seek this permission, usually with insufliciently 
grave reasons. This will cause more bitterness and ill-will than the present 
discipline. In our religionsly pluralistic society, this will resuit in a decrease 
in respect for marriage and the sacred ministry of the parish priest. 

The reasons stated in this paragraph for granting such dispensations 
from the form are so vague that the legislation would practically abolish 
the form of mixed marriages. 

The proposed legislation will not foster ecumenism (one of its stated 
purposes) in our country. Because we have about 60,000,000 Americans 
not enrolled in any church (according to Protestant and secular sources), 
the failure at least to propose the cautiones to any partner in a mixed 
marriage could confirm a person not affiliated with any church in his indif- 
ference towards religion. It is an exceptional case in which the non-Catholic 
party balks at signing the promises, and if we do not ask these promises of 
him, it will seem the Church does not consider this matter of much im- 
portance. This would lead, not to ecumenism, but to indifferentism in the 
mind of the American non-Catholic. Moreover, in this diocese, 40% of the 
people who sign the promises for a mixed marriage eventually become 
Catholic. 

N. 5 c. Non placet. N. 5 d. Placet. 

N. 6. The canonical form of marriage must be kept under the control of 
the Ordinary; there should be no relaxing of the present conditions. 

N. 6 a. Non placet. Special delegation, not a general faculty, should be 
necessary for witnessing marriages. Delegation should be necessary for 
validity not only for liceity. 

N. 6 b. Non placet. This proposal dangerously diminishes the respon- 
sibility of the pastor and parish assistants for marriage. Furthermore, it 
diminishes effective control by the Ordinary of the marriages in his diocese. 

N. 6 c. Restrictions on the use of the extraordinary form should be tigh- 
tened and applied only to missionary territories. 

N. 7. Placet. 

N. 8. Placet iuxta modum. The proposals should be more specific, more 
practical, more pastoral, more efficacious. A pre-mariage course should be 
strongly urged. 

N. 8 c. Placet, sed ampliandum sit. N. 8 d, e. Placet. 

N. 9. Placet. 

In general, I strongly approve of the recommendations and arguments 
proposed by His Eminence, Francis Cardinal Spellman, and His Excellency. 
Archbishop John Krol. 

9 

Exc.mus P. D. LAURENTIUS BERECIARTUA BALERDI 
Episcopus S. Sebastiani 

Aeterni parentis dono, clare et certo compertum est mihi aliisque sacer- 
dotibus quibuscum rem saepe pertractavi, Spiritum Sanctum hisce tempori- 
bus exercere in matrimoniis, non quidem raro, activitatem supernaturalem 
uberrimam, ex qua facile elucet aspectus vitalitatis Corporis Christi ascen- 
dentis in vicissitudines divinas maturiores, in fructus magis copiosos et in 
structuras ascetico-pastorales sublimiores. 

Impeditus quominus adessem ad Aulam Conciliarem in II sessione et audi- 
vissem venerabiles Patres loquentes de aspectu pastorali Sacramenti Matri- 
monii, intensis gaudio et dulcedine sum perfusus cum in schemate hoc 
pagella sexta lineis vigesima nona ad trigesimam sextam Patres Conciliares 
statuunt grave officium sacerdotibus parandi ad tantam rem fideles accedentes 
ad nuptias. 

Consonans est cum munere sacerdotali ut Spiritus Sancti industriosa ope- 
ratione adlaborans, sacerdos proximos nupturientes sanctiore vita divina 
formet atque multiplicet. Ita quidem, multi sacerdotes operam dant huic 
apostolatui. Ipsi autem experti sunt praeparationem solam deficere in duobus: 

a) dum caelibes sunt non recte intellegunt problematicam matrimonii 
et configurant eventus morales, asceticos, etc. aliter ac de facto obveniunt. 
Multi qui praeparationem optimam acquisivisse credebant, in novum statum 
ingressi, pavore afficiuntur ante res novas et implicatas quae ipsis occurrunt; 

b) non quidem omnibus sed multis accidit ut vitam asceticam interio- 
rem quam singuli singillatim evolvebant, nesciant nunc nec singillatim evol- 
vere, nec matrimonialiter exercere mutuo se adiuvantes ut ipsis erat in voto 
et in spe. 

Pastoralis ergo sollicitudo sacerdotalis urget ut non modo non omittatur 
praeparatio ad matrimonium, sed etiam ipsi iam coniugati efficaciter ducantur 
per cursum sanctificationis quem nuper sunt aggressi. 

Venerabiles Patres: praestat Vos adducere in vestram memoriam facta 
quae sine dubio cognovistis in vestro ministerio directionis spiritualis, in 
visitatione pastorali dioecesis, in gubernatione associationum piarum et apo- 
stolatus. Si in mente habetur haec facta accidisse etiam in paroeciis ruralibus 
et exiguis, apud fideles rudos et illitteratos et illustrationibus asceticis sacerdo- 
tum orbatos, facile exurget in nobis admiratio de paedagogia divina speciali 
quam in usu adhibet fructuose Spiritus Sanctus; de vitalitate divina matu- 
rescente quam Caput inicit in Corpus Mysticum; de unione intimiore inter 
Deum et sponsos ita ut fiat validius Mysterium in Christo et in Ecclesia. 

En aliqua facta breviter exempli gratia proposita: 

1. Aliqui stabiliunt spontanea et intensa devotione cubiculum thalami 
tanquam « Sanctuarium paternitatis divinae ». Censent Deum in eo esse con- 

tinuo praesentem et totam conversationem coniugalem evolvunt existimantes 
eo modo mera instrumenta esse Dei Illius qui est unus, qui — excutiens 
clamydem divinae paternitatis — descendere et collocari faciat ad nutum 
suum pulverem fecunditatis super rosam amoris coniugalis. 

2. Familiam viri in qua ad mensam proponuntur sella, utensilia pran- 
dentium et fercula pro Deo, quem omnes salutant praesentem ut oeconomum 
familiae. 

3. Alii aestimantes Deum iure proprio esse rectorem studiorum, pae- 
dagogum et gubernatorem, inquirunt sollerti ingenio quodnam sit mandatum 
Dei super ununquemque filium ut sic in nullo deviari videantur a propo- 
sito Dei. 

4. Integra familia, communitaria actione, producit apostolatum ita ut 
simul et parentes et filii operationes apostolatus exerceant. Nihil mirum si 
haec familia pedetentim eo devenit ut appareat hortus vel viridarium vocatio- 
num ad sacerdotium vel vitam religiosam. 

5. Programma integrae vitae spiritualis fovendae est distributum per 
hebdomadas, dies et horas eo quidem modo ut communibus viribus, horta- 
tione et vigilantia mutuis, in praxim velint traducere ordinate et efficaciter 
cultum omnium virtutum. 

Res miranda. Haec fiunt multoties sine influxu et doctrina sacerdotum. 

Res magnifica. Multa matrimonia, seducta his exemplis, trahuntur ad 
imitationem. 

Res sublimis. Spiritus Sanctus coniungit intime cum Deo et singula mem- 
bra familiae intense « divinizat ». 

Res auguralis. Multis in locis exurgunt associationes catholicae matri- 
moniorum, quae pro fine quaerunt mutuo auxilio esse in incremento divini- 
zationis familiae, per conferentias, dies mensiles recollectionis, exercitia spiri- 
tualia, apostolatum, etc. habitos pro matrimoniis a matrimoniis. 

Concludo. 1. Ut tanta operatio Spiritus Sancti obtineat eum gradum evo- 
lutionis quem in votis habet; ut Corpus Christi vitalitate gaudeat maxima 
et maturata per familias; ut ministerium sacerdotale impense detur ad men- 
suram plenitudinis Christi per matrimonia vere christiana; tandem ut non 
minus sit obligatio pastorum et christifidelium pro matrimoniis constitutis 
quam pro custodiendis, votum meum est ut in pag. 6, in n. 4, lin. 32 addatur 
post verbum « praeparationem » haec pericopa: « et sollerter matrimoniorum 
sanctitatem atque apostolatum. Ad praeparationem quod attinet: a) Pa- 
stores ... ». 

2. Votum est etiam meum ut in pag. 7, n. 5 addantur haec quattuor verba: 
« nec minuatur sed augeatur ...» ita ut legatur sic: « neque post coniugii cele- 
brationem cesset nec minuatur sed augeatur pastorum sollicitudo ». 

10 

Exc.mus P. D. ROBERTUS BEZAC 
Episcopus Aturensis et Aquae Augustae 

Valde dolendum est schema de matrimonii sacramento quod prius erat 
in manibus non tantum ad breviorem formam reductum fuisse sed simplex 
votum devenisse. 

Tam magni enim momenti illud sui generis sacramentum habendum est, 
ex quo Ecclesia huius mundi augetur et cives caeli praeparantur sed etiam 
civitas terrestris progreditur; tanto despectui vita quae in eo originem ducit 
obnoxia est; tantis demum periculis eius indissolubilitas et unitas obruuntur, 
ut haec materia decretum conciliare proprie dictum meruisse videretur. 

Huius autem restrictionis ratio in textu voti invenitur, scilicet: res quasi 
integra ad commissionem de iure canonico reformando remittitur ut legitur, 
pag. 5, linn. 30 et 31 « Concilium exoptat ut futura legislatio canonica, ad 
matrimonium quod attinet, magis consentanea curae animarum fiat ». Sed 
ut nuper in aula praeclare expressit eminentissimus cardinalis Richaud, questio 
poni potest et debet utrum expediat Concilium nostrum responsabilitatem 
suam aliquo modo derelinquere et eam delegare dicasterio, quod, proprie, 
potestatem reformativam et interpretativam habeat, praesertim cum, sub 
hac legislatione de matrimonio, principia theologica et orientationes doctri- 
nales supponantur. 

Quod clarissime apparet in casu in quo tractatur v. g. de matrimoniis 
mixtis pag. 6, n. 3 ad B. 

De cetero nonne periculum aderit, praedominantiae huius iuridismi, tan- 
toties in interventionibus Patrum denunciatum, in materia quae, his tempo- 
ribus, una ex primis est quae pastoralem zelum requirant. 

De hoc aspectu pastorali nostri voti schematis, vestro iudicio has refle- 
xiones propono. 

Schema enim clericalismum quemdam redolet et nullo modo illo spiritu 
imbuitur qui v. g. invenitur in schemate de apostolatu laicorum ubi legitur 
(pag. 8, n. 5, lin. 15), « vi ipsius matrimonii sacramenti uterque coniux munus 
et officium habet ut, quoad alterum, gratiae sit cooperator necnon caritatis 
Christi et Ecclesiae testis ». 

Verum est, in n. 1 nostri voti, valor primaevus matrimonii extollitur 
quippe quod « sacrum foedus amoris ad dignitatem sacramenti a Christo 
evehitur ». 

Ad sponsos autem quod attinet, ut minores considerantur ad sollicitudi- 
nem peculiarem pastorum commissi et hoc quidem in solo campo fidei chri- 
stianae profitendae. Pag. 6, linn. 36-39 legitur: « Pastores, de animarum salute 
solliciti, nupturientes tanquam oves sibi concreditas cognoscant eosque ad 
fidem, in qua baptizati sunt, strenue profitendam excitent, atque ad amorem 
erga Christi Ecclesiam fovendum inducant sincero cordis affectu ». 

Certe dicitur, n. 4, linn. 29-32, « Patres Concilii Vaticani II tum pastori- 
bus tum Christi fidelibus in memoriam revocant officium curandi matrimonii 
praeparationem ». Cum autem ad media apta determinanda, transitus fit, 
non agitur amplius de fidelibus, a) Pastores omnes conscientia tenentur... 
b) parochi nunquam omittant... c) Pastores animarum curam habeant... 

Immo cum de institutione catechetica agitur ad praeparationem nuptu- 
rientium legitur « Pastores tenentur ut munus impertiendi catecheticam insti- 
tutionem fideliter adimpleant, vocatis aliis quoque sacerdotibus vel, si res 
postulet etiam laicis viris ac feminis huic ministerio idoneis in auxilium vo- 
catis ». Atqui nullibi magis quam in re matrimoniali, haec vocatio laicorum 
postulatur. 

Porro christiani nostri, iam tot coetibus, exercitiis spiritualibus, operibus 
pro futuris sponsis, tot libris ephemeridibus, instructi, post tantum laborem 
speciatim ab Actione Catholica hoc in campo peractum, sciunt matrimonium 
esse munus proprium a Deo ipsis reservatum, sciunt se ipsos in sacramento 
matrimonii esse aliquo modo sacramenti ministros. 

Ab Ecclesia exspectant ut eis ipsa dicat: « Sponsi, vestra res agitur ». 

Conclusio. Postulamus: 

1. ut n. 4, lin. 34, dicatur: « Vocatis aliis sacerdotibus et etiam, ut res 
postulat, laicis viris ac feminis ». 

2. ut par. 1 huius n. 4 sic enuntietur: « Patres Concilii Vaticani II 
in memoriam revocant grave officium curandi aptam matrimonii praeparatio- 
nem tum pastoribus tum Christi fidelibus et praesertim ipsis sponsis qui 
sciant se esse quodam modo sacramenti ministros ». 

Propositiones de matrimoniis mixtis ad secretariatum generalem trasmit- 
tam. 

11 

Exc.mus P. D. IOSEPH BONFIGLIOLI 
Archiepiscopus tit. Darnitanus, eoad, c.i.s. Syracusanus 

Ad n. 4 c): Dicatur explicite voto privato accensendum esse votum sic 
dictum « sociale », emissum a sodalibus institutorum saecularium. 

Ad n. A d)-. Cum sententia sit satis severa restringatur ad solas religio- 
nes et congregationes iuris pontificii. 

Ad n. 5 c ): Celebratio missae in utroque casu relinquatur prudenti iudicio 
ordinarii loci: dantur enim loci et casus in quibus celebratio missae vel non 
placet parti acatholicae, vel potest favere indifferentismo potius quam sano 
oecumenismo. 

Ad n. 6 b): Placet quidem haec norma in linea generali, at, nisi prudenter 
certis circumscribatur limitibus, abusus sat frequentes exoriri possunt: quid 
si quis fingat se sacerdotem esse, cum non sit? quid si sacerdos, nullis quidem 
censuris irretitus, talis sit levitatis et amentiae seu insaniae ut passim nup- 
tiis assistat? 



ANIMADVERSIONES SCRIPTAE - DE MATRIMONIO 


695 


12 

Exc.mus P. D. VARNERIUS BOUDREAUX 
Episcopus tit. Calyndensis, aux. Lafayettensis 

Velim exprimere adhaerendam meam interventionibus prolatis ab em.mo 
card. Spellman et exc.mo D. Krol, e Civitatibus Americae Septemtrionalis, 
de quibusdam defectibus maioris momenti in schemate de Matrimonii Sacra- 
mento. Enixe rogatur ut hae animadversiones amplissime considerentur a 
commissione incaricata hac de re iudicanda. 

Vel, si hoc fieri non potest, melius esset, si necesse sit ad unitatem fo- 
vendam, ut duae habeantur caerimoniae pro matrimonio mixto, i. e. unam 
in Ecclesia cum forma requisita, alteram coram praecone propter conscien- 
tiam partis acatholicae. In hoc modo, periculum scandali et admirationis 
coram fidelibus minuatur. 


13 

Exc.mus P. D. VINCENTIUS BRIZGYS 
Episcopus tit. Bosanensis, aux. Kaunanensis 

1. Audeo proponere considerationi theologorum et iurisperitorum quae- 
stionem non fictam, sed practicam causantem non inter paucas personas, sed 
in casibus numero considerationis digno ruinam vitae. 

In cann. 1684-1686 habemus responsum ad casus doli in rebus minoris 
momenti, quam matrimonium. Habemus responsum ad casus erroris in ma- 
trimonio, qui impediunt validitatem consensus, e. g. error circa conditio- 
nem servilem. 

Nihil tamen habemus de casu doli mali, quando vir certus de honestate 
et virginitate sponsae, post nuptiis celebratis eam praegnantem invenit, quod 
si suspiceret, nullo modo cum illa nuptias celebrasset. Suam internam dispo- 
sitionem probat facto vix detecto hoc dolo mulierem dereliquit cum inten- 
tione nunquam cum ea vitam communem restaurandam. Ex parte viri certe 
fuit implicita voluntas non nubere talem mulierem. Aliquo explicito modo 
talis conditio a viro non fuit posita, quia vir non suspiciebat talem dolum. 

Ex parte vero mulieris fuit dolus malus: de re tanti momenti ex indu- 
stria tacebat certa tali secreto revelato nuptias non habituras locum. 

Si theologi et iurisperiti iudicent talem dolum ipso iure naturali matri- 
monium non dirimere, propono, ut hic casus doli mali introducatur iure eccle- 
siastico inter impedimenta dirimentia matrimonium. 

2. Ad n. 5 (de matrimoniis mixtis), in lin. 1, pag. 13, verba: « in quan- 
tum poterit » censeo non esse sufficienter clara et retinenda. Iudicium de 
tali re non potest relinqui personae solae, cui haec obligatio gravia officia 

et aliqua incommoda imponit. Persona esset iudex in propria causa gravis mo- 
menti, spectantia gravissima iura prolis. Assentio illis, qui in disceptatione 
proposuerunt hoc claris verbis edicendum ut officium naturale et legis divi- 
nae ligans utramque partem, catholicam et non catholicam. 

3. Quod dicitur in pag. 13, sub litt. d linn. 32-35, excommunicationem 
abrogandam censeo, si matrimonium celebratur et forma ab Ecclesia prae- 
scripta. Secus pro parte catholica aliqua censura debet manere, cum sine 
ulla disciplina relinquere possibilitatem celebrandi matrimonium coram mi- 
nistro acatholico sine licentia in singulis casibus exurgerent tanta mala, quae 
hic enumerari esset nimis et quae sunt clara unicuique, qui labore pastorali 
navat vel navit in regionibus, in quibus matrimonia mixta sunt non rara. 

4. Quod dicitur in pag. 14, sub a), linn. 7-9 de facultate Ordinarii, censeo 
valde inopportunum et periculosum esse, cum hac via fierent casus celebrati 
matrimonii et non allati ad acta alicuius paroeciae. Si vero haec propositio 
maneret, propono ut addatur clausula sacerdotem tali facultate ab Ordinario 
praeditum non posse ea uti, nisi in unoquoque casu competens parochus de 
matrimonio benedicendo vel benedicto ab ipso sacerdote certior factus fit. 

Habendi etiam sunt casus prae oculis, quid evaderet, si aliquis sacerdos 
extravagans (ceteri nunquam opus habent benedicere matrimonia insciis pa- 
rochis) talem facultatem ab Ordinario obtineret. Firmiter adhaereo dictis de 
hoc in sessione III ab exc.mo D. J. Krol, arch. Philadelphiensi (USA). 

5. Ad pag. 15, linn. 4-8. Loquendo de caritate et mansuetudine haec ob- 
servanda sunt in modo tractandi personas, ne matrimonialem casum incipientes 
tractentur a membris tribunalium, a sacerdotibus paroeciae personarum inser- 
vientibus quasi minus habentes vel alienigenae. Non censeo tamen eodem 
caritatis et mansuetudinis modo procedendum in exigentiis seu requisitis 
claritatis casus, cum in tribunalibus tractando causas matrimoniales iudices 
non favores distribuunt, qui in eorum possessione sunt, sed examinant casus 
ad normas iuris divini et naturalis. Qui vero in his rebus moventur caritate 
et non claritate, non possunt esse et non sunt iudices. 

6. Consultis medicis et ceteris personis competentibus rigoroso examini 
subiciendus est nunc vigens modus procedendi in casibus matrimonii rati 
et non consummati, cum praescripta legis nunc vigentis in permultis casibus 
nullum valorem habent. Cogitamus e. g.: 

a) depositiones propinquorum (septimae manus) qui persaepe conscie 
et conspirati mentiuntur in favorem partis a qua inducti sunt; 

b) item in multis casibus nullum valorem habet antiquata inspectio 
corporis, De his tamen pluriora dicenda habent medici, quam ego. 

7. Ad pag. 15, n. 8. Quod praeparationem ad matrimonium spectat, ali- 
quis debet cogitare de nonnullis casibus ex quibus sequitur nonnulla consilia 
clero danda esse. Cogitamus casus, quando sacerdotes pro instructionibus in 
hac materia convocant simul viros et virgines. Ex consequentiis audeo propo- 
nere, ut viri et virgines separatim instruantur et quidem viri ab aliquo honesto 
et prudenti medico viro, virgines vero, a similibus dotibus praedita muliere. 

Sacerdotibus relinquenda sunt requisita moralia explicanda, quod etiam 
opportunius fit separatim viris et separatim virginibus. 

Est non ridiculum sed graviter scandalosum, cum iuvenis sacerdos « zelo 
pastorali ardens » loquitur iuvenibus vel adultis de rebus et modo, qua 
audientes erubescunt et parentes suos filios et filias invigilant ne cum tali 
« magistro » amicitiam incipiant (haec sunt non ficta, sed facta). 

14 

Exc.mus P. D. MICHAEL BROWNE 
Episcopus Galviensis et Duacensis 

Pag. 11, lin. 3. Finis matrimonii debet accuratius definiri « ad homi- 
num propagationem et educationem dignam a Deo institutum ». Ratio : in- 
dissolubilitas matrimonii ex iure naturae requiritur ad prolis educationem 
non ad propagationem. 

Lin. 7. Loco « particeps » dicatur « signum ». Ratio: omne matrimo- 
nium christianum est signum, sed non omne est participatio sanctitatis. 

Lin. 18. Loco « spectat » dicatur « ad civilis societatis firmitatem et 
profectum maxime confert ». 

Pag. 12, lin. 6. Verbum « Legitime » expungendum est, quia approbare 
videtur modernos modos sentiendi et cogitandi de matrimonio. Sed non 
omnes hi modi legitimi sunt. Sufficit mentionem facere de periculis quae 
hodie contra matrimonii sanctitatem et validitatem militant. 

Lin. 17. « magis consentanea » deleantur. Ratio: haec verba implicant 
ius canonicum vigens non esse consentaneum curae animarum, quod non est 
verum. An auctores huius voti ius vigens semper ad effectum deducunt? 

Lin. 39. Deleantur verba « ad mentem declarationis de Oecumenismo 
necnon declarationis de libertate religiosa ». Ratio: haec verba implicant 
ius vigens esse contra libertatem religiosam, quod non est verum. Dicatur 
« Ecclesia catholica ad removendas difficultates et obiectiones etiam inde- 
bitas quae contra praxim et principia iuris canonici a fratribus seiunctis mo- 
ventur, decernit ». 

Pag. 13, lin. 10. Deleantur verba « inquantum poterit ». Nihil dicitur 
hic de obligatione partis acatholicae de amovendo a coniuge catholico pe- 
riculo perversionis. Nihil dicitur de necessitate iustae causae. Modificatio 
iuris canonici vigentis de matrimoniis mixtis pessimos effectus pastorales 
haberet et indifferentismum religiosum augeret. 

Linn. 18-24. Deleatur tota paragraphus. Ex hoc toto numero Conci- 
lium videtur considerare solummodo matrimonia catholicorum cum iis qui 
ad sectam acatholicam pertinent. Quid de matrimonio catholici cum com- 
munista? Nonne periculum perversionis partis catholicae et prolis maius est 
in casu matrimonii cum communista? Nonne haec matrimonia maius frequen- 
tia sunt in regionibus certis europaeis? 

De forma celebrationis matrimonii. Pag. 14, linn. 15-31. Deleantur 
b et c totaliter. Ratio : quia destruunt obligationem et potentiam parochorum 
curandi validitatem matrimoniorum. Si haec esset lex tunc omnia prae- 
scripta Sanctae Sedis de investigationibus prae-nuptialibus retractanda sunt. 
Hinc etiam n. 8 « De necessitate praeparationis nubendorum ad matrimo- 
nium » ludibrium esset. An sacerdotes vagi hoc curarent? Obligationes pa- 
storibus impositae n. 8, d et e, sunt absolute contrariae n. 6, b et c. 

Impossibile esset episcopis normas canonicas de investigationibus prae- 
nuptialibus urgere. 


15 

Exc.mus P. D. STANISLAUS BRZANA 
Episcopus tit. Cufrutensis, aux. Buffalensis 

Pag. 13, n. 5, lin. 10: Omittantur verba « in quantum poterit ». Ratio- 
nes: 1. Quia superflua sunt cum nemo ad impossibile teneatur. 2. Quia an- 
sam praeberent parti catholicae cedendi parti acatholicae qui postea obsti- 
terit adimpletioni promissionum. 

Animadversio specialis. Quomodo provideatur catholicae educationi pro- 
lis quando pars catholica inopportune, filiis non iam educatis, moritur? 

Pag. 13, n. 5, lin. 14, loco « illis non repugnare » legatur « illarum ad- 
impletioni non repugnare ». Ratio : quia obscurum in textu manet utrum 
de emissione vel de adimpletione promissionum fit sermo. 

In pag. 13, n. 5, linn. 23-24, deleantur verba « a forma canonica di- 
spensandi tribuatur », et substituantur sequentia vel sequentibus similia, 
« permittendi matrimonii celebrationem etiam coram ministello acatholico 
vel officiali civili, dummodo coram Ecclesia catholica rite fiat, tribuatur ». 
Ratio: ut provideatur difficultatibus specialibus, forma substantiali manente. 

Deleatur integra paragraphus in n. 6 b in schemate de matrimonii sa- 
cramento. Rationes: 1. Dicta paragrapho, in periculo gravi auctoritas pa- 
rochi (de qua in n. 8 d) ponitur, immo et auctoritas Ordinarii loci. 

2. Validitas matrimonii aspectu assistentia sacerdotis satis providetur 
sive iure communi sive vi delegationis in n. 6 et 6 a. Unde superflua est. 

3. Hoc proposito, via aperitur neglectui assistentiae licitae matrimonii. 

4. Non videtur aequum ut validitas matrimonii dependeat aedificio ce- 
lebrationis, scii. « in Ecclesia vel oratorio publico ». 

* * * 

The following suggestions are presented for processing cases of mar- 
riage nullity and dispensation wth the hope of aiding more persons towards 
the solution of their marital status: 

Tribunal procedure. 1. Courts of the First Instance. Courts of the First 
Instance could be given greater freedom in the manner of processing cases, 

and formalities should be reduced. The provisions of law which prescribe 
certain things to be done under penalty o£ nullity of the process should be 
reduced to a minimum. 

2. Courts of the Second Instance. The process of the Second Instance 
should not be a competely new process, but a summary process of review, 
reducing formalities to a minimum. Efforts should be made to expedite 
the process and render decision as soon as possible. 

3. Courts of the Third Instance. The decision of cases in Third In- 
stance should not be limited to the Holy Roman Rota. Courts of the 
Third Instance could be established around the world in appropriate eccle- 
siastical territories, under the vigilance of the Rota itself or the territorial 
Conference of Bishops. After two concordant decisions, the Defensor Vinculi 
should not be permitted to appeal further, except for unusually grave reasons, 
to be approved by the Ordinary of the Court of Second Instance. 

4. The Summary Process of Canon 1990. The procedure governing 
these cases should be made clearer, and the Court should have greater freedom 
accepting and processing cases of Canon 1990. Ciear cases of lack of age, 
crimen (minor grade), and legal relationship arising from adoption, should 
be decided in a summary process. 

Roman cases. 5. For cases which involve non-consummation of marriage 
no preliminary permission to begin the process should be necessary from 
Rome. 

6. Cases of Privilege of the Faith, involving one non-baptized party, 
and cases of non-consummation of marriage could be reviewed by a Board of 
Assessors or Consultors, to be established in appropriate ecclesiastical ter- 
ritories around the world. These Boards could be regarded as branches of 
the Congregation of the Holy Office and Congregation of the Sacraments, 
and would be parallel to the Courts of Third Instance proposed above. 
The Boards could review cases, and in affirmative decisions could, without 
further review, petition the Holy Father for dispensation. The great ad- 
vantage of such a system would be that the marriage cases in question would 
be greatly expedited. 

Impediments to marriage. 7. Sexual anomalies which are incompatible 
with the purposes of marriage, especially homo-sexuality, should be established 
as diriment impediments. 

8. The impediment of crime, minor grade (Canon 1075, n. 1) should 
be reduced from a diriment to an impeding impediment. 

Defects and marriage consent. 9. Canons should be written clearly de- 
fining mental illness as it affects the validity of marriage, and giving Tribunals 
positive principies according to which cases of this nature may be decided. 

10. Persons below forty years of age who know themselves to be unable 
to have children because of premature sterility, should be obliged to reveal 

that condition to the other partner prior to marriage. If by deliberate fraud 
such persons conceal this from the other party, the marriage should be 
considered invalid. 

Marriages of prospective converts. 11. Many non-Catholics who wish 
to join the Church have been involved in former marriages. Ways and 
means should be sought to give them greater relief than exists at present 
in order to allow them to marry again in the Catholic Church. 

Mixed marriages. 12. Besides the usual instruction in mariage obli- 
gations, couples planning to enter mixed marriages should be required to 
receive special instruction in the faith. This suggestion, however, must 
conform to the principies of the decree on ecumenism. 


16 

Exc.mus P. D. ALOISIUS ABEL CAILLOUET 
Episcopus tit. Seteensis, aux. Novae Aureliae 

Adhuc tempus remanet, spero, aliquas animadversiones proponere relate 
ad schema de matrimonii sacramento. Breviter, subscribo interventionibus 
iam in tertia sessione Concilii factis ab em.mo card. Spellman et exc.mo Ioanne 
Krol, e Statibus Foederatis Americae Septemtrionalis. 

Equidem ob sequentes rationes: 

a) Dispensatio a forma adhibita pro matrimoniis mixtis, uti propo- 
sita in paragrapho 5, detraheret ab aestimatione qua gaudet matrimonium 
et ministerium sacerdotale, apud nos in societate nostra nationali sic dicta 
« pluralistica ». 

b) Emendatio proposita non satis in tuto collocat bonum spirituale 
prolis susceptae ex matrimonio mixto. 

c) Problemata matrimonialia, speciatim religiosa, ante ipsum matri- 
monium praecaventur — in quantum fieri potest. Dispensatio de qua agitur 
non adaequate providet hac in re. 

d) Tam longe abest ut faveat oecumenismo legislatio proposita — nam 
ita sperandum textus paragraphi citatae opinat — ut, e contra, potius in- 
differentismo favebit, certe apud nos in Statibus Foederatis. Si cautiones 
non amplius requirentur pro matrimoniis mixtis, spiritus ille secundum 
quem religio est « quaestio opinionis privatae » et etiam « omnes religiones 
aequaliter bonae sunt », plusquam magis invalescebit. 

e) Quae proponuntur in par. 6 sub « b », relate ad matrimonium va- 
lide, etsi illicite, coram sacerdote celebratum (vel, potius: « celebrandum ») 
graviter attingunt responsabilitatem parochi et vicarii co-operatoris quoad 
eorum assistentiam in matrimoniis celebrandis. Insuper, auctoritas Ordinarii 
diminuetur in ordine ad matrimonia contrahenda in sua dioecesi. 

/) Mutationes in lege pro matrimoniis mixtis, si censeantur admit- 
tendae, melius erit — meo humili iudicio — ut referantur adiudicanda 
coetui episcoporum nationis cuius interest. Dein, Sedi Apostolicae trans- 
mittantur adprobanda vel non. 

Uti bene notum est, quod optandum est apud populum quemdam, fa- 
cile non desideratur ullo modo apud alium diversis in adiunctis positum. 
Ita, in Statibus Foederatis Americae Septemtrionalis valde nocivum esset 
legem pro matrimoniis mixtis contrahendis temperare. 


17 

Exc.mus P. D. IOANNES CARBERRY 
Episcopus Lafayettensis in Indiana 

1. Attached are comments which I had prepared while studying this 
Schema in the final days of the session. 

2. The proposed legislation under 5 b of the Relatio, if adopted, would 
be, I believe, a source of scandal as well as a shock to most of the Catholic 
people in this Diocese. If a Bishop is allowed to dispense from the canonical 
form of marriage so that the marriage of a Catholic and a non-Catholic could 
take place in the presence of a Minister or a Justice of the Peace or some 
other Civil Official, this would have devastating effects. 

It would be far better to follow the suggestion of Cardinal Gilroy, 
namely, returning to the pre-Tridentine legislation which based the validity 
of a marriage on the consent of the parties alone. In the Aula Cardinal 
Gilroy suggested that the presence of the Priest be required for the law- 
fulness of a marriage involving a Catholic but not for its validity. He 
added, I believe, that the marriage itself would have to be a public action 
of some kind enjoying recognition by the State. This would do away the 
great evils of clandestine marriages under the pre-Tridentine legislation. 

The history of the Church concerning the juridical form of marriage 
from the Council of Trent to the present day reveals the unhappy conse- 
quences of the Tridentine regulations and the regulations of the Benedictine 
Declaration. The decree Ne temere tried to rectify the situation throughout 
the world and accomplished tremendous results. The Code of Canon Law 
in 1918 refined the legislation even further. The decree of Pope Pius XII 
with reference to the subject of the form of marriage simplified the situation 
even further. Now the present proposal by which the Bishop would be 
given the authority to dispense from the canonical form of marriage carries 
with it the seeds of tremendous confusion, discord, and even scandal. 

Most humbly, therefore, I would suggest that careful consideration be 
given to the rejection of paragraph 5 b; if this is to be maintained then the 
proposal of Cardinal Gilroy would be far better. 

1. While appreciating the serious study and assiduous work of the 
Commission in preparing the present schema, it would seem that the schema 
should be returned to the Commission for reconsideration in the light of 
the many observations which the Conciliar Fathers will have to make 
concerning it. The text is not prepared sufficiently for the triple form vote. 

2. The textus emendatus, which was presented to the Fathers only a few 
weeks ago, contains much more proposed legislation than the text previously 
sent for study. The numbers 5 and 6 of the new text in speaking of Mixed 
Marriages and the Canonical Form of Marriage introduce several startly and 
seriously doubtful changes. It does not seem fair to expect the Conciliar 
Fathers, in the midst of study of other documents under discussion or 
awaiting discussion, to be able to weigh carefully the new and almost un- 
believable innovations proposed in certain sections of Numbers 5 and 6. 
We are now in the final week of a ten week discussion, and in a few hours 
we are asked to speak about one of the most vital topics in the pastoral 
life of the Church, the Sacrament of Matrimony. 

3. Others undoubtedly have pointed out many inconsistencies of the 
schema, as well as its use of terms which are not precise. As much as we 
are well disposed to see all things sub luce pastorali, we are now dealing 
with proposals for law, and very serious law. Correctness, accurateness, 
and precision, in as much as is possible, must be the ideal. The schema 
seems to lack this general desired attitude of mind. 

One special point must be noted: The schema is called a Votum, that 
is to say that it must be considered as offering suggestions to the Com- 
mission for the Revision of the Code of Canon Law. This is expressed 
carefully in n. 3, lines 16-18: « Concilium igitur exoptat ut futura legislatio 
canonica ad matrimonium quod attinet, magis consentaneum curae anima- 
rum fiat, in iis praesertim quae in hoc Voto continentur ». Nevertheless if 
adopted the schema will express the will of the Council Fathers, and will 
therefore be looked upon by the Commission for the Revision of the Code 
of Canon Law as a quasi mandatum. Therefore the suggestions of this schema 
will have the effect of positive legislation. 

4. In a special way this intervention would ask for serious study of the 
conditions outlined in numbers 6 and 6 b which have reference to the 
ordinary canonical form to be observed in the celebration of Marriage. We 
are grateful for the proposed changes in the legislation now presently out- 
lined in Canon 1096. We are all .aware of the difficulties which have 
arisen over the years concerning expressed delegation given to a determined 
priest for a determined priest, for a determined marriage. Likewise we 
know the restriction whereby general delegation cannot be given unless to 
a vicarius cooperator. In number 6 and 6 a the provisions will do away 
with all this anxiety. However, something new has been added in number 
6 b, something new in canonical legislation which did not appear in the 
Tametsi decree, nor the Benedictine Declaration, nor the Ne temere, and 

above all not in the present Code of Canon Law. This something new is 
expressed in n. 6 b: « Matrimonium contractum coram sacerdote, contra 
iuris praescripta, validum declaretur, dummodo sacerdos non sit per senten- 
tiam excommunicatus vel interdictus vel talis declaratus vel ab episcopo pro- 
hibitus, et matrimonium in Ecclesia vel oratorio publico celebretur ». 

5. By this provision every marriage entered into in the presence of 
priest will be valid even though he was not properly authorized to assist 
at that marriage. There are certain condi tions required by n. 6 b but these 
are very confusing, and will present endless problems as to their verification, 
e. g., excommunication by sentence, interdict, or a vetitum episcopale. But 
what do all of these mean, and how are they to be enforced? Good law 
calls for a minimum of condi tions and for clarity of expression to avoid 
mis-interpretations. The resuit will be that 6 b practically assures the validity 
of any marriage contracted in the presence of a priest. 

6. It is not sufficient to say that while any priest may assist at a marriage 
validly under the conditions outlined, for liceity he must have the delegation 
required. It is not sufficient to say that assistance at marriage is such a 
serious matter that every priest will be careful to secure the necessary 
authorization as required for liceity. We cannot look ahead and foresee 
all circumstances, but knowing human nature it is possible to see and 
expect that once a priest is assured that the validity of the marriage is 
provided, he may find reasons to excuse himself, even in good conscience, 
from seeking the necessary authorization required from the pastor or the 
Ordinary. 

7. This consideration leads logically to the detection of a serious con- 
tradiction in the schema — it is contrary to the provisions on n. 8 d: Under 
this section (8 d) the pastor is held responsible for the proper preparation 
of the contracting parties for the marriage. Experience shows that he and 
his assistants are generally better equipped to judge matters relating to the 
marriage of their parishioners. In n. 6 d, however, a marriage will be valid 
contracted coram sacerdote even if it is contra praescripta iuris. There 
must be a line drawn somewhere concerning the validity of assisting at 
marriage. This is a very serious and vital action. The priest at the marriage 
is the official witness of the Church. His word is the official word to the 
inquiry for and the acceptance of the mutual consent which makes the 
marriage. 

8. The provisions of n. 6 b contain the seeds of great confusion and are 
potentially destructive of pas toral authority. Through it the judgment of a 
given pastor is subordinated to the judgment of any priest (the schema speaks 
of matrimonium coram sacerdote in genere, without any qualifications whe- 
ther he be diocesan or extra diocesan, religious or secular, newly ordained or 
a priest of long service in the priesthood). It is ciear, however, that the 
judgment of a pastor in matters of marriage should be subordinated only to 
the judgment of the Ordinary. There is a well founded danger that according 

to the proposed legislation the Ordinary may lose control of marriages in his 
diocese. 

9. The proposed legislation of 6 b is novel, it is startling, therefore, 
and it is dangerous. No one doubts the good intentions of the Commission, 
in seeking by its provision to protect the validity of marriages. The valid 
assistance at marriage, however, is well cared for by the suggested legislation 
in number 6 and 6 a. There is no necessity to resort to the extraordinary 
action of n. 6 b which can have such unhappy consequences for pastoral 
discipline. 

18 

Exc.mus P. D. ALOISIUS M. CARLI 
Episcopus Signinus 

Ad n. 1, pag. 11, linn. 1-5. Sic legatur: « Matrimonium iam inde ab 
humani generis exordio ad dignam hominum propagationem et educationem 
a Deo institutum, Christus Dominus ad sacramenti dignitatem ita evexit ut 
mirabili modo particeps illud faceret sanctitatis etc. ». 

Rationes : a) omittuntur verba « ut sacrum amoris foedus », quia haec 
definitio esset periculosa: poneret enim substantiam matrimonii in amore 
potius quam in voluntate, aut saltem amorem haberet ut finem primarium 
matrimonii; b ) additur « et educationem » quia id pertinet ad finem matri- 
monii non minus ac propagationem; c ) omittuntur verba « sacramque vitae 
legem tuendam », quia ista sacra lex vitae promanat ex matrimonio, nedum 
sit finis cuius causa est institutum matrimonium; d) dicitur « particeps illud 
faceret » in activo, melius quam in forma passiva. 

Pag. 11, linn. 10-15. Sic legatur: « Qui ergo iam per baptismum sunt 
Christo coniuncti et configurati, per matrimonii sacramentum Christum pe- 
culiari modo induunt, eam dilectionem habentes qua Ille Ecclesiam redemit 
ac reddidit matrem viventium in fide, quaque vicissim Ecclesia Christum pro- 
sequitur ac reveretur ». 

Rationes : a ) melius est loqui de « dilectione » quam de « amore », quia 
prior locutio est magis biblica (cf. Eph. 5, 25-33), dum altera apud hodier- 
nos saepe profana est; b) dicitur « Christum ... induunt », in indicativo, quia 
sacramentum matrimonii iam producit hanc realitatem; c ) in textu schematis 
minime servatur comparatio, quae habetur in textu S. Pauli, inter dilectio- 
nem Christi ad Ecclesiam necnon et Ecclesiae ad Christum ex una parte, 
et dilectionem viri ad uxorem necnon et uxoris ad virum ex altera parte; 
d) Ecclesia debet dici « mater viventium in fide (aut per fidem) », potius quam 
« mater ... fidelis ». 

Pag. 11, linn. 20-22. Sic legatur: « ... tota disciplina eius et cura, exceptis 
dumtaxat effectibus mere civilibus, a Christo uni Ecclesiae Sponsae suae com- 
missae sunt ». 

Rationes: a) formula schematis « quod praesertim ad integritatem sanc- 
titatemque attinet » est inadaequata; b) clare statui debet tota cura et disci- 
plina matrimonialis, exceptis effectibus mere civilibus, uni Ecclesiae competere. 

N. 2, pag. 11, linn. 27-32. Sic legatur: « ... et docere, sed etiam eius 
observantiam tueri ac promovere per additas ecclesiasticas leges diversis con- 
dicionibus, pro temporum locorumve necessitatibus, accommodatas quibus 
et matrimonii pericula remediis opportunis praecavebar, et pastorale mi- 
nisterium in hac materia expeditius ac fructuosius redda tur ». 

Rationes : a) comma « pro temporum locorumve necessitatibus » locum 
mutat, claritatis causa; b) propositiones «... reddendo ... praecavendo quae 
viderentur esse media ad obtinendam tuitionem et promotionem iuris divini, 
rectius mutantur in propositiones finales « quibus et praecaveantur ... et red- 
datur ... »; c) invertitur ordo, nam prius dicendum est de praecavendis pericu- 
lis matrimonii, secundo autem loco de pastorali ministerio « in hac materia » 
(additur) expeditius « ac fructuosius » (additur, ne videatur Ecclesia sol- 
licita solummodo de maiore expeditione). 

N. 3, pag. 12, lin. 14. Post verba: « ... labefactari potest » addatur: 
« vehementer denique dolet quod passim grassentur, imo interdum publice 
extollantur, erronea principia pravique mores, genuinam naturam finesque et 
proprietates essentiales matrimonii, praesertim indissolubilitatem, impeten- 
tia ». Ratio additamenti: Concilium non debet oculos movere tantummodo 
ad legitimas mutationes quae evenerunt in vita sociali hodierna, vel ad diffi- 
ciles condiciones vitae etc., sed etiam, et in primis, ad principia erronea et 
ad pravos mores, inter quos divortium eminet, quae hodie invaluerunt. 

Pag. 12, linn. 15-18. Consequenter ad praecedentem addictionem, textus 
sic legatur: « Concilium igitur exoptat ut futura legislatio canonica de re 
matrimoniali magis consentanea curae animarum fiat necnon magis idonea 
ad matrimonii sacramentum tuendum, in iis praesertim quae ( ) hoc voto 
continentur ». Ratio: de facto in voto plura habentur cuius finis est in tuto 
magis ponere dignitatem et valorem matrimonii sacramenti. 

N. 4, pag. 12, lin. 35. Post « constituat » addatur « votum autem pu- 
blicum temporaneum castitatis perfectae, in professione religiosa emissum 
impedimentum impediens constituat ». Ratio: textus schematis nihil dicit de 
hoc casu; unde, cum sit votum publicum, impedimentum canonicum consti- 
tuat oportet; cum vero sit temporaneum, melius est ut nonnisi impediens 
impedimentum constituat. 

Pag. 12, lin. 35. Addantur haec quae sequuntur: 

« e) Impedimentum cognationis legalis in dubio de eius exsistentia in iure 
civili habeatur ut non existens; in dubio autem de eius natura, habeatur 
ut impediens tantum ». Ratio: Legislatio Codicis in hac re canonizat leges 
civiles, at saepe impossibile est scire utrum lex civilis statuat impedimentum 
dirimens an tantum impediens, quia iura civilia solent habere conceptionem 
valde diversam a conceptione canonica circa naturam et influxum impedi- 
mentorum matrimonialium. 


45 

« f) Impedimentum raptus abrogetur ». Ratio : hodie hoc impedimentum 
vix habet momentum practicum, data evolutione sociali mulieris; ceterum 
satis protegitur libertas mulieris per invaliditatem statutam ex capite vis et 
metus. Experientia demonstravit hoc impedimentum talis esse naturae ut 
saepe impossibile sit determinare quando contrahatur de facto et quando 
cesset. Causae ex hoc impedimento pro declaranda nullitate difficillimae sunt 
et fere insolubiles. 

« g) Impedimentum aetatis conformetur legi civili uniuscuiusque natio- 
nis, ita tamen ut numquam aetas sit infra 14 annum pro femina et infra 16 
annum pro viro ». Ratio : Si lex civilis maiorem aetatem ac Codex canonicus 
requirit, Ecclesia potest accusari se minus quam Statum curare de dignitate 
matrimonii, potius respicere ad capacitatem generativam quam ad maturita- 
tem psychicam nupturientium. Si vero Ecclesia maiorem aetatem requireret 
ac Status, tunc accusari posset de nimia rigiditate. Tamen aliquis gradus 
statuendus est infra quem non licet descendere. 

N. 5, pag. 12, linn. 36 et ss. Sic legatur: « Matrimonia mixta Ecclesia 
catholica vehementer dissuadet; unde ah iis fideles sunt absterrendi. Quando 
autem impediri non possunt, quo opportunius, salvis exigentiis ..., optandum 
est in primis, ut separentur ... ». Ratio: addendum videtur quod Ecclesia 
catholica valde dissuadet matrimonia mixta. Et in hoc consentiunt etiam Pro- 
testantes et Orthodoxi. Loco « praecipue » dicitur « in primis », cui in 
lin. 5, pag. 13 correspondet illud « Dein », ne videatur hoc esse quod maxime 
Ecclesiam intersit. 

Pag. 13, linn. 8, 11. Sic legatur: « ... pars catholica, graviter onerata 
conscientia, cautionem praestare debebit se ( ) de universa prole catholice 
tantum baptizanda et educanda esse curaturam ». Rationes: a) non videtur 
ratio cur pro parte catholica traditionalis cautio mutata sit in simplicem pro- 
missionem sinceram; b ) ablatum est comma « in quantum poterit » quia 
valde enervat vim totius dispositionis, et ansam praebet segnitiei; c) dicitur 
« de universa prole catholice tantum baptizanda et educanda », iuxta can. 1061 
§ 1. Non enim videtur ratio cur mitigetur obligatio partis catholicae. Iuxta 
textum schematis pars catholica posset permittere baptismum acatholicum, 
et educationem etiam acatholicam! 

Pag, 13, linn. 12-15. Sic legatur: « De hac cautione a parte catholica 
praestanda pars non catholica opportuno tempore, scilicet ante dispensationis 
petitionem, moneatur atque rite constare debebit eam cautioni ab altera parte 
praestandae ac adimplendae non repugnare; item » etc. Rationes: a) iuxta 
supra dicta, sermo est de cautione, non autem de promissionibus; b) dicitur 
explicite quando hoc fieri debeat (et non simpliciter « fieri oporteat»), 
nempe tempore opportuno, quod non potest esse nisi ante petitionem di- 
spensationis; c ) de non repugnantia partis acatholicae debet constare « rite », 
scii, aliqua ratione a iure pressius determinanda: unde non sufficeret simplex 
affirmatio partis catholicae; d) pars acatholica debet moneri et non repugnare 
non solum de praestanda sed etiam de adimplenda cautione alterius partis. 

Pag 13, linn. 19-24. Sic legatur: « Conferentia Episcopali id rite petente, 
Ordinariis locorum facultas a forma canonica dispensandi in mixtis nuptiis 
tribuatur, in singulis tamen casibus et dummodo graves, Ordinarii loci cele- 
brationis iudicio, huic servandae formae obstent difficultates, ne eae quae 
consensu vere matrimoniali ( ) celebrabuntur validitate careant ». Rationes : 

a) Nisi ponantur hae restrictiones, lex communis de forma canonica pro ma- 
trimoniis mixtis, practice ex dispensationibus generalibus Ordinariorum pos- 
set enervari, et exceptio fieri norma. Lex de forma canonica servanda, quae 
maxime pro matrimoniis mixtis uniformis debet esse, practice careret unifor- 
mitate. T m mo ut valide quis contrahere posset absque forma canonica, suf- 
ficeret ut se transferret in aliquam dioecesim ubi illa dispensatio generalis 
Ordinarii concessa esset; b) iudicium de gravitate causae pro dispensatione 
a forma canonica tribuitur expresse Ordinario loci celebrationis; c) omittitur 
adverbium « publice » lin. 21, quia non apparet ratio cur idem non valeat 
et de matrimoniis privatim celebrandis; d) dicitur « validitate » potius quam 
« effectu validitatis », quae est alia res. 

Pag. 13, lin. 31. Sic legatur: «... attentis circumstantiis et periculo scan- 
dali remoto, etc. ». Ratio: explicita videtur facienda mentio remotionis scan- 
dali, quia agitur de re quae inter fideles iustam admirationem movere posset. 

Pag. 13, lin. 34. Post verbum « abrogetur » addatur: « firmo tamen 
manente gravi vetito ». Ratio: auferatur quidem excommunicatio, tamen 
clare dicatur manere gravem prohibitionem. 

N. 6, pag. 14, lin. 11. Loco « qui non sit vicarius cooperator » proponi- 
tur: « qui non sit vicarius paroecialis ». Ratio: praesupposita iam facultate 
generali, non est ratio cur validitas non extendatur etiam ad vicarium sub- 
stitutum aut adiutorem. 

Pag. 14, linn. 15-21. Sic legatur: « Matrimonium contractum coram 
quocumque sacerdote, facultate speciali aut generali carente, validum ex ca- 
pite formae canonicae, licet graviter illlicitum, declaretur, dummodo sacer- 
dos sit incardinatus aut saltem domicilium rite habeat in dioecesi celebra- 
tionis, neque sit per sententiam excommunicatus vel interdictus vel suspensus 
aut talis declaratus vel ab episcopo per generalem dispositionem aut parti- 
culare decretum quominus matrimonio adsistat prohibitus, et matrimonium 
in Ecclesia vel oratorio publico celebretur ». Rationes: a) loco formulae « con- 
tra iuris praescripta », quae est nimis lata et nimis odiosa ponitur formula: 
« facultate speciali aut generali carente », quia agitur praecise de hac sola re; 

b) additur « ex capite formae canonicae », ut clare significetur invaliditatem 
oriri posse ex aliis capitibus; c) additur « licet graviter illicitum », et sic 
expresse commemoratur gravis illiceitas huius modi agendi, non solum ex 
parte celebrantis sed etiam nupturientium et cooperantium, iuxta normas 
morales; d) additur clausula « dummodo sacerdos sit incardinatus aut saltem 
domicilium rite habeat in dioecesi celebrationis »: videtur cautela necessaria 
ad vitanda innumera mala consectaria (v. g. fictus sacerdos, aut sacerdos qui 
non possit postea testimonium reddere de peracto matrimonio, etc.). 

N. 7, pag. 14, lin. 34. Post verba « ad abusus praecavendos » addi potest: 
« praesertim in causis nullitatis ex capite vis et metus ». Ratio: experientia 
docet has causas hodie maximis exponi periculis, quia malitia sive partium 
sive advocatorum hanc viam, utpote faciliorem et dolis intextam, magis quam 
alias suggerit ad decipiendos iudices. Sic causae multiplicantur sine vero 
fundamento, et plura valida matrimonia solvuntur! 

N. 9, pag. 17, lin. 1. Post verba « ut coniuges » addatur: « praesertim 
qui matrimonium mixtum inierunt ». Ratio: hi enim coniuges, prae ceteris, 
maxima indigent cura pastorali, post nuptias, ex parte parochi. 


19 

Exc.mus P. D. AUGUSTUS CARVALHO 
Episcopus Caruaruensis 

Pag. 12, n. 4, linn. 26 s. Sic legatur: a) Impedimentorum distinctio 
inter impedimenta maioris et minoris gradus abrogetur, b) Abrogentur im- 
pedimenta sequentia: consanguinitatis in tertio gradu lineae collateralis; 
affinitatis in secundo gradu lineae collateralis; publicae honestatis in secundo 
gradu; cognationis spiritualis, c) Praescriptum can. 1054 applicetur omnibus 
impedimentis iuris mere ecclesiastici et in quibus Ecclesia dispensare solet. 

(Cetera ut in schemate sub litteris b , c, d). 

Rationes: 1) Abrogatio impedimenti « Criminis ex adulterio cum pro- 
missione vel attentatione matrimonii etiam per civilem tantum actum » mi- 
nueret protectionem iuridicam instituti matrimonii. Nam, ut patet ex ho- 
dierni temporis adiunctis, immo ex publicis ephemeridibus et ex actis tribu- 
nalium etiam civilium, mulieres saepe ideo persuadentur et inducuntur ad 
peccatum committendum quia eis promittitur matrimonium futurum. Iam 
vero, si hoc impedimentum abrogatur facilius fient huiusmodi promissiones 
eo quod tota res inter duos complices secreta manere potest nec necesse sit 
eam revelare ad obtinendam dispensationem. Ergo si nova legislatio, ut dici- 
tur in schemate, ad nova temporis adiuncta accommodanda est, impedimen- 
tum hoc potius servandum est. 

2) Per applicationem can. 1054 ad omnia impedimenta dispensabilia 
iuris mere ecclesiastici obtinetur alius novae legislationis scopus, scii, pro- 
videndi ne matrimonia nulla multiplicentur. 

20 

Exc.mus P. D. AEMILIANUS CEKADA 
Episcopus Scopiensis 

In paenultima congregatione generali III sessionis O. Concilii Vati- 
cani II, cum suffragio Patrum redactio et definitiva formulario voti de Ma- 
trimonii Sacramento commissa erat Summo Pontifici eiusque dicasteriis, om- 
nes Patres Concilii invitati sunt, ut suas sententias, propositiones et consilia 
in hac re in scriptis traderent secretariae generali. Quod etiam infrascriptus 
episcopus Scopiensis libenti animo facit. 

I - Matrimonium christianum, utpote sacramentum, debet in sua dignitate 
supernaturali et mystica, etiam quoad partem disciplinarem et iuridicam, 
intactum manere. Ideo omne tentamen, ut disciplina matrimonialis quoad 
formam externam reducatur ad merum contractum, qui etiam sine assistentia 
Ecclesiae suum plenum effectum sacramentalem et iuridicum obtinebit, om- 
nino reprobandum est. Ex hac fundamentali positione deducenda mihi viden- 
tur, quae sequuntur: 

1. Forma canonica in contrahendo matrimonio inter partes catholicas 
omnino servari debet. Suggestiones, quae in Concilio auditae sunt, ut etiam 
sola forma civilis sine ulla assistentia Ecclesiae valida consideretur, reicien- 
dae mihi videntur. Hoc in praxi haberet tantum unam consequentiam: non 
accommodationem vitae religiosae hodiernis mundi condicionibus (aggior- 
namento), sed ut decursu temporis ex mente christianorum (catholicorum) 
omnino evanescat idea de supernaturali et sacro charactere matrimonii. 

Est etiam alter effectus negativus, qui prae oculis habendus erit, cum res 
agitur de forma matrimonii: Si omnia matrimonia inter catholicos in forma 
naturali, licet tantum civiliter contracta, valida essent, tunc quoque indisso- 
lubilia habenda essent. Quod novum vae praxi pastorali afferret. Omnibus 
enim notum est huiusmodi matrimonia fere in omnibus mundi statibus (Italia 
excepta) per sententiam iudicis facile dissolvi posse cum libertate novum 
matrimonium contrahendi. In foro ergo civili subsequentia matrimonia per- 
sonarum, quae divortium iam obtinuerunt, valida essent, in foro vero eccle- 
siastico, immo et conscientiae, invalida et nulla, quippe cum impedimento 
ligaminis attentata. Ita post breve tempus oriretur magna confusio in campo 
vitae familiaris inter catholicos: crearetur enim quam celerrime ingens nu- 
merus sic dictorum « matrimoniorum silvestrium », i. e. contuberniorum 
inter viros et mulieres, quae nullo modo convalidari vel sanari possent. 

2. Quoad matrimonia mixta haec mihi dicenda sunt. Matrimonia mixta 
pro catholicis ritus latini, nisi sint contracta coram sacerdote catholico, etiam 
pro futuro nulla considerentur . In his matrimoniis contrahendis, ad impe- 
trandam dispensationem impedimenti, exigantur cautiones in scriptis de ca- 
tholico baptismo necnon educatione catholica omnis prolis. Incommodis, 

quae exinde interdum oriri praevidentur, mederi posset dispensatione epi- 
scopi a cautione in scriptis praestanda, retenta in omni casu pro mi ssione sin- 
cera partis catholicae, baptismum et educationem catholicam omnis prolis 
esse curaturam. Tribuatur quoque Ordinario loci pro matrimoniis mixtis 
facultas dispensandi a forma canonica , qua facultate Ordinario liceat uti tan- 
tum ex gravissimis causis. 

3. Opportuna et bene fundata videtur dispositio, iuxta quam parochus 
vel Ordinarius loci cuilibet sacerdoti intra fnes sui territorii concedere va- 
leant, ut matrimoniis valide assistat. Hac facultate nemo tamen, exceptis 
vicariis cooperatoribus, licite uti possit, nisi ad singulos casus licentiam quo- 
que assistendi matrimonio ab Ordinario loci vel parocho obtinuerit. 

4. Quoad matrimonia clandestina, i. e. matrimonia contracta coram 
solis testibus, probatur restrictio in num. 6 Voti sub c (pag. 14) contenta, 
quae ad abusus impediendos, relate ad applicationem can. 1098, omnino 
necessaria videtur. 

II - Etiam ea, quae sequuntur, mihi proponenda esse duco: agitur enim 
de re, meo humili iudicio, gravissimi momenti. 

Iuxta praxim Ecclesiae catholicae matrimonia omnium christianorum 
non catholicorum legitima, valida et consequenter indissolubilia censentur 
semper, cum in qualibet forma naturali contracta sint. Ita matrimonia inter 
christianos seiunctos, licet solum coram foro civili contracta, valida semper 
considerabantur. 

Mihi, at non solum mihi, sed etiam plurimis episcopis et sacerdotibus, 
qui sunt e regionibus, ubi catholici cum orthodoxis permixti vivunt, haec 
ratio agendi Ecclesiae catholicae ex multiplici titulo non recta et sana videtur. 

a) Ecclesia orthodoxa habet vera et proprie dicta sacramenta, inter 
quae matrimonii sacramentum ab ea semper in maximo honore habebatur. 

b ) In sacramento matrimonii contrahendo in Ecclesia orthodoxa una 
cum forma canonica, quae in omni casu requiritur, sollemnis ritus adhibetur, 
qui dignitatem matrimonii extollere valeat. 

c) In tota Ecclesia orthodoxa seu in omnibus Ecclesiis orthodoxis ma- 
trimonium extra ecclesiam, in forma tantum civili, contractum semper et 
ubique invalidum habebatur. 

d) Hierarchia orthodoxa graviter offenditur ratione agendi Ecclesiae 
catholicae, quae nullam formam canonicam pro matrimoniis fidelium ortho- 
doxorum necessariam ducit. Hoc modo agendi — ita Hierarchia orthodoxa — 
Ecclesia catholica orthodoxos paganis vel non christianis pares facit. 

e) Huiusmodi ratio agendi Ecclesiae catholicae sine dubio gravi incon- 
sequentia laborat. Potestas et iurisdictio, quae in omnibus aliis sacramentis 
Ecclesiae orthodoxae agnoscitur, in septimo sacramento simpliciter abrogatur. 

f) Haec praxis minime consona est cum spiritu oecumenico, qui hodie 
in Ecclesia catholica in magno honore habetur. 

g) Ex tali praxi Ecclesiae Catholicae gravia incommoda pro cura ani- 
marum oriuntur. Orthodoxi enim, qui matrimonia mere civilia invalida ha- 

bent, non raro vellent, obtento divortio matrimonii tantum civiliter con- 
tracti, novum matrimonium inire cum parte catholica, et quidem in ecclesia 
catholica. Quanto stupore attoniti manent, cum audiant hoc in Ecclesia ca- 
tholica numquam fieri posse, quia Ecclesia catholica eorum contubernia civilia 
valida, sancta et indissolubilia tenet. Facile intelligitur, hanc cognitionem eis 
magno scandalo esse. 

Non est difficile sequelas practicas huius modi agendi suspicari: tales ma- 
riti vel feminae novum matrimonium tamen contrahunt: sane vel iterum 
civile tantum, vel in ecclesia orthodoxa. Non parva damna pro Ecclesia catho- 
lica etiam ex hoc fonte exordium habuerunt. 

Ex hucusque dictis unum nobis deducere liceat: nihil ergo sapientius et 
melius erit , nisi ut disciplina catholica in hoc puncto revideatur et modificetur. 

En quoad substantiam omnia, quae mihi dicenda putavi relate ad votum 
de matrimonii sacramento. 

In fine permittatur mihi quaedam benevola observatio. Hoc votum de 
matrimonii sacramento subductum est discussioni Patrum et reservatum 
Summo Pontifici. Quamquam hoc factum est ex consensu Patrum Concilia- 
rium, tamen mihi haec exceptio minus apta et opportuna videtur. Ut evi- 
tentur obiectiones, quae facile moveri possent, Summum Pontificem in hac 
materia elusisse competentiam Concilii Oecumenici, reddatur hoc votum, 
redactum et modificatum a Summo Pontifice eiusque commissionibus, iterum 
ad Concilium oecumenicum, ut libere discutiatur et de eo, ut fieri solet, suf- 
fragia ferantur. Hoc auctoritati Summi Pontificis minime nocebit, fiet autem 
valde opportuna confirmatio doctrinae de collegialitate Episcoporum, qui 
una cum Summo Pontifice, sui Collegii capite, res Ecclesiae moderantur. 
Mea opinione minime timendum esset, ut maior pars episcoporum in hac ma- 
teria sententias defendat communi doctrinae Ecclesiae oppositas, quia « Spi- 
ritus Domini ferebatur (necnon fertur) super aquas » (Concilii). Cf. Gen. 1 , 2. 

Analogo modo agendi in disceptatione schematis de Ecclesia opportunitas 
huius meae propositionis confirmari videtur. 


21 

Exc.mus P. D. GERARDUS M. CODERRE 
Episcopus S. loannis Quehecensis 

Pour une pastorale renouvelee du mariage chretien. La pastorale du ma- 
riage devrait d’abord insister sur la necessite de la preparation des futurs 
epoux a la reception de ce sacrement. Des experiences suffisamment nom- 
breuses, faites depuis quelques decades, ont prouve de fagon irrefutable 
Putilite et meme la necessite de cette preparation, sur les pians medical, 
psychologique, moral et spirituel. Pourquoi ne pas meme faire de cette pre- 
paration une obligation? Ceux qui regoivent le bapteme, la confirmation, 
l’ordre, ne sont-ils pas obliges de s’y preparer? 



712 


ACTA CONC. VATICANI II 


PERIODUS III 


Ensuite, au lieu de reprendre tout ce qui existe deja dans les manuels 
de theologie morale, cette pastorale devrait s’employer a exposer une doctrine 
positive, qui tiendrait compte des decou vertes recentes sur la theologie des 
realites terrestres, et developperait les aspects spirituels et apostoliques de 
la vie conjugale et familiale. II faudrait exploiter Pappor t immense des 
theologiens recents, des medecins, des psychologues et des psychiatres mo- 
dernes, ainsi que des milliers et des milliers de couples qui, dans des mou- 
vements de spiritualite conjugale et d’apostolat familial a travers le monde, 
ont fait progresser infiniment la theologie du mariage et de la famille. Ainsi, 
les chretiens trouveraient une nourriture substantielle pour leur vie inte- 
rieure et une invitation pressante a marcher avec ardeur vers un ideal. On 
eviterait qu’ils se disent, comme jadis, que 1’Eglise considere leur etat comme 
un pis-aller, une vocation au rabais, une forme de vie a laquelle il faut se 
resigner puisqu’on n’a pas les qualites pour faire mieux. 

Pour ce faire, il faudrait d’abord bien situer le mariage dans le plan 
de Dieu et Phistoire du salut du monde, en se referant a 1’Ancien Testa- 
ment, au Nouveau Testament et a la vie de PEglise. Il serait aussi souverai- 
nement important de donner un expose riche, clair et precis sur la sacra- 
mentalite du mariage, i. e. sur ce qu’il signifie, c’est-a-dire 1’union du Christ 
et de PEglise. Ce domaine est encore tres peu exploite par la theologie, mais 
de magnifiques decouvertes ont ete faites recemment. Cela encouragerait 
les theologiens a exploiter davantage cette doctrine paulinienne. 

On devrait ensuite bien expliquer Pequilibre et Pinteraction des fins du 
mariage a la lumiere des etudes theologiques recentes: la fin du mariage; il 
ne fait aucun doute, c’est la procreation et 1’education de 1’enfant, mais 
Punion mutuelle et enrichissante des conjoints dans un amour de charite 
fait aussi partie de la finalite essentielle du mariage. Il est impossible de se- 
parer ces deux fins, qui s’appellent 1’un 1’autre, se completent, se compene- 
trent, si bien qu’il n’est pas facile de dire laquelle des deux est « premiere ». 

Il faudrait aussi insister sur le fait que par le mariage, les epoux se 
voient confier par Dieu une veritable vocation conjugale et parentale. Dieu 
va leur demander d’etre des co-createurs avec le Pere (procreation et edu- 
cation de Penfant, epanouissement du conjoint), des co-redempteurs avec 
le Fils (valeur redemptrice des joies et des souffrances pour le conjoint et 
les enfants), et des co-sanctificateurs avec 1’Esprit-Saint (souci de la sancti- 
fication du conjoint, education religieuse des enfants). 

Il serait necessaire aussi d’expliquer comment, selon Pexpression meme 
de Jean XXIII, la famille est une « cellule d’Eglise », une « ecclesiola » 
selon les Peres. Il existe a ce sujet de magnifiques travaux theologiques de- 
montrant comment PEglise vit et se developpe au sein d’une famille, notam- 
ment en temps de persecution. 

Enfin, une des grandes preoccupations des responsables de la pastorale 
familiale devrait porter sur Papostolat du foyer et sur sa mission dans 
PEglise. 

Ce n’est qu’en s’inspirant de tout cela qu’on devrait parier de morale 
conjugale. II faudrait alors insister sur la noblesse et la grandeur pour les 
epoux, non pas d’etre parfaits, mais d’etre continuellement en marche vers 
la perfection. C’est de cette spiritualite de la marche vers un ideal dont 
les fideles ont besoin, plutot que d’un expose impersonnel de prescriptions 
a observer et de fautes a eviter. II serait cependant extremement important 
de ne pas devaloriser la loi et Pideal a atteindre (ce serait du coup devalo- 
riser celui qui y tend) mais valoriser 1’effort de celui qui cherche a 1’ observer 
dans Pamour de Dieu. 

On devrait aussi accorder une attention toute particuliere a la recherche 
de la maitrise de soi, recherche comprise dans le plan de Dieu qui desire 
que 1’homme obtienne cette maitrise. II serait de plus necessaire de mon- 
trer comment la mission de fecondite est confiee par Dieu, non a Pinstinct 
de 1’homme, mais a son intelligence, son jugement et sa foi. II faudrait en- 
suite bien expliquer la fagon dont 1’Eglise envisage le probleme de la regula- 
tion des naissances et celui de la surpopulation du globe. 

Enfin, on devrait encourager beaucoup les recherches poursuivies actuel- 
lement pour regulariser le cycle feminin, pour en arriver a ce que Pacte 
conjugal soit un acte pleinement humain et chretien. 

Une pastorale du mariage ainsi congue repondrait vraiment a Pattente 
de plus en plus pressante de milliers de chretiens maries a travers le monde. 


22 

Exc.mus P. D. IOANNES CRAWFORD 
Episcopus tit. Cajf ensis, vic. ap. Ins. Salmonicarum Occid. 

Pag. 13, n. 5, lin. 10: Omittantur verba « in quantum poterit ». Ratio- 
nes: 1) Quia superflua sunt cum nemo ad impossibile teneatur. 2) Quia an- 
sam praeberent parti catholicae cedendi parti acatholicae qui postea obsti- 
terit adimpletioni promissionum. 

Pag. 13, n. 5, lin. 14: loco « illis non repugnare » legatur « illarum 
adimpletioni non repugnare ». Ratio : quia obscurum in textu manet utrum 
de emissione vel de adimpletione promissionum fit sermo. 

Ad n. 6, pag. 13 {de forma celebrationis matrimonii). Forma celebratio- 
nis matrimonii obliget ad liceitatem, minime vero ad validitatem, ad men- 
tem decreti de Ecclesiis Orientalibus Catholicis, n. 18. 

23 

Exc.mus P. D. DAVID CUNNINGHAM 
Episcopus tit. Lampsacensis , aux. Syracusensis 

Pag. 13, n. 5, lin. 10 et pag. 13, n. 5, lin. 14: cf. supra Crawford n. 22, 
pag. 713. 

N. 5: Propter condiciones varias regionum, par. a) b ) et c) relinquantur 
conferentiis episcopalibus uniuscuiusque regionis. 

N. 6: Deleatur integra paragraphus in n. 6, b) in schemate de matrimo- 
nii sacramento. Rationes: 1. Dicta paragrapho, in periculo gravi auctoritas 
parochi (de qua in n. 8, d) ponitur, immo et auctoritas Ordinarii loci. 

2. Validitas matrimonii aspectu assistentia sacerdotis satis providetur 
sive iure communi sive vi delegationis in n. 6. Unde superflua est. 

3. Hoc proposito, via aperitur neglectui assistentiae licitae matrimonii. 

* -k * 

1. Pag. 13, sub n. 5, a): deleantur verba « in quantum poterit ». Verba 
infirmam reddunt obligationem partis catholicae, et ei excusationem dant. 

2. Pag. 13, sub n. 5, a), lin. 14: legatur « atque constare expressis 
verbis coram parocho vel eius delegato prolatis, eam illis adimplendis non 
repugnare ». Ratio : schema uti nunc stat ambigua est relate ad modum 
quo mens et intentio partis non catholicae cognoscitur. 

3. Pag. 13, sub n. 5, b) et c ): tota materia de forma canonica matri- 
monii et de eius celebratione relinquatur conferentiis episcopalibus. Ratio : 
conditiones hodiernae praesertim in matrimoniis mixtis differunt multimodis. 

4. Pag. 14, sub n. 6: tota pericopa sub littera « b » omittatur et lex 
vigens de delegatione matrimoniali stet. Ratio : ut auctoritas episcopi et 
parochi ad bonum sacramenti necessaria non nimis deminuatur. 


24 

Exc.mus P. D. IUSTINUS DARMAJUWONO 
Archiepiscopus Semarangensis 

Nomine 30 episcoporum Indonesiae. Laudamus hoc schema, et petimus 
ut substantialiter idem maneat. 

Praecipuum laudis capitulum est renovata legislatio de matrimonio mixto, 
in quo petimus ut quaedam emendationes fiant, nomine nostro oblatae ab 
exc.mo D. Tillemans. Non autem volumus, ut legislatio de sic dictis cautio- 
nibus pro universa Ecclesia strictior iterum fiat. Constat enim: 1. In regio- 
nibus mixtae religionis, progrediente praesertim urbanizatione, has cautiones 

vix quiddam conferre ad matrimonia mixta diminuenda; 2. multos catholicos 
nubere cautionibus non praestitis, sine dispensatione, ita ut augetur numerus 
matrimoniorum quae civiliter quidem valida, coram Ecclesia autem invalida 
sunt; 3. etiam cautionibus praestitis, dispensatione obtenta, et matrimonio 
valide inito, res cautionum saepe esse occasionem, qua homines ab Ecclesia 
alienentur: nam facies Ecclesiae legalistica eis obvenit. 

25 

Exc.mus P. D. ALBERTUS DEANE 
Episcopus Civitatis Mariae 

Muchas y muy hermosas cosas se han dicho en el esquema dei Sacramento 
dei Matrimonio. Cosas que apruebo, y creo que son dignas dei mayor elogio. 
Los Sacerdotes y el laicado catolico de todo el mundo recibiran con alma 
agradecida estas nuevas normas. 

Attamen: debido a la enorme importanda que tiene para la sociedad y 
para la Iglesia misma, la renovacion espiritual de los cristianos casados, es muy 
poco lo que el Esquema dice sobre la santidad, la perfeccion en el estado 
matrimonial. Sin embargo esta santidad tiene su fuente perene en el sacra- 
mento dei matrimonio, bien vivido, profundizado y apreciado. En el Capi- 
tulo V de « Universali vocatione ad sanctitatem in Ecclesia », solamente se 
la dedica a los casados unas pocas palabras. 

Pues bien: como la inmensa mayorfa de los cristianos se casan, es decir 
toman el estado dei matrimonio que tiene todo un sacramento para santifi- 
carlos como esposos, como casados, creo que se ha dicho demasiado poco, 
sobre este gremio inmenso de casados que existe en la Iglesia de Dios. Hay 
mucha ignorancia en nuestro pueblo en esta materia. Basta hablar sobre la 
santidad conyugal, sobre la espiritualidad conyugal, para darse cuenta de que 
para la inmensa mayoria esta es una doctrina desconocida. 

Gracias a Dios, en diversas partes dei mundo, existen movimientos, 
nacidos en estos ultimos anos, que se ocupan de la santidad de los casados, ya 
que son ellos igual que nosotros, hijos de Dios, hijos dei reino, y con tre- 
mendas responsabilidades sobre sus almas. Estos movimientos tienen la apro- 
bacibn de los Ordinarios, y es inmenso el fruto de ejemplo de vida cristiana 
que estan dando como asimismo es inmenso el campo fecundo de vocaciones 
que se abre a la Iglesia. 

Hago dos votos en este asunto: 

1 . Que quede constancia en este Concilio que existen movimientos 
especializados para ayudar a los conyuges catolicos en su vida espiritual. Que 
este movimiento ayuda a los padres a vivir su noble mision de educatores 
cristianos de sus hijos. Tai vez el mejor antidoto para inmunizar a sus fieles 
contra las doctrinas tan difundidas dei divorcio, es fomentar estos movi- 
mientos especializados de espiritualidad conyugal, en donde se habla en 

forma jamas usada antes, sobre la dignidad, la hermosura y la santidad dei 
amor conyugal, y de su inmensa importanda social. En estos movimientos, 
los esposos aprenden con gran alegria de sus almas, que tambien hay para 
ellos un camino de santidad, y de elevacion espiritual. 

Propongo en segundo lugar de que se establezca aqui en Roma un orga- 
nismo especial, que difunda todas las noticias e informacioses sobre estos mo- 
vimientos, a fin de que lleguen a los Obispos, a los sacerdotes y a los fieles 
de todo el mundo. Asi los exitos y las experiencias de unos lugares pueden 
ser conocidos en todas partes para bien dei cuerpo mistico de la Iglesia. En 
esta forma, en pocos anos este trabajo pastoral especializado podra ser cono- 
cido en todo el mundo. 

Creo Revendisimos Padres que la aprobacion hecha en esta aula con- 
ciliar, daria gran auge a este movimiento providencial de nuestros tiempos. 
Tai vez que se podria formular asi: Este Sagrado Sinodo alaba y recomienda 
los movimientos apostolicos a favor de la santidad de los matrimonios, que 
existen y florecen en varias partes dei mundo, y ve en ellos una forma muy 
adaptada para nuestra epoca de llevar la accion apostolica y santificadora de 
la Iglesia a todas las celulas de la sociedad, a traves de la familia. 


26 

Exc.mus P. D. ALOISIUS DEL ROSARIO 
Archiepiscopus Zamboangensis 

Quoad praeparationem nubendorum ad matrimonium, maximopere opor- 
tet inculcare ut instructio quoad mysterium vitae propagandae a solis paren- 
tibus, ac praesertim a matre, tradatur privatim, gradatim et magna cum pru- 
dentia. Nunquam autem publice in scholis, neque a sacerdotibus, aut reli- 
giosis sive viris sive mulieribus. 


27 

Exc.mus P. D. IOANNES DE REEPER 
Episcopus Kisumuensis 

1. In pag. 12, par. 4, lin. 26 dicitur: « Impedimenta gradus minoris 
abrogantur ». Melius esset clare dicere: « Impedimenta dirimentia ... » quia 
sunt nonnulli auctores qui distinctionem inter gradum minorem et maiorem 
etiam circa impedimenta prohibentia introducunt. 

2. In pag. 13, par. 5, linn. 1 ss. dicitur: « ... optandum est ut separentur 
praescripta circa matrimonium partis catholicae cum parte baptizata non 
catholica, et partis catholicae cum parte non baptizata ... ». Hoc certe desi- 
derandum et laudandum est. 

Quamobrem nobis absurdum sonat quando haec separatio ad nihil redu- 
citur in sequente linea sexta, quae incipit verbis: « In omnibus matrimoniis 
mixtis ... ». Nonne hac expressione illa separatio praeceptorum negatur et 
differentia inter impedimentum mixtae religionis et disparitatis cultus 
aufertur ? 

Desiderandum nobis videtur ut clare dicatur de quali impedimento agitur, 
an nova lex de hac re introducitur vel lex vigens manet. 

3. In pag. 13, pag. 5, lin. 9: « pars catholica ... promissionem sinceram 
praestare debebit ... ». 

Illa promissio apparet constituere condicionem sine qua non validitatis 
dispensationis ab impedimento; sed quid si promissio non sit sincera sed 
fictiva , dispensatio estne valida vel invalida, et si invalida matrimonium in 
casu disparitatis cultus erit invalidum. 

De hac re declaratio lucida requiritur. 

4. In pag. 13, par. 5, linn. 10-11: « ... baptismum et educationem catho- 
licam universae prolis esse curaturam ». 

Quid in casu si pars catholica matrimonium contrahat cum parte non 
catholica quae iam prolem non catholicam ex priore matrimonio habet? 

Debet pars catholica promittere se etiam illius prolis (dicitur enim: uni- 
versae prolis) baptismum et educationem catholicam curaturam esse? Si haec 
non est mens legis, addatur post verbum: prolis nascitur ae. 

5. In pag. 13, par. 5, linn. 14-15: oportet constare partem non catho- 
licam illis promissionibus (i. e. cautionibus datis a parte catholica) non re- 
pugnare. Estne hoc requisitum tantum ad liceitatem vel ad validitatem? 

Apparet esse tantum ad liceitatem dispensationis, secundum declara- 
tionem S. Off., 21 apr. 1938 ( Sylloge p. 561). Desiderandum videtur ut hoc 
clare dicetur. 

6. In pag. 13, par. 5 b, linn. 19 ss. 

Quis est iudex de gravitate difficultatum, quae obstant observationi for- 
mae canonicae: estne Ordinarius loci, vel pastor, vel partes contrahentes? 
Hoc clare statuendum est. 

7. In pag. 14, par. 6 c, linn. 23-31: agitur hic de forma extraordinaria 
matrimonii, quae in iure vigenti iam conditionibus circumdata et protecta 
est. Periculosum est addere conditiones coarctantes pro circumstantiis extraor- 
dinariis, quae fortasse matrimonia innocentia redderent invalida. Ideoque 
propono omittere novas conditiones in schemate scriptas. 

28 

Exc.mus P. D. IOSEPH DESCUFFI 
Archiepiscopus Smyrnensis 

Pag. 12, n. 5 (de matrimoniis mixtis). Optandum est ut possint declarari 
valida matrimonia latinorum cum acatholicis orientalibus, contracta coram 
ministro acatholico. Concedatur etiam episcopis latinis facultas necessaria 
dispensandi super formam canonicam et sanandi matrimonia iam contracta. 

Dolendum est quod haec facultas non fuit concessa episcopis latinis in 
schemate pro episcopis latinis. Poterit inscribi nunc in schemate de matri- 
monio (emendato) pag. 12 in fine n. 5. 


29 

Exc.mus P. D. ALBERTUS CONRADUS DE VITO 
Episcopus Lucknovensis 

1. De ipso sacramento ne verbum quidem adest in textu. Necessarium 
ergo videtur definitionem sacramenti matrimonii tradere. 

2. De ministris sacramenti quoque ne verbum quidem. Absolute necesse 
est amplo modo statuere ipsos sponsos esse ministros huius sacramenti et 
clare statuere quod sponsus sponsae sacramentum administrat et e contrario 
sponsa sponso sacramentum administrat. Ex hoc enim sanctitas matrimonii, 
familiae et amoris coniugalis derivantur. 

3. De amore quoque et mutuo adiutorio coniugum a sacramento sancti- 
ficatis ne verbum quidem adest. De hac tamen re agere summi momenti est 
pro ipsis coniugibus, pro filiis et pro tota christiana familia. 

4. Quid statuit lex divina de matrimonii sacramento ? neque de hoc sermo 
adest in textu. Tamen si saepe dicitur quod lex divina observanda est, debet 
etiam dici quid ipsa praecipiat. 

5. Praepositiones schematis unum tantum prae oculis habent: favere 
conditionibus vitae mundi moderni! Estne hic mundus pro quo Christus neque 
voluit orare? Vel estne forsan idem mundus qui diluvio universali a Deo 
extinctus est vel mundus qui Deum non cognovit. 

Matrimonium christianum a lege Christi et Ecclesiae tantum sanctificatur, 
dum e contrario a mundi dictaminibus corrumpitur. 

Concilium nullo modo potest dictamina mundi sequi in suis legibus con- 
dendis. 

30 

Exc.mus P. D. IOSEPH AMIHERA ESSUAH 
Episcopus Kumasiensis 


Par. 5, De Matrimoniis mixtis: a) De promissionibus. I suggest that not 
only the catholic party but also the non-catholic party should be obliged to 
make the promisses solemny. 

The reason is that the Catholic party can scarsely have the authority to 
have ali the children baptised and educated as catholics, if the non-catholic 
party does not feel obliged as well. My experience is that in some instances, 
even where the non-catholic party has previously made solemn promisses 
that all the children will be reared as catholics, he makes a di vision and 
takes the children of his sex to his own church. If now he is made to feel 
that he has no obligation, it will not be a snrprise if he takes all the children 
to his own church. 

In my country, Ghana, West Africa, the native custom (derived from 
paganism) is that children follow the religion of the father, while a woman 
follows that of her husband. The solemn promisses, so far required in mixed 
marriage, have mitigated the strength of this custom. It is almost certain 
that if the non-catholic is now to be free from undertaking these promisses, 
most children of mixed marriages will be reared as non-catholics. Where 
children are even baptised as catholics, there will be no fear on the part of 
the non-catholic to take them to his Church, on the plea that all christian 
Churches are the same. 

b) and d). Forma canonica. I suggest that all marriages between catholics 
and non-catholics should stick to the forma canonica, i. e. with a catholic 
priest as the ofHcial witness, except in the extraordinary case of lack of a 
priest and, in addition of a danger of death, where catholic lay-people may be 
witnesses. 

The reason is that if the non-catholic knows that in an extraordinary 
circumstance he can marry his catholic party without the priest, the way 
will be opened for him to create the circumstance, if he so wishes, and marry 
before his non-catholic minister. 

In my country, Ghana, there are three forms of marriage: a) everyone 
must first marry according to custom; b) the christian then marries again in 
his church; or c) he can marry at the civil court, with the Registrar of the 
Court as the minister of marriage. 

With the present law of marriage, catholics marry according to a) and b) 
above; those who take a) and c) are considered bad catholics and as living in 
concubinage. 

Most of the mixed marriages we have had, have catholic women and 
non-catholic men as partners. If now the non-catholic knows that he can 
take his catholic partner not to the catholic church but to his own Church or 

the Court for his marriage, the loss of sonis will be far greater than what we 
have now when one or the other catholic goes off the rails. 

Non-catholics at home admit divorce and re-marriage when the divorced 
partner is stili alive. At present they know that no divorce is admitted in 
a marriage in the catholic Church; but if they can legitimately marry a catholic 
outside the catholic Church, there seams to be no reason why they should 
not add that they can divorce their catholic partners. 

Investigations into the freedom and family relationship of marrying 
partners will, in many cases, be omitted, if mixed marriages can be celebrated 
outside the catholic Church. It is not improbable to keep the parish priest 
ignorant until after the celebration of the marriage, before the catholic party 
goes to inform him. With the admission of divorce, non-catholics cannot be 
convinced that they are free to marry again only after the death of their 
divorced partners. 

Record-keeping is another point. If a catholic forgets or bluntly refuses 
to inform his parish priest of his marriage outside the catholic Church, he 
is officially free to enter into a subsequent marriage when the first proves to 
be troublesome. 

The forma canonica should, accordingly, be enforced in ali mixed mar- 
riages, whatever be the extraordinary circumstances. 

31 

Exc.mus P. D. ALBERTUS ALOISIUS FLETCHER 
Episcopus Eetriculanus 

Infrascriptus Albertus L. Fletcher, ep. Petriculanus (Little Rock, U.S.A.) 
hoc interventum scriptum in schemate « De Matrimonii Sacramento » sub- 
mitto. 

Si Beatissimo Papae Nostro placeant ea quae in schemate sub n. 5 pro- 
ponuntur in lege generali Ecclesiae recipienda, sincere flagito ut exceptio ab 
hac lege pro nostris Statibus Unitis statuatur. Uti patet, cum obedientia nec- 
non filiali reverentia voluntati Beatissimi Papae obtemperabo. 

Ideoque, si tamquam norma generalis ea in schemate contenta statuta 
erunt, propono ut pro Statibus Unitis lex nunc vigens in codice luris Canonici 
nunc vim suam retineat aut licentia conferentiae episcopali propriis legibus 
condendis, ab Apostolica Sede adprobandis, concedatur. 

Certo certius verba prolata in aula Concilii a rev.mis Patribus concilia- 
ribus Fearns et Krol adiuncta nostrae nationi forsitan peculiaria descripserunt. 
De salute animarum, praesertim iuvenum, valde timeo si vigilantia et cura 
vera pastorali in matrimonio ineundo privatae erint (...?), et eas per legem 
vigentem (aut per leges de quibus supra) melius quam per propositam eis 
praebere possumus, non tantummodo ad validitatem et sanctitatem matri- 
monii servandas sed etiam ad prolis baptismum et catholicam educationem 
curandos. 

32 

Exc.mus P. D. MICHAEL GONZI 
Archiepiscopus Melitensis 

Constat ultimis hisce temporibus — ab ineunte scii, saeculo xx ad no- 
stros usque dies — generis humani biologicas conditiones magnopere immu- 
tatas esse: infantium enim mortalitas, quae dicitur, valde imminuta est; 
publica valetudo, ope curae praeventivae, publice praestatae, melior effecta; 
vitae cursus fere ubique longior evadit. 

Ex hoc tamen originem ducit demographicum incrementum seu explo- 
sio demographica, ut aiunt. 

Exempli gratia referre placet nostram archidioecesim in qua, nuper elap- 
sis quinquaginta annis, incolarum numerus duplicatus est. 

1. Res tamen serene ac positive diiudicanda est: a) illud namque nil aliud 
esse apparet nisi verus humanitatis profectus, divino consilio plane respon- 
dens, nam Dei voluntas est ut humanitas progrediatur, vires naturae agno- 
scens eisque moderans; b) homini novum onus, seu nova responsabilitas inde 
provenit, nam ipse fit hoc modo veluti suae speciei arbiter: demographica 
enim et familiaris aequabilitas iam non ab una naturae vi dependet, sed 
simul manet sub humanae rationis ductu, ideoque factum demographicum fit 
plene et perfecte humanum. 

2. Homines igitur ius habent ut apti reddantur ad illam capacitatem 
illudque onus super se suscipienda atque ita demographico problemati non 
modo mere biologico respondeant, sed modo plene humano. Porro humani 
huius responsi vis atque natura postulat ut, praeter biologicam rationem, 
aspectus quoque psychologicus, sociologicus, culturalis et ethnicus una simul 
congrediantur. 

Practice igitur problemati demographico idonea solutio praestari poterit 
non quidem media chemica vel physica ad procreationem moderandam adhi- 
bendo, sed hominum nostri temporis agendi rationem integre reformando. 

3. Christi asseclae insuper illam agendi rationem, ethicis principiis fun- 
datam, iuxta christianae doctrinae principia perficere atque complere debent, 
prae oculis habentes non modo iuris naturalis momentum, sed et virtutes 
specifice christianas ut sunt: caritas, fiducia in divinae Providentiae auxi- 
lium, paupertas, sacrificium, generositas etc. 

In praxi: oportet ut matrimonium consideretur non tamquam aliquid a 
se, sed in relatione ad totam vitam. Id tamen obtineri omnino non poterit 
absque auxilio personarum et institutionum, quae christianae familiae prae- 
parandae atque educandae incumbant. 

Necesse est igitur ut sponsi aeque ac coniuges, iuniores et praesertim 
maturiores, opportune educentur et instruantur in illis potissimum regio- 
nibus christianis ubi demographicum incrementum maius exsistit. 


46 

Schema proinde — mihi videtur — amplificandum est in ea parte ubi 
de sponsorum educatione fit sermo; ibique edicendum oportere ut in huius- 
modi educatione de omnibus vitae aspectibus ratio habeatur, quamquam 
matrimonialis consortii argumentum fusius, uti pronum est, pertractari urgeat. 

In schemate brevis commendatio fit circa sponsorum ad matrimonii prae- 
parationem; sed illa commendatio est nimis generica. Cum agatur de re tanti 
momenti pro felici matrimonii exitu, videtur magis esse insistendum super 
necessitatem dictae educationis eaque clarius esse describenda atque pro- 
ponenda. 

Nostris diebus urget omnino ut sponsi ante matrimonium intense et 
modo peculiari ac specifico praeparentur. In pluribus dioecesibus, ut in no- 
stra archidioecesi melitensi, ortus est atque actuose operatur motus familiaris 
« ad hoc », qui dicitur in aliquibus dioecesibus, uti in nostra dioecesi, « Mo- 
vimento di Cana » (Cana Movement). 

Huius motus finis triplex est, scii: a) ut laicos ducat atque inspiret 
ad plenam cognitionem vocationis ad matrimonium christianum; b) ut spon- 
sos edoceat sanctitatem Sacramenti, munera coniugum reciproca, atque officia 
parentum erga filios; c ) ut servitium praebeat ad consulendum de quaestio- 
nibus ante et post matrimonii celebrationem. 

Programma actuositatis Motus varia comprehendit incepta, quae ex arcta 
sacerdotum et laicorum cooperatione profluunt. En aliqua exempli gratia: 
a) acroases seu lectiones pro sponsis; b) item pro neo-coniugibus (quae qui- 
dem maius momentum induunt prae illae quae sponsis praebentur, nam ex 
prioribus cohabitationis mensibus matrimonii exitus ut plurimum dependet); 
c ) item pro parentibus, iuvenibus, artis obstetriciae peritis, sacerdotibus. 

Magno cum gaudio affirmare possumus iuvenes sponsos et coniuges no- 
strae archidioecesis libenti animo Motus inceptis adhaerere ac frequentes 
eiusdem actuositatem participare, eo quod in ipso inveniant viam ac rationem 
positivam, directam ac practicam vitae coniugali subveniendi. 

Nostro tempore mera et nuda hortamenta de matrimonio minime suf- 
ficere satis superque constat; nam homines doctrinam sitiunt quae a sancti- 
tate quidem matrimonii initium capiat, quaeque tamen vitam illorum coti- 
dianam ac domesticas familiae necessitudines intime pariter attingat. 

Motus, de quo hic sermo fit, non est simplex institutio educativa, sed 
evadit potius sensus et spiritus quem sponsis communicare oportet. Ipse 
igitur operam dat ut incitet, informet, inspiret; incitat ad amorem, informat 
intellectum, inspirat per gratiam animae. 

Tria haec, si una habeantur simul, matrimonii sanctitatem tuentur, uni- 
tatem roborant, felicitatem gignunt. 

Et illa quidem de matrimonii praeparatione. 

In diversis dioecesibus, uti etiam in nostra, simul cum supra relato Motu, 
qui « Movimento di Cana » audit, ortum est « Consultorium matrimoniale ». 

Nostro tempore matrimoniales consultationes scientiae peculiari origi- 
nem dederunt, quae propriam viam ac rationem technicam ac scientificam se- 

quitur, necnon plurimo studio ac labore comparatur. Ipsa duos aspectus 
complectitur, pastoralem nempe ac laicalem. 

Unumquodque catholicum consultorium duos aspectus distincte prose- 
quitur. Pro aspectu pastorali adlaborant sacerdotes; pro aspectu laicali ad- 
sunt consultores laici et quidem medici, iurisperiti necnon consultores matri- 
moniales apte instructi. Uti liquido apparet, opus est peritis bene selectis, 
convenienter paratis et psychologice ad huiusmodi laborem aptis. 

Consultatio matrimonialis hodie omnino necessaria evadit dum matri- 
monii sanctitas et unitas ob temporum nostrorum pravum influxum pericli- 
tantur. Non possunt ad hoc ipsi cursus praematrimoniales et matrimoniales 
sufficere; sed opus est matrimonialibus « consultoriis », nam coniuges indi- 
gent aliquo centro seu instituto ubi possint facile et aperte matrimonialia 
problemata discutere ac difficultates solvere, antequam iurisperitum adeant 
separationis aut divortii causa. 

Summopere proinde optandum est ut Sacrum Concilium Motus de quo 
sermonem facimus, institutionem, pro maioribus saltem dioecesibus, enixe 
commendet. 


33 

Exc.mus P. D. CAROLUS ALEXANDER GRANT 
Episcopus tit. Alindensis, aux. Northantoniensis 

1. De cautionibus. The legislation proposed in the Schema is reasonably 
satisfactory as long as it made ciear that the non-Catholic party must not 
be opposed to the keeping of the promises made by the Catholic. The 
phrase « in quantum poterit » should be ommitted in the previous paragraph. 
I would prefer the cautiones to be kept except in the case of really believing 
and practising non-Catholics. 

2. De forma celebrationis matrimonii. I would agree to the form being 
made necessary only for liceity, but only on two conditions: a. that only 
those marriages should be valid which are provable by a public document, 
and b. that where the catholic party or parties contract marriage without 
the catholic form and without a dispensation, then they are to be excluded 
from the Sacraments by excommunication, or some equally effective means, 
until they have shown true penitence and have made promises as to the 
catholic education of children. If this latter condition is considered too 
unecumenical, then the canonical form should stay as it is. 

My reason for the above is that under the present conditions many na- 
turally valid marriages entered into in good faith are invalid — this is espe- 
cially true since the amendment of Canon 1099, par. 2 in 1948 — with 
consequent deprivation of sacramental grace; and also that very grave 
scandal is caused by Catholics who are enabled to marry validly in the 
Catholic Church after one or more civil unions — this also can give rise 

to grave injustice to the partners in these civil unions, and to children 
born in them. 

3. De impedimentis. I agree with what has been said as to the advi- 
sability of seeking as much uniformity as possible between the impediments 
of purely ecclesiastical law and those of the State. I consider that impediments 
of purely ecclesiastical law should not bind baptised non-Catholics; or at the 
very least, that the marriages of two non-Catholics bound by such impe- 
diments should be declared to be putative. 

My reasons for this are as follows: a. it is unjust that non-Catholics, 
entering marriage in good faith and ignorant of the impediment, should be 
deprived of sacramental grace. b. It can also be a source of grave embarrasment 
if they become Catholics, even though the marriage can be convalidated 
by « sanatio in radice ». It is surely unjust that children born of such a 
marriage should be illegitimate. 

34 

Exc.mus P. D. VILLELMUS ERICUS GRASAR 
Episcopus Salopiensis 

N. 5, pag. 12, linn. 40 ss.: Omittantur verba: « nec non declarationis 
de libertate religiosa ». Ratio: verba videntur suggerere ius vigens posse 
offendere contra libertatem religiosam. Talis suggestio, meo iudicio, falsa 
esset. Ius vigens requirit promissiones a parte acatholica, sed supponit pro- 
missiones libere datas. Ius vigens non sanciret coercitionem ut pars acatho- 
lica faceret promissiones contra suam conscientiam. 


35 

Exc.mus P. D. GORDONIUS IOSEPH GRAY 
Archiepiscopus S. Andreae et Edimburgensis 

Proh dolor, mihi videtur spem plurimorum tum fidelium tum fratrum 
separatorum schemate de matrimonio delusam esse, quia tam pauca dicit 
de matrimoniis mixtis. Legislatio hodierna Ecclesiae de matrimonio, et ma- 
xime de matrimoniis mixtis, plurimas difficultates secumfert pro quibusdam 
individuis, praesertim in nationibus .acatholicis. Haec problemata, quae per- 
sonas intime tangunt et aliquando familias scindunt, talia sunt quae con- 
siderationem Patrum mereantur, nam non raro occasionem dant lapsui ca- 
tholicorum a fide, et inter acatholicos acerbitatem causant erga ecclesiam 
catholicam. In pag. 6 schematis, par. 3, sect. B, consideratio horum proble- 
matum tempori indefinito differtur. Tali proposito solutio pro his problema- 
tibus post quindecim vel viginti annos forsan invenietur; sed non ita satisfit 
gravitati problematis pro praesenti tempore. 

Evidens est Ecclesiam non posse omnibus difficultatibus providere in sua 
legislatione pro matrimoniis mixtis, cum circumstantiae valde diversae sint 
in diversis nationibus. Immo, probabile est Ecclesiam numquam posse omni- 
bus exigentiis acatholicorum in hac materia satisfacere. Tamen mi hi omnino 
persuasum est nos plus facere potuisse, et puto Patres saltem manifestare 
debere se sollicitos esse propter quaerimonia acatholicorum, qui modum 
agendi Ecclesiae in hac re intelligere nequeunt, et propter incommoda gra- 
via quae, secundum acatholicos, ex una Ecclesiae legislatione proveniunt. 

Singulis annis Coetus Generalis Ecclesiae Presbyterianae Scoticae Edim- 
burgi convenit ad leges ferendas pro suis membris per totum mundum di- 
spersis. His novissimis annis in illo coetu frequenter agebatur de effectibus 
qui pro coniuge acatholico in matrimonio mixto oriuntur iure canonico Ec- 
clesiae catholicae. Et coetus universus legislationem catholicam vehementer 
insectatus est. Nolo de validitate harum reprehensionum et criminationum 
iudicium ferre. Sufficiat dicere illas ab ephemeridibus cum assensu generali 
editas esse. Examplar decretorum Romam ad Secretariatum pro Unitate 
Christiana ab ipso coetu missum est, et ceterae ecclesiae acatholicae ad sen- 
tentiam Presbyterianorum sustinendam invitabantur. Postea delegatio mini- 
strorum et presbyterorum Ecclesiae Presbyterianae me visitavit ad quaeri- 
monia exponenda et mentem suam declarandam. Sperabant ius canonicum 
de matrimoniis mixtis in Concilio Vaticano attente examinatum et forsan 
penitus immutatum iri. Hi viri hodie anxie expectant notitias harum deli- 
berationum. Si in Concilio quaestio de matrimoniis mixtis non tractatur sed 
tempori indeterminato differtur, plures Protestantes bonae fidei, qui harmo- 
niam inter ecclesias appetunt, sine dubio putabunt Ecclesiam de his proble- 
matibus parum vel nullo modo sollicitam esse. 

Fortasse Ecclesia non poterit pro his casibus ius suum immutare ad sa- 
tisfacienda desideria fratrum separatorum. Si ita est, spes illos fefellerit et 
contristati erunt. Tamen, si viderint Patres Concilii rei diligenter et serio 
studuisse, et ad decisiones pervenisse solummodo propter principia ut sa- 
cra sustenta, credo illos nostras decisiones patienter et aequo animo sine 
acerbitate accepturos esse. Si e contra illis videbitur Concilium ne quidem 
agnoscere gravitatem problematis — quod problema, secundum illos, a dura 
legislatione catholica causatur — tunc dicent suas postulationes legitimas 
nullius momenti habitas esse. Nemini autem placet suam opinionem abiec- 
tam videre. 

Quapropter, cum in ipso Concilio tempus nunc desit pro deliberatione 
plena de hoc gravi problemate, propono: 

1. ut statim nominetur Commissio ad quaestionem pervestigandam de 
legislatione pro matrimoniis mixtis tamquam problema quod valde urget. 

2. Ut animadversiones fratrum separatorum de hac materia exquiran- 
tur, saltem ad fovendam amicitiam et bonas relationes. 

3. Ut commissio momentum pastorale problematis pro praesenti tem- 
pore agnoscat et suas conclusiones quam primum in lucem edat. 

36 

Exc.mus P. D. HILARIUS HACKER 
Episcopus Bismarckiensis 

Circa n. 5 (De matrimoniis mixtis), pag. 12, propono loco verborum 
in par. 5 sequentia: « Quo opportunius condicioni personarum consulatur, 
ad matrimonia mixta quod attinet, salvis exigentiis iuris divini, leges cano- 
nicae de impedimentis mixtae religionis et disparitatis cultus, accommoden- 
tur per leges particulares cuiuscumque conferendae episcopalis, a Sede Apo- 
stolica confirmandas, ita ut opus Oecumenismi bene perpensis circumstantiis 
et adiunctis alicuius regionis, prudentius ac melius perfici possit ». Ratio: 
Lex nunc vigens in Codice luris Canonici fidelium nostrorum bono melius 
inservit. Ex experientia pastorali scimus multa damna gravissima oritura 
esse ex lege in schemate proposita. Cura animarum est suprema lex. 


37 

Exc.mus P. D. PHILIPPUS MATTHAEUS HANNAN 
Episcopus tit. Hieropolitanus, aux. V ashingtonensis 

In hoc schemate de matrimonii sacramento iure meritoque leges nostrae 
quae ad matrimonia mixta spectant rursus denuo perpenduntur, et quaedam 
proposita utilia exhibentur. Quaedam mutationes radicales etiam proponun- 
tur de quibus oportuisset — ad mentem huius Concilii pastoralis — cum 
parochis nostris disceptare posse. Mea quidem sententia, lex proposita gravi- 
bus defectibus laborat. 

1. Nova lex cum periculo facit ut parochus minus responsabilis fiat quoad 
sponsos ad matrimonium praeparandos. Quanquam enim in articulo 8, para- 
grapho d, parochus recte dicitur hac in re responsabilis, statuitur tamen in 
art. 6, par. d, ut matrimonium sit validum si contrahitur coram quolibet 
sacerdote in aliqua ecclesia vel oratorio publico etiam contra praescripta legis, 
itaque alter paragraphus alteri paragrapho contradicit. Experientia constat 
parochum eiusque coadiutores melius iudicare res quae ad matrimonia inter 
parochia nos spectant. 

2. Praescriptum quod continetur in art. 6 b, postponit parochi iudicium 
iudicio cuiusvis dioecesani sacerdotis, nulla ratione habita pastoralis expe- 
rientiae parochorum in re matrimoniali, qua forte alii sacerdotes omnino 
carent. Parochi iudicium in hac re nulli quidem postponendum esse cense- 
mus nisi loci Ordinario aliisque quos ipse expresse delegaverit. Quod nisi 
ita erit, corruet non modo parochorum, sed etiam Ordinariorum circa ma- 
trimonium potestas. 

3. Hac lege, quae in citato art. 6 b, proponitur, item videtur catholicis 
iuvenilis et ferventis adhuc aetatis denegari beneficium prudentiae et saga- 
citatis parochorum eorumque adiutorum in munere pastorali. Hodie, saltem 
in nostra natione, numerosiora patimur festinata et inconsiderata connubia. 
Parochi aliique animarum pastores, cum omnia noverint adiuncta rerum et 
personarum, in variis his casibus communiter erunt optimi iudices; at si 
contrahentes, vel alii quorum interest, huic iudicio subicere nolunt, ad loci 
Ordinarium recurrere possunt vel ad alios quos ipse tamquam suos delegatos 
in re matrimoniali designaverit. 

4. Licentia ad matrimonia mixta celebranda, prout statuitur in art. 5 b, 
in hac nostra societate, in qua plures agnoscuntur formae religionis, illud 
efficit ut vix ullum retineatur obsequium in matrimonii sacramentum et in 
pastorale parochi munus. Vi huius praescripti, si pars acatholica petierit ut 
matrimonium coram ministro acatholico vel coram publico officiali celebretur, 
illud permitti posse videtur, siquidem postulatio ipsa reputari potest ut suffi- 
ciens causa canonica dispensationis. Lex enim tantummodo exigit ut occurrant 
« graves difficultates ». At notandum quod in hac nostra pluralistica socie- 
tate, ut diximus, numerus sectarum acatholicarum est vere ingens. Sunt enim 
amplius quam dugentae, in nostra natione, quarum nonnullae nuper invectae 
paucos tantum asseclas habent. Nunc si licentia dabitur uni ut matrimonium 
mixtum in suo templo protestantico ineat, danda est etiam cuilibet qui illam 
postulaverit, ne videatur Episcopus alios prae ceteris anteponere, acrimo- 
niosa in se excitans odia. Si autem hanc licentiam omnibus dederit, aequabi- 
tur parochus catholicus, ad matrimonium quot attinet, infimo ministello pro- 
testantico, cum pravissimo catholicorum fidelium scandalo et magna iniu- 
ria fidei. 

5. Licentia celebrandi matrimonia mixta extra catholicas ecclesias, si 
effectus inspicimus qui inde consequuntur, contraire videtur oecumenico fini 
quem sibi proposuit Concilium. Nam, si hanc licentiam, contra praescriptum 
legis nuper citatae, episcopus denegaverit, in odia Protestantium incurret; si 
interdum concesserit, facere non potest ut in quolibet templo et coram quovis 
ministro seu ministello matrimonia celebrentur, quod profecto nocebit aesti- 
mationi Protestantium erga Ecclesiam ut custodem totius veritatis et ut Spon- 
sam Christi. 

6. Causae quae in citato art. 5 b, indicantur tamquam legitimae et suffi- 
cientes ut matrimonia mixta extra ecclesias catholicas ineantur, scilicet « gra- 
ves difficultates », tam vagae sunt atque tam late patent ut forma iuridica 
celebrationis, quae pro matrimoniis mixtis ibi statuitur, reapse sublata videa- 
tur. Sufficit enim ut pars acatholica recusaverit matrimonium inire in ecclesia 
catholica, ut legitime ei concedi possit, ad normam huius praescripti, licentia 
matrimonium contrahendi coram ministro protestantico. Quod autem uni 
conceditur, eadem de causa omnibus concedendum est. Nemo itaque est qui 
non videat, huiusmodi dispensatione, sane actum esse de forma matrimonii 
mixti. 

7. Si abusus obreperint, ii corrigi possunt lege quae sit non tam dura et 
damnosa. Sed quinam abusus, quae difficultates hanc legem induxerint, nul- 
libi reperitur. Ut verum fatear, nobis prorsus significanda erit ratio quae 
dictaverit ut ita penitus immutaretur lex matrimonii cum magna et ampla 
experientia suffragatur (Tametsi, Ne Temere, etc.). 

8. Matrimonia mixta, ad normam iuris vigentis celebrata, felicem exitum 
generatim habuerunt. Ratio autem in eo reponenda est quod sponsi mixtae 
religionis statuere tenentur quae ad fidei professionem attinent antequam 
matrimonium inierint, non vero postea. Futurae matrimonii quaestiones diffi- 
cultatesque, quae praevideri possunt, profecto non post sed ante matrimonium 
expediendae sunt. Etiam acatholici in rebus matrimonialibus consiliarii hoc 
suadent. At nova lex, quae in citato articulo proponitur, posthabere videtur 
huiusmodi opportunas prudentesque curas, quae ad religionem quod attinet 
sane ante matrimonium praestandae sunt. 

9. Nova lex ignorare videtur beneficia quae ex iure vigente exorta sunt, 
praesertim in iis quae institutionem in religione universae prolis respiciunt. 
Itemque ignorare videtur humani animi motus de quibus scientia psycholo- 
gica nos certiores facit. Si enim vir catholicus matrimonium contrahere potest 
in templo protestantico, coniux acatholica arguere inde potest sibi licitum 
esse ecclesiam protestanticam adire ut filii ibi baptizentur, cum huiusmodi 
baptismus etiam ut validus agnoscitur; atque sibi licitum esse decernere ut 
filii ibi recipiant religiosam institutionem, ubi parentes matrimonium con- 
traxerunt. 


38 

Exc.mus P. D. CAROLUS HERMANNUS HELMSING 
Episcopus Kansanopolitanus - S. loseph 

For the Holy Father’s Commission in reference to the Sacrament of 
Matrimony, may I make this observation. The entire schema meets general 
approval. 

However, in regard to mixed marriages, paragraph 5, section B, it might 
be better to state that the faculty granted to the Ordinary to dispense from 
the canonical form presupposes that the Ordinary through the parish priest 
is morally certain that there are no impediments to the marriage, that the 
divine law regarding the baptism and Catholic education of the children is 
safeguarded, and likewise, that there is certitude regarding the validity of 
the matrimonial consent. Fears of many that this faculty to dispense would 
be dangerous for the Church in the English-speaking world would perhaps 
be lessened if these conditions were again repeated in this short paragraph. 

39 

Exc.mus P. D. IOANNES HERVAS Y BENET 
Episcopus tit. Dorensis , praei, null. Cluniensis 

Ad n. 5, pag. 13, lin. 13, dicatur: « ... partem non catholicam opportuno 
tempore ante dispensationem moneri oportebit ... ». Ratio : Pars non catho- 
lica, si serio assentiri vult tum promissionibus a parte catholica factis tum 
obligationibus a finibus et proprietatibus matrimonii dimanantibus, tempe- 
stive omnino moneri oportet, cum res adhuc sunt integrae et certo ante 
dispensationem. 

Ad n. 5, pag. 13, linn. 22 ss., dicatur: « ... Ordinariis locorum, si ita sta- 
tuit conferentia episcopalis nationalis, facultas a forma canonica in singulis 
casibus dispensandi tribuatur ... ». Ratio : si non ponitur haec restrictio, lex 
communis de forma canonica pro matrimoniis mixtis, practice ex dispensa- 
tionibus generalibus Ordinariorum posset enervari. Lex de forma canonica 
servanda, quae maxime uniformis sit oportet, practice careret uniformitate. 
Immo ut valide quis contrahere posset in nuptiis mixtis absque forma cano- 
nica, sufficeret ut se transferret in dioecesim ubi illa dispensatio generalis 
Ordinario concessa esset. 

Ad n. 5 c, pag. 13, linn. 25 ss., dicatur: « Matrimonia mixta sive inter 
baptizatos et non baptizatos, intra missam celebrari possunt, si auctoritas loca- 
lis, attentis circumstantiis et periculo scandali remoto, id opportunum cen- 
suerit ». Ratio: Sufficit ut celebratio cum missa et benedictione sit aliquid 
/ acuit ativum et non obligatorium. Celebratio obligatoria posset, in aliquibus 
mundi regionibus, offensionem causare. Ita finis intentus sufficienter ob- 
tinetur. 

Ad n. 6 b, pag. 14, linn. 15 ss., supprimatur haec pericopa. Saltem gra- 
viores statuantur cautelae ad graves abusus vitandos qui ex hac matrimonii 
forma admissa, coram sacerdote, facile oriri possint. 

1) Expresse dicatur quod implicite tantum habetur « matrimonium con- 
tra iuris praeceptum, quod graviter illicitum est, validum declaretur ... ». 

2) Hae cautiones vel conditiones essent addendae: a) quod hoc matri- 
monium non sit per generalem dispositionem vel particulare decretum ab 
Ordinario prohibitum; b) ut publice celebretur cum expressa rectoris ecclesiae 
permissione; c ) ac simul tum sacerdoti tum nupturientibus constet et isto- 
rum status libertas et impedimentorum absentia. 

40 

Exc.mus P. D. VINCENTIUS HINES 
Episcopus Norvicensis 

N. 5 (De matrimoniis mixtis), pag. 12. Numerum matrimoniorum mixto- 
rum in Statibus Foederatis Americae Septemtrionalis omni anno contractorum 
est plus quam 100.000. Quapropter mutatio regularum pro talibus matrimo- 
niis nostrae nationi magni momenti est. Fere omnes episcopi et sacerdotes in 
America Septemtrionali agnoscunt matrimonia mixta constituere magna pe- 
ricula fidei partis catholicae et prolis. Quapropter ullae relaxationi vel mitiga- 
tioni legis in hac materia vehementer opponimus. 

Si talis relaxatio legis necessaria in natione particulari consideratur, con- 
ferentia episcopalis talis nationis indultum speciale ab Apostolica Sede petat, 
sine necessitate periculum spirituale in mundum universum imponendi. 

Relaxatio legis ut in n. 5 proposita grave scandalum fidelibus et sacerdo- 
tibus in America Septemtrionali reciperetur. 

Pro his rationibus et etiam pro illis ab em.mo card. Spellman et ab 
exc.mis Krol, Heenan, et Conway in aula prolatis enixe rogo ut lex in C.I.C. 
vigens conservetur, vel saltem iudicium de accommodatione legis conferentiis 
episcopalibus concedatur. 


41 

Exc.mus P. D. HENRICUS JENNY 
Episcopus tit. Lycaonensis, aux. Cameracensis 

1. Pag. 12, n. 4. Addatur impedimentum dirimens doli, sicut in iure 
civili, secundum considerationes a perito mons. Bride saepe exaratas. In 
causis matrimonialibus saepe consideratur dolus ut simplex error non infi- 
ciens validitatem. 

Forte etiam addatur impedimentum dirimens psychicae immaturationis, 
prout a peritis medicis psychiatricis potest concludi (fere ut impedimentum 
« vis et metus »). 

2. Pag. 12-13, n. 5. Optime de novis dispositionibus de matrimoniis 
mixtis. 

3. Pag. 13, n. 6 c) dicitur in textu « praeter conditiones expressas in 
iure vigenti ». Forte egerent conditiones istae aliqua illustratione vel expli- 
catione; nempe sufficiantne conditiones morales, v. g. vetitum a lege civili 
ne celebretur matrimonium coram presbytero quando non adest civile ma- 
trimonium. 

4. Pag. 14, n. 7. Desideratur mens nova in expediendis causis matri- 
monialibus. « Spiritus caritatis et mansuetudinis » magis eluceat. 

a) In causis non-consummationis, concedatur dispensatio semper quando 
est moralis certitudo non consummationis, etiamsi desit aliqua circumstantia 
(saepe ut magni momenti considerata) sicuti est feminae inspectio corporalis. 
S. Sacramentorum Congreg. saepe nobis videtur nimis severa. 

b) Causae matrimoniales ut causae privatae, magis ad conscientiam 
pertinentes, non iuris publici, considerentur; et ideo matrimonium non ha- 
beret iuris favorem. In hoc casu forte bona probabilitas sufficeret iudicibus ut 
novum matrimonium concederent. 

c ) Defensor vinculi et advocatus ad causam dilucidandam verum adiu- 
torium ponere deberent, fere sicut benevolentes iudices, nempe ut duo con- 
sultores in causis de « non consummatione » ex aequo et bono. 

d) Causae saepe saepius omnino gratuitae sint, etiam coram Romana 
Rota! Divites maiori facilitate gaudent ad obtinendam, post aliquos annos, 
sententiam de nullitate ... non quod argento comparetur, ut vulgo aliquando 
dicitur, sed quaedam apparentia huius rei! 

Res illae potius morales sunt quam iuridicae. Igitur aliqua renovatio vel 
purificatio in agendi modo desideratur, paulatim facienda. 

Forte animadversiones nimis audaces videbuntur; sed saepe casus obve- 
niunt valde dolorosi qui caritatem petunt. 


42 

Exc.mus P. D. IOANNES PATRITIUS KAVANAGH 
Episcopus Dunedinensis 

Proponitur ad n. 5 sect. b) (apud linn. 18 ss., pag. 13) ut omnino reti- 
neatur forma canonica pro nuptiis mixtis, sine facultate ab ea dispensandi 
ex parte Ordinarii loci; ut fiat autem provisio pro secunda caeremonia coram 
ministro acatholico, ubi id desideretur. 

Suadetur emendatio textus duplici ex ratione: 1. Quo saecularizatio ma- 
trimonii hodie valde crescens magis restringatur; 2. pastorali ex causa ex 
eo quod instructionibus praenuptialibus sic locum fieret. Per secundam 
caeremoniam acatholico daretur apta recognitio et animae satisfactio. 


43 

Exc.mus P. D. HENRICUS THEOPHILUS KLONOWSKI 
Episcopus tit. Daldianus, aux. Scrantonensis 

Velim exprimere adhaerendam meam interventionibus prolatis ab em.mo 
card. Spellman et exc.mo D. Krol, e Civitatibus Americae Septemtrionalis, de 
quibusdam defectibus maioris momenti in schemate de matrimonii sacra- 
mento. 

Ipsa natura sua sacramentum matrimonii tam intime cum fide et mora- 
litate atque cum felicitate familiae societatisque humanae eiusque bono or- 
dine nectitur, ut Sancta Mater Ecclesia illud maxima cura in veritate doc- 
trinae sanae et disciplinae tractet necesse sit. 

Absolute, et sine ulla reservatione, velim asserere quod non approbo 
praesentiam ministelli acatholici in sanctuario Ecclesiae romanae catholicae 
pro celebratione matrimonii mixtae religionis. 

Item non intellego cur permittatur et approbetur dualis celebratio ma- 
trimonii mixtae religionis, etiam in ritu orthodoxo. Etenim, etiam a primis 
saeculis non permittebatur iteratio baptismi valide administrati. (Nihil in- 
novetur nisi quod traditum est). Semper Ecclesia admonebat ne sacramenta 
nullitati administrationis exponantur. Si ergo orthodoxi habent valida sa- 
cramenta, tunc approbatio secundi matrimonii in ritu orthodoxo videtur esse 
approbatio administrationis validi sacramenti nullitati expositi. 

Insuper velim asserere, quod non approbo, et sine ulla reservatione, ut 
matrimonii mixtae religionis celebratio permittatur indifferenter aut in ec- 
clesia catholica coram parocho seu sacerdote catholico ab eo delegato aut in 
ecclesia acatholica coram ministello acatholico. Paucis exceptis, non est ti- 
mendum ne sacerdos catholicus assistet tali matrimonio in ecclesia acatholica, 
sed etiam talis communicatio in sacris prohibenda esset. 

Sum parochus intra cuius paroeciae limites proxime ecclesiae nostrae sita 
est sedes schismaticae Ecclesiae Polonae « Catholicae » Nationalis. Negatio 
observationum quae superius dedi esset magnum scandalum pro fidelibus 
hic, in Statibus Foederatis Americae Septemtrionalis, et in Polonia. Fideles 
perderent fidem, haeretici gauderent, et sacerdotes nostri permulta haberent 
problemata spiritumque sacerdotii amitterent. 


44 

Exc.mus P. D. IOSEPH KOSTNER 
Episcopus Gur censis 

Ad n. 5 a) in fine, post verba: « ... excludendis » addatur: « Pro- 
missio praefata a parte catholica praestanda et a parte acatholica non repu- 
gnanda regulariter in scriptis exigenda erit ». 

Ad n. 5 b) addatur: « certitudine saltem morali de universa prole ca- 
tholice tantum baptizanda et educanda supposita ». 

Ratio pro utroque addito: sic lex divina melius tuetur. 

45 

Exc.mus P. D. RUDOLFUS KOPPMANN 
Episcopus tit. Dalisandensis in Pamphylia, vic. ap. Vindhoekensis 

Art. 5: De matrimoniis mixtis, non est satis clarus nec distinctus sub 
aspectu iuridico, et insuper non satis decisus, ut e locutionibus apparet: 

a) « ... graviter onerata conscientia ... in quantum poterit ...» relate 
ad partem catholicam; pars non catholica monenda dicitur ... et certior fa- 
cienda de exigentiis conscientiae catholicae ... 

Putarem, quod pars acatholica cautelas dare deberet parti catholicae cum 
mutua sinceritate, quin ab Ecclesia ratione iuridica exigerentur. 

h) « ... Si autem graves huic servandae formae difficultates obstent ... ». 

Putarem nos huiusmodi dispositionibus a terra firma in abyssum delabi. 
Quandonam, et penes quem, « graves difficultates » prostant? Si Ordina- 
rius per viam exceptionis matrimonium forma non catholica celebrandum 
permittit in uno casu, qua ratione alios impedire vel recusare poterit? Lege 
attenuata, tota responsabilitas in conscientias defertur! 

Pro recta rerum ratione ea quae sequuntur consideranda videntur: 

1. Difficile apparet matrimonia catholicorum, quae non coram sacerdote 
celebrentur, valida habere, etsi illicita, quando variae communitates religiosae 
non catholicae doctrinam rectam de matrimonio non habent et insuper re- 
centius dubitare oportebat, an matrimonia acatholicorum, utpote persaepe 
cum reservatione dissolutionis inita, omnino valida haberi possent ... Cum 
matrimonia mixta periculum gravissimum pro fide sint — nam experien- 
tia teste plurima ex ipsis coniuges faciunt vel demonstrant tepidos, indif- 
ferentes vel etiam apostatas a fide — non convenit ut nova pericula paren- 
tur pro matrimoniis catholicis faciliorem reddendo formam pro matrimoniis 
mixtis! Etsi praxis actualis non plene satisfaciat, difficulter a parte nostra 
vinculum matrimoniale sancire possumus pro parte catholica quod altera 
communitas ecclesialis non aeque sanctum habet. 

Mutationes in schemate propositae iam ante Codicem I. C. in usu fue- 
rant; sed quale fructus nobis protulerant? 

2. Cum in aetate oecumenica vivimus, matrimonium utpote problema 
maximum dialogo oecumenico disserendum et definiendum esset, ut rei et 
spei maximae Ecclesiae provideatur, quae a matrimoniis pendet! 

Pro concordia in tanta quaestione obtinenda, aliae communitates invi- 
tandae essent, tum ut proprias opiniones de matrimonio declarent, tum ut 
mores coniugales, maxime divortium, luce Evangelii examinent ac corri- 
gant ... Quamdiu alii coetus ecclesiales ad legem Evangelii in hac re non 
redierint sed, e contra, matrimonia condicionibus humanis subiiciant — id- 
que non solum in casibus gravissimae difficultatis (Notlage) — nobis non 
convenit, « politica » molliore adbibita matrimonium catholicum periculis 

exponere. Aliis verbis : Fratres nostri seiuncti nobis praebeant declarationem 
theologicam de matrimonio, quam e. g. Consilio mundiali Ecclesiarum dispu- 
taverint. Quodsi illud « Consilium » positionem claram intuitu Evangelii 
assumpserit et praxim matrimonialem reformaverit, nos pro nostra parte 
libenter tam formalitatibus canonicis renuntiare poterimus quam ipsas cau- 
telas abrogare, baptismum vero necnon educationem prolis secundum nor- 
mas responsabilitatis libertatisque religiosae coniugum conscientiae relin- 
quere. Qui modus agendi iam nunc e. g. pro matrimoniis inter catholicos et 
anglicanos adhiberi posset, cum isti praxim matrimonialem strictiorem nec- 
non doctrinam matrimonii cum Evangelio congruentem habeant. 

Concludo : 1 . Nova legislatio ecclesiastica in re matrimoniali tamdiu dif- 
ferenda esse videtur quamdiu in campo oecumenico doctrina matrimonialis 
uniformis seu univoca obtenta non fuerit. 

2. Qua posita, nova ordinatio matrimonii canonica perficiatur, quae 
clara et definita nullis limitationibus vel ambiguitatibus oneretur, quales 
sunt conditiones: « in quantum poterit » vel « graves difficultates obstent »... 

Propositio : Art. 5 anteponatur mentio dialogi oecumenici, quo solo mu- 
tatio praxis matrimonialis vigentis obtineri possit, qualis in articulo propo- 
sito iam indicata habetur. Eiusmodi solutio optima quoque esset occasio 
vel causa pro communitatibus non catholicis, ut sese vere renovent et ad 
legem Christi redeant. 


46 

Exc.mus P. D. DURAISAMY SIMON LOURDUSAMY 
Episcopus tit. Sozusenus in Lybia, aux. Bangalorensis 

Nomine totius conferentiae episcopalis Indiae loquor, et, salva reverentia 
commissionis conciliaris quae hoc schema sedulo praeparavit et recenter emen- 
davit, sequentes animadversiones facere audeo: 

1. In n. 1. Matrimonium inter christianos, utpote ad sacramenti digni- 
tatem a Christo evectum, repraesentatur ut participatio mirabilis sanctitatis 
et firmitatis Foederis seu Connubii Christi cum Ecclesia. Bene! Sed, matri- 
monium christianorum est non tantum participatio, sed etiam imago, seu 
signum, seu sacramentum magnum illius connubii inter Christum et Eccle- 
siam. Nam ita ait B. Paulus apostolus in epistula ad Eph.\ « Sacramentum 
hoc magnum est, ego autem dico in Christo et Ecclesia ...» (cap. 5, 32). 
De hoc aspectu, nempe, de aspectu sacramenti seu imaginis quem matrimo- 
nium inter christianos prae se fert relate ad connubium Christi cum Ecclesia 
schema nostrum etiam in textu emendato totaliter silet. Inserendum est 
hoc elementum seu aspectus, quia essentiale est. 

Optime dicitur in schemate de Ecclesia in mundo huius temporis in 
pag. 23, linn. 12-13: «Familia christiana est imago et participatio foederis 
amoris Christi et Ecclesiae ... »; item in schemate constitutionis dogma- 

ticae de Ecclesia optima verba inveniuntur in pag. 142, linn. 38-41, et qui- 
dem sic sonant: « (Ita coniuges) foecunditatis Matris Ecclesiae testes et 
cooperatores existunt, in signum et participationem illius dilectionis, qua 
Christus Sponsam suam dilexit Seque pro ea tradidit ». Aliquid simile hic 
in nostro schemate enuntiari potest ac debet (in linn. 6-7, et in linn. 14-15). 

2. In n. 5, pag. 13, cautio seu promissio requiritur tantum a parte catho- 
lica praestanda. Estne haec cautio ad validitatem dispensationis ut habetur 
in legislatione nunc vigenti? Dubium oritur quia nulla indicatio in textu 
schematis datur. Hoc est punctum essentiale vel cardinale. 

Ita etiam promissio sincera requiritur. Estne haec sinceritas ad validitatem 
dispensationis? Hoc dubium clare solvi debet; secus controversia iam per 
50 annos prolongata continuabitur, etsi tres recentes sententiae S. R. Rotae 
sinceritatem cautionum ad validitatem dispensationis (et in casu disparitatis 
cultus etiam ad validitatem matrimonii ipsius) requiri tenent. (Liceat mihi 
hic notare quod una harum sententiarum S. R. Rotae data est coram Pericle 
Felici, nunc nostro amantissimo secretario generali.) 

3. Valde placet quod in n. 7 textus schematis de processu matrimoniali 
dicitur: « Expeditior habeatur cursus causarum matrimonialium ». Optime. 
Sed ad hunc finem haberi debent in Tribunalibus inter alia personae compe- 
tentes et experientia matura gaudentes. Quae personae sat numerosae non 
inveniuntur, proh dolor, in unaquaque dioecesi, praesertim in regionibus 
missionalibus. Sufficiat igitur constituere unicum tribunal ordinarium primae 
instantiae pro omnibus dioecesibus eiusdem provinciae ecclesiasticae, et simi- 
liter unicum tribunal secundae instantiae pro omnibus provinciis eiusdem 
regionis. Haec propositio constituendi Tribunalia Interdioecesana pro 1 in- 
stantia et Regionalia pro 2 instantia iam anno 1950 a Concilio Plenario Indiae 
facta est, sed nondum concessa. Placeat nunc huic Sacrosanctae Synodo postu- 
latum nostrum considerare et concedere (saltem pro regionibus missionalibus). 

4. Tandem deest in schemate nostro ordo logicus. Sermo fit de praepa- 
ratione nubendorum in fine schematis post impedimenta, formam, proces- 
sum, etc. Praeparatio nubendorum praemitti oportet et deinde agatur de 
impedimentis, de forma, etc. ut fit in Codice I. C. Ergo adhibeatur in sche- 
mate ordo logicus sequens: n. 1. Sacramenti matrimonii dignitas; n. 2. Ec- 
clesiae erga disciplinam matrimonii officium; n. 3. Ecclesiae cura de Matri- 
monii disciplina; n. 4. Necessitas praeparationis nubendorum ad matrimo- 
nium; n. 5. Matrimonii impedimenta; n. 6. Matrimonia mixta; n. 7. Forma 
celebrationis Matrimonii; n. 8. Cura pastoralis coniugum post nuptias; 
n. 9. Processus matrimonialis. 

Excmus P. D. LEO MAHER 
Episcopus S. Rosae in California 

Imprimis, cogitationes meas de forma matrimonii exprimere velim. Con- 
siderato bono communi, forma vigens ad liceitatem et validitatem regulariter 
retineri debet. Tamen, ad veram libertatem conscientiae promovendam et 
maiorem malum vitandum, in causibus specialibus, potestas dispensationis 
Ordinario esse debet. 

Deinde, modificatio cautionum mihi placeat. Obligatio coniugis catholici 
de conversione coniugis acatholici in scriptis non decet et non tenetur. In 
scriptis, expressio fidei et conscientiae partis catholicae de universa prole 
catholice tantum baptizanda educandaque et de fide proprio implemendo 
sufficit. Pars catholica sola hanc expressionem fidei regulariter signare debet. 
Pars acatholica sicut testis officialis sententiae fidei partis catholicae agit. 

Processus supra dictus triplicem praestantiam habet: 1) Coniux catho- 
licus obligationes fidei reconsiderare coget. 2) Pars acatholica (in capacitate 
testis officialis) mentem et conscientiam coniugis catholici comprehendet. 
3) Conscientia coniugis acatholici praeservatur. Vis et lucatio conscientiae 
ex pressura interiore non exteriore emanant. 

Simul, dispensatio ab supra in causibus particularibus Ordinario esse 
debet. 

Hae normae, firmiter credo, viam moderationem inter totam relaxatio- 
nem et totam retentionem legis vigentis de forma et cautionibus expriment 
et communem bonum et libertatem conscientiae vindicant. 


48 

Exc.mus P. D. IOANNES CAROLUS McQUAID 
Archiepiscopus Dublinensis 

Pag. 13, par. 5 a: retinendum est ius adhuc vigens in can, 1061, § 1, 2; 
vel saltem ius condendum ad normam schematis decreti de Matrimonii Sa- 
cramento , die 19 iulii 1963, pag. 11, par. 7 d, 3). Ratio : omnino non sufficit 
constare partem acatholicam promissionibus non repugnare. 

Experientia fretus ministerii episcopalis per viginti quattuor annos in 
urbe Hiberniae capitali, pro certo habeo, nisi cautiones prius a parte acatho- 
lica praestentur, baptismum et praesertim educationem prolis catholicam 
saepe periclitari, immo, post mortem coniugis catholici, educationem catho- 
licam penitus neglegi posse. 

Exc.mus P. D. RUSSELLUS IOSEPH McVINNEY 
Episcopus Providentiensis 

Hisce cum litteris exprimere cupio adhaerendam meam interventionibus 
prolatis ab em.mo ac rev.mo D. Francisco card. Spellman, arcb. Neo-Ebora- 
censi et exc.mo ac rev.mo D. Ioanni Krol, arch. Philadelphiensi e Statibus 
Foederatis Americae Septemtrionalis, de quibusdam propositionibus maioris 
momenti in relatione super schema voti de matrimonii sacramento cum textu 
emendato, quoad matrimonia mixta et quoad formam canonicam celebratio- 
nis matrimonii. 

Dictis interventionibus addenda esse existimo sequentia: 

1. Emendetur quod sub n. 5 lit. c) statuitur hoc vel simili modo: 
« Matrimonium inter partem catholicam et non catholicam (sive baptizatam 
sive non baptizatam), cum missa et benedictione nuptiali celebrari poterit, 
si Ordinarius loci, attentis circumstantiis, id opportunum censuerit ». 

2. Omittatur sub n. 5 lit. d) abrogatio excommunicationis. 

Enixe rogatur ut hae animadversiones amplissime considerentur a com- 
missione conciliari de disciplina sacramentorum. 


50 

Exc.mus P. D. LAURENTIUS MORIN 
Episcopus Principis Alber tensis 

Votum meum est: placet iuxta modum. 

I. Opportunum omnino videtur canonicam legislationem de matrimonio 
multis in quaestionibus mutare, verbi gratia: numerum impedimentorum 
minuere; excommunicationis paenam latam contra eos qui matrimonium 
coram ministro Ecclesiae protestantis contrahunt abrogare; modum et for- 
mulam sic dictarum « cautionum » in matrimonio mixto recognoscere; immo 
ea quae de iurisdictione statuuntur circa formam canonicam matrimonii 
retractare. 

II. Vitandum est tamen ne matrimonii celebratio, sub specie istam legis- 
lationem simpliciorem faciendi, magis complicata evadat propter introduc- 
tionem istius novae legislationis. Videamus aliqua particularia istius legisla- 
tionis in schemate propositae. 

1. De ordinaria forma canonica. Ad n. 6 a, dicitur: « Parochus et loci 
Ordinarius cuilibet sacerdoti facultatem etiam generalem valeant ut, intra 
fines sui territorii, matrimoniis valide assistat. Ea autem facultate, nullus qui 


47 

non sit vicarius cooperator licite uti valebit, nisi parochus vel loci Ordinarius 
in singulis casibus licentiam quoque assistendi dederit ». 

a) Ibi aliqua legislationis mutatio proponitur; tamen nihil practice mu- 
tatur quia adhuc petenda est parochi vel Ordinarii licentia. 

Commodius ergo videtur parochorum et vicariorum-cooperatorum dele- 
gationem, ex ambitu paroeciae ad dioeceseos fines extendere, quia in illa 
materia ipsi sacerdotes ministerii paroecialis solent sese mutuo substituere, 
ex una paroecia ad aliam; sic sufficeret parochi loci licentia, aliquando etiam 
praesumpta, ut quis sacerdos (parochus vel vicarius alterius loci) matrimonio 
assistat. 

E contrario, dum iurisdictio matrimonii ad omnes sacerdotes extenditur, 
ex toto et inutiliter mutatur sensus praesentis legis in qua character paroe- 
cialis matrimonii servatur. 

b) Sacerdotes autem qui ministerium incumbunt aliter ac in paroecia, 
iurisdictionem in quocumque casu obtinere debent. Etenim si iurisdictio ad 
sacerdotes qui ministerium paroeciale non exercent extenditur, periculosum 
est ne gravia damna consequentur, sive quia tales sacerdotes practice non 
inveniuntur informati de multis legibus et regulis circa celebrationem matri- 
monii existentibus, sive quia saepe saepius ex alia dioecesi veniunt. 

Praeterea ne obliviscamur civiles leges quae graves evadunt et quae, in 
uno et eodem regimine, variae statuuntur pro variis provinciis aut regionibus 
circa personam (sacerdotem vel ministrum) quae matrimonii celebrationi 
praesidet. Verbi gratia, graves paenae (mulctae aut carceris) infliguntur mi- 
nistris aut sacerdotibus qui absque licentia provinciae gubernii matrimonio 
praefuerint. 

Saepe autem matrimonium, quando desunt parochus aut vicarius, cele- 
bratur a sacerdote peregrinante qui ex alia provincia forsan venit: quo in 
casu sacerdos obtinere debet non tantum canonicam iurisdictionem sed et 
licentiam ab auctoritate civili petitam. 

c ) Quare lex canonica circa hanc materiam substantialiter mutari debeat 
ut rari casus defectus formae evitentur? 

Etenim, ex facultatibus nn. 21 et 22 Ordinariis concessis in Motu proprio 
a Paulo VI dato die 30 nov. 1963, loci Ordinarius sanationem in radice dare 
potest matrimonio invalido ex defectu formae, etiam in casu matrimonii 
mixti. Hic iam datur solutio ad raros casus defectus formae qui accidere 
possunt. 

d) Ad n. 6 b, de loco matrimonii: videtur scribendum esse: « in eccle- 
sia vel in loco ab Ordinario approbato » potius quam « in ecclesia vel oratorio 
publico ». Si enim matrimonium extra ecclesiam paroecialem adamussim 
celebrari posset, timendum esset ne eius character paroecialis evacuetur, 
dum, quia est actus publicus et socialis, sub cura parochi omnino servan- 
dum sit. 

e) Item ad n. 6 b, dicitur: quod matrimonium coram sacerdote cele- 
bratum, etiam contra iuris praescripta, validum declaretur dummodo sacerdos 

non sit excommunicatus, etc. Videtur quod illa norma non facile servari 
potest; nam saepe saepius quasi nemo cognoscit aliquem sacerdotem excom- 
municatum esse, etc. nisi ab homine poena fulminatur, vel publice ab Ordi- 
nario sit prohibitus, quod autem raro accidit. 

2. Circa formam canonicam extraordinariam. 

a) Magis opportunum videtur de istis non tractare in praesenti sche- 
mate. Si autem dantur aliqua addenda vel praecisius dicenda praeter prae- 
sentem legislationem, ista in recognitione et emendatione Codicis luris Ca- 
nonici potius introducantur. Cum schemata Concilii ad notitiam omnium, dato 
opere, perventura sint, forsan multi catholici, falsis explicationibus decepti, 
putent deinceps licitum fore catholicos absque ulla forma canonica matri- 
monium inire. 

b) Forma canonica extraordinaria hodie requiritur tantum paucis in 
terrae locis, sive propter defectum sacerdotum, sive propter magnam locorum 
distantiam, vel propter religiosam persecutionem. In illis casibus melius esset 
relinquere potestatem leges ferendi ad episcopales conferendas pro quibus 
casus ponitur. 

3. De mixtis matrimoniis. 

a) Re: cautiones. Circumstantiae personarum, mentium, nationum, ita 
differunt in diversis terrae finibus vel regiminibus ut melius videatur ad epi- 
scopales conferendas pertinere munus determinandi rationem procedendi circa 
exigentiam promissarum: dum enim, in aliquo particulari regimine, prodesse 
poterit restringere obligationem subscribendi promissiones, e contra, aliis 
in regiminibus, vera calamitas evadere potest, mixtis matrimoniis cito numero 
crescentibus. 

b) Re: celebratio intra missam. Ad n. 5 c: Quomodo in regione ubi 
plerique sunt acatholici possibile sit distinguere inter illos quinam possunt 
missae assistere quando, exempli gratia, in aliquo loco inveniuntur quinde- 
cim religiones diversae, ab Anglicanis ad sic dictos Testes Iehovah? Quomodo 
practice discernatur inter protestantes quinam sint baptizati et quinam non 
sint, absque specie discriminationis pro istis? Quomodo missam aliis con- 
cedetur, aliis autem recusetur? Res diversa evadit ac in casu de dispensatione 
matrimonii mixti vel disparitatis cultus concedenda: hic in casu dubii, datur 
dispensa ad cautelam; missa autem concedi non potest ad cautelam! 

51 

Exc.mus p. d. ioseph maximilianus mueller 

Episcopus Siopolitanus 

Velim exprimere adhaerendam meam interventionibus prolatis ab em.mo 
card. Spellman et exc.mo D. Krol, e Civitatibus Americae Septemtrionalis: 

Omittantur verba in quantum poterit in par. 5, lin. 10, propter rationes 

sequentes: 1. Verba superflua sunt cum nemo ad impossibile teneatur; 2. Edu- 
catio catholica in scholis paroecialibus praesens locum praestantissimum in 
Unitis Statibus apud partes in matrimonio mixto amittebunt; 3. Lex in sche- 
mate proposita apud fideles nostros indifferentismum religiosum fovebit; 
4. Verba proposita ansam praeberent parti catholicae cedendi parti acatho- 
licae qui postea obstiterit adimpletioni promissionum. 

Dispensatio a forma matrimonii quoad nuptias mixtas in par. 5 b, detri- 
mentum apparens affert propter causas sequentes: 1. In societate nostra 
pluralismi, reverentia atque sanctitas matrimonii necnon officium parochi 
deminuebunt; 2. Causae urgentes dispensationem his in matrimoniis non 
sufficienter enumeratae sunt; 3. Lex proposita non apte educationem spiri- 
tualem prolis protegit atque providet; 4. Cautiones partium non separatim 
considerari possunt, si vero lex divina totaliter spectatur; 5. Cautiones in 
lege vigenti obligationes religiosas parti acatholicae proferunt ut gradatim 
sensus religiosus etiam infideli imbueretur; 6. Difficultates religiosae saepe 
saepius ante nuptias sed non postea solvi possunt; propositio autem praesens 
has occasiones non prudenter praevidet. 

Lex proposita in par. 6 b, permittens fere omnem sacerdotem ad nuptias 
assistere, periculosa est propter rationes sequentes: 1. Obligatio atque respon- 
sabilitas parochi necnon Ordinarii relate ad nuptias in territorio proprio 
diminuebunt; 2. Impedimenta praesertim dirimentia facile non detegebuntur 
vel prorsus ignorabuntur; 3. Obligatio personalis quoad investigationem 
praenuptialem non sufficienter delineatur; 4. Observantia Ordinarii quoad 
nuptias in dioecesi propria per propositionem non rite habetur. 

De matrimonio coram solis testibus in par. 7 c, occasiones abusus eaedem 
adsunt propter easdem rationes datas immediate supra in par. 6 b. 

Propter diversas condiciones nationales, mutationes in lege matrimoniali 
ad conferendas nationales episcoporum referri possunt. 

Enixe rogatur ut hae animadversiones amplissime considerentur a com- 
missione incaricata hac de re iudicanda. 

52 

Exc.mus P. D. HANNIBAL MUNOZ DUQUE 
Archie pisco pus Neo-Pam pilonensis 

Observationes in genere : 1 . Nimis matrimoniorum mixtae religionis di- 
sciplina relaxatur. 

Consentaneum potius foret nationibus pluralisticis exceptiones concedere 
quam bonum populorum christianorum cum disciplina flebili nocere. 

2. Nimis conceditur supra formam ad validitatem requisitam quod non 
sine gravi praeiudicio eveniet. 

Observationes speciales: 1 . In n. 5, pag. 13, lin. 10, non placet quomi- 
nus dicatur « in quantum poterit ». 

Rationes: Superflua sonant cum nemo ad impossibilia teneatur; ansam 
praebet parti catholicae cedendi parti acatholicae quae saepissime obstabit 
adimpletioni promissionum; obligatio tanti momenti criteriis hodiernis valde 
in re morali laxis non expedit relinquere. 

2. In eodem numero, lin. 14, perpauca sunt verba « moneri oportebit ». 

Rationes : agitur de re momentosa pro pace domestica; matrimonium, 

characterem contractus bilateralis habens, obligationes gignere debet quas 
in solidum utraque pars adimplere debet. 

Ex alia parte consors acatholica officia religiosa partis catholicae liquido 
cognoscere debet ut bene perpendat utrum sit compos et capax talia susti- 
nendi. Omnino oportet huic quaestioni providere. 

3. N. 5, lin. 27, non placet ut dicatur « celebretur intra missam », sed 
dicatur potius « Ordinarius loci celebrationem intra missam permittere posse ». 
Ratio: Prout in textu conceditur, matrimonia mixtae religionis foventur, 
quod certe non est bonum pro S. Religione catholica. 

4. Eodem numero, linn. 27 ss. videntur non convenire eadem prorsus 
ratione. 

5. N. 6, pag. 14, littera b), linn. 15-20. Expungantur. 

Verum chaos ita inducitur disciplinae matrimoniali. 

Rationes : His temporibus apud multos valor legum ecclesiasticarum 
in discrimine vocatur unde omnino non expedit tantummodo liceitati ma- 
trimonialis disciplinae tutelam renuntiare. 

Si lex ita relaxaretur practice impossibile fit in multis casibus liberta- 
tem contrahentium comprobare. Multa enim matrimonia fierent in eccle- 
siis v. g. religiosorum quae numquam registro constarent ut experientia 
docet etiam cum hodierna stricta disciplina. 

6. Eodem n. 6, littera c), ordinali 1, linn. 26-27, auferantur verba « in 
quantum fieri poterit ». Ratio: Obligatio ita intellecta hodie nulla evadit. 

Hae animadversiones factae fuerant intuitu agendorum in Concilio, 
nunc mittuntur animo fiducialiter submisso Beatissimo Patri qui tantam rem 
directe pertractabit. 

[ Subscripserunt etiam\ B. Arango, ep. Barranca Bermeja; J. Pimiento, ep. 
Garzon-Neiva; H. Correa Yepez, praef. ap. Mitu. 

Exc.mus P. D. THOMAS LEO PARKER 
Episcopus Northantoniensis 

On November 20th you asked that any observations on the “ Votum 
de matrimonii sacramento ” should be submitted to you by the end of 
November. Unfortunately I have only returned horne two days ago, and 
therefore write in English. My observations are: 

1. My Diocese is 18,000 sq. kilometres, with a gross population of 
2,733,000, of whom only 140,000 are Catholics. Mixed Marriages are 
plentiful; they are necessary to keep up our Catholic population. 

2. For this reason I feel strongly that the practice hitherto observed 
should be continued: before any dispensation is given the non-Catholic party 
should stili be obliged to make a firm and definite promise that he or sbe 
shall undertake to have all the children of the marriage baptised and brought 
up in the faith of the Catholic party. It is not sufficient for the non-Catholic 
party merely to know of the obligations of the Catholic party. Moreover, 
the words “ in quantum possit ” should be omitted from the present Schema. 

3. Hitherto before any dispensation has been given in virtue of our 
quinquennial faculties, we have been obliged to have “ mora! certainty” 
that the non-Catholic party’s promises will be kept. If this now becomes 
out of date, what will those people think who have already written solemnly 
such a promise: has the Church changed its mind regarding safeguarding 
future offspring? Will they now feel freed from the promises they have 
made? Was it a mistake to take such a safeguard? 

4. If the Catholic party should die, and the non-Catholic party has 
only been told of an obligation on the part of the Catholic (as now sug- 
gested), this party may feel free to educate the derelict children as he wishes 
and in his own faith. 

5. In England the law leaves the decision of schooling to the Father: 
if he is not a Catholic, he may refuse to comply with the Catholic wife’s 
wishes unless there has been a written document. The same is true if the 
Catholic party becomes insane; this case has happened, and the Court decided 
in favour of the Catholic party’s written obligation given when sane. 

6. Any hard case of a conscientious practising Christian might be left 
as an exceptional case to the Local Ordinary. 

7. I am of the opinion that when this matter of the prenuptial promises 
from both parties has been clarified, it would be well for His Holiness to 
issue a Motu Proprio in advance of the Code revision. 

Our experience is that many non-Catholics do honour their prenuptial 
promises; and if the Catholic is a good person very often the non-Catholic 
party becomes a Catholic, especially when the children start to practise their 
Faith. 

8. There need be no distinction between dispensations for Mixed Mar- 
riage and Disparitas Cultus. Also, impediments of Ecclesiastical Law should 
as far as possible conform with local Civil Law. The age of marriage for 
minors should be in accordance with the law of the country. 

Exc.mus p. d. pacificus m. aloisius perantoni 

Archiepiscopus Lancianensis et Ortonensis 

Ad pag. 12, n. 4, lin. 26 placet iuxta modum, modus autem hic est: 
loco verborum « impedimenta gradus minoris abrogentur », sequens pro- 
ponitur modus: « Quaedam impedimenta gradus minoris abrogentur, ex- 
cepto impedimento criminis neutro machinante cum promissione vel at- 
tentatione matrimonii etiam per actum civilem tantum; necnon excepto im- 
pedimento consanguinitatis in tertio gradu lineae collateralis. Dispensatio 
super huiusmodi impedimentis poterit ex iure communi committi Ordina- 
riis locorum uti provisum est in praesens per M. P. Pastorale munus, n. 19 ». 
Ratio autem haec est: a) Quoad impedimentum criminis descripti valde 
esset indecens eius abrogatio absque quibusdam cautionibus nupturientibus 
imponendis, quae secumf erant reprobationem admissi delicti et cuiusdam 
poenitentiae impositionem pro foedo adulterii crimine patrato. Eius abro- 
gatio pro istis nupturientibus praemium saperet potius quam deplorationem 
pro commisso delicto cum fidelium scandalo. 

In casu recolenda videtur regula in 6 relata, iuxta quam « nemini sua 
fraus patrocinari debet », et insuper exsistentia huius impedimenti valde 
conferret ad scelestia adulteria avertenda, quae sane deberet esse regula 
maximi momenti pastorale munus attingens praesertim nostris diebus, ad 
quod etiam inserviret detestatio admissi delicti per quamdam poenitentiam, 
uti usu fit in praesens per Rescripta a S. Sede concessa in dispensationibus 
super hoc impedimento. 

b) Quoad vero impedimentum memoratum consanguinitatis non vi- 
detur opportuna eius abrogatio, praeter indecentiam naturalem in hisce 
nuptiis ineundis, ob nefasta consectaria quae in futuram prolem non raro 
redundant. Moderna studia scientiae geneticae, quae late peraguntur in 
fere omnibus nationibus, graves anomalias physicas et psychicas haec ma- 
trimonia in filios producunt, ostendunt. 

Medici enim et psychologi gravem rationem suppeditant quia in matri- 
moniis consanguineis saepe, licet non per se sed per accidens, proles aut 
nulla habetur aut habetur deformis et infirma (surdi, surdi et muti, anorma- 
les psychici, fatui, epileptici etc.). Quare nostris temporibus conamina ex 
parte hygienistarum peraguntur ad haec mala avertenda ut introducatur in 
codicibus civilibus istud impedimentum. 

Quot angores ac animi angustias ista infirma proles excitat in familiis, 
ansam quandoque praebendo eam infando ausu supprimendi. 

Ratio a quibusdam adducta pro abrogatione istorum impedimentorum, 
nempe facilitas qua dispensatio conceditur et absque canonica causa, non 
videtur attendenda: ipsa enim obligatio petendae dispensationis per Curiam 
Episcopalem atque taxa, seu melius ammenda solvenda praecise imposita 

ad retrahendos fideles ab huiusmodi nuptiis est ratio sufficiens pro retinendis 
istis impedimentis. In Ecclesiae honorem redundat eius conamen consu- 
lendi sanitati tum physicae tum psychicae prolis vetando nuptias inter con- 
sanguineos iuxta placita modernorum hygienistarum, qui nituntur impedi- 
mentum consanguinitatis usque ad tertium gradum inclusive, uti dictum est, 
in civilibus codicibus introducere. 

Eo vero minus praestat ut impedimenta maioris gradus, prouti nonnulli 
Patres suggerunt, quae hodie prostant in Codice I. C. aboleantur. 

Proponitur quod integrum comma relatum in pag. 14, n. 6, litt. b, 
linn. 15-22, expungatur. 


55 

Exc.mus P. D. SANCTUS QUADRI 
Episcopus tit. Villa novensis, aux. Pineroliensis 

1. Pag. 12, n. 4: perche rendere piu rigida la disciplina dei voti? 

2. Pag. 14, n. 6b: ne nascerebbero troppi inconvenienti. 

3. Pag. 15, n. 8, lin. 25: « verus amor » e detto in forma equivoca! 

4. Prevedere per il ritorno alia Chiesa cattolica a) non 1’attuale abiura, 
ma una professione di fede; b) non la riconciliazione degli eretici, ma l’ac- 
cettazione nella Chiesa degli acattolici. 


56 

Rev.mus P. D. BENEDICTUS REETZ 
Abbas Praeses Congregationis Beuronensis O.S.B. 

1. Tum catholici tum acatholici omnes — nisi indulgeant indifferenti- 
smo quoad religionem — matrimonio mixto nullo modo favent. Tum pro- 
testantes tum catholici haec matrimonia poenis sanxerunt, si contrahuntur 
sine requisitis dispensationibus et cautelis praescriptis. Hic modus cogi- 
tandi et procedendi diversas propter causas est usu receptus: 

a) propter periculum fidei, quia secunda et tertia generatio ex talibus 
matrimoniis oriunda et orta, paulatim ad rerum divinarum neglegentiam 
adducit, si excipimus casus particulares; 

b) propter bonum prolis-, matrimonia mixta paucis liberis, saltem in 
genere, augentur; 

c) propter divortia repetita-, constat enim ex statistica divortia in 
matrimoniis mixtis crebriora esse quam in aliis matrimoniis; 

d) propter detrimentum pacis familiaris, quod mirum non est, cum 
in matrimoniis mixtis desit illa unitas ultima et perfecta animarum. Non 
sufficit enim, ut sint duo in carne una, sed requiritur, ut sint duo in spiritu 
uno. Exceptiones, quae certe habentur, regulam confirmant. 

2. In matrimoniis mixtis quaestio fundamentalis non est iuridica, sed 
dogmatica, theologica et pastoralis. Prof. Joh. Beckmann, Praeses partis com- 
munitatis evangelicae in Rhenania (Germania), optime dixit vel scripsit: 
« Difficultates essentiales (pro matrimoniis mixtis) inveniuntur praesertim 
in eo quod Ecclesia catholica romana credit seipsam veram et unicam esse 
Ecclesiam Christi » (cf. Mischehe und Konzil, Werner Harenberg, p. 199, 
Stuttgart 1964). Revera haec est firmissima fides omnium nostrum. Dr. Rit- 
ter, senior sic dictae confraternitatis S. Michaelis, ortae inter protestantes, 
scripsit: « Nobis persuasum est nullam ex communitatibus ecclesialibus iden- 
ticam esse cum una, sancta et apostolica Ecclesia ». Hoc nullo modo accipere 
possumus, quia tunc tunica Christi non esset inconsutilis. 

In schemate de Oecumenismo clare et recte dicitur, ecclesiales communi- 
tates saeculo xvi exortas non habere totam « plenitudinem » fidei, vitae etc. 
Communitates protestantes desiderant ut et ipsae revera agnoscantur ut 
Ecclesiae Christi et de facto Ecclesiam catholicam ut Ecclesiam Christi 
vel potius ut aliquam Ecclesiam Christi agnoscunt. 

Ex dictis pro matrimoniis mixtis conclusio practica sed necessaria sequi- 
tur. Pars catholica in hoc matrimonio secundum fidem et conscientiam suam 
nullo modo permittere potest ut proles in alia religione ac catholica educetur. 

Si obicitur libertas conscientiae partis non catholicae, dicendum est par- 
tem non catholicam nullo modo contra conscientiam suam agere, si educatio- 
nem catholicam permittit, quia protestantes generatim Ecclesiam catholicam 
ut Ecclesiam Christi agnoscunt. 

Pro conscientia vero catholica res omnino aliter se habet: pars catho- 
lica agnoscere non potest communitatem ecclesialem protestanticam ut « per- 
fectam » Ecclesiam Christi, deficientibus pluribus quae essentialia sunt, 
saltem plus vel minus. 

Concludo : Conscientia partis catholicae magis est ligata quam conscien- 
tia partis non catholicae, quae ideo educationem prolis in religione catholica 
concedere potest et debet ex ipsa situatione conscientiae protestanticae. 

57 

Rev.mus P. D. FREDERICUS RINTELEN 
Episcopus tit. Chusirensis, aux. Vaderbornensis 

Valde placent, quae sub n. 5 pag. 12-13 textus emendati de matrimo- 
niis mixtis edicuntur. Hisce normis enim multis necessitatibus providetur. 
Nam legislatio Codicis luris Canonici hucusque vigens finem suum non at- 
tingit, propter quem erat constituta et potius in damnum Ecclesiae catho- 
licae evadit. Praesertim laudanda sunt sequentia: 

1. Pag. 13 sub n. a: Prudens exhibetur nova ordinatio circa cautelas 
dandas. Nam revera multo melior est haec nova norma quam illa, quae 
hucusque viget. Et certo certius meliores afferet fructus pastorales. Nam 

pars acatholica, quae se coactum putabat, ut cautiones daret, ex hoc saepius 
contra illas cautelas, quas sibi vi ereptas esse iudicabat, ira et odio move- 
batur. Revera illa nova ordinatio in tutum collocat ea, quae necessaria et 
insimul possibilia sunt. 

2. Pag. 13 sub n. b: Prudens datur possibilitas, quae omnino necessaria 
est, ut nempe Ordinarii a forma Tridentina possint dispensare. Et secundum 
meam modestam sententiam haec facultas Ordinariis data est minimum, 
quod debet a Iure canonico concedi. Sapienter dicitur « ne ea, quae con- 
sensu vere matrimoniali publica celebrabuntur, effectu validitatis careant », 
Nam ex ipsa invaliditate horum matrimoniorum plurima mala profluebant. 
Et nova huius schematis ordinatio optimo modo concordat cum Concilii Tri- 
dentini decreto Tametsi , quod tantopere exaltat vim consensus matrimonialis 
et unice agit contra matrimonia clandestina, ut certum faceret ipsum con- 
sensum datum constitutivum matrimonii sacramenti (cf. initium decreti Tam- 
etsi, Denz. 990). 

3. Pag. 13 sub n. c: Laudanda est haec nova ordinatio de celebratione 
ipsius matrimonii. Optandum tamen esset, ut praeter celebrationem ritus 
catholici, qua sacramentum constituitur, Ordinarius loci ex causis gravibus 
permittere possit etiam alium ritum coram ministro acatholico. Et rationes 
sunt istae: 

a) quaedam communicatio in sacris adest inevitabiliter, cum pars 
catholica et pars non catholica recipiunt ipsum matrimonii sacramentum in 
Ecclesia catholica. Et ritus coram ministro acatholico non est communicatio 
in sacris proprie dicta, sed est simplex benedictio, nam sacramentum ipsum 
unice per celebrationem in Ecclesia catholica perficitur. 

b) Ipsae communitates ecclesiales protestanticae aperte affirmant, ma- 
trimonium ipsum per solam consensus maritalis declarationem coram magi- 
stratui civili plene constitui et sequens ritus in ecclesia protestantica nil aliud 
esse quam benedictio et oratio. Hoc v. g. omnes episcopi evangelici regio- 
nales Germaniae publice declaraverunt in suis epistolis pastoralibus sub die 
5 mensis iunii 1958 datis (cf. textum in: Herder-Korrespondenz, 1957-58, 
pag. 519 f). 

4. Pag. 13 sub n. d: Sapienter abrogatur excommunicatio in hodierno 
iure lata contra ineuntes matrimonium coram ministro acatholico. Etenim 
istae excommunicationes effectum habebant pessimum, ut nempe omnino 
alienarent partem catholicam ab Ecclesia sua catholica. Et cum ei moraliter 
persaepe impossibile evaderet, sese reconciliare cum Ecclesia, paulatim vel 
ab omni praxi religiosa recessit vel ad aliam communitatem christianam trans- 
ivit neglecta omni educatione catholica liberorum. 

Omnibus istis et aliis perpensis schema emendatum valde placet et gra- 
tias ago plurimas tam em.mo Praesidi quam membris et peritis commissionis 
conciliaris de sacramentorum disciplina. 

58 

Exc.mus P. D. ANDREAS ROHRACHER 
Archiepiscopus Salisburgensis 

Infra signatus Ordinarius Ecclesiae Salisburgen. ea quae sequuntur ad 
schema voti de matrimonii sacramento, die 27 aprilis 1964 distributum, de- 
bito cum honore, animadvertendum retur. 

1. Novam schematis de quo sermo conceptionem cum illa prioris sche- 
matis comparando, discrimen quoddam, idque haud parvi ponderis, sub ocu- 
los cadit, scii, quod recentior schematis conceptio theoriam matrimonii con- 
tractualem dimisit atque, e contra, edicit matrimonium « ut sacrum amoris 
foedus ... a Deo institutum » esse. Cui immutationi non assentiri omnino 
non possum. Argumenta namque valida ad comprobandam theoriam illam 
contractualem sive matrimonii « in fieri » sive matrimonii « in facto esse », 
mea quidem sententia, ne a propugnatoribus eiusdem acerrimis quidem in 
medium prolata sunt. Ipsi probati auctores em.mus P. card. Gasparri (nn. 3 
et 775), F. M. Cappello (nn. 23, 571, 810), F. X. Wernz-P. Vidal-Ph. Aguirre 
(nn. 34, 451, 599) per « petitionem principii » theoriam illam contractualem 
demonstrare nituntur. Quod si gratum acceptumque est notionem illam ma- 
trimonii, ex theoria iuris vix probandam, dimissam esse, exinde aliae ulte- 
rioresve consequentiae deducendae mihi videntur. Nova nempe verborum 
cann. 1086, 1087, 1092 C.I.C. propositio et canonis cuiusdam de mentis 
perturbationibus insertio in « Codice repetitae praelectionis » urgent. In 
Allegato I schema canonum immutatorum canonisque addendi reperiuntur. 

Ad simulationem, uti aiunt, partialem in specie quod attinet, liceat ad 
Litteras Encvclicas Pii Pp. XI fel. rec. remittere, ubi haec prae ceteris legi 
possunt: « Quamquam matrimonium suapte natura divinitus est institutum, 
tamen humana quoque voluntas suas in eo partes habet easque nobilissimas; 
nam singulare quodque matrimonium, prout est coniugalis coniunctio inter 
hunc virum et hanc mulierem, non oritur nisi ex libero utriusque sponsi 
consensu. ... Haec tamen libertas eo tantum spectat ut constet, utrum con- 
trahentes re vera matrimonium inire et cum hac persona inire velint an 
non; libertati vero hominis matrimonii natura penitus subducitur » {A.A.S., 
22 [1930], p. 541). Et adhuc apertius ibidem: « Itaque germani connubii 
sacrum consortium divina simul et humana voluntate constituitur: ex Deo 
sunt ipsa matrimonii institutio, fines, leges, bona; Deo autem dante atque 
adiuvante, ex hominibus es, per generosam quidem propriae personae pro 
toto vitae tempore factam alteri traditionem, particulare quodlibet matri- 
monium cum officiis ac bonis a Deo statutis coniunctum » {A.A.S., 22 [1930], 
pp. 542-543). 

Praescriptionibus hucusque de conditione atque intentione matrimonio 
adversa vigentibus abrogatis, nulla cui fieret iniuria. Instructione namque 
sponsorum — de qua inferius mihi agendum erit — fas esset cuique intelli- 

gere, per matrimonium foedus insolubile, exclusivum, ad prolis generationem 
ordinatum iniri. 

2. Gratulandum est commissioni etiam de proposito ut omnia prorsus 
« impedimenta minoris gradus » e medio tollantur. Illud quoque proposi- 
tum, a commissione nihilominus reiectum, impedimenta a quibus, in praxi, 
nunquam non dispensatur abolenda esse, mihi quidem retinendum videretur. 
Etenim causa canonica dispensationis « periculum matrimonii mere civilis » 
iliaque « periculum concubinatus » vix non afferri potest. Teste experientia, 
populus fidelis dispensationes ab impedimentis matrimonialibus cum per- 
missionibus potius aequiparat — pro quibus taxa solvi debet — quam re- 
laxationibus legis ecclesiasticae. Secundum propositum meum ea dumtaxat 
impedimenta matrimonialia in novo Codice luris Canonici retinenda essent, 
a quibus in praxi nunquam dispensatur. Spectatis exigentiis causarum ma- 
trimonialium, notio impotentiae matrimonium dirimentis ad simpliciorem 
redigenda esset formam. Schemata huc spectantia in Allegato II reperire 
licet. 

E contra, aliud novumque introducendum impedimentum matrimoniale 
mihi videtur, illud nempe « defectus instructionis sponsorum ». Simul tamen 
edicendum foret (a) a coetibus Ordinariorum textum quemdam huius gene- 
ris instructionis exigentiis illius regionis nationisve accommodatum componi 
debere, quem (b) animarum pastores sub poena e. g. suspensionis cuique 
sponsorum modo sollemni formaque praelegere tenerentur. Examen spon- 
sorum ad praesentiarum vigens impar omnino est quod nuptias invalidas 
causasque matrimoniales exinde sequentes prohiberet. Quod si in sessione III 
S. Concilii Oecumenici theoria contractualis reassumeretur, fortius adhuc 
renovatio examinis sponsorum urgeret. Neque impedimentum « defectus in- 
structionis sponsorum » processus de nullitate matrimonii multiplicaret, quum 
sponsis subscriptionibus suis testandum esset de instructione a parocho, prout 
supra, peracta. Vide Allegatum III. 

3. Ad formam canonicam quod attinet, commissio proponit (pag. 18) 
Ordinariis quibusque locorum facultatem concedendam esse vi cuius ipsi 
in matrimoniis mixtis a forma canonica dispensare valeant. Nonne facultas 
huiusmodi ad matrimonia catholicorum quoque extendi posset? Cogitatu 
num difficilis sit casus quo sponsus nomine dumtaxat catholicus sponsam 
piam actuosamque cogat secum in matrimonio, uti aiunt, civili convivere? 
Hisce aliisque similibus in casibus conscientiae partis catholicae succurri pos- 
set, facultatem scii. Ordinariis a forma canonica dispensandi concedendo. 
Spectato insuper quod sanatio matrimonii putativi in radice etiam « utraque 
parte inscia » (can. 1138 § 3) fieri potest, facultas episcopis de qua agitur 
ita concedenda esset, ut iidem partibus insciis quoque ea uti valerent. 

4. Commissio de forma matrimonii extraordinaria sec. can. 1098 deci- 
dit (pag. 6 et 20) usum etiam eiusdem vigilantiae Ordinariorum subtrahi 
non debere. Adiuncta peculiaria in territoriis missionum nostram excedunt 
competentiam. Ast nostris in regionibus vigens nobis praeplacet disciplina. 

Moneantur nihilominus animarum pastores, ne fideles de usu formae extra- 
ordinariae incaute indiscriminatimque edoceant. Quo pacto evitabitur ne mi- 
nores contra parentum vota nuptiis inhiantes induito can. 1098 utantur. 
Poterit forsan textus can. 1098 in mentem revocare etiam id, quod forma 
extraordinaria ab iis qui vinculo prioris matrimonii ligantur neque eiusdem 
nullitatem in foro externo evincere possunt perperam adhibetur. 

5. Commissio de Tribunalibus regionalibus a sententia proferenda abs- 
tinuit. Ad ditionem Austriae tamen quod attinet, consideratu dignum mihi 
videtur utrum necne duo Tribunalia, eaque Metropolitarum, ad definiendas 
causas matrimoniales sufficerent. Quae etiam pro invicem instantias appella- 
tionis constituerent. Quo pacto Iudices administrique apprime instructos, 
aliis exoneratos muneribus, facilius adhibere licebit. 

6. De mediis technicis inducendis (pag. 21) ubi agitur, forsan intelli- 
gendum est s. d. magnetophonium in examine partium testiumque adhi- 
bendum. Quod tamen instrumentum technicum portam abusibus irrescin- 
dibilibus aperiret. Quod si verba depositionis magne tophonia retenta postea 
conscribi deberent, id dilationem processus induceret. 

7. Ad habilitatem accusandi matrimonium quod attinet, commissio Or- 
dinariis suadet, ut « in casibus dubiis » ad competentem S. Congregationem 
recurrant. Ast lex dubia non obligat! Seu: in dubio fovendum est reo! Sat 
raro tandem occurrit partem « causam directam et dolosam » esse nullitatis 
matrimonii. Ignorantia namque dolus excluditur. Quotnam nupturientes vero 
norunt, quaenam intentio matrimonio contraria illicita sit? 

8. Processum summarium ad alios casus atque in can. 1990 enumeratos 
extendi posse (pag. 6) minime reor. Forsan impotentia testimonio duorum 
medicorum iuratorum summario modo probari poterit dummodo de defectu 
monstruosave difformitate genitalium agatur neque actus coniugalis possi- 
bilis appareat. Quod si amentia modo summario demonstrari valeret, id fal- 
sitati portam aperiret. Multo magis adhuc, si e. g. documento a quodam no- 
tario ante contractum matrimonium exarato conditio vel simulatio, processu 
quidem summario, probarentur. Ne processus summarius ad casus huiusmodi 
extenderetur, ipsa prudentia suaderet. Si enim fama divulgaretur, nullitatem 
matrimonii ex capite simulationis partialis documento ante nuptias confecto, 
vel, rectius, conficto, in iudicio probari posse, causae matrimoniales admodum 
multiplicarentur neque sanctitati connubiorum lege huiusmodi caveretur. 
Consequentiae cogitatu facillimae inde exurgerent! 

Haec, itaque, pro munere meo pastorali ad schema voti de sacramento 
matarimonii, omni qua par est reverentia, animadvertenda ratus sum. 

Can. 1086 § 1: Bona, uti aiunt, seu officia matrimonii, a divina volun- 
tate statuta, adversae sponsorum intentioni obnoxia non sunt, ita, ut con- 
trarius nubentium animus contrariave conventio neque validitati matrimo- 
nii noceat neque coniuges ab iisdem liberet officiis. 

§ 2: Invalidum tamen est matrimonium ab alterutra vel utraque parte 

ea lege initum, ut celebratione nuptiarum species dumtaxat connubiorum 
fingatur neque ullum inde constituatur consortium. 

Can. 1087 § 1: Connubia libera sunto. 

§ 2: Quod si alterutra vel utraque pars matrimonium metu gravi, ab 
extrinseco et iniuste incusso ineat, neque aliud eidem iisdemve ad averten- 
dum grave malum comminatum pateat effugium, nuptiae vi prorsus carent. 

§ 3: Nullus alius metus matrimonii nullitatem secum fert, etsi causam 
dederit connubiis. 

Can. 1092: Conditiones quaevis, matrimonio forsan appositae, prae- 
sumptione iuris quidem et de iure, pro non appositis habentur. 

Can § 1: Invalide matrimonium attentant qui usu rationis sive 

actu sive habitualiter carent. 

§ 2: Quod si de sana alterutrius partis mente dubitetur, nuptiae diffe- 
rendae sunt quoadusque, sec. prudens Ordinarii iudicium, si casus ferat, 
testimonio medici in arte psychiatrica commendati suffultum, de capacitate 
agendi nupturientis constiterit. 

Can. 1067 § 2: deleatur. 

Can. 1068 § 2: Nomine impotentiae heic intelligitur dumtaxat impo- 
tentia coeundi. 

Can. 1070: deleatur. Can. 1071: item deleatur. Can. 1074: item de- 
leatur. 

Can. 1075: Valide contrahere nequeunt matrimonium qui sive adulte- 
rium inter se patrarunt eorumque alter coniugicidium commisit, sive qui 
mutua opera physica vel morali, etiam citra adulterium, mortem coniugi al- 
terutrius intulerunt. 

Can. 1076 § 1: In linea recta consanguinitatis matrimonium irritum 
est inter omnes ascendentes et descendentes tum legitimos tum naturales. 

§ 2: In linea collaterali irritum est matrimonium usque ad secundum 
gradum inclusive. 

§ 3: Quod si nupturientes consanguinei in tertio gradu lineae collate- 
ralis sint, moneantur de consequentiis quae proli ex huiusmodi matrimonio 
oriturae imminere possint. 

§ 4: = § 3 in C.I.C. 

Can. 1077: Affinitas in linea recta dirimit matrimonium in quolibet 
gradu. 

Can. 1078: Impedimentum publicae honestatis oritur ex matrimonio 
invalido, etsi non consummato, et ex publico notoriove concubinatu; et nup- 
tias dirimit in primo gradu lineae rectae inter virum et consanguineas mulie- 
ris, ac vice versa, nisi certo constiterit unam partem non esse alterius prolem. 

Can. 1080: deleatur. 

Can : Invalide matrimonium attentant quicumque, excepto casu 

de quo in can. 1098 et excepta dispensatione a forma canonica, instructioni 
sponsorum ante nuptias non interfuerunt. 

59 

Exc.mus P. D. IOSEPH ROSSI 
Episcopus tit. Palmyr ensis 

Ad n. 1: dignitate sacramentali matrimonii inter christianos magis ma- 
gisque explanata iuxta doctrinam apostoli: «... Sacramentum magnum ... 
in Christo et in Ecclesia » videtur ad cap. III huius numeri quod attinet, 
urgens necessitas explicite affirmandi quod legitur in can. 1016 C.I.C., prae- 
sertim quoad circumscriptam competentiam civilis potestatis circa matrimo- 
nium baptizatorum. 

Ad n. 4: optimum nunc temporis consilium simpliciorem reddendi legis- 
lationem de matrimonii impedimentis, de qua in litt. a) et b). 

Item placet disciplina quoad votum privatum de quo in lit. c ), abrogato 
can. 1058 § 1 C.I.C. 

Quoad autem votum publicum, de quo in lit. d), votum scii, publicum 
perpetuum castitatis perfectae in professione religiosa emissum, meminisse 
iuvat quod huiusmodi votum, sive simplex sive solemne (cf. can. 1308 § 1 
et 2 C.I.C.) intrinsece et coram Deo idem et par est. Pari modo proinde 
uterque votum, sive solemne sit sive simplex, impedimentum matrimonii 
constituat, et quidem dirimens. In utroque enim casu agitur tandem aliquando 
de religioso vel de religiosa qui suae vocationi valedicunt ut ad nuptias pu- 
blice convolare valeant. 

Fas est insuper heic optare ut « mixta religio » et « disparitas cultus » 
impedimentum eiusdem gradus constituant, et fortassis — decreto de Oecu- 
menismo prae oculis habito — impediens tantum, ad unguem tamen ser- 
vatis, in re, Ecclesiae doctrina et disciplina insuper in n. 5 statuta de ma- 
trimoniis mixtis. 

Ad n. 5: placet. Facultas tamen Ordinariorum dispensandi a forma ca- 
nonica, de qua in lit. b), intra fines terminosque ita constituenda videtur ut 
semper habeatur religiosa matrimonii celebratio, nunquam mere civilis. 

Ad n. 6: quod legitur sub lit. b) in praesenti n. 6 minus placet. In casu 
enim ut ad validitatem serventur iuris praescripta de quibus supra in prae- 
fato numero, matrimonium sic contractum, scii, contra iuris praescriptum, 
invalidum haberi debet. 

Iamvero, si invalidum, ni totus fallor, nequit validum declarari. Decla- 
ratio enim non mutat rei veritatem. Potius validum fieri debet per sanatio- 
nem in radice de qua in can. 1138 C.I.C. 

Tandem verbum « celebratur » in fine litt. b) substituendum videtur. 
Etenim ut respondeat verbo « contractum » in initio litt. b), potius dicatur 
« celebratum fuerit ». Non tantum grammatica, sed ipsa logica id videtur 
postulare. 

Nonnulli Patres in aula conciliari petierunt ut peculiare decretum de 

hac nova disciplina matrimoniali statim ac possibile fuerit publici iuris fiat 
ad exemplum decreti Ne temere mensis aprilis anni 1908, atque vim legis 
quamprimum habeat quin attendatur Codicis luris Canonici nova editio. 

Utinam huiusmodi petitio Beatissimo Patri placeat. Agitur enim de re 
maximi momenti. 

Et omnia humiliter sint dicta, salvo semper sapientiore consilio. 


60 

Exc.mus P. D. IOSEPH FRANCISCUS RYAN 
Episcopus Hamiltonensis 

A) Generalia. Mihi placet quod adest schema de matrimonii sacramento; 
minus placet reductio decreti ad aliquod votum uti invenitur in textu emen- 
dato. Textus ipse propositus saltem peccat brevitate ac inaccuratione. 

Votum propositum in aliquam formam redigit enuntiationes seu senten- 
tias ad intentionem commissionis revisionis luris canonici, quod mihi placet; 
attamen minus placet aspectus pastoralis eiusdem voti. In schemate de ma- 
trimonii sacramento, Sacrum Concilium deberet loqui modo pastoraliori non 
tantum clericis, parentibus et coniugibus sed etiam christifidelibus ac homi- 
nibus bonae voluntatis. 

In priori textu erat instructio pastoralis circa praeparationem ad matri- 
monium. Mihi videtur quod instructio illa deberet retineri non tantum in 
aliquibus propositionibus iuridice formulatis, praecipue de praeparatione ad 
matrimonium, sed etiam in aliquo nuntio omnibus hominibus aperto, in lingua 
facili formulato, de dignitate ac gravitate ipsius institutionis naturalis ac 
supernaturalis. 

Etiamsi commissio conciliaris de sacramentorum disciplina deberet tan- 
tum tractare de matrimonii sacramento, mihi videtur quod non extravagaret 
eius scopus tractans de Sacramento Magno copiosiori ac pastoraliori modo. 

B) P 'articularia. Mihi placet quod formulatur sub numeris quarto et 
septimo, i. e. de matrimonii impedimentis et de processu matrimoniali. Non 
mihi placet quod proponitur sub nn. 5 et 6, i. e. de matrimoniis mixtis et de 
forma celebrationis canonica. 

Adsunt multa commendanda sub numero quinto; inveniuntur tamen 
singula quae haud mihi placent. Cum circumstantiae personarum ac morum 
valde dissimiles sunt etiam in variis regionibus eiusdem ditionis vel nationis, 
mihi videtur quod uniformis legislatio in eadem ditione securior et pruden- 
tior esset, quod posset fieri a conferentia episcopali, Sancta Sede approbante 
et salvo iure Ordinarii loci in casu particulari. Lex universalis non potest 
praevidere singula cum eadem accuratione ac lex particularis: preces quae 
invocantur ad dispensationem a lege generali obtinendam variae sunt ac 
diversae et aliquando alienae et contrariae, quod potest esse periculum scan- 

dali vel admirationis populi. Non est ita quando agitur de dispensatione a 
lege particulari definita. Matrimonia mixta performantur in circumstantiis 
alienis, etiam in regionibus propinquis, ratione religionum et civilium insti- 
tutorum, quod non est practice regulari nisi normis seu legibus ipsis circum- 
stantiis accommodatis. Si episcopus potest dispensare a lege generali uti 
inicitur in textu proposito, modus agendi poterit esse valde diversus etiam 
in eadem regione seu territorio; non ita erit si episcopus non potest dispen- 
sare nisi a lege particulari et in casu peculiari. 

Sub n. 6, agitur de forma celebrationis matrimonii. Proponitur forma 
canonica retractata ad vitandas et clandestinitatem et nullitatem matrimonii 
ex una parte, et alia ex parte ad faciliorem eius usum reddendum. Proponitur 
simul forma extraordinaria non omnino subtracta vigilantiae Ordinariorum. 
Mihi videtur quod non tantum forma extraordinaria sed etiam forma cano- 
nica debet subesse vigilantiae auctoritatis ecclesiasticae localis, i. e. Ordinarius 
pro dioecesi, parochus et assistentes pro paroecia et missionarius pro mis- 
sione, et ad validitatem. 

Si coniuges non debent puniri propter indignitatem sacerdotis assistentis 
vel propter eius ignorantiam praeceptorum iuris, attamen non debent invi- 
tari ad matrimonium contrahendum contra praescripta iuris, v. g. facto pacto 
cum indigno sacerdote. Usus formae canonicae propositae facilior est vero: 
est-ne prudens ac secura? Non sufficit assicurare validitatem matrimonii sed 
et etiam eius praeparationem, celebrationem et tranquillitatem. Adsunt etenim 
effectus non tantum canonici sed etiam civiles qui oriuntur e celebratione 
matrimonii, quia vigent in diversis regionibus praescriptiones civiles mini- 
strum cultus, ut aiunt, matrimonio assistentem attingentes sicut ac coniuges 
ipsos. 

Si quicumque sacerdos posset practice assistere matrimonio ubique ter- 
rarum sine licentia ad validitatem, non erit forsan matrimonium nullum vel 
clandestinum. Coniuges non amplius punirentur propter indignitatem vel 
ignorantiam sacerdotis assistentis sed gravarentur diversis modis: ante ma- 
trimonium si deest congruens praeparatio, momento celebrationis si violentur 
leges civiles vel canonicae, post celebrationem si ignoretur matrimonium ab 
auctoritate ecclesiastica locali. 

In eadem par. 6, sub littera b, enuntiatur matrimonium contractum coram 
sacerdote, indigno vel ignorante, validum esse si celebretur in ecclesia vel in 
oratorio publico. Adsunt diversa oratoria publica quae multiplicantur in 
locis rusticationis: ibi exercetur munus pastorale a parocho, a vicario vel a 
delegato, et saepe die dominicali tantum. Si omnis sacerdos potest assistere 
quoque matrimonio in oratorio etiam contra praescripta iuris, talis assistentia 
non invalidaret sacramentum sed gravaret et coniuges et sacerdotem habita 
ratione effectuum civilium vel etiam canonicorum. Unde matrimonium, ratione 
loci, deberet semper celebrari in ecclesia — et in ecclesia paroeciali — vel in 
omni loco ab Ordinario loci approbato per modum actus vel per modum 
habitus. 


48 

Conclusio : his expositis, schema voti cum textu emendato deberet im- 
mutari ad mentem et iterum proponi patribus conciliaribus, proxima sessione 
decurrente. 


61 

Exc.mus P. D. LUCAS AUGUSTUS SANGARE 
Archiepiscopus Bamakoensis 

1. Prooemium : Episcopi Africae occidentalis linguae gallicae et plures 
eiusdem continentis episcopi — nomine quorum loquor — plaudunt votis 
in par. 3 schematis de matrimonii sacramento scriptis. Summa tamen casuum 
in textu expositorum non est exhaustiva. Episcopi igitur Africae occidentalis 
linguae gallicae et plures alii eiusdem continentis episcopi quaedam addere 
volunt, vehementer optantes ut in nova legislatione matrimoniali elaboranda, 
considerentur problemata apostolatui eorum in missionibus particularia. 

2. Expositio: I. De cautionibus matrimonii cum disparitate cultus. 

Desideramus ut in matrimoniis cum disparitate cultus cautiones a parte 

non christiana exactae mitigantur praesertim quotiescumque pars catholica 
sit mulier. Speciali modo requirimus ne obligatio fiat baptizandi prolemque 
christiane educandi. Ecce rationes: 

a) Nonobstante africana mente quae viro nimis favet supra mulierem, 
multi non christiani nunc sentire possunt amborum coniugum in pueros iura 
aequa esse, non tamen concipientes cur pars catholica, praesertim si sit mu- 
lier, iuribus superioribus faveatur. 

b) Salvare oportet vitam spiritualem mulieris catholicae. Nam cum 
non christianus negat se cautiones subscribere quia conscientiae eius oppo- 
nuntur, saepe saepius impossibile est matrimonium impedire. Tunc mulier 
catholica sacramentis privatur dum sacramenta ipsi maius opus est; ita ple- 
rumque fessa, in apostasiam ruit. 

Nobis videtur ipsam Ecclesiam catholicam maius bonum percepturam esse 
si non exigantur a non christianis cautiones quae ab eis plus respuantur, 
scilicet baptisma et educatio christiana prolis. Cum autem non christiani 
cautionibus istis subscripserint, sive familia, sive ambitus — ut experientia 
probatur — , sic eos impellit ut saepe impediantur ne promissa in futurum 
adimpleant. 

c ) Salvare etiam oportet ius ad matrimonium quod singulis mulieribus 
catholicis competit. Iure enim divino, quaelibet persona ius habet ad matri- 
monium. Si cautiones retinentur, hoc iure privantur mulieres baptizatae in 
regionibus ubi maior pars hominum non christiana est. 

d) Sufficeret — nostra humili sententia — , ut pars catholica, sane 
instructa fidei christianae exigentiis caritatisque erga prolem promitteret se 
quam optime vigilare ut omnes liberi christiane educentur ... 

A parte vero non baptizata tantum exigeretur: libertas praxeos religiosae 

pro muliere catholica, libertas christianismum eligendi pro pueris qui, iam 
adulescentes, hoc desiderarent. 

II. De forma celebrationis matrimonii, in casu disparitatis cultus. Requi- 
rimus ut in quibusdam casibus quorum conferentiae episcopales iudices sint, 
matrimonium inter catholicum virum et mulierem paganam forma canonica 
dispensetur dummodo de more gentis celebretur. Haec ratio : in quibusdam 
gentibus, multi iuvenes baptizati sunt dum puellae paganae remanent. Saepius 
impossibile est adducere sponsam apud presbyterum ut rite instruatur ante- 
quam ab ipsa exigantur cautiones et fiat consensus matrimonialis. Ut forni- 
catio vitetur atque ne pars catholica per longum tempus sacramentis privetur, 
ad mentem nostram, melius esset talia matrimonia permittere. Illa matri- 
monia, quae cum omni publicitate more gentis exigata contrahuntur, in libro 
matrimoniorum a parocho adnotanda sint et benedictio nuptialis detur post- 
quam mulier ad fidem se converterit, quod saepe accidit. 

III. De tribunalibus casuum matrimonialium, a) Hic, episcopi Africae 
optant ut tribunalia modo simpliciori ordinentur; curiae enim episcopales 
homines sat numerosos non habent; partes insuper et testes, inculti, saepe 
ab alterutro maxime longinqui, ad interrogandum difficiles sunt. 

b) Petimus etiam ut competentia episcoporum diocesanorum amplifi- 
cetur, specialiter autem ut tribunalia ecclesiastica localia competentia sint 
ad definitive iudicandum de casibus impotentiae et de casibus in ratum sed 
non consummatum. 

c ) Tandem optamus ut nobis concedatur, si possibile sit, in favorem 
fidei, potestas in matrimonia disparia aut saltem legitima, praesertim cum 
pars infidelis coniugale tectum in perpetuum reliquit. Rationes sunt-, in sin- 
gulis dioecesibus, de casibus quorum mentio fit, iudicium ferri potest magis 
humane quia casus melius cognoscuntur. Ex altera parte, bonum fidelium 
saepe urget; itaque processus in dioecesi, quippe rapidiores fiant, partem catho- 
licam adiuvant ne longe tempus agat in situ difficili seu irregulari. 

3. Conclusio: A commissione post-conciliari ad novam legislationem 
matrimonialem condendam, episcopi Africae occidentalis vehementer petunt 
ut considerentur, si hoc sacrosanctum concilium consenserit, has animad- 
versiones. 


* * * 

Le nouveau schema (dans ses paragraphes 4, 5 6 et 7) repond aux vceux 
des Eveques de 1’Afrique Occidentale Francophone. Aussi je renonce a faire 
oralement mon intervention qui avait ete inspiree par l’etude de 1’ancien 
schema. Cependant j’en depose 1’ecrit au secretariat pour appuyer les par. 4, 
5 et 6 du texte amende qui est soumis a 1’examen, et pour faire preciser le 
par. 7 de ce meme texte. 

Exc.mus p. d. alfredus vincentius scherer 

Archiepiscopus Portale grensis in Brasilia 

Nomine 73 episcoporum Brasiliae animadversiones quasdam propono 
matrimonia mixta respicientes. Libenter admittimus, disciplinam hucusque 
vigentem in hac materia aliquatenus esse relaxandam. Matrimonia mixta in 
futuro intra missam sollemni modo celebratum iri causa nobis est sincere 
laetandi. Aperte laudamus abrogationem poenae excommunicationis contra 
ineuntes matrimonium coram ministro acatholico. E contra, anxietatis nobis 
est causa ea pars schematis, quae baptismum et educationem catholicam prolis 
in tutum ponendam respicit. 

Sub hoc aspectu matrimonia mixta praebere difficultates pastorales diffi- 
cillimae solutionis nemo est qui nesciat. Formula solutionis, quae in omnibus 
locis et in omnibus rerum adiunctis satisfaciat, nunquam fortasse comperietur. 
In iis regionibus, ubi plerique fideles suorum officiorum lucidam habent no- 
tionem atque suae fidei principiis firmiter adhaerent, commendari poterit 
solutio quae forte minime sit apta in aliis locis, ubi conscientia christiana, 
ob defectum educationis religiosae, solidis caret radicibus. Solutio quaedam 
bona esse potest in iis regionibus, ubi incolarum pars maior ad Ecclesiam 
catholicam pertinet, sed eadem solutio fortasse non conveniet alibi, ubi 
catholicorum est pusillus tantum grex. Eadem solutio, quae apta fortasse 
videatur in regionibus, ubi acatholici sunt pacifici, immo sensu oecumenico 
imbuti, interdum prorsus inepta immo periculosa erit alibi, ubi abundent 
sectae acatholicae Ecclesiae catholicae fanatice infensae. 

Unde facile concluditur, Concilium non recte esse acturum, solutionem 
proponens unam, in omnibus regionibus applicandam. Nostro iudicio Concilii 
est perspicue statuere principium generale, huius autem practica applicatio 
iudicio relinquere et decisioni sacrae hierarchiae diversarum regionum. Prin- 
cipium autem generale hoc est: Ecclesia nequit matrimonia benedicere , nisi 
futurae prolis catholica educatio non satis in tutum posita sit. Ad hoc obti- 
nendum aliter aliterque in diversis regionibus procedendum erit. 

Secundum schema, tota spes ponenda est in promissionem praestandam 
ab una parte catholica et in monitionem quandam ab ipsa opportune parti 
acatholicae faciendam. Hanc normam em. mus relator eo iustificare conatur, 
quod hoc magis consentaneum appareat « aestimationi, quam homines no- 
strae aetatis responsabilitatis propriae habere consuevere ». Sine dubio, hic 
maior sensus responsabilitatis unum est ex bonis signis nostri temporis, 
attamen non ubique aeque evolutus apparet. Ideo quaerimus, quid fiet in illis 
regionibus, ubi ob defectum educationis christianae hic sensus responsabili- 
tatis adhuc est deficiens? Ibi saepe continget, ut monitio a parte catholica 
facienda aut apto modo non fiet, aut ob rationes varias differatur ad tempus, 
quo officiorum erga prolem adimpletio immediate urgere iam incipit. Sae- 

pissime tunc accidet, ut pars catholica rationibus oppositis partis acatholicae 
facile cedat vel graves, immo perennes inter coniuges oboriantur dissensiones. 

Itaque nobis persuasum est, disciplinam, prout in schemate proponitur, 
in plurimis casibus Ecclesiae maximum esse allaturum nocumentum, in aliis 
vero multis causam fore pacis familiaris perturbandae. 

In regionibus, igitur, ubi educatio christiana gravibus adhuc defectibus 
laborat, Ecclesia ipsa supplere debet normis potius ad rigorem tendentes. 
In iis regionibus ipsa Ecclesia, per ministrum sub cuius auctoritate matri- 
monium celebrabitur, obtinere debet a parte acatholica promissionem de edu- 
catione catholica futurae prolis non impedienda, quod quidem non neces- 
sario fiet per iusiuranda, neque necessario per cautelas scripto subsignandas, 
sed fieri poterit per alia media, potius persuasiva quam coactiva, quae hierar- 
chia respectivae regionis sufficientia aestimaverit. 

Si disciplina a Concilio proponenda laxitate emineat, auctoritate carebit 
hierarchia, quae normas magis ad rigorem flectentes stabiliendas duxerit. E 
contra, si ipsum Concilium normas potius rigidiores proposuerit, hierarchiae 
earum regionum, ubi liberior disciplina commendanda videtur, aperta manet 
via ad lenius procedendum. 

Paucis verbis resumendo: Firmiter proponat Concilium principia ab om- 
nibus servanda; sed magis « elasticis », ut ita dicam, verbis utatur in normis 
practicis stabiliendis in re tanti momenti pro fide servanda et pace familiari 
tuenda. 

\_Sub scripserunt etiam'] W. L. Schmidt, ep. Chapeco; C. Colling, ep. Passo 
Fundo; J. Hoffmann, ep. Frederico Westfalen; E. Kunz, ep. tit. Tolemaide di 
Fenicia; J. Alves Trindade, ep. Montes Claros; "W. Battu Wichrowski, ep. tit. 
Felbes; J. Thurler, ep. tit. Capitoliade; B. Zorzi, ep. Caxias; L. Sartori, ep. Santa 
Maria; A. Petro, ep. Uruguaiana; J. D’Angelo Neto, arch. Pouso Alegre; G. de 
Morais Penido, arch. Juiz de Fora; Iosephus Petrus, ep. Caetite; Adolphus Aloi- 
sius, ep. eoad, praei. Sao Jose do Grajau; Orlandus, arch. Cuiaba; Franciscus, 
ep. Taubate; A. Cerqua, ep. tit. Olbia; J. Dalvit, ep. Sao Mateus; M. Correa Pe- 
reira, ep. aux. Belem; J. De Sousa Lima, arch. Manaus; L. Cavalcanti Machado, 
arch. Maceio; R. de Castro y Silva, ep. aux. Fortaleza; V. de Araujo Matos, ep. 
Crato; Jose Mauro, ep. Iguatu; F. Austregesilo de Mesquita, ep. Afogados da 
Ingazeira; B. da Silva Neto, ep. eoad. Luz; J. Varani, ep. Jaboticabal; J. Bezerra 
Coutinho, ep. Estancia; D. Tavares Baeta Neves, ep. Sete Lagoas; A. Gonzalez 
Ferreiro, ep. praei. Sao Raimundo Nonato; C. Bampi, aux. Caxias; J. Terceiro 
de Souza, ep. Penedo; A. Brandao Vilela, arch. Teresina; A. Silveira de Mello, 
ep. tit. Nasai; G. Fereira Reis, ep. Leopoldina; P. Koop, ep. Lins; G. Casullo, 
ep. tit. Utica; D. Parodi, ep. tit. Centenaria; A. Ungarelli, praei. Pinheiro; J. 
Gazza, ep. tit. Circesio; P. Filipak, ep. Jacarezinho; J. Coelho, ep. Maringa; 
A. Zattera, ep. Pelotas; A. Carvalho, ep. Caruaru; S. de Aguiar, ep. Pesqueira; 
J. de Lange, ep. praei. Tefe; A. Lima dos Santos, ep. Ilheus; J. Tavora, arch. 
Aracaju; V. Marchetti Zioni, ep. Bauru; Marius, arch. Paraiba; E. da Cunha 
Cintra, ep. Petropolis; T. Vaquero, ep. Sao Joao da Boa Vista; Iosephus, arch. 
Fortaleza; A. Gongalves do Amaral, arch. Uberaba; G. Warmeling, ep. Join- 
ville; A. Niehues, eoad. Lajes; J. Pires, ep. Arassuai; E. de Araujo Sales, adm. 

ap. Natal; A. Ramos, arch. Belem; E. Coroli, ep. tit. Zama Maggiore; F. Niccoli, 
ep. Colle di Val d’Elsa; N. Monte, aux. Aracaju; M. Tavares de Araujo, ep. 
Caico; Jose, ep. Oliveira; R. Serra, ep. Sao Carlos; J. Melhado Pereira, ep. Pre- 
sidente Prudente; Fernando, arch. Goiania; H. Gelain, ep. Vacaria; G. Bueno 
Couto, ep. tit. Leuce; E. de Paula, ep. tit. Gerocesarea; S. Ferraz. 


63 

Exc.mus P. D. EMMANUEL TALAMAS CAMANDARI 
Episcopus Civitatis Juarezensis 

Gravis exponitur difficultas in forma extraordinaria matrimonii in voto 
conciliari contenta. 

Forma extraordinaria matrimonii extra periculum mortis, prout deside- 
ratur in voto conciliari, in praxi inextricabiles gignet difficultates quoties- 
cumque ambo coniuges, sive unus vel alter, qui tali forma matrimonium 
contraxerint, post annos idem matrimonium impugnare vellent, quacumque 
ex causa, praesertim cum iam totalis eorum separatio contigerit, et spes 
magna effloreat novum cum alia persona contrahendi matrimonium. 

Tota difficultas oritur ex conditionali modo (in quantum fieri poterit) 
imponendi recursum ad Ordinarium ad valorem ipsius matrimonii: quo- 
modo enim, post annos, poterit cum certitudine comprobari quod recursus 
potuit fieri et non factus est ut matrimonium declaretur nullum? 

Iterum: data comprobatione recursus non facti, quomodo poterit, post 
annos, determinari hoc tribuendum esse morali impossibilitati recursum fa- 
ciendi ita ut matrimonium habeatur validum; vel, e contra, consciae volun- 
tati recursum omittendi quia non aderat seria voluntas saltem ex parte al- 
terutrius coniugis, contrahendi verum ac proprium matrimonium? 

Sequens solutio videtur minus mala: imponatur recursus, scripto vel 
per interpositam personam, sive ad Ordinarium sive ad proprium parochum, 
cum obligatione exspectandi responsionem. Haec solutio videtur bona pro 
maxima parte casuum et non nimis onerosa, quia etiam ubi multi sunt anal- 
phabetae non desunt qui scribere sciant et possint. Insuper non desunt in 
illis locis qui iter in centrum parochiae vel dioecesis aggrediantur qui pote- 
runt verbatim exponere quaestionem sive Ordinario sive parocho et scripto 
obtinere licentiam pro determinata copia contrahentium. 

Etiam in iure statui potest Ordinarios locorum posse, auditis parochis, 
designare in regionibus dissitis unam vel plures personas apte instructas ad 
quas fideles recurrere possent, quando recursus ad Ordinarium vel parochum 
moraliter impossibilis sit; vel, si recursus factus fuit, post determinatum 
tempus non acceptae responsionis, ut eas certiores faciant de sua seria vo- 
luntate contrahendi matrimonium; immo, si opportunum iudicabitur, ut eae- 
dem personae assistant talibus matrimoniis et constantias eorumdem in libro 
speciali servent, quas, statis temporibus mittere debebunt proprio parocho 
qui, etiam in libro speciali, servare debet in archivo parochiali. 

Ceterum, ubi specialissimae vigeant circumstantiae Conferendae episco- 
pales poterunt submittere Summo Pontifici specialem disciplinam pro forma 
extraordinaria matrimonii. 

Enixe rogo ven. commissioni attente perpendere hanc intricatissimam 
quaestionem quia personali ac frequenti experientia novi quanta mala se- 
quantur. 

Iterum humiliter peto vel minimam communicationem quae me certio- 
rem reddat de his meis litteris receptis in officio secretariae Concilii Oecu- 
menici. 


64 

Exc.mus P. D. HERMANNUS TILLEMANS 
Episcopus tit. Berissenus , vic. ap. Meraukensis 

Loquendo nomine 30 episcoporum conferentiae Indonesiae gratum mihi 
est dicere textum emendatum schematis voti de matrimonii sacramento omnino 
laude dignum ac bonum iuridicum et pastorale complementum esse ad ea, 
quae iam de matrimonio dicta et adhuc dicenda sunt in schemate de Eccle- 
sia in mundo huius temporis. 

Quae laudatio potissimum respicit disciplinam relate ad matrimonia mixta 
propositam. Ex emendationibus enim factis clare constat Concilium hoc Vati- 
canum secundum revera intendere sua principia de Oecumenismo ac suam 
declarationem de libertate religiosa in serium vertere; dum etiam ostenditur 
vera sollicitudo Ecclesiae pro felicitate temporali et spirituali catholicorum 
et non-catholicorum, qui matrimonio mixto coniuncti sunt. 

Unice ad collaborandum ad maiorem perfectionem schematis quasdam 
animadversiones proponere nobis liceat: 

1. In genere-. Cum schema solummodo agat de quodam aspectu matri- 
monii, scii, iuridico ac pastorali, proponimus ut titulus schematis de matri- 
monii sacramento mutetur in « De matrimonii sacramenti disciplina ». 

II. In specie-, quoad matrimonia mixta: 1. N. 3 (pag. 12) nimis nega- 
tive loquitur de matrimoniis mixtis, quasi essent aliquid omnino extraordina- 
rium et tantummodo periculis plenum. Affirmantes matrimonia mixta quam 
maxime evitanda esse, tamen realistae esse debemus et intelligere quod in 
societate mixta, praesertim urbana, in qua homines diversae religionis una 
simul vivunt, matrimonium mixtum non potest esse aliquid exceptionale, sed 
potius aliquid quod inevitabile et necessarium connexum est cum hac situa- 
tione. Haec visio realistica in textu exprimi deberet. 

2. In n. 5 sub a (pag. 13) verba « graviter onerata conscientia » in 
lin. 8 nimis legalistice sonant, quasi haec obligatio externe a lege impone- 
retur, et non ex ipsa materia oriretur. Censemus verba « promissionem 
sinceram » et « in quantum poterit » iam sufficienter indicare hoc in casu 
agi de quaestione conscientiae et gravis momenti. Melius nobis videtur, si 

impletio huius praecepti non extorquetur onerando conscientiam, sed si ap- 
pellatur ad responsabilitatem ex fide ipsa profluentem. Ideo loco « graviter 
onerata conscientia » scribatur: « suae fidei debet ». 

3. Disciplina circa promissionem praestandam a parte catholica quan- 
dam contradictionem vel saltem obscuritatem continere videtur. Dum enim 
prius dicitur, quod pars catholica promissionem praestare debet baptismum 
et educationem catholicam universae prolis curaturam in quantum poterit 
(linn. 8-11), postea (linn. 14-15) dicitur quod constare debet partem non- 
catholicam illis promissionibus non repugnare. Ex hac alinea secunda ergo 
concludendum esset, quod conditio in alinea prima posita (scii, promissio 
baptismi et educationis catholicae prolis in quantum poterit) de facto non 
sufficit. Textus clarius sese exprimere debet de conditionibus requisitis et 
deleantur ergo verba: « atque constare eam illis non repugnare » (linn. 14-15). 

Scripto animadvertere mihi liceat nomine conferendae episcoporum In- 
donesiae : 

1. Titulus schematis de matrimonii sacramento mutetur in de matrimo- 
nii sacramenti disciplina. 

2. Initium n. 3, pag. 12, scii. « Sacrosancta Synodus Oecumenica Vati- 
cana II in Spiritu Sancto congregata ...» nimis sollemne sonat et exspecta- 
tionem suscitat alicuius definitionis dogmaticae. Melius ergo simplificetur. 

3. Visio realistica circa matrimoniorum mixtorum inevitabilitatem in 
textu (pag. 12, n. 3) exprimi debet. 

4. Sub n. 5, p. 13, textus loquitur una vice (lin. 9) de promissione (in 
singulari), dum altera vice (lin. 12) textus utitur plurali (« de his promis- 
sionibus »). Melius, ut puto, claritatis causa adhibeatur in utroque casu forma 
singularis. 

5. N. 5 sub a, pag. 13, lin. 8, verba « graviter onerata conscientia » 
mutentur in: « suae fidei debet ». 

6. Pag. 13, n. 5 sub a, linn. 14-15, verba: « atque constare eam illis 
non repugnare » deleantur. 

7. Ad pag. 14, n. 6, lin. 16, post verba: « contra iuris praescripta » 
claritatis causa addatur: « circa formam », ne quis falsam conclusionem fa- 
ceret matrimonia contra quaevis iuris praescripta, sed coram sacerdote con- 
tracta, semper esse valida. 

8. Praescriptum determinatum sub n. 6, pag. 14 relate ad matrimonium 
coram solis testibus, vehementer displicet, tum quia severiorem disciplinam 
proponit quam usque nunc valet (can. 1098), tum quia nullibi expresse sta- 
tutum est, quod petitio Ordinario facienda est (puto quod non sufficit prae- 
ceptum implicite in textu contentum), tum tandem quia hoc praescripto ma- 
trimonia invalida facile augentur et facile etiam oriantur incertitudines circa 
validitatem matrimoniorum tali modo contractorum, quod certe non in- 
tenditur. 

9. Ad pag. 15, n. 8, lin. 18: proponimus quod directe ipsis parentibus 
obligatio imponitur curandi filiorum educationem. 

10. Ad pag. 15, n. 8, lin. 25, forsan melius significatio verbi « verus 
amor » aliquomodo explicatur, v. g. dicendo: « verus amor socialis », ne 
textus ambigue interpretari possit. 


65 

Exc.mus P. D. CONRADUS URSI 
Archiepiscopus Acheruntinus 

Concilium Vaticanum II — ut Concilium pastorale — providet integri- 
tati organicae Ecclesiae ut hanc menti sui Divini Fundatoris magis ac magis 
adaequet et ita eius operam, scii, vivificationem mundi in Christo, efficaciorem 
et expeditiorem efficiat. 

Auderem dicere familiam christianam, aliquo sensu, ad oeconomiam Ec- 
clesiae pertinere, est enim pars vitalis, « cellula vivente » Corporis mystici. 
Nam populus Dei pertinet ad structuram Ecclesiae, ergo et familia christiana 
quae est populi Dei origo et fons. Quapropter ut obiectum primum et spe- 
ciale ministerii pastoralis haberi debet. 

Creator mundi enim voluit genus humanum, et ideo ordinem socialem 
originem et formam ducere instituto familiari, quod ipse construxit. 

Dictum est Ecclesiam in mente Dei creatam esse ante omnia, tamen in 
ordine historico institutum familiare apparuit antequam Ecclesia fundaretur, 
etiam ut communitas salvifica. 

Salvator denique, qui Filius naturalis Dei, homo factus est in visceribus 
Mulieris Virginis, viro desponsatae, quae vero de Spiritu Sancto concepit, 
voluit putari filius familias ut plenam solidarietatem cum peccatoribus filiis 
Adam acquireret, sed etiam ut humanam familiam sanaret immo et ad divi- 
num elevaret. Est enim familia imago et quasi reflexio in terra communi- 
tatis divinae Sanctissimae Trinitatis. Nec tantum in Nazarethanam familiam 
illam singularem Homo-Deus influxit. Nam initio suae vitae publicae ad 
nuptias interfuit, quae in Cana Galileae factae sunt. Ibi coram discipulis 
suis primum signum fecit mutans in vinum aquam, ut significaret se in mun- 
dum venisse ut humanum in divinum transformaret per mysterium suae 
mortis et resurrectionis, ministerio quidem Apostolorum, seu Ecclesiae, suae 
Sponsae, sed ambitu instituti familiaris. Et ita familia christiana ad imagi- 
nem vivam coniugii Christi et Ecclesiae elevata est et instrumentum inscin- 
dibile missionis salvificae facta est. Et ideo cum Ecclesia et ad modum Ec- 
clesiae, est communitas amoris et vitae, communitas salvifica. 

Matrimonium in doctrina catholica habetur ut res sacra, essentialiter re- 
ligiosa. Ecclesia enim, etsi recognoscat Societati Civili iura in familias in iis 
rebus, quae respiciunt effectus civiles contractus coniugalis, tamen celebra- 
tionem, disciplinam et curam matrimoniorum baptizatorum, quod est Sacra- 
mentum, semper et strenue sibi vindicavit. 

In rito nuptiarum sponsi sunt ministri contracti sacramentalis, gratiam 
enim hauriunt de Christo Capite Corporis mystici directe et immediate ut 
organum coniugii Christi et Ecclesiae, nulla interposita mediatione sacer- 
dotis. Ipsi vero per totam vitam coniugalem manent mediatores — etsi non 
absoluti — in sua familia. Vir enim sanctificat mulierem, mulier sanctificat 
virum, ambo sanctificant prolem secundum quod docuit Paulus Apostolus 
in 1 Cor. c. VII et ad Eph. c. V. 

Parentibus spectat docere liberos prima rudimenta sacrae doctrinae et 
in eos infundere spiritum christianum, spiritum ecclesialem. Ad mentem 
C.I.C. parentum est iudicare de facultate puerorum ad mensam eucharisticam 
accedendi etc. 

Unde patet quod relate ad actionem mediatricem et formatricem parentum 
erga filios, Sacri Pastores debent quidem illuminare, stimulare, adiuvare, 
deinde etiam complere et perficere, minime vero — per se — eis se substi- 
tuere. 

At — de facto — coniuges, postquam nuptias celebraverunt ad Altare, 
ut ministri sui sacramentalis matrimonii, ac moniti imaginem vivam coniugii 
Christi et Ecclesiae in mundo deferendi, a templo recesserunt, ab ipsis Ec- 
clesiae Pastoribus habentur et tractentur ut simplices fideles, veluti nempe 
coelibi, vidui, infantes etc. Ita porro familia — uti talis — non habetur ut 
obiectum speciale et praecipuum ministerii pastoralis. Minime vero stimu- 
lata et adiuta ad missionem suam ecclesialem exercendam, familia christiana 
perdidit suam germanam formam ac sensum suae altissimae dignitatis et suae 
missionis salvificae et ideo, ipsa laicizata, totus ordo socialis christianus, ut 
patet, labefactatur. Auspicata « consecratio mundi » mihi videtur perfici 
non posse, si familia non reportetur ad mentem Salvatoris ad intimam et acti- 
vam communionem cum Ecclesia ita ut absorbeat et exprimat foecunditatem 
ipsius Ecclesiae. 

Schema voti de matrimonii sacramento tantum aspectus iuridicos et asce- 
ticos respicit de instituto maritali, parum vero aspectum pastoralem. De hoc 
silet etiam schema de munere pastorali episcoporum. Familia non habet tan- 
tum officia in Ecclesia, sed et iura. Non sufficit, meo humili iudicio, incul- 
care in coniuges virtutes christianas et officia christianae educationis prolis, 
et monere pastores animarum ut curent matrimonii praeparationem et spiri- 
tualem vitam coniugum, nec mihi placeret ut diceretur tantum familiam esse 
obiectum et subiectum apostolatus. Id induceret Sacros Pastores ad actiones 
fere marginales, etsi fervidas, non .tamen radicales. Cura familiarum non 
est ponenda in linea aliarum actionum pastoralium, sed ad centrum sollici- 
tudinum pastorum, nam scholae catecheticae infantium, associationes aposto- 
licae, formatio seminaristica etc. opus habent concursu familiarum. Mihi vi- 
detur rectam curam animarum postulare ut sacri pastores respicere debeant 
primario et directe familias, secundarie fideles singulos. Oportet ut coniuges 
adiuventur ad efformandam eorum familiam ut « parvam ecclesiam », ita ut, 
in communione cum Ecclesia et ad modum Ecclesiae, fiat efficiens communitas 

salvifica, et ideo communitas fidei, communitas amoris et gratiae divinae, 
communitas cultus divini, communitas actionis missionariae pro dilatatione 
regni Dei in mundo sociali. Quae vero sunt structurae communitariae ipsius 
Ecclesiae Christi. Si familia christiana haberi debet ut primaria et insubstitui- 
bilis cooperatrix Ecclesiae, ut organum Corporis Mystici, et instrumentum sal- 
vationis, forsitan tota structura pastoralis et apostolica in paroeciis debet 
mutari et aptari. 

Propono igitur ut numerus primus schematis fusius declaret habitudinem 
intrinsecam et vitalem familiae christianae ad Ecclesiam. Numerus nonus 
refundatur ut appareat mens Concilii dirigendi actionem pastoralem ad suble- 
vandam, alendam, adiuvandam vitam familiarem ut communitatem salvifi- 
cam. Peropportunum denique iubendum videtur ut in directorio pastorali 
conficiendo pars praecipua detur pastorali familiari. 

Venerabiles Fratres, non datur crisis in vita sociali quae non oriatur im- 
mediate vel mediate a crisi familiari, nec potest dari renovatio spiritualis 
humanae societatis sine renovatione vitae familiaris. Problemata de re mo- 
rali, ut carentia amoris, fecunditas matrimonii, educatio prolis necnon pro- 
blemata culturalia, oeconomica, socialia, insuper quaestio de libertate iuve- 
num sequendi vocationem divinam, de cultura vocationum, non solvuntur 
legibus et exhortationibus coniugibus faciendis, sed solummodo si spiritus 
christianus familiam plene informat. 

Necesse est ut familia ab imo sanetur et quam citius emergat e gurgite 
naturalismi et edonismi. Finis huius Concilii frustaretur si familia cristiana 
non in tota sua luce poneretur. In mente habeant pastores animarum necnon 
fideles, uti effatum, familiam indigere Ecclesia et Ecclesiam indigere familia 
ut mundus salvetur. 


66 

Exc.mus p. d. leontius albertus van peteghem 

Episcopus Gandavensis 

Sub n. 6 sub lit. B. ad pagg. 13-14 schematis voti de matrimonii sacra- 
mento legitur: « forma canonica celebrationis matrimonii ita retractetur ut 
et formae ordinariae usus facilior reddatur ». Textus emendatus statuere pro- 
ponit matrimonium contractum coram sacerdote, qui praescripta delegatione 
ad assistendum careat, validum declarari, dummodo sacerdos non sit per 
sententiam excommunicatus vel interdictus vel suspensus aut talis declaratus 
vel ab episcopo prohibitus, et matrimonium in Ecclesia vel oratorio publico 
celebretur. 

Iamvero, meo humili iudicio, caute procedendum est in retractatione 
canonum in iure hodierno existentium de forma celebrationis matrimonii 
ordinaria. 

Multiplices rationes contra hanc retractationem militare videntur. 

1. Si admittatur quod quicumque sacerdos munere testis qualificati in 
matrimonii celebratione valide fungi potest, magna ex parte everteretur legis- 
latio Tridentina contra abusus Medii Aevi lata atque saeculari traditione 
firmata. 

2. Insuper, si ad validum matrimonium delegatio ab Ordinario loci vel 
a parocho concedenda nondum requireretur, via ad matrimonia clandestina 
aperiretur. Haec legis innovatio gravibus abusibus ansam praeberet, non- 
nullis sacerdotibus ad celebrationem matrimonii imprudenter procedentibus 
in illis casibus in quibus praecedens schema decreti de matrimonii sacramento 
ad pag. 19 recursum ad formam extraordinariam ut perversam reprobat: 
nempe casus minorum, quando parochus, attento can. 1034, eorum matri- 
monio assistere non vult; casus coniugum qui nullitatem iam contracti ma- 
trimonii in tribunali probare non possunt et novum matrimonium contrahere 
cupiunt, certi de matrimonii sui invaliditate; casus matrimonii mixti ab Ordi- 
nario prohibiti quia ob denegatas cautiones dispensatio super impedimentum 
mixtae religionis concedi non potest; aliique casus huius generis. 

Revera, si canones de forma celebrationis matrimonii ordinaria retrahe- 
rentur, via sterneretur ad chaoticum rerum statum cuius sequelae peiores 
erunt quam status actualis. 

Quidam forsan contendunt quod in legislatione hodierna defectus formae 
iam plerumque sanatur errore communi vi canonis 209 et declarationis authen- 
ticae commissionis ad Codicem interpretandum diei 26 martii 1952. Imme- 
rito quidem; nam tantum in casibus rarioribus, ut patet e iurisprudentia 
rotali, adsunt conditiones ad errorem communem requisitae. 

In casu retractationis legislationis nunc existentis de forma celebrationis 
matrimonii, tota communitas atque ordo moralitatis publicae ex existentia 
matrimoniorum, utique validorum, sed clandestinorum, absque dubio dam- 
num patientur. 

3. Peculiaris abusus qui e retractatione dictae legislationis timendus est, 
consistet in hoc quod matrimonia coram sacerdote non delegato inita non 
inscribentur in regis tro matrimoniorum. Libri enim matrimoniorum a paro- 
chis custodiuntur et praevidendum est sacerdotes non delegatos illam inscrip- 
tionem neglecturos esse, ea ratione nempe quod ii qui citra Ordinarii loci vel 
parochi territorii licentiam agunt, per inscriptionem matrimonii propriam cul- 
pam aperte faterentur, quod plerumque facere detrectabunt. 

4. Insuper, Ecclesia hac in retractatione canonum de forma celebrationis 
matrimonii hanc celebrationem minus curare videretur quam legislatio civilis. 
Nam in legislatione civili officiales habiles ad assistendum matrimoniis simul 
ac conditiones ad validum matrimonium contrahendum ita arcte determi- 
nantur ut nullum matrimonium civile secretum existere queat. 

5. Matrimonii formam reservari parocho eiusque delegato valde suadetur 
sana praxi pastorali. 

Nam ipsius parochi est suos subditos intuitu matrimonii instruere ac 

praeparare et examen canonicum de statu libero instituere. Quare logicum 
est ipsam celebrationem in linea datae praeparationis coram ipso fieri. 

Matrimonium sicut cetera omnia alia sacramenta, est sacramentum com- 
munitatis christianae. Opportune celebratur in communitate, cum commu- 
nitate et pro communitate. Hac ratione optandum est ut, in quantum fieri 
potest, celebretur in familia paroeciali ad quam pertinent nupturientes, in 
qua educati sunt vel in quam integrabuntur. Proinde valde convenit ut, 
post ipsos nupturientes, parochus sive per se sive per suum delegatum prin- 
cipalioris testis locum in celebratione matrimonii obtineat. Per illam ordi- 
nationem rerum maxime favetur ut pastoralis cura matrimonii et familiae in 
generalem pastoralem sollicitudinem inseratur. 

6. Denique difficultatibus ex lege hactenus existente ortis aptius reme- 
diari potest per facultatem generalem ab Ordinario loci pro suo prudenti arbi- 
trio concedendam. 

His ante oculos habitis meo humili iudicio abstinendum est a retracta- 
tione canonum in iure hodierno existentium de forma celebrationis matri- 
monii ordinaria. 

Exc.mus P. D. HERMANNUS VOLK 
Episcopus Moguntinus 

Schema de matrimonii sacramento placet in eis, quae dicuntur. Melius 
tamen evaderet, si descriptio theologica vel dogmatica in eo contenta am- 
plificaretur. 

Praeter n. 1 omnia enim pertinent ad ordinem iuris. Fundamenta vero 
dogmatica plus minusve ut nota praesupponuntur et considerantur tantum 
ratione potestatis legislativae Ecclesiae in causis matrimonialibus. Plus sane 
de matrimonio praedicari non potest quam hoc: matrimonium esse sacra- 
mentum. Si vero haec consideratio matrimonii ut sacramenti illustraretur 
in intima connexione cum toto ordine salutis, magis poterit tota Ecclesiae 
doctrina de hac re, et quid vere sit sacramentum, in altiore ordine esse posi- 
tum apparet. Veritates enim theologicae non tantum sunt fundamentum 
obligationum iuridicarum et moralium, sed etiam ratione sui summi momenti 
sunt. Quid valeat ipsum matrimonium christianum demonstrant. 

Quaenam veritates de matrimonio in clariore luce poni possent? Ipsa 
gratia, praeter alia, semper connotat aliquam relationem inter personas, ali- 
quam communicationem, communicationem nempe cum Patre per Christum 
in Spiritu Sancto; non tantum communicationem, sed etiam quamdam iam 
unionem. In hac consistit ipsum mysterium salutis: est enim mysterium 
unionis inter Deitatem et humanitatem in Christo Domino culmen mysterii 
salutis. Pariter consummatio finalis iure describitur ut summa quaedam com- 
municatio et unio, in qua Deus est « omnia in omnibus » ( 1 Cor. 15, 28). 

Etiam nostrum Concilium de hac structura communicatoria ordinis salutis 
plurius egit, e. g. in constitutione de sacra Liturgia, in qua dicitur in art. 7 
congregationem fidelium, tamquam ad ordinem salutis pertinentem, signari 
per praesentiam Christi, sec. illud Dominicum: « Ubi duo vel tres congre- 
gati sunt in nomine meo, ibi sum in medio eorum » ( Mt . 18, 20). 

Ipsa Ecclesia est mysterium aliquod communicationis; est enim mysti- 
cum Christi Corpus, populus Dei, Sponsa Christi: quae omnia continent ele- 
mentum communicationis cuiusdam et unionis. 

Sacramentum communicationis eucharisticae est culmen ordinis sacramen- 
talis et condicio, sine qua non sumus membra in sensu pleno Ecclesiae. 

Ipsum quoque collegium episcoporum tamquam sacrosanctum quid hanc 
interiorem structuram communicatoriam Ecclesiae et salutis demonstrat, non 
ex voluntate nostra, sed ex natura sua, institutione scilicet Christi. Omnes 
hae relationes, communicationes, communiones pertinent ad ordinem per- 
sonae, postulant traditionem quamdam integram personae ad personam. 
Persona enim ex intima sua natura sola esse nequit, compleri nequit sine 
amore, ut ipsum mysterium Sanctissimae Trinitatis demonstrat. Ita etiam 
Christus nos praecedit: Ego prius dilexi vos. 

Matrimonium igitur non singularem quamdam condicionem tenet in 
ordine salutis, vel etiam sacramentario. Est enim sacramentum ex gratia 
Christi. Sed hoc non casu fit vel arbitrarie, sed ideo, quia matrimonium iam 
in se aptitudinem continet ad sacramentalitatem. Est enim intima coniunctio 
coniugum in ordine naturae et personae. Matrimonium sacramentum esse 
non solum significat agi de christianis matrimonio coniunctis, sed ipsum 
statum matrimonialem constitui in ordine salutis. 

Sicut Ecclesia non consistere posset sine statu religiosorum et statu coe- 
libatus, ita etiam non sine statu matrimonii, et hoc non ideo, quia matrimo- 
nium fons procreationis generis humani est, sed quia, non obstantibus eis, 
quae dicuntur in 1 Cor. cap. 7, ipse status matrimonialis aliquis status essen- 
tialis ordinis salutis est, aliqua pars indispensabilis in ipsis thesauris Eccle- 
siae. Ex hac etiam ratione virginitas et maternitas in eo ordinantur intime 
ad invicem: Omnis mater virginitatis elementum in se conservat, sicut om- 
nis virgo elementa maternitatis explicat. Haec ratio est, cur sorores in Ec- 
clesia matres vocantur matres, nos vero patres. 

Rogo, ut de his veritatibus aliquid plus dicatur in schemate reformato. 
Iis quae hodie dixit em.mus card. Dopfner de matrimoniis mixtis, etiam 
ego personaliter consentio. 81 subscriptiones Patrum die 18 secretariatui 
tradita. 

Exc.mus P. D. FRANCISCUS VON STRENG 
Episcopus Basileensis et Luganensis 

Mihi valde placet, quod votum de matrimonii sacramento incipit a ver- 
bis quae « sacrum amoris foedus » efferunt. Ita enim exprimitur amorem 
esse qualitatem matrimonii omnino essentialem. Per consequens omnia quae 
de matrimonio dicenda aut quaerenda aut perscrutanda aut examinanda oc- 
currunt, sub amoris respectu fieri oportet. Ex dicto matrimonii tamquam 
sacro amoris foedere descriptione derivari possunt sequentia: 

1. Oportet ut ille amor tamquam vere christianus a fide promanet, secun- 
dum Sancti Pauli verba in 1 Cor. 13 et Eph. 5, 21-32. Exsecutio seu reali- 
zatio primi et maximi mandati, scii, amoris erga Deum et proximum, in 
matrimonio conditionibus et exigentiis huius status conformari debet. Huius 
amoris exercitium totius vitae matrimonialis quodammodo anima est. Quo 
amore sano exsistente, et ipsum matrimonium erit sanum. Cuius amoris 
copia deficiente, matrimonii sanitas in periculum vocatur. Ab huius amoris 
vigore mensura felicitatis coniugum sumenda erit. 

2. Amor ille, fide innixus, omnia quae ad matrimonium familiamque per- 
tinent, complecti et compenetrare debet. Amor coniugum naturalis, quem 
amorem coniugalem vocant, virtute supernaturali amoris Dei et ipsorum 
coniugum fermentandus, integrandus, sanctificandus, perficiendus est. Ab 
hac exigentia nec sic dictus « eros » excipiendus est. Immo omnia dona na- 
turalia et supernaturalia inter coniuges commutata a lege illius amoris libera 
non exstant, ita ut tandem unum totum oriatur amore dispositum, ordinatum, 
directum, nimirum sacrum amoris foedus. 

3. Amor ille naturalis atque simul supernaturalis ex matrimonii instituto 
etiam unionem carnalem pervadere debet. Intentio prolis procreandae saepe 
et quidem licite ab hac unione abesse potest et procreatio ipsa reapse raro 
eam sequitur. Defectus autem amoris, ratione habita naturae matrimonii, 
contradicit ipsi connubio. Amor efficit, ut unio sit actus humanus huic statui 
congruus. Amor unionem praecedit, comitatur, perficit et intra fines tempe- 
rantiae, iustitiae, castitatisque inviolati connubii continet et egoismum, qui 
non raro unionem carnalem dominatur, superare valet. 

4. Amor christianus coniugum mentes quoad matrimonii finem socia- 
lem — in mandato Dei « crescite et multiplicamini » expressum — imbuat 
et dirigat. Eo dirigente, coniuges in eum prolis numerum inclinantur, qui 
eorum condicionibus spiritualibus materialibusque correspondet. Hoc amore 
animati, paratiores sunt ad generose suscipiendas abnegationes et sacrificia, 
prolis et procreandae et educandae officio inhaerentia. 

5. Hic amor, fide conceptus et nutritus, difficultates quaslibet solvere 
iuvat. Coniuges, in eo radicati, divinam voluntatem adimplere et etiam in 

discrimine conscientiae a via Domini, magisterio Ecclesiae eiusque doctrina 
lucem praeferente, non declinare serio student. 

6. Haec ratio matrimonium sub aspectu amoris contemplandi, nullate- 
nus avertit oculos ab asserendis Dei iuribus in coniuges; e contra, amore 
isto vigente et coniuges quam intime pervadente, fit, ut coniuges magis ma- 
gisque amoris perfectionem appetant, et, corde haud diviso, Deo adhaereant, 
vitae sanctitatem statui matrimoniali adaptatam colentes atque divi Pauli 
exhortationem sacra Liturgia vitae familiari sequentes: « Induite vos sicut 
electi Dei, sancti et dilecti, viscera misericordiae, benignitatem, humilitatem, 
modestiam, patientiam; supportantes invicem, et donantes vobismetipsis, si 
quis adversus aliquem habet quaerelam: sicut et Dominus donavit vobis, ita 
et vos. Super omnia autem haec caritatem habete, quod est vinculum per- 
fectionis: et pax Christi exsultet in cordibus vestris, in qua et vocati estis in 
uno corpore: et grati estote » {Coi. 3, 12 ss. uti habetur in festo S. Fami- 
liae I. M. I.). Caritate amoreque perfusi, coniuges, licet intime inter se uniti, 
nihilominus mundo exhibebunt speculum quoddam perfectionis matrimonia- 
lis quam Apostolus inculcat: « Hoc itaque dico — inquit — fratres: Tempus 
breve est, reliquum est, ut et qui habent uxores, tamquam non habentes 
sint: et qui flent, tamquam non flentes: et qui gaudent, tamquam non gau- 
dentes: et qui emunt, tamquam non possidentes: et qui utuntur hoc mundo, 
tamquam non utantur: praeterit enim figura huius mundi » ( 1 Cor. 7, 29-31). 

7. In Novo Testamento Christus matrimonium uti imaginem amoris sui 
erga Ecclesiam dignitate sacramenti auxit. Haec qualitas sacramentalis amori 
humano vim soliditatemque supernaturalem praestat, ita ut matrimonium 
coniugum christianorum paulatim imago amoris, quo Christus et Ecclesia 
coniunguntur, fiat. Proprietas sacramentalis omnia quae ad matrimonium 
amoremque coniugalem pertinent, attingit et ea dignitatis sacramenti par- 
ticipant. 

Conclusiones : 1. Omnibus matrimonii problematibus sub respectu amo- 
ris solutio quaeratur. 

2. Instructio pastoralis sponsorum coniugumque his considerationibus 
imbuatur et in ea ratio amoris primum locum teneat. 

3. Nec a legislatione ecclesiastica de matrimonio amoris debita mentio 
exsulet, nam ius Ecclesiae perfectioni status matrimonialis quae absque amore 
habere nequit, inservire debet. 

Ad n. 1. Ad indolem Sacramenti melius demonstrandam adiungimus se- 
quentia: S. Paulus loquitur de aliqua relatione coniugum christianorum cum 
matrimonio spirituali inter Christum et Ecclesiam. Verba S. Pauli in Epi- 
stola ad Eph. 5, 32, seorsim sumpta, indolem sacramentalem matrimonii 
probare non videtur (traductio in linguam latinam cum verbis « sacramentum 
magnum » hunc sensum simpliciter non habet). Una tamen cum doctrina 
Concilii Tridentini matrimonium esse sacramentum, verba haec S. Pauli viam 
ad demonstrandam sacramentalitatem matrimonii ostendunt, et hoc eo cer- 
tius, quia theologice constat omnia sacramenta vivam relationem et intimam 

unionem cum Christo efficere. Cum haec relatio sit intima et viva, coniuges 
christiani participant dignitatem, gratiam et amorem Christi, qui est spon- 
sus Ecclesiae, et Ecclesiae tamquam sponsae Christi; hoc est: sponsi acci- 
piunt augmentum gratiae sanctificantis, amoris supernaturalis iusque ad gra- 
tias actuales ad implenda officia coniugum et parentum. Sic sacramentum 
quoque matrimonii gratias speciales continet. Sicut in sacramento baptisma- 
tis homo ut membrum cum Christo Capite vitaliter iungitur, ita per sacra- 
mentum matrimonii cum Christi et Ecclesiae foedere uniuntur. Ex qua 
unione sequitur, ut coniuges matrimonio perdurante debent magis ac magis 
Christi cum Ecclesia foederi sese assimilare et ita ad perfectionem sancti- 
tatis matrimonialis tendere. 

Ad n. 8, linn. 21-27, pag. 15. Textus ibidem indicatus sic reformetur: 
« Ad parentes quoque imprimis pertinet tum prudenter et gradatim et tem- 
pestive filios instituere quoad arcana vitae propagandae; tum satagere ut 
filii discant amorem veri nominis, quippe qui sit donum Dei Creatoris, 
magni facere, neve amicitiis quae dicuntur iuvenilibus, praesertim praema- 
turis, vim et virtutem amoris dissipent ». Ratio : 1. Addatur illud quoque\ 
nam de facto sub a) secunda allegatur parentum obligatio. 

2. Loco « mysterium » dicatur « arcana »; siquidem iam in commis- 
sione praeparatoria inter membra dubium de recto usu verbi « mysterii » 
motum est. Inter lingua germana utentes mos adhibendi verbum « myste- 
rii » in huiusmodi textu et contextu viget, sed vix inter alios. De vitae pro- 
pagandae arcanis rectius loqui posse videmur. 

3. Occurrente iam verbo curandi in linn. 19-20, aliud hic eligamus 
vocabulum, scii, satagere. 

4. Tota parentum praeoccupatio erit, ne filii mentem habeant confusam 
circa vim naturae insitam temporeque pubertatis effervescentem quae eros 
nomine appellatur, neve eadem abutantur. Est enim donum Dei Creatoris 
genus humanum perpetuare volentis, donum, dico, quod sane praetiosum est, 
sed evanescere potest et cuius vis et virtus obruuntur abusu illarum amici- 
tiarum. (Vocationum sacerdotalium et religiosarum diminutio magna ex 
parte ex hoc abusu provenit!). Textus autem schematis falso de amore 
seu caritate erga proximum loqui videtur. 

Ea qua par est observantia humiliter propono, ut textui schematis de 
matrimonio , iuxta votum a me prolatum, ad n. 8 pag. 16 sub litt. C haec quae 
sequuntur vel similia inserantur: 

Amor est qualitas matrimonii ita essentialis, ut eius exercitium quodam- 
modo anima sit totius vitae matrimonialis. Oportet ut ille amor tamquam 
vere christianus a fide promanet (cf. 1 Cor. 13; Eph. 5, 21-32). Exsecutio 
primi et maximi mandati ( Mt . 22, 34-40) exigentiis multiformibus huius 
status conformari debet. Amore sano exsistente, et ipsum matrimonium 
fidelitatis vigore floret. Quo maior defectus amoris fuerit, eo minor casti 
connubii soliditas erit. Amor naturalis ad quam etiam id pertinet quod vulgo 
« eros » vocatur, virtute supernaturali caritatis erga Deum et proximum 

fermentandus, integrandus, perficiendus est. Ipsam unionem carnalem amot 
ille naturalis simulque supernaturalis pervadere debet. Amor unionem istam 
ordinat et perficit dignamque facit hominibus qui verbo Dei ducuntur: « Ho 
norabile connubium in omnibus, et thorus immaculatus » ( Hebr . 13, 4). 
Amore christiano coniugum mentes voluntatesque in matrimonii finem quem 
dicunt socialem, nempe in Dei mandato « crescite et multiplicamini » ex- 
presse, fortiter suaviterque inclinantur atque paratae inveniuntur ad gene- 
rose suscipiendas abnegationes et sacrificia, et prolis procreandae et (prolis) 
educandae inhaerentia. Vi amoris, fide concepti et nutriti, difficultates vitae 
matrimonialis superare et a via Domini, magisterio Ecclesiae eiusque doc- 
trina lucem praeferente, non declinare ediscunt. Amore iste plenius vi- 
gente fit, ut coniuges caritatis perfectionem magis magisque appetant, et, 
corde haud diviso, Deo intimius adhaereant, vitae sanctitatem statui ma- 
trimoniali adaptatam colentes atque S. Pauli exhortationem sequentes {Coi. 
3, 12 ss.; qui textus signanter in festo S. Familiae legitur). « Ita enim exem- 
plum indefessi et generosi amoris omnibus praebent, fraternitatem cari- 
tatis aedificant, et foecunditatis Matris Ecclesiae testes et cooperatores ex- 
sistunt, in signum et participationem illius dilectionis, qua Christus sponsam 
suam dilexit seque pro ea tradidit » (Const. De Ecclesia, pag. 44). Fructus 
tandem copiae caritatis et amoris erit prompta intelligentia qua coniuges, 
licet intime inter se uniti, corde percipiunt verba Apostoli, indolem eschato- 
logicam mundi efferentis: « Tempus breve est: reliquum est, ut qui habent 
uxores, tamquam non habentes sint ... praeterit enim figura huius mundi » 
{l Cor. 7, 29-31). 

Episcopus Basileensis paucis mensibus abhinc quaestionibus propositis 
opiniones cleri dioecesis suae curae animarum navantis — numero ad 900 
in 34 vicariatus foraneos distributi — quoad praxim circa matrimonia mixta 
in posterum sequendam exploratus est; et quidem hoc eventu: 

1. Concernens formam hucusque imperatam (matrimonia non valida, 
nisi coram ministro catholico inita): Permagna pars cleri renuit validitatem 
omnibus matrimoniis extra Ecclesiam initis et ineundis simpliciter addicen- 
dam; maior eius pars tamen desiderat, ut in casibus singularibus exceptiones 
(ab episcopo) concedantur. 

Aliqui vicariatus opinantur agnitionem validitatis omnibus matrimoniis 
coram ministris ecclesiasticis (etiam acatholicis) initis — non autem mere 
civiliter initis — concedendam esse; pauci validitatem matrimoniorum extra 
Ecclesiam initorum accipiunt, liceitatem vero denegant. 

2. Concernens cautiones (can. 1061). Maxima cleri pars desiderat, ut 
cautiones etiam in posterum praestentur; aliqui tamen proponunt, ut pro- 
missio prolis catholice educandae soli parti catholicae coniugum detur, alii 
ne in scriptis exigatur. Cautionibus vero praestandis conscientia partis aca- 
tholicae coniugum ne laedatur. 

3. Concernens excommunicationes ad mentem can. 2319. Fere unanimi- 
ter exigitur, ut excommunicationes abrogentur. 

4. Concernens missam celebrandam. Multo maior pars opinatur missae 
celebrationem concedendam esse, si a parte sponsorum acatbolica deside- 
ratur. 

5. Concernens sollemnitatem nuptialem aliqualem in templo acatholico 
(post nuptias in facie Ecclesiae). Opiniones, an concedenda sit, divisae sunt. 

6. Concernens nuptias mixtas etiam in posterum praecavendas. Omnes 
vicariatus opinantur curam animarum id agere debere etiam in posterum, 
ut fideles, quantum possunt, a nuptiis mixtis absterreantur. 

7. Concernens curam animarum ante et post nuptias mixtas. Hanc cu- 
ram maximi momenti esse, ab omnibus agnoscitur. Inter media ad prae- 
cavenda matrimonia mixta (instructio, educatio) et illud enumeratur: iuve- 
nibus catholicis talem consuetudinem (milieu) procurandam esse quae ma- 
trimonia mere catholica facilitet. 

Inter media curae animarum coniugum mixtorum commendantur, ut 
animarum pastores consuetudine eis iuncti sint, eos domi discrete visitent 
eosque benignitate et amore prosequantur. 

8. Concernens cooperationem cum ministris acatholicis. Fere omnes vi- 
cariatus foranei cooperationi cum pastoribus acatholicis ad mentem oecume- 
nismi ad praecavenda matrimonia mixta consentiunt, nisi indoles pastoris 
acatholici aliud suadeat. 

Exc.mus P. D. VILLELMUS GORDON WHEELER 
Episcopus tit. Theudalensis, eoad, c.i.s. Medioburgensis 

Medicus catholicus in dioecesi Medioburgensi (Anglia) John Joseph 
McGrath, M.B., 77, Bolckow Road Granetown Middlesbrough, Yorks, In- 
ghilterra, tenet sententiam ut usum medicinae suppressivae quae ovulationem 
obviant ad incrementum lactationis et quae involutionem completam mu- 
lieris post partum assistant, transgressionem legis Dei naturaeque non con- 
stituerunt. Tenet etiam sententiam ut perioda haec fere duo anni protrahere 
possit in quibus infantes sustinentiam habere maternam possint. 

Forsan igitur solutio ad problema populationis etc. sit. 

Exc.mus P. D. IOANNES WILLEBRANDS 
Episcopus tit. Maurianensis 

Omnes nos, carissimi Fratres, scimus matrimonia mixta situationes gra- 
vissimas et doloribus plenas gignere tam pro Ecclesia catholica quam pro 
omnibus Ecclesiis et communitatibus christianis. In multis talibus matrimo- 

niis, erga religionem indifferentismus instauratur; saepe infantes et parentes 
nexum cum Ecclesia et fide christiana amittunt. 

Certo matrimonia mixta, speciatim illa in quibus ambo coniuges Eccle- 
siis suis fideles remanent et fidem cbristianam profitentur, particularem oc- 
casionem praebent in qua Ecclesiae et communitates christianae in concreto 
aliae aliis adsunt; etenim relationes inter Ecclesias ab invicem seiunctas ex- 
primendae sunt quotidie per illos coniuges infantesque in coniugali amoris 
et unitatis intima familiaritate. 

Magnae difficultates, quas haec condicio includit, specialiter circa fidem 
ipsam, rationes dant cur generaliter omnes Ecclesiae ab his matrimoniis fide- 
les suos praecavent et arcent. Attamen matrimonia mixta non semper vitari 
possunt, immo, quia ius ad matrimonium naturale et fundamentale est, in 
regionibus quibusdam propter condiciones concretas necessaria sunt, atque 
tum in bonum individuorum tum in bonum Ecclesiae et Societatis duci 
debent. 

In his matrimoniis non solum individuales personae, sed aliquo modo 
Ecclesiae ipsae vel communitates ecclesiales ad invicem sese habent; nam 
individualium personarum conscientia per Ecclesiarum praedicationem infor- 
matur; sacerdotes et pastores legitimam vicem tenent ut contrahentes tali 
matrimonio sese praeparent, animarum curae ope quae in his circumstantiis 
tam necessaria est. 

Sed praesertim agitur hic de sacramento matrimonii, sacramenta autem 
non individuorum sed Ecclesiae sunt. Et in permultis casibus ambo contra- 
hentes ad Ecclesiam vel Communitatem ecclesialem pertinent quae matri- 
monium ut sacramentum agnoscit et administrat. 

Quamvis omnes Ecclesiae generaliter a matrimoniis mixtis arcent prop- 
ter pericula et tribulationes peculiares proprias, matrimonia ista in iis cir- 
cumstantiis, ubi nec vitari possunt nec debent, eo vel magis sacramento ma- 
trimonii confirmari et benedici debent. Sacramenta enim propter homines. 
Sacramentum matrimonii est signum nexus inter Christum et Ecclesiam. 
Gratia sacramenti amor mutuus et vita coniugalis sanctificatur, infirmitas hu- 
mana roboratur, fides augetur. Virtuti huius sacramenti quod ab apostolo 
vocatur « magnum sacramentum in Christo et in Ecclesia » (Eph. 5, 32) 
magis credere oportet quam rationibus humanis. 

Si tamen ista matrimonia gratia sacramenti privantur, tunc periculum fidei 
et tribulationes augentur, conscientiae nimis onerantur, coniuges magis a 
cura pastorali Ecclesiae amoventur e.t multi Ecclesiae pereunt. 

Ex hoc iam sequitur in Ecclesiae legislatione omnia vitanda esse quae 
coniugi non-catholico iniuriosa vel gravia esse possent, sicut expressio: 
« secta acatholica » (can. 1060); schemata constitutionis de Ecclesia et de- 
creti de Oecumenismo, pluria recentiora pontificalia documenta verbis utun- 
tur: « Ecclesiae », vel « Communitates ecclesiales », vel « ecclesiasticae ». 
Idem dicendum est de hoc vocabulo: « perversionis periculum », propter 
moralem sensum vocis « perversio » in modernis linguis. Immo, loco prae- 

scripti can. 1062 pro coniuge catholico « conversionem coniugis acatholici 
prudenter procurandi », in memoriam revocanda esset exigentia de fide sua 
testimonium reddendi verbis et praesertim vita, semper in mutua reveren- 
tia, caritate et libertate. Possibile videbitur prohibitionem « bannarum » 
(can. 1026) auferre, quando secundum Ecclesiae dispositiones matrimonium 
celebrabitur. Haec autem et alia similia accidentalia et mutatione facilia 
videntur. 

Legislatio ecclesiastica circa matrimonia mixta indolem pastoralem induere 
debet. Lex hodie vigens intentionem habet ut fideles a matrimoniis mixtis 
arceantur et ita numerus istorum matrimoniorum minuatur. Sed bene scimus, 
hanc legem hodie in pluribus casibus talem efficacitatem non habere et for- 
sitan numquam habuisse. Statistice constat numerum matrimoniorum mixto- 
rum in aliquibus regionibus talem esse ut augeri vix possit. Si tamen lex 
pastoralis finem intentum non attingit, et inefficax evadit, tunc facile in 
damnum magnum pastorale ducit. Hoc specialiter valet de lege tam severa, 
quae ius hominis ad matrimonium tangit. 

De facto hodie hac lege sat multi catholici a sacramentis paenitentiae et 
Eucharistiae arcentur, animo exasperato contra Ecclesiam incitantur, immo 
ab Ecclesia amoventur. Hoc certe non ubique eodem modo fit, sed obligatione 
tenemur mentem nostram ad hunc gravem statum rerum vertere. De facto 
etiam hac lege severa connubia multa potius dissolvuntur quam uniuntur. 
Notum est separationes multo frequentiores esse in matrimoniis mixtis. Sta- 
tistice cum magna probabilitate probari potest, inter causas huius facti ad- 
numerandam esse hanc quoque legem ecclesiasticam quae validitatem matri- 
moniorum, quae tum ab aliis ecclesiis et communitatibus ecclesiasticis, tum 
a societate humana ut vera matrimonia habentur, impedit. 

Propositiones, a commissione factae in schemate, viam aperiunt ad me- 
liorem solutionem difficultatum quae matrimonia mixta praebent. Ergo ap- 
probandae esse mihi videntur. Solutio perfecta possibilis non est, quia ma- 
trimonium mixtum difficultatem intrinsecam habet. 

Ad duo puncta specialiter animum advertere vellem: 

Secus ac in tempore Concilii Tridentini, hodie problema non est de ma- 
trimoniis clandestinis. Problema nostris diebus est potius de intentionibus 
contrahentium. Nam omnes quidem matrimonia in forma publica contra- 
hunt, attamen in pluribus regionibus matrimonia coram magistratu civili 
canonice invalida evenire possunt propter defectum consensus iam iure na- 
turali requisiti. Seriae enim dubitationes insurgunt, utrum partes contrahen- 
tes revera iura et obligationes assumere volebant cum matrimonio essentia- 
liter coniunctas, v. g. indissolubilitatem. In praxi certitudo de his rebus in- 
veniri non potest, nisi per examen sponsorum ante celebrationem matrimo- 
nii haec certitudo a sacerdote acquisita fuerit. 

Secundo, quia in matrimoniis mixtis non tantum duo homines individui 
sed et ipsae Ecclesiae ad invicem se habent, maxime nobis interest, ut Ec- 
clesiae et Communitates ecclesiales nobis doctrinam suam testificentur, non 

tantum de casu speciali matrimonii mixti, sed generaliter de natura matri- 
monii et de eius indissolubilitate. Matrimonium quod pro catholicis, pro 
orthodoxis, pro vetero-catholicis et pro multis aliis christianis sacramentum, 
pro omnibus vero christianis res sacra est, inter Ecclesias obiectum dialogi 
esse debet. 

Principia enuntiata in schemate lege confirmari et applicari debent. Tali 
lege non tantum personarum catholicam eiusque conscientiam sed etiam non- 
catholicam tangimus. Antequam lex constituitur dialogus cum fratribus se- 
paratis de hac re mihi optabilis videtur. 

71 

Exc.mus P. D. CAESAR ZERBA 
Archiepiscopus tit. Colossensis 

[C/. supra 54, pag. 743-744 ]. 

Ad praefatas animadversiones enucleandas huic folio adnectendum cen- 
seo studium quoddam accurate confectum super consanguinitate relate ad 
matrimonia a sacerdote doct. Antonio Moroni apud « Isti tuto di genetica del- 
1’Universita di Parma », quod inscribitur « Fondamento e valore eugenico 
della legislazione canonica sulla consanguineita » nuper editum. Studium 
huiusmodi valde praestat ut tradatur ad commissionem pro novo Codice I. C. 
redigendo. 

Opera autem eiusdem auctoris progressu temporis prodibit aliud studium 
confectum super omnibus matrimoniis inter consanguineos in Italia initis 
ab anno 1908 usque ad annum 1964, nempe intra spatium 56 annorum, ex 
quo maxima cum appropinquatione anomaliae tum physicae tum psychicae 
apparebunt, quae ex istis connubiis in filios promanarunt. 

Prima vice ab orbe condito tantae amplitudinis et cum tam ingenti appa- 
ratu ad normam regularum scientiae modernae geneticae studium huiusmodi 
confectum fuit per diligens examen omnium dispensationum matrimonialium 
concessarum a Sacra Congregatione De Sacramentis, quae singillatim expen- 
sae sunt in Tabulario eiusdem S. Congregationis. Summa vero huius amplis- 
simae inquisitionis agnoscetur proximis adventantibus annis. 

Proponitur quod integrum comma relatum in pag. 14, n. 6, litt. b), 
linn. 15-22 expungatur. 

Rationes autem hae sunt: 

Forma proposita occasionem dare potest gravissimis incommodis: confu- 
sionibus, levitatibus, deminutioni sensus pastoralis et auctoritatis parochi 
ipsius; insuper quilibet sacerdos valeret matrimoniis assistere cum ignorantia 
praescriptionum servandarum et similia. 

Praeterea si nonnulla incommoda accidere possunt sub regimine formae 
canonicae, qua nunc utimur, et quae utpote nimis arcta quibusdam Patribus 
visa est, et relaxatione indigere, eo maiora praevideri queunt si introducetur 

nova proposita forma, quae minus implexa et magis expedita nuncupatur; 
quaeque iuxta mentem Patrum eam proponentibus ordinata est ad praeca- 
vendas fere omnes, uti censent, nullitates connubiorum in futurum; qua- 
propter intentio a Patribus istis praevisa, vitandi nempe in posterum matri- 
monia clandestina, in irritum cederet. 

Ratio enim praecipua cur nova ista proponitur forma est repetenda a 
nullitate nonnullorum connubiorum, quae quandoque accidit ex inobservan- 
tia formae actualis a Codice I. C. statutae. 

Sed heic videtur bene posse exclamari « Trepidaverunt timore ubi non 
erat timor » quoad istos Patres, qui novam formam proponere satagunt. 

Casus enim nullitatis matrimonii, qui quotannis accidere solent in uni- 
verso catholico orbe, quod attinet ad fideles latini ritus, ex defectu assisten- 
dae in sacerdote, collati cum numero connubiorum quae contrahuntur, per- 
pauci sane numerantur. 

Isti casus, paucis aliis exceptis, quorum sanationi consulitur per Ordi- 
narios locorum vi facultatum, quibus fruuntur, singillatim deferuntur pro 
sanatione ob defectum delegationis in sacerdote assistente ad S. Congrega- 
tionem de Sacramentis. Porro ex diligenti examine peracto in Tabulario eius- 
dem S. Congregationis ad sequentes reducuntur: 


Anno 1945 sanationes 
Anno 1946 sanationes 
Anno 1947 sanationes 
Anno 1948 sanationes 
Anno 1949 sanationes 
Anno 1950 sanationes 
Anno 1955 sanationes 
Anno 1956 sanationes 
Anno 1957 sanationes 
Anno 1958 sanationes 
Anno 1959 sanationes 
Anno 1960 sanationes 


postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 
postulatae sunt n. 


170; 

194; 

201 ; 

185; 

174; 

193; 

190; 

189; 

205; 

210 ; 

196; 

182. 


Istud rationarium (vulgo statistica) confectum est per sex annos, qui, 
praecesserunt notam Responsionem Pont. Commissionis Codicis quoad erro- 
rem communem diei 26-III-1952 et per sex annos, qui eam subsecuti sunt. 

Animadvertendum insuper est quod in pluribus istis casibus pro sana- 
tione sibi delatis S. Congregatio rescripsit eos sanatione non indigere, quia 
matrimonia valida reperti fuerunt. 

Igitur nihil invenitur tam abnorme et mirum, quod suadeat novae cano- 
nicae formae inductionem in celebratione matrimoniorum: hic tam parvus 
numerus sanationum in radice si conferatur cum tot centies centena millia 
matrimoniorum, quae quotannis celebrantur in universo catholico orbe inter 
fideles latini ritus, est omnino parvipendendus neque tale constituit incom- 
modum, cui medendo nova forma induci oporteat. 

In commate descripto a valida assistentia excluduntur sacerdotes, qui in 
ipso memoratis censuris sunt innodati; insuper etiam qui sunt ab Episcopo 
prohibiti; sed quot alii sacerdotes inveniri possunt praesertim in magnis urbi- 
bus prudentia carentes, laevae mentis, fatui, pecunia cupidi et similes istis, qui 
a callidis nupturientibus dolo aut circumventione allici possunt, data pecu- 
nia, ad matrimonio adsistendum, praesertim quando haec matrimonia vetita 
sint ab Ordinario iustis equidem de causis? Ita potest evenire quando et nup- 
tiae sint prohibitae ex impedimento raptus, ob legitimam parentum recusa- 
tionem, ob impedimentum dirimens dubiae fraternitatis et in aliis casibus 
abnormibus. 

Concludendum ideo censeo hodiernam matrimonii formam canonicam 
non esse immutandam atque novam per memoratum comma propositam esse 
reiciendam. 

1 

Processio et Missa 

Missa de festo Praesentationis B. M. V. concelebrata est a Summo 
Pontifice Paulo VI cum 24 Patribus, secundum ritum latinum descriptum 
in fasciculo cui titulus: Ordo concelebrationis clausurae tertiae Sessio- 
nis Concilii Oecumenici Vaticani II, die 21 novembris 1964. 

Cum Summo Pontifice concelebraverunt Patres habentes in dioecesi 
vel in ditione sua quoddam insigne sanctuarium marianum (infra indica- 
tum post nomen et titulum uniuscuiusque concelebrationis): em. mus D. 
Ioseph card. Garibi y Rivera, arch. Guadalajarensis in Mexico (Guada- 
lupe); beat.mus D. Albertus Gori, patr. Hierosolymitanus Latinorum 
in Palaestina (Nazareth); exc.mi DD. Ioseph Walsh, arch. Tuamensis in 
Hibernia (Knock); Abel Antezana y Rojas, arch. Pacensis in Bolivia 
(Copacabana); Michael Gonzi, arch. Melitensis in Melita Insula (Mel- 
lieha); Thomas Cooray, arch. Columbensis in Ceylon (Tewatta); Patri- 
cius 0’Boyle, arch. Vashingtonensis in Stat. Foed. Amer. Sept, (Imma- 
colata); Leo Stephanus Duval, arch. Algeriensis in Algeria (N. D. D’Afri- 
que); Primus Principi, arch. tit. Tyanensis in Italia (Santa Casa di Lo- 
reto); Petrus Cantero Cuadrado, arch. Caesaraugustanus in Hispania 
(N. S. dei Pilar); Antonius Ferreira de Macedo, arch. tit. Gangrensis 
in Brasilia (Aparecida); Petrus Theas, ep. Tarbiensis et Lourdensis in 
Gallia (Lourdes); Thomas Leo Parker, ep. Northantoniensis in Anglia 
(Walsingham); Andreas Charue, ep. Namurcensis in Belgio (Sanctuaires 
Belges); Georgius Leo Pelletier, ep. Trifluvianensis in Canada (N. D. 
du Cap); Ioseph Schoiswohl, ep. Grecensis-Seccoviensis in Austria (Ma- 
riazell); Matthias Wehr, ep. Trevirensis in Germania (Maria Laach); 
Rajarethinam A. Sundaram, ep. Tanjorensis in India (Velangani); Ioan- 
nes Pereira Venancio, ep. Leiriensis in Lusitania (Fatima); Michael 
Ntuyahaga, ep. Usumburaensis in Burundia (Mugera); Stephanus Barela, 
ep. Czestochoviensis in Polonia (Czestochowa); Aloisius Tome, ep. Mer- 
cedensis in Argentina (N. S. de Lujan); Paulus Munoz Vega, ep. tit. Ce- 
ramensis, eoad. s. d. Quitensis in Aequatoria (EI Quinche); rev.mus 

P. Raymundus Tschudy, O.S.B., abbas Nullius Einsiedlensis in Helvetia 
(Einsiedeln). 

Exc.mis archiepiscopis, episcopis, ceterisque Patribus propria sub- 
sellia in Aula conciliari iam occupantibus, Summus Pontifex ingressum 
facit in Basilicam Vaticanam, comitantibus em.mis cardinalibus et exc.mis 
patriarchis necnon Patribus concelebrantibus, dum chorus et omnes 
praesentes cantant antiphonam Tu es Petrus alternatim cum versiculis 
ps. 131. 

Post brevem orationem ad altare papale, Summus Pontifex, alter- 
natim cum concelebrantibus omnique populo, preces ad gradus altaris 
dicit. Prosequitur ritus modo indicato in Ordine concelebrationis ... 

Rev.mus P. D. Emmanuel Bonet y Muixi, auditor S. R. Rotae, ad 
legile, Epistolam legit. 

Primus e concelebrantibus, em.mus D. Ioseph card. Garibi y Rivera, 
Evangelium legit. 

Ad offertorium, chorus Cappellae Sixtinae, alternantibus Patribus in 
cantu gregoriano, cantat Salve Regina. 

Idem chorus, durante concelebrantium communione, cantat O Sa- 
crum convivium, et, alternantibus Patribus in cantu gregoriano, Ubi ca- 
ritas et amor. 

Sollemni benedictione a Summo Pontifice impertita, missa finitur. 

Paramentis depositis, Papa ad solium accedit, dum concelebrantes 
sua loca in aula petunt. 


2 

Approbatio et proclamatio decretorum 

Post missam, exc.mus P. D. Pericles Felici, arch. tit. Samosatensis, 
secretarius generalis Concilii, S. Evangelii codicem super paratum thro- 
num statuit, dum chorus et Patres cantant Christus vincit cum ps. 116. 

Dein P. D. Alfredus Ottaviani, card. primus diaconus, intimavit: 
Orate. 

Omnes genuflectunt. 

Summus Pontifex : Adsumus Domine ... una cum Patribus. 

Card. diaconus : Levate. 

Chorus : Exaudi nos Domine (6 vocibus, auctore Bartolucci). 

Summus Pontifex: Mentes nostras ... Da quaesumus ... 

Veni Creator Spiritus. 

Chorus hymnum prosecutus est (4 vocibus, auctore Bartolucci) alter- 
natim modo gregoriano cum Patribus. 

Summus Pontifex: j Protector noster aspice Deus. 

^ Et respice in faciem Christi tui. 

j Emitte Spiritum tuum et creabuntur. 

$ Et renovabis faciem terrae. 

j Mitte nobis, Domine, auxilium de sancto. 

Et de Sion tuere nos. 

j Ora pro nobis, sancta Dei Genetrix. 

Ut digni efficiamur promissionibus Christi. 

j Domine, exaudi orationem meam. 

Et clamor meus ad te veniat. 

j Dominus vobiscum. 

Et cum spiritu tuo. 

Oremus : Deus qui corda fidelium Sancti Spiritus illustratione do- 
cuisti, da nobis in eodem Spiritu recta sapere; et de eius semper conso- 
latione gaudere. 

Deus, refugium nostrum et virtus, adesto piis Ecclesiae tuae preci- 
bus, auctor ipse pietatis, et praesta: ut intercedente beata et gloriosa 
semper Virgine Dei Genetrice Maria, cum beatis apostolis tuis Petro 
et Paulo, et omnibus sanctis, quod fideliter petimus, efficaciter conse- 
quamur. 

Actiones nostras, quaesumus Domine, aspirando praeveni, et adiu- 
vando prosequere, ut cuncta nostra oratio et operatio a te semper inci- 
piat et per te coepta finiatur. Per Christum Dominum nostrum. 

Receptis documentis a Summo Pontifice, exc.mus P. D. Pericles Fe- 
lici, secretarius generalis Ss. Concilii, ad ambonem accedit ac legit: 

Paulus Episcopus, Servus servorum Dei, una cum sacrosancti Con- 
cilii Patribus, ad perpetuam rei memoriam. 

Constitutio Dogmatica de Ecclesia 

Cum venia Beatissimi Patris, lego tantum initium et finem cuiusque 
capitis [cf. pag. 784 ss. ]. Ita explicit Constitutio, Patres venerabiles. 
Quaeritur a vobis: placetne an non placet? Velint exc.mi subsecretarii 
Concilii una cum scrutatoribus adesse operationibus suffragii easque in- 
vigilare. 

[ Intervallum ] Dum exspectatur exitus suffragationis, chorus exse- 
quitur cantum Confitebor tibi, Domine, 5 vocibus, auctore Palestrina. 

Secretarius generalis : 

Paulus Episcopus, Servus servorum Dei, una cum Sacrosancti Con- 
cilii Patribus, ad perpetuam rei memoriam. 

Decretum, de Ecclesiis Orientalibus Catholicis 

[ Cf . pag. 837 ss. ]. Patres venerabiles, place /ne vobis an non placet 
decretum modo lectum? 

[ Intervallum ]. Dum exspectatur exitus suffragationis, chorus exse- 
quitur cantum Ave Maria. 

Secretarius generalis : 

Paulus Episcopus, Servus servorum Dei, una cum Sacrosancti Con- 
cilii Patribus, ad perpetuam rei memoriam. 

Decretum de Oecumenismo 

[Cf. pag. 845 ss.]. Venerabiles Patres, placetne an non placet Decre- 
tum modo perlectum? 

[Intervallum]. Dum exspectatur exitus suffragationis, chorus exse- 
quitur cantum Oremus pro Pontifice nostro Paulo ... 

Exc.mus secretarius generalis accedit ad solium et, coram Summo 
Pontifice genuflexus, ipsi nuntiat exitum suffragationis super constitu- 
tione dogmatica de Ecclesia. 

Beatissime Pater, constitutio dogmatica de Ecclesia placuit Patri- 
bus 2151, 5 dissentientibus. [Omnes plaudunt]. 

Surgant omnes, sine mitra! 

Summus Pontifex: In nomine Sanctissimae et Individuae Trinitatis 
Patris et Filii et Spiritus Sancti: 

Constitutio dogmatica de Ecclesia , quae in hac Sacrosancta et Uni- 
versali Synodo Vaticana Secunda legitime congregata modo lecta est, 
placuit Patribus. 

Et Nos, Apostolica a Christo nobis tradita potestate, illam, una cum 
Venerabilibus Patribus, in Spiritu Sancto approbamus, decernimus ac 
statuimus, et quae ita synodaliter statuta sunt ad Dei gloriam promul- 
gari iubemus. [plausus]. 

Dum exspectatur exitus suffragationum super duobus Decretis, can- 
tus exsequuntur: Chorus: Exsultate Deo adiutori nostro; Patres: Salve 
Regina (in cantu gregoriano); Magnificat (in cantu gregoriano, 8 G sol- 
lemni); Chorus (Patribus alternantibus in cantu gregoriano): Ave Maris 
Stella. 

Secretarius generalis : Beatissime Pater, decretum de Ecclesiis Orien- 
talibus Catholicis placuit Patribus 2.110, dissentientibus 39. [plausus]. 

Decretum vero de Oecumenismo placuit Patribus 2.137, dissentien- 
tibus 11 . [plausus]. 

Surgant omnes! 

Summus Pontifex : In nomine Sanctissimae et Individuae Trinitatis 
Patris et Filii et Spiritus Sancti: 

Decreta, quae in hac Sacrosancta et Universali Synodo Vaticana Se- 
cunda legitime congregata modo lecta sunt, placuerunt Patribus. 

Et Nos, Apostolica a Christo nobis tradita potestate, illa, una cum 
Venerabilibus Patribus, in Spiritu Sancto approbamus, decernimus ac 
statuimus, et quae ita synodaliter statuta sunt ad Dei gloriam promul- 
gari iubemus. [plausus]. 

Secretarius generalis : Audiant omnes! Pro decreto de Ecclesiis Orien- 
talibus catholicis, Summus Pontifex statuit vacationem legis duorum 
mensium, facta tamen facultate patriarchis illam iusta de causa redu- 
cendi vel prorogandi. 

Ill.mus D. Ioannes Baptista Ferrata, advocatus consistorialis , pro- 
motor Ss. Concilii, accessit ad Summum Pontificem et dixit: 

Rogantur Protonotarii Apostolici hic praesentes, ut velint super 
Constitutionem et Decreta, nuper lecta et a Beatissimo Papa nostro 
Paulo VI adprobata una cum Venerabilibus Concilii Patribus, unum vel 
plura instrumentum vel instrumenta conficere ad perpetuam rei me- 
moriam. 

Rev.mus D. Fr ancis cus Hannibal Ferretti, decanus Collegii Protono- 
tariorum Apostolicorum-. Conficiemus, vobis testibus. 

Secretarius generalis : Audiant iterum omnes, et sedeant! Attentis 
multarum regionum difficultatibus quoad ieiunium eucharisticum, Sum- 
mus Pontifex, petitionibus episcoporum benigne annuens, concedit ut 
hoc ieiunium, quoad cibos solidos dumtaxat, reducatur ad unam tantum 
horam ante Sacram Communionem [plausus] et quidem tum pro sacer- 
dotibus, tum pro fidelibus. Dixi, [plausus]. 

3 

Constitutio Dogmatica 
DE ECCLESIA 

PAULUS EPISCOPUS 

SERVUS SERVORUM DEI 
UNA CUM SACROSANCTI CONCILII PATRIBUS 
AD PERPETUAM REI MEMORIAM 

Caput I 

DE ECCLESIAE MYSTERIO 

1. Lumen gentium cum sit Christus, haec Sacrosancta Synodus, in Spiritu 
Sancto congregata, omnes homines claritate Eius, super faciem Ecclesiae re- 
splendente, illuminare vehementer exoptat, omni creaturae Evangelium an- 
nuntiando (cf. Mc. 16, 15). Cum autem Ecclesia sit in Christo veluti sacra- 
mentum seu signum et instrumentum intimae cum Deo unionis totiusque 
generis humani unitatis, naturam missionemque suam universalem, praece- 
dentium Conciliorum argumento instans, pressius fidelibus suis et mundo 
universo declarare intendit. Condiciones huius temporis huic Ecclesiae officio 
urgentiorem vim addunt, ut nempe homines cuncti, variis hodie vinculis socia- 
libus, technicis, culturalibus arctius coniuncti, plenam etiam unitatem in 
Christo consequantur. 

2. Aeternus Pater, liberrimo et arcano sapientiae ac bonitatis suae con- 
silio, mundum universum creavit, homines ad participandam vitam divinam 
elevare decrevit, eosque lapsos in Adamo non dereliquit, semper eis auxilia 
ad salutem praebens, intuitu Christi, Redemptoris, « qui est imago Dei invi- 
sibilis, primogenitus omnis creaturae » {Coi. 1 , 15). Omnes autem electos 
Pater ante saecula « praescivit et praedestinavit conformes fieri imaginis 
Filii sui, ut sit Ipse primogenitus in multis fratribus » ( Rom. 8, 29). Creden- 
tes autem in Christum convocare statuit in sancta Ecclesia, quae iam ab 
origine mundi praefigurata, in historia populi Israel ac foedere antiquo mi- 
rabiliter praeparata, 1 in novissimis temporibus constituta, effuso Spiritu est 
manifestata, et in fine saeculorum gloriose consummabitur. Tunc autem, 
sicut apud sanctos Patres legitur, omnes iusti inde ab Adam, « ab Abel iusto 


1 Cf. S. Cyprianus, Epist. 64, 4: PL 3, 1017. CSEL (Hartel), III B, 
p. 720; S. Hilarius Pict., In Mt. 23, 6: PL 9, 1047; S. Augustinus, passim; 
S. Cyrillus Alex., Glaph. in Gen. 2, 10: PG 69, 110 A. 

usque ad ultimum electum » 2 in Ecclesia universali apud Patrem congre- 
gabuntur. 

3. Venit igitur Filius, missus a Patre, qui nos in Eo ante mundi constitu- 
tionem elegit ac in adoptionem filiorum praedestinavit, quia in Eo omnia 
instaurare sibi complacuit (cf. Eph. 1, 4-5 et 10). Christus ideo, ut voluntatem 
Patris impleret, regnum caelorum in terris inauguravit nobisque Eius myste- 
rium revelavit, atque oboedientia sua redemptionem effecit. Ecclesia, seu 
regnum Christi iam praesens in mysterio, ex virtute Dei in mundo visibiliter 
crescit. Quod exordium et incrementum significantur sanguine et aqua ex 
aperto latere Iesu crucifixi exeuntibus (cf. Io. 19, 34), ac praenuntiantur 
verbis Domini de morte sua in cruce: « Et Ego, si exaltatus fuero a terra, 
omnes traham ad Meipsum » {Io. 12, 32 gr.). Quoties sacrificium crucis, quo 
« Pascha nostrum immolatus est Christus » ( 1 Cor. 5, 7), in altari celebratur, 
opus nostrae redemptionis exercetur. Simul sacramento panis eucharistici 
repraesentatur et efficitur unitas fidelium, qui unum corpus in Christo consti- 
tuunt (cf. 1 Cor. 10, 17). Omnes homines ad hanc vocantur unionem cum 
Christo, qui est lux mundi, a quo procedimus, per quem vivimus, ad quem 
tendimus. 

4. Opere autem consummato, quod Pater Filio commisit in terra facien- 
dum (cf. Io. 17, 4), missus est Spiritus Sanctus die Pentecostes, ut Ecclesiam 
iugiter sanctificaret, atque ita credentes per Christum in uno Spiritu acces- 
sum haberent ad Patrem (cf. Eph. 2, 18). Ipse est Spiritus vitae seu fons aquae 
salientis in vitam aeternam (cf. Io. 4, 14; 7, 38-39), per quem Pater homi- 
nes, peccato mortuos, vivificat, donec eorum mortalia corpora in Christo 
resuscitet (cf. Rom. 8, 10-11). Spiritus in Ecclesia et in cordibus fidelium 
tamquam in templo habitat (cf. 1 Cor. 3, 16; 6, 19), in eisque orat et testi- 
monium adoptionis filiorum reddit (cf. Gal. 4, 6; Rom. 8, 15-16 et 26). 
Ecclesiam quam in omnem veritatem inducit (cf. Io. 16, 13) et in commu- 
nione et ministratione unificat, diversis donis hierarchicis et charismaticis 
instruit ac dirigit, et fructibus suis adornat (cf. Eph. 4, 11-12; 1 Cor. 12, 4; 
Gal. 5, 22). Virtute Evangelii iuvenescere facit Ecclesiam eamque perpetuo 
renovat et ad consummatam cum Sponso suo unionem perducit. 3 Nam Spi- 
ritus et Sponsa ad Dominum Iesum dicunt « Veni! » (cf. Apoc. 22, 17). 

Sic apparet universa Ecclesia sicuti « de unitate Patris et Filii et Spiritus 
Sancti plebs adunata ». 4 


2 Cf. S. Gregorius M., Hom. in Evang. 19, 1: PL 76, 1154 B; S. Augu- 
stinus, Serm. 341, 9, 11: PL 39, 1499 s.; S. Io. Damascenus, Adv. Iconocl. 
11: PG 96, 1357. 

3 Cf. S. Irenaeus, Adv. Haer. III, 24, 1: PG 7, 966 B; Harvey 2, 131; 
ed. Sagnard, Sources Chr. } p. 398. 

4 S. Cyprianus, De Orat. Dom. 23: PL 4, 553; Hartel, III A, p. 285. 
S. Augustinus, Serm. 71, 20, 33: PL 38, 463 s.; S. Io. Damascenus, Adv. 
Iconocl. 12: PG 96, 1358 D. 

5. Ecclesiae sanctae mysterium in eiusdem fundatione manifestatur. Do- 
minus enim Iesus Ecclesiae suae initium fecit praedicando faustum nuntium, 
adventum scilicet Regni Dei a saeculis in Scripturis promissi: «Quoniam 
impletum est tempus, et appropinquavit Regnum Dei » (Mc. 1, 15; cf. Mt. 

4, 17). Hoc vero Regnum in verbo, operibus et praesentia Christi hominibus 
elucescit. Verbum nempe Domini comparatur semini, quod in agro semi- 
natur (Mc. 4, 14): qui illud cum fide audiunt et Christi pusillo gregi ( Lc . 
12, 32) adnumerantur, Regnum ipsum susceperunt; propria dein virtute 
semen germinat et increscit usque ad tempus messis (cf. Mc. 4, 26-29). Mi- 
racula etiam Iesu Regnum iam in terris pervenisse comprobant: « Si in digito 
Dei eiicio daemonia, profecto pervenit in vos Regnum Dei» (Lc. 11, 20; 
cf . Mt. 12, 28). Ante omnia tamen Regnum manifestatur in ipsa Persona 
Christi, Filii Dei et Filii hominis, qui venit « ut ministraret, et daret animam 
suam redemptionem pro multis » (Mc. 10, 45). 

Cum autem Iesus, mortem crucis pro hominibus passus, resurrexerit, 
tamquam Dominus et Christus Sacerdosque in aeternum constitutus apparuit 
(cf. Act. 2, 36; Hebr. 5, 6; 7, 17-21), atque Spiritum a Patre promissum in 
discipulos suos effudit (cf. Act. 2, 33). Unde Ecclesia, donis sui Fundatoris 
instructa fideliterque eiusdem praecepta caritatis, humilitatis et abnegationis 
servans, missionem accipit Regnum Christi et Dei annuntiandi et in omnibus 
gentibus instaurandi, huiusque Regni in terris germen et initium constituit. 
Ipsa interea, dum paulatim increscit, ad Regnum consummatum anhelat, ac 
totis viribus sperat et exoptat cum Rege suo in gloria coniungi. 

6. Sicut in Vetere Testamento revelatio Regni saepe sub figuris propo- 
nitur, ita nunc quoque variis imaginibus intima Ecclesiae natura nobis inno- 
tescit, quae sive a vita pastorali vel ab agricultura, sive ab aedificatione aut 
etiam a familia et sponsalibus desumptae, in libris Prophetarum praeparantur. 

Est enim Ecclesia ovile, cuius ostium unicum et necessarium Christus est 
(Io: 10, 1-10). Est etiam grex, cuius ipse Deus pastorem se fore praenuntiavit 
(cf. Is. 40, 11; Ez. 34, 11 ss.), et cuius oves, etsi a pastoribus humanis gu- 
bernantur, indesinenter tamen deducuntur et nutriuntur ab ipso Christo, 
bono Pastore Principeque pastorum (cf. Io. 10, 11; 1 Pt. 5, 4), qui vitam 
suam dedit pro ovibus (cf. Io. 10, 11-15). 

Est Ecclesia agricultura seu ager Dei (1 Cor. 3, 9). In illo agro crescit 
antiqua oliva, cuius radix sancta fuerunt Patriarchae, et in qua Iudaeorum 
et Gentium reconciliatio facta est et fiet (Rom. 11, 13-26). Ipsa plantata 
est a caelesti Agricola tamquam vinea electa (Mt. 21, 33-43 par.; cf. Is. 

5, 1 ss.). Vitis vera Christus est, vitam et fecunditatem tribuens palmitibus, 
scilicet nobis, qui per Ecclesiam in ipso manemus, et sine quo nihil possumus 
facere (Io. 15, 1-5). 

Saepius quoque Ecclesia dicitur aedificatio Dei (1 Cor. 3, 9). Dominus 
ipse se comparavit lapidi, quem reprobaverunt aedificantes, sed qui factus 
est in caput anguli (Mt. 21, 42 par.; cf. Act. 4, 11; 1 Pt. 2, 7; Ps. 117, 22). 
Super illud fundamentum Ecclesia ab Apostolis exstruitur (cf. 1 Cor. 3, 11), 

ab eoque firmitatem et cohaesionem accipit. Quae constructio variis appella- 
tionibus decoratur: domus Dei ( 1 Tim. 3, 15), in qua nempe habitat eius 
familia , habitaculum Dei in Spiritu ( Eph . 2, 19-22), tabernaculum Dei cum 
hominibus {Apoc. 21, 3), et praesertim templum sanctum, quod in lapideis 
sanctuariis repraesentatum a Sanctis Patribus laudatur, et in Liturgia non 
immerito assimilatur Civitati sanctae, novae Ierusalem. 5 In ipsa enim tam- 
quam lapides vivi his in terris aedificamur (1 Pt. 2, 5). Quam sanctam civi- 
tatem Ioannes contemplatur, in renovatione mundi descendentem de caelis 
a Deo, paratam sicut sponsam ornatam viro suo {Apoc. 21, 1 s.). 

Ecclesia etiam, « quae sursum est Ierusalem » et « mater nostra » appel- 
latur {Gal. 4, 26; cf. Apoc. 12, 17), describitur ut sponsa immaculata Agni 
immaculati {Apoc. 19, 7; 21, 2 et 9; 22, 17), quam Christus « dilexit, et 
seipsum tradidit pro ea, ut illam sanctificaret » {Eph. 5, 26), quam sibi foe- 
dere indissolubili sociavit et indesinenter « nutrit et fovet » {Eph. 5, 29), 
et quam mundatam sibi voluit coniunctam et in dilectione ac fidelitate sub- 
ditam (cf. Eph. 5, 24), quam tandem bonis caelestibus in aeternum cumu- 
lavit, ut Dei et Christi erga nos caritatem, quae omnem scientiam superat, 
comprehendamus (cf. Eph. 3, 19). Dum vero his in terris Ecclesia peregri- 
natur a Domino (cf. 2 Cor. 5, 6), tamquam exsulem se habet, ita ut quae 
sursum sunt quaerat et sapiat, ubi Christus est in dextera Dei sedens, ubi 
vita Ecclesiae abscondita est cum Christo in Deo, donec cum Sponso suo 
appareat in gloria (cf. Coi. 3, 1-4). 

7. Dei Filius, in natura humana Sibi unita, morte et resurrectione sua 
mortem superando, hominem redemit et in novam creaturam transformavit 
(cf. Gal. 6, 15; 2 Cor. 5, 17). Communicando enim Spiritum suum, fratres 
suos, ex omnibus gentibus convocatos, tamquam corpus suum mystice 
constituit. 

In corpore illo vita Christi in credentes diffunditur, qui Christo passo 
atque glorificato, per sacramenta arcano ac reali modo uniuntur. 6 Per bapti- 
smum enim Christo conformamur: « Etenim in uno Spiritu omnes nos in 
unum corpus baptizati sumus » (1 Cor. 12, 13). Quo sacro ritu consociatio 
cum morte et resurrectione Christi repraesentatur et efficitur: « Consepulti 
enim sumus cum Illo per baptismum in mortem »; si autem « complantati 
facti sumus similitudini mortis Eius: simul et resurrectionis erimus » {Rom. 
6, 4-5). In fractione panis eucharistici de Corpore Domini realiter partici- 
pantes, ad communionem cum Eo ac inter nos elevamur. « Quoniam unus 


5 Cf. Origenes, In Mt. 16, 21: PG 13, 1443 C; Tertullianus, Adv. 
Mare. 3, 7: PL 2, 357 C; CSEL 47, 3, p. 386. Pro documentis liturgicis, cf. Sacra- 
mentarium Gregorianum-. PL 78, 160 B. Vel C. Mohlberg, Liber Sacramentorum 
romanae ecclesiae , Romae, 1960, p. 111, XC: « Deus, qui ex omni coaptatione sanc- 
torum aeternum tibi condis habitaculum ... ». Hymnus Urbs Ierusalem beata in 
Breviario monastico, et Caelestis urbs Ierusalem in Breviario Romano. 

6 Cf. S. Thomas, Summa Theol. III, q. 62, a. 5, ad 1. 

panis, unum corpus multi sumus, omnes, qui de uno pane participamus » 
( 1 Cor. 10, 17). Ita nos omnes membra illius Corporis efficimur (cf. 1 Cor. 
12, 27), « singuli autem alter alterius membra » ( Rom . 12, 5). 

Sicut vero omnia corporis humani membra, licet multa sint, unum tamen 
corpus efformant, ita fideles in Christo (cf. 1 Cor. 12, 12). Etiam in aedifi- 
catione corporis Christi diversitas viget membrorum et officiorum. Unus est 
Spiritus, qui varia sua dona, secundum divitias suas atque ministeriorum 
necessitates, ad Ecclesiae utilitatem dispertit (cf. 1 Cor. 12, 1-11). Inter 
quae dona praestat gratia Apostolorum, quorum auctoritati ipse Spiritus 
etiam charismaticos subdit (cf. 1 Cor. 14). Idem Spiritus per Se suaque vir- 
tute atque interna membrorum connexione corpus unificans, caritatem inter 
fideles producit et urget. Unde, si quid patitur unum membrum, compatiun- 
tur omnia membra; sive si unum membrum honoratur, congaudent omnia 
membra (cf. 1 Cor. 12, 26). 

Huius corporis Caput est Christus. Ipse est imago Dei invisibilis, in 
Eoque condita sunt universa. Ipse est ante omnes et omnia in Ipso constant. 
Ipse est caput corporis quod est Ecclesia. Ipse est principium, primogenitus 
ex mortuis, ut sit in omnibus primatum tenens (cf. Coi. 1, 15-18). Magnitu- 
dine virtutis suae caelestibus et terrestribus dominatur, et supereminenti 
perfectione et operatione sua totum corpus gloriae suae divitiis replet (cf. Eph. 
1, 18-23). 7 

Omnia membra Ei conformari oportet, donec Christus formetur in eis 
(cf. Gal. 4, 19). Quapropter in vitae Eius mysteria adsumimur, cum Eo confi- 
gurati, commortui et conresuscitati, donec cum Eo conregnemus (cf. Phil. 
3, 21; 2 Tim. 2, 11; Eph. 2, 6; Coi. 2, 12; etc.). In terris adhuc peregrinantes, 
Eiusque vestigia in tribulatione et persecutione prementes, Eius passionibus 
tamquam corpus Capiti consociamur, Ei compatientes, ut cum Eo conglorifi- 
cemur (cf. Rom. 8, 17). 

Ex Eo « totum corpus, per nexus et coniunctiones subministratum et 
constructum, crescit in augmentum Dei » (Coi. 2, 19). Ipse in corpore suo, 
scilicet Ecclesia, dona ministrationum iugiter disponit, quibus Ipsius virtute 
nobis invicem ad salutem servitia praestamus, ut veritatem facientes in cari- 
tate, crescamus in Illum per omnia, qui est Caput nostrum (cf. Eph. 4, 
11-16 gr.). 

Ut autem in Illo incessanter renovemur (cf. Eph. 4, 23), dedit nobis de 
Spiritu suo, qui unus et idem in Capite et in membris exsistens, totum corpus 
ita vivificat, unificat et movet, ut Eius officium a sanctis Patribus comparari 
potuerit cum munere, quod principium vitae seu anima in corpore humano 
adimplet. 8 


7 Cf. Pius XII, Litt. Enc. Mystici Corporis, 29 iun. 1943: A.A.S., 35 (1943), 

p. 208. 

8 Cf. Leo XIII, Epist. Enc. Divinum illud, 9 maii 1897: A.S.S., 29 (1896-97), 
p. 650; Pius XII, Litt. Enc. Mystici Corporis, 1. c., pp. 219-220: Denz. 2288 

Christus vero diligit Ecclesiam ut sponsam suam, exemplar factus viri 
diligentis uxorem suam ut corpus suum (cf. Eph. 5, 25-28); ipsa vero Eccle- 
sia subiecta est Capiti suo (ibid. 23-24). « Quia in Ipso inhabitat omnis ple- 
nitudo divinitatis corporaliter » (Coi. 2, 9), Ecclesiam, quae corpus et ple- 
nitudo Eius est, divinis suis donis replet (cf. Eph. 1, 22-23), ut ipsa proten- 
dat et perveniat ad omnem plenitudinem Dei (cf. Eph. 3, 19). 

8. Unicus Mediator Christus Ecclesiam suam sanctam, fidei, spei et cari- 
tatis communitatem his in terris ut compaginem visibilem constituit et inde- 
sinenter sustentat, 9 qua veritatem et gratiam ad omnes diffundit. Societas 
autem organis hierarchicis instructa et mysticum Christi Corpus, coetus ad- 
spectabilis et communitas spiritualis, Ecclesia terrestris et Ecclesia caelestibus 
bonis ditata, non ut duae res considerandae sunt, sed unam realitatem com- 
plexam efformant, quae humano e divino coalescit elemento. 10 Ideo ob non 
mediocrem analogiam incarnati Verbi mysterio assimilatur. Sicut enim natura 
assumpta Verbo divino ut vivum organum salutis, Ei indissolubiliter unitum, 
inservit, non dissimili modo socialis compago Ecclesiae Spiritui Christi, eam 
vivificanti, ad augmentum corporis inservit (cf. Eph. 4, 16). 11 

Haec est unica Christi Ecclesia, quam in Symbolo unam, sanctam, catho- 
licam et apostolicam profitemur, 12 quam Salvator noster, post resurrectionem 
suam Petro pascendam tradidit (Io. 21, 17), eique ac ceteris Apostolis dif- 
fundendam et regendam commisit (cf. Mt. 28, 18 ss.), et in perpetuum ut 
« columnam et firmamentum veritatis » erexit (1 Tim. 3, 15). Haec Ecclesia, 
in hoc mundo ut societas constituta et ordinata, subsistit in Ecclesia catho- 
lica, a successore Petri et Episcopis in eius communione gubernata, 13 licet 
extra eius compaginem elementa plura sanctificationis et veritatis invenian- 
tur, quae ut dona Ecclesiae Christi propria, ad unitatem catholicam impellunt. 

Sicut autem Christus opus redemptionis in paupertate et persecutione 
perfecit, ita Ecclesia ad eamdem viam ingrediendam vocatur, ut fructus salutis 
hominibus communicet. Christus Iesus, « cum in forma Dei esset, ... semet- 


(3808); S. Augustinus, Serm. 268, 2: PL 38, 1232, et alibi; S. Io. Chrysosto- 
mus, In Eph. Hom. 9, 3: PG 62, 72; Didymus Alex., Trin. 2, 1: PG 39, 
449 s.; S. Thomas, In Coi. 1, 18, lect. 5, ed. Marietti, II, n. 46: « Sicut consti- 
tuitur unum corpus ex unitate animae, ita Ecclesia ex unitate Spiritus ... ». 

9 Leo XIII, Litt. Enc. Sapientiae christianae, 10 ian. 1890: A.S.S., 22 (1889-90), 
p. 392; Id., Epist. Enc. Satis cognitum, 29 iun. 1896: A.S.S., 28 (1895-96), pp. 710 
et 724 ss.; Pius XII, Litt. Enc. Mystici Corporis, 1. c., pp. 199-200. 

10 Cf. Pius XII, Litt. Enc. Mystici Corporis, 1. c., p. 221 ss.; Id., Litt. Enc. 
Humani generis, 12 aug. 1950: A.A.S., 42 (1950), p. 571. 

11 Leo XIII, Epist. Enc. Satis cognitum, 1. c., p. 713. 

12 Cf. Symbolum Apostolicum : Denz, 6-9 (10-13); Symb. Nic.-Const.: Denz. 
86 (150); coli. Prof. fidei Trid.: Denz. 994 et 999 (1862 et 1868). 

13 Dicitur « Sancta (catholica apostolica) Romana Ecclesia »: in Prof. fidei 
Trid., 1. c. et Conc. Vat. I, Sess. III, Const. dogm. de fide cath.\ Denz. 1782 
(3001). 

ipsum exinanivit, formam servi accipiens » (Phil. 2, 6) et propter nos « egenus 
factus est, cum esset dives (2 Cor. 8, 9): ita Ecclesia, licet ad missionem suam 
exsequendam humanis opibus indigeat, non ad gloriam terrestrem quaeren- 
dam erigitur, sed ad humilitatem et abnegationem etiam exemplo suo divul- 
gandas. Christus a Patre missus est « evangelizare pauperibus, ... sanare 
contritos corde » ( Lc . 4, 18), « quaerere et salvum facere quod perierat » 
( Lc . 19, 10): similiter Ecclesia omnes infirmitate humana afflictos amore 
circumdat, imo in pauperibus et patientibus imaginem Fundatoris sui pau- 
peris et patientis agnoscit, eorum inopiam sublevare satagit, et Christo in 
eis inservire intendit. Dum vero Christus, « sanctus, innocens, impollutus » 
( Hebr . 7, 26), peccatum non novit (2 Cor. 5, 21), sed sola delicta populi 
repropitiare venit (cf. Hebr. 2, 17), Ecclesia in proprio sinu peccatores com- 
plectens, sancta simul et semper purificanda, poenitentiam et renovationem 
continuo prosequitur. 

« Inter persecutiones mundi et consolationes Dei peregrinando procur- 
rit » 14 Ecclesia, crucem et mortem Domini annuntians, donec veniat (cf. 1 Cor. 
11, 26). Virtute autem Domini resuscitati roboratur, ut afflictiones et diffi- 
cultates suas, internas pariter et extrinsecas, patientia et caritate devincat, 
et mysterium Eius, licet sub umbris, fideliter tamen in mundo revelet, donec 
in fine lumine pleno manifestabitur. 


Caput II 
DE POPULO DEI 

9. In omni quidem tempore et in omni gente Deo acceptus est quicum- 
que timet Eum et operatur iustitiam (cf. Act. 10, 35). Placuit tamen Deo 
homines non singulatim, quavis mutua connexione seclusa, sanctificare et 
salvare, sed eos in populum constituere, qui in veritate Ipsum agnosceret 
Ipsique sancte serviret. Plebem igitur israeliticam Sibi in populum elegit, 
quocum foedus instituit et quem gradatim instruxit, Sese atque propositum 
voluntatis suae in eius historia manifestando eumque Sibi sanctificando. Haec 
tamen omnia in praeparationem et figuram contigerunt foederis illius novi 
et perfecti, in Christo feriendi, et plenioris revelationis per Ipsum Dei Ver- 
bum carnem factum tradendae. « Ecce dies veniunt, dicit Dominus, et feriam 
domui Israel et domui Iuda foedus novum ... Dabo legem meam in visceri- 
bus eorum, et in corde eorum scribam eam, et ero eis in Deum, et ipsi erunt 
Mihi in populum ... Omnes enim cognoscent Me, a minimo usque ad maxi- 
mum, ait Dominus » ( ler . 31, 31-34). Quod foedus novum Christus instituit, 
novum scilicet testamentum in suo sanguine (cf. 1 Cor. 11, 25), ex Iudaeis ac 
gentibus plebem vocans, quae non secundum carnem sed in Spiritu ad uni- 
tatem coalesceret, essetque novus Populus Dei. Credentes enim in Christum, 


14 S. Augustinus, Civ. Dei , XVIII, 51, 2: PL 41, 614. 

renati non ex semine corruptibili, sed incorruptibili per verbum Dei vivi 
(cf. 1 Pt. 1, 23), non ex carne sed ex aqua et Spiritu Sancto (cf. Io. 3, 5-6), 
constituuntur tandem « genus electum, regale sacerdotium, gens sancta, po- 
pulus acquisitionis ... qui aliquando non populus, nunc autem populus Dei » 
( 1 Pt. 2, 9-10). 

Populus ille messianicus habet pro capite Christum, « qui traditus est 
propter delicta nostra et resurrexit propter iustificationem nostram » ( Rom . 

4, 25), et nunc nomen quod est super omne nomen adeptus, gloriose regnat 
in caelis. Habet pro conditione dignitatem libertatemque liliorum Dei, in 
quorum cordibus Spiritus Sanctus sicut in templo inhabitat. Habet pro lege 
mandatum novum diligendi sicut ipse Christus dilexit nos (cf. Io. 13, 34). 
Habet tandem pro fine Regnum Dei, ab ipso Deo in terris inchoatum, ulterius 
dilatandum, donec in fine saeculorum ab Ipso etiam consummetur, cum 
Christus apparuerit, vita nostra (cf. Coi. 3, 4), et « ipsa creatura liberabitur 
a servitute corruptionis in libertatem gloriae filiorum Dei » {Rom. 8, 21). 
Itaque populus ille messianicus, quamvis universos homines actu non com- 
prehendat, et non semel ut pusillus grex appareat, pro toto tamen genere hu- 
mano firmissimum est germen unitatis, spei et salutis. A Christo in commu- 
nionem vitae, caritatis et veritatis constitutus, ab Eo etiam ut instrumentum 
redemptionis omnium adsumitur, et tamquam lux mundi et sal terrae (cf. Mt. 

5, 13-16), ad universum mundum emittitur. 

Sicut vero Israel secundum carnem, qui in deserto peregrinabatur, Dei 
Ecclesia iam appellatur (2 Esd. 13, 1; cf. Num. 20, 4 ; Deut. 23, 1 ss.), ita 
novus Israel qui in praesenti saeculo incedens, futuram eamque manentem 
civitatem inquirit (cf. Hebr. 13, 14), etiam Ecclesia Christi nuncupatur 
(cf. Mt. 16, 18), quippe quam Ipse sanguine suo acquisivit (cf. Act. 20, 28), 
suo Spiritu replevit, aptisque mediis unionis visibilis et socialis instruxit. 
Deus congregationem eorum qui in Iesum, salutis auctorem et unitatis pacis- 
que principium, credentes aspiciunt, convocavit et constituit Ecclesiam, ut 
sit universis et singulis sacramentum visibile huius salutiferae unitatis. 1 Ad 
universas regiones extendenda, in historiam hominum intrat, dum tameri 
simul tempora et fines populorum transcendit. Per tentationes vero et tri- 
bulationes procedens Ecclesia virtute gratiae Dei sibi a Domino promissae 
confortatur, ut in infirmitate carnis a perfecta fidelitate non deficiat, sed 
Domini sui digna sponsa remaneat, et sub actione Spiritus Sancti, seipsam 
renovare non desinat, donec per crucem perveniat ad lucem, quae nescit 
occasum. _ 

10. Christus Dominus, Pontifex ex hominibus assumptus (cf. Hebr. 5, 
1-5) novum populum « fecit regnum et sacerdotes Deo et Patri suo » {Apoc. 
1, 6; cf. 5, 9-10). Baptizati enim, per regenerationem et Spiritus Sancti unc- 
tionem consecrantur in domum spiritualem et sacerdotium sanctum, ut per 


1 Cf. S. Cyprianus, Epist. 69, 6: PL 3, 1142 B; Hartel 3 B, p. 754: 
« inseparabile unitatis sacramentum». 

omnia opera hominis christiani spirituales offerant hostias, et virtutes annun- 
tient Eius qui de tenebris eos vocavit in admirabile lumen suum (cf. 1 Pt. 
2, 4-10). Ideo universi discipuli Christi, in oratione perseverantes et collau- 
dantes Deum (cf. Act. 2, 42-47), seipsos hostiam viventem, sanctam, Deo 
placentem exhibeant (cf. Rom. 12, 1), ubique terrarum de Christo testimo- 
nium perhibeant, atque poscentibus rationem reddant de ea quae in eis est 
spe vitae aeternae (cf. 1 Pt. 3, 15). 

Sacerdotium autem commune fidelium et sacerdotium ministeriale seu 
hierarchicum, licet essentia et non gradu tantum differant, ad invicem tamen 
ordinantur; unum enim et alterum suo peculiari modo de uno Christi sacer- 
dotio participant. 2 Sacerdos quidem ministerialis, potestate sacra qua gaudet, 
populum sacerdotalem efformat ac regit, sacrificium eucharisticum in persona 
Christi conficit illudque nomine totius populi Deo offert; fideles vero, vi re- 
galis sui sacerdotii, in oblationem Eucharistiae concurrunt, 3 illudque in sacra- 
mentis suscipiendis, in oratione et gratiarum actione, testimonio vitae sanc- 
tae, abnegatione et actuosa caritate exercent. 

11. Indoles sacra et organice exstructa communitatis sacerdotalis et per 
sacramenta et per virtutes ad actum deducitur. Fideles per baptismum in 
Ecclesia incorporati, ad cultum religionis christianae charactere deputantur 
et, in filios Dei regenerati, fidem quam a Deo per Ecclesiam acceperunt coram 
hominibus profiteri tenentur. 4 Sacramento confirmationis perfectius Ecclesiae 
vinculantur, speciali Spiritus Sancti robore ditantur, sicque ad fidem tam- 
quam veri testes Christi verbo et opere simul diffundendam et defendendam 
arctius obligantur. 5 Sacrificium eucharisticum, totius vitae christianae fontem 
et culmen, participantes, divinam Victimam Deo offerunt atque seipsos cum 
Ea; 6 ita tum oblatione tum sacra communione, non promiscue sed alii aliter, 
omnes in liturgica actione partem propriam agunt. Porro corpore Christi in 
sacra synaxi refecti, unitatem Populi Dei, quae hoc augustissimo sacramento 
apte significatur et mirabiliter efficitur, modo concreto exhibent. 

Qui vero ad sacramentum poenitentiae accedunt, veniam offensionis Deo 
illatae ab Eius misericordia obtinent et simul reconciliantur cum Ecclesia, 
quam peccando vulneraverunt, et quae eorum conversioni caritate, exemplo, 
precibus adlaborat. Sacra infirmorum unctione atque oratione presbytero- 


2 Cf. Pius XII, Ali. Magnificate Dominum, 2 nov. 1954: A.A.S., 46 (1954), 
p. 669; Litt. Enc. Mediator Dei, 20 nov. 1947: A.A.S., 39 (1947), p. 555. 

3 Cf. Pius XI, Litt. Enc. Miserentissimus Redemptor, 8 maii 1928: A. A. S., 
20 (1928), p. 171 s.; Pius XII, Ali. Vous nous avez, 22 sept. 1956: A.A.S., 48 
(1956), p. 714. 

4 Cf. S. Thomas, Summa Tbeol. III, q. 63, a. 2. 

5 Cf. S. Cyrillus Hieros., Catech. 17, de Spiritu Sancto, II, 35-37: PG 
33, 1009-1012; Nic. Cabasilas, De vita in Christo, lib. III, de utilitate chrisma- 
tis: PG 150, 569-580; S. Thomas, Summa Theol. III, q. 65, a. 3 et q. 72, a. 1 et 5. 

6 Cf. Pius XII, Litt. Enc. Mediator Dei, 20 nov. 1947: AA.S., 39 (1947), 
praesertim p. 552 s. 

rum Ecclesia tota aegrotantes Domino patienti et glorificato commendat, ut 
eos alleviet et salvet (cf. Ic. 5, 14-16), immo eos hortatur ut sese Christi pas- 
sioni et morti libere sociantes (cf. Rom. 8, 17; Coi. 1, 24; 2 Tim. 2, 11-12; 
1 Pt. 4, 13), ad bonum Populi Dei conferant. Iterum, qui inter fideles sacro 
Ordine insigniuntur, ad Ecclesiam verbo et gratia Dei pascendam, Christi 
nomine instituuntur. Tandem coniuges christiani, virtute matrimonii sacra- 
menti, quo mysterium unitatis et fecundi amoris inter Christum et Ecclesiam 
significant atque participant (cf. Eph. 5, 32), se invicem in vita coniugali 
necnon prolis susceptione et educatione ad sanctitatem adiuvant, adeoque 
in suo vitae statu et ordine proprium suum in Populo Dei donum habent 
(cf. 1 Cor. 7, 7). 7 Ex hoc enim connubio procedit familia, in qua nascuntur 
novi societatis humanae cives, qui per Spiritus Sancti gratiam, ad Populum 
Dei saeculorum decursu perpetuandum, baptismo in filios Dei constituuntur. 
In hac velut Ecclesia domestica parentes verbo et exemplo sint pro filiis suis 
primi fidei praecones, et vocationem unicuique propriam, sacram vero pecu- 
liari cura, foveant oportet. 

Tot ac tantis salutaribus mediis muniti, christifideles omnes, cuiusvis 
conditionis ac status, ad perfectionem sanctitatis qua Pater ipse perfectus 
est, sua quisque via, a Domino vocantur. 

12. Populus Dei sanctus de munere quoque prophetico Christi participat, 
vivum Eius testimonium maxime per vitam fidei ac caritatis diffundendo, 
et Deo hostiam laudis offerendo, fructum labiorum confitentium nomini Eius 
(cf. Hebr. 13, 15). Universitas fidelium, qui unctionem habent a Sancto 
(cf. 1 Io. 2, 20 et 27), in credendo falli nequit, atque hanc suam peculiarem 
proprietatem mediante supernaturali sensu fidei totius populi manifestat, cum 
« ab Episcopis usque ad extremos laicos fideles » 8 universalem suum consen- 
sum de rebus fidei et morum exhibet. Illo enim sensu fidei, qui a Spiritu 
veritatis excitatur et sustentatur, Populus Dei sub ductu sacri magisterii, 
cui fideliter obsequens, iam non verbum hominum, sed vere accipit verbum 
Dei (cf. 1 Thess. 2, 13), semel traditae sanctis fidei (cf. lud. 3), indefectibi- 
liter adhaeret, recto iudicio in eam profundius penetrat eamque in vita ple- 
nius applicat. 

Idem praeterea Spiritus Sanctus non tantum per sacramenta et ministeria 
populum Dei sanctificat et ducit eumque virtutibus ornat, sed dona sua « di- 
videns singulis prout vult » (1 Cor. 12, 11), inter omnis ordinis fideles distri- 
buit gratias quoque speciales, quibus illos aptos et promptos reddit ad susci- 
pienda varia opera vel officia, pro renovatione et ampliore aedificatione Ec- 
clesiae proficua, secundum illud: « Unicuique datur manifestatio Spiritus ad 


7 1 Cor. 7, 7: «Unusquisque proprium donum (idion charisma) habet ex 
Deo: alius quidem sic, alius vero sic ». Cf. S. Augustinus, De Dono Persev. 
14, 37: PL 45, 1015 s.: « Non tantum continentia Dei donum est, sed coniugatorum 
etiam castitas ». 

8 Cf. S. Augustinus, De Praed. Sanet. 14, 27: PL 44, 980. 

utilitatem » ( 1 Cor. 12, 7). Quae charismata, sive clarissima, sive etiam sim- 
pliciora et latius diffusa, cum sint necessitatibus Ecclesiae apprime accom- 
modata et utilia, cum gratiarum actione ac consolatione accipienda sunt. 
Dona autem extraordinaria non sunt temere expetenda, neque praesumptuose 
ab eis sperandi sunt fructus operarum apostolicarum; sed iudicium de eorum 
genuinitate et ordinato exercitio ad eos pertinet, qui in Ecclesia praesunt, 
et quibus speciatim competit, non Spiritum exstinguere, sed omnia probare 
et quod bonum est tenere (cf. 1 Thess. 5, 12 et 19-21). 

13. Ad novum Populum Dei cuncti vocantur homines. Quapropter hic 
populus, unus et unicus manens, ad universum mundum et per omnia saecula 
est dilatandus, ut propositum adimpleatur voluntatis Dei, qui naturam huma- 
nam in initio condidit unam, filiosque suos, qui erant dispersi, in unum tan- 
dem congregare statuit (cf. Io. 11, 52). Ad hoc enim misit Deus Filium suum, 
quem constituit heredem universorum (cf. Hebr. 1, 2), ut sit Magister, Rex 
et Sacerdos omnium, Caput novi et universalis populi filiorum Dei. Ad hoc 
tandem misit Deus Spiritum Filii sui, Dominum et Vivificantem, qui pro tota 
Ecclesia et singulis universisque credentibus principium est congregationis 
et unitatis in doctrina Apostolorum et communione, fractione panis et ora- 
tionibus (cf. Act. 2, 42, gr.). 

Omnibus itaque gentibus terrae inest unus Populus Dei, cum ex omnibus 
gentibus mutuetur suos cives, Regni quidem indolis non terrestris, sed cae- 
lestis. Cuncti enim per orbem sparsi fideles cum ceteris in Spiritu Sancto 
communicant, et sic « qui Romae sedet, Indos scit membrum suum esse ». 9 
Cum autem Regnum Christi de hoc mundo non sit (cf. Io. 18, 36), ideo Ec- 
clesia seu Populus Dei, hoc Regnum inducens, nihil bono temporali cuiusvis 
populi subtrahit, sed e contra facultates et copias moresque populorum, quan- 
tum bona sunt, fovet et assumit, assumendo vero purificat, roborat et elevat. 
Memor est enim se cum illo Rege colligere debere, Cui gentes in hereditatem 
datae sunt (cf. Ps. 2, 8), et in Cuius civitatem dona et munera adducunt 
(cf. Ps. 71 [72], 10; Is. 60, 4-7; Apoc. 21, 24). Hic universalitatis character, 
qui Populum Dei condecorat, ipsius Domini donum est, quo catholica Ecclesia 
efficaciter et perpetuo tendit ad recapitulandam totam humanitatem cum om- 
nibus bonis eius, sub Capite Christo, in unitate Spiritus Eius. 10 

Vi huius catholicitatis, singulae partes propria dona ceteris partibus et 
toti Ecclesiae afferunt, ita ut totum et singulae partes augeantur ex omnibus 
invicem communicantibus et ad plenitudinem in unitate conspirantibus. Inde 
fit ut Populus Dei non tantum ex diversis populis congregetur, sed etiam 
in seipso ex variis ordinibus confletur. Adest enim inter membra eius diver : 
sitas, sive secundum officia, dum aliqui sacro ministerio in bonum fratrum 


9 Cf. S. Io. Chrysostomus, In Io. Hom. 65, 1: PG 59, 361. 

10 Cf. S. Irenaeus, Adv. Haer. III, 16, 6; III, 22, 1-3: PG 7, 925 C-926 A 
et 955 C-958 A; Harvey 2, 87 s. et 120-123; Sagnard, Ed. Sources Chret., 
pp. 290-292 et 372 ss. 

suorum funguntur, sive secundum condicionem et vitae ordinationem, dum 
plures in statu religioso, arctiore via ad sanctitatem tendentes, fratres exem- 
plo suo stimulant. Inde etiam in ecclesiastica communione legitime adsunt 
Ecclesiae particulares, propriis traditionibus fruentes, integro manente pri- 
matu Petri Cathedrae, quae universo caritatis coetui praesidet, 11 legitimas 
varietates tuetur et simul invigilat ut particularia, nedum unitati noceant, 
ei potius inserviant. Inde denique inter diversas Ecclesiae partes vincula 
intimae communionis quoad divitias spirituales, operarios apostolicos et 
temporalia subsidia. Ad communicandum enim bona vocantur membra Po- 
puli Dei, et de singulis etiam Ecclesiis valent verba Apostoli: « Unusquisque, 
sicut accepit gratiam, in alterutrum illam administrantes, sicut boni dispen- 
satores multiformis gratiae Dei » ( 1 Pt. 4, 10). 

Ad hanc igitur catholicam Populi Dei unitatem, quae pacem universalem 
praesignat et promovet, omnes vocantur homines, ad eamque variis modis 
pertinent vel ordinantur sive fideles catholici, sive alii credentes in Christo, 
sive denique omnes universaliter homines, gratia Dei ad salutem vocati. 

14. Ad fideles ergo catholicos imprimis Sancta Synodus animum vertit. 
Docet autem, Sacra Scriptura et Traditione innixa, Ecclesiam hanc peregri- 
nantem necessariam esse ad salutem. Unus enim Christus est Mediator ac 
via salutis, qui in Corpore suo, quod est Ecclesia, praesens nobis fit; Ipse 
autem necessitatem fidei et baptismi expressis verbis inculcando (cf. Mc. 16, 
16; Io. 3, 5), necessitatem Ecclesiae, in quam homines per baptismum tam- 
quam per ianuam intrant, simul confirmavit. Quare illi homines salvari non 
possent, qui Ecclesiam Catholicam a Deo per Iesum Christum ut necessariam 
esse conditam non ignorantes, tamen vel in eam intrare, vel in eadem perse- 
verare noluerint. 

Illi plene Ecclesiae societati incorporantur, qui Spiritum Christi haben- 
tes, integram eius ordinationem omniaque media salutis in ea instituta acci- 
piunt, et in eiusdem compage visibili cum Christo, eam per Summum Ponti- 
ficem atque Episcopos regente, iunguntur, vinculis nempe professionis fidei, 
sacramentorum et ecclesiastici regiminis ac communionis. Non salvatur ta- 
men, licet Ecclesiae incorporetur, qui in caritate non perseverans, in Eccle- 
siae sinu « corpore » quidem, sed non « corde » remanet. 12 Memores autem 
sint omnes Ecclesiae filii condicionem suam eximiam non propriis meritis, 
sed peculiari gratiae Christi esse adscribendam; cui si cogitatione, verbo et 
opere non respondent, nedum salventur, severius iudicabuntur. 13 


11 Cf. S. Ignatius M., Ad Rom., Praef.: Ed. Funk, I, p. 252. 

12 Cf. S. Augustinus, Bapt. c. Donat. V, 28, 39: PL 43, 197: «Certe 
manifestum est, id quod dicitur, in Ecclesia intus et foris, in corde, non in cor- 
pore cogitandum ». Cf. ib ., III, 19, 26: coi. 152; V, 18, 24: coi. 189; In Io. 
Tr. 61, 2: PL 35, 1800, et alibi saepe. 

13 Cf. Lc. 12, 48: «Omni autem, cui multum datum est, multum quaeretur 
ab eo ». Cf. etiam Mt. 5, 19-20; 7, 21-22; 25, 41-46; lac. 2, 14. 



796 


ACTA CONC. VATICANI II - PERIODUS III 


Catechumeni qui, Spiritu Sancto movente, explicita voluntate ut Eccle- 
siae incorporentur expetunt, hoc ipso voto cum ea coniunguntur; quos iam 
ut suos dilectione curaque complectitur Mater Ecclesia. 

15. Cum illis qui, baptizati, christiano nomine decorantur, integram autem 
fidem non profitentur vel unitatem communionis sub Successore Petri non 
servant, Ecclesia semetipsam novit plures ob rationes coniunctam. 14 Sunt 
enim multi, qui sacram Scripturam ut normam credendi et vivendi in honore 
habent sincerumque zelum religiosum ostendunt, amanter credunt in Deum 
Patrem omnipotentem et in Christum, Filium Dei Salvatorem, 15 baptismo 
signantur, quo Christo coniunguntur, imo et alia sacramenta in propriis Ec- 
clesiis vel communitatibus ecclesiasticis agnoscunt et recipiunt. Plures inter 
illos et episcopatu gaudent, Sacram Eucharistiam celebrant necnon pietatem 
erga Deiparam Virginem fovent. 16 Accedit orationum aliorumque beneficio- 
rum spiritualium communio; imo vera quaedam in Spiritu Sancto coniunctio, 
quippe qui donis et gratiis etiam in illis sua virtute sanctificante operatur, et 
quosdam illorum usque ad sanguinis effusionem roboravit. Ita Spiritus in 
cunctis Christi discipulis desiderium actionemque suscitat, ut omnes, modo 
a Christo statuto, in uno grege sub uno Pastore pacifice uniantur. 17 Quod ut 
obtineat, Ecclesia Mater precari, sperare et agere non desinit, filiosque ad 
purificationem et renovationem exhortatur, ut signum Christi super faciem 
Ecclesiae clarius effulgeat. 

16. Ii tandem qui Evangelium nondum acceperunt, ad Populum Dei 
diversis rationibus ordinantur. 18 In primis quidem populus ille cui data fue- 
runt testamenta et promissa et ex quo Christus ortus est secundum carnem 
(cf. Rom. 9, 4-5), populus secundum electionem carissimus propter patres: 
sine poenitentia enim sunt dona et vocatio Dei (cf. Rom. 11, 28-29). Sed 
propositum salutis et eos amplectitur, qui Creatorem agnoscunt, inter quos 
imprimis Musulmanos, qui fidem Abrahae se tenere profitentes, nobiscum 
Deum adorant unicum, misericordem, homines die novissimo iudicaturum. 
Neque ab aliis, qui in umbris et imaginibus Deum ignotum quaerunt, ab 
huiusmodi Deus ipse longe est, cum det omnibus vitam et inspirationem et 
omnia (cf. Act. 17, 25-28), et Salvator velit omnes homines salvos fieri 
(cf. 1 Tim. 2, 4). Qui enim Evangelium Christi Eiusque Ecclesiam sine culpa 


14 Cf. Leo XIII, Epist. Apost. Praeclara gratulationis, 20 iun. 1894: A.S.S., 
26 (1893-94), p. 707. 

15 Cf. Leo XIII, Epist. Enc. Satis cognitum, 29 iun. 1896: A.S.S., 28 (1895-96), 
p. 738; Epist. Enc. Caritatis studium, 25 iul. 1898: A.S.S., 31 (1898-99), p. 11; 
Pius XII, Nuntius radioph. Nell’alba, 24 dec. 1941: A.A.S., 34 (1942), p. 21. 

16 Cf. Pius XI, Litt. Enc. Rerum Orientalium , 8 sept. 1928: AA.S., 20 (1928), 
p. 287; Pius XII, Litt. Enc. Orientalis Ecclesiae, 9 apr. 1944: AA.S., 36 (1944), 
p. 137. 

17 Cf. Instr. S. S. C. S. Officii, 20 dec. 1949: A.A.S., 42 (1950), p. 142. 

18 Cf. S. Thomas, Summa Theol. III, q. 8, a. 3, ad 1. 



SESSIO PUBLICA V 


797 


ignorantes, Deum tamen sincero corde quaerunt, Eiusque voluntatem per 
conscientiae dictamen agnitam, operibus adimplere, sub gratiae influxu, co- 
nantur, aeternam salutem consequi possunt. 19 Nec divina Providentia auxilia 
ad salutem necessaria denegat bis qui sine culpa ad expressam agnitionem 
Dei nondum pervenerunt et rectam vitam non sine divina gratia assequi 
nituntur. Quidquid enim boni et veri apud illos invenitur, ab Ecclesia tam- 
quam praeparatio evangelica aestimatur 20 et ab Illo datum qui illuminat om- 
nem hominem, ut tandem vitam habeat. At saepius homines, a Maligno 
decepti, evanuerunt in cogitationibus suis, et commutaverunt veritatem Dei 
in mendacium, servientes creaturae magis quam Creatori (cf. Rom. 1, 21 
et 25) vel sine Deo viventes ac morientes in hoc mundo, extremae despe- 
rationi exponuntur. Quapropter ad gloriam Dei et salutem istorum omnium 
promovendam, Ecclesia, memor mandati Domini dicentis: « Praedicate Evan- 
gelium omni creaturae » (Mc. 16, 16), missiones fovere sedulo curat. 

17. Sicut enim Filius missus est a Patre, et Ipse Apostolos misit (cf. Io. 
20, 21), dicens: « Euntes ergo docete omnes gentes, baptizantes eos in no- 
mine Patris et Filii et Spiritus Sancti, docentes eos servare omnia quaecum- 
que mandavi vobis. Et ecce Ego vobiscum sum omnibus diebus usque ad 
consummationem saeculi » (Mt. 28, 18-20). Quod solemne Christi manda- 
tum annuntiandi veritatem salutarem Ecclesia ab Apostolis recepit adim- 
plendum usque ad ultimum terrae (cf. Act. 1, 8). Unde sua facit verba Apo- 
stoli: « Vae ... mihi est si non evangelizavero! » ( 1 Cor. 9, 16), ideoque in 
mittendis praeconibus indesinenter pergit, usquedum novellae Ecclesiae plene 
constituantur atque opus evangelizandi et ipsae continuent. A Spiritu Sancto 
enim ad cooperandum compellitur, ut propositum Dei, qui Christum prin- 
cipium salutis pro universo mundo constituit, effectu compleatur. Praedi- 
cando Evangelium, Ecclesia audientes ad fidem confessionemque fidei allicit, 
ad baptismum disponit, a servitute erroris eripit, eosque Christo incorporat, 
ut per caritatem in Illum usque ad plenitudinem crescant. Opera autem sua 
efficit ut quidquid boni in corde menteque hominum vel in propriis ritibus 
et culturis populorum seminatum invenitur, non tantum non pereat, sed 
sanetur, elevetur et consummetur ad gloriam Dei, confusionem daemonis 
et beatitudinem hominis. Cuilibet discipulo Christi onus fidei disseminandae 
pro parte sua incumbit. 21 Sed si quilibet credentes baptizare potest, sacerdotis 
tamen est aedificationem Corporis sacrificio eucharistico perficere, adimplendo 
verba Dei per prophetam: « Ab ortu solis usque ad occasum magnum est 
nomen meum in gentibus, et in omni loco sacrificatur et offertur nomini meo 


19 Cf. Epist. S. S. C. S. Officii ad Archiep. Boston.: Denz. 3869-72. 

20 Cf. Eusebius Caes., Praeparatio Evangelica , 1, 1: PG 21, 28 AB. 

21 Cf. Benedictus XV, Epist. Apost. Maximum illud-. A.A.S., 11 (1919), 
p. 440, praesertim p. 451 ss.; Pius XI, Litt. Enc. Rerum Ecclesiae : A.A.S., 18 
(1926), pp. 68-69; Pius XII, Litt. Enc. Fidei Donum , 21 apr. 1957: A.A.S., 49 
(1957), pp. 236-237. 

oblatio munda » {Mal. 1, 11). 22 Ita autem simul orat et laborat Ecclesia, ut 
in Populum Dei, Corpus Domini et Templum Spiritus Sancti, totius mundi 
transeat plenitudo, et in Christo, omnium Capite, reddatur universorum 
Creatori ac Patri omnis honor et gloria. 


Caput III 

DE CONSTITUTIONE HIERARCHICA ECCLESIAE 
ET IN SPECIE DE EPISCOPATU 

18. Christus Dominus, ad Populum Dei pascendum semperque augen- 
dum, in Ecclesia sua varia ministeria instituit, quae ad bonum totius Cor- 
poris tendunt. Ministri enim, qui sacra potestate pollent, fratribus suis inser- 
viunt, ut omnes qui de Populo Dei sunt, ideoque vera dignitate christiana 
gaudent, ad eumdem finem libere et ordinatim conspirantes, ad salutem 
perveniant. 

Haec Sacrosancta Synodus, Concilii Vaticani primi vestigia premens, 
cum eo docet et declarat Iesum Christum Pastorem aeternum sanctam aedifi- 
casse Ecclesiam, missis Apostolis sicut Ipse missus erat a Patre (cf. Io. 20, 21); 
quorum successores, videlicet Episcopos, in Ecclesia sua usque ad consumma- 
tionem saeculi pastores esse voluit. Ut vero Episcopatus ipse unus et indi- 
visus esset, beatum Petrum ceteris Apostolis praeposuit in ipsoque instituit 
perpetuum ac visibile unitatis fidei et communionis principium et funda- 
mentum. 1 Quam doctrinam de institutione, perpetuitate, vi ac ratione sacri 
Primatus Romani Pontificis deque eius infallibili Magisterio, Sacra Synodus 
cunctis fidelibus firmiter credendam rursus proponit, et in eodem incepto 
pergens, doctrinam de Episcopis, successoribus Apostolorum, qui cum suc- 
cessore Petri, Christi Vicario 2 ac totius Ecclesiae visibili Capite, domum 
Dei viventis regunt, coram omnibus profiteri et declarare constituit. 

19. Dominus Iesus, precibus ad Patrem fusis, vocans ad Se quos voluit 
Ipse, duodecim constituit ut essent cum Illo et ut mitteret eos praedicare 
Regnum Dei (cf. Mc. 3, 13-19; Mt. 10, 1-42); quos Apostolos (cf. Lc. 6, 13) 
ad modum collegii seu coetus stabilis instituit, cui ex iisdem electum Petrum 
praefecit (cf. Io. 21, 15-17). Eos ad filios Israel primum et ad omnes gentes 


22 Cf. Didache , 14: ed. Funk, I, p. 32; S. Iustinus, Dial. 41: PG 6, 
564; S. Irenaeus, Adv. Haer. IV, 17, 5; PG 7, 1023; Harvey, 2, p. 199 s.; 
Conc. Trid., Sess. 22, cap. 1; Denz. 939 (1742). 


1 Cf. Conc. Vat. I, Sess. IV, Const. Dogm. Pastor aeternus-. Denz. 1821 
(3050 s.). 

2 Cf. Conc. Flor., Decretum pro Graecis: Denz. 694 (1307) et Conc. Vat, I, 
ibid . : Denz. 1826 (3059). 

misit (cf .Rom. 1, 16), ut suae participes potestatis, omnes populos discipulos 
Ipsius facerent, eosque sanctificarent et gubernarent (cf. Mt. 28, 16-20; 
Mc. 16, 15; Lc: 24, 45-48; Io. 20, 21-23), sicque Ecclesiam propagarent, 
eamque sub ductu Domini ministrando pascerent, omnibus diebus usque ad 
consummationem saeculi (cf. Mt. 28, 20). In qua missione die Pentecostes 
plene confirmati sunt (cf. Act. 2, 1-26) secundum promissum Domini: « Ac- 
cipietis virtutem supervenientis Spiritus Sancti in vos, et eritis Mihi testes 
in Ierusalem, et in omni Iudaea et Samaria, et usque ad ultimum terrae » 
{Act. 1, 8). Apostoli autem praedicando ubique Evangelium (cf. Mc. 16, 20), 
ab audientibus Spiritu Sancto operante acceptum, Ecclesiam congregant uni- 
versalem, quam Dominus in Apostolis condidit et supra beatum Petrum, 
eorum principem, aedificavit, ipso summo angulari lapide Christo Iesu 
(cf. Apoc. 21, 14; Mt. 16, 18; Eph. 2, 20). 3 

20. Missio illa divina, a Christo Apostolis concredita, ad finem saeculi 
erit duratura (cf. Mt. 28, 20), cum Evangelium, ab eis tradendum, sit in omne 
tempus pro Ecclesia totius vitae principium. Quapropter Apostoli, in hac 
societate ,hierarchice ordinata, de instituendis successoribus curam egerunt. 

Non solum enim varios adiutores in ministerio habuerunt, 4 sed ut missio 
ipsis concredita post eorum mortem continuaretur, cooperatoribus suis im- 
mediatis, quasi per modum testamenti, demandaverunt munus perficiendi et 
confirmandi opus ab ipsis inceptum, 5 commendantes illis ut attenderent uni- 
verso gregi, in quo Spiritus Sanctus eos posuit pascere Ecclesiam Dei (cf. Act. 
20, 28). Constituerunt itaque huius modi viros ac deinceps ordinationem 
dederunt, ut cum decessissent, ministerium eorum alii viri probati exci- 
perent. 6 Inter varia illa ministeria quae inde a primis temporibus in Ecclesia 
exercentur, teste traditione, praecipuum locum tenet munus illorum qui, 
in episcopatum constituti, per successionem ab initio decurrentem, 7 aposto- 
lici seminis traduces habent. 8 Ita, ut testatur S. Irenaeus, per eos qui ab 


3 Cf. Liber sacramentorum S. Gregorii, Praef. in natali S. Mathiae et S. Tho- 
mae: PL 78, 51 et 152; cf. Cod. Vat. lat. 3548, f. 18; S. Hilarius, In Ps. 67, 10: 
PL 9, 450; CSEL 22, p. 286; S. Hieronymus, Adv. lovin. 1, 26: PL 23, 247 A; 
S. Augustinus, In Ps. 86, 4: PL 37, 1103; S. Gregorius M., Mor. in lob, 
XXVIII, V: PL 76, 455-456; Primasius, Comm. in Apoc. V: PL 68, 924 BC; Pa- 
schasius Radb., In Mt. L. VIII, cap. 16: PL 120, 561 C; cf. Leo XIII, Epist. 
Et sane, 17 dec. 1888: A.S.S., 21 (1888), p. 321. 

4 Cf. Act. 6, 2-6; 11, 30; 13, 1; 14, 23; 20, 17; 1 Thess. 5, 12-13; Phil. 
1, 1; Coi. 4, 11, et passim. 

5 Cf. Act. 20, 25-27 ; 2 Tim. 4, 6 s. coli. c. 1 Tim. 5, 22; 2 Tim. 2, 2; 

Tit. 1, 5; S. Clem. Rom., Ad Cor. 44, 3, ed. Funk, I, p. 156. 

6 S. Clem. Rom., Ad Cor. 44, 2, ed. Funk, I, p. 154 s. 

7 Cf. Tertullianus, Praescr. Haer. 32: PL 2, 52 s.; S. Ignatius M., passim. 

8 Cf. Tertullianus, Praescr. Haer. 32: PL 2, 53. 

Apostolis instituti sunt Episcopi et successores eorum usque ad nos, traditio 
apostolica in toto mundo manifestatur 9 et custoditur. 10 

Episcopi igitur communitatis ministerium cum adiutoribus presbyteris 
et diaconis susceperunt, 11 loco Dei praesidentes gregi, 12 cuius sunt pastores, 
ut doctrinae magistri, sacri cultus sacerdotes, gubernationis ministri. 13 Sicut 
autem permanet munus a Domino singulariter Petro, primo Apostolorum, 
concessum et successoribus eius transmittendum, ita permanet munus Apo- 
stolorum pascendi Ecclesiam, ab ordine sacrato Episcoporum iugiter exer- 
cendum. 14 Proinde docet Sacra Synodus Episcopos ex divina institutione in 
locum Apostolorum successisse, 15 tamquam Ecclesiae pastores, quos qui 
audit, Christum audit, qui vero spernit, Christum spernit et Eum qui Chri- 
stum misit (cf. Lc. 10, 16). 16 

21. In Episcopis igitur, quibus presbyteri assistunt, adest in medio cre- 
dentium Dominus Iesus Christus, Pontifex Summus. Sedens enim ad dexte- 
ram Dei Patris, non deest a suorum congregatione pontificum, 17 sed imprimis 
per eorum eximium servitium verbum Dei omnibus gentibus praedicat et 
credentibus sacramenta fidei continuo administrat, eorum paterno munere 
(cf. 1 Cor. 4, 15) nova membra Corpori suo regeneratione superna incor- 
porat, eorum denique sapientia et prudentia Populum Novi Testamenti in 
sua ad aeternam beatitudinem peregrinatione dirigit et ordinat. Hi pastores 
ad pascendum dominicum gregem electi, ministri Christi sunt et dispensatores 
mysteriorum Dei (cf. 1 Cor. 4, 1), quibus concredita est testificatio Evan- 
gelii gratiae Dei (cf. Rom. 15, 16; Act. 20, 24), atque ministratio Spiritus 
et iustitiae in gloria (cf. 2 Cor. 3, 8-9). 

Ad tanta munera explenda, Apostoli speciali effusione supervenientis 


9 Cf. S. Irenaeus, Adv. Haer. III, 3, 1: PG 7, 848 A; Harvey 2, 8; Sa- 
gnard, p. 100 s.: « manifestatam ». 

10 Cf. S. Irenaeus, Adv. Haer. III, 2, 2: PG 7, 847; Harvey 2, 7; Sa- 
gnard, p. 100: « custoditur », cf. ibid., IV, 26, 2, coi. 1053; Harvey 2, 236, neonon 
IV, 33, 8; coi. 1077; Harvey 2, 262. 

11 S. Ign. M., Philad ., Praef., ed. Funk, I, p. 264. 

12 S. Ign. M., Philad., 1, 1; Magn. 6,1, ed. Funk, I, pp. 264 et 234. 

13 S. Clem. Rom., I. c., 42, 3-4; 44, 3-4; 57, 1-2, ed. Funk, I, 152, 156. 
171 s.; S. Ign. M. Philad. 2; Smyrn. 8, Magn. 3; Trall. 7, ed. Funk, I, p. 265 s., 
282, 232, 246 s. etc.; S. Iustinus, Apol., 1, 65: PG 6, 428; S. Cyprianus, Epist. 
passim. 

14 Cf. Leo XIII, Epist. Enc. Satis cognitum, 29 iun. 1896: A.S.S., 28 (1895-96), 
p. 732. 

15 Cf. Conc. Trid., Sess. 23, Decr. de sacr. Ordinis, cap. 4: Denz. 960 
(1768); Conc. Vat. I, Sess. 4, Const. Dogm. 1 De Ecclesia Christi, cap. 3: Denz. 
1828 (3061); Pius XII, Litt. Enc. Mystici Corporis, 29 iun. 1943: A.A.S., 35 
(1943), pp. 209 et 212; C.I.C., can. 329 § 1. 

16 Cf. Leo XIII, Epist. Et sane, 17 dec. 1888: A.S.S., 21 (1888), p. 321 s. 

17 S. Leo M., Serm. 5, 3: PL 54, 154. 

Spiritus Sancti a Christo ditati sunt (cf. Act. 1, 8; 2, 4; Io. 20, 22-23), et 
ipsi adiutoribus suis per impositionem manuum donum spirituale tradi- 
derunt (cf. 1 Tim. 4, 14; 2 Tim. 1, 6-7), quod usque ad nos in episcopali 
consecratione transmissum est. 18 Docet autem Sancta Synodus episcopali con- 
secratione plenitudinem conferri sacramenti Ordinis, quae nimirum et litur- 
gica Ecclesiae consuetudine et voce Sanctorum Patrum summum sacerdotium, 
sacri ministerii summa nuncupatur. 19 Episcopalis autem consecratio, cum 
munere sanctificandi, munera quoque confert docendi et regendi, quae tamen 
natura sua nonnisi in hierarchica communione cum Collegii Capite et mem- 
bris exerceri possunt. Ex traditione enim, quae praesertim liturgicis ritibus 
et Ecclesiae tum Orientis tum Occidentis usu declaratur, perspicuum est 
manuum impositione et verbis consecrationis gratiam Spiritus Sancti ita con- 
ferri 20 et sacrum characterem ita imprimi, 21 ut Episcopi, eminenti ac adspec- 
tabili modo, ipsius Christi Magistri, Pastoris et Pontificis partes sustineant 
et in Eius persona agant. 22 Episcoporum est per Sacramentum Ordinis novos 
electos in corpus episcopale assumere. 

22. Sicut, statuente Domino, sanctus Petrus et ceteri Apostoli unum Col- 
legium apostolicum constituunt, pari ratione Romanus Pontifex, successor 
Petri, et Episcopi, successores Apostolorum, inter se coniunguntur. Iam per- 
antiqua disciplina, qua Episcopi in universo orbe constituti ad invicem et 
cum Romano Episcopo communicabant in vinculo unitatis, caritatis et pacis, 23 


18 Conc. Trid., Sess. 23 cap. 3 citat verba 2 Tim. 1, 6-7, ut demonstret 
Ordinem esse verum sacramentum: Denz. 959 (1766). 

19 In Trad. Apost. 3, ed. Botte, Sources Chr., pp. 27-30, Episcopo tribui- 
tur « primatus sacerdotii ». Cf. Sacramentarium Leonianum, ed. C. Mohlberg, Sa- 
cramentarium Veronense, Romae, 1955, p. 119: «ad summi sacerdotii ministe- 
rium ... Comple in sacerdotibus tuis mysterii tui summam »... Idem, Liber Sacramen- 
torum Romanae Ecclesiae, Romae, 1960, pp. 121-122: « Tribuas eis, Domine, cathe- 
dram episcopalem ad regendam Ecclesiam tuam et plebem universam ». Cf. PL 
78, 224. 

20 Trad. Apost. 2, ed. Botte, p. 27. 

21 Conc. Trid., Sess. 23, cap. 4, docet Ordinis sacramentum imprimere cha- 
racterem indelebilem: Denz. 960 (1767). Cf. Ioannes XXIII, Ali. Iubilate Deo, 
8 maii 1960: AA.S., 53 (1960), p. 466; Paulus VI, Homelia in Bas. Vaticana, 

20 oct. 1963: AA.S., 55 (1963), p. 1014. 

22 S. Cyprianus, Epist. 63, 14: PL 4, 386; Hartel, III B, p. 713: « Sacer- 
dos vice Christi vere fungitur »; S. Io. Chrysostomus, In 2 Tim. Hom. 2, 4: PG 
62, 612: Sacerdos est « symbolon » Christi; S. Ambrosius, In Ps. 38, 25-26: 
PL 14, 1051-52; CSEL 64, 203-204; Ambrosiaster, In 1 Tim. 5, 19: PL 17, 
479 C et In Eph. 4, 11-12: coi. 387 C; Theodorus Mops., Hom. Catech. XV, 

21 et 24: ed. Tonneau, pp. 497 et 503. Hesychius Hieros., In Lev. L. 2, 9, 
23: PG 93, 894 B. 

23 Cf. Eusebius, Hist. Eccl., V, 24, 10: GCS II, 1, p. 495, ed. Bardy, 
Sources Chr. II, p. 69; Dionysius, apud Eusebium, ib. VII, 5, 2-.GCS II, 2, 
p. 638 s.; Bardy, II, p. 168 s. 


51 

itemque concilia coadunata, 24 per quae et altiora quaeque in commune statue- 
rentur, 25 sententia multorum consilio ponderata, 26 ordinis episcopalis indolem 
et rationem collegialem significant; quam manifeste comprobant Concilia 
oecumenica decursu saeculorum celebrata. Eandem vero iam innuit ipse usus, 
antiquitus inductus, plures advocandi Episcopos qui in novo electo ad summi 
sacerdotii ministerium elevando partem haberent. Membrum Corporis epi- 
scopalis aliquis constituitur vi sacramentalis consecrationis et hierarchica 
communione cum Collegii Capite atque membris. 

Collegium autem seu corpus Episcoporum auctoritatem non habet, nisi 
simul cum Pontifice Romano, successore Petri, ut capite eius intellegatur, 
huiusque integre manente potestate Primatus in omnes sive Pastores sive 
fideles. Romanus enim Pontifex habet in Ecclesiam, vi muneris sui, Vicarii 
scilicet Christi et totius Ecclesiae Pastoris, plenam, supremam et universa- 
lem potestatem, quam semper libere exercere valet. Ordo autem Episcopo- 
rum, qui collegio Apostolorum in magisterio et regimine pastorali succedit, 
immo in quo corpus apostolicum continuo perseverat, una cum Capite suo 
Romano Pontifice, et numquam sine hoc Capite, subiectum quoque supre- 
mae ac plenae potestatis in universam Ecclesiam exsistit, 27 quae quidem po- 
testas nonnisi consentiente Romano Pontifice exerceri potest. Dominus unum 
Simonem ut petram et clavigerum Ecclesiae posuit (cf. Mt. 16, 18-19), 
eumque Pastorem totius sui gregis constituit (cf. Io. 21, 15 ss.); illud autem 
ligandi ac solvendi munus, quod Petro datum est {Mt. 16, 19), collegio quo- 
que Apostolorum, suo Capiti coniuncto, tributum esse constat {Mt. 18, 18; 
28, 16-20). 28 Collegium hoc quatenus ex multis compositum, varietatem et 
universalitatem Populi Dei, quatenus vero sub uno capite collectum, unita- 
tem gregis Christi exprimit. In ipso, Episcopi, primatum et principatum Ca- 
pitis sui fideliter servantes, propria potestate in bonum fidelium suorum, 
immo totius Ecclesiae funguntur, Spiritu Sancto organicam structuram eius- 
que concordiam continenter roborante. Suprema in universam Ecclesiam po- 
testas, qua istud Collegium pollet, sollemni modo in Concilio Oecumenico 
exercetur. Concilium Oecumenicum numquam datur, quod a Successore Petri 
non sit ut tale confirmatum vel saltem receptum; et Romani Pontificis prae- 
rogativa est haec Concilia convocare, iisdem praesidere et eadem confirmare. 29 


24 Cf. de antiquis Conciliis, Eusebius, Hist. Eccl. V, 23-24: GCS II, 1, 
p. 488 ss.; Bardy, II, p. 66 ss. et passim; Conc. Nicaenum, can. 5: Cone. Oec. 
Decr. p. 7. 

25 Tertullianus, De leiunio, 13: PL 2, 972 B; CSEL 20, p. 292, linn. 13-16. 

26 S. Cyprianus, Epist. 56, 3: Hartel, III B, p. 650; Bayard, p. 154. 

27 Cf. Relatio officialis Zinelli, in Conc. Vat. I: Mansi 52, 1109 C. 

28 Cf. Conc. Vat. I, Schema Const. dogm. II, de Ecclesia Christi, c. 4: 
Mansi 53, 310. Cf. relatio Kleutgen de schemate reformato: Mansi 53, 321 B - 
322 B et declaratio Zinelli: Mansi 52, 1110 A. Vide etiam S. Leonem M., 
Serm. 4, 3: PL 54, 151 A. 

29 Cf. C.I.C., can. 227. 

Eadem potestas collegialis una cum Papa exerceri potest ab Episcopis in 
orbe terrarum degentibus, dummodo Caput Collegii eos ad actionem colle- 
gialem vocet, vel saltem Episcoporum dispersorum unitam actionem ap- 
probet vel libere recipiat, ita ut verus actus collegialis efficiatur. 

23. Collegialis unio etiam in mutuis relationibus singulorum Episcopo- 
rum cum particularibus Ecclesiis Ecclesiaque universali apparet. Romanus 
Pontifex, ut successor Petri, est unitatis, tum Episcoporum tum fidelium 
multitudinis, perpetuum ac visibile principium et fundamentum. 30 Episcopi 
autem singuli visibile principium et fundamentum sunt unitatis in suis Eccle- 
siis particularibus, 31 ad imaginem Ecclesiae universalis formatis, in quibus 
et ex quibus una et unica Ecclesia catholica exsistit. 32 Qua de causa singuli 
Episcopi suam Ecclesiam, omnes autem simul cum Papa totam Ecclesiam 
repraesentant in vinculo pacis, amoris et unitatis. 

Singuli Episcopi, qui particularibus Ecclesiis praeficiuntur, regimen suum 
pastorale super portionem Populi Dei sibi commissam, non super alias Ec- 
clesias neque super Ecclesiam universalem exercent. Sed qua membra Col- 
legii episcopalis et legitimi Apostolorum successores singuli ea sollicitudine 
pro universa Ecclesia ex Christi institutione et praecepto tenentur, 33 quae, 
etiamsi per actum iurisdictionis non exerceatur, summopere tamen confert ad 
Ecclesiae universalis emolumentum. Debent enim omnes Episcopi promovere 
et tueri unitatem fidei et disciplinam cunctae Ecclesiae communem, fideles 
edocere ad amorem totius Corporis mystici Christi, praesertim membrorum 
pauperum, dolentium et eorum qui persecutionem patiuntur propter iusti- 
tiam (cf. Mt. 5, 10), tandem promovere omnem actuositatem quae toti Ec- 
clesiae communis est, praesertim ut fides incrementum capiat et lux plenae 
veritatis omnibus hominibus oriatur. Ceterum hoc sanctum est quod, bene 
regendo propriam Ecclesiam ut portionem Ecclesiae universalis, ipsi efficaci- 
ter conferunt ad bonum totius mystici Corporis, quod est etiam corpus Ec- 
clesiarum. 34 

Cura Evangelium ubique terrarum annuntiandi ad corpus Pastorum per- 
tinet, quibus omnibus in commune Christus mandatum dedit imponendo 
commune officium, ut iam Papa Coelestinus Patribus Ephesini Concilii com- 


30 Cf. Conc. Vat. I, Const. Dogm. Pastor aeternus-. Denz. 1821 (3050 s.). 

31 Cf. S. Cyprianus, Epist. 66, 8: Hartel III, 2, p. 733: «Episcopus in 
Ecclesia et Ecclesia in Episcopo ». 

32 Cf. S. Cyprianus, Epist. 55, 24: Hartel, p. 642, lin. 13: «Una Ec- 
clesia per totum mundum in multa membra divisa ». Epist. 36, 4: Hartel, p. 575, 
linn. 20-21. 

33 Cf. Pius XII, Litt. Enc. Fidei Donum , 21 apr. 1957: A.A.S., 49 (1957), 
p. 237. 

34 Cf. S. Hilarius Pict., In Ps. 14, 3: PL 9, 206; CSEL 22, p. 86; S. Gre- 
gorius M., Moral. IV, 7, 12: PL 75, 643 C; Ps. -Basilius, In Is. 15, 296: 
PG 30, 637 C. 

mendavit. 35 Unde singuli Episcopi, quantum propria eorum perfunctio mu- 
neris sinit, in laborum societatem venire tenentur inter se et cum successore 
Petri, cui grande munus christiani nominis propagandi singulari modo deman- 
datum est. 36 Quare missionibus tum messis operarios, tum etiam auxilia spi- 
ritualia et materialia, tam per se directe, quam suscitando fidelium ardentem 
cooperationem, suppeditare omnibus viribus debent. Episcopi denique, in 
universali caritatis societate, fraternum adiutorium aliis Ecclesiis, praesertim 
finitimis et egentioribus, secundum venerandum antiquitatis exemplum, liben- 
ter praebeant. 

Divina autem Providentia factum est ut variae variis in locis ab Apostolis 
eorumque successoribus institutae Ecclesiae decursu temporum in plures coa- 
luerint coetus, organice coniunctos, qui, salva fidei unitate et unica divina 
constitutione universalis Ecclesiae, gaudent propria disciplina, proprio litur- 
gico usu, theologico spiritualique patrimonio. Inter quas aliquae, notatim 
antiquae Patriarchales Ecclesiae, veluti matrices fidei, alias pepererunt quasi 
filias, quibuscum arctiore vinculo caritatis in vita sacramentali atque in mutua 
iurium et officiorum reverentia ad nostra usque tempora connectuntur. 37 
Quae Ecclesiarum localium in unum conspirans varietas indivisae Ecclesiae 
catholicitatem luculentius demonstrat. Simili ratione Coetus Episcopales hodie 
multiplicem atque fecundam opem conferre possunt, ut collegialis effectus 
ad concretam applicationem perducatur. 

24. Episcopi, utpote Apostolorum successores, a Domino, cui omnis po- 
testas in caelo et in terra data est, missionem accipiunt docendi omnes gentes 
et praedicandi Evangelium omni creaturae, ut homines universi, per fidem, 
baptismum et adimpletionem mandatorum salutem consequantur (cf. Mt. 
28, 18; Mc. 16, 15-16; Act. 26, 17 s.). Ad hanc missionem implendam, 
Christus Dominus Spiritum Sanctum promisit Apostolis et die Pentecostes 
e caelo misit, cuius virtute testes Eidem essent usque ad ultimum terrae, 
coram gentibus et populis et regibus (cf. Act. 1 , 8; 2, lss.; 9, 15). Munus 
autem illud, quod Dominus pastoribus populi sui commisit, verum est servi- 
tium quod in sacris Litteris « diakonia » seu ministerium significanter nun- 
cupatur (cf. Act. 1, 17 et 25; 21, 19; Rom. 11, 13; 1 Tim. 1, 12). 

Episcoporum autem missio canonica fieri potest per legitimas consuetu- 


35 S. Coelestinus, Epist. 18, 1-2, ad Cone. Eph.: PL 50, 505 AB; Schwartz, 
Acta Cone. Oec. I, 1, 1, p. 22. Cf. Benedictus XV, Epist. Apost. Maximum illud-. 
A.A.S., 11 (1919), p. 440; Pius XI, Litt. Enc. Rerum Ecclesiae, 28 febr. 1926: 
A.A.S., 18 (1926), p. 69; Pius XII, Litt. Enc. Fidei Donum , 1. c. 

36 Leo XIII, Litt. Enc. Grande munus, 30 sept. 1880: A.S.S., 13 (1880), 
p. 145. Cf. C.I.C., can. 1327; can. 1350 § 2. 

37 De iuribus Sedium patriarchalium, cf. Conc. Nicaenum, can. 6 de Ale- 
xandria et Antiochia, et can. 7 de Hierosolymis: Conc. Oec. Decr., p. 8; Conc. 
Later. IV, anno 1215, Constit. V: De dignitate Patriarcharum-, ibid., p. 212; 
Conc. Ferr.-Flor.: ibid., p. 504. 

clines, a suprema et universali potestate Ecclesiae non revocatas, vel per leges 
ab eadem auctoritate latas aut agnitas, vel directe per ipsum Successorem 
Petri; quo renuente seu communionem Apostolicam denegante, Episcopi in 
officium assumi nequeunt. 38 

25. Inter praecipua Episcoporum munera eminet praedicatio Evangelii. 39 
Episcopi enim sunt fidei praecones, qui novos discipulos ad Christum addu- 
cunt, et doctores authentici seu auctoritate Christi praediti, qui populo sibi 
commisso fidem credendam et moribus applicandam praedicant, et sub lumine 
Sancti Spiritus illustrant, ex thesauro Revelationis nova et vetera proferentes 
(cf. Mt. 13, 52), eam fructificare faciunt erroresque gregi suo impendentes 
vigilanter arcent (cf. 2 Tim. 4, 1-4). Episcopi in communione cum Romano 
Pontifice docentes ab omnibus tamquam divinae et catholicae veritatis testes 
venerandi sunt; fideles autem in sui Episcopi sententiam de fide et moribus 
nomine Christi prolatam concurrere, eique religioso animi obsequio adhae- 
rere debent. Hoc vero religiosum voluntatis et intellectus obsequium singu- 
lari ratione praestandum est Romani Pontificis authentico magisterio etiam 
cum non ex cathedra loquitur; ita nempe ut magisterium eius supremum 
reverenter agnoscatur, et sententiis ab eo prolatis sincere adhaereatur, iuxta 
mentem et voluntatem manifestatam ipsius, quae se prodit praecipue sive 
indole documentorum, sive ex frequenti propositione eiusdem doctrinae, sive 
ex dicendi ratione. 

Licet singuli praesules infallibilitatis praerogativa non polleant, quando 
tamen, etiam per orbem dispersi, sed communionis nexum inter se et cum 
Successore Petri servantes, authentice res fidei et morum docentes in unam 
sententiam tamquam definitive tenendam conveniunt, doctrinam Christi infal- 
libiliter enuntiant. 40 Quod adhuc manifestius habetur quando, in Concilio 
Oecumenico coadunati, pro universa Ecclesia fidei et morum doctores et iudi- 
ces sunt, quorum definitionibus fidei obsequio est adhaerendum. 41 

Haec autem infallibilitas, qua Divinus Redemptor Ecclesiam suam in de- 
finienda doctrina de fide vel moribus instructam esse voluit, tantum patet 
quantum divinae Revelationis patet depositum, sancte custodiendum et 
fideliter exponendum. Qua quidem infallibilitate Romanus Pontifex, Collegii 
Episcoporum Caput, vi muneris sui gaudet, quando, ut supremus omnium 
christifidelium pastor et doctor, qui fratres suos in fide confirmat (cf. Lc. 


38 Cf. Cod. lur. pro Eccl. Orient., c. 216-314: de Patriarchis; c. 324-339: de 
Archiepiscopis maioribus; c. 362-391: de aliis dignitariis; in specie, c. 238 § 3; 
216; 240; 251; 255: de Episcopis a Patriarcha nominandis. 

39 Cf. Conc. Trid., Decr. de reform., Sess. V, c. 2, n. 9, et Sess. XXIV, can. 4; 
Corte. Oec. Decr., pp. 645 et 739. 

40 Cf. Conc. Vat. I, Const. dogm. Dei Filius , 3: Denz. 1712 (3011). Cf. nota 
adiecta ad Schema I de Eccl. (desumpta ex S. Rob. Bellarmino): Mansi 51, 
579 C; necnon Schema reformatum Const. II de Ecclesia Christi, cum commentario 
Kleutgen: Mansi 53, 313 AB; Pius IX, Epist. Tuas libenter-. Denz. 1683 (2879). 

41 Cf. C.I.C., cann. 1322-1323. 

22, 32), doctrinam de fide vel moribus definitivo actu proclamat. 42 Quare 
definitiones eius ex sese, et non ex consensu Ecclesiae, irreformabiles merito 
dicuntur, quippe quae sub assistentia Spiritus Sancti, ipsi in beato Petro pro- 
missa, prolatae sint, ideoque nulla indigeant aliorum approbatione, nec ullam 
ad aliud iudicium appellationem patiantur. Tunc enim Romanus Pontifex 
non ut persona privata sententiam profert, sed ut universalis Ecclesiae ma- 
gister supremus, in quo charisma infallibilitatis ipsius Ecclesiae singulariter 
inest, doctrinam fidei catholicae exponit vel tuetur. 43 Inf allibilitas Ecclesiae 
promissa in corpore Episcoporum quoque inest, quando supremum magiste- 
rium cum Petri Successore exercet. Istis autem definitionibus assensus Ec- 
clesiae numquam deesse potest propter actionem eiusdem Spiritus Sancti, 
qua universus Christi grex in unitate fidei servatur et proficit. 44 

Cum autem sive Romanus Pontifex sive Corpus Episcoporum cum eo 
sententiam definiunt, eam proferunt secundum ipsam Revelationem, cui om- 
nes stare et conformari tenentur et quae scripta vel tradita per legitimam 
Episcoporum successionem et imprimis ipsius Romani Pontificis cura integre 
transmittitur, atque praelucente Spiritu veritatis in Ecclesia sancte servatur 
et fideliter exponitur. 45 Ad quam rite indagandam et apte enuntiandam, Ro- 
manus Pontifex et Episcopi, pro officio suo et rei gravitate, per media apta, 
sedulo operam navant; 46 novam vero revelationem publicam tamquam ad 
divinum fidei depositum pertinentem non accipiunt. 47 

26. Episcopus, plenitudine sacramenti Ordinis insignitus, est « oecono- 
mus gratiae supremi sacerdotii », 48 praesertim in Eucharistia, quam ipse offert 
vel offerri curat, 49 et qua continuo vivit et crescit Ecclesia. Haec Christi Ec- 
clesia vere adest in omnibus legitimis fidelium congregationibus localibus, 
quae, pastoribus suis adhaerentes, et ipsae in Novo Testamento ecclesiae 
vocantur. 50 Hae sunt enim loco suo Populus novus a Deo vocatus, in Spiritu 
Sancto et in plenitudine multa (cf. 1 Thess. 1, 5). In eis praedicatione Evan- 
gelii Christi congregantur fideles et celebratur mysterium Coenae Domini, 
« ut per escam et sanguinem Domini corporis fraternitas cuncta copuletur ». 51 
In quavis altaris communitate, sub Episcopi sacro ministerio, 52 exhibetur 
symbolum illius caritatis et « unitatis Corporis mystici, sine qua non potest 


42 Cf. Conc. Vat. I, Const. dogm. Pastor Aeternus-. Denz. 1839 (3074). 

43 Cf. explicatio Gasser in Conc. Vat. I: Mansi 52, 1213 AC. 

44 Gasser, ibid.-. Mansi 1214 A. 

45 Gasser, ibid. : Mansi 1215 CD, 1216-1217 A. 

46 Gasser, ibid. : Mansi 1213. 

47 Conc. Vat. I, Const. dogm. Pastor Aeternus, 4: Denz. 1836 (3070). 

48 Oratio consecrationis episcopalis in ritu byzantino: Euchologion to mega, 
Romae, 1873, p. 139. 

49 Cf. S. Ignatius M., Smyrn. 8, 1: ed. Funk, I, p. 282. 

50 Cf. Act. 8, 1; 14, 22-23; 20, 17, et passim. 

51 Oratio mozarabica: PL 96, 759 B. 

52 Cf. S. Ignatius M., Smyrn. 8, 1: ed. Funk, I, p. 282. 

esse salus ». 53 In his communitatibus, licet saepe exiguis et pauperibus, vel 
in dispersione degentibus, praesens est Christus, cuius virtute consociatur una, 
sancta, catholica et apostolica Ecclesia. 54 Etenim « non aliud agit participatio 
corporis et sanguinis Christi, quam ut in id quod sumimus transeamus ». 55 

Omnis autem legitima Eucharistiae celebratio dirigitur ab Episcopo, cui 
officium commissum est cultum christianae religionis Divinae Maiestati defe- 
rendi atque administrandi secundum praecepta Domini et Ecclesiae leges, 
eius particulari iudicio ulterius pro dioecesi determinatas. 

Ita Episcopi, orando pro populo et laborando, de plenitudine sanctitatis 
Christi multiformiter et abundanter effundunt. Per ministerium verbi virtu- 
tem Dei credentibus in salutem communicant (cf. Rom. 1, 16), et per sacra- 
menta, quorum regularem et fructuosam distributionem auctoritate sua ordi- 
nant, 56 fideles sanctificant. Ipsi regunt collationem baptismi, quo regalis sacer- 
dotii Christi participatio conceditur. Ipsi sunt ministri originarii confirma- 
tionis, dispensatores sacrorum ordinum et moderatores disciplinae poeniten- 
tialis, atque populos suos, ut in liturgia et praesertim in sacro Missae sacri- 
ficio partes suas fide et reverentia impleant, sollicite exhortantur et instruunt. 
Eis denique quibus praesunt exemplo conversationis suae proficere debent, 
mores suos ab omni malo temperantes et quantum poterint, Domino adiu- 
vante, ad bonum commutando, ut ad vitam, una cum grege sibi credito, per- 
veniant sempiternam. 57 

27. Episcopi Ecclesias particulares sibi commissas ut vicarii et legati 
Christi regunt, 58 consiliis, suasionibus, exemplis, verum etiam auctoritate et 
sacra potestate, qua quidem nonnisi ad gregem suum in veritate et sanctitate 
aedificandum utuntur, memores quod qui maior est fiat sicut minor et qui 
praecessor est sicut ministrator (cf. Lc. 22, 26-27). Haec potestas qua no- 
mine Christi personaliter funguntur, est propria, ordinaria et immediata, 
licet a suprema Ecclesiae auctoritate exercitium eiusdem ultimatim regatur 
et certis limitibus, intuitu utilitatis Ecclesiae vel fidelium, circumscribi possit. 
Vi huius potestatis Episcopi sacrum ius et coram Domino officium habent in 
suos subditos leges ferendi, iudicium faciendi, atque omnia, quae ad cultus 
apostolatusque ordinem pertinent, moderandi. 

Ipsis munus pastorale seu habitualis et cotidiana cura ovium suarum plene 


53 S. Thomas, Summa Theol. III, q. 73, a. 3. 

54 Cf. S. Augustinus, C. Faustum , 12, 20: PL 42, 265; Serm. 57, 7: PL 
38, 389, etc. 

55 S. Leo M, Serm. 63, 7: PL 54, 357 C. 

56 Traditio Apostolica Hippolyti, 2-3: ed. Botte, pp. 26-30. 

57 Cf. textus examinis in initio consecrationis episcopalis, et Oratio in fine 
Missae eiusdem consecrationis, post Te Deum. 

58 Benedictus XIV, Br. Romana Ecclesia , 5 oct. 1752, § 1: Bullarium 
Benedicti XIV , t. IV, Romae, 1758, 21: « Episcopus Christi typum gerit, Eiusque 
munere fungitur». Pius XII, Litt. Enc. Mystici Corporis , 1. c., p. 211: «Assi- 
gnatos sibi greges singuli singulos Christi nomine pascunt et regunt ». 



808 


ACTA CONC. VATICANI II - PERIODUS III 


committitur, neque vicarii Romanorum Pontificum putandi sunt, quia pote- 
statem gerunt sibi propriam verissimeque populorum quos regunt, Antistites 
dicuntur. 59 Eorum itaque potestas a suprema et universali potestate non elidi- 
tur, sed e contra asseritur, roboratur et vindicatur, 60 Spiritu Sancto constitutam 
a Christo Domino in sua Ecclesia regiminis formam indefectibiliter servante. 

Episcopus, missus a Patrefamilias ad gubernandam familiam suam, ante 
oculos teneat exemplum Boni Pastoris, qui venit non ministrari sed ministrare 
(cf. Mt. 20, 28; Mc. 10, 45) et animam suam pro ovibus ponere (cf. Io. 
10, 11). Assumptus ex hominibus et circumdatus infirmitate, condolere 
potest iis qui ignorant et errant (cf. Hebr. 5, 1-2). Subditos, quos ut veros 
filios suos fovet et ad alacriter secum cooperandum exhortatur, audire ne 
renuat. Pro animabus eorum rationem redditurus Deo (cf. Hebr. 13, 17) 
oratione, praedicatione omnibusque operibus caritatis curam habeat tum 
eorundem, tum etiam illorum qui de uno grege nondum sunt, quos in Do- 
mino commendatos sibi habeat. Ipse, cum sicut Paulus Apostolus cunctis 
debitor sit, promptus sit omnibus evangelizare (cf. Rotn. 1, 14-15), fidelesque 
suos ad operositatem apostolicam et missionalem exhortari. Fideles autem 
Episcopo adhaerere debent sicut Ecclesia Iesu Christo, et sicut Iesus Christus 
Patri, ut omnia per unitatem consentiant, 61 et abundent in gloriam Dei 
(cf. 2 Cor. 4, 15). 

28. Christus, quem Pater sanctificavit et misit in mundum (Io. 10, 36), 
consecrationis missionisque suae per Apostolos suos, eorum succcessores, vi- 
delicet Episcopos participes effecit, 62 qui munus ministerii sui, vario gradu, 
variis subiectis in Ecclesia legitime tradiderunt. Sic ministerium ecclesiasti- 
cum divinitus institutum diversis ordinibus exercetur ab illis qui iam ab anti- 
quo Episcopi, Presbyteri, Diaconi vocantur. 63 Presbyteri, quamvis pontificatus 
apicem non habeant et in exercenda sua potestate ab Episcopis pendeant, 
cum eis tamen sacerdotali honore coniuncti sunt 64 et vi sacramenti Ordinis, 65 


59 Leo XIII, Epist. Enc. Satis cognitum , 29 iun. 1896: A.S.S., 28 (1895-96), 
p. 732; Idem, Epist. Ojficio sanctissimo, 22 dec. 1887: A.S.S., 20 (1887), p. 264; 
Pius IX, Litt. Apost. ad Episcopos Germaniae, 12 mart. 1875, et All. Consist., 
15 mart. 1875: Denz. 3112-3117, in nova ed. tantum. 

60 Conc. Vat. I, Const. dogm. Pastor aeternus, 3: Denz. 1828 (3061). 
Cf. Relatio Zinelli: Mansi 52, 1114 D. 

61 Cf. S. Ignatius M., Ad Ephes. 5, 1: ed. Funk, I, p. 216. 

62 Cf. S. Ignatius M., Ad Ephes. 6, 1: ed. Funk, I, p. 218. 

63 Cf. Conc. Trid., Sess. 23, De sacr. Ordinis, cap. 2: Denz. 958 (1765), 
et can. 6: Denz. 966 (1776). 

64 Cf. Innocentius I, Epist. ad Decentium : PL 20, 554 A; Mansi 3, 1029; 
Denz. 98 (215): « Presbyteri, licet secundi sint sacerdotes, pontificatus tamen 
apicem non habent»; S. Cyprianus, Epist. 61, 3: ed. Hartel, p. 696. 

65 Cf. Conc. Trid., 1. c., Denz. 956a-968 (1763-1778), et in specie can. 7: 
Denz. 967 (1777); Pius XII, Const. Apost. Sacramentum Ordinis : Denz. 2301 
(3857-61). 

ad imaginem Christi, summi atque aeterni Sacerdotis ( Hebr . 5, 1-10; 7, 24; 
9, 11-28), ad Evangelium praedicandum fidelesque pascendos et ad divinum 
cultum celebrandum consecrantur, ut veri sacerdotes Novi Testamenti. 66 Mu- 
neris unici Mediatoris Christi ( 1 Titn. 2, 5) participes in suo gradu ministerii, 
omnibus verbum divinum annuntiant. Suum vero munus sacrum maxime 
exercent in eucharistico cultu vel synaxi, qua in persona Christi agentes 67 
Eiusque mysterium proclamantes, vota fidelium sacrificio Capitis ipsorum 
coniungunt, et unicum sacrificium Novi Testamenti, Christi scilicet Sese Patri 
immaculatam hostiam semel offerentis (c£. Hebr. 9, 11-28), in sacrificio Mis- 
sae usque ad adventum Domini (cf. 1 Cor. 11, 26) repraesentant et applicant. 68 
Pro fidelibus autem poenitentibus vel aegrotantibus ministerio reconciliatio- 
nis et alleviationis summe funguntur, et necessitates ac preces fidelium ad 
Deum Patrem afferunt (cf. Hebr. 5, 1-4). Munus Christi Pastoris et Capitis 
pro sua parte auctoritatis exercentes, 69 familiam Dei, ut fraternitatem in 
unum animatam, 70 colligunt et per Christum in Spiritu ad Deum Patrem 
adducunt. In medio gregis Eum in spiritu et veritate adorant (cf. Io. 4, 24). 
In verbo demum et doctrina laborant (cf. 1 Tim. 5, 17), credentes quod in 
lege Domini meditantes legerint, docentes quod crediderint, imitantes quod 
docuerint. 71 

Presbyteri, ordinis Episcopalis providi cooperatores 72 eiusque adiutorium 
et organum, ad Populo Dei inserviendum vocati, unum presbyterium 73 cum 
suo Episcopo constituunt, diversis quidem officiis mancipatum. In singulis 
localibus fidelium congregationibus Episcopum, quocum fidenti et magno 
animo consociantur, quodammodo praesentem reddunt eiusque munera et 
sollicitudinem pro parte suscipiunt et cura cotidiana exercent. Qui sub aucto- 
ritate Episcopi portionem gregis dominici sibi addictam sanctificant et regunt, 
Ecclesiam universalem in suo loco visibilem faciunt et in aedificando toto 
corpore Christi (cf. Eph. 4, 12) validam opem afferunt. Ad bonum autem 
filiorum Dei semper intenti operam suam ad opus pastorale totius dioeceseos, 
immo totius Ecclesiae conferre studeant. Propter hanc in sacerdotio et mis- 
sione participationem Presbyteri Episcopum vere ut patrem suum agnoscant 
eique reverenter oboediant. Episcopus vero Sacerdotes cooperatores suos ut 


66 Cf. Innocentius I, l. c.\ S. Gregorius Naz., Apol. II, 22: PG 35, 432 B; 
Ps.-Dionysius, Eccl. Hier., 1, 2: PG 3, 372 D. 

67 Cf. Conc. Trid., Sess. 22: Denz. 940 (1743); Pius XII, Litt. Enc. Mediator 
Dei, 20 nov. 1947: A.A.S., 39 (1947), p. 553; Denz. 2300 (3850). 

68 Cf. Conc. Trid., Sess. 22: Denz. 938 (1739-40); Conc. Vat. II, Const. 
De Sacra Liturgia, n. 7 et n. 47. 

69 Cf. Pius XII, Litt. Enc. Mediator Dei, 1. c., sub n. 67. 

70 Cf. S. Cyprianus, Epist. 11, 3: PL 4, 242 B; Hartel, II, 2, p. 497. 

71 Ordo consecrationis sacerdotalis, in impositione vestimentorum. 

72 Ordo consecrationis sacerdotalis, in praefatione. 

73 Cf. S. Ignatius M., Pbilad. 4: ed. Funk, I, p. 266; S. Cornelius I, 
apud S. Cyprianum, Epist. 48, 2: Hartel, III, 2, p. 610. 

filios et amicos consideret, sicut Christus discipulos suos iam non servos, sed 
amicos vocat (cf. Io. 15, 15). Corpori igitur Episcoporum, ratione Ordinis 
et ministerii, omnes sacerdotes, tum dioecesani tum religiosi coaptantur et 
bono totius Ecclesiae pro sua vocatione et gratia inserviunt. 

Vi communis sacrae ordinationis et missionis Presbyteri omnes inter se 
intima fraternitate nectuntur, quae sponte ac libenter sese manifestet in 
mutuo auxilio, tam spirituali quam materiali, tam pastorali quam personali, 
in conventibus et communione vitae, laboris et caritatis. 

Fidelium vero, quos spiritualiter baptismate et doctrina genuerunt 
(cf. 1 Cor. 4, 15; 1 Pt. 1, 23), curam tamquam patres in Christo agant. Forma 
facti gregis ex animo ( 1 Pt. 5, 3) suae communitati locali ita praesint et inser- 
viant, ut ista digne vocari possit illo nomine, quo unus et totus Populus Dei 
insignitur, Ecclesiae scilicet Dei (cf. 1 Cor. 1, 2; 2 Cor. 1, 1; et passim). Me- 
mores sint se sua cotidiana conversatione et sollicitudine fidelibus et infideli- 
bus, catholicis et non catholicis, faciem ministerii vere sacerdotalis et pasto- 
ralis exhibere, omnibusque testimonium veritatis et vitae reddere debere, 
et ut boni pastores illos quoque quaerere (cf. Lc. 15, 4-7), qui baptizari qui- 
dem in Ecclesia catholica a praxi sacramentorum, vel imo a fide defecerunt. 

Quia genus humanum hodie magis magisque in unitatem civilem, oeco- 
nomicam et socialem coalescit, eo magis oportet ut sacerdotes, coniuncta 
cura et ope sub ductu Episcoporum et Summi Pontificis, omnem rationem 
dispersionis elidant, ut in unitatem familiae Dei totum genus humanum 
adducatur. 

29. In gradu inferiori hierarchiae sistunt Diaconi, quibus « non ad sacer- 
dotium, sed ad ministerium » manus imponuntur. 74 Gratia etenim sacramen- 
tali roborati, in diaconia liturgiae, verbi et caritatis Populo Dei, in commu- 
nione cum Episcopo eiusque presbyterio, inserviunt. Diaconi est, prout ei a 
competenti auctoritate assignatum fuerit, solemniter baptismum administrare, 
Eucharistiam servare et distribuere, matrimonio Ecclesiae nomine adsistere 
et benedicere, Viaticum moribundis deferre, fidelibus sacram legere Scriptu- 
ram, populum instruere et exhortari, fidelium cultui et orationi praesidere, 
sacramentalia ministrare, ritui funeris ac sepulturae praeesse. Caritatis et 
administrationis officiis dediti, meminerint Diaconi moniti Beati Polycarpi: 
« Misericordes, seduli, incedentes iuxta veritatem Domini, qui omnium mi- 
nister factus est ». 75 

Cum vero haec munera, ad vitam Ecclesiae summopere necessaria, in 
disciplina Ecclesiae latinae hodie vigenti in pluribus regionibus adimpleri 


74 Constitutiones Ecclesiae aegyptiacae , III, 2: ed. Funk, Didascalia, II, p. 103; 
Statuta Eccl. Ant. 37-41: Mansi 3, 954. 

75 S. Polycarpus, Ad Phil. 5, 2: ed. FuNk, I, p. 300: Christus dicitur 
« omnium diaconus factus ». Cf. Didache , 15, 1: ibid., p. 32; S. IgnATIUs M., Trall. 
2, 3: ibid., p. 242; Constitutiones Apostolorum , 8, 28, 4: ed. Funk, Didascalia , I, 
p. 530. 

difficulter possint, Diaconatus in futurum tamquam proprius ac permanens 
gradus hierarchiae restitui poterit. Ad competentes autem varii generis terri- 
toriales Episcoporum coetus, approbante ipso Summo Pontifice, spectat de- 
cernere, utrum et ubinam pro cura animarum huiusmodi diaconos institui 
opportunum sit. De consensu Romani Pontificis bic diaconatus viris matu- 
rioris aetatis etiam in matrimonio viventibus conferri poterit, necnon iuve- 
nibus idoneis, pro quibus tamen lex coelibatus firma remanere debet. 


Caput IV 
DE LAICIS 

30. Sancta Synodus, muneribus Hierarchiae declaratis, libenter animum 
advertit statui illorum Christifidelium qui laici nuncupantur. Quodsi omnia 
quae de Populo Dei dicta sunt, ad laicos, religiosos et clericos aequaliter diri- 
guntur, laicis tamen, viris et mulieribus, ratione condicionis et missionis, 
quaedam particulariter pertinent, quorum fundamenta ob specialia rerum 
adiuncta nostri temporis magis expendenda sunt. Pastores enim sacri probe 
norunt quantum laici ad bonum totius Ecclesiae conferant. Sciunt enim Pa- 
stores se a Christo non esse institutos, ut totam missionem salvificam Ec- 
clesiae versus mundum in se solos suscipiant, sed praeclarum munus suum 
esse ita pascere fideles eorumque ministrationes et charismata ita recogno- 
scere, ut cuncti suo modo ad commune opus unanimiter cooperentur. Oportet 
enim, ut omnes « veritatem facientes in caritate, crescamus in Illo per om- 
nia, qui est caput Christus: ex quo totum corpus compactum et connexum 
per omnem iuncturam subministrationis, secundum operationem in mensu- 
ram uniuscuiusque membri, augmentum corporis facit in aedificationem sui 
in caritate » ( Eph . 4, 15-16). 

31. Nomine laicorum hic intelleguntur omnes christifideles praeter mem- 
bra ordinis sacri et status religiosi in Ecclesia sanciti, christifideles scilicet 
qui, utpote baptismate Christo concorporati, in Populum Dei constituti, et 
de munere Christi sacerdotali, prophetico et regali suo modo participes facti, 
pro parte sua missionem totius populi christiani in Ecclesia et in mundo 
exercent. 

Laicis indoles saecularis propria et peculiaris est. Membra enim ordinis 
sacri, quamquam aliquando in saecularibus versari possunt, etiam saecularem 
professionem exercendo, ratione suae particularis vocationis praecipue et ex 
professo ad sacrum ministerium ordinantur, dum religiosi suo statu praecla- 
rum et eximium testimonium reddunt, mundum transfigurari Deoque offerri 
non posse sine spiritu beatitudinum. Laicorum est, ex vocatione propria, res 
temporales gerendo et secundum Deum ordinando, regnum Dei quaerere. 
In saeculo vivunt, scilicet in omnibus et singulis mundi officiis et operibus et 
in ordinariis vitae familiaris et socialis condicionibus, quibus eorum exsistentia 
quasi contexitur. Ubi a Deo vocantur, ut suum proprium munus exercendo, 

spiritu evangelico ducti, fermenti instar ad mundi sanctificationem velut ab 
intra conferant, sicque praeprimis testimonio vitae suae, fide, spe et caritate 
fulgentes, Christum aliis manifestent. Ad illos ergo peculiari modo spectat 
res temporales omnes, quibus arcte coniunguntur, ita illuminare et ordinare, 
ut secundum Christum iugiter fiant et crescant et sint in laudem Creatoris 
et Redemptoris. 

32. Ecclesia sancta, ex divina institutione, mira varietate ordinatur et 
regitur. « Sicut enim in uno corpore multa membra habemus, omnia autem 
membra non eundem actum habent: ita multi unum corpus sumus in Christo, 
singuli autem alter alterius membra » ( Rotn . 12, 4-5). 

Unus est ergo Populus Dei electus: « unus Dominus, una fides, unum 
baptisma » {Eph. 4, 5); communis dignitas membrorum ex eorum in Christo 
regeneratione, communis filiorum gratia, communis ad perfectionem vocatio, 
una salus, una spes indi visaque caritas. Nulla igitur in Christo et in Ecclesia 
inaequalitas, spectata stirpe vel natione, condicione sociali vel sexu, quia 
« non est Iudaeus neque Graecus: non est servus neque liber: non est ma- 
sculus neque femina. Omnes enim vos “ unus ” estis in Christo Iesu » ( Gal . 
3, 28 gr.; cf. Coi. 3, 11). 

Si igitur in Ecclesia non omnes eadem via incedunt, omnes tamen ad sanc- 
titatem vocantur et coaequalem sortiti sunt fidem in iustitia Dei (cf. 2 Et. 
1, 1). Etsi quidam ex voluntate Christi ut doctores, mysteriorum dispensa- 
tores et pastores pro aliis constituuntur, vera tamen inter omnes viget aequa- 
litas quoad dignitatem et actionem cunctis fidelibus communem circa aedifi- 
cationem Corporis Christi. Distinctio enim quam Dominus posuit inter sacros 
ministros et reliquum Populum Dei, secumfert coniunctionem, cum Pastores 
et alii fideles inter se communi necessitudine devinciantur; Ecclesiae Pastores, 
exemplum Domini secuti, sibi invicem aliisque fidelibus ministrent, hi autem 
alacriter Pastoribus et doctoribus sociam operam praestent. Sic in varietate 
omnes testimonium perhibent de mirabili unitate in Corpore Christi: ipsa 
enim diversitas gratiarum, ministrationum et operationum filios Dei in unum 
colligit, quia « haec omnia operatur unus atque idem Spiritus » ( 1 Cor. 
12 , H). 

Laici igitur sicut ex divina dignatione fratrem habent Christum, qui cum 
sit Dominus omnium, venit tamen non ministrari sed ministrare (cf. Mt. 
20, 28), ita etiam fratres habent eos, qui in sacro ministerio positi, auctoritate 
Christi docendo et sanctificando et regendo familiam Dei ita pascunt, ut 
mandatum novum caritatis ab omnibus impleatur. Quocirca pulcherrime 
dicit S. Augustinus: « Ubi me terret quod vobis sum, ibi me consolatur quod 
vobiscum sum. Vobis enim sum episcopus, vobiscum sum christianus. Illud 
est nomen officii, hoc gratiae; illud periculi est, hoc salutis »3 

33. Laici in Populo Dei congregati et in uno Corpore Christi sub uno 


1 S. Augustinus, Serm. 340, 1: PL 38, 1483. 

capite constituti, quicumque sunt, vocantur, ut tamquam viva membra ad 
Ecclesiae incrementum eiusque iugem sanctificationem vires suas omnes, 
beneficio Creatoris et gratia Redemptoris acceptas, conferant. 

Apostolatus autem laicorum est participatio ipsius salvificae missionis 
Ecclesiae, ad quem apostolatum omnes ab ipso Domino per baptismum et 
confirmationem deputantur. Sacramentis autem, praesertim sacra Euchari- 
stia, communicatur et alitur illa caritas erga Deum et homines, quae anima 
est totius apostolatus. Laici autem speciatim ad hoc vocantur, ut praesentem 
et actuosam reddant Ecclesiam in eis locis et rerum adiunctis, ubi ipsa nonnisi 
per eos sal terrae evadere potest. 2 Sic omnis laicus, ex ipsis donis sibi collatis, 
testis simul et vivum instrumentum missionis ipsius Ecclesiae exsistit « se- 
cundum mensuram donationis Christi » ( Eph . 4, 7). 

Praeter hunc apostolatum, qui ad omnes omnino christifideles spectat, 
laici insuper diversis modis ad cooperationem magis immediatam cum aposto- 
latu Hierarchiae vocari possunt, 3 ad modum illorum virorum ac mulierum, 
qui Paulum apostolum in Evangelio adiuvabant, multum in Domino labo- 
rantes (cf. Phil. 4, 3; Rom. 16, 3 ss.). Praeterea aptitudine gaudent, ut ad 
quaedam munera ecclesiastica, ad finem spiritualem exercenda, ab Hierarchia 
adsumantur. 

Omnibus igitur laicis onus praeclarum incumbit adlaborandi, ut divinum 
salutis propositum ad universos homines omnium temporum et ubique ter- 
rarum magis magisque pertingat. Via proinde eisdem undequaque pateat, 
ut pro suis viribus temporumque necessitatibus opus salutare Ecclesiae na- 
viter et ipsi participent. 

34. Supremus et aeternus Sacerdos Christus Iesus, cum etiam per laicos 
suum testimonium suumque servitium continuare velit, eos suo Spiritu 
vivificat indesinenterque impellit ad omne opus bonum et perfectum. 

Illis enim, quos vitae et missioni suae intime coniungit, etiam sui mu- 
neris sacerdotalis partem tribuit ad cultum spiritualem exercendum, ut glo- 
rificetur Deus et salventur homines. Qua de causa laici, utpote Christo dicati 
et Spiritu Sancto uncti, mirabiliter vocantur et instruuntur, ut uberiores sem- 
per fructus Spiritus in ipsis producantur. Omnia enim eorum opera, preces 
et incepta apostolica, conversatio coniugalis et familiaris, labor quotidianus, 
animi corporisque relaxatio, si in Spiritu peragantur, immo molestiae vitae si 
patienter sustineantur, fiunt spirituales hostiae, acceptabiles Deo per Iesum 
Christum (cf. 1 Pt. 2, 5), quae in Eucharistiae celebratione, cum dominici 
Corporis oblatione, Patri piissime offeruntur. Sic et laici, qua adoratores 
ubique sancte agentes, ipsum mundum Deo consecrant. 


2 Cf. Pius XI, Litt. Enc. Quadragesimo anno, 15 maii 1931: A.A.S., 23 
(1931), p. 221 s.; Pius XII, Ali. De quelle consolation, 14 oct. 1951: A.A.S., 43 
(1951), p. 790 s. 

3 Cf. Pius XII, Alloc. Six ans se sont ecoules , 5 oct. 1957: A.A.S., 49 (1957), 
p. 927. 

35. Christus, Propheta magnus, qui et testimonio vitae et verbi virtute 
Regnum proclamavit Patris, usque ad plenam manifestationem gloriae suum 
munus propheticum adimplet, non solum per Hierarchiam, quae nomine et 
potestate Eius docet, sed etiam per laicos, quos ideo et testes constituit et 
sensu fidei et gratia verbi instruit (c£. Act. 2, 17-18; Apoc. 19, 10), ut virtus 
Evangelii in vita quotidiana, familiari et sociali eluceat. Ipsi se praebent ut 
filios repromissionis, si fortes in fide et spe praesens momentum redimunt 
(cf. Eph. 5, 16; Coi. 4, 5) et futuram gloriam per patientiam exspectant 
(cf. Rom. 8, 25). Hanc autem spem non in animi interioritate abscondant, 
sed conversione continua et colluctatione « adversus mundi rectores tene- 
brarum harum, contra spiritualia nequitiae » (Eph. 6, 12) etiam per vitae 
saecularis structuras exprimant. 

Sicut sacramenta Novae Legis, quibus vita et apostolatus fidelium alitur, 
caelum novum et terram novam (cf. Apoc. 21, 1) praefigurant, ita laici eva- 
dunt validi praecones fidei sperandarum rerum (cf. Hebr. 11, 1), si cum vita 
ex fide professionem fidei inhaesitanter coniungunt. Haec evangelizatio, nun- 
tium Christi scilicet et testimonio vitae et verbo prolatum, notam quamdam 
specificam et peculiarem efficacitatem acquirit ex hoc, quod in communibus 
condicionibus saeculi completur. 

Quo in munere magni pretii apparet ille status vitae, qui speciali sacra- 
mento sanctificatur, scilicet vita matrimonialis et familiaris. Ibi exercitium 
et schola praeclara apostolatus laicorum habetur, ubi religio christiana totam 
vitae institutionem pervadit et in dies magis transformat. Ibi coniuges pro- 
priam habent vocationem, ut sibi invicem et filiis sint testes fidei et amoris 
Christi. Familia christiana tum praesentes virtutes Regni Dei tum spem vitae 
beatae alta voce proclamat. Ita exemplo et testimonio suo arguit mundum de 
peccato et eos qui veritatem quaerunt illuminat. 

Proinde laici, etiam quando curis temporalibus occupantur, pretiosam 
actionem ad evangelizandum mundum exercere possunt et debent. Quodsi 
quidam eorum, deficientibus sacris ministris, vel iisdem in regimine persecu- 
tionis impeditis, quaedam officia sacra pro facultate supplent; et si plures 
quidem ex eis totas vires suas in opere apostolico impendunt: universos 
tamen oportet ad dilatationem et incrementum Regni Christi in mundo coope- 
rari. Quapropter laici sollerter in profundiorem cognitionem veritatis reve- 
latae incumbant, et instanter a Deo sapientiae donum impetrent. 

36. Christus, factus oboediens usque ad mortem et propter hoc a Patre 
exaltatus (cf. Rhii. 2, 8-9), in gloriam regni sui intravit. Cui omnia subiiciun- 
tur, donec Ipse se cunctaque creata Patri subiiciat, ut sit Deus omnia in 
omnibus (cf. 1 Cor. 15, 27-28). Quam potestatem discipulis communicavit, 
ut et illi in regali libertate constituantur et sui abnegatione vitaque sancta 
regnum peccati in seipsis devincant (cf. Rom. 6, 12), immo ut Christo etiam 
in aliis servientes, fratres suos ad Regem, cui servire regnare est, humilitate 
et patientia perducant. Dominus enim regnum suum etiam per laicos fideles 
dilatare cupit, regnum scilicet veritatis et vitae, regnum sanctitatis et gratiae, 

regnum iustitiae, amoris et pacis; 4 in quo regno ipsa creatura liberabitur a 
servitute corruptionis in libertatem gloriae filiorum Dei (cf. Rom. 8, 21). 
Magna sane promissio, magnumque mandatum discipulis datur: «Omnia 
enim vestra sunt, vos autem Christi, Christus autem Dei » ( 1 Cor. 3, 23). 

Fideles igitur totius creaturae intimam naturam, valorem et ordinationem 
in laudem Dei agnoscere, et per opera etiam saecularia se invicem ad sanctio- 
rem vitam adiuvare debent, ita ut mundus spiritu Christi imbuatur atque 
in iustitia, caritate et pace finem suum efficacius attingat. In quo officio uni- 
versaliter adimplendo laici praecipuum locum obtinent. Sua igitur in profanis 
disciplinis competentia suaque activitate, gratia Christi intrinsecus elevata, 
valide conferant operam, ut bona creata secundum Creatoris ordinationem 
Eiusque Verbi illuminationem humano labore, arte technica, civilique cultura 
ad utilitatem omnium prorsus hominum excolantur, aptiusque inter illos 
distribuantur, et suo modo ad universalem progressum in humana et chri- 
stiana libertate conducant. Ita Christus per Ecclesiae membra totam socie- 
tatem humanam suo salutari lumine magis magisque illuminabit. 

Laici praeterea, collatis quoque viribus, instituta et condiciones mundi, 
si qua mores ad peccatum incitant, ita sanent, ut haec omnia ad iustitiae 
normas conformentur et virtutum exercitio potius faveant quam obsint. Ita 
agendo culturam operaque humana valore morali imbuent. Hoc modo simul 
ager mundi melius pro semine verbi divini paratur, et Ecclesiae latius patent 
portae, quibus praeconium pacis in mundum introeat. 

Propter ipsam oeconomiam salutis, fideles discant sedulo distinguere inter 
iura et officia quae eis incumbunt, quatenus Ecclesiae aggregantur, et ea quae 
eis competunt, ut sunt humanae societatis membra. Utraque inter se har- 
monice consociare satagent, memores se, in quavis re temporali, christiana 
conscientia duci debere, cum nulla humana activitas, ne in rebus tempora- 
libus quidem, Dei imperio subtrahi possit. Nostro autem tempore maxime 
oportet ut distinctio haec simul et harmonia quam clarissime in modo agendi 
fidelium elucescant, ut missio Ecclesiae particularibus mundi hodierni condi- 
cionibus plenius respondere valeat. Sicut enim agnoscendum est terrenam 
civitatem, saecularibus curis iure addictam propriis regi principiis, ita infausta 
doctrina, quae societatem, nulla habita religionis ratione, exstruere contendit 
et libertatem religiosam civium impugnat et eruit, merito reficitur. 5 

37. Laici, sicut omnes christifideles, ius habent ex spiritualibus Ecclesiae 
bonis, verbi Dei praesertim et sacramentorum adiumenta a sacris Pastoribus 
abundanter accipiendi, 6 hisque necessitates et optata sua ea libertate et fidu- 


4 Ex Praefatione festi Christi Regis. 

5 Cf. Leo XIII, Epist. Enc. Immortale Rei, 1 nov. 1885: A.S.S., 18 (1885)), 
p. 166 ss.; Idem, Litt. Enc. Sapientiae christianae , 10 ian. 1890: A.S.S., 22 
(1889-90), p. 397 ss.; Pius XII, All. Alia vostra filiale, 23 mart. 1958: A.A.S., 50 
(1958), p. 220: « la legittima sana laicita dello Stato ». 

6 C.I.C., can. 682. 

cia, quae filios Dei et fratres in Christo decet, patefaciant. Pro scientia, com- 
petentia et praestantia quibus pollent, facultatem, immo aliquando et offi- 
cium habent suam sententiam de iis quae bonum Ecclesiae respiciunt decla- 
randi. 7 Hoc fiat, si casus ferat, per instituta ad hoc ab Ecclesia stabilita, et 
semper in veracitate, fortitudine et prudentia, cum reverentia et caritate erga 
illos, qui ratione sacri sui muneris personam Christi gerunt. 

Laici, sicut omnes christifideles, illa quae sacri Pastores, utpote Christum 
repraesentantes, tamquam magistri et rectores in Ecclesia statuunt, christiana 
oboedientia prompte amplectantur, Christi exemplum secuti, qui, sua oboe- 
dientia usque ad mortem, beatam libertatis filiorum Dei viam omnibus ho- 
minibus aperuit. Neque omittant precibus suis Praepositos suos Deo com- 
mendare, quippe qui pervigilant quasi rationem pro animabus nostris red- 
dituri, ut cum gaudio hoc faciant et non gementes (cf. Hebr. 13, 17). 

Sacri vero Pastores laicorum dignitatem et responsabilitatem in Ecclesia 
agnoscant et promoveant; libenter eorum prudenti consilio utantur, cum 
confidentia eis in servitium Ecclesiae officia committant et eis agendi liber- 
tatem et spatium relinquant, immo animum eis addant, ut etiam sua sponte 
opera aggrediantur. Paterno cum amore coepta, vota et desideria a laicis 
proposita attente in Christo considerent. 8 Iustam autem libertatem, quae 
omnibus in civitate terrestri competit, Pastores observanter agnoscent. 

Ex hoc familiari commercio inter Laicos et Pastores permulta bona Ec- 
clesiae exspectanda sunt: ita enim in laicis roboratur propriae responsabili- 
tatis sensus, fovetur alacritas, et facilius laicorum vires Pastorum operi asso- 
ciantur. Hi vero, laicorum experientia adiuti, tam in rebus spiritualibus 
quam in temporalibus, distinctius et aptius iudicare valent, ita ut tota Eccle- 
sia, ab omnibus membris suis roborata, suam pro mundi vita missionem effi- 
cacius compleat. 

38. Unusquisque laicus debet esse coram saeculo testis resurrectionis et 
vitae Domini Iesu atque signum Dei vivi. Omnes insimul et unusquisque 
pro sua parte mundum fructibus spiritualibus alere debent (cf. Gal. 5, 22), 
in eumque spiritum diffundere, quo animantur illi pauperes, mites et pacifici, 
quos Dominus in Evangelio beatos proclamavit (cf. Mt. 5, 3-9). Uno verbo, 
« quod anima est in corpore, hoc sint in mundo christiani ». 9 


7 Cf. Pius XII, Ali. De quelle consolation, 1. c., p. 789: «Dans les batailles 
decisives, c’est parfois du front que partent les plus heureuses initiatives ... ». Idem, 
Alloc. Uimportance de la presse catholique, 17 febr. 1950: A.A.S., 42 (1950), 
p. 256. 

8 Cf. 1 Thess. 5, 19 et 1 Io. 4, 1. 

9 Epist. ad Diognetum, 6: ed. Funk, I, p. 400. Cf. S. Io. Chrysostomus, 
In Mt. Hom. 46 (47), 2: PG 58, 478, de fermento in massa. 

Caput V 

DE UNIVERSALI VOCATIONE AD SANCTITATEM IN ECCLESIA 

39. Ecclesia, cuius mysterium a Sacra Synodo proponitur, indefectibiliter 
sancta creditur. Christus enim, Dei Filius, qui cum Patre et Spiritu « solus 
Sanctus » celebratur, 1 Ecclesiam tamquam sponsam suam dilexit, Seipsum 
tradens pro ea, ut illam sanctificaret (cf. Eph. 5, 25-26), eamque Sibi ut 
corpus suum coniunxit atque Spiritus Sancti dono cumulavit, ad gloriam Dei. 
Ideo in Ecclesia omnes, sive ad Hierar chiam pertinent sive ab ea pascuntur, 
ad sanctitatem vocantur, iuxta illud Apostoli: « Haec est enim voluntas 
Dei, sanctificatio vestra » ( 1 Thess. 4, 3; cf. Eph. 1,4). Haec autem Ecclesiae 
sanctitas in gratiae fructibus quos Spiritus in fidelibus producit, incessanter 
manifestatur et manifestari debet; multiformiter exprimitur apud singulos, 
qui in suo vitae ordine ad perfectionem caritatis, aedificantes alios, tendunt; 
proprio quodam modo apparet in praxi consiliorum, quae evangelica appel- 
lari consueverunt. Quae consiliorum praxis, Spiritu Sancto impellente, a 
multis christianis assumpta, sive privatim sive in conditione vel statu in Ec- 
clesia sancitis, praeclarum in mundo fert, et ferre oportet, eiusdem sanctitatis 
testimonium et exemplum. 

40. Omnis perfectionis divinus Magister et Exemplar, Dominus Iesus, 
sanctitatem vitae, cuius Ipse et auctor et consummator exstat, omnibus et 
singulis discipulis suis cuiuscumque conditionis praedicavit: « Estote ergo 
vos perfecti, sicut et Pater vester caelestis perfectus est » ( Mt . 5, 48 ). 2 In 
omnes enim Spiritum Sanctum misit, qui eos intus moveat, ut Deum diligant 
ex toto corde, ex tota anima, ex tota mente et ex tota virtute sua (cf. Mc. 
12, 30), et ut invicem se diligant sicut Christus eos dilexit (cf. Io. 13, 34; 
15, 12). Christi asseclae a Deo non secundum opera sua, sed secundum pro- 
positum et gratiam Eius vocati atque in Iesu Domino iustificati, in fidei 
baptismate vere filii Dei et consortes divinae naturae, ideoque reapse sancti 
effecti sunt. Eos proinde oportet sanctificationem quam acceperunt, Deo 
dante, vivendo tenere atque perficere. Ab Apostolo monentur, ut vivant 
« sicut decet sanctos » {Eph. 5, 3), et induant « sicut electi Dei, sancti et 
dilecti, viscera misericordiae, benignitatem, humilitatem, modestiam, patien- 
tiam » {Coi. 3, 12), fructusque Spiritus habeant in sanctificationem (cf. Gal. 
5, 22; Rom. 6, 22). Cum vero in multis offendamus omnes (cf. Iac. 3, 2), 


1 Missale Romanum, Gloria in excelsis. Cf. Lc. 1, 35; Mc. 1, 24; Lc. 4, 34; 
Io. 6, 69 (ho hagios tou Theou); Act. 3, 14; 4, 27 et 30; Hebr. 7, 26; 1 Io. 2, 20; 
Apoc. 3, 7. 

2 Cf. Origenes, Comm. Rom. 7, 7: PG 14, 1122 B; Ps.-Macarius, De 
Oratione , 11: PG 34, 861 AB; S. Thomas, Summa Theol. II-II, q. 184, a. 3. 

misericordiae Dei iugiter egemus atque orare quotidie debemus: « Et dimitte 
nobis debita nostra » (Mt. 6, 12 ). 3 

Cunctis proinde perspicuum est, omnes christifideles cuiuscumque status 
vel ordinis ad vitae christianae plenitudinem et caritatis perfectionem vocari, 4 
qua sanctitate, in societate quoque terrena, humanior vivendi modus pro- 
movetur. Ad quam perfectionem adipiscendam fideles vires secundum men- 
suram donationis Christi acceptas adhibeant, ut Eius vestigia sequentes Eius- 
que imagini conformes effecti, voluntatem Patris in omnibus obsequentes, 
gloriae Dei et servitio proximi toto animo sese devoveant. Ita sanctitas Po- 
puli Dei in abundantes fructus excrescet, sicut in Ecclesiae historia per tot 
Sanctorum vitam luculenter commonstratur. 

41. In variis vitae generibus et officiis una sanctitas excolitur ab omnibus, 
qui a Spiritu Dei aguntur, atque voci Patri oboedientes Deumque Patrem in 
spiritu et veritate adorantes, Christum pauperem, humilem, et crucem baiu- 
lantem sequuntur, ut gloriae Eius mereantur esse consortes. Unusquisque 
vero secundum propria dona et munera per viam fidei vivae, quae spem 
excitat et per caritatem operatur, incunctanter incedere debet. 

Gregis Christi Pastores imprimis oportet, ut ad imaginem summi et aeterni 
Sacerdotis, Pastoris et Episcopi animarum nostrarum, sancte et alacriter, 
humiliter et fortiter exsequantur ministerium suum, quod ita adimpletum, 
etiam pro eis erit praecelsum sanctificationis medium. Ad plenitudinem sacer- 
dotii electi, sacramentali gratia donantur, ut orando, sacrificando et praedi- 
cando, per omnem formam episcopalis curae et servitii, perfectum pastoralis 
caritatis munus exerceant, 5 animam suam pro ovibus ponere ne timeant et 
forma facti gregis (cf. 1 Pt. 5, 3), Ecclesiam etiam exemplo suo ad maiorem 
in dies sanctitatem promoveant. 

Presbyteri in similitudinem ordinis Episcoporum, quorum spiritualem 
coronam efformant, 6 de eorum muneris gratia participantes per Christum, 
aeternum et unicum Mediatorem, quotidiano officii sui exercitio in Dei pro- 
ximique amore crescant, communionis sacerdotalis vinculum servent, in omni 
bono spirituali abundent atque vivum Dei testimonium omnibus praestent, 7 


3 Cf. S. Augustinus, Retract. II, 18: PL 32, 637 s.; Pius XII, Litt. Enc. 
Mystici Corporis , 29 iun. 1943: A.A.S., 35 (1943), p. 225. 

4 Cf. Pius XI, Litt. Enc. Rerum omnium, 26 ian. 1923: AA.S., 15 (1923), 
p. 50 et pp. 59-60; Litt. Enc. Casti connubii, 31 dec. 1930: AA.S., 22 (1930), 
p. 548; Pius XII, Const. Apost. Provida Mater, 2 febr. 1947: A.A.S., 39 (1947), 

р. 117; Ali. Annus sacer, 8 dec. 1950: A.A.S., 43 (1951), pp. 27-28; Ali. Nel darvi, 
1 iul. 1956: AA.S., 48 (1956), p. 574 s. 

5 Cf. S. Thomas, Summa Theol. II-II, q. 184, a. 5 et 6; De perf. vitae spir., 

с. 18; Origenes, In Is., Hom. 6, 1: PG 13, 239. 

6 Cf. S. Ignatius M., Magn. 13, 1: ed. Funk, I, p, 241. 

7 Cf. S. Pius X, Exhort. Haerent animo , 4 aug. 1908: A.S.S., 41 (1908), 
p. 560 s.; C.I.C., can. 124; Pius XI, Litt. Enc. Ad catholici sacerdotii, 20 dec. 1935: 
AA.S. , 2 8 (1936), p. 22 s. 

aemuli eorum sacerdotum, qui saeculorum decursu, in humili saepe et ab- 
scondito servitio praeclarum sanctitatis specimen reliquerunt. Quorum laus 
est in Ecclesia Dei. Pro plebe sua et toto Populo Dei ex officio precantes et 
sacrificium offerentes, agnoscendo quod agunt et imitando quod tractant, 8 
nedum apostolicis curis, periculis et aerumnis impediantur, per ea potius ad 
altiorem sanctitatem ascendant, ex abundantia contemplationis actionem suam 
nutriendo et fovendo, in oblectamentum totius Ecclesiae Dei. Omnes pre- 
sbyteri et speciatim illi qui peculiari suae ordinationis titulo sacerdotes dioe- 
cesani vocantur, meminerint quantum ad suam sanctificationem conferant 
cum suo Episcopo fidelis coniunctio atque generosa cooperatio. 

Missionis autem et gratiae supremi Sacerdotis peculiari modo participes 
sunt inferioris quoque ordinis ministri, imprimis Diaconi, qui mysteriis 
Christi et Ecclesiae servientes, 9 ab omni vitio puros se custodire atque Deo 
placere et omne bonum coram hominibus providere debent (cf. 1 Tim. 3, 
8-10 et 12-13). Clerici, qui a Domino vocati et in partem Eius sepositi, sub 
vigilantia Pastorum ad officia ministrorum se praeparant, mentes et corda 
sua tam praeclarae electioni conformare tenentur, in oratione assidui, amore 
ferventes, quaecumque sunt vera, iusta et bonae famae cogitantes, omnia in 
gloriam et honorem Dei perficientes. Quibus accedunt illi a Deo electi laici, 
qui, ut plene se dedant apostolicis operibus, ab Episcopo vocantur et in agro 
Domini cum multo fructu laborant. 10 

Coniuges autem parentesque christiani oportet ut propriam viam sequen- 
tes, amore fideli, totius vitae decursu se invicem in gratia sustineant, et pro- 
lem amanter a Deo acceptam christianis doctrinis et evangelicis virtutibus 
imbuant. Ita enim exemplum indefessi et generosi amoris omnibus praebent, 
fraternitatem caritatis aedificant, et foecunditatis Matris Ecclesiae testes et 
cooperatores exsistunt, in signum et participationem illius dilectionis, qua 
Christus Sponsam suam dilexit Seque pro ea tradidit. 11 Simile exemplum alio 
modo praebetur a viduis et innuptis, qui ad sanctitatem et operositatem in 
Ecclesia, et ipsi haud parum conferre possunt. Ii vero, qui laboribus saepe 
duris incumbunt, oportet ut humanis operibus seipsos perficiant, concives 
adiuvent, totamque societatem et creationem ad meliorem statum promo- 
veant, verum etiam ut Christum, cuius manus fabrilibus se exercuerunt et 
qui semper cum Patre ad salutem omnium operatur, in actuosa caritate imi- 
tentur, spe gaudentes, alter alterius onera portantes, atque ipso suo quoti- 
diano labore ad altiorem ascendant sanctitatem etiam apostolicam. 

Specialiter etiam Christo pro salute mundi patienti se uniri sciant ii, qui 


8 Ordo consecrationis sacerdotalis, in Exhortatione initiali. 

9 Cf. S. Ignatius M., Trall. 2, 3: ed. Funk, I, p. 244. 

10 Cf. Pius XII, All. Sous la maternelle protection, 9 dec. 1957: A.A.S., 50 
(1958), p. 36. 

11 Pius XI, Litt. Enc. Casti connubii, 31 dec. 1930: A.A.S., 22 (1930), 
p. 548 s.; cf. S. Io. Chrysostomus, In Ephes. Hom. 20, 2: PG 62, 136 ss. 

paupertate, infirmitate, morbo, variisque aerumnis opprimuntur, vel perse- 
cutionem propter iustitiam patiuntur, quos Dominus in Evangelio beatos 
praedicavit et quos « Deus ... omnis gratiae, qui vocavit nos in aeternam suam 
gloriam in Christo Iesu, modicum passos, Ipse perficiet, confirmabit solida- 
bitque » ( 1 Pt. 5, 10). 

Omnes igitur christifideles in vitae suae conditionibus, officiis vel cir- 
cumstantiis, et per illa omnia, in dies magis sanctificabuntur, si cuncta e manu 
Patris caelestis cum fide suscipiunt et voluntati divinae cooperantur, carita- 
tem qua Deus dilexit mundum in ipso temporali servitio omnibus mani- 
festando. 

42. « Deus caritas est et qui manet in caritate, in Deo manet et Deus 
in eo » (1 Io. 4, 16). Deus autem caritatem suam in cordibus nostris diffudit 
per Spiritum Sanctum qui datus est nobis (cf. Rom. 5, 5); ideoque donum 
primum et maxime necessarium est caritas, qua Deum super omnia et proxi- 
mum propter Illum diligimus. Ut vero caritas tamquam bonum semen in 
anima increscat et fructificet, unusquisque fidelis debet verbum Dei libenter 
audire Eiusque voluntatem, opitulante Eius gratia, opere complere, sacra- 
mentis, praesertim Eucharistiae, et sacris actionibus frequenter participare, 
seseque orationi, sui ipsius abnegationi, fraterno actuoso servitio et omnium 
virtutum exercitationi constanter applicare. Caritas enim, ut vinculum per- 
fectionis et plenitudo legis (cf. Coi, 3, 14; Rom. 13, 10), omnia sanctificatio- 
nis media regit, informat ad finemque perducit. 12 Unde caritate tum in Deum 
tum in proximum signatur verus Christi discipulus. 

Cum Iesus, Dei Filius, caritatem suam manifestaverit, animam suam pro 
nobis ponendo, nemo maiorem habet dilectionem, quam qui animam suam 
pro Eo et fratribus suis ponit (cf. 1 Io. 3, 16; Io. 15, 13). Ad hoc ergo ma- 
ximum amoris testimonium reddendum coram omnibus, praesertim persecu- 
toribus, aliqui christiani iam a primo tempore vocati sunt et semper voca- 
buntur. Martyrium igitur, quo discipulus Magistro pro mundi salute mortem 
libere accipienti assimilatur, Eique in effusione sanguinis conformatur, ab Ec- 
clesia eximium donum supremaque probatio caritatis aestimatur. Quod si 
paucis datur, omnes tamen parati sint oportet, Christum coram hominibus 
confiteri, Eumque inter persecutiones, quae Ecclesiae numquam desunt, in 
via crucis subsequi. 

Sanctitas Ecclesiae item speciali modo fovetur multiplicibus consiliis, 
quae Dominus in Evangelio discipulis suis observanda proponit. 13 Inter quae 
eminet pretiosum gratiae divinae donum, quod a Patre quibusdam datur 


12 Cf. S. Augustinus, Enchir. 121, 32: PL 40, 288. S. Thomas, Summa 
Theol. II-II, q. 184, a. 1; Pius XII, Adhort. Apost. Menti nostrae , 23 sept. 1950: 
A.A.S., 42 (1950), p. 660. 

13 De consiliis in genere, cf. Origenes, Comm. Rom. X, 14: PG 14, 1275 B; 
S. Augustinus, De S. Virginitate, 15, 15: PL 40, 403; S. Thomas, Summa 
Theol. I-II, q. 100, a. 2 C (in fine); II-II, q. 44, a. 4, ad 3. 

(cf. Mt. 19, 11; 1 Cor. 7, 7), ut in virginitate vel coelibatu facilius indiviso 
corde (cf. 1 Cor. 7, 32-34) Deo soli se devoveant. 14 Haec perfecta propter 
Regnum caelorum continentia semper in honore praecipuo ab Ecclesia habita 
est, tamquam signum et stimulus caritatis, ac quidam peculiaris fons spiri- 
tualis foecunditatis in mundo. 

Ecclesia etiam Apostoli monitionem recogitat, qui fideles ad caritatem 
provocans, eos exhortatur, ut hoc in se sentiant quod et in Christo Iesu, 
qui « semetipsum exinanivit formam servi accipiens, ... factus oboediens 
usque ad mortem » ( Phil . 2, 7-8) et propter nos « egenus factus est, cum 
esset dives » (2 Cor. 8, 9). Huius caritatis et humilitatis Christi imitationem 
et testimonium cum a discipulis semper praeberi necesse sit, gaudet Mater 
Ecclesia plures in sinu suo inveniri viros ac mulieres, qui exinanitionem Sal- 
vatoris pressius sequuntur et clarius demonstrant, paupertatem in filiorum 
Dei libertate suscipientes et propriis voluntatibus abrenuntiantes: illi sci- 
licet sese homini propter Deum in re perfectionis ultra mensuram praecepti 
subiiciunt, ut Christo oboedienti sese plenius conforment. 15 

Omnes igitur christifideles ad sanctitatem et proprii status perfectionem 
prosequendam invitantur et tenentur. Attendant igitur omnes, ut affectus 
suos recte dirigant, ne usu rerum mundanarum et adhaesione ad divitias con- 
tra spiritum paupertatis evangelicae a caritate perfecta prosequenda impe- 
diantur, monente Apostolo: Qui utuntur hoc mundo, in eo ne sistant: prae- 
terit enim figura huius mundi (cf. 1 Cor. 7, 31 gr. ). 16 


Caput VI 
DE RELIGIOSIS 

43. Consilia evangelica castitatis Deo dicatae, paupertatis et oboedien- 
tiae, utpote in verbis et exemplis Domini fundata et ab Apostolis et Patribus 
Ecclesiaeque doctoribus et pastoribus commendata, sunt donum divinum, 
quod Ecclesia a Domino suo accepit et gratia Eius semper conservat. Ipsa 
autem auctoritas Ecclesiae, duce Spiritu Sancto, ea interpretari, eorum praxim 
moderari et etiam stabiles inde vivendi formas constituere curavit. Quo fac- 


14 De praestantia sacrae virginitatis, cf. Tertullianus, Exhort. Cast. 10: 
PL 2, 923 C; S. Cyprianus, Hab. Virg. 3 et 22: PL 4, 443 B et 461 A s.; 
S. Athanasius (?), De Virg.\ PG 28, 232 ss.; S. Io. Chrysostomus, De Virg.: PG 
48, 333 ss. 

15 De spirituali paupertate cf. Mt. 3, 3 et 19, 21; Mc. 10, 21; Lc. 18, 22; de 
oboedientia exemplum Christi affertur Io. 4, 34 et 6, 38; Phil. 2, 8-10; Hebr. 10, 
3-7. Patres et ordinum fundatores abundant. 

16 De praxi effectiva consiliorum quae non omnibus imponitur, cf. S. Io. 
Chrysostomus, In Mt. Hom. 7, 7: PG 37, 81 s.; S. Ambrosius, De Viduis , 
4, 23: PL 16, 241 s. 

tum est ut, quasi in arbore ex germine divinitus dato mirabiliter et multipli- 
citer in agro Domini ramificata, variae formae vitae solitariae vel communis, 
variaeque familiae creverint, quae tum ad profectum sodalium, tum ad bo- 
num totius Corporis Christi opes augent. 1 Illae enim familiae sodalibus suis 
adminicula conferunt stabilitatis in modo vivendi firmioris, doctrinae ad 
perfectionem prosequendam probatae, communionis in militia Christi fra- 
ternae, libertatis per oboedientiam roboratae, ita ut suam religiosam profes- 
sionem secure implere et fideliter custodire valeant, atque in caritatis via 
spiritu gaudentes progrediantur. 2 

Status huiusmodi, ratione habita divinae et hierarchicae Ecclesiae consti- 
tutionis, non est intermedius inter clericalem et laicalem conditionem, sed 
ex utraque parte quidam christifideles a Deo vocantur, ut in vita Ecclesiae 
peculiari dono fruantur et, suo quisque modo, eiusdem missioni salvificae 
prosint. 3 

44. Per vota aut alia sacra ligamina, votis propria sua ratione assimilata, 
quibus christifidelis ad tria praedicta consilia evangelica se obligat, Deo summe 
dilecto totaliter mancipatur, ita ut ipse ad Dei servitium Eiusque honorem 
novo et peculiari titulo referatur. Per baptismum quidem mortuus est pec- 
cato, et Deo sacratus; ut autem gratiae baptismalis uberiorem fructum per- 
cipere queat, consiliorum evangelicorum professione in Ecclesia liberari in- 
tendit ab impedimentis, quae ipsum a caritatis fervore et divini cultus per- 
fectione retrahere possent, et divino obsequio intimius consecratur. 4 Tanto 
autem perfectior erit consecratio, quo per firmiora et stabiliora vincula ma- 
gis repraesentatur Christus cum sponsa Ecclesia indissolubili vinculo con- 
iunctus. 

Cum vero evangelica consilia suos asseclas, per caritatem ad quam du- 
cunt, 5 Ecclesiae eiusque mysterio speciali modo coniungant, spiritualis horum 
vita bono quoque totius Ecclesiae devoveatur oportet. Inde oritur officium 
pro viribus et secundum formam propriae vocationis, sive oratione, sive 
actuosa quoque opera, laborandi ad Regnum Christi in animis radicandum et 


1 Cf. Rosweydus, Vitae Patrum , Antwerpiae, 1628. Apophtegmata Patrum-. 
PG 65; Palladius, Historia Lausiaca: PG 34, 995 ss., ed. C. Butler, Cam- 
bridge 1898 (1904); Pius XI, Const. Apost. Umbratilem , 8 iul. 1924: A.A.S., 16 
(1924), pp. 386-387; Pius XII, Ali. Nous sommes heureux, 11 apr. 1958: A.A.S., 
50 (1958), p. 283. 

2 Paulus VI, Ali. Magno gaudio, 23 maii 1964: A.A.S., 56 (1964), p. 566. 

3 Cf. C.I.C., cann. 487 et 488, 4°; Pius XII, Ali. Annus sacer, 8 dec. 1950: 
A.A.S., 43 (1951), p. 27 s.; Pius XII, Const. Apost. Provida Mater, 2 febr. 1947: 
A.A.S., 39 (1947), p. 120 ss. 

4 Paulus VI, l. c., p. 567. 

5 Cf. S. Thomas, Summa Theot. II-II, q. 184, a. 3 et q. 188, a. 2; S. Bo- 
naventura, Opusc. XI, Apologia Pauperum, c. 3, 3: ed. Opera, Quaracchi, t. 8 
1898, p. 245 a. 

roborandum, illudque ad omnes plagas dilatandum. Unde et Ecclesia pro- 
priam indolem variorum Institutorum religiosorum tuetur et fovet. 

Evangelicorum proinde consiliorum professio tamquam signum apparet, 
quod omnia Ecclesiae membra ad officia vocationis cbristianae impigre adim- 
plenda efficaciter attrahere potest ac debet. Cum enim Populus Dei hic ma- 
nentem civitatem non habeat, sed futuram inquirat, status religiosus, qui 
suos asseclas a curis terrenis magis liberat, magis etiam tum bona caelestia 
iam in hoc saeculo praesentia omnibus credentibus manifestat, tum vitam 
novam et aeternam redemptione Christi acquisitam testificat, tum resurrectio- 
nem futuram et gloriam Regni caelestis praenuntiat. Formam quoque vitae, 
quam Filius Dei accepit, mundum ingressus ut faceret voluntatem Patris, 
quamque discipulis Ipsum sequentibus proposuit, idem status pressius imi- 
tatur atque in Ecclesia perpetuo repraesentat. Regni Dei denique super omnia 
terrestria elevationem eiusque summas necessitudines peculiari modo pate- 
facit; supereminentem quoque magnitudinem virtutis Christi regnantis atque 
infinitam Spiritus Sancti potentiam, in Ecclesia mirabiliter operantem, cunctis 
hominibus demonstrat. 

Status ergo, qui professione consiliorum evangelicorum constituitur, licet 
ad Ecclesiae structuram hierarchicam non spectet, ad eius tamen vitam et 
sanctitatem inconcusse pertinet. 

45. Cum ecclesiasticae Hierarchiae munus sit Populum Dei pascere et 
ad pascua uberrima ducere (cf. Ez. 34, 14), ad ipsam spectat evangelicorum 
consiliorum praxim, quibus perfectio caritatis erga Deum et proximum sin- 
gulariter fovetur, legibus suis sapienter moderari . 6 Ipsa etiam, Spiritus Sancti 
impulsus dociliter sequens, regulas a praeclaris viris et mulieribus propositas 
recipit et ulterius ordinatas authentice adprobat, necnon Institutis ad aedifi- 
cationem Corporis Christi passim erectis, ut secundum spiritus fundatorum 
crescant atque floreant, auctoritate sua invigilante et protegente adest. 

Quo autem melius necessitatibus totius dominici gregis provideatur, 
quodcumque perfectionis Institutum ac sodales singuli a Summo Pontifice, 
ratione ipsius in universam Ecclesiam primatus, intuitu utilitatis communis, 
ab Ordinariorum loci iurisdictione eximi et ei soli subiici possunt . 7 Similiter 
possunt propriis auctoritatibus patriarchalibus relinqui aut committi. Ipsi 
sodales, in officio erga Ecclesiam ex peculiari suae vitae forma adimplendo, 
reverentiam et oboedientiam secundum canonicas leges praestare debent 
Episcopis, ob eorum in Ecclesiis particularibus auctoritatem pastoralem et 
ob necessariam in labore apostolico unitatem et concordiam . 8 

6 Cf. Conc. Vat. I, Schema De Ecclesia Christi , cap. XV, et Adnot. 48: 
Mansi 51, 459 s. et 619 s.; Leo XIII, Epist. Au milieu des consolations , 23 dec. 
1900: A.S.S. , 33 (1900-01), p. 361; Pius XII, Const. Apost. Provida Mater , 1. c., 
p. 114 s. 

7 Cf. Leo XIII, Const. Romanos Pontifices , 8 maii 1881: A.S.S., 13 (1880-81), 
p. 483. Pius XII, All. Annus sacer, 8 dec. 1950: A.A.S., 43 (1951), p. 28 s. 

8 Cf. Pius XII, All. Annus sacer, 1. c., p. 28; Pius XII, Const. Apost. 

Ecclesia autem professionem religiosam non tantum sua sanctione ad 
status canonici dignitatem erigit, sed eam ut statum Deo consecratum etiam 
actione sua liturgica exhibet. Ipsa enim Ecclesia, auctoritate sibi a Deo com- 
missa, profitentium vota suscipit, prece sua publica eis auxilia et gratiam a 
Deo impetrat, eos Deo commendat eisque spiritualem benedictionem imper- 
titur, oblationem eorum sacrificio eucharistico adsocians. 

46. Sollicite attendant religiosi, ut per ipsos Ecclesia revera Christum 
in dies, sive fidelibus sive infidelibus, melius commonstret, vel in monte con- 
templantem, vel turbis Regnum Dei annuntiantem, vel aegrotos et saucios 
sanantem ac peccatores ad bonam frugem convertentem, vel pueris benedi- 
centem, et omnibus benefacientem, semper autem voluntati Patris qui Eum 
misit oboedientem. 9 

Omnes tandem perspectum habeant, consiliorum evangelicorum profes- 
sionem, quamvis renuntiationem secumferat bonorum quae indubie magni 
aestimanda veniunt, tamen personae humanae vero profectui non obstare, 
sed natura sua ei summopere prodesse. Consilia enim, secundum cuiusquam 
personalem vocationem voluntarie suscepta, ad cordis purificationem et spi- 
ritualem libertatem non parum conferunt, fervorem caritatis iugiter excitant 
et praesertim ad genus vitae virginalis ac pauperis, quod sibi elegit Christus 
Dominus, quodque Mater Eius Virgo amplexa est, hominem christianum 
magis conformare valent, ut exemplo tot sanctorum fundatorum comprobatur. 
Nec quisquam aestimet religiosos consecratione sua aut ab hominibus alienos 
aut inutiles in civitate terrestri fieri. Nam etsi quandoque coaetaneis suis non 
directe adsistunt, profundiore tamen modo eos in visceribus Christi prae- 
sentes habent atque cum eis spiritualiter cooperantur, ut aedificatio terrenae 
civitatis semper in Domino fundetur ad Ipsumque dirigatur, ne forte in va- 
num laboraverint qui aedificant eam. 10 

Idcirco denique Sacra Synodus confirmat et laudat viros ac mulieres, 
Fratres ac Sorores, qui in monasteriis, vel in scholis et nosocomiis, vel in mis- 
sionibus, constanti et humili fidelitate in praedicta consecratione Sponsam 
Christi condecorant, omnibusque hominibus generosa ac diversissima ser- 
vitia praestant. 

47. Unusquisque autem ad professionem consiliorum vocatus sedulo curet, 
ut in quam vocationem a Deo vocatus est, in ea permaneat atque magis excellat, 
ad uberiorem Ecclesiae sanctitatem, ad maiorem gloriam unius et indivisae 
Trinitatis, quae in Christo et per Christum est omnis sanctitatis fons et origo. 


Sedes Sapientiae , 31 maii 1956: A.A.S., 48 (1956), p. 355; Paulus VI, l. c., 
pp. 570-571. 

9 Cf. Pius XII, Litt. Enc. Mystici Corporis , 29 iun. 1943: A.A.S., 35 (1943), 
p. 214 s. 

10 Cf. Pius XII, Ali. Annus sacer, 1. c., p. 30; Ali. Sous la maternelle protec- 
tion, 9 dec. 1957: A.A.S., 50 (1958), p. 39 s. 

Caput VII 

DE INDOLE ESCHATOLOGICA ECCLESIAE PEREGRINANTIS 
EIUSQUE UNIONE CUM ECCLESIA CAELESTI 

48. Ecclesia, ad quam in Christo Iesu vocamur omnes et in qua per gra- 
tiam Dei sanctitatem acquirimus, nonnisi in gloria caelesti consummabitur, 
quando adveniet tempus restitutionis omnium (Aci. 3, 21) atque cum genere 
humano universus quoque mundus, qui intime cum homine coniungitur et 
per eum ad finem suum accedit, perfecte in Christo instaurabitur (cf. Eph. 
1, 10; Coi. 1, 20; 2 Et. 3, 10-13). 

Christus quidem exaltatus a terra omnes traxit ad seipsum (cf. Io. 12, 
32 gr. ); resurgens ex mortuis (cf. Rom. 6, 9) Spiritum suum vivificantem in 
discipulos immisit et per eum Corpus suum quod est Ecclesia ut universale 
salutis sacramentum constituit; sedens ad dexteram Patris continuo operatur 
in mundo ut homines ad Ecclesiam perducat arctiusque per eam sibi coniun- 
gat ac proprio Corpore et Sanguine illos nutriendo gloriosae vitae suae faciat 
esse participes. Restitutio ergo quam promissam exspectamus, iam incepit in 
Christo, provehitur in missione Spiritus Sancti et per Eum pergit in Ecclesia 
in qua per fidem de sensu quoque vitae nostrae temporalis edocemur, dum 
opus a Patre nobis in mundo commissum cum spe futurorum bonorum ad 
finem perducimus et salutem nostram operamur (cf. Rhii. 2, 12). 

Iam ergo fines saeculorum ad nos pervenerunt (cf. 1 Cor. 10, 11) et reno- 
vatio mundi irrevocabiliter est constituta atque in hoc saeculo reali quodam 
modo anticipatur: etenim Ecclesia iam in terris vera sanctitate licet imper- 
fecta insignitur. Donec tamen fuerint novi caeli et nova terra, in quibus iusti- 
tia habitat (cf. 2 Pt. 3, 13), Ecclesia peregrinans, in suis sacramentis et insti- 
tutionibus, quae ad hoc aevum pertinent, portat figuram huius saeculi quae 
praeterit et ipsa inter creaturas degit quae ingemiscunt et parturiunt usque 
adhuc et exspectant revelationem filiorum Dei (cf. Rom. 8, 19-22). 

Coniuncti ergo Christo in Ecclesia et signati Spiritu Sancto « qui est 
pignus hereditatis nostrae » (Eph. 1, 14), vere filii Dei nominamur et sumus 
(cf. 1 Io. 3, 1), sed nondum apparuimus cum Christo in gloria (cf. Coi. 3, 4), 
in qua similes Deo erimus, quoniam videbimus Eum sicuti est (cf. 1 Io. 3, 2). 
Itaque « dum sumus in corpore, peregrinamur a Domino » (2 Cor. 5, 6) et 
primitias Spiritus habentes intra nos gemimus (cf. Rom. 8, 23) et cupimus 
esse cum Christo (cf. Phil. 1, 23). Eadem autem caritate urgemur ut magis 
vivamus Ei, qui pro nobis mortuus est et resurrexit (cf. 2 Cor. 5, 15). Con- 
tendimus ergo in omnibus placere Domino (cf. 2 Cor. 5, 9) et induimus arma- 
turam Dei, ut possimus stare adversus insidias diaboli et resistere in die 
malo (cf. Eph. 6, 11-13). Cum vero nesciamus diem neque horam, mo- 
nente Domino, constanter vigilemus oportet ut, expleto unico terrestris no- 
strae vitae cursu (cf. Hebr. 9, 27), cum Ipso ad nuptias intrare et cum bene- 
dictis connumerari mereamur (cf. Mt. 25, 31-46), neque sicut servi mali et 

pigri (cf. Mt. 25, 26) iubeamur discedere in ignem aeternum (cf. Mt. 25, 41), 
in tenebras exteriores ubi « erit fletus et stridor dentium » {Mt. 22, 13 et 
25, 30). Etenim, antequam cum Christo glorioso regnemus, omnes nos ma- 
nifestabimur « ante tribunal Christi, ut referat unusquisque propria corporis, 
prout gessit sive bonum sive malum » (2 Cor. 5, 10) et in fine mundi « pro- 
cedent qui bona fecerunt in resurrectionem vitae, qui vero mala egerunt, in 
resurrectionem iudicii » {Io. 5, 29; cf. Mt. 25, 46). Existimantes proinde 
quod « non sunt condignae passiones huius temporis ad futuram gloriam 
quae revelabitur in nobis » {Rom. 8, 18; cf. 2 Tim. 2, 11-12), fortes in fide 
exspectamus « beatam spem et adventum gloriae magni Dei et Salvatoris 
nostri Iesu Christi » {Tit. 2, 13), « qui reformabit corpus humilitatis nostrae 
configuratum corporis claritatis suae » {Rhii. 3, 21) et qui veniet « glorificari 
in sanctis suis, et admirabilis fieri in omnibus qui crediderunt » (2 Thess. 

i, io). 

49. Donec ergo Dominus venerit in maiestate sua et omnes Angeli cum 
eo (cf. Mt. 25, 31) et, destructa morte, Illi subiecta fuerint omnia (cf. 1 Cor. 
15, 26-27), alii e discipulis Eius in terris peregrinantur, alii hac vita functi 
purificantur, alii vero glorificantur intuentes « clare ipsum Deum trinum et 
unum, sicuti est »; 1 omnes tamen, gradu quidem modoque diverso, in eadem 
Dei et proximi caritate communicamus et eundem hymnum gloriae Deo 
nostro canimus. Universi enim qui Christi sunt, Spiritum Eius habentes, in 
unam Ecclesiam coalescunt et invicem cohaerent in Ipso (cf. Eph. 4, 16). 
Viatorum igitur unio cum fratribus qui in pace Christi dormierunt, minime 
intermittitur, immo secundum perennem Ecclesiae fidem, spiritualium bono- 
rum communicatione roboratur. 2 Ex eo enim quod caelites intimius cum 
Christo uniuntur, totam Ecclesiam in sanctitatem firmius consolidant, cultum, 
quem ipsa hic in terris Deo exhibet, nobilitant ac multipliciter ad ampliorem 
eius aedificationem contribuunt (cf. 1 Cor. 12, 12-27). 3 Nam in patriam 
recepti et praesentes ad Dominum (cf. 2 Cor. 5, 8), per Ipsum, cum Ipso 
et in Ipso non desinunt apud Patrem pro nobis intercedere, 4 exhibentes merita 
quae per unum Mediatorem Dei et hominum, Christum Iesum (cf. 1 Tim. 2, 5) 
in terris sunt adepti, Domino in omnibus servientes et adimplentes ea quae 
desunt passionum Christi in carne sua pro Corpore Eius quod est Ecclesia 


1 Conc. Florentinum, Decretum pro Graecis-. Denz. 693 (1305). 

2 Praeter documenta antiquiora contra quamlibet formam evocationis spiri- 
tuum inde ab Alexandro IV (27 sept. 1258), cf. Enc. S. S. C. S. Officii, De 
magnetismi abusu, 4 aug. 1856: A.S.S., (1865), pp. 177-178; Denz. 1653-1654 
(2823-2825); responsionem S. S. C. S. Officii, 24 apr. 1917: A.A.S., 9 (1917), 
p. 268; Denz. 2182 (3642). 

3 Videatur synthetica expositio huius doctrinae paulinae in: Pius XII, Litt. 
Enc. Mystici Corporis : A.A.S., 35 (1943, p. 200 et passim. 

4 Cf., i. a., S. Augustinus, Enarr. in Ps. 85, 24: PL 37, 1099; S. Hiero- 
nymus, Liber contra Vigilantium, 6: PL 23, 344; S. Thomas, In 4 m Sent., 
d. 45, q. 3, a. 2; S. Bonaventura, In 4 m Sent., d. 45, a. 3, q. 2; etc. 

(cf. Coi. 1, 24 ). 5 Eorum proinde fraterna sollicitudine infirmitas nostra plu- 
rimum iuvatur. 

50. Hanc communionem totius Iesu Christi Mystici Corporis apprime 
agnoscens, Ecclesia viatorum inde a primaevis christianae religionis tempo- 
ribus, defunctorum memoriam magna cum pietate excoluit 6 et, « quia sancta 
et salubris est cogitatio pro defunctis exorare ut a peccatis solvantur » (2 Mach. 
12, 46), etiam suffragia pro illis obtulit. Apostolos autem et martyres Christi, 
qui sui sanguinis effusione supremum fidei et caritatis testimonium dederant, 
in Christo arctius nobis coniunctos esse Ecclesia semper credidit, eos simul 
cum Beata Virgine Maria et sanctis Angelis peculiari affectu venerata est, 7 
eorumque intercessionis auxilium pie imploravit. Quibus mox adnumerati 
sunt alii quoque qui Christi virginitatem et paupertatem pressius erant imi- 
tati 8 et tandem ceteri quos praeclarum virtutum Christianarum exercitium 9 
ac divina charismata piae fidelium devotioni et imitationi commendabant. 10 

Dum enim illorum conspicimus vitam qui Christum fideliter sunt secuti, 
nova ratione ad futuram Civitatem inquirendam (cf. Hebr. 13, 14 et 11, 10) 
incitamur simulque tutissimam edocemur viam qua inter mundanas varie- 
tates, secundum statum ac condicionem unicuique propriam, ad perfectam 
cum Christo unionem seu sanctitatem pervenire poterimus. 11 In vita eorum 
qui, humanitatis nostrae consortes, ad imaginem tamen Christi perfectius 
transformantur (cf. 2 Cor. 3, 18), Deus praesentiam vultumque suum homi- 
nibus vivide manifestat. In eis Ipse nos alloquitur, signumque nobis praebet 
Regni sui, 12 ad quod tantam habentes impositam nubem testium (cf. Hebr. 
12, 1), talemque contestationem veritatis Evangelii, potenter attrahimur. 

Nec tamen solius exempli titulo caelitum memoriam colimus, sed magis 
adhuc ut totius Ecclesiae unio in Spiritu roboretur per fraternae caritatis 
exercitium (cf. Eph. 4, 1-6). Nam sicut christiana inter viatores communio 
propinquius nos ad Christum adducit, ita consortium cum Sanctis nos Christo 
coniungit, a quo tamquam a Fonte et Capite omnis gratia et ipsius Populi 


5 Cf. Pius XII, Litt. Enc. Mystici Corporis : A.A.S., 35 (1943), p. 245. 

6 Cf. Plurimae inscriptiones in Catacumbis romanis. 

7 Cf. Gelasius I, Decretalis De libris recipiendis, 3: PL 59, 160, Denz. 
165 (353). 

8 Cf. S. Methodius, Symposion, VII, 3: GCS (Bonwetsch), p. 74. 

9 Cf. Benedictus XV, Decretum approbationis virtutum in Causa beatificatio- 
nis et canonizationis Servi Dei Ioannis Nepomuceni Neumann : A.A.S., 14 (1922), 
p. 23; plures Allocutiones Pii XI de Sanctis: Inviti alVeroismo. Discorsi ... t. I-III, 
Romae 1941-1942, passim; Pius XII, Discorsi e Radiomessaggi, t. 10, 1949, 
pp. 37-43. 

10 Cf. Pius XII, Litt. Enc. Mediator Dei: A.A.S., 39 (1947), p. 581. 

11 Cf. Hebr. 13, 7; Eccl. 44-50; Hebr. 11, 3-40. Cf. etiam Pius XII, Litt. 
Enc. Mediator Dei: A.A.S., 39 (1947), pp. 582-583. 

12 Cf. Conc. Vaticanum I, Const. De fide catholica, cap. 3: Denz. 1794 
(3013). 

Dei vita promanat. 13 Summopere ergo decet ut hos Iesu Christi amicos et 
coheredes, fratres quoque nostros et benefactores eximios diligamus, debitas 
pro ipsis Deo rependamus gratias, 14 « suppliciter eos invocemus et ob beneficia 
impetranda a Deo per Filium eius Iesum Christum, Dominum nostrum, qui 
solus noster Redemptor et Salvator est, ad eorum orationes, opem auxilium- 
que confugiamus ». 15 Omne enim genuinum amoris testimonium caelitibus 
a nobis exhibitum, suapte natura tendit ac terminatur ad Christum qui est 
« corona Sanctorum omnium » 16 et per Ipsum ad Deum qui est mirabilis 
in Sanctis suis et in ipsis magnificatur. 17 

Nobilissima vero ratione unio nostra cum Ecclesia caelesti actuatur, cum, 
praesertim in sacra Liturgia, in qua virtus Spiritus Sancti per signa sacra- 
mentalia super nos agit, divinae maiestatis laudem socia exsultatione conce- 
lebramus, 18 et universi, in sanguine Christi ex omni tribu et lingua et populo 
et natione redempti (cf. Apoc. 5, 9) atque in unam Ecclesiam congregati, 
uno cantico laudis Deum unum et trinum magnificamus. Eucharisticum ergo 
sacrificium celebrantes cultui Ecclesiae caelestis vel maxime iungimur com- 
municantes et memoriam venerantes in primis gloriosae semper Virginis Ma- 
riae, sed et beati Ioseph et beatorum Apostolorum et Martyrum et omnium 
Sanctorum. 19 

51. Quam venerabilem maiorum nostrorum fidem circa vitale consortium 
cum fratribus qui in gloria caelesti sunt vel adhuc post mortem purificantur, 
magna cum pietate haec Sacrosancta Synodus recipit et decreta Sacrorum 
Conciliorum Nicaeni II, 20 Florentini 21 et Tridentini 22 rursus proponit. Simul 
autem pro pastorali sua sollicitudine omnes ad quos spectat hortatur, ut si 
qui abusus, excessus vel defectus hic illicve irrepserint, eos arcere aut corri- 
gere satagant ac omnia ad pleniorem Christi et Dei laudem instaurent. Do- 
ceant ergo fideles authenticum Sanctorum cultum non tam in actuum exte- 
riorum multiplicitate quam potius in intensitate amoris nostri actuosi consi- 
stere, quo, ad maius nostrum et Ecclesiae bonum, Sanctorum quaerimus « et 


13 Cf. Pius XII, Litt. Enc. Mystici Corporis : A.A.S., 35 (1943), p. 216. 

14 Quoad gratitudinem erga ipsos Sanctos, cf. E. Diehl, Inscriptiones latinae 
christianae veteres, I, Berolini, 1925, nn. 2008, 2382 et passim. 

15 Conc. Tridentinum, Sess. 25, De invocatione ... Sanctorum-. Denz. 984 
(1821). 

16 Breviarium Romanum, Invitatorium in festo Sanctorum Omnium. 

17 Cf., v. g., 2 Thess. 1, 10. 

18 Conc. Vaticanum II, Const. De Sacra Liturgia, cap. 5, n. 104. 

19 Canon Missae Romanae. 

20 Conc. Nicaenum II, Act. VII: Denz. 302 (600). 

21 Conc. Florentinum, Decretum pro Graecis-. Denz. 693 (1304). 

22 Conc. Tridentinum, Sess. 25, De invocatione, veneratione et reliquiis 
Sanctorum et sacris imaginibus-. Denz. 984-988 (1821-1824); Sess. 25, Decretum 
de Purgatorio: Denz. 983 (1820); Sess. 6, Decretum de iustijicatione, can. 30: 
Denz. 840 (1580). 



SESSIO PUBLICA V 


829 


conversatione exemplum et communione consortium, et intercessione subsi- 
dium ». 23 Ex altera vero parte instruant fideles nostram cum caelitibus conver- 
sationem, dummodo haec in pleniore fidei luce concipiatur, nequaquam exte- 
nuare latreuticum cultum, Deo Patri per Christum in Spiritu tributum, sed 
illum e contra impensius ditare. 24 

Nam omnes qui filii Dei sumus et unam familiam in Christo constituimus 
(cf. Hebr. 3, 6), dum in mutua caritate et una sanctissimae Trinitatis laude 
invicem communicamus, intimae Ecclesiae vocationi correspondemus et con- 
summatae gloriae liturgiam praegustando participamus. 25 Quando enim Chri- 
stus apparebit et gloriosa mortuorum resurrectio erit, claritas Dei illuminabit 
caelestem Civitatem et eius lucerna erit Agnus (cf. Apoc. 21, 24). Tunc tota 
Ecclesia sanctorum in summa caritatis beatitudine adorabit Deum et « Agnum 
qui occisus est » {Apoc. 5, 12), una voce proclamans: « Sedenti in throno, 
et Agno: benedictio, et honor, et gloria, et potestas in saecula saeculorum » 
{Apoc. 5, 13-14). 


Caput VIII 

DE BEATA MARIA VIRGINE DEIPARA 
IN MYSTERIO CHRISTI ET ECCLESIAE 

I. Prooemium 

52. Benignissimus et sapientissimus Deus, mundi redemptionem complere 
volens, « ubi venit plenitudo temporis, misit Filium suum, factum ex mu- 
liere, ... ut adoptionem filiorum reciperemus » {Gal. 4, 4-5). « Qui propter 
nos homines et propter nostram salutem descendit de caelis, et incarnatus 
est de Spiritu Sancto ex Maria Virgine »/ Quod salutis divinum mysterium 
nobis revelatur et continuatur in Ecclesia, quam Dominus ut corpus suum 
constituit, et in qua fideles Christo Capiti adhaerentes atque cum omnibus 
sanctis Eius communicantes, memoriam etiam venerentur oportet « in primis 
gloriosae semper Virginis Mariae, Genetricis Dei et Domini nostri Iesu 
Christi ». 1 2 


23 Ex Praefatione, aliquibus dioecesibus concessa. 

24 Cf. S. Petrus Canisius, Catechismus Maior seu Summa Doctrinae Chri- 
stianae, cap. III (ed. erit. F. Streicher), Pars I, pp. 15-16, n. 44 et pp. 100-101, 
n. 49. 

25 Cf. Conc. Vaticanum II, Const. De Sacra Liturgia, cap. 1, n. 8. 


1 Credo in Missa Romana: Symbolum Constantinopolitanum: Mansi 3, 566. 
Cf. Conc. Ephesinum, ibid., 4, 1130 (necnon ibid. 2, 665 et 4, 1071); Conc. 
Chalcedonense, ibid., 7, 111-116; Conc. Constantinopolitanum II, ibid., 9, 
375-396. 

2 Canon Missae Romanae. 

53. Virgo enim Maria, quae Angelo nuntiante Verbum Dei corde et cor- 
pore suscepit et Vitam mundo protulit, ut vera Mater Dei ac Redemptoris 
agnoscitur et honoratur. Intuitu meritorum Filii sui sublimiore modo re- 
dempta Eique arcto et indissolubili vinculo unita, hoc summo munere ac 
dignitate ditatur ut sit Genetrix Dei Filii, ideoque praedilecta filia Patris 
necnon sacrarium Spiritus Sancti, quo eximiae gratiae dono omnibus aliis 
creaturis, caelestibus et terrestribus, longe antecellit. Simul autem cum omni- 
bus hominibus salvandis in stirpe Adam invenitur coniuncta, immo « plane 
mater membrorum (Christi), ... quia cooperata est caritate ut fideles in Ec- 
clesia nascerentur, quae illius Capitis membra sunt ». 3 Quapropter etiam ut 
supereminens prorsusque singulare membrum Ecclesiae necnon eius in fide 
et caritate typus et exemplar spectatissimum salutatur eamque Catholica Ec- 
clesia, a Spiritu Sancto edocta, filialis pietatis affectu tamquam matrem aman- 
tissimam prosequitur. 

54. Ideo Sacrosancta Synodus, doctrinam de Ecclesia, in qua divinus Re- 
demptor salutem operatur, exponens, illustrare sedulo intendit tum munus 
Beatae Virginis in mysterio Incarnati Verbi et Corporis Mystici, tum homi- 
num redemptorum officia erga Deiparam, matrem Christi et matrem homi- 
num, maxime fidelium, quin tamen in animo habeat completam de Maria pro- 
ponere doctrinam, neque quaestiones labore theologorum nondum ad plenam 
lucem perductas dirimere. Servantur itaque in suo iure sententiae, quae in 
scholis catholicis libere proponuntur de Illa, quae in Sancta Ecclesia locum 
occupat post Christum altissimum nobisque maxime propinquum. 4 

II. De munere B. Virginis in oeconomia salutis 

55. Sacrae Litterae Veteris Novique Testamenti et veneranda Traditio 
munus Matris Salvatoris in salutis oeconomia modo magis magisque dilucido 
ostendunt et veluti conspiciendum proponunt. Libri quidem Veteris Testa- 
menti historiam salutis, qua Christi in mundum adventus lento gradu prae- 
paratur, describunt. Quae primaeva documenta, qualiter in Ecclesia leguntur 
et sub luce ulterioris et plenae revelationis intelliguntur, clarius pedetentim 
in lucem proferunt figuram mulieris, Matris Redemptoris. Ipsa, sub hac luce, 
iam prophetice adumbratur in promissione, lapsis in peccatum primis paren- 
tibus data, de victoria super serpentem (cf. Gn. 3, 15). Similiter haec est 
Virgo quae concipiet et pariet Filium, cuius nomen vocabitur Emmanuel 
(cf. Is. 7, 14; cf. Mic. 5, 2-3; Mt. 1, 22-23). Ipsa praecellit inter humiles ac 
pauperes Domini, qui salutem cum fiducia ab Eo sperant et accipiunt. Cum 
Ipsa tandem praecelsa Filia Sion, post diuturnam exspectationem promissio- 
nis, complentur tempora et nova instauratur Oeconomia, quando Filius Dei 


3 S. Augustinus, De S. Virginitate , 6: PL 40, 399. 

4 Cf. Paulus Pp. VI, Allocutio in Concilio , die 4 dec. 1963: A.A.S., 56 
(1964), p. 37. 

humanam naturam ex ea assumpsit, ut mysteriis carnis suae hominem a pec- 
cato liberaret. 

56. Voluit autem misericordiarum Pater, ut acceptatio praedestinatae 
matris incarnationem praecederet, ut sic, quemadmodum femina contulit ad 
mortem, ita etiam femina conferret ad vitam. Quod praecellentissime valet 
de Matre Iesu, quae ipsam Vitam, omnia renovantem, mundo effudit, et a 
Deo donis tanto munere dignis praedita est. Unde nil mirum apud Sanctos 
Patres usum invaluisse quo Deiparam appellarunt totam sanctam et ab omni 
peccati labe immunem, quasi a Spiritu Sancto plasmatam novamque creatu- 
ram formatam. 5 Singularis prorsus sanctitatis splendoribus a primo instante 
suae conceptionis ditata, Nazarethana Virgo ab Angelo nuntiante, Dei man- 
dato, ut « gratia plena » salutatur (cf. Lc. 1, 28), et caelesti nuntio ipsa re- 
spondet: « Ecce Ancilla Domini, fiat mihi secundum verbum tuum » (Lc. 
1, 38). Ita Maria filia Adam, verbo divino consentiens, facta est Mater Iesu, 
ac salvificam voluntatem Dei, pleno corde et nullo retardata peccato, com- 
plectens, semetipsam ut Domini ancillam personae et operi Filii sui totaliter 
devovit, sub Ipso et cum Ipso, omnipotentis Dei gratia, mysterio redemptio- 
nis inserviens. Merito igitur SS. Patres Mariam non mere passive a Deo adhi- 
bitam, sed libera fide et oboedientia humanae saluti cooperantem censent. 
Ipsa enim, ut ait S. Irenaeus, « oboediens et sibi et universo generi humano 
causa facta est salutis ». 6 Unde non pauci Patres antiqui in praedicatione sua 
cum eo libenter asserunt: « Hevae inoboedientiae nodum solutionem acce- 
pisse per oboedientiam Mariae; quod alligavit virgo Heva per incredulitatem, 
hoc virginem Mariam solvisse per fidem »; 7 et comparatione cum Heva insti- 
tuta, Mariam « matrem viventium » appellant, 8 saepiusque affirmant: « mors 
per Hevam, vita per Mariam ». 9 

57. Haec autem Matris cum Filio in opere salutari coniunctio a tempore 
virginalis conceptionis Christi ad Eius usque mortem manifestatur; in primis 
quidem cum Maria, exsurgens cum festinatione ad visitandam Elisabeth, ab 
ea ob fidem suam in salutem promissam beata salutatur et praecursor in sinu 
matris exsultavit (cf. Lc. 1, 41-45); in nativitate vero, cum Deipara Filium 
suum primogenitum, qui virginalem eius integritatem non minuit sed sacra- 


5 Cf. S. Germanus Const., Hom. in Annunt. Deiparae: PG 98, 328 A, 
In Dorm. 2: coi. 357; Anastasius Antioch., Serm. 2 de Annunt., 2: PG 89, 
1377 AB, Serm. 3, 2: coi. 1388 C; S. Andreas Cret., Can. in B. V. Nat. 4: PG 
97, 1321 B. In B. V. Nat., 1: coi. 812 A. Hom. in dorm. 1: coi. 1068 C; S. Sophro- 
nius, Or. 2 in Annunt., 18: PG 87 (3), 3237 BD. 

6 S. Irenaeus, Adv. Haer. III, 22, 4: PG 7, 959 A; Harvey, 2, 123. 

7 S. Irenaeus, ibidem; Harvey, 2, 124. 

8 S. Epiphanius, Haer. 78, 18: PG 42, 728 CD; 729 AB. 

9 S. Hieronymus, Epist. 22, 21: PL 22, 408; cf. S. Augustinus, Serm. 
51, 2, 3: PL 38, 335; Serm. 232, 2: coi. 1108; S. Cyrillus Hieros., Catech. 
12, 15: PG 33, 741 AB; S. Io. Chrysostomus, In Ps. 44, 7: PG 55, 193; 
S. Io. Damascenus, Hom. 2 in dorm. B. M. V., 3: PG 96, 728. 

vit, 10 pastoribus et Magis laetabunda ostendit. Cum autem Eum in templo, 
dono pauperum oblato, Domino praesentavit, audivit Simeonem simul prae- 
nuntiantem Filium futurum contradictionis signum et matris animam gla- 
dium pertransiturum, ut revelarentur ex multis cordibus cogitationes (cf. Lc. 
2, 34-35). Puerum Iesum deperditum ac cum dolore quaesitum, parentes eius 
in templo invenerunt in his quae Patris Eius erant occupatum; verbumque 
Filii non intellexerunt. Mater vero Eius omnia haec in corde suo medita- 
bunda conservabat (cf. Lc. 2, 41-51). 

58. In vita publica Iesu, Mater Eius signanter apparet, in initio quidem, 
cum ad nuptias in Cana Galilaeae, misericordia permota, initium signorum 
Iesu Messiae intercessione sua induxit (cf. Io. 2, 1-11). In decursu praedica- 
tionis Eius suscepit verba, quibus Filius, Regnum ultra rationes et vincula 
carnis et sanguinis extollens, audientes et custodientes verbum Dei, sicut 
ipsa fideliter faciebat (cf. Lc. 2, 19 et 51), beatos proclamavit (cf. Mc. 3, 35 
par. Lc. 11, 27-28). Ita etiam B. Virgo in peregrinatione fidei processit, 
suamque unionem cum Filio fideliter sustinuit usque ad crucem, ubi non 
sine divino consilio stetit (cf. Io. 19, 25), vehementer cum Unigenito suo 
condoluit et sacrificio Eius se materno animo sociavit, victimae de se genitae 
immolationi amanter consentiens; ac demum ab eodem Christo Iesu in cruce 
moriente uti mater discipulo, hisce verbis data est: Mulier, ecce filius tuus 
(cf. Io. 19, 26-27). 11 

59. Cum vero Deo placuerit humanae salutis sacramentum non ante so- 
lemniter manifestare quam promissum a Christo Spiritum effunderet, Apo- 
stolos videmus ante diem Pentecostes « perseverantes unanimiter in oratione 
cum mulieribus, et Maria Matre Iesu et fratribus Eius » (Act. 1, 14), Mariam 
quoque precibus suis implorantem donum Spiritus, qui in Annuntiatione 
ipsam iam obumbraverat. Denique Immaculata Virgo, ab omni originalis cul- 
pae labe praeservata immunis, 12 expleto terrestris vitae cursu, corpore et 
anima ad caelestem gloriam assumpta est, 13 ac tamquam universorum Regina 
a Domino exaltata, ut plenius conformaretur Filio suo, Domino dominantium 
(cf. Apoc. 19, 16) ac peccati mortisque victori. 14 


10 Cf. Conc. Lateranense anni 649, can. 3: Mansi 10, 1151; S. Leo M., 
Epist. ad Flav.-. PL 54, 759; Conc. Chalcedonense: Mansi 7, 462; S. Ambro- 
sius, De instit. virg .: PL 16, 320. 

11 Cf. Pius XII, Litt. Enc. Mystici Corporis , 29 iun. 1943: A.A.S., 35 (1943), 
pp. 247-248. 

12 Cf. Pius IX, Bulla Ineffabilis, 8 dec. 1854: Acta Pii IX, 1, I, p. 616, 
Denz. 1641 (2803). 

13 Cf. Pius XII, Const. Apost. Munificentissimus, 1 nov. 1950: AA.S., 42 
(1950), Denz. 2333 (3903). Cf. S. Io. Damascenus, Enc. in dorm. Dei genitricis, 
Hom. 2 et 3: PG 96, 721-761, speciatim coi. 728 B; S. Germanus Constan- 
tinop., In S. Dei gen. dorm. Serm. 1: PG 98 (6), 340-348, Serm. 3: coi. 361; 
S. Modestus Hier., In dorm. SS. Deiparae : PG 86 (2), 3277-3312. 

14 Cf. Pius XII, Litt. Enc. Ad caeli Reginam, 11 oct. 1954: A.A.S., 46 

III. De Beata Virgine et Ecclesia 

60. Unicus est Mediator noster secundum verba Apostoli: « Unus enim 
Deus, unus et Mediator Dei et hominum, homo Christus Iesus, qui dedit 
redemptionem semetipsum pro omnibus » ( 1 Tim. 2, 5-6). Mariae autem 
maternum munus erga homines hanc Christi unicam mediationem nullo modo 
obscurat nec minuit, sed virtutem eius ostendit. Omnis enim salutaris Beatae 
Virginis influxus in homines non ex aliqua rei necessitate, sed ex beneplacito 
divino exoritur et ex superabundantia meritorum Christi profluit, Eius me- 
diationi innititur, ab illa omnino dependet, ex eademque totam virtutem 
haurit; unionem autem immediatam credentium cum Christo nullo modo 
impedit sed fovet. 

61. Beata Virgo, ab aeterno una cum divini Verbi incarnatione tamquam 
Mater Dei praedestinata, divinae Providentiae consilio, his in terris exstitit 
alma divini Redemptoris Mater, singulariter prae aliis generosa socia, et 
humilis ancilla Domini. Christum concipiens, generans, alens, in templo Patri 
sistens, Filioque suo in cruce morienti compatiens, operi Salvatoris singulari 
prorsus modo cooperata est, oboedientia, fide, spe et flagrante caritate, ad 
vitam animarum supernaturalem restaurandam. Quam ob causam mater nobis 
in ordine gratiae exstitit. 

62. Haec autem in gratiae oeconomia maternitas Mariae indesinenter per- 
durat, inde a consensu quem in Annuntiatione fideliter praebuit, quamque 
sub cruce incunctanter sustinuit, usque ad perpetuam omnium electorum 
consummationem. In caelis enim assumpta salutiferum hoc munus non depo- 
suit, sed multiplici intercessione sua pergit in aeternae salutis donis nobis 
conciliandis. 15 Materna sua caritate de fratribus Filii sui adhuc peregrinanti- 
bus necnon in periculis et angustiis versantibus curat, donec ad felicem patriam 
perducantur. Propterea B. Virgo in Ecclesia, titulis Advocatae, Auxiliatrids, 
Adiutricis, Mediatricis invocatur. 16 Quod tamen ita intelligitur, ut dignitati 
et efficacitati Christi unius Mediatoris nihil deroget, nihil superaddat. 17 


(1954), pp. 633-636, Denz. 3913 ss. Cf. S. Andreas Cret., Hom. 3 in dorm. 
SS. Deiparae : PG 97, 1089-1109; S. Io. Damascenus, De fide orth., IV, 14. 
PG 94, 1153-1161. 

15 Cf. Kleutgen, textus reformatus De mysterio Verbi incarnati, cap. IV: 
Mansi 53, 290. Cf. S. Andreas Cret., In nat. Mariae, sermo 4: PG 97, 865 A; 
S. Germanus Constantinop., In annunt. Deiparae: PG 98, 321 BC. In dorm. Dei- 
parae, III: coi. 361 D; S. Io. Damascenus, In dorm. B. V. Mariae, Hom. 1, 8: PG 
96, 712 BC - 713 A. 

16 Cf. Leo XIII, Litt. Enc. Adiutricem populi, 5 sept. 1895: A.S.S., 15 
(1895-96), p. 303; S. Pius X, Litt. Enc. Ad diem illum, 2 febr. 1904: Acta, 
I, p. 154, Denz. 1978 a (3370); Pius XI, Litt. Enc. Miserentissimus, 8 maii 1928: 
A.A.S., 20 (1928), p. 178; Pius XII, Nuntius Radioph., 13 maii 1946: A.A.S., 38 
(1946), p. 266. 

17 S. Ambrosius, Epist. 63: PL 16, 1218. 

Nulla enim creatura cum Verbo incarnato ac Redemptore connumerari 
umquam potest; sed sicut sacerdotium Christi variis modis tum a ministris 
tum a fideli populo participatur, et sicut una bonitas Dei in creaturis modis 
diversis realiter diffunditur, ita etiam unica mediatio Redemptoris non exclu- 
dit, sed suscitat variam apud creaturas participatam ex unico fonte coope- 
rationem. 

Tale autem munus subordinatum Mariae Ecclesia profiteri non dubitat, 
iugiter experitur et fidelium cordi commendat, ut hoc materno fulti praesidio 
Mediatori ac Salvatori intimius adhaereant. 

63. Beata autem Virgo divinae maternitatis dono et munere, quo cum 
Filio Redemptore unitur, suisque singularibus gratiis et muneribus, etiam 
cum Ecclesia intime coniungitur: Deipara est Ecclesiae typus, ut iam docebat 
S. Ambrosius, in ordine scilicet fidei, caritatis et perfectae cum Christo unio- 
nis. 18 In mysterio enim Ecclesiae, quae et ipsa iure mater vocatur et virgo, 
Beata Virgo Maria praecessit, eminenter et singulariter tum virginis tum 
matris exemplar praebens. 19 Credens enim et oboediens, ipsum Filium Patris 
in terris genuit, et quidem viri nescia, Spiritu Sancto obumbrata, tamquam 
nova Heva, non serpenti antiquo, sed Dei nuntio praestans fidem, nullo dubio 
adulteratam. Filium autem peperit, quem Deus posuit primogenitum in multis 
fratribus ( Rom . 8, 29), fidelibus nempe, ad quos gignendos et educandos 
materno amore cooperatur. 

64. Iamvero Ecclesia, eius arcanam sanctitatem contemplans et caritatem 
imitans, voluntatemque Patris fideliter adimplens, per verbum Dei fideliter 
susceptum et ipsa fit mater: praedicatione enim ac baptismo filios, de Spi- 
ritu Sancto conceptos et ex Deo natos, ad vitam novam et immortalem ge- 
nerat. Et ipsa est virgo, quae fidem Sponso datam integre et pure custodit, 
et imitans Domini sui Matrem, virtute Spiritus Sancti, virginaliter servat inte- 
gram fidem, solidam spem, sinceram caritatem. 20 

65. Dum autem Ecclesia in Beatissima Virgine ad perfectionem iam per- 
tingit, qua sine macula et ruga existit (cf. Eph. 5, 27), christifideles adhuc 
nituntur, ut devincentes peccatum in sanctitate crescant; ideoque oculos suos 
ad Mariam attollunt, quae toti electorum communitati tamquam exemplar 
virtutum praefulget. Ecclesia de Ea pie recogitans Eamque in lumine Verbi 
hominis facti contemplans, in summum incarnationis mysterium venerabunda 
penitius intrat, Sponsoque suo magis magisque conformatur. Maria enim, 
quae, in historiam salutis intime ingressa, maxima fidei placita in se quodam- 


18 S. Ambrosius, Expos. Lc. II, 7: PL 15, 1555. 

19 Cf. Ps.-Petrus Dam., Serm. 63: PL 144, 861 AB; Godefridus a S. Vic- 
tore, In nat. B. M., Ms. Paris, Mazarine, 1002, fol. 109 r; Gerhohus Reich., 
De gloria et honore Filii hominis , 10: PL 194, 1105 AB. 

20 S. Ambrosius, l. c. et Expos. Lc. X, 24-25: PL 15, 1810; S. Augu- 
stinus, In Io. Tr. 13, 12: PL 35, 1499. Cf. Serm. 191, 2, 3: PL 38, 1010; etc. 
Cf. etiam Ven. Beda, In Lc. Expos. I, cap. 2: PL 92, 330; Isaac de Stella, 
Serm. 51: PL 194, 1863 A. 

modo unit et reverberat, dum praedicatur et colitur, ad Filium suum Eiusque 
sacrificium atque ad amorem Patris credentes advocat. Ecclesia vero, gloriam 
Christi prosequens, praecelso suo Typo similior efficitur, continuo progrediens 
in fide, spe et caritate, ac divinam voluntatem in omnibus quaerens et obse- 
quens. Unde etiam in opere suo apostolico Ecclesia ad Eam merito respicit, 
quae genuit Christum, ideo de Spiritu Sancto conceptum et de Virgine natum, 
ut per Ecclesiam in cordibus quoque fidelium nascatur et crescat. Quae Virgo 
in sua vita exemplum exstitit materni illius affectus, quo cuncti in missione 
apostolica Ecclesiae cooperantes ad regenerandos homines animentur oportet. 

IV. De cultu Beatae Virginis in Ecclesia 

66. Maria, per gratiam Dei post Filium prae omnibus angelis et homini- 
bus exaltata, utpote sanctissima Dei Mater, quae mysteriis Christi interfuit, 
speciali cultu ab Ecclesia merito honoratur. Et sane ab antiquissimis tempo- 
ribus Beata Virgo sub titulo « Deiparae » colitur, sub cuius praesidium fideles 
in cunctis periculis et necessitatibus suis deprecantes confugiunt. 21 Inde prae- 
sertim ab Ephesina Synodo cultus populi Dei erga Mariam mirabiliter crevit 
in veneratione et dilectione, in invocatione et imitatione, secundum ipsius 
verba prophetica: « Beatam me dicent omnes generationes, quia fecit mihi 
magna qui potens est» (Lc. 1, 48). Qui cultus, prout in Ecclesia semper 
exstitit, singularis omnino quamquam est, essentialiter differt a cultu ado- 
rationis, qui Verbo incarnato aeque ac Patri et Spiritui Sancto exhibetur, 
eidemque potissimum favet. Variae enim formae pietatis erga Dei Genitri- 
cem, quas Ecclesia intra limites sanae et orthodoxae doctrinae, pro tempo- 
rum et locorum conditionibus et pro indole ingenioque fidelium approbavit, 
id efficiunt ut, dum Mater honoratur, Filius, propter quem omnia (cf. Coi. 
1, 15-16) et in quo aeterno Patri « complacuit omnem plenitudinem inhabi- 
tare » (Coi. 1, 19), rite noscatur, ametur, glorificetur, Eiusque mandata 
serventur. 

67. Hanc catholicam doctrinam Sacrosancta Synodus consulto docet, 
simulque omnes Ecclesiae filios admonet, ut cultum, praesertim liturgicum, 
erga Beatam Virginem generose foveant, praxes autem et exercitia pietatis 
erga Eam saeculorum cursu a Magisterio commendata magni faciant et ea 
quae anteactis temporibus de cultu imaginum Christi, Beatae Virginis et 
Sanctorum decreta fuere, religiose servent. 22 Theologos autem verbique divini 
praecones enixe exhortatur, ut aeque ab omni falsa superlatione, quemadmo- 
dum et a nimia mentis angustia, in singulari Deiparae dignitate consideranda 
sedulo abstineant. 23 Studium Sacrae Scripturae, Sanctorum Patrum et Docto- 

21 « Sub tuum praesidium ». 

22 Conc. Nicaenum II, anno 787: Mansi 13, 378-379, Denz. 302 (600-601); 
Conc. Trident., sess. 25: Mansi 33, 171-172. 

23 Cf. Pius XII, Nuntius radioph., 24 oct. 1954: A.A.S., 46 (1954), p. 679; 
Litt. Enc. Ad caeli Reginam , 11 oct. 1954: A.A.S., 46 (1954), p. 637. 

rum Ecclesiaeque liturgiarum sub ductu Magisterii excolentes, recte illustrent 
munera et privilegia Beatae Virginis, quae semper Christum spectant, totius 
veritatis, sanctitatis et pietatis originem. Sedulo arceant quaecumque sive in 
dictis sive in factis fratres seiunctos vel alios quoscumque in errorem circa 
veram Ecclesiae doctrinam inducere possent. Meminerint porro fideles veram 
devotionem neque in sterili et transitorio affectu, neque in vana quadam cre- 
dulitate consistere, sed a vera fide procedere, qua ad Dei Genetricis excellen- 
tiam agnoscendam adducimur, et ad filialem erga Matrem nostram amorem 
eiusque virtutum imitationem excitamur. 

V. Maria, signum certae spei et solatii peregrinanti Populo Dei 

68. Interim autem Mater Iesu, quemadmodum in caelis corpore et anima 
iam glorificata, imago et initium est Ecclesiae in futuro saeculo consumman- 
dae, ita his in terris quoadusque advenerit dies Domini (cf. 2 Pt. 3, 10), tam- 
quam signum certae spei et solatii peregrinanti Populo Dei praelucet. 

69. Sacrosanctae huic Synodo magnum affert gaudium et solatium, etiam 
inter fratres seiunctos non deesse, qui Matri Domini ac Salvatoris debitum 
afferunt honorem, speciatim apud Orientales, qui ad cultum Deiparae semper 
Virginis fervido impulsu ac devoto animo concurrunt. 24 Universi christifideles 
supplicationes instantes ad Matrem Dei et Matrem hominum effundant, ut 
Ipsa, quae primitiis Ecclesiae precibus suis adstitit, nunc quoque in caelo 
super omnes beatos et angelos exaltata, in omnium Sanctorum Communione 
apud Filium suum intercedat, donec cunctae familiae populorum, sive quae 
christiano nomine decorantur, sive quae Salvatorem suum adhuc ignorant, 
cum pace et concordia in unum Populum Dei feliciter congregentur, ad glo- 
riam Sanctissimae et individuae Trinitatis. 

Haec omnia et singula quae in hac Constitutione dogmatica edicta sunt 
placuerunt Patribus. Et Nos, Apostolica a Christo Nobis tradita potestate, 
illa una cum Venerabilibus Patribus, in Spiritu Sancto approbamus, decerni- 
mus ac statuimus et quae ita synodaliter statuta sunt ad Dei gloriam promul- 
gari iubemus. * 

Romae, apud S. Petrum, die xxi mensis novembris anno mcmlxiv. 


24 Cf. Pius XI, Litt. Enc. Ecclesiam Dei, 12 nov. 1923: A.A.S., 13 (1923), 
p. 381; Pius XII, Litt. Enc. Fulgens corona, 8 sept. 1933: A.A.S., 43 (1933), 
pp. 390-391. 

* Notificationes ... cf. Communicationes II et III et Nota explicativa praevia, 
pag. 10-13. 

Decretum 

DE ECCLESIIS ORIENTALIBUS CATHOLICIS 

PAULUS EPISCOPUS 

SERVUS SERVORUM DEI 
UNA CUM SACROSANCTI CONCILII PATRIBUS 
AD PERPETUAM REI MEMORIAM 

PROOEMIUM 

1. Orientalium Ecclesiarum instituta, ritus liturgicos, traditiones eccle- 
siasticas atque vitae christianae disciplinam Ecclesia catholica magni facit. 
In eis enim, utpote veneranda antiquitate praeclaris, elucet ea quae ab Apo- 
stolis per Patres est traditio, 1 quaeque partem constituit divinitus revelati 
atque indivisi universae Ecclesiae patrimonii. Ecclesiarum igitur Orientalium, 
quae huius traditionis testes sunt vivi, sollicitudinem gerens, haec Sancta et 
Oecumenica Synodus cupiens ut eaedem floreant et novo robore apostolico 
concreditum sibi munus absolvant, praeter ea quae ad universam spectant 
Ecclesiam, capita quaedam statuere decrevit, ceteris ad providentiam Syno- 
dorum orientalium nec non Sedis Apostolicae remissis. 

DE ECCLESIIS PARTICULARIBUS SEU RITIBUS 

2. Sancta et catholica Ecclesia, quae est corpus Christi Mysticum, constat 
ex fidelibus, qui eadem fide, iisdem sacramentis et eodem regimine in Spiritu 
Sancto organice uniuntur, quique in varios coetus hierarchia iunctos coale- 
scentes, particulares Ecclesias seu ritus constituunt. Inter eas mirabilis viget 
communio, ita ut varietas in Ecclesia nedum eiusdem noceat unitati, eam 
potius declaret; Ecclesiae enim catholicae hoc propositum est, ut salvae et 
integrae maneant uniuscuiusque particularis Ecclesiae seu ritus traditiones, 
eademque pariter vult suam vitae rationem aptare variis temporum locorum- 
que necessitatibus. 2 


1 Leo XIII, Litt. Ap. Orientalium dignitas , 30 nov. 1894, in Leonis XIII 
Acta , vol. XIV, pp. 201-202. 

2 S. Leo IX, Litt. In terra pax , an. 1053: «Ut enim»; Innocentius III, 
Synodus Lateranensis IV, an. 1215, cap. IV: «Licet Graecos»; Litt. Inter 
quatuor, 2 aug. 1206: « Postulasti postmodum »; Innocentius IV, Ep. Cum de 
cetero, 27 aug. 1247; Ep. Sub catholicae, 6 mart. 1254, prooem.; Nicolaus III, 
Instructio Istud est memoriale, 9 oct. 1278; Leo X, Litt. Ap. Accepimus nuper, 
18 maii 1521; Paulus III, Litt. Ap. Dudum, 23 dec. 1534; Pius IV, Const. Roma- 
nus Pontifex, 16 febr. 1564, § 5; Clemens VIII, Const. Magnus Dominus, 23 dec. 

3. Huiusmodi particulares Ecclesiae, tum Orientis tum Occidentis, licet 
ritibus, ut aiunt, nempe liturgia, ecclesiastica disciplina et patrimonio spiri- 
tuali partim inter se differant, aequali tamen modo concreduntur pastorali 
gubernio Romani Pontificis, qui Beato Petro in primatu super universam 
Ecclesiam divinitus succedit. Eaedem proinde pari pollent dignitate, ita ut 
nulla earum ceteris praestet ratione ritus, atque iisdem f ruuntur iuribus et 
tenentur obligationibus, etiam quod attinet ad Evangelium praedicandum in 
universum mundum (cf. Mc. 16, 15), sub moderamine Romani Pontificis. 

4. Provideatur igitur ubique terrarum tuitioni atque incremento omnium 
Ecclesiarum particularium ac propterea constituantur paroeciae atque pro- 
pria hierarchia, ubi id postulat bonum spirituale fidelium. Hierarchae vero 
variarum Ecclesiarum particularium in eodem territorio iurisdictionem obti- 
nentes, curent, collatis consiliis in periodicis conventibus, unitatem actionis 
fovere, et, viribus unitis, communia adiuvare opera, ad bonum religionis expe- 
ditius promovendum et cleri disciplinam efficacius tuendam. 3 Clerici omnes 
et ascendentes ad ordines sacros bene instruantur de ritibus et praesertim de 
normis practicis in materiis interritualibus, imo et laici in institutione cate- 
chetica de ritibus eorumque normis doceantur. Omnes denique et singuli 
catholici, necnon baptizati cuiusvis Ecclesiae vel communitatis acatholicae 
ad plenitudinem communionis catholicae convenientes, proprium ubique ter- 
rarum retineant ritum eumque colant et pro viribus observent; 4 salvo iure 
recurrendi ad Sedem Apostolicam in casibus peculiaribus personarum, com- 
munitatum, vel regionum, quae, uti suprema relationum interecclesialium 
arbitra, providebit necessitatibus in spiritu oecumenico, ipsa vel per alias 
auctoritates, datis opportunis normis, decretis vel rescriptis. 

DE SPIRITUALI ECCLESIARUM ORIENTALIUM PATRIMONIO SERVANDO 

5. Historia, traditiones et plurima ecclesiastica instituta praeclare testan- 
tur quantopere de universa Ecclesia Orientales Ecclesiae meritae sint. 5 Qua- 


1595, § 10; Paulus V, Const. Solet circumspecta, 10 dec. 1615, § 3; Benedic- 
tus XIV, Ep. Enc. Demandatam, 24 dec. 1743, § 3; Ep. Enc. Allatae sunt, 26 iun. 
1755, §§ 3, 6-19, 32; Pius VI, Litt. Enc. Catholicae communionis, 24 maii 1787; 
Pius IX, Litt. In suprema, 6 ian. 1848, § 3; Litt. Ap. Ecclesiam Christi, 26 nov. 
1853; Const. Romani Vontifcis, 6 ian. 1862; Leo XIII, Litt. Ap. Praeclara, 20 iun. 
1894, n. 7; Litt. Ap. Orientalium dignitas, 30 nov. 1894, prooem.; etc. 

3 Pius XII, Motu proprio Cleri sanctitati, 2 iun. 1957, can. 4. 

4 Pius XII, Motu proprio Cleri sanctitati, 2 iun. 1957, can. 8: « sine licentia 
Sedis Apostolicae », sequendo praxim saeculorum praecedentium; item quoad bap- 
tizatos acatholicos in can. 11 habetur: « ritum quem maluerint amplecti possunt »; 
in textu proposito disponitur modo positivo observantia ritus pro omnibus et ubique 
terrarum. 

5 Cf. Leo XIII, Litt. Ap. Orientalium dignitas, 30 nov. 1894; Ep. Ap. Praeclara 
gratulationis, 20 iun. 1894, et documenta in nota 2 allata. 

propter Sancta Synodus patrimonium hoc ecclesiasticum et spirituale non 
solum aestimatione debita et iusta laude prosequitur, sed etiam tamquam 
patrimonium universae Christi Ecclesiae firmiter considerat. Quamobrem 
sollemniter declarat, Ecclesias Orientis sicut et Occidentis iure pollere et 
officio teneri se secundum proprias disciplinas peculiares regendi, utpote quae 
veneranda antiquitate commendentur, moribus suorum fidelium magis sint 
congruae atque ad bonum animarum consulendum aptiores videantur. 

6. Sciant ac pro certo habeant omnes Orientales, se suos legitimos ritus 
liturgicos suamque disciplinam semper servare posse et debere, ac nonnisi 
ratione proprii et organici progressus mutationes inducendas esse. Haec 
omnia, igitur, maxima fidelitate ab ipsis Orientalibus observanda sunt; qui 
quidem harum rerum cognitionem in dies maiorem usumque perfectiorem 
acquirere debent, et, si ab iis ob temporum vel personarum adiuncta indebite 
defecerint, ad avitas traditiones redire satagant. Illi vero qui ratione sive 
muneris, sive apostolici ministerii frequens cum Orientalibus Ecclesiis aut 
cum earum fidelibus habeant commercium, in cognitione et cultu rituum, 
disciplinae, doctrinae, historiae atque indolis Orientalium accurate, pro gra- 
vitate officii quod gerunt, instituantur. 6 Religionibus vero et associationibus 
latini ritus, quae in regionibus orientalibus vel inter fideles orientales operam 
praestant, enixe commendatur, ut, ad maiorem apostolatus efficaciam, domos 
aut etiam provincias orientalis ritus, quantum fieri potest, constituant. 7 


DE PATRIARCHIS ORIENTALIBUS 

7. Ab antiquissimis temporibus in Ecclesia viget institutio patriarchalis, 
iam a primis Synodis Oecumenicis agnita. 8 

Nomine vero Patriarchae orientalis venit episcopus, cui competit iuris- 
dictio in omnes episcopos, haud exceptis metropolitis, clerum et populum 
proprii territorii vel ritus, ad normam iuris et salvo primatu Romani Pon- 
tificis. 9 

Ubicumque Hierarcha alicuius ritus extra fines territorii patriarchalis 
constituitur, manet aggregatus hierarchiae patriarchatus eiusdem ritus ad 
normam iuris. 

8. Patriarchae Ecclesiarum Orientalium, licet alii aliis tempore poste- 


6 Cf. Benedictus XV, Motu proprio Orientis catholici, 15 oct. 1917; Pius XI, 
Litt. Enc. Rerum orientalium, 8 sept. 1928, etc. 

7 Praxis Ecclesiae catholicae temporibus Pii XI, Pii XII, Ioannis XXIII motum 
hunc abunde demonstrat. 

8 Cf. Synodum Nicaenam I, can. 6; Constantinopolitanam I, cann. 2 et 3; 
Chalcedonensem, can. 28; can. 9; Constantinopolitanam IV, can. 17; can. 21; 
Lateranensem IV, can. 5; can. 30; Florentinam, Decr. pro Graecis; etc. 

9 Cf. Synodum Nicaenam I, can. 6; Constantinopolitanam I, can. 3; Constanti- 
nopolitanam IV, can. 17; Pius XII, Motu proprio Cleri sanctitati, can. 216, § 2, 1°. 

riores, omnes tamen aequales sunt ratione dignitatis patriarchalis, salva inter 
eos praecedentia honoris legitime statuta. 10 

9. Secundum antiquissimam Ecclesiae traditionem, singulari honore pro- 
sequendi sunt Ecclesiarum Orientalium patriarchae, quippe qui suo quisque 
patriarchatui tamquam pater et caput praesint. 

Ideo statuit haec Sancta Synodus, ut eorum iura atque privilegia instau- 
rentur, iuxta antiquas traditiones uniuscuiusque Ecclesiae et Synodorum Oecu- 
menicarum decreta. 11 

Haec autem iura et privilegia sunt illa, quae tempore unionis Orientis 
et Occidentis viguerunt, etsi ad hodiernas conditiones aliquantum aptanda 
sint. 

Patriarchae cum suis synodis superiorem constituunt instantiam pro qui- 
busvis negotiis patriarchatus, non secluso iure constituendi novas eparchias 
atque nominandi episcopos sui ritus intra fines territorii patriarchalis, salvo 
inalienabili Romani Pontificis iure in singulis casibus interveniendi. 

10. Quae de Patriarchis sunt dicta, valent etiam, ad normam iuris, de 
Archiepiscopis maioribus, qui universae cuidam Ecclesiae particulari seu 
ritui praesunt. 12 

11. Cum institutum patriarchale in Ecclesiis Orientalibus sit forma regi- 
minis traditionalis, Sancta et Oecumenica Synodus exoptat ut, ubi opus sit, 
novi erigantur patriarchatus, quorum constitutio Synodo Oecumenicae vel 
Romano Pontifici reservatur. 13 

DE DISCIPLINA SACRAMENTORUM 

12. Veterem disciplinam de sacramentis apud Orientales Ecclesias vigen- 
tem, itemque praxim quae ad eorum celebrationem et ministrationem spectat, 
Sancta Oecumenica Synodus confirmat et laudat, et, si casus ferat, exoptat 
ut eadem instauretur. 


10 In synodis Oecumenicis: Nicaena I, can. 6; Constantinopolitana I, can. 3; 
Constantinopolitana IV, can. 21; Lateranensi IV, can. 5; Florentina, decr. pro 
Graecis, 6 iul. 1439, § 9. Cf. Pius XII, Motu proprio Cleri sanctitati, 2 iun. 
1957, can. 219, etc. 

11 Cf. supra, nota 8. 

12 Cf. Synodum Ephesinam, can. 8; Clemens VII, Decet Romanum Pon- 
tificem, 23 febr. 1596; Pius VII, Litt. Ap. In universalis Ecclesiae, 22 febr. 
1807; Pius XII, Motu proprio Cleri sanctitati, 2 iun. 1957, cann. 324-339; Syn. 
Carthaginem, an. 419, can. 17. 

13 Syn. Carthaginem, an. 419, cann. 17 et 57; Chalcedonensis, an. 451, 
can. 12; S. Innocentius I, Litt. Et onus et honor, a. c. 415: « Nam quid scisci- 
taris »; S. Nicolaus I, Litt. Ad consulta vestra, 13 nov. 866: « A quo autem »; 
Innocentius III, Litt. Rex regum, 25 febr. 1204; Leo XII, Const. Ap. Petrus 
Apostolorum Princeps, 15 aug. 1824; Leo XIII, Litt. Ap. Christi Domini, an. 
1895; Pius XII, Motu proprio Cleri sanctitati, 2 iun. 1957, can. 159. 

13. Disciplina de ministro S. Chrismatis inde ab antiquissimis tempori- 
bus apud Orientales vigens plene instauretur. Idcirco presbyteri hoc sacra- 
mentum conferre valent, adhibito Chrismate a patriarcha vel episcopo be- 
nedicto. 14 

14. Presbyteri omnes orientales hoc sacramentum, sive una cum Baptismo 
sive separatim, valide conferre possunt omnibus fidelibus cuiusvis ritus, 
latino haud excluso, servatis ad liceitatem praescriptis iuris tum communis 
tum particularis. 15 Presbyteri quoque latini ritus, secundum facultates quibus 
gaudent circa minis trationem huius sacramenti, valent illud etiam fidelibus 
Ecclesiarum Orientalium ministrare, sine praeiudicio ritui, servatis quoad 
liceitatem praescriptis iuris sive communis sive particularis. 16 

15. Fideles obligatione tenentur diebus dominicis et festis interesse divi- 
nae liturgiae aut, iuxta praescripta vel consuetudinem proprii ritus, celebra- 
tioni divinarum laudum. 17 Quo facilius fideles hanc obligationem adimplere 
valeant, statuitur tempus utile, pro hoc praecepto adimplendo, decurrere 
inde a vesperis vigiliae usque ad finem diei Dominicae vel festi. 18 Enixe com- 
mendatur fidelibus, ut his diebus, imo frequentius ac vel etiam quotidie, 
Sacram Eucharistiam suscipiant. 19 

16. Ob quotidianam permixtionem fidelium diversarum particularium 
Ecclesiarum in eadem regione vel territorio orientali, facultas presbyterorum 


14 Cf. Innocentius IV, Ep. Sub catholicae, 6 mart. 1254, § 3, n. 4; Syn. 
Lugdunensis II, an. 1274 (professio fidei Michaelis Palaeologi Gregorio X oblata); 
Eugenius IV, in Syn. Florentina, Const. Exsultate Deo, 22 nov. 1439, § 11; 
Clemens VIII, Instr. Sanctissimus, 31 aug. 1595; Benedictus XIV, Const. 
Etsi pastoralis, 26 maii 1742, § II, n. 1, § III, n. 1, etc.; Synodus Laodicena, 
an. 347/381, can. 48; Syn. Sisen. Armenorum, an. 1342; Synodus Libanen. Ma- 
ronitarum, an. 1736, P. II, Cap. III, n. 2, et aliae Synodi particulares. 

15 Cf. S. C. S. Officii, Instr. (ad Ep. Scepusien.), an. 1783; S. C. de 
Prop. Fide (pro Coptis), 15 mart. 1790, n. XIII; Decr. 6 oct. 1863, C, a; 
S. C. pro Eccl. Orient., 1 maii 1948; S. C. S. Officii, resp. 22 apr. 1896 
cum litt. 19 maii 1896. 

16 C.I.C., can. 782, § 4; S. C. pro Eccl. Orient., Decretum « de Sacra- 
mento Confirmationis administrando etiam fidelibus orientalibus a presbyteris 
latini ritus, qui hoc induito gaudent pro fidelibus sui ritus », 1 maii 1948. 

17 Cf. Syn. Laodicen., an. 347/381, can. 29; S. Nicephorus CP., cap. 14; 
Syn. Duinen. Armenorum, an. 719, can. 31; S. Theodorus Studita, sermo 
21; S. Nicolaus I, Litt. Ad consulta vestra, 13 nov. 866: « In quorum Apo- 
stolorum »; « Nos cupitis »; « Quod interrogatis »; « Praeterea consulitis »; « Si 
die Dominico »; et Synodi particulares. 

18 Novum quid, saltem ubi viget obligatio audiendi S. Liturgiam; ceterum 
cohaeret diei liturgicae apud Orientales. 

19 Cf. Canones Apostolorum, 8 et 9; Syn. Antiochena, an. 341, can. 2; 
Timotheus Alexandrinus, interrogat. 3; Innocentius III, Const. Quia divi- 
nae, 4 ian. 1215; et plurimae Synodi particulares Ecclesiarum Orientalium recen- 
tiores. 

cuiuscumque ritus excipiendi confessiones, a propriis hierarchis rite et sine 
ulla restrictione concessa, ad totum territorium extenditur concedentis necnon 
ad loca et fideles cuiuscumque ritus in eodem territorio, nisi hierarcha loci, 
quoad loca sui ritus, expresse renuerit. 20 

17. Ut antiqua sacramenti Ordinis disciplina in Ecclesiis Orientalibus 
iterum vigeat, exoptat haec Sancta Synodus, ut institutum diaconatus per- 
manentis ubi in desuetudinem venerit, instauretur. 21 Quoad subdiaconatum 
vero et Ordines inferiores eorumque iura et obligationes, provideat Aucto- 
ritas legislativa uniuscuiusque Ecclesiae particularis. 22 

18. Ad praecavenda matrimonia invalida, quando catholici orientales cum 
acatholicis orientalibus baptizatis matrimonium ineunt, et ad consulendum 
nuptiarum firmitati et sanctitati nec non domesticae paci, Sancta Synodus 
statuit formam canonicam celebrationis pro his matrimoniis obligare tantum 
ad liceitatem; ad validitatem sufficere praesentiam ministri sacri, servatis aliis 
de iure servandis. 23 


DE CULTU DIVINO 

19. Dies festos pro omnibus Ecclesiis Orientalibus communes in poste- 
rum constituere, transferre aut supprimere unius est Synodi Oecumenicae vel 
Sedis Apostolicae. Dies vero festos pro singulis Ecclesiis particularibus con- 
stituere, transferre aut supprimere, praeter Apostolicam Sedem, competit 
Synodis patriarchalibus aut archiepiscopalibus, debita tamen ratione habita 
totius regionis ceterarumque Ecclesiarum particularium. 24 

20. Donec perveniatur ad optatam inter omnes christianos conventionem 


20 Salva territorialitate iurisdictionis, canon providere intendit, in bonum 
animarum, pluralitati iurisdictionis in eodem territorio. 

21 Cf. Syn. Nicaena I, can. 18; Syn. Neocaesarien., an. 314/325, can. 12; 
Syn. Sardicen., an. 343, can. 8; S. Leo M., Litt. Omnium quidem, 13 ian. 444; 
Syn. Chalcedonem, can. 6; Syn. Constantinopolitana IV, cann. 23, 26; etc. 

22 Subdiaconatus consideratur apud Ecclesias Orientales plures Ordo minor, 
sed Motu proprio Pii XII, Cleri sanctitati, ei praescribuntur obligationes Ordi- 
num maiorum. Canon proponit ut redeatur ad disciplinam antiquam singularum 
Ecclesiarum quoad obligationes subdiaconorum, in derogationem iuris communis 
« Cleri sanctitati ». 

23 Cf. Pius XII, Motu proprio Crebrae allatae, 22 febr. 1949, can. 32, 
§ 2, n. 5° (facultas patriarcharum dispensandi a forma); Pius XII, Motu pro- 
prio Cleri sanctitati, 2 iun. 1957, can. 267 (facultas patriarcharum sanandi in 
radice); S. C. S. Officii et S. C. pro Eccl. Orient., an. 1957 concedunt fa- 
cultatem dispensandi a forma et sanandi ob defectum formae (ad quinquennium): 
« extra patriarchatus, Metropolitis, ceterisque Ordinariis locorum ... qui nullum 
habent Superiorem infra Sanctam Sedem ». 

24 Cf. S. Leo M., Litt. Quod saepissime, 15 apr. 454: « Petitionem autem »; 
S. Nicephorus CP., cap. 13; Syn. Sergii Patriarchae, 18 sept. 1596, can. 17; 
Pius VI, Litt. Ap. Assueto paterne, 8 apr. 1775; etc. 

de unico die, quo festivitas Paschatis ab omnibus celebretur, interim ad uni- 
tatem inter christianos in eadem regione vel natione degentes fovendam, 
Patriarchis vel Supremis in loco Auctoritatibus ecclesiasticis committitur, 
ut, unanimi consensu et collatis consiliis cum iis quorum interest, de festo 
Paschatis eadem die Dominica celebrando conveniant. 25 

21. Singuli fideles extra regionem vel territorium proprii ritus versantes, 
quoad legem de temporibus sacris, ad disciplinam in loco ubi degunt vigen- 
tem se plene conformare possunt. In familiis mixti ritus hanc legem servare 
licet iuxta unum eundemque ritum. 26 

22. Clerici et religiosi orientales celebrent iuxta propriae disciplinae 
praescripta et traditiones Laudes Divinas, quae inde ab antiqua aetate magno 
in honore fuerunt apud omnes Ecclesias Orientales. 27 Fideles quoque, exem- 
pla maiorum secuti, in Divinas Laudes pro viribus et devote incumbant. 

23. Ad Patriarcham cum Synodo vel ad Supremam cuiusque Ecclesiae 
Auctoritatem cum Consilio hierarcharum, ius pertinet moderandi usum lin- 
guarum in sacris actionibus liturgicis nec non, facta relatione ad Sedem Apo- 
stolicam, probandi versiones textuum in linguam vernaculam. 28 

DE CONVERSATIONE CUM FRATRIBUS ECCLESIARUM SEIUNCTARUM 

24. Ad Ecclesias Orientales, communionem cum Sede Apostolica Ro- 
mana habentes, peculiare pertinet munus omnium christianorum unitatem, 
orientalium praesertim, fovendi, iuxta principia decreti huius S. Synodi 
« De Oecumenismo », precibus imprimis, vitae exemplis, religiosa erga anti- 
quas traditiones orientales fidelitate, mutua et meliore cognitione, collabo- 
ratione ac fraterna rerum animorumque aestimatione. 29 

25. Ab Orientalibus seiunctis, in unitatem catholicam sub influxu gratiae 
Sancti Spiritus convenientibus, ne plus exigatur quam quod simplex fidei 
catholicae professio exigit. Et cum apud eos sacerdotium validum servatum 


25 Cf. Syn. Vaticana II, Const. De Sacra Liturgia , 4 dec. 1963. 

26 Cf. Clemens VIII, Instr. Sanctissimus , 31 aug. 1595, § 6. « Si ipsi 
graeci »; S. C. S. Officii, 7 iun. 1673, ad 1 et 3; 13 mart. 1727, ad 1; S. C. 
de Prop. Fide, Decret. 18 aug. 1913, art. 33; Decret. 14 aug. 1914, art. 27; 
Decret. 27 mart. 1916, art. 14; S. C. pro Eccl. Orient., Decret. 1 mart. 1929, 
art. 36; Decret. 4 maii 1930, art. 41. 

27 Cf. Syn. Laodicen., 347/381, can. 18; Syn. Mar Issaei Chaldaeorum, 
an. 410, can. 15; S. Nerses Glaien. Armenorum, an. 1166; Innocentius IV, 
Ep. Sub catholicae, 6 mart. 1254, § 8; Benedictus XIV, Const. Etsi pasto- 
ralis, 26 maii 1742, § 7, n. 5; Instr. Eo quamvis tempore, 4 maii 1745, §§ 42 ss. ; 
et Synodi particulares recentiores: Armenorum (1911), Cop torum (1898), Ma- 
ronitarum (1736), Rumenorum (1872), Ruthenorum (1891), Syrorum (1888). 

28 Ex traditione orientali. 

29 Ex tenore Bullarum unionis singularum Ecclesiarum orientalium catho- 
licarum. 

sit, clericis orientalibus, in unitatem catholicam convenientibus, facultas est 
proprium Ordinem exercendi, iuxta normas a competenti Auctoritate sta- 
tutas. 30 

26. Communicatio in sacris, quae unitatem Ecclesiae offendit aut forma- 
lem errori adhaesionem vel periculum aberrationis in fine, scandali et indif- 
ferentismi includit, lege divina prohibetur. 31 Praxis vero pastoralis demonstrat, 
ad fratres orientales quod spectat, varia considerari posse et debere singula- 
rum personarum adiuncta, in quibus nec unitas Ecclesiae laeditur, nec pericula 
vitanda adsunt, sed necessitas salutis et bonum spirituale animarum urgent. 
Ideo Ecclesia catholica, pro temporum, locorum et personarum adiunctis, 
mitiorem saepe adhibuit et adhibet rationem agendi, salutis media et testi- 
monium caritatis inter christianos omnibus praebens, per participationem in 
sacramentis aliisque in functionibus et rebus sacris. His attentis, Sancta Syn- 
odus, « ne impedimento propter sententiae severitatem simus iis qui sal- 
vantur » 32 et ad magis fovendam unionem cum Ecclesiis Orientalibus a nobis 
seiunctis, sequentem agendi rationem statuit. 

27. Positis memoratis principiis, Orientalibus, qui bona fide seiuncti 
inveniuntur ab Ecclesia catholica, si sponte petant et rite sint dispositi, sacra- 
menta Poenitentiae, Eucharistiae et Unctionis Infirmorum conferri possunt; 
imo, etiam catholicis eadem sacramenta licet petere ab iis ministris acatho- 
licis, in quorum Ecclesia habentur valida sacramenta, quotiescumque id ne- 
cessitas aut vera spiritualis utilitas suadeat, et accessus ad sacerdotem catho- 
licum physice vel moraliter impossibilis evadat. 33 

28. Item, positis iisdem principiis, communicatio in sacris functionibus, 
rebus et locis inter catholicos et fratres seiunctos orientales iusta de causa 
permittitur. 34 

29. Haec mitior communicationis in sacris cum fratribus Ecclesiarum 
Orientalium seiunctarum ratio vigilantiae et moderamini hierarcharum loco- 
rum committitur, ut, collatis inter se consiliis, et, si casus ferat, auditis etiam 
hierarchis Ecclesiarum seiunctarum, opportunis efficacibusque praeceptis et 
normis christianorum moderentur conversationem. 


30 Obligatio synodafis quoad fratres seiunctos orientales et quoad omnes Or- 
dines cuiuscumque gradus tum iuris divini tum ecclesiastici. 

31 Haec doctrina valet etiam in Ecclesiis seiunctis. 

32 S. Basilius M., Epistula canonica ad Amphilochium-. PG 32, 669 B. 

33 Fundamentum mitigationis consideratur: 1) validitas sacramentorum; 2) bona 
fides et dispositio; 3) necessitas salutis aeternae; 4) absentia sacerdotis proprii; 5) ex- 
clusio periculorum vitandorum et formalis adhaesionis errori. 

34 Agitur de s. d. « communicatione in sacris extrasacramentali ». Concilium 
est quod mitigationem concedit, servatis servandis. 

CONCLUSIO 

30. Magnopere laetatur Sancta Synodus de fructuosa et actuosa collabo- 
ratione Orientalium et Occidentalium Ecclesiarum Catholicarum, simulque 
declarat: hae omnes iuris dispositiones pro praesentibus conditionibus sta- 
tuuntur, usquedum Ecclesia catholica et Ecclesiae Orientales seiunctae ad 
plenitudinem communionis convenient. 

Interim tamen omnes christiani, Orientales nec non Occidentales, enixe 
rogantur, ut ferventes atque assiduas, imo quotidianas preces Deo fundant ut, 
Sanctissima Deipara auxiliante, omnes unum fiant. Orent quoque, ut tot 
christianis cuiuscumque Ecclesiae, qui, strenue profitentes Christi nomen, 
patiuntur et angustiantur, Spiritus Sancti Paracliti adfluat plenitudo confor- 
tationis et solatii. 

Omnes caritate fraternitatis invicem diligamus, honore invicem praeve- 
nientes ( Rom . 12, 10). 

Haec omnia et singula quae in hoc Decreto edicta sunt, placuerunt Pa- 
tribus. Et Nos, Apostolica a Christo Nobis tradita potestate, illa, una cum 
Venerabilibus Patribus, in Spiritu Sancto approbamus, decernimus ac statui- 
mus et quae ita synodaliter statuta sunt ad Dei gloriam promulgari iubemus. 

Romae, apud S. Petrum, die xxi mensis novembris anno mcmlxiv. 

5 

Decretum 

DE OECUMENISMO 
PAULUS EPISCOPUS 

SERVUS SERVORUM DEI 
UNA CUM SACROSANCTI CONCILII PATRIBUS 
AD PERPETUAM REI MEMORIAM 

PROOEMIUM 

1. Unitatis redintegratio inter universos Christianos promovenda unum 
est ex praecipuis Sacrae Oecumenicae Synodi Vaticanae Secundae propositis. 
Una enim atque unica a Christo Domino condita est Ecclesia, plures tamen 
christianae Communiones sese ut Iesu Christi veram haereditatem hominibus 
proponunt; discipulos quidem Domini omnes se esse profitentur at diversa 
sentiunt et per diversas ambulant vias, ac si Christus Ipse divisus sit. 1 Quae 


1 Cf. 1 Cor. 1, 13. 

sane divisio et aperte voluntati Christi contradicit et scandalo est mundo 
atque sanctissimae causae praedicandi Evangelium omni creaturae affert 
detrimentum. 

Dominus vero saeculorum, qui propositum gratiae suae erga nos pecca- 
tores sapienter et patienter prosequitur, novissime in Christianos inter se 
disiunctos animi compunctionem et desiderium unionis abundantius effundere 
incepit. Qua gratia permulti ubique homines permoti sunt atque inter fratres 
quoque nostros seiunctos amplior in dies motus, Spiritus Sancti fovente gra- 
tia, exortus est ad omnium Christianorum unitatem restaurandam. Hunc 
autem unitatis motum, oecumenicum nuncupatum, participant qui Deum 
Trinum invocant atque Iesum confitentur Dominum et Salvatorem, nec modo 
singuli seiunctim, sed etiam in coetibus congregati, in quibus Evangelium 
audierunt quosque singuli Ecclesiam dicunt esse suam et Dei. Fere omnes 
tamen, etsi diverso modo, ad Ecclesiam Dei unam et visibilem adspirant, quae 
sit vere universalis et ad universum mundum missa ut mundus ad Evange- 
lium convertatur et sic salvus fiat ad gloriam Dei. 

Haec igitur Sacra Synodus ea omnia laeto animo considerans, cum iam 
doctrinam de Ecclesia declaraverit, desiderio unitatis inter omnes Christi 
discipulos restaurandae permota, Catholicis omnibus proponere vult adiu- 
menta, vias ac modos quibus ipsi possint huic divinae vocationi et gratiae 
respondere. 

Caput I 

DE CATHOLICIS OECUMENISMI PRINCIPIIS 

2. In hoc apparuit caritas Dei in nobis, quod Filius Dei unigenitus a 
Patre in mundum missus est, ut homo factus, totum genus humanum redi- 
mendo regeneraret atque in unum congregaret. 2 Qui antequam seipsum in ara 
crucis hostiam immaculatam offerret, Patrem pro credentibus oravit, dicens: 
« Ut omnes unum sint, sicut tu Pater in me, et ego in te, ut et ipsi in nobis 
unum sint: ut credat mundus quia tu me misisti » (Io. 17, 21), et in Ecclesia 
sua Eucharistiae mirabile sacramentum instituit, quo unitas Ecclesiae et signi- 
ficatur et efficitur. Discipulis suis novum mutui amoris mandatum dedit 3 
atque Paraclitum Spiritum promisit 4 qui, Dominus et vivificans, cum eis 
maneret in aeternum. 

Exaltatus autem in cruce et glorificatus Dominus Iesus Spiritum promis- 
sum effudit, per quem Novi Foederis populum, qui est Ecclesia, in unitatem 
fidei, spei et caritatis vocavit et congregavit, sicut docet Apostolus: « Unum 
corpus et unus Spiritus sicut vocati estis in una spe vocationis vestrae. Unus 
Dominus, una fides, unum baptisma » (Eph. 4, 4-5). Etenim « quicumque 


2 Cf. 1 Io. 4, 9; Coi. 1, 18-20; Io. 11, 52. 

3 Cf. Io. 13, 34. 

4 Cf. Io. 16, 7. 

in Christo baptizati estis, Christum induistis ... Omnes enim vos unus estis 
in Christo Iesu » ( Gal . 3, 27-28). Spiritus Sanctus, qui credentes inhabitat 
totamque replet atque regit Ecclesiam, miram illam communionem fidelium 
efficit et tam intime omnes in Christo coniungit, ut Ecclesiae unitatis sit Prin- 
cipium. Ille divisiones gratiarum et ministrationum operatur, 5 variis mune- 
ribus Ecclesiam Iesu Christi ditans « ad consummationem sanctorum in opus 
ministerii, in aedificationem corporis Christi » {Eph. 4, 12). 

Ad hanc autem sanctam suam Ecclesiam ubique terrarum usque ad con- 
summationem saeculi stabiliendam, Christus munus docendi, regendi et sanc- 
tificandi Collegio Duodecim concredidit. 6 Inter eos Petrum elegit, super 
quem post fidei confessionem Ecclesiam suam aedificare decrevit; cui claves 
regni caelorum promisit 7 atque, post suae dilectionis professionem, universas 
oves in fide confirmandas 8 et in perfecta unitate pascendas commisit, 9 Ipso 
Christo Iesu summo angulari lapide 10 et pastore animarum nostrarum 11 in 
aeternum manente. 

Iesus Christus per Apostolorum eorumque successorum, nempe episco- 
porum cum Petri successore capite, fidelem Evangelii praedicationem sacra- 
mentorumque administrationem, et per gubernationem in dilectione, Spiritu 
Sancto operante, populum suum crescere vult eiusque communionem perficit 
in unitate: in confessione unius fidei, in divini cultus communi celebratione, 
necnon in familiae Dei fraterna concordia. 

Ita Ecclesia, unicus Dei grex, tamquam signum levatum in nationes, 12 
Evangelium pacis ministrans toti generi humano, 13 peregrinatur in spe ad 
patriae supernae metam. 14 

Hoc est unitatis Ecclesiae sacrum mysterium, in Christo et per Christum, 
Spiritu Sancto munerum varietatem operante. Huius mysterii supremum 
exemplar et principium est in Trinitate Personarum unitas unius Dei Patris 
et Filii in Spiritu Sancto. 

3. In hac una et unica Dei Ecclesia iam a primordiis scissurae quaedam 
exortae sunt, 15 quas ut damnandas graviter vituperat Apostolus; 16 posteriori- 
bus vero saeculis ampliores natae sunt dissensiones, et Communitates haud 


5 Cf. 1 Cor. 12, 4-11. 

6 Cf. Mt. 28, 18-20, collato Io. 20, 21-23. 

7 Cf. Mt. 16, 19, collato Mt. 18, 18. 

8 Cf. Lc. 22, 32. 

9 Cf. Io. 21, 15-17. 

10 Cf. Eph. 2, 20. 

11 Cf. 1 Vi. 2, 25; Conc. Vaticanum I, Sess. IV (1870), Constitutio Vastor 
Aeternus-. Coli. Lac. 7, 482 a. 

12 Cf. Is. 11, 10-12. 

13 Cf. Eph. 2, 17-18, collato Mc. 16, 15. 

14 Cf. 1 Vt. 1, 3-9. 

15 Cf. 1 Cor. 11, 18-19; Gal. 1, 6-9; 1 Io. 2, 18-19. 

16 Cf. 1 Cor. 1, 11 sqq.; 11, 22. 

exiguae a plena communione Ecclesiae catholicae seiunctae sunt, quandoque 
non sine hominum utriusque partis culpa. Qui autem nunc in talibus Com- 
munitatibus nascuntur et fide Christi imbuuntur, de separationis peccato 
argui nequeunt, eosque fraterna reverentia et dilectione amplectitur Ecclesia 
catholica. Hi enim qui in Christum credunt et baptismum rite receperunt, 
in quadam cum Ecclesia catholica communione, etsi non perfecta, consti- 
tuuntur. Profecto, ob discrepantias variis modis vigentes inter eos et Eccle- 
siam catholicam tum in re doctrinali et quandoque etiam disciplinari tum 
circa structuram Ecclesiae, plenae ecclesiasticae communioni opponuntur im- 
pedimenta non pauca, quandoque graviora, ad quae superanda tendit motus 
oecumenicus. Nihilominus, iustificati ex fide in baptismate, Christo incorpo- 
rantur , 17 ideoque christiano nomine iure decorantur et a filiis Ecclesiae catho- 
licae ut fratres in Domino merito agnoscuntur . 18 

Insuper ex elementis seu bonis, quibus simul sumptis ipsa Ecclesia aedifi- 
catur et vivificatur, quaedam immo plurima et eximia exstare possunt extra 
visibilia Ecclesiae catholicae saepta: Verbum Dei scriptum, vita gratiae, fides, 
spes et caritas, aliaque interiora Spiritus Sancti dona ac visibilia elementa: 
haec omnia, quae a Christo proveniunt et ad Ipsum conducunt, ad unicam 
Christi Ecclesiam iure pertinent. 

Non paucae etiam christianae religionis actiones sacrae apud fratres a 
nobis seiunctos peraguntur, quae variis modis secundum diversam condicio- 
nem uniuscuiusque Ecclesiae vel Communitatis procul dubio vitam gratiae 
reapse generare possunt atque aptae dicendae sunt quae ingressum in salutis 
communionem pandant. 

Proinde ipsae Ecclesiae 19 et Communitates seiunctae, etsi defectus illas 
pati credimus, nequaquam in mysterio salutis significatione et pondere exutae 
sunt. Iis enim Spiritus Christi uti non renuit tamquam salutis mediis, quo- 
rum virtus derivatur ab ipsa plenitudine gratiae et veritatis quae Ecclesiae 
catholicae concredita est. 

Attamen fratres a nobis seiuncti, sive singuli sive Communitates et Ec- 
clesiae eorum, unitate illa non fruuntur, quam Iesus Christus iis omnibus 
dilargiri voluit quos in unum corpus et in novitatem vitae regeneravit et 
convivificavit, quamque Sacrae Scripturae et veneranda Ecclesiae Traditio 
profitentur. Per solam enim catholicam Christi Ecclesiam, quae generale auxi- 
lium salutis est, omnis salutarium mediorum plenitudo attingi potest. Uni 


17 Cf. Conc. Florentinum, Sess. VIII (1439), Decretum Exsultate Deo: Mansi 
31, 1055 A. 

18 Cf. S. Augustinus, In Ps. 32, Enarr. II, 29: PL 36, 299. 

19 Cf. Conc. Lateranense IV (1215), Constitutio IV: Mansi 22, 990; 
Conc. Lugdunense II (1274), Professio fidei Michaelis Palaeologi: Mansi 24, 
71 E; Conc. Florentinum, Sess. VI (1439), Definitio Laetentur caeli: Mansi 
31, 1026 E. 

nempe Collegio apostolico cui Petrus praeest credimus Dominum commisisse 
omnia bona Foederis Novi, ad constituendum unum Christi corpus in terris, 
cui plene incorporentur oportet omnes, qui ad populum Dei iam aliquo 
modo pertinent. Qui populus, durante sua terrestri peregrinatione, quamvis 
in membris suis peccato obnoxius remaneat, in Christo crescit et a Deo, 
secundum Eius arcana consilia, suaviter ducitur, usquedum ad totam aeter- 
nae gloriae plenitudinem in caelesti Ierusalem laetus perveniat. 

4. Cum hodie in pluribus orbis partibus, afflante Spiritus Sancti gratia, 
oratione, verbo et opere multi conatus fiant accedendi ad illam plenitudinem 
unitatis, quam Iesus Christus vult, haec Sancta Synodus cunctos fideles 
catholicos hortatur ut, signa temporum agnoscentes, operi oecumenico sol- 
lerter participent. 

Per « Motum oecumenicum » intelliguntur activitates et incepta, quae 
pro variis Ecclesiae necessitatibus et opportunitatibus temporum ad Christia- 
norum unitatem fovendam suscitantur et ordinantur, ut sunt: primum, om- 
nes conatus ad eliminanda verba, iudicia et opera, quae fratrum seiunctorum 
condicioni secundum aequitatem et veritatem non respondeant, ideoque mu- 
tuas cum ipsis rationes difficiliores reddant; dein, in conventibus Christiano- 
rum ex diversis Ecclesiis vel Communitatibus in spiritu religioso ordinatis, 
« dialogus » inter peritos apte instructos initus, in quo unusquisque suae 
Communionis doctrinam profundius explicat eiusque characteres perspicue 
praesentat. Per hunc enim dialogum veriorem utriusque Communionis doctri- 
nae vitaeque cognitionem et magis aequam aestimationem omnes acquirunt; 
tum etiam illae Communiones eam consequuntur ampliorem collaborationem 
in quibusvis officiis ad bonum commune ab omni conscientia christiana postu- 
latis, et in oratione unanimi, sicubi licet, conveniunt. Denique omnes suam 
fidelitatem voluntati Christi circa Ecclesiam examinant atque, ut oportet, 
opus renovationis nec non reformationis strenue aggrediuntur. 

Quae omnia, cum a fidelibus Ecclesiae catholicae sub pastorum vigilantia 
prudenter et patienter perficiuntur, ad bonum aequitatis et veritatis, con- 
cordiae et collabor ationis, fraterni animi et unionis conferunt; ut hac via 
paulatim, superatis obstaculis perfectam communionem ecclesiasticam impe- 
dientibus, omnes Christiani, in una Eucharistiae celebratione, in unius uni- 
caeque Ecclesiae unitatem congregentur quam Christus ab initio Ecclesiae 
suae largitus est, quamque inamissibilem in Ecclesia catholica subsistere cre- 
dimus et usque ad consummationem saeculi in dies crescere speramus. 

Patet autem opus praeparationis ac reconciliationis eorum singulorum 
qui plenam communionem catholicam desiderant, ab oecumenico incepto na- 
tura sua distingui; nulla tamen adest oppositio, cum utrumque ex Dei mira- 
bili dispositione procedat. 

Fideles catholici in actione oecumenica sine dubio de fratribus seiunctis 
solliciti sint oportet, pro illis orando, de rebus Ecclesiae cum illis commu- 
nicando, primos gressus ad illos movendo. In primis vero ipsimet sincero 
attentoque animo ea perpendere debent, quae in ipsa Familia catholica reno- 


54 

vanda et efficienda sunt, ut eius vita fidelius et clarius testimonium reddat 
de doctrina institutisque a Christo per Apostolos traditis. 

Quamvis enim Ecclesia catholica omni a Deo revelata veritate et omnibus 
mediis gratiae ditata sit, tamen membra eius non omni quo par est fervore 
inde vivunt, ita ut vultus Ecclesiae fratribus a nobis seiunctis et universo 
mundo minus affulgeat atque regni Dei incrementum retardetur. Quapropter 
Catholici omnes ad perfectionem christianam tendere debent 20 atque, pro 
sua quisque condicione, eniti ut Ecclesia, humilitatem et mortificationem 
Iesu in corpore suo portans , 21 de die in diem mundetur et renovetur, donec 
Christus eam sibi exhibeat gloriosam, non habentem maculam aut rugam . 22 

In necessariis unitatem custodientes, omnes in Ecclesia, secundum mu- 
nus unicuique datum, cum in variis formis vitae spiritualis et disciplinae, tum 
in diversitate liturgicorum rituum, immo et in theologica veritatis revelatae 
elaboratione, debitam libertatem servent; in omnibus vero caritatem colant. 
Hac enim agendi ratione ipsi veri nominis catholicitatem simul et apostoli- 
citatem Ecclesiae in dies plenius manifestabunt. 

Ex altera parte necessarium est Catholicos cum gaudio agnoscere et aesti- 
mare bona vere christiana, a communi patrimonio promanantia, quae apud 
fratres a nobis seiunctos inveniuntur. Divitias Christi et virtutum opera agno- 
scere in vita aliorum, qui pro Christo testimonium ferunt, quandoque usque 
ad sanguinis effusionem, aequum et salutare est: Deus enim semper mira- 
bilis est et mirandus in operibus suis. 

Neque est praetereundum, quaecumque Spiritus Sancti gratia in fratribus 
seiunctis efficiuntur, eadem ad nostram quoque aedificationem conferre posse. 
Quodcumque vere christianum est, numquam germanis fidei bonis adver- 
satur, immo semper efficere potest ut perfectius ipsum mysterium Christi et 
Ecclesiae attingatur. 

Attamen divisiones Christianorum impedimento Ecclesiae sunt quominus 
ipsa ad effectum deducat plenitudinem catholicitatis sibi propriam in iis filiis, 
qui sibi quidem baptismate appositi, sed a sua plena communione seiuncti 
sunt. Immo et pro ipsa Ecclesia difficilius fit plenitudinem catholicitatis sub 
omni respectu in ipsa vitae realitate exprimere. 

Haec Sacra Synodus cum gaudio advertit participationem fidelium catho- 
licorum in actione oecumenica in dies augeri, eamque episcopis ubique terra- 
rum commendat, ut eadem promoveatur sollerter, et prudenter ab ipsis 
dirigatur. 


20 Cf. Ic. 1, 4; Rom. 12, 1-2. 

21 Cf. 2 Cor. 4, 10; Rhii. 2, 5-8. 

22 Cf. Eph. 5, 27. 

Caput II 

DE OECUMENISMI EXERCITIO 

5. Ad totam Ecclesiam sollicitudo unionis instaurandae spectat, tam ad 
fideles quam ad pastores et unumquemque secundum propriam virtutem affi- 
cit, sive in vita christiana quotidiana sive in theologicis et historicis investi- 
gationibus. Haec cura fraternam coniunctionem inter omnes Christianos exi- 
stentem iam quodammodo manifestat, atque ad plenam perfectamque unita- 
tem secundum Dei benevolentiam conducit. 

6. Cum omnis renovatio Ecclesiae 23 essentialiter in aucta fidelitate erga 
vocationem eius consistat, ea procul dubio ratio est cur motus versus unita- 
tem contendat. Ecclesia in via peregrinans vocatur a Christo ad hanc peren- 
nem reformationem qua ipsa, qua humanum terrenumque institutum, perpe- 
tuo indiget; ita ut si quae, pro rerum temporumque adiunctis, sive in mori- 
bus, sive in ecclesiastica disciplina, sive etiam in doctrinae enuntiandae modo 
— qui ab ipso deposito fidei sedulo distingui debet — minus accurate servata 
fuerint, opportuno tempore recte debiteque instaurentur. 

Haec igitur renovatio insigne obtinet momentum oecumenicum. Varii 
autem illi modi vitae Ecclesiae, per quos haec renovatio iam efficitur — ut 
sunt motus biblicus et liturgicus, praedicatio Verbi Dei atque catechesis, lai- 
corum apostolatus, vitae religiosae novae formae, matrimonii spiritualitas, 
doctrina et activitas Ecclesiae in re sociali, — tamquam pignora et auspicia 
quaedam sunt habenda, quae futuros oecumenismi progressus fauste por- 
tendunt. 

7. Oecumenismus veri nominis sine interiore conversione non datur. Ete- 
nim ex novitate mentis, 24 ex sui ipsius abnegatione atque ex caritatis liber- 
rima effusione proficiscuntur et maturescunt desideria unitatis. Ideo a Spi- 
ritu divino imploranda nobis est gratia sincerae abnegationis, humilitatis et 
mansuetudinis in serviendo, atque fraternae in alios animi liberalitatis. « Ob- 
secro itaque vos », ait Apostolus gentium, « ego vinctus in Domino, ut digne 
ambuletis vocatione, qua vocati estis, cum omni humilitate et mansuetudine, 
cum patientia supportantes invicem in caritate, solliciti servare unitatem Spi- 
ritus in vinculo pacis » (Eph. 4, 1-3). Exhortatio haec illos praesertim spectat, 
qui ad sacrum ordinem eo consilio evecti sunt, ut continuetur missio Christi, 
qui inter nos « non venit ministrari, sed ministrare » (Mi. 20, 28). 

De culpis etiam adversus unitatem valet testimonium S. Ioannis: « Si 
dixerimus quoniam non peccavimus: mendacem facimus eum, et verbum 
eius non est in nobis » ( 1 Io. 1, 10). Humili igitur prece veniam petimus a 
Deo et a fratribus seiunctis, sicut et nos dimittimus debitoribus nostris. 


23 Cf. Conc. Lateranense V, Sess. XII (1517), Constitutio Constituti : Mansi 
32, 988 B-C. 

24 Cf. Eph. 4, 23. 

Meminerint omnes christifideles se Christianorum unionem eo melius 
promovere, immo exercere, quo puriorem secundum Evangelium vitam degere 
studeant. Quo enim arctiore communione cum Patre, Verbo et Spiritu unien- 
tur, eo intimius atque facilius mutuam fraternitatem augere valebunt. 

8. Haec cordis conversio vitaeque sanctitas, una cum privatis et publicis 
suppbcationibus pro Christianorum unitate, tamquam anima totius motus 
oecumenici existimandae sunt et merito oecumenismus spiritualis nuncupari 
possunt. 

Sollemne enim est Catholicis frequenter ad illam orationem convenire 
pro Ecclesiae unitate, quam Salvator Ipse in pervigilio mortis a Patre flagran- 
ter precatus est: « Ut omnes unum sint » (Io. 17, 21). 

In quibusdam peculiaribus rerum adiunctis, cuiusmodi sunt precationes 
quae « pro unitate » indicuntur, atque in oecumenicis conventibus licitum 
est immo et optandum, ut Catholici cum fratribus seiunctis in oratione con- 
socientur. Communes eiusmodi preces perefficax sane medium sunt gratiae 
unitatis impetrandae et genuina significatio vinculorum, quibus Catholici 
cum fratribus seiunctis adhuc coniunguntur: « Ubi enim sunt duo, vel tres 
congregati in nomine meo, ibi sum in medio eorum » (Mt. 18, 20). 

Attamen communicationem in sacris considerare non licet velut medium 
indiscretim adhibendum ad Christianorum unitatem restaurandam. Quae 
communicatio a duobus principiis praecipue pendet: ab unitate Ecclesiae 
significanda, et a participatione in mediis gratiae. Significatio unitatis plerum- 
que vetat communicationem. Gratia procuranda quandoque illam commen- 
dat. De modo concreto agendi, attentis omnibus circumstantiis temporum, 
locorum et personarum, prudenter decernat auctoritas episcopalis localis, nisi 
aliud a conferentia episcopali, ad normam propriorum statutorum, vel a 
Sancta Sede statuatur. 

9. Fratrum seiunctorum animum cognoscere oportet. Ad hoc necessario 
requiritur studium, quod secundum veritatem et animo benevolo peragen- 
dum est. Catholici debito modo praeparati acquirant necesse est meliorem 
cognitionem doctrinae et historiae, vitae spiritualis et cultualis, psychologiae 
religiosae et culturae, quae fratribus propria est. Ad id assequendum multum 
iuvant ex utraque parte conventus ad theologicas praesertim quaestiones trac- 
tandas, ubi unusquisque par cum pari agat, dummodo qui in illis partem 
habent sub praesulum vigilantia, vere periti sint. Ex tali dialogo etiam clarius 
innotescet, quae sit revera Ecclesiae catholicae condicio. Hac via et seiuncto- 
rum fratrum mens melius cognoscetur eisque fides nostra aptius exponetur. 

10. Sacrae theologiae institutiones et aliae disciplinae praesertim histo- 
ricae tradantur oportet etiam sub aspectu oecumenico, ut usque accuratius 
rerum veritati respondeant. 

Multum enim interest futuros pastores et sacerdotes pollere theologia 
hoc modo adamussim elaborata, non polemice, in iis imprimis, quae fratrum 
seiunctorum erga Ecclesiam catholicam relationes spectant. 

A sacerdotum enim formatione necessaria institutio ac formatio spiri- 
tualis fidelium et religiosorum quam maxime pendet. 

Etiam Catholici in missionalia opera in iisdem terris ac alii Christiani 
incumbentes hodie praesertim cognoscant oportet quaestiones et fructus, 
quae ex oecumenismo in eorum apostolatu oriuntur. 

11. Modus ac ratio fidem catholicam exprimendi nullatenus obstaculum 
fieri debet dialogo cum fratribus. Integra doctrina lucide exponatur omnino 
oportet. Nil ab oecumenismo tam alienum est quam ille falsus irenismus, 
quo puritas doctrinae catholicae detrimentum patitur et eius sensus genuinus 
et certus obscuratur. 

Simul fides catholica et profundius et rectius explicanda est, modo et ser- 
mone qui etiam a fratribus seiunctis possit vere comprehendi. 

Insuper in dialogo oecumenico theologi catholici, doctrinae Ecclesiae 
inhaerentes, una cum fratribus seiunctis investigationem peragentes de divinis 
mysteriis, cum veritatis amore, caritate et humilitate progredi debent. In 
comparandis doctrinis meminerint existere ordinem seu « hierarchiam » veri- 
tatum doctrinae catholicae, cum diversus sit earum nexus cum fundamento 
fidei christianae. Sic via sternetur qua per fraternam hanc aemulationem omnes 
incitentur ad profundiorem cognitionem et clariorem manifestationem investi- 
gabilium divitiarum Christi. 25 

12. Coram omnibus gentibus Christiani universi fidem in Deum unum 
et trinum, in Filium Dei incarnatum, Redemptorem et Dominum nostrum 
profiteantur et communi conatu in mutua aestimatione testimonium reddant 
spei nostrae, quae non confundit. Cum hodiernis temporibus in re sociali 
cooperatio latissime instauretur, omnes prorsus homines ad communem ope- 
ram vocantur, potiore vero ratione ii, qui in Deum credunt, maxime autem 
omnes Christiani utpote Christi nomine insigniti. Omnium Christianorum 
cooperatio coniunctionem illam qua inter se uniuntur vivo modo exprimit 
atque Christi Servi vultum in pleniorem lucem ponit. Cooperatio haec, in 
non paucis nationibus iam instaurata, magis magisque perficiatur oportet, in 
regionibus praesertim, ubi evolutio socialis vel technica peragitur, sive in 
dignitate personae humanae recte aestimanda, sive in bono pacis promovendo, 
sive in sociali Evangelii applicatione prosequenda, sive in scientiis et artibus 
spiritu christiano provehendis, sive etiam in cuiusvis generis remediis adhi- 
bendis contra nostrae aetatis aerumnas, cuiusmodi sunt fames et calamitates, 
analphabetismus et inopia, penuria habitationum et non aequa bonorum distri- 
butio. Hac cooperatione omnes qui in Christum credunt facile addiscere pos- 
sunt, quomodo alii alios melius cognoscere et pluris aestimare queant atque 
ad unitatem Christianorum via sternatur. 


25 Cf. Eph. 3, 8. 

Caput III 

DE ECCLESIIS ET DE COMMUNITATIBUS ECCLESIALIBUS 
A SEDE APOSTOLICA ROMANA SEIUNCTIS 

13. Ad duas praecipuas scissionum categorias inconsutilem tunicam Christi 
afficientium oculos convertimus. 

Primae earum in Oriente evenerunt, sive contestatione dogmaticarum 
formularum Conciliorum Ephesini et Chalcedonensis, sive, posteriore tem- 
pore, per solutionem ecclesiasticae communionis inter Patriarchatus orientales 
et Sedem Romanam. 

Aliae dein, post amplius quattuor saecula, in Occidente ortae sunt ex 
eventibus qui sub nomine Reformationis communiter veniunt. Exinde a Sede 
Romana plures Communiones sive nationales sive confessionales seiunctae 
sunt. Inter eas, in quibus traditiones et structurae catholicae ex parte subsi- 
stere pergunt, locum specialem tenet Communio anglicana. 

Hae tamen diversae divisiones inter se valde differunt non solum ratione 
originis, loci et temporis, sed praesertim natura et gravitate quaestionum ad 
fidem et structuram ecclesiasticam pertinentium. 

Quam ob rem, haec Sancta Synodus, nec condiciones diversas diversorum 
Coetuum christianorum parvipendens, neque superstites, non obstante divi- 
sione, nexus inter eos praeteriens, ad prudentem actionem oecumenicam exer- 
cendam sequentes considerationes proponere decernit. 


I - De Ecclesiarum Orientalium peculiari consideratione 

14. Ecclesiae Orientis et Occidentis per non pauca saecula suam pro- 
priam viam, fraterna tamen communione fidei et vitae sacramentalis coniunc- 
tae, secutae sunt, Sede Romana moderante communi consensu, si dissensio- 
nes circa fidem vel disciplinam inter eas orirentur. Sacrosanctae Synodo gra- 
tum est, inter cetera gravis momenti, omnibus in mentem revocare plures in 
Oriente florere particulares seu locales Ecclesias, inter quas primum locum 
tenent Ecclesiae Patriarchales, et ex quibus non paucae ab ipsis Apostolis 
ortum habere gloriantur. Proinde apud Orientales praevaluit atque praevalet 
sollicitudo et cura servandi fraternas illas in fidei caritatisque communione 
necessitudines, quae inter Ecclesias locales, ut inter sorores, vigere debent. 

Praetermittendum pariter non est Ecclesias Orientis ab origine habere 
thesaurum, ex quo plura in rebus liturgicis, in traditione spirituali et in 
ordine iuridico Ecclesia Occidentis deprompsit. Neque illud parvi faciendum 
est fundamentalia dogmata christianae fidei de Trinitate et de Verbo Dei, 
ex Virgine Maria incarnato, in Conciliis oecumenicis in Oriente celebratis 
definita esse. Ad hanc fidem servandam illae Ecclesiae multa et passae sunt 
et patiuntur. 

Tradita autem ab Apostolis haereditas diversis formis et modis acceptata 
est et inde ab ipsis Ecclesiae primordiis hic et illic varie explicata ob diversi- 
tatem quoque ingenii et vitae condicionum. Quae omnia, praeter causas 
externas, propter defectum etiam mutuae comprehensionis et caritatis sepa- 
rationibus ansam praebuerunt. 

Quamobrem Sacrosancta Synodus omnes quidem, sed praesertim eos 
exhortatur qui in instaurationem plenae communionis optatae inter Ecclesias 
orientales et Ecclesiam catholicam incumbere intendunt, ut debitam consi- 
derationem habeant de hac peculiari condicione nascentium crescentiumque 
Ecclesiarum Orientis et' de indole relationum, quae inter eas et Sedem Ro- 
manam ante separationem vigebant atque rectam de his omnibus existimatio- 
nem sibi efforment. Haec accurate servata ad dialogum intentum summopere 
conferent. 

15. Omnibus quoque notum est quanto cum amore Christiani orientales 
liturgica Sacra peragant, praesertim celebrationem eucharisticam, fontem 
vitae Ecclesiae et pignus futurae gloriae, qua fideles cum episcopo uniti ac- 
cessum ad Deum Patrem habentes per Filium Verbum incarnatum, passum 
et glorificatum, in effusione Sancti Spiritus, communionem cum Sanctissima 
Trinitate consequuntur, « divinae consortes naturae » (2 Petr. 1, 4) effecti. 
Proinde per celebrationem Eucharistiae Domini in his singulis Ecclesiis, Ec- 
clesia Dei aedificatur et crescit, 26 et per concelebrationem communio earum 
manifestatur. 

In cultu hoc liturgico Mariam semper Virginem, quam Oecumenica Syn- 
odus Ephesina solemniter Deiparam Sanctissimam proclamavit ut vere et 
proprie Christus Filius Dei et Filius Hominis secundum Scripturas agnosce- 
retur, Orientales pulcherrimis hymnis magnificant et multos quoque Sanctos, 
inter quos Patres universalis Ecclesiae, collaudant. 

Cum autem illae Ecclesiae, quamvis seiunctae, vera sacramenta habeant, 
praecipue vero, vi successionis apostolicae, Sacerdotium et Eucharistiam, 
quibus arctissima necessitudine adhuc nobiscum coniunguntur, quaedam 
communicatio in sacris, datis opportunis circumstantiis et approbante aucto- 
ritate ecclesiastica, non solum possibilis est sed etiam suadetur. 

In Oriente quoque inveniuntur divitiae illarum traditionum spiritualium, 
quas praesertim monachismus expressit. Ibi enim inde a gloriosis Sanctorum 
Patrum temporibus floruit spiritualitas illa monastica, quae dein ad occiden- 
tales partes manavit et ex qua religiosum latinorum institutum tamquam e 
suo fonte originem duxit ac deinceps novum vigorem identidem accepit. 
Quapropter enixe commendatur ut Catholici frequentius accedant ad has spi- 
rituales Patrum Orientalium divitias quae hominem totum ad divina contem- 
planda evehunt. 


26 Cf. S. Ioannes Chrysostomus, In loannetn Homelia XLVI: PG 59, 
260-262. 

Ditissimum Orientalium patrimonium liturgicum et spirituale cognoscere, 
venerari, conservare et fovere omnes sciant maximi esse momenti ad pleni- 
tudinem traditionis christianae fideliter custodiendam et ad reconciliationem 
orientalium et occidentalium Christianorum perficiendam. 

16. Praeterea a primis iam temporibus Ecclesiae Orientis disciplinas pro- 
prias a Sanctis Patribus atque Synodis, etiam Oecumenicis, sancitas seque- 
bantur. Cum autem unitati Ecclesiae minime obstet, immo decorem eius 
augeat et ad missionem eius implendam non parum conferat quaedam morum 
consuetudinumque diversitas, uti supra memoratur, Sacra Synodus, ad omne 
dubium tollendum, declarat Ecclesias Orientis, memores necessariae unitatis 
totius Ecclesiae, facultatem habere se secundum proprias disciplinas regendi, 
utpote indoli suorum fidelium magis congruas atque bono animorum consu- 
lendo aptiores. Perfecta huius tradi tionalis principii observantia, non semper 
quidem servata, ad ea pertinet quae ad unionem restaurandam tamquam 
praevia condicio omnino requiruntur. 

17. Quae supra de legitima diversitate dicta sunt, eadem placet etiam 
de diversa theologica doctrinarum enuntiatione declarare. Etenim in veritatis 
revelatae exploratione methodi gressusque diversi ad divina cognoscenda et 
confitenda in Oriente et in Occidente adhibiti sunt. Unde mirum non est 
quosdam aspectus mysterii revelati quandoque magis congrue percipi et in 
meliorem lucem poni ab uno quam ab altero, ita ut tunc variae illae theolo- 
gicae formulae non raro potius inter se compleri dicendae sint quam opponi. 
Ad traditiones theologicas authenticas Orientalium quod attinet, agnoscen- 
dum est eas eximio quidem modo in Sacris Scripturis radicatas esse, vita litur- 
gica foveri et exprimi, viva apostolica traditione scriptisque Orientalium Pa- 
trum ac spiritualium auctorum nutriri, ad rectam vitae institutionem, immo 
ad christianam veritatem plene contemplandam tendere. 

Haec Sancta Synodus, gratias agens Deo quod multi orientales Ecclesiae 
catholicae filii, qui hoc patrimonium custodiunt et illud purius pleniusque 
vivere cupiunt, iam cum fratribus traditionem occidentalem colentibus in 
plena communione vivunt, declarat, totum hoc patrimonium spirituale ac 
liturgicum, disciplinare ac theologicum in diversis suis traditionibus ad ple- 
nam catholicitatem et apostolicitatem Ecclesiae pertinere. 

18. His omnibus bene perspectis, haec Sacrosancta Synodus renovat id 
quod a Sacris praeteritis Conciliis nec non a Romanis Pontificibus declaratum 
est, nempe ad communionem et unitatem restaurandam vel servandam opus 
esse « nihil ultra imponere oneris quam necessaria » {Act. 15, 28). Vehe- 
menter etiam exoptat ut ad eam paulatim consequendam omnes conatus exinde 
intendant in variis institutis et formis vitae Ecclesiae, praesertim oratione et 
fraterno dialogo circa doctrinam et muneris pastoralis urgentiores aetatis no- 
strae necessitates. Eodem modo pastoribus et fidelibus Ecclesiae catholicae 
commendat necessitudines cum eis qui non iam in Oriente, sed procul a 
patria vitam degunt, ut fraterna collaboratio cum eis in spiritu caritatis et 
secluso omni spiritu contentiosae aemulationis crescat. Quod si hoc opus 

toto animo promoveatur, Sacrosancta Synodus sperat fore, ut sublato pariete 
occidentalem orientalemque Ecclesiam dividente, unica tandem fiat mansio 
angulari firmata lapide, Christo Iesu, qui faciet utraque unum. 27 


II - De Ecclesiis et Communitatibus ecclesialibus in Occidente seiunctis 

19. Ecclesiae et Communitates ecclesiales, quae vel in gravissimo illo 
rerum discrimine, quod in Occidente iam ab exeunte medio aevo initium 
sumpsit, vel posterioribus temporibus ab Apostolica Sede Romana separatae 
sunt, cum Ecclesia catholica peculiari affinitate ac necessitudine iunguntur ob 
diuturnam populi christiani vitam praeteritis saeculis in ecclesiastica com- 
munione peractam. 

Cum hae vero Ecclesiae et Communitates ecclesiales propter diversita- 
tem originis, doctrinae et vitae spiritualis non tantum a nobis, sed etiam 
inter se non parum differant, eas aeque describere opus perdifficile est, quod 
hic aggredi non intendimus. 

Quamvis motus oecumenicus et desiderium pacis cum Ecclesia catholica 
nondum ubique invaluerint, spes nobis est fore ut in omnibus sensus oecume- 
nicus et mutua aestimatio paulatim crescant. 

Attamen agnoscendum est inter has Ecclesias et Communitates atque 
Ecclesiam catholicam magni ponderis discrepantias adesse, non tantum indolis 
historicae, sociologicae, psychologicae, culturalis, sed imprimis interpretatio- 
nis revelatae veritatis. Quo autem facilius, non obstantibus illis differentiis, 
dialogus oecumenicus instaurari possit, in sequentibus quaedam efferre volu- 
mus quae fundamentum huius dialogi atque incitamentum esse possunt ac 
debent. 

20. Mens nostra eos imprimis Christianos respicit, qui Iesum Christum 
ut Deum ac Dominum et unicum mediatorem inter Deum et homines palam 
confitentur ad unius gloriam Dei, Patris et Filii et Spiritus Sancti. Non leves 
scimus quidem existere discrepantias a doctrina catholicae Ecclesiae etiam 
de Christo Verbo Dei incarnato et de opere redemptionis, proinde de mysterio 
ministerioque Ecclesiae et munere Mariae in opere salutis. Laetamur tamen 
videntes fratres seiunctos in Christum tamquam fontem et centrum commu- 
nionis ecclesiasticae intendere. Desiderio tacti unionis cum Christo compel- 
luntur ad unitatem magis magisque quaerendam atque etiam ad testimonium 
fidei suae ubique apud gentes reddendum. 

21. Sacrarum Scripturarum amor et veneratio ac prope cultus fratres 
nostros ad constans et sollers Sacrae Paginae studium adducunt: Evangelium 
« virtus enim Dei est in salutem omni credenti, Iudaeo primum, et Graeco » 
( Rom . 1, 16). 


27 Cf. Conc. Florentinum, Sess. VI (1439), Definitio Laetentur caeli-. Mansi 
31, 1026 E. 

Spiritum Sanctum invocantes, in ipsis Sacris Scripturis Deum inquirunt 
quasi sibi loquentem in Christo, a Prophetis praenuntiato, Verbo Dei pro 
nobis incarnato. In iis vitam Christi contemplantur et ea quae Divinus Ma- 
gister ad salutem hominum docuit et peregit, mysteria praesertim mortis 
eius et resurrectionis. 

At cum Christiani a nobis seiuncti auctoritatem divinam Sacrorum Libro- 
rum affirmant, aliter ac nos — diversi quidem diverse — sentiunt de habitu- 
dine Scripturas inter et Ecclesiam, in qua secundum fidem catholicam magi- 
sterium authenticum peculiarem obtinet locum in Verbo Dei scripto expo- 
nendo et praedicando. 

Nihilominus Sacra Eloquia in ipso dialogo eximia sunt instrumenta in 
potenti manu Dei ad illam unitatem adipiscendam, quam Salvator omnibus 
hominibus exhibet. 

22. Baptismi Sacramento, quandocumque iuxta Domini institutionem 
rite confertur ac debita animi dispositione accipitur, homo vere Christo cru- 
cifixo et glorificato incorporatur atque ad vitae divinae consortium regene- 
ratur iuxta illud Apostoli: « consepulti ei in baptismo, in quo et resurrexistis 
per fidem operationis Dei, qui suscitavit illum a mortuis » {Coi. 2, 12 ). 28 

Baptismus igitur vinculum unitatis sacramentale constituit vigens inter 
omnes qui per illum regenerati sunt. Attamen baptismus per se dumtaxat 
initium et exordium est, quippe qui totus in acquirendam tendit plenitudi- 
nem vitae in Christo. Itaque baptismus ordinatur ad integram fidei profes- 
sionem, ad integram incorporationem in salutis institutum, prout ipse Christus 
illud voluit, ad integram denique in communionem eucharisticam insertionem. 

Communitates ecclesiales a nobis seiunctae, quamvis deficiat earum plena 
nobiscum unitas ex baptismate profluens, et quamvis credamus illas, praeser- 
tim propter Sacramenti Ordinis defectum, genuinam atque integram substan- 
tiam Mysterii eucharistici non servasse, tamen, dum in Sancta Coena mortis 
et resurrectionis Domini memoriam faciunt, vitam in Christi communione 
significari profitentur atque gloriosum Eius adventum exspectant. Quaprop- 
ter doctrina circa Coenam Domini, cetera sacramenta et cultum ac Ecclesiae 
ministeria obiectum dialogi constituat oportet. 

23. Christiana horum fratrum conversatio fide in Christum alitur, bapti- 
smatis gratia et Verbo Dei audito fovetur. Manifestatur quidem in oratione 
privata, in meditatione biblica, in familiae christianae vita, in cultu commu- 
nitatis ad laudem Dei congregatae. Ceteroquin cultus eorum nonnumquam 
elementa conspicua communis antiquae liturgiae prae se fert. 

Fides qua Christo creditur fructus edit in laude et gratiarum actione pro 
beneficiis divinitus acceptis; accedit vivus iustitiae sensus et sincera caritas 
in proximum. Haec autem operosa fides haud pauca etiam instituta ad mise- 
riam spiritualem et corporalem sublevandam, ad iuventutis educationem 


28 Cf. Rom. 6, 4. 

excolendam, ad sociales vitae condiciones humaniores reddendas, ad pacem 
universim constabiliendam protulit. 

Quod si inter Christianos multi non semper eadem ratione atque Catho- 
lici Evangelium in re morali intelligunt neque easdem solutiones difficilio- 
rum hodiernae societatis quaestionum admittunt, nihilominus ut nos volunt 
verbo Christi ut fonti christianae virtutis haerere et apostolico oboedire 
praecepto: « Omne, quodcumque facitis in verbo aut in opere, omnia in no- 
mine Domini Iesu Christi, gratias agentes Deo et Patri per Ipsum » {Coi. 
3, 17). Hinc dialogus oecumenicus de morali Evangelii applicatione initium 
sumere potest. 

24. Sic post breviter expositas condiciones, quibus exerceri contingit actio 
oecumenica, et principia quibus moderanda est, fidenter oculos ad futura 
convertimus. Haec Sacrosancta Synodus hortatur fideles, ut a quavis levitate 
vel imprudenti zelo se abstineant, quae vero progressui unitatis nocere pos- 
sint. Eorum enim oecumenica actio non potest esse nisi plene sincereque 
catholica, fidelis nempe veritati, quam ab Apostolis et Patribus accepimus, 
et consentanea fidei, quam Ecclesia catholica semper professa est, ac simul 
in eam plenitudinem tendens, qua Dominus decursu temporum Corpus Suum 
vult augeatur. 

Haec Sacrosancta Synodus instanter exoptat ut filiorum Ecclesiae catho- 
licae incepta cum inceptis fratrum seiunctorum coniuncta progrediantur, 
quin Providentiae viis ullum ponatur obstaculum et quin futuris Spiritus 
Sancti impulsionibus praeiudicetur. Insuper se consciam esse declarat hoc 
sanctum propositum reconciliandi Christianos omnes in unitate unius uni- 
caeque Ecclesiae Christi humanas vires et dotes excedere. Quapropter spem 
suam in oratione Christi pro Ecclesia, in amore Patris erga nos, in virtute 
Spiritus Sancti penitus ponit. « Spes autem non confundit: quia caritas Dei 
diffusa est in cordibus nostris per Spiritum Sanctum qui datus est nobis » 
( Rom . 5, 5). 

Haec omnia et singula quae in hoc Decreto edicta sunt, placuerunt Patri- 
bus. Et Nos, Apostolica a Christo Nobis tradita potestate, illa, una cum Ve- 
nerabilibus Patribus, in Spiritu Sancto approbamus, decernimus ac statuimus 
et quae ita synodaliter statuta sunt ad Dei gloriam promulgari iubemus. 

Romae, apud S. Petrum, die xxi mensis novembris anno mcmlxiv. 

Ego PAULUS Catholicae Ecclesiae Episcopus. 

Ego Eugenius ep. Ostiensis ac Portuensis et S. Rufinae card. Tisserant, Sacri 

Collegii Decanus.* 

Ego Ioseph ep. Albanensis card. Pizzardo. 


* Quidam Patres suffragium dederunt, quin decreta Ss. Concilii subsignaverint. 

In Concilio Oecumenico concessum est ut crucem suo nomini apponerent iis quoque Pa- 
tribus Cardinalibus qui, etsi ordinis presbyteralis, episcopi tamen residentiales essent. 

03 Ego Benedictus ep. Praenestinus card. Aloisi Masella. 

03 Ego Hamletus Ioannes ep. tit. Tusculanus card. Cicognani. 

0 Ego Ioseph ep. tit. Sabinensis et Mandelensis card. Ferretto. 

03 Ego Emmanuel titulo Ss. Marcellini et Petri presb. card. Gongalves Cerejeira, 
patr. Lisbonensis. 

03 Ego Ignatius Gabriel titulo Basilicae XII Apostolorum presb. card. Tappouni, 
patr. Antiochenus Syrorum. 

Ego Iacobus Aloisius titulo S. Laurentii in Damaso presb. card. Copello, S.R.E. 
Cancellarius. 

0 Ego Petrus titulo Ss.mae Trinitatis in Monte Pincio presb. card. Gerlier, 
arch. Lugdunensis et Viennensis, primas Galliae. 

Ego Gregorius Petrus titulo S. Bartholomaei in Insula presb. card. Agagianian. 
03 Ego Normannus Thomas titulo Ss. Quattuor Coronatorum presb. card. Gilroy, 
arch. Sydney ensis. 

03 Ego Ioseph titulo S. Ioannis ante Portam Latinam presb. card. Frings, arch. 
Coloniensis. 

03 Ego Ernestus titulo S. Sabinae presb. card. Ruffini, arch. Panormitanus. 

03 Ego Antonius titulo S. Laurentii in Panisperna presb. card. Caggiano, arch. 
Bonaerensis. 

Ego Petrus titulo S. Laurentii in Lucina presb. card. Ciriaci. 

03 Ego Mauritius titulo S. Mariae de Pace presb. card. Feltin, arch. Parisiensis. 
03 Ego Iacobus titulo S. Mariae in Transpontina presb. card. Lercaro, arch. Bo- 
noniensis. 

03 Ego Stephanus titulo S. Mariae Trans Tiberim presb. card. Wyszynski, arch. 

Gnesnensis et Varsaviensis, primas Poloniae. 

03 Ego Ferdinandus titulo S. Augustini presb. card. Quiroga y Palacios, arch. 
Compostellanus. 

03 Ego Paulus Aemilius titulo S. Mariae Angelorum in Thermis presb. card. 
Leger, arch. Marianopolitanus. 

03 Ego Ioannes titulo S. Marci presb. card. Urbani, patr. Venetiarum. 

Ego Paulus titulo S. Mariae in Vallicella presb. card. Giobbe, S.R.E. Datarius. 
Ego Ferdinandus titulo S. Eustachii presb. card. Cento. 

03 Ego Ioseph titulo S. Honuphrii in Ianiculo presb. card. Garibi y Rivera, 
arch. Guadalajarensis. 

Ego Carolus titulo S. Agnetis extra moenia presb. card. Confalonieri. 

03 Ego Paulus titulo Ss. Quirici et Iulittae presb. card. Richaud, arch. Bur- 
digalensis. 

03 Ego Ioseph Maria titulo Ss. Viti, Modesti et Crescentiae presb. card. Bueno y 
Monreal, arch. Hispalensis. 

03 Ego Franciscus titulo S. Eusebii presb. card. Konig, arch. Vindobonensis. 

0 Ego Iulius titulo S. Mariae Scalaris presb. card. Dopfner, arch. Monacensis 
et Frisingensis. 

Ego Paulus titulo S. Andreae Apostoli de Hortis presb. card. Marella. 

Ego Gustavus titulo S. Hieronymi Illiricorum presb. card. Testa. 

03 Ego Albertus titulo S. Caeciilae presb. card. Meyer, arch. Chicagiensis. 

Ego Aloisius titulo S. Andreae de Valle presb. card. Traglia. 

03 Ego Petrus Tatsuo titulo S. Antonii Patavini de urbe presb. card. Doi, arch. 
Tokiensis. 

03 Ego Ioseph titulo S. Ioannis Baptistae Florentiorum presb. card. Lefebvre, 
arch. Bituricensis. 

03 Ego Bernardus titulo S. Ioachimi presb. card. Alfrink, arcb. Ultraiectensis. 
03 Ego Laureanus titulo S. Francisci Assisiensis ad Ripam Maiorem presb. card. 
Rugambwa, ep. Bukobaensis. 

03 Ego Ioseph titulo Ss.mi Redemptoris et S. Alfonsi in Exquiliis presb. card. 
Ritter, arch. S. Ludovici. 

03 Ego Ioseph Humbertus titulo Ss. Andreae et Gregorii ad Clivum Scauri presb. 
card. Quintero, arch. Caracensis. 

03 Ego Aloisius titulo S. Mariae Novae presb. card. Concha, arch. Bogotensis. 
Ego Iosephus titulo S. Priscae presb. card. Da Costa Nunes. 

Ego Hildebrandus titulo S. Sebastiani ad Catacumbas presb. card. Antoniutti. 

Ego Ephraem titulo S. Crucis in Hierusalem presb. card. Forni. 

03 Ego Ioannes titulo S. Mariae de Aracoeli presb. card. Landazuri Ricketts, 
arch. Limanus, primas Peruviae. 

03 Ego Radulphus titulo S. Bernardi ad Thermas presb. card. Silva Henriquez, 
arch. S. Iacobi in Chile. 

03 Ego Leo Ioseph titulo S. Petri ad Vincula presb. card. Suenens, arch. Mech- 
liniensis-Bruxellensis . 

Ego Alaphridus S. Mariae in Domnica protodiac. card. Ottaviani. 

Ego Albertus S. Prudentianae diae. card. Di Jorio. 

Ego Franciscus S. Mariae in Cosmedin diae. card. Roberti. 

Ego Arcadius Ss. Blasii et Caroli ad Catinarios diae. card. Larraona. 

Ego Franciscus Ss. Cosmae et Damiani diae. card. Morano. 

Ego Guillelmus Theodorus S. Theodori in Palatio card. Heard. 

Ego Augustinus S. Sabae diae. card. Bea. 

Ego Antonius S. Eugenii diae. card. Bacci. 

Ego Frater Michael S. Pauli Apostoli in Arenula diae. card. Browne. 

Ego Ioachim Anselmus S. Apollnariis diae. card. Albareda. 

0 Ego Stephanus I Sidarouss, patr. Alexandrinus Coptorum. 

03 Ego Maximus IV Saigh, patr. Antiochenus Melchitarum. 

03 Ego Paulus Petrus Meouchi, patr. Antiochenus Maronitarum. 

03 Ego Albertus Gori, patr. Hierosolymitanus Latinorum. 

03 Ego Paulus II Cheikho, patr. Babylonensis Chaldaeorum. 

03 Ego Ignatius Petrus XVI Batanian, patr. Ciliciae Armenorum. 

03 Ego Ioseph Viera Alvernaz, patr. Indiarum Orientalium. 

03 Ego Ioseph Slipyj, arch. Leopolitanus Ukrainorum, primas Ukrainiae. 

03 Ego Ioannes Carolus McQuaid, arch. Dublkiensis, primas Hiberniae. 

03 Ego Andreas Rohracher, arch. Salisburgensis, primas Germaniae. 

03 Ego Octavius Antonius Beras, arch. S. Dominici, primas Indiarum Occiden- 
talium. 

03 Ego Mauritius Roy, arch. Quebecensis, primas Canadiae. 

03 Ego Demetrius Moscato, arch. primas Salernitanus et administrator perpetuus 
Acernensis. 

03 Ego Hugo Camozzo, arch. Pisanus et primas Sardiniae et Corsicae. 

03 Ego Alexander Tokic, arch. Antibarensis et primas Serbiae. 

0 Ego Michael Darius Miranda y Gomez, arch. Mexicanus, primas Mexici. 
0 Ego Ioannes Carolus Heenan, arch. Vestmonasteriensis, primas Angliae. 
0 Ego Villelmus Conway, arch. Armachanus, primas totius Hiberniae. 

0 Ego Franciscus M. da Silva, arch. Bracharensis, primas Hispaniarum. 

0 Ego Andreas Cesarano, arch. Sipontinus. 

£0 Ego Aloisius Centoz, arch. tit. Edessenus in Osrhoene. 

£0 Ego Ioseph Attipetty, arch. Verapolitanus. 

£0 Ego Ioannes Emmanuel Gonzalez Arbelaez, arch. tti. Oxyrynchitanus. 

£0 Ego Antonius Riberi, arch. tit. Darensis. 

£0 Ego Ioannes Georgius Stete, arch. Damascenus Syrorum. 

£0 Ego Ludovicus Mathias, arch. Madrapolitanus et Meliaporensis 
£0 Ego Paulus Kiredjian, arch. Constantinopolitanus Armenorum. 

£0 Ego Fredericus Eduardus Camillus Lamy, arch. tit. Byziensis. 

£0 Ego Iustinus Daniel Simonds, arch. Melboumensis, 

0 Ego Floridus Ambrosius Acciari, arch. Rhodiensis. 

0 Ego Vincentius Alexander Gonzalez y Robleto, arch. Managuensis. 

0 Ego Patricius Finbar Ryan, arch. Portus Hispaniae. 

0 Ego Ioseph DescufE, arch. Smyrnensis. 

0 Ego Athanasius Toutoungi, arch. Aleppensis Melkitarum. 

0 Ego Marianus Rossell y Arellano, arch. Guatimalensis. 

0 Ego Alfredus Silva Santiago, arch. tit. Petrensis in Palaestina. 

0 Ego Matthaeus Beovich, arch. Adelaidensis. 

0 Ego Ioseph Walsh, arch. Tuamensis. 

0 Ego Nerces Tayroyan, arch. Babylonensis Armenorum. 

0 Ego Aemilius Mauri tius Guerry, arch. Cameracensis. 

0 Ego Moises Alves de Pinho, arch. Luandensis. 

0 Ego Georgius Cabana, arch. Sherbrookensis. 

0 Ego Laurentius Jager, arch. Paderbornensis. 

0 Ego Norbertus Perini, arch. Firmanus. 

0 Ego Mesrop Habozian, arch. tit. Camaco. 

0 Ego Norbertus Robichaud, arch. Monctonensis. 

0 Ego Fortinus Gomez Leon, arch. Antequerensis. 

0 Ego Franciscus Ayoub, arch. Aleppensis Maronitarum. 

0 Ego Alfredus Cifuentes Gomez, arch. Serenensis. 

0 Ego Abel Isidorus Antezana y Rojas, arch. Pacensis in Bolivia. 

0 Ego Michael Gonzi, arch. Melitensis. 

0 Ego Marcellinus Olaechea Loizaga, arch. Valentinus. 

0 Ego Humbertus Malchiodi, arch.-ep. Placentinus. 

0 Ego Ioseph Antonius 0’Sullivan, arch. Kingstoniensis. 

0 Ego Ioseph Cheikho, arch. Sehnaensis Chaldaeorum. 

0 Ego Marius de Miranda Vilas-Boas, arch. Parahybensis. 

0 Ego Carolus Albertus Ferrero di Cavallerleone, arch. tit. Trapezuntinus. 
0 Ego Franciscus Imberti, arch. Vercellensis. 

0 Ego Carolus de Provencheres, arch. Aquensis in Gallia. 

0 Ego Aegidius Bignamini, arch. Anconitanus. 

0 Ego Thomas Cooray, arch. Colombensis in Ceylon. 

0 Ego Ioseph D’Avack, arch. tit. Leontopolitanus in Pamphylia. 

03 Ego Fredericus Melendro, arch. Nganchimensis. 

03 Ego Pacificus Vanni, arch. tit. Proconnesius. 

03 Ego Paulus Yii Pin, arch. Nanchimensis. 

03 Ego Aloisius Morel, arch. tit. Aeniensis. 

03 Ego Dominicus Lucas Capozi, arch. Taeiuenensis. 

03 Ego Alexander Derouineau, arch. Coenmimensis. 

03 Ego Ignatius Ziade, arch. Berytensis Maronitarum. 

© Ego Ioseph Burzio, arch. tit. Gortyniensis. 

03 Ego Paulus Schulte, arch. Indianapolitanus. 

03 Ego Caietanus Pollio, arch. Hydruntinus. 

03 Ego Alfredus Vincentius Scherer, arch. Portalegrensis in Brasilia. 

03 Ego Angelus Rossini, arch. Amalphitanus. 

03 Ego Gabriel Garrone, arch. Tolosanus. 

03 Ego Antonius Taffi, arch. tit. Sergiopolitanus. 

03 Ego Petrus Thomas McKeefry, arch. Vellingtonensis. 

03 Ego Antonius Gregorius Vuccino, arch. tit. Aprensis. 

03 Ego Alexander Scandar, arch.-ep. Lycopolitanus. 

03 Ego Sebastianus Fraghi, arch. Arborensis. 

03 Ego Laurentius Gargiulo, arch. tit. Germensis in Hellesponto. 

03 Ego Ludovicus M. Ferdinandus de Bazelaire de Ruppiere, arch. Chambe- 
riensis. 

© Ego Reginaldus Ioseph M. Addazzi, arch. Tranensis et Barolensis. 

03 Ego Patritius Ludovicus 0’Boyle, arch. Vashingtonensis. 

03 Ego Michael 0’Neill, arch. Reginatensis. 

03 Ego Ioseph M. Martin, arch. Rothomagensis. 

03 Ego Patricius M. 0’Donnell, arch. tit. Pelusiotanus. 

03 Ego Ioannes Rizzo, arch. Rossanensis. 

03 Ego Iacobus Cornelius van Miltenburg, arch.-ep. Hyderabadensis in Pakistan. 
© Ego Robertus Ronca, arch. tit. Naupactensis. 

03 Ego Raphael Mario Radossi, arch. Spoletanus. 

03 Ego Ioannes B. Bosio, arch. Theatinus. 

03 Ego Philippus Nabaa, arch. Berytanus et Gibailensis Melkitarum. 

03 Ego Marcellus Lefebvre, arch. tit. Synnadensis in Phrygia. 

03 Ego Vido Aloisius Bentivoglio, arch. Catanensis. 

03 Ego Emmanuel M. Ferreira da Silva, arch. tit. Cyzicensis. 

03 Ego Isaac Ghattas, arch.-ep. Thebanus. 

03 Ego Paulus Botto, arch. Calaritanus. 

03 Ego Ioseph Patricius Hurley, arch.-ep. S. Augustini. 

03 Ego Petrus Sigismondi, arch. tit. Neapolitanus in Pisidia. 

0 Ego Paulus Noussier, arch. Hermopolitanus. 

03 Ego Raphael Calabria, arch. Beneventanus. 

03 Ego Armandus Fares, arch. Catacensis et ep. Squillacensis. 

03 Ego Antonius Samore, arch. tit. Ternobenus. 

0 Ego Constantinus Stella, arch. Aquilanus. 

03 Ego Vido Tonetti, arch.-ep. Cuneensis. 

03 Ego Ioannes Ferro, arch. Rheginensis. 

03 Ego Augustus Bertazzoni, arch.-ep. Potentinus et Marsicensis. 

03 Ego Ludovicus Alonso Munoyerro, arch. tit. Sionensis. 

03 Ego Octavianus Marquez Toriz, arch. Angelorum. 

03 Ego Sergius Pignedoli, arch. tit. Iconiensis. 

0 Ego Dionysius Eugenius Hurley, arch. Durbanianus. 

0 Ego Ioannes Colburn Garner, arch. Praetoriensis. 

03 Ego Audenus McCann, arch. Capetownensis. 

0 Ego Didacus Venini, arch. tit. Adanensis. 

0 Ego Franciscus Carpino, arch. tit. Serdicensis. 

03 Ego Ioseph Rabbani, arch. tit. Nacolensis. 

03 Ego Patricius Iacobus Skinner, arch. S. Ioannis Terrae Novae. 

03 Ego Ioseph Alexander Fernandes, arch. Dehliensis. 

03 Ego Alfonsus Espino y Silva, arch. Monterreyensis. 

03 Ego Gordon Ioseph Gray, arch. S. Andreae et Edimburgensis. 

03 Egd Ioseph M. Cuenco, arch. Jacensis. 

03 Ego Emmanuel Pius Lopez Estrada, arch. Jalapensis. 

03 Ego Zaya Dachtou, arch. Urmiensis. 

© Ego Philippus Franciscus Pocock, arch. tit. Isauropolitanus. 

03 Ego Hugo Bressane de Araujo, arch.-ep. Mariliensis. 

03 Ego Ioseph Medeiros Delgado, arch. Fortalexiensis. 

03 Ego Ianuarius Verolino, arch. tit. Corinthiensis. 

03 Ego Ioannes Dooley, arch. tit. Macrensis in Rhodope. 

03 Ego Hilarius Alcini, arch. tit. Nicaenus. 

03 Ego Hyacinthus Ioannes Ambrosi, arch. tit. Anchialitanus. 

03 Ego Albertus Gaudentius Ramos, arch. Belemensis de Para. 

0 Ego Ioannes Dadone, arch.-ep. Fossanensis, 

03 Ego Mauritius Baudoux, arch. S. Bonifacii. 

03 Ego Paulus Bertoli, arch. tit. Nicomediensis. 

03 Ego Ioseph Bartholomaeus Evangelisti, arch.-ep. Meerutensis. 

03 Ego Ioseph Kuo, arch. tit. Salaminensis. 

03 Ego Eduardus Ioseph Hunkeler, arch. Kansanopolitanus in Kansas. 
03 Ego Gregorius Modrego y Casaus, arch.-ep. Barcinonensis. 

03 Ego Henricus Nicodemo, arch. Barensis. 

03 Ego Thomas Aloisius Boland, arch. Novar censis. 

03 Ego Caelestinus Ioseph Damiano, arch.-ep. Camdensis. 

03 Ego Anacletus Cazzaniga, arch. Urbinatensis. 

03 Ego Edgardus Aristides Maranta, arch. Daressalaamensis. 

03 Ego Hector Cunial, arch. tit. Soteropolitanus. 

03 Ego Ioannes Bucko, arch. tit. Leucadensis. 

03 Ego Michael Ol^omendy, arch. Malacensis-Singaporensis. 

03 Ego Ioseph Marcus Gopu, arch. Hyderabadensis. 

03 Ego Eugenius D’Souza, arch. Bhopalensis. 

03 Ego Nicolaus Margiotta, arch. Brundusinus. 

03 Ego Raphael Garcia y Garcia de Castro, arch. Granatensis. 

03 Ego Raphael Forni, arch. tit. Aeginensis. 

01 Ego Ambrosius Rayappan, arch. Pondicheriensis et Cuddalor ensis. 
0 Ego Ioseph Garcia y Goldaraz, arch. Vallisoletanus. 

0 Ego Ioannes Petrus Leonard, arch. Maduraiensis. 

0 Ego Romulus Carboni, arch. tit. Sidoniensis. 

0 Ego Mauritius Perrin, ar-ch. tit. Novensis. 

0 Ego Henricus Pintonello, arch. tit. Theodosiopolitanus in Arcadia. 

© Ego Athanasius Ioannes Daniel Bakose, arch. Babylonensis Syrorum. 
0 Ego Aloisius Raimondi, arch. tit. Tarsensis. 

0 Ego Henricus Audrain, arch. Auxitanus. 

03 Ego Leo Stephanus Duval, arch. Algeriensis. 

0 Ego Franciscus Ioseph Grimshaw, arch. Birminghamiensis. 

03 Ego Marcellus M. Dubois, arch. Bisuntinus. 

03 Ego Dominicus Picchinenna, arch. Cosentinus. 

0 Ego Hermenegildus Florit, arch. Florentinus. 

03 Ego Villelmus Patricius Whelan, arch. Bloemfonteinensis. 

03 Ego Franciscus Seper, arch. Zagrabiensis. 

0 Ego Natalis Mosconi, arch. Ferrariensis. 

03 Ego Humbertus Mozzoni, arch. tit. Sidetanus. 

03 Ego Guilfordus Clyde Young, arch. Hobartensis. 

03 Ego Victor Bazin, arch. Rangunensis. 

03 Ego Ioseph Strebler, arch. tit. Nicopolitanus in Epiro. 

03 Ego Aemilius Socquet, arch. tit. Selimbrianus. 

03 Ego Victor Sartre, arch. tit. Beroensis. 

03 Ego Ioseph Cucherousset, arch. Banguensis. 

03 Ego Helder Pessao Camara, arch. Olindensis et Recifensis. 

03 Ego Ioseph Schneider, arch. Bambergensis. 

03 Ego Adelmus Machado Cavalcanti, arch. Macej ensis. 

03 Ego Franciscus Poirier, arch. Portus Principis. 

03 Ego Renatus Graffin, arch. tit. Misthiensis. 

0 Ego Ioannes Wolff, arch. de Diego Suarez. 

0 Ego Ludovicus Amadeus Lefevre, arch. Rabatensis. 

0 Ego Xaverius Ferdinandus Throyer, arch. tit. Odessitanus. 

0 Ego Petrus Leclerc, arch.-ep. Seguensis. 

0 Ego Michael Bernard, arch. tit. Arensis in Mauritania. 

0 Ego Petrus Parente, arch. tit. Ptolemaidensis in Thebaide. 

0 Ego Ioseph Urtasun, arch. Avenionensis. 

0 Ego Casimirus Morcillo Gonzalez, arch. Matritensis-Complutensis. 
0 Ego Evasius Colli, arch.-ep. Parmensis. 

0 Ego Avelar Brandao Vilela, arch. Teresianus. 

0 Ego Gerardus de Milleville, arch. tit. Gabalensis. 

0 Ego Antonius Ioseph Plaza, arch. Platensis. 

0 Ego Caesar Antonius Mosquera Corral, arch. Guayaquilensis. 

0 Ego Ioseph Zaflonato, arch. Utinensis. 

0 Ego Dominicus Romualdus Basilius Athaide, arch. Agraensis. 

0 Ego Emmanuel Dos Santos Rocha, arch. tit. Mitylenensis. 

0 Ego Ludovicus Ferrand, arch. Turonensis. 

0 Ego Franciscus Markall, arch. Salisburiensis. 

0 Ego Primus Principi, arch. tit. Tyanensis. 

0 Ego Ismael Marius Castellano, arch. Senensis. 

0 Ego Henricus Delgado y Gomez, arch. Pampilonensis. 

0 Ego Marcus Armandus Lallier, arch. Massiliensis. 

0 Ego Maximus Hermaniuk, arch. Vinnipegensis Ucrainorum. 

0 Ego Franciscus Aldegunde Dorrego, arch. Tingitanus. 


55 



866 


ACTA CONC. VATICANI II 


PERIODUS III 


£0 Ego Carolus M. Jurgens Byme, arch. Cuschensis. 

0 Ego Orlandus Chavez, arch. Cuiabaensis. 

03 Ego Ioseph Amici, arch. Mutinensis. 

03 Ego Villelmus Bolatti, arch.-ep. Rosariensis. 

03 Ego Ferdinandus Gomes dos Santos, arch. Goianiensis. 

03 Ego AureHus Signora, arch. tit. Nicosiensis. 

© Ego Germinianus Esorto, arch. Sinus Albi. 

03 Ego Tullius Botero Salazar, arch. Medellensis. 

© Ego Ioannes de Sousa Lima, arch. Manaensis. 

0 Ego Ioannes Carolus Aramburu, arch. Tucumanensis. 

03 Ego Emmanuel a Jesu Serrano Abad, arch. Conchensis in Aequatore. 

03 Ego Antonius Baraniak, arch. Posnaniensis. 

03 Ego Raphael Rabban, arch. Cherchensis. 

03 Ego Ioannes Rezende Costa, arch. tit. Martyropolitanus. 

0 Ego Henricus Hector Golland Trindade, arch. Botucatuensis. 

03 Ego Ioseph M. Cordeiro, arch. Karachiensis. 

03 Ego Aloisius dei Rosario, arch. Zamboangensis, 

03 Ego Ioannes B. da Mota e Albuquerque, arch. Victoriensis Spiritus S. 
03 Ego Theophilus Camomot Bastide, arch. tit. Marcianopolitanus. 

03 Ego Hermannus Schaufele, arch. Friburgensis. 

03 Ego Ioannes Ioseph Bernal Ortiz, arch. Civitatis Bolivarensis. 

03 Ego Ioannes Hieronymus Adam, arch. Liberopolitanus. 

© Ego Carolus Grano, arch. tit. Thessalonicensis. 

03 Ego Angelus Dell’ Aequa, arch. tit. Chalcedonensis. 

03 Ego Ioannes Franciscus Dearden, arch. Detroitensis. 

03 Ego Villelmus Cousins, arch. Milwaukiensis. 

03 Ego Benedictus Falcucci, arch. tit. Preslavensis. 

03 Ego Ansgarius de Oliveira, arch. Marianensis. 

03 Ego Aemilius Tagle Covarrubias, arch.-ep. Vallis Paradisi. 

03 Ego Adam Kozlowiecki, arch. Lusakensis. 

03 Ego Paulus Aijiro Yamaguchi, arch. Nagasakiensis. 

03 Ego Benedictus Printesis, arch. Atheniensis. 

03 Ego Dionysius Antonius Hayek, arch. Aleppensis Syrorum. 

03 Ego Linus Zanini, arch. tit. Hadrianopolitanus in Haemimonto. 

03 Ego Angelus Fernandes, arch. tit. Neopatrensis. 

03 Ego Arturus Duque Villegas, arch. Manizalensis. 

03 Ego Ioannes McCarthy, arch. Kadunaensis. 

03 Ego Hannibal Munoz Duque, arch. Neo-Pampilonensis. 

03 Ego Gasto Mojaisky-Perrelli, arch.-ep. Nuscanus. 

03 Ego Georgius Layek, arch. Aleppensis Armenorum. 

03 Ego Martinus Ioannes 0’Connor, arch. tit. Laodicenus in Syria. 

03 Ego Bernardus Meis, arch. Luluaburgensis. 

03 Ego Franciscus Marty, arch. Remensis. 

Ego Raphael Baratta, arch. Perusinus. 

03 Ego Ioannes Villot, arch. tit. Bosporensis. 

03 Ego Ioannes Kodwo Amissah, arch. Litoris Capitis. 

03 Ego Felix Scalais, arch. tit. Aquensis in Numidia. 

03 Ego Andreas Perraudin, arch. Kabgayensis. 



SESSIO PUBLICA V 


867 


03 Ego Ioseph Floribertus Cornelis, arch. Elisabethapolitanus. 

03 Ego Secundus Garcia de Sierra y Mendez, arch. Burgensis. 

03 Ego Thomas Morris, arch. Casheliensis. 

03 Ego Bernardinus Gantin, arch. Cotonuensis. 

03 Ego Conradus Bafile, arch. tit. Antiochenus in Pisidia. 

03 Ego Petrus Sfair, arch. tit. Nisibenus. 

03 Ego Hieronymus Rakotomalala, arch. Tananarivensis. 

03 Ego Bernardus Yago, arch. Abidjanensis. 

03 Ego Paulus Zoungrana, arch. Uagaduguensis. 

03 Ego Ioseph Vincentius Tavora, arch. Aracajuensis. 

03 Ego Carolus Humbertus Rodriguez-Quiros, arch. S. Ioseph in Costarica. 
0 Ego Aemilius Ar senius Blanchet, arch. tit. Philippopolitanus in Thracia. 
03 Ego Serapion Uluhogian, arch. tit. Chersonesitanus in Zechia. 

03 Ego Marcus Mihayo, arch. Taboraensis. 

03 Ego Dinus Stafla, arch. tit. Caesariensis in Palaestina. 

03 Ego Pericles Felici, arch. tit. Samosatensis. 

03 Ego Ioseph Mojoli, arch. tit. Larissensis in Thessalia. 

03 Ego Ioannes Perris, arch. Naxiensis. 

03 Ego Marcus Alaupovic, arch. Serajensis (Vrhbosnensis). 

03 Ego Petrus Martinus Ngo-dinh-Thuc, arch. Hueensis. 

03 Ego Ioannes B. Urrutia, arch. tit. Carpathiensis. 

03 Ego Gerardus de Proenga Sigaud, arch. Adamantinus. 

03 Ego Ioseph Kiwanuka, arch. Rubagaensis. 

03 Ego Matthaeus Garkovic, arch. Jadrensis. 

03 Ego Nicolaus Schneiders, arch. Makassar ensis. 

03 Ego Pius Kerketta, arch. Ranchiensis. 

03 Ego Georgius Flahifl, arch. Vinnipegensis. 

03 Ego Emmanuel Mabathoana, arch. Maseruensis. 

03 Ego Hadrianus Djajasepoetra, arch. Djakartensis. 

03 Ego Antonius Henricus van den Hurk, arch. Medanensis. 

03 Ego Herculanus van der Burgt, arch. Pontianakensis. 

03 Ego Ioseph Raphael Pulido Mendez, arch. tit. Cyrrhensis. 

03 Ego Albertus Castelli, arch. tit. Rhusiensis. 

03 Ego Ioannes Ioseph Krol, arch. Philadelphiensis Latinorum. 

03 Ego Asrate M. Yemmeru, arch. Neanthopolitanus. 

03 Ego Gabriel Bakatku, arch. Beogradensis. 

03 Ego Conradus Mingo, arch. Montis Regalis. 

03 Ego Petrus Veuillot, arch. tit. Constantiensis in Thracia. 

03 Ego Laurentius Ioseph Shehan, arch. Baltimorensis. 

03 Ego Ioannes Patricius Cody, arch. Novae Aureliae. 

03 Ego Ambrosius Senyshyn, arch. Philadelphiensis Ucrainorum. 

03 Ego Ioannes Murphy, arch. Cardiflensis. 

03 Ego Ioannes Zoa, arch. Yaundensis. 

03 Ego Sanctes Portalupi, arch. tit. Christopolitanus. 

03 Ego Emmanuel Clarizio, arch. tit. Claudiopolitanus in Isauria. 

03 Ego Ambrosius Marchioni, arch. tit. Severianensis. 

0 Ego Ioseph Caprio, arch. tit. Apolloniensis. 

03 Ego Marius Brini, arch. tit. Algizensis. 

03 Ego Xaverius Zuppi, arch. tit. Serrensis in Proconsulari. 

03 Ego Aemilius De Brigard Ortiz, arch. tit. Dystiensis. 

03 Ego Antonius Pinei, arch. tit. Tarasensis in Numidia. 

03 Ego Conradus Ursi, arch. Acheruntinus. 

0 Ego Claudius Dupuy, arch. Albiensis. 

0 Ego Neophytus Edelby, arch. tit. Edessenus in Osrhoene. 

0 Ego Antonius Lopez Avina, arch. Durangensis. 

0 Ego Hyacinthus Thiandoum, arch. Dakarensis. 

0 Ego Robertus Dosseh, arch. Lomensis. 

0 Ego Paulus Carta, arch. Turritanus. 

0 Ego Gilbertus Ramantoanina, arch. Fianarantsoaensis. 

0 Ego Villelmus Motolese, arch. Tarentinus. 

0 Ego Ioseph Thomas McGucken, arch. S. Francisci in California. 

0 Ego Iacobus Ioseph Byrne, arch. Dubuquensis. 

0 Ego Paulus Kinam Ro, arch. Seulensis. 

0 Ego Ioannes B. Sye Bong-kil, arch. Taeguensis. 

0 Ego Lucas Augustus Sangare, arch. Bamakoensis. 

0 Ego Andreas Pangrazio, arch. Goritiensis et Gradiscanus. 

0 Ego Alexander Gon^alves do Amaral, arch. Uberabensis. 

0 Ego Ioseph D’ Angelo Neto, arch. do Pouso Alegre. 

0 Ego Geraldus M. de Morais Penido, arch. Judiciforensis. 

0 Ego Antonius Del Giudice, arch tit. Hierapolitanus in Syria. 

0 Ego Hector Henricus Santos Hernandez, arch. Tegucigalpensis. 

0 Ego Thomas Leonetti, arch. Capuanus. 

0 Ego Antonius Varthalitis, arch. Corcyrensis, Zacynthiensis et Cephaloniensis. 
0 Ego Custodius Alvim Pereira, arch. de Lourengo Marques. 

0 Ego Albertus Vincentius D’Souza, arch. Calcuttensis. 

0 Ego Pacificus M. Aloisius Perantoni, arch. Lancianensis. 

0 Ego Henricus Dante, arch. tit. Carpasiensis. 

0 Ego Caesar Zerba, arch. tit. Colossensis. 

0 Ego Paulus Philippe, arch. tit. Heracleopolitanus. 

0 Ego Petrus Palazzini, arch. tit. Caesariensis in Cappadocia. 

0 Ego Agnellus Rossi, arch. el. S. Pauli. 

0 Ego Vitus Roberti, arch. tit. Tomitanus. 

0 Ego Ioannes Iulianus Weber, arch.-ep. Argentoratensis. 

0 Ego Renatus Ludo vicus M. Stourm, arch. Senonensis. 

0 Ego Alexander B. Gottardi, arch. Tridentinus. 

0 Ego Albertus Rencoret Donoso, arch. Portus Montt. 

0 Ego Emmanuel Sanchez Beguiristain, arch. Ss. Conceptionis. 

0 Ego Franciscus Fasola, arch. Messanensis. 

0 Ego Ioseph Schiavini, arch. tit. Faniagustanus. 

0 Ego Clemens Ignatius Mansourati, arch. tit. Apamenus in Syria. 

0 Ego Antonius Santin, arch. Tergestinus et Iustinopolitanus. 

0 Ego Ioannes Colombo, arch. Mediolanensis. 

0 Ego Clemens Gaddi, arch. ep. Bergomensis. 

0 Ego Paulinus Limongi, arch. tit. Nicaeensis in Haemimonto. 

0 Ego Marius Casariego, arch. tit. Pergensis. 

0 Ego Michael Federici, arch. S. Severinae. 

03 Ego Carolus Maccari, arch. Montis Regalis in Pedemontio. 

00 Ego Ioseph Bonfiglioli, arch. tit. Darnitanus. 

03 Ego Iustinus Darmajuwana, arch. Semarangensis. 

03 Ego Carolus Marianus Perez Estava, arch. Sal tensis. 

03 Ego Carolus Wojtyla, arch. Cracoviensis. 

03 Ego Leonardus Ioseph Raymond, arch. Nagpurensis. 

03 Ego Georgius Andreas Beck, arch. Liverpolitanus. 

00 Ego Iacobus Donaldus Scanlan, arch. Glasguensis. 

03 Ego Bruno Frattegiani, arch. Camarinensis. 

03 Ego Ioseph Pogacnik, arch. Labacensis. 

03 Ego Thomas Albertus Clavel Mendez, arch. Panamensis. 

03 Ego Vincentius Enrique y Tarancon, arch. Ovetensis. 

03 Ego Ludovicus Levesque, arch. tit. Egnatiensis. 

00 Ego Ioannes Ioseph da Mota e Albuquerque, arch. S. Ludovici in Marignano. 
03 Ego Andreas Pallier, arch. tit. Marcellianensis. 

03 Ego Petrus Canteto Cuadrado, arch. Caesaraugustanus. 

03 Ego Theophilus Mbemba, arch. Brazzapolitanus. 

03 Ego Angelus M. Ocampo Berrio, arch. Tunquensis. 

03 Ego Iacobus Villelmus Gleeson, arch. tit. Aurusulianensis. 

03 Ego Bruno Torpigliani, arch. tit. Mallianensis. 

03 Ego Andreas Hamvas, arch. Colocensis. 

03 Ego Ludovicus de Cooman, ep. tit. Taciamontanensis. 

03 Ego Franciscus M. Franco, ep. tit. Iliensis. 

03 Ego Ioannes Mele, ep. Lungrensis. 

03 Ego Fidelis Garcia Martinez, ep. tit. Sululitanus. 

03 Ego Ioannes Smit, ep. tit. Paraliensis. 

03 Ego Carolus Vanuytven, ep. tit. Megarensis. 

03 Ego Ioachim Eftimios, ep. Mariamnensis. 

03 Ego Iacobus Ioseph McNamee, ep. Ardachadensis. 

03 Ego Boleslaus Sloskans, ep. tit. Cillitanus. 

03 Ego Hadrianus Larribeau, ep. tit. Thinitanus. 

0 Ego Hector Catry, ep. tit. Simtensis. 

03 Ego Ioseph Placidus M. Nicolini, ep. Assisiensis. 

00 Ego Stephanus Hasz, ep. tit. Surenus. 

03 Ego Gaudentius Binaschi, ep. Pineroliensis. 

03 Ego Iacobus Patritius 0’Collins, ep. Ballaratensis. 

03 Ego Thomas Wade, ep. tit. Barbalissenus. 

03 Ego Dominicus Petroni, ep. Melphiensis et Rapollensis. 

03 Ego Ioseph Aldaeus Desmarais, ep. Amosensis. 

03 Ego Matthias Sola y Farrell, ep. tit. Colophoniensis. 

00 Ego Antonius Valente da Fonseca, ep. Villaregalensis. 

03 Ego Aloisius Guizar Barragan, ep. Saltillensis. 

03 Ego Theodorum Eugenin, ep. tit. Hierissensis. 

03 Ego Thomas Gorman, ep. Dallesensis-Arcis Vorthensis. 

03 Ego Aemilius Sosa Gaona, ep. tit. Sergentzensis. 

03 Ego Patricius Ioseph Farrelly, ep. Lismorensis. 

03 Ego Ioannes da Silva Campos Neves, ep. Lamacensis. 

03 Ego Timotheus Georgius Raymundos, ep. tit. Chariopolitanus. 

03 Ego Alphonsus M. Conradus Ferroni, ep. Laohocheuvensis. 

03 Ego Ioseph Franciolini, ep. Cortonensis. 

0 Ego Beniaminus Ubaldi, ep. Eugubinus. 

03 Ego Franciscus Niccoli, ep. Collensis. 

03 Ego Stanislaus Amilcarus Battistelli, ep. Teramensis et Atriensis. 

03 Ego Iacobus Mangers, ep. Osloensis. 

03 Ego Georgius Augustus Louis, ep. Petrocoricensis. 

03 Ego Ioseph Rancans, ep. tit. Marcopolitanus. 

03 Ego Nicolaus Capasso, ep. Acerrarum. 

03 Ego Ioseph Cognata, ep. tit. Pharsalius. 

03 Ego Ioseph Bonhomme, ep. tit. Tulanensis. 

03 Ego Ioseph Trudel, ep. tit. Nobensis. 

03 Ego Antonius Abed, ep. Tripolitanus Maronitarum. 

03 Ego Edgarus Antonius Haring, ep. Scioceuvensis. 

03 Ego Franciscus Venantius Filippini, ep. tit. Thinisensis in Numidia. 

0 Ego Ioannes Capobianco, ep. Urbaniensis et S. Angeli in Vado. 

03 Ego Leo Radulphus Hayes, ep. Davenportensis. 

0 Ego Faustinus Baldini, ep. Massanus. 

0 Ego Ioachim Amman, ep. tit. Petnellissensis. 

03 Ego Villelmus Cobben, ep. Helsinskiensis. 

© Ego Aemilianus Cagnoni, ep. Cephaludensis. 

03 Ego Christophorus Arduinus Terzi, ep. tit. Diocletianensis. 

03 Ego Franciscus Xaverius Lacoursiere, ep. tit. Amadassenus. 

03 Ego Camillus Verfaillie, ep. tit. Oeensis. 

03 Ego Alexander Roy, ep. tit. Ambiensis. 

03 Ego Nicolaus Laudadio, ep. tit. Alamiliarensis. 

03 Ego Cuthbertus Martinus 0’Gara, ep. Iuenlimensis. 

03 Ego Paulus Bouque, ep. tit. Abbir Germaniciana. 

03 Ego Stephanus Ferrando, ep. Shillongensis. 

03 Ego Leo Angelus Olano y Urteaga, ep. tit. Laginensis. 

03 Ego Ferdinandus Longinotti, ep. S. Severini. 

03 Ego Franciscus Aemilius M. Cieret de Langavant, ep. tit. Mactaritanus. 
03 Ego Tarcisius van Valenberg, ep. tit. Combensis. 

03 Ego Assuerus Theophanus Bassi, ep. Loiamensis. 

03 Ego Marius Civelli, ep. Ueihueivensis. 

03 Ego Philippus Cote, ep. Siuceuvensis. 

03 Ego Sanctes Moro Briz, ep. Abulensis. 

03 Ego Georgius Leo Leech, ep. Harrisburgensis. 

03 Ego Achilles Salvucci, ep. Melphictensis, Iuvenacensis et Terlitiensis. 

03 Ego Ludovicus de Courreges dTJstou, ep. Montis Albani. 

03 Ego Albertus M. Guiot, ep. Portus Pacis. 

03 Ego Paulus Samson Ioannes M. Robert, ep. Gonayvesensis. 

03 Ego Emmanuel Moli y Salord, ep. Dertosensis. 

03 Ego Candidus Bampi, ep. tit. Tloensis. 

03 Ego Ioannes Aloisius Coudert, ep. tit. Rhodiapolitanus. 

03 Ego Vincentius Dereere, ep. Trivandrensis Latinorum. 

03 Ego Antonius Pildain y Zapiain, ep. Canariensis. 

03 Ego Blasius Budelacci, ep. tit. Nyssenus. 

03 Ego Alfredus Viola, ep. Saltensis in Uruguay. 

03 Ego Antonius Teutonico, ep. Aversanus. 

03 Ego Ioannes Ioseph Villipelet, ep. Nannetensis. 

03 Ego Simon Conradus Landersdorfer, ep. Passaviensis. 

03 Ego Franciscus von Streng, ep. Basileensis et Luganensis. 
03 Ego Theodorus Schu, ep. Iencheuvensis. 

03 Ego Laurentius Basoli, ep. Oleastrensis. 

03 Ego Carolus Rossi, ep. Bugellensis. 

03 Ego Innocentius Alfredus Russo, ep. tit. Pegaeus. 

03 Ego Iulius Bieniek, ep. tit. Dascyleotanus. 

03 Ego Lucianus Marcante, ep. Valvensis et Sulmonensis. 

03 Ego Emmanuel de Medeiros Guerreiro, ep. Nampulensis. 
03 Ego Alfredus Couderc, ep. Vivariensis. 

03 Ego Henricus Ambrosius Pinger, ep. Ceuzuenensis. 

03 Ego Franciscus Augustinus Henschke, ep. Corvopolitanus. 
03 Ego Marcellus Oliverius Maradan, ep. Portus Victoriae. 

0 Ego Armandus Clabaut, ep. tit. Troadensis. 

03 Ego Micbael Browne, ep. Galviensis et Duacensis. 

03 Ego Ioseph Ruotolo, ep. Uxentinus-S. Mariae Leucadensis. 
03 Ego Ioseph Franciscus Ryan, ep. Hamiltonensis. 

03 Ego Carolus Leo Nelligan, ep. tit. Phoenicius. 

03 Ego Raphael Barbieri, ep. Cassanensis. 

© Ego Vincentius Del Signore, ep. Fanensis. 

03 Ego Ioseph Perniciaro, ep. tit. Arbanensis. 

03 Ego Octavius Terrienne, ep. tit. Menelaitensis. 

03 Ego Iacobus Mendonga, ep. Tiruchirapolitanus. 

03 Ego Ioseph Pronti, ep. Nucerinus Tadinensis. 

03 Ego Petrus Massa, ep. Naniamensis. 

03 Ego Emmanuel Larrain Errazuriz, ep. Talcensis. 

03 Ego Alphonsus M. Van den Bosch, ep. Matadiensis. 

0 Ego Henricus Ioseph Pierard, ep. Benensis. 

03 Ego Urbanus Stephanus Morlion, ep. Balduinopolitanus. 
03 Ego Constantinus Gomez Villa, ep. tit. Cucusenus. 

03 Ego Vincentius Lojali, ep. Amerinus. 

03 Ego Paulus Babini, ep. Foroliviensis. 

0 Ego Ioannes B. Hadrianus Llosa, ep. Adiaeensis. 

03 Ego Paulus Rusch, ep. Oenipontanus. 

03 Ego Ludovicus Rastouil, ep. Lemovicensis. 

03 Ego Paulus Maze, ep. tit. Ascalonitanus. 

03 Ego Thomas McCabe, ep. Vollongongensis. 

03 Ego Patricius Cleary, ep. Nancemensis. 

© Ego Antonius Albers, ep. Malangensis. 

03 Ego Ioannes Theodorus Suhr, ep. Hafniae. 

03 Ego Thomas Rochus Agniswami, ep. Kottarensis. 

03 Ego Franciscus Bruls, ep. Villavicentiensis. 

03 Ego Franciscus Marchesani, ep. Clavarensis. 

0 Ego Beniaminus Socche, ep. Regiensis in Aemilia. 

03 Ego Franciscus Cogoni, ep. Octeriensis. 

03 Ego Adolphus Ciuchini, ep. Algarensis. 

03 Ego Attilius Constantinus M. Barneschi, ep. Man2iniensis. 

0 Ego Ignarius de Alba y Hernandez, ep. Colimensis. 

03 Ego Ludovicus Laravoire Morrow, ep. Krishnagarensis. 

03 Ego Aemilianus Cekada, ep. Scopiensis. 

03 Ego Sigisbaldus Blasius Kurz, ep. tit. Terenuthitanus. 

03 Ego Henricus Martinus Mekkelholt, ep. tit. Dausarenus. 

03 Ego Carolus Ioseph Lemaire, ep. tit. Otroensis. 

© Ego Fridericus Antonius Donaghy, ep. Uceuvensis. 

03 Ego Franciscus Benedictus Cialeo, ep. Lyallpurensis. 

03 Ego Cornelius Farren, ep. Derriensis. 

03 Ego Villelmus Ioseph Condon, ep. Great-Ormensis. 

03 Ego Raphael Campelli, ep. Calliensis et Pergulanus. 

03 Ego Ioachim Pedicini, ep. Abellinensis. 

03 Ego Augustus Osvaldus Salinas Fuenzalida, ep. Linarensis. 

03 Ego Ioseph Lach, ep. tit. Dodonaeus. 

03 Ego Albertus Aloisius Fletcher, ep. Petriculanus. 

03 Ego Patricius Ioseph Kelly, ep. Urbis Beninensis. 

03 Ego Sydnaeus Matthaeus Metzger, ep. Elpasensis. 

03 Ego Edmundus Peiris, ep. Chilavensis. 

03 Ego Albertus Carinci, ep. Boianensis-Campobassensis. 

03 Ego Vincentius Brizgys, ep. tit. Bosanensis. 

03 Ego Ioannes Michael 0’Neill, ep. Portus Gratiae-Granfallensis. 

03 Ego Petrus M. Theas, ep. Tarbiensis et Lapurdensis. 

03 Ego Lucianus Lebrun, ep. Augustodunensis. 

03 Ego Victorius De Zanche, ep. Concordiensis. 

03 Ego Eliseus Coroli, ep. tit. Zamensis Maior. 

03 Ego Cyrillus Ioannes Zohrabian, ep. tit. Acilisenus. 

03 Ego Ioseph Angrisani, ep. Casalensis. 

03 Ego Leo de Uriarte Bengoa, ep. tit. Madaur ensis. 

03 Ego Vincentius Kovacs, ep. tit. Zaraitanus. 

03 Ego Felix Bonomini, ep. Comensis. 

03 Ego Thomas Leo Parker, ep. Northantoniensis. 

03 Ego Marianus Hyacinthus Valdivia y Ortiz, ep. Huancay ensis. 

03 Ego Theodosius Moreno Quintana, ep. Huarazensis. 

0 Ego Franciscus Borgias do Amaral, ep. Taubatensis. 

0 Ego Daniel Gomes Junquiera, ep. Novae Lisbonae. 

03 Ego Rosarius Brodeur, ep. Alexandrinus in Ontario. 

03 Ego Dionysius Moynihan, ep. Kerriensis. 

03 Ego Vitus Chang Tso-Huan, ep. tit. Cyanitanus. 

03 Ego Andreas Dupont, ep. Bobodiulassensis. 

03 Ego Michael 0’Reilly, ep. S. Georgii Terrae Novae. 

03 Ego Carolus Baldini, ep. Clusinus et Pientinus. 

03 Ego Alexander Menchaca Lira, ep. tit. Pinarensis. 

03 Ego Petrus Aguilera Narbona, ep. Iquiquensis. 

03 Ego Antonius M. Casaux, ep. Lucionensis. 

03 Ego Henricus M. Verin de la Bruneliere, ep. S. Petri et Arcis Galliae. 

03 Ego Paulus Yoshigoro Taguchi, ep. Osakensis. 

03 Ego Petrus Villelmus Bartholome, ep. S. Clodoaldi. 

03 Ego Antoninus Catarella, ep. Platiensis. 

03 Ego Antonius Zattera, ep. Pelotensis. 

03 Ego Ioannes Gunnarson, ep. tit. Holarensis. 

© Ego Ioannes Senner, ep. Cochabambensis. 

03 Ego Daniel Llorente y Federico, ep. Segobiensis. 

03 Ego Emestus De Paula, ep. tit. Hierocaesariensis. 

03 Ego Rembertus Casimirus Kowalski, ep. Uciamensis. 

03 Ego Andreas M. Charue, ep. Namurcensis. 

03 Ego Petrus Cule, ep. Mandetriensis. 

03 Ego Eduardus Martinez Gonzales, ep. Zamorensis. 

03 Ego Emmanuel Galea, ep. tit. Trallianus in Asia. 

03 Ego Aloisius Rosa, ep. Balneoregiensis. 

03 Ego Carolus Allorio, ep. Papiensis. 

03 Ego Camillus Andreas Le Blanc, ep, Bathurstensis in Canada. 
03 Ego Georgius Leo Pelletier, ep. Trifluvianensis in Canada. 

03 Ego Marcus Lacroix, ep. tit. Rhosiensis. 

0 Ego Raimundus Iglesias Navarri, ep. Urgellensis. 

00 Ego Villelmus Tiburtius McCarthy, ep. Rapidopolitanus. 

03 Ego Ioannes Gay, ep. Imae Telluris et Pointapitrensis. 

03 Ego Thomas Niu Hui-Ching, ep. Iamceuvensis. 

03 Ego Alfonsus Emmanuel Escalante, ep. tit. Soranus. 

© Ego Aemilius Baroncelli, ep. Recinetensis Lauretanus. 

03 Ego Franciscus Van den Bergh, ep. Lisalaensis. 

03 Ego Eduardus Necsey, ep. tit. Veliciensis. 

03 Ego Georgius Hakim, ep. Ptolemaidensis. 

03 Ego Nilus Nicolaus Savaryn, ep. Edmontensis Ucrainorum. 

03 Ego Carolus Stoppa, ep. Albae Pompeiensis. 

03 Ego Mauri tius Paulus Rousseau, ep. tit. Ausaf ensis. 

© Ego Delphinus Ribeiro Guedes, ep. S. Ioannis a Rege. 

03 Ego Ignatius Mummadi, ep. Gunturensis. 

03 Ego Ioseph Gori, ep. Nepesinus et Sutrinus. 

© Ego Antonius Bagnoli, ep. Fesulanus. 

03 Ego Ioseph Battaglia, ep. Faventinus. 

03 Ego Sebastianus Soares de Resende, ep. Beirensis. 

03 Ego Ioseph DelPOmo, ep. Aquensis. 

03 Ego Carolus Zinato, ep. Vicentinus. 

03 Ego Innocentius Rodriguez Diez, ep. Conchensis. 

03 Ego Raphael Alvarez Lara, ep. Guadicensis. 

© Ego Ludovicus Severinus Haller, ep. tit. Bethleemitanus. 

03 Ego Stanislaus Courbe, ep. tit. Castoriensis. 

03 Ego Iulianus Le Couedic, ep. Trecensis. 

03 Ego Ioseph Stella, ep. Spediensis, Sarzanensis et Brugnatensis. 
03 Ego Ignacius Krause, ep. Scioenteanus. 

03 Ego Ioannes Hervas y Benet, ep. tit. Doritanus. 

03 Ego Ioannes Nicolai, ep. Tarij ensis. 

03 Ego Georgius Alapatt, ep. Trichuriensis. 

£0 Ego Patritius Franciscus Lyons, ep. Saliensis. 

03 Ego Alexander Kovacs, ep. Sabariensis. 

03 Ego Eugenius 0’Doherty, ep. Dromorensis. 

03 Ego Hieronymus Bartholomaeus Bortignon, ep. Patavinus. 

03 Ego Michael Angelus Garcia y Arauz, ep. Jalapensis in Guatimala. 

03 Ego Raphael Gonzalez Estrada, ep. tit. Matregensis. 

03 Ego Ioseph Lopez Ortiz, ep. Tudensis-Vicensis. 

© Ego Aloisius Almarcha Hernandez, ep. Legionensis. 

03 Ego Ferdinandus Pasini, ep. Saniuenensis. 

03 Ego Henricus Gelain, ep. Vaccariensis. 

03 Ego Augustinus Jauffres, ep. tit. Arsennaritanus. 

03 Ego Bernardus Stein, ep. tit. Dagnensis. 

03 Ego Henricus Ioseph Grimmelsman, ep. Evansvicensis. 

03 Ego Iacobus Connelly, ep. Riverormensis. 

03 Ego Carolus a Trinitate Borge y Catrilla, ep. tit. Lappensis. 

03 Ego Saturninus Rubio y Montiel, ep. Oxomensis-Sorianus. 

0 Ego Richardus Cleire, ep. tit. Tadamatensis. 

03 Ego Vincentius Roig y Villalba, ep. tit. Aradensis. 

© Ego Alfredus Marie, ep. Caiennensis. 

03 Ego Ioseph Souto Vizoso, ep. Palentinus. 

03 Ego Adolphus Bolte, ep. Fuldensis. 

03 Ego Antonius Ioannes King Mussio, ep. Steubenvicensis. 

03 Ego Franciscus Ioseph Schenk, ep. Duluthensis. 

© Ego Vincentius Stanislaus Waters, ep. Raleighiensis. 

0 Ego Villelmus Ioseph Smith, ep. Pembrokensis. 

03 Ego Thaddaeus Le Huu Tu, ep. tit. Daphnusiensis. 

0 Ego Henricus Routhier, ep. tit. Naissitanus. 

03 Ego Ioseph Kostner, ep. Gurcensis. 

03 Ego Aetius Barbieri, ep. Civitatis Plebis. 

03 Ego Dominicus Valerii, ep. Marsorum. 

© Ego Ioseph de Medeiros Leite, ep. Oliveir ensis. 

03 Ego Iacobus Garcia Goulart, ep. Diliensis. 

03 Ego Franciscus Charriere, ep. Lausannensis, Genevensis et Friburgensis. 
03 Ego Franciscus Jop, ep. tit. Dauliensis. 

03 Ego Carolus Boiardi, ep. Apuaniensis. 

03 Ego Bertrandus Lacaste, ep. Oranensis. 

03 Ego Renatus Ioseph Pierard, ep. Catalaunensis. 

03 Ego Renatus Boisguerin, ep. Suifuanus. 

03 Ego Carolus Greco, ep. Alexandrinus. 

03 Ego Laurentius Bereciartua Balerdi, ep. S. Sebastiani. 

03 Ego Franciscus Gerardus Kramer, ep. Lunganensis. 

© Ego Stephanus Kuijpers, ep. Paramariboensis. 

03 Ego Ioannes Petrus Zarranz y Pueyo, ep. Placentinus in Hispania. 

03 Ego Arturus Tabera Araoz, ep. Albasitensis. 

03 Ego Maturinus Blanchet, ep. Augustanus. 

0 Ego Ioannes B. Piasentini, ep. Clodiensis. 

03 Ego Petrus Raimondi, ep. Crotonensis. 

03 Ego Thomas Laurentius Noa, ep. Marquettensis. 

£8 Ego Casimirus Ioseph Kowalski, ep. Culmensis. 

0 Ego Leonillus Scheffer, ep. tit. Isbitanus. 

0 Ego Carolus Ioseph Van Melckebeke, ep. Nimsciianus. 

0 Ego Faustinus Tissot, ep. Chemceuvensis. 

0 Ego Antonius Demets, ep. tit. Cadossensis. 

0 Ego Aloisius Gonzaga Peluso, ep. Pachoeir ensis de Itapemirim. 

0 Ego Danius Bolognini, ep. Cremonensis. 

0 Ego Leo Ferdinandus Dworschak, ep. Fargensis. 

0 Ego Daniel Ioseph Feeney, ep. Portlandensis. 

0 Ego Abel Ribeiro Camelo, ep. Goiasensis. 

0 Ego Ludovicus M. Ioseph Durrieu, ep. Uahiguijaensis. 

0 Ego Iacobus Holmes-Siedle, ep. Kigomaensis. 

0 Ego Andreas van den Bronk, ep. Parakuensis. 

0 Ego Emmanuel Martin dei Campo Padilla, ep. Leonensis. 

0 Ego Patricius Dunne, ep. tit. Narensis. 

0 Ego Eduardus Aloisius Fitzgerald, ep. Virionaensis. 

0 Ego Aurelius Marena, ep. Rubensis et Bituntinus. 

0 Ego Benedictus Zorzi, ep. Caxiensis. 

0 Ego Maximilianus Drzecnik, ep. Mariborensis. 

0 Ego Beniaminus Ibberson Webster, ep. Peterboroughensis. 

0 Ego Gabriel Paulinus Bueno Couto, ep. tit. Leucenus. 

0 Ego Albertus Conradus De Vito, ep. Lucknovensis. 

0 Ego Bernardus Dionysius Stewart, ep. Sandhurstensis. 

0 Ego Franciscus Jedwabski, ep. tit. Maxulitanus. 

0 Ego Michael Klepacz, ep. Lodzensis. 

0 Ego Alfredus Ancel, ep. tit. Myrinensis. 

0 Ego Daniel Tavares Baeta Neves, ep. Septemlacunensis. 

0 Ego Thomas Ioseph McDonough, ep. Savannensis. 

0 Ego Ioseph Gabriel Anaya y Diez de Bonilla, ep. Zamorensis in Mexico. 
0 Ego Paschalis Quaremba, ep. Gallipolitanus. 

0 Ego Nicolaus Verhoeven, ep. Manadoensis. 

0 Ego Leopoldus Brellinger, ep. Chimscienensis. 

0 Ego Ioseph Carolus McCormick, ep. Altunensis-Johnstoniensis. 

0 Ego Secundus Chiocca, ep. tit. Caesariensis in Bythinia. 

0 Ego Ioseph Melas, ep. Nuorensis. 

0 Ego Ioannes Eduardus Petit, ep. Menevensis. 

0 Ego Ioannes B. Fauret, ep. de Pointe Noire. 

0 Ego Iacobus Fergus, ep. Achadensis. 

0 Ego Ioannes Luck, ep. Alivalensis. 

0 Ego Daniel Liston, ep. Portus Ludovici. 

0 Ego Basilius Khoury, ep. Sidoniensis Melkitarum. 

0 Ego Floid Laurentius Begin, ep. Quercopolitanus. 

0 Ego Ioseph Hascher, ep. tit. Aeliensis. 

0 Ego Ioseph Augustinus Hagendorens, ep. Tshumbeensis. 

0 Ego Daniel Tavares Baeta Neves, ep. tit. Alexandrinus Minor. 

0 Ego Camillus Placidus Crous y Salichs, ep. tit. Cratiensis. 

0 Ego Leonardus Ioseph Raymond, ep. Allahabadensis. 

0 Ego Claudius Bayet, ep. tit. Cidyessensis. 

£0 Ego Georgius Bejot, ep. tit. Cassandrensis. 

£0 Ego Aurelius Del Pino Gomez, ep. Illerdensis. 

£0 Ego Andreas Fauvel, ep. Corisopitensis. 

£0 Ego Alphonsus Rodenas Garcia, ep. Almeriensis. 

£0 Ego Albericus Semeraro, ep. Uritanus. 

£0 Ego Eduardus Mason, ep. tit. Rusicadensis. 

£0 Ego Ioannes Ioseph Wright, ep. Pittsburgensis Latinorum. 

£0 Ego Ioannes Kyne, ep. Midensis. 

£0 Ego Georgius Xenopulos, ep. Syrensis. 

0 Ego Nicanor Carolus Gavilanes Chamorro, ep. Portus Veteris. 

£0 Ego Petrus M. Puech, ep. Carcassonensis. 

£0 Ego Ioseph Aurelianus Bilgeri, ep. Eshowensis. 

£0 Ego Augustinus Wildermuth, ep. Patnensis. 

£0 Ego Adolphus Alexander Noser, ep. tit. Hierpinianensis. 

£0 Ego Iacobus Moynagh, ep. Calabarensis. 

£0 Ego Carolus M. Cavallera, ep. Nyeriensis. 

£0 Ego Nicolaus Hetting, ep. Ravalpindensis. 

£0 Ego Ioseph Maximilianus Mulier , ep. Siopolitanus. 

£0 Ego Henricus Brault, ep. S. Deodati. 

£0 Ego Ignacius Glennie, ep. Trincomaliensis. 

£0 Ego Hubertus M. Newell, ep. Cheyennensis. 

£0 Ego Iacobus Aloisius McNulty, ep. Buffalensis. 

£0 Ego Hugo Aloisius Donohoe, ep. Stocktonensis. 

£0 Ego Albertus Zuroweste, ep. Bellevillensis. 

© Ego Wendelinus Ioseph Nold, ep. Galvestoniensis-Houstoniensis. 
£0 Ego Carolus Eduardus Saboia Bandeira de Mello, ep. Palmensis. 
£0 Ego Ioseph Alvares Macua, ep. tit. Collybrassenus. 

£0 Ego Anselmus Pietrulla, ep. Tubaraoensis. " 

£0 Ego Paulus Petrus Pinier, ep. Constantinianus. 

£0 Ego Emmanuel Konner, ep. tit. Modrenus. 

£0 Ego Franciscus Bottino, ep. tit. Sebastenus in Palaestina. 

£0 Ego Benignus Carrara, ep. Imolensis. 

£0 Ego Emmanuel Petrus da Cunha Cintra, ep. Petropolitanus. 

£0 Ego Eduardus Jette, ep. tit. Tabenus. 

£0 Ego Franciscus Gleeson, ep. de Fairbanks. 

£0 Ego Antonius Ferreira Gomes, ep. Portugallensis. 

£0 Ego Ioseph Rodgers, ep. Laoniensis. 

£0 Ego Antonius Tedde, ep. Uxellensis et Terralbensis. 

© Ego Ioseph Brendan Whelan, ep. Overriensis. 

£0 Ego Rodericus Serra, ep. S. Caroli in Brasilia. 

£0 Ego Ioseph Terceiro de Sousa, ep. Penedensis. 

£0 Ego Andreas Roborecki, ep. Saskatoonensis Ucrainorum. 

© Ego Iacobus Black, ep. Pasletanus. 

£0 Ego Isidorus Borecki, ep. Torontinus Ucrainorum. 

£0 Ego Antonius de Castro Mayer, ep. Camposinus. 

£0 Ego Ioannes Toohey, ep. Maitlandensis. 

£0 Ego Eduardus Ioannes Doody, ep. Armidalensis. 

£0 Ego Sylvius Cassulo, ep. Maceratensis et Tolentinus. 

03 Ego Ioseph Delphinus Des Rosiers, ep. Qachasnekensis. 

03 Ego Eduardus Caelestinus Daly, ep. Desmoinensis. 

03 Ego Ioannes B. Dal Pra, ep. Interamnensis et Narniensis. 

03 Ego Fredericus Hali, ep. tit. Castranovensis. 

03 Ego Michael Albertus Arduino, ep. Hierarcensis-Locrensis. 

03 Ego Ioseph Iulianus Oste, ep. Geholensis. 

03 Ego Vincentius Billington, ep. Kampalaensis. 

03 Ego Kenedus Rodericus Turner, ep. Liscioeivensis. 

03 Ego Russei Ioseph McVinney, ep. Providentiensis. 

03 Ego ViUelmus Brasseur, ep. tit. Agathonicianus. 

03 Ego Horacius Ferucius Ceol, ep. Chiceuvensis. 

03 Ego Ioannes B. Velasco, ep. Sciiamenensis. 

03 Ego Georgius Mercier, ep. Laguatensis. 

03 Ego Raphael Macario, ep. tit. Tiberiensis. 

03 Ego Robertus Massimiliani, ep. Civitatis Castellanae, Hortanus et Gallesinus. 
03 Ego Andreas Jacq, ep. tit. Cerasenus. 

03 Ego Leo Arkfeld, ep. tit. Bucellensis. 

03 Ego Petrus Severi, ep. tit. Pergamenus. 

03 Ego Ioseph Schroffer, ep. Eystettensis. 

03 Ego Carolus Angeleri, ep. tit. Ptolemaidensis in Lybia. 

03 Ego Percival Caza, ep. tit. Albulensis. 

03 Ego Henricus Vion, ep. Pictaviensis. 

03 Ego Ioseph Lazarus Neves, ep. Assisensis. 

03 Ego Claudius Constantinus M. Flusin, ep. S. Claudii. 

03 Ego Ioannes B. Parodi, ep. Savonensis et Naulensis. 

03 Ego Franciscus Minerva, ep. Lyciensis. 

03 Ego Ioseph Alves de SaTrindade, ep. Montisclarensis. 

03 Ego Carolus Ioseph Leiprecht, ep. Rottenburgensis. 

03 Ego Thomas Vincentius Cahill, ep. Cairnensis. 

03 Ego Emmanuel Tato, ep. S. Iacobi de Estero. 

03 Ego Franciscus Esser, ep. Keimoesanus. 

03 Ego Antonius Victor Halg, ep. tit. Baianensis. 

03 Ego Alphonsus M. Ungarelli, ep. tit. Azurensis. 

03 Ego Hugo Boyle, ep. Ioannesburgensis. 

03 Ego Ioseph Obert, ep. Dinajpurensis. 

03 Ego Bruno Hippel, ep. Oudtshoornensis. 

03 Ego Lucianus Lacoste, ep. Talianus. 

03 Ego ViUelmus Aloisius 0’Connor, ep. Campifontis in Illinois. 

03 Ego Carolus M. Himmer, ep. Tornacensis. 

03 Ego Franciscus Constantinus Mazzieri, ep. Ndolaensis. 

03 Ego Vladimirus Boric, ep. de Punta Arenas. 

03 Ego Ioseph Romaeus Gagnon, ep. Edmundstonensis. 

03 Ego Lurdu Mariaden Salvanaden, ep. Salemensis. 

03 Ego Ceslaus Falkowski, ep. Lomzensis. 

03 Ego Paulus Tobar Gonzalez, ep. Cuttackensis. 

03 Ego Hieronymus Aemilianus Pillai, ep. Jaffnensis. 

03 Ego Franciscus Odo De Wilde, ep. Niangaraensis. 

03 Ego Paulus Hippolytus de Souza Liborio, ep. Parnaibensis. 

03 Ego Carolus Hermannus Helmsing, ep. Kansanopolitanus-S. Ioseph. 
03 Ego Ludovicus Ioannes Guyot, ep. Constantiensis. 

03 Ego Ioannes Evangelista McBride, ep. Kokstadensis. 

03 Ego Leo D’Mello, ep. Aimerensis et Jaipurensis. 

03 Ego Petrus Grimm, ep. Zincheuvensis. 

03 Ego Laurentius Bianchi, ep. Sciiamchiamensis. 

03 Ego Edwinus Pinto, ep. Ahmedabadensis. 

03 Ego Balthasar Alvarez Restrepo, ep. Pereiranus. 

03 Ego Ioseph Calasanctius Rosenhammer, ep. tit. Amporensis. 

03 Ego Andreas Alexius D’Souza, ep. Poonensis. 

03 Ego Ioseph Rudderham, ep. Cliftoniensis. 

03 Ego Ioseph a Iesu Martinez Vargas, ep. Armeniensis. 

03 Ego Ioannes Beniaminus Grellinger, ep. tit. Syenitanus. 

03 Ego Ioachim Muccin, ep. Feltrensis et Bellunensis. 

03 Ego Ioannes Capistranus Cayer, ep. tit. Cissitanus. 

03 Ego Bernardinus Collin, ep. Diniensis. 

03 Ego Villelmus Kempf, ep. Limburgensis. 

03 Ego Petrus Kalwa, ep. Lublinensis. 

03 Ego Matthaeus Vido Sperandeo, ep. Calvensis et Theanensis. 

03 Ego Robertus Pobozny, ep. tit. Neilenus. 

03 Ego Ambrosius Lazik, ep. tit. Appianus. 

03 Ego Franciscus Tomasek, ep. tit. Butiensis. 

03 Ego Franciscus Zauner, ep. Linciensis. 

03 Ego Henricus Pinault, ep. Cemtuanus. 

03 Ego Andreas Verineux, ep. Imcheuvensis. 

03 Ego Ioseph Guffens, ep. tit. Germanicianensis. 

® Ego Ioannes Patricius Kavanagh, ep. Dunedinensis. 

Ego Bernardinus Echeverria Ruiz, ep. Ambatensis. 

03 Ego Arthurus Quin t anilla, ep. Coeitevensis. 

03 Ego Cyrillus Conradus Cowderoy, ep. Southvarcensis. 

!$i Ego Antonius Bergamaschi, ep. Feretranus. 

® Ego Georgius Guibert, ep. Reunionensis. 

03 Ego Franciscus Xaverius Muthappa, ep. Coimbaturensis. 

^ Ego Hirtius Aloisius Magliacani, ep. tit. Diensis. 

03 Ego Ioannes Ambrosius Abasolo y Lecue, ep. Vijayapuramensis. 

® Ego Ioannes Russell, ep. Richmondiensis. 

03 Ego Christophorus Weldon, ep. Campifontis. 

03 Ego Ioannes McEleney, ep. Kingstonensis. 

© Ego Marcellus Daubechies, ep. Kasamaensis. 

Ego Emmanuel Llopis Ivorra, ep. Cauriensis-Castrorum Caeciliorum. 
03 Ego Andreas Parenty, ep. tit. Sitifensis. 

03 Ego Iacobus Cannonero, ep. Astensis. 

® Ego Sylvius Aloisius Haro Alvear, ep. Ibarrensis. 

03 Ego Alexander M. Zaleski, ep. tit. Lyrbitanus. 

© Ego David Cunningham, ep. tit. Lampsacenus. 

03 Ego Polycarpus da Costa Vaz, ep. Aegitaniensis. 

03 Ego Bernardus Arango Henao, ep. Barrancabermejensis. 

03 Ego Emmanuel Marengo, ep. Azulensis. 

£0 Ego Timotheus Phedliminus 0’Shea, ep. Livingstonensis. 

03 Ego Ger ardus van Velsen, ep. Kroonstadensis. 

03 Ego Gustavus Iosephus Bouve, ep. Kongoloensis. 

03 Ego Antonius Pawlowski, ep. Vladislaviensis. 

0 Ego Antonius Koreiche, ep. Sidoniensis Maronitarum. 

03 Ego Heribertus Bednorz, ep. tit. Bullensis. 

03 Ego Franciscus Pennisi, ep. Ragusiensis. 

03 Ego Aloisius Faveri, ep. Tiburtinus. 

03 Ego Aemilius Ioseph De Smedt, ep. Brugensis. 

03 Ego Ioseph M. Garcia Lahiguera, ep. Huelvensis. 

03 Ego Dragutin Nezic, ep. Parentinus et Polensis. 

03 Ego Villelmus Schoemaker, ep. Purvokertensis. 

03 Ego Vincentius Reyes, ep. Boranganensis. 

03 Ego Ferdinandus Guercilena, ep. Kentunghensis. 

03 Ego Petrus Dudziec, ep. tit. Camulianensis. 

03 Ego Raimundus de Castro e Silva, ep. tit. Uzalensis. 

03 Ego Ignatius Gregorius Larranaga Lasa, ep. Pimliamensis. 

03 Ego Victor M. Keuppens, ep. Kaminaensis. 

03 Ego Aloisius Haene, ep. Guelensis. 

03 Ego Thomas Fernando, ep. Tuticorensis. 

03 Ego Hermannus Tillemans, ep. tit. Berissenus. 

03 Ego Abdallah Nujaim, ep. Heliopolitanus Maronitarum. 

03 Ego Sebastianus Vayalil, ep. Palaiensis. 

03 Ego Augustinus Quinn, ep. Kilmorensis. 

© Ego Merlinus Ioseph Guilfoyle, ep. tit. Bullensis. 

03 Ego Ioseph Varani, ep. Jaboticaballensis. 

03 Ego Vincentius M. Jacono, ep. tit. Patarensis. 

03 Ego Ioannes Florianus Lowenau, ep. tit. Drivastensis. 

03 Ego Franciscus Franic, ep. Spalatensis et Macarscensis. 

0 Ego Angelus Hidalgo Ibanez, ep. Jacensis. 

03 Ego Cornelius Lucey, ep. Corcagiensis et Rossensis. 

03 Ego Villelmus Cleven, ep. tit. Sasimensis. 

03 Ego Ioannes B. Cesana, ep. Guluensis. 

03 Ego Ludovicus Cabrera Cruz, ep. S. Ludovici Potosiensis. 

03 Ego Augustinus D’Arco, ep. Castri Maris. 

03 Ego Blasius Musto, ep. Aquinatensis, Soranus et Pontiscurvi. 
03 Ego Patricius 0’Boyle, ep. Alladensis. 

03 Ego Adolphus Gregorius Schmitt, ep. Bulauaiensis. 

03 Ego Alphonsus Beretta, ep. Varangalensis. 

03 Ego Andreas Jacques, ep. Bomaensis. 

03 Ego Paulus Gurpide Beope, ep. Flaviobrigensis. 

03 Ego Petrus Zuccarino, ep. Bobiensis. 

03 Ego Albertus Franciscus Cousineau, ep. Capitis Haitiani. 

03 Ego Petrus Canisius van Lierde, ep. tit. Porphyriensis. 

03 Ego Ioseph Lennon Federal, ep. Civitatis Lacus Salis. 

03 Ego Nicolaus Petrus van der Westen, ep. Pangkalpinangensis. 
03 Ego Caesarius Benedetti, ep. tit. Tedditanus. 

03 Ego Ger ardus Mongeau, ep. tit. Dianensis. 

03 Ego Paschalis Venezia, ep. Arianensis. 

03 Ego Ghebre Iesus Iacob, ep. tit. Erythritanus. 

03 Ego Haile Mariam Cahsay, ep. Adigratensis. 

03 Ego Dinus Aloisius Romoli, ep. Pisciensis. 

03 Ego Antonius Hubertus Thijssen, ep. Larantukanus. 

03 Ego Villelmus van Bekkum, ep. Rutengensis. 

03 Ego Leo Adolphus Messmer, ep. Ambaniaensis. 

03 Ego Aemilius Pizzoni, ep. Terracinensis, Privernensis et Setinus. 
03 Ego Aemilius Pirolley, ep. Nanceiensis. 

03 Ego Hilarius Roatta, ep. S. Agathae Gothorum. 

03 Ego Vitalis Bonifacius Bertoli, ep. tit. Attaeatanus. 

03 Ego Petrus Carretto, ep. tit. Zenobiensis. 

03 Ego Edmundus Nowicki, ep. Gedanensis. 

03 Ego Ioseph Hiltl, ep. tit. Constantiniensis. 

03 Ego Antonius Jeremias Pesce, ep. Dodomaensis. 

03 Ego Stephanus Bauerlein, ep. Diacovensis-Sirmiensis. 

03 Ego Vido M. Casullo, ep. tit. Uticensis. 

03 Ego Ioannes B. Franz, ep. Peoriensis. 

03 Ego Petrus Ioseph Rivera Mejia, ep. Succursensis et S. Aegidii. 
03 Ego Peregrinus de La Fuente, ep. tit. Mylasensis. 

03 Ego Gerardus M. Coderre, ep. S. Ioannis Quebecensis. 

03 Ego Fulton Sheen, ep. tit. Caesarianensis. 

03 Ego Maximus Tessier, ep. Timminsensis. 

03 Ego Loras Thomas Lane, ep. Rockfordiensis. 

03 Ego Aemilianus Frenette, ep. S. Hieronymi Terrebonae. 

03 Ego Hermannus Westermann, ep. Sambalpurensis. 

03 Ego Ioseph Schoiswohl, ep. Graecensis-Secoviensis. 

03 Ego Aemilius Elias Verhille, ep. Arcis Rousset. 

03 Ego Villelmus M. Van Zuylen, ep. Leodiensis, 

03 Ego Dermot 0’Flanagan, ep. Junellensis. 

03 Ego Ioseph Fady, ep. Lilongwensis. 

03 Ego Orestes Marengo, ep. Tezpurensis. 

03 Ego Paulus Furuya Yoshiyuki, ep. Kyotensis. 

03 Ego Villelmus Duschak, ep. tit. Abiddensis. 

03 Ego Henricus Dupont, ep. tit. Dorylaensis. 

03 Ego Ioannes Paschang, ep. Insulae Grandis. 

03 Ego Lancellottus Ioannes Goody, ep. Bumburiensis. 

03 Ego Matthias Wehr, ep. Trevirensis. 

03 Ego Ioseph Pont y Gol, ep. Segobricensis-Castellionensis. 

03 Ego Paulus Chevalier, ep. Cenomanensis. 

03 Ego Ioannes Lesourd, ep. Nunensis: 

03 Ego Salvator Quezada Limon, ep. de Aguas Calientes. 

03 Ego Marcellus Riopel, ep. tit. Neocaesariensis in Syria. 

03 Ego Antonius Poma, ep. Mantuanus. 

03 Ego Aloisius Carolus Borromeo, ep. Pisaurensis. 

03 Ego Bonaventura Jauregui Prieto, ep. Zipaquirensis. 

0 Ego Vincentius Radicioni, ep. Montis Alti. 

03 Ego Fredericus Rintelen, ep. tit. Chusirensis. 

Blasius D’Agostino, ep. Vallensis in Lucania. 

Ioseph Pavlisic, ep. tit. Bruzenus. 

Lucas Katsusaburo Arai, ep. Yokohamaensis. 

Alfredus Lanctot, ep. Rulengensis. 

Andreas Jacquemin, ep. Baiocensis. 

Petrus Marinus Arntz, ep. Bandungensis. 

Georgius Manrique, ep. Orurensis. 

Franciscus Ioseph Klein, ep. Saskatoonensis. 

Aloisius Victor Sartori, ep. S. Mariae. 

Patricius Winters, ep. Mbuluensis. 

Xaverius Geeraerts, ep. tit. Laganitanus. 

Lambertus Hoch, ep. Siouxor mensis. 

Henricus Baaken, ep. tit. Gordenus. 

Aloisius Bigirumwami, ep. Nyundoensis. 

Iacobus Buis, ep. tit. Astypalaensis. 

Adolphus Binni, ep. Nolanus. 

Xaverius M. Ariz Huarte, ep. tit. Baparensis. 

Lionellus Audet, ep. tit. Thibaritanus. 

Antonius Frondosa, ep. Capicensis. 

Sergius Mendez Arceo, ep. Cuernavacensis. 

Bryan Gallagher, ep. Portus Piriensis. 

Stephanus Loosdregt, ep. tit. Amaurensis. 

Raimundus Larose, ep. Chittagongensis. 

Ambrosius Galbiati, ep. Jalpaiguriensis. 

Ioannes Ioseph Boardman, ep. tit. Gunelensis. 

Carolus Ferrari, ep. Monopolitanus. 

Ioseph Nepote-Fus, ep. tit. Helensis. 

Ioachim de Lange, ep. tit. Photicensis. 

Carolus Aloisius Geromini, ep. tit. Zabensis. 

Alexander Fernandez Feo-Tinoco, ep. S. Christophori in Venezuela. 
Ioseph Gargitter, ep. Bausanensis-Brixinensis. 

Flavianus Ariola, ep. Lagaspiensis. 

Aloisius Rodriguez Pardo, ep. S. Crucis de Sierra. 

Ioseph Adelinus Dantas, ep. Garanhunensis. 

Thomas Wilsezynski, ep. tit. Polybotensis. 

Philippus Lussier, ep. S. Pauli in Alberta. 

Michael Arattukulam, ep. Aleppeyensis. 

Petrus Brot, ep. tit. Marcianensis. 

Bernardus Fey Schneider, ep. tit. Philadelphensis minor. 

Prosper Dodds, ep. Zigvinchorensis. 

Ioseph Howard Hodges, ep. Whelingensis. 

Hyacinthus Argaya Goicoechea, ep. Mindoniensis-Ferrolensis. 
Raimundus Masnou Boixeda, ep. Vicensis. 

Antonius Anoveros Ataun, ep. Gadicensis-Septensis. 

Alphonsus Zaplana Bellizza, ep. Tacnensis. 

Michael Antonius Medina y Medina, ep. Monteriensis. 

Ioseph McGee, ep. Gallo vidianus. 

Valterus Kampe, ep. tit. Bassianensis. 

0 Ego Aloisius Barbero, ep. Viglevanensis. 

33 Ego Iacobus Navagh, ep. Patersonensis. 

33 Ego Michael Alfonsus Harrington, ep. Kamloopsensis. 

33 Ego Paulus Constantinus Schoenmaeckers, ep. tit. Acarasiensis. 

33 Ego Ioseph Carraro, ep. Veronensis. 

33 Ego Angelus Temino Saiz, ep. Auriensis. 

33 Ego Abilius dei Campo y de la Barcena, ep. Calaguritanus et Calceatensis-Lo- 
grognensis. 

33 Ego Ioseph Zimmermann, ep. tit. Ceryniensis. 

33 Ego Ioannes Franciscus Hackett, ep. tit. Helenopolitanus in Palaestina. 

33 Ego Thomas Ioseph Brosnahan, ep. Liberae Urbis et Boensis. 

0 Ego Benedictus Tomizawa, ep. Sapporensis. 

33 Ego Gregorius Elias Olazar Muruaga, ep. tit. Prusensis. 

33 Ego Isidorus Marcus Emanuel, ep. Spirensis. 

33 Ego Franciscus Rendeiro, ep. Pharaonensis. 

33 Ego Ernestus Corripio Ahumada, ep. Tampicensis. 

33 Ego Augustinus Ioachim Lopes de Moura, ep. Portalegrensis-Castri Albi. 

33 Ego Artemius Prati, ep. Carpensis. 

33 Ego Ioannes B. Pardini, ep Aesinus. 

33 Ego Franciscus Xaverius Sanguon Souvannasri, ep. tit. Oenoandensis. 

33 Ego Ioseph Truong-cao-Dai, ep. tit. Silensis. 

33 Ego Rajarethinam Arokiaswami Sundaram, ep. Tanjorensis. 

33 Ego Alphonsus Fresnel, ep. Arcis Delphini. 

33 Ego Villelmus Sedlmeier, ep. tit. Aulonitanus. 

33 Ego Emmanuel Alphonsus de Carvalho, ep. Angrensis. 

33 Ego Marinus Bergonzini, ep. Volaterranus. 

33 Ego Ioannes Klooster, ep. Surabaiensis. 

33 Ego Ubaldus Evaristus Cibrian Fernandez, ep. tit. Bidensis. 

33 Ego Henricus Romulus Compagnone, ep. Anagninus. 

33 Ego Otho Motta, ep. Campaniensis in Brasilia. 

33 Ego Natalis Boucheix, ep. Portus Novi. 

33 Ego Petrus de la Chanonie, ep. Claromontanus. 

33 Ego Ioannes Ernestus Menard, ep. Ruthenensis. 

33 Ego Ioseph Pullano, ep. Pactensis. 

33 Ego Zacharias Rolim de Moura, ep. Cajazeirasensis. 

33 Ego Secundus Garcia, ep. tit. Olympenus. 

33 Ego Gerardus Valencia Cano, ep. tit. Rhesainensis. 

83 Ego Ioannes Bokenfohr, ep. Kimberleyensis. 

33 Ego Ivo Plumey, ep. Garuensis. 

83 Ego Remigius Augustin, ep. tit. Turuzitanus. 

33 Ego Aloisius Cicuttini, ep. Civitatis Castelli. 

83 Ego Vincentius De Chiara, ep. Miletensis. 

33 Ego Mauritius Raspini, ep. Oppidensis. 

83 Ego Aldus Forzoni, ep. Dianensis. 

83 Ego Constantinus Caminada, ep. Ferentinus. 

83 Ego Aegidius Henricus Alexis Barthe, ep. Foroiuliensis Tolonensis. 

33 Ego Virginius Dondeo, ep. Urbevetanus. 

33 Ego Franciscus Ioseph Green, ep. Tucsonensis. 

£0 Ego Carolus Anasagasti, ep. tit. Caltadriensis. 

0 Ego Ioannes Hubertus Macey Rodgers, ep. tit. Sbidensis. 

£0 Ego Albertus Lemenager, ep. Yarmuthensis. 

0 Ego Alfredus Rubio Diaz, ep. Sonsonensis. 

0 Ego Augustus Gianfranceschi, ep. Caesenatensis. 

0 Ego Primus Gasbarri, ep. tit. Thennesiensis. 

£0 Ego Villelmus Ioseph Brennan, ep. Toovoombensis. 

£0 Ego Dominicus Ekandem, ep. de Ikot Ekpene. 

£0 Ego Alexander Renard, ep. Versaliensis. 

0 Ego Colemannus Carroll, ep. Miamiensis. 

0 Ego Franciscus Hengsbach, ep. Essendiensis. 

03 Ego Ioseph Borgatti, ep. Viedmensis. 

£0 Ego Bernardus Ioseph Flanagan, ep. Vigorniensis. 

£0 Ego Hermannus Spiess, ep. tit. Cemerinianensis. 

0 Ego Alfredus Vozzi, ep. Cavensis et Sarnensis. 

£0 Ego Eduardus Polanco Brito, ep. S. Iacobi Equitum. 

£0 Ego Carolus Bandini, ep. Sarsinatensis. 

£0 Ego Amatus Decosse, ep. Gravelburgensis. 

£0 Ego Placidus M. Cambiaghi, ep. Novariensis. 

£0 Ego Felix Romero Menjibar, ep. Giennensis. 

£0 Ego Ioseph Armandus Gutierrez Granier, ep. tit. Pionitanus. 

© Ego Pius Bonaventura Dlamini, ep. Umzimkulensis. 

£0 Ego Septimius Eusebius Mari, ep. tit. Pachnemunitanus. 

£0 Ego Villelmus Philbin, ep. Dunensis et Connorensis. 

03 Ego Athanasius Cheriyan Paochirakal, ep. Tiruvallensis. 

£0 Ego Ioannes Van Cauwelaert, ep. Inongoensis. 

© Ego Franciscus Clemens Van Hoeck, ep. tit. Cissitanus. 

03 Ego Villelmus Ioannes Demarteau, ep. Bandjarmasinensis. 

03 Ego Ioannes David, ep. Maiungaensis. 

03 Ego Laureanus Castan Lacoma, ep. Segentinus-Guadalajariensis. 

03 Ego Laurentius Bessone, ep. Meruensis. 

03 Ego Clarentius Georgius Issenmann, ep. tit. Filacensis. 

03 Ego Ioseph Garneri, ep. Segusiensis. 

03 Ego Ioseph a Iesu Alba Palacios, ep. Tehuantepecensis. 

0 Ego Paulus Barrachina Estevan, ep. Oriolensis-Lucentinus. 

0 Ego Ioseph M. Pernicone, ep. tit. Hadrianopolitanus in Honoriade. 
0 Ego Alphonsus Caelestinus Basilius Baud, ep. Berbera tensis. 

0 Ego Ioannes Reddington, ep. Josensis. 

0 Ego Xaverius Morilleau, ep. tit. Coloniensis in Capadocia. 

0 Ego Marius Longo Dorni, ep. Pistoriensis. 

0 Ego Leo Christophorus Byrne, ep. tit. Sabadiensis. 

0 Ego Emmanuel Pereira Da Costa, ep. Campinae Grandis. 

0 Ego Eugenius de Araujo Sales, ep. tit. Thibicensis. 

0 Ego Ioseph Bretault, ep. Kuduguensis. 

0 Ego Petrus Fiordelli, ep. Pratensis. 

0 Ego Robertus Joyce, ep. Burlingtonensis. 

0 Ego Ioannes Ioseph Sanlan, ep. tit. Cenensis. 

0 Ego Hermannus Ioannes van Elswijck, ep. Morogoroensis. 

03 Ego Camillus Faresin, ep. tit. Bubastitanus. 

0 Ego Hieronymus Hannan, ep. Scrantonensis. 

03 Ego Malcholmus MacEachern, ep. Carolinapolitanus. 

03 Ego Raymundus Bogarin Argana, ep. S. Ioannis B. a Missionibus. 
03 Ego Gilbertus Baroni, ep. Albinganensis. 

03 Ego Iosepb Fenoccbio, ep. Apuanus. 

03 Ego Ioannes Pereiro Venando, ep. Leiriensis. 

03 Ego Antonius De Campos, ep. tit. Febianensis. 

03 Ego Ioannes Pohlschneider, ep. Aquisgranensis. 

03 Ego Honoratus Van Waeyenbergh, ep. tit. Gilbensis. 

03 Ego Ioannes Donavan, ep. tit. Rhasensis. 

03 Ego Ioseph Gennangi, ep. Kamechliensis Armenorum. 

03 Ego Eugenius Beitia Aldazabal, ep. Santanderiensis. 

03 Ego Ioseph Reuss, ep. tit. Sinopenus. 

0 Ego Ioannes Rupp, ep. Monoecensis. 

03 Ego Aemilius Benavent Escuin, ep. tit. Cerdnitanus. 

03 Ego Ioseph Clovis Thibault, ep. tit. Canathenus. 

03 Ego Bruno Wechner, ep. tit. Cartennitanus. 

03 Ego Florentinus de Andrade e Silva, ep. tit. Heliosebastenus. 

03 Ego Andreas Creemers, ep. Bondoensis. 

03 Ego Thomas McGettrick, ep. Ogogiaensis. 

03 Ego Ludovicus Julliard, ep. tit. Vulturiensis. 

03 Ego Frandscus Peralta y Ballabriga, ep. Victoriensis. 

03 Ego Andreas Pioger, ep. Sagiensis. 

03 Ego Cyprianus Tourel, ep. Montis Pessulani. 

03 Ego Nicolaus Elko, ep. Pittsburgensis Ruthenorum. 

0 Ego Frandscus Nunes Teixeira, ep. Quelimanensis. 

03 Ego Rogerius Michon, ep. Carnutensis. 

03 Ego Ioannes Wember, ep. tit. Vasadensis. 

03 Ego Ioseph Asajiro Satowaki, ep. Kagoshimaensis. 

03 Ego Dominicus Vendargon, ep. Kuala Lumpurensis. 

03 Ego Paulus Dumouchel, ep. tit. Sufetanus. 

03 Ego Frandscus Chan, ep. Pinangensis. 

03 Ego Caesarius Alexander Minali, ep. tit. Achyraensis. 

03 Ego Ioseph Ioachim Florez Hernandez, ep. Ibaguensis. 

03 Ego Emmanuel Antonius Pires, episcopus Silva Portuensis. 

03 Ego Antonius Mistrorigo, ep. Tarvisinus. 

03 Ego Felicissimus Stephanus Tinivella, ep. tit. Canensis. 

03 Ego Iulius Laschi Gonzalez, ep. tit. Abydenus. 

03 Ego Carolus Van den Ouwelant, ep. Surigensis. 

03 Ego Emestus Arturus Green, ep. Portus Elizabethensis. 

0 Ego Emmanuel dei Rosario, ep. Malolosinus. 

0 Ego Patricius Cronin, ep. tit. Ubazensis. 

0 Ego Villelmus Hart, ep. Dunkeldensis. 

0 Ego Renatus Fourrey, ep. Bellicensis. 

0 Ego Vincendus Marchetti Zioni, ep. Bauropolitanus. 

0 Ego Vincendus de Araujo Matos, ep. Cratensis. 

0 Ego Thomas Ioseph McCarthy, ep. S. Catharinae in Ontario. 

03 Ego Daniel Chinnayan Arulswami, ep. Kumbakonamensis. 

03 Ego Antonius M. Michelato Danese, ep. tit. Archelaidensis. 

03 Ego Angelus Rodriguez Gamoneda, ep. tit. Gazerensis. 

03 Ego Ioseph Albertus Rosario, ep. Amravatensis. 

03 Ego Ubaldus Theophanus Stella, ep. tit. Antaeopolitanus. 

03 Ego Ioseph Bascunana Llopez, ep. Celsonensis. 

03 Ego Alphonsus Silveira de Mello, ep. tit. Nasaitensis. 

© Ego Ioseph a Iesu Pimiento Rodriguez, ep. Garzonensis-Neiv ensis. 

0 Ego Iacobus Eugenius Ludovicus Menager, ep. Meldensis. 

03 Ego Otho Spiilbeck, ep. Mismensis. 

03 Ego Urbanus M. Person, ep. tit. Cymaeus. 

03 Ego Ioseph Damasus Laberge, ep. tit. Clypiensis. 

03 Ego Gregorius Espiga e Infante, ep. tit. Aphnaetenus. 

03 Ego Paulus Etoga, ep. Mbalmayoensis. 

03 Ego Antonius Ravagli, ep. Mutilensis. 

03 Ego Iacobus Henricus Romeijn, ep. Samarindaensis. 

03 Ego Syrus Silvestri, ep. Fulginatensis. 

03 Ego Ladislaus Paz, ep. Corumbensis. 

© Ego Aristides Pirovano, ep. tit. Hadrianiensis. 

03 Ego Altinus Ribeiro De Santana, ep. Sadabandeiropolitanus. 

03 Ego Epiphanius Surban Belmonte, ep. Dumaguetensis. 

03 Ego Edmundus Aloisius Kunz, ep. tit. Ptolemaidensis in Phoenicia. 
03 Ego Bernardus Ioseph Topel, ep. Spokanensis. 

03 Ego Petrus Kimbondo, ep. Kisantuensis. 

03 Ego Ioannes Mocellini, ep. Comaclensis. 

03 Ego Laurentius Morin, ep. Principis Albertensis. 

03 Ego Simon Hoa Nguyen-van Hien, ep. Dalatensis. 

03 Ego Ioseph Emmanuel Santos Ascarza, ep. Valdiviensis. 

03 Ego Sebastianus Valloppilly, ep. Tellicherriensis. 

03 Ego Caesarius D’Amato, ep. tit. Sebasterius in Cilicia. 

03 Ego Ioannes Nuer, ep. tit. Phatanensis. 

03 Ego Eustachius Smith, ep. tit. Apamensis. 

03 Ego Michael Aurrecoechea Palacio, ep. tit. Dolichenus. 

03 Ego Matthias Zvekanovic, ep. tit. Burcensis. 

03 Ego Thomas Mongo, ep. Dualaensis. 

© Ego Narcissus Jubany Amau, ep. Gerundensis. 

03 Ego Constantinus Christianus Luna, ep. Zacapensis. 

03 Ego Ludovicus Manresa Formosa, ep. Altensis. 

03 Ego Franciscus Antonius Marrocco, ep. tit. Limnensis. 

03 Ego Caelestinus Michael Fernandez Perez, ep. S. Marci in Guatimala. 
03 Ego Philippus Furlong, ep. tit. Araxensis. 

03 Ego Argimirus Alvares Garcia Rodriguez, ep. tit. Coropissenus. 

03 Ego Ioannes Morkovsky, ep. tit. Tigavitanus. 

03 Ego Victorius Longo, ep. tit. Lorymiensis. 

0 Ego Robertus Stephanus Dehler, ep. tit. Clazomeniensis, 

© Ego Marius Pare, ep. Chicoutimiensis. 

03 Ego Henricus Forer, ep. tit. Memphitanus. 

03 Ego Aloisius Rinaldi, ep. S. Marci et Bisinianensis. 

03 Ego Antonius Reiterer, ep. Lydenburgensis. 

03 Ego Georgius Pearce, ep. tit. Attalensis in Pamphylia. 

0 Ego Deodatus Yougbare, ep. Kupelaensis. 

03 Ego Dorotheus Fernandez y Fernandez, ep. tit. Castabalensis. 

0 Ego Antonius Cardoso Cunha, ep. tit. Barenus in Pisidia. 

© Ego Martinus Antonius Jansen, ep. Roterodamensis. 

0 Ego Valerianus Belanger, ep. tit. Cyrenensis. 

03 Ego Gabriel Ganni, ep. Berytensis Chaldaeorum. 

03 Ego Petrus Antonius Nierman, ep. Groningensis. 

03 Ego Eduardus Franciscus Ioseph Schlotterback, ep. tit. Balanensis. 

0 Ego Elias Mchonde, ep. Mahengensis. 

03 Ego Antonius Ona de Echave, ep. Lucensis in Hispania. 

03 Ego Ioseph Philippus de Carmine Colago, ep. S. Iacobi Capitis Viridis. 

03 Ego Richardus Ackerman, ep. Covingtonensis. 

0 Ego Thomas Eduardus Gill, ep. tit. Lambaesitanus. 

03 Ego Michael Novoa Fuente, ep. tit. Chytriensis. 

03 Ego Rogerius Johan, ep. Agennensis. 

03 Ego Michael Doumith, ep. Sarbensis Maronitarum (pro De Ecclesia et pro 
De Oecumenismo), 

0 Ego Ioseph Khoury, ep. Tyrensis Maronitarum. 

03 Ego Rudolfus Staverman, ep. tit. Mosynopolitanus. 

03 Ego Adalbertus Almeida Merino, ep. Zacatecensis. 

03 Ego Florentius Angelini, ep. tit. Messeniensis. 

© Ego Ioel Bellec, ep. Elnensis. 

03 Ego Ioannes Carberry, ep. Lafayettensis in Indiana. 

03 Ego Antonius Cece, ep. tit. Tamiathitanus. 

03 Ego Iacobus Le Cordier, ep. tit. Prienensis. 

03 Ego Carolus M. Cafferata, ep. S. Ludovici in Argentina. 

03 Ego Franciscus Vennera, ep. S. Nicolai de los Arroyos. 

03 Ego Franciscus Borgias Valenzuela Rios, ep. Antofagastensis. 

03 Ego Philippus Matthaeus Hannan, ep. tit. Hieropolitanus. 

03 Ego Eduardus Aloisius McGurkin, ep. Shrinyangaensis. 

03 Ego Hieronymus Lingenheim, ep. Sokodensis. 

03 Ego Petrus Rouanet, ep. Daloaensis. 

03 Ego Andreas Duirat, ep. Buakensis. 

03 Ego Adolfus Marx, ep. tit. Citrensis. 

03 Ego Maximilianus Valdes Subercaseaux, ep. Osornensis. 

03 Ego Ioseph Vazquez Diaz, ep. tit. Usulensis. 

03 Ego Laurentius Glenn, ep. Crookstoniensis. 

03 Ego Andreas Iacobus Fougerat, ep. Gratianopolitanus. 

03 Ego Ioannes Farmer Healy, ep. Gibraltariensis. 

03 Ego Stephanus Kocisko, ep. Passaicensis. 

© Ego Ioseph Schmondiuk, ep. Stanfordensis Ucrainorum. 

© Ego Matthaeus Pothanamuzhi, ep. Kothamangalemensis. 

03 Ego Ioseph Petrus da Silva, ep. tit. Thiavensis. 

03 Ego Franciscus Bougon, ep. Molinensis. 

© Ego Ioseph Ali Lebrun Moratinos, ep. Valentinus in Venezuela. 

03 Ego Dantes Battaglierin, ep. Kulnensis. 

03 Ego Ioseph Bezerra Coutinho, ep. Stantianus. 

03 Ego Caelestinus Bezmalinovic, ep. tit. Hadrumetinus. 

03 Ego Marius Di Lieto, ep. Asculanus Apuliae et Ceriniolensis. 

03 Ego Odilo Etspiiler, ep. tit. Fatensis. 

03 Ego Henricus Byrne, ep. tit. Lamianus. 

03 Ego Telesphorus Ioannes Cioli, ep. Arretinus. 

03 Ego Stephanus Laszlo, ep. Sideropolitanus. 

03 Ego Arturus Franciscus Fox, ep. tit. Rhinocoruritanus . 

03 Ego Emmanuel Menendez, ep. Foromartiniensis. 

03 Ego Carolus Villelmus Hartl, ep. tit. Stratonicensis in Caria. 

03 Ego Cornelius Chitsulo, ep. Dedzaensis. 

03 Ego Petrus Martin, ep. tit. Selinusiensis. 

03 Ego Arnoldus Bogaert, ep. Rosensis. 

03 Ego Germanus Villa Gaviria, ep. Barranquillensis. 

03 Ego Paulus Correa Leon, ep. Cucutensis. 

03 Ego Ignatius Doggett, ep. tit. Mundinizensis. 

03 Ego Ioseph Gustavus Prevost, ep. tit. Ammaedarensis. 

03 Ego Henricus Anselmus Clinch, ep. tit. Badiensis. 

03 Ego Franciscus Zak, ep. S. Hippolyti. 

03 Ego Ioannes M. Holterman, ep. Gulielmopolitanus. 

03 Ego Vincentius Kennally, ep. tit. Sassuritanus. 

03 Ego Carolus Arturus Brown, ep. tit. Vallitanus. 

03 Ego Iacobus Aloisius Coelho, ep. Maringaensis. 

03 Ego Severinus Marianus de Aguiar, ep. Pesqueirensis. 

03 Ego Ioseph Ludovicus Andreas Ouelette, ep. tit. Carrhenus. 

03 Ego Alexander Carter, ep. S. Mariae Ormensis. 

03 Ego Ioannes M. Ogez, ep. Mbararaensis. 

03 Ego Ioseph Alphonsus Tscherrig, ep. tit. Nephelidensis. 

03 Ego Villelmus Marinus Bekkers, ep. Buscoducensis. 

03 Ego Franciscus Spanedda, ep. Basanensis. 

03 Ego Gerardus Couturier, ep. Altaripensis. 

03 Ego Andreas Gregorius Grutka, ep. Gariensis. 

© Ego Hilarius Hacker, ep. Bismarckiensis. 

03 Ego Radulphus Zambrano Camader, ep. Facatativensis. 

03 Ego Iustinus Iacobus Field, ep. S. Georgii in Insula Granada. 
03 Ego Carolus Alphonsus Gachet, ep. Castriesensis. 

03 Ego Secundus Tagliabue, ep. Anglonensis-Tursiensis. 

03 Ego Valerianus Ludovicus Arroyo, ep. tit. Gomphensis. 

03 Ego Rudolphus Koppmann, ep. tit. Dalisandensis in Pamphylia. 
03 Ego Ioannes Choi, ep. Pusanensis. 

03 Ego Ioannes Kwao Amuzu Aggey, ep. tit. Siguitanus. 

03 Ego Henricus M. Janssen, ep. Hildeseiensis. 

03 Ego Ioseph Olivotti, ep. tit. Samiensis. 

03 Ego Ioannes a Cruce Anyogu, ep. Enuguensis. 

00 Ego Daniel Raimundus Lamont, ep. Umtaliensis. 

03 Ego Marcellus Morgante, ep. Asculanus in Piceno. 

03 Ego Thomas Reis, ep. Zachuensis. 

03 Ego Georgius Ioseph Biskup, ep. tit. Hemeriensis. 

93 Ego Carmelus Canzonieri, ep. Calatayeronensis. 

Q3 Ego Michael Raspanti, ep. Moronensis. 

93 Ego Georgius Kemerer, ep. Posadensis. 

93 Ego Horatius Semeraro, ep. Cariatensis. 

93 Ego Ioannes Ahern, ep. Cloynensis. 

93 Ego Gregorius Warmeling, ep. Joinvillensis. 

93 Ego Iacobus Vincentius Casey, ep. Lincolnensis. 

93 Ego Antonius M. Aguirre, ep. S. Isidori in Argentina. 

93 Ego Georgius Raymundus Chalup, ep. Gualeguaychensis. 

© Ego Georgius Mayer, ep. S. Rosae in Argentina. 

93 Ego Albertus Deane, ep. Civitatis Mariae. 

93 Ego Franciscus Brustia, ep. Andriensis. 

93 Ego Aemilius Cinense, ep. S. Ferdinandi. 

93 Ego Franciscus Ricceri, ep. Drepanensis. 

93 Ego Renatus Boudon, ep. Mimatensis. 

93 Ego Ioannes Fryns, ep. Kinduensis. 

93 Ego Henricus Bernardinus Hoffmann, ep. Gibutensis. 

93 Ego Ioseph Hasler, ep. S. Galli. 

93 Ego Augustus Trujillo Arango, ep. Jericoensis. 

93 Ego Theodulphus Domingo y Sabugal, ep. Tuguegaraoanus. 

93 Ego Pacificus Scozzina, ep. Formosae. 

93 Ego Emmanuel Talamas Camandari, ep. Civitatis Juarezensis. 

93 Ego Ioseph Petrus Costa, ep. Caetitensis. 

93 Ego Ioseph M. Pires, ep. Arrasuahyensis, 

93 Ego Radulphus Primatesta, ep. Fororaphaeliensis. 

93 Ego Andreas Sana, ep. Akrensis. 

93 Ego Eduardus Ioseph Maginn, ep. tit. Curiensis. 

93 Ego Ioseph Stangl, ep. Herbipolensis. 

93 Ego Martinus Stanton, ep. tit. Citiensis. 

93 Ego Valterus Villelmus Curtis, ep. Bridgeportensis. 

0 Ego Ioannes Iacobus Rudin, ep. Musonensis. 

93 Ego Alfredus Stemper, ep. tit. Eleutheropolitanus in Palaestina. 
93 Ego Humbertus Lara Mejia, ep. tit. Traianopolitanus in Phrygia. 
93 Ego Raphael Bidawid, ep. Amadiensis. 

^ Ego Bernardinus Mazzarella, ep. Comayoguensis. 

93 Ego Felix Leonardo, ep. Thelesinus. 

© Ego Helmodus Hermannus Wittler, ep. Osnabrugensis. 

® Ego Aloisius Carli, ep. Signinus. 

93 Ego Georgius Dwyer, ep. Loidensis. 

93 Ego Alfredus Atton, ep. Langrensis. 

93 Ego Ioannes Iriarte, ep. Reconquistensis. 

93 Ego Arturus Elchinger, ep. tit. Antandrinus. 

93 Ego Ioannes Fearns, ep. tit. Geritanus. 

93 Ego Albertus Sanschagrin, ep. tit. Bagensis. 

93 Ego Ioseph Eugenius Correa, ep. Caratingensis. 

93 Ego Iacobus Cunningham, ep. Hagulstadensis et Novocastrensis. 
93 Ego Wilson Laus Schmidt, ep. Xapecoensis. 

93 Ego David De Souza, ep. Funchalensis. 

03 Ego Dominicus Roa Perez, ep. Maracaibensis 
03 Ego Ioannes B. Musty, ep. tit. Botrianensis. 

03 Ego Fredericus Villelmus Freking, ep. Salinensis. 

0 Ego Ioannes Vonderach, ep. Curiensis. 

03 Ego Iulius Puset, ep. Tamatavensis. 

© Ego Theodorus Van den Tillaert, ep. Atambuensis. 

03 Ego Angelus Barbisotti, ep. tit. Cauniensis. 

03 Ego Reginaldus Ioannes Delargey, ep. tit. Hirinensis. 

03 Ego Leonardus Cowley, ep. tit. Pertusensis. 

03 Ego Alfonsus Schladweiler, ep. Novae Ulmae. 

© Ego Henricus Principe, ep. tit. Abilenus Lysaniae. 

© Ego Ioseph Ioachim Ribeiro, ep. tit. Aegeaensis. 

03 Ego Ioannes Jaroszewiez, ep. tit. Letopolitanus. 

03 Ego Vincentius Fave, ep. tit. Andedensis. 

03 Ego Paulus Vignancour, ep. Valentinus. 

03 Ego Franciscus Ferreira Arreda, ep. Texcocensis. 

03 Ego Laurentius Satoshi Nagae, ep. Urawaensis. 

03 Ego Camillus Vandekerckhove, ep. Bikoroensis. 

0 Ego Michael Moloney, ep. Bathurstensis in Gambia. 

03 Ego Camillus Chilouet, ep. Farafanganensis. 

03 Ego Ferdinandus Romo Gutierrez, ep. Torreonensis. 

03 Ego Villelmus Richardus Field, ep. Ondoensis. 

© Ego Antonius Barbosa, ep. Campi Grandis. 

03 Ego Ioseph de Aquino Pereira, ep. Prudentipolitanus. 

03 Ego Iacobus Ryan, ep. tit. Margensis. 

03 Ego Hyacinthus Gad, ep. tit. Gratianopolitanus. 

03 Ego Alexander Schell, ep. Clivi Zamoerensis. 

03 Ego Walmor Battu Wichrowski, ep. tit. Phelbesianus. 

© Ego Angelus Riesco Carbajo, ep. Limisensis. 

03 Ego Raphael Gonzalez Moralejo, ep. tit. Dardanius. 

03 Ego Marianus Oblak, ep. tit. Flaviensis. 

03 Ego Ioseph Drzazga, ep. tit. Siniandenus. 

0 Ego Ioseph Martenetz, ep. tit. Soldaiensis. 

03 Ego David Ioannes Cashman, ep. tit. Cantanensis. 

03 Ego Nicolaus Riezzo, ep. Castellanetensis. 

03 Ego Ioseph Antonius Dammert Bellido, ep. Cajamarcensis. 
03 Ego Antonius Lima dos Santos, ep. lheosensis. 

03 Ego Simeon Kokoff, ep. tit. Bathnensis. 

03 Ego Alcides Mendoza Castro, ep. Abancaiensis. 

© Ego Ioseph Emmanuel Pina Torres, ep. tit. Milevitanus. 

© Ego Nemesius Rivera Meza, ep. tit. Diospolitanus superior. 
© Ego Augustus Petro, ep. Uruguaianensis. 

© Ego Henricus Pachowiak, ep. tit. Phyteanus. 

© Ego Henricus Tenhumberg, ep. tit. Thuburnicensis. 

© Ego Ioannes Kabes, ep. tit. Cleopadritensis. 

© Ego Ioannes Franciscus Fresno Larrain, ep. Copiapoensis. 
© Ego Adolphus Aloisius Bossi, ep. tit. Parnassenus. 

© Ego Henricus Bartoletti, ep. tit. Myndiensis. 

03 Ego Henricus Murphy, ep. Limericiensis. 

0 Ego Ioannes van Dodewaard, ep. Harlemensis. 

03 Ego Michael Villelmus Hyle, ep. Vilmingtoni ensis. 

03 Ego Ioseph Lecuona Labandibar, ep. tit. Vagadensis. 

03 Ego Villelmus Pluta, ep. tit. Leptomagnensis. 

0 Ego Salvator Martinez Aguirre, ep. tit. Arcensis. 

03 Ego Iacobus Vincentius Pardy, ep. Cheongiuensis. 

03 Ego Eduardus Piana, ep. tit. Eureoensis in Phoenicia. 

03 Ego Hugo Poletti, ep. tit. Medelitanus. 

03 Ego Antonius Corso, ep. tit. Moglaenensis. 

03 Ego Villelmus Michael Fitzgerald, ep. tit. Zernensis. 

03 Ego Antonius Pirotto, ep. Troianus. 

03 Ego Ioseph Germanus Benavides Morriberon, ep. Chachapoyasensis. 
03 Ego Henricus Mazerat, ep. Andegavensis. 

03 Ego Vilfridus Emmet Doyle, ep. Nelsonensis. 

03 Ego Michael Garcia Franco, ep. Marathanensis. 

03 Ego Iacobus Schuck, ep. tit. Avissensis. 

03 Ego Daniel Stuyvenberg, ep. tit. Dionysiensis. 

03 Ego Adolphus Fiirstenberg, ep. Abercornensis. 

03 Ego Raphael Bayan, ep. Alexandrinus Armenorum. 

03 Ego Carolus Msakila, ep. Karemaensis. 

03 Ego Richardus Finn, ep. Ibadanensis. 

03 Ego Ioseph Pintado, ep. tit. Phobenus. 

03 Ego Andreas KatkofE, ep. tit. Naupliensis. 

03 Ego Benignus Chiriboga, ep. Latacungensis. 

03 Ego Demetrius Mansilla Reoyo, ep. Civitatensis. 

03 Ego Venceslaus Wycisk, ep. tit. Caesariensis in Numidia. 

03 Ego Lech Kaczmarek, ep. tit. Alienus. 

03 Ego Albinus Luciani, ep. Victoriensis Venetorum. 

03 Ego Ioseph Gabriel Calderon, ep. Carthadensis in Columbia. 

03 Ego Fidelis Cortes Perez, ep. Chilapensis. 

03 Ego Emmanuel Tavares de Araujo, ep. Caicoensis. 

03 Ego Alphonsus Niehues, ep. tit. Eureoensis in Epiro. 

03 Ego Ioannes Villelmus Comber, ep. tit, Foratianensis. 

03 Ego Petrus Ioannes Antonius Moors, ep. Ruremondensis. 

03 Ego Iulius Angerhausen, ep. tit. Eminentianensis. 

0? Ego Emmanuel Fernandez-Conde, ep. Cordubensis. 

0 Ego Marcellus Mendiharat, ep. tit. Zer tensis. 

0 Ego Raymundus D’Mello, ep. Allahabadensis. 

0 Ego Alphonsus Sanchez Tinoco, ep. Papantlensis, 

0 Ego Ignatius Arbulu Pineda, ep. Huanucensis. 

0 Ego Ioseph Thurler, ep. tit. Capitoliensis. 

0 Ego Franciscus Lehaen, ep. Sakaniensis. 

0 Ego Michael Kien Samophithak, ep. tit. Octabensis. 

0 Ego Antonius Gogo Nwedo, ep. Umuahiaensis. 

0 Ego Ioannes Karroum, ep. Spinensis Syrorum. 

0 Ego Carolus Mulrooney, ep. tit. Valentinianensis. 

0 Ego Iulius Gonzalez Ruiz, ep. Puniensis. 

© Ego Paulus Piche, ep. tit. Orcistenus. 

© Ego Angelus Zambarbieri, ep. Guastallensis. 

© Ego Plato Kornyljak, ep. tit. Castromartianus. 

© Ego Ioseph Nkongolo, ep. Lueboensis. 

03 Ego Eugenius Maillat, ep. Nzerekoreensis. 

03 Ego Paulus Savino, ep. tit. Caesariensis in Thessalia. 

03 Ego Didacus Parodi, ep. tit. Centerariensis. 

03 Ego Henricus Jenny, ep. tit. Lycaonensis. 

03 Ego Amandus Hubert, ep. tit. Saitanus. 

03 Ego Iacobus Guilhem, ep. Valleguidonensis. 

03 Ego Angelus Martinez, ep. Tsiroanomandidy ensis. 

03 Ego Constantius Micci, ep. Larinensis. 

03 Ego Thomas Manning, ep. tit. Arsamosatenus. 

03 Ego Raymundus de Lamoureyre, ep. Muilaensis. 

03 Ego Ioseph Bonacini, ep. Brittinori ensis. 

03 Ego Ioseph Dalvit, ep. S. Matthaei. 

03 Ego Georgius Jacquot, ep. Vapincensis. 

03 Ego Franciscus Janssen, ep. tit. Coelianensis. 

03 Ego Ioannes Burke, ep. Simlensis. 

03 Ego Ioannes Lenhardt, ep. tit. Carystensis. 

03 Ego Mauritius Choquet, ep. tit. Diospolitanus inferior. 

03 Ego Michael Ntuyahaga, ep. Usumburaensis. 

03 Ego Aloisius Munive Escobar, ep. Tlaxcalensis. 

03 Ego Bernardus Schrader, ep. tit. Scyrius. 

0 Ego Zeno Albinus Testa, ep. tit. Tinistensis. 

03 Ego Albertus Etges, ep. S. Crucis in Brasilia. 

03 Ego Carolus Buswell, ep. Pueblensis. 

03 Ego Iolanthes Nuzzi, ep. Campaniensis. 

© Ego Augustus Carvalho, ep. Caruaruensis. 

0 Ego Arnulphus Arcilla, ep. Sorsogonensis. 

03 Ego Ioseph Winkler, ep. tit. Dadimensis. 

03 Ego Honoratus Piazera, ep. Neo-Iguassuensis. 

0 Ego Stephanus Bello, ep. Aleppensis Chaldaeorum. 

03 Ego Petrus Rouge, ep. Nemausensis. 

© Ego Bernardus Schilling, ep. tit. Callipolitanus. 

© Ego Virgilius Copas, ep. tit. Bennef ensis. 

© Ego Samuel Ludovicus Gaumain, ep. Munduensis. 

03 Ego Franciscus Vollaro, ep. Ambatondrazakaensis. 

03 Ego Georgius Bernarding, ep. tit. Belabitenensis. 

0 Ego Dominicus Yoshimatsu Noguchi, ep. Hiroshimaensis. 

03 Ego Samuel Ruiz Garcia, ep. Chiapasensis. 

03 Ego Ernestus Primeau, ep. Manchesteriensis. 

03 Ego Iacobus Hogan, ep. tit. Philomeliensis. 

03 Ego Vincentius Hines, ep. Norvicensis. 

© Ego Ioseph de Solitudine Torres y Castaneda, ep. Civitatis Obregonensis. 
© Ego Henricus Gufflet, ep. tit. Calamensis. 

© Ego Marius Maziers, ep. tit. Augustopolitanus in Phrygia. 

© Ego Alphonsus Carolus Kempf, ep. tit. Limyrensis. 

0 Ego Raphael Pellecchia, ep. Aliphanus. 

03 Ego Marion Franciscus Forst, ep. Dodgepolitanus. 

03 Ego Iacobus Malone, ep. tit. Alabandensis. 

0 Ego Nicolaus Cavanna, ep. Reatinus. 

03 Ego Ioseph Goupy, ep. Blasensis. 

03 Ego Ioannes Dozolme, ep. Aniciensis. 

03 Ego Melchior Ioachim da Silva Neto, ep. tit. Cremnensis. 

03 Ego Moyses Iulius Blanchoud, ep. Rivi Quarti. 

03 Ego Petrus Poreku Dery, ep. Vaensis. 

03 Ego Iacobus Flores Martin, ep. Barbastrensis. 

© Ego Ioseph Busimba, ep. Gomaensis. 

03 Ego Thomas Villelmus Muldoon, ep. tit. Fesseitanus. 

03 Ego Ioannes Crawford, ep. tit. Caffenus. 

03 Ego Albertus Scola, ep. Nursinus. 

0 Ego Iacobus Hagan, ep. Makurdensis. 

0 Ego Albinus Mensa, ep. Eporediensis. 

03 Ego Georgius Hammes, ep. Superiorensis. 

03 Ego Mauritius Pourchet, ep. S. Flori. 

03 Ego Eduardus Thomas Boza Masvidal, ep. tit. Vindensis. 

03 Ego Humbertus Altomare, ep. Muranus. 

03 Ego Ioseph Maximinus Eusebius Dominguez y Rodriguez, ep. Matanzensis. 
03 Ego Stephanus McGill, ep. Ergadiensis et Insularum. 

03 Ego Franciscus Xaverius Rajaonarivo, ep. Miarinarivensis. 

03 Ego Hector Rueda Hernandez, ep. Bucaramanguensis. 

03 Ego Villelmus Eduardus Power, ep. Antigonicensis. 

03 Ego Georgius Albertus Giraldo Restrepo, ep. Pastopolitanus. 

03 Ego Angelus Perez Cisneros, ep. Barcinonensis in Venezuela. 

03 Ego David Picao, ep. tit. Thoitanus. 

0 Ego Ioseph M. Cirarda Lachiondo, ep. tit. Drusilianensis. 

0 Ego Arturus Antonius Szymanski Ramirez, ep. tit. Cerasuntinus. 

03 Ego Bruno Pelaia, ep. Tricaricensis. 

03 Ego Clemens Ioseph Carolus Isnard, ep. Neo-Friburgensis. 

03 Ego Anastasius Granados Garcia, ep. tit. Cidramenus. 

03 Ego Paulus Cheng, ep. tit. Ucculensis. 

03 Ego Eligius Tato Losada, ep. tit. Cardicensis. 

0 Ego Armandus Cirio, ep. Toletanus in Brasilia. 

03 Ego Antonius Fustella, ep. Tudertinus. 

0 Ego Macarius Tinti, ep. Fabrianensis et Mathelicensis. 

03 Ego Iulianus Groblicki, ep. tit. Philadelphiensis in Arabia. 

03 Ego Ioseph Zimmermann, ep. Morombensis. 

03 Ego Ioseph Melhado Campos, ep. Lorenensis. 

03 Ego Aniger Franciscus M. Melillo, ep. Piracicabensis. 

03 Ego Eugenius Klein, ep. tit. Echinensis. 

0 Ego Arturus Rivera Damas, ep. tit. Legiensis. 

03 Ego Cletus Franciscus 0’Donnel, ep. tit. Abattensis. 

03 Ego Leo Lemay, ep. tit. Agbiensis. 

03 Ego Salvator Sorrentino, ep. tit. Gerasenus. 

03 Ego Stephanus Desmazieres, ep. tit. Bybliensis. 

83 Ego Ioseph Brandao De Castro, ep. Propriensis. 

© Ego Emmanuel Daddi, ep. Mausiliensis Chaldaeorum. 

83 Ego Ceslaus Sipovic, ep. tit. Mariammitanus. 

0 Ego Basilius Cristea, ep. tit. Lebediensis. 

83 Ego Iacobus Ward, ep. tit. Sitensis. 

83 Ego Humbertus Tonna, ep. Floridensis. 

83 Ego Orestes Iacobus Nuti, ep. Canalopolitanus. 

83 Ego Ioseph Brendan Houlihan, ep. Eldoretensis. 

83 Ego Garabed Amadouni, ep. tit. Amathusius in Cypro. 

83 Ego Vladimirus Malanczuk, ep. tit. Epiphaniensis in Syria. 

03 Ego Eduardus Ioannes Harper, ep. tit. Heracleensis Ponticus. 

83 Ego Franciscus Bertoglio, ep. tit. Pariensis. 

83 Ego Theotonius Amal Ganguly, ep. tit. Olivensis. 

83 Ego Ioseph Lenotti, ep. Fodianus. 

83 Ego Andreas Bontems, ep. Maurianensis. 

83 Ego Benedictus Epiphanius Rodriguez, ep. tit. Arycandensis. 

83 Ego Thomas Patricius Collins, ep. tit. Sufetulensis. 

83 Ego Ioseph Raymundus Windle, ep. tit. Uzitensis. 

83 Ego Stephanus Barela, ep. Czestochoviensis. 

83 Ego Thomas Holland, ep. Salfordi ensis. 

83 Ego Carolus Parteli, ep. Tacuarembianus. 

83 Ego Albertus Descamps, ep. tit. Tunetensis. 

83 Ego David Maloney, ep. tit. Ruspensis. 

83 Ego Carolus Gnadinger, ep. tit. Celerinensis. 

83 Ego Franciscus Robertus Rush, ep. Rockhamptoniensis. 

83 Ego Paulus Aemilius Charbonneau, ep. Hullensis. 

83 Ego Franciscus Ndong, ep. tit. Raphaneotanus. 

83 Ego Michael Nguyen Khac Ngu, ep. Longxuyensis. 

0 Ego Ioseph Tran-Van-Thien, ep. Mythoensis. 

83 Ego Vedastus M. Jacquier, ep. tit. Sufasaritanus. 

83 Ego Valentinus Vailati, ep. S. Severi. 

83 Ego Ioseph Costa Campos, ep. Valentinus in Brasilia. 

83 Ego Henricus Angelelli Carletti, ep. tit. Listrensis. 

83 Ego Abdul Ahad Sana, ep. Alquoshensis Chaldaeorum. 

83 Ego Titus Mancini, ep. tit. Vartanensis. 

83 Ego Leo Carolus Ioseph De Kesel, ep. tit. Synaitanus. 

83 Ego Henricus Laurentius Cabrera Urdangarin, ep. Mercedanianus. 

83 Ego Marcellus Gonzalez Martin, ep. Asturicensis. 

83 Ego Petrus Han Kong-ryel, ep. Ieoniuensis. 

83 Ego Ioseph Hubertus Soudant, ep. Palembangensis. 

83 Ego Lambertus van Kessel, ep. Sintangensis. 

83 Ego Robertus Bezac, ep. Aturensis. 

83 Ego Ioannes Aloisius Jobidon, ep. Mzuzuensis. 

83 Ego Carmelus Zazinovic, ep. tit. Lebessenus. 

83 Ego Franciscus Kerveadou, ep. Briocensis. 

83 Ego Carolus Quintinus Bertramus Olwell, ep. tit. Thabracensis. 

83 Ego Victor Ioannes Hermannus Ioachim Tielbeek, ep. tit. Tipasensis in Nu- 
midia. 

0 Ego Theodorus Gerardus Antonius Hendriksen, ep. tit. Cumenensis. 
03 Ego Archangelus Cerqua, ep. tit. Olbiatanus. 

03 Ego Carolus Alexander Grant, ep. tit. Alindensis. 

03 Ego Aloisius Franciscus Frizar Salazar, ep. tit. Philitanus. 

03 Ego Ludovicus Sanchez-Moreno Lira, ep. tit. Nilopolitanus. 

03 Ego Vincentius McCauley, ep. Arcis Portal. 

03 Ego Augustinus Farah, ep. Tripolitanus Melkitarum. 

03 Ego Albertus Malbois, ep. tit. Altavensis. 

© Ego Henricus Ioseph Soenneker, ep. Ovensburgensis. 

03 Ego Walfridus Teixeira Vieira, ep. tit. Larandensis. 

03 Ego Michael Gonzalez Ibarra, ep. Rivoriensis. 

03 Ego Hippolytus Berlier, ep. Niameyensis. 

03 Ego Michael Vial, ep. Nivernensis. 

03 Ego Victorius Cecchi, ep. Forosemproniensis. 

03 Ego Marius Renatus Comejo Radavero, ep. tit. Sanavensis. 

03 Ego Abraham Fran^ois, ep. Asmar ensis. 

03 Ego Thomas Albertus Newman, ep. Promensis. 

03 Ego Carolus Quintero Arce, ep. Vallipolitanus. 

03 Ego Stanislaus Lokuang, ep. Tainanensis. 

03 Ego Petrus Tou, ep. Hsinchuensis. 

03 Ego Ioannes B. Gobbato, ep. Taunggyiensis. 

03 Ego Ioseph Cheng Tien-Siang, ep. Kaohsiungensis. 

03 Ego Angelus Cuniberti, ep. tit. Arsinoensis in Cypro. 

03 Ego Georgius Nkalanga, ep. tit. Balburensis. 

03 Ego Ioseph Almici, ep. tit. Arcadiensis. 

03 Ego Geraldus Franciscus 0’Keefe, ep. tit. Candybensis. 

03 Ego Calogerus Lauricella, ep. tit. Selensis. 

03 Ego Godefridus Okoye, ep. Portus Harcurtensis. 

03 Ego Franciscus Austregesilo Mesquita, ep. Afogadensis de Ingazeira. 
03 Ego Petrus Bantigua, ep. tit. Catulensis. 

03 Ego Ignatius Phakoe, ep. Leribensis. 

© Ego Ioannes Whealon, ep. tit. Andrapenus. 

© Ego Antonius Mabutas y Lloren, ep. Laoagensis. 

03 Ego Villelmus McNaughton, ep. Inchonensis. 

© Ego Benedictus Dominicus Coscia, ep. Jataiensis. 

© Ego Iacobus Franciscus De Nevares, ep. Neuquenianus. 

03 Ego Franciscus Philippus Muguerza, ep. Novoraniensis. 

03 Ego Georgius Ioseph Gottwald, ep. tit. Cedamusensis. 

© Ego Philippus Pocci, ep. tit. Jerichuntinus. 

03 Ego Ioannes Canestri, ep. tit. Tenediensis. 

03 Ego Ioseph Vairo, ep. Gravinensis et Montis Pelusii. 

03 Ego Vincentius Zazpe, ep. Raphaeliensis. 

03 Ego Mauritius Eugenius Magliano, ep. Rivogallaecensis. 

03 Ego Albertus Devoto, ep. Goyanensis. 

03 Ego Gerardus Ferreira Reis, ep. Leopoldinensis. 

03 Ego Petrus Bouckaert, ep. Popokabakaensis. 

03 Ego Alexander Mbuka-Nzundu, ep. tit. Cataquensis. 

03 Ego Paulus Sani, ep. Denpasarensis. 

03 Ego Ioseph Arneric, ep. Sibenicensis. 

03 Ego Albertus Hermelink, ep. de Tandjung-Karang. 

03 Ego Renatus Kerautret, ep. tit. Arcopolitanus. 

03 Ego Vido Riobe,ep. Aurelianensis. 

03 Ego Antonius Rossi, ep. Cervi Lusci. 

03 Ego Andreas Sapelak, ep. tit. Sebastopoiitanus in Thracia. 

03 Ego Marcus Gregorius McGrath, ep. S. Iacobi Veraguensis. 

03 Ego Philippus Iacobus Benitez Avalos, ep. tit. Chersonesitanus in Europa. 
© Ego Laurentius Michael Graziano, ep. tit. Limatensis. 

0 Ego Iaroslav Gabro, ep. S. Nicolai Chicagiensis Ucrainorum. 

0 Ego Augustinus Eugenius Hornyak, ep. tit. Hermonthitanus. 

0 Ego Paulus Ioseph Tavares, ep. Macaonensis. 

0 Ego Ioseph Sibomana, ep. Ruhengeriensis. 

0 Ego Andreas Makarakiza, ep. Ngoziensis. 

0 Ego Ioseph Leo Rojas Chaparro, ep. Truxillensis in Venezuela. 

0 Ego Ioannes B. Gahamanyi, ep. Butarensis. 

0 Ego Mauritius Rigaud, ep. Apamiensis. 

0 Ego Antonius Hofmann, ep. tit. Berenicensis. 

0 Ego Ioseph Maurus Ramalho de Alarcon Santiago, ep. Iguatuvinus. 

0 Ego Raimundus Caesar Bergamin, ep. Padangensis. 

0 Ego Paternus Nicolaus Ioannes Cornelius Geise, ep. Bogorensis. 

0 Ego Angelus Prinetto, ep. tit. Hadrianopolitanus. 

0 Ego Ioseph Ludovicus Buchkremer, ep. tit. Aggaritanus. 

0 Ego Ioannes Bluyssen, ep. tit. Aetensis. 

0 Ego Aloisius Oldani, ep. tit. Gergitanus. 

0 Ego Thomas Ioseph Drury, ep. Angelianus. 

0 Ego Hadrianus Ddungu, ep. Masakaensis. 

0 Ego Branislaus Dabrowski, ep. tit. Hadriano thaereus. 

0 Ego Paulus Latusek, ep. tit. Aninetensis. 

0 Ego Antonius Caillot, ep. Ebroicensis. 

0 Ego Geraldus Emmet Carter, ep. Londonensis. 

0 Ego Gerardus Huyghe, ep. Atrebatensis. 

0 Ego Hyacinthus Eccher, ep. tit. Garrianensis. 

0 Ego Petrus Saburo Hirata, ep. Oitaensis. 

0 Ego Henricus Veniat, ep. Arcis Archambault. 

0 Ego Iacobus Komba, ep. tit. Thignicensis. 

0 Ego Gregorius Garavito, ep. tit. Cyparissiensis. 

0 Ego Ernestus Unterkofler, ep. tit. Latopolitanus. 

0 Ego Artemius Casas, ep. Imusensis. 

0 Ego Michael Darmancier, ep. tit. Auguritensis. 

0 Ego Paulus Ghizzoni, ep. tit. Thenitanus. 

0 Ego Robertus Caceres, ep. Melensis. 

0 Ego Aloisius Lorscheider, ep. Angelopolitanus. 

0 Ego Andreas Charles de la Brousse, ep. Divionensis. 

0 Ego Leo Maher, ep. S. Rosae in Califomia. 

0 Ego Ioseph Villelmus Regan, ep. tit. Isindensis. 

0 Ego Antonius Quarracino, ep. S. Dominici Novem Julii. 

0 Ego Petrus Filipak, ep. Jacarezinhoensis. 

03 Ego Marcus Caliaro, ep. Sabinensis et Mandelensis. 

03 Ego Ioannes de Cambourg, ep. tit. Eutymensis. 

0 Ego Ioseph Amihere Essuah, ep. Kumasiensis. 

03 Ego Augustus A 2 zolini, ep. Makenensis. 

03 Ego Sigfridus Kowalski, ep. tit. Assiensis. 

© Ego Ildephonsus M. Sansierra, ep. tit. Oriensis. 

03 Ego Iacobus Corboy, ep. Mon 2 ensis. 

03 Ego Iulius Barbetta, ep. tit. Pharanitanus. 

03 Ego Franciscus Tortora, ep. tit. Liviensis. 

03 Ego Gerardus Henricus De Vet, ep. Bredanus. 

03 Ego Hermannus Volk, ep. Moguntinus. 

03 Ego Ioannes Hoffmann, ep. Vestphalianus. 

03 Ego Rudolphus Graber, ep. Ratisbonensis. 

03 Ego Villelmus Sillekens, ep. Ketapangensis. 

0 Ego Nicolaus Agno 22 i, ep. tit. Adramyttenus. 

03 Ego Iulius Victor Daem, ep. Antverpiensis. 

© Ego Ernestus Segura, ep. tit. Carpitanus. 

03 Ego Emmanuel Augustus Cardenas, ep. tit. Aulonensis. 

03 Ego Ignatius Strecker, ep. Campofonti-Capitis Girardeaunensis. 
© Ego Cornelius Chi 22 ini, ep. tit. Aegaeus. 

03 Ego Cornelius De Wit, ep. tit. Aperlitanus. 

03 Ego Aemilius Guano, ep. Liburnensis. 

03 Ego Iacobus Patria, ep. tit. Uthinensis. 

03 Ego Nicolaus Grimley, ep. tit. Thuburbitanus. 

03 Ego Aloisius Eduardus Henrique 2 Jimene 2 , ep. tit. Lamdiensis. 
03 Ego Aurelius Sorrentino, ep. Bovensis. 

© Ego Eduardus Schick, ep. tit. Araditanus. 

03 Ego Ioannes Shojiro Ito, ep. Niigataensis. 

03 Ego Lambertus van Heygen, ep. Dumensis. 

03 Ego Daniel Catam, ep. Uviraensis. 

03 Ego Villelmus Franciscus Kupfer, ep. Taichungensis. 

03 Ego Petrus Magoshiro Matsuoka, ep. Nagoyaensis. 

03 Ego Ioannes Proni, ep. Thermularum. 

03 Ego Mauritius De Key 2 er, ep. tit. Tiniensis. 

03 Ego Brennus Foley, ep. Lancastrensis. 

03 Ego Villelmus Ericus Grasar, ep. Salopiensis. 

03 Ego Iacobus Landriault, ep. Hearstensis. 

03 Ego Sylvester Villelmus Treinen, ep. Xylopolitanus. 

03 Ego Vamerius Boudreaux, ep. Calyndensis. 

03 Ego Ioannes Marchesi, ep. tit. Coelenus. 

03 Ego Michael D’Aversa, ep. tit. Macrensis in Mauretania. 

03 Ego Aloisius Liver 2 ani, ep. Tusculanus. 

03 Ego Milo McKeon, ep. tit. Antipyrgensis. 

03 Ego Anselmus Zar 2 a, ep. Linarenus. 

03 Ego Victorinus Alvare 2 Tena, ep. Apat 2 inganiensis. 

03 Ego Antonius Angioni, ep. tit. Hipponensis. 

03 Ego Victorius M. Costantini, ep. Suessanus. 

0 Ego Franciscus Zayek, ep. tit. Callinicensis Maronitarum. 

03 Ego Ioannes B, Przyklenk, ep. Januariensis. 

03 Ego Franciscus Reh, ep. tit. Macrianensis in Mauritania. 

03 Ego Vincentius Baldwin, ep. tit. Bencennensis. 

03 Ego Iulius Peeters, ep. Bucaensis. 

03 Ego Iacobus Weinbacher, ep. tit. Thalensis. 

© Ego Ioseph Carranza Chevez, ep. S. Rosae de Copan. 

03 Ego Raymundus Lui, ep. Paracatuensis. 

03 Ego Franciscus Xaverius Thomas, ep. Geraldtonensis. 

0 Ego Raphael Ayala y Ayala, ep. Tehuacaniensis. 

03 Ego Leonellus Berti, ep. tit. Germanicopolitanus. 

03 Ego Hugo Aufderbeck, ep. tit. Arcenus. 

03 Ego Petrus Boillon, ep. Virodunensis. 

03 Ego Michael Ioseph Green, ep. tit. Trisipensis. 

03 Ego Geraldus Vincentius McDevitt, ep. tit. Tigiensis. 

03 Ego Ioseph Gongalves da Costa, ep. tit. Rhodopolitanus. 

03 Ego Candidus Padin, ep. tit. Tremithusius. 

03 Ego Raymundus Hunthausen, ep. Helenensis. 

03 Ego Achilles Palmerini, ep. Aeserniensis et Venafranus. 

03 Ego Ioseph Hoffner, ep. Monasteriensis. 

03 Ego Aeacius Rodriguez Alves, ep. Palmonopolitanus. 

© Ego Duraisamy Simon Lourdusamy, ep. tit. Sozusenus in Lybia. 

03 Ego Laurentius Trevor Picachy, ep. Jamshedpurensis. 

03 Ego Raymundus Ndudi, ep. tit. Mataritanus in Proconsulari. 

03 Ego Fortunatus Da Veiga Coutinho, ep. Belgaumensis. 

03 Ego Paschalis Bacile, ep. Iaciensis. 

03 Ego Ioseph Mancuso, ep. Mazariensis. 

03 Ego Petrus Birch, ep. Ossoriensis. 

03 Ego Ioseph Esau Robles Jimenez, ep. Tulancingensis. 

03 Ego Ioseph Heuschen, ep. tit. Druensis. 

03 Ego Ioannes Mouisset, ep. Nicensis. 

03 Ego Leo Tigga, ep. Dumkaensis. 

03 Ego Ericus Benjamin, ep. Darjeelingensis. 

03 Ego Aloisius Morstabilini, ep. Brixiensis. 

03 Ego Iulianus Barni, ep. tit. Coracesiotanus. 

03 Ego Dinus Tomassini, ep. Isclanus. 

03 Ego Andreas Breheret, ep. Cadurcensis. 

03 Ego Miltonius Correa Pereira, ep. tit. Coronensis. 

03 Ego Alanus Leroy, ep. Kilvaensis. 

03 Ego Ioseph Nicomedes Grossi, ep. Spelaeopolitanus. 

03 Ego Alfredus Cavagna, ep. tit. Tianus. 

03 Ego Aloisius Civardi, ep. tit. Thespiensis. 

03 Ego Aloisius Paro, ep. tit. Diocaesariensis in Isauria. 

03 Ego Franciscus Xaverius Gillmore Stock, ep. tit. Auziensis. 

03 Ego Andreas Collini, ep. tit. Zephyriensis. 

03 Ego Alphonsus Arteaga Yepes, ep. tit. Auzegerensis. 

03 Ego Emmanuel De Almeida Trindade, ep. Aveirensis. 

03 Ego Alphonsus Petrus Torres, ep. Catamarcensis. 

03 Ego Climerius Almeide de Andrade, ep. Victoriensis de Conquista. 


57 

£0 Ego Ioannes Sauvage, ep. Anneciensis. 

£0 Ego Hieronymus Ioseph Podesta, ep. Avellanediensis. 

£0 Ego Marius Zanchin, ep. Fidentinus. 

0 Ego Constantinus Trapani, ep. Nicosiensis. 

£0 Ego Ernestus Gongalves da Costa, ep. Inhambaensis. 

0 Ego Ioseph Lamartine Soares, ep. tit. Fussalensis. 

0 Ego Casimirus Ioannes Majdanski, ep. tit. Zorolensis. 

0 Ego Michael Balaguer, ep. tit. CasteUominoritanus. 

0 Ego Hadrianus Hipolito, ep. tit. Diospolitanus in Thracia. 

0 Ego Raphael Sarmiento Peralta, ep. Ocaniensis. 

0 Ego Remigius Ioseph De Roo, ep. Victoriensis in Insula Vancouver. 
0 Ego Ioannes Gazza, ep. tit. Circesiensis. 

0 Ego Cyprianus Kihangire, ep. tit. Maurensis. 

0 Ego Ivo Georgius Renatus Ramousse, ep. tit. Pisitanus. 

0 Ego Ioannes Picco, ep. tit. Anaeus. 

0 Ego Henricus Clemens Donze, ep. Tutelensis. 

0 Ego Ioseph Arturus Costello, ep., tit. Chomatitanus. 

0 Ego Bernardus Ioseph Bueno Miele, ep. tit. Bararitanus. 

0 Ego Pompaeus de Sa Leao y Seabra, ep. Malanj ensis. 

0 Ego Gerardus Schaflran, ep. tit. Semneaensis. 

0 Ego Ioachim Segedi, ep. tit. Gypsariensis. 

0 Ego Clarencius Elwell, ep. tit. Conensis. 

0 Ego Antonius D’Erchia, ep. tit. Podaliensis. 

0 Ego Victorius Ottaviani, ep. Ala trinus. 

0 Ego Felix Riza Ribeiro, ep. Tetiensis. 

0 Ego Villelmus Gran, ep. tit. Raphiensis. 

0 Ego Salamon Ferraz, ep. tit. Eleuthernensis. 

0 Ego Bernardus Nolker, ep. Paranaguensis. 

0 Ego Ignacius Leonorus Arroyo, ep. Tuxpaniensis. 

0 Ego Ioseph Guadalupe Padilla Lozano, ep. Verae Crucis. 

0 Ego Audenus McCoy, ep. Oyoensis. 

0 Ego Petrus Caelestinus Nkou, ep. Sangmelimaensis. 

0 Ego Ioseph M. Carrizo Villareal, ep. Chitrensis. 

0 Ego Marcellus Rosina, ep. tit. Aezanitanus. 

0 Ego Ildephonsus Rea, ep. tit. Coronensis. 

0 Ego Georgius Henricus Speltz, ep. tit. Claniensis. 

0 Ego Gaugerius Leuliet, ep. Ambianensis. 

0 Ego Amedeus Gonzalez Ferreiro, ep. tit. Metrensis. 

0 Ego Emmanuel Lisboa De Oliveira, ep. Nazarensis. 

0 Ego Ignatius Prieto Vega, ep. Vankiensis. 

0 Ego Ioannes Hohne, ep. tit. Urimensis. 

0 Ego Dionysius Vincentius Durning, ep. Arushaensis. 

0 Ego Eduardus Macheiner, ep. tit. Seljensis. 

0 Ego Iesus Sison, ep. Tarlacensis. 

0 Ego Henricus Theissing, ep. tit. Minensis. 

0 Ego Franciscus Costa, ep. tit. Emmausensis. 

0 Ego Franciscus Rossi, ep. Derthonensis. 

0 Ego Nivaldus Monte, ep. tit. Eluzanus. 

£0 Ego Abel Conigli, ep. Biturgensis. 

£0 Ego Philippus Broers, ep. Carabellensis. 

£0 Ego Ioseph Aloisius Castro, ep. S. Philippi. 

£0 Ego Henricus Alvear Urrutia, ep. tit. Columnatensis. 

£0 Ego Marianus Gaviola, ep. Cabanatuensis. 

£0 Ego Ioseph Rossi, ep. tit. Palmyrensis. 

£0 Ego Antonius Cunial, ep. Lucerinus. 

£0 Ego Salvator Nicolosi, ep. Liparensis. 

£0 Ego Lucianus Agboka, ep. Abomeiensis. 

£0 Ego Altivus Pacheco Ribeiro, ep. Barrensis de Pirahy. 

© Ego Thomas Ryan, ep. Clonfertensis. 

£0 Ego Ioannes Hermil, ep. tit. Maridensis. 

£0 Ego Bohdan Bejac, ep. tit. Idassensis. 

£0 Ego Ioseph a Iesu Tirada Pedraza, ep. tit. Theleptensis. 

£0 Ego Renatus Audet, ep. tit. Chonochoritanus.. 

£0 Ego Ioseph de Iesu Garcia Ayala, ep. tit. Lacedaemoniensis. 

£0 Ego Alfonsus Gerardus Bannwarth, ep. Suessionensis. 

£0 Ego Ioannes Melis Fois, ep. Ampuriensis et Templensis. 

£0 Ego Laurentius Michael De Falco, ep. Amarillensis. 

£0 Ego Adolfus Rodriguez Herrera, ep. Camaguey ensis. 

£0 Ego Hamletus De Angelis, ep. Vianensis. 

£0 Ego Alfonsus Uribe Jaramillo, ep. tit. Aureliopolitanus in Asia. 

£0 Ego Normannus Ioseph Gallagher, ep. tit. Adrasenus. 

£0 Ego Laurentius Noel, ep. tit. Agathopolitanus. 

£0 Ego Franciscus Esteves Dias, ep. Lusitanianus. 

0 Ego Thomas Vaquero, ep. S. Ioannis in Brasilia. 

£0 Ego Basilius Petrus Carolus Habra, ep. tit. Bathnensis Syrorum. 

£0 Ego Ioseph Garcia Villas, ep. de Sancto Petro Sula. 

£0 Ego Ioannes B. Mudartha, ep. tit. Idebessanus. 

£0 Ego Stephanus Courtois, ep. Kayesensis. 

£0 Ego Desiderius de Montclos, ep. Sikassensis. 

£0 Ego Aloisius Ioannes Tome, ep. Mercedensis. 

£0 Ego Mesrob Terzian, ep. tit. Comanensis in Armenia. 

£0 Ego Ioseph a Carmine Valle Gallardo, ep. tit. Germanicensis in Numidia. 
£0 Ego Hieronymus Hastrich, ep. tit. Gurzensis. 

£0 Ego Aloisius Bettazzi, ep. tit. Thagastensis. 

£0 Ego Arnoldus Radulphus Cotey, ep. Nachingweaensis. 

£0 Ego Felicissimus Raeymaeckers, ep. tit. Aperlitanus. 

£0 Ego Ioseph Khiamsun Nittayo, ep. tit. Obbensis. 

£0 Ego Ioannes Carlos Fero, ep. Ss.mae Conceptionis in Argentina. 

£0 Ego Italus Severinus Di Stefano, ep. S. Rochi. 

£0 Ego Albertus Thomas, ep. Barthurstensis. 

£0 Ego Victorinus Kong-hi Youn, ep. Suwonensis. 

£0 Ego Ioseph Petralia, ep. Agrigentinus. 

© Ego Henricus Pechuan Marin, ep. Crucis Axeatae. 

£0 Ego Ioseph Stimpfle, ep. Augustanus Vindelicorum. 

£0 Ego Eugenius Abissa Kwaku, ep. Abenguruensis. 

£0 Ego Franciscus Xaverius Elkichi Tanaka, ep. Takamatsuensis. 

03 Ego Fredericus Sargolini, ep. tit. Lysiadensis. 

03 Ego Clemens Kabukasansha, ep. tit. Cibyratensis. 

03 Ego Iulius Leguerrier, ep. tit. Bavagaliensis. 

03 Ego Boleslaus Micas Taborski, ep. tit. Dicensis. 

03 Ego Eduardus Fedders, ep. tit. Antiochenus ad Meandrum. 

03 Ego Aloisius Alfonsus Crespo, ep. Lojanus. 

03 Ego Alfonsus Mathias, ep. Chikmagalurensis. 

03 Ego Gerardus Tickle, ep. tit. Belensis. 

03 Ego Matthias Fernandes, ep. Mysuriensis. 

03 Ego Villelmus Dunne, ep. Kituriensis. 

03 Ego Radulfus Silva Silva, ep. tit. Eudoxiadensis. 

03 Ego Ioannes Graham, ep. tit. Sabratensis. 

03 Ego Bernardus Kelly, ep. tit. Tegeaeus. 

03 Ego Ioseph Daley, ep. tit. Dareaeus. 

03 Ego Victor Garaygordobil, ep. tit. Pudentianensis. 

03 Ego Vincentius Maya, ep. tit. Comanensis Ponticus. 

03 Ego Andreas Petrus Cornelius Sol, ep. tit. Regianensis. 

© Ego Ignatius Gopu, ep. tit. Feraditanus maior. 

03 Ego Bernardus Cazzaro, ep. tit. Pyrgensis. 

03 Ego Ambrosius Yeddanapally, ep. Bellaryensis. 

03 Ego Carolus Manziana, ep. Cremensis. 

03 Ego Ioannes Paulus M. Vincent, ep. Baionensis, Lascurrensis et Oloronensis. 
03 Ego Ioannes Kaldany, ep. tit. Gabenus. 

03 Ego Iacobus Martin, ep. tit. Neapolitanus in Palaestina. 

03 Ego Daniel Sheehan, ep. tit. Capensis. 

03 Ego Philippus a Iesu Cueto Gonzalez, ep. Tlalnepantlanus. 

03 Ego Leo Chambon, ep. Bossangoensis. 

03 Ego Aeneas Selis, ep. tit. Caesariensis in Mauretania. 

03 Ego Bogdan Marianus Vincentius Sikorski, ep. Plocensis. 

03 Ego Eugenius Santiago Peyrou, ep. Rivadavia. 

03 Ego Villelmus Gordon Wheeler, ep. tit. Theudalensis. 

03 Ego Ioannes Wiesen, ep. tit. Telmissensis. 

03 Ego Paulus Munoz Vega, ep. tit. Ceramensis. 

03 Ego Antonius Maanicus, ep. Bangassuensis. 

03 Ego Albertus Ioseph Tsiahoana, ep. tit. Abtugnitanus. 

0 Ego Flenricus Ioseph Cornelius De Cocq, ep. tit. Aquensis in Byzacena. 

03 Ego Franciscus Kuharic, ep. tit. Metensis. 

03 Ego Antonius de Castro Xavier Montiero, ep. tit. Ombitanus. 

03 Ego Ioseph Albertus Lopes de Castro Pinto, ep. tit. Flieropolitanus in Isauria. 
03 Ego Thomas Andreas Donnellan, ep. Ogdenburgensis. 

03 Ego Carolus Colombo, ep. tit. Victorianensis. 

03 Ego Lucas Olu Chukwuka Nwaezeapu, ep. Varriensis. 

03 Ego Sanctes Quadri, ep. tit. Villanovensis. 

03 Ego Ferdinandus Azcarate de Andrada, ep. tit. Cefalensis. 

0 Ego Carolus Oviedo Cavada, ep. tit. Beneventensis. 

03 Ego Aloisius Yanez Ruiz Tagle, ep. S. Mariae Angelorum. 

03 Ego Eduardus Pironio; ep. tit. Caeciritanus. 

03 Ego Romulus Alberti, ep. tit. Belalitanus. 

03 Ego Lucianus Metzinger, ep. tit. Autentensis. 

03 Ego Paulus Verschuren, ep. tit. Aquaesirensis. 

83 Ego Pius Benincasa, ep. tit. Burunitanus. 

03 Ego Stanislaus Brzana, ep. tit. Cuprutensis. 

03 Ego Paulus Hnilica, ep. tit. Rusadicensis. 

03 Ego Hadrianus Gand, ep. tit. Maurianensis minor. 

03 Ego Edmundus Quaglia Martinez, ep. Jodinensis. 

0 Ego Leontius Albertus Van Peteghem, ep. Gandavensis. 

© Ego Ioannes Gerardus Willebrands, ep. tit. Maurianensis. 

03 Ego Iulius Franco Arango, ep. Duitamensis. 

03 Ego Petrus Salmon, ep. tit. Jucundiana. 

03 Ego Ioannes Fallani, ep. tit. Parthensiensis. 

© Ego Ioseph Guerra Campos, ep. tit. Mutiensis. 

03 Ego Maximinus Romero Lema, ep. tit. Hortensis. 

03 Ego Marcellus Chauvin, ep. Fada Ngurmaensis. 

03 Ego Albertus Ndongmo, ep. Nkongsambensis. 

03 Ego Ioannes Bianchi, ep. tit. Seleucianensis. 

03 Ego Augustus Delisle, ep. Kabbaensis. 

© Ego Maurus Rubio Repulles, ep. Salmantinus. 

03 Ego Ioannes Badre, ep. tit. Aquanovensis in Proconsulari. 

03 Ego Albertus Cosma do Amaral, ep. tit. Tagariensis. 

03 Ego Henricus Dias Nogueira, ep. Cabralopolitanus. 

03 Ego Brianus Patritius Ashby, ep. Christopolitanus. 

03 Ego Ianuarius Jenko, ep. tit. Acufidensis. 

03 Ego Petrus Paulus Koop, ep. Linensis. 

03 Ego Antonius Hacault, ep. tit. Mediensis. 

0 Ego Franciscus Xaverius Nierhoff, ep. Floreslensis. 

03 Ego Michael Rusnak, ep. tit. Tzernicensis. 

03 Ego Renatus Spallanzani, ep. tit. Mazacensis. 

03 Ego Paulus Brezanoczy, ep. tit. Rotari ensis. 

03 Ego Ioseph Bank, ep. tit. Materianensis. 

© Ego Ioseph Ijjas, ep. tit. Tagaratensis. 

© Ego Ioseph Cserhati, ep. tit. Melzitanus. 

03 Ego Gasto Heins, ep. tit. Belesanensis. 

03 Ego Petrus Augustus Boussard, ep. Venetensis. 

03 Ego Ioannes Vilnet, ep. S. Deodati. 

03 Ego Bernardus Oguki Atakjah, ep. Atakpamensis. 

© Ego Marcellus Evaristus Van Rengen, ep. Mvekaensis. 

03 Ego Albertus Zambrano Palacios, ep. tit. Carensis in Numidia. 

03 Ego Laudislaus Rubin, ep. tit. Sertensis. 

03 Ego Daniel Donaldus Herlihy, ep. Fernensis. 

Ego Petrus Romualdus Zilianti, abbas nullius S. Mariae Oliveti Maioris. 

Ego Martinus Michler, abbas nullius B. M. V. de Monteserrato Fluminis Ianuarii. 
Ego Henricus Groner, abbas nullius B. M. V. Maris Stellae. 

Ego Anselmus Ludovicus Tranfaglia, abbas nullius Montis Virginis. 

Ego Faustus Mezza, abbas nullius Ss.mae Trinitatis Cavensis. 

Ego Raimundus Tschudy, abbas nullius Einsiedlensis. 

Ego Valterus Arturus Coggin, abbas nullius M. Mariae Auxiliatricis de Belmont. 
Ego Hieronymus Ferdinandus Weber, abbas nullius S. Petri apud Miinster. 

Ego Theodorus Minisci, abbas nullius B. Mariae Cryptaeferratae. 

Ego Aegidius Gavazzi, abbas Sublacensis. 

Ego Gregorius Gomez, abbas nullius Novae Nurciae. 

Ego Norbertus Leganyi, abbas nullius S. Martini in Monte Pannoniae. 

Ego Ioannes Franzoni, abbas nullius S. Pauli in Urbe. 

Ego Marcus Libardoni, praei, nullius Huariensis. 

Ego Naevius Hayes, praei, nullius Sicuanensis. 

Ego Israel Rolon, praei, nullius Caacupensis. 

Ego Redemptus Gauci, praei, nullius Chuquibambensis. 

Ego Iucundus Grotti, praei, nullius Acrensis et Puruensis. 

Ego Florentinus Armas Lerena, praei, nullius Chotensis. 

Ego Damianus Nicolau, praei, nullius Huamacucianus. 

Ego Raimundus Salas Valdes, praei, nullius Aricensis. 

Ego Martinus Legarra Tellechea, praei, nullius Buccae Taurinae. 

Ego Marius Robertus Anglim, praei, nullius Coaritanus. 

Ego Ioannes Conway McNabb, praei, nullius Chulucanensis. 

Ego Nicolaus D’ Antonio Salza, praei, nullius Immac. Cone. B. M. V. in Olancho. 
Ego Hadrianus Veigle, praei, nullius Borbensis. 

Ego Ianuarius Artazcon Lizarraga, adm. ap. de El Peten. 

Ego Paulus Hugentobler, praef. apost. Tsitsiharensis. 

Ego Petrus Moretti, praef. apost. Tungchovensis. 

Ego Quintinus Pessers, praef. apost. Kiangchovensis. 

Ego Matthias Buchholz, praef. apost. Shihtsienensis. 

Ego Pacificus Calzolari, praef. apost. Siangtanensis. 

Ego Inigo Maximilianus Konig, praef. apost. Shaovuensis. 

Ego Dominicus Desperben, praef. apost. Hainanensis. 

Ego Hermenegildus da Losenstein, praef. apost. Khiamuszeensis. 

Ego Ioseph Aemilius Malenfant, praef. apost. de Benares-Gorakhpur. 

Ego Petrus Maleddu. praef. apost. Hinganfuensis. 

Ego Dominicus Ferrara, praef. apost. Mopoiensis. 

Ego Eduardus Gabriel Quint, praef. apost. Veihaiveiensis. 

Ego Renatus Landru, praef. apost. Gaoensis. 

Ego Henricus Vallejo, praef. apost. Tierradentroensis. 

Ego Victor Van Beurden, praef. apost. Kolensis. 

Ego Eugenius Fahy, praef. apost. Yanchovensis. 

Ego Georgius Breen, praef. apost. Haflongensis. 

Ego Iacobus Ireland, praef. apost. de Insulis Falkland seu Malvinis. 

Ego Albanus de Blackburn, praef. apost. de Jullundur. 

Ego Aloisius Dettmer, praef. apost. De Aarensis. 

Ego Heribertus Correa Yepes, praef. apost. Mituensis. 

Ego Clarentius Iacobus Duhart, praef. apost. Udonthanensis. 

Ego Theophilus Albertus Cadoux, praef. apost. Kaolackensis. 

Ego Ioseph a Iesu Arango, praef. apost. Guapiensis. 

Ego Felix Erviti, praef. apost. de Sahara Hispaniae et Ifni. 

Ego Emmanuel Gomez Frande, praef. apost. S. Michaelis de Sucumbios. 

Ego Urbanus McGarry, praef. apost. Bhagalpurensis. 

Ego Ioannes Giordani, praef. apost. Paciensis in California Inferiori. 

Ego Villelmus Van den Elzen, praef. apost. Dorumaensis. 

Ego Attilius Previtali, praef. apost. Misuratensis. 

Ego Ioannes Coudray, praef. apost. Kankanensis. 

Ego Firminus Schmidt, praef. apost. Mendiensis. 

Ego Urbanus Murphy, praef. apost. Bechuanalandensis. 

Ego Rupertus Hillerich, praef. apost. Solwenziensis. 

Ego Ioannes de Deo Campuzano, praef. apost. Galapagensis. 

Ego Villelmus Mahony, praef. apost. Ilorinensis. 

Ego Gerardus Ioseph Deschamps, praef. apost. Daruensis. 

Ego Hermannus Gerardus Te Riele, praef. apost. Malakalensis. 

Ego Edvinus Kinch, praef. apost. Ingwavumensis. 

Ego Ioannes Thomas Durkin, praef. apost. de Louis Trichardt. 

Ego Ioannes Boerkamp, praef. apost. Kashmirensis et Jammuensis. 

Ego Antonius de Hornedo Correa, praef. apost. S. Francisci Xaverii. 

Ego Ioseph Landreau, praef. apost. S. Ludovici Senegalensis. 

Ego Ioannes Ferreira, praef. apost. Guineae Lusitanae. 

Ego Angelus Romaniello, praef. apost. Kweilinensis. 

Ego Henricus Hubertus Wintermolen, praef. apost. Samensis. 

Ego Iesus Coronado Caro, praef. apost. Ariariensis. 

Ego Ioannes Wendner, praef. apost. Raipurensis. 

Ego Colin Davies, praef. apost. de Ngong. 

Ego Alfonsus Cuypers, praef. apost. de Vichada. 

Ego Gerardus Legeland, praef. apost. Veetebulaensis. 

Ego Paschalis Sweeney, praef. apost. Vanimo. 

Ego Iacobus Timotheus Cotter, praef. apost. Maiduguriensis. 

Ego Ioseph Kantzian, ordinarius Armenorum Graeciae. 

Ego Ianuarius Paul, ordinarius Chandaensis. 

Ego Ioseph Soetemans, abbas gen. Congr. Ss.mi Salvatoris Lateranensis. 

Ego Gebardus Koberger, abbas gen. Congr. Canonicorum Regularium S. Augustini 
Lateranensium Austriaca. 

Ego Angelinus Lovey, praep. gen. Congr. Ss. Nicolai et Bernardi Montis Iovis. 
Ego Norbertus Calmels, abbas gen. O. Praem. 

Ego Villelmus Van Hees, magister gen. O.S.Cr. 

Ego Christophorus Butler, praeses Congr. Angliae O.S.B. 

Ego Basilius Niederberger, praeses Congr. Helveticae O.S.B. 

Ego Ioannes Hoeck, praeses Congr. Bavaricae O.S.B. 

Ego Ioannes Prou, sup. gen. Congr. Gallicae O.S.B. 

Ego Dionysius Strittmatter, praeses Congr. Americanae Cassinensis O.S.B. 

Ego Benedictus Reetz, praeses Congr. Beuronensis O.S.B. 

Ego Petrus Caelestinus Gusi, abbas gen. Congr. Sublacensis O.S.B. 

Ego Gilbertus Hess, praeses Congr. Helveto-Americanae O.S.B. 

Ego Maurus Riha, praeses Congr. Austriacae ab Immaculata Conceptione. 

Ego Henricus Brechter, archiabbas Congr. Ottilensis O.S.B. 

Ego Godefridus Dayez, praeses Congr. Belgicae ab Annuntiatione B.M.V. 

Ego Maurus Verzich, praeses Congr. Slavae S. Adalberti. 

Ego Aliprandus Catani, prior gen. Congr. Monachorum Eremitarum Camaldulen- 
sium O.S.B. 

Ego Marianus Oscoz, maior Congr. Eremitarum Camaldulensium Montis Coronae. 
Ego Alphonsus Salvini, abbas gen. Congr. Vallis Umbrosae O.S.B. 

Ego Leo Cornelii, abbas gen. Congr. Silvestrinae O.S.B. 

Ego Hemaiagh Ghedigian, abb. gen. Melch. Venet. 

Ego Sighardus Kleiner, abbas gen. S. Ord. Cist. 

Ego Carolus Braunstorfer, abbas praeses Congr. Austriacae S. Ord. Cist. 

Ego Theobaldus Moscatelli, abbas praeses Congr. S. Bernardi Italiae S. Ord. Cist. 
Ego Ioannes Van Engelen, abbas praeses Congr. Belgicae S. Ord. Cist. 

Ego Bernardus De Terris, abb. praeses Congr. Senanquensis S. Ord. Cist. 

Ego Nivardus Buttarazzi, abbas praeses Congr. Casamari S. Ord. Cist. 

Ego Augustinus Ciesielski, abbas praeses Congr. Poloniae S. Ord. Cist. 

Ego Emmanuel Chu-kim-Tuyen, abb. praeses Congr. S. Familiae S. Ord. Cist. 
Ego Ignatius Gillet, abb. gen. ord. Cist. Ref. 

Ego Rabban Abdul Ahad, Ord. Anton. S. Ormisdae Chald. 

Ego Augustinus Sepinski, min. gen. O.F.M. 

Ego Basilius Heiser, min. gen. O.F.M. Conv. 

Ego Clemens a Milwaukee, min. gen. O.F.M. Cap. 

Ego Ioannes Bocella, min. gen. T.O.R. 

Ego Lucianus Rubio, prior gen. O.E.S.A. 

Ego Ioseph Torbey, sup. gen. Ordinis Antoniani Libanensis Maronitarum. 

Ego Maroun Harika, sup. gen. Ordinis Antoniani S. Isaiae Maronitarum. 

Ego Athanasius Welyckj, sup. gen. Ordinis Basiliani S. Iosaphat. 

Ego Saba Youakim, sup. gen. Ordinis Basiliani Ss.mi Salvatoris Melkitarum. 

Ego Athanasius Hage, sup. gen. Ordinis Basiliani S. Ioannis B. Melkitarum. 

Ego Hilarius Capucci, sup. gen. Ordinis Basiliani Aleppini. 

Ego Anicetus Fernandez Alonso, mag. gen. O.P. 

Ego Angelus Almarcegui, prior gen. O.R.S.A. 

Ego Raimundus Gabriel M. a Ss.mo Sacramento, prior gen. Ordinis Fratrum Ere- 
mitarum Discalceatorum S. Augustini. 

Ego Kilianus Healy, prior gen. O. Carm. 

Ego Anastasius a SS. Rosario, praep. gen. O.C.D. 

Ego Michael a Iesu, min. gen. Ordinis Ss.mae Trinitatis redemptionis captivorum. 
Ego Bernardus Navarro Allende, mag. gen. O. de M. 

Ego Alphonsus M. Monta, prior gen. O.S.M. 

Ego Franciscus Savarese, corrector gen. Ord. Minimorum. 

Ego Marianus Tumler, Magister Superior Ord. Teutonici. 

Ego Iulianus Adrover, praep. gen. Ordinis Theatinorum. 

Ego Ioannes Bernasconi, praep. gen. Congr. Barnabitarum. 

Ego Ioannes Swain, vic. gen. S.I. 

Ego Ioseph Boeris, praep. gen. Ordinis C.R.S. 

Ego Carolus Mansfeld, praef. gen. Ordinis Min. Inf. 

Ego Florillus Piersanti, praep. gen. CC.RR.MM. 

Ego Aloisius De Santis, rector gen. O.M.D. 

Ego Vincentius Tomek, praep. gen. Sch. P. 

Ego Theodorus Foley, praep. gen. C.P. 

Ego Villelmus Gaudreau, rector maior C.SS.R. 

Ego Henricus Systermans, sup. gen. SS.CC. 

Ego Ioseph Buckley, praep. gen. S.M. 

Ego Cornelius Heiligers, sup. gen. S.M.M. 

Ego Leo Deschatelets, sup. gen. O.M.I. 

Ego Leonardus Carrieri, sup. gen. M. SS.CC. 

Ego Paulus Ioseph Hoffer, sup. gen. S.M. 

Ego Ioannes Gaddo, praep. gen. I.C. 

Ego Germanus M. Lalande, sup. gen. C.S.C. 

Ego Vilfridus Ioseph Dufault, sup. gen. A.A. 

Ego Rolandus Huot, sup. gen. S.S.S. 

Ego Petrus Schweiger, sup. gen. C.M.F. 

Ego Renatus Ziggiotti, rector maior Societatis S. Francisci Salesii. 

Ego Ioseph Van Kerckhoven, sup. gen. M.S.C. 

Ego Villelmus Buckley, sup. gen. O.S.F.S. 

Ego Ioannes Schiitte, sup. gen. S.V.D. 

Ego Villelmus Slattery, sup. gen. C.M. 

Ego Mauritius Queguiner, sup. gen. M.E.P. 

Ego Villelmus Mohler, rector gen. S.A.C. 

Ego Leo Volker, sup. gen. P.A. 

Ego Henricus Monde, sup. gen. S.M.A. 

Ego Conradus Blanchet, sup. gen. M.S. 

Ego Ioseph Antonius De Palma, sup. gen. S.C.I. 

Ego Gaetanus Briani, sup. gen. F.S.C.I. 

Ego Omer Degrijse, sup. gen. C.I.C.M. 

Ego Bonaventura Schweizer, sup. gen. S.D.S. 

Ego Dominicus Fiorina, sup. gen. I.M.C. 

Ego Henricus Bliestle, sup. gen. M.S.F. 

Ego Ioseph Zambarbieri, dir. gen. Don Orione. 

Ego Iacobus Kielt, sup. gen. Soc. S. Colombani. 

Procuratores * 

0 Andreas Rohracher, arch. Salisburgensis, primas Germaniae (Adam Hefter, 
arch. tit. Maximianopolitanus in Rhodope). 

05 Michael Darius Miranda y Gomez, arch. Mexicanus, primas Mexici (Franci- 
scus Orozco Loimelitl, ep. tit. Vitensis). 

05 Michael Darius Miranda y Gomez, arch. Mexicanus, primas Mexici (Ioseph 
Villalon Mercado, ep. tit. Hermianensis). 

05 Humbertus Malchiodi, arch. ep. Placentinus (Caietanus Malchiodi, ep. tit. 
Amasenus). 

0 Constantinus Stella, arch. Aquilanus (Emmanuel da Silveira d’Elboux, arch. 
Curitibensis). 

05 Marcellus Lefebvre, arch. tit. Synnadensis in Phrygia (Felix Roeder, ep. tit. 
Anthedonensis). 


* Intra uncos refertur nomen Patris, qui repraesentatur. 

0 Marcellus Lefebvre, arch. tit. Synnadensis in Phrygia (Augustus Grimault, ep. 
tit. Maximianopolitanus in Palaestina). 

0 Marcellus Lefebvre, arch. tit. Synnadensis in Phrygia (Raimundus Henricus 
Martin, praef. ap. Insularum S. Petri et Miquelonensis). 

83 Patricius M. OTkmnell, arch. tit. Pelusiotanus (Iacobus Duhig, arch. Brisba- 
nensis). 

83 Ioannes Kodwo Amissah, arch. Littoris Capitis (Ioseph Bowers, ep. Ac- 
er aensis). 

83 Hannibal Munoz Duque, arch. Neo-Pampilonensis (Ioannes Ioseph Diaz Piata, 
praei. Bertraniae in Catatumbo). 

83 Petrus Palazzini, arch. tit. Caesariensis in Cappadocia (Adulfus Servandus Tor- 
tolo, arch. Paranensis). 

83 Gasto Mojaisky-Perelli, arch. ep. Nusanus (Christophorus Dominicus Carullo, 
arch. Composanus). 

0 Gasto Majaisky-Perelli, arch. ep. Nusanus (Ioseph Tawil, arch. tit. Myrensis 
Melchitarum). 

0 Alexander Gongalves do Amaral, arch. Uberabensis (Almirus Marques Ferreira, 
ep. Fertiliensis). 

83 Alexander Gon^alves do Amaral, arch. Uberabensis (Ioseph Andreas Coimbra, 
ep. Patensis). 

83 Geraldus de Proenga Sigaud, arch. Adamantinus (Ioseph Mauritius da Rocha, 
ep. Brigantiensis in Brasilia). 

83 Pericles Felici, arch. tit. Samosatensis (Petrus Francis, ep. tit. Arabissenus). 

83 Pericles Felici, arch. tit. Samosatensis (Maximilianus de Fiirstenberg, arch. tit. 
Paltenus). 

83 Iacobus Le Cordier, ep. tit. Prienensis (Andreas Leclerc, ep. tit. Haephe- 
stiensis). 

83 Vincentius Marchetti Zioni, ep. Bauropolitanus (Antonius Jannucci, ep. Pin- 
nensis-Piscariensis ) . 

83 Ioseph Varano, ep. Jaboticaballensis (Lafayette Libanio, ep. Riopretensis). 

83 Aemilius Ioseph De Smedt, ep. Brugensis (Robertus Constantinus Lagae, ep. 
tit. Tricca). 

0 Ioannes Beniaminus Grellinger, ep. tit. Siene (Stanislaus Vincentius Bona, ep. 
Sinus Viridis). 

0 Albertus Conradus De Vito, ep. Lucknovensis (Ioannes Angelus Poli, ep. tit. 
Pertensis). 

83 Reginaldus Ioannes Delargey, ep. tit. Hirinensis (Iacobus Michael Liston, ep. 
Aucopolitanus). 

0 Leonardus Cowley, ep. tit. Pertusiensis (Leo Binz, arch. S. Pauli de Minnesota). 

0 Henricus Mazerat, ep. Andegavensis (Augustus Ioseph Gaudel, ep. tit. Ni- 
syensis). 

0 Petrus Moors, ep. Ruremondensis (Ioannes Jobst, ep. tit. Pitanaeus). 

0 Georgius Jacquot, ep. Vapicensis (Augustus Bonnabel, ep. tit. Zuritanus). 

0 Constantius Micci, ep. Larinensis (Alexander Duran Moreira, ep. S. Caroli An- 
cudiae). 

0 Mauritius Choquet, ep. tit. Diospolitanus (Ioannes M. Jan, ep. tit. Edistia- 
nensis). 

03 Villelmus Sedlmeier, ep. tit. Aulonitanus (Ioannes Ruth, ep. tit. Amudar- 
sensis). 

03 Primus Gasbarri, ep. tit. Thenessensis (Clemens card. Micara, ep. Veliternus). 

03 Ioannes Theodorus Senner, ep. Cochabambensis (Petrus Franciscus Luna, ep. 
tit. Titoiolitanus). 

03 Franciscus Benedictus Cialeo, ep. Lyalpurensis (Aloisius Ludovicus Scheerer, 
ep. Multanensis). 

03 Carolus Zinato, ep. Vicentinus (Octavius La Liva, arch. tit. Heliopolitanus in 
Phaenicia). 

03 Ioseph DelPOmo, ep. Aquensis (Maurilius card. Fossati, arch. Taurinensis). 

03 Ioseph Carranza Chevez, ep. S. Rosae de Copan (Alfonsus Hofer Hombach, 
ep. tit. Thebanus in Phthiotide). 

03 Andreas Van den Broek, ep. Parakuensis (Ioseph Geraldus Holland, ep. tit. 
Cynopolitanus in Aegypto). 

03 Ioannes Carolus McCormick, ep. Altunensis-Johnstoniensis (Ioseph M. Yuen 
Ching Ping, ep. Ciumatiensis). 

03 Ioseph Emmanuel Pina Torres, ep. tit. Milevitanus (Anastasius Hurtado y 
Robles, ep. Tepicensis). 

03 Ioseph Emmanuel Pina Torres, ep. tit. Milevitanus (Emmanuel Hieronymus 
Gerena y Camarena, ep. tit. Bosetanus). 

03 Alfonsus Sanchez Tinico, ep. Papantlensis (Ioseph a Iesu Sahagun de la Parra, 
ep. Tullanus). 

03 Alphonsus Sanchez Tinico, ep. Papantlensis (Ioseph a Iesu Angulo dei Valle y 
Navarro, ep. Tabasquensis). 

03 Hugo Poletti, ep. tit. Medolitanus (Paulus Ioseph Schmitt, ep. Metensis). 

03 Alfonsus Niehues, ep. tit. Euraeensis in Epiro (Ioachim Domingues de Oliveira, 
arch. Florianopolitanus). 

© Alfonsus Niehues, ep. tit. Euraeensis in Epiro (Daniel Hostin, ep. Lagensis). 

03 Ioseph Bonacini, ep. Brittinoriensis (Angelus Calabretta, ep. Nepensis). 

03 Radulfus Silva Silva, ep. tit. Eudoxiadensis (Eduardus Larrain Cordovez, ep. 
Rancaguensis). 

03 Albertus Deane, ep. Civitatis Mariae (Raimundus Ioseph Castellano, arch. Cor- 
dubensis in Argentina). 

03 Ioseph Ludovicus Andreas Ouellette, ep. tit. Carrhenus (Ioseph Eugenius Li- 
moges, arch.-ep. Montis Laurei). 

03 Raphael Bidawid, ep. Amadiensis (Ioseph Gogue, ep. Basrensis Chaldaeorum). 

03 Eduardus Jette, ep. tit. Tabenus (Ioseph Arturus Papineau, ep. Joliettensis). 

03 Villelmus Aloisius 0’Connor, ep. Campifontis in Illinois (Martinus Dewey 
McNamara, ep. Joliettensis in Illinois). 

03 Ioseph Alves de Sa’ Trindade, ep. Montislarensis (Jacson Beringuer Prado, ep. 
Fori S. Annae). 

03 Ioseph Alves de Sa’ Trindade, ep. Montislarensis (Edilbertus Dinkelborg, ep. 
Oeirensis). 

0 Isidorus Marcus Emanuel, ep. Spirensis (Augustinus Frotz, ep. tit. Cora- 
densis). 

03 Iulianus Barni, ep. tit. Coracesiotanus (Octavius Ioseph Calderon y Padilla, 
ep. Matagalpensis). 

03 Iacobus Weinbacher, ep. tit. Thalensis (Franciscus Jachym, arch. tit. Maroneus). 

83 Varnerius Boudreaux, ep. tit. Calyndensis (Mauritius Schexnayder, ep. Lafayet- 
tensis). 

83 Michael D’Aversa, ep. tit. Macrensis in Mauritania (Ioannes B. Costa, ep. tit. 
Scilitanus). 

83 Ioannes Hoflmann, ep. Vestphaleniensis (Claudius Colling, ep. Passofundensis). 

0 Ioseph Guadalupe Padilla Lozano, ep. Verae Crucis (Stanislaus Alcaraz Figue- 
roa, ep. Matamorensis). 

83 Bemardus Ioseph Bueno Miele, ep. tit. Bararitanus (Paulus de Tarso Campos, 
ep. Caminensis). 

83 Nigellus Farren, ep. Derriensis (Ioannes McGinley, ep. tit. Croensis). 

© Albertus Aloisius Fletcher, ep. Petriculensis (Iacobus Albertus Duffy, ep. tit. 
Silandensis). 

83 Alexander Manchaca Lira, ep. tit. Pinarensis (Ferdinandus Frias Hurtado, ep. 
tit. Baretensis). 

83 Carolus Villelmus Hartl, ep. tit. Stratonicensis in Caria (Pius Albertus Farina 
Farina, ep. tit. Citharizenus). 

83 Augustus Trujillo Arango, ep. Jericoensis (Antonius Ioseph Jaramillo Tobor, 
ep. tit. Cotrendensis). 

0 Zacharias Rolim de Moura, ep. Cajazeirarensis (Expeditus Eduardus de Oli- 
veira, ep. Patosensis). 

0 Vido M. Casullo, ep. tit. Uticensis (Renatus Luisi, ep. Neocastrensis). 

83 Antonius Cardoso Cunha, ep. tit. Barenus in Pisidia (Ioseph Do Patrocinio 
Dias, ep. Beiensis). 

83 Vincendus de Araujo Matos, ep. Cratensis (Aurelianus Matos, ep. Limoei- 
rensis). 

83 Marius Pare, ep. Chicoutimiensis (Georgius Melan^on, arch. tit. Esbonitanus). 

83 Arturus Antonius Szymanski Ramirez, ep. tit. Cerasuntinus (Iesus Villareal y 
Fierro, ep. S. Andreae de Tuxtla). 

83 Henricus Laurentius Cabrera Urdangarin, ep. Mercedanianus (Quirinus Adol- 
fus Schmitz, ep. Otonipolitanus). 

83 Carmelus Zazinovic, ep. tit. Lebessenus (Ioseph Srebrnic, arch.-ep. Veglensis). 

0 Thomas Holland, ep. Salfordiensis (Ioannes Henricus King, ep. Portus Magni). 

83 David Meloney, ep. tit. Ruspensis (Urbanus Ioannes Vehr, arch. Denveriensis). 

83 Walfridus Teixeira Vieira, ep. tit. Larandensis (Antonius Mendon^a Monteiro, 
ep. Bonfimensis). 

83 Climerius Almeida de Andrade, ep. Victoriensis de Conquista (Florentius Sise- 
nius Vieira, ep. Amargosensis). 

83 Clarendus Elwell, ep. tit. Conensis (Ioachim Segedi, ep. tit. Gyspariensis). 

83 Carolus Quintero Arce, ep. Vallipolitanus (Adolfus Hernandez Hurtado, ep. 
Tapacolensis). 

0 Carolus Quintero Arce, ep. Vallipolitanus (Alfonsus Toriz Cobian, ep. Quere- 
tarensis). 

83 Carolus Quintero Arce, ep. Vallipolitanus (Ioseph Salazar Lopez, ep. Pru- 
siensis). 

83 Theotonius Amal Ganguly, ep. tit. Olivensis (Laurentius Leo Graner, arch. 
Dacchensis). 

83 Vido Riobe, ep. Aurelianensis (Robertus Picard de la Vacquerie, arch. Ami- 
denus). 

Melchior Ioachim da Silva Neto, ep. tit. Cremnensis (Emmanuel Nunes Coelho, 
ep. Luceatinus). 

03 Melchior Ioachim da Silva Neto, ep. tit. Cremnensis (Ioannes Cavati, ep. tit. 
Eucarpensis). 

03 Laurentius Michael Graziano, ep. tit. Limatensis (Beniamin Barrera y Reyes, 
ep. S. Annae). 

03 Iacobus Flores Martin, ep. Barbastrensis (Linus Rodrigo Ruesca, ep. Oscensis). 

Naeveus Hayes, praei, null. Sicuanensis (Iacobus Carroll, ep. tit. Atencensis). 
Clementinus a Vlissingen, min. gen. ofmcap. (Mathhaeus Brans, ep. tit. Comensis). 
Aliprandus Catani, prior gen. Camaldulensium (Matthaeus Aloisius Niedhammer, 
ep. tit. Caloensis). 

Leonardus Carrieri, sup. gen. M.SS.CC. (Michael Sudres, sup. gen. C.S.V.). 

Ioseph Van Kerckhoven, sup. gen. M.S.C. (Leo Scharmach, ep. tit. Mostenensis). 
Robertus Sennot (Richardus Iacobus card. Cushing, arch. Bostoniensis). 
Abelardus Arias (Michael Angelus Builes, ep. S. Rosae de Osos). 

Marinus Dionysius (Aegidius Aloisius Lanzo, ep. Salutiamm). 

Ioannes B. Sheerin (Ioseph Aloisius Durick, ep. tit. Cerbalitanus). 

Petrus Abellan (Zeno Aramburu, ep. Uhuvensis). 

Ioannes M. Salgredo (Ioannes Ludovicus Collignon, ep. Caiesensis). 

Iacobus Hickey (Stephanus Woznicki, ep. Saginavensis). 

Thomas Tobin (Eduardus Howard, arch. Portlandensis in Oregon). 

Aloisius Sfeir (Genadius Adem, abb. sup. gen. Ord. Alepp. Maronitarum). 
Iulius Magyari (Georgius Kilianus Pflaum, ep. tit. Izirianensis). 

P. Hermes Peeters ofm (Prosper Durand, ep. tit. Girensis). 

Ioseph Guerin (Ioannes B. Boivin, arch. tit. Viminiacensis). 

R. Raphael Perez Gonzalez OESA (Gerardus Herreo Garrote, ep. Ciamteanus). 
Antonius Wouters (Ioannes van Sambeek, ep. tit. Traculensis). 

P. Iaouarius Fernandez ORSA (Nicasius Balina y Melero, ep. tit. Cybistiensis). 
Lucianus Anne (Anscharius Joliet, ep. tit. Constantiensis in Arabia). 

D. Stephanus Pedica OSB (Bernardus Regno, ep. tit. Bagaiensis). 


6 

Allocutio Summi Pontificis * 

V enerabiles Fratres , 

Post duos menses, navitate et fraterna opera plenos, Deo gratias agamus 
pro felici huius Concilii Oecumenici Vaticani secundi celebratione, cuius 
laboriosae tertiae Sessioni hoc sollemni et sacro coetu finem imponimus. 
Oh, revera officio devincimur Deo animos nostros beneficii memores et lae- 
tantes significandi, eo quod nobis singulari munere suo concessit, ut huic 
eventui historia digno et provido interessemus, immo ut nos ipsi, humiliter 


* 


A.A.S., 56 (1964), pp. 1007-1018. 

feliciterque primas partes agentes, vim, significationem, plenitudinem eidem 
tribueremus. Oh, profecto oportet quasi ad nos dicta audiamus haec verba 
Domini: « Vestri autem beati oculi quia vident, et aures vestrae quia 
audiunt! »} En, obversatur ante mentis nostrae oculos Sancta Ecclesia Dei, 
quae a Pastoribus repraesentatur, quibus proprii greges adhaerent; quae 
quidem Ecclesia divinitus, Nostrae vocis ope, simul est congregata. En Hierar- 
chia catholica, cuius est populum sanctum Dei instituere et regere; ea huc 
in unam sedem convenit, uno animi sensu conspirans, una precatione, una 
fide, una caritate, quae est in ore et in pectore; ecce, incomparabilis hic 
coetus, quem admirari numquam desinimus, nec umquam poterimus obli- 
visci, utpote qui nitatur ad gloriam Patris et Filii et Spiritus Sancti, et inten- 
tus sit praecelso nuntio Revelationis commemorando eiusque verae et intimae 
significationi perscrutandae; ecce, homines in unum congregati, a studio 
propriae utilitatis vanarumque rerum ut nemo alius alieni; ut nemo alius eo 
contendentes, ut testimonium praebeant divinae veritati; homines, infirmi 
quidem et ab errore non immunes, sed persuasum habentes se posse veritates 
enuntiare, quae nullo modo queant in controversiam vocari aut finem capere; 
homines, dicimus, huius aetatis et huius terrae filii, sed supra tempus ac 
terram elati, ut onera fratrum suorum umeris suis accipiant, utque eos perdu- 
cant ad spiritualem salutem; homines, praediti se plane devovendi voluntate, 
inflammati amore, qui amplior est quam ipsi animi in quibus ardet, nisu 
impulsi qui forsitan temerarius esse videatur, sed qui coniungitur cum fiducia 
tranquilla, ut in sensum vitae humanae et historiae inquirant iisque tribuant 
vim, magnitudinem, pulchritudinem, unitatem in Christo; in Christo Do- 
mino tantum! Haec admirationem movent, Venerabiles Fratres, qui hic 
adestis praesentes; haec admirationem movent, homines, qui foris versantes 
nos contuemini. Poterimusne umquam videre spectaculum maius, religiosius, 
aptius ad animos permovendos, sollemnius? 

Augetur autem laetitia nostra si extremo hoc tempore Concilii Sessionis, 
cuius finem facturi sumus, obiter in memoriam revocamus argumenta, de 
quibus est disceptatum ac denique constitutum: pertractata est enim doctrina 
de Ecclesia atque exposita: ita opus Concilii Oecumenici Vaticani primi est 
completum, quod pertinet ad doctrinam; exploratum est mysterium Ecclesiae 
et consilium divinum de primariis eius institutis. 

Iterum dicimus: Deo gratias agamus pro felici hoc exitu et merito patia- 
mur pectora nostra gaudio perfundi: in posterum enim facilius intellegemus 
mentem divinam, quod attinet ad mysticum Corpus Christi, atque ex hac 
cognitione normas clariores certioresque quoad vitam Ecclesiae poterimus 
haurire, item maiores vires, quibus indesinenter eius conatus adiuvemus ut 
homines ad salutem adducantur, et ampliorem spem circa progressum regni 
Christi in mundo. Itaque, benedicamus Domino! 


1 Mt. 13, 16. 

Longum est disserere de opere patrato: de studio pio et acri, eo pertinente 
ut illud cum veritate, quae in Sacris Bibliis continetur, et cum germana tra- 
ditione Ecclesiae plane congrueret; de labore ideo suscepto, ut intima vis et 
primaria veritas iuris constitutivi Ecclesiae ipsius invenirentur, ut discerne- 
retur inter id quod est immobile et certum, et id quod e principiis naturali 
et legitima progressione deducitur; de studio denique quaquaversus in sua 
luce ponendi Ecclesiae mysterium, ita ut congrua ratione illustretur vita Cor- 
poris Christi mystici, quoad omnes suas partes, quoad omnia sua munera, 
quoad omnes fines ipsi assequendos. 

Attamen caput maxime arduum atque memorandum peracti huiusmodi 
spiritualis laboris illud profecto est, quod ad doctrinam de Episcopatu spec- 
tat; quare de hoc tantum capite liceat nunc Nobis paucis exponere, quid 
sentiamus. 

Hoc unum fateri volumus: Nobis scilicet admodum placuisse, quod doc- 
trina huiusmodi sat ampla studiorum disceptationumque copia, nec minore 
conclusionum perspicuitate pertractata sit. Necessarium sane hoc erat, ut 
Concilium Oecumenicum Vaticanum primum compleretur. Tempus etiam 
opportunum advenerat; id ipsum sane postulabant sive magna incrementa 
quae aetate hac nostra theologica studia susceperunt, sive Catholicae Eccle- 
siae in terrarum orbe propagatio, sive quaestiones ab Ecclesia solvendae pro- 
positae, quae e cotidiano pastoralis navitatis usu oriuntur, sive denique plu- 
rimorum Episcoporum vota, qui doctrinae explicationem, quae ad eos per- 
tinet, exspectabant. Congruebat denique ratio ad id faciendum adhibita; ita 
quidem ut minime dubitemus — ratione habita explicationum quae additae 
sunt sive ad verba usurpata interpretanda, sive ad vim theologicam doctrinae 
propositae tribuendam secundum Concilii mentem — minime dubitemus, 
dicimus, auxiliante Deo, hanc de Ecclesia Constitutionem promulgare. 

Huius vero promulgationis potissimum commentarium illud esse videtur, 
quod per eam doctrina tradita nullo modo immutata est. Quod Christus 
voluit, id ipsum nosmetipsi volumus. Quod erat, permansit. Quae volventi- 
bus saeculis Ecclesia docuit, eadem et nos docemus. Tantummodo, id quod 
antea solum vitae actione continebatur, nunc aperta etiam doctrina expri- 
mitur; quod usque adhuc considerationi, disputationi, atque ex parte etiam 
controversiis obnoxium erat, in certam doctrinae formulam nunc redactum 
est. Fateri sane possumus, ex providentis Dei consilio splendidissimam horam 
illuxisse nobis: horam dicimus, cuius adventus heri lente procedebat, cuius 
fulgor hodie renidet, cuius salutifera virtus cras novis doctrinae incrementis, 
auctioribus viribus, aptioribus institutis Ecclesiae vitam certe locupletabit. 

Id quoque animadvertere iuvat, honorem nempe, qui per hanc Constitu- 
tionem populo Dei attribuitur. Nihil enim iucundius Nobis accidere potest, 
quam cernere sollemniter agnitam dignitatem omnium nostrorum Fratrum 
nostrorumque Filiorum, ex quibus plebs sancta coalescit; quandoquidem ad 
eius vocationem, ad eius sanctificationem, ad eius regimen, ad eius sempi- 
ternam salutem totum spectat sacrae Hierarchiae ministerium, tamquam ad 

suum finem. Nec minore Nos afficiunt solacio ea quae per hanc Constitutio- 
nem de Nostris in Episcopatu Fratribus statuuntur. Oh quam gaudemus, cum 
animadvertamus, ipsorum dignitatem sollemniter declarari, munera celebrari, 
potestatem agnosci! Oh quam impensas grates Deo persolvimus, quod feli- 
citer contigit, ut Nosmetipsi sacram ministerii vestri dignitatem vestrique ple- 
nitudinem sacerdotii honore debito exornaremus, itemque mutuae necessitu- 
dinis vincula declararemus, quae inter Nos et vos, Venerabiles ac dilecti Fra- 
tres, intercedunt. 

Id quoque non sine pietatis affectu considerare placuit, quod munus pri- 
marium, singulare, universale, quod Christus Dominus Petro contulit et ad 
ipsius successores, hoc est Romanos Pontifices, transmittitur — cuius qui- 
dem partes officii hodie Nos licet immerentes sustinemus — hoc munus, 
dicimus, in sollemni Documento, a Nobis iam iam promulgato fuse ac saepe 
agnoscitur eique reverentia tribuitur. Id Nobis non placere non potest; at 
non propter dignitatem quae exinde in Nos recidat, cum Nos tantum officium 
reformidemus potius quam cupide teneamus; sed verius propter honorem 
verbis Christi exhibitum, propter rursus confirmatam concordiam cum sacra 
traditione et Ecclesiae magisterio, ac denique propter sancitam tutelam sive 
ipsius Ecclesiae unitatis, sive etiam cohaerentis atque efficacis actionis, quae 
in Ecclesiae regimine in tuto est omnino ponenda. Summopere autem inter- 
erat, has Summi Pontificatus praerogativas tunc aperte ac definite agnosci, 
cum solvenda erat quaestio de auctoritate episcopali in Ecclesia; ita quidem 
ut talis auctoritas videretur nullo modo adversari, sed plane congruere pote- 
stati Vicarii Christi et Capitis collegii episcopalis, secundum ius Ecclesiae 
constitutivum. 

Per hanc igitur arctam et in ipsa rei natura positam coniunctionem, Epi- 
scopatus efficitur quoddam unum inter se cohaerens corpus, habens in Epi- 
scopo, Beati Petri Successore, non diversam neque externam potestatem, 
sed contra suum caput et veluti centrum; quo Nos ipsi impellimur, ut sollicito 
studio vestra iura una cum Nostris praedicemus, atque de eorum incrementis 
gaudeamus, eorum vindicemus praestantiam, et iis aeque ac Nostris cumulum 
perfectionemque afferamus. 

Hac igitur ratione episcopali officio suam plenam agnoscentes vim atque 
efficacitatem, animadvertimus fidei, caritatis, suscepti oneris et mutuae adiu- 
tricis operae communionem circa Nos augeri. Dum ergo vestram agnoscimus 
et extollimus auctoritatem, minime timemus, ne minuatur vel impediatur 
Nostra; immo Nos validiores fieri sentimus, ob animorum coniunctionem, per 
quam fratres efficimur; item magis idoneos Nos evadere scimus universae 
regendae Ecclesiae, cum probe noverimus unumquemque vestrum ad idem 
consilium assequendum conspirare; confidentiores denique Iesu Christi adiu- 
mentis Nos fieri sentimus, cum omnes inter nos arctius in eius nomine socie- 
mur, atque coniungi in posterum cupiamus. 

Quosnam vero effectus huiusmodi doctrinae explanatio re et usu conse- 
cutura sit, haud facile nunc conspicitur; sed haud difficile provideri potest, 

fore ut ea ferax omnino sit spiritualium pervestigationum et canonicorum 
institutorum. Oecumenicum Concilium proxima quarta Sessione concludetur. 
Ut autem eius decreta ad effectum deducantur, complures Commissiones 
post-conciliares instituendae erunt, in quibus moderandis plane oportebit, 
ut Episcopatus suam adiutricem operam praestet. Item eo consilio moti, ut 
generalis momenti negotia componamus, quae huius nostri temporis veluti 
propria nota sunt, et continenter exoriuntur, Nos paratiores usque erimus 
quosdam ex vobis deligendos, Venerabiles Fratres, certis temporibus arces- 
sere atque ad deliberationem adhibere, ne Nobis vestrae praesentiae sola- 
cium, vestrae prudentiae ac rerum usus auxilium, vestri consilii munimen- 
tum, vestrae auctoritatis suffragium desit; hoc utiliter etiam fiet eo quod 
Curia Romana in novam formam redigenda, cui rei diligenter studetur, expe- 
rientia uti poterit Pastorum dioecesium; atque ita officia sua, quae iam effi- 
cacitate pollent ob fidele ministerium, ad absolutionem perfectionemque 
perducet ope Praesulum, e variis regionibus oriundorum et adiumentum sa- 
pientiae suae et caritatis afferentium. 

Quod ad rem et usum attinet, adauctus studiorum ac deliberationum 
numerus aliqua fortasse laborabit difficultate, quandoquidem multorum agendi 
ratio maiora habet impedimenta quam singulorum. Si autem id Ecclesiae 
indoli simul monarchicae et hierarchicae aptius respondet, idque per adiu- 
tricem vestram praestitam operam labores Nostros magis allevat, prudentia 
et caritate difficultates evincamus, quae ad implicatiorem huiusmodi eccle- 
siastici regiminis disciplinam suapte natura attinent. 

Nobis sperare placet fore ut ex doctrina de Ecclesiae mysterio, quam 
Concilium Vaticanum secundum illustravit atque enuntiavit, iam nunc bona 
multa in hominum animos, praesertim catholicorum, proficiscantur, ut vide- 
licet christifideles omnes verum Sponsae Christi vultum planius delineatum 
et ostensum videant; ut suae matris et magistrae videant pulchritudinem; 
ut videant simplicitatem et maiestatem venerabilis huius instituti; ut hoc 
quasi miraculum suspiciant historicae fidei, praeclarae vitae socialis, et lata- 
rum legum optimarum, itemque signum quoddam continuos progressus indi- 
cans: in quo divina et humana pars conexae copulantur, ut exinde in homi- 
num, in Iesum credentium, societate consilium Incarnationis et Redemptionis 
luculenter appareat: ut scilicet, de S. Augustini sententia, Christus totus 
appareat, Salvator noster. 

De quo iucundissimo spectaculo imprimis laetitia exsultent, qui unice et 
constanter christianam perfectionem profitentur, Religiosos viros ac mulieres 
dicimus, qui Ecclesiae sunt membra optima, generosi defensores, filii carissimi. 

Sed de eodem spectaculo gaudeant oportet ii etiam ex Nostris Fratribus 
et Filiis, qui in territoriis degunt vitam, ubi etiam nunc iusta et digna reli- 
gionis profitendae libertas, vel omnino recusatur, vel eatenus imminuitur, 
ut eos in Ecclesia ascribere opus sit, quam vel a silentio vel a lacrimis appel- 
lare debeamus. Item ipsi de magnifica doctrina delectentur, Ecclesiam col- 
lustrante, quam ab ipsis toleratae aegritudines ab ipsisque praebita fides splen- 


58 

dide testificantur. Qui haec faciunt, gloriam nanciscuntur maximam, cum 
Christo nempe similem, humanae Redemptionis victima. 

In spem praeterea erigimur fore ut eandem Ecclesiae doctrinam aequo 
benevolentique animo perpendant in Christo fratres, qui etiam nunc a nobis 
seiuncti sunt. Oh quam velimus, ut ea doctrina, explicationibus completa, 
in schemate de Oecumenismo comprehensis, quod hoc Concilium pariter pro- 
bavit, eorum animos, quasi amoris fermentum quoddam, excitet ad sua con- 
silia, et ad sua proposita ita recognoscenda, ut ii magis magisque ad com- 
munionem nostram admoveantur, atque tandem, Deo donante, in hac nobis- 
cum sint pares. Interea autem nos, ipsa doctrina perculsi, summa cum men- 
tium nostrarum laetitia animadvertimus, Ecclesiam, dum suae figurae linea- 
menta tradit, suae caritatis fines nequaquam contrahere, sed magis proro- 
gare, neque suae catholicitatis, quam vocant, multiplicem motum reprimere, 
quae semper progreditur, semperque invitat. Quo loco, ut nobis liceat roga- 
mus, Observatoribus, qui hic Ecclesiarum vel christianarum confessionum, 
a Nobis disiunctarum, legati sunt, tum reverenter salutem dicere, tum gra- 
tam voluntatem testari, quod Congregationibus Conciliaribus interesse vo- 
luerunt, tum pro illorum prosperitate vota suscipere. 

Denique voluntas Nobis esset, ut sacra Ecclesiae doctrina profanum etiam 
saeculum, in quo ipsa vivit et a quo saepta continetur, aliquo iucundae suae 
lucis repercussu illuminaret: ea enim sicut illud signum elevatum in natio- 
nibus 2 se praebeat oportet, ut omnes in itinere ad veritatem et ad vitam 
consequendam tuto dirigat. Sicut enim omnibus patet, huius doctrinae expli- 
catio, dum ad severam sacrae theologiae rationem et viam se fideliter accom- 
modat, quae ipsam probat atque praedicat, ea tamen humanum genus non 
obliviscitur: humanum genus dicimus, quod vel ad Ecclesiam confluit, vel 
historica et socialia rerum locorumque adiuncta efficit, in quibus ipsa divino 
suo munere fungitur. Ecclesia humani generis causa constituta est. Ecclesia 
nullam aliam terrenam auctoritatem sibi vindicat, quam eam, quae ipsi per- 
mittit, ut hominibus inserviat eosque diligat. 

Ecclesia sancta, dum suum sentiendi modum atque suam compagem ad 
perfectionem adducit, non sese ab usu et consuetudine secernit hominum, 
quibuscum vivit, sed eo potius spectat, ut eos melius intellegat, eorum an- 
gustias et legitima optata participet, eorum conamina sustentet, ad assequen- 
dam prosperitatem, libertatem et pacem suscepta. 

Huiusmodi autem institutum sermonem in extremo Concilio plane con- 
tinuabimus, cum scilicet schema « De libertate religiosa », quod tantum ob 
temporis defectum, sub exitum huius Sessionis, pertractari non potuit, item- 
que aliud schema « De Ecclesia in mundo huius temporis » — quod Concilii 
operi veluti sertum imponet, quodque in hac Sessione iam breviter perstric- 
tum est — in proxima et ultima Sessione omni ex parte explicata erunt. 


2 Cf. Is. 5, 26. 

Quibus dictis, antequam verbis hisce Nostris finem imponimus, alia pro- 
posita res cogitationem Nostram suaviter tangit. 

Scilicet, Venerabiles Fratres, facere non possumus quin cogitationem 
convertamus, animo quidem sincero et grato, ut filios addecet, etiam ad Bea- 
tissimam Virginem Mariam, ad Eam scilicet, quam libenter habemus tutri- 
cem huius Concilii, testem laborum nostrorum, consiliatricem amabilissimam; 
eius enim et Sancti Ioseph patrocinio caelesti ab initio coetus Concilii cre- 
diti sunt . 3 

Hac eadem ducti mente Almam Deiparam anno praeterito communi ex- 
coluimus obsequio, in Liberiana Basilica congregati ad venerandam imagi- 
nem, cui hoc gloriosum nomen adiectum est: « Salus Populi Romani ». 

Hoc vero anno honor, quem Concilium eidem adhibere cupit, multo ma- 
gnificentior est ac significantior : etenim hac Constitutione de Ecclesia hodie 
promulgata, cuius veluti fastigium est totum caput de Beata Maria Virgine 
agens, iure affirmare nobis licet hanc Sessionem finem capere veluti quodam 
hymno incomparabili, quo laudes Deiparae Virginis celebrentur. 

Primum enim factum est — quod enuntiantes animo penitus commove- 
mur — ut Concilium aliquod Oecumenicum ad unum quasi ac tam amplum 
corpus redigeret doctrinam catholicam circa locum Beatae Mariae Virgini in 
mysterio Christi et Ecclesiae tribuendum. 

Id plane congruit cum iis, quae huic Concilio sunt proposita, utpote 
quod ostendere studeat vultum sanctae Ecclesiae, cui Dei Genetrix est arcte 
iuncta et cuius est, ut quidam egregie dixit, « portio maxima, portio optima, 
portio praecipua, portio electissima ». 4 

Ecclesia enim ipsa non efficitur tantum ordine suo hierarchico, sacra litur- 
gia, sacramentis, compage institutorum suorum; sed intima eius vis et pro- 
prietas, fons praecipuus efficacitatis, qua homines sanctificat, posita sunt in 
mystica eius coniunctione cum Christo; quam quidem coniunctionem censere 
non possumus abstractam ab Ea, quae est Mater Verbi Incarnati, et quam 
Christus ipse sibi intime sociavit ad nostram salutem procurandam. 

Itaque Ecclesiam ipsam intuentes, oportet amanti animo contemplemur 
mirabilia, quae Deus in Sancta Matre sua est operatus. Atque cognitio verae 
doctrinae catholicae de Beata Maria Virgine semper subsidium erit efficax 
ad recte intellegendum mysterium Christi et Ecclesiae. 

Has arctas rationes considerantes, quibus Maria et Ecclesia inter se coniun- 
guntur, quaeque in hac Constitutione Concilii tam dilucide sunt expositae, 
eaedem Nobis suadent, ut hoc temporis momentum sollemnissimum et ma- 
xime opportunum esse ducamus ad votum implendum, quod in praeteritae 
Sessionis fine significavimus et permulti Patres itidem susceperunt, instanter 
rogantes, ut inter hoc Concilium expressis verbis munus maternum annun- 
tiaretur, quod Beata Maria Virgo in christiano populo gerit. Hac de causa 


3 Cf. A.A.S., 53 (1961), p. 37 s., 211 ss.; 54 (1962), p. 727. 

4 Rupertus, in Apoc. I, VII, c. 12: PL 169, 1043. 

expedire Nobis videtur, ut in hoc ipso publico coetu rite titulum inducamus, 
quo Beata Maria Virgo honoretur, qui a variis orbis catholici partibus postu- 
latus est, Nobisque peculiari modo acceptus gratusque; siquidem mirabili 
quadam brevitate eximium locum exprimit, quem Deiparae in Ecclesia pro- 
prium esse hoc Concilium agnovit. 

Igitur ad Beatae Virginis gloriam ad nostrumque solacium, Mariam Sanc- 
tissimam declaramus Matrem Ecclesiae, hoc est totius populi christiani, tam 
fidelium quam Pastorum, qui eam Matrem amantissimam appellant; ac sta- 
tuimus ut suavissimo hoc nomine iam nunc universus christianus populus 
magis adhuc honorem Deiparae tribuat eique supplicationes adhibeat. 

De appellatione agitur, Venerabiles Fratres, christianorum pietati haud 
insueta; quin immo hoc potissimum Matris nomine christifideles et Ecclesia 
universa Mariam invocare praeoptant. Hoc revera nomen ad germanam Ma- 
rianae pietatis rationem pertinet, cum in dignitate ipsa, qua Maria utpote 
Mater Verbi Dei Incarnati praedita est, firmiter innitatur. 

Sicut enim divina Maternitas causa est, cur Maria singulares prorsus cum 
Christo rationes habeat eademque praesens adsit in humanae salutis opere a 
Christo Iesu peracto, ita pariter e divina Maternitate praesertim eae profluunt 
rationes, quae inter Mariam et Ecclesiam intercedunt; quandoquidem Maria 
Mater Christi est, qui statim ac in ipsius virginali utero humanam naturam 
assumpsit, sibi ut Capiti adiunxit Corpus suum mysticum, quod est Ecclesia. 
Maria igitur, utpote Mater Christi, Mater etiam fidelium ac Pastorum om- 
nium, scilicet Ecclesiae, habenda est. 

Hinc causa est, cur nos, licet indignos, licet debiles, nihilominus fidenti 
animo filiorumque amore flagrantes ad Eam oculos attollamus. Quae olim 
Iesum, supernae gratiae fontem, nobis donavit, ipsa maternam suam opem 
Ecclesiae non afferre non potest, hoc praesertim tempore, quo Christi Sponsa 
alacriore studio salutiferum suum munus explere contendit. 

Ad hanc autem fiduciam magis usque alendam confirmandamque, Nobis 
suadent arctissima ea vincula, quae inter hanc nostram caelestem Matrem et 
humanum genus intercedunt. Etsi amplissimis admirandisque donis a Deo 
cumulata est, ut digna Mater Incarnati Verbi efficeretur, nihilominus Maria 
proxima nobis est. Sicut nos, et ipsa est Adae filia, ac propterea etiam nostra 
soror ob communem humanam naturam; quae immunis quidem fuit ab ori- 
ginaria labe ob futura Christi merita, sed divinitus acceptis donis ipsa suae 
ipsius perfectae fidei exemplum addidit, ita ut evangelicum promereret prae- 
conium: « Beata, quae credidisti ». 

In hac mortali vita perfectam Christi discipuli formam expressit, specu- 
lum fuit omnium virtutum, atque plene in suos rettulit mores beatitudines 
illas, quae a Christo Iesu praedicatae fuerunt. Quo fit, ut Ecclesia universa, 
dum multiformem suam vitam actuosamque suam navitatem explicat, a Dei- 
para Virgine absolutissimum exemplum sumat, quo perfecte Christum imi- 
tari oporteat. 

Quare, post Constitutionem de Ecclesia rite promulgatam, cui quidem, 

Mariam omnium fidelium et Pastorum seu Ecclesiae Matrem declarando, ve- 
luti fastigium imposuimus, fore omnino confidimus, ut christianus populus 
maiore spe ac ferventiore studio invocet Beatissimam Virginem, eique cul- 
tum et honorem debitum exhibeat. 

Ad nos quod attinet, quemadmodum Decessoris Nostri Ioannis XXIII 
exhortationi obtemperantes, primum in hanc Concilii aulam convenimus una 
« cum Maria, Matre Iesu », ita pariter in sanctissimo suavissimoque nomine 
Mariae, Ecclesiae Matris, ab hoc templo discedamus. 

Ad testandum autem gratum memoremque animum ob maternam opem 
nobis a Maria benigne praestitam per huius Sessionis decursum, unusquisque 
vestrum, Venerabiles Fratres, studeat Mariae nomen et honorem apud chri- 
stianum populum impensius extollere, eiusque exemplum ad imitandum pro- 
ponat, quoad fidem, quoad obsequium cuilibet caelestis gratiae impulsioni 
prompte praestandum, quoad vitam denique Christi praeceptis caritatisque 
afflatu penitus conformandam; ita quidem ut fideles universi, inter se com- 
munis Matris nomine coniuncti, sese sentiant magis magisque firmos in fide 
profitenda atque in Christo Iesu assectando, atque simul ardentiore caritate 
ferveant erga fratres, promovendo pauperum amorem, iustitiae studium et 
pacis tutelam. Quemadmodum iam magnus Sanctus Ambrosius egregie ad- 
monebat, sit in singulis Mariae anima ut magnificet Dominum; sit in singulis 
spiritus Mariae ut exsultet in Deo . 5 

Praesertim exoptamus ut id praeclara in luce collocetur: scilicet Mariam, 
humilem Domini ancillam, ad Deum et ad Christum lesum, unicum Media- 
torem Redemptoremque nostrum, totam spectare. Pariterque cupimus, ut 
perspicue explicetur, qua vera natura polleat, et quorsus intendat cultus 
Mariae Virgini debitus, in iis potissimum regionibus, ubi plures commorantur 
seiuncti a nobis fratres, ut, quotquot extra Catholicae Ecclesiae sinum degunt, 
plane intellegant, pietatem erga Deiparam Virginem non in seipsa consistere, 
sed subsidium esse censendum, quod suapte natura homines ad Christum 
perducit, eosque cum Aeterno caelorum Patre, in Sancti Spiritus caritatis 
vinculo, coniungit. 

Dum animum flagranti supplicatione ad Beatam Virginem Mariam inten- 
dimus, ut Oecumenico Concilio atque sanctae Ecclesiae bene precetur, et 
exspectatum deproperet tempus, quo omnes Iesu Christi sectatores inter se 
iterum devinciantur, oculi Nostri ad universum terrarum orbem, in immen- 
sum veluti sese protendentem, convertuntur: terrarum orbem dicimus, in 
quem considerandum Oecumenica haec Synodus alacres atque amantissimas 
curas intendit, quem pariter Decessor Noster Pius XII v. m., haud sine cae- 
lesti afflatu, Immaculato Mariae Virginis Cordi sollemni ritu dicavit. Huius- 
modi sanctissimum religionis obsequium singularem in modum hodie a Nobis 
commemorari, aequum esse duximus. Hoc igitur moti consilio, per Legatio- 
nem ad id proprie destinatam proxime mittere decrevimus Auream Rosam 


5 S. Ambros., Exp. in Lc. 2, 26: PL 15, 1642. 

ad Fatimense templum, non modo perquam carum populo nobilis Lusitaniae 
Nationis — quem semper, et hodie praesertim dilectissimum habemus — 
sed etiam apud omnes catholicae familiae fideles iam cognitum ac veneratum. 
Hac igitur ratione etiam Nos caelestis Matris tutelae universum hominum 
genus protegendum, eiusque difficultates et anxitudines, iusta optata spesque 
ardentissimas committimus. 

O Deipara Virgo Maria, Ecclesiae Mater augustissima, Tibi universam 
Ecclesiam atque Oecumenicum Concilium commendamus. 

Quae « Episcoporum auxilium » suavi appellatione nuncuparis, sacros 
Pastores in suo tuendo munere custodi iisdemque adsis, una cum sacerdoti- 
bus, religiosis sodalibus atque e laicorum ordine fidelibus, quotquot adiutri- 
cem operam illis in arduis sustinendis pastoralis officii partibus conferunt. 

Quae ab ipso Divino Servatore, Filio Tuo, in Cruce moriente, Mater tra- 
dita es amantissima discipulo, quem ille diligebat, christiani populi memento, 
qui se Tibi committit. 

Omnium Tuorum memor sis filiorum; eorum precibus singularem Tuam 
virtutem auctoritatemque apud Deum adiunge; eorum fidem integram atque 
constantem serva, spem robora, accende caritatem. 

Memento eorum, qui in rerum angustiis, in necessitatibus, in periculis 
versantur, et eorum in primis, qui vexationes patiuntur atque ob christianam 
fidem in vinculis detinentur. Ipsis, Virgo Mater, animi fortitudinem impetra 
atque exspectatum iustae libertatis depropera diem. 

Tuos benignissimos oculos ad nostros seiunctos fratres converte, Tibique 
placeat ut inter nos iterum aliquando coniungamur, quae Christum, inter 
Deum et homines unitatis pontem atque artificem, genuisti. 

O intaminatae neque umquam obumbratae lucis templum, Unigenitum 
Filium Tuum deprecare, per quem nunc reconciliationem cum Patre accepi- 
mus, 6 ut erratis nostris adhibeat misericordiam, discidia omne genus arceat, 
gaudium amandi fratres nostris mentibus tribuat. 

Immaculato Cordi Tuo, o Deipara Virgo, universum genus humanum com- 
mendamus; ipsum adduc ad Christum Iesum, unicum verumque Servatorem, 
agnoscendum; calamitates ab eo depelle, quas peccata secum adducunt ipsi- 
que compara pacem, quae in veritate, in iustitia, in libertate atque in amore 
consistit. 

Tandem universae Ecclesiae concede, ut, magnam hanc celebrans Oecu- 
menicam Synodum, valeat misericordiarum Deo sollemnem laudis et gratia- 
rum actionis hymnum concinere, hymnum laetitiae et exsultationis, quia fecit 
per Te magna qui potens est, o clemens, o pia, o dulcis Virgo Maria. 


6 Rom. 5, 11. 

/ 

Sessionis conclusio 

Secretarius generalis : Patres venerabiles, hoc mane, improviso morbo 
correptus in hac Basilica, piissime obiit exc.mus D. Paulus Berner, arch.-ep. 
Gaspesiensis in Canada. Oremus pro eo! 

Summus Pontifex : Dicamus omnes: Requiem aeternam dona ei, Domine! 
fy. Et lux perpetua luceat ei. 

Requiescat in pace! 

Arnen. 

Tunc Summus Pontifex Apostolicam Benedictionem impertitur. 

Summus Pontifex: Sit nomen Domini benedictum! 

Ex hoc nunc et usque in saeculum. 

Summus Pontifex: Adiutorium nostrum in nomine Domini. 

Qui fecit caelum et terram. 

Summus Pontifex: Benedicat vos Omnipotens Deus, Pater et Filius et 
Spiritus Sanctus! 

Arnen! [plausus]. 

Secretarius generalis: Reponatur Sacrosanctum Evangelium. 

Deinde Summus Pontifex discessit, omnibus plaudentibus, dum Chorus 
et Patres cantant: Christus vincit cum ps. 116, et: Tu es Petrus cum ps. 131 
Memento, Domine, David et omnis mansuetudinis eius. 

1 

ANIMADVERSIONES SCRIPTO EXHIBITAE 

Quoad schema propositionum de institutione sacerdotali 

ante disceptationem 

1 

Em. mus P. D. PETRUS TATSUO card. DOI 
Archiepiscopus Tokiensis 

In pag. 8, lin. 26: post « arte », addatur: « in operibus caritatis ». Ratio: 
mentio necessaria est huius elementi tam essentialis ministerii sacerdotalis. 

In eadem pag., lin. 28: addantur sequentia quae habebantur in priori sche- 
mate, et nunc inveniuntur in pag. 34-35: « Manuducantur alumni ad plenius 
cognoscendas eas communitates quae christiano nomine decorantur, sed ab 
Apostolica Sede sunt seiunctae, ut fratres iuvare possint ad unitatem a Do- 
mino Nostro expostulatam. Introducantur etiam ad alias religiones cognoscen- 
das in singulis regionibus magis vulgatas, quo melius id quod boni, Deo 
disponente, habent, agnoscant, errores refellere discant et plenum veritatis 
lumen non habentibus communicare valeant ». Ratio : in aetate nostra talis 
instructio est omnino necessaria, tum in terris christianis tum in aliis. 

Nomine omnium episcoporum Iaponiae. 

2 

Exc.mus P. D. LEOPOLDUS BRELLINGER 
Episcopus Chimscienensis 

Formatio futurorum sacerdotum omnino recolenda est, cum ab eorum 
ministerio Ecclesiae vita et operositas quam maxime pendeat, p. 13. 

Seminaria Regionalia regantur iuxta statuta ab episcopis edita, p. 29. In 
determinandis seminariorum regionalium omnes episcopi quorum interest 
partem habeant suppresso praescripto can. 1357, p. 39. 

Iuvat forsan referre in aliqua notula ad « Instruet. S.C.P.F., 27-IV-34. 
De regimine seminariorum regionalium », quae est valde bona (experientia 
teste). 

Sicut Tridentinum primas leges de seminariis promulgavit, ita Cone. 
Vat. II primas normas de post-seminariis tradat, de formatione post semi- 
narium perficienda, pag. 41. 

Possunt forsan examina triennalia basim praebere pro huiusmodi forma- 
tione. 


3 

Exc.mus P. D. ALOISIUS M. CARLI 
Episcopus Signinus 

Pag. 5, lin. 11. Loco « in singulis nationibus » dicerem « in singulis 
ecclesiasticis territoriis », quia etiam in aliis schematibus locutio « natio, na- 
tionalis », utpote impropria et periculosa vitata est. 

Pag. 7, lin. 27. Auferenda mihi videtur vox « maxime », quia si agitur 
de alumnis ritus latini, ipsis solummodo imponenda videtur obligatio stu- 
dendi linguae latinae. 

Pag. 9, lin. 9. Loco « in singulis nationibus » dicatur « in singulis eccle- 
siasticis territoriis », ob rationem supra allatam. 


4 

Exc.mus P. D. ALFREDUS CAVAGNA 
Episcopus tit. Tianus 

1. Ratione historiae et consuetudinis, praeferendus esset titulus ab omni- 
bus receptus « De seminariis ». 

2. Quamvis brevitas sermonis uti lex in Concilio habenda sit, perutile 
esset quocumque modo hic inserere ea quae pag. 39, circa imprompti tudinem 
superiorum seminariis addictorum, habet. Concilium Tridentinum maximas 
laudes sibi promeruit praesertim ex erectione seminariorum. Etiam Vatica- 
num II maximas laudes sibi promereret si, praeter ceteras perutiles reforma- 
tiones, « instituta » vel « curricula » vel cuiusvis nominis « incepta » condere 
vellet, ad institutionem et educationem et renovationem provehendam eorum 
qui institutioni clericorum impendunt. 

5 

Exc.mus P. D. IRENAEUS CHELUCCI 
Episcopus Ilcinensis 

Ego infrascriptus episcopus Ilcinensis mei officii conscius, quamvis longe 
a Roma detentus, nondum perfecte sanitate corporis restituta, potui tamen 
attente perlegere ac meditari schema de institutione sacerdotali quod ex toto 

corde probo sincero animo gratnlans iis qui eius compositioni operae na- 
varunt. 

Cum totam paene vitam transegerim in educandis seminarii Pistoriensis 
alumnis qua praeceptor, qua rector priusquam episcopatus onus reciperem 
et post episcopatum receptum qua studiorum Commissarius apud Pontifi- 
cium Seminarium Regionale Senense, candide exponam diuturnam meam ex- 
perientiam sive in seminario regendo sive in commissarii munere exercendo. 

Quod attinet ad seminarii procurationem mihi maximae curae fuit ut 
inde ab initio omnia spectarent ad vocationem sacerdotalem excolendam, pie- 
tas, disciplina, studia ipsa, removendo ea quae absona essent ab hoc sanctis- 
simo fine. Si quis dubiae erat vocationis mittebatur ad publicas scholas exa- 
men subeundi causa, non iam ceteri de quibus nullum aderat dubium. Hinc 
factum est ut perpauci seminarium relinquerent et brevi tempore pium Insti- 
tutum floresceret bonis vocationibus, et ad sacerdotium pervenirent non iam 
unus quarto vel quinto quoque anno sed decem vel quindecim singulis annis. 
Anno millesimo trigesimo nono plures quam viginti ordinati sunt sacerdotes, 
hodie decus et praesidium dioecesis cum numero tum doctrina et animarum 
zelo, si duo excipias, non iam, ut reor, propter vocationis defectum, sed 
quia, statim post sacerdotium adeptum, in solitaria loca missi sunt ab omni 
remota possibili vigilantia et sine spirituali cuiuslibet directionis praesidio. 

Huc redit, ut minus sapiens dico, vetus et semper novum argumentum 
de necessitate tirocinium instituendi, quo sacerdotes novensiles apte prae- 
parentur ad sacrum ministerium exercendum viris peritissimis auctoribus ex- 
perientia, doctrina, vitae integritate maxime commendatis, vel potius pro 
omnibus sacerdotibus vitam communem instaurandi qua multiplices partes 
ministerii pastoralis pro uniuscuiusque ingenio, viribus, facultatibus dividi 
rectius spiritualibus necnon materialibus necessitatibus consuli possit, bono- 
rum administratione honestis et peritis laicis commissa. 

Quod attinet ad munus commissarii haec potissimum animadverti: ratio- 
nem studiorum nihil differre ab ea quae in scholis publicis viget, cum iidem 
sint libri, eaedem disciplinae, maxima cura, ne dicam unicam, examinis ad- 
missionis ad lycaeum vel maturitatis, ut aiunt, classicae, omni alia re quamvis 
magni momenti posthabita. Diplomata autem verum periculum arcessunt vo- 
cationibus, cum iuvenes haud raro quadam obsidione parentum premuntur 
stimulantium ad professiones laicales amplectendas utpote magis lucrosas. 

Haud raro ad hos stimulos addantur tentationes quas saeculi corrupti 
mores praebent iuvenibus iam spiritualiter profano genere studiorum debi- 
litatis. 

Ut finem hisce observationibus qualescumque sunt imponam, profecto 
errarem si vocationum defectus vellem tantum causis supra allatis tribuere. 
Aliae causae adsunt inter quas praeter mores corruptos quos fovent hedoni- 
smus vitae, materialismus practicus, spectacula inhonesta praesertim cinema- 
tographica et actionis moralis ac religiosae Ecclesiae extenuatio. 

Verum est Ecclesiae aditum in publicas scholas non negari, sed aditus 

efficacia minuitur pluribus ex causis, inter quas laicismus praeceptorum, per- 
mixtio masculorum et feminarum, athletismus. Quibus malis haud facile 
remedium afferri potest cum satis temporis iuvenibus non detur ut Ecclesiam 
frequentare possint. 

Postremo mihi liceat parvae dioecesis episcopo non sine anxietate aliqua 
considerare eius probabilem exstinctionem, non quod attinet ad meam humil- 
limam personam sed ad bonum Ecclesiae. Fecunditas enim sacrarum vocatio- 
num qua floruit praeteritis temporibus etiam hodie florescere pergit. Ut 
non loquar de vocationibus religiosis, vocationes cleri saecularis tales sunt 
ut nonnulli sacerdotes alibi exerceant sacrum ministerium: unus apud Semi- 
narium Regionale, unus in dioecesi Faesulana, unus apud milites italicos, sub 
iurisdictione Ordinarii Castrensis, cuius cura frequentat Universitatem Stu- 
diorum Lutetiae Parisiorum, duos in dioecesi Liburnensi. 

Quae de mea dioecesi exposui dicenda, credo, sunt de aliis parvis dioece- 
sibus, cum parvae dioeceses, si opibus carent, facilius curari possint quam 
magnae quas nec invisere, ut par est, nec cognoscere possunt, etiamsi nec 
laboribus nec impensis parcant, Pastores. 

Si S. Alfonsus Maria de Ligorio affirmare solebat sibi videri in pectore 
portare tot montes quot essent paroeciae dioecesis, quid dicant Pastores 
magnarum dioecesium? Non omnes arbusta iuvant humilesque myricae, sed 
et ipsa iuvant homines sapientiores. 

Et recte quidem. Est humilitas in hominibus et humilitas est in rebus. 
Utramque dilexit Christus, dilexit humiles corde, dilexit etiam Bethlehem, 
dilexit Nazareth. 

Hisce de causis haud abs re erit putare eum diligere cum magnis etiam 
parvas dioeceses eis assignando specialem missionem curandi humiliores in- 
ter fideles, quos eo magis Deus respicit quo magis despiciunt superbi. 

Summum igitur Pontificem qui vivam refert imaginem Divini Pastoris, 
etiam circumscriptiones dioecesium iure meritoque recensendas statuerit, enixe 
precor ut haec vota exaudiat quae sunt vota esurientium quos Deus, Virgine 
concinente Matre, bonis implevit. 


6 

Exc.mus P. D. CAROLUS DE PROVENCHERES 
Archiepiscopus Aquensis in Gallia 

Propositiones nobis bonae apparent earumque brevitas vim auget. In 
specie, approbantur: 

N. 1. « In singulis nationibus ... sacerdotalis institutionis ratio ineatur, 
ab episcoporum coetibus statuenda et certis temporibus recognoscenda ». 

N. 5. « Haec seminaria regionalia vel nationalia regantur iuxta statuta 
ab episcopis, quorum interest, condita ». luris can. 1357 § 4 legislatione 
vigente, episcopis non videbatur seipsos suorum presbyterorum efformando- 
rum officio teneri. 

N. 6 et passim. « Omnes institutionis rationes » ... « ad pastoralem finem 
ordinentur ». 

Nn. 7-9. ... Positiva nota propositae « spiritualitatis ». 

N. 10. Peropportunae ordinationes illae videntur. 

Nn. 12-14. Regulae illae « ad studia recognoscenda » optimae apparent. 

Animadversiones quaedam insuper ad haec meliora efficienda sic propo- 
nuntur: 

N. 7. Multum proderit in memoriam revocare seminario clericum prae- 
parari ad vitam orationi deditam relate ad officium divinum constitutam. Quod 
quidem iam in fusiore schemate exponebatur (pag. 32, n. 14, in fine). Quod 
multum in spirituali vita neosacerdotum interest. Proderit insuper Evange- 
lium velut vitae spiritualis fundamentum proponi et (hac vel in seguenti 
propositione) in zelo missionario commorari. 

N. 8. Perplacebat modus quo virtutes illae (paupertas scilicet, castitas 
atque obedientia) antea, in fusiore schemate proponebantur: quam doctrinam 
resumere aliquantulum, hac in propositione, bonum sit. 

N. 11, linn. 24-26. Ordinationes illae velut generalem regulam conve- 
nire mihi videntur, cum praesertim, mutata in Gallia studiorum ratione, 
definitio data, studiorum dispositionibus variis, non exclusis in technicis di- 
sciplinis institutionibus, convenire queat. Non raro tamen, in maioribus 
seminariis, admittuntur alumni, generosae indolis at prudentes sed acuto in- 
genio non -multum praediti, qui cursus non ita audierint ut in superiorem 
scholam admitti possint. Nec praetermittendus casus vocationum, ut aiunt, 
« tardatarum » (qui, studiorum legislatione vigente, multo expeditior effici- 
tur). N. 18 (pag. 33) praevidebatur ab auctoritate competenti, qualibet in re- 
gione, quod et quale, singulis alumnis, studiorum rationis complementum 
imponatur. 

Nn. 12-13. Utrum principium in paragrapho I, n. 17 (pag. 32), expli- 
catum in propositione I pag. 5, sufficienter comprehendatur, nobis dicendum 
videtur. 

Multae formulae n. 19 (pag. 33) a nobis desiderantur; quod essentiale 
est utique servatur, sed textus brevis esse vult et fit obscurus; explanandus 
paululum videtur. 

N. 16, lin. 27. Voce « errantibus » designantur, ut opinor, « christiani 
separati » et « increduli », non-christiani. Utrumque verbum, infelix videtur; 
meliores in n. 22 (pag. 34) locutiones; insuper, eodem verbo, conversationem 
nostram erga categorias illas, definiri non expedit. 

N. 17. Hac in propositione, vel in altera, in memoriam revocanda for- 
mationis « socialis » necessitas, cuius in fusiore schemate (n. 23, pag. 35) ar- 
gumentum explanatur. 

Exc.mus P. D. REMIGIUS IOSEPH DE ROO 
Episcopus Victoriensis in Ins. Vancouver 

Valde laudanda sunt aliquae dictiones, videlicet: Prooemium, pag. 5, 
lin. 2 « optatam Ecclesiae renovationem »; n. 1, pag. 5, linn. 12-13 « ratio ... 
ab episcoporum coetibus statuenda, certis temporibus recognoscenda » ...; 
n. 11, pag. 7, lin. 25 « humanistica ac scientifica institutione ... »; n. 12, 
pag. 7, de « generali introductione in mysterium Christi ... »; n. 14, pag. 8, 
lin. 9 « Sacra Scriptura veluti anima sit oportet ». 

Optandum tandem est ut notentur quae sequuntur: n. 8, pag. 7, linn. 3-4 
post locutionem « sed totos servitio Dei et fidelium ministerio mancipari » 
quod bonum est, oportet etiam aliquid dicere de infidelibus, testante Io. 10, 
16, « alias oves habeo ». 

Item n. 8, pag. 7, erratum notandum lin. 5 « obliviscentes ». 

N. 7, pag. 6, enucleatius exprimatur necessitas et formationis et vitae 
liturgicae, in verbo Dei fundatae, ad mentem constitutionis de sacra liturgia. 

8 

Exc.mus P. D. FRANCISCUS FRANIC 
Episcopus S palat ensis et Makarskensis 

Ad pag. 7, lin. 8, propono ut addatur: « Desiderat sancta synodus ut 
ritus s. diaconatus ita recognoscatur, ut in ipso ritu inseratur promissio de 
paupertate evangelica servanda, sicut iam habentur promissio de castitate in 
ritu subdiaconatus et promissio de oboedientia in presbyteratu ». Ita melius 
apparebit momentum illius summae virtutis evangelicae paupertatis, nempe 
pro sacerdotibus dioecesanis. Tunc illi maiorem conscientiam habebunt se 
esse obligatos colere paupertatem evangelicam quae exigitur ab ipsis, quia 
consecrantur suis fidelibus per caritatem pastoralem, quae vero caritas ab 
ipsis maiorem sane exigit paupertatem evangelicam quam a religiosis votum 
eorum paupertatis. 

9 

Exc.mus P. D. IOSEPH GORI 
Episcopus Nepesinus et Sutrinus 

AI fascicolo « Schema propositum de institutione sacerdotali » a pag. 31, 
n. 12 do ve dice: «Ut alumni vocationem imprimis optione mature deliberata 
amplectantur » mi piace fare osservare: 

I. Lo stabilire un tempo libero dagli studi per studiare bene la propria 

vocazione, ritarderebbe le Ordinazioni, quindi piu maturo il giovane arriva 
al sacerdozio. 

II. Stabilendo un anno di formazione spirituale, senza pensiero di studi, 
il giovane libero da preoccupazioni scolastiche, puo vagliare meglio la sua 
vocazione. 

III. Sembra opportuno fissare questo anno fra il Liceo inferiore e il Liceo 
superiore, perche nel giovane in generale vi e in quelPeta la seconda crisi. 

IV. Per coloro che stanno in seminario senza retta intenzione per arri- 
vare a prendere la licenza liceale, 1’anno di formazione puo essere opportu- 
nissimo per farli decidere a lasciare piu presto il seminario. 

V. L’anno, oltre che per la formazione ascetica ecc. puo servire benissimo 
per uno studio piu. accurato della Liturgia, teorica e pratica, dei Canto gre- 
goriano (troppo trascurato oggi); per preparare meglio il seminarista ad in- 
tendere i Salmi delPUfficio Divino e a prepararsi meglio quando arriva al 
Suddiaconato. 

Questo nuovo anno potrebbe e dovrebbe essere una specie dei Noviziato 
che i religiosi premettono alia Professione, mutatis mutandis. 

Questo e il mio debole parere. 

10 

Rev.mus D. P. GERMANUS M. LALANDE 
Superior generalis Congr. a S. Cruce 

Ad 10. Optime! ... Attamen, haec prolongatio vel interruptio spiritualis 
tirocinii exceptionaliter admittitur. Ad firmiorem vocationem et meliores apo- 
stolatus fructus obtinendos, mihi videretur sequentes suggestiones proponere: 

1 . Etiamsi candidati immediate post regularem studiorum cursum ordinem 
sacerdotalem adhuc recipiunt, optarem tirocinium pastorale semper posse in- 
stitui tantum post duos vel tres annos ministerii activi. 

2. Immo, saepe saepius hoc ultimum experimentum deberet institui inter 
diaconatum et sacerdotium. Si iuvenis candidatus, ut diaconus, probationem 
sufficientem praebet et vere amat vitam pastoralem, posset postea rogare ordi- 
nationem sacerdotalem ac caelibatum, iam huic tantum ordini adnexum. 


11 

Exc.mus P. D. ALOISIUS LORSCHEIDER 
Episcopus Angelopolitanus 

N. 1, pag. 5: optime tribuitur episcopis peculiaris sacerdotalis institutio- 
nis ratio statuenda, sed non apparet modo claro utrum « ratio ista peculiaris » 
complectere possit mutationes profundiores in ipsis structuris seminariorum 
et nova tentamina in formatione sacerdotali permittat annon. Existimo utile 
esse aliquid de hac re dicere. 


59 



930 


ACTA CONC. VATICANI II 


PERIODUS III 


N. 2, pag. 5: forsitan bonum esset hic mentionem facere de methodis 
scientificis theologico-pastoralibus diversis in locis ultimis his temporibus cum 
fructu adhibitis in selectione vocationum ad sacerdotium. 

N. 3, pag. 5: praeter rectam intentionem et idoneitatem posset etiam hic 
(et non tantum sub n. 10) mentionem fieri de necessitate ducendi seminaristas 
ad veram electionem personalem et maturam, qua libere et firmiter eligunt 
vocationem, ut a Deo vocati, licet opus esset plures annos insumere in for- 
matione. 

N. 6, pag. 6: ne obliviscatur verbum de formatione quoque humana. 

N. 7, pag. 6: post « Ecclesiae mysteriis communicatione » (linn. 24-25) 
adiungantur numeri ex Const. Lit. Sacrosanctum Concilium, quae de formatione 
liturgica agunt, nam formatio liturgica partem habet in formatione spirituali- 
ascetica seminaristarum. 

Nn. 8 et 9: aliquod verbum de sensu auctoritatis et rectae habitudinis 
inter superiores et alumnos in seminario posset utile esse. 

N. 19, pag. 9: posset mentionem fieri de sic dicto « mese sacerdotale » 
(exercitia spiritualia, quaestiones pastorales, convivium fraternum) et de 
« exercitiis spiritualibus magis longis per 20 vel 30 dies protractis », nam 
in diversis regionibus cum fructu peracta sunt pro iuvenibus sacerdotibus. 

Modo valde generali loquendo, desiderarem ut selectio vocationum ad 
statum religiosum et sacerdotalem profundius consideraretur et in schemate 
propositionum « De institutione sacerdotali » et in schemate propositionum 
« De religiosis » nam in nullo horum schematum de hac re fit sermo. Ex praxi 
tamen scitur saepius difficultates oriri inter episcopum et religiosos ob modum 
valde ineptum ex parte religiosorum seligendi suas vocationes. Ingressus fit 
in dioecesim et primus qui invenitur ad seminarium vel conventum mittitur. 
Termino vulgari sermo fit « della pesca di vocazioni ». Haec « pesca » valde 
nocet. Oporteret et in hac re formulam invenire quam et religiosi et episcopi 
possent acceptare. 

12 

Beat. mus P. D. PAULUS PETRUS MEOUCHI 
Patriarcha Antiochenus Maronitarum 

Etant donne que ce schema n’entend donner, comme il le dit, que les 
« primaria principia » (p. 5, ligne 4), je ne peux que louer les principes gene- 
raux qui y sont developpes. Je voudrais, cependant, attirer 1’attention sur 
certains points: 

On pourrait insister: 1) sur le sens de la responsabilite des etudiants: 
spirituelle, intellectuelle et apostolique; 2) sur la valeur de 1’Ecriture sainte 
dans 1’enseignement; 3) sur la joie et le sens de la vocation aimee dans la 
formation clericale. 

Je voudrais ajouter ce qui suit: 1) II me semble necessaire qu’on revoie 
la Constitution Deus scientiarum Dominus de Pie XI pour 1’organisation des 

etudes, suivant un plan que je donne ci-dessous; 2) necessaire me semble aussi 
la revision de l’enseignement de 1’Ecriture sainte, qui doit devenir de plus 
en plus matiere de premiere importance; 3) etant donne que la Liturgie, 
selon la Constitution Conciliaire, doit devenir matiere principale , il est ne- 
cessaire de lui octroyer le temps voulu. 

Etant donnes les nombreux projets en l’air de reforme de 1’enseignement 
philosophique et theologique dans les Seminaires et les Facultes, je me per- 
mettrais de soumettre au jugement du Concile quelques idees qui pourraient 
contribuer modestement a la reforme attendue. 

Croyant ce que 1’Eglise croit, et embrassant ce qu’elle embrasse, je n’ai 
voulu, en envoyant ces quelques remarques au Concile, que suggerer Fune 
ou 1’autre orientation, qui seront, peut-etre, agreees du Concile. 

Critique prealable : a) Bien des questions encombrent la theologie qui n’ont 
plus de resonance vitale, p. e.: la question de auxiliis, 1’expose fragmentaire 
des idees des adversaires de nos theses de theologie et de philosophie, etc. 

b) Necessite de degager, dans 1’enseignement, les lignes maltresses, 
Lintuition centrale, et ne pas se perdre dans une maniere trop analytique 
d’exposer la theologie. 

c) Degager une problematique: mettre davantage les difEcultes d’au- 
jourd’hui a resoudre. 

d) Structurer davantage 1’expose des problemes. A 1’interieur meme 
des problemes, se degager a la pensee de 1’adversaire et la part de verite qui 
s’y trouve. 

e) L’enseignement en traites morcelle trop. 

/) Perte du sens du tout, et donc, chevauchement des traites les uns 
sur les autres. 

g) Manque de coordination des differentes disciplines actuelles de la 
theologie: 1) Pourquoi constituer 1’apologetique en une discipline a part? 
Elie a, en effet, affaire au de Christo Legato; a PEglise et a la foi surtout; 
2) Pourquoi separer, d’une maniere si nette, la philosophie et la theologie? 
II y a bien deux ordres distincts de penser. Mais il y a des problemes qui 
gagneraient a etre vus ensemble dans tous leurs points de vues (le probleme 
de Dieu, p. e., le probleme de 1’immortalite de l’ame, de la liberte, etc.). Tous 
les Theologiens du Moyen-Age, et, en particulier, S. Thomas ont toujours 
oriente la philosophie vers la theologie; 3) La Morale n’est pas sufEsamment 
enracinee dans la philosophie et la theologie. Elie est partagee entre la philo- 
sophie et la theologie. P. e. les problemes de la vie (homicide, suicide), du 
double effet, du peche, repartis entre les divers pians de la morale, de la 
philosophie, de la theologie et de la sociologie. Tout en sachant que ce 
morcellement est pour la commodite de 1’enseignement, il ne faudrait pas, me 
semble-il, perdre de vue les ensembles, et les interferences des problemes; 
4) L’Histoire ecclesiastique empiete tellement sur le plan de 1’histoire des 
dogmes abordes par le theologien; 5) L’etude de 1’Ecriture sainte est mal 
coordonnee avec l’etude des traites de theologie; 6) L’histoire des doctrines 

est mal situee. On ne parle pas suffisamment des cadres historiques des diffe- 
rentes doctrines; 7) L’on ne fait pas attention, dans 1’enseignement, a la tra- 
dition orientale. 

Principes directeurs pour une meilleure presentation des Sciences reli- 
gieuses: 

1) Une theologie fondamentale devrait dominer 1’enseignement tout en- 
tier: traite ou seraient abordees les questions tres generales que l’on retrouve, 
d’une certaine maniere, dans tous les traites, et qui ne sont jamais traitees 
pour elles-memes avec 1’ampleur qu’elles meritent: telles sont les questions 
du surnaturel, de 1’incarnation, du sacre, du sacrifice, etc. Ce traite serait 
le lieu de rencontre des au tres traites. 

2) Grouper un certain nombre de traites theologiques en grands blocs 
vraiment coordonnes entre eux. Cela eviterait beaucoup de repetitions. 

3) Les bases scripturaires seraient groupees dans 1’enseignement: ces lar- 
ges exposes scripturaires ne seraient faits qu’une seule fois, soit en Ecriture 
sainte, soit en theologie. Exemple de tels groupements: la grace chez St Paul, 
l’eschatologie individuelle et sociale chez St Paul, 1’Eglise dans les Synopti- 
ques, la dikaiosune dans 1’Ancien Testament et chez St Paul, etc. 

4) Regrouper, pour les exposes historiques ce qui doit etre dit dans 
une seule monographie, p. e. sur Luther, Baius, Jansenius, etc. 

5) Les traites du de Christo Legato, de 1’Eglise (partie apologetique), 
de la valeur historique des Evangiles sont a supprimer. Leur matiere doit 
etre distribuee dans les traites de la Trinite, de 1’Incarnation, d’une part, et 
dans 1’histoire des origines chretiennes, d’autre part. Ce qui restera de l’apo- 
logetique est a etudier, pour ce qui concerne le probleme de la Revelation, dans 
la theologie fondamentale et les traites de la foi, de la connaissance religieuse, 
de 1’Ecriture et de la Tradition. 

6) L’Histoire des religions doit etre traitee pour elle-meme, et non envi- 
sagee dans differents traites. Tout ce qui concerne 1’antiquite orientale est 
a reserver a l’etude de 1’Ancien Testament. Le paganisme romain et les 
religions orientales aux premiers siecles de l’ere chretienne seraient tres bien 
a leur place, en fond de tableau, de l’etude des origines chretiennes. Notam- 
ment tout ce qui concerne les religions a mysteres serait etudie en une seule 
fois; il faut eviter de disperser ces etudes dans les traites du bapteme, de 
1’Eucharistie, ou, d’ailleurs, elles ont moins d’interet, maintenant que l’ori- 
ginalite du Christianisme a mieux ete mise en evidence. Quant a lTslam, au 
Bouddhisme et a la religion des primitifs, ces questions doivent faire l’objet 
d’etudes speciales. Que la religion des primitifs ne soit plus dispersee dans 
la theodicee (preuve du consentement universel) et 1’apologetique (theisme, 
sacre), ou elle n’est d’ailleurs jamais etudiee serieusement. 

7) Bien qu’exposees dans un enseignement a part, les differentes parties 
de la morale gagneraient beaucoup a etre ensuite redistribuees dans les divers 
traites de theologie, de philosophie et de sociologie qu’elles touchent. No- 
tamment, il y aurait lieu de faire un ensemble de tout ce qui concerne le ma- 

riage et la famille. La partie morale de 1’etude des sacrements est a rapprocher 
de la partie dogmatique. Les principes generaux de la morale doivent etre 
rattaches a la philosophie. 

Concretisation. Theologie fondamentale : Fait religieux dans FHuma- 
nite - Le Sacre - Deviation du religieux - Culte et Rites - La religion reponse 
totale - Immanence et Transcendance - Le surnaturel - Le fait religieux et le 
monde sensible - Necessite d’une religion positive - Le Christianisme religion 
de l’amour - Dieu et les hommes - La Croix, le sacrifice - La religion plenitude 
de vie - L’Economie chretienne - Personne et Christianisme - Vie et verite - 
Litterature religieuse chretienne - Les religions non-chretiennes. 

La verite chretienne : Foi - Connaissance religieuse - Ecriture, Tradition, 
Magistere. 

Anthropologie: Problemes philosophiques de base - Justification, predes- 
tination, grace offerte a tous - Etat primitif - Peche Originel - Grace et li- 
berte - Merite - Grace habitus, conscience de la grace - Peripeties de la vie de 
la grace en nous - La priere - La vie divine du chretien - Charite, mystique, 
vision - Vertus et dons, spiritualite - Peche, penitence - Nature de 1’homme 
dans son ensemble, eschatologie. 

La Tr inite, le Christ: Monographies scripturaires et historiques generales - 
La Trinite - Le Verbe Incarne - L’ceuvre du Christ Sauveur — La Vierge 
Marie. 

UEglise: Monographies scripturaires - Presentation d’ensemble du pro- 
bleme de 1’Eglise - Nature et caracteres fondamentaux de 1’Eglise - Membres 
de 1’Eglise, salut - Structure et activites de 1’Eglise - L’Eglise et le temporel - 
Liturgie et culte chretien - Sacrements en general - Bapteme, Confirmation, 
extreme-onction - La Sainte Eucharistie - Formes juridiques et sociales de la 
vie de 1’Eglise. 

Israel - Les origines chretienne s : Les Origines chretiennes - Israel. 

13 

Exc.mus P. D. IOLANTHUS NUZZI 
Episcopus Campaniensis 

1. Hoc schema valde brevius esse deberet. 

2. Oportet in optimo lumine collocare quod peculiaris institutio scien- 
tifica, moralis, spiritualis et pastoralis eo modo impertienda esse, ut ex una 
parte personas extra veram et realem societatem fidelium educandi vitetur; 
et ex altera ut tacita persuasio non ingeneretur personas privilegiatas esse ac 
proinde a communibus et gravibus praeceptis iustitiae et oboedientiae legibus 
sive canonicis sive civilibus exemptas. 

3. Ad hoc duplex scholium in mentalitate ecclesiasticorum non infre- 

quens vitandum, utile esse posset sacerdotibus adiungere laicos magistros, 
scientia et exemplo vitae praestantes. 

4. Insuper necesse est iuvenes tirones sacerdotii persuadere quod ipsi ante 
omnia personae probae et rectae ad minus sicut ceteri esse debent, ut gratia 
sacramenti Ordinis in ipsis terram bonam inveniat quae fructum trigesimum, 
sexagesimum et centesimum affert (Mt. 13, 23). 

5) In disciplinis tradendis magistri devitare debent omnes disceptationes, 
historicas et doctrinales, quae iam pro fidelibus absolute nullam utilitatem 
habent. Oportet e contra ut alumni scienter et practice instituantur in his 
quae a sacro Ministro, magistro et duce, fideles expectant sub respectu hu- 
mano, civili et supernaturali. 


14 

Exc.mus P. D. ALFREDUS OBVIAR Y ARANDA 
Episcopus tit. Linoensis, adm. ap. Lucenensis 

Par. V, n. 7; Par. VIII, n. 16. Suggestiones in redactionem Codicis Can. 

1. Philosophi alumni antequam ad cursum theologicum transeant, per 
sex menses vitae intensae asceticae vacent. 

2. Candidati ad subdiaconatum antequam ad huc ordinem promoveantur, 
etiam per sex menses vitae asceticae vacent, ut vocationem suam attente con- 
siderare possint. 

3. Candidati ad Presbyteratum antequam ad ordinem sacerdotalem pro- 
moveantur, vitam spiritualem ducant intensam immediate post cursum theo- 
logicum. 


15 

Exc.mus P. D. IOANNES SAUVAGE 
Episcopus Anneciensis 

Ad n. 2, lin. 20, post « apostolicus zelus » addatur: « non tantummodo 
singillatim sumptorum, sed in quantum etiam caritate, mente, labore vivunt 
rationem presbyterii in quo sunt sacerdotes. Nam unus ex praecipuis fontibus 
vocationum ecclesiasticarum est testimonium vitae et ratio qua exercetur in 
quadam generatione ministerium pastorale et impressionem quam dat iuve- 
nibus laboris cui se homo totum impendere potest cum spe quadam familiam 
inveniendi ( = presbyterium) et efficacitatem quandam attingendi, quae sit 
missionaria ». 

Ad n. 3, lin. 27, post verba « onera ferendi » addatur: « de familia et hae- 
reditate ». 

Ad n. 4, lin. 7, in fine, addatur: « Provideatur etiam ut moderatores semi- 
nariorum, durante munere, in contactu sint cum pastoribus et experientia 
pastorali ». 

Ad n. 8, pag. 7, lin. 4, inter sacerdotali et oboedientia ponatur: « , zelo, ». 
Ratio: in hac tota paragrapho, nil de zelo quod est pars altera et complemen- 
tum oboedientiae. 

Ad n. 12, pag. 7, lin. 31: post « Christi », ponatur qui per mortem et 
resurrectionem suam, totam generis humani etc. ... 

Ad n. 14, pag. 8, lin. 13 post « vita Ecclesiae », addatur « virtute Paschatis 
Christi », ut praecisior sit expositio. 

Ad n. 15, pag. 8, lin. 21, in fine addatur: « non omissa institutione pasto- 
rali de qua postea ». Ratio: haec additio maximi momenti pro alumnis illius 
categoriae. 

Ad n. 18, pag. 9, lin. 6, in fine addatur: « Ad hoc multum prodest feria- 
rum tempus, vel, interruptis studiis, experimentum apostolicum integri anni. 
Multum etiam affert reflexio in communi de spiritu actionis peractae ». 

Nota in fine: Nil in institutione spirituali, de vitae communitatis exerci- 
tio deque aequilibrio semper quaerendo, duce Spiritu Sancto, inter participa- 
tionem et solutionem. Nil de initiatione evangelica, speciatim de lectione in 
communi cum communicatione reciproca de iis quae in lectione singuli, duce 
Spiritu Sancto, revelantur. Nil de spiritualizatione actionis, mediante reflexione 
communi post factum de spiritu illius actionis. 

Multae aliae quaestiones veniunt in mente de institutione sacerdotali, de 
quibus fiebat mentio in praecedentibus schematibus, quae exinde ne quidem 
in discussionem venient et sunt maximi momenti pro hac institutione. Quo- 
modo episcopis erit possibile sententiam suam de iis manifestare? e. g. de pro- 
batione ad castitatem, de diaconatu durabili pro alumnis ante Ordinationem 
sacerdotalem etc. 


16 

Exc.mus P. D. HENRICUS TENHUMBERG 
Episcopus tit. Thuburnicensis, aux. Monasteriensis 

Animadversio ad n. 14, pag. 8, lin. 13. Loco « in cultu et vita Eccle- 
siae » dicatur: « in liturgia et vita Ecclesiae ». Rationes: Terminus « cultus » 
iure a constitutione de S. Liturgia non adhibetur, quia ethymologice complec- 
titur tantum aspectum latreuticum liturgiae, non vero sacramentalem et sanc- 
tificantem. Ceterum etiam in sensu venerationis vel adorationis christianae 
vitatur a Vulgata, a Patribus latinis et etiam post introductionem termini per 
scholasticos factam usque ad ultima decennia raro adhibetur a documentis 
Ecclesiae. Cf. articulos Ruit et Liturgie in Handbuch theologischer Grund- 
begriffe, Miinchen 1962-1963, vol. I, pp. 865-880; vol. II, pp. 75-97 . 

Exc.mus P. D. ARTURUS VPLEZ MARTINEZ 
Episcopus Tolucensis 

Voluntati Pontificum oboediens, frequenter quosdam seminaristas mittit 
ut seminarium proprium habeat idoneos Moderatores ad efformandos suos sa- 
cerdotes. Tamen abhinc quinque annis sacerdotes qui tum Romae, tum in aliis 
Universitatibus Europae formationem suam acceperunt, redeunt in Patriam 
habentes ideas circa formationem et virtutem, praecipue quoad oboedientiam, 
quae a conceptu evangelico de vera virtute separantur. Dicunt oboedientiam, 
sensu traditionali acceptam, detrimentum inferre in dignitate personae: ideo- 
que, subditus tantum oboedire debet si certus sit de bonitate mandati. Proinde 
practice sic dictam « autoformationem » propugnat, quam Ioannes XXIII 
iam damnavit. 

Ideoque expostulat: Sacrosanctum Concilium, de hac re aperte loquatur, 
et enixe a Sacra Congregatione de Universitatibus et Seminariorum studiis 
postulet ut ab omnibus domibus formationis sacerdotalis et religiosis hic er- 
ror eradicetur. Haec omnia humiliter proponit decisioni Concilii se sub- 
iiciens. 

18 

CONFERENTIA EPISCOPORUM AFRICAE AEQUATORIALIS 

Coetus omnium episcoporum (24) Africae Aequatorialis-Cameroun (scii. 
Gabon, Congo-Brazzaville, Republique Centrafricaine, Tchad et Cameroun) 
in congregatione generali in oppido Yaounde die 10 iunii 1964 habita, se- 
quentia vota vel iudicia unanimiter emiserunt: 

Circa schema propositionum De institutione sacerdotali , perplacent et 
maximi momenti omnes huiusmodi propositiones aestimaverunt. 

Speciatim appretiaverunt l am , quia bene necessitatibus missionum cor- 
respondet ad mentem Encyclicae Princeps Pastorum. 

Perplacet etiam propositio ll a , quia rationabilis est uti est. 

Propositio 12 a , quae omnia ordinat ad lucem mysterii Christi, menti Pa- 
trum et necessitatibus animarum plene satisfacit. 

Quae dicta sunt in propositione 18 a de formatione pastorali sicut iam 
pro Institutis per Constitutionem Sedes Sapientiae provisum est, cuivis 
sacerdoti bene et recte applicentur: exigentiae pastorales magis ac magis in 
futurum in augmento erunt. 

Tandem propositio terminalis scii. 19 a , in plenam lucem necessitatem 
institutionis sacerdotalis post seminarium perficiendae et hoc aptis mediis 
ponit et sic perplacet. 

\_Subscripserunt etiam\ Th. Mbemba, Brazzaville; J. Bemard; J. Coucherous- 
set; P. Dalmais; E. Verhille; P. Etoga; Y. Plumey; L. Chalbon; A. Maanicus; 
H. Veniat; L. Van Heijgen; A. Baud; V. Sartre. 

19 

QUIDAM PP. CONCILIARES AFRICAE CENTRO-ORIENTALIS 

Schema propositionum non placet, quia nimis breve et multa elementa 
maioris momenti omittit. Redeatur ergo ad schema de alumnis ad sacerdotium 
instituendis, pp. 26-37 impressum, quod omnino laude dignum est. 

[ Subsignaverunt ] Adam Kozlowiecki, arch. Lusakaensis; Guido dei Mestri, 
arch. tit. Tuscamiensis; Franciscus Mazzieri, ep. Ndolaensis; Marcellus Daube- 
schies, ep. Kasamaensis; Joseph Fady, ep. Lilongweensis; Firminus Courtemanche, 
ep. de Fort Jameson; Adolphus Fiirstenberg, ep. Abercornensis; Renatus Pail- 
loux, ep. de Fort Rosebery; J. L. Jobidon, ep. Mzuzuensis; Iacobus Corboy, ep. 
Monzeensis; Nicolaus Agnozzi, ep. tit. Adramittenus; Clemens Chabukasansha, 
ep. tit. Cibiraensis; Rupertus Hillerich, praef. ap. Solweziensis. 

20 

CONFERENTIA EPISCOPORUM GALLIAE OCCIDENTALIS 

Apostolicae Galliae Occidentalis regionis episcopi, Andegavi die 9 iulii 
1964 congregati, propositiones quas praebet schema de institutione sacerdo- 
tali inspexerunt. 

Libentes compererunt novum schema, in pluribus magni momenti rebus, 
rationem habuisse observationum suggestionumque quas exhibuerat Commis- 
sio episcopalis cleri et seminariorum in sua annotatione de primitivo schemate 
« De sacrorum alumnis formandis ». 

Consentiunt in approbando schemate universo, in quo invenerunt apertum 
animum quo sacerdotalis institutio accommodabitur cum hodiernis iuniorum 
clericorum desideriis, tum ministerii in praesenti mundo necessitatibus. 

Praecipue approbant sequentia: Ius Conferentiis episcopalibus concessum 
imponendi leges seminariis earum iurisdictionis (n. 1); formationem efHcacio- 
rem plenioremque seminariorum moderatorum et magistrorum, de quibus 
optant ut inter presbyteros pastoralis muneris peritos eligantur (n. 4); uni- 
tatem et cohaerentiam totius sacerdotalis institutionis, ad munus pastorale 
spectantis (n. 6); inquisitionem spiritualis formationis, quam ducere debet 
spiritualitas cleri dioecesani propria (n. 8); tempus generalis introductionis 
in studiorum cursu instituendum, quo omnia ad christianum mysterium spec- 
tabunt (n. 12); curam pastoralis institutionis, simul theoreticae et practicae, 
hodierni mundi necessitatibus accommodatae, ut pastores hodierno mundo 
praestentur (nn. 16-18); curam educandae libertatis et intentionis ad veras 
evangelizandi mundi res humanas (n. 9); locum inter aptitudines tributum 
animorum valetudini et aequabilitati (n. 3); pretium tandem agnitum futu- 
rorum sacerdotum maturitatis eiusdemque promovendae viarum (n. 10). 

Indicant tamen se moleste ferre quod in titulo II «De vocationibus sa- 

cerdotalibus » gravia adhuc desunt, quae iam in annotatione commissionis epi- 
scopalis cleri et seminariorum denuntiata erant. 

Flagitant igitur: 1) ut vocationis sacerdotalis doctrina clarius exprimatur 
ac vocationi christianae diversisque Dei in Ecclesia vocationibus comparetur; 
2) ut lucide ostendatur pars subiecti agentis: gratiae respondens et Ecclesiae 
necessitates curans, divinae vocationis signa in sua ipsius vita et per hominum 
interventus discernere debet; 3) ut expresse memoretur natura proprie eccle- 
sialis vocationis sacerdotalis, praesertim per episcopi vocationem. 

Saltem sic mutari possit n. 2 (linn. 23-24): ubi scriptum erat: « ut, qui 
supernum vocationis donum etiam maturiore aetate acceperunt, magno animo 
eidem respondere valeant ». Scribatur : « ut, qui voluntatem Dei quaerentes 
et necessitatibus Ecclesiae attendentes, indicia divinae vocationis, etiam ma- 
turiore aetate, tum in vitae propriae adiunctis, tum in animae dispositionibus, 
recognoverint, magno animo respondere valeant et sese praebeant episcopo, 
tamquam providos cooperatores, ad Ecclesiam aedificandam et hominum sa- 
lutem procurandam ». 

21 

CONFERENTIA EPISCOPORUM INDONESIAE 

Laeti agnoscimus has propositiones multo meliores esse quam vetus schema 
de sacrorum alumnis formandis, immo etiam quam schema de alumnis ad sa- 
cerdotium instituendis, ex quo decerptae sunt. Speramus fore ut plurimae 
ex his propositionibus vere iuvent ad seminariorum fructus renovandos. Non- 
nulla tamen emendata et complenda sunt. In his animadversionibus notabi- 
mus quae speciale laude merentur vel quae corrigenda sunt. 

I. N. 1: Valde placet principium de diversificanda seminariorum insti- 
tutione secundum conferendarum episcopalium statuta. 

II. De vocatione. Hi duo articuli nihil omnino novi afferunt. N. 2, pag. 5, 
linn. 20-24: Optatur nova redactio huius sententiae, cuius praemissae male 
correspondent scopo indicato. In hac nova redactione duo ante oculos ver- 
sentur, scii, vocationes in maturiore aetate, circa finem scholae mediae, omnino 
normales sunt; apud pueros scholam primariam absolventes sermo fiat potius 
de vocationis germinis vel initiis quam de vocatione pleno sensu. 

N. 3, pag. 5, linn. 25-27 : Haec indicia verae vocationis vix discerni 
poterunt apud pueros, sed solum apud eos qui scholam mediam absolvunt vel 
postea. 

Pag. 5, linn. 28 s.: Omittantur verba « cum Deus ... arceantur », quibus 
condemnari videntur sacerdotes regionum penuria vocationum laborantium, et 
quia Concilium tali certitudine de divina providentia praesumere non potest. 

III. De moderatoribus. N. 4: Selectio moderatorum ac magistrorum apte 
inculcatur. 

Non placet constitui « Instituta » specialia ad moderatores et magistros 
formandos. 

Ad hunc numerum transferatur id quod in obliquo habetur in fine n. 6, 
scii, quod rector et magistri collegialiter cooperari debent (“team-work”), tam- 
quam in solidum seminaristas efformantes. 

N. 5: Placet constitui seminaria interdioecesana, quae pendent ab episco- 
pis ad quos pertinent. Hoc tamen ne sit lex Medorum ac Persarum. 

IV. De fine pastorali. N. 6: Placet quod omnia studia ad finem pasto- 
ralem ordinantur. 

Sententia de concordi opera transferatur ad n. 6. Verba « episcopi aucto- 
ritati fideliter obsequentes » (pag. 6, lin. 19) deleantur, utpote superflua. 
Addatur autem hoc (post verbum ordinentur)-. « Ut finis ille pastoralis secu- 
rius obtineatur, ut institutioni personali melius praevideatur, et ne alumni 
nationis suae extranei fiant, studia ante sacerdotium in propriae nationis se- 
minariis absolvantur, et alumni ad terras longinquas ne mittantur ». 

V. Institutio spiritualis. N. 7: Bene indicat fundamenta. 

N. 8: Sensus ecclesiasticus bene describitur. Sed 1. Verba « laeta obe- 
dientia » (pag. 6, lin. 31) deleantur, quia res satis habetur in verbis « epi- 
scopo tamquam fidi cooperatores adhaerentes »; si in particulari sermo est 
de habitudine ad episcopum ceterosque superiores, praeter obedientiam etiam 
nominari debet audax libertas (graece parresia), sine qua obedientia facile ad 
infantilismum ducit. 

2. Verba « ac praesertim discendi ... exercitium » deleantur, quia modo 
arbitrario extollunt particularia quaedam; in specie « silentii amor » redolet 
monachismum potius quam seminarium, et de facto saepe in adolescente erit 
signum ineptitudinis ad sacerdotium apostolicum. 

N. 9: Placent principia de progrediente autonomia, de contactu cum fa- 
milia, de virtutibus humanis colendis. 

N. 10: Placet possibilitas alicuius tirocinii spiritualis et alicuius proba- 
tionis pastoralis. 

VI. De studiis praeviis. N. 11: Placet principium de studiis mediis aequa- 
libus cum coaetaneis. Commendetur autem etiam, alumnis praesertim capa- 
cioribus, studium linguae graecae, quippe quae ad familiaritatem cum Novo 
Testamento magnopere conferat. Scribatur ergo (pag. 7, lin. 27): «ac prae- 
terea praesertim latini ritus alumni eam linguae latinae, et inquantum fieri 
potest etiam graecae, cognitionem acquirant, qua tot etc. ». 

VII. Studia ecclesiastica. N. 12: Placet haec studia a mysterio Christi 
inchoari. 

N. 13: Placet quod non sola philosophia scholastica, sed etiam moderna 
praescribitur. Non placet vocabulum perennis, quippe quod sensum obscu- 
rum habeat. Nec placet oppositio inter hanc philosophiam perennem et mo- 
dernam. Scribatur potius (pag. 8, lin. 3): « tradantur ut alumni sanae philo- 
sophiae, tam veterum quam modernorum, principia clare perspiciant eiusque 
cohaerentem synthesim pro viribus acquirant; illa quoque systemata philo- 
sophica, quae in propria natione etc. ». 

N. 14: Placet quod Scriptura dicitur anima theologiae, et quod commen- 
datur theologia tam positiva quam speculativa. 

Non placent autem verba « Angelico Doctore magistro », quia Orientali- 
bus, propria traditione f ruentibus, non est imponenda doctrina scholastica; 
Concilium ne praeferat S. Thomam prae S. Bonaventura, S. Augustino etc. 
Scribatur potius (pag. 8, lin. 12): « intime penetrent, sanctis in Ecclesia doc- 
toribus praeviis, etc. ». 

VIII. Institutio pastoralis. N. 16: Desideratur mentio Oecumenismi et 
contactus cum ceteris religionibus. Scribatur pag. 8, lin. 26: « ...moderan- 
darum arte, in dialogo cum fratribus seiunctis et cum aliarum religionem 
adeptis, in officio etc. ». 

N. 18: Practicum pastorale exercitium intra studia valde placet. 

22 

EXC.MI PP. CONCILIARES 
LINGUAE GERMANICAE ET SCANDIAE 

A - Adnotationes generales. Propositiones De institutione sacerdotali 
partim placent partim profundiore aliqua emendatione adhuc indigere vi- 
dentur. 

I. Laudanda. Laude digna habentur imprimis sequentia: 

1. Propositiones ad exigentias pastorales Ecclesiae respiciunt et finem 
pastoralem ipsius institutionis sacerdotalis continuo prae oculis habent. 

2. Propositiones diversitatem condicionum in singulis regionibus datarum 
satis agnoscunt et consequenter singulis conferentiis episcopalibus necessa- 
riam libertatem et facultatem accommodandi leges generales ad necessitates 
regionales tribuunt. 

3. Propositiones conceptum et rem institutionis sacerdotalis notabiliter 
dilatant et complent eo quod institutioni doctrinali addunt impensius tiroci- 
nium spirituale et etiam enuntiant opportunitatem studiorum probationis 
alumnorum causa interrumpendorum. 

4. Propositiones bona principia afferunt ad institutionem doctrinalem re- 
novandam, fundando eam in Sacra Scriptura theologiae veluti anima et pro- 
movendo eius unitatem intrinsecam. 

5. Ordo et dispositio Propositionum generatim bona et aequilibrata est. 

II. Desiderata. Sed ut Propositiones fiant documentum Concilii in desi- 
deratam innovationem Ecclesiae quam efficacissime influens, quaedam eorum 
adhuc emendanda esse censentur; imprimis introduci debent plura aliqua ar- 
gumenta, quae olim iam optime continebantur in schemate constitutionis 
de alumnis ad sacerdotium instruendis secundum textum a commissione de 
seminariis mensibus octobri et novembri 1963 recognitum. 

Verumtamen curandum est, ut, quovis sic dicto « perfectionismo » seu 
studio dicendi omnia ad rem pertinentia sollicite evitato, ea tantum argumenta 
in Propositionibus recipiantur, quae praecise necessitatibus huiusce temporis 
respondeant, relictis quibuslibet aliis etiam optimis, quae ubique iam sunt 
agnita et in praxim deducta. 

Ante omnia desideratur, ut ratio habeatur argumentorum sequentium 
(heic secundum ordinem Propositionum congestorum): 

1) Relate ad vocationes sacerdotales fovendas: 1) Retineatur et expresse 
enuntietur, sicut in schemate constitutionis olim iam factum est (vide ibi 
n. 2), clara et genuina sacerdotalis vocationis notio. Quae notio in complexa 
realitate vocationis accurate distinguit plura elementa, v. gr. electionem divi- 
nam et congruas dotes ex una, ex altera vero parte rectam intentionem et libe- 
ram petitionem vocati. Qua notione agnita patet non dari vocationem sensu 
presso, sed potius aptitudinem ad vocationem, donec candidatus non illam 
acquisierit maturitatem humanam, qua actu plene libero et maturo electioni 
divinae respondere valeat. (Vetus schema loquens de « germinibus vocatio- 
num » huic realitati iam aliquantulum correspondebat). Quare primo, i. e. 
relate ad pueros, quaerendum est potius de aptitudine ad vocationem digno- 
scenda, fovenda, etc. 

2) Magis extollatur, quid sit condicio primaria, ut oriantur vocationes: 
scii, ambitus vita plene christiana insignitus, i. e. familia schola communitas 
paroecialis sane laete religioseque secundum Evangelium vivens. 

3) Respiciatur, quod ad tuendam et evolvendam aptitudinem ad vocatio- 
nem licet saepe saepius, tamen non unice requirantur seminaria (scii, minora); 
nam illa pro locorum et gentium adiunctis etiam in collegiis vel scholis pro- 
moveri potest (sicut dictum erat in vetere schemate, n. 5, inciso 1). 

4) Magis inculcatur puerorum institutionem doctrinalem et moralem ita 
esse ordinandam, ut ii, qui se non vocatos esse noverint, sine difficultate (ut 
puta: deficiens agnitio publica examinum; timor despectus et opprobriorum; 
angor conscientiae) ad aliam vitae rationem transire possint et etiam in hac, 
vi receptae institutionis, vitam active christianam secundum universale sacer- 
dotium ex baptismate et confirmatione emanans vivant. 

5) Enuntietur iterum (sicut factum erat in vetere schemate, n. 5, inc. 1) 
necessitas condendi specialia Instituta pro iis, qui maturiore aetate divinam 
sequuntur vocationem, quia vocationes sic dictae « tardae » in pluribus regio- 
nibus in dies maius momentum obtinent. 

II) Relate ad totius institutionis finem: 6) Aliquantulum fusius explice- 
tur, quid sit ille « totius institutionis finis pastoralis », i. e. in quem finem 
specificum tota institutio directa esse debeat. Finis specificus certe non erit 
alius nisi formatio ad ministeria specifice sacerdotalia in communitate populi 
Dei, in eius favorem necnon in collabor atione cum illo subeunda. 

7) Quare caveatur, ne communicatio seu contactus cum toto populo Dei, 
i. e. cum fratribus et sororibus vocationem christianam in variis vitae ratio- 

nibus exsequentibus, maxime cum viris et mulieribus in actione catholica la- 
borantibus, institutione perdurante interrumpatur, sed servetur et colatur. 

III) Relate ad seminariorum ordinationem-. 8) Provideatur ut tota se- 
minarii ordinatio intrinsece referatur ad obiectum futuri ministerii, i. e. ad 
cultum divinum, ad fideles adiuvandos, ne, sub specie piae curae sanctitatis 
et perfectionis suiipsius, egoismus quidam sive individualis sive communita- 
rius et consuetudo sentiendi sese classem a populo Dei distinctam et superio- 
rem irrepat. 

9) Monstretur melius, quomodo seminarium debeat esse locus, ubi futura 
activitas non solum docetur, sed etiam, quantum fieri potest, prudenti gra- 
duali introductione practica iam exercetur; quae valent maxime de cultu 
liturgico in spiritu recentis instaurationis celebrando, sed etiam de quibusdam 
operibus pastoralibus iam exercendis. 

10) Habeatur pro norma, ut vita quotidiana ita ordinanda sit, ut sit 
iam quaedam inchoatio vitae a sacerdote postea ducendae. 

11) Pro relatione inter superiores et alumnos ordinanda proponatur ut 
paradigma habitudo magistri uberiore scientia et experientia pollentis easque 
sociis iunioribus fraterne communicantis. 

12) Monito, ne erigantur seminaria nimis parva, etiam expresse caveatur, 
ne sint nimis magna, et foveatur congregatio et collaboratio paucorum semper 
alumnorum ad modum « conventiculorum » ( “ team ” , « equipe », « Gruppe »); 
nam ita phaenomena « psychologiae massae » efficacius excludi poterunt. 

13) Consulatur ut definitiva decisio alumni suscipiendi ordinem sacer- 
dotalem possit esse non solum formaliter, sed etiam realiter libera, i. e. actus 
elicitus a persona plene matura et adulta. 

14) Quare, maxime ubi viget lex caelibatus, curandum est, ut alumnus 
tempore institutionis decurrente varios vitae humanae campos, secundum 
quod ad perficiendam humanitatem afferre valeant, experiatur, relationes psy- 
chologicas inter sexus vigentes cognoscat, et ipse suam sexualitatem non so- 
lum somatice sed etiam psychice evolutam habeat necnon feminae valeat modo 
simplici et non affectato, culturae respectivae regionis correspondenti, obviam 
venire. 

IV) Relate ad institutionem spiritualem : 15) Tota institutio spiritualis 
adhuc pressius ordinetur in hunc finem: simpliciter vivere secundum Evan- 
gelium. 

V) Relate ad studia ecclesiastica recognoscenda-. 16) Sicut necesse est 
totam institutionem spiritualem condere super fundamento in aliquo tirocinio 
impensiore ponendo, ita studiis singularum disciplinarum philosophicarum 
et theologicarum praecedat oportet aliqua introductio in studiorum ordinem 
et obiectum principale, quod est mysterium Christi seu oeconomia salutis. 

17) Statuto principio, quod S. Scriptura universae theologiae sit anima, 
etiam praecipuae sequelae, quae ex hoc principio fluunt, definite indicentur: 
iam in initio studiorum explicentur fundamentales enuntiationes Revelationis 

Veteris et maxime Novi Testamenti et studium S. Scripturae per totam insti- 
tutionem sacerdotalem protrahatur. Verumtamen tradenda est non solum exe- 
gesis, sed vera quae vocatur theologia biblica, i. e. saltem capita maiora theo- 
logiae Synopticorum, theologiae Epistolarum S. Pauli, theologiae corporis 
Ioannei. Patet in omni institutione biblica non minus ac in ceteris disciplinis 
theologicis alumnis elucere debere momentum magisterii ecclesiastici tamquam 
proximae regulae fidei. 

18) Caveatur, ne alumni nimia copia materiae pertractandae onerentur. 

VI) Relate ad institutionem stricte pastoralem : 19) Recipiantur iterum, 
quae in vetere schemate, n. 22, inc. 3 et 4, de cognoscendis communitatibus 
acatholicis et religionibus non-christianis habebantur. 

20) Recipiatur explicita admonitio, ut alumni regionum extraeuropaearum 
institui debeant modo culturae eorum congruo neque « europaeizari »; nisi 
id iam provisum est in schemate de Missionibus , ubi talis admonitio cohae- 
rentius poneretur. 

Praeterea desideratur : 21) Caput ultimum «De institutione post semi- 
narium perficienda » ad brevissimum epilogum reducatur, cum in « Proposi- 
tionibus de sacerdotibus » de eadem re fusius agatur. 

B - Adnotationes speciales. Secundum ea quae supra dicta sunt, emenda- 
tiones faciendae esse censentur, quae in sequentibus proponuntur modo syn- 
thetico, id est praebendo textum emendatum continuum (argumenta de novo 
introducta indicabuntur Italico charactere, argumenta ex vetere schemate 
desumpta binis virgulis includentur; cetera, i. e. quae non sunt sic indi- 
cata, in ipsis propositionibus iam exstant, saltem quoad sensum): 

« Ad Prooemium et partem I (De sacerdotalis institutionis ratione in 
singulis nationibus ineunda) »: 

Ad Prooemium et Prop. 1 ( pag . 5, linn. 1-16). Quae in Prop. 1 de « sacer- 
dotalis institutionis ratione » in singulis nationibus vel ritibus ineunda dicun- 
tur, cum ad methodum applicandi ipsa principia generalia, de quibus in prooe- 
mio, spectent, apte cum hoc ipso coniungentur. Quo facto et omissis phrasibus 
quibusdam minoris momenti occasio creatur, ut brevitate textus servata addi 
possint quaedam verba, quibus relatio institutionis sacerdotalis ad populum 
Dei (cf. supra desiderata nn. 6-7), ambitus renovationis, qualitas mundi ho- 
dierni ad quem adaptatio respiciat, dilucidius indicentur. 

Quare prooemium emendatum sic sonet: (Prooemium). Sancta Synodus, 
probe noscens optatam Populi Dei qui est Ecclesia liturgicam et pastoralem , 
oecumenicam et missionariam renovationem tum ab omnium baptizatorum 
actione, tum imprimis a sacerdotii hierarchici ministerio pendere, gravissimum 
institutionis sacerdotalis momentum proclamat, eiusque primarias quasdam 
leges confirmat et novas inducit, quae mutatis temporum rationibus, i. e. mundo 
nostro Christi legibus parum formato et societati civili democraticae et plura- 
listicae, uti aiunt, aptius respondeant. 

Quae leges universales ob ipsam catholici sacerdotii unitatem omni insti- 

tutioni sacerdotali cuiusvis ritus necessariae in singulis nationibus vel ritibus, 
ope peculiaris « sacerdotalis institutionis rationis » ab Episcoporum coetibus 
statuendae et certis temporibus recognoscendae ad locorum et temporum ad- 
iuncta accommodentur. 

« Ad partem II (De vocationibus sacerdotalibus instantius fovendis et 
seligendis) »: (Si pars I, ut commendatum est, contrahatur cum prooemio, 
haec pars numerabitur I). 

Ad titulum uncis inclusum ( inter linn. 16 et 17 paginae 5): Optatur, ut 
omittantur verba « et seligendis ». 

Ad Prop. 2 (pag. 5, linn. 17-24): Omittantur, quae plus minusve iam per 
se patent; addatur tamen verbum de modo quo communitas christiana promo- 
veat vocationes (scii, vita vive christiana, orationibus, subsidiis materialibus), 
respiciatur desideratum supradictum n. 1, respiciantur e vetere schemate quae 
ibi (n. 4, inc. 3) de cura circa regiones sacerdotibus nimis carentes impendenda 
dicuntur: 

(Nova Prop. 1 - Condiciones vocationum fovendarum curandae). Foven- 
darum vocationum opus ad totam quidem communitatem christianam perti- 
net, quae id vita sua plene christiana, sed et « orationibus » ( Mt . 9, 38), sub- 
sidiis que materialibus promoveat; maxime tamen ad familias christianas spec- 
tat, quae dignitatem ministerii sacerdotalis agnoscere discant et « prompto 
animo filios a Deo vocatos offerre paratae sint », necnon ad sacerdotes, qui 
pueros ad sacerdotium aptos exemplo suo et omni alio auxilio adiuvent. 

« Actuosa haec ad vocationes fovendas conspiratio fines singularium dioece- 
sium, nationum atque rituum dilatato corde transcendat oportet, ut illis regio- 
nibus auxilium afferri possit, ubi Domini vinea instantius advocat operarios ». 

Praeterea hic recipiatur, correspondenter ad praefata desiderata nn. 1 et 13, 
peculiaris Propositio de vocationis notione, coincidens fere cum n. 2 veteris 
schematis : 

(Nova Prop. 2 - De notione vocationis). « Sed omne opus fovendarum vo- 
cationum actioni Divinae Providentiae correspondeat oportet ». Nam Spiritus 
Sanctus ipse, qui gratiam dividit prout vult ( cf . 1 Cor. 12, 4. 11) iuvenes 
« eligit dotes congruas eis tribuens » et interna gratia eos vocans et ita « voca- 
tos, qui tantum munus recta intentione appetentes » et onera matura delibera- 
tione cognoscentes liberrima decisione se Deo offerunt, « committit Ecclesiae, 
quae vocationis signis agnitis comprobatos vocet et Sancti Spiritus sigillo in 
aeternum consecret ». Consulatur ut definitiva alumni decisio suscipiendi or- 
dinem sacerdotalem possit esse non solum formaliter sed etiam realiter libera, 
i. e. actus elicitus a persona plene matura et adulta. 

Ad Prop. 3 {pag. 3, linn. 25-29): Quae in Prop. 3 dicuntur, melius trans- 
feruntur illuc, ubi de seminariorum (scii, maiorum) ordinatione locutio est 
(vide infra novam Prop. 7). Hic potius recipienda esse videtur Prop. specialis 
de seminariis minoribus, quae apte componi poterit ex iis, quae in n. 5 vete- 
ris schematis et in Prop. 11 leguntur, accurate prae oculis habitis desideratis 

supra sub nn. 3, 4, 13, 14 expositis, quibus vetus schema iam bene corre- 
spondebat: 

(Nova Prop. 3 - De seminariis minoribus). « Quamvis familiae vere Chri- 
stianae » et religiosae primum et optimum agrum constituant, « in quo cum 
pastorali auxilio sacerdotum vocationes crescant », pro tuenda contra pericula 
huius mundi et fovenda puerorum aptitudine saepe necessarium erit erigere 
« seminaria minora, collegia vel alias scholas — non omissis specialibus insti- 
tutis pro iis, qui maturiore demum aetate sequuntur divinam vocationem — 
in quibus alumni peculiari religiosa conformatione vitam ducant quae secun- 
dum sanas psychologiae et paedagogiae normas adolescentium aetati, spiritui 
et evolutioni plene respondeat, non praetermissa consuetudine cum propria 
familia ». 

Ea humanistica et scientifica institutione cum periculis publice agnitis 
augeantur, qua iuvenes in sua cuiusque natione ad superiora studia peragenda 
praeparari solent; « discant praeterea, quae pro futuris studiis ecclesiasticis 
necessaria sunt », imprimis linguam latinam et graecam. 

Tota adolescentium aptitudinem ad vocationem ostendentium « institutio 
congrua rerum humanarum experientia et consuetudine ita componatur, ut 
iuvenes maturo iudicio et plena libertate vel vocationem sacerdotalem cogno- 
scere ac amplecti vel, si ad vota saecularia transeunt, sine incommodo studia 
alibi prosequentes » secundum sacerdotium universale Ecclesiae servire « va- 
leant ». 

« Ad partem IV (Integra institutio fini pastorali cohaerenter aptanda) »: 
(Haec pars propter ordinem logicum anteponenda esse videtur parti de semi- 
nariorum ordinatione agenti). 

Ad Prop. 6 {pag. 6, linn. 14-19): Haec Propositio evolvi debet secun- 
dum ea, quae supra inter desiderata sub nn. 6 et 7 dicta sunt. In muneribus 
specifice sacerdotalibus pressius definiendis apte ansa sumetur a triplici mu- 
nere Christi; pro munere secundo (sacerdotali in sensu strictiore) opportune 
recurretur ad terminologiam Constitutionis de S. Liturgia. Unde liceat pro- 
ponere sequentem Propositionem emendatam: 

(Nova Pars II: Integra institutio fini pastorali cohaerenter aptanda). 

(Nova Prop. 4). « Integra clericorum formatio nullum aliud exemplar pro- 
sequatur oportet quam ipsum Dominum Nostrum Iesum Christum, Magistrum 
Sacerdotem Pastorem. Quare ad sacerdotalia ministeria obeunda sacrorum 
alumni », qui s em per memores sint se esse fratres inter fratres in populo 
Dei, « formandi sunt » ad ministerium Verbi: ut Verbum Dei revelatum 
semper melius intelligant , mediantes possideant, lingua et moribus testimo- 
nium dent Christi ; ad ministerium cultus et sanctificationis : ut orantes et sa- 
cras liturgicas celebrationes peragentes opus salutis per Sacrificium et Sacra- 
menta exerceant (cf. Const. de S. Lit., nn. 6-7); ad ministerium Pastoris: ut 
sciant in ministerio Verbi et cultus atque sanctificationis repraesentare mem- 
bris Christum Caput, qui « non venit ut ministraretur ei, sed ut ministraret 

et daret animam suam redemptionem pro multis » ( Mc . 10, 45; cf. Io. 13, 
12-17) et ut sciant omnium fieri servi , ut plures lucrifaciant (cf. 1 Cor. 9, 19). 

Quare omnes institutionis rationes, spiritualis, intellectualis, disciplina- 
ris, consociata actione ad hunc finem ordinentur, eique assequendo sedulam 
concordemque dent operam omnes moderatores et magistri, episcopi auctoritati 
fideliter obsequentes. 

« Ad partem III (Seminariorum moderatores melius seligendi et effi- 
cacius praeparandi) ». 

Ad titulum uncis inclusum ( in capite paginae 6): Cum argumentum prae- 
sentis Propositionis 5 et adhuc magis emendationes infra propositae exten- 
sionem huius tituli excedant, commendatur, ut retineatur prior inscriptio: 
« De seminariorum ordinatione ». 

Ad Prop. 4 ( pag . 6, linn. 1-7): Retineatur (sec. nostram novam numera- 
tionem erit Prop. 5) prout exstat; cum autem tangat non solum superiores 
seminariorum, sed quoscumque alumnorum moderatores vel magistros, omisso 
verbo « seminarium » ita enuntietur: 

(Pars III: De seminariorum ordinatione). (Nova Prop. 5 - De moderato- 
rum selectione ac praeparatione). Cum alumnorum institutio ab idoneis edu- 
catoribus magis quam a sapientibus legibus pendeat, illorum moderatores et 
magistri ex optimis viris seligantur atque profunda theologia congrua que ex- 
perientia pastorali et peculiari institutione spirituali et paedagogica diligen- 
ter praeparentur. Instituta ergo ad hunc finem assequendum vel saltem mo- 
deratorum conventus statis temporibus celebrandi promoveantur. 

Ad Prop. 5 {pag. 6 , linn. 8-13): Huius Propositionis prima pars retinea- 
tur; altera (inde a verbis: « ut solidae ... ») omitti potest, quia per se patet 
seu quia quae hic de statutis pro seminariis supradioecesanis condendis di- 
cuntur, videntur iam sufficienter implicata esse in illis, quae in Prooemio effe- 
runtur. Tamen addenda est sententia aliqua secundum ea, quae supra inter 
desiderata sub n. 12 postulata erant, fere ita: 

(Nova Prop. 6 - De seminariorum magnitudine deque communitatum 
divisione). Ubi singulae dioeceses seminario rite instruendo impares sint, eri- 
gantur ac foveantur seminaria pluribus dioecesibus vel universae regioni vel 
nationi communia. Si autem numerus alumnorum maior evadat quam qui ab 
uno superiore personali educatione formari possit, dividantur seminaria in 
plura collegia, retenta institutione scientifica communi, vel subdividantur sal- 
tem communitates alumnorum eiusdem seminarii — etiam in parva conven- 
ticula (" team ” , " equipe ” , “ Gruppe ”), ubi hoc convenire episcopis visum 
fuerit. 

Praeterea huc cadit argumentum Propositionis 3 de alumnorum proba- 
tione, quod, aliquibus additionibus secundum desiderata supra exposita (vide 
ibi nn. 13-14) auctum, ita enuntiare liceat: 

(Nova Prop. 7 - De alumnorum selectione et probatione). Vigilanti cura 
et iam ab initio formationis sacerdotalis inquiratur de candidatorum recta 
intentione ac idoneitate, de congrua valetudine physica et psychica, de matu- 

ritate personali et de capacitate sacerdotalia onera ferendi; in selectione vi- 
geat necessaria severitas, etiamsi lugenda sit sacerdotum penuria, quia opti- 
mum medium ad augendum numerum ordinandorum est lucidum et convin- 
cens exemplum ordinatorum. 

Adolescentes pro formatione sacerdotali nondum satis evoluti ab ingressu 
seminarii arceantur interim alibi educandi ; atque ad diversos gradus S. Ordi- 
num ne nimis iuvenes et immaturi ascendant , deliberent episcoporum coetus 
de augenda aetate canonica pro cuiusque coetus regione. 

Insuper hic resumenda esse videntur, quae relate ad tirocinium spirituale 
instaurandum, ad rerum humanarum experientiam colendam, ad contactum 
cum aliis fovendum, ad virtutes naturales curandas, ad initiationem praxis 
pastoralis, ad formationem personalem et socialem in votis habentur (vide 
supra desiderata nn. 7-10, 13-14), quaeque partim in Propositionibus 9, 10 
et 16 vel in nn. 10, 11, 12 (incis. 5) et 16 veteris schematis bene iam haben- 
tur. Quare commendatur, ut statim in hac parte ponantur Propositiones se- 
quentes: 

(Nova Prop. 8 - De tirocinio spirituali instaurando, rerum humanarum 
experienia excolenda, contactu cum laicis fovendo, virtutibus naturalibus cu- 
randis). « Ut formatio spiritualis » solide fundetur « ac roboretur » et ut 
candidati vocationem sacerdotalem optione matura et deliberata amplectentur, 
episcoporum erit « semel vel pluries » longiorem instaurare periodum impen- 
sioris tirocinii spiritualis. Haec strictior separatio a mundo pro vitae spiritua- 
lis initiatione necessaria alternetur cum prudenti rerum humanarum experien- 
tia, congrua cum familia consuetudine, communicatione et opere communi 
cum laicis, ut mundum, in quem mittendi sunt, convenienter cognoscant et ut 
omnibus omnia fieri discant. Virtutes et vires humanas sedulo curent, cuius- 
modi sunt animi sinceritas, in agendo urbanitas, « modestia cum caritate con- 
iuncta », assidua iustitiae cura, cum neglectis his naturalibus dotibus earum- 
que valore parvipenso vix credibiles Christi testes effici queant. 

(Nova Prop. 9 - De studiorurh interruptione). Propterea, et ut sacerdotii 
candidatorum congruae maturitati et probationi — praesertim ratione caeli- 
batus, ubi lex viget — satius consulatur, perpendant episcopi, an opportunum 
sit statuere quandam studiorum interruptionem, coniungendam forsan cum 
initiatione praxis pastoralis vel etiam diaconatu. 

(Nova Prop. 10 - De recta disciplina deque alumnorum formatione per- 
sonali et sociali). In tota autem periodo educationis sacerdotalis firma prin- 
cipia rectae disciplinae, « quae est fundamentum et incitamentum externum 
ipsius formationis personalis et socialis », iuxta alumnorum aetatem ita appli- 
centur, ut gradatim sibimetipsis moderari, libertate sapienter uti, sponte na- 
viterque agere, oboedire, et cum aliis confratribus et laicis sociam praestare 
operam addiscant. 

« Ad partem V (De institutione spirituali impensius excolenda) »: (sec. 
nostram novam numerationem haec pars erit IV). 

Ad Propositiones 7-10 {pag. 6, lin. 20 - pag. 1 , lin. 23)\ Quae his Proposi- 

tionibus continentur, partim alibi ponenda (vide supra novas Propositiones 
8 et 10) partim nimis verbosa esse videntur. Quare ita retractentur, ut finis 
institutionis spiritualis magis concinne describatur, primatus eiusdem extolla- 
tur (quia ne optima quidem formatio intellectualis et indolis virum sacerdo- 
talem facit sine formatione religiosa), desideratum supra sub n. 15 enuntiatum 
expleatur necnon caveatur, ne tota institutio spiritualis ad sola exercitia 
pia et affectum religiosum excolendum reducatur (neglecta cura omnis pro- 
fundioris spiritualitatis capacis resistendi mundi periculis). Quae omnia ex 
elementis quibusdam, quae inveniuntur in Propositionibus 7, 8 et 10, necnon 
in nn. 12 (inc. 2), 13, 14, 15 veteris schematis, conferte componi possunt in 
unica Propositione: 

(Nova Prop. 11): Finis institutionis spiritualis sit, ut alumni veri « oratio- 
nis viri fiant », qui non honoribus civilibus vel ecclesiasticis se destinari, sed 
totos servitio Dei et fidelium ministerio se mancipari sciant. Mysterio Ecclesiae 
ita imbuantur, ut sacerdotio aucti proprio episcopo, tamquam fidi cooperato- 
res laeta oboedientia adhaerentes, testimonium exhibeant illius unitatis, qua 
homines ad Christum attrahuntur. Christum quaerant in Verbo revelato et 
« in Liturgia, praesertim Eucharistia », in Ecclesiae Superiore, qui eos mit- 
tit, et in membris Christi, praesertim pauperibus, peccatoribus, incredulis 
( Mt . 25, 40), ad quos mittuntur; ut a Spiritu Sancto formentur veri amici 
Christi (Io. 15, 15), qui sentire in Ecclesia assuescant. 

Formatio spiritualis deficientem aptitudinem intellectus et indolis perso- 
nalis supplere quidem nequit, tamen « primatum in omni formatione teneat 
et eius centrum sit ». Cavendum est, ne formatio spiritualis in solis exercitiis 
pietatis consistat et solum affectum religiosum excolat. Sed discant alumni 
« ex fide in spe et caritate vivere » et secundum formam Evangelii et spiritum 
« Evangelicorum Consiliorum »; per accommodata experimenta studiis sive 
durantibus sive interruptis instituenda in pastorali contentione cum mundo 
se probent capaces, ut in mundo vivant sicut veri Christi discipuli. 

Vita in seminario quotidiana ita sit ordinata, ut sit iam quaedam initia- 
tio vitae a sacerdote postea ducendae. 

« Ad partem VI (de studiis praeviis apte ordinandis) »: 

Ad Prop. 11 (pag. 1 , linn. 24-29): Haec pars seu haec propositio omitti 
potest, argumento eius iam in nova Prop. 3 anticipato. 

« Ad partem VII (de studiis ecclesiasticis recognoscendis) »: (secundum 
nostram novam numerationem: pars V). 

Ad Prop. 12 (pag. 7, lin. 30 - pag. 8, lin. 2)\ Haec Propositio complenda 
esse videtur; resumi debent praesertim ea, quae supra inter desiderata sub 
nn. 16-18 efferuntur. Iuvabunt etiam aliquae enuntiationes, quae in vetere 
schemate in nn. 20 et 25 continebantur, imprimis de necessitate verae et 
profundae formationis — propter quam etiam methodus institutionis tra- 
dendae recognitione indigere censetur — et de vitanda nimia copia discipli- 
narum et lectionum. 

(Nova Prop. 12 - De quibusdam principiis fundamentalibus in studiorum 

ratione instauranda observandis). In institutione doctrinali finis formationis 
sacerdotalis continuo prae oculis habeatur semperque attendatur ad cohaeren- 
tiam et continuitatem gressuum formationis. Quare singulae philosophicae 
et theologicae disciplinae apte componantur et concordi ratione conspirent 
ad id, ut alumnorum mentibus magis magisque aperiatur mysterium Christi, 
quod totam generis humani historiam afficit, in Ecclesiam iugiter influit et 
in ministerio sacerdotali imprimis operatur. 

In initio institutionis doctrinalis providendus est cursus introductorius 
per aliquod tempus protrahendus et cum tirocinio spirituali apte coordinan- 
dus. In quo cursu initiatio in ipsum mysterium Christi et oeconomiae salutis 
ita praebeatur, ut alumnorum animi captiventur et ad laetum promptumque 
vocationis obsequium excitentur ; principales S. Scripturae materiae brevi in 
conspectu tradantur; studiorum ecclesiasticorum sensus, finis pastoralis, et 
ordo late aperiatur. 

Cum vero institutio doctrinalis alumnorum « non in meram notionum 
communicationem, sed potius in veram et profundam eorumdem formatio- 
nem » tendere debeat, methodi didacticae recognoscantur. Nam nec com- 
municatio notionum nec multo minus formatio solis praelectionibus absolvitur ; 
itaque quaerendum est, quidnam melius « propriis alumnorum conatibus » 
et studio privato, quidnam colloquiis et exercitationibus, quid demum prae- 
lectionibus sit committendum. 

« Institutio doctrinalis, quamvis omni cum diligentia peragenda sit » et 
solido semper fundamento scientifico innitatur oporteat, tamen « a nimia 
disciplinarum et lectionum multiplicatione sedulo abstineat, omissis quaestio- 
nibus tum illis, quae vix ullum momentum retinent, tum eis, quae ad » spe- 
cializata scienti fca « studia remittenda sunt » ( nisi agatur de iis alumnis, qui 
in specializata studia incumbere debeant). 

Ad Prop. 13 (pag. 8, linn. 3-8): Huic Propositioni, assumendae uti iacet, 
opportune anteponatur verbum de relatione cursus philosophici ad theologi- 
cum; quod fieri potest ope textus veteris schematis, n. 20: 

(Nova Prop. 13 - De studiis philosophicis apte recognoscendis) « In cursu 
philosophico, qui est theologico propaedeuticus ideoque cum eodem arcte et 
harmonice coordinandus », philosophicae disciplinae ita tradantur, ut alumni 
perennis philosophiae principia clare perspiciant eiusque cohaerentem syn- 
thesim acquirant; alia quoque systemata philosophica, praesertim moderna, 
quae in propria natione maiorem influxum exercent, necnon recentiores scien- 
tiarum progressus cognoscant, ut suae aetatis mentem melius percipiant eiusque 
quaestionibus apte respondere valeant. 

Ad Prop. 14 (pag. 8, linn. 9-16): Haec Propositio remaneat sicut est; 
compleatur tamen ita, ut magis explicite monstretur, quo sensu et modo 
S. Scriptura universae theologiae veluti anima sit oporteat (cf. supra inter 
desiderata, n. 17). Unde proponitur sequens textus: 

(Nova Prop. 14 - De studiis theologicis instaurandis). Sacra Scriptura, 
cum sit fons excellens omnis cognitionis theologicae necnon materia praeci- 

pua ecclesiasticae praedicationis , universae theologiae veluti anima sit opor- 
tet; unde saltem omnes illae eius partes, quae continent principalia capita 
revelationis Veteris Testamenti et praedicationis apostolicae, imprimis vero 
Evangelium Domini, praelectionibus pertractandae sunt. Tradatur non solum 
textuum sacrorum exegesis seu interpretatio, sed etiam vera, quae dicitur, 
theologia biblica, ita ut « singuli tractatus dogmatici » et etiam aliae princi- 
paliores disciplinae theologicae, uti sunt moralis, spiritualis, liturgica, canoni- 
stica, pastoralis et socialis faciliter in illis fundari et ex illis sub ductu magi- 
sterii ecclesiastici evolvi possint. 

Ex hoc S. Scripturae studio in cursu introductorio inchoato atque per 
totam institutionis sacerdotalis periodum continuando necnon ex pertracta- 
tione SS. Patrum totiusque traditionis — spectata etiam eius relatione ad ge- 
neralem Ecclesiae historiam — mysteria salutis alumni conspiciant, intime et 
scienti f ce penetrent, praesertim Angelico Doctore magistro; eademque in 
cultu et vita Ecclesiae praesentia et operantia agnoscere edoceantur, propriae 
vitae spiritualis reddant alimentum, atque in sacerdotalis ministerii exercitio 
ad mutabiles rerum condiciones applicare et modo coaevis hominibus aptato 
communicare discant. 

Ad Prop. 15 {pag. 8, linn. 17-21): Ut unitas formationis pro omnibus 
alumnis melius servetur, textus sic mutetur: 

(Nova Prop. 15 - De studiis specializatis). Ii vero, qui episcopi iudicio 
in ulteriora vel specializata studia incumbere debent, ea in suis propriis insti- 
tutis ad haec aptis vel in ecclesiasticis Facultatibus vel etiam in Universitatibus 
absolvant, ubi secundum rationem studiorum apte recognitam, methodo scien- 
tifica, crebris imprimis exercitationibus sub professorum personali ductu ac- 
curate formentur, seu dum fundamentalia studia absolvunt, seu his studiis 
iam absolutis. 

« Ad partem VIII (De institutione stricte pastorali promovenda) »: (se- 
cundum nostram novam numerationem: Pars VI). 

Ad Prop. 16 (pag. 8, linn. 22-27): Hic locus aptus esse videtur, ubi ver- 
bum de communitatibus acatholicis et religionibus non-christianis (cf. supra 
desideratum n. 19) inseratur: 

(Nova Prop. 16 - Praecipua quaedam monita de institutione pastorali). 
Pastoralis illa sollicitudo quae integram prorsus clericorum institutionem in- 
formare debet, postulat etiam ut alumni diligenter instruantur in iis quae 
peculiari ratione ad sacrum ministerium spectant, praesertim in praedicatione 
et catechesi, in administratione sacramentorum et omni cultu liturgico, in ani- 
marum moderandarum arte, in operibus caritatis, in officio occurrendi erran- 
tibus et incredulis, et in ceteris pastoralibus et socialibus muneribus. 

« Manuducantur alumni ad plenius cognoscendas eas communitates quae 
christiano nomine decorantur, sed ab Apostolica Sede sunt seiunctae, ut fra- 
tres iuvare possint ad unitatem a Domino Nostro expostulatam. Introducan- 
tur etiam ad alias religiones cognoscendas in singulis regionibus magis vulga- 



APPENDIX - DE INSTITUTIONE SACERDOTALI 


951 


tas, quo melius id quod boni, Deo disponente, habent, agnoscant et plenum 
veritatis lumen non habentibus communicare valeant ». 

Ad Prop. 17 ( pag . 8, linn. 28-34): Propositio placet, sed secundum desi- 
derata (vide supra nn. 7 et 20) aliquantulum fusius de familiaritate cum lai- 
cis, praesertim in culturis extraeuropaeis (nisi hoc tractetur in schemate de 
Missionibus), agendum esse videtur. Quare Propositio fere ita compleatur, 
adhibito etiam textu aliquo veteris schematis (vide ibi n. 23 d): 

(Nova Prop. 17 - De institutione ad apostolatum et cooperationem cum 
laicis). Subsidiis quoque uti edoceantur quae disciplinae sive psychologicae, 
sive sociologicae, sive paedagogicae afferre valent, iuxta rectas methodos et 
Auctoritatis Ecclesiasticae normas. Item discant laicos audire cumque iis in 
apostolatu cooperare et ad apostolicam laicorum actionem excitandam ac fo- 
vendam accurate instruantur; atque « cum efficacioribus formationis laicorum 
methodis necnon cum potioribus ipsorum associationibus atque apostolicis 
inceptis reddantur familiares ». Eo spiritu vere catholico imbuantur, quo 
propriae dioecesis, nationis, vel ritus fines transcendere et totius Ecclesiae 
necessitatibus respicere assuescant. 

Necessitas servandi familiaritatem cum laicis eorumque cultura maxime 
urget, ubi exstant veteres et evolutae culturae, nec ibi alumni a mente et tra- 
ditione propriae nationis abalienentur. 

Ad Prop. 18 (pag. 9, linn. 1-6): Commendatur, ut in hac Propositione in- 
troducantur brevis phrasis de promovenda propria responsabilitate. - In fine, 
qui erit simul finis totius expositionis, addi poterit secundum desideratum 
n. 11 verbum de habitudine inter alumnos et superiores. 

(Nova Prop. 18 - De initiatione praxis pastoralis). Cum vero opus sit ut 
alumni apostolatus exercendi artem non tantum theoretice, sed etiam practice 
addiscant et propria responsabilitate et impulsu agere valeant, iam inde a stu- 
diorum tempore iidem praxi pastorali initientur per opportunas exercitatio- 
nes, quae pro alumnorum aetate ac locorum temporumque condicione, pru- 
denti episcoporum iudicio, methodice et sub peritorum magistrorum ductu 
fieri debent. 

Habitudo vero vigens inter magistros et alumnos libera sit a quovis sensu 
dominationis arrogantis vel blandae subiectionis infantilis et tota ad imaginem 
magistri uberiore scientia et experientia pollentis easque sociis iunioribus se- 
cum conviventibus communicantis efformetur, quod valeat praesertim in in- 
troducendo alumnos in praxim pastoralem, sed etiam in tota institutione sa- 
cerdotali. 

« Ad partem IX (De institutione post seminarium perficienda): » 

Ad Prop. 19 (pag. 9, linn. 7-13): Propter rationes supra (vide desidera- 
tum n. 21) indicatas haec pars ad brevem epilogum redigi poterit: 

(Epilogus). Sacrorum alumnorum institutio sacerdotali ordinatione non 
terminatur . Opus est ut novelli sacerdotes a fratribus maioribus in sacrum 
suum ministerium diligenter introducantur. Episcoporum vero est conti- 
nuae eorum ulteriori formationi consulere. 

[ Subscripserunt ] D. card. Ioseph Frings, arch. Colonien.; D. card. Iulius 
Dopfner, arch. Mon. et Fris.; Alfred Bengsch, ep. Berolinensis; Adolf Bolte, ep. 
Fuldensis; Guillaume P. B. Cobben, ep. Helsinkiensis; Isidor Markus Emanuel, 
ep. Spirensis; Rudolf Graber, ep. Ratisbonensis; Ioseph Hasler, ep. S. Galli; 
Lorenz Jager, arch. Paderbornensis; Heinrich Maria Janssen, ep. Hildeseiensis; 
Wilhelm Kempf, ep. Limburgensis; Ioseph Kostner, ep. Gurcensis; Simon Konrad 
Landersdorfer, ep. Passaviensis; Stefan Laszlo, ep. Sideropolitanus; Karl Joseph 
Leiprecht, ep. Rottenburgensis; Leo Lommel, ep. Luxemburgensis; Ioannes Pohl- 
schneider, ep. Aquisgranensis; Andreas Rohracher, arch. Salisburgensis; Paulus 
Rusch, ep. tit., adm. ap. Oenipontanus; Hermann Schaufele, arch. Friburgensis; 
Josef Schneider, arch. Bambergensis; Josef Schoiswohl, ep. Grecensis-Seccovien- 
sis; Ioseph Schrofler, ep. Eystettensis; Otto Spiilbeck, ep. Misniensis; Josef Stangl, 
ep. Herbipolensis; Ioseph Stimpfle, ep. Augustanus Vind.; Matthias Wehr, ep. 
Trevirensis; Hermann Volk, ep. Moguntinus; Helmut Herman Wittler, ep. Osna- 
brugensis; Franz Zak, ep. S. Hippolyti; Ioachim Ammann, ep. tit. Munster- 
schwarzach; Iulius Angerhausen, ep. aux., Essen; Hugo Aufderbeck, ep. aux., 
Erfurt; Ioseph Aufderbeck, ep. aux., Aachen; Berthold Bxihl, ep. tit., Landshut; 
Wilhelm Cleven, ep. aux., Koln; Ioseph Ferche, ep. aux., Koln; Augustin Frotz, 
ep. aux., Koln; Edgar Anton Haring, ep. tit., Ingolstadt; Ioseph Hiltl, ep. aux., 
Regensburg; Franz Jachym, arch. -eoad., Wien; Walther Kampe, ep. aux., Limburg; 
Alfons Kempf, ep. aux., Wurzburg; Johann Lenhardt, ep. aux., Bamberg; Heinrich 
Pachowiak, ep. aux., Hildesheim; Leo Pietsch, ep. aux., Graz; Otto Raible, ep. 
tit., Limburg; Josef Maria Reuss, ep. aux., Mainz; Friedrich Rintelen, ep. aux., 
Magdeburg; Gerhard Schaffran, ep. tit., vic. cap., Gorlitz; Eduard Schick, ep. aux., 
Fulda; Bernhard Schrader, ep. aux., Schwerin-Lankow; Wilhelm Sedlmeier, ep. 
aux., Rottenburg; Heinrich Tenhumberg, ep. aux., Miinster; Bruno Wechner, ep. 
aux., Feldkirch; Josef Zimmermann, ep. aux., Augsburg; Platon Kornyliak, exar- 
cha apost.; P. Basilius Niederberger, abbas-praeses; P. Benedikt Reetz, archiabbas; 
P. Maurus Riha, abbas-praeses; P. Raimund Tschudy, abbas nullius; P. Karl 
Braunsdorfer, abbas-praeses; P. Suso Brechter, archiabbas; P. Heinrich Groner, 
abbas nullius; J. Ioannes Hoeck, abbas-praeses; P. Gebhard Koberger, abbas ge- 
neralis. 

II 

SCHEMA CONSTITUTIONIS 
DE SCHOLIS CATHOLICIS * 

PROOEMIUM 

1. Nostra aetate homines comperimus maxime laborantes ut 
veritas et scientia de rebus creatis in pleniorem omnium gentium 
fruitionem veniant; nationalibus atque internationalibus incep- 
tis, ignorantiam simul et famem ac pauperiem vincere conantur, 
atque litterarum et artium cultum extollere; magis in dies rerum 
naturam perscrutantur et penetrant, vitam pluris faciunt eamque 
melius firmant et tuentur, atque socialem ordinem aptius ordi- 
nare student. 

Sancta Christi Ecclesia in hac universali virium coniunctione 
suas habet partes; ipsa enim, munere a Conditore suo accepto 
pro omnibus temporibus omnibusque gentibus: « Euntes ergo 
docete omnes gentes » (Mt. 28, 19), « Praedicate evangelium 
omni creaturae » (Mc. 16, 15), Christi doctrinam ac vitam homi- 
nibus iugiter transmittit in quibuscumque vivunt temporum ac 
rerum adiunctis. 

2. Inter praecipua vero subsidia ad bonum singulorum et 
societatis efficiendum est educatio, qua pueri ad absolutam per- 
sonae humanae formationem assequendam iuvantur. Ecclesiae igi- 
tur, cuius est nuntium salutis communicare, maximae curae est 


* In initio fasciculi legitur : 

« Ss.mus Dominus Noster Ioannes Pp. XXIII, in audientia hac die 
infrascripto impertita, statuere dignatus est ut hoc schema, in Concilio 
Oecumenico Vaticano Secundo discutiendum, ad eiusdem Concilii Patres 
transmitteretur. 

Ex Aedibus Vaticanis, die xxn mensis Aprilis, anno mcmlxiii. 

Hamletus Ioannes Card. Cicognani 
a publicis Ecclesiae negotiis » 

17] 20 christiana educatio, qua homines et christianos formet, mundi 
cives et heredes futuri saeculi. Etenim Ecclesia, quae hominis 
sanctificationem et mundi consecrationem expetit, in educationis 
opere nullum virtutum ac virium humanarum aspectum praeterit 
nec praeterire potest, sed humanam atque christianam perfectio- 
25 nem intendens, quae sunt hominis non negligit, at summam com- 
plectitur naturae et gratiae, temporalium atque aeternorum. 

3. Saeculorum decursu subsequentes hominum generationes 
tot scholarum genera excogitarunt ad parentes in naturali edu- 
candi officio iuvandos, et communitates humanae tot educationis 

30 instituta erexerunt ad iuvenes instituendos et muneribus in socie- 
[8] tate exercendis praeparandos. Ecclesia quoque hominum educa- 
tionem assidue excolens, scholas condidit diversorum temporum 
adiunctis accommodatas, cuiusvis generis et gradus, ab infimis 
pro pueris a litterarum exordiis erudiendis, ad supremas studio- 
5 rum Universitates, quarum liberalissima fuit fautrix atque patro- 
na, maximum earum momentum agnoscens pro societate chri- 
stiana ac pro universa hominum consortione, cum media veluti in 
vita collocentur. 

4. Nostrae vero aetatis signum et honor est amplissima scho- 
io larum varietas, quae admirationem excitat atque humanitatem 

nobilitat. Cum homines singuli tum hominum consociationes, cum 
societates civiles tum ecclesiastica instituta novas in dies ubique 
scholas aperiunt, atque alii aliis hominibus cuiuscumque gentis 
vel nationis liberale ad iuventutem formandam praestant auxi- 
15 lium, magistros suppeditantes ac didactica subsidia. Inde magno 
afficiuntur gaudio quotquot hominum felicitatis solliciti sunt, cum 
contemplari liceat crescentem scholarum multitudinem pro par- 
vulis, pro pueris atque puellis, instructionis primariae et mediae, 
technicae et specialis, quae ampliores in dies partes populorum 
20 attingit, necnon ingentiorem numerum iuvenum qui ad studia in 
Universitatibus accedunt. 

5. Quapropter Sancta Mater Ecclesia, quae catholicas scho- 
las habet sanctum ministerium in Dei honorem hominumque ser- 
vitium, educationis causam ad singularum personarum et familia- 

25 rum omniumque populorum bonum promovere exoptat, ac suam 
de educanda atque instituenda iuventute doctrinam diuturnam- 
que experientiam suis filiis et universo generi humano offert, ut 
hac ratione, media inter hominum generationes stans, cum homini- 
bus bonae voluntatis ad cooperandum semper parata, per viam 
30 veritatis et amoris suum finem attingat. 

I - DE EDUCATIONE 

6. Quaevis recta educatio totum hominem complecti debet 
ac perfecta et absoluta sit oportet. Omnes homines, utpote perso- 
nae, subiecta iurium et obligationum, cuiusvis sint stirpis, condi- 
cionis et aetatis, imprimis vero pueri, primarium ac nativum ius 
habent ad illam educationem integralem, physicam nempe, intel- 
lectualem, technicam, socialem, moralem et religiosam, sine qua 
fines sibi proprios consequi nequeunt. Quod ius ab Ecclesia con- 
stanter vindicatum, magis in dies etiam in universalibus humano- 
rum iurium declarationibus aperte agnoscitur. 

7. [ Quibus munus educationis incumbat ]. a) Munus educa- 
tionis impertiendae, prae ceteris omnibus ex iure naturali Fami- 
liae competit, quae verum germanumque educationis sacrarium 
efficit. Parentes enim, vi muneris ipsis proprii, prolem educandi 
et gravissima obligatione tenentur et inviolabili iure fruuntur, 
quae eas tantum patiuntur limitationes, quas ipsa lex naturalis 
vel divina positiva postulant. Quod si parentes, quamvis ob cau- 
sam, prolis educandae munus aliis delegaverint, gravi tamen obli- 
gatione semper tenentur universum opus educationis vigilanti cura 
probandi necnon assiduo iuvandi concursu. 

b ) Neque sola Familia, ex lege naturali, educandi officio 
tenetur, sed ceteris quoque humanis consociationibus imprimisque 
ipsi Rei Publicae officia et iura, ex natura et amplitudine proprii 
finis temporalis definienda, hac in re competunt: proprium ac na- 
tivum circa ea quae hunc finem consequendum specifice respiciunt; 
subsidiarium vero vel etiam aliquando cumulativum, quoad cetera, 
cum Civitas, cuius est bono communi providere, civium iura et 
officia defendere, adiuvare et, si opus fuerit, supplere debeat. 

c ) Singulari deinde ratione hoc officium et ius ad Ecclesiam 
spectat; quod ad religiosam et moralem educationem attinet, ex 
positiva institutione divina, cum ipsi infallibile et universale ma- 
gisterium atque spiritualis maternitatis munus concredita sint a 
Deo; quoad ceteros vero humanae vitae aspectus, etiam ad ordinem 
naturalem pertinentes, quatenus iuvant ad proprium finem asse- 
quendum. 

d) Cum autem haec triplicis ordinis munera ad idem sub- 
iectum referantur, Familia, Ecclesia et Civitas, in educatione im- 
pertienda cooperentur oportet, particularibus quoque, si casus 
ferat, initis conventionibus. 



956 


ACTA CONC. VATICANI II - PERIODUS III 


I II - DE SCHOLIS CATHOLICIS IN GENERE 

A) Fundamentalia de scholis principia 

8 . [ Finis scholae proprius ]. Inter praecipua educationis sub- 
sidia agnoscitur schola, quippe quae ipsa natura sua, efficax instru- 
mentum sit cum veritatis communicandae tum educationis im- 
pertiendae. 

5 Ipsius proinde finis est veritatem constanter perquirere, fide- 
liter communicare, humanumque progressum indesinenter promo- 
vere, simul vero virtutes humanas excolere, ita ut probi efformen- 
tur homines, qui, proprii officii conscientia ducti, domesticam 
vitam ac socialem actionem in bonum temporale et aeternum va- 
io lide dirigere haud nesciant. 

9 . [ Libertas scholae ]. Cum veritas commune patrimonium 
sit et iura conscientiae numquam violari liceat, libertas scholae 
non secus ac ceterae humanae libertates ad inalienabilia hominis 
iura pertinet, dummodo in alumnorum vel boni communis detri- 

15 mentum ne vertat. Haec scholae libertas, quam Ecclesia, Fami- 
liae, societates privatae itemque singuli homines iure meritoque 
propugnant, respicit tam erectionem scholarum quam rectam ea- 
rum electionem, ea qua par est libertate faciendam. 

Propterea publicae auctoritatis officium est res ita disponere 
20 ut ad ipsius boni communis emolumentum, parentes et cives in 
eligenda schola hac vera gaudeant libertate. Quare dum laudibus 
cumulatur Res Publica quae scholas multiplicat earumque progres- 
sum omni ope procurat, validum parentibus praestans auxilium 
ac bonum commune efficaciter promovens, scholae monopolium 
25 reprobatur, quippe quod ex errata circa iurium originem et natu- 
ram opinione procedat, legitimae conscientiae libertati obstet, 
ideoque in recentioribus quoque internationalibus conventionibus 
merito reicitur. 

10 . [ Scholarum sustentatio ]. Cum scholae quae non ex ipsa 
30 pendet Re Publica commune etiam provehant bonum, publici 

aerarii officium est eas quoque sustentandi; ipsa enim iustitia di- 
stributiva postulat, ut tributa pro scholarum sustentatione ab 
omnibus soluta ad cunctorum scholas sustentandas, et quidem 
absque ulla personarum acceptione vel distinctione, aequa ratione 
35 erogentur, prout in nonnullis regionibus iam laudabiliter fit. 

B ) Peculiares de scholis catholicis normae t 11 ] 

11. [ Scholae catholicae dotes]. Ea dumtaxat schola vere ca- 
tholica est censenda, in qua tota instructio ac doctrina eiusque 
ordinatio tota, nempe magistri, studiorum ratio, libri ad quam- 
libet disciplinam quod pertinet, ceteraque omnia, in quibus alum- 
nus versatur, christiano spiritu sint imbuta, atque imprimis reli- 5 
giosa impertiatur instructio sub Ecclesiae ductu. Quae notae igitur 

in omni schola catholica inveniantur oportet: sive in scholis ab 
ipsa auctoritate ecclesiastica actu iuridico probatis vel erectis ita 
ut scholae iuris publici ecclesiastici sint et stricto sensu scholae 
Ecclesiae vocentur, sive in scholis ab ipsis fidelibus eorumque io 
associationibus conditis et directis. 

12. [Scholae catholicae perfectio quaerenda]. Cum schola 
tantum momentum paedagogicum, sociale, morale ac religiosum 
habeat, summopere curandum erit, ut scholae catholicae eas con- 
diciones adimpleant, quae ad educandi munus rite obeundum om- 15 
nino requiruntur. Ipsae videlicet magistrorum peritia ac numero, 
alumnorum ordine ac disciplina, instituendi ac docendi methodis, 
paedagogicisque ac didacticis subsidiis ita emineant, ut in publica 

ac privatorum opinione optima fama ubique gaudeant; praesertim 
vero sensu ac spiritu christiano praecellant. 20 

13. [Scholae catholicae fovendae]. Sancta Oecumenica Sy- 
nodus summopere commendat, ut, pro rerum ac locorum adiunc- 
tis, scholae catholicae ubique impense foveantur. Quae specialis 
commendatio spectat ad omnes scholas inferiores et medias, supe- 
riores et universitarias, ac pariter, in hodiernis praesertim socie- 25 
tatis condicionibus, ad scholas quae professionales vel technicae 
nuncupantur, aliasque institutiones sive pro erudiendis adultis 
sive pro iis qui ob defectum naturae speciali cura indigent. 

14. [Magistrorum formatio, iura et officia]. Officium est 
auctoritatis ecclesiasticae quae rei scholasticae praeest diligenter 30 
providere accuratae magistrorum formationi religiosae, scientifi- 

cae et paedagogicae, etiam titulis academicis comprobandae. Ei- 
dem auctoritati ecclesiasticae competit prospicere ut magistri sui 
status iuribus, imprimis quoad iustam suam mercedem et rectam 
veritatis profitendae libertatem, gaudeant. Meminerint vero ma- 35 
gistri munus a parentibus et ab Ecclesia sibi esse commissum. 

Quare propriam formationem in dies perficere conentur ut assump- 
tum opus perfectius exercere valeant, atque spiritu apostolico 
imbuti et sincero erga discipulos amore, sensum Christi et Eccle- 

siae cum iis communicare studeant eorumque socialem ac civicam 
5 formationem sedulo promoveant. 

15. [ Parentum ojficium\. Parentes gravi obligatione morali 
tenentur liberos suos ad scholas catholicas, ubi fieri potest, mit- 
tendi, secus vero liberorum formationem moralem et religiosam 
opportune complendi. Curandum quoque est ut parentum consi- 

10 lia vel associationes constituantur quibus collaborationi familias 
inter et scholas faveatur. 

16 . [ Conscientia fidelium et publica opinio efformandae ]. 
Oportet praeterea tota communitas christiana in variis regionibus 
momentum educationis christianae ac finem scholae catholicae 

is discat et agnoscat eaque ut rem gravissimi momenti tractet atque 
scholae libertatem et instructionem religiosam ac moralem cordi 
habeat atque verbis et factis procuret. 

17 . [ Scholarum cathdlicarum coordinatio et cooperatio ]. 
Cum illa cohaerentiae necessitas quae in rebus nationalibus et 

20 internationalibus altius in dies exprimitur, etiam in re scholastica 
sese manifestet, scholarum catholicarum coordinatio dioecesana et 
regionalis, nationalis et internationalis, omni ope curanda est ab 
episcopis et a coetibus episcopalibus, sub Apostolicae Sedis duc- 
tu, ad scholarum aptationem et renovationem magnopere foven- 
25 dam, specifica tamen indole atque iuribus servatis scholarum tum 
episcopalium et religiosorum tum laicorum consociationum. 

Quare clerus dioecesanus, familiae religiosae, parentes et ma- 
gistri in educationis opere mutuum sibi adiutorium efficaciter prae- 
beant; omnesque insuper una cum fidelibus, qui operibus aposto- 
30 latus sese devovent, unanimiter procedant. Impense quoque fo- 
veatur cooperatio Auctoritatibus civilibus praestanda, atque cum 
illis organizationibus nationalibus et internationalibus, quae iura 
hominis, praecipue vero pueri, defendere sincero animo conan- 
tur, amica habeatur necessitudo, ut ita non solum iniustae dispo- 
35 sitiones vel usurpationes efficacius praecaveantur, sed ipsa etiam 
christianae instructionis et educationis causa maius in dies capiat 
emolumentum. 

[13] III - DE UNIVERSITATIBUS CATHOLICIS 

18 . [De momento superiorum studiorum in Ecclesia ]. Inter 
omnes scholas catholicas Ecclesia particulari cura prosequitur 
Universitates studiorum, in quibus non solum sacras disciplinas, 

quae ad fidei illustrationem directe pertinet, sed etiam profanas, [ 13 ] 
quae ad mundi hominisque cognitionem tendunt, impense colere 5 
nititur ad pleniorem veritatis inquisitionem, hominis perfectionem 
ac societatis progressum. Sane quidem, cum veritas veritati non 
opponatur, proprium est Universitatum catholicarum ea quae 
Deus sive per Verbum revelationis sive per opera creationis ma- 
nifestavit, omnibus viribus investigare discipulisque summa cura 10 
tradere, ita ut in Ecclesia et in mundo homines vere docti, ad 
propria officia optime praeparati et strenui fidei testes efficiantur. 

19. [De Studiorum. Universitatum et Facultatum erectione ]. 

Ideo Sedes Apostolica Universitates et Facultates catholicas erigit 

et approbat, quibus publica, stabilis et universalis praesentia men- 15 
tis christianae fiat in variis disciplinis; atque promoveatur illa 
rerum universarum recta interpretatio, quae christianae revela- 
tionis tantum lumine plene haberi potest. 

Quam ob rem haec Sancta Synodus exoptat ut in omnibus 
orbis terrarum partibus Universitates vel Facultates catholicae 20 
habeantur, quae grave munus sibi commissum exsequi valeant sub 
illius Dicasterii moderamine, cui Studiorum Universitatum cura 
commissa est et quod virorum vere peritorum ex variis nationi- 
bus variisque disciplinis eligendorum auxilio adiuvabitur. 

Dum enixe gratiae aguntur singulis hominibus, consociationi- 25 
bus et Auctoritatibus civilibus quae subsidiis scientificis, auxiliis 
moralibus et pecuniariis Universitates catholicas iam adiuvant, 
haec Sancta Synodus mandat ut omnes christifideles de Universita- 
tum in Ecclesia necessitate plenius doceantur et catholicarum vi- 
rium consociatio ad uberiora paranda pro studiis academicis sub- 30 
sidia quam maxime foveatur. 

20. [De Universitatibus et Facultatibus Studiorum ecclesia- 
sticorum]. Imprimis Ecclesia promovet Universitates et Faculta- 
tes studiorum ecclesiasticorum, quippe quorum obiectum sint 
disciplinae sacrae necnon cum sacris connexae et quae praecipue 35 
a clericis celebrantur, qui destinantur ad magisterium in Semina- 
riis et in Universitatibus exercendum, ad ipsas sacras disciplinas [ 14 ] 
propria opera promovendas, ad peculiaria ecclesiastica munera 
obeunda. 

Peculiaria pro his Universitatibus et Facultatibus habeantur 
statuta ab Apostolica Sede approbata, quibus tota ratio studiorum 5 
accurate determinetur; imprimis distinguantur cursus fundamen- 
tales a cursibus specializationis in quibus singulae disciplinarum 
partes per congruum tempus altius pervestigentur; exercitationes 

[ 14 ] inculcentur quibus alumni in opus scientificum sub ductu profes- 
to sorum gradatim inducantur. 

Cum scientiarum progressus congruentem potissimum requi- 
rat methodum, eadem Sancta Synodus enixe hortatur ut omnes 
magistri cum in tradendis tum in investigandis disciplinis, pro- 
priae methodi quam accuratissime rationem habeant. 

15 Apprime Theologiae et philosophiae quaestiones praesertim 
speculativae pertractentur ad Angelici Doctoris rationem, doctri- 
nam et principia; iusta quoque consideratio habeatur eorum quae 
verus scientiae progressus invexit, quibusque disciplinae eccle- 
siasticae iuxta propriam naturam apte et tuto promoveri possunt 
20 et debent. 

21. [De Universitatibus et Vacuitatibus Studiorum saecula- 
rium ]. Universitates et Facultates catholicae studiorum saecula- 
rium maxima quoque excolantur cura, proprium cuiusque obiec- 
tum scientifica ratione investigantes. Praeter accuratam in variis 

25 disciplinis institutionem, alumnorum formatio quoque religiosa 
necnon moralis ac socialis diligenter foveatur et illorum proble- 
matum investigatio promoveatur, de quibus et profanae et sacrae 
suo modo agunt scientiae, ita ut fidei cum ratione consensio elu- 
ceat. Ideo in omni Universitate catholica studium sacrae Theolo- 
30 giae adsit sive ut Facultas sive ut peculiare institutum, quod to- 
tius Universitatis veluti centrum sit. 

22. [De Institutis investigationis scient i ficae ] . Cum scien- 
tiae per investigationes particulares altioris scientifici valoris prae- 
cipue proficiant, in Universitatibus et Facultatibus catholicis in- 

35 stituta maxime foveantur, quae primarie investigationi scientificae 
promovendae inserviant. Hisce institutis praesto sint viri vere 
periti, opportuna subsidia, aptae cooperationis rationes, ita ut 
non solum altior veritatis cognitio obtineatur, sed etiam fructus 

[ 15 ] uberes in utilitatem cum ipsius operae scientificae tum apostola- 
tus percipiantur. 

23. [De Universitatum et Facultatum catholicarum frequen- 
tatione]. Curent praeterea Ordinarii loci ut, quos ex clericis 

5 scientiis colendis aptiores cognoverint, eos studiorum ecclesiasti- 
corum praesertim Universitatibus et Facultatibus formandos com- 
mittant. 

Pariter sedulo moneant fideles ut catholicas Universitates et 
Facultates, ubi exstant, frequentent. Earum aditus alumnis con- 
io gruis dotibus praeditis facile pateat, iis imprimis qui maioris sunt 
spei etsi tenuioris fortunae. Spiritu vere catholico ac fraterno 



APPENDIX - DE SCHOLIS CATHOLICIS 


961 


recipiantur qui aliis ex nationibus adveniunt, ita ut litteris scien- [15] 
tiisque alte instituti ac simul religione moribusque convenienter 
formati, in patriam reversi, propriis rite fungantur muneribus ad 
maius cum Ecclesiae tum Societatis civilis bonum. 15 

24 . [De Facultatum et Universitatum cdllaboratione\. In 
quavis Facultate diversae disciplinae, in omni autem Universitate 
variae Facultates mutuam sibi, prout obiectum sinit, praestent 
operam. Immo ipsae Universitates mutua inter sese operae con- 
iunctione conspirent, conventus internationales coniunctim pro- 20 
movendo, scientificas investigationes inter sese distribuendo, in- 
venta ad invicem communicando ac magistros ad tempus inter 

se permutando et cetera quae ad maiorem collaborationem confe- 
runt provehendo. 

25 . [De Universitatibus catholicis supplendis ubi erigi ne- 25 
queunt ]. In urbibus universitariis, praecipue ubi catholicae Uni- 
versitates non exstant, animarum Pastores congruum procurent 
auxilium iis qui civiles Universitates frequentant, ac Centra uni- 
versitaria instituant, quae spirituale auxilium praestent atque, ho- 
spitiis pro studentibus institutis, morale praesidium offerant, et 30 
disciplinarum studium promoveant harmonica fidei et scientiae 
consensione, theologico quoque magisterio, ubi opportune fieri 
potest, in ipsa civili Universitate instituto. 

26 . [De scientifica actione extra Universitates catholicas ]. 
Summopere quoque Sancta Synodus commendat ut docti catholici 35 
etiam extra Universitates catholicas veritatem perscrutandam in 
bonum commune sedulo promoveant, cum investigatione scientifi- 
ca et docendi munere in civilibus Universitatibus, tum constanti [16] 
scientifico commercio cum viris scientia egregiis. Curandum quo- 
que est ut iuvenes praeclarioris ingenii sive catholicarum sive ci- 
vilium Universitatum, qui ad docendum et investigandum aptio- 
res sunt, peculiari cura excolantur et ad magisteria in Universita- 5 
tibus suscipienda promoveantur, quo latius et penitius veritatis 
fructus praebere atque plurimos ad lucem quoque Evangelii acci- 
piendam perducere valeant. 

APPENDIX I * 

Instructionis 

DE SCHOLIS CATHOLICIS 

Auctoritate Concilii Oecumenici Vaticani II conficiendae 
prima lineamenta adumbrata a Commissione de Seminariis, 
de Studiis et de Educatione catholica 


Introductio 

Brevis conspectus historicus, ex quo apparet constans Eccle- 
siae sollicitudo de educatione christiana, praesertim iuventutis, 
ac de scholarum cuiusvis generis et gradus institutione. 

Doctrina recentissimorum Pontificum, praesertim Pii XI, in 
litteris Ency elicis Divini illius Magistri, et Pii XII denuo confir- 
matur. 

I - De educatione christiana 

1. Describuntur natura, momentum ac necessitas hodierna 
educationis christianae; 

2. Memorantur praecipui errores circa educationem hodie 
serpentes; 

3. Indicantur graviora educationis impedimenta; 

4. Exponuntur, brevi saltem synthesi, praecipua instrumenta, 
quibus Ecclesia utitur in educatione impertienda: 

a) supernaturalia: 

— actiones liturgicae: sacramenta et integer cultus di- 
vinus publicus 


* De quaestionibus, quae in hisce Appendicibus proponuntur, nulla 
fiet disceptatio in Congregationibus Generalibus, sed unusquisque Pater 
Conciliaris libere poterit animadversiones suas scripto facere easque tradere 
Secretario Generali Concilii. 

Appendices autem, iussu ipsius Sacrosancti Concilii, remittentur una 
cum omnibus animadversionibus a Patribus prolatis ad Commissionem de 
reformando Codice I. C. vel ad alias Commissiones quae Directoria pasto- 
ralia redigenda curabunt. 

— actiones paraliturgicae 

— praedicatio verbi Dei et catechesis 

— exercitia pietatis 

— opera apostolatus; 

b) naturalia: 

— scholae 

— Consociationes iuventutis educandae ceteraeque as- 
sociationes culturales, gymnasticae, ludicrae etc. 

— prelum, cinema, radiophonium, televisorium, etc. 

II - De scholis catholicis 

1. Momentum hodiernum et finis scholae catholicae : 

a) Ostenduntur momentum, utilitas ac necessitas scholae 
catholicae; 

b ) Unde deducitur necessitas habendi systema completum 
scholarum catholicarum: 

— sive quoad gradus scholarum 

— sive quoad earundem genus; 

c ) Recensentur: 

— praecipui errores circa scholam 

— praecipuae accusationes contra scholam catholicam: 
sive ex parte adversariorum, sive ex parte catholicorum 

— praecipui defectus scholarum catholicarum; 

d) Significatur finis scholae catholicae proprius: 

— positive: optima instructio, educatio christiana, con- 
solidatio et propagatio fidei; 

— negative: praeservatio fidei. 

2. Renovatio schdlae catholicae : 

a) Ministerium scholarum verum apostolatum efficit; 

b ) Hic apostolatus requirit veram et specificam voca- 
tionem; 

c ) Elementa scholae catholicae: 

— materialia: 

Aedificia 

Organizatio scholastica: 

- libri 

- subsidia paedagogica 

- subsidia didactica 

- ordo et disciplina 

- methodi; 

— formalia: 
spiritus christianus 

optima instructio religiosa et moralis 
ductus ac vigilantia Ecclesiae 
approbatio vel erectio et directio ab auctoritate ec- 
clesiastica peracta, si agitur de scholis iuris publici ecclesiastici. 

III - Actio pro renovatione et progressu 

SCHOLAE CATHOLICAE 

1. Fines assequendi : 

— informatio conscientiae fidelium 

— informatio opinionis publicae 

— actio efficax ad tuenda iura et implenda officia 

— iustae leges ferendae 

— legitima libertas scholae 

— aequa subsidia oeconomica 

— universalis accessus ad scholam catholicam 

— optima instructio et educatio. 

20 2. Praecipui factores seu agentes’. 

a) actio Ecclesiae erga scholam; 

b) actio familiae erga scholam; 

c) actio fidelium erga scholam; 

d) actio consociationum catholicarum erga scholam; 

25 e) actio Civitatis erga scholam. 

3. Potior a instrumenta adhibenda : 

— Concordata et conventiones 

— Prelum, radiophonium, televisio aliaque communi- 
cationis socialis instrumenta 

30 — Conventus regionales, nationales vel internationales 

educatorum, parentum vel alumnorum scholarum superiorum 

— Consociationes parentum, vel scholarium catholi- 
corum 

— Consociationes nationales et internationales colle- 
35 giorum catholicorum 

[20] — Magistrorum ac professorum consociationes 

— Consociationes Alumnorum et ex-Alumnorum 
— Actio catholica 

— Internationales catholicae consociationes 
— Cooperatio cum aliis Consociationibus Internatio- 


[ 19 ] 5 


10 


5 



APPENDIX - DE SCHOLIS CATHOLICIS 


nalibus, quae rectam educationem et iura pueri sincero animo 
propugnant 

— Actio legumlatorum popularium catholicorum 

— Consociationes etiam civiles, si casus ferat 

— lura civilia in comitiis administrativis et politicis 
exercenda. 

IV - Organizatio et cooperatio 

Illustrantur varii organizationis gradus et normae ad mutuam 
validamque cooperationem praestandam. 

Alligatum ad Instructionem 

Classifcatio scholarum et terminologia. 

a) Classificationes quae fieri possunt ratione habita: 

— instructionis 

— adspectus religiosi 

— alumnorum 

— magistrorum 

— status iuridici, etc. 

h) Adumbratio nonnullorum systematum apud varias na- 
tiones hodie vigentium. 

c ) Definiuntur sensus terminorum, quae in documentis ec- 
clesiasticis adhibentur, eorumque coordinatio cum terminis apud 
varias nationes usurpatis. 

APPENDIX II 
Instructionis 

DE UNIVERSITATIBUS CATHOLICIS 

Auctoritate Concilii Oecumenici Vaticani II conficiendae 

prima lineamenta adumbrata a Commissione de Seminariis, 
de Studiis et de Educatione cathdlica 

I 

1. In omnibus orbis terrarum partibus Universitates et Fa- 
cultates Catholicae sive Studiorum ecclesiasticorum sive saecula- 
rium habeantur. 

2. Doceantur christifideles de Universitatum in Ecclesia ne- 
cessitate. 

[21] — Catholicarum virium aptae condantur vel foveantur 
consociationes quae subsidia ad superiora studia sustentanda 
parent. 

— Apostolicae Sedis Dicasterium cui Studiorum Universi- 
10 tatum cura commissa est, virorum vere peritorum consilio adiu- 
vetur, qui ex variis mundi partibus diversisque disciplinis eli- 
gendi sunt. 

3. Novae Universitates et Facultates catholicae erigantur ubi 
temporum ac rerum rationes hoc expostulant, dummodo magi- 
is stri, bibliothecae, aedificia, subsidia praesto sint ea perfectione 

et mensura, quae in tam gravi negotio nostris potissimum tempo- 
ribus requiruntur. 

Qualitas potius quam numerus Universitatum catholicarum 
curari debet, cum melius sit paucas florentes habere quam multas 
languentes. 

[22] II 

De Universitatibus et Facultatibus 
Studiorum Ecclesiasticorum 

4. Universitates et Facultates Studiorum Ecclesiasticorum 
imprimis clericos, a quibus praecipue celebrantur, apte praeparent 
ad magisterium in Seminariis et in ipsis Universitatibus exercen- 
dum, ad scientias sacras et cum sacris connexas altius investigan- 

5 das et excolendas atque ad peculiaria in Ecclesia munera obeunda. 

Curent insuper Episcopi ut ad huiusmodi superiora studia 
ecclesiastica peragenda invitentur et adiuventur etiam laici qui 
altiores professiones, imprimis magisteria quaelibet, formatione 
religiosa perfectiore imbuti, exerceant, 
io 5. In Universitatibus Ecclesiasticis duplex instituatur bien- 
nium studiorum ad gradus academicos in Philosophia assequen- 
dos; alterum Philosophiae scholasticae, alterum specializationis. 

Biennium Philosophiae scholasticae ab omnibus clericis per- 
agendum, sic in Facultatibus ecclesiasticis perficiatur ut alumni 
15 non solum ad studia theologica sed etiam ad altiora studia philo- 
sophica excolenda apte instruantur. Auditores igitur accuratissime 
in fundamenta syntheseos Doctoris Angelici inducantur quae ad 
philosophiam spectant; ita ut ad hanc plene cohaerenterque 
propria ratione recensendam atque ut progressus scientificus po- 
20 stulat ulterius evolvendam apti evadant. Hoc studiorum curriculo 
rite absoluto gradus Baccalaureatus conferatur. 

Alterum biennium, ad Licentiam docendi conferendam, stu- [22] 
diis specializationis impendatur peculiari ratione habita philoso- 
phiae et scientiae recentioris aetatis; in quo biennio ordinando 
Universitates congrua fruantur libertate sub suprema Sanctae Se- 25 
dis auctoritate. 

6. Praeterea, Universitates et Facultates, quae magistrorum 
subsidiorumque copiam congruam habent, altiora studia ad Lau- 
ream in Philosophia conferendam instituant per congruum tem- 
poris spatium usque ad dissertationis scriptae defensionem pro- 30 
trahenda. Haec magisteria eo quoque respicere debent, ut ope in- 
vestigationis et reflexionis stricte philosophicae altior synthesis 
culturae modernae ab erroribus expurgatae sub luce veritatis Chri- 
stianae promoveatur. 

7. In Universitatibus et Facultatibus ecclesiasticis duplex sit [23] 
studiorum S. Theologiae ordo ad gradus academicos assequendos; 

alter in quo integrum corpus doctrinae theologicae tradatur, alter 
in quo eiusdem pars seu sectio peculiaris sic excolatur ut sacro- 
rum Alumni assidue et apte parentur ad magisterium exercendum 5 
et disciplinas sacras provehendas. 

8. Prius studiorum curriculum, ad Baccalaureatum, per annos 
quatuor protrahendum sic in Facultatibus ecclesiasticis instituatur 
ut non solum ea comprehendat quae ad normam decreti « De stu- 
diorum ratione in Seminariis » ad munus sacerdotale sancte ob- 10 
eundum praeparant, sed etiam auditores ad altiora studia specia- 
lizationis in disciplinis sacris prosequenda idoneos reddat. 

Ad hunc finem assequendum S. Theologia ad scientificam 
exacta methodum, tam positivam quam speculativam, accuratis- 
sime tradatur, ita ut integra huius disciplinae synthesis ad prin- 15 
cipia et doctrinam S. Thomae Aquinatis in omnibus suis partibus 
organice perspecta habeatur. 

9. Sacrorum Alumni Baccalaureatu in S. Theologia insigniti 

ad altiores gradus academicos acquirendos alteri studiorum ordini 
per tres saltem annos incumbant. 20 

Duobus primis annis ad Licentiam in S. Theologia contenden- 
tes ita studio particularis sectionis se dedant, ut non solum doc- 
trinam traditam omnino perspectam habeant et in hac scientiae 
parte vere periti reddantur, verum etiam ope exercitationum ad 
praecipuos eius fontes cognoscendos compositi, scientificam in- 25 
vestigandi methodum ipsi propriam plene addiscant, atque ad ma- 
gisteria in Seminariis Maioribus et quaedam ministeria praecipua 
rite obeunda solide praeparentur. 

[23] Studia ad Lauream per congruum tempus protrahenda in Uni- 
30 versitatibus et iis Facultatibus quae magistrorum congruentem 

copiam habent, instituantur; quae studia ita ordinentur, ut candi- 
dati ad propriam disciplinam efficaciter provehendam vere apti 
fiant et ad docendum in Universitatibus rite excolantur. 

10. Rationes studiorum in utroque curriculo observandae a 
35 singulis Universitatibus et Facultatibus, Sancta Sede ducente et 
approbante, conficiantur ad peculiares locorum condiciones ac- 
commodatae, imprimis ad territoria Ecclesiarum Orientalium at- 
que Ecclesiarum recenter fundatarum quod attinet. 

[24] 11. Praeter studia philosophica et studia theologica de re 
dogmatica, morali, spirituali, alia habeantur specializationis stu- 
dia quae sive in particularibus Facultatis Philosophicae et Theo- 
logicae sectionibus sive in propriis Facultatibus vel Institutis pro- 

5 moveantur. 

In ipsis singularem locum obtinent Divinorum Librorum stu- 
dia quae secundum iterata Sanctae Sedis monita et huius Sanctae 
Synodi decreta peculiari cura prosequenda sunt. 

Praeterea hae praecipue disciplinae excolantur: patrologia, 
io historia theologiae, scientiae historiae religiosae, scientiae de re 
liturgica, de re pastorali; ius canonicum et civile, scientiae de 
rebus orientalibus christianis, scientiae missiologicae, scientiae 
confessionum acatholicarum et religionum achristianarum; ar- 
chaeologia christiana, musica sacra, ars sacra; scientiae sociales, 
15 paedagogicae, scientiae ethnologicae et anthropologicae, litterae 
humaniores christianae, scientiae de instrumentis communicatio- 
nis socialis et aliae id genus. 

12. Professorum in Universitatibus et Facultatibus ecclesia- 
sticis varii habeantur ordines. Ut quis in professorum collegium 

20 legitime cooptetur, requiritur non solum ut vera peritia certis 
documentis comprobata praefulgeat, verum etiam ut unicuique 
ordini congruam exhibuerit maturitatem scientificam. Numerus 
autem professorum talis sit oportet ut singularum scientiarum di- 
sciplinis atque auditorum numero sive pro lectionibus sive pro 
25 exercitationibus fructuose instituendis plane respondeat. 

13. Omnes magistri tum in tradendis tum in investigandis 
disciplinis, propriae methodi rationem quam accuratissime ha- 
beant. 

14. Apprime theologiae et philosophiae quaestiones praeser- 
30 tim speculativae petractentur ad Angelici Doctoris rationem, 

doctrinam et principia; iusta quoque consideratio habeatur me- 

thodorum quas certus scientiae progressus invexit, quibusque 
disciplinae ecclesiasticae iuxta propriam naturam apte et tuto 
promoveri possunt et debent. 

15. Auditores in laborem scientificum proprium sub ductu 
professorum gradatim inducantur. In priore curriculo principia 
methodologica propriae disciplinae addiscant, eaque aptis exerci- 
tationibus applicare incipiant. 

In curriculo specializationis autem in quo disciplinae magis 
monographice proponuntur ad aliorum commentationes recte 
expendendas et praeprimis ad selecta scientiae argumenta inda- 
ganda et ex parte ad proprias investigationes ac conclusiones scrip- 
tis proponendas solide instituantur. Qui singulorum labor scienti- 
ficus in curriculo ad lauream priorem locum obtinere debet. 

16. Seminaria Maiora dioecesana et religiosorum particulari 
institutionis perfectione praecellentia, Universitatibus et Faculta- 
tibus affiliari vel aggregari possunt, ita ut sub earum vigilantia et 
ductu melioris ingenii iuvenes eam consequantur institutionem 
scientificam quae priori Facultatis philosophicae et theologicae 
curriculo respondeat, et in fine curriculi debitis examinibus su- 
peratis gradu Baccalaureatus ornari queant. 

III 

De Universitatibus et Facultatibus 
Studiorum Saecularium 

17. Facultates catholicae studiorum saecularium erigantur 
proprium cuiusque obiectum scientifica ratione investigantes, re- 
velationis christianae lumine id considerantes. 

18. In omni Universitate Catholica studium sacrae theolo- 
giae, sive ut facultas sive ut peculiare institutum, sive ut schola 
religionis habeatur; quod quidem totius Universitatis veluti ani- 
ma sit. 

19. Promoveatur alumnorum Universitatis Catholicae inte- 
gra religiosa ac moralis ac socialis institutio necnon et illorum 
problematum investigatio de quibus et profanae et sacrae scien- 
tiae suo modo agunt, ita ut fidei cum ratione consensio eluceat 
et ipsae profanae scientiae veritatis revelatae luce perfundantur. 

20. Catholicae Universitates professoribus polleant scientia 
ac christiano iudicio eximiis et quam validissime adiuventur ne- 
cessariis et opportunis subsidiis; quapropter bibliothecis, investi- 

[25] gationis institutis ceterisque scientificis instrumentis apte sint in- 
structae. 

[26] 21. Ordinarii loci sedulo moneant fideles ut catholicas Uni- 
versitates et Facultates, ubi extant, frequentent. 

22. Universitatum Catholicarum aditus alumnis congruis do- 
tibus praeditis facile pateat; iis autem qui sunt tenuioris fortunae 

5 generoso auxilio obveniatur. 

23. Spiritu catholico ac fraterno recipiantur qui aliis ex na- 
tionibus adveniunt, ita ut litteris scientiisque alte instituti ac simul 
religione moribusque convenienter formati, in patriam reversi, 
propriis rite fungantur muneribus ad maius tum Ecclesiae tum 

io Societatis civilis bonum. 

IV 

Quaedam Monita 

pro omnibus Universitatibus et Facultatibus 

24. In quavis Facultate variae disciplinae, prout fieri pos- 
sit, invicem sese adiuvent. 

25. In omni Universitate variae Facultates mutuam sibi 
praestent operam. 

15 26. Universitates omnes mutua inter sese operae coniunctio- 

ne conspirent, conventus internationales promovendo, scientificas 
investigationes specializatas inter sese distribuendo, inventa invi- 
cem communicando et cetera quae ad maiorem collaborationem 
conferunt provehendo. 

20 27. In Universitatibus et Facultatibus Catholicis instituta 

erigantur, quae primarie investigationi scientificae promovendae 
inserviant. Hisce Institutis praesto sint viri vere periti in unum 
congregati, opportuna subsidia, aptae cooperationis rationes. 

28. In Urbibus universitariis, imprimis ubi catholicae Uni- 

25 versitates desunt, animarum Pastores Centra Universitaria insti- 
tuant, quae spirituale auxilium praestent atque, hospitiis pro 
studentibus institutis, morale praesidium offerant, et disciplina- 
rum studia promoveant harmonica fidei et scientiae consensione; 

[27] Theologicum quoque magisterium ubi opportune fieri possit, in 
ipsa civili Universitate instituantur. 

29. Docti catholici etiam extra Catholicas Universitates ve- 
ritatem qua possunt amplitudine perscrutandam in bonum com- 

5 mune sedulo promoveant; docendi munus in civilibus Universi- 



APPENDIX - DE SCHOLIS CATHOLICIS 


971 


tatibus suscipiant et constanti scientifico commercio cum praecia- [27] 
ris scientiae viris communicent. 

30. Iuvenes praeclarioris ingenii sive Catholicarum sive ci- 
vilium Universitatum, qui ad docendum et investigandum aptio- 
res sunt, peculiari cura excolantur et auxiliis opportunis adiu- io 
ventur ad magisteria in Universitatibus suscipienda. 

31. Coetus Episcoporum curam habeat de Universitatibus 
catholicis, quae in eorum regionibus sunt. 


APPENDIX III [29] 

DE SCHOLIS CATHOLICIS 

Normae quae ad Codicem luris Canonici spectare videntur, 
iuxta proposita Commissionis de Seminariis, de Studiis 
et de Educatione catholica 

1. Desiderantur pauca de subiecto educationis in forma prin- 
cipii generalis de iure et obligatione educationis. 

2. Ius educationis omnibus modis et etiam instrumentis mo- 
dernis provehendae, vindicetur non solum parentibus et iis qui 
eorum locum tenent (can. 1372 § 2) sed, in eodem canone, etiam 5 
Ecclesiae pro gravissimo eius officio. 

3. Urgeatur expresse cooperatio (in opere educationis) Fa- 
miliae, Ecclesiae, Rei publicae. 

4. Can. 1375, de iure Ecclesiae quoad scholas, redigatur for- 
ma magis universali et completa: cuiusvis gradus et generis... io 
condendi et regendi (per se vel per alios) scholas proprias. 

5. Edicatur aliquo modo quae sint notae propriae scholae 
vere catholicae et indicentur requisita ut aliqua schola sit schola 
Ecclesiae. 

6. Expresse vindicetur libertas naturalis liberae electionis 15 
scholae, repudiato quovis scholarum monopolio. 

7. Inculcetur expresse perfectio scholae catholicae curanda 
ante omnia quoad institutionem religiosam; deinde quoad omnes 
respectus (magistrorum numerum, peritiam, exemplarem vitam, 
quoad studiorum rationes, quoad disciplinam, quoad paedagogica 20 
et didactica subsidia etc.). 

8. Expresse exigatur praeparatio magistrorum et obligatio [30] 
acquirendi gradus academicos vel titulos congruos, prout hoc 

[30] pro variis scholarum speciebus in diversis regionibus praescribi- 
tur; quod exigatur imprimis pro magistris religionis. 

5 9. Condatur canon de munere Secretarii generalis pro re 

scholari, pro singulis dioecesibus, vel si casus ferat, pro regionibus. 

10. Canon de organizatione operis educationis et institutio- 
nis in omni gradu et genere scholarum condatur. 

11. Item canon de mutua cooperatione et operae consocia- 
io tione inter scholas catholicas cuiusvis gradus et de instrumentis 

cooperationis cum aliis non catholicis condatur. 

12. In locum Ordinariorum coetus territoriales episcoporum 
substituantur, ubi propter uniformitatem necessariam expedit, ut 
locorum Ordinarii communi consilio procedant (e. gr. circa ratio- 

15 nes studiorum, circa sustentationem etc.). 

13. Omittatur canon 1378, de privilegiis doctorum, quia, in 
hac forma, obsoletus esse videtur. 

14. Condatur canon quo quaevis mercaturae species a scho- 
lis catholicis arceatur. 

20 15. Magis organica et logica fiat enumeratio et ordinatio 

canonum de scholis in Codice I. C. (cann. 1372-1383). 

Quoad Universitates 

Plurimi canones ex novo condendi sunt, quia in Codice I. C. 
pauca tantum de Universitatibus dicuntur. 

1. Edicantur expresse quaedam condiciones essentiales quae 
25 ad novam Universitatem condendam requirantur. 

2. Statuatur principium de distinctione inter curriculum aca- 
demicum institutionis et specializationis una cum methodi con- 
gruae indicatione. 

[31] 3. Necessitas aut Facultatis, aut Instituti Religionis, aut sal- 
tem Cathedrae theologiae in unaquaque Universitate Catholica 
urgeatur. 

4. Constitutio Institutorum investigationis scientificae in 
5 Universitatibus urgeatur. 

5. De affiliatione et aggregatione canon condatur. 

A - ANIMADVERSIONES SCRIPTO EXHIBITAE 

Quoad schema constitutionis de scholis catholicis 

1 

Em. mus P. D. PETRUS TATSUO card. DOI 
Archiepiscopus Tokiensis 

In pag. 11, n. 11, lin. 10, post verba « sive in scholis », inseratur: « a Religio- 
sis vel ... ». Ratio : magna pars scholarum catholicarum dirigitur a Societatibus 
Religiosis. 

Ad totum n. 11. Videtur respicere scholas catholicas quae a iuventute catholica 
frequentantur. In regionibus, ubi maior pars discipulorum et studentium non sunt 
catholici, ut in Iaponia, religiosa instructio sub ductu Ecclesiae pro his obligatoria 
esse non potest, etsi maxime curandum sit ut omnibus occasio optima praebeatur 
ad talem instructionem recipiendam. Et de facto scholae catholicae valde iuvant 
propagationem fidei. 

Quare in fine n. 11 haec addantur: « In executione concreta vero ratio habenda 
est peculiarium condicionum et exigentiarum in diversis regionibus et nationibus 
existentium; et si scholae catholicae etiam a non-catholicis frequentantur, horum 
libertas religiosa semper tuenda est». 

Ad Appendicem I. In pag. 19, linn. 20-25: inter praecipuos factores nomi- 
nandae sunt etiam Societates Religiosae, quae tot scholas dirigunt. 

Ad Appendicem II. In pag. 23, lin. 21: pro Licentia in Theologia acquirenda 
sufficiant 5 anni; spatium 6 annorum videtur esse nimis onerosum pro hoc gradu; 
timendum ne nonnisi paucissimi ad Licentiam perveniant. 

In pag. 27, lin. 12, n. 31: cura coetus episcoporum intelligitur pro Universi- 
tatibus ab ipsa hierarchia erectis vel sustentatis; sed si agitur de Universitatibus a 
Religiosis fundatis et sustentatis, quales existunt v. g. in Iaponia, India, Ame- 
rica, etc., non intelligitur quid ista cura significet. 

2 

Em.mus P. D. IACOBUS FRANCISCUS card. McINTYRE 
Archiepiscopus Angelorum in Caltfornia 

In Statibus Foederatis Americae Septemtrionalis educatio in publicis scholis 
elementariis, secundariis et supremis multum differt ab educatione dierum pristinarum 
huius reipublicae. In primis annis variae sectae religiosae, non status civilis, edu- 
cationem praebebant. Quia maior pars civium erat protestantica, primae scholae 
sub tutela protestantica erant. 

Postea, pecuniae ab aerariis civitatum et status expendi incipiebant. Hoc modo 
evolvit systema scholarum publicarum quae in institutione et educatione a sectis 

religiosis separatum erat. Iterum, quia maior pars civium protestantica erat, prin- 
cipia sectarum protestanticarum in his scholis publicis praevalebant. 

Secunda parte saeculi xix multi catholici ad Status Foederatos Americae Sep- 
temtrionalis migraverunt. Circumstantiis protestanticis scholarum publicarum ob- 
viantibus, instituerunt systema scholarum paroecialium. Ultimis annis, praesertim, 
scholae catholicae floruerunt, et hodie sunt plus quam quinquagies centena milia 
discipulorum in scholis catholicis elementariis, secundariis et supremis. Hae scholae 
omnino pendent a largitate christifidelium. Nullum subsidium recipitur a statu 
civili. Ratio studiorum scholarum catholicarum non solum aequalis est scholis 
publicis in rebus saecularibus sed etiam includit historiam civilizationis a parte 
Ecclesiae et instructionem catecheticam et religiosam. 

Annis praetereuntibus, tamen, positio privilegiata protestandum diminuta est, 
et nunc scholae publicae magis neutrales sunt quia a positiva religione praescindunt. 
Praetermittentes Dei existentiam, magistri solent creationem attribuere evolutioni 
materialisticae sed non Deo. Praeterea, praecepta decalogi non includuntur in insti- 
tutione morali iuvenum scholarum publicarum. Mutatio haec gradatim fuit sed 
hodie prope completa est. Inde sequitur quod in scholis publicis Americae Septem- 
trionalis lex naturalis locum valde necessarium habet. Videtur esse unicum funda- 
mentum argumentandi contra philosophiam atheisticam communismi. 

Multum placuit legere primam declarationem encyclicae Vacem, in Terris in 
qua praestantia legis naturalis et boni communis exprimitur. In nostris scholis 
paroecialibus instructio catechetica includit principia legis naturalis, sed non 
tractantur ut tales. Si magis tractentur ut tales, multum conferant ad « bonum 
commune » dialogi inter fratres protestantes et nosmetipsos. Lex naturalis consti- 
tuat vinculum commune et sine tali vinculo nullum fundamentum religiosum existit. 

3 

Em.mus P. D. CLEMENS card. MICARA 
Episcopus Veliternus 

Placet iuxta modum. Saepe schema optabilia enunciat ab omnibus probata, etsi 
non semper in re traduci possint (ef., v. g., n. 20, pagg. 13-14). 

In particulari, de professoribus seminariorum supervacaneum videtur suadere 
methodum esse adhibendam, cum fortasse praestet commendare ut ipsis condi- 
tiones aptae fiant pro muneribus suis implendis (bibliotheca, emolumenta etc.). 

Appendices (pagg. 17-18) novum statuunt ordinem disciplinas ecclesiasticas 
docendi, quem tamen iubere, antequam experientia comprobetur, periculis non 
caret. Usque adhuc talis ordo, vetante Sacra Congregatione Studiorum, a praxi 
abfuit neque nunc eius possunt utilitates praevideri. Praestat ergo ut selecta quae- 
dam instituta eaque sola novum sequi ordinem sinantur. 

Praeterea, nonnulla quae minus placent in eodem studiorum ratione deteguntur. 

Annorum cursus pro lectionibus audiendis nimium protrahi videtur cum, post 
licentiam lycealem, ad lauream theologicam adipiscendam, annos insumat quatuor 
pro philosophia, septem pro theologia. Diuturnitas talis, quam alia studiorum genera 
non patiuntur, studentium vires exhaurit cum maxime arduum sit usque ad vige- 
simum nonum aetatis annum inter alumnorum acies conversari. Iterationem eius- 
dem disciplinae in duobus studiorum curriculis, quorum unum alterum superius 

immediate subsequatur, laicales quaedam universitates expertae sunt, at non satis 
prospere. 

Disciplinarum enunciatio (n. 11, pag. 24) tendendam prodit, in dies validio- 
rem, ad maximam seu « encyclopedicam » culturae latitudinem quae tamen princi- 
pium impetit « non multa sed multum ». Iam antea fortasse ecclesiastica institutio 
hac de causa detrimentum passa est. Philosophiam et theologiam penitius excolere 
alumni non possunt si indesinenter ab aliis disciplinis distrahantur, quae, etsi alli- 
dant, minus tamen prosint eorum institutioni ineundo sacerdotio idoneae. 

Adde denique omnium recensitarum disciplinarum doctos revere magistros a 
seminariorum superioribus nequaquam reperiri posse. 

Ratio in n. 16, pag. 25, linn. 9-15, declarata, apparenter tantummodo difficul- 
tates solvit. Experientia testatur Facultates nullis instrumentis vel mediis praeditas 
esse pro vigilandis aut iuvandis seminariis seu institutis quae sibi cooptaverint. 


4 

Em. mus P. D. PAULUS M. card. RICHAUD 
Archiepiscopus Burdigalensis 

De hoc schemate bene exarato ac completo nihil dico nisi quod in n. 19, 
de Studiorum Universitatum et Vacuitatum erectione , antequam res committatur 
ad moderamen dicasterii romani, a conferendis episcopalibus necessario pertractetur. 

Prima Appendix mihi videtur omnino inutilis quia de his rebus sufficienter 
determinatur in ipso schemate. 

In 2 Appendice, in n. 5, pag. 22, lin. 23 alterum biennium ad Licentiam Phi- 
losophiae scolasticae acquirendam redundat immoderate post iam biennium adim- 
pletum pro Baccalaureato. Unum annum sufficeret post primum biennium pro 
Licentia. 

Appendix tertia mihi quoque videtur superflua, rationibus habitis quoad pri- 
mam, saltem in sua prima parte. Textus in schemate conciliario producti sufficiunt 
ad canones. In codice vitetur in nimis pecularia, exinde nimis cogenda, descendere 
pro hac materia quae affert quamdam varietatem secundum diversas regiones. 

Et hoc, in secunda parte Appendicis, etiam servetur relate ad Universitates. 


5 

Em.mus P. D. IOSEPH RITTER 
Archiepiscopus S. Ludovici 

The schemata does not indicate any serious re-thinking of the philosophy of 
Catholic education, nor its current problems. Some greater attention must be paid 
to present aims and problems of Catholic schools and indications of realistic 
Solutions offered. At the same time, it will be necessary to indicate that the 
diversity of the ChurdTs condition in each area of the world does not permit of 
uniform Solutions or programs. 

6 

Exc.mus P. D. CAROLUS BALDINI 
Episcopus Clusinus et Pientinus 

In art. 3, pag. 8, lin. 1: Ecclesia « antesignana semper fuit in scholis condendis, 
cuiusvis generis et gradus ... (ecc. usque ad lin. 8, post quam in fine adiungatur): 
« Et sic iuri originario docendi homines ex divino mandato accepto, novum addidit 
titulum ex historia depromptum ». Ratio est: Ius ex divino mandato est utique 
nativum in Ecclesia, sed ab his non agnoscitur, qui naturam Ecclesiae minime 
agnoscunt; dum e contra ius ex historia exurgens, praesertim cum historia doceat 
Ecclesiam in condendis scholis primatum vindicare, facilius ab omnibus admittitur. 

In art. 6, pag. 9, lin. 3: post verba « ius ab Ecclesia constanter vindicatum », 
adiungatur « titulo nativo, vel et historico ». Ratio est eadem ac supra diximus. 

Cetera placent uti sunt. 

7 

Beat, mus P. D. IGNATIUS PETRUS XVI B AT ANI AN 
Patriarcha Ciliciae Armenorum 

Pag. 11, n. 11, lin. 5, optime dicitur: «... atque imprimis religiosa impertiatur 
instructio sub Ecclesiae ductu ». 

Aliquando scholae catholicae, inconscie forsan, maiorem importantiam dant 
scientiis profanis, exercitiis physicis (sport), quam instructioni religiosae. 

Pag. 12, n. 15, lin. 17: Haec obligatio «formationem moralem opportune 
complendi » debet intelligi speciali modo de formatione religiosa catholica, et 
aliqua poena ecclesiastica urgenda videtur. 

Pag. 14, n. 20, lin. 16: Optime commendatur ut theologiae et philosophiae 
quaestiones pertractentur sequendo Angelicum Doctorem. 

Pag. 14, n. 21: Saepe auditur quod formatio religiosa in universitatibus catho- 
licis, non est proportionata formationi scientificae studiorum saecularium. Dum, 
in his, studens ad maturitatem pervenit, in illa infans manet. 

Pag. 11, n. 13: Aliquando oblivioni mandatur finis scholae catholicae proprius. 
Opportunum videtur inserere, hoc in numero, id quod dicitur hac de re in appen- 
dice I, pag. 18, linn. 25-28: positive: optima instructio, educatio christiana, con- 
solidatio et propagatio fidei; negative: praeservatio fidei. 

Insistendum est ut universitatum docendi ratio sit conformis sensui Ecclesiae. 


8 

Exc.mus P. D. MAURITIUS BAUDOUX 
Archiepiscopus S. Bonifacii 

In genere-. 1 . Hoc schema quaedam continet quae assensum sollicitant, sed 
generaliter loquendo non multum novi affert. Praeterea omnino dicuntur stylo 
valde vago. Ut videtur, etiam de aliis magni momenti rebus debuisset tractare, 
v. g. de spiritu vero educationis christianae, de hodiernis philosophiis educationis, 
de renovatione theologiae coaetaneae, etc. 

2. Titulus prae se fert aliquam ambiguitatem et legi deberet potius de educa- 
tione catholica. Nam non schola, ut talis, catholica dicenda est, sed educatio quae 
in ea affertur. Titulus adhibitus videtur repetere conceptus antiquos et derelictos, 
neque rationem habet de evolutione in hac materia. 

a) Scholae catholicae sic definitae verbis iuris canonici et iuxta exigentias 
encyclicae Divini Illius Magistri vix existere videntur. Nonne etiam catholica potest 
vocari schola cui desunt unae alteraeve dotes (v. g. programma et horarium) cum 
omnia elementa concomitantia sint authentice catholica, praecipue propter ipsos 
magistros (cf. pag. 11, n. 11, linn. 1-6). Nonne facta est evolutio conceptuum nostro- 
rum in his rebus? Nonne conati sumus totis viribus ad retinendum quod de facto 
potius tamquam illusio aspiciendum est? 

b) Nonne normale est Rem Publicam hodie magis magisque assumere in- 
coepta in his rebus? Schola catholica secundum definitionem strictam schematis 
est de facto schola libera in plerisque casibus. Quod significat scholam esse erectam 
sine concursu Civitatis. Id onus duplex imponit in forma vectigalis et contribu- 
tionis voluntariae. Exinde oritur impossibilitas practica dandi magistris nostris 
gradus requisitos et progressus reales efficiendi ceteris rebus magni momenti. Nonne 
praeferendum esset aperte inire collaborationem cum Civitate quae, secundum finem 
suum proprium boni communis temporalis, magis magisque sibi reservat res edu- 
cationis, et conari totum hoc opus imbuere spiritu vere christiano. Sive volumus 
sive non, ordinationes materiales et administrari! scholarum magis magisque eva- 
dunt in ditionem Rei Publicae. Ita fert evolutio hodierna normalis, neque retro- 
gredire potest. 

c) Si volumus servare quocumque pretio has ordinationes catholicas dictas 
non possumus conatus nostros coniungere cum ceteris christianis ad opus commune 
perficiendum, iuxta commendationes schematis De Oecumenismo et iuxta ordina- 
tiones encyclicae Vacem in Terris. Problema peculiariter acutum exsurgit in edu- 
catione secundaria et universitaria, de qua dubitandum videtur utrum hic compe- 
titio cum Civitate ultro extendi possit. 

3. Consociationes verborum felices ut « Res Publica » aut « Civitas » substi- 
tuuntur verbo « Status » saepe adhibito in legislatione canonica atque documentis 
Pontificalibus. Rogatur ut deinde in usu generali maneant. 

4. Viget propensio valde generalis ad parvi faciendas, saltem in praxi, partes 
et auctoritatem parentum in rebus educationis. Optandum igitur esset ut schema 
extollat partes parentum, et ut in recognitione luris Canonici provideatur effor- 
matio coetuum ac societatum parentum et magistrorum. Insistendum videtur ut 
ubique tales societates constituantur ut appareant in vero suo lumine relationes 
inter educatores et parentes, utque hi assumant plene legitima sua iura et officia 
in educatione liberorum. 

5. Ecclesia semper ostenditur in hoc schemate ut realitas externa quoad nos 
et ipsa facile assimilatur cum Congregatione de Seminariis et Universitatibus. Ec- 
clesiae competit munus invigilandi super nos, quod utique est verum; sed convenit 
saepius temporare prolationem huius veritatis, dicendo nos homines esse Eccle- 
siam et unumquemque fidelem debere operam dare ut cognoscat et possideat Spi- 
ritum sapientiae Christi. 

In specie-. Vrooemium. Pagg. 7-8, nn. 1-5. Haec introductio optima est sed 
longior et solemnior quam par est. Minus prolixa, melior evaderet. 

Pag. 7, n. 2, lin. 24. Melius forte esset substituere verbum « naturalem » 

verbo « humanam »; vox « humanam » ponit quasi extra contextum totum pro- 
blema adhuc controversum humanismi christiani. 

Pag. 8, n. 6. Haec adlinea complenda esset tractatione de finibus educationis 
et de partibus ipsius Christi in efformatione integra hominis. 

Pag. 9, n. 6, lin. 2. Locutio « ius ab Ecclesia constanter vindicatum », quod 
videtur suggerere Ecclesiam esse semper in statu belli contra aliquem. Conveniret 
firmiter notare, aut curam Ecclesiae, aut quaestum magnum Christi communicandi 
plenitudinem Spiritus, aut voluntatem Dei ut omnes homines participes fiant 
scientiae et perfectionum eius. Ita, ad imaginem suam creati ut quasi propriam 
providentiam conficientes usu intelligentiae et voluntatis suae, Ei similes fieri modo 
perfectiore possunt. 

Pag. 9, n. 7, linn. 25-26. Conveniret invertere ordinem verborum « infallibile 
et universale magisterium » et « spiritualis maternitatis ». Ratio : Maternitas spiri- 
tualis est maioris momenti et magis fundamentalis quam magisterium infallibile. 

Pag. 9, n. 7, lin. 31. Reinstaurare ordinem enumerationis praecedentem: Fa- 
milia, Civitas, Ecclesia. 

Pag. 10, n. 9, linn. 15-18. Hic locus magis placeret si modo loquendi min us 
bellicoso uteretur. 

Pag. 10, n. 9, linn. 24-29. Conveniret substituere verbum « educationis » verbo 
« scholae »; nam quod hic reprobatur est conditio in qua tota educatio in ditione 
(monopole) Civitatis reponitur. Ex alia parte, oporteret emendare totam paragra- 
phum ita ut minus negativa evaderet. 

Pag. 10, n. 10, lin. 31. Conveniret scribere: « ipsa enim recognitio iuris con- 
scientiae personae et iustitia distributiva postulant ut ... ». Si enim allocantur pecu- 
nia publica unica scholis non catholicis, hic defectus iustitiae distributivae imponit 
onus et poenam exercitio iuris conscientiae. 

Pag. 11, n. 11. Dubium enuntiare licet de hac assertione, nam sunt scholae ubi 
existunt ordinationes generales indicatae, et tamen mens catholica vix adest, et 
versa vice. Nonne est magister vere catholicus qui primo constituit substantiam 
educationis catholicae? Deinde, num realitatem attendit qui persistit in definiendo 
ut unice acceptabilis schola quae in plurisque casibus prorsus non existit neque 
potest institui. Affirmatio exigentiarum hic latius patet quam par est, neque suffi- 
cienter flexibilis videtur, si ad conditiones locorum et gradus * discipulorum adver- 
tantur. Admittendum esset quosdam libros scientiae (v. g. de mathematica, chimica, 
zoologia, astronomia, etc. ...) qua tales imbui spiritu christiano non requiri. Scien- 
tiae experimentales non sunt ex natura catholicae, aut christianae, aut mahome- 
tanae, etc. ... 

Pag. 11, n. 14. Schema magis placeret si indicaret magni esse momenti studia 
philosophiae catholicae educationis ab omnibus magistris catholicis tam religiosis 
quam laicis suscepta, ratione habita relationum inter ordinem naturalem et super- 
naturalem, quatenus respectum habent ad problema Scholarum concrete sumptum. 
Efficientia magistrorum catholicorum in omnibus disciplinis saepe constringitur 
propter ignorantiam huius philosophiae authenticae educationis catholicae. 

Pag. 11, nn. 13-15. Hae paragraphi neglegunt rerum realitatem. Plusquam 
ordinationes quasi perfectae, id quod magis interest est ipsa penetratio christiana 
in multitudines pluralistas et cooperatio cum omnibus personis bonae voluntatis 
ad fines qui correspondeant principiis christianis. 

Pag. 12, n. 14, lin. 4. Conveniret addere verbum « suae » post verbum « Ec- 

clesiae », nam Ecclesia est Corpus Christi, cuius est Caput, quia sic exprimeretur 
haec unio verbo possessivo « suae ». 

Pag. 13, n. 18, lin. 19. Si hic « Verbum » significat Christum, conveniret sub- 
stituere vocem « suum » verbo « revelationis ». Si autem « Verbum » significat 
« Loquela Dei », logicum esset ordinem verborum sic invertere: « sive per opera 
creationis sive per Verbum revelationis ». 

Pag. 13, n. 19, linn. 24 s. In locis ubi pluralismus non permittit erectionem 
facultatum stricte catholicarum quin claudantur ipso facto fontes ceterorum ope- 
rum, Sancta Synodus commendat erectionem collegiorum catholicorum prope Uni- 
versitates publicas etiam in collaboratione aut societate cum aliis christianis qui 
parati sunt ad suscipiendam conquisitionem integram veritatis. 

Pag. 14, n. 20, linn. 15-20. Nihil dicitur de re maximi momenti videlicet ut 
discipuli cognoscere possint doctrinas coaetaneas et notiones habeant problematum 
ex philosophia hodierna ortorum. An opportunum est Ecclesiam declarare in docu- 
mento tam solemni Concilii se exclusive alligari formae conceptionis et modo 
loquendi mediaevali iamiam absoluto, rogans ut discipuli, non specificando utrum 
sint Occidentales an Orientales, informentur intra limites philosophiae perennis 
« ad Angelici Doctoris rationem, doctrinam et principia »? Cur Ecclesia velit se 
adnectere systemati cuidam? Ceteroquin, esset mentis magis oecumenicae eam 
remanere apertam cuidam pluralismo theologico, philosophico et culturali. Tho- 
mismus ut forma conceptualis absque dubio praestans in se ipsa, sed non est 
unica. Ipse divus Thomas optime extruxit et iuxta rationem elucidavit notiones 
philosophicas et theologicas in synthesibus splendidis; sed admittendum etiam est 
existere multos alios modos scientiam humanam in systemate redigendi et Mysteria 
salutis tractandi. 

Pag. 14, n. 21, lin. 27. Conveniret substituere verbo « profanae » qui peiora- 
tivum sensum prae se fert verba « experimentales aut positivae ». 

Pag. 15, n. 23, linn. 8-9. Verbo « moneant » substituatur verbum « invitent ». 
Id notandum deceret quod si Universitates catholicae auctoritate pollent, si sua 
eminenti scientia actionem exercent, magnum nomen acquirent et ad se discipulos 
attrahent. Hoc solo modo, prout positivo et efficaci, discipuli catholici eas fre- 
quentare consuescent. Fortasse esset opportunum hic peculiariter notare auctorita- 
tem praestantem et partes apostolicas quas possunt et debent agere catholici, etiam 
in Universitatibus quae non sunt nostrae fidei. 

Pag. 15, n. 24. Nonne posset hic indicari collaboratio possibilis magistrorum 
eminentium, etiam si non sint catholici. 

Appendices. In genere-. 1. Titulus appendicis I (cf. animadvertendum ut supra). 

2. Hae instructiones instare magis deberent circa animum qui debet imbuere 
educationem catholicam potiusquam circa singula ad ordinationem externam spec- 
tantia, et quae ceteroquin variationes complures admittunt in variis regionibus. 

3. Optaretur ut, in his Directoriis, magis insisteretur circa necessitatem edu- 
cationis adultorum. 

4. Ad assequendam maiorem efficientiam in dioecesibus, providendum esset 
eas instituendi regulas acceptandas tum in scholis privatis tum in eis qui pendent 
a variis religiosis institutis, ut secura fiat coordinatio necessaria, neque inaequalitas 
intellectualis efficientiae noceat bono communi. Loquendo de spiritu quo animanda 
est educatio catholica, fortasse addendum esset quiddam de natura verae christia- 

nae disciplinae et de formatione ad oboedientiam iuxta principia salutaris psycho- 
logiae et moralitatis hodiernis rebus apertae. 

In specie-. Pag. 22, n. 5, lin. 18. Eadem adnotatio atque sub pag. 14, n. 20, 
linn. 15-20. 

Pag. 22, n. 5, linn. 12-13. Cur modificatur verbum « philosophiae » qualifica- 
tivo « scholasticae »? Hic terminus hodie sensum peiorativum et ambiguum prae- 
bere solet. Et cur alterum « biennium » designare verbo « specializationis »? Hae 
categoriae videntur nimis clausae et fallaces. 

Pag. 22, n. 5, linn. 13-21. Quando incipit hoc « biennium Philosophiae »? 
Postquam, in nostra natione, discipulus acquisivit gradum B. A., ad quem obti- 
nendum debent philosophiam studere iam per duos annos? Si ita res se habet 
quattuor anni post gradum B. A. essent necessarii ad solam Licentiam in Philo- 
sophia. Haeccine est voluntas Patrum Concilii? Evidenter, materia non deest ad 
hos quattuor annos occupandos, sed num esset practicum in circumstantiis vitae 
realis, en quaestio? 

Pag. 22, nn. 7-8, linn. 1-7. Praestans est propositio reservare studia ad obti- 
nendam licentiam in Theologia ad tempus sequens quattuor annos theologiae, et 
ergo post gradum B. Th. ita ut arceatur « intellectualismus » in praeparatione ad 
sacerdotium. Praestat etiam exigere duos annos ad Licentiam et duos alios ad 
Doctoratum in Theologia, ut faveatur labor probatus. 

Pag. 23, n. 10. Hic desideratur paragraphus in quo instaretur in iura et officia 
conferenciarum episcoporum in ordine ad coordinationem et ad incoepta in bonum 
commune tendentia, et gradus excellentiae constituendos necnon et efficientiae, etc. 
in rebus ad educationem pertinentibus. In rebus localibus, effectio incoeptorum et 
finium supradictorum ex auctoritate dioecesana competenti penderet. 

Pag. 23, n. 10, lin. 37. Sententia terminanda videtur cum verbo « commoda- 
tae ». Ratio : Verbum « imprimis » videtur insinuare discipulos orientales magis 
egere quam occidentales sequendi « rationes studiorum in utroque curriculo obser- 
vandas a singulis Universitatibus et Facultatibus ». Haec vox « imprimis » videtur 
adaequare Ecclesias Orientales pollentes traditione a temporibus antiquis vigenti 
cum Ecclesiis catholicis recenter formatis in agro pagano. 

Pag. 25, n. 16, lin. 11. Verbo « possunt » substituere deberet verbum « de- 
bent ». Quilibet seminarista ut posset ad presbyteratum accedere deberet bacca- 
laureatum in Theologia obtinere. Ad elucidandum Nuntium evangelicum compe- 
tenter cum omnibus ramificationibus quae in hoc munere attingendae sunt, con- 
gruum esse videtur ut Sacerdos polleat scientia necessaria ad titulum assequendum, 
saltem in eadem mensura atque laici technici, professores, professionales, etc. Hic 
gradus non supplet competentiae, sed agnoscendum est in nostra societate, et pecu- 
liariter in certis nationibus, hos gradus academicos permagni fieri. Tamen hic bac- 
calaureatus in Theologia non debet pendere ex sola facilitate discipuli ad specu- 
landum, ita ut possit consequi gradum suum tantum periculis subeundis in thesibus 
speculativis. Theologia positiva (Scriptura, Patristica, Liturgia, etc.) partem stu- 
diorum maiorem teneat. 

Pag. 27, n. 31. Conveniret extensius tractare de auctoritate, iuribus et officiis 
tum episcopi loci tum conferenciarum episcoporum in eis quae pertinent ad incoepta, 
coordinationem et efficientiam conatuum quoad educationem in gradu superiore et 
peculiariter universitario, v. g. quando agitur de erectione et sustentatione Uni- 
versitatum et Collegiorum catholicorum. 

9 

Exc.mus p. d. eduardus thomas boza masvidal 

Episcopus tit. Vindensis, aux. S. Christophori de H ab ana 

Schema constitutionis de scholis catholicis mihi valde placet, sed meo humili 
iudicio, in supradicto schemate de sequentibus punctis mentionem facere debetur: 

1. Scholae catholicae fovere debent sensum verae fraternitatis inter alum- 
nos diversae conditionis socialis, propterea in quantum possibile sit, auferantur 
eae distinctiones et separationes quae alumnos pauperiores in statu inferioritatis 
collocent. 

2. Pensiones seu taxae ab alumnis solvendae in scholis catholicis debent 
esse modicae, ita ut ad eas scholas accedere possint non tantum iuvenes divites 
sed etiam modestae conditionis. Si maior est numerus filiorum taxae minui debent, 
quia sic iuvantur familiae numerosiores ut educationi christianae filiorum provi- 
dere possint, et aufertur incitamentum ad illicitam restrictionem natalitatis. 

3. In instructione religiosa et catechetica puerorum ac iuvenum et in eorum 
formatione spirituali, maxime attendatur ad aspectum positivum doctrinae evan- 
gelicae, ita ut christianismus non eis appareat sicut quidam complexus negationum 
et prohibitionum, sed percipiant sublime mysterium vitae divinae in nobis, quae 
omnes nostras activitates elevat et transformat. 

4. In omnibus scholis instruantur pueri et iuvenes in Doctrina Sociali Ca- 
tholica, eorum aetati et capacitati accommodata. 

10 

Exc.mus P. D. PHILIPPUS CONDURU PACHECO 
Episcopus tit. Decorianensis 

In schematis De scholis catholicis suggero: pagg. 29 et 30. Magistrorum chri- 
stianae vitae exemplar exigatur etiam cum scientia et peritia in docendo. 


11 

Exc.mus P. D. VILLELMUS CONWAY 
Archiepiscopus Armachanus 

1. Desideratur ut schema sectionem specialem habeat de scholis primariis et 
scholis mediis ad instar sectionis de universitatibus catholicis. Enimvero scholae 
catholicae primariae et mediae sunt medium evangelizationis totius populi catholici 
et non tantum illius elite qui universitates frequentant. 

2. Desideratur ut schema loquatur de domo (domestica) catholica tamquam 
fons primarius educationis catholicae. 

3. Definitio scholae catholicae in II, 11 data forsitan est nimis arcta utpote 
excludens illas scholas quae de facto, quamvis non stricte de iure ecclesiastico, 
vere catholicae sunt. 

[ Adhaesit etiam\ Patritius Collier, ep. Ossoriensis. 

Par. 15, pag. 12, lin. 9: Ut clarius indicetur parentes teneri directivis Eccle- 
siae quoad educationem liberorum suorum, etiam ubi deficiunt scholae catholicae, 
velim ut ante verbum « opportune » inserantur verba « ad mentem Ecclesiae ». 


12 

Exc.mus P. D. IOSEPH M. CUENCO 
Archiepiscopus Jarensis 

I. Ad totum schema. Attentis peculiaribus adiunctis tam diversarum nationum 
quoad earum gradum evolutionis, traditiones, mores etc. optandum est ut Con- 
cilium atque Commissio pro Iure Canonico reformando instituta coarctentur unice 
ad principia generalia stabilienda, relictis pro conferentiis episcoporum sive natio- 
nis sive regionis respectivae, determinatione et applicatione eorum, prout supra- 
dicta adiuncta postulent. 

II. Ad n. 19 sub titulo « De Universitatibus catholicis ». Proponitur ut hoc 
titulo a Sede Apostolica donentur absque alio addito, omnes illae universitates 
quae, iam ut tales approbatae a gubernio civili, directioni et administrationi Ordi- 
num religiosorum et aliorum catholicorum coetuum subsunt, praevia recommen- 
datione Ordinarii loci apud Sanctam Sedem, dummodo « Peculiares de scholis 
catholicis normae (n. 11, b) » adamussim impleantur. 

III. Ad Appendicem primam, n. 4, b. Postulatur quaedam maior amplitudo 
prae normis usque adhuc a Sancta Sede emanatis, v. g., quoad participationem adu- 
lescentularum in competitionibus athleticis. 

Idem dicendum videtur circa choreas, sive peculiares regionum sive horum 
temporum, quae, eo quod quamdam vitae iuvenum studentium partem hodie con- 
stituant, melius videtur ut sub scholarum auctoritatis supervisione instituantur, 
quam eas celebrare in aliis locis, aliquando non boni certo nominis, absque ulla 
vigilantia, cum animarum discrimine. 


13 

Exc.mus P. D. ANTONIUS CUNIAL 
Episcopus Lucerinus 

I. De educatione, n. 7, linn. 23 ss.: ad interpretationes erroneas vitandas, prae- 
sertim ex parte status sic dicti « totalitarii et ethici », opportunum videtur ulte- 
rius determinare: quando status assumit suppletive officium educationis in sua 
actione educativa tenetur: a) ad respectum habendum voluntatis familiae, specia- 
tim relate ad conceptionem vitae cum omnibus consequentiis moralibus et reli- 
giosis; b) ad respectum habendum saltem relate ad exigentias iuris naturalis. 

II. De scholis catholicis in genere, n. 8: opportunum erit dicere hic quod im- 
possibile erit haberi sic dictam scholam neutram, quae de facto influxum non 
exerceat in determinatam visionem vitae (multi parentes adsunt qui rem non con- 

siderant, opinantes scholam trasmittere simpliciter aliquam « culturam » vel prae- 
parationem professionalem). 

Idem, n. 14: bonum erit appellare ad conscientiam laicorum catholicorum 
— aptitudinem et possibilitatem habentium — ut assumant officium et honorem 
instituendi in omnibus scholis; erit vocatio, et servitium, hodie, ab Ecclesia in 
maxima aestimatione. Eo vel magis quando ad officium instituendi praeferantur, 
etiam cum aliquo sacrificio, scholae catholicae, ita ut ipsae non deficiant personis 
qualificatis. 

Idem, n. 15: scholae catholicae, titulo speciali, curare debent strictam colla- 
borationem cum familiis alumnorum. 

Appendix I, n. 1 ; 2: inter « fines assequendi» : fraternitas christiana, sc. edu- 
catio non « classista », quae tendat ad collaborationem inter alumnos diversorum 
coetuum humanorum et inter opifices et rurales; inter « factores praecipui »: con- 
tinuata et efficax collabora tio cum familiis alumnorum. 


14 

Exc.mus P. D. IOSEPH ANTONIUS DAMMERT BELLIDO 
Episcopus Cajamarcensis 

N. 5. Debe agregarse un parrafo para inculcar a los catolicos la necesidad de 
su presencia en las escuelas laicas, tanto en la direccion como en la docencia, e 
igualmente su colaboracion en los trabajos cientfficos, pues por exceso de apoyo 
a las « escuelas catolicas » se abandona el campo a los laicistas y marxistas. 

N. 7 c ). El derecho de la Iglesia a la educacion trae consigo el deber de 
atender a la formacion espiritual de los alumnos de las escuelas civiles, que en el 
Peru, per ejemplo, asciende a mas dei 90% de la poblacion escolar y el 95% son 
bautizados. 

La excesiva concentracion de los docentes catolicos en sus propias escuelas 
impide la atencion religiosa a las escuelas civiles, lo que es un grave dano pastoral 
pues el Obispo es responsable de todas las almas que se le han confiado. 

No debe formarse un « ghetto » catolico con exclusion de otros catolicos. 
Ademas, en las actuales circunstancias es muy dificil competir con el Estado pues 
este tiene recursos economicos inmensos que la Iglesia no posee, y lamentable- 
mente de hecho en muchos pafses las escuelas catolicas en su gran mayoria solo 
atienden, por esas dificultades economicas, a las clases poderosas y el pueble se 
educa en las escuelas civiles. 

Debe anadirse un parrafo sobre la obligacion de la Iglesia de atender a la 
formacion religiosa de los alumnos de las escuelas civiles. 

N. 15. Soy contrario a imponer a los padres la « grave obligacion moral » de 
enviar a sus hijos a las escuelas catolicas, pues estas son muy pocas en relacion 
con la poblacion escolar, y surgirian entonces serios problemas de conciencia y un 
odioso problema de seleccion dei alumnado. 

N. 19. Por el prestigio de la Iglesia considero que deben agregarse a este 
numero los parrafos dei n. 3 dei Appendix II , pars I (p. 21). 

N. 25. Suprimir el inciso « praecipue ubi catholicae Universitates non exstant », 
pues las Universidades catolicas, por rivalidades e incomprensiones de hecho no 

atraen a los estudiantes de Ias universidades civiles (idem en Appendix II, n. 28: 
« imprimis ubi catholicae Universitates desunt »). 

N. 26. Poner « ubique » en lugar de « etiam extra Universitates catholicas », 
pues los doctos catolicos deben llevar el pensamiento cristiano a todo lugar para 
dar testimonio de la verdad. Un docto catolico debe ensenar en cualquier univer- 
sidad, y tal vez sea mas importante su testimonio en la universidad civil. La actual 
redaccion de este articulo parece que considera en segundo lugar la ensenanza en 
las universidades civiles (lo mismo en Appendix II, n. 29). 

Appendix II, n. 1 . No se puede imponer la ereccion de Universidades cato- 
licas; preferible es la formula dei parrafo II dei n. 19 dei esquema. 

En cuanto a los Apendices expreso : 1 . La materia es muy amplia y complicada, 
de manera que no hay tiempo suficiente para presentar las « animadversiones » y se 
requiere un plazo mas largo despues dei Concilio. 

2. Las condiciones de las escuelas catolicas son tan diferentes en todas las 
naciones, y aun en las diversas zonas o regiones de un mismo pais, que los princi- 
pios deben ser muy generales. 

3. Para que la Instruccion sea promulgada « auctoritate Concilii Oecumenici 
Vaticani II » debe ser consultada y revisada por el Episcopado universal. Luego 
la actual Comision Conciliar redactam el texto final. 


15 

Exc.mus P. D. MAXIMILIANUS DR2ECNIK 
Episcopus Mariborensis 

Relate ad invitationem de die 16 decembris 1963,* in adnexo transmitto 
aliquas adnotationes ad schema, cum conferentia episcoporum Iugoslaviae ob 
defectum temporis non habuit locum. 

I. Argumenta in hac materia depromenda sunt imprimis ex iure naturae, cum 
unice haec etiam a Statu non christiano fortasse admittantur. 

II. Ecclesia laudabiliter et iure merito curam habet de scholis erigendis et 
de institutione iuventutis, praesertim in terris missionum, ubi populi nondum 
habent sufficientem socialem evolutionem. Et legitime sibi hoc ius vindicat. Non 
tamen videtur hoc ius esse inalienabile. Ideo non videtur nimis urgendum princi- 
pium de iure Ecclesiae ad scholas, praesertim apud populos excultos, ubi potestas 
publica hoc munus suscipere potest et vult. Hoc valet praecipue, si agitur de 
scholis superioribus. Rationes autem sunt haec: 

1. Missio propria Ecclesiae non est docere scientias profanas, sed veritates 
religiosas: praedicare evangelium. 

2. Spectato hodierno progressu scientiarum erectio scholarum, praesertim 


* Litteris diei 16 decembris 1963 commissio conciliaris de studiis et educatione catho- 
lica petierat: 

1. Utrum in exponenda doctrina de scholis catholicis, praeter argumenta ex divina reve- 
latione, opportunum videatur afferre etiam rationes ex iure naturali depromptas. 

2. Quaenam sint praecipuae necessitates scholarum catholicarum in propria regione, etiam 
quoad relationes ad Statum vel Auctoritatem Civilem in genere. 

superiorum, connexa est cum ingentibus sumptibus et requirit pariter ingentes 
vires humanas, quae apostolatui proprie dicto subtrahi debent; fructus vero exigui 
minime respondent laboribus et viribus impensis. 

3. In societate hodierna pluralistica practice difficillime evadet condendi 
scholas religiosas. 

4. Insistendum est potius in cooperatione inter Ecclesiam et Statum. In 
scholis tradatur conveniens eruditio et educatio civilis et severe prohibeatur quae- 
libet laesio sensus religiosi discipulorum. Educatio religiosa et catechetica institutio 
procuretur ab Ecclesia in scholis statalibus, ubi adest cooperatio inter Ecclesiam et 
Statum, vel in ecclesiis et domibus ecclesiasticis, v. g. parochialibus vel etiam in 
hospitiis pro studentibus (cf. schema, pag. 26, n. 28). 

Experientia docet quod talis educatio maiores fructus fert, quam educatio reli- 
giosa in scholis, ubi catechesis quasi deprimitur ad gradum disciplinae profanae. 
Si educatio religiosa connectitur cum scholis, praesertim superioribus, iuventutem 
non attrahit, sed potius repellit, cum se quasi vi imponi videatur. 

5. Haec omnia valent pro conditionibus apud nationes excultas. In regio- 
nibus vero missionum, apud gentes non cultas res aliter se habent. Ibi Ecclesia 
simul cum educatione religiosa promovere potest et debet communem eruditionem 
et civitatem humanam. 

6. Quam ob causam quaestio de scholis catholicis remittatur potius ad 
conferentias nationales episcoporum. 

16 

Exc.mus P. D. CLARENTIUS ELWELL 
Episcopus tit. Conensis, aux. Clevelandensis 

It is very pleasing that the Second Vatican Council should recognize the 
pastoral importance of Catholic schools and devote an entire schema to the topic 
of education. 

The schema on Catholic schools appeals to me as being well planned and 
accommodated in many ways to present necessities. I would like however to 
make some general comments and also some specific recommendations. 

General points. 1 . Because many people today, even Catholics, speak and 
act as if education were synonymous and coterminus with instruction, which 
views only or at least especially the acquisition of knowledge and skill and the 
intellectual virtues, it would seem good to clearly distinguish instruction, which 
is concemed primarily with the intellectual virtues, from education which includes 
instruction but adds to it the proper formation of the will and the formation of 
good moral habits by means of the moral virtues (St. Thomas, De Magistro ). 

If such principies are to be presumed as already known to Catholics then at 
least a reference should be made to Divini Illius Magistri with the explicit mention 
of the fact that it is the basic papal document on the principies of Christian 
education. Many, de facto, even priests and some bishops do not know this 
encyclical as the basic statement of educational principies. 

2. In a day in which civil governments frequently consider themselves to be 
the primary and even the sole source of authority in education, it would seem 

good to assert for the Church not only a supernatural right to educate, but also 
the right of any society in the natural order (as is indicated on page 9, line 16) 
to form its members in accordance with its purpose. This could help non-Christian 
countries grant the Church its basic rights as regards schools. 

3. In view of the extraordinary benefits which have accrued to the Catholic 
Church in the U.S.A. because the Plenary Councils of Baltimore of the nineteenth 
century have urged and even prescribed that every parish should have its own 
parish elementary school, would it not be good for the Council to consider whether 
it can formulate a directive applicable to the entire world which would urge the 
necessity of parishes and dioceses supplying integral Catholic education for ali 
children where it is now lacking. 

Ordinarily, the only place where a Catholic child will receive systematic 
instruction in all the essentials of his religion together with parallel habit formation 
in the habits and virtues and practices of a Christian life is in a Catholic elementary 
school. Also it is only in Catholic school that the teacher has the freedom and 
the opportuni ty to apply to every subject matter field of secular instruction the 
corrective and directive influence of the principies of sound philosophy and correct 
moral and dogmatic theology, e. g., in literature, in history, in science, etc. 
A Christian child can hardly be formed to the mind of the Church without such 
systematic and basic religious instruction. 

4. In those States in which the Catholic school does not receive from the 
state the assistance to which it is entitled in distributive justice, and in which it 
therefore becomes necessary for Catholics to support their Catholic schools from 
their own resources, it is necessary to call to the attention of the faithful that 
this burden should not be borne only by the parents who have children in school 
but by all Catholics. 

In this regard it might be well for the Council to indicate that the post-conciliar 
revision of the Code of Canon Law must not only impose this obligation but also 
so change the law that poor schools in poor parishes can be aided by the Ordinary 
from the income of richer parishes so that a common Standard of education can be 
maintained for all children, the poor included; if you will, a sort of “ justitia 
distributiva catholica ”. 

5. Because education on the high school level (schola media ) is becoming so 
common, it is necessary to review the provisions of Canon Law as regards the 
exemption of religious in those things which have a bearing on the authority and 
obligation of the Ordinary to provide adequate secondary education for all his 
youth. The legislation should be such as to enable a bishop, who deems it necessary, 
to set up a system of secondary education which meets the spiritual, vocational 
and other needs of his young people in the entire diocese; the slow as well as the 
bright, the poor as well as the rich, those bound for college and university as well 
as those who are not (cf. page 12, line 19-37). 

Specific points. Page 7, line 17 (cf. page 8, line 32): The word absolutam 
{absoluta) is vague. Would "plena” be better? 

Page 8, line 35 to page 9, line 1. Would it be better to rearrange the sentence 
thus: “educationem integralem, physicam nempe et spiritualem, intellectualem et 
moralem, individualem et socialem, domesticam civilemque, estheticam etiam et 
ad statum vitae praeparandam et prae omnibus religiosam”. 

Page 9, line 6. After the words : “Munus educationis impertiendae” add 
“in ordine naturali”, “ut innuatur Ecclesiam habere ius supernaturale”. 

Strong insistence on the rights of the family seems to be leading some Catholics 
to believe that the rights even of the Church to educate are delegated to the 
Church by the parents. 

This point should be cleared. Do Catholic parents, because they are baptized 
members of the Church (or should one say: because, united with the clergy and 
religious they are the Church), do they have a right in the supernatural order also, 
to direct the religious and moral education of their children as well as, from the 
natural law, the right to direct the secular education of their offspring? Does 
such a right belong to Christian parents as a resuit of baptism? 

Page 9, line 16. The words “ceteris quoque humanis consociationibus impri- 
misque” should be omitted at this point. The rights of the state are of a higher 
order than the rights of other natural societies (the family also of course excepted) 
and so the rights of the state should be handled first and indeed separately as is 
indeed done in the rest of the paragraph. Then another paragraph should be 
added to vindicate the rights of other natural societies, e. g., labor unions, cultural 
associations, etc., if this is considered important. 

Page 9, No. 7 C. Perhaps this would be a good place to insert what I have 
suggested above (General Points, No. 2) namely the Church has a right in the 
supernatural order to promote and supervise education and that in those States 
in which she is denied the exercise of this right, she should insist that at least 
she should not be placed in a position inferior to even natural societies lesser than 
the state, who are conceded the natural right to form their members according to 
their proper ends. 

In a day in which the ChurclTs right in the supernatural order is ignored or 
denied, it might be well to claim a right even in the natural order also, such as 
belongs to ali societies in the state. 

II. De scholis catholicis in genere. Page 10, n. 8, line 1. After “ praecipua ” 
add “instructionis et”. 

Page 10, line 2. After “ efficax instrumentum sit ” add “ tum intellectum perfi- 
ciendi cum virtutibus intellectualibus tum voluntatem cum virtutibus moralibus”. 

Page 10, line 7. Omit “humanas” after “virtutes” and replace it with 
“omnes”. 

Page 10, line 24. Post: “scholae monopolium” addatur “etiam morale”. 

Page 10, line 33. “ tributa pro scholarum sustentatione ah omnibus soluta ”. 
Here it should be insinuated that taxes for schools come not only from individual 
families and tax payers, but also and largely from corporations and businesses. 
This will help rebut the argument of non-Catholics that they should not be asked 
to pay taxes for our religious instruction and education. 

Page 10, paragraph 10, line 35. After this paragraph another could be added 
indicating that Catholics have an obligation in conscience to support Catholic 
schools for ali Catholic children if the state neglects or refuses. This should be 
done with diocesan equalization between parishes so that ali, and not only the 
rich, will enjoy an adequate Catholic education. 

Such help is asked for indigent students in universities (cf. schema page 15, 
lines 10-11), so it should also be asked for pupils in elementary and intermediate 
schools. 

Page 10, A, " Fundamentalia ... 'Principia” . Among the “fundamentalia de 

Scholis Principia”, there should be a word about the necessity of the Catholic 
school and its value, e. g., page 17, line 8 (cf. Appendix I). In the present cir- 
cumstances it is only in the truly Catholic school that it is possible to impart to 
our children a complete, adequate and systematic knowledge of and habituation 
in their holy religion and its practices as well as to show the relation of religion 
to all other subjects and all of life. 

Most parents are unable to do this. Religious instruction once or twice a 
week is completely inadeguate to prepare the child of today to cope with the 
enormous amount of secular knowledge he acquires in school, or to secure the 
guidance he needs in an often highly secularized world. It is therefore the wish 
of the Holy Ecumenical Synod that Catholic schools be established where they 
do not exist or that they be brought into keeping with the principies and norms 
here established as well as those found in the Encyclical Divini Illius Magistri. 
This encyclical should be explicitly referred to by the Council as the Enchiridion 
for Education. 

Section 13 could then be altered in keeping with the above. 

Page 11, line 5. It is not enough to say of teachers, books, etc., that they 
shall be “christiano spiritu imbuta”. This should be strengthened with words 
such as these added to the above phrase: “they should also be directed by correct 
philosophical, pedagogical and theological principies”. The reasons: a) Frequently 
a school, Christian in spirit, is vitiated by erroneous principies which guide its 
curriculum or teachers; b) Some Catholics think certain subjects can and should be 
taught in public schools which are neutral or secularist. 

Page 11, line 23. After “foveantur” add “et promoveantur” or even stronger 
words. Trent prescribed seminaries to the great benefit of the Church. Vatican II 
should do the same for Catholic schools which are our best hope for the future. 

Page 11, paragraph 13. A paragraph could be added permitting Ordinaries 
to form a diocesan equalization fund with the help of parishes so as to help poorer 
parishes or students to establish a Catholic school, and to make it possible to 
finance a minimum Standard of education for all children in the entire diocese. 
In countries where this is necessary, this might be done nationally by the 
Conference of Bishops who would suggest or decide how such a minimum Standard 
might be financed and how the equalization formula should be worded. 

Page 11, paragraph 14. The first sentence should be changed; or after the 
first sentence something should be added to guarantee that the subject matter 
preparation and the pedagogical preparation of the teachers insures that they 
will know sound philosophy and theology as applied to the subjects they teach 
and the methods they use. Frequently, pious teachers are philosophically illiterate 
and theologically naive. The bishop should have the power to require the same 
minimum preparation of all teachers, lay and religious, exempt or not. 

This also applies to the professors in the universities and professional schools 
which train our teachers. They are often non-Catholic, and if Catholic, ignorant 
of correct philosophy and sound theology, having been trained in non-Catholic 
universities themselves. By this means, Catholic education is often seriously infected 
(cf. page 14, paragraph 21). 

Page 15, line 2. Add: In their investigations, these research workers are to 
be granted full liberty, in keeping however with the responsibility on their part 

of accepting the guidance of sound philosophy and revealed religion. Catholic 
schools should not a priori restrict earnest research workers from pursuing their 
investigations with full scientific liberty. 

Page 17, Appendix I. Page 17, line 7. “ Natura educationis describetur secun- 
dam quatuor causas: finalem, materialem, efficientem (supernaturalem et naturalem, 
instrumentalem quoque i. e. magister) et formalem (supernaturalem, gratia, per 
sacramenta et liturgia, etc., et naturalem i. e. virtutes intellectuales et morales)”. 
The Encyclical Divini Illius Magistri does not explicitly mention the formal cause 
of Christian education. 

Page 18 (II, b), or page 19 (III, 2, a-d). Add a section on Financing the 
Catholic schools: a) State support in distributive justice; b) Parish support of 
parochial school (where state fails); c) Parish and diocesan support of high schools, 
special schools, higher education; d) Diocesan equalization of support so that ali 
schools even in poor areas can pay adequate salaries, provide proper equipment 
and meet minimum standards. 

Appendix III. N. 8. The Preparation of Teachers for Catholic Schools. There 
is such great diversity among the religious communities, especially of women 
in determining the length, nature and content of the postulancy, novitiate and 
juniorate years that it is impossible for any college or university to arrange a 
schedule of classes which will maintain the sequence and selection of courses 
which is required by the state, accrediting associations and common sense. 

The Commission will therefore do Catholic education a great favor if it 
requires all religious communities in a given nation to follow the same schedule for 
postulancy and novitiate as regards length, time of beginning and ending, secular 
and religious subjects which can be taken in these years, etc. 

Or the Commission can give the National or Regional Conference of Bishops 
the authority in cooperation with the Religious Superiors to work out a satis- 
factory and praiseworthy arrangement, and solve this problem. Without such 
an arrangement many communities will continue to be very weak in the calibre 
of teachers they supply. This will harm Catholic education and its good name. 

N. 7. It would be beneficial if a single schedule of religious exercises could 
be worked out for all young religious who are attending college or university so 
that small numbers from various communities could join together for religious 
exercises (Mass, devotions, office, etc.). This would greatly help in getting them 
educated properly. Many communities could cooperate in having a common house 
of studies at a Catholic or other university. Canonical permission to do this 
would probably be necessary. 

N. 16 (cf. N. 12). In places where a satisfactory Catholic school does not 
exist, Canon Law should require that at least an elementary school be founded, 
preferably by the parish or with parish assistance, supplemented by diocesan 
funds. Where this is impossible systematic and complete religious instruction and 
training should be prescribed. 

This latter point leads to the necessity of having a provision in Canon Law 
by which the Ordinary can require all parishes to supply funds to assist poor 
schools and to erect schools where it is otherwise impossible to finance them, 
that is, a diocesan equalization fund, authorized by Canon Law. Public school 
systems in all nations have long exercised such charity toward the poor. It is long 
overdue for the Church to authorize similar action, e. g., every parish might 

contribute 5 per cent of its income to support the Diocesan Education Equalization 
Fund. 

Another point in the financing of Catholic education. Canon Law should have 
an explicit canon requiring all Catholics, whether they have children in school 
or not, to contribute to the proper support of Catholic education on all levels and 
according to ability. This of course would apply only in those countries in which 
the state did not finance Catholic schools. 

N. 9. The Secretarius Generalis for diocesan education (or vicarius episcopalis 
as elsewhere named) should be given jurisdictio ordinaria for the schools of the 
diocese. A Diocesan Superintendent of Schools can no more lead and administer 
a diocesan system of education without ordinary jurisdiction than a pastor can run 
a parish without it. 

To compete with state systems of education, a diocesan system of Catholic 
schools is required. It should have professionally trained leaders who have 
adequate authority. 

Post N. 16 add N. 17. A complete review of the matter of the exemption of 
religious as regards secondary education (scholae intermediae) is required. This 
(secondary education), is becoming universal in some countries and widespread 
in many others. It pertains to basic education in the more advanced nations. 
The Bishop of the diocese, therefore, needs and should be given unhampered 
power to set up a diocesan system of education which will meet the spiritual and 
other needs of his subjects. Many kinds and types of secondary schools are needed 
for this; complete control of the qualifications of teachers is also required. (Perhaps 
exempt religious should supply proof that their teachers meet state and diocesan 
requirements as regards preparation.) All lay teachers even in exempt schools 
should be certified by the diocesan school office. 


17 

Exc.mus P. D. ARMANDUS FARES 
Archiepiscopus Catacensis et episcopus Squillacensis 

1. Schema constitutionis de scholis catholicis mihi videtur quam diligentissime 
paratum, et in genere aptum ad discussionem in Concilio ex qua perfici sine dubio 
poterit. 

Nonnulla tamen, etiam ante discussionem conciliarem, notanda veniunt quae 
mihi opportuna videntur ad praedictum finem consequendum. 

2. De prooemio (nn. 1-5). Forsan magis clare et praecise indicari deberent: 

1) munus Ecclesiae educandi et instruendi omnes gentes ipsi demandatum 
esse ab ipso Domino, et esse universale ( = omnes gentes) et perenne (= per totum 
tempus). Hoc autem iure et officio Ecclesiae nullo pacto obstaculum poni iuribus 
familiae, et Status; sed ipsa iura familiae et societatis civilis corroborari veritate 
et gratia quae inest ipsi missioni Christi; 

2) consideratio fieri deberet etiam eorum principiorum universalium quae 
ab O.N.U. et speciatim ab U.N.E.S.C.O. prolata sunt: ita ut, si quaedam sint 
quae doctrinae Ecclesiae non cohaereant, caute et positivo modo (non polemico) 
edicantur in hoc prooemio a Concilio; 

3) ex agnitione quam Ecclesia habet iurium Statuum, deberet ab ipsis Sta- 
tibus — etiam non catholicis et non christianis — agnosci ius divinum Ecclesiae 
sive in educatione christiana suorum filiorum, sive in iure universaliore proprias 
condendi scholas etc. 

His declarationibus praemissis, haec Constitutio de scholis catholicis melius 
insereretur in tempus praesens mundi hodierni, et aptius omnes intelligerent qua 
ratione in Constitutione agatur de educatione, de scholis catholicis in genere, de 
universitatibus catholicis. 

3. I -De educatione. In nn. 6 et 7: de educatione agitur, iuxta principia a 
Pio XI inculcata in Divini illius Magistri. Bene quidem; sed altius inculcandum 
ius Ecclesiae (in n. 7, c ) post errores razzismi, nazismi, fascismi, communismi, qui 
post illas Litteras diffusi fuerunt et in tantas ruinas populos adduxerunt. 

4. II - De scholis catholicis in genere. A - Fundamentalia de scholis principia. 
In hac parte, quae nn. 8-10 complectitur, magis insistendum in reprobatione 
monopolii scholae ex parte Status, sive quoad illam quam gestionem (administra- 
tivam) scholarum vocant, sive quoad ipsa principia informativa educationis et 
instructionis (v. g. de Statu ethico, etc. qui errores duram habent pellem et diffi- 
cile moriuntur ...). 

B - Peculiares de scholis catholicis normae (nn. 11-17). Aliquid animad- 
vertere vellem circa n. 14, i. e. de accurata magistrorum formatione religiosa, 
scientifica et paedagogica, praecipue de hac, quae in ratione exercitii magisterii 
primum obtinet locum, et debet omnibus adiumentis hodiernis uti, quae ex psy- 
chologia etc. proveniunt. 

Optime dicitur in schemate: n. 14, pag. 11, lin. 34, de iusta mercede: ne 
appareat in scholis catholicis ex caritate dari magistris, quae ipsis ex iustitia com- 
petunt, ad sui suaeque familiae honestam et dignam sustentationem. Non ubique 
hoc evenit, sed ubi evenit, datur et ratio obiectiva (et subiectiva) iniustitiae, et 
aestimatio ipsarum scholarum minuitur, cum statim argui potest ad minorem ca- 
pacitatem docentium etc. 

5. III - De universitatibus catholicis. Etiam quae habentur in hac tertia parte 
an. 18 ad 25 bona et opportuna sunt sive ad officium catholicorum circa universi- 
tates confirmandum, sive in genere ad superiora studia ecclesiastica animos omnium 
alliciendos. 

Attamen votum promere liceat: ut in singulis Nationibus universitas seu 
saltem una Facultas theologica erigatur omnibus et praecipue laicis patens, qua et 
studia superiora Ecclesiae attingantur, et relationes cum scientiis modernis et cul- 
tura modernorum praesertim philosophica — in lucem ponantur, et optimi laici 
praeparentur ad munia sibi propria in organizationibus nationalibus et internatio- 
nalibus, praesertim Actionis catholicae et missionariae, profundius doctrina catho- 
lica intellecta et adquisita. 

In laicis enim cultis hodierni temporis maximum viget desiderium profundius 
attingendi rem catholicam, sed ipsis non cibum solidum plerumque praebemus, 
seu doctrinam non in sua vastitate sive analytice sive synthetice damus. Cursus 
speciales qui alicubi fiunt sunt peropportuni, sed non sufficientes, saltem iis qui 
altiora attingere valent et possunt. Nec praetereundum est multos esse qui sodales 
sunt Institutorum Saecularium, quibus frequentare etiam Facultatem Theologicam 
in Universitatibus Pontificiis ecclesiasticis prodest quidem, sed multoties deest 

contactus studiorum cum exigentiis vitae et culturae modernae. His et aliis perop- 
portune statueretur Facultas theologica, alicui Pontificiae Universitati affiliata, sed 
in se autonoma, ad finem peculiarem, de quo supra. 

Appendix II. Cum agatur de primis lineamentis, adumbratis a Commissione 
de Seminariis, de Studiis et de Educatione catholica, liceat statim quaedam tantum 
adnotare circa huiusmodi lineamenta. 

Animadversio praecipua est haec: in c. II, nn. 5-6, pag. 22, fit sermo de 
Facultate Philosophica; in nn. 7-10, pag. 23 de Facultate Theologica. Deinde in 
n. 11, statim transitus fit ad studia specializationis. 

Rogo, ut post n. 10, inserantur alii numeri in quibus pertractetur speciali 
modo de Facultate luris Canonici et etiam luris civilis (de qua unicum exemplar 
est in Pontificia Universitate Lateranensi). 

Studia iuris et utriusque iuris sunt summopere excolenda, sive ex exigentia 
materiae in se, sive ex criterio et aequilibrio quod ingerunt in mentibus studen- 
tium, sive ex necessitate quae alte persentitur habendi bonos canonistas qui munera 
multiplicia, cum vera peritia, explere possint in curiis et praecipue in tribunalibus 
ecclesiasticis. Ab omnibus fere episcopis agnoscitur carentia in hac parte, uti nota- 
tum pluries est in Commissione de disciplina Sacramentorum, cum de causis ma- 
trimonialibus agitur. Non desunt leges, bonae et experientia et praxi Ecclesiae 
comprobatae: desunt e contra numerice et circa peritiam iudices. Necesse est ut 
parentur huiusmodi servi iustitiae Ecclesiae Dei: et ideo de Facultatibus iuridicis 
explicite, et cum honore agendum est etiam in hac Instructione Conciliari quam 
Concilium suo tempore promulgabit. 

18 

Exc.mus P. D. ANGELUS FERNANDES 
Archiepiscopus tit. Heopatrensis, eoad, c.i.s. Delhiensis 

Praeter has animadversiones schema placet. 

1. Quibus gubernatio scholarum pertinet curam habeant ut magistros secum 
laborantes in apostolos efficiant et alumnos in viam caritatis practice introducant 
ita ut in futuro numerus apostolorum laicorum crescat. 

2. Quaeritur utrum normae quaedam suggeri debent ad scholas in territoriis 
missionum regendas ad acatholicos plus magisve destinatas. 

3. In schemate non est provisum pro liberis catholicis quibus vel desint 
scholae catholicae vel forse propter penuriam aliasve rationes ad illas ipsas scholas 
aditus non pateat. Res est maximi momenti. In eius levamen tum ex parte pastorum 
ecclesiae tum ex parte congregationum religiosarum scholas conducentium, conatus 
strenue fieri debent. Episcopi loci sit non solum munus sed et potestas rem in 
finem perducendi. 

'19 

Exc.mus P. D. SALOMON FERRAZ 
Episcopus tit. Eleuthernensis 

Nullum discrimen fit inter diversos typos scholarum catholicarum prout a reli- 
giosis, a laicis vel a Clero dioecesano reguntur, quarum diversa est administrandi 
ratio, atque instructio. 

Maximi, omnino, sunt faciendae scholae sic dictae elementares seu primariae, 
gratuitae, in regionibus popularibus, atque ruralibus, magis atque magis multipli- 
candae, analphabetismo ubique grassante. Hinc, iuxta mentem Pii XII sanctae 
memoriae, commendandum videtur Institutis religiosis, huic operi incumbendo a 
Fundatoribus erectis, ut ad pristinas traditiones redeant, non, tamen, neglectis 
hodierni temporis conditionibus adaptationibus. 

Aliquid de principiis et methodo, in educatione impertienda, a Concilio videtur 
esse attingendum, maxime relative ad sic dictam Scholam Novam, quae principium 
libertatis nimis contra auctoritatem acceptat; sive etiam relative ad demoqratisatio- 
nem iuventutis, et ad intensiorem spiritum christianum, in eis promovendam. 

Ad n. 8 in pag. 10. Selectio nimia, a paragrapho proposita, non bene conve- 
nire videtur nationibus iunioribus, ubi, ex una parte desunt sufficienter Instituta 
Superiora Gubernii, quod, hac de causa, Facultates et Universitates particulares 
fovet et protegit; ex alia parte, magnus omnino datur iuvenum utriusque sexus 
ad studia superiora concursus, quibus si ingressus ad facultates catholicas difficile 
redditur, ad Instituta profana, vel perniciosa vel saltem indifferentia adeunda, 
constringuntur. E contra, si facilius ad nostras iicultates admittantur, eorum 
meliori formationi consulere licebit, per ordinatam rationem doctrinae et moralis 
catholicae, sedulo per totum cursum superiorem scientifice tradendae, et, sic, ad 
futuros dirigentes Nationis, Ecclesia praesidet, parandos. 

Ad n. 10. Insistendum magis videtur in actione coniuncta episcoporum in 
exigendo a Guberniis auxilia pro scholis catholicis, pari omnino iure ac guberna- 
tivis; in urgenda lege de scholis catholicis frequentandis; ad stabilitatem oeconomi- 
cam Universitatum promovendam, cum nullo modo sufficiant pensiones alumno- 
rum, neque, auxilia gubernii et particularium, quae non facile dantur. 


20 

Exc.mus p. d. dominicus senyemon fukahori 

Episcopus Eukuokaensis 

Hoc schema optimas partes continet, etsi quaedam partes videntur esse minus 
utiles. Heu! sicut fere omnia schemata, silet de rebus maximi momenti, et prae- 
sertim de statu vigente in terris missionum, V. g. 1. Nil dicitur de munere apo- 
stolico scholarum in terris missionum. Etenim, scholae sunt optimum medium pro- 
pagandi ideas christianas apud infideles. Corda praeparant ad conversionem. 

2. Non satis scribitur de cautionibus adhibendis in frequentatione scholarum 
vel universitatum acatholicorum, ut constanter fit et fieri debet in terris missio- 
num propter raritatem scholarum catholicarum. 

3. Labor arduus et ardens professorum catholicorum, praesertim laicorum, 
nullomodo laudatur. 

4. Progressus scientificus et « spiritus investigationis » (esprit de recherche) 
non incitatur. 


63 

21 

Exc.mus P. D. RICHARDUS LESTER GUILLY 
Episcopus Georgiopolitanus 

Pag. 11, n. 13. Maximi momenti est ut Religiosi et Religiosae qui in scholis 
doceant saltem habeant gradus aequales academicos ac magistri laici. Secus magistri 
laici videntur inaeque tractari et ubi Status Civilis influxum habeat in scholis non 
immerito recusat approbare designationem religiosi officio magistri si religiosus 
gradum academicam praescriptum non habet. 

Ideoque volo submittere ut aliquid introducatur de responsabilitate Superio- 
rum Religiosorum ordinandi ut subiecti se parent ad gradus academicos. Hoc fieri 
potest post verbum « comprobandae » in lin. 32, pag. 11. 


22 

Exc.mus P. D. CAROLUS HERMANNUS HELMSING 
Episcopus Kansanopolitanus - S. Ioseph 

Hoc Schema, multis respectis, est generaliter meriti. Non solum iura in edu- 
catione parentum agnoscenda sunt, sed etiam cogitatio ad concedendam laicis, prae- 
sertim parentibus, vocem in administratione scholarum catholicarum applicanda est. 

Nonnulla consideratio « co-instructional » systemati educationis, per quod 
discipuli secundum sexum divisi sunt, sed in quo quibusdam partibus aedificiorum 
communiter uti possunt, facienda est. 

Oportet ut consociatio cum re publica in educatione agatur, et etiam “ shared 
time” systema studeatur. 

Ecclesia non solum scholas catholicas statuere debet, sed etiam educationem 
in scholis saecularibus adducere vel intra easdem « fermentum » fieri debet. 


23 

Exc.mus P. D. IOSEPH HOFFNER 
Episcopus Monasteriensis 

A. Laudanda in schemate. I. Schema — quoad doctrinam et disciplinam — 
visionem integralem totius quaestionis de scholis sub aspectu catholico praebet. 
Tale documentum conciliare pro tota ecclesia variis ex causis necessarium est: 

1. In tempore industriali educatio et schola apud omnes populos tantum 
momentum adeptae sunt uti numquam antea. Hic latet amplus campus apostolatus. 

2. Necessarie requiritur clarum et univocum documentum conciliare de 
scholis, cum etiam catholici ideas haud claras — quoad doctrinam et praxim — 
habeant, ita ut saepe incerte et valde remisse agant. 

3. In societate ideologice « pluralistica » multae tendentiae et systemata 
influxum in scholas exercere conantur, ita ut scholae catholicae grave damnum 
minari possit. Ea de causa doctrina catholica clare proclamanda est. 

II. Data magna diversitate conditionum in variis populis schema tantum prin- 
cipia generaliora statuit, ulteriores determinationes reliquens episcopis et confe- 
rendis episcoporum. 

III. Schema clare proclamat principia catholica, sed sine tono polemico. Sine 
omni asperitate iura singulorum hominum, familiae, ecclesiae et Status in campo 
educationis et formationis declarantur, non autem exclusive tamquam ius vindicatur. 

IV. In capite De Universitatibus Catholicis expresse tractatur de cooperatione 
professorum catholicorum etiam in universitatibus non catholicis: pag. 15, 
linn. 35 ss: « ut docti catholici etiam extra Universitates catholicas veritatem per- 
scrutandam ... promoveant, cum investigatione scientifica et docendi munere in 
civilibus Universitatibus, tum constanti scientifico commercio cum viris scientia 
egregiis ». In schemate universitates sic dividuntur: 

Universitas: 

Catholica-. 

Studiorum ecclesiasticorum tantum; 

Studiorum saecularium tantum; 

Studiorum ecclesiasticorum et saecularium (Universitas catholica complete 
sumpta). 

Civilis : 

Statalis (etiam cum facultate theologica, ut v. g. in Germania); 

Non statalis, ut v. g. in Statibus Unitis. 

V. Aperte postulatur, ut scholae et Universitates catholicae non tantum catho- 
licae sint sed etiam in campo scientifico tamquam exempla praecellant: « Qualitas 
potius quam numerus Universitatum catholicarum curari debet, cum melius sit 
paucas florentes habere quam multas languentes » (pag. 21. li nn . 18-20). 

VI. Instanter inculcatur cura pro futuris professoribus in Universitatibus: 

1. in facultatibus theologicis: «Curent praeterea Ordinarii loci ut, quos ex 
clericis scientiis colendis aptiores cognoverint, eos studiorum ecclesiasticorum prae- 
sertim Universitatibus et Facultatibus formandos committant » (pag. 15, linn. 4-7); 

2. in Universitatibus catholicis et non catholicis: « Curandum quoque est 
ut iuvenes praeclarioris ingenii sive catholicarum sive civilium Universitatum ... 
ad magisteria in Universitatibus suscipienda promoveantur » (pag. 16, Inn 2 ss.). 

VII. Laudabiliter affiliatio seminariorum maiorum studiis scientificis insigni- 
torum facultati theologicae universitatis proponitur: « Seminaria maiora dioece- 
sana et religiosorum particulari institutionis perfectione praecellentia, universita- 
tibus et facultatibus affiliari vel aggregari possunt ... » (pag. 25, linn. 9 ss.). 

B. Emendanda et addenda-. 

I. Ad prooemium. Textus prooemii ansam praebere posset opinioni scholam 
catholicam indebite extolli et alias formas educationis religiosae et praedicationis 
praetermitti. Ad hanc obiectionem praecavendam, in pag. 7, lin. 26, ex priori 
schemate sententia inseri posset: « Quod munus (scilicet conducendi homines in 
mensuram plenitudinis Christi) Ecclesia inde ab ipsis suae vitae exordiis praeprimis 
Divini Verbi praedicatione seu catechesi semper adimplere studuit. Quibus decursu 

temporum, maternae sollicitudinis amore ac intuitu ducta, alia in christiano populo 
efformando adiunxit subsidia, inter quae potissimas partes agebant et agent catho- 
licae scholae ». 

In pag. 7, lin. 17, loco « absolutam » dicatur « perfectam », quia absolutum 
aequi voce sonat. 

II. Ad caput « De educatione ». In pag. 8, lin. 32, loco « absoluta » dicatur 
« integralis ». 

In pag. 9, lin. 31, loco «Familia, Ecclesia et Civitas» dicatur: «Familia, 
Civitas et Ecclesia », quia est eadem enumeratio ac supra. 

In pag. 9, post lin. 33, mentio fiat institutorum pro erudiendis adultis Chri- 
stianis. Quare inserendum est: « praeter scholas catholicas cuiusvis generis opera 
vel instituta catholica pro erudiendis adultis christianis fovenda sunt ». 

III. Ad caput « De scholis in genere », In pag. 10, lin. 9, loco « temporale 
et aeternum » dicatur « naturale et supernaturale », quia naturalia quaedam sunt 
aeterna et supernaturalia quaedam sunt temporalia. 

In pag. 11, lin. 11, addatur: « sive in scholis catholicis ab auctoritate civili 
pro catholicis erectis ». Quia etiam haec forma scholae catholicae attendi debet. 

In pag. 12, lin. 6, deleatur « gravi ». In pag. 13, lin. 7, loco « ubi » dicatur 
« si ». « Ubi » localiter tantum intelligi potest. 

Cum in multis regionibus haud pauci liberi catholici scholas non catholicas 
frequentent, in pag. 12, lin. 9, inserendum est: « graviter postulandum est ut 
catholicis liberis scholas non catholicas frequentantibus religiosa instructio in 
ipsis scholis impertiatur. Curandum quoque est ... ». 

In pag. 12, lin. 38, post n. 17, inseratur novus numerus de scholis catholicis 
ab auctoritate civili conditis et sustentatis, ut v. g. in Germania et Austria, quae 
maximae utilitati sunt institutioni religiosae puerorum necnon aestimationi publi- 
cae ecclesiae. Quare addendum est: « inter scholas catholicas iure meritoque cen- 
sentur et commendantur eae quoque scholae, quae quibusdam in regionibus ab 
auctoritate civili pro discipulis catholicis eriguntur, dummodo universa instructio 
spiritu catholico sit imbuta. Principia hucusque recensita, imprimis de institutione 
religiosa et morali puerorum sub ductu et vigilantia Ecclesiae impertienda necnon 
de formatione magistrorum ab omnibus, ad quos pertinet, religiose serventur, 
salva sustentatione huiusmodi scholarum, quae ad curam civilis auctoritatis per- 
tinet ». 

IV. Ad caput « De universitatibus catholicis ». In capite de universitatibus 
catholicis de methodo scientifica dicitur: « Theologiae et philosophiae quaestiones 
praesertim speculativae pertractentur ad Angelici Doctoris rationem, doctrinam, 
principia» (pag. 14, linn. 15 ss.). Haec eadem methodus in schemate «De sacro- 
rum alumnis formandis » praescribitur (pag. 13, lin. 15, et pag. 14, lin. 9). Quae- 
rendum est, nonne in schemate quod pro tota Ecclesia valet ratio etiam habenda 
sit magnorum Patrum graecorum. Potestne theologia istorum Patrum sub « ratio, 
doctrina et principia » S. Thomae subsumi? 

In pag. 14, post lin. 20, inserenda est mentio facultatum theologicarum in 
universitatibus civilibus: « Facultates theologicae catholicae, in aliquibus univer- 
sitatibus civilibus cum consensu auctoritatis ecclesiasticae erectae, quae multum 
conferunt, ut non solum alumni scientifice religioseque formentur atque sacra 
doctrina evolvatur, sed etiam ut inter scientias saeculares vox catholica audiatur 

et Ecclesia catholica in amplissimo campo mundi moderni praesens sit, sollicitu- 
dini et favori episcoporum enixe commendantur ». 

Ad Appendicem II. Tempus in schemate pro studiis praescriptum nimis lon- 
gum est. Pro studiis ad lauream in Sacra Theologia post studia fundamentalia in 
philosophia et theologia per 6 annos protracta requiritur studium particulare trium 
annorum. Tunc denique incipi potest cum studiis ad lauream per congruum tempus 
protrahendis, quae iterum varios annos requirunt. 

Laudabiliter in schemate erectio moderna et institutio exemplaris universita- 
tum catholicarum postulatur. Tamen modus concretus ad expensas levandas, quae 
pro universitate moderna immensae sunt, non indicatur. 

24 

Rev.mus P. D. PAULUS IOSEPH HOFFER 
Superior generalis Societatis Mariae 

Dotes scholae catholicae bene explicatae sunt in schemate (pag. 11, n. 11): 
« Ea dumtaxat schola vere catholica est censenda, in qua tota instructio ac doctrina 
eiusque ordinatio tota, nempe magistri, studiorum ratio, libri ad quamlibet disci- 
plinam quod pertinet, ceteraque omnia in quibus alumnus versatur, christiano 
spiritu sint imbuta, atque imprimis religiosa instructio sub Ecclesiae ductu ». 

Attamen, aspectus quidam essentialis genuinae scholae catholicae transcuratus 
est: schola catholica in ipso ambiente scholastico tirocinium apostolatus esse debet. 
Apostolatus obligatio emanat a baptismate. Si apostolatus habitudo per ipsam in- 
fantiam et iuventutem idonea directione et exercitatione non acquiritur, probabile 
est numquam nascituram esse post scholae exitum. Quamobrem praeoccupatio apo- 
stolica in ipsa schola suscitanda et fovenda est, primo sub aspectu informationis, 
secundo sub aspectu actionis. 

1. Sub aspectu informationis. Alumni de Ecclesia et mundi statu quoad reli- 
gionis situationis magis ac magis certiores fieri debent. Ecclesiae necessitates cogno- 
scere debent omnes: statistica christianorum in variis regionibus terrae, defectus 
sacerdotum in multis regionibus, laicorum auxilii urgentia, etc. 

2. Sub aspectu actionis. Faciendo melius addiscitur quam audiendo. In ipsa 
schola et extra scholam actus apostolicos alumni perficere debent. Si in ipsa schola 
et familia non assuescuntur faciendi opera apostolatus, numquam postea hoc addi- 
scent et facient. Talis apostolatus exercitatio per operas catholicae actionis uti 
dicunt absolvitur. Haec operae non tantum vitae interioris stimuli esse debent, 
sed etiam apostolatus scholae. In omnibus scholis haec operae maxime fovendae 
sunt. 

Obnixe petitur in ipso numero schematis accurata instructio religiosa. Attamen 
mihi videtur quod aliquae normae dandae sunt quoad sequentia: 

d) Instructio religiosa, quia difficillima est, melioribus professoribus scholae 
committenda est. 

b ) Complicatio et abstractio, frequentissimae in textibus de religione, omnino 
evitandae sunt. Limitetur instructio ad essentialia. Explicatio magis biblica quam 
scholastica esse debet. Expositio moralis tractatus magis evangelica quam naturalis 
esse debet. 

c ) Religionis instructio melioris horae diei gaudere debet. 

d) Obnixe petenda est accurata formatio catechistorum. Non sufficit etiam 
in S. Theologia doctoratus. Plus valet methodus et paedagogicae capacitas quam 
scientia. 


25 

Exc.mus P. D. ANDREAS JACQ 
Episcopus tit. Cerasenus 

Pag. 8, n. 6, linn. 31-35 et pag. 9, n. 6, linn. 1-4. N. 6 dividendus est in 
duas partes: 

1) de natura educationis: recta educatio debet complecti totum hominem ... 
(explicatio); 

2) de iure iuvenum ad educationem: omnes homines, utpote personae ... 
(iustificatio). 

Pag. 11 (De scholis catholicis). Noia: Cum schola catholica praecipuum forsan 
locum obtineat inter media quae ad propagationem fidei spectant, desiderantur 
in hac constitutione quaedam principia quae eas promoveant ad Regnum Dei dila- 
tandum inter acatholicos quibus datur educatio moralis et socialis, et in quantum 
fieri potest etiam religiosa. Principia quoque quibus abusibus praecaveatur, ne 
quandoque scholae nomine potiusquam re catholicae aperiantur. 

N. 11, lin. 10: addatur: ... « sive tandem in scholis quae instituuntur praeser- 
tim ad Fidem propagandam inter acatholicos ». 

N. 13, lin. 27, addatur: ... « Sive pro pueris vel adultis acatholicis vel iam 
catechumenis ». 

Pag. 14, n. 21, lin. 29 (De Universitatibus). Ante: « in omni Universitate 
catholica » addendum est: « Curandum ut omnis Universitas vel Facultas catholica 
habeat oratorium in quo studentes a fonte Sanctissimae Eucharistiae haurire gra- 
tiam et sapientiam venire possint. Curandum ut adsint etiam moderatores pietatis 
docti, qui curam animarum iuvenum habeant. Praeterea, in omni Universitate ... » 
(ut in lin. 29 ...). 

Pag. 15, n. 23. Opus est loqui de studentibus acatholicis qui frequentant Uni- 
versitates catholicas. Pauci sunt forsan in regionibus catholicis, sed numerosissimi 
in territoriis missionalibus. 

Pag. 15, n. 25. Haec forma apostolatus aliquoties efficacior videtur quam 
creatio Universitatum catholicarum, praesertim in missionalibus territoriis, ubi 
professores catholici sunt pauci et subsidia modica. 

Pag. 17. Appendix I. In diversis -capitibus hic adumbratis, sperare licet ut 
ratio habeatur scholarum catholicarum in vastis regionibus Africae, Asiae etc. ..., 
in quibus longe maior pars alumnorum adhuc sunt acatholici, inter quos per soli- 
dam educationem fides est propaganda. 

26 

Rev.mus P. D. IOANNES B. JANSSENS 
Praepositus generalis S.I. 

Hoc schema, quo nitide et firmiter affirmantur principia tanta claritate et 
firmitate ut nescio an hucusque iam factum sit, in genere multum placet. 

Unum tamen in schemate invenitur quod crediderim nedum profuturum, no- 
citurum progressui scholarum catholicarum: nempe, ubi de Universitatibus agitur, 
apparet tendentia ad maiorem usque « centralisationem ». Iamvero crediderim 
longe maiorem progressum Universitatum esse exspectandum e contra a « decen- 
tralisatione », seu a reditu ad autonomiam Universitatum, qualis olim vigebat, et 
a qua Universitates maximi nominis ad nostros usque dies vim et famam obtinue- 
runt. Nostra enim aetate Oxford et Cambridge a nulla potestate centrali, nec 
Ecclesiae nec Status pendent et diriguntur; Universitas Lovaniensis de facto magna 
autonomia fruitur, invigilantibus utique episcopis regionis. Et exempla plura 
adduci possunt. Auctoritativi Status moderni nobis videntur quandoque exempla 
unitatis et vigoris; dum re vera, partium suarum « suppletivarum » seu « subsidia- 
riarum » obliti, bene multas « initiativas » foecundas comprimunt. Historia Eccle- 
siae tota quanta est in historia « initiativae » privatae, ab Auctoritate probatae 
et paterne, non auctoritative, directae. 

Aliqua particularia. N. 4 et ss. (pag. 22 et ss.). Minime persuasus sum muta- 
tionem quae inducitur in studia academica, profuturam esse Ecclesiae. Etenim, dum 
nunc quadriennium ad Licentiam connotat studia multo profundiora quam solent 
esse in seminariis, quadriennium ad Baccalaureatum de facto mox descendet ad 
gradum studiorum in seminariis usitatum. Episcopi autem pauciores iuvenes mit- 
tent ad studia biennii ad Licentiam, quam nunc mittere solebant ad quadriennium 
Licentiae. Hinc, pauciores erunt in Ecclesia sacerdotes profundius in theologia ex- 
culti. « Le mieux est parfois 1’ennemi du bien », recte dicunt Galli. 

Potius proposuerim ut servetur hodiernum quadriennium ad Licentiam; ut haud 
facile concedatur seminariis et domibus studiorum apud religiosos, nisi re vera 
excellant, aggregationem vel affiliationem (quibus gradatim reditur ad statum ante 
Constitutionem Deus scientiarum Dominus ); ut requisita ad Lauream fiant graviora 
(Laurea ne obtineatur uno anno studiorum post Licentiam!); ut ne tanta facilitate 
admittantur ad docendum in seminariis Licentiati sed saepius exigatur Laurea. Li- 
centiatus exigatur v. g. ad docendam religionem in scholis saecularibus altioris gradus 
(Facultatibus, Universitatibus), in seminariis regionum ubi minus alta est cultura 
et similia. 

N. 11, pag. 11, lin. 8: deleverim verba « actu iuridico ». Etenim non paucae 
optimae scholae catholicae natae sunt ante saeculum et amplius, in regionibus 
quae tunc temporis erant adhuc in stadio primitivo vix inchoatae missionis; et 
ulterius in regionibus missionum tales nascuntur, paulatim crescendo. Saepe tales 
scholae non erectae sunt nec approbatae « actu iuridico », sed duce et promovente 
episcopo, actu orali tantum. Ne inquietentur! Sufficiat proinde dicere « ipsa aucto- 
ritate ecclesiastica probatis vel erectis ». Et certe ne inquietentur scholae quae 
longa iam praescriptione sibi iura acquisierunt. 

N. 14, pag. 11, lin. 32: dicatur « etiam titulis academicis si videbitur com- 
probandae ». Ne se alliget Concilium isti superstitioni modernae de « titulis aca- 

demicis ». Quotquot tales titulos consecuti sunt, norunt quam parum re vera signi- 
ficent. Et quae sit « disproportio » inter titulos academicos quos Status passim re- 
quirunt, et officium docendi in specie in scholis secundariis. Et omnes novimus 
magistros, ceteris longe praeclariores in re sua, qui titulis academicis non gaudent. 

N. 19, pag. 13, lin. 14: non paucae nunc existunt Universitates catholicae, 
praesertim de disciplinis profanis, quae ab episcopis iam ante longum tempus sunt 
approbatae, non autem a S. Sede. Illae ne inquietentur, nec eis denegetur, contra 
omnem rerum veritatem, immo evidentiam, nomen « catholicarum ». 

N. 19, pag. 13, linn. 21-24: secundum id quod initio de hoc schemate dicebam, 
velim ut hae lineae supprimantur. Maior concedatur Universitatibus autonomia, 
nedum cogantur ad sese magis subiciendum auctoritati centrali, quae eorum pro- 
gressum magis remorabitur quam promovebit. 

N. 21, pag. 14, linn. 29-31: rationabile non est exigere ut in omni Universitate 
catholica, etiam disciplinarum profanarum, adsit « Facultas » vel saltem « Institu- 
tum » theologicum. Maiore moderatione dicatur uti n. 18, pag. 25, linn. 20-21 
recte dicitur: « aut Facultas, aut Institutum, aut schola religionis ». Quod hic 
in textu requiritur, mere abstractum est nec respondet rerum veritati concretae. 

Pag. 24, n. 11, linn. 15-16: bene multa studia ad Facultates philosophicas 
et theologicas pertinere dicuntur; et non immerito. Nimium tamen videtur « lit- 
teras humaniores », utut christianas, ad eas trahere. 

N. 12, pag. 24, lin. 19: convenitne ut Concilium oecumenicum Ecclesiae ad 
res adeo secundarias descendat quales sunt « varii ordines professorum »? Quam 
rem irreverenter sed non sine seria consideratione vocarem quoque « modernam 
superstitionem ». 

27 

Rev.mus P. D. SIGHARDUS KLEINER 
Abbas generalis S. Ord. Cist. 

Ad Appendicem II. N. 5. Biennium post baccalaureatum in philosophia ad 
consecutionem licentiae docendi praescriptum iustificari quidem potest mole mate- 
riae ibi tractandae aliquo modo, attamen timendum est, ne ita numerus ecclesiasti- 
corum studio philosophiae scholasticae se dantium adhuc minor evadat. Philosophi 
inter ecclesiasticos satis rari sunt, unde, Si nimia postulantur, adhuc pauciores erunt. 

Praesertim ecclesiasticis licentia in s. theologia ornatis ordo actualis conservari 
deberet, et unico nempe anno licentiam in philosophia obtinere possint. 

Nn. 7-9. Duplex ordo studiorum propositus, fundamentalis nempe et specia- 
lizationis, praesertim ob numerum annorum praescriptorum, facultatibus theologicis, 
sed et ipso clero non parvas difficultates causaret. 

Nam ex una parte in novo ordine necessario augeri deberet numerus professo- 
rum, dum ex altera parte numerus discipulorum tam in cursu fundamentali quam 
in illo specializationis diminueretur. 

Res quoad augendum numerum professorum per se patet: lectiones et disci- 
plinae tradendae multiplicantur, unde et professores. Eodem tempore cursum fun- 
damentalem in facultatibus mirior numerus frequentabit, nam ad gradus academicos 
pauciores quam nunc aspirabunt et cursum fundamentalem in seminariis vel insti- 
tutis minoribus etiam rite peragere poterunt, immo ex huiusmodi institutis cursu 
fundamentali absoluto certe ad cursum specializationis — ad summum praemisso 
quodam examine — transire poterunt (cf. etiam n. 16). 

Hoc modo in fine non solum numerus ecclesiasticorum gradibus in s. theologia 
insignitorum erit multo minor (de cuius effectu adhuc infra), verum etiam cultura 
theologica ipsa clericorum diminuetur, nam plurimi eorum qui hodie facultates 
theologicas frequentant, in futuro — quoad gradus eodem effectu! — theologiae 
in parvis institutis operam dare poterunt. 

Ita multo minor evaderet iterum numerus ecclesiasticorum laurea insignito- 
rum, quod factum reputationi Ecclesiae noceret, cum hodie fere omnes professores 
etiam scholarum mediarum iam laurea decorentur, qui laurea insigniti sacerdotes 
non-laureatos uti indoctos facile despicerent. 

Difficultates speciales crearentur ita pro facultatibus theologicis universitatum 
statalium (praesertim in Germania et Austria), ubi adhuc hodie differt ordo stu- 
diorum facultatum theologicarum ab illo in Constitutione Apostolica Deus Scien- 
tiarum Dominus praescripto et ubi ecclesiastici et laici in sex (immo saepissime in 
quinque!) annis insimul biennium philosophiae scholasticae et lauream in s. theo- 
logia obtinere possunt. (Patet quod filii harum nationum paucissimi novo ordine 
introducto in futuro Romam peterent, tanta discrepantia in exigentiis quoad lau- 
ream in s. theologia acquirendam perspecta). 

Idea propositioni subiacens est bona valde et laudanda, nempe ex una parte 
desiderium augendi ecclesiasticos munus docendi suscepturos maiori scientia quam 
hoc in ordine actuali studiorum fit et, ex altera parte, visio necessitatis distinguendi 
in methodo docendi inter cursus fundamentales et cursus speciales. Sed idem 
effectus — - vel fere idem — obtineri poterit alio modo, nempe si firmis manentibus 
praescriptis actualibus circa gradus (post annum secundum baccalaureatus, post 
annum quartum licentiatus et anno quinto laurea, si quis tam brevi tempore huius 
capax est), introducatur novus gradus , qui vocari posset magisterii, qui gradus 
studia post lauream obtentam adhuc specialia requireret, in similitudinem gradus 
magisterii in Universitate Catholica Lovaniensi iamdudum introducta. 

Quapropter proponimus, ut post secundum (vel si melius placet: tertium) 
annum studii theologici conferatur gradus baccalaureatus in s. theologia, post 
annum quartum — examine de « universa » theologia praemisso — licentia docendi, 
in fine anni quinti possit iam acquiri gradus doctoris et post duos alios annos, dis- 
sertatione maioris momenti et molis conscripta et defensa, gradus magistri. Qui 
gradus exigi posset a futuris professoribus facultatum theologicarum. 

28 

Exc.mus P. D. MICHAEL KLEPACZ 
Episcopus Lodzensis 

1. Educatio integra. Prooemium schematis diei 7 martii an. 1963, pag. 3, de 
iure ad educationem integram loquitur et tum aspectus eius indicat. Aspectus ergo 
educationis sunt, physicus, intellectualis, technicus, moralis et religiosus. Punc- 
tum 11 eiusdem schematis addit adhuc educationem professionalem, specialem et 
iterum technicam educationem memorat. Punctum 21, pag. 12 educationem socia- 
lem addit et iterum religiosam et moralem citat. 

Sed educationi sub respectu naturali et supernaturali procul dubio plures sunt 
aspectus, nimirum: physicus, intellectualis, professionalis, sexualis, socialis, natio- 
nalis, politicus, internationalis, humanus in genere, estheticus et poly technicus. 

In schemate non sunt enumerati aspectus sexualis, nationalis, politicus, inter- 
nationalis, humanus in genere ac estheticus. 

Homo utpote unicum totum consideratus cum fundamento in re immortalem 
animam manifestat. Inde ius educationis integrae aspectum religiosum et moralem 
postulat iuxta principium illud « non est moralitas nisi a Deo ». 

2. Centralis idea educationis . Centralis educationis integrae idea fides in Deum 
est. In tali educatione homo innititur Deo et gratiae eius et non iure naturae tantum. 
Ideo aspectus religiosa et moralis educatio nulla re suppleri valent. 

Unusquisque educationis aspectu proprium characterem et valorem habet. 
Unicuique autonomia est. Plenum vero valorem unusquisque recipit, cum religione 
et religiosa moralitate innititur. Exinde exoritur necessitas, ut educatio valoribus 
religionis et moralitas perficiatur, oportet enim hominem ita educari, ut aliquem 
valorem in vita repraesentet, et ut aliquid in vita sua perficiat. Hic autem finis asse- 
quendus ab unoquoque in vita sua medium constituit, ut homo educetur « in men- 
suram aetatis plenitudinis Christi » ( Eph . 4, 13). 

3. Integra educationis placita. Educationis ambitus et profunditas placitis tem- 
poris respondere debent et continuo eius progressui inservire. 

4. A quo sustentandae sunt scholae. Omnibus scholis, fundatis tam a minoribus 
statu moralibus personis (v. g. a particularibus familiis), quam ab illo maioribus 
organisationibus (v. g. ab Ecclesia Christi) ab illo statu sunt tribuenda subsidia, 
cui scholae discipuli pertinent. Cum enim cives omnes tributa etiam pro educa- 
tione solvunt, non est eis denegandum ius exigendi, ut status illos in sustinendis 
expensis educationis adiuvet. 

5. Instructio educationi inservit. Has observationes exponens affirmo instruc- 
tionem medium esse tantum ad educationem assequendam, quae rursus ad veri- 
tatem tendit. 

* * * 

De scholis Catholicis et de Studiis Academicis. 

1. Ut quilibet homo in societate humana vivens, characterem suum evolvat 
atque ut scientiam vitae suae necessariam adipiscatur, ius nativum habet, ut edu- 
cetur; et iis, quibus aliorum cura est, gravissima inest obligatio eos educandi. 

2. Ius et officium pueros et iuvenes educandi primario ad parentes educando- 
rum spectat et ad eos, qui parentum tenent locum. E mandato Christi et Ecclesiae 
ius ac officium est curandi, ut liberi educationem recipiant, primario in rebus reli- 
gionis, secundario autem aliis in rebus cum christiana religione connexis. 

3. Quum omnes catholici in determinata familia et in determinato statu orti 
ad Ecclesiam Christi pertinent, et quum familiae, et statui et Ecclesiae ius sit 
pueros educandi, maxime est promovenda cooperatio in materia educationis inter 
familiam, statum et Ecclesiam. 

4. Ecclesiae ius est scholas proprias cuiusvis gradus et generis condendi et 
per se vel per alios regendi. 

5. Ut schola aliqua vere catholica dici possit, insigniatur oportet sua obiectivi- 
tate, veri nominis tolerantia erga alios homines eorumque systemata. Profunditas 
investigationum scientificarum in ea eluceat, ita, ut secundum celebre adagium 
« non multa in illa doceantur, sed multum ». Schola catholica debet unire veritates 

ordinis experimentalis cum veritatibus dogmaticis et moralibus; tendere debet ad 
educandos homines sapientes et honestos. 

Ut aliquod institutum schola Ecclesiae esset, praeterea debet ad aliquam eccle- 
siasticam personam moralem pertinere, vel saltem ab illa dirigi. 

6. Quum parentibus primarium ius sit liberorum educationem curandi, non 
est eis neganda libertas scholam, quam maluerint, eligendi. Eadem de causa quod- 
libet scholare monopolium — speciatim ex parte status — repudiandum est. 

7. Perfectio scholae catholicae omnimode pro viribus curanda est. Institutio 
religiosa in ea tradatur et studiosis praxis religiosa facilior reddatur. Magistri sunt 
in ea in numero sufficienti, ne nimio labore onerentur; exemplari magistri emi- 
neant oportet vita. Rationes studiorum in talibus scholis saltem exaequent easdem 
rationes in scholis publicis; disciplina in scholis catholicis sancte et religiose ser- 
vetur; didactica et paedagogica subsidia pro viribus suppeditentur. 

8. Praeparatio magistrorum in catholica scholis docentium certe non debet 
esse minor illa, quae praescribitur pro talibus scholis in regionibus. Studia acade- 
mica vel alii tituli pro variis scholarum generibus praescripti etiam a magistris 
in scholis catholicis exigantur. Eadem valent praecipue pro magistro religionis, 

9. Ad uniformitatem in re scholari obtinendam condi oportet munus secretarii 
generalis pro rebus scholaribus pro singulis dioecesibus, vel potius pro tota natione. 

10. Quoniam omnes scholae eundem principalem finem prosequantur, qui 
est sapientis et honesti hominis educatio, scholae catholicae inter se et etiam cum 
scholis non catholicis cooperentur oportet. 

11. Propter necessariam in agendo uniformitatem, opportunum videretur, ut 
coetus seu conferentiae episcopales nomine omnium in natione Ordinariorum com- 
muni consilio elaborent ea, quae sunt necessaria, ut studiorum rationes, discipu- 
lorum sustentationem etc. 

12. Can. 1378 de privilegiis doctorum fortasse in illam Codicis partem, quae 
de privilegiis clericorum agit, transferatur. 

13. In scholis catholicis omnino prohibenda est quaevis mercaturae species, 
scholis huius generis aliena et indigna. 

14. Omnis materia in canonibus 1372-1383 quoad scholas collecta, in futuro 
Codice magis organice et logice conformetur oportet. 

Quoad universitates. 

1. Ut universitas catholica condi valeat, necessaria sunt opportuna aedificia, 
cum opportuna bibliotheca et cum scientificis labora toriis. Curandum est, ut pecu- 
nia habeatur pro sustinenda universitate. Necessarii sunt bene praeparati magistri. 
Studiosi universitatis scholam secundariam antea absolvere debent. 

2. Singulae facultates universitatum suum ordinarium curriculum studiorum 
habeant; cuius finis est, ut facultatis absolventes professionem, quam didicerunt, 
exercere valeant, ut e. g. iuristae, homines litterarum etc. Praeterea in unaquaque 
facultate detur cursus specialisationis, ubi studiosi, duce professore, addiscant 
scientificas methodus, diversas pro diversis disciplinis. 

3. Unaquaeque universitas catholica habeat oportet theologicam facultatem, vel 
adnexum Institutum religionis, vel saltem theologiae cathedram. 

4. Ut viri docti et studiosi cognoscant illuminatas luce fidei doctrinas et veri- 
tates, creanda sunt in catholicis Universitatis specialia Instituta investigationis 
scientificae. 

29 

Exc.mus P. D. FRANCISCUS GERARDUS CONSTANS KRAMER 
Episcopus Lunganensis 

Expedire mihi videtur, S. Concilium Oecumenicum fiduciam ac respectum 
proclamare ardui illius laboris eorum, qui veritatem in quavis provincia explo- 
rant ac scientiarum progressum promoveant, eos benigne incitando, ut hanc veri- 
tatis inquisitionem considerent ut sanctum munus sacramque erga Ecclesiam et 
humanum genus responsabilitatem. 

Non mihi videtur esse Concilii Oecumenici inquisitionem theologicam quasi 
unice coniungere ac ligare cum doctrina unius theologi, quam maximus et illustris 
ille sit. Si in textu huius schematis aliquid de doctrina Aquinatis sit dicendum, 
mihi sufficere videtur stipulare « opus theologicum esse peragendum praelucente 
exemplo Angelici Doctoris ». 

30 

Exc.mus P. D. IOANNES IOSEPH KROL 
Archiepiscopus Philadelphiensis Latinorum 

In genere. Proposita schematis constitutionis de scholis catholicis res omnes 
nostra aetate ad scholas bene gerendas pertinentes prorsus praeclare tractant et 
omnino approbanda sunt. Paucissimae, ergo, sunt animadversiones faciendae. 

In specie. 1 . Pag. 10: De scholis catholicis in genere (Fundamentalia de scholis 
principia): De duplici scholae fine ultimo veritatem necnon virtutes humanas spec- 
tante, satis dicitur; itidem de scholarum libertate et sustentatione. 

2. Pagg. 11-12: Peculiares de scholis catholicis normae: Descriptio scholae 
vere catholicae dotum apta et sufficiens est. 

Opportunae sunt admonitiones de communitatis christianae cognitione atque 
aestimatione momenti educationis christianae et finis ac libertatis scholae catho- 
licae; de scholarum catholicarum coordinatione et cooperatione dioecesana, regio- 
nali, nationali et internationali. 

3. Pag. 13: De universitatibus catholicis-. Nostrae atque futurae aetati admo- 
nitiones datae aptae et prudentes sunt. Universitas catholica momentum ampliorem 
in dies attingit propter numerum ingentiorem iuvenum qui ad eius cursus accedunt 
et numerum crescentem ipsorum cursuum. 

31 

Exc.mus P. D. LORAS. THOMAS LANE 
Episcopus Rockfordiensis 

N. 12, pag. 11. Addendum istud paragraphum: « Ad promovendam forma- 
tionem moralem alumnorum et ad praeservandam unitatem directionis spiritualis, 
enixe commendatur ut Director spiritualis constituatur in scholis mediis et supe- 
rioribus ». 

32 

Exc.mus P. D. IOSEPH LOPEZ ORTIZ 
Episcopus Tudensis-Vicensis 

Ad app. II. Ut aptius materia ordinetur opportunum videtur ut ex sectione I 
et IV una efficiatur in qua communia componantur tam universitatibus vel facul- 
tatibus studiorum ecclesiasticorum, quam saecularium, quae prima sectio consti- 
tueret. 

Quaedam quae ut propria in sectionibus II et III inveniuntur tum universi- 
tatum studiorum ecclesiasticorum, tum saecularium, ut generalia in hac sectione I 
melius ordinarentur, ut quae in nn. 6, 9, 13, 15, 22 et 23 continentur. Ex 
nn. 6 et 9 quae peculiaria sunt facultatibus theologiae et philosophiae suo loco con- 
siderare possint. Ast exigentiae minimae ad lauream conferendam universis facul- 
tatibus communia videntur, e. g. copia magistrorum subsidiorumque: quaedam 
specialia studia: initiatio in laboribus scientificis investigationis: immo et iudi- 
cium de thesi doctorali, ut de fructibus huius initiationis. 

Ad n. 12 quaedam addenda proponuntur, ita ut hoc modo initium complea- 
tur: « Professorum in universitatibus et facultatibus varii habeantur ordines. In 
statutis uniuscuiusque universitatis vel facultatis stabiliantur quae pro unoquoque 
gradu requirantur, et ordinario modo ad gradus superiores, professoris nempe ordi- 
narii vel stabilis, ne quis assumatur, quin antea ad tempus docuerit ut extraordi- 
narius vel temporarius ». 

Ut complementum n. 6 haec etiam proponuntur: « Semper iudicium exqui- 
ratur magistrorum aliarum universitatum vel facultatum, civilium etiam, antequam 
quis in numero professorum cooptetur ». 

« Ad thesim doctoralem iudicandam semper vocetur professor aliarum uni- 
versitatum civilium ». 

Ex novo haec etiam proponuntur: « a) Cum universitas vel facultas cuidam 
instituto religioso concreditur, hoc nullo modo secum fert, ut magistri tantum- 
modo seligantur ex sodalibus instituti. Immo et oportet ut ex aliis familiis reli- 
giosis, ex clero saeculari et ex doctis laicis magistri nominentur ». 

b) Ut universitas erigatur, vel ex novo, vel etiam ex facultatibus iam existen- 
tibus, quaedam exigantur ex generali lege. Inter ea, sequentia: « 1) Ut in quibus- 
dam, ad minus, facultatibus laurea doctoralis conferri possit. 2) Ut complexus 
facultatum vel scholarum in quibus disciplinae et praxis technicae traduntur, aliis 
facultatibus compleantur, in quibus scientiae ad culturam humaniorum attinentes 
debite colantur ». 

Ad n. 5 sectionis II, pag. 22. Ordinatio studiorum in facultate philosophiae 
plus aequo adhaeret hodiernae praxi, quae revera non fructibus commendatur. Bien- 
nium servat ad bachalaureatum « ab omnibus clericis peragendum », quod revera 
frequenter in seminario nec superat, nec superare quidem valet, quod in studio- 
rum ordine saeculari vocatur schola media. Si in universitatibus ita biennium ordi- 
nari debet ut alumni « ad altiora studia philosophica excolenda apte instruantur » 
nec hoc quidem peculiare universitatis videtur, sed potius propaedeuticum. 

Praeterea hoc biennium altero completur, ita ut in primo, philosophia scho- 
lastica colatur, alterum quod ut specializationis notatur, dicetur philosophiae et 

scientiae recentioris aetatis, quod primo intuitu interpretari posset, quasi si mens 
Concilii esset philosophiam scholasticam tantum coli debere quantum prodest « ad 
altiora studia philosophica postea excolenda: et quidem haec altiora studia nihil 
aliud esse quam recentiora systemata philosophica. Hoc revera mentem non esse 
schematis certe constat, cum aliis in locis commendet magisterium Doctoris Ange- 
lici, ad cuius rationem, doctrinam et principia quaestiones philosophicae pertrac- 
tare iubet. 

Certe et ordinatio studiorum clariori modo explicari oportet, immo et aliam 
ordinationem instituere, in qua cursus philosophici maturiori praeparatione aggre- 
diantur et species vitetur minoris studii in Ecclesia erga scientias philosophicas. 

Meliori modo ordinarentur studia in facultate philosophica, si ad exemplum 
facultatis theologicae, — et sublata specie minoritatis — triennium instituatur, 
post studia ecclesiastica peracta, in quo et fundamenta syntheseos Doctoris Angelici, 
et progressus scientifici, et tentamina recentioris vel posthabitae aetatis vel aetatum 
ad veritatem adsequendam sincere recolantur, et ea denique pervestigentur, et 
edoceantur quae in aliis facultatibus philosophicis de more et pervestigantur et 
edocentur. 

In primo anno rite peracto bachalaureatus conferri potest, annis secundo et 
tertio licentia. Ad lauream peculiaria studia peragi debent, in quibus ad investiga- 
tionem propriam et personalem alumni educantur, et denique thesis ad lauream 
ita conficiatur ut in dispositionibus generalibus stabilitur. 

33 

Exc.mus P. D. IOANNES CAROLUS McQUAID 
Archiepiscopus Dublinensis 

Ausim dicere schema nullibi pericula urgere quae hodierno tempore in uni- 
versitatibus saecularibus iuvenibus latere. 

Facilius a parentibus et magistris concluditur iuvenes, in scholis secundariis 
etiam proprie catholicis formatos, eo ipso ita maturuisse ut agnosticismo resistere 
possint qui latissime serpens haec occupat instituta. 

Exitus vero infelicissimus praesertim quoad fidem: exinde vita, si vere catho- 
lica dicenda sit, usque ad finem omni ex parte liberalismo infecta. 

Parentes quidem catholici ob rationes ex emolumento sociali deductas filios 
in universitates saeculares incuriose mittunt. Ex culpa culpam gignit, nam et ipsi 
filii filios suos tandem talibus institutis sunt commissuri. 


34 

Exc.mus P. D. OCTAVIANUS MARQUEZ TCRIZ 
Archiepiscopus Angelorum 

1. Laudo iterum atque iterum optimum laborem, synthesim praeclaram, in 
qua diversa antiqua schemata in compendium redacta sunt. Unde plura quae dicere 
possem in laudem, brevitatis gratia omitto. 

2. Dolendum mihi videtur quaestionem in schemate non tractari de co-edu- 

catione, siquidem multis in nationibus magni momenti est, et valde agitatur. 
Utique fateor diversas opiniones esse, immo et praxim diversam esse in nationibus 
variis. Sed mihi videtur Concilium non posse hanc quaestionem ignorare. Unde 
mea humilis sententia esset: Quando de scholis « vere catholicis » (pag. 11, n. 11) 
agitur, occasio optima praebetur ad verbum faciendum hoc modo: ad normam 
Pontificiorum Documentorum, principia generalia de co-educatione inter catholicos 
stabilire, ac dein, attentis hodiernis mundi adiunctis sat diversis, Conferentiis Epi- 
scopalibus facultatem relinquere ut normas circa materiam edant. 

3. In pag. 7, linn. 28 et 29: ex usu verbi « tot » mihi videtur in bona lati- 
nitate sensum remanere incompletum. Melius esset dicere « plura », vel antepo- 
nere « Ideo saeculorum decursu ... » (lin. 27). 

4. In pag. 9, n. 7: Siquidem ordo est « Familia, Civitas, Ecclesia », idem ser- 
vandus ordo esset in linea 31: « Familia, Civitas et Ecclesia ». 

5. In pag. 10, lin. 15 dicitur iam: «Haec scholae libertas...» unde mihi 
supervacaneum videtur repeti in lin. 18: «ea qua par est libertate faciendam ». 
Melius auferre verba haec ultima. Sensus remanet idem. 

6. In pag. 11, post n. 11, lin. 11: Iam dixi mihi necessarium videri aliquid 
de co-educatione a Concilio dici, sensu exposito. 

7. In pag. 14, linn. 2 et 4: Nimis proxime repetitur verbum « peculiaria ». 
Posset dici secundo loco « specialia ». 

8. In pag. 14, linn. 11-14: Mihi clara non apparet idea seu mens. Si agitur 
de uniuscuiusque disciplinae seu scientiae methodo, clarius esset dicere in linn. 13 
et in 14: « propriae uniuscuiusque disciplinae methodi ... ». 

9. In pag. 18, lin. 14: Melius esset ponere primo loco finem, hoc modo: 
« Finis scholae catholicae eiusdemque momentum hodiernum ». Et ideo in 
linn. 14 ss. ponere sub littera a) ea quae in linn. 25 ss. sub littera d) nunc inve- 
niuntur in schemate. Primo sermo faciendus de fine, dein de aliis. 

10. In pag. 18, lin. 26: Mihi necessarium omnino videtur ordinem verborum 
mutari debere, hoc modo: « Positive: educatio integraliter christiana, optima 
instructio, consolidatio et propagatio fidei ». Et ea reponere sub littera a), in lin. 14, 
ut superius dixi. 

11. In pag. 19, post lin. 10, necessarium pariter videtur agi «De magistro- 
rum optima praeparatione », sive « Pro renovatione scholae catholicae » (de qua 
est sermo in paragrapho) sive ex natura ipsa rei. 

12. Post lin. 5 utilissimum esset addere clausulam: « Confoederatio seu con- 
sociatio catholicarum scholarum eiusdem Dioeceseos seu Nationis ». 

13. In pag. 21 et ss.: Candide fateor me non satis intelligere sensum seu 
mentem Instructionum quae desiderantur vel proponuntur. Etenim plures invenio 
repetitiones, earum rerum nempe quae iam in schemate dictae sunt. Mihi videtur 
Patribus Concilii omnino necesse esse clarissime explicare omnia: finem, metho- 
dum, mentem, etc. 

14. In pag. 23, nn. 8 et 9: Salva reverentia dico nimis videri « quattuor an- 
nos » requiri pro baccalaureato in s. theologia, et « saltem » alios tres pro licentia. 
Praeterea confusio oriri posset ex lin. 21 textu, quia immediate antea sermo fit 
de tribus annis saltem, pro licentia, et dein dicitur « Duobus primis annis ad licen- 
tiam in s. theologia contendentes...» et nihil de tertio anno. Humillime dico: 
Possetne sufficere quinque integri anni, tres primi pro baccalaureatu, duo alii pro 
licentia? Dein alii anni pro laurea? Parcite mihi, rogo. 

15. In pag. 24, lin. 27: Claritatis gratia melius esset dicere «propriae unius- 
cuiusque scientiae methodi ... ». 

16. In pag. 27, linn. 12 et 13, mihi videtur valde necessarium normas tra- 
dere circa auctoritatem in catholicis universitatibus relate ad sacram hierarchiam: 
Quousque se protendit libertas seu independentia universitatum catholicarum, non 
directe ab eadem sacra hierarchia fundatarum, sed a religiosis vel a laicis catholicis? 

35 

Exc.mus P. D. EDUARDUS MASON 
Episcopus tit. Rusicadensis, vic. ap. de EI Obeid 

1. Praeter generale principium de scholis catholicis fovendis, mihi videtur 
necessitatem etiam urgere investigandi quo modo scholae saeculares ameliorari 
possint vel per alumnos catholicos, vel per magistros vel per libros. 

2. Laicismus educationis, nostris diebus, ad omnes nationes diffunditur; quo 
modo agendum ad iura familiae et Ecclesiae melius tuenda? Remedium salutare 
videtur Associatio Familiarum et Laicorum hominum quibus concredatur cura 
educationis catholicae. 

3. Opinor appendices omnes quae in hoc schemate continentur consideranda 
et approbanda sint a speciali commissione, omissa singulari disceptatione in Con- 
cilio. 

36 

Exc.mus P. D. FREDERICUS MELENDRO 
Archiepiscopus Nganchimensis 

Pag. 10, n. 8, lin. 8. « ... simul vero virtutes humanas excolere »... Additio 
proponitur: «... simul vero virtutes humanas, naturales et supernaturales , ex- 
colere ... ». 

Pag. 10, n. 9, lin. 14. Addendum videtur: ... dummodo in Dei honorem, alum- 
norum ... 

Pag. 11, n. 11, lin. 11. Forte addendum membrum: « sive a Statu catholico 
erectis ». 

In Instructionibus « de scholis catholicis » et « de universitatibus catholicis » 
magni videtur momenti ut clare determinetur et enixe commendetur Patris spi- 
ritualis munus. 

37 

Beat. mus P. D. PAULUS PETRUS MEOUCHI 
Patriarcha Antiochenus Maronitarum 

1. Considerations generales. Je loue ce Schema « de scholis catholicis » dans son 
ensemble, a cause de sa forte insistance sur la formation intellectuelle et spiri- 
tuelle des Professeurs et des Etudiants, a tous les degres de Teveil de la pensee, 
et surtout au supreme degre de la formation universitaire. Je noterai particulie- 
rement certains points: 

a) La creation d’une Faculte ou d’un Institut de theologie dans toute Uni- 
versite catholique (p. 14, lignes 28-29; p. 27, lignes 1-2). 

b) Adoption, en plus de la methode thomiste du Docteur Angelique, de 
tout ce que la Science et son progres auront apporte dans les domaines de la theo- 
logie et de la philosophie (p. 14, lignes 17-20; p. 24, lignes 29-34). 

c) Constitution de Conseils ou Associations des familles pour creer un lien 
entre 1’Ecole et les enfants ou etudiants (p. 12, lignes 9-11). 

d) Creation des Unions nationales ou internationales des Ecoles catho- 
liques pour defendre les droits de 1’enfant et de Penseignement libre (p. 12, li- 
gnes 18-26). Ces Unions travailleront avec toutes autres Unions qui ont pour but 
de defendre les droits de l’homme et surtout de 1’enfant (p. 12, lignes 27-37). 

e) Constitution d’ Associations d’hommes catholiques pour subvenir aux 
Etudes superieures (p. 21, lignes 6-8). 

/) Constitution d’un Conseil de « periti » internationaux pour aider la 
S. Congregation des Etudes dans sa tache (p. 21, lignes 9-12). 

g) Creation de Maisons d’Etudiants la ou il n’y a pas de Faculte de theolo- 
gie, pour offrir a ces Etudiants l’aide morale necessaire (p. 15, lignes 25-33; p. 26, 
lignes 24-28). 

h) Offrande d’une aide aux Etudiants catholiques pauvres mais doues, pour 
faire leurs etudes superieures (p. 15, lignes 8-15; p. 26, lignes 4-5, 6-10). 

i) L’on ne peut que louer le desir que manifeste le Schema de la specia- 
lisation dans differentes matieres d’etudes. L’Eglise a toujours ete 1’educatrice 
des peuples. Surtout en ce siecle de neopaganisme et de science, elle se doit d’etre 
encore en proue dans tous les domaines du savoir (p. 24, lignes 6-17; p. 22, 
lignes 13-26; p. 23, lignes 19-33). 

2. Consideratioris particulieres. a) Le Schema, pariant de la reforme du « Ratio 
Studiorum », laisse loyalement aux Eglises Orientales le soin de 1’adapter a leurs 
circonstances particulieres et a leurs problemes (p. 23, lignes 34-38). 

b) Par ailleurs, tout en reconnaissant que le progres de la pensee, dans 
tous les domaines, se fait sentir dans les Pays d’Orient, a un moindre degre, 
cependant, qu’en Occident, il me semble que la penurie de pretres ne permettra 
pas a notre Eglise maronite d’accepter le systeme du double biennium de philo- 
sophie et des 6 annees de Theologie, dont le Schema parle (p. 22 et 23), sauf 
pour le petit nombre de specialistes que la Hierarchie pourra choisir, a cause 
de leurs qualites pour un meilleur rendement dans un monde retombe en grande 
partie dans le paganisme, et ou le progres des Sciences se fera sentir petit a petit 
dans nos Pays d’Orient. 

Cest pourquoi, il me semblerait utile et necessaire de maintenir, comme 
couronnement des quatre annees traditionnelles de Theologie, le grade de licen- 
de. L’on serait libre de prolonger la periode de la specialisation. En d’autres 
termes, le systeme actuel a du bon, a condition que la specialisation soit plus 
approfondie et serieuse. 

Quant a l’enseignement de la Philosophie, il y aurait, peut-etre, a revoir les 
programmes de la Philosophie scolastique avec un certain nombre de problemes 
qu’elle souleve et qui ne repondent plus, pour nos contemporains, a des problemes 
reels. Auquel cas, le double biennium, prevu par le Schema, n’aurait plus sa raison 
d’etre, et tout l’enseignement de la philosophie pourrait se contracter dans les trois 
annees traditionnelles. 


64 

c) Les Eglises Orientales devraient, me semble-t-il, etre dotees d’une Uni- 
versite aux horizons larges, et dont 1’orientation dut, d’une maniere precise, 
rCEcumenisme. Les problemes des Pays d’Orient se ressemblent, sans se recouvrir 
completement, il est vrai. Mais 1’existence d’une Universite ou la specialisation est 
concretement finalisee sur des perspectives orientales, pourrait rendre de signales 
Services a 1’Eglise et lui fournir ce qu’ailleurs elle ne peut obtenir au meme point: 
nui n’est meilleur juge de 1’Orient que ses propres enfants. 

Je viens de parier particulierement de la Faculte de Theologie de cette Uni- 
versite desiree. L’on ferait bien de creer differentes Facultes qui s’occuperaient, dans 
le sens de 1’evolution des Pays d’Orient, des problemes qui les caracteriseraient sur 
les differents pians, religieux, interconfessionnel, social, politique, international, 
juridique, etc. La culture generale est excellente. Mais elle doit, pour etre efficace, 
se doubler d’une culture et d’une specialisation particulieres. 


38 

Exc.mus P. D. PAULUS NGUYEN VAN BINH 
Archiepiscopus Saigonensis 

N. 5, page 22. Exiger quatre annees d’etude pour obtenir le titre de licencle 
en philosophie parait excessif. Dans les universites laiques, avec un programme 
beaucoup plus vaste que celui des Facultes ecclesiastiques, ce titre peut etre aequis 
en deux ou trois ans. 

Nn. 7-9, page 23. Six annees pour obtenir le titre de licende en theologie parait 
aussi exagere. D’autant plus qu’il faut encore compter ensuite quelques annees 
pour obtenir le titre de Docteur en theologie. 

D’une fa?on generale ce n’est pas en augmentant le nombre des annees d’etudes 
que l’on fait progresser 1’enseignement, mais en ameliorant la valeur des pro- 
grammes et le serieux des examens. 

39 

Exc.mus P. D. HENRICUS NICODEMO 
Archiepiscopus Bar ensis 

Schema mihi placet. Tantum animadverto, sicut pro schemate constitutionis 
« De sacrorum alumnis formandis », quod deest quaevis Magisterii Pontificii et 
aliarum fontium revocatio, si excipiatur revocatio quae habetur in introductione 
Appendicis I. 

40 

Exc.mus P. D. ALFREDUS OBVIAR Y ARANDA 
Episcopus tit. Linoensis, adm. ap. Lucenensis 

Scholae catholicae his in Insulis Philippinis normis et regulis sic dictae “Bureau 
of Private Education” gubernii civilis nimis subiiciuntur. Propterea plena in- 
structio puerorum religiosa impeditur. Periculumque religionem considerandi tam- 
quam materiam minoris momenti praebetur pueris. Quid itaque faciendum est? 

41 

Exc.mus P. D. THOMAS LEO PARKER 
Episcopus Northantoniensis 

Appendices rather useless (e. g. page 30, n. 14). 

42 

Exc.mus P. P. PETRUS RAIMONDI 
Episcopus Crotonensis 

Prooemium schematis de scholis catholicis videtur nimis longum et generale: 
de nn. 1-2-3 potest fieri unus. 

Pag. 7, linn. 11-12: verba Domini: « Euntes ergo docete omnes gentes » (Mt. 
28, 19); « Praedicate evangelium omni creaturae » ( Mc . 16, 15), non respiciunt 
scholas catholicas sed missionem specificam Ecclesiae, nempe educationem mo- 
ralem-religiosam, spiritualem ad vitam aeternam acquirendam. 

43 

Exc.mus P. D. MAURITIUS RASPINI 
Episcopus Oppidensis 

Schema propositum in genere placet. Attamen animadversiones, quae sequun- 
tur prae oculis habendas putamus. Ad pag. 11, lin. 14 (Magistrorum formatio, 
iura et officia), post verba « etiam titulis academicis comprobandae », adiungatur: 
« ad quos adipiscendos (si magistri sacerdotio funguntur) auctomatio seu facultas 
necesse est interveniat Ordinarii loci ». 

Ad pag. 22, n. 5, lin. 21, post verba « ... gradus Baccalaureatus conferatur », 
adiungatur: « nisi Ordinarius loci aliud senserit, ratione habita prudentiae subiecti 
necnon animi ipsius spiritusque sacerdotalis excellentiae ». 

44 

Exc.mus P. D. LEONARDUS IOSEPH RAYMOND 
Episcopus Allahabadensis 

Ad pag. 11: Scholae catholicae dotes: «Ea dumtaxat schola vere catholica 
est censenda, etc. ... ». Definitio haec est nimis idealistica et nim is coarctata: 

Idealistica, quia in magna parte mundi hodierni, ubi Ecclesia exercet suam 
missionem salvificam, hae conditiones non possunt haberi; quia pueri, in talibus 
scholis educati, non essent praeparati ad vitam publicam in hodiernis circumstan- 
tiis degendam, ad panem quotidianum procurandum, ad quemdam statum socialem 
adipiscendum; quia patresfamiliae renuerent talem educationem pro filiis, quae eos 
non redderet aptos ad victum quaerendum. 

Coarctata : qui excluderet omnes scholas fere, quae in terris missionibus ab 
Ecclesia sunt fundatae, primarie pro liberis catholicis. Istae scholae sunt vere ca- 
tholicae, infusae spiritu vere catholico, quarum finis est educare filios catholicos 
in principiis catholicis. 

1. In terris missionum omnino impossibile est fundare scholas pro catholicis 
alumnis exclusive, quia catholici sunt rari nantes in gurgite vasto. In India Septem- 
trionali adnumerantur catholici 0,03% totius populationis. Proinde sunt ni mi s pau- 
peres ad solvendum pensum scholare; obligatio incumberet episcopis invenire ar- 
gentum pro aedificiis, pro salariis magistrorum, pro omnibus expensis scholae. 

2. Tales scholae catholicae, sicut in definitione supra describitur, numquam 
a civili auctoritate, quae generatim est pagana, erunt recognitae; ideoque pueri 
ex tali schola, non admitterentur ad examina publica, non reciperent gradus acade- 
micos, non essent eligibiles ad occupationes publicas, non possent statum socialem 
adaequatum attingere. 

3. Patresfamiliae in missionibus, etiamsi sint catholici ferventes, certe respue- 
rent talem educationem, quae non redderet suos filios aptos ad victum quaerendum. 

4. In terris missionum, ubi et dioeceses et catholici sunt pauperes, scholae 
egent adiutorio gubernii; iamvero omnes scholae, a gubernio Indiano recognitae, 
recipiunt quoddam adiutorium a gubernio Indiano, quod certe non daretur ad 
scholas supradictas. 

Istis rationibus inducti, episcopi in missionibus scholas fundaverunt primarie 
ad educationem catholicam providendam pueris catholicis. Siquidem non possint 
sustentare tales scholas sine adiutorio financiali gubernii, debent se accommodare 
ad conditiones a gubernio statutas: Ratio studiorum est a gubernio constituta, libri 
sunt determinati a Statu, admissio acatholicorum est obligatoria (si sint sedes va- 
cantes). Attamen oportet meminisse tales scholas esse imbutas vero spiritu catho- 
lico, nam omnia subiecta studii tractantur modo catholico; pueri catholici recipiunt 
instructionem in religione sua quotidie; pueri acatholici recipiunt Instructionem 
in re morali. Inde iure meritoque hae scholae hucusque sunt vocatae catholicae; 
nomen non debet mutari in praesenti. 

Emendetur igitur definitio sic: schola catholica est schola ab Ecclesia fundata 
primarie ad liberos catholicos educandos. 

45 

Exc.mus P. D. INNOCENTIUS ALFREDUS RUSSO 
Episcopus tit. Pegaeus 

Lo schema di questa Costituzione e quanto di piu preciso e organico — nella 
sua brevita — si poteva desiderare. 

Piu si approfondisce e si allarga 1’indagine e la conquista della scienza, e piu 
la Chiesa si sente chiamata a partecipare a questa opera grandiosa di incivilimento, 
fedele al mandato ricevuto da Gesu Cristo, necessario in tutti tempi: « humanam 
atque christianam perfectionem intendens, quae sunt hominis non negligit, ad sum- 
mam complectitur naturae et gratiae, temporalium atque aeternorum » (Prooemio, 
2, linn. 24-26). 

Pur sapendo che le Note a questi Schemi sono provvisorie, non ho saputo spie- 
garmi perche a questo non sono state apposte: le avrei avute utili. 

AI cap. I, n. 6, come non fermarsi elavanti alia solenne affermazione dei diritto 
primario e nativo deiruomo, alia educazione integrale ; e al diritto della Chiesa, a 
cooperarvi? E storica, addirittura, 1’affermazione, con Ia quale si chiude il n. 7: 
« Quod ius — e detto — ab Ecclesia constanter vindicatum, magis in dies in uni- 
versalibus humanorum iurium declarationibus aperte agnoscitur »! 

Altra solenne riaffermazione di principio, e di constatazione storica: Liberta 
della scuola « dummodo in alumnorum vel boni communis detrimentum ne vertat »; 
riprovazione di quello che si dice « scholae monopolium », che procede da errati 
principi di diritto, e percio « in recensioribus quoque internationalibus conven- 
tionibus merito reicitur » (Cap. II, n. 9, passim). 

Anche al n. 10 dello stesso cap. II, e ribadito chiaro, nel suo fondamento 
morale e giuridico, il dovere dello Stato ad aiutare le scuole cattoliche: la giustizia 
distributiva esige che i tributi pagati da tutti, vengano erogati anche alie Scuole 
dei cattolici , che pagano i tributi a sostegno delle scuole: « prout — si con- 
chiude — in nonnullis regionibus iam laudabiliter fit ». 

Tutte buone o opportune, le Norme per perfezionare e favorire le scuole cat- 
toliche: la preparazione, anche accademica, dei maestri; 1’arredamento didattico 
e tecnico, secondo le esigenze odierne; il trattamento economico degli insegnanti, 
dimostrano 1’impegno indicato dalla Chiesa, per le crescenti dimensioni delle realiz- 
zazioni scolastiche (V. II, B, nn. 11-14). 

Bisogna, al riguardo di tanto tema, di tale argomento, formare e tener desta e 
informata la pubblica opinione (n. 16). 

Ma, vis unita fortior-, e, percio, non solo per questo problema della scuola, 
debbono unirsi il clero diocesano, le famiglie religiose, i parenti, i maestri per pre- 
starsi aiuto, e portario, cooperando con le autorita civili; ma occorre cooperare con 
le organizzazioni nazionali ed internazionali, che difendono i diritti umani, e specie 
della fanciullezza (n. 17). 

Nel cap. III, aperto ai vasti orizzonti dei settore universitario, plaudo a tutto 
il vasto panoramma organizzativo, in parte realta, in parte progetto. Segnalo con 
compiacimento, al n. 21: « in omni Universitate catholica studium sacrae Theologiae 
adsit sive ut facultas sive ut peculiare institutum, quod totius Universitatis cen- 
trum sit ». 

Chiude questa Magna Charta suile scuole cattoliche, 1’autorevole invito dei 
Concilio Ecumenico Vaticano II ai dotti cattolici, di contribuire, anche fuori delle 
Uni ver sita cattoliche, alia ricerca della verita e alia investigazione scientifica; invito 
che si allarga alia esortazione di aiutare i giovani di preclaro ingegno, cosl delle 
nostre, come delle Universita civili, a prepararsi ai magisteri superiori universi- 
tari (n. 26). 

46 

Exc.mus p. d. carolus eduardus saboia bandeira de mello 

Episcopus Palmensis 

In pag. 22, ad App. II - II, n. 5, lin. 17. Idem: pag. 23, lin. 16; pag. 24, lin. 30. 

Denuo atque denuo S. Thomas Aquinas ut magister Ecclesiae quasi unicus 
proclamatur. Non placet ullo modo. Unus est Magister noster, Christus, unum 
est Magisterium Ecclesiae: Romanus Pontifex, collegium episcoporum in universa, 
singuli episcopi in suis dioecesibus. Omnes alii habent titulum tantum Doctoris 

et sanctum Magisterium iuvant suis admirabilibus et clarissimis lucibus, quibus 
Spiritus Sanctus eos dotavit. 

S. Tbomam tamquam Doctorem, et quidem fere unicum, nostris aetatibus 
proponere satis periculosum est. Inimici Ecclesiae hoc irrident. Catholici, qui non 
sunt theologi, interrogant, num alius non exsistat, qui doctrinam christianam 
lucide explanare sciverit vel sciat, nisi solus Aquinas. Sine ullo dubio D. Tho- 
mam magni, maximi aestimamus, libentissime sequimur, profundas eius inquisi- 
tiones investigamus. Sed non est ille Magister, non est unicus magister (qui Chri- 
stus tantum est), sed est unus ex multis, qui Ecclesiam suis elucubrationibus illu- 
strarunt. 

ludico nomen S. Thomae Aquinatis esse exstinguendum a schemate. 

Idem dicendum de philosophia scholastica. Est nostra, et eam sequimur. Sed 
ante scholasticam fuit patristica, tam christiana et tam catholica ac altera. Quare 
ergo ad solam scholasticam studia in Ecclesia restringere? 

Philosophia (et theologia) catholica non est scholastica, sed ecclesiastica. Est 
philosophia perennis, quae adminicula intellectus undequaque sumit, sive de 
Graecis, sive de Indis, sive de Sinis et Persis et aliis, etiam de modernis, dummodo 
veritatibus revelatis non sint opposita. 

Censeo terminum « scholasticum » substituendum esse simpliciore et certiore, 
scilicet: philosophia christiana, seu philosophia perennis. Ita etiam: theologia Ec- 
clesiae, seu scientia de veritatibus revelatis in Ecclesia, vel aliter, vel melius, si 
habetur. 


47 

Beat.mus P. D. MAXIMUS IV SAIGH 
Patriarcha Antiochenus Melchitarum 

Remarque generale. On ne peut accepter dans un texte emanant d’un Concile 
oecumenique, et donc de portee universelle quant au temps et quant aux lieux, 
cet appel sans cesse repete a 1’adoption, dans Penseignement catholique, de la 
doctrine, de la methode et des principes de Saint Thomas. Si le dogme, comme 
donne revele, ne peut changer, son expression humaine, par contre, est contin- 
gente. Elie est le fruit du genie culturel propre a chaque peuple, un resultat de 
sa tournure d’esprit, de ses traditions, des circonstances ou s’est deroule son his- 
toire. En droit et en fait, plusieurs courants de pensee theologique ont existe, 
existent et existeront dans 1’Eglise, sans prejudice de Punite fonciere du dogme. 
Lier le dogme a une culture humaine, necessairement solidaire d’une civilisation 
particuliere d’un peuple, est illegitime en droit, impossible, parce que anti-naturelle, 
en fait. En outre, c’est Pappauvrir, le reduire, alors que c’est le message de Dieu 
a 1’homme, tout homme. Que le Thomisme, heritier lui-meme de la pensee philo- 
sophique d’Aristote, ait bien merite de PEglise, que Pexpression theologique actuelle 
lui doive de fait beaucoup, soit, et il est juste de le reconnaitre; mais on ne peut 
Pimposer, le lier au dogme, surtout dans un document conciliaire. 

48 

Exc.mus P. D. IOSEPH ASAJIRO SATOWAKI 
Episcopus Kagoshimaensis 

Scholae in hac missione erectae ab auctoritate ecclesiastica vel congregationibus 
religiosis iuxta principia catholica, non prae se ferunt omnes dotes scholae catholicae 
in schemate enumeratas: optatur igitur aliquam mentionem facere de huiusmodi 
scholis, si nullibi agitur. 

49 

Exc.mus P. D. ERNESTUS SENNA DE OLIVEIRA 
Episcopus Conimbricensis 

Etiam mihi valde placuit nova forma huius constitutionis. Liceat mihi tamen 
haec adnotare: 

1. In pag. 9, lin. 19: Statui tribuitur ius et officium educationis — ius natu- 
rale in iis quae ipsi sunt propria ad finem suum prosequendum — ius subsidiarium 
et etiam cumulativum in iis, quae ad bonum commune civium respiciant. 

Cum haec materia plena sit difficultatibus, mea humili sententia, expediret ut 
explicatio magis concreta daretur, significando ea quae statu iure naturae et iure 
subsidiario pertinent. 

2. In pag. 9, lin. 23: Haec linea tantummodo respicit ad Ecclesiam ut sub- 
iectum iurium et munerum quoad educationem. Sed mihi videtur Concilium prospi- 
cere debere ad ceteras confessiones religiosas, nam Encyclica Pacem in Terris 
recognoscit libertatem religiosam ut rem iuris naturalis. Hoc praesertim in qui- 
busdam nationibus, in quibus Ecclesia non est satis divulgata. 

Nonne oblivisci possunt ceteras communitates pro Deo pugnantes? 

Itaque nonne expediret quaedam formula minus exclusiva pro Ecclesia? 

3. In pag. 9, lin. 31: In expositione (quibus munus educationis incumbat), 
hunc ordinem sequitur: a) Familia; b) Respublica; c) Ecclesia. In alia paragrapho 
ille ordo ita transmutatur: a) Familia; b) Ecclesia; c) Civitas. 

Cum agatur de documento saepe consulendo, valde expediret ut idem ordo 
servaretur. Forsitan hic ordo praeferendus: Familia, Respublica, Ecclesia. 

4. In pag. 22, lin. 1: Totus hic n. 4 respicit ad laborem praeparatorium qui 
incumbit Universitatibus et facultatibus Ecclesiae. 

Supponitur igitur existentia talium Institutionum, quae hodie tam necessariae 
sunt actioni apostolicae. 

Sed dantur nonnullae nationes, in quibus ne quidem facultas theologica adest. 

Hic mihi videtur necessarium inculcare episcopis harum nationum ut quam- 
primum creent universitatem aut saltem facultatem theologicam. 

5. In pag. 25, n. 17, lin. 16: In quibusdam nationibus pro facultatibus stu- 
diorum « Saecularium » opportunius esset creatio facultatis theologicae apud uni- 
versitatem civilem, facultas quae varios cursus peculiares comprehenderet a philo- 
sophia usque ad ius canonicum. 

Sunt parvae nationes quae pati nequeunt hanc multiplicationem quarumdam 
facultatum. 

Ingenearia, chimica, etc, tantummodo ob crassam ignorantiam religiosam aut 
fanatismum, quem scientia positiva brevi vincet, item modo diverso doceri possunt 
sive a catholicis sive ab acatholicis. 

Res est igitur potius culturae generalis quam obiecti scientiae. 

Huic omnino responderet facultas theologica apud universitatem civilem. Ita 
oriretur contactus humanus maximi momenti, magnae expensae vitarentur et non 
surgerent illa odia orta de invidiis et competitionibus. 

6. In pag. 25, n. 19, lin. 23: Totus hic numerus versatur circa formationem 
integralem alumnorum sub aspectu religioso, morali et sociali; sed oblivisci non 
potest hoc pro alumnis universitariis magis consequendum in activitatibus circum- 
scholaribus ab ipsis creatis et motis quam in praelectionibus a professoribus uni- 
versitatis in ipsorum cathedra factis. 

Quae cum ita sint, hic mihi videtur fieri deberet commemoratio talium activi- 
tatum circum-scholarium, in quibus saepe alumni responsabilitates assumunt, et 
vera initiationem in problematica Ecclesiae faciunt. 

In pag. 29: Cum in hoc Appendice agatur de normis generalibus, in quibus 
inspirari debet Ius Canonicum, mihi videtur deesse alineae circa instructionem 
puerorum. Ideoque conveniens videtur ut addatur n. 3 paragraphum, sequentibus 
vel aliis similibus verbis conscriptum: Cum instructio infantium sit radicaliter 
quoddam exercitium maternitatis spiritualis, ideoque intra limites missionis Sanc- 
tae Matris Ecclesiae, hic instetur ut surgant in Ecclesia congregationes feminiles 
cum praeparatione paedagogice specializata, ita ut sit possibilis creatio scholarum 
in omnibus paroeciis pro infantibus, qui tres usque ad sex annos habeant. 

In pag. 30, n. 9, lin. 5: Necessarius est secretarius dioecesanus pro instructione 
et educatione, qui tamen titulum possideat, qui ipsi facilitatem praebeat ad munus 
suum exercendum. Hic titulus canonicus statui recognoscendus esset ut ita ordinare 
possit instructionem et educationem in omnibus scholis sive statalibus sive privatis. 
Dispensari non potest secretarius nationalis ad coordinationem generalem instruc- 
tionis religiosae et actualizationem methodorum dummodo tamen tempus sufficiens 
habeat ut munus suum magno cum fructu exercere possit. 

50 

Exc.mus P. D. FRANCISCUS SIMONS 
Episcopus Indorensis 

II. B. n. 11, pag. 11: Si hae dotes requiruntur ut scholae catholicae dici pos- 
sint, in pluribus partibus Indiae, et alibi, tales scholae non habentur nec haberi 
possunt, quia: a) scholae Ecclesiae indigent taxis (« fees ») a multis scholaribus 
non-catholicis contribuendis ut educationem etiam catholicis providere possint. 
Ipsi catholici sunt pauciores et pauperiores; b ) libri a gubernio praescribuntur; 
c ) scholae recognitionem a gubernio non obtinere possunt si obvie religionem 
christianam promovent; d) in multis locis magistri catholici numero sufficienti 
adhuc non habentur. 

III. Pag. 13 ss. De universitatibus catholicis. Graves rationes monent ne uni- 
versitates catholicae fundentur, nisi exceptionaliter tantum: 

1. Quo magis numerus catholicorum, studentium et professorum, in univer- 

sitatibus civilibus diminuitur, eo magis istae influxui catholico subtrahentur et 
spirabunt spiritum non-catholicum vel etiam anti-catholicum, cum magno damno 
societati et ipsae Ecclesiae. Per separationem spiritus antagonisticus fovetur ... 
Catholici econtra maiorem partem habeant et influxum efficaciorem conferant in 
ipsis universitatibus civilibus ad spiritum vere scientificum et ab impugnationibus 
religiosis alienum fovendum ... Maior etiam spes haberi poterit ut magisterium 
theologicum vel et philosophicum thomisticum in ipsis universitatibus civilibus 
instituantur. 

2. Nisi gubernium provideat media, universitates catholicae fere semper labo- 
rabunt deficientia mediorum immensium, quae his diebus requiruntur ut possint 
esse optimae notae. Ne quidem in Statibus Foederatis Americae universitates catho- 
licae cum aliis contendere possunt, ita ut dici potuit eas omnes sine exceptione 
pertinere ad decem ex centum partes quae sunt infimae notae ... Sic studentes 
catholici, nisi attendant universitates civiles, privantur spe obtinendi optimam edu- 
cationem saecularem ... 

Persaepe pecuniae expensae maiore cum fructu pro mediis communicationis 
socialis, pro evangelizatione paganorum, pro scholis mediis vel hospitiis etc. 
expendi (...) media quae sufficient pro universitatibus et aliis necessariis. 

3. Psychologice, per scholas in omnibus gradibus ab aliis separatas, alienatio 
catholicos inter et non-catholicos aggravatur et perpetuatur, cum gravi damno 
apostolatus et spei influxum exercendi in mundum. 

4. Universitates catholicae, quae notis sub n. 11 enumeratis praeditae sunt, 
non attrahent nisi paucissimos studentes non-catholicos. Sic pueri et puellae catho- 
lici in ghetto quodam catholico educabuntur nec problemata et difficultates moder- 
norum modo pleno cognoscere possunt. Sic nec apto modo praeparantur ad resi- 
stendum difficultates vitae hodiernae, nec apostolatum colere possunt ad exteros. 

Melius mihi videtur ut, optimis mediis adhibitis ad evitanda pericula (sicut 
iis quae nn. 25 et 26 enumerantur), catholici generatim frequentent universitates 
civiles. Periculum damni quod incurritur compensatur cum maiore excellentia, 
necessitate concertandi cum aliis, opportunitatibus apostolatus, intimiore unione 
civica inter catholicos et non-catholicos, spiritu fiduciore et audaciore quo solo 
pericula vere superari possunt. 

Contemptus et inimicitia quibus Ecclesia a non-catholicis habetur, nonne pro 
magna parte ex eo orta sunt quod Ecclesia, timore damni ex libertate oriundi 
ducta, sese nimis separabat a studiis et inquisitionibus scientificis aliorum? 

Timor damni, quo afficitur Ecclesia, cuius timoris signa notissima sunt « in- 
quisitio » et « proscriptio librorum », effectum perniciosum habuit deterrendi catho- 
licos a peragendis studiis saecularibus altioribus. Male evenit ut haec studia saecu- 
laria sese evolverint extra et contra Ecclesiam, cum iactura fere omnium hominum 
peritorum et sic dictae « intelligentiae » et consequentur etiam multarum millio- 
num aliorum fidelium. 

51 

Exc.mus P. D. GEORGIUS STROBA 
Episcopus tit. Aradiensis, aux. Gnesnensis 

Pag. 8, n. 6, v. 31: Latior expositio principiorum educationis christianae valde 
opportuna videtur, attentis periculis nostri aevi. 

Pag. 12, n. 14, v. 5: Addenda videntur sequentia verba: Curent magistri, ut 
iuventus catholica principiis recte intellectae s. d. tolerantiae maturescat. Instruan- 
tur pueri catholici circa perniciosos effectus s. d. naturalismi ethici; foveant sobriae 
pietatis spiritum, evitentque omnem speciem formalismi religiosi. 

Pag. 12, n. 15: Post verba: «opportune complendi» magis accentuetur, 
expressis verbis, ipsa obligatio parentum complendi formationem moralem et reli- 
giosam liberorum. Indicentur etiam quidam modi procedendi hac in re. 

[Subscripsit etiani\ Lech Kaczmarek, ep. tit. Alienus. 


52 

Exc.mus P. D. DINUS TOMASSINI 
Episcopus Isclanus 

Addatur si placet: 1. Pag. 13, n. 20: « Imprimis Ecclesia promovet universi- 
tates et facultates studiorum ecclesiasticorum, quippe proprium obiectum sint 
disciplinae sacrae necnon cum sacris connexae quacumque ex parte (uti scientiae 
paedagogicae et didacticae ad rite docendum) et quae praecipue a clericis cele- 
brantur ... ». 

2. Pag. 24, n. 11, post lin. 17: « Excolantur etiam paedagogicae et didacticae 
disciplinae, quibus auditores, ad docendum in seminariis et aliis scholis destinati 
vel destinandi, vere idonei ad hoc munus rite obeundum reddantur: non enim 
sufficit scientia, sed bona requiritur ars trahendi et ducendi alumnos ad acquiren- 
dam, perpendendam et vivendam peramanter veritatem, necnon ad donandam 
efficaciter et pastoraliter acquisitam veritatem hominibus omnibus ». 


53 

Rev.mus P. D. VINCENTIUS TOMEK 
Praepositus generalis Scholarum Piarum 

1. In Appendice I sub n. II, 2, a (pag. 18) iustissime dicitur «Ministerium 
scholarum verum apostolatum efficit ». Est tamen res insolita, quod dum haec 
assertio tanti momenti in ipsa Instructione invenitur, in ipso textu schematis ipsa 
— fors ob oblivionem — deest. 

Institutorum docentium maxime interest, ut clare declaretur eruditionem 
iuventutis christianae et in ipsa etiam ministerium scholarum verum apostolatum 
esse. Assertio huiusmodi aptius inseri posset immediate post n. 3 schematis fere 

ita: Quam operositatem verum apostolatum esse S. Mater Ecclesia semper et 
ubique apertis verbis docere non desivit. 

2. In Appendice III sub n. 5 pro reformando Codice iuris can. (pag. 29) haec 
datur norma: « indicentur requisita ut aliqua schola sit schola Ecclesiae ». 

Institutorum religiosorum docentium maxime interest, ut scholae eorum ad 
normam propriarum constitutionum erectae in ipso textu schematis (in n. 11) uti 
stricto sensu scholae Ecclesiae expresse recognoscantur. 

3. In schemate, ni fallimur, deberet esse quaedam efficacior exhortatio pro 
omnibus illis, qui in difficile pensum educationis iuventutis christianae (« Quos 
dii odere, paedagogos fecere ») in scholis incumbunt, sive de sacerdotibus, sive 
de religiosis, sive vero de magistris laicis agatur. Hoc in anterioribus editionibus 
schematis iure meritoque adfuit. Quod in secunda parte n. 17 dicitur (« Quare 
clerus, etc. ») insufficiens esse videtur. Inter animadversiones ad schema De statibus 
perfectionis acquirendae (ad 8-9) proposuimus quidem, ut praeter fratres docentes 
mentio fieret etiam sacerdotum et religiosarum docentium, ast benemeritorum ma- 
gistrorum laicorum ibidem recordari nequivimus, quia schema de statibus perfec- 
tionis adquirendae agit. 

54 

Exc.mus P. D. IOANNES IULIANUS WEBER 
Archiepisco pus-episcopus Argentoratensis 

Ignorare non possumus statum etiam suas scholas habere, et ius possidere in- 
structionem civium sapienter dirigendi. Quapropter mihi videtur necessarium prae- 
sens schema in evidentiam ponere nostram sinceram voluntatem in omni aequi- 
tate cum statu cooperari ad maius bonum commune. Libertatem Ecclesiae in ma- 
teriis istis revendicare possumus, sed etiam in nostris temporibus, ubi pluralismus 
inevitabilis est, nostram bonam voluntatem ad omne utile affirmare. 

55 

Exc.mus P. D. MATTHIAS WEHR 
Episcopus Trevirensis 

I. Generalia. Schema propositum non placet. Nimis enim sapit centralismum 
et integralismum in re scholastica et educativa. Non satis rationem habet schola- 
rum publicarum pro catholicis ab auctoritate civili erectarum, atque scholas catho- 
licas non semper accurate distinguit a scholis ecclesiasticis. Timendum igitur est, 
ne schema rei ecclesiasticae detrimento potius quam utilitati sit. 

Praeterea schema nimis fuse argumenta praebet et res tractat quae non ad 
constitutionem conciliarem sed ad decretum exsecutionis pertinent, quod edendum 
spectat ad singulas conferendas episcopales pro uniuscuiusque nationis vel regionis 
exigentiis. 

II. Specialia. Nn. 1-5: Deletis nn. 3-4, paucis verbis enuntientur mandatum 
et fines muneris Ecclesiae educativae. 

N. 2 (7, 17): Loco «absolutam» dicatur: «perfectam». Ratio : absolutum 
aequivoce sonat. 

N. 2 (7, 20-21): Incisum «qua - saeculi» deleatur. Ratio : persona humana 
una est, non constans ex homine et christiano. 

N. 6 (8, 32): Verba « et absolutae » deleantur. Ratio-, absolutum est difficile 
intellectu. 

N. 6. (9, 2-3): Verba « Quod - agnoscitur » deleantur. Ratio: Ecclesiam de- 
decet laus suiipsius. 

N. 8 (10, 9): Loco « temporale et aeternum » dicatur « naturale et supernatu- 
rale ». Ratio: naturalia quaedam sunt aeterna et supematuralia quaedam sunt tem- 
poralia. 

N. 11 (11, 3-4): Verba « ad quamlibet disciplinam quod pertinet » deleantur. 
Ratio: exaggeratio vitetur (cf. libros mathematicos). 

N. 14, (11, 29-35): Verba ita immutentur ut ponantur haec: «Officium est 
auctoritatis ecclesiasticae, quae rei scholari praeest, in scholis catholicis magistro- 
rum formationis religiosae maxima cum diligentia habendae curam adhibere necnon 
providere scientificae quoque ac paedagogicae formationi magistrorum, etiam titu- 
lis academicis comprobandae. Eidem auctoritati ecclesiasticae competit prospicere, 
ut magistri scholarum Ecclesiae sui status iuribus, imprimis quoad iustam suam 
mercedem et rectam veritatis profitendae libertatem gaudeant ». Ratio: scholae ca- 
tholicae ab auctoritate civili pro catholicis erectae, quae sub regimine auctoritatis 
civilis manent, itemque scholae ab associationibus fidelium erectae provisioni Ec- 
clesiae quoad formationem scientificam et paedagogicam magistrorum non subsunt 
neque prospectioni. Ecclesiae quoad iura magistrorum circa mercedem et libertatem 
profitendae veritatis, nisi agitur de iure communi omnium hominum. 

N. 15 (12, 6): Deleatur « gravi ». Ratio: obligatio gravis statui non potest, nisi 
scholae aliae religioni catholicae infensae sunt. 

N. 15 (12, 7): Loco « ubi » dicatur: « si ». Ratio: « ubi » localiter tantum in- 
tellegi posset. 

N. 17 (12, 18-37): Deleatur. Ratio: quae per se patent, dicenda non sunt. 

N. 17 a (12, 38): Post n. 17 inseratur novus numerus de scholis catholicis 
ab auctoritate civili conditis et sustentatis: « Inter scholas catholicas iure merito 
censentur et commendantur eae scholae, quae quibusdam in regionibus ab auctori- 
tate civili pro discipulis catholicis eriguntur, dummodo universa instructio spiritu 
catholico sit imbuta. Principia hucusque recensita, imprimis de institutione reli- 
giosa et morali puerorum sub ductu et vigilantia Ecclesiae impertienda necnon de 
formatione magistrorum ab omnibus, ad quos pertinent, religiose serventur, salvis 
iuribus et obligationibus quoad sustentationem et regimen huiusmodi scholarum, 
quae civili auctoritati legitime conveniunt ». Ratio: desideratur expressa mentio 
earum scholarum catholicarum, quae in nonnullis nationibus, e. g. in Austria et 
Germania, a potestate civili conduntur et sustentantur quaeque maximae utilitati 
sunt institutioni religiosae puerorum necnon aestimationi publicae Ecclesiae. 

N. 19 (13, 19): Post «ut» addantur verba: «ubi fieri expedit». Ratio: in 
regionibus, ubi Universitates non catholicae exstant, in quibus facultates theolo- 
gicae catholicae et magisteria quaedam philosophiae et historiae, laicis catholicis re- 
servata ab auctoritate civili cum consensu S. Sedis erecta sunt et ab eadem aucto- 
ritate civili sustentantur, erectio Universitatis catholicae non in omni casu expedit. 

N. 20 (14, 15): «Apprime» deleatur. Ratio: studia ecclesiastica, de quibus 
in n. 20 agitur, omnes disciplinas theologicas et philosophicas amplecti debent. 

N. 20 (14, 16): Ante « ad Angelici Doctoris » inseratur « imprimis ». Ratio: 

timendum est, ne secus progressus scientiarum impediri dicatur aut S. Thomae ra- 
tio, principia, doctrina extenuentur (cf. Animadv. ad n. 21, 13-14, schematis de 
sacrorum alumnis formandis). 

N. 20 (14, 20): Post n. 20 addatur: « Facultates theologicae catholicae, in ali- 
quibus universitatibus civilibus cum consensu auctoritatis ecclesiasticae erectae, 
quae multum conferunt, ut non solum alumni scientifice religioseque formentur 
atque sacra doctrina evolvatur, sed etiam ut inter scientias saeculares vox catholica 
audiatur et Ecclesia catholica in amplissimo campo mundi moderni praesens sit, 
sollicitudini et favori episcoporum enixe commendantur ». Ratio : tales Facultates 
et magisteria praeteriri dedecet, praesertim cum in ipsis magistri eruditissimi et 
optime meriti floruerint, e. g. in Germania Moehler, Hefele, Denzinger, Hergen- 
roether, Hettinger, Bardenhewer, Grabmann, Baeumker, Hertling, Hilling, Maus- 
bach, Tillmann, Poschmann, in Austria Schrader et clarissimi doctores Facultatis 
theologicae Oenipontanae. 

Appendices. Non placet ut Instructiones edantur auctoritate Concilii, quae a 
Concilio qua tali approbatae non fuerint. Licet enim singulis episcopis, iuxta notam 
in calce pag. 17 allatam, facultas praebeatur faciendi scriptas animadversiones, non 
vero, iuxta eandem notam, Patribus in Concilio coadunatis facultas erit discu- 
tiendi decernendique res in Appendicibus contentas. Quae autem conciliariter sta- 
tuta non fuerint, nomine Concilii, sive auctoritate, sive iussu eius, edi nequeunt 
(cf. cc. 101 §1 n. 1 et 105 n. 2, C.I.C.). 

Praeterea in Appendicibus nonnullae res exstant, quae principia altiora con- 
tinent. Istae, non obstante optata abbreviatione schematis, Concilio subiciendae ab 
eoque approbandae erunt. Novas enim leges, si Concilium, re mature perpensa, 
statuere censuerit, ipsius erit condere non autem alicuius Instructionis. Instructio- 
nes, si Patribus conciliaribus edendae visum fuerit, ordinationes mere exsecutorias 
et applicativas praebeant, atque in hisce quoque ratio habeatur oportebit peculiarium 
rerum et condicionum in singulis nationibus et regionibus vigentium. 

Appendix I. Ad hanc vix aliquid dici potest, quippe quae solummodo titulos 
exhibeat. In specie vero animadvertendum videtur, si quid de erroribus dicatur in 
re educativa hodie serpentibus, istos errores accurate nominandos et definiendos 
esse. 

Appendix II. I, n. 1 (21, 1): Post « terrarum partibus » inseratur « ubi secun- 
dum iudicium conferentiae episcoporum nationalis vel regionalis opportunum vi- 
sum fuerit, » ... Ratio: cf. animadv. ad n. 19 (13, 19) schematis. 

II, n. 5 (22, 10-26) et n. 7 (23, 1-6): Ad propositum instituendi duplicem 
ordinem studiorum philosophiae et theologiae haec animadvertantur. 

1) Omnes auditores in primo biennio philosophiae et in primo quadriennio 
theologiae admittantur pro captu ad illas exercitationes et investigationes, quae 
secundum Instructionem reservata sunt alteri ordini studiorum philosophiae et 
theologiae. Ratio : a) Sic paulo post incepta studia eligi possunt, qui ad gradus li- 
centiatus promoveantur, b) Talis modus ab Universitatibus multis sat est proba- 
tus. c ) Similia ab auctoritate quoque civili ad examina subeunda, quin gradus licen- 
tiatus aut laurea obtineatur, praescripta sunt. 

2) Terminus a quo initiatio in studium philosophiae computetur, accurate as- 
signetur, ratione habita eorum quae ad n. 6 (17,16) schematis de sacrorum alum- 
nis formandis animadvertuntur, scii, ut ad studium philosophiae et theologiae qui 

admittuntur, talem gradum et statum eruditionis scientificae habeant, ut sub hoc 
respectu etiam Universitates adire possint. 

3) Ad gradum licentiatus theologiae, si modus sub 1) descriptus servatur, 
triennium theologicum post quadriennium theologicum necessarium non videtur. 
Ratio : experientia docet, auditores ingenio praeclarissimo ditatos breviori temporis 
spatio conficere posse tum exercitationem scriptam, qua usus methodi scientificae 
probatur, tum examina de universa theologia, inclusis exegesi, historia ecclesiastica, 
arte pastorali. 

II, n. 14 (24, 29): « Apprime» deleatur. Ratio: cf. supra ad n. 20 (14, 15). 
Lin. 30: Ante verba « ad Angelici Doctoris » inseratur « imprimis ». Ratio : cf. su- 
pra ad n. 20 (14, 16) schematis. 

IV (26, 11): Titulus clare indicet monita edenda pro Universitatibus et Fa- 
cultatibus catholicis. 


56 

Exc.mus P. D. PAULUS YOSHIGORO TAGUCHI 
Episcopus Osakensis 

1. In genere. 1. Hoc schema ea proponitur ratione ut negligere videatur scho- 
larum catholicarum aspectum missionarium. Schema exclusive respicere videtur 
scholas pro pueris catholicis in finibus catholicis. Tractetur sane in schemate de 
missionibus quaestio de missionum scholis; oportet tamen in hoc quoque schemate 
aspectum missionarium includi, ne conceptus, finis methodusque scholarum catho- 
licarum sic anguste ac statice definiantur ut scholae catholicae in missionibus et in 
diaspora, utpote quae etiam ad discipulos non catholicos condantur et condendae 
sint, tamquam exceptiones a norma videantur et sub quadam tantum specie scholas 
evadant catholicas. Consideratio haec magni habenda est praesertim cum ipsae re- 
giones christianae naturam in dies missionariam accipiant. 

2. Nescio cur in Ss. Oecumenico Concilio, praeter schema de scholis, amplior 
desit disputatio de educatione humana et christiana in genere, maxime autem de 
educatione familiari. Puto, nisi haec disputatio agatur, quoddam dubium oriri num 
in quaestione tanti momenti quantum educatio procul dubio habet, valorum vera 
proportio sufficienter servetur vel prorsus intelligatur. 

Praesens schema de educatione in genere agit brevissime tantum, theoretice 
et quasi ad modum introductionis ad quaestiones de scholis tractandas. Nemo dubi- 
tat de summo momento scholarum catholicarum, sed cavendum est ne, cum fuse 
agatur de scholis et passim de educatione in genere et de educatione familiari, fide- 
les aliique inducantur ad opinandum Ecclesiam educativo scholarum operi maius 
tribuere momentum quam parentum et familiae. 

Quoad educationem in genere, periculum huius temporis proprium in eo esse 
videtur quod per crescentem « socializationem » omnia homines magis magisque 
expectare coeperunt a societate (a Re Publica, ab Ecclesia, a variis associationi- 
bus ...), quamobrem, iudicium personale amittentes et responsabilitatis personalis 
sensum, impulsibus carent (qui anglice dicuntur “initiatives”); vel in eo quod cum 
quadam familiae dissolutione, cum diminutione paternae auctoritatis et sensus 
responsabilitatis quoad filiorum educationem, familia magis magisque impotentem 
evasit in vera educatione humana impertienda et christiana. Quare quaerendum est 

an praesens schema oporteat amplificari in quoddam schema « de educatione et de 
scholis catholicis », in quo apertius huius temporis nominentur pericula, viae me- 
diaque practica proponantur ad augendum renovandumque sensum responsabili- 
tatis educativae parentum et familiae, atque ad parentes reddendos magis idoneos 
ad educationis opus quod praesens postulat rerum condicio. E. g.: per curam ani- 
marum, per scholas earumque influxum in familias, per ephemerides similiaque, 
per formationem iuvenum in scholis, associationibus ... ad familiae vitam et obli- 
gationes educativas ... 

II. In specie. 1. Inexplicabile est quam parvi habeatur unum ex fundamentis 
fidei propagationis. Nemo ignorat complura milia iuvenum, futurorum rectorum 
suarum nationum, quotannis regionibus paganis egredi Asiae et Africae ut inscri- 
bantur in universitates Europae et Americae. Plurimi, si quam habebant religio- 
sam fidem, eam perdunt ob indifferentismum religiosum imperans in universitatibus 
mundi qui liber dicitur vel ob apertum atheismum quod universitates profitentur 
mundi qui liber non est amplius. Ubicumque tales sunt iuvenes, eorum religiosa 
sors non tantum sed etiam nationum quarum rectores erunt, committitur episcopis, 
sacerdotibus et catholicis laicis, a quibus maior sollertia speratur in iuvandis illis 
iuvenibus quam ab inimicis fidei profertur. Puto officium maximi momenti esse illos 
iuvenes ad Universitates catholicas trahere oeconomicis auxiliis idoneis (e. g. 
auxilia quae italice dicuntur « borse di studio, pensionati, donazione di libri » ...) 
et eos sequi, etsi ad Universitates laicas inscribantur, institutionibus idoneis, do- 
mibus hospitalibus, associationibus mixtis in quibus fraternitatem sentiant, exem- 
pla videant et communia incoepta habeant cum iuvenibus catholicis. 

Res tanti momenti nimis adumbratur in nota 23 appendicis secundae, ubi prae- 
terea exhortatio potius quam gravis obligatio habetur. 

2. Optime Rei Publicae definiuntur officia et iura atque scholae reprobatur 
monopolium, sed fortasse mentio facienda est cuiusdam iuris Rei Publicae invigi- 
landi, intra limites quae lex postulat naturalis, ut etiam scholae privatae adimpleant 
quae Res Publica, secundum adiuncta temporum et locorum, ad educationem adae- 
quatam civium rite postulare potest. 

3. Magna floret varietas in nationibus diversis quoad systemata scholarum, 
quoad cooperationem cum Ecclesia ... (e. g. Italia, Hispania, Germania, Britannia, 
U.S.A. et aliis). Libertas sufficiens servanda est ut auctoritates ecclesiasticae (coetus 
episcoporum) ea discernere possint quae pro tali natione in talibus rerum adiunctis 
ad educationis bonum aptiora iudicantur. 

4. Cum non tantum in missionibus, sed etiam in scholis conditis in regioni- 
bus mixtis vel sparse catholicis, discipuli non-catholici admittantur vel saltem ex- 
spectentur, nonne clausula addenda est quae discipulorum non-catholicorum tueatur 
libertatem conscientiae quoad participationem in instructione religiosa? 

5. Dum in priori parte n. 7 (a, b, c) ordo habetur « familia, Res Publica, Ec- 
clesia », in altera parte (d, et deinde in toto) ordo reversus est. Non videtur cur 
prior ordo mutandus sit. 

6. Quo in numero Rei Publicae affirmatur officium etiam scholas privatas su- 
stentandi (n. 10), puto addendum esse: « et quidem eo modo ut libertas scholae 
in lege naturali fundata plene intacta maneat ». 

7. Multa quae de Universitatibus dicuntur forte ad aliquam instructionem 
potius pertinent quam ad schema generale Concilii. Praesertim in quaestionibus de 

Universitatibus varietates secundum nationes tales sunt ut quaedam amplitudo ser- 
vanda videatur, exceptis fortasse facultatibus Philosophiae et Theologiae. 

8. Ad n. 31 dicitur: « Cura de Universitatibus committitur coetui episcopo- 
rum ». N ih il amplius dicitur de ambitu huius curae nec de relatione huius curae ad 
curam Ordinum Universitates administrantium ... Etiam hae diversitates secun- 
dum nationes maximae sunt: in multis casibus Universitates quidem privatae re 
vera sunt quasi « semi-publicae ». Hinc cavendum est ne per multiplicationem 
auctoritatum administratio nimis complicata difficilisque sit. Aliquod simile dici 
potest de aliis scholarum generibus. 

* * * 

Praeter animadversiones quas tradidi anno praeterito, haec sequentia animad- 
vertere velim. Schema nihil dicit de scholis in terris Missionum ubi scholae catho- 
licae duplicem habent finem, nempe propagationem fidei inter alumnos non chri- 
stianos et curam pastoralem puerorum christianorum. Nemini latet scholas catho- 
licas esse optima media ad propagandam fidem et ad educandos pueros christianos. 
Insuper in schemate non satis tractatur de cautionibus quae semper adhibendae sunt 
in frequentandis scholis acatholicis praesertim in terris missionum. 


57 

Exc.mus P. D. RADULFUS ZAMBRANO CAMADER 
Episcopus Facatativensis 

Si es evidente que las escuelas privadas « commune etiam provehant bonum », 
no lo es que « publici aerarii officium sit eas quoque sustentandi », pues hay 
muchas cosas que tambien contribuyen al bien comun, por ejemplo, la labor sa- 
cerdotal, y, sin embargo no exigimos que el erario publico la pague. Pero, aun si 
fuera tan clara la obligacion dei fisco en el caso de las escuelas, convendria urgirla? 
Si los contribuyentes son ateos, comunistas, etc., tendrian tambien derecho a que 
se sostuviera con la contribucion ciudadana las escuelas privadas que ellos qui- 
sieran « absque ulla personarum acceptione vel distinctione, aequa ratione »? 

Exc.mus P. D. PETRUS ZUCCARINO 
Episcopus Bobiensis 

Summo est noster affectus animus gaudio quotiescumque contemplari libitum 
est crescentem scholarum multitudinem pro parvulis, pueris atque puellis, instruc- 
tionis primariae et mediae quae ampliores in dies partes populorum attingit, necnon 
ingentiorem numerum iuvenum qui ad studia in Universitatibus accedunt. 

Quibus munus educationis incumbit, illis late cogitandum est, seu familia, seu 
res publica, seu Ecclesia, ut in educatione cooperentur impertienda et homines 
vere e scholis exeant non sicut mulus et equus quibus non est intellectus. Illud 
inquirere mihi videtur et magnam operam dare ut Ecclesia primum scholas adeundas 

paret easque sustentet, perfectionem quaerat et magistrorum formationem iura 
et officia exaget. Quin autem si scientia atque doctrina in religione sint praedita, 
omnia facilius consequentur qui e scholis technicis et universitatibus procedentes, 
vitam sint adituri, illud tantum verum esse sanctum quod sibi docuerint magistri. 

59 

CONFERENTIA EPISCOPORUM APULIAE 

1. Observationes generales, a) Opportunum videtur, cum in schemate de natu- 
ralibus familiae iuribus agitur, de Ecclesiae membris potius quam de eiusdem 
iuridicis institutis sermonem habere. Ratio duplex est, .scilicet quod ipsi sunt 
Rei Publicae cives qui pleno iure sua munera vindicare possunt et insuper vi 
baptismatis, perapte ipsam Matrem Ecclesiam repraesentant eiusque iura pro- 
pugnant. 

b) Ubi Ecclesia, suis scholis, satisfacere impar est necessitatibus notabilis 
partis alumnorum alicuius nationis, opportunum censetur ut ipsa curam praesertim 
impendat in electos alumnos, qui cras, verbi gratia, magistratui, scientificae inve- 
stigationi, animi cultui, necnon rebus politicis, oeconomicis, etc. christiano spiritu 
incumbant. 

2. In -prooemium : 5, 25: ... promovere vehementer exoptat, ac suam ... suis 
filiis et universo generi humano libenti animo impendit , etc. ... 

3. Speciatim in schema-. 7, 12: ... aliis delegaverint, ipsis tamen integrum 
officium educationis prolis incumbere sciant et eos gravi obligatione semper teneri 
universum opus educationis etc. ... 

7, 21: ... civium et Familiae iura etc. ... 

[ Adhaeserunt ] Henricus Nicodemo, arch. Barensis; Caietanus Pollio, arch. 
Hidruntinus; Reginaldus Iosephus Addazi, arch. Tranensis; Nicolaus Margiotta, 
arch. Brundusinus; Gulielmus Motolese, arch. Tarentinus; Gregorius Falconieri, 
ep. Conversanensis; Achilles Salvucci, ep. Melphictensis; Iosephus Ruotolo, ep. 
Uxentinus; Aurelius Marena, ep. Rubensis; Paschalis Quaremba, ep. Gallipolita- 
nus; Albericus Semeraro, ep. Uritanensis; Franciscus Minerva, ep. Lyciensis; Ca- 
rolus Ferrari, ep. Monopolitanus; Antonius Rosarius Mennonna, ep. Neritonensis; 
Franciscus Brustia, ep. Andriensis; Nicolaus Riezzo, ep. Castellanetensis; Iosephus 
Vairo, ep. Gravinensis; Antonius D’Erchia, ep. praei. Altamurensis. 

CONFERENTIA EPISCOPORUM UMBRIAE 

Nimis effusum videtur. Maior concinnitas desideratur. 

Pag. 9 b): Dicatur quidem reipublicae pertinere « proprium ac nativum offi- 
cium educandi », sed pressius adumbrentur limites; et declaretur statum civilem, 
etsi consulere educationi teneatur, non posse omnia iura in hac re sibi vindicare 
(« monopolio scolastico »). 

Pag. 10, n. 9: Schola tunc tantum sartam tectam libertatem suam comperit 
cum constitutionem autocentricam consequatur, cum nempe fiat corpus medium 
familiam inter et statum, salvis utriusque necnon et alumnorum iuribus. 


65 

Pag. 10, n. 10: Argumentatio infirmari potest hac consideratione, quod status 
contributiones dumtaxat in scholas suas exigit et colligit, et graviores exigere coge- 
retur si etiam scholis non suis consulere vellet. Tutius ergo et magis exceptionibus 
impervium videtur argumentum si mordicus hoc principium asseratur: Status o fi- 
dum habet efficaciter muniendi et in actum deducendi ius certum civium ad libere 
seligendam eam scholam quae sibi cuique placeat et igitur ojficium habet aequales 
condiciones faciendi tum iis qui scholas status tum iis qui scholas liberas seligunt. 

Pag. 12, n. 15: « Parentes gravi obligatione tenentur etc. »; tunc tantum, dice- 
remus, cum verum et grave periculum adest perversionis filiorum. 

Pag. 13, n. 19: Videtur etiam Coetus Episcoporum nationis, non sola S. Sedes, 
posse universitatem erigere; episcopi nempe erigunt, Sedes apostolica approbat. 

Videtur affirmative respondendum esse quaestioni: utrum in exponenda doc- 
trina catholica de scholis catholicis, praeter argumenta ex divina revelatione, oppor- 
tunum sit afferre etiam rationes ex iure naturali depromptas.* 

Praemittimus: a) Eae sunt scholae catholicae in quibus infantibus, pueris et 
iuvenibus institutio traditur quae visionem catholicam redoleat de universitate 
rerum, de vita, de homine, de historia, de disciplinarum complexu praesertimque 
de paedagogia. 

b) Iis in scholis docentes tam religiosi quam laici esse possunt, ipsaeque non 
necessario ab auctoritate ecclesiastica directe dependere debent. Rationes: 

1. Est commune firmumque principium doctrinam revelatam iuri naturali mi- 
nime contradicere ipsumque minime elidere, quinimmo eius conclusiones collu- 
strare. Supernaturale enim implicat, comprehendit et perficit quod est in homine 
naturale. 

2. Homo potest quidem revelationem respuere et, ut ita dicamus, « natura- 
liter » dumtaxat vivere; non potest e contra solum « supernaturaliter » vivere. 

3. Propensio religiosa eiusque expressio ipsa hominis natura, independenter 
quoque a revelatione, postulatur. Unde veri nominis institutio a sensu religioso mi- 
nime praescindere potest. Schola igitur catholica et de iure et de facto certa et 
genuina etiam quod attinet ad hominis naturam atque historiam censeri debet. 
Insuper schola catholica ius suum vindicat non tantum ex missione quam Ecclesia 
a suo divino fundatore recepit sed et ex natura ipsa, quatenus homo quisque ius 
habet ad institutionem integre humanam, quae scilicet elementa quoque et motiva 
religionis includat. 

4. Peropportunum videtur ad rationes iuris naturalis confugere ea praecipue 
de causa quod hodie tum modus cogitandi tum legislatio laicismum et agnosti- 
cismum redolent et a conceptu revelationis abhorrent. 

5. Quae ad scholas catholicas pertinent in rebus mixtis recensentur. Secus ac 
in seminariis ceterisque scholis vocationibus religiosis provehendis, in scholis 
catholicis tum ratio studiorum tum docentes tum ipsi tituli ad docendum vigilantiae 
status ipsiusque legibus subiiciuntur. Inde necessitas scholas catholicas iis fulciendi 
argumentis quae acatholicorum et laicistarum consensum facile adipiscantur. 

6. Argumenta quae supra exposuimus magis magisque cogentia fiunt cum 
scholae status laicismo cuidam hostili et mordaci inspirentur et a docentibus et 


* Cf. nota pag. 984. 

alumnis non catholicis frequentari soleant. Nascitur enim in casu obligatio paren- 
tibus catholicis ad scholas catholicas recurrendi. His in adiunctis opus sunt argu- 
menta valida quae scholam catholicam suo iure niti demonstrent aciemque hosti- 
lem scholarum publicarum demostrent quae eam ut inimicam invisamque respiciunt. 


61 

CONFERENTIA EPISCOPORUM TUSCIAE 

Quoad propositam quaestionem * de opportunitate, in exponenda doctrina de 
scholis catholicis, afferendi rationes ex iure naturali depromptas, omnia responsa 
affirmant has rationes afferendas esse, ad perfectionem argumentorum et ad eorum 
efficaciam coram civili auctoritate. 

Quoad alteram quaestionem de praecipuis scholarum catholicarum necessita- 
tibus in nostra regione, omnia responsa affirmant scholas catholicas in Italia gravi 
paupertate laborare. Ideo, ut scholae catholicae vivere possint, opus est ut fideles 
suorum iurium et officiorum conscii sint, et ut status suam ipsam constitutionem 
recte applicando, decernat veram plenamque paritatem scholarum catholicarum 
cum suis scholis etiam quoad subsidia et media temporalia. 

His praemissis, en paucae animadversiones de hoc schemate. 

1. Prooemium. Nimis prolixum est; reduci potest, et debet, ad breviorem for- 
mam, recolendo tamen, per summa capita, activitatem et merita Ecclesiae Catho- 
licae in fovenda scholarum institutione. 

2. De educatione (cap. I). Hoc argumentum in schemate iuridice tantum explo- 
ratur, sed altera quaestionis facies, idest doctrinalis-paedagogica, non est praeter- 
mittenda. 

Desideratur tractari de educatione sexuali, de coeducatione, de recentioribus 
methodis paedagogicis quae magis ab Ecclesiae doctrinis dissident, cum periculo 
non levi adulescentium, recolendo quae sapientissime docet Pius XI f. m. in litteris 
encyclicis Divini illius Magistri. 

3. De scholis catholicis in genere (cap. II). Principia quae continentur sub 
nn. 8-9-10, summopere declaranda et extollenda sunt, praesertim principium de 
scholae libertate, de quo ad n. 9; sed quod legitur a n. 11 usque ad n. 17 inclusive, 
immoderate redundat. Quare, confirmato et roborato principio de conscientia scho- 
lastica in christianis efformanda (n. 16), cetera omnia ad breviorem et agiliorem 
modulum obducere oportet. 

Minus conveniens videtur mentionem facere in conciliari constitutione de tri- 
butis a statu scholis catholicis erogandis (n. 10). 

Cum sub n. 17 de coordinatione tantum agatur, magis declaranda videtur 
scholarum catholicarum dependentia a loci Ordinario. 

4. De universitatibus catholicis (cap. III). Dubitare licet utrum omnia argu- 
menta huius capitis deceat an non in conciliarem constitutionem includere. Sedulus 
emendator potest, quin detrimentum afferat, non pauca argumenta expungere, 
alia vero compendiose effingere. 


* Cf. nota pag. 984. 

CONFERENTIA EPISCOPORUM PAEDEMONTANA 

Ad art. 2 (pag. 7). Optandum est ut in meliorem evidentiam ducatur huma- 
nae personae dignitas, quae quasi centrum, subiectum et finis ordinis socialis 
habetur (cf. Pio XII) non sine praefinitis notis de eiusdem praecipuis iuribus, quo 
melius postea eluceat ipsa « humana et christiana persona » cum omnibus suis 
iuribus et privilegiis. 

Ad art. 4 (pag. 8). Hic articulus nimio fervore peccare videtur pro universali 
incremento atque progressione scholarum cuiuscumque generis toto orbe terra- 
rum, cum multae scholae, proh dolor, utinam non essent! 

Hac de causa, dum tenuandae sunt nimii gaudii ac fervoris locutiones, est 
tamen aliqua nota inserenda, qua materna Ecclesiae cura ostendatur ut omnes et 
singulae scholae revera sint altrices omnis integrae disciplinae atque humanitatis, 
christianae religionis valida institutione minime omissa. 

Ita aptus ad art. 5 (eadem pag.) iter praepararetur, ubi Ecclesia revera libenter 
praebet suam peritiam in traditione omnis vere humani cultus ac disciplinae, sed 
tamen videtur se quasi aequare ad ceteras huius saeculi societates atque insti- 
tutiones. 

Forsitan ex duobus articulis, 4 nempe et 5, unus concinne effici potest. 

Ad art. 7 (pag. 9). Hic articulus brevior ac strictior videtur quam qui iura, 
facultates, fines necessitudines trium societatum luculenter enucleare possit, quibus 
interest iuvenes honeste erudiri atque educare: quae sunt: Familia, Res Publica, 
Ecclesia. 

Brevior praesertim et nimis synthetica videtur expositio iurium civilis pote- 
statis, quae intra fines boni temporalis continentur, ut sufficienter definiantur ter- 
mini intra quos publicarum civitatum iura « propria et nativa » (lin. 18) dicantur, 
vel complementarium officium et adiutorii munus adimpleant. 

In eodem art. 7 (pag. 9, lin. 9 a) opportune addi potest verbis « et inviolabili 
iure fruuntur » nova praesens locutio seu « et inalienabili » ita ut plene et 
enucleate dicatur: « et inviolabili et inalienabili iure » quo certius menti Pii Pp. XI 
inhaeret (cf. Divini Illius Magistri , n. 10 a). 

Ad art. 15 (pag. 12, linn. 7-8). Iniunctio nimis firma ac generalis, qua paren- 
tes « gravi obligatione morali tenentur » scholas catholicas praeoptare, paulo durior 
videtur praesertim in regionibus ubi, uti apud nos, iuvenibus fidei morumque 
iactura in scholis publicis haud ita manifesta putatur, nec proxima nec insana- 
bilis. Quare melius ita articulus legatur: « Parentes gravi obligatione morali tenen- 
tur liberos suos ad scholas catholicas mittendi, ubi fieri potest atque praesertim 
ubi non satis tuto cautum sit de integra iuvenum circa fidem et mores institutione; 
secus vero ... ». 

63 

CONFERENTIA EPISCOPORUM SARDINIAE 

1. Per affer mare i diritti della Chiesa in materia scolastica conviene, oltre 
agli argomenti dedotti dalla Rivelazione, portare anche quelli ricavati dal diritto 
naturale (Carta, Basoli). 

2. Sia messo nel massimo risalto il diritto della Chiesa a istituire scuole (Tedde, 
Basoli) e la liberta dei genitori nello scegliere la scuola piu adatta (Tedde). 

3. Riguardo alia situazione particolare dellTtalia si osservi: a) poiche la stra- 
grande maggioranza degli italiani frequentano la scuola statale e necessario che i 
vescovi la seguono da vicino, indirizzando verso di essa professori cattolici, sopra- 
tutto per le cattedre di storia e filosofia (Melis, Cogoni, Basoli). 

b ) Si renda piu facile 1’accesso alPuniversita cattolica, moltiplicando se e ne- 
cessario, le cattedre (Melis). 

c ) La progettata riforma dei corsi teologici con quattro anni per il baccellierato, 
altri due per la licenza e uno o piu anni per il dottorato: 1. va bene per coloro che 
si consacreranno alPinsegnamento, nelle facolta teologiche; 2. purche pero sia 
conservata anche per gli altri la possibilita di prendere la laurea in un tempo piu 
ridotto (cinque anni), non a titolo di insegnamento, ma a titolo accademico, come 
per le altre universita statali (Melis, Spenedda, Botto). 

64 

Exc.mi episcopi provinciarum aquensis 
ET AVENIONENSIS ET DIOECESIUM MASSILIENSIS ET MONOECENSIS 

1. Generatim advertenda. In synthetica sua forma hoc schema nobis valde 
placet quia Ecclesiae doctrina et quoad educationem et quoad institutionem clare 
exposita, quae semper et praesertim hisce temporibus homines requirunt optime 
praebentur, v. g.: a) idem sonat Ecclesiae doctrina ac iuristarum atque internatio- 
nalis societatis de civium libertatibus; b) est Ecclesiae curae catholicas scholas ordi- 
nare, perpensis diversarum nationum legibus. 

Attamen optamus ut strictius explicentur rationes propter quas suas scholas 
vult Ecclesia, quia hae rationes multis fidelibus ac clericis in dies non apparent. 

II. Peculiariter. 1. Clarius affirmari possent catholicarum scholarum obliga- 
tiones erga diversarum nationum positivas leges ad planificationem quamdam in- 
struendam, qua viribus quibuslibet ad bonum commune melius uteretur. 

2. In appendice III § 9, pag. 30. Optatur vocabulum « regionem » significare 
totum territorium sub regimine eodem versatum, ut secretarium generale in capite 
habeatur quod diversorum dioecesium secretaria nectat et corroboret. 

3. Equidem de universitatibus et facultatibus pontificales praerogativae iure 
affirmantur; attamen, cum illis facultatibus superiores scholae saepe saepius adiun- 
gantur, quibus compleatur profanorum cursus studiorum, valde optatur ut con- 
cordes fiant rectores et secretarii generales quibus catholicarum scholarum munera 
in genere incumbant. 

4. Magistri catholicarum facultatum plures et saepe magis periti essent si non- 
nulli a diversis religiosis familiis offerentur. 

5. Optatur etiam ut in philosophiae theologiaeque facultatibus, scholis theo- 
logicis aliis ac thomisticis locus detur. 

6. Fauste catholicis universitatibus maiora seminaria aliquo modo unirentur. 

7. In prooemio § 7, lin. 12 legitur: « Quod si parentes ... prolis educandae 
munus aliis delegaverint ... ». Atqui parentum auctoritas in educatione agenda 
nequit delegari, saltem iuridice. Itaque in loco « delegaverint » « commiserint » 
forsan admitti posset, sicut dicitur § 14, lin. 35, pag. 11 «meminerint vero ma- 
gistri munus a parentibus et ab Ecclesia sibi esse commissum ». 

8. Optatur ut can. 1374 ita mutetur ut fusius explicitis parentum obligatio- 
nibus, recursus ad loci ordinarium vitetur. 

65 

CONFERENTIA EPISCOPORUM LUSITANA 

I. Prooemium. Contrahendum videtur, ita ut ad brevem densioremque syn- 
thesini principiorum, et ex revelatione et ex iure naturali depromptorum, simpli- 
citer redigatur. Exinde notio et norma theologica quaestionis determinandae cla- 
rius pressiusque hauriretur. Haec autem dicantur modo explicito in n. 5. 

II. Cap. I. Nimis descriptivum. Accuratius ius Ecclesiae prae statu, vel saltem 
coram ipso, definiendum est. Verbo « singulari » (n. 7, c) non bene introducitur 
assertio iuris substantialis at primarii, sicut est illud quod defendi debet, tanquam 
consequens institutionem familiae christianae eique consequentem christianam 
educationem. Verbum « deinde » ( ibid lin. 23) tenorem cuiusdam accidentis 
adiunctionis vel suppletionis habet. Cum hodie ius Ecclesiae ad integralem educa- 
tionem et ad scientias mere humanas atque technicas docendas valde impugnetur, 
cumque etiam inter catholicos praeiudicia liberalia necnon materialismi politici 
saepe irrepant, vindicatio talis iuris modo claro, praeciso locum ambiguitatis prae- 
cludente, omnino requiri putaverimus. Notetur quod, etiam in natione de se catho- 
lica, sicut est Lusitania, saepe habetur ius docendi Ecclesiae mere extendi ad res 
religiosas atque morales. 

In n. 7 ( quibus munus educationis incumbat ) hic ordo servetur: Familia, 
Ecclesia, Status. 

III. Cap. II. In genere placet. Sed forma redactionis speciem praebet potius 
cuiusdam Encyclicae quam Constitutionis Conciliaris. Ratio est nimia particula- 
rizatio et forma descriptiva. Tamen, dum Prooemium et caput I reficienda videntur, 
caput II non eget nisi ut forma magisterialis (non tam enumerativa sicut nunc a 
n. 11 ad 17) et decretoria pressius constituatur. 

Ad singula quaedam. N. 9 valde probatur. Res agitur clare, definite, comple- 
xive. Vindicatio libertatis, et iuris et facti, requiritur et fit. Aliquid tamen hoc 
postea, pro evolutione et applicatione postulat, quod bene etiam innueretur. Ec- 
clesia vindicat libertatem et autonomiam. Sed aliquando ex usu regiminis ecclesia- 
stici hucusque nimis « centralis » et « totalis » factis doctrina contradicitur, ita ut 
ex una parte vindicetur autonomia et implicite damnetur nimia statalis absorptio 
et regularizatio, ex altera vero parte, ecclesiasticum regimen in huiusmodi quaestio- 
nibus excessive ad uniformes applicationes descendat. 

N. 10 haud parvi momenti pro Lusitania. Idem merito de nn. 13, 15, 16 di- 
cendum. In hoc ultimo, sano « realismo » instat schema: « In variis regionibus ». 
Fit namque ut aliquando plures nationes eadem problemata vel similia praebeant; 
atque persaepius adhuc ut etiam in parvis regionibus, sicut e. g. in Lusitania, 
conditio religiosa et socialis, valde quoad fidem, vitam, et praxim differat. Quod 
sane intra ipsas regiones apta instrumenta, instituta vel doctrinas exigat. 

N. 11 valde placet. 

N. 17: Cum indoli ecclesiasticae organizationis confoederatio plurium unita- 
tum socialium (ad prototypum dioeceseos, provinciae, etc.) magis congruat, quam 
constitutio unitatum magni ambitus (cuius specimen et regimen fere typum « sta- 
talem » sequi videretur), schema « De scholis catholicis » feliciter postulat, ut 
coordinatio et cooperatio in re educativa et scholari ab ambitu dioecesano exor- 
diatur, exinde regionaliter (v. g. ad provinciam, vel eius sectionem) ascendat, atque 
ita porro successive ascendendo ad confoederationes nationales et internationales. 
Hoc si ita fit, consociationes catholicae pro educatione defendenda atque promo- 
venda haud facile in omnibus simul nucleis oppressionem vel suppressionem pati 
possunt, nec in eorum regimen tam ample obstructio fieri potest, cum oppugna- 
tores multo plura disponere deberent, quam si in uno tantum centro acturi essent. 
Hoc consonat sapienti traditioni ecclesiastici moderationis operumque promotionis. 

IV. Cap. III. Praxim iam apto usu comprobatam in pluribus exhibet, ideoque 
probatur. Bene insinuat, immo praescribit, curam culturae superioris gradu uni- 
versitario, pro ecclesiasticis viris, laicis, et iuxta diversas adiunctorum personarum- 
que condicionem. Momentum huius capitis non tam ab aspectu technico quam sub 
aspectu pastorali considerandum est. Ibi reponitur secretum efficaciae apostolatus 
culturalis catholici hucusque valde deficientis. Principia atque norma promotionis 
studiorum in universitatibus et facultatibus doctrinam perspicuam efferunt. 

Ad singula quaedam. N. 19 magnum momentum habet pro Lusitania (etiam 
in linn. 28-30): « Sancta Synodus mandat ut omnes christifideles de universitatibus 
in Ecclesia necessitate plenius doceantur et catholicarum virium consociatio ad 
uberiora paranda pro studiis academicis subsidia quam maxime foveatur ». 

N. 20 abbreviandus, in iis quae nimie iam dispositive determinantur (n. 7 
ad 10, v. g.). 

N. 25 peculiaris applicationis in Lusitania. N. 26, insigni transcendentia 
praeditus est. 

V. Postulatum fit, ut decretum conficiatur de instituendis in omnibus dioece- 
sibus (vel confoederatione saltem dioecesium) seminariis pro scientifica laicorum 
catholicorum promotione curanda, sicut pro clericis fecit Sancta Tridentina Synodus. 

66 

CONFERENTIA EPISCOPORUM NEERLANDICA 

Totum hoc schema videtur unilaterale. Praesertim per respectum ad univer- 
sitates catholicas parvam fiduciam hoc schema praebere videtur erga professores, 
praesertim relate ad christianitatem eorum. Non satis ut filios addictissimos et 
peritos in sua provincia, sed mere ut subditos Ecclesiae in hoc schema illos allo- 
quitur. Deest amplitudo spiritualis christiana, libera grandis et aperta. Quam ob 
rem melius esset quod Ecclesia ut alma mater fiduciam suam proclamet in profes- 

sores suos, gaudens de arduo labore eorum qui veritatem in quavis provincia reali- 
tatis explorant, eos incitando ut inquisitionem veritatis considerent ut sanctum 
munus, sacramque responsabilitatem erga Ecclesiam et humanitatem. Cetera viden- 
tur superflua. 

In eodem sensu non videtur esse Concilii inquisitionem theologicam quasi 
unice coniungere ad doctrinam unius theologi, quam maximus sit. Si in textu con- 
ciliari quidpiam dicendum sit de alma doctrina Aquinatis, sufficit quod dicatur 
« opus theologicum esse peragendum praelucente exemplo Angelici Doctoris ». 
Nunc vero dicendo « ad Angelici Doctoris rationem, doctrinam et principia » Con- 
cilium nihil efficacius affirmat, cum ex una parte quaedam in doctrina S. Thomae 
sint iam obsoleta, et ex altera parte Concilium non dicat (nec Concilii est dicere) 
quaenam sit praecise doctrina S. Thomae, dum theologi et historici inter se dispu- 
tent de genuina eius doctrina in nonnullis quaestionibus. Quid in hoc casu facien- 
dum esset, si reapse Ecclesia urgeret dictum « secundum rationem, doctrinam et 
principia S. Doctoris »? Qui Ecclesiae religiose obedire velint, in talibus quaestio- 
nibus de die in diem in conflictu conscientiae viverent. Quod non est intentio 
Ecclesiae. Ex quo sequitur talem obligationem Ecclesiae esse pro maxima parte sine 
contentu et otiosam. 

[ Adhaeserunt ] Bern. card. Alfrink, arch. Ultraiectensis; J. W. M. Baeten, 
arch. tit. Stauropolis; M. A. Jansen, ep. Roterodamensis; P. A. Nierman, ep. Gro- 
ningensis; W. M. Bekkers, ep. Buscoducensis; P. J. A. Moors, ep. Ruremondensis; 
Dr. J. A. E. Dodewaard, ep. Harlemensis; G. H. de Vet, ep. Bredanensis; Th. G. A. 
Hendriksen, ep. tit. Eumeniensis, aux. Ultraiectensis; J. W. M. Bluyssen, ep. tit. 
de Aetos, aux. Buscoducensis. 


67 

CONFERENTIA EPISCOPORUM ANGLIAE ET CAMBRIAE 

Affirmationes schematis de scholis catholicis episcopi in genere benigne acci- 
piunt. Specifice quidem ea quae dicuntur art. 8, 9 et 10 de fine, libertate et su- 
stentatione scholae ipsis multum placent. Notare etiam emphasim super necessi- 
tate cooperationis in art. 17 eis gratum est. 

Ex alia parte dubitat conferentia num textus Sectionis II de scholis catholicis 
in genere satis evolvatur quod schemati eam dignitatem tribuat quam ut documen- 
tum conciliare habere oporteat. 

Ad partem schematis de Universitatibus catholicis tractantem quod attinet, 
conferentia serias exceptiones proponere vult. Hoc documentum profertur ut appli- 
cationem habens universalem, sed opinione nostrae conferentiae non satis curat 
illam situationem in multis regionibus existentem quae erectionem universitatum 
catholicarum minime optabilem efficit. Episcopi sedulius considerandam esse cre- 
dunt illam opinionem secundum quam maximi momenti est iuvenes catholicos 
— et quidem summopere illos mentis ingenio praestantiores — vivere in cultura 
mixta capaces esse. Opinione laicorum catholicorum gravium experientia universi- 
taria praeditorum et generaliter ipsorum episcoporum hoc efficacius obtineri potest 
organizatione vitae et activitatis catholicae iam intra ambitum universitatis acatho- 
licae quam segregatione alumnorum catholicorum in universitatibus catholicis. 

Insuper ille apostolatus universitarius, cuius labore in Anglia et Cambria nu- 

merus conversorum magnus in sinum ducitur verae Ecclesiae, non est possibilis nisi 
in ipsis universitatibus acatholicis. 

Urgetur quod schema uti nunc habetur in praesenti dialogi oecumenici statu 
acatholicis scandalum et illis catholicis indefessis qui laborem in universitatibus 
acatholicis fructuosissimum impendunt frustratio foret. 


68 

CONFERENTIA EPISCOPORUM IUGOSLAVIAE 

1. Aliquae emendationes in textu proponuntur. N. 2, pag. 7, lin. 17: «qua 
pueri ad absolutam perfectionem personae humanae ... ». Cum vox « absoluta » 
varias significationes exhibeat, hoc loco alia locutio substituenda, ne falsis inter- 
pretationibus locum praebeat. 

N. 3, pag. 7, linn. 27-30: constructio grammatica « tot scholarum genera ... 
tot educationis instituta ...» non nimis felix videtur. Nam vel in fine phrasis 
signum exclamati vum expectaretur vel continuatio phrasis. Loco « tot » ponatur 
« multa » vel « varia ». 

N. 4, pag. 8: fere totus numerus videtur inutilis rhetorica quae facile e sche- 
mate exulare potest. 

N. 8, pag. 10, lin. 5: tam emphatice de omni schola in genere enuntiare « finis 
est veritatem constanter perquirere » non videtur veritati respondere. Talem finem 
certo certius habent universitates et instituta scientifica. Sed qualis veritas perqui- 
ritur in scholis elementaribus et, magna ex parte, in scholis mediis? In eiusmodi 
scholis utique veritas traditur, sed non perquiritur. 

N. 13, pag. 11: in hoc numero tot species scholarum enumerantur, sed omitti 
non deberent « scholae pro catechistis formandis », sive viris sive mulieribus, reli- 
giosis et laicis, quae maximi momenti sunt in terris missionum, in regionibus ubi 
exercitium cultus a potestate civili impeditur vel quae sufficienti numero sacerdotum 
carent. 

N. 14, pag. 11, linn. 29 s.: num revera auctoritas ecclesiastica curare debet 
formationem o m nium magistrorum, praesertim laicorum, qui in scholis catholicis 
docturi sunt? 

II. Responsa ad duo quaesita proposita.* 1. Omnino opportunum videtur ra- 
tiones afferre etiam e iure naturali depromptas, cum hae unice a Statu non chri- 
stiano forsan admittantur. 

2. Scholae catholicae apud nos in Jugoslavia nullae exsistunt, praeter scholas 
« pro sacerdotibus praeparandis », i. e. seminaria et duae facultates theologicae. 
Pro omnibus pueris usque ad 15 aetatis annum obligatoria est instructio in scholis 
publicis quae principiis marxismi reguntur. Etiam in seminarium minus pueri tan- 
dem post 15 annum completum recipi possunt. Instructio religiosa tantum in eccle- 
siis, sacristiis et locis ad hoc destinatis impertiri potest. 

III. In fine refero opinionem unius episcopi de qua tamen dici non potest 
esse opinionem episcopatus nostri, sed prorsus peculiarem opinionem auctoris: 


* Cf. nota pag. 984. 

« Ecclesia laudabiliter et iure merito curam habet de scholis erigendis et de insti- 
tutione iuventutis, praesertim in terris missionum, ubi populi nondum habent 
sufficientem socialem evolutionem. Et legitime sibi hoc ius vindicat. Non tamen 
videtur hoc ius esse inalienabile . Ideo non videtur nimis urgendum principium de 
iure Ecclesiae ad scholas, praesertim apud populos excultos, ubi potestas publica 
hoc munus suscipere potest et vult. Hoc valet praecipue, si agitur de scholis supe- 
rioribus. Rationes autem sunt haec: 

1. Missio propria Ecclesiae non est docere scientias profanas, sed veritates 
religiosas: praedicare evangelium. 

2. Spectato hodierno progressu scientiarum erectio scholarum, praesertim 
superiorum , connexa est cum ingentibus sumptibus et requirit pariter ingentes vires 
humanas, quae apostolatui proprie dicto subtrahi debent; fructus vero exigui mi- 
nime respondent laboribus et viribus impensis. 

3. In societate hodierna pluralistica practice difficillime evadet condendi scho- 
las religiosas. 

4. Insistendum est potius in cooperatione inter Ecclesiam et Statum. In scholis 
tradatur conveniens eruditio et educatio civilis et severe prohibeatur quaelibet lae- 
sio sensus religiosi discipulorum. Educatio religiosa et catechistica institutio procu- 
retur ab Ecclesia in scholis statalibus, ubi adest cooperatio inter Ecclesiam et Sta- 
tum, vel in ecclesiis et domibus ecclesiasticis, v. g. parochialibus vel etiam in ho- 
spitiis pro studentibus (cf. schema, pag. 26, n. 28). Experientia docet quod talis 
educatio maiores fructus fert, quam educatio religiosa in scholis, ubi catechesis 
quasi deprimitur ad gradum disciplinae profanae. Si educatio religiosa connecti tur 
cum scholis, praesertim superioribus, iuven tutem non attrahit, sed potius repellit, 
cum se quasi vi imponi videatur. 

5. Haec omnia valent pro conditionibus apud nationes excultas. In regionibus 
vero missionum, apud gentes non cultas res aliter se habent. Ibi Ecclesia simul cum 
educatione religiosa promovere potest et debet communem eruditionem et civitatem 
humanam. 

6. Quam ob causam quaestio de scholis catholicis remittatur potius ad con- 
ferendas nationales episcoporum ». 

69 

QUIDAM EPISCOPI EX STATIBUS FOEDERATIS AMERICAE SEPT. 

I. Ad quaestiones generales. 1. De rationibus ex lege naturali deductis praeter 
argumenta in revelatione divina fundata: 

a) I should answer this point in the affirmative, taking into consideration, 
however, the various points illustra ted by A. van Bentrum, in his article in The 
Eastem Churches Quarterly, pages 152 and following. 

b) A striking fact in the history of modern nations shows that when the 
Church has had taken from her — or permitted herself to be deprived of the 
natural right to conduct her own schools — the faith of the entire nation has 
suffered. And when the faith of men was weakened, so was the effectiveness of 
the Church. 

History has also proven that the Catholic school should attempt, much as is 
done in the U.S.A., to educate ali Catholic children, regardless of their social or 
economic condition. 

History has rather conclusively shown that in places where Catholic schools 
have not reached ali Catholic children the unfortunate impression was created that 
the Church and the clergy were on the side of the rich and the powerful, and, 
therefore, supposedly opposed to the poor and the underprivileged. 

c) Arguments from the natural law should be given, inasmuch as the 
schemata influence the total community as well as Catholics in the communi ty. 

2. De necessitatibus principalibus scholarum catholicarum in specifica regione: 

a) I particularly like paragraph 4 and paragraph 10 of the Schema, but 
would suggest that note be taken of several of the points made by the authors of 
The Commonweal for 31 January 1964. 

b) That the history of the religious schools in the U.S.A. has been a fortunate 
one stems from this independent operation. It is more than a contributing factor 
in enabling the schools to strengthen the faith of Catholics; it is it’s very raison 
d’etre. 

Nevertheless, while independence is essential, this does not mean that the 
Church must reject all financial aid. Arrangements whereby the State provides 
in full or in part for construction costs and/or operation costs of Catholic schools 
would not seem to demand the destroying of the independence required for our 
Catholic schools to fulfill their purposes. 

c) Concilium Vaticanum II omnino abstineat ab omnibus negotiis de scho- 
lis catholicis cum Statu seu auctoritatibus civilibus tractandis, quoniam quaestio- 
nes vel difficultates huiusmodi, si quae sint, commissionibus episcoporum speciali- 
bus a conferentiis episcoporum nationalibus delegatis, omnibus adiunctis particu- 
laribus perpensis, expeditius enodari possunt. 

II. Ad articulos schematis. Prooemium (art. 1-5): a) Prooemio dempto, inci- 
piat schema cum sectione praesenti « De educatione » quae recipi potest pro 
prooemio, b ) End the Prooemium in the middle of line 21, page 7. The rest of 
it is verbiage. 

Art. 6. a) Ea quae dicuntur « De educatione » articulis 6 et 7, p. 8 et 9, mihi 
placent tum quoad materiam, tum quoad modum dicendi, b) In sections 6 and 12, 
the “emotional” or “psychological” end of education deserves mention. 

Art. 7. It should be made ciear that the officia et iura of other human 
consociations, particularly the Res Publica, are subordinate to those of the family. 

Art. 8. a) Why not a positive « sciant » instead of the double negative? 
b) Immediate post art. 7 tractetur de libertate scholam seligendi et sustentatione 
scholarum uti in articulis 9 et 10. Ratio: Disserere de fine scholae mihi videtur 
esse superfluum. Materia in articulis 9 et 10 videtur sufficere de scholis catholicis 
in genere. 

Art. 10. The obligation of the entire Christian community to provide the 
means for effective religious education is to be stressed. 

Art. 12. In sections 6 and 12, the “emotional” or “psychological” end of 
education deserves mention. 

Art. 13. Quae specialis ... What makes this commendation special? 

Art. 14. Formatio magistrorum is also regulated by civil law. The need of 
meeting the required civil conditions should be incorpora ted in this paragraph. 

Art. 17. The coordination of all schools as here proposed could be the source 
of constant annoyance and difficulty and perhaps even of enmity between the 
Catholic and non-Catholic schools. A world-wide control and regulation is un- 

realistic. We have done quite well without it and there seems nothing to be 
gained with it. The variety of school systems throughout the world militates 
against one and the same mold for ali. 

Art. 18. In calce articuli 19, p. 13, vel alicubi in schemate mihi videtur Con- 
cilium Oecumenicum tractare debere de « libertate academica », saltem principia 
enucleando generalia, ut omnibus appareat quanti faciant Universitates et Faculta- 
tes catholicae ipsam veritatis indagationem. Haec enim quaestio maxime discutitur 
inter homines hodiernos et imago Ecclesiae coram populis tum catholicis tum 
acatholicis detrimentum non raro passa est. 

Ari. 19. Sic emendetur articulis 19, p. 13, linn. 22 et 23, « sub illius dica- 
sterii moderamine cui curam talium sive generaliter sive in casibus particularibus 
Summus Pontifex velit committere ». Ratio-, ut plenissima notetur libertas Summi 
Pontificis quoad eius curiam et praesertim quando agitur de Ecclesiis Orientalibus 
et de causis maioribus. Eadem emendatio, mutatis mutandis, applicetur in articulo 2 
Appendicis II, p. 21, linn. 9 et 10. 

Ari. 21. What relation and what effect will a course of theology in every 
university tend to have on our seminaries? Is this an encouragement to follow 
the Catholic University plan? 

Art. 23. Page 15, lines 9 sqq.: Who will provide the funds? At what point 
are those who come from other nations to receive preference over the horne folks 
who also need « congruae dotes »? 

Art. 24. This is normal functioning. Is this paragraph necessary? 

Appendix II. Sic emendetur in articulo 11, Appendicis II, p. 24, lin. 7: 
« Sanctae Sedis monita praesertim ea quae inveniuntur in Litteris Enc. Pii PP. XII, 
Divino Afflante Spiritu, 30 sept. 1943, etc. ». Ratio: Ut hic, ubi de SS. Scripturis 
agitur, explicita fiat mentio documenti pro nostris temporibus tam comprehensiva, 
profunda et auctoritati va. 

III. Animadversiones generales: 1 . The jurisdiction of the Ordinary over all 
schools of exempt religious in his Diocese should be clearly stated. 

2. Concerning Catholic schools, the policy of remembering the pastoral purpose 
of the Council should be strictly adhered to. Therefore, directives as to subjects 
tought and the administration of the schools should be most general since conditions 
are so different in different regions e. g. China, Africa, New York and Ireland. 
The primary duties and responsibilities of parents should be clarified. 

70 

CONFERENTIA EPISCOPORUM MEXICANA 

La Comision Episcopal de Educacion y Cultura juzga que el actual esquema 
« De Scholis Catholicis » es difuso y vago; no se insiste en ciertos puntos concretos 
que serian urgentes, tratandose dei problema de la educacion catolica. 

Convendrfa que se cambiara la forma de manera que quedara mas reducida y 
se insistiera con mas claridad sobre la importanda de la educacion catolica y de la 
escuela, los principios en que debe inspirare esa educacion, los derechos y deberes 
de los padres de familia al respecto, etc. 

Por lo tanto, se propone lo que sigue: 1. Que cuando en el numero 6, al tra- 

tarse dei sujeto de la educacion, se reproduzcan las palabras de la Endclica Divini 
Illius Magistri de Pio XI: « EI sujeto de la educacion es el hombre todo entero, 
espfritu unido al cuerpo en comunidad de naturaleza, con todas sus facultades 
naturales y sobrenaturales, cual nos lo hacen conocer la razon y la revelacion; por 
lo tanto, el hombre caldo de su estado originario, pero redimido por Cristo y rein- 
tegrado en la condicion sobrenatural de hijo adoptivo de Dios ». 

2. Que en el numero 7, cuando se habla de la familia como la primera encar- 
gada de la educacion, se declare que tiene prioridad de derecho sobre la sociedad 
civil. Igualmente, que al terminar la letra c de ese mismo numero se exprese la 
obligacion que el Estado tiene no solo de no poner obstaculo al derecho de la 
Iglesia, sino de ayudar en el ejercicio de este derecho. 

Se podrla anadir un parrafo en que se repruebe de nuevo el laicismo en la 
educacion, y se advierta que el Estado en sus escuelas tiene obligacion de facilitar 
que los alumnos reciban instruccion religiosa, de acuerdo con la voluntad de los 
padres. 

3. Que cuando en el numero 11 se habla de las escuelas catolicas se diga que 
compete al Ordinario el derecho de juzgar si en determinada escuela existen las 
condiciones necesarias para que se llame y sea « catolica ». 

Igualmente, que se declare en que grado los padres y la Iglesia encomiendan 
a los maestros la tarea de la educacion, de que se habla en el 14, lineas 35 y 36. 

Que tambien se declare la obligacion que los padres de familia tienen de pro- 
curar por todos los medios civicos una legislacion que garantice la libertad de ense- 
nanza, agregandose esto en el n. 15. 


71 

CONFERENTIA EPISCOPORUM GUATEMALAE 

Circa schema de scholis catholicis in specie quaeritur * : 

1. Utrum in exponenda doctrina de scholis catholicis, praeter argumenta ex 
divina revelatione, opportunum videatur afferre etiam rationes ex iure naturali 
depromptas. R. Affirmative. 

2. Quaenam sint praecipuae necessitates scholarum catholicarum in propria 
regione, etiam quoad relationes ad statum vel auctoritatem civilem in genere. 
R. Conferentia episcopalis in Guatemala censet praecipuam inter alias necessitatem 
esse ut libertas docendi sit plena, sit firmiter in dies apud gentem nostram, pondere 
auctoritatis nationis confirmata. 


72 

CONFERENTIA EPISCOPORUM COLUMBIAE 

N. 10. Este numero habla « de scholarum sustentatione ». El principio que 
se expone en este numero parece perjudicial para la Iglesia en muchas naciones, 
observa el senor Obispo de santa Rosa de Osos. En el se indica llanamente que la 
justicia distributiva exige dei erario publico se destinen auxilios « ad cunctorum 
scholas sustentandas et quidem absque ulla personarum acceptione vel distinctione, 


* Cf. nota pag. 984. 

aequa ratione erogentur, prout in nonnullis regionibus iam laudabiliter fit ». Ahora 
bien, ello implica que el Estado debe ayudar economicamente a todas las escuelas, 
aun las de los protestantes, con lo cual en Colombia, como en otros paises de la 
America Latina, salimos perdiendo. El Concordato favorece las escuelas de la Igle- 
sia. Por eso, anade el Prelado, « fortasse ergo melius esset in illo principio de 
sustentatione scholarum solummodo loqui de sustentatione scholarum non stata- 
lium, catholicarum ». 

N. 11. AI referirse a las escuelas, deberia senalarse concretamente cual es la 
autoridad dei Obispo en los colegios de la Iglesia para que el Obispo pueda cumplir 
a conciencia con el deber de maestro de la verdad (arz. de Medellin). Y anadimos 
nosotros: que autoridad o ingerencia debe tener tambien el Obispo en los colegios 
de la Iglesia regidos por los religiosos? 

N. 13. AI referirse el esquema a las escuelas catolicas, deberia anadirse alguna 
norma sobre la educacion en favor de los pobres, pues los colegios de los religiosos, 
en general, no prestan este servicio, advierte el senor Obispo de Sonson. 

N. 13. El Esquema deberia considerar « la ereccion por parte de la Iglesia de 
escuelas normales, observa el senor Obispo de Tunja, para que estos centros, en 
donde se forman los maestros de la ninez y de la juventud, estuvieran organizados 
en un todo de acuerdo con el esplritu de la Iglesia y dei Derecho Canonico ». 

N. 17 . Referente al n. 17 «de scholarum catholicarum coordinatione et coope- 
ratione », el senor Obispo de santa Rosa indica lo siguiente: « la autoridad civil 
inspecciona frecuentemente todas las escuelas », asf tambien la Iglesia debe inspec- 
cionar todas las escuelas « eo fine ut in his scholis semper et perfecte serventur 
omnes illae conditiones quae scholas ut vere catholicas constituunt. Talis inspectio 
esset munus organisationis centralis dioecesanae de qua agitur in schemate n. 17 ». 

En la tercera parte dei Esquema, que habla de las Universidades, el senor 
Arzobispo de Cartegena indica que deberia senalarse « alumnorum iura et officia » 
y plantea la cuestion en estos puntos, alguno de ellos aplicable a las escuelas medias: 

« 1. Haec Sancta Synodus aliquid dicere debet de alumnorum officiis, nam 
plurimi sunt, praesertim in Universitatibus, qui putant sibiipsis docendi munus 
commissum esse et docere malunt magis quam discere et regere potius quam 
obedire ». 

2. Possuntne Scholarum Mediarum alumni, qui nondum iure civium plene 
gaudent, quia cathedraticus quidam non illis placet vel Rector nimis durus videtur 
vel ob aliquam causam, cessationem laboris (Huelga nuncupatam) decernere, studia 
interrumpere, disciplinam omnino deturbare et ordinem evertere? 

3. Certi sumus in actione educativa alumnos non posse pari conditione ac ma- 
gistros se haberi nec prudentia nec scientia ad cathedraticos eligendos nec ad ratio- 
nem studiorum efformandam praeditos esse. 

4. Nonne patet parum beneficii praesentia alumnorum in consilio rectore Uni- 
versitatum afferre? ». 

73 

CONFERENTIA EPISCOPORUM VENETIOLANA 

N. 11. Definitio « scholae vere catholicae » nimis arcta videtur. Cum in pluri- 
mis Civitatibus « ratio studiorum » ab Statu imponatur, admissa hac definitione, 
« scholas vere catholicas » in paucissimis tantum mundi regionibus haberi seque- 
retur. Proinde, hanc definitionem recognoscere et depurare iuvabit. 

N. 12. Cum hic sermo sit de scholae catholicae perfectione quaerenda, para- 
graphus addatur ad mentem normae 14 Appendicis III (pag. 30) huius schematis, 
« qua quaevis mercaturae species a scholis catholicis arceatur ». Praeterea, enixe 
commendetur ut earum aditus facile pauperibus pateat. 

N. 25. Incisum « praecipue ubi Catholicae Universitates non exstant » expun- 
gatur, cum auxilio de quo hic sermo est, pariter indigeant omnes civilium Univer- 
sitatum alumni, etiam in urbibus ubi Catholicae Universitates adsunt. 

74 

CONFERENTIA EPISCOPORUM BRASILIAE 

Schematis generalis existimatio. Schema in genere placet: satis actuale consi- 
derat problemata hodierna. Incipit ex visione pluralistica societatis et insistit in 
consecratione mundi veluti in opere palmari christianorum. 

Summanum. Universa familia humana magnam operam dat ad debellandam 
ignorantiam, famem, miseriam et ad promovendum hominem secundum omnes suas 
mensuras. 

In hoc communi conatu Ecclesia propriam missionem habet. Peculiari modo 
pertinet ad Ecclesiam educatio integralis hominis. Ecclesia semper, magna protec- 
trix artis erudiendi et educationis fuit. 

Nota propria aetatis nostrae est magna varietas scholarum omnium graduum. 

In hoc campo Ecclesia offert humanitati suam doctrinam et experientiam. 

I. De Educatione. Summarium. Omnes homines ius inalienabile integrae edu- 
cationis habent. Munus educationis, vi iuris naturalis, primum competit familiae, 
deinde ceteris communitatibus humanis, praecipue Statui: iure proprio et nativo, 
quoad finem suum temporalem; iure subsidiario et cumulativo, quoad ceteras 
partes. Ex iure divino, Ecclesiae competit educatio religiosa et naturalis; quoad 
ceteros aspectus vitae humanae, in quantum serviunt fini proprio Ecclesiae. Mutua 
ordinatio harum trium entitatum esse debet. 

Observationes. 8, 33-34: Oportet explicare: « cuiusvis sint stirpis, sexus, 
aetatis, condicionis ethnicae, socialis vel oeconomicae ». 

9, 24: corrigatur: « spectat quoad supernaturalem educationem » ex positiva etc. 
Ratio-, solummodo quoad hoc pertinet ad Ecclesiam « officium et ius ». Hoc non 
est dicendum simpliciter quoad educationem moralem et humanam. 

9, 27-29: corrigatur: « Quoad ceteros vero humanae vitae aspectus, ad ordi- 
nem naturalem pertinentes, Ecclesiae ius et subsidiarium officium educandi com- 
petit quatenus iidem iuvant ad proprium finem assequendum ». Ratio: quoad 
ceteros aspectus educationis humanae Ecclesia ius educandi habet, quatenus iuvat 
ad proprium finem assequendum, sed non proprium et primarium munus suum est. 

II. De scholis catholicis in genere. 

A) Fundamentalia de scholis principia. Summarium. Finis proprius scholae est 
constans indagatio veritatis, traditio fidelis eiusdem, promotio progressus humani, 
cultus virtutum humanarum; huius intentio est formatio virorum rectorum et capa- 
cium, aptorum ad agendum efficienter in vita familiari et sociali secundum bonum 
temporale et aeternum. 

Cum desiderium veritatis aspiratio communis sit humanae naturae, docendi 

libertas constituitur ius inalienabile hominis. Statui igitur competit hanc liberta- 
tem realem fieri. Laudandi sunt hi Status qui politicam educationalem efficientem 
promovent, sed monopolium statale educationis non est approbandum. 

Observationes. 10, 1-12: Legatur: « cum perquisitio veritatis aspiratio com- 
munis sit, inter essentialia humanae dignitatis iura enumeratur, quae numquam 
violari liceat » etc. Ratio: magis consentaneum cum pag. 10, 5. 

B) Peculiares de scholis catholicis normae. Schola catholica non potest appellari 
nisi ea in qua omnia scilicet instructio, programma, magistri, libri, etc. impregnan- 
tur spiritu christiano, et in qua religio sub orientatione Ecclesiae docetur. Hoc 
dicendum est et de scholis ab ipsa Ecclesia fundatis, et de scholis fundatis et directis 
ab ipsis fidelibus et societatibus. Momentum scholae cum sit magnum in genere, 
schola catholica etiam plene « actualizata » et praeparata esse debet. Concilium 
commendat, modo insistenti, fundationem scholarum catholicarum omnium gra- 
duum, praecipue scholarum professionalium et technicarum et institutiones ad 
educandos adultos et pueros dictos « exceptionales ». 

Auctoritas ecclesiastica magnum momentum ponat in adaequata formatione 
magistrorum qui habeant titulos academicos. 

Ecclesia considerat iura socialia suorum magistrorum, praecipue iustam remu- 
nerationem et libertatem scientificam. Quatenus possibile est, patres suos filios in 
scholas catholicas mittant. Foveatur intentius ordinatio mutua dioecesana, regio- 
nalis, nationalis et internationalis scholarum catholicarum, cooperans cum auctori- 
tatibus civilibus et institutionibus nationalibus et internationalibus. 

III. De universitatibus catholicis. Summarium. Specialis momenti sunt univer- 
sitates catholicae quibus competit investigare et transmittere omnia quae Deus 
revelavit sive per revelationem sive per opus creationis ad formandos homines 
revera aptos et intrepidos fidei testes. Quapropter Concilium optat ut ubique sint 
universitates et facultates catholicae quae suam missionem exerceant sub orienta- 
tione competentis dicasterii qui a viris provenientibus ex diversis nationibus et 
peritis in variis disciplinis. 

Ecclesia promovet praecipue universitates et facultates studiorum ecclesiasti- 
corum, quae scientias sacras colere debent et destinantur, in primis, clericis qui 
magisterium in seminariis exercebuntur, inquisitionem scientificam instituent et 
functiones ecclesiasticas peculiares habebunt. 

In universitatibus et facultatibus disciplinae profanae, cogitetur non solum 
de solida formatione scientifica, sed etiam de formatione religiosa, morali et sociali. 
Omnes igitur universitates catholicae habeant facultatem theologicam quae centrum 
universitatis sit. 

Universitates et facultates catholicae foveant quam maxime institutiones desti- 
natas ad investigationes scientificas. 

Accessus ad universitates et facultates catholicas pateat faciliter discipulis prae- 
ditioribus, etiam pauperibus et provenientibus ex aliis nationibus. 

Insistitur adhuc in cooperatione facultatum et universitatum. 

Ubi non sunt universitates catholicae, Pastores provideant ut creentur gremia 
universitaria destinata ad protectionem spiritualem et ad defensionem fidei et vitae 
moralis eorum qui frequentant universitates civiles. 

Concilium optat ut scientistae catholici actionem suam ad alias universitates 
etiam amplificent. 

Observationes. 13, 35: decet amplius insistere in eo quod universitates et 
facultates studiorum ecclesiasticorum etiam laicis pateant. 

14, 29: accrescatur quod facultatibus ne concedatur titulus catholicae univer- 
sitatis nisi habeant facultatem vel institutum theologicum pertinentem realiter ad 
corpus facultatum et accessibilem etiam laicis. Ratio : sine theologica consideratione 
non est possibilis generalis consideratio rerum quam intendit universitas. 

15, 4: « curent praeterea Ordinarii loci » accrescatur: « et Superiores reli- 
giosi » ut quos « ex clericis vel laicis » scientiis etc. 

15, 9-11: «tenuioris fortunae», accrescatur: « necnon omnibus hominibus 
bonae voluntatis, etsi non catholicis ». 

16, 2: inseratur in « egregiis » universitatibus catholicis maximae curae sit ut 
missionem suam culturalem extendant quoque ad omnes classes populi. 

Appendix I: Schema instructionis de scholis catholicis. II: Schema instructio- 
nis de universitatibus catholicis, tractans etiam particulatim de variis curriculis 
existentibus ad formationem magistrorum et technicorum. III: Normae revisionis 
Codicis circa hanc materiam. 

Corollarium : ABESC votum fecit ut visitator apostolicus permanens univer- 
sitatum et facultatum instituatur. 

* ie "k 

Ad Adnotationes ab episcopis brasiliensibus propositas in clariorem lucem 
ponendas, infrascripti haec addenda curavimus: 

Desiderio Summi Pontificis obsequentes, qui in allocutione clausurae secundae 
Sessionis Vaticani II expostulabat schemata breviora et magis pastoralia, duo 
nobis, in huius schematis reformulatione proponenda ut essentialia videntur: 
rectam ideam educativae missionis Ecclesiae statuere et normas pastorales, ad 
hanc missionem in praxim deducendam, firmare. 

Cum autem Ecclesia, proh dolor, nostris diebus vitam suam degat insertam 
in mundo qui nondum christianus est, nedum in regionibus paganismo subiectis, 
imo etiam in illis quae aliquam christianismi speciem ferunt, revera non intelligitur 
Concilium hominibus praebere constitutionem quae, si non exclusive saltem prin- 
cipaliter, de scholis catholicis vindicandis atque de earum efficaciori promotione 
agat. 

Quod e contra, certo certius, opportunum nobis videtur et desideratur actio- 
nem esset pastoralem, quam hucusque Ecclesia de humana christianaque populorum 
educatione egit, ita sine timore ad trutinam vocare et examini subiicere ut aptior 
reddatur. Quis enim non videt, verbi gratia, inconvenientiam et improprietatem 
tam multorum sacerdotum vires exauriendi in munere illas disciplinas docendi, 
quod non pauci et vere periti laici catholici praestare possint? Ex quo tamen non 
sequitur, evidens est, in praedicta revisione excludendam esse inter alias, quaestio- 
nem de ipsa subsistentia scholarum catholicarum. 

Ut uno verbo mentem nostram pandamus, hoc volumus quod schema, ab ipso 
titulo, agat « de christiana educatione » vel « de Ecclesiae educativa missione » et 
non tantum « de scholis catholicis ». 

In reformulatione autem schematis, praeter alia, haec puncta fundamentalia 
attendenda sunt: 

1) Ecclesiae actio educativa prae oculis habeat reales conditiones huius 
mundi multiformis (« pluralista ») in quo vivimus: innocua enim ipsa erit, immo et 

nociva, si finem sibi practice proponeret traditionalis modi agendi conservationem 
ac praeservationem, siquidem hodiernae conditiones familiares socialesque, etiam 
ubi adhuc christiano nomine ornantur, christianae vere non sunt. 

2) Cum principia dogmatica recte statuenda sint de Familiae, Ecclesiae ac 
Status circa educationem iuribus et officiis, oportet tamen explicite Statui recogno- 
scere, propter commune bonum ius sibi competere illius distributionis mediorum 
publicorum planificandi, ita ut recte aliarum societatum iura et necessitates pro- 
gressus ipsius nationis attendantur. 

3) Inter fines humanae christianaeque educationis, ille emineat sensus per- 
sonalisticae formationis ad iuvenes adultos aptos reddendos, ut ipsi propriam 
socialem missionem assumant, qualem mutationes socio-oeconomicae uniuscuiusque 
nationis exigunt. 

4) Normae statuantur ad scholas catholicas renovandas, eo intuitu ut ipsae 
missioni Ecclesiae, in praesentibus rerum adiunctis, adaequatius respondeant. 

5) Iterum ac iterum instanter debita laicorum apostolorum ac religiosorum 
ad missionem educatricem exercendam opera in scholis statalibus commendetur, 
qua, per eorum agnitam competentiam, professionalem dedicationem et amorem 
fraternitatis, idoneos testes evangelici nuntii fiant. 

6) In evangelizando pauperibus Ecclesia etiam missionem suam compleri 
agnoscatur per fervidum adiuvamen quod praestandum est illis quibuslibet cona- 
minibus et incoeptis sic dictae educationis basicae (educagao de base) quae coetuum, 
qui quasi ut marginales a sociali consortio relinquuntur, humanam promotionem 
intendit eos participes reddendo bonorum totius culturae. 

7) Enixe commendetur actionis pastoralis organice ordinatae constitutio pro 
eis qui studio, a primis litteris usque ad gradus universitarios assequendos, incum- 
bunt; quae specialis actio, iuxta particularia adiuncta, universalis actionis pastoralis 
communitariae dioecesanae vel paroecialis pars sit. 

[Subsignaverunt] Helder Camara, arch. tit. Salditanus, aux. Fluminis Ianuarii; 
Candidus Padin, ep. tit. Tremithusius, aux. Fluminis Ianuarii. 


75 

QUIDAM PP. CONCILIARES AFRICAE ORIENTALIS 

1. Inter omnia 12 schemata a Patribus conciliaribus inter sessiones exami- 
nanda, nullum nobis exstare videtur quod sit maioris momenti practici pro Ec- 
clesiis nobis hisce in partibus commissis. 

2. Desideraremus propterea Fratribus nostris in episcopatu in Concilio con- 
gregatis animadversiones quasdam proponere quae revera, praeter doctrinam tra- 
ditionalem ab Ecclesia in hac materia ' communiter receptam, quaedam principia 
practica contineant quae a) a Hierarchia semper et ubique doceri et, si opus sit, 
inconcusse defendi debeant, b) a fidelibus nostris clare intelligantur et ab ipsis in 
praxim deduci possint, c) a fratribus nostris separatis, quatenus cum ipsis hac in 
materia cooperandum erit, acceptari possint, d) et denique quae intelligi et accep- 
tari pariter possint ab auctoritatibus civilibus praesertim novellarum Nationum (ut 
est casus fere totius Africae), quibuscum hac in materia sub certis condicionibus 
cooperare volumus immo debemus. 

3. Proh dolor ad talem expositionem tempus nobis a Summo Pontifice pro 
hoc schemate determinatum non sufficit. 

Putamus insuper necessarium esse ut de hac materia alios Africae sub-saharia- 
nae Patres conciliares aliosque peritos viros consulamus animadversionesque no- 
stras collegialiter competenti Commissioni Conciliari exhibeamus. 

4. Quod, Deo favente, Romae faciemus occasione proximae sessionis Conci- 
lii Oecumenici, interea omnes Africae sub-saharianae Patres aliosque quibus interest 
rogando ut in hoc propositum consentiant et ita, quantum humana fragilitas id esse 
sinat, animadversiones ad hoc schema usquequaque perfectas elaboremus. 

5. Rogamus propter ea ut hoc schema non in secunda sed tantum in tertia 
sessione huius Concilii disceptationi Patrum in aula proponatur. 

6. In fine addimus iam nunc quasdam observationes particulares: 

a) Titulus schematis non placet quia problema quod subiacet latius patet 
quam conceptus « scholarum catholicarum » et quia ex altera parte munus Eccle- 
siae a Christo Iesu eidem concreditum non semper neque ubique « scholas catho- 
licas » exigere videatur. 

h) Ad Prooemium, n. 1, lin. 10. Minus placet citatio illius « Euntes docete 
omnes gentes » quia inde ab exordio confusionem aliquam parere potest inter 
specificam missionem Ecclesiae a suo Fundatore concreditam (annuntiandi scii. 
Evangelium, sanctificandi et regendi) et inter ea quae iure Ecclesiae competunt ut 
missionem -illam specificam adimpleat. 

c) Ibidem n. 2, linn. 21-24: « Ecclesia, quae hominis sanctificationem et 
mundi consecrationem expetit, in educationis opere nullum virtutum ac virium 
humanarum aspectum praeterit nec praeterire potest ...» videtur nimis categorice 
dictum, nisi inseratur qualificatio educationis christianae et quidem pro suis sub- 
ditis. 

d) Ibidem n. 5, initio: « Sancta Mater Ecclesia ... catholicas scholas habet 
sanctum ministerium », dummodo hoc ministerium distinguatur (non separetur) a 
munere specifico sibi a Christo concredito (cf. supra , 6 b). 

e) Pag. 10, n. 8: Hic desideratur aliqua definitio quae nos in cooperatione 
cum Gubernio (etiam cum Gubernio laicista) adiuvare possit et ab eodem acceptari: 
proponimus hanc emendationem in lin. 9: « bonum temporale et spirituale sive per- 
sonae sive societatis ». 

/) Optamus ut iura et officia parentum qui fundamentalem pro educatione 
puerorum responsabilitatem habent, pressius exponantur, forse iam in Introduc- 
tione ponenda. 

g) Schema claras ac distinctas definitiones proponat: 1) de educatione in ge- 
nere, 2) de educatione specifice christiana, 3) de schola in genere, 4) de schola chri- 
stiana, 5) de schola fundata et administrata ab Ecclesia sustentata tamen a Guber- 
nio et quae in ipsa eius existentia a Gubernii legibus dependet. 

[Subsignaveruntl Edgar Maranta, arch. de Dar es Salaam; Marcus Mihayo, 
arch. de Tabora; Guido Del Mestri, arch. tit. Tuscamiensis; James Holmes-Siedle, 
ep. de Kigoma; Victor Haelg, ep. tit. de Baia; Herman van Elswijk, ep. de Moro- 
goro; Eberhard Spiess, ep. tit. Cemerinianensis; Edward McGurkin, ep. de Shin- 
yanga; Eugene Arthurs, ep. de Tanga; Elias Mchonde, ep. tit. Adraenus; Renatus 
Butibubage, ep. tit. de Casi; Gervase Nkalanga, ep. tit. de Balbura; James Komba, 
ep. tit. Thignicensis; Vincent McCauley, ep. de Fort Portal; John Ogez, ep. de 
Mbarara. 

76 

QUIDAM PP. CONCILIARES AFRICAE CENTRO-ORIENT ALI S 

Notae generales. 1 . Intentio vel orientatio huius schematis fundamentalis pro- 
cedere videtur ex conditionibus iam praeteritis vel saltem iam sese mutantibus re- 
rum socialium, culturalium, oeconomicarum et politicarum. 

2. Humana societas hodierna communi et organisato conatu eo tendit ut am- 
plissimo adiutorio (imprimis in rebus quae ad educationem pertinent) omnibus ne- 
cessitatibus et indigentiis sive indi vidualibus sive etiam collectivis provideat. So- 
cietas enim humana sibi conscia fit, sibi munus incumbere, non individuis tantum, 
sed et familiae totique etiam communitati magis magisque inserviendi. Haec evo- 
lutio evidens est imprimis in nationibus « emergentibus », Africae et Asiae. 

3. Hunc conatum condendi systema educationis universalis Ecclesia ignorare 
non potest, eique sese incorporare et proprium methodum procedendi, imprimis in 
quaestione de scholis erigendis et conducendis, adaptare debet, quamvis ius erigendi 
scholas proprias Ecclesiae omnino vindicandum sit. Ideo munus principale Ecclesiae 
hoc in statu evolutionis est, in hoc systemate educationis universali omnibus mediis 
et viribus sese praesentem reddere et principia christianae educationis vindicandi. 
Hac immo incorporatione Ecclesia munus suum annuntiandi Evangelium et « mun- 
dum consecrandi » melius forte, universalius et efficacius adimplere potest. 

4. Ideo ille conceptus scholae qui n. 11 evolvitur, quamvis idealis, conditioni- 
bus praesentibus non correspondet, imprimis in regionibus « emergentibus ». Si 
enim activitas catholica motui huic evolutionis descripto suo tempore absens esset, 
periculum immineret omnes scholas catholicas omnemque influxum christianum 
ammittendi. 

5. Datis his conditionibus maxime via n. 25 schematis (de Universitatibus, 
collegiis, suppi, etc.) designata speciale momentum habebit, scii, ut aptis mediis 
vitae christianae studentium recte attendatur, et catholici magistri provideantur. 

6. Quia vero conditiones secundum regiones differunt, conferentiis episcopa- 
libus sive nationalibus sive regionalibus conferatur potestas principia statuendi de 
erigendis vel non erigendis scholis catholicis et delineandi generalem methodum 
procedendi. 

7. Secundum principia haec assignata, schema reformandum esse videtur, ma- 
xime inspectis conditionibus regionum « emergentium » Africae, Asiae, etc. 

8. Titulus schematis emendetur, scii.: De educatione catholica in scholis prae- 
standa. 

[ Subsignaverunt ] A. Kozlowiecki, arch. de Lusaka; F. Mazzieri, ep. de Ndola; 
M. Daubechies, ep. de Kasama; F. Courtemanche, ep. de Fort Jameson; C. Chitsulo, 
ep. de Dedza; A. Fiirstenberg, ep. de Abercorn; R. Pailloux, ep. de Fort Rosebery; 
J. L. Jobidon, ep. de Mzuzu; J. Corboy, ep. de Monze; N. Agnozzi, ep. tit. Adra- 
mitti; R. Hillerich, praef. ap. de Solwezi. 

* * * 

Quoad n. 11, in quo de scholae catholicae dotibus agitur, quaeritur num non 
opportunum sit aliquam distinctionem instituere circam definitionem scholae catho- 
licae, necnon circam ambitum eiusdem definitionis relate ad peculiares circumstan- 
tias quae in nonnullis regionibus hac nostra aetate vigent. 

A. Novorum Guberniorum aspirationes. 

1. In quo istae aspirationes consistunt. Notandum enim videtur quod, in non- 
nullis terrae regionibus praesertim vero in multis emergentibus Africae Nationibus 
— problema de munere educationis in genere, et de scholis in particulari, specialem 
formam assumit, qui ab obiecto in n. 11 huius schematis descripto aliquo modo 
differt. Videlicet: 

a) In suo desiderio universalis educationis propagandae, omnia fere nova 
Gubernia Africae necessarium sentiunt ut munus iuventutis educandae in Gubernii 
potestate reponatur. 

b ) Hic conceptus cum theoria « Africani Socialismi », aliquo modo, connecti- 
tur, quae, ut omnes norunt, prominentem locum tenet in mentibus eorum qui ad 
nova africana Gubernia aedificanda et consolidanda laborant. Nova enim Gubernia 
existimant quod, ad progressum oeconomicum in novis Nationibus attingendum, ne- 
cessarium est ut cives omnes easdem methodos uniformiter sequantur. Pro hac 
quippe ratione, eis necessarium videtur ut omnes scholae « Nationales », ut aiunt, 
se habeant, ita ut iuvenes utriusque sexus, in quacumque schola studuerint, eadem 
erga Statum et bonum commune totius Nationis principia acquirant. 

c) Nec desunt rationes aliquae ex historia depromptae, quae ansam praebent 
ad nova Gubernia talem conceptum circa scholas et educationem efformanda. Si- 
quidem, huc usque, Missiones — sive catholicae sive non-catholicae — non raro 
quasi-monopolium in africana iuventute educanda gesserunt. Nunc autem educati, 
plures sunt africani qui tempus advenisse sentiunt quo munus educandae iuventutis 
in eorum manibus reponatur, eo magis quod solum Gubernium pecuniam ad univer- 
salem educationem providendam invenire possit. 

Insuper, nulli dubium est quod saepe conflictus influentiae necnon et prose- 
lytismi, scholas inter catholicas et non-catholicas, evaserunt, ideoque nonnulla nova 
Gubernia se sola sentiunt potestatem habere hos conflictus praecludere, qui principio 
universalis educationis adversari videntur. 

2. Quid sit de his aspirationibus in concreto sentiendum ? De valore supra- 
dictarum rationum certe disputari potest. Sed hic agitur de concretis circumstan- 
tiis in quibus Ordinarii catholici collocantur. Concreta quaestio est quid, hoc ipso 
tempore, opportunum sit facere ad bonum Ecclesiae praeservandum. 

In hoc dilemmate versati, Ordinarii, qui Ecclesiae sollicitudinem in eis Na- 
tionibus gerunt, existimant se in detrimentum boni communis totius Ecclesiae localis 
forsan acturos esse, si forte novorum Guberniorum in hac materia nimis pertina- 
citer opponerent. Maius enim damnum forsitan consequi posset si, propter istam 
oppositionem, Ecclesia ab omnibus educationalibus negotiis permanenter exclu- 
deretur. 

B. Situatio, ut in nonnullis regionibus, praesertim missionalibus , iam reapse 
existit. 

I. Situatio de facto. 1. Experientia constat scholas, quae ab Ecclesia missionali 

conducuntur, in pluribus saltem regionibus, nec esse, nec unquam fuisse, scholas 
catholicas in proprio sensu, de quo in n. 11 schematis de scholis catholicis agitur, 

2. Quamvis enim saepe, ordinarie loquendo, « catholicae » vocantur, in reali- 
tate, tamen, nihil aliud sunt quam scholae « Nationales », ut ita dicam, quae a Gu- 
bernio missionibus conducendae et iuxta Gubernii leges administrandae traduntur. 

a) Ipsa lege, illae scholae iuvenes etiam paganos, vel non-catholicos, admit- 
tere compelluntur. 

h) Quamvis instructio religiosa in curriculo locum obtineat, specialis tamen 
clausula in ipsa Lege inseritur qua alumni, particularem religiosam institutionem, 
ex motivis ex sua conscientia depromptis, recusare permittuntur, etiam in scholis 
a catholicis missionibus conductis. 

c) Magistrorum stipendia, in toto, ex Gubernii aerario proveniunt. 

d) Quamvis stipulationes existant quibus consultatio Gubernium inter et 
ipsas missionis auctoritates praemittantur, nihilominus distributio a Gubernii com- 
missione pendet. 

e) Scholae a missionibus aperiri non possunt nisi praevia permissione a 
Gubernii tum provinciali cum centrali Consilio. 

/) Pecuniae ad scholas aedificandas necnon ad libros emendos et aliqua 
huiusmodi, a Gubernio, partim saltem, proveniunt. 

3. Etiam scholae privatae , v. g. seminaria, a Gubernio registrari debent, quam- 
vis nullae prorsus pecuniae ab illo proveniant. 

II. De ea situatione quid, in praxi, sentiendum sit ? a) Clare evadit Ecclesiam 
missionalem, sine Gubernarii assistentia financiali, nullam spem habere ut suas scho- 
las retinere, prorsusque extendere, ullo possit. 

b) Datis illis aspirationibus, de quibus supra, ex parte multorum novorum 
Guberniorum, vanum certe evaderet si missiones vigentem cum Gubernio conven- 
tionem abrogare tentaverint. 

c ) Insuper, verum est dicere quod habitudo iam supra exposita Gubernii ad 
missiones in re educationali, dum forsan aliqua melior formula concipi possit, 
attamen usque adhuc firmam viam cooperationi inter Statum et Ecclesiam aperuerit. 

Ideo, in praesenti situatione politicali, periculosum foret istud systema reiicere 
et acerbas disputationes cum Gubernio in hac materia instaurare. 

Quamdiu enim puncta maioris momenti servantur, cooperatio cum novis Gu- 
berniis retinenda videtur. Haec puncta sunt: a) libertas scholas privatas aperiendi, 
ut, v. g., seminaria; b) libertas religiosam instructionem in scholis tradendi; c) li- 
bertas pro ministris catholicis — sive sacerdotibus sive etiam catechistis — ad 
omnes scholas adeundi ad catholicam religionem exponendam. 

Tales cautiones immo etiam faverent si, retentis saltem collegiis ad magistros 
efformandos, Ecclesia, per magistros catholicos a se formatos, in omnibus scholis 
nationalibus activam praesentiam habere posset. 

77 

CONFERENTIA EPISCOPORUM NIGERIAE 

This schema, which deals with a matter so closely connected with the Church’s 
mission to teach ali nations, is one from which much light and guidance will be 
expected. Unfortunately it appears to fall far short of expectations. In general 

it seems ill-adapted to the real needs of the Church of today, much of it is 
impractical, and it so stresses higher education as almost to create the impression 
that primary and even secondary education are of relatively slight importance. 
These points will become ciear if we consider the schema in detail. 

P. 1. Prooemium : The first paragraph deals principally with modern man’s 
striving after knowledge of the natural order and is not logically connected with 
the paragraph which follows it and which speaks of preaching the Gospel. 

Pp. 8-9; par. 6: The elements which made up the description here given of 
« educatio integralis » do not appear to be mentioned in any logical order. Also, 
no reference is made to education of the feelings or emotions. 

P. 9; lin. 16: The expression « ceteris quoque humanis consociationibus » is 
too wide. Not every human association has specific duties in regard to education. 

P. 10, linn. 27-28: II would be well to say in a note which recent internationa] 
conventions are referred to and to give some pertinent details. 

Pp. 11-12: These pages are unrealistic. Only in a limited number of countries 
do we find the schola catholica as it is defined here. More usually catholic children 
attend schools which are more or less under State control and more or less supported 
by State funds. Hence those engaged in Catholic education need most of all to 
be given ciear directives about Church-State co-operation in education, the forms 
this co-operation may take, the dangers inherent in it etc. It is ciear also from 
these pages that the schema is too exclusively concerned with the « schola catho- 
lica » — that is, with a type of institution — and not sufficiently with Catholic 
Education, which can be imparted even outside the « schola catholica ». In Nigeria, 
for example, almost all our Catholic Primary Education — including religious in- 
struction— is given in schools which are not scholae catholicae in the sense defined 
in the schema. 

Finally, from these pages onwards very little attention is paid in the schema 
to primary or secondary education. While granting the special importance of 
higher education, we may not forget that it is not the education of the majority. 
In the Church as a whole only a small minori ty reach even secondary education. 
Thus proportionately too much space is given to higher education and those 
concerned with primary and secondary education — that is, those who educate the 
great majority of the faithful — are left without guidance in their important task. 

Pag. 13, lin. 19: For financial and other reasons this wish cannot be realized. 
It is, therefore, pointless to express it, except with qualifications. 

Pp. 13-14: Would it not be better to transfer this section (on ecclesiastical 
studies) to the schema « De sacrorum alumnis formandis »? 

Pp. 14-16, par. 21-26: Much of the matter in these paragraphs is very obvious 
and does not need special mention. For example, what is said in par. 25 is ^ 
commonplace at the present day. 

Appendix I: Only the first short section deals with Christian Education. The 
rest of the Appendix — by far its greater part — is devoted to the « schola catho- 
lica » which, as has been said above, is a type of institution found only in certain 
areas. 

Appendix II: Par. 1 of this appendix is too categorical in stating that Catholic 
Universities must be founded everywhere. In many places the most that can 
be achieved will be to have catholic colleges or chaplaincies within State Universities. 

Besides, is it not important that State Universities should not be allowed to become 
in effect State-subsidized institutions for propagating non-Catholic teacbing? 
This they will become if all our efforts are concentrated on founding and maintaining 
strictly Catholic Universities. 

P. 23, par. 9: This paragraph is in line with a recent tendency to make 
theological courses — both for the priesthood and for degrees — too long and too 
loaded with subjects. By the time they have finished their studies, candidates for 
the priesthood are likely to have lost much of their apostolic spirit due to the 
length of their course and the amount of cramming it entailed. 

Pp. 26-27, par. 24, 25, 26: The matter treated of here is very obvious and 
does not merit special mention. 

Appendix III: par. 10 and 11: These paragraphs are not quite ciear in the sense 
that it is hard to see how either of them could be dealt with in a single canon. 


78 

CONFERENTIA EPISCOPORUM IN KENYA 

1. Respondetur*: certissime: Cf. schema de scholis catholicis, pag. 9, par. 7, 
a et b. 

2. Ante omnia nobis necessarium est ut scholae nostrae proprium characterem 
servent, non obstante desiderio in dies crescente et saepe legitimo (cf. notam infra) 
potestatis civilis earum administrationem et etiam proprietatem sibi vindicandi. 

Re diu perpensa et deliberata censemus scholas catholicas ut in schemate 
de scholis catholicis definitas (p. 11, n. 1) in adiunctis hodiernis re vera servari 
posse dummodo cautiones sufficientes Ecclesiae concedantur, v. g. ut fit in Caledonia. 

Nota: Nemo bonae voluntatis et futura prospiciens negabit auctoritati civili 
in conditionibus exceptionalibus hodiernis iura pari ratione maiora et exceptionalia 
ad populi necessitatibus subveniendum (cf. Litt. Enc. Summi P ontificatus Pii XII). 

1) Ad n. 11, lin. 5: substituatur « atque insuper ... » loco « atque imprimis ... ». 

2) Ad n. 19, linn. 22-24: emendatio proponitur ut sequitur: « sub modera- 
mine commissionis ad hoc constitutae, cui cura Universitatum studiorum a confe- 
rentia episcoporum illius territorii commissa est et curae ». 

3) Ad n. 20, pag. 14, linn. 16-17: sententia mutetur sequenti modo: per- 
tractentur ad rationem doctrinae inviolabilis Ecclesiae, Patrum et praesertim An- 
gelici Doctoris ». 

4) Ad n. 25, lin. 27: loco « animarum pastores » substituatur « conferentia 
episcoporum ». 


.79 

CONFERENTIA EPISCOPORUM INDIAE 

N. 11. Totus articulus sic emendetur: « Ea dumtaxat schola vere et perfecte 
catholica censenda est, in qua tota instructio ac doctrina eiusque ordinatio tota, 
nempe magistri, studiorum ratio, libri ad quamlibet disciplinam quod pertinet, 


* Cf. nota pag. 984. 

ceteraque omnia, in quibus alumnus versatur, christiano spiritu sint imbuta, atque 
imprimis religiosa impertiatur instructio sub Ecclesiae ductu. Quae notae in omni 
schola catholica desiderantur. Ubi vero propter conditiones particulares (in missio- 
nibus) hae notae non possunt perfecte verificari, requiritur saltem ut schola catho- 
lica sit ab Ecclesia fundata, vero spiritu catholico imbuta, ut subiecta studiorum 
tractentur modo catholico, et omnes alumni catholici recipiant instructionem ca- 
tholicam ». 

In missionibus enim, v. g. in India, si educatio profutura sit pueris catholicis 
in vita sua, necesse omnino est ut scholae nostrae a Statu civili sint recognitae 
et approbatae. Ad hanc autem approbationem concedendam, Respublica postulat 
ut conditionibus ab ipsa latis satisfiat circa curriculum studiorum, libros manuales, 
horarium diurnum, qualificationes (seu gradus) professionales magistrorum etc. Ac- 
cedit quod saepe in nostris scholis, quae sunt sat numerosae, magistri non-christiani 
adhibendi sunt ubi non sit sufficiens copia magistrorum catholicorum. His tamen 
incommodis non obstantibus, nostrae scholae christiano spiritu sunt imbutae, subiecta 
studiorum visu catholico tractantur, pueris catholicis religiosa impertitur instructio, 
et ita scholae in missionibus nunquam cessant esse vere catholicae. Quodsi autem, 
ut vere catholica censeretur, omnis omnino schola, etiam in missionibus, deberet 
omnibus et singulis ornari dotibus in schemate descriptis, tunc nulla schola ab 
auctoritate ecclesiastica in terris missionum fundata vel fundanda posset dici catho- 
lica — quod evidenter non est verum. Hinc necessitas emendationis supra pro- 
positae. 

Ad quaesita in specie.* 1. Ut completa et integra habeatur doctrina de scholis 
catholicis, opportunum videtur afferre etiam rationes ex iure naturali depromptas. 

2. Necessitates scholarum catholicarum in India: a) Sicut in ceteris terris mis- 
sionum, ita et in India, ad occurrendum inopiae magistrorum laicorum catholico- 
rum, plures sacerdotes in scholis versantur. Et ideo, deminuto numero eorum qui 
alioquin possent in vinea Domini laborare, opus apostolicum evangelizationis, quod 
est primarium in missionibus, detrimentum patitur. Huic rei levamen afferre pote- 
runt « Congregationes Fratrum docentium », qui istis sacerdotibus in scholas suc- 
cederent. 

b) Crescente in dies Industria in India, magis magisque formantur novae 
catholicorum communitates in regionibus industrialibus, ubi perpaucae tantum- 
modo sunt scholae catholicae. Nodosum existit problema eo quod ex una parte hi 
operarii catholici, plerumque tenuia salaria percipientes, scholas sustentare non 
valent; et ex alia parte, dioecesis, saepesaepius angustiis aerariis detentus, ad novas 
condendas scholas opes sufficientes non habet. 

c ) Crescere videtur periculum monopolii scholarum. Hic et illic in India 
fiunt ex parte auctoritatis civilis tentamina subtilia ad capessendas scholas: iam in 
uno Statu, totam educationem primariam, et in alio partem educationis secundariae 
sibi arripuerunt. Si non processum sit ulterius et universalius, ratio est quod copiam 
argentariam non habent. Sed propensio ad monopolium et nationalizationem scho- 
larum adhuc exstat. 


* Cf. nota pag. 984. 

CONFERENTIA EPISCOPORUM IAPONIAE 

1. * Omnino opportunum videtur ut in exponenda doctrina de scholis catholicis, 
praeter argumenta ex divina revelatione, afferantur etiam rationes ex iure naturali 
depromptae. Nam in natione non-christiana, ut est Iaponia, in qua tot scholae 
catholicae existunt magnaque aestimatione fruuntur, imprimis arguendum est ratio- 
nibus ex iure naturali desumptis, quas nempe etiam non-christiani intelligunt et 
admittunt; rationes vero ex divina revelatione haustae veram efficaciam habent 
solum apud christianos, qui in tota natione non sunt nisi parva minoritas. 

2. Praecipuae necessitates scholarum catholicarum in Iaponia expositae sunt 
in relatione a Comitatu Nationali pro Educatione catholica anno 1963 confecta; 
cuius exemplar separatim simul mittitur. 

Quaedam emendationes circa schema de scholis catholicis et schema sacrorum 
alumnis formandis in foliis separatis proponuntur. 

In pag. 8, linn. 37-38: loco « in primis autem respectu habito ad missiones 
et ad Ecclesiae Orientalis territoria », dicatur: « peculiari ratione habita et territo- 
riorum Ecclesiae Orientalis et terrarum missionis ». Ratio-, ordo in schemate offen- 
dere potest Orientales. 

In pag. 10, n. 9, in quo agitur de libertate scholae, quaedam addenda sunt 
de iure Status efficaciter providendi, ut omnes scholae impleant certas condiciones 
quas bonum commune postulat. Additio fiat in fine huius paragraphi, a lin. 28, 
sequenti modo: « Manet tamen apud auctoritatem publicam ius et officium invigi- 
landi et curandi, ut in omnibus scholis iuventuti illa formatio praebeatur, quae 
cum bono communi societatis in nostra aetate vere congruat, seu curandi « ut 
cives omnes cum civilia et nationalia iura perdiscant, tum scientia, doctrina morum 
physicisque ludis instructi sint quantum decet atque hisce nostris temporibus com- 
mune bonum reapse postulat » (Pius XI, Enc. Divini illius Magistri-. A.A.S., 22. 
p. 63, 6). Rationes-. 1. Hoc ius et officium Status agnovit Pius XI in Encyclica citata 
et si de eo nulla mentio fit, expositio schematis manet manca et apparet unila- 
teralis. 2. De facto auctoritas publica hoc officium ubique exercet, etiam in natio- 
nibus in quibus scholae ab Ecclesia et a privatis fundatae et directae magno numero 
existunt et prospere progrediuntur, ut hic in Iaponia. 

In pag. 15, 16, n. 26, quae dicuntur de activitate catholicorum in Univer- 
sitatibus civilibus, magis elaboranda ampliusque illustranda videntur, quia in multis 
nationibus, ut etiam in Iaponia, celebres Universitates civiles sunt « in possessione ». 

81 

CONFERENTIA EPISCOPORUM AUSTRALIAE 

1. Dotum schema nimis prolixum est, immo multa continet quae iam in lit- 
teris encyclicis Divini Illius Magistri habentur. Totum schema, sectione secunda 
excepta, sine ulla difficultate unum caput constituere potest et hac in forma uti 
novum caput schemati de cura animarum addi potest. 


* Cf. nota pag. 984. 

2. Auctoritas loci Ordinarii relate ad illas scholas quae in religiosorum domi- 
nio sunt praecise est determinanda; exempli gratia, de gradibus ad educationem 
pertinentibus, de instructione religiosa, de schola claudenda vel transferenda non- 
nisi cum Ordinarii loci consensu. 

3. Definitio scholae vere catholicae nimis rigida apparet, ideoque ad Austra- 
liam non pertinet. 

4. Finis scholae vere catholicae explicite asserenda est, scii, alumnos imbuere 
spiritu christiano qui etiam spiritus apostolicus apparet. Talis est finis scholae catho- 
licae tum quia cum ipsa Ecclesiae natura consonat tum quia spiritus vere christianus 
simul et apostolicus hodie ad fidem catholicam in mundo firmandam omnino requi- 
ritur, et tandem quia oportet alumnos qui educatione catholica in ipsis scholis 
catholicis fruuntur apostolos apud condiscipulos esse, eo quod omnes liberos catho- 
licos in scholis vere catholicis accommodare nimis difficile est. Insuper, ipse scholae 
catholicae qualitatibus distinguenda est. 

In specie quaeritur.* 1. Utrum in exponenda doctrina de scholis catholicis, 
praeter argumenta ex divina revelatione, opportunum videatur afferre etiam ratio- 
nes ex iure naturali depromptas? 

Affirmative, tamen hac cum modificatione: Non solum rationes ex iure natu- 
rali qua tali depromptae, sed etiam explicationes quae rationibus vere rationalibus 
innituntur, tradendae sunt. 

2. Quaenam sint praecipuae necessitates scholarum catholicarum in propria 
regione, etiam quoad relationes ad statum vel auctoritatem civilem in genere? 

Praecipua scholarum catholicarum nostra in regione necessitas est exigentia 
subsidium ab aerario publico recipiendi {cf. decretum 10 in schemate de scholis 
catholicis). Subsidii de quo agitur triplex est finis: a) Media apta omnibus alumnis 
catholicis in scholis catholicis praebere; h) Magistros vere peritos in omnibus scholis 
catholicis praebere; c) Gradus optimos ad educationem pertinentes in omnibus 
scholis catholicis praebere et conservare. 

Subsidium ab aerario publico finesque de quibus supra locum habent in Austra- 
lia relate ad omnes scholas vere catholicas, tum inferiores tum superiores, sine 
ulla exceptione. 

* * * 

Ad prooemium. Nimis prolixum est. Ad art. II, n. 10, pag. 10. Valde laudatur, 
nam catholici et alii in pluribus nationibus ingentem iniustitiam in hac re patiuntur. 
Tamen loco verborum « ad cunctorum scholas sustentandas » melius esset dicere 
« ad omnes pueros in natione degentes educandos », ne adversarii retorqueant 
quod vectigalia exiguntur solummodo ad scholas a gubernio erectas sustentandas, 
ita ut illi parentes, qui his scholis uti nolunt, nullum ius habeant quidquid ab 
aerario recipiendi. 

Ibid. n. 11, pag. 11. Definitio scholae vere catholicae nimis rigida apparet. 
In scholis catholicis apud nos vigentibus (quae quidem sunt gloria nostra) maxima 
pars docentium sunt religiosi et religiosae, cetera pars autem sunt optimi catholici 
in nostris institutis efformati. Scholae, pretio incredibilis sacrificii erectae, ad Ec- 
clesiam totaliter pertinent, nihil ab aerario publico recepto. Instructio religiosa 


* Cf. nota pag. 984. 

sive a sacerdotibus sive a religiosis quotidie impertitur et, cum scholae ecclesiis 
paroecialibus immediate iuxtaponantur, optimae habentur conditiones ad vitam reli- 
giosam sub omni aspectu fovendam. 

Ex altera parte autem, necesse est ut in disciplinis profanis alumni « studiorum 
rationem » (i. e. curriculum studiorum) sequantur quae a Re Publica statuitur, ut 
ingressus ad universitates alumnis nostris pateat, vel ut alias scholas altiores (e. g. 
technicas) ingrediantur; nam ii soli qui pericula a statu praescripta feliciter supe- 
raverint ad universitates etc. admittuntur. Insuper aliquando necesse est ut alumni 
nostri unum vel alium textum a statu praescriptum adhibeant. Si autem aliquid 
minus rectum in talibus textibus inveniatur, a magistris nostris sedulo corrigitur, 
ita ut « omnia, in quibus alumnus versatur, christiano spiritu sint imbuta ». 

Iamvero magno scandalo foret si quis diceret scholas nostras non esse « scholas 
vere catholicas ». Et tamen non adamussim quadrant cum definitione in schemate 
proposita. Proponimus igitur quod res latius investigetur ut definitio quae realismum 
magis sapiat tradatur. 

Ibid. n. 14, pag. 11. Nonne opportunum et iustum esset aliquid dicere in lau- 
dem et ad hortamentum monialium et fratrum religiosorum qui totam vitam in 
scholis catholicis impendunt? 

Ad art. III, n. 18, pag. 13, linn. 1-3, scii.: « Inter omnes scholas catholicas 
Ecclesia particulari cura prosequitur universitates studiorum ». 

Nescio utrum verum sit quod ipsa Ecclesia universitates studiorum prae omni- 
bus aliis scholis peculiariter colat. Si verum sit quod in nonnullis locis viri eccle- 
siastici (non ipsa Ecclesia) sic procedant, scholis catholicis pro pueris ab anno 
quinto aetatis usque ad annum duodevigesimum aetatis neglectis, procul dubio 
habetur una valida explicatio istius lamentabilis lapsus a fide catholica ex parte 
massae civium, et praesertim operariorum et opificum, in istis regionibus. Habetur 
quoque valida explicatio facti quod solummodo minima pars eorum qui cursum 
in universitatibus catholicis superaverunt, educatione vere catholica in iuventute 
neglecta, revera fortes in fide catholica sunt atque ad apostolatum dicati. 

E contra, in regionibus in quibus episcopi strenue dimicant pro systemate com- 
prehensivo scholarum catholicarum, in quibus iuvenes usque ad annum duodevi- 
gesimum sedulo instruuntur, maxima pars alumnorum boni catholici manent. Deinde 
in his regionibus episcopi eos, qui universitates publicas ingrediuntur, minime 
negligunt; e contra, valde solliciti sunt de eorum vita spirituali et religiosa, nam 
ecclesiam in ipsis universitatibus serunt, et ecclesiis veluti paroecialibus ibi instruc- 
tis, et centris catholicis stabilitis, et sacerdotibus idoneis tamquam cappellanis tum 
pro omnibus alumnis catholicis tum pro singulis in singulis facultatibus delegatis. 

Evidens omnino apparet quod si iuvenis non bene eflormetur in fide catholica 
usque ad annum duodevigesimum, nulla universitas quantumvis catholica eum 
postea efformabit. E contrario, si iuvenis usque ad eam aetatem diligenter educe- 
tur, maxima spes est fore ut fidem catholicam semper servet, vel saltem non defi- 
nitive reiiciat. 

Emphasis igitur in textu schematis male omnino ponitur, praesertim cum rela- 
tive parva pars iuvenum universitates, sive catholicas sive publicas de facto fre- 
quentet. Ut aequilibrium ad textum restauretur, insistendum est in scholis catho- 
licis pro pueris et iuvenibus usque ad annum decimum et septimum vel duodevige- 
simum, haud neglectis alumnis qui cursus universitarios aggrediuntur, sive univer- 
sitatibus catholicis constructis, ubi hoc fieri possit, sive aliis mediis supra indicatis. 

Ibid. n. 18, lin. 9. Tollatur, quaeso, maiusculum V a vocabulo « verbum ». 
Nimis fuit confusio de hac re in disceptationibus « De fontibus revelationis ». 
Maiusculum V retineatur pro Secunda Persona SS. Trinitatis; minusculum v adhi- 
beatur pro verbo Dei revei.,.u. 

Ibid. n. 19, pag. 13, lin. 21. Post verbum « habeantur » inserantur haec verba: 
« quantum fieri possit ». 

Ibid. finn. 21-24, scii.: « quae grave munus ... auxilio adiuvabitur ». Tollantur 
haec verba, nam ad Concilium Oecumenicum, cuius decreta maxima difficultate 
postea mutari possint, non pertinet huiusmodi negotia solemniter decernere. Haec 
res ad Summum Pontificem pertinet, nec iustum esset quod aliquod dicasterium 
posset ad Concilium Oecumenicum appellare contra voluntatem Summi Pontificis, 
cuius solius est decernere quaenam negotia ad hoc vel illud dicasterium mandentur. 

Aliquibus appareret quod dicasterium in textu nominatum stabilitatem vi 
Concilii Oecumenici quaereret. 

Ibid. n. 21, pag. 14, lin. 23. Post verbum « saecularium », addantur haec 
verba, « ubi pro posse stabiliuntur » ita ut totus textus sic sonet: « Universitates 
et facultates catholicae studiorum saecularium, ubi pro posse stabiliuntur, maxima 
quoque excolantur cura ...» etc. 

Ad Appendicem II, pag. 21, n. 1. Salva reverentia, fere absurdum est modo 
decretorio hoc statuere ex vi Concilii Oecumenici. Evidens est omnino quod uni- 
versitates et facultates catholicae sive studiorum ecclesiasticorum sive saecularium 
prorsus non possint haberi in omnibus orbis terrarum partibus. Nec hic idealismus, 
qui conditiones concretas in variis regionibus parvipendet, si ultra limites urgeatur, 
bonum Ecclesiae vere promovet; nam possit producere seriem universitatum et 
facultatum gradu valde inferiori universitatibus et facultatibus publicis, sicut hodie 
non raro accidit in aliquibus regionibus, ita ut istae universitates et facultates ca- 
tholicae contemnantur. In hac re oportet sapere ad sobrietatem. Nulla enim est 
natio in qua episcopi non velint universitatem catholicam constituere tamquam 
coronam systematis educationis catholicae; sed in pluribus regionibus plane defi- 
ciunt opes et pecuniae ad universitatem vere dignam stabiliendam. 

Igitur exspectandum est donec Ecclesia in istis regionibus adeo evoluta sit ut 
tam magnum opus catholici aggredi possint. 

82 

CONFERENTIA EPISCOPORUM INDONESIAE 


Quamquam in multis laudandum, tamen schema de scholis catholicis tum in 
titulo quam in explanatione, nimis superficiale videtur. 

De titulo. Schema de scholis, educationem scientiae postponere videtur, et 
saltem tantum de educatione in scholis agere deberet, sed hic etiam de educatione 
utpote officium principale parentum agit. Quare titulus esset magis harmonice 
constructus si habuisset de educatione catholica (et de Scholis Catholicis). 

Prooemium. N. 1, pag. 7, linn. 10-15. Textus « Euntes ergo docete omnes 
gentes» ( Mt .) et «Praedicate evangelium omni creaturae» (Mc.) omnino non 
haberi possunt utpote « fundamentum » quo Ecclesia dicatur « partes habere » 
debere in imagine tam vasta et solemni, orbem terrarum complectenti, quae datur 
in alinea prima. 

Textus omnia instaurare in Christo ( Phil . 4, 8) hic magis conveniret. 

Dein involvatur quodnam sit momentum formationis profanae christianum. 

N. 2, pag. 7, linn. 16-26. Expositio non satisfacit. Non enim apparet relatio 
inter formationem profanam et christianam. 

Forsan melius dicitur (17) « educatio qua pueri, in hac ordine a Christo re- 
dempta, ad absolutam personae humanae formationem assequendam iuvantur ». 

Et (20) « Qua homines et christianos formet »: Quare non dicitur ad evitan- 
dam vetustissimam istam fissuram: Qua homines christianos formet? Ideoque 
etiam dicendum sub (24): « sed humanam completam , i. e. christianam perfectio- 
nem intendens ». 

N. 3, pag. 7, lin. 28. « In naturali educandi officio iuvandos »: verbum « natu- 
rali » forte melius omitti potest, cum ius naturale parentum infra iam explicite 
determinetur, dum — si non explicatur — nimis materialiter intelligi potest. Ergo: 
« in educandi officio iuvandos ». 

N. 3, pag. 8, linn. 1-7. Ecclesia abstineat a laudatione sui. 

N. 5, pag. 8, linn. 27 ss. Verba paulo sincera. In hoc enim decreto Ecclesia 
non stat media inter homines, nec iis offert experientiam suam. Nam monologice 
loquitur, agit de scholis catholicis solis, non ostendit se aliquid ex experientiis 
humanis discere posse. 

Cap. I. N. 6. Novo modo componatur. Iuvare possunt dicta de fine educatio- 
nis in pag. 10, lin. 8. 

N. 6, pag. 8, lin. 32. Educatio « perfecta et absoluta sit oportet » (cf. n. 2, 
pag. 7, lin. 17). Verba ambigua, et in sensu obvio, absurda. 

N. 6, pag. 8, linn. 35 s. Aspectus educationis exhaustive enumerari nequeunt. 
Statim apparet deesse e. g. aspectum civilem, culturalem, oeconomicum. Dicetur 
ergo: « ius habent ad illam educationem integralem quae includit tam diversos 
aspectus utpote\ physicam, intellectualem ... ». 

N. 6, pag. 9, lin. 2. Numquid sincere dici potest. Ecclesiam hoc ius semper 
vindicasse? 

N. 7, pag. 9, linn. 5-33. Res magni momenti et difficilis, modo insufficienti 
evolvitur. Ordo hic adhibitus (Familia, Respublica, Ecclesia) alibi invertitur 
(pag. 29, lin. 7). Paragraphus tota, sicut reliqua multa in hoc schemate, nititur in 
positione problematis erronea, quae simpliciter contradistinguit familiam ab Ec- 
clesia et republica. Quasi familia non intrinsece sit cellula Ecclesiae et reipublicae. 

Rationabilius videtur Ecclesiae locum secundum dare, et quidem quia status, 
et iura naturalia parentum et iura divina Ecclesiae tueri debet. 

Appendix III sub 3 etiam eundem ordinem habet. 

Cap. II. N. 8, pag. 10, linn. 1-10. Hic non indicatur finis specificus scholae. 
Iuxtaponuntur cognitio communicanda et educatio impertienda, quin indicetur 
mutua harum rerum habitudo. 

Quae habentur linn. 7 ss. sunt ita generalia, ut potius constituant finem vitae, 
quam finis educationis vel scholae. 

N. 9, pag. 10, linn. 11-18. Libertas scholae catholicae iuste statuitur quoad 
erectionem et generis electionem scholae. Addi deberet: quoad scholae moderamen, 
magistrorum nominationem, discipulorum et instrumentorum electionem. 

Ab altera parte Respublica positive ius habere videtur, ut quoad programma, 
qualitatem etc. quaedam statuat. Quapropter sententia negativa (pag. 10, lin. 14: 
« dummodo in boni communis detrimentum ne vertat ») non satisfacit. 

N. 9, pag. 10, lin. 24. « Scholae monopolium reprobatur ». Explicetur tali 
modo ne, in certis regionibus ubi tamen monopolium habetur, homines politici 
catholici in casum perplexum detrudantur. Potestne e. g. homo catholicus iusiu- 
randum praestare erga constitutionem reipublicae, in qua hoc monopolium tenetur? 

N. 10, pag. 10, lin. 35. Addatur, hoc subsidium eo aequius concedi, quo nume- 
rus alumnorum ostendit quam multi parentes haec (tributa) fovent, et bonum 
studiorum successus probat quam iuste hisce scholis confidant. 

N. 12, pag. 11, linn. 12-18. Dubium est, an hoc in hodiernis adiunctis possi- 
bile sit. 

N. 13, pag. 11, linn. 21-28. Schola catholica « eo magis urget, quo scholae 
indoles est magis educativa ». Quare alio modo urget pro scholis primariis quam 
pro universitate, etc. Commendatio scholae catholicae pendet e circumstantiis 
localibus, et etiam ex indole alumnorum. Ergo quae dicuntur de institutione pro- 
fessionali et technica, immediate post « foveantur » locare velimus, deinde varia- 
tionem uti supra indicatum est. 

N. 14, pag. 12, lin. 1. Non soli magistri debent se perficere, sed etiam aucto- 
ritates competentes debent iis ad hoc facultatem praebere. 

N. 15, pag. 12, lin. 6. Gravis obligatio moralis mittendi pueros ad scholam 
catholicam non directe constat. Habetur quidem gravis obligatio impertiendae 
educationis catholicae. Sed educatio catholica non est identica cum schola catholica. 
Maior ergo est obligatio, quo schola est magis educativa, et quo minor est oppor- 
tunitas educationis catholicae aliis mediis procurandae. 

Caveatur insuper, ne parentes existiment se satisfacere obligationi educationis 
impertiendae, dum filios ad scholam catholicam mittunt. 

Art. 15-16 melius coniunguntur cum art. 9, et ponantur tamquam introductio 
ad cap. II B. 

N. 16, pag. 12, lin. 12. Communitas igitur christiana persuasionem habere 
debet de iure erigendarum scholarum catholicarum, simul ac de libera scholae 
electione parentum; et intelligere debet quam eminens auxilium institutio catholica 
sit ad adiuvandos parentes in implendo suo officio educationis catholicae; et quae 
mens catholica et apostolica speretur in puero, qui scholam non catholicam ingres- 
sus est. Porro communitas christiana omnibus modis conabitur, ut hae ideae intro- 
ducantur in societatem ad quam pertinet, et pro posse ad realisationem illius per- 
fectionis contribuet. 

Cap. III. N. 18, pag. 13, lin. 2. Statuitur Ecclesiam « particulari cura » pro- 
sequi Universitas. Ratio tamen non bene indicatur: collaborare in aperienda veri- 
tate — partes habere in campo scientifico. Munus universitatis catholicae non iam 
est institutionem et educationem praebere, sicuti fit in variis typis scholarum pri- 
mariarum: etenim necessitas vel possibilitas educationis magis magisque recessit 
cum alumni aetate magis provehantur et modo determinato sint educati. 

N. 19, pag. 13, linn. 19-20. Quaeri tamen debet, utrum pro adiunctis concretis 
magis opportunum sit erigere universitatem catholicam, an adesse professores in 
universitate neutrali. Saepe enim utrumque simul fieri non poterit. 

N. 19, pag. 13, lin. 22. Iustae scholarum libertati non congruit, quod univer- 
sitates simpliciter subsunt moderamini Congregationis Romanae, etiam reformatae. 
Confer dicta de scholis catholicis ab ipsis fidelibus conditis et moderatis (n. 11, 
pag. 11, lin. 10). 

N. 20, pag. 14, lin. 16. Iustae scientiarum libertati non congruit, quod scien- 

tiae philosophica ac theologica ad rationem S. Thomae tractari praescribuntur. 
Scientia enim regitur normis obiecti sui, non auctoritate extranea. 

N. 21, pag. 14, lin. 30. Quomodo intelligere possumus quod statuitur: « Ideo ... 
facultas theologiae aut peculiare institutum, quod totius universitatis veluti cen- 
trum sit ». Nonne hoc est pura recordatio temporis praeteriti? Quomodo in con- 
creto fiet, ut studium theologicum sit centrum? 

N. 23, pag. 15, lin. 4. Sententia ambigua. Estne mens, ut clerici non incum- 
bant nisi scientiis ecclesiasticis, an ut scientias etiam profanas colant in solis uni- 
versitatibus catholicis? Quare agitur de solis Ordinariis loci? 

N. 25, pag. 15, linn. 25 ss. De cura pastorali studentium, immo et professo- 
rum, apud universitates (etiam catholicas) latius et modo magis positivo agatur. 
Ne negligatur munus missionale erga non-catholicos. 

Centra-studentium et hospita-studentium, tum si agatur de institutione vel 
universitate catholica tum de non catholica, habent functionem propriam, quae in 
schemate negligitur. Influxus per hospitium studentium maximus esse potest. 
Influxus directus per professores catholicos quidem expresse nominatur in n. 26. 

Instructio I. Per totum textum Ecclesia videtur identificari cum hierarchia, 
quasi parentes non sint Ecclesia. 

Pag. 19, lin. 27. Concordata ne nimis laudentur. Ius scholarum catholicarum 
saepe melius fundatur in iure civium democratico, quam in conventionibus inter 
S. Sedem et Gubernium. 

Pag. 20, linn. 13 ss. Timendum ne ridiculo se exponit Ecclesia, quae classifi- 
care conatur. 

Instructio II. N. 1, pag. 21, linn. 9 ss. Vide dictum ad pag. 13, lin. 22. 

N. 14, pag. 24, lin. 29. Vide dicta ad pag. 14, linn. 15 s. 

Instructio III. Nn. 2-4. Vitetur disiunctio inter familiam et Ecclesiam. 


B - ANIMADVERSIONES SCRIPTO EXHIBITAE 

CIRCA SCHEMA PROPOSITIONUM DE SCHOLIS CATHOLICIS 

1 

Em. mus P. D. FRANCISCUS card. SPELLMAN 
Archiepisco pus Neo-Eboracensis 

Pluribus in nationibus, propter rationes historicas, sociologicas necnon poli- 
ticas, aliqua mentio dandi pecunias ex aerario publico pro scholis catholicis potest 
gignere contentiones et altercationes. Praeterea, secundum legem fundamentalem 
seu constitutionalem aliquarum nationum scholae religiosae ut sic nullum habent 
ius ad oeconomica subsidia recipienda. 

Intentio directa schematis est ad iura puerorum et eorum parentum affirmanda, 
non necessarie ad pecunias ex aerario publico pro ipsis scholis religiosis petenda. 
Hac de causa propono emendationem sequentem n. 6 schematis. « lura parentum, 
iustitia distributiva et ipsum bonum societatis postulant ut communitatis pecunia 

eiusque media vel subsidia ad scholarum sustentationem destinata », ad omnes 
pueros in natione degentes educandos erogari debent, et quidem absque ulla per- 
sonarum acceptione vel discrimine, quamdiu pueri adsint in scholis quae bono 
communi nocivae non sint. 

Propono hanc emendationum verbalem ut intentio Concilii clarius appareat; 
ideoque spero ut inutiles lites de verbis schematis in futuro vitentur. 

2 

Exc.mus P. D. LEOPOLDUS BRELLINGER 
Episcopus Cbimscienensis 

Optandum forte ut duplex elementum educationis, instructio et educatio, adhuc 
clarius appareat. 

3 

Exc.mus P. D. ALOISIUS M. CARLI 
Episcopus Signinus 

Pag. 6, lin. 5. Adderem: « tum seligendi ». 

Pag. 6, lin. 14. Dicerem: « quae morali ordini et bono communi nocivae non 
sint », prout habetur supra, in lin. 6. 

Pag. 7, lin. 22. Dicerem: « cuius magister inter ceteros eximius exstitit S. Tho- 
mas », ne videatur S. Thomas unicus magister. 

Pag. 9, lin. 25 loco «exoptat ut », dicerem: « mandat ut ». 

4 

Exc.mus P. D. ALFREDUS CAVAGNA 
Episcopus tit. Tianus 

Forsan meminisse oporteret vel saltem iuvaret, pag. 5, lin. 13, vel pag. 7, 
n. 11, quod tempore Medii Aevi Ecclesia universitates fundavit. 

5 

Exc.mus P. D. CAROLUS DE PROVENCHERES 
Archiepiscopus Aquensis in Gallia 

I. Generalis approbatio. Mihi placet. Permulta bona, imo eximia, hoc in sche- 
mate. 

Optimum enim a generalioribus de educatione considerationibus ad proble- 
mata circa scholam in generali et praecipue catholicam investiganda descendere. 
Sic enim tum absolutam sive Ecclesiae sive familiarum obligationem ut cuivis 
baptizato educatio offeratur christiana stabiliri permittitur, tum relativam eisdem, 
facultatibus circumstantiisve variis perspectis, ut, mediante schola catholica, edu- 
catio illa praebeatur. 


67 

Patentibus ad orbem universum aditibus, schemate, educationis ideoque scho- 
lae scopus ponitur (cf. pag. 5, linn. 7-9); quomodo enim personae humanae facul- 
tates omnes, societas ipsa evolvantur quaeritur sicut et quibus mediis ab homine, 
omnia quae ad illius usum, a Deo donata sunt, cognoscantur. Quibus positis, quae 
sit et ad quem tendat finem educatio christiana facile ostenditur. 

Propositionum summa ad essentialia properare videtur. 

Art. autem 9, multum legislationi can. 1374 derogatur; quod quidem hodier- 
nis circumstantiis aptari videtur; in regione enim, velut in Gallia, actualis legislatio 
nec viva nec vitalis. 

II. Animadversiones circa ea quae iuxta modum placent. 1. Ad n. 5. Eodem 
in gradu iura tum familiarum vel Ecclesiae ad scholas instituendas vel dirigendas 
tum privatarum societatum aut individuorum non sunt ponenda: sic enim vires 
enervantur argumenti; pressius ideo exponatur doctrina. Logice autem ante lin. 5, 
ponendae linn. 17-19. 

2. Ad n. 6. Iustum omnino principium allegatum sed minus clare enuntiatum 
(cf. quae in art. 8, pag. 22 exactius proponuntur). Distributio iusta quidem sed 
non necessario aequalis inter varias scholas est facienda. Immo facienda annon 
subministratio scholis quarum institutio nullo modo ad bonum inserviant com- 
mune — velut ad coetus cuiusdam vel officinae administratoris commodum tan- 
tum — quaeritur. 

Criterium ideo est recognoscendum, quod proponitur: « Omnes scholae quae 
bono communi nocivae non sint ...» melius dicam: « Scholas varias ad subsidia 
ius habere in quantum bono inserviant communi ». 

3. Sive inter primas quae principia exponunt propositiones, sive in conclu- 
sione — ad n. 17 — exponendum quantae sit dignitatis educatoris cuiuslibet qua- 
libet in schola doceat, officium (cf. Alloc. a Pio XII ad unionem catholicam publi- 
carum Galliae scholarum die 26 mart. 1951: A.A.S., 1951, pag. 209) de catholici 
magistri apostolatu in publica schola, etiam laicitate quae in Gallia viget grassante. 
Alluditur magistrorum catholicorum in acatholicis universitatibus locus (n. 14) 
sed nihil de eorumdem in scholis mediis vel primarii gradus praesentia. De disci- 
pulis scholarum acatholicarum in n. 10. 

4. Ad nn. 8-9. Inaequalitas magna inter ea quae his in numeris de scholis in 
genere et ea quae de universitatibus in nn. 11-16. Sed essentialia mihi videntur 
dicta. 

5. N. 8, lin. 32. Loco « distinguitur » potius « se distinguere debet » dicatur. 
Quo fidelius christianum suum schola catholica adimplet officium, eo verius suum 
meretur nomen. 

6. N. 15, linn. 31-34. Breviores aequo indicationes: fusiores exoptantur affir- 
mationes de sacrarum scientiarum promotione eodem in sensu ac in schemate 
de institutione sacerdotali ad studia ecclesiastica recognoscenda. 

7. N. 17, lin. 12 vel 17. Bonum, paucis exprimere verbis, quantum gaudium 
Ecclesiae afferunt progressus, nostris diebus, circa scholarum institutionem atque 
culturae pervulgationem : signum est aetatis nostrae. 

6 

Exc.mus P. D. EDUARDUS HOWARD 
Archiepiscopus Portlandensis in Oregon 

Prooemium, nn. 5 e 6: Non sarebbe opportuno citare le parole di Papa Pio IX, 
nella lettera enciclica Rappresentanti in terra, qui acclusa, specialmente riguardante 
la giustizia distributiva ? Qui negli Stati Uniti molte persone assennate sono con- 
vinte cbe, data la necessita di impiegare sempre piu maestri e maestre laiche, con 
relativo stipendio di almeno $5,000.00 (cinquemila) alPanno, non potremo a lunga 
andata continuare le nostre scuole cattoliche senza aiuto dei pubblico erario. 

7 

Rev.mus P. D. IOANNES B. JANSSENS 
Praepositus generalis S.I. 

Multi, ni fallor, dolebunt hoc schema, praeter pauca generaliora, de facto 
non agere nisi de Universitatibus. Innumeri qui desudant per orbem in scholis 
primariis et secundariis, saltem aliquid magis explicite dictum exspectant. 

Nec aperte obviam it schema praeiudiciis hodie a non paucis in publicum 
sparsis. Ecclesiam desinere debere a scholis promovendis, et hanc curam relinquere 
debere Statui; tempus esse ut sacerdotes, religiosi, religiosae locum cedant laicis, 
quorum est profanas disciplinas docere. 

Pag. 8, linn. 1 et 2: nimium videtur optare ut in omnibus Universitatibus 
catholicis per se habeatur Facultas S. Theologiae. Multae Universitates catholicae 
existunt in gratiam laicorum; in iis utique habeantur cathedrae de altiore studio 
Religionis. Hoc tamen ne enuntietur per « aut saltem »; perinde ac si Universi- 
tates illae forent secundi tantum ordinis. Ceterum multiplicatio Facultatum Theo- 
logiae non est optanda, quia pari passu incederet cum minore praestantia talium 
Facultatum. 

Prudentius duxerim ut Concilium omittat pag. 9, n. 16: minime enim constat 
hoc fore in incrementum, et non in detrimentum ahiorum studiorum ecclesiastico- 
rum. Experientia docebit. Quantum hucusque videre potui, affiliatione tali minui- 
tur auctoritas Universitatis affiliantis, non augetur praestantia studiorum Instituti 
affiliati. 

8 

Beat.mus P. D. PAULUS PETRUS MEOUCHI 
Patriarcha Antiochenus Maronitarum 

1. L’on voudrait, dans ce Schema, un langage plus pastoral, plus religieux, 
moins juridique. La forme employee est, en effet, trop seche: 1’Eglise en sort comme 
une entreprise d’enseignement. 

2. L’on desirerait avoir une definition de l’ecole catholique et de la formation 
catholique. II est etrange que, dans tout ce Schema qui traite des ecoles catholiques, 

le nom du Christ ne soit prononce aucune fois. C’est a peine si nous le trouvons 
dans un mot compose: Christifideles (p. 8, ligne 19). L’on parle bien de Dieu. Mais 
c’est la une maniere trop abstraite de parier. L’etudiant catholique ne doit-il pas 
reproduire le Christ et en etre l’image (c£. Encyclique de Pie XI sur la forma tion 
de la jeunesse). 

3. II serait souhaitable, en pariant d’une f acuite de theologie ou d’une chaire 
de theologie qui devraient etre comme le centre des Universites catholiques (p. 8, 
lignes 1-4), d’ajouter que tous les candidats n’assisteraient pas seulement aux Cours 
de theologie adaptes a leurs besoins, pour confronter leur science avec la doctrine 
chretienne, mais qu’ils auraient a posseder l’un ou l’autre diplome des disciplines 
enseignees. Ce ne serait evidemment que pour Felite, et de certains pays. C’est la, 
je le comprends bien, un ideal. 

Ce que nous souhaiterions aujourd’hui, en effet, c’est que nos etudiants posse- 
dent bien leur catechisme, obeissent a Dieu et observent ses commandements. 

4. Je voudrais reprendre ici ce que j’ai dit dans mes remarques du mois d’aout 
1963: « Les Eglises Orientales devraient, me semble-t-il, etre dotees d’une Uni- 
versite aux horizons larges, et dont 1’orientation fut, d’une maniere precise, 1’CEcu- 
menisme. Les problemes des Pays d’Orient se ressemblent, sans se recouvrir com- 
pletement, il est vrai. Mais 1’existence d’une Universite ou la specialisation est con- 
cretement finalisee sur les per specti ves orientales, pourrait rendre de signales Ser- 
vices a 1’Eglise et lui fournir ce qu’ailleurs elle ne peut obtenir au meme point: 
nui n’est meilleur juge de 1’Orient que ses propres enfants. 

« Je viens de parier particulierement de la Faculte de theologie de cette Uni- 
versite desiree. L’on ferait bien de creer differentes Facultes qui s’occuperaient, dans 
le sens de 1’evolution des Pays d’Orient, des problemes qui les caracteriseraient 
sur les differents pians, religieux, interconfessionnel, social, politique, international, 
juridique, etc. La culture generale est excellente. Mais elle doit, pour etre efficace, 
se doubler d’une culture et d’une specialisation particulieres ». 


9 

Exc.mus P. D. SIMON HOA NGUYEN VAN HIEN 
Episcopus Dalatensis 

De scholis catholicis in locis Missionum. « Veni ut vitam habeant et abundan- 
tius habeant », ait Dominus. « Haec est vita aeterna ut cognoscant Te solum Deum 
et quem misisti, Iesum Christum ». Ecclesiae missio est Christum mundo annuntiare 
et in cordibus fidelium conservare. 

Mihi videtur quod in schemate propositionum de scholis catholicis, magis at- 
tenditur ad scholas in regionibus iam evangelizatis et non satis in lucem ponitur 
quaestio de scholis in locis Missionum in quibus christifideles sunt tantum in 
minoritate. 

I - Facta. Ad societatem promovendam, ad mundum profanum Deo consecran- 
dum, ad Evangelium apud infideles propagandum, ad fidem in fidelibus conser- 
vandam, uno verbo ad omnia in Christo instauranda, in locis missionum, schola 
catholica est medium efficacissimum apostolatus. Etenim mediante schola christiana, 
multae familiae attingi possunt, quarum parentes, praesertim in Asia christianam 

moralem doctrinam in honore habentes, filios suos scholis catholicis educandos com- 
mittere praeferunt, maxime quando directores et magistri sunt sacerdotes et reli- 
giosi laici totaliter huic operi dediti et quarum filii, omni sub respectu educati, 
sive intellectuali, sive corporali, sive morali sive religioso, quasi in ambitu familiali, 
in diem crescere sese sentiunt sub paterna magistrorum vigilantia, in fraterna com- 
munione cum condiscipulis. 

Praeter materias ab officiali programmate obligatas, religiosa instructio non 
negligitur. Talis tamen instructio traditur diversimode iuxta conditiones psycholo- 
gico-politicas cuiusque regionis. 

a) In regionibus ubi doctrina moralis christiana magni aestimatur et parentes 
minime timent quin eorum filii sint in religione catholica instructi, sicut in Vietnam, 
catechismus omnibus alumnis explicatur, modo quidem summario pro non christia- 
nis, facta tamen libertate pro iis qui ad eam lectionem venire nolint vel quorum 
parentes hoc renuant. 

Notandum est quod in aliquibus casibus, alumni non christiani protestati sunt 
contra discriminationem in hac materia inter catholicos et non catholicos atque 
saepe saepius non-christiani primum praemium tulerunt in instructione religiosa. 

Praeterea cultus liturgicus bene exercitus cui libenter assistunt cum suis pa- 
rentibus, non parvum influxum beneficum in eis producit. 

b) Ubi tamen adest religio nationalis alia quam christiana ac simul agnoscitur 
libertas religiosa, in nostris scholis, datur instructio religiosa pro catholicis obliga- 
toria, sed pro aliis omnino facultativa, non desunt non christiani qui libenter ei 
assistant, sive propter sympathiam sive propter curiositatem, sive propter religio- 
sum sensum. Ad hanc bonam dispositionem illustrandam, praesto sit exemplum 
nuper datum Bangkok, Thailandiae: candidatus quidam ad lauream, buddhista reli- 
gione, ab examinatore interrogatus in qua schola humanitaria studia fecerit, re- 
spondit se fuisse in scholis Fratrum Sancti Gabrielis, ibi tamen non frequentasse 
instructionem religiosam catholicam, « Stultus fuisti, ait examinator, quia bonam 
occasionem cognoscendi christianismum nactus eam non arripuisti ». 

Porro in hac materia distribuenda, doctrina catholica non christianis praesen- 
tatur non ut dogma accipiendum sed ut fundamentum vitae moralis ac obiectum 
utilis cognitionis. 

c) Quando vero politica conditio non sinit, iam non traditur doctrina chri- 
stiana sed vitae moralis regula principiis christianis inspirata in materia civica et 
sociali. Omnibus in circumstantiis, educatio christiana in nostris scholis distributa 
bonis exemplis in abnegationis spiritu magistrorum maxime religiosorum fulcita, 
semper magni aestimatur ac profundam bonamque impressionem in alumnis pro- 
ducit. 

II. Effectus, a) Iuvenes hodierni ad veritatem anhelantes, gustum de re reli- 
giosa omnino non amittunt; exigunt tamen ut veritates praesertim religiosae, eis 
apto modo vivide praesententur. Quod in iuventute didiscunt, tenacius retinere 
solent. 

Quotannis aliqui alumni adulti, cum parentum licentia, ad baptismum admit- 
tuntur; multi alii non baptizati facti sunt hominum piscatores ac baptizatores; fere 
omnes christianismum bene cognoscentes, erga Religionem sympathiam nutriunt 
et per totam vitam contra detractores eam defendunt. 

b) Mediantibus filiis alumnis, faciliores et frequentiores contactus cum eo- 
rum parentibus ac amicis obtineri possunt. 

c) Cum nostri ex-alumni in variis officiis tum publicis tum privatis inserviunt, 
doctrina socialis Ecclesiae iam antea in scholis discita et postea in colloquiis clarius 
exposita, efficacius in societate civili propagatur. 

III. Vota. Quanta sit utilitas et efficacitas scholarum christianarum in locis 
missionum, nemo non videt. Ad Dei maiorem gloriam, ad animarum salutem, ad 
societatum promotionem optamus ut 

1. in terris missionum, multiplicentur scholae catholicae gradus elementarii 
et secundarii; 

2. in centris cuiusque regionis et nationis, condantur scholae normales ad 
bene formandos magistros authochtonos praesertim in materiis religiosa, paedago- 
gica, sociali, historica et philosophica; 

3. ad religionem docendam, optimi magistri deputentur contra ordinariam 
praxim qua instructio religiosa saepe committebatur magistris minus habentibus 
vel senio affectis; 

4. experientia constat scholas directas a religiosis laicis docentibus magnam 
aestimationem apud gentes non christianas acquisisse. Sed proh dolor! Eorum 
vocationes religiosae in dies decrescunt. In Concilii schematibus nihil speciale de 
eis agitur. 

Utinam in schematibus de religiosis et de scholis catholicis, specialis de eis 
mentio habeatur cum laude ac omine ut hae vocationes totaliter educationi iuven- 
tutis dicatae in dies multiplicentur. 


10 

Exc.mus P. D. IOLANTHUS NUZZI 
Episcopus Campaniensis 

1. In prooemio appetendum est quod iura et officia ad scholas attinentia 
primo ab ipso iure naturali deriventur ut omnis fortuita efflagitatio « laicistica » 
eradicetur. 

2. Desideratur etiam brevis sed clara officiorum expositio circa rationem ac 
necessitatem scholarum catholicarum in iis viris qui rem publicam regunt in civitate 
vel provincia vel regione vel statu. 

Concilium principia vitae evangelicae praesertim iis qui reipublicae praesunt 
declarare debet. 

Sanctitas vera non est tantum illa quae italice dicitur « verticale » quam 
illa quae italice dicitur « orizzontale ». 

3. Post n. 3 desideratur affirmatum ius facultatis theologiae in omnibus uni- 
versitatibus, necnon ius religiosae institutionis in omnis ordinis gradusque scholis. 

Maxime in scholis catholicis studium mythologiae abolendum est. 

11 

Exc.mus P. D. ANTONIUS SANTIN 
Archiepiscopus-episcopus Tergestinus et lustinop olit anus 

Maxime laudanda est clara et bene fundata adfirmatio libertatis condendi et 
regendi scholas et inalienabilis iuris, a natura parentibus dati, educandi filios seli- 
gendique ad hoc scholas et magistros, Communitatis aere interveniente. 

Iuste maius videtur momentum datum universitatibus comparatione illius quod 
scholis primi et secundi gradus tribuitur. Hae scholae vero (primariae, secundariae 
et lycea) maximi sunt momenti pro institutione et educatione puerorum et iuve- 
num; atque de his fere nihil dicitur. 

Ad n. 15, lin. 34, addatur verbum « sapienter »: auxiliis sapienter adhibitis. 

Intentio et mens n. 16 melius exponantur ne reformatione studiorum Pii XI 
robur auferatur. Praeferendae sunt paucae sed scientia validae universitates multis 
mediocribus. 

12 

Exc.mus P. D. IOANNES SAUVAGE 
Episcopus Anneciensis 

Pag. 6, n. 4, linn. 3-4 loco: « cuius veluti centrum et anima est moralis et 
religiosa formatio », ponatur: « cuius veluti centrum est catechesis per tramitem 
totius educationis intellectualis et moralis tradita ». Ratio : in clariorem lucem 
ponatur ratio specifica necessitatis scholae catholicae quae praecise consistit in con- 
nexu institutionali catecheseos et educationis intellectualis et moralis. 

Ibid., n. 5, lin. 11 in fine addatur: « cui sese opponendo, Ecclesia eodem nisu 
et fidem filiorum et libertatem omnium hominum tuetur ». Ratio pressius expri- 
matur ratio insistentiae Ecclesiae quae non solum in defensione libertatis insistit, 
et eodem motu libertas vindicari apparet ab Ecclesia pro omnibus hominibus. 

Pag. 9, § 2, linn. 4-7: Instantissime rogatur ut in elaborandis normis de selec- 
tione et institutione iuvenum clericorum praeclari ingenii, cum conferentiis episco- 
palibus conferatur, quia duplex et momentosa quaestio, quae in discussionem in 
aula conciliari non veniet, hic includitur: scii. 1) de periculo gravi et reali praema- 
turae specializationis horum iuvenum qui praescribuntur (Constit. Deus Scientia- 
rum) mittendi iamiam obtento bacalaureatu civili in facultates theologicas 2) de 
damnosa absentia pro iisdem clericis formationis pastoralis, ut pro clericis semina- 
riorum maiorum nunc praevidetur. 

13 

Exc.mi PP. DD. EPISCOPI GALLIAE OCCIDENTALIS 

Apostolicae Galliae Occidentalis regionis episcopi, postquam schema proposi- 
cionum de scholis catholicis perspexerunt, eius principia, propositum, textumque 
comprobant. 

Gaudent quod ius ad educationem affirmatur ut ex humanae personae digni- 
tate ortum, quod iura obligationesque familiae et Ecclesiae necnon et societatis 

civilis officia expresse commemorantur. Putant schema catholicarum scholarum et 
universitatum munera opportunissime definire easque ad perficiendum laborem 
utilissime hortari. 

Attamen optant ut clarissime declaretur scholis catholicis homines formandos 
in primis qui virtute fidei praestent; quapropter petunt ut in fine § 8 (pag. 6, 
lin. 34) haec addantur: « Haec religiosa institutio ante omnia intendere debet ut 
in christiani iuvenis animo crescat illa fidei virtus quam in baptismo accepit. 
Quod consequitur schola christiana per educationem accommodatam quae disci- 
pulorum animi cordisque desideriorum rationem habet, per quemdam aerem spi- 
ritalem in quo adolescunt, perque magistrorum vitae exemplum ». 


14 

CONFERENTIA EPISCOPORUM AFRICAE AEQUAT ORI ALIS 

In statu hodierno mundi, ex una parte necesse est missionem pastoralem scho- 
lae tueri et augere; ex altera parte praesentiam Ecclesiae, ut fermentum lucis et 
vitae, in quavis schola efficacem reddere. 

Imprimis titulus ipse « de scholis catholicis » non placet; cui substituatur 
novus titulus: « De educatione christiana ». Haec innovatio non mere formalis 
esse, sed revera et substantiam totius schematis afficere debet, quia agendum est 
de orientatione ipsa totius materiae et de criteriis ipsis in hoc campo maximi 
momenti. 

Ergo votum conferentiae nostrae est ut penitus reficiantur hae propositiones 
et quoad titulum et quoad materiam. 

1. Post necessitatem scholarum catholicarum inculcetur necessitas praesentiae 
Ecclesiae in ambitibus culturae. 

2. Nisus maior fiat pro scholis mediis et universitatibus. 

3. Sed in omni casu serventur integre art. 13 et conclusio n. 17, qui sic 
sonant: «13. Universitatum catholicarum aditus alumnis dotibus congruis prae- 
ditis facile pateat, iis imprimis qui maioris sunt spei, etsi tenuioris fortunae. Spiritu 
vere catholico excipiantur, qui aliis ex gentibus, praesertim ex novis nationibus 
veniunt; quibus etiam peculiaria subsidia praebeantur. 

In universitatibus catholicis praeter accuratam in variis disciplinis institutio- 
nem alumnorum institutio religiosa, moralis et socialis diligenter curanda est; illae 
quaestiones investigentur, quae a cultura proprii temporis christiano homini pro- 
ponuntur. 

Episcoporum est spirituali studentium bono convenienter prospicere, centra 
universitaria ac hospitia instituendo; quae spiritualia subsidia peculiari cura, con- 
gruo ad hoc deputato numero sacerdotum ex utroque clero necnon laicorum, pa- 
rentur etiam pro studentibus, qui universitates non catholicas frequentant ». 

«17. Conclusio. Sancta Synodus omnibus declarare vult sinceram suam volun- 
tatem adiutricem praestandi operam in universo educationis et investigationis 
opere, ut uniuscuiusque populi filii educationem propriae indoli ac culturae patriis- 
que traditionibus accommodatam recipiant, et ad altiorem veritatis naturalis et 
supernaturalis cognitionem perducantur. 

Gratias deinde Ecclesia persolvit maximas iis magistris christianis, qui pro- 

pria scientia et experientia auxilium praestant adolescentibus illarum nationum, 
quae nuper plenam potestatem suis legibus vivendi adeptae sunt. 

Denique Sancta Oecumenica Synodus pondus educationis considerans et prae 
oculis habens hodiernum scholae momentum tum paedagogicum, sociale, morale 
ac religiosum, tum pastorale ac missionarium, atque, ad universitates quod attinet, 
etiam scientificum, exoptat ut etiam in Codice luris Canonici recognoscendo nor- 
mae de scholis catholicis enucleatius tradantur ». 


15 

QUIDAM PATRES CONCILIARES AFRICAE CENTRO-ORIENTALIS 

Ad n. 6 (pag. 6, linn. 14-15) expressio « de scholis, quae nocivae non sint » ver- 
tatur positive, v. g. his verbis: « scholae, quae bono communi quocumque modo 
inserviunt , etc. ». 

Ad n. 10 (de scholis non catholicis, pag. 7, linn. 11-14): textus complendus 
est ut sequitur: « Ecclesia ... propterea dilaudat auctoritates communitatesque 
civiles, quae ipsam in hoc munere adiuvant, sed etiam illos catholicos magistros 
et magistras, qui pro bono Ecclesiae in talibus scholis operam suam praestant ». 
Ratio est: quia alumnorum catholicorum maior pars, necessitate persaepe coacta, 
has scholas non catholicas frequentare debet. 

[ Subsignaverunt ] Adam Kozlowiecki, arch. Lusakaensis; Guido dei Mestri, 
arch. Tuscamiensis; Franciscus Mazzieri, ep. Ndolaensis; Marcellus Daubechies, 
ep. Kasamaensis; Joseph Fady, ep. Lilongweensis; Firminus Courtemanche, ep. de 
Fort Jameson; Adolphus Fiirstenberg, ep. Abercornensis; Renatus Pailloux, ep. de 
Fort Rosebery; J. L. Jobidon, ep. Mzuzuensis; Nicolaus Agnozzi, ep. tit. Adramit- 
tenus; Rupertus Hillerich, praef. ap. Solwenziensis; Jacobus Corbey, ep. Monzeensis; 
Clemens Chabukasansha, ep. tit. Cibiraensis. 

16 

CONFERENTIA EPISCOPORUM INDONESIAE 

Dum agnoscimus, quanti momenti fuerint et sint scholae catholicae in Ecclesiae 
ministerio, et quantum locum habeant scholarum problemata in mundo actuali, pu- 
tamus hoc schema propositionum approbari non posse. Nam a scopo sibi proposito 
omnino deficit. Pollicetur nempe prooemium Synodum velle « in bonum totius hu- 
manae communitatis, quaedam universaliora principia, educationem et scholam respi- 
cientia » statuere; et in fine concludit eam velle declarare sinceram suam volunta- 
tem adiutricem praestandi operam in universo educationis ac investigationis opere. 
Sed haec promissio in textu nullatenus realizatur. 

Etenim principia non statuuntur nisi duo, scii, de fine scholarum et de liber- 
tate earum. Haec autem principia, quae longe absunt ut universum campum tan- 
gant, ipsa non sufficienter fundantur et elaborantur. 

I. De fine scholarum (nn. 2-4). Statuitur finem scholarum imprimis reponendum 
esse in adaequata hominis educatione (n. 4, pag. 6, linn. 2 s.). Et ratio adducitur 
quod scholae sunt instrumentum et medium educationis. Sed ratio haec rem non 

probat. Sequitur quidem quod finis ultimus scholarum integram educationem re- 
spicit, non vero quod finis specificus scholarum est illa integra educatio. Possunt 
enim haberi plura educationis media et instrumenta, quae se invicem complent, 
sed quorum singula solum quemdam aspectum educationis completae tamquam 
finem specificum habent. 

Quapropter ut hoc principium fundamentale firmiter fundetur, oportet quae- 
rere, quem locum specificum schola habeat in integro educationis processu, et quo- 
modo inspiratio religiosa scholae ad educationem illam realizandam conferat. 

Quia hoc principium praebet fundamentum alteri principio de libertate scho- 
larum, per infirmam demonstrationem hoc etiam labefactatur. 

II. De libertate scholarum (nn. 5-7). Schema merito postulat libertatem in 
scholis condendis et regendis (n. 5, pag. 6, lin. 5), ex iure parentum ac familiae 
ad liberos educandos profluentem. Sed hoc familiae ius non est illimitatum: nam 
sicut familia non est nisi intra societates maiores, Ecclesiae et Status, sic non agit 
nisi intra eas. Quapropter tum Ecclesia, tum Status iura habent quoad educa- 
tionem, et etiam quoad scholas, quibus iura familiae limitantur. Ad haec iura 
exprimenda non sufficiunt formula « morali ordine communique omnium utili- 
tate servatis » (pag. 6, linn. 5 s.), nec formula negativa « quae bono communi no- 
civae non sint » (pag. 6, linn. 14 s.). In patria nostra Indonesia vel etiam in 
Neerlandia lex amplissimam scholarum libertatem concedit, sed tamen multas con- 
ditiones apponit quoad programmata, quoad magistros publico examine proba- 
tos etc. 

Tota res plena est, sicut quotidiana experientia monstrat, gravibus difficulta- 
tibus, quas nec egregii iuristae solvere valent. Si autem Concilium eam tractat, 
oportet ut veram lucem afferat. 

In specie quoad subsidia ex aerario publico (n. 6) forte cautius sermo fit de 
aequitate quam de stricto iure. 

His consideratis nn. 1-7 quales iacent videntur approbari non posse. 

Quoad nn. 8-9 desideratur magis praecisa determinatio indolis scholarum 
catholicae. Nn. 11-16, paucis emendatis, approbari possunt. Sed dubitare licet, an 
materiam conciliarem constituant. 

Particularia. Ad n. 1, pag. 5, lin. 7: Mira descriptio finis educationis: personae 
vires excoluntur, societas promovetur, rerum universitas perfectius cognoscitur. 
Rerum universitas non solum cognoscenda, sed etiam dominanda et arte technica 
utilizanda est; et haec omnia sunt explicatio ac realizatio personae et societatis, 
quae liberantur et sui consciae fiunt. 

Pag. 5, linn. 15 s. Quaenam sunt illa universaliora principia? 

Pag. 5, linn. 17 s. Non apparet quod schema hoc hominis « relationes ad fami- 
liam, societatem et Deum » clare perspectas habet. 

Ad nn. 2-7: Omnia refundenda. 

Ad n. 8, pag. 6, lin. 27: Dubium est, num in regionibus magis evolutis, 
schola constituat « veri nominis apostolatum ». 

Pag. 8, lin. 30: Quid significat « evolutionem humanam cum perfectione chri- 
stiana coniunctam? » 

Pag. 8, lin. 33: Sapientia christiana non «communicatur» per scholam. 

Desideratur in toto hoc numero, quod vult enuntiare « universaliora principia 
educationem et scholam respicientia », quod omnis educatio debet suscitare acti- 
vitatem personalem alumnorum, et quod tanto melior est quanto magis hoc facit. 

Ad n. 9, pag. 7, linn. 8-10: Parentes non possunt « magistris ... educationis 
opus » committere. Parentes et magistri certo cooperari debent, quoad educationem 
singulorum puerorum, sed ad hoc non multum iuvant « associationes et conven- 
tus ». Quapropter satis absurdum est loqui « de officio ... cum magistris ... sociam 
praestandi operam, ope associationum et conventuum favendam ». 

Ad n. 10: Hic numerus opportunus est. 

Ad n. 11, pag. 7, linn . 20 s.: Universitates hodiernae non solum cognitionem 
prosequuntur, sed artem quoque medicinalem, technicam etc. 

Ad n. 12, pag. 7, linn. 34-36: Hoc praescriptum videtur nimis particulare. 

Ad n. 13, pag. 8, linn. 5 ss.: Hic condemnatio expectatur segregationismi in 
scholis catholicis. Ceterum numerus bonus. 

Ad n. 14: Gaudemus quod etiam respicitur labor catholicorum in scholis non 
catholicis. Eadem laudatio fieri deberet in n. 9. 

Ad n. 15, pag. 8, lin. 35: Placet quod rationes studiorum habentur diver- 
sificatae. 

Pag. 9, linn. 1-3: Hoc praescriptum, etsi iustum, non est materia conciliaris. 

Pag. 9, linn. 4-7: Consideratis principiis, quae in De Istitutione Sacerdotali 
recte statuuntur de studiis ad pastoralem finem ordinandis et ad locos adaptandis, 
et de contactu cum familia et cum populo suo, consideratis etiam ceteris incom- 
modis quae sequuntur ex praematura clericorum destinatione ad « altiora », non 
videtur convenire, ut clerici ante ordinationem ad universitates extraneas mittan- 
tur. Studia Romana potius destinentur sacerdotibus iam in sua dioecesi et regione 
formatis. 

Ad n. 16, pag. 9, linn. 9 s.: Verba « quae particulari institutione praecellunt » 
sunt obscura. 

Ad n. 17: Conclusio bona, sed contentum huius schematis tali conclusioni 
minime respondet. 



1068 


ACTA CONC. VATICANI II - PERIODUS III 


III 

DECRETUM DE MATRIMONII SACRAMENTO 

[7] SCHEMA DECRETI 

DE MATRIMONII SACRAMENTO * 

PROOEMIUM 

1 . Matrimonium est humanae consortionis principium et fun- 
damentum. Christus Dominus illud ad verum et « magnum » 
(Eph. 5, 32) Novae Legis Sacramentum evexit, et ideo totam 
illius disciplinam et curam Ecclesiae Sponsae Suae commisit. 

5 Quemadmodum autem Ecclesia casti connubii constitutionem 
in semper firmiorem disciplinam anteactis saeculis disposuit per- 
fecitque, ita nunc etiam pro christiani populi necessitatibus, eam 
peculiaribus curis prosequi et accommodare exoptat. 

Patres igitur Sacrosancti Oecumenici Concilii Vaticani Se- 
io eundi de momento huius gravis argumenti persuasi, animarum 
pastores denuo sollicitare contendunt, ut totis viribus in sancti- 
ficandis coniugiis incumbant. 

Ad hoc autem consequendum, matrimonii institutionem in 
sua dignitate sacramentali et perpetua firmitate quibusdam no- 
15 vis praesidiis fulcire volunt, sive pastorale ministerium reddendo 
expeditius, sive eiusdem pericula remediis opportunis praeca- 
vendo. 

Providae enim leges Ecclesiae non modo divinam christiani 
coniugii institutionem in sua integritate ac puritate custodiunt 


* In initio fasciculi legitur : Ss.mus Dominus Noster Paulus Pp. VI, 
in audientia hac die infrascripto impertita, statuere dignatus est ut hoc 
schema, in Concilio Oecumenico Vaticano Secundo discutiendum, ad eius- 
dem Concilii Patres transmitteretur. 

Ex Aedibus Vaticanis, die xix mensis Iulii, anno mcmlxiii. 

Hamletus Ioannes Card. Cicognani 
a publicis Ecclesiae negotiis 


Verba, initio singulorum numerorum litteris inclinatis inter uncos [ ] 
posita, in redactione definitiva tollentur. 

ac fovent, verum etiam Christianarum nuptiarum sanctitatem 
adversus quaelibet, nostri praesertim temporis, erronea principia 
hominumque libidinem ac pravos mores validissime communire 
satagunt. 

Quo fiet, ut divinitus data veri matrimonii bona et gratia 
sacramentalis nuptiarum a Christo, venerabilium sacramentorum 
institutore et perfectore (cf. Cone. Trid., sess. XXIV, prooem.), 
promissa, ad coniuges ipsos uberiora dimanent, atque christiana 
vita familiae secundum divinum consilium sanctior et fidelior in 
dies consistat ac floreat, optatisque pace ac felicitate fruatur. 


Caput I 

DE IMPEDIMENTIS AD MATRIMONIUM 

2. [ Accommodatae disciplinae principium et ratio\. Digni- 
tati et sanctitati matrimonii consulunt impedimenta, quae vel 
ex lege naturali vel praesertim ex lege positiva ecclesiastica pro- 
veniunt, quaeque celebrationi quorumdam matrimoniorum ob 
circumstantias bono nuptiarum communiter contrarias, quovis 
tempore obstiterunt. 

Synodus Tridentina, pro condicionibus rerum et personarum 
ea aetate vigentibus, totam disciplinam de matrimonii impedi- 
mentis ordinavit; quae decursu temporum aliquantum mutata est, 
praesertim per Codicem luris Canonici, in quo plura impedimenta 
ad simpliciorem formam redacta, quaedam etiam suppressa sunt. 

Sacrosanctum autem Concilium Oecumenicum Vaticanum 
Secundum animum suum convertens ad hodiernos mores in vita 
sociali, aliqua matrimonii impedimenta, quae anteactis tempo- 
ribus consona erant, hac aetate minus bono communi accommo- 
data aestimavit. 

Experientia docet matrimonia invalida, propter memoratam 
rerum hodiernarum condicionem, nunc esse numerosiora. 

Quaedam enim impedimenta dirimentia difficilius detegun- 
tur, sive quia minus attenduntur, sive quia leges ecclesiasticae 
et civiles diversa ratione impedimenta statuunt. 

His aliisve de causis valde aucta sunt matrimonia putativa 
bona fide contracta, quae nulla evaserunt ob impedimenta non 
detecta, quaeque ideo gratia carent sacramentali neque spes est 
sanandi. 

Bonum autem animarum postulat, ut provideatur ne matri- 

monium Christianorum gratia sacramentali nimis frequenter sit 
destitutum. 

Sacrosanctum autem hoc Oecumenicum Concilium ut legem 
ecclesiasticam novis huius temporis adiunctis adaequet, sequen- 
tia statuere decernit: 

3. [ Capita praecipuae reformationis ]. 

I. Impedimenta gradus minoris (cf. can. 1042, § 2, 
C. I. C.) abrogantur. 

II. Impedimenta consanguinitatis et affinitatis non mul- 
tiplicantur. 

III. Votum privatum, quod matrimonio contrahendo quo- 
modolibet obstet, impedimentum canonicum non constituit; sed 
fideles, dum ligati praedicto voto coram Deo sunt, promissis 
suis stare debent. 

IV. Ad maiorem vero conciliandum honorem statui reli- 
gioso, omne votum publicum perpetuum castitatis perfectae, in 
professione religiosa, tum sollemni tum simplici, emissum, post- 
hac impedimentum dirimens matrimonii constituet. 

Votum autem publicum temporale castitatis in professione 
religiosa emissum, matrimonium prohibet, donec cessaverit. 

Professio coram Deo facta coelibatus et castitatis perfectae, 
quae voto, iuramento, consecratione in conscientia obliganti, ad 
normam Constitutionum Institutorum Saecularium firmatur, ma- 
trimonium prohibet. 


Caput II 

DE MATRIMONIIS MIXTIS 

4. [ De matrimonio mixto temere non contrahendo~\. Indoles 
matrimonii religiosa et eius excelsa gratiae et coniunctionis inter 
Christum et Ecclesiam significatio sanctum in sponsis postulat 
studium, ut matrimonium, quod ipsi inituri sunt, ad illud arche- 
typum quam proxime accedat; qua in re prae ceteris deficiunt, 
qui mixtas temere inire praesumunt nuptias. 

5. [De causis aucti numeri matrimoniorum mixtorum ]. Ma- 
trimonii inter catholicos et non catholicos ineundis nostra aetate 
ansam frequenter praebent difficiles vitae condiciones, quibus 
plures iuvenes multaeque familiae solum patriae relinquere et 
longinquas regiones, laboris causa, petere coguntur, ubi diversae 
religionis gentes inveniunt. 

Nec saepe prohiberi potest, quominus ipsum civile consor- 
tium viros ac mulieres diversae religionis ad nuptias inter se 
conciliandas impellat. Quae res maxime iis in locis obtinet in 
quibus catholici pauci sunt aut numero inferiores. 

Dolendum sane est quod ob huiusmodi condiciones et prae- 
sertim ob deminutam fidelium pietatem matrimonia mixta sae- 
pius contrahantur cum damno fidei et salutis animarum atque 
etiam cum ipsius pacis familiaris detrimento. 

6. [De officio pastorum animarum\. Sacrosancta haec Oecu- 
menica Synodus Ordinarios aliosque animarum pastores obte- 
statur, ut fideles a temere ineundis mixtis nuptiis avertant, omni- 
que studio curent, ne contra Dei et Ecclesiae leges tales nuptiae 
fiant. Ad quod consequendum coniuges apte erunt praeparandi, 
iuxta ea quae in Instructione Pastorali huic Decreto adiecta, 
dicuntur. 

Nuptiis vero mixtis celebratis, sedula cura ab Ordinariis, 
aliisque animarum pastoribus habenda est, ut coniuges quod ante 
matrimonium libere promiserunt fideliter praestent. 

7. [De normis quibus matrimonia mixta regantur oportet\. 
Quo autem opportunius christiani apostolatus rationes ad tem- 
porum necessitates atque adiuncta accommodentur et sacrum 
ministerium in re tanti momenti pastores animarum efficacius 
exerceant, Sacrosanctum Oecumenicum Concilium leges de impe- 
dimentis mixtae religionis ac disparitatis cultus conformare sta- 
tuit iuxta haec principia, quae revisendus Codex luris Canonici 
ulterius complebit. 

a) Ipsa lex divina coniugium inter partem catholicam et 
non catholicam vetat, si inde periculum immineat ne pars catho- 
lica a fide deficiat. 

Ipsa quoque divina lex catholicum urget coniugem ne suo 
desit officio prolem baptizandi et educandi in fide catholica. 

b) Ecclesia, tamquam provida filiorum mater, prohibet ne 
matrimonium ineatur inter duas personas baptizatas quarum 
altera sit catholica, altera vero communitati religiosae non ca- 
tholicae adscripta. 

c) Matrimonium vero, contractum a persona non bapti- 
zata cum persona baptizata in Ecclesia catholica vel ad eamdem 
conversa, ipso iure nullum est. 

d) Ab his impedimentis Ecclesia pro temporum, locorum, 
personarumque rationibus et adiunctis dispensationem non recu- 
sat, dummodo Regnum Dei damnum inde non patiatur. 

Quapropter necesse est, ut: 

1) adsint iustae et graves dispensationis causae; 

2) pars catholica sincere cautionem praestet se officio cu- 
randi baptismum et educationem catholicam prolis satisfactu- 
ram esse; 

3) pariter cautionem praestet coniux non catholicus de 
comparte non avertenda a fide catholica neque impedienda ab eius 
religionis exercitio, atque se non repugnaturum ut proles catho- 
lice baptizetur eiusque catholicae educationi provideatur; 

4) adsit quoque spes bene fundata de cautionum exple- 
tione. 

e) Coniux catholicus memor sit semper doni divini fidei 
catholicae, eiusque testimonium reddat cum modestia et amore 
conscientiam habens bonam (cf. 1 Pt. 3, 16). 

/) Canonum praescripta circa formam substantialem cele- 
brationis matrimonii, in matrimoniis quoque mixtis observanda 
sunt. 

Insuper in celebratione matrimoniorum mixtorum quidam 
ritus sacri, non exclusa benedictione, etiam in Ecclesia adhibean- 
tur; Missae autem celebratio, praesertim Missae « pro sponsis » 
erit omittenda, nisi Conferentiae Episcopales in singulis regio- 
nibus aliter disposuerint. 

Quo melius vero dignae celebrationi matrimoniorum mixto- 
rum consulatur, in libris liturgicis ritus proprius inseratur. 

8. [De facultate Ordinarii loci sanandi in radice matrimonia 
mixta~\. Si quando coniux catholicus matrimonium invalide con- 
traxerit ratione impedimenti vel defectus formae, et dein vera 
poenitentia resipuerit, Ordinarius loci sanationem in radice ad 
normam iuris (cf. cann. 1138-1140, C. I. C.) concedere potest, 
dummodo ne desint cautiones ad dispensationem necessariae, 
et pars non catholica renuat matrimonium denuo legitima forma 
contrahere. 


Caput III 

DE CONSENSU MATRIMONIALI 

9. [De consensu matrimoniali ]. Consensus matrimonialis est 
prorsus necessarius et essentialis ad ineundum matrimonium, 
etiam quando contractus ad dignitatem sacramenti, ut inter bapti- 
zatos, elevatur. 

Coniugalis enim coniunctio non oritur nisi ex libero utriusque 

sponsi consensu. Qui consensus est liber voluntatis actus, quo 
utraque pars tradit et acceptat ius coniugii proprium, atque 
adeo necessarius ad matrimonium constituendum, ut nulla hu- 
mana potestate suppleri possit. 

10. [De vero sinceroque contrahendi animo\. Huiusmodi 
consensus, qui numquam consistit nisi sit vera interior inten- 
tio, ad validitatem matrimonii necessario exterius manifestetur 
oportet, tum ex natura ipsa contractus bilateralis tum ex ratione 
sacramenti, id est signi sensibilis gratiae. 

Qui matrimonium, et praecipue matrimonium christianum, 
celebrare volunt, recta debent intentione ad Magnum Sacramen- 
tum accedere, ne se maculent vitio simulationis aut fictionis. 

Quod vitium, in re tam gravi et sacra, humano convictui et 
maxime dignitati christianae adeo repugnat, ut contrahentes sem- 
per censendi sint animo sincero id velle et intendere, quod exte- 
rius sive verbis sive signis proferunt. 

Cum vero condiciones, etiam honestae, quae consensui ma- 
trimoniali aliquando apponuntur, pericula haud levia tum hone- 
stati nuptiarum tum earumdem validitati generare soleant, Sacro- 
sancta haec Synodus decernit, ne matrimonium sub condicione 
contrahi queat, nisi ex gravi causa atque de licentia Ordinarii loci. 

11. [De Ecclesiae studio tutandi validitatem matrimonii\. 
Sacrosanctum Oecumenicum Concilium Vaticanum Secundum, 
non sine moerore conspiciens haud paucas matrimoniales cau- 
sas, quae in tribunalibus ecclesiasticis ex aliquo consensus de- 
fectu agitantur, a prava contrahentium voluntate saepe originem 
ducere, omnes hortatur ut sollicite attendant ne vinculum ma- 
trimoniale periculo nullitatis exponant, neve huius generis actio- 
nes, quae tot tantisque solent esse difficultatibus implexae, temere 
aut leviter tractandas suscipiant. 

Ius canonicum iure meritoque praesumit, partes recta inten- 
tione nuptias inire voluisse ac proinde matrimonia rite celebrata 
valida subsistere. 

Ecclesia nihilominus, quia pia Mater est, propter gravissima 
consectaria ex perversis voluntatibus derivantia, in ea praesump- 
tione sustinenda cedit et, ne compartes vitam peccaminosam 
ducere cogantur in unionibus, quae matrimonia non sunt, intro- 
ductionem actionis in contrarium propter bonum animarum 
admittit. 

Qui tamen matrimonium contrahunt sine debita intentione, 

[14] sciant necesse est se nequaquam ab obligatione liberari illud con- 
validandi, saepe hac etiam ratione ut comparti illatum damnum 
reparent. 

[15] Caput IV 

DE FORMA CELEBRATIONIS MATRIMONII 

12. [De ratione perficiendi celebrationis matrimonii for- 
mam ]. Cum matrimonium sit vere et proprie unum ex septem 
legis evangelicae sacramentis (cf. Cone. Trid., sess. XXIV, De 
sacram, matr. c. 1), et Christus Dominus ad sacramenti digni- 
5 tatem evexerit ipsum contractum matrimonialem inter baptizatos 
(cf. can. 1012, C.I.C.), Ecclesiae ius proprium et exclusivum com- 
petit determinandi condiciones seu sollemnitates pro valida et 
licita matrimonii celebratione (cf. can. 1016, C.I.C . ). 

Leges canonicas hucusque vigentes his exigentiis valde con- 
io tulisse et conferre, neminem latere potest. 

Cum tamen sub hodiernis legibus non raro contingat ut ma- 
trimonia, sive ob contrahentium ignorantiam, sive ob neglegen- 
tiam aut inscitiam quorumdam qui celebrationi nuptiarum assi- 
stere debent, sive interdum ex malo nupturientium usu beni- 
15 gnitatis Ecclesiae, periculo invaliditatis exponantur, Patres huius 
Sacrosancti Oecumenici Concilii Vaticani Secundi volentes his 
defectibus mederi et firmiorem reddere matrimonii validitatem, 
in vigenti disciplina de forma celebrationis matrimonii sequen- 
tes immutationes introducendas decernunt. 

20 13. [Forma ordinaria celebrationis matrimonii\. a) Parochus 

et loci Ordinarius iure proprio valide et licite assistere possunt 
matrimoniis ad normam sacrorum canonum. 

b) Cuilibet sacerdoti potest parochus et loci Ordinarius 
facultatem etiam generalem concedere, ut matrimoniis, intra fines 

25 dumtaxat sui territorii, valide assistant. Quae facultas, ut valeat, 
expresse dari debet. Qui vero facultatem generalem assistendi 
obtinuerit, eam subdelegare nequit, nisi agatur de vicariis coope- 
ratoribus, pro paroecia cui addicti sunt. 

c ) Firmis iuris praescriptis (cf. can. 1097, C.I.C.) circa re- 
30 quisita ad licitam assistentiam matrimonii, sacerdos delegatus, 

si non sit vicarius cooperator, facultate obtenta uti nequit nisi 
parochus vel loci Ordinarius, pro singulis casibus, licentiam 
quoque assistendi dederit, quae concedenda non est, nisi expletis 
omnibus, quae ius constituit pro libertate status comprobanda. 

d) Si contigerit nt matrimonium contrahatur coram sacer- [16] 
dote, qui praescripta delegatione ad assistendum careat, matri- 
monium ex statuto huius Sacrosancti Concilii validum habendum 
erit, dummodo sacerdos non sit per sententiam excommunicatus 
vel interdictus vel suspensus aut talis declaratus, et matrimonium 5 
in Ecclesia vel oratorio publico celebretur. 

Sacerdos autem, qui sine delegatione matrimonio assistere 
ausus fuerit, incurrit ipso facto in suspensionem a divinis, loci 
Ordinario reservatam. Sacerdos vero qui, etsi rite delegatus, sine 
debita licentia matrimonio assistere ausus fuerit, ab Ordinario 10 
loci congruis poenis puniatur. 

14. [ Forma extraordinaria celebrationis matrimonii ]. Ad 
valide contrahendum matrimonium coram solis testibus extra 
periculum mortis, praeter condiciones praescriptas in can. 1098 
C.I.C., requiritur: 15 

a) ut petitio Ordinario loci facienda, si fieri possit, omissa 
non fuerit, vel matrimonium non celebretur nisi post mensem 
ab interposita petitione sine responsione; 

b) ut matrimonium non celebretur contra Ordinarii ve- 
titum. 20 

COMMENTARIUS [ 17 ] 

De forma celebrationis matrimonii 

De forma ordinaria. — Nullum dubium esse potest de neces- 
sitate retinendae formae substantialis celebrationis matrimonii. 
Attamen usum huius formae, prouti in Codice luris Canonici 
determinatur, in praxi haud leves difficultates quandoque ge- 
nuisse omnes norunt qui ministerio paroeciali incumbunt aut 
causas matrimoniales ex defectu formae pertractant. 

Maior enim pars nullitatum matrimoniorum ex formae de- 
fectu, hodie originem habet ex delegatione vel invalide concessa 
vel carente in sacerdote, qui nuptiis forma ordinaria contrahendis 
assistit. Praeterea nullitates habentur ob incertum munus sacer- 
dotis assistentis, ob assistentiam rectoris ecclesiae non paroe- 
cialis vel cappellani militum, ob delegationem concessam extra 
fines competentiae delegantis, ob incertos paroeciae fines. 

Aliquod remedium in quibusdam casibus attulit applicatio 
canonis 209 C.I.C. de errore communi, praesertim post authenti- 
cam interpretationem datam die 26 martii 1952, qua declaratur 
praescriptum canonis 209 applicandum esse in casu sacerdotis 

qui matrimonio assistit sine delegatione. Sed neque haec inter- 
pretatio omnes tollit incertitudines, cum dubia habeantur circa 
limites et extensionem erroris communis. 

Ad has diversas difficultates eliminandas, plures Episcopi in 
suis propositionibus ad Pontificiam Commissionem Anteprae- 
paratoriam Concilii diversas proponebant rationes. Quidam enim 
petebant ut melius definiretur applicatio canonis 209, vel ut eius 
usus prohiberetur; alii proponebant mitigationem praescripti de 
necessitate delegationis faciendae sacerdoti determinato ad ma- 
trimonium determinatum, alii proponebant ut forma celebratio- 
nis matrimonii non esset ad validitatem, sed solum ad liceita- 
tem; iterum alii, ut delegatio extendi posset ad omnes sacerdotes 
iurisdictione praeditos, vel ad quemlibet sacerdotem approbatum 
intra limites dioecesis, vel ad omnes sacerdotes, paroeciae quo- 
modocumque addictos, et non solum ad vicarios paroeciales; 
quidam denique proponebant ut quodlibet matrimonium quo- 
cumque modo et loco coram aliquo sacerdote celebratum, vali- 
dum esset (cf. Acta et Documenta Concilio Oecumenico Vatica- 
no II apparando, Series I, Appendix Voluminis II, pp. 166-174). 

Cum Pontificia Commissio de disciplina Sacramentorum haec 
omnia bene perpendisset eorumque agnovisset fundamentum, so- 
lutionem quamdam praeparavit, quae bono communi et conve- 
nientiae iurisdictionis ecclesiasticae satisfacere posset. 

In hac solutione 1) imprimis sustinetur necessitas formae 
substantialis pro validitate matrimonii, atque etiam ipsa celebra- 
tio tamquam functio propria parochi et loci Ordinarii. 

2) Extenditur regimen delegationum. Quod si quis non videat 
necessitatem licentiae parochi, post obtentam delegationem, ad 
assistendum singulis matrimoniis, attendat oportet delegationes 
generales consulere quidem matrimoniorum validitati, non vero 
liceitati, quippe quae postulet expletionem omnium quae ius 
constituit pro libertate status comprobanda. 

Haec autem a parocho vel loci Ordinario vel de eorum aucto- 
ritate peragi debent. 

Licentia igitur est pro quodam « nihil obstat » quominus 
matrimonium celebretur, omnino necessaria, ne ex nova inducta 
disciplina delegationum generalium, abusus irrepere possint. 

Delegationes ad singula matrimonia, communiter licentiam 
quoque includunt; at delegationes generales solum iis in casi- 
bus, omnino extraordinariis, eam includunt, in quibus vel di- 

gnitas personae delegatae vel alia peculiaris circumstantia id [1®] 
suadeat. 

3) Providetur ut matrimonium celebratum coram quolibet 
sacerdote, certis tamen condicionibus, sit validum, etiamsi hic 
delegatione careat. Ita practice excluditur usus erroris commu- 
nis. Sed cum assistere matrimonio sine debita delegatione et licen- 
tia parochi vel Ordinarii sit res gravis, sacerdoti qui ita scienter 
(« ausus fuerit ») assistat, gravis poena statuitur. 

De forma extraordinaria. - Forma substantialis in celebra- 
tione matrimonii, quia iure positivo ecclesiastico praescripta, 
generatim servanda est, nisi in aliquo casu iuri naturali oppo- 
natur. Dantur autem casus, nec rari, in quibus observatio formae 
substantialis ordinariae impossibilis est, sive absolute sive relative. 

Tunc vero, ex principio quo lex humana cum gravi incom- 
modo obligare non potest, obligatio eam servandi cessat, cum 
opponatur iuri naturali quo omnis homo gaudet; in quo conflictu, 
ius naturale praevalere debet; et matrimonium contractum non 
servata forma a lege ecclesiastica praescripta, validum et licitum [ 19 ] 
est. 

Qua de causa, etsi per legem de forma substantiali ordinaria 
valde bono publico consulatur, ea tamen non est ita urgenda, ut 
nimis coarctet naturale ius contrahendi nuptias; secus lex nociva 
et perniciosa evaderet. 

Ut hisce casibus occurratur, exceptiones a forma ordinaria in 
iurisprudentia SS. Congregationum efformatae sunt. Dein De- 
cretum Ne temere et Codex luris Canonici (can. 1098) illas in 
leges traduxerunt. 

Necessitatem statuendi hanc formam extraordinariam in mis- 
sionibus, ipsa rerum adiuncta vehementer suadebant. Paulatim 
vero etiam in regionibus ubi hierarchia catholica ordinaria con- 
stituta est, applicationem invenit in pluribus casibus, in quibus, 
pro animarum salute, matrimonii celebratio urgeat, nec forma 
ordinaria canonica iniri possit nisi actus civilis praemittatur; 
cuius positioni graves difficultates atque etiam impossibilitates, 
plerumque obstant. 

At in applicatione formae extraordinariae plures abusus fiunt. 

Ut enim alii diversi abusus omittantur, sufficiat prae oculis ha- 
bere hos tantum casus: Casus minorum, qui forma extraordinaria 
contrahunt quia parochus, attento canone 1034, eorum matri- 
monio assistere non vult. — Casus coniugum qui nullitatem iam 
contracti matrimonii in tribunali probare non possunt et novum 

[19] aliquando matrimonium forma extraordinaria contrahunt, inducti 
saepe a confessario, qui nullitatem eorum matrimonii cognoscit. — 
Casus coniugum, quorum alter est catholicus, alter baptizatus non 
catholicus, quibus Ordinarius matrimonium vetat quia, ob dene- 
gatas cautiones, dispensatio super impedimento mixtae religionis 
concedi non potest; hae personae contrahunt matrimonium forma 
extraordinaria. 

Omnes abusuum casus unum commune habent: quod ea via 
disseminantur matrimonia clandestina, quae adeo severe repro- 
bavit Concilium Tridentinum. 

Ad hos abusus impediendos, et practice clandestinitatem 
tollendam, remedium opportunum in eo invenitur, ut haec ma- 
trimonia aliquo modo vigilantiae Ordinariorum subdantur, intro- 
ducendo ut condicionem ad validitatem, recursum ad Ordinarium, 
quoties hic recursus fieri possit. 

Hoc autem exoptabant plures Episcopi in suis propositioni- 
bus ad Concilium, quibus haec diversis modis postulare videntur 

[20] (cf. Acta et Documenta Concilio Oecumenico Vaticano II ap- 
parando, Series I, Appendix Voluminis II, pp. 170-172). 

Si innovatio prouti in Schemate proponitur introducatur, 
legislationis ordinatio melior fieri, publicum Ecclesiae bonum 
aptius conservari atque cum iure ad nuptias, quod singuli habent, 
satius componi videtur. 

[21] Caput V 

DE PROCESSU MATRIMONIALI 

Sacrosanctum Oecumenicum Concilium Vaticanum Secun- 
dum, ut sollicite tueatur et stabilitatem sanctitatemque contrac- 
tus et sacramenti matrimonii, et aeternam salutem eorum, qui 
matrimonium vel invalide contraxerint, vel solubili vinculo in 
5 detrimentum animae adstrictos se invenerint, disciplinam proces- 
sus matrimonialis munimentis quibusdam vallare decernit. 

At simul optatum expeditiorem cursum causarum matrimo- 
nialium obtinere cupit, ea tamen lege, ut hac etiam in re abusus 
praecaveantur. 

io 15. [ De Tribunalium ordinatione\. Ubique terrarum diffun- 
datur praxis, hucusque ex iure particulari iam pluribus in locis 
vigens, constituendi Tribunalia Regionalia vel Interdioecesana, pro 
quibus idonei viri ad iustitiae administrationem a competenti 
auctoritate praeparandi et eligendi sunt. 

Normae editae vel edendae de Tribunalium competentia dili- 
gentissime serventur, ne causae pertractentur coram iudicibus 
rerum personarumque ignaris. Ideo etiam forum peregrinorum 
in Urbe ne extendatur ad causas quae vinculum matrimoniale 
respiciunt. 

Peculiari adprobatione Ordinarii tum proprii tum loci ubi 
Tribunal sedem habet, indigent procuratores ad lites et advocati, 
solis S. Consistorii advocatis exceptis. 

Sancta haec Synodus commendat ut munus advocati gratuito 
exerceatur, oeconomica compensatione a Tribunali data. 

At ubi id fieri nequeat, competens auctoritas ecclesiastica 
territorialis, ad incommoda varia praecavenda, normas praebeat 
opportunas de honorariis accipiendis. 

16. [De processu summario]. Haec sancta Synodus aliena non 
est ab augendis casibus exceptis a normis generalibus processua- 
libus, dummodo, servatis condicionibus processus summarii, novi 
casus definite dinumerentur. 

17. [De iure accusandi matrimonium']. Placuit Sacrosancto 
Oecumenico Concilio ut ius accusandi matrimonium coarctetur, 
tum quoad habilitatem illorum qui matrimonium accusare va- 
leant, tum quoad tempus accusationis. 

In iis vero legibus ferendis eluceat spiritus mansuetudinis 
Christi, qui semper aurea et perennis regula Ecclesiae est, et leges 
iudiciaque ecclesiastica informare debet. Attamen hominum mali- 
tiae ne indulgeatur. 

18. [Aliae iuris accommodatidnes]. Accommodatio iuris 
canonici, quae in Revisione Codicis Iuris Canonici fieri oportet, 
inter desideratas emendationes capita sequentia imprimis consi- 
deret: causarum dispensationis super rato et non consummato 
celeriorem pertractationem; maiorem uniformitatem in expe- 
diendis causis de solutione vinculi naturalis in favorem fidei; 
usum novorum mediorum technicorum. 

Valde optatur, ut ius ecclesiasticum in re tam gravi fiat in 
dies ministerium veritatis et salutis animarum. 

INSTRUCTIO PASTORALIS [23] 

DE PRAEPARATIONE NUBENDORUM AD MATRIMONIUM 

19. [Praeparationis momentum et necessitas]. Sancta Mater 
Ecclesia statum coniugalem haud perperam iudicat et praedicat 
esse ex se « honorabile connubium in omnibus » ( Hebr . 13, 4), 

a cuius provida praeparatione et recta ordinatione plurimum 
pendet non tantum ipsorum coniugum salus aeterna et tempora- 
lis felicitas, sed et bonum societatis civilis, morum candor et in- 
tegritas in populo. 

Familiae exordium et humanae ac civilis societatis funda- 
mentum et principium, matrimonium videlicet, a Deo institutum 
et natura sua charactere sacro munitum, Christi auctoritate inter 
baptizatos ad Sacramenti dignitatem evectum est, atque factum 
Eius ineffabilis cum Ecclesia coniunctionis imago. 

Matrimonium insuper, novi et permanentis status vitae pri- 
mordium, caelesti regno aedificando servit tum supernaturali 
caritate coniugum tum procreatione et educatione filiorum, qui, 
baptismo Christi abluti, in Ecclesia peregrinante renati sunt. 

Ad Sacramentum igitur, quod gratiam iuxta recipientis dispo- 
sitiones confert, nupturientes ita se parent oportet, ut Christo 
per gratiam sacramentalem efficacius configurentur, et corpus 
Christi mysticum per eosdem aedificetur. 

Porro autem status coniugalis in hac peregrinatione est status 
permanens, vitae communitatem inducens individuam et inso- 
lubilem, qui ideo peculiari modo est praeparandus, ut coniugi- 
bus sine discrimine fas sit in eum, per omnem vitam tenendum, 
introduci. 

Nec desunt peculiares nostri temporis condiciones, quae fu- 
turos coniuges ad tantum opus vere sincereque paratos requirant. 
Matrimonium enim sat frequenter res est magis coniugum ipso- 
rum quam familiarum, ac plus exigit a personali utriusque con- 
iugis responsabilitate. 

Immo constat naufragia matrimoniorum, quae praesenti aeta- 
te frequenter lugemus, multoties ex defectu debitae praeparatio- 
nis oriri. 

Patres igitur huius Sacrosancti Concilii Oecumenici sponsos 
christianos invitant ut pleniorem sibi acquirant maturitatem, an- 
tequam perpetuo foedere coram Deo et Ecclesia se coniungant; 
sperant etiam fore ut desiderium conscientiae christianae, quod 
hac nostra aetate inter christifideles diffunditur, eosque ad sanam 
de matrimonio doctrinam melius addiscendam impellit, perfec- 
tius expleatur. 

Quare Sacrosanctum Concilium pastores animarum hortatur 
ne omittant omnem impendere curam in hoc gravissimo ministe- 
rio adiuvandi sponsos. De iis enim, quae pastoralem coniugum 
praeparationem spectant praeviamque matrimonio inquisitionem 

ut certitudo moralis habeatur nihil obstare validae et licitae ma- 
trimonii celebrationi parochus spondere debet. 

20. [ Ratio in praeparatione servanda~\ — [ Praeparatio re- 
mota ]. Remotae quidem praeparationis initium ab ipsis fere vitae 
incunabulis sumitur. Adolescentes igitur et iuvenes, ea informen- 
tur disciplina in familia et in Ecclesia, qua dein sponsi bene 
animati paratique, ad statum coniugii ineundum accedant. 

Pastores animarum frequenter in memoriam parentum alio- 
rumque qui parentum locum tenent, revocent grave officium 
curandi filiorum educationem, ut in ipsis informetur homo inte- 
rior, christianaque vita evolvatur. 

Ad parentes imprimis pertinet tum prudenter et tempestive 
filios instituere quoad mysterium vitae propagandae, ita ut ii per- 
cipiant dignitatem et nobilitatem virium, quibus Creator homi- 
nem ditavit; tum curare ut filii discant in quo verus amor con- 
sistat, eum experiendo exercendoque erga familiares sodalesque 
studiorum et laboris. 

21. [De coniuge eligendo~\. Sponsi christiani eligant oportet 
coniugem, non caeco cupiditatis instinctu, vel alio minus nobili 
impulsu ducti, sed vero amore ac recto et sincero erga futurum 
coniugem affectu, eos fines in matrimonio prosequendo, propter 
quos illud est a Deo constitutum. 

22. [De matrimonii praeparatione spirituali\. Praeparatio 
ad matrimonium peropportunam praebet pastoribus occasionem, 
non solum ad futuros coniuges instruendos, sed etiam ad fidem 
in qua baptizati sunt excitandam et amorem erga Christi Eccle- 
siam fovendum. 

Etenim maternam Ecclesiae sollicitudinem eis manifestare 
potest itemque sensum divinum magni huius eventus revelare. 
Memorari pariter potest Deum esse amorem atque a Deo huma- 
num amorem procedere atque a Deo benedici et consecrari. Expe- 
rientia enim constat per praeparationem ad matrimonium corda 
futurorum coniugum ad revelationem totius mysterii christiani 
posse introduci. 

Nupturientes igitur modo pastorali ac semper benigno, tum 
pro institutione catechetica, tum pro praeparatione iuridica ma- 
trimonii, animarum curatores recipiant. Parochus sit cum iis 
benignus atque indulgentia et caritate plenus. Congruum con- 
cedat tempus ad fructuosum colloquium cum nupturientibus; 
saepe enim huiusmodi cum sacerdote colloquium plurimi stabi- 
lisque adiumenti est. 

[25] A Sacramento ne arceantur sine gravi causa fideles qui ma- 
trimonium contrahere contendunt. 

15 23. [De catechetica institutione ]. Catechetica institutio prae- 

beatur iuxta locorum, personarum ipsarumque nuptiarum ad- 
iuncta, secundum normas a competenti auctoritate ecclesiastica 
tradendas. 

Sacrosancta autem Oecumenica Synodus quaedam generalia 
20 sua auctoritate commendat: 

a) Ea institutio complecti debet doctrinam de sacramento 
matrimonii, de gratia in sacramento collata et de sacramenti 
effectibus per totam vitam perdurantibus ad vitam christianam 
ducendam in sinu familiae atque in ipsa Ecclesiae communitate. 

25 Matrimonii proprietates, fines, bona, recte illustrentur; doc- 
trina pariter de libertate consensus accurate tradatur ac cetera 
proponantur, quae essentialiter afficiunt matrimonialem consen- 
sum, ut eum nupturientes dent considerate. 

b) Huius institutionis moderatores parochi habeantur, vo- 
30 catis in auxilium aliis etiam sacerdotibus et, si res postulet, 

etiam laicis viris vel feminis huic ministerio idoneis. 

Igitur Sacrosancta Synodus valde probat industrias multarum 
synodorum dioecesanarum atque provincialium et Conferenda- 
rum Episcopalium, quae libris et scriptis atque compositis vel aliis 
35 idoneis modis futuros coniuges edocere atque iuvare contendunt. 

c) Sacrosancta Synodus catechesim peculiari modo com- 
mendat in regionibus ubi mixtae nuptiae sunt frequentiores. 
Tunc enim praesertim necesse erit ut coniuges ante nuptias cele- 
brandas de matrimonio ipso eiusque proprietatibus essentialibus 

40 atque de praecipuis catholicae doctrinae capitibus et obligationi- 

[26] bus sufficienter instruantur, iidemque in cautionibus exigendis 
edoceantur quantum eadem caritati et paci coniugali fovendae 
conferant et quantum urgeat coram Deo et hominibus ut coniuges 
quod ante matrimonium libere promiserunt, fideliter praestent. 

5 Neque post coniugii celebrationem cesset pastorum sollici- 
tudo. 

24. [Praeparatio matrimonii iuridica~\. Parochi religiose ser- 
vent canonicas praescriptiones circa investigationes peragendas 
ante matrimonium, ad videndum an aliquid obstet matrimonio 
io valide et licite contrahendo. 

Nullo vero praetextu matrimonio assistant, neve sacerdotibus 

delegatis assistere permittant, nisi, servatis de iure servandis, [26] 
constiterit sibi legitime de libero statu contrahentium. 

25. \_Celebratio matrimonii liturgica~\. Pastores animarum 
denique summam habeant curam de parandis caeremoniis cele- 15 
brationis matrimonii, ut dignitas, pietas, significatio ritus sacra- 
mentalis eluceat et, coniuges imprimis, sed etiam ceteri adstan- 
tes, actuosam participationem habeant. 

Dies quoque anniversariae matrimonii digne celebrentur. 


ANIMADVERSIONES SCRIPTO EXHIBITAE 

CIRCA SCHEMA DECRETI DE MATRIMONII SACRAMENTO * 

A - Usque ad diem 1 oct. 1963 

PROOEMIUM 

1. Em. mus Paulus M. Card. Richaud, Archiepiscopus Burdigalensis. 

Dolendum est non inveniri in Prooemio aliquam evocationem, bene accuratam, 
a Christo Domino, originis divinae huius Sacramenti. 

Sane est quaestio difficillima si velimus determinare quando Magister ac Sal- 
vator hoc Sacramentum instituit. Sed declaratio Prooemii videtur nimis brevis et 
auctoritativa, absque ullis notationibus e traditione excerptis. Quaedam explanatio 
esset utilis. 

2. Exc.mus loannes J. Weber, Archiepiscopus-Episcopus Argentinensis. 

Prooemium. - Ut tollatur natura nimis iuridica huius schematis, ponatur post 
Prooemium, ut Caput I, Instructio pastoralis quae p. 23 et ss. continetur. 

3. Exc.mus Stanislaus Eokuang, Episcopus Tainanensis. 

Totum schema hoc videtur esse aliquod scheletrum iuridicum, quod non est 
iuridicum neque pastorale. Cur non loqui de dignitate et de sanctitate matrimo- 
nii christiani? Cur non loquitur de bonis matrimonii christiani? Speciatim de obli- 
gatione educationis prolis. Postea videtur Concilium Oecumenicum timere aliquid 
loqui de gravissima quaestione controlli nascitae! Omnes complexitates iuridicae 
in quaestione matrimoniali in his diebus eveniunt ob deficientem cognitionem et 
deficientem aestimationem de sanctitate matrimonii christiani! 

4. Exc.mus Antonius Pani, Archiepiscopus tit. Scythopolitanus. 

Si licet, videtur mihi subiungenda quaedam animadversio in schemate decreti 
De Sacramento Matrimonii. Minus enim proprium videtur appellari Matrimonium 


* Animadversiones Patrum ordine systematico materiae referuntur prout a commissione 
conciliari ordinatae sunt. 

sacramentum « magnum », cuius oppositum videretur esse « parvum ». Iamvero 
peregrina sonat distinctio inter sacramenta magna et parva, cum sint, si forte 
excipias Eucharistiam, eiusdem dignitatis. 

Praeterea illa distinctio, in casu nostro, fundatur in aequivocatione, nam eodem 
sensu technico hoc loco sacramentum videtur accipi ac sacramentum theologice 
sumptum. E contra in textu paulino (Eph. 5, 32) vox, quam Vulgata reddit «sacra- 
mentum », proprio sensu idem sonat ac « mysterium », quod vocatur « magnum », 
quatenus repraesentat unionem seu intimam coniunctionem inter Christum et 
Ecclesiam. 

Propterea, omisso vocabulo « magnum », sequentem formam simpliciter pro- 
ponere placet (linea secunda): « Christus Dominus illud ad verum Novae Legis sa- 
cramentum evexit, et ideo illius disciplinam et curam Ecclesiae et Sponsae suae 
commisit »3 

5. Exc.mus Franciscus A. Henschke , Episcopus Corvopolitanus. 

A number of young people on the occasion of their engagement ask to have 
the ring blessed but, as there is no special blessing in the Ritual, most priests are 
content to simply make a sign of the Cross over the ring. If the blessing were 
made more solemn it would impress the couple more on the dignity of marriage. It 
would also give the priest an opportuni ty to arrange instructions before marriage so. 
I would like this blessing, if not obligatory, at least more widely known and used. 

6. Exc.mus Mauritius Baudoux, Archiepiscopus S. Bonifacii, Praeses Consilii Con- 

ferentiae Episcopalis Canadensis, una cum Peritis Canadensibus Concilii Oecu- 

menici. 

Remarques generales-. 

1. Le titre. La Theologie du sacrement de mariage est donnee dans un autre 
schema. Le present schema ne parle que de la discipline du mariage. C’est pourquoi, 
nous proposons de changer le titre: « De matrimonii sacramento » par « De disci- 
plina sacramenti matrimonii ». 

2. Le plan. Pour des raisons d’ordre pedagogique et methodologique, nous 
proposons de changer le plan, en gardant cependant les memes chapitres: 

I. De consensu matrimoniali (ch. III du schema). 

II. De forma celebrationis matrimonii (ch. IV du schema). 

III. De impedimentis ad matrimonium (ch. I du schema). 

IV. De matrimoniis mixtis (ch. II du schema). 

Instructio pastoralis: De praeparatione nubendorum ad matrimonium. 

Remarques speciales : 

1. Prooemium, a) On desirerait un renvoi explicite a la theologie du sacrement 
de mariage donnee dans un autre schema. 

b) P. 7, lin. 3: enlever le mot « totam » qui a un caractere trop absolu et 


1 Nota = suae, inquam, non Suae, nam minus probandus videtur usus litterae, quam 
vocant « maiuscola » in vocabulis, quae non sunt nomina propria, vel ut talia sumpta. Qui usus 
non semel in decursu schematum usurpatur, secus ac fit in libris liturgicis, ut in Missali et 
Breviario Romano. 

revendicatif. Les effets civils du mariage ne sont pas, par exemple, du ressort 
exclusi £ de 1’Eglise. 

c) P. 7, linn. 5-7: changer le premier membre de phrase: comme 1’Eglise 
a eu dans le passe le souci d’adapter sa discipline aux necessites diverses des 
temps, ainsi fait-elle aujourd’hui. 

d) P. 7, lin. 11: changer la formulation de la derniere partie de la phrase 
« ut totis viribus in sanctificandis coniugiis incumbant » pour indiquer que ce 
sont les conjoints eux-memes qui se sanctifient par et dans le sacrement du mariage. 

e) P. 7, lin. 16: enlever « sive eiusdem pericula remediis opportunis prae- 
cavendo »; trop negatif. 

/) P. 7, linn. 18-23: enlever tout ce paragraphe qui insiste trop sur les 
malheurs de notre temps. 

7. B. P. D. Ignatius Petrus XVI Batanian, Patriarcha Ciliciae Armenorum. 

Non videtur clare utrum hoc schema amplectetur Orientales etiam. 

Nulla enim fit mentio de eis, neque de M. P. « Crebrae Allatae » qui tractat 
de Matrimonio in Ecclesia Orientali; dum pluries mentio fit de Codice luris Ca- 
nonici. 

Optandum est ut hoc schema ita conficiatur ut possit amplecti etiam Orien- 
tales. 

8. Exc.mus Car olus H. Helmsing, Episcopus Kansanopolitanus - Sancti loseph. 

While this schema has much of value, especially the section concerning pastoral 
instruction in preparation for marriage, it scarcely answers the needs of the faithful 
or of many who wish to enter the Church and who are impeded by some previous 
bond of marriage. 

Before all else, there is needed a more complete statement on the sacramental 
nature of marriage. Perhaps it would be well to add such a statement to the Schema 
De Ecclesia, to the section concerned with the People of God and to that concerned 
with the universal vocation to Holiness. It should be emphasised that christian 
matrimony is a sign of the union between Christ and His Church and that the 
family is a “little church”. 

The juridical changes, which are called for in this schema, should be considered 
by the commission for the revision of the Code of Canon Law rather than by the 
Ecumenical Council. 

9. Exc.mus Cornelius Lucey, Episcopus Corcagiensis et Ros sensis. 

Mutationes-, p. 7, lin. 2, in loco « illud » lege « matrimonium inter baptizatos ». 
Rationes-, ratio evidens est. 

10. Exc.mus Her mannus Schaufele, Archiepiscopus Friburgensis. 

Schema Decreti « De Matrimonii Sacramento » rerum hodiernarum condicio- 
nes quidem respicit, tamen pluribus desideriis probatis non respondet. 

P. 7, lin. 5: affirmatur ius et cura Ecclesiae circa connubia, nullibi tamen defi- 
nitur, quo ambitu Ecclesia tale ius sibi vindicare et exercere vult. Exempli gratia: 
in can. 1099, § 2, C.I.C. Ecclesia renuntiat tale ius; ibi decernitur, quod acatholici 
non tenentur ad catholicam matrimonii formam servandam. Cur Ecclesia non de- 
clarat acatholicos etiam non teneri impedimentis iuris ecclesiastici? 

Praeterea secundum can. 1099, § 2, C.I.C. acatholici non tenentur, si inter 
se contrahunt, ad catholicam matrimonii formam servandam, sed can. 1133 ss., 
C.I.C. , nihil dicunt, num acatholici etiam dispensantur a forma servanda in casu 
convalidationis simplicis necne. 

11. Exc.mus Dominicus Fukahori, Episcopus Fukuokaensis (in laponia ). 

Animadversio Generalis-. Mihi videtur hoc Schema optimum esse pro regioni- 
bus ubi catholici sunt numero superiores et pro illis ubi catholici cum fratribus no- 
stris separatis permixti vivunt. Attamen, proh dolor!, fere nihil invenitur in Sche- 
mate de situatione particulari in terris missionum. Valde, valde optatur ut Schema 
rescribatur, rationem habens difficultatum specialium quae in terris missionum ha- 
bentur. Nam Ecclesia a Concilio Oecumenico Vaticano II renovanda, est etiam 
pars Ecclesiae in qua catholici sunt valde pauci, seu numero valde, valde inferiores. 
Situatio vigens in hac ultima parte Ecclesiae eadem est ac ea quae initio Ecclesiae 
vigebat. 

Quapropter, desideratur ut Ecclesia legislationem suam relaxet. Ad relaxationis 
necessitatem et possibilitatem probandam, si necesse est, quae sequntur adduntur... 

Aliae Animadversiones-. 1. Pro pluribus legisperitis vel iuristis civilibus acatho- 
licis, Ecclesia est velut « Status intra Statum », nam tantummodo matrimonium co- 
ram Ecclesia initum validum est (pro catholicis). — Ad relationes cum Statibus aca- 
tholicis fovendas, optatur: 

— ut in Schemate aliquid dicatur de potestate Status, de eius limitibus, necnon 
de obligatione quam catholici habent servandi leges a Statu conditas, quando legi- 
timae sunt, v. g. de registratione civili ad effectus civiles obtinendos (iam hoc inve- 
nitur in «Directorium Commune» pro laponia, n. 221). Aliis verbis, optatur ut 
potestas Status recognoscatur, quando id fieri potest sine violatione iurium Ec- 
clesiae. 

2. Optandum est ut aliquid dicatur de iure naturali ad matrimonium, necnon 
de obligationibus coniugum, e iure naturali dimanantibus. 

V. G. — Ecclesiae catholicae ius et officium est determinandi ius naturale. 
Oportet rationes quasdam enumerare. 

— Ius naturale obligat « omnes homines », non tantum catholicos vel Christia- 
nos, ut plures falso putant. Praecipuae difficultates versantur circa indissolubilitatem 
matrimonii, circa fidelitatem erga alium coniugem, circa ius foetus ad vitam, etc. ... 
Catechumeni, praecise quia ex infidelitate proveniunt, saepe errant de his rebus. 

— Hic iuvabit dicere nullum matrimonium auctoritate humana, sive civili, 
sive ecclesiastica, solvi posse, etiamsi nondum consummatur. Matrimonium tamen 
duorum baptizatorum, si nondum consummatur, necnon matrimonium infidelium etsi 
consummatum, solvi possunt a Summo Pontifice, vi potestatis a Deo receptae. 
— Matrimonium autem duorum baptizatorum si est consummatum, a nemine dis- 
solvi potest, nequidem a Summo Pontifice, quia perfecte significat unionem Christi 
cum Ecclesia. 

Videtur desiderandum ut aliquid dicatur de hoc, ut saltem omnes missionarii 
sciant quid sit docendum et quomodo docendum sit catechumenis. Consuli potest: 
A. Abate, O. P., The dissolution of the Matrimonial Bond in Ecclesiastical Juris- 
prudence, Desclee, 1962. — Admitto libenter non habuisse tempus sufficiens ad 
hoc punctum fusius scrutandum. 

Pro terris missionum, valde optandum est ut ius divinum in suis relationibus 
cum iure naturali ad matrimonium enucleatur. Satis non esse videtur obiter et 
paucis verbis tantummodo hanc quaestionem tangere ut fit in Schemate, pp. 18-19. 
De facto, hoc loco agitur tantummodo de relationibus ius naturale inter et ecclesia- 
sticum. 

12. Exc.mus Petrus Zuccarino, Episcopus Bobiensis. 

Schemata probans et omnia laudans de quibus actum est et in novis sicut et 
in veteribus, hoc ipse tamen sentio quod patefacio; in administrando matrimonii 
sacramento numquid fas non est vel desiderabilius ut omnia venerabilius fiant quasi 
sanctius, quae de coeremonia sunt idest e. g. Spiritum Sanctum advocare, in media 
Missa sacramentum administrare et alia forsitan quae, mea sententia, coeremoniam 
solemniorem reddant, addicere quam quotiescumque mens repetit et animus nixum 
ad meliora inveniatur et auxilium ut in Christo finis et iter perficiantur christianae 
familiae. 


Caput I 

DE IMPEDIMENTIS AD MATRIMONIUM 

13. Exc.mus Ioseph A. Dammert Bellido , Episcopus Caiamarcensis. 

N. 3-1. Considero que se deben derogar tambien los impedimentos de « cogna- 
tio legalis » (cann. 1059-1080) y dei « subdiaconado ». EI primero para evitar la 
disparidad de las disposiciones legales, que crean confusion entre los diferentes 
paises. EI segundo para resaltar la importanda de las ordenes de derecho divino 
y no imponer mas cargas, sobre todo para eviter pedidos de dispensa que en los 
ultimos tiempos han aumentado mucho. 

14. Exc.mus Ioannes J. Weber, Archiepiscopus-Episcopus Argentinensis . 

P. 9: 1) lin. 8, addatur: nisi per Ordinarium a promissis suis dispensati sint. 
2) lin. 18, addatur: Dispensationes a S. Sede conceduntur. 

15. Exc.mus Bernardus Stewart, Episcopus Sandhurstensis. 

In cap. I, § 3: melius videtur, addere mutationem etiam circa aetatis impedi- 
mentum, nempe: « qui lege civili inhabiles ob aetatem ad nuptias ineundas habentur 
vi iuris canonici matrimonium valide contrahere ... (cf. can. 1067) ». Ratio : ita, lex 
Ecclesiae et lex civilis hac in re magis inter se concordant. 

Eadem urgente ratione melius videtur mutare consanguinitatis impedimentum, 
v. g.: « qui lege civili inhabiles ob consanguinitatem ad nuptias ineundas habentur 
nequeunt vi iuris canonici matrimonium valide contrahere... (cf. can. 1076) ». 

16. Exc.mus Mauritius Baudoux , Archiepiscopus S. Bonifacii , Praeses Consilii Con- 
ferendae Episcopalis Canadensis , una cum Peritis Canadensibus Concilii Oecu- 
menici. 

Remarque generale : Malgre sa brievete, ce chapitre est bien fait et le ton est 
positif. 

Remarques speciales-, a) p. 9, lin. 13: 1’expression « temporale » est nouvelle. 
Nous preferons « Temporarium ». 

b) Nous recommandons de supprimer aussi les empechements de crime 
(can. 1075) et d’honnetete publique (can. 1078): 

— il est tres rare que ces cas se produisent; 

— il faut simplifier la legislation du mariage de fagon a ce que les fideles puis- 
sent la comprendre facilement. 

N. B.: Si nous ne suggerons pas la suppression des empechements de rapt et 
de parente legale, c’est pour garder 1’accord entre le droit canonique et le droit 
civil. 

17. B. P. D. Ignatius Petrus XVI Batanian , Patriarcha Ciliciae Armenorum. 

P. 8, n. 2, lin. 22: Optandum est, in casu matrimonii putativi bona fide con- 
tracti, ut Ecclesia consideret dispensatum omne impedimentum dirimens, quod non 
sit iuris divini. 

Hoc agendi modo matrimonia putativa non amplius erunt valde aucta; et quod 
plus est, non amplius carebunt gratia sacramentali. 

18. Exc.mus Carolus H. Helmsing , Episcopus Kansanopolitanus - Sancti Ioseph. 

It would perhaps be well to consider raising the canonica! age for marriage. 
Possibly the local civil age could be adopted in the Church’s legislation. In most 
of the States of the United States of America, for example, the ages of 21 for men 
and of 18 for women have been established by civil law. Without parental consent, 
persons below these ages are not permitted to enter into civil marriage. Since 
youthful, unconsidered, and hasthy marriages so frequently end in civil divorce, such 
legislation would be most helpful. Local ordinaries would have the power to 
dispense from the impediment of non-age, but in every instance the voice of parents 
should be heard. Pleas of Nullity based on the impediment of non-age should be 
processed in accordance with the prescriptions of Canon 1990. 

19. Exc.mus Hermannus Schaufele, Archiepiscopus Friburgensis. 

P. 9, n. 3-1. Laudamus abrogationem impedimentorum gradus minoris (can. 1042, 
§ 2, C.I.C.). At cur retinetur impedimentum affinitatis in linea collaterali primi 
gradus (can. 1076, § 2, C.I.C.), cum tale matrimonium ob opinione publica maxime 
commendetur, praesertim si ex priore connubio exstent proles? 

P. 9, linn. 5-8: votum privatum non iam constituit impedimentum canonicum; 
simul optandum est, ut eodem tempore supprimatur can. 1309 C.I.C. (vota privata 
Sedi Apostolicae reservata). 

Maxime insistendum est, ut Ordinarius loci super omnibus impedimentis di- 
spensare valeat, super quibus Ecclesia dispensare solet. 

Aliud etiam notandum est: frequentissime hodie occurrit casus, in quo quis 
graviter ac dolose de alterius partis qualitate magni momenti deceptum matri- 
monium init, quod re vere cognita non contraheret. Optandum est, ut in tali casu 
matrimonium invalidum declarari posset propter essentialiter vitiatum consensum. 

20. Exc.mus Dominicus Fukahori, Episcopus Fukuokaensis {in laponia). 

... Ut in Schemate saltem « principium » legitimitatis canonizationis quorum- 
dam impedimentorum civilium admittatur. 

De facto, hoc est possibile, nam Ecclesia iam canonizavit impedimentum cogna- 
tionis legalis (can. 1080). 

Postea, canonistae unius Regionis invitari possunt ad explorandam possibili- 
tatem quorumdam impedimentorum civilium canonizandorum. Propositiones postea 
Statui fieri poterunt ab Internuntio Apostolico, post consultationem cum Episco- 
patu necnon cum Sancta Sede. 


Caput II 

DE MATRIMONIIS MIXTIS 

21. Exc.mus Henricus I. Grimmelsman, Episcopus Evansvicensis. 

The diocesan doctors of Canon Law would like all dispensations and questions 
relating to the that concern the Privilegium Fidei referred to local tribunal for 
action if this would be possible. 

Concerning tbe view of those wbo would do away with the “cautiones” 
regarding mixed marriages, it seems to be imperative that the “cautiones” be 
retained. The number of mixed marriages is increasing. Without the "cautiones” 
the faith of the Catholic party and of children of these marriages would be exposed 
to greater danger. It is possible to make too many concessions to Protestants to 
avoid offending them and thereby to make them think the Catholic Church will 
soon be ready to modify or abolish anything even doctrinal truth for the sake of 
specious unity. (Even now they are saying the Church will soon approve of 

contraceptive birth-control and will soon admit that the Reformers of the Sixteenth 
Century were right in separating from the Catholic Church). 

The attempt to change the verdict of history on Martin Luther and to represent 
this heresiarch of the lying abuse, the proud, wilful and devious character, the 
man who justified any means however bad, if it furthered his revolution, is an 
instance in point of compromising the truth for the sake of placating the Protestant. 
It is only once instance of mistaken kindness. 

22. Em. mus Paulus M. Card. Richaud , Archiepiscopus Burdigalensis . 

In Capite II, dignae sunt declarationes magis latae quoad matrimonia mixta, 
speciatim relate ad cautiones de quibus agitur in d) 3) p. 11, linn. 27 et seq. 

Sed quousque sit possibile obtinere a coniuge non catholico istam pollicita- 
tionem, etiam negativam? 

Aliquando non audebunt, timendo contra suam ipsam propriam conscientiam 
vel fidem sic agere. 

Pars moralis: humillimo meo sensu, plane deficit in his argumentis. 

Cur etenim, antea p. 11, lin. 17 c) renuntiare satis solemniter principia cano- 
nica de nullitate matrimoniorum inter catholicos et non catholicos? Sufficeret de- 
clarare quod in istis matrimoniis dispensatio necessaria est. Eo magis quod absentia 
dispensationis non facit matrimonium invalidum, si contractum coram sacerdote 
competenti. 

Num de hac materia non posset esse aliqua generalis recognitio? Haec legislatio 
de invaliditate matrimoniorum mixtorum in Ecclesia est relative recens. Tamdiu 
ista matrimonia tantummodo ut prohibita habita fuerunt, veram culpam et aliquas 
sanctiones trahendo, sed non nullitatem praebendo. 

Quoad Missae celebrationem saepe apparet, saltem apud nos, sine scandalo 
vel detrimento ullo, e contra, quaedam Missa in altari minori Ecclesiae vel, si tan- 


69 

tummodo adest altare maius, cum solemnitate minori, coram coniugibus celebrata. 
Catholica pars enim aliquo iure gaudet ad talem sacrificii eucharistici celebrationem. 

23. Exc.mus loseph Dammert Bellido, Episcopus Caiamar censis. 

N. 6. Dado el actual intercambio entre los habitantes de diferentes regiones y 
paises, por motivos de turismo, estudios, funcionarios de organismos internaciona- 
les, etc., es muy dificil para los « Pastores de almas » precaver a los fieles de contraer 
matrimonios mixtos, pues se presentan ante el parroco cuando ya estan deci- 
didos a casarse y practicamente « omnia ad nuptias parata sunt ». 

La instruccion debe hacerse desde las lecciones de catecismo. 

N. 7. No pueden ponerse en igualdad de condiciones los impedimentos de 
disparidad de cultos y de mixta religion. Para el primero debe haber mayor exi- 
genda que para obtener la dispensa dei segundo, porque para los bautizados no 
catolicos el matrimonio tambien es sacramento; en particular para los « ortodo- 
xos » y anglicanos de la “ High Church” la omision de la celebracion de la Misa 
es incomprensible. 

Otorgar por derecho ordinario las facultades quinquenales (formula IV - caput I 
nn. 2-3) en la revision dei C.I.C.; lo mismo que las contenidas en el capitulo III 
(ex S. C. de disciplina Sacramentorum). 

24. B. P. D. Paulus Petrus Meouchi , Patriarcha Antiochenum Maronitarum. 

b) II me semble qu’il ne faudrait pas exclure des sacrements, les parents, lies 
par un mariage mixte, et qui font reellement tout leur possible pour assurer l’edu- 
cation catholique de leurs enfants, et s’il y a lieu pour regulariser leur situation 
matrimoniale. 

c ) Ne pourrait-on pas etendre a tous les Eveques 1’autorisation de la sanatio 
in radice aux mariages mixtes qui demandent leur convalidation? 

25. Exc.mus Ioannes J. Weber, Archiepiscopus-Episcopus Argentinensis. 

Quaestio matrimoniorum mixtorum satis periculosa est, propter instantiam Pro- 
testandum, qui anxie solutionem expectant. 

P. 11, lin. 28, addatur forsan: e) Si coniux non catholicus exigit, pro satisfac- 
tione suae conscientiae, celebrationem etiam coram ministro acatholico fieri, res 
toleranda est. 

26. Exc.mus Stanislaus Lokuang, Episcopus Tainanensis. 

Caput II « de matrimoniis mixtis »: videtur nimis durum dictum esse in sche- 
mate contra matrimonia mixta. 

N. 4 dicitur « ad illud archetypum quam proxime accedat; qua in re prae 
ceteris deficiunt, qui mixtas temere inire praesumunt nuptias ». 

Quid vult dicere verbum « temere » vel « praesumere »? Ii qui cum dispen- 
satione Ecclesiae legitime ineunt matrimonium mixtum, nonne etiam deficiunt ad 
hoc archetypum accedere? 

Postea dicitur « Dolendum sane est quod ... matrimonia mixta saepius contra- 
hantur cum damno fidei et salutis animarum atque etiam cum ipsius pacis familiaris 
detrimento ». Hoc quod affirmatur in schemate, saltem in missionibus non est 
verum. In mea nova Dioecesi quasi dimidia pars matrimoniorum inita est cum di- 
spensatione disparitatis cultus nec damna attulerunt, immo conversionem partis pa- 
ganae vel saltem filiorum secum tulerunt. 

Igitur in matrimoniis mixtis insistere oportet in cautionibus praestandis et 
observandis, non vero dicere in Concilio Oecumenico id esse malum gravissimum 
quod cotidie evenire debet in Missionibus. 

27. Exc.mus Bernardus Steivart , Episcopus Sandhurstensis. 

In cap. II, n. 7, lin. 30 addantur verba: « quae quidem cautiones, de quibus in 
2 et 3 dari et exprimi debent modo ab auctoritate ecclesiastica sive regionali sive 
dioecesana determinato ». 

28. Exc.mus Paulus Nguyen Van Binh, Archiepiscopus Saigonensis. 

N. 7, pp. 10-11: De ce texte il resuite que pour les mariages mixtes on 
n’exigerait plus un engagement e erit au sujet de 1’education catholique des enfants 
et du respect de la liberte religieuse. Ainsi se trouve supprime le § 2 du canon 1061 
« Cautiones regulariter in scriptis exigantur ». 

Cette suppression parait opportune en ce qui concerne la partie non-catholique. 
En eflet les non-catholiques peuvent se considerer comme non-soumis a la juridic- 
tion de PEglise catholique. Iis sont donc en droit de s’irriter de signer une pro- 
messe concernant le bapteme et 1’education des enfants. 

Toutefois il semble que cette prescription d’une promesse par ecrit pourrait 
etre maintenue pour la partie catholique: un engagement ecrit au moment du ma- 
riage fait plus d’impression, et la partie catholique qui le refuserait manifesterait 
par la meme qu’elle n’est pas sincere: elle ne repondrait plus aux conditions de- 
mandees pour la permission d’un mariage mixte. 

Par ailleurs la partie non-catholique pourrait etre exhortee a souscrire cet 
engagement, car il presente une garantie plus grande. Mais le refus de cette signature 
ne serait pas consideree comme un motif suffisant pour ne pas donner la permis- 
sion. Une formule de ce genre pourrait etre adoptee: « Cautiones in scriptis a 
parte catholica exigantur, atque parti non-catholicae suaviter proponantur ». 

29. Exc.mus Mauritius Baudoux, Archiepiscopus S. Bonifacii , Praeses Consilii Con- 
ferendae Episcopalis Canadensis, una cum Peritis canadensibus Concilii Oecu- 

menici. 

Remarques generales-, a) Le ton du chapitre est negatif et beaucoup trop 
« plaignard ». Il n’est pas necessaire ni vrai de tout expliquer par les « malheu- 
reuses conditions de notre temps ». 

b ) On n’a pas indique clairement la distinction importante a faire entre le 
mariage d’un catholique avec un baptise non-catholique, et le mariage d’un catho- 
lique avec un non baptise. Les baptises non-catholiques n’aiment guere qu’on les 
traite comme les non-baptises. 

c) Le mariage d’un catholique avec un baptise non-catholique, ainsi que le 
mariage valide de deux personnes baptisees, sont des mariages chretiens, sacramen- 
tels. Il nous semble que le Concile devrait affirmer une verite aussi importante et 
du point de vue theorique et du point de vue cecumenique. 

Remarques speciales-, a) p. 10, lin. 5: enlever: « prae ceteris » qui est offen- 
sant pour les baptises non-catholiques en ce qu’il les identifie sans distinction aux 
non-baptises. Cette expression semble minimiser aussi ce qu’il y a de contraire a 
1’archetype de l’Union du Christ et de 1’Eglise dans le mariage de deux catholiques 
non-pratiquants. 

b) Tout le n. 5, linn. 7 a 20, serait a enlever pour les raisons indiquees plus 
haut. 

c ) La formulation du n. 6 (linn. 21 a 30) est a changer pour adopter a peu pres 
le ton suivant: 

Les Eveques doivent si bien instruire leurs fideles de la beaute et de la gran- 
deur du sacrement de mariage que ceux-ci tout spontanement desirent contrac- 
ter mariage avec une personne partageant les memes principes religieux pour pou- 
voir realiser parfaitement dans leur vie 1’archetype de l’union du Christ avec 
PEglise. 

d ) Les « cautiones ». Nous n’ignorons pas les difficultes que souleve le pro- 
bleme des « cautiones ». Apres avoir envisage toutes les Solutions possibles, avec 
leurs avantages et leurs inconvenients, nous sommes d’avis de faire porter par 
la partie catholique tout le fardeau des « cautiones ». C’est pourquoi, nous propo- 
sons d’eliminer, p. 11, les lignes 27 a 30: « pariter cautionem praestet coniux non 
catholicus ... etc. ». Par ailleurs, nous ajouterions, p. 10, n. 2, lin. 26: « et affirmet 
(pars catholica) se habere certi titudinem moralem de cautionum expletione ». De 
cette fagon nous heurtons moins les exigences de conscience de la partie non-catho- 
lique, et nous amenons la partie catholique a prendre vraiment ses responsabilites. 

Toutefois, nous laisserions aux Conferences Episcopales le soin d’exiger da- 
vantage des non-catholiques, dans les cas particuliers, puisque les besoins semblent 
varier avec les di ver ses regions. 

N.B.: Les raisons canoniques de dispenses sont vieillies, ne sont pas prises 
au serieux, soulevent bien des difficultes pratiques, ne permettent pas de toujours 
regler le probleme des mariages mixtes avec equite. Ne pourrait-on pas suggerer 
une legislation positive qui soit plus pres de la realite vecue: par exemple, l’exis- 
tence d’un veritable amour entre deux jeunes gens est une raison plus serieuse 
pour conceder la dispense que le fait d’etre enceinte ou d’etre « superadulta ». 

e) p. 11, lettre e, lin. 35: nous ajouterions que la partie catholique doit 
respecter la liberte de conscience de 1’autre partie et Lceuvre de la grace en elle. 

/) La forme canonique. Sur cette question, les Episcopats des differents pays 
sont partages, selon les problemes pastoraux qu’ils rencontrent dans leurs territoires 
respectifs. 11 faut une solution souple qui puisse repondre a tous les besoins. Nous 
proposons de completer ainsi le paragraphe sous la lettre /), ligne 38: 

« Tamen Conferendae Episcopales nationales dispensare poterunt a forma ca- 
nonica celebrationis matrimonii pro matrimoniis mixtis, prout exigent bonum 
Ecclesiae et salus animarum ». 

g) La forme liturgique. P. 11, lin. 41: donner une formulation positive: 
« Missae autem celebratio, etiam missae “ pro sponsis ”, celebrari poterit, si ita 
disposuerint Conferentiae Episcopales in singulis regionibus ». 

h ) P. 12, linn. 7-8: enlever les mots « et dein vera poenitentia resipuerit ». 
Tous les mariages invalides ne sont pas necessairement coupables. 

30. B. P. D. Ignatius Petrus XVI Batanian , Patriarcha Ciliciae Armenorum. 

P. 11, n. 7: b) Haec eadem prohibitio extendenda videtur ad formam ma- 
trimonii mixti, ita ut defectus formae non amplius attingat validitatem. 

d) Videtur quod Regnum Dei magis patitur per impositionem, ad validi- 
tatem, formae celebrationis in matrimoniis mixtis, quamvis adsit possibilitas dispen- 
sationis, ad quam rarissime recurritur. 

/) In hac forma substantiali determinanda, prae oculis habendae sunt dif- 
ficultates, quae fere inutilem reddunt facultatem concessam (per hoc schema, p. 12, 
n. 8) Ordinario loci sanandi in radice matrimonia mixta. 

31. Exc.mus Carolus H. Helmsing, Episcopus Kansanopolitanus - Sancti loseph. 

1. In the United States of America there are many non-Catholics who 
have received Baptism in non-Catholic religious communi ties. Many of these 

individuals enter into marriage hastily, often in the presence of a civil magistrate. 
Many of these marriages end in civil divorce, and yet since the persons are not 
bound to the form of marriage prescribed for Catholics, the marriage is deemed 
valid, sacramental, and hence indissoluble. Not infrequently, following civil 
divorce, the parties to such marriages desire to embrace the Catholic faith and 
enter into a new marriage. Since, however, their marriage is indissoluble, this 
becomes impossible. 

It would perhaps be well to consider binding these persons to some religious 
form of marriage, that is, to the form established in their own religious community 
or denomination. 

Such legislation on the part of the Catholic Church would not alienate non- 
Catholic Christians, since it would be a recognition of the religious value of their 
own forms of marriage, but would at the same time make it possible for many to 
embrace the Catholic faith and to enter into a Catholic marriage. 

32. Exc.mus Hermannus Schaufele, Archiepiscopus Friburgensis. 

N. 5, p. 10, linn. 7-20: datis rationibus, quibus crescens numerus matrimo- 
niorum mixtorum adiudicatur, addendum est praeprimis simplex factum, quod 
in Europa centrali generatim fere dimidia pars populationis est acatholica, et si 
quis cogitat de matrimonio ineundo, respicit naturae instinctu primo indolem 
partis humanam, corporalem et spiritualem, deinde eius religionem. 

N. 7, p. 11, linn. 33-35: laeto animo notatur, quod can. 1062 C.I.C. non iam 
apparet, immo suppressus haberi debet. 

Quoad celebrationem Missae in matrimoniis mixtis votum meum, duce diu- 
turna observatione, hoc est, ut simpliciter permittatur. 

Gaudeo quod Schema non loquitur de possibilitate adeundi ministrum acatho- 
licum ad matrimonialem consensum praestandum (uti quidam somniabant), sed 
potius sustinet ex toto can. 1063, C.I.C. 

33. Exc.mus Dominicus Fukahori, Episcopus Fukuokaensis ( in laponia ). 

Difficultates quae inveniuntur in terris missionum, praesertim in laponia-. 

1. In fere omnibus dioecesibus Iaponiae (una tantum excipitur, in quantum 
scimus), maxima pars catholicorum matrimonium cum infidelibus ineunt, non 
quia volunt, sed quia compartem catholicam invenire nequeunt. 

2. Non adsunt nisi duae vel tres scholae catholicae in quibus pueri catholici 
omnes admittuntur. Una ex his scholis sita est in paroecia ubi catholici sunt valde 
numerosi. Haec schola est paroecialis et recipit tantummodo pueros catholicos. In 
aliis scholis catholicis, pueri tantum admittuntur qui feliciter examen admissionis 
subierunt. In fere omnibus dioecesibus Iaponiae, maior pars puerorum catholicorum 
educationem catholicam recipere nequit, praesertim quia vivunt in locis ubi non ad- 
sunt scholae catholicae. In talibus circumstantiis, quid valet cautio de « educatione 
catholica » danda? 

3. Non raro, pars catholica nequit eligere partem quam vult. Saepe coniux 
praesentatur a parentibus; et si recusat hunc coniugem, magna cum difficultate 
alium invenire potest. Saepe, alium coniugem invenire nequit. 

4. Non raro, valde difficile et saepe impossibile est cautiones exigere a parte 
infideli: sive quia pars acatholica vivit in pago remoto et non adit sacerdotem nisi 
die caeremoniae nuptialis. Tunc, impossibile est exigere cautiones, propter de- 
fectum temporis; sive quia nonnulli infideles offenduntur, quando cautiones exi- 
guntur. Et infidelis qui iam offensus est, non facile ad fidem converti potest; sive 
quia plures non volunt documentum officiale subsignare; sive quia infideles nonnulli 
putant Ecclesiam violare eorum libertatem, hoc exigendo; vel putant se ipsos vio- 
lare libertatem puerorum suorum si cautiones subsignant. 

5. Etiamsi pars acatholica cautiones subsignat, in pluribus casibus nullo modo 
intendit se ligare, quia bona fide putat Ecclesiam violare sive libertatem suam 
propriam, sive libertatem puerorum suorum. Propter hoc desiderium servandi liber- 
tatem puerorum suorum, multi infideles non volunt promittere suos pueros bapti- 
zare vel offerre ad baptizandum, antequam usum rationis attingant. Attamen, de 
facto, saepe permittunt, postea, ut infans paulo post nativitatem suam baptizetur. 

6. Nonnulli acatholici non possunt, vel nullo modo ante sacerdotem se sistere 
volunt pro celebratione matrimonii: sive quia parentes sese opponunt; sive quia 
pars catholica templum acatholicum (paganum) adire renuit. 

7. Adsunt infideles qui putant matrimonium incipere a momento quo con- 
sensus manifestatur secundum consuetudines locales, vel a momento quo matri- 
monium registratur apud Auctoritatem civilem, non autem a momento quo caere- 
monia in Ecclesia et coram sacerdote perficitur. Quapropter, nonnulli verum con- 
sensum non praebent quando caeremonia religiosa perficitur coram sacerdote, sed 
tantum quando caeremonia, sic dicta « traditionalis » perficitur postea. 

Difficultates supra breviter descriptae non sunt « omnes » difficultates quae in- 
veniuntur in terris missionum, sed tantummodo « praecipuae » difficultates. Valde 
ergo optandum est ut legislatio canonica relaxetur. 

34. B. P. D. Maximus IV Saigh , Patriarcha Antiochenus Melchitarum. 

Schema Decreti De Matrimonii Sacramento. 

Nos remarques, en ce qui concerne ce Schema, d’allure plutot canonique, por- 
teront uniquement sur le Chapitre II: De matrimoniis mixtis. 

Nous posons d’abord la question: Ce Chapitre vaut-il aussi des Orientaux? 
En effet, la matiere est traitee de nouveau, en ce qui les concerne, dans le Schema: 
« De Ecclesiis Orientalibus ». En ce cas, l’un des deux chapitres ou paragraphes fait 
double emploi et doit etre supprime. Si, par contre, ce Chapitre est reserve unique- 
ment a 1’Eglise latine, il faut le dire clair ement. 

Mais, meme si ce chapitre ne devait s’appliquer qu’a la seule Eglise latine, 
nous pensons qu’il est redige dans un ton inutilement severe et souvent offensant 
pour nos freres non-catholiques. Inutilement severe, car le pourcentage des ma- 
riages mixtes ne fait que croitre dans tous les pays, et ce n’est pas les paroles 
dures qui peuvent les empecher. Souvent offensant, car il considere la partie 
acatholique comme etant necessairement un danger, quel que soit, par ailleurs, son 
comportement personnel. 

Au moment, ou les Eglises chretiennes s’ouvrent au dialogue cecumenique, il ne 

con vient pas au Concile, nous semble-t-il, de parier si superficiellement d’un pro- 
bleme tres grave qui touche la vie des fideles et de 1’Eglise elle-meme. 

C’est un chapitre a refaire entierement par la base, dans une perspective plus 
realiste et plus oecumenique a la fois. 

1. II faut partir du principe que les mariages mixtes sont inevitables. Que 
l’on pense surtout aux pays ou les catholiques sont en minorite, ou meme a egalite 
avec d’autres confessions chretiennes. II est normal que 1’amour naisse chez des 
jeunes gens de confession differente. 

2. Les mariages mixtes ne sont pas necessairement mauvais. Tout depend 
des dispositions des contractants. Ni 1’Ecriture ni les Peres ne les interdisent 
absolument. 

3. II ne faut pas englober sous le meme denominateur commun les mariages 
avec des chretiens non-catholiques et des non-chretiens. C’est une offense pour nos 
freres separes, et c’est une injustice en soi. 

Pour une jeune fille catholique, il y a une grande difference entre epouser 
un orthodoxe et epouser un musulman. De cela le droit canonique doit tenir compte, 
non seulement theoriquement, mais aussi pratiquement, en n’exigeant pas les 
memes conditions pour un cas comme pour 1’autre. 

4. L’Eglise ne doit jamais favoriser 1’hypocrisie. Souvent les mariages mixtes, 
du point de vue religieux, sont un conflit entre deux sincerites. Le conjoint catho- 
lique estime a juste raison devoir baptiser les enfants dans 1’Eglise catholique et 
les eduquer ensuite dans la foi catholique. Le conjoint non-catholique s’engage bien 
a respecter les convictions religieuses de son conjoint catholique. Mais, en conscience , 
il ne peut abdiquer ses propres convictions religieuses. II voudra donc, lui aussi, 
baptiser les enfants et les eduquer dans sa foi a lui. Que faire? Le droit canori 
catholique actuel exige de lui qu’il s’engage en conscience a faire des choses contre 
sa conscience. Est-ce moral? Qu’est-ce qui arrive de fait? Le conjoint non-catho- 
lique, s’il est incroyant ou indifferent, promet tout ce que l’on voudra. Ainsi, on 
autorise le mariage, et on considere du cote catholique que ce mariage mixte est 
reussi, alors qu’il est base sur Pirreligion et 1’hypocrisie. Mais si, par contre, le 
conjoint acatholique, conscient de ses devoirs, fait valoir ses droits, qui ne sont 
pas subjecti vernent moindres que ceux de 1’autre conjoint, a voir baptiser et edu- 
quer ses enfants dans sa foi, on refuse 1’autorisation. C’est une attitude pour le 
moins anormale. 

5. En outre, ne pourrait-on pas arriver, avec un peu de bonne volonte de 
part et d’autre, a voir dans les mariages mixtes, non necessairement un danger, 
mais une chance de rapprochement entre les chretiens , un apostolat, une recherche 
d’oecumenisme? En ce qui concerne nos pays d’Orient, nous declarons franchement 
que nos chretiens, aussi bien orthodoxes que catholiques, sont choques par la 
rigidite que met la discipline catholique a autoriser les mariages mixtes. Ce qui 
scandalise les fideles, ce n’est pas le fait que des chretiens de confessions diffe- 
rentes se marient entre eux, mais le fait qu’ils ne puissent se marier que si dif- 
ficilement. 

6. Enfin la conception des « cautiones » exigees par le droit canon actuel 
doit etre completement revue. Il est normal d’exiger de la partie catholique de 
s’engager a faire ce qu’elle peut en faveur de sa foi. Mais il n’est pas normal d’exiger 
d’elle qu’elle s’engage a faire ce qui ne depend pas d’elle, ou qu’elle s’engage a 

amener le conjoint non-catholique a faire ce que sa conscience lui inter dit de faire. 

Ce chapitre des mariages mixtes doit etre etudie par le Concile sur de toutes 
autres bases que celles de 1’actuel Schema, qui se met encore dans 1’hypothese 
d’une catholicite vivant entre elle et regrettant amerement tout contact avec 
Petranger, qu’i-1 soit infidele ou non-catholique. Nous n’en sommes plus la, et 
fort heureusement du reste. Si le Concile doit operer une ceuvre d 'aggiornamento, 
c’est bien dans ce domaine. II faut voir les realites, telles qu’elles sont, et y 
porter la reponse du Christ. Des duretes fictives ne font qu’aggraver le mal. 

Observations sur le texte. 

1. N. 4, p. 10, lignes 1 et 6; n. 6, p. 10, ligne 23: Pourquoi Padverbe « teme- 
rairement » dans Pexpression: « de matrimonio mixto temere non contrahendo » 
et autres semblables? Dire plutot: « De matrimonio mixto imprudenter non con- 
trahendo ». Le mot « temere » est offensant. 

2. N. 5, p. 10, lignes 7-20: Tout ce paragraphe est a refaire. Les redacteurs 
du Schema entendent expliquer les raisons pour lesquelles le nombre des mariages 
mixtes a augmente. 

Mais iis le font d’une maniere si simpliste que le Concile risque d’etre tourne 
en derision si leur texte est adopte. La premiere raison, c’est, dit-on, le depla- 
cement des personnes qui a fait que des populations catholiques sont venues 
en contact avec des populations qui ne le sont pas, et on semble le regretter. 

Ceci vaut peut-etre de certaines regions de PAllemagne. Mais, pour Pensemble 
des pays, ce motif est vieux comme le monde. Partout, ou presque, les catholiques 
cotoient des non-catholiques, et c’est heureux. 

La 2 e raison, c’est, dit-on, « qu’on ne peut souvent pas empecher » les catholi- 
ques d’entrer en contact socialement avec les non-catholiques et que ce commerce 
civil donne lieu a des mariages. Peut-il se faire qu’il en soit autr ement? 

Enfin, la 3 e raison, c’est, dit-on, «la diminution de la piete ». Donc, les ma- 
riages mixtes sont un mal, et un catholique qui veut etre pieux doit s’abstenir pour 
cela meme de contracter mariage avec un non-catholique, et cela independamment 
de toute disposition personnelle de la partie non-catholique. Nous pensons au con- 
traire que les mariages mixtes sont Pexpression de rapports plus etendus que par 
le passe entre chretiens de differentes confessions. C’est un signe des temps. 

3. N. 7, p. 11, lignes 24-26: On exige, comme condition necessaire pour auto- 
riser le mariage mixte « que la partie catholique garantisse sincerement qifielJe 
accomplira son devoir de baptiser les enfants et de les eduquer dans la religion 
catholique ». Comment la partie catholique peut-elle s’engager a une chose dont 
Paccomplissement ne depend pas uniquement d’elle? II ne faut pas lui demander 
de s’engager a plus qu’elle ne peut faire. Rationnellement, on doit se contenter 
de demander a la partie catholique de s’engager a faire son possible J sincerement 
et honnetement, pour que les enfants soient de son Eglise et partagent sa foi. 
Mais elle ne peut s’engager a plus. 

4. N. 7, p. 11, lignes 29-30: On exige de la partie acatholique « se non repu- 
gnaturum ut proles catholice baptizetur eiusque catholicae educationi provideatur ». 
Comment un chretien non-catholique, s’il est sincere et convaincu de sa foi, peut-il 
donner une telle promesse? II ne le fera que s’il est incroyant, indifferent ou men- 
teur. On a ainsi encourage les vices, afin de satisfaire au droit canon. Ce n’est pas 
normal. 

5. N. 7, p. 11, 'ligne 39, fin: Ici on veut montrer jusqu’au bout sa mauvaise 
humeur. N’ayant pas pu empecher les mariages mixtes, on veut manifester nean- 
moins qu’on ne les a autorises qu’a contre-cceur. Et alors on prevoit un rite de 
mariage diminue, cache, humiliant, etc. Pourquoi tout cela? Si on a autorise un 
mariage mixte, c’est qu’on a estime que toutes les condi tions requises etaient 
remplies. II n’y a qu’a le benir comme les autres mariages. 

Caput III 

DE CONSENSU MATRIMONIALI 

35. Em.mus Paulus M. Card. Richaud , Archiepiscopus Burdigalensis. 

Caput III videtur insufficiens quando tractat in n. 10 de animo contrahendi 
matrimonium. Aliunde num nimis severior obligatio, in n. 10, p. 13, lin. 16, pro 
omnibus coniugibus habendi rectam intentionem circa ipsum Sacramentum, ut tale. 
Multi non credunt Sacramento. Quid tunc de ista recta intentione? 

Valde dolendum est quod in hoc loco non fit quaestio de finibus matrimonii. 
Doctrina de hac re non est profecto sine controversiis. Sed videtur expetendam 
esse revocationem quandam finium essentialium matrimonii, inter quos possibile 
est inserere, saltem ut intentionem non ut elementum ad validitatem necessarium, 
amorem ipsum coniugum qui amor cordium dat humanam speciem contractui ma- 
trimoniali. 

Non impossibile est praesertim si sit ad caritatem supernaturalem erectus, de 
ullo consensu statuere nisi ratione essentialium eius elementorum. 

Pars moralis: humillimo meo sensu, plane deficit in his argumentis. 

36. Exc.mus Mauritius Baudoux, Archiepiscopus S, Bonifacii, Praeses Consilii Con- 
fer entiae Episcopalis Canadensis, una cum Peritis canadensibus Concilii Oecu- 

menici. 

Remarque generale-. Ce chapitre repete le plus souvent les lieux communs en 
droit canon. Mais il fallait peut-etre dire encore quelque chose sur le sujet. 

Remarques speciales-, a) p. 13, lignes 3-4: enlever le texte « etiam quando 
contractus ad dignitatem sacramenti, ut inter baptizatos, elevatur » non necessaire. 
Dans ce n. 9, on repete trois fois la necessite du consentement. C’est pourquoi 
on pourrait aussi enlever les textes suivants: « Coniugalis enim coniunctio non 
oritur nisi ex libero utriusque sponsi ... ad matrimonium constituendum, ut nulla 
humana potestate suppleri possit » (lignes 7-8-9). 

b) P. 13, lignes 18-19: enlever: « Quod vitium, in re tam gravi et sacra, 
humano convictui et maxime dignitati christianae adeo repugnat, ut » et simplement 
affirmer « Quare contrahentes semper censendi sunt ... etc. ». 

c) P. 14, lignes 3-4-5: enlever ce texte qui est une repetition de ce qui a 
ete dit a la page 13, lignes 19-20-21. 

d) P. 14, ligne 6: le paragraphe commendant par « Ecclesia nihilominus » 
donne-t-il a la partie coupable la possibilite d’attaquer son mariage? Probablement 
que non (cf. Caput V, n. 17, p. 21, lignes 32-33; p. 22, lignes 1-2), mais le texte 
n’est pas clair. 

e) P. 14, lignes 12-15: ce paragraphe parle d’une fagon trop absolue: « ne- 
quaquam ». 

37. B. P. D. Ignatius Petrus XVI Batanian, Patriarcha Ciliciae Armenorum . 

P. 13, n. 10, lin. 25: Determinandum est num existentia gravis causae et 
licentia Ordinarii loci exigantur ad validitatem vel ad liceitatem. 

38. Exc.mus Hermannus Schaufele , Archiepiscopus Prihurgensis. 

P. 13, linn. 22-26: vetat, ne apponantur condiciones; quod quidem omnium 
consensum meretur. At dolendum est quod verba Schematis « nisi ex gravi causa 
atque de licentia Ordinarii loci » denuo exceptiones reddunt possibiles. Optandum 
est, ut appositio cuiuslibet condicionis simpliciter prohibetur. 


Caput IV 

DE FORMA CELEBRATIONIS MATRIMONII 

39. Em.mus Paulus M. Card. Richaud, Archiepiscopus Burdigalensis. 

In Cap. IV, n. 13, pag. 14, lin. 28, opportuna est facultas suhdelegandi, non 
solum pro vicariis cooperatoribus, sed etiam pro vicariis substitutis. 

In eodem numero p. 16, lin. 6, forsan addendum est quod sacerdos de quo 
agitur, excommunicatus, vel interdictus, vel suspensus, non tantummodo « talis de- 
claratus » sit, sed etiam a coniugibus ut talis cognitus. 

In Commentario de forma celebrationis matrimonii, legimus in ultima linea 
p. 17, quod in conflictu iurium « ius naturale praevalere debet ». Num possit legi- 
time abhinc concludere, in casu partis catholicae et partis non catholicae quae 
ista vehementer et non sine gravibus minis non vult matrimonium contrahere coram 
Ecclesia, quod tale matrimonium sine ulla forma non est necessario invalidum, ut 
antea dicit hoc schema? 

40. Exc.mus Ioseph Dammert Bellido, Episcopus Caiamarcensis. 

N . 14. Para las vastas regiones de America latina que carecen habitualmente 
de sacerdote, debe estudiarse la posibilidad que los matrimonios se realicen valida- 
mente ante un diacono o catequista debidamente instruido y autorizado por el 
Ordinario de lugar. De hecho en las zonas andinas las uniones de los indios son 
monogamas sin recibir la benedicion sacerdotal por ignoranda o falta de clero. 

41. Exc.mus Emmanuel Talamas Camandari, Episcopus Civitatis Juarezensis. 

P. 15, n. 13: Frequentissime hic datur casus in re matrimoniali: expletis omni- 
bus quae ius constituit pro libertate status comprobanda, parochus designavit spon- 
sis diem, horam et locum pro celebratione eorum matrimonii; at, huius rei obli- 
viosus factus, iter aggreditur per unum alterumve diem, relinquens in paroecia 
amicum sacerdotem ad celebrationem missae, sed sine delegatione, vel — in nova 
disciplina huius schematis — sine licentia ad matrimonium adsistendum. Hora 
autem missae consueta sponsi praesentantur cum omni comitatu. Quid facere? In 
actuali disciplina potest recursus fieri ad provocationem erroris communis propter 
nimiam gravitatem casus, nempe, periculum ne sponsi contrahant solum coram civili 
magistratu, vel saltem magnam tristitiam per totam vitam, vel, quod peius est, 
iracundiam patiantur. 

In nova disciplina Concilio proponenda quomodo providetur his casibus? Si 
sacerdos sine delegatione assistit tali matrimonio incurritne ipsa facto in suspensio- 

nem Ordinario loci reservatam? Et si gaudet delegatione generali sed assistit sine 
licentia, meretur puniri ab Ordinario loci congruis poenis? Vel iterum matrimonio 
assistit provocando errorem communem? Ideo videtur necessarium hoc vel aliud 
simile addere textui schematis: « Quando morali certitudine constat sponsos omnia 
feliciter explevisse quae ius constituit pro libertate status comprobanda, et non 
adsit tempus recurrendi ad loci Ordinarium, ad parochum aliumve sacerdotem va- 
lentem concedere delegationem vel licentiam, et simul urgeat celebratio matrimonii, 
valide et licite tali matrimonio assistit quilibet sacerdos, dummodo non sit per 
sententiam excommunicatus, vel interdictus, vel suspensus aut talis declaratus, et 
matrimonium in Ecclesia vel Oratorio publico celebretur; aut, si infelici casu nec 
Ecclesia nec Oratorium publicum in aliquo pago adest, matrimonium celebretur 
loco decenti et publico, in quantum fieri possit ». 

Hoc ultimum comma additur quia in multis regionibus nostrae Americae, et 
forsan etiam in regionibus missionum, multi admodum adsunt pagi qui carent 
Ecclesia vel Oratorio. Ideo quando a parocho vel missionario visitantur sacrum 
litatur et sacramenta administrantur in aliqua domo grandiore vel sub dio si tem- 
peries non obstat. 

P. 16, n. 14: Forma extraordinaria ibi proposita celebrationis matrimonii non 
satis solvit fere inextricabiles difficultates quae ex canone 1098 nunc oriuntur. 
Etenim, quotiescumque matrimonium aliquod ex se valide contractum extra pe- 
riculum mortis, iuxta canonem 1098, in nova disciplina, infelicem successum 
haberet postea, et ambo sponsi, vel saltem unus illorum in propriam viam abiret vel 
abire vellet; et ideo affirmat se non contraxisse matrimonium in facie Ecclesiae; 
quomodo probari posset validitas talis matrimonii si contractum fuit sine recursu 
facto ad Ordinarium loci quia non potuit fieri hic recursus? 

Iterum: quomodo probari posset, post annos, quod revera in aliquo deter- 
minato casu talis recursus non potuit fieri? Quia si potuit fieri et non factus fuit, 
matrimonium esset invalidum. 

Item: quomodo probari posset post annos, praesertim in regionibus longinquis 
nostrae Americae, vel Africae, vel Asiae, quod recursus ad Ordinarium factus fuit, 
si non pervenit ad Curiam episcopalem, v. g., propter defectus publici servitii po- 
stalis? (Ia posta, italice; correo, hispanice). 

Adhuc: quomodo probari posset post annos, matrimonium celebratum fuisse 
post mensem ab interposita petitione sine responsione, si multi christifideles propter 
eorum magnam inscitiam, aliquando nec annum eorum matrimonii cum certitudine 
in memoriam revocant, multo minus mensem et diem? 

Ideo, in tam difficili quaestione, haec duo audeo proponere: 1) Ad valide 
contrahendum matrimonium coram solis testibus extra periculum mortis, praeter 
condiciones praescriptas in canone 1098 C.I.C. requiritur: 

a) vel ut matrimonium celebretur coram teste qualificato illius loci vel re- 
gionis, qui potest esse quilibet christifidelis, vir, si fieri potest, potius quam mulier, 
ob Ordinario loci ad hoc auctoritati ve nominatus et debite instructus, suggerente 
vel non proprio parocho. In hoc casu, testis qualificatus praeviam informationem 
circa statum libertatis sponsorum facere debet; consensum matrimonialem in actu 
celebrationis exquirere; constantiam matrimonii in libro ad hoc destinato relinquere 
et opportuno tempore proprium parochum de celebratis tali forma extraordinaria 
matrimoniis certiorem facere. 

b) Vel, ubi testis qualificatus loci vel regionis auctoritative ab Ordinario loci 

nominatus desit vel absit, ut fiat in scriptis petitio Ordinario loci aut proprio 
parocho et matrimonium non celebretur nisi post acceptam responsionem, etiam 
in scriptis. Curandum est autem, schedulis ad hoc adhibitis, et a sponsis et a testi- 
bus quomodocumque subsignatis, ut statim parochus certior fiat de celebratione 
matrimonii hac forma extraordinaria. 

. Propositiones ex sequentibus videntur iustijicari: etenim ex una parte urget 
necessitas statuendi formam extraordinariam celebrationis matrimonii, ne multi 
qui non possunt servare formam ordinariam vivere cogantur in peccato mortali 
habituali, cum saepe saepius non possit differri matrimonium sine gravi damno 
utriusque, vel saltem unius sponsi; ex altera parte necessarium est etiam talem 
formam extraordinariam constituere determinatis condicionibus quae generatim fa- 
cile et clare possint verificari in quocumque casu, eo fine ut etiam clare et feliciter 
constet et possit demonstrari in foro externo valor matrimonii hac forma extraordi- 
naria verificati. 

Ad utrumque iuvant superius factae propositiones; si enim ubicumque neces- 
sarium vel conveniens sit, a loci Ordinario nominatur et ad hoc instruitur aptus 
christifidelis qui munere fungatur testis qualificati; sponsi qui non possunt con- 
trahere forma ordinaria faciliter poterunt contrahere coram tali teste qualificato, 
qui supponitur vivere vel in eodem loco ac illi qui volunt contrahere, vel in loco 
omnino proximo. Si autem nec testis qualificatus haberi potest, tunc exigitur 
recursus ad Ordinarium loci vel ad proprium parochum cum responsione in scriptis 
data, ut constantia adsit de verificatis condicionibus in quibus canon 1098 ef- 
fectum habet, ad hoc ut cessent dubia quae posteriori tempore oriri solent vel 
promovere audent illi quibus interest impugnare valorem determinati matrimonii. 

42. B. P. D. Paulus Petrus Meouchi, Patriarcha Antiochenus Maronitarum. 

Ne faudrait-il pas revenir a 1’ancienne legislation pour ce qui regarde la forme 
du mariage, comme cela fut deja note dans le Schema « De Ecclesiis Orientalibus ». 
II y aurait a comparer les deux textes et les rapprocher. 

43. Exc.mus Ioannes J. Web er , Archiepiscopus-Episcopus Argentinensis. 

Caput IV: Pp. 15-16, nn. 13 et 14 ad simpliciorem formam redigatur. 

44. Exc.mus Victorius Ottaviani, Episcopus Alatrinus. 

P. 1 6 d): Validitas « ex statuto Concilii » matrimonii, quod contrahatur coram 
sacerdote, qui praescripta delegatione careat ad assistendum, optimum remedium 
est ad matrimonia vitanda invalida ex defectu formae, insciis contrahentibus. 

At concessa validitas ansam praebere potest matrimoniis clandestinis. Contra- 
hentes in mala fide, praetermissis omnibus, quae matrimonii celebrationi prae- 
mitti debent, possent invenire sacerdotem, qui valide eorum matrimonio assisteret, 
parocho ignaro vel etiam contrario, ex iusta causa. 

Ad haec pessima consectaria praecavenda ita temperarem optimam conces- 
sionem: 

« d) Si contigerit ut matrimonium, iam publicatum et a legitima auctoritate 
adprobatum, contrahatur etc. ... ». 

45. Exc.mus Radulfus Zambrano Camader , Episcopus Facatativensis. 

Me parece que se presta a tremendas dificultades el hacer depender la validez 
dei matrimonio coram solis testibus extra mortis periculum de: 

a) ut petitio Ordinario loci facienda, si jieri possit, omissa non fuerit. 

Una condicion indeterminada, como queda la peticion si fieri possit, dejarfa 
margen para multiples dudas. 

En parroquias de gran extension, donde no existen buenas vias de comu- 
nicacion, es muy expuesto el correo, o no lo hay regular y en esos casos, se pre- 
guntarian los contrayentes si deberian enviar una persona particular con la soli- 
citud, o si no estarian obligados a ello. Y sin embargo es precisamente en favor de 
las personas que habitan en semej antes sitios para lo que sirve la forma extraor- 
dinaria. 

Me atrevo a sugerir que se deja solamente la condicion b), o se agregue otra 
perfectamente determinada que no admita confusion. 

46. Exc.mus Paulus Nguyen Van Binh, Archiepiscopus Saigonensis. 

N. 13 c; p. 15 et fin de d: D’apres ce texte un pretre qui a regu une dele- 
gation, generale ou particuliere, pour assister a un mariage doit de plus demander 
une permission ou autorisation (licentia) pour exercer cette delegation. 

S’il n’a pas cette permission, le mariage reste valide, mais il doit etre puni 
(« ab Ordinario loci congruis poenis puniatur »). Dans ce cas la difference entre 
le pretre non-delegue et le pretre delegue est seulement dans la gravite de la 
sanction. La validite reste la meme. 

A quoi bon cette delegation si elle ne comporte pas « ipso facto » la permis- 
sion d’en user? 

Elle perd toute signification et entraine des complications superflues. Cette 
distinction entre delegation et permission n’existait pas dans le Droit Canon. Elle 
n’apporte aucune autorite supplementaire a la Hierarchie. Celle-ci peut toujours 
restreindre la delegation aux cas qu’elle juge bons. 

N. 14, a)\ p. 16: tine precision pourrait etre ajoutee au texte: « ut petitio 
Ordinario facienda, si fieri possit, omissa non fuerit cum mala fide, vel matri- 
monium... ». 

N. 13, p. 15: L’expression «vicarius cooperator» devrait etre bien precisee 
par le droit canon. 

47. Exc.mus Alaphridus Obviar y Aranda, Episcopus tit. Linoensis, Administrator 

Apost. Dioecesis Lucenensis. 

N. 13. Forma ordinaria celebrationis matrimonii. 

Observatio-. Saepe cum in paroecia actus ministeriales, nempe confessionis, 
baptismi, exsequiarum et matrimonii die ipso perdurante conglomerentur, num ri- 
tus Matrimonii celebrationis reduci poterint? 

N. 14. Forma extraordinaria celebrationis matrimonii. 

Observationes: Cum peragatur de matrimonii extra periculum mortis celebra- 
tione in locis dissitis a centro paroeciali, sicut in illis vicis, quo sacerdos adire ne- 
queat, considerata ignorantia fidelium religiosa, humana malitia, et vitae penuria, 
num Sancta Mater Ecclesia formam canonicam, concretam et simplicem celebra- 
tionis Matrimonii ad validitatem in circumstantiis supra memoratis, omissis condi- 
cionibus, determinare poterit? Si hoc possibile est, de validitate talis Matrimonii 
relate ad effectus subsequentes facile diiudicare poterit. 

48. Exc.mus Dominicus Lucas Capozi , Episcopus Taeiuenensis. 

I - In cap. IV, n. 13, b\ Inutilis et superflua mihi videtur facultas generalis 

ad valide matrimoniis assistendum, si sacerdos sic delegatus indiget insuper licen- 
tia expressa pro singulis matrimoniis celebrandis. 

Dicatur simpliciter: « Firmis iuris praescriptis circa requisita ad licitam assi- 
stendam matrimoniis, ex expletis omnibus quae ius constituit pro libertate status 
comprobanda, loci Ordinarius et Parochus cuilibet Sacerdoti facultatem et licentiam 
expressam et si possibile scriptam dare potest pro singulis ac determinatis matri- 
moniis celebrandis, intra fines dumtaxat sui territorii. 

Vicario vero Cooperatori vel alio Vicario a loci Ordinario vel a proprio Pa- 
rocho delegatio etiam generalis dari potest pro matrimoniis celebrandis, cum 
facultate etiam subdelegandi in singulis ac determinatis casibus ut supra, et ser- 
vatis de iure servandis. 

II - N. 13, d: Deleantur verba in linea sexta, nempe verba: « et matrimo- 
nium in Ecclesia vel Oratorio publico celebretur ». Ratio est quia ista verba prae- 
fice multa dubia de validitate matrimonii ingerere possunt nonnumquam praesertim 
in locis missionum, vel inter Cappellanos militum, et cetera, etc. 

49. Exc.mus Mauritius Baudoux , Archiepiscopus S. Bonifatii, Praeses Consilii Con- 
ferendae Episcopalis Canadensis, una cum Peritis canadensibus Concilii Oecu- 
menici. 

Remarque generale-. Les raisons des changements de la legislation concernant 
la forme ordinaire et extraordinaire du mariage sont bien expliquees dans le « Com- 
mentarius » qui fait suite a ce chapitre. 

Remarques speciales : a) Le n. 12, p. 15, fait encore etat des malheurs de 
notre temps. Nous proposons une redaction simplifiee et positive. C’est pourquoi 
nous enleverions les lignes 9 et 10. Le paragraphe suivant, lignes 11 a 19 pourrait 
se lire ainsi: « Cum tamen sub hodiernis legibus, propter varias rationes, non raro 
contingat ut matrimonia periculo invalidi tatis exponantur, Patres huius Concilii Va- 
ticani Secundi volentes tueri matrimonii validitatem, in vigenti disciplina de forma 
celebrationis matrimonii sequentes immutationes introducendas decernunt ». 

b) P. 16, n. 14: les nouvelles exigences posees pour la forme extraordinaire 
se justifient sans doute, mais ne manqueront pas de causer des difficultes canoni- 
ques: v. g.: 1’interpretation du « si fieri possit ». 

50. Exc.mus Hermannus Schdufele , Archiepiscopus Eriburgensis. 

P. 16, linn. 12-20: ad valide contrahendum matrimonium requiritur, ut peti- 
tio Ordinario loci facienda non omittatur « si fieri possit »; at non definitur, quando 
talis petitio habenda est possibilis. Videtur quod Schema non satis respicit condi- 
ciones in terris communismo atheo subiectis vigentes. 


Caput V 

DE PROCESSU MATRIMONIALI 

51. Em. mus Paulus M. Card. Richaud, Archiepiscopus Burdigalensis. 

Caput V de Processu Matrimoniali , bene exaratum et multo practicum, clamat 
logice, ad praeparationem spiritualem et catecheticam institutionem, ut, saltem in 
principiis, sed accurate propositis, fit expositio vera ac completa in hoc ipso Sche- 

mate de doctrina contractus et sacramenti matrimonialis, de iuribus et de officiis 
coniugum, de debito coniugali et de eius condicionibus, de mediis contra procrea- 
tionem, etc. ... 

Sunt quaestiones omnino actuales de quibus, si Concilium Vaticanum Secun- 
dum non tractet in aliis schematibus, forsan in Schemate XVII « de praesentia 
efficaci Ecclesiae in mundo hodierno », non possunt Patres dicere ad urgentia pro- 
blemata religiosa ac moralia nostri temporis sese applicare. 

52. Exc.mus Ioseph Dammert Bellido , Episcopus Caiamar censis. 

6. N. 15 (§ II, linn. 15-18). Agregar que los Tribunales romanos (S. Rota, Si- 
gnatura Apostolica y aun les Comisiones especiales de Cardenales por Rescripto Pon- 
tificio), antes de pronunciar sententia, escuchen al Ordinario de lugar de los 
conyuges y si es posible le hagan conocer el proceso « ne causae pertractentur 
coram iudicibus rerum personarumque ignaris ». 

Por lo menos los Ordinarios de lugar sean informados por un resumen dei 
proceso que acompane a la sentencia, que luego ellos deben hacer cumplir. 

Esta observacion se presenta con todo respeto por los Tribunales Apostolicos, 
pero no es concebible que el Ordinario de lugar, responsable de los fieles, no sea 
informado sobre los motivos y razones de las declaraciones de nulidad matrimonial. 

53. Exc.mus loannes J. Weber, Archiepiscopus-Episcopus Argentinensis. 

Caput V, p. 22, lin. 14 addatur: « Exaratur et publicae fiant regulae de solu- 
tione vinculi naturalis in favorem fidei ». 

54. Exc.mus Bernardus Stewart, Episcopus Sandhurstensis. 

In caput V : maturior adhuc desideratur consideratio de processu matrimoniali, 
speciatim de ordinatione tribunalium regionalium ac de eorumdem competentia. 

55. Exc.mus Mauritius Baudoux , Archiepiscopus S. Bonifacii , Erae se s Consilii Con- 
fer entiae Episcopalis Canadensis , simul cum E eritis canadensibus Concilii Oecu- 
menici. 

Remarque generale: Ce chapitre est bien fait. II indique clairement, p. 22, 
n. 18, les principaux problemes pastoraux qu’il faut aborder en cette matiere 
dans la redaction du futur code de droit canonique. 

Pourrions-nous suggerer aux Eveques canadiens de demander au Saint-Siege 
la permission de constituer un Tribunal canadien de troisieme instance? 

56. B. E. D. Ignatius Eetrus XVI Batanian, Eatriarcha Ciliciae Armenorum. 

P. 12, n. 17: Ius accusandi matrimonium non videtur posse coarctari, quoad 
tempus, pro coniugibus, cum agatur de causa de statu personali, quae numquam 
in rem iudicatam transit. 

P. 22, n. 18, lin. 13: Indicanda sunt haec media technica. 

57. Exc.mus Hermannus Schaufele, Archiepiscopus Friburgensis. 

P. 21, linn. 10 ss.: pro Germana Tribunalia Regionalia minime optantur; sed 
instantissime desideratur, quod Tribunalia dioecesana etiam ut Tribunalia appella- 
tionis tertiae instantiae fungi possint, id quod hucusque ut gratia concedebatur. 

P. 21, linn. 28-30: processus summarius valere debet etiam pro aliis casibus, 
v. g. pro impotentia absolute certa vel pro impedimento criminis simplicis, super 
quo non fuit dispensatio. 

Praeterea can. 1990, C.I.C. etiam tunc valere censendus est, quando non omnia 
elementa documentis probari possunt, sed unum vel alterum certis tamen testium 
probationibus. 

P. 21, linn. 32 ss.: minime placet, quod ius accusandi matrimonium coarctatur; 
multo magis in votis est, ut Ordinario loci facultas concedatur praebendi ius accu- 
sandi etiam iis, qui de iure sunt incapaces. 


INSTRUCTIO PASTORALIS 

DE PRAEPARATIONE NUBENDORUM AD MATRIMONIUM 

58. Exc.mus loseph Dammert Bellido , Episcopus Caiamar censis. 

N. 22. Anadir que no se realicen precipitadamente matrimonios de personas 
enfermas, en particular en los hospitales por presion de religiosas o capellanes, sin 
estar ciertos de la libertad y espontaneidad dei consentimiento. 

Tambien que no se imponga — para salvaguardar el honor — el matrimonio 
cuando ha habido violacion de una menor de edad, pues es muy dificil que haya libre 
consentimiento. 

N. 23 b)\ En America latina y en los paises de mision deben prepararse espe- 
cialmente laicos, hombres y mujeres, para la instruccion de los futuros conyuges. 

59. Exc.mus Ioannes J. Weber, Archiepiscopus-Episcopus Argentinensis. 

Instructio-. P. 26, ad finem lin. 18 addatur: « Caeremoniale nuptiarum a Con- 
ferendis episcopalibus conficiatur ad normam Sacrae Liturgiae ». 

60. Exc.mus Franciscus Henschke, Episcopus Corvopolitanus. 

I feel that whenever possible, instructions to non Catholic girls should be 
given by Nuns but that on two or three occasions during the period of instructions, 
they should interview a priest, preferably in the presence of the Catholic partner. 

Girls feel more at horne with one of their own sex. Nuns have a way of their 
own in keeping in contact with their converts for the rest of their lives and, 
lastly, there have been occasions when girls, either maliciously or with truth, have 
accused the instructing priest of being imprudent, or worse. 

A constant recurring difficulty in a mixed community like ours in Australia 
is the question of attending marriage in non Catholic Churches. There seems 
to be no uniformity in the various Dioceses so I feel and know it would be helpful 
if definite rulings were given in the following cases: 

a. Is it permitted to attend a non Catholic Marriage just because one of 
the parties is a friend? 

b. Is it permitted if one of the parties is a relative? 

c. May a Catholic act as groomsmam or bridesmaid at a non Catholic mar- 
riage? By this I mean may the Catholic be chief witness and thereby sign the 
Regis ter? 

d. When there are several attendants at the ceremony, only two of which 
sign the Register, may a Catholic be one of these lesser attendants? 

We have always had these difficulties but they have increased over the 
past year or two — the plea being that the Holy Father himself ad vocates more 
friendly relations with non Catholics and this is one of the ways of doing so. 

The danger is before long some Catholics may attend non Catholic Services just to 
show how broadminded and sympathetic they are. 

61. Exc.mus Mauritius Baudoux , Archiepiscopus S. Bonifacii, Praeses Consilii Con- 
fer entiae Episcopalis Canadensis, una cum Peritis canadensibus Concilii Oecu- 

menici. 

Remarque generale : Nous avons beaucoup aime la presentation tres positive de 
cette « instructio pastoralis ». 

Remarques speciales-, a) P. 24, linn. 28-29: enlever « non caeco cupiditatis 
instinctu, vel alio minus nobili impulsu ducti, sed »: non necessaire. 

b) P. 25, linn. 13-14: enlever « A Sacramento ne arceantur sine gravi causa 
fideles qui matrimonium contrahere contendunt ». Ce texte est inutile et de- 
tonne ici. 

62. B. P. D. Ignatius Petrus XVI Batanian , Patriarcha Ciliciae Armenorum. 

P. 26, n. 24: Cum homines, immo et populi, facile migrantur nunc de loco 
in locum, oportet detegere medium ad statum liberum contrahentium facilius sta- 
tuendum. 

Forsan utile erit instituere, in Ecclesia, « libellum identitatis ecclesiasticae » 
(carte d’identite ecclesiastique - livret de famille catholique), sicut habetur «libel- 
lus identitatis civilis » (carte d’identite). 

63. Exc.mus Dominicus Eukahori, Episcopus Fukuokaensis (in Iaponia). 

Animadversiones quoad partem pastoralem-. Praeter instructionem pastoralem 
« De matrimonii praeparatione », valde optatur ut duae aliae instructiones addan- 
tur; scilicet, una Instructio « De modo agendi cum illis qui matrimonium mixtum 
(v. g. cum parte infideli) inire cupiunt ». In hac Instructione dicetur quomodo agen- 
dum sit cum infideli ipso. Et altera Instructio « De modo agendi cum illis qui 
extra Ecclesiam matrimonium attentaverunt ». 

Ultima verba-. Qui in terris missionum laborant, valde exoptant ut Concilium 
Oecumenicum Vaticanum II nonnulla consilia practica et valida pro terris missio- 
num dare dignetur. 

Optatur ut « elementum humanum » reformetur, pro salute omnium fidelium, 
et etiam ut conversio acatholicorum facilior reddatur. « Nel cattolicismo c’e un 
elemento divino e, percio, immutabile, ma ci sono anche elementi umani che pos- 
sono essere riformati, perche siano sempre piu perfetti dei divino » (P. Grasso, 
S. I., La prima sessione dei Concilio Ecumenico , in La Civilta Cattolica , 15 giugno 
1963, p. 558). 

Quia tempus deficit, omitto omnes Animadversiones quas praeparavi circa 
Schema « De Matrimonii Sacramento ». Unum tantum velim notare. Hoc est: in 
terris missionum, maxima pars matrimoniorum non sunt « sacramenta », quia catho- 
lici matrimonium inire debent cum acatholicis non baptizatis seu infidelibus. 

64. Exc.mus Cornelius Lucey, Episcopus Corcagiensis et Rossensis. 

Mutationes-. P. 24, n. 21: Substituatur pro paragrapho existenti: « Sponsi chri- 
stiani, et viri et mulieres coniugem sibi eligant non caeco amoris sensualis impetu 
vel cuiusdam cupiditatis instinctu vel alio minus honesto impulsu ducti, sed 
potius quia sibi persuasum habuerint se totam vitam cum felicitate et sanctitate 


70 

simul esse acturos, atque ut eos fines in matrimonio prosequantur propter quod 
illud est a Deo institutum ». 

Rationes: Absit a mentibus Patrum Concilii definire matrimonia in amore 
romantico fundata sola esse commendatione digna. Quid de pluribus quae sunt 
per parentes, etc. conciliata, anglice « made », « arranged matches », versus « love 
marriage ». 

Mutationes: P. 26, n. 25, lin. 19: omittatur :«Dies quoque anniversariae 
matrimonii digne celebrentur ». 

Rationes: De illis rebus, quia levissimi momenti sunt, neque dignae quae a 
Concilio praescribantur, nulla oportet mentio fieri. 

B - A die 2 oct. 1963 ad diem 31 ian. 1964 

PROOEMIUM 

65. Exc.mus Ioseph Schneider, Archiepiscopus Bambergensis. 

7, 2: Post verbum « illud » addatur « inter christianos ». Praeterea mentio 
fiat can. 1016 C.I.C. quoad effectus mere civiles. 

7, 5: Expressio « casti connubii » usu loquendi associata est clarissimae En- 
cyclicae Pii XI, ita ut moveat ad falsam quamdam associationem idearum con- 
iunctio verborum textus « casti connubii constitutionem »; saltem invertatur ordo 
verborum in « connubii casti constitutionem ». 

7, 6: Loco « semper » stylistice forte melius scriberetur « in dies ». 

7, 16: «Eiusdem » hoc in loco non satis clarum esse videtur. 

7, 28: Vocabulum «fidelior» non sufficere videtur, ut indicet ea quae indi- 
care intendit, quia verbum « fidelis » comprehensionem suam sumit ex norma 
vel obiecto, cui quis fidelis est. 

66. Exc.mus Ioseph Satowaki, Episcopus Kagoshimaensis in laponia. 

Animadversiones generales. 1. Ex ratione Sacrosancti Oecumenici Concilii non 
est aequum quod Schema se abstrahit ab omnibus sollicitudinibus circa difficultates 
rerum matrimonialium in regionibus Missionum, quae aliis Schematibus, v. g. 
« De Sacra Liturgia » et « De Episcopis et regimine Dioecesis », sunt magnae sol- 
licitudinis. 

2. Videtur non habere rationem evolutionis societatis modernae, quae funditus 
mutavit conditiones vitae humanae, praesertim psychologiam iuvenum huius aetatis. 

3. Quamvis dispositiones legales et systema iuridicum sint expolitissima, si 
rationem mentis ac vitae humanae inclinationis non habent, possunt esse potius 
impedimento quam adiumento saluti animarum. 

Ad prooemium, a) Titulus Schematis « De Matrimonii Sacramento » emende- 
tur hoc modo « De matrimonii disciplina ». 

Huius ratio est: in Schemate non agitur solum de matrimoniis inter duas 
personas baptizatas, sed etiam de matrimoniis mixtis, insuper non de doctrina 
matrimonii ut Sacramentum, sed de disciplina matrimoniali ex ratione pastorali. 

b) Loco « ita nunc pro christiani populi necessitatibus, eam peculiaribus 
curis prosequi et accommodare exoptat » (p. 7, linn. 7-8) sit « ita nunc etiam 
hodierni temporis necessitatibus accommodare exoptat ». 

Ratio: quando agitur de matrimoniis disparitatis cultus, Ecclesia deberet ha- 

bere curam non baptizatorum, v. g. saltem eos instruere de libertate religiosa et 
educatione catholica prolum. 

c) Praeterea, prooemium, quod nullam allusionem facit ad matrimonium 
inter fidelem et infidelem, non videtur consonare cum capitibus subsequentibus. 

67. Exc.mus Franciscus von Streng ) Episcopus Basileensis et Luganensis. 

Observationibus ad Animadversiones Reverendissimorum Patrum Conciliarium 
factis humiliter adiungo Propositiones ad novum Prooemium tribus partibus con- 
stans, ita tamen, ut ideae in Prooemio iam existenti in novo contineantur. 

Hae tres partes sunt: Matrimonium ut sacramentum; Matrimonium ut foedus 
amoris et caritatis; Matrimonium ut societas iuris. 

Ad primam partem-. Necesse esse mihi videtur, ut breviter quidem, sed clare 
demonstretur indoles sacramenti. S. Paulus loquitur de aliqua relatione coniugum 
Christianorum cum matrimonio spirituali inter Christum et Ecclesiam. Verba 
S. Pauli in Epistula ad Ephesios capitulo quinto, versiculo trigesimo secundo, 
seorsim sumpta indolem sacramentalem matrimonii probare non possunt. Una tamen 
cum doctrina Concilii Tridentini, matrimonium esse sacramentum, — et quia 
theologice constat, omnia sacramenta vivam relationem et intimam unionem cum 
Christo efficere, verba haec S. Pauli viam ad demonstrandam sacramentalitatem 
matrimonii ostendunt. Si haec relatio est intima et viva, coniuges christiani parti- 
cipant dignitatem et gratiam Christi, qui est Sponsus Ecclesiae — , et Ecclesiae tam- 
quam sponsae Christi. In hac participatione viva et intima sponsi accipiunt aug- 
mentum gratiae sanctificantis iusque ad gratias actuales ad implenda officia coniu- 
gum et parentum. Ergo sacramentum quoque matrimonii gratias particulares con- 
tinet. Sicut in sacramento baptismatis homo ut membrum cum Christo Capite 
vitaliter iungitur, ita per sacramentum matrimonii coniuges vitaliter cum Christi 
et Ecclesiae foedere uniuntur, ex qua unione sequitur, ut coniuges matrimonio 
perdurante debent magis ac magis Christi cum Ecclesia foederi sese assimilare. 

Ad partem secundam-. Antequam tractatur de natura iuridica et de iuribus 
matrimonii, unio coniugalis lucide praesentanda est tamquam unio intima et 
permanens amoris et caritatis, et quidem caritatis supernaturalis, caritatis ex fide 
revelata profluentis, trium virtutum theologalium praecipue, in caelis permanentis. 
Praeceptum caritatis erga Deum et homines, est praeceptum, quod etiam coniu- 
ges et parentes obligat, quodque omnia alia praecepta continet. Caritas est anima 
vitae coniugalis. Si caritas est bene acquisita et ordinata, totum foedus matrimo- 
niale est ordinatum. Caritas supernaturalis sanctificat totum amorem naturalem 
et observat ordinem a Deo pro intima vita coniugali constitutum. Caritas superna- 
turalis auget amorem in filios secundum voluntatem Dei procreandos et educandos. 

Caritas supernaturalis est fructuosa et fidelis. In caritate supernaturali matri- 
monium praeparetur, coniungatur crescatque ad perfectionem et sanctitatem. Haec 
caritas est finis ultimus vitae coniugalis christianorum. Tota instructio antenup- 
tialis inculcari et comprehendi potest sub titulo: « Amor et caritas vinculum et 
perfectio matrimonii christiani ». 

Ad partem tertiam-. Sequitur pars iuridica Schematis, necessaria et ampla, sed 
etiam cum benevolentia accipienda sensu et nomine « ancillae » sacramenti et unio- 
nis amoris et caritatis. 

Sunt iura divina et immutabilia et iura ecclesiastica quae tempori nostro et 
diversitatibus regionum aptanda, ergo recognoscenda sunt. 

Caput I 

DE IMPEDIMENTIS AD MATRIMONIUM 

68. Exc.mus Ioseph Schneider, Archiepiscopus Bambergensis. 

8, 2: Proponitur, ut dicatur: «... impedimenta legibus sive divinis sive 

mere ecclesiasticis omni tempore statuta, quae celebrationem matrimoniorum ob 
circumstantias bono nuptiarum communiter obstantes prohibent ... ». 

Ratio-, membra « vel ex lege naturali vel praesertim ex lege positiva eccle- 
siastica » non adaequant leges, quibus nituntur impedimenta. 

9, 3-4: Proponitur, ut inseratur « in ordine ad dispensationem » (non mul- 
tiplicantur). 

Ratio : nupturientes enim dupliciter consanguinei esse possunt, e. g. in se- 
cundo gradu lineae obliquae et in secundo gradu lineae obliquae attingente pri- 
mum (hoc in casu dumtaxat valet praescriptum canonis 96, § 3). 

9, 9ss.: Si votum publicum perpetuum simplex castitatis perfectae posthac 
impedimentum dirimens matrimonii constituet, dispensationes, quae laicis conversis 
et religiosis mulieribus saepius dari solent, tamquam « vulnus legis » aestima- 
tionem legis minuentes forte ad maiorem conciliandum honorem statui religioso 
parum afferent. 

9, 13-14: « in professione religiosa emissum » tamquam additamentum su- 
perfluum expungatur. Cf. votum publicum. 

69. Exc.mus Ioseph Satowaki, Episcopus Kagoshimaensis in laponia. 

Cum in Schemate statuitur abrogatio impedimentorum gradus minoris, par 
esset ut praevertantur matrimonia invalida neoconversorum, quae in dies numero 
augentur. Schema tamen nullum studium praebet in hoc capite, neque agit de 
impedimento disparitatis cultus, nisi obiter. 

Si sincere considerat « Sacrosanctum Oecumenicum Concilium ut legem eccle- 
siasticam novis huius temporis adiunctis adaequet » (p. 8, linn. 29 ss.), deberet 
reexaminare impedimentum disparitatis cultus, quod saepe urgere videtur defec- 
tionem neoconversorum, qui praesentiunt difficultatem nubendi. 

Cum res sic se habet, exoptatur ut vis irritativa impedimenti disparitatis cultus 
mitigetur. 

Caput II 

DE MATRIMONIIS MIXTIS 

70. Exc.mus Ioseph Schneider, Archiepiscopus Bambergensis. 

11, 29-30: Quaeritur, num dicendi modus « catholice baptizetur » sit satis 
consentaneus et bonus. Clarius dici videtur: « in ecclesia catholica ». 

11, 40-41: Loco «adhibeantur» aptius dicatur «adhiberi possunt». 

12, 5 ss.: Melius videtur dici: «Si quando matrimonium mixtum invalide 
contractum fuerit ob dirimens impedimentum iuris mere ecclesiastici vel ob de- 
fectum legitimae formae et dein coniux catholicus vera poenitentia resipuerit, 
Ordinarius loci ... ». 

12, 10: « dummodo ne desint cautiones ». Dicendi modus forte mutari vel 

compleri debet et quidem ratione habita potestatis quae datur Episcopis in ordine 
ad sananda matrimonia; ad validitatem enim sufficiunt in hoc casu cautiones im- 
plicitae (S. Off., 10 maii 1941). Unde textus schematis strictior esse videtur quam 
praxis Ecclesiae. 

71. Exc.mus Ioseph Satowaki , Episcopus Kagoshimaensis in laponia. 

Articulus 4 et articulus 5 ordine invertantur, nam rationabilius esset primo 
indicare factum augmenti matrimoniorum mixtorum, dein admonere de adhibenda 
prudentia. 

4. (De matrimonio mixto temere non contrahendo ). 

a) Verba inter uncos posita numeri 4 « De matrimonio mixto temere non 
contrahendo » emendantur ita « De necessitate cautelae in matrimonio mixto 
contrahendo ». 

Ratio : terminus « temere » graviter offenderet puellas neo-conversas, quae 
nullam difficultatem habuissent, si non fuissent conversae ad fidem catholicam. 

b ) Proinde loca « qua in re etc. ... » (linn. 5 ss.) emendantur his positivis 
verbis: « qui igitur cogitant mixtas nuptias inire, cum cautela procedere necesse 
est ». 

5. (De causis aucti numeri matrimoniorum mixtorum ). 

a) Post loca «longinquas regiones» (lin. 11) inserantur verba: «vel ma- 
gnas civitates industriales ». 

Ratio: concentratio populi praesertim iuvenum utriusque sexus in magnas 
civitates laboris vel studii causa est huius temporis phaenomena universale, unde 
viri et mulieres inter se communicant quam liberrime. 

b ) Post loca « ob deminutam fidelium pietatem » inserantur verba « et ob 
amorem personalem iuvenum utriusque sexus ». 

Ratio : explicatio causarum quibus hodie augescunt matrimonia mixta dicenda 
est superficialis et inadaequata; nam in schemate praetermittitur psychologia iuvenum 
hodierni temporis, amor personalis. Motivum quo iuvenes hodierni volunt consti- 
tuere suam familiam est quid psychologicum, non est amplius continuatio fami- 
liae paternae vel acquisitio prolum. 

Diminutio pietatis fidelium et augmentum matrimoniorum mixtorum, utpote 
consequentia naturalismi materialistici, sane dolenda sunt. Aliunde tamen videntur 
talia esse consequentia civilizationis modernae, technologicae, scientificae, quae 
nobis offerunt magnam facilitatem communicationis, transportationis, productio- 
nem magnae quantitatis, medicinam, in uno verbo, autosufficientiam. Ipsa paucitas 
catholicorum est phaenomena naturale in initio evangelizationis. Qua de re, prae- 
stat delere loca « Dolendum sane est quod ». 

6. (De officio pastorum animarum). 

Obvium est quod « Sacrosancta haec Oecumenica Synodus ... obtestatur, ut ... 
avertant ... ne ... tales nuptiae fiant ». Haec igitur loca emendantur ut: « Sacro- 
sancta haec Oecumenica Synodus Ordinarios aliosque animarum pastores obte- 
statur ut omni studio curent, ne matrimonia mixta contrahantur contra Dei et Ec- 
clesiae leges ». 

Ratio : ubi puellae baptizatae, quae volunt nubere, sunt numero maiores quam 
pueri baptizati, nonne est quasi physica necessitas ut aliqua portio puellarum con- 

trahant matrimonia cum non baptizatis? Pro puellis neo-conversis situatio huius 
temporis magis severa est quam a Schemate figuratur! 

7. (De normis quibus matrimonia mixta regantur oportet ). 

Loca a) et c) articuli 7 exoptatur emendari ut: 

a) « Ipsa lex divina vetat coniugium iniri a persona catholica cum non 
catholica, a qua ad fidem suam deserendam cogitur ». 

b) Loca (linn. 12 ss. et loca 'linn. 16 ss) ordine inversa et simul coniuncta: 
« Ecclesia, tamquam provida filiorum mater, prohibet ne matrimonium ineatur sive 
inter personam baptizatam in Ecclesia catholica vel ad eamdem conversam et non 
baptizatam, sive inter duas personas quarum altera sit catholica, altera vero com- 
munitati non catholicae adscripta ». 

Ratio-. Pericopes a) « si inde periculum immineat ne pars catholica a fide defi- 
ciat » est sat ambigua; nam pars catholica potest deficere a fide, quia premitur a 
parentibus compartis, vel incipit habitare apud infideles, vel emigravit in regionem, 
ubi nulla invenitur cura Pastoris animarum, etc. Hodie videtur non esse ratio suf- 
ficiens, cur disparitas cultus habeatur pro impedimento dirimente: nam defectio 
partis catholicae non est frequentior in casu matrimonii disparitatis cultus quam 
in casu mixtae religionis. Insuper, conversio partis non catholicae non est minus 
frequentior in casu matrimonii disparitatis cultus, quam in matrimonio mixtae 
religionis. 

c) Post n. 4 addatur nova clausula: « Quando nequeat a parte non catho- 
lica cautiones formales obtinere aut non expediat eas excipere, Ordinarius loci, 
attentis condicionibus particularibus suae Dioecesis, potest dispensare super has 
cautiones, dummodo pars catholica sincere parata sit, ut omnia faciat quae possit 
ad universas proles catholice baptizandas et educandas ». 

Rationes-. 1) Ex ratione iuris naturalis: cautione formali non praestata a parte 
non catholica, si accidat parti catholicae remanere nulla spes nubendi, lex eccle- 
siastica esset adversa iuri naturali nubendi et constituendi familiam. 

2) Ex ratione evangelizationis : populus huius temporis, animatus spiritu 
tolerantiae et doctrina libertatis conscientiae, aegre fert praestare cautiones for- 
males; lex igitur circa cautiones formales infidelibus dat ansam detrahendi de ipsa 
Ecclesia. 

3) Ex ratione salutis partis catholicae: puellae catholicae saepe ante ma- 
trimonium deficiunt a fide, timentes ne non petantur in matrimonium, si remanent 
in religione catholica. 

4) Ex ratione matrimonii: pars non catholica, si non sit vere sincera, aegre 
praestaret cautiones fictas et vanas. 

Qua de re, cum cautiones formales obtineri nequeunt a parte non catholica, 
Ordinarius loci in Iaponia Induito Apostolico possunt esse contenti cautionibus 
aequipollentiae, uti nova clausula supra c ) laudata. 

72. Exc.mus Marcus Lallier, Archiepiscopus Massiliensis. 

In n. 4 (p. 10, lin. 5) omittenda sunt verba prae ceteris, quia a) quoad arche- 
typi (coniunctionis inter Christum et Ecclesiam) proximitatem, magna est diffe- 
rentia inter diversa matrimonia mixta. Matrimonium inter fideles Ecclesiae catho- 
licae et Ecclesiae Orientalis orthodoxae sacramentales sunt et proxime ad arche- 
typum accedunt. Matrimonium inter fidelem catholicum et baptizatum in prote- 

stantismo etiam est sacramentale; et ex hoc significat coniunctionem inter Christum 
et Ecclesiam. Matrimonium inter fidelem catholicum et iudaeam non est sacramen- 
tale, sed fit coram Deo vero et bonis matrimonii essentialibus ordinarie fruitur. 
Matrimonium inter virum mahometanum et fidelem catholicam frequenter bono 
unitatis et bono sacramenti caret. Nec hodie desunt matrimonia cum hominibus 
sine ulla religione. 

b) Non desunt (proh dolor) matrimonia inter fideles catholicos, quae etsi 
vi sacramenti coniunctionem inter Christum et Ecclesiam repraesentant, in coniu- 
gum mente et corde nullo modo hanc coniunctionem significant. 

In n. 5, propter rationes insuper allatas, valde mihi displicet in lin. 8 mentio 
absque distinctione matrimoniorum « inter catholicos et non catholicos » (Termi- 
nus acatholicus non distinguit inter paganum, protestantem et orthodoxum). 

Aliunde, inter causas quae matrimonia « mixta » favent, prima mihi videtur 
« civile consortium » (lin. 13), quod hodie in permultis regionibus inter homines 
diversae religionis, sed et sine religione, necessario coalescunt. Perinutile est dolere 
de facto quasi universali, maxime in urbibus. 

Quapropter redactionem magis positivam optarem. Exempli gratia, textum 
hunc propono: 

5. (De causis aucti numeri matrimoniorum mixtorum). « Civile consortium 
viros et mulieres diversae religionis frequenter admovet et ad nuptias inter se con- 
ciliandas impellit, praesertim in urbibus et in regionibus a patria longinquis quas 
laboris causa petere coguntur. 

Matrimonia mixta impedire de die in diem magis impossibile evadit. Adhi- 
benda sunt media ut, in quantum fieri potest, non contrahantur cum damno fidei 
et salutis animarum neque etiam cum ipsius pacis familiaris detrimento sed ut in 
ipsis matrimoniis mixtis fides utriusque coniugis crescat ». 

73. Exc.mus T hornas Muldoon, Episcopus tit. Fesseitanus. 

5. (De causis aucti numeri matrimoniorum mixtorum). Propono hunc novum 
textum: 

« Matrimoniis inter catholicos et non catholicos ineundis nostra aetate magis 
quam olim ansam frequenter praebent difficiles vitae conditiones, quibus plures 
iuvenes multaeque familiae solum patriae relinquere et longinquas regiones, prae- 
sertim laboris causa, petere coguntur, ubi non tantum diversae religionis gentes 
inveniuntur sed catholici pauci sunt aut numero inferiores. Sic in hac re aggravan- 
tur conditiones quae iam in istis regionibus pro catholicis nativis semper exi- 
stebant. 

At dolendum sane est quod sive ob huiusmodi conditiones civilis consortii, 
sive ob deminutam fidelium pietatem, sive praesertim ob magnas difficultates ipsis 
matrimoniis mixtis insitas, huiusmodi matrimonia saepius contrahantur cum damno 
fidei et salutis animarum vel nuptorum vel prolis atque etiam cum ipsius pacis fami- 
liaris detrimento ». 

7. (De normis quibus matrimonia mixta regantur oportet). Ad litt. f, pag. 11: 
Aliquid velim dicere de forma celebrationis matrimonii mixtae religionis, quae, 
in multis orbis regionibus, propter parvos catholicorum numeros, saepissime eve- 
niunt. 

Re sedulo perpensa, nunc puto melius fore ut omnia matrimonia talia habean- 
tur quoad formam valida, licet graviter illicita, si ineuntur coram ministro haeretico 

vel etiam auctoritate civili. Hoc propono propter duas rationes: a) ut structura 
matrimonii in genere magis firmetur et corroboretur, necnon ut scandala remo- 
veantur; b) quia, ratione pastorali, valde facilius esset matrimonia talia sanare et 
educationem catholicam prolis in tuto collocare. 

74. Exc.mus Ioannes Van Cauwelaert, Episcopus Inongoensis. 

Caput II « De matrimoniis mixtis » non satisfacit, quia haec materia non tan- 
tum canonica est, sed magnas pastorales, vel et oecumenicas, quaestiones tangit. 

Aliunde obliviscendum non est quod in nonnullis regionibus et casibus af- 
firmatio Apostoli vera remanet « Vir infidelis per mulierem fidelem sanctificatur » 
(1 Cor. 7, 14). 

Ex altera parte in hoc capite non distinguitur inter diversos acatholicos cum 
quibus pars catholica matrimonium « mixtum » contrahit, alius est Orientalis or- 
thodoxus, alius baptizatus in protestantismo vel schismatica secta Ecclesiae occi- 
dentalis, alius iudaeus vel mahometanus vel qui Deum agnoscit, alius qui sine 
religione vivit sed et atheismum fovet. 

Diversa sunt pericula fidei pro parte catholica et prole: diversa debet esse 
repugnantia Ecclesiae, diversae cautiones exigendae. 

Maxima difficultas in nonnullis regionibus provenit ex obligatione formae ma- 
trimonii sub poena nullitatis, praesertim ubi Concilium Tridentinum suo tempore 
promulgatum non fuit et ubi obligatio formae recens est, maxime in Oriente ubi 
Codex luris Canonici Orientalis anno 1949 tantum promulgatum fuit. 

Exoptandum est igitur ut Schema in nonnullis partibus huius capitis melius 
redigatur, et tandem ut in casibus extraordinariis, sub debitis conditionibus, Ordi- 
narius dispensare possit de forma matrimonii ante factum, et non tantum per sana- 
tionem in radice. 

Emendationes propositae. 

N. 4, pag. 10, lin. 5: omittenda sunt verba « prae ceteris ». 

N. 5, pag. 10, linn. 7-20 (De causis aucti numeri matrimoniorum mixtorum): 
sic mutetur paragraphus: 

« Civile consortium viros et mulieres diversae religionis frequenter admovet 
et ad nuptias inter se conciliandas impellit, praesertim in urbibus et in regionibus 
a patria longinquis quas laboris causa petere coguntur. 

Etiam in regionibus ubi Ecclesia nuper introducta vel adhuc parva minoritas 
constituit, non pauci fideles non possunt aliud matrimonium contrahere nisi cum 
parte infideli. 

Ita matrimonia mixta impedire de die in diem magis impossibile evadit. Adhi- 
benda sunt media ut, in quantum fieri potest, non contrahantur cum damno fidei 
et salutis animarum neque etiam cum ipsius pacis familiaris detrimento sed ut in 
ipsis matrimoniis mixtis fides utriusque coniugis crescat, vel ubi cum infideli ut 
verba Apostoli vera remaneant: « Vir infidelis per mulierem fidelem sanctificatur » 
(1 Cor. 7, 14). 

N. 6, pag. 10, linn. 21-30 (De officio pastorum animarum). Servandus est 
textus usque ad verba «nuptiae fiant » (lin. 25). Substituantur linn. 25-30 his 
verbis: 

« Ad quod consequendum, debent pastores fideles monere quam graves dif- 
ficultates ex talibus nuptiis saepe oriuntur; periculum indifferentismi, periculum 
pro harmonia et felicitate coniugali, periculum pro christiana filiorum educatione. 

Nuptiis vero mixtis inter christianos firmiter decisis, sedula cura ab Ordinariis 
aliisque animarum pastoribus habenda est ut sponsi spiritualiter praeparentur ad 
veram vitam christianam in difficilibus circumstantiis exercendam; discant manife- 
stare reverentiam erga sinceram fidem alterius coniugis, vitam christianam absque 
ostentatione hominumque respectu in mutua fiducia exercere, spiritum aposto- 
licum dirigere in propagationem spiritus oecumenici in propria utriusque commu- 
nitate religiosa, in eliminationem progressivam dissentionum et divisionis Eccle- 
siarum, quarum propria familia infelix victima constituta est, quaerere tandem, 
quantum possibile est, adiumentum apud pastores utriusque coniugis et alias fa- 
milias mixtas ». 

N. 7, pag. 11, lin. 10: verbis « Ipsa quoque divina lex » substituatur « Fides 
sua catholica ». 

N. 7, pag. 11, lin. 21: verbo «prohibet» substituatur «impedit». 

N. 7, pag. 11, lin. 21: post verba «non recusat», addatur «praesertim si 
speretur extensio fidei vel ... ». 

N. 7, pag. 11, linn. 24-30, nn. 2 et 3 sic mutentur: 

2) pars catholica sincere iuramentum praestet se officio curandi baptismum 
et educationem catholicam prolis satisfacturam esse; 

3) cautionem praestet de intentione sincera coniugis non catholici quod 
compartem non avertat a fide catholica neque impediat a religionis exercitio atque 
non repugnet ut proles catholice baptizetur eiusque catholicae educationi pro- 
videatur. 

Attamen in casibus extraordinariis, ad maiora mala vitanda, si pars catholica 
talem cautionem de intentione coniugis circa baptismum et educationem catholi- 
cam prolis praestare non potest, omnibus aliis condicionibus adimpletis praesertim 
de praeservatione fidei partis catholicae et eius intentione curandi quantum in se 
est illo officio circa prolem, Ordinarius potest dare dispensationem. 

N. 7, pag. 11, lin. 38: addatur: « Tamen in casibus extraordinariis, et se- 
cundum condiciones a conferentiis episcopalibus determinatas, Ordinarius potest 
dispensare ab ordinaria forma matrimonii. 

N. 7, pag. 12, lin. 5, paragraphus addatur: « Pro celebratione matrimonii 
mixti inter partem catholicam et orthodoxam regulae speciales praevideantur. 

Pro celebratione matrimonii mixti inter partem catholicam et membrum ali- 
cuius communitatis ortae et reformatione occidentali Ordinarius potest permittere 
interventionem ministri huius communitatis secundum normas a Conferentiis Epi- 
scopalibus determinatas. 

N. 8, pag. 12, linn. 9-12: Omittantur tres ultimae regulae: « dummodo ... con- 
trahere ». 

Commentarius ad emendationes explicandas. 

N. 4, pag. 10, lin. 5: omittenda sunt verba « prae ceteris », quia: 

a) quoad archetypi (coniunctionis inter Christum et Ecclesiam) proximi- 
tatem, magna est differentia inter diversa matrimonia mixta. Matrimonium inter 
fideles Ecclesiae catholicae et Ecclesiae orientalis orthodoxae sacramentales sunt et 
proxime ad archetypum accedunt. Matrimonium inter fidelem catholicum et bapti- 
zatum in protestantismo etiam est sacramentale; et ex hoc significat coniunctionem 
inter Christum et Ecclesiam. Matrimonium inter fidelem catholicum et iudaeam 
non est sacramentale, sed fit coram Deo vero et bonis matrimonii essentialibus 
ordinarie f ruitur. Matrimonium inter virum mahometanum et fidelem catholicam 

frequenter bono unitatis et bono sacramenti caret. Nec hodie desunt matrimonia 
cum hominibus sine ulla religione. 

b) Non desunt (proh dolor) matrimonia inter fideles catholicos, quae etsi 
vi sacramenti coniunctionem inter Christum et Ecclesiam repraesentent, in coniu- 
gum mente et corde nullo modo hanc coniunctionem significant. 

N. 5. Mutatio requisita sic explicatur: 

In n. 5, propter rationes insuper allatas (n. 4), valde displicet in lin. 8 mentio 
absque distinctione matrimoniorum « inter catholicos et non catholicos ». Termi- 
nus acatholicus non distinguit inter orthodoxum, protestantem, paganum. 

Aliunde, inter causas quae matrimonia mixta favent prima videtur « civile 
consortium » (lin. 13), quod hodie in permultis regionibus inter homines diver- 
sae religionis existit. In labore, in otio, in viis, in domibus viri et mulieres diver- 
sae religionis, sed et sine religione, necessario coalescunt. Perinutile est dolere 
de facto quasi universali, maxime in urbibus. 

N. 6, linn. 21-30: Ratio mutationis sic apparet: 

De facto in permultis casibus matrimonia mixta efficaciter prohiberi non pos- 
sunt. In his casibus, necesse est ut sponsi et postea coniuges adiuventur ad vitam 
christianam quam maxime vivendam, et omne faciendum ut coniuges in matri- 
monio mixto constituti, sine nimia difficultate communionem cum Ecclesia salvare 
possint. 

N. 7, lin. 10: « Fides sua catholica » loco « Ipsa quoque divina lex ». Di- 
vina lex utrumque coniugem urget conscientiam suam sequendam. Nostris tempo- 
ribus, non potest adhiberi formulatio quae legem divinam tamquam propriam 
coniugi catholico reservat. 

Lin. 12: Verbum prohibet, etsi canonice bonum, nonnullis offendit. Propterea 
substituitur verbum impedit, quod eamdem significationem habet. 

Lin. 21: Obliviscendum non est quod in nonnullis regionibus et casibus affir- 
matio Apostoli vera remanet: « Vir infidelis per mulierem fidelem sanctificatur » 
( 1 Cor. 7, 14). 

Linn. 24-30: Quoad legislationem praesertim cavendum est ne nimia seve- 
ritate et durioribus exigentiis pars catholica ab Ecclesia longinqua fiat, et pars 
non-catholica offendatur et male disposita sit contra Ecclesiam catholicam. 

Theoretice legislatio forsitan omnes optatas cautiones obtinet pro praeserva- 
tione fidei coniugis catholici et prolis; practice autem saepe effectum contrarium 
producit, speciatim cum cautiones non sine pressione in conscientiam partis non 
catholicae obtentae sunt. 

E duobus malis minus eligendum est: non praeferantur maximae cautiones 
theoreticae, quae inimicitias inter communitates religiosas excitant et conscientiam 
partis non catholicae insufficienter respiciunt, sed potius minores cautiones, in 
quibus communitates ecclesiasticae consentire possunt et quas conscientia utriusque 
coniugis accipere potest. Unde consensus communitatum et coniugum dispositiones 
partis non catholicae meliores fore sperandum est erga benevolentem Ecclesiam 
catholicam, erga fidem partis catholicae et erga educationem prolis catholicam. 

Cautiones a sola parte catholica exiguntur, quia ab ea requiri potest discussio 
cum sponso acatholico de normis futuri coniugii. Saepe nimis durum est parti 
acatholicae cautiones dare coram ministro catholico. 

Verbum « iuramentum » verbo « cautionem » substituitur, quia cautio pro 

alio datur. In hoc casu, cautio est Deus testis iuramenti. In n. 3 cautio datur 
pro coniuge acatholico. 

Lin. 38: Paragraphus addatur: quia experientia constat quod aliqui sponsi 
acatholici, qui vitam vere religiosam degunt, renuunt se sistere coram ministro 
catholico. In his casibus videtur qjuod fides partis catholicae et educatio religiosa 
prolis, etsi incompleta, magis fovetur, si pars catholica matrimonium verum con- 
trahit et non simpliciter attentatum quod eam a spiritualibus auxiliis avertit. 

Conferentiae Episcopales possunt conditiones exigere secundum regionum ne- 
cessitates, sicut iuramentum partis catholicae se verum matrimonium velle cum 
indissolubilitate vel cautionem matrimonii secundum legem civilem facti. 

Matrimonia ista inscribi debent saltem in libro secreto Ordinarii. 

Lin. 5, pag. 12: paragraphus addatur. 

Pro orientalibus cf. Schema de Ecclesia Orientali. 

Pro matrimonio catholici cum baptizato in protestantismo: talis interventio 
ministri communitatis non-catholicae nec periculum fidei nec illicita cooperatio a 
parte catholica est. Obtenta dispensatione et datis cautionibus satis patet partem 
catholicam non intendere adhaesionem religioni non catholicae, et interventionem 
ministri acatholici tantum admittit pro bono coniugis. Et talis aestimatio pro fide 
partis non-catholicae et eius communitate religiosa eius benevolentiam erga catho- 
licam Ecclesiam fovebit et multum adiuvabit actionem pastoralem coniunctam 
pastorum utriusque coniugis ad salvandam eorum fidem christianam. 

N. 8, linn. 9-12: omittantur verba « dummodo ... contrahere ». Ratio-, a) quoad 
cautiones cf. supra; b) quoad legitimam formam non necessarium est ad conce- 
dendam sanationem in radice ut pars non catholica renuat denuo matrimonium 
legitima forma contrahere. 

75. Exc.mus Vincentius Brizgys, Episcopus tit. Bosanensis, Coadiutor Kaunensis 

in exilio (Nomine Episcoporum Lituaniae). 

In cap. II (de matrimoniis mixtis) pag. 10, censeo n. 5 integrum omittendum 
esse. Causae matrimoniorum mixtorum hic nec plene exponuntur nec aliquid inde 
concluditur. 


Caput III 

DE CONSENSU MATRIMONIALI 

76. Exc.mus losepb Schneider, Archiepiscopus Bambergensis. 

N. 9, pag. 13, lin. 3: loco «etiam quando» melius scribatur: «sive agatur 
de matrimonio inter baptizatos sive de matrimonio inter non baptizatos ». 

77. Exc.mus Vincentius Brizgys , Episcopus tit. Bosanensis, Coadiutor Kaunensis 
in exilio (Nomine Episcoporum Lituaniae). 

In cap. III (de consensu matrimoniali), pag. 13, n. 10, versibus 15-17, dictum 
ita sonat, ut etiam matrimonia inter non baptizatos vocantur Magnum Sacra- 
mentum. 

78. Exc.mus Guido Aloisius Bentivoglio, Archiepiscopus Catanensis. 

Pag. 13, n. 9, linn. 1-9: Totus numerus contrahatur sic: « Consensus matri- 
monialis, qui est liber voluntatis actus quo utraque pars tradit et acceptat ius 
coniugii proprium, perpetuum et exclusivum, adeo necessarius est ad matrimo- 
nium constituendum, ut nulla humana potestate suppleri possit ». 

Caput IV 

DE FORMA CELEBRATIONIS MATRIMONII 

79. Exc.mus loseph Schneider, Archiepiscopus Bambergensis. 

Pag. 15, lin. 31: «Si non sit vicarius cooperator» — utiliter forsan citare- 
tur can. 476, § 6 C.I.C. (cf. Responsum a Pontificia Commissione ad Codicis ca- 
nones authentice interpretandos datum die 20-5-1923). 

Pag. 15, lin. 31: Genus dicendi «uti nequit» per aliud suppleatur, ita ut 
clarius eluceat sacerdotem delegatum hoc in casu facultate uti non invalide , sed 
illicite. Dici possit v. g. « ne utatur ». 

Pag. 15, lin. 33: Illud «quae concedenda non est, nisi expletis omnibus, 
quae ius constituit pro libertate status comprobanda » videtur expungi posse, quia 
in canone modo citato iam sufficienter cautum est (cf. lin. 29, pag. 15: « firmis 
iuris praescriptis »; cf. can. 1097, C.I.C. ). 

Pag. 16, lin. 4: Quaeritur, num sacerdos olim catholicus et dein adscriptus 
sectae vulgo dictae « altkatholisch » re vera assistere possit matrimonio, cum non 
sit « per sententiam excommunicatus ». 

Pag. 16, lin. 7: Inseratur «praescripta» post «delegatione». 

80. Exc.mus loannes V 'an Cauwelaert, Episcopus Inongoensis. 

Pag. 16, n. 14: post lin. 20. Quando forma canonica ordinaria adhiberi non 
potest, necesse est ut tamen matrimonium initum maximas cautiones possibiles 
innitatur. Ita addatur: 

c) ut matrimonium, in quantum fieri potest, secundum legem civilem 

fiat. 

Caput V 

DE PROCESSU MATRIMONIALI 

81. Exc.mus loseph Schneider , Archiepiscopus Bambergensis. 

Pag. 21, n. 15, lin. 10: Loco « Ubique terrarum » melius dicatur « Ubi- 
cumque utile videatur ». 

E. g. in Germania difficile et fortasse superfluum esset Tribunalia Regionalia 
vel Interdioecesana constitui. 

Pag. 20, n. 15, lin. 20: Quaerendum est, num haec duplicatio licentiae vere 
necessaria sit ad effectum, qui intenditur. Est etiam quaerendum, utrum adeun- 
dus sit Ordinarius e. g. actricis an ipsius procuratoris. 

Pag. 21, n. 17, lin. 33: «ut ius accusandi matrimonium coarctetur ». Quae- 
ritur, num ius accusandi matrimonium usquemodo iam coarctatum magis coarctari 
debeat, ita ut Promotor iustitiae saepius adhuc in auxilium vocetur. Quodsi Pro- 
motor iustitiae saepius partes actoris ageret, tunc vere coniux culpabilis, quem 
Promotor iustitiae repraesentat, magnum lucrum reportaret et constitueretur in 
condicione privilegiata. Cf. S.R.R. Dec., 28 (1936), p. 77 sq; 

Pag. 22, n. 18, linn. 7-10: Dicendi modus « Accommodatio iuris ... conside- 
ret » minus bene sonare videtur ita, ut melius sit, formam « Passivi » adhibere. 
Immo totus articulus 18 modo dicendi faciliore redigendus videtur. 

82. Exc.mus Michael Balaguer , Episcopus tit. Castellominoritanus. 

... Sobre las causas matrimoniales que deben ir in instanda a Roma. 

Tambien los gastos romanos son excesivos y se prestan a comentarios poco 
favorables para el espiritu de justicia y de desinteres de la Iglesia. Esto, en gran 
parte, se debe a la ingerenda de abogados laicos con ansias desmedidas de dinero 
y con ilusiones sobre las posibilidades economicas de los demas. 

No se puede decir que muchas personas sean pobres, en el sentido que se 
exige para la tramitacion gratuita; pero si hay peligro de que lo sean al final de 
la causa. Por esta razon varias personas que, segun mi criterio, tenian razon al 
pedir la tramitacion de su causa matrimonia!, estan viviendo en pecado mortal, 
al desistir de su causa, en nuestra ciudad. 

En general aqui en America Latina, no se entiende por que la justicia de la 
Iglesia deba ser tan cara, y como no deba ser fundamentalmente gratuita. Com- 
prendo que hay razones de necesidades materiales de quienes trabajan en esto 
para ciertas compensaciones monetarias; pero hay razones de indole espiritual, 
dada la ignorancia o incomprension de mucha gente, en el otro sentido. Y en ese 
conflicto, es facil pensar hacia donde debe inclinare la balanza. 

83. Exc.mus Vincentius Brizgys , Episcopus tit. Bosanensis, Coadiutor Kaunensis 

in exilio (Nomine Episcoporum Lituaniae). 

Ad caput V. Episcopi Lituaniae, qui hoc tempore pro tota regione sunt so- 
lummodo tres et impediti, ita ut nec ad primam nec ad secundam Sessionem 
Romam adire potuerunt, et Tribunalia dioecesana Lituaniae ad me miserunt quas- 
dam observationes, simul rogantes, ut eas tradam iis, quorum est novas leges vel 
decreta de Processibus matrimonialibus ferre. 

Sacerdos deputatus. Rogatur ut sacerdos deputatus ad normam can. 1770, 
§ 2, n. 4, possit solus partes vel testes interrogare et acta conscribere, quia: in 
quasi omnibus locis est unus et solus sacerdos nec facile est alium advocare, cum 
sacerdotes non habent libertatem alter alterum invisere; cum vero aliquis laicus 
functione notarii participat, praesertim in hodiernis circumstantiis sub regimine 
communistico-atheo, nec partes nec testes libere loqui volunt. 

Citatio per edictum (can. 1720, § 1) in regionibus sub regimine Russiae nec 
possibile nec facile est. Rogatur, ut ab hoc aliquo modo dispensetur. 

De poenis in testes inobedientes (can. 1766, § 2): prae mente habendum est 
laicos poenas ecclesiasticas pro nihilo habere, eo vel minus mulctas ipsis impo- 
sitas. Ceterum, in Lituania talis actio dicasteriorum ecclesiasticorum etiam lege 
civili prohibita est. 

Lingua sententiae. Optatur, ut liceat sententiam lingua vernacula exarare. 

De sententia. Optatur ut liceat in sententia exaranda adnotare duorum vel 
trium principalium testium depositiones pro valore sententiae (can. 1791, § 2). 
Facta autem appellatione omnia acta causae et processus una cum sententia trans- 
mittantur ad Tribunal superioris instantiae. 

Vromulgatio sententiae. Optatur ut liceat sententiam promulgare non integram 
per extensum, sed eius dispositivam partem. 

84. Exc.mus Albertus Lemenager ) Episcopus Yarmuthensis in Canada. 

Pag. 22, n. 18: Quod in casibus Privilegii Fidei, investigatio Curiae dioece- 

sanae, facta utique secundum regulas canonicas, agnoscatur ut sufficiens ad diri- 
mendum dubium de non baptismo unius vel alterius partis, ita ut sola gratia sit 
petenda a Sancta Sede. 

Ratio voti. 1. Investigatio est absolute eadem ac in casu Privilegii Paulini, 
in quo non requiritur recursus ad aliud tribunal. 

2. Recursus ad aliud tribunal in his casibus tantas plerumque secumfert 
dilationes, quod partes putant Ecclesiam de ipsis non curare, et fidem in ea quasi 
amittent. 


INSTRUCTIO PASTORALIS 

DE PRAEPARATIONE NUBENDORUM AD MATRIMONIUM 

85. Exc.mus Ioseph Schneider, Archiepiscopus Bambergensis. 

Pag. 23, n. 19, lin. 21: in hac peregrinatione » expungatur. 

Pag. 23, n. 19, lin. 23: Loco « coniugibus » rectius dicetur « sponsis » vel 
« contrahentibus » tamquam coniugibus futuris. Cf. pag. 23, linn. 26-27. 

Pag. 23, n. 19, lin. 25: Modus dicendi « introduci » stylistice durus esse vi- 
detur. 

Pag. 24, n. 19, lin. 9: Loco « inquisitionem » aptius dicatur « investigatio- 
nem ». Cf. can. 1020, § 3, C.I.C. 

Pag. 24, n. 21, lin. 27: Aptius dicatur «nupturientes christiani» loco 
« sponsi ». 

Pag. 24, n. 22, lin. 38: Non bene perspicitur, cur hic dicatur « magni » 
eventus. 

Pag. 25, n. 22, lin. 6: Proponitur, ut « ac semper benigno » post « pasto- 
rali » expungatur. Ratio: continetur in « pastorali ». Vel dicatur: « benignitate 
pastoris ». 

Pag. 25, n. 23, lin. 22: Forsan melius dicitur «conferenda» loco « col- 
lata ». 

Pag. 25, n. 23, lin. 25: Loco «Matrimonii proprietates, fines, bona» con- 
cinnius dici possit «Matrimonii proprietates et fines...». Ratio: «bona» sic 
dicta matrimonii iam per « proprietates et fines » annuntiantur. 

Pag. 25, n. 23, lin. 28: Post «considerate» addatur «et valide». Ratio: 
validitas ex considerate dato consensu oriens ut attendatur, gravis momenti est. 

Pag. 25, n. 23, lin. 36: Inseratur « hanc » post « Sacrosancta Synodus ». 

Pag. 26, n. 24, lin. 13: Post dicta de « praeparatione iuridica » et ante dicta 
de « celebratione liturgica » aliquid dicatur de « praeparatione religiosa vel asce- 
tica-morali », v. g. per exercitia spiritualia, praesertim ea, quae futuris sponsis 
peculiariter praedicantur. 

86. Exc.mus Tbomas Muldoon , Episcopus tit. Fesseitanus. 

Pag. 25, n. 23, lin. 35: Propono ut addatur haec paragraphus: «Haec Sacro- 
sancta Synodus instantissime monet omnes animarum pastores eisque imperat ut 
fideles omnes frequenter per annum praemoneant ne relationes cum acatholicis, 
quae ad matrimonium conducere possint, ineant, nisi prius clare exponant ea omnia 
quae conscientias suas devinciant et quoad matrimonium ipsum celebrandum et 
quoad procreationem necnon educationem prolis ». 

87. Exc.mus Vranciscus Von Streng, Episcopus Basileensis et Luganensis. 

Pag. 24, n. 20, lin. 21: Post «tempestive» addatur « gradatim ». 

Pag. 24, n. 20, linn. 24-26: Dicatur: « tum curare, ut filii discant amorem, 
qui tempore pubertatis nascitur, recte comprehendere, dominare et Deo ofierre, 
ita ut ipsi se praeparent ad electionem felicem aut caelibatus aut matrimonii et se 
liberos conservent ad vocationem futuram Dei ». 

Pag. 24, n. 20, lin. 26: Addatur: « Ad pastores animarum pertinet parentum 
animas ad haec officia educationis advertere et eos adiuvare, ut haec problemata 
unanimiter cum parentibus resolvi possint. Ecclesia ardenti cura fiduciam iuven- 
tutis assequi debet ». 

Pag. 25, n. 23, lin. 28: Addatur: « Insuper matrimonium clare demonstretur 
tamquam unio amoris et caritatis, quae caritas est ligamen matrimonii eiusque 
perfectionis et sanctitatis. Caritas supernaturalis complectitur et sanctificat amo- 
rem naturalem, observat ordinem a Deo in matrimonio constitutum. Caritas est 
fructuosa et fidelis. Caritas est anima foederis nuptialis et vitae familiaris. Si 
caritas bene ordinata est, totum foedus nuptiale ordinatur. Caritas cum auxilio 
gratiae sacramentalis finis ultimus est matrimonii ». 

Pag. 25, n. 23, linn. 30-31: Verba «si res postulet etiam» expungantur. 


C - Post diem 1 febr. 1964 

PROOEMIUM 

88. Exc.mus Villelmus Motolese, Archiepiscopus Tarentinus. 

Quae observanda videntur super Schemate De matrimonii sacramento. 

In genere. Schema Decreti De matrimonii sacramento si ex una parte satis- 
facit nostrorum temporum necessitatibus a multis animarum Pastoribus animad- 
versis et praecipue eorum sollicitudinibus ob matrimonii validitatem, non videtur 
ex altera satis consulere instituto matrimonii, quod per experientiam et iuris 
prudentiam certis ac statutis legibus regitur. 

In specie. Ad n. 1, in lin. 21, post verba « erronea principia » adiungere 
iuvat « praesertim circa indissolubilitatem ». 

89. Observationes propositae a quibusdam Ordinariis Conferentiae Episcopalis 

Indonesiae. 

Brevitatis causa omnes omittentes laudationes, has quae sequuntur observatio- 
nes proponimus: 

I. Relate ad Schema in genere : Quamvis persuasum nobis est omnia de ma- 
trimonii sacramento in hoc Schemate tractari nec posse nec debere, tamen dolendum 
esse putamus in eo nulla vel fere nulla alia inveniri nisi quaedam statuta iuridica, 
quae pro maiori parte ius matrimoniale hodie vigens corrigere intendunt. 

Revera nemo est qui negare audet Ecclesiam matrimonium regere et ordi- 
nare debere normis iuridicis, sed puto dignitati sacramenti laederi et veritatem 
obscurari, si matrimonium fere unice sub aspectu suo iuridico consideretur. In- 
super — et forsan praecise quia nimis iuridice est compositum — Schema omnino 
extra realitatem vitae hodiernae stare videtur, et habet tenorem nimis negativum. 

Nostra opinione non tantum ipsius Schematis titulo magis conforme, sed 

etiam documento authentico Concilii, quod dicitur pastorale, magis consentaneum 
ac exspectationi fidelium magis correspondens esset, si Schema hoc primarie con- 
sideraret matrimonii sacramentum sub suo aspectu theologico et pastorali, et se- 
cundarie tantum sub suo aspectu iuridico. Qui aspectus enim iuridicus locum 
subsidiarium tenere debet, eique tribui deberet aliqua functio adiuvans et ser- 
viens, scilicet in quantum indicat normas magis generales, quae fundatae sint 
oportet in motivis theologicis, pastoralibus, sociologicis et psychologicis. 

Tali modo ex hoc Schemate clarius appareret non tantum utilitas et neces- 
sitas legum ecclesiasticarum, sed etiam quod Ecclesia est revera Provida et Pia 
Mater, quae non ignoscit problemata et quaestiones intricatissimas vitae matri- 
monialis hodiernae, ex variis circumstantiis et condicionibus oeconomicis, socio- 
logicis etc. provenientes, sed quae e contra sua sollicitudine pastorali coacta, 
omnibus suis viribus tendit ad promovendam felicitatem temporalem simul et 
aeternam eorum qui matrimonio sunt coniuncti. 

Proponimus ergo ut novum componatur Schema iuxta normas supra datas 
in quo ius matrimoniale recognoscatur ex conceptione reali circa matrimonium in 
Ecclesia et in mundo hodierno. Quaedam correctiones — uti propositae in Sche- 
mate — nequeunt creare aliquod ius matrimoniale nostris temporibus adaptatum, 
nec opus est Concilium pro talibus correctionibus. 

II. Relate ad Rrooemium-. 

1. Ad pag. 7, linn. 2-3: Quia inter exegetas vera significatio textus adhuc 
disputatur, haec citatio Eph. 5, 32 in documento authentico Concilii melius de- 
leatur vel magis scientifice exprimatur. 

2. Ad pag. 7, linn. 18-20: Haec linea sonat nimis negative. Quamvis dicta 
sunt vera, tamen impressionem falsam excitare possunt, quasi nostra tempora 
tantum haberent principia erronea et homines nostri temporis tantum ducerentur 
libidine et pravis moribus. 

Insuper dolendum est hoc in loco intentionem pastoralem Concilii non appa- 
rere; praeter principia erronea enim, nostro tempore etiam habentur alia prin- 
cipia ex progressu scientiarum (medicina; psychologia etc.) provenientia, quae 
ab Ecclesia ignorari vel a priori reprobari nequeunt. Forsan melius esset si hoc 
loco Schema exprimeret positivam aestimationem ex parte Ecclesiae pro o m ni 
conatu progrediendi in scientiis, declarando Ecclesiam libenter valorem positivum 
illorum principiorum examinare et in quantum possibile absque laesione iuris 
divini applicare velle. 

Proponimus ergo ut addantur quaedam verba magis positive sonantia et haec 
linea componatur v. g. ut sic: « Providae enim leges Ecclesiae, quae divinam chri- 
stiani coniugii institutionem in sua integritate ac puritate custodiunt ac fovent, 
ideoque etiam christianarum nuptiarum sanctitatem adversus quaelibet erronea 
principia hominumque libidinem ac pravos mores validissime communire sata- 
gunt, nullomodo obstare intendunt quominus vita coniugalis, etiam Christianorum, 
accommodaretur condicionibus et necessitatibus hodiernis iuxta principia ex pro- 
gressu scientiarum emanantia, salvis tamen semper iuribus divinis et Ecclesiae ». 

90. Exc.mus Marcus Lallier, Archiepiscopus Massiliensis. 

Matrimonium ab initio ipsius generis humani instituit Deus, ut docetur in 
libro Genesis: « Et creavit Deus hominem ad imaginem suam: ad imaginem Dei 
creavit illum, masculum et feminam creavit eos » (Gn. 1, 27); matrimonium qui- 

dem praeditum proprietatibus unitatis et indissolubilitatis, sicut monet auctor 
sacer: « Et aedificavit Dominus Deus costam, quam tulerat de Adam in mulierem; 
et adduxit eam ad Adam. Dixitque Adam: Hoc nunc, os ex ossibus meis, et caro 
de carne mea: haec vocabitur Virago, quoniam de viro sumpta est. Quamobrem 
relinquet homo patrem suum et matrem, et adhaerebit uxori suae: et erunt duo 
in carne una » (Gn. 1, 22-24). Hanc naturalem institutionem Conditor assignavit 
constitutioni familiae generisque humani propagationi: « Benedixitque (viro et 
mulieri) Deus, et ait: Crescite et multiplicamini, et replete terram, et subiicite 
eam » (Gn. 1, 28 a), necnon et felicitati ipsorum coniugum: « Dixit quoque Domi- 
nus Deus: Non est bonum esse hominem solum: faciamus ei adiutorium simile 
sibi » (Gn. 2, 18). 

Cum autem « per unum hominem peccatum in hunc mundum intravit » 
(Rom. 5, 12), decurrentibus saeculis, praecepta legum divinarum de matrimonio, 
etiam inter populum electum, in corde hominum obscurata sunt. Hoc non ob- 
stante, unio coniugalis, in puritate primordia spectata, saepe a traditione Prophe- 
tarum praesentatur ut imago relationum quas fovere vult Dominus cum Israel: 
« Et sponsabo te mihi in sempiternum; et sponsabo te mihi in iustitia, et iudicio, 
et in misericordia et in miserationibus. Et sponsabo te mihi in fide; et scies quia 
ego Dominus » (Or. 2, 21-22). 

Matrimonium in pristinam dignitatem cum proprietatibus unitatis et indisso- 
lubilitatis restituit Christus. Docet quidem: « Dictum est autem: Quicumque di- 
miserit uxorem suam, det ei libellum repudii. Ego autem dico vobis: Quia omnis 
qui dimiserit uxorem suam, excepta fornicationis causa, facit eam maechari: et 
qui dimissam duxerit, adulterat » (Mt. 5, 31-32). 

Apostolus Paulus doctrinam Domini Ecclesiae tradet: « His autem, qui ma- 
trimonio iuncti sunt, praecipio non ego, sed Dominus, uxorem a viro non disce- 
dere: quod si discesserit, manere innuptam, aut viro suo reconciliari. Et vir uxo- 
rem non dimittat » (Cor. 7, 10-11). 

Christus etiam matrimonium ad pleniorem perfectionem direxit cum unionem 
viri et mulieris ad sacramenti dignitatem evexit, ita ut relationem inter Christum 
et Ecclesiam imaginem figuraret: « Propter hoc relinquet homo patrem et matrem 
suam, et adhaerebit uxori suae; et erunt duo in carne una. Sacramentum (i. e. my- 
sterium) hoc magnum est, ego autem dico in Christo et in Ecclesia » (Eph. 5, 
30-31). Hac dignitate auctum, matrimonium fit coniugibus gratiae sanctificantis 
signum et fons, sicut amor Christi Ecclesiam sanctificat. « Viri diligite uxores 
vestras, sicut et Christus dilexit Ecclesiam, et seipsum tradidit pro ea, ut illam 
sanctificaret...» (Eph. 5, 25-26 a). Ideo Ecclesia inter septem sacramenta Novae 
Legis adnumerat matrimonium, quod iure regitur sacro, lege scilicet Dei et Chri- 
sti legibus Ecclesiae explicata et protecta. 

Ne obliviscantur tamen statum virginitatis Deo sacratae de se perfectiorem 
esse ac matrimonium, ratione finis (« Bonum est homini mulierem non tangere »; 
1 Cor. 7, 1 b), ratione significationis et ratione libertatis quae caelibibus pro Dei 
servitio relinquitur: « Qui sine uxore est, sollicitus est quae Domini sunt, quo- 
modo placeat Deo. Qui autem cum uxore, sollicitus est quae Domini sunt, quo- 
modo placeat Deo » (1 Cor. 7, 32-33). Sed hunc statum virginitatis ingredi debent 
ii tantum qui a Deo vocati sunt, sicut docet Christus (Mt. 19, 10-12) et testatur 
Paulus: « Volo enim omnes vos esse sicut meipsum; sed unusquisque proprium 
donum habet ex Deo; alius quidem sic, alius vero sic » (1 Cor. 7, 7). 


71 

Lex sacra matrimonii ...» et la suite de prooemium dactylo graphie distribute 
a la Commission, c’ est-a-dire , paragraphe 2 et suivants. 

91. Exc.mus Marcus Lallier, Archiepiscopus Massiliensis (aliae animadversiones). 

1. Pag. 7, lin. 3: post verba «novae legis sacramentum», addatur «inter 
bapti 2 atos ». 

Caput I 

DE IMPEDIMENTIS AD MATRIMONIUM 

92. Exc.mus Hernicus Nicodemo , Archiepiscopus Barensis nomine Conferentiae 

Episcopalis Apulae. 

Caput I, n. 2, deleantur linn. a 26 ad 28. In lin. 29 textus ita compleatur: 
« Sacrosanctum autem hoc Oecumenicum Concilium ad bono animarum consu- 
lendum, legem ecclesiasticam novis huius temporis adiunctis adaequare intendens, 
sequentia statuere decernit ». 

Ad n. 3, art. IV, pag. 9, lin. 14 verbo « prohibet » praeferatur « impedit ». 

93. Exc.mus Villelmus Motolese, Archiepiscopus Tarentinus. 

Abrogatio et contractio quorumdam impedimentorum adprobandae et lau- 
dandae sunt; attamen quod scriptum legitur in lin. 27, matrimonium scii. Chri- 
stianorum gratia sacramentali nimis frequenter esse destitutum, exaggeratum 
videtur, quare in locum verborum « nimis frequenter » aptius « interdum » sub- 
stituendum videtur. 

Ad n. 3 - IV: Non satis constat quonam sensu accipiendum sit verbum 
« prohibet » quod ad n. 3 in lin. 14 scriptum legimus; habetne sensum impe- 
diendi an dirimendi? Videtur priorem sensum habere; quapropter textus hoc 
modo exprimendus proponitur: « Votum autem publicum temporale castitatis in 
professione religiosa emissum, matrimonium prohibet, donec cessaverit, illicitum 
tamen reddit. Professio coram Deo facta ... matrimonium prohibet, illicitum tamen 
reddit ». 

94. Observationes propositae a quibusdam Ordinariis Conferentiae Episcopalis 

Indonesiae. 

1. In genere. Recte revera abrogantur quaedam impedimenta hac aetate mi- 
nus bono communi accommodata, ne sacramenti matrimonii invalidi tas sit nimis 
numerosa. Sed quaeri hoc loco forsan liceat, an in iure ecclesiastico alia impedi- 
menta introduci non debeant ad impedienda matrimonia « male-valida », puto 
matrimonia quae revera valida sunt, sed potius invalida esse possent. Non raro 
enim accidit, quod matrimonium contrahitur cum tali errore, ut hoc matrimo- 
nium secundum ius Codicis est validum (quia non habetur sic dictus error sub- 
stantialis), dum tamen vita coniugalis non fit nisi horribile infernum. Casus habe- 
tur v. g. si matrimonium initur cum aliqua parte, quae laborat aliquo vitio psy- 
chico, physico vel morali latenti et dolose reticito, quod tantum post matrimo- 
nium contractum apparet (e. g. epilepsia, kleptomania etc.). 

Separatio thori in tali casu non est solutio. Proponimus ergo ut alicui Com- 
missioni post-Conciliari, cui auxilium praestare debent etiam periti laici, uti me- 
dici, psychologiae ac psychiatriae periti etc., detur mandatum examinandi casus, 

qui impedimenta efformarent dirimentia, quae talia matrimonia invalida red- 
derent. 

2. Ad pag. 9, sub III, linn. 5-8: Per additionem: « sed fideles, dum ligati 
praedicto voto coram Deo sunt, promissis suis stare debent » textus fit minus 
clarus, cum obligatio haec est potius obligatio moralis, quae poni non debet uno 
loco cum lege iuridica. Quia tantum causat confusionem, melius deleatur. 

95. Exc.mus Marcus Lallier , Archiepiscopus Massiliensis. 

N. 2, pag. 8, lin. 14 ... aliqua matrimonii impedimenta , quae anteactis tempo- 
ribus necessaria erant, cum nunc semper dispensationem obtinent ad petitionem 
nupturientium, reapse videntur esse inutilia, ideoque abolenda in novo Codice 
luris Canonici. 

N. B. Reliqua totaliter supprimantur in I capite. 

Caput II 

DE MATRIMONIIS MIXTIS 

96. Exc.mus Carolus De Provencheres , Archiepiscopus Aquensis in Gallia. 

Maximi momenti quaestio de matrimoniis mixtis; a qua soluta, magna ex 
parte, pendet dialogus oecumenicus, qui inter ultimos scopos Concilii annume- 
ratur. Problema insuper grave est circa pastoralem, cum, circumstantiis faventi- 
bus novis, huiusmodi matrimonia in dies augeantur. Multis enim in regionibus, 
iuxta formam canonicam multa non celebrantur, et ideo invalida sunt, persaepe 
etiam, vita spirituali tepescente, religiosi indifferentismi periculum, instabilitasque 
domesticae coniugalis vitae augetur. 

Schemate quidem, legibus vigentibus, aliquantulum opportune derogatur; 
emendandum est autem, ut mihi videtur, in sensu magis oecumenico atque ma- 
gis pastorali. Id schema enim non sufficienter rationes concludit de differentiis 
quae vigent inter matrimonia cum acatholica, baptizata autem, parte, et matri- 
monia cum non baptizata parte inita (cf. p. 11, linn. 12-18). 

E rei natura, tres oriuntur quaestiones: 

1. Pressius explananda est Actio pastoralis instauranda apud eos qui matri- 
monium inierunt mixtum, ut pericula supra memorata removeantur. 

Quae « de officio pastorum animarum » (n. 6) dicta sunt, non sufficiunt. In 
capite VI (pag. 26, lin. 5) certo dicitur: « neque post coniugii celebrationem 
cesset pastorum sollicitudo »; id autem exponendum est etiam in n. 6, postu- 
latis episcoporum consessibus ut adaptata directoria exarent. 

A Protestantibus reprehendimur quod huiusmodi coniugatorum curam insuf- 
ficientem agamus. Parocho quidem officium incumbit partem catholicam ita adiu- 
vandi ut fidei fidelis permaneat eamque augeat, obligationes in prole catholice 
educanda adimpleat, societatemque domesticam pro parte sua in unitate servet. 

Pressius formula sit explananda : « ut fideles a temere ineundis mixtis nuptiis 
avertant » (lin. 23). Modo generali quidem a matrimoniis mixtis absterrendi sunt 
fideles; quandoque autem graves causae huiusmodi matrimoniis favent, cautionibus 
firmis ac felicis unionis praestitis, nec videtur quomodo ita ius alicui detur ut vero 
opponatur amori. Parandi tunc sunt sponsi ut difficultates ex religionum diversi- 
tate forte obfuturas superent. 

2. De cautionibus. Hic difficillima iacet quaestio, cuius solvendae normae ge- 
nerales ab episcoporum consessibus sint explanandae. 

Pag. 11, lin. 10: Num dici potest: « Divina lex catholicum urget coniugem »? 

Particularibus quibusdam in casibus, a Sancta Sede et ab episcopis — prae- 
sertim in parte orientali — concessum est prolem in religione partis baptizatae 
acatholicae institui, cum de pace publica (cum his qui supremum regimen popu- 
lorum obtinuerint), de societatis coniugalis unione, de prolis perseverantia in 
fide, gravissimo apostasiae urgente periculo, ageretur. Tunc certo auctoritati reli- 
giosae nunquam ad legem divinam non obtemperari licuisset. Recolenda igitur 
obligatio, quin illius definias naturam: « Catholicus coniux officium habet pro- 
lem, etc. ... ». 

Pag. 11, linn. 27-29: Sic corrigatur: « pariter cautionem praestet de inten- 
tione sincera coniugis non catholici quod compartem non avertat a fide catholica 
neque impediat a religionis exercitio atque non repugnet ut proles ... ». 

Pars acatholica invitari possit ut coram parocho de disciplina catholica cer- 
tior fiat, se autem obligans relate ad compartem tantum. 

3. De forma canonica. Forma canonica praecipue imposita est ne fiant matri- 
monia clandestina; quod, hodiernis diebus, aliis modis obtineri potest. 

Formae canonicae obligatio ab anno 1917 quibusdam in regionibus, ab anno 
1949 in orientalibus ritibus, incepit. 

Obligatio enim illa non bene videtur fundata: a) nec iuridice quidem, cum 
legislationis vigentis elementa non cohaereant: parochi adsistentia, ad matrimonii 
validitatem requisita, ab existentia dispensationis pendet, qua dispensatione defi- 
ciente, non tamen invalidum est matrimonium; b) nec theologice: sponsi enim 
ministri sacramenti sunt, parochus autem testis. Cur ad validitatem sacramenti 
parochi requiritur praesentia (cum aliunde, in can. 1098, § 1, admittatur matri- 
monii validitas, etiam deficiente parocho)? 

Obligatio insuper illa inducit incommoda plura quam commoda. In Oriente 
praesertim, eadem obligatione vigente, permulta matrimonia efficiuntur invalida, 
et apostasiae multae. Quare omnes Orientales Episcopi eius abrogationem postu- 
lant, ut matrimonii sanctitas atque validitas, necnon et familiarum concordia, 
firmentur. 

Intempestivum insuper Nobis apparet duas distinctas legislationes condi, 
quarum altera circa matrimonia cum parte acatholica orientali, altera circa matri- 
monia cum parte acatholica non orientali. Multis in casibus, huiusmodi distinctio 
fundamento careret. Alia ex parte, dialogum oecumenicum valde impediret, nulla 
prorsus allata causa proportionata. 

Quoquo modo res se habeat, examinandus est iterum casus puerorum in Ec- 
clesia Catholica baptizatorum, extra autem illam institutorum: iam a Decreto 
« Motu proprio », die 7 augusti 1948, promulgato, necesse est eorum matrimonia 
fore invalida. 

Conclusiones. Reformanda legislatio vigens. Duae solutiones proponi possunt: 

a) Forma « extraordinaria » (can. 1098, § 1) extendatur ad casus in quibus 
pars acatholica matrimonium coram parocho recusaret; qua forma extraordinaria 
adhiberi possit, non ex particulari, sed ex generali dispensatione, dummodo pars 
acatholica sit baptizata. 

b) Dummodo pars acatholica sit baptizata, forma canonica ad liceitatem 
tantum, non ad validitatem, requiritur. 

(Invalidum, ut patet, esset matrimonium, exclusa ab alterutra parte matrimo- 
nii indissolubilitate, vel prolis procreatione, etc.). 

Episcoporum consessus, tandem, facultatem habeant permittendi coniugibus 
ut, matrimonio catholico celebrato, coram ministro partis acatholicae sistant, sti- 
pulatione tamen facta eam caeremoniam non esse sacramentalem (derogatione facta 
can. 1063). Talis permissus iam a Sancta Sede sponsis ex regia stirpe ortis con- 
cessus fuit; cur omnibus non permittatur, non apparet. Quo concesso, actio pa- 
storalis apud coniugatos diversarum religionum efficacior esset, ubi quidem verifi- 
catae fuerint aliquae certae conditiones. 

Abrogetur excommunicatio de qua in can. 2319, § 1. 

97. Exc.mus Villelmus Motolese, Archiepiscopus Tarentinus. 

a ) In hoc capite, in quo agitur de matrimoniis mixtis, etiam quae a sponsis 
disparis cultus contrahuntur sunt comprehendenda. 

b) Cum nihil novi de matrimoniis mixtis dicatur praeter ea quae ad ritum 
referuntur et ad facultatem Ordinariis datam matrimonia sanandi in radice in 
duobus casibus expresse consideratis, aptius videtur de hoc argumento agi in pa- 
storali Instructione et quoad normas iuris statuendas vel quoad ius condendum ad 
eos quibus munus Codicis reformandi commissum est remittere atque ad libros 
liturgicos et ad facultates Ordinariis concessas. 

98. Exc.mus Andreas Pangrazio, Archiepiscopus Goritiensis. 

Pag. 11, lin. 19: Dictio « ab his impedimentis » non felix. 

Ratio : quod ponitur sub littera d), cum incipiat verbis « ab his impedimen- 
tis », videtur esse aliqua conclusio, quae refertur ad ea quae dicta sunt sub lit- 
teris a), b ), c). At quod continetur sub littera a) dispensari nequit, cum agatur 
de « lege divina ». 

Pag. 12, lin. 11: Dictio «renuat» ambigua esse videtur, vel etiam nimis se- 
vera. Quomodo sumenda est? Pars non catholica praestare debet oppositionem 
formalem et explicitam, vel etiam implicitam tantum? 

Ratio est: Sanatio in radice saepe datur ad tranquillitatem conscientiae partis 
credentis; pars infidelis ne interpellari quidem potest, ne pax familiaris in periculo 
ponatur. Si poneretur conditio ut pars infidelis interpellaretur (verbum « renuat » 
supponit explicitam negationis partis interpellatae), de pace familiari saepe actum 
esset. 

Hic loquitur tantum de sanatione in radice ubi una pars « non catholica » 
sit. Quid dicendum de matrimoniis sic dictis « civilibus », ubi utraque pars ca- 
tholica est? 

99. Observationes propositae a quibusdam Ordinariis Conjerentiae Episcopalis 

Indonesiae. 

A. Notae criticae. 1) De obiecto huius capitis. Agitur de matrimoniis inter 
catholicos et non catholicos (10. 8). Distinguuntur, sicut in C.I.C. mixta religio 
et disparitas cultus (11. 4). 

Notio haec iuridica matrimonii mixti et divisio in mixtam religionem et di- 
sparitatem cultus non iam correspondet situationi et evolutioni actuali. Notio 
haec et divisio matrimonii mixti pertinet ad tempus praeteritum, quando bene di- 
stinguebantur matrimonia catholicorum cum christianis non-catholicis (membris 

aliarum communitatum Christianarum) et cum membris aliarum religionum non- 
christianarum. Nunc autem permulti homines sunt qui vel non participant in vita 
Ecclesiae, omnino indifferentes sunt, vel etiam extra omnem Ecclesiam et religio- 
nem vivunt et vivere volunt. 

Novus typus matrimonii mixti ortus est, nempe matrimonium catholici cum 
persona indifferente vel cum persona, quae nulli Ecclesiae vel religioni adhaeret. 
Hic novus typus praesertim in magnis civitatibus invenitur et hic etiam efformat 
maioritatem. 

In nostra ergo societate moderna multi sunt typi matrimonii mixti et valde 
difficile videtur pro omnibus his typis facere normas iuridicas strictas et unifor- 
mes, sicut in schemate fit. 

Schema deficit in scopo suo pastorali, in adaptatione nempe mundo hodierno. 

Schema potius principia pastoralia quam leges efformet. Ad Episcopos per- 
tinet haec principia applicare variis typis matrimonii mixti. 

In hoc capite de matrimonio mixto Concilium speciali modo attendere debet 
ad matrimonia mixta inter catholicos et christianos non-catholicos. Haec matri- 
monia mixta in sensu magis arcto non sunt cum aliis matrimoniis mixtis simul et 
pari modo tractanda. Principia oecum enismi catholici hic consequenti modo ap- 
plicari debent. 

2) Ad 10, 5 s. Est modus loquendi nimis rigidus et etiam iniustus erga 
multos catholicos (et etiam non-catholicos), qui matrimonium mixtum ineunt. 
Verba carent spiritu misericordiae Ecclesiae erga filios et filias, qui saepe condi- 
tionibus difficillimis ad talia matrimonia perveniunt. Caput hoc ita incipere non 
oportet. 

3) 10, 7 ss. Modo simplicistico et non satisfacienti exigentiis scientificis sermo 
fit de causis aucti numeri matrimoniorum mixtorum. 

Estne verum matrimonia mixta ita auxisse, etiam relative sumpta? Hoc serio 
investigandum est, antequam Concilium se pronuntiet. Perfacilia sunt verba « ob 
diminutam fidelium pietatem ». Inter causas matrimoniorum mixtorum omittitur 
modus quo homines in hodierna societate convivunt, praesertim in maioribus ci- 
vitatibus. 

Insuper magna diversitas istorum matrimoniorum hic negligitur, e. g. in re- 
gionibus, ubi Ecclesia Catholica in statu vere missionali parvam minoritatem, sed 
crescentem mediantibus illis matrimoniis, efformat, vel in regionibus ubi catholici 
convivunt cum orthodoxis a nobis separatis aut cum protestantibus, vel in magnis 
civitatibus, ubi dechristianizatio maiorem iam vim obtinuit et novus typus matri- 
monii mixti ortus est etc. 

4) 10, 29 s. Conditio autem est, quod hae promissiones ex utraque parte 
omnino libere et rationabili modo factae sint. Haec autem libertas pro parte non 
catholica in Codice et etiam in hoc schemate non satis observatur. 

5) 11, 7 et 11, 10. Expressio «lex divina» in textu schematis (sicut in Co- 
dice) confusionem parit. Impressionem enim facit, quod lex divina sit regula 
concreta et fixa, sicut lex ecclesiastica. Lex divina et ius divinum essent ergo re- 
gula absoluta et immutabilis. De facto autem vox « lex » analogice sumitur. Lex 
divina non est lex sicut lex ecclesiastica vel civilis, sed potius norma generalis, 
quae variis modis applicari debet in variis circumstantiis. Probatur ex hoc quod 
Ecclesia in aliis casibus matrimonii mixti, e. g. in matrimonio cum acatholico, qui 
practice a fide defecit, non ponit impedimentum strictum et quod tale matrimo- 

nium in praxi facile admittitur. Lex ergo divina variis modis applicari potest. Est 
enim potius norma pastoralis, quam lex in sensu stricto. 

6) 11, 9. Expressio «a fide deficere» nimis ruda videtur. Infidelitas com- 
pleta, fides christiana orthodoxorum et aliorum fratrum separatorum hic permi- 
scentur. 

7) 11, 16 ss. Quaestio est, num hic (attentione facta ad mutationem typi 
matrimonii mixti necnon ad libertatem humanam et religiosam) impedimentum 
dirimens in forma traditionali sustineri debet. 

Sunt enim argumenta magni valoris pro possibilitate matrimonii validi etiam 
in his matrimoniis mixtis. 

8) 11, 21. Quomodo determinari potest, Regnum Dei damnum non pati? In- 
super: factum quod dispensatio datur nullam certitudinem dat de absentia illius 
damni. 

9) 11, 27. Ne dicatur «pariter cautionem praestet coniux non catholicus de 
comparte non avertenda ... ». Ex utraque parte in matrimonio mixto exspectari 
debet verus respectus pro fide et conscientia alterius partis. Superfluum et no- 
civum videtur hic loqui de cautione, sicut in schema fit. 

10) 11, 29. Cautio partis non catholicae « se non repugnaturum ... » potest 
esse contra conscientiam. Ecclesia catholica hanc cautionem exigere non potest 
a non-catholico. Videtur esse contra principium fundamentale libertatis religiosae 
et mutui respectus. Ecclesia hoc quidem rogare (sed tunc non vocatur cautio), sed 
nullomodo nec directe nec indirecte exigere potest. 

11) 11, 36 ss. Forma canonica hic sine restrictione applicatur matrimoniis 
mixtis. Hoc faciendo legislator ex impedimento impedienti practice facit impedi- 
mentum dirimens. Forma enim canonica est conditio pro validitate. Nec hic forma 
extraordinaria matrimonii, prout in capite 4 huius schematis habetur, iuvare 
potest. Intentio enim cap. 4, n. 14 videtur esse conditiones requisitas pro illa 
forma extraordinaria aggravare. 

Praecise haec invaliditas matrimonii mixti sine dispensatione initi pro fratri- 
bus separatis est obstaculum et scandalum. Hoc maxime valet pro matrimoniis 
catholicorum cum orthodoxis, sed etiam pro matrimoniis cum protestantibus. 
Haec invaliditas matrimonii mixti sine dispensatione tantum ab anno 1908, resp. 
1918, 1949 valet. Valde commendatur ut Ecclesia catholica redeat ad praxim 
anteriorem. Hac invaliditate multorum matrimoniorum mixtorum fit ut multi 
catholici ex Ecclesia expellantur et ut reditus iis valde difficile fiat. Tum argu- 
mentum oecumenicum tum argumentum pastorale postulant, ut revideatur lex 
urgens formam canonicam pro matrimoniis mixtis. 

12) Hic distinguendum videtur inter matrimonia mixta cum orthodoxis et 
cetera matrimonia mixta. Quoad matrimonia cum orthodoxis: concedatur com- 
pleta celebratio matrimonii, sicut in matrimonio duorum catholicorum (sicut in 
constitutione de Sacra Liturgia habetur). Quoad alia matrimonia mixta: Episco- 
pus concedere potest Missam immediate post ritum matrimonii, si ambo nuptu- 
rientes hoc rogant et opportunum videtur (non autem ritum matrimonii durante 
Missa). 

13) Supprimatur in C.I.C. can. 1063 et 2319. 

Hae notae criticae ita textum impugnant, ut novus textus huius capitis ne- 
cessarius videtur. 

B) Positive proponitur. 1) Quae dicuntur n. 5 bonum initium huius capitis 
efformare possunt, dummodo etiam dicatur: 

a) Ecclesiam misericordia motam esse erga eos, qui circumstantiis saepe 
difficilibus ad matrimonia mixta perveniunt. 

b) Ecclesiam ergo nullomodo velle damnare vel a se depellere catholicos 
qui saepe non tam malevolentia quam fragilitate humana et pressione circum- 
stantiarum ad talia matrimonia perveniunt. 

c) Ecclesiam eos Christi nomine monere, ne in re tanti momenti, tam 
sibi quam coniugi et proli bonum concordiae, fidei et salutis aeternae negligant. 

d) Ecclesiam agnoscere specialem conditionem matrimoniorum catholico- 
rum cum christianis non-catholicis, imprimis orthodoxis sed etiam protestantibus. 
Principia oecumenismi catholici hic serie applicare necesse est. 

e) Ecclesiam etiam agnoscere magnam varietatem matrimoniorum mixto- 
rum in nostro tempore, e. g. in regionibus ubi Ecclesia in statu missionali par- 
vam adhuc minoritatem, sed crescentem, efformat vel in regionibus ubi catholici 
iam per multum tempus cum christianis non-catholicis convivunt vel in magnis 
civitatibus, ubi dechristianizatio maiorem iam vim obtinuit et novus typus ma- 
trimonii mixti ortus et auctus est. Ecclesia etiam agnoscere debet valde diffi- 
cile, immo impossibile esse uniformes leges praecise condere pro his situatio- 
nibus tam differentibus ab invicem. 

/) Quoad causas matrimoniorum mixtorum maximi momenti esse modus 
quo homines nunc in societate convivunt, praesertim in maioribus civitatibus. 
Si Concilium loquitur de illis causis, scientia psychologica et sociologica consu- 
lentur. Concilium e. g. ne dicat sine argumentis, numerum matrimoniorum mixto- 
rum auxisse. 

Modus ergo, quo Concilium de matrimoniis mixtis loquitur, sit et vere 
pastoralis et scientifice (ratione habita ad scientias modernas) elaboratus. 

2) Admonitio, quae habetur n. 6 modo magis pastorali exprimatur. Non 
negare volumus, adesse matrimonia mixta, in quibus vita christiana florescit et 
bona concordia habetur inter coniuges. Experientia autem docemur, pluribus in 
casibus haec matrimonia ducere ad indifferentismum religiosum et ecclesiasticum, 
praesertim quando antea iam propensio ad talem indifferentismum adest. 

Pastores animarum ita fideles, praesertim iuniores, instruant et efforment, ut 
ipsi fideles bene videant magnas difficultates inhaerentes istis matrimoniis, etiam 
si iuxta Ecclesiae leges ineuntur. Necesse nunc est educare catholicos ad maturi- 
tatem fidei. 

In multis casibus autem, ubi talia matrimonia evitari non possunt, pastores 
animarum catholicos adiuvent, ut matrimonium suum ineant in fidelitate erga 
fidem et conscientiam suam. Partem non-catholicam adiuvent, ut respectum pro 
fide catholica habeat. 

Difficultates, praesertim quod attinet ad educationem prolis in quantum pos- 
sibile solvantur iuxta principia fidei christianae. 

Pastores autem bene sciant, hoc non semper plene possibile esse. Praesertim 
autem pastores animarum curent, ne matrimonia extra Ecclesiam et invalida 
ineantur et ita nexus cum Ecclesia rumpantur. 

3) Ad n. 7. Legislatio tantummodo in accidentalibus aliquomodo mutata est. 
Leges in essentia immutatae manent. Tantum formulae mitigatae sunt. 

Proponitur: a) Quod Concilium det tantum principia pastoralia pro matri- 

moniis mixtis. Episcopi autem magis concrete, ratione habita situationis matri- 
monii mixti in sua regione, pastoribus normas pastorales dent. 

b) Pastores catholicos advertant ad debitum fidei prolem suam baptizandi 
et educandi in Ecclesia catholica. Bene inquirant utrum revera bona intentio et 
propositum adest. Partem non-catholicam quaerant, num velit serie respectum 
habere fidei et libertatis conscientiae partis catholicae et etiam num in conscientia 
consentire possit in baptismo et educatione prolis nasciturae in Ecclesia catholica. 
Si autem hoc ultimum possibile non apparet, res Episcopo proponatur. Episcopus 
autem iudicet de opportunitate matrimonii coram Ecclesia in casibus, ubi pars 
catholica quidem vult prolem catholice baptizare et educare, sed pars non-catholica 
ex conscientia hoc promittere non potest. 

4) Quoad formam matrimonii ut conditionem validitatis matrimonii: a) Pro 
matrimoniis mixtis inter catholicos et orthodoxos omnino concedatur ritus ma- 
trimonii in Ecclesia Orthodoxa (a nobis separata) ut verus et sacramentalis ritus. 
Concedatur hic etiam communicatio in sacris, i. e. in celebratione Eucharistiae ut 
complementum ritus matrimonii. 

b) Pro matrimoniis mixtis inter catholicos et protestantes valet forma ca- 
nonica matrimonii, non tamen ita, ut validitas matrimoniorum, quae sine hac forma 
ineuntur, omnino impediatur. In casibus, ubi matrimonium in forma canonica pos- 
sibile non est, Episcopus iudicet de opportunitate, utrum non obstante absentia 
formae canonicae, tamen hoc matrimonium ut validum agnosci possit. In hoc 
iudicio imprimis ratio habeatur intentionis nupturientium matrimonium pro tota 
vita ineundo. 

5) Quoad ritum matrimonii mixti: a ) Adhibeatur formula magis positiva. 
Distinguantur: a) matrimonia catholicorum cum orthodoxis; b) matrimonia ca- 
tholicorum cum ceteris christianis non-catholicis; c) matrimonia catholicorum cum 
non-christianis. 

Ad a) Concedatur ritus completus matrimoniorum duorum catholicorum. 

Ad b) Concedantur ritus sacri, in quibus sanctitas et sacramentalitas matri- 
monii exprimuntur. Concedatur etiam, si nupturientes hoc cupiunt, Sacra Missa 
post ritum matrimonii. Non autem concedatur ritus matrimonii durante Sacra 
Missa sicut fit in matrimonio catholicorum. Omnia evitentur, quae intentionem 
prae se ferunt alicuius punitionis vel discriminationis, quae non stricte exigitur 
natura ipsa matrimonii mixti. 

Ad c) Concedatur ritus, distinctus autem a ritu sub b), quia hic non adest 
matrimonium duorum baptizatorum sacramentale. 

100. Exc.mus Laurentius Jager , Archiepiscopus Paderbornensis. 

Appendix ad animadversiones ad Schema De matrimonii sacramento : Cap. II. 
« De matrimoniis mixtis ». In Commissione C.I.C. reformandi instituatur spe- 
cialis Subcommissio, quae deliberet de canone 1099, § 1 n. 2 reformando. Deli- 
beret utrum inter baptizatos, quorum una pars est catholica altera vero non- 
catholica, vero consensu matrimoniali, sed sine forma canonica contracta, matri- 
monia mixta illicita attamen valida possint declarari. 

Rationes: Praeter alias saepius iam vocatas liceat in memoriam revocare: 

1. Concilium Tridentinum tam magni facit vim consensus, ut sollemniter 
declaret matrimonia etiam sine ulla forma publica contracta « ex eo quod libero 

contrahentium consensu facta » sunt, « rata et vera esse matrimonia, quamdiu 
Ecclesia ea irrita non facit » (Decr. Tametsi, Denz. 990). 

Hoc principio « consensus facit nuptias » innixa Ecclesia catholica per quat- 
tuor fere saecula tot matrimonia inter catholicos et non catholicos valida et rata 
considerabat, etiamsi in multis regionibus non in forma Tridentina contracta erant. 
Ecclesia illa matrimonia nullatenus irrita facit, quamvis hoc facere potuisset. Et 
iustae aderant causae, quae hodie de novo erunt considerandae. Nam hodierna 
legislatio talia matrimonia invalida declarans quasi vulnere afficit vim consensus 
matrimonialis, quem Tridentina Synodus tantopere exaltavit. 

2. Hoc in contextu considerandum est, quod nullum aliud sacramentum tam 
arcto vinculo cum naturali inclinatione humana coniungitur sicut matrimonium. 
Officium naturae et sacramentum supernaturale in baptizatis quasi in unum coale- 
scunt, et quidem vi et virtute consensus matrimonialis. Insuper dicendum vide- 
tur hunc consensum in baptizatis saltem inscio desiderio tendere in matrimonii 
sacramentum. Quod desiderium frustratur per legislationem hodiernam de mixtis 
matrimoniis non in forma Tridentina contractis. Tridentina Synodus hoc nullate- 
nus praevidit, nam eius intentio tantummodo certum facere voluit ipsum vinculum 
matrimoniale, quod per clandestina matrimonia saepius in dubium vocabatur. 

3. Quaestio, de qua agitur, tam complexa et ex variis aspectibus difficilis est, 
ut non iam firmam solutionem, sed solummodo illam quaestionem serio conside- 
randam proponam. Qua in re praesertim rationes pastorales sunt perpendendae. 
Constat enim, legislationem Decreti « Ne Timere » et Codicis luris Canonici nul- 
latenus inhibuisse numerum crescentem matrimoniorum mixtorum etiam sine forma 
Tridentina contractorum et ex alia parte ansam praebuisse multis, ut propter ex- 
communicationem sibi inflictam penitus ab Ecclesia solverentur, unde etiam eorum 
liberi a fide catholica avertebantur. 

4. Pondus oecumenicum huius quaestionis magni momenti est. Et plurimi 
theologi non catholici Ecclesiae catholicae amici insistunt in eo, quod nulla lex 
divina impedit, ne catholica Ecclesia illa matrimonia mixta sine forma canonica 
contracta valida declararet. Difficultas ex eo provenit, quod magnae illae con- 
fessiones reformatoriae generaliter quidem indissolubilitatem matrimonii tenent, 
attamen in determinatis singulis casibus, ubi divortium civile iam antecessit, ex- 
ceptiones admittunt. 

Recentiores autem quaedam communitates, quas sectas nominamus, matri- 
monia pluribus ex causis solubilia autumant. 

101. Exc.mus Franciscus Hengsbach , Episcopus Essendiensis. 

De Sacramento matrimonii. Ich wiirde es begriissen, wenn der ganze Text 
des Entwurfs « De Sacramento matrimonii » an die Kommission zur Reform des 
C.I.C. iiberwiesen wird. 

Doch wiirde ich mich freuen, wenn in dem Schema « De oecumenismo » 
eine Nummer aufgenommen wiirde im Sinn meiner Intervention bei der Diskussion 
des zweiten Kapitels im Schema « De oecumenismo ». 

Der Text konnte etwa in folgender Weise gefasst werden: Commissio con- 
stituta ad revidendum ius C.I.C. diligenter examinet quomodo principia huius 
decreti « De oecumenismo » in canonibus de matrimoniis mixtis agentibus appli- 
cari possint; quod ut attingatur commendatur etiam praevius dialogus cum fra- 
tribus seiunctis hac de re a competentibus auctoritatibus instituendus. 

102. Exc.mus Marcus Lallier , Archiepiscopus Massiliensis (aliae animadversiones). 

Animadversiones generales. Hoc schema, in quantum canonicum est et non- 
nullorum matrimoniorum validitatem extra dubium ponit, valde placet. 

Attamen cap. II de matrimoniis mixtis non satisfacit, quia haec materia 
non tantum canonica est, sed magnas pastorales, vel et oeeumenicas quaestiones 
tangit. 

Aliunde obliviscendum non est quod in nonnullis regionibus et casibus affir- 
matio Apostoli vera remanet: « Vir infidelis per mulierem fidelem sanctificatur » 
( 1 Cor. 7, 14). 

Ex altera parte, in hoc capite non distinguitur inter diversos acatholicos cum 
quibus pars catholica matrimonium « mixtum » contrahit: alius est Orientalis 
orthodoxus; alius baptizatus in protestantismo vel schismatica secta Ecclesiae 
occidentalis; alius iudaeus vel mahumetanus vel alius qui Deum agnoscit; alius 
qui sine religione vivit sed et atheismum fovet. Diversa sunt pericula fidei pro 
parte catholica et prole: diversa debet esse repugnantia Ecclesiae, diversae cau- 
tiones exigendae. 

Maxima difficultas in nonnullis regionibus provenit ex obligatione formae ma- 
trimonii sub poena nullitatis, praesertim ubi Concilium Tridentinum suo tempore 
promulgatum non fuit et ubi obligatio formae recens est, maxime in Oriente ubi 
Codex luris Canonici Orientalis anno 1949 tantum promulgatum fuit. 

Exoptandum est igitur ut schema in nonnullis partibus huius capitis melius 
redigatur, et tandem ut in casibus extraordinariis, sub debitis conditionibus, Ordi- 
narius dispensare possit de forma matrimonii ante factum, et non tantum per sa- 
nationem in radice. 

Emendationes propositae. N. 4, pag. 10, lin. 5: omittenda sunt verba « prae 
ceteris ». 

N. 5, pag. 10, linn. 7-20 (De causis aucti numeri matrimoniorum mixtorum). 
Sic mutetur paragraphus: « Civile consortium viros et mulieres diversae religionis 
frequenter admovet et ad nuptias inter se conciliandas impellit, praesertim in ur- 
bibus a patria longinquis quas laboris causa petere coguntur. 

Matrimonia mixta impedire de die in diem magis impossibile evadit. Adhi- 
benda sunt media ut, in quantum fieri potest, non contrahantur cum damno fidei 
et salutis animarum neque etiam cum ipsius pacis familiaris detrimento, sed ut 
in ipsis matrimoniis mixtis fides utriusque coniugis crescat. 

N. 6, pag. 10, linn. 21-27 (De officio pastorum animarum). Servandus est 
textus usque ad verba « nuptiae fiant », lin. 25. Linn. 25-27 haec verba substi- 
tuantur: « Ad quod consequendum, debent pastores fideles monere quam graves 
difficultates ex talibus nuptiis saepe oriuntur: periculum indifferentismi, pericu- 
lum pro harmonia et felicitate coniugali, periculum pro christiana filiorum edu- 
catione. 

Nuptiis vero mixtis inter baptizatos firmiter decisis, sedula cura ab Ordinariis 
aliisque animarum pastoribus habenda est ut sponsi spiritualiter praeparentur ad 
veram vitam christianam in difficilibus circumstantiis exercendam ». 

Postea resumentur linn. 28-30: «Nuptiis vero mixtis celebratis...» etc. 

N. 7, pag. 11, lin. 10: verba « ipsa lex divina » sic mutentur: « Fides sua ca- 
tholica catholicum urget coniugem ...» etc. 

N. 7, pag. 11, lin. 12: verbum « impedit » verbo « prohibet » substi- 
tuatur: 

b ) Ecclesia, tamquam provida filiorum mater, impedit ne matrimonium 
ineatur ...» etc. 

N. 7, pag. 11, linn. 24-30: nn. 2) et 3) sic mutentur: « Pars catholica sincere 
iuramentum praestet se officio curandi baptismum et educationem catholicam pro- 
lis satisfacturam esse: 

Cautionem praestet de intentione sincera coniugis non catholici quod com- 
partem non avertat a fide catholica neque impediat a religionis exercitio atque 
non repugnet ut proles catholice baptizetur eiusque catholicae educationi provi- 
deatur ». 

N- 7, pag. 12, lin. 5: paragraphus addatur: « In casibus extraordinariis, si 
sponsi cautiones recusent, et secundum conditiones a conferentiis episcopalibus de- 
terminatas, Ordinarius potest dispensare ab ordinaria forma matrimonii ». 

Emendationum commentarius. 4. P. 10, lin. 5: omittenda sunt verba « prae 
ceteris », quia: 

a) quoad archetypi (coniunctionis inter Christum et Ecclesiam) proximita- 
tem, magna est differentia inter diversa matrimonia mixta. 

Matrimonium inter fideles Ecclesiae catholicae et Ecclesiae orientalis ortho- 
doxae sacramentale est, et proxime ad archetypum accedit. Matrimonium inter 
fidelem catholicum et baptizatum in protestantismo etiam est sacramentale; et 
ex hoc significat coniunctionem inter Christum et Ecclesiam. Matrimonium inter 
fidelem catholicum et iudaeam non est sacramentale, sed fit coram Deo vero et 
bonis matrimonii essentialibus ordinarie fruitur. Matrimonium inter virum mahu- 
metanum et fidelem catholicam frequenter bono unitatis et bono sacramenti caret. 
Nec hodie desunt matrimonia cum hominibus sine ulla religione. 

b) Non desunt (proh dolor) matrimonia inter fideles catholicos, quae etsi 
sacramenti coniunctionem inter Christum et Ecclesiam repraesentant, in coniugum 
mente et corde nullo modo hanc coniunctionem significant. 

5. Pag. 10, linn. 7-20: mutatio requisita sic explicatur: 

In numero 5 propter rationes insuper allatas (n. 4), valde displicet in lin. 8 
mentio absque distinctione matrimoniorum « inter catholicos et non catholicos ». 
Terminus acatholicos non distinguit inter orthodoxum, protestantem, paganum. 

Aliunde, inter causas quae matrimonia mixta favent prima videtur « civile 
consortium » (lin. 13) quia hodie in permultis regionibus inter homines diversae 
religionis exsistit. In labore, in otio, in viis, in domibus viri et mulieres diversae 
religionis, sed et sine religione, necessario coalescunt. Perinutile est dolere de 
facto quasi universali, maxime in urbibus. 

6. Pag. 10, linn. 21-27: ratio mutationis sic apparet: De facto in permultis 
casibus matrimonia mixta efficaciter prohiberi non possunt. In his casibus, ne- 
cesse est ut sponsi et postea coniuges adiuventur ad vitam christianam quam 
maxime vivendam. 

7. Pag. 11, lin. 10: verba «fides sua catholica» verbis «ipsa quoque lex 
divina » substituantur: 

Divina lex utrumque coniugem urget conscientiam suam sequendam. Nostris 
temporibus, non potest adhiberi formulatio quae legem divinam tanquam pro- 
priam coniugi catholico reservetur. 

7. Pag. 11, linn. 24-30: novus textus quoad nn. 2 et 3: 

Hic non agitur de minuendis cautionibus, sed cautiones a sola parte catho- 

lica exiguntur, quia saepe nimis durum est parti acatholicae cautiones dare coram 
ministro catholico. 

Verbum « iuramentum » verbo « cautionem » substituitur, quia cautio pro 
alio datur. In hoc casu, cautio est Deus, testis iur amenti. 

In n. 3 « cautio » datur pro coniuge acatholico, et a parte catholica requiri 
potest discussio cum sponso acatholico de normis futuri coniugii. 

7. Pag. 12, lin. 5: Experientia constat quod aliqui sponsi acatholici qui vitam 
vere religiosam degunt renuunt se sistere coram ministro catholico. In his casibus, 
videtur quod fides catholica et educatio religiosa prolis, etsi incompleta, magis 
fovetur si pars catholica matrimonium verum contrahit et non matrimonium 
simpliciter attentatum, quod eam a spiritualibus auxiliis avertit. 

Conferendae episcopales possunt conditiones exigere secundum regionum ne- 
cessitates, sicut iuramentum partis catholicae se verum matrimonium velle cum 
indissolubilitate. 

Matrimonia ista inscribi debent saltem in libro secreto Ordinarii. 

Ad iustificandam paragraphum 7-bis, credimus quod argumentatio a Bene- 
dicto XIV proposita in De synodo dioecesana lib. VI, cap. VI, n. XII, p. 158 
magni momenti est. 

Mentionem facit de decreto Congregationis Concilii die 13 maii 1641, per 
ipsum Benedictum XIV approbatum die 4 novembris 1741 (cf. Tomus I, Bulla- 
rii Benedicti XIV , n. 34). 

Tractat de matrimonio in Belgii provinciis et in unitis Provinciis, in quibus 
regionibus non fuerat immediate promulgatum a Philippo II Hispaniae et deter- 
minat validitatem tam inter haereticum et haereticum, quam inter haereticum et 
catholicum. 

Notandum est quod ad affirmandam validitatem matrimonii mixti sine forma 
Concilii celebrati argumentatio Papae Benedicti XIV innititur super validitate ma- 
trimonii inter duos haereticos recognita. 

Pensanda est haec formula « exemptio, qua ipse (haereticus) fruitur, alteri 
parti communicata remanet ». 

Propositae difficultatis summam in eo esse, ut dispiceretur, num, contracto 
iam matrimonio in dictis regionibus a catholica parte cum alia haeretica, et iam 
expleto huiusmodi actu, qui sine dubitatione ulla illicitus est, nullum praeterea et 
irritum declarandum esse matrimonium, propterea, quod in eo contrahendo minime 
servata fuisset Concilii forma: adeoque quum matrimonium inter duos baptizatos 
diversae licet communionis de facto initum, non quidem nullum, sed dumtaxat 
illicitum sit, num pro nullo habendum esset, ex eo quod sine parochi praesentia in 
iis regionibus contractum fieret. Sensu igitur quaestionis explanato, concordibus 
suffragiis in eam sententiam itum est, quod sicuti valide declarata fuerant ea 
matrimonia, quae in praedictis foederati Belgii provinciis inter duos contrahentes 
haereticos, sine parochi praesentia, irrita essent; ita valida dici deberent illa, 
quae in iisdem locis inter duas partes, alteram catholicam et alteram haereticam, 
eodem modo contracta forent; quoniam, quum coniugum alter, tum ratione loci 
in quo habitat, tum ratione societatis in qua vivit, exemptus sit a Tridentina 
Synodi lege, exemptio, qua ipsa fruitur, alteri parti communicata remanet, propter 
individuitatem contractus, vi cuius exemptio, quae uni ex partibus competit, ad 
alteram, secundum etiam civiles leges, extenditur eidemque communicatur. 

103. Exc.mus Marcus Lallier, Archiepiscopus Massiliensis (tertiae animadver- 
siones). 

I. « Emendationes ». Celles qui sont jointes a cette lettre ont ete redigees 
par le R. P. Le Guillou, o. p., puis etudiees par les Eveques de la Region Pro- 
vence-Mediterranee. Pour eviter tout retard, je les ai deja fait parvenir a Rome. 
Mais, en vue de la discussion prochaine, vous me rendriez grand service en 
m’adressant, a leur sujet, vos remarques. 

Je me permets d’attirer votre attention sur deux points: 

1. Ea question des « cautiones ». Si exigeant que paraisse 1’actuel schema 
(p. 11, lin. 24 et sq.), il insiste davantage (a la difference du can. 1061, § 1) 
sur le devoir qui incombe au conjoint ca tholique que sur le fait du bapteme et 
Peducation catholique des enfants; il demande a la partie non catholique de ne pas 
s’opposer a ce qu’on procede au bapteme des enfants et pourvoie a leur educa- 
tion catholique. 

Neanmoins, afin de ne rien demander au non catholique qui puisse etre con- 
traire a sa conscience, on voudrait que la partie catholique porte seule le poids 
des « cautiones »: serment (iuramentum) de faire baptiser ses enfants et de les 
elever dans la foi catholique; garantie (cautio) de 1’intention sincere de son con- 
joint « de comparte non avertenda, etc. » (ce qui 1’obligerait, avant le mariage 
a envisager explicitement cette question avec 1’autre partie). 

2. L’ obligation de la forme canonique. Actuellement, la « forme » est neces- 
saire a la validite et cela revient a abolir en pratique la distinction entre 1’empe- 
chement (prohibant) de religion mixte et celui (dirimant) de disparite de culte. 

Sur cette question, la discipline de PEglise a connu deux tendances: celle 
qui aboutit au decret « Provida » (1906): la partie exempte de la loi communique 
son exemption a l’autre; celle (qui a prevalu en 1908-1918) du decret « Ne te- 
mere » et du Code: la partie soumise a la loi communique cette soumission 
a 1’autre. 

Faut-il retablir la dispense de la forme canonique? 

Le Cardinal Frings le pense: au Concile, le 27 novembre 1963, il declarait: 
« Matrimonia mixta vitanda sunt. In omni matrimonio mixto manet gravissima 
obligatio partis catholicae curandi educationem catholicam omnium liberorum. Si 
altera pars sine laesione suae conscientiae hoc praestare non potest, ne cogatur, 
sed tale matrimonium ne ineatur. Ecclesia vero declaret valida matrimonia mixtae 
religionis non in forma canonica contracta, et tollantur poenae ecclesiasticae ex 
hoc capite profluentes ». 

D’autres sont moins absolus et voudraient seulement que 1’Ordinaire puisse 
dans certains cas en dispenser. C’est Pavis du R. P. Le Guillou. 

II. Refonte eventuelle du texte. Si comme je le souhaite, nous pouvons espe- 
rer un remaniement plus profond de ce chapitre, vous m’obligeriez beaucoup 
en m’adressant vos reponses aux questions suivantes: 

1. Ne faut-il pas rappeler d’abord le grave devoir pastoral qui incombe aux 
pretres de connaitre Pidee que le fiance non catholique se fait du mariage: son 
unite, son indissolubilite, ses « fins », le sacrement qu’il peut conferer? 

2. Ne faut-il pas distinguer le cas d’un mariage conclu entre deux chretiens 
(qui est ou peut etre sacramentel) et celui d’un mariage conclu entre un catho- 
lique et un non baptise? 

3. Distinguer aussi le mariage d’un catholique avec un conjoint qui est ortho- 
doxe, ou protestant, qui croit en Dieu ou non? 

4. Distinguer encore le non catholique qui refuse de donner les « cautiones » 
(par lui-meme ou par son fiance) et celui qui refuse seulement de contracter ma- 
riage selon la forme canonique (c’est-a-dire de se presenter devant le pretre 
catholique)? 

5. Pour ceux qui se recusent, faut-il admettre la validite du mariage sans 
forme canonique (solution du Cardinal Frings)? 

Ou au moins dispenser explicitement de la forme canonique ordinaire (solu- 
tion du R. P. Le Guillou)? 

Ou conceder la forme canonique extraordinaire (prevue, en des circonstances 
toutes differentes, par le can. 1098)? 

6. Les Conferences episcopales pourraient-elles autoriser les epoux a se pre- 
senter (apres le mariage catholique) devant le ministre du conjoint non catholique, 
etant bien precise qu’il ne s’agit pas la d’un rite sacramentel (ce qui est con- 
traire a 1’actuel can. 1063)? 

II. « Emendationes » relatives au chapitre II « De matrimoniis mixtis ». 

4. Pag. 10, lin. 5: Omittenda sunt verba «prae ceteris». 

5. Pag. 10, linn. 7-20: Loco huius paragraphi, proponitur novus textus: « Ci- 
vile consortium viros et mulieres diversae religionis frequenter admovet et ad 
nuptias inter se conciliandas impellit, praesertim in urbibus et in regionibus a 
patria longinquis quas laboris causa petere coguntur. 

Matrimonia mixta impedire de die in diem magis impossibile evadit. Adhi- 
benda sunt media ut, in quantum fieri potest, non contrahantur cum damno fidei 
et salutis animarum neque etiam cum ipsius pacis familiaris detrimento, sed ut 
in ipsis matrimoniis mixtis fides utriusque coniugis crescat ». 

6. Pag. 10, linn. 21-30: Servandus est textus usque ad verba « nuptiae fiant » 
lin. 25. 

Linn. 25-30 haec verba substituantur: « Ad quod consequendum, debent pa- 
stores fideles monere quam graves difficultates ex talibus nuptiis saepe oriuntur: 
periculum indifferentismi, periculum pro harmonia et felicitate coniugali, pericu- 
lum pro christiana filiorum educatione. Nuptiis vero mixtis inter baptizatos firmi- 
ter decisis, sedula cura ab Ordinariis, aliisque animarum pastoribus habenda est, 
ut sponsi spiritualiter praeparentur ad veram christianam vitam in difficilibus cir- 
cumstantiis exercendam. 

N.B. Le R. P. Le Guillou propose d’ajouter les precisions suivantes: « Discant 
manifestare reverentiam erga sinceram fidem alterius coniugis, vitam christianam 
absque ostentatione hominumque respectu in mutua fiducia exercere, spiritum 
apostolicum dirigere in propagationem spiritus oecumenici in propria utriusque 
communitate religiosa, in eliminationem progressivam dissentionum et divisionis 
Ecclesiarum, quarum propria familia infelix victima constituta est, quaerere tan- 
dem, quantum possibile est, adiumentum apud pastores utriusque coniugis et 
alias familias mixtas ». Est-ce opportun? 

Par contre, il omet purement et simplement les lignes 28-30: « Nuptiis vero 
mixtis celebratis, sedula cura ab Ordinariis, aliisque animarum pastoribus habenda 
est, ut coniuges quod ante matrimonium libere promiserunt fideliter praestent ». 
Ce texte n’est-il pas a maintenir? 



1136 


ACTA CONC. VATICANI II - PERIODUS III 


7. Pag. 11, lin. 10: Verba « Ipsa lex divina » sic mutentur: Fides sua ca- 
tholica catholicum urget coniugem, etc. ... 

N.B. Le motif donne par le R. Pere est le suivant: « Divina lex utrumque 
coniugem urget conscientiam suam sequendam. Nostris temporibus, non potest 
adhiberi formulatio quae legem divinam tamquam propriam coniugi catholico re- 
servat ». Mais la nouvelle formule proposee est-elle meilleure? Outre 1’allitera- 
tion qu’elle introduit, elle semble comporter une equivoque sur le sens du mot 
« fides ». 

7. Pag. 11, lin. 12: Verbum «impedit» verbo «prohibet» substituatur: 
« Ecclesia, tamquam provida filiorum mater, impedit ne matrimonium ineatur 
inter duas personas baptizatas ... etc. ». 

N.B. « Verbum prohibet , etsi canonice bonum, nonnullis offendit. Propterea 
substituitur verbum impedit , quod eamdem significationem habet » (R. P. Le 
Guillou). 

7. Pag. 11, linn. 24-30: nn. 2 et 3 sic mutentur: « Pars catholica sincere 
iuramentum praestet se officio curandi baptismum et educationem catholicam pro- 
lis satisfacturam esse ». 

N.B. : Cette « emendatio » reporte sur la partie catholique tout le poids des 
engagements demandes par 1’Eglise. Voici la justification donnee par le R. Pere: 
« Verbum iuramentum verbo cautionem substituitur, quia cautio pro alio datur. 
In hoc casu, cautio est Deus, testis iuramenti ». 

« Cautionem praestet de intentione sincera coniugis non catholici quod com- 
partem non avertat a fide catholica, neque impediat a religionis exercitio atque 
non repugnet ut proles catholice baptizetur eiusque catholicae educationi provi- 
deatur ». 

Mais le mot « iuramentum » est-il satisfaisant? 

« Hic non agitur de minuendis cautionibus, sed cautiones a sola parte ca- 
tholica exiguntur, quia ... saepe nimis durum parti acatholicae cautiones dare mi- 
nistro catholico » (R. P. Le Guillou). 

Mais cette repugnance ne doit pas normalement empecher la partie non- 
catholique de prendre contact avec le pretre. Et, de toute maniere, le devoir 
qu’aurait la partie catholique de se porter garante pour son futur conjoint reque- 
rerait d’elle une conversation franche avec celui-ci « de normis futuri coniugii ». 

7-bis, pag. 12, lin. 5: Paragraphus addatur: « In casibus extraordinariis, si 
sponsi cautiones recusent, et secundum conditiones a conferentiis episcopalibus 
determinatas, Ordinarius potest dispensare ab ordinaria forma matrimonii ». 

N.B. : Le R. P. Le Guillou justifie ainsi son projet: «Experientia constat 
quod aliqui sponsi acatholici qui vitam vere religiosam degunt renuunt se sistere 
coram ministro catholico. In his casibus videtur quod fides partis catholicae et 
educatio religiosa prolis, etsi incompleta, magis fovetur si pars catholica matri- 
monium verum contrahit et non matrimonium simpliciter attentatum, quod eam 
a spiritualibus auxiliis avertit. 

Conferentiae episcopales possunt conditiones exigere secundum regionum ne- 
cessitates, sicut iuramentum partis catholicae se verum matrimonium velle cum 
indissolubilitate. Matrimonia ista inscribi debent saltem in libro secreto Ordinarii. 

En fait, ne faut-il pas distinguer le cas de ceux qui refusent toute promesse 

(« si sponsi cautiones recusent ») et le cas du conjoint qui refuse seulement de se 
presenter devant le pretre pour la ceremonie religieuse? Cf. le schema « de Ec- 
clesiis Orientalibus » (p. 11, nn. 32 et 33) qui prevoit la dispense de la forme 
canonique lorsque « pars acatholica suaderi nequeat ut se coram competente pa- 
rocho sistat », mais maintient la necessite des garanties prevues par le Droit. 

8. Pag. 12, linn. 9-12: Deleantur tres ultimae lineae, a verbis « dummodo 
ne desint cautiones ... ». Et ita, hoc caput verbis « concedere potest » terminetur. 


Caput III 

DE CONSENSU MATRIMONIALI 

104. Exc.mus Villelmus Motolese , Archiepiscopus Tarentinus. 

N. 10, lin. 15: Verba sequentia: «Qui matrimonium, et praecipue matri- 
monium christianum, celebrare volunt, etc. » hoc modo corrigenda videtur: « Chri- 
stiani, qui matrimonium celebrare volunt etc. » quod soli baptizati Sacramentum 
intendere possunt. 

105. Observationes propositae a quibusdam Ordinariis Conferentiae Episcopalis 

Indonesiae. 

1. Ad pag. 13, n. 9, linn. 1-9: Quod iam dictum est pro toto Schemate in 
genere, scilicet quod est nimis iuridice, etiam valet pro hoc loco, ubi Schema lo- 
quitur de consensu matrimoniali. Definitio consensus matrimonialis hic data et 
ex Codice luris Canonici assumpta, tantum refert aspectum iuridicum et quidem 
fundatum in cultura occidentali. Considerando tantum hunc aspectum iuridicum, 
Schema devaluare videtur matrimonium ad quoddam contractum impersonale. 

Concedimus quod definitio iuridica consensus matrimonialis debet esse accu- 
rata et debet continere requisitum minimum ut matrimonium sit validum. Hoc 
minimum ut consensus sit validus, habetur in acceptatione alterius personae in 
ordine ad matrimonium. Quae acceptatio variis modis fieri potest apud varias 
personas et varias culturas, uti e. g. per electionem liberam personalem, sed 
etiam — ut non raro fit — per acceptationem personae, quae electa est a paren- 
tibus vel a familia partium. 

Proponimus ergo ut Schema quidem definiat requisita iuridica pro consensu 
valido matrimonii contractus, sed tantum sese coarctet ad requisita minima et 
quidem tali modo, ut praeter aspectum stricte iuridicum etiam alii aspectus 
considerentur, uti v. g. relatio personalis inter partes. Consensus enim iuridicus 
tantum requisita minima exprimit. Matrimonium est relatio specialis inter duas 
partes, qua una pars libenter aliam partem vult accipere in ordine ad matrimo- 
nium. Consensus iuridice expressus est signum quod haec relatio in sua essentia 
adest. 

2. Ad pag. 14, linn. 6-11: Minus placet Schema saepe iterare Ecclesiam esse 
piam Matrem, Providam Matrem etc. Loco huius lineae ponentur quaedam normae 
pastorales, quomodo agendi in casu matrimonii invalidi ex defectu consensus. Pro- 
ponatur uti suprema lex: felicitas partium. 

Singulus casus in sua propria situatione considerari debet. Omnes conatus 
sacerdos adhibere debet ut haec matrimonia convalidentur. 


72 

106. Exc.mus Marcus Lallier , Archiepiscopus Massiliensis. 

Consensus matrimonialis, qui est liber voluntatis actus quo utraque pars 
tradit et acceptat ius coniugii proprium, perpetuum et exclusivum, adeo necessa- 
rius et essentialis est ad matrimonium constituendum ut nulla humana potestate 
suppleri potest. Apud baptizatos est etiam signum sensibile gratiae sacramen- 
talis. 

Qui ad matrimonium et praecipue ad matrimonium christianum accedunt, 
recta cum intentione consensum, tam interne conceptum quam externe manifesta- 
tum, proferre debent, ne se maculent vitio simulationis aut fictionis, etiam par- 
tialis. J 

Exoptat autem Sacrosanctum Oecumenicum Concilium Vaticanum Secundum 
ut rectitudo et libertas consensus matrimonialis legibus circumstantiis hodiernis 
vere accommodatis efficaciter tegantur. 

Patres non sine moerore conspicientes haud paucas matrimoniales causas, 
quae in tribunalibus ecclesiasticis ex aliquo consensus defectu agitantur, a prava 
partium voluntate saepe originem ducunt, omnes contrahentes hortantur ut sol- 
liciti attendant ne vinculum matrimoniale periculo nullitatis exponant. 

Qui tamen matrimonium contrahunt sine debita intentione conscii fiant obli- 
gationis illud convalidandi, saepe etiam hac ratione ut comparti illatum damnum 
reparent. 

N.B . : Hic textus loco textus typis impressi proponitur. 

Caput IV 

DE FORMA CELEBRATIONIS MATRIMONII 

107. Exc.mus Henricus Nicodemo , Archiepiscopus Barensis , nomine Conferentiae 

Episcopalis Apulae. 

Cap. IV, n. 13, d ), pag. 16: Nova disciplina quae hic statuitur parum op- 
portuna videtur, cum iam satis consulatur validitati matrimonii canone 209 C.I.C. 
iuxta authenticam interpretationem diei 26 martii 1952. 

108. Exc.mus Villelmus Motolese, Archiepiscopus Tarentinus. 

N. 13 b), lin. 23: rectius dicendum videtur: «cuilibet sacerdoti potest pa- 
rochus, audito' loci Ordinario, et Ordinarius etc. ». 

Ibidem, lin. 24: « nisi agatur de vicariis cooperatoribus, pro paroecia cui 
addicti sunt, vel de delegatis ab Ordinario ad universitatem negotiorum » (can. 199, 
3, C.I.C.). 

N. 13 c), lin. 31: « ... si non sit vicarius cooperator, vel delegatus ab Ordi- 
nario ad universitatem negotiorum ... ». 

d) : Haec norma, etiamsi sacerdos qui sine delegatione matrimonio assi- 
stere ausus fuerit ipso facto in suspensionem a divinis, loci Ordinario reservatam, 
incurrat, non videtur esse probanda, cum graviora sint damna ex non legitimo 
vel imprudenti (nec tamen ficto) facultatis usu omnibus sacerdotibus concessae 
procedentia, quam quae validitatis tutela compensari possint. 

Ad pag. 17, lin. 13: « Ob incertos paroeciae fines » matrimonia illicita viden- 
tur dari posse, non vero invalida. 

109. Exc.mus Andreas Fangrazio, Archiepiscopus Goritiensis. 

Pag. 15, lin. 25: Sub littera b) agitur de facultate generali ex delegatione, sub 
littera d) videtur agi de facultate generali « ex iure ». 

Desideratur expositio clarior. 

« Facultas generalis » omnibus sacerdotibus delegabilis et licentia pro singulis 
casibus concedenda : 

1) Facultas generalis saepe saepius superflua erit, nam parochi eam in- 
cludent in licentiam, quam semper dare debent, et quidem « pro singulis ca- 
sibus ». 

2) Facultas generalis delegata est adhuc necessaria, cum ex littera d) con- 
stet concessa iam ex iure? 

Rogatur ut concedatur aliqua mitigatio quoad concessionem licentiae-. Li- 
centia enim concedi posset tantum « expletis omnibus, quae ius constituit pro 
libertate status comprobanda ». Ergo tantum post publicationes peractas. Sed saepe 
parochus abire debet perdurantibus publicationibus! 

Pag. 16, lin. 16, sub a): «Petitio Ordinario loci facienda, si jieri possit ... ». 
Hic agitur de validitate matrimonii; conditiones deberent esse clarae, determi- 
natae, non autem hypotheticae « si fieri possit », alioquin multae erunt perplexi- 
tates et angustiae spiritus. Ratio-, in terris ubi regimen Ecclesiae est hostile, pe- 
titio Ordinario per se facilis esse potest, sed periculosa. Non facile erit ergo 
statuere, num petitio « fieri possit ». 

110. Observationes propositae a quibusdam Ordinariis Conferentiae Episcopalis 

Indonesiae. 

1. Ad pag. 15, n. 12: Etiam in hoc numero, ubi Schema loquitur de forma 
matrimonii, tantum consideratur aspectus iuridicus. Melius hic numerus 12 re- 
scribatur, quia cum emphasi nimis magna proponi videtur ius Ecclesiae, dum nihil 
omnino dicitur de ipsis partibus. 

Thesis quod Ecclesiae ius proprium et exclusivum competit determinandi 
condiciones seu sollemnitates pro valida et licita matrimonii celebratione, pro his 
temporibus forsan sonat nimis auctoritative, quasi Ecclesia rationem habere non 
deberet cum conditionibus et circumstantiis temporum, cum vinculis socialibus 
et civilibus, et arbitrarie tantum suam formam determinare posset, non atten- 
dendo ius naturale hominum — etiam Christianorum — nubendi. 

Melius, nostra opinione, esset, si hic numerus 12 inciperet proponere quod 
matrimonium contrahitur a duabus personis et quod haec coniunctio etiam pro 
societate est maximi momenti; quod in societate Ecclesiae matrimonium illud a 
Christo in sacramentum, i. e. signum et medium sanctitatis christianae, evectum 
est. Ex his praemissis concludi posset, quod societas, et ergo etiam — propter 
characterem sacramentalem — fundamentaliter Ecclesia condiciones ponere debet 
pro valida celebratione illius matrimonii. Ex his etiam sequitur quod forma matri- 
monii primarie est forma ritualis, de qua ergo primarie Schema verba facere de- 
beret. In hac forma rituali, quaedam condiciones iuridicae impleri debent. Sed 
determinatio formae iuridicae hoc in Schemate paucis tantum verbis fieri deberet, 
indicando scilicet quasdam imperfectiones, quarum correctio demandari deberet 
Commissioni ad recognoscendum Codicem. 

2. Ad pag. 15, linn. 7-8: Verbis: « Ecclesiae ius ... competit determinandi 

condiciones seu sollemnitates pro valida et licita matrimonii celebratione » adda- 
tur « casu quo una saltem pars est baptizata ». 

3. Ad pag. 15, linn. 9-10: « Leges canonicas ... latere potest » videtur af- 
firmatio superflua et insuper in sua generalitate haec affirmatio historice non 
convenit veritati. 

4. Ad pag. 16, linn. 1-6: Haec exceptio pro sacerdote excommunicato de- 
leatur, quia non pertinet ad documentum Concilii talia determinare, et insuper 
quia haec exceptio supponit ius poenale, quod nunc quidem adhuc viget, sed 
quod certe recognosci debet. 

111. Bxc.mus Marcus Lallier, Archiepiscopus Massiliensis. 

Lin. 18 (Patres) exoptant in vigenti disciplina de celebrandi matrimonium 
forma, tam ordinaria quam extraordinaria, immutationes quae vigilantiam Ordi- 
nariorum locorum et parochorum supra conclusionem matrimonii efficaciorem red- 
dant simulque facultatem valide et licite assistendi matrimonio non arctius restrin- 
gant quam exigit bonum sociale et indi viduale fidelium. 

N.B.: Reliqua totaliter supprimantur in capite IV. 

Aliae animadversiones-. 

Pag. 16, n. 14, post lin. 20 addatur: c) « ut matrimonium, in quantum fieri 
potest, secundum legem civilem fiat ». 

112. Animadversiones Conferentiae Episcopalis Insulae Madecassensis (Madaga- 

scar). 

In Schemate Decreti, vestigia premendo Concilii Tridentini, statuitur neces- 
sitas retinendi formam substantialem matrimonii; iure hoc fit, saltem pro matri- 
monio inter catholicos, nam rationes quae Concilium Tridentinum moverunt ad 
formam ad valorem matrimonii instituendam, et quae in Decreto « Tametsi » 
lato die 11 novembris 1563, exponuntur suam vim nostris diebus servant. 

In supradicto Decreto asseritur: «... Sancta Dei Ecclesia ex iustissimis causis 
illa (sc. matrimonia clandestina) semper detestata est atque prohibuit » et infe- 
rius « cum Sancta Synodus gravia peccata perpendat, quae ex eiusmodi clande- 
stinis coniugiis ortum habent, praesertim vero eorum, qui in statu damnationis 
permanent, dum propria uxore, cum qua clam contraxerant, relicta, cum alia 
palam contrahunt, et cum ea in perpetuo adulterio vivunt ...» (Denz.-Schon. 
1813-14; DB 990). 

His rationibus consideratis mira omnino est legislatio Codicis luris Canonici 
quoad matrimonia baptizatorum acatholicorum inter se vel cum non baptizatis: 
in canone 1099, § 2 isti iure eximuntur a forma catholica matrimonii, sed nulli 
aliae formae submittuntur. 

Cum autem « Ecclesiae ius proprium et exclusivum competit determinandi con- 
diciones seu sollemnitates pro valida et licita matrimonii celebratione (cf. can. 1016, 
C.I.C.) », ut in Schemate Decreti denuo affirmatur in n. 12, pag. 15, linn. 6-8, 
et in Ecclesia « Supremae Auctoritati privativae ius est impedimenta matrimonialia 
impedientia vel dirimentia pro baptizatis constituendi per modum legis sive univer- 
salis sive particularis » (cf. can. 1038, § 2) et « consueto novum impedimentum 
inducens aut impedimentis existentibus contraria reprobatur » (can. 1041), fit ut 
acatholici baptizati quoties contrahunt inter se vel cum non baptizatis non tenen- 
tur neque forma requisita a Potestate civili, neque forma forte requisita ab 

eorum confessione religiosa; pro ipsis ergo matrimonia stricte clandestina, sc. sine 
assistentia cuiuscumque testis, valida et licita sunt. Lata sic aperitur via illis unio- 
nibus adulterinis de quibus in Decreto « Tametsi ». 

Sed haec clandestinitas aliquando damnum contrarium causat cum dispendio 
animarum. Non raro in regionibus in quibus forma matrimonii lege civili aut 
moribus populi inducta non semper servatur a contrahentibus, in foro externo 
difficile omnino est scire cum certitudine an duae personae, quae etiam diu 
cohabitaverunt, hoc fecerint uxorio modo an fornicario; cum autem praesumptio, 
etiam ex lege naturali, faveat matrimonio, in foro externo respondendum est 
pro matrimonio. Ex hoc fit ut quando acatholicus, qui ingredi petit in ecclesiam 
catholicam, publice vixit in statu matrimoniali cum persona alia quam illa cum 
qua nunc vivit, etiamsi coniugium nulla forma civili aut consuetudinaria servata 
initum fuerit, repellendus est ab admissione in Ecclesiam et a matrimonio ex dubio 
insolubili circa praecedens vinculum, si a novo coniuge separari nequit vel non vult. 

Neque his casibus remedium afferri potest per privilegium, quod appellari 
consuevit petrinum, quando ambo sunt baptizati extra ecclesiam catholicam, etiam 
baptismo dubio. 

Ad talia damna praecavenda necessarium est baptizatos acatholicos subiicere 
alicui formae ad valorem matrimonii, ita ut matrimonium stricte clandestinum, 
scilicet sine assistentia testium, pro omnibus baptizatis nullum sit. 

Forma aptior videtur esse forma extraordinaria statuta in canone 1098, § 1, 
sc. praesentia duorum saltem testium. Si tali formae acatholici baptizati lege gene- 
rali tenebuntur, fiet ut matrimonium stricte clandestinum nullum erit; e contra 
matrimonium civile et matrimonium more patrio celebratum, si saltem duo testes 
habentur, validum erit. 

Episcopi Insulae Madecassensis (15) petunt ergo ut Sacrum Concilium talem 
formam statuat pro baptizatis extra Ecclesiam catholicam, quoties inter se vel cum 
persona non baptizata contrahunt, supprimendo clandestinitatem eorum matrimo- 
niorum; vel saltem ut in textu decreti mandatum includatur pro Commissione pro 
revisione Codicis talem legem statuendi. 


Caput V 

DE PROCESSU MATRIMONIALI 

113. Observationes propositae a quibusdam Ordinariis Conferentiae Episcopalis 
Indonesiae . 

Ad pag. 22, n. 18, linn. 7-15: Inter desideratas emendationes Schema enu- 
merare velit etiam: processum matrimonialem in genere celeriorem pertractatio- 
nem. Hoc verificari potest per proceduram magis efficientem, quae sit simplex 
et clara, et plura relinquit superioribus dioecesanis, puto Episcopis vel Conferendis 
Episcoporum. 

Ratio pastoralis exigit hanc celeriorem pertractationem. 

114. Exc.mus Marcus Lallier ) Archiepiscopus Massiliensis. 

Etsi legislatores et pastores competentes intensiori cura caveant ne matrimo- 
nia invalide contrahentur, de facto propter imbecillitatem vel malitiam humanam 
plura matrimonia invalide celebrantur. 

(De Tribunalium ordinatione). Causae matrimoniales inter baptizatos iure 
proprio et exclusi vo ad tribunalia ecclesiastica spectant. 

Causas illas tractantia, tribunalia tueantur tam stabilitatem sanctitatemque 
matrimonii quam aeternam salutem eorum qui coniugium vel invalide contraxerint, 
vel solubili vinculo in detrimentum animae adstrictos se invenerint. Ad hoc bo- 
num obtinendum disciplina processus matrimonialis efficacioribus munimentis val- 
letur. 

(De Tribunalium circumscriptione ). Circumscriptio iudiciaria ecclesiastica con- 
gruenti modo aptetur ut, etsi competentia tribunalium extra limites dioecesanas 
extendi debeat (semper in tuto posita potestate iudiciaria uniuscuiusque Episcopi), 
possibilis fiat inter maiorem numerum clericorum et in praxi iudiciali et expeditior 
securiorque obtineatur cursus causarum matrimonialium. Auditis Episcopis quorum 
interest, Conferendae episcopales territoriales videant si et quaenam immutationes 
sint inducendae easque Apostolicae Sedis iudicio proponant et, ab hac Sede appro- 
batione forte data, ad effectum deducant. 

(De iure accusandi matrimonium). Coniuges habiles sunt ad accusandum ma- 
trimonium suum, nisi ipsi fuerint nullitatis causa culpabilis. Hoc ius lex canonica 
tueatur, attamen eius exercitium definiatur secundum ea quae postulantur a bono 
societatis, coniugii et filiorum forte in unione procreatorum. Quoad vero coniu- 
ges ad accusandum inhabiles, ne compartes vitam peccaminosam ducere cogantur 
in unionibus quae tantum matrimonii speciem habent, et quorum convalidatio 
in casu impossibilis vel noxia esset, introductio actionis propter bonum animarum 
admittatur, cautionibus tamen adhibitis ne huius favoris concessio videatur homi- 
num malitiae indulgentia et vinculi perpetui indirecta solutio. 

N.B.: Hic textus loco textus typis impressi proponitur. 

115. Animadversiones Conferentiae Episcopalis Insulis Madecassensis (Madaga- 

scar). 

In n. 18, pag. 22, linn. 7-12 schema decreti opportune dicit inter desideratas 
emendationes quae in revisione Codicis luris Canonici fieri oportet, necessarium 
esse ut considerentur imprimis: causarum dispensationis super rato et non con- 
summato celerior pertractatio et maior uniformitas in expediendis causis de solu- 
tione vinculi naturalis in favorem fidei. 

Tamen hae ameliorationes iuris insufficientes erunt ad bonum animarum obti- 
nendum si non extendantur usque ad suppressionem reservationis Sanctae Sedis 
harum causarum, ita ut habeatur potestas quaedam inferior quae illas pertractare 
et decidere possit ad normam iuris. 

I. De matrimonio rato et non consummato. Numerus fidelium et dioecesium 
nostris diebus ita auctus est ut Sacra Congregatio de disciplina Sacramentorum 
impar sit ad causas, quae ad ipsam undique mittuntur, tempore convenienti expen- 
dendas; ex hoc fit ut causae in dioecesibus instructae ex facultate ab ipsa Sacra 
Congregatione accepta, vel a Nuntiis aut Delegatis Apostolicis facultatem haben- 
tibus, apud S. Congregationem remaneant pro examine et decisione per unum 
aut duos annos. Ipsa petitio gratiae Summo Pontifici post votum favorabile « Con- 
gressus » aut coetus Consultorum non raro locum habet post plures menses. 

Ut citius occurratur animabus qui in necessitate gravi sunt et simul debita 
cautela procedatur in re tam gravi, necessarium et sufficiens videtur ut in una- 



APPENDIX - DE MATRIMONII SACRAMENTO 


1143 


quaque regione vel natione tribunal designetur cui tales causae mittantur ad exa- 
men, postquam instructae fuerint in unaquaque dioecesi, et Praesidi Conferentiae 
Episcopalis eiusdem regionis vel nationis facultas tribuatur concedendi gratiam 
dissolutionis vinculi rati et non consummati post votum favorabile praedicti tribu- 
nalis. Singulis Ordinariis locorum facultas generalis tribuenda esset tales causas 
instruendi. 

Difficultas moveri possit de possibilitate talem facultatem concedendi Prae- 
sidi Conferentiarum Episcopalium, quia in casu non applicatur potestas iurisdic- 
tionalis, seu socialis, Ecclesiae, sed potestas ministerialis seu vicaria, quam Summi 
Pontifices nomine Dei exercent. Sed etiam haec potestas delegari potest, ut patet 
ex usu delegandi potestatem dispensandi a votis, quae etiam pertinet ad potesta- 
tem ministerialem seu vicariam Summi Pontificis. 

Quod si consultius videretur talem facultatem non delegare, saltem statui 
potest dissolutio ipso iure matrimonii rati et non consummati post votum favo- 
rabile praedicti tribunalis, sicut in iure actuali habetur pro professione religiosa 
sollemni. 

Quoniam agitur de potestate ministeriali Summi Pontificis sacrum Concilium 
votum Summo Pontifici manifestare deberet ad praedictas mutationes iuris con- 
cedendas. 

II. De Privilegio Fidei. Ut iam supra relatum est, in schemate commendatur 
maior uniformitas in expediendis causis dissolutionis vinculi naturalis in favorem 
fidei. 

Pro matrimoniis in infidelitate contractis in iure vigenti satis provisum est per 
dissolutionem ipso iure vinculi coniugalis per privilegium paulinum post interpel- 
lationes forma summaria et extraiudiciali factas (can. 1122), vel eorum dispensa- 
tionem certis in casibus ex facultate a S. Sede concessa. E contra pro dissolutione 
vinculi naturalis inter partem baptizatam et partem non baptizatam, quod privile- 
gium petrinum recentioribus temporibus appellari consuevit, nihil in Codice ha- 
betur, si excipitur declaratio canonis 1120, § 2, talia matrimonia non includi in 
privilegio paulino si cum dispensatione ab impedimento disparitatis cultus inita 
fuerint. 

In praesens tales casus reservantur S. Officio et tractantur secundum « Nor- 
mas » a S. O. latas die 1 maii 1934. Videtur autem necessarium ut sacrum Con- 
cilium expresse votum exprimat Summo Pontifici pro suppressione reservationis 
S. Sedi horum casuum et pro concessione formae summariae et extraiudicialis in 
eorum expeditione, ut nunc fit pro privilegio paulino. 

Tales casus enim, post suppressionem impedimenti disparitatis cultus pro 
baptizatis extra ecclesiam catholicam per Codicem statutam, et post declarationem 
Pii Papae XII factam in allocutione ad S. R. Rotam die 3 oct. 1941 {A.A.S., 1941, 
pp. 424-426), quod etiam matrimonia celebrata coram ecclesia dispensatione ab 
impedimento disparitatis cultus possunt dissolvi in favorem fidei per potestatem 
ministerialem Summi Pontificis, saepe occurrunt, praesertim in locis missionum. 

Forma iudicialis requisita a praedictis Normis S. O. ad demonstrandam exi- 
stentiam conditionum requisitarum pro dissolutione talis vinculi coniugalis valde 
difficulter servatur in locis missionum, in quibus saepe missionarius solus est in 
ampla regione et graves difficultates existunt ut fideles accedere possint ad civi- 
tatem episcopalem. 

Ex hoc fit ut instructio causae plures menses aut etiam annum requirat ut ad 

exitum ducatur; isti tempori addendum est illud necessarium ut causa ad S. O. 
mittatur et ab eo examini subiiciatur et ut a Summo Pontifice gratia petatur. Istae 
morae temporis in perniciem animarum vertunt, quia ipsae facile in periculo con- 
cubinatus adulterini inveniuntur aut saepe in ipso iam vivunt, quin facile separari 
possint ex rationibus familiaribus. 

Videtur ergo necessarium ut sacrum Concilium in voto ad Summum Pontificem 
desiderium exprimat ut legislatio pro privilegio petrino eadem sit ac pro privi- 
legio paulino, ita ut solutio vinculi naturalis inter partem baptizatam et partem non 
baptizatam ipso iure locum habeat per novum validum matrimonium a parte ora- 
trice initum ex facultate Ordinarii loci, non danda antequam forma summaria 
et extraiudiciali ipse Ordinarius certitudinem acquisierit de conditionibus requisi- 
tis ad normam iuris, praecipue de absentia baptismi perdurante in uno coniuge 
toto tempore vitae coniugalis, etiamsi copula carnalis secuta sit (cf. can. 1126). 

Quod si talis generalis facultas nondum opportuna videatur, facultas dari pos- 
sit Praesidi Conferentiae episcopalis regionalis, cui processus summarius et extra- 
iudicialis remittendus esset. 


INSTRUCTIO PASTORALIS 

DE PRAEPARATIONE NUBENDORUM AD MATRIMONIUM 

116. Exc.mus Henricus Nicodemo, Archiepiscopus Barensis, nomine Conferentiae 
Episcopalis Apulae. 

Instr. past. 20, linn. 15-16: post verba « et in Ecclesia » sic emendetur: 
« ut qui matrimonio, dein, ineant, bene animati paratique accedant ». 

22, linn. 13-14: determinetur a quibus et qua de causa fideles a matrimonio 
celebrando arceri possint. 

IV 

VOTUM DE MATRIMONII SACRAMENTO 
SCHEMA VOTI 

DE MATRIMONII SACRAMENTO * 

1. Matrimonium iam inde ab humani generis exordio ut sacrum 
amoris foedus ad dignam hominum propagationem sacramque vitae 
legem tuendam a Deo institutum, Christus Dominus ad sacramenti 
dignitatem ita evexit ut mirabili modo particeps fieret sanctitatis et fir- 
mitatis sui Novi et Aeterni Foederis cum Ecclesia (cf. Eph. 5, 32). 

Qui ergo iam per baptismum sunt Christo iuncti et configurati, per 
matrimonii sacramentum Christum peculiari modo induant oportet eo 
amore, quo Ille Ecclesiam redemit ac reddidit matrem viventium fidelem, 
et illi fiunt amoris Ecclesiae erga Christum participes. 

Profecto matrimonium, utpote humanae consortionis principium et 
fundamentum, civilem quoque societatem spectat; sed cum matrimo- 
nium inter christianos initum adnumeretur inter Novae Legis sacra- 
menta, disciplina eius et cura, quod ad integritatem sanctitatemque 
attinet, a Christo Ecclesiae Sponsae suae commissae sunt. 

2. Ecclesiae autem officium est non solum ius divinitus revelatum 
et sancitum firmiter tenere et docere, sed etiam pro temporum locorum- 
que necessitatibus eius observantiam tueri ac promovere per additas 
ecclesiasticas leges diversis condicionibus accommodatas, sive pastorale 
ministerium reddendo expeditius, sive eiusdem pericula remediis oppor- 
tunis praecavendo. 


* In initio fasciculi legitur : Ss.mus Dominus Noster Paulus Pp. VI, in Audien- 
tia hae die infrascripto impertita, statuere dignatus est ut hoc schema, in Concilio 
Oecumenico Vaticano Secundo suffragandum, ad eiusdem Concilii Patres trans- 
mitteretur. 

Ex Aedibus Vaticanis, die xxvn mensis aprilis, anno mcmlxiv. 

Hamletus Ioannes Card. Cicognani 
a publicis Ecclesiae negotiis 

[5] 3. Sacrosancta Synodus Oecumenica Vaticana II in Spiritu Sancto 
congregata animum convertit ad vigentes hodiernae vitae socialis mores 
rationesque sentiendi et cogitandi, quae in rebus multis nec levibus 
legitime ab iis differunt, quae anteactorum temporum propria et con- 

25 sueta erant; item ad condiciones vitae, quibus plures novi populi evol- 
vuntur, plures iuvenes et familiae natale solum relinquere coguntur, ut 
vel urbes vel longinquas regiones petant, et homines diversae quoque 
stirpis et religionis una simul vivunt et ideo plurimis periculis obnoxii 
sunt, quibus vel ipsa nuptiarum validitas labefactari potest. 

30 Concilium igitur exoptat ut futura legislatio canonica, ad matrimo- 

[6] nium quod attinet, magis consentanea curae animarum fiat, in iis prae- 
sertim quae in hoc voto continentur, prout sequitur: 

a) Cum reformationis principium e simpliciore disciplina desu- 
mendum sit, legislatio de matrimonii impedimentis ad nova temporis 

5 adiuncta accommodetur oportet, abrogatis impedimentis gradus mino- 
ris, sublata multiplicitate quorumvis impedimentorum, ceterisque impe- 
dimentis retractatis. 

b) Quo opportunius condicioni personarum consulatur, ad ma- 
trimonia mixta quod attinet, salvis exigentiis iuris divini, leges cano- 

io nicae de impedimentis mixtae religionis et disparitatis cultus accommo- 
dentur attentis peculiaribus normis quae Sacrosancta Synodus statuit de 
Oecumenismo. 

c) Sancte servato principio sive de vitanda matrimoniorum clan- 
destinitate sive de matrimoniis non exponendis periculo invaliditatis, 

15 forma substantialis celebrationis matrimonii ita retractetur ut et formae 
ordinariae usus facilior reddatur, et forma extraordinaria extra mortis 
periculum non omnino subtracta sit vigilantiae Ordinariorum. 

d) Expeditior habeatur cursus causarum matrimonialium et, ad 
abusus praecavendos, disciplina processus matrimonialis congruis muni- 

20 mentis fulciatur. Nova statuatur horum processuum disciplina, in qua 
praecipue provisum cautumque sit tum de praeparatione et electione 
iudicum idoneorum, qui rerum ac personarum non sint ignari, tum de 
munere advocati gratuito exercendo, quantum fieri possit. 

Casus qui in vigenti disciplina canonica a processu sollemni exci- 

25 piuntur, modo definito amplientur. 

In iis vero omnibus legibus ferendis eluceat spiritus caritatis et man- 
suetudinis Christi, qui semper aurea et perennis regula Ecclesiae est, et 
leges iudiciaque ecclesiastica informare debet. 

4. Patres denique Sacrosancti Oecumenici Concilii Vaticani II, de 

30 tanti Sacramenti et dignitate et influxu in vitam christianam apprime 

conscii, tum pastoribus tum christifidelibus in memoriam revocant grave [ 6 1 
officium curandi aptam matrimonii praeparationem: 

a) Pastores omnes conscientia tenentur, ut munus impertiendi 
catecheticam institutionem, aliis quoque sacerdotibus vel, si res postu- 
let, etiam laicis viris ac feminis huic ministerio idoneis in auxilium voca- 35 
tis, fideliter et impense adimpleant. De animarum saluti solliciti, nuptu- 
rientes tamquam oves sibi concreditas cognoscant eosque ad fidem, in 
qua baptizati sunt, strenue profitendam excitent atque ad amorem erga 
Christi Ecclesiam fovendum inducant sincero cordis affectu. 

b) Parochi canonicas praescriptiones circa praeparanda et inve- 40 
stiganda ante matrimonium numquam omittant ac nulla de causa ma- [ 7 ] 
trimonio assistant vel aliis sacerdotibus assistere permittant, nisi legi- 
time sibi de libero constiterit statu contrahentium. 

c) Pastores autem animarum summam praeterea curam habeant 

de parandis caeremoniis celebrationis matrimonii ut dignitas, pietas, si- 5 
gnificatio ritus sacramentalis eluceat et, coniuges imprimis, sed etiam 
ceteri adstantes, actuose participent. 

5 . Neque post coniugii celebrationem cesset pastorum sollicitudo. 

Coniuges post nuptias subsidiis utantur, quibus vita christiana nu- 
tritur et augetur, animorum coniunctio in caritate magis magisque fo- 10 
vetur ac solidatur, filiorum educationi consulitur et Ecclesia aedificatur. 

APPENDIX [ 11 ] 

RELATIO 

de laboribus a Commissione Conciliari 
de Sacramentorum disciplina peractis 

Sacramenti matrimonii disciplina digna erat ut in hoc Sacrosancto Con- 
cilio attente consideraretur. 

Inter ecclesiasticas enim institutiones haud multae sunt, quae tam gravi 
et adsidua cura per longam saeculorum seriem ab Ecclesia pertractatae 
fuerint. 

De re sacra in omni matrimonio agitur, et, si sermo sit de matrimonio 
baptizatorum, ad solam Ecclesiae iurisdictionem illud spectat, salva compe- 
tentia potestatis civilis circa eiusdem matrimonii effectus mere civiles. 

Deinde consideranda est Sacramenti dignitas, qua matrimonia Christia- 
norum evasere longe nobilissima. 

[11] I - Studia ac labores Commissionis Conciliaris 

Commissio Conciliaris de Sacramentorum disciplina a Commissione Prae- 
paratoria sex Schemata de Sacramento matrimonii recepit. Ea a Commissione 
Centrali Concilii Praeparatoria suo tempore fuerunt examinata et approbata. 

Novimus Commissionem Praeparatoriam longe lateque pluribus aliis 
quaestionibus studuisse, earum nonnullas, quae maioris momenti videbantur, 
Concilio attente considerandas proposuisse. 

Cum vero, post primam Concilii periodum, Commissio de Concilii labo- 
ribus coordinandis Schemata de Sacramento matrimonii ad unum reducen- 
dum die 25 ianuarii 1963 decrevisset, Commissio nostra, cuius erat novam 
redactionem peragere, ad id manus alacriter apposuit. 

Schema igitur Concilio proponendum haec capita complecti debebat: 

a) Prooemium 

b) Caput I, de impedimentis ad matrimonium 

c) Caput II, de matrimoniis mixtis 

d) Caput III, de consensu matrimoniali 

e) Caput IV, de forma celebrationis matrimonii 

/) Caput V, de processu matrimoniali. 

Quibus adiicienda iubebatur instructio pastoralis de praeparatione ma- 
trimonii. 

Caput vero de matrimoniis mixtis exarandum nobis erat conlatis consi- 
liis cum Commissione Conciliari de doctrina fidei et morum et cum Secreta- 
riatu ad unitatem christianorum fovendam. 

[ 12 ] Ut hisce suggestionibus fieret satis, die 15 ianuarii atque 5 et 12 februarii 
eiusdem anni 1963 Commissio per suos Peritos singula capita novi Schematis 
per reductionem antiquorum componere studuit. 

Quod autem attinet ad caput de matrimoniis mixtis, peculiaris consti- 
tuta est novem Membrorum Commissio, quae die 2 martii 1963 lineamenta 
de ea re in novo Schemate continenda approbavit. 

Post haec Commissio Conciliaris de Sacramentorum disciplina comitia 
plenaria celebravit a die 22 martii 1963 ad diem 1 aprilis 1963. 

Dupliciter capita novi Schematis pertractavit: 

a) per Sub-Commissiones, quae sex numero constitutae sunt ut singula 
capita examinarent eaque nova forma conciperent; 

b) per compositionem universi Schematis in coetibus plenariis, et defi- 
nitivam eiusdem approbationem ex parte Commissionis. 

Iterum caput de matrimoniis mixtis examini subiectum est peculiaris 
Commissionis quindecim Membrorum seu Sodalium, qui a Commissionibus de 
doctrina fidei et morum atque de Sacramentorum disciplina necnon a Secreta- 
riatu ad unitatem christianorum fovendam designati fuerant. 

Haec autem Commissio sub ductu Eminentissimorum Cardinalium Prae- 
sidentium, die 18 maii 1963 denuo caput expendere voluit atque approbavit. 

Huic coetui intererant etiam Secretarii tum duarum Commissionum, tum 
Secretariatus ad unitatem christianorum fovendam. 

II - Schematis distributio Patribus Conciliaribus 

Schema igitur sic praeparatum et compositum Commissio de Concilii la- 
boribus coordinandis perpendit in Sessione diei 3 iulii 1963. 

Quibusdam iterum inductis modificationibus, Schema, ex statuto Ss.mi 
Domini Nostri Pauli Pp. VI, Patribus Concilii die 19 iulii 1963 transmis- 
sum est. 

III - Animadversiones a Concilii Patribus scripto exhibitae 

Patres Conciliares plerasque animadversiones ad Commissionis Secre- 
tariam tempestive, id est, usque ad diem 1 octobris 1963, miserunt. 

Aliae ad Secretariam pervenerunt etiam deinceps usque ad diem 31 ianua- 
rii 1964, praesertim vero post absolutam alteram Concilii periodum. 

Nec defuerunt quae primis mensis februarii diebus perlatae sunt ad Com- 
missionem. 

Omnes autem pro commoditate studii tribus fasciculis collectae sunt, 
quorum primus eas continebat quae usque ad diem 1 octobris 1963 exhibitae 
fuerant; alter eas, quae postea usque ad diem 1 februarii 1964 ad nos perve- 
nerunt; tertius denique reliquas omnes. 

Animadversiones primo fasciculo contentas Commissio Conciliaris dili- 
genter atque sollicite consideravit. In eiusdem congressu die 23 octobris 1963 
habito, denuo sex constitutae sunt Sub-Commissiones ex Membris et Peritis 
compositae, quae singulas Schematis partes, hoc est prooemium, capita atque 
instructionem pastoralem iterum perpenderent, atque factas animadversiones 
iudicio attento submitterent. 

Sub-Commissiones vero immutationes in Schemate fieri nondum posse 
statuerunt, donec ceterae animadversiones receptae fuissent. Interea una- 
quaque Sub-Commissio provisorias suas conclusiones Commissioni plena- 
riae diebus 14 et 21 novembris 1963 celebratae tradidit. Quae, etsi nihil 
sibi definitive deliberandum censuit donec ceterae animadversiones ad Com- 
missionem pervenissent, tamen pluribus iam satisfacturam curabit, alias vero 
praetermittendas esse censuit. Reliquis denique animadversionibus receptis, 
universas denuo Commissio nostra examinavit in sessionibus habitis a die 
3 ad diem 7 martii anno 1964. 

Die 23 ianuarii 1964 mandatum fuerat a Commissione de Concilii labo- 
ribus coordinandis, ut Commissio de Sacramentorum disciplina Schema de 
matrimonii Sacramento ad aliquod « Votum » reduceret, in quo, mentione 
facta de necessitate vel opportunitate accommodandi ad nostram aetatem di- 
sciplinam canonicam circa impedimenta, matrimonia mixta, formam celebra- 
tionis matrimonii et processum in causis declarationis nullitatis, exoptata 
significaretur congruens legislatio, in proxima Codicis luris Canonici recogni- 
tione statuenda. 

« Votum » complendum erat aperta praescriptione omnibus animarum 

[13] Pastoribus facta, ut in parandos ad matrimonium nupturientes sedulo in- 
cumberent. 

Commissio, dicebatur nobis, « Relationem », omnibus numeris absolutam, 
conficere curabit de laboribus ab eadem peractis, necnon de examine animad- 
versionum, quas in Schema Patres Conciliares proposuerint. 

Cum vero quae hucusque diximus satis referant labores Commissionis 
nostrae, nunc breviter de examine animadversionum Patrum Conciliarium di- 
cendum est. 

IV. Examen praecipuarum animadversionum 

Animadversiones, quas Patres Conciliares Schemati fecerunt, diversi ge- 
neris sunt; etenim: 

a) quaedam dictiones vel etiam stylum respiciunt; 

b) quaedam complementa aliqua proponunt; 

c ) quaedam substantiam alicuius praescriptionis immutandam enun- 
tiant. 

De defectibus styli 

Priores animadversiones, stylum dictionesve respicientes, satis numero- 
sae sunt; eas tamen nunc recensere inutile est, cum Schema suffragationi 
Concilii non sit subiiciendum. 

[14] De additionibus vel suppressionibus in Schemate faciendis 

Quaedam aliae animadversiones vel dispositionem paragraphorum vel 
earumdem redactionem meliorem exoptant, ut Schema magis pastorale et 
minus iuridicum appareret. 

His animadversionibus Commissio satisfacere contendit, tum suppri- 
mendo quasdam paragraphos, tum alias nova ratione conceptas inserendo, 
tum supplendo quod deficere dicebatur. 

Inter huius generis animadversiones praecipuae tenorem ipsius Prooemii 
Schematis spectabant. Nam quidam censuerunt in eo vel non satis completam 
haberi de sacramentali natura matrimonii declarationem; vel non accurate 
revocatam enuntiatamque esse divinam huius sacramenti originem, quod 
sane utile esset; vel tractationem deesse de natura, finibus, proprietatibus 
bonisque matrimonii. 

Quibus animadversionibus Commissio generatim respondit ea reapse ad 
aliud Schema, in quo de matrimonio et familia agatur, praecipua ratione 
pertinere; se tamen a novo exarando Prooemio alienam non esse, immo vero 
eius exemplar iam conficiendum curasse. 

Alii volebant ut matrimonium magis efferretur ut intima et permanens 
amoris et caritatis unio, atque ut ideo hoc caritatis coniugalis signum elatio- 
ribus verbis describeretur, quatenus caritatis perfectionem in casto connubio 
exaltat. Hac de re opportunae paragraphi compositae sunt atque etiam no- 

vum Prooemium in quo sensus ille amoris et caritatis in matrimonio expli- [ 14 ] 
catur. 

Nonnullae quoque maiores explanationes in Instructione Pastorali desi- 
derabantur circa spiritualem ad matrimonium praeparationem; quibus optatis 
pariter a Commissione satisfactum est. 

In capite de matrimoniis mixtis quidam Patres reprehendebant matri- 
monia mixta in initio capitis (n. 4) plus aequo damnari, quod praesertim fra- • 
tribus seiunctis offensioni esse poterat. 

Alii novos textus proposuerunt circa occasiones celebrandi matrimonia 
mixta, quia in Schemate (n. 5) modo nec satis accurato neque hodiernis 
adiunctis accommodato de hac re sermo fieri videbatur. Item de pastorali 
matrimoniorum mixtorum curam (n. 6) alia quaedam suggerebantur, quae rem 
paulo uberius et aptius illustrabant. 

Hic etiam Commissio censuit posse votis et suggestionibus Patrum facile 
satisfieri novaeque illarum paragraphorum formulae propositae et perpensae 
sunt, quae rem accuratius declararent et minus rectam Schematis interpreta- 
tionem impedirent; praesertim vero circumstantias in Missionibus contin- 
gentes prae oculis ponerent. 


Animadversiones substantiam dispositionum respicientes [ 15 ] 

1 . De impedimentis ad matrimonium. 

Commissio, in aptando Schemate id prospexit, ut disciplinam totam red- 
deret faciliorem atque hodiernis necessitatibus pastoralibus accommodatam. 

Ideo, in materia impedimentorum, recepit multorum Patrum propositiones, 
quibus postulabatur ut aliqua impedimenta, hactenus vigentia, supprime- 
rentur. 

Ex animadversionibus receptis, sequentes solum sunt commemorandae, 
utpote quae ad finem huius Relationis aliquatenus spectant: 

a) Proponebatur ut largius admitteretur principium legitimandi cano- 
nizationem legis civilis in impedimentis quibusdam, v. gr. aetatis, consan- 
guinitatis, etc. 

Commissio nostra huiusmodi consilium sequendum esse renuit. Namque 
leges civiles hac de re criteriis adeo diversis impedimenta proponunt, ut 
facile non sit consequentias praevidere, quae iuri canonico e proposita cano- 
nizatione derivarentur. 

b) In casu matrimonii putativi bona fide contracti, quidam Pater pro- 
posuit dispensatum considerari posse omne impedimentum dirimens, quod 
non sit iuris divini, ne multiplicentur haec matrimonia nulla et, quod ma- 
gis est, ne coniuges careant gratia sacramentali. 

Ratione gravium difficultatum quae exinde possent oriri, Commissio ta- 
lem dispensationem opportunam non esse putavit. Cum enim agatur de ali- 
quo facto interno, pars quae bona fide contraxit, hanc postea posset negare, 

[ 15 ] si matrimonium ex hypothesi validum, infelicem habuerit exitum. Praeterea, 
huiusmodi sanatio in radice videri posset automatica, quod, attenta condi- 
tione sociali matrimonii, absonum videtur. 

c ) Quaesitum pariter est ut ne retineretur impedimentum affinitatis 
primi gradus lineae collateralis (can. 1077, C.I.C.), cum matrimonium ma- 
xime commendetur ab opinione publica, si ex priori connubio proles exsti- 
terit. 

Qua in re Commissio ad unam sententiam non pervenit, cum alii opina- 
rentur finem intentum, quando sit procurandus, sufficienter obtineri posse 
per dispensationem, alii vero impedimenti remotionem gravi ratione carere. 

Commissio tandem definivit quaestionem maiore studio indigere; quare 
melius rem definiet Commissio redigendo Codici luris Canonici praeposita. 

d) Quidam Patres desiderabant ut abrogarentur impedimenta cogna- 
tionis legalis, subdiaconatus, criminis et publicae honestatis. 

Cum vero rationes boni publici procurandi, sustentandi decoris status 
clericalis et moralitatis christianae fovendae, adhuc exstare viderentur, ani- 
madversio haec recepta non est. 

e) Propositum quoque fuit ut, quoad impedimentum impediens Insti- 
tutorum saecularium adderetur: « Dispensationes a Sancta Sede conce- 

dantur ». 

[ 16 ] Verum hoc satis per se patet. Agitur enim de lege ecclesiastica, quod 
spectat ad impedimentum matrimoniale; et, quatenus iure divino exigitur 
fidelitas erga promissa, Ecclesia eodem modo sese habet atque respectu cuius- 
cumque voti. 

/) In universum denique adverterunt plures Patres, esse inutilia et 
ideo expungenda, impedimenta quae semper dispensantur. 

Hoc admissum fuit quoad impedimenta gradus minoris. Ast, dispensatio 
supponit semper causam, quae ab ea, propter quam inducitur impedimentum, 
diversa est. 

2. De matrimoniis mixtis. 

Hoc caput, ut facile praevideri poterat, plures maioresque genuit animad- 
versiones. 

a) Imprimis, commune manifestatum est desiderium ut distinctae es- 
sent tractatio et normae, quibus regantur matrimonium mixtum stricto 
sensu sumptum, i. e. matrimonium inter baptizatos quorum una pars sit 
catholica, altera vero communitatis non catholicae, et matrimonia catholico- 
rum cum non baptizatis. 

Quibus animadversionibus Commissio communi consensu respondendum 
censuit ut aut materia in separatis articulis tractaretur aut distinctio vigens 
inter utramque speciem aptius et modo convenienti (i. e. non solum normam 
iuris indicante) efferretur. 

b) Nonnullis Patribus non arrisit in Schemate nostro sermonem ha- 

beri de « ipsa lege divina » quae catholicum urget coniugem ne suo deficiat [ 16 ] 
officio baptizandi et educandi prolem in fide catholica. 

Haec animadversio diversimode apud Patres proposita est. Nam: 

a’) dicunt verba « lex divina » hanc significationem habere posse, quod 
nempe lex divina sit regula concreta et fixa sicut lex ecclesiastica, cum tamen 
sit potius norma generalis variis modis pro variis circumstantiis applicanda, 
norma pastoralis potius quam lex sensu stricto. 

b ’ ) Divinam aiunt legem utrumque coniugem urgere ut conscientiam suam 
sequatur et nostris temporibus rem non posse forma quadam exhiberi, quae 
legem divinam tamquam propriam coniugi catholico reservet. 

Minime inficians legem divinam pro varietate circumstantiarum ad con- 
clusiones practicas partim differentes perducere posse, immo debere, Com- 
missio censuit celari ab Ecclesia non posse hominem catholicum quoad 
obligationes in hoc articulo enuntiatas non solum a lege ecclesiastica neque 
a sola persuasione catholica determinari, sed lege divina obiective ligari. 

c ’) Alii Patres opposuerunt concessiones a S. Sede vel ab Episcopis 
factas ut proles in religione non catholica aut etiam non christiana educaretur 
si adiuncta gravissima id postularent; quod fieri non posset, aiunt, si revera 
de lege divina ageretur. 

At in allegatis dispensationibus impedimentorum disparitatis cultus et 
mixtae religionis, quae in regionibus Sinensi et Iaponensi dari consueverunt 
iuxta responsiones S. Officii ad rem declaratas, minime agitur de dispensatione [17] 
in lege divina, sed de modo procedendi Ordinariorum in relatis casibus. 

Nempe cum coniuges iuxta mores regionis, v. gr. unam aliamve prolem na- 
scituram parentibus aut tutoribus paganis vel etiam mahumetanis tradere 
tenentur qui educationem catholicam impedire praevidentur et propter hoc 
contrahentes educationem universae prolis promittere non possunt, Ordinarii 
dispensare valent super impedimento disparitatis cultus, dummodo partes 
catholicae paratae sint facere quod in se est ad obtinendam catholicam educa- 
tionem universae prolis. 

Quodsi in illis condicionibus pars catholica parata sit ad curandum pro 
viribus ut proles catholice baptizetur et educetur, Ecclesia hoc satis esse iudi- 
cat ad observandam in gravissimis adiunctis legem divinam, super quam 
dispensare non intendit nec potest. 

Quae cum ita sint, Commissio aestimavit doctrinam catholicam in re 
adeo gravi clarius declarari si verba Schematis retineantur. 

c ) Potiores difficultates Patres Conciliares moverunt de cautione a parte 
non catholica praestanda pro dispensatione super his impedimentis conce- 
denda. 

Praecipuae sequentes sunt: 

a’) Quidam censuerunt totam paragraphum, quae illam cautionem prae- 
standam proponit, esse delendam. 

b’) Alii moderandam esse exigentiam ita ut Ordinarius loci, attentis 
condicionibus peculiaribus suae Dioecesis, possit dispensare super cautio- 

[ 17 ] nes, dummodo pars catholica sincere parata sit ad omnia, quantum poterit, 
praestanda, ut universa proles catholice baptizetur et educetur. 

c J ) Alii volunt ut sola pars catholica cautionem praestet etiam de sincera 
coniugis non catholici intentione non avertendi compartem a fide catholica 
neque eam impediendi a religionis exercitio aut a prole catholice baptizanda 
eiusque curanda catholica educatione. 

d’) Optant quidam ut in Schemate, loco « cautionis » partis catholicae, 
aptius sermo faciendus sit de « iuramento », ab ea praestando. 

e’) Alius subicit contentos nos esse debere, si pars non catholica coram 
parocho se sistat, ut de disciplina catholica certior fiat et edoceatur de cau- 
tione praestanda non avertendi compartem a fide catholica neque eam impe- 
diendi a religionis exercitio neque repugnandi ut proles catholice baptizetur 
et eiusdem catholicae educationi provideatur. 

f) Alii denique disciplinam hodiernam retinendam esse censuerunt. 
Commissio iudicavit omnes propositiones Patrum ex eo pendere quod 
in diversis adiunctis solutiones pastorales ut plurimum diversae dari deberent; 
ideoque autumavit in reformando Codice luris Canonici normas formulasque 
condi oportere, quae totam hanc disciplinam magis flexibilem reddant. 

d) Quamvis Schema nostrum de forma celebrationis matrimonii mixti 
nihil novi introducendum innuerit, tamen complures Patres animadverterunt 
[ 18 ] quaestionem hanc valde agitatam, a Concilio solvi debere, prout conati sunt 
demonstrare praesertim ubi ageretur de matrimonio mixto inter christianos. 
Verum etiam hic propositiones satis diversae apparent. Nam: 
a’) Alii vellent ut forma canonica nunc in Codice luris Canonici 
praescripta pro matrimoniis mixtis aboleretur, vel saltem non diceretur ne- 
cessaria ad validitatem matrimonii, vel permitteretur forma extraordinaria. 

b’) Alii putaverunt concedendam esse Ordinariis locorum facultatem 
dispensandi a forma canonica celebrationis matrimonii pro matrimoniis mixtis 
prout exigant bonum Ecclesiae et salus animarum; si v. gr. parti acatholicae 
suaderi nequeat ut se coram competenti parocho sistat et simul adsit pericu- 
lum ne eadem partem catholicam ad sibi adhaerendum adigat: onerata tamen 
semper conscientia Ordinariorum de observantia cautionum in iure prae- 
scriptarum. 

Hanc facultatem, quae in Schemate de Ecclesiis Orientalibus adest, cen- 
set Commissio posse etiam in Ecclesia latina opportune concedi. 

c } ) Alii denique huiusmodi facultatem ducunt esse remittendam iudicio 
Conferendarum Episcopalium, quae possint, pro singulis regionibus, ea sta- 
tuere quae bono communi consulant. 

d’) Neque hic defuerunt qui, prope contrarium sentiens, adnotandum 
esse dicerent matrimonia mixta, quae sine forma canonica celebrantur in 
multis regionibus (excepto Oriente christiano), esse mere matrimonia civilia, 
quibus ex parte religionum christianarum accedat benedictio. Si ergo illa 
matrimonia essent canonice valida pro quibusdam catholicis, matrimonium 
civile, quando cum non catholico contrahatur, legitimari videretur. 

Omnibus bis difficultatibus perpensis, Commissio censuit quaestionem de [ 18 ] 
forma celebrationis matrimonii mixti, in quantum exceptiones admittendae 
essent, uti nim is implexam et a particularibus adiunctis pendentem, ad Com- 
missionem pro recognitione Codicis luris Canonici pertinere. 

e ) Quod attinet ad celebrationem etiam coram ministro acatholico ma- 
trimonii forma canonica celebrati, quidam Patres observaverunt rem in 
peculiaribus adiunctis esse forte tolerandam. 

Cum vero res multum ab illis peculiaribus adiunctis pendeat, censuit 
Commissio non esse opportunum ut de ea lex feratur generalis. 

/) Quidam Pater opportunum esse putat ut in reformatione Codicis 
luris Canonici diligenter examinetur ratio qua principia decreti de « Oecu- 
menismo » possint in canonibus de matrimoniis mixtis applicari. Ad hunc 
autem finem obtinendum commendat praevium dialogum cum fratribus seiunc- 
tis, hac de re a competentibus auctoritatibus instituendum. 

Commissio censuit huiusmodi dialogum esse opportunum. 

N. B . : Quidam Pater insinuat ut sanationis facultas concedatur etiam 
pro matrimoniis catholicorum invalidis, in quibus pars recuset convalida- 
tionem. 

3. De forma celebrationis matrimonii. [ 19 ] 

Ex animadversionibus quae de hoc capite a Patribus factae sunt, eas 
modo recensebimus quae maioris momenti visae sunt et rem ipsam attingunt. 

a) Ad formam ordinariam quod attinet ( Schema , cap. IV, n. 13), 
eam Patres nonnulli simpliciorem esse debere autumarunt. 

Commissio censuit formam matrimonii in Schemate determinatam posse 
complicatiorem videri ex duplici inducta innovatione: 1) ex maiore nempe 
facilitate quam in hodierna disciplina, concedendi delegationes generales; 2) ex 
declaratione validitatis matrimonii coram sacerdote non delegato contracti, 
sub condicionibus pag. 16, litt. d) descriptis. 

Hae innovationes in Schemate primaevo clariores simplicioresque se exhi- 
bebant, cum ordo canonum uberiorem in eo haberet descriptionem. 

Cum vero argumentum in novo Codice luris Canonici denuo retractan- 
dum sit, confidimus fore ut praescriptiones in eo tradantur simplici ratione ac 
perspicua. 

b) Plures Patres contra ipsas innovationes animadverterunt delegatio- 
nem generalem de qua in pag. 15, litt. b) inutilem esse, quia: 

a) nemo illa licite uti poterit sine licentia singulis casibus concessa 
ad normam litt. c); 

b’) etiam sine illa licentia assistentia cuiuscumque sacerdotis valida 
erit ad normam litt. d). 

Ad haec Commissio, praeter ea quae dicta sunt in Schemate sub titulo 
« Commentarii », pag. 18, respondendum sic censet: 

1) Firmum stare debet principium, matrimonia esse summa cum cura 
paranda et accuratam indagationem de statu libero esse praemittendam (cf. In- 

[19] structio Pastoralis, pag. 23 ss.); quae nonnisi ab illo fieri possunt, qui curam 
animarum erga sponsos exercet. Stricte igitur prohibendum erit, ne alius 
quicumque se in hanc rem interponat. 

Ceterum, ut vitentur incertitudines de validitate matrimoniorum, pro- 
positum est, ut transgressio huius legis reservationis nullitatem non secum- 
ferat matrimonii. 

2) Licentia assistendi pro singulis casibus non ita intelligenda est, ut 
detur oporteat determinato sacerdoti; sed ita, ut semel dato a parocho 
vel Ordinario « nihil obstat >>, unusquisque sacerdos generaliter delegatus 
matrimonio assistere possit. 

Sacerdos autem qui generali vel speciali delegatione careat, valide qui- 
dem assistit matrimonio, sed graviter legem Ecclesiae offendit si hoc scienter 
faciat. 

Quod communiter sufficit ad avertendos sacerdotes, ne talia agant. 

c) Ut praecaveantur abusus, qui ab aliquibus timentur, quidam Pater 
proponit, ut norma de qua sub litt. d) valeat solummodo de matrimoniis 
iam approbatis et publicatis. 

Quod tamen normam legis nimis extenuaret et prope inutilem red- 
deret. 

[20] d) Quoad condiciones autem ad validitatem requisitas si quando sacer- 
dos facultate carens assistat, animadvertendum est: 

a’) sententia condemnatoria vel declaratoria poenae ecclesiasticae raro 
fertur; sed plures dari possunt sacerdotes talibus affecti poenis sine senten- 
tia (v. gr. apostatae a fide), qui facile per abusum assistere possent. 

Commissioni visum et aptius ponendum esse in textu: « dummodo sa- 
cerdos non sit notorie excommunica tus etc. ... ». Ceterum plures abusus 
praecaventur altera clausula: « et matrimonium in ecclesia vel oratorio 
publico celebretur ». 

b’) At contra hanc alteram clausulam animadverterunt fieri posse ut 
ecclesiae non adsint, vel adiri non possint sine periculo (v. gr. tempore per- 
secutionis). 

Respondendum Commissio censuit hanc clausulam positam fuisse ad aver- 
tendos abusus; attamen non adeo extendi debere, ut sacerdos sine facultate 
liberius possit matrimoniis assistere. 

Ubi ergo hae condiciones habentur, Ordinarius vel parochus remedium 
afferat concedendo generalem delegationem ad normam litt. b). 

e ) Petierunt quidam Patres, praesertim e regionibus quae magis sacer- 
dotibus carent, ut praeter parochos aliosve sacerdotes delegatos, etiam diaconi 
vel laici praestantes et peculiariter instructi tamquam testes qualificati dele- 
gari possint ad assistendum matrimonio canonico. 

Commissioni visum est hoc opportune propositum esse; immo valde 
commendandum censet, ut eo modo evitentur incommoda timenda ex fre- 
quentiore usu formae extraordinariae, hoc est, incertitudines de validitate 

matrimonii atque etiam defectus cuiusvis religiosae matrimonii celebra- [20] 
tionis. 

/) Ad formam extraordinariam quod attinet, plures Patres animadver- 
terunt condicionem ad validitatem positam n. 14, litt. a) de non omittenda 
petitione Ordinario facienda « si fieri possit », facilem ansam dubiis et 
cavillationibus posse praebere, utrum nempe petitio fieri potuerit necne. 

Commissio hoc agnoscens commendat Commissioni Codici recognoscendo 
praepositae, ut ex una parte servetur necessitas recurrendi ad Ordinarium, 
propter rationes datas in « Commentario », pag. 19; ex alia vero parte perspi- 
cue determinentur exceptiones ab hac necessitate eximentes. 

Nova autem quae postulabatur addenda condicio: « ut matrimonium, in 
quantum fieri potest, secundum leges civiles fiat », visa est nimium fortasse 
urgere condiciones usus formae extraordinariae. 

4. De processu matrimoniali. 

In hoc capite Schema ea tantum comprehendere voluit quae generaliora 
sunt, et puncta designare in quibus optata processus matrimonialis instauratio 
largius desideratis occurrat. 

a) In constitutione tribunalium dioecesanorum haud eaedem necessita- 
tes ubique terrarum sentiuntur. Cum autem tribunalia interdioecesana vel 
regionalia, ubi instaurata sunt, optimos tulisse fructus iam probatum sit, ut [21] 
haec experientia ad alias quoque mundi partes extenderetur, opportunum 
visum est diffusionem huiusmodi tribunalium commendare. 

Quidam vero Patres opinati sunt ea tribunalia non esse ubique terrarum 
necessaria; quod verum esse Commissio libenter agnovit. 

Censuit tamen diffusiorem praxim, id promoventibus, si opus fuerit, ipsis 
Conferendis Episcopalibus, instaurari posse ac forte debere. 

b ) Maiores nacta est difficultates paragraphus Schematis, quae de iure 
accusandi matrimonium agit. 

Pluribus enim visum est principium ibidem enuntiatum de coarctando 
iure accusationis matrimonii, nimis rigide proponi et minus prae oculis tenere 
bonum animarum propter quod actiones huiusmodi in tribunalibus admitti 
debent. 

Voluit igitur Commissio paragraphum reformare, ita ut iudices sciant 
introductionem actionis, etiam ex parte coniugis culpabilis, in animarum 
bonum admitti posse et quandoque debere, cauto tamen ne huius favoris con- 
cessio videatur indulgere hominum malitiae et indirecte vinculum perpetuum 
dissolvere. 

Quare in casibus dubiis opportunum ducitur per eumdem Ordinarium ad 
competentem S. Congregationem recurrere, ut tales coniuges facultatem 
accusandi matrimonium obtineant. 

c ) Postularunt quidam Patres ut Regulae ederentur in dispensatione 
matrimonii ex privilegio sive Paulino sive Petrino, quod dicitur, servandae. 

Cui voto Commissio nostra satisfaciendum esse duxit totumque negotium 
ad competens Apostolicae Sedis Dicasterium remisit. 

d) Pariter Commissio nostra censuit ad Commissionem pro recognoscendo 
Codice luris Canonici remittendas esse eas definitiores determinationes, quas 
quidam Patres in Schemate nostro desiderabant: velut de usu mediorum techni- 
corum in processibus ecclesiasticis inducendo, de modo breviandi causas di- 
spensationis super rato et non consummato, et de huiusmodi aliis. 

5. De instructione pastorali circa praeparationem ad matrimonium. 

Ex animadversionibus quae ad Commissionem de Sacramentorum disci- 
plina pervenerunt, facile colligitur instructionem pastoralem Patribus Con- 
cilii generatim placuisse. 

Nam praeter quaedam complementa a quibusdam desiderata, v. gr. ut 
sermo fieret de praeparatione spirituali nubendorum; vel ut intensior praepa- 
ratio describeretur in casibus matrimonii mixti; vel etiam ut magis in luce 
poneretur caritatis coniugalis exercitium, quod est fundamentum vero matri- 
monio christiano constituendo requisitum; ipsa quoque sollicitudo quam Patres 
per opportunas animadversiones demonstrarunt de expoliendo instructionis 
stylo, Commissioni suaserunt utilitatem cuiusdam documenti, quod eam rem 
plenius tractaret. 

Verum Commissio, ut patet, textum suum definitivum proponere non 
iam debebat, cum auctoritatis competentis sit illud parare et publici iuris 
facere, prout res postulabit, atque etiam curare ut pastoralis instructio nuben- 
dorum apprime congruat diversis regionum necessitatibus. 


His omnibus declaratis, Commissio Conciliaris de Sacramentorum disci- 
plina gratias quam maximas agere voluit Patribus Conciliaribus, qui Schema 
ab ea confectum tam benevolenter probarunt. 

Plurimae enim fuerunt Patrum animadversiones, quae omnes ex eorum 
mente eo tendebant ut Schematis principia atque dispositiones re vera finem 
assequerentur a Commissione intentum: ut nempe sanctum matrimonii sa- 
cramentum cedat in spirituale christifidelium bonum atque omnes illas gra- 
tias et bona societati populoque Dei afferat, ad quae consequenda Christus 
Salvator, naturae Auctor et perfector, voluit illud sanctificare ac perficere. 
Namque « bonum sunt nuptiae in omnibus quae sunt propria nuptiarum. 
Haec autem sunt tria, generandi ordinatio, fides pudicitiae, connubii sacra- 
mentum » (S. Augustinus, De peccato originali, 34, 39. PL 44, 404). 

ANIMADVERSIONES SCRIPTO EXHIBITAE 

CIRCA SCHEMA VOTI DE MATRIMONII SACRAMENTO 

Ante schematis disceptationem 

1 

Em. mus P. D. PETRUS TATSUO DOI 
Archiepiscopus Tokiensis 

Nomine omnium episcoporum Iaponiae. 

In pag. 6, lin. 10: post « cultus » addatur: « necnon leges de forma in eis 
celebrandis observanda ». Ratio: etiam lex de forma tali accommodatione indiget. 

In eadem pag., lin. 12: post « de Oecumenismo » addatur: « et de libertate 
religiosa ». Ratio: in terris non christianis, pro matrimoniis cum impedimento 
disparitatis cultus, normae in Declaratione de libertate religiosa respiciendae sunt. 

2 

Em.mus P. D. PAULUS M. card. RICHAUD 
Archiepiscopus Burdigalensis 

Hoc schema valde insufficiens sese praebet et quamdam regressionem dolendam 
a priori schemate de hac re constituit. 

Omnes quaestiones circa quas opinio universa exoptat solutiones ad commissio- 
nem postconciliarem Revisionis Codicis luris Canonici remittit. 

Patres conciliares non sunt incompetentes ad eas declarandas. Immo Concilium 
Oecumenicum debet sua auctoritate superiori decernere de aliquibus punctis: 

1) In matrimoniis mixtis, sufficiens est quod pars catholica sincere cautionem 
affert de officio curandi baptismum et educationem catholicam prolis satisfacturam 
esse; quod etiam coniux non catholicus cautionem dat non avertendi a fide catho- 
lica partem catholicam, neque impediendi hanc partem ab exercitio eius fidei. Aliae 
cautiones, olim quaesitae, a parte acatholica videntur contra eius conscientiam ire. 

2) In iisdem matrimoniis, semper in ecclesiis ipsis catholicis celebratio, etsi 
minore solemnitate, non prohibetur, et etiam, cum Ordinarii consensu, possibilis 
manet, post hanc celebrationem catholicam, aliqua oratio in ecclesia vel templo 
non catholico ad bonum spirituale coniugis non catholici, attamen sine ulla con- 
sensus matrimonialis sacramentalis renovatione. 

3) In n. 4, non sufficit vaga et pia hortatio circa praeparationem ad matrimo- 
nium. Prior textus valde opportune in Instructione Pastorali commendabat institu- 
tionem quamdam prudentem de mysterio vitae a parentibus factam pro eorum 
filiis et quoque catecheticas, psychologicas, ethicas introductiones bene ordinatas 
ad futuros coniuges instruendos. 

3 

Exc.mus P. D. LAURENTIUS BERECIARTUA BALERDI 
Episcopus S. Sebastiani 

1. Sententiam nostram circa schema Decreti de matrimonii sacramento prola- 
turi, reque mature perpensa atque considerata, sequentia nobis visa sunt animad- 
vertenda: 

2. Debitis laudibus extollere volumus tale Decretum. Idque sive ob brevitatem, 
qua fuit redactum (in iuridicis quippe opportunus locus non adest loquacitati), sive 
praesertim ob praevalentem pastoralem indolem, qua undequaque apparet perfu- 
sum. Harum qualitatum vi praesens Decretum normis datis ab Apostolica Consti- 
tutione Ioannis XXIII, diei 25 decembris mensis 1961, Humanae Salutis Reparator , 
adamussim correspondet. 

3. Perplacet, imprimis, notio, etsi descriptiva tantum, universo huic Decreto 
praemissa, Ecclesiam, videlicet, impedimentis consulere « dignitati et sanctitati ma- 
trimonii » (Cap. I, n. 2). Quam ideam expediret quoque ut omnes animarum Pasto- 
res iuvenibus praesertim nupturientibus exponerent, ne plerumque horum impe- 
dimentorum investigatio, necessario nuptiarum celebrationi praemittenda, taedio 
futuris coniugibus sit atque averso animo ab ipsis interpretetur. 

4. Ex hac descriptiva notione descendit quaenam mens nostra sit circa oppor- 
tunas immutationes, admissibiles vel minus, systemati canonico-matrimoniali nunc 
vigenti afferendas, et de quibus v. g. sub nn. 3 et 14 huius decreti agitur. Principii 
instar — qua modalitate vere necessariis mutationibus minime praecludimus viam — 
proclives haud sumus iisdem mutationibus, quippe quod, prout antiqui nostri aiebant, 
ab eo quod a longo tempore aequum visum fuit, non est temere recedendum. Mater 
Ecclesia vero ad nunc vigens matrimoniale systema pervenit non quidem a priori , 
exceptis principiis ipsius iuris divini et naturalis, immutabiliter servandis, sed 
sensim sine sensu, gressu prudenti ac potissimum aeque longa ac divite saeculorum 
experientia edocta. Nemo itaque non videt, quam caute quamque sapienter in 
huiusmodi inducendis mutationibus procedere debeamus. 

5. Summopere autem nobis placent non modo suppressio multiplicationis in 
impedimentis consanguinitatis et affinitatis (n. 3, II), fons qui semper exstitit con- 
fusionum atque difficultatum etiam pro praevio matrimoniali processiculo confi- 
ciendo, verum etiam opportuna revocatio in omnium Conciliarium Patrum mentem 
et considerationem illius, magni abs dubio, momenti quod hodie obtinuerunt ma- 
trimoniali illa impedimenta mixtae religionis et disparitatis cultus. Vere actuale 
argumentum sedula cura a nobis perpendendum. Nuperrimi namque belli exitus, 
quibus etiam politicus influxus Nationum non catholicarum ad plures etiam catholi- 
cos Status pertingit, ipsamet fere omnium gentium promiscua conversatio, fre- 
quentibus ac systematicis itineribus (vulgo turismo) nutrita, summi momenti talia 
matrimonialia impedimenta effecerunt. 

Cap. II, proinde, totaliter approbamus simulque et laudamus. 

6. Redactio ultimi commatis n. 9 cap. III nobis consona non videtur origi- 
nali redactioni, quae in canone 1081 prostat. Certum quidem matrimonialium iurium 
vicariam traditionem atque acceptationem oriri ex libero utriusque contrahentis 

consensu. Sed formaliter non quia talis necessarius consensus « nulla humana pote- 
state suppleri possit » (n. 9), ut actualis redactio innuere videretur, sed, quia, uti 
notum, talis consensus est causa efficiens matrimonialis contractus. 

A. v., citatus can. 1081 duo distincta, et quidem per punctum et virgulam, re- 
fert. Alterum, matrimonialem contractum causam esse efficientem eiusdem matri- 
monii. Alterum, vero, acriter inter theologos potius agitatum, in connexione cum 
quaestionibus circa divinam promotionem: talem consensum nulla humana pote- 
state suppleri posse. Iuxtapositio, igitur, facta in Decreti textu, horum duorum, 
praeterquam quod consona non est originali textui, potest in posterum seminarium 
esse discussionum atque confusionum inter canonistas. 

7. Ampullosae, abs dubio, redactioni ultimi commatis n. 10 nobis praeferenda 
videtur sobria illa, e iure romano deprompta, quae legitur in § 1 can. 1086: « In- 
ternus animi consensus semper praesumitur conformis verbis vel signis in cele- 
brando matrimonio adhibitis ». Idque etiam quia verbum « censere », in tali nu- 
mero usurpato, non clarae atque pacificae inter canonistas significationis est, dum, 
e contra, verbum praesumptio vel ipsum legalem sensum habet, in canone, scii., 
1825, § 1 

8. Claritati item et simplicitati consulentes, littera b n. 11 sic teneremus 
redigenda: « Prohibitum est, vel prohibetur matrimonium sub condicione celebrare, 
nisi etc.». Ratio quia adhibita expressio: «Matrimonium sub condicione contrahi 
nequit », ansam praebere potest, et proh dolor fundatam, quaestionibus ac discus- 
sionibus inter canonistas, prae oculis habito principio, non semper perspicuo, in 
can. 11 tradito. 

9. Eadem expressio — adhiberi nequit — et ob eamdem rationem delenda es- 
set, nostra sententia in n. 14, littera c, quum agitur de sacerdote delegato, facultate 
ornato assistendi matrimonio. 

10. Clariorem redactionem, sententia nostra, expostulat praescriptum, valde 
momentosum, sub littera d eiusdem n. 14 positum. Illud «contigerit », vi gram- 
maticalis sensus, aeque comprehendere potest matrimonia ante hoc Concilium 
celebrata et matrimonia forsitan post hoc Concilium celebrata. Unde conformiter 
verbo postea adhibito (« contrahatur »), verbum contigerit, mutandum erit in hoc 
aliud: « Quod si contingat ». 

11. Vera cum laetitia salutamus praescriptum n. 17 contentum, cum expe- 
rientia, re quidem vera, demonstraverit infelicitatem illius responsionis Pontificiae 
Commissionis Interpretis Codicis diei 6 decembris 1943, iuxta quam casus recen- 
siti in can. 1990 taxative intellegendi erant et non exemplificative. Paucis annis 
postea S. S. Congregatio Sancti Officii alium casum exceptum agnoscere cogebatur, 
illum, scilicet, evidentis carentiae mandati procuratoris in matrimonio per procura- 
torem celebrando (et proh dolor! sic celebrato). 

12. Qua occasione hoc quaesitum proponi posset: curnam semper et in omni- 
bus causis iudicialibus matrimonialibus duplex conformis sententia sit necessaria? 
Adsunt, etenim, casus et casus. Et propterea, horum processuum brevitati consu- 
lentes, contemplari deberent illi, in quibus nullitas adeo evidens sit (v. g. ex peri- 
tiis medicis, ex allatis documentis, etc.) ut altera sententia, in aliquibus casibus 
atque adiunctis, omitti possit, vel melius altera instantia. 

Dictisque satis superque ad munus nostrum in casu adimplendum. 

4 

Exc.mus P. D. MICHAEL BLECHARCZYK 
Episcopus tit. ]otanus, aux. Tarnoviensis 

N. 3 a), lin. 7, post verba « impedimentis retractatis » addere sequentia: 
« Instituatur medici investigatio tum si agitur de morbis psychophysicis, quam 
etiam syphilisticis; et in casu provecti morbi matrimonium differatur ». 

Ratio : multae familiae vel in discordia vivunt vel dispareunt propter morbos 
nervosos; interdum vita cum psychico morbo laborante est difficilis et spiritum 
martyrii a consorte postulat; tales aegroti matrimonium non debent inire. Quid 
dicam de syphilisticis? Infelix consors, infelices, si sunt, infantes, unde Synodus 
inculcet, ut in casibus, in quibus est suspicio de morbo nervoso, consulatur me- 
dicus et saltem differatur matrimonium. 

N. 4 a), lin. 36, post verba: « impense adimpleant » addere sequentia: « et 
quidem in specialibus cursibus tum quoad instructionem catecheticam in fidei veri- 
tatibus quam etiam quoad praxim uti de charactere, de difficultatibus vitae com- 
munis, de relatione ad conviventes ». 

Ratio: Tot matrimonia sunt infelicia propter imprudentiam, qua contrahuntur. 
Apud multos quaedam proclivitas sensualis sufficit ad matrimonium contrahendum 
sine respectu ad aetatem, conditiones vitae, sustentationis media, characteris indo- 
lem. Quapropter tempus antematrimoniale favet instructioni debitae. Tria momenta 
in vita quoad possibilitatem fructuosae instructionis sunt respicienda: Prima Com- 
munio, Confirmatio, Matrimonium. Praxis praeparationis ad Primam Communionem 
ostendit quam multum talis instructio assequi potest. Confirmandi iterum instruendi 
sunt — hoc sacramentum eis confertur, quando indigent corroboratione, proinde 
illis et pericula ostendenda et media perseverantiae praebenda. Tertium momentum 
est tempus ineundi matrimonii. Experientia docet, nupturientes maxima cum atten- 
tatione instructiones suscipere. Tradenda sunt eis non solum ea, quae naturam, 
proprietates, maxime indissolubilitatem matrimonii eiusque fructus respiciunt, sed 
etiam totum compendium veritatum fidei. Talis cursus finem cum accessu ad sacra- 
menta et sacrificium Missae habebit in sedibus episcopalibus optime, si ipse episco- 
pus celebrat et homiliam habet. 

Insuper valde opportunum censeo, ne animarum pastores fideles suos, qui 
modo matrimonium contraxerant, iam propriis relinquant viribus, sed ut iisdem 
— adiuvantibus medicis et in psychologia peritis — auxilium spirituale libenter 
praestent ac paternam exhibeant curam, superando scii, difficultates, pericula, etc., 
ne ipsa futuram eorum vitam maritalem ex integro vel ex parte inficiant. 

5 

Exc.mus P. D. LEOPOLDUS BRELLINGER 
Episcopus Chimscienensis 

Schema — iuxta pag. 13 linea penultima — suffragationi Concilii non sub- 
iciendum. 

Valde desideratur ut « expeditior habeatur cursus causarum matrimonialium » 
p. 6, n. 3. 

6 

Exc.mus P. D. ALOISIUS M. CARLI 
Episcopus Signinus 

Pag. 5, lin. 2, addatur: « ad dignam hominum propagationem et educationem ». 
Ratio : matrimonium non habet ut finem solam propagationem, sed et educationem 
quae est veluti complementum propagationis. 

Pag. 5, lin. 19, sic legatur: « sive eiusdem matrimonii pericula ». Ratio: secus 
viderentur pericula referri ad ministerium pastorale. 

Pag. 6, lin. 5. Dicerem: « abrogatis quibusdam impedimentis gradus minoris ». 
Ratio: non videtur bonum omnia impedimenta gradus minoris abrogare. Quaedam 
maneant, etsi facultas dispensandi sit apud Ordinarium loci. 

Pag. 6, lin. 30. Post verba « in vitam christianam » addendum censeo: « necnon 
et de erroneis principiis pravisque moribus contra naturam et fines matrimonii gras- 
santibus apprime conscii ». Ratio: secus, Concilium videretur unice sollicitum 
de accommodandis suis legibus hodiernis moribus, minime vero de erroribus et de 
vitiis contra sanctitatem matrimonii hodie proh dolor! grassantibus. ^ 

7 

Exc.mus P. D. ALBERTUS DEANE 
Episcopus Civitatis Mariae 

1. En la parte juridica de este esquema se han dicho muchas cosas muy utiles, 
y de gran alcance pastoral. En cambio en la parte que trata de la espiritualidad 
conyugal, de la espiritualidad especial de los casados, dei matrimonio como camino 
de santidad con todas las gracias de un sacramento especial, el esquema es muy, 
muy pobre. Casi diria, que no hace honor al Concilio. 

Asi como se ha hablado mucho y bien sobre la necesidad de la formacion 
dei laico para el apostolado, tambien corresponde hablar y decir un poco mas 
sobre la formacion integral de los esposos para su noble vocacion. 

A esposos buenos, fervorosos y formados cristianamente, corresponden hijos 
fervorosos, buenos cristianos, dignos miembros dei Cuerpo Mistico de la Iglesia. 
De esto resulta ordinariamente, muchas vocaciones sacerdotales y religiosas, y legio- 
nes de voluntarios para las numerosas obras de apostolado laical. 

Se ha escrito admirablemente en el Adnexo segundo « De Ecclesia in mundo 
huius temporis », pags. 15-24. Hago votos para que la Comision postconciliar 
ad hoc, tenga esto en cuenta para sintetizar toda esta admirable doctrina que tanto 
esperan los matrimonios fervorosos de todo el mundo, de este Sacrosanto Concilio 
Ecumenicc. 

Pero yo lamentaria, y tenganlo por cierto, puesto que conozco muy bien el 
movimiento familiar cristiano de varios palses de America Latina, lo sentiran mu- 
chlsimo esos miliares de matrimonios catolicos que trabajan en el apostolado de la 
familia, si el Concilio se limitara a dar solamente lo que se dice en el numero 5 en 
este esquema « De matrimonii sacramento ». 

Ecce verba huius numeri: « Coniuges post nuptias subsidiis utantur, quibus 

vita christiana nutritur et augetur, animorum coniunctio in caritate magis magisque 
fovetur ac solidatur, filiorum educationi consulitur et Ecclesia aedificatur ». Et 
nihil aliud pro apostolatu familiae! 

In Adnexo secundo, supra cit., dicitur: « Nostris temporibus maximi momenti 
est ut ipsae familiae christianae concurrant liberis suis unionibus et consociatio- 
nibus ». 

Respetuosamente pido por lo tanto que se diga en el Esquema este, algo mas 
explicito, para instruccion de tantos de nuestros sacerdotes por todo el mundo 
esparcidos, para que vean que hay obras que se ocupan de la santificacion de la 
familia, y que estan recomendadas por el Concilio. 

Para que todo el mundo conozca que hay asociaciones que especializan en la 
espiritualidad conyugal, en la instruccion mas profunda a los esposos, en la tecnica 
de ensenar a los esposos como caminar por el camino de santidad propio de su 
estado. Que sepan que hay asociaciones que instruyen en forma familiar sobre las 
riquezas espirituales dei matrimonio. Que se pongan estas cosas en el esquema 
de matrimonio, para consuelo espiritual de todos los que estan consagrados a este 
apostolado tan especial, y para que los esposos catolicos de todo el mundo sepan 
que la S. Iglesia en el Concilio les brinda medios especiales para caminar digna- 
mente y santamente en la vocacion a que Dios les ha llamado. 


8 

Exc.mus P. D. IOSEPH DESCUFFI 
Archiepiscopus Smyrnensis 

Optima sunt verba quae in schemate de matrimonii sacramento, die 27 mensis 
aprilis 1964 edito, continentur super disciplina processuum matrimonialium (n. 3, d, 
pag. 6). Ad mentem huius articuli, liceat mihi Commissioni pro emendatione 
C.I.C. aliquas mutationes submittere in legislatione canonica introducenda circa: 
1) Praesumptiones; 2) Appellationes; 3) Causas nullitatis. 

I. De praesumptionibus. Actores qui accusant matrimonium non omnes in- 
distincte considerandi sunt ut rei et simulatores. Miror Sanctam Matrem Ecclesiam 
omnia in favorem iuris et sacramenti statuisse, dum in defectu plenae probationis, 
quando adest dubium iuris aut facti, pro actore probo, qui compassione et tuitione 
dignus est, ne quidem praesumptionem hominis cum benignitate accipere voluit. Ita 
in causa dubii, iudices, sine inquietudine sed tuta et serena conscientia, dummodo 
salva sint ius et sacramentum, declarant nihil constare ab actis et probatis, stan- 
dumque esse privilegio iuris et sacramenti. Haec praxis iudicialis non mihi vide- 
tur aequa. 

1. Quia sacramenta et leges sunt propter homines. In dubio, nequidem constat 
contemptus iuris aut sacramenti, nec iudex peccato gravandus est. Sed contra infelix 
et probus actor in eodem casu dubio pro certo subit iniuriam; sententia eum 
libertate privat et infelicitati, desperationi, poenis canonicis et peccato exponit. 
In dubio libertas. Exinde et pro homine etiam, cuius iura et dignitas parvipen- 
denda non sunt, sed potius tuenda. 

2. Quia iudices, quantumvis sapientiores sint, sunt tamen homines fallibiles, 

non semper praeiudiciis et ex eorum officio ortis mentis habitibus immunes, quibus 
defectus nequidem « turnus mutabilis », quando possibilis est, obviare valet. Quod 
uni minime, hoc alteri iudici facile constat. Sententiae quidem S. R. Rotae non 
sunt infallibiles. 

3. Quare ergo in C.I.C. (can. 1825-1828) aegre praesumptio pro homine acci- 
pitur? Num dignitas humanae personae minus quam ius aut sacramentum est 
tuenda? 

Itaque, ego, prae oculis habens doctrinam sapientissimam enunciatam a S. S. 
Pio Pp. XII, venerabilis memoriae, in suis allocutionibus ad Praelatos S. R. Rotae 
{A.A.S., 34 [1942], pp. 338-443), Ali. die 2-10-44 {A.A.S., 36 [1944], pp. 281-290) 
ad iudices et ad defensores vinculi, propono: 

Ut can. 1014 C.I.C. sic enuntietur: In casu dubii, tam iuris quam facti, ad 
certitudinem moralem efformandam, licet considerare complexum aut agglomeratio- 
nem probabilitatum, ut argumentum credibilitatis in favorem actoris. 

Et can. 1828 eodem modo mutetur in his verbis: Praesumptiones quae non 
statuuntur a iure, iudex non facile reiiciat, quum ex agglomeratione probabilitatum, 
quae cum facto de quo controversia est, vi principii rationis sufficientis, certe co- 
haerent. 

Necnon can. 1975, par. 2, testimonium septimae manus ut argumentum credi- 
bilitatis quod robur addit depositionibus coniugum considerandum est. Et in isto 
canone expungantur reliqua verba: (sed vim plenae probationis non obtinet nisi ad- 
miniculis aut aliis argumentis fulciatur), quae sunt verba obscura et effugiis plena. 

Maximi momenti est, non obstante quavis praxi iuridica vigente, non reiicere 
vim probativam « complexui aut agglomerationi probabilitatum » cum fundamento 
in re, quando adest dubium de iure aut de facto; quando desunt probationes plenae, 
aut quando etiam testes desunt. Quia non est secundum leges dialecticae, aequi- 
parare ordinem iuridicum et realem obiectivum. A defectu testimonii aut probationis 
ad inexistentiam facti non valet consecutio. Effatum ipsum « Testis unus, testis 
nullus » non valet, quia in iure romano vigebat tantum pro casibus damnationis 
capitis. Alioquin, in sacramento Poenitentiae, credimus soli poenitenti. At hic non 
adest defensor vinculi..., sed sola misericordia divina. Omnia haec sunt exempla a 
iudicibus meditanda. 

II. De appellationibus. Processus matrimoniales nimiis expensis gravantur ac 
nimio tempore protrahuntur detrimento religionis, morum et animarum. Ut expedi- 
tior evadat processus propono ut: 

1. Defensor vinculi a prima sententia matrimonii nullitatem declarante, rece- 
dere possit ab obligatoria appellatione ad tribunal secundae instantiae, si in con- 
scientia nihil contrarii habeat opponendum. Et tunc causa erit finita cum approba- 
tione episcopi. 

2. Si haec appellatio necessaria sit et si altera sententia a prima differt, tunc 
ad appellationem in tertia instantia, ad maius tribunal non est recurrendum, ita ut 
liceat actori in conscientia et cum approbatione proprii episcopi, sequi sententiam 
sibi faventem, iuxta principia recti probabilismi. 

Notandum. Ante reformationem Benedicti Pp. XIV, quaeso, quomodo procede- 
bant lites matrimoniales? Processus erat simplicior et expeditior, sine detrimento 
sacramenti et incommodis rigidioris actualis legislationis. Insuper haec nova praxis 
magis conformis erit iurisprudentiae Ecclesiae Orientalis et sic unionem favebit. 



1166 


ACTA CONC. VATICANI II - PERIODUS III 


III. De causis nullitatis. Ad fovendam propinquitatem cum Iure Canonico Ec- 
clesiae Orientalis cuius institutiones in processibus matrimonialibus non sunt parvi- 
pendendae et referunt formam iuridicam apud nos vigentem ante Constitutiones 
Benedicti Pp. XIV, attente considerandum est si non sunt admittendae causae nul- 
litatis sequentes recognitae in Ecclesia Orientali: 

1. Amentia incurabilis et quidem subsequens unius coniugis. 

2. Iniusta fuga et affectata coniugis, non obstantibus debitis interpellationibus. 

3. Apostasia a fide unius coniugis cum affectato adulterio (2° et 3° sint causae 
impedientes et non dirimentes). 

4. Condemnatio ergastulo aut exsilio perpetuo coniugis. 

In his casibus non est homo qui separat quos Deus coniunxit, sed natura et 
ius civile in 1° et 4° casu; in 2° et 3° casu periculum Fidei et ipsa verba Domini 
« nisi ob fornicationem ». 


9 

Exc.mus P. D. ALBERTUS ALOISIUS FLETCHER 
Episcopus Petriculanus 

Subiectum. In pag. 6, n. 3, sub littera b, proponitur ut in matrimoniis mixtis, 
salvis exigentiis iuris divini, leges « accommodentur peculiaribus normis quas Sa- 
crosancta Synodus statuit de Oecumenismo ». 

Ratio. Mea sententia lex divinum de universa prole in Ecclesia catholica bapti- 
zanda et educanda tantummodo secure salvabitur si ea quae in praesenti codice et 
in priore schemate huius Concilii proponuntur, de integro in Concilio statuantur. 
Loquor de Ecclesia in Occidenti. 

Conceditur membrum Ecclesiae catholicae non debere persuadere fratrem 
seiunctum, vel sororem, ut contra vocem propriae conscientiae obligationes suas 
derelinquat. Ideoque si aliqua pars acatholica ad prolem in propria religione edu- 
candam se obligari sincere sentit, matrimonium omnino locum habere non debet. 

Sed nostris in Statis Unitis acatholici ut plurimum non ita se obligatos credunt 
et libere cautiones praescriptas praebent; et quod maioris momenti est, eas fideliter 
implent. 

Mihi videtur eos offensam praeferre qui dicunt acatholicos, qui matrimonium 
cum catholico contraxerunt sine sinceritate cautiones praebuisse aut eos non fide- 
liter implere. 

Utique hoc malum aliquando evenit. Propterea sacerdotes nostri, et qui curam 
animarum exercent et qui in scholis docent et qui moderatores iuvenum sunt, cum 
vera pastorali sollicitudine hortantur ut iuvenes sponsam idoneam catholicam inve- 
nire conantur et si id fieri non potest; ut saepius in societate pluralistica accidit, 
tunc nuptias inire solummodo cum acatholica parte quae secundum propriam con- 
scientiam potest et libere vult conditiones implere quas Ecclesia in veritate et in 
caritate imponere debet. 

10 

Exc.mus P. D. IOANNES CARMELUS HEENAN 
Archiepiscopus V estmonasteriensis 

De sacramento matrimonii. Generatim, mira quadam arte, hoc documentum 
omnes vitat controversias adeo ut quae insunt absque omni discrimine rerum ho- 
diernarum sint. Permulta differuntur ad Commissionem recognoscendo Codici luris 
Canonici. 

In particulari, status idealis maritorum laboriosius indicatur, et posset clarius 
exprimi eo quod idealem amorem mutuum reflectit inter Christum et Ecclesiam 
eius. 

Plura possent instantius dici de ministris sacramenti matrimonii. 


11 

Exc.mus P. D. LAURENTIUS JAGER 
Archiepiscopus Paderbornensis 

Votum generaliter placet. Ad ea quae in Appendice dicuntur quasdam animad- 
versiones adiungam: Pag. 18: Quae sub litteris a ) b, c, dicuntur, respondent 
necessitatibus, quae in regionibus exstant, ubi catholici cum christianis non catho- 
licis permixti vivunt. Valde desideratur, ut commissio pro recognitione Codicis 
luris Canonici deliberet de propositis hac pag. 18 sub litteris a, b , c , prolatis, prae- 
sertim de sequentibus: 

1. Etiam pro matrimoniis mixtis forma canonica sic dicta Tridentina maneat 
praecepta et debita, sed non_necessaria ad validitatem, ita ut matrimonia mixta 
cum vero consensu matrimoniali in forma publica contracta rata ac valida sint 
matrimonia. 

2. Qui sine forma canonica nunc in C.I.C. praescripta matrimonium mixtum 
contrahunt, morali culpa onerantur, nullatenus tamen excommunicatione vel simi- 
libus gravibus poenis ecclesiasticis puniantur. 


12 

Rev.mus P. D. GERMANUS LALANDE 
Superior generalis Congr. a S. Cruce 

Ad 1. Quem ad finem tradi tionalis formula matrimonii finium postponitur? 

Ad 3. Ad propositum retractationis super impedimentis, nonne esset locus 
suggerendi maiorem aetatem ad matrimonium contrahendum?... Etenim, quasi uni- 
versaliter comperitur iuvenes maturitatem psychologicam magis tarde adipisci. 

Ad 5. Cum schema finem potius pastoralem intendat, nonne hic esset occasio 
secunda magis explicite laudandi et favendi associationes ut « groupes de foyers »? 

N.B.: Aliquis posset desiderare hoc schema non affirmare mentem Ecclesiae 
super spinosam et momentosam quaestionem regulationis prolis. Totus orbis ter- 
rarum exspectat clara et adaptata principia! 

13 

Beat.mus P. D. PAULUS PETRUS MEOUCHI 
Patriarcha Antiochenus Maronitarum 

1. II me semble que les principes generaux de retour a une considerati on plus 
simple et plus religieuse du mariage, de ses conditions, de ses effets, de ses empe- 
chements (dont la plupart proviennent de la legislation civile), de la procedure, sont 
a adopter. 

Quant aux mariages mixtes, qui interessent particulierement nos Pays d’Orient, 
la Commission « de Ecclesiis Orientalibus » en a discute et a donne une solution 
qui me semble la meilleure pour nos regions. 

2. De toute fagon, une plus grande flexibilite dans les principes qui ne sont 
pas proprement de droit divin, avec la prudence necessaire, serait la bienvenue en 
ces temps de rapprochement entre chretiens de differentes confessions et 1’Eglise 
catholique. 

3. II me semble qu’il faudrait insister davantage sur la formation au mariage 
donnee par la Cure aux couples, surtout si le mariage est mixte, pour eclairer la 
conscience des conjoints et les mettre plus clairement devant leur responsabilite. 


14 

Exc.mus P D. IOLANTHUS NUZZI 
Episcopus Campaniensis 

1. Optatur asseveratio explicita matrimonium esse medium sanctificationis pro 
coniugibus, et ideo omnis resonantia manichaeismi circa legitimum usum matrimo- 
nii quae in quibusdam manualibus theologiae moralis adhuc inveniri potest, aperte 
contradicit huic Sacramento. 

2. Item optatur ut bene in lumine collocetur principalem finem matrimonii. 
Sacra Scriptura post creationem primi hominis dicit: « Dixit quoque Dominus 
Deus: non est bonum esse hominem solum: faciamus ei adiutorium simile sibi» 
( Gn . 2, 18). Post creationem autem primae mulieris, Sacra Scriptura haec refert 
verba: « Crescite et multiplicamini et replete terram ... » ( Ibid 1 , 28). 

Ex his textibus primigeniis de matrimonio colligitur quod unio virum inter 
et mulierem primo institutam fuisse a Deo ut mutuum adiutorium et complementum 
alterutrius personae; secundo et consequenter ut medium procreationis. Proinde ma- 
trimonium sine reciproco adiutorio et reciproco complemento (pleno sensu, nam 
Scriptura post creationem mulieris subiungit « quamobrem relinquet homo patrem 
suum et matrem et adhaerebit uxori suae: et erunt duo in carne una » \_Ibid., 
2, 24] et hoc ante praeceptum procreationis) dari non potest nullo in casu. 

Dum e contra, matrimonium sine quod secundo et consequenter indicatur, 
dari potest et de facto multoties datur. 

3. In n. 2 exoptatur simplificatio legislationis de disciplina matrimonii. Huic 
scopo valde conferre nobis videtur canonizatio legislationis civilis in subiecta ma- 
teria. Salvo iure divino, matrimonium valide contractum iuxta propriam legem ci- 
vilem contrahentium, ipso facto et canonicam haberet validitatem, et si inter bapti- 
zatos sacramentum esset. 

15 

Exc.mus P. D. IOSEPH POGACNIK 
Archiepiscopus Labacensis 

Animadversiones pro instructione pastorali nubendorum vel pro commissione 
pro recognoscendo C.I.C. 

Schema de praeparatione iuridica sub n. 4 haec habet: «Parochi canonicas 

praescriptiones circa praeparanda et investiganda ante matrimonium nunquam omit- 
tant ac nulla de causa matrimonio assistant vel aliis sacerdotibus assistere permit- 
tant, nisi legitime sibi de libero constiterit statu contrahentium ». 

At hodiernae canonicae praescriptiones quoad publicationes in hodiernis vitae 
conditionibus difficile servantur et nupturientibus saepe molestae apparent. Ideo 
exigentiae pastorales exigunt, ut in novo Codice publicationes ad unam restrin- 
gantur. 

Certe extra dubium est et esse debet, quod de baptismo in statu nupturien- 
tium libero (libertate a quovis impedimento et libertate consensus) ex documentis 
certo constare debet. 

Rationes. 1 . Publicationes ut nunc praescribuntur in conditionibus nostri tem- 
poris valde raro possibiles sunt. Ideo Curia dioecesana multas dispensationes lar- 
gire debet quo fit ut opus Curiae nimis gravatur. 

In multis regionibus, praesertim in statibus socialisticis, nupturientes, proh 
dolor, saepe saepius tunc demum parochum adeunt, cum dies matrimonii civilis 
obligatorii iam statutus sit, hoc est paucis tantum diebus ante matrimonii celebra- 
tionem. Si vero statim cum matrimonio civili non ineant et matrimonium in facie 
Ecclesiae, hoc saepe ad annos, vel saepe saltem ad nativitatem primi infantis, dif- 
ferunt. Fit etiam, ut parocho cum eis severiore modo ad normam iuris agente ma- 
trimonium civile tantum ineunt et ita se ab Ecclesia penitus avertunt. 

Ita nec ulla praeparatio pastoralis, remota vel saltem proxima, nec publicationes 
possibiles sunt. Labor parochi qui omnia saltem a iure praescripta servare vult et 
cum nupturientibus suaviter agere debet, multiplicatur ita, ut praeparatio nuptu- 
rientium sit persaepe magna crux parochorum. 

Fit etiam, ut nupturientes, civiliter iam iuncti, parochum alienum et lontanum 
adeant, eo fine, ut domi se ecclesiastice iunctos esse notitia non divulgetur, ne ita 
in officio molestias vel damnum patiantur. 

2. In locis maioribus homines se invicem non cognoscunt. Ita publicationes 
finem suum, i. e. detegendi impedimenta matrimonialia, non obtinent. Practice in 
talibus casibus sunt superfluae et mera iuridica formalitas aestimantur, cui se 
nupturientes subtrahere student. Quod praeprimis valet de operariis ab uno 
loco in alium migrantibus. 

Ad medendum his difficultatibus et ad opus pastorale parochorum in talibus 
adiunctis alleviandum legislatio de iuridica praeparatione, sc. de publicationibus, 
revisenda censetur. Supposita, ut intelligitur, morali certitudine de statu nuptu- 
rientium libero, statuendum esse censeo: 

1) Publicationes nupturientium, sive orales sive ad valvas ecclesiae affixae, 
restringantur ad unam. 


74 

2) Ordinario detur facultas, ex quavis iusta causa a publicatione dispensare. 

3) Parochus vel eius delegatus, qui ex iure vigenti sine licentia parochi pro- 
prii in gravi necessitate licite matrimonio assistunt (can. 1097 § 1, 3), etiam a 
publicatione facienda dispensare valeant. 

Quod tanto magis urget, cum parocho iam nunc in can. 1045 in similibus 
adiunctis immo aliqua facultas dispensandi etiam ab impedimentis tribuatur. 

Ut vero nupturientes saltem immediate ante actum matrimonii vel etiam 
post illum aliquam congruam instructionem de sanctitate christiani matrimonii 
accipiant, conscientiae et curae ordinariorum est relinquendum. 


16 

Exc.mus P. D. PAULUS RUSCH 
Episcopus tit. Meloensis in Isauria , adm. ap. Oenipontanus 

1. In art. 3, litt. b (pag. 6, lin. 12) post verbum « Oecumenismo » addatur: 
« et conceditur missa etiam in matrimoniis mixtis ». 

2. In eodem art. 3, litt. c (pag. 6, lin. 17) post verbum « Ordinariorum » ad- 
datur: « immo in matrimoniis mixtis possunt Ordinarii in singulis casibus a forma 
ordinaria dispensare. Poenae autem ecclesiasticae pro matrimonio coram ministro 
acatholico tolluntur ». 

Ratio harum propositionum est, quod exc.mus Rusch desiderat, ut Votum 
puncta quaedam magis concreta contineat et fratribus separatis indulgentem ani- 
mum modo quodam concreto ostendat. 


17 

Exc.mus P. D. IOSEPH ASAJIRO SATOWAKI 
Episcopus Kagoshimaensis 

I. Loca linn. 1-5 n. 1: « Matrimonium iam inde ... a Deo institutum, Christus 
Dominus ad sacramenti dignitatem ita evexit ut ... » emendentur ut infra: « Ma- 
trimonium ... a Deo institutum est et inter fideles ad sacramenti dignitatem a 
Christo Domino ita evectum est ut ... ». Ratio est: quia, si dicitur ut in textu, 
sonat ac si matrimonium generaliter i. e. etiam infidelium evehitur ad dignitatem 
sacramenti. 

II. Loca linn. 6-8 n. 1: «Qui ergo iam per ... erga Christum participes» 
emendentur ut: « Qui ergo iam per baptismum sunt Christo iuncti et configurati 
et matrimonio inter se coniuncti Christum peculiari modo ... ». Ratio huius est: 
si dicitur ut in textu, intelligitur ac si omnes per baptismum Christo iuncti deberent 
inire matrimonium. 

III. Vota. In terra missionis causa matrimonialis quandoque protrahitur per 
annos propterea quod singulae dioeceses non habent personas capaces. Interea pars 
innocens manet orbata iure naturali habendi propriam familiam. Naturaliter infideles 
non dicunt bene de Ecclesia catholica. Unde valde optatur, 

1) ut in nova codificatione consideretur de necessitate creandi Tribunal 
provinciale vel regionale in terra missionis, ubi singulae dioeceses non possunt 
semper habere proprium tribunal; 

2) ut concedatur Ordinariis locorum facultas dissolvendi vinculum naturale 
matrimonii, et tribunali regionali facultas declarandi nullitatem matrimonii rati et 
non consummati. 

18 

Exc.mus P. D. HENRICUS TENHUMBERG 
Episcopus tit. Thuburnicensis, aux. Monasteriensis 

Ad n. 4, pag. 7, linn. 5-6. «Ut dignitas, pietas, significatio ritus sacramenta- 
lis »: mutetur ordo vocum: « ut significatio, dignitas, pietas, ritus sacramentalis ». 
Cf. quae habentur in constitutione de s. Liturgia de praestantia significationis in 
s. Liturgia, praesertim in art. 33 et 59. Pietas consequitur actum liturgicum, cuius 
significatio perspicitur. 


19 

Exc.mus P. D. IOANNES IULIANUS WEBER 
Archiepiscopus-episcopus Argentoratensis 

Mihi videtur Sacrum Concilium, sive in hoc schemate, sive in alio, duas quae- 
stiones praeterire non posse: 

1. De matrimoniis mixtis, propter rationes oecumenicas et nimiam frequen- 
tiam horum casuum. In nostra dioecesi celebrantur in ecclesiis catholicis quotannis 
circiter 700 matrimonia mixta (inter 7000 matrimonia celebrata) et forsan etiam 
prope 700 in ecclesiis protestantibus. Media coercitiva et poenae non sufficiunt 
ad malum minuendum: quaerere debemus quid salvo iure divino, fieri potest 
ad maius bonum animarum. 

2. De fine et usu matrimonii. Quaestio haec est nimis gravis, eo magis quod 
opinio publica de hac re imprudenter excitata est. Si Concilium nihil diceret, eius 
silentium ut abdicatio consideraretur. 

Adsit nobis Spiritus Sanctus ut in omni sapientia, ministerio nostro conformi- 
ter, solutiones invenire possimus. 

20 

Exc.mus P. D. CAESAR ZERBA 
Archiepiscopus tit. Colossensis 

Sia conservata la « forma » vigente per la validita dei matrimonio nello schema 
« de Sacramentis » preparato per il Concilio Ecumenico. 

La proposta prospettata nello schema presentato, secondo la quale basta la 
presenza di un qualsiasi sacerdote al matrimonio per renderne valida la forma, 
puo portare inconvenienti gravissimi (confusione, superficialita, diminuzione di 
senso pastorale, diminuzione delTautorita dei parroco, ogni religioso potra benedire 
il matrimonio senza la conoscenza delle norme da osservare, ecc.). 

CONFERENTIA EPISCOPORUM LINGUAE GERMANICAE ET SCANDIAE 

Patres conciliares linguae germanicae et Scandinaviae, Oeniponte in Austria a 
die 19 usque ad diem 21 maii 1964 adunati, quoad « Votum de matrimonii sacra- 
mento » in Concilio suffragandum haec animadvertunt. 

I. 1) In art. 1 (pag. 5, linn. 13 s.) legitur: « disciplina eius et cura, quod 
ad integritatem sanctitatemque attinet, a Christo Ecclesiae Sponsae suae commis- 
sae sunt ». 

Fines, quibus hic disciplina curaque Ecclesiae quoad matrimonium circumscri- 
buntur, non ex integro verbis istis « integritas, sanctitas » de finir i videntur; vel 
saltem dubitari potest, num bona matrimonii, i. e. fides, proles, sacramentum, dictis 
terminis secundum communem intellectum concludantur. 

Ideo ante « ad integritatem ... » inserendum censetur verbum « praesertim » 
vel simile. 

2) In art. 3, litt. b (pag. 6, linn. 9 ss) leges canonicae de impedimentis mixtae 
religionis et disparitatis cultus accommodandae dicuntur; leges autem de forma 
celebrationis in mixtis matrimoniis observanda expresse non allegantur. 

Quamvis in C.I.C. in capite, ubi de his impedimentis agitur, etiam quaedam 
de forma celebrationis tractentur indeque desumendum sit in accommodatione 
leges de forma celebrationis praetereundas non esse, opportunum videtur hanc 
accommodationem faciendam expressis verbis indicari. 

Inde post verba « disparitatis cultus » inserenda erunt verba fere haec: « nec- 
non leges de forma in eis celebrandis observanda ». 

3) In art. 3, litt. b (pag. 6, lin. 11) accommodatio dicitur perficienda « attentis 
peculiaribus normis quas Sacrosancta Synodus statuit de Oecumenismo ». Quae 
verba secundum tenorem redactores futurae accommodationis ad normas peculiares 
remittere videntur, quae insint in Decreto de Oecumenismo circa matrimonia mixta. 
At normae quae quoad matrimonia mixta peculiares dici queant in Decreto de 
Oecumenismo non inveniuntur. 

Unde concludendum est redactores accommodationis iuberi potius peculiariter 
attendere ad normas decreti dicti ad rem attinentes, quam ad peculiares normas 
huius decreti circa rem. 

Loco ergo « attentis peculiaribus normis » dicendum erit: « attentis peculiari- 
ter normis ». 

II. Votum a commissione conciliari exaratum ut plurimum quidem indicat 
sola themata, circa quae accommodatio desideratur, quin edicat aut evolvat ulterius, 
quaenam praecise talis accommodatio -esse debeat. Votum propterea « aporiam » 
quandam prodere dicetur. Sane si votum comparetur cum animadversionibus Patrum 
in Relatione positis (vide pag. 13 ss.), satis conspicitur viam et modum accommo- 
dationis auspicatae ex circumstantiis Concilii determinationes non exiguas accipere. 

Fortasse in Concilio Votum suffragandum modo apto cum dictis animadversio- 
nibus coniungi poterit. 

[Subscripserunt] Card. Ioseph Frings, arch. Colonien.; card. Iulius Dopfner, 
arch. Mon. et Fris.; Alfred Bengsch, ep. Berolinen.; Adolf Bolte, ep. Fuldensis; 

Guillaume P. B. Cobben, ep. Helsinkiensis; Isidor Markus Emanuel, ep. Spirensis; 
Rudolf Graber, ep. Ratisbonensis; Ioseph Hasler, ep. S. Galli; Lorenz Jager, 
arch. Paderbornensis; Heinrich Maria Janssen, ep. Hildesiensis; Wilhelm Kempf, 
ep. Limburgensis; Ioseph Kostner, ep. Gurcensis; Simon Konrad Landersdorfer, 
ep. Passaviensis; Stefan Laszlo, ep. Sideropolitanus; Karl Ioseph Leiprecht, ep. 
Rottenburgensis; Leo Lommel, ep. Luxemburgensis; Ioannes Pohlschneider, ep. 
Aquisgranensis; Andreas Rohracher, arch. Salisburgensis; Paulus Rusch, ep. tit., 
adm. apost. Oenipontanus; Herman Schaufele, arch. Friburgensis; Josef Schneider, 
arch. Bambergensis; Josef Schoiswohl, ep. Grecensis-Seccoviensis; Josef Schroffer, 
ep. Eystettensis; Otto Spiilbeck, ep. Misniensis; Josef Stangl, ep. Herbipolensis; 
Ioseph Stimpfle, ep. Augustanus Vind.; Matthias Wehr, ep. Trevirensis; Herman 
Volk, ep. Moguntinus; Helmut Hermann Wittler, ep. Osnabrugensis; Franz Zak, 
ep. S. Hippolyti; Ioachim Amman, ep. tit. Miinsterschwarzach; Iulius Angerhau- 
sen, ep. aux. Essen; Hugo Aufderbeck, ep. aux. Erfurt; Ioseph Buchkremer, ep. 
aux. Aachen; Berthold Biihl, ep. tit. Landshut; Wilhelm Cleven, ep. aux. Koln; 
Ioseph Ferche, ep. aux. Koln; Augustin Frotz, ep. aux. Koln; Edgar Anton Haring, 
ep. Shohchow; Ioseph Hiltl, ep. aux. Regensburg; Franz Jachym, arch.-coad. 
Wien; Walther Kampe, ep. aux. Limburg; Alfons Kempf, ep. aux. Wiirzburg; 
Johann Lenhardt, ep. aux. Bamberg; Heinrich Pachowiak, ep. aux. Hildesheim; Leo 
Pietsch, ep. aux. Graz; Otto Raible, ep. tit. Limburg; Josef M. Reuss, ep. aux. 
Mainz; Friedrich Rintelen, ep. aux. Magdeburg; Gerhard Schaffran, ep. tit., vic. 
cap. Gorlitz; Eduard Schick, ep. aux. Fulda; Bernhard Schrader, ep. aux. Schwerin- 
Lankow; Wilhelm Sedlmeier, ep. aux. Rottenburg; Heinrich Tenhumberg, ep. aux. 
Miinster; Bruno Wechner, ep. aux. Feldkirch; Josef Zimmermann, ep. aux. Augs- 
burg; Platon Kornyliak, exarcha ap.; Basilius Niederberger, abbas-praeses; Bene- 
dikt Reetz, archiabbas; Maurus Riha, abbas-praeses; Raimund Tschudy, abbas nul- 
lius; Karl Braunsdorfer, abbas-praeses; Suso Brechter, archiabbas; Heinrich Groner, 
abbas nullius; Ioannes Hoeck, abbas-praeses; Gerhard Koberger, abbas generalis. 


22 

QUIDAM EPISCOPI EX INSULA MADAGASCAR 

N. 3, b), pag. 6, linn. 9-11. Post verba: « disparitatis cultus » addatur: « et 
de ritu celebrationis matrimonii ». 

Rationes sunt: can. 1102, § 3 prohibet omnes sacros ritus in celebratione 
matrimonii inter partem catholicam et partem acatholicam, data facultate Ordinariis 
concedendi « aliquam ex consuetis caeremoniis, exclusa semper Missae celebratione, 
ad graviora mala vitanda ». 

Can. 1109, § 3 praecipit ut talia matrimonia mixta extra ecclesiam celebren- 
tur, concessa facultate Ordinariis super hanc legem dispensandi ad graviora mala 
vitanda. 

Considerandum est quod talia matrimonia, si cum parte baptizata extra Ec- 
clesiam catholicam celebrantur, sunt sacramentum (cf. can. 1012, § 2) et ideo 
honore digna, licet ex gravibus rationibus quantum fieri potest fideles ab ipsis ab 
Ecclesia arceantur. Insuper considerandum est quod tales leges offendunt fratres 
aliarum Ecclesiarum et communitatum ecclesialium et non congruunt cum spiritu 

mutui honoris et fiduciae, quem Sacrum hoc Concilium commendavit in Decreto 
de Oecumenismo. 

Etiam lex statuta in can. 1063, § 1, qua prohibetur ne coniuges ante vel 
post matrimonium coram Ecclesia initum adeant quoque ministrum acatholicum 
uti sacris addictum ad matrimonialem consensum praestandum vel renovandum, 
accommodanda est novis relationibus cum aliis Ecclesiis et communitatibus ecclesia- 
libus. Constat ex alia parte quod talis lex saepius a catholicis praetergreditur cum 
dispendio animarum, quia postea tales coniuges difficilius ad praxim religiosam re- 
vertuntur. 

N. 3, c ), pag. 6, linn. 13-14. Post verbum: « clandestinitate » addatur: « etiam 
in matrimoniis initis ab acatholicis inter se vel cum parte non baptizata ». 

Rationes sunt: Iure hoc Sacrum Concilium in hoc schemate Voti de matrimo- 
nii sacramento, vestigia sequendo Concilii Tridentini, denuo affirmat sancte ser- 
vandum esse principium de vitanda matrimoniorum clandestinitate; nam rationes 
quae Concilium Tridentinum moverunt ad formam ad valorem matrimonii instituen- 
dam totam suam vim nostris diebus servant. Dicit enim Concilium Tridentinum in 
Decreto « Tametsi »: «... Sancta Dei Ecclesia ex iustissimis causis illa (sc. matri- 
monia clandestina) semper detestata est atque prohibuit »; et inferius: « cum 
sancta Synodus gravia peccata perpendat, quae ex huiusmodi clandestinis coniugiis 
ortum habent, praesertim vero eorum qui in statu damnationis permanent, dum 
propria uxore, cum qua clam contraxerant, relicta, cum alia palam contrahunt, et 
cum ea in perpetuo adulterio vivunt ... » (Denz.-Schon., 1813-14; DB 990). 

His rationibus prae oculis habitis mira omnino est legislatio Codicis luris Ca- 
nonici quoad matrimonia baptizatorum acatholicorum inter se vel cum parte non 
baptizata: in canone 1099, § 2 ista matrimonia eximuntur a forma catholica cele- 
brationis matrimonii, sed nulli aliae formae subduntur. Ecclesiae autem « ius pro- 
prium et exclusivum competit determinandi conditiones seu solemnitates pro va- 
lida et licita matrimonii celebratione (cf. can. 1016 C.I.C.) », ut dicitur in prae- 
cedenti schemate de matrimonii sacramento , n. 12, pag. 15, linn. 6-8, et in Ecclesia 
« Supremae auctoritati privative ius est impedimenta matrimonialia impedientia vel 
dirimentia pro baptizatis constituendi per modum legis sive universalis sive parti- 
cularis » (cf. can. 1038, § 2); insuper « consuetudo novum impedimentum inducens 
aut impedimentis existentibus contraria reprobatur (can. 1041) »; quae leges, licet 
in Codice defectus formae inter impedimenta non recenseatur, communiter etiam 
formae matrimonii applicantur. Ex hoc fit ut acatholici baptizati non tenentur, si 
contrahunt inter se vel cum parte non baptizata, neque forma statuta a Potestate 
civili, neque forma forte requisita ab eorum Ecclesia, neque forma a consuetudine 
alicuius loci inducta; pro ipsis ergo matrimonia stricte clandestina, scii, sine assi- 
stentia cuiuscumque testis, valida et licita sunt. Lata sic aperitur via ad illas uniones 
adulterinas de quibus in decreto Tametsi. 

Sed haec clandestinitas aliquando damnum contrarium causat cum dispendio 
animarum: impossibilitatem scii, exeundi a statu quod obiective est simplicis con- 
cubinatus. Non raro enim in regionibus in quibus forma matrimonii a lege civili 
aut ab aliis ecclesiis aut moribus populi inducta non servatur semper a contrahen- 
tibus, etiamsi verum matrimonium contrahere velint, difficile omnino est in foro 
externo scire cum certitudine an duae personae quae etiam diu cohabitaverunt hoc 
fecerint uxorio modo an fornicario. Cum autem praesumptio etiam ex lege naturali 
faveat matrimonio, in foro externo pro illo respondendum est. 

Ex hoc non raro fit quod quando acatholicus qui ingredi petit in Ecclesiam 
catholicam publice vixit in statu matrimoniali cum persona alia ab ea cum qua nunc 
vivit, etiamsi vita matrimonialis inita fuerit nulla forma civili aut religiosa aut 
consuetudinaria servata, repellendus est ab admissione in Ecclesiam et a matrimonio 
cum persona cum qua nunc vivit ex dubio insolubili circa praecedens matrimonium, 
si a novo coniuge separari non possit vel nolit. 

Neque his casibus remedium afferri potest per privilegium quod appellari con- 
suevit «petrinum », cum hoc locum non habeat quando ambo coniuges baptizati 
sunt, etiam extra Ecclesiam catholicam, baptismo sive certo sive dubio. 

Ad talia damna praecavenda necessarium est baptizatos acatholicos alicui for- 
mae subiicere ad valorem matrimonii, ita ut matrimonium stricte clandestinum, 
scii, sine ulla assistentia testium, pro omnibus baptizatis nullum sit. 

[ Subscripserunt ] J. Wolff, arch. Diego-Suarez; A. Tsiahoana, ep. tit. Abtugni; 
L. Messmer, ep. Ambanja; J. Puset, ep. Tamatave; F. Vollaro, ep. Ambatondra- 
zaka; J. Rakotomalala, arch. Tananarive; F. Thoyer, arch. tit. Odesso; C. Rolland, 
ep. Antsirabe; J. Zimmermann, ep. Morombe; F. Rajaonariva, ep. Miarinarivo; 
C. Chilouet, ep. Farafangana; J. David, ep. Majunga; A. Martinez, ep. Tsiroano- 
mandidy; M. Canonne, ep. Tulear; G. Ramanantoanina, arch. Fianarantsoa. 


23 

QUIDAM PATRES CONCILIARES AFRICAE CENTRO-ORIENT ALI S 

Ad n. 1, linn. 1-3, quaeritur: a) utrum « digna hominum propagatio » com- 
prehendat etiam prolis educationem. Secus « educationis » explicita mentio fiat; 
b) quisnam sit hoc loco sensus expressionis « ad sacram ... vitae legem tuendam ». 

Linn. 10-11: loquendo de matrimonio quatenus ad societatem civilem spectat, 
utile erit adiungere Ecclesiam paratam esse in condendis de matrimonio legibus 
civilibus coniunctam operam praestare (cogita de « novellis » nationibus quae 
plerumque tali legislatione adhuc carent). 

Ad n. 3, litt. b (pag. 6, linn. 10-11): post verba « disparitatis cultus » insera- 
tur « et etiam leges de forma observanda in horum matrimoniorum (mixtorum) 
celebratione, accommodentur, attentis -praesertim normis quae Sacrosancta Syno- 
dus statuit de Oecumenismo ». 

Ratio est: a) explicita mentio de accommodandis legibus formam matrimonio- 
rum mixtorum respicientibus videtur omnino necessaria; b) mutatio expressionis 
« peculiaribus » in « praesertim » ideo necessaria quia in schemate de Oecumenismo 
nullae exstant « peculiares » normae de matrimoniis mixtis. 

[ Subscripserunt ] Adam Kozlowiecki, arch. Lusakaensis; Guido dei Mestri, 
arch. tit. Tuscamiensis; Franciscus Mazzieri, ep. Ndolaensis; Marcellus Daubechies, 
ep. Kasamaensis; Ioseph Fady, ep. Lilongweensis; Firminus Courtemanche, ep. de 
Fort Jameson; Adolphus Fiirstenberg, ep. Abercornensis; Renatus Pailloux, ep. de 
Fort Rosebery; J. L. Jobidon, ep. Mzuzuensis; Iacobus Corboy, ep. Monzeensis; 
Nicolaus Agnozzi, ep. tit. Adramittenus; Clemens Chabukasansha, ep. tit. Cibi- 
raensis; Rupert Hillerich, praef. ap. Solweziensis. 

CONFERENTIA EPISCOPORUM INDONESIAE 

1. Quoad schema in genere haec animadvertere volumus : 1. Valde dolemus, 
quod nunc schema de matrimonii sacramento fere omnino subtrahatur summae 
auctoritati Concilii. Hoc valet pro toto hoc obiecto momenti maximi pastoralis et 
speciatim pro matrimoniis mixtis. Positio enim Ecclesiae catholicae in problemate 
matrimonii mixti maximi valoris est pro Oecumenismo catholico. Votum ergo no- 
strum est, ut matrimonii sacramentum a Concilio in vero schemate, et non, prout 
nunc proponitur, in aliquo schemate voti tantum discutiatur. 

2. Insuper exspectationi fidelium (et etiam aliorum) magis correspondens 
esset, si hoc Concilium pastorale non sese coarctaret ad aliquod votum, quaedam 
principia generalia, et praesertim iuridica, continens circa matrimonii sacramentum, 
sed si e contra in lucem ederet aliquod decretum in quo Ecclesia explicaret hoc 
sacramentum sub suo aspectu theologico et pastorali et etiam, secundarie tamen, 
sub suo aspectu iuridico, et simul in quantum possibile clare et concrete suam opi- 
nionem proponeret circa quaestiones cum vita matrimoniali huius temporis cohae- 
rentes. Proponimus ergo ut novum componatur schema iuxta normas supra datas 
in quo ius matrimoniale recognoscatur ex conceptione reali circa matrimonium 
in Ecclesia et in mundo hodierno. 

3. Si hoc autem, quod valde dolendum esset, reprobatur, ad minus nobis ne- 
cessarium videtur, quod de matrimonio et certe de matrimoniis mixtis Concilium 
se clare pronuntiet et quod commissioni pro reformando Codice edentur normae 
vere obligatoriae et non tantum, prout nunc fit, aliquae propositiones minoris mo- 
menti et sine ulla stricta obligatione. 

Ergo loco verborum « exoptat » (5, 30), « accommodentur oportet » (6, 5), 
« accommodentur » (6, 10) etc. ponere oportet verba magis stricta et auctoritativa 
sicut: «Concilium decernit » etc. 

Insuper valde optandum est, ut Concilium etiam in exsequendis mandatis par- 
tem habeat et quod executio non tantum relinquatur commissioni pro reformando 
Codice, quae nullomodo ligatur Concilio vel ei rationem reddere debet. 

II. In specie : 1. Relate ad pag. 6, linn. 3-7. Recte revera abrogantur quaedam 
impedimenta hac aetate minus bono communi accommodata, ne sacramenti matri- 
monii invaliditas sit nimis numerosa. Sed quaeri hoc loco forsan liceat, an in iure 
ecclesiastico alia impedimenta introduci non debeant ad impedienda matrimonia 
« male-valida », puto matrimonia quae revera valida sunt, sed potius invalida esse 
possent. Non raro enim accidit, quod matrimonium contrahitur cum tali errore, 
ut hoc matrimonium secundum ius Codicis est validum (quia non habetur sic dicta 
error substantialis), dum tamen vita coniugalis non fit nisi horribile infernum. 
Casus habetur v. g. si matrimonium initur cum aliqua parte, quae laborat aliquo vitio 
psychico, physico vel morali latenti et dolose reticito, quod tantum post matrimo- 
nium contractum apparet (e. g. epilepsia, kleptomania etc.). Separatio thori in tali 
casu non est solutio. Proponimus ergo ut alicui commissioni post-conciliari, cui 
auxilium praestare debent etiam periti laici, uti medici, psychologiae ac psychiatriae 
periti etc., detur mandatum examinandi casus, qui impedimenta efformarent diri- 
mentia, quae talia matrimonia invalida redderent. 

2. Relate ad pag. 6, linn. 8-12: de matrimonio mixto, sequentia proponimus: 

a) Concilium incipiat suam declarationem de matrimoniis mixtis cum gravi 
dissuasione et cum monitione omnibus catholicis speciatim sacerdotibus, ut in cura 
sua pastorali matrimonia mixta pro possibilitate prohibeant. 

b) In fine, lin. 12, post «de Oecumenismo » addatur: « et in specie de li- 
bertate religiosa, ita ut iura personarum et communitatum in legislatione ecclesiastica 
de matrimoniis mixtis omnino serventur ». 

c ) Quoad sic dictas cautiones ex corde adhaeremus commendationi commis- 
sionis pag. 17, sub f, nempe ut disciplina in hac re magis flexibilis reddatur, ita ut 
in variis circumstantiis episcopi agere possint pro sua responsabilitate. Votum no- 
strum est, ut lex ecclesiastica sub hoc respectu ita formuletur, ut debitum fidei partis 
catholicae pro posse curandi baptismum et educationem catholicam clare enuntietur 
sed tamen a parte non-catholica per modum legis universalis et inviolabilis nihil 
exigatur, quod contra eius conscientiam sit. Bene nobis conscii esse debemus, quod 
bona solutio huius problematis non est possibilis, quamdiu deplorabilis disiunctio 
persistat. 

d ) Quod attinet ad formam canonicam matrimonii mixti lex ita formuletur, 
ut episcopo detur facultas dispensandi ab hac forma ut condicio ad validitatem. 

Ratio est, quod ius hominis ad matrimonium validum in genere praevalere de- 
bet, et quod in multis casibus lex ista habet efficacitatem vel minimam vel nullam. 

e) Tollatur restrictio can. 1102, § 2 C.I.C. « exclusa semper Missae cele- 
bratione ». Votum nostrum est, ut episcopus possit concedere Missam post ritum 
matrimonii mixti. Distinctio cum matrimonio catholicorum manet, quia ibi ritus 
nunc intra Missam assumptus est. Pro matrimoniis autem catholicorum cum ortho- 
doxis a nobis separatis concedatur ritus sicut pro catholicis. 

Ad prooemium: exc.mi Schneider, Satowaki, von Streng .... 1106 

Ad cap. I: exc.mi Schneider, Satowaki 1108 

Ad cap. II: exc.mi Schneider, Satowaki, Lallier, Muldoon, Van Cau- 

welaert, Brizgys . . . . 1108 

Ad cap. III: exc.mi Schneider, Bentivoglio 1115 

Ad cap. IV: exc.mi Schneider, Van Cauwelaert 1116 

Ad cap. V: exc.mi Schneider, Balaguer, Brizgys, Lemenager . . 1116 

Ad instructionem pastoralem...: exc.mi Schneider, Muldoon, von 

Streng 1119 

C - Post diem 1 febr 1964. 

Ad prooemium: exc.mi Motolese, Lallier 1119 

Ad cap. I: exc.mi Nicodemo, Motolese, Lallier 1122 

Ad cap. II: exc.mi de Provencheres, Motolese, Pangrazio, quidam 
Ordinarii conferendae episcopalis Indonesiae, Jager, Hengsbach, 

Lallier 1123 

Ad cap. III: exc.mi Motolese, quidam Ordinarii conferendae epi- 
scopalis Indonesiae, Lallier 1137 

Ad cap. IV: exc.mi Nicodemo, Motolese, Pangrazio, quidam Ordi- 
narii conferendae episcopalis Indonesiae, Lallier, conferentia epi- 
scopalis Madagascar 1138 

Ad cap. V: exc.mi Ordinarii conferendae episcopalis Indonesiae, 

Lallier, conferentia episcopalis Madagascar 1141 

Ad instrucdonem pastoralem...: exc.mus Nicodemo 1144 

IV - Schema voti de matrimonii sacramento {nn. 1-5). - Appendix: relatio 
de laboribus a commissione conciliari de Sacramentorum disciplina per- 
actis 1145 

Animadversiones scripto exhibitae circa schema voti de matrimonii sa- 
cramento (ante schematis disceptationem); 

Card. Doi 1159 

Card. Richaud 1159 

Exc. Blecharczyk 1162 

Exc. Brellinger 1162 

Exc. Carli 1163 

Exc. Deane 1163 

Exc. Descufli 1164 

Exc. Fletcher 1166 

Exc. Heenan 1167 

Exc. Jager 1167 

Rev. Lalande 1167 

Beat. Meouchi 1168 

Exc. Nuzzi 1168 

Exc. Pogacnik 1169 

Exc. Rusch 1170 

Exc. Satowaki 1170 

Exc. Tenhumberg 1171 

Exc. Weber 1071 

Exc. Zerba 1171 

Conferentia episcoporum linguae Germanicae et Scandiae . . . . 1172 

Quidam episcopi ex Insula Madagascar . 1173 

Quidam Patres conciliares Africae Centro-Orientalis 1175 

Conferentia episcoporum Indonesiae 1176 

Index 1179 



